
II. LIBER DE ANIMA 
ET 


III. INITIA DOCTRINAE PHYSICAE. 





V. in omni genere scienuae Melanthon versabatur, ita etiam assiduum studium conferebat ad cogno- 
scendam doctrinam physicam, quam saepius nomine philosophiae laudavit, et cuius scientiae dignitatem et 
utilitatem semper commendavit. Vid. e. g. epistola ad Meienburgium Vol. VII. p. 472 sqq. — — In cogno- 
scenda doctrina physica plures annos laboravit cum Milichio, collega, ut ipse tradidit in epistolis. Cf. quae 
scripsit ad Ioach. Camerarium d. 5. Decb. 1533, ad Arnold. Burenium d. 1. Febr. 1534, et ad Leonh. 
Fuchsium d. 30. April. eiusdem anni. (Vol. epist. III. p. 687. 702 et 748 sq.) 


Quum autem illo tempore, ut ex epistola ad Camerarium d. d. 24. Maii 1535 (Vol. II. p. 878.) in- 
telligitur, rem ad finem perducere non posset, elegit sibi eam partem doctrinae physicae, quae de anima 
agit, adcuratius pertractandam.  Impeditus autem variis negotiis publicis et laboribus privatis (de quibus 
vid. ep. Vol. II. p. 388.), rem demum a. 1539 absolvit, et librum ineunte anno 13540 (vid. ep. Vol. III. 
p. 727 et p. 895.) edidit sic inscriptum: 


» Commentarius de anima. "Viteb. 1540." 1 Alph. 8 pl. 


Recusus est hie commentarius in operibus Mel. Basileensibus T. IV. p. 1 sqq. Item, Vitebergae a. 1542, 
Argentorati a. 1544, et Witebergae a. 1948. — Dicatus est commentarius Hieronymo Baumgartnero, Sena- 
tori Noribergensi, et dedimus epistolam supra Vol.Ill. p. 907. 


Quum Melanthon hunc librum in-schola saepe enarraret, more suo haud pauca invenit emendanda, 
quare eum recognovit et a. 1552 emendatum edidit, inscriptione mutata; illumque dicavit Hieronymo Baum- 
gartnero filio Senatoris Norimberg. eiusdem nominis. (Vid. epp. Vol. VII. p. 1123.) — — Prodiit videlicet: 


»Liber de anima, recognitus ab auctore Philippo Melan. Witebergae. Excudebant haeredes 
Petri Scitzii 1553." 8. 399 pagg., ex qua editione hic a nobis liber descriptus est. 


Recusus est Witebergae a. 1558. — Lipsiae a. 1060. — — Witebergae a. 1362. — iterum a. 1569, porro 
Witeb. a. 1571. — a. 1574. — a. 1584. 


Melanthon primus inter Germanos, quos scimus, psychologiam in hoc libro tractavit. 


Totam doctrinam physicam, ut eam in schola enarrabat discipulis, edidit a. 1549 sic inscriptam: 


» Initia doctrinae physicae, dictata in Academia Vuitebergensi. Philip. Melanth. XExcuga Vui- 
tebergae per Iohannem Luft, anno 1549." S. 32 pl. 


ex qua editione nos hic librum descripsimus. Dicatus est Michaeli Meienburgio, Consuli Northusano, et 
.epist. dedimus supra Vol. VII. p. 472. 


Recusus est liber Witebergae a. 1555. — ibid. a. 1539. — — iterum a. 1575. 


Ex illo tempore, quo Melanthon doctrinam de anima tractaret, i.e. a. 1935, supersunt duo fragmenta 
chartarum, Melanthonis manu exaratarum, quae hic inserere placuit. Alterum inveni in Codice Lunzii, 
No. 91.; alterum est in Bibliotheca regia Hannoveriana. 


A. Scheda in Cod. Lunzii, baec habet: 


»Formam autem Galenus iudicat esse ipsam crasin, videlicet materiae mixterum [mixtarium ?] temperamen- 
tum conveniens certae speciei et certis actionibus. Etsi autem Galeni sententiam, cum ait crasin esse for- 
mam substantiae, recentiores reprehendunt, tamen, ut a medico, vix videtur magis subiici posse oculis, 
quid sit forma, quam si digiti intendantur ad materiam et materiae temperamentum. Ideoque in primo de 


utilitate partium inquit Galenus de crasibus: cire? ydo v4r iÓíaw ojcíay cvpmAmooUc. và» uopíov. Me- 
MrnawmTs, Orzn. Vor. XIII. 


$ 4 


dicus enim non procul a matería discedit, et omnium causas in materia monstrare conatur. Nec profecto 
absurdum est, formas substantiales intelligere, aut ipsas crases, aut, ut putavit Andronicus, Óvvdpste 
ortas a crasibus. Cum igitur Aristoteles definit, animam esse évceAéyero, non intelligit animam esse aliud 
quoddam corpusculum, ut spiritum vitalem, aut aliam quandam materiam, sed intelligit esse formam, hoc 
est, seu temperamentum ipsum, seu Ü/rvcuLy, quae est temperamento proxima, quae est ipsa animans 
vita seu agitatio. Haec est simplex et germana Aristotelis sententia, ut exemplum eius testatur. Con- 
fert enim animal ad oculum. Ut, inquit, oculus constat ex corpore oculi et visu, ita animal ex corpore 
et anima. Et sicut visus est oculi évreAéyer«, sic anima corporis. Non est autem visus aliud corpuscu- 
lum, sed ipsa, ut ita dicam, oculi vita, quam Galenus non discernit a temperamento. Ac memineris, Ari- 
stotelem non de rationali anima tantum, sed de rcliquis etiam in genere loqui, de anima in plantis, in 
pecudibus. Idque monet ipse, et diserte profitetur, has animas quarum actiones tantum sint corporis mo- 
tus, ut vegetativam et sensitivam, non existere sine corporibus. Sed tamen addit: nihil prohibet, ali- 
quam animam, videlicet rationalem, existere sine corpore. 


Rectene vertit Cicero àvesAégciav. continuatam. motionem ? 


Ego vero cos, qui flagellant Ciceronem, ac putant, Aristotelis sententiam non satis assecutum esse, falli 
ipsos potius iudico, et procul ab Aristotelis sententia deerrare. Ideo enim malunt verti interiorem per- 
fectionem , quia somniant, animam hic definiri, quae sit alia quaedam materia movens, velut in navi gu- 
bernator. At Aristoteles, ut dictum est, longe aliud sentit, videlicet animam esse ipsam seu vitam seu 
agitationem. Itaque et nomen é£rvveA£yezo huc accommodatur, quo alibi usus est in definitione motus, quem 
describit esse continuam quandam, ut ita dicam, agitationem, qua acquiritur vel calor, vel locus. Quare 
cum animam intelligeret esse ipsam vitai, maxime iudicavit nomen érvrsAeyeíac huc quadrare." 


[Desinit hic autographon Phil. Mel.] 


B. Scheda in bibl. Hannov., 


quac sunt duo semifolia non inter se cohaerentia, quibus inscriptum est aliena manu: ,Siefc8, fo auf bie- 
fen 2 S3t&ttern fíd) befínbet, bat Spoilippus 9Xelancbtbon mit eigener S9anb gefd)rieben, unb ift ben 23. Xpril a. 1698 
von bem Sn. Professore unb ber lniverfitit €eipyig befteliter Bibliothecario Fellero Mons. Philippo Ludwig 
Bóhmern, S. S. "Theologiae studioso gu Sena in €eipyig verefret voorben, voelder mid) bamit voieber regaliret. 


G. . Q(ventb." 
(In prima scheda leguntur:) 


»At in definitione motus intelligenda est accidentalis ivÓeA£ycro. Aristoteles exempli causa haec dicit: 
Alterum se habet óc ézicvZuQ, alterum &c v0 2&opoctv, id est, alterum propemodum se habet ut habitus, 
alterum velut actus. Est igitur àvóeAf£ys:e velut habitualis agitatio, seu Óivou:c quaedam ciens actiones. 
Haec satis sit, et de Aristotelica definitione et de vocabulo Endelechias dixisse. Nunc addenda est com- 
munis sententia de anima, quam christiana doctrina probat. 


Quid igitur de anima hominis dici potest? 


Anima rationalis est spiritus intelligens, qui est altera pars substantiae hominis, nec extinguitur cum a 
corpore discessit, sed immortalis est. Haec definitio non habet physicas rationes, scd sumpta est ex sa- 
cris literis. Nam in genesi dicitur: inspiravit in faciem eius spiraculum vitae. Et in Evangelio . . . *) 


Quomodo autem quadret baec interpretatio ad Ciceronis disputationem de immortalitate, suo loco di- 
cendum est. Nunc enim de vocabulo tantum disputavimus. Ac monuimus supra, definiri hic animam in ge- 
nere, nec tantum humanam. | Sed àvócAéycco sunt etiam pecudum et brutorum animae; 


Quid autem si quis reprehendat vel Cicéronis vel nostram interpretationem hoc modo: agitatio seu 
motio est accidens. Aristoteles certe". . . . [Desinit hic scheda prima.] 


(In altera scheda leguntur:) 


,est agitationes certorum partium corporis, seu temperamenta, Rationalem vero animam spiritum esse, non 
erit absurdum, docere tres esse animas in homine. Nam ct Aristoteles in secundo de generatione animalium 
inquit, animas quarum actio corporalis est, non aliunde accedere, sed nasci in corporibus, nec simul fieri 
animatum et equum, hoc est animam vegetativam". , .. [Desinit hic charta Mel.] 


[n 





*) Hunc loeun Mel. non adscripsit, 

II. 
LIBER DE ANIMA. 


Quid continet haec pars philosophiae , cui titu- 
lus est De Anima? 


U: ae Aenea intuente seriem Romanae historiae 
in clypeo sculptam Virgilius inquit, Miratur, re- 
rumque ignarus imagine gaudets ita nos, etsi nec 
humanae animae substantiam oculis cernimus, nec 
miirandas actiones penitus intelligimus, tamen 
imagine laetemur.  Étsi enim procul et per caligi- 
nem haec miranda Dei opera aspicimus, tamen 
haec quantulacunque cognitio, non est fallax um- 
bra, sed vere ostendit et esse humanas animas, et 
testimonium eas de Deo certississimum esse, Nam 
cum numerorum ordinem, et septum illud aeter- 
num discernens honesta et turpia, et volucres in 
cogitatione motus et memoriae capacitatem pene 
immensam consideramus, convincimur ut fateri 
cogamur, hanc naturam non extitisse casu, sed 
mentem aliam architectatricem ac opificem esse, 
quae in hac utcunque suam similitudinem expres- 
sit sicut et antiquitas dixit. Exemplumque Dei 
quisque est in imagine parva. Et inter Sibyllinos 
versus hic recitatur, sz éov' (vOQcmog ét), 
&óyor Ogdor &yovoOc. 


Ac proposuit nobis. conditor hoc opus, ut, 
quantum fieri potest, aspiciamus, et ipsius in no- 
bis vestigia contemplemur. Non igitur haec do- 
ctrina negligenda est. Et pars illa quae recitat 
organa et qualitates, alterationes, effectiones, et 
lesiones organorum, minus est obscura, et am- 
plissimam doctrinam physicam continet, Hic enim 
exempla cernuntur regularum, quae supra de qua- 
litatibus et earum effectionibus traditae sunt. Est- 
que ad regendam ac tuendam valetudinem haec 
pars magnopere necessaria. 





Deinde consideratio perpetuarum in mente 
nóticiarum, ut numerorum, et earum, quae vo- 
cantur zou évvoiot, lumen est sapientiae discer- 
nentis certas et incertas et noticias, et fons de- 
monstrationum in omnibus artibus. 


Praeterea causae virtutum, et discrimina vir- 
tutum et viciorum sine hac doctrina conspici ne- 
quaquam possunt, taque cum ceterae artes mul- 
tum sumunt ab hac doctrina, tum vero tota phi- 
losophia moralis velut ex hac scaturigine manat. 
Vera est igitur laus huius doctrinae apud Aristo- 
telem, qui in praefatione libri de Anima inquit: 
Qoxs; 0é ngóg dinBOser Gnacav 7) yvdot ev 
ueyáAo GuufMAAecOo:. Nec vero dubium est, 
plurimas utilitates esse huius doctrinae in tota vi- 
ta, et in omnibus artibus. 


Quam vero dulcis et iucunda sit haec cogni- 
tio mediocribus naturis, inter discendum omnes 
experimur. Talis est hominum natura, ut aspectio 
rerum pulchrarum per sese delectet, ut iuvat in- 
tueri formas humanorum corporum, quarum re- 
cta est symmetria, et bonus color, iuvat intueri 
stellas, flores, herbas, gemmas, aedificia arte ex- 
tructa, picturas, et alia concinna opera. Cur igi- 
tur non sit voluptati, mirandas actiones in homi- 
ne, et ordinem in singulis partibus considerare, 
praesertim cum et haec consideratio vitae utilissi- 
ma sit in tuenda valetudine, in gubernandis mori- 
bus, et in artibus, et multis aliis negociis iudi- 
candis? Et auget voluptatem utilitas. 


Praeterea in Ecclesia nequaquam carere hac 
doctrina possumus, | Quare et Gregorius Nissenus 
Basilii frater librum de Anima scripsit, qui adhuc 


extat, in quo nostro more potentias discernit, et 
1 * 

earum officia distribuit, quia ita iudicavit, mul- 
tas materias in Ecclesia non habere lucem, sine 
hac qualicunque distinctione potentiarum animae. 

Necesse est omnibus in conspectu esse discri- 
men legis et Evangelii, Hic si quis recte didicit 
hanc puerilem doctrinam, scit legem noticias esse 
nobiscum nascentes, sicut aliarum artium princi- 
pia et demonstrationes. Sed Evangelium dissimi- 
limam vocem esse, ac nequaquam nobiscum nasci, 
sed singulari revelatione a Deo illustribus testimo- 
niis patefactum esse. Postea rursus discerni ne- 
cesse est, noticias et appetitiones, Sunt in mente 
noticiae verae, rectae, aeternae et immotae, Et 
tamen appelitiones contrariae sunt, Quare Pau- 
lus inquit, homines veritatem Dei, id est, veras 
noticias divinitus nobis insitas, in iniusticia capti- 
vas detinere, De talibus sententiis ne populus 
quidem doceri potest, nisi hinc sumantur poten- 
tiarum distinctiones, 

Cum de labe originis dicitur, necesse est re- 
citari, quae sint in singulis potentiis vuluera, et 
quae bona sint reliqua in hac misera natura. Ma- 
nent utcunque noticiae legis, quia Deus vult se 
agnosci, vult peccatum intelligi et accusari, vult 
eliam regi disciplinam. Manet igitur et libertas 
voluntatis in regenda loco motiva , quae est velut 
ministra disciplinae, Haec doctrina adeo neces- 
saria est, ut nulla unquam aetas ea carere potue- 
rit. Nec dubium est primum parentem suis natis 
copiose eam tradidisse in enarratione dicti: Sub 
te erit appetitus, Et passim intexuerunt eam poc- 
tae suis scriptis, ut manifestum est Homerum, cum 
pingit a Pallade retrahi Achillem stringentem gla- 
dium, distinguere appetitionem, et rationem, quae 
cohercet loco motivam. Et Hesiodi Prometheus 
ratio est, Epimetheus stolidus frater, sensus et 
potentia appetens. Obiectum vero blandiens Pan- 
dora, Nec Bellerophontes Pegasum regere po- 
tuit, donec Pallas aureum frenum equo iniecit, 
id est, donet consilio vehementes animi motus 
rexit, 

Sunt et aliae multae materiae in Ecclesia, in 
quibus enarrandis adiuvamur his distinctionibus 
potentiarum animae, ut cum dicimus de imagine 
Dei in homine, cum vocabula enarramus, quibus 
doctrina coelestis discernit Filium et Spiritum 
sanctum. Vetustas graeca et latina scripsit, l'ilium 
Dei dici 4óyov, quia cogitatione nascitur, cum 
aeternus Pater sese intuens gignit imaginem suam, 
Cogitatione enim formari imagines in nobis quo- 


que scimus, Et cum nostris vocabulis Deus uti- 
tur, significare hoc voluit, nasci Filium cogi- 
tatione, 

Praeterea spiritus vitales in homine, nascun- 
tur in corde, et vere sunt flammae, quae in 
omnium adfectuum incendiis, in laeticia, dolore, 
amore, odio, ira, et aliis, sparguntur. Et cum 
motibus voluntatis non simulatis hae flammae in 
corde congruunt. Ex hac umbra utcunque cogi- 
tamus de nomine Spiritus sancti, et discimus ei 
hanc adpellationem in divinis literis tribui, quia 
sit agitator, et quasi flamma, a voluntate Patris 
et Filii procedens, qua divinitas immensa boni- 
tate nos sibi copulat et nos leticia complet, sicut 
effundit mater vitales spiritus osculans infantem 
filium aut filiam, Haec vocabulorum interpretatio 
sobrie et pie considerata de multis magnis rebus 
studiosos admonet, 

Utilis est et haec consideratio intuentibus ho- 
minum naturam, cur in homine res dissimilimae 
copulatae sint? Mens, cuius naturam dicimus esse 
incorpoream, et semper victuram, et capacem di- 
vinae lucis sapientiae, et adflatus divini, Et pars 
corporea, et quidem culina, coquens cibos et hoc 
mortale corpus nutriens, Haec miranda societas 
rerum dissimilimarum non casu extitit, nec te- 
mere condita est. Itaque semper omnes non sto- 
lidi hanc coniunctionem valde admirati sunt, Nec 
quisquam sanus homo unquam iudicavit, hanc 
copulationer dissimilium rerum temere fieri posse, 
praesertim cum in mente sint similes in omnibus 
noticiae perpetuae et immotae, numerorum et le- 
gum vitae et aliae, Necesse est igitur fateri huius 
nostrae naturae, cuius partem interire videmus, 
aliam esse architectatricem sempiternam, et im- 
mensam, quae ut agnosceretur et quasi conspice- 
retur, in homines imaginem suam transfudit. 

Ac nobis in Ecclesia proposita est commone- 
factio, ideo menti adiunctam esse culinam, cuius 
tamen nullus in aeternitate usus erit, quia Deus 
hunc ordinem sanxit, ut initia aeternae vitae sa- 
plentiae et iusticiae perpetuae in hac mortali vita 
accendantur, Non fulgebit sapientia et iusticia 
Dei in illis, qui non inchoant eam in hac mortali 
vita, Ideo vox doctrinae sonat in genere humano, 
et gubernatio instituta est, et multis vinculis mu- 
nita. Wecessaria sunt igitur doctrinae studia et 
disciplina. De his tantis rebus admonet nos aspe- 
ctio humanae naturae, nec ulla tanta est ullius 
Angeli aut hominis sapientia, «quae utilitates 


9 II. 


omnes huius considerationis enumerare possit, 
Sed has paucas in hoc vestibulo recitavi, ut sciatis 
hanc doctrinam non negligendam esse, et vos ipsos 
aspiciatis, et hanc adspectionem cogitetis commo- 
nefactionem esse de Deo, et de multis virtutibus. 


Quid est Anima? 


Etsi non uno modo loquuntur philosophi de 
Anima in brutis, tamen de re ipsa non dissen- 
tiunt, et monstrant aliquid ortum ex materia, vel 


proprietatem materiae, quod nominant Ánimam,. 


videlicet. Animam bovis dicunt esse aut spiritum 
vitalem aut xgáci» seu temperamentum universi 
corporis, Cum hac declaratione congruit dictum 
Moisi, qui ait, Animam carnis in sanguine esse, 
Significat autem anima Ebraeis Vitam. X Hanc 
cum dicit in sanguine esse, vult sanguinem vehi- 
culum esse vitae, et indicat, Spiritus vitales illam 
ipsam rem esse, quae ciet corpora, quam nomi- 
namus ÀÁnimam. 

Cum hoc modo monstratur materia, ut spi- 
ritus vitalis, aut materiae proprietas, ut tempera- 
mentum, quid dicatur utcunque intelligi potest. 
Ut enim in lyehno flammam intelligimus, quae 
rapit alimentum ex cera et filo, sic in corporibus 
animantium intelligere spiritum vitalem | possu- 
mus, qui est tenuissima flamma, genita ex sangui- 
ne virtute cordis, volitans per totam corporis 
machinam, et largiens corpori vivificum calorem, 
et vim ciendi motus et actiones. Haec utcunque 
intelligi possunt. Et quanquam hic etiam inter- 
rogari potest; Quare spiritu vitali accendantur 
vita et motus, et non alia materia sanguine aut 
carne, cum tamen et hic vitalis spiritus sit mate- 
ria et halitus ex elementis ortus? HResponderi 
potest, quia tale est naturae opificium. |. Ut non 
est quaerenda causa ulterior, quare Coelum, Sol, 
Luna, sic moveantur, Sed talem videmus esse 
naturam, nec causas ulteriores quaeramus. 

Postquam autem de Ánima in brutis utcun- 

ue constituta est sententia, deinde quaesitum est, 
quid sit Anima hominis, Hic vero ingeniosi ho- 
mines inulta disputarunt, Nam si dicerent, tan- 
tum esse vitalem spiritum aut temperamentum, 
unde sunt intellectio, ratiocinatio, memoria, ele- 
ctio? Hae actiones non videntur esse materiae 
elementaris, Deinde si anima hominis superstes 
est extincto corpore, non erit spiritus vitalis aut 
temperamentum, Cum igitur discrimen essa inter 


'esse, 

. . 
animas brutorum et hominum, fatendum esset, 
magna diversitas opinionura semper fuit, quae res 
sit anima hominis. 


: Etsi autem alii aliter locuti sunt, tamen plu- 
rimorum sententiae eatenus congruunt, quod sen- 
serunt, animas humanas aut esse spiritus vitales 
acanimales, aut crasin, Nam qui dixerunt har- 
moniam esse, senserunt esse z9Ggtv, Stoici et alii 
qui dixerunt halitus, aut igneas esse, flammas in- 
tellexerunt, quae sunt spiritus vitales, Congruit 
etiam cum his sententiis dictum Hippocratis, qui 
ait, Anima hominis semper gignitur, id est, seu 
calor naturalis, seu spiritusin sanguine, Itaquead- 
dit: Cum haec anima inflammatur, pereunt et cor- 
pus et anima, Nam cum calor aut spiritus non ser- 
vantiustam dispositionem, extinguuntur animantia. 


Verecundissime ominium Galenus loquitur, 
qui de Ánima nutritiva et sensitiva non dubitat 
adfirmare, esse eas aut spiritus naturales et vita- 
les, aut crasin. Sed de rationali dicit, se non ad- 
firmare, an AoztGrtzÓv sit alia natura incorporea 
et seperabilis, an vero sit natura corporea, Sed 
spiritum animalem aut esse, illam ipsam animam 
rationalem, aut proximum eius organon, Verba 
eius haec sunt in septimo libro de placitis Hippo- 
cratis et Platonis: |. Ó& zai seg wvng oUoes 
&noqmvaoOcu. on, Óvoiv O96értgov &voyzoiov 
eiztéiy 3) toUto elvou vÓ olov ayotiÓÉe ve zo aiOe- 
Qd0se ode. Aexiéoy eiriv, 7 cütiv uiv &aó- 
uevov onóggsv obDcíar, Oynua O8 vÓ nodvov 
e)tijs elvat, voUvo 10 Guo, id est: Sin autem et 
de animae substantia aliquid pronunciandum est, 
duorum alterum dici necesse est, aut esse eam ve- 
lut substantiam lucidam et corpus aethereum, aut 
ipsam quidem incorpoream esse, sed tamen hoc 
corpus, id est, spiritum animalem, vehiculum 
Et ut Galeni verba magis perspicua fiant, 
distributionem Platonis hic statim initio recitabo, 
praesertim cum et Aristotelica in secundo de ge- 
neratione Animalium cum ea congruat. 


Plato inquit, naturam hominis esse quiddam 
monstri simile, et quidem Scyllae in Siculo mari, 
cuius species est suprema, similis virgini, pectus 
leoni, ima pars latrantium canum. Et sic lo- 
quuntur aliqui, Platonem tres animas in homine 
ponere, infima est &uJvumuxr), cuius sedem esse 
epar inquit, vorax et ad libidines prona, canum 
similis. Haec complectitur facultatem nutritivam 
et generativam, 

Altera media leonina vocatur Ovjuxrj, cuius 
sedes est cor, cui attribuit virtutem vitalem et ad- 
fectus, laeticiam, spem, tristiciam, metum, iram, 
odium, misericordiam, et cognatos adfectus. Et 
de his duobus gradibus Galenus adfirmat, has ani- 
mas esse ipsa temperamenta epatis et cordis. Sic 
enim inquit: dsx0n yop &£uztgooOev 7 ZU 
Vy, xQüotg oUGa, 00 aouotos , 5 uiv oüv 
vijc xe goto zoüate , 10 ÜvuosiÓ dc ati vis Vvxje, 
7) 0€ v o0 7jaxog 10 éniOvumuxóv. 


Tertia anima est 7j yvcguzr) seu Aoytotuxr, 
quam ait esse in capite, et eius officia esse, intel- 
lectionem, memoriam, raciocinationem, iudicium 
et suppeditare vim sensibus, et regere voluntarios 
motus. ic vero dubitat, an haec anima sit ipse 
spiritus animalis, seu temperamentum, an vero 
accedat natura incorporea, 


Eodem modo Aristoteles in secundo de ge- 
neratione Animalium, nurm;erat tres potentias. 
Ipse enim usus est nomine Óurcuecog. Et infi- 
mam Orc nominat Ooezzizrjv, alteram e1097z- 
vuixjy. Et has dicit non aliunde accedere, sed 
nasci in corporibus, et prius animam vegetativam 
esse in foetu, quam sentientem, De tertia vero 
addit: Mens sola extrinsecus accedit, eaque sola 
divina est, 
cat actio corporalis. feíztezou Óé vv votv uóvov 
O9ugaOsv énaciéron xol O«or sivou uóvov , ot0£v 
yop eUroU Tjj éiveQytig,  xowmave Oma) 
meu a 

Adhuc mediocriter congruunt dicta philoso- 
phica de Ánima vegetativa et sensitiva,  Àc de 
his duabus facultatibus etiam in Ecclesia vere dici 
videtur, esse eas vel temperamenta, vel Óurcueig, 
propagatas ex natura corporea, videlicet ex na- 
tura seminum, Ut enim in plantis propagatur ani- 


ma, seu vis seminalis cum semine, et bovis ani- 


ma oritur ex vi seminis, sic de Anima vegetativa 
et sensitiva in homine dici potest. Homo enirn 
non generat imperfectius, quam plantae aut boves. 


Movetur hoc argumento et Occam scriptor 
Anglicus, ut dicat, in homine duas esse distinctas 
animas, Racionalem et Sentientem, quia manife- 
stum est, animae sentientis nullas esse actiones, 
nisi organicas, Quare consentaneum est, oriri 
eam a semine, et esse vel temperamentum, vel 
Óvvauiv in corpore. Addit et hoc argumentum: 
Contrarii sunt appetitus racionalis et sensualis. 
Videntur igitur et substantiae distinctae esse, quia 


nihil enim cum eius actione communi- 


in una el eadem, ac indivisibili natura pugnantes 
appetitiones collocare videtur absurdum, 

Item: Naturalissimum est viventibus gignere 
aliud simile. Gignit igitur et homo hominem sal- 
tem secundum vitam sentientem, si non secundum 
animam rationalem. Et has Animas vegetativam 
et sentientem esse ex Tradüce, id est, ex natura 
seminis fatendum est. 

Nunc recito Aristotelis definitionem, quae 
non est obscura, iis qui Aristotelis sermonem in- 
tellignnt. Sed nova et peregrina videtur ignoran- 
tibus Aristotelicum sermonem. 


Definitio Aristotelis. 


Anima est Endelechia prima corporis physici 
organici, potentia vitam habentis. 


Declaratio. 


Unde haec nova appellatio est Endelechia? 
An praestigias offundit Aristoteles hominibus hac 
nova voce, ut multi existimaverunt? 

Respondeo. Hic primum necesse est redire 
ad physicen Aristotelis, Aristoteles partitur uni- 
versaliter substantias corporeas in materiam et 
formam. Nec intelligit formam, hoc modo, ut 
multi somniant, aliam materiam, vel aliud corpus 
in materia vel corpore crassiore, sed ipsam rei ex- 
aed'ficationem, ut ita dicam, Ut cumleonem, aut 
bovem monstrat, dicit partem esse corpus seu ma- 
teriam, aliud quiddam esse formam, videlicet vi- 
tam seu agitationem substantialem leonis, aut 
bovis, qua jam leo est talis, aut qua bos est ta- 
lis Nec vult illam agitationem substantialem 
leonis, aliam materiam esse, Sed cogitat talem 
esse naturam, ut aliud sit materia, et aliud agita- 
tio. Quare et accidentalem motum nominat En- 
delechiam, ut cum navim currentem video, aliud 
esse cogito materiam navis, aliud motum, nec 
fingo motum esse aliam materiam, Sic et de vita 
loquitur, quam ipse primam et substantialem agi- 
tationem intelligit et nominat, Haec Aristotelica 
si quis perspicit, eliam hic intelliget, quo consi- 
lio Animam dicat esse Endelechiam, id est, agi- 
tationem, seu actum, ut veteres verterunt. 

Vidit Áristoteles alios loquentes de anima, 
quaerere materiam , ut plurimi dixerunt esse spi- 
ritum vitalem. Ipse cogitat id corpus materiam 
esse, Potest autem rursus quaeri, cur haec mate- 
ria scilicet Spiritus vitalis vivit? Sanguis, unde 

oritur.spiritus, non vivit; Ergo aliud quiddam 
est materia, aliud illa rei agitatio. 


est natura, Nec vita, nec motus esset , nisi talis 
esset agitatio, — Ut si quaeras de visione, aliud est 
materia, videlicet humor crystallinus, et spiritus 
illabens in nervo optico, aliud ipsa visio, quae 
non est alia materia. ltaque in definitione Ani- 


mae et caulior est ceteris, et propius respondet, - 
Sive spiritus vitalis, sive temperamentum, sive | 


harmonia sit immediata causa vitae. Hanc imme- 
diatam sedem ipse relinquit, et dicit, Animam 
esse hanc ipsam agitationem, qua iam leo est ta- 
lis, seu qua bos est talis, seu qua homo est talis. 
Hanc esse Aristotelis sententiam nihil du- 
bium est. Recentiores eius interpretes quaerunt 


quasi aliud corpusculum in corpore animentis, | 


quod nominent ÁÀnimam, et cogitant Aristote- 
lem animam collocare in corpore, sicut guber- 
nator est in navi, cum ipse comparet Endele- 
chiam visioni, 


De vocabuli ivOskeysíag origine et 
significatione. 


Vocabuli interpretatio addet aliquid lucis et 
huic definitioni, et aliis multis disputationibus. 
Ut non dubium est, quin Aevzóv significet album, 
ita nequaquam dubium est, quin £vócáezeg signi- 
ficet continuum, |. Et. ivüeAéysia, continuitatem, 
Cumque ubique obvia sint exempla, non addam 
testimonia, tantum meminerint iuniores veterem 
versum zoiAcíyeu ziéroav óovig UOovoc évoshexetyn. 
Sumpsit igitur Aristoteles vocabulum a populo, et 
prius eo usus est in tertio libro physicorum in de- 
finitione motus, ubi ut significaret progressionem 
ad formam, hanc vocem usurpavit, qua signifi- 
catur continua illa successio partium, | Motus est 
Enudelechia in subiecto, quod ad aliquam formam 
tendit, id est, est agitatio qua acquiritur forma, 
Ut cum aqua calefit, aqua subiectum est, et agi- 
tatio continua in aqua, est iter ad aliam formam, 
Ideo et Themistius verba illa declarans, ait, En- 
delechiam esse itionem ad formam. 

Ac Boétius, qui Aristotelis philosophiam 
recte intellexit, vocabulum Endelechiae interpre- 
tatur, Actum, non intelligens acta, vel res ef- 
fectas, sed ut Latini veteres Actum pro agitatione 
dicebant, iuxta illud. — Militem oportet in actu. 
mori, id est, agentem et praeliantem, Et Quin- 


Nec ulterius | 
quaerendum est, quid sit haec agitatio, sed talis | 

tilianus inquit: Studia sapientiae non iam in 
actu suo, atque in hac fori luce versantur, sed 
in porticus recesserunt. Quare et Cicero consi- 
derans et originem vocabuli, et Aristotelis consi- 
lium, vertit Endelechiam continuatam motionem, 
id est, adsiduam  agitationem. | Quia Graecis 
sciebat &vÓsAsyég esse idem. quod continuum, et 
Aristotelem videbat loqui, de motu, seu de agi- 
tatione, | Norat enim Cicero et antea apud Aristo- 
telem, in definitione Motus poni vocem EnJele- 
chia. Sciebat et promiscue in eo ipso loco Ari- 
stotelem uti vocabulis Endelechiae et Energiae, et 
expresse dicere, motum esse &véoy sav , id est, 
efficaciam, non ociosam formam. Et in nono 
uer và qvoizà rursus dicit, idem esse éyéo- 
Quare et Plutarchus ait, 
&yÓtAÉyuav. usurpari pro £vegzeía. 

Ex his, quae recitavi, lector candidus, et 
non rudis Aristotelicae doctrinae, iudicare potest, 
et quid vocabulum Endelechia significet, et Cice- 
ronis interpretationem cum sententia Aristotelis 
recte congruere. 


Argyropylus Ciceronem reprehendit, et ma- 
luerunt alii quidam verti Endelechiam, perfectio- 
nem interiorem, quasi 7Ó évvog teAetoÜy. Hanc 
imaginationem adparet eos non sumpsisse ex Ári- 
stotele, sed ad eum attulisse, cum tantum de ani- 
ma hominis dici arbitrarentur, et hanc videlicet 
naturam separabilem habitare cogitarent in parte 
corporis certa, sicut in navi gubernator sedet ad 
gubernaculum, Haec aliunde ad Aristotelem al- 
lata sunt, non sunt ex jpso sumpta. Cicero re- 
ctius vidit consilium Aristotelis, Nec tamen hanc 
quaestionem ulla quAovetzía. movi, nec impedio, 
quo minus sua cuique sententia placeat, praeser- 
tim in hac exili disputatione, quae non labefactat 
statum reipublicae, Ut nec iocus apud Lucianum 
turbat rempublicam, ubi litera Ó agit interdicto 
unde vi quod ex dictione ZvÓeiérea expulsa sit, 
postquam irruperit in eum locum litera z. Sed 
indico non tam meam sententiam, quam meorum 
praeceptorum, qui non rudes fuerunt Aristoteli- 
cae doctrinae, 


Obiectio. 


Sed interpretatio Ciceronis reprehenditur 
hocargumento, gitatio seu motio est accidens, 
Anima non est accidens, gitur non proprie di- 
citur esse Agitatio.. Respondeo, Aristoteles ipse 

diluit hanc obiectionem, Inquit enim duplicem 
esse évÓsAéreiuy, | Alteram substantialem, alteram 
accidentalem, — Substantialis est ipsa talis vita 
rei viventis seu animalis, quae actiones ciet, ut 
si diceret, animam esse évéoyetxr , seu effica- 
ciam, Et utcunque intelligi potest, vitam, agi- 
tationem esse continuam. . Sed in definitione mo- 
tus dyÓsAéyeux est accidentalis agitatio, quae se- 
quitur substantiam, et incipit ac desinit manente 
substantia, ut motus localis, aut alteratio. Dis- 
cernit Aristoteles substantialem Endelechiam ab 
accidentali, hoc modo. Alterum inquit habet 
se, d; éruotrur, alterum &g 1ó Oecgeiv, id est: 
Alterum propemodum se habet velut habitus, al- 
terum ceu actus. 


Enarrato vocabulo, quod in definitione po- 
situm est ut genus, nunc membra definitionis or- 
dine consideremus. Anima est Endelechia, id 
est, non est materia, non ignis, non aqua, non 
spiritus vitalis, sed est ipsa vita, qua vivit spiri- 
tus vitalis; Etsi enim Medici materiam quaerunt, 
ut spiritum vitalem, vel temperamentum, tamen 
quaeri potest, cur magis vivit haec materia, quae 
est spiritus vitalis, quam caro, aut ossa? Aliud 
igitur quiddam est, ipsa vita, seu agitatio, Ac 
prorsus vicina est Aristotelica sententia Ándroni- 
ci enarrationi, qui ait, évÓeAéysiav significare aut 
zg&ci, aut Óvrouv. — Ac laudat Galenus inge- 
nuitatem Andronici, quod quasi digitum inten- 
dens in rem certam, monstret quid intelligat esse 
animam. Nam illa substantialis agitatio reipsa 
est Óvv aug quaedam, orta ex tali temperamento. 
Nec ulterius quaerendum est, quare inde oriatur. 
Physicus enim cernit naturam esse talem. Sed 
doctrina a Deo tradita, inquit, quia naturae opi- 
fex Deus sua immensa sapientia naturam condidit 
talem, ut aliud sit materia, aliud vita et motus in 
materia. 


Constituto genere sequuntur caetera mem- 
bra. Anima est Endelechia corporis physici, 
quod dicitur ad differentiam operum artificialium, 
quae non agitantur sua natura, ut machinae ho- 
rariae moventur, sed non natura, verum libra- 
mentis arte factis. 


Deinde dicitur organici. Nam lapides non 
vivunt, quia vitae organa, hoc est, instrumenta 
eis desunt, quae sua natura cieant nutritiones, 
generationes, aut sensum, imo nec localis motus 
est sine impulsione, 

Sequitur in definitione, Potentia vitam ha- 
bentis, id est: Anima in corpore organico ciet 
operationes, quod iam tale est natura, ut talium 
operationum capax sit, ut foetus immaturus non- 
dum capax est talium operationum, | Hic enim 
nominat vitam operationes rei viventis, ut gene- 
rationes, nutritiones, sensum, appetitiones, mo- 
tum localem, intellectionem, electionem. 


Reecitavi descriptiones philosophicas, quae si 
de pecüdis anima tantum quaereretur, utcunque 
monstrarent aliquid, quod cogitari potest in ma- 
teria fons esse actionum. Nam bovis anima recte 
dicitur, aut spiritus vitalis, aut illa in spiritu vi- 
tali agitatio, qua bos vivit, Nondum tamen pe- 
nitus haec perspicimus, — Sed naturam foris in- 
tuemur, experimur et cernimus motus, Quid 
cur ita factum sit, sapientia est Artificis, non 
nostra, Et tunc demum penitus intelligemus mi- 
randum naturae opificium, cum ideam in men- 
te divina coram in illa aeterna Academia in- 
tuebimur, 

Etsi autem utcunque iam cogitamus, quid 
sit bovis aut leonis anima, tamen de anima ra- 
tionali hominis, seu de mente, quid sit, et unde 
sit, an sit spiritus vitalis et animalis, aut in ho- 
mine res separabilis, utens ut organo proximo, 
spiritu vitali et animali, nondum ex his descriptio- 
nibus philosophicis liquet. Traditur ergo alia 
descriptio in Ecclesia, 


Definitio Animae usitata in Ecclesia. 


Anima rationalis est spiritus intelligens, qui 
est altera pars substantiae hominis, nec extingui- 
tur, cum a corpore discessit, sed immortalis est. 

Haec definitio non habet physicas rationes. 
Et quanquam nonnulli contra eam multa dispu- 
tant, tamen nos quidem in his initiis doctrinae 
eam retinebimus, quia in Ecclesia propter haec 
dicta usitata est, videlicet quod Filius Dei inquit : 
Corpus possunt occidere, animam autem occidere 
non possunt. Item: Hodie mecum eris in pa- 
radiso, ltem: Ego sum Deus Abraham, et Deus 
Isaac, et Deus Iacob, Non est autem Deus, Deus 
mortuorum, sed viventium. Ex his dictis sumi- 
tur enarratio verborum in Genesi, Inspiravit in 
faciem eius spiraculum vitae, Etsi enim Deus 
pecudibus quoque vitam indidit, tamen hic discri- 
men ostenditur inter animas hominum, et vitam 
Adflatur hominibus.anima foris, et 

tale spiraculum est, in quod Deus transfudit suae 
lucis, ut ita dicam, radios, videlicet suam 6a- 
pientiam, noticias numerorum, discrimen hone- 
slorum et turpium, et alias noticias, quae certe 
non sunt res ortae ab hac mole corporea, seu na- 
tura elementari, Fuit etiam in eo spiraculo tunc 
rectitudo voluntatis, et libera electio. Sed de 
his alibi dicemus. Itaque valde consentaneum 
est, in eo loco Genesis describi aliam naturam, 
quae non est moles corporea, et dissimilis est vi- 
lae pecudum. — Nec prolixius immorabor huic dis- 
putationi, Sed retineamus sententiam ab Eccle- 
sia acceptam, congruentem cum testimoniis, quae 
recitavi. 

Hic autem quaestiones aliae moventur. Án 
una sit tantum hominis anima, videlicet spiracu- 
lum illud separabile? Án vero sint distinctae 
animae in homine, vegetativa, sentiens et ra- 
cionalis, sicut Plato, Aristoteles, et Galenus lo- 
quuntur? Ac videtur mirum, quid negocii sit 
illi spiraculo vehenti radios divinos, cum culina, 
seu parte vegetatrice. 

Sed haec sententia recepta est, In homine 
esse animam unam, videlicet spiraculum illud, 
simul vehens lucem divinam, et adferens vitam 
partibus omnibus congruentem, Non pugno de 
hac sententia, nec tamen absurdam esse ludico 
opinionem supra recitatam, eorum, qui dicunt, 
animam sentientem, et vegetatricem esse vel zgó- 
civ vel dyÓeAezsíag, vel animas distinctas ab illo 
spiraculo, in quo est intelligentia et electio. 

Postea et haec quaestio agitatur. An racio- 
nales animae singulorum hominum de novo creen- 
tur a Deo, et corporibus infundantur, au vero ex 
traduce oriantur? ut non dubium est, in plantis 
et pecudibus vim seminalem esse, gignentem si- 
milia, quae ex traduce propagantur. Extat haec 
quaestio et apud Augustinum et apud alios. 

Sed fateamur, nos mirandum opus sapientiae 
et potentiae Dei in creatione mundi non penitus 
. perspicere. Agamus potius Deo gratias, quod 
aliquo modo aspicimus naturam, et aliquam par- 
tem intelligimus, et vestigia Dei in natura cerni- 
mus, quorum summa est certitudo. 

Qui dicunt, animas non oriri ex traduce, 
moventur hoc dicto: Inspiravit Deus in faciem ho- 
minis spiraculum vitae, 

Sed respondent alii, in illis verbis describi 
initium naturae humanae, et tunc primis homini- 
bus hanc vim in illo adflatu insitam esse, ut dein- 

ceps propagatio viventium fieret. Et quamvis sit 
in natura vis seminalis, tamen perpetuo concur- 
rere generalem Dei actioném, sustentantis et fo- 
ventis naturam, quod verissimum est, sicut scri- 
ptum est: In ipso vivimus, movemur et sumus, 
Et discrimen inter animas heroicas et non heroi- 
cas ostendit, vere adesse Deum generationi, cum 
alias animas aliis donis ornet, quorum aliqua vi- 
dentur non a corpore oriri. 


. Aliqui vero et propter hoc argumentum in- 
clinant in hanc sententiam, ut existiment, ani- 
mas oriri ex traduce, quia videatur absurdum, 
animas, quae nunc aversae sunt a Deo, et reae, 
de novo creari, Sed respondent alii, talem in 
generatione conservari naturam, qualis nunc est, 
Nam nec corpora essent, nisi divinitus sustenta- 
rentur, Frigidius respondent, qui dicunt, ani- 
mas pollui contagio corporum. Quidam et ex 
dicto Gen, 2. raciocinantur, animas ex traduce 
oriri. Cessavit Deus ab opere suo, id est, con- 
servat quidem species conditas, at non condit in 
eis partes novas ex nihilo, Sed hanc disputatio- 
nem abrumpo, et iuniores moneo, ut discernant 
ea, quae utcunque mentis humanae acie penetrari 
possunt, ab aliis, quae pervestigari non possunt, 
Simus hac sapientia contenti, quod vita, sensus, 
raciocinatio et electio ostendunt, esse in nobis 
animas, et esse eis insitas noticias, et alias dotes, 
quae testantur, et esse Deum, et animas ab ipso 
conditas esse.  Adiungamus et testimonia divini- 
tus tradita, quae adfirmant, Deum semper vitae 
datorem et conservatorem esse, sicut antea dictum 
est: In ipso vivimus, movemur et sumus, Et 
agnoscamus eum fontem et custodem nostrae vi- 
tae esse. Deinde effectus animae et organa sub- 
iecta oculis aspiciamus, et videamus, quarum 
partium qui sint effectus et motus, quae partes in 
hac imbecillitate quales habeant actiones, quae 
quomodo regi possint. llanc sapientiam vitae et 
moribus utilem quaeramus. 


De quaestione, An sit Anima in toto, 
et in qualibet parte tota? 


Anima bovis, quae est vel spiritus vitalis, 
vel zo&oig, vel Endelechia, est quiddam divisi- 
bile iuxta partes corporis, Nam spiritus vitalis 
similis est flammae, quae partes habet, et alibi 
sunt aliae. Nec de tali anima loquitur dictum: 
Anima est tota in toto, et in qualibet parte tota, 

Quod unde sumptum sit ignoro. Nam in Aristo- 
tele nusquam extat, | Et coromenticium est, etiam 
$i quis tantum de hominis anima intelliget, et 
sentiet, animam hominis esse spiritum separabi- 
lem. Quia spiritus finiti quanquam non sunt res 
divisibiles, ut corpora, tamen sunt in unico lo- 
co, ex quo agunt ad certam distantiam, alii ma- 
gis, alii minus procul, ut suum cuiusque robur 
est. Galenus animam racionalem in cerebro col- 
locat, quia ibi sunt sensus interiores, quorum 
ministerio proximo anima racionalis in cogitatio- 
ne et raciocinatione utitur, Alii malunt, cor se- 
dem esse animae, quia cor vitae fons est et se- 
des omnium adfectuum, qui cognitionem sequun- 
tur. Et sermo propheticus ac apostolicus saepe 
nominat cor, cum loquitur non de fonte adfe- 
ctuum, sed de parte cognoscente, Ut cum ait 
Paulus: Homines habere legem scriptam in cor- 
dibus, Sit igitur cor animae domicilium, in quo 
ad certam distantiam in coeteris membris cict 
actiones, Hac brevi admonitione de hoc dicto 
contenti simus, Nunc potentias et earum organa, 
et actionum genera consideremus, Nam haec 
doctrina magis obvia est hominum intelligentiae, 
et conducit ad tuendam valetudinem, ad regen- 
dos mores, et ad monstranda illustria testimonia 
de Deo in nobis, 


Quot sunt potentiae Animae hominis? 


Tres gradus sunt Animarum. 
tantum est vegetativa, 


In plantis 
In brutis vegetativa et 
sentiens, In homine vegetativa, sentiens et ra- 
tionalis, Receptum est in scholis unam ponere 
animam in quolibet animato. deo brutis tri- 
buitur anima sentiens, sed additur vegetativa 
tanquam potentia, quam conünet anima sen- 
tiens, sicut et potentias appetendi et loco moven- 
di continet, 

Sic loquuntur scholae et de homine, Unam 
tribuunt homini animam, videlicet rationalem, 
sed addunt vegetativam et senlientem, tanquam 
eius inferiores potentias,  Loquemur et nos scho- 
larum more, perinde ac si sit unica hominis ani- 
ma continens plures potentias. Ut in uua re pos- 
sunt esse multae Óvvcue. In radiis Martis est 
vis urendi et valde desiccandi. 
est vis leniter calefaciendi et humectandi. Sic 
cerlum est eiusdem animae vires esse, potentiam 
cognoscendi, et potentiam appetendi et aversandi. 








In radiis Lunae | 

Sunt igitur in homine potentiae quinque: 
Vegetativa, Sentiens, Adpetitiva, Loco motiva, 
Rationalis, 


Agnoscitur autem haec diversitas ex actioni- 
bus, quae cum incurrant in sensus, movent, ut 
singularum organa et fontes quaeramus, Huius 
doctrinae amplissima est utilitas, 


Magna et inepta contentio fuit in scholis, 
quomodo distinguantur potentiae, De organicis 
manifestum est, distingui eas organis, Et in 
aliis organis animam alias effectiones habere, sicut 
ex aliis fistulis alii soni eduntur. 


Quid est organum? 


Est pars corporis animati, certo tempera- 
mento, figura et situ, condita ad functiones cer- 
tas, illi naturae convenientes. Ut in homine 
oculi certo temperamento, situ, figura, conditi 
sunt ad videndum. In plantis radices sunt velut 
0S, quo nutrimentum attrahunt et transmittunt 
in reliquum corpus. ami sunt baiuli fructuum, 
folia tegunt fructus. 


Ut autem alias physicae partes ordimur ab 
iis, quae magis sensui obvia sunt, ita in hac do- 
cirina, priusquam de potentiis dicemus, prodest 
aspicere corpus hominis, et diversa membra et 
organa, quasi machinas considerare. Ut enim 
conspecta mola seu bombarda et globo, ac pul- 
vere tormentario, facilius raciocinari causas pos- 
sumus, ita in corpore nostro monstratis machi- 
nis, potentias facilius intelligere et iudicare pos- 
sumus, 


Pertinet autem haec descriptio organorum ad 
vetustam illam Medicorum doctrinam, quae orta 
est ex sectione corporum, quam vocant &r«rT0uzv, 
quae non inani curiositate tentata est, sed propter 
multas gravissimas causas omnibus aetatibus ex- 
pelita est. Quid enim faciet medicus, si locum 
adfectum ignoret? — Ac vetustas adeo necessariam 
esse cognitionem partium corporis humani iudi- 
cavit, ut in Medicorum familiis usitatum fuerit, 
domesticas dissectiones facere spectandas adole- 
scentibus inde usque a prima aetate, Nam olim 
artes in possessione illustrium familiarum retine- 
bantur, et gloriosum esse ducebatur, posteris in 
familia tradere maiorum doctrinam et inventa, 
Sic in Hippocratis familia, quae orta est ab Aescu- 
lapio, possessio artis medicae usque ad Aristote- 

lem multis seculis mansit, Ideoque Galenus ait, 
tunc non scriptos esse libros anatomicos, quia 
domestica inspectio fuerit, Postea diligentia illa 
veteri extincta, scriptis opus fuit, 


Quanquam autem doctrinae huius amplitu- | 


dinem complecti nequaquam possumus, et haec 
propria artificum eius generis cura esse debet, et 
extat locupletissimum opus viri peritissimi VVesa- 
lii, unde sumi doctrina uberior potest, tamen hic 
iuitia quaedam recitabimus, quae ad discernendas 
potentias et actiones maxime necessaria sunt, Ne- 
cesse est enim scire aliam sedem esse cognitionis, 
aliam adpetitionum, | Et quae sint differentiae 
membrorum, quae nutritioni serviunt. Necesse 
est humorum discrimina tenere. Denique mani- 
festissimum est, non solis Medicis, sed omnibus 
hominibus utilem esse mediocrem cognitionem 
partium corporis, quae ad valetudinem tuen- 
dam, ad med;cationes et ad multas eruditas dis- 
putationes diiudicandas conducit. 

Prius autem foris aspiciendum est corpus. 
Ideo nomina partium exteriorum recitabo sine 
physicis descriptionibus, quae longiores essent. 
Proderit autem haec ipsa qualiscunque vocabulo- 
rum interpretatio ad sequentia, et ad intelligen- 
dam lectionem in multis scriptis, 


Vocabula. partium corporís humani exteriorum. 


Cutis, O£guo. In homine ab Herophilo dicta 
&yÓQcozu), quasi vestis est corporis, naturae vi- 
cina et carni et nervis, et quasi nervus est san- 
guine praeditus, 

Supra cutem lia tenuior superficies est, 
quam vocant Zuóeguído, usitate cuticulam vo- 
cant, Et est exanguis, ac in eam tenuissimae 
fibrae venarum, arteriarum et nervorum desinunt. 


Intus sub cute est membrana carnea, Uturjr 
cegzcGÓns, panniculus crassior et robustior per 
totum corpus sparsus, cui adhaerent musculi, e 
per quem in cutem transmittuntur tenuissimae 
arteriae et nervorum propagines, quibus cuti al- 
ligatur. . 

Inter hanc membranam et cutem est pingue- 
do in homine, quae nominatur adeps, zugute? 
Nam ex venis et arteriis exudat sanguis, qui mem- 
branae frigiditate et caloris inopia in hanc pin- 
guedinem vertitur, quae quidem et moderate ca- 
lefacit, et aestus miligat, 

IlegióGTtoy membrana ossibus circundata, 
nervorum implicita surculis, ne sensus desit 
ossibus, 

Caput, zego. 

Vertex summum capitis, z09v07,. 

Sinciput, quod a vertice in frontem vergit, 
poérua. 

Occiput posterior pars a vertice ad cervi- 
cem, ivíor. 

Calvaria zgdtor, a z9cvoc galea, 

IIcguegtvuov , membrana calvariam tegens. 

Kóy x08, cavitas, quae est sedes oculorum. 

Kürog, cavitas interior calvariae, 

Z«cquoy idem. 

Frons, uévomov. 

ZroMÓse, lineae caperatae frontis. 

Facies, zt9óocztov. 

Bina tempora, zgovcoi. 

Supercilia pili supra oculos, ógQvezc. 

Intervallum inter supercilia, uecóqovor. 

Oculi, óq9aiuot, OLIO 

Palpebrae ; tunicae quae tegunt oculos, /ié- 
qo, quasi coc roU (JAétorrog, tunica oculi, 

Cilia, palpebrarum pili, nati in tunicis illis, 
quae tegunt oculos, feqototóeg , quarum usus 
est, ut radios seu spiritus visivos dirigant. Nam 
his amissis aut retortis, oculi non possunt recte 
prospicere. 

Pupilla, zógz , non est humor, quo proprie 
videmus, sed foramen est uveae tunicae, per quod 
permeant species visibiles. 

Iris est circulus in uvea, qui foramen illud 
ambit, dictus a diversitate colorum, 

Albugo, oqsvOOv:, et Aeuxóv. 

Anguli oculorum versus nasum et versus 
tempora, z«vor. 

"Pevrifosc et 7ztyob, id est, scaturigines ca- 
runculae in angulo oculi versus nasum, ubi lacry- 
inae erumpunt, a verbo óoívco aspergo, 

Auris, oUgc. 

Auricula orfeplin, Aófitov. 

IlvegUyiov, extremitas auris superior, supra 
iófiov. NNominatur et dy óftov, 

Cavitas in auribus, HOY XLOV , seu oxosc. 

Foramen, z10goc C X0vOTAXOS. 

Nasus , ic. 

Foramina nasi, uwvztijpec, unde verbum est 
juzrQoíGev, subsannare, quia gestu narium fit 
subsannatio. 

Suprema pars nasi interior, 79109 cribrum, 
per quod attrahitur spiritus, 

Genae vocantur et Malae, autore Plinio qui 
inquit; Malae homini tantum, quas prisci genas 
nominabant, Sunt inter nasum et aures pudoris 
sedes, quem ibi maxime rubor ostendit, 

Graece uijAa, superior pars genarum, 

Inferior buccae, yvóOo. $8afen, zteaci. 

Mandibula, et maxilla idem, finbad supra 
mentum, yévveg, Otcyóveg. 

Mentum, yér&ov. 

Os, oróuo. 

Labra, yeso. 

JMvoco&, pars a naribus ad labrum, Home- 
rus vocat v;üsvrj»v, utroque nomine utuntur pro 
superioris labri barba, ein fnebel bart. — Aliqui to- 
tam barbam ovr nominarunt, 

Dentes, ód0vvtc , numero duo et triginta. 

Quaterni anteriores dentes, incisores vel di- 
visores, vóue&g. Et gelasini, quia in risu re- 
teguntur. 

Proximi utrinquesinguli dicuntur canini dis- 
cernentes incisorios a molaribus, zvróÓovrtg. 

Ulteriores dicuntur Molares, 7óugtor. 

Ultimos qui postremi post septem annos na- 
scuntur, Varro nominat Genuinos, Graeci xgov- 
Tipos. 

Indicium virium sumitur a dentibus.  Qui- 
bus enim densi et firmi dentes sunt, hi plaerun- 
que sunt uczgó[fitot. — Contra brevioris vitae sunt, 
quibus dentes sunt rari et scabri, Pyrrho conti- 
nuum os dentium fuit. Et nostra aetate in aula 
optimi principis Ernesti, ducis Luneburgensis, 
fuit virgo nata in familia nobili, cui fuit os den- 
tium continuum, Et narrabet dux Ernestus, exi- 
miam in ea virtutem et gravitatem fuisse, 

Ginglva exterior, óvàov ganflei[d). 

Gingiva interior, &vovAory. 

Lingua, yAóro. 

Xmoouol, foramina in carne glandulosa ad 
radicem linguae, ex quibus saliva manat. 

Palatum, totum fastigium supra linguam, 
usque ad fauces, óz&gaia. — Et apud Aristotelem 
otgcvóg, et apud Galenum oUQOYLOXOG. 

Fauces, qcQvy$, proprie cavitas vicina utri- 
que fistulae, tracheae arteriae et oesophago. 
Suntque in eo spacio Gurgulio et amygdalae, 
Graeci qdQvyyc nominant £g9uor, 


Amygdalae Latinis tonsillae et glandulae, , 


Graecis &vzicÓsg et nagíaOqua. 

Gargulio, /&97e9s0», nomen est partis pen- 
dentis in faucibus, Alia duo nomina, Uva et co- 
lumna morbos significant, oregvàÀ:» dicitur una, 
cum gurgulio inflammatus est, Cum vero laxior 
dependet zíc&v, columna dicitur, Utilitas autem 
gurgulionis est, modulationem vocis adiuvare, et 
remorari aerem, ne minis frigidus ad pulmonem 
subito irrumpat. 


Deinde faucibus vicinae sunt duae fistulae. 
Trachea arteria, quae est fistula descendens ad 
pulmonem, condita non ut cibum aut potum 
transvehat, sed tantum spirationis ac vocis gratia, 
facta est ex cartilagine, tanquam annulis disüncta, 
ideoque vocalur aspera, 

Nodus qui eminet' sub mento, qui est orifi- 
cium tracheae arteriae, ac vulgo adpellatur nodus 
gutturis, nominatur Ac'Qvy$, ba$ fneufflin am Dal&. 

Deinde reliqua pars tracheae inferior, no- 
minatur //907 x06. 

Epiglottis est cartilago mollis, quae est oper- 
culum laryngis, simile folio Ederae, factum ad 
claudendam itracheam arteriam, ne cibus aut 
potus illabatur, rursus antem ad aperiendam eam 
in aére attrahendo. 


Aliud quiddam est yAwrrig, quae est in ori- 
ficio tracheae lingula, qualis est in fistulis Musi- 
corum, rima videlicet facta duabus tenuissimis 
membranis, quae infílatae dilatantur, et sunt 
praecipuum vocis organum, ut infra copiosius di- 
cetur. Hic enim tantum nomina posui, ut dis- 
cernantur, à&myAcorzig et yÀottig, quia multi et 
haec vocabula, et rerum ipsarum descriptionem 
confundunt, qua de re eruditissime lectores mo- 
net Wesalius. 

Altera fistula procedens a faucibus nomina- 
tur olooqc7og, Latine Gula, Arabice Meri, quae 
est canalis continuus corpori ventriculi, similis 
tubae, supra angustior, infra amplior, transve- 
hens cibum et potum in ventriculum. Nomen 
factum est ab. o£c fero, et irre cibus, "Totus 
hic canalis ab Aristotele nominatur otóuayog. 
Nam oróuoyog generaliter significat angustos et 
longos canales, tendentes ad os aliquanto amplius, 
a oróue et &»yc. Homerus totum oesophagum 
nominat oróueyo» inquiens, pecudi caput a sto- 
macho praecisum esse, Interdum et Galenus sic 
nominat totum oesophagum, Interdum discernit, 
ut in libro tertio de Locis adfectis, sic nominat 
id quod proprie adpellatur-orificium ventriculi: 

j| ànà toU 1i; yoctépog avóuarog, 0 07) xoi ovo- 
gov daó9aot zaAdy oi letooi. 

Collum, r9c&y7Aos, conditum est, ut peripsum 
porrigatur trachea arteria, quam oportuit esse 
longiusculam, ad modulandam vocem. Itaque 
nullum animal, cui deest collum, vocem edit. 

Cervix, e)xyzv, etsi Aristoteli totum collum 
est ogTv. 

Cavum, quod inter iugulos est, oa. 

luguli duo ossa a collo ad humeros extensa, 
vocantur et furculae zA£ideg, quarum mentionem 
facit Demosthenes, inquiens, Philippum fregisse 
iugulum, Plinius inquit: Soli hornini sunt duo 
iuguli, dexter et sinister. 

Humeri, uot. 

Humeri cacumen, &zgcojuor, 

A cervice duo lata ossa utrinque tendunt, 
quae Graeci vocant )uonAcrac, Latini scapulas et 
scoptula operta, et vulgo spatulas vocant, Celsus 
ita loquitur, quasi cacumen sit scapula, et reli- 
quum scoptula. Sed Graeci uno nomine contenti 
sunt QuonAarot, et Latini plaerumque contenti 
sunt nomine scapularum, 

Interstitium inter scapulas usque ad duode- 
cimam vertebram thoracis, ubi ventriculi orifi- 
cium alligatur vertebris, nominatur ueveqoevor. 

Brachium, ?geícov. Sed sic Graecis proprie 
nominatur pars brachii ab humeris usque ad cu- 
bitum. Celsus humerum nominat. 

Cubitus duo ossa a flexu brachii usque ad 
xoQ7Ov- " 
Flexus cubiti, dz» et QAexQcvog apud 
Galenum. 

Ulna, maius os in cubito, 7t/jzvc, et QAEVOS 
et QAéyri, unde nomen ulnae Latinis factum est. 

Badius, in cubito os brevius, zeQatg et zta- 
gatio. seem 

Junctura manus, ubi palma 1ungitur radio, 
xo97t0g dicitur. Inde Medici dicuntur mittere 
' manum in zcgzov, cum explorant pulsum ar- 

iae. 
m PETSHAT: xe cgregiam laudem habet. 
stoteles nominat eam organum organorum. 
et plura et magis varia opera efficit, quam ullum 
organum, et fabricat caetera instrumenta Anaxa- 
goras inquit. Manum sapientiae causam esse, 
nisi enim figuras et literas pingeret, et faceret 
machinas, neque doceri neque disci ullae artes 
possent, Sed Plutarchus allegoricam interpreta- 


Ari- 


Nam 

tionem addit, Manus, id est, experientiam, sa- 
pientiae causam esse, 

Caeterum impressit natura miras significatio- 
nes temperamenti in ipsas lineas manuum, qua- 
rum observatio peperit yetgouevtéioy , in qua 
etsi, ut in reliquis divinationibus, multa inepta 
et ridicula traduntur, tamen et Aristoteles non 
prorsus commenticiam esse hanc observationem 
existimavit, Nam in problematis quaerit de linea 
vitae quam sic vocaut. Quare longaevi sint, qui 
habent integram lineam mediae manus. 

Extensa manus usque ad digitos uerozegzutor 
adpellatur, Id proprie nominat Celsus palmam, 
Graeci zzévioy , Avicenna pectinem manus. 

Hinc palmus mensura est, et minor palmus 
dicitnr spacium quatuor digitorum, graece 7t«- 
Acor ct Ooyug, et Jógov apud llesiodum. 
Sed maior palmus est digitorum duodecim, graece 
ozu9our, ein fpann, et óp9óOcQor. | Latini do- 
drantem pedis nominant, quia novem uncias pe- 
dis continet. lta saepe inquit Plinius, caulis do- 
drantali longitudine. 

Vola, O9évag, carnosa planicies in manu. 

Cavitas in illa planicie zorÜAm. 

Digiti, ÓczrvAot, constant tribus ossibus quae 
nominantur gzvteAideg et qcAayyte, Latine 
internodia, 

Articuli digitorum eminentes, zórÓ'vot, un- 
de et zóvÓvior pognos significant, ein fauft. Et 
verbum xovdvA(Cur pugno verberare, mit feu: 
ften (dlaben. 

Pollex, dvríye, quasi vicaria manus, quia 
in praehendendo tantum praestat, quantum tota 
reliqua manus, 

Index, Auycvóg , salutaris, 

Medius digitus, uécoc. 

Medicus digitus, ztegcjtegoc, proximus mini- 
mo , qui et annularis nominatur. 

Minimus digitus, 442906, qui et auricularis 
dicitur. 

"Thorax anterior pars a collo ad ilia usque. 
Sed Aristoteles hac adpellatione complectitur to- 
tum truncum a collo usque ad pudenda, quem 
truncum et óàuorv nominant. 

Pectus, 01/90c, pars thoracis a collo usque 
ad septum transversum, seu ad J«cqgoy uc. 

Zígvov, pars media pectoris, videlicet ossa 
media pectoris, ut Galenus ait in sexto de usu 
partium medii ossis in pectore, quod océgrov 

adpellatur, Et alibi inquit: Cor est situm sub 
o1égr o. 

Ossa pectoris sub collo efficiunt furculam su- 
periorem, quae 6$«;7 nominatur. ta in imo 
pectoris efficiunt cavitatem, in qua est cartilago 
conspicua, quae nominatur £igosió7jc. 

Cartilago, &qociórjc, in illa cavitate sub os- 
sibus pectoris, facta est ad muniendam partem vi- 
cinam stomachi. Galenus clare dicit, sub ozégvq 
esse cartilaginem, quae nominatur Ziqoci7e. 
Hanc recentiores nominant cartilaginem scutalem. 
Item: malum granatum, quod sit similis flori mali 
punici. 

Mamillae, z/zJow seu ucoroi, in foeminis 
lactis causa conditae sunt laxiores. Etsi autem 
physica causa est, cur additae sint pectori in ge- 
nere humano, ut et cordis calor magis defenda- 
tur, et vicissim fortior sit calor ad lac coquen- 
dum, propter vicinitatem cordis, tamen non du- 
bium est, et consilium fuisse opificis, discernere 
homines et animantia,  Bestiae tantum nutriunt 
sobolem, postea negligunt, et oblivio sequitur 
parentum et sobolis, Sed homines transfundunt 
orogy1jv in sobolem, et retinetur memoria, et fit 
mutuus amor. Debent etiam parentes institutio- 
nem et sapientiam soboli, Galenus mentionem 
facit mutuae calefactionis, inquieus: zoegÓío 9eg- 
uouvouévr 90e eitiy , GvviOsouoivet, 

Ac ut sanguis qui nutrit mamillas, melius 
coquatur, non recta vehitur ex cava vena, sed 
longis ambagibus a iugulo descendunt venae, ut 
fiat coctio diutarnior. Et quia mamillarum caro 
candida est, attrahens nutrimentum, transmutat 
sanguinem et album efficit, ac reliqua pars lac est 
utile ad alendos infantes. 

Papillae, 9z4ci, prior pars, qua sugit infans 
mamillas. 

Costae, ztÀsvgoi , duodecim in quolibet late- 
re, Sunt autem natura ossea, sed minus dura. 
Et sunt plures, ut interstitia fierent, ut dilatari 
et constringi pectus posset, et musculi inter co- 
stas collocarentur, Superiores septem vocantur 
verae costae. Inferiores quinque vocantur nothae, 
vulgo mendosae, quia et breviores et molliores 
sunt, Ideoque has quinque vocarunt Graeci yó»- 
Ogorv, id est, cartilaginem, quia substantia car- 
tilaginea est. 

Oriuntur autem septem superiores a spondy- 
lis, et terminantur ad oréoror, hoc est, ad me- 
dium os pectoris, ut cor et pulmonem muniant, 

Inferiores vero paulatim breviores fiunt, ne ven- 
iriculus repletus nimium comprimeretur, et ob 
eandem causam molliores sunt, ac ad diaphragma 
desinunt. 

IIlevgóv genere neutro latus. 

Ilicvg& genere foeminino membrana succin- 
gens costas, id est, intra totam cavitatem sub co- 
stis extensa, vestiens undique omnia quae conti- 
nentur intra thoracem, et nominatur ziàv O7e- 
Cox0Qgs, ut infra rursus dicetur, 

IIAsvgci numero plurali costae, 

Etsi autem Heva condita est ex costa sumpta 
ex Adam, tamen in viro et in muliere numerus 
est costarum aequalis.  Existimandum est igitur 
in viro costas antea fuisse tredecim. |. Et tredeci- 
mum iugum ex viró exemptum esse, ubi est viri 
cinctus, et inde fabricatam Hevam. — Etsi autem 
multae significationes inde sumuntur, tamen et 
complexus in cinctu significatur, 

Sub costis pars exterior et interior supra um- 
bilicum proxima costis nothis, nominatur i7t:0- 
góvOgiov, sicut Galenus expresse inquit, in hy- 
pochondriis sita esse epar et splenem. — Nec recte 
redditur adpellatio hypochondrii, adpellatione 
praecordiorum. | Nam praecordia sine ulla dubi- 
tatione significant diaphragma, ut testatur Pli- 
nius, quiait, praecordia esse phrenas. Etipsum 
diaphragma seu septum transversum phrenas dici, 
certissimum est. 

De septo transverso, quod Graeci dia qoa ua 
et ggérog nominant, postea dicelur in descriptio- 
ne Interiorum,. | Est autem Óicq oue paunicu- 
lus nervosus et carneus, qui est interstitium inter 
thoracem et ventrem, et munit superiora, ne ha- 
litus 1mmodici simul ex ventriculo ascendant. 

Sub diaphragmate situs est venter, 700179, 
cuius exterius tegumentum, quod est cutis et 
membrana carnea, superiore parte, videlicet su- 
pra umbilicum , nominatur &nidotgror. 

Ilia, Acyóves , sunt vicinae partes utrinque 
circa umbilicum, retrorsum proximae ossibus 
ilium, seu coxae, quae nominatur 1Gxéov. 

Anterior vero pars sub nothis costis umbili- 
co proxima nominatur zeveQrec, | Sed haec subti- 
lis distinctio nominum, AcyÓveg et zt€YysQytc, sae- 
pe negligitur. 

Pars exterior sub umbilico dicitur óztoya- 
oTQuov et7/roov, ut Galenus expresse scribit in se- 
cundo Aphorismorum, Aphorismo 85. 7:19ov à 
ldíwg OroucZa và cro xopíov cüjg yaotgog, 

ócov iori uera£ü ToU olÓotou xoi voU ÓuqocAov, 
id est, 7/:Qov proprie nominat Hippocrates inferio- 
rem partem ventris, quae est inter pubem et um- 
bhilicum, — Et addit postea, totum spacium sub 
costis dividi in tria, in hypochondrion, ea quae 
sunt circa umbilicum et 7jzgov. 

Sub hypogastrio pecten est, id est, os trans- 
versum latius, quod munit intestina, — Aristote- 
les inquit: Extremum Itri est Epischion. Et Ga- 
lenus inquit, Epischion esse os anterius, posterius 
vero os sacrum lumborum vertebris subiectum. 


Circa imam partem pectinis Inguen, /ov(jàv. 


Partes exteriores in dorso. 


E regione thoracis Dorsüm est, vóov. 

Pars inter scapulas opposita pectori ut&zc- 
qQotvov, id est, pars supra phrenas, Est autem 
intra ueréqQerov os stomachi ad septimam ver- 
tebram, deo in cruditatibus dolor sub scapu- 
lis sentitur. 

Sub uero qoérq est &zvrotis usque ad lumbos. 

Lumbi sunt inter Aoyórac, ubi Renes sunt, 
et ubi cingimur, Sic enim describit Aristoteles: 
züv 0à ónogovógícov ÓmucOsv OwdGouo uv 7 
0cqUe, OO«ev xoi voUroua Eye. — Inde et cinctum 
nominant hanc partem, 

Sub lumbis est regio Ossis sacri, Nam os 
sacrum est sub dorso latum os, quod excipit uiti- 
mos spondylos, ac veluti gestat totam corporis 
molem, arle miranda compositum ex sex ossibus, 
Nominari: autem os sacrum alii propter artificio- 
sam compositionem , alii propter magnitudinem 
existimant, Aliqui arbitrantur sic adpellari, quia 
pàrtum adiuvet, eo quod eius connexus cum Ossi- 
bus coxae in parientibus aperiatur, 

In medio dorsi ó&yic, ipsa videlicet spondy- 
lorum series, quam et veteres Latini spinam no- 
minarunt, sicut Celsus inquit: Caput spina ex- 

cipit. Ea constat ex vertebris quatuor et viginti, 
Ita loquitur et Plinius. Sed Galenus discernit 
ódguv et dxavSov. | Nominat óc proprie ipsam 
spondylorum seriem, His vero additae sunt ve- 
luti pinnae, quas peculiariter nominant dzavOav, 
id est, spinam, et dicit factam esse, ut sit tan- 
1am vallum spondylorum, seu ut ipsius utamur 
verbis, y&gaE vic ódysos. Porro ita sustinet 
óc x06 omnia ossa, ut tanquam truncus et carina 
corporis humani esse dicatur, 

ZnóvÓvAot vocantur vertebrae, suntque ossa 
figura vertebrarum seu verticillorum inter caput 
et lumbos, quatuor et viginti, mira arte iuncta, 
cava intus, et tenui carne et membranis vestita, 
ut medullam contineant, quae vocatur a Celso 
Spinae Medulla, a Galeno v«oric?og uveAoc, ab 
Arabibus Nucha. Etsi autem adpellatio medul- 
lae huc translata est, tamen plurimum differunt 
medulla in ceteris ossibus proprie sic dicta, et 
haec substantia in spondylis, Nam medulla in 
celeris ossibus est utilis superfluitas nutrimenti ex 
sanguine orta, destinata ad humectanda et ad nu- 
trienda ossa. Sed haec substantia in vertebris est 
cognata cerebro, et quasi rivus cerebri, ut Ga- 
lenus inquit: ztoveuóg ex zur éxgéov roO £yzt- 
qCÀov. Ac oriuntur et cerebrum et hic eias ri- 
vus à semine, nec sunt destinata ad nutriendas 
alias partes, sed sunt corpora peculiaris et veluti 
coelestis naturae, et nervos procreant, qui sunt 
instrumenta sensus et motus localis, ut infra di- 
cam, Suntautem periculosissimae laesiones spon- 
dylorum, et propter medullam, et propter ner- 
vos, quare singulari cura haec pars munienda et 
mediocri calore fovenda est. 

Coxae seu coxendices, 297zíc, sunt ipsa ossa 
natium proxima lumbis, sicut testatur Celsus, 
ima spina in coxarum osse desidit, quod transver- 
sum longeque valentissimum, vulvam, vesicam, 
rectum intestinum tuetur. 

Cotyla seu Acetabulum est sinus, id est, ca- 
vum, in ima parte ossis natium, ubi infiguntur 
ei summa ossa magni pedis, Hunc sinum vocant 
Arabice ÀÁncam,. —— 

Nates, yAoócot. 

Femur, 47006, haud dubie significat superio- 
rem partem magni pedis a natibus usque ad ge- 
nu. Recentiores absurde confuderunt nomina 
coxae et femoris, et praepostere eis usi sunt, Os 
coxae dicunt pro Femore, et econtra os femoris 
pro Coxa. Haec inversio in vulgaribus scriptis 


! diligenter animadvertenda est, 


Totum membrum, quod vocant magnum 
pedem a natibus usque ad plantam, 0xé4oc nomi- 
natur ab Aristotele et a Galeno. 

Genu, yórz. 

Os in genu anterius, figura parvi scuti, 
propter multas utilitates factum, Patella nomina- 
tur a Celso, Graeci etiam nominarunt uvArnv , id 
est, Molam, qua adpellatione Pausanias usus est 
in hac significatione, cum de Aiace inquit: Pa- 

-efacto eius sepulcro in littore, conspectam esse 
inter ossa molam disci magnitudine, ac inde 
aestimataro fuisse corporis proceritatem,  Acdi- 
serte addit, Molam esse os in genu. Verba eius 
haec sunt: Zirot 0t zoz& Oioxov udAMota và ini 
TOig yóvactv 001€, xaAovuérog 0i 0nó Tdv ic- 
vQOv uvAac. Fuit autem discus haud dubie la- 
tior orbis, quam talis patella in vulgari corpore. 


Poples, iyvvc, cavitas posterior, flectendi cru- 
ris causa, facta. Crus pars a genu usque ad mal- 
leolos duobus longis ossibus constans, quorum 
maius nominatur Tibia, zvzur, alterum vero mi- 
nus est 7tegóvr, fibula. 


In posteriore cruris parte caro est, quae sura 


nominatur, Waben, yoorQoxrnuta. 


Malleoli ossa gibbosa, eminentia supra par- 
vum pedem utrinque, sunt processus appendicum 
tibiae et fibulae, graece oqvgov et ztéGo. Est au- 
iem vulgaris error, talos pro malleolis dicere. 
Sed erudite ostendit VVesalius discrimen, ac do- 
cet, Talos non esse emiinentia ossa, quae foris 
tanguntur, sed alia interiora, quibus malleoli in- 
seruntur, Estque artificiosa fabricatio. Malleoli 
sunt velut septa munientia talos. "Tali vero etsi 
per sese sunt immobiles, tamen adiuvant pedis 
flexum, quia superiore parte cum tibia articulum 
constituunt, consistunt autem in osse calcis, Fi- 
gura similis est parti rotae, curva in parte con- 
vexa, Postea in lateribus sinus habet. Ac zérgo- 
Qor nominant, quasi dicas, quadri jugum, vel 
a quatuor lateribus, vel a rotae specie, vel certe 
propter usum, quia tendines ei alligati sunt, — Et 
haec ossa quae vere sunt tali, nominantur dGozgac- 
ycÀot.  À quibus postea in ludis figurae similes 
nominatae sunt, quarum iactu certabatur, Et 
latus unum dicebatur zog, quod erat foelicius, 
alterum x?og, infoelicius, quod et canem nomi- 
nabant. Extant in codicibus Aristotelis de parti- 
bus animalium hae adpellationes, sed deprava- 
tae. Verum in libro secundo de coelo, cum ait, 
non semper respondere eventus conatui, hanc 
communem sententiam hoc exemplo ornat: éozi 
0é vó xovogOobv yakenóy , 3) 10 noAÀ& 1| 10 7toÀ- 
Adxig, oiov ntoÀAóvg GOTrQoyGAovs xoovus fae, 
dunyovoy, Gk 1| £va. dj Óvo. 

Talus excipitur sinu ossis, quod calcem, seu 
calcaneum, graece ztzégray nominamus, bíe fet: 
fen, quod retro spectat, et solum proxime attin- 
git, cum stamus aut incedimus. 

Proxima calci, seu calcaneo pars, est altior 
anteriore ac plana regione pedis, v«&9cog.  Ger- 
mani ben 9teyen. nominant, 

A 1&og9o deinde planum pedis dicitur zedíor 
et ari; 9'ogc. 

Huic proximi sunt digiti pedis. 

Recitavi praecipuas adpellationes exteriorum 
partium corporis, et quia grammaticae diligentiae 
est, recte uti his vocabulis, quorum aliqua in- 
erudite depravata sunt, Et quia hic ordo exterio- 
rum postea lucem adfert distributioni et oecono- 
miae [nteriorum, Nec anxie omnia vocabula con- 
quisivimus, sed his magis usitatis contenti fuimus, 
quia bic modus utilior videtur rudibus et initia 
discentibus, 

Iam interiora membra grandiora utcunque 
describemus, Ac si quis hanc considerationem 
iudicat inutilem esse, valde errat. Nam ut iam 
non dicam, plurimum eam conducere ad tuendam 
valetudinem, et ad medicationem, illud certe fa- 
tendum est, si quid de Ánimae potentiis et actio- 
nibus quaerendum esse putat, organa et regiones 
aspici oportere sciat. Multarum autem gravissi- 
marum quaestionum explicatio in aliis artibus su- 
mitur ex distinctione potentiarum animae. Ut 
saepissime dicendum est de discrimine noticiarum 
et adfectaum, quod ut aliquo modo intelligatur, 
regiones diversae monstrandae sunt, Et si res 
alias extra nos, ut leones aut cervos, aut arbores 
ac herbas nosse iuvat, cur non existimamus prae- 
clarum esse, et nostri corporisfabricationem aspi- 
cere, praesertim cum Deus mirificam artem in ea 
adhibuerit, et haec ars illustre testimonium sit de 
Deo, ostendens nequaquam casu homines hoc 
modo ex atomis conflatos esse, Vide enim quam 
concinnus ordo sit, et quales in ipso ordine pictu- 
rae propositae sint. Ut enim tres sunt velut ven- 
tres functionum praecipuarum, infimus servit nu- 
tritioni et generationi. Secundus, in quo cor 
est, ciet motus et defensionem, "Tertius, in quo 
cerebrum est, continet maximarum rerum noti- 
clam. Sicin vita sit aliqua cura quaerendi victus 
et conservandi corporis, et propagandae speciei. 
Sed non sit haec sola cura, verum dominetur 
sapientia, quae monstrat omnium actionum nor- 
mas, haec est in cerebro. Et cor habeat motus 
et adfectus iudicio obtemperantes. 

Et quia harum trium partium adpellationes 
usitatissimae sunt, et saepe repetendae erunt, hic 
initio eas recitabo, 

tiocinatio, iudicium, libertas electionis, Plato 
nominat 7/yeuovixór , et hanc attribuit cerebro. 


Secundam partem propriam cordi, nominat 
ÜDvuuixórv, quia cor ciet adfectus sensuum, quos 
nominat satellites rationis, Et sunt additi consi- 
lio, ut sint ministri et exequutores rationis. Cum 
qua ita congruere cor debebat, ut, iubente ea, 


suos motus cieret, et laetaretur recte faciendo, et 


doleret secus faciendo. Sed saepe est contumax, 
et incenditur suis quibusdam motibus contra con- 
silium, ut infra dicam, Sed tamen singulari con- 
silio Dei vestigium ordinis ab ipso conditi manet 
insigne et admirandum, Post facta redit ordo, 
Cum ratio improbat scelus, iam cor fit vindex, et 
ingenti dolore suam contumaciam punit, vult 
enim Deus inchoari in nobis scelerum poenas, 


Infima pars nominatur zmOuumuzór, quia 
continet adpetiliones vegetativae facultatis, fa- 
mem etsitim, Ideoque Plato et qézvzv, id est, 
praesepe nuncupat, quia nutrimentum excipit, et 
praeparatum in reliquum corpus transmittit. 


Ordinem vero accommodat ad voces in can- 
tu, óncvmv, uéonv, xoi v5uvgv. Maxime stabi- 
lis est óztcz7, cui tribuit 7euovizór , quod no- 
ticias continet cerlas et firmas. Deinde ad uéozv 
confert cor, quia alias rationi obtemperat, alias 
est eontumax,  Longissime vero abest a cerebro 
venter, et fames et sitis minus reguntur consilio. 
Ideo infimam partem confert ad vvv, seu vec- 
75v, id est, ultimam. 


* , 
De Ventriculo, xoiMo, yaotrg. 


Ordimur a ventriculo, quia eius utilitas no- 
tissima est, Ac primum de figura et situ, postea 
de substantia et utilitatibus dicam, 


Ventriculus, qui cibos transmissos excipit, | 


et primum alterat, sub diaphragmate situs est 
versus dextrum, Estque figura rotunda, oblonga, 
sed nonnihil ampliore fundo. 


seritur autem ventriculo angustus canalis, conti- 
nuus corpori ventriculi, figura inversae tubae, qui 
ad fauces usque non quidem recta, sed nonnihil 
cedens venae aortae, tendit, Hic canalis nomi- 
natur olco, og propria adpellatione, quod per 
eum cibi vehantur ab ore in ventriculum. . Habet 


, . . . 
autem olcoqcyog et nomen stomachi, Significat | 

Supremam partem , in qua est cognitio, ra- ' 


Deinde paulatim ; 
angustior, erigens se versus sinistrum latus, In- | 

| enim cróueyoc generaliter tales canales, Ac de 
| his adpellationibus supra dictum est, 

Habet ventriculus duo orificia seu hostia. 
| Alterum factum accipiendi cibi et potus causa, 
| quod nominant superius, quia aliquanto elatiore 
| loco est quam alterum, | Est autem situm ad sini- 
| Stram, sed pene media regione in illa superficie 
. ventriculi, ubi mox sub diaphragmate inseritur 
oesophagus ventriculo, Alterum hostium factum, 
ut evehat chylum et superfluitates, nominatur 
710A0906c, hoc est, ianitor, quod nominant infe- 
rius, Sed est ad dextram situm, nec multo de- 
pressius est priore. Non enim in imum fundum 
collocatum est, sed aliquanto altius positum est, 
ut nutrimentum in fundo contineri, foveri et 
coqui posset, Et accepto cibo ac potu claudi so- 
lent haec hostia ambo, ut calor intus contineatur, 
Ac superius hostium eo clauditur, quia villi seu 
fibrae, seu ivec in imo oesophago sunt obliquae, 
quae serviunt constrictioni, 





Et quia mox dicendum est de villis seu fibris, 
in tunicis ventriculi, hic obiter monendi sunt 
lectores, Villos, quos alii fibras, Graeci vag no- 
minant, triplices esse.  Rectos, £ü9eíoc, qui se- 
cundum membri longitudinem, quo motus du- 
cendus est, recti sunt. Hi miranda et arcana vi 
naturae attrahunt, Transversos, éyxzagoícg, qui 
alteros secundum longitudinem ductos secant ad 
angulos rectos, Hi coarctant partem superiorem 
corporis, et expellunt, Obliquos, Ao£ág, qui 
ductos secundum longitudinem secant ad angulos 
obliquos. Hi quia totum corpus coarctant, vim 
habent retinendi, — Talis est igitur series et fabri 
catio villorum in partibus in oesophago et ventri 
culi tunicis, quae adiuvat usum naturae conve- 
nientem, In imo oesophago villi obliqui clau- 
dunt ventriculi orificium, 


Estque adhibenda diligentia, ut vitemus 
causas, quae illam claudendi facultatem langue- 
| faciunt, ut nimia madefactio ac intempestiva 
| post tempora prandii et coenae infusio potus, aut 
pomorum aut corporis motus vehementior. Nam 
hiante ventriculo, mala fit coctio, non solum quia 
fumi exhalant, et calor dissipatur, sed etiam quia 
paulatim villi ipsi fiunt laxiores. 


"'Tunicae duae sunt ventriculi, ex substantia 
partim carnea, partim nervea. [Interior vero tu- 
nica nervosior et spissior.est, Villos habet rectos, 
quibus ceu digitis attrahit cibum, In exteriore 

parte villos habet obliquos, qui retentioni ser- 
viunt, Exterior tunica magis est carnosa, quae 
villos habet transversos, expulsionis causa factos. 


Situs est ventriculus inter epar et splenem, 
ita ut in dextro latere epar incumbat ventriculo, 
et eura pinnis suis amplectatur et calefaciat, In 
sinistro latere splen est, Ác situs admonet, quare 
sumpto cibo prosit cubare in dextro latere, cum 
enim in sinistro sit orificium adiunctum oesopha- 
go, cum in ea parte cubamus, ruere cibum ver- 
sus orificium sentimus, quod non est utile. Ma- 
gis etiam calefit fundus ventriculi, qui pronus in 
dextrum latus flectitur, cum ea pars cubando pre- 
mitur. 


Temperamentum ventriculi frigidum et sic- 
cum est, conveniens naturae nervosae, quam ha- 
bet, primum sensus causa, ut rebus convenien- 
tibus adficiatur, et res non convenientes averse- 
tur, Deinde, ut adpetentia et efficacia maior sit. 
Praeterea ut sit durior, ne ciborum asperitate of- 
fendatur, Habet autem et nativum calorem. Nam 
et exterior tunica 'calidior est, et calefit ventri- 
culus a vicinis membris, ab Epate, Splene, Cor- 
de, Diaphragmate, quod adsidue agitatur, item 
ab Omento, praeterea et a spiritu, qui copiosus 
in ventriculum infunditur, propterea quod colli- 
gatus est vicinis membris per venas et arterias. 


Utilitas minime obscura est. Servit enim po- 
tentiae nutritivae, Quare vim nativam habet ap- 
petendi cibi, cuius appetitionis sensus inest ori- 
ficio, in quod multi nervi a cerebro demissi in- 
texuntur, Cum igitur exhausta membra nutri- 
mentum desiderant, et attrahere conantur ex ve- 
nis, venae ex epate, epar ex ventriculo, ven- 
triculus ab orificio, fit corrugatio in orificio pro- 
pter suctionem venarum. Jn ea corrugatione 
propter nervos sensus ac dolor excitatur, qui est 
fames , et irritat animal ad quaerendum cibum. 


Aiunt autem et irritari in orificio adpeten- 
tiam melancholia eo effusa, quae est acris, Et 
existimaverunt aliqui, grandiusculam venam ex 
splene in orificium ventriculi ob eam causam por- 
rigi, ut magna eo copia infundatur, Sed certurn 
est, venam, quae ex splene in ventriculum duci- 
tur, mox inseri ventriculo in latere sinistro, non 
procula fundo. Ac necessariam esse eius fabri- 
cationis causam, ut superíluitas ex splene eveha- 
tur. Utilitas vero est, ut iuvet facultatem reten- 
tivam in imo: Parvi autem surculi pilururu modo 

etiam ab hac vena serpunt ad orificium ventriculi, 
ubi consentaneum est, et nonnihil irritari adpe- 
tentiam exiguis rivulis atrae bilis, 


Cum autem copiosior melancholia in ventri- 
culum eructat, ut hic vidimus viro clarissimo 
Casparo Crucigero tantam copiam influere, ut 
virtus ventriculi penitus extingueretur, id quoque 
fit per eam vcnam, quam diximus sinistro lateri 
non procul a fundo insertam esse. 


Ut autem alibi in genere dicemus, quatuor 
esse membrorum facultates, Attractivam, Re- 
tentivam, Alterativam, et Expulsivam: ita et de 
ventriculo sciendum est, naturales facultates in 
eo esse, vim attrahendi cibos, ac deinde retinendi 
et alterandi, et facta alteratione transvehendi nu- 
trimentum, et expellendi superflua, — Suntque 
ut dixi, villi seu fibrae ad attrahendum, retinen- 
dum et expellendum conditae, — Ac vim attra- 
hendi etsi et alia signa ostendunt, tamen et hoc 
illustre indicium est, quod in piscibus qui nomi- 
nantur y«vrot seu Hiatuli, cum avidius perse- 
quuntur praedam, ita movetur ventriculus ipsa 
appetitione, ut in os procidat. Quo exemplo et 
ventriculi natura monstratur, et pingitur imago 
helluonum. — Vis autem alterandi praecipua est, 
quae cibum mutat in liquorem. 1d enim Graecis 
significat xvAosg, qui quidem similis est cremori 
ptisanae, et hunc coquit tantisper, donec matu- 
ruit, ut transmitti ad epar possit, Fitque ea coctio 
primum vi nativa ventriculi, quod ex eo adparet, 
quia totus ventricuius miro modo universuin ci- 
bum amplectitur ac fovet, velut matrix tota am- 
plectitur foetum, | Adiuvatur autem virtus nativa, 
et fovetur eo spiritu, quem advehunt arteriae in 
corpus ventriculi sparsae, ^ Deinde et calore, 
quem augent vicina membra, epar, splen, et 
diaphragma, inusculi abdominis et lumboruin., 
Cumque maturuit chylus, aperitur pylorus, et 
evehit chylum in duodenum intestinum. | D-iude 
in ieiunum, ibi venae mesaraicae rapiunt eum, 
et transvehunt ad epar, — Superfluitas vero expel- 
litur in coecum intestinum, | Feces deinde in coe- 
tera deiiciuntur, 


Dictum est breviter de ventriculo et eius of- 
ficiis, Priusquam vero ad epar accedimus, in 
quo deinde altera fit coctio, prius recensebo duo 
tegumenta ventriculi, magno consilio a natura 
condita, ad muniendum ventrern et intestina, 

Omentum. - 


Vetustas dixit obmentare, ut legimus apud 
Sextum Pompeium. Inde est ommentum gemi- 
nata litera, rn, id est, tegumentum, sive ab ob- 
manendo, sive a mantica, — Hac igitur adpella- 
tione nuncupata est tunica seu panniculus proxime 
tegens ventriculum et intestina, qui cum similis 
sit marsupio, pars substrata ventriculo iuncta an- 
teriori parti tegit intestina, et porrigitur ad pu- 
bem usque. 

Est autem substantia nervosa, plena venis 
et arteriis, quas vehit in ventriculum et splenem. 
Et circumfusa est ei pinguedo copiosa, 

Utilitas est, ut innatum ventriculi et intesti- 
norum calorem conclusum teneat, et suo eum 
calore augeat. Galenus experimento probat, om- 
mentum conditum esse, ut calefaciat, Ait enim 
gladiatori partem praecisam esse, qui etsi vivebat, 
tamen postea minus concoquere potuit, et adsi- 
due gessit imposita ventri tegumenta ex lana facta. 
Graeci ommentum nominant én£z200v, quia pro- 
pter pinguedinem quasi innatat ventri, Arabes 
Zirbum nominaverunt, 


IIcgtzóvotov, 


Undique circundat ventrem inferiorem alia 
tunica, videlicet ventriculum, intestina, ommen- 
tum, epar, splenem, renes, involvens haec 
membra inde usque a diaphragmate ad os pubis, 
or(ía a ligamenutis connectentibus, vertebras lum- 
borum, et ad eas adfixa, Árabes nominant Siphac, 

Utilitas eius est ut alliget et suspendat ad 
dorsum membra ventris inferioris, Et ab ea ori- 
tur membrana inferior diaphragmatis. 

Praeterea in exteriori superficie peritonaeon 
sustinet musculos motus causa factos, et eos ab 
intestinis separat, ne intestina vel impediantur, 
vel motum impediant, et cruciatus efficiant, Su- 
pra musculos carnosa membrana est, deinde 
adeps, postea cutis Ó£gue, deinde &udegus. 


Intestina, £vrtQa. 


Proxima ventriculo sunt et intestina, quo- 
rum tunicae ventriculo continuae sunt, Et quan- 
quam ipsa quoque con!inua sunt, tamen figura, 
situ et officiis differunt. Àc tria superiora gra- 
cilia sunt, quia cum facta sint, ut in eis transve- 
hatur chylus, et ut Galenus nominat, cveóvosog 

proderat. Praeterea cum et in ipso transitu coctio 
aliqua fiat, facilius calefiunt propter gracilitatem. 


Reliqua inferiora sunt magis carnosa et cras- 
sSiora, quia evehunt excrementa, 


Primum, Duodenum ab Herophilo nomina- 
tum esse scribunt, quia longitudo eius sit digito- 
rum duodecim. Galenus nominat £gvotwv, quasi 
dicas exortum seu processum, A pyloro, id est, 
orificio ventriculi altero oritur, et sursum in 
dextra parte versus dorsum porrigitur, ut alligari 
firmius possit, Praeterea ut ad bilis meatum in 
epatis regione apte locatum sit, Nam ubi desi- 
nit duodenum, in ipso ieiuni initio, meatus est 
ex vesicula fellis, ut bilis cibum pellat, et intesti- 
num mundificet, 


Ieiunum. 


Duodeno continuum est Ieiunum, viai, 
quod sub epate habet spiras aliquas, deinde ali- 
quanto rectius porrigitur ad epar. Nominatur 
autem ieiunum, non quod prorsus inane sit, sed 
quia citius inde rapitur chylus a venis mesaraicis, 
quarum maior numerus in hoc intestinum inseri- 
tur, et reliquum a bile pellitur, quae non misce- 
tur chylo, sed fluit in lateribus intestini in colon 
usque, ut pellat excrementa, et abstergat intestina, 


Ei4toc. 

Tertium intestinum nominatur &Asoc, non 
solum quia in eo gyri sunt plurimi, sed etiam 
quia varie impliciti sunt Mesenterio, unde mul- 
tae venae in &Ato» inseruntur, Habet autem 
usum eundem, quem habet ieiunum, ut transmit- 
tat chylum. Sed hoc interest. — leiunum citius 
exugitur, Verum £A&og diutius retinet chylum, 
quam ob causam et longius est, et plures anfractus 
habet, ut chylum magis coquat, et diutius sup- 
peditet alimentum, ne opus sit mox ingerere alios 
cibos, Plato inquit hoc consilio fabricatos esse 
hos gyros, ne si etatim alii cibi ingerendi essent, 
vitam ageremus dqiiógoqor zoi &uovooy. Apud 
Hippocratem et Galenum &4cog est morbi nornen, 
non intestini, Sicut enim in alio crasso intestino, 
quod 40Àov nominatur, fiunt dolores zoluxoi. 
Ita in hoc gracili intestino similis morbus existit 
admodum periculosus, cum fiunt obstructiones, 
ne quid expelli possit, aut sunt ibi viscosi ac mor- 
daces humores, — Vulgo nominant lliacum mor- 


causa, ut facilior sit transitus, graciliora esse | bum, qui circa umbilicum sentitur. 


9* 

Inteslina crassiora. 


In canibus, porcis et crudivoris animanti- 
bus Intestinum quod coecum nominant, maius 
esse conspicitur, quod in talibus excrementa exci- 
pit ex ileo, et cum inde rursus aliquid nutrimenti 
exhaustum est, reliquae feces expellunturin xóAov. 
Dicitur autem rvqAóv, quia unicum habet fora- 
men, quod et excipit illapsa ex ileo, et rursus 
emittit in z0Àoy, Nam orificia ilei, coeci et coli 
coeunt in una cavitate, In homine vero narrant 
parvam appendicem esse ilei, nec conspici usum, 


Kóàov. 


Etsi Medicorum libri scribunt zov, prima 
syllaba longa, cum nominant intestinum secundum 
crassius, tamen ex Aristophanis versibus apparet, 
scribendum esse xóAÀorv, prima syllaba brevi, 
quasi xoAsóg, id est, vagina, seu quasi truncatum 
zoAo[Jóv, quia velut sectum in diversas cellulas, 
varios flexus habet, Excipit enim feces seu excre- 
menta, et ne statim effluant, paulatim in angu- 
stiores meatus transmittit. Ac aridiora stercora, 
quae usitate nominantur gzU/jaAo, quasi dicas 
canum excrementa, imitantur figuras cellularum, 
et sunt similia globulis, 

Influit autem Bilis ex ieiuno in zóAov, qua 
stercus pellitur et coloratur. [Inde et colici do- 
lores nomen habent, Ibi enim fiunt cum oppi- 
lantur meatus a frigidis, crassis, viscosis humori- 
bus, ac sentiuntur hi cruciatus supra umbilicum, 


Rectum intestinum. 


Etsi colo rectum intestinum continuum est, 
tamen cum situ et figura discernatur, propria ei 
adpellatio attributa est. Fectum intestinum graece 
&nevQvouévoy, id est, directum. — Veteribus 
ignotum est vocabulum Longaon, quo vulgo utun- 
tur. Ductus autem rectus est, ut nomen sonat. 
Nam postquam z0Aov ab epate versus renem si- 
nistrum reflectitur, ibi ossi sacro et renum spon- 
dylis alligatur hoc rectum intestinum, et porrigi- 
tur ad anum usque vel sedem, quam nominat Ga- 
lenus ogiyztrijow, a constringendo, quia muscu- 
lis constringitur sedes, ut sit munita contra prae- 
cipites et involuntarios profluxus. Utilitas autem 
eius est evehcre stercus. 

Sunt autem tunicae intestinorum substan- 
tize pannicularis propinquae carni, et nervosae, 
ac fibras habeut transversas, quae expulsionem 

adiuvant. Sed exterior tunica coli et recti intestini 
etiam rectas fibras habet, quae iuvant attractio- 
nem, ut evehenda stercora ex superioribus locis 
attrahant, 


]Msotvizégtov. 


Mesenterium nequaquam intestinum est, sed 
implicitus intestinis panniculus a peritoneo or- 
tus, nervosus, continens carnem glandulosam et 
pinguedinem, gestans, distinguens, et dorso al- 
ligans intestina, praecipue vero, ut venas mesarai- 
cas, arlerias et nervos gerat. Ut enim a truncis 
arborum porriguntur in terram radices, ut nutri- 
mentum attrahant, ita rami a porta epatis sparsi 
per mesenterium adhaerescunt intestinis, ceu ra- 
diculae, et inde nutrimentum attrahunt. 


Cum autem intervallum sit inter epar et in- 
testina, opus fuit fulcro seu stragulo illis canali- 
bus, qui ab epate procedunt. Duo igitur rami, 
alter venae portae, alter arteriae, inseruntur in 
centrum mesenterii, ubi plurimae propagines ve- 
narum et arteriarum augustae ab illis ramis in 
centro nascentes per totum mesenterium spargun- 
tur, et adhaerescunt intestinis. 


Caro autem glandulosa, et pinguedo non so- 
lum muniendi causa conditae sunt, sed etiam ut 
humectent intestina, et calorem conservent, tum 
venarum, tum intestinorum, | Sunt autem venis 
adiuuctae arteriae, ut calorem praebeant tum 
ipsis venis coquentibus chylum, tum vero intesti- 
nis, Nervi autem sensum praebent intestinis. Ve- 
nae hauriunt chylum, et vicissim nutriunt inte- 
stina, ac nominantur Manus Epatis, quia ra- 
piunt ex intestinis chylum, et in epar trans- 
mittunt. 

Postquam autem forma operis et utilitas nota 
est, vocabulorum ratio facile intelligi potest. Me- 
GEviéQu0v dicitur, quia panniculus est arte im- 
plicatus intestinis, et velut in medio stragulum. 
Sed usadgotov, quia ex centro plurimae angustae 
propagines venarum et arteriarum sparguntur. 
Nam doi significat exile, vel tenue. [Inde no- 
men est venis mesaraicis, id est, exilibus, quae 
ibi in mesenterio sparsae, tendunt ad intestina, 


Ildyzgsac seu zoAMasac. 
Dixi membranis mesenterii additam esse car- 


nem glandulosam explentem loca vacua inter ven- 
triculum, Epar et Splenem, ut sustineat et mu- 

niat venas mesaraicas. ^ Huic carni glandulosae 
nomen peculiare attributum est zté&yzgecs seu xoÀ- 
Aigsag. Arabes nominant Eucarum, fortassis 
depravato nomine, a graeco zaA4ízgeog. 


Epar. Iecur. 


Generosum membrum est Épar, et inter or- 
gana nutritivae potentiae nominatur praecipuum, 
quia est officina sanguinis, 

Est autem substantia eius caro rubra, pro- 
pemodum ut coagulatus sanguis, sed tamen sua 
natura quiddam perfectum. Ac in totam eius car- 
nem ceu rete quoddam, plurimae venae sparsae 
sunt, quarum aliae tendunt ad imam partem, ubi 
meatus est accipiens chylum, in quo meatu vena 
ast amplior, cui nomen est vena portae in hanc 
parvae illae propagines ex corpore epatis cocunt. 
Àc nomen est Portae huic venae, quia per eam 
invehitur chylus in epar. Aliae sursum tendunt 
in gibbum epatis, et coéunt in amplam venam, 
quae nominatur vena cava, graece z0/27, quae 
sanguinem vehit ad cor, ut postea dicetur. Hanc 
venam zo(Àzv Galenus existimat primum vena- 
rum initium esse, 


Percoquitur autem chylus in his parvis vena- 
lis in corpore epatis, et in sanguinem converti- 
tur. Ác propria causa convertens chylum est ipsa 
epatis caro, quae sua specifica virtute organum 
est generandi sanguinis, quo corpus nutriendum 
est. "lransformat igitur chylum, et tanquam sibi 
assimilans rubrum efficit. Estque temperamen- 
tum epatis calidum et humidum, conveniens et 
elixationi, et ipsi sanguini,  Suntque deductae 
parvae arteriae in epar ab Aorta, ut spiritus vi- 
tales et calorem vitalem epati adferant, ut con- 
versio virtute cordis, spirituum et caloris adiuve- 
tur. Ideo autem parvae sunt, quia non hauriunt 
ibi sanguinem, sed advehunt spiritum, et prae- 
bent viam emittendis halitibus, seu ad eventan- 
dum. nseruntur et duo nervi in tunicam epa- 
tis, raris ac modicis surculis, quorum alter in 
corpus epatis transmittitur, ne prorsus sit sine 
sensu, 

Est autem figura semicirculi, seu velut Lu- 
nae prodeuntis a coniunctione, et sub diaphrag- 
mate situm est in dextro hypochondrio. 


.Ostendunt autem oculi, epar porcinum 
scindi in plures pinnas, Sed humanum epar scri- 

unam eius esse sectionem initio circa superius ori- 
ficium ventriculi. — Has accuratas descriptiones 
reiicimus ad inspectionem, hic enim initia rudi- 
bus traduntur, ne prorsus ignota sint praecipua- 
rum actionum domicilia et sedes in homine, Qui 
vero dixerunt, pinnas seu Aóf ovg epatis quinque 
seu quatuor esse, nomina etiam singulis attribue- 
runt, Primae pinnae adpellatio apud illos est fo- 
cus, quod ibi initium fiat coctionis, Secunda di- 
citur mensa, quod iam incipiat ibi confluere nu- 
trimentum. "Tertia culter, quod ibi dividantur 
humores. Quarta auriga, quia ad venam cavam 


| transvectio ibi fiat. Etsi autem hae pinnulae com- 


menticiae esse dicuntur, tamen has adpellatio- 
nes diversarum functionum recitavi, quia hi, qui 
eas tradiderunt, ordinem actionum cogitarunt, 
etiamsi epatis figura scissas hoc modo partes nou 
haberet. 

Omitto etiam disputationem de venarum ori- 
gine, quarum esse initium, et veluti truncum Ga- 
lenus existimat cavam venam, quae est in supe- 
riore parte epatis. Hoc vero certum est, hanc 
esse canalem, quo sanguis primum evehitur ad 
nutrienda coetera membra. Ascendit autem cava 
vena per diaphragma. Estque continua dextro 
ventriculo cordis, inde sursum et deorsum rami 
propagantur. Ulysses inquit, se deliberasse, an 
ea parte confoderet Cyclopem, ubi epar iunctum 
est phrenibus, hoc est, diaphragmati, quia per- 
fossa vena cava, statim extinctus esset Cyclops, 
desiisset enim ali beneficio cavae venae, et stran- 
gulatus esset sanguine effuso extra suos canales. 
Versus est in Nono Odysseae: oóccuevot 790€ 
ozij9oc 091 qoévec 1j1aQ £yovaw. 

Fit in toto corpore epatis in venulis gene- 
ratio massae sanguineae, in qua ut postea de hu- 
moribus dici prolixius necesse erit, sunt dissimi- 
les humores quatuor, quod Galenus describens 
venustissima similitudine musti usus est. Ut in 
mustis effervescentibus ebullire videmus id, quod 
tenuius est, et spumae simile, quod ipse nominat 
&v9og, deinde quiddam inesse aquosum, subsi- 
dere etiam feces, et praeter haec vini sustantiam 
esse purius quiddam, et melius temperatum. Ita 
in massa sanguinea totidem sunt humorum discri- 
mina, Levior spuma est bilisflava. Humor sub- 
aquosus nominatur phlegma. Feces bilis. atra, 
Sanguis vero, pars optima, temperate calida et 
humida, dulcis, et praecipua pars nutrimenti. 


bit VVesalius non prorsus simile esse porcino, sed | Etsi autem ex singulis partibus aliqui rivuli una 

cum sanguine in nutritione vehuntur, tamen ut 
massa nutritioni destinata sit purior, prius in 
epate fit segregatio. — Sunt enim et atrae bilis. 
Ideo vicina vasa condita sunt, fitque purificatio 
sanguinis in media parte epatis. 


VFesica Fellis, 
xvoug xoXnÓóxos. 


In medio epate est folliculus longiusculo pyro 
similis, qui Fel, id est, flavam bilem excipit, 
'Tunica est una firmiuscula, habens triplices fibras. 
Duo autem rami seu canales porriguntur a collo 
huius folliculi, quorum alter sursum ducitur ad 
surculos venae portae, ubi et ipse in multos sur- 
culos spargitur, et haurit flavam bilem in purifi- 
catione sanguinis, 

Alter deorsum ducitur, ac inseritur intestino 
duodeno, non procul ab initio ieiuni, ut bilem 
eo advehat, pellenten nutrimentum, et fluentem 
postea in zóAov, ut pellat excrementa, et abster- 
gat intestina, 

Utilitas huius fabricationis in conspectu est. 
Necesse est in purificatione sanguinis aliquo deri- 
vari flavam bilem copiosiorem.  Frat igitur opus 
receptaculo, in quo bilis etiam calefacit epar, et 
putrefactionem prohibet. Deinde pellit nutri- 
mentum in duodeno, et pellit excrementa, et abs- 
tergit sordes in coeteris intestinis, Et ostendit 
experientia, quanta sit necessitas huius fabrica- 
tionis. Nam cum obstruuntur hi canales, magni 
morbi sequuntur, Ictericus, inflammatio Epatis, 
Hydrops. 

"Tradit Galenus etiam ab altero ramo propa- 
ginem in ventriculum pZücissimis quibusdam duci, 
et his propter bilem largiter influentem in ventri- 
culum nasci in eo multam prasinam bilem, et im- 
pediri coctionem , et accidere crebros vomitus et 
dtgoqínv. | Sed haec rara exempla omitto. 

Regulare est non duci ramum ex folliculo 
fellis in ventriculum, quia flava bilis cum sit acris, 
mordax et dissipatrix, turbaret coctionem, At 
ventriculo quiete opus est ad fovendum et coquen- 
dum chylum. Ideo sapienter cavit architectatrix 
natura, ne ex folliculo fellis ramum in ventricu- 
lum duceret, Sed nascitur interdum in ventri- 
culo prasina bilis ex adusta pituita et superfluita- 
tibus aliis, quae non adflait ex felle, quae est ad- 
modum infesta ventriculo, et in vomitu saepe 
elicitur, ut infra dicemus, Sed in naturis bilio- 

sis, quibus maior est hic folliculus, et multum 
bilis in sanguinem regurgitat, fieri potest, ut ex 
duodeno aliquid bilis in ventriculum quoque 
ascendat. 


Splen, Lien. 


In sinistro hypochondrio Splen situs est, 
cava parte ventriculum amplectens, alligatus dorso 
et costis mendosis, conditus autem propter hanc 
praecipuam utilitatem, ut feculentum et limosum 
sanguinem excipiat, quam ob causam et vena 
grandiuscula ducitur a vena portae in splenem, 
qui canalis est huius limosi sanguinis. Adfluen- 
tem autem caro splenis rursus coquit, et ex me- 
liore eius parte nutritur, — Nam et arteriis ab 
aorta descendentibus calefit ac adiuvatur, Reli- 
quum partim retinet, parlim eructat in imum ven- 
triculum, ut supra dixi, ex splene in fundum 
ventriculi venam duci, qua bilis atrae pars emit- 
ütur, ut inde ex corpore expelli possit. Quod 
vero alii de ramo in orificium ventriculi porrecto 
dicunt, commenticium esse existimatur. 


Utile est autem huius visceris accidentia con- 
siderare, quia hominibus anxiis cura et dolore 
seu moestis crebro accidunt hypochondrii dolores, 
quos cum intelligunt, facilior est medicatio, Nec 
leve periculum est, huius morbi causas ignoran- 
tibus, Fiunt enim obstructioues in vena, quae 
ab epate ad splenem ducitur, propter quas cum 
purgari epar non possit, actio tota epatis impe- 
ditur, et paulatim epar corrumpitur, et fumi 
ascendunt in cerebrum, et errores in cerebro ef- 
ficiunt, Hoc malum Arabes nominant Melancho- 
liam Mirachiam. Cognita autem causa, occurri 
potest initiis Ac multa digna admiratione in hoc 
morbo concurrunt, Talis est ordo in corpore hu- 
mano, sicut in ira cor pellens sanguinem et effun- 
dens spiritus, simul ciet rubram bilem in vesica 
fellis. Ita contrario modo in moesticia, cum re- 
fugit sanguis ad cor, quod quasi compressum 
arefit, et consumptione spirituum languescit, cie- 
tur atra bilis in splene et effunditur. Haec ipsa 
effusio dolores efficit in hypochondriis, et facit 
obstrucliones exitiosas, — Sed initio moesticiae 
cordis repugnandum est, et diligentia adhibenda, 
ne intercludatur egestio. — Haec ideo recitamus, 
quia usitatissimum est in moesticia hunc morbum 
et haec pericula accidere. Exempla adeo crebra 
sunt, ut hic nomina eorum recitare nolim, quos 

vidimus hoe morbo laborare. Et quidam admo- 
niti de causis, cum autea morbum non intellige- 
rent, facilius postea liberati sunt. 


Renes, végoo.. 


Adhuc recitamus membra, in quae evehun- 
tur superfluitates, quae in epate primum sanguini 
mixtae sunt, Alimentum est sanguinis, subaquo- 
sus humor nondum percoctus, quem nominant 
utile phlegma, xoi xoreqvow, et vehitur una, 
ut vertatur in sanguinem et faciat tenuiorem, ut 
sanguis penetrare venas possit. Labitur autem 
simul excrementum ex tota massa sanguinea te- 
nuissimum aqueum, cuius nulla est utilitas am- 
plius propter nimiam tenuitatem, quod nominant 
serosam superfluitatem, ógód0eg nsgítvcua, quod 
est quiddam sudori simile, ut Graeci nominant 
0900», quod tantisper dum venit ad cavam venam, 
adiuvat transitum sua tenuitate, Postea vero cum 
ex epate ad cavam venam sanguis pervenit, iam 
haec serosa humiditas copiosa, quae fit urina, eve- 
hitur, Oriuntur enimacava vena praeter alios ra- 
mos, et duo ampli rami, figura literae 4, qui 
nominantur venae emulgentes, quae hanc sero- 
sam superíluitatem segregatam a sanguine exci- 
piunt, et ad Renes transmittunt. Simul autem 
aliquid s»nguinis eo influit ad nutriendos renes, 
estque bilis admixta sanguini. 

'Tendunt igitur venae emulgentes ad duos re- 
nes, quorum alter sub epate, alter sub splene 
situs est, Estque eorum substantia carnea, solida, 
densa, ne dissolvatur ab aquosa et a biliosa super- 
fluitate, et ut Galenus inquit, ne sanguis, quo 
renes nutriendi sunt, una cum aquosa superflui- 
tate extillet.  Additae sunt renibus maiusculae 
arteriae, quae spiritum et calorem suppeditant, ut 
renes percolare excrementum, et convertere sangui- 
nem in nutrimentum possint. 

Est autem in medio renum cavitas tanquam 
lacuna huius usus causa facta, Nam venae emul- 
gentes non sunt in cavitatem demissae, sed statim 
ubi renum carnein attigerunt, sparguntur in mul- 
tas exiles venas, quibus renes sanguinem illum 
aquae permixtum accipiunt, ut sanguine nutrian- 
tar, quo defecato, aqua et bilis in lacunam illam 
exudant, Ab ea lacuna iuchoatur in quolibet rene 
longus canalis, descendens ad vesicam. Hi duo 
meatus nominantur ojQ75t5osc, id est, urinarii, 
quia per eos defluit urina in vesicam, Quae quia 

iam a sanguine segregata est, colorem aquae ha- 
bet, sed a bile tingitur, deo nonnihil flava est 
et acris, 

Ut autem in terra gignuntur saxa ex terra et 
humore pingui, seu magis, seu minus usto, vel 
ut in caminis coquuntur lateres, lta in renibus 
ac plaerumque in lacuna, gignuntur calculi ter- 
restri et glutinoso humore, qualis praecipue ex 
salsamentis aut frixis excoquitur. Inde cum sub- 
sidit in renibus coagulum, renes immoderate cali- 
di tum natura, tum propter obstructionem, du- 
rant eam molem, sicutlateres igni durantur, Et 
quia in angustis illis cavernis, et postea in urete- 
ribus nervi distenduntur, interdum etiam urina 
impeditur, laesio nervorum ingentes cruciatus 
efficit, Et quia hic dolor pervenit ad vicina mem- 
bra, ventriculus etiam adficitur, et vomitus cien- 
tur. Haec commemoravi, ut studiosi considerent 
physicas causas, quomodo in renibus calculi gene- 
rentur, Sunt autem renum officia, attrahere 
aquosam et serosam superfluitatem ex vena cava, 
et derivare urinam in vesicam, 


Vesica, xvacig. 


Ex renibus advehunt urinam duo canales, 
qui nominantur o?Q5rosc, id est, urinarii, in 
vesicam, quae condita est, ut sit receptaculum 
paulatim excipiens destillantem urinam, ut colle- 
ctamrn deinde effundat, Nam si haec superfluitas 
non eveheretur, cum corpus impletum esset, et 
redundaret, plaeraque membra rumperentur, imo 
suffocaretur homo compresso diaphragmate. 


Nota est figura pene similis urnae, cuius fun- 


! dus est amplior, deinde orificium angustius, 


Sita est in viris iuxta rectum intestinum ad 
anum. Inde porrigit cervicem ad virgam. Sed 
in mulieribus magis supra os matricis collocata 
es, Etsunt in mulieribus breviores et ampliores 
urinae meatus, quare minus ibi adficiuntur cal- 
culi doloribus, 

Constat autem substantia ex nervea membra- 
na, intexto tripliei genere fibrarum, Rectae enim 
attrahunt, Obliquae iuvant retentionem, Trans- 





J 
| 
| 
| 
| 


versae expulsionem. 

Sparsae sunt in eam et venae et arteriae quae- 
dam. Cervix vesicae carnosa est, et habet anfra- 
ctus, ut facilius retineat urinam, Habet et muscu- 
lum unum involventem eius 0$, faclum, ut cum 
volumus, urinam expellat. 

Etsi autem proprie una est vesicae tunica, ! vult aeternam Ecclesiam colligere ex genere hu- 


tamen eam circundat et alius panniculus a ztQizo- 
v0 ortus, Atque ita ureteres per utramque tu- 
nicam infixi et sparsi sunt, ut meatus non sint 
recte oppositi, ne retro fluat urina. Etsi autem 
in mortuis vestigia ureterum foris conspiciuntur, 
lamen intus membranae eas obducunt, — Conspi- 
citur autem patulum orificium, quod factum est 
ad emittendam urinam, Reliquis partibus undi- 
que clausa est adeo , ut ne quidem aér perspiret, 

Utuilitas vesicae est, ut dixi, paulatim exci- 
pere urinam, et collectam aliquantisper retinere, 
et deinde effundere. 

Variis adfici morbis potest, et notabilis sola- 
tio eius laetalis est, Nascitur in ea calculus ex hu- 
more viscoso et terrestri, qui calore duratur, et 
fit calculus, ut supra dictum est, 
cae et difficultates urinae emittendae, quae dicun- 
tur Grgoyyovoítot, ab otgorv urina, et azgoyyíCew, 
quod est colare, et vi guttulas exprimere, otgcé 
enim gutta est, Sunt et aliae species vicinae 
stranguriae, Cum enim meatus in cervice, qua 
emitti urinam oportet, obstruuntur crasso et fri- 
gido humore, non potest emitti urina, Interdum 
aliis de causis hoc accidit, vel propter calculum, 
vel propter debilitatem virtutis expulsivae, 


V'asa seminaria, 
OneQuotixà  Gyvyeio. 


Usitatum est ordiri descriptiones partium hu- 
mani corporis, ab iis membris, quae facta sunt, 
ut nutrimentum praeparent et coquant, Etsi enim 
et horum fabricatio plena est artis et sapientiae, 
tamen aliquanto minor est in hoc opificio obscu- 
ritas, quam in coeteris, Ác saepe, cum nos ipsos 
et hanc fabricationem intuemur, de hoc praecipuo 
consilio architecti cogitemus, quare cum homo ad 
immortalitatem conditus sit, illi parti in qua ful- 
gebit lumen sapientiae divinae, et ardebit amor 
Dei et iusticia in omni aeternitate, culina adiuncta 
Sit, cuius tamen postea non erit usus, Nec vero 
dubium est, hanc esse causam, quia Deus in hac 
mortali vita inchoari vult illam aeternam sapien- 
tiam et iusticiam. — Exuscitemus igitur nos ad 
illam inchoationem, et sciamus eos, qui haec ini- 
tia iam negligunt, in omni aeternitate in horren- 
dis cruciatibus futuros esse, 

Est et hoc consilium considerandum, quod 
ideo nobis attributa est facultas generationis, quia 





Accidunt vesi- | 





mano hoc modo nato. Haec miranda consilia 
nunc quidem cogitanda sunt, et Deo gratiae agen- 
dae, quod se patefecit, quod ex hac massa infirma 
colligit aeternam Ecclesiam, quod nobis adest, 
nos fovet et exaudit, et non solum hanc totam re- 
rum naturam nostra causa conservat, foecundat 
terram, et alit nos, sed multo magis, quod se 
ipsum nobis impertit. Omnino superant haec be- 
neficia omnium cogitationem et eloquentiam, Sed 
tamen excitandae sunt mentes ad hanc considera- 
tionem, et dolendum, quod in hac caligine hanc 
Dei praesentiam minus aspicimus, et minus ad- 
ficimur ipsius erga nos vero et ingenti amore, 


Cum autem ita ordinaverit generationem, ut 
certas leges addiderit, et intelligi velit castitatem, 
et severissime prohibeat abusum seminis, et multa 
miracula generationi addiderit, reverenter hanc 
partem opificii in homine consideremus, 


Semen animalis est utilis superfluitas ultimi 
alimenti sanguinei, per totum corpus dispersi, post 
quartam digestionem decisa, quae attrahitur a va- 
sis seminariis, et perficitur et conservatur in testi- 
bus ad generationem. Ac postea de semine plura 
dicentur, Nunc tantum ideo recitata est definitio, 
ut de vasis, quae inde nomen habent, magis per- 
spicue dici possit. 

In dextro latere a ramo venae cavae infra 
dextrum renem oritur vena, Et non procul a ra- 
mo aortae descendentis oritur arteria, quae pau- 
latim concurrunt, velnt pyramidem efficientes, et. 
ad dextrum testem descendunt. Ac similia duo 
vasa in sinistro latere oriuntur, ramus venae ab 
emulgente supra sinistrum renem, arteria vero. 
inferius, quae ab aorta propagatur, Concurrunt. 
autem et in hoc latere vena et arteria, et pyrami- 
dis specie descendentes, tendunt ad sinistrum te- 
stem, et vergunt harum pyramidum bases ad te- 
stes,  Suntque involutae ambae panniculis, qui 
a peritoneo oriuntur, Hi canales ab uiroque la- 
tere ducti, ut dixi, nominantur Vasa seminaria 
quae attrahunt illam utilem superfluitatem ultimae 
coctionis, ac praeparant ad seminis naturam, ldeo 
et vasa praeparantia nominantur, 1 

Et quia duriuscula sunt, non attingunt testi- 
culos, sed aliud quoddam vas ceu vesicula ex pan- 
niculis quibusdam conditum est, quo involuti sunt. 
testes, quod nominatur énididvuie, id est, invo- 
lucrum testium, In hoc involucro, quod est mol-- 

lius, desinunt vasa illa descendentia, et per eius 
poros liquor destillat in testes, qui cum sint ca- 
vernosi et calidi, attrahunt et percoquunt semen, 
ut ibi albefiat et ibi accipiat virtutem generativam. 


Quod enim Aristoteles existimat, testiculos 
tantum attrahere semen, ut eiiciatur, non condu- 
cere ad generationem, nec alterare semen, nec 
conferre ei virtutem generativam, id Galenus iu- 
ste reprehendit, Nam et natura calidi sunt testes, 
et arteriae vasorum spermaticorum transvehunt 
eo spiritum, Quare cum ibi seminis natura et vir- 
tns perficitur, tam demum habet virtutem genera- 
tivam, Antea liquor ille paulatim in venis prae- 
paratur, et adhuc rubet, et naturam habet sangui- 
ni propiorem. Deinde vero in testibus magis alte- 
ratur, et percoquitur, ac mutat colorem, et pro- 
priam seminis formam accipit. 


Sciendur et hoc est, Hippocratis sententiam 
esse, semen oriri a toto corpore, sanum a sanis 
partibus, languidum a languentibus, sed pluri- 
mum a cerebro, Nam cerebrum maxime cogna- 
tum est naturae seminis, cum totum oriatur ex 
praestantissima parte seminis, plena spiritus. Est 
igitur inimicissima cerebro et perniciosissima, im- 
moderata Venus, Verba in libro de semine, qui 
extat inter Hippocraticos, haec sunt: yogéet yàp 
10 nÀ&orov v0U yóvov ànó tijg xeqoMje. Wegu- 
lare est morbos certorum membrorum in natos 
propagari, unde adparet materiam seminis ab illis 
membris parentum quoque ortam esse. 


Cum autem testes, qui sunt velut spongiosi, 
percoxerunt semen, rursus in illud involucrum, 
quod vocatur &uóiuuic, exudat, quia et calore 
testium et suo spiritu incitatur, Est enim semen 
plenum spiritu, 


Ab involucro vehitur in vasa, quae vocantur 
aepaordrot, propter similitudinem, Nam ztega- 
Ot&rcL significant columnas iuxta se collocatas. 
Ita ascendunt a testibus ad: virgam duo glandulosi 
ot cavernosi canales, qui excipiunt et retinent se- 
men, [deo adpellantur vasa conservantia. 


Testes vocantur Ó/Óvuor, id est, gemelli. 


Cutis extrema quae continet testes, vocatur 
ócztov, latine Scortun, quod vulgo non recte 
scrotum dicunt. 

Virga, z«vAós. 

Matrix, u75jc9a. 

MruawTrg. Ortz. Vor. XIII. 

Partes habet duas, Receptaculum, facttüm 
ut foetum continere possit, idque vocatur corpo. 
Altera pars est angustior, quae est aditus longius- 
culus. Ideoque collum matricis dicitur. Et quo- 
niam receptaculum amplíüs est, qua parte versus 
collum tendit, sunt addita cornua, ut quasi Lu- 
nae crescentis figuram referat. Nam haec cornua 
sunt ligamenta, quae matricem alligant coxis, 


Habet et mulier testiculos, sitos iuxta haec 
cornua utrinque, minores virilibus et frigidiores, 
sed tamen semen quoddam generantes, quod est 
quidem tenuius virili et subaquosum, sed tamen 
in procreatione foetus, miscetur virili semini, 
eique velut alimentum est, ut Galenus inquit, ut 
augeat virile semen, et foetus ex utroque procree- 
tur, Nam utrumque semen et active et passive 
se habet in generatione foetus, Multum in utro- 
que spirituum inest, sed virile cum sit calidius et 
minus rarum, magis se active habet. 


Amplectitur autem tota matrix foetum, nec 
distincti sunt in ea sinus, ut alii narrant, Sunt 
autem in pecudibus orificia venarum in matrice 
undique sparsa, tali figura, qualis fit cavitas, pi- 
sis in ceram impressis, Haec orificia propter figu- 
ram nominantur zorvAgÓOvsc. Quia ut amplecti 
possint fibras, quibus foetum in utero et retinent 
et alunt, figura ad prehendendum idonea condita 
est, qualis est seu cotulae mensurae, seu pedum 
polypi. 

Hae sunt, ut dixi, in pecudibus magis con- 
spicuae, Sed in utero muliebri non cernuntur 
tam expressa orificia, sed tanquam exilia puncta, 
quia meatus aliquos esse oportet, per quos venae 
et arteriae advehant sanguinem puriorem matrici, 
et per quos vicissim hauriant mamillae partem 
sanguinis ex utero, quae in lac mutatur, sicut in- 
quit Hippocrates, Lac menstruo fraternum esse. 
Sunt igitur hi usus cotyledonum, adferre sangui- 
nem puriorem matrici, alere foetum, et secundi- 
nam apprehendere, ut foedus in utero firmius re- 
tineatur, et vicissim ad mamillas transfundere 
partem sanguinis ex utero, ut in lac vertatur. 


Variis morbis adfici matrix potest, quos re- 
citare non est huius loci. Plato eam nominat Àni- 
mal, quia cum sit nervosa substantia, et mirificam 
cognationem habeat cum cerebro, adficitur odo- 
ribus, et variis motibus agitatur, qui tamen ei 
per accidens eveniunt. 

Involucra foetus. 


"Tria sunt involucra foetus, Extremum, ó- 
Qiov, simile fasciae, attingens proxime superficiem 
cavam matricis, et excipiens orificia venarum seu 
xovvAnÓóveg, quae adprehendunt hanc fasciam, 
in quam et a foetu tendit oUQoyOs, id est, meatus, 
qui ab infantis umbilico oritur, per quem tunc 
foetus alitur, lta prima fascia prehensionis et nu- 
tritionis causa condita est, 


Media fascia nominatur dAAovrosi0Te, id est, 
similis farcimini, condita, ut urinam excipiat, 
quae primis mensibus per o?9oyó» effunditur, po- 
stremis vero mensibus per virgam, — Quia enim 
foetus nondum alitur per os et oesophagum, non- 
dum fiunt egestiones ex ano, sed cum fiat nutri- 
menti transvectio per o?goyór, primum inde et 
superfluitas urinae modo extillat, postea et per 
virgam emittitur. Ne autem rodat et laceret tene- 
ram cutem in foetu, hic secessus ordinatus est. Et 
tegitur foetus tertia pelle, quae est proxima foetui, 
quae nominantur Ágnina, Gu»v&og, quia tenerri- 
ma est, Non igitur attingit urina foetum tectum 
fascia agnina, sed in mediam pellem effunditur. 


Hactenus recitata est descriptio infimi ven- 
tris, qui continet organa propria nutritionis et ge- 
nerationis, quae sunt velut oeconomica pars in 
homine, Nunc dicemus de aliis partibus, quae 
sunt fontes actionum, quae magis propriae sunt 
hominis, videlicet cogitationum, motus et ad- 
fectuum. 


Nominatur autem venter medius illa pars, 
quae intra thoracem continetur, continens Cor, 
Pulmonem, organa respirationis et vocis, Haec 
pars quasi involuta est panniculo seu lacerto, qui 
adpellationes antiquas habet multas, nominatur 
enim graece Óicqooyuo et qgérec, latine Septum 
transversum et Praecordia, Et Plato inquit: Si- 
cut in aedificiis distinctae fuerunt interstitio ha- 
bitationes virorum et mulierum, ita qoéveg sunt 
interstitium inter partem praestantiorem seu ma- 
gis virilem, et alteram inferiorem, quae est tan- 
quam culina, Enarratum est et supra vocabulum 
qQ0érsc, ubi et Homeri dictum de Cyclope recita- 
tum est, Ideo hic omitto longiorem de eo com- 
memorationem. 

Est igitur Ótcqooyuo substantia carnea, dua- 
bus contexta membranis, dorso circa duodecimum 
spondylum alligata, ascendens autem in parte an- 

teriore usque ad cartilaginem, quae nominatur 
SpotiÓ T); , ubi ossibus pectoris in imo alligatur. 


Foramina tria habet. Unum in dextro latere, 
quo transmittit venam cavam, unde sanguis ad 
cor transvehitur. 

Secundum foramen aliquanto inferius altero, 
in latere sinistro transmittit oesophagum ad ven- 
triculum, 

Tertium vero vicinum duodecimo spondylo, 
transmittens ramum aortae descendentem et ve- 
nam, &Gvyor. 

Utilitates multae sunt. Praecipua est, quod 
munit illas generosas partes, Altera, quod mo- 
vet thoracem, ideoque musculosa substantia est, 
et motu thoracis iuvat respirationem, | Fit enim 
attractio a&ris, cum superior pars pectoris dilata- 
tur, facta contractione diaphragmatis versus cen- 
trum. Rursus fit expulsio, cum a centro laxatur 
diaphragma. Tertia, ut suo motu iuvet intesti- 
na ad expulsionem, 

Mirum est quod narrat Plinius, gladiatores 
diaphragmate vulnerato mortuos esse risu, ldeo- 
que diaphragma sedem esse risus arbitratur. Quia 
enim multum habet nervorum, titillatio ciet ibi 
sensum acriorem, Est enim risus dilatatio orta 
ex acriore sensu nervorum, 


De Panniculo qui nominatur Mediastinus. 


Antea de diaphragmate dixi, quod et magni- 
tudine et usu conspicuum est, quia septum est in- 
ter imum thoracis et culinam, Postea nominan- 
tur Mediastinus et Tunica cingens costas, 

Sed mediastinus gemini panniculi sunt, ver- 
sus dorsum contigui, distantes vero anteriori parte, 
dividunt autem pectus secundum longitudinem 
per medium in dextram et sinistram partem. Et 
intra hos duos parietes sunt capsula cordis et cor, 
et venae cavae alveus in dextrum sinum cordis in- 
sertus.  Dividunt et pulmonem, ut gemina sit 
spirationis copia, ut altero latere languefacto, ta- 
men alterum sit in officio. 

Vocabulum rediastini recens est. Pro hoc 
veteres nominaverunt haec interstitia Óiegocz- 
TOYTOG, id est, membranas intersepientes. 


De Tunica cingente costas, quam recentiores 
nominant Pleuram. 


Intra diaphragma est panniculus totum tho- 
racem tegens, qui nominatur Tunica cingens. co- 

stas, et vulgo Pleura. Subtilis et hervosa substan- 
tia est, extensa, ut introrsum vestiat costas et 
musculos inter costas. Hoc loco morbus oritur 
nAsuQétig, cum ádfluunt humores ad musculos il- 
los seu membranam, et ibi inflammantur et putre- 
fiunt. Sequuntur autem febres ardentissimae, quia 
pars adfecta non procul distat a corde, et colligata 
est cum diaphragmate, quod cum sit vicinum, in- 
calescit, et motu suo auget inflammationem. 


IleguxeQÓiog xvtv, Capsula cordis seu Invo- 
lucrum cordis. 


Proximum domicilium cordis est, quod re- 
centiores nominant Capsulam cordis, Galenus zr- 
Quxcgótov xirvo , et multi Involucrum cordis, 
Est autem membrana simplex, nullis intertexta 
fibris, sed firma et valida, figura nucis pineae, in- 
tus cavitatem habens, quae cordis domicilium est, 
orta ab ipsis venarum et arteriarum tunicis, quae 
per hanc membranam ducuntur, alligata parieti- 
bus mediastini et diaphragmati firmis nexibus. 
Hoc involucrum munimentum est. cordis, in quo 
ita latet, ut intervallo certo distet undique cor ab 
ipso, ita ut nec ipsi adhaereat, nec alterum ex 
altero natum sit. In hac arca existimant seu aquam 
seu madorem rori similem esse, qua sit opus ad 
cordis irrigationem in tam adsiduo motu et tanto 
calore, Qua aqua exhausta cor contabescit, idque 
fieri in moesticia scribitur, ut Marchioni Casi- 
miro mortuo cor exemptum aiunt simile fuisse 
pyro tosto, 


Cor. 


In hac arca pendet hic vitae dominus, Cor, 
liberum a reliquo corpore, cui vitam largitur, nisi 
quod ei adiunctum est per venas, arterias, et ner- 
vos, quibus tanquam canalibus utitur, partim, ut 
aliena beneficia accipiat, partim, ut sua inde 
effundat, 

Substantia autem cordis est proprii cuiusdam 
generis caro, dissimilis carni in reliquo corpore 
spissa et bene compacta, intextis fibris seu villis 
arctissime intricatis, non ut diserte distingui pos- 
sint, ut in aliis corporis partibus. 

Figura cordis pyramidem utcunque imitatur, 
sed basi latiore ac gibba, Lusit Plato de figura, 
ideo similem esse pyramidi, quia cum sit igneae 
naturae, flammarum pyramides referat. Etsi au- 
tem de hac causa nihil adfirmari potest, tamen 

architectus non temere hanc figuram elegit, quae 


inter solidas prima est, et ad hunc motum con- 
gruentior, 


Situs est, ut basis, in qua generosissimi tha- 
lami sunt, exquisite medium pectoris teneat, mu- 
cro autem erigatur nonnihil ad sinistrum latus, et 
ne occurrat ossibus pectoris, et ut sinistro lateri 
plus caloris tribuat, cum dextrum adiuvetur ca- 
lore epatis. 


Duo sunt autem cordis ventriculi seu thala- 
mi, seu sinus. Inter hos interstitium est, quod 
distinguit thalamos, ; Hoc interstitium cum sit 
crassum et firmum, et oculis conspiciatur, non 
recte dici tertium ventrem facile iudicari potest. 
AÀc ne quidem conspici meatus per hoc intersti- 
tium facti possunt, sed exudat sanguis in alterum 
ventriculum per angustissimos poros. 


Est autem dextri thalami haec utilitas, exci- 
pere ex cava vena sanguinem eo influentem, qui 
ibi praeparatur, et in duas partes distribuitur., 
Altera pulmonem alit, altera subtilior exudat in 
sinistrum thalamum, et in spiritus vitales con- 
vertitur. 


Duae sunt autem venae infixae dextro ventri- 
culo: Cava scilicet, quae est canalis sanguinis ab 
epate transmissi, Sparguntur autem et ab hoc 
ipso canale in summa basi exiles rami, coronae 
specie, qui sanguinem vehunt minus subtilem, 
quo proprie cor nutritur, Altera vena in dextro 
ventriculo ex ipso corde oriens, nominatur vena 
arleríalis, quia tunicas habet crassiores et arte- 
riis similes, qua in pulmonem vehitur sanguis 
subtilior, qui exhalaret, nisi vena munitior esset. 


Sinister vero thalamus longe praestantior est, 
et officina eius operis, quod praecipuum est cor- 
dis, Gignit enim spiritus vitales ex sanguine sub- 
tilissimo, qui ex dextro sinu eo exudat, Est au- 
tem spiritus vitalis lucidissima et vivifica flamma, 
similis naturae coelesti, quae calorem et vitam in 
totum corpus perfert, et praecipuarum actionum 
organum est. 


Nascuntur in hoc ipso ventriculo duo canales 
grandiusculi: Arteria aorta, quae omnium arte- 
riarum in toto corpore stipes est, per quas tan- 
quam per alveos praecipuum cordis beneficium in 
omnes corporis partes manat, videlicet halitus ille, 
seu vivifica flamma, suo calore fovens omnia 
membra, et actiones adiuvans, 

Etsi autem existimo, arterias dici ab dtc, 
quod firmiuscule compactae sunt, et venas secum 
suspendunt, nam adiunctae venis sparguntur in 
totum corpus: tamen et hanc etymologiam reci- 
temus ex officio fictam.  Scribunt eniim dici ar- 
teriam, ab c7 et 179 , qnasi custodem aéris et 
spiritus. Aorta significat Macedonica consuetu- 
dine vaginam, unde propter similitudinem trans- 
lata est adpellatio ad hunc arteriarum truncum, 
propterea, quod sit canalis aliquanto firmior et 
densior, quam venae, et ut ita dicam, vaginae 
similis. Galenus inquit, Aristotelem huius ad- 
pellationis autorem esse, Apud Hoinerum Odys- 
seae Q' in descriptione perae nomen est &ogt7o 
pro circulo, a quo pendebat pera. 


Scnditur autem aorta paululum extra cor 
porrecta in duos grandes ramos, quorum alter 
adscendit, ut spirituzn vitalem superioribus par- 
tibus corporis advehat, alter descendit aliquanto 
grandior, Occurrunt autem ramis venae cavae, 
cum quibus simul per corpus sparguntur, Bro 
enim sunt arteriae solae, non adiunctae venis, 


Ac iucundum est considerare consensum ve- 
narum et arteriarum, et mutua officia. Nam 
arleriae venis adiunctis per angustissimos poros 
ac meatus impertiunt spiritum, qui calore vita- 
li sanguinem exuscitat, percoquit et conservat. 
Rursus etiam arteriae hauriunt aliquantulum 
sanguinis ex venis, quo vehitur, rigatur et auge- 
tur spiritus. Ideo inquit Galenus: Zvvavsoró- 
uovca, ulv xoi égvnoéon voig qst xoO^ 0Aov 
10 OQ.  lllustre autem exemplum nobis in hac 
imagine propositum est mutuae communicationis, 
sine qua conservari natura non potest. 


Dixi brevissime de aorta. Oritur autem ex 
sinistro ventriculo cordis et alius canalis, qui no- 
minatur Árteria venosa, et porrigitur in pulmo- 
nem, Differt autem non solum figura, sed etiam 
usu a vena arteriali, de qua supra dictum est. 
Nam vena arterialis ex dextro ventriculo sangui- 
nem vehit in pulmonem nutriendi eius causa. 
Sed hic canalis sinistri thalami ex pulmone ad- 
fert acrem refrigerandi cordis causa. Adfert enim 
trachea aérem in pulmonem et iunctos ramulos 
arteriae venosae, qui angustis orificiis aerem ex- 
cipiunt, ut ad cor transmittant, Rursus a corde 
evehit haec arteria fumos et aérem nimis calidum, 
etsi und advehit pulmoni spiritus et arterialem 
sanguinem, ad calefaciendum puli onem. 

AÀd hunc usum et figura accommodata est. 
Non enim perinde densa est, ut coeterae arteriae, 
sed constat una tunica, ut facile dilatari et con- 
stringi possit, ad exhalandum et recipiendum 
aérem, praeterea ut facile exudet sanguinem hali- 
tuosum, neve duricie impediat motum pulmonis, 
Ideoque nominata est arteria venosa, Est enim 
condita praecipue aéris et spiritus vehendi causa, 
et tamen figura imitatur gracilitatem venarum, 


Aliae sunt minutae particulae cordis, qua- 
rum fabricatio tamen causas habet, 


Auriculae duae additae sunt, — Altera dextra, 
ubi cava vena sanguinem in cor infundit, Huic 
orificio addita est membrana, quae sinus et an- 
fractus habet. In hos spargitur aliqua pars san- 
guinis, quam cor proxime haurit, ne vehemen- 
tiore attractione cava vena rumpatur. Sicut in 
tota machina humani corporis opifex cavit, ne 
subito magnae moles trausfundantur, sed ubique 
moderationem et contationem amat, et paulatim 
facit tanquam instillationes, 


Sinistra vero auricula adiuncta est arteriae 
venosae, ut contantius fiat aeris transfusio, 

Dixi brevissime de auriculis. 

Reliqua sunt hostiola, omnibus addita cana- 
libus, adeo exilia, ut difficulter oculis iudicari 
possint. Quatuor canales, quos recensui, vide- 
licet Cava vena, et vena Árterialis in dextro ven- 
triculo. Deinde in sinistro Aorta et Arteria ve- 
nosa, tenuissimis pelliculis clauduntur et aperiun& 
tur, et quidem singulis propria sunt huiusmodi 
opercula. Hae pelliculae dictae z9vyAo)ytveg, quia 
similes sunt cuspidi habenti tres pinnas, non so- 
lum hunc usum habent, ut prohibeant, ne ni- 
mium influat aut effluat, sed etiam organa sunt 
attractionis, Nam motu cordis tensae, tendunt 
et ipsae canalium tunicas, ut sanguinem, spiri- 
tum, et aérem, quem continet, pellant. 


Hactenus de aedificio cordis pauca diximus, 
Nunc considerentur utilitas et motus. 


Prima et summa utilitas est, quod reliquo 
corpori fons et initium est vitae et caloris vivifici, 
sive haec discernas, sive idein esse dicas, Deinde 
spiritum et hunc vivificum calorem in totum cor- 
pus spargit, deo inquit Aristoteles: Koegóíc 
&ovly y?) [tov not uéoeot , zoi uevodidor Oeg- 
uaoíay fevuzzv n&ot, xoi nveüua td tyzeqio 

Secunda utilitas, quod spiritus geniti in cor- 
de, cum postea cerebri vi temperantur, fiunt in- 
strumenta proxima actionum in cerebro et in ner- 
vis, et cient cogitationem, sensum et motum. 
Cum autem vita sine cogitatione, sensu et motu 
similis morti esset, intelligi potest, magnam esse 
cordis utilitatem, cum fons sit spirituum, qui ha- 
rum summarum actionum proxima instrumen- 
ta sunt, 

"Tertia utilitas est, quod cor non solum se- 
des est adfectuum, sed fons etiam et propria causa. 
'Talis est autem natura hominis, ut vita sit laeti- 
cia quaedam. Moesticia vero destructio, Ut igi- 
tur vitae initium cor est, ita sedes est propria lae- 
ticiae et moesticiae, — Ac Deus haec mirando con- 
silio, ut postea dicam, hoc modo condidit, quia 
vult in corde sentiri gaudium bonae conscientiae 
et poenas scelerum. 

Quanquam autem cor sentit suaves et insua- 
ves motiones per nervos, qui a sexto pari nervo- 
rum cerebri in cor deducti suut, tamen sua quae- 
dam est natura cordis, qua ciet adfectus, laeticia 
fruitur, et contabescit dolore, 

Sunt autem haec in vita praecipua: Sensus, 
Cogitatio, Motus, laetari rebus convenientibus, 
aut dolere adversis, Horum ultima propria cor- 
dis esse fatemur, Itaque ad hunc usum principa- 
liter conditum est cor, ut domicilium Dei sit, et 
divina laeticia refertum perpetuo vivat. 

Hanc mirificam operis varietatem, et haec 
Dei consilia, foris et per densam caliginem zspi- 
cientes, obstupescimus, ac dolemus, nos non pe- 
nitus introspicere naturam, et causas videre posse, 
Sed tunc demum, cum idaeam naturae in mente 
divina cernemus, totam hanc machinam velut in- 
tus aspiciemus, et opificis consilia et causas 
omnium operuf divinorum intelligemus. Nunc 
inchoata hac consideratione Deum architectum 
agnoscamus, et illius perfectae sapientiae deside- 
rio accendamur, 


De motibus cordis. 


Brevissime recitavi utilitates, quarum magni- 
tudo superat omnium hominum sapientiam et 
eloquentiam. Pauca etiam de motibus adden- 
da sunt. [ 

Duo sunt autem genera motuum , qui cordi 
secundum naturam competunt, seu qui sunt éveg- 
ytíoi, | Pulsus videlicet, et Adfectus, Nai tre- 

mor non est évéoyeia, et prorsus violentus est, 
incussus aliunde, nec adiuvatur cordis incli- 
natione, 


Est autem Pulsus motus cordis, quo dila- 
tantur et contrahuntur ventriculi cordis, ut attra- 
here aérem et exhalare possit, item ut generet ac 
transmittat spiritus, Nam cordi refrigeratione 
opus est. Et mira copulatio est aéris cum no- 
stris corporibus, Ut enim nutrimur rebus natis 
ex quatuor elementis, quia ex his et nostra cor- 
pora conflata sunt, ita cum in aére versemur, plu- 
rimum haurimus aéris, et hic temperat lucidissi- 
mam flammam, quae est spiritus vitalis, 


Praeterea nec percoqui spiritus sine motu 
potest, nec in arterias expelli. 


Fit autem haec dilatatio et contractio 9/&070- 
Àij «cl Gvctoli, sua quadam cordis natura, nec 
regitur a cerebro aut nervis, Sed propriae sunt 
cordis fibrae, huius motus rectrices, Nec plura 
hic addam de differentiis, tantum brevissime ad- 
moneo iuniores, ut cogitent, necessitatis seu vi- 
tae causa, ad hos usus pulsum institutum esse, 
quia;hoc motu attrahitue et expellitur aér, et ad- 
iuvatur generatio et transmissio spirituum. 


Alter motus in corde nominatur Adfectus, qui 
cogitationem sequitur, et accenditur noticiis, est- 
que totius cordis vel dilatatio, ut in laeticia, qua 
cor sentit voluptatem seu suavitatem, vel com- 
pressio, ut in moesticia, qua cor non sentit sua- 
vitatem, sed dolorem, et torrefit ac destruitur. 
Etsi autem ad hunc sensum voluptatis et doloris 
nervi concurrunt, tamen natura cordis proprie 
adfectuum causa est, 

Multa sunt autem miracula in hac re,  Quo- 
modo enim feriri corda noticiis possunt? Aut 
quae vis est cerebri et spirituum ferientium corda, 
ut tam varii motus cieantur? Hic ostendere aliam 
causara non possumus, nisi quia sic condita est 
natura, ut talis sit cerebri et cordis consensus ac 
cvjnóÓeo. Voluit Deus lucere suae sapientiae 
radios in cerebro nostro, . Cum his et corda con- 
gruere voluit, laetantia agnitione Dei, et ipse ad- 
esse in cordibus nostris, tanquam in sede sua vo- 
luit, et perfundere nos sua luce et laeticia, Haec 
minus intelligimus, quia prima cerebri et cordis 
harmonia, quam Deus condidit, turbata est. 
Nunc igitur ita disputant, adfectus cornitantes no- 
ticiam, ut iram, incendia amorum, laeticiam, 
spem, metus, hoc modo excitari, quia cor feri- 

tur spiritu a cerebro misso, Sed explicatio faci- ; spirationis causa pulmo factus est. Nec addo hic 


lior est iis, qui dicunt, cor domicilium esse pro- 
5 q 5 
prium substantiae animae. 


Pulmo, nvsvud. 


Quo consilio natura circumdederit cordi pul- 
monem, officia eius declarant. Concinne enim 
vocat Pulmonem.Plato ZAu« uoAozóv, molle ven- 
tilabrum cordis, breviter et substantiam et officia 
significans. 


Est enim substantia pulmonis, caro aérea, 


rara, mollis, spongiosa, similis coagulatae spu- 
mae sanguinis, intextis in eam carnem tribus 
fistulis, quae velut rete per totum pulmonem 
sparsae sunt, Nam trachea arteria, quae gran- 
dior est, 'pulmoni inseritur, cui occurrunt duo 
canales ex corde emissi. Vena arterialis nutri- 
mentum 2adferens pulmoni, et arteria venalis, 
aerem in pulmone excipiens, et ex corde fumos 
evehens et arterialem. sanguinem. — Hi canales 
spargunt exiles surculos per totum pulmonem, Et 
quia adsidue hauritur et emittitur aér per tra- 
cheam arteriam, et per arteriam venalem, conti- 
nui sunt motus pulmonis dilatatio et constrictio, 
Àc primum in pulmone praeparatur a&r, quiin 
cor transvehendus est. Mirum est autem, cum 
adsiduus sit pulmonis motus, tamen non alliga- 
tum esse ad thoracem, nec thoracis motu trahi, 
Movetur autem ratione vacui, ut sit agitatio mol- 
lior, cum cedit thorax, qui a diaphragmate mo- 
vetur. Et fortassis adiuvant pulmonis motum 
halitus a corde venientes, et ipsa aeris copia, qui 
et influit et exhalat. 


Figura pulmonis imitatur ungulam bovis, 
quia in duas partes a mediastino dividitur, et sin- 
gulae in imo binos lobos habent. 

Utilitas pulmonis duplex est. 
enim et spirationis et vocis causa. 
necessaria est, 


Factus est 
Spiratio cordi 
Adfert enim pulmo cordi acrem, 
qui mitiget calorem cordis et spirituum. Et hunc 
aérem antea praeparat. Cor enim laederetur, si 
penetraret ad ipsum aut aér frigidor, aut nimis 
copiosus, Suffocaretur autem cor copia spirituum 
et fumosi aeris, nisi rursus fieret exhalatio. Ideo 
et per pulmonem rursus emittitur fumosus aér, 
ideoque pulmo capax est multi aeris, ut paulisper 
omissa spiratione, tamen cor accipiat et reddat 
aérem, Ac si deesset pulmo, brevi intervallo 
omissa spiratione suffocarentur animantia, [ta 


disputationem de piscibus, quos dicunt non spi- 
rare, cum pulmonem non habeant, qui tamen at- 


trahunt et emittunt a&rem per bronchias, ut alibi 
dicitur, 


Altera utilitas pulmonis est insignis, quod 
servit formandae voci, Ut enim in fistulis hoc 
modo fiunt soni, cum inspiratum aérem lingua 
tanquam plectro formamus, ita propemodum fit 
vox humana. Pulmo ceu utriculus motus aérem 
reddit tracheae, Hunc cum formant circuli in 
trachea, et lingula, quae nominatur 7yAorric, 
fieri vocem experimur. 


Aspera Arteria, vota dora. 


Fistula a faucibus ducitur ad pulmonem, 
quae ad geminos usus condita est, Cum enim ut 
supra dictum est, cordi opus esset aéris attractio- 
ne et expiratione, hic canalis factus est, ut aérem 
ore et naribus acceptum, transmittat ad pulmo- 
nem, et inde rursus exhalant fumi cordis, ut 
dictum est. 

Simul autem haec ipsa fistula instrumentum 
est formandae vocis, nam ad vocem opus est aére, 
quo haec fistula abundat, et motu, quo aér in 
hanc fistulam. impellitur compressione pulmonis, 
Itaque loci et partium opportunitas fuit in causa, 
ut haec fistula fieret etiam vocis organum. 

Consideremus autem consilium architecti, 
qui sicut oratores proxime adiuncti sunt regibus, 
ita cordi vocis organum addidit, quia si natura 
integra esset, pulcherrimus consensus esset cor- 
dis et vocis, Cor ardens luce et amore Dei , pa- 
tefaceret divinos motus voce celebrante Deum. Et 
erga homines vera et iusta dicendo congruerent 
cor et vox. 

Figura autem haec est. Arteria trachea ceu 
fistula et mucronis figura descendit in pulmonem, 
in quo finditur in duos ramos. Ab his deinceps 
in ipso pulmone oriuntur innumerabiles fibrae. 
Est autem composita trachea, partim ex carti- 
laginibus, partim ex membranis. Oportet enim 
moveri tracheam, cum accipit aut emittit aérem, 
et laxari in expiratione, et astringi in inspiratio- 
ne. Ideo fabricanda fuit ex mobilibus membra- 
nis, quae sunt mollia ligamenta, 


Rursus quia est organum vocis, admiscendae 
fuerunt cartilagines, ex quibus annuli in tra- 

chea facti sunt, et iuncti propemodum, ut circuli 
iunguntur in cauda cancri. Horum asperitas et 
varietas ad vocem formandam necessaria fuit. 
Non enim fieri potest vox, nisi aér in aliquo re- 
percutiatur, 

Vestiunt autem tracheam panniculi, quo- 
rum is qui intus tegit cartilagines, durior est, ut 
muniat eas, ne arrodantur, ab acribus fumis et 
catarrhis, 

Iam vocabula totius fistulae, et partium con- 
sideremus. Totus hic canalis a nodo gutturis in 
pulmonem porrectus, nominatur Arteria Trachea, 
propter asperitatem cartilaginum, quae intus 
velut annulis distinctae sunt. — Est et totius fistu- 
lae nomen (/góyxoc, ut expresse inquit Galenus 
in pluribus locis, Cuius haec sunt verba in septi- 
mo libro de administrationibus anatomicis: 0Anv 
e)rqv vuv vgoxsav fgóyxov xokoÜoOtv. Signi- 
ficat enim bronchum asperum et scabrum, sicut 
Plinius ait lib. 11.: Senectus in equis intelligitur 
dentium bronchitate. 

Cacumen huius fistulae, quod Latini nomi- 
nant Nodum gutturis, graece est proprie Acgvy£ 
et zegoA1) 9o xov. 

In huius fabricatione ars miranda est,  Con- 
stat tribus cartilaginibus, quarum anterior, quae 
maxima est, scuto similis, dicitur Jugsozió7c, 
id est, scuto seu peltae similis, quae in collo emi- 
net, et digitis contrectatur. 

Secundae cartilagini vetustas non fecit pro- 
prium nomen, Est autem retro posita, ubi la- 
ryngem discernit ab oesophago, et quasi muni- 
mentum est contra oesophagum, 'ne in deglu- 
tiendo trachea laedatur. 
in pollice gestatur. 

'l'ertia cartilago est intra alteras duas, ri- 
mam constituens, et propter figuram nominata 
&gvteura, seu GgurouYOtiÓT, id est, rostro fu- 
sorio similis in urceis, aut cantharis quibusdam. 
Notum est enim dgUzouverv a Graecis nominari 
talem cyathum, qni velut rostrum habet, quales 
sunt in myropoliis, quibus funditur oleum.  Rie- 
centiores nominarunt hanc tertiam cymbalarem. 
Id nomen non videtur a figura sumptum esse, sed 
quia vocis organum est. 

In medio igitur huius tertiae cartilaginis 
profunda Rima est, quae, nominatur yÀoiis, 
quia propriissimum vocis organum est, ac latera 
contrahuntur et dilatantur peculiaribus musculis. 

Adiuvant autem hanc contractionem et dilatatio- 
nem musculi, qui coeteras cartilagines conne- 
ctunt. Ita varjatur vox, ut sit acuta aut gravis, 
clara vel obscura, hac ipsa contractione laterum, 
quae constituurflllam rimam, — Eam varietatem 
fistulae non possunt efficere in ipsa rima, seu lin- 
gula, sed foramina fistulis addita sunt ad eam va- 
rietatem efficiendam, 


Supra hanc rimam operculum est laryngis, 
quod nominatur ézyAwtvig, quod est corpus car- 
ülagineum, figuratrianguli, duriusculum, factum, 
ut arceat cibum et potum, ne quid illabatur in 
tracheam arteriam. . Singulari enim consilio 
Deus hos canales, oesophagum et tracheam di- 
sünxit, et periculi magnitudo ostendit, velle 
Deum, ut inter edendum quietiores et taciturni 
simus, Quia cum vox editur, hiat operculum 
tracheae, in quam cum infunditur vel exigua 
massa, nisi statim reiiceretur, secutura esset suf- 
focatio, Et hoc periculum eo facilius accidit, 
quia trachea collocata est ante oesophagum. 


In hac partium et nominum recitatione multi 
errarunt ante VVesalium, qui recte taxavit prio- 
rum errores, et depravatos Galeni libros emen- 
davit, in quibus promiscue scripta fuerant haec 
duo nomina yAottig et ézuyActig. Sed rerum 
diversarum diversas adpellationes esse, VVesalius 
perspicue ostendit. 


Ac ut magis nota sint iunioribus discrimina 
oesophagi et tracheae arteriae, considerentur 
usus, situs, substantia et longitudo, 


Usu differunt, quia oesophagus est canalis 
cibum et potum vehens in ventriculum, Sed tra- 
chea canalis est, factus spirationis et vocis causa. 


Situ differunt, quia trachea in anteriore par- 
te colli posita est, ut recta tendat ad os hauriendi 
acris causa,  Oesophagus autem in posteriore 
parte colli est, et magis latet, ut plus contineat 
caloris, Descendens autem nonnihil flectit se ad 
dextrum, ut cedat locum aortae. Hursus autem 
ad sinistrum reflectitur, cum fere accessit ad dia- 
phragma, ut cedat locum venae cavae, Ita velut 
servus officiose cedit praestantioribus membris, 
Sed anfractus illi prosunt, ut hoc membrum ful- 
ciant, et nervos excipiant, item ne impediatur 
deglutiens, 


Substantia differunt, Nam trachea est ex 
cartilaginibus, ut dictum est, ut sit firmior ca- 


65 


nalis, nec toto suo corpore co&at, sed maneat 
meatus aeris in spiratione, — Oesophagus vero 
quanquam nervea membrana est, tamen est sub- 
stantia mollior quam trachea, et astringitur suis 
villis, cum est inanis. 


Longitudine differunt. Trachea enim multo 
brevior est, quam oesophegus, qui sub dia- 
phragmate attingit ventriculum. —'"lrachea vero 
süb surculis inseritur pulmoni. 


Etsi autem puerilis est disputatio de dicto 
Platonis, qui ait, tracheam canalem esse potus, 
tamen ne sit ignota iunioribus, hic breviter inse- 
renda est, praesertim cum a Plutarcho, Gellio et 
Macrobio agitata sit. Manifestum est tracheam 
tantum esse aéris meatum. — Ut autem cibus per 
oesophagum in ventriculum vehitur, ubi coctio- 
nis initia sunt, fitque postea alia coctio in epate, 
ita et potus eadem via in ventriculum et epar de- 
fluit, et ut pars nutrimenti coquitur, ac in san- 
guinem vertitur, Helinquenda est igitur inepta 
opinio, quae finxit, tracheam esse canalem 
potus. 

Quod vero poétarum dicta citantur de rigan- 
do pulmone, facilima est explicatio. Certe opus 
est pulmoni et nutrimento et rigatione, Sed ut 
supra dicitur, manifestum est nutriri et rigari 
pulmonem per venam arterialem, quae subtilem 
sanguinem vehit in pulmonem, Sanguis autem 
ex cibo et potu antea in epate natus est, Harum 
actionum ordinem esse non negant poétae, cum 
dicunt, vino rigari pulmonem. — Verba Alcei re- 
citantur a Plutarcho, quae mendose scripta sunt 
in codicibus Gellianis, et rectius sic leguntur: 
Téyys nvevuovag otvq, vó yàg &orQov ntQi- 
a1éíAAstG4, Humectato pulmonem vino, Sol enim 
circumvolvitur, id est, non iam ascendit, sed 
flectitur ad occasum. 

Cum igitur cor accensum sit, et pulmo are- 
factus diurno aestu et labore, tum a meridie cor- 
poribus quies concedatur, et cibo ac potu refician- 
tur vires et spiritus, et rigatione humectentur et 
refrigerentur cor et pulmo, Notum est enim 
quod fuerit coenae tempus veteribus. 


Sic et Euripidis versus intelligatur de riga- 
tione, quae fit ordine per coeteros meatus. Oivoc 
vtegocag nvevuóvov Óuxgóorac. Vinum penetrans 
pulmonum meatus, scilicet eo ordine, quem na- 
tura attribuit nutrimento, Alii quaerunt subti- 
liores interpretationes, quas omitto. 

Donec in descriptione pectoris versamur, est 
et parvae cuiusdam particulae mentio facienda, 
quae nominatur Jvc. Est autem Óvuógc sub 
iugulo circa pulmonem glandulosa caro substrata 
ascendentibus venis et arteriis. Fortassis autem 
ideo sic nominatur, quia in iratis incensi spiritus 
ibi ascendunt, qui quidem pulmonem et caput 
inflammanpt, ut videmus, iratis rubescere oculos 
et totam faciem, Ac in ea ipsa parte, quae Ouuóg 
nominatur, interdum valde irati sentiunt acutis- 
simas punctiones, propter concursum spirituum 
vehementiorem et quasi aestum et Euripum. 


Lingua. 


Ante laryngem positum est os bifurcatum, 
quod et munit cartilagines laryngis, et basis 
est, cui alligata est Lingua per plurimos musculos. 
Galenus nominat oozÓ£z, a figura literae v, Alii 
nominant Ao/20oet0éc. Nam et AGufióa duos ha- 
bet ramos, | Si enim uni tantum ramo alligata 
esset lingua, moveretur inaequaliter, traheretur- 
que tota ad unum latus. Ut igitur aequaliter agi- 
tetur lingoa, duo eam rami sustentant, supra 
quos librator, ceu machinse fulcris impositae. 
Herophilus nominst zegociérzv, sicut in aedi- 
ficiis usitatum fuit duas columnas vicinas nomi- 
nare zt:9cotcvog. 

Est autem lingua caro musculosa, sed mol- 
lis, rara, fungosa, plena nervorum, arteriarum 
et venarum, abundat nervis propter multiplices 
et varios motus, ac propter duos sensus, gustum 
et tactum, | Et quanquam iidem nervi utrumque 
sensum impertiant, gustum et tactum , tamen ab 
his distincti sunt nervi, qui motum praebent, 
Ideoque percussi in cervice interdum fiunt muti, 
etiamsi non amittant gustum, laesa videlicet ner- 
vorum origine, qui sunt instrumenta motus, 

Arteriis autem abundat, quia opus est linguae 
multo spiritu et calore, propter tantam motus 
varietatem. 

Abundat et venis, ne desit ei nutrimentum. 
Ac humiditas addita est, ne arescat lingua adsi- 
duitate motus. Quanquam igitur excrementum 
est saliva, tamen aliqua eius utilitas est, ut lin- 
guam madefaciat. Nam saliva excrementum est 
phlegmatis,' destillans partim ex cerebro in fauces, 
partim ex ventriculo exaestuans,  Foramina enim 
condita sunt in osse basilari, quod inter palatum 

est et nares, tum aéris hauriendi causa, tum ut 
per ea destillet saliva. Quam ob causam haec fo- 
ramina colatorium nominant. 

Brevissime diximus de miranda linguae fa- 
bricatione, ut praecipua quaedam opera in ea iu- 
niores considerent, Sed musculorum ars in ea 
non satis explicari potest, quibus varie tenditur, 
Multo minus causa ostendi potest alia, cur lin- 
guae motu ceu plectro, in homine dissimilia ver- 
ba formentur, quae sunt notae picturaeque rerum 
et cogitationum, nisi quia Deus hoc modo natu- 
ram hominum condidit, cuius celebremus sapien- 
liam, et ei gratias agamus, quod propter utilita- 
ies plurimas sermonem homini attribuit, 

Utilitates igitur linguae humanae sunt tres. 
Format sermonem, hoc est, articulatam vocem. 
Nam in larynge vox non sermo formatur. 

Secundo organum est gustus, in qua utilitate 
et palatum habet adiunctum, quod etiam ad or- 
ganum gustus pertinet, et pellicula, in qua sunt 
nervi, qui gustum et tactum linguae suppeditant, 
oritur a nervis per palatum demissis ad linguae 
radicem, 


Tertia utilitas est, quod cibum excipit, et 
adiuvat praeparationem coctionis in masticando 
ut vocant, seu ut Graeci loquuntur, ev v ueo- 
Oüv, et transmittit ad oesophagum, 

Sed illa est summa linguae humanae digni- 
tas, quod sermonis et eloquentiae opifex est. 
Qua in re nec utilitatis magnitudo satis praedicari 
potest, necars exponi. Sed reverenter agnosca- 
mus voluntatem Dei, qui linguam voluit esse 
mentis et cogitationum interpretem , ut alii alios 
de Deo et de aliis rebus bonis docerent, et ut ser- 
mo vinculum esset consociationis hominum, Et 
sciamus tunc nos intellecturos esse causas et artem 
totius fabricationis, cum in ipso opifice ideam 
horum operum cernemus, d[nterea grati Deum 
autorem celebremus, et ipsius operibus recte uta- 
mur, et sciamus eum velle, ut in hac vita ad il- 
lam aeternam lucem his initiis doctrinae prae- 
paremur, 


De supremo ventre. Caput, xiqoàr. 


Etsi totius naturae, coeli, elementorum, 
plantarum, metallorum et animantium frabrica- 
tio plurima continet miracula, et illustria testi- 
monia, quae ostendunt, hanc naturam non exti- 

tisse casu, sed a mente architectatrice conditam 
et ordinatam esse: tamen vestigia divinitatis ma- 
xime expressa et perspicua sunt in ea parte, in 
qua sunt: Cogitatio, Intellectus numerorum et 
ordinis, Ratiocinatio, Iudicium, Meinoria, Li- 
bertas electionis, discrimen honestorum et tur- 
pium. Hae admirandae actiones in nobis perspi- 
cue convincunt omnes homines, ut fateri cogan- 
tur, hanc naturam neque casu ex Democriti Ato- 
mis conflatam esse, neque a natura bruta ortam 
esse. Sed mentem architectatricem esse, intelli- 
gentem ordinis, et quidem ostendunt qualis sit, 
videlicet, discernens honesta et turpia, et con- 
servatrix humanae societatis, et cerlo puniens 
atrocia delicta, pugnantia cum suo ordine. 


Quanquam igitur neque cerebri natura, ne- 
que actiones penitus cognosci possunt, tamen haec 
opera necesse est utcunque aspici, ut adsensionem 
de Deo et de providentia confirment. Quae in- 
tuentes agnoscamus voluntatem Dei erga nos, quod 
in hominum naturam transfudit similitudinem 
suae sapientiae, et voluit nos esse imagines divi- 
nitatis, ut in veteri versu dicitur. Exemplum- 
que Dei quisque est in imagine parva, et ei gra- 
tias agamus, et quantum possumus, curemus, ut 
haec imago fiat illustrior, et magis congruat cum 
archetypo, agnitione ipsius, sapientia, et jvirtu- 
tum similitudine, 

Primum de situ capitis dicitur. Quanquam 
autem non sine causa talis est figura homini attri- 
buta, ut aliud nullum animal incedat erecto cor- 
pore, tamen hanc commemorationem omitto, Sa- 
tis intelligi potest, hunc positum et ad speciem 
pulcherrimam et ad utilitatem accommodatissi- 
mam esse. 


Figaram capitis optimam esse Galenus scri- 
bit, si imitetur sphaeram exacte rotundam, sed 
quae paulatim utrinque comprimitur et fit arctior. 
Ac laudat magnum caput pro proportione, et ut 
ipse ait, eUpvOuor, quod eo recitamus, quia 
Homerus in vituperatione "Thersitae etiam hanc 
notam perversi ingenii posuit, quod habuerit 
acuminatum caput, qoóóg Env zeqoAnv. Quia 
enim medius venter non habet iustam amplitudi- 
nem, spirituum actio et ratiocinatio ibi impedi- 
lior et confusior est. Et in quacunque parte ca- 
pitis figura non habet convenientem proportio- 
nem, ibi debilitas significatur, ut exempla ma- 
nifeste ostendunt. Non est firma in his memo- 

ria, qui habent occiput nimis parvum, seu non 
eminens, 

Est autem utilitas capitis continere cerebrum 
et sensuum organa, quae sunt partes gubernatri- 
ces vitae, et cognitionis causa conditae, et sunt 
domicilium lucis divinae in nobis. 


Ut autem partes ordine recitemus, primum 
foris aspiciemus ea, quae vestiunt caput. 

Etsi autem capilli sunt superfluitas, tamen 
aliqua eorum utilitas est, calefaciunt caput, etin 
eam materiam eduntur halitus cerebri, 


Sub capillis crassa et carnea cutis est, ut pili 
in ea radices agere possint, 

Sub cute parum carnis est, circa frontem et 
tempora. 

Deinde est panniculus circumdans totum os 
capitis, qui nominatur 7t£g(QCvi0Y , ortus a ner- 
vis et ligamentis per suturas prodeuntibus a dura 
matre, conditus magnarum utilitatum causa, Pri- 
mum ut alliget cranio duram matrem. Deinde ut 
venas et arterias excipiat ac sustentet, quae spar- 
sae per extrema colli ascendunt, ut ad caput per- 
veniant, et ingressae per suturas nutriant et fo- 
veant cerebrum, Praebet hic panniculus etiam 
sensum cranio, 

Sub hoc panniculo est totum os tegens caput, 
quod graece zQcvtor adpellatur, et munit ac con- 
tinet cerebrum, — Latini calvariam nominant. 

Quia vero meatus esse oportuit, certarum 
utilitatum causa, ideo haec testa non est unum et 
continuum os, sed septem ossa coniuncta sunt su- 
turis, quae praebent meatus. 

Sub cranio proxima est dura mater, quae 
est panniculus satis crassus, ac nominatur, a Ga- 
leno Crassa Meninx, sustentans venas, quae 
nutriunt cerebrum. 

Deinde sequitur pia mater, quae est tenui 
membrana immediate continens et cingens cere- 
brum. Galenus nominat subtilem meninga. 

Deinde cerebrum, in quo sunt amplae cavi- 
tates, quae nominantur ventriculi, distinctae 
intervallis. 

Supra medium ventriculum versus cerebel- 
lum nates binae sunt, sunt et figurae vermium, 
conus unus, ! 

Deinde infüsorium, in quod a cerebro velut 
in pelvim derivatur superfíluitas, quae partim 
sputo, partim per nares excernitur. 

Praeterea oriuntur a cerebro nervi, qui sunt 
instrumenta sensuum et motuum, qui sunt in 
organis sensuum. 


Deinde contemplandi sunt Oculi, Aures, 
Nares. 


Dura Mater. 


Veteres Graeci generaliter nominant Menin- 
gas, quaslibet crustas seu membranas circundan- 
tes aliud corpus. Postea haesit adpellatio in his 
membranis tantum, quae ambiunt cerebrum, Id 
de nomine admonet Galenus libro nono Ana- 
tomicorum., 


Est autem crassa meninx, seu ut nunc no- 
minant, Dura Mater, panniculus nerveus, cras- 
sus, et firmus, sed tamen porosus, cranio proxi- 
mus, ambiens totam cerebri molem, ita ut etiam 
ipsum cerebrum a fronte ad postremam partem, 
quae nominatur cerebellum, dividat secundum 
longitudinem, ut sic dicam, efficiatque intersti- 
tium, ut etiam in pecudum capitibns cerni potest, 
Deinde cum cerebellum, quod nominatur zagey- 
xtQpoeÀic, quod in postrema parte capitis situm: 
est, magna ex parte seiunctum sit ab altera mole 
cerebri, hic quoque dura mater facit interstitium 
inter utramque molem secundum latitudinem. 

Utilitas huius membranae est munire cere- 
brum molliore tegmine, quam erat cranium, ne 
impingens in motu vehementiore in cranium, lae- 
deretur. Sunt et aliae utilitates, sustentare ve- 
nas, quae nutriunt cerebrum et vicinas partes, et 
adiuvare piam matrem, in quam inseritur, ut fir- 
mius suspendat cerebrum, 


Pia Mater. 


Circundat proxime cerebrum alia quasi fa- 
sciola, quae nominatur tenuis membrana. Est 
autem subtilis panniculus, nerveus, proximus 
cerebro, non modo ambiens ipsam molem, sed 
etiam penetrans intra varias plicaturas, quae con- 
spiciuntur in cerebro. Et quia proxime ambit 
cerebrum, et tanquam fovet, ut foetus in utero 
fovetur a chorio, hanc membranam Galenus no- 
minat yogtoeid 7. 

Uülitates sunt. Prima, ut tanquam mollis 
fasciola, vestiat cerebrum, ne diffluat. | Secunda, 
venas et arterias nutritionis et caloris causa colli- 
git et sustentat, et in ipsum cerebrum tanquam 

subtilissimos canales transmittit. Tertia, cum 
cerebrum per sese non sentiat, haec fasciola quae 
est nervea, impertit cerebro sensum. 


Cerebrum. 


Etsi nulla pars in universa natura ita intro- 
spici potest, ut penitus et tota cognoscatur, ta- 
men multo magis admirandum est cerebrum, 
quod est domicilium sapientiae et Deo simili- 
mum, ac officina est cogitationum, iudicii, ra- 
tiocinationis, et memoriae, quam coeterae partes 
ullae in natura. Qaood ignis calefacit, videmus 
similem qualitatem ex corpore valde calido trans- 
fundi. Quod aqua humectat, eodem modo vide- 
mus similem qualitatem transfuündi, Et consen- 
taneum est, naturas efficere simile quiddam, Haec 
physica utcunque intelligi possunt. Sed actiones 
cerebri quantum differunt a physicis qualitatibus 
cogitatio, iudicium, ratiocinatio, recordatio? 
Praeterea quae est substantia cerebri? ubi? quo- 
modo fiunt hae mirandae actiones in hac squalida 
massa? Haec fateamur non penitus sciri, et agno- 
scamus Deum esse naturae nostrae conditorem, 
et actiones cerebri proprias maxime testari, hunc 
mundum non extitisse casu, et Deum conditorem 
esse mentem sapientem, beneficam, iustam et 
veracem, Quia impossibile est, discrimen ho- 
nestorum et turpium casu aut a natura bruta or- 
tum esse. 

Etsi autem non penitus nobis cerebri sub- 
stantia nota est, tamen hoc sciamus, oriri ipsam 
a subtilissima parte seminis et plena spirituum, 
quae in formatione foetus in illam arcem sum- 
mam quasi exaestuat, cum epar et cor et,venulae 
inchoantur. 


Ventriculi cerebri. 


Sunt in cerebro cavitates magnae, velut in 
aedificio, mirumque est stare culmen velut ardua 
laquearia in templis. Etsi autem et dura mater 
superne culmen nonnihil alligat, tamen cum sit 
moles non parva et valde spongiosa singulorum 
parietum, non collabi eos mirum est, 

Sunt autem hae cavitates plenae spirituum, 
qui per arterias adsidue ex corde advehuntur, et 
in his cavitatibus fiunt lucidiores, et quasi ex 
igneis flammis fiunt coelestes. Est enim omnino 
similitudo quaedam coeli, et spirituum ac cerebri. 


Nec dubium est, hos spiritus esse organa actio- | mum ventriculum, 

num in sensibus interioribus, Ac Plato sigilli 
similitudine usus est, significans a spiritu tanquam 
a sigillo tangi cerebrum, et imprimi ei notam. 
Cumque initia harum actionum sint a sensibus ex- 
terioribus, cogita in nervis transvehi motiones, 
sicut in aqua fiunt gyrationes, coniecto in unam 
partem lapillo. Harum motionum progressio per- 
fertur ipsis spiritibus in cavitates cerebri, Nec se 
cerebrum habet tantum velut alveus, sed ut chor- 
dae pulsatae reddunt sonos, sic fieri consenta- 
neum est in corde et in cerebro. Fiunt adfectus 
in ipsa cordis substantia, cum feritur et pulsatur 
aspiritibus, [ta et cogitationes fieri credibile est, 
cum cerebrum a spiritibus feritur et pulsatur, 
quod quidem ubique spongiosum est, ut passim 
subeant spiritus, et parietes intus non sint ociosi, 
sed in ipsis quoque cogitatio formetur, impressa 
quasi specie in sigillo, 

Adsidui sunt autem velut in Euripo, fluxus 
et reflexus spirituum, ex nervis sensuum exterio- 
rum et in eos, ut advehant illas gyrationes ima- 
ginum seu specierum, quas nervi ab externis ob- 
iectis acceperunt. Ideoque horum nervorum ori- 
go est statim sub fundis ventriculorum, ut proxi- 
ma sit actionibus cerebri, 


Ventriculi numerantur seu cavitates cerebri 
hoc modo quatuor, Duo primi in parte anteriore 
cerebri dextra et sinistra, ampli et longi, figura 
lunae recens prodeuntis, amplitudine ovi. Di- 
stincti sunt interstitio satis conspicuo, quod ex 
substantia cerebri propagatum est.  Utilitates ho- 
rum ventriculorum recenset Galenus tres, Pri- 
mam, ut spiritus animalis in his ventriculis prae- 
paretur, Secundam, ut ad inspirationem et ex- 
pirationem conducant, hoc est, ut recipiant et 
emittant acrem, quo opus est ad fovendos spiri- 
tus. "Tertiam, ut sint spacia ac meatus ad ex- 
crementa. 

Ipsa vero pars anterior cerebri tota, ut infra 
dicam, organum est sensus communis, quod di- 
versorum sensuum obiecta recipit et discernit, 


Medius ventriculus. 


Übi post interstitium partes cerebri conti- 
nuae quasi testudinem faciunt, sub ea testudine 
communis cavitas est, quae nominatur medius 
ventriculus, quem Herophilus existimat factum 
esse, ut per eum spiritus transmittantur in ulti- 
qui est inter cerebellum et 

initium medullae spinae dorsi, Clauditur autem 
medius ventriculus versus anteriorem partem glan- 
dula seu conario. 


Posiremus wventriculus. 


Cerebrum et cerebellum interstitio distin- 
guuntur, quod ex dura matre ortum est, nec alia 
pars durae matris crassior et firmior est. Est 
autem via a medio ventriculo in postremum sub 
natibus, quae sunt substantiae cerebri tubercula, 
quae figura imitantur nates, eo loco ubi princi- 
pium est dorsalis medullae, Est igitur postremus 
ventriculus ampla cavitas, pene ovi magnitudine, 
quae sinus est partim cerebelli, partim initii dor- 
salis medullae, 

Cum autem manifestum sit, laeso cerebello. 
meinoriam labefactari, consentaneum est, hunc 
postremum ventriculum et cerebellum organum 
esse memoriae et recordationis, rerum imagini- 
bus in cerebellum tanquam notis impressis. 

Etsi autem in hac caligine, non perspicimus, 
quomodo haec miranda opera, cognitio, ratioci- 
natio, memoria, recordatio, iudicium fiant: ta- 
men cum fieri ea cerebri ope certissimum sit, co- 
gitemus cerebri substantiam, quae sedes est divi- 
nae lucis et divinarum actionum, cognatum esse 
coelesti naturae, in quam etiam undique sparsam 
esse lucem videmus, et ardentissimis votis Deum 
oremus, ut sua luce semper hoc templum illustret 
et gubernet, Causas totius opificii, quas magna 
sapientia cogitatas esse non dubium est, tunc in 
ila aeterna academia considerabimus, cum et 
ipsum opificem, et in eius mente ideam horum 
operum intuebimur. Nunc ei obtemperemus, 
agnoscamus discrimen inter naturas ratiocinantes 
et non ratiocinantes, et Deum celebremus sapien- 
tiae fontem, et hoc domicilium sapientiae reve- 
renter tueamur, quantum possumus. Plura de 
hoc mirando opificio dicere non possum, 


Vocabula quaedam recitabo, quorum hic fit 
mentio. 


Nominant vermes quaedam exilia volumina, 
quae verinium speciem referunt, procedentia a 
cerebello versus medium ventriculum. | Nec de 
usu plura verisimiliter traduntur, ac opiniones 
inultorum de hac parte volens omitto. 


Xodcy1 infusorium seu infundibulum, quod 
prorsus imitatur figuaram, quam nos ein Sred)ter 
nominamus, est sub medio ventriculo versus os 

basilare, ita formatum ex pia matre cingente ba- 
sin cerebelli, ut crassiores superfluitates cerebri, 
quae deinde in sputum vertuntur, aut per nares 
excernuntur, excipiat. 


Sub hoc yodvz est glandula sita in cavitate 
ossis basilaris, quae nominatur ztzUeAoc, id est, 
pelvis, in quam effunditur superfluitas ex z0cv7, 
ac partim versus palatum, partim versus nares 
evehitur. 

Nominat Galenus contextum quendam arte- 
riarum intra os basilare, substratum toti cerebro, 
nÀérue ÓixrvottÓéc, quod nuncuparunt Árabes 
Rete mirabile, Sed in capite hominis hunc in- 
signem contextum negant esse, 


Oculi. 


Dominantur inter sensus Oculi, quos in- 
quit Plato praecipue nobis duces esse ad agnitio- 
nem Dei, intuentes hanc pulcherrimam coeli ma- 
chinam, ac notantes motuum varietatem, quae 
non alio sensu, nisi oculorum animadverti potuit, 
Est et hoc ingens beneficium, quod hoc sensu lu- 
cem agnoscimus, quae et mirandum Dei opus est, 
et magnam naturae partem praecipue ostendit, 
Et praestantissimas naturas lucidas esse certum 
est, Deum, angelos, animas, et in corpore spi- 
ritus vitales et animales, 


Fabricatio autem sic describitur. "Tunicae 


Etsi enim 
artifices tenuius dissecant tunicas, et plures nu- 


merant, tamen id eo fit, quia easdem discernunt 
locis, anteriori et posteriori. 

Prima nominatur Coniunctiva, seu alba, 
seu adhaerens, quia oculum capiti coniungit, or- 
ta a panniculo tegente ossa frontis, et ab interio- 
re pellicula palpebrarum. Haec ambit oculum 
usque ad circulum corneae. 

Secunda nominatur Dura seu cornea, quia 
anteriore parte imitatur laminas pellucidas, ex 
cornu factas, calore et firmitate, Oritur a dura 
meninge, In anteriore parte est perspicua. In 
posteriore cum sit opaca et durior, vocatur 
0xàngG. 

Tertia est Uvea contigua durae tunicae, di- 
cta óoyotiÓ7c, oritur a tenui meninge tegente 
nervum opticum. In huius uveae tunicae ante- 
riore parte foramen 'est, quod nominatur pupilla 
oculi, quo recipiuntur species visibiles, Eius fo- 
raminis ambitus nominatur iris, propter colorum 

varietatem, qui in aliis iris cérulea est, in aliis 
nigra, in aliis fulva. Nam Gaza yagozóv vertit 
fulvum, quales sunt' oculi leonum, aquilarum, 
turturum, Hunc colorem Aristoteles inquit in- 
genii et animi praestantiam significare. 

Quarta tunica est nervi visorii dilatatio in 
cavitatem similem nassae, Quare a sagena pisca- 
toria nomen ei factum est &»vgioAnovgotiTs. 
Complectitur totam posteriorem sedem vitrei hu- 
moris, et porrigitur usque ad medium oculi. 

Quinta tunica Aranea nominatur, quae 
est interstitium tegens vitreum et crystallinum hu- 
morem, et discernens ab aqueo, ac efficit cry- 
stallino humori velut glaberrimi speculi superfi- 
ciem, ut in ea reddi et fulgere imagines seu spe- 
cies acceptae possint, ac longe omnia specula cla- 
ritate vincit, 

Humores tres sunt... Aqueus, qui fluidus est, 
continetur inter corneam, ut sit intervallum in- 
ter corneam et araneam, utile refractioni, qua 
species collectae dirigantur ad centrum crystallini 
humoris, 

Vitreus dicitur vitro liquefacto similis, ni- 
gredine quadam mixta albo. Nec est fluidus, sed 
aliquanto firmior, Estque sedes crystallini hu- 
moris. Nam humor crystallinus huic vitreo in- 
sertus est, tanquam gemma annulo, ac dicit Ga- 
lenus a vitreo humore nutriri crystallinum. 


Praestantissimus humor est crystallinus, in 
quo immediate fit visio. — Est enim hic humor 
tanquam lucidissimum speculum, non aliunde 
petita luce, sed sua natura lucens, et coeteras 
oculi partes, in quibus est lumen, illuminans. 
Nec est fluidus humor, sed paulo firmior, pene 
ut cera, ut recipere imagines possit, figura lentis 
in centro oculi. Interdum fulgor, ut in fele, ef- 
fundit lumen extra oculos, unde existimari potest, 
qualis sit luciditas huius humoris, 


Aures. 


Non omnia oculis accipiuntur, quae disci- 
mus, sed multa sermone traduntur, imo doctrina 
ministerio oculorum et aliorum sensuum inchoa- 
ta, sermone exaedificanda est, ut, cum vidimus 
eclipsin lunae, postea longa ratiocinatione quae- 
rimus causas, positus terrae et lunae, umbrarum 
discrimina, docemus, quare non singults mensi- 
bus fiant eclipses. Postquam tactu compertum 
est, corpora in febri inflammari vino, medicus 

monet laborantem febri, ut a vino abstineat. De- 
nique vera Dei agnitio cum ex ipsius voce sumen- 
da sit, auditu opus esse manifestum est. Cum- 
que sermo sit inter praecipua opera hominis, ne- 
quaquam obscurum est, ingens esse beneficium 
auditus, quo solo accipitur sermo. 

Aurium substantia cartilaginea est, mollis 
et tenuis, quae gyros et anfractus intus habet, ut 
sonos paulatim colligat et contineat, ne subito ir- 
ruentes in organum auditus, aut confundantur, 
aut laedant organum. 

Foramen est in ossibus, quae petrosa, Ai- 
Jos, nominantur, quorum eo est duricies ma- 
ior, ut muniant organum auditus. [In eo fora- 
mine duo sunt panniculi subtiles et solidi, orti a 
nervis auditivis, Alter panniculus continet et 
alligat ossiculum simile incudi, quod tamen extra 
panniculum supra ubi feritur, eminet. 


lncudi vero aliud ossiculum simile malleo 
parte superiore nerveis membranulis connexum 
est, quod ab altero panniculo sustinetur, sicut 
chorda tympano intenditur, Etsi autem non per- 
spicue singularum partium officia describi pos- 
sunt, tamen hoc certum est, auditionem in illo 
meatu fieri, per spiritus in nervis, Et excitari 
spiritus percussione illa, qua malleolus impulsus 
a sonis ferit incudem, — Mirifica vero imago est 
docentium, — Concionator accipit vocem divini- 
tus, et tanquam malleolus ferit incudem, vide- 
licet pectora audientium, ac simul spiritus ex- 
citatur. 


IVares. 


Tria sunt magna beneficia Narium, attractio 
aeris et expiratio,  Attraetio odorum, ut iuvent 
cerebrum, ae foveant et augeant spiritus anima- 
les, Tertium est evectio pituitae, valde necessa- 
ria cerebro, 

Figura narium nota est, et his usibus ac- 
commodata. 

Substantia est inferius magis cartilaginea, 
superius magis ossea, Supra nares ossi frontis 
insertum est os, quod multa exilia foramina ha- 
bet, quae sunt meatus et aéris, et odorum, quod 
antiquitas nominat vel z;Zuozdes, id est, colato- 
rio simile, vel oztoyyoet0éc, quia multa in eo fo- 
ramina conspiciuntur, velut in spongia. He- 
centiores putarunt ideo dictum colatorium, quia 
sit meatus pituitae, sed constat, alios esse quasi 

canales ampliores pituitae ex yoov7, S&redjtet, du- 
ctos infra oculos, versus nares, qui utrinque na- 
ribus inseruntur mediocri intervallo infra 7jO'osi- 
Ózg. Nec vero dubium est foramina illa in osse 
19uostÓsi facta esse spirationis et odorum causa. 
Via enim proxima est ex eo osse ad extrema prio- 
rum ventriculorum cerebri, j 


Et ab illa extrema parte cerebri descendunt 
duae propagines ex substantia cerebri in os 7/9- 
uostÓéc, sparsae ad foramina, et ut sint gemina 
organa, interstitio solidi ossis distinctae. Has 
propagines vere esse organum olfactus traditur. 
Unde et transmittuntur odores in priores ventri- 
culos cerebri, Haec sententia de organo olfactus 
magis probatur eruditis, quam quae alii de carun- 
culis mamillaribus dicunt, quae sunt supra ocu- 
los, ut expleant cavitates ossium frontis, per 
quas carnes nulli sunt ad cerebrum meatus,  Ma- 
nifestum est autem, odores ad cerebrum transvehi 
oportere, cui prosunt ut dictum est. 


De membris similaribus seu homogeneis. 


Multae graves causae sunt, propter quas 
prodest statim adsuefeeri iuniores ad qualemcun- 
que considerationem opificii humani corporis, 
etiamsi haec prima pictura aliquanto rudior est. 
Primum enim organa utcunque potentiarum dis- 
cerni et monstrari necesse est, quod cum fit, 
praecipua membra recitantur. Deinde ad tuen- 
dam valetudinem et ad medicationes prodest scire 
membrorum qualitates, Nec dubium est tempe- 
rantiae et moderationis in multis actionibus di- 
sciplinam esse, considerationem organorum, ut, 
qui scit epatis actionem languidiorem esse, cum 
accipit ex ventriculo chylum adhuc crudum, et 
totam sanguinis massam fieri impuriorem, et saepe 
cacochymiam et hydropem, is magis servat or- 
dinem naturae convenientem in cibo et potu, 


Ingens autem et haec utilitas est, arte con- 
siderata ratiocinari, hoc mirandum opus non casu 
ita confluxisse, nec tantum ad hunc usum in vita 
mortali conditum esse, Esse etiam arcanam cau- 
sam, cur ipse filius Dei induerit humanam natu- 
ram. MHunc in omni aeternitate tuis oculis intue- 
beris, audies auribüs tuis disserentem de sapien- 
tia divina, tuo complexu ipsum salutabis. "Tunc 
demum intelligemus, et cur haec corpora sic con- 
dita sint, et quae sit substantia singularum par- 

tium. Interea hanc sapientiam utcunque inchoé- 
mus, agnoscamus hanc naturam non casu ex De- 
mocriti atomis conflatam esse, celebremus Deum 
architectum , fateamur radios sapientiae divinae 
in nos non frustra sparsos esse, qui monstrant 
ordinem omnium actionum, et eis obtemperemus, 
petamus et expectemus immortalitatem, — Et scia- 
mus tunc demum haec nostra corpora habitura 
ultimum et perfectum decus, cum coram cernent 
et audient filium Dei, et undique in eis fulgebit 
lux divina. 

Supra autem nominavimus partes crassiores. 
Nunc addenda est usitata et necessaria distinctio, 
Alia membra dicuntur ézegoyévea, quorum partes 
non retinent nomen totius, ut caput, oculus, cor. 
Non enim quaelibet pars capitis est caput, Haec 
ex multis et dissimilibus partibus constructa sunt, 


Alia membra nominantur Ouovérec, seu si- 
milaria, ut Gaza loquitur. Videlicet in quibus 
pars retinet adpellationem totius, et sunt novem: 

Caro 

Os 
Cartilago 
Nervus 
Chorda 
Ligamentum 
Vena 
Arteria 
Panniculus, 


Àc praeter carnem, omnia reliqua oriuntur 
ex semine, non ex sanguine, Ideoque dicuntur 
OTtQucTuiXC, etsi ex sanguine conveniens nutri- 
mentum accipiunt, 

Recitabimus autem brevissimas descriptiones, 
quia necesse est aliquo modo nosse discrimina ha- 
rum partium, quae et ipsae sunt ministrae actio- 
num praecipuarum, 


Caro, o&$, est substantia sanguinea, quae fit 
cum crassior pars sanguinis coagulata, sua qua- 
dam coctione fit corpus solidum et molle, 


Ossa, ó01ó, fiunt e semine, cum id quod cras- 
sissimum est a calido urente induratur, sicut la- 
pides coquuntur a calido urente. — Sunt autem 
ossa velut truncus sustinens reliquum corpus, 


Nervus, vsbgov. Est substantia e cerebro, 
aut spinali medulla orta, tenuis, mollis et alba, 
tenuissimis villis per longum contexta, quae est 
instrumentum praecipuum sensus et motus, Nam 

nervi a cerebro eta spinali medulla quasi transve- 
hunt vim sensitivam et motivam ad membra im- 
pulsa spiritu. 

Oriuntur autem a cerebro septem paria ner- 
vorum, quae partim ad sensuum organa perve- 
niunt, partim sparguntur in alia membra, ut in 
ventriculum, quod eo observandum est, ut mem- 
brorum cvuztcÓ«o magis consideretur, Suntque 
molliores nervi ex cerebro orti. 

Alii sunt duriores, qui a spinali medulla 
oriuntur. Conveniebat enim duriores esse, quia 
non solum sensus, sed etiam motus instrumenta 
sunt, Caeterum supra dictum est, spinalem me- 
dullam cognatam esse cerebro, et quidem ab eo 
oriri. 

Hic numerantur triginta paria nervorum a 
spinali medulla orientium, qui passim in totum 
corpus sparguntur, 


Etymologia nominis extat apud Galenum, 
vtUgov a verbo veUc, quod est nuere, agitare, 
quia nervi sunt instrumenta voluntarii motus. 


Et quia facta est mentio villorum, obiter di- 
cendum est, villos nominari subtilissima fila te- 
nacia et solida, Graeci adpellant £rac. Cumque 
in multis membris dicantur esse villi, sciendum 
est, non unum esse genus villorum. | Sed nervo- 
rum villi nihil sunt, nisi tenuissimae partes nervi. 
Et his villi in panniculis cognati sunt. Verum 
in corde nulla est cognatio vijlorum cum nervis. 
Ibi enim villi sunt ex substantia cordis, quae tota 
est caro naturae cuiusdam peculiaris. Coeterum 
ut voluntario motul serviunt nervi et musculi, ita 
naturales motus attractiones et expulsiones cient 
villi naturae nerveae ubicunque sunt, in tunicis, 
ut in ventriculo, vesicis, intestinis, arteriis, ut 
supra dictum est. 


Venae, qA£/lec, sunt canales tenui tunica, ve- 
hentes sanguinem crassiorem, quo nutrimur. Ga- 
lenus censet primam earum originem in epate 
esse, et stipitem esse, magnum et amplum cana- 
lem, qui nominatur vena cava, quia ut truncus 
arboris maior est, a quo rami et frondes orientes 
sunt graciliores, ita iudicat ramos venarum a 
grandi aliquo vase oriri, Hac communi senten- 
tia Hippocratica et Galenica contenti simus. Ait 
enim Hippocrates: 77 jíGooie qAepóv 1/1og. 

Arteriae, Zgrroéot, sunt canales tunicis den- 


sioribus et firmioribus facti, quorum meatus sunt | 

angustiores, et vehunt spiritus vitales, cum ri- 
vulo tenuissimi sanguinis, Origo autem in corde 
est, ubi stipes est conspicuus, aorta, [deo au- 
tem necesse est densiores esse arterias, ne spiri- 
tus exhalet, ac sextuplo crassiores sunt arteriae 
quam venae. Interior enim tunica quintuplo cras- 
sior est, quam venarum tunicae. Hanc ambit 
alia tunica exterior tenuis, 

Pulcherrimo autem foedere iunctae sunt ve- 
nae et arteriae, ut venae suppeditent spiritui ma- 
leriam, spiritus vero in arteriis calore suo foveat 
sanguinem,  ÁÀc mutua sunt orificia, ut spiritus 
ceu flammula rapiat nutrimentum ex venis, et ve- 
nae spiritum et calorem ex arteriis, Sic vivimus, 
ut in lychno flamma rapit nutrimentum ex cera, 
sic spiritus in nobis suum alimentum ex venis hau- 
rit, eaque in re pulcherrimum exemplum mutuae 
communicationis in hac civili vita nobis proposi- 
tum est, — Et congruit imago ad multa, quae 
Deus vult esse consociata, ad verbum et spiritum 
sanctum, item ad fidem et opera. 

Ligamenta, GUrÓsGHoL, sunt membra nervis 
similia, alba, exsanguia, et sine interiore cavi- 
tate, duriora nervis, tametsi mediocris est duri- 
cies, ne nimisiura impediant motum iunctura- 
rum, neve nimis mollia rumpantur, aut faciant 
dislocationes, | Cognationem habent cum ossibus, 
non cum nervis,. Oriuntur enim ab ossibus, et 
omni sensu carent. | 

Utilitas est multiplex, alligant ossibus coe- 
tera membra, ut cor, ventriculum, matricem, 
vesicam.  Alligant et musculos ossibus. Aristo- 
teles improprie nominat nervos, sed Medici recte 
discernunt nervos et ligamenta, — Est enim dissi- 
milisorigo et natura, ut dixi. 

Chordae, rérovrsc, membra composita sunt 
ex nervis et ligamentis venientibus ad musculos, 
in quorum extremitatibus natae trahuntur inde 
ad iuncturas, ut eas moveant cum volumus, Nam 
musculus est mediatum organum voluntarii mo- 
tus iuncturarum, chordae immediatum, quae 
quidem trahuntur a musculo. Musculus vibra- 
tus spiritu quem nervi adferunt, movetur suae 
carnis natura, et suis quibusdam fibris, et se di- 
latat et contrahit, ut hac dilatatione vel con- 
tractione zéro» trahatur, Constat igitur vévov 
ex nervo et ligamento, ut nervus suppeditet sen- 
sum et motum. Sed ne rumperetur fuit opus 
alio duriore vinculo. Ideo additum est liga- 
mentum, 


9 


Homerus lliados 10, inquit, sectum esse 
collum Doloni, et duas chordas praecisas, quia 
in cervice ascendunt duae admodum crassae et 
conspicuae chordae, quae alligant caput trunco, 
ac proprie usus est Iomerus adpellatione zérov- 
voc. Gd»ooydrqo Gi$ag ànàó Ó dug zípos vé- 
? 0Yt&. 

Cam autem hic facta sit mentio musculi, 
brevissime addam vocabuli declarationem, Mus- 
culus seu lacertus est quiddam confarctum et tho- 
rosum, compositum ex nervis, carne et liga- 
mento, sicut Galenus inquit: Perinde ut pileos, 
ita musculos fieri, permixtis inter se et compactis 
nervorum, ligamenti et carnis parlibus.  Inse- 
runtur autem musculis venae et arteriae, nutri- 
tionis et calefactionis causa, et totum opificium 
panniculo tegitur, Sed hae res non sunt partes 
constituentes musculum. In ima vero parte mus- 
culi oritur zévo» a nervorum villis et ligamento. 

Nomina vero musculi et lacerti sunt a figura 
sumpta, quia alia parte tenuiores sunt, alia tho- 
rosiores et ampliores, et pendet inde vévo» ve- 
lut cauda, Sunt autem plures quadringentis pas- 


sim in corpore, ut multae partes sunt, quae vo- 
luntariis motibus cientur, 


Panniculus, ouv, est tenuissima membrana 
ex nervis et ligamentis facta, sed in aliis plus est 
naturae nerveae, in aliis plus naturae ligamenta- 
lis, alii enim aliis crassiores sunt, muniunt et al- 
ligant membra, et impertiunt sensum plaerisque, 
ut epati, cordi, pulmoni, spleni, renibus. Saepe 
qyuvdvsg et ozencouoro. a Galeno nominantur, 


Cartilago, xóv9 gos, est osse mollior et aliis 
omnibus membris durior, Huius utilitatis causa 
facta est, ut sit fulcrum mollius, quam ossa, et 
ne ossa inter se durius collidantur, 


Has adpellationes propter insignium rerum 
diversitatem discant iuniores, et ut sint minus 
obscurae, accedat inspectio vel in mactatione pe- 
cudum, vel in mensis, ubi etiam discrimina quae- 
dam mediocriter agnosci possunt, et admirentur 
providentiam et artem opificis, qui tam sapienter 
praevidit, quibus motibus et machinis animali 
opus Sit, et summa arte machinas idoneas fecit, 


De Humoribus;. 

mores sint magna pars in corpore animalis, et 
non solum sint nutrimentum, sed etiam discri- 
mina plurimarum actionum efficiant, et sint cau- 
sae diversorum temperamentorum, nequaquam 
hic praetereundi sunt, 


Nominatur autem hoc loco humor liquidum 
et fluidum corpus, in quae convertitur nutrimen- 
tum in epate, ut corpora nutriantur et conser- 
ventur, Species autem humorum in corpore ani- 
malis nominantur quatuor: Sanguis, phlegma, 
flava bilis, et atra bilis, ÁÀc simul generantur 
in epate hoc modo. 


Ut in omnibus mixtis insunt diversae partes, 
aliae igneae, aliae terrestres, aliae aquosae, aliae 
aéreae: ita in tola massa sanguinea, postquam 
haec in epate cocta est, igneum quiddam est ebul- 
liens, id nominatur Flava bilis, quae est calida 
etsicca. Inest et terrestre quiddam fecibus simile, 
Id nominatur Atra bilis, quae est frigida et sicca, 
Manet ibi etiam quiddam aquosum, cuius etsi 
inchoata est coctio, ut fiat sanguis, tamen non- 
dum perfecta est, Ea igitur pars adhuc alba, in- 
sipida, et remissi caloris est. Id nominatur ad- 
pellatione usitata Phlegma, de qua adpellatione 
postea dicam, Reliqua est pars aérea, calida et 
humida, sed temperata, dulcis, pinguis, suavi- 
ter nutriens. Ea pars proprie nominatur Sanguis, 


Haec discrimina humorum Galenus pingit 
venusta similitudine, Ut videmus in mustis ef- 
fervescentibus ebullire id, quod tenuius est, quod 
ipse nominat &»Ooc, deinde quiddam inesse aquo- 
sum, subsidere etiam feces, lta sunt in massa 
sanguinea totidem humorum discrimina, 


Plato dixit bilem flavam et atram accendi ut 
vicia in sanguine, nec narrat utilitatis causa nasci 
naturae ordine in humano corpore, Sed scien- 
dum est, has ipsas species in corpore diversorum 
modorum esse, Alii humores sunt naturales, qui 
ordine naturae :et magnarum utilitatum causa in 
corpore humano nascuntur, Álii sunt praeterna- 
turales ac viciosi, qui in ea crasi existunt, quae 
multum ab aequalitate recedit, aut corrupta est. 
De his viciosis humoribus tantum loquitur Plato, 
cuius vituperatio seu querela non levis est, Ait 
non nutriri ab eis corpora, et inimicos esse tem- 
peramento, ojOsuíev vQoqrv vQ Our. maoé- 


Etsi fontes humorum melius conspiciuntur, | yev.. Admonendi sunt igitur iuniores, ut discer- 


cum modus nutritionis recitatur, tamen cum hu- | 


nant humores naturales a viciosis, 

Sanguis est humor calidus et humidus, sed 
temperatus, dulcis, aéreus, pinguis, optima et 
praecipua pars nutrimenti. — Etsi enim semper 
cum sanguine vehuntur reliqui humores, et simul 
fiunt nutrimepnta, ut sanguis dilutus phlegmate 
magis alit frigida et humida membra, ut cere- 
brum.  Biliosus magia alit pulmonem. . Melan- 
cholicus magis alit ossa, tamen praecipua nutri- 
menti pars est id, quod proprie est sanguis, Nam 
nutrimentum oportet esse dulce, aut dulci succo 
dilutum, Haec de sanguinis utilitate brevissime 
recitasse satis sit, 


Phlegma est humor subaquosus, qui cepit 
coqui, ut fiat sanguis, sed nondum percoctus est, 
Ideo est subalbus, insipidus, tenuis, non pin- 
guis, nec calore aequans sanguinem.  Utilitates 
eius sunt, materiam esse, ex qua fit sanguis, cum 
paulatim magis coquitur. ltem ardorem sangui- 
nis mitigare. Item prohibere, ne sanguis fiat den- 
sior et aridior. ltem, cum sanguine alere cere- 
brum et alia phlegmatica membra, 


De nomine phlegmatis rixati sunt et veteres. 
Et adparet initio sic vocatum esse viciosum hu- 
morem adustum.  Notiores enim sunt populo vi- 
ciosi humores. Et a populo vocabula accipimus, 
Prodicus maluit hunc humorem nominare f94évay, 
id est, pituitam. — Opinor autem et id nomen ini- 
tio viciosi humoris fuisse. [nterpretantur enim 
f'évav, uv&av. Postea docti transtulerunt no- 
men ad humorem non viciosum. 

Flava bilis, $evÓ7) xoX5, non viciosa, est 
spuma sanguinis calida et sicca, quae fit, cum 
calidiores et sicciores partes chyli propter fortem 
calorem sic ebulliunt. —Saporis est amari, qui 
proprie dicitur z:zgóg, ut Galenus expresse dis- 
cernit utramque bilem saporibus, inquiens: Ko 
vou TOv xoÀdw, 7j uev dei ruxgà qoivevou, xv 
uuxod uvgip wveUoy vije yMdvrne, 7) uéAcuvo. Ó€ 
ó£eía, Colores etiam in non viciosa bile diffe- 
runt. Alias magis, alias minns rubet, quare et 
rubram et flavam nominant. 


Utilitates eius sunt, dissipare et penetrare, 
aperire meatus ubi cum sanguine vehitur, et si- 
mul alere membra cognata, ut pulmonem, Nec 
tota vehitur cum sanguine. Sed maior pars deri- 
vatur in folliculum fellis, quae et ipsa est bilis 
non viciosa, Sunt autem ex felle meatus, qui 
vehunt flavam bilem ad intestina, ut inde pel- 
lat feces. 

MrraAxTu. Orzra. Vor, XIII. 

Iuniores et de nomine admonendisunt, Aliud 
est yo», aliud yoAegc apud veteres, qui morbum 
nominant xoAegar a bile largiter influente in ven- 
triculum, et erumpente per vomitus et per infe- 
riora. Est autem diligentia digna studiosis recte 
loqui. 

Atra bilis non viciosa, est humor magis cras- 
sus et terrestris, qui in sanguine subsidit, prope- 
modum nigro et spissiori vino similis, sed est fri- 
gidus et siccus, Pars vehitur cum sanguine, quae 
tamen quia diluitur sanguine, pontici saporis ma- 
gis est, quam acidi, ut Acaciae seu Cydonium, 
Reliqua naturalis derivatur in splenem, quae est 
acida, 

Utilitas eius est, sanguinem reddere spissio- 
rem et adstringere, et ubique adiuvare retentio- 
nem, et una cum sanguine nutrire melancho- 
lica membra, ossa et splenem. 


Recitavimus diversas humorum species, quas 
natura gignit magnarum utilitatum causa. Sed 
horum corruptio perniciosa est, ut iam dicam, 
Ac Plato vituperans utramaue bilem, tantum de 
corruptis humoribus loquitur. Nunc igitur et bre- 
ves distinctiones addam de humoribus a naturae 
ordine recedentibus. 


Humores a naturae ordine recedentes ac vi- 
ciosi dupliciter corrumpuntur, aut quia sine alte- 
rius admixtione, substantia ipsa degenerat, aut 
quia miscentur alii viciosi. Sanguis degenerat, 
ut cum putrescit clausis poris, ac vertitur in bi- 
lem viciosam, unde oritur continua febris, 

Corrumpitur etiam sanguis admixtione alte- 
rius humoris, ut in hydrope prior massa sangui- 
nis viciatur adfluente crudo humore non cocto in 
epate, [n ictericis adfluente bile. 

Phlegma non naturale quoddam nominatur 
crudum, quod est humor aquosus, frigidus et hu- 
midus, redundans in corporibus propter infir- 
mam coctionem, Idque alias tenuius est, quod 
sputo vel per nares eiicitur, et interdum ut in 
coryza largiter destillat, alias crassius est, quod 
vomitu et egestionibus interdum eiicitur. 

Aliud quoddam phlegma nominatur salsum, 
cum videlicet phlegmati miscetur rufa bilis, quod 
quidem ex sapore sputi facile iudicari potest, et 
in corporibus intemperantium , qui salsis cibis 
utuntur, nascitur copiosius, ac inde perniciosi 
catarrhi oriuntur.  Nominatur acetosum, cum 
miscetür atra bilis, 

Degenerat per sese flava bilis, cum aduritur, 
et fit atra bilis viciosa et cinerea, densa et mor- 
dax, sicut paulatim in picrocholis degenerat rubra 
bilis in adustam, vel aetate, vel vehementioribus 
motibus, quare tales 7t290/0A04 senescentes fiunt 
furenter iracundi. 


Corrumpitur autem flava bilis admixtione al- 
terius humoris, ut cum miscetur tenue phlegma 
et rubor diminuitur. Haec bilis nominatur citrina 
seu pallida, Sed si est crassius phlegma admix- 
tum, fit bilis vitellina, sic dicta, quod color imi- 
tatur vitellum ovi, Fiunt autem tertianae febres 
nothae ex bile, cui phlegma admixtum est, 


Praeter has species gignitur in ventriculo 
humor viridi colore, qualia saepe videmus esse 
infantium excrementa, aut aliorum, — Saepe et in 
vomitu viridem humorem valde mordacern eiici- 
mus. Hic humor etsi fit admixtione bilis, et im- 
modica adustione, tamen non est vere bilis, ut 
lacobus de partibus recte disputat. Sed crudus 
humor in ventriculo nimis ustus, cui aliqua bilis 
influens in ventriculum admixta est, Nominatur 
autem a Galeno Prasina bilis, quod viriditas imi- 
tatur porri colorem. /7occov enim significat por- 
rum, Et cum viriditas est obscurior, nonnihil 
ad fulvum colorem accedens, nominatur haec bi- 
lis aeruginosa, graece 1djÓzc, ab 10g, quod signi- 
ficat rubiginem. Nam rubigo vetus quasi virescere 
incipit, "Talis bilis saepe vomitu eiicitur. 


Atra bilis viciosa est, cum vel coeteri hu- 
mores, vel ipsa atra bilis ita aduritur, ut humor 
cineris naturam crassiorem et mordacem referat. 
Nam et Hippocratis aphorismus testatur, degene- 
rare sanguinem ac rubram bilem, cum aduruntur 
clausis poris in atram bilem. Verba aphorismi 
haec sunt: dGeürog T0 énígoÀov xoi Cvoiwwov 
oua, ueAoyxohxóv yivevon, ur tyov i5egóco- 
cí«g. Pariter biliosum et sanguineum corpus 
fit melancholicum, ubi non effluunt seu exhalant 
fumi, Et hinc multiplices amentiae existunt. 


Cum melancholia est ex sanguine et diluitur 
modico sanguine, efficit amentias ridicule lae- 
tantium, quale aiunt fuisse delirium Democriti 
hilarius, qui ridere solebat hominum stulticiam, 
eaque animi tranquillitate vitam produxit usque 
ad annum centesimum nonum suae aetatis, 


Cum vero melancholia est ex rubra bile, aut 
diluitur multa rubra bile, fiunt atroces furores et 

maniae, qualis fuit Herculis et Aiacis furor, Ut 
Virgilius de ira Herculis inquit: 

Hic vero Alcidae furiis exarserat atro 

Felle dolor, 


Etsi enim rubra bilis in ira cietur, tamen Virgi- 
lius atram nominat, quia rubra mixta est atrae 
copiosiori, imo et uritur, ac velut cinerea est si- 
mul cum atra, 

Si diluitur copioso phlegmate, fit inusitata 
segnicies, sicut ipsi vidimus mente errantern, qui 
fere perpetuo dormiebat, summisse loquebatur, 
nec excitabatur, nisi citharae sono, quem cum 
audiret, attollens caput, arridere incipiebat, et 
interrogatus hilariuscule respondebat. 


Si ipsa per sese atra bilis redundans aduri- 
tur, fiunt tristiciae maiores, fugae hominum, qua- 
lis fuit Bellerophontis moesticia: 


Qui miser in cámpis errabat solus Aleis, 
Ipse suum cor edens, hominum vestigia vitans, 
ut inquit Homerus, 


Sed hae species mira varietate miscentur, sicut 
temperamentorum varietas multiplex est, "Vina 
quam varie temperata sunt? Creticum, Italicum, 
Hhenanum, Neccharinum, quantum differunt? 
Quia ex terra et aére succus in vitibus differt. 
lta species humorum eaedem in aliis generosiores, 
mitiores et puriores sunt. 


Ita differunt humores in corpore humano 
propter temperamenta parentum, et propter coe- 
lestes causas. Multo generosior est melancholia, 
si coniunctione Saturni et Iovis in Libra tempe- 
retur, qualis videtur Augusti melancholia fuisse, 
quam si confusa sit Saturni, Martis et Lunae con- 
gressu in Scorpio, qualis Catilinae melancholia 
fuisse videtur, 

Haec ideo recito, ut admoneam iuniores, 
non posse enumerari omnes modos varietatis hu- 
morum, vel bonorum vel viciosorum. 

Homerus moesticia mortuus dicitur, aenig- 
matis perplexitate vexatus. 

Heraclitus Ephesius saepe lacrymabat senex 
deplorans hominum miserias, quem quidem fuisse 
melancholicum et Theophrastus scripsit, tri- 
buens melancholiae, quod obscura et confusanea 
scripsit, quaesivit solitudines, et immundicie 
victus hydropicus factus est. Postea sperans se 
aquarn illam intra cutem desiccaturum esse, iussit 
se obliniri stercore boum, et ad solem exponi. 
Inde mortuus fertur. 

rogines. 


Sophoclis delirium fuit multo suavius, qui 


convivia appetebat, et oblectabat se scribendis 
poématis, negligens administrationem rei do- 
mesticae., 

Marius delirans imaginabatur expeditiones 
et praelia, adeo ut gestus et clamorem pugnantis 
repraesentaret. 


At Luculli amentia fuit hilarior ac mitior. 
Ita in senibus, cum degenerat melancholia, efficit 
dissimiles amentias, 


Hic breviter adiungam Aristotelis quaestio- 
nem de atra bile, non solum ut natura humoris 
propius aspiciatur, sed etiam, ut multi inviten- 
tur ad illas ipsas Aristotelis paginas legendas, 
quae doctrinam dulcissimam continent. 


Interrogat autem, qui fiat, ut multi inge- 
niosissimi homines, qui vel in artibus, vel in stu- 
dio sapientiae, vel in gubernatione excellunt, me- 
lancholici sint? Ut Archimedem melancholicum 
fuisse non dubium est, qui adeo intentus fuit suae 
speculationi, ut non senserit tumultum captae ur- 
bis. Et antea saepe stans cum ungeretur oleo, 
pinxerit tacitus geometricas figuras in ipsis femo- 
ribus oleo perfusis. Cum iu balneo invenisset 
rationem, qua deprehendi posse intelligebat, 
quantum aureae coronae argenti admixtum esset, 
exiliit ac nudus per plateas currens vociferatus est: 
eUgnaa, EUgrza- 

Hic quaeritur de atra bile: an et quomodo 
praestantiores motus in ingeniis efficiat? ^ Apo- 
nensis non recte iudicat , qui existimat hos motus 
in magnis viris ab adusta bile esse, non a natu- 
rali. Nam adusta efficit furores et amentias, non 
parit motus, qui reguntur consilio. — Deceptus 
est Áponensis, cum putavit Aristotelem hoc inter- 
rogare, an paulatim aetate heroici viri fiant me- 
lancholici? Id enim non proponit Aristoteles, 
sed ipsas naturas et temperamenta eorum sentit 
esse melancholica. Ac deinde satis ostendit, se 
non de vicioso humore loqui, sed de naturali. 
Ait, triplicem esse atram bilem, Asininam dilu- 
tam multo phlegmate, quae adfert frigidos mor- 
bos, nec prodest ingeniis. Altera est adusta, 
quae furores ciet. "Tertia est non viciosa, quae 
cum est copiosior et sanguini temperato apte mi- 
scetur, efficit acriores, ardentiores et tenaciores 


impetus. 

ÁÀc venustissime confert Aristoteles atram 
bilem ad vinum. . Ut enim vinum dissimiles mo- 
tus in ebriis efficit, alii fiunt hilariores, alii fa- 
cilius incenduntur ira, alii lacrymant, quia cum 
sit calidum, spumosum et halituosum, excitat ca- 
lorem sanguinis , et gignuntur spiritus pro quali- 
tate sanguinis copiosiores, unde in graeco verso 
dicitur: oívog vgónow vOv zgouévov xsQov- 
vyurot. Sicetatra bilis, cum sit halituosa et te- 
nacior, efficit in sanguine spiritus copiosiores et 
ardentiores, sicut ignis in ferro urit multo vehe- 
mentius quam in stipula, 


Fiunt autem haec alias magis, alias minus, 
alias concinnius, alias minus concinne, iuxta di- 
versitatem crasis.  Conspectior autem est varie- 
tas humorum in morbosis corporibus, ubi insi- 


gniter turbata est harmonia temperamenti, et ex- 


cessus unius qualitatis aut. humoris magno cum 
cruciatu percipitur. | Quam mira dissimilitudo 
est adustae bilis in communi scabie, in lepra, 


in morbo gallico, ut nominant, in cancro, in 


phthiriasi, in phagedaena, quae nominatur lu- 
pus vorans? 


Discrimen in crasi temperata obscurius est, 


Et tamen ibi quoque multi gradus sunt, et magna 


est varietas, Nominatur autem temperata crasis, 
in qua utcunque aequalitas est, et proportio qua- 
litatumm, speciei conveniens, — Nec intelligatur 
tam perfecta harmonia, ut non sit aliqua levis, 
ut ita dicam, dissonantia,  Becedit igitur semper 
temperata ad aliam crasin, seu plus, seu minus. 
In Platone, Scipione discedebat temperata cra- 
sis magis ad melancholicam, n Alexandro ma- 
gis ad sanguineam. 


Cum igitur Aristoteles tribuit ingenii prae- 
stantiam melancholicis, loqui eum de temperata 
crasi sciamus, declinante ad melancholicam. Éx- 
cellit enim haec temperata crasis declinans ad me- 
lancholicam, quia in tali sanguine spiritus effi- 
ciunt acriores, stabiliores et ardentiores motus, 
qui tamen sunt concinni, quia harmonia aliquo 
modo temperata est, et sanguis nonnihil refrige- 
ratur, et est sedatior, propter melancholiam non 
viciosam, [ta et Aristoteles inquit in secundo 
libro de partibus animalium. — Sanguis crassior et 
calidior efficit maius robur. Sed tenuior et frigi- 
dior auget vim sentiendi et intelligendi. — Verba 
Aristotelis haec sunt: 2oti Ó agog u£v noumuzo- 
tegoy 10 noyUvegov aluo xoi 9:guóvegov. — 4l- 

oOqcixoreQoy Ó& xai vosgoiregov «0 AemróvtQor 
xoi yuxgótegov. 

Breviter autem et hoc monendi sunt iunio- 
res, quod mores plaerunque imitantur crasin, ut 
quo propior est crasis temperatae, eo sunt ad- 
fectus, gestus et mores magis placidi et concinni, 
ut in Lelio, qui pingitur in exemplo Mitionis, 

Cum est excessus rubrae bilis, naturae sunt 
iracundae et irritabiles, et accensa ira cito de- 
flagrat, gestus sunt concitatiores, stulti et turbu- 
lenti n,,.tus, loquacitas et futilitas, ferocia in 
lacessendo, nec tamen in sustinendo firmitas. 
Qualis est natura in canibus, Ideo de Agamem- 
none inquit Achilles: zurvóg Ouucv Éyov. Et 
multi tales sunt 99acvó&Aor, 

Cum est excessus atrae bilis, naturae sunt 
tristiores, taciturnae, sedulae, morosae, suspi- 
caces, pertinaces, aliae magis, aliae minus. 


Cum est infoelix confusio rubrae et atrae 
bilis, fiunt monstrosae naturae, plenae superbiae, 
malevolentiae, veneni et fraudum, "Thersitae, 
Sinonis, Timonis similes — Miodv99ow70. uo- 
Qóxaoxoi, et énuyotgézoxor, 


Cum excessus est phlegmatis, naturae sunt 
segnes, fugiunt laborem, et dedunt se voluptati- 
bus corporis, amant delicias cibi et potus, quales 
fuerunt Margites, Sardanapalus, Bonosus et si- 
miles, dissimilimi viris fortibus, de quibus scri- 
psit Hesiodus, ut citat versum Polybius: oiezído: 
7toAÉuQ zeyagrjotec Té ye Qoi. 

Sed omnium specierum magna varietas est, 
ut in singulis corporibus temperamenta propter 
diversas parentum naturas, et diversas stellarum 
commixtiones differunt, Ac Medicis necessariam 
esse considerationem harum dissimilitudinum con- 
stat, Prodest autem et in communi vita ad tuen- 
dam valetudinem, ad regendos mores, ad circum- 
spectionem in familiaritatibus, — Omnino neces- 
saria diligentia est vitare monstrosas, superbas, 
malevolas et perfidiosas naturas. 


Praeterea cum animadvertimus in nobis 
ipsis, ad quae vicia proniores simus, vigilantia et 
adsuefactione eas inclinationes frenare, et extin- 
guere annitamur, Sciamus etiam a filio Dei pe- 
tendum esse auxilium, ut viciosos impetus in no- 
bis reprimat et frangat, sicut scriptum est: Quanto 
magis pater vester coelestis dabit Spiritum sanctum 
petentibus ? 

88 
De Spiritibus. 


Spiritus est subtilis vapor ex sanguine coctus 
virtute cordis, ac incensus, ut sit velut flammula, 
quae in diversis membris dissimiles habet actio- 
nes, Quanquam enim unus est fons spirituum, 
tamen locis mutantur, et mutati dissimiles ha- 
bent actiones. 

Sunt autem species duae, Spiritus vitalis est 
flammula ex purissimo sanguine in corde nata, 
calorem vitalem devehens ad coetera membra, et 
impertiens eis vim exercendi actiones, quas calore 
vitali efficiunt, Ad hunc usum supra dictum est 
arterias esse conditas, ut hunc spiritum in omnia 
membra transvehant. 

Spiritus animalis est ex eodem genere spiri- 
tuum, qui nati sunt in corde, pars transmissa ad 
cerebrum, ubi virtute cerebri fit lucidior, et con- 
veniens temperamento cerebri, et in nervos in- 
fusa velut lumen, ut eos impellat, et actiones 
sensuum et motum localem cieat. 

Etsi enim alii disputant, unde generetur hic 
spiritus, tamen consentaneum est, oriri eum a 
vitali spiritu, ut Galenus inquit libro septimo 
de dogmatum Hippocratis et Platonis consensu: 
Oito 10 yvyixóv nvebua àx voU CouxoÜ zoc- 
&gyaOÓévrog ini nàéov Eyei trjv vyéveow. — Et 
manifestum est, spiritum fieri meliorem in cere- 
bro, quando bonum est cordis temperamentum, 
et quando cor non turbatum est ira et moesticia. 


Quidam addiderunt tertiam speciem, vide- 
licet spiritum naturalem in epate, qui ibi fovet 
sanguinem, et in sanguine halitus excitat. Sed 
commodius est dicere, vitalem spiritum a corde 
etiam ad epar transvehi, qui calorem vivificam 
epatis adiuvat in generatione sanguinis, Est enim 
cor fons vitae, 

Iam cogitent studiosi hoc mirandum Dei opus 
in homine. — Spiritu vitali et animali actiones 
praecipuae efficiuntur, vitae conservatio, nutri- 
tio, generatio, deinde sensus, motus, cogitatio, 
adfectus in corde, Ideo aliqui dixerunt, animam 
esse hos spiritus seu flammulas vitales et animales. 
Galenus inquit de anima hominis, hos spiritus 
aut animam esse, aut immediatum instrumentnm 
animae. Quod certe verum est, et sua luce sn- 
perant solis et omnium stellarnm lucem, Et, 
quod mirabilius est, his ipsis spiritibus in homi- 
nibus piis miscetur ipse divinus spiritus, et efficit 
magis fulgentes divina luce, ut agnitio Dei sit il- 

lustrior; et adsensio firmior, et motus sint ar- | 


dentiores erga Deum. 


Econtra ubi diaboli occupant corda, suo 
adflatu turbant spiritus in corde et in cerebro, im- 
pediunt iudicia, et manifestos furores efficiunt, et 
impellunt corda et alia membra ad crudelissimos 
motus, ut, Medea interficit natos, ludas sibi 
ipsi consciscit mortem. 


Aspiciamus igitur naturam nostram , et dili- 
genter eam regamus, et sciamus, oportere spiri- 
tus nostros esse domicilium Spiritus sancti, et 
oremus filium Dei, ut ipse depellat a nobis dia- 
bolos, et spiritum divinum in nostros spiritus 
transfundat, 


De potentiis Animae. 


Ostendimus utcunque picturas membrorum 
corporis humani, Cum enim necesse sit discerni 
actiones animae et actionum fontes, videlicet po- 
tentias, et aliae sint sedes et organa aliarum po- 
tentiarum in corpore, simul necesse est membra 
corporis aspici, ut sedes cogitationum est cere- 
brum, sedes adfectuum cor. Deinde alia sunt 
instrumenta praeparantia et coquentia nutrimen- 
tum, alia regentia motum localem, Ut autem 
haec varietas aliquo modo intelligatur, conside- 
randa est fabricatio corporis, in quo ideo diversa 
membra condita sunt, ut sint instrumenta diver- 
sarum actionum. . Utinam vero etiam aspicientes 
artem in hac miranda fabricatione et ipsas actio- 
nes hominum, scilicet noticias, diiudicationem, 
ratiocinationem et electionem, agnoscamus hanc 
rerum naturam non casu ex atomis confluxisse, 
sed mentem aeternam immensae potentiae, sa- 
pientiae et bonitatis architectaricem esse, quae 
ideo condidit hominem, et in eum transfudit ra- 
dios suae lucis, ut eum agnoscamus et ei obe- 
diamus, et similitudinem divinitatis in nobis 
tueamur, 

Nunc autem redeo ad quaestiones usitatas de 
potentiis. 


Quot sunt polentiae Animae? 


Quinque numerantur distinctae his adpella- 
tionibus: Vegetativa, Sentiens, Appetitiva, Mo- 
tiva secundum locum, et Intellectiva, — Hauc 
perspicuam enumerationem retineamus, ornissis 
rixis. 

Quaerunt alii, quomodo haec ad medico- 
rum distributionem accommodari possint, qui 
potentias tres numerant: naturalem, animalem, 
et vitalem, In has distribuit coeteras potentias 
Galenus in libro de causis morborum, — Naturalis 
eadem est, quae nominatur vegetativa. Animalis 
comprehendit sensus exteriores et interiores, et 
loco motivam. Vitalis est potentia cordis vivi- 
ficum calorem et spiritus suppeditans coeteris, qui 
et fovent calore alias parles, et fiunt instrumenta 
actionum, — Est et cor sedes adfectuum, qui pro- 
prie sic nominantur, ut suo loco dicemus. 


Sed supervacaneum est recitare dissimiles 
enumerationes, praesertim cum rebus cognitis, 
non difficile sit iudicare, quae adpellationes cum 
quibus congruant, et quae species alicubi omis- 
sae sint, 


DE VEGETATIV A. 


'Tria sunt officia vegetativae potentiae: nu- 
trire, augere, et gignere, Nihil repugno, si qui 
vegetativam partiri volunt in tres potentias: nu- 
tritivam, augentem, et generativam. Sic enim 
aliqui loquuntur. 


Quid est Nutritio? 


Nutritio est conversio nutrimenti in substan- 
tiam animati, facta vi caloris naturalis, ut instau- 
ratio fiat in eo, quod absumi coeperat. 


Quae sunt organa in animalibus? 


Nutritionis organa vocantur membra pro- 
prie destinata ad accipiendum, iransmutardum 
et transvehendum nutrimentum, scilicet: Os, 
Oesophagus, Ventriculus, Epar, et Venae defe- 
rentes sanguinem, Quanquam enim nutritio fit 
virtute omnium partium corporis, quae conver- 
tunt nutrimentum in substantiam suam, tamen 
aliae partes non nominantur huius officii organa, 
quia habent alias functiones principales. At oe- 
sophagi, ventriculi, epatis, venarum tantum 
haec sunt officia, ut nutritioni serviant, Ideo 
usitatum est has partes nominare organa Nutri- 
tionis. 

Attribuuntur autem singulis membris uni- 
versaliter quatuor ministrae facultates: Attractiva, 
Retentiva, Alterativa, et Expulsiva. Hae facul- 
tates serviunt nutritivae. — Nutrimentum attrahi- 

tur, et retinetur virtute certorum villorum, ut 
supra dixi. "lransmutetur vero propria membri 
ut ventriculi et epatis natura.  Superfíluitas au- 
tem expellitur, et adiuvant certi villi expulsionem. 


Quomodo fit nutritio in corpore humano? 


Plantae nutrimentum per radices excipiunt. 
In insectis et in piscibus desunt quaedam mem- 
bra, Quare omissis animantibus coeteris, dicam 
de nutritione in corpore humano, 

Etsi autem postea discernemus genera adpe: 
tionum, tamen nunc ex eo loco aliquid huc trans- 
ferendum est. Ut enim fiat nutritio, ordinatae 
sunt adpetitiones cibi et potus, fames et sitis. 

Descriptio famis apud Galenum haec est. 
Fames est sensus suctionis venarum, quae cum 
deest nutrimentum, mulgentur ab exhaustis mem- 
bris, quare cum et ipsae sugunt ventriculum, fit 
corrugatio ventriculi et orificii, quae sensu per- 
cipitur, Adfluit etiam aliquid atrae bilis, quae 
sua mordacitate acuit sensum illum corrugatio- 
nis, Deinde imaginatio hoc irritata dolore, iu- 
dicat cibos quaerendos esse. fiint 

Aliqui tantum dicunt, causam adpetitionis 
esse frigiditatem ventriculi, et atram bilem ad- 
fluentem ad orificium ventriculi, Sed hae non 
sunt principales causae, verum suctio venarum 
est principalis causa famis. Omnibus enim mem- 
hris naturaliter inest vis attrahendi nutrimentum 
ex vicino. Membra igitur exhausta mulgent ve- 
nas, venae sugunt ventriculum, — Inde sequitur 
ventriculi et orificii corrugatio, quae dolorem ad- 
fert propter concursum multorum nervorum in 
orificio. 9 cr j 

Deinde sitis causa magis etiam perspicua est, 
Natura arefacta indiget rigatione. — Et suctio ve- 
narum magis arefacit ventriculum et eius orifi- 
cium, Etcibus cum sit calidus et solidior, mi- 
nus opitulatur arefactioni, Adpetitio igitur ori- 
tur frigidi et humidi nutrimenti, quae nominatur 
sitis, Sentitur autem propter arefactionem in ori- 
ficio ventriculi, Ita Galenus diserte inquit, fa- 
mis et sitis organum esse orificium ventriculi, 
propterea, quod in eo loco sentitur irritatio, 

Haec de naturali fame et siti dicuntur, Po- 
stea ut (ovAtu£ag sunt aliae causae, ita sitis prae- 
ternaturalis seu viciosa habet alias causas. In 
cruditate et in febribus halitus calidi et sanguinis 
ac spirituum accensio arefaciunt oesophagum et 

fauces, unde sitis fit ardentior. Magna moesti- 
cia propter extinctionem spirituum arefacit vasa, 
et accendit sanguinem, ut postea rigationem avi- 
dius adpetant et oesophagus et venae. 


De modo nulritionis. 


Et ad conservationem valetudinis, et ad me- 
dicationes ac multorum morborum depulsiones 
praecipue conducit nosse modum nutritionis, de 
quo tamen eo brevius dicam, quia ex descriptione 
anatomica, ubi dicitur, ad quos usus singula 
membra condita sint, utcunque et ordo ac modus 
nutritionis cognosci possunt. 

Cum ventriculus accepit nutrimentum, am- 
plectitur ipsum, ut coquat et vertat in chylum. 
Postea chylus per avàwcQó» emittitur in duode- 
num intestinum et ieiunum. . Ex ieiuno venae 
mesaraicae rapiunt id, quod purius et liquidius 
est, ac transvehunt in epar,  Luculentum vero 
pellitur ex ieiuno in inferiora intestina, — 'l'rans- 
vectus autem chylus in epar, ibi coquitur ac ver- 
titur in massam sanguineam, in qua insunt, ut 
dictum est, quatuor humores, Sed horum fit ex 
aliqua parte separatio. Multum rubrae bilis de- 
rivatur in folliculum fellis, multum atrae bilis in 
splenem transmittitur. Áquosa superfluitas cum 
ventum est ad cavam venam, plurima effunditur 
in venas emulgentes, et defluit ad renes et vesi- 
cam, fitque urina, 

Reliquum sanguineae massae, quod est in 
cava vena, distribuitur inde in tres partes, Una 
evehitur in ramos ascendentes, Secunda in dex- 
trum thalamum cordis, ut cor et pulmonem nu- 
triat, et ut inde transfundantur rivuli in sinistrum 
thalamum cordis, unde spiritus gignuntur. "Ter- 
tia pars sanguineae massae labitur in ramos ex 
irunco venae cavae descendentes, ad alenda in- 
feriora membra. 

In extremitatibus autem venarum sanguis 
ille vertitur in secundam humiditatem , quae no- 
minatur Cambium, quae iam membris adponitur 
et assimilatur, quae quidem assimilatio revera est 
generatio quaedam, facta virtute spirituum et ca- 
loris naturalis in quolibet membro, Quia cuili- 
bet membro insunt, ut ante dictum est, attractio, 
retentio, alteratio et expulsio. In quolibet enim 
Co) qvvxy) est ipse calor naturalis, qui et fove- 
tur spiritu vitali, et est harum virium copulatio, 


videlicet attrahendi, retinendi, alterandi et ex- 
pellendi. 

Hic modus est nutritionis, in quo gradus 
Sic discernuntur, Digestiones tres numero, Pri- 
mam in ventriculo. Secundam in epate, Ter- 
tiam in extremitatibus venarum, ubi sanguis ver- 
titur in secundas humiditates, quae nominantur 
cambium, Id postea attrahitur a membro nutri- 
endo, et in eius substantiam vera generatione 
convertitur, ut dictum est. Etsi autem de nu- 
mero digestionum alii aliter locuti sunt, tamen 
prolixiores et inutiles disputationes addere nolui, 


De materia nutritionis, et aliis rebus eam 
adiuvantibus. 


Dictum est de potentia, de organis, de modo 
nutritionis. lam et de materia, videlicet de nu- 
trimentis, de cibis et potu, et de externis rebus 
adiuvantibus nutritionem dicendum erat, quae 
numerantur sex : 

Aer. 

Cibus et potus. 

Somnus et vigilia, 

Motus et quies. 

Evacuatio. 

Adfectus animi. 

Haec sex genera nominantur res non natura- 
les, quia non sunt partes in hominis substantia, 
Nos hic recitamus, ut adpellatio rerum non natu- 
ralium, quae tamen nutritioni serviunt, nota sit. 
Et prodest saepe commonefacere iuniores de his 
ipsis rebus, ut maiore cura observent, quid con- 
ducat valetudinii, quid noceat, Petenda est autem 
longior doctrina a medicis, 

Videmus hominem non nisi in aere vivere. 
Et manifestum est, expiratione opus esse, ne 
multitudine spirituum repleta sede cordis stran- 
gulentur homines.  Inspiratione vero opus est, 
quia aér refrigerat cor, et pars aéris mutatur in 
spiritus admixta halitibus, qui ex sanguine na- 
scuntur, Hinc intelligi potest, facilime infici cor- 
da venenato aére. Praeterea aér totum corporis 
temperamentum variat. Alia natura est corporis 
nati et educati in aére Scythico, ubi sunt corpora 
ursis similiora, alia in aere Lihyco, ubi corpora 
sunt similiora simiis, Nec addam plura de aére, 


De cibis et potu consideret quisque, qui sint 
et communi hominum naturae, et suo tempera- 
mento convenientes, Nam sapientia Dei res cer- 
tae ita conditae sunt, ut propter cognationem cum 
corpore humano, verti in sanguinem et addi cor- 

poribus nostris possint, aliae magis, aliae minus, 
ut ex tritico et vino fit sanguis, Ex arborum fo- 
liis et corticibus sanguis fieri non potest, "Tan- 
tum vero addam hic duo dicta Hippocratis, quo- 
rum alterum monet, ut eligantur cibi convenien- 
tes suo cuiusque temperamento, qui vel arcere mor- 
bos, vel lenire possint, ut hi qui frigidum ven- 
triculum habent, non bibant aquam, aut nimis 
tenuem cerevisiam, Sed vina mediocria, non 
cruda. Qui propter temperamentum calidius et 
Siccius, aut etiam propter moesticiam parum dor- 
miunt, utantur lactuca, amygdalis, croco. 1n 
hanc sententiam inquit Hippocrates: "Ev rQogjj 
qoguazin &guorov. Hanc regulam nosse et se- 
qui in victu, omnibus iunioribus et senioribus 
valde utile est, possuntque hac diligentia saepe 
arceri periculosi morbi, 

Sed medicamenta, quae non sunt cibi, ne- 
quaquam cibis miscenda sunt, Ut, rhabarba- 
rum, aut agaricum non misceatur cibis. Ideo 
et haec sententia ab Hippocrate tradita est: "Er 
vpoq?j qoouoxu qAevgór, quia diversae sunt 
actiones cibi et pharmaci, et impeditur actio na- 
turae cibum coquentis, cum interea pharmacum 
trahit et pellit viciosos humores. 

De motu et quiete hoc tantum monendi 
sunt iuniores,  Ágitatio corporum praecedat ci- 
bos, Excitatur enim calor, superíluitates consu- 
muntur et expelluntur, et irritatur adpetitio., 
Ita inquit Hippocrates: Jórvot ouícw Tqy&- 
o9coavr., 

Maiore etiam cura omnes iuvenes et senes 
post sumptum cibum vitent omnes vehementiores 
motus corporis et animi, vitent et vocis conten- 
tionem. — Tribuenda est enim quies ventriculo 
amplexo iam cibum, qui cum agitatur, patefit 
stomachus, et exhalant spiritus et calor, et fit dis- 
sipatio cibi, Hunc igitur et sensum pecudibus 
natura inditum videmus, ut postquam pastae 
sunt, ament quietem, et cubantes placide fruan- 
tur quiete, Nec dubium est, multos homines sibi 
certum exitium accersere talibus intempestivis agi- 
tationibus post sumptum cibum, Et exempla 
quaedam vidimus, 

De evacuatione ordo naturae notus est. 
Deinde magna varielas est evacuationum, de qua 
consulendi sunt medici. 

De adfectibus animi, quare ita conditi sint 
in natura, ut vel foveant vitam, vel extinguant, 
et sint tanquám flammae vindices et executioiu- 

dicii divini, infra dicam, Certum est autem, 
valde multos homines tantum moesticia conta- 
bescere et interire, quia cor, quod sedes est ad- 
fectuum, torrefit, et spiritus gignuntur debilio- 
res, et languefiunt omnes aliae vires, Ideo Hip- 
pocrates inquit: qoovzic, xcAezr vócos. Medi- 
catio autem omnium efficacissima est, fiducia 
praesentiae et auxilii divini acquiescere, et a Deo 
petere et expectare vel liberationem vel mitiga- 
tionem, iuxta dictum: Iacta in Deum curam tuam, 
et ipse te enutriet. 

De somno necesse est plura dicere, Et con- 
sideratis sornni causis et utilitatibus, magna pars 
doctrinae de potentiis animae fit illustrior. 

Somnus est quies animalis virtutis, quae 
fit, cum vapores utiles ex nutrimento exhalant in 
cerebrum, qui ibi suaviter liquescunt, et passim 
fluentes in cerebro obstruunt meatus sensuum et 
nervorum motivorum, 

[Initio autem causa finalis consideretur, quia 
mirum videri potest, cur facta sint haec inter- 
valla motuum in animalibus, cum coelestes mo- 
tus et fluminum nulla habeant intervalla. Sed 
hic ordo animalibus sancitus est: Quod caret al- 
terna requie, durabile non est. Loquamur autem 
de hominibus, non de pecudibus, 

Sicut tota natura hominis ita condita est, ut 
paulatim et consumptio fiat nativi humidi, et fa- 
cienda sit instauratio per nutrimentum, et postea 
accesserit hominum naturae senectus et mors, 
eadem causa est, cur opus sit alimento et quiete. 
Nam et quies servit conservationi membrorum in 
hac natura, qualis nunc est. Cerebrum adsidua 
intentione, et cor adfectuum motibus arefierent et 
languescerent, si non recrearentur quiete, Quare 
ad hunc finem ordinata sunt haec intervalla, ut 
fiat rigatio cerebri, et in ipsa quiete rursus colli- 
gatur naturalis calor, item, ut cor aliquantisper 
minus turbetur adfectibus, et recuperet vires, et 
gignat spiritus maiore copia. Ac tunc simul iu- 
vantur ventriculi et epatis actiones, quia calor 
et spiritus minus effunduntur quiescente corpore, 
imo tunc recreato corde et calor et spiritus coete- 
ris membris uberius suppeditantur, 

Propter has causas finales proximas ordina- 
tum esse somnum in natura, qualis nunc est, fa- 
cile intelligi potest, Cur autem natura hominum 
talis sit condita, ut fiat consurnptio, et sit instau- 
randa nutritione et quiete, non quaeritur causa 
a philosophis, Sed consilii divini causae aliquae 

cogitandae sunt, Inenarrabili sapientia et boni- 
tate Dei decretum est, ut in hac natura corporali 
colligatur aeterna Ecclesia, et haec ita condita est, 
ut nutritione sustentaretur, et res in terra nascen- 
tes ei usui essent, Et cum in natura fiant con- 
sumptio et nutritio, quies ad haec ordinata est. 
Postquam autem natura hominum obnoxia est 
morti, et multo infirmior est quam fuit, inter- 
valla quietis magis necessaria sunt. Deinde haec 
ipsa quies imago est mortis et resurrectionis, ut 
cogitemus et servari vitam, quanquam mortuis, 
Sicut ex somno exuscitamur, quanquam ignari, 
quomodo id fiat. Imo ut vires redierunt melio- 
res post somnum, ita hominum natura in his, 
in quibus est semen Dei, exuscitata, vires habet 
multo praestantiores. Sed has finales causas in 
illa aeterna consuetudine Dei integre intelligemus. 
Nunc physicum est aspicere praesentem naturam, 
et quain materia causas, quomodo fiant 
in ea usitatae Sfiutationes, 

Est igitur causa materialis, vapor suavis, qui 
cum liquescit, defluens obstruit meatus sensuum, 
ét spiritus impedit, ne in nervos delabantur, qua 
re et motus localis sistitur, Non est enim visco- 
sus aut lentus humor, qui laedit cerebrum, et 
efficit apoplexias. — Sed suavis halitus est, qui 
postquam ascendit, frigiditate cerebri densatur, 
et defluit, rigans et humectans cerebrum.  Ideo- 
que Aristoteles Euripo hunc vaporum motum 
confert, quod ascendentes refluant, et alii suc- 
cedant. 


Formalis causa est ipsa, quies, hoc est, va- 
catio sensuum exteriorum et motus localis, Nam 
interiores sensus minus impediuntur, 


Causam efficientem hic nominant eam, quae 
coctionem cibi adiuvat, unde vapores exhalant. 
Sit igitur haec causa, ipse calor intro revocatus 
virtute cordis, qua in re consilium et ordinem 
naturae considerare valde prodest. 


Toties iam dictum est, cum naturam homi- 
num Deus opifex talem condiderit, ut velit eam 
nutritione servari, multa instituit, quae ad id 
opus conducunt. Sumpto alimento fieri in ven- 
triculo et epate coctionem necesse est, Eodem 
tempore simul cum novo sanguine cor rigatur et 
reficitur, plurimum spirituum gignitur. Ut igi- 
turcor actioni propriae, et ventriculi et epatis 


opem ferat, minus spargit calorem in externa 
membra, 

Iam revocato calore intro, cum coepit fieri 
coctio, simul exhalant vapores in cerebrum, et 
liquescentes obstruunt meatus sensuum, et impe- 
diunt spizitus, ne delabantur in nervos, qua re 
sistitur motus localis, 


Ita tunc simul iuvantur quiete externa, ven- 
triculus, epar, cor, et cerebrum. Ac iustissi- 
mum est esse aliqua certa intervalla, in quibus 
haec praecipua membra hominis reficiantur. Nec 
aliam causam quaeri opus est, cur intro calor re- 
vocetur, nisi quia necesse fuit hunc ordinem nu- 
tritioni servire, et in hoc ipso intervallo cor et 
cerebrum refici, Quare et intro calor revocatur, 
et foris ocium est, 

Adiuvat autem revocationem caloris, et ipse 
defluxus vaporum liquescentium ex cerebro, qui 
cum ambiunt calorem cordis, densiorem efficiunt. 
Ac revocari calorem manifestum est. Nam in 
somno corpora pluribus tegumentis indigent, Et 
Hippocrates inquit: 70 eiue iv nv doo uóA- 
Àov q&UytL, 

De causis finalibus non est obscura doctrina, 
Sentiunt etiam indocti manifesta et ingentia be- 
neficia somni,  Praecipuae potentiae humani cor- 
poris, et earum organa somno iuvantur, Virtus 
nutritiva sine auxilio somni coctionem non potest 
perficere. ÀÁc insomnium tetra et exitiosa crudi- 
tas sequitur, 


Deinde cor fieri languidius necesse est, cum 
neque recte nutriatur, neque gignere copiam spi- 
rituum convenientem possit, dissipato calore. 


Cerebri vero et nervorum virtus celeriter pe- 
nitus extinguitur, nisi somno foveatur. Nam et 
nutrimento et rigatione, et quiete cerebrum indi- 
get. Et languefacto cerebro, et deficientibus spi- 
ritibus, nervorum debilitatem sequi necesse est. 
Sicut Hippocrates inquit, vigilias immoderatas 
adferre spasmos et desipientiam: "Eni àygunvír 
onacouóg xol noQoqoocUvr. 

Nec difficile est iis, qui non prorsus ignari 
sunt physices, cernere causas, cur intempestivas 
et immoderatas vigilias magni et sevi morbi se- 
quantur. Quare unusquisque se adsuefaciat, ut 
ordini naturae obtemperet, amet tempestivam 
quietem, et eam tueri studeat. Nam ad coetera 
mala hoc quoque accedit propter immoderatas vi- 
gilias, ut paulatim somnus prorsus amittatur, de- 
bilitate ventriculi et cerebri. Sciamus igitur dul- 
cissimos versiculos, qui ex Menandro citantur, et 

causarum cogitatione, ut physicos decet, noscon- 

firmemus, ut naturae ordinem libenter tueamur: 

Vnvog níqvxe oUparog ctrca. 

Item: 
Unvog Óà nüow iori byda fov. 


Dic Aristotelicam definitionem. 


Somnus est quies principii sensuum, seu ut 
Aristoteles loquitur, zto&ov olo97511x00. In hac 
descriptione si cerebrum intelligeretur esse zt9di- 
vo» cicÓTxÓY, non dissideret autor a coeteris, 
Sed Aristoteles addit aliam enarrationem,  Intel- 
ligit z9divov oloOmruzóv, Coresse. Non fit au- 
tem somnus proprie impedito corde, aut cessante. 
Constat enim in somno spirationem cordis, multo 
fortiorem esse, propter revocati caloris copiam, 
quam in vigilantibus, Non igitur impeditum est 
COT, Dec cessat in somno nativa ipsius actio, 

Causa autem erroris Aristoteli fuit, quia pu- 
tavit, cor esse immediatum principium motus et 
sensuum. Ideo cum in somno cessent motus lo- 
calis et sensus, adfingit cor impeditum esse, nec 
animadvertit repugnantiam, Cor enim non ces- 
sare spiratio fortior testatur. 


Praeterea nervi sunt propria instrumenta 
sensuum et motus localis, Nervos autem oriri a 
cerebro, testatur inspectio. deo cum cessant 
sensuum actiones, quaerenda est causa proxima 
in cerebro, Hinc adparet, cur ab Aristotele dis- 
sentiat Galenus, Nec de re manifesta prolixius 
disputabo, quanquam a nonnullis recentioribus 
quaesitae sunt praestigiae ad excusandum ÁAristo- 
telem, 

Illa quaestio addenda est, quare cum motus 
localis cesset, moveantur tamen in somno musculi 
thoracis in spiratione? Quia etsi alibi musculi 
serviunt voluntariis motibus, tamen musculi tho- 
racis moventur mixto motu. Partim enim cien- 
tur voluntario motu, partim impelluntur a spira- 
tione sicut urinae meatus aperiuntur non tantum 
voluntario motu, sed etiam interdum in nolenti- 
bus cedunt erumpenti urinae, n apoplexia de- 
sinit spiratio, quia laeso et corrupto principio 
nervorum, videlicet cerebro, simul extinguitur 
vis nervorum, qui directi sunt in musculos tho- 
racis. Prorsus igitur desinit motus, At in somno 
principium nervorum suaviter recreatur, quare 
cum nervi sint incolumes, possunt musculi cieri 
a spiratione, 

De ordine cibi et somni, cognitis causis 
somni, facile est ratiocinari, nec inanes suaviter 
dormire, nec immodico cibo oneratos, Sapiens 
antiquitas in omnibus rebus in tuendo ordine di- 
ligentior fuit, Extat igitur exemplum ordinis bal- 
nearum, cibi, et somni apud Homerum in ultimo 
libro Odysseae: 

"End Aovcauo, qóyor Ts. 

Evó£usvos uolaxác, $, yàg Óixn 2011 ysgóvvo», 

Ut lavit sumpsitque cibum, dat membra sopori, 

Mollibus in stratis, vacuus curaque metuque : 

Corpora ceu prodest senio confecta foveri. 


Balneae antecedant coenas, A coena exiguum 
sit intervallum ad somnum, . Molli ambulatione 
cibus ex orificio ventriculi descendit, et orificium 
clauditur. Deinde quies gratissima est ventriculo, 
ac primum in dextro latere cubandum est, ne hiet 
os ventriculi, Fit igitur collecto calore in somno 
coctio, prohibetur cruditas, conservatur calor 

naturalis, gignitur sanguis suavior, sequitur et | 


virium et coloris bonitas. 

Moveat autem singulos consideratio harum 
causarum et effectuum, ut maiore cura ordinem 
divinitus institutum in natura tueantur, et tri- 
buant somno covenientia tempora, nec extendant 
vigilias post coenam in multam noctem, quae 
valde labefaciunt vires humani corporis. Sequi- 
tur enim cruditas, dissipatur calor naturalis, lan- 


guescit virtus ventriculi et epatis, gignitur san- | 


guis impurus, repletur corpus viciosis humoribus, 
et fit zoxozuuiía, turbantur spiritus, cerebrum 
valde debilitatur adsiduitate motus, et ipso spiri- 
iuum aestu, ac impedita suavi nutritione, Nec 
existimetur leve scelus esse, propria corpora pe- 
tulanter necare, et corrumpere cor et cerebrum, 
quae debent esse domicilia Dei, et actionum di- 
vinarum organa. 


De somniis. 


Addemus brevem admonitionem de somniis, 
quae quomodo fiant, longior disputatio est infra, 
ubi de sensibus interioribus dicitur, 

Sunt autem alia physica, alia divina, alia 
diabolica, Nunc de physicis dicam, quorum alia 
sunt vulgaria et communissima omnibus, nihil 
significantia. Alia rariora sunt utcunque 4t0zuxà 
seu praesagientia. Utraque autem sic fiunt. 

Cogitatio interior fit, cum cerebrum feritur 


a spiritibus, et cerebrum, quod assidue movetur, . 

suo quodam motu facit spirituum commixtiones, 
et compositione spirituum format imagines. — Ut 
enim lingua sonos ex trachea acceptos format, 
et in eis facit articulatam vocem, ita cerebrum ad- 
mirabili natura sua, format in spirituum compo- 
sitione imagines. 

Fiunt igitur et in somno concursu spirituum 
imagines, quarum multae sunt similes earum ima- 
ginum, quas vigilando formamus, quia ex me- 
moria illi spiritus, quibus imagines priores im- 
pressimus, recurrunt, Inde hoc dictum est Clau- 
diani: 

Causidicis lites, aurigae somnia currus, 


Multae imagines imitantur humores, quia 
spiritus accipiunt temperamenta ab humoribus, 
Ut, qui abundant vitioso phlegmate, somniant 
se natare, ta Ephialtae fiunt in somno, cum 
crassus humor, seu in cerebro, seu in thorace, 
impedit motum thoracis, eaque compressio movet 
imaginationem, ut cogitet ab aliquo alio premi 
thoracem. 


Alia rariora sunt uxrziz& , quae tamen non 
sunt divina, sed sunt familiaria certis tempera- 
menlis, sicut alius suo temperamento magis mu- 
sicus est, quam alius, aut agilior ad scandendum, 
Tales naturas nominat Aristoteles süOvoveígovg 
zal £DotÓxove, quae saepius habent somnia signi- 
ficantia, quam aliae. EÉxistimo autem recte dici 
causam esse temperamenti proprietatem, sicut et 
Astrologi existimant. Sed inepti sunt, qui prae- 
cepta de interpretationibus tradunt, cum alii alias 
habeant imagines. 


Exempla vero in historiis multa leguntur 
magnorum ducum, ut Syllae, Luculli, et alio- 
rum, qui in somniis multos eventus praeviderunt, 
Et Augusti medicus somniaverat in castris, diripi 
tabernaculum Áugusti,  Admonitus igitur Au- 
gustus, alio secessit. Nec fefellit eventus, Nam 
post pugnam fugato illo cornu, direptum est ta- 
bernaculum. 

Cicero multa recitat, et ipse somniavit, Octa- 
vium principem reipublicae fore, priusquam pue- 
rum nosset, 

Nec desunt usquam exempla talium somnio- 
rum. Ác multa recitare ex proximo bello possem. 


Quanquam autem saepe talibus somniis re- 
spondent eventus, tamen multa etiam in hoc ge- 
nere sunt aut ambigua et fallacia, aut prorsus ina- 

nia, ut-saepe experientia ostendit. 
quoque recte dicitur a Tibullo: 
Somnia fallaci ludunt temeraria nocte, 


Et pavidas mentes falsa timere iubent, 


Non- igitur tribuenda est fides his somniis, 
sed praecepto Dei obtemperandum est, quod pro- 
hibet: adseverationes ex somniis, iis videlicet, 
quae non sunt divina, ut textus inquit in cap. 15. 
Deuteronomii. Et saepe ambiguitas decepit in- 
terpretes. Ut Darius somniaverat, se videre Ma- 
cedonicum exercitum incedere ardentem per 
Asiam, ac venire Babylonem, ibique Alexandrum 
indutum veste Persica ire in templum, ac ibi sta- 
tim evanescere,  Árbitrabatur ergo Darius, Ma- 
cedonico exercitui significari exitium per flammas, 
et Alexandrum indutum veste Persica venturum 
in servitutem, | Sed flammae significabant celeri- 
tatem et victorias. 
drum potiturum regno Persico. Sunt igitur fal- 
laces coniecturae, ut aliae multac sunt ex signis. 

Tertium genus divinum est, quod Deus men- 
tibus inserit per sese. Talia sunt vaticinia Iacob, 
loseph, Danielis et similium, quae Deus de ma- 
gnis rebus, de gubernatione Ecclesiae et de impe- 
riis monstravit. His somniis adduntur testimo- 
nia divinitus, ut mentes sciant ea divinitus offerri, 
Sicut et somnio Nabugdonosor additum est illustre 
testimonium, quia cum rex imaginem ostensam 
oblitus esset, Danieli eam Deus rursus ostendit, 
ut se autorem esse testaretur. Haec divina somnia 
sunt vaticinia probata, de quibus saepe in sacris 
historiis dicitur, nec pertinent ad communem re- 
gulam, quae divinationes ex aliis somniis prohibet. 

Quartum genus est diabolicum , ut cum dia- 
boli offerunt imagines conviviorum et ludorum 
veneficis mulieribus, quas tamen compertum est, 
nusquam abiisse, sed dormientes gestu et clamore 
somnia saltationum significasse. Et huius gene- 
ris fanatica exempla Ethnicorum, Manicheorum 
et Anabaptistarum recitari multa possent, Hic 
insidiae diaboli prudenter cavendae sunt, Et con- 
stanter repellendae sunt hae praestigiae. , Sed 
nolo huic commemorationi diutius immorari. 


De auctrice potentia. 


Ut de nutritiva quaesivimus, quae sit ea po- 
tentia, quae habeat organa, quomodo fiat nutri- 
tio, ita deinceps de coeteris hunc ordinem se- 
quemur, 

Quid est augmentativa potentia? 


Non differt haec reipsa a nutritiva, sed tem- 
pore et quantitate. Nam nutritiva in adolescentia, 
donec calor nativus fortis est, plus nutrimenti 
convertit in substantiam, quam amissum est, [Ita 
crescunt omnia membra, funtque simul nutritio 
et augmentatio, Sunt igitur causae eaedem et 
eadem organa. 


Quid est. augmentatio? 


Est talis nutritio, qua non solum idem cor- 
poris modus alitur, sed etiam accedit magnitudo 
certo tempore secundum omnes dimensiones, lon- 
gitudinem, latitudinem et spissitudinem, ac pro 
proportione omnia membra augentur, quod fit 
usque ad iuventutis initium, videlicet usque ad 
annum quintum et vicesimum, aut circiter. Ac 
plurimum differt pinguefactio ab augmentatione, 
Nam pinguefactione non crescunt omnia membra, 
sed additur carni quaedam humiditas superflua, 
ex bono sanguine redundans, Non enim loquor de 
zoxoxvula , quae est humorum pravitas in toto 
corpore, 

Dixi autem certi temporis augmentationem 
esse, quia natura omnibus animantibus consti- 
tutae sunt metae incrementi et decrementi. Cum 
igitur ordine naturae ventum est ad czurv, nu- 
tritiva non plus nutrimenti convertit, quam amis- 
sum est, et paulatim post &zu5jr fit actio langui- 
dior, quod ut aliquo modo intelligi possit, vitae 
et caloris fontem, ut ita dicam, consideremus, 


Quare post &ázuzv paulatim deficit natura 
animantium? 


Ut in flamma lychni necesse est quandam 
humiditatem esse glutinantem flammae partes, sic 
in corpore animantis, est quoddam aéreum hu- 
midum, optimum, quod nominatur Radicale, fu- 
sum per totum corpus, propagatum a semine, glu- 
tinans omnes partes, in quo radicali humido im- 
mediate vehitur calor coelestis et vivificus, Hoc 
humido extincto calor etiam evanescit, 

Depascitur autem humidum a calore, et vi- 
cissim nativus calor deficiente pabulo fit langui- 
dior, ut flamma attenuatur deficiente cera. 

Quanquam autem alitur humidum radicale 
quotidiano nutrimento, tamen hoc quod in om- 
nibus membris acquiritur in nutritione, est im- 

purius, Ut in vino, dum vis est integra, facile 
in naturam convertit pauxillum aquae, Sed si 
paulatim plus aquae infundatur, fit vinum im- 
purius. 

Sic igitur et vita deficit, quia nec caloris vi- 
gor manet, nec pabuli puritas, Mutua igitur la- 
befactatione utrumque extinguitur.  Ácquisitum 
humidum non est aequale radicali. Fit ergo et 
calor imbecillior deteriore pabulo, Et rursus ca- 
lor languidus minus foeliciter convertit nutrimen- 
tum, Simul ergo labuntur, et humidum radi- 
cale, et nativus calor. Hinc intelligi potest, quare 
&xuT) non sit perpetua, et cito accedat senectus. 

Ideo Aristoteles definivit mortem esse ex- 
tinctionem innati caloris, videlicet absumpto ra- 
dicali humido,  Extinguitur autem humidum ra- 
dicale paulatim illa ipsa acquisiti nutrimenti im- 
puritate. Et accelerant extinctionem causae ex- 
ternae et violentae multae, intemperantia, inedia, 
pravitas cibi et potus, defatigationes omnis gene- 
ris, Hae causae eo considerandae sunt, ut in 
tuendis naturae nostrae viribus simus diligentio- 
res, quod et Deus praecipit. 


Quid est generativa potentia? 


Est potentia in animantibus generans simile, 
ordinata ad speciei conservationem, — Estque hic 
ordo considerandus.  Nutritiva conservat indivi- 
duum, Augmentativa provehit ad iustam magni- 
tudinem,  Generativa conservat speciem, 

Etsi autem in tota natura ordo testimonium 
est, non extitisse mundum casu, tamen hoc indi- 
cium illustre est, quod perpetuo manent eaedem 
species, et quod in qualibet specie propagantur 
similia, nec fit specierum confusio, quod fieret, 
si casu et temere, sine opificis consilio omnia ori- 
rentur, Cumque hic ordo in natura institutus 
sit, ut species hoc modo conserventur propaga- 
tione similium, dictum est ab Aristotele: Natu- 
ralissimum opus est in viventibus, generare simile. 

De organis generationis supra in anatomicis 
descriptionibus dictum est. Pauca autem hic de 
semine et formatione foetus addemus. 

Semen animalis est utilis superfluitas ultimi 
alimenti sanguinei per totum corpus dispersi, post 
quartam digestionem decisa, quae attrahitur a va- 
sis seminariis, et perficitur ac conservatur in te- 
stibus ad generationem. | Sunt autem vasa semi- 
naria certae venae, quarum picturae, ut ita di- 

cam, supra in descriptione anatomica conside- 
rentur, 

Quidam semen oriri tantum a cerebro puta- 
runt, sed constat plurimum quidem a cerebro, 
sed totum ab omnibus membris derivari, Cum 
enim ex eo omnia membra formentur, consenta- 
neum est, ipsum ab omnibus membris oriri, Nam 
similia similibus procreantur, Itaque Hippocra- 
tes inquit: "Égysvou yÓvog &nó navróg voU o- 
uorog, xai &nó uiv vv oy v Üyiwóg, nó 
02 tdv vodsgdv voctgóc. Ut igitur similitudo, ita 


imbecillitas certorum membrorum in parentibus 


propagatur in prolem, ut cerebri, epatis, ventri- 
culi, renum, 

Quia autem semen utile alimentum est, et 
plenum copioso vitali spiritu, corpora valde de- 
bilitantur nirnia profusione seminis, Nam et cor- 
pori alimentum detrahitur, et plurimum eiicitur 
spiritus, 

Nunc breviter de formatione foetus dicam. 
Cum matrix excepit semen viri, iungitur virili 
semini muliebre semen. — Hic magna controver- 
sia est. Àn mulier concurrat active ad procreatio- 
nem foetus? Aristoteles non tribuit semen mu- 
lieri, sed dixit, materiam foetus esse sanguinem 
menstruum, et viri semen habere se active, ac 
verti in spiritum, et sua vi tanquam fabrum ma- 
teriam illam disponere, ut inde foetus procreetur. 
Haec est summa sententiae Aristotelis, 


Sed Galenum sequamur, qui adfirmat, iuncta 
semina viri et mulieris esse materiam foetus, etsi 
in his viri semen calidius et crassius est, mulieris 
vero semen humidius ac frigidius, et ob hanc cau- 
sam velut nutrimentum esse virili semini, inquit. 


Cum igitur matrix accepit iuncta semina, 
principio calor matricis, velut furni, leviter as- 
sando efficit panniculum, tanquam crustam circa 
semen, estque haec initio velut ovi species, quia 
membrana circundat semen intus bulliens, cum 
sit valde spirituosum, — Ac fit panniculus ex ex- 
teriore seminum parte, ac praecipue ex muliebri, 
quod est humidius et magis extendi potest. [s pan- 
niculus Graece nominatur zógiov , Latinis secun- 
dae, vulgo secundina. Et non solum locus est 
reliquo semini, sed etiam habet alios usus,  De- 
sinunt enim in matricem innumera orificia vena- 
rum et arteriarum, et ut per ea sanguis men- 
struus influat, et ut foetui transmittatur nutri- 
mentum. 

Haec orificia similia sunt acetabulis polypi, 
eamque ob causam nominantur zovvArO vec, qua- 
rum cum sit apta figura ad amplectendum xógtov, 
adglutinatur undique panniculus ille matrici, nam 
et tota matrix 'appetit semen, idque foveri a tota 
matrice oportet. 


Sunt autem in toto chorio fibrae multae, 
quae varie inter se contextae co&unt, et consti- 
tuunt duas venas et duas arterias, et in medio 
meatum, qui nominatur otc. Hae venae et 
arteriae sunt velut radices foetus, insertae enim 
reliquo semini, constituunt umbilicum. Primis 
igitur sex diebus adornantur fibrae illae, et se- 
men intus fervet, 


Deinde cum sexto aut septimo die umbilicus 
fabricatus est, ut dixi, iunctis illis venis et arte- 
riis, hic primum attrahitur sanguis et spiritus 
per venas et arterias illas, qui transmittatur ad 
semen, et misceatur semini, ut formenlur prin- 
cipalia membra. Nam et in cliorio fiunt forami- 
na similia cotyledonibus, quibus adglutinatum est, 
per quae radiculae illae attrahunt. sanguinem et 
spiritum. 

Interea semen aestuans, tres ampullas quasi 
exiguas vesiculas facit, quae sunt loca epatis, 
cordis et cerebri. "Trahit igitur vena ex umbi- 
lico porrecta, sanguinem crassiorem seu nutri- 
mentalem, qui facile in semine coagulatur. 
mul autem fit bifida vena, ac ramo alteri coagu- 
lum illud agnascitur. Haec est epatis formatio. 
Est enim epar simile coagulato sanguini, 


Alteri autem ramo bifidae illius venae agna- 
scuntur jt£06yTéQuoy, ventriculus, splen, intestina. 


Natis iam venarum radicibus in epate, col- 


ligitur velut truncus venarum in gibba parte epa- | 


tis, et fit maxima venarum, cui nomen est vena 


cava, quae alios ramos sursum porrigit, ex qui- | 


Si- | 

bus fiunt Ó:cgqQoyuo et pars spinae dorsi supra 


diaphragma.  Inferiores rami procreant reliquam 
partem spinae circa lumbos. 


Arteriae vero ab umbilico in semen sparsae 


tendunt ad spinam dorsi, et paulatim ad locum 
cordis propagantur. [ae arteriae attrahunt cali- 
dissimum et subtilissimum sanguinem, ex quo in 
vesicula illa cordi destinata cor gignitur, quod 
est natura carnea, solida et spissa, quemadmo- 
dum convenit membro calidissimo. 

Simul autem cordi vena cava sanguinem nu- 
trientem advehit, lamque aorta nascens spiri- 

tum evehit in universum aedificium, ut spiritu et 
vivifico calore tota formatio perficiatur, 

Cum autem epar, et cor et coetera membra 
formentur ex sanguine, venae, arteriae, carti- 
lagines, ossa, panniculi, zÀevgc, ligamenta, ex 
crassiore seminis parte, simul pars subtilissima 
seminis, et plena optimi spiritus, quasi coleta et 
expressa ex crassiore massa, sursum pellitur in 
ampullam tertiam, ut inde cerebrum formetur, 
et ex cerebro nervi, Quanquam autem huius mi- 
randae aedificationis ratio non potest reddi, ta- 
men ipsa machina humani corporis diligentissime 
aspicienda est, et considerandum, quae pars ex 
qua materia et ad quos usus condita sit, Quid 
mirabilius est quam cerebrum et nervos motus ac 
sensuum instrumenta, totumque illud domicilium 
cognitionis et sapientiae, maxime cognatum esse 
semini, et ex ea materia proxime oriri? Ut igi- 
tur cerebrum simile est coelesti naturae, quia lu- 
cis capax est, ita semen est quiddam cognatum 
coelesti naturae, quo ut homines singulari reve- 
rentia uterentur, Deus metas nobis circumdedit, 
ne temere effundatur, et ut certo sciamus, ordi- 
nem in ea reab ipso sancitum esse, horribilibus 
poenis iudicium et iram suam declarat, 

"Tempora foetus varie discernuntur, ac mas- 
culi quidem citius absolvuntur quam foemellae, 
quia in masculis calor vehementior est, et in eo- 
dem genere alii citius, alii tardius maturescunt. 

Primis sex diebus bulliente semine, fiunt 
ampullae, et velut quaedam ovi species existit. 
Haec nondum adpellatur foetus, sed 70»7), id est, 
semen, 

Deinde novem diebus attrahitur sanguis, ex 
quo paulatim epar et cor fiunt, ita ut post duo- 
decim dies iam discerni possit delineatio epatis, 
cordis et cerebri, [am igitur Foetus nominatur. 
Et graeca adpellatione Zu/jovor, id est, pullulans 
seu germinans, £ufjgvov, quasi £c fjgvov, id 


' . . . , 
est, intus 1n utero germinans, à ffovo , quod est 


pullulo, germino, scaturio, nyd6o, &ve[Ivco. 

Postea octodecim diebus mernbra coetera for- 
mantur et distinguuntur, seu ut venustissime in- 
quit Hippocrates, ramos exerit foetus. 

Hos dies si collegeris, invenies dies 49. 
'T'unc enim formatis et distinctis membris, vivere 
iam foetus incipit, quia sentit. Ideoque aiunt, 
Animas inseri pueris circiter 45. diem, et tunc 
non solum Zuffgvov, sed etiam infantem nomi- 
nant, Nondum tamen propter imbecillitatem mo- 

velur, Sed Hippocrates regulam hanc tradit. 
Dies a conceptione ad formationem duplicati in- 
dicant diem motus, Postea triplicati dies motus, 
indicant diem edendi partus. — Ut si foetus forma- 
tus est 45. die, movetur nonagesimo, et editur 
nono mense, Estque hoc tempus usitatissimum, 
praesertim in maribus, foemellae vero decimo 
mense eduntur, Et de sero partu inquit Hippo- 
crates: "Ec idénv rjéAtot v., eg gd vor Gua Q., ég 
véL&ELOVIIUO. V, 

Sic autem editur infans, cum iam crevit, et 
ampliore nutrimento indiget, quam quantum ex 
cotyledonibus per umbilicum attrahit, movetur 
maiore impetu, adeo ut rumpat panniculos, et 
quasdam chorii venas, Quare matrix retinere 
foetum diutius non potest, Cumque iam aperitur 


matrix, sentit infans aérem ingredientem , quem : 


captans movetur versus os matricis. Hoc modo 
rite partus editur, capite primum exeunte, Et 
plorans venit in hanc lucem, velut praesagiens 
calamitates huius vitae, in quam ingreditur, Plo- 


fit sine dolore, et offensione teneri corpusculi. 

Editi sexto mense aut citius non vivunt. 
Nondum cnim plane perfectus est foetus. Septi- 
mo mense editi vivere possunt, "Tunc enim ab- 
solutus est foetus. Exempla Plinius recitat, et 
Homerus scribit, Eurystheum, qui late regnavit 
in Graecia, et Herculi labores iniunxit, editum 
esse septimo mense, Sic enim inquit Homerus 
lib. 7:7] 0^ éxi& qíXov vióv, 0 Ó" &Oouosc eiar- 
zt, utc, Et tamen quod mireris, octavo mense 
editi non solent vivere, Nam septimo mense, 
qui criticus est, foetus movetur ad exitum, cum 
natura eius valida est, Cum autem natufa foetus 
imbecilla est, non potest edi, sed transfertur in 
aliam alui partem: tunc vero si octavo mense 
edatur, nec post criticum tempus prodest moveri 
materiam, et gemina migratio magis adfligit in- 
fantem, cum et septimo mense in aliam alui pac- 
tem translatus est, et non multo post octavo men- 
se editus, 

Quod autem septimus mensis sit criticus, 
causa ad astra refertur, quia tunc Sol sit in signo, 
quod oppositum est signo conceptus. 

Calor maiorseminis, dicitur esse causa, cur 
masculi nascantur.  Similitudinis causa, ut Ga- 
lenus existimat, vis est maior paterni aut materni 
seminis. Sed in tanta varietate, et astrorum sua 
est vis Nam boni positus siderum in formis ve- 


SCRIPTA PH. MEL. AD HIST. PROF, ET PHILOS, SPECTANTIA. 





108 


nustatem, hilaritatem, et quasi lumen efficiunt, 
Infausti positus siderum insigniter deformant 
corpora. 

De gemellis consentaneum est, etsi non sunt 
cellae in matrice humana, ut in belluinis, tamen 
cum discrimen sit inter latera, dextrum et sini- 
strum, semina distincta non continua, labi in di- 
versa latera, vel uno conceptu, vel diversis, ut 
ferunt natos esse gemellos iphiclum et Herculem, 
Cum enim Iphiclum concepisset Álcmena ex ma- 
rito, postea dicitur Herculem ex Iove concepisse, 
Id nominant éuzirgow, vulgo superfoetationem, 
Aristoteles multa recenset exempla in 7. de natu- 
ra animalium. — Ait adulteram quandam gemellos 
peperisse, quorum alter similis marito fuerit, al- 
ter moecho. Sed ut hoc modo gemelli concipi 
aut absolvi possint, non sit longum intervallum 
inter duos conceptus. Nam matrix occupata alte- 
ro foetu, cum iam formari et crescere incipit, non 
concedit locum alteri, Sed haec omitto, Nam 


| et Aristoteles inquit, superfoetationem hominum 
rat autem ideo, quia motus ille ac tractatio, non : 


CIL——————ÀÓÓÁÁ——À— - xe - niea UL p eene et sp ue s iau i 


raram esse. Saepius uno conceptu gemelli na- 
scuntur. De laterum vero discrimine verba sunt 
haec in quinto libro Aphorismorum: £uffgue xà 

NW 5c P] - € x 1 , E] ^- 
uy. égóevo iv voiot Qe&toiot , và O6 Ouen &v vois 
&oiaregoicu u&ALov. 


De potentia sentiente. 
Quid est potentia sentiens? 


Est quae ad cognitionem singularium in cor- 
poribus animantium condita est, Etsi autem po- 
stea, cum de iudicio et ratiocinatione in mente 
dicetur, admonendi sunt iuniores, ut apud sese 
cogitent, quantum bonum sit cognitio, et ad quos 
usus homini attributa sit, tamen hic quoque de 
sensibus considerent, dignitatem eorum in homi- 
ne eo maiorem esse, quia nuncii sunt mentis, 
sicut dicitur, a sensu oriri sequentes in mente 
actiones, [Item nihil esse in intellectu, quod non 
prius fuerit in sensu, quod etsi non congruit ad 
omnes noticias, tamen de plurimis vere dictum est, 

Sunt autem sensuum ordines duo: Exte- 
rior, et interior, 

Sensus exteriores sunt quinque: Visus, au- 
ditus, olfactus, gustus, tactus. 


Quid est sensus Visus. 


Est sensus percipiens oculis lucem et colo- 
rem, tanquam propria obiecta, et magnitudines, 

figuras, numerum, motum et.situm corporum 
tanquam communia obiecta, 


Utilitatis magnitudo non potest satis declara- 
ri. Sed monendi sunt iuniores, ut horum mira- 
bilium operum divinorum artem, bonitatem et 
usus aliquo modo considerent. Qualis esset vita, 
$i perpetuae tenebrae essent, aut si lux non posset 
adprehendi? Condidit Deus lucem, et vult no- 
tam esse, et distinxit eam a tenebris, Ac natu- 
ram hominis talem condidit, ut adprehendere lu- 
cem, et discernere eam oculis possit. Nec quid 
sit haec pulcherrima res, lux videlicet, quae 
ostendit res coeteras, verbis exponi potest. Sed 
oculi eam agnoscunt, et a tenebris discernunt, 
Vult autem :Deus hac corporali luce considerata, 
intelligi, et sese esse lucem quandam admirandam, 
ut homines sancti aliquando experiuntur. 


Quod est organum? 


Oculus et in oculo crystallinus humor, qui 
et sua natura lucet, et adferunt ei spiritum nervi 
optici. Hic spiritus vitam impertit oculis, est- 
que velut flammula, naturam referens lucis coe- 
lestis, tribuens vim videndi, Hac flamma tan- 
quam vita, in humorem crystallinum sparsa, fit 
hoc modo visio, quia crystallinus humor recipit 
illatas ab obiecto species, quae ibi imaginem effi- 
ciunt, ut illapsae in speculum, seu ut fit in sigilli 
impressione, 


Quod. est obiectum? 


Propria obiecta sunt: Lux et Color, Nec 
dubium est, colorem esse qualitatem mixti corpo- 
ris, ortam a commixtione lucidorum corporum 
cum obscuris, Haec descriptio utcunque intelligi 
potest, agnita lucis natura, quam oculis cerni- 
mus, Sed constituere lucis definitionem difficile 
est. Nos dicimus, qualitatem esse in corporibus 
coelestibus, et in igni, aere et aqua ostenden- 
tem, et sese et alia corpora. 

Narratio autem prophetica magis perspicua 
est, quae lucem nominat, ipsa corpora coelestia, 
quae sunt fons luminis corporum. Cum enim di- 
citur: Fiat lux, haud dubie significantur corpora 
coelestia, in quibus singulari consilio Deus hoc 
bonum sparsit, quod Lucem nominamus. Cum 
igitur de luce quaerimus, oculi coelum intuean- 
tur, nec quaerant alias definitiones, 

De modo visionis. 


Toties iam dicimus, non penitus perspici re- 
rum naturam, sed utcunque foris aspici, Consi- 
deremus igitur eam quantum conceditur, et agno- 
scamus Deum opificem, qui haec miranda opera 
voluit esse testimonia de sua sapientia et potentia, 
voluit etiam esse commonefactiones de aliis arca- 
nis actionibus. Ut in oculo fiunt imagines, velut 
in speculo, sic ipse nostris mentibus imprimit 
imagines de sese, velut speculo. 

Etsi autem de modo visionis multae quae- 
stiones agitantur, tamen nos, ut in re non per- 
vestigabili, recitabimus sine longa disputatione 
opiniones non monstrosas, quas receperunt eru- 
diti, qui haec diligentius consideraverunt, 





Nonnulli existimarunt, visionem fieri radiis 
ex oculo emissis, et ferientibus seu comprehen- 
dentibus obiecta, Sed Aristoteles sapienter re- 
fragatur, quia in oculo, non extra oculum fieri 
visionem oportet, Tam si radii procurrentes non 
redirent, fieret visio extra oculum, 


Deinde radii non sunt tam longi, ut Lunam 
aut Solem attingant, Quare et Aristoteles et Opti- 
ci dicunt, in medio perspicuo ad oculum, qui et 
ipse lucidus est, ferri colorum species, quas ut 
aér, ita oculus lucidus recipit, Hac receptione 
fieri visionem dicunt. 





Iam altera quaestio est: An a corporibus ali- 
quod lumen spargatur, quod nominant speciem 
visibilem, ut cum in'speculis redduntur imagines, 
existimamus ab obiectis lumen transmissum esse, 
quod cum reflectitur et coit, integram efficit 
imaginem, 

- Occam negat aliquid esse has species, et exi- 
stimat, corpora adparere in lucida superficie, quia 
sic condita sit natura, ut in lucidis res cerni pos- 
sint, Quod vero Optici nominant speciem, arbi- 
tratur eos loqui de lineis mathematicis, quibus 
obiecta occurrunt oculis, non quod reipsa colores 
gignant lumen seu radios, 

Sed alia cominunis est sententia, spargi a 
luce et a colore lumen, ut a sole spargi radios ma- 
nifestum est. Cum enim radii solis in obscuris 
locis per foramen inserti, ab altero pariete re- 
flectuntur, coit lumen, quod ita condensatum 
conspicitur, —Cernimus et refractos radios, qui 
sic vocantur, cum in medio densiore, ut in aqua, 
| aut in vitro, lumen coii, Esse igitur aliquam a 

luce propagatam et effusam qualitatem in aére, 
consentaneum est. 

Accedunt huc et hae coniecturae, quod ma- 
nifestum est, in visione oculos adfici, et regula 
est: Excellens sensibile laedit sensum, ut experi- 
mur conspectu solis aut fulguris laedi oculos. 
Quomodo autem laederentur, nisi res aliqua at- 
tingeret ac feriret oculos? 

Deinde, cur cava specula inversas imagines 
reddunt, ut stare in capite videantur, nisi quia 
species aliter reflectuntur ex cavis, quam ex pla- 
nis aut convexis? . Etsi autem fatemur, totam vi- 
sionis rationem, ut alia multa, impervestigabi- 
lem esse, tamen hac communi opinione contenti 
simus , quae eo eliam nobis minus displicet, quia 
videtur ideo sic condita esse natura lucida, ut 
radios spargat, ut aliquo modo significatio seu 
commonefactio ostendatur de aeterno patre et 
filio, qui est dztevyacuo aeterni patris. 

Ad visionem autem necessarium est medium 
perspicuum , quod nominant 0i qoavég, inter ob- 
iectum et oculum, Nam obiectum sine medio 
perspicuo oculis admotum, non conspicitur. Sit 
igitur intervallum, quo a coloribus lumen spargi 
possit, et sit hoc intervallum perspicuum, vide- 
licet aér aut aqua, quia sine luce externa, colorum 
lumen adeo debile est, ut neque conspici, neque 
discerni possit, —Usitatum est, cum de visione di- 
citur, Medium nominare causam sine qua non, 
Seu ut Graeci loquuntur: à» oíx cvev. Tales 
causae, cur ita nominentur, in physicis recita- 
tum est. 

Situs etiam in visione considerandus est. 
Quidquid videtur, secundum rectam lineam vi- 
detur, AÁc pyramidis figura lineae in oculum in- 
currunt, cuius basis est in obiecto, conus vero in 
oculo, fitque pyramis paulatim minor, quo lon- 
gius ab obiecto recedit, species etiam paulatim at- 
tenuantur, Ex his initiis, de situ, quando et 
qua varietate lineae perveniant ad oculum, doctri- 
na optica extruitur, 

Quanquam autem oculi duo sunt, tamen 
unum obiectum non videtur geminum, quia spe- 
cies ab utroque oculo coéunt in nervos opticos, 
qui iuncti sunt, ut concurrant ibi receptae spe- 
cies, Quare una res non videtur gemina, nisi 
cum species non iunguntur, "Tunc enim una res 
adparet gemina, cum oculi distorti non similiter 
idem contuentur, Haec ratio extat in Problema- 
tis Aristotelis, 

Quid est sensus Auditus? 


Est sensus in auribus, percipiens sonos per 
aérem vel aquam, 


Quod. est obiectum? 


Sonus, Est autem sonus qualitas orta ex 
aéris fractione, quae fit collisis duobus duris cor- 
poribus, latitudinem aliquam habentibus. Haec 
fractio perinde in áére spargitur, ut lapillo in 
aquam coniecto videmus gyros ea agitatione pro- 
ferri. Ut autem in angustis fontibus circuli illi 
cum cito in parietes impingunt, repulsi, gemi- 
nant circulos, ita reddita fractio in locis tectis, 
cavernosis, aut laqueatis, aut densioribus sylvis, 
geminat sonos, quae geminatio nominatur Echo. 


Quod. est organum? 


In foramine ossis petrosi sunt duo panniculi 
subtiles et solidi, orti a nervis auditivis. Alter 
panniculus continet et alligat ossiculum simile 
incudi. Supra vero hanc incudem aliud ossicu- 
lum est, simile malleo, quod ab altero panniculo 
sustinetur, sicut corda tympano intenditur, Cum 
hic malleus a sonis impulsus ferit incudem, exci- 
tantur ea percussione spiritus in nervis, et fit au- 
ditio, id est, perceptio soni pulsata incude, ut 
si chordae pulsatae sonos redderent. 

llla igitur machina incudis, mallei, cum 
panniculis, nervis et spiritibus, sunt organa im- 
mediata auditus. —Coeterae partes aurium adiu- 
vant praeparationem,  Anfractus colligunt et con- 
tinent sonos, ne subito irruentes in organum au- 
ditus, aut confundantur, aut laedant organum. 


Quod est medium? 


Medium est aér, qui est duplex. Exterior, 
in quo gyri perferuntur ad aures. Interior et 
cognatus, qui est in ipso foramine ossis petrosi, 
qui est mixtus spiritu auditivo, ut gyrationes illas 
accipiat, et feriat panniculos et malleos, Ac inde 
aurium tinnitus oritur, cum intus vapores acrem 
illum spiritu mixtum turbant. 

Nec vero tantum in aére fit auditio, sed 
etiam in aquis, ut constat pisces audire, Sed id 
medium obscurius est, et ad homines nihil ad- 
modum pertinet. 


Quid est sensus Olfactus? 


Est sensus in prioribus ventriculis cerebri, 
percipiens odores. 

Quod, est obiectum? 


Odor, qui est qualitas in halitu exeunte ex 
mixtis, in quibus aérea humiditas seu plus, seu 
minus terreae naturae exuberanti, et coelesti aut 
igneo calore ustae, ac velut torrefactae permixta 
est, ut sentimus olere fumantia ligna, quae alio- 
qui sunt sine odore. 

Ideo sic Aristoteles confert inter se odores et 
sapores, ut dicat in odore dominari siccitatem, 
humiditatem vero in saporibus, Et in Problema- 
tum libro inquit: Tà zvgoUuevo 7ztüc vd 0yQó- 
viua Qyóvvaw óMymv, e0o01 yivevot, — Usta quae 
modicam habent humiditatem, fiunt fragrantia. 
Sed tamen prorsus arida, quae sunt, ut Aristo- 
teles nominat &yvuc, non sunt odora, ut Lapi- 
des, tametsi in his et frigiditas et ariditas causae 
sunt, ne insint odores. Non enim gigni odor 
potest, nisi calor substantiam defecatam terreae 
et acreae naturae, resolvat et expellat. Itaque 
fragrantia omnia, etiamsi sunt natura frigida, ut 
Rosae ac Violae, tamen odore ipso leviter ca- 
lefaciunt. 

Hinc ratiocinari possumus, quare in Oriente 
res nascuntur odoratiores, quia ea loca calidiora 
sunt, 

Hinc et ratio sumenda est, quare dulcia mi- 
nus sint odorata, quia sunt humidiora, Contra 
vero magis fragrantia sunt, in quibus aliquid inest 
acrimoniae. Suntenim sicciora, et, ut ita dicam, 
usta seu torrefacta, ut Libanotis, cui nomen est 
vulgare Ros marinus, cuius odor cum sit gra- 
tissimus, lingua testatur saporem amarum esse. 
Utrumque indicio est, libanotida calidam esse, 
sicut et Nicander inquit: 7] GUye xo govósooar 
àv neguQaAnéa rSav. 

Aut tu radicem calidae libanotidos ure 
Foecunda in tereti quae gignit canchrye semen. 

Ut igitur magna temperamentorum varietas 
est in herbis, floribus, radicibus, ita magna odo- 
rum varietas efficitur, et consideratio digna est 
studiosis. ; 

Species autem duae praecipuae constituuntur, 
Bonus odor, qui, ut in saporibus dulcedo, plus 
refert a&reae naturae, et cum ex partibus suavi- 
bus et recte temperatis et magis calore coelesti 
coctis oriatur, cerebro gratus est. 

Contrarius odor bono, nominatur foetor, 


qui ut stercus humanum ex partibus viciosis et | 


male torrefactis exhalat, et sua natura venenum 
MrzrnaAxTH. Orrn, Vor, XIII. 

est cerebro, Hae duae species facile agnosci et 
discerni possunt. Altera nominatur e?ó0sc, al- 
tera üvod0:c. 

Adiiciuntur et duae differentiae, sumptae a 
saporibus, uc acris odor, qualis est Citrini, Allii, 
Cepae. Et acidus, qualis est Áceti. 

Extant apud Plinium et aliae adpellationes, 
quas enarrare difficile est, ut acuti odoris et ig- 
navi. Interdum graveolens est idem quod foeti- 
dum, Óvod)se. Ut foetorem sub humeris nomi- 
nat Plinius Graveolentiam alarum, . Et Virgilius 
inquit: Aut ubi odor coeni gravis, 

Apud Graecos aliud est Óvoddsc, aliud /ga- 
gUoOuor, Nam multa sunt jagvoOua , quae non 
sunt foetida, ut Aloé, folia Sambuci, Lilium, 
Artemisia dicuntur a Dioscoride /agtoÓue, et a 
Plinio graveolentia, cum tamen non sint foetida, 
Imo Dioscorides ait, Polium esse /agvoÓov  us- 
và nóongs tÜwOsíec. Et de Cunila seu Origano 
inquit Virgilius: Graviter spirantis copia Thym- 
brae. Non est autem ingratus odor origani, ut 
constat, Plerumque igitur /agvoÓuov significat 
non quod foetore, sed quod nimia, et, ut ita di- 
cam, densiore fragrantia offendit. Haec brevi- 
ter de paucis adpellationibus dixi, ut in lectio- 
ne autorum diligentius consideretur earum signi- 
ficatio, 

Aiunt autem hominibus hebetiorem esse ol- 
factum, quam canibus et quibusdam aliis ani- 
mantibus, quia cerebrum habent copiosius et hu- 
midius. 


Quod est orgaaum olfactus? 


Verum organum olfactus sunt duae propagi- 
nes a prioribus ventriculis cerebri descendentes 
ex ipsa cerebri substantia in os7/2u0et0c, sparsae 
ad foramina, ut in descriptione anatomica dictum 
est, supra nares ossi frontis insertum esse os, 
quod multa exilia foramina habet, quae sunt mea- 
tus et aéris et odorum, quod antiquitas nominat 
vel 22u0s02c, id est, colatorio simile, vel oztoy- 
yosióéc, quia multa in eo foramina conspiciuntur, 
velut in spongia. 

Cum igitur per haec foramina penetrarunt 
halitus, qui odores perferunt, arripiuntur et per- 
cipiuntur per illas cerebri propagines, et transmit- 
tuntur in priores ventriculos cerebri, quod bonis 
odoribus vult natura suaviter foveri, Nares ve- 
ro ita serviunt huic beneficio, quia in eis colli- 

guntur halitus, et via sunt collectis halitibus ad 
illa foramina. 


De medio. 


Ut odor exhalans a corporibus, spargi possit, 
medio opus'est, per quod transmittatur ad orga- 
num. Nobis igitur medium est aer, Pisces per 
aquam odores percipiunt. Nam alii aliis escis ca- 
piuntur. Et polypum aiunt fugari a saxo, cui 
adhaeret, origano illito, 


Quid est sensus Gustus? 


Est sensus in lingua et palato percipiens sa- 
pores. 


Quod. est obiectum? 


Sapor, qui est qualitas in succo, in quo hu- 
miditas vincit siccitatem terrestrem, calore utram- 
que digerente, Dixi enim supra, in sapore do- 
minari humiditatem, | Quare "Theophrastus sic 
definivit saporem: Sapor est partis siccae percola- 
tio per humorem a calore facta. ^ 

Graeci cum obiectum gustus nominant, utun- 
tur adpellatione yuuóc, quam vocem promiscue 
usurpant pro sapore et pro humore, Aliud no- 
men est yvÀóc, liquor. Et Galenus inquit, veteres 
Graecos non yvÀór, sed xuuóv dixisse pro humo- 
re, sapore et liquore, 

Saporum species aliter ab aliis numerantur, 
et Galenus inquit, difficulter eas discerni posse. 
Aristoteles et "Theophrastus recensent octo diffe- 
rentias: 


Dulcis, yMxüsg. 
Pinguis, Arcos. 
Austerus, o0175906. 
Acerbus,  OrQuqvóc. 
Acris , Óouuvs. 
Amarus,  7uxQóc. 
Acidus, . óé)c. 
Salsus, | éAuvgóc. 


Has adpellationes prodest notas esse, quia 
passim obviae sunt in descriptionibus plantarum 
etliquorum, Et consideratio harum differentia- 
rum continet eruditas disputationes, qualibus 
temperamentis qui sapores gignantur,  Acria ca- 
lida sunt, ut Piper, Allium,  Acerba frigida, ut 
fructus Glandium, Castaneae, Addam igitur bre- 
ves descriptiones. 

Dulcis sapor est, in quo exuberat aérea hu- 
miditas in iis, quae sunt temperate calida, et 
quem, cum naturae sanguinis nostri et carnis 
proxime congruat, lingua avide excipit, ac vo- 
luptate ac dilatatione adficitur, eo fruens non lae- 


ditur, non exulceratur ab eo, nec refugit eum, 


ut amara seu acria, Dulcia sunt Lac, Mel, Vi- 
num, Ác regula nota sit, nutrimentum homi- 
nis oportere esse dulce, aut dulci permixtum, 
Nam dulcia ungunt, implent et restituunt erosas 
particulas, Sed interdum excellenter dulcia no- 
cent, quia cum sint valde calida et aérea, cito in 
igneam naturam vertuntur, ut Mel et Saccarum 
celerrime vertuntur in rubram bilem. Quare 
avidius usi saccaro saepe periculose inflammantur. 
Ad haec dulces cibi intemperantius eduntur. 
Ideo propter humoris copiam sequuntur putre- 
factiones. 

Pinguis sapor vicinus est dulci, Est enim 
in liquore dulci, in quo tamen aérea humiditas 
sparsa est in re minus tenuium partium, el calor 
debilior est, ut in Oleo, Butyro, Carne, Haec 
quoque si sint mediocria, prosunt in nutrimento, 
Sed nimis pinguia nocent, quia solent supernata- 


re, et impedire coctionem, et oppilationes efficere. 


Vulgo hunc saporem nominant unctuosum, 

Nec discerno a dulci suavem odorem, nisi 
gradibus, Cum enim dulcedo mediocris est, et 
recte temperata, fit suavis, Ut manus cum in- 
seritur aquae mediocriter calidae, adficitur vo- 
luptate, ita mediocriter dulcia, quia sunt tempe- 
rate calida, et cum sanguinis et carnis natura con- 
gruunt, efficiunt suavitates, 

Sapores contrarii sunt dulci, pingui et sua- 
vi, amarus, acris, acidus, acerbus, austerus 
et salsus, Hi vere differunt, ut exempla et ef- 
fectiones ostendunt, etiamsi imperiti non satis di- 
iudicant has differentias, Genus sit commune 
omnium, dulci contrarios esse, et astrictionem 
efficere, quae alias magis, alias minus offendit 
seu exasperat linguam. 

Amarus, zuzgóg, sapor est, qui detergit et 
mordet linguam, estque in natura terrestri crassa, 
in qua excedunt calor et siccitas, ut in Bile, Ni- 
tro, Marrubio, Absynthio, 

Acris, Ógiuóg, non solum mordet ac rodit 
linguam, sed etiam urit, penetrat, et valde dis- 
solvit, ut ferrum ignitum, . Estque in natura te- 
nui, in qua excedunt caliditas et siccitas. Et 
acria superant calore res amaras, Sunt autem 

acria, ut Piper, Zinziber, Allium, Cepa, gra- 
num Cnidium, id est, $ellevfaf3, Calx. 

Acidus, ó£)c, acetosus est, qui mordendo 
constringit et refrigerat, ac citra calefactionem at- 
tenuat, dividit et vellicat, Estque in natura 
lenui, frigida et sicca, in qua dominatur frigidi- 
tas, Nam quae sunt tantum acida, sunt praeci- 
pue frigida, ut oxalis, quae vulgo Acetosa nomi- 
natur, quia haec pure hunc saporem habet. Est 
et Species mali punici vere acida, 

Alia quaedam sunt mixtae qualitatis, ut ace- 
tum, quod est subacre, quia etsi frigidum est, ta- 
men retinet obscurum calorem, ut cinis ex vini 
corruptione. Inde fit subacre, sed tamen domi- 
natur frigiditas. Cum enim exhalant aéreae par- 
tes, et reliquae manent terreae, dilutae aquosa 
tenui parte, fit acetum sua natura frigidum. 

Cient autem acida appetentiam , quia humo- 
res viciosos in orificio collectos, dividunt et pel- 
lunt, et mordicatione non urente irritant ventri- 
culum, ut Oxalis grata est in febribus, non solum 
quia pellit biliosos humores, sed etiam quia calo- 
rem biliosum mitigat, 

Acerbus sapor ovQvq»vóg est, qui contrahit 
linguam, et introrsum pellit, ideoque constipandi, 
densandi et astringendi vim habet. Estque in 
natura terrestri, crassa, frigida et sicca, Ideo 
enim acerbus sapor dicitur esse tardior, quam aci- 
dus, quia acidus est in natura tenuiore minus ter- 
restri. Ácerba sunt, ut, fructus glandium, pyra 
sylvestria, et in genere immatura poma, mala cy- 
donia, ac magis immatura, Nam postquam ma- 
turuerunt, fit mixtus sapor ex acerbo et dulci, si- 
cut nucum ex acerbo et pingui, Sunt ozgugv et 
fructus poterii, qui vulgo ribes dicitur. Item ca- 
staneae, corna, et poma Cynosbati, $einboten. 


Quanquam autem recentior aetas mutavit 
appellationes, et pro acerbo dicit alias otuzttixóv, 
alias ponticum, tamen quia confusio in nomen- 
claturis parit errores, revocandae sunt veteres ad- 
pellationes, Ideo graecas et latinas adscripsi, qui- 
bus intellectis, recentiores collatae etiam facile 
intelligi possunt, —Xruztxóv a OvUqo, id est, 
astringo, usitata Graecis vox est in genere, pro eo 
quod habet vim astringendi, Ponticum existimat 
Pontanus dictum esse a pungendo. Recentiores 
etiam discernunt stypticum et ponticum, non spe- 
cie, sed gradibus. Ponticum dicunt esse valde 
orQvQvóv, ut sunt pruna sylvestria, quae nos no- 

minamus Clefen, De quibus Virgilius dixit: Spi- 
nos iam pruna ferentes, "Vulgo alieno nomine 
adpellant Acacias. At stypticum aliquanto minus 
^ . L 
orQuqvor est, ut mala Cydonia, Sed singulae 
saporum species varios habent gradus, et mixturae 
sunt saporum, ut mora sunt OzQUQvG, acida, et 
nonnihil dulcia, 


Austerus, c2017,906, sapor est, qui asperita- 
tem quandam in summa lingua efficit, et leviter 
desiccat, nec pellit intro, nec condensat, ut acer- 
bus sapor, Est enim quaedam inter hos vicinitas, 
ut cum Oóugozeg sint acerbae, postea in eis aucto 
humore, sequitur austerus sapor. Est igitur au- 
sterus sapor in natura terrestri, crassa, frigida et 
sicca, sed plus habente caloris et humiditatis, 
quam habent acerba. Est autem inter vini sapo- 
res austerus. Et Galenus inquit, austera vina 
magis corroborare ventriculum, et minus officere 
cerebro. luvant enim ventriculum nativa sicci- 
tate, et aliquantulum astringunt, et minus calidos 
fumos exhalant, sed tamen de vino non crudo, 
non nimis aquoso ac tenui loquitur, 

Salsus, &Auvgós, sapor est, qui linguam non 
contrahit, nec constipat, sed detergit et abluit 
disgregando et exiccando. Huiusmodi est salis 
natura, qui ideo putrefactiones impedit, quia de- 
siccat et extenuat, ac erodit humiditates. Ideo 
mollem carnem indurat, et duram reddit mollio- 
rem, nam ut in molli absumit superfluam humi- 
ditatem, ita rursus duram erosione attenuat ac re- 
laxat, Estque salsus sapor in natura terrestri, 
crassa, calida et sicca. 

Has differentias recitavimus, quia et voca- 
bula intelligi prodest, et studiosi Physices diver- 
sas qualitatum effectiones in his exemplis consi- 
derare possunt, 


Quod est organum gustus? 


Est pellicula expansa in lingua sub carne 
porosa seu spongiosa, quae est in linguae super- 
ficie, Eadem pellicula et in palato sparsa est, ori- 
turque a nervis per palatum demissis ad linguae 
radicem, qui et gustum et tactum linguae ac pa- 
lato suppeditant, Nam alii sunt nervi, qui mo- 
tum linguae impertiunt. 

Medium quo fit gustatio, est vel exterius, sa- 
livalis humiditas, vel interius, caro fungosa. Ideo- 
que febri laborantibus omnia fiunt amara, quia 
redundat in lingua , pahya biliosa. 

Quid est sensus Tactus? 


Est sensus percipiens primas qualitates pelli- 
cula nervea expansa per carnem toto corpore, tan- 
quam reti, 


Quod, est organum tactus? 


Ut nervi coeteris sensibus vim sentiendi im- 
pertiunt, ita constat tactus organum esse pellicu- 
lam nerveam intextam carni, toto corpore, sub 
extrema cute, eaque pellicula comparet, quacun- 
que carnis parte dissecta. 


Oritur autem a nervis et cerebri et medullae 
spinalis, etsi tactum acriorem suppeditant nervi 
subtiliores, videlicet propagati a cerebro, ut qui 
ad capsulam cordis, item qui ad orificium ventri- 
culi descendunt, 


Medium vero per quod nervi seu pelliculae 
tactum percipiunt, est caro bene disposita, aut 
o$.cui nervus inseritur, Nam et dentes tactum 
'péreipiunt, — Aristoteles paucis verbis in libello 
de sensu videtur collocare organum tactus in 
corde, fortassis eo, quod inde nervos oriri putat. 
Sed nos eam opinionem non amplectimur. 


Quod. est obiectum? 


Qualitates primae:  Caliditas, frigiditas, 
humiditas, siccitas; et aliae quaedam, quae has 
comitari solent: durum, molle, asperum, gla- 
brum, grave, leve, densum, rarum. 


Quot sunt obiecta communia? 


Quinque nominantur obiecta communia, 
quia a pluribus sensibus percipiuntur: Magni- 
tudo, figura, numerus, motus, quies, Hic vo- 
lens omitto cavillationes, quae opponuntur de 
modo, quo percipiuntur haec communia obiecta, 
Ac satis est scire, talem esse naturam. Color est 
in corpore quod habet latitudinem, Cum igitur 
color oculis cernatur, necesse est et latitudinem 
conspici, quae est magnitudo, [ta calor est in 
corpore quod habet latitudinem. — Cum igitur ca- 
lor tactu percipitur in corpore longo et lato, ne- 
cesse est simul ea spacia tangi et percipi. 


SCRIPTA PH. MEL. AD HIST. PROF. ET PHILOS. SPECTANTIA. 


120 


De sensibus interioribus. 


Quid est sensus interior? 


Est potentia organica intra cranium ad cogni- 
tionem facta, antecellens actiones sensuum exte- 
riorum, Nam si animantia tantum adprehende- 
rent obiecta sine diiudicatione et sine composi- 
tione, seu qualicunque ratiocinatione, quantu- 
lum prodesset ille incursus obiectorum in exter- 
nos sensus? Est ergo addita sensibus exteriori- 
bus alia superior facultas, magis miranda, quam 
simplex adprehensio sensuum exteriorum. 


Quot sunt sensus interiores? 


Actiones interiorum sensuum plures esse ma- 
nifestum est, videlicet: diiudicationem obiecto- 
rum, memoriam, et compositionem seu ratioci- 
nationem, ut Leo Romae in circo videns medi- 
cum, qui ipsi vulnerato spinam olim extraxerat, 
quia retinuerat in cerebro speciem eius, et memo- 
riam beneficii, agnovit eum, et sua quadam com- 
positione distinxit ab aliis, et quasi ratiocinans 
blanditus est ei, ut tunc solebat, cum beneficium 
accepit. 

Iam igitur quaestio est, an haec actionum 
diversitas in uno loco seu organo fiat, et quo- 
modo fiat? 

Esse autem diversa organa adprehensionis et 
memoriae, inde manifestum est, quia experientia 
compertum est, amitti memoriam non amissa ad- 
prehensione, Ut Thucydides describens pestilen- 
tiam Atticam, narrat quosdam cum convaluissent, 
tamen fuisse adeo orbatos memoria, ut nec sese 
nec suos familiares nossent. Hi tamen cibum, po- 
tum, et similia agnoscebant et discernebant. 

Illustre signum et hoc est diversitatis orga- 
norum, quod in medendo adplicantur remedia 
pro facultate memoriae ad posteriorum cerebri 
partem, | Conturbata ratiocinatione medemur ante- 
riori parti seu mediae. Distant igitur locis orga- 
na. His coniecturis non vanis contenti simus, et 


| mirabilium in cerebro actionum et instrumento- 


rum consideratione moveamur, ut de Deo opifice 
cogitemus, et ipsum cerebrum, quod lucis divi- 
nae domicilium est, maiore cura tueamur. 

Etsi autem alii aliter numerant sensus inte- 
riores, tamen cum consensus sit de reipsa, non 
est opus litigare de modo enumerationis, 

Nos Galenum sequimur, qui tres sensus inte- 
riores recenset: Sensum communem, cogitatio- 
nem seu compositionem, et memoriam, Nomina 
apud Galenum haec sunt: qovzaGtixór , Owtvor- 
1ixóv et uyruovevtizóv, Hae adpellationes per- 
spicue indicant discrimina. 

Sensus communis apprehendit imagines obla- 
tas a sensibus exterioribus, et discernit obiecta 
singulorum sensuum. 

Deinde alia vis, componens et dividens, et 
aliud ex alio eliciens tanquam ratiocinatur, et 
iudicat, 

"Tertia retinet obiectorum memoriam, eaque 
recordatur, 

Sunt autem organa haec. Anterior pars in 
geminis cavitatibus, seu ventriculis cerebri, est 
organum sensus communis, Postquam enim ut 
in speculis, ita in organis exteriorum sensuum 
fulgent imagines, spiritus vibrati induunt earum 
similitudinem, et transvehunt eas ad cerebrum. 
Ibi ut lingua format articulatam vocem, ita et 
cerebrum vibratum a spiritibus format suo quo- 
dam admirando motu quasi collocans spiritus, 
alia atque alia simulacra, Ut enim fiant actiones 
et imagines in cerebro, concurrere et spirituum 
vibrationem, et ipsius cerebri motum aliquem, 
consentaneum est. Non enim tantum feritur ce- 
rebrum a spiritibus, sed ipsius etiam aliquis mo- 
tus est, tanquam collocans spiritus, componens 
et distribuens, sicut linguae motus diversi sunt, 
quasi collocantis in aére diversas figuras articula- 
tae vocis, 

Ita condita est hominum natura divinitus, ut 
fieri cogitationes in nobis, et formari ac ordinari 
imagines sciamus, Quomodo fiant, non cernimus 
in hac caligine. Sed tamen hanc ipsam formatio- 
nem imaginum non dubium est umbram esse si- 
gnificantem aliquid de Filio Dei, ut enim aliquo 
modo consideremus, cur Filius cogitatione geni- 
tus nominetur Imago aeterni Patris, etiam in 
nobis voluit Deus imagines fieri cogitatione. 

Sunt autem officia primi sensus interioris, 
accipere omnium exteriorum sensuum obiecta, et 
ea discernere, Oculus pariter albedinem et nigre- 
dinem percipit. Sed sensus communis discernit, 

Deinde proximus est sensus, cui tribuuntur 
compositio, seu aestimatio, seu qualiscunque ra- 
tiocinatio et iudicium, — Aristoteles a priore non 
discernit, Sed ut dixi Galenum sequimur, et 
organum ei in medio cerebro attribuamus, Aiunt 

enim naturas hallucinatrices esse in ratiocinando 
et iudicando eas, quibus media cerebri pars lan- 
guidior est, ut supra de Thersitae capite dictum 
est, de quo inquit Homerus: qo£óc £r zeqoMjv. 

"Tertio loco numeratur memoria, cuius orga- 
num esse in postrema parte cerebri, multa signa 
sunt, sive ipsum cerebellum dicamus id organum 
esse, sive partem vicinam, 

Est autem cerebellum siccius, et multos sinus 
habet, quare ad accipiendas imagines et retinen- 
das magis accommodatum esse existimatur. Ut 
autem in cera oggoyidec imprimuntur, ita 1n or- 
gano memoriae a spiritibus imprimi simulacra 
cogitemus, Aliquam vero esse organorum distin- 
ctionem, consentaneum est, ut supra dixi, etiam- 
si intervallo non satis discerni possunt. 

lllud autem saepe cogitemus, cum in nobis 
sit ratiocinatio, et humanam naturam aliunde 
ortam esse constet, sequi necessario, opificem 
huius naturae sapientem esse, quia impossibile 
est, a natura bruta oriri intelligentem. — Restat 
igitur alia vita, in qua et opificem et has machi- 
nas melius intelligemus, ut postea copiosius di- 
cetur. 


Quid. est potentia appetitiva? 


Descripsi sensus ut potui, Nunc adiicienda 
est potentia adpetitiva, quae est facultas prose- 
quens aut fugiens obiecta, Comes est cognitionis, 
Ac de bestiis facile intelligi potest, ideo eis in- 
ditam esse cognitionem, ut sensus monstrent vitae 
praesidia et contraria. |n homine est sublimior 
cognitio, ut agnoscatur et celebretur Deus. Et 
servit hnic cognitioni etiam adpetitio, ut homo 
diligat Deum, laetetur et acquiescat in eo, Sed 
postea de superiore illa cognitione et adpetitione 
dicam. 

Initio autem vulgaris partitio tenenda est, 
de adpetitu, quàm etiamsi nonnulli cavillantur, 
tamen usitatam esse eruditis videmus, et utilem 
esse discentibus non dubium est. 

Triplex est adpetitus: Naturalis, sensitivus, 
et voluntarius. 

De naturali adpetitione non sic loquimur, ut 
supra, ubi tantum inclinationem, non actionem 
aliquam significat, ut cum dicimus: Materia ad- 
petit formam, — Lapis naturaliter adpetit locum 
deorsum, Hic enim significat et naturalem incli- 
nationem et actiones, quae tamen non oriuntur 

a sensu, videlicet, atitraclionem, retentionem, 
expulsionem. — Sic planta arescens adpetit riga- 
tionem,  Exhaustae partes corporis adpetunt nu- 
trimentum, | Et ut magnes ferrum attrahit, ita 
membra lambunt venas, et venae attrahunt san- 
guinem. Rursus onerata vasa repletione immo- 
dica, adpetunt levationem. Hic adpetitus ad ve- 
getativam potentiam pertinet, quae sic adpetit nu- 
trimentum. 


Sed haec vocabula, fames etsitis, significant 
non tantum adpetitionem cibi et potus, sed etiam 
sensum illius suctionis, hoc est, dolorem ex su- 
ctione ortum. Nos tamen non nimis subtiliter 
loquentes, transferimus famen et sitim ad adpe- 
üitiones naturales, ut has adpetitiones ab adfecti- 
bus discernamus, qui sequuntur cognitionem, et 
aliquo modo regi possunt imperio rationis, 


Adpetitus sensitivus est, qui comitatur sen- 
sum, et tantum competit animantibus. Hic du- 
plex est: aut fit per contactum, aut sine contactu, 


Adpetitiones, quae fiunt per contactum, sunt 
duae, delectatio et dolor, tactum seu aliorum 
quorundam sensuum actionem comitantes. 


Est igitur delectatio, in nervis aut pellicula 
nervea, perceptio obiecti convenientis, non lae- 
dens nec lacerans nervos, sed a natura ordinata 
ad eorum conservationem, ut faucibus arefactis 
in siti gratia est rigatio, quae fit boni potus per- 
ceptione, qua nervi recreantur, [n frigore pedi- 
bus nimium frigefactis, gratus est calor recreans 
nervos. 

Dolor vero est nervorum seu pelliculae ner- 
veae laesio aut laceratio, quae fit ab obiecto non 
conveniente, Ut cum ignis urit partem corporis, 
Est autem ut tactus, ita delectationis et doloris 
organum pellicula nervea intexta corpori, fitque 
dolor acrior, cum ipsi nervi proxime laeduntur, 
ut fit in spasmis, aut in cruciatibus, qui fiunt, 
cum calculi distendunt venas et nervos. 

Ut autem sensus per sese agunt naturaliter, 
Oculus incolumis apertus obiectum oblatum 1usto 
intervallo, non potest non videre: ita in nervis 
naturaliter fit delectatio aut dolor, — Nec causa est 
alia quaerenda, sed sciendum est, ad haec officia 
nervos conditos esse, ut sint instrumenta sensus 
et motus, et adficiantur delectatione et dolore. 

Hac naturae proprietate considerata, satis 
perspicuum fit, non omnes dolores aut delectatio- 
ges oriri a cogitatione, aut tolli cogitatione posse, 

ut Stoici fingunt, quorum errores de adfectibus 
postea refutabimus. 


Sunt igitur alii quidam gradus adpetitionum, 
qui non fiunt per contactum, sed sequuntur cogi- 
tationem, et proprie sunt in corde, ac nominan- 
tur Ádfectus. Hos discerni oportet ab aliis gradi- 
bus, qui sunt in ventriculo, aut in nervis in reli- 
quo corpore, videlicet a delectatione et a dolore. 


Est et diligentia digna eruditis, considerare 
subiecta seu loca, in quibus proprie et vere sunt 
singula genera, Nec decipiantur poétarum aut 
Platonis sermonibus, qui amorem in epate collo- 
carunt, ut allegoriam de Tityo interpretamur, 
cuius cum epar dicant lacerari a vulturibus, pro- 
pterea quod amaverit Latonam aiunt significari, 
in epate sedem esse amoris, ut Lucretius inquit 
libro tertio: 

Sed Tityus nobis hic est, in amore iacentem, 

Quem volucres lacerant, 


Et Theocritus in Adonide inquit de osculo: 
T'ocovróv 4e gíAacov, cov Gee. TÓ qihaqu. 
"M yore ám Wvyiic duóv orópa, X sig iuóv qma. 
Jlvsoua v£0v Qevote, vÓ 03 ce9 yAvx) gíAvQov duéAEn. 
"Tantisper da suaviolum, dum basia vivunt, 
Ex animaque tua dum spiritus in mea labra 
Influit, inque iecur, mulgenti dulcia philtra. 
Sed haec. poética relinquamus, ac veritatem con- 
sideremus. 

Sunt autem adfectus qui proprie sic nomi- 
nantur, motus cordis noticiam sequentes, prose- 
quentes aut fugientes obiecta, qui cum aut iuvent 
naturam, aut destruant, semper comitantur ex- 
tremi motus, aut laesa natura dolor ac destructio, 
aut suaviter mota, delectatio seu laeticia acquie- 
scens in obiecto, 

Ác ordo naturae considerandus est, motibus 
cordis antecedere cognitionem, ut dicitur: 

Quod latet ignotum est, ignoti nulla cupido. 
Item: 

'Ex ro? ógüv yíyverat 10. dgáv. 

Ut autem in Deo ipso est sapientia discernens 
recta et non recta, et deinde voluntas, volens 
recta, et sua quadam laeticia acquiescens in rectis, 
et nolens contraria, et vera indignatione repellens 
ac destruens: ita vitam hominum ordinavit, ut 
sint leges seu noticiae recta praecipientes, prohi- 
bentes contraria, deinde vero sint magistratus, 
qui recta facientes protegant, et repellant ac tol- 
lant contraria facientes. Ideo autem haec ita or- 
dinata sunt, ut agnoscamus et esse Deum, et sa- 

pientem, iustum, iudicem et vindicem esse, et 
ut sciamus, nos imaginem Dei esse, et eum imi- 
tari debere. 

Ad hanc considerationem Dei et politicae 
gubernationis deducendi sunt homines, cum 
causas utcunque considerare student, quare ad- 
fectus in nobis conditi sint, Non agnoscitur Deus 
a coelo, a terra, a planus et pecudibus, etiamsi 
ei obediunt. Sed angelos et homines ita condi- 
dit, ut velit se ab eis agnosci. Fecit igitur eos 
naturas intelligentes, et attribuit normas iudicii 
certas noticias, Sicut magistratui leges tradit. 
Nec vero legum utilitas esset, nisi magistratus 
protegeret recta facientes, et contraria facientes 
tolleret. Ita vult Deus in ipso homine esse ad- 
fectus tanquam executores noticiarum, vult laetari 
corda, cum noticiis recta praecipientibus obtem- 
peramus, Voluit ita vivere et conservari hanc 
naturam laetantem agnitione Dei, et acquiescen- 
tem in Deo. lwursus etiam vult in cordibus no- 
stris vindices esse ingentes motus, qui coherceant 
nos, et puniant facta contra legem. — Vult esse 
flammas irae et doloris, quae destruant naturam, 
postquam non congruit ad sapientiam et normam 
divinam, Ita Cain, Saul, ludas et similes de- 
struuntur ira et dolore post scelera, Ut igitur no- 
ticiarum seu legem executores in nobis essent, ad- 
fectuum ignes nobis insiti sunt. 

Huius causae consideratio utilis est, et de- 
ducit nos ad archetypum, et postea multa monet, 
de ordine adfectuum, quem conditor instituit, et 
de confusione ordinis, quae postea sequuta est. 
Ac studiosi diligenter haec initia de causis adfe- 
ctuum, et de collatione ad Deum, et ad imperia 
considerent, Nunc addo partitionem. 

Adfectuum alii naturam iuvant, 
Sstruunt, 

Iuvantes naturam, ut laeticia, spes, amor, 
oriuntur a noticia monstrante quiddam boni, sive 
sit toti homini bonum, sive parti, et sive erret 
noticia, sive recte iudicet. | Ut laetatur Augustus 
audita fama victoriae etiam falsa. 

Adfectus autem destruentes naturam, ut, tri- 
sticia, metus, ira, odium, oriuntur a noticia 
monstrante quiddam mali, sive sit toti homini 
malum, sive parti, et sive erret noticia, sive recte 
iudicet. Ut, Solon moestus est audita fama de 
morte filii, quanquam falsa, | Noticiae enim ante- 
cedunt adfectibus, ut dictum est, et obiecta mon- 
strant. — Quid autem nominetur Bonum, quid 


II. 


alii de- 

Malum, infra dicemus, et alibi in Ethicis recita- 
tur, Nunc utcunque specierum vocabula decla- 
rabimus, 

Laeticia est motus, quo cor acquiescit in bono 
praesenti, et est dilatatio, qua cor velut accipit 
intra sese, et amplectitur obiectum, ut amans 
laetatur amplectens puellam, eamque velut adiun- 
gere cordi, et intra cor accipere conatur. Nec 
verbis descriptionem illustriorem tradere possum, 
sed sensu discernitur laeticia a moesticia, Et dis- 
crimen esse Deus voluit, ut antea dixi, ut aliis 
rebus iuvari naturam, aliis puniri et destrui sci- 
remus, 

Ac de laeticia consideretur causa. — Voluit 
Deus laeticia dilatari cor, ut primum et ante omnia 
Deum ipsum acciperet. Est autem Deus vitae et 
quietis, non destructionis autor, [Ideo laeticia 
hoc modo condita est, etiamsi nunc quidem in 
hac naturae depravatione turbatus est adfectuum 
ordo, 

Contrarii adfectus, qui destruunt naturam, 
sunt notiores, uttristicia, timor, ira et similes. 

Est igitur tristicia motus cordis, quo per- 
cussum cor obiecto ingrato, constringitur, pre- 
mitur, tremit et languefit cum acri sensu doloris. 
Ac nisi desinat tristicia, tandem cor torrefactum 
extioguitur. ic cruciatus nobis inditus est, ut 
et metus futuri mali nos coherceat, et tristicia 
propter praeteritum (malum sit vindex et poena 
scelerum, et testis iudicii Dei. 

Unde autem est in laeticiae suavitas, et in 
tristicia cruciatus ? 

Hi motus grati et ingrati primum oriuntur 
ab ipsa cordis substantia, quod ita conditum est, 
ut sit fons et sedes adfectuum, et suis quibusdam 
villis dilatatur et constringitur, Et, si licet uti 
hac similitudine, his villis, quasi manibus attra- 
hit ac depellit obiecta. 

Praeterea sensus fit acrior, quia subtiles nervi 
a cerebro deducti sunt in corpus cordis, qui ad- 
dunt delectationem laeticiae, ct acerrimos dolores 
tristiciae, Augetur dolor et vicinarum partium 
constrictione. 

Ideo autem hi praecipui et acerrimi motus 
sunt attributi cordi, qui sunt aut vitae conserva- 
tio, aut destructio, quia in corde initium est vi- 
tae, et fortassis cor sedes et domicilium est animae, 

Spes est motus, quo cor futurum bonum ap- 
petit, seque ad illud accipiendum, ut ita dicam, 

aperit ac praeparat. Estque similis motus laeti- 
ciae, quae quidem et spei permixta est. 

'Timor est motus, quo cor constringitur, tan- 
quam fugiens futurum malum. Estque similis 
motus tristiciae, quae et timori permixta est, 

Amor est motus, quo cor appetit aliquod seu 
vere bonum, seu quod videtur bonum, idque 
quasi attrahere gestit, ut eo potiatur et fruatur. 
Vicinus adfectus est spei, sed ardentior. Ideo 
describitur quasi attrahens obiectum,  incitato 
corde tanquam ad fruendum ingens bonum. 

Ira est mixtus adfectus ex tristicia et cupidi- 
tate ulciscendi, Est enim motus, quo cor offen- 
sionem aliquam aversatur, et simul conatur de- 
pellere, aut poena adficere autorem, seu causam 
offensionis, Ita cum duplex sit obiectum, sunt 
duo motus, fugere offensionem, et persequi in- 
genti impetu autorem. Quare non ut iu metu aut 
tristicia sanguis ad cor intro refugit, sed effundi- 
tur. Cor enim velut ex castris suis erumpere co- 
natur, et sanguinem ac spiritus, tanquam milites 
emittit ad propulsandum obiectum. — Hoc tanto 
motu incalescit cor, et inflammat spiritus et san- 
guinem,  "Turbantur actiones omnium membro- 
rum, propter motum sanguinis et spirituum con- 
fusionéem, sed praecipue cerebrum offenditur, 
quod inflammato et agitato sanguine et ardenti- 
bus spiritibus, ipsum quoque incalescit, et concu- 
titur motu sanguinis, spirituum et nervorum, 
qui ad cor propagati sunt, Ideo vehementem iram 
comitantur phreneses, ut in Aiace, et interdum 
apoplexiae, 

Ad hanc descriptionem congruunt sententiae 
plurimae scriptorum, ut Virgilii: 

Ignescunt irae, et duris dolor ossibus ardet, 
Significanter enim describit inflammationem 
sanguinis et spirituum, ortam ab ingenti motu 
cordis,  lra incensa ardent sanguis et spiritus, 
tremefaciunt totum corpus, ac ipsa etiam ossa, 
Sanderbeco aiunt concipienti flammas indignatio- 
num ante praelium, labra scissa esse, et erupisse 
multum sanguinis. Et versus apud Suidam reci- 
tatur: ZgUbee IyiAAeU, xoi usDU0xy x&s qoé- 
vcg, quia in ira bulliente sanguine in toto tho- 
race intumescit et pulsatur diaphragma, ut fiunt 
turbidi motus, ut in ebriis, 

Odium est inveterata ira, hoc est, habitus 
ex ira ortus, quo cor aversatur aliquid, tanquam 
malum, idque depellere gestit, et sunt contrarii 
adfectus amori, ira et odium, 

Pudor est vicinus irae, — Est enim motus, 
quo sibi ipsi quispiam conscius irascitur propter 
admissam turpitudinem, ac sese punit, et simul 
veretur aliorum iudicia, Dixi autem supra, ideo 
diversos adfectus, suaves et molestos nobis insitos 
esse, ut molesti sint vindices scelerum, ac poenae 
faciant conspectius discrimen inter recte facta et 
secus facta, Quamobrem et recte dictum est ab 
Euripide: Impudentiam morbum esse maximum 
hominum, &veíÓee ueyíovr vóoov iy àv99o- 
zog. deo enim pudor attributus est naturae ho- 
minum, ut et frenum sit hominibus, ne turpia fa- 
ciant, et sit vindex postea, si fecerint. 


Verecundia est habitus metuentis turpitudi- 
nem, et indignantis, admissa turpitudine. 


Misericordia est tristicia propter alienas mi- 
serias orta. 


Invidentia est tristicia' propter alterius foeli- 
citatem orta. 

Zelus est mixtus adfectus ex amore et ira, 
cum videlicet amans aliquid, irascitur illi, a quo 
laeditur res amata. Ut Helias zelo interficit Pseu- 
doprophetas, videlicet, amans Deum vehementer 
indignatus est hostibus Dei: sic iustus guber- 
nator debet ardere zelo, hoc est, amore iusticiae, 
et indignatione adversus improbos. Similis ad- 
fectus est zelotypia, cum amans coniugem irasci- 
tur alienanti. 

"Emiyougexoxio contrarius adfectus est zelo, 
mixtus ex odio et gaudio, Est enim odium vir- 
tutis, et laetari calaroitate bonorum, et successi- 
bus sceleratorum, ut diaboli proprie sunt ézuyou- 
Qéxoxor, qui laetantur calamitatibus Ecclesiae, et 


saeviciam in imbecilliorem naturam hominum 


exercent, nulla spe utilitatis suae, tantum odio 
Dei. Et imitantur diabolos multi, ut Semei lae- 
tatur exilio Davidis, et venenatissimis sarcasmis 
calamitatem ei exprobrat. 

Recensui aliquot nomina adfectuum, ut con- 
siderari discrimina et causae utcunque possint. 


Sunt autem causae, obiecta etcor, sed cogni- 
tio obiectorum, ut supra dixi, motum cordis 
antecedit. 

Ergo cum apprehendimus obiectum, et iudi- 
camus bonum aut malum esse, spiritus moti in 
agnitione, feriunt cor, quod quasi ictum et pul- 
satum, cietur, et aut expetit obiectum , aut fugit. 
Talis est enim copulatio virium naturae, ut motus 
cordis respondeant cognitioni, ut rebus cognitis 

vel acquiescat homo, vel poenám et destructio- 
nem sentiat, 

Ac dixi supra, ipsam cordis substantiam ad- 
fectuum fontem esse, Multum igitur refert, quale 
sit temperamentum cordis.  Calidius et siccius, 
celerius et vehementius incenditur ira, 

Sciendum et hoc est, alios humores cieri aliis 
adfectibus. Ut ira, quia fit inflammto corde, ciet 
ardentissimum humorem, scilicet rubram bilem, 
quae effusa, reliquum sanguinem inficit, qui alio- 
qui tam a spiritibus irati cordis accensus est. Ut 
Virgilius lib. 8. inquit, loquens de irato Hercule: 

Hic vero Alcidae furiis exarserat atro 
Felle dolor, 


Fel nominat atrum, quia ut adfectus ipsi, 
ira et moesticia inter sese miscentur, ita utrinque 
exaestuant humores, ex felle, rubra bilis, et ex 
splene, atra bilis, Nam in tristicia cor fugiens, 
attrahit ex splene lentum humorem melancholi- 
cum, qui effusus, cum sub costis in sinistro latere 
confluit, facit oppilationes, et adfert periculosos 
morbos hypochondrios. | Nosse autem causas et 
organa adfectuum, et motus humorum in singulis 
generibus, conducit eo, ut maiore cura et ipsi 
adfectus regantur, et partes corporis concussae 
foveantur. 

Addenda est etiam doctrina valde utilis et 
vere philosophica, de regendis adfectibus, quae 
eo diligentius consideranda est, quia vox divina 
in illa vetustissima concione ad Cain inquit: Sub 
te sit adpetitus tuus, et tu domineris eius, 

Indidit Deus radios suae sapientiae mentibus 
humanis, ut discernamus recta et turpia, et co- 
gitemus, qualis sit Deus, videlicet sapiens, verax, 
bonus, beneficus, castus, liber, iudex et vindex, 
et sciamus velle eum, ut creaturae rationales cum 
ipso congruant, Et quanquam nunc in hac de- 
pravatione hominum, libertas valde impedita est, 
tamen voluit Deus aliquam libertatem reliquam 
esse, et ut intelligi possit, ipsum esse agens libe- 
rum, et ut frenum iniici membris, et reprimi ad- 
fectus possint. 

Ut autem haec gubernatio magis fiat perspi- 
cua, intueamur imperia, nam haec imitari natu- 
rae humanae ordinem debent, 

Gubernatio in imperiis duplex est. 
nominatur jsozovix?), altera ztoA(tuxr). 

Facilius autem intelligitur Ó&o7t:07:27], id est, 
herilis, cum videlicet coacti obediunt inferiores, 

MrarAxTH. Orrn. Vor. XIII. 


Altera 

ut cum homo inquietus impeditur carcere, ne tu- 
multuetur. 

Altera, quae nominatur zt0ÀtTiz7], est, cum 
suadendo flectuntur animi civium, ut volentes 
obtemperent, quia videlicet bono aliquo aut metu 
mali moventur, ut legi non repugnent, ut, cives 
Attici volentes obtemperant "Thrasybulo ferenti 
legem, ne exules repeterent sua patrimonia, ex 
quibus iniuste eiecti erant, Etsi enim multi ex 
praecipuis civibus magnis damnis adficiebantur, 
tamen quia facultatum repetitio motura erat nova 
bella, pacis publicae causa malebant suo carere. 
Hoc bono moti, legem volentes accipiebant. 

Ita in homine duplex est gubernatio, altera 
Óso7ztotuxT) , qua mens et voluntas cogunt loco- 
motivam, ut externa membra vel reprimantur, 
vel incitentur, ut in ardentissima siti possunt ta- 
men mens et voluntas imperare manibus, ne po- 
culum attingant. Sic sunt conditi nervi, ut men- 
tis et voluntatis imperio cieantur. [ta per loco- 
motivam velut carcere membra externa coherceri 
possunt, etiamsi adfectus in corde repugnent. 
Imo et adpetitiones cibi et potus hoc modo fre- 
nantur, Nec obscuritas est huius et libertatis et 
gubernationis, quae quidem custos est totius ex- 
ternae disciplinae, Et docendi sunt homines, ut 
hunc gradum intelligere discant et exerceant, 
quia Deus severissime praecipit, ut hoc modo ex- 
terna membra frenentur. 

Ita Achilles, etsi ardet ira, tamen retractus 
a Pallade, id est, ratione commonefactus, impe- 
rat manibus, ne stringant gladium. 

Secunda gubernatio in homine est ea, quae 
nominatur 7L0AUTAZT] cum non tantum externa 
membra per locomotivam cohercentur, sed ipsum 
cor congruit cum recta ratione, et honesta volun- 
tate, motum persuasione, Ut cum filius Thesei 
Hippolytus abstinet a noverca Phaedra. Consen- 
taneum est enim, eum corde abhorruisse ab ea, 
cogitantem incestam consuetudinem non esse leve 
scelus, et puniri divinitus atrocibus poenis. Cum- 
que talis consonantia est recti iudicii, voluntatis, 
cordis et externorum membrorum, ea actio iuste 
nominatur virtus, Sed rara est in hac hominum 
infirmitate. Et sicubi est talis virtus, ut in Sci- 
pione, non est sine singulari motu divino, sicut 
honeste dictum est a Cicerone: Nulla excellens 
virtus est sine adflatu divino. 

Ecclesia habet illustriora et plura exempla, 
ut Ioseph fugientis illecebras dominae, Item Da- 

nielis retinentis animi constantiam et celsitudinem 
inter leones, et martyrum in similibus exemplis 
confessionis, Nam ideo colligit Deus Ecclesiam, 
ut sanatis morbis nostris, et restituta vita aeterna, 
communicet nobis sese, suam lucem, sapientiam, 
et virtutes suas in omni aeternitate, Et huius 
lucis et harum virtutum initia in hac vita accen- 
dit in nobis, ipse habitans in pectoribus nostris. 
Et quidem praecipit, ut petamus nos ab ipso gu- 
bernari, ut vera virtus, seu haec gubernatio, quae 
est consonantia Dei, mentis nostrae, voluntatis, 
cordis et externorum membrorum restituatur, 
De hac repressione adfectuum praecipue loquitur 


concio in Genesi: Sub te sit adpetitio tua, et tu | 


domineris eius. Haec doctrina alibi copiosius ex- 
ponitur, Sed cum de adfectibus hoc loco dicere- 
tur, aliquid etiam de diversis modis, quibus fre- 
nantur, dicendum fuit. 


Nunc addam breves et perspicuas refutationes | 


Stoicorum. | Nam et hac commonefactione iunio- 
ribus opus est, praesertim in Ecclesia, ne putent, 


congruere stoica dogmata cum Evangelio, sicut . 


multi somniarunt, 


Qui sunt errores Stoicorum de adfectibus? 
Praecipui errores Stoicorum de adfectibus 
ires sunt. 


Primus. 
niones. 


Quod adfirmant adfectus esse opi- 


Secundus, Quod aiunt omnes suo genere vi- 
Ci0s0s esse, 


Tertius, Quod aiunt omnes ex natura homi- : 


num toilendos esse, 

Primum, Adfectus non esse opiniones, ma- 
nifesta demonstratio est. Quae subiectis differunt, 
diversae res sunt. Opinio est in cerebro, adfectus 


in corde, Ut amor, ira, odium et similes motus, - 


quos supra in corde collecavimus. Sunt igilur res 
diversae. 

Si qui vero somniarunt , famem et sitim esse 
opiniones, prorsus fatui fuerunt, cum manifestum 
sit, famem et sitim fieri suctione venarum, ut 
supra diximus, Et divinitus hae adpetitiones in 
omnibus animantibus ordinatae sunt, ut quaerant 
cibum, et certo modo alantur. 


Praeterea dolores sentiri in laceratione ner- : 


vorum manifestum est, quia sic sunt conditi nervi, 
ut sint instrumenta sensus et motus, et bene sit 

eis, cum percipiunt motiones convenientes, et 
crucientur ac destruantur in laceratione, 

Haec omnia certo consilio sic ordinata sunt a 
conditore, Dolor igitur ubique in nervis fit, cum 
obiecto contrario tanguntur. Non est igitur opi- 
nio in mente aut cerebro, Quare non ideo Posi- 
donius stoicus in morbo articulorum non dolebat, 
quia repugnans clamabat: ^O dolor nihil agis. 
Fatebatur enim, se cruciatus sentire. 

Postremo et hoc argumentum ostendit, ad- 
fectus non esse opiniones, quia quidam adfectus 
seu inclinationes natura insunt animantibus sine 
deliberatione, ut arooyci qvoizal in parentibus 
erga sobolem. — Explodenda sunt igitur Stoicorum 
deliramenta in hac quaestione. 

Sed obiiciunt Stoici hoc argumentum, 
cero expulsus ex patria valde dolet, Aristides, 
Camillus non dolent, Est igitur dolor opinio. 

Perspicua et vera responsio est, Non sequi- 
tur inde, dolorem esse opinionem, quia in alia 
parte humani corporis dolor est, in alia parte 
opinio, Sed hoc sequitur, obiecta seu causas do- 
loris differre, — Alias cor veris obiectis movetur, 
alias falsis; Solon putans filium mortuum esse, 
dolet, quia obiectum triste ostenditur, etiamsi 
falso propositum est. Cicero iudicat, magnum 
malum esse carere splendore, in quo vixit antea, 
Sed Aristides et Camillus iudicant serviendum esse 
! patriae, non fucosi splendoris causa, sed donec 
possunt propter populi utilitatem, | Ut si quis in 
navi remos agitet, cum vero removentur, id iu- 
tervallum seu quietem , non esse rem malam iudi- 
cant. — Non sunt igitur tristes, quia obiectum, 
; quod sibi proponunt, non est res mala, scilicet 
vacatio illa et quies, ut si a remis liberati essent. 
Sicut Aeschines in exilio dicebat, se gaudere, 
liberatum se esse a gubernatione, velut a rabiosa 
. cane, — Ex his exemplis alia multa iudicari pos- 
sunt. Ac ridicule Stoici argumentantur. Etiam 
si aliquando falsis opinionibus movetur dolor, ta- 
men non semper id fit. Sed saepe verae causae 
monstrantur, ut cum nimis veris causis dolet Da- 
vid, cogitans veram Dei iram adversus lapsum, et 
cernens poenas, furorem filii, caedes civium, in- 
cestas contaminationes coniugum, et alia seditio- 
nis mala. 

Nunc de altera quaestione dicam. An sint 
omnes adfectus suo genere viciosi, ut Stoici finxe- 
|! runt, et multi infatuati stoicis deliramentis simi- 
í lia dicunt. 


Ci- 

Respondeo. 


Nequaquam omnes adfectus suo genere viciosi 
sunt, Et ut sit. illustre discrimen, legem Dei, 
quae est sapientia Dei et regula omnium actionum 
et motuum, intueamur. Doni adfectus sunt suo 
genere, qui congruunt ad legem Dei, ut diligere 
Deum, timere Deum, diligere natos, parentes, 
coniugem, fratres, bene meritos, adfici miseri- 
cordia in calamitate iustorum, irasci sceleribus, 
laetari virtute, dolore propter nostra et aliena sce- 
lera, laetari iustorum foelicitate, Contrarii vero 
adfectns mali sunt, qui pugnant cum lege Dei, ut, 
irasci Deo, odisse parentes, natos, coniugem, 
magistratus, amare coniugem alterius iniusto in- 
cendio, alienas facultates appetere, uri gloria ho- 
nestorum , et eis invidere, sicutSaul uritur gloria 
Davidis.  Laetari in calamitate iustorum , sicut 
Semei laetatur in calamitate Davidis. Hoc discri- 
mine constituto, intelligi potest, qui adfectus suo 
genere sint boni, qui viciosi. 

''eneantur autem haec argumenta ad refutan- 
dos Stoicos. 

Primum maxime illustre. Lex divina prae- 
cipit res optimas. In lege divina praecipiuntur 
multi adfectus, dilectio Dei, coniugum, nato- 
rum, parentum, et aliorum hominum. Laetari 
rebus honestis, et dolere propter propria et aliena 
delicta, et tristes casus suorum. Irasci sceleratis, 
ut in Psalm. 68. scriptum est: Zelus domus tuae 
comedit me. Et Psalm. 188.: Perfecto odio odi 
inimicos tuos, Àc nequaquam dubium est, tales 
motus in Elia, Eliseo, et similes verissime accendi 
Spiritu sancto. — Certissimum est igitur, nequa- 
quam omnes adfectus suo genere viciosos motus 
esse, 

Nec difficile esset hanc sententiam splendide 
illustrari recitatis testimoniis de aeterno Patre. 
Hic est filius meus dilectus, quo delector, ltem 
commemoratione de filioDei, qui laetatur, dolet, 
irascitur, Et de Spiritu sancto, qui est tanquam 
flamma divinorum motuum, et accendit motus 
similes in sanctis, ut expresse dicitur in cap. 5, 
ad Galatas: Fructus spiritus sunt dilectio, gau- 
dium, fides, Et in vita aeterna, cum Deus erit 
omnia in omnibus, certe pectora hominum erunt 
plena dilectione Dei et laeticia. Haec verissima 
argumenta si considerabunt studiosi, simul de vo- 
luntate Dei multa pie cogitabunt, et magis abhor- 
rebunt a stoicis deliramentis, 

Praeterea nihil a Deo conditum in natura ho- 
minum, suo genere malum est, Ut autem lamen 
in oculis a Deo conditum est, ita cordi insitae 
sunt Grogyoi divinitus, et quidem ideo insitae 
sunt, ut sint commonefactrices de dilectione Dei 
erga filium et erga nos. Non sunt igitur suo ge- 
nere viciosae. 


Sed obiiciet aliquis. Cum alii adfectus boni 
sint, alii mali, cur de tota natura humana dicitur 
capite octavo ad Romanos: Adfectus carnis ini- 
micitia est adversus Deum. 


Hic monendi sunt iuniores, ut discernant per 
se viciosa, et per accidens viciosa. Per se viciosi 
sunt adfectus, qui pugnant cum legeDei, ut, ad- 
petere alterius coniugem, ^ Viciosa per accidens 
sunt motus conditi a Deo, ut, amor coniugis, 
aut sobolis, quia enim aut sunt in non renatis, et 
prorsus non reguntur fide, dilectione Dei et 
timore Dei, denique non reguntur ipso Spiritu 
sancto, et fiunt viciosi, quia non reguntur ordine: 
aut in renatis in hac imbecillitate aliquid contagii 
retinent. 


Coeterum de dicto Pauli suo loco copiosior 
explicatio quaeratur. Praecipue enim loquitur 
Paulus de adfectibus erga Deum in non renatis, 
qui aut furores Epicureos habent, aut academicas 
dubitationes, aut cum sentiunt iram Dei, ut Saul, 
Iudas, et alii oppressi talibus terroribus, horribili 
fremitu et indignatione fugiunt Deum. Est igitur 
hoc dictum Pauli tristissima concio, et de summis 
adfectibus loquitur, qui aliorum inferiorum ordi- 
nem turbant, Hac brevi admonitione hic con- 
tenti simus, 

Addo et de nomine concupiscentiae admoni- 
tionem, quod cum in Ecclesia saepe usurpetur de 
&ro£lo, in adpetitionibus, aliqui inepti intelli- 
gunt, omnes adpetitiones sine discrimine damnari, 
Sciamus igitur naturam hominum ita conditam 
esse a Deo, ut habitura fuerit adpetitiones ordi- 
natas, si mansisset integra, famem, cibum, lae- 
ticiam, amorem, dolores, metum, et alios ad- 
fectus, qui tamen non evagati essent extra metas 
divinitus constitutas, 


Nomen igitur concupiscentiae cum in Eccle- 
sia de re mala usurpatur, intelligendum est de 
éva&io , in omnibus adpetitionibus, et adfectibus 
superiorum et inferiorum virium, De hac évo&íe 
loquitur lacobus, cum ait: Concupiscentia conci- 

Haec omnia in doctrina Ecclesiae copiose 
explicantur, qua cognita Philosophorum disputa- 
tiones melius iudicari possunt, qui cum viderent 
in natura oportere adpetitiones esse, et scirent re- 
gendas esse veris noticiis, quae sunt in mentibus 
radii divinae lucis, mirabantur, quae causa esset, 
cur ita vagentur adfectus, ceu feroces equi excusso 
rectore. Hinc igitur illa dicta sunt. Versus Cra- 
tetis: 

liowtíc:y dà xaxov mavrov imiS9vuig iet. 

Et Lini versus: 

'"H Óiu9vuín qvíoysu udoyorot goAtwoiz. 

Cum igitur nescirent, unde sit haec ordinis per- 
turbatio in homine, Stoici disputabant, omnes 
adfectus suo genere viciosos et tollendos esse, 
Aristotelici vero negabant, ullos esse viciosos sua 
natura, sed attributos esse hominibus a providen- 
tia,' velut calcaria, ut ext'mulent nos ad quaerenda 
vitae praesidia et ad alias bonas actiones,  Fre- 
nandos tamen esse iudicio rationis eatenus, ne 
membra externa vehementius impulsa, faciant 
contra honestas leges, — Possunt autem et haec 
Aristotelica, et aliorum Philosophorum dicta iu- 
dicari, cognita doctrina Ecclesiae. 


Hinc etiam sumatur forma et evidens refuta- 
tio tertii erroris Stoicorum, videlicet, de tollen- 
dis ex natura adfectibus, Cum et condiderit Deus 
in natura hominum adfectus, et in lege sua prae- 
ciplat, et postea restituat bonos motus in cordi- 
bus nostris Spiritu suo sancto, cumque aeterna 
iusticia et vita sit dilectio Dei, et laeticia in Deo 
acquiescens, manifestum est, non omnes adfectus 
ex natura tollendos esse, In Elisabeth ac Maria 
sunt crog/«i erga filios, quae et placent Deo, et 
sunt puriores, quam in aliis matronis, quia re- 
guntur fide et dilectione, et ipsis flammis Spiritus 
sancti, — Nec ero prolixior in re manifesta, sed 
haec recitavi, ut cum multa legantur, etiam apud 
scriptores ecclesiasticos inepte scripta de cztadeíq, 
ne iuniores probent illas zoxoG5Aíeg amore novi- 
tatis, Sed consideratis fontibus iudicent quid sen- 
tiendum sit. 


Unde in scholas translata sunt haec nomina, 
potentia concupiscens, et potentia irascens, seu 
ut inepte dicunt, irascibilis? 


Cum in variis disputationibus fiat mentio 
doctrinae de adpetitionibus, utile est gradus nosse, 
quos supra recensul, et videre, quibus adpella- 

tionibus vetustas usa sit. Plato saepe repetit hanc 
suam partitionem, Ait tres esse gradus in homine: 
&uDOvwmuxóv, Qvuóv, et y&uovixóv.. Ac sin- 
gulis suam sedem attribuit, "ErxuOvyumuxóv dicit 
pertinere ad epar, quia id membrum dominatur 
inter ea, quae proprie ad praeparandum nutri- 
mentum condita sunt. Significat igitur, se nomi- 
nare euJvunuzóy , facultatem seu adpetitum na- 
turalem, ad quem fames, sitis, adpetitio genera- 
tionis pertinent, Sed saepe improprie loquitur. 
Addit amorem et avariciam huic parti, cum hi 
adfectus vere sint in corde, et nequaquam in 
epate, Etsi enim naturalis adpetitio generationis 
est proprie in membris conditis ad generationem, 
tamen alius motus est amor, seu honestus, seu 
inhonestus. 

Ovjuxóv seu OuuosóÓ:c collocat Plato in 
corde, adfectus videlicet eos, qui non pertinent 
ad nutritionem, sed ad defensionem, Sumpserunt 
igitur scholae vocabnla potentiae concupiscentis 
et potentiae irascentis ex hac partitione Platonis, 

Tertius gradus est 7ysuovixóv, quod com- 
plectitur mentem et voluntatem, seu partem co- 
gnoscentem, et partem eligentem cognita, et im- 
perantem locomotivae, de qua mox dicam. 


Apud Aristotelem genus est facultatis adpe- 
titivae, Ogeztixóy, — 1d partitur in haec tria: &u- 
Ouu£eac, Ovuóv, et oUAgaw. | Nec explicat vo- 
cabula, nec sedes discernit, Sed concinne possunt 
explicari, si quis accommodet ad nostras partitio- 
nes supra recitatas. Ac in tertio libro de Anima 
expresse discernit adpetitum sensitivum, et adpe- 
titum intellectivum, ac nominat utrumque Ogeátr. 
Sed alteri proprium nomen tribuit, émdvuiav. 
Alteri tribuit proprium nomen, /ovAgciw. | Haec 
breviter monuisse de his adpellationibus Platonis 
et Aristotelis satis sit. 


De potentia locomotiva. 


Quid est potentia locomotiva? 


Est potentia, quae quamcunque partem cor- 
poris externam, ciente imaginatione, ut in pe- 
cudibus, aut ratione, ut in hominibus, ex alio 
loco in alium transfert. 

Organa sunt nervi, musculi et chordae, hoc 
ordine, Primum noticia iudicat, quo sint mo- 
venda membra, ut in siti cervus memor fluminis 
imaginatur, quaerendum esse flumen, | Cum haec 

noticia formatur, simul cerebrüm vibrat et ciet 
nervos, nervi spiritum transvehunt ad musculos. 
Musculi vibrati moventur suae carnis natura, et 
suis quibusdam fibris, et se dilatant et contra- 
hunt, Hac dilatatione et contractione zéro» tra- 
hitur, quo tracto, membra externa moventur, 
Est igitur immediatum organum voluntarii motus 
iuncturarum, chorda seu zércov. | Sed mediatum 
organum musculus, Et musculus vibratur spiritu 
allato in nervis, Nervi impelluntur ab ipso cere- 
bro, quod dilatatur aut contrahitur, | Cerebrum 
autem feritur noticia. Nec ulteriores causae quae- 
rendae sunt. Sed hoc modo naturam animan- 
tium consilio opificis ordinatam esse sciamus, et 
hac facultate voluntarii motus recte utamur, 


Iam hic ex physicis nota sit differentia motus 
naturalis et motus voluntarii. — Motus naturalis 
est, qui non inchoatur nec cessat iuxta imagina- 
tionem aniimalis, sed obiecto praesente, si natura 
non est impedita, non potest non ciere hos motus, 
Ut ignis urit materiam idoneam admotam, tra- 
hit magnes ferrum sua quadam vi, sine noticia: 
ita ventriculus attrahit cibum, vi caloris et ope 
villorum.  Naturaliter et cor gignit et transmittit 
spiritus, seu tardius, seu crebrius, Inde et pulsus 
est motus naturalis, 

Sed motus voluntarius est, qui iuxta imagi- 
nationem seu delectum inchoatur, et cessat in- 
citatis nervis, musculis et chordis in iis animanti- 
bus, in quibus est varia membrorum agitatio, 
videlicet progressio, volatus, gyratio, natatio. 
Nec iam loquimur de vermibus et conchis, in 
quibus tantum dilatatio et constrictio est, utcun- 
que promovens corpora, quae etiamsi fit nervulis, 
tamen in his non cernuntur distinctae machinae, 
ut in aliis animantibus. 

Tertius motus est mixtus ex voluntario et 
naturali, ut urina partim sponte emittitur, partim 
suo motu labitur, 


De potentia rationali seu Mente. 


Etsi penetrari acie humanae mentis rerum 
natura non potest, tamen vult Deus eam ab ho- 
minibus aspici, ut in ea consideremus testimonia 
de ipso, quae ostendunt et esse Deum, et qualis 
sit, Ac ordo in tota reliqua natura, praeter men- 
tem hominis, ostendit, hunc mundum non exti- 
tisse casu, sed conditorem esse artificem sapien- 
tem, qui mirando consilio positus corporum, coeli, 

terrae, aeris et aquae, et motus coelestes, et re- 
rum nascentium vires distribuit, 


Sicut autem homo conditus est, ut in eo lu- 
ceat noticia Dei, et ut ei Deus communicet suam 
sapientiam et bonitatem, ita mentem humanam 
voluit evidentissimum de ipso testimonium esse, 
Cui et insita est lux, qua esse Deum agnoscimus, et 
insitae sunt noticiae, discernentes honesta et tur- 
pia. Et ut hoc discrimen sit illustre et firmum, 
additus est vindex in nobis, Sequuntur immuta- 
bili ordine horrendi cruciatus, damnantes scelera, 
ac reum prorsus delentes, Hoc discrimen osten- 
dit, qualis sit Deus, et quod sit iudex et vindex. 
Impossibile est noticias numerorum et alias, et 
discrimen honestorum ac turpium, ortas esse a 
bruta natura, aut casu sic nasci, Est igitur mens 
architectatrix sapiens. Et intelligimus numeros, 
et discrimen honestorum et turpium in mentibus 
humanis immutabiliter lucere, et experimur tan- 
quam vindice Deo naturam hominis destrui, cum 
hunc ordinem violat. Talis est igitur Deus, ut 
hunc ordinem velit, et hae noticiae radii sunt sa- 
pientiae divinae, 


Esset autem haec lux in nobis multo clarior, 
si natura hominum non languefacta esset, sed ta- 
men adhuc reliquae sunt scintillae tantae, ut, de 
numeris nulla est dubitatio. Iudicium etiam de 
sceleribus post delicta tam tenaciter manet, ut ho- 
mines rei extinguantur conscientiae doloribus. 

Cum igitur in hac parte hominis tam illustria 
sint de Deo testimonia, cumque praecipue discer- 
nat homines a bestiis, et sit vitae rectrix, diligen- 
ter consideranda est, quantum feri potest, — Et 
fontes omnium artium sunt in hac potentia. 
Quare eius cognitio ad multarum rerum diiudica- 
tionem necessaria est, 

Etsi autem hoc speculum Dei non potest ita 
monstrari, ut specula nostrorum corporum manu- 
facta ex vitro et plumbo, tamen actiones osten- 
dunt, esse in nobis talem potentiam, quae et qua- 
lis sit, in illa aeterna luce cernemus, Nunc actio- 
nes consideremus, et distinguamus, quae nos a 
bestiis discernunt, et quae sunt testimonia de Deo, 
et vitam regunt, et gignunt omnes honestas artes. 


Diximus autem antea de potentiis, quae no- 
minantur organicae, id est, quae non exercent 
suas vires, nisi per organa corporea, quae quia 
monstrari possunt etiam in bestiis, doctrina de 
eis minus obscura est, At in homine esse aliam 

superiorem potentiam, eo constat, quia actiones 
habemus, quas bestiae non imitari possunt. Ho- 
mo numerat, intelligit non tantum singularia, 
sed etiam universalia, habet noticias innatas, ra- 
tiocinatur longe alia ex aliis, extruit artes, iudi- 
cat ratiocinationes suas, et deprehendit ac mutat 
errata, habet actus reflexos, ut vocant, discernit 
honesta et turpia, deliberat longa ratiocinatione. 
Haec non sunt communia nobis cum bestiis, sicut 
actiones sensuum, videre, audire, in quibas su- 
perant nos etiam bestiae, ut acie oculorurnr-qui- 
lae, odoratu vultures. 

Est igitur propria homini potentia rationa- 
lis, ut nominant, quae est summa vis humanae 
animae, Et hanc potentiam usitate nominant in- 
organicam. Etsi enim in hac vita sensus interio- 
res ei serviunt et obiecta offerunt, tamen cum 
anima discedens a corpore suam quandam habeat 
actionem, et suos motus, dicitur inorganica. 

Duae sunt potentiae in hac summa parte, ut 
sic dicam: Intellectus et voluntas, Retineo enim 
usitatas adpellationes et distributiones. | Augusti- 
nus, ut monstret imaginem Dei in anima, tres vi- 
res nominat: Memoriam, intellectum et volunta- 
tem, Sed de imagine Dei postea dicam. Etsi au- 
tem postea magis perspicuum erit, quare necesse 
sit discerni intellectum et voluntatem, seu poten- 
tiam cognoscentem et appetentem, tamen nunc 
quoque in vestibulo, iuniores de utilitate huius 
discriminis admonendi sunt. Aliud esse noticias, 
aliud serias appetitiones sciri necesse est, ut in 
Pompeio noticia est Iulii. Et haec manet eadem 
ante bellum et in bello. Sed prius benevolentia 
erat in voluntate, postea accenditur odium. Sunt 
igitur res diversae noticia et adfectus, et sedes aliae 
utcunque constituendae sunt, quae quidem in or- 
ganis coniunctis animae sic ostenduntur. Cum 
potentia cognoscente copulati sunt sensus intério- 
res, At cum potentia serio volente copulatio cor- 
dis est. Noticia igitur [ulii est in cerebro. Sed 
benevolentia et odium sunt in corde. 

Huius discriminis consideratio illustrat et 
Pauli dictum in primo capite Epistolae ad Rhoma- 
nos, ubi inquit, homines veritatem in iniusticia 
captivam detinere,  Obscura oratio est ignaris 
huius doctrinae, de discrimine potentiarum, No- 
minat autem veritatem noticias veras de Deo et de 
lege. Hi radii sapientiae Dei lucent in potentia 
cognoscente, ut in Pompeio noticia est Iulii, Sed 
nec in voluntate, nec in corde sunt motus et flam- 

mae congruentes cum lege Dei, Haec ut aliquo 
modo intelligi possint, necesse est aspici hominis 
naturam et vires dissimiles, 

Hinc et argumentorum solutio sumitur, 

Naturalia maxime possibilia sunt huic natu- 
rae, cuius sunt propria. 

Lex maxime secundum naturam est. 

Est igitur possibilis, 

Primum ad maiorem respondendum est, na- 
turalia possibilia esse naturae integrae, non de- 
pravatae. 

Deinde cum rursus obiicitur, adhuc nobis- 
cum nasci legis noticias, etiam in hac depravata 
natura. Hic potentiarum diserimen intuendum 
est, In potentia cognoscente noticia legis nobis- 
cum nascitur, sicut numerorum intellectus, At 
in voluntate et corde contumacia est, 


Iam hic magnitudo humanae infirmitatis de- 
ploranda est, cum tantum dissidium esse duarum 
summarurn virium et cognatarum cernimus. Dein- 
de et consilium Dei considerandum est, cur noti- 
ciam legis in nobis reliquam esse voluerit, et qua- 
lis sit in voluntate libertas, Noticia manet, ut 
sit de Deo testimonium, et ut arguat peccatum. 
Praeterea ut sit rectrix externae disciplinae. Nam 
hic gradus libertatis manet. — Imperare ratio loco- 
motivae potest, quae externas actiones ciet. Ma- 
net etiam in corde vindex scelerum, horribilis 
dolor, qui post delictum, sequitur potentiae co- 
gnoscentis judicium. Vult enim Deus et discrimen 
honestorum et turpium conspici, et destrui natu- 
ram lege, quasi iudicis aeterni sententia oppres- 
sam. Harum maximarum rerum doctrina multo 
fit illustrior, ordine consideratis potentiis, et sin- 
gularum actionibus, Etcum in hac materia aspi- 
ci partes hominis necesse sit, valde utilis est haec 
collatio physices ad doctrinam Ecclesiae. 

Addo et alterius argumenti explicationem, 

Naturalia sunt immutabilia. 

Leges divinae, quae sunt in decalogo omnibus 
propositae, sunt mutatae, ut, contra primam ta- 
bulam horrendis fuüroribus multa numina conficta 
sunt, et contra secundam tabulam permissae pa- 
ctiones de adulteriis apud Lacedaemonios, et 
apud multas gentes homicidia gladiatorum per- 
missa sunt. 

Ergo leges illae divinae non sunt naturales. 


Responsio. Nego minorem. Leges enim 
illae non sunt mutatae, quod ad partem cogno- 

scentem attinet. Ut enim noticia numerorum 
semper lucet in mentibus humanis, ita manet ve- 
ra noticia, unicum verum Deum invocandum esse: 
Non fingendos esse multos deos: Non interficien- 
dum esse hominem innocentem per ludum: Non 
adprobandas esse vagas libidines. — Etsi autem in 
hac caligine humana minus clare fulget haec lux 
in mentibus humanis, tamen non prorsus extingui 
potest. deo viri sapientes, ut Xenophon, Ari- 
toteles, Cicero, turbam deorum improbarunt. 


Sed hic agnoscamus et deploremus infirmita- 
tem nostram, quod etiam contra iudicium in po- 
tentia cognoscente, ruunt voluntas et cor in tetra 
scelera, ut inquit Medea. — Video meliora probo- 
que, deteriora sequor. 


Voluntas in Romanis gladiatorum caedes re- 
cepit, contra iudicium mentis, Potest enim vo- 
luntas repugnare recto iudicio. 


Accedit huc etiam, quod diaboli et corda 
impellunt, et mentibus inserunt furores, ut etiam 
caligo in parte cognoscente iudicium obruat, sicut 
alioqui multi fiunt furiosi, et furoribus incitati 
saeviunt in sese et in suos, ut Hercules interficit 
coniugem et filios, Et in historia Xanthiorum 
mater suspendit se de teclo, gerens suspensum 
filium de collo suo, et tenens facem, qua aedes 
inflammabat, Et in hac ripa Albis, ante bellum 
Saxonicum, mater in puerperio furensduos infan- 
tes ex ipsa natos interfecit, Aliquanto ante Ba- 
sileae maritus gravidam coniugem gladio trans- 
fodit, postea sese de fastigio aedium praecipitem 
deiecit, 

Nec propter talia facta lux naturalis in his 
ipsis, ac multo minus in aliis sanis extincta est, 
Sed diaboli violenter impellunt desertam a Deo 
naturam.  Áctalia exempla commonefaciunt nos, 
ut petamus a filio Dei gubernationem, qui venit, 
ut destruat opera diaboli, ne lux iudicii obscurc- 
tur in nobis, et ne corda impellantur, ut ruant 
contra voluntatem Dei. Quare et in quotidiana 
precatione dicimus: Ne inducas nos in tentatio- 
nem. Et Dominus inquit: Orate, ne intretis 
in tentationem, 

Horum et similium argumentorum explicatio 
de rebus gravissimis, ostendit utilitatem huius 
doctrinae, Ác multa sequentur alia, quae etiam 
aliquid lucis adferent ad intelligendam Ecclesiae 
doctrinam, Ut cum dicitur Filius Dei 40706, esse 
imago aeterni Patris, et cum discrimen inter Àó- 

yov xoi zwtÜuc utcunque ostenditur, prodest 
nosse potentiarum discrimen. ^ Redeo igitur ad 
praecepta. 


Quid est intellectus? 


Est potentia cognoscens, recordans, iudicans 
et ratiocinans singularia et universalia, habens 
insitas quasdam noticias nobiscum nascentes, seu 
principia magnarum artium, habens et actum re- 
flexugi; quo suas actiones cernit et iudicat, et 
errgta emendare potest. 

Haec definitio ostendit discrimen inter sen- 
sus et intellectum, et inter brutorum et homi- 
num cognitiones, 

Sunt autem differentiae tres, 

Prima. Sensus tantum versatur circa singu- 
laria, nec adprehendit, nec componit universalia. 

Secunda, Sensus nullas habet innatas noti- 
cias, ut pecudes non possunt numerare, 

Tertia. Nulli sensus, nulla bruta habent 
actus reflexos. Apes extruunt mira opera, sed 
hanc ipsam architectonicen non iudicant. 


Quae sunt actiones intellectus? 


His verbis usitate numerantur tres actiones: 
Simplicium apprehensio, compositio et divisio, 
ac discursus, 'Si cui hae adpellationes videntur 
obscurae, numeret hoc modo : 

Simplicium cognitio. 

Numeratio, 

Compositio et divisio. 

Batiocinatio. 

Memoria, et 

Iudicium, quo et iuxta communes normas, 
quae adpellantur zQrzzgi*, agnoscuntur verae 
propositiones, et consequentiae recte cohaerentes, 
et falsae propositiones et non cohaerentia membra 
reliciuntur, Nam hos gradus addi necesse est. 

Quod etiam vulgo discernuntur sensus et in- 
tellectus his verbis: Sensus est singularium, ln- 
tellectus universalium. ld dictum nequaquam 
exclusive intelligendum est, quasi intellectus tan- 
tum sit universalium. Quanquam autem sensus 
tantum singularia obiecta arripit, tamen intel- 
lectus cernit, componit, dividit et iudicat utra- 
que, singularia et universalia, Fluius nostrae sen- 
tentiae perspicua confirmatio sumi potest ex nu- 
meratione, quae propriissima est buius summae 
potentiae intelligentis, non sensus, progreditur 

autem numeratio ab unitate et singulari ad multa, 
Est et condita mens humana ad agnitionem unius 
Dei, ut lex divina inquit: Diligas dominum Deum 
tuum, [tem diligas proximum. — Necesse est igi- 
tur haec singularia mente cerni posse.  Reiician- 
tur ergo insulsae et fatuae interpretationes eorum, 
qui finxerunt, intellectum tantum esse univer- 
salium. 


Quod est obiectum intellectus? 


Ens quam late patet, hoc est, Deus et tota 
rerum universitas est obiectum intellectus, ad cu- 
ius agnitionem conditi sumus. . Ut manifeste te- 
statur lex divina: Diligas dominum Deum tuum etc. 
Et fuit haec lux ante naturae humanae deprava- 
tionem illustrior, postea caligo secuta est, quare 
Deum et spirituales naturas et corporum substan- 
tiam minus intelligimus, sed utcunque eas a po- 
steriori ratiocinando agnoscimus obscure et te- 
nuiter. 

Quanquam igitur non eodem modo cernimus 
omnia, tamen recte dicitur. Ens quam late patet, 
obiectum esse intellectus, id est, Deum et totam 
rerum universitatem, quia ad haec omnia aspi- 
cienda conditi sumus. 

Etsi autem non omnis cognitio in mente hu- 
mana a sensu oritur, ut numeri et multa prin- 
cipia, tamen ideo conditi sunt sensus, ut rerum, 
quae foris sunt , simulachra ad intellectum trans- 
mittant, et sint nuncii mentis et testes experien- 
liae, imo etiam ut excitent intellectum ad aspe- 
ctionem rerum, quae extra eum sunt, ut hos 
quoque intuens, componat, dividat, quaerat uni- 
versalia, iudicet, aspiciat agua , et emen- 
det errata. 

De hoc externo obiecto excitante intellectum 
in hac nostra infirmitate recte dicitur, obiectum 
esse, res omnes quae sensibus percipiuntur. Inde 
enim procedit intellectus sua vi ad alia, ut ex 
signis proceditur ad causas, ex accidentibus ad 
substantiarum agnitionem qualemcunque. Hac 
mediocri declaratione contenti simus in hac quae- 
stione involuta raultis labyrinthis. 


HEsine verum dictum, noticias aliquas no- 
biscum nasci? 


Vetus contentio est inter Áristotelicos et Pla- 
tonicos, an sint aliquae in mentibus noticiae no- 
biscum natae? Sed simplicius et rectius est reti- 

nere hanc sententiam, esse aliquas noticias in 
mente humana, quae nobiscum natae sunt, ut nu- 
meros, ordinis et proportionum agnitionem , in- 
tellectum consequentiae in syllogismo, Item prin- 
cipia geometrica, physica et moralia. 


Hanc sententiam etiam propter Paulum am- 
plector, qui expresse inquit, legem scriptam esse 
in cordibus hominum, ubi de noticia loquitur. 
Ut igitur lumen est in oculis, quo fit visio: ita in 
mentibus lux quaedam est, qua numeramus, 
agnoscimus principia artium, discernimus hone- 
sta et turpia. Hanc lucem esse noticias divinitus 
sparsas in mentibus nostris, recte dicitur, quae 
qualis lux sit, tunc cernemus, cum archetypum 
Deum intuebimur, Interea procul considerantes, 
tamen sciamus has aeternas noticias illustria de 
Deo et de providentia testimonia esse, mirando 
consilio Dei in homines sparsa. Manifestum est 
enim, non casu durare in toto genere humano 
hanc aeternam et immotam sapientiam , numeros, 
et discrimen honestorum et turpium. 


Etiam si Deus impressit multa vestigia uni- 
verso mundi opificio, quae vult esse commone- 
factiones, quae ostendant, hunc mundum non 
extitisse casu, sed esse mentem sapientem, bonam, 
iustam, veracem, castam et liberam, architecta- 
iricem: tamen illa ratiocinatio fieri non posset, 
nisi prius fulgerent in mentibus nostris multae 
noticiae, distinctio unitatis et multitudinis, di- 
stinctio naturae sapientis et bonae, a bruta et mala 
natura, et aliae multae, Imo aliquam etiam Dei 
noticiam inter has fulgere in nobis oportet, ut ad 
eam accommodari signa possint, 


Sed haec prolixius disputare nolo, ac potius 
oro ipsum Deum conditorem, ut postquam acces- 
sit caligo in nobis propter peccatum, rursus accen- 
dat ipse noticias a se donatas, ut fiant illustriores 
et firmiores. 


Nec turbemur vulgari dicto: Nihil est in in- 
tellectu, quin prius fuerit in sensu. Id enim nisi 
dextre intelligeretur, valde absurdum esset. Nam 
universales noticiae et diiudicatio non prius fue- 
runt in sensu, 


Sed fatendum est, sensuum actione et singu- 
laribus obiectis moveri et excitari intellectum, ut 
procedat ad ratiocinanda universalia, et ad iudi- 
candum. 

Quid est noticid? 


Noticia alias significat actionem, alias habi- 
tum, hoc est, durabile quoddam lumen, ut sic 
dicam, in mente, quo utimur cum volumus, ut 
ars est lumen durabile. Sed loquamur de actione. 
Noticia est mentis actio, qua rem adspicit, quasi 
formans imaginem rei, quam cogitat. Nec aliud 
sunt imagines illae seu ideae, nisi actus intelli- 
gendi, Nec huius admirandae actionis alia potest 
tradi illustrior descriptio, quam quod sit forma- 
tio imaginis, 

Saepe autem iam dictum est, copulatum esse 
intellectum cum sensibus interioribus, Postquam 
sensus exterior accepit species sensibiles, ut oculi 
leonis et cervi, transmittunt eas ad sensus interio- 
res. [Ibi cerebri motu et spiritibus formantur co- 
gitationes, quae sunt imagines rerum, quae cogi- 
tantur seu aspiciuntur. Eodem modo et mente 
pingimus imagines, ut unusquisque cogitans suos 
parentes, in ea ipsa actione format eorum imagi- 
nes, Architectus cogitans domum, pingit imagi- 
nem eius, et de ea iudicat. "lantum propemodum 
dici potest, cum quaerimus, quid sit noticia, Mi- 
rando autem consilio Deus noticias voluit esse 
imagines, quia in nobis umbras esse voluit signi- 
ficantes aliquid de ipso. Aeternus pater sese in- 
tuens gignit filium cogitando, qui est imago 
aeterni patris. Sed de his significationibus infra 
rursus dicemus. 


Nunc usitatas adpellationes recitabo. Noticia 
intuitiva dicitur, cum cognitio rei praesentis si- 
mul per sensum et mentem accipitur, quare tan- 
tum est singularium , ut cum oculi et mens simul 
aspiciunt picturam in pariete. Et quia hic gradus 
noticiarum maxime illustris est, vetustas dixit no- 
ticias intuitivas similes esse definitionum. . Ut de- 
finitio magis perspicua absynthii dari non potest, 
quam cum oculis cernis colorem et figuram, et 
gustas lingua saporem. 


Abstractiva noticia nominatur, qua absentia 
cogitamus, ut cogitamus absentes amicos, Nam 
memoria in cerebro est tanquam cella, in quam 
velut sigilla imaginum, quas formavit cogitatio, 
impressa sunt, quas aspicit mens quoties vult, 
Est et sua memoria in rationali anima inorganica. 
Sunt autem abstractivae noticiae universalium, et 
ratiocinationum, et aliorum quae non immediate 
sensu accipiuntur. 

Iam haec consideratio ad dialecticos pertinet, 
ubi a priori, ubi a posteriori, ubi.a causis, ubi 
ab effectibus aut signis ratiocinatio progrediatur, 


Alia divisio intellectus. 


Ut vocabula quaedam usitata interpretemur, 
adiicienda est et alia divisio, qua discernunt in- 
tellectum speculativum et practicum. Sciendum 
est autem, hac divisione non significari diversas 
potentias, sed unicam potentiam intelligentem 
circa diversa obiecta versantem, alias circa specu- 
labilia, alias circa deliberationes de actionibus, ut 
iidem oculi cernunt colorem et figuram.  Pote- 
rant et plures tales differentiae obiectorum addi, 
ut mechanicus intellectus in architecto, Haec 
breviter adscripsi, ut iuniores varietatem adpella- 
tionum considerent, et eas recte interpretentur, 

Varie usurpatum est et vocabulum Rationis, 
Interdum significat utramque partem, intellectum 
gubernantem et voluntatem obtemperantem, ac 
frenantem contrarios impetus, [ta Platonici con- 
iunctas duas potentias, intellectum recte iudican- 
tem, et voluntatem obtemperantem nominant 7/e- 
povixóv, — Aristoteli plaerumque Aóyoc significat 
noticiam gubernantem, ut cum ait in primo libro 
Ethicorum: Ratio hortatur ad optima, id est, na- 
turalis noticia, quae est radius divinae sapientiae 
insitus menti humanae, Interdum non potentiam, 
sed argumentum significat. Ut, sic volo, sic iu- 
beo, sit pro ratione voluntas, De hac diversitate 
longae descriptiones a multis traduntur, quae ta- 
men facile diiudicari potest, si quis sit admoni- 
tus, varios esse usus vocabuli. 

Conscientia est totum argumentum seu iudi- 
cium in mente seu potentia cognoscente, quo recte 
facta adprobamus, et delicta improbamus, quod 
iudicium ordine divinitus sancito, sequitur in 
recte factis tranquillitas cordis, et in delictis dolor 
cordis, puniens et destruens reum delicti, 

Condita est enim hominum natura a Deo, ut 
et conformis esset Deo, et viveret, non ut dolore 
extingueretur. Quare si esset conformis Deo, et 
corda congruerent cum recto iudicio, laetarentur 
benefaciendo ante factum et post factum. 

Nunc vero in hac pravitate cor ante delictum 
ardet suis flammis pugnantibus cum recto iudicio, 
nec formidat scelus. — Quia vero iusticiae Dei est, 
destruere naturam non obedientem, ideo sanxit 


hunc ordinem, ut dolor tanquam carnifex post 
10 


147 


factum puniat et destruat reos, Etsi autem hic 
dolor in malis aliquantisper hebes est, tamen tan- 
dem fit sevus et extinguit eos, quia lex est iudi- 
cium Dei. Et accedit ad naturalem dolorem, per- 
terrefactio, qua Deus ipse ceu fulmine opprimit 
fontes, ut in Psalmo dicitur: In ira tua turbabis 
eos, imple facies eorum ignominia. tem: Sicut 
leo, contrivit omnia ossa mea, Ita sciendum est, 
causas doloris plures esse, scilicet alias naturae 
ordinem, alias Deum etiam immediate effunden- 
tem iram suam, ut in Iuda et similibus, Haec de 
causis dolorum in conscientia considerare utile est, 


Usitatum est apud "Theologos nomen ovvt7- 
0notc, quo intelligunt noticiam legis, quae no- 
biscum nascitur, quam ideo nominant cvv17jr- 
0t», quia semper in homine etiam scelerato servet 
admonitionem ostendentem, quid rectum sit, et 
quod sit iudicium Dei. Et aliqui sic discernunt 
haec vocabula, dicunt in syllogismo practico con- 
scientiam ponere minorem et conclusionem, ma- 
iorem vero esse Gurrt59noi, ut Saul quanquam 
sceleratus, tamen ita ratiocinatur. Deus horribi- 
liter irascitur homicidis, qui homines innocentes 
interficiunt, et vicissim tales homicidas rapit ad 
poenas. Ego sacerdotes innocentes multos inter- 
feci. Deus igitur mihi irascitur, et me puniet, 
In tali syllogismo maiorem nominant cvvc1jonotv, 
conscientiam vero minorem et conclusionem, 
Paulus totum syllogismum nominat conscientiam. 
Hanc brevem admonitionem de his adpellationi- 
bus inserui, de quibus alii multas peregrinas quae- 
stiones movent, quae his initiis cognitis facile iu- 
dicari possunt. 


De intellectu agente et patiente. 


Etsi magnae sunt contentiones de intellectu 
agente et patiente, tamen si sumimus ab actioni- 
bus discrimen, simplex et perspicua est haec ex- 
plicatio. 

Oculi incolumes plurimorum intuentes ali- 
quid, pariter id vident, At mentes etiam cum 
idem quaerunt, tamen non pariter inveniunt. In- 
venta pariter intelligere possunt, cum declaran- 
tur, ut rationem adparandi pulveris tormentarii, 
et iaculandi globos invenire nemo potuit, praeter 
autorem: Inventam intelligunt, et probant alii 
artifices. 


Discernit igitur Aristoteles duo officia intel- 
lectus, sunt enim plura officia intellectus, quam 

oculorum, qui tantum accipiunt obiecta singula- 
ria, nihil ratiocinantur.  Át intellectus cum ac- 
cepit obiecta, componit, dividit, ratiocinatur, iu- 
dicat, In hac ratiocinatione aliud ex alio invenit. 
Hic inventor intellectus, et tanquam poéta dici- 
tur agens, seu rectius faciens. 


Alterum officium est postea inventa intelli- 
gere, agnoscere, et tanquam dictata accipere, Ab 
hoc officio nominatur intellectus patiens. Vidit 
Aristoteles in omni vita, in artibus, in consiliis 
publicis et privatis, in stratagematibus, in poé- 
tica, in eloquentia, alios aliis perspicaciores esse, 
et inventione plus valere: Alios inventa intelli- 
gere, et suis cogitationibus anteferre, ut 'Themi- 
stocles suadens, ut cives relicta urbe naves ingre- 
diantur, plus valet intellectu faciente, quam alii, 
sed coeteri intelligunt consilium et adprobant. 

Hannibal interclusus a Fabio mira arte pate- 
fecit sibi exitum. | Boum cornibus alligavit sar- 
menta incensa, ut exercitui Romano errorem ob- 
licerent. Id non venisset cuilibet in mentem, 
etiamsi inventum coeteri intelligunt et probant. 

Cum Alexandro in aditu Asiae nunciaretur, 
sudasse Orphei statuam, idque videretur quibus- 
dam triste omen, Alexander contra inquit, pla- 
cere sibi omen, facturum se magnum laborem 
poétis. Huius dicti urbanitatem intelligebant 
coeteri, qui tamen etiam diu quaerentes non in- 
venissent. 

Cum autem ingens decus sit in omni vita, 
recta inventio seu consilii, seu doctrinae, et ma- 
ximas res gubernet, merito amplissimis laudibus 
Aristoteles hunc inventorem intellectum ornat, 

Ut lumen oculos adiuvat, ita ait intellectum 
patientem ab inventore adiuvari. Necesse est 
enim nos aut invenire ipsos consilia, aut aliorum 
inventis, tanquam dictatis uti. 

Hunc ait abstrahere a phantasmatibus, Id 
est, hic celeriter obiecta confert, signa quaerit, 
ex signis causas aut effectus, collationes, allusio- 
nes, et inde eligit quod est aptissimum, | Ut cum 
Demades inquit: Mortuo Alexandro, exercitum 
eius similem fore Cyclopi effosso oculo, celerri- 
mam collationem fecit magni exercitus amisso 
duce, ad magnnm corpus Cyclopis, amisso oculo, 

Praeterea inquit Aristoteles, hunc invento- 
rem intellectum velut artem esse, alterum ut ma- 
teriam, quam forrat et expolit artifex, ut prae- 
ceptor format ac erudit discipulum, 

Addit etiam esse separabilém, non mixtum, 
non obnoxium laesioni seu &7zc«Ó5, quae aliqui 
interpretantur de immortalitate, Nec ego repugno. 
Et malim de immortalitate intelligi, praesertim 
eum alibi dicat Aristoteles: Mens extrinsecus ac- 
cedit, Haec enim verba eius sunt in secundo de 
generatione: zsíztvout Óà vóv voüv uóvov OUga- 
Oev énewiévot xoi Osioy eivou uóvor.  Inclinat 
enim eo, ut mentem existimet coelestem quandam 
facem esse, quae lucem cerebro praebeat, sed 
qualis sit, quo avolet, non explicat in his libris, 
quos habemus. 

Quaecunque autem fuit Aristotelis sententia 
de faciente intellectu et patiente, certe actiones 
recte distinximus, invenire, et accipere dictata, 
Harum actionum cum perspicua sint discrimina, 
contentus sum hac populari enarratione, quae in- 
ielligi potest, et deducit lectorem ad consideratio- 
nem dissimilium in intellectu actionum, | Longe 
perspicacior est intellectus inventor in Archimede, 
quam in alio vulgari architecto. 

Vidi aliorum enarrationes, quae existiman- 
tur esse subtiliores, sed somnia sunt inania, nec 
intelligi possunt. 

Etsi autem Averrois divinatio deridetur, et 
fortassis ab Aristotele aliena est, tamen si dextre 
intelligitur, non est absurda. Cum enim ait, fa- 
cientem intellectum esse ipsum Deum cientem ex- 
cellentiores motus in hominibus, vere dicit, ex- 
cellentes et salutares cogitationes a Deo ipso mon- 
strari et regi, ut Salomon inquit, ut oculus vi- 
deat, et auris audiat, Deus facit utrumque. Et 
vere inquit Cicero: Nulla excellens virtus sine ad- 
flatu divino est, Scipionem flectebat Deus ad con- 
silium traiiciendi in Africam, etiamsi dissentie- 
bant Fabius et alii senes, 


Quae sunt causae certitudinis docirinarum? 


Deus vult aliquas esse certas noticias, quae 
et monstrent ipsum, et sint normae gubernatio- 
nis in vita hominum, ut vult Deus certo sciri, 
unam esse divinam essentiam conditricem rerum, 
Sapientem, veracem, liberrimam, beneficam, iu- 
stam, castam, iudicem hominum, punientem sce- 
lera. Vult nequaquam recipi epicureas opinio- 
nes, vult nequaquam fingi turbam deorum, vult 
deinde has noticias firmissimas esse, quae regunt 
vitam, Non occidas innocentem, Non sis men- 
dax in dicendo testimonio, in pactis, Non rapias 

alterius coniugem aut facultates, Vult firmas esse 
noticias numerorum, ut intelligamus unum esse 
Deum, non innumerabiles, et ut in tota vita 
discernamus unum, et multa et ordinem consi- 
derare possimus, — Vult in physicis certo intelligi 
discrimina caloris, frigoris, humoris, siccitatis, 
gravium corporum et levium, quia vita homi- 


| num conservari non potest, nisi haec discernan- 


tur. Omitto plura exempla, ac tantum obtestor 
discentes propter gloriam Dei, qui veritatem et 
amat, et nobis praecipit, ut veras sententias di- 
scant, et agnitam veritatem constanter amplectan- 
tur, et deinde iuxta voluntatem Dei, transferant 
eam ad usum, ut cum certum sit corpora humana 
non posse sine cibo, potu, somno retinere vitam, 
his rebus iusto modo utaris, et agnoscas ordinem 
divinitus ita institutum, et quia dat haec bona, 
celebres eum grata mente et praedicatione, Ita 
cum noticiae certae sint: Non occides, non moe- 
chaberis, agnosce hunc ordinem divinitus sanci- 
tum et obtempera, non quaeras Pyrrhonio more 
cavillationes ad conturbandas certas noticias, 

Copiose autem in dialecticis dicitur de nor- 
mis certitudinis, quas Graeci nominant zu7/our. 
Hic tantum obiter iuniores commonefacio, ut ma- 
gis considerent, qualis sit naturalis lux in intel- 
lectu, et quae sit iudicii regula, et unde sit ad- 
sensionis firmitas, 

Sunt igitur normae certitudinis iuxta philo- 
sophiam tres: Experientia universalis, noticiae 
principiorum , et intellectus ordinis in syllogismo. 

Experientia universalis est, cum de iis quae 
sensu percipiuntur, omnes sani eodem modo iu- 
dicant, ut ignem esse calidum, foeminam parere, 
In vita animantium, sensum et motum esse, Mor- 
tem destructionem esse animantium, — Ostendit 
autem universalis experientia noticiam esse cer- 
tam, quia si oppositum in usu velis experiri, se- 
quitur naturae destructio, ut, si quis negans ignem 
urere, manum inserat flammis, sentiet certe eam 
absumi, Fatendum est igitur naturam sic condi- 
tam esse, et tale esse opus Dei, Nec alia demon- 
stratio longior quaerenda est, Et dissentire ab 
universali experientia, est ipsi Deo bellum infer- 
re, et negare hunc ordinem a Deo sancitum esse, 
ut si quis neget foeminam parere, et conetur scul- 
pere vivos homines. 

Principia sunt noticiae nobiscum nascentes, 
quae sunt semina singularum artium divinitus in- 
sita nobis, ut inde artes extruantur, quarum usus 

in vita necessarius est, ut noticia numerorum, 
ordinis, proportionum, et multarum propositio- 
num, Quodlibet est, aut non est, Totum est 
maius qualibet sua parte, Deus est mens aeterna, 
sapiens, verax, iusta, casta, benefica, conditrix 
mundi, servans rerum ordinem, et puniens sce- 
lera, Mens humana ad hanc similitudinem con- 
dita est, Sit igitur homo verax , iustus, benefi- 
cus, castus,  IHuic normae obtemperare est recte 
facere, Discedere ab hac norma, est facere Deo 
displicentia et turpia. Et discedens accersit sibi 
poenas. Plura de principiis dicuntur in dialecticis. 

"Tertium zgvv5giov est: Intellectus ordinis 
in syllogismo, recte coagmentatis membris, ut la- 
tius in dialecticis dicitur, In doctrina stoica no- 
minantur 29/77/91. his tribus vocabulis : e/091016, 
noóAqQyue et yvdoie. Nec dubium est intelligi ex- 
perientiam, cum nominant o/o97oi, — Et princi- 
pia cum nominant zigóAmyiw, — Erit igitur yvdoic 
iudicium, id est, intellectus ordinis seu conse- 
quentiae, seu connexionis, 

In Ecclesia habemus et quartam normam cer- 
titudinis, videlicet, patefactionem divinam, illu- 
stribus et non fallentibus testimoniis factam, quae 
extat in libris propheticis et apostolicis. — Etsi 
autem facilius et firmius adsentitur mens humana 
iis, quae luce naturali cernit, tamen simili con- 
stantia omnes creaturas rationales adsentiri opor- 
tebat sententiis a Deo patefactis, etiamsi luce na- 
turali non videmus esse veras et firmas. . Ut sine 
dubitatione adseveramus, bis 4 esse 8: ita sta- 
tuendum est, Deum excitaturum esse homines 
mortuos, et Ecclesiam ornaturum aeterna gloria, 
et impios abiecturum in aeternas poenas, Sed 
multi audacissime repugnant divinis oraculis, ut 
Epicurei et alii; Pars tamen aliqua generis hu- 
mani adsenlitur, testimoniis miraculorum mota, 
in qua voce Evangelii Spiritus sanctus hanc lu- 
cem accendit, et flectit mentem ad adsentiendum, 
et mens obtemperat Spiritui sancto, amplectitur 
vocem Evangelii, et repugnat dubitationi, Et 
haec adsensio quae amplectitur sententias a Deo 
patefactas, dicitur Fides, quae quidem in aliis 
firmior est, Nec leve beneficium Dei esse duca- 
mus, quod ex illa sua arcana sede prodiit, et se 
nobis patefecit, et ea patefactione testatus est, sibi 
vere genus humanum curae esse, Sit igitur pate- 
factio illa praecipuum vitae lumen, et gubernet 
omnes actiones et omnia consilia, Et in quoti- 
diana invocatione cogitemus testimonia patefactio- 

num, ut fides accendatur, et grati bonitatem Dei 
agnoscamur et celebremus, 

Hic etiam valde prodest considerare discri- 
men. Quaedam voce Dei tradita sunt, quae etiam 
natura nota sunt, ut praecepta Decalogi, Sed 
voluit Deus accedere vocem suam, ut ostenderet 
illas ipsas noticias naturales a sese mentibus no- 
stris inditas esse, et legem novo testimonio sanci- 
ret. Grata est autem bonae menti confirmatio 
veritatis, ubi intelligit ad naturalem noticiam ac- 
cessisse divinam vocem, Ratio deprehendit ter- 
ram Stare immotam, et solem moveri, Sed cum 
idem divinitus traditum esse audimus, firmius 
adsentimur. 

Sunt autem aliae quaedam sententiae divini- 
tus traditae, quae antea prorsus ignotae fuerant 
omnibus creaturis, ut vox Evangelii de Filio Dei, 
Domino nostro Iesu Christo, de reconciliatione, 
de praemiis et poenis aeternis. Qui credit in 
Filium, habet vitam aeternam, Qui autem non 
credit Filio, non videbit vitam, sed ira Dei ma- 
net adversus eum, Vivo ego, dicit Dominus, 
nolo mortem peccatoris, sed ut convertatur et 
vivat, Credito tibi ipsi certo remitti peccata pro- 
pter Filium Dei, crede propter Filium Dei tuos 
gemitus, tuas preces a Deo recipi, Haec firma 
adsensione amplectenda sunt. Et adsensionis 
causa sit autoritas divina, qua hae sententiae no- 
bis traditae sunt et confirmatae illustribus testi- 
moniis, ut resuscitatione mortuorum, et aliis. 
Mens igitur cogitans, cur hae sententiae immotae 
sint, intueatur autorem Deum, qui se sic agnosci 
et invocari vult, sicut se patefecit. Nec vult nos 
humana audacia ludere opinionibus de se, ut lu- 
serunt Ethnici, aut Philosophi, 

Haec breviter recitavi de causis certitudinis 
doctrinarum, quia haec consideratio et modum 
intellectionis illustrat, et ostendit, unde sit firmi- 
tas noticiarum, | Necessaria est autem in tota vita 
hominum haec diligentia, discernendi noticias 
certas ab incerlis, saepe enim accersunt homines 
sibi et aliis magnas calamitates, cum adsentiuntur 
falsis aut incertis, quae putant esse vera et firma, 
Ut, Antonius ex causis non sufficientibus ratioci- 
natur, se posse toto imperio potiri, quia sit peri- 
tior imperator, quam Octavius, et habeat exerci- 
tus maiores. Non sequitur autem necessaria con- 
sequentia, futurum esse victorem eum, qui est pe- 
ritior, et habet maiores exercitus, quia multa im- 
pedimenta etiam cauto duci obiici possunt, Et 

Deus est praecipua causa, gubernans eventus, 
Tales errores in vita multi sunt, etiam sapientum, 
et saepe magnarum calamitatum causae sunt. 
Haec admonitio in multis dictis proponitur. Ut 
pevoto0L uoi Aoy(Covvot Oià &nuDvuloc, Et 
Theognis inquit: zoAAczi vzjv yvoyumgv ienotós 
io — Quantum igitur fieri potest certa quaera- 
mus, ac praecipue in consiliis vitae sequamur nor- 
mam divinam, et mentes et eventus a Deo regi pe- 
tamus, sicut saepe praecipit Deus, ut Deuter. 
sexto: Facito praecepta Domini Dei tui, ut bene 
sit tibi. 


II. 


De Voluntate. 


Initio iuniores monendi sunt de usu voca- 
buli, Vetus latina lingua voluntatem non intel- 
ligit potentiam, sed actionem, seu ipsum velle, ut, 
cum dico: In invido est voluntas nocendi, id est: 
Invidus vult nocere, Sic dicitur: Sic volo, sic 
iubeo, sit pro ratione voluntas, id est, ipsum velle. 
Sed in hoc Aristotelico sermone, voluntatem no- 
minamus potentiam seu, ut ita dicam, partem, 
animae intellectivae appetentem, quae potentia 
superior est adpetitu sensuum, Res ipsa enim 
ostendit, gradus esse appetitionum, ut sitiens in 
febribus, appetitu sensuum valde appetit potum, 
Sed voluntas superior potentia ostenso periculo, 
decernit non esse bibendum, Ita Scipio decernit, 
praestandam esse continentiam adducta captiva 
nobili, cuius erat excellens forma, 

Sit igitur haec definitio, Voluntas est poten- 
tia adpetens suprema, et libere agens monstrato 
obiecto ab intellectu. 

Actiones eius sunt: velle ac nolle. Et me- 
dium inter haec est suspendere actionem. Vult 
autem bona, quae aut sunt aut videntur talia. 
Fugit mala, quae aut sunt aut videntur talia, ut 
postea de obiecto plus dicam. 

Nec sine gravi causa discernuntur gradus 
actionum in voluntate, quanquam adpellationes 
obscurae sunt, et ignotae veteribus, Aliae actio- 
nes nominantur elicitae, aliae imperatae,  Elici- 
tae sunt, quibus voluntas per sese, nec simulans, 
nec aliis imperans aliquid expetit aut aversatur, 


ut Scipio vere et ex animo vult patriam tranquil- | ue si | 
' calorem in hoc aére spargit, ita Deus in men- 


lam esse, ideo non rixatur cum tribunis, Avarus 
vere et ex animo expetit pecuniam, Hae actiones 
nominari seriae possent, et tunc sunt seriae, cum 
congruunt voluntas et cor, 

Aliae actiones nominantur imperatae, cum 
videlicet voluntas aut sibi ipsi, aut inferioribus 
viribus imperat, etsi ut supra dixi, imperium dis- 
simile est, Locomotivae imperat Ócoztorizóg , ut 
cum cohibet manus, ne potum admoveant ori, 
quanquam magna sitis est, Sic enim inenarra- 
bili arte nervi, qui sunt instrumenta motus, con- 
diti sunt, ut cieantur voluntatis imperio, et ob- 
temperare possint, nisi sint laesi, Sic Achilles, 
etsi ardet ira, tamen a Pallade monitus, imperat 
manibns, ne gladio feriant Agamemnonem, im- 
perat et pedibus, ac discedit ab illo, cuius stulta 
oratione inflammabatur. Hic modus gubernatio- 
nis et libertatis non est obscurus, quem quidem, 
ut postea dicam, Deus in hominibus vult esse re- 
liquum, etiamsi natura languefacta est, 

Longe aliter imperat voluntas cordi, vide- 
licet ztoÀtvizÓg , cum rationem probabilem ab.in- 
tellectu accepit, qua cor utcunque impellit, ut 
minus repugnet, seu ut incendium adfectus ex- 
tingui sinat. Ut cum David in specu Saulem tuto 
interficere posset, et aliquod esset cordis incen- 
dium, tamen quia movebatur hoc argumento: 
Malum exemplum fore, si regem in populo Dei 
interficeret, etiam ira in corde leniebatur. 

Mutatis obiectis corda alios motus induere 
manifestum est, quia aliis spiritibus feriuntur, et 
quia cor animae sedes est, ut supra disputavimus, 
Amat Medea lasonem, donec se quoque amari 
iudicat, odit lasonem cum se sperni videt, ducta 
alia coniuge. De hac obiectorum varietate postea 
dicam. 

Praeterea simulationes omnes sunt actiones 
imperatae, ut in falsa poenitentia sunt ficticii do- 
lores, cum adulter impius simulat poenitentiam. 


Quod est obieclum voluntatis? 


Ut obiectum intellectus esset ens quam late 
patet, Deus et rerum universitas, si hominis na- 
tura integra esset: ita voluntatis idem esset ob- 
iectum, et inter appetenda et amanda summum 
esset Deus, ut testatur lex divina: Diligas Deum 
ex toto corde, Ideo condidit Deus creaturas ra- 
tionales, ut essent aliae naturae, quibus suam 
sapientiam et bonitatem communicaret, quia bo- 
num est zotvovixóv. Itaque sicut Sol lucem et 


tes nostras sparsisset Aóyor et Spiritum sanctum, 
Ac Àóyog monstrasset patrem, et multiplici sa- 
pientia mentes illustrasset , voluntates autem et 

corda copulasset Spiritus sanctus aeterno patri, 
mutuo amore, laeticia et motibus congruentibus 
cum natura Dei. "Talis fuisset sapientia et vita 
hominis, congruens cum sapientia et vita Dei. 
Et haec bona amissa in lapsu, per Evangelium 
restituuntur, ut postea dicam, Ac rursus erit 
Deus cmnia in omnibus beatis, ut infra de ima- 
gine dicam. Fuisset igitur amor ordinatus. Ante 
omnia maximum incendium amoris fuisset erga 
Deum, deinde res bonas coeteras amassemus eo 
ordine, quem monstrat divina sapientia, virtu- 
tes, vitam, vitae commoda propter Deum expe- 
tivissemus et agnovisset homo, se in usu legitimo 
harum rerum Deo servire, et Deum conditorem 
celebrasset. 

Ác nunc cum similes sumus illi viatori vul- 
nerato et spoliato, et in mente tenebrae sunt, id 
est, multae tristes dubitationes de Deo, et non 
est in cordibus amor Dei, voluntas alia obiecta 
quaerit , non Deum, ac horum ordo etiam con- 
turbatur. Summum bonum esse voluptates cor- 
poris, non Épicurus tantum, sed maxima multi- 
tudo hominum existimat. Alii modestiores dicuut 
virtutem melius quiddam esse. Nec hi tamen vir- 
tutem propter Deum adpetendam esse docent. Ita 
amissa luce mentis, et extincto amore Dei in vo- 
luntate, Philosophi a veritate aberrant, ut alibi 
copiosius dicitur, 

Ut autem consideremus, qualis nunc sit na- 
tura hominum, et quae sint discrimina Philoso- 
phiae et Evangelii, recitabimus et quae nunc sint 
obiecta, et ad quae nos retrahat filius Dei. 

Primum autem perspicue reiicio et improbo 
stultam opinionem recentium quorundam, qui 
negant, bonum esse obiectum voluntatis in adpe- 
tendo, et contendunt, voluntatem vere et sine 
simulatione velle posse malum nulla ratione boni, 
Ac multae sunt verae causae, propter quas hoc 
somnium reiiciendum est, quas brevitatis causa 
non recito, tantum oro iuniores, ut monstrosam 
illam opinionem detestentur, Etsi enim est ali- 
qua voluntatis libertas, tamen sic ordinata est, 
ut velit bonum, — Hoc si quis non admittit, ever- 
tet totam rationem finium, nec magis causa erit, 
cur voluntas acquiescat in Deo, quam in tauro 
Phalaridis, Item, si voluntas non esset ordinata 
ad adpetendum bonum, non esset causa, cur ma- 
gis adpetere virtutem deberet, quam vicia. Sed 
omitto confutationem, et breviter constituo ob- 
iectum movens voluntatem in hac infirmitate, et 

in iis, qui non gubernantur luce Evangelii et 
a Spiritu sancto, 


His' igitur ut Catoni aut Ciceroni obiectum 
est voluntatis in adpetendo, bonum finitum, qua- 
tenus ratio aut sensus decernit, id esse bonum 
humanae naturae aut societati. Rursus in fu- 
giendo, malum contrarium illi bono, obiectum 
erit, Hinc iudicari potest, quousque humanae 
adpetitiones sine Spiritu sancto progrediantur. 


Sunt autem huius boni species, Honestum 
civile, bona utilia, vita et vitae commoda. Item 
iucundum, ut voluptates, quas aut sensus, aut 
ratio expetit, Intrahanc bonorum regionem ver- 
santur adpetitiones. — Ut, doctrinam expetimus, 
est enim quaedam mentis perfectio et lux, et cum 
in hoc tam pulcrum theatrum ad contemplationem 
coeli, stellarum, terrae, plantarum, animantium, 
collocati simus, et sint in nobis semina scientia- 
rum, natura ipsa incitamur ad considerationem 
tantae varietatis et pulcritudinis rerum, Expetunt 
aliqui virtutern, etiamsi fructu carendum est, ut 
Scipio, Fabius.  Expetimus gloriam, est enim 
res pulcra, praestantia virtutis, et hanc tribui 
nobis volumus seu vere seu falso, sunt enim ho- 
mines natura superbi, id est, sui amantes, et sese 
magni fieri cupientes, Deinde expetimus vitam, 
vitae commoda et voluptates, Ultra haec non 
progreditur Cato, Non amat Deum, quia etiamsi 
statuit esse Deum, tamen dubitat, utrum curet, 
exaudiat et adiuvet nos, somniat ociosum esse, 
nec bonum esse generi humano, certe in aerumnis 
non amat, quas si non existimat a materia tan- 
tum oriri casu, sed poenas esse iudicat scelerum, 
certe Deum punientem non amat, Hinc multae 
sunt in poétis dubitationes de providentia, et re- 
prehensiones Dei, ut illud apud Virgilium.  Fa- 
mamque fovemus inanem, — Ác ut in mente sunt 
tenebrae, ita multo magis voluntas a Deo aversa 
est, et sicut navis in Syrtibus agitata diversis 
ventis, varie iactatur, ita voluntas vagabunda 
sine ordine ad alia atque obiecta ruit. Ideo Pau- 
lus inquit: Qui secundum carnem sunt, carnalia 
sapiunt, videlicet quae recensui, Cato amat vir- 
tutem, sed non propter Deum, nec statuit se cu- 
rae esse Deo, nec diligit Deum. Hic gradus ob- 
servandus est, ut discrimen Philosophiae et Evan- 
geli fiat illustrius.  Possent autem haec multo 
copiosius exponi, sed hanc brevem commonefactio- 
nem huic commentario magis congruere iudico, 

Iam igitur a scholis philosophicis disceden- 
tes, sciamus nobis ad lucem Evangelii vocatis, 
obiectum esse voluntatis, bonum infinitum et 
coetera bona suo ordine adpetenda. | Vocamur 
enim ad instaurationem naturae, et proponitur 
nobis filius Dei Dominus noster Iesus Christus, 
erucifixus pro nobis et resuscitatus, qui adfirmat, 
Deum non esse ociosum, sed vere et horribiliter 
irasci peccatis, recipere autem in gratiam confu- 
gientes ad filium, et exaudire eos, ac liberare. 
Hanc Evangelii vocem cum audimus, et fide am- 
plectimur, ipse filius Dei, voc aterni patris 
accendit lucem in mentibus nostris, et Spiritu suo 
sancto corda inflammat, ut in Deo acquiescant et 
laetentur, diligant eum, et obedire ei incipiant, 
petant se ab ipso regi, et rursus fiant templum 
Dei. Nec sumus Stoici, dicimus etiam res con- 
ditas a Deo bonas esse, vitam, cibum, potum, 
coniugium, politicam societatem, sed ordine haec 
expetenda esse, et nequaquam anteponenda Dei 
volunteti. Babylas senex Episcopus Antiochenus 
amat vitam, coniugem, filios, Et iam octogesi- 
mum annum egressus erat, ne quis iuvenili au- 
dacia eum sibi periculum attraxisse existimet, Et 
tamen confessionem Evangelii antefert suae et 
filiorum vitae. Stant grandaevi parentes, nec tan- 
tum spectatores sunt necis filiorum, sed etiam 
confirmant eos in agone, Deinde tribus adole- 
scentibus filiis interfectis in conspectu parentum 
senex pater trucidatur, Mater superstes mariti et 
filiorum corpora collocat in sepulcra, "Talia exem- 
pla nobis obiectorum gradus ostendunt, 


Sed unde oritur tanta morum atque actio- 
num confusio? David rapit alterius coniugem, 
quanquam videt et intelligit facti turpitudinem, 
Hoc ita fit, dissimilia obiecta cordi et voluntati 
offeruntur. fatio monstrat voluntati turpitudi- 
nem. Sed cor iucensum amore, qui ut est vio- 
lentus, rapit secum voluntatem, ne recto iudicio 
obtemperet, Nam voluntas etsi aliquo modo li- 
bera est, et certe posset locomotivae imperare, 
ne attingeret alienam, tameu, ut fomes, facile 
accipit cordis incendia, — Nunc igitur qualis sit li- 
bertas, dicendum est, 


De libero arbitrio. 


In dialecticis vocabula necessitatis, contin- 
gentiae, et libertatis declarantur, Inde suman- 


tur enarrationes horum vocabulorum, quas pro- : 

fecto scire necesse est, Nunc tantum hoc dicam, 
libertatem in divina voluntate, et in creaturis ra- 
tionalibus, angelis et hominibus, esse facultatem 
voluntatis, quae possit agere, ac non agere, aut 
sic, aut aliter agere, — Sunt autem discrimina 
magna in Deo, beatis, et hominibus in hac vita, 
quae alibi copiosius explicantur. Est igitur dis- 
similis modus agendi, quam agit ignis, qui ne- 
cessario calefacit admota corpora, nec potest sus- 
pendere actionem, nec potest aliter agere. 

Primum autem constituendum est certissi- 
mum esse, Deum etsi bonus est immutabiliter, 
tamen esse agens liberrimum, et omnia quae con- 
didit, et quae agit extra se, liberrima voluntate 
condidisse, et agere, iuxta dictum Psalmi: Om- 
nia quaecunque voluit, fecit. Ac procul explo- 
dantur impii furores Stoicorum, qui fingunt, 
Deum' alligatum esse ad causas secundas, mec 
posse aliter agere, quam sicut cient causae secun- 
dae, et necessario eum velle et agere bona et 
mala, honesta et turpia. Horresco referens, sed 
interdum haec commemorari necesse est, ut ado- 
lescentes moniti fugiant et execrentur haec diabo- 
lica mendacia, quae sunt contumeliosa in Deum, 
et perniciosa moribus, sed alibi haec copiosius 
tractantur. 

Tam constituta propositione, quod Deus sit 
agens liberum, sciamus eum et angelos et homi- 
nes in creatione ornasse his tribus bonis, quae 
sunt in ipso optima, sapientia videlicet, noticia 
suae legis, iusticia, et libertate voluntatis. 

Alius autem modus agendi conditus est in 
Sole, in igne, in aqua, et coeteris rebus, semper 
uno modo agentibus. Hoc discrimen vult Deus 
conspici, vult intelligi, sese' esse agens liberum, 
vult et nostras actiones consilio regi, Disputatur 
ergo, an sit aliqua voluntatis in homine libertas, 
et qualis sit, Est autem non difficilis explicatio 
amantibus veritatem, non disputationum praesti- 
gias, ac diligentia necessaria est piis, considerare 
discrimen stoicarum opinionum, et doctrinae 
ecclesiasticae, in quam stoica deliramenta Ma- 
nichaei et Valla impie transfuderunt. 

Sciendum est igitur, dupliciter detrahi li- 
bertatem humanae voluntaü. Aut enim in uni- 
versum tollitur contingentia omnium eventuum, 
non tantam humanorum, sed etiam aliorum, ut 
Stoici defendebant fatalem necessitatem. — Áut 
non defenditur illa stoiea necessitas, sed tantum 
monstratur infirmitas humanarum virium, quae 

etiamsi utcunque externas honestas actiones effi- 
cere possunt, tamen non possunt integram obe- 
dientiam legi Dei praestare, nec possunt tollere 
peccatum et mortem, | Cum igitur duae quaestio- 
nes sint, altera de stoica necessitate, altera de 
infrmitate virium humanarum, brevissime de 
priore respondeo. 

Certissimum est, Deum nec velle, nec ad- 
probarc, nec efficere, nec adiuvare peccatum. 
Sed vero et horribiliter irasci eum peccato, ut 
Psalmus inquit: Deus non volens impietatem tu 
es, Et Ioh. 3. dicitur, diabolum mendacii patrem 
esse, et ex proprio loqui mendacium. Cum igi- 
tur Deus nec velit, nec adprobet, nec efficiat pec- 
cata, manifestum est ea non oriri a voluntate Dei, 
sed a voluntatibus diabolorum et hominum, qui 
cum boni conditi essent, suis voluntatibus quae 
erant liberae, se sponte a Deo averterunt, Est 
autem libertas fons et causa contingentiae, 

Nec praevisio necessitatem adfert, nec cogit 
voluntates diaboli et hominum, ut scelera faciant. 
Etsi igitur praevidet Deus Saulis scelera, tamen 
ea nec vult, nec adprobat, nec efficit, nec adiu- 
vat. Sed permittit, ac metas constituit, quous- 
que permissurus sit, Ita in scholis dicunt, Deum 
determinare contingentia, Praevidet grassaturum 
esse Pharaonem in Israélitas, et constituit metam 
quousque hunc furorem toleraturns sit, sicut hanc 
ipsam determinationem prophetae multis venustis 
figuris significant, ut regi Assyrio dicitur: Po- 
nam chamum in ore tuo, et reducam te, etc. Haec 
breviter recitavi, tantum ut moneantur iuniores, 
ut diabolica mendacia, quae de necessitate fin- 
gunt Stoici, fugiant et constanter execrentur, 
quae, ut antea dixi, et adversus Deum contume- 
liosa sunt, et nocent moribus, Multi enim fiunt 
magis feri, cum cogitant ut servulus Zenonis, se 
fatali necessitate peccare, et ut in Tragoedia dici- 
tur: Fati ista culpa est, Nemo fit fato nocens, 
Longe rectius dictum est illua Euripideum, quod 
Plutarchus citat: Ei eof v1 Ógdotw odloyoóv, oix 
e&loiv Oso, 

Nunc de ecclesiastica responsione dicam, 
quae de infirmitate virium nostrarum loquitur. 
Hic primum manifestum est , homines non posse 
integram obedientiam legi Dei praestare, nec posse 
tollere peccatum et mortem, De his tantis rebus 
concionatur Paulus, cum queritur naturam homi- 
num captivam esse peccati, Interea tamen aliqua 
est libertas reliqua, quia Deus vult adhuc utcun- 

que intelligi discrimen inter agens liberum, et 
agentia sine consilio et sine libertate, ac vult sciri, 
sese esse agens liberrimum, non alligatum cau- 
sis secundis, Vult etiam, nos aliqua nostra vi- 
gilantia et labore actiones externas regere, 


Est ergo haec vera regula. Certissimum est 
in hac infirma natura hominum, etiam in non re- 
natis, adhuc reliquam esse libertatem regendae 
locomotivae, id est, frenandi externa membra, 
ne faciant externa facta pugnantia cum lege Dei. 
Ác de imperatis actionibus magis perspicua est li- 
bertas, Ut, Scipio imperat membris, ne alte- 
rius sponsam attingant, Et in Scipionis volun- 
tate est etiam motus, quo aliquo modo vult illud 
honestum propter ipsum decus virtutis, Illud 
velle est actio elicita, ut nominant, serio volens 
civile honestum, Sed actiones elicitae sunt obscu- 
riores, Ideo de imperatis loquamur, quae sunt 
externa paedagogia, et harum esse aliquam liber- 
tatem ostendit manifesta experientia. 


Praeterea Paulus expresse nominat Iusticiam 
carnis, quae est viribus naturalibus facere externa 
opera, congruentia cum lege Dei, "Talem iusti- 
ciam cum adfirmet esse posse in non renatis, ma- 
nifestum est, libertatem aliquam esse voluntatis 
regentem externa membra, Item: Deus attribuit 
generi humano Magistratus et leges, ut externa 
membra frenentur, sicut inquit Paulus: Si vis 
non timere potestatem, bonum facito. Haec tota 
gubernatio, et ipsa legum vox prorsus inutilis es- 
set, si externa membra frenari non possent, Fa- 
tendum est igitur, aliquam esse libertatem,  Id- 
que scire homines utile est, ut cum sciunt Deum 
praecipere hanc gubernationem externorum mem- 
brorum, ut eam aliquo modo in nostra potestate 
esse, et violationem disciplinae horrendis poenis 
et in hac mortali vita puniri, et post hanc vitam, 
nisi fiat conversio ad Deum, serio conentur ex- 
terna membra frenare, et non ruant ut furiosi, 
aut ut beluae, quo coeci adfectus impellunt, Sed 
sint memores huius vetustissimae concionis dictae 
ad Cain: Sub te sit adpetitus tuus, et tu domine- 
ris ipsius, 

Etsi autem haec disciplina non meretur re- 
missionem peccatorum, nee est iusticia Evangelii, 
tamen sunt magnae causae quatuor, cur prae- 
standa est. Quarum prima est, quia Deus eam 
praecipit, Debent autem obedientiam Deo om- 
nes creaturae rationales, 

Secunda causa est, ut vitentur poenae, quia 
ordine divinitus sancito, atrocia delicta certo co- 
mitantur atroces poenae, et in hac vita mortali, 
et post hanc vitam, nisi fit conversio ad Deum, 
iuxta hoc dictum: Qui gladium acceperit, gladio 
peribit, Item: Scortatores et adulteros iudicabit 
Deus. Item: Vae qui spolias, quia spoliaberis. 
Et Ecclesiastes in octavo capite inquit: Non bene 
erit impio, nec longi erunt dies eius elc. 

Hoc iudicium Dei et quotidiana exempla 
ostendunt, quae et extra Ecclesiam homines non 


cyclopicos moverunt, ut faterentur, esse Deum: 
mentem iustam et vindicem scelerum, Hinc dicta | 


multa sunt. Ut Pindarus ait, Ixionem in rota 
clamitare: Discite iusticiam moniti, et non sper- 
nere divos. Item Homerus: 

O4 yàg cx&vhis toya Sto) uáxapig qiiéovot. 
Item: 

Tebyav dc éloo ci, 0G xoxüv nori vta. 
Item: 

Oi0dg ív9gonov óOwiv vow ox Ónociott. 


'lertia causa est, ut paci communi servia- 
mus, quia non tantum nobis nascimur, Sed vult 
Deus nos communi societati prodesse, et eam fo- 
vere, iuxta haec dicta de dulcissima aequalitate: 
Diligas proximum, sicut te ipsum, ltem: Quod 
tibi non vis fieri, alteri ne feceris. 


Quarta causa est, quia haec externa mode- 
sia est paedagogia in Christum, id est, Spiritus 
sanctus non est efficax in his, qui perseverant in 
sceleribus contra conscientiam, quia in iuramento 
divino comprehenditur conversio, Vivo ego, dicit 
Dominus, nolo mortem peccatoris, sed ut con- 
vertatur et vivat, Has causas familiarissime no- 
tas esse, et saepe cogitari utile est, quae quidem 
et copiosius alibi declarantur. Cum autem haec 
gubernatio externarum actionum sit aliquo modo 
in nostra potestate, vult Deus nos non ignavos et 
segnes esse, sed sua lege et metu poenarum, tan- 
quam vinculis acriter cohercere membra. — Et 
quidem haec diligentia in renatis, et filium Dei 
vera fide agnoscentibus, placet Deo. Haec sunt 
perspicua et plana, ac prosunt moribus et pietati 
recte intellecta. 

Caeterum haec ipsa libertas seu facultas vo- 
luntatis humanae saepe vincitur his duabus rebus, 
scilicet infirmitate naturae nostrae, et diaboli in- 
sidiis. Ideo multi homines ruunt in manifesta 
scelera, Renati igitur cum et de his causis, et 

de auxilio doceantur in Evangelio, veris gemiti- 
bus petant, se gubernari Spiritu sancto, ut Do- 
minus inquit: Quanto magis pater vester coe- 
lestis dabit Spiritum sanctum petentibus, 

Nunc de alio genere actionum interiorum di- 
cam, quae Deum intuentur. Voluntas humana 
non renata luce Evangelii et Spiritu sancto, non 
potest efficere verum timorem Dei, firmam ad- 
sensionem, fiduciam ac dilectionem Dei, veram 
patientiam et constantiam in magnis periculis, et 
similes spirituales motus, multo minus potest 
praestare perfectam obedientiam legi Dei,  Testi- 
monia nota sunt, Nam Paulus inquit: Qui Spi- 
ritu Dei ducuntur, hi sunt filii Dei, Et Domi- 
nus inquit: Sine me nihil potestis facere. 

Cum loseph repugnaret voluntati coniugis 
heri sui, ac regeretur timore Dei ac fide, concur- 
rebant hae causae, verbum Dei, filius Dei il- 
lustrans mentem et dans Spiritum sanctum, Spi- 
ritus sanctus movens voluntatem et cor, Et ipsa 
voluntas loseph,  Inchoandum est enim ab ex- 
terno verbo Dei, mens cogitabat mandata Dei, 
In hac ipsa cogitatione 
intuens promissionem auxilii et mediatoris petit 
se regi. Hic ipse filius Dei, Aóyoc zoi &izov ae- 
terni patris, sua luce mentem illustrat, ut Ioseph 
agnoscat aeternum patrem, et Sciat, se el curae 
esse et fore, et simul Spiritu sancto movet volun- 
tatem et cor Ioseph, ut velit Deo obedire, et au- 
get timorem Dei, et voluntas adiuta adsentitur 
Spiritui sancto, cohercet externa membra, non 
admittit illecebras. In hoc certamine sentit vo- 
luntatem non esse ociosam. Non igitur tollit li- 
bertatem voluntatis Spiritus sanctus, sed emen- 
dat et flectit ad Deum, iuxta dictum: ó 0e £Axov, 
vüy [lovióusvor tAzti, Poterat voluntas in Io- 
seph excutere Spiritum sanctum, sed adiuta re- 
vocatse et obsequitur Spiritui sancto. Haec de 
causis spiritualium actionum tenere prodest, ut 
fidei exercitia discamus, — Mens cogitet mandata 
Dei et Evangelium, ac fide petat auxilium a me- 
diatore, qui venit, ut destruat opera diaboli, Cum 
fide erigimur filius Dei vere adest et accendit vo- 
luntatem et cor Spiritu sancto. [ta voluntas 
adiuta repugnat viciis, et cohercet externa mem- 
bra, ne ruant contra rectum iudicium.  Ác sci- 
mus nos non nostris viribus vincere, sed auxilio 
domini nostri lesu Christi. 

Ex hac distinctione, quam recitavi, potest 
utcunque intelligi, qualis adhuc sit libertas vo- 

luntatis, quae habet, ut dixi, suas metas, nec 
ita amplificanda est, ut obruatur doctrina de be- 
neficiis filii Dei, et de promissioneSpiritus sancti, 
item de nostra infirmitate. — Horribiliter enim 
haec hominum natura languefacta est, In mente 
caligo est deDeo, et magnum chaos dubitationum. 
Voluntas aversa est a Deo, non timet Deum, non 
ardet fiducia et dilectione Dei, negligit aut tristi 
fremitu fugit eum. — Corda varie errantibus ad- 
fectibus aliis atque aliis incenduntur, et volun- 
tatem secum rapiunt, Haec ingentia mala homi- 
nes feri et ebrii voluptatibus leviter curant. Sed 
Deus de magnitudine eorum nos commonefacit, 
mole poenarum. Nam propter ea genus huma- 
num subiectum est morti et horrendis calamitati- 
bus. Expavescant igitur animi cogitatione nostrae 
miseriae, sed rursus etiam agnoscant beneficia filii 
Dei, qui et delet peccatum ac mortem, et ut in 
hac vita colligi Ecclesia possit, etiam aerumnas 
huius vitae mitigat, sicut inquit Deus in concione 
Hoseae: Non faciam furorem irae meae, quia 
Deus ego sum. — Quasi dicat: Reprimam iram, 
quia natura hominum sustinere eam non potest, 
Volo autem superstitem esse in hac vita Ecclesiam 
meam, Et filius Dei perpetuus sacerdos stat in 
sancto sanctorum deprecans pro nobis, ut serven- 
tur Ecclesiae reliquiae. Quare te fili Dei domine 
lesu Christe, crucifixe pro nobis et resuscitate, oro, 
ut nos doceas, et apud aeternum patrem pro no- 
bis intercedas, et nos Spiritu tuo sancto guber- 
nes, colligas tibi Ecclesiam inter nos, sanes vul- 
nera nostra, ct poenas immensa bonitate tua le- 
nias, cum testatus sis adsumpta natura humana, 
te verissime diligere genus humanum. . Et cum 
precatus sis in agone tuo, ut dilectio, qua te ae- 
ternus pater diligit, in nobis sit, videlicet, ut nos 
quoque ingenti amore et paterna ozogy;; com- 
plectatur et servet, 


Ubi autem et quibus adpellationibus descri- 
bant Prophetae et Apostoli vicia naturae humanae 
discendum est in Epistola Pauli, scripta ad Ro- 
manos. Sed quia ibi quoque legitur nomen Con- 
cupiscentiae, et eius vocabuli magnus usus est in 
Ecclesia, addam brevem explicationem, quia Mo- 
nachi insulse enarrarunt. 


De vocabulo Concupiscentiae. 


Deus condidit in homine potentias adpeten- 
tes, quae si natura hominum integra rnansisset, 

tantum ordinatos motus habuissent, et fuisset 
dulcissima harmonia potentiarum inter se con- 
gruentium, |. Ut regula est unica et aeterna lex 
Dei in mente, ita non aberrassent ab ea motus 
voluntatis et cordis, seu adpetitiones sensuum. 
Imo Deus pariter et lucem in mente per filium, 
et Spiritu suo sancto motus suae sapienliae et 
iusticiae congruentes sparsisset in corde. 


Fuisset igitur adpetitiones, fames, sitis, de- 
lectatio in visu, auditu, gustu, olfactu, tactu, 
dolor in offessione aliqua nervorum. Deinde in 
corde, et voluntate, amor Dei, ovogyoi erga so- 
bolem, parentes, coniugem, cognatos, benevo- 
lentia erga omnes homines, odia adversus diabo- 
los, laeticia acquiescens in Deo, spes vitae aeter- 
nae. Et hae adpetitiones et hi adfectus omnes 
fuissent ordinati, congruentes ad legem mentis, 
imo etiam accensi ab ipso Spiritu sancto, qui suas 
flammas miscuisset spiritibus natis in corde et in 
cerebro. 


Sed haec suavissima harmonia turbata est 
lapsu primorum parentum. — Nunc sunt quidem 
adpetitiones et adfectus, sed vagantur et longe 
aberrant a lege Dei, et in non renatis non sunt 
accensi a Spiritu sancto, Ut vagatur amor in Da- 
vide, etsi habet alias coniuges, forma, ingeniis, 
.xirtute praestantes, tamen cor incenditur amore 
alienae coniugis, Quare cur concupiscentia ac- 
eusatur, non ita cogitandum est, naturam homi- 
num integram, futuram fuisse sine adpetitionibus 
et sine adfectibus, et ut ita dicam, saxeam, aut 
ferream, | Sed eo nunc accusari concupiscentiam, 
quia adpetitiones et adfectus vagantur sine ordine. 
Ecclesiastici scriptores cum vituperant concupi- 
scentiam, plerumque addunt nomen, rnalae con- 
cupiscentiae, Sed circumstantiae ostendunt, ubi 
dicatur de viciosa concupiscentia, ut Rom. 7. et 
alibi, In talibus locis intelligamus non ipsam na- 
turam, qualis condita est, sed &roSiay, in om- 
nibus viribus hominum, pugnantem videlicet 
cum lege Dei. 


Agrestis etiam imaginatio est, cum accusatur 
concupiscentia, tantum intelligere adpetitiones, 
cibi, potus, libidinum, ambitionum. Longe ma- 
iora mala Paulus hac adpellatione complectitur, 
videlicet caliginem et dubitationes de Deo in 
mente, aversionem voluntatis et cordis a Deo, va- 
rie errantia incendia adfectuum in corde. JDeni- 
que totum hoc malum, quod tristissimis verbis 

a Paulo nominatur Inimicitia "adversus Deum, 
cum inquit: Sensus carnis inimicitia est ad versus 
Deum. 


Ac discernantur substantia creata a Deo, et 
érofío, quae postea accessit, et est operis di- 
vini depravatio. Ex hac distinctione sumenda 
est explicatio argumenti, quod Iulianus Augustino 
obiecit: 

Peccatum non gignit hominem. 

Concupiscentia gignit hominem, 

Non est igitur peccatum. 


Ridicula et puerilis cavillatio est, Et tamen 
illos homines ingeniosos exercuit, Maior veris- 
sima est, quia peccatum est horribilis destructio, 
non est quiddam gignens hominem. Minor igi- 
tur plane neganda est. Nam concupiscentia, quae 
est &xo Eia et depravatio substantiae conditae, ne- 
quaquam gignit, sed substantia creata a Deo gi- 
gnit, quatenus reliquum est opus Dei, non pror- 
sus extinctum, ut hebetes oculi vident, non qua- 
tenus sunt imbecilles, sed quatenus oculi natura 
reliqua est, In languido ventriculo fit concoctio 
cibi, non quatenus ventriculus est frigefactus, sed 
quatenus est in eo reliquus calor nativus, | Ac 
multa similia argumenta ex hoc exemplo iudicari 
possunt, quae dialectici explicant in fallacia Ac- 
cidentis. Ut: 

Omnes adfectus in hac imbecilli natura sunt 

vicios, 

Amor filii in Abraham est adfectus, 

Igitur est viciosus. 

Fallacia est accidentis. 20977) a Deo con- 
dita est suo genere bona, et imago amoris in Deo 
erga filium et erga nos. Sed in nobis ad naturale 
bonum accedit &ro&íc, quae tamen in renatis ali- 
quo modo corrigitur, Non igitur abiicienda est 
orogyT], sed ordine regenda, scilicet, amore Dei. 

Hanc brevem commonefactionem addidi, 
quia ostendit viam similes cavillationes fanatico- 
rum et superstitiosorum hominum explicandi, 


De accidentibus «entis et voluntatis. 


Necesse est considerare discrimen potentiae 
cognoscentis, et potentiae adpetentis, et noticia- 
rum ac adpetitionum, ut saepe dictum est, scien- 
dum est igitur, in potentia cognoscente haec tria 
esse: Noticias naturales, actiones, et habitus. 
Ac uno communi nomine haec tria adpeliantur 
Noticiae, vel naturales, vel subitae, vel habi- 

tuales. Sunt autem gradus actionum, ut supra 
dixi: Simplicium agnitio, connexio, divisio, ra- 
tiocinatio, adsensus, reiectio.  Admirandi mo- 


| tus sunt, et describi non satis possunt, non enim 


cernuntur oculis, sed similitudine quadam, qua- 
les sint existimetur. Ut architectus apud se ima- 
ginem et ideam aedificii pingit, ita mens cogitans 
aliquid, format imagines, quae sunt ipsi actus 
intelligendi. Harum cogitationum memoria, et 
crebra recordatio ac repetitio nominatur habitus, 
aut gignit habitum, id est, lumen quoddam in 
mente, quo reguntur actiones. 

Sunt igitur in potentia cognoscente hi habi- 
Scientia, Ars. Prudentia. Fides. Opinio. 


Scientia est noticia, in qua demonstratio co- 
git nos adsentiri dicto, 

Opinio est noticia, in qua probabili ratione 
movemur, ut magis in unam partem inclinemus, 
quam in aliam, et tamen suspensa sit adsensio seu 
adseveratio. Ut, opinio est, futuros esse imbres 
cum in piscibus ad lovem, Venerem, et Mercu- 
rium accessit Luna. — Est enim probabilis ratio ex 
harum stellarum naturis sumpta, Sed interdum 
hae propiores causae impediuntur aliis praeceden- 
tibus causis potentioribus. [deo asseveratio sus- 
penditur, Opinio est, Atticum fore constantem 
et perpetuum amicum Ciceronis. Est enim pro- 
babilis ratio, quia uterque est honestus et sapiens, 
et tuentur amicitiam virtutis causa, Sed tamen 
adseveratio suspenditur, quia animi hominum 
sunt mutabiles. Ideo inquit pocta: Omnia ver- 
tuntur certe vertuntur amores, Et Plato inquit: 
qvos. eüuevd20kov Gdov, 0 qos. 

Fides est noticia, qua adsentimur dicto sine 
dubitatione, victi testimoniis vel autoritate, — Ut, 
credimus consentientibus testimoniis historico- 
rum, Octavium Augustum Romae post Iulium 
Caesarem gubernasse Romanum imperium. In 
prophetico et apostolico sermone fides significat 
non solum adsentiri historiis, sed etiam promis- 
sionibus divinis... Et huic adsensioni respondent 
in voluntate fiducia et laeticia, qua acquiescit vo- 
luntas in Deo, re bona oblata in promissione, ut 
acquievit animus Gedeonis, cum ei promissa es- 
set victoria, Ideo in descriptione fidei sic dicitur: 
Fides est expectatio rerum sperandarum, id est, 
fiducia quae nititur promissione. 

Caetera vocabula habituum declarantur in 


sexto Ethicorum et in dialecticis, Haec enim 
DD 


tus: 

eo tantum recito, ut iuniores discernant poten- 
tiam cognoscentem et potentiam adpetentem, et 
diversa utriusque accidentia. 

De noticiis naturalibus etiam sciant has a Deo 
insitas esse mentibus humanis, ut sint testimonia 
de ipso, et sint rectrices vitae, et semina artium, 
quae sunt vitae necessariae, [ta ab animae agni- 
tione sunt initia artium, Sunt autem aliae noti- 
ciae naturales Üetogrrixoi, quae gubernant cogni- 
tionem, unde oriuntur Arithmetica, Geometria, 
et pleraeque aliae doctrinae, Aliae sunt ztgozzi- 
xoi, quae gubernant actiones, unde leges de 
moribus et de gubernatione civili oriuntur, ut de 
principiis copiosius dicitur in Dialecticis, 

In voluntate seu potentia adpetente sunt haec 
quatuor: Inclinationes innatae, actiones, habi- 
tus et adfectus, — Sunt autem dissimiles inclina- 
tiones innatae, plurimae sunt viciosae in hac mi- 
sera natura, ut aversio a Deo, amor nostri inor- 
dinatus etc. Áliquae sunt suo genere bonae, ut 
OroQycl, xoi &gevab quoiuxob, quae sunt semina 
virtutum civilium, ut in Aristide, Scipione incli- 
natio ad iusticiam civilem et ad beneficentiam, 
Actiones propriae voluntatis sunt velle, nolle, 
suspendere actionem, imperare potentiae loco- 
motivae, 

Frequentes actiones similes pariunt habitus, 
id est, firmos impetus, quibus constantius eadem 
adpetit aut fugit voluntas, Hi habitus nominan- 
tur virtutes, aut vicia, — Horum descriptiones, 
partitiones et discrimina sumantur ex doctrina 
de Moribus, quae ex agnitione animae tanquam 
ex fonte oritur, quod considerare utile est, Hic 
enim monstratis animae partibus, ostenduntur 
actionum causae, Mens iudicans et voluntas eli- 
gens, ac imperans potentiae locomotivae, Et in 
mente lucent immmotae noticiae, quae sunt nor- 
mae actionum, discernentes recta et non recta, 
Et ordo divinitus sancitus est, ut ad has normas, 
quee sunt radii sapientiae divinae in nobis, con- 
gruant acliones. 

Adfectus 7/97; et zt&91, aut sunt actiones, sed 
cam aliquo dolore coniunctae, vel cum aliqua 
laeticia, ut irasci est nolle offensionem, et do- 
lere propter laesionem, et velle depellere laeden- 
tem. Haec sunt in voluntate. In seriis autem 
motibus copulantur cor et voluntas. — Nam cor 
proprie organum est adfectuum , quod cum velut 
ictum seu verberatum est ab insuavi obiecto, con- 
trahitur et dolore adficitur propter laesionem, et 

fugit rem insuavem, In hoc dolore fit torrefactio 
cordis et incenduntur spiritus, | Et quia in ira si- 
mul est conatus depellendi obiecti, exaestuant spi- 
ritus et effunduntur in exteriora membra, ut quasi 
arment ea ad depulsionem. 

Timere est in voluntate nolle venturum ma- 
lum cum dolore aliquo. n corde vero ictus, 
ut ita dicam, quo cor contrahitur, fugiens ob- 
iectum, qua in contractione cor adficitur dolore, 
quia sic natura condita est. Vult enim Deus vi- 
tam esse laeticiam, poenas vero vult esse dolorem 
et mortem. 

Sed adfectus durabiles sunt similes habi- 
tuum, sed ita, ut sint admixti dolores et laeticiae, 
quia universalis definitio adfectuum haec est. 

Adfectus est motus cordis aut voluntatis, se- 
quens cognitionem, prosequens aut fugiens ob- 
iecta, quae cum aut laedant naturam aut de- 
lectent, semper comitantur extremi motus, dolor 
laesa natura, vel suavitas seu laeticia fovens na- 
turam, Et sunt hi motus in corde, constrictio 
aut laxatio, et in dolore simul fit torrefactio cor- 
dis et spirituum, et spiritus gignuntur languidius. 
Sunt igitur modici, atri, amari, et similes piceis 
fumis. [n laeticia autem fit laxatio, et velut ac- 
ceptio et attractio grati obiecti, ut cum lingua 
gratum saporem accipit, fit quaedam dilatatio. 
Et quia laeticia est vita cordis, gignuntur spiritus 
copiosius, et sunt dulces et lucidi. 

AÀmor in voluntate est velle obiectum, quod 
est aut videtur bonum, cum quadam laeticia. Et 
cum non est simulatio, cor aliquo modo congruit, 
alias magis, alias minus. Est igitur amor in 
corde laxatio, qua cor velut accipit et attrahit 
obiectum, adpetit enim coniunctionem cum ob- 
iecto, ut quasi unum ex duobus fiat, ut dicitur: 
ocporc uev Óvo, vuxr; Óé uía, — Et quia con- 
currunt illa vehemens attractio et laeticia, cor et 
spiritus incenduntur, [Ita simul amor est incen- 
dium cordis, Oritur autem plerunque a simili- 
tudine seu naturarum congruentia, sicut in tota 
natura facile iunguntur similia, calidae res cito 
calorem advenientem accipiunt, ut sulphur citius 
accipit flammam, quam lapis. Et Cicero venu- 
stissime dixit: Nihil rapacius est similium, quam 
natura. [ta facile accipit cor similia seu cognata. 
Hinc illud est Quorov óuotq: qiAov. 

Odium in voluntate est nolle obiectum, 
quod est aut videtur malum cum dolore aliquo, 
aut etiam cupiditate depulsionis, quia est conti- 

nuataira. Et cum non est simulatio, cor aliquo 
modo congruit, alias magis, alias minus. Est 
igitur odium in corde contractio et fuga obiecti. 
Et quia accedit dolor, fit torrefactio cordis et spi- 
rituum. Ita et odium est incendium cordis et spi- 
rituum, alias magis, alias minus durabile, sed 
hoc incendio non adpetitur coniunctio obiecti, 
sed depulsio, 

Haec exempla utcunque ostendunt, et ubi 
collocandi sint adfectus, et quales motus, et qua- 
lia incendia sint cordis et spirituum, 


De imagine Dei in homine. 


Sunt et in Sole quaedam de Deo significatio- . 


nes. Nam et Deus est lucida essentia, quanquam 
spiritus est. Et ut in sole sunt substantia, lux 
et calor, ita significari videntur aeternus Pater, 
filius et Spiritus sanctus, Sed sol non novit Deum, 
nec] illam qualemcunque similitudinem intelligit. 
Voluit autem Deus agnosci se ab humana natura, 
et talem esse imaginem Dei hominem, quae simi- 
litudinem cerneret et intelligeret, Summa enim 
similitudo est, sapientiae et iusticiae congruentia, 
quae non potest esse nisi in natura intelligente. 
Et quia bonum est zomcovizór , vult Deus haec 
sua summa bona homini communicare. 

Indidit igitur menti humanae noticias, quae 
monstrant et esse Deum, et qualis sit, Nam si- 
militudo vel dissimilitudo non posset iudicari, si 
prorsus nesciremus qualis sit Deus. Et primus 
gradus similitudinis est, habere potentiam intel- 
ligentem et congruentem sapientiam. 

Fuit autem ante peccatum talis imago, ut 
potentiae omnes congruerent cum Deo. In intel- 
lectu fulsit firma Dei noticia, voluntas et cor 
congruebant cum Deo, id est, habebant rectitu- 
dinem et iusticiam congruentem cum Deo, et l- 
bertas voluntatis non erat impedita. Et in hac 
sua imagine Deus habitabat, daturus vitam sine 
morte , et laeticiam perpetuam, si homo non ex- 
cussisset Deum rectorem, Sic loquitur Paulus de 
imagine, cum inquit ad Ephesios: Induite novum 
hominem, qui secundum Deum creatus est in 
iusticia et sanctitate vera. [ta vetustas loquitur 
de imagine, ut nominet [maginem, nonetantum 
potentias animae, ut Augustinus, sed: tales po- 
tentias, in quibus luceat Dei noticia, et quae 
congruant cum Deo, et sint domicilium Dei. Áu- 
gustinus hoc modo accommodat potentias, In 

homine haec tria praecipua sunt: Mens gignens 
cogitationem, Cogitatio quae est imago rei cogita- 
tae, et Voluntas, in qua sunt laeticia et amor. 
His potentiis aliquo modo discrimina personarum 
significari inquit, Patrem aeternum significat 
mens gignens cogitationem, imago formata cogi- 
tatione in nobis significat filium, voluntas Spiri- 
tum sanctum, | Nam pater aeternus intuens se, et 
cogitans gignit verbum, quod est imago aeterni 
patris, quae est filius Dei, qui dicitur et Aóyos 
et izx)v aeterni patris. Spiritus sanctus est sub- 
stantialis amor et laeticia procedens ab aeterno 
patre et filio. Id congruit ad voluntatem et ad 
spiritus in corde, qui sunt flammae et instru- 
menta motuum. 

Etsi autem verum est, etiam has potentias 
ideo sic conditas esse, ut multa nos doceant de 
Deo, et nunc quoque etsi natura humana langue- 
facta est, multa perspicua testimonia de Deo et 
de providentia, sumi ab anima et a noticia legis 
insita nobis, et a conscientiae terroribus possunt, 
tamen anima sine luce Dei est corrupta imago. 

Iam hic utrumque consideretur,  ÀÁmor Dei 
erga nos et nostra calamitas secuta peccatum. 
Non casu ex atomis confluxit haec hominum na- 
tura. Sunt enim manifesta testimonia de Deo, 
radii sapientiae Dei in nobis adhuc lucentes no- 
ticiae de Deo, et immotum discrimen honestorum 
et turpium. Quantus autem amor est in Deo erga 
genus humanum, quod transfudit in nos in fabri- 
catione ea bona, quae in ipso sunt optima, scili- 
cet, naturam capacem. sapientiae et iusticiae, 
deinde radios suae sapientiae, et iusticiam cum 
eo congruentem, libertatem electionis, vitam et 
laeticiam perpetuam, Et haec bona ita nobis attri- 
buit, ut ipse simul voluerit in nobis habitare, au- 
gere sapientiam, et suis motibus nos regere. Quid 
potest cogitari maius? 

Nunc vero quam dissimiles sumus huic pri- 
mae fabricationi ? Mens plena est caliginis et du- 
bitationum de Deo, In voluntate et corde sunt 
multiplices flammae errantiunr cupiditatum, et 
pugnantium cum Deo, iniusti amores et iniusta 
odia, His flammis incitantur alii ad confusiones 
libidinum, alii ad caedes, alii ad alia scelera. Imo 
diaboli insiliunt. in impiorum pectora, et impel- 
lunt multos. ut faciant horrendas dissipationes in 
genere humano, ac vastationes infinitas, — Haec 
tanta mala aspiciamus, et veris gemitibus deplo- 
remus, Rursus autem. patefactiones Dei intuea- 

mur, qui postquam in tantas miserias incidimus, 


tamen immensa bonitate nobis opem tulit, filio | 


pro nobis deprecante, Hic igitur filius aeterni 
patris, Dominus noster lesus Christus nobis do- 
natus est, ut fieret victima pro nobis, et placaret 
iram aeterni patris, et sit sacerdos perpetuus, col- 
ligens Ecclesiam voce Evangelii, in qua decretum 
de reconciliatione patefecit, quod et ipse cum sit 
Àó yog aeterni patris, in mentibus nostris effatur, 
et ostendit nobis patrem placatum, ac Spiritum 
sanctum effundit in corda nostra, ut vero amore 
et laeticia cum aeterno patre et ipso copulemur. 
Ita restituitur in nobis vita et iusticia aeterna, et 
renovatur imago Dei verbo lucente in mente, ut 
agnitio Dei sit clarior et firmior, et Spiritu sancto 
accendente motus congruentes cum Deo in volun- 
tate et corde, Sicut Paulus inquit ad Corinthios: 
Nos retecta facie fulgorem Domini intuentes, ve- 
lut in eandem imaginem transformamur a clari- 
tate in claritatem, tanquam a Domini spiritu. Id 
est, in vera conversione agnito filio consolante 
nos, et ostendente misericordiam aeterni patris, 
agnoscimus iam praesentiam Dei, non manemus 
in dubitatione, an Deus nos curet, sed magis ma- 
gisque ad verbi, id est, filii lucem transforma- 
mur, Spiritu sancto confirmante assensionem, 
seu fidem in cordibus nostris, et accendente mo- 
tus congruentes verbo. Et ut est ordo cognitionis 
et voluntatis in nobis, ita Aóyog ostendit reconci- 
liationcm patris, "et Spiritus sanctus accendit lae- 
ticiam, ut invocare Deum possimus, confirmat 
assensionem, et accendit alios motus, ipsi con- 
gruentes. ta Athanasius inquit, renovari ima- 
ginem ut filio similis fiat, et in quocunque Spiri- 
tus sanctus est, in eo est per verbum, Haec in 
quotidiana invocatione discenda sunt, et consi- 
deranda testimonia Dei nobis exhibita, et cele- 
branda est vera gratitudine ipsius bonitas. | No- 
mino igitur imaginem Dei potentias animae, sed 
lucente in eis Deo,  Eritque tum demum perfecta 
imago, cum in coelesti Ecclesia erit Deus omnia 
in omnibus. 


Omitto rixam utra potentia praecellat, co- 
gnoscens, an voluntas. Pariter enim regere cae- 
teras vires debent, Et quamvis voluntas est prae- 
stantior, quia velut rex eligit deliberata aut re- 
licit, tamen non habet tyrannicum imperium, sed 
recto iudicio obtemperare debet. Suntque reipsa 
una substantia, intellectus et voluntas, Sed ge- 

Noticia Clodii ma- 
Sed alias amat, alias 


nera actionum diversa sunt. 
net in Cicerone eadem. 
odit eum, 


De immortalitate animae humanae. 


Ilustre testimonium est de vita perpetua se- 
cutura post hanc mortalem vitam, quod filius Dei 
dominus noster lesus Christus crucifixus et mor- 
tuus, postea revixit. Et ne spectrum existimare- 
tur, familiaritate quadraginta dierum ostendit 
Apostolis et aliis multis, se vere revixisse, et rur- 
sus vere copulatam esse animam suo corpori, in 
quo antea vixerat. Ac ut pluribus exemplis fides 
confirmaretur, simul et aliis multis, qui mortui 
fuerant, vita in corporibus reddita est, Et con- 
sentaneum est, praecipue primos parentes, Adam, 
Hevam, Seth, Nohe, Sem, Ahraham, Isaac, 
Iacob, loseph, et multos similes fuisse cornites 
illius triumphi Christi, ac saepe Hevam et alias 
matronas assidentes apud Mariam et sororem eius 
narrasse sui temporis certamina, et mirandas li- 
berationes. 


Intueamur igitur Christum in hac Apostolo- 
rum consuetudine, postquam ex morte revixit, 
dulcissime cum eis colloquentem, et testimonia 
de sua vita ostendentem, ac multa docentem. Et 
adiungamus ad hoc exemplum doctririam, in qua 
planissime adfirmat ipse, redditurum se esse vi- 
tam in corporibus omnibus hominibus post mor- 
tem, et eos, qui in hac mortali vita ad Deum con- 
versi fuerunt, in omni aeternitate deinceps in 
coelesti Ecclesia ita victuros esse, ut Deum coram 
intueantur et fruantur eius sapientia, iusticia 
et laeticia, et vicissim eum grati celebrent. 


Sed eius Ecclesiae coelestis nemo civis erit, 
nisi prius in hac mortali vita civis fuerit huius 
Ecclesiae, in qua sonat vox Evangelii, et con- 
versus fuerit ad Deum, antequam ex hac vita 
discederet, "Tunc enim tradet filius Dei regnum 
patri, id est, adducet ad aeternum patrem omnes 
conversos, ostendet eis aeternum patrem, quia 
collectio Ecclesiae in hac vita fit per filium me- 
diatorem, qui conservat ministerium Evangelii, 
et cum voce Evangelii effundit in corda creden- 
tium Spiritum sanctum, et simul interea est sa- 
cerdos et deprecator assiduus pro Ecclesia, Postea 
vero post resurreclionem non tantum per vocem 
Evangelii agnoscemus Deum, sed coram intuebi- 
mur eum, cum erit omnia in omnibus, De hac 

dissimilitadine regni filii et regni patris loquitur 
Paulus. '"l'unc vero revocatis ex morte omnibus 
ad iudicium abiicientur in horrendos et aeternos 
cruciatus omnes diaboli et omnes homines, qui 
non conversi sunt prius ad Deum, 

Haec doctrina patefacta a Deo certis testimo- 
niis propria est Ecclesiae, et semper inde usque 
a primis patribus in Ecclesia sonat, ut concio He- 
noch recitatur in Epistola ludae: ?"/do) 249e zi- 
quos iy &yiete uvgudotv eiroÜ, nodjoct zolotr 
«o6 ndyvor, xoi ék£yso. ndvroag roUe Qos- 
Bec, nsgt névvov vv &ovov doeflsiag eàváv. 
Et ostendit Deus testimonia venturae vitae, cum 
spectantibus aliis vivi in coelum translati sunt 
Henoch et Elias, Ac in Prophetarum concioni- 
bus subinde repetita est haec doctrina, et claris- 
sime voce filii Dei proposita, et ipsius testimonio, 
cum revixit, confirmata est. Hanc igitur doctri- 
nam teneamus et firma adsensione amplectamur, 
et tola vita nostra intueatur illud verum iudicium, 
quod post mortem subituri sumus omnes, et ad- 
sentiamur voci Evangelii, et in vera conversione 
ad Deum confugiamus ad filium Dei, ac petamus, 
ut corda nostra accendat Spiritu suo sancto, ut 
ad illud iudicium initia iusticiae aeternae adfera- 
mus. Nam ut antea dictum est, prorsus necessa- 
rium est in hac mortali vita conversionem ad 
Deum fieri, sicut scriptum est: Superinduemur, 
si tamen non nudi reperiemur, 

Sed alia quaestio est: An humana anima sit 
spiritus separabilis a corpore, et superstes cum 
discessit a corpore, qui intelligat, et adficiatur 
laeticia aut dolore, Id confirmant haec dicta. 
Matthei 10. Christus diserte inquit: Corpus oc- 
ciduut, animam vero occidere nou possunt, Ad 
latronem inquit: Hodie eris inecum in paradiso, 
Si exhalans anima dissiparetur, certe non esset 
una cum Christo, — Est igitur spiritus superstes. 
Et cum sit spiritus, non est ociosus. Ac para- 
disus significat won Épimenideum somnum, sed 
vitam beatam, in qua sparsit Deus in mentes no- 
vam lucem, et habitat in pectoribus, ut sint iusta 
et plena laeticiae, videlicet congruentia cum ipso. 
Et hanc dulcissimam vocem singuli ad nos perti- 
nere stataamus. ITunc enim doctorem prope pen- 
dentem in cruce filius Dei nobis proponit, qui 
cum Apostoli consternati conticuissent, unus in- 
cipit fungi apostolico munere et concionatur de 
sublimi, Nec enim id spectaculum &ozuor esse 
putemus, Duo ibi latrones adiuncti sunt filio Dei, 

qui significant, totum genus humanum reum esse 
mortis propter peccata, Cumque filius Dei morte 
sua placaverit aeternum patrem, pars generis hu- 
mani contemnit hoc beneficium, ac insuper filium 
Dei odit, ac furenter contumeliis adficit, In- 
tueantur ergo hoc spectaculum tyranni, hostes 
Evangelii, et eorum satellites, et se ipsos in hac 
furca pendere iam cogitent, cui adfixus est latro, 
qui maledicit filio Dei, Sed pars est hominum, 
qui beneficium filii Dei accipiunt, Ac hi quidem 
agnoscunt, se poenam meritos esse, ut alter la- 
tro, sed tamen confugiunt ad filium Dei, Per 
hunc sciunt se liberari a peccato et a morte, ut 
hic latro petit liberationem a peccato et ab aeterna 
morte, agnoscit hunc, a quo petit opem, quan- 
quam morientem, tamen non prorsus extingui, 
sed ita vivere, ut etiam reddat aliis vitam aeter- 
nam, Audit igitur concionem de futura vita: Ho- 
die mecum eris in paradiso, Hac voce intelligit 
deleri sua peccata, et sibi donari vitam perpe- 
tuam. Et quanquam hic pendet laceratus et se- 
mivivus, tamen filio Dei veros honores et gratos 
cultos cultus tribuit. (Cum conticuisset tota Ec- 
clesia, cum Apostoli dilapsi essent, hic concio- 
natur hunc socium supplicii regnaturum esse, et 
redditurum esse hominibus vitam perpetuam. In- 
vocat eum tanquam Dominum, per quem placa- 
tus sit Deus, et vitae instauratorem. Addit et 
alium cultum maxime necessarium in Ecclesia, 
defendit gloriam filii Dei adversus maledicum 
latronem. 

Admonet igitur pios haec imago de multis 
rebus, Nam et pii omnes se ipsos in hac furca 
pendere existiment, Propter peccata sumus con- 
iecti in mortem et varias calamitates, Nec libe- 
rari aliter possumus, nisi per hunc filium Dei. 
Hunc fide invocemus, doceamus alios de eius be- 
neficiis, propugnemus eius gloriam adversus ma- 
ledicos, Hos cultus quamvis semivivi ac lacerati 
praestemus, ut singulis et ipse dicat: Hodie me- 
cum eris in paradiso.  Tantae res cum in illo col- 
loquio agantur et significentur, infigamus hoc 
dictum animis, et autoritatem eius gravissirnam 
esse ducamus, quod quidem satis perspicue testa- 
tur, animam hominis esse spiritum separabilem 
acsuperstitem, | Non enim una conversari posset, 
Si anima tantum esset xgógic, aut halitus dissi- 
patus. 

Apud Lucam recitatur historia de Lasaro in 
sinu Abrahae, in qua etsi figurate nominantur 

sitis, digiti, lingua, tamen summa narrationis 
haud dubie historica est. 

5t Petrus inquit, Christi mortui spiritum 
concionatum esse spiritibus in carcere, Ergo sen- 
tit animas esse spiritus superstites, Expresse etiam 
scriptum est, Christum cum Moise collocutum 
esse, cum tamen narratio in Deuteronomio dicat, 
Moisen mortuum et sepultum esse, Et Paulus 
inquit: Cupio dissolvi et esse cum Christo. Et 
Dominus refutans Zadduceos inquit: Deus est 
Deus vivorum, Cum igitur sit Deus Abrahae, 
vivere eum adfirmat, quod quomodo velit aliquis 
simpliciter interpretari, non video, nisi fateatur 
animam esse spiritum separabilem et superstitem, 
Haec simpliciora sunt et piis mentibus utilia. 

Philosophi nihil dixerunt de restitutione cor- 
porum, quam vox divina planissime patefecit, Sed 
si qui existimant, post mortem aliam vitam secu- 
turam esse, cogitant, tantum animas superstites 
esse, quod ut consentaneum videatur, aiunt eas 
oriri a coelesti natura, non ex elementis, — Et 
Plato, excellentes et heroicas animas non nimium 
pollutas contagio corporum, arbitratur tanquam 
puriores sursum evolare, caeteras ignavas, et vo- 
luptatibus corporum contaminatas humi vagari 
circa sepulcra, et has iudicat esse spectra, quae 
saepe cernuntur. 

Ac scriptores ethnici expresse aiunt, se eo 
moveri, ut existiment animas hominum post mor- 
tem superstites esse, quia certissimum est, multa 
spectra passim vagari, et saepe audiri ac conspici, 
saepe etiam colloqui cum hominibus. Nec tan- 
tum ex libris exempla sumantur, "Vidi ipse quae- 
dam, et novi multos homines dignos fide, qui 
adfirmabant, se non tantum vidisse spectra, sed 
etiam diü cum eis collocutos esse,  Existimabat 
autem vetustas pleraque hominum animas esse, 
Plutarchus etiam oraculum citat, quod respondit 
Coraci Naxio: Oóy óotov £01 vijo yuxfje xova- 
yvàrvo, 8&vovor. 1 

Recitantur autem haec tria argumenta a Pla- 
tone, Xenophonte et Cicerone. 

Primum: Natura non orta ab elementis non 
corrumpitur. 


Anima non est orta ab elementis. 
Non igitur extinguitur propter corporis inte- 
ritum, 
Minorem sic confirmat. Impossibile est in 
natura elementari oriri noticias et quidem univer- 

sales, et de rebus non corporeis, de Deo, de nu- 
meris, de ordine, de discrimine honestorum et 
turpium. Has autem noticias tenent animae ho- 
minum etiam non accepta doctrina. Ergo necesse 
est eas, non ab elementari, sed ab alia praestan- 
tiore et perpetua natura oriri, Hoc argumentum, 
ait Plato, videri posse sufficientem demonstratio- 
nem, nisi gloriari odiosum esset: Koi & uU) 
énoxOéc &ovw sineiv, n&vu ixovósc ànoosOciyOou. 
Quoquo modo autem de hac confirmatione Plato- 
nica sentiet aliquis, tamen hoc manifestum est, 
illas insitas noticias non fallax testimonium esse, 
quod animae non casu ortae sint, sed magna arte 
ab aeterna mente architectatrice conditae sint, 
Ideo et noticia conditoris lucet in nobis. Et non 
frustra insitum est discrimen honestorum et tur- 
pium, et vindex dolor in conscientia sceleris. 
Erunt igitur post hanc vitam in cruciatibus scele- 
rati, praesertim si in hac vita non sint puniti, 
Haec certe ex illis naturalibus noticiis vere ratio- 
cinari possumus, 


Secundum argumentum est: Videmus in 
hac vita multos honestos homines iniuste a latro- 
nibus et tyrannis interfici, et saepe in hac vita 
latrones et tyrannos non puniri. Cum igitur sit 
providentia, necesse est, sequi aliam vitam, in 
qua bene sit bonis, et mali suppliciis adficiantur. 
Impossibile est enim optimam generis humani 
partem tantum ad exitium esse conditam. 


Hoc argumentum fit multo illustrius et fir- 
mius consideratis exemplis in Ecclesia. Impossi- 
bile est negligi a Deo hos, quos antea illustribus 
testimoniis ostendit sibi curae esse, ut Christum, 
Baptistam, Paulum Deo placere manifesta testi- 
monia ostendunt, At hi interficiuntur, Necesse 
est igitur sequi aliud iudicium, in quo discernen- 
tur boni a malis, Et quidem hae ipsae neces 
sanctorum sunt testimonia de futuro iudicio, 
Cum Abel interficitur, hoc horrendo spectaculo 
Deus et commonefacit parentes, haec corpora 
propter commune peccatum mori oportere, Et 
tamen antea distinxerat iustum Abel ab iniusto 
Cain, et intelligebant parentes non frustra fieri 
hanc distinctionem, sed esse et fore aliquam Dei 
Ecclesiam, in qua serpentis caput conterendum 
esset, id est, in qua abolito peccato etiam vita 
restituenda esset,  Discebant igitur in hoc ipso 
spectaculo, secuturam esse aliam vitam et iu- 
dicium. 

Erat et antea dictum ad Cain: Si male fece- 
ris, peccatum tuum quiescet, donec revelabitur, 
q. d. Etiamsi aliquandiu poenae differentur, et 
multi securi furenter cumulabunt scelera, nec 
metuent Deum, tamen sciant, tandem iudicium 
secuturum esse, in quo horribiliter patefiet ira 
Dei adversus scelera, Id nominat revelari pec- 
cata. Hae conciones abillis primis patribus Adam, 
Seth, Henoch et aliis luculenter enarratae sunt, et 
in exemplo Abel et similibus recitata tota doctrina 
de Ecclesia, quae sit, qualis sit, cur subiecta sit 
cruci, quale iudicium secuturum sit, et quomodo 
expectanda sit restitutio vitae, | Ác nos quoque 
adsensionem de secutura vita confirmemus consi- 
deratione necis sanctorum, quae est illustre testi- 
monium ostendens secuturam esse aliam vitam, 
in qua discernet Deus Baptistam et Herodem, 
Paulum et Neronem, etc, Haec consideratio in 
bonis mentibus valde confirmat veram sententiam, 
Saepe ego ipse intuens magnas calamitates pio- 
rum hominum, hac cogitatione erigor, nequa- 
quam consentaneum esse, tantum eos ad has mi- 
serias conditos esse. 

Tertium argumentum Cyri est apud Xeno- 
phontem sumptum a magnis cruciatibus conscien- 
tiae in sceleratis. — Post scelera sequitur ingens 
dolor, etiam in audacissimis, qui excutere eum 
conantur. Vincit tamen quaedam vis arcana, quae 
punit sceleratos, Est igitur numen, quod discer- 
net iustos et iuiustos. Nequaquam enim haec 
casu fieri possunt. Deinque impossibile est casu 
in mentibus hominum esse et manere discrimen 
honestorum et turpium. Id frustra sanxisset Deus, 
nisi poenae scelerum sequerentur. Multi autem 
in hac vita non puniuntur, secuturae sunt igitur 
poenae post hanc vitam, Haec argumenta cogi- 
tare prodest, sed tamen sciamus, patefactiones 
divinas intuendas esse, Has amplectamur, et ad- 
sensionem in mentibus nostris divinitus confir- 
mari petamus. 

Longum esset autem recensere philosopho- 
rum imaginationes, Stoici dixerunt, animas disce- 
dentes a corpore quia sint igneae naturae, diutius 

quidem superstites esse, et aliquot seculis in hoc 
aére volitare, sed tamen tandem ceu fumos dissi- 
pari. Aristotelem existimo ut alios plurimos, eru- 
ditos et modestos homines rnagis hoc sensisse: 
animas hominum non prorsus extingui post cor- 
porum interitum, etiamsi multae dubitationes ceu 
venti hanc eius cogitationem turbarunt, In tertio 
libro de Anima sic de intellectu agente loquitur, 
ut existimari possit, maluisse eum hoc sentire, 
illum praestantiorem igniculum in anima hominis 
non extingui cum corporibus. Et alibi discernit 
mentem ab anima vegetativa et sentiente, in- 
quiens: /7eg? Óé voí voO ovÓÉéno qavsgóv, àAX 
Éouze wuxrje yévog Éregov slvat, xot roÜro uó- 
voy ivOÉyevou, xyogíGeaOou, xo9uneg 1Ó diÓwov 
vob qOaQvob. 

Sed philosophorum dubitationes relinqua- 
mus, et caliginem animarum nostrarum, quae 
peccatum secuta est, deploremus, et maiore cura 
vocem divinam de voluntate Dei, de beneficiis 
domini nostri Iesu Christi, et de restitutione vi- 
tae perpetuae concionantem audiamus, et ipsum 
filium Dei oremus, ut adsensionem in mentibus 
nostris confirmet, 

Oro igitur te fili Dei domine Iesu Christe, 
crucifixe pro nobis et resuscitate, qui es viva et 
integra imago aeterni patris, et dixisti: Venite ad 
me omnes, qui laboratis et onerati estis, et ego 
reficiam vos, renova imaginem tuam in nobis tua 
luce, doce et guberna nos Spiritu tuo sancto, ut 
aeternum patrem tuum, te, et Spiritum sanctum 
vere invocemus et celebremus, ac semper in his 
regionibus Ecclesiam aeternam tibi colligito, et 
serva ac regito coetus docentium et discentium 
doctrinam Ecclesiae necessariam, et protege ho- 
spitia Ecclesiarum propter tuam gloriam. Tibi 
nota est ingens infirmitas nostra, et eo massam 
generis humani perpetuo et immutabili foedere 
tibi copulasti, ne totum genus humanum fundi- 
tus periret, Nos igitur miseros et imbecilles, sed 
pendentes de tuis humeris, clementer gesta et 
servato, Amen. 


fte ^" ^ 

III. 
INITIA DOCTRINAE PHYSICAE. 


CEpistolam nuncupatoriam dedimus in Epist. Vol. VIL p. 472.) 


LIBER PRIMUS PHYSICES. 


Quid est physica doctrina? 


Es quae seriem, qualitates, et motus omnium 
corporum et specierum in natura, et causas gene- 
rationum, corruptionum et aliorum motuum in 
elementis et aliis corporibus, quae ex elemento- 
rum commixtione oriuntur, inquirit et patefacit, 
quantum in hac caligine humanae mentis conce- 
ditur, quod eo additur, quia si penitus perspici 
natura posset, tum vero Physica cognitio esset 
ingens, immensa et divina quaedam sapientia, et 
mirabiliter adficerentur animi admiratione totius 
naturae,  luvaret enim primum nosse ordinem 
coelestium corporum et elementorum, et in hoc 
domicilio collocatum hominem, qui solus inter 
species corporeas, est natura rationalis, Deinde 
considerata distinctione specierum scire iuvaret, 
cur hae species semper maneant. An homo cum 
antecellat caeteris, tantum sit ad hanc aerumno- 
sam et evanescentem vitam conditus, hoc est, sit 
ne frustra conditus, quae sit mentis natura, quae 
partium corporis praecipuarum, cerebri, cordis, 
nervorum, quae cum sint res fragiles, et videan- 
tur sordidae, tamen actiones et motus habent mi- 
randos. 


Deinde considerata homiuis natura, suspi- 


cere in coelum iuvaret, et considerare, quae sit | 


cognatio coelestium corporum cum inferioribus, 
ac praesertim cum homine, Non est enim veri- 
simile haec pulcherrima corpora in coelo, frustra 
condita esse, praesertim cum et maneant eadem, 
et leges habeant motuum magno consilio ordina- 
tas. Haecquid sint, et quam vim habeant, pe- 
nitus scire magrum quiddar esset, 





i cerni, 


Deinde et hoc videre eximia esset sapientia, 
unde sint tam variae vices in imperiis, et regio- 
num differentiae, 


Postremo peragrata universa natura corpo- 
rali, discernere ab ea divinam architectatricem 
omnium rerum, et hanc coram contueri, et in ea 
causas legere, cur ita sint condita, ordinata, et 
septa certis legibus omnia, cum non sit consenta- 
neum homines tantum ad ingentes miserias huius 
vitae nasci, an alius portus restet diuturnus, aut 
aeternus, et qualis sit illa aeternitas. 

Haec mente, oculis ac manibus, ut ita di- 
cam, comprehensa tenere, magna et excellens 
sapientia et perfecta physica esset. 


Hanc perfectionem, quia humanae mentes 
non possunt assequi, ideo cum vehementia inge- 
nia ingressa in considerationem naturae, non 
possent eam penetrare, sed ruere se in densissi- 
mas tenebras sentirent, magnas confüiones opi- 
nionum pepererunt. Empedocles dixit nihil certo 
Democritus ait veritatem penitus abstru- 
sam esse, Recens Academia certitudinem sen- 
suum et iudiciorum mentis in universum sustulit, 

Alii magis furentes adseverarunt omnia casu 
esse orta, et temere ferri et occidere, nec magis 
hominem quam rosam ad perpetuitatem esse con- 
ditum, casu tristia et leta omnibus accidere, ut 


| ferunt materiae vices, aut aliqui coeci hominum 


impetus, puos et ipsos a materia excitari imagi- 
nantur.  Periclem virum sapientem tabe con- 
sumptum esse, quia dolor animi, propler publi- 
cas et domesticas calamitates, cor arefactum et 
janguefactum extinxit, — Ciceronem vero coeco 


impetu furiosi hominis Antonii interfectum esse, 

ita casu utrunque periisse, sine aliquo Dei con- 
silio, et post mortem nihil restare, sicut ante- 
quam nati erant, nihil fuerunt Pericles et Cicero. 
lnanes igitur et ipsis, et aliis, omnes eorum fuisse 
contentiones, perinde ut si gramina a curruum 
rotis conterantur, Hinc illud dictum est Sileni, 
ut scribit Aristoteles: Optimum est homini non 
nasci, aut quam celerrime aboleri, Et versus 
illi Epicurei: 
Omnia sunt risus, sunt pulvis, et omnia sunt nil. 
Coecus enim et praeceps omnia casus agit, 


Has falsas opiniones, et contumeliosas ad- 
versus Deum, et pestes vitae humanae et morum 
execrari debemus, Quanquam enim agnoscenda 
et deploranda est humanae mentis imbecillitas, 
quae tanquam foris aspiciens naturam, ut si quis 
foris domum aliquam contempletur, valde multa 
ignorat, et pervestigare, ac comprehendere om- 
nia non potest, tamen aliqua perspicit, et certo 
comprehensa tenet, Vult enim Deus aliquas esse 
certas, firmas et immolas noticias vitae rectrices, 
sicut et Paulus ad Rom, ait, Deum monstrasse 
hominibus hanc noticiam, quod sit Deus aeterna 
mens, architectatrix et conditrix totius opificii 
mundi, sapiens, bona, iusta, casta flagitans iusta, 
et puniens iniusta, monstrasse, et has noticias, 
quae discernunt honesta et turpia. Hae noticiae 
complectuntur alias multas physicas, et numero- 
rum et figurarum noticias. 

Nequaquam igitur certitudo in universum 
tollenda est, sed quaerendum, quae noticiae sint 
certae et firmae, quas sint incertae, seu non com- 
prehensae, Socrates igitur verecundius dixil, ho- 


mines aut nihil, aut pauca scire, quae tamen ipsa | 


necessaria sunt vitae, et vult Deus ea inquiri, 
aspici, considerari, et ad usum in vita transferri. 
Obtemperemus igitur et voluntati Dei, et ordini 
naturae, in qua ideo certae aliquae et firmae no- 
ticiae restant, ut aspiciantur, et naturam intuea- 
mur, et quaeramus veram et utilem doctrinam. 


Sitque haec vera definitio physices, quam 
initio recensui, videlicet: Physica doctrina est, 
quae seriem, qualitates, et motus omnium cor- 
porum et specierum in natura, et causas genera- 
tionum et corruptionum, et aliorum motuum 1n 
elementis et aliis corporibus, quae ex elemento- 
rum commixtione oriuntur, inquirit et patefacit, 
quantum in hac caligine humanae mentis concedi- 
tur, De certitudine vero et de utilitate, et me- 

thodo seu ordine doctrinae, postea dicam. Prius 
enim monendus est Lector, alios in inquisitione 
naturae plura, alios pauciora complexos esse. 


Quae doctrina usitate nuncupatur Physica? 


Fuisse duas quasi scholas Physicorum in 
Graecia, manifestum est. "Thales enim et Anaxa- 
goras disserentes de natura rerum, non solum 
propinquas causas a materia, videlicet ab ele- 
mentis et mixtis corporibus ortas considerabant, 
sed longius progressi ab hac instabili materia, ad- 
iunxerunt doctrinam de motibus et effectibus ce- 
lestibus, et ostenderunt materiae vices et muta- 
tiones, aliquo modo regi a celestibus causis. Fuit 
enim quaerenda natura aliqua stabilior, quae 
quasi metas circundaret materiae inferiori, quae 
perpetuos et varie errantes fluxus habet, et ad- 
sidua qualitatum certamina, unde existunt alte- 
rationes et multiplices confusiones materiae, cor- 
ruptiones et generationes, 

Hinc instabilitati quasi sine fine ruenti metas 
utcunque circundederunt celestes causas, Quod 
ut facerent, movebantur multiplici experientia, 
Aér et cetera corpora calefiunt aestate, cum Solis 
radii rectius feriunt nostras regiones.  Hyeme 
frigidior est aér, discedente Sole. Et magnos, 
diuturnos et perniciosos aestus animadvertebant 
extilisse, quoties in siccis signis, ut in Leone, 
aut Áriete, congressae sunt siccae stellae, Satur- 
nus et Mars. 


Econtra humiditates auctas esse, largos fuisse 
imbres, exundetiones magnas, et diluvia, cum 
in signis humidis, Cancro aut Piscibus, congressi 
sunt Saturnus, luppiter et Venus, ut memini- 
mus anni 1524. coniunctionem auxisse humidi- 
tates, Et eclipsin Solis in Ariete, et coniunctio- 
nem f$ et d? in Libra mense [lunio ingentes et 
inusitatos aestus attulisse anno M. D, XL. 

Similes aestus fuerunt anno M. D. XVII. cum 
praecessissent duae eclipses Lunae, altera in Aqua- 
rio, et lovis et Martis, et Solis coniunctio in 
Leone. Et arbitror vetustissimam hanc fuisse sa- 
pientiam, insignes materiae inferioris mutationes 
multas, referre ad siderum positus, qua in re 
alii plura, alii pauciora scrutati sunt. 

Alii autem fuerunt Physici, ut Empedocles 
et Democritus, vel his omnibus longe praestantior 
Hippocrates, qui relictis causis celestibus infe- 


riorem materiam et eius qualitates aspexerunt, et 

sagaciter animadverterunt qualitatum pugnas, et 
mutationes inde ortas, ut Empedocli satis esset 
dicere de Cometis, materiam esse viscosos et len- 
tos halitus, motu seu agitatione in aére coactos, 
ac tandem iuflammatos, effectus vero esse siccita- 
tes ac ventos , quia fumi sparguntur in aerem, qui 
dissipati, ventos excitant, et quia sunl sicci, 
aérem late urunt, et aliquantisper siccitatem effi- 
ciunt, ut saepe vidimus, 


Sed Thales non tantum has proximas causas 
aspiceret, verum longius quaereret efficientes. 
Cur enim non singulis annis adparent Cometae, 
si sola materiae agitatio sufficiens causa est? 
Deinde quae causae sunt, cur haec tanta moles 
halituum in aére alias consistit, alias movetur, 
et quidem diversis motibus? quae causae trahunt 
aut impellunt eam? Postremo, et effectus longin- 
quiores vestigaret, cur Cometae non solum sicci- 
tates, sed pestilentias et magnos gentium motus 
et mutationes imperiorum significent, ut Come- 
tam, qui arsit initio belli Peloponnesiaci dies 
quinque et septuaginta, primum horrenda pesti- 
lentia secuta est, deinde et multarum urbium 
tristissima excidia, 


Aliquas igitur in stellarum positu causas 
quaereret, ut dicunt eclipsin Solis, et coniunctio- 
nem Saturni, Martis et Mercurii attrahere, et 
veneno conspergere molem halituum ac incen- 
dere. Ex quibus causis et venturum Cometen 
anno 1532. praedixit Apianus, 


Quanquam autem adiunctio doctrinae de mo- 
tibus et effectibus celestibus ad hanc considera- 
tionem inferioris materiae, utilis est, ut infra suo 
loco dicetur, et collatio artium utrique lumen ad- 
fert, tamen quia utraque ars magna est, et latis- 
sime patet, usitatum nunc est physicen vocare 
hanc doctrinam, quae causas mutationum in 
mixtis propinquas, quae oriuntur ab huius mate- 
riae inferioris motu et qualitatibus, patefacit, ut 
medieus in curanda pleuritide, materiae motum 
et qualitatem in aegro corpore considerat, intelli- 
git adfluere sanguinem ad locum adfectum, Ideo 
venam incidit, nt sanguinem avertat, et ut ali- 
quid crassorum halituum exaestuet, et dat phar- 
maca lenientia, disgregantia, nec adhibet cale- 
facientia, ne inflammationem augeat. Haec tota 
consideratio circa propinquas causas versatur. 
Hanc vocari nunc usitate physicen sciendum est. 
Loquor autem non de Democriti atomis, sed de 

vera doctrina, qualis est Áristotelica sumpta ex 
Hippocratis fontibus. 

Nec tamen prorsus relinquit Aristoteles al- 
teram partem, scilicet, considerationem motuum 
coelestium, sicut nec Hippocrates. Nam Aristo- 
teles videt materiam non ordiri generationes, sine 
aliqua agente seu efficiente causa, quae tum 
cieat, tum vero cohibeat, ne in infinitum dissi- 
petur, "CTaxat igitur in secundo de generatione et 
corruptione Democritum, propter hoc ipsum er- 
ratum, quod mutationum omnium causas tantum 
ad materiam, seu atomorum concursum refert, 
neglecta prorsus efficiente causa, Et adfirmat cieri 
inferiorem materiam a motu coelesti, et quidem 
causam perpetuitatis generationum esse motum 
Solis et Lunae, et aliarum errantium stellarum 
in Zodiaco, Hoc modo, etsi particularium mu- 
tationum inferiorum causas non monstrat in 
astris, tamen universale efficiens generationum 
et motuum materiae, adfirmat esse motum coe- 
lestem. 


Ac utile est meminisse quaedam eius dicta de 
hac re, quae etsi suo loco enarrabimus copiosius, 
ubi de vi astrorum et de astrologicis significa- 
tionibus dicemus, tamen hic testimonia insignia 
recitabimus, nequis existimet Aristotelem finxisse 
materiam ruentem in infinitum, sine ullo effi- 
ciente, sicut finxit Democritus, 

Meminerint ergo studiosi haec dicta. In 
fine secundi libri de generatione et corruptione 
sic inquit: Non igitur primus motus coeli, id 
est, diurnus, sed motus in obliquo circulo causa 
est perpetuitatis generationum et corruptionum. 
Quia enim perpetuus est, non cessant et inferio- 
res motus, sed quia geminus est, ac propter obli- 
quitatem accedunt ac recedunt stellae, vices 
fiunt et in inferioribus: accessu fiunt generatio- 
nes: discessu corruptiones. 


Breve et generale dictum est, sed tamen 
Lectori attento, multas res magnas significat, ut 
alibi dicendum erit. 

In primo libro de Meteoris inquit: Neces- 
sario continuus est hic inferior mundus superio- 
ribus molibus, ut omnes vires eius a superiori- 
bus regantur, Nam quae res principium est mo- 
tus, ea res causa est etiam aliis motus ipsorum. 

Prudentissime ratiocinatur ex ordine mo- 
tuum. Cum constet primum esse motum coeli, 
consentaneum est eum causam esse motus in re- 

liquis corporibus, sicut in animántibus, cum in 
corde sit initium vitae, cor est causa motus in cae- 
teris membris, eisque motum et vitam suppedi- 
tat, [taque coelestia corpora, cum ibi motus 
oriuntur, simul cient inferiora corpora, eisque 
motum sSuppeditant, ut res declarat aérem et 
aquam cieri, et varias qualitates recipere a coelo. 
In secundo de Coelo inquit, stellas motu et 
lumine efficaces esse in haec inferiora. — Verba 
eius haec sunt: Jeguóvre &z oürQv zai vÓ qd 
yiyvevot. Calor a stellis, et lumen existit in aére, 
In secundo Physicorum inquit: Homo et sol 
generant hominem, ubi copulat necessaria con- 
nexione proximam causam et universalem, ut in- 
fra de necessaria causarum naturalium connexione 
dicemus, Haec testimonia indicant, Aristotelem 
complecti coeli motum, tanquam universalem cau- 
sam, impellentem materiam inferiorem, — Nec 
multo longius progreditur, sed astrologi quae- 
runt particulares effectiones, alii plures, alii pau- 
ciores, videlicet, quam varias qualitates efficiant 
alii atque alii siderum motus. — Hanc doctrinam 
de particularibus effectionibus siderum omittit 
haec Aristotelica physica, contenta hac generali 
praemonitione, quod astra sint universale efficiens, 
ciens et temperans materiam motu et lumine. 


III. 


Nunc priusquam de utilitate et fine huius 
doctrinae dicam, prius refutandi sunt furores eo- 
rum, qui quia vident non penitus perspici rerum 
naturam, et multas partes ignoraári, totam doctri- 
nam aspernati sunt, et omnibus partibus certitu- 


dinem calumniose detraxerunt, ut si quis totam | 


doctrinam de plantis, fruticibus et eorum fructi- 
bus reiiciat, nec velit uti notis et salubribus me- 
dicamentis, non vino, non saccharo, non cicho- 
rio, quia aliquas plantas ignoramus, ut fortasse 
Ebenum, quod tamen nunc Guaiacum esse 
putant. 





Estne certitudo aliqua doctrinae physicae? 


Vult Deus artes aliquas. vitae rectrices, imo 
ipsum quoque aliquo modo: monstrantes, certas 
et firmas esse, ut dixit Plato, gratam Dei famam 
in artibus sparsam esse, quae si prorsus incertae 
essent, et nihil firmi continerent, nec Deum 
monstrarent, nec vitae leges essent. 'Tenenda 
est igitur haec vera sententia, esse aliquam certam 
et firmam doctrinam physicen, videlicet, de mul- 
tis rebus in natura, utilem ac necessariam vitae ; 

hominum, etiamsi in hac imbecillitate humanae 
mentis, alia multa, quae non sunt pervestigata. 


Sunt autem zgurr gie tria, id est, regulae 
iudicii, quae certitudinem ostendunt, scilicet 
principia, universalis experientia, et intellectus 
consequentiae, ut Dialectici monent haec esse 
xQujoua certitudinis in omnibus artibus, — Et 
has normas ideo dicunt Philosophi non fallere, 
quia manifestum est, dato opposito, sequi natu- 
rae destructionem , ignis calefacit, llanc siquis 
negans se in ignem coniiciet, sequetur naturae 
destructio, 


Sint igitur in conspectu hae normae, et vi- 
deamus, quae conclusiones ex eis extruantur. 


Est enim et ipse ordo consequentiae in syl- 
logismo natura notus, sicut principia. Sunt igitur 
et conclusiones certae et firmae, quae bona con- 
sequentia ex principiis et experientia extruuntur. 


Experientia manifeste ostendit, in corporibus 
inferioribus diversas esse qualitates et diversos 
motus, [n igni est calor, in terra et aqua frigi- 
ditas, et hae qualitates inter se pugnant, Coe- 
lum movetur circulari motu, elementa vero, motu 
reclo, levia sursum, gravia deorsum, Ad has 
experientias adiungit physicus principia, ut cum 
vult ostendere hunc mundum, quanquam magni- 
tudo oculis comprehendi non potest, tamen fini- 
tum quiddam esse, orditur ab hoc principio, nul- 
lum corpus infinitum movetur circulariter. Ma- 
nifestum est autem coelum circumagi exiguo tem- 
pore, horis videlicet 24. Non est igitur infinitum. 
Maior ex principiis sumitur,  Distantia infinita 
non potest finito tempore percurri, Et ubi dia- 
meter in infinitum currit, non potest fieri conver- 
sio ad idem punctum. Vera est igitur et firma 
conclusio, coelum non esse corpus infinitum. 

Haec sententia, cum ad aspectionem natu- 
rae utilis est, quia gratum est quasi mente illam 
ingentem. magnitudinem comprehendere et cir- 
cumscribere, tum vero prodest deinde ad' metienda 
spacia regionum coeli et terrae, ut ubi sit domi- 
cilium nostrum, et in qua parte mundi res gestae 
sint, quas legimus aut audimus ,. sciatur. 

Quanquam autem non omnes naturae partes 
pervestigatas tenemus, tamen. experientia confir- 
mat, ingentem multitudinem esse cerlarum pro- 
positionum, quarum cognitio utilis est. — Àc ut 
discedam a coelestibus. corporibus, de quibus 
multi concedunt, ideo maiorem certitudinem esse 

quia non sunt obnoxia generationi et corruptioni, 
sicut mixta, dicam de generatione, Certum est, 
non confundi species, non gigni bovem ex ar- 
bore, sed quaelibet natura aliquid suae speciei 
propagare solet. Deinde certum esse numerorum 
ordinem, et eorum progressiones et proportiones 


manifestum est, praeterea in nutritione constat, ' 


naturam et res nuirientes certas, et modum re- 
quirere. Postremo in curatione, multa certa esse, 
manifestum est, Si corpori inflammato febribus, 
insuper vinum dederis, magis accendes, Haec 
causa comparet. Et principia vera traduntur, si- 
milia augeri accessione similium, et contrariis 
contraria curanda esse. 


Saepe etiam cum causae non perspiciuntur, 


tamen eventus manifesti sunt, ut non videmus, | 


cur Paeonia prosit adversus Comitialem, at ef- 
fectus tamen notus est, ac compertum est, eam 
arcere comitialem morbum.  'lalia multa sunt, 
Galenus narrat casu accidisse, ut cum bibissent 
aliqui vinum, in quo echidnae necatae erant, li- 
berati sint elephantiasi, seu lepra, Eius even- 
tus exempla, cum aliquot comperta essent, postea 
id remedium pro certo receptum est. 

Corpora mundi ita divinitus in natura ordi- 
nata sunt, ut cohaereant, ne qua sit vacuitas, Hic 
ordo ut servetur, grave sursum ascendit, aut 
consistit nulla re inferius sustentante, ut aqua in 
vasculis perforatis obstructo superne orificio, 

Fatendum est igitar multa esse certa, etiamsi 
non omnes naturae partes pervestigatae sunt, 


Ac nos confirmati testimoniis coelestis doctri- | 


nae constantius de certitudine pronunciare pos- 
sumus. Scimus Deum esse autorem naturae, et 
tradidisse multas ordinationes, quas vult nobis 
certas esse, ut generationis, nutritionis, nume- 
rorum, vitae, mortis, et multorum motuum cor- 
poris, quibus detrahere cerlitudiaem , est Deum 
contumelia adficere, 

Et qualis furor esset dicere non esse certum, 
an homo edens, bibens, loquens, et omnia offi- 
cia hominis vivi faciens, vivat, aut an Pompeii 
truncus praeciso capite iacens in litore, sit 
1nortuus, 

Explodatur ergo illa Pyrrhoniorum et simi- 
lium dubitatio, et opponantur cum regulae certi- 
tudinis, quas dixi, principia et universalis expe- 
rientia, tum vero etiam testimonium doctrinae 
coelestis et voluntas Dei. 

Nec illa Platonis cavillatione moveamur, 
apud quem Socrates inquit, se quoque ardentem 
cupiditate aspiciendae naturae avide didicisse 
physica iuniorem, sed ex his hoc se adsecutum 
esse, ut quae antea sciebat, ac certissima esse iu- 
dicabat, postea velut effugientia e manibus, ani- 
madverterit esse incerta, 


Hoc Socratis dictum non transferatur ad om- 
nia, Necin universum tollatur certitudo, — Etsi 
enim saepe accidit, ut homines tum docti, tum 
indocti adsenüantur incertis, eaque amplectan- 
iur tanquam certa, de quibus postea error de- 
prehenditur, tamen interim non sunt omnia in- 
certa. 

Et in eo loco Socrates satis graviter ostendit 
quid velit. Ait se quaesivisse non tantum pro- 
pinquas causas, sed primam et praecipuam, cum 
legisset Anaxagoram, qui dixerat totum hoc mundi 
et naturac opificium ab aeterna mente architecta- 
trice sic distributum et conditum esse, Verba 
enim Ánaxagorac haec sunt: votbc io: Ó Óiwexo- 
cur ve xoi névtov| aíriog. Hanc causam quia 
non potuerit propius aspicere ct contueri, non 
potuisse acquiescere animum suum queritur, In- 
terim non negat de secundis causis multas esse 
certas propositiones. 


Sed verum est aviditatem humanae mentis 
quaerere primam causam, imo haec ingens natu- 
rae varietas, ideo proposita est oculis, ut naturae 
opificem Deum quaeramus. Et tunc cum ipsum 
coram cernemus, nàturam rerum integre intelli- 
gemus, Interea ea teneamus, quae nobis certis 
testimoniis de sua natura et voluntate Deus tra- 
didit,- quorum cognitio et ipsa multum lucis ad- 
det plerisque disputationibus physicis. 

Multi sunt multorum errores, Aristoteles 
nervos oriri a corde putabat, quos a cerebro oriri 
alii deprehenderunt. 


Plato inquit, tres humores, bilem rubram, 
bilem atram et phlegma, non conducere ad nu- 
tritionem, sed corruptelas esse sanguinis.  Át 
alii diligentius discernunt utiles humores quatuor 


| a vitiosis, 


Ita passim multa sunt multorum errata, ne- 
que quidquam homini usitatius est in hac imbe- 
cillitate, quam labi, decipi, hallucinari, Manet 
tamen interea multarum propositionum certitudo 
divinitus confirmata. — Vult Deus aliud esse vi- 
tam, aliud mortem, vult discrimen certum esse 

specierum, vult generationis et nutritionis mo- 
dos a se ordinatos non violari, vult numerorum 
ordinem immutabilem esse, vult manere immo- 
tum discrimen honestorum et turpium, quod est 
imago divinae mentis. Et ut illa mens aeterna 
sui similis et immutabilis est, sic numeri et no- 
ticiae honestorum ab illo fonte ortae sunt im- 
motae. 


Haec de certitudine initio monendi sunt stu- 
diosi, ne furoribus illorum adplaudant, qui pe- 
tulantia ingeniorum prorsus sustulerunt certitudi- 
nem. Etsuntaliqui, ut Thucydides vocat, servi 
absurdarum opinionum, ac fastidientes usitata, 
qui propter naturae perversitatem delectantur 
monstrosis opinionibus. Hoc vicium absit ab iis, 
qui veritatis querendae causa, et ut Deum agno- 
scant, studia doctrinarum colunt. 


Hoc principium physicum sit immotum. | 


Quodlibet est, aut non est, Sit immota noticia 
Deus est, Sint et immotae noticiae, Res a Deo 
conditae sunt aliquid. — Gradus rerum a Deo or- 
dinati sunt aliquid, vita est quiddam melius 
morte, sunt aliquae viventium actiones ordinatae 
et certae, quibus manentibus manet vita.  Iaec 
experientia tanquam ordinatio Dei iudicetur esse 
certa, nam Deus non frustra res condidit. 

Nec longius quaeramus demonstrationes, cur 
ignis urat, sed contenti simus experientia , quam 
ducamus esse certam, et propler hanc rationem, 
quia dato opposito sequitur naturae destructio, et 
quia res ostendit talem esse Dei opificis ordina- 
tionem, 


De fine et utilitate physices. 


Quis est [finis et usus physices? 


"lota natura rerum velut theatrum est hu- 
mani ingenii, quod Deus vult aspici, ideo indi- 
dit hominum mentibus cupiditatem consideranda- 
rum reram, et voluptatem, quae agnitionem co- 
mitatur, Hae causae invitant sana ingenia ad 
considerationem naturae, etiamsi utilites nulla 
sequeretur. Ut visio delectat, etiamsi utilitas 
nulla sequeretur, ita et mens sua natura ducitur 
ad aspiciendas res, Sint igitur hae causae huius 
studii, quia maxime secundum naturam est con- 
siderare naturam, et consideratio per sese adfert 
dulcissimas voluptates, etiamsi aliae utilitates non 


sequerentur. 

Sed accedant aliae causae, ideo Deus has 
flammas indidit menti, incitantes ad inquisitio- 
nem naturae, ut haec doctrina primum sit iter 
ad agnitionem Dei, deinde ut monstret vitae 
praesidia. 


Quae igitur praesidia vitae adferat, conside- 
remus: 


Ex hae doctrina extruitur ars medica, quia 
hic discernuntur elementa, qualitates, qualita- 
tum actiones, cognatio, dissidia, causae altera- 
tionum in elementis et mixtis, naturae dissimiles 
humorum in corpore humano, temperamenta seu 
crases, et his congruentes spiritus, inclinationes 
et adfectus in hominibus, 


Haec aliquantulum et vel obiter aspicere in 
nobis multum conducit, et ad valetudinem tuen- 
dam, et ad mores regendos. Multi saevi morbi 
initio philosophica diligentia facile depelli pos- 
sunt, qui confirmati deinde non fere vincuntur 
remediis. Sicut eruditissime ait Celsus, multos 
magnos morbos curari quiete et abstinentia, qua- 
rum rerum causas et moderationem haec physica 
doctrina ostendit. 


Deinde causarum distributiones in omnibus 
artibus, et in universa vita maximum usum ba- 
bent. Necesse est scire discrimina causarum nà- 
toralium, voluntaricrum, totalium, partialium, 
necessario concurrentium, priucipalium, minus 
principalium, denique longa est huius partis 
doctrina, qua minime omnium in Ecclesia carere 
possumus, ubi saepe de multis et variis actionum 
humanarum causis dicendum est, — Qualis causa 
sit Deus, an adsit suo opificio et hominum susten- 
tationi, ut Stoici horribili amentia finxerunt, tan- 
quam agens non libere, sed necessario, Quae 
causae concurrant, cum Scipio abstinet ab alterius 
sponsa. Quae causae concurrant, cum Ioseph 
abstinet a coniuge dorniui. 


Deinde necesse est in explicatione doctrinae 
Christianae nosse portes hominis, discrimen po- 
tentiarum cognoscentium et appetentium, et ea- 
rum actionum, in qua parle sint noticiae, ubi 
sint adfectus seu. óguoi, quale sit dissidium in- 
ter haec. , 

Denique etsi inter physicam et doctrinam 
Evangelii, et promissionem a Deo patefactam, ac 
longe positam supra captum humanum, ingens 
discrimen est, nec genera doctrinarum confun- 
denda sunt: tamen multa sunt in doctrina Eccle- 

siae, quae sine physicis explicari non possunt, 
sicut et primi et summi doctores in Ecclesia, pa- 
tres et prophetae in hac doctrina de natura rerum 
eruditissimi fuerunt, 

Postremo grata nobis ideo esse debet, quia 
erudita physica confirmat honestas opiniones in 
bonis mentibus de Deo et de providentia, ideo- 
que Epicureos prorsus sustulisse providentiam 
adparet, quia veram et eruditam physicam asper- 
nati sunt, et furenter finxerunt confusionem ato- 
morum, 

Sunt et sua Stoicis deliramenta, qui Deum 
alligant causis secundis, ac fingunt nec naturalia 
agentia, nec voluntates aliter posse agere, quam 
ut agunt, et sic cieri utraque a prima causa. Plu- 
rimum autem ad utriusque sectae furores refutan- 
dos conducit recte in physicis institutum esse, 


ÁÀc primum hic deploranda est humanae 
mentis coecitas, quod cum praecipue condita sit 
ad agnitionem Dei, et Deus ordinem et multa alia 
de se testimonia in tota rerum natura proposuerit, 
tamen multorum mentes excuti sibi prorsus as- 
sensionem de providentia sinunt. Ac de Stoicis 
postea prolixe dicam, nunc breviter tantum ad- 
monebo auditorem, ut cogitet, quam inerudite 
philosophati sint Epicurei, qui duas causas prae- 
cipuas ex universae naturae conservatione tollunt, 
efficientem et finalem, ac tantum materiam reti- 
nent, scilicet atomos. — Hos imaginantur casu 
concurrere, cum alioqui nulla materia sine aliquo 
efficiente moveatur. 

Nec de formali causa recte dicere possunt, 
cum negent firmam esse specierum distinctionem, 
nec certo hominem ex homine, bovem ex bove 
nasci. 

Causam vero omnium pulcherrimam, fina- 
lem, quae singulas res ad certos usus ordinat, 
omnino delent, cum negent esse Deum seu men- 
tem architectatricem. Non ad aliud opus prae- 
stantius cogitant nasci hominem, quam asinum 
aut porcum. 

Haec omnia pugnant aperte cum physicorum 


doctrina de causis, ut suo loco: iterum dicetur, | 


qua recte et erudite percepta, confirmatur in bo- 
nis mentibus assensio statuens esse Deum, men- 
tem architectatricem et conservatricem rerum, et 
quidem liberrimam, non vinctam Stoicorum fato, 
qui sicut apud Homerum, Dii suspensi catena 
finguntur, Deum velut in carcerem includunt, et 

prestantissimae naturae intelligenti detrahunt li- 
bertatem, quae est proprietas praecipua intelli- 
gentis, iudicantis et deligentis naturae, 

Deinde cum sapientissima, optima et iustis- 
sima natura tantum velit congruentia ordini lu- 
centi in sua mente, bona et iusta, Stoici horribili 
audacia et furore fingunt necessario illam mentem 
architectatricem velle scelera Phalaridis, Neronis, 
et similia. 

Hi prodigiosi furores adeo abhorrent a sanis 
iudiciis eorum, qui recte didicerunt physica, ut 
Plato etiam in secundo libro de Repub. dixerit: 
Pugnandum est omnibus modis nequis in civitate, 
quam volumus recte gubernari, Deum autorem, 
seu causam esse malorum, dicere vel audire ausit, 
seu iuvenis, seu senex, sive in carmine, sive in 
soluta oratione recitetur, quia nec pium est ita 
dicere, nec utile nobis, neque ipsum dictum se- 
cum consentit, 

Sed et de hac tota re, et de gravissima Pla- 
tonis sententia infra copiosius in refutatione Stoici 
fati dicendum erit, in qua magis etiam rerum 
ipsarum explicatio utilitatem physices ostendet, 

Cumque plurimum in tota vita et in moribus 
referat, habere ita domitas, et quasi cicuratas 
mentes, ut metas verarum opinionum intelligant, 
ament, et magna constantia tueantur, nec furen- 
ter adplaudant absurdis opinionibus, valde pro- 
dest in physicis recte erudiri, in quibus principia 
et fontes artium et legum monstrantur, et mentes 
adsuefiunt, ut se intra veras metas et zumo, 
de quibus supra diximus, coherceant. 

Fugienda et execranda est petulantia con- 
turbatrix vitae et artium, ut Democritus mun- 
dos innumerabiles et subinde alios ex atomis 
extruit, 

Epicurus solem negat esse unum aliquod 
perpetuum corpus, sua natura lucidum, sed ait 
quotidie vapores recens ex terra natos, inflam- 
mari, et circumactos speciem illam exhibere, 
quam Solem vocamus. 

Archelaus audacissime docuit honesta et 
turpia non differre natura, sed tantum opinio- 
nibus. 

Stoici adfectus omnes contenderunt esse 
opiniones, 

Talem audaciam fingendi monstrosas opinio- 
nes execremur, quae et vitae perniciosa est, et 
a Deo damnata, qui dixit: Non dicas falsum te- 
stimonium. — Adsuefacit autem mentes physica 

doctrina; cum recte et sobrie traditur, ad prospi- 
ciendas et observandas metas in iudicandis mul- 
tis opinionibus, , Haec adsuefactio moderationem 
et alias magnas virtutes aM. 


Quod est subiectum physices? 


Semper artibus vel ambitio, vel petulantia, 
vel stulticia ingeniorum multas inanes cavillatio- 
nes miscuit. lta et de subiectis, cum in aliis ar- 
tibus tum vero in physica multae rixae leguntur, 
quas non recenseo, Tantum monendus est lector 
de vocabulo, Subiectum significat materiam, seu 
caput negocii, de quo principaliter in aliquo 
scripto dicitur, ut Aeneas est subiectum poematis 
Virgiliani, 

Vulgo autem dicunt duplex esse subiectum, 
simplex et complexum. — Simplex vocant, cum 
velut titulo una voce significatur, de qua re prae- 
cipue agatur. "Tale subiectum in physicis est Cor- 
pus naturale, Et propria passio eius est Mobile. 
Hoc est, de corpore naturali quaeruntur causae, 
ex quibus oriuntur, et quaeruntur causae motuum 
et mutationum in eo. 

Sed complexum subiectum vocant propositio- 
nem principalem operis, prorsus ut rhetores sta- 
tum nominant in oratione, 

Dicimus igitur in physicis subiectum com- 
plexum esse hoc, corpus naturale babet suas pro- 
prietates, quas inquiri necesse est, motum, lo- 
cum, tempus, alterationes. 

Hac brevi admonitione de subiecto contenti 
simus, in qua volens omitto ineruditas et longas 
multorum rixas, quae non continent res utiles 
discenti, Sed satis est auditores commonefieri, 
de hac scholarum consuetudine, qua primum de 
subiecto quaeritur, quod eo fit, ut initio significe- 
tur, qua de re dicturi simus, et sciat auditor ali- 
quomodo, quid expectandum sit, ut cum in ora- 
tione status seu principalis propositio constituitur, 
Fateor, inquit Cicero, Clodium a Milone inter- 
fectum esse, Sed defendo iure interfectum esse, 
et propterea Milonem absolvi peto. Haec propo- 
sitio subiectum est Milonianae orationis, 


Quae est methodus in hac doctrina? 


Aristoteles in exordio suae physices non sine 
causa hoc ipsum quaerit, unde sit physica doctrina, 
quae sit eius methodus, ex quibus fundamentis 
certis extruatur, quis sit ordo. 

Mrrawvm. Orzna. Vor. XIII. 

ostendi possunt, dubitatur de certitudine. Dixi 
autem supra tria esse zgrit7zoio artium, principia 
et experientiam universalem, et intellectum con- 
sequentiae, His normis uti nos in physicis, po- 
stea cernetur in ipsa doctrinae serie, 

Aristoteles generaliter respondet, duas esse 
vias doctrinarum, alias procedi a causis ad ef- 
fectus, seu ab iis quae natura priora sunt ad con- 
sequentia, ut prius dicit geometer de triangulis, 
postea de quadrangulis, 

Alias proceditur ab effectibus et signis ad 
causas, seu ab iis quae natura posteriora sunt ad 
praecedentia, ut medicus ex signis, rigore, ca- 
lore, motu arteriae, iudicat corpus laborare febri. 
Ut autem medica ars magna ex parte, ex expe- 
rientia extruitur, et ad hanc principia quaedam 
conferenda sunt, ut cum comperit corpus laborare 
febri, remedia adhibet, alia quae humorem 
biliosum  expellunt, alia quae prohibent in- 
cendia humorum et epatis, simul autem princi- 
pia consulit, remota causa, removetur effectus, 
contraria contrariis curantur, 

Ita doctrina physica magna ex parte extructa 
est ex experientia, in qua plerunque ducimur ab 
effectibus et signis ad causas. Ut quia videmus 
perpetuo moveri Solem certissima lege, adfirma- 
mus Solem non esse accensum vaporem terra edi- 
tum, Nam hi vapores e terra exhalantes varie 
sparguntur in aére. 

Etsi igitur interdum et via illa, quae ducit 
a priore utimur, tamen haec a posteriore proce- 
dens frequentior est, Videt physicus alia corpora 
aliis simpliciora et durabiliora esse, discernit 
igitur coelum, quod est perpetuum, ab elemen- 
tis, quae sunt obnoxia variis mutationibus, discer- 
nit elementa inter sese, cum inveniat, tantum 
duo corpora minus mixta sursum ferri, ignem et 
aérem, duo deorsum, aquam et terram. 

Deinde cum omnium qualitates inveniat in 
animantibus et in plantis, animadvertit ex ele- 
mentis oriri haec mixta, et qualitatum diversas 
actiones esse, Calor agit, congregat cognata, pel- 
lit, dividit aliena, pascitur humore, Frigiditas 
astringit, congregans cognata et aliena, Humi- 
ditas replet, fluit et liquefacit, siccitas terminat, 
Humida mixta destituta calore putrescunt. Calida 
mixta destituta humore exhalant.  Calidum et 
siccum dissipat, calidum et humidum aéreum 
exigua siccitate terrestri terminatum glutinat, et 


fit viscosum quiddam, quod vocant /Acypór. 
18 


195 SCRIPTA PH. MEL. AD HIST. PROF. ET PHILOS. SPECTANTIA. 196 


Harum variarum actionum observatio magna 
est sapientia, Et hinc iudicari corporum altera- 
tiones multae, et multarum effectionum causae 
deprehendi possunt, ut in pulvere tormentario 
subiectum est carbo tiliae, qui est crassior pars, 
sustinens duo contraria, quae quasi huic alvo in- 
seruntur, scilicet Sulphur et Nitrum. — Aiunt 
enim, tiliam omnium arborum calidissimam 
esse: deinde sulphur natura viscosa, aérea et ter- 
restris, facilime inflammatur, et concipit ignem. 
Nitrum vero et natura sua acriter pellit, et hic eo 
pellit acrius, quia pugnant inter se ignis et ni- 
trum, Hoc exemplum eo recensui, quia osten- 
dit qualitates habere miram varietatem effectio- 
num, et ex animadversione harum effectionum, 
multa iudicari in corporibus, Monet etiam a po- 
steriore iter esse, in hac inspectione et considera- 
tione naturarum, ad priora. Nam inventor pul- 
veris tormentarii deprehendit hanc tantam vim 
pellendi esse in his rebus iunctis, cum vidit exem- 
plum, seu experimentum aliquod. Deinde vero 
effectus multa monet de causis, videlicet de qua- 
litatum natura, Cumque semper respondent ex- 
perimenta, non potest incerta, aut fallax dici haec 
cognitio, Quare teneamus, quod verissimum est, 
esse multarum rerum, in natura veram et certam 
cognitionem, etiamsi non omnia pervestigari pos- 
sunt, Haec cum supra dicta sint de certitudine, 
nunc sum brevior, etsi tantum ideo de modo pro- 
cedendi disseritur, ut certitudo quaeratur. 


Quae est series partium doctrinae physicae, 
seu qui sunt praecipui loci? 


Notum est, Aristotelem initio dicere de ma- 
teria elementorum. | Sed nos ordiemur a prima 
causa efficiente, et a corporibus coelestibus, ut 
Plato in Timaeo, ut studiosi initio ordinem rerum 
praecipuarum in natura considerent, Et magna 
pars est eruditionis, intueri res, ordine distribu- 
tas, et mediocriter considerare, quae in singulis 
partibus doctrina vitae utilis proponatur, Sint 
igitur hi loci praecipui: 

De Deo. 

De providentia. 

De contingentia, 

De mundo, 

An mundus sit finitus, aut infinitus. 

Quae sit figura mundi. 

Sintne plures mundi, 


De corporibus simplicibus. 

De coelo. 

De stellis, et earum motibus et viribus, 

De elementis, 

De principiis interioribus corporum natu- 
ralium, 

De materia, 

De forma, 

De privatione, 

De causis. 

Partitiones variae causarum, 

Quid sit causa vere sic dicta. 

Quid causa, sine qua non, quam Graeci 
vocarunt GO» 0Uz Cvtv. 

Quae sint causae per se. 

Quae accidentales, 

Quae sint integrae. 

Quae partiales, 

Quae propinquae, 

Quae remotae, 

Quae sint universales, 

Quae particulares. 

Quae sint principales. 

Quae minus principales. 

Quae instrumentales. 

Quae sint naturales. 

Quae voluntariae, 

Quae 7t9oxerogzrixoi. 

Quae ztgoryovUuvou. 

Quid sit natura, 

Quid ars. 

De fortuna et casu. 

De fato. 

De motu et speciebus motus quatuor. 

Detempore, de loco, de vacuo. 

De corporibus mixtis, 

De primis qualitatibus, et earum inter se 
pugnantia. 

De causis generationis et corruptionis. 

De imperfecte mixtis. 

De uerecots. 

De tribus regionibus acris, 

De vaporibus et halitibus, eorumque causis. 

De ignibus variis in aere natis. 

De causis fulminum, tonitrui, fulguris, et 
similium, 

De cometis. 

De iride. 

De halone. 


De ventis. 


197 


De causis pluviae. 

De metallis, 

De perfecte mixtis. 

De partibus hominis. 

De gradibus seu speciebus animae, 

De vegetativa, 

De sensitiva. 

De appetitiva, 

De locomotiva. 

De intellectiva, 

De discrimine potentiae cognoscentis et ap- 

petitus, 

De intellectu et voluntate, 

IIcgi 2 070v xa oguijs- 

De adfectibus. 

De libertate voluntatis humanae. 

De causis virtutum et viciorum. 

De fine hominis. 

Ita iam physica dimittit studiosum, tum ad 
medicorum doctrinam, tum ad ethicen. Nam 
medici plura de membris et partibus humani cor- 
poris, de qualitatum varietate et effectibus, de 
mutationibus corporum disputant, Deinde mor- 
borum causas ostendunt, addunt et remedia, in- 
quirunt plantas, animantia, metalla, gemmas. 

Ethice vero postquam a physicis gradus ani- 
mae, et diversas actiones, noticias, 6109706, di- 
versos adfectus sumpsit, hinc doctrinam extruit 
de fine hominis, de legibus naturae, quae re- 
gunt omnes actiones, — taque si magnifacimus 
ethicen, et dulcissimam naturae cognitionem, 
quam medici complexi sunt, necesse est haec ex- 
ordia, quae in physicis traduntur, cognoscere. 

Ideo autem capita huius doctrinae praecipua 
recensui, ut studiosi sciant, quid in hoc opere 
expectandum sit, et propositis titulis, tanquam 
in tabella summus rerum facilius meminisse 
queant. 

Aristoteles a materia exorsus est, et quae- 
stiones de Deo, de Coelo, de Stellis, differt in 
posteriores libros. Nec nulla causa est, cur prius 
haec proxima corpora subiecta sensui, et muta- 
tionum causas in his corporibus aspici voluerit, 
Sed nos a Deo ordiri maluimus, ut a prima causa, 
ad ceteras deinde progrederemur. — Cumque in 
omnibus honestis rebus suscipiendis, auxilium 
Dei petendum sit, maxime in hac naturae consi- 
deratione, mentes nostras a Deo aeterno patre, 
Domini nostri lesu Christi, architecto universae 
naturae gubernari petamus, 

De Deo. 


Cum consideramus, quousque progredi hu- 
mana ratio possit , inquirens Deum, magis intel- 
ligemus, cur praeter hanc naturalem noticiam 
Deus tanquam ex arcana sede prodiens, tradiderit 
nobis et suam quandam doctrinam de sua essentia 
et voluntate ; ac patefecerit se illustribus et certis 
testimoniis, quae nos quidem in Ecclesia instituti, 
nosse, meminisse, et semper in conspectu habere 
debemus, ut non solum confirment nos de provi- 
dentia, sed etiam doceant nos de promissione 
divina, cur et quomodo recipiamur et exaudiamur. 


Cum autem Deus immensa bonitate tradi- 
derit peculiarem doctrinam, de sua essentia et vo- 
luntate, et praeceperit, ut eam universum genus 
humanum audiat, cognoscat et amplectatur, prae- 
cipue ex illis fontibus haurienda est doctrina de 
Deo. Sed tamen prodest conferre doctrinam phy- 
sicam, ad revelitam divinitus, et collatio utri- 
que generi aliquid lucis addit, et declarat senten- 
tiam Pauli, quae extat in primo capite ad Roma- 
nos, cum ait, gentes veritatem Dei tenuisse capti- 
vam in iniusticia, et potentiam Dei conspici in- 
tellectam ex opificio mundi, 

Ut autem in doctrina Ecclesiae, necesse est 
saepe commonefieri homines de discrimine Legis 
et Evangelii, ita hic praemoneo auditores, phy- 
sicam de Deo noticiam, esse Legis noticiam, non 
Evangelii, Haec suo loco copiosius declarantur. 
Hic vero dignitas universi opificii mundi, ac prae- 
cipue hominis conspicitur, "lota natura condita 
est, ut dicat testimonium de Deo, ac praecipue 
genus humanum.  Fulget in mente humana no- 
ticia, quae adfirmat non solum esse unum Deum, 
opificem totius mundi et ordinis, in tota natura, 
sed etiam docet qualis sit, scilicet sapiens, bene- 
ficus, iustus, aequalia aequalibus tribuens, ve- 
rax, amans castitatis, postulans ut ad hanc suam 
voluntatem nostra obedientia congruat, et pu- 
niens horribilibus poenis hunc ordinem atrociter 
violantes, sicut universa historia humani generis 
testatur, quae manifeste ostendit homicidas om- 
nes tandem rapi ad supplicia, periuros etiam, et 
pollutos incestis libidinibus et adulteriis, tandem 
fatalibus poenis divino quodam ordine opprimi. 

Hanc doctrinam de Deo mens humana cir- 
cumferens, tanquam liber est et speculum mon- 
strans Deum, Sed illud dolendum est, hoc ipsum 
speculum squalidius factum esse, postquam na- 


18* 


199 


tura hominum amisit primam rectitudinem, et 
nunc magna est in hominibus contumacia, adver- 
sus illam ipsam noticiam , quae debebat esse vitae 
rectrix; Imo dubitationes multae conturbant ve- 
ram noticiam. 

Quia enim saepe bonis male est, ut Palame- 
des, Socrates, Parmenio, Seneca, a sceleratis 
interficiuntur, homines ignorantes veros fontes 
calamitatum humanarum dubitant, de providen- 
tia, et noticiam de Deo, nobiscum nascentem, et 
habentem firma testimonia ex demonstrationibus, 
obruunt, dissentientes ab ipsa mentis luce. linc 
sunt epicurei furores, qui adfirmant omnia casu 
fieri, et nihil regi consilio Dei, Academici du- 
bitant, et cum Simoniden Hiero Siculus interro- 
gasset, quid sit Deus, et Simonides tribui sibi 
spacium ad cogitandum petiisset, tandem post ali- 
quot dies respondit, se quo diutius cogitet, eo 
minus posse invenire, quid esse Deum dicat. 

Etsi autem obscura est noticia physica, quae 
nobiscum nascitur, tamen definitionem aliquam 
Deus nobis notam esse voluit, ut Paulus ipse in- 
quit, cum ait de naturali noticia: Deus eis mani- 
festavit. '"Tenenda est igitur physica aliqua defi- 
nitio, congruens naturali iudicio rationis et de- 
monstrationibus. Talis est haec Platonica: Deus 
est mens aeterna, causa boni in natura. Hanc 
definitionem sciamus physicam esse, quae etsi 
multa complectitur, adfirmat enim, Deum non 
esse corpus, sed mentem aeternam, immensae 
potentiae, sapientiae, bonitatis, veracem, iu- 
stam, et conditricem bonarum rerum, tamen te- 
nuior est, quam definitio Ecclesiae necessaria, in 
qua Deus patefecit tres Personas, et arcanam vo- 
luntatem de colligenda Ecclesia aeterna, et de re- 
missione peccatorum, 

'Teneatur ergo definitio in Ecclesia illustrior, 
sumpta ex admirandis testimoniis, quibus se Deus 
immensa bonitate nobis patefecit. Deus est es- 
sentia spiritualis, intelligens, aeterna, verax, 
bona, iusta, misericors, casta, liberrima, im- 
mensae potentiae et sapientiae, Pater aeternus, 

ui Filium imaginem suam ab aeterno genuit, et 
Filius imago Patris coaeterna, et Spiritus sanctus, 
procedens a Patre et Filio, sicut est patefacta di- 
vinitas certo verbo, quod Pater aeternus cum Filio 
et Spiritu sancto condiderit et servet. coelum et 
terram, et omnes creaturas, et in genere humano 
condito ad imaginem suam et certam obedien- 
tiam elegerit sibi Ecclesiam, ut ab ea haec una 

et vera divinitas patefacta certis testimoniis, et 
per verbum tràditum Prophetis et Apostolis 
agnoscatur, invocetur et colatur, iuxta verbum 
illud divinitus traditum, et in vita aeterna coram 
conspiciatur et celebretur. Huius definitionis ex- 
plicationem hic praetereo, pertinet enim non ad 
haec elementa physices, sed ad Ecclesiae doctri- 
nam, hHecensui autem breviter, ut collatio defi- 
nitionum studiosos admoneat physicam definitio- 
nem mutilam esse, et ut ante dixi, doctrinam de 
Deo in Ecclesia quaerendam esse. 


Etsi autem ad confirmandas mentes, ut certo 
statuant esse Deum mentem aeternam, conditri- 
cem rerum, iudicem humanorum factorum, et 
Vindicem scelerum, maxime conducunt illustria 
et manifesta testimonia, quibus se Deus patefecit, 
ut eductio ex Aegypto, resuscitatio mortuorum, 
et alia quaedam miracula, quae nulla creatura 
imitari potest: tamen ad hanc communem de pro- 
videntia sententiam confirmandam multum pro- 
dest, etiam semper in conspectu habere demon- 
strationes, ex natura sumptas, quae ideo diligen- 
tius colligendae sunt, ut conspici possit Epicureos 
cum ipsa voce naturae pugnare, curn negant esse 
Deum, et Deo curae esse res humanas, Sit igi- 
tur haec prima ratio, sumpta ab ordine in na- 
tura, id est, ab effectibus monstrantibus opi- 
ficem. 


Impossibile est ordinem perpetuum, in na- 
tura casu ortum esse, et casu manere, aut tan- 
tum a materia ortum esse. Praecipuae autem 
partes in natura ordinatae sunt, et manet ordo 
perpetuus, motuum coelestium, specierum, ita 
ut ex homine homo, ex bove bos nascatur, foe- 
cunditatis terrae, perennitatis fluminum, natura- 
lium noticiarum in mentibus humanis. Ergo na- 
tura non extitit casu, sed a mente aliqua orta est, 
quae ordinem intelligit. 

Secunda, a natura mentis humanae,  Bruta 
res non est causa naturae intelligentis. Mentes 
hominum habent aliquam causam, quia homo in- 
cipit esse, et aliunde oritur. Ergo necesse est ali- 
quam intelligentem naturam, causam esse mentis 
humanae. Necesse est igitur esse Deum. 


Tertia, a discrimine honestorum et turpium, 
et aliis noticiis naturalibus, ordinis et numero- 
rum. Impossibile est discrimen honestorum et 
turpium in mente, casu aut a materia ortum esse, 
Item, noticias ordinis et numerorum fortuitas 

esse, Ergo necesse est, aliquam aeternam men- 
tem, architectatricem esse, — Et hae duae rationes 
omnium maxime, sunt illustres, Estque dignum 
consideratione, quod humana mens, et illa lux 
menti insita, praecipuum de Deo testimonium est 
in natura, — Et quidem inter noticias naturales 
haec quoque est, quod sit Deus, sicut Paulus ex- 
presse adfirmat, inquiens: Deus ipsis manifesta- 
vit, id est, voluit Deus agnosci se a genere hu- 
mano, [deo noticiam hanc humanae menti indi- 
dit, quod sit Deus. Et simul exuscitat, ut quae- 
rat demonstrationes et testimonia ex effectibus. 


Quarta, noticiae naturales sunt verae. Esse 
Deum naturaliter omnes fatentur, — Haec igitur 
nolicia vera est, illustrior autem esset haec mi- 
nor, si non esset iam caligo in hac naturae depra- 
vatione, Sed omnia argumenta coniungenda sunt, 
quod cum fit, ea quae sunt illustriora et nervo- 
siora, caeteris aliquid lucis et virium addunt, 


Quinta, apud Xenophontem sumitur ratio 
a pavoribus conscientiae. Constat homicidas, et 
alios, perpetratis magnis sceleribus, horribiles 
animorum cruciatus sustinere, etiamsi nulla hu- 
mana iudicia metuant. Est igitur aliqua mens, 
quae hoc iudicinm in animis ordinavit, quae 
probat recte facta, et improbat secus facta, 


Sexta, a politica societate, Politica societas 
non est concursus hominum fortuitus, sed certo 
ordine et iure consociata multitudo, — Nec posset 
humana ope tantum retineri, sed experientia te- 
statur aliquo numine ad poenam rapi eos, qui 
violant hunc ordinem, ut homicidas, incestos, 
et tyrannos. Ergo est aliqua mens aeterna, quae 
dedit hominibus intellectum ordinis, ut politicam 
societatem colant. Item quae sua ope servat et 
defendit. 

Septima est erudita, sumpta a serie causa- 
rum efficientium. Non est processus in infinitum, 
in causis effcientibus. Ergo necesse est in una 

rima causa resistere, Hanc rationem physici 
dilucide explicant, Nam si esset progressus in in- 
finitum, nullus esset ordo causarum, et nullae 
causae necessario cohaererent. 

Octava, a causis finalibus, — Omnes res in 
natura destinatae sunt ad certas utilitates, Hanc 
distributionem finium, impossibile est, aut exti- 
tisse casu, aut casu manere, sed necesse est, con- 
silio architecti factam esse, Etsi autem exempla 
ex magna parte rerum in natura sumi possunt, 

tamen in praesentia tantum monebo, ut hominis 
opifieium nobis proponamus, in quo singulae 
partes ad certas functiones mira arte condi- 
tae sunt, 


Nona, a futurorum eventuum significationi- 
bus, Certo monstrantur futuri eventus, non 
modo per prodigia, quae gentes movebant, quo- 
rum alia alias causas habebant, sed multo magis 
per vaticinia in Ecclesia, ut Balaam, Esaias, Le- 
remias, Daniel, vere praedixerunt mutationes 
et successiones regnorum, Necesse est igitur, ali- 
quam mentem esse prdevidentem eas mutationes, 
et praemonstrantem., 


Haec argumenta saepe cogitare prodest, con- 
firmant enim honestam sententiam in bonis men- 
tibus statuentem et esse Deum, et non ociosum 
esse, sed curare humanum genus. Etsi enim in 
Ecclesia multo illustriora testimouia proposita 
sunt, in quibus se Deus evidenter patefecit, ta- 
men et harum philosophicarum demonstrationum 
consideratio utilis est, quae et bonos confirmat, 
et simul ostendit imbecillitatem humanae mentis, 
In aliis quaestionibus, ut in arithmetica aut geo- 
metrica convicti demonstratione firmissime adsen- 
timur. In hac quaestione de Deo, etiamsi vide- 
mus demonstrationes veras et firmas esse, tamen 
languida est assensio. Deploranda est autem haec 
imbecillitas et corrigenda, ut postea de providen- 
tia dicam, 


Etsi autem multi sunt et fuerunt, qui cy- 
clopico furore ausi sunt adfirmarenihil esse Deum, 
et nullam esse providentiam, tamen philosophi 
saniores, Plato, Aristoteles et aliqui vetustiores, 
moti demonstrationibus, quas recensui, adfirma- 
runt, esse Deum mentem aeternam, architecta- 
tricem, ut supra dictum est, et quidem ratio de- 
duxit eos in hanc veram sententiam, Unam quan- 
dam esse aeternam intelligentem essentiam, im- 
mensae potentiae Deum, nec plures esse Deos, 
Cum enim physicus inveniat causas esse ordina- 
tas, necesse est unam primam infinitae potentiae 
esse, Nam si plures essent primae, nullus ordo 
esset causarum, Et diversa infinita pariter prima 
inter se pugnarent. Ideo Aristoteles adfirmans 
unum esse Deum, i«imensae potentiae, versicu- 
lum recitat Homericum: 


oix dya9Ó» nolexoiavíg elg xoigavüg toro. 
Multos imperitare malum est, rex unicus esto, 

De providentia. 


lam ut magis consideretur, quousque hu- 
manae mentes, sua naturali luce progredi possint, 
imo ut miseria etiam deploretur, quod contra na- 
turalem noticiam a Deo insitam mentibus, Cyclo- 
pes et Epicurei furenter tollant providentiam, 
quaedam adiicienda sunt. JUsitatum est vocare 
providentiam, et cognitionem, qua Deus omnia 
cernit. et prospicit, et gubernationem, qua natu- 
ram universam servat, id est, ordinem motuum, 
vices temporum, foecunditatem terrae et animan- 
tium, et curat et servat genus humanum, custo- 
dit politicam societatem, imperia, iudicia, iusti- 
ciam, punit atrocia scelera pugnantia cum lege 
naturae, in qua voluntatem suam nobis ostendit, 
et tandem iniuste oppressos liberat, ^ Haec est 
quaedam deDeo legis noticia, quae adfiemat Deum 
non esse ociosum, sed paterna Gr09/7/ genus hu- 
manum fovere, punire atrocia scelera, et liberare 
innocentes. Haec non semper eodem modo fieri 
cernuntur, Interdlum enim cum totae gentes de- 
lentur morbis, diluviis, incendiis, aut bellorum 
cladibus, pereunt simul boni et mali, saepe cru- 
delissimi tyranni impune grassantur in bonos, et 
boni videntur deserti a Deo ac proiecti, ut Dio- 
nysii superioris, Syllae, Tiberii exitus fuerunt 
incruenti, cum tamen multos iniuste interfe- 
cissent. 


Cum autem iusticiae ordo sit, ut bonis bene 
sit, et malis male, quia id non semper fieri in 
hac vita cernitur, Epicurei Deum furenter a gu- 
bernatione removerunt, et adfirmarunt, totam 
naturam rerum casu ferri, nec aliam causam esse 
bonorum et malorum eventuum humanorum, nisi 
aut materiam, aut voluntatem hominum, aut 
casum. 

Priusquam autem recenseo argumenta, quae 
confirmant providentiam, recitabo quid veteres 
responderint de hac inaequalitate iudicii, quod 
Dionysio parcitur, non parcitur Cambysi optimi 
patris filio, Isocrates inquit, regulam non everti 
paucis et raris exemplis, ut fieri potest, ut aliqui 
aestivi dies sint gelidiores hibernis, Interim re- 
gula tamen non deletur aestatem calidiorem esse 
hyeme. Fit autem plurimum, ut atrocia scelera 
comitentur in hac vita atroces poenae. — Huic igi- 
tur regulae adsentiendum est, nec propter pauca 
exempla impunitas speranda est. 
responsio sapienter cogitata est, et digna memo- 

ria. Altera responsio est, hanc ipsam dissimili- 
tudinem signum esse immortalitatis, in qua iu- 
stum discrimen restet bonorum et malorum. Non 
est enim consentaneum, optimam partem generis 
humani ad perniciem conditam esse, Ideo cum 
saepe tyranni iniustam crudelitatem in bonos exer- 
ceant, restare videtur alius portus, in quo boni 
acquiescant. Haec concinne dicuntur, sed supe- 
rior responsio evidentius refutat Epicureos, quia 
experientia testis est, regulariter et plerumque 
atrocia scelera, poenas comitari, etiamsi aliqua 
rara exempla inveniuntur, non congruentia ad 
hanc regulam, Itaque haec ipsa experientia, te- 
stimonium est providentiae, Curat Deus genus 
humanum, quia plerumque rapit ad supplicia, 
turbantes atroci scelere ordinem vitae. 


Ita vult nos sentire vox divina, cum dicit: 
Quicumque gladium acceperint, gladio peribunt. 
hideat licet Epicurus, tamen vera est haec sen- 
tentia, quam quidem etiam illi, qui ignorabant 
coelestem doctrinam, saepe tradunt, sive quia 
saniores moli experientia perpetua eam adproba- 
runt, sive quia a primis parentibus accepta est, 
qui vocem divinam audiverunt, Hinc sunt haec 
vere dicta: 


Aspiciunt oculis superi mortalia iustis, 
Item: Ad generum Cereris, sine caede et sanguine pauci. 
Descendunt reges, et sicca morte tyranni, 


Recitavi autem supra argumenta, quae de- 
monstrant esse Deum. — Horum pleraque etiam 
testimonia sunt de providentia, et ostendunt Deo 
curae esse humana. 


Primum ordo motuum et vices temporum 
utilitati animantium serviunt, ut vices dierum et 
noctium, discriinina temporum arationis et mes- 
sis. Imo si diligentius aspiceremus coelum, ma- 
gis iudicaremus utilitati rerum nascentium pro- 
spectum esse, quia cum opus est imbribus, Hya- 
des, Pleiades, Orion, oriuntur aut occidunt. 
Econtra cum opus est siccitate, Sol accedit ad 
Leonem et Sirium, qui augent siccitatem et 
aestum, convenientem messi, Et magnam vim 
in mutandis tempestatibus habent tot curricula 
Lunae, quae uno anno conficiuntur, 


Cum autem manifestum sit haec ordinata esse 
propter hominum utilitatem, fateamur vitam ho- 
minum Deo curae esse, Xenophon hoc argumen- 
tum recitans, inquit, Deum esse giióboor, id 
est, amantem animantium, quia instituerit tem- 

porum distributionem, convenientem rebus na 


scentibus, quae necessariae sunt ad tuendam vi- ; 


tam animantium. 

Secundum, Ipsae mentes hominum intelli- 
gunt Deum postulare obedientiam , iuxta discri- 
men honestorum et turpium, Curat igitur nos, 
quia vult nos certo ordine vivere, Frustra autem 
instituisset hunc ordinem, nisi poenae comitaren- 
tur violationem eius ordinis. 

Tertium, Regulariter sequuntur atrocia de- 
licta, atroces poenae, videlicet periuria, caedes 
iniustas, incestas libidines, ut omnium temporum 
historiae ostendunt, imo admiranda signa inter- 
fectorum corporibus divinitus addita sunt, quae 
monstrant autores caedis. Nam corpora mortua 
stillant cruorem, cum ad ea accedit autor caedis. 

Quartum, Heroici motus, quibus imperia et 
artes restituuntur, manifestum testimonium sunt 
praesentiae Dei inter homines, consulentis utilitati 
hominum, Sunt enim heroici motus, excellen- 
tes et fausti impetus, qui superant vires commu- 
nes humanae naturae, ut Alexander iuvenis con- 
silio vincit sapientissimos senes, et in dimicando 
est foelix.  Cedunt ipsi praelianti exercitus non 
cessuri aliis, Haec cum manifestum sit gubernari 
divinitus, fatendum est homines Deo curae esse. 
Ideo dixit Cicero: Nullum magnum virum sine 
adflatu divino fuisse. 

Quintum, Significationes rerum futurarum, 
ut praedictiones de mutatione regnorum, et pro- 
digia ostendunt nos Deo curae esse.  Denunciant 
enim impendentes mutationes, et ut sciamus eas 
fieri divinitus, et ut moniti, consilio aliqua mala 
leniamus. 

Recensui argumenta, quorum alia magis, 
alia minus illustria sunt, sed tamen quaedam ita 
frma sunt, ut labefactari non possint. Nos vero 
ex doctrina Ecclesiae adiungamus testimonia cer- 
tissima, Nam sine liis assensio humana admodum 
languida est. 

Aristoteles Ethicorum decimo ait, esse pro- 
videntiam, etsi timide adfirmat, Si inquit: curae 
sunt Deo res humanae, ut videtur et consentá- 
neum, est maxime ei curae sunt homines iusticia, 
et aliis virtutibus praediti. 

Stoici videri volebant acerrimi propugnato- 
res providentiae. Sed hi vincula iniiciunt Deo, 
quae providentiam magna ex parte inutilem fa- 
ciunt, Alligant enim Deum ad causas secundas, 
et fingunt eum aliter agere, aut movere non posse, 

nisi sicut cient causae secundae. [nde extruunt 
Deum pariter causam esse bonarum et malarum 
rerum et actionum, . Hi furores damnandi et exe- 
crandi sunt, Qualis enim erit invocatio, si mens 
existimet Deum non posse impedire causas secun- 
das? Ideoque Stoici dicebant Deo sacrificari, non 
ut opitularetur, sed ut nos pro aliquibus fatalibus 
bonis gratiam redderemus: oOx &ex&t Xostag, (X 
àvildocw we noibvusvor , ut narrat Lucianus 
in dialogo, cui titulus est: lupiter refutatus. At 
vero Ecclesia Deum invocat propter uiramque 
causam, et ut nobis opem ferat, etiam cum de- 
serimur a causis secundis, et ut in gratiarum 
actione testificemur Deum esse agens liberrimum, 
et vere exaudire, ac iuvare Ecclesiam invocantem, 


De contingentia. 


Magna est dissimilitudo rerum et motuum 
in hac tota mundi machina. Non est animadver- 
sum, aliquam coeli partem, mutatam esse, et 
motus coelestes servant perpetuas leges. At haec 
inferiora corpora nascentia et occidentia multis 
mutationibus obnoxia sunt, Ex hac dissimilitu- 
dine extiterunt diversae opiniones, ^ Epicurus 
dixit, omnia coelestia et mixta casu oriri, durare 
aliquantisper, et rursus extingui. Econtra Stoici 
stabilitatem coelestium corporum et motuum con- 
siderantes, dixerunt omnia necessario nata esse, 
et nasci, et non solum ea quae a materia oriuntur, 
necessario nasci aut fieri, sed etiam necessario 
fieri actiones voluntatis humanae bonas et malas, 
et necessariam esse connexionem voluntatis hu- 
manae cum materia, Et hanc connexionem cau- 
sarum vocant Fatum. Et suum errorem confir- 
mant, partim physicis argumentis, partim. dia- 


lecticis, — Physicum sumitur a connexione cau- 
sarum, 

Secundae causae non possunt agere siue 
prima, 


Secundae, videlicet coelestes et materiales, 
necessario agunt, 

Ergo et prima necessario agit. 

Item , Omnes secundae necessario connexae 
sunt cum prima, 

Ergo inter sese necessario connexae sunt. 
Quare et voluntas necessario connexa est cum ma- 
teria, nec potest alios motus excitare voluntas Àn- 


* 


tonii, quam ut voluntatem cient inclinationes 
a materia ortae. 

Dialecticum argumentum, hoc est: Omnis 
propositio vera aut falsa est, — Ergo si propositio 
de futuro, Paris rapiet Helenam, vera est, im- 
possibile est eam esse falsam. Impossibile est igi- 
tur non rapi Helenam. 

Haec etsi a Stoicis spinose disputata sunt, 
tamen facile refutari possunt, prius autem defi- 
nitiones trademus. .Libertas est facultas agendi, 
aut suspendendi actionem, aut aliter agendi. 


Necessitas est aut absoluta, aut physica, 
aut necessitas consequentiae, 


Necessitas absoluta est, cuius contradicto- 
rium simpliciter est impossibile, Sic necessariae 
sunt hae propositiones: Deus est, Deus est intel- 
ligens, iustus, bonus, libere agens. 


Necessitas physica est modus agendi ordina- 
tus in causis naturalibus, quo modo non inter- 
rupto, aDeo, non possunt illae causae aliter agere, 
ut Solis cursus dicitur necessarius, quia mutari 
non potest, nisi divinitus. [ta ignis admota ma- 
teria elementari, aut mixta, non potest non urere, 
sed in babylonica fornace Israélitae divinitus ser- 
vantur. Etsi autem philosophi dicunt coelum 
absoluta necessitate moveri et primam causam ne- 
cessario hanc rerum machinam, et hunc ordinem 
corporum mundi, seu fudisse, seu fabricasse: 
tamen Ecclesia Dei adfirmat Deum esse agens li- 
berrimum et libere, non necessario condidisse 
omnes creaturas, ut Plal, 113. inquit: Deus au- 
tem noster in coelo, omnia quaecunque voluit, 
fecit, volentem, id est, libere adfirmat eum om- 
nia condidisse et agere. 


Item, nisi liberum agens esset, nec angeli, 
nec homines essent libera agentia. [ndita est au- 
tem libertas angelis et hominibus in conditione, 
quod ex eo manifestum est, quia sua libertate de- 
fecerunt a Deo, non volente aut cogerte Deo, 
sicut clare dicit Psalmus: Non Deus volens ini- 
quitatem tu es, 

Certissimum est igitur, Deum esse agens li- 
berrimum, non alligatum causis secundis, ut 
Stoici fingebant, Haec libertas voluntatis divi- 
nae primus fons est contingentiae, Est autem 
Contingens, quod non necessario existit, cum 
vero ponitur, nihil accidit impossibile, 

Quanquam igitur iuxta Ecclesiae doctrinam, 
coelum libere et contingenter movetur, tamen 
cum nos in philosophia dicimus necessario moveri 
coelum, intelligimus hanc necessitatem physicam, 

loquimur enim de ordine iam instituto, — Haec 
initio monendus est lector, ut sciat postea, cum 
nominabimus Necessitatem, ut saepe eius mentio 
facienda est, intelligi hunc institutum ordinem. 

Tertio, vocatur necessitas consequentiae, 
cum propter praecedentes causas certo sequitur 
effectus, etiamsi initium, et quae sequuntur sua 
natura, contingentia sunt, aut cum propter dia- 
lecticam connexionem, certo sequitur aliquid, 
quod tamen sua natura contingens est, ut cor vul- 
neratum est Aiaci, Necesse est igitur eum extingui. 
Pompeius fugit ex acie, impossibile est igitur eum 
non fugisse, Haec valent necessitate consequen- 
tiae, Talia sunt et quae decreto divino eveniunt, 
Deus decrevit mortuos revocare in vitam, igitur 
necesse est eos reviviscere, scilicet, necessitate 
consequentiae. Et tamen hic discernenda sunt, 
ea quae pendent a voluntate divina, ut bona, 
quorum Deus causa est, et econtra alia quae non 
pendent a voluntate divina, ut peccata, ut postea 
dicam, |: 

Postquam has distinctiones de necessitate re- 
citavi, quae gradus ostendunt, et monstrant, quae 
simpliciter necessaria sint, et deinde quid sit phy- 
sica necessitas, nunc de contingentia loquor, quam 
in elementorum et mixtorum motibus et volun- 
tatis humanae actionibus ponunt philosophi sa- 
niores, Et facile intelligi poterit, ubi congruat 
Ecclesiae doctrina. 

Duae sunt secundum philosophiam causae 
contingentiae, Altera propria est multorum mo- 
tuum in elementis et mixtis, videlicet: Materiae 
natura magna varietate vagantis et fluentis, ut 
contingens est pluere Lipsiae, et non pluere No- 
ribergae, quia nubes varie agitantur sine certa et 
stabili lege. — Sic contingens est infici contagio 
aerem et animantia in Attica, et non infici in Thes- 
salia, ut Hippocratem ferunt pestilentiam depu- 
lisse a Thessalia incensis sylvis, cum venti spira- 
rent versus infectas regiones, ac contagium arce- 
rent purgato aere, Materia enim levi momento, 
alias alio impellitur. Ideo et Aristoteles casum 
posuit inter causas per accidens, eamque confert 
in fluxus materiae vagos et instabiles. 

Et ad hunc fontem multa referunt physici, 
ut dua poma concrescunt, quia forte concurrit 
materia, sic interdum aliqua monstra fortuitas 
causas habent. Et physici multis prodigiis ratio- 
nem significationis detrahunt, quaesitis in mate- 
ria causis, ut cum in villa Periclis aries natus 

esset unico cornu ex media fronte prominente, 
idque vates prodigium esse dicerent, ridens Ána- 
xagoras dixit cerebri ventriculos confusos unum 
cornu edidisse, ac secto capite causam monstra- 
vit. Nec negandum est multa esse &orue, ubi 
materia casu, ita concurrens speciem inusitatam 
efficit, Sed non propterea omnia sunt &onuc, ut 
infra dicemus, 

Altera causa contingentiae, quae propria 
est actionum humanarum, est libertas voluntatis 
humanae, quae est facultas sic indita hominum 
naturae ut possint velle obiectum, quod ostendit 
pars cognoscens, aut reiicere, aut suspendere 
voluntatis electionem. Haec libertas fons est con- 
tingentiae humanarum actionum, ac multa in vita 
gubernat. 


Esse autem hanc libertatem et contingentiam 
primum experientia ostendit, Videmus volunta- 
tem differre a lapidibus. Lapides ad unum mo- 
tum deorsum inclinati sunt, at voluntas velle 
potest oblatam pecuniam, aut relicere, aut sus- 
pendere electionem. — Deinde legum et doctrinae 
utilitas nulla esset, si quaelibet voluntas tantum 
necessario suos quosdam impetus haberet, nec 
ipsa se ad leges flectere posset. 

In Ecclesia autem firmissima ratio traditur. 

Certissimum est et utraque manu, vel potius toto 
pectore tenendum est, Deum non esse causam 
peccati, nec velle, nec adprobare peccatum, nec 
impellere, nec cogere voluntates ad pec:andum. 
Sicut scriptum est Psalmo 5.: Non Deus volens 
impietatem tu es. Iam si nulla esset libertas vo- 
luntatis humanae, et nulla humanarum actionum 
contingentia, voluntates peccassent et peccarent, 
quia sic impelleret aut cogeret Deus, aut certe 
quia Deus vellet peccatum. Haec cum nequa- 
quam admittenda sint, sine ulla dubitatione, ali- 
qua est libertas voluntatis, et contingentia aliqua 
humanarum actionum. 
Vere irascitur Deus peccato, quare stoici 
furores execrandi sunt, qui finxerunt Deum omnes 
eventus ordinasse, nec aliter movere ipsum, aut 
moveri quidquam posse, quam ut sunt ordinati 
motus, Hunc ordinem cum velit, velle etiam 
malorum scelera. Haec deliramenta fugiamus. 


Vult Deus congruentia suae voluntati , et li- 
berrime decernit, ut fiant bona, liberrimeque 
adiuvat, ut Cyrum adiuvat in occupando imperio. 
Econtra non vult Astyagis aut Neronis scelera. 

MrLaAwTH. Orrn. Vor. XIII. 

Sed voluntates hominum per sese, et propria li- 
bertate discedunt a regula divina, et volunt ac 
eligunt pugnantia cum lege Dei, et aliquo modo 
possent sibi imperare, ne facerent externa flagi- 
tia, Nec necesse est Astyagen praebere Harpago 
filium mandendum, nec necesse est Neronem se 
parricidiis et teterrimis libidinibus polluere. 


Honeste et vere dictum est ab Euripide: & 
uév Osoí vv dgóoiv aloygóv oix sow Oso(. Si 
quid dii turpe faciunt, non sunt dii, Nos vero 
in Ecclesia teneamus testimonia divinitus tradita, 
quae adfirmant Deum non esse causam peccato- 
rum, hoc est, nec velle, nec adprobare peccata, 
nec impellere voluntates ad peccandum. Hac sen- 
tentia constituta, libertatem aliquam poni volun- 
tatum, et deinde actionum, quae a voluntatibus 
hominum oriuntur, id est, contingentiam perspi- 
cuum est. 

Postquam autem recensui, quae sint simpli- 
citer Necessaria, deinde quae sit physica necessi- 
tas, ac postrema, quae sint Contingentia, et quis 
sit fons contingentiae, nunc argumenta stoica di- 
luam, quorum primum et speciosissimum hoc est. 


Secundae causae non possunt agere sine prima» 


Secundae, videlicet coelestes et materiales, 
necessario agunt, 
XErgo et prima necessario agit. 
Respondeo ad maiorem: 


Secundae non possunt agere sine prima, sci- 
licet conservante posteriores, seu vim posterio- 
rum, quam conservat, qualis est condita, servat 
vim ignis, ut est conditus, scilicet, ut agat na- 
turaliter.  ÀÁt vim voluntatis humanae servat, ut 
agat libere, Praeterea etsi verum est, secundas 
non posse agere sine prima, tamen prima non est 
alligata secundis, nec oportet modum agendi si- 
milem esse primae causae et secundarum, ut ali- 
ter agit artifex, aliter materia quam adhibet. Me- 
dicus libere agit, remedium vero naturaliter, Sic 
adest Deus omnibus secundis causis liberrime, non 
ut stoicus deus, sed ut agens liberum: agit qua- 
tenus vult, et quantum vult, liberrime, Ideo et 
exempla extant in Ecclesia, quae ostendunt natu- 
ram rerum voluntati Dei parere, — Ut Mare ru- 
brum interruptum est, aquae constiterunt, Sol 
etiam regressus est, 

Haec est vera et firma solutio huius argu- 
menti, quae propter invocationem Dei necessaria 
est. Nam iuxta stoicam imaginationem irrita est 

invocatio, cum videlicet mens cogilat, quid pe- 
tis, cum aliud evenire non possit, quam quod 
ferunt causae secundae, el quidquid ferunt cau- 
sae secundae, id omnino eventurum sit, Si si- 
nent causae secundae, convalesces, si non sinent, 
non convalesces. — Haec est non solum Stoicorum 
imaginatio, sed etiam plurimorum hominum, ut 
animadvertere multi possunt, sua pectora ipsi in- 
trospicientes. Sed ab hoc errore abducendae sunt 
mentes, et invocationis doctrina illustranda et 
propugnanda est. Adest Deus secundis causis, 
non ut stoicus deus, sed ut agens liberrimum, 
multa gubernat in voluntatibus hominum suo 
motu, ut accendit et adiuvat impetum Davidis, 
ut congrediatur cum Goliath, Ita quotidie mul- 
tos salutares motus exuscitat in multis, materia 
eos motus non ciente, Multae sunt etiam mul- 
torum liberationes in morbis, in praeliis, et aliis 
periculis, quae non oriuntur a causis secundis. 
Hanc sententiam multa dicta, quae de invocatio- 
ne concionantur, nobis inculcant, videlicet: In- 
voca me in die tribulationis, et eripiam te, Item: 
Illi in curribus et in equis, nos autem nomen do- 
mini Dei nostri invocabimus, 


Secundum argumentum hoc est: 


Omnes secundae causae necessario connexae 
sunt cum prima. 

Ergo inter sese necessario connexae sunt, 

Respondeo: Primum ad antecedens, Omnes 
secundae necessario connexae. sunt cum prima, 
scilicet, servante dissimilem vim in aliis, [n igni 
servat vim naturaliter agendi, in voluntatibus 
servat vim libere agendi, hoc est, eligendi obie- 
cta monstrata a ratione, aut reiiciendi ea, aut 
suspendendae actionis, 

Hic autem omitto disputationem de libertatis 
gradibus, Maior fuit libertas, cum hominis na- 
tura fuit integra, nunc languidior est, sed tamen 
aliquam esse perspicuum est, quia nunc quoque 
retinenda est haec sententia, Deum non esse cau- 
sam peccatorum, ut scelerum Neronis et aliorum. 

Deinde neganda est consequentia. Non enim 
necesse est voluntates glutinatas esse cum materia, 
etiamsi et ipsae voluntates et materia copulatae 
sunt cum prima causa, ut ante dictum est, Me- 
dicum libere agere, et remedium naturaliter. Et 
tamen utrunque agens servatur a prima causa. 
Iuncti duo equi, etiamsi ab uno auriga reguntur, 
tamen inter sese non sunt necessario copulati, ut 

suo loco de multiplici causarum copulatione dice- 
mus,  Ác regula tenenda est contraria Stoicis, 
voluntatem hominis posse non obtemperare ob- 
lectis et inclinationi, Etiamsi Pausanias dux 
ad Plateas movetur forma captivae mulieris Coae, 
et temperamento inclinatur ad voluptates, tamen 
non necesse est voluntatem his illecebris obtem- 
perare, Sedre ipsa potest refragari, sicut tunc 
a captiva Coa abstinuit, postea vero a Dyzantia 
non abstinuit, Experientia igitur testis est, volun- 
tates hominum posse refragari obiectis et inclina- 
tioni, 

Tertium argumentum, quod est dialecticum, 
facilius diluitur, 


Impossibile est duas contradictorias simul 
esse veras, aut simul falsas esse. 


Haec est vera: Paris rapiet Helenam. 


Ergo impossibile est eam esse falsam,  Im- 


possibile est igitur non rapi Helenam. 


Respondeo ad maiorem: Veritas ita com- 
petit propositioni, sicut ipsum esse, rei competit. 
Nam veritas est proprietas, quae comitatur esse. 
Si res est necessario, erit et propositio necessaria, 
ut Deus est intelligens. Át cum res contingenter 
evenit, etiam propositio dicitur contingens, ut 
Cyrus iubet non interfici Croesum, Ita et cum 
res nondum est, nondum asseverari potest de hac 
comitante proprietate, scilieet de veritate, — Ideo 
Aristoteles recte dixit de iudicio humano, propo- 
sitiones de futuro contingenti, non determinate 
veras aut falsas esse. Sic enim inquit in libro 
ztepi Égumvetoc: oi Aóyou GArOti doneg và ztgéy- 
pote, — Cum autem dicitur: linpossibile est duas 
contradictorias simul veras esse, hinc tantum dia- 
lecticae consequentiae necessitas extruitur, 


Nunc igitur de minore respondeo: Paris ra- 
piet Helenam, haec iudicio humano, ante factum 
nondum determinate est vera. Deinde etiam si- 
quis acute contendat esse veram, tamen tantum 
contingenter vera est, non necessario. Sicut de 
praesenti dici potest, omne quod est, quando est, 
necesse est esse. . Ut Iulius vincit Pompeium. Et 
impossibile est, duas contradictorias simul veras 
esse, Igitur haec necessaria est lulius, vincit Pom- 
peium. Facilis est explicatio. Dico contingenter 
veram esse, lulius vincit Pompeium, — Deinde 
quia duae contradictoriae non possunt simul ve- 
rae esse, sequitur propter consequentiam diale- 
cticam, hanc esse necessariam necessitate conse- 

quentiae, quod non pugnat cum ipsius eventus 
contingentia. 

His fundamentis cognitis, facile est eluctari 
ex labyvinthis stoicis, et similibus, Et sententia, 
quam recensui, recte et dextre intellecta, con- 
gruit cum doctrina Ecclesiae, et cum recto iudi- 
cio rationis, et veteri philosophia. Quaedam au- 
tem de imbecillitate virium humanarum copiosius 
dicuntur in doctrina Ecclesiae, de quibus infra 
de anima dicendum est. Et nunc non tantum de 
actionibus humanis, sed etiam de contingentia 
aliorum multorum eventuum dicimus. 

Haec satis sit initio breviter recitasse de Deo, 
et de libertate divina, ut stoica vincula tollamus, 
quae et commenticia sunt, et impediunt invoca- 
tionem, Cum enim in physicis necesse sit dici 
de prima causa efficiente, priusquam de materia lo- 
queremur , fuit aliquid de Deo dicendum , qui et 
architectus et servator et universi opificii mundi, 
et vera ac utilia bonis mentibus diximus, Sed co- 
piosior doctrina de Deo sumenda est, non ex Phi- 
losophorum literis, sed ex libris, in quibus pate- 
fecit Deus essentiam et voluntatem suam, inde 
usque ab initio in Ecclesia, per Prophetas, Chri- 
stum et Apostolos, et bonae mentes considerent, 
quo usque humana cognitio progrediatur, et quia 
intelligent magnam esse caliginem humanae men- 
tis, agnoscant ingens et inenarrabile Dei benefi- 
cium esse, quod certis et illustribus testimoniis 
se patefecit, et grati lioc tantum beneficium am- 
plectantur, et quidem statuant non frustra Deum 
prodiisse ex arcana sede sua, sed ideo se patefe- 
cisse, ut testaretur se vere adfici cura generis hu- 


mani, 


Quid. est mundus? 


Ut Latini Mundum ab ornatu, ita Graeci 
xócuor appellant, propterea quod miranda est 
pulchritudo coelestium et terrestrium corporum, 
et humanae naturae, propter quam hoc tantum et 
tam ornatum domicilium conditum est, et distri- 
butio ac collocatio singularum partium summa 
arte facta est. Magis autem conspici potest , quid 
sit mundus, cum maximae partes ordine consi- 
derantur, coelum, sydera, elementa, plantae, 
animantia, hominum natura , arles, et omnium 
virtutum intellectus, ac Dei agnitio, sed tamen 
usitatam definitionem recitabo, quae est in libro 
de Mundo, qui inter Aristotelicos ponitur, etsi 

ab alio multo recentiore scriptus esse adparet: 
Mundus est compages coelestium et inferiorum 
corporum arte distributorum, continens animan- 
tia et alias naturas, quae in singulis partibus pro- 
creantur, aut existunt. Haec est vetus definitio 
cui vere addi potest, conditum esse hoc tdnisod 
et tam mirandum opus a Deo, ut sit domicilium 
humanae naturae, in qua Deus innotescere et 
conspici voluit, ac saepe cogitanda est bonitas 
Dei, et erga genus humanum, ingens amor, quod 
vere nostra causa tantus labor institutus est. Et 
quanquam interdum, necesse est Stoicorum dicta 
reprehendi, tamen hoc dictum probandum est, 
quod ait, omnia in natura rerum propter homi- 
nes nasci, homines autem natos esse propter Deum, 
videlicet, ut innotescat et celebretur Deus, 


Estne mundus finitus , an infinitus? 


De mundo omnium prima quaestio est: Án 
sit finitus aut infinitus, quia primum omnium 
quaerimus, an hoc domicilium, in quo sumus, 
comprehendi mente possit, et ubi, ac in qua parte 
mundi simus, XÉEsse mundum oculi testantur, et 
tota vita nostra: postea vero quaerunt nostrae 
mentes, quorum corporum compages sit, et an 
sit moles finita, Hoc statim initio in physicis 
quaerendum est, Nam si mundus infinitus esset, 
confusio sequeretur rerum et artium infinita, Sa- 
pientissime igitur quaesitum est in huius doctri- 
nae vestibulo, an mundus sit finitus, Hic antem 
considerent studiosi, hoc ipsum physices initium, 
oriri a Geometria, ludicium enim de figuris geo- 
metricum est, Haec igitur manifesta demonstra- 
tio, convincit oculos et mentes omnium sanorum, 
ut fateri cogantur mundum finitum esse, 

Nullum corpus circulariter motum, est in- 
finitum, 

Coelum circulariter movetur, ut manifestum 
est ex motu stellarum circa polum, et ex Solis et 
stellarum fixarum adsidua conversione, 

Non est igitur infinitum. 

Maior probatur. Si enim infinitum esset, 
necesse esset lineas a centro ductas, in infinitum 
distare, lamsi distantia linearum infinita esset, 
circumferri coelum non posset. Hoc illustre ar- 
gumentum a motu sumptum est, 

Additur alterum a figura. Manifestum est 
coelum esse sphaericae figurae. Est igitur finitum, 


Nam figuram necesse est finitam esse, cum sit su- 

perficies, habens finem et terminum. Haec prima 
exordia physices, etsi levia videntur, tamen quia 
iam quasi metas mundo constituunt, grata sunt 
studiosae menti, quae non vult sine fine vagari, 
sed quaerit quasi domicilium certum, et conside- 
rat partium spacia et intervalla, ut quid in qua 
coeli, in qua aéris, in qua terrae regione fiat, 
animadverti possit, Neque enim certa Solis via 
nota et comprehensa esset, si Sol vagaretur sine 
ullis metis, ut in mole infinita, nec terrae ma- 
gnitudo, positus, et regionum intervalla distin- 
gui possent, misi Solis curriculum et stellarum 
loca certa et comprehensa essent, 


Nunc vero quam gratum est, nosse huius 
nostrae sedis, videlicet, terrae locum et angu- 
stias, "Totus enim ambitus terrae, ut suo loco 
ostendemus, tantum est Germanicorum millia- 
rium, quinquies mille et quadringentorum. Haec 
ipsa parvitas indicat hanc aeternam sedem, con- 
silio architecti, ad finitum aliquem numerum ho- 
minum conditum esse. Deinde corporum ampli- 
tudo et ordo, quae huic mediae sedi circundata 
sunt, indicant universum mundum non casu na- 
tum esse, sed magna arte et consilio opificis ex- 
iructum esse, 


Quae est figura mundi? 


Sphaerica seu rotunda, quod his argumen- 
tis ostenditur. 

Primum ab oculorum testimonio ducitur, qui 
certe duces ad doctrinam de rebus coelestibus fue- 
runt. Videmus quasdam stellas semper adparen- 
tes angusto ambitu, semper aequaliter distantes, 
et tarde moveri in fastigio coeli in orbem, 

Deinde videmus alias stellas infra superio- 
res etiam in orbem circumagi, sed ampliore am- 
bitu, quam superiores, et quasi velociore motu, 
Necesse est igitur centrum illius summi ambitus 
stellarum, polum esse, et cum circa hunc polum 
volvi.et revolvi coelum videamus, utrunque se- 
quitur, coelum et moveri circulari motu, et esse 
figurae sphaericae, Hunc coeli contuitum citant 
Ptolemeus et Alfraganus cum de figura coeli dis- 
serunt. 

Secundum argumentum adfine est superiori. 
Cum stellarum semper adparentium circu:avolu- 
tio polum, seu axem coeli ostendat, deinde con- 
gruit motus stellarum, quae oriuntur et occidunt. 


Has enim ab ortü ad occasum ferri cernimus ea- | 

dem magnitudine, et emergentes paulatim, ut in 
sphaera, attolli, et occidentes rursus descendere 
sub terram, ac rursus iisdem lineis oriri et occi- 
dere, Haec non possunt fieri, nisi in corpore 
sphaerico, Necesse est igitur coelum esse sphae- 
ricae figurae. 

Tertium argumentum est eorum, qui pro- 
prie physici dicuntur, hoc est, materiam consi- 
derantes. Non admittendum est vacuum, ut po- 
stea ostendetur, Miro enim ordine corpora mundi 
ita connexa et copulata sunt, ne divulsa dilaban- 
tur, Si autem coelum haberet superficiem pla- 
nam, triangulam, aut quadratam, aut aliquam 
eius generis, necesse esset in motu seu conver- 
sione coeli vacuum accidere, Est igitur figurae 
sphaericae, 


Quis est motus mundi? 


De partibus ordine dicetur. -Nunc de coelo 
dicendum est: Coelum moveri motu circulari, 
quod iisdem argumentis confirmatur, quae iam 
recitata sunt de figura. Nam corpori sphaericae 
figurae convenit motus circularis, Et oculi sunt 
testes, coeluin circumagi viginti quatuor horis. 

Sed hic aliqui vel amore novitatis, vel ut 
ostentarent ingenia, disputarunt moveri terram, 
et contendunt nec octavam sphaeram, nec Solem 
moveri, cum quidem caeteris coelestibus orbibus 
motum tribuant, 'l'erram etiam inter sidera col- 
locant. Nec recens hi ludi conficti sunt. Extat 
adhuc liber Archimedis de numeratione arenae, 
in quo narrat, Áristarchum Samium hoc parado- 
xum tradidisse, Solein stare immotum, et terram 
circumferri circa Solem. 

Etsi autem artifices acuti multa exercendo- 
rum ingeniorum causa quaerunt, tamen adseve- 
rare palam absurdas sententias, non est honestum, 
et nocet exemplo. Bonae mentis est veritatem a 
Deo monstratam reverenter amplecti, et in ea ac- 
quiescere, et Deo gratias agere, aliquam accen- 
denti lucem, et servanti in hominum mentibus, 
ac deinde considerare, quis ad Deum aditus sit 
per eam lucem, et quomodo vita regenda et iu- 
vanda sit agnitione veritatis. 

Quanquam autem rident aliqui physicum te- 
stimonia divina citantem, tamen nos honestum 
esse censemus philosophiam conferre ad coelestia 
dicta, et in tanta caligine humanae mentis auto- 
ritatem divinam consulere, ubicumque possumus, 

Psalmus clarissime adfirmat, moveri Solem. Soli 
posuit tabernaculum in ipsis, et ipse tanquam 
sponsus procedens de thalamo suo, exultat ut gi- 
gas ad currendam viam suam. Ab extremo coe- 
lorum egressus eius, et revolutio eius ad extre- 
mum eorum, oc testimonio perspicuo de Sole 
contenti simus, 

De terra alius Psalmus inquit: Qui funda- 
vit terram super stabilitatem suam, non movebi- 
tur in aeternum et semper. Et Ecclesiastes in 
primo capite inquit: Terra autem in aeternum 
stat, oritur Sol et occidit, et ad locum suum ten- 
dens ibi oritur. Et inter miracula recensetur, 
quod Deus Solem voluit consistere, Item, regre- 
di. His divinis testimoniis confirmati, verita- 
tem amplectamur, nec praestigiis eorum, qui de- 
cus ingenii esse putant, conturbare artes, abduci 
nos ab ea finamus. 

Et quamvis cluduntur physica argumenta, 
quae ostendunt terram non moveri, tamen aliqua 
in promptu teneamus, quae moderate iudicanti- 
hus, et veritatem amantibus satisfaciunt, 

Primum: ln circuli circumvolutione constat 
manere immotum centrum, Sed terra est in 
mundi medio, ac velut centrum mundi. Est igi- 
tur immota. 


Hoc argumentum et Macrobius ex Cicerone 
recitat. Multae sunt autem confirmationes mi- 
noris sumptae ab apparentiis, videlicet a stella- 
rum conspectu, ab aequinoctiis, incrementis et 
decrementis dierum et noctium, et ab eclipsibus. 


Nam si terra non est in medio universi, ob- 
tinebit necessario horum situum aliquem. 

Primus: Aut est collocata extra axem mundi, 
sic tamen, ut aequaliter distet ab utroque polo, 
hoc est, ut sit in plana superficie aequinoctialis. 

Secundus: Aut est quidem sita in axe mun- 
di, sed extra superficiem planam aequatoris, hoc 
est, alteri polorum propior est. 

Tertius: Aut neque in axe mundi sita est, 
neque in plano aequatoris, 

In primo situ haec sequerentur absurda, pro 
diversa terrae collocatione in aliis atque aliis lo- 
cis plani aequatoris, 

Primum: In sphaera recta nunquam fieret 
aequinoctium, quia horizon nunquam secaret 
terram in duo aequalia. 

Secundum: [n obliqua sphaera alicubi nul- 
Ium esset aequinoctium , alicubi esset quidem ae- 

quinoctium, sed non in medio parallelo, inter 
duo tropica, id est, non esset in aequinoctiali, 
sed in alio minore parallelo circulo propiore al- 
terutri tropico puncto, 


Tertium: Tempus ab ortu ad meridiem, non 
esset aequale tempori a meridie ad occasum Solis. 


Quartum: Magnitudines ac intervalla si- 
derum in oriente et occidente non viderentur ae- 
qualia, 


In secundo situ haec sequerentur absurda, 
si terra in axe quidem, sed non in medio posita 
esset. 


Primum: In omni climate planum horizon- 
tis secaret coelum in duas inaequales partes, ex- 
ceptis locis habentibus sphaeram rectam. Ergo 
et zodiacus divideretur in duos inaequales arcus, 
et sic alicubi plus, alicubi minus sex signis de 
zodiaco conspiceretur supra horizontem, quod 
est contra omnem experientiam. 


Secundum: Umbrae aequinoctiales orientis 
et occidentis Solis non congruerent ita ut in una 
recta linea 2x? süSe(oc fierent, Nec umbra orien- 
tis Solis die solsticiali rectam lineam constitueret 
cum umbra Solis occidentis die brumali, et econtra. 


In tertio situ, videlicet, si neque in axe 
mundi sita esset, neque in plano aequatoris, se- 
querentur eadem absurda, quae in prioribus duo- 
bus enumerata sunt. Postremo generaliter, ubi- 
cumque ponatur terra extra medium, confunde- 
retur ratio aequalis incrementi et decrementi, die- 
rum et noctium. Nec semper fierent eclipses lu- 
nae, etiam cum ex diametro opposita esset Soli, 
quia terra non sita in medio mundi, non obiice- 
ret suam umbram Lunae. 

Haec octo absurda convincunt terram non 
posse alio in loco, nisi in medio universi sitam 
esse. 

Confirmata' hac hypothesi, quod terra sit in 
medio mundi, primum hoc sequitur, eam ut cen- 
irum quiescere. Deinde hinc sumuntur distin- 
ctiones motuum. Nam circularis motus est cir- 
cumvolutio circa centrum. — Át rectus motus est 
secundum rectam lineam ferri a centro, seu me- 
dio, aut ad centrum seu medium. Hae distin- 
ctiones non essent, si nullum centrum seu medium 
constitutum esset, Hinc igitur plura argumenta 
sumuntur. 

Unius corporis simplicis tantum est unus 
motus, 


219 


"Terra est corpus simplex, 


Ergo non competit ei, nisi unicus motus. 
Competit autem partibus terrae motus rectus de- 
orsum, videlicet ad medium, quo delatae quie- 
scunt, Ergo non competit terrae motus circularis, 


Secundum: Omne grave tendit deorsum ad 
medium, et necessario quiesceret tunc, ubi ven- 
tum esset ad verum centri locum, quia centrum 
oportet esse immotum, Ergo cum delapsae par- 
tes terrae ad eam partem, quae verum centrum 
est, necessario in eius superficie quiescant, se- 
quitur molem universam quiescere, 

Tertium: Eadem est natura partium et to- 
tius. Omnes partes terrae et omnia mixta, in 
quibus dominatur terra, feruntur deorsum, ad 
superficiem terrae, et in ea quiescunt. Ergo uni- 
versa terra quiescit, 

Quartum: Coniectura physica est.  Celerri- 
mus motus impedit collectionem, quae omnibus 
nascentibus necessaria est, "l'erra autem est velut 
alvus multarum rerum nascentium, Iam si quo- 
tidie tanta celeritate circumferretur , quantam esse 
oporteret, si moveretur, nihil fovere posset, sed 
dissiparet partes in ea conditas, Àmplectenda igi- 
tur et tuenda est sententia, quae adfirmat terram, 
et in medio mundi esse, et quiescere, 

Sciendum autem hoc quoque, quod propter 
parvitatem collata ad coelum, habet se velut pun- 
ctum, hoc est, non habet notabilem magnitudi- 
nem, ut multa illustria testimonia indicant, quia 
horizon dividit coelum ubique in duo aequalia, 
Et cernuntur eodem tempore aequaliter distare 
stellae, in quacunque parte terrae, 
nes ac armillarum centra in quocunque loco ter- 
rae ponantur, tantundem valent, quantum si in 
ipso terrae centro propriissime dicto collocaren- 
tur. Et umbrae aequinoctiales orientis et occi- 
dentis Solis constituunt unam rectam lineam, per- 
inde ac si liacerentur in plano per centrum terrae 
transeunte, 

Hic etiam monendus est lector, unum glo- 
bum conspici, et esse terram et aquam coniun- 
ctas, Et quanquam multi discernunt inter cen- 
trum magnitudinis et gravitatis, tamen unum re- 
vera cenlrum est, ut recens inventa terra ostendit, 


teressuspicatisunt. Nec vera est imaginatio, aquae 
globum decies maiorem esse, quam terrae, quia 
putentur ex uno pugillo terrae fieri decem pu- 

gilli aquae, Nam sphaerae habent se in tripla 
ratione suarum dimetientium, 


Quomodo confirmari potest unum esse mundum, 
et non plures? 


Etiam haec quaestio commonefacit nos de 
vanitate et petulantia humanorum ingeniorum, 
quae ludens finxit plures esse mundos, ac alii alio 
modo ea in re luserunt. Apud Aelianum narra- 
tur fabula capti Sileni a Marsya, dicentis alium 
esse mundum, in quo homines duplo vincant pro- 
ceros in nostro mundo natos. 


Praeterea Empedocles et Democritus dixe- 
runt subinde alios mundos nasci, nec Democritus 


| certas metas conslituit, sed concursu atomorum 


somniat alibi alios mundos eodem tempore existe- 
re, Ab his portentosis opinionibus abhorrere 
auribus atque animis sana ingenia decet, 


Etsi autem propero ad doctrinam physicae 
propriam, tamen prius quasi extruere domicilium 
oportet, ac ubi sint corpora, de quorum princi- 
piis, et causis generationum et corruptionum di- 
citur, considerandum est, Prius igitur de mundi 
unitate, et de coelestium corporum serie, quae- 
rendum est, Sunt autem haec argumenta tradita, 


Primum: Si plures essent mundi, aut essent 
concentrici, aut dissiti diversis centris, Si essent 
concentrici, terra unius moveretur ad terram al- 
terius, et fieret confusio oinmnium partium. Si 
essent dissiti diversis centris, inter duos mundos 
existeret vacuum, Haec absurda cum sequantur, 
si quis fingat plures esse mundos, consentaneum 
est, unicum tantum esse mundum, 

Secundum: Si plures essent mundi, terra 
unius moveretur sursum, et alterius deorsum, sic 
et ceterorum elementorum confusio existeret, et 
nulla differentia sumi a centris posset, motus sur- 
sum et deorsum. 

Sed nobis in Ecclesia, et facilius et necessa- 
rium est asseverare, unicum esse mundum, quia 
coelestis doctrina hunc mundum, in quo se Deus 
patefecit, in quo suam doctrinam hominibus tra- 
didit, et in quo filium humano generi misit, con- 
ditum esse a Deo adfirmat, Et deinde addit ex- 
Deum cessasse et non condidisse aliam 
molem, aut alia animantia, Necesse est igitur 
tantum hunc unicum esse mundum, nec esse alios 
plures mundos, Ideoque hic unicus mundus vo- 
catur Dei sedes, ut in Psalmo dicitur: Dominus 

in coelo paravit sedem suam, Sciamus Deum no- 
biscum, tanquam civem huius mundi esse, huius 
mundi custodem et servatorem esse, huius coeli 
motus regere, et moderari significationes, hanc 
terram foecundare, et nos vere curare, non fin- 
gamus eum abesse in alio mundo, et alios homi- 
nes curare, 

Adiungatur ergo ad superius argumentum de 
unitste mundi, et haec confirmatio, quae valde 
firma est. Unas est filius Dei, Dominus noster 
lesus Christus, qui cum in hunc mundurm pro- 
diisset, tantum semel mortuus est, et resuscita- 
tus, Nec alibi se ostendit, nec alibi mortuus aut 
resuscitatus est, Non igitur imaginandum est, 
plures esse mundos , quia nec imaginandum est, 
saepius Christum mortuum et resuscitatum esse, 
nec cogitaidum est, in ullo alio mundo sine agni- 
tione filii Dei, hominibus restitui vitam aeternam. 
Etsi autan haec argumenta non sunt physica, ta- 
men nolis consideranda sunt, ne si fingantur plu- 
res mundi, somnientur etiam aliae religiones, et 
alia honinum natura. 


An sit aeternus mundus , an vero ceperit , et 
an sit corruptibilis. 


N«essaria diligentia est in omnibus doctri- 
nis, vilere, quae certo adseverari possint, quae 
non posint, et de quibus rebus humana ratio 
certam & immotam doctrinam habeat, de quibus 
vero aranis positis extra conspectum hominum, 
erudiatnos vox coelestis. Neutrum humana ra- 
tio invaire per sese potest, videlicet, fuisse mun- 
dum inle usque ab infinita aeternitate, aut con- 
ditum esse recens ante annos 5507. Tot enim 
anni namerantur retro ad initium traditum in 
Moise ib hoc anno, qui est a natali Christi 1545. 
Haec «um ratione inveniri non possint, contenti 
simusea doctrina, quam Deus certis et illustribus 
testimeniis tradidit, quae adfirmat , nihil esse ae- 
.ternum, nisi Deum patrem, filium et Spiritum 
sanctum, ac tribuit certum initium mundo, quem 
ait cond'tum esse a Deo, et ab hac conditione cer- 
tam se;iem annorum tradidit. 

Etsi autem valde turbatur humana ratio retro 
cogitans, nec Deum in illa infinita aeternitate re- 
tro ociosum fuisse disputat, Et cum videt non 
mutari legss motuum coelestium, somniat hanc 
molem semper fuisse, et semper ita circumactam 


esse, et effecisse varias vices generationum et cor- ; 

ruptionum in inferioribus, denique multa sunt, 
quae vehementer offendunt rationem, si tam re- 
cens initium mundi constituatur, tamen frenanda 
est humana curiositas, et continendae sunt men- 
tes intra metas, quas Deus nobis circundedit. 
Plato ludens in Atlantico, fingit ante novem mil- 
lia annorum, alias fuisse Athenas, et longe prae- 
stantiores cives, quae dicit ad deridendam suae 
aetatis ignaviam. Herodotus non vult videri lu- 
dere, sed ait ab Aegyptiis decem millia annorum, 
et amplius recenseri, et observatum esse in hoc 
tanto spacio annorum bis mutata esse loca ortuum 
et occasuum Solis, ita ut Sol ortus sit bis, ubi 
nunc occidit, et bis descenderit, ubi nunc oritur. 


Sed haec somnia omittamus, et quanquam 
brevitas temporum mundi physicis ridicula vide- 
tur, tamen doctrinam divinitus patefactam am- 
plectamur, nec ab ea avelli nos sinamus, seu lu- 
dis Platonis, seu temere ficta antiquitate Áegyptio- 
rum, aut Chaldeorum, aut aliorum, 


Aristoteles recitat argumenta, quibus move- 
tur, ut magis existimet mundum aeternum esse, 
hoc est, sine initio, et sine fine. Ea argumenta di- 
luemus infra, et ostendemus, non esse demonstra- 
tiones. Adsentiamur autem doctrinae a Deo tra- 
ditae, quae ait hunc mundum conditum esse, et 
inde usque ab initio annos numerat, et deinceps 
adfirmat mundum sine fine mansurum esse domi- 
cilium angelorum et hominum, qui partim beati 
consuetudine Dei fruentur, partim damnati susti- 
nebunt aeternos cruciatus. Haec sententia extra 
iudicium humanae rationis posita est. Sed Deus 
illustribus testimoniis, eductione populi Israel per 
Mare rubrum, resuscitatione mortuorum, repres- 
so Solis cursu, confirmavit suam doctrinam. Non 
igitur repugnemus, nec audaciam ingeniorum lau- 
demus, quae talibus testimoniis refragantur, cum 
quidem demonstrationes opponere non possint. 


Coniectura vero non spernenda haec est, quae 
significat et initium aliquod fuisse, et senectam 
esse generis humani, quod videlicet ante quatuor 
millia annorum fuerunt homines longaevi, qui an- 
nos nongentos et circiter vixerunt, deinde natura 
secuta est multo imbecillior, Erit igitur insignis 
mutatio universi generis humani. 

Et si longiora spacia mundi retro fuissent, 
non esset adeo ignotus motus apogeorum et fixa- 
rum stellarum. — Nam in tam longa aeternitate 
insignis diversitas deprehensa esset, 

Nec historia certa extat ulla, quae sit vetu- 
stior, quam libri Moisi, qui gentium origines in- 
dicant. Et nomina Graecae gentis testantur eam 
ortam esse a filiis laphet, Nam Ion, a quo Graeci 
orti sunt, fuit filius laphet. Et quam recentes 
sint res Graecae, inde aestimari potest, quod di- 
luvium Nohae mille annis, et paulo amplius ante- 
cedit bellum 'Troianum, quod incurrit in tempora 
Samuelis, quae in historia Ébraica admodum re- 
centia sunt, Etsi haec coniecturae physicos non 
movent, nos tamen intueamur testimonia coelestis 
doctrinae, resuscitationem mortuorum et alia, ut 
ante dixi, 


Divisio corporum simplicium. 


Postquam quasi sedem animantium consti- 
tuimus, videlicet terram, quam diximus esse 
centrum immotum, et monstravimus certum do- 
micilium, scilicet unum mundum, et finitum, 
nunc in hoc domicilio corpora praecipua, scili- 
cet simplicia recitabimus. Sunt autem simplicia 
corpora, alia orbes coelestes et stellae, alia, 
elementa, 


Esine coelum ex materia elementari? 


Aristoteles negat coeli aut stellarum substan- 
tiam esse ex materia elementari, quia elemento- 
rum materia admittit alterationes qualitatum, quae 
sunt causae generationum et corruptionum. . Ad- 
paret autem coelum non admittere tales alteratio- 
nes, quia nulla pars corrumpitur, [gitur non est 
ex materia elementari, Haec recitasse satis sit, 
ut quid usitate dicatur, rudiores discant.  Caete- 
rum esse suam quandam materiam coeli necesse 
est, sive ea vocetur aetherea, ut nominarunt ve- 
teres, sive aliter, adfinem autem esse naturae 
aéreae consentaneum est, Ether autem dicitur ab 
cv9« , id est, flagro, et splendeo, unde coelum 
dicitur aethereum quia res est lucida. Ideoque in 
Genesi de primo die dicitur: Facta est lux, id 
est, tota illa coelestis et lucida moles, 


Quot sunt sphuerae coelestes? 


Physici plerunque inchoant suam doctrinam 
a materia elementari, Et ad hanc nos propera- 
mus. Nam doctrina de orbibus, et motibus coe- 
lestibus, et efficacia luminis, ex aliis libris pe- 
tenda est, Sunt enim factae doctrinarum divisio- 

nes, quia in uno volumine omnes integre tradi 
non possunt. Sed tamen, quia absurdum est di- 
cere de materia elementari, quae assiduis muta- 
tionibus obnoxia est, nisi praemoneatur saltem 
auditor de causis universalibus efficientibus, de 
Deo, et de motibus, quae causae sunt conserva- 
trices materiae inferioris, et eam aliquomodo gu- 
bernant. Semper enim vituperamus Epicurum, 
qui de materia et atomis suis disserit, omissis uni- 
versalibus causis efficientibus, fina'ibus, et somniat 
propterea totam rerum naturam casu volui, et in- 
numerabiles mundos, subinde nasci et interire. 
Haec deliramenta a Democrito oria sunt, cuius 
exemplum secuti deinceps multi, pnaysicas dispu- 
tationes a materia inchoarunt, Paca igitur de 
sphaeris et motibus coelestibus dicemis, 

Oculi nobis octo sphaeras monstrant, Et tot 
numerant Plato, Aristoteles, et alii veeres, sci- 
licet, infimam Lunae, proximam Mercurii, ter- 
tiam Veneris, quartam Solis, quintam Martis, 
sextam lovis, septimam Saturni, octavan stella- 
rum fixarum, His addidit recentior aetis duas, 
nonam et decimam, quae vocatur primum, seu 
ultimum mobile. Compertum est enim, octavae 
sphaerae plures esse motüs, At secundum natu- 
ram, uni corpori simplici, tantum unu; motus 
per se convenit, potest autem pluribus etdiversis 
motibus per accidens cieri, Ordine igiturde mo- 
tibus dicemus. 

Decima sphaera est, quae movetur uico mo- 
tu, ab oriente in occidentem, super polc mundi 
et aequinoctialem, et spacio horarum 24 a» eodem 
puncto in idem revolvitur, et secum omres infe- 
riores sphaeras coelestes rapit eadem gyatione, 
ut oculi testantur quotidie octavam sphaeiam, in 
qua conspiciuntur stellae fixae, deinde 4 Solis, 
Lunae, ac aliarum errantium stellarum orbes cir- 
cumagi, Videmus enim stellas ab oriente m occi- 
dentem vehi, et deinde circumactas in altero he- 
misphaerio, nobis rursus certissima lege oriri. 

Nona sphaera duos motus habet, uxum de- 
cimae, de quo iam dictum est, alterum proprium 
ab occasu ad ortum, super eclipticam lineam et 
polos zodiaci, contra motum primi molilis, Hic 
ideo ponitur, ut in octava sphaera excujetur pro- 
gressio stellarum fixarum, Etsi enim stellae fixae 
semper inter sese aequaliter distant, etin zodiaco 
et extra zodiacum, tamen compertum est, ipsas 
stellas in orbe suo secundum signorum successio- 
nem ab occasu in ortum progredi, quae progres- 

sio, cum tarda sit, diu non animadversa est, Cen- 
tum enim annis fit progressio uno gradu, ut Ti- 
mocharis, qui vixit Alexandri tempore et; ali- 
quamdiu post ipsum, deprehendit Pleiades ab- 
fuisse a puncto verni aequinoctii elg 7G énóueva, 
id est, secundum successionem signorum gradi- 
bus fere triginta. 


Deinde anno duodecimo Domiciani, Agrippa 
comperit Pleiadas abesse ab aequinoctii puncto, 
gradibus fere triginta quatuor. Fuerunt ergo in 
quarto gradu Tauri. Sunt autem inter Alexandri 
mortem et Domicianum anni quadringenti. Con- 
venit igitur ratio, quod fere quatuor gradus pro- 
cesserant. Non enim nunc praecisionem quae- 
rimus. 

Nostro tempore Pleiades sunt in 22. gradu 
Tauri. Annis igitur mille quadringentis inde 
usque a Dormniciani tempore progressae sunt gra- 
dus octodecim. — Itaque necesse est octavae sphae- 
rae plures motus tribui, Habet igitur octava 
sphaera, quae cernitur, et toto agmine stellarum 
uon errantium ornata et variata est, tres motus. 


Primum diurnum, quo in die naturali semel 
tota super polis mundi ab oriente in occidentem 
circumagitur. 

Secundum vero tardum, quo tanquam a no- 
no orbe trahitur ab occidente in orientem, quem 
alterum motum dixi animadversum esse ex stella- 
rum fixarum progressione. 


Hoc motu et Apogaea visibilia, quae in hac 
octava sphaera collocantur, mutari et longius 
proferri constat, ut cum Ptolemei tempore Apo- 
gaeon Solis fuerit in sexto gradu Geminoruin, 
nunc est in secundo gradu Cancri. 

T'ribuitur et alius quidam tertius motus huic 
octavae sphaerae , propter has causas. 


Primum animadversum est, progressionem 
fixarum stellarum non esse aequalem, sed alias 
velociorem, alias tardicrem, 


Secundo: Quaedam stellae, quae fuerunt vi- 
cinae aequinoctiali, recesserunt longius versus 
Boream, etecontra, Ut mulia exempla recitan- 
wur a Ptolemeo, sed illustre est de stella in extre- 
ma cauda Cynosurae, quae vocatur Stella polaris. 
Haec Hipporchi tempore distabat a polo aequato- 
us circiter gradus 12. Hodie tantum quatuor 
gradibus inde distat. Quare propter propinqui- 
tatem stella polaris dicitur. 

MzraxrR. Orca. Vor. XIIL 


INITIA DOCTRINAE PHYSICAE. 


226 


,, Tertio: Anticipant nunc aequíinoctia et sol- 
sticia, ita ut intersectio verna, quae est vera et 
fixa in decimo orbe, aon sit nec maneat in prima 
stella Arietis octavae sphaerae. Ut cum Metonis 
Attici tempore, qui mortem Alexandri praecessit 
annis 108 prima stella Arietis fuerit in ipsa inter- 
sectione verna, postea Hipparchi tempore, eadem 
prima stella Árietis conspecta est post intersectio- 
nem vernam quatuor gradibus, Ptolemei tempore 
sex gradibus, nostro tempore, iuxta WVerneri 
considerationem, gradibus 26 et minutis 54. 

Quarto: Variatur et maxima declinatio Solis, 
hoc est, distantia puncti solsticialis ab aequino- 
ctiali; Nam cum Ptolemei tempore declinatio 
maxima Solis fuerit graduum 23, minu. 51 et se- 
cundorum 20, nunc est graduum 23, minutorum 
28 et secundorum 30. 

Haec differentia etsi rudibus non magna vi- 
detur, tamen revera insignes umbrarum differen- 
tias facit, mutat ascensiones signorum et quanti- 
tatem diei, Variatur et distantia poli mundi a 
polo Zodiaci octavae sphaerae, Cumque puncta 
aequinoctiorum varient, difficilius est. praecisam 
quantitatem anni reperire. 

Propter has causas tertius quidam motus 
nondum omnino pervestigatus, octavae sphaerae 
tribuitur, ut haec irregularia excusentur, quod 
videlicet progressio fixarum stellarum, alias est 
tardior, alias celerior, quod alias versus orien- 
tem, alias versus occidentem, alias versus meri- 
diem, alias versus arcton provehi videntur. 

Et propter hanc tantam varietatem hic motus 
vocatur accessus et recessus, vocatur et trepidatio. 

Et ut aliqua quasi machinae inspectio oculis 
proponatur, hic motus dicitur fieri super parvis 
circulis capitum Arietis et Librae nonae sphaerae, 
quam machinae fabricationem inspiciant studiosi 
in Theoricis. 


Hic satis est breviter initia huius doctrinae 
attingere, ne coelum prorsus ociose praetereamus, 
sed aliquomodo suspicientes, de causis conservan- 
tibus materiam inferiorem cogitemus, praesertim 
cum in hoc octavo orbe Zodiacum nobis Deus 
pinxerit, cuius partium et stellarum diversitas 
causa est maximae diversitatis effectionum in tota 
inferiore natura, ut postea dicam, 


De tempore vero, seu periodo motuum octa- 


! vae sphaerae, hoc loco monere satis sit, quod 


aggregatum ex motu nonae et octavae, quod ad 
15 

centum annis fere gradum conficit, alias tamen 
hic ipse motus tardior, alias celerior est. 


De altero vero, tum in austrum, tum 1n se- 
ptentrionem hoc loco discant rudiores, accessum 
et recessum tardiorem esse, ita ut animadversum 
sit declinationem maximam Solis paulatim a Pto- 
lemei tempore diminutam esse, 

Cum autem octava sphaera mirando consilio 
Dei propter terrae, aéris et animantium salutem 
ornata sit, aspiciantur ctiam stellae fixae, et di- 
scantur nomina et positus aliquarum, quae sunt 
insignes, Nec putemus haec tam pulchra corpora 
frustra condita esse, praesertim cum experientia 
manifeste ostendat dissimiles etiam fixarum stella- 
rum vires esse, Sirii ortum omnis antiquitas ob- 
servavit, et Iudicavit noxios aestus efficere, sicut 
Homerus quoque testatur Iliados 22.: 

Quem senior Priamus, primus conspexit in armis 

Fulgentem veluti Sidus, quod Sole relicto, 

Anteit autumnum, nocturnosque eminet inter 

Ignes atque suo vincit splendore tenebras. 

Formosique tenet nomen Canis Orionis. 

Qui febrim et morbos miseris mortalibus adfert, 
Hyadum ortus et occasus turbidi sunt et pluvias 
fundunt, Unde et nomen eis factum est ab óc, 
id est pluere, etsi figura quoque primae literae ad- 
pellationi occasionem praebuisse dicitor, Et Vir- 
gilius nominat pluvias hyadas. Et Plinius adpel- 
lat Sidus vehemens, terra marique turbidum, 

Et manifestum est alias stellas humiditatum, 
alias siccitatum causas esse, ut humiditates adiu- 
vant Hyades, Pleiades, Presepe, cum ad eas Luna 
accessit, nisi aliae potentiores causae, ut Plane- 
tarum positus in siccis locis, impediant, 

Nec vero anni metae intelligi possunt, nisi 
Zodiaci positum consideremus, de quo postea di- 
cam, Necesse est igitur et stellas non errantes 
aspici, Quare rudiores sciant numerari imagines 
octo et quadraginta, Duodecim signa Zodiaci. 

Deinde sunt in parte arctoa: Ursa minor, 
Ursa maior, Draco, Cepheus, Bootes, Corona 
borealis, Engonasi, Lyra, Avis seu Gallina, Cas- 
siopea, Perseus, Heniochus, Ophiuchus, Ser- 
pens Ophiuchi, Sagitta, Aquila, Delphinus, Equi 
sectio, Pegasus, Andromeda, 'Triangulus, 

In parte australi seu meridiana: Cetus infe- 


stus Andromedae, Orion, Eridanus, Lepus, Ca- | 
nis maior, Procyon, Argo, Hydra, Crater, Cor- : 

vus, Centaurus, bestia quam Centaurus gerit, 
seu Lupus, Ara seu thuribulum, Corona Austri- 
na, Piscis Austrinus, seu magnus, qui Venerem 
cum fugeret 'Typhonem excepisse dicitur. 


His adpellationibus, si Zodiaci duodecim 
signa annumerabis, erunt, ut dictum est, imagi- 
nes octo et quadraginta, quibus vetustas nomina 
attribuit, et ut regiones cceli discerni, et aliqua 
insignia sidera agnosci possent. 


Definitio autem stellae traditur tenuior, quam 
pro dignitate et varietate horum admirandorum 
corporum, videlicet, stellam esse densiorem par- 
tem sui orbis. Hanc usitatam definitionem recen- 
seo, propter scholarum consuetudinem, etsi ple- 
niorem, et propius monstrantem essentiam et va- 
rietatem stellarum omnes requirimus. Nam illud 
etiam nondum explicatum est, quae sit orbium 
natura, nisi quantum oculis iudicamus, molem 
quandam lucidam esse. Sed unde tanta diversi- 
tas est magnitudinum et qualitatum? Aliae calo- 
ris, aliae frigoris, aliae siccitatum, aliae humidi- 
tatum causae sunt, Haec in definitione praeter- 
mittuntur. 


Illud etiam breviter adiicio, stellas nec ra- 
tionales naturas esse, nec animalia, quia corpora 
non sunt organica, nec habent alios motus, nisi 
naturales, una et perpetua lege recurrentes, quae 
argumenta etsi levia sunt, tamen firmiora in con- 
trariam partem adferri non possunt. Ceterum 
nobis in Ecclesia certo statuendum est, stellas non 
esse rationales, seu intelligentes naturas, quia 
Deus vult intelligentes naturas non interire, Stel- 
lae vero sunt periturae in conflagratione mundi, 
Non sunt igitur naturae intelligentes, sed globi 
lucidi, quos consentaneum est, non progredi ut 
animantia progrediuntur, sed vehi motu orbium, 
quod et Aristoteles probabilius esse iudicavit, quia 
videtur absurdum esse, si scindi coelum dicatur, 
ut aqua innatantibus piscibus. Tale siquid fieret 
in coelo, cum eo non pertingat aér, videretur con- 
cedendum esse vacuum, 


Sed has quaestiones relinquam, de viribus 
autem, seu effectionibus stellarum in inferiore 
materia infra dicendum erit, in ea parte, ubi do- 
cirina de causis tradenda erit. lbi enim necesse 
est quaestionem de Fato explicari, quod inter cau- 
sas alii aliter numerant, 

Et cum de Zodiaco in Sole dicemus, res con- 
vincet, ut concedendum sit, diversas esse effectig- 

nes stellarum, — Venustissime autem scripsit Ma- 
nilius, pene ut in Repub. gradus sunt hominum, 
alii sunt Patricii, alii Equites, alii Plebeii, ita 
stellas alias aliis potentia antecedere, — Versus hi 
sunt: 


Utque per ingentem Populus describitur urbem, 
Praecipuumque patres retinent, et proximum Equester 
Ordo locum, post quem succedunt agmina plebis, 

In qua vulgus iners, mogna et sine nomine turba est, 
Sic natura gradus stellarum condidit, ut sint 

Et procerum similes aliquae, primasque sequatur, 
Languidior tenui splendens fulgore caterva. 

Sidera nam paribus si certent omnia flammis , 

Ipse suos ignes aether tolerare nequiret, 

"Totus et accensu mundus flagraret Olympo. 


De. orbibus errantium Stellarum. 


Sub eo orbe, cui non errantium stellarum 
muliitudo infixa est, sunt septem orbes, quorum 
singuli unam vehunt ex stellis, quae vocantur er- 
rantes, seu Planetae, Quanquam enim leges mo- 
tuum certissimae sunt, et mirando consilio Dei 
ordinatae, tamen sic adpellentur, quia singulae 
stellae in his septem orbibus diversos motus ha- 
bent, congrediuntur et rursus discedunt ex con- 
gressibus aliae aliis longius. Ac ceterae stellae 
sex non solum in longitudinem, sed etiam in la- 
titudinem a Sole discedunt, Vocantur ergo erran- 
tes, propter diversitatem et varietatem motuum, 
idque de nomine dixisse satis est. 


De ordine orbium discrepat Plato a Ptole- 
meo et communi sententia, ma est omnium 
sententia Luna, quia et Solis conspectum nobis 
adimit, et diversitatem aspectus coguitu manife- 
stiorem habet, Supra Lunam proxime collocat 
Plato Solem, deinde supra Solem proxime collo- 
cat Venerera, supra hanc Mercurium, deinde Mar- 
tem, lovem, Saturnum. Et quidam adfngunt 
rationem, quia si Venus et Mercurius essent in- 
fra Solem, adimerent etiam nobis conspectum So- 
lis, sicut Luna, quoties in coniunctione interpo- 
nerentur inter Solem et nostrum visum. Sed haec 
imaginatio facile refutatur. Nam Luna est cor- 
pus densius, et opacum ea parte, quae non ob- 
versa est Soli. Adimit igitur conspectum Solis, 
Iam si Venus et Mercurius non sunt talia opaca 


corpora, ut non esse opaca consentaneum e*st,, 


non tegunt Solem. Et multae aliae aspectuum va- 

rietates possunt esse causae, cur non fiant per hos 
eclipses. 

Ptolemeus ait vetustiorem esse ordinem, et 
magis physicum, qui Solem in medio collocat. 
Utque consentaneum est supra Solem esse Satur- 
num, lovem et Martem, quia longiori tempore 
suum cursum conficiunt, et longius a Sole disce- 
dunt, ita infra Solem esse reliquos consentaneum 
est, quorum spacia ad cursum conficiendum, aut 
aequalia sunt solari, aut breviora, 

Regiomontanus et hanc rationem addit. Non 
consentaneum esl, spacium inter Solem et Lunam 
sine stellis esse, cum sit maius quam spacium in- 
ter Lunam et terram, Nam Lunae distantia a cen- 
tro mundi continet semidiametrum terrae 64 vici- 
bus. Minima vero Solis distantia a centro mundi 
continet semidiametrum terrae 1070 vicibus. In- 
tervallum igitur duorum luminum continet .dia- 
metrum terrae 1006 vicibus, Hoc tantum spa- 
cium sine stellis esse non est consentaneum, 

Sequamur igitur vetustissimam et commu- 
nem sententiam, quae medium locum Soli tribuit, 
sitque hic ordo: Saturnus, lupiter, Mars, Sol, 
Venus, Mercurius, Luna, 

Adiiciemus autem pauca de singulorum na- 
tura et motu, sed ordiemur a luminibus. Sol 
enim maxime ostendit nobis metas Zodiaci, et 
quasi dux est Planetarum. 





De Sole. 


Sol est lucidissimum in coelo corpus, quod 
motu diurno discrimina efficit diel et noctis, et 
proprio rnotu, quo Zodiacum semel peragrat, an- 
num efficit, Naturam eius esse calefacere, et 
languidius desiccare constat. Estque calor non 
ut Martis exiciosus, sed fovens omnia nascentia 
et viventia, ut quotannis in foecundanda terra, in 
gignendis et maturandis frugibus cernimus. Ideo- 
que dictum est a Ptolemeo, Solem esse fontem vi- 
talis potentiae, Lunam vero fontem esse poten- 
tiae naturalis, quod in rebus nascentibus ex terra 
magis conspicitur, ibi humorem ali a Luna vide- 
mus, Solis autem lumine calefacta semina, effica- 
ciam concipere rapiendi alimenti ex terra, et 
gignendi fruges. lta in animantium et hominum 
corporibus humores magis alit Luna. Sol iuvat 
motum et sensum. 

Sunt autem Solis motus duo, Alter diurnus, 
| quo primum mobile quotidie secum orbem Solis 


15 * 

ab ortu in occasum rapit, et totum circum terram 
circumagit. 

Sed ut hic motus sit salutaris naturis viven- 
tibus, necesse fuit addi alium motum, qui vices 
efficeret aestatis et hyemis, ut terra possit fruges 
gignere, quique dierum spacia variaret. Nam si 
nullus alius motus Solis esset, praeter hunc, quo 
a primo mobili quotidie circumvolvitur, Sol uno 
loco manens, eam semitam perpetuo aestu ureret, 
et ceterae regiones gelu duratae, nihil gignerent. 
Adiunctus est ergo alter proprius motus, quasi 
temperator primae illius et rapidissimae gyrationis, 


Fit autem hic alter motus orbe Solis contra 
primum leniter nitente ab occasu versus orientem, 
sub certo circulo, qui vocatur Zodiacus, qui cum 
mira arte obliquus factus sit, ut semper sex signa 
supra terram, sex infra esse possint, poli eius 
distant a mundi polis hoc quidem tempore gradi- 
bus 28, minutis 28, secundis 80, 


Sub hoc circulo Zodiaco, et ceteri Planetae 
ab occasu in ortum, ut de singulis dicetur, vehun- 
tur, mirando consilio Dei opificis, qui his con- 
trariis motibus, sed altero rapidissimo, altero 
lento, placido, leniter repugnante, naturam re- 
rum gubernat et temperat, quod spectaculum 
multi sapientes intuentes, exempla inde transtule- 
runt ad imperia, in quibus cum magni ac fatales 
impetus regum, aut populorum, magnas conver- 
siones faciant, placide occurrens sapientum mo- 
deratio multa mitigat, Estque hac collatione usus 
Plutarchus in vita Phocionis, ut ruente Repub. 
Iudaica multa adversationibas et consiliis Ieremiae 
mitigata sunt. Ác propemodum imperiorum im- 
petus conferri possunt ad primum motum, Eccle- 
siae contra nitentis gubernatio ad secundum. Et 
quia hi diversi motus in lineis, seu axibus et po- 
lis diversis fiunt, Plato dixit, mundum figura lite- 
rae y copulatum et coagmentatum esse, 


Ut autem qualis sit hic proprius Solis motus, 
aliquomodo comprehendi possit, doctissimi ho- 
mines Geometrae, quasi fabricantes automata, 
plures orbes quasi domiciliis singulorum Planeta- 
rum incluserunt, ut erudite motuum ratio reddi 
possit, Et quidem Archimedes dicitur e?vróuoroe 
motuum coelestium, videlicet, integros orbes fa- 
bricasse, et oculis hos motus subiecisse, "Totam 
igitur sphaeram, in qua Sol vehitur, cüm motu 
diurno rapiatur a primo mobili, concentricam 
esse mundo necesse est, 

diversitatis motuum Solis, quia Sol in Zodiaco 
non conficit utranque medietatem aequali numero 
dierum, Geometrae quasi sculpunt in tota sphaera 
Solis tres partiales orbes, quorum primum et ter- 
tium ita fabricant, ut concinne locus sit medio, 
qui vehit corpus Solis, et est eccentricus, hoc 
est, recedens a centro mundi. 


Hic vero perversitas et petulantia Averrois, 
et multorum aliorum detestanda est, qui hanc do- 
ctrinam magna arte extructam derident, propte- 
rea quod non possit adfirmari in coelo re ipsa ta- 
les ubique machinas esse, Hac calumnia non de- 
terreri se sinant studiosi, quo minus cognoscant 
motus, quorum leges ut aliquomodo ostendi pos- 
sent, haec erudite tradita sunt, etiamsi non ne- 
cesse est talem in coelo sculpturam esse orbium, 


Haec duo videntur commodius ostendi per 
eccentricos, quam aliter, videlicet, quod Sol, 
Luna et alii Planetae non semper simili velocitate, 
aut tarditate moventur, item, quod diametri cor- 
porum Solis et Lunae, alias maiores, alias mino- 
res cernuntur, unde sequitur alias eos propiores 
esse terrae, alias longius ab ea recedere, quod non 
fieret, si concentrici essent. 


Desinat igitur Averrois conturbare constitu- 
tam artem, aut ostendat leges motuum concinnio- 
res, ex quibus computatio institui vera possit. Et 
eius argumenta, cum sint prorsus /?cvevoo, re- 
citari nihil opus est, quia ne Geometrae quidem 
tales volunt sculpturas esse in coelo, sed erudite 
causas motuum ostendunt, Nunc ad Solem redeo. 


Deprehensum est ab aequinoctio verno, us- 
que ad autumnale, cum Sol peragrat signa aestiva, 
dies esse 187. Sed ab aequinoctio autumnali ad 
vernum, cum Sol peragrat signa hiberna, dies 
esse, 178'/A. Differentia est ergo dierum octo et 
trium quartarum unius diei, lam si Solis defe- 
rens esset concentricus, et aequinoctia secarent 
omnes orbes in duo aequalia, non esset diversitas, 
Ut igitur ratio diversitatis ostendatur, hic eccen- 
tricus fabricatus est, ac tribuitur motus regularis 
Soli proprius ab occasu ad ortum in hoc eccentrico 
quotidie minutorum 59, secundorum 8, tertio- 
rum 19, quartorum 87. 

Id ex divisione anni sumitur. Nam cum an- 
nus sit circuitus Solis a puncto aequinoctii verni, 
ad idem punctum, qui continet dies 865, horas 5, 
minuta 49, secunda 16, Si hic numerus divide- 


Sed ut ratio reddi possit ; tur aequaliter in gradus 360, tantum respondebit 

diurno motui proprio Solis singulis diebus, quan- 
tum diximus, 

Etsi igitur motus proprius Solis in suo defe- 
rente aequalis est, conseataneum est enim corpus 
simplex regulariter moveri, tamen relatus ad Zo- 
diacum inaequalia spacia Zodiaci quotidie per- 
agrat, quod ut ostendi possit, eccentricus orbis 
Solem deferens supra centrum mundi attollitur, 
lam qua parte eccentricus propior est Zodiaco, 
maius spacium eccentrici uni signo Zodiaci re- 
. spondet, Ut si plures circulos pingas in uno ex- 
tremo circulo, propior extremo maior est, quam 
tertius aut quartus, Maioribus autem spaciis plus 
temporis competet, cum peragrator in sua orbita 
vehitur aequaliter. Econtra vero, ubi Sol pro- 
pior est centro mundi, ibi minus spacium in ec- 
centrico respondet uni signo Zodiaci, Angustiora 
vero citius peragrantur. Haec rudibus crasse 
pingi possunt. 


D 


Si duas lineas ex uno centro educas, quo 
longius duces, eo magis distabunt. Longius au- 
tem Sol recedit a centro mundi, quando vehitur 
in signis aestivis, propior vero est centro mundi, 
cum est in signis hibernis, deo veteres dixerunt 
tardiorem esse motum Solis in signis aestivis, quia 
ibi maiora spacia peragranda sunt. In hibernis 
vero signis motum Solis esse velociorem, quia 
ibi minora spacia peragrantur. 

Haec crassissima imaginatio nobis hic in phy- 
sicis sufficiat, Hoc enim agimus, ut rudiores hac 
consideratione, et quasi pictura utcunque excitati, 
postea avidius appetant doctrinae fontes, et subti- 
liores demonstrationes, quae in 'Theoricis, ac 
deinde in Ptolemaeo traduntur. 

Saepe autem docti homines exempla ab his 
diversis motibus sumunt, quae intelligi aliquo 
modo sine his initiis non possunt, 


INITIA DOCTRINAE PHYSICAE. 








ut Plutarchus | 


234 


inquit, principes Solem imitari debere, qui cum 
in loco boreali ad summum fastigium ascendit, 
tardissime movetur, ut securitatem contatio effi 
ciat. ]ta vult, principes in summo fastigio et 
maximis successibus modestiores et contantiores 
esse, ne elati fortunae favore, et sibi praefidentes, 
obtemperent pravis adfectibus, aut incauti ruant, 
et moveant res non necessarias, et sibi et imperiis 
tetras conversiones accersant, ut fecerunt Pompe- 
ius, Antonius. "Verba Plutarchi haec sunt: ju- 
uovu£vov vày TjAtoy voO ioxovvoc, 0c Ovoy Vwm- 
Uu ^ 51 NS E) E) "n )4 7 
ue, Adr uéyvavov, &&agO eic &v voig [pogeious &Aa- 
quoc zivévvoL, v) OxyoAciotíQi àv Ógóuov eic 
&oqoAég zaO9iotiuevoc. naequalitas autem qua- 
lis sit, postea in tabulis cognoscitur, ubi adparet 
circa fastigium, Solem motu proprio peragrare 
minuta 57. At in opposito loco gradum integrum, 
et insuper minutum unum, et aliquot secunda, 


Qui motus efficiant dies, et qui molus me- 
tiatur annum. 


Dicat autem aliquis, quid prodest aspicere 
hos circulos, lineas, centrorum puncta, circum- 
girationem Solis, quam haec aspectio utilitatem 
habet ? 

Respondeo. Haec est utilitas, ut discamus 
inde causas, quorum motuum ordine dies effician- 
tur, qua in re non tam iuvat bonam mentem nosse 
causam diei, quam quod tam artificiose copulavit 
Deus duos motus. Priinum illum ab ortu in oc- 
casum, et alterum proprium Solis, quia horum 
copulatio efficit dierum discrimina, 

Ut autem metae teneantur, necesse est nosse 
pueriles descriptiones circulorum, quae in libello 
sphaerico traduntur, Proprium iter Solis est linea 
media Zodiaci, quae vocatur Ecliptica, ex hac 
nunquam Sol digreditur, ut caeteri Planetae, Ideo 
cum Solis iter certissimum sit, et Sol tanquam 
dux sit reliquorum Planetarum, cognito eius iti- 
nere, facilius conspici deinde potest, quomodo 
ante, aut post eum, aut in lateribus incedant re- 
liqui stipatores. 

Et cum res ostendat Solem proprio motu non 
super polis mundi incedere, consideretur, qualis 
sit circulus Zodiacus, ubi sint eius poli, et quanta 
sita polis mundi distantio, Et quoniam necesse 
est intervalla Zodiaci discerni, quia in aliis pun- 
ctis Zodiaci fiunt aequinoctia, in aliis solsticia, 
picturae circuli aequinoctialis, tropicorum, et alio- 

rum in globis aspiciantur, et mente pingantur in 
coelo, ut iter et loca Solis notari possint. 


Nunc de die primum dicatur. Dies alii di- 
cuntur naturales, alii artificiales, Dies naturalis 
est tempus revolutionis Solis, per motum primi 
mobilis, ab horizonte, aut meridiano, donec Sol 
ad eundem locum horizontis, aut meridiani redit. 
Et hoc est tempus, quo revolvitur totus aequi- 
noctialis, et ultra hoc aliquantula portio aequi- 
noctialis, quanta respondet arcui Eclipticae, quem 
interim Sol peragravit, Ita copulationem duorum 
motuum in descriptione diei naturalis considera, 
Interea enim dum Sol ab ortu versus occasum ra- 
pitur a primo mobili, ipse tamen proprio motu 
vehitur ab occasu versus ortum, | Cum igitur ali- 
quantulum Sol regressus sit, dies non est tantum 
circumactio aequinoctialis ab eo puncto, quo 
aequinoctialis cepit eam gyrationem, ad idem 
punctum, sed addi necesse est spacium, quod in- 
terea Sol regrediens confecit, ut sit dies tempus 
revolutionis Solis, 


Ita enim conditus est Sol, ut moveatur, pro- 
pter res nascentes et animantium vitam, Et si 
maneret eodem loco, semper eadem sidera oriren- 
tur et occiderent, nec essent discrimina dierum 
artificialium, — Si vero progrederetur motu pro- 
prio, attenuaretur subinde dies naturalis. Et nisi 
aliqua motuum esset adversatio, nimis magna es- 
set agitatio aéris ab ortu versus occasum, — Haec 
autem adversatio motuum temperat universam 
hanc rerum naturam. 


Cum autem quindecim graduum aequinoctia- 
lis circuli ascensio unam horam constituat, et hic 
numerus in toto aequinoctiali vicies quater inve- 
niatur, integra revolutio aequinoctialis necessario 
continebit 24 horas semper et ubique aequales. 

Sed his 24 horis aliquantulum spacii acce- 
dit, quia Sol interea discessit a puncto, in quo 
fuit cum aequinoctialis cepisset circumagi. ld 
autem spacium alias maius est, alias minus. Qua- 
re dies naturales, et sunt et dicuntur inaequales, 
etiamsi differentia non percipitur sensu. Est enim 
circiter minuta quatuor, 


Duae sunt autem praecipuae causae inaequa- 
litatis dierum naturalium, Prior est motus Solis 
irregularis, ut vocatur, Etsi enim regularis est 
in suo eccentrico, tamen dicitur tardior in aestivo 
semicirculo, ut supra dictum est, ac minor por- 
tio aequinoctialis respondet aestivo motui, maior 

vero portio aequinoctialis respondet hiberno mo- 
tui, ut circa Ápogaeum diurni motus arcus in 
Ecliptica est fere tantum 57 minutorum, quibus 
in aequinocliali ascensione recta, respondent 
1 gradus, 2 minuta, 42 secunda.  Econtra circa 
perigaeum arcus diurni motus Solis in Ecliptica 
est minutorum amplius sexaginta, quibus in ae- 
quinoctiali respondet 1 gradus, 7 min, cum besse., 
Vides igitur differentiam esse 5 fere minutorum. 
Et ex hac ratione sequitur dies naturales aestate 
minores esse, quam hyeme. 


Altera causa inaequalitatis dierum est obli- 
quitas Zodiaci, Nam etiamsi Sol aequaliter mo- 
veretur in Zodiaco, tamen quia Zodiaci partes non 
aequaliter ascendunt, variari tempora necesse es- 
set, ut in doctrina de ascensione signorum dici- 
tur, quam hic recensere nimis longum esset, 


Dies artificialis est tempus, quo Sol circum- 
vehitur supra horizontem nostrum, ab ortu in 
occasum, . Et ut sint horum dierum artificialium 
discrimina, hic quoque duo motus copulantur. 
Nam vectatio ab ortu ad occasum, fit a priino mo- 
bili, sed quod Sol alias ad verticem nostrum pro- 
pius accedit, alias recedit, alios efficit longius 
curriculum supra nostrum horizontem , alias bre- 
vius, denique quod facit vices aestatis et hyemis, 
fit propter motum proprium Solis, quo Zodia- 
cum peragrat, 

Conspiciuntur autem discrimina dierum arti- 
ficialium in sphaera declivi, magnis et insignibus 


| intervallis, ut dies solsticii aestivi in. nostro cli- 


mate est horarum 16, minutorum 30. Dies bru- 
mae horarum 7, minutorum $0.  IHlorum uinsi- 
gnium discriminum causa est obliquitas horizon- 
tis. Etsi enim semper supra terram sunt sex signa, 
et semper suut sex signa infra terram, tamen cum 
Sol ad verticem nostruin accedit, imedietas illa 
Zodiaci, in qua tunc Sol incedit, altius attollitur, 
Quo fit, ut Sol diutius tunc supra horizontem fe- 
ratur, fiantque dies artificiales longiores noctibus. 


Et quoniam hoc iter Solis in Zodiaco meta 
est anni, etiam hic annui descriptio addenda est. 
Annus est tempus, quo Sol semel totum Zodia- 
cum peragrat, quod fit diebus 365, horis 5, mi- 
nutis 49, secundis 16. 

Et quoniam Luna interim in hoc spacio Zo- 
diacum duodecies peragrat, prima vetustas haud 
dubie hac doctrina a primis patribus accepta, lu- 
nares menses accommodavit ad annum, ita ut an- 

num constituerent esse duodecim lunares menses, 
et praeterea adderent dies undecim , quas vocant 
Epactas, quia tot dies adhuc addendi erant, ut 
tempus congruéret ad tempus peragrati Zodiaci 
a Sole. 

Ac primae vetustati initium anni fuisse pro- 
ximum mensem aequinoctio verno manifestum est 
ex libro Moisi secundo, ubi dicitur de pascate: 
Mensis iste vobis principium mensium, primus 
erit inter menses anni, servaruntque hoc initium 
ludaei et Aegyptii. Deinde ut solent homines 
cum seiungunt se a vicinis in religione aut impe- 
riis, etiam dissimiles ritus instituunt, Asia in- 
choavit annum ab aequinoctio autumnali, Inde 
hodie in commentariis ludaicis duo leguntur an- 
ni initia, etsi ludaei quid dicant, non intelligunt, 
nec attendunt, unde sit hoc recentius initium ab 
aequinoctio autumnali, Deinde rursus aliud ini- 
tium Graeci constituerunt a solsticio aestivo, Po- 
stremo aliud Numa, videlicet a solsticio hiberno, 

Haec varietas et dissimilitudo consideranda 
est, ut historiae rectius intelligantur, etsi variandi 
cupiditas non videtur causas bonas habuisse. Nec 
dubium est primam consuetudinem inchoantem 
annum a verno aequinoctio, maxime naturae con- 
sentaneam fuisse. Sed tamen donec annus inchoa- 
batur a mense lunari, non erat certus dies initii 
anni, nec lunares menses duodecim explent 
annum, 

Ideo Solis iter per sese considerandum est, 
definiemusque annum, tempus esse, quo Sol a 
verni aequinoclii puncto egressus, Zodiaco per- 
agrato, in idem punctum redit. Etubi fiat ver- 
num aequinoctium a certae stellae distantia su- 
matur. Ut Metonis tempore, qui fuit initio belli 
Peloponnesiaci intersectio verna erat in ipsa pri- 
ma stella Arietis, Nunc anticipat, estque prima 
stella Arietis post vernam intersectionem gradi- 
bus 27, min. 84. Sit ergo nobis illa intersectio, 
ita certo constituta, initium et meta anni. 

Quod vero Plutarchus in vita Numae ait di- 
versitatem tantam annorum fuisse, ut aliqui bar- 
bari tres menses nuncuparint annum, Arcades 
quatuor menses, Ácarnanes sex menses, imo Ae- 
gyptios mensem quoque yocasse annum, has fabu- 
las magna ex parte vanitate scriptorum confictas 
esse non dubium est, etsi fieri potest, ut homines 
barbari, qui sine certis sedibus vagati sunt, et 
doctrinam maiorum amiserant, etiam primam an- 
ni rationem neglexerint, Sed nos non barbaro- 

rum et indoctorum confusiones, sed doctrinam 
primorum patrum quaeramus, per quos doctrina 
de Deo et artes honestae propagatae sunt.  Hi- 
storia Nohe manifeste ostendit, menses duodecim 
unius anni spacium fuisse, Et cum Nohe integrum 
annum commoratus sit in arca, erudite mensibus 
duodecim lunaribus adduntur reliqui dies, qui 
vocantur Epactae. 


Ingressus est Nohe in arcam mense secundo, 
die septimo decimo, deinde nominatim fit mentio 
septimi mensis, ac postea decimi, et post hunc 
dierum quadraginta et amplius, Deinde iterum 
primus mensis nominatur, Egreditur autem ex 
arca rursus mense secundo, die vicesimo septimo. 
Interea igitur exacti sunt menses duodecim, et ac- 
cedunt dies decem , ut manifestum est conferenti 
tempora ingressus et exitus, Cunque undecimo 
die ex arca egressus sit Nohe, vides addi Epactas, 
et compleri anni solaris spacium, — Haec Scripta 
sunt, ut extet testimonium de anno, quod oppo- 
nendum est petulantiae istorum, qui rident anno- 
rum numeros in sacris literis traditos, et quantum 
fuerit unius anni spacium, sciri posse negant, 

Cum autem menses lunares duodecim non 
prorsus expleant annum solarem, ut tamen anni 
initium aliquomodo ad certum tempus revocare- 
tur, necesse fuit intercalationem excogitari. Col- 
ligebant ergo Romani Epactas, et secundo quo- 
que anno iutercalarem mensem dierum viginti 
duorum Februario inserebant. Sic scribit Plu- 
tarchus in Numa, 

Nec Livianam rationem nunc recenseo, quae 
obscurior est, et alibi explicanda, ac adparet sae- 
pe correctiones annuae computationis institutas 
esse, et mutatas intercalationes, sicut apud Grae- 
cos accidisse videtur, 

Herodotus narrat tertio quoque anno inter- 
calarem mensem insertum esse apud Graecos. Ma- 
crobius aliam vetustiorem intercalationem recitat. 


Omissis autem veterum formis usitatam hoc 
tempore consideremus, quae videtur esse expedi- 
tissima, Est autem a Iulio Caesare consilio Ma- 
thematici Sosigenis instituta, et postea ab Augu- 
sto, cum in bellis civilibus neglecta esset, rursus 
emendata et instaurata, videlicet ita, ut constituto 
certo initio anni, et duodecim mensibus civili- 
bus, annus communis contineret dies 865. Et 
quoniam Sol nondum tot diebus peragravit totum 
Zodiacum, sed restant addendae horae quinque 

et aliquot minuta, quarto quoque anno dies Fe- 
bruario inseritur, quem vocamus intercalarem. 


Etsi autem haec ratio minus perturbatam ha- 
bet intercalationem, quam vetustae, tamen hic 
etiam temporis longitudo correctionem postulavit. 


Dies insertus aliquantulum superat spacium, 
quod fuerat addendum quatuor annis, Et loca 
aequinocliorum et solsticiorum propter morum 
octavae sphaerae mutantur. [deo paulatim anti- 
cipat ingressus Solis in Arietem, ut cum Augusti 
tempore dies aequinoctii fuerit dies vicesimus 
quintus Martii, nobis est dies undecimus, 

Haec de anni metis breviter hoc loco recen- 
sui. Erudite autem divisus est Zodiacus in signa 
duodecim, ut numero mensium anni responde- 
rent. Etin quorum signorum initiis, fiant aequi- 
noctia et solsticia, ostendit doctrina usitata de 
circulis, quam hic omittimus. Tantum hoc quod 
physicum est, hic recitabo, videlicet naturas 
signorum. -— 

Iudicantur naturae eorum ex trigonis et ex 
Planetarum familiaritate, 

Igneus trigonus est, Aries, Leo et Sagitta- 
rius, Haec in genere calida sunt et sicca, rubram 
bilem augentia, sed iuxta Planetarum naturas 
haec mitigantur. | Est autem Aries naturae Mar- 
tiae, Leo solaris, Sagittarius Iovi familiaris. 

Terreus trigonus est, 'laurus, Virgo, Ca- 
pricornus. Haec in genere frigida sunt et sicca 
et melancholica, sed iuxta Planetarum naturas 
haec mitigantur, et Tauro Venus praeest, Virgini 
Mercurius, Capricorno Saturnus. 

Aéreus trigonus est, Gemini, Libra, Aqua- 


rius. Haec in genere calida et humida sunt et 
sanguinea, Sed iuxta Planetarum naturas haec 
mitigantur. Geminis Mercurius praeest, Librae 


Venus, Aquario Saturnus, 

Aqueus trigonus est, Cancer, Scorpius, Pisces, 
Haec in genere frigida sunt et humida .et phleg- 
matica, Sed iuxta Planetarum naturas haec miti- 
gantur. Cancro praeest Luna, Scorpio Mars, 
Piscibus luppiter. 

Augent et languefaciunt et aliae Planetarum 
familiaritates, signorum proprias qualitates, sed 
illam longiorem doctrinam hic omitto. Haec vero 
recitavi, üt aliquomodo consideretur Dei sapien- 
tia, qui in ordinando cursu Solis, ita loca distin- 
xit qualitatibus, ut rebus nascentibus essent ac- 
commodatae, quod magis etiam intelligitur, cum 

coniunctiones et oppositiones Solis et Lunae sin- 
gulis mensibus considerantur, et cum stellarum 
fixarum ortus et occasus ad mensium discrimina 
conferuntur. 

Post Aquarium frigidum et flatuosum, et post 
Pisces, sequitur Aries desiccans terram, ac prae- 
parans arationi, 

Sequitur "Taurus sationi idoneus, in quo 
etiam accessus Solis ad Pleiadas et Hyadas imbres 
ciet, Deinde Gemini calidi fovent. Cancer rur- 
sus humectat, Leo urens maturitatem efficit, Vir- 
go aestum mitigat, Libra rursus humidior prae- 
parat terram novae sementi, ut terra foecunda 
complectatur semen, et ceu foetum foveat. Scor- 
pius humectat sata, Sagittarius temperat frigus et 
humiditates, ut genita semina edi possint, deinde 
claudit terram Capricornus, ut inchoati foetus in 
terrá plus a matre virium accipiant tota deinde 
hyeme, donec iterum laxata terra in vere, maiore 
vi seges extrudatur. 

Hic ordo considerandus est, ut Deum opifi- 
cem agüoscamus, nec esse inania haec signorum 
discrimina, certissime comperiet , siquis coniun- 
ctiones et oppositiones Solis et Lunae, Planeta- 
rum positus, et fixarum stellarum ortus et occasus 
intuebitur, 

Posteaquam de eccentrico orbe vehente Solem, 
et motu Solis metiente annum pauca diximus, ad- 
iicienda est brevis admonitio de orbibus duobus 
reliquis, quos in toto domicilio Solis fabricant 
artifices. 

Primus circundans eccentricum, est mundo 
concentricus, et ut sit coneinnitas, ut supra dixi, 
fabricandus fuit tertius orbis. 


Necesse est autem aliquod punctum in mar- 
gine eccentrici, longissime a centro terrae distare, 
aliud autem oppositum propius esse centro terrae. 

Punctum igitur, quod longissime distat, 
Apogeum vocant veteres, Recentes augem. Inde 
hi duo orbes nominantur augem deferentes, 

Oppositum vero punctum, quod propius ac- 
cedit ad centrum terrae, vocant ztegéyetov, 

Haec puncta Ptolemeus existimavit fixa esse, 
cum Ápogeum suo tempore deprehenderet esse in 
eodem loco Eclipticae, quo fuerat tempore Hip- 
parchi, hoc est, in sexto gradu Geminorum, et 
abesse 24 gradibus a puncto solsticiali, [deo 
non tribuit Soli alios orbes mobiles praeter eccen- 
tricum, 

Sed quia posterior aetas comperit punctum 
apogei non uno loco consistere, sed progredi 
tc và énóusva tardissimo motu, sic ut centum 
fere annis, unum gradum procedat. Hos duos 
orbes etiam octavae sphaerae motu trahi animad- 
versum est, qui tamen eccentrico circundati effi- 
ciunt, ut totum Solis domicilium concentricum 
a primo mobili circumagi possit. 

ÁÀc nostra recens aetas comperit apogeum 
processisse usque in secundum gradum Cancri, 
Copernicus ostendit id transiisse 6 gradus, 24 
minuta Cancri. 

Ex his observationibus constat et peculiarem 

;otum esse orbium duorum, de quibus nunc di- 
cimus, et diversas lineas esse, lineam Apogei, et 
lineam indicantem solsticium. — Nam linea solsti- 
cium indicans, educta ex centro mundi ad princi- 
pium Cancri primi mobilis quodam modo fixa est, 
et ostendit altitudinem maximam Solis , quam ha- 
bet respectu verticalis puncti, qui est polus hori- 
zontis, non quam acquirit Sol elevatus a centro 
terrae, 

Longe igitur aliud est, Solem in suo eccen- 
trico circulo altissimum esse, et in horizonte no- 
stro in meridie altissimum conspici, hoc est, pro- 
xime ad verticem nostrum accedere, Nam haec 
altitudo solsticialis in meridinano circulo primi 
mobilis considerata, Solem nobis propiorem fa- 
cit. Hoc est, quia propius ad verticem nostrum 
accedit, rectiores in horizontem nostrum radios 
spargit, qui reflexu fortius densati, efficacius ca- 
lefaciunt. 

Hsec altitudo certarum partium terrae est, 
non universae. Nam dum nostro vertici Sol pro- 
pior est, videtur australibus remotior, 

Illa vero altitudo in eccentrico Solis corpus 
ab universa terra longe removet atque attollit, non 
ab una aliqua eius parte, ac vires eius immodicas 
futuras, non nihil debilitat. Quare et corpus So- 
lis minus videtur in apogeo, quam in perigeo.: 

Intervallum autem, quod est inter centrum 
mundi, et centrum eccentrici, vocatur éxzevtQó- 
t9yé, quam deprehenderunt Hipparcbus et Ptole- 
maeus respondere semidiametris terrae 48 cum 
2/,. Constat autem semidiametrum terrae conti- 
nere milliaria 860 fere. Quare Sol in apogeo 
distat altius a terra, quam in perigeo, milliaribus 
germanicis 41624. 

Non igitur exiguum intervallum est, quo Sol 
in aestate altius attollitur supra terram, quam 

circa brumam, cum se demittit et radios ex obli- 
quo spargit, ut lumen quidem terrae impertiat, 
ac eam foveat, sed languidius calefaciat. 


Haec éxzevrQórzc minor nunc est, quam fuit 
Hipparchi et Ptolemaei tempore. Nunc enim re- 
spondet semidiametris terrae triginta sex, ct 48 
minutis. gitur fere quarta pars decessit altitu- 
dini Solis in margine eccentrici, quae res profe- 
cto admiratione digna est. Dubitari enim potest, 
utrum propter senectam mundi, quasi delabatur 
Sol factus languidior, paulatim ruente natura re- 
rum, an vero in bac senecta terrae tanquam ef- 
foetae opus sit viciniore positu Solis eam foventis, 
Nam hoc tempore Sol tam solsticialis quam bru- 
malis propior est terris, quam fuit Ptolemaei tem- 
pore, milliaribus germanicis novem millibus, non- 
gentis septuaginta sex. Hoc est, fere sexies Sol 
terrae propior est, quam quanta est totius terrae 
profunditas, 

Nec miremur hanc nostram inferiorem natu- 
ram hominum et terrarum magnas habere muta- 
tiones, cum etiam in illa superiore firma et dura- 
bili natura, quasi rectrice fati, tam evidens sit 
mutatio. 


De Luna. 


Luna infimum in coelo lumen est, quod to- 
tum Zodiacum peragrat diebus 27, horis 7, minu- 
tis 43, secundis 7. 

Estque mirabili consilio ita conditum Lunae 
corpus, ut cum sit crassius, quia vicinius est ele- 
mentis, aéri, aquae et terrae, luceat non suo, 
sed alieno lumine, videlicet perfusum a Sole, ea 
parte, qua Soli obversum est, Ac tantum ea pars 
lucere cernitur, quae simul et Soli obversa est, et 
in nostros oculos incurrit, Ideo conspiciuntur 
incrementa et decrementa lucis in Lun». 

Haec mirabili consilio Dei opificis, ita ordi- 
nata cernimus, — Ét respondent aliquae in natura 
inferiore, in a&re, aquis, terra, plantis et ani- 
mantibus effectiones, ac humorum incrementa et 
decrementa insignia, ut has vices ad excitandos, 
alendos, minuendos humores institutas esse con- 
sentaneum sit, ut postea exempla recitabimus, 
Prius enim de ipso Lunae corpore dicendum est, 

Res ostendit non transmitti radios per cor- 
pus Lunae, Nam in coniunctione, cum pars ob- 
versa Soli, haud dubie lumine perfusa sit, tamen 


pars oculis nostris obversa non lucet, 
16 


249 


"Traditum est igitur corpus Lunae una parte 
esse rarius, ac Diaphanon, ac velut Spongiam ac- 
cipere lucem Solis, et radios quasi haustos intra 
se recipere. Altera vero parte densius et opacum, 
quod non possit haurire et transmittere radios, 

Alii paulo secus narrant universum corpus 
partim rarum, partim densum esse, eamque di- 
cunt causam esse macularum in Lunae facie, ut 
ita nominem, ac radios haurire, qua parte obver- 
sum est Soli, sed tamen transmittere non posze. 

Attemperata est autem corporis lunaris na- 
tura ad effectionem. Cum Sol calefaciat et Luna 
humectet, idque faciat aliena luce, prius in cor- 
pore Lunae crassiore aliter temperari radios et lu- 
cem Solis necesse est, ut vim humectatricem, seu 
rigatricem accipiat. Nam hae effectiones proprie 
tribuuntur Lunae, humectare, et quasi flaccida 
reddere corpora, et paululum calefacere. 

Etsi autem evidentior esse Solis utilitas exi- 
stimatur, quia facit insignes vices temporum, ae- 
statis et hyemis, et calore suo fovet et foecundat 
terram, plantas et animantia, tamen sciamus non 
minorem esse Lunae utilitatem, quia humores 
alit et regit, Nam et plantarum et animantium 
vita, oritur a calidi et humidi commixtione, et 
fovetur utriusque temperamento. 

Ureret enim Sol adsiduo incendio terram, et 
exhauriret universum humorem, nisi Luna tam 
saepe in anno percurrens Zodiacum, humores in- 
stauraret, ut manifeste videmus turbari tempesta- 
tes in coniunctionibus et oppositionibus, praeser- 
tim in signis humidis. 

Estque hac in re oeconomica et diligentia 
Dei opificis digna consideratione, quod ita per- 
mutatae sunt oppositiones, ut Luna in aestate ple- 
na, teneat signa hiberna frigidiora et humidiora, 
ac rursus in hyeme plena, teneat signa aestiva, 
quam ob causam traditum est, in aestate plena 
Luna minui aestum, in hyeme vero plena Luna 
gelu mitius reddi, 

Denique plurimae cernuntur humorum ma- 
nifestae mutationes pro varietate cursus Lunae. 

Aristoteles scribit, natos infantes, cum Luna 
in coniunctione latet, propter inopiam humoris, 
seu potius propter humoris depravationem, quia 
a Luna minus adiuvatur, imbecilliores esse, quod 
manifesta experientia adeo comprobat, ut etiam 
mulierculis notum sit, non esse vivaces foetus, 
qui in interlunio in lucem exeunt, Et cum vi- 
vunt, nec corporibus, nec ingenioribus viribus 

valent, qua in re hoc multo magis admirandum 
est, congruere tempora conceptus, et edendi foe- 
tus. Nam Lunae interlunio editi, etiam in in- 
terlunio concepti sunt, Ideoque interluniis, quia 
dira sunt, et 1nimica conceptui, Deus a consue- 
tudine foeminarum mares arcet menstruis flu- 
xibus, 


Has esse Dei ordinationes in natura ostendit 
experientia, quas Deus non vult contemni, et 
contemptum manifesta nascentium imbecillitas 
comitatur, 


Haec de natura Lunae breviter praefati, nunc 
de motu eius et mensibus dicemus,  Sequar usi- 
tatam doctrinam a Ptolemaeo traditam, quam hac- 
tenus plurimi secuti sunt, etsi enim recens Coper- 
nici fabricatio orbium Lunae admodum concinna 
est, tamen nos haec recensemus, ut aliquomodo 
studiosos invitemus ad communem doctrinam in 
scholis receptam, qua in re iterum commonefa- 
ciendus est auditor, ut fabricationem tot orbium 
et epicycli sciat a Geometris excogitatam esse, ut 
motuum leges et tempora utcunque ostendi pos- 
sint, non quod tales sint machinae in coelo, etsi 
aliquos esse orbes, consentaneum est. Et saga- 
citas artificum laudanda est, qui illius admirandi 
operis imaginem aliquam quasi sculpserunt, 


Usitate igitur dicitur domicilii Lunae orbes 
esse quatuor et epicyclum. Ideo autem haec fa- 
bricatio plus habet machinarum, quam domici- 
lium Solis, quia Solis motus unicus et simplex est, 
Lunae varius, Nunc procul a terra abest, in apo- 
geo, nunc proplor terrae in perigeo, nunc in 
ipso apogeo altior, nunc inferior, Et eodem loco 
alias velocior est, alias tardior. Nunc in ipsa 
Ecliptica vehitur, nunc procul ad latitudines 
egreditur. 


Qualescunque autem machinae sunt in coelo 
his motibus congruentes, Geometrae, ad osten- 
dendum varietatem, hos quatuor orbes fabri- 
carunt, 

Extremus est concentricus mundo, quem 
vocant deferentem caput et caudam Draconis, Pto- 
lemaeus magis perspicue nominat Nodum ascen- 
dentem et descendentem, ut vertit Trapezontius, 
seu potius attollentem et devehentem, &vaefJifa- 
Covca et xovo[nfieGorca. 

Cur autem hic orbis positus sit, non obscura 
ratio est, quia cum Luna evagetur in latitudines 
ab Ecliptica, et ad eam redeat, necesse fuit ma- 

chinam fabricari, qua digrediatur et regrediatur, ' 
cuius doctrinae usus in eclipsibus conspicitur. | 

Ac nominum ratio inde facile intelligi po- | 
test: dàrefuaGor dicitur, cum Luna ab Ecli- 
ptica digrediens, ad nostrum verticem accedit. 
Econtra zorefjificGov dicitur, cum Luna ab Ecli- 
ptica discedens a nostro vertice removetur. 

Secundus orbis est deferens apogeum, ut de , 
Sole supra dictum est, Hic ideo ponitur, quia 
manifestum est Lunam in omni coniunctione et 
oppositione media, esse in apogeo, ac longius 
sublatam esse a terra, quam in quadraturis me- | 
diis, Ut igitur distantiae et propinquitatis ratio | 
reddatur, eccentricus ponitur, quae tamen in | 
Luna conspectior est, quia terrae multo propior 
est, quam in Sole. 

Tertius igitur orbis est ipse eccentricus sim- 
pliciter, cui affixus est epicyclus, vehens Lunae 
corpus. 

Quartus orbis est intra eccentricum, ut de- 
ferat perigeum, et efficiat concinnitatem caetero- 
rum circumeuntium centrum mundi. 

Praeter hos quatuor orbes est, ut dixi, epi- 
cyclus affixus tertio orbi simpliciter eccentrico, 

Sciant autem iuniores, vocari epicyclum 
talem orbem, cuius centrum non solum distat a 
mundi centro, sed ne quidem circumit mundi 
centrum, ut faciunt orbes, qui alioqui vocantur 
eccentrici, sed adfixus est, velut in apside, aut 
cantho rotae. Magna tamen diametros epicycli 
cogitanda est, videlicet quinquies continens ter- 
rae diametrum. 

Ideo autem additur eccentrico, quia Luna 
etiam cum est in apogeo eccentrici, tamen alias 
remotior a terra, alias propior conspicitur. Pro- 
pior cum est in imo epicyclo, Bemotior cum est 
in summo epicyclo. 

Est et in ipso apogeo alias tardior, alias ve- 
locior, "lardior, cum est in suprema parte epi- 
cycli, ubi duo contrarii motus concurrentes tar- 
ditatem efficiunt; quia eccentricus movetur se- 
cundum successionem signorum, epicyclus contra 
in superiori parte, Econtra velocior est in ima 
parte epicycli, ubi duo motus congruentes effi- 
ciunt celeritatem , quia et eccentricus et epicyclus 
ibi secundum successionem signorum movetur. 

Quod autem Luna in apogeo, olias remotior 
sit a terra, alias propior, etiam ipsae eclipses | 
ostendunt. Luna enim diutius in umbra mora- | 
tur in ima parte epicycli, quam in superiore, 

quanquam tunc movetur velocius; sed quia umbra 
maior est, longior fit mora. Spaciosior enim um- 
bra est in ima parte epicycli, ut ex ratione figu- 
rae umbra, quae est z«oció7s facile intelligi po- 
test, Hae causae movent artifices, ut epicyclum 
eccentrico addant. 


Postquam autem utcunque fabricationem or- 
bium recitavi, nunc de motibus breviter dicen- 
dum est, 

Diversi motus sunt orbium, ut tarditatis et 


Sed aggregatum ex 
diversarum sphaerarum motibus, quod vocatur 


| medius motus Lunae, est 18 graduum, 10 minu- 


torum, 35 secundorum. 


Etsi autem hic numerus ita recitatur, aequa- 
liter facta distributione in singulos dies, tamen 
sciendum est, verorum motuum discrimina esse, 
Interdum novae et plenae Lunae velocitas gradus 
quatuordecim superat, tarditas interdum gradus 
duodecim et aliquanto amplius peragrat. Dimi- 
diatae vero velocitas interdum quindecim gradus 
superat, tarditas vero peragrat aliquanto plus 
quam gradus undecim, Haec varietas miro con- 
silio Dei opificis instituta est, ut rapiditas vices 
habeat. 

Hactenus vero tantum de motu secundum 
longitudinem dixi, Est et alter motus in latitu- 
dinem, cum evagatur ab Ecliptica. Nam si Luna 
non discederet ab Ecliptica, singulis mensibus 
essent binae eclipses. Sic autem ordinata est re- 
rum natura, ut sint rariores eclipses, tanquam 
prodigia. Consentaneum est enim detrimento ad- 
fici naturam inferiorem, cum luminis vivifici ful- 
gor intercipitur, 

Dixi igitur antea orbem extremum esse, qui 
vehit nodum &voefáGovra et xovofhgeGovca, 
qui Lunam paulatim ab Ecliptica avehit, et ad 
eam revehit. Est autem trium minutorum motus 
diurnus, completurque periodus huius motus an- 
nis octodecim, diebus ducentis viginti sex, horis 
septem. 


De Mensibus. 


Cum autem Lunae curricula, coniunctiones 
cum Sole, discessus, incrementa, decrementa 
et reditus ad Solem, conficiant spacia mensium 
lunarium, quorum collatio ad Solis iter, initio 
humano generi monstravit anni mensuram, pauca 
hic de mensibus addenda sunt. 

16* 

Omitto autem menses solares et civiles, et 
tantum de lunaribus dicam. Ideo enim discrimen 
tenendum est, quia scriptores alias de aliis men- 
sibus loquuntur. 

"Triplex igitur est lunaris mensis zteQr00/xó6; 
dicitur vulgo mensis peragrationis, estque inter- 
vallum, quo Luna ad illud punctum signiferi re- 
dit, unde digressa est in proxima coniunctione, 
Hic circuitus est dierum 27, horarum 7, minuto- 
rum 49, secundorum 7. 

Swvvoóixóg, consecutionis seu coniunctiona- 
lis, est intervallum, quo Luna non solum ad idem 
punctum redit, unde discesserat, sed ad ipsum 
Solem, qui interea longius progressus, recessit 
a loco proximae coniunctionis, sed Luna eum ad- 
sequitur a fine mensis periodici, spacio aliquanto 
maiore quam bidui, Est autem mensis synodicus 
medius, dierum 29, horarum 12, minutorum 44, 
secundorum 3, 

Mensis illuminationis est intervallum a pri- 
mo conspectu nascentis Lunae usque ad ultimum 
diem evanescentis, quod vulgo dicunt esse dierum 
28, quod tamen non est perpetuum, quia Luna 
alias tardius, alias citius se nobis ostendit, Inter- 
dum altero die post coniunctionem, interdum ter- 
tio, interdum quarto die prodit, Et causae hu- 
ius varietatis hae sunt. — Sole iter faciente ab ini- 
tio Capricorni ad finem Geminorum, Luna septen- 
trionalibus climatibus citius adparet, propter zo- 
diaci et horizontis obliquitatem et illorum signo- 
rum rectum descensum. 

Sed hoc ipsum variatur propter alias duas 
causas varie concurrentes, citius prodit in latitu- 
dine septentrionali, quam meridiana, citius item 
prodit quando est velox motu, quam quando est 
tarda. 

Est autem motus diurnus Lunae novae aut 
plenae circa perigeon epicycli graduum 14, minu- 
torum 24. At circa apogeon epicycli graduum 
12, minutorum 8. Haec tarditas diutius potest 
occultare Lunam, 

Hic etiam causae quaeruntur diversitatis ap- 
parentiarum et figurarum, 

Etsi semper dimidius globus Lunae a Sole 
illuminatur, tamen non semper tota pars illumi- 
nata conspicitur, sed ea tantum, quae nostris 
oculis obversa est, Nam in ipsa coniunctione non 
intercurrit noster visus, seu oculi radius inter So- 
lem et Lunam, "Tunc igitur non conspicitur pars 
illuminata, Sed paulatim cum Luna a Sole dis- 

cessit, intercurrit noster visus inter Solem et Lu- 
nae partem obversam Soli, et quo longius pro- 
greditur Luna, eo maiorem partem illuminati 
spacii apprehendit noster oculus, Hinc diversi- 
tas est apparentiarum. 

Videtur autem corniculata, quia Luna est 
corpus sphaericum, fit igitur convexum luminis, 
arcus. Et quia noster oculus ex obliquo aspicit 
lineam, quae dividit illuminatam partem ab opa- 
ca, videtur haec linea recedere ad convexam pro- 
pter globosi corporis figuram, — Fit igitur species 
primum corniculata, 

Deinde vero post primam quartam, quia re- 
cta aspicimus lineam, quae dividit illuminatam 
partem ab opaca, videtur quasi secari corpus Lu- 
nae. ldeo tunc non corniculata, sed ÓtzóvoLoc 
conspicitur. 

Cumque pars obversa Soli illuminetur, ver- 
tit arcus cornua a Sole versus orientem, cum Luna 
a coniunctione recedit, contra vero simili ra- 
tione cornua ad occasum vertit accedens ad con- 
iunctionem, 


De Eclipsibus. 


Multarum rerum admiratione et manifesta 
utilitate motae sunt humanae mentes, ut coelum 
diligentius aspicerent, et de mente architectatri- 
ce, et gubernatrice naturae hominum cogitarent. 
Iucundum fuit videre figuram et ordinem corpo- 
rum, et deinde certas motuum leges, et conspi- 
citur utilitas; Nam ad accipienda et fovenda se- 
mina, et maturandas fruges, conducunt hyemis 
et aestatis vices, Praeterea utile est humanae vi- 
tae tenere annorum metas et seriem, 

Sed inter alia miracula coeli multum etiam 
conspectu eclipsium homines moti sunt, — Cur, 
cum aliis stellis non accidat talis caligo, tantum 
haec praecipua lumina obscurantur? Cur tam te- 
tram et horribilem ferruginem terris ostendunt? 
Nocent ne terris, rebus nascentibus et animanti- 
bus hi defectus siderum, quia interea luce, quae 
calorem et humorem in inferioribus fovet, carent, 
an vero timidae naturae frustra haec spectacula 
metuunt? 

Hae quaestiones curam investigationis, quo- 
modo et quando fiant eclipses, et quid vel effi- 
ciant, vel significent, excitarunt, 

Etsi autem nunc de effectibus seu significa- 
tionibus non dicam, tamen omnium aetatum ex- 
empla testantur, magnas mutationes rerum, ae- 

stus, diluvia, pestilentias, bella et magnas cla- 
des statim post luminum defectus accidisse, ut illa 
mala pene denunciari viderentur a coelo, 

Nec laudanda est Periclis et similium auda- 
cia, qui disputarunt, quia certis motuum legibus 
fierent luminum obscurationes, ideo nihil eas 
mali denunciare, sicut aiunt Periclem ingressum 
in navim, cum repente terribilis eclipsis Solis pri- 
mo anno belli Peloponnesiaci conspecta esset, 
Navarcho voluisse pavorem eximere. Nam huius 
oculos pallio velavit, ac postea amoto pallio in- 
terrogavit, nunquid ipsi aut aliis aliquid mali ac- 
cidisset propterea, quod exiguo tempore oculi im- 
pediti essent, ne longius prospicerent? Ita inquit, 
nec Soli nec nobis nocet, hic intercursus Lunae, 
qui paulisper nobis Solis conspectum adimit. 

Sed Pericles ipse satis tristes poenas dedit 
contemptae divinae admonitionis, Nam et bellum 
exitiale toti Graeciae movit, et mox secuta est pe- 
stilentia adeo saeva, ut brachia, capita, pedes, 
aegrotantibus a reliquo corpore putrefacta deci- 
derint, 

Mirando autem consilio Deus umbram ordi- 
navit, quae quasi monstratrix fuit multarum par- 
tium in hac doctrina. 

Primum enim manifesta et non subtilissima 
indicatio magnitudinis corporum, Solis et terrae, 
et multorum motuum Solis et Lunae, suiitur ex 
umbra. 

Est autem umbra privatio lucis impeditae 
opposito corpore opaco, quod radium incidentem 
certissimis lineis et certo spacio arcet, tantaque 
certitudo est, ut manifestum sit, non casu, sed 
divinitus arte institutum esse hunc ordinem, Àm- 
plissima autem doctrina est opticorum de umbris, 
ex qua pauca recitabimus, —"l'erram esse minorem 
Sole, manifestum est ex umbrarum doctrina, Fit 
enim umbra zo»vosidrc, quandocunque lucidum 
corpus maius opaco, minori oppositum est, quia 
copia lucis circumfusae paulatim attenuatur, por- 
.recta fere usque ad orbem Veneris, Ac nisi Sol 
multo maior esset, quam terra, et tam procul di- 


staret, non essent pares umbrae eodem tempore ; 


in oriente et occidente, Et paulatim pro propor- 
Uone ante meridiem, et post meridiem crescunt 
et decrescunt, ita ut umbra semper sit aequalis 


corpori ubicunque et quandocunque Solis altitudo | 


est graduum 45, sicut ut Venetiis in aequinoctio 


umbra aequalis est gnomoni, quia co loco eleva- ; 


tio est graduum 45. — Tunc enim Sol est in medio 

quadrantis, qui est inter horizontem et punctum 
verticale, suntque aequales anguli, quos facit ra- 
dius incidens cum plano horizontis, et summo 
gnomone, Fit igitur necessario umbra aequalis 
gnomoni. Etin medio mundi terram sitam esse 
ostendit umbra, quae die solstitiali et brumali 
contrarias lineas efüciunt, quarum contactus est 
e eüO ela. 

Neque hoc tantum umbrae monstrarunt, So- 
lem esse maiorem terra, sed etiam hoc quoque in- 
dicarunt, quantum spacii in terra respondeat uni 
gradui in coelo, unde postea toto ambitu depre- 
henso, cogitari ambitus terrae potuit, qui est mil- 
liarium 5400. 

Deinde quaesita est subtiliore ratione corpo- 
rum, Solis, Terrae et Lunae, proportio. Et depre- 
hensum est, Solem esse maiorem terra centies 
sexagies, sexies, et insuper continere tres eius 
octavas. "lerram vero maiorem Luna trigesies 
novies et insuper continere ferme trientem terrae, 

Est igitur eclipsis Lunae privatio lucis sola- 
ris in Luna, quae privatio eo fit, quia Luna in- 
currit in umbram terrae, interpositae diametra- 
liter inter Solem et Lunam. | Hoc fit, cum Luna 
venit ad caput aut caudam Draconis, ut supra di- 
ctum est, hoc est, cum latitudinem aut nullam 
habet, aut minorem minutis sexaginta quinque. 
Nam semidiameler umbrae maxima est quadra- 
ginta septem minutorum fere. Semidiameter vero 
Lunae apparens maxima est minutorum octodecim, 
quae summae collectae faciunt 65 minuta, 

Unde fit, ut cernantur dissimiles partium 
Lunae obscurationes, prout Luna aut in nodis 
ipsis, aut citra aliquantulum constituta, vel paulo 
ulterius progressa, in umbram terrae incurrit, 
hoc est, prout latitudinem aut nullam, aut ali- 
quam, sed minorem 65 minutis habet, Ponit 
autem Ptolemaeus lunarium eclipsium terminos 
vltra et citra nodos, 15 gradus, intra quos gra- 
dus cum tempore oppositionis versatur Luna, ob- 
scurari potest vel tota, vel aliqua ex parte, quia 
tunc latitudo Lunae minor est, quam duae semi- 
diametri coniunctae, Lunae videlicet et umbrae. 
Necesse est igitur aliquam Lunae partem in um- 
bram incurrere, 

Sed si latitudo Lunae superat partes semidia- 
metrorum coniunctas, quae ut dixi, non excedunt 
sexaginta quinque minuta, nulla pars Lunae ob- 


; Scuratur, sed totum eius corpus extra conum um- 
Po. 








. brae transcurrit, nusquam illum attingens. 

test autem Luna ab Ecliptica abscedere intervallo 
quinque graduum, utsupra diximus, quod spa- 
cium in sphaera Lunae excedit longitudinem 4 se- 
midiametrorum terrae, hoc est, milliaria germa- 
nica 3440. Cum autem umbrae tumor non ultra 
47 minuta unius gradus extra Eclipticam proce- 
dat, facile intelligi potest, lunam intervallo 4 gra- 
duum et quadrantis fere distantem ab umbra ali- 
quando, praeterire posse. Unde fit, ut tam ra- 
rae sint eclipses Lunae, cum tamen singulis men- 
sibus semel opponatur Soli, quia raro tam prope 
accedit ad Eclipticam, ut tempore oppositionis 
umbram attingat. 

Quod si latitudo Lunae tanta est, quanta est 
semidiameter umbrae in loco transitus, ibi quia 
centrum Lunae extremam superficiem coni stringit, 
necesse est dimidium corpus Lunae immersum um- 
brae obscurari, 

Rursus si latitudo Lunae tanto est minor se- 
midiametro umbrae, quanta est Lunae apparens 
semidiameter, tota quidem Luna intra umbram 
incurrit, sed sine mora ilico rursus ex umbra in- 
cipit emergere, 

Quod si adhuc minorem habet latitudinem 
Luna, aliquandiu obscurata in umbra commora- 
tur, idque omnium longissime, quando utrunque 


luminare in duobus nodis oppositis est situm, | 


'lTunc enim centrum corporis lunaris, axem coni 
umbrae attingit, et sunt in una recta linea trium 
corporum centra, Solis, Terrae et Lunae. 

Hae Lunae obscurationes cernuntur ab omni- 
bus hominibus, quibus Luna supra horizontem 
sublata fuit, hoc est, qui habitant in illa parte 
globi terreni, quae radiis Solis, infra horizontem 
currentis, non illustratur, quae aliquanto minor 
est hemisphaerio. llli enim omnes, qui intra 
umbram terrae concluduntur, eodem momento 
Lunae in umbram incurrentis fulgorem obscurari 


versales fieri dicuntur, quoties tota Luna privatur 
lumine, quod eadem eclipsis conspiciatur ab uni- 
versis hominibus, qui illud terrae hemisphaerium 
incolunt, quod radiis Solis non illustratur. 

Etsi autem eodem, ut dixi, quasi momento 
fit Lunae obscuratio, quando videlicet tota in um- 
bram immersa est: tamen qui in eodem hemi- 
sphaerio terrae habitant orientem versus, serius 


illum defectum Lunae vident, quam alii, qui ver- 


sus occasum habitant, hoc est, orientales homi- 
nes plures horas noctis ab occasu Solis usque ad 

tempus deficientis Lunae numerant, quam occi- 
dentales, quibus tempus apparentis eclipsis vide- 
tur et est propinquius initio noctis, Ut eclipsis, 
quae in Assyria ab Alexandri exercitu ad Arbela 
visa est nociis hora secunda, in Sicilia visa est 
sub initium noctis, 


Huius diversitatis causa est, quod propter 
tumorem terrae, orientalibus hominibus Sol citius 
oriens diem efficit, et occidens citius noctem ad- 
fert, quam iis, qui ad occidentem habitant, Quia 
igitur orientales citius noctem habent, fit, ut illis 
tempus eclipsis visae, longius ab initio noctis di- 
stet, quam occidentalibus, quibus Sol occubuit 
serius, 


Et haec ipsa diversitas temporis conspectae 
eclipsis argumento est, terram globi figuram ha- 
bere in longitudinem, ut supra dictum est. Haec 
de Lunae eclipsibus dicta hoc loco sufficiant. Nam 
quae pertinent ad investigationem temporum, qui- 
bus fiunt et durant obscurationes Lunae, ea pe- 
tenda sunt ex tabulis artificum, qui rationem cer- 
tam et expeditam inveniendi illa per numeros tra- 
dunt, quam ut cognoscant omnes, qui Arithme- 
ticen mediocriter didicerunt, studiose eos horta- 
Nam et motus ipsos luminarium, ac causas 
eclipsium perfectius cognoscent, cum praeceptis 
de motuum varietate exempla ex tabulis adiun- 
gent: et incipient magis amare has artes, cum ex- 
perientur earum tantam certitudinem esse, ut post 
multa secula futurae eclipses praedici possint, 
iisque praedictionibus tempora defectuum apte 
congruere. Haec certitudo profecto evidens est 
testimonium divinae providentiae, ut aliquoties 
iam monuimus, 


Sed propero ad eclipses solares, quarum cau- 
sas antequam expono, hoc prius hic adiicere vo- 


. lui, cum crebriores contingant Lunae defectus 
sentiunt, Qua de causa eclipses Lunae etiam uni- 


quam Solis, observatum esse, eorum non esse fixa 
ac certa loca in Ecliptica, sed eclipses posteriores 


semper citra fieri, quam priores, hoc est, loca 
. ecliptica variari et procedere eg r& zt9onyovucva, 


hoc est, contra signorum ordinem, id quod ex 


, eclipsibus Lunae, quae visae sunt anno Christi 


1544, animadverti potuit, Nam cum 9. die Ia- 


. nuarii Luna currens per primas partes Leonis de- 


fecisset in nodo, qui zere(9if)eGov , vulgo cauda 
Draconis dicitur, rursus 28. die Decembris in eo- 


. dem nodo Soli opposita, obscurata est, sed non in 


eodem signo Leonis, neque in sequente Virginis, 

Leonem in ordine signorum. 


Propter hanc variationem punctorum circa 
quae fiunt eclipses, circulo vehenti hos nodos, 
quem supra primum in descriptione orbium Lunae 
posuimus, tribuitur motus contrarius motui Pla- 
netarum proprio, conveniens cum primo mobili, 
sed ita tardus, ut singulis diebus nodi non am- 
plius tribus minutis promoveantur eg Td 7t907- 
yoUueve, seu ab oriente versus occasum, quo tar- 
dissimo motu peragrant totum Zodiacum annis 

sed in mediis ferme partibus Cancri, praecedentis | 





18, diebus 226, horis 7, post quod intervallum 
temporis, eclipses in iisdem locis Zodiaci iterum 
fieri possunt, ubi prius conspectae sunt. 


De eclipsi Solis. 


Hac vero omnium maxime moti sunt homi- 
nes, ut et admirarentur, et inquirerent motus 
corporum coelestium, postquam viderunt media 
die interdum, coelo sereno, Solem lucis diurnae 
fontem tetris et horrendis tenebris involvi, quae 
subito noctis imaginem afferrent, et stellas coelo 
haerentes, interdiu conspicuas redderent. 


Sed multo magis terruit eos experientia tri- 
stium eventuum, quos observabant semper fere 
sequi solere eclipses Solis. Cum enim scirent So- 
lem non tantum lucis et caloris autorem esse, sed 
etiam vivificam quandam vim corporibus animan- 
tium, et rebus ex terra nascentibus impertire, et 
vitalis caloris quasi fontem et conservatorem esse, 
existimabant, id quod postea experientia compro- 





babat, etiam exigui temporis obscurationem Solis, 
qua huic infimae parti mundi, in qua perpetua est 
rerum generatio et corruptio, radius ille vivificus 
subito eriperetur, non posse non hanc inferiorum 
rerum naturam plurimum laedere et debilitare. 
Sequuntur enim aliquando pestilentiae, aliquando 
agrorum sterilitates ob aestus insolitos, aut conti- 
nuos imbres, aliquando etiam bellorum tumultus, 
et insignes imperiorum mutationes propter regum 
ac principum mortes. 

His insignibus eventibus, quos aut effici cre- 
debant, aut significari per Solis defectus, adducti 
sunt veteres docti homines, ut causas et tempora 
eclipsium diligenti et assidua consideratione motus 
luminum, studiosius inquirerent et observarent, 


Primam autem apud Graecos in ea re gloriam 





adeptus scribitur 'T'hales Milesius, qui illam ecli- 
psin Solis praedixit, quae regnante in Media Astya- | 

ge conspecta, praecessit mutationes multorum 
regnorum in Ásia. Nam paulo post Cyrus mo- 
narchiam a Medis ad Persas transtulit, et poten- 
tissimum regnum Lydiae, victo et capto Croeso 
subegit, et rebellantes graecas civitates in Asia 
duriter afflixit. 


Hanc doctrinam, quae causas obscurationum 
istarum monstrat, nos quoque magnifacere et tueri 
decet, cum eius coguitio de multis gravissimis re- 
bus nos admoneat, et magnam varietatem erudi- 
tionis complectatur, Etsi autem prodesset eam 
alicubi integre explicari, monstratis fontibus et 
causis omnis varietatis, quae hic maior est, quam 
in Lunae eclipsibus, tamen cum id hoc in loco a 
nobis neque fieri queat, nec requiri debeat, dice- 
mus, ut in lunari eclipsi fecimus, quaedam com- 
munissima, quae rudibus utcunque causas obscu- 
rationum solarium et earum diversitatis ostendere 
possint, idque huic argumento et loco convenire 
iudicamus, 

Dictum est supra, Lunae corpus opacum et 
adeo densum esse, ut radios Solis non transmittat, 
Quare cum Soli coniungitur, et recta inter ipsum 
et nostrum visum interponitur, sua densitate ra- 
dios Solis exceptos arcet a nostro horizonte, et 
umbra corporis sui tenebras aliquot climatibus 
inducit, 


Est igitur Solis eclipsis non defectus aut. pri- 
vatio lucis in ipso Sole. Is enim nihil a Luna pa- 
titur, sed tantum est impeditio seu aversio radio- 
rum Solis, facta corpore opaco Lunae, quae col- 
locata inter nostrum visum et Solem, involvit ali- 
quam terrae partem urnbra sui corporis, atque hoc 
modo terrae vices reddit, ut Plinius loquitur, id 
est, sicut aliquando Luna ab umbra terrae hebe- 
tata, luce Solis privatur, ita ipsa vicissim quasi 
iniuriam eam vindicans, suo interventu augustum 
lumen Solis terrae eripit. Sed qnia jactura ra- 
diorum solarium crebrior et diuturnior, exitialis 
terrae futura esset, Luna ea moderatione utitur, 
ut raro et non nisi aliquoties prius a terrae umbra 
obscurata, atque ita quasi saepius provocata, tan- 
dem ipsa vicissim solare lumen terrae intercipiat, 
idque non universae, sed alicui eius tractui, et 
quidem sine mora , ut infra dicetur. 


Sed miretur aliquis, quomodo Luna tegere 
totum Solis corpus possit, cum supra dictum sit, 
Solem centies sexagies sexies maiorem esse terra, 
et hanc rursus propemodum quadragies maiorem 

Luna, unde colligitur, Lunam non esse sextantem 
millesimae partis Solis. Nam ex diametrorum 
utriusque luminaris ratione, quae est ut 187 ad 
10, deprehenditur, congesta et compacta in unam 
molem 6539 corpora tanta, quanta est Luna, vix 
effectura corpus aequale globo solari, 


Cum igitur Luna collata ad Solem, tam exile 
sit corpus, mirum videri potest, quomodo occul- 
tare nobis tam grandem molem solaris corporis 
possit. 


Sed causa est partim propinquitas Lunae ad 
terram, quae cum altissima est, distat 64 semidia- 
metris terrae et sextante: partim altitudo Solis, 
seu distantia a terra, qui decies novies fere longius 
abest a terreno globo, quam Luna. Ptolemaeus 
enim deprehendit Solis distantiam a terra maxi- 
mam aequare semidiametros terrae 1210. 


Propter tantam remotionem Solis a terra fit, 
ut Luna proxime admota visui nostro, aliquando 
totum Solem tegere possit, sicut alioqui experien- 
tia testatur, etiam vastissimos montes, aliquanto 
longius sitos, disco vel adhuc minore corpore ocu- 
lis nostris obiecto, occultari posse. 


Propter eandem adeo inaequalem distantiam 
luminum, diameter Lunae apparens aliquando 
paulo minor, aliquando aequalis, aliquando etiam 
maior deprehenditur diametro Solis apparente. 
Nam Lunae altissimae, cum miniraa cernitur, dia- 
meter continet minuta 29.  Humilimae vero dia- 
meter minuta habet 36, et 8 secunda. Sed So- 
lis remotissimi a terra diameter apparens conti- 
net 81 minuta et trientem, proximi vero, quando 
eius corpus maximum videtur, diameter non ae- 
quat 94 integra minuta, sed deest sextans. Si 
igitur conferes humilimae Lunae diametrum, ad 
Solis etiam ubicunque constituti diametrum appa- 
rentem, animadvertes totum Solem aliquando a 
Luna facile tegi et occultari posse, sed sine mora. 


Haec autem obscuratio Solis fit, ut dictum 
est, interveniente corpore opaco Lunàáe, quando 
Soli coniungitur circa Novilunium. — Necesse est 
autem coniunctionem illam fieri in nodis, vel 
prope nodorum alterutrum, de quibus supra di- 
ctum est, quando Luna, vel nullam, vel exiguam 
habet latitudinem, | Nam extra illos nodos, cum 
in latitudinem evagatur Luna ab Ecliptica, quando 

Soli coniungitur, ita illum praetercurrit, ut nul- 
lam ipsius partem obscuret, et umbra sparsa a 
corpore Lunae, nulla parte terram attingat, sed 

vel supra terram vel infra eam transvehatur, Po- 
nit autem Ptolemaeus terminos eclipticos ultra et 
citra nodos, ad austrum quidem undecim gradus 
tantum, et minuta 22, Ad septentrionem vero 
20 gradus, et bessem fere, intra quos Luna tem- 
pore coniunctionis currens, Solem tegere totum, 
vel partem eius aliquam potest. 

Sed ut Lunae defectus maximus fit, dum 
centra trium corporum, Solis, ''errae et Lunae in 
una recta linea constituta sunt, quae vera et dia- 
metralis luminum oppositio dicitur, ita maxima 
Solis obscuratio fit, non quando eorundem cor- 
porum centra, videlicet Solis, Lunae et Terrae, 
in una recta linea sunt, quae vera seu ut Ptole- 
maeus loquitur, &z9i/97c vocatur luminum ovCv- 
yí«. Sed quando centra luminum, et visus no- 
ster unam rectam lineam tangunt, quam coniun- 
ctionem artifices apparentem, seu visibilem appel- 
lant, Ptolemaeus qouvouévr ovvoódov. Nam pro- 
pter propinquitatem Lunae ad terram, aliquam 
varietatem adfert n0 964AA0&t , hoc est, visus no- 
stri aberratio, quam vocant diversitatem aspectus, 
quae facit, ut Luna ex superficie terrae visa, cer- 
natur in alio loco Zodiaci, citra vel ultra verum 
locum in Zodiaco, quem indicat linea recta ex 
centro terrae per centrum lunaris corporis ad Zo- 
diacum usque emissa. lllum autem apparentem 
locum Lunae ostendit linea educta ex oculo aspi- 
cientis Lunam ex superficie terrae, et per centrum 
Lunae ad Zodiacum usque extensa, estque uter- 
que locus, verus et apparens, semper in eodem 
circulo maximo, descripto per verticem capitis. 
Porro hoc intervallum in Zodiaci longitudine, 
quod est inter verum locum Lunae et apparentem, 
appellatur zegceAo£ig zoà uijzog seu in longitu- 
dinem, qua fit, ut veram coniunctionem lumi- 
num aliquando praecedat, aliquando sequatur vi- 
sibilis coniunctio, quae Solis obscurationem effi- 
cit. Id intervalluin temporis, quod verae et visi- 
bili coniunctioni interiicitur, in septimo clima- 
te, cum maximum est, horam et dodrantem fere 
efficit. 

Rursus altera ztagdAAo&tg zer nA&roc, etiam 
latitudinem Lunae variat, ut alia sit vera latitudo 
seu vera distantia Lunae ab Ecliptica, quam indi- 
cat linea ex centro terrae per centrum Lunae ad 
Zodiacum usque producta, alia sit latitudo appa- 
rens, quam indicat in Zodiaco linea ex oculo ha- 
bitantis in superficie terrae per Lunam transcur- 
rens. BDrevissima igitur distantia apparentis loci 

Lunae ab Ecliptica, vocatur.visibilis seu apparens 
latitudo, intervallum autem brevissimum inter 
Eclipticam et verum locum Lunae, dicitur vera 
latitudo, Differentia, qua vel vera apparentem, 
vel apparens veram superat, dicitur zegcAAasic 
xatà nÀcrog, quae, cum Luna longissime a terra 
abest, continet minuta 53 et semissem fere. Sed 
cum Luna propius accedit ad terram, fit et 7t«- 
QcAALosig maior, mutaturque cum polo elevato 
altius aut depresso. 

Haec z&96ALo$ig, quae latitudinem Lunae 
variat, efficit, ut aliquando maior, aliquando 
minor pars Solis, quam pro vera latitudine Lu- 
nae obscuretur. 

Eadem haec visus aberratio causa est, cur 
supra annotati ex Ptolemaeo eclipsis solaris ter- 
mini sint inaequales, ita ut fere duplo maior sit 
is, qui ad septentrionem est, altero, qui est ver- 
sus meridiem, eo quod nobis citra aequinoctialem 
longius versus septentrionem habitantibus, locus 
Lunae apparens semper a vero meridiem versus 
declinat. Quare ut fiat obscuratio aliqua Solis, 
Luna currente citra Eclipticam aliquanto, versus 
boream, necesse est eam longius ab Ecliptica vero 
suo loco distare, ut locus Lunae apparens in cor- 
pus Solis ingruat, et sint in una linea centrum 
Solis, centrum Lunae, et visus noster. 


Sicut autem supra diximus de differentibus 
defectibus Lunae, quae aut tota, aut parte aliqua 
lumine privatur, prout latitudo eius vera, nulla 
aut pauca, aut pluscula, non tamen plura quam 
65 minuta continet: ita hic quoque sciendum est, 
variari Solis obscurationes, prout latitudo Lu- 
nae apparens seu visibilis aut nulla minuta, aut 
pauca habet. 

Nam si latitudo visa maior est 85 minu- 
tis, quae colliguntur ex semidiametris apporenti- 
bus utriusque luminaris, Luna nullam partem 
Solis obscurat. Sed cum minorem habet latitu- 
dinem, aliquam partem Solis tegit. Ut cum lati- 
tudo apparens aequat semidiametrum Solis appa- 
rentem, quae est fere 17 minutorum, Lunae cen- 
trum oram corporis solaris stringere videtur, ideo- 
que dimidiatum ferme Solem occultat, 

Sed quando latitudo Lunae apparens nulla 
est, ita ut centrum eius videatur exacte sub Eci- 
ptica esse: tunc quia amborum luminum centra 


in eandem rectam lineam incurrunt, exeuntem ex | 


visu nostro, Luna totum quidem Solem nobis eri- 
MrzrAxTH. Orzn. Vor. XIII. 

pit obiectu corporis sui, sed mox progrediens mo- 
tu proprio ab occasu versus ortum, Solem rete- 
ctum iterum terris conspiciendum praebet, No» 
in Solis totali obscuratione nulla talis mora inte... 
cedere potest, qualis in Lunae defectu sentitur, 
eo quod superficies Lunae plana (ut nobis videtur) 
cum eclipsin trafert, Solis superficiem apparen- 
tem aut aequat, aut adeo exiguo spaciolo excedit, 
ut id Solis corpus totum diu obtegere non queat. 
Numerantur enim puncta ecliptica, seu digiti, seu 
duodecimae parles diametri solaris, quae obscu- 
rari possunt, tantum duodecim, et praeterea mi- 
nuta 55, cum Luna puncta ecliptica seu digitos 
habeat 21 et 36 minuta. Hoc est, si Lunae cor- 
pus ita grande esset, aut videretur, ut élus dia- 
meter aequaret, 21 partes tales, quales in hac 
parvitate sua habet duodecim, nihilo minus tota 
Luna obvolvi umbra terrae, et obscurari posset, 
tunc, quando Soli opposita, nullam latitudinem 
veram habet. 

Etsi autem Lunae quantumvis parvum cor- 
pus, interventu suo totum Solem occultare absque 
duratione obscurationis potest, tamen illa Solis 
obscuratio non cernitur similiter ab omnibus ha- 
bitantibus in eo hemisphaerio, quod a Sole circa 
tempus eclipsis illustratur, sed tantum in aliquot 
climatibus totus Sol tegi sentitur, Hoc est, quod 
in scholis dicitur, Solis totalem quidem aliquan- 
do, sed nunquam universalem eclipsin fieri posse, 


IIuius rei causam facile intelligent ii, qui 
meminerunt proportiones corporum supra dictas, 
Solis, Lunae et Terrae, et eorundem etiam di- 
stantias seu intervalla, et regulas supra traditas 
de umbrarum differentiis, ubi dictum est, um- 
bram ab opaco corpore spargi turbinatam seu 
zwvotÀ;, quando corpus luminosum maius est 
opaco. 

Cum autem Luna non Sole tantum, verum 
etiam terra multo minor sit, ita ut vix quadrage- 
sima pars terrae censeri possit, sequitur, umbram 
Lunae nequaquam totum terrae hemisphaerium 
occupare et tegere posse, sed exiguam tantum eius 
partem, praesertim cum propter distantiam Lunae 
a terra, umbra Lunae paulatim attenuata coni 
modo, ea parte, qua terrae superficiem attingit, 
arcto circulo claudatur, et a superficie abscindatur. 


Tantum igitur illi homines, qui intra eam 
regionem terrae habitant, quae cono umbrae lu- 
naris tegi potest, Solis lumen totum amittunt, et 

defectum totalem sentiunt, Reliqui vero, qui 
extra umbrae lunaris conum in eodem terrae he- 
misphaerio, a Sole illustrato, habitant, non to- 
tius Solis obscurationem cernunt, sed vel partem 
tantura eius tegi vident, vel nullam prorsus sola- 
ris luminis iacturam patiuntur. 

Hoc ut distinctius accipias, praeter conum 
umbrae, quam Luna spargit in terram tempore 
eclipsis solaris, imaginare alium conum visionis, 
cuius basis sit superficies Solis apparens, vertex 
vero seu mucro sit oculus aspicientis Solem, 

Quicunque igitur intra conum umbrae luna- 
ris habitant, illis solis totus Sol obscuratur, Lu- 
nae enim corpus interiectum, conum visionis to- 
tum intercipit atque impedit, ne ulla eius pars 
pertingere ad Solem possit, 

Qui autem extra conum umbrae habitant, 
sed ita prope tamen, ut conus visionis aliqua sua 
parte a cono umbrae, vel a corpore lunari scin- 
datur atque interrumpatur: iis quidem aliqua pars 
Solis a corpore Lunae interveniente, et conum 
visionis interrumpente, occultatur, sed reliqua 
pars tamen, non impedita Lunae corpore, con- 
spicua manet, Eam autem Solis obscuratam pa:- 
tem indicat plana superficies, extremum corpus 
Lunae attingens, ex oculo nostro per Solis corpus 
educta, — Haec superficies Lunam contingens, si 
iransit per axem coni visualis, indicat dimidiatum 
Solem obscurari, si ultra axem visionis sita est, 
maiorem partem, si citra axem, minorem quam 
dimidiam partem corporis solaris a Luna tegi 
ostendit. 

Qui autem longius ab umbrae lunaris cono 
habitant, adeo, ut coni visualis latus unum non 
secet, sed vel attingat tantum, vel etiam ex inter- 
vallo aliquo relinquat Lunam, ii, quia totum co- 
num visionis suae liberum et nusquam a corpore 
vel umbra Lunae interruptum habent, totum So- 
lem sine impedimento cernunt, et nullam eius 
occultationem percipiunt. 

Haec diversitas in lunaribus eclipsibus non 
observatur, eo quod terra multo maior corpore 
lunari, umbra sua Lunam propinquam involvit, 
ita ut omnes homines habitantes in toto hemi- 
sphaerio terrae non illustrato a Sole, supra quod 
elevata est Luna, aequaliter et eodem modo, vel 
tolam, vel parte aliqua privatam lumine cernant, 
etsi ille defectus non eodem tempore ab omnibus 
conspiciatur, ut supra dictum est, Quare in Lu- 
na et totales et universales fieri eclipses dicuntur, 


SCRIPTA PH, MEL. AD HIST. PROF, ET PHILOS. SPECTANTIA. 


260 


Haec de causis et differentiis eclipsis Solis 
hoc loco dicta satis esse arbitramur. Nam per- 
fectior earum cognitio ex artificum scriptis peten- 
da est, qui docent exactam rationem zt«9oA4óétnos 
utriusque quae eclipsium solarium tempora et 
quantitatem variat, 


Iterum autem hic adhortor eos, qui Arith- 
metices et Geometriae elementa mediocriter tenent, 
ut et varietatem totam de eclipsibus, quam certa 
methodo Ptolemaeus et illum secuti aliquot arti- 
fices complexi sunt, cognoscere studeant, et in 
primis discant rationem per numeros investigandi 
exaclissima tempora eclipsium ex tabulis ad eum 
usum evidentissime et cum magno fructu societa- 
tis humanae factis, cui supputationi adiungant 
modum, quo facies obscurati luminis aut partes 
in plano depictae, oculis subiiciuntur, quae res 
cum cognitione iucundissimae sint, et haud dubie 
Deo monstratore ab heroicis ingeniis animadver- 
sae, illustratae, et literis mandatae decet eos, qui 
natura talium artium capaces sunt, studii aliquid 
et temporis his utilissime inventis impendere, et 
operam dare, ne haec tanta dona Dei, vulgi con- 
lemptu, aut nostra negligentia intercidant, sed 
ut per nos illustrata, et omnibus encomiis ornata, 
una cum pura doctrina Evangelii, quae est Eccle- 
siae propria, fideliter ad omnem posteritatem 
transmittantur et propagentur. 


De reliquis quinque errantibus Stellis. 


In tanta stellarura multitudine, quae nume- 
rum excedit, praeter duo lumina, omnibus aeta- 
tibus tantum quinque stellae notatae sunt, quae 
suos quosdam peculiares motus, et hos diversos 
haberent, non communes cum caeteris stellis, 
quas ideo fixas nuncupavit antiquitas, quod uni 
sphaerae inhaerentes, cum illa perpetuo circum- 
feruntur, nunquam loca, intervalla, figurationes, 
magnitudines suas permutantes, sicut quinque 
erraticae nunc hac parte coeli, nunc alia consi- 
stere cernuntur, nunc his stellis, mox aliis appro- 
pinquantes, iam minutae et obscurae, rursus alio 
tempore grandiores et fulgentiores conspiciuntur. 

Hoc tamen habent hae errantes stellae cum 
fixis commune, quod singulis diebus, hoc est, 
24 horarum spacio semel circa centrum universi 
mundi ab ortu in occasum circumvolvuntur, quem 
motum non ex sese habent, sed a summo coelo, 
quod primum mobile vocatur, cuius inaestimabi- 

lis rapiditas tam est violenta, ut non modo om- 
nium Planetarum orbes secum eodem motu circa 
terram quotidie trahat, sed etiam bonam partem 
elementaris regionis, orbi lunari vicinam circum- 
agat, id quod Cometarum motus quotidianus osten- 
dit, caeteris stellis ortu et occasu prorsus fere re- 
spondens, cum tamen constet, Cometas in summa 
quidem aéris regione, sed tamen longe infra lu- 
narem sphaeram flagrare in elementari regione. 


Haec igitur quinque stellae cum duobus lu- 
minibus dicuntur Planetae, hoc est, errantes, 
propter proprios motus, quibus contra stellarum 
fixarum celerrimum motum in diversam mundi 
partem obnituntur, 


Harum tres supra Solem, omnium erudito- 
rüm consensu, collocatae, Superiores vocantur: 
Saturnus, lupiter, Mars. Reliquae duae, Venus 
et Mercurius, inter duo lumina positae creduntur, 
De quibus ordine dicemus. 


De tribus supremis Planetis. 


Ordinem et situm horum Planetarum ratio- 
cinati sunt veteres, cum ex aliis quibusdam signis, 
tum vel in primis ex motuum inaequalitate, ut 
Saturnum propter tardissimum incessum summo 
loco infra sphaeram stellarum fixarum positum iu- 
dicarent: Martem propter celeritatem infimo loco, 
proxime supra Solem: Iovem autem, qui ut Sa- 
turno velocior est, ita Marte mulio est tardior, 
his duobus interpositum crederent. Saturnus 
enim totum Zodiacum peragrat triginta ferme an- 
nis, Iupiter duodecim, Mars duobus, ita ut com- 
moretur in unius signi Zodiaci spacio Saturnus 
annos duos et dimidium fere, lupiter integrum 
annum, Mars menses fere duos. 


'Tribuuntur autem his Planetis orbes defe- 
rentes dzt0y&tov et ztegéyetov , item eccentrici seu 
deferentes epicyclum, et epicycli, prorsus ut Lu- 
nae, propter duplicem inaequalitatem motus, qua- 
pum altera ad certa loca signiferi se accommodat, 
altera ad rationem motus Solis. Verum his orbi- 
bus adduntur alii circuli, eccentricis aequales, sed 
ex alio centro descripti, qui Áequantes vulgo di- 
cuntur, a Ptolemaeo £xxevz9o, vrjy óuoAMjv. xürn- 
guy ntegiéroviec, ut punctum monstrari possit, su- 
per quo motus aequalis seu regularis fieri iudica- 
tur, cum id neque centrum mundi, neque defe- 
rentium epicyclum centra praestent, 

Orbes apogeon et perigeon deferentes tardis- 
simo motu octavae sphaerae, seu stellarum fixa- 
rum, de quo supra dictum est, procedunt ab oc- 
cidente versus orientem , mutantes paulatim loca 
apogei, quod Ptolemaei tempore habuit Saturnus 
in 28. gr. 46 min. Scorpii, lupiter in 11. gr. Vir- 
ginis, Mars in 25, gradu Cancri. 

Nostra vero aetate Copernicus per observa- 
tiones reperit, apogeon Saturni in 27, gr. 42 min, 
Sagittarii, lovis in 6. gr. 21 min, Librae, Martis 
in 27, gr. 1 min, Leonis. Est igitur hac nostra 
aelate in perigeo, hoc est, terrae proximus ratione 
eccentrici sui, Saturnus in 27. gradu Geminorum, 

lupiter in 6, gr. Arietis. 
Mars in 27, gr. Aquarii, 

Alii autem orbes, qui eccentrici seu epicy- 
clum deferentes nominantur, feruntur motu Pla- 
netarum proprio ab occidente versus orientem, 
hac lege, ut motu aequali seu medio totum Zodia- 
cum percurrat centrum epicycli 


Saturni 29 an. 155 dieb. 
Iovis 11 an, 912 dieb, 
Martis 1 an. 821 dieb. 


Motus aut horum Planetarum in suis epicyclis 
est contrarius ei, quo Luna fertur in suc epicyclo. 
Nam hi tres Planetae in superiore parte suorum 
epicyclorum moventur &g r& ézóusva, hoc est, 
iuxta signorum in Zodiaco seriem: sed in infe- 
riore parte £g 7& zt9o5yoUutvo, hoc est, contra 
signorum ordinem. 

Propter hunc in epicyclis motum accidunt 
his Planetis quaedam, a quibus Luna immunis 
cernitur, Nam hi superiores cum aliquandiu 
progressi sunt secundum signorum ordinem con- 
sueta vel tarditate vel celeritate, mox inhibentes 
cursum nusquam promovet, sed aliquot dies tan- 
quam immoti subsistere videntur, quo tempore 
ovnotCovtec dicuntur. 

Deinde sese rursus commoventes non pro- 
grediuntur eo, quo prius cursum instituerant, sed 
reciprocantes, aliquam confecti itineris partem 
retro legunt, quo tempore zt9ozytixoi, retrogra- 
di vocantur. tque ita aliquousque regressi rur- 
sus subsistunt aliquot dies prorsus immoti, ut no- 
bis apparent, iterumque stationales dicuntur, ac 
denique quasi collectis viribus per illam quietem, 
denuo priorem viam ingrediuntur, et antrorsum 
iuxta signorum seriem celeritate quanta possunt, 
contendunt, quasi moram stationum et regressio- 

nis hac festinatione compensaturi, quo tempore 
V7t0A&7t«0L appellantur. 

Has vices accipiunt a motu suo in epicyclo, 
per cuius superiorem partem dum feruntur, duo 
motus concurrunt in eandem mundi partem ten- 
dentes, videlicet motus centri epicycli in eccentri- 
co, et Planetae in epicyclo, qui motus coniuncti 
efficiunt, ut Planeta progredi celerius secundum 
signorum ordinem videatur. 

Sed cum per orientale latus sui epicycli Pla- 
neta descendit ad inferiorem partem, ita ut linea 
veri motus Planetae, quae ex centro mundi per 
centrum Planetae ad Zodiacum ducta intelligitur, 
incipiat ferri contra signorum ordinem: ibi con- 
currunt duo contrarii motus, unus eccentrici, qui 
centrum epicycli, atque ita ipsum quoque Plane- 
tam, perpetuo in anteriora versus orientem pro- 
irudit, alter autem motus ipsius Planetae in epicy- 
clo, qui ab oriente in occidentem contra priorem 
motum nititur, Atque ita fit, ut aliquandiu ae- 
quentur contrarii motus, et sese mutuo quasi tol- 
lant, Quantum enim epicycli centrum secundum 
signorum ordinem promovet Planetam, tantum 
ipse Planeta contra in diversam partem regreditur, 
ut siquis vectus in longiori nave secundo flumine 
delata, adversus flumen progrediatur, is alicui 
stanti in ripa videbitur ex eodem intervallo, tan- 
quam in uno loco consistens, Haec contrariorum 
motuum aequalitas efficit, ut Planeta aliquot dies 
immobilis stare videatur. 

Adiuvat autem illam stationis apparitionem 
epicycli in lateribus curvitas deorsum vergens, 
ubi etsi Planeta alioqui velox, in epicyclo totidem 
gradus, quot alibi, diurno motu conficit, tamen 
quia certo arcui in lateribus epicycli minus spa- 
cium in Zodiaco respondet, quam aequali arcui in 
summa, aut ima parte epicycli, motus Planetae 
in epicycli lateribus tardior apparet. Quare ibi 
consistere aliquandiu videtur. "Vocaturque haec 
prima statio: o0 ztgu/vov arnoryuo? qarraoto. 

Deiude cum longius infra descendit Planeta 
ultra punctum primae stationis, adeo ut motus 
ipsius in epicyclo contra ordinem signorum ince- 
dentis manifeste superet alterum motum centri 
epicycli, qui est ab eccentrico, secundum ordi- 
nem signorum sensibilis Planetae animadvertitur 
regressio, vel quia ipsius in epicyclo motus reve- 
ra est velocior allero motu, quem centrum epicycli 
ab eccentrico habet, ut de Saturno et Iove infra 
dicetur: vel quia propter amplitudinem epicycli, 

cérto arcui illius in inferiori parte, quae terrae 
multo est propinquior, maius in Zodiaco spacium 
respondet, quam aequali arcui in eiusdem epicycli 
superiore parte, quae a terra est remotior, ut in 
Marte et Venere animadverti potest, qui Planetae 
cum in suo epicyclo tardius moveantur, quam ipse 
epicyclus in eccentrico, tam essent a regressioni- 
bus immunes, quam Luna, nisi eorum epicycli 
omnium amplissimi, ita prope ad terram accede- 
rent, ut uni gradui circa perigeon epicycli multo 
maius in Zodiaco spacium respondeat, quam circa 
apogeon. Quare cum diurna curricula Martis 
circa imam epicycli partem, motum diurnum de- 
ferentium epicyclum longe superent, propter epi- 
cycli magnitudinem, Martis quoque regressus, ut 
reliquorum superiorum Planetarum sensu perci- 
pitur, idem et de Venere intelligatur, 

Postea quando Planeta iuxta latus epicycli 
occidentale seu dextrum ascendere incipit, rursus 
diminuitur motus Planetae in epicyclo. Nam 
propter convexitatem epicycli in latere sursum 
vergentem, arcui diurni motus Planetae in epicy- 
clo minus spacium in coelo respondet, Quare 
iterum aliquandiu aequari quodammodo incipiunt 
duo contrarii motus, et sese invicem quasi peri- 
mere, ita ut Planeta immotus consistere videatur. 
Haec statio secunda dicitur. 

Ab hoc loco secundae stationis Planeta altius 
subvectus in epicyclo, denuo secundum ordinem 
signorum procedere incipit, et directus dicitur, 
Buursus enizm conveniunt duo motus, epicyclum et 
Planetam pariter versus eandem partem cg v& 
ÉnOUEVO, promoventes. 

Sed cur non Luna quoque eodem modo in 
lateribus epicycli subsistit, et regreditur aliquan- 
do, ut hi supremi Planetae, cum tamen ipsa quo- 
que in epicyclo ferri credatur ita, ut superiorem 
eius partem perambulans, contra signorum ordi- 
nem, inferiorem vero percurrens, secundum signo- 
rum ordinem incedat? 

Duae causae sunt: Una est tarditas motus 
Lunae in epicyclo, quae paulo serius unam revo- 
lutionem absolvit in epicyclo, quam ipse epicyclus 
in eccentrico. 

Sed huic causae necessario addenda est altera, 
videlicet, parvitas epicycli lunaris, qui cum sit 
omnium epicyclorum minimus , tamen non minus 
in 960 partes est divisus, quam alii maiores cir- 
culi, Quare etsi Luna in illo parvo circulo tre- 
decim gradus et 4 minuta diurno motu aequali 

contra successionem signorum aliquando percur- 
rit, tamen quia illi diurno arcui, ubi plurimum, 
non tamen integri gradus duo in Zodiaco respon- 
dent, nulla potest sentiri Lunae regressio, sed 
hoc tantum evenit, ut Luna, cum superiorem 
epicycli medietatem peragrat, tardius ferri videa- 
tur, celerius vero cum inferiorem, 


Sed tres superiores Planetae partim motus 
suos in epicyclis multo velociores habent, quam 
centrum epicycli in eccentricis, ut Saturnus et 
lupiter, partim ita amplum habent epicyclum, et 
alicubi adeo terrae appropinquantem, ut spacium 
Zodiaci, quod competit arcui diurno Planetae, in 
epicyclo contra ordinem signorum euntis, superet 
arcum, quem centrum epicycli motu diurno ec- 
centricorum secundum signorum ordinem absol- 
vit, Quare necesse est, ibi manifestam Planetae 
regressionem sentiri, 


Absolvunt autem hi Planetae unam in epi- 
cyclis suis periodum eo tempore, quod inter duas 
ipsorum et Solis coniunctiones intercedit, Sem- 
per enim circa medium tempus directionis horum 
Planetarum, Sol cum eis coniungitur, sicut et 
circa medium tempus regressus Sol unicuique ho- 
rum trium opponitur ex diametro, Continet au- 
tem hoc intervallum periodicum in epicyclo 

Saturni 14 annum 193 dies, 
Iovis 1 annum $4 dies. 
Martis 2 annos 50 dies fere. 


Hinc apparet, Saturni et Iovis periodum in epi- 
cyclo longe esse celeriorem, quam epicycli in de- 
ferente suo, Martis vero tardiorem aliquanto. 


Quod autem Saturnus celerius fertur in suo 
epicyclo quam lupiter, et hic rursus velocior est 
in suo epicyclo quam Mars, causa est perspicua. 
Nam Sol tardissiimum quenque ex his Planetis, 
suo cursu celerrime assequitur, Quare necesse 
est Planetam, qui in eccentrico suo tardius mo- 
vetur, suum in epicyclo curriculum accelerare, ut 
Sole accedente ad coniunctionem ipse in fastigio 
sui epicycli reperiatur. —Est enim perpetua quae- 
dam lex, qua hi Planetae ita circumaguntur, ut 
ipsorum motus in epicyclis aptissime congruat 
cum accessu et recessu Solis, quem tanquam re- 
gem suum venerari et colere videntur. Nam quo- 
ties illi coniuncti sunt, toties summam Sui epi- 
cycli apsidem tenere deprehenduntur, tanquam 
reverentia tanti hospitis in extremos suae ditionis 


fines digressi, ut regi praesenti cedant loco, et ex | 

intervallo mediocri, cum reverentia, mandata et 
vires ab eo accipiant, 


Deinde recedente Sole post coniunctionem, 
cuius motus est velocior, ipsi de arce sui epicycli 
descendunt, quasi officii causa deducturi abeun- 
lem regem, atque ita Solem insequuntur, donec 
abscessit per tertiam Zodiaci partem, hoc est, do- 
nec quatuor signorum intervallo ab ipsis abest, 
quem trigonum aspectum vocant, "Tum demum 
quasi satisfecerint suo officio, aliquot dies con- 
sistunt immoti, tanquam valedicentes regi, et 
longius abeuntem prospectantes, 

Mox regredi incipiunt, et in imas partes sui 
epicycli sese demittunt, quoties Sol illis ex ad- 
verso opponitur, ut videantur quasi lugere regis 
absentiam, et illius reditum supplices expetere. 


Deinde cum Solem post oppositionem cer- 
nunt ad sese accedere, adhuc contra ordinem 
signorum ab ima parte epicycli ascendentes festi- 
nant regi occurrere, eumque intervallo quatuor 
signorum seu trigoni, adhuc distantem, quasi sa- 
lutabundi excipiunt, aliquot dierum statione facta, 
atque ita deinceps recto cursu secundum ordinem 
signorum appropinquanti Soli praecedentes, cum 
laeticia ad arcis suae fastigium enituntur, ut Soli 
proximo locum concedant, 


Haec perpetua harmonia motuum Solis et 
trium superiorum Planetarum imagines pulcher- 
rimarum virtutum continet, et consideratione et 
admiratione dignissima est, 

Et ne existimetur iste motus Planetarum in 
epicyclis, angustis metis includi, sciendum est 
diametrum epicycli lunaris, qui omnium mini- 
mus est, continere totius terrae diametrum quin- 
quies et sextantem, hoc est milliaria germanica 
8886?/s, si diametro terrae tribuimus milliaria ger- 
manica mille septingenta et viginti, Hinc colli- 
gitur, ambitum epicycli, quem Luna singulis men- 
sibus semel percurrit, hoc est, intra dies 27, ho- 
ras 18, continere totius diametri terrae longitudi- 
nem decies sexies, et praeterea quinque eius vice- 
simas primas, hoc est, milliaria germanica 27929, 

. Sed lunaris epicycli magnitudinem longe 
vincunt epicycli, in quibus tres supremi Planetae 
vehuntur, Nam diameter epicycli Saturni, qui 
minimus est, aequat longitudine diametros terrae 
22998, Iovis maior habet diametros terrae 2748, 
Martis vero omnium amplissimus continet diame- 
tros terrae 4085, ut Ptolemaeus tradidit. 

Hinc aestimari potest velocitas horum Pla- 
netarum, qui hos amplissimos orbes epicyclorum 
suorum percurrunt eo intervallo, dum Sol ab ipsis 
digressus ad eosdem revertitur. 


Deinde etiam ideo adscripsi epicyclorum dia- 
metros, ut cogitetur, non esse exigua intervalla 
altitudinis et humilitatis, quibus hi Planetae ra- 
tione epicycli modo a terra recedunt, modo se ad 
terram demittunt, quae observatio ad iudicandos 
ipsorum effectus, non parum momenti adfert. 
Nam quas vires in adficiendis his corporibus in- 
fimis hos Planetas habere experientia docuit, has 
necesse est illos exercere languidius, quando in 
summis epicyclorum apsidibus collocati, longissi- 
me a terra abscesserunt: sed longe efficacius et 
potentius, quando in imis partibus suorum epicy- 
clorum constituti, aliquot millibus diametrorum 
terrae, propiores nobis facti sunt. 


Habet autem Saturnus vim frigefaciendi, et 
leniter exiccandi, 
et urit, Sed lupiter inter hos medius tempera- 
tam naturam habet, —Calefacit enim simul et hu- 
mectat, et foecundos generationique rerum aptos 
spiritus excitat et fovet, 


Proderit igitur observare, quando longius a 
terra absint, quando propius ad nos accedant. 
Dictum est autem supra, hac nostra aetate longis- 
sime a terra distare Saturnum ratione eccentrici 
sui, quando epicyclus currit per postremas partes 
Sagittarii, proximum vero nobis esse in opposito 
signo Geminorum, Quando igitur Soli coniungi- 
tur circa finem Sagittarii, accedit altera in epicy- 
clo altitudo. Quare tunc longissime a terra abest. 
Rursus quando currens per postremas partes Ge- 
minorum Soli opponitur, fit terrae proximus ra- 
tione eccentrici et epicycli, "Talis cum fuerit Sa- 
turnus anno 1441. sub imperatore Friderico, pro- 
avo imperatoris Caroli V. paulo ante cladem Var- 
nensem, verisimile est eum sua propinquitate effe- 
cisse illud inusitatum frigus, quod adeo saevum 
et diuturnum fuit, ut illa hyems adhuc nostra 
aetate hominum memoria ex sermonibus maiorum 
nostrorum sit celebris, 


Idem iudicari debet de Iove et Marte, quo- 
rum ille in primis gradibus Librae, hic vero in 
postremis gradibus Leonis longissime a terra rece- 
dit ratione eccentrici, et in opposito uterque signo 


ad terram proxime accedit, Fiunt igitur adhuc | 

propiores terrae ratione epicyclorum, quando in 
his signis Soli opponuntur, seu quando retro- 
gradi incedunt. 


Haec remotio et propinquitas horum Plane- 
tarum, etiam magnitudines ipsorum adparentes, 
et colores nonnihil mutat, sicut anno praeterito, 
qui fuit a Christo nato 1548, in fine aestatis vidi- 
mus stellam Iovis multo maiorem et fulgentiorem 
solito, eo quod tunc fuit circa locum perigei ec- 
centrici in Ariete, et Soli opposita, etiam in pe- 
rigeo epicycli, fuitque ea aestate tanta agrorum 
fertilitas, ut propter largiorem messem annona 
subito fieret laxior. 


Huius varietatis observatio non prorsus nul- 
lum habet usum in iudicandis horum Planetarum 
effectibus, Sed his omissis ad aliud motuum ge- 
nus accedimus, cuius etiam facienda est mentio, 
Nam ea quae hactenus dicta sunt, ad illa curri- 
cula horum Planetarum pertinent, quae in lon- 
gitudinem fiunt, hoc est, ab occidente versus 
orientem, et econtra. 


Sed praeter haec habent hi Planetae alios 
motus in latitudinem, quibus deflectunt ab Ecli- 
ptica, modo versus septentrionem, modo versus 
austrum , sicut in Luna dictum est, Nam eccen- 
trici deferentes epicyclum trium summorum Pla- 
netarum, secantur a plano Eclipticae in centro 
mundi, ita ut una pars eorum, quae continet lo- 
cum apogei, vergat ultra Eclipticam versus septen- 
trionem, altera quae continet locum perigei, ver- 
sus austrum,  Suntque illa intervalla latitudinum 
inaequalia. Nam deferens epicyclum Saturni de- 
clinat ab Ecliptica intervallo duorum graduum et 
26 minut,, Iovis unius gradus, 24 minut,, Martis 


unius gradus. 


Efficitque haec intersectio duorum planorum 
circulorum duos nodos, &veflffatorra xoi xa- 
vofM3aCorro, ut in Luna. Sed latitudinum ha- 
rum nodi, et puncta inter eos media, quae sunt 


"termini maximae latitudinis seu declinationis, 


tardissimo motu octavae sphaerae transferuntur 
ab occidente versus orientem: &g và érzOueva, 
non ut Lunae nodi, qui celerrimo motu feruntur: 
elg và ngonyovUusvo, 


Fuerunt autem Ptolemaei tempore termini 
maximae latitudinis septentrionalis Saturni et Io- 
vis circa principium Librae, intervallo decem gra- 
duum distantes, Martis vero in fine Cancri, 


II. 


Sed recentissimi Astronomi certis observa- 
tionibus deprehenderunt puncta in Zodiaco, quae 
monstrant terminos maximae latitudinis esse: 


Merid, 
in 7, Gr. y 

Septentr. 
Saturno in 7, Gr. m, 
Iovi in 27, Gr. 2 in 27. Gr. 
Marti in 27, Gr. 4? in 27. Gr, sx 

Tenet igitur Nodus 


&vofhifiaSov $3 xovo[MdGov t9 
in Saturno 7 Gr. $t 7 Gr. sx 
in Iove 27 Gr. 65 27 Gr. y;o 
in Marte 27 Gr. y 27 Gr. m, 

Hinc sequitur Saturnum a septimo gradu 
Leonis, donec totam signiferi medietatem per- 
agrat, ferme 15 annos currere extra Eclipticam 
versus septentrionem primum. Deinde a septimo 
gradu Aquarii in meridiana latitudine alios quin- 
decim fere annos consumere, ut exempli causa: 
initio anni Christi 1492, post quem proxime mor- 
tuus est Fridericus tertius, Romanus imperator, 
Saturnus in Aquario cepit ab Ecliptica deflectere 
versus austrum, ac in illa parte commoratus est 
usque in mensem Iulium anni 1505, annos 18 et 
amplius dimidio. Hoc intervallo Italia longo et 
difficili bello vexata, et novo morbi genere, quem 
Gallicum adpellarunt, adflicta est. 

Atque ita circa initium mensis Augusti anni 
1505, paulo antequam mortuus est Philippus rex 
Hispaniarum, Maximiliani imperatoris filius, Ca- 
roli V, pater, citra Eclipticam versus septentrio- 
nem accedens Saturnus, nostris verticibus fuit 
propior usque ad finem anni 1520, quo post mor- 
tem imperatoris Maximiliani, nepos, Carolus V. 
electus ad successionem, ex Hispaniis in Germa- 
niam venit, Fuit id tempus, quod consumpsit 
Saturnus in latitudine septentrionali, annorum 
15 et dimidii ferme. 

Ab eo tempore rursus ultra Eclipticam versus 

- meridiem incessit annos 198 et octo ferme menses, 
usque ad annum Christi 1534, quo Monasterium 
ab Anabaptistis occupatum fuit, et extincto Cle- 
menti pontifici Paulus tertius suffectus est. 

A Septembri anni 1534. fuit ad haec nostra 
tempora usque septentrionalis Saturnus, et eam 
latitudinem non commutabit ante Martium se- 
quentis anni 1550., eritque tempus huius latitu- 
dinis septentrionalis iterum annorum 15 et di- 


midii, 

Haec exempla ideo recitavi, ut intervalla 
mutatarum latitudinum cerni possent, quae inae- 
qualia sunt, ita ut biennio fere diutius commore- 
tur Saturnus in latitudine septentrionali, quam 
in meridiana, Vidisti enim in binis meridianis la- 
titudinibus eum 13 annos et bessem fere con- 
sumpsisse, In alteris autem septentrionalibus la- 
titudinibus 15 annos et semestre, 

Causa huius inaequalitatis similis est illi, 
qua fit, ut Sol diutius in medietate Zodiaci septen- 
trionali, quam australi morari videatur, Nam 
in his Planetis superioribus planum Eclipticae 
intersecat deferentes, non per centra ipsorum, 
sed per centrum mundi, quod est infra centra de- 
ferentium, — Cum igitur deferentium centra et 
apogea perpetuo sint extra planum Eclipticae ver- 
sus septentrionem supra centrum mundi, sequi- 
tur arcum latitudinis septentrionalis, qui apogeon 
quoque continet, maiorem esse arcu latitudinis 
meridianae, Quare diutius commoratur Planeta 
in septentrionali latitudine, quam in australi. 


Iupiter autem suam in deferente latitudinem 
septentrionalem absolvit ferme sex annis et quin- 
que mensibus. Meridianam vero 5 annis et di- 
midio fere, Ut cum cepisset initio Octobris anni 
1589, versus septentrionem evagari, in illa latitu- 
dine nobis propinquus permansit 6 annos et 5 
menses, usque ad finem mensis Februarii anni 
1546., quo mense et anno mortuus est D. Marti- 
nus Lutherus die Concordiae, 

Ab initio mensis Martii a nobis cepit de- 
flectere Iupiter versus meridiem, in eaque latitu- 
dine commorabitur usque ad initium mensis 
Septembris anni 1551., quo tempore rursus tran- 
scendens Eclipticam versus septentrionem , nobis 
erit propior. "Tempus, quod durat haec latitudo 
meridiana, continet annos 5 et dimidium. 

Hinc apparet, Iovem in septentrionali lati- 
tudine plerunque undecim mensibus commorari 
diutius, quam in meridionali, propter causam 
similem ei, quae de Saturno dicta est, 

Sed Mars singulis fere annis latitudines per- 
mutat, inaequaliter tamen, ita ut aliquando tem- 
pus latitudinis australis longius sit tempore lati- 
tudinis septentrionalis. Ut exempli causa, initio 
anni 1546,, quo post mortem Lutheri bellum in 
Germania exarsit, cepit Mars ultra Eclipticam 
a nobis recedere versus meridiem, ibique vagatus 
14 menses fere, initio mensis Martii, anni 1547. 

rursus transgressus Eclipticam, septentrionalis esse 
cepit, quo tempore moles prius dicti belli in Saxo- 
niam translata est. Ibi commoratus 9 menses ad 
Decembrem usque eiusdem anni, abscessit iterum 
versus meridiem, ibique haesit paulo minus 9 
mensibus, sub finem Augusti anni 48, cepit ite- 
rum ad nos accedere versus septentrionem, ubi 
manebit totos 14 menses, usque ad medium No- 
vembrem huius currentis 1549, anni. 

Quod autem Mars latitudinum suarum vices 
tam inaequales habet, inde est, quod aliquando 
totam latitudinem septentrionalem absolvit di- 
rectus, hoc est, secundum signorum seriem cur- 
rens, ac stationes et regressionem differens in me- 
ridianam latitudinem, — Quod cum facit, ibi diu- 
tius haeret propter reciprocationis moram, sicut 
alioqui quoque adeo inaequalem habet motum, 
propter amplitudinem sui epicycli, ut aliquando 
in uno signo Zodiaci peragrando amplius sex in- 
tegris mensibus consumat, cum alias soleat intra 
duos menses quodlibet signum percurrere. 

Haec crasse dicta sunt de trium superiorum 
Planetarum latitudine, qua evagantur modo ver- 
sus austrum, modo versus aquilonem, ratione 
suorum deferentium, qui in illas partes a plano 
Eclipticae declinant. 

Sed cum artifices, qui motus illorum diligen- 
tius inquisierunt, animadverterent, illam latitu- 
dinem deferentium non congruere cum experien- 
tia, et inaequalem deprehenderent, coacti sunt 
huic alteram latitudinem adiungere, quam tri- 
buunt epicyclis. Observarunt enim, quoties cen- 
trum epicycli esset in altero terminorum maximae 
latitudinis in deferente, Planetam currentem in 
superiore medietate epicycli, minorem habere la- 
titudinem, quam quanta est maxima deferentis 
ab Ecliptica declinatio, et econtra, euntem per in- 
feriorem medietatem epicycli, longius ab Ecliptica 
distare, quam pro declinatione maxima defe- 
rentis, 

Quare dixerunt etiam epicyclum motum 
quendam peculiarem in latitudinem habere, simi- 
lem fere cunarum agitationi, ita ut cum epi- 
cyclus a nodo deferentis attollente, quem &vof- 
fiéCovvo diximus a Ptolemaeo vocari, discedit 
versus septentrionem, perigeon epicycli certo in- 
tervallo recedat a superficie deferentis versus ean- 
dem partem mundi, quo inclinat planum deferen- 
tis, atque hoc modo superior pars epicycli retor- 
queatur a superficie eccentrici, versus superficiem 

Eclipticae, et Planeta in medietate superiore epi- 
cycli currens, inter duas superficies, eccentrici 
et eclipticae, incedat, ideoque minus procul ab 
Ecliptica distet, quam planum deferentis epicyclum. 

Sed cum descendit Planeta in inferiorem me- 
dietatem epicycli, quae a plano deferentis ipsa 
quoque versus septentrionem declinat, fit ut Pla- 
neta maiorem habeat latitudinem septentrionalem 
quam quanta est distantia plani deferentis a plano 
Eclipticae. 

Econtra, quando epicycli centrum a nodo 
devehente, qui zerefM)aGv dicitur, ultra 
Eclipticam fertur versus meridiem: perigeon epi- 
cycli versus eandem mundi partem a plano eccen- 
trici declinat, ita ut rursus superior quidem pars 
epicycli constituatur inter duo plana, eccentrici 
et eclipicae, inferior vero pars ultra duo plana 
longius declinet versus meridiem, quam planum 
eccentrici, — Quare Planeta currens in inferiore 
epicycli medietate, iterum maiorem habet latitu- 
dinem, in superiore vero minorem, quam pro 
declinatione eccentrici a plano Éclipticae. Sem- 
per autem Planeta incedens per inferiorem partem 
epicycli sui, maiorem habet latitudinem et septen- 
trionalem et meridionalem, quam cum per sum- 
mam apsidem sui epicycli fertur. 

Est autem haec duarum latitudinum con- 
iunctarum ratio in tribus superioribus Planetis. 


In Saturno. 


Quando epicyclus est in termino maximae 
latitudinis septentrionalis, hoc est, circa primas 
partes Scorpii, tunc Planeta distat ab Ecliptica in 

nmm MM NEN 


Apogeo, Perigeo, 

id est, cum 1d est, cum 
Soli coniun- — Soli oppo- 
gitur, nitur, 
Gr. Min. Gr. Min, 

2215 9 53 


versus septentrionem, 

Sed quando epicyclus tenet australis latitu- 
dinis terminum, hoc est, primas partes Tauri, 
tunc Planeta distat ab Ecliptica in epicycli 

— HERE ^ e 


Apogeo, Perigeo, 

id est, inc hoc est, in ? 
cum Sole ad Solem 
Gr. Min, Gr. Min, 
Quer 8 1 


versus meridiem, 

In Iove. 
Quando epicyclus est situs in termino lati- 
tudinis septentrionalis, hoc est, iuxta 27, gradum 
Librae, Planeta distat ab Ecliptica in epicycli 


Apogeo, Perigeo, 

seu in d seu in £ 

Gr. Min. Gr. Min. 
1 6 3014 


versus septentrionem. 
Quando vero epicyclus tenet meridianae la- 
titudinis maximae terminum, qui est iuxta 27. 
gradum Arietis, Planeta distat ab Ecliptica in 


—— UI 
Apogeo Perigeo 
Gr. Min. Gr. Min, 

lx 2 eot 


versus meridiern. 


In Marte. 

Quando epicyclus tenet terminum latitudinis 
maximae septentrionalis, qui est 27 grad. Leonis, 
Planeta distat ab Ecliptica in epicycli 

—— "aee ^ au a9 
Apogeo, Perigeo, 
hoc est, con- — hoc est, op- 
iunctus Soli — positus Soli 
Gr. Min. Gr. Min, 
1 6 2 65 


versus septentrionem, 
Quando vero epicyclus tenet meridianae la- 
titudinis terminum, qui est 27. gradus Aquarii, 
Planeta distat ab Ecliptica in epicycli 


— les ^ Lamm 
Apogeo, Perigeo, 
seu ing seu in 2? 
Gr. Min. Gr. Min. 
0:12 7 390 


versus meridiem. 


Quod autem vides latitudinem meridianam 
Martis in perigeo epicycli tot gradibus superare 
septentrionalem latitudinem in eadem epicycli 
parte, causa est et epicycli amplitudo et éxzev- 


19ótrgs magna, et quod maximae latitudinis me- | 


ridianae terminus et perigeon eccentrici in eun- 
dem locum Zodiaci cadunt. Quare cum Mars 
terminum australis latitudinis attigit, simul est 


terrae proximus ratione eccentrici, Ubi si quando ' 


etiam imam partem epicycli tenet, duo simul 
eveniunt, ut et proxime ad terram accedat Mars, 
MeraxTH. Orzn. Vor. XIII. 

et meridianam latitudinem maximam habeat, eo 
quod propter hanc ipsam geminatam propinquita- 
tem epicycli, et propter eiusdem amplitudinem, 
plures in coelo partes arcni latitudinis respon- 
deant. Haec simul contigerunt nostra aetate 
anno Christi 1529. , quo anno Solymannus impe- 
rator Turcarum cum ingenti exercitu Austriam 
ingressus, Viennam aliquandiu frustra obsedit. 
Fuit enim tunc Mars mense Iulio in Aquario op- 
positus Soli, tenenti undecimum gradum Leonis. 
Dictum est autem supra, vicesimum septimum 
gradum Aquarii et terminum maximae latitudinis 
australis esse Marti, et perigei locum. — Et quia 
Soli tunc erat oppositus, fuit simul etiam in epi- 
cycli infima parte. Quare tunc Mars septem ferme 
gradibus ultra Eclipticam versus meridiem remo- 
tus conspiciebatur, — Erat et retrogradus, et in- 
usitata magnitudine et horrendo rubore corpus 
ipsius cernebatur, propter propinquitatem ad ter- 
ram, ita ut multi, causarum ignari, novam et 
prodigiosam stellam in coelo accensam esse, ali- 
qui etiam Cometam exarsisse crederent. Biennio 
tamen. post Cometa subsecutus est, quem verisi- 
mile est Martis adeo propinqui iumine excitatum 
et inflammatum fuisse, 

Haec d? tribus superioribus Planetis hoc loco 
dicta sufficiant, in quorum motibus certae leges, 
et harmoniae ad motum Solis, et aliae vices con- 
siderentur, quae ad usus animantium sapienter 
accommodatae sunt, Cur enim credamus hos Pla- 
netas divinitus ita conditos esse, ut cum circa 
apogea suorum deferentium feruntur, atque aterra 
longissime absunt, tunc Eclipticam transgressi, 
nostris verticibus propiores fiant? Nisi quod tunc 
oportuit illorum vires intendi radiorum rectitu- 
dine, quos altitudo immensa alioqui nonnihil de- 
bilitat? 

Sic cum terrae proximi fiunt Saturnus et 
Mars, detorquentur motu latitudinis a nostro 
vertice ultra Eclipticam versus meridiem, ne si 
ad radiorum efficaciam, quam ex propinquitate 
! habent, etiam eorundem rectitudo accederet, quae 
semper radiorum vires auget, Mars nimio aestu 
torreret et exureret terram, Saturnus nimio gelu 
constringeret diutius, et effoetam redderet ani- 
mantium sedem et corpora. 

Quare sic temperavit sapientissimus et be- 
nignissimus conditor naturae, horum Planetarum 
! effectiones certis motuum legibus, ut minus lae- 
dere res nascentes et animalia possint, 

Sed longum esset immorari his admirandis 
vicibus, quae certissima sunt divinae sapientiae, 
providentiae et bonitatis testimonia, quae in 
ipsis artibus, ubi haec accuratius traduntur, di- 
ligentius aspicienda sunt. 


Nunc pergo ad reliquos duos Planetas, Ve- 
nerem ct Mercurium, qui etsi multa habent cum 
tribus supremis communia, tamen cum quaedam 
etiam adepti sint peculiaria, separatim eorum na- 
tura et motus exponi debet. 


De duobus inferioribus Planetis, Venere et 
Mercurio. 


Cum in caeterorum Planetarum situ et or- 
dine fere universa antiquitas consenserit, in his 
duobus discreparunt sententiae, — Nam Plato et 
illum secutus Aristoteles collocant eos supra So- 
lem, quem volunt Lunae proximum esse. Moti 
sunt autem hac ratione, quod censuerunt Vene- 
ris et Mercurii stellas obiectu suorum corporum 
nobis partem aliquam Solis obscuraturas esse, si 
infra eum collocatae essent, cum ei toties qpniun- 
gantur. Hoc cum nulla aetate observatum sit, 
existimarunt rectius credi, has stellas supra Solem 
sitas esse, 

Sed antiquissimi, et postea secuti eruditi 
homines, maluerunt credere, has duas stellas in- 
ter duorum Inminum sphaeras ferri, nec moti 
sunt illa Platonicorum ratione, metuentium Solis 
obscurationem in harum stellarum cum Sole con- 
gressibus, cum eertum sit, eas frequentissime 
extra Eclipticam evagari, et raro ita coniungi cum 
Sole, ut in lineam ex visu nostro per centrum so- 
laris corporis eductam, incurrant, 


Sed ut hoc etiam accidat, sicut interdum 
fieri potest, tamen parvitas harum stellarum nul- 
lam partem Solis sensibiliter tegere, et visui no- 
stro adimere potest. — Nam ut diligentiores arti- 
fices tradiderunt, Veneris apparens diameter vix 
decima pars est diametri Solis, 


Deinde distantia Solis et Lunae, Ubi minima 
est, tamen continet semidiametros terrae mille 
ducentas fere, cum Lunae a terra distantia maxi- 
ma habeat tantum 64 semidiametros et sextantem. 
Cum igitur tantum spactum in medio luminum sit 
reliquum, verisimile est, hos duos Planetas in- 
teriectos esse, ut expleatur aliquo modo vastissi- 
mum illud intervallum, 

Verum alii quidam, cum viderent hos duos 
Planetas perpetuo Solem comitari, nec ab eo ul- 
ira certos terminos abscedere, crediderunt illos 
circa Solem tanquam circa suum centrum ferri, 
ita ut ipsorum sphaerae corpus Solis in medio 
inclusum habeant. Qui positus omnia horum 
Planetarum gouvóuevo. aptius ostendit, quam si 
vel supra Solem, vel infra eum horum Planeta- 
rum sphaerae collocentur. Sed nos retinemus 
antiquissimorum Astrologorum sententiam, quam 
Cicero quoque, Ptolemaeus et alii recentes Ma- 
thematici magno consensu sunt secuti, 


Dicimus igitur Venerem proxime infra So- 
lem, et sub hac Mercurium supra Lunae sphae- 
ram collocari. 


Etsi autem hi Planetae multis rebus conve- 
niunt cum caeteris Planetis, et praecipue cum tri- 
bus superioribus, tamen hoc habent peculiare 
ambo, quod perpetua observatione deprehensum 
est, eos non digredi a Sole toto coelo, ut ab eo 
aliquando per quadratum aut per trigonum di- 
stent, vel ex adverso cernantur, sed habere cer- 
tas metas, ultra quas a Sole non excurrunt, Sem- 
per enim Venus citra quinquagesimum, Mercu- 
rius vero citra tricesimum gradum Solem comita- 
tur, nec longiore intervallo illum vel antecurrit, 
vel sequitur. 

Ex hac observatione etiam. animadversum 
est, horum trium Planetarum, Solis, Veneris et 
Mercurii, eandem esse lineam medii seu aequalis 
motus, hoc est, centra epicyclorum semper cir- 
cumferri cum linea aequalis motus Solis. Unde 
etiam dicitur horum trium Planetarum esse per- 
petua coniunctio, secundum medium seu aequa- 
lem ipsorum motum. 

Ex hoc illud quoque sequitur, quod tempus 
periodicum centri epicyclorum in his duobus Pla- 
netis prorsus est idem et aequale cum periodo So- 
lis, qui suo motu aequali annuum nobis tempus 
exacte describit, Quare et horum Planetarum 
curriculum per Zodiacum annuo spacio absol- 
vitur, 


Propter hanc cum Sole cognationem vocan- 
tur Venus et Mercurius a Platone 1000gouo:, 
óuód Quot xoi Sivdgouot v TAL. 

Caeterum privatim Venus dicitur £vcgópoc 
et qocgógos , latine Lucifer, quando mane ante 
Solis exortum conspicitur, diem praenuncians et 
maturans. Rursus eadem vocatur £ozegoc, Lati- 

nis Vesper et Vesperugo, quando post Solis occa- 
sum fulgens lucem prorogat, ut ait Plinius, qui 
de viribus huius stellae etiam hoc addit: Huius 
natura cunctà generantur in terris. Nanque in 
alterutro exortu genitali rore conspergens, non 
terrae modo conceptus implet, verum animantium 
quoque omnium stimulat, Et Ptolemaeus quoque 
tribuit ei vim leniter calefaciendi et humectandi, 
inquiens: Jeguoívs, uev yàg rio£uo 0t 5v. £y- 
yürnco viv ngóc vóv ijjuov, uova Ó6 oygoivet 
xoagénsg 7 otkijyn, 0ià v0 uéysDog vOv idiov 
qoróàv. 

Mercurius autem orzíAfjov a Graecis dicitur, 
et £epóc égutoU , et &óAAov0s xUzAog, cui Ástro- 
logi tribuunt vim excitandi flatus, et naturam ita 
versatilem, ut imitetur qualitates earum stellarum, 
cum quibuscunque fuerit coniunctus. Sic enim 
inquit Ptolemaeus: ó02 vo égutoO Og ininav iE 
cov nové u£v £noowrixóg zovohou[Wevevoi, zoi 
zÓv Oygdwv &vonorixóg, Oià vÓ undénore noAo 
1üg voO Tiíov Osguaoíag xoà uijzos &qiora- 
cOo., nori 0£ e$ (ygovtizóc, ÓiG 10 vjj nspi- 
y&or&cr ooo Tíjs celivng éniztioO ot, voytioc 
0? noia 9o vàc i Guqóreoo uevoJolàc, nvev- 
porousvoc, dioneg OnO cijc negli eUrOv ToU 
ó$vzurmotog. 

Tribuuntur autem his Planetis totidem or- 
bes, quot tribus superioribus, et eorum orbiura 
similes revolutiones versus easdem mundi par- 
tes, sicut supra de tribus supremis Planetis di- 
ctum est, nisi quod in Mercurio constituitur du- 
plex dzóyeov, unum eccentrici deferentis epi- 
cyclum, alterum aequantiscirceuli. Cumque utrun- 
que &ztóy&or deprehensum sit mobile, opus fuit 
diversis orbibus, illa puncta maximae distantiae 
a terra promoventibus. Ponuntur igitur in Mer- 
curii sphaera duo extremi circuli, extimus et in- 
timus, aliqua ex parte mundo concentrici, qui de- 
ferunt &zóyetov aequantis, illo tardissimo motu 
octavae sphaerae, quo etiam &nóytuat trium su- 
periorum variari diximus, ab occidente versus 
orientem, seu elc «à értóueva. 

His orbibus introrsum contigui sunt alii duo 
prorsus Ézzevvgor, qui dicuntur deferentes dzó- 
yeov ixxévtQov, qui super peculiari centro cir- 
cumferuntur contrario motu, ab oriente in occi- 
dentem, seu &c 1Ó 7tgoryoUuevo, quolibet inte- 
gro anno unam periodum absolventes, quod Mer- 
curius cum Luna commune habet. Sicut enim 
deferentes apogeon Lunae, singulis mensibus cir- 

cumeuntes ab oriente versus occidentem secum 
circumferunt in parvo ávculo centrum deferentis 
epicyclum, ita ut eo motu cpicyclus in deferente 
suo describat figuram lenticularem: [ta hi Mer- 
curii orbes deferentes apogeon eccentri«i singu- 
lis annis semel Zodiacum percurrunt conltà ordi- 
nem signorum, atque secum circumferunt ab 
oriente versus occidentem centrum quinti orbis 
deferentis epicyclum Mercurii, propter quam 
mobilitatem huius centri, quod circuitione sua 
annua arctissimum circulum describit extra cen- 
irum mundi, sequuntur quaedam diversa non so- 
lum a caeterorum Planetarum omnium, sed etiam 
a Lunae consuetis phaenomenis, cum qua tamen 
quod ad hanc circumvolutionem centri DetdPertis 
et descriptionem parvi circuli attinet, Mercurius 
habet maximam similitudinem. 


Nam etsi epicyclus Mercurii in apogeo sui 
deferentis est, quoties attingit punctum alterius 
apogel in aeqante, ac tum longissime distat a cen- 
tro mundi: tamen quando ad locum perigei diame- 
traliter oppositum pervenit (quod fit post seme- 
stre) , non est tunc terrae seu centro mundi proxi- 
mus, sed fuit propior iam ante duos menses, 
quando distabat ab apogeo aequantis intervallo 
quatuor signorum Zodiaci, et rursus post alios 
duos menses fit terrae proximus, quando in altero 
latere ab eodem apogeo aequantis abest intervallo 
4 signorum. 


Cumque Lunae epicyclus, propter illam cen- 
tri mobilitatem, in qualibet revolutione menstrua 
bis sit pariter et in apogeo et in perigeo sui defe- 
rentis: Mercurii epicyclus aliter se habet, id quod 
mireris, Nam etsi in una revolutione eccentrici, 
epicyclus Mercurii bis attingit loca ad terram 
proxime accedentia, tamen semel tantum est a 
terra remotissimus, tum videlicet, cum attingit 
apogeon aequantis, quod fuit tempore Ptolemaei 
in decimo gradu Librae, nunc autem a recentissi- 
mis observatoribus inventum est in nono gradu 
sequentis signi Scorpii. Cumque ad oppositum 
locum Zodiaci pervenit, scilicet, ad nonum gra- 
dum Tauri, non est terrae proximus, sed in aliis 
duobus punctis a loco apogei utrinque et a se in- 
vicem quatuor signorum intervallo distantibus 
videlicet in 9. gradu Piscium et 9, gradu Cancri. 


In medio horum circulorum deferentium 
apogeon eccentrici, situs est quintus orbis, totus 
eccentricus, qui epicyclum circumfert quotannis 

semel cum Sole, ut dictum est, super centro mo- 
bili, quod cum proximur est centro mundi, tri- 
bus gradibus ab eo distat, sed cum longissime 
abest, 9 gradibus a centro mundi distat. Propter 
hanc centri mobilitatem fit, ut epicycli ambitus 
describat figuram non circularem, ut in caeteris 
PJanetis superioribus omnibus, neque lenticula- 
rem et aequaliter compressam circa medium, ut 
in Luna fit, sed ovalem figuram, inaequaliter ro- 


tundam, cuius pars circa apogeum est latior, et. 


circa perigeum arctior. 

Hoc motu eccentrici tam inaequali fit, ut 
epicyclus Mercurii altissime a terra sustollatur, 
quando tenet apogeon aequantis in 9. gradu Scor- 
pii, quod contingit quotannis mense Octobri, et 
rursus admoveatur ad terram adeo prope, ut qua- 
draginta terrae sernidiametris propinquior nobis 
fat, quam fuit in apogeo. Accidit autem haec 
Mercurii ad terram proxima accessio quotannis 
bis, semel cum tenet centrum epicycli nonum 
gradum Piscium, et iterum cum percurrit 9, gra- 
dum Cancri, quod fit mense Februario et Iunio, 
quibus mensibus, utinfra dicetur, etiam digres- 
siones seu distantiae Mercurii a Sole longissimae 
fiunt, et haud dubie corpus quoque illius grandius 
apparet, ubi cernitur. 

Sed Venus orbium numero et situ nihil a 
tribus superioribus differt, habet etiam unum 
apogel locum, et quidem iuxta quorundam recen- 
tium sententiam communem cum Solis apogeo, 
quod hac aetate in 7. gradu Caneri constitutum esse 
recentissimi artifices tradiderunt, Quare centrum 
epicycli Veneris cum Sole in primis partibus. 
Capricorni paulo post brumam ad terram accedit 
proxime, ut suo calore frigoris vim mitiget, et 
terram foecundo humore conspergat efficacius ex 
propiore intervallo. Fit autem nobis propior 
tunc, quam cum in apogeo fuit, spacio ferme 17 
semidiametrorum terrae. 

Praeter hos orbes Venus et Mercurius epi- 
cyclos habent, in quibus feruntur sicut tres reliqui 
Planetae, in superiore parte secundum signorum 
ordinem, in inferiore vero parte contra signorum 
ordinem, Sed non servant illam legem in perio- 
dis, quam perpetuo sequuntur tres superiores, ut 
coniuncti cum Sole teneant summas apsides epi- 
cyclorunf, et eidem oppositi retrogradi sint, et 
imas apsides seu perigea epicyclorum occupent, 
sed hi duo feruntur suis quibusdam peculiaribus 
legibus et diversis, ita ut Venus unam in epicyclo 

suo periodum absolvat paulo amplius quam 19 
mensibus, hoc est, diebus 583, horis 22, 

Nam diurno motu in epicyclo suo Venus pro- 
grediens conficit minuta 37 fere, quod curriculum 
ne breve existimetur esse, sciendum est, epicy- 
clum Veneris adeo esse amplum, ut eius diameter 
contineat (diametros terrae 5702. ^ Quare am- 
bitus epicycli maximus continet diametros terrae 
1794 fere, qui numerus si in 360 gradus distribue- 
tur aequaliter, ostendet unius gradus arcum in epi- 
cyclo aequari paulo minus quinque diametris terrae, 

Unde postea colligitur, diurnum curriculum 
Veneris in epicyclo, quod diximus fere 87 minu- 
torum esse, continere longitudinem trium diame- 
trorum terrae, Hinc aestimari velocitas Veneris 
potest, quae in hora una tantum spacium in suo 
epicyclo percurrit, quanta est diametri terrae 
octava pars, quae continet amplius ducentis mil- 
liaribus germanicis. 

Mercurius vero percurrit totum suum epi- 
cyclum paulo citius, quam quatuor mensium spa- 
cio, hoc est, diebus 115, horis 21. lta ut quo- 
tidie in epicyclo conficiat motu aequali gradus 
tres, minuta sex, Ita multo existimatur velocior 
Mercurius in suo' epicyclo quam Venus, propter 
epicycli parvitatem, cuius diameter aequat longi- 
tudine diametros terrae quinquaginta et bessem. 
Ambitus igitur huius epicycli continet diametros 
terrae 159 et quadrantem ferme, Unde colligitur 
unius gradus arcum in epicyclo Mercurii aequari 
nondum toti semidiametro terrae, sed tantum 
milliaribus 760 germanicis, Percurrit igitur Mer- 
curius in suo epicyclo quotidie spacium longitu- 
dine aequale non totis duabus diametris terrae, 
sed tantum milliaribus germanicis 2356. In una 
vero hora peragrat milliaria germanica 98, 

Iam si conferes utriusque Planetae. motum 
in epicyclo, cernes Venerem in hora una duplo 
longius spacium percurrere quam Mercurium, qui 
tamen existimatur ferri in epicyclo velocius, cum 
ipse tres gradus et dextantem quotidie, Venus au- 
tem paulo amplius quam dimidium unius gradus 
conficiat. Sed causa est, quod unus gradus epi- 
cycli Veneris decuplo est maior quam unus gradus 
in epicyclo Mercurii, Habet enim Venus omnium 
Planetarum maximum epicyclum, ratione reli- 
quorum suorum orbium.  Qualium enim semi- 
diameter eccentrici Veneris habet partes 60, ta- 
lium semidiareter epicycli habet 43 partes. Hoc 
est, si semidiametro epicycli adderentur 17 par- 

tes sexagesimae, aequales essent futuri orbes duo, 
epicyclus, et hunc deferens eccentricus. 

Diximus autem supra, centrum epicycli Ve- 
neris ratione perigei eccentrici propius fieri terrae 
17 semidiametris terrae, Mercurii autem quadra- 
ginta fere. Sed hic rursus consideretur insignis 
diversitas, qua hi duo Planetae motu suorum epi- 
cyclorum aliquando ad terram proxime admoven- 
tur, aliquando procul ab ea in altum subvehun- 
tur. Nam ratione epicycli Mercurius amplius 
50 diametris terrenis propior est nobis, cum te- 
net imam epicycli apsidem, quam cum in illius 
summo fastigio versatur. Atque has vices pro- 
pinquitatis et altitudinis in epicyclo Mercurius 
post binos semper menses alternat, ut cum initio 
Tanuarii fuit in summa apside, post 8 hebdomades 
circa initium Martii fit in ima parte epicycli, et 
post alios duos menses circa initium Maii rursus 
in fastigio epicycli, ita ut quolibet anno ter no- 
bis fiat propinquus ratione epicycli. 

Venus autern quingentis et septuaginta terre- 
nis ad nos accessit propius, quando imam par- 
tem sui epicycli tenet, et totidem diametris abest 
longius a terra, quando ad fastigium sui epicycli 
evecta est, Has autem vices permutat decimo 
quoque mense, ut cum principio Ianuarii fuit in 
sum:ina apside sui epicycli, post novem menses 
circa medium Octobris imo epicyclo conspiciatur 
a nobis et maior et clarior, utpote ex multo pro- 
piore loco apparens. 

Quod si Venus epicycli sui imam partem te- 
nuerit circa brumam, quo tempore illius epicyclum 
cum Sole esse terrae proximum supra diximus, fit 
Veneris omnium maxima propinquitas ad terram, 
ita ut absit tantum 106 senmidiametris terrae, cum 
alioqui quando utrunque tenet apogeon, eccen- 
trici et epicycli, a terra absit 1880 semidiametris. 

Ita si Mercurius in perigeo epicycli fuerit eo 
tempore, quando epicyclus proxime ad terram 
accessit, quod bis in anno fieri diximus rnense Fe- 
bruario et lunio, tunc quam potest omnium 
proxime Mercurius ad terram se demisit, ita ut 
absit a terra tunc 65 fere semidiametris terrae, 
cum alias, quando et eccentrici et epicycli apo- 
geon tenet, absit a terra 206 semidiametris. 

His tam insignibus mutationibus altitudinis 
et propinquitatis horum Planetarum haud dubie 
etiam effectiones in elementis et mixtis corporibus 
congruere conspicerentur, si quis diligenter ob- 

fectus horum Planetarum cum diverso ipsorum 
situ ad terram conferret. 

Dictum est autem supra, horum Planetarum 
semper mediam esse cum Sole coniunctionem, hoc 
est, Solem, Venerem et Mercurium habere li- 
neas aequalium motuum perpetuo in eodem loco 
Zodiaci secundum longitudinem, Unde sequitur, 
hos Planetas non posse a Sole longius discedere, 
quam quanta est epicycli semidiameter, quod qui- 
dem in Venere perpetuum est, cuius epicycli cen- 
trum propemodum semper est in linea veri motus 
Solis, quae transit per corpus Solis. Quod enim 
non adfert differentiam trium minutorum, id hoc 
loco pro nihilo reputabitur. 

Ut autem intelligas hanc digressionum ratio- 
nem, imaginare duas lineas ab eodem centro mun- 
di eductas, unam quidem per centrum Solis et 
propemodum etiam per centrum epicycli Veneris, 
alteram. vero per centrum stellae Veneris ad coe- 
lum usque excurrere, has cogita coniunctas esse 
tum, cum Venus apogeum sui epicycli tenet. In- 
de cum Venus a Sole discedit, etiam lineae hae 
distabunt subinde ampliore intervallo, donec li- 
nea Veneris oram epicycli in sinistro latere con- 
tinget tantum, et non secabit, ut prius, Et tunc 
erit in termino longissimae distantiae a Sole, a 
quo puncto contactus discedente Venere ad imam 
partem sui epicycli, haec linea iterum ad Solem 
regreditur, cumque venerit ad perigeum epicycli, 
rursus cum Sole coniungitur. [nde ascendente 
Planeta a perigeo epicycli, haec linea verum lo- 
cum Veneris monstrans, iterum a Sole in alterum 
latus abscedet tamdiu, donec extremam oram epi- 
cycli in latere dextro attinget, ille jam rursus erit 
terminus longissimae distantiae aSole, a quo loco 
Venere ascendente altius in epicyclo, prius dicta 
linea ad Solem iterum adpropinquabit, donec as- 
secuta apogeon epicycli Soli iterum coniungitur, 
Itaque semper erit maxima digressio Veneris illud 
in coelo spacium, quod respondet semidiametro 
epicycli, seu quod complectuntur duae lineae ex 
eodem centro mundi eductae, quarum una tran- 
sit per centrum Solis et epicycli, altera accumbit 
uni laterum epicycli, ita ut attingat epicyclum 
tantum, non secet, 

Sed quia has lineas diducit eo ampliore inter- 
vallo semidiameter epicycli, quo propius ad com- 
mune centrum mundi accesserit, et easdem pro- 
pius coniungi patitur, quo longius a centro mundi 


servatis his altitudinis et humilitatis vicibus, ef- | recedit, facile aestimari hinc potest, has Óia01& otis 

Veneris a Sole inaequales esse, et quidem mino- 
res, quando centrum epicycli fertur circa apogeon 
eccentrici, maiores vero circa perigeon eccentrici. 

Ponit autem Ptolemaeus minimam Veneris 
àn0ct«0ity, quae contingit in apogeo eccentrici, 
arcum Eclipticae continentem gradus 44, mi, 25. 
Maximam vero, quae contingit in perigeo eccen- 
trici, continentem gradus 47, mi. 85. Vides exi- 
guam esse minimae et maximae distantiae diffe- 
rentiam, cuius causaest, quod Venus admodum 
parvam habet eccentricitatem, 

Sed Mercurii digressiones, etsi propter par- 
vitatem epicycli breviores sunt, quam Veneris, 
habentis multo ampliorem epicyclum, tamen ma- 
iorem continent inaequalitatem arcuum in coelo 
respondentium  semidiametro epicycli, propter 
magnam eccentricitatem Mercurii, quae aliquan- 
do novem partes sexagesimas semidiametri eccen- 
trici continet, aliquando, cum minimalest, tan- 
tum tres,  Variatur enim eccentricitas Mercurii 
propter mobilitatem centri eccentrici. 

Deinde inaequalia sunt spacia digressionum 
Mercurii non tantum propter accessum epicycli 
ad centrum mundi et recessum, sed ideo etiam, 
quod centrum epicycli non ita adhaeret lineae veri 
loci Solis, ut in Venere fere accidit, sed ab eo 
ultro citroque aliquando plusculis gradibus abesse 
potest, qui gradus vel addendi, vel adimendi ar- 
cui, qui semidiametro epicycli respondet, dzt0- 
c1c tis Mercurii insigniter inaequales efficiunt, 

Sed Ptolemaeus ponit terminum minimae 
&nocrécsog Mercurii, quae circa apogeum con- 
tingit, arcum Zodiaci continentem gradus tantum 
16 et minuta 8. Maximae autem distantiae, 
quae fit in locis, ubi proxime Mercurius ad ter- 
ram accedit, arcum constituit continentem gradus 
27, mi. 37. Dictum autem supra est, in quibus 
partibus Zodiaci epicyclus Mercurii ad terram 
proxime accedat, et quibus id mensibus contin- 
gat, videlicet, circa 9 gra. (t et 9 grad, Cancri, 
quae loca epicyclus attingit mense Februario et 
lunio, quod ideo repeto, ut si qui observare ap- 
paritiouem Mercurii volunt, qui rarissime in his 
regionibus conspicitur, scire possint, quibus id 
temporibus facere debeant, tum videlicet, cum 
propter propinquitatem epicycli ad terram et cor- 
pus Mercurii maius cernitur, et longiores ipsius 
a Sole fiunt digressiones, Nam extra haec tem- 
pora maximarum digressionum, Mercurius non 
ita procul a Sole removetur, ut egrediatur illos 

limites, intra quos constitutae stellae a fulgore 
vicini Solis obscurantur, unde fit, ut rarissime 
appareat, praesertim in his regionibus, quarum 
horizon obliquior est, et raro ita ab exhalationi- 
bus liber, ut stellas vicinas Soli orienti aut occi- 
denti conspiciendas praebeat. ^ Accedit et haec 
causa, cur rarius videatur Mercurius in his septen- 
trionalibus regionibus, quod plerunque ultra 
Eclipticam versus meridiem deflectit, ut paulo 
post dicetur, 

Sed Venus, quae et corpus ' grandius habet, 
et plerunque versus septentrionem magis latitu- 
dine sua declinat, et longius a Sole digreditur, 
semper fere conspicua est, Imo quod mirum est, 
aliquando non totum biduum obscuratur, quando 
Soli coniungitur habens latitudinem magnam, ita 
ut vesperi post occasum Solis conspecta, inter- 
jectis duabus noctibus, mox altero die mane ante 
Solis ortam cernatur. — Quin etiam, quod plus 
est, in regionibus serenioribus fieri aliquando 
potest, maxime circa primos gradus Arietis, ut 
initio et fine eiusdem noctis cernatur Venus, hoc 
est, ut et vesperi post Solis occasum conspicua 
$it, et eundem praetercurrens mane ante ipsum 
exorientem rursus appareat supra horizontem, 
Sed ibi necesse est et Venerem esse in septentrio- 
nali latitudine 6 gr. 20 min. habente minimum, 
et celeritatem motus in epicyclo accedere, quam 
habet Venus circa perigeum epicycli ideo praeci- 
pue, quod diurno motui Veneris in ima parte 
epicycli multo maius spacium in coelo respondet, 
quam in summa epicycli apside. Quo tempore 
etiam corpus ipsius grandius videtur et lumen 
fulgentius. Idem de Luna dicitur, quod eodem 
die nova et vetus conspici possit, concurrentibus 
omnibus causis, apparitionem eius primam ma- 
turantibus post coniunctionem, de quibus supra 
dictum est, 

Sed hic etiam ortus et occasus discernuntur, 
non horum tantum Planetarum causa, sed etiam 
trium superiorum, Primum autem de vocabulo 
monendi sunt iuniores, ut sciant hic ortus appel- 
lari apparitiones primas, seu novas earum stella- 
rum, quae aliquandiu radiis Solis obscuratae fue- 
rant, quos ortus nunc nova voce in scholis appel- 
lant heliacos. 

Sic etiam cogitent occasus hic dici earum 
stellarum, quae aliquanto ante supra horizontem 
mane vel vesperi conspicuae fuerant, primas seu 
novas obscurationes, evenientes ob accessum vel 

Solis ad stellas, vel stellarum ad. Solem. 
occasus vulgo heliacos vocant, 

Discernuntur autem hi ortus et occasus in 
duo genera, .Vocantur enim alii ortus matutini, 
alii vespertini, Similiter dicuntur et occasus ma- 
tutini et vespertini, 

Estque ortus matutinus, &vevoÀ] éco, 
quando stella mane ante ortum Solis supra hori- 
zontem iterum conspicitur, quae paulo ante 
propter Solis vicini fulgorem non cernebatur, 

Ortus vespertinus, &veroàÀrn éonegío est, 
quando stella apparere incipit vesperi mox sub 
occasum Solis, quae prius aliquot diebus propter 
Solis propinquitatem non cernebatur. Hi ortus 
ambo stellarum non procul ab Ecliptica disceden- 
tium semper coniunctionem ipsarum cum Sole se- 
quuntur, 

Occasus matutinus, óvoig vel xgUwyuc. éco 
est, quando stella ita prope ad Solem accedit, ut 
cum prius mane ante Solis ortum cerneretur, am- 
plius conspici desinat. 

Occasus vespertiuus, Óvou 7] zgUwic. éozte- 
Qíc est, quando stella antea conspicua vesperi 
post Solis occasum, ita fit propinqua Soli, ut 
visum nostrum effugiat. 

Hi occasus ambo in stellis vicinis Eclipticae, 
semper ipsarum cum Sole coniunctionem prae- 
cedunt. 

Nunc consideretur discrimen, 

'Tres superiores Planetae, qui non ita ad 
Solis viciniam alligati sunt, sed libero incessu per 
totum Zodiacum vagantur, (nisi quod in epicyclo 
suum cursum accommodant ad Solis motum) 
oriuntur tantum matutino ortu, et occidunt tan- 
tum vespertino occasu, ut stellae coelo adfixae. 
Praecedit autem occasus vespertinus in tribus su- 
perioribus, quos tardius incedentes Sol tandem 
assequitur, et accedens primum fulgorem eorum 
hebetat, sed tamen aliquandiu adhuc post suum 
occasum ipsos supra horizontem conspicuos re- 
linquit, quo tempore vocantur éoztéguo, et énó- 
| p&vor, et minuti lumine,. cuius tamen appellatio- 
nis etiam haec causa esse potest, quae supra dicta 
est, quod Sole propius accedente, tres superiores 
in fastigia suorum epicyclorum attolluntur, unde 
postea necesse est propter altitudinem, eorum 
corpora cerni minora et minus fulgida, 

Tandem propius accedens Sol prorsus eos 
suo splendore occultat, ut vesperi post Solis oc- 
casum non amplius appareant, sicut antea. — Et 

tunc quidem dicuntur occidisse occasu vespertino, 
aquo tempore vocantur écvyor, vulgo com- 
busti, donec iterum incipiant conspici, id quod 
tum demum fit, cum Sol post coniunctionem 
praetergressus, eos, ut tardiores, post se reliquit 
tanto intervallo, ut rursus cerni possint. "Tunc 
oriri dicuntur matutino ortu, vocantur et &o: et 
zt9oryOUU&vor, et aucti lumine, non ideo tantum, 
quod Sol ab eis digrediens minus minusque eorum 
lumen hebetat, sed etiam quod ipsi tunc de arce 
epicyclorum suorum; descendentes, terrae inci- 
piunt esse propiores, unde et magnitudine et ful- 
gore fiunt magis conspicui, 

Sicut autem tres superiores tantum occidunt 
occasu vesperlino, et oriuntur ortu matutino: 
ita econtra Luna occidit tantum occasu matutino 
et oritur ortu vespertino, propter celeritatem 
suam, qua longe vincens Solis cursum assequi- 
tur eum postremis diebus mensis, quibus mane 
ante Solis ortum ipsa aliquandiu conspicitur vi- 
cina horizonti, donec propius accedens tota oc- 
cultatur. Deinde post coniunctionem a Sole di- 
gressa vesperi post Solis occasum iterum incipit 
emergere, idque alias serius, alias maturius, ut 
supra dictum est. 

Sed hic etiam consideranda est differentia: 
Reliqui quinque Planetae a vicino Sole ita obscu- 
rantur, ut ipsi quidem suum lumen non amittant, 
sed tantum splendore lucis solaris obruantur et 
tegantur, sed Luna accedens ad Solem propius, 
non modo vincitur copia lucis solaris, sed etiam 
lumen suum amittit, hoc est, illam partem sui 
corporis, quae luce solari perfusa est, totam ipsi 
Soli obvertit, et ad nos alteram partem luce ca- 
rentem convertit, ]ta fit, ut Luna circa con- 
iunctionem nostris oculis prorsus subtrahatur. 

Sed duo inferiores, Venus et Mercurius, 
omnes has differentias ortuum et occasuum reci- 
piunt, et praeterea etiam more trium superiorum 
omnes alias vices stationum , recti incessus, et 
reciprocationis obeunt, cum, ut supra dictum 
est, ita ad Solis propinquitatem alligati sint, ut 
ab eo fere non longius digredi possint, quam 
quanta est epicyclorum amplitudo. Perpetuo igi- 
tur quasi satellites, qui ministerio et custodiae 
corporis regii praefecti sunt, circa Solem versan- 
tur, et modo ad eum accedunt, tanquam mandata 
accepturi, aut ministerium aliquod praestaturi, 
modo rursus ab eo excurrunt, quasi speculandi 
causa emissi , ut viae pericula explorent, unde 

tamen, ne longius a Regis custodia evagentur, 
mox iterum quasi revocati ad Solem approperant. 
His accessibus et recessibus binos ortus et occasus 
in unaquaque revolutione epicycli absolvunt, hoc 
videlicet ordine: 

Quando post longissimam digressionem in 
dextro, hoc est, occidentali latere epicycli, ascen- 
dentes ad Solem accedunt, dicuntur zt9orjyoUue- 
vo. et got, et minuti lumine, quo tempore eliam 
recto cursu incedunt, et ad apogeon epicycli sui 
simul et ad Solem contendentes, ante ipsius or- 
tum conspiciuntur tamdiu, donec metas illas at- 
tingunt, ultra quas progressi, vi luminis solaris 
tecti occultantur. — Hic est occasus matutinus, 
praecedens ipsorum cum Sole coniunctionem, sub 
quam etiam epicyclorum suorum apogea attin- 
gunt, et üztcvyor dicuntur. Inde Solem praeter- 
gressi, ab apogeo epicycli descendunt, et cum 
attigerunt terminos, ultra quos distantes a Sole, 
vesperi post occasum Solis rursus conspici pos- 
sunt, dicuntur oriri ortu vespertino, et appel- 
lantur tunc éozégio, et éóusvor, et aucti lu- 
Tnine, 

Atque hoc modo recto cursu a Sole abeunt, 
donec attingunt eum locum sinistri seu orientalis 
lateris in epicyclo, quem monstrat linea educta ex 
centro mundi, epicyclum contingens, Hic locus 
cum sit terminus longissimae digressionis, non 
concedit his Planetis ulteriorem a Sole evagatio- 
nem. Quare ibi cursum inhibent, et paulo post 
facti stationales eodem modo, ut de tribus supe- 
rioribus dictum est, mox reciprocare incipiunt, 
atque ita ad Solem iterum accedere, quo tempore 
adhuc éozégio, et éóuevo, appellantur, donec 
adeo Soli propinqui fiunt, ut a radiis eius occul- 
tentur, Tunc autem occidere occasu vespertino 
dicuntur, et jtevyoi fiunt, ac postea Soli iterum 
coniunguntur, quando sunt in ima parte epicycli, 
a qua ascendentes usque ad terminos, intra quos 
cerni possunt, mane ante Solis ortum denuo con- 
sSpiciuntur, quo tempore dicuntur oriri ortu ma- 
tutino, et vocantur iterum £o et ztgoryoUutrot, 
et adhuc contra ordinem signorum incedunt, 
a Sole longius abeuntes usque ad locum secundae 
stationis, ubi inhibentes gradum, etiam paulo 
post alterum terminum maximae digressionis in 
dextro latere attingunt, quem monstrat linea ex 
centro terrae emissa, et epicycli oram contin- 
gens. A quo loco redire ad Solem recto incessu 
incipiunt, ad easdem prorsus vices, ut dictum est. 

Ex hac narratione intelligi potest, quod Ve- 
nus et Mercurius, etsi celeritatem motus sui in 
epicyclis non attemperant ad Solis cursum, tamen 
ipsum ceu Regem suuni in hoc observant, quod 
quoties illi coniunguntur, semper in apogeo aut 
perigeo, sui epicycli reperiuntur, et hunc servant 
ortaum et occasuum ordinem, ut post coniunctio- 
nem, quae fit in apogeo epicycli, oriantur pri- 
mum vespertino ortu, ac deinde reciprocantes 
a termino longissimae distantiae a Sole, occidunt 
vespertino occasu, quo tolo tempore dicuntur 
éonégtot et éntóuevot, 

Post alteram coniunctionem, quae fit in pe- 
rigeo epicycli, oriuntur primum ortu matutino, 
et a termino maximae digressionis redeuntes ad 
Solem, occidunt occasu matutino, quo toto tem- 
pore vocantur £dot et 7tQoryovuvot. 

Hactenus diximus de motibus horum Plane- 
tarum, quos habent in longitudinem, ab occi- 
dente in orientem et econtra super diversis orbi- 
bus, ecceniricis et epicyclis. Nunc pauca ad- 
demus etiam de motu eorundem in latitudinem, 
quem habent magis varium, quam is est, quo 
Luna et tres superiores deflectunt ab Ecliptica 
versus septentrionem et meridiem, Sed tamen 
quia haec ratio latitudinum facile intelligi poterit 
ex lis, quae supra sunt dicta, erimus hic bre- 
viores. 

'Triplicem repererunt artifices in Venere et 
Mercurio latitudinis rationem, quarum unam ec- 
centricis horum Planetarum, alias duas epicyclis 
tribuunt, et docendi causa vocabulis discernunt, 
appellantes eccentrici declinationem ab Ecliptica 
deviationem, quam Ptolemaeus £yzAwguv T00 ix- 
zévrQov vocat, sed epicycli unam latitudinem, 
qua apogeum et perigeum illius a plano eccentrici 
declinat, vocant [nclinationem, Ptolemaeus si- 
militer, ut priorem latitudinem, vocat &yxàioi* 
ToU imzÜzAov. 

Alteram epicycli latitudinem, qua puncta in 
lateribus epicycli media inter apogeum et peri- 
geum ab eccentrici plano recedunt, appellant Re- 
flexionem, Ptolemaeus vocat distincta appella- 
tione 4ó&ooiy , obliquationem. 

Prima latitudo. ÉyxAtoig v00. ixxértQov seu 
deviatio, est, qua planum eccentrici super dia- 
metro mundi movetur ita, ut apogeum eius 
a plano Eclipticae recedat et rursus accedat, motu 
simili cunarum agitationi, ac huius latitudinis 
nodi utrinque quadrante circuli, seu 90 gradibus 

ab apogeo aequantis distant,- et in Venere qui- 
dem, cuius apogeon cum Solis apogeo coniunctum 
creditur, ascendens seu attollens nodus est in 7. 
gradu Arietis, descendens seu devehens in 7. 
gradu 2, ln Mercurio vero, cuius apogeon ae- 
quantis diximus esse in nono gradu Scorpii, at- 
tollens nodus est in nono gradu Qj, devehens au- 
tem in gradu 9. signi oppositi s. 


Est autem huius deviationis haec perpetua 
lex, ut cum centrum epicycli in nodis est, una 
sit et Eclipticae et eccentrici plana superficies, el 
nulla latitudo eccentric; Sed cum epicyclus 
a nodo dextro versus apogeon eccentrici procedit, 
ipse eccentricus paulatim ab Eclipticae plano de- 
clinat, et ultra Eclipticam profert epicyclum, Ve- 
neris quidem semper versus septentrionem, Mer- 
curii vero versus meridiem. Maxima autem con- 
tingit eccepntrici £yzALo:g seu deviatio, cüm cen- 
trum epicycli fuerit in apogeo vel perigeo aequan- 
tis, in Venere quidem utrobique septentrionalis, 
continens minuta 10, in Mercurio vero meridio- 
nalis continens min. 45. 


Haec mobilitas eccentrici accedentis ad 
Eclipticae planum et recedentis, est propria ho- 
rum Planetarum, non communis cum tribus su- 
perioribus, quorum eccentrici servant eadem per- 
petuo intervalla declinationis maximae a plano 
Eclipticae. 


Secunda latitudo, ÉyziL0Lg TÓYv éuxoxiov 
seu inclinatio, similis est, quod ad motum atti- 
net, eccentrici mobilitati, et convenit cum epi- 
cyclorum motu, quo tres superiores Planetae suas 
latitudines permutant, — Nam et in his Planetis 
linea apogei et perigel veri super diametro longi- 
tudinum mediarum epicycli, a plano eccentrici 
evagatur, ita ut apogea et perigea epicyclorum 
a plano eccentrici declinent modo versus austrum, 
modo versus septentrionem, sed hac lege, ut nus- 
quam a plano eccentrici abscedant, quando cen- 
trum epicycli est in apogeo eccentrici. 


Inde vero recedente epicyclo, apogeon eius 
incipit deflectere a plano eccentrici, in Venere 
quidem versus septentrionem, in. Mercurio vero 
versus meridiem, crescente semper latitudine, do- 
nec centrum epicycli attingit nodum sinistrum, 
ibi enim, cum nulla est eccentrici deviatio, ma- 
xima est epicycli inclinatio, Veneris septentrio- 
nalis continens in apogeo epicycli 1, gr. 3 min., 
in perigeo epicycli gr. 6, min. 22. Mercurii vero 

meridionalis continens in apogeo epicycli gr. 1 
min. 46, in perigeo gr. 4, min. 5. 

Riecedente autem centro epicycli a nodo sini- 
stro versus infimam partem eccentrici, haec lati- 
tudo iterüm minuitur, donec epicyclus attingit 
perigeum, ubi iterum nulla est epicycli inclina- 
tio, quando tamen est maxima eccentrici de- 
viatio. 

Sed epicyclo ab ima parte eccentrici ascen- 
dente, etiam apogeum epicycli incipit denuo 
a plano eccentrici recedere, in Veneris epicyclo 
versus meridiem, in Mercurii versus septentrio- 
nem, crescente semper hac inclinatione epicycli, 
donec ad alterum nodum dextrum perveniat, ubi 
nulla est eccentrici deviatio, et maxima epicycli 
inclinatio, continens totidem gradus et minuta, 
quot prius sunt commemorata, 


LI 


Terliia latitudo prorsus est peculiaris his 
duobus Planetis, quae Aó&cotg a Ptolemaeo, a re- 
centibus Refle:io vocatur. 


Nam et latera epicycli, hoc est, puncta me- 
dia inter apogeum et perigeum epicycli agitata vi- 
cissim super diametro veri apogei et perigei a pla- 
no eccentrici recedunt certo intervallo, et rursus 
accedunt, imitantia motum antennarum in navi- 
bus hac videlicet perpetua lege, ut quoties cen- 
trum epicycli est in nodo attollente seu dextro 
(in quo situ maximam diximus esse epicycli £yzAt- 
Gi») puncta longitudinum mediarum in epicycli 
lateribus sint in plano eccentrici, et nulla fiat re- 
flexio. Sed cum inde recedit epicyclus, latera 
eius torqueri incipiunt a plano eccentrici, in Ve- 
nere quidem versus septentrionem , sed in Mer- 
curio versus meridiem, eaque reílexio augetur 
tam diu, donec centrum epicycli ascenderit ad 
apogeon eccentrici, ibi cum Éyzigtg epicycli 
nulla, eccentrici autem maxima est, ut supra 
dixi, contingit etiam reflexio epicycli maxima, 
quae in Venere quidem continet pariter in apogeo 
et perigeo eccentrici 2 gradus et semissem, In 
Mercurio vero continet in apogeo aequantis 2 
gradus et 15 minuta, in perigeo vero 2 gradus 
et 45 minuta. Hanc inaequalitatem hic rursus 
efficit magna Mercurii eccentricitas, 


Haec est latitudinum ratio in his inferiori- 
bus duobus Planetis, aliquanto magis varia, quam 
trium superiorum. Sed hic observanda est mira 
temperatura harum latitudinum, qua Deus haud 

! dubie certo consilio cavit, ne ambo hi Planetae, 
19 

lerris vicini, saepe in eandem partem mundi si- 
mul incumberent, sed vicibus partitis alterna- 
rent latitudines, et simul ut Hiegi suo a diversis 
plerumque lateribus assisterent et ministrarent, 
Est enim hoc perpetuum, quod Venus omnes la- 
titudines suas perficit in contrariam partem lati- 
tudinum Mercurii, et econtra. Nam et eccentri- 
cus Veneris defert suum epicyclum tantum versus 
septentrionem, Mercurii eccentricus econtra suum 
tantum versus meridiem, nec fit aliqua hic vicis- 
situdo, Et in epicyclis similis est ratio, cum sunt 
siti in iisdem partibus suorum eccentricorum, hoc 
est, pariter vel in apogeo, vel in perigeo, vel in 
uno nodo. Nam ubi Venus, vel inclinatione, 
vel reflexione sua evagatur versus septentrionem, 
ibi Mercurius discedit iisdem latitudinum diffe- 
rentiis in contrariam plagam australem , et econ- 
tra, permutatis semper vicibus, 


His tribus latitudinibus conflatis reperitur 
Venus citra Eclipticam aliquando versus septen- 
trionem distans 7 graduum et 24 minutorum in- 
tervallo, versus meridiem vero ultra Eclipticam 
6 gráduum et 46 minutorum. 


Mercurius vero versus meridiem aliquando 


abit ultra Eclipticam 4 gr. 38 min., versus septen- 
trionem vero ferme 4 graduum intervallo, 

Hactenus exposita est ratio motuum, quibus 
feruntur duo lumina, et caeterae quinque stellae, 
quae propter varietatem cursuum z7iAarfroL anti- 
Sumus autem secuti in de- 
scribendis illis Ptolemaei hypotheses, quae tot 
seculorum testimonio comprobatae, non temere 
convelli debent, Et sicubi a Ptolemaei tempore 
ad nostram usque aetatem (quod intervallum con- 
tinet amplius mille quadringentis annis) apogeo- 
rum et latitudinum loca in alias partes Zodiaci 
translata sunt, mutuati sumus numeros a recen- 
tium artificum observationibus, 


Videri autem poterit aliquibus intempestiva 
hoc in loco motuum coelestium tam prolixa expo- 
sitio, quae alibi traditur accuratius, et a physica 
doctrina censetur seiungenda, — Sed nos multas 
causas habuimus, cur hanc narrationem de mo- 
tuum legibus huic physicae parti attexendam esse 
duceremus, quas hic omittimus, et hortamur 
adolescentes, ut pleniorem huius suavissimae par- 
tis physicae cognitionem ex Ptolemaei magno 
opere haurire studeant, quod huius doctrinae 
fontes continet, et nunc in Academia hac publice 
fideliterque explicatur. 


TéAos. 


LIBER SECUNDUS. 


Nanc Deo ducente et. iuvante ingredimur eam 
partem Physices, quae usitate sic adpellatur, est- 
que consideratio materiae et qualitatum in ma- 
teria, et earum effectionum, quae sunt causae 
mutationum in corporibus, ut generationum, nu- 
tritionum, alterationum, corruptionum, deinde 
et partium in corporibus, et causarum propin- 
quarum et remotarum, quantum acie humanae 
mentis in hac infirmitate perspici natura potest. 


Quanquam autem magna est caligo humanae 
mentis et natura penitus introspici non potest, 
tamen haec ipsa doctrina, quam Deus notam esse 
voluit, necessaria est hominum vitae, ut mani- 
festum est, ad tuendam valetudinem necessariam 
esse qualemcunque cognitionem partium humani 
corporis, deinde qualitatum, quae cum quibus 
consentiant, aut pugnent, quae causae nutriant 


corpora, quae faciant mutationes, alterationes 
et corruptiones, 

Haec consideratio primum movit aliquos in- 
geniis praestantes, ut ordinem huius doctrinae 
instituerent, discernerent corpora et qualitates, 
et causas mutationum et mixtionum quaererent, 
ac deinde progrederentur ad quaerendas causas 


remotiores, et ut ita dicam, primam corporum 
compositionem, 


Et haec ipsa deductio ad primam originem, 
monstratrix est Dei, et doctrina de ordine causa- 
rum convincit mentes, ut fateri cogantur, esse 
Deum mentem architectatricem, cum reliquae to- 
tius naturae, tuni vero humanae, cui impressit 
noticias, quae ostendunt aliquo modo, et quid 
sit Deus, et qualis sit eius voluntas, scilicet re- 
gulam tenens discernentem honesta et turpia, 

Haec deductio ad primam causam ex vestigiis na- 
turae, valde grata est bonae menti, et honestas 
de Deo opiniones confirmat, 

Rursus igitur et haee ipsa utilitas physices, 
et caeterae, non solum in hoc operis initio, sed 
subinde in toto cursu studiorum, et in omni vita 
considerentur, 

Etenim non solum in tuenda valetudine et 
medicatione, sed etiam in explicatione doctrinae 
coelestis, necesse est naturam hominis, partes 
et qualitates, et causarum varietatem cognoscere, 

Et quanquam ex medicorum animadversione, 
primum haec doctrina extructa est, tamen postea 
usus patet latius, et hoc ipsum, ut dixi, bonis 
mentibus gratum est, quod deducit mentes ad 
agnitionem Dei, et humanam naturam, tanquam 
effügiem, confert ad divinam. 


De Principiis. 

Cum quasi compositio corporum initio in- 
vestigetur, inchoatur physica a doctrina de prin- 
cipiis. 

Nec prorsus vocat idem Aristoteles princi- 
pium, quod causam. | Nam causae sunt, quae 
agunt aliquid in effectione rei, aut sunt parles 
constituentes rem. — At principia sunt partes con- 
stituentes, aut inclinantes ad mutationem, 

Aristoteles autem omissa causa efficiente uni- 
versali nominat tria principia, materiam, for- 
mam, et privationem, Prius enim deducit audi- 
tores ad materiam et corpora in conspectu posita, 
et eorum mutationes, postea in fine physices dis- 
serit de causa efficiente universali, quia doctrina 
de serie causarum tandem deducit mentes ad pri- 
mam causam. 

Ordine autem dicemus, quid materiam, 
quid formam , quid privationem vocet, Sed prius 
recitabo, quomodo cum Aristotele congruant Pla- 
tonis et Stoicorum sententiae. 

Plato tria constituit principia, Deum, Ma- 
teriam, et ldeam.  Erudite a Deo orditur, Cum 
enim materia sine alio movente et ordinante ociosa 
sit, necesse est addi efficientem causam. Quare 
Aristoteles, etsi initio non fecit mentionem effi- 
cientis causae, tamen postea eam adiunxit, - De- 
mocritus vero et Epicurei, cum prorsus relique- 
rint efficientem causam, non recte iudicarunt, 
quia materia sine alio movente, nec distribuit 
ipsa sese certis legibus, nec alia corpora gignit. 

Addit autem Plato ideam, quod est adfine 
Aristotelis sententiae, qui addit formam materiae, 
Sed Aristoteles tantum intelligit formam, quam 
induit materia, Plato vero ideam intelligit ima- 
ginem operis in mente divina, iuxta quam, ut 
ita dicam, exculpitur forma, quae in corporibus 
conspicitur, ac sicut architectus imaginem aedi- 
ficii prius in mente pingit, ita Deum cogitat ima- 
ginem totius opificii mundi, et ordinis corporum 
et animantium in sua mente primum quasi deli- 
neasse, ad quod exemplum deinde universam 
machinam et corpora, motusque stellarum et 
animantia fabricavit, 

Haec sententia Platonis eo est magis amanda 
et probanda, quod diserte adfirmat, mundum 
non casu, aut aliqua necessitate confluxisse, sed 
deliberatione, et quasi arte Dei extructum esse, 
Ideo libenter hanc Platonis sententiam initio re- 


censui, ut pius lector ea, quae supra dicta sunt 
contra fatalem necessitatem, repetat. 


Stoici duo principia ponunt, Aóyor zoi ÜArv, 
mentem et materiam, qui quod efficientem cau- 
sam complectuntur, recte iudicant, Sed postea 
illi aeternae menti compedes iniiciunt, cum sua 
somnia de necessitate addunt, quasi illa mens 
ideo talem fuderit naturam, ei in aeternum ita 
cieat eam, quia nec potuerit aliam fundere, nec 
possit eam aliter movere, quam sicut ruit materia. 
Relinquamus ergo Stoicorum et multarum alia- 
rum sectarum deliramenta, et Áristotelica me- 
diocriter explicemus, 


Cur. Aristoteles non ut Medici ab elementis 
orditur ? 


Initio in consideratione huius inferioris na- 
turae observandum est, alia corpora esse mixta, 
alia simplicia, Sunt autem prima et simplicia 
quatuor elementa, non enim iam de coelo dici- 
mus, videlicet Ignis, Aer, Aqua, Terra, Ex 
his Medici componunt mixta, et in haec resol- 
vunt, Nec alia extrema oculis cerni possunt, 


Quaerat igitur aliquis, cum haec sint prima 
corpora oculis subiecta, cur non in his resistit 
Physicus? quid opus est quaerere ultra haec ma- - 
teriam, quae non cernitur oculis, nisi quatenus 
ipsa elementa cernuntur? 





Hac quaestione explicata, facilius intelligi 
| poterit, quid sit apud Physicos materia, 
19* 

Sic igitur respondeo: Physici non solum 
gignunt mixta corpora ex elementis, sed quaerunt 
etiam causas, cur elementa inler sese misceri, ac 
transmutari possint, quia causas generationum et 
corruptionum in natura scrutantur. Non possunt 
autem corpora inter se transmutari, nisi subiectum 
cognatum sit, recipiens alteram formam, abiecta 
altera, Ex aqua non posset gigni aér, nisi ma- 
teria aquae recipere posset formam aéris, priore 
forma abiecta, — Alioqui fieret aér ex nihilo, Sed 
natura testatur, non gigni ex nihilo aliquid. Si 
enim id quod fuit aqua, prorsus deleretur, nec 
quasi commune semen maneret, ut ita dicam, 
prorsus ex nihilo aér post dissolutam aquam exi- 
Steret. 

Ut igitur transmutari inter se elementa pos- 
sint, necesse est commune aliquod et cognatum 
principium esse, recipiens mutationes, Íd cogna- 
tum in elementis dicitur materia, et principium 
corporum, et ultimum subiectum generationum, 

Erudite igitur Physici non ab elementis, sed 
a materia exordiuntur, ut ostendant transmuta- 
tiones non fieri ex nihilo, et monstrent, cur ele- 
menta inter se transmutari possint, Hic duae 
sententiae communissimae, quae in Physicis sub- 
inde repetuntur, statim in aditu operis se offe- 
runt, Prior: Ex nihilo nihil fit, quod intelligas 
de naturalibus genera!ionibus, quales nunc sunt 
in natura sic ordinata, Caeterum doctrina Eccle- 
siae adfirmat, Deum ex nihilo condidisse totum 
mundi opificium, et animantia, quae continet. 
Sed Aristoteles ideo mundum esse aeternum dis- 
putat, ne ab hac sententia discedat: Ex nihilo 
nihil fit. Ideo mundum necessario cum prima 
causa existere cogitat, et tamen Deum mundi cau- 
sam esse concedit, videlicet, ut ignis est causa 
caloris, qui semper simul est cum igne. 

Fatetur et hoc, non oriri motum a materia, 
sed ab illa ipsa efficiente causa, 

Altera sententia postea profutura est in mul- 
tis disputationibus etiam Medicorum: In omni 
mutatione oportere subiectum cognatum esse, 
quod recipit formam, De hac sententia infra di- 
cetur, ubi disputabitur, quae corpora a quibus 
adfici possint, seu quae naturae inter sese agant 
et patiantur, ut calidum proprie non certat cum 
albedine, nec figura cum caliditate aut frigiditate, 
aut humiditate, aut siccitate, Sed certantia inter 
se mutua actione, oportet esse, ut infra dicetur, 
genere convenientia et differentia specie, ut ca- 

lor et frigus genere conveniunt, et specie differunt. 
Haec obiter hic recitamus, ut illae communissi- 
mae sententiae statim initio discentibus familia- 
res fiant. 


Quot sunt Principia? 
Et quid est Materia? 


Tria esse principia Aristoteles dicit, mate- 
riam, formam, et privationem. | Et cur hunc 
numerum posuerit, postea dicemus, explicatis 
definitionibus, 

Materia est primum subiectum unicuique, 
ex quo fit aliquid, tanquam ex eo, quod inest, 
ac non secundum accidens, et in quod ad extre- 
mum res resolvitur. Maec descriptio videtur ob- 
scura, quia nec cernitur oculis, nec est unquam 
materia sine ulla forma, — Sed cogitatione discer- 
nendum est subiectum, in quo forma et recipitur 
et pellitur. 

Plato in Timaeo haec crassius pingit, quasi 
digitis monstraturus materiam, Iubet elemen- 
tum aliquod intueri, quod cum varias formas 
induat, intelligi oporteat esse aliquam natu- 
ram capacem variarum formarum, priorem 
ipsis elementis, ut cum videmus aquam alias 
dissipari in aérem, postea aerem fieri ignem, 
alias concretam aquam densari, ac terram feri. 
Non aqua, inquit, sed illud quod alias aquae spe- 
ciem habet, alias aliam speciem, prima corpo- 
rum quasi mater est, His enim verbis in Timaeo 
utitur: zt&05e yevéceog Vmodoyr olov ciOT"vr, 
id est, omnis generationis receptaculum est, ve- 
lut nutrix. 

Hanc quasi imaginem aspicientes, videlicet 
varias aquae mutationes, facilius cogitare possu- 
mus, esse aliquod commune elementis subiectum, 
Et considerata hac imagine facilius Aristotelica 
definitio intelligetur, 

Ac ordine verba definitionis expendantur, 
Dicitur materia primum subiectum, ut significe- 
tur natura quaedam elementis communis, 

Deinde sequitur in definitione apud Aristo- 
telem: Ex quo fit aliquid, tanquam ex eo quod 
inest, "Vult enim significare, materiam in com- 
posito manere, cum fiunt substantiae, et substan- 
tiarum originem esse materiam. Fit autem non 
secundum accidens. d dicitur ad discernendas 
generationes, et artificiales mutationes, Nam 
cum statuarius ex lapide Mercurium facit, fit ali- 
quid, sed per accidens, Manet enim substantiae 

prioris forma substantialis. * Sed artifex figuram 
efficit, quae est alia atque alia partium lapidis lo- 
catio, ut galeae, capitis, colli, pectoris, bra- 
chiorum, dissimilis positus, figura est Mercurii, 
hac fabricatione forma accidentalis lapidi additur. 
Haec puerilia discrimina substantiarum et acci- 
dentium sint in conspectu. 

Nec ero prolixior in huius definitionis expli- 
catione, propter exilitatem harum disputationum. 
Illud tantum memineris, oportere Physicos haec 
de materia quaerere, ut monstrent causam, cur 
elementa inter sese transmutari possint, quod 
siquis animadvertet, et cogitationem de materia 
aliquam instituere poterit, et definitionem in- 
telligit. 


Quid est. Forma? 


Est quae dat esse rei. Haec est vulgaris et 
non inconcinna definitio, quam intelliges facilius, 
$1 ipsam rerum generationem intuearis. 

Erit igitur magis physica definitio: Forma 
est finis generationis, hoc est, ipsa rei, ut ita di- 
cam, exaedificatio, | Est enim, ut vocant, ter- 
minus generationis, ut res sic genita, absoluta 
et exaedificata, vocatur forma, ut forma substan- 
tialis bovis vocatur, qua res illa sic existit quid- 
dam vivum, distinctum a caeteris animantibus, 
Nec imaginemur materiam et formam, quasi duo 
corpora esse, materiam, ut Hoscium, formam, 
ut vestem histrionis, sed unica integra substantia 
genita et quasi exaedificata est, cum talis est 
materiae forma, 

His declarationibus non subtilissimis con- 
tenti simus, quia haec dialectica magis sunt, 
quam physica, et qui postea in his disputationi- 
bus longius progredientur, et aliquomodo natu- 
ram aspicient, planius haec intelligent. 


Quid est Privatio? 


Mediocriter intelligi potest, cur materia et 
forma vocentur Principia, quia manifestum est, 
in generationibus oportere quasi semen aliquod 
esse, in quo aliqua forma paulatim adolescat, Et 
formarum non solum diversitatem, sed etiam cer- 
tum numerum esse oculi testantur, — Ália forma 
est hominis, alia bovis, alia pomi, alia violae. 
Ac certitudo in tanta varietate, manent enim spe- 
cierum discrimina, ostendit, non temere con- 
fluxisse materiam, ut fingunt Epicurei, sed fuisse 


mentem architectatricem, quae quasi arte aliqua | 

formas distribuit, intuens ideam, seu exemplar 
prius cogitatum. Quare Plato satis erudite addi- 
dit principiis ideam. 

Sed unde Aristoteles privationem exculpsit? 
Prodigii simile videtur privationem inter princi- 
pia numerare, quae defectum magis significat, 
quam vim gignendi aliquid. 

Etsi autem novum inventum est Aristotelis, 
tamen non inerudite cogitatum est, — Et quid 
moverit Aristotelem, postea dicam, ubi prius 
monuero, quid significet vocabulum, quod dia- 
lecticis satis notum est. 

Privatio non simpliciter significat negatio- 
nem, sed defectum formae, quae adesse poterat, 
et natura adpetitur, — Ut lapidem non dicimus 
coecum esse, aut carere visu, sed animal. Nam 
in animali existere visus potest, et quidem nalura 
animalis adpetit visum, 

Praeterea et subiectum aliquod complectitur 
privatio, negatio non item. — Ut cum dico coe- 
cum, saucium, complector subiectum, in quo 
est defectus, seu laceratio ac disiunctio partium. 
Sed cum dico: Bucephalus nihil est, negativa 
oratio est, nullum subiectum monstrans. Haec 
ex dialectica nota sunt, nec sunt inania figmenta, 
sed in multis negociis hac distinctione opus est, 
ut manifestum est aliquid interesse inter has for- 
mas loquendi: Lapis est natura non videns, et 
Homerus est coecus. . 

Duo igitur continet adpellatio privationis: 
Defectum et adpetitionem, seu inclinationem, 
seu potentiam ruentem ad formam, quae nunc 
quidem abest, sed tamen adesse potest. — Át uta- 
mur nos nomine Adpetitionis, ut alii usi sunt, 
magis quam inclinationis, aut potentiae vocabulo. 
Nam et Aristoteles usus est verbis igísoOau zai 
0géyeGO ot, quae propius significant adpetere, cum 
ait: Materia sic adpetit formam, ut foemina ma- 
rem, et turpe pulchrum. 

Explicato — vocabulo 
consideremus. 

Vidit Aristoteles, praesertim cogitans aeter- 
nitatem, mirabilem esse vim naturae ex una ea- 
demque materia adsiduis corruptionibus, alia at- 
que alia corpora generantem, quas corruptiones 
in caeteris rebus minus miramur, quam in ho- 
mine. ([ntuens igitur mortem hominis, cogitavit 
miram quandam vim esse incitatricem materiae 
ad alias formas, ut praestantissima forma tam 
atrociter abiiciatur. Cum enim materia appetat 


consilium Áristotelis 


299 


formam, et naturali lege atque consensu mirabi- 
liter ea delectetur, semel amplexa materia Plato- 
nis gratam formam, nunquam eam abiiceret , nisi 
simul in materia esset privatio, id est, defectus 
aliarum formarum, et ingens adpetitio ruens sine 
fine ad alias formas. 


Ut igitur causam exponeret, non solum unde 
sint corpora, sed etiam unde sit illa corruptio- 
num et generationum adsiduitas, pinxit in ma- 
teria illam infinitam adpetitionem ruentem ad 
alias formas, — Et hanc privationem vocavit. 


Illustrior tota haec doctrina fit, collata ad 
mortem hominis, ubi privationis saevicia con- 
spectior est, Si enim homo non esset mortalis, 
seiungeremus eius materiam a plantis et pecudi- 
bus et corporibus inanimatis, nec videremus in 
infinitum fieri materiae vicissitudines, ex pomo 
carnem, ex carne hominem, et rursus ex homine 
resoluto in elementa, pomum. 


Sed Aristoteles sentiens infinitam aeternita- 
tem esse generationum et corruptionum, imagi- 
natur hanc aeternitatem impossibilem esse, nisi 
similis sit materia hominum et aliorum corpo- 
rum, Ideo mortem existimat naturae ordine com- 
petere homini et privationem illam, id est, ruen- 
tis materiae adpetitionem sine fine, pariter tribuit 
hominum et aliorum corporum inferiorum ma- 
teriae,  Cogitemus igitur, quantam praestantiam 
amiserit homo, postquam morti subiectus est, et 
ad hanc doctrinaia de privatione collocemus filium 
Dei. Hic tollit rursus ex hominis natura Aristo- 
telicam privationem, quia mirando et inenarra- 
bili modo millies dissipatum. corpus colligit, et 
liberat ab interitu. Non est iam in Eliae corpore 
Aristotelica privatio, 

Quoties igitur de privatione in his physicis 
materiis disserimus, humanae miseriae et morta- 
litatis nomen audire nos agnoscamus, et rursus 
ab hac privatione liberari nos per filium Dei 
sciamus. 

Postquam haec exposui, ut consilium Ari- 
stotelis magis conspici et inlelligi possit, addam 
definitionem usitatam. 

Privatio est defectus formarum, quas adpe- 
tit materia, propter quem materia obnoxia est ; 
mutationibus. Nam propter defectum et idonea | 
est ad alias formas recipiendas, et ruit, ut aliam 
formam recipiat, Quare Aristoteles dixit, priva- 
tionem causam esse corruptionis: z0 /&g qO&go- | 

uevov &y xvovtQ icti Grégrote, quae ipsa sententia 
indicat hoc fuisse consilium Aristotelis, quod re- 
censuimus, videlicet, ut causa ostendi possit, cur 
sint aeternae vicissitudines generationum et cor- 
ruptionum, positam esse in materia hanc adpeti- 
tionem ruentem sine fine ad alias formas, 


Ita ne privationem et formam ponit Aristoteles, 
ut Empedocles litem et amicitiam principia 
posuit? 


Non idem consilium fuit, sed Empedocles, 
ut Medici, exorsus est a qualitatibus elemento- 
rum pugnantibus. Ut sensu percipimus fieri alte- 
rationes, quia calor et frigus inter sese pugnant, 
item humiditas et siccitas, — Ex alterationibus au- 
tem temperamenta labefactantibus fiunt corruptio- 
nes, Haec sententia plana est, nec tam pro- 
cul quaerit causas mutationum, ut Aristotelica. 


Vocavit autem Empedocles litem, dissen- 
tientes et pugnantes inter se qualitates. Et litem 
causam esse corruptionum ait, Rursus amicitiam 
ait causam esse generationum, et sic vocat quali- 
tates inter se consentientes: Calidum procreat ca- 
lida, humidum humida. Hae sententiae congruunt 
cum physicis principiis: Contraria a contrariis 
corrumpi. Similia a similibus oriri et ali, ltem: 
Generatio unius est corruptio alterius, Nam 
cum ignis gignitur ex aére, necesse est aéris for- 
mam expulsam esse. 

Cum autem elementa contrarias qualitates 
habeant, pugnant inter se, et facilior est transmu- 
talio eorum, quae habent aliquam cognationem, 
hoc est, quarum aliqua est similis qualitas, ut fa- 
cilius ex aére fit aqua, ut ex vaporibus pluviae 
fiunt, quam ex aqua ignis. In hanc sententiam 
inquit Empedocles: 

Iungit amor quandoque elementa, et semina rerum, 
Dissiliunt odiis eadem certantia rursus, 

Sic res gignit amor, sed non durabile quidquam 
Nascitur, inque vices mutantur cuncta subinde, 
"dÀiore uev, giiórrmt cvveQyOusv tig $v ravra, 
&AXore Ó' «$ diy? $xacra. ,goosvueva v&íxsoc 9e. 


Tj uiv yíyvovras, xai oU cgucuy Éunedoc. .alov, 
zj de zád' üÀldccovra, ÓiaumeQsc , oU 9' áua Ànyes. 


; Inquit et alio loco: 
1^vxb pé ;Avx) dg, 
ópovot. 
Ex his versibus satis apparet, quid litem et 
amicitiam nominaverit, et cur ea velit esse prin- 

cipia, quia videlicet in elementis et aliis corpori- 
bus causas alterationum esse videt pugnantium 
inter se qualitatum actionem, et faciliorem esse 
transmutationem, ubi aliqua similis est qualitas. 
Pugnantia pelluntur a pugnantibus, et similia ra- 
pacia sunt similium, ut dicitur: Simile amicum 
simili, 

Orditur igitur physicen, ut Medici, ab ele- 
mentis et eorum qualitatibus. Nam et Galenus 
in libro de Elementis abiicit illas nimis exiles dis- 
putationes de materia prima, de qua Aristoteles 
loquitur. Et Hippocrates reprehendit Melissum, 
qui dixit unum quoddam esse principium com- 
mune, ex quo omnia alia corpora orta sint, tan- 
quam ex semine, Hippocrates contra inquit, cor- 
pora mixta necessario ex pluribus et diversis cor- 
poribus constare, quia alioqui non essent obnoxia 
alterationibus atque corruptionibus. Nec vero 
multum differt sententia Melissi ab Aristotelica. 

Sed his tenuibus disputationibus omissis, te- 
neamus, quod verum et certo comprehensum est, 
prima corpora simplicia esse, coelum et quatuor 
elementa, ac deinceps mixta ex elementis extrua- 
mus, nec curiose aliam priorem materiam quae- 
ramus. 

Praetereo etiam volens multorum furores de 
principiis, Democritus componit mundum ex ato- 
mis, et hos ait subinde aliter ruere, ac propterea 
subinde alios mundos nasci, et eosdem occidere. 
Sicut Lucretius libro secundo de Átomis inquit: 

Semina mundi, 

Multi modis volitant aeterno percita motu. 

Haec prodigiosa deliramenta Epicurus postea am- 
plexus est, ut sunt multae pravae naturae, quae 
tantum perversitate quadam amant absurdas opi- 
niones, non quod probent, Sed omnes sani ex- 
ploserunt, Ac Cicero de Democrito inquit: Ne- 
minem maiore autoritate, maiores nugas dicere. 
Et facilis est refutatio, impossibile enim esset ma- 
nere easdem leges motuum et species certas omni- 
bus temporibus, si confusio atomorum subinde 
alios mundos gigneret. 

Addatur et haec ratio: Cum impossibile sit 
intelligentem naturam a bruta oriri, non existit 
humana natura ex atomis sine mente aliqua et ca- 
su, cum humana natura non solum sit intelligens, 
sed etiam universaliter habeat insites noticias fir- 
mas et immotas, ut numeros et leges naturae, 
quas congruere ad aliquam aeternam regulam in 
mente conditrice necesse est. 

Nec illud dici potest infinita esse principia, 
seu magnitudine, seu numero, quia nulla est 
magnitudo actu infinita, Et si numero infinita 
corpora essent, etiam essent infinitae magnitudi- 
nes, ut de atomis fingunt. Haec omnia refutan- 
tur unica satis illustri demonstratione, quam su- 
pra recitavimus, quae ostendit, mundum esse 
corpus finitum, quia impossibile est corpus inhni- 
tum moveri circulariter, 

Hanc de principiis doctrinam ab Aristotele 
iraditam, breviter complexi sumus, | Nec argutas 
disputationes, quae hic agitantur, persecuti su- 
mus, sed haec initia, quorum cognitio ad sequen- 
tia prodest, excerpsimus, ut ea, quae inde extru- 
untur, facilius intelligi possint, Postquam enim 
in primo libro Physicorum Aristoteles de materia 
corporum et forma dixit, postea in secundo discer- 
nit res naturales et artificiales, et cum de princi- 
piis rei naturalis dixit, postea de causis et de pro- 
prietatibus, motu, loco et tempore disserit. 


De re naturali. 


Quae sunt res naturales? 


Physicus necessario discernit res naturales 
ab artificialibus. Quaerit enim causas non eorum, 
quae voluntate hominis et artibus efficiuntur, quo- 
rum ratio extruitur ex noticiis, quae regunt vitam, 
aut gignunt artes, sed propagationis et proprio- 
rum motuum, quos habent corpora per sese ex 
sua substantia, Et aspicienti res, non difficile est 
iudicare, quae sint naturales, quae artificiales, ut 
lapis nascitur talis, et per sese fertur deorsum, 
Machina bombardica arte talis facta est, et ars in- 
venta est ad expellendum globum. Cum enim in- 
cendium efficacissime pellat, quia spacium sibi 
quaerit, res coniunctae sunt, quae et per sese vim 
pellendi haberent, videlicet Nitrum, et quarum 
flamma non suffocaretur ut aliarum, quae tenuiter 
concipiunt incendia, 

Definit igitur Aristoteles res naturales esse, 
quae in ipsa substantia causam motus et quietis 
habent. Et sic vocat tum ipsas substantias, tum 
qualitates et motus, quorum causa est substantia 
ipsa, non ars. Ut animal est res naturalis, non 
enim fit arte, et substantia ipsa causa est certorum 
motuum sine arte, ut nutritionis, augmentationis, 

'"Temperamentum seu xotg est res natura- 
lis; Nascitur enim cum forma substantiali ani- 
mantis, 

Lumen in oculis est res naturalis, non enim 
fit arte. 


turalis.. Nam inclinatio illa non potest effici arte, 
neque in losquino , neque in aliis. 

Ita memineris res naturales dici substantias, 
qualitates, et motus, qui non extrinsecus assu- 
muntur, sed cum ipsa substantia nascuntur. Haec 
ita plana et puerilia sunt, ut non indigeant longa 
declaratione. — Constat enim nasci substantiss, 
quae et qualitates secum adferunt insitas, et vim 
ad certos motus efficiendos, Sic enim condita est 
natura, ne sit ociosa. 


Ideo defiuitio naturae apud Aristotelem haec 
est: Natura est causa motus et quietis eius, in quo 
est principaliter, et non per accidens. 

Sed recens auditor, commemorata hac brevi 
descriptione, quae videtur nomen utcunque ex- 
plicare, non intendere digitum ad rem aliquam 
monstrandam, quae ciet corpora, flagitabit expli- 
cationem magis perspicuam, Quid enim haec 
Aristotelica aliud dicit, quai naturam vocari ali- 
quid in corpore, quo per sese et principaliter 
cietur corpus, ut in igni aliquid est, quod per sese 
et principaliter eum agitat sursum, — Sed quae res 
illa est, sic agitans? Forma ne an qualitates 
eius corporis, calor et siccitas? Id Aristoteles 
non addit. 

Sed Stoici ut huic quaestioni occurrerent, 
tradiderunt aliam definitionem, cuius etsi sermo 
non congruit cum ÁAristotelico, tamen sententia 
dextre intellecta, multa monet. Verba haec sunt: 
Natura est ignis arte progrediens ad generationem. 

Quam peregrinam adfers inquiet aliquis, et 
alienam ab Aristotelica consuetudine definitio- 
nem? Ego vero eam recenseo, ut melius conspici 
possit, quam sit exigua et generalis descriptio 
Aristotelica, deinde addita concinna enarratione, 
non insuavis erit haec stoica definitio. 

Ait esse ignem, id est, caloris originem, seu 
fontem, quicunque ita nominari potest, seu ignis, 
seu vis aetherea. psi ignem vocarunt .coelestein 
et elemeutarem, ac deinde cum a coelesti, tum 
ab elementari senserunt oriri formas et animas, 
quas ipsas etiam ignem esse dixerunt. Hanc vim, 

 necalor excitat ventriculum et epar, ut cognata 
: attrahant, et dissipent non cognata. 
In losquino inclinatio ad Musicen est res na- | 


seu hunc fontem caloris, recte dicunt illud ipsum - 


ésse, quod impellit corpora ad actiones et gene- 


rationes. Calor enim est efficax, congregat cogna- . 


ta, et dissipat non cognata, ut in hominis coctio- 





Sed cur inquit, arte progrediens ad genera- 
tionem? quia significat a mente aliqua architecta- 
trice species omnes ita ordinatas esse, ut similia 
asimilibus procreentur. Denique ut in quolibet 
certus sit modus generationis, aliter gignit homo, 
aliter planta, et tamen in utroque calor est fons 
generationis, sed hic fons simul gabernatur a cau- 
sa universali, quae sic ordinavit naturam, quasi 
arte, ut quaelibet species similia procreet, 


Monstrant igitur Stoici rem aliquam, quam 
vocari naturam volunt, scilicet, illum in corpo- 
ribus calorem, sed certo modo ab aeterna mente 
ordinatum, qui modus quasi ars est cuiuslibet 
speciei. 

Etsi autem ad omnium fere mixtorum gene- 
rationes concinne accommodari haec stoica defini- 
tio potest, tamen non suscipiam eius patrocinium, 
Recensui autem, ut collatio ostendat, quid in Ari- 
stotelica desideretur, quae est multo generalior, 
et fere tantum nominis enarratio, ut si dicam: So- 
lis orbis movetur natura ab occasu versus ortum, 
quia in ipso vis est iuterior sic ciens. At ab ortu 
in occasum movetur non natura, sed rapitur ab 
alio exteriore orbe, Hic mens cupiens intus aspi- 
cere naturam, quaerit quae res illa sit, quae or- 
bem Solis cieat, ut sponte ab occasu versus ortum 
feratur. 


Ita dicimus: Zanziber natura humectat, id 
est, non per aliud externum, sed mens avida 
cognoscendae causae, quaerit, quae res sit illa, 
qua Zinziber humectet, cum tamen valde calefa- 
clat, et sit actu siccum, 

Ex his collationibus utcunque intelligi potest, 


quid avidus auditor in Aristotelica descriptione 
desideret. 


Medici planius loquuntur, quasi digito rem 
ipsam monstrantes, quam volunt adpellatione na- 
turae significari, |. Nam Galenus in tertio libro de 
"Temperamentis ait: Naturam cum dico, substan-. 
tiam tolam et temperamentum significo ex primis 
elementis, calido, frigido, sicco et hamido con- 
flatum. — Verba haec sunt: quot» Ó'Orov timo, 
viv 0Amv oUoteyte zol xgüouw Ayo, vr)v. £x rdv 
ztQotOv Ovovyeioy 9eguuoD xci vyooU xoi EnooU 
xci óygob. Loquitur enim de mixtis. Cumque. 
hoc modo ad substantiam et temperamentum de- 


| ducimur, quae res sit, quae vocatur natura, ma- 

gis intelligitur: ut cum dicimus, vinum natura 
alit, dicimus totam substantiam et temperamen- 
tum, tale quiddam esse, ex quo facultas nutritiva 
sanguinem gignit nutrientem corpus. Quo enim 
temperamentum vini melius est, eo copiosior et 
purior sanguis gignitur. 


Ill. 


Absinthium pellit rubram bilem, et iuvat 
epar sua natura, id est, quia substantia ac tem- 
peramentum tale est, ut pugnet cum bile, et con- 
veniat epati. Hic naturam vocas, tum substan- 
tiam, tum temperamentum, tum ÓUroauur , quae 
est temperamenti efficacia, nec re ipsa discernitur 
a temperamento. Hae Medicorum locutiones vi- 
dentur planiores, a quibus non discrepat quod 
Aristoteles tandem eo delabitur, ut naturam esse 
dicat formam substantialem. 


Nec volo prolixius persequi has, de adpella- 
tione, aut definitione, disputationes, in quibus 
multae sunt aliorum Aovyojoyíot. — Hoc satis fit 
discenti, considerare, necessarium esse discrimen 
naturalium et artificialium, quia necesse est Phy- 
sico considerare, quae, quam vim, et quos motus 
ex sua natura, et per sese habeant, quae cieantur 
externis causis. gnis sua vi sursum fertur, at 
lapis ex machina aliunde sursum pellitur; Hoc 
puerile discrimen hic traditur, nec fere quidquam 
amplius. 

Omitto etiam hic rixas in quibus quaerunt, 

uid intersit inter naturam et rem naturalem. 
Medico nihil interest, qui substantiam ipsam vo- 
cat naturam, Sed si naturam vocabis Óvrauw, 
aut inclinationem in substantia, facile est videre 
discrimen. Dices enim rem naturalem subiectum 
esse, naturam aliquid in subiecto ciens per se, seu 
Órvaur, seu inclinationem, 


Quae sunt res artificiales? 


Res artificiales sunt, quae non habent in sub- 
stantia causam motus et quietis, ut in statuis et 
machinis, Non est causa in lapide, cur ex eo fiat 
simulacrum Alexandri, nec causa est in rota au- 
tomati, cur motus eius congruat ad spacium horae, 


Est autem ars, recta ratio faciendorum ope- 
rum, ut statuarius certam habet noticiam diri- 
gentem manus, sculpentem imaginem in statua, 
id est, partes statuae tantisper ordinantem, do- 
nec eífciatur similitudo eius archetypi, quem 
imitatur. 

Haec ars, seu humana industria, non pro- 
creat substantias, sed in substantiis quasdam dis- 
positiones efficit, quae alias adiuvant, alias per- 
ficiunt, alias imitantur, 

Agricola adiuvat naturam, cum semina spar- 
git in terram, perficit naturam, cum arat et rigat, 
ac solum efficit mollius, et magis idoneum ad fo- 
venda semina, 


Ars medica adiuvat naturam, ut cum pulmo 
iuvatur in tussi succo violarum,  Perficit, ut cum 
perficitur coctio Zinzibere et aliis medicamentis. 


Item in pane faciendo ars perficit naturam, 
praeparat enim triticum et coquit, ut ventriculus 
facilius accipiat. 


Saepe autem ars est imitatrix naturae, ut 
cerevisia recte cocta est imitatrix vini, quia suc- 
cus ex hordeo expressus, nutrit et tenuiter cale- 
facit, sed lupulus additur, tum augendi caloris 
causa, tam contra putrefactionem, 

Sed ad hoc dictum, Ars imitatur naturam, 
correctio additur, nou dissimulanda, quantum 
potest, qua significatur naturam potentiorem esse 
arle imitatrice, ut natura gignit substantias, ars 
non gignit. Naturalis motus in corpore longe po- 
tior est, quam artificialis, ut cum arte cietur ali- 
quod evrópovor. In losquino natura ad musicam 
idoneo, multo praestantior facultas est canendi, 
quam in homine amuso, qui tamen arte, quan- 
tum potest musicam sibi accersit, Poctica facul- 
tas longe praestantior est in Homero, qui venam 
habet foelicem, quam in Choerilo duro et inepto, 
qui tamen imitatione artem qualemcunque sibi 
accersivit., 


Explicatis vocabulis naturae et artis iam 
doctrina causarum recitanda est, in qua magis 
conspicietur, quid sit natura et quae sint muta- 
lionum, ac generationum initia et progressiones. 


Et cum Platonis dictum de universo opificio 
condito in natura, et deinde de omnibus operi- 
bus naturae verum sit, quod in Timaeo scriptum 
est: Omne quod nascitur, id ab aliqua causa ex- 
titisse necesse est, zt&y «0 yuyvójuevov n0 otvov 
qivog 86 &vayznc yiyvstot, Profecto necesse est 
dici de variis modis et differentiis causarum, 


Prima divisio causarum. 


Aliae sunt per se causae, aliae per accidens. 
Haec prima distributio non est membrorum ae- 

qualium. Nam causa per accidens, reipsa non 
est causa, sed sic propter quandam vicinitatem 
adpellatur, ut infra dicam. Causa per se est 
proprie causa. Est autem talis causa, qua posita 
in actu, necesse est sequi effectum, coniunctis 
omnibus per se causis, et qua non posita, non se- 
quitur effectus. Estque aut pars rei, ut materia, 
aut forma, aut sua vi agens aliquid, ut fiat effe- 
ctus, ut efficiens sua aliqua actione efficit opus, ut 
ignis efficit calorem in corpore admoto.  Finalis 
movet efficientem, ut consilium de servanda vita 
movet quaerentem remedia vulneris. 

Causa per accidens est, qua posita in actu, 
non necesse est sequi effectum. | Sed interdum se- 
quitur propter aliud: Ut posita ambulatione in 
hortum, non necesse est sequi inventionem the- 
sauri, sed interdum sequitur propter aliud, vide- 
licet, quia huic homini Deus, aut alia arcana 
causa hoc munus offert. 


Secunda divisio. 


Alia est vere causa, alia causa sine qua non. 
Hanc divisionem Plato tradit in Phaedone, quam 
postea Galenus et alii saepe usurparunt. Quare 
nequaquam praetereunda est, Vocant autem vere 
causam, quae aut pars est constituens effectum, 
aut sua vi agit aliquid, ut fiat effectus. 


Sed causa sine qua non, à» oóx &vcv, non 
est pars constituens effectum, nec agit aliquid in 
efficiendo eo quod fit, sed ita adest, ut sine eo 
non fieret effectus, — Galenus sic definit in tertio 
libro de differentiis Symptomatum: Quae nihil 
conferunt, non possunt autem separari a confe- 
rentibus habent rationem ceusae, quae dicitur Qv 
oz &vcv. Et in tertio libro Oegoztevrixoüc dis- 
cernit causam, sine qua non et accidentia. Et 
exemplum tradit. In curatione vulneris, causa 
sine qua non, est remotio puris. Nisi enim re- 
moveretur pus, non esset efficax remedium, Tra- 
duntur et haec exempla. Medium in visione est 
causa sine qua non. Nihil enim agit, sed tamen 
intervallum esse oportet inter oculum et rem vi- 
sam, ut species sparsa in medio lucido ad oculos 
perferri possit. Item confectio spacii prioris est 
causa sine qua non perveniretur ad metam. Eccius 
senlit, causam sine qua non tantum voluntariam 
esse, ut gaudent privilegiis scholastici, si tamen 
veslili sint more scholastico, non scurrili. Sed 
Glaenus satis perspicue utitur adpellatione hu- | 

ius causae, (» o)z cvv, de agentibus non vo- 
luntariis, 

Extat et definitio apud recentiores, Causa 
sine qua non, est qua posita aliud sequitur, sed 
aliunde, Sed vere dicta causa, est quae vi propria 
agit, aut pars est, ut supra dixi, Posita remo- 
Hone puris sequitur sanitas, sed aliunde, Et 
manifestum est ex Galeno, non tantum volunta- 
riam esse causam sine qua non, sed etiam alia- 
rum rerum, 


Terlia divisio. 


Causarum per se sunt quatuor genera, seu 
modi. Efficiens est a qua primo fit motus, — Ari- 
stotelica descriptio haec est: Efficiens est, unde 
primum initium est mutationis, aut quietis. 

Materia proprie dicta, Ex qua, est subiectum 
ex quo fit aliquid, vel ex quo cun forma totum 
conslituitur, seu est pars compositi, quae recipit 
formam, Ex semine fit animal naturaliter, ex 
aere fit stitua artificialiter,— Hic omittuntur ad- 
pellationes materiae, in qua et circa quam, quia 
improprie usurpatur in his vocabulum materiae, 

Forma est quae dat esse rei, id est, est id 
quo res proprie, et immediate est talis, 

Finis est propter quod efficiens agit, seu a 
quo movetur efficiens ad agendum, ut habitatio 
est finis aedificanti. 

Differunt autem finis et causa finalis; Nam 
causa finalis proprie est cogitatio de fine in effi- 
ciente, movens ad agendum, ut cogitatio de fu- 
tura habitatione movet aedificantem. 


Quarta. 


Harum causarum duae dicuntur interiores, 
Materia et Forma, quia sunt partes rei constitutae, 
Duae dicuntur exteriores, Efficiens et Finalis, quia 
sunt extra id quod fit, 


Quinta divisio. 


Nunc sequuntur divisiones efficientium, qua- 
rum cognitio valde necessaria est in tota vita, 

Efficientium alia sunt naturalia, quae agunt 
sua naturali vi, seu proprietate, sine cogitatione, 
seu deliberatione, et admota materia non possunt 
non agere, ut ignis sine cognitione agit, et non 
potest non urere admotam materiam, 

Alia sunt voluntaria, quae agunt cum cogi- 
tatione, seu deliberatione, et possunt agere, et 

omittere et abrumpere actionem, ut faber agit 
volens, et potest agere, potest etiam cessare, quan- 
quam materia et instrumenta ad manus sunt. Àc 
plurimum refert in multis negociis considerare 
hoc discrimen: Oculi agunt naturaliter, quomo- 
do igitur regi possunt? Per locomotivam, quae 
obtemperat voluntati, Aristoteles in octavo Phy- 
sicorum, inter argumenta de mundi aeternitate, 
hoc quoque recitat : 

Perfectissimum agens minime est ociosum. 

Deus est perfectissimum agens. 

Ergo in mundo ab-aeterno exeruit suam effi- 

caciam. 

Maior vera est de agente naturali. Non ne- 
cesse est veram esse de agente voluntario, Nec 
tamen fuisse aliquando Deum ociosum imagine- 
mur. Semper enim sapientissima colloquja sunt, 
et fuerunt et erunt, aeterni Patris, Filii et Spi- 
ritus sancti. 

Differaunt autem tripliciter causae naturales 
et voluntariae, 

Primum, quia effectus causaenaturalis oriun- 
tur a materia et forma, seu temperamento, seu 
qualitatibus, quae formam substantialem proprie 
comitantur, ut calefactio est ab igni, seu a calore 
ignis, Inclinatio in magnete est a temperamento. 
Sed effectus causae voluntariae oriuntur a poten- 
tia cogitante et libera, 

Secundo differunt naturales, cum sunt inte- 
grae, et obiectum admotum est, non possunt non 
agere: ut ignis non potest non urere admotam 
materiam. Econtra voluntariae sunt liberae, hoc 
est, agere possunt, aut non agere, ut faber etiamsi 
materia adest, tamen potest fabricare, aut non 
fabricare. 

'l'ertio differunt, quia natura agit uno quo- 
dam certo modo: ut ignis semper calefacit et de- 
siccat, homo semper gignit hominem, bos bo- 
vem. In hanc sententiam inquit Aristoteles: Na- 
tura est determinata ad unum. Sol etsi durat 
lutum, et liquefacit ceram, tam uno et eodem 
nodo in utraque materia agit, quia cum calefacit, 
resolvit, et humiditatem extrahit. In luto igitur, 
cum sit terrestre, nec sint partes glutinatae pro- 
pria et naturali humiditate, postea partes siccae 
reliquae consistunt amissa humiditate, Cera au- 
tem glutinata est a&rea humiditate. Ideo cum fit 
resolutio, primum diffluit, postea si calefactio 
esse maior, fieret dissipatio partium in aéreos ha- 
litus et exiguum terrae, 

Hic tamen sciendum est, non dici de his, quae 
per accidens fiunt, "Vinum natura calefacit et hu- 
mectat, Sed cum nimium incendit corpora, se- 
quitur desiccatio et diminutio humidi radicalis, 
Deinde corpora desiccata incipiunt frigere,  Ali- 
tur enim calor humore temperato. Ita vinum per 
accidens desiccat et frigefacit, Sed ut infinitum 
discrimen est inter causas per se et causas per ac- 
cidens, ita et effectus discernantur. Nec regula 
comprehendi possunt accidentales effectus, qui et 
varii et innumerabiles sunt, Quare dixit Áristo- 
teles: Arti non sunt curae ea, quae per accidens 
eveniunt, zi» zcrc ovu[jefixóg ov uékevvi) aéyvay. 
Magnes trahit ferrum, sed cum illinitur allium 
desinit trahere. Hic accedit impedimentum per 
accidens, Ideo Aristoteles dixit idem et eodem 
modo se habens, semper idem natura efficit: zó 
e Ur0 zai QoovUt0s Éyov del T0 evO néquze noii. 
Vinum est salubre, sed si misceas venenum, non 
erit salubre. 


Voluntariae autem causae non agunt uno 
quodam certo modo. Exempla in promptu sunt 
in actionibus humanis. Homines alias iuste, alias 
iniuste faciunt. — Alias clementer fecit Alexander, 
alias crudeliter. "Tantum autem voluntas libere 
agit, et vires, quae aliquo modo eius imperio ob- 
temperant, dicuntur participes esse libertatis, Sed 
inanimata et sensus sunt efficientia naturalia. 
Oculus non potest non videre rem in conspectu 
positam, Nervi non possunt non adfici dolore, 
a re lacerante eos, ltem intellectus non potest 
non intueri ea, quae offeruntur, et cum iudicat 
apprehensam propositionem esse veram, non sen- 
tit esse falsam. — Artes etiam quia sunt noticiae, 
iudicant et artificem regunt certo modo, sed quia 
sensus et intellectus possunt obedire voluntati, 
ideo artifices varie operari possunt, quare ars in- 
ter voluntarias causas ponitur. 


Sexta. 


Efficientium aliud est principale, quod graece 
vocatur etztov, Aliud est minus principale, quod 
vocatur ouvoe/tt0or. Aliud instrumentale, quod 
vocatur gUvegyov, seu Ogycvor. Dicitur autem 
principale, quod plus agit, et quo non agente, ce- 
terae nihil efficiunt, ut in Antonio orto» et prin- 
cipalis causa est adulteriorum, voluntas. cvrat- 
Ti0/ temperamentum, in quo stellarum positus 
aliquis, inclinationes ad libidinem, tanquam in- 

cendia exuscitat. Deinde externa, helluationes, 
et conversationes pravae sunt OUYtQya. 

]n hydrope atrio est in epate extinctio vir- 
tutis gignentis sanguinem, cum videlicet epar fri- 
gidius et humidius fit, et pene putrescere et la- 
cerari incipit. In tali epate cum extinguatur vis 
convertendi nutrimenti in sanguinem, et expel- 


lendi superíluitates, totum corpus paulatim reple- : 


tur cruda humiditate, quae et ipsum epar et alias 
vires magis debilitat. Et cum non fiat expulsio, 
intus accenditur calor praeternaturalis ac febrilis, 
propter quem epate inflammato sitis augetur, Est 
igitur, ut dixi, ocrtov hydropis extinctio virtutis 
in epate. 

Zuvaíttiov hydropis est mala coctio in ven- 
triculo, Languidior est enim epatis actio, quia 
ex ventriculo crudum chylum accipit. 

Zvegyo possunt esse multa, immodica in- 
gurgitatio, labores intempestivi, Venus, vigiliae, 
dolores animi, impedientes naturalis potentiae 
actiones, 


Septima. 


Efficientium alia sunt ordinata et copulata 
essentialiter, ut mas et foemina sunt causae copu- 
latae generationis. Ordinatae sunt, ut secundae 
causae non sunt efficaces sine prima, minus prin- 
cipales non sunt efficaces sine principali, "Volun- 
tas non agit, nisi prius agente intellectu, ut dici- 
tur: lgnoti nulla cupido. Sed prima causa potest 
agere sine secundis, ut intellectus sine voluntate. 

Alia efficientia non sunt necessario copulata, 
ut duo equi trahentes currum, quorum alter aucto 
robore, solus posset trahere currum. 


Octava. 


Efficientium aliad dicitur universale, aliud 
particulare. Universale vocamus primam causam, 
scilicet Deum, quia omnes secundae causae servan- 
tura prima, sicut dictum est: lovis omnia plena, Et 
Paulus inquit: In ipso sumus, vivimus, et move- 
mur. Sed Aristotelici saepe universalem vocant 
motum coeli, Hanc causam magis perspicue ad- 
pellare possumus coelestem, Et sentit Aristoteles, 
nullam causam inferiorem posse efficacem esse, si 
coelum non moveatur. 

Aliae causae dicuntur particulares, scilicet 
inferiores et propiores. Ut coelestis causa morbi, 
est mala coniunctio Saturni et Martis, particula- 
ris causa, venenatus humor in corpore. 

IVona. 


Efficientium alia sunt remota, alia propin- 
qua, MHemota quae est causa causae, ut avus est 
causa remota nepotis, vinum est remota causa 
ebrietatis, seu furoris ebriorum. 

Cometa est causa certorum morborum, quia 
dissipato halitu venenato, aér inficitur, quem cum 
attrahunt corpora animantium, inficiuntur ipsa 
quoque. Lapsus Salomonis est causa bellorum ci- 
vilium, quae post regni distractionem secuta sunt. 

Propinquae causae sunt, quae proximae sunt 
effectui: ut multi ferventes halitus ex vino, quod 
largiter haustum coepit quidem calere in ventri- 
culo, sed tamen adhuc crudum est, ascendentes 
in cerebrum, qui cum accendunt et turbant spiri- 
tus, faciunt furores, et impediunt tum cogitatio- 
nem, tum nervos regentes motum. 


Decima. 


Efficientium aliae sunt totales, aliae partia- 
les. "Totales, ut pater et mater sunt integrae 
causae propinquae sobolis, Oculus et obiectum 
sunt integrae causae visionis, Dixi autem supra, 
alias necessario copulatas esse, alias non necessa- 
rio copulatas esse. 


Undecima. 


Efficientium alia est antecedens, a Medicis 
dicta ztgoryovuérg, alia est primitiva a Medicis 
nuncupata ztgoxeragziix), irritatrix, Est autem 
ztgonyovuérm aliqua interior dispositio, ut ante 
febrim tertianam copiosa rubra bilis est in cor- 
pore, quae, quia non expellitur, paulatim pu- 
trescere incipit. Hanc interiorem dispositionem 
vocant causam 7tporyouuévrr. | Sed alia est quae 
foris irritat, ut nimius motus 1n aestu, qui magis 
accendit illam copiosam bilem, haec ztgozeveoxri- 
x; dicitur, lta dici potest causa belli civilis in 
Iulio ztgoryovuérr cupiditas principatus, sed ztgo- 
xovo92tuxr) ereptio consulatus facta a Pompeio. 


Duodecima. 


Efficientes aliae agunt motae ab aliis, ut 
voluntas non agit, nisi obiectum monstratum sit. 
Appetit autem cum monstratur ratione aliqua 
boni. Fugit, cum monstratur ratione aliqua mali, 
ut postquam gustu deprehendimus potum linguae 
gratum esse, appetimus. David flectit suam vo- 
luntatem, ut velit aerumnas sustinere, quia mon- 

strantur iam sub ratione boni, quia bonum sit 
Deo obedire volenti hanc poenam, et non pu- 
nienti, ut perdat, sed simul remittenti peccatum. 
Econtra Saul fugit suam poenam, quia nihil cer- 
nit nisi iram Dei. 

Movetur autem voluntas causis finalibus et 
impulsivis. Nec difficile est videre discrimen in- 
ter haec duo.  Finalis est cogitatio de utilitate, 
quam ex obiecto percipimus, ut adulator amat 
amicum, ut aliquid ab eo auferat. Impulsiva per- 
tinet proprie ad efficientem, estque vel adfectus in 
efficiente, vel obiectum aliquod, quo movetur effi- 
ciens. David iratus crudeli Nabal, placatur de- 
precatione mulieris. Haec deprecatio est causa 
impulsiva, qua flectitur David, ne irae obtempe- 
ret. Pater amat natos, non utilitatis suae causa, 
nec spectat finalem causam, sed causa est impul- 
siva naturalis Gr09/7j. 


Tertia decima. 


"Traditur et haec divisio, quae etsi incurrit 
in superiores, tamen quia est perspicua, non prae- 
termittenda est.  Efficiens aut est principale, seu 
perficiens, aut disponens, seu praeparans, aut ad- 
iuvans, aut Óz-:getizóv , aut consulens. 

Principale, seu perficiens, quod proprie for- 
mam introducit, ut virtus epatis in conversione 
chyli in sanguinem. 

Disponens seu praeparans, ut venae mesa- 
raicae praeparantes chylum. In coctione Zithi, 
praecedens hordei maceratio, et quaedam assatio. 
Ars est causa praeparans naturam ad excellentem 
habitum, ut in poética, aut musica. 

Adiuvans, quod est cuveérior , Spiritus 
sanctus in Ioseph est principalis causa continen- 
tiae, sed voluntas assentiens, sese freitans, fugi- 
tans occasionum , est Guvattov. 

"Yznoetizóv, id est, inserviens, est quod 
aliquo modo adiuvat, seu mediate, seu imme- 
diate, ut temperantia est Ózroerizó» precationi, 
quia prodest ad tuendam incolumitatem, seu tran- 
quillitatem cerebri, quae necessaria est ad inten- 
tionem cogitationis. Vestis est ozrrgerixóv , utile 
ad fovendum calorem in corpore, et ad arcendum 
frigus. Disciplina est ózgeruxór fidei, seu iu- 
sticiae cordis, quia cum ruunt homines contra 
conscientiam, extinguitur iusticia cordis, Pecunia 
est Omosruxóv viatori. Non multum discrepat 
hic gradus ab iis, quae supra nominavimus oty- 

soya. Consulens tantum est in agentibus cum 
deliberatione, ut Themistocles suadens, ut Athe- 
nienses relicta civitate, ingrediantur naves, et de- 
fendant se classe, fuit causa defensae Graeciae. 
Potest autem referri ad impulsivam causam. 


Quarta decima. 


Postremo discrimen observetur inter causas, 
signa et occasiones, Causa per se, ut diximus, 
vel pars est rei, quae fit, vel agit aliquid, ut Sol 
est causa caloris in aére, Signum est quiddam, 
quod sensu percipitur, quod alias est causa even- 
tus significati, aut alioqui praecedens propter ali- 
quam copulationem cum causis, alias effectus est, 
aut alioqui sequens propter aliquam copulationem 
cum effectibus, Ut aurora signum est exorientis 
Solis, non est causa, Sed illa species copulata est 
cum ortu, quia radii sparsi in halitus efficiunt 
illum ruborem, 

Occasio est circumstantia, quae agenii viam 
praebet. Ut 

Nox et amor, vinumque nihil moderabile suadent. 
Nox occasio est, quia in tenebris congressus, ab 
aliis minus cernuntur.  Ámor causa est 7:907//0U- 
uérg. Vinum est causa ngoxovagztuxr,, incen- 
dit amantem, Àc diligenter considerandum est, 
ubi aliud fit causa, aliud dog, seu occasio. 
Ut causa belli Graecis illati a Philippo Macedone 
fuit imperii cupiditas, sed occasio, seu &qogu 
fuit templi delphici defensio. Hactenus varieta- 
tem efficientium recitavimus, dic de caeteris causis, 


De Materia. 


Physicus proprie materiam vocat, ex qua ali- 
quid fit, ut ex farina tritici fit panis. Non vo- 
cat materiam, in qua aliquid haeret, quae usitate 
subiectum dicitur. Materia circa quam obiecta 
significat, obiecta autem plerunque sunt efficien- 
tes causae: ut oculus versatur circa colorem et 
figuram. | Haec obiecta sunt partiales causae vi- 


sionis in genere efficientium, 


De Forma. 


Formae sunt duplices, substantiales et acci- 
dentales, Substantiales acquiruntur generatione, 
ut ex nutrimento generatione fit pars accrescens 
corpori. Accidentales acquiruntur alteratione, ut 
cum aqua natura frigida calefit, aut partium di- 

verso positu, quod ad loci mutationem pertinet, 
ut ligni partibus aliter positis fit statua. 

Erudita sententia extat apud Aristotelem in 
tertio Ethicorum, ubi causas praecipuas omnium 
rerum et actionum recitans, sic eas distribuit: 
Naturam, Necessitatem, Fortunam, Mentem. Has 
ponit species causarum efficientium, Supra autem 
expositum est, quid naturam vocari oporteat, sci- 
licet, substantiam ex materia et forma constan- 
tem, sua vi gignentem, aut moventem: ut ignis 
non aliunde sumit vim calefaciendi, sed substan- 
tia est causa caloris, quo calefacit. . Ita natura 
proprie de substantia dicitur, constituta ex mate- 
ria et forma, 


Deinde vocat necessitatem ordinem motuum 
coelestium: ut causa vicissitudinis dierum et no- 
ctium, aequinoctiorum, et solstitiorum est neces- 
sitas, id est, aeternus ordo motuum coelestium. 


Deinde, fortuna est causa per accidens, de 
qua statim infra dicemus. Significat autem actio- 
nem in agente rationali, cui accidit aliquid boni, 
aut mali, quod non praevisum est, ut fossio causa 
est per accidens, inventi thesauri. Hic aut nulla 
causa praecedit, ut Philosophi loquuntur, aut 
certe ignota iudiciis humanis, Expositio Romuli 
causa est per accidens nutritionis factae a lupa. 
Sed doctrinam de causis per accidens, postea ex- 
ponemus, ubi etiam commemorabimus, quare in 
philosophia recitari eas necesse sit. 


Mentem hoc loco vocat Aristoteles partem 
iudicantem et voluntatem. Ideo enim ibi discer- 
nit causas, quas recensui, ut ostendat virtutis cau- 
sam esse, non naturam, non necessitatem, non 
fortunam, sed mentem et voluntatem: ut iusti- 
ciae in Aristide vult causam esse, non tempera- 
mentum, quod est ex materia et forma, nec legem 
aliquam fatalem, ut Stoici fingebant, Aristiden 
fato iustum esse, Harpalum fato esse furacem, 
nec fortunam esse causam virtutis, ut vulgus pu- 
tat, suo quodam impetu, non deliberatione for- 
tem esse Alexandrum. 


Ab his causis discernit mentem, id est, 7;ye- 
uovizóy in homine, videlicet iudiciam, seu deli- 
berationem et voluntatem  obtemperantem recto 
iudicio, quae sunt principales causae honestarum 
actionum, 

De causis finalibus. 


Necesse est considerari finium discrimina, 
quia saepe bonitatem actionis mutat finis, Ut alius 
amico gratificatur captatione, alius liberali animo, 
id est, virtutis causa, seu officio: ut haec finibus 
differunt, vócov £yste, xaígews OtOoUc, inquit Epi- 
charmus, letari dando, morbum esse. Sed cum 
hoc dicto pugnare videtur sententia Pauli: Hila- 
rem datorem diligit Deus, Haec finibus differunt, 
morbus est dando letari, scilicet, profusione le- 
tari, Sed pietas est, officio letari, Exempla in- 
numerabilia offert quotidiana vita. — Necesse est 
igitur de differentia finium studiosos commone- 
fieri, 

Duplices autem sunt fines, Alii congruentes, 
seu legitimi, ut ducere coniugem procreandae so- 
bolis causa. Alii aberrantes seu non congruentes, 
ut ducere coniugem propter magnam pecuniam, 
Sunt autem congruentes, ad quos res aut actio 
vere ordinata est: ut Ruta ordinata est, ut sit 
medicamentum corporum, non ut pellat incan- 
tationes, 

Et hi fines congruentes duplices sunt, Unus 
aliquis est principalis et ultimus, quem cum asse- 
cuti sumus, acquiescimus, nec expetimus insuper 
alium finem: ut belli finis ultimus est, pax ho- 
nesta et firma, Sed finis medius est victoria. 
Non enim tantum geritur bellum, ut vincamus, 
sed ut victis hostibus, postea tuto educari et erudi- 
ri liberi nostri possint, et honeste regi disciplina. 

Nec difficilis est diiudicatio inter fines prin- 
cipales et minus principales, | Sed minus princi- 
pales discernendisunt. Alii sunt subordinati, ut 
principaliter recte faciendum est propter Deum, 
deinde etiam nostrae tranquillitatis causa, tertio 
et propter alioruin tranquillitatem, — lta saepe 
unius rei, vel actionis multi fines sunt ordine quo- 
dam comitantes principalem, aut antecedentes, ut 
victoria pacem antecedit. 

Alii sunt non subordinati, sed quoquo modo 
concurrentes, ut cum ambulatio, seu potus expe- 
titur sanitatis causa, simul recte potest expeti vo- 
luptatis causa. 


Decausis per accidens. 


Quid est causa per accidens? 


Causa per accidens est, qua posita in actu, 
non necesse est sequi effectum, sed interdum se- 
quitur propter aliud. Haec qualiscunque de- 

scriptio tantum hoc monet,-non semper respon- 
dere effectus causis per accidens. Sed quid sint 
ipsae causae, non significat. Et difficile est in 
tanta varietate eorum, quae fiunt per accidens, 
unam definitionem constituere, quae complectatur 
tantam varietatem, | Sed tamen haec descriptio 
non absurda videtur, quam recitabo: 


Causa per accidens est aut quiddam accidens 
alteri per se agenti, quod etiamsi via est agenti, 
tamen effectus aliunde oritur, et sequi poterat, 
etiamsi haec appendix non accessisset, aut est 
agens habens praeter effectum intentum, seu or- 
dinatum, alium eventum cornitantem.  Neutri ta- 
men generi, necessario respondent effectus. 


Haec descriptio utcunque varietatem indicat, 
quam exempla declarant. De primo genere: 'Tem- 
perantiae causa per accidens interdum febris est, 
quae dicitur causa per accidens, quia febris fuit 
accidens hominis intemperantis, in cuius curatio- 
ne, cum voluntas se ad temperantiam flecteret 
propter periculum, febris utcunque via fuit no- 
vae moderationis, Sed tamen voluntas fuit causa 
per se eius temperantiae, et poterat antea sine 
febri frenum cupiditatibus iniicere. 

Sic generationis humanae causa est natura. 
Sed cum viciosa concupiscentia dicitur generare, 
dicitur de accidente, quod ad per se causam acce- 
dit. Fieret autem generatio et quidem foelicior, 
sine hoc accidente. Haec exempla ostendunt 
causam per accidens saepe dici accidens aliquod 
agentis. 

Sed cum de inventione thesauri dico, quid 
accessit ad voluntatem fossuri, aut ad ipsam fos- 
sionem? . Deinde cum sine fossione non esset in- 
ventus thesaurus, cur dicitur voluntas fodientis, 
aut fossio causa per accidens? | Haec exempla su- 
perioribus dissimilia sunt. Non enim accedit ac- 
cidens aliud ad voluntatem fossuri, sed eventus 
alius praeter intentum, aut ordinatum comes est 
intenti effectus, Hoc modo voluntas fossuri, seu 
fossio dicitur causa per accidens: Vinitor fodere 
volebat, ut vites plantaret. Hunc effectum mens 
intuebatur, neque in homine accessit aliud acci- 
dens. Sed effectum, de quo cogitarat, alius even- 
tus comitatus est, 

Huius unius exempli recitatio magnum lu- 
men est disputationum de fortuna, Expositio Rio- 
muli et Remi fuit causa per accidens nutricationis 


factae a lupa. 

nem exponentis accessit, seu ad puerorum natu- 
ram. Sed ipsam expositionem comitatus est alius 
eventus. Lupa, quae eodem tempore in ripa va- 
gabatur, ad infantes propius accessit, nec fuit 
famelica, d Casus vocatur. 


Cum autem non solum in philosophia, sed 
omnino in tota vita plurimum referat discernere 
perse causas, etcausas per accidens, haec pars 
doctrinae physicae nequaquam negligenda est, 


Discrimen etiam consideretur inter causas 
per accidens, et inter causas iusto ordine concur- 
rentes ad aliquam rem efficiendam: ut sunt cau- 
sae praeparantes, instrumenta, causae sine qui- 
bus non. lÍae non nominantur proprie causae 
peraccidens, Etsi interdum adpellatione aliqui 
abutuntur: ul causa per se, lucis sparsae in cu- 
biculo est Sol. Causam per accidens vocant 
aperientem valvas. Sed verius est causa praepa- 
rans, vel causa sine qua non, quia iusto ordine 
concurrit, Sol enim non spargit radios per cor- 
pus opacum, Nunc de divisione Aristotelica di- 
cemus, qui duas nominat causas per accidens: 
Fortunam et Casum, 


Quomodo discernit Aristoles Fortunam et 
Casum? 


Principio monendus est auditor, Aristotelem 
hic primum illud genus causarum per accidens, 
quod latissime vagatur, praeterire, cum videlicet 
accidens in altero per se agente accedit, ut dixi- 
mus, febrim causam per accidens esse temperan- 
tiae, Interdum obiter huius generis mentionem 
facit, ut cum inquit: Musicus statuam fabricat. 
Sed talia exempla nec ad fortunam, necad casum 
concinne accommodantur. — Sed fortuna et casus 
dicuntur, cum eventus alii accedunt, praeter eos, 
qui cogitati aut ordinati sunt. 


Priusque autem definitiones recito, gram- 
matica admonitio inserenda est, — Varius est usus 
vocabuli fortunae, eamque varietatem in expli- 
cando observare utile est, — Interdum significat 
ipsos eventus, utcum dicimus: florentem for- 
tunam, Sic Virgil, nomen usurpat in boc versu 
de rebus secundis: 

Hospitium antiquum Troiae, sociique penates; 
Dum fortuna fuit , 
id est, donec res secundae fuerunt. 

Alias causam significat, ut in his versibus | 
Virgilii: | 
Multa dies, variusque labor mutabilis aevi 
Bettulit in melius, multos alterna revisens 
Lusit, et in solido rursus fortuna locavit. 


Etsi autem promiscue usurpant poétae fati 
et fortunae nomen, tamen infra discrimen osten- 
demus. dem eventus dicitur fatalis et fortuitus, 

Fortuitus, respectu nostri consilii, quia nos 
causam non videmus, nec gubernavimus eventum 
nostro consilio. 

Fatalis, quia certa quadam causa, videli- 
cet, aut Dei consilio, aut inclinatione a sideri- 
bus orta, gubernatur. Dicemus enim infra cau- 
sas per accidens, ad aliquas per se causas referri. 

Sic autem utitur Aristoteles adpellationibus 
Fortunae et Casus, hocloco, ut causas dici velit, 
ac fortunae nomen attribuit agentibus cum deli- 
beratione, quorum actiones tamen alii eventus 
comitantur, praeter intentos. Casum vero tribuit 
agentibus sine deliberatione: ut cum vitrum de 
mensa cadens, latus non allidit solo, sed procum- 
bit in basin, nec frangitur. 


Quid est Fortuna? 


Recenseo usitatam definitionem apud ÁAri- 
stotelicos: Fortuna est causa per accidens in agen- 
tibus cum deliberatione, quorum actiones tamen 
alii eventus comitantur, nec praevisi, nec intenti, 
seu boni, seu mali: ut piscatores Milesii cum 
capiendorum piscium causa retia in mare demi- 
sissent, auream tripodem excipiunt. Hic volun- 
tas piscatorum, seu ipsa piscatio causa fuit in- 
venüi tripodis, sed per accidens, quia alius even- 
tus accessit, nec praevisus, nec intentus, Et 
usitatum est Aristotelicis, voluntatem hoc modo, 
seu actionem, cui comes est ille non praevisus 
eventus, vocare causam per accidens, quae For- 
tuna nominatur, Fossio instituta ad plantandas 
vites, causa est inventi thesauri, sed per accidens, 
quia ille non praevisus eventus accessit, 

Sed hic manet quaestio: Unde hic eventus 
regatur, unde accedat, nulla ne causa gubernante, 
an tantum, quia tunc piscatoria navis casu in eum 
locum impulsa est, ubi tripus inter arenas volve- 
batur? Cum Polycrates in ventre piscis donati an- 
nulum abiectum reperit, causa per accidens fuit 
piscatio illa, et quod captus piscis ad Polycraten 

adfertur, Haec accidere sine ulla per se causa 
gubernante dicerent Democritus, Epicurus et 
multi Physici, disputarentque satis esse referre 
haec ad temerarios motus voluntatum et materiae, 
sine ulla causa, Sed Aristoteles verecundius lo- 
cutus est, non dicit nullam esse causam, sed 
&ógicTOv , incertam, et nobis ignotam. — Quae- 
runt igitur alii per se causas. Hinc disputatio- 
nes variae de fato exortae sunt. 


Quid est Casus? 


Casus est causa per accidens in natura non 
intelligente, cui accidit eventus motu materiae va- 
gabundo, qui non habet certam et perpetuam cau- 
sam, ut motus vitri est ferri deorsum, Hic motus 
est naturalis. Sed ut vitrum subsidat in basin, 
nec frangatur, id casus est.  Eiecti ex manu tali 
motu naturali feruntur deorsum, sed alii ruunt, 
aliter, et cum omnes dissimiliter cadunt iactus 
Veneris dicitur, Haec talorum proiectio est cau- 
sa per accidens Venerei iactus, 

Nec est in parvis corporibus, 2ut ludicris 
motibus causa per se quaerenda, Multa varie 
ruunt sine ulla per se causa, Sed magna corpora 
plerunque habent per se causas, ut in aére magna 
moles halituum, etsi sine causa certa videtur ad 
unum aliquem locum volui, tamen saepe certa 
causa est, ut Saturni, Martis, Mercurii, con- 
gressus attrahit ad se materiam Cometae, Cum 
Luna, Mars et Mercurius in latitudine septen- 
trionali conveniunt, cientaquilones, in meridia- 
na cient austros, Possunt hoc modo per se 
causae quaeri de moribus magnorum corporum in 
natura, quae aliunde gubernari consentaneum 
est, Ludicra saepe nullam habent per se cau- 
sam, et siqua habent, quaerere eam inanis curio- 
sitas est, 

Aristoteles ab eventibus discernit naturam, 
fortunam et casum, | Naturam, ait, aut semper, 
aut plerunque similes effectus parere. Sed for- 
tunam et casum habere eventus, ut usitate lo- 
quuntur, extra semper et frequenter, Non prae- 
tereundum est hoc discrimen, etsi a posteriore 
sumptum est. Illud a priore sumitur, quod na- 
tura in omnibus corporibus ordinata est ad cer- 
tos effectus, ut in Balsamo vis ad sanandum vul- 
nus, in Pipere ad calefaciendum ventriculum. 
Plerunque igitur respondent eventus. At fortuna 
et casus, quantum ad nostrum iudicium attinet, 

non sunt ordinata; — Non igitur respondent even- 
tus regulariter. Etiamsi piscatores Milesii semel 
aureum tripodem extraxerunt, tamen non est re- 
gulare, invenire in eo loco aureos tripodes. Verba 
Aristotelis digna memoria haec sunt: zttvrc và 
qot. 1j &el obra yívevou, 7) c Eni vÓ ztoÀO , vàv 
0? &nó vÜyue xoi roO e )roucrov ojÓÉv. Natu- 
rae aut seroper, aut plerunque respondent effectus. 
Possunt enim incidere impedimenta, ut curatio 
vulneris impediri potest, seu quia telum fuit ve- 
nenatum, seu quia inflammatio aliqua accessit, 
aut aliud accidens perniciosum. — Nunc de re- 
ductione causarum per accidens ad causas per se 
dicam, ubi de fato et multis quaestionibus aliis 
dici necesse est. 


Ad quas causas per se reducitur fortuna? 


Etsi in ludicris rebus nihil attinet quaerere 
causas per se, tamen multae magnae res accidunt 
hominibus omnibus, ut Pompeio, Iulio, et aliis, 
quae nominantur fortuitae, quarum causas quae- 
rere ad gubernationem vitae utile est, Quanquam 
enim in hac imbecillitate humanae naturae pro- 
spici omnia non possunt, tamen aliqua consilio 
regi a moderatis naturis possunt. Nec enim uni- 
versaliter verum est, quod dicitur: Vitam regit 
fortuna, non sapientia, multa omnibus accidunt 
praeter opinionem, propter varias causas, sed 
tamen consilium et consolationem in hac tan- 
ta imbecillitate nostra in rebus praecipuis Deus 
ostendit, et quaedam moderari agnitio Dei et 
diligentia rationis possunt: ut Davidis listoriam 
consideremus, — Primum poterat vitare poenas, 
domestica parricidia, seditiones, exilium, bellum 
civile, si ab alterius uxore abstinuisset, ut absti- 
nere potuerat, 

Democritus casu accidisse Davidi aerumnas 
illas diceret. Nos in Ecclesia Dei necesse est aliter 
sentire, Imo ne quidem Philosophi omnes dice- 
rent, accidisse illos tristes eventus Davidi, sine 
aliqua per se causa, Deinde multo minus libera- 
tio fuit fortuita, Non igitur totam vitam regit coe- 
ca fortuna, David suo lapsu accersivit poenas, 
quae non accidissent, si ab aliena abstinuisset. 
Non igitur in fortunam conferantur, sed in vo- 
luntatem Davidis, ut veteres nominant a2Oci?gera 
cjueza, et Homerus de Iro inquit: 

3j 1áxo , Mgog alpoc ànlonaorov xax v t&&, 
Deinde non succubuitDavid in poenis, ac tandem 

eluctatus est. Ne hoc quidem fuit fortuitum. Sed 
cum sciret Deum calamitates invocantibus mitigare, 
confugiens ad hanc arcem, petivit et expectavit 
auxilium iuxta promissiones divinas, et sciebat 
invocationem non esse irritam, Nec dubium est 
Davidem servatum et restitutum esse auxilio divi- 
no, quo ut iuvaretur, ipse etiam sua invocatione 
impetravit, 

Hoc exemplum singuli ad nos ipsos transfe- 
ramus, et agnoscamus per se causas lapsuum, qui 
antecedunt poenas, et per se causas liberationum, 
ita intelligemus diligentiam in multis rebus pro- 
desse, nec totam vitam casu, seu fortuna regi. 

Eventus autem fortuiti referri magna ex parte 
ad has sex causas possunt: ad Deum et pios Án- 
gelos eius ministros, ad malosspiritus, ad tem- 
peramenta, ad varias inclinationes a stellis ortas, 
ad suos cuiusque mores, denique ad materiae 
fluxibilitatem, 


De reductione eventuum ad Deum, et ad bo- 
nos aut malos spiritus. 


Cum duplex actio Dei sit, alia quae vocatur 
generalis, cum Deus agit cum causis secundis, 
eo ordine, ut instituit, ut cum in generatione 
foecunditatem parentum sustentat et adivat, de 
hac generali actione hoc loco non dicitur, Sed 
alii multi eventus sunt, quos ad providentiam 
divinam referri necesse est, qui non eo ordine 
fiunt, ut causae secundae, quae principaliter gu- 
bernent eventum, monstrari possint, |. Ut cum 
Moises servatur, in aquam abiectus, aut Cyrus 
exponi iussus, aut Petrus cum Angelus eum ex 
carcere educit, Saepissime etiam ab Angelis con- 
territi ac profligati sunt exercitus, Huiusmodi in- 
numerabilia bona eveniunt hominibus proprie, 
Dei beneficio et ministerio Angelorum, neque 
enim frustra Angelis mandata est custodia Eccle- 
siae et gubernatorum. 

Econtra saepe Deus ita punit sontes, ut 
evenlus non proprie referri ad causas physicas pos- 
sit, ut cum perdidit civitatem Sodomorum, aut 
cum Oedipus terra dehiscente absorbetur. Et 
magna pars tristissimorum eventuum in toto ge- 
nere humano principaliter oritur a Diabolo, qui 
furores in impiis confirmat: ut cum in tyrannis 
acuit et auget crudelitatem, quorum multi sine 
ulla causa parentes, fratres, liberos, coniu- 
ges interfecerunt, ut Selimus imperator Turcicus 

patrem et fratres interfecit, ^ Gravidam coniu- 
gem quidam Dasileae occidit, ac sese postea de 
sublimi loco praecipitem deiecit, atque ita sibi 
mnortem conscivit, Hos furores a Diabolo oriri 
cerlum est, quia quaelibet natura, donec naturali 
luce et adfectu regitur, sui conservationem adpe- 
tit, et amat cognatos, | Sed hanc lucem et hos 
adfectus extinguit Diabolus, ut scriptum est: te- 
nere eum captivas mentes impiorum. Et de Iuda 
dicitur: Intravit in eum Satanas. 

Et variis modis grassatur Diabolus, interdum 
velut ludens ostendit bona signa hominibus, ut 
confirmet securitatem, Nam quod Polycrates an- 
nulum in mare abiectum recepit, id non opinor 
in astris aliquam illustrem causam habere. Magis 
videtur Diaboli ludus fuisse, ut Polycrates sibi 

persuaderet suam foelicitatem perpetuam fore, qua | 


fiducia postea loniae dominationem adpetiit, et 
fallacissimo homini credidit, a quo per dolum 
circumventus crudeli supplicio adfectus est. Lu- 
dit enim Diabolus hoc modo et in aliis rebus, ut 
insignis etin oraculis,  Croesum ambiguo ora- 
culo impulit ad bellum movendum, qucd ips: exi- 
tio fuit, mNoribergae recens anno 1530. sacer- 
doti in crystallo thesauros ostenderat, Hos cum 
loco perfosso ante urbem quaereret sacerdos ad- 
hibito amico spectatore, cumque iam vidissent in 
specu arcam et atrum canem cubantem ad arcam, 
ingressus sacerdos in specum opprimitur, ac in- 
terficitur ruente cacumine, et specum rursus com- 
plente. 

Haec de primo genere dixisse, satis sit, per- 
tinent autem huc et piorum hominum, ut Chri- 
sti, Baptistae, Pauli et similium ;nteritus, qui 
ad singulare consilium Dei referendi sunt, non 
ad stellas, aut alias causas secundas, — luc et 
impiorum ortus et interitus praecipue referen- 
di sunt, 

Itaque in hoc primo genere, quod alioqui 
fortunam vocant, revera impulsio est, qua hu- 
mani animi a Deo, vel a bonis Angelis, aut a Dia- 
bolis incitantur ad aliquid agendum, aut retra- 
huntur. c in magnis rebus bonis et malis, do- 
minari has causas non dubium est. 


De Temperamentis el Stellis. 


Secunda per se causa fortuitorum eventuum 
est temperamenti foelicitas aut infoelicitas, ut 
multos natura obnoxios morbis discimus infortu- : 

natos, quia saepe et varie aegrotant, Naturas ab- 
horrentes a musica, et perperam canentes, dici- 
mus in eo genere infortunatas. Haec proprie a 
temperamentis oriri, manifestum est. 

Verum est autem stellarum positu gubernari, 
et variari temperamenta. [deo coniunxi hoc loco 
utramque causara, sed tamen aliquid a stirpe et 
regionibus temperamenta adsumunt, Praeterea 
vis est aliqua stellarum in inclinationibus exci- 
tandis, quae ad temperamenta referri non satis 
potest. Sed tamen non nimis subtiliter haec dis- 
putemus. Dicamus, quod res est, saepe fortui- 
torum eventuum per se causas esse temperamenta 
et stellarum positus, Etsi enim et cam bis phy- 
sicis causis Deus coniunctus est, tanquam pri- 
ma et universalis causa, tamen differt hoc ge- 
nus actionum a primo genere, de quo prius 
dictum est, 

Antea de actionibus dictum est, quae sic 
fiunt a Deo, ut non referantur ad causas physicas, 
ut Petro carcerem Angeli patefaciunt, [am vero 
dicinius de iis eventibus, qui aliquo modo a cau- 
sis physicis reguntur, videlicet a viribus, quas 
Deus naturae indidit, ut sustentat. Itaque ad has 
vires tanquam ad propiores causas, eruditereferun- 
tur eventus, ut certum est in temperamento cau- 
sam esse, cur aliquis sit Óvyvcuer vootgóc. — Et 
Medici fere contenti sunt consideratione tempe- 
ramenti, ex quo multa certe iudicari possunt. Si 
sit epar calidius, et ventriculus frigidior, et 
pectus angustum, et corpus siccum, multi catarri 
destillabunt in pectus, praedicet igitur Medicus 
tale corpus phthisi periturum esse, — (Tales homi- 
nes Hippocrates Alatos vocat, ztregvyoosic. 

Cum autem in temperamentis insignes qua- 
litates sunt bonae aut malae, plerunque ab astris 
oriuntur, ut ab eisdem parentibus filii lineamen- 
tis corporis similes oriuntur, quorum tamen alii 
corpora habent sana et valida, et sunt vivaces, 
alii languida et non durabilia. Huius dissimili- 
tudinis plerunque illustres causae in astris de- 
prehenduntur. Quare saepe et stellae sunt per 
se causae fortuitorum eventuum, 

Marchio Iohannes Albertus Archepiscopus 
Magdeburgensis Lunam habet in Ariete in domo 
sexta, quae valetudini significat. Et circumsessa 
est Luna a Marte, quiet ipse in Ariete est, eta 
Saturno, qui est in "aoro, Et oppositi sunt Sol 
et Mercurius, Hae sunt manifestae significatio- 
nes assiduae saeviciae morborum, 

Nec tantum valetudinis^signa sunt illustria 
in stellis, sed etiam inclinationum foelicium aut 
infoelicium in artibus, aut aliis actionibus, quae 
naturae hominium familiares sunt, ut in adsequen- 
dis fastigiis honorum, in praeliando, in pericu- 
lis vitae. 

Musici, poétae, oratores fiunt canori, dul- 
ces, splendidi, quibus foeliciter positi sunt Sol, 
Luna, Venus, Mercurius, —Econtra horridi et 
amusi, qui a Saturno et a Marte impediuntur. 

Quod igitur Stigelio scribenti carmen verba 


splendidiora, figurae venustiores, numeri dulcio- ' 


res, quasi sponte se offerunt, Ursino viro docto 


et maiore i i imili: «1 wusisebes A Pipes 
studio quaerenti, non se similia offe- ^ prigericus imp. Maximiliani peter, et Franciscus 


: : à 2" ps , rex Gallicus, quia utrique Mars est in qu: i 
est astrorum positus, qui hanc foelicem inclina- , NR : TUE ner 


tionem, seu hunc foelicem impetum in hanc na- | 
turam transfudit, qua inclinatione movetur mens, | 


runt, dicimus fortunam esse, — Sed causa per se 


ut pulchriora celerius videat et arripiat. 

Sic in Achille, Alexandro, Scipione, Iulio, 
cor et sanguis temperantur luce coelesti, ut gi- 
nantur in eis Spiritus ardentiores, firmiores et 
efficaciores, qui motus cient rnaiores et rectiores, 
quam quales sunt in Paride, aut in Glauco. 

Ac naturae quidem acres et foelices recte ad 
stellas accommodantur, et multi eventus naturis 
congruunt, Sed aliqui mirandi ducum eventus, 
potius ad Deum referendi sunt, qui cum servet 
aut mutet imperia, duces saepe custodit peculiari 
modo, qui non potest ad astra referri: ut Alexan- 
drum servatum esse divinitus consentaneum est, 
cum dimicanti ad Granicum dox Persicus galeam 
decussisset, et incitato equo iam nudatum inter- 
fecturus esset, quo in prelio Clytus interveniens, 
Alexandrum protexit, et ducem Persicum occur- 
rentem, hasta transfixit. 

Multa gubernat natura, non omnia, Nec 
Deus removendus estagubernatione propter astra, 
sed vere statuendum, multas inclinationes ab 
astris ortas, Deum moderari, et orandum, ut 
bonas iuvet, et reprimat malas, Non enim fru- 
stra dictum putemus: Quanto magis pater cocle- 
stis dabit Spiritum S, petentibus. 

Est tamen et in vis aliqua et significatio 
astrorum , ut infra copiosius dicetur, Et aliqua, 
non omnia, non levissima. Sed ut Ptolemaeus 
nominat ó&oOzegéoreQa, id est, principalia, 
quae naturam aliquo modo comitantur, et ad tem- 
peramenta, valetudinem, mores et artes perti- 
nent, reguntur ab astris: ut constet, nalos in 

coniunctione Solis et Lunae malum tempera- 
mentum habere, et aut non durabiles esse. aut 
morbis obnoxios et magnis impedimentis in vita 


: conflictari, 





| Solis et Iovis positam in Virgine. 


Quibus Saturnus nascentibus in medio coeli 
fuit, de sublimi saepe cum periculo labuntur, 
quod multis exemplis ostendi potest. Quibus Sol 
et Mars in octava domo est, ac praesertim si ac- 
cedat malus aspectus Saturni, aut si sint cura ca- 
pite Medusae, violenta morte plerunque pereunt. 


Maximiliano carcerem significavit Mars cum 
cauda Draconis, in domo duodecima, quae car- 
cerem significat. —Bellatores infoelices fuerunt 


loco abiecto. 


Francisco regi etiam in medio coeli fuit 
cauda Draconis, quae regni amissionem ad tem- 
pus significavit, praesertim cum Sol, Iupiter et 
Mars in abiectis locis essent, 


Sed eloquentiae 
causas insignes habuit, 


Geminos in ascendente, 
Mercurium 
in Libra, quae omnia acumen et splendorem ora- 
tionis adferunt, Sed Mars et Venus, iuncti in 
Leone, pompam et incontinentiam significant, 
luppiter combustus epar siccius et calidius, quae 
causa intemperantiam auxit. 

Multa et eclipsium exempla ostendi possunt 
in genesibus, ubi vel eversiones patrimoniorum, 
vel mortis, per eclipses manifeste denunciatas 
esse adparet. 

Moles halituum, quae incensa fit Cometa, 
videtur casu, et temere in eum locum attracta, iu 
quo consistit, sed consentaneum est, eam vi cer- 


tarum stellarum eo attrahi, videlicet Saturni, 


Martis, Mercurii et Solis, Plerunque enim et 
non longius uno signo a Sole incenditur, ac vidi- 
mus ipsi diversos Cometarum motus, alterum 
Sol, alterum contrarium Mars regebat, Sed 
de potestate stellarum aliquanto post copio- 
sius dicam, in. quaestione de fato. Nunc brevi- 
ter hoc tantum moneo, fortuitos eventus saepe 
ad stellas, tanquam ad per se causas vere referri. 

Tertia causa per se, eventuum fortuitorum, 
sui cuiusque mores sunt, nec jam de inclinatio- 
nibus tantum loquor, quae magis proprie mores 
vocantur, sed de factis ipsis, iustis, aut scelera- 
tis, Ut quia Latrones iniustas caedes fecerunt, 
illa scelera per se causae sunt exitii et supplicii 

eorum, quia movent Deum, ut rapiat eos ad 
poenas. 

Etsi autem non necesse est homines malis 
inclinationibus obtemperare, tamen saepe ita fit, 
ut congruant stellarum positus, temperamenta, 
mores, id est, inclinationes, facta et exitus pla- 
cidi, aut tetri. Ut in genesi parricidae, quam 
recitat Cardanus, admodum tetrae significationes 
sunt, coniunctio Solis et Lunae, .in Sagiltario. 
Deinde coniuncti Venus et Mercurius in Capri- 
corno, aspicientes ex quadrato coniunctionem Sa- 
turni et Martis in Libra, Et Iuppiter fuit infoe- 
lix, cum esset Uzzvyoc. Hi positus malum tem- 
peramentum, sanguinem venenata bile redundan- 
tem, et malas inclinationes in moribus, vehe- 
mentiam et iracundiam temere ruentem, crudeli- 
tatem et cupiditatem nocendi, et exitum infoelicem 
significant, Sed tanta est miseria et infirmitas 
hominum, ut multi, quos nec stellae, nec tem- 
peramenta admodum incitent ad scelera, tamen 
aut sua voluntate, aut impulsi a Diabolo ruant in 
libidines, aut faciant caedes. Hi tamen accersunt 
sibi exitium suis factis, quia divino ordine comi- 
tatur eos Nemesis, id est, vindicta divina. 

Non est tribuendum stellis, aut tempera- 
mento Oedipi, quod occidit patrem et duxit 
matrem. Aliae arcanae causae fuerunt, quia pa- 
ter Laius rapuerat cuiusdam filium ad turpitudi- 
nem. [d scelus tam tristes poenae, et tam procul 
vagantes, secutae sunt in semine Laii, Sicut ple- 
runque Deus Talione punit, seminis abusum pu- 
nit in posteris, caedes caedibus, sicut Davidis hi- 
storia utriusque rei horribilia exempla continet. 
Dimicant inter se filii, filius movet seditionem, 
polluit coniuges patris sanctas matronas, "Talium 
eventuum causam ron ad astra, aut tempera- 
menta referamus.  Consentaneum est enim Davi- 
dis genesin foelicissimam fuisse, sed poenae secu- 
tae sunt ipsius scelus, quas Deus certo consilio 
tanquam exemplum universae posteritati propo- 
suit, ne spe impunitatis homines pravis cupidita- 
tibus frenos laxent. 

Quarta causa per se, evenluum, qui dicun- 
tur fortuiti, aut casu accidere, est materiae in- 
feriorum corporum ingens varietas et mobilitas: 
ut pluit interdum aliquo in loco, cum in vicino 
non pluat, quia venti sic agitant nubes. 
avertunt telum , quod recta corpus oppositum pe- 
tebat. ta eventus, qui casu accidunt referri in- 
Lerdum ad materiam possunt, sic in fortuitis, 

Aliqui homines sunt obnoxii morbo comitiali non 
propter stellarum positus, aut propter suam in- 
temperantiam, sed quia patres eorum comitiales 
fuerunt. Mirabile est enim cura semine etiam 
aliquos parentum morbos, ut comitialem liche- 
nas AtOío0iv propagari, 


Huc pertinent et haec exempla, Multi pe- 
stilentiae tempore pereunt, quibus nec stellae, 
nec temperamenta talem interitum minitabantur. 
Sed vincit materiae universalis corruptio. Et re- 
gula est Ptolemaei, universales causas potentiores 
esse particularibus, sicut propter universales cau- 
sas multi in bellis, aut in diluviis pereunt, quo- 
rufn naturis privatim tale exitium non significa- 
batur. 


Riecensui causas perse, ad quas fortuna ut- 
cunque referri potest, quae doctrina propter duas 
utilitates cognoscenda est, quarnm prior est, quia 
cum multi eventus in vita tribuantur fortunae, 
qui haud dubie non accidunt sine aliqua vera 
causa, consideratio digna est homine, causarum 
per se talium eventuum, quantum fieri potest in- 
quirere, ut seriem earum rerum, quae naturam 
et vitam gubernant, aspiciamus, et ordine ani- 
madverso firmius statuamus, non sine mente opi- 
fice hunc muntum exortum esse, et mentem ei 
gubernatricem praeesse, 


Altera utilitas est, ut cum prospicimus cau- 
sas per se, quasdam inclinationes moderari possi- 
mus, Etsi enim mentes humanae nec praevidere 
omnes eventus, nec mutare, etiamsi praevideant, 
possunt, ut de quibusdam eventibus ac praeci- 
pue de universalibus vere dicitur illud Pindari: 
Fatum nec ignis, nec ferreus murus arcere po- 
test. Ut Carthaginenses non possunt impedire, 
quo minus imperio potiatur urbs FRtoma, tamen 
particulares eventus multi et prospici, et bonae 
inclinationes iuvari, et malae reprimi possunt, 
ut sagax Medicus corpora praemunire potest con- 
ira certos morbos, qui ea invasuri essent, nisi 
arcerentur. lta cum videmus ad quae vicia proni 
sumus, propter stellas aut temperamenta, maiore 
vigilantia regendi sunt mores, ne malae inclina- 
tiones vincant, Et cum ex hac ipsa doctrina disca- 
mus, Deum causam esse praecipuam liberrime 
caeteras moderantem, ab ipso etiam regi nos pe- 
tamus, Rursus ubi inclinationes foelices ad vir- 
tutem, aut artes animadvertimus, has doctrina 
et studio adiuvemus, sicut dictum est: Fortuna 

artem amat, et ars fortunam, céyvm cUxyv 
&oregbe xoi vUyvqv tÉym. 


De Fato. 


Primum explicatio vocabuli necessaria est, 
quia manifestum est, alias aliter hanc vocem 
usurpari, Prima enarratio haec est: F'atum saepe 
significat decretum divinum, de re, quam guber- 
nat voluntas Dei, ut proxima causa, et non cau- 
sae secundae. — Ut Israelitae in undis servantur 
fato, Pharao et principes Aegyptii pereunt fato, 
id est, Dei voluntate. Sic saepe dicitur, impe- 
ria fato mutari, quia non possunt monstrari suf- 
ficientes causae secundae, quare Roma potius im- 
perio orbis terrarum potita sit, quam Carthago. 

Secunda enarratio est: Fatum significat se- 
riem causarum naturalium, id est, copulationem 
stellarum cum temperamentis et inclinationibus, 
Id fatum vocat Ptolemaeus physicum: ut si dica- 
tur, Marchio Iohannes Albertus fato corpus ob- 
noxium morbis habere. 
mus, quae sint mutabilia, quae sint immutabilia, 
tamen nunc breviter inseram reprehensionem ver- 
sus Manilii: 

Fata regunt homines, certa stant omnia lege, 
Loquitur Manilius de fato physico, sed hyper- 
bole falsa est: Certa stant omnia lege, | Non 
enim omnes eventus oriuntur a stellis, et de sce- 
leribus manifestum est proprie causas esse malas 
voluntates et Diaboli impulsiones, — Nec verum 
est omnes eventus necessario accidere, ut et supra 
dictum est, et rursus dicendum erit. 

Fatum stoicum est connexio primae causae 
cum secundis naturalibus et voluntarii, talis, 
ut nec prima causa aliter ciere posse existimetur, 
quam ut secundae feruntur, nec voluntas aliter 
agere posse existimetur, quam ut impellitur 
a praecedentibus causis, naturalibus inclinationi- 
bus et visis, id est, imaginatione obiectorum, 

Dissentit autem stoica secta non solum ab 

. Ecclesia de providentia, sed etiam a caeteris Phi- 
losophis. Nam miracula manifesta plurima, ut 
divisae undae in mari rubro, et repressi cursus 
Solis, et mortuorum resuscitatio testantur, Deum 
non alligatum esse ad causas secundas, sed liber- 
rime agere, et multa in causis secundis moderari. 
Et caeteros Philosophos moverunt multi eventus 
in imperiis, et heroicorum virorum insignes suc- 
cessus, aut inleritus, ut faterentur, Deum quae- 

Etsi autem postea dice- | 





: jungendam esse artem, 

dam proprie agere, quorum in caeteris rebus cau- 
sae non conspicerentur. 


Cum vero saepe iam refutata sit stoica ne- 
cessitas, salis est monuisse lectorem, quid fatum 
nominarint Stoici, et quomodo eorum imagina- 
tio discrepet ab Ecclesiae doctrina de providentia. 


Fatum Aristotelicum est ordo causarum na- 
turalium, ut fato Aristotelico equus generat 
equum, fanc de fato sententiam esse Aristotelis, 
inquit Alexander Aphrodisiensis. — ldem igitur 
Aristoteli significant Fatum et Natura. — Nec mi- 
scet fatum Aristoteles voluntariis actionibus, sed 
his suum locum attribuit, et libertatem huma- 
nae voluntatis et contingentiam esse fatetur. 


Expositis autem interpretationibus vocabuli, 
diiudicatio facilis est, quae fata sint mutabilia 
aut immutabilia, ac tantum de duabus prioribus 
enarrationibus dicendum erit, 


De Aristotelico fato nulla quaestio est, cum 
nihil ad voluntatis actiones pertineat, et idem sit 
quod Physicis est Natura. Stoicum vero fatum 
prorsus reiicio, ut saepe iam dictum est. 


De Faio cum providentiam significat. 


Primum igitur videndum est, ubi fatum pro- 
prie divinam providentiam, significet , et conside- 
randum, quae, quomodo sint necessaria, seu 
immutabilia, quae divinitus decreta sunt. Non 
enim similis ratio est omnium, . Ác tantum iusta, 
quae vel oriuntur a voluntate Dei, vel adiuvan- 
tur a Deo, fato fieri dicuntur: ut fato dicuntur 
imperia constitui, id est, providentia divina. 
Nam imperiorum constitutio nec ad stellas, nec 
ad alias causas secundas principaliter referenda 
est, Sic ait Virgilius: 

Italiam fato profugus, lavinaque venit litora, 
id est, divina providentia, Etsi enim temporum 
momenta, vel ingenia hominum, causae minus 
principales dici possunt, tamen principalis causa 
Deus est, caeteras causas mirabili consilio exci- 
tans, et ad unum finem universum opus dirigens, 
ut Plato in quarto libro de Legibus eruditissime 
scripsit: Recte dicit, qui Deum et cum Deo 
temporum momenta in rebus humanis universas 
vitae, aut civitatum mntationes gubernare inquit, 
placidius tamen est concedere, comitem his ad- 
Sed redeamus ad exem- 

pla, sic fatum Virgilius intelligit providentiam, 
cum ait de ramo aureo: 

Nanque ipse volens facilisque sequetur, 

Si te fata vocant, aliter non viribus ullis 

Vincere, nec duro poteris convellere ferro. 
Id est, si te providentia divina adiuvat, 


Et haec fata dicuntur immutabilia, non 
stolica necessitate, sed necessitate consequentiae, 
quia a Deo decreta sunt, estque hoc loco fatum 
adpellatio causae per se, quia significat Deum 
haec ordinantem, vel gubernantem. Recte et 
poenas fatales esse dicimus, quae quia iustae sunt, 
a Deo ordinatae sunt, ut fato deletur Pharaonis 
exercitus. 

Nequaquam vero utendum est fati adpella- 
tione de sceleribus. Non dicendum est, Paridem 
fato rapuisse Helenam, aut Aegisthum fato a fra- 
ire vivo conjugem abduxisse. lÍaec neque ordi- 
nata sunt, neque necessaria, neque immutabilia. 
Et quanquam cernit ea Deus, tamen nec vult, 
nec adprobat, nec adiuvat. Sed horribiliter 
irascitur hominum voluntatibus, quae libere 
ruunt contra leges divinas, cum sibi et externis 
membris frenum iniicere possent, ne contra leges 
facerent, ac iram suam Deus in tristissimis poenis 
declarat. Ideo de talibus saepe repetit Homerus 
hanc particulam, fieri scelera praeter fatum, 27:9 
uógor, | Ut de Aegistho Odysseae primo dicitur. 
Et reprehensio additur quaerelarum humanarum, 
quae poenarum causas in Deum transferunt, cum 
hominum voluntates irritent iusticam Dei, quae 
quidem vitare scelera possent, Haec de prima 
fati adpellatione dixisse satis sit, Nunc de fato 
pliysico, 


De Fato physico. 


Diximus Fatum physicum vocari stellarum 
positum, qui vel in elementis, vel in animan- 
tium corporibus causa est certarum qualitatum, 
ut manifestum est, acrem nos ambientem fieri 
calidiorem, cum Sol in aestate propius ad verti- 
cem nostrum accedens, radios in eum rectiores 
spargit. Sed quoniam non potest dici, quomodo 
haec fata vel mutabilia, vel immutabilia sint, nisi 
prius dicatur de stellarum viribus, pauca hic ad- 
denda sunt;de stellis, videlicet: Àn et qualis sit 
efficacia lucis stellarum, deinde cum revera sit 
aliqua eius efficacia, an observatio et quatenus 
concessa sit. 

Sit igitur initium disputationis dictum Ga- 
leni, qui de hac ipsa re, id est, de efficacia stel- 
larum, confugiens ad experientiam manifestam et 
communem, inquit: Sophisticum esse contradi- 
cere manifestae experientiae, 

Primum igitur consideretur experientia uni- 
versalis, nota omnibus etiam indoctis.  Mani- 
festum est Solis accessu et recessu fieri vices tem- 
porum anni, aestatis et hyemis. Lunam crescen- 
tem augere et ciere humores, decrescentem di- 
minuere, 

Deinde considerentur experienliae, quae 
etiamsi sunt universales, tamen ab indoctis non 
perinde considerantur. Ortus et occasus stella- 
rum fixarum varielates tempestatum faciunt, qua 
in re testimonium providentiae Dei illustre con- 
spici potest, — Ortus et occasus ita ordinati sunt, 
ut prosint rebus nascentibus, Postquam primo 
vere terra mediocriter calefieri cepit, post aequi- 
noctium, et seges nata in autumno tunc revi- 
viscens, ac semina recens sparsa in terram indi- 
gent rigatione, ortus Pleiadum ac Hyadum regu- 
lariter pluvias adfert, Deinde rursus fit rigatio, 
cum Sol et Luna in Cancro conveniunt, ac prae- 
serlim cum ad Praesepe accesserunt, 

Deinde maiore siccitate opus est in messe 
ideo Leo et Canicula augent aestum et siccitatem, 
Deinde rursus Arcturi ortus, ac postea Pleiadum 
Hyadum, et Orionis occasus initio hyemis cient 
humidas tempestates. 

Hic ordo significat, arte motus ordinatos 
esse, et testimonium est, hunc mundum non ex- 
tiüisse casu, Variatur autem hic regularis ordo 
alias magis, alias minus, Planetarum motibus, 
quorum insignes positus alias efficiunt maiores 
humiditates,, alias maiores siccitates, ut exempla 
manifesta ostendunt, 

Omitto exempla, quae recitantur de pisci- 
bus, aut plantis, quae vires siderum sentiunt, 
Utamur experientia manifestiore, Differunt ho- 
minum corpora juxta zonas et regiones, qua de 
re longa est apud Hippocratem doctrina, qui cau- 
sam ad stellas refert. 

Tertio manifesta est experientia, magnis 
coniunctionibus siccorum Planetarum, in signis 
calidis, magnos aestus effici, et congressus in hu- 
midis signis magnas humiditates efficere, ut ipsi 
vidimus multa exempla: ut cum anno millesimo 
quingentesimo vicesimo quarto magna coniunctio 
fuisset in Piscibus, magnae humiditates secutae 

sunt, Anno autem 1540, cum eclipsis Solis in 
Ariete fuisset, et postea secuta esset coniunctio 
Saturni et Martis in Libra, et deinde coniunctio 
Solis et Iovis:in Leone, fuit ingens et inusitatus 
aestus. 

Nec dubium est posse similia exempla uni- 
versaliter ex omnium seculorum memoria repeti. 
Nec valet cavillatio Pici et similium, qui dicunt, 
doctrinam de viribus astrorum tantum ex singu- 
laribus extructam esse, ex quibus, si non omnia 
nota sint, non possit colligi propositio universa- 
lis; Hoc modo eludere argumenta ab experientia 
sumpta conantur. Sed vera responsio est: 

Cum natura uno et eodem modo agat, post- 
quam multa exempla congruere compertum est, 
recte inde extruitur universalis, Hoc modo et 
Medicus suas universales constituit. Non colligi 
omnes singulares experientiae de Cichorio, cuius 
magnus usus est in febribus, possunt, et saepe 
effectio eius impeditur, sed tamen consensus mul- 
torum exemplorum, quia natura uno modo agit, 
vim speciei ostendit, [ta de astris recte dicimus, 
universales experientias esse, quas recitavimus 
de Solis et Lunae effectionibus: item de insigni- 
bus coniunctionibus, quia compertum est, simi- 
les esse effectiones plerunque, 

Eodem modo de experientia in hominum 
temperamentis et inclinationibus vere dici potest, 
Etiamsi! propter concursum variarum causarum 
interdum effectiones dissimiles fiunt, tamen alio- 
rum exemplorum multorum consensus, vim 
ostendit speciei, videlicet, quae sit Planetarum 
natura, aut quam vim habeat bona aut tetra con- 
iunctio. Ác talis experientia vere dicitur univer- 
salis, aut certe regularis, ut supra de positu stel- 
larum diximus, qui efficit corpus QuvoueL y060e- 
Qóv, ut cum Luna Murti etSaturno in sexta domo 
iuncta est, aut ex vicino circumsessa est. 

Regulare est imbecilles, et non durabiles 
naturas esse, quae eduntur in coniunctione Solis 
et Lunae, ac praesertim cum Luna accedit ad So- 
lem. Etsi autem interdum aliarum beneficarum 
stellarum ope lenitur hoc malum, tamen semper 
aliquid affert incommodi. Hoc adeo notum est, 
ut non solum Aristoteles in libro de generatione 
Animantium dicat, imbecilliora esse corpora nata 
in coniunctione Solis et Lunae, sed peritae ob- 
stetrices etiam, ac matres sic nascentibus propter 
imbecillitatem metuant, cuius rei causa non vide- 
tur obscura, Magna enim vis est Lunae, quae 

gubernat humores in corporibus nascentium, ut 
manifestum est. Cum igitur Luna non spargit 
suum lumen in corpus quod nascitur, constat 
eius corporis humores similes fieri usto cineri, ac 
sanguinis temperamentum et dulcedinem multis 
modis corrumpi. Hinc igitur varii morbi, tabes, 
aut lepra, mentagra, et similes oriuntur, prae- 
sertim si Saturni et Martis positus etiam sua ve- 
nena misceant, aec physica causa facile intel- 
ligi potest, 

Sed estalia maior, in qua singulare naturae mi- 
raculum considerandum est. Locus Lunaein partu 
congruit cum loco in conceptu. Si in coniunctione 
Solis et Luuae editur foetus, conceptio etiam in 
coniunctione Solis et Lunae facta est, quo tempore 
menstrua fluunt, quorum purgatio cum conceptu 
turbatur, foetus ex impurissimo sanguine nasci- 
tur. [Ideoque lex divina eo tempore generatio- 
nem prohibet, Hanc naturae diligentiam, ut ita 
dicam, quod locus Lunae in partu, congruit ad 
locum Lunae in conceptu, non existimemus for- 
tuitam esse, et cogitemus consilium et voluntatem 
Dei, qui generationes fluentibus menstruis fieri 
prohibuit, quod sit usitate in postremo quadrante 
mensis, Nec difficile esset multa exempla talium 
infoelicium temperamentorum recitare, Quare 
non dubitemus magnam vim esse luminis in mi- 
scendis temperamentis, et ordinata a natura, et 
voce divina generationis tempora, non contem- 
namus, 

Illustre experimentum est effectionum Lu- 
nae, qua crescente crescunt humores insigniter 
in multis corporibus, et decrescente decrescunt, 
et pro varietate positus Lunae fiunt motus humo- 
rum varii in morbis, unde et criticorum dierum 
observatio orta est, Fieri enim septimo die, aut 
circiter insignes in morbis mutationes, ac motus 
humorum, seu ut malum fiat levius, seu ut fiat 
gravius, manifestum est. Et quanquam multae 
sunt a doctis quaesitae causae, tamen adeo con- 
gruit Luna cum illis mutationibus, ut eius positu 
maxime effici criticorum dierum discrimina eru- 
ditissimi iudicent. Causa autem non obscura est 
earum mutationum, — Universaliter enim signa, 
quae distant quadrato aspectu, naturas habent 
contrarias, Ideo et aspectus quadrati periculosi 
sunt, et Luna egressa ab aliquo signo, cum ad 
quartum accessit, cum eius natura contraria sit 
primo, fieri mutationem aliquam in humoribus 
consentaneum est, Ut Arietis naturae, qui est 

Mavortius, contrarius est Cancer, cui Luna fa- 
miliaris est, Tauro, cui Venus familiaris est, con- 
trarius est Leo, qui Solis domicilium est, Sed 
mitiores, aut saeviores mutationes sunt, ut cae- 
teri Planetae, vel benefici, vel malefici adspi- 
ciunt. 

R'ecensui experimenta, quae etiam indoctos 
fateri cogunt, multas esse stellarum effectiones in 
aére et animantibus. Addi autem his testimoniis 
exempla possunt, quae in nativitatibus plurimo- 
rum illustria deprehenduntur, qui aut virtute, 
aut sceleribus excelluerunt, aut excellunt, quo- 
rum exemplorum perpetuus consensus convincit 
eos, qui ea considerant, etiarpsi alii, qui ea non 
aspiciunt, convinci nolunt, Nec vero iudicium 
de artibus faciendum est ex eorum opinionibus, 
qui eas ignorant. 

Saepissime hoc accidit, ut nati ex iisdem 
parentibus bene moratis, dissimilimas habeant 
inclinationes, alius ad studia doctrinae ac Mu- 
sicam, alius sit amusus et mavortius, alius te- 
tras voluptates amet, 

Causa etiam astrorum congruentia est, quod 
cum in una urbe multae sint puellae, incenditur 
aliquis unius alicuius amore, caeteris neglectis, 
Talium dissimilium inclinationum causa conspici 
in positu astrorum potest, 


Recensui testimonia experientiae satis per- 
spicua, pugnare autem cum experientia, seu uni- 
versali, seu regulari, sophisticum est, ut supra 
dictum est. Nunc cum constet vere aliquas esse 
stellarum effectiones, respondendum est iis, qui 
disputant, observationem a Deo prohibitam esse. 


An omnis observatio motuum et effectionum 
coelestium a Deo prohibita sit? 


Propter iuniores primum de hoc discrimine 
dicam, 

Alia est doctrina de motibus. 
trix, seu uerum. 

Doctrina de motibus est distinctio dierum, 
mensium et annorum, facta animadversis certis 
motibus, et eorum metis, et numeratio tempo- 
rum, intra quae Sol, Luna et caeteri Planetae 
ita peragrant coeli spacia, ut ad easdem metas, 
unde egressi sunt, redeant, Est et consideratio 
motuum aliarum stellarum, | quae nominantur 
fixae. Et cum consideret, quae spacia in terra, 
quibus in coelo respondeant, postea monstrat 


Alia divina- 

terrae magnitudinem, et intervalla regionum con- 
stituit, ut locorüm omnium situs et distantias 
Scire possimus, ubicunque sumus. 


Haec tota doctrina de coelestibus motibus, 
et de terra, sumitur ex duabus artibus, ex Arith- 
metica et Geometria, quae cum sint dona Dei ex- 
cellentia, tradita hominum naturae propter in- 
gentes utilitates, certissimum est, cognitionem 
earum esse rem bonam, id est, a Deo adproba- 
tam, et vitae humanfe utilem, Imo necessaria 
est cognitio numerorum, ne cogitemus infini- 
tam confusionem Deorum, seu innumerabiles 
Deos. 

Deinde annorum series non frustra condita 
est, Vult nos Deus scire initia mundi et ordi- 
nem temporum, quibus se patefecit, vult sciri, 
quae sit prior, quae posterior doctrina, 


Denique in Genesi manifeste dicitur: Lumina 
condita esse, ut sint signa, et discernant tem- 
pora, et dies, et annos. Motus autem Lunae et 
Solis non monstrant anpum non consideranti me- 
tas, non conferenti circuitus Lunae ad Solis cir- 
cuitum, | Cum autem velit Deus annos discerni 
et numerari, vult etiam motus Lunae et Solis mo- 
tus considerari, 

De his cum manifesta sit voluntas Dei, furo- 
res eorum, qui doctrinam de motibus coelestium 
corporum aspernantur, execrandi sunt, et oppo- 
nendum est hoc ipsum testimonium ex Genesi, 
de annis et mensibus, Nam tempora menses no- 
minat. 


Et confirmentur recta iudicia hac ratione: 
Omnis vera agnitio rerum a Deo conditarum et 
ordinatarum est res bona, quia ideo propositus 
est hominum oculis ordo rerum in natura, ut con- 
sideretur, etsit testimonium de Deo. Haec au- 
tem doctrina de motibus tantum est agnitio ipsa- 
rum rerum et ordinis motuum, Ergo sine ulla 
dubitatione res bona est. 

Praeterea, noticia numerorum, figurarum 
et locorum res bona est, quia est aspectio et di- 
stinctio operum Dei. Talis estautem haec doctrina 
de motibus, igitur res bona est. 


Postremo, convincat omnes manifesta ne- 
cessitas- distinctionis mensium et annorum, qua 
nec in Ecclesia, nec in reliqua vita carere homi- 
nes possunt. Cum autem Deus hanc ipsam di- 
stinctionem magnarum utilitatum causa ordina- 
verit, certe vult eam considerari, et considera- 

tionem adprobat, imo ipsa lex divina praecipit 
observationem, cum iubet die quartodecimo primi 
mensis edi agnum Pascatis, — Et series annorum 
inde usque ab initio mundi, singulari consilio in 
sacris libris recitatur. 

Haec de doctrina motuum satis sit monuisse 
propter iuniores. — Nunc de divinatrice dicam. 
Haec est maior quaestio, quia lex divina prohibet 
quaedam genera praedictionum. 

Initio igitur necesse est praedictiones dis- 
cerni, ac ut sit simplicissimum discrimen, duo 
genera constituam, — Aliae sunt physicae, aliae 
sine causis naturalibus, quae et a Ptolemaeo no- 
minantur &»ou/ttoAóymtot. 

Voco autem physicas praedictiones, quae 
sumuntur a signis in natura divinitus conditis, 
quae sunt aut causae, aut eífectus, aut proprie- 
tates, quae natura comitantur causas aut effectus, 
ut plurima sunt in universa natura, vel futuro- 
rum, vel aliarum rerum, quae nondum conspi- 
ciuntur, vera signa divinitus ita condita in na- 
tura, quorum aspectio nequaquam cum lege Dei 
pugnat, sed est divini operis atque ordinis con- 
sideratio, pertinens ad hoc dictum: Omnis crea- 
tura Dei bona est. 

Talia sunt signa, quae Medici observant, 
ut cum iudicant ex arteriarum pulsu tardo aut ve- 
loci, an cor sit accensum nimis magno calore, 
aut languefactum sit, Seu cum ex tumore et ex 
duricie tumefactae partis iudicant de hydrope, an 
sit GOxítrc, aut alia species. 

Tales divinationes concessas esse, non du- 
bium est, quia tantum sunt ordinis consideratio, 
quem siquis in natura non esse, aut inanem esse, 
contenderet, manifesto mendacio Deum offen- 
deret, 

Tales sunt multae tempestatum praedictiones, 
Spirantibus boreis praedicimus serenitatem, spi- 
rantibus austris ratiocinamur pluviam secutu- 
ram esse. Hae divinationes a causis sumuntur, 
siccior et horridior est boreas, quia oritur in lo- 
cis siccioribus et frigidioribus. Austri vero sunt 
humidiores et tepidi, quia meridiana regio, ubi 
excitantur, et humidior et calidior est, et in his 
humidis regionibus plerunque Sol ea parte, quae 
ipsius motui propior est, multum halituum attra- 
hit, ut manifeste videmus. à ! 

Aliae autem praedictiones sunt sine causis 
naturalibus, quae vocantur, ut dixi, dveitr0A0- 
y1toi, üt auguria, sortes, sunt et multae magi- 

cae seu'diabolicae, ut eorum, qui vocantur 7tv- 
Oves, id est, spiritus, qui in fanaticis habitant, 
et interrogati vaticinantur, 

Omnia igitur genera, quae vel nullas in na- 
tura causas habent, vel propria sunt daemonum 
vaticinia, damnamus et execramur. 


Et de his proprie loquitur severissima pro- 
hibitio in lege divina, ubi multae sunt adpella- 
üiones, ut semper apud omnes gentes variae im- 
posturae divinationum fuerunt. 

Nec est inutile, significationes adpellatio- 
num considerare, quantum fieri potest, nam ex 
significatione voluntas legis magis intelligi pote- 
rit, Etsi autem difficile est talia vocabula inter- 
pretari, quae propter linguae vetustatem et gen- 
tium mutationes, in quibus et multi ritus mutan- 
tur, non satis certo enarrari possunt, tamen ali- 
quorum interpretatio certa est. 


Levitici vicesimo capite scriptum est: Vir 
sive mulier, in quibus est spiritus pythonicus, 
aut incantatio, interficiantur. Hic prius voca- 
bulum satis certum est ex historia regis Saul, ubi 
mulier consulens daemones, dicitur vaticinari 
consulto Ob, quod verterunt Pythonem, id est, 
Diabolum respondentem consulentibus. Est enim 
nvOàv a nvv9dvsOct. 

Vocabulum vero Ob dicunt ab utre factum 
esse, quod obsessi, cum vaticinari incipiunt, in- 
flantur. Ideoque Graeci hanc adpellationem ver- 
terunt. 2yyoovoruvdov, 

Ad hanc speciem pertinent hoc tempore con- 
sulentes Diabolum in crystallo monstratis imagi- 
nibus, 

Damnantur autem hae species, quia daemo- 
nes consulunt, et alienissimae sunt a rebus ordi- 
natis a Deo. 

Est et altera species diabolica, videlicet 
Incantatio, cum verbis et certis simulachris fasci- 
nantur, ac leduntur alii, ut cum ulcera tabifica 
fiunt in aliis incantatione, aut ut apud Theocri- 
tum maritus revocatur domum: 

Iynx redde, domum retrahens, mihi redde maritum. 


Vocabulum apud Ébreos est ledeuni, quod ver- 
terunt &xto)c, id est, incantatores. 

Damnata est et haec species, quia Diabolus 
efficit ea, quae incantator imprecatur, et sunt 
inter incantatorem et Diabolos pacta, Nullam 
autem vult Deus pactionem et societatem nobis 

cum suis hostibus Diabolis esse, nec vult nos ab 
ipsis opem petere. 

In Deuteronomio et alia vocabula recitantur, 
Generale est Kesem, quod significat vaticinan- 
tem, quod potest intelligi de omnibus, qui sine 
causis physicis quoquo modo aliquid praedicunt. 

Meonen sunt, qui supersticiose certos dies 
eligunt, aut vitant. 

Menahes sunt sortilegi, qui ex figuris, aut 
numeris, aut sortibus divinant. 

Micaseph, magus, qui diabolicis praesti- 
gis efficit aliquid, ut fiebant a Diabolis opera 
magorum Aegyptiacorum, qui serpentum speciem 
efficiebant. 

Hober, qui divinant ex coeli partibus, aut 
auguriis, aut abusu doctrinae de astris, ut multi 
impostores referunt ad astra eventus, qui pror- 
sus nullas habent causas, aut significationes in 
astris, 

Ab his speciebus omnibus removeamus phy- 
sicas predictiones, quae sunt reipsa consideratio 
ordinis divini in natura. Manifestum est enim 
praedici posse, aestatem futuram esse sicciorem 
aut humidiorem, propter aliquam magnam con- 
iunctionem, 

Cum igitur consideratio ordinis divini in 
natura, ut praedictiones medicae, sit res con- 
cessa, manifestum est et astrologicas, cum me- 
tae physicae servantur, concessas esse. 

Quare et in Genesi in capite primo scriptum 
est, Stellas non tantum conditas esse, ut annos, 
dies et menses discernant, sed etiam ut sint 
signa. Cum igitur Deus velit ea rerum aliqua- 
rum signa esse, considerare in experientia, qui 
eventus significentur, concessum est, 

Quod vero scriptum est in leremia: A signis 
coeli nolite timere, hoc ipso dicto potius ars con- 
firmatur, Vocat enim signa, aliquid igitur de- 
nunciant, Sed Ecclesiam Deus consolatur, ne 
in calamitatibus generis humani, se quoque in- 
terituram esse existimet, sed sciat se Deo curae 
esse, se exaudiri et servari, etiam cum deficiunt 
causae secundae. Sic cum Deus prohibet nos suc- 
cumbere dolori in morte, non hoc sentit, nihil 
mali esse mortem , sed quia res horrenda est, op- 
ponit consolationem, et auxilium nobis pro- 
mittit. 

Sed hic necesse est simul doceri, nequaquam 
omnes eventus ad astra referendos esse, sed cum 

de actionibus humanis et eventibus, qui homini- 
bus accidunt, loquimur, causae praecipuae sex 
considerandae sunt: Voluntas hominis, tempe- 
ramenta, astra, Deus, et Diaboli, [tem externa 
violentia, quae varias causas impulsionis habere 
potest, 

Quod Paris abduxit Helenam, non stellae, 
sed in utroque voluntas proprie causa est, Et 
voluntates accensas impellit Diabolus. Poterat 
autem voluntas in Paride revera se frenare, ac 
imperare membris, ne alienam abducerent. Et 
Helena adversari potuit, ac imperare membris, 
ne moechum sequerentur, 

Temperamenta in multis manifestae causae 
sunt morborum, item inclinationum ad artes et 
ad actiones morales: ut hi in quibus copiosa est 
atra bilis, quartanae febri magis obnoxii sunt, 
Alii in quibus copiosa est rubra bilis, iracundio- 
res sunt. Alii, in quibus temperata crasis est, 
declinans ad melancholicam, magis idonei sunt 
ad percipiendas artes. 

Etsi autem temperamenta aliquid sumunt 
a semine, hoc est, aliquam parentum similitudi- 
nem referunt, tamen variari ea a stellarum po- 
situ, manifestissimum est. Ideo saepe fratrum, 
etiamsi lineamentorum similitudo est, tamen in- 
genia, et mores plurimum differunt] Item pa- 
tris et filii; Excellens virtns fuit Scipionis Afri- 
cani superioris, haud dubie propter aliquam su- 
periorum Planetarum coniunctionem, In filio 
vero magna et corporis et animi imbecillitas fuit, 
Ac manifestissimum est, robore corporum, inge- 
niis et moribus saepe dissimiles esse fratres, cuius 
dissimilitudinis causam in positu astrorum con- 
spici non dubium est, Ut supra dictum est de 
marchione Iohanne Alberto valetudinario, cuius 
frater Albertus dux Prussiae, quanquam natu 
maior, et expertus maiorem fortunae varietatem, 
tamen valetudine firma est, et senex adhuc robur 
habet militare, 

In moribus et artium studiis aliquid etiam 
variant educatio et disciplina, Sed haec duo ad 
primum pertinent, scilicet ad voluntatem. 

Dei beneficia peculiaria multa sunt in om- 
nium hominum vita, ac praesertim piorum, ut 
quod Moises servatur, quanquam iam in undas 
abiectus, non ad stellas referatur, sed singulare 
Dei beneficium esse ducatur. Ac sciamus Deum 
saepe invocantibus opem ferre, cum a secundis 
causis destituimur, saepe etiam secundas causas, 

quae tristes eventus minitantur, mitigare, ut ma- 
nifestum est, primos parentes destitutos omnibus 
secundis causis, receptos, et ex morte revocatos 
esse. [ta cum Moisen et populum educit per un- 
das, cum losuae praelianti sistit Solem, mani- 
feste opem fert suis supra causas secundas, et 
haec exempla ostendit, ut nos quoque in necessa- 
riis negociis petamus et expectemus ab eo auxi- 
lium, etiam cum rerum natura nos destituit, ut 
in Psalmo dicitur: Pater et mater dereliquerunt 
me, Dominus autem suscepit me. Et Ionathas 
inquit: Deo facile est vincere per paucos, Et de 
Abraham inquit Paulus: Credidit contra spem in 
spem. Omnino tribuendus est Deo hic ho- 
nos, ut statuamus eum et posse, et saepe velle 
opitulari, etiam cum a rerum natura deserti su- 
mus, Idque ita fieri multi homines experiuntur, 
qui haec eius beneficia praedicare debent, ut glo- 
ria Dei fiat conspectior, et collocetur Deus supra 
rerum naturam et supra stellas, nec propter mi- 
nas astrorum existiment homines Deum fatali ne- 
cessitate velut carcere clausum teneri, et non mu- 
tari astrorum minas, qua de re postea plura 
dicam. 

A Diabolo sunt multi tetri impetus, ut Ne- 
ronis libidines, etsi talibus resistere aliquo modo 
voluntas humana potest, 
pii, horribilem potentiam esse Diaboli in impel- 
lendis impiis, resistere autem posse mentes pias 
concurrentibus his causis, auxilio Dei, et hu- 
mana voluntate, adversante illecebris Diaboli. 

Postremo, et alii eventus accidunt a causis 
externis, ut cum multi, quorum dissimiles sunt 
naturae, simul in uno praelio interficiuntur, aut 
contagio moriuutur, aut seditionibus impliciti 
simul opprimuntur. Hic regula erudita tenenda 
est, quam Ptolemaeus recitat: Universales cau- 
sas potentiores esse particularibus, ut quia vene- 
num in magnam aéris partem sparsum est, et 
a&rem attrahunt multi dissimiles, nihil mirum 
est, pariter eos infici, etiamsi alii aliis vivaciores 
fuissent, si non aliunde venenum potentius par- 
ticularibus causis hausissent. Sic cum universa- 
les causae multorum furores moverunt, ut bella 
accendant in totis gentibus, etiamsi non similes 
furores in omnibus excitantur, tamen multtudo 
pauciores secum rapit, 

Haec sex causarum genera diligenter cogi- 
tanda sunt, ut consideremus, quae iuvent et 
quae ledant, et quomodo diligentia iuvandae sint 

bonae causae et malae vitandae. —Ác eo magis 
humanam imbecillitatem agnoscamus, quia vide- 
mus hanc infirmam naturam non solum aut a vo- 
luntate, aut a Deo, aut a nostris temperamentis 
ac stellis regi, sed etiam saevissimis tyrannis ob- 
noxiam esse, Diabolo et aliis externis causis. 
Multa igitur exempla deprehenduntur, ubi mores 
et eventus deteriores sunt, quam significationes 
astrorum. 

Hic et Basilii argumento respondendum est, 
qui in enarratione scripta in Genesin contendit, 
non oriri a stellis inclinationes in hominum na- 
turis. Si inquit: Stellae essent causae malarum 
inclinationum,, Deus causa esset viciorum, quia 
cum condiderit stellas, necesse esset dici, ab eo 
talem vim efficiendi viciosas inclinationes, insi- 
tam esse stellis. 

Haec ratiocinatio plausibilis videri possit 
Ethnico. At nos in Ecclesia veram et perspicuam 
solutionem habemus. Si natura hominum man- 
sisset incorrupta, fulsisset in ea lux divina, gu- 
bernatrix omnium motuum, et stellae in materia 
non contaminata, alias actiones habuissent, At 
nunc in his sortibus infoeliciores sunt actiones, 
et extincta est illa lux, quae rexisset omnes huma- 
nos motus. [taque non tolluntur vires astrorum 
argumento Basilii, sed nos de re magna admone- 
mur, videlicet, de amissa luce et rectitudine, 
quae nobis in prima conditione donata fuit, et de 
Haec mala de- 
ploremus, non deiiciamus astra de coelo. 

Deinde et hoc addendum est solutioni: Ne 
nunc quidem stellae sunt causae malarum actio- 
num.  Étsi enim in materia impura oriuntur 
a stellis pravae inclinationes, tamen hae non sunt 
principales, aut integrae causae malarum actio- 
num, sed libera voluntas, quae et poterat et 
debebat frenare inclinationes. Nec constituimus 
fatalem aut stoicam necessitatem, sed retinet 
voluntas libertatem in;disciplina regenda, ut 
saepe iam dictum est. 

Quod autem obiiciunt aliqui, paucas esse 
demonstrationes de eífectionibus siderum, his 
respondeo: Cum omnis demonstratio in natura 
sit veritas, a Deo proposita considerationi huma- 
nae propter aliquam utilitatem, has ipsas demon- 
strationes, etiamsi paucae sunt, considerare ho- 
nestum et utile est. Et esse aliquas veras demon- 
strationes ab effectibus sumptas, non dubium est, 
quae etiamsi irr sunt, tamen usus late patet, 

et in omnibus artibus etiam paucae demonstra- 
tiones multarum magnarum rerum doctrinam 
continent. 

Deinde multa sunt probabilia, quibus ple- 
runque respondent eventus, quae etiam non sunt 
aspernanda, ut in arte medica saepe probabilem 
rationem medicus sequitur, ut cum Hippocrates, 
ut arceret a Thessalia saevam Pestilentiam grassan- 
tem horribiliter in Attica, iussit incendi sylvas 
ventis incitatis versus Atticam, ratio probabilis 
fuit huius consilii, et tamen respondit eventus. 
Saepe enim parva momenta in natura habent ef- 
fectiones non contemnendas. 

Quanquam igitur nec omnia prospici pos- 
sunt, nec demonstrationes sunt omnium prae- 
ceptorum, tamen magna utilitas est, videre ali- 
quas inclinationes praecipuas, quae insignes in 
vita offensiones pariunt, nisi diligentia nostra 
et auxilio divino vitentur. Et ex paucis insigni- 
bus inclinationibus, quae veras habent demon- 
strationes, multa alia probabiliter ratiocinari 
homines sagaces possünt: ut qui propter infau- 
stos positus stellarum bilem habet adustam, hic 
cum furenter iracundus sit, et inconstans, et le- 
gibus contumax , et similis furioso, tandem etiam 
in legum poenis haerebit, 

Ita videndum est, quae bona, aut quae 
mala cohaereant, Ideo eleganter inquit Ptole- 
maeus, ornandam esse artem, et instruendam 
velut viatico, ex communi Physicorum doctrina, 
iubet enim artem quAoxaA&v zoi éqoóoudGav. 

Postquam dixi, et artem esse doctrinam de 
effectibus stellarum, et usum eius, ut aliarum 
physicarum praedictionum, concessum esse, nunc 
de utilitate dicam, 

Non enim verum est Pindari dictum, quod 
a Platone recitatur, Physicos decerpere inutilem 
fructum sapientiae, Ógémew rs xognóv co- 
gíoas. Manifesta est enim utilitas artis medi- 
cae, Et haec ex aliis elementis physicis ex- 
iructa est. 

Breviter autem nunc huius partis utilitates 
praecipuas recitabo, in quarum commemoratione 
adparebit, nos de naturalibus inclinationibus lo- 
qui, nec miscere supersticiosas observationes, 

Primum igitur prodest ad tuendam valetudi- 
nem, et vitandos, aut certe mitigando morbos, 
Ac libellus extat inter Galeni opera, collectus ex 
Diocle, qui Ántigoni regis Medicus fuit, erudite 
disserens de causis coelestibus morborum, 

Secundo: Mores et studia melius regi pote- 
runt, inspecta inclinatione. Nam infoelix miles 
et ineptus musicus, aut poéta erit, qui repugnante 
inclinatione, aut militare, aut canere volet. Sed 
consideret quisque quid mediocriter iuvante na- 
tura, efficere possit, ac bonas inclinationes dili- 
gentia adiuvet, pravas reprimat, sicut Ptolemaeus 
praecipit, inquiens: Sapiens anima adiuvat vim 
coelestem, sicut bonus agricola cultura terram 
adiuvat, 


Natura fit plerunque, ut congruant tempe- 
ramenta, inclinationes et eventus. Bonum tem- 
peramentum corporis gignit motus moderatiores 
et magis regulares, Malum temperamentum ra- 
pidos motus ciet, vel ad iram, vel ad libidines: 
ut nati in coniunctione Solis, Lunae et Martis, 
aut certe si Solem et Lunam in coniunctione, Mars 
aliunde infausto aspectu aspicit, propter sangui- 
nem valde ustum, et spiritus fumosos et mordaces 
exaestuantes, nec crasin bonam habent, nec mo- 
res placidos, suntque praecipites in iram, Et in- 
terdum irati ruunt in tristes et tragicos casus, 


"Tales naturae, etsi sunt infoelices, aliae ma- 
gis, aliae minus, tamen si stellarum positu con- 
siderato, pericula prospexerint, et frenare se dis- 
ciplina annitantur, multa saeva mala vitare pote- 
runt, quia manet in natura hominum libertas, 
quae pravas inclinationes cohercere potest. Nec 
Deus frustra disciplinam instituit. Et multum 
valent in regendis moribus, sobrietas, circum- 
spectio, adsuefactio ad contationem et ad repri- 
mendos subitos impetus. Et haec diligentia multo 
est foelicior, cum accedit ardens invocatio Dei, 


Prodest igitur aliquo modo praevidere peri- 
cula, ut remedia contra ea diligentius opponan- 
tur. De qua utilitate addam et hanc admonitio- 
nem tertiam, 


Tertio: Ideo etiam prodest nosse stellarum 
significationes bonas et malas, ut ipsa nos consi- 
deratio naturae erudiat, ac ostendat, qui eventus 
a physicis causis seu stellis proprie oriantur, qui 
proprie oriantur a Deo, qui a Diabolis, . Propter 
hoc discrimen sobria consideratio stellarum uti- 
lis est, 

Multa sunt beneficia divina quotidiana, et 
multae liberationes, quae non possunt proprie ad 
stellas referri, ut incolumitas Danielis inter leo- 
nes,  Econtra valde multorum mores deteriores 
sunt, et exitus tristiores, quam quales significan- 

tur a stellis: ut Neronis, Caligulae et innume- 
rabilium aliorum furores et exitus ad Diabolum 
proprie referantur. 


Haec collatio causarum in bonis mentibus 
auget curam regendae disciplinae, et petendi au- 
xilii divini, ut supra quoque dictum est. 

Quarto: Etsi non omnia prospici possunt, 
cum nec omnes eventus a stellis regantur, et non 
omnes significationes stellarum in tanta magni- 
tudine artis cerni possint, tamen quaedam oeco- 
nomica et politica prospici possunt, quae praevi- 
dere utile est. Ut narrat Aristoteles TThaletem 
praedixisse olearum sterilitatem, et multos emisse 
olei cados parvo precio, quos postea maiore precio 
vendidit, 

Et saepe eclipses, aut superiorum Planeta- 
rum coniunctiones non obscure significant perni- 
ciosos aestus, aut nimis assiduos imbres, quae 
duae causae sterilitatem adferunt. Hanc aliquo 
modo praevidere utile est, 


Fridericus Austriacus imperator, pater Ma- 
ximiliani imperatoris, etsi cuilibet regum potentia 
et consilio par erat, et adiunctas habebat potentis- 
simas ducum familias in Germania, tamen cum 
rege Matthia Hungarico magnis copiis, seu iusta 
acie dimicare noluit, quia et illius foelicitatem no- 
rat, et sibi sciebat Martem in genesi infoeliciter 
positum esse,  Repressit igitur hostem consilio: 
ita et Caroli Burgundi potentiam fregit, 


Ut autem singulis privatim utile est sua peri- 
cula aliquo modo considerare, ut sint moderatio- 
res, ita rei pub. prodest gubernatores non esse 
ignaros inclinationum suarum, et periculorum, 
quae ipsis et astra et sui impetus denunciant, ut 
rapidos motus sapientia et moderatione animi 
coherceant. 

Hanc admonitionem de utilitatibus veram 
esse, experientia declarat, quae adeo non consti- 
tuit fatalem necessitatem, ut magis etiam hortetur 
nos ad diligentiam, ut ratione regamus inclinatio- 
nes, et ut agnita infirmitate nostra, ardentius ex- 
petamus auxilium divinum. 


De causa finali in natura. 


An natura agat propter finem? 


Democritus et Epicurus, qui componunt mun- 
dum ex atomis, et removent Deum, ac fingunt 
subinde alios mundos occidere et exoriri, retinent 

duas causas, Materiam et Formam, et alias duas 
causas, Efficientem et Finalém, in mundi compo- 
sitione prorsus tollunt, Fingunt casu hunc ordi- 
nem corporum coelestium et elementorum exti- 
tisse, fingunt casu ex homine hominem, ex arbore 
pomum nasci. 


Nec adferunt aliud argumentum suae opinio- 
nis, nisi hoc, quia saepe monstra nascantur, Ut 
igitur temere materia seu atomi confluunt, ita 
casu nasci omnia adfirmant, 

Sed haec cavillatio levis est, a dicto secun- 
dum quid ad dictum simpliciter, Interdum partes 
aliquae materiae temere miscentur. Ergo nullae 
generationes in natura ordinatae sunt. Manet 
enim ordo in conservatione specierum universali- 
ter, etiamsi interdum in aliqua parte materiae 
confusio aliqua accidit. 

Quod autem natura agat propter finem, per- 
spicuae sunt demonstrationes, 

Supra demonstratum est, esse mentem archi- 
tectatricem huius mundi, quia impossibile est, 
casu extitisse, aut manere casu, hunc pulcherri- 
mum ordinem corporum et motuum coelestium, 
positum elementorum, conservationem specierum 
et mentem, et noticias in homine regentes vitam. 
Haec necesse est ordinata esse a mente aliqua ar- 
chitectatrice, 

Est autem firmissima consequentia: Hes prae- 
cipuae in natura sunt ordinatae, Ergo mens or- 
dinans cogitavit fines, et res ipsae appetunt certos 
fines, Nam esse ordinatum, est partes praecipuas 
certo consilio distributas esse, propter utilitates 
aliquas, 

Iam ipse ordo aspiciatur, et consideretur 
eius utilitas, 

Mundi figura circularis est, non solum quia 
ea figura pulcherrima, aut capacissima est, sed 
etiam quia motibus siderum, qui necessarii sunt 
omnibus rebus nascentibus, maxime idonea est. 

In hac fgura Solis motus diem et noctem, 
aestatem et hyemen diversis motibus discernit. Et 
alii motus aestatem adferunt, calefaciunt et foecun- 
dant terram, alii adferunt hyemem, ut terra fiat 
humidior, et rigata foveat semina, Terra sedem 
praebet hominibus. 

Iam quanta ars est in opificio humani corpo- 
ris, ubi res ipsa ostendit singulas particulas ad 
certos usus conditas esse, Quanta ars est in oculi 
fabricatione, item in organis vocis et sermonis. 

Deinde quanta oculorum, quanta sermonis uti- 
litas est? 

Et in his ars testimonium est illustre, men- 
tem. aeternam fabricatricem esse, et cum utilitas 
manifesta sit, res ipsa loquitur haec organa ad 
hos usus magno consilio condita esse. 

Praeterea manifestum est, miro ordine et 
singulari arte gigni in terra fruges et alias res, 
quibus animantia ac praecipue homines nutriun- 
tur, Et in tanta varietate herbarum aliis aliae vi- 
res insitae sunt, ut morbos varios depellant. Hanc 
distributionem proprietatum in frugibus et in her- 
bis, impossibile est casu factam esse, Et si casu 
tales proprietates spargerentur, non manerent si- 
miles in singulis speciebus, — Ideo necesse est con- 
sulto, et propter finem ita distributas esse. 

Sed dolendum est, tantam esse coecitatem 
hominum, ut cum praecipua opera in tota natura 
clamitent, esse mentem aeternam conditricem, 
quae consulto hoc opificium ordinaverit, tamen 
Democritus, Epicurus et multi alii contendant, 
omnia corpora casu ita conflata esse ex atomis et 
omnia casu ferri, 


Hic horribilis furor execrandus est, et oppo- 
nenda consideratio ordinis in tota natura, testi- 
ficans esse Deum, 

Est autem maxime perspicuum testimonium, 
de Deo et de causa finali, quod res sint conditae 
ad certos fines, ipsa mens hominis, Sunt enim in 
mente hominis noticiae numerorum, item noticiae 
discernentes honesta et turpia aeterno septo. Et 
hae ipsae noticiae testantur esse Deum, et talem 
esse, quale est lumen honesta praecipiens, et qui- 
dem iudicem esse. Ideo conscientia saucia damnat 
scelerate facta, et cruciatur ingentibus doloribus, 
qui abiici non possunt, etiam si conemur eos ab- 
iicere, Est et inenarrabilis amor parentum erga 
natos. 

Haec casu ita feri in hominum mentibus, 
aut oriri has noticias a natura non intelligente, 
impossibile est. 

Quare fateri necesse est, naturam et ortam 
et ordinatam esse a mente architectatrice, Cunque 
ordinata sit, necesse est ad fines certos ordinatam 
esse, ut Sol ordinatus est, ad facienda intervalla 
diei et noctis, hyemis et aestatis, ut luce et calore 
terram et animantia faciat foecunda, sic hominem 
ordinatum esse etiam communis sensus iudicat, 
ad honestas actiones et ad conservationem com- 

munis societatis, Sed agnitio Dei, quae nobiscum 
nascitur, amplius monet, homines ordinatos esse, 
ut Deo obediant, et eum in communi societate ce- 
lebrent, testentur esse iudicem, benefacientem 
obedientibus, et punientem atrocia scelera. Quare 
hoc dictum Stoicorum laude dignum est. Omnia 
nasci hominum causa, sed homines propter Deum, 
id est, ut sit in hoc visibili mundo, natura aliqua 
agnoscens et celebrans opificem. 


Non addam plura argumenta ad confirman- 
dam hanc sententiam, quod natura agat propter 
finem, id est, quod singulae species sint ordina- 
tae ad certum modum generationis et ad cer- 
tos usus, 


Querela potius addenda erat, et deploranda 
coecitas in multis atheis, qui dubitant de hoc or- 
dine naturae, et de opifice. Ac nos singulos opor- 
tuit acerrime nobis ipsis irasci, quod cum mentes 
nostras aspicimus, non simul cogitamus de Deo 
conditore, et de ingenti amore ipsius erga genus 
humanum, nec agimus ei gratias. 


Quae eloquentia potest has res maximas ex- 
ponere? Deus condens hominem, transfudit in 
eum suas dotes, quae in ipso sunt summae, sa- 
pientiam suam, scilicet legis noticiam. Deinde 
libertatem voluntatis ac iusticiam, qualis in 
ipso fuit, 

Imo in nos etiam Spiritum sanctum ex suo 
pectore effudit, qui erat incendium amoris mutui 
in Deo erga nos, et in hominibus erga Deum, 
priusquam natura hominum a Deo aversa fuit. 


Haec tanta dona cum nobis attribuerit, fa- 
teri necesse est, quod vere diligat genus huma- 
num.  Pudeat igitur nos ingratitudinis nostrae, 
quod non solum non diligimus conditorem, qui 
tanta decora nobis donavit, imo qui nos socios 
suae naturae fecit, dato Spiritu sancto, sed etiam 
furenter adhuc dubitamus, an sit Deus conditor, 
an curet homines, an natura ordinata sit. 


Procul eiiciantur hae dubitationes ex menti- 
bus, et quotidie invocatione consideremus ordi- 
nem in natura, et Dei dona in nos transfusa, et 
amorem patrium erga nos, qualis est in homini- 
bus erga natos. llis commonefactionibus confir- 
memus veras cogitationes de providentia. 

Deinde addamus et evidentissimum illud te- 
stimonium amoris erga nos, quod misit Deus 
filium, et addidit testimonia, quod revocavit mor- 
tuos in vitam, | Cogitemus et promissiones tradi- 

tas, hanc de Deo lucem in nobis augeri etiam a 
Deo petamus, 


11. 


Haec etsi extra Philosophorum disputationes | 


dicta sunt, tamen hoc loco non sunt intempestiva, 
ubi disputatur, an natura a Deo ordinata sit. 


Sit igitur haec conclusio huius quaestionis: 
Naturam agere propter finem, quod dextre intel- 
ligatur hoc modo: consilio architecti species in 
universa natura, et ordinatas esse, et servari, et 
certas habere formas et effectiones, et in singulis 
mixtorum speciebus certum modum esse propaga- 
tionis seu generationis, ac tendere eas ad genera- 
tiones, formas et effectiones, inclinatione insita 
suis corporibus a mente architectatrice, ut grano 
tritici insita est vis gignendi triticum, bovi gignen- 
di bovem, absinthio pellendi bilem. 

Talis ordo in singulis speciebus conspici 
potest, sed tamen in homine illustrior est, quia 
multi gradus sunt in hominis viribus, Homo ge- 
nerat hominem, homo intelligit discrimen actio- 
num convenientium et non convenientium, et 
prospicit finem, ad quem natus est, et consulto ad 
eum accedit, Ut Aristides, Fabius, Scipio, Le- 
lius, consulto accedunt ad finem, ad quem vident 
se natos esse, agnoscunt hunc mundum non exti- 
tisse casu, sed ab aliqua mente architectatrice con- 
ditum esse, et noticias in mente hominis con- 
gruere ad illam architecti sapientiam, et vident 
universaliter atrocia delicta divinitus puniri, Ideo 
sentiunt hunc esse finem hominis, ut Deo obtem- 
perent et eum celebrent inter homines, deinde 
ut conservationem suae speciei adiuvent, ideoque 
et naturali inclinatione et iudicio, diligi natos 
sentiunt, ut admoneamur et extimulemur, ut com- 
munem societatem tueamur, imo ad huius societa- 
tis conservationem vident et leges inditas nobis 
esse, Neminem ledito, non provocatus, sint im- 
peria, ut turbatores ordinis coherceantur. 

Hae ipsae noticiae in natura testantur, et 
conditos esse homines ad certos fines, et hos fines 
intelligi. 

Fatendum est igitur, naturam agere propter 
finem, cum homo sanus et agat propter finem, et 
intelligat finem, 

Denique de universa natura teneatur hoc ar- 
gumentum, quod supra recitavi, praecipua cor- 
pora in universa natura ordinata sunt, "Tendunt 
igitur ad certum finem, id est, habent certos modos 
propagationis seu generationis, et certas effectiones. 

Nam ordinatum esse, hoc ipsum est consilio primi 
efficientis ad certam formam et certos fines directum 
esse, lta manifeste conspiciuntur quatuor causae, 
universae naturae: Efficiens, mens infinita archi- 
tectatrix, materia corporum, formae ordinatae a 
mente architectatrice, ut alia Solis, alia hominis, 
alia bovis forma, et alii singularum specierum 
fines sunt, Sed materiam ex nihilo conditam esse 
coelestis doctrina adfirmat, 


An natura intendat monstrum? 


Conservatio perpetua specierum, id est, quod 
manent eaedem species, et quod in singulis similia 
procreantur, bos a bove, leo a leone, illustre 
testimonium est, hunc mundum non extitisse ca- 
SU, quia si temerario concursu atomorum natae 
res essent, non diu manerent eaedem species, et 
ex bove homines aut volucres nascerentur, .Ne- 
cesse est autem aliquam sapientem, aut regularem 
causam esse huius perpetui ordinis. 

Huic argumento opponunt Democritus et Épi- 
curus monstra, imo inquiunt: Non tantum bos ex 
bove nascitur, sed etiam multa monstra nascuntur. 

Huic argumento ut responderetur, quaesi- 
tum est, quid sit monstrum, et quae sint causae 
monstrorum, Et an omnia monstra casu nascan- 
tur, an vero aliqua gignat natura propter signifi- 
cationem. 

Harum quaestionum facilis est explicatio, 
etiamsi obscure et ridicule a multis tractatae sunt. 

Ac ut primum de definitione dicam,  Prodi- 
gia vocamus, seu species, seu res natas praeter 
naturae ordinem, quae aliquid significant, Sunt 
autem genera quatuor. 

Primum specira, ut Triton, qui ad Rubico- 
nem cecinit classicum lulio Caesari, tuba erepta 
proximo tubicini. Item species visa a Dione ante 
mortem, ltem species quae Pausaniae minitata 
est cum interfecisset virginem Bizantii, cum sta- 
tua hunc versum sonaret: 

etie Díxnc üocov, udAa zot xaxov &vdgaccv vicc. 
Ad poenam properas, adfert iniuria damnum. 

Talia spectra nihil ad Physicos pertinent, sed 
sunt alias mali, alias boni Angeli, offerentes se ho- 
minum oculis, 

Secundum genus sunt uetécQa ut Cometae, 
Chasmata, 'l'erraemotus, TTraiectiones. Haec per- 
tinent ad Physicos, habent enim in materia cau- 

sam, Et quanquam exigua incendia in aére, quae 
crebro accidunt, ut stellae cadentes saepe nihil 
significant de humanis eventibus, tamen maiora et 
rariora, ut Cometae aut Chasmata, plerunque 
aliquid de humanis eventibus significant, ut Clau- 
dianus inquit: 
Et coelo nunquam spectatum impune Cometen. 
Et Ioachimus: 
ovósig xoj5trnc Óctig o? xaxÓv gégti. 


Querunt autem Astrologi causam, unde illa 
halituum moles contrahatur, et quomodo accen- 
datur. Ea quaestione explicata, responderi et ad 
hanc deinde poterit, Án natura intendat Cometas, 
id est, an ordine aliquo naturae talia signa exhi- 
beantur. 


"Tertium genus prodigiorura est, res inusita- 
tae, quae praeter naturae ordinem fiunt in aére, 
aut in terra aut in animantibus, etiam sine cau- 
sis physicis: ut in aére species dimicantium exer- 
cituum saepe conspectae sunt. Et Virgilius in- 
quit: 

Armorum sonitum toto Germania coelo, 

Audiit. 
Nec tantum historiae veteres exemplorum plenae 
sunt, sed etiam recentia multa recitari possunt, 

Nuper in Helvetiis in aére conspecti sunt 
duo leones inter sese certantes, quorum alter al- 
teri caput mordicus avulsit, 


Est et multorum annorum historia in visione 
Slesvicensi de his ipsis bellis Saxonicis, ubi po- 
strema species est, camelus bibens ex flumine, 
Qua specie significari Turcorum adventus ad Dg3- 
nubium aut ad Bihenum videtur. 

Tales imagines, cum picturae sunt rerum fu- 
turarum, fiunt non temere, sed consulto, videli- 
cet alias a bonis, alias a malis Angelis. 


Hae species non sunt proprie uerécgo, aut 
res physicae, sed sunt similes operibus artificum, 
quia fiunt ab Angelis bonis aut malis, etiamsi for- 
tassis fiunt aliqua vaporum figuratione et lucis, 
tanquam colorum mixtura. 


Quartum genus est, cum in plantis aut ani- 
mantibus nascuntur formae abhorrentes a figura 
suae speciei, ut in Belgico ante paucos annos na- 
tus est infans, cui oculi fuerunt flammei, et in 
pectore loco papillarum capita felium, genua ocu- 
lata erant, pro manibus et pedibus erant ungues, 
Ac multa his proximis annis passim nata sunt. 

Talia an casu nascantur, aut an ostendan- 
tur aliquo ordine naturae, et an semper sint 
significantia, doctissimi homines omnibus aetati- 
bus disputant. Idem in hac quaestione investi- 
gatur, Án natura intendat monstra, de qua satis 
frigide respondent isti, qui tantum hoc dicunt: 
Natura non appetit deformitatem, id est, natura 
suo ordine non tendit eo, ut gignat deformitatem. 
Non enim de figura tantum quaeritur, sed de 
significatione, an ordine aliquo naturae gignantur 
monstra, significationis causa, — Nam cégog a 
significatione nomen habet. 


Facilis est. autem responsio. Primum de 
spectris et de speciebus in aére, quae non sunt 
uevéoQa , sed fiunt tanquam artificum opera ab 
Angelis bonis aut malis, Manifestum est ea pro- 
digia non pertinere ad Physicos, Et cum multa 
sint terriculamenta a malis Angelis ostensa, non 
semper sunt significantia, Plutarchus de spectris 
disputat, quae viderunt Dion et Brutus, et 
inepte causas physicas quaerit. 

Sed ex doctrina Ecclesiae certo scimus, saepe 
conspici Àngelos bonos et malos, et tales occur- 
sationes fieri non causis physicis, sed libera, vo- 
luntate, 

Relinquamus ergo haec duo genera, ac filium 
Dei oremus, qui adparuit, ut destruat opera Dia- 
boli, ne permittat Diabolis, ludificari mentes 
nostras, aut illis spectris, aut aliis modis, 

Ad Physicos autem pertinent uezégoe, in- 
signia et magna, item monstra, quae in terra 
vel in animantibus nascuntur ex vario materiae 
fluxu, Etsi autem propter vagos motus aéris et 
halituum in aére, multa parva ueréíooo casu 
fiunt, et aut leves significationes, aut nullas ha- 
bent, tamen insignia et magna, ut Cometae aut 
Chasmata, saepe sunt significantia, et reguntur 
causis coelestibus, 

Usitatissimum est videre in autumno stellas 
cadentes, ut vocant, quae plerunque ventos et 
serenitatem significant, cuius rei physica causa 
est, quia fumi illi dissipati post incendium, sunt 
materia ventorum sicciorum, 

Sed materia Cometarum longo tempore in 
unum locum attrahitur, et paulatim usta a Sole, 
Saturno, Marte, Mercurio, Luna, fit viscosior 
ac venenatior, ac tandem incenditur. 

Cum autem causa sit ordinata, scilicet mo- 
tus Planetarum, sequitur et effectum aliquo modo 

ordinatum esse, Et ut illa dira Planetarum con- 
gressio significat aliquibus gentibus mutationes 
regnorum et varios motus, ita significat idem 
ista flamma Cometae, quae el ipsa suum venenum 
in aére spargit, quo multorum temperamenta in- 
ficiuntur. 

Sic et de monstris dici potest, quae nascun- 
tur in animantibus, Multae leves depravationes 
accidunt, quae casu fiunt propter varios fluxus 
materiae, Conservat materiam universam, et spe- 
cierum figuras, natura seu mens aeterna archite- 
ctatrix mundi et gubernatrix, seu motus coeli uni- 
versalis. Nec tamen propterea necesse est singu- 
las partes materiae in his fragilibus corporibus 
certo ordine ferri, Saepe fiunt promiscui fluxus, 
qui nihil significant: ut Pyrrho pro dentibus, qui 
in aliis sunt distincti, fuerunt duo ossa continuata 
gingivis irsita. Fortassis hoc in rege magnanimo 
singulare robur significabat. Sed fuit in gynae- 
ceo ducis Luneburgensis virgo nobilis, cui eodem 
modo duo ossa continua pro dentibus erant, in 
qua elsi gravitas eximia erat, tamen nihil prae- 
terea significari animadversum est. 


Interdum insignes foetus propter ipsam ima- 
ginem significare aliquid consentaneum est, ut 
ante bellum Germanicum, quod Carolus impera- 
tor adversus ducem Saxoniae et foederatos gessit, 
natus est infans in p»go quodam Francorum, cui 
exempto ex alvo matris culter iacuit in ventre, 
eminens cuspide extra ventrem, qui et paulatim 
facta suppuratione extractus est. Omnes iudica- 
runt bellum civile significari. Nec potest hic phy- 
sica causa reddi, Unde enim culter insertus fuis- 
set alvo matris? Sed diabolicis praestigiis culter 
ventri infantis infixus est, ad significandas mutuas 
caedes civium, qui velut in viscera sua ferrum 
postea strinxerunt. s 

Ex his omnibus quae dicta sunt, intelligi 
potest, quid ad Democriti argumentum respon- 
dendum sit, manere scilicet principalia membra 
in natura, et conservari ordinem, etiamsi in in- 
feriore materia aliqui particulares vagi motus sint, 

Addatur autem hoc loco quaestio Ciceronis: 
Quid prodest signa ostendi, si eventus, qui signi- 
ficantur, vitari non possunt? 

Stoici respondent, ideo ostendi, utsint te- 
simonia, hunc mundum providentia regi, nec 
casu sequi eventus, sed a mente gubernatrice 
mundi eos regi, quae et signa ostendat, ut teste- 

tur, suo consilio eventus illis signis convenientes 
Secuturos esse. 


Sed nos doctrina coelestis plus docet: ideo 
praemoneri nos, quia mitigari ventura mala pos- 
suat, sicut Christus concionstur de horrendis con- 
fusionibus generis humani, futuris in hac ultima 
mundi senecta, ac iubet ut simus vigilantes, et ad 
Deum confugientibus, promittit futurum , ut non 
opprimantur communibus calamitatibus, Et Io- 
nae historia ostendit impendentia mala averti 
posse. 


, Removeamus igitur ab Ecclesia stoicas opi- 
niones, et nunc quoque cum tam multa signa de- 
nunciant magnas calamitates, Deum aeternum 
patrem Domini nostri lesu Christi, conditorem 
generis humani et Ecclesiae suae, ardentibus vo- 
tis oremus, ut propter filium suum Dominum 
nostrum lesum Christum, quem voluit pro nobis 
esse victimam, zai ueoívmv xoi ixérmv, servet 
Ecclesiam , et regat eam Spiritu sancto, ac servet 
hospitia Ecclesiae, et mitiget poenas, ac tueatur 
literarum studia et honestam disciplinam. 


De Motu. 
Quid est Motus? 


Sciant iuniores in his initiis doctrinae physi- 
cae, quae tradidit Aristoteles, exigua rudimenta 
tradi, quae dexire intellecta non sunt obscura. 
Sunt enim initia obvia sanis ingeniis, ut exordia 
aliarum artium, arithmetices aut geometriae, illu- 
stria sunt, Sed horum initiorum tenuitati offusae 
sunt tenebrae nimia exilitate peregrinarum dispu- 
tationum , quarum nulla est utilitas in naturae et 
rerum consideratione, 


Sequamur autem Aristotelis consilium, qui 
ipse lectorem monet in vestibulo huius doctrinae 
de motu, ut cogitet, cur iam de motu dicen- 
dum sit. 


Doctrina physica consideratio seu aspectio 
est corporum, et proprietatum ; quae corpora na- 
turaliter comitantur, [deo in prima parte operis, 
quasi condidit corpus, dixit de materia et forma, 
quibus suo ordine co&untibus, corpus existit. 
Postea de appellatione naturae disseruit, et osten- 
dit naturam esse inclinationem, seu Ovveutr in 
corpore natam, quae est causa motus et quietis. 
Nulla enim corpora ad ocium nascuntur; sed sin- 
gula ad motus aliquos, ad generationes, altera- 

uones, aut motus locales, alia aliter, tendunt, ut 
corpora coelestia feruntur assiduis motibus locali- 
bus, et radiis suis temperant inferiora corpora, et 
alterationes in eis efficiunt. Plantae in terra et 
animantia tendunt ad generationes, et habent va- 
rias effectiones alias. Sic homo ut servetur spe- 
cies, nalura ad generationem et ad quaerenda 
vitae praesidia, et ad alias actiones speciei conve- 
nien*es et salutares ducitur, ut ad tuendam socie- 
tatem, certis modis, quos ratio monstrat, Et 
universaliter fines sunt corporum, motus aliqui, 
seu actiones, in quibus cum versantur, nihil ad- 
petunt ulterius, ut finis est solis, suo motu per- 
agrare metas, quae ei attributae sunt, — Sic homi- 
nis fines sunt cogitare de Deo, de operibus divi- 
nis. de virtute, et agere secundum virtutem, et 
referre actiones ad celebrandum Deum. "l'àntum- 
que lucis adfert motuum cognitio in qualibet spe- 
cie, ut Aristoteles dicat: Ignorato motu ignorari 
naturam, Quod enim discrimen Solis et Lunae 
sciri posset, nisi motu discernerentur? Sic ho- 
mines discernunt sui motus a beluis, marem a foe- 
mina, ac late patet dictum: &razzeioy &yroov- 
uévms zurnosog , &yvotiaO c. zob vijv quotr. 

Manifestum est igitur, postquam de corpore 
dictum est, et de natura, et causarum discriimini- 
bus, nunc proprietates corporum addendas esse, 
quarum praecipua est motus. Deinde sequentur 
locus et tempus, quia corpus nec sine loco, nec 
sine tempore esse potest. 

Hunc ordinem capitum huius doctrinae si 
iuniores considerabunt, facilius intelligent, quid 
agatur in his libris, et cernent non res procul po- 
sitas extra conspectum mediocriuin ingeniorum 
tradi, sed parva quaedam initia amplissimarum 
disputationum, quae postea de alterationibus, 
mixtionibus, generationibus et corruptionibus 
extruuntur, cum causae morborum et remedio- 
rum quaeruntur, aut cum quaeritur, unde orian- 
tur uetémQo, aut quomodo in terra nascantur me- 
talla, aut fiant alterationes multiplices in corpo- 
ribus animatis et inanimatis. 

Nunc igitur recitabo brevem et tenuem de- 
finitionem motus, ab Aristotele traditam, 

Motus est actus eius quod est in potentia, in- 
quantum huiusmodi. 

Figura orationis obscura est ignoranti Ári- 
stotelicam consuetudinem, quare ordine verba de- 
claranda sunt. 

Ens in potentia significat Aristoteli sub- 
iectum, quod recipere aliquam formam potest, et 
ad eam tendit. 

Actus vero significat in subiecto agitationem 
aliquam, vel substantialem, vel accidentalerm. 
Sed hic de accidentali agitatione tantum dicitur, 
Haec, ut minus sint obscura, addamus manifesta 
exempla. 

Navis est corpus, ac subiectum, quod motu 
ad metam aliquam impelli potest. Cum igitur im- 
pellitur, navis est quiddam in potentia, quia ten- 
dit ad terminum aliquem. Sed ipsa agitatio, qua 
se navis aliter habet quam prius, est motus, quo 
acquiritur terminus. 

Aqua subiectum est, in quo mutari qualitas 
aliqua potest, Cum igitur admota igni, calefieri 
incipit, jam in aqua agitatio nova est, seu iter ad 
aliam formam, 

Usus est autem Aristoteles nomine Endele- 
chia, quod vertit Doétius actum, id est, agitatio- 
nem, sicut veteres locuti sunt: Militem oportet in 
actu mori, id est, agentem ac praeliantem. | Nec 
dubium est hoc loco iyÓeAé£yetay significare agita- 
tionem, seu successionem aliquam in acquirenda 
forma vel meta, quare et Cicero Eudelechiam ver- 
tit continuam agitationem. — Et hic promiscue 
usurpat Aristoteles haec duo vocabula, Endele- 
chiam et zvégyear , quasi dicas efficaciam. 

His vocabulis declaratis definitio motus non 
est obscura, Sed hanc commonefactionem prius 
addendam esse iudico, Cum antea dictum sit, 
motum esse proprietatem corporis, tenendurn est 
discrimen inter corpus et motum, .Ác corpus qui- 
dem subiectum est, ut de navi dixi. Motus vero 
accidens est, quod accedit, quod hic vocat Ende- 
lechiam, id est, agitationem. 

Est igitur haec interpretatio definitionis: 

Motus est actus, id est agitatio, id est ac- 
quisitio formae vel termini, vel abiectio formae in 
subiecto, quod est in potentia, id est, quod for- 
mam recipere potest, et ad eam tendit, Est au- 
tem tunc agitatio, quatenus subiectum ad eam 
formam tendit, 

Sed dicet recens auditor, nondum ad Ari- 
stotelicum sermonem adsuefactus, adhuc videri 
obscuram hanc definitionem. Huic tantum hoc 
respondeo: Exilitate videri obscuram, in re nihil 
esse difficultatis. Ideo autem obscurior est defini- 
tio, quia nulla fit mentio causae efficientis et fina- 
lis, sed tantum recitatur, quae res formaliter sit 

motus, scilicet agitatio im^ subiecto, et tunc 
quidem cum tendit ad formam. Haec non sunt 
obscura. 

Sed illustrior esset oratio, si de specie aliqua 
motus diceretur, et causae efficientes, finales et 
instrumenta recitarentur, ut si describeretur Ira, 
Ira est verberatio cordis orta a re, quae ostenditur 
ut mala, et quam depellere cor nititur, in qua 
depulsione spiritus cordis effunditur in sangui- 
nem, et agitatione ipsa accenditur, et sanguinem 
calefacit, et bilem rubram inflat, ut depulsionis 
causa sanguis in exteriora spargatur, fiuntque hae 
agitationes, quia talis est cordis natura, ut gignat 
spiritus, et spirituum natura talis est, ut spar- 
gantur in totum corpus, et motu et calore cordis 
incalescant, et properent in extrema membra, ut 
ea arment ad depulsionem obiecti, quod offendit. 

Tales definitiones de specie sunt illustriores. 
Incurrunt enim in sensus causae efficientes, in- 
strümenta et subiecta, ut si eiaculatio globi ex 
tormentis bellicis describeretur. 

At definitio motus in genere apud Aristote- 
lem, propter ipsam generalitatem, exilior est, 
nulla hic mentio fit causarum efficientium, aut in- 
strumentorum. [deo sub obscura videtur, ac tan- 
tum hoc dicitur: Motum esse agitationem , qua 
subiectum aliter se habet, quam prius, sicut et 
Galenus motum definivit, Moveri est aliter se 
habere quam prius, et aut acquirere aliquid, quod 
prius nondum aderat, aut abiicere praesentem 
formam. 

Haec descriptio perspicua est, etsi propterea, 
quia de genere loquitur, non sic in oculos incur- 
rit, ut si de motu alicuius machinae diceretur. 
Eadem autem prorsus sententia est definitionis 
Galeni, quae est Aristotelicae. Motus est actus, 
id est, acquisitio formae, vel abiectio, in mobili, 
quod aliis verbis ita dicitur. Motus est acqui- 
sitio successiva, seu abiectio formae alicuius in 
subiecto. 

Multa parerga in his tenuibus materiis dispu- 
tata sunt, quae omitto, ut an motus distinguatur 
a mobili et a forma, quae acquiritur. Hic dis- 
similes responsiones sunt de motu locali et de 
alterationibus. — In alterationibus consentaneum 
est, motum non distingui realiter a forma, quae 
acquiritur, ut calefactio reipsa est caliditas paula- 
tim per partes acquisita. Hinc talem definitionem 
motus aliqui tradiderunt: Motus est ipsa forma, 
quae successive per partes acquiritur. 

Sed in motu locali non acquiritur forma hae- 
rens in corpore, sed ipsum corpus successive ad- 
plicatur aliis terminis, Est igitur motus localis, 


ipsum corpus mobile adplicatum successive aliis 
terminis, Sed has argutias relinquo, 


Quot sunt species motus? 


Sex species pueriliter numerantur, quia tot 
sunt species motus, quot sunt genera rerum seu 
terminorum, quae acquiruntur aut abiiciuntur. 
Sunt autem genera rerum quatuor: Substantia, 
Quantitas, Qualitas et Locus, ac duae species in 
substantia recitantur, duae in quantitate. 

Generatio est motus seu mutatio, qua acqui- 
ritur forma substantialis, seu totius individui, 
seu partis in substantia, Sicut et nutritionem 
recte dicunt esse generationem, sed partis, quia 
nutrimentum vertitur in substantiam aliti, eaque 
mutatione acquiritur forma substantialis, sed ut 
1n parte. 

Corruptio est motus seu mutatio, qua abiici- 
tur forma substantialis, 

Augmentatio est motus seu mutatio, qua ac- 


! quiritur maior quantitas. 


Multas hie disputationes omitto, ( quando 
augmentatio sit nutritio, quando mixtio, quando 
accumulatio, ut cum multa legumina coacer- 
vantur. 

Diminutio est motus seu mutalio, qua maior 
quantitas diminuitur. 

Alteratio est motus, quo acquiritur, aut ab- 
iicilur aliqua qualitas. Exempla de qualitatibus 
corporum manifesta sunt, ut in aqua dicimus fa- 
ctam esse alterationem, cum abiecto frigore rece- 
pit calorem. In aére dicimus factam esse altera- 
tionem, cum pulsis tenebris, lux infusa est. 


Inde iudicetur et de animae qualitatibus, 
quae sunt duplices: Aliae sunt qualitates in intel- 
lectu ut noticiae, aliae in voluntate seu potentia 
adpetente. Ut in mente discentis facta est altera- 
lio, cum accepit novam noticiam, ut cum primum 
videt quispiam leonem. . Haec noticia et si actio 
est sensuum, aut intellectus, pingens imaginem, 
tamen qualitas dicitur, 

Sic alteratio est, cum Cicero invitatus cle- 
mentia Iulii ,; quem oderat, vult iam ei bene esse, 
et incipit eum diligere. | 

Tales mutationes collocantur etiam inter alte- 
| rationes, Et recte dicitur: Habitus et adfectus, 

praesertim durabiles, ut amorem, odium, qua- 
litates esse. 

Loci mutatio est motus, quo subinde aliud 
spacium acquiritur in continente corpus, aut cor- 
poris partes. 


Quomodo nominantur. initia et fines 
motuum? 


'lerminus a quo dicitur, unde fit motus, Ter- 
minus ad quem est id, quod acquiriiur motu. 


Quae est proprietas motus? 


Proprietas motus est, successive fieri. Ideo 
Aristoteles inquit: Omnis motus fit in tempore, 
id est, successive, non in instanti, Est enim tem- 
pus duratio, vel mensura durationis, hoc est, 
mensura motus secundum prius et posterius. 

Sed de generatione et corruptione quadam 
dialectica subtilitate aliter disputant. Dicunt gene- 
rationem et corruptionem fieri in instanti, ut vo- 
cant, non successive, Ideoque eas malunt nomi- 


nare mutationes, quam motus, Huius cavillationis | 


hic fonsest, Dialectici dicuht formas substantia- 
les non recipere magis et minus, nec divisibiles 
esse, sicut qualitates, calor, frigus et aliae reci- 
piunt magis et minus, et sunt divisibiles, et pau- 
latim plures gradus acquiruntur. ldeo cum ani- 
mal generatur, negant formam substantialem per 
partes acquiri, Sed postquam alterationibus satis 
disposita est materia, tum demum dicunt simul 
introduci formam substantialem in instanti. 

Haec somnia aliqui magno tumultu defen- 
dunt, cum autem vanitas manifesta sit, relinqua- 
mus ea, nec opus est refutatione. — Verum est 
enim etiam formas substantiales habere partes seu 
gradus, et paulatim plures gradus acquiri, ut in 
generatione arhoris, aut bovis. Horum genera- 
tiones etiam successivae sunt, ut aliorum motuum, 
Idque defendit Averrois, 


Dic divisiones motuum. 


Alia per se moventur, alia per accidens. Per 
se moventur, quae proprie et principaliter acqui- 
runt terminum motus. Ut generato homine, sub- 
stantia generatur per se. Accidentia per accideris, 
id est, haerent in eo, quod generatur, nec sunt 
principalis terminus generationis, 

Caeterum non uno modo, sed multipliciter 
dicuntur res moveri per accidens, utin motu lo- 


SCRIPTA PH. MEL. AD HIST. PROF. ET PHILOS. SPECTANTIA. 


| 
| 





$60 


cali, cum per se movetur totum, pars movetur 
per accidens ad, motumtotius, Contentum mo- 
velur per accidens ad motum continenlis, ut se- 
dens in navi, quae impulsa in aquis vehitur. Cum 
morbus curatur, ut cruditas in ventriculo, simul 
curatur per accidens symptoma, ut vigiliae, Facta 
alteratione in ventriculo, ut rursus concoquat, et 
emittat suaves halitus, hi in cerebro postea etiam 
somnum efficere possunt, 


Alia divisio. 
Valde utilis est divisio, qua motum distri- 
buimus in naturalem, violentum, et animalem. 


Naturalis est, cuius causa est principium in- 
ternum, videlicet, ipsa natura inclinans ad eum 
motum, Sic et usitate dicitur: Motus naturalis 
est, qui fit a principio interiore conferente vim 
passo, id est, conferente inclinationem mobili. 
Supra enim dictum est, omnibus corporibus com- 
petere suos motus, et naturam vocari illam ipsam 
inclinationem ad certos motus. De hac specie re- 
gula est: Motum naturalem esse uniformem, si- 
cut grave semper deorsum fertur. [gnis semper 
calefacit. 

Quod autem dicitur: Motus naturalis est ini- 
tio remissior et in fine velocior, intelligi debet 
de motu locali, ut gravia in aére, quia magis 
magisque pellunt aerem, in fine moventur ve- 
locius. 

Violentus motus est, qui est a principio ex- 
terno, non conferente vim passo, id est, non con- 
ferente naturalem inclinationem mobili. Adeo 
enim mobile non habet inclinationem naturalem 
ad eum motum, ut resistat etiam impellenti: ut 
cum lapis sursum proiicitur. 

De hac specie dicitur, violenti motus acci- 
dere uni corpori multiplices possunt. — Ut lapides 
sursum proiici, aut in gyros circumagl, aut varie 
in plano volvi possunt. Item: Motus violentus 
initio velocior est, deinde paulatim fit languidior. 

Animalis motus est, qui oritur a principio 
interno, sed non conferente vim passo, id est, 
non conferente naturalem inclinationem mobili, 
Nam in animalibus regitur motus a principio co- 
gnoscente, quod imperat motum nervis, suo quo- 
dam modo. "Nec nervis inseritur aliqua vis a prin- 
cipio cognoscente. De hac specie regulae sunt: 
Motus animalis non est uniformis. ltem: Motus 
animalis initio remissior est, in medio fortior, ca- 

lefaetis iam. nervis et excitatis spiritibus, in fine 
fit languidior, videlicet, consumptis iam spiri- 
tibus, 


Unde sumitur motuum contrarietas? 


A terminis ad quos. Nam hi motus contra- 
rii sunt, qui sunt ad terminos contrarios acqui- 
rendos, ut motus qui est ad caliditatem, contra- 
rius est motui, qui est ad frigiditatem, Motus 
solis, qui est sursum a Capricorno ad Cancrur, 
contrarius est motui, qui est deorsum a Cancro 
ad Capricornum., 


Sunine unus moius, Aclio et Passio? 


Etsi ociosa subtilitas esse videtur, quaerere, 
an unum quiddam sint actio et passio, tamen ali- 
quid conducit ad declarandum, quid sit motus, 
ln verberatione faciei una res est, receplio ictus, 
seu ipse sensus partis percussae, et aclio percu- 
tientis, Sed differunt terminis et relationibus, 
Actio, seu percussio activa oritur ab agente, et 
desinit in recipiente, Écontra passio relatio est 
patientis ad agens, sed tamen unus et idem ictus 
est, lta in alterationibus, «ut in calefactione 
aquae, eadem caliditas est, cuius partes paulatim 
in aquam introducuntür, sed tamen oritur haec 
forma ab agente, et a patiente recipitur. lta dif- 
ferunt actio et passio terminis ac relationibus. 
Sed forma quae transfunditur, eadem est, cuius 
acquisitio seu transfusio reipsa est motus. 

Aristoteles in hac disputatione recitat hoc 
dictum: Ut eadem via est a 'Thebis ad Athenas, 
et ab Athenis ad 'Thebss, ita motum unum esse 
inquit, actionem et passionem. Sed tamen re- 
gulam addit, cuius usus late patet: In his, quae 
sunt eadem reipsa, tamen simul aliqua insunt di- 
versa, et multi respectus variantur. Eadem Luna 
superior est acre, et inferior Sole, ldem potus 
bonus est parti torrefactae in corpore, et malus est 
toti corpori, ldem nervus est organum sensus 
et motus localis. 

Hoc igitur dictum sit admonitio, ut cum in 
una re inveniuntur aliqua diversa, ut fit saepis- 
sime, prudentia adhibeatur in distinguendo, et 
causae diversitatis dextre quaerantur. Ut in una 
et eadem anima hominis sunt noticiae legis, et 
iudicium adprobans legem Dei, et tamen sunt in 
ea multi adfectus repugnantes legi. 


INITIA DOCTRINAE PHYSICAE. 








302 
Quid est Quies? 


Quies est privatio motus in eo, quod moveri 
potest. — Opponuntur enim privative, quies et 
motus. Notum est autem ex dialectica, privatio- 
nem non simpliciter negationem significare, sed 
semper significare in subiecto aliquo absentiam 
rel, ad quam recipiendam subiectum idoneuin 
est, aut etiam natura inclinatum est, ut coecitas 
in oculo est adpetente visum, 

Postquam autem Physici haec tenuissima ini- 
tia de motu recitaverunt, incipiunt de alteratio- 
nibus et causis alterationum, hoc est, de varie- 
tate qualitótum, deinde de mixtionibus dicere, 
unde sequuntur generationes et corruptiones. 
Sed priusquam ad eam doctrinam de Mixtionibus 
acceditur, de his proprietatibus corporum dicen- 
dum est, de Finito, de Loco et Tempore, 


Quid est Infinitum? 


Sic definit Infinitum Aristoteles: Infinitum 
est, cuius quantitatem accipientibus semper restat 
aliquid accipiendum, | Quoddam autem vocatur 
Infinitum in actu, videlicet, ubi actu simul sunt 
infinitae partes, Impossibile est autem aliquam 
esse quantitatem infinitam in actu. 

Ac de magnitudine traduntur hae rationes, 
Nihil terminatum et clausum superficie, seu cer- 
tam figuram habens, infinitum est in actu. Om- 
nia autem corpora sunt terminata superficie, seu 
inclusa figuris, sunt igitur finita. 

Item, coelum est finitum, ut motus circula- 
ris manifeste ostendit, Omnia igitur corpora in- 
tra coelum finita sunt. 

Aliud dicitur Infinitum potentia, hoc est, 
cuius partes, non quidem simul sunt actu, sed 
subinde succedentes. Sic tempus cogitetur esse 
infinitum, cum duratio rerum erit sine fine. 

Nec numerus dicitur infinitus in actu, quia 
si est numerabilis, finitus est. Sed potentia di- 
citur aliqua multitudo esse infinita, succedentibus 
subinde unitatibus. Et buc pertinet puerilis ad- 
monitio, in magnitudine duplices esse partes, vi- 
delicet physicas seu substantiales quantitatem 
habentes, ut arboris partes multae et mognae et 
parvae secari possunt, sed tamen nec actu nec 
potentia infinitae, quia tandem fiunt partes adeo 
minutae, ut dissolvatur substantia. Sciant igitur 


( iuniores, nunquam dici actu vel potentia infini- 


tas partes physicas. 

Aliae partes dicuntur proportionales, de 
quibus Mathematici loquuntur, qui non hoc quae- 
runt, materia reliqua sit, sed quantitates, id est, 
longitudines, aut latitudines, aut profunditates 
cogitatione abstrahunt a materia. Ac deinde co- 
gitatione divisiones, quo usque videtur, faciunt 
partium proportione congruentium, [Inde usita- 
tum dictum est: In continuo infinitas partes esse 
proportionales, quod quomodo intelligendum sit, 
rixantur inter se inerudite recentiores. 

Ridiculum est enim physice intelligere, dicta 
mathematica. Physicus materiam seu corpus se- 
cat. Mathematicus non querit, an reliqua sit 
materia, sed ex hypothesi procedit, si est conti- 
nuum, partes habet, Et Aristoteles erudite dicit, 
potentia secundum divisionem infinitas esse, id 
est, ubi cogitari divisio potest, ibi nondum per- 
ventum est ad ultimam unitatem, ut diametri di- 
visio respectu sui circuli, non integre compre- 
hensa est, cogitantur igitur plures partes. — Haec 
admonitio hoc loco sufficiat. 


Quid est Continuum? 


Continua sunt, quorum ultima sunt unum, 
ut una linea est quiddam continuum, 


Quae vocantur Contigua? 


Contigua sunt, quorum ultima sunt simul, 
et ita iunguntur, ut nihil sit medium, ut orbes 
coelestes et regiones elementorum, 


Quae sunt simul? 


Simul esse dicuntur, aut quae sunt in eodem 
loco, aut inter quae nihil est medium, Regula 
est Aristotelis; In omni motu movens simul est 
cum moto, quod aliis verbis sic dicitur: Movens 
et motum oporlet simul esse per contactum. | Sed 
hic necesse est dici de duplici contactu. Alius 
est corporalis, cum pars corporis in movente vel 
in agente tangit partem in eo corpore quod move- 
tur, ut cum faber lignarius tignum collocat in 
aedificii partem, — Oportet enim agens adplicari 
ad patiens pro modo actionis, Grave non potest 
moveri violento motu, nisi ab alio corpore con- 
tiguo et gravi impellatur. 

Alius est contactus virtualis, cum agens aut 
movens sua qualitate attingit corpus, quod mo- 
vetur aut patitur, etiamsi parte corporis non at- 
tingit, ut Sol contactu virtuali in aestate efficit 

ut fruges maturescant.  Áttingit enim eas non 
parte aliqua corporis, sed lumine et vitali calore, 
quem tamen in haec inferiora spargit. Magnes 
qualitate certa trahit ferrum. Sic infausta eclipsis 
Solis aut Lunae virus aliquod spargens in aérem, 
et in corpora animantium attingit ea contactu vir- 
tuali, id est, qualitate sua, Nam etiam, ubi 
actio per qualitatem fit, tamen oportet fieri adpli- 
cationem agentis ad patiens, modo conveniente 
ilis naturis, et conveniente distantia. Haec est 
sententia regulae: [n omni motu movens est si- 
mul cum moto. 


Quid est Locus? 


Locus est superficies concava corporis conti- 
nentis locatum, Haec est satis perspicua definitio, 
Verba Aristotelis videntur esse obscuriora, et in- 
terpretes varie ea enarrarunt, cum sententia con- 
gruat cum definitione, quam recensui. Sunt au- 
tem haec verba: Locus est finis continentis, im- 
mobilis, primus. — Interpretatio 'Themistii haec 
est: Locus est finis, id est, proxima seu imme- 
diata superficies circundans contentum corpus, 
immobilis, scilicet, quia superficies ipsa non mo- 
vetur per sese, nec est causa motus corpori locato. 
Sed cum movetur corpus locatum, Sn DEe aliam 
superficiem ingreditur, 

Estque differentia apud Aristotelem inter 
Vasa et Loca. Vas vocat integrum corpus, in 
cuius parte aliqua locatum continetur, ut currus 
aut navis, Haec vasa moveri proprie dicuntur, 
Sed locus dicitur superficies aliqua in vase, im- 
mediate continens locatum, — Haec in quantum 


locus est, non movetur, nec locato causa est 

motus, 
Dic loci divisiones. 

Prima: Locorum alius est proprius, alius 

communis, Communis est, qui continet mediate 


corpus aliquod, in quo continentur et alia, ut 
domicilium continet intus aérem, et in aére cor- 
pora animantium. 

Proprius est. superficies immediate continens 
corpus. Et ad hanc adpellationem loci congruit 
regula: Locus est aequalis locato, videlicet pro- 
priuslocus. Nec tamen intelligitur haec aequali- 
tas de tribus dimensionibus, id est, de toto vase, 
sed tantum de aequalitate superficiei, concavae 
continentis, et convexae contenti, — Hae sunt 
aequales, et se mutuo contingunt. 


I1. 


Secunda divisio. 

Locus, alius est naturalis, alius violentus. 

Naturalis est, ad quem corpus sua natura 
secundum brevissimam, hoc est, rectissimam li- 
neam movetur, si extra eum locum est, nec im- 
peditur. Praeterea in loco naturali quiescit cor- 
pus, et in eo conservatur, ut locus naturalis 
ignis, est superficies concava sphaerae Lunae. 
Ad hanc enim naturaliter tendit, 

Violentus locus econtra est, ad quem corpus 
non movetur sua natura, nec quiescit, nec con- 
servaturin eo, ut cum lapis sursum proiicitur. 
Atque hic vides locum intelligi, non solum su- 
perficiem, sed vel differentias situs, vel qualita- 
tes, ut hic differentiae situs significantur: Locus 
naturalis ignis est sursum, — Locus naturalis ter- 
rae deorsum, 

Hic locus naturalis propter qualitates dicitur: 
Aqua est naturalis locus piscium. [ta nunc locus 
naturalis terrae propter qualitates est, ut partim 
contineatur in aqua, partim emineat extra aquam. 
"lalis positus saluti animantium necessarius est, 
et conservatur influxu coelestium corporum, Et 
tamen terra centrum est mundi, et terra et aqua 
simul copulatae sphaera sunt unica. 


Quot modis aliquid dicitur esse in loco? 


Veteres Physici tantum hanc distinctionem 
tradunt, Corpus est per se in loco, quia per sese 
»nagnitudinem habet, quam vocant dimensionem, 
cui cedit aliud corpus continens, quia diversorum 
corporum magnitudines seu dimensiones, ut vo- 
cant, non possunt simul esse, sed cedere alias 
aliis necesse est, ut aqua cedit vasi. Nec alia 


quaerenda est causa, nisi quia natura sic ordi- 
nata est, 

Deinde accidentia in eodem loco esse per 
accidens dicuntur, ut colossus per se in loco est, 
occupans tantum in aere spacium, quanta est mo- 


Sed color colossi sparsus in tota mole, per 


les. ; 1 : 
o est, quia accidens est eius 


accidens in eodem loc 
corporis, 

Haec divisio usitata est Physicis, et necessa- 
ria, qua quidem vetustas contenta fuit, quia 
tantum de corporum, non de spirituum. loco 
quaesivit. 

Postea in Ecclesia necesse fuit, quaeri etiam 
de spirituum loco. Ideo et discrimen diversis ' 


INITIA DOCTRINAE PHYSICAE. 


$66 


vocabulis indicatum est, quae sunt ignota veleri- 
bus Physicis, sed tamen huius distinctionis con- 
sideratio non inutilis est. Sunt igitur modi duo 
praecipui. 

Corporum modus est, in loco esse circum- 
scriplive, seu commensurative, seu dimensive, 
seu localiter. Nam his vocabulis omnibus usi sunt 
scriptores. — Est autem, ut antea dixi de corpore, 
ita contineri in alio, ut cedant magnitudini seu 
partibus locati, partes continentis, — Et sicut cor- 
pus est unum, ita tantum in unico loco est, quia 
dimensiones suas in alia spacia transmittere non 
potest. Nec confündi possunt dimensiones seu 
magnitudines, ut simul sint ita, ne continens 
contento cedat. Sic Physici loquuntur, qui or- 
dinem naturae intuentur, et de natura loquuntur, 
ut eam ordinatam esse manifestum est. 


Alius modus est spirituum, quorum poten- 
tia finita est, qui dicuntur esse in loco definitive, 
seu determinate, quia enim sunt substantiae fini- 
tae, necesse est eas alicubi esse, et cum non sint 
corpora extensa dimensionibus, seu mole aliqua, 
non circundantur dimensionibus ut corpora, Et 
tamen, quia in loco certo sunt, dicimus eos de- 
finitive in loco esse, quia ita sunt in uno loco, ut 
simul non sint alibi, cum sint res finitae, | Et 
quanquam cerlo spacio agunt, tamen non sunt 
extensi spiritus iuxta loci dimensiones, — Nam 
res una finita posita in diversis locis multis simul, 
non esset una, sed multae, quod cum sit absur- 
dum, uni spiritui uuieus locus attribuitur, ut 
dictum est. 

Hi duo modi accommodantur rebus finitis. 

Deus autem repletive dicitur ubique esse, et 
quia potentia ubique efficax est, et quia substan- 
tia omnibus locis adest. Ac de potentiae prae- 
sentia convincuntur humanae mentes perspicuis 
testimoniis, quae estendunt Deum in omnibus 
naturae partibus in coelo, elementis, et pro- 
creatione plantarum et animantium efficacem esse. 


At Ecclesiae doctrina adfirmat Deum substan- 
tia ubique adesse, ut concionatur Esaias cap. ul- 
timo: Coelum sedes mea, terra autem scabellum 
pedum meorum, Et similia dicta multa sunt in 
coelesti doctrina, quae adfirmant Deum ubique 
adesse, Sed in Actis capite 17. luculenta est con- 
cio Pauli, quae ait, tam prope adesse Deum sin- 
gulis, quasi ut manu palpari possit, Et addit de 
efficacia: In ipso vivimus, movemur et sumus. 

Cumque Deus non sit moles corporea, et simul 
ubique sit efficax, et sit infinitae potentiae, phi- 
losophia etiam fatetur consentaneum esse, sub- 
stantia Deum ubique adesse. Hinc illud ab Arato 
sumptum celebratur: 
Tovis omnia plena. 

Et meminisse iuniores hunc versum utile est: 

Enter, praesenter, Decus est et ubique potenter. 


Quam sententiam veteres poétae multis modis 
recitarunt, ut Menander, 
nüvi yóg ioc, n&vva xoi f'ién& óc. 


Dic regulam de loco. 


Natura abhorret ab his quinque: Primum, 
ab infinita magnitudine. 

Secundo, a vacuo. 

"Tertio, a multitudine locorum unius corpo- 
ris eodem tempore, id est: Natura negat unum 
corpus in diversis locis, eodem tempore esse 
posse. 

Quarto, a penetratione dimensionum, id 
est: Natura negatdimensiones ita in unum locum 
includi posse, ne aliae aliis cedant, ut digiti non 
possunt inseri ferro non cedenti, 

Quinto, ab accidentium subsistentia, re- 
moto suo subiecto, id est: Natura negat acciden- 
iia per sese subsistere, remoto suo subiecto, ut 
aquae natura remota non manet sola humiditas. 
Substantia lapidis remota non manet sola duri- 
cies, Has regulas recito nudas, ut iunioribus 
semper in conspectu sint, nec tamen desunt eis 
rationes, sed contenti simus universali experien- 
itia, quae perspicue testatur eas veras et perpe- 
tuum naturae ordinem esse. 


Quid est Vacuum? 

Vacuum proprie significat in physicis dispu- 
tationibus, ubi nullum corpus est, quod intelli- 
gendum est, non ut vulgus intelligit, ubi non 
sunt crassa corpora, quae sensu percipiuntur, sed 
simpliciter de omnibus corporibus, videlicet, ubi 
nec aér, nec ullum aliud est corpus, — De hoc 
spacio vacuo quaeritur, an in natura possibile sit. 


Estne vacuum. possibile? 


Iucundissimum est videre in natura tam cer- 
tam esse corporum coogmentationem et continua- 
tionem, ut nusquam sit vacuum, ne fiant mundi 
corpora discontinua. 

Quod autem non sit vacuum, nec sit possi- 
bile, signum est illustre. Vacuum fieret discon- 
tinuatis corporibus, Natura non concedit discon- 
tinuationem corporum, potius enim gravia sur- 
sum ascendunt, aut consistunt, quam ut divel- 
lantur corpora. Non igitur concedit vacuum. 


Minor exemplis plurimis ostendi potest. [In 
aquaeductibus aquae sursum moventur, ne fiat 
discontinuatio, — In clepsydris summo foramine 
ohstructo nihil destillat, cum superius non subit 
aér. Pendet igitur aqua, ne, si cesserit, fiat va- 
cuum, Non mutatur autem ordinatus motus gra- 
vium sine causa. Et haec causa evidens est, na- 
turam fugere discontinuationem corporum. Épi- 
curei defenderunt vacuum, et finxerunt per omnia 
corpora sparsum esse, ut Lucretius lib. 1. inquit: 

Nec temen undique corporea stipata tenentur 

Omnia natura. 

Namque est in rebus inane. 


Sed haec deliramenta reiicienda sunt, cum ma- 
nifestum sit signum, naturam abhorrere a vacuo, 
quia fugit discontinuationem corporum, lioc 
ipso autem exemplo naturae, commonefacti, scia- 
mus in civili vita vitandas esse distractiones or- 


dinum, et tuendam coagmentationem, 


Potestne motus fieri in vacuo? 


Quorsum opus est hac quaestione, cum va- 
cuum non sit possibile? Sed fingamus esse, mo- 
tus fieret in vacuo, et quidem successive, quia 
causa successionis in motu est non solum me- 
dium, sed intima motus proprietas. Non enim 
potest fieri motus, nisi successive, Nam et coe- 
lum successive movetur, ubi nulla est medii re- 
sistentia, Fortassis autem medium aliquid ad 
tarditatem ac velocitatem facit, ut tardius in aqua 
movetur lapis, quam in aére, quia aqua cum sit 
medium densius, magis resistit corpori, quod per 
eam labitur. 


Quid est Condensatio ei Rarefaciio? 


Condensatio ac rarefactio, vulgo putantur 
esse augmentatio et diminutio, Sed reipsa ac 
vere sunt motus locales Nam condensatio est 
partium adpropinquatio, quae fit interdum, cum 
exhalant aliquae subtiles partes, interdum etiam 
cum nihil exhalat. Econtra, rarefactio est, cum 
partes expanduntur, et quasi ex priore loco disce- 

dunt, subeuntibus, aliis partibus subtilibus ut 
aére aut fumo, ut in vino fit rarefactio, cum fer- 
vet et intumescit, quia enim calor naturalis agit 
in partes crudas et plenas halituum, et ut est na- 
tura caloris, non cognata segregat et pellit, re- 
solvuntur partes crassiores in fumos, qui inflant 
musta, ut erumpant ex vasis. Idque magis fit 
cum musta vehuntur, quia motus exuscitat calo- 
rem vini, Hoc exemplum admonet discentes de 
vulgari regula, Calor est causa rarefactionis, fri- 
giditas causa condensationis, ut infra copiosius 
dicetur. 


Quid est Tempus? 


Quales labyrinthi sint de rebus non obscu- 
ris, de loco, vacuo, rarefactione, condensatione, 
de tempore in disputationibus interpretum Ari- 
stotelis libri ipsi ostendunt, itaque plurimas ca- 
villationes volens omitto, De tempore quaestio- 
nes prodigiosae sunt, cum nihil sit obscuritatis. 
Augustinus exclamat: In tempore sumus, et quid 
tempus sit nescimus, imo si dextre iudicetur, etsi 
multa in natura sunt abstrusa et ignota, tamen 
quid tempus sit, mediocriter dici potest, Et quia 
haec initia physicae doctrinae continent quasdam 
commenefactiones rudibus necessarias, sciant 
iuniores, ideo hic de tempore dici, ut supra de 
loco, quia cum de corpore et de motu antea dictum 
sit, mox ordine naturae quaerendum est de loco, 
ubisit corpus et ubi fiat motus, deinde quando 
sit corpus et quando fiat motus, ut cum dictum 
est, Solem esse corpus lucidum, quod circum- 
actum facit discrimina dierum et noctium, hic 
quaeritur de loco Solis, et quanto tempore cir- 
cumagatur, 

Deinde definitio usitata Physicis retineatur, 
haec videlicet: 'Tempus est numerus seu mensura 
motus secundum prius et posterius. In quocun- 
que motu, ut in ambulatione, non alia res est 
duratio et successio, nisi ipse motus, et partium 
huius durationis, seu successionis inter se colla- 
tio secundum prius et posterius, dicitur Tempus. 
Est igitur tempus reipsa motuum successio, sed 
accedit cogitatio discernens prius et posterius. 

' Haec sententia nisl cavillationibus involvatur, 
plana et perspicua est. et sic senserunt Áristote- 
les, Thermistius, et alii, qui dextre iudicaverunt, 
'Themistius inquit, motum et tempus re esse ea- 
dem, sed ipsius motus durationem collatis parti- 
bus dici tempus. 

Etsi autem tempus generaliter quorumcun- 
que motuum successionem et mensuram significat, 
tamen multi definitionem a motu coelesti sumpse- 
runt, quem mirando Dei consilio institutum esse 
videmus, ut vices efficiat utiles vitae animantium, 
qui cum sit insignis, et in omnium hominum 
oculos incurrat, et commode discernat intervalla, 
praecipuae adpellationes inde sumuntur, diei, 
mensis, anni, Horum descriptiones eruditas 
quaerere et nosse multo est utilius, quam inani- 
bus cavillationibus immorari, de quibus alii in 
hoc loco disputant. 

Dies naturalis est tempus, revolutionis Solis 
per motum primi mobilis ab horizonte, aut me- 
ridiano, donec Sol ad eundem locum horizontis, 
aut meridiani redit, et hoc est tempus, quo re- 
volvitur totus aequinoctialis, et ultra hoc aliquan- 
tula portio aequinoctialis, quanta respondet arcui 
eclipticae, quam interim Sol peragravit Huius 
definitionis declaratio alibi tradita est. 

Mensis synodicus, quem vocant mensem 
consecutionis seu coniunctionalem, est interval- 
lum, quo Luna non solum ad idem punctum re- 
dit, unde discesserat, sed ad ipsum Solem, qui 
interea longius progressus, recessit a loco proxi- 
mae coniunctionis, sed Luna eum assequitur 
a fine mensis periodici, spacio aliquanto maiore 
quam bidui. 

Est autem mensis synodicus medius die- 
rum 29, horarum 12, minutorum 44, secundo- 
rum 3. 

Annus est tempus, quo Sol a verni aequi- 
noctii puncto egressus, zodiaco peragrato in idem 
punctum redit, quae peragratio fit diebus 965, 
horis 5, minutis 49, secundis 16. 

Has definitiones notissimas esse oportet, 
quare eas hic quoque breviter recitavi, sed expli- 
catio alibi traditur. 

Nunc studiosi cogitent et celebrent consilium 


| Dei, qui arte motus coelestes ita instituit, ut 


ordo temporum distribui posset, qui propter plu- 
rimas causas hominibus necessarius est. Nisi 
enim annorum seriem nossemus, nihilo magis re- 
tro initia rerum, aut religionum cogitare posse- 
mus, quam pecudes. Quare et gratias Deo aga- 
mus, quod tempora distinxit ipse, et quidem vi- 
ces gratissimas fecit dierum et noctium, mensium, 
aestatis et hyemis, ad quas vices mirabili consi- 
lio accommodavit convenientes ortus et occasus 
stellarum. 

Sciamus etiam harum rerum doctrinam vi- 
tae hominum necessariam esse, et Deum velle, 
ut aliqui eam considerent, Nam cum in divinis 
libris dicatur, Deum. instituisse cursum Solis, ut 
annum efficiat, necesse est certe accedere ani- 
madversionem, seu considerationem aliquam, 
quia non considerans ignorat anni metas aut spa- 
cium. Sicut pecudibus ignota sunt anni spacia. 


De Tempore, Aevo et Aeternitate. 


Vocabulum temporis generaliter sumi potest 
pro cuiuscunque rei duratione, sed cum ab ae- 
ternitate discernitur, significat durationem rerum 
mutabilium, quae incipiunt et desinunt, Aevum 
significat durationem eorum quae ceperunt, sed 
non desinunt, ut Ángelis aevum tribuitur, Ae- 
ternitatem Deo proprie tribuunt, qui nec princi- 
pium nec finem habet. 


Quid est Instans? 


Ut linea continuum quiddam est, quod in- 
choatur et terminatur punctis, quae geometer co- 
gitatione constituit indivisibilia esse, ita tempus 
continua successio est, quae inchoatur et termi- 
natur momento, quod vocant Nunc, seu Ínstans, 
quod etiam cogitatione constituitur indivisibile, 
Et hoc modo definitur Instans: Instans est ter- 
minus copulans partes praeteriti et futuri tempo- 
ris, Ut autem punctum physicum differt a puncto 
mathematico, ita sciendum est, Nunc seu Instans 
physicum differre ab eo, quod indivisibiliter con- 
sideratur. Nam instans physicum est pars tem- 
poris praesens, quam dividi non percipimus, In 
hanc sententiam dixerunt generationes et corru- 
ptiones fieri in instanti, 


In his disputationibus rixantur etiam, utrum 
continuum ex indivisibilibus componatur.  Ári- 
stoteles recte defendit physice non componi con- 
tinuum ex indivisibilibus, Nam indivisibilia non 
contingunt se invicem, sic enim fierent divisibi- 
lia, Sed has argutias relinquamus, nam qui di- 
cunt lineam ex infinitis punctis componi, non 
loquuntur physice, sed de mathematica ab- 
stractione, quae considerat aliquid in linea tale, 
quod non dividit in partes, sicut in numeratione, 
cum ad unitatem ventum est, non fit ulterior 
divisio, 

Quid. differunt motus regularis et irregularis? 


Biegularem vocant, qui aequali tempore ae- 
quale spacium describit, ut motus primi mobilis 
semper in 24 horis conficitur, [ta de singulis 
orbibus coelestibus dicimus moveri singulos per 
sese consideratos proprio motu regulariter, quia 
corpori simplici competit unicus naturalis motus, 
proprius et regularis, Econtra vero motus irre- 
gularis dicitur, qui aequali tempore non descri- 
bit aequalia spacia, ut animalia alias celerius, 
alias tardius moventur. 


Verane est propositio: Omne quod movetur, 
ab alio movetur? 


Multae cavillationes et de hac propositione 
excogitatae sunt: Onne quod movetur, ab alio 
movetur. Sed respondendum est breviter, hanc 
propositionem non esse veram universaliter. Etsi 
enim generationes et corruptiones non fiunt nisi 
prima causa, id est, Deo, seu ut Philosophi lo- 
quuntur, motu coelesti fovente naturam, tamen 
de motu locali vere dicitur. Ignis per sese sur- 
sum tendit, grave deorsum, Anima cogitans sese 
movet, eliam non mota ab obiecto. Item, recte 
dicitur potentia loco motiva in animali sese mo- 
vere, etc. 

Caeterum hic discrimina consideranda sunt, 
alia sunt essentialiter ordinata, ubi non fit effectus, 
nisi omnia concurrant, ut in generatione hominis, 
coelum, pater, mater. 

Alia non sunt essentialiter ordinata, ut duo 
equi trahentes currum. — Hic non est necessaria 
copulatio, ut supra de causis diximus. 

Recitavi praecipuas materias, quae in ele- 
mentis physicae doctrinae ab Aristotelicis tradun- 
tur in enarratione librorum, quorum titulus est: 
de physicis auscultationibus, 


Sed restat postrema disputatio, quae est in 
libro octavo, quae continet duos insignes locos, 
qui nequaquam sunt praetermittendi. 


Prior est, qui docet unicum esse primum 
motorem, aeternum, infinitae potentiae, et im- 
mobilem. Hic iucundum est videre ipsam rerum 
naturam nobis monstratricem esse Dei, et ducem 
nobis esse ad Dei agnitionem, — Et quidem ho- 
nesta opinio de Deo in nostris mentibus confirma- 
tur his 'lemonstrationibus, quas etiam vult aspici 
Paulus in capite ad Romanos primo, et cum in 

Actis inquit: Tam prope adesse Deum, pene ut | qualibet specie certissimus ordó, praeterea et 


manibus contrectari possit, et conspici in pul- 
cherrimo ordine corporum et motuum coelestium, 
et bonitate rerum necessariarum, et in noticiis, 
quae sunt insitae hominum mentibus, 


Alter locus est de aeternitate mundi, in quo ! 


etsi Aristoteles errat, tamen hanc ipsam ob cau- 
sam argumenta eius consideranda sunt, ne ea pro 
demonstrationibus amplectamur, quod aliqui pro- 
phani faciunt, et propter eam persuasionem su- 
perbe derident doctrinam a Deo traditam Eccle- 
siae de mundi initiis, 

Ratio naturalis deducit mentes ad hoc, ut 
agnoscant hunc mundum visibilem ab aliqua 
causa, et quidem a mente architectatrice pendere, 
et formatum esse, sed quomodo, aut quando ab 
illa prima causa ortus sit, non potest ratio sta- 
tuere, 


Plato fatetur Deum esse opificem mundi, sed 
ludit fingens retro ante suam aetatem ante decem 
millia annorum alias fuisse Athenas, quae ge- 
nuerint multo praestantiores naturas, Sed ut 
dixi, ludit, significans quodam mirabili ordine 
et arcanis causis, alias florere alias gentes, et eas 
quae aliquantisper excelluerunt, circumactis pe- 
riodis ruere in deterius. Sed quousque progre- 
diatur mens humana in cogitatione initiorum 
mundi, postea ex argumentis intelligi poterit. 
Nunc ostendamus, oportere unum primum mo- 
torem esse, quo constitulo, postea alterius quae- 
stionis argumenta facilius iudicari et explicari 
poterunt. 


Quod oporieat unicum primum et infinitum 
motorem, esse. 


Supra recitata sunt argumenta sumpta ex 
natura, quae testantur esse unicam mentem ae- 
ternam et immensam, architectatricem mundi, 
ac maxime perspicuum hoc est: Impossibile est 
ea, quae casu et sine mente formatrice concur- 
runt, diu servare certas leges suorum motuum, 
certam figurae speciem , certos positus et certos 
modos procreationis. Imo impossibile est natu- 
ram intel:igentem oriri a bruta. 


Sed in mundo sunt certissimi positus corpo- 
rum, certae et perpetuae species, leges motuum 
et vices temporum certissimae, ordinata est terrae 
foecunditas, et omnia consulto distributa ad uti- 
litatem animantium, Est et procreationis in qua- 








homo est natura intelligens, et quidem in homine 
noticiae sunt numerorum et aliae, et discrimen 
honestorum et turpium, quae omnia impossibile 
est casu extitisse, quia non maneret in qualibet 
specie similitudo perpetua. Ergo necesse est ali- 
quam esse mentem architectatricem et formatri- 
cem huius totius pulcherrimi operis, quod mun- 
dum nominamus, 


Hanc demonstrationem de Deo saepe cogi- 
tare valde utile est, confirmat enim adsensionem, 
et illustrat agnitionem Dei, et reverentiam alit 
in bonis mentibus. 


Deinde addatur haec Aristotelica, quae in 
physicis recitatur , quae minus incurrit in oculos, 
sed tamen ex veris fontibus oritur, et demonstra- 
tio est erudita: 


Non est processus in infinitum in moventi- 
bus et motis, Esset autem processus in infinitum, 
nisi resistendum esset in uno aliquo primo infi- 
nito et immobili, id est, immuiabili motore, 
Necesse est igitur esse hunc primum motorem. 


Maior sic confirmatur, quia manifestum est 
ordinem esse causarum essentialiter ordinatarum 
talem, ut posteriores sine prioribus nec esse ,. nec 
agere possint, ut non gignitur pomum immediate 
ex terra, sed prius arborem gigni oportet, Nec 
gigni arbor posset, nisi terrae foecunditas alere- 
tur motu coelesti, Et pendere ex aliqua priore 
causa perpetuitatem motus coelestis, cum miri- 
fice ordinata sit, variis motibus miscentibus lu- 
minum et stellarum radios, necesse est, lamsi 
processus in infinitum esset, turbaretur ordo cau- 
sarum. Nam in infinitis numeris, nihil est prius 
aut posterius, Cum igitur certa series sit, et dif- 
ferant causae immediatae a mediatis, necesse est 
aliquam primam causam esse, in qua resistendum 
est, quae cum sit prima, rationalis, formatrix 
et servatrix omnium , habet infinitam potentiam, 
Haec sunt igitur verba in octavo physicorum: 
qavsgóv àx voUOs, Ovi &vdyzn, sivos vv £v. xot 
GiÓiov , vÓ ngurov xiwobv, id est: Manifestum 
est hinc, necessario unum quiddam primum et 
aeternum esse, quod est primum movens. ldque 
dicit esse immobile, id est, non recipiens in sua 
essentia alterationes aut corruptionem. — Hinc 
alia quaestio oritur: Quomodo agit primus motor, 
an libere et contingenter, an vero necessario, 

4n libere et contingenter agat primus anotor? 


Voluit Deus aliquam esse reliquam in no- 
stris mentibus de se noticiam, quae utcunque 
monstret eum, et moneat qualis sit ipse, et quot 
sit ipsius iudicium de recte et secus factis, et quae 
sit gubernatrix morum nostrorum, Quare utile 
est considerare, quousque progrediatur mens hu- 
mana, sine voce Dei, patefacta in Ecclesia. 


Firmae et immotae demonstrationes osten- 
dunt, esse Deum, ostendunt et qualis sit, vide- 
licet essentia intelligens, immensae sapientiae et 
potentiae, verax, bona, iusta, benefica, casta, 
liberrima, servans hanc rerum naturam. Cum 
enim homo sit natura intelligens et libera, ne- 

. cesse est causam, a qua ortum est genus huma- 
num, essentiam esse intelligentem et liberam. 


Deinde, cum in mente humana luceant no- 
ticiae, quae iudicant veritatem, beneficentiam, 
iusticiam, castitatem, res bonas et eligendas esse, 
et contraria fugienda, et experiamur hunc ordi- 
nem mentibus insitum esse, ut horribilis dolor 
et destructio naturae sequatur, cum contraria no- 
ticis illis, quae recta iubent, facimus, necesse 
est et Deum talem esse, quia impossibile est prae- 
stantiorem naturam, ut intelligentem, liberam, 
iusticiae approbatricem, a deteriore oriri, — Esset 
autem divina toto genere deterior, si non et ipsa 
esset intelligens, liberrima, et iusticiae adproba- 
trix; Imo destructio in doloribus conscientiae 
ostendit causam, quae punit et destruit, simi- 
liter iudicare, Et hae noticiae de Deo, quae n:- 
tura lucent in nostris roentibus, congruunt cuin 
lege Dei. Quid autem intersit inter legis noti- 
cias et Evangelium, alibi dicitur. 


Haec autem praefatus sum, non solum ut 
falsas et prophanas Stoicorum opiniones refuta- 
rem, sed ut in nobis singulis adsensio de provi- 
dentia magis confirmetur, cum demonstrationibus 
convinci nos agnoscimus, 


Caeterum vox divina saepe testatur, Deum 
esse agens liberrimum, ut Psalmus inquit: Quae- 
cunque voluit, fecit. Sed Philosophorum variae 
sunt disputationes, 

Stoicorum opinio falsa, tetra et prorsus ex- 
plodenda est, qui fingunt Deum necessario agere 
omnia in formátione mundi et in moribus homi- 
num, ac ne posse quidem aliter agere Deum con- 
tendunt, quam ut cient causae secundae. 

Aristotelis opinio restringitur ad formatio- 
nem mundi. Hanc formationem mundi ex idea 
mentis divinae esse, et cum non sit alia idea, 
necessario talem esse mundi formam dixit, nec 
posse aliam esse, Sed a voluntatibus humanis 
removit Deum. — Regulariter dixit sua libertate 
voluntates contingenter eligere quae velint, Nec 
tamen prorsus sustulit in Deo libertatem, sed 
concessit libere eum aliquibus opem ferre, et ali- 
quos punire, ut in heroicis motibus et poenis cer- 
nitur, hecitat hanc sententiam et Plutarchus in 
disputatione de fato. 


Recita Aristotelis argumenta de aeternitate 
mundi. 


Pleraque argumenta in hac controversia du- 
cuntur ex physico principio: Ex nihilo nihil fit, 
At hoc principium verum est in natura iam con- 
dita et ordinata. Nec transferatur ad ortum 
mundi, Ibi enim repugnant alia principia, Cum 
demonstratum sit, unicam tantum esse primam 
causam intelligentem, et infinitae potentiae, nec 
posse plura esse infinita, caetera autem finita 
pendere ab illa unica prima causa, sequitur ma- 
teriam, quae finita est, ex nihilo ab illa prima 
causa infinitae potentiae, et conditam et forma- 
tam esse. 


Physici formationem non negant, fatentur, 
ut ab artifice formatur aurum, ita a mente archi- 
tectatrice formatam esse materiam et mundi cor- 
pora ordine disposita, — Cum enim oculi seriem 
corporum mundi et specierum aspiciunt, artem 
agnosci manifestum est, Etsi autem formationem 
non negant, tamen de materiae initio dubitant, 
ac multi palam duo aeterna constituunt, mentem 
et materiam. 


Sed huic opinioni haec ratio adversatur, 
quod cum sit unica prima causa infinitae poten- 
tiae, sequitur et materiam pendere ab illa prima 
causa, et non solum formatam, sed etiam effu- 
sam esse ex illo fonte infinitae potentiae. Hac 
non obscura responsione contenti simus de prin- 
cipio: Ex nihilo nihil fit, videlicet, in natura 
condita et ordinata, — Caeterorum argumentorum 
solutio facilis est, sunt enim non demonstratio- 
nes, sed probabilia argumenta, quae in rhetoricis 
sud'ayà vocantur, 

Perfectissima causa non est in infinitum 
ociosa, Prima causa est perfectissima, — Igitur 
non fuit in tam longa aeternitate retro ociosa, 
Moventur hac cogitatione omnes homines, etiamsi 
non est demonstratio, Miramur enim, quid illis 
infinitis seculorum spaciis egerit prima causa, si 
fuit sola, si nullum obiectum fuit, circa quod 
exereret suam potentiam aut sapientiam, Et ac- 
cedunt dialecticae captiones, si illa infinita mens 
est motrix, necesse est semper et mobile simul 
esse, ltem, si est causa, necesse est simul esse 
subiectum, in quo, ut causa, vires suas exerit, 


Responsio. 


Respondeo ad maiorem: perfectissima causa 
non est ociosa, Haec propositio non est vera de 
agentibus voluntariis, ut architectus etiam prae- 
stantissimus diu potest suspendere actionem. 
Ita de prima causa dicumus, volens et liberrime 
condidit mundum, non effudit necessitate aliqua. 
Deinde nobis in Ecclesia responsio de solitudine 
proposita est: Quid in illa tam longa aeternitate 
egerit Deus, hic divina revelatio adfirmat com- 
municationem sapientiae esse aeternam inter Pa- 
trem, Filium et Spiritum sanctum, 

Deinde ad captiones dialecticas respondetur: 
Mens infinita est motrix, item est causa. Hae 
adpellationes ei tribuuntur, non quo semper actu 
moverit, seu condiderit res, sed a potentia, et 
quia postea, cum voluit, res condidit, et mo- 
vere cepit. 

Sed humanis cogitationibus admodum diffi- 
cile est mentem illam architectatricem cogitare, 
seiunctam ab opificio, ideo poétae plerunque sic 
loquuntur, quasi in toto corpore mundi haereat 
et omnia agitet, ut Virgilius inquit: 

Totamque infusa per artus 


Mens agitat molem, et magno se corpore miscet etc. 


Secundum argumentum. 


Quot non habet alterationes, non est subiectum 
generationi et corruptioni. 
Coelum non habet alterationes. 
Ergo nec generationi, nec corrupt'oni obnoxium 
est. 
Minorem ita confirmant, 
sit muliis millibus annorum, 
deprehensam esse alterationem, 


quia manifestum 
nullam in coelo 

Hoc argumentum etsi speciosum est, tamen 
non est demonstratio. Rursus enim hoc opponi- 
tur, quo cum unica sit prima causa infinitae po- 
tentiae, sequitur non esse plura infinita, 


Tertium argumentum. 


Tempus est aeternum. 

Igitur motus est aeternus. 

Valet consequentia, quia tempus est mensura 
motus. 

Antecedens confirmat, quia aut cepit tempus 
in tempore, aut in aliquo Nue: seu Instanti. $i 
in tempore, sequitur antea fuisse tempus. Fuit 
igitur aeternum. Sin autem in aliquo Nunc, idem 
sequitur, non enim potest intelligi Nunc, nisi 
continuans tempus, Semper igitur fuit tempus. 
Intelligitur enim tempus ante illud Nunc. 


Responsio. 


Nego consequentiam, et ratio est, quia cum 
tempus definitur usitato Philosophorum more, ve- 
rum est tempus esse mensuram motus, quae cepit 
cum primo mobili. Sed cum tempus generaliter 
intelligitur cuiuscunque rei duratio, non tantum 
est mensura motus, 

Deinde non absurdum est, tempus, quod 
cepit cum primo mobili, incepisse in aliquo Nunc, 
inchoante videlicet illam durationem, — Ut enim 
in linea. est punctum inchoans, continuans et 
terminans, ita in tempore, quod est mensura mo- 
tus, cogitari talia instantia possunt, 


Quartum argumentum. 


Nullum in circulo potest adsignari punctum in- 
choans motum. 


Ergo motus coeli sempiternus est. 


Responsio. 


Non est necessaria consequentia a figura ad 
durationem, — Et sicut in circulo arte facto, cum 
movetur, aliquod est punctum, a quo fit initium, 
ita in Eu fuit aliquod punctum, a quo fuit ini- 
tium motus, sicut puncta sunt luminum et pla- 
netarum, quae sunt metae in progrediendo aut 
regrediendo, ut puncta solsticii, quorum ratio 
reddi non potest, sed testimonia sunt, hunc mun- 
dum non extitisse casu, sed a mente architecta- 
trice conditum esse, et motuum leges ac metas 
consilio architecti sic ordinatas esse. Anaxagoras 

ridicule dixit, regredi Solem, quia frigore répel- 
leretur, cum venisset ad metas solstitii, — Sed 
vera causa est harum regressionum , quod archi- 
tecti consilio motus sic ordinati sunt, 


Quintum argumentum. 


Ante omnem motum est motus, 
Ergo motus est aeternus, unde sequitur et mun- 
dum aeternum esse. 


Antecedens «confirmat Aristoteles, quia si 
motus cepit, necesse est tamen mobile praeces- 
sisse, Si praecessit rhobile, aut fuit aeternum, 
aut cepit per alium motum, lam si cepit per 
alium motum, fuit motus ante mobile, quod est 
impossibile, Relinquitur ergo mobile fuisse ae- 
ternum, 


Responsio. 


Neganda est haec consequentia, si praecessit 
mobile, cepit per alium motum, . Nam mobile, 
id est coelum, non cepit per alium motum ullius 
finiti corporis, sed per decretum et ideam primae 
causae condentis et formantis naturam, sine ex- 
terno auxilio, et sine mutatlone in ipsa, Nam 
decretum illud et idea admirandi operis, non est 
motus extra mentem architecti, nec efficit muta- 
tionem in ipso architecto. 


Haec sunt praecipua argumenta, quae ad con- 
firmandam aeternitatem ab Aristotele recitantur, 
quorum sententiam mediocri perspicuitate ex- 
posui, 

Hactenus recitavi praecipuas materias, quae 
continentur in octo libris Physicorum, ut vocan- 
tur, quae sunt exigua initia doctrinae de natura 
corporum, quia in genere dicunt de causis, et de 
proprietatibus corporum, de motu, loco, tem- 
pore, et discernunt materiam et formam. | Nunc 
sequetur doctrina de Elementis et de mixtioni- 
bus, in qua causae alterationum, generationum 
et corruptionum propiores conspici possunt. 


Et usus illustris est huius doctrinae in om- 
nium mixtorum consideratione, ubi quaerimus, 
quae res quibus iungi aut misceri possint, et qua- 

les fiant alterationes, aut generationes, aut cor- 
ruptiones, iunctis aut mixtis certis rebus, ut sicut 
arte videmus lapides coctos fieri, sumpta viscosa 
terra, et madefacta aqua, ac agitata, ut aqua un- 
dique misceatur terrae, Nam humor est coagulum, 
sine quo siccae partes non cohaerent, postea vero 
accedit assatio, qua moles illa duratur, ita et in 
terra et in ipsis hominum renibus nascuntur la- 
pides, quia pinguis et biliosa superfluitas nutri- 
menti in renibus subsidit, et propter debilitatem 
nativi caloris, qui si fortior esset, dissiparet eam 
materiam et expelleret, paulatim coit et coagula- 
tur illa moles, deinde accedit assatio, quae fit 
a calore praeternaturali. Ut enim calefiunt etiam 
in hyeme canales, quia halitus efflari non possunt, 
ita in senili corpore, propter obstructiones. Ca- 
lor ille praeternaturalis crescit aut accenditur 
motu , sic assatur materia in cavis locis. 


Vides igitur quarum materiarum fiat mixtio, 
scilicet in nutrimento partium siccarum et huri- 
darum, quae sunt in superfluitate viscosa et te- 
naci. "Vides et concurrere efficientes causas, sed 
diverso modo, frigus et calorem alienum. — Et 
facilius gignuntur calculi in renibus natura ni- 
mium calentibus, quia cum proprium caloris sit, 
praesertim immoderati, attrahere, renes in tali- 
bus plus materiae attrahunt, et magis inflamman- 
tur motu, Et haec causa est, cur hic morbus in 
natos propagetur, quia renum natura similis, id 
est, calidior, plerunque propagatur, 


Hoc exemplum eo recitavi, ut considerent 
iuniores, qualis sit usus doctrinae supra de causis 
traditae, et avidius expectent sequentem de mix- 
tionibus et variis qualitatum actionibus, Dixi 
hic materiam lapidis esse pinguem et biliosam 
superfluitatem, Deinde causa cur moles cumu- 
letur, non est positiva, sed privativa, scilicet 
defectus caloris. lacet materia immota et coit, 
quia non expellitur. Sed causa positiva est in 
assando, calor alienus qui durat hanc molem, ut 
fit in coctis lapidibus, Sed in parte operis, quae 
sequitur, plura exempla recitabimus. 

TéXos. 

LIBER TERTIUS. 


De Elementis et eorum qualitatibus 


Non solum Medicis necessaria est doctrina, quae 
numerum primarum qualitatum, et proprias sin- 
gularum actiones quaerit, sed etiam aliis omnibus 
in regenda valetudine, et in multis aliis rebus iu- 
dicandis, haec consideratio valde utilis est. 


Deinde iuvat etiam considerare admirandam 
Dei opificis artem, — Cum tam variae sint corpo- 
rum mutationes, alterationes, mixtiones, coagu- 
lationes, dissipationes, tractiones, exhalationes, 
putrefactiones, córruptiones, generationes, ut 
infra species aliquas recitabimus , tamen varieta- 
tem tantam a paucis qualitatibus primis, scilicet 
calore, frigore, humiditate et siccitate gubernari 
Deus voluit. Has qualitates tanquam metas actio- 
num constituit, et earum actiones monstravit, ut 
inde iudicari causae possint multarum in corpori- 
bus mutationum, 

Mirentur alii magnas divitias, sed profecto 
amplissimis opibus anteferenda est haec conside- 
ratio qualitatum, quae et vitae utilis est, et doctri- 
nam amplissimam continet, et ut dicam, multas 
arcanas res in natura patefacit, et illustre testi- 
monium est, non casu extitisse hanc naturam re- 
rum, sed a mente architectatrice, mirabili arte 
conditam esse. 


Ac Medici quidem exorsi sunt suam physicen 
ab elementis et primis qualitatibus, sed Aristo- 
teles huic parti praeposuit exigua quaedam initia, 
Voluit enim prius monere, quare elementa alia 
in alia mutari possint, Deinde prudenter vidit 
prius discernendas esse per se causas a causis per 
accidens, et metas causarum in genere constituen- 
das esse, Pauca etiam addidit de proprietatibus, 
quae universaliter omnia corpora comitantur, de 
motu, loco, tempore. 

Haec tenuia initia cum in vestibulo physices 
tradidit, postea incipit prima corpora et primas 
qualitates monstrare, qua in parte congruit cum 
Medicorum doctrina, et propriis verbis utitur in 
ipsarum qualitatum et actionum descriptione, non 
ludit allegoriis, ut Plato in Timaeo, quas nemo 
intelligit, sed congruit Aristotelis oratio cum re- 
bus. Hancigitur doctrinam, quae quasi vox est 


et alterationum et mixtionum causis. 


naturae, sequamur, nec quaeramus portentosas 
opiniones, quales sunt eorum, qui disputant, a€- 
rem, terram, animalia esse, Betineamus potius 
simplicem Aristotelis doctrinam, quae recto or- 
dine ex veris principiis et experientia extructa est, 
et ad zoiweg ivvoíag congruit, quae sunt artium 
et veritatis normae, imo etiam congruit cum do- 
ctrina patefacta divinitus, modo ut accedat dex- 
teritas in iudicando. 


Quid est Elementum? 


Elementum est corpus, ex quo mixtum com» 
ponitur, tanquam ex parte simplici, seu ut lo- 
quuntur minima, quae non potest dividi in diver- 
sarum specierum corpora. Haec definitio alludit 
ad Aristotelicam , quae tamen generalis est, quae 
extat in quarto libro usz& v& qvoizà: Elementum 
est, ex quo aliquid componitur tanquam ex prima 
parte non divisibili in res diversarum specierum. 


Quot sunt Elementa? 


Magna fuit vanitas ingeniorum, quae omissa 
communi doctrina quaesiverunt prodigiosas opi- 
niones, ut Democritus dixit, infinita esse elemen- 
ta, Anaxagoras unicum tantum. — At communis 
sententia antiquissima est, praeter coelum qua- 
tuor esse corpora simplicia et prima, non viven- 
tia, quae nec inter animata, nec inter animalia 
numerari possint, scilicet Ignem, Aérem, Aquam 
et Terram. 

Haec sententia confirmatur his argumentis. 


Prima et simplicia corpora habent simpli- 
ces motus. Nam mixtorum sunt plures motus, 
ut in animantibus adparet. Videmus autem plu- 
res esse simplices et rectos motus, quia aér et 
ignis sua natura sursum feruntur recta linea, De- 
orsum vero feruntur aqua et terra. [gitur plura 
sunt et diversa corpora simplicia et prima,  Sur- 
sum autem feruntur sua natura duo, aér, et ignis 
evolans supra aéórem, duo deorsum, aqua, et in- 
fra hanc terra. — Nec plura sunt corpora simpli- 

ciora his, quae sic moveantur, sunt igitur qua- . 


tuor elementa: Ignis, Aér, Aqua et Terra. 


Secundum argumentum. 


In corporibus mixtis sunt diversae qualitates, 
Quatuor autem sunt primae qualitates, et harum 
GuGvyío, quatuor, ac necesse est quamlibet ov- 
Cvyiíoy in alio corpore esse. Erunt igitur qua- 
tuor prima corpora. (Calor enim et frigus iungi 
non possunt. Nec humiditas et siccitas, sed ca- 
liditas et siccitas iunguntur, ut in igni, ltem, 
caliditas et humiditas, ut in aére, — Deinde frigi- 
ditas et humiditas, ut in aqua, postremo frigidi- 
tas et siccitas, ut in terra. Nec possunt plures 
esse tales cvCuyíot, Et experientia ostendit, con- 
gruere has copulationes cum his quatuor corpori- 
bus, 
nec plura, nec pauciora. 


Tertium argumentum. 


Non possunt monstrari corpora simpliciora 
his quatuor, et insignibus locis in natura distin- 
cta ad animantium utilitatem, et quorum partes 
manifeste deprehendantur in mixtis. lerra gi- 
gnit et sustentat, proxima est aqua, quae pluri- 
mum alimenti suppeditat, Deinde aér, qui etiam 
alit et fovet nascentia, Longius recessit ignis, 
quia moderatus calor vim gignendi, et efficaciam 
terrae et mixtis suppeditat, Sunt igitur haec qua- 
tuor sub coelo prima corpora et simplicissima, et 
deprehendi haec in mixtis manifestum est, 


Quartum argumentum. 


In animantibus sunt diversae partes, quae 
ad singulorum elementorum naturas congruunt. 
Necesse est igitur animantia ex elementis mixta 
esse, Antecedens manifestum est. In homine 
sunt ossa et caro, quae congruunt cum terra, hu- 
miditates congruunt cum aqua, spiritus cum aére 
et igni. 

Ad eundem modum congruunt cum elemen- 
tis, non solum nutrimenta, sed etiam remedia. 


In calefaciendis corporibus utimur rebus, quarum , 


ignea est natura, in frigefaciendo et humectardo 
sumimus res aqueas, ut in febri datur aqua hor- 
dei, dantur pruna, Cum humectamus et calefa- 
cimus, adhibemus res aéreas, ut vinum, oleum. 
Cum refrigeramus ac desiccamus, utimur rebus, 
quae terrae naturam referunt, ut aceto, acacia, 
bolo armeno. 


' tas, 

Imo et quatuor humores in corporeita distri- 
buti sunt, ut congruant ad quatuor elementa, In 
massa sanguinea ebulliens spuma, quae est fer- 
ventissima, rubra bilis, est naturae igneae. Atra 
bilis, quae est in imo et densior, similis fecibus, 
propior est naturae terrestri. Dulcior sanguis in 
medio similis dulci vino, 2aéreae naturae est, 
Phlegma, ut vocant, aquosum est. 

Cum autem ex iisdem rebus oriatur natura 
animantium, quibus alitur, et his humoribus 
corpora alantur, consentaneum est tot esse ele- 
menta, priora et simplicia corpora. 


Suntne pura Elementa? 


Propter utilitatem animantium, et res na- 


aue : ; BE | scentes, elementa non sunt prorsus pura, ut vi- 
"Tot sunt igitur prima et simplicia corpora, | 


demus aquis admixtam esse terram. , Nam pura 
aqua insipida esset. Nec terra humorem suppe- 
ditaret rebus nascentibus, si pura esset, 


Quomodo discernuntur Elementa? 
Principaliter qualitatibus primis, deinde mi- 
nus principaliter qualitatibus secundis. 


Quot sunt primae qualitates? 
Quatuor: Calor, frigus, humiditas, sicci- 
Dicuntur autem primae, quia per has pro- 
prie inter se mutuo agunt elementa, et deinde in 
mixtis causae sunt aliarum sensibilium qualita- 
tum, ut saporum, odorum, duriciei, molliciei 
et aliarum. Erat autem et lux inter primas qua- 
litates ponenda, | Nam ignem, aérem, aquam 
corpora lucida esse manifestum est. Sed lux non 
tantum elementis, sed etiam coelo competit, Cae- 
terae quatuor primae qualitates sunt in elementis, 
et per eas agunt elementa verius, quam luce, Et 
quanquam sic loquuntur homines, alias stellas 
calidas esse, ut Solem, Martem, alias frigidas, 
ut Saturnum, tamen iuxta usitatam Aristotelis 
doctrinam dicitur, id intelligendum esse de effi- 
cacia, non quod qualitates illae stellis insint, ut 
formae in elementis, Saturnus efficacia seu dv- 
vds frigidus est, non quod frigus insit ei, ut 
forma in glacie. Hac admonitione puerili con- 
tenti simus, ut quomodo Aristotelici loquantur, 
consideret iuventus, — Nec disputo de hac re sub- 
tilius, sed qualescunque sunt illae in stellis qua- 
litates, Aristoteles significare voluit, dissimilitu- 
dinem esse coelestis naturae et elementaris, 

Quae sunt secundae qualitates? 


Caeterae omnes praeter primas, sed Aristo- 
teles has numerat: Grave, leve, Durum, molle, 
Rarum, densum.  Lubricum, aridum.  Aspe- 
rum, glabrum. Crassum, subtile, Numerat enim 
maxime eas, quae tactu iudicantur. 


Quare numerus elementorum sumitur secundum 
quatuor primas qualitates? 


Quia per secundas qualitates non fit mutua 
elementorum inter se actio, sed per primas, "Tot 
igitur sunt elementa, quot modi actionum iuxta 
primas qualitates. Sunt autem, ut supra dictum 
est, modi quatuor, copulatis quadrifariam quali- 
tatibus, ex quarum syzygiis ut dixi, Aristoteles 
raciocinatur elementa quatuor esse, nec plura, 
nec pauciora. 


Cuin. elementa per primas qualitates agant, 
quae sunt proprietates qualitatum? 

Primae qualitates omnes sunt activae et pas- 
sivae inter se, rite collocatae, Sed vulgo ita lo- 
quuntur: Calorem et frigus maioris esse activita- 
tis, et minoris resistentiae, ut res calida citius 
calefacit rem proximam, quam sicca res aliquid 
humidum desiccat. ldeo calorem et frigus dici- 
mus magis activas qualitates esse. Sed humidi- 
ias et siccitas sunt maioris resistentiae, et minoris 
activitatis. Ideo hae saepius nominantur passivae. 


Dic proprios effectus qualitatum. 

Hic ingredimur in doctrinam uberrimam, 
cuius utilitas in multiplici medicatione, imo et in 
metallicis officinis latissime patet, Etsi autem 
Philosophi principaliter substantiis actionem tri- 
buunt, et generatio propria est substantiarum, 
tamen substantiae per qualitates sunt efficaces, Et 
proprie tribuitur qualitatibus alteratio. 

Sunt autem proprii effectus calidi, caleface- 
re, congregare homogenea, id est, corpora eius- 
dem speciei, et econtra disgregare et separare he- 
terogenea, id est, diversarum specierum corpora, 
item separare, rarefacere, attenuare, digerere, 
fundere, incidere, dissolvere, laxare, aperire, 
attrahere. Exempla in metallicis officinis et in 
medicatione passim obvia sunt, Calor diversa 
metalla dissolvit ac dissipat. Et rursus cognata 
congregat. Et Medici cum dissipandi sunt fluxus, 
utuntur leviter calidis, ut Meliloto, Origano, xa- 
poupjAo , Althea. 

Frigidi proprietates sunt, frigefacere, con- 
gregare, etastringere homogenea et heterogenea, 
aut aquam cum aqua congelando, n metallis di- 
versae species commixtae, ut Cuprum et Argentum, 
donec massa frigida est, et nondum calore disso- 
luta, simul manent. Sunt igitur frigoris et aliae 
vicinae effectiones, condensare, obstruere, red- 
dere corpora crassiora et graviora, stupefacere. 


Dictum est. de propriis effectionibus caloris 
et frigoris, sed aliae per accidens utrique com- 
munes sunt, ut calor et frigus desiccant, diversis 
modis. Calor quia resolvit et consumit, frigus 
autem, vel quia calorem educit, cum quo simul 
exhalat humiditas, vel quia obstruit poros et 
astringit, ut in luto, ne dilatare se humor possit, 
Quam ob causam et Aristoteles ait, in regionibus 
frigidissimis corpora perusta gelu, pusilla esse, 
quia in eis neque calor neque humor dilatari pos- 
sint, cum frigore meatus obstructi sint, 


Postea longissime vagantur effectiones per 
accidens, ut vinum frigefacit corpora ingurgitan- 
tium, quia immodica ingurgitatio extinguit calo- 
rem nativum ventriculi et epatis, 

Interdum et contrarias effectiones habent ca- 
lor et frigus per &vzutegíovcotr. Sic enim vo- 
cant, cum contraria qualitas obsidet contrariam, 
quo fit, ut inclusa intendatur, quia virtus con- 
iuncta forlior est quam dispersa, Exempla ubi- 
que obvia sunt. Fontes et subterranea loca hye- 
me fiunt calidiora, quia inclusi halitus , in qui- 
bus aliquid caloris est, propter circumstans frigus 
fiunt densiores, nec copiose sparguntur foras. 1n- 
de et aphorismus Hippocratis inquit: entres 
hyeme et vere calidiores sunt natura, xoiíou yi- 
uuàvog zei 7909 9eguo eror qios, — Magis calent 
hyeme ventriculi, quia frigore circundata corpora 
magis continent nativum calorem, In aestate vero 
cum pori sunt aperti, magis resolvitur calor in 
corporibus et fit languidior, quare et deterior fit 
in aestu. concoctio. Caeterum in vere corpora 
fiunt calidiora, quia sicut succi in terra et arbori- 
bus, ut ita dicam, renascuntur, ita sanguis 
in corporibus animantium generatur copiosior. 
Sed omitto effectiones per accidens, quae medio- 
cri consideratione iudicari possunt, cognitis effe- 
ctionibus propriis et principalibus, 

Nunc recitandae sunt humidi et sicci pro- 
prietates..— Humidum sic describitur ab Aristo- 
tele: Humidum male terminari seu claudi suo ter- 

mino, facile alieno, ut aqua per se non consistit, 
sed diffluit, facile vero clauditur vase. 

Econtra siccum terminatum seu clausum est 
suo termino, nec clauditur alieno. Ut lapis clau- 
ditur sua figura, nec cedit vasi. 

Postea effectus proprii sunt: Humidum hu- 
mectat, siccum desiccat. Deinde cum varie mi- 
sceantur qualitates, ut in aére humiditas iuncta 
est calori, in aqua frigori, sequuntur dissimiles 
effectus,  Humida aquea extinguunt ignem.  Hu- 
mida aérea, ut oleum, aluut ignem. Ligna fa- 
cile incendi possunt, quia sunt porosa, et plus 
habent aéreae humiditatis. Lapides minus incendi 
possunt, quia cum non sint adeo porosi, non fa- 
cile recipiunt ignem, et minus habent aéreae hu- 
miditatis, Imo et inter lapides hi, in quibus vi- 
scosa et sulphurea materia inest, facilius inflam- 
mantur, [taque calida et humida leniunt, fa- 
ciunt lubricitatem, glutinant, implent, ungunt. 
Sed frigida et humida repellunt, ut Nymphea, 
Solanum, Rosa, Morum, numerantur inter dzc0- 
zpovorixa. 

Calida et sicca pleraque incidunt, quia ali- 
quid igneae naturae habent, ut Pulegium, Cen- 
taurium, Libanotis, Zinziber, Galanga, Gentiana, 

Frigida et sicca astringunt et repercutiunt, 
ut Acacia, Cydonium, Sidium, Poterium, quod 
usitate vocant Ribes, SGofanà ftreublin, Myrtili 
beibelber. Intybum Endivia, Acetosa oxalis. 

Oriuntur autem diversae zgcoeig in perfecte 
mixtis ex qualitatum mixtione multiplici, sicut 
diversae melodiae ex paucarum primarum vocum 
dissimili mixtione, ut infra dicetur, Nunc pauca 
addenda sunt de qualitatibus secundis, 


De secundis qualitatibus. 


Primas qualitates comitantur Grave et Leve. 
Et vetus quaestio est, quid proprie sit levitas, 
quid gravitas, Aristoteles reprehendit Democri- 
tum et Platonem, Democritus grave definit, cui 
minus inest vacui, Plato grave dicit esse, quod 
ex pluribus partibus eiusdem rationis composi- 
tum est. 

Aristoteles non quaerit causas priores levi- 
tatis aut gravitatis in elementis, sed sumit earum 
discrimina ex ipso elementorum motu, conside- 
rans 1ó ó1:, non quaerens có Óiot. in elementis, 
Sed ig. mixtis causae ab ipsis elementis suini pos- 
sunt, Parvus lapillus mergitur in profundum 
aquae, quia in lapide plurimum est terreae natu- 

rae, et minimum aéreae, Natant autem in aqua 
magnae trabes, et naves etiam magnis ponderibus 
oneratae, quia in ligno multum est aéreae na- 
turae, 

Definiiones autem apud Aristotelem hae 
sunt: Leve est, quod movetur brevissima linea 
sursum, Grave, quod movetur brevissima linea 
deorsum, 

Hoc modo Aristoteles tradit levitatem et gra- 
vitatem, tales esse qualitates motivas, seu Óurva- 
M&g$, secundum quas moventur elementa. Nec 
quaerit earum causam, ut Democritus aut Plato, 

Deinde addit Aristoteles discrimen gravium 
et levium hoc modo. Simpliciter grave vocat, 
quod semper fertur deorsum, ut terra. Grave suo 
respectu, quod fertur natura deorsum, sed ta- 
men emergit supra gravius, ut aqua fertur qui- 
dem natura deorsum, sed tamen emergit supra 
terram, 


Hinc in mixtis differentiae sunt admiratione 
dignae, Exiguus lapillus, aut gleba, aut exigua 
metallica massa mergitur in aqua, cum magnae 
lignorum trabes non mergantur, quia in ligno 
plus est aéreae naturae. 


Asperum, et glabrum et aliae qualitates se- 
cundae ex primis oriuntur. Humiditas mollit et 
glabrum natura efficit, siccitas causa est asperi- 
tatis. 


Sapores etiam et odores gignuntur ex com- 
mixtione primarum qualitatum , ut sapor est qua- 
litas in succo, in quo humiditas vincit siccitatem 
terrestrem, calore utranque digerente, Nam in 
sapore dominatur humiditas, ut in odore sicci- 
tas, sicut infra dicam. —T'heophrastus igitur hoc 
modo definivit saporem: Sapor est partis siccae 
percolatio in humido, a calore facta, quod in 
uvis et pomis perspicue declarari potest. 


Primum uvae immaturae, quae vocantur 
üuqoxzeg, plus habent siccarum partium terre- 
strium, quare acerbae sunt, nondum videlicet 
aéreis partibus in uva percoctis, 

Deinde paulatim calore attenuante partes 
crassiores, et coquente totam uvam, cum matu- 
ruit, fit dulcis, quia succus iam magis aéreus est, 
et tamen subaquosus et crassior. Cum autem ille 
crassus liquor ex uvis expressus est, calor nativus 
in musto resolvit partes crassiores et halituosas, 
et expellit eas, Haec est causa cur musta fer- 
veant, 

Cumque vina deferbuerunt, quia aquosa et 
crassior humiditas expulsa est, manet quidem a&- 
rea dulcedo, sed tamen caeterae vini partes na- 
tivo calore iam^magis calefactae sunt, ideo minor 
est dulcedo, et odor est fragrantior, ac conve- 
nientior et gratior est linguae dulcis sapor, quia 
et sanguis, cum sit aéreae naturae, dulcis est, 


Senescente autem vino, iam aéreae partes magis | 


magisque exhalant, et manent terrestres partes, 
et quidem ustae calore non nativo propter obstru- 
ctionem, et initia putrefactionis, lae similes 
fiunt cineri, superest tamen aliquid et aquearum 
partium, Ita vinum degenerat in acetum, quod 
frigidum est propter imbecillitatem nativi caloris, 
et aquosas partes, et siccum est, quia partes ustae 
sunt. Hinc sapor est acidus ex acerbo et acri 
mixtus, mordax, ac propterea aliquantulum ca- 
lefaciens. 

Cernis igitur mutata materia mutari qualita- 
tes primas, et primis qualitatibus mutatis, mu- 
tari secundas, ut omphaces multum adhuc ha- 
bent terrestrium partium, et minus »éreae et co- 
ctae humiditatis,. Sunt igitur frigidae et acerbae. 
Quare et conceditur uti in febribus succo ompha- 
cis, Nomen vero Ougozog faciunt ab cur et 
qaytv , id est, crudum seu immaturum vescenti. 
Deinde musta plus habent aéreae et aquosae, cras- 
sae ac halituosae humiditatis, ideo cum sint cali- 
diora et humidiora, et iam melius cocta, sunt 
dulciora, Postremo, cum degenerat vinum in 
acetum, partes a&reae exhalarunt, et reliquae 
sunt terrestres, ustae, cum exigua parte aqueo. 
Frigidum est igitur acetum, et tamen in febribus 
non conceditur eius usus, quia cum habeat partes 
ustas, et sit mordax , aliquantulum calefacit. 

Haec recensui, ut iuniores commonefacti 
considerent ipsum iter naturae, quomodo mate- 
riae mutationem sequatur qualitatum mutatio, et 
hae cognatas secum trahunt, Ex hac cozisidera- 
tione multarum mutationum causas 1n nostris et 
alienis corporibus sagax observator iudicare po- 

qest. Et doctrina haec a "Theophrasto de sapo- 
ribus, et a Galeno in libro de simplicium medi- 
camentorum viribus copiose tradita est, 


De tertio genere qualitatum. 


Tertium genus est qualitatum, quae vocan- 
tur Virtuales seu specificae, seu ut Graeci loquun- 
tur dQurdutig, hoc est, efficaciae quaedam. Ut 
in Magnete dUveuig est, quae ferrum attrahit, 

Foeniculum oculis peculiariter mederi constat, 
Asplenum exundanti spleni prodesse etiam asini 
norunt, qui nt abundant atra bile, cum sentiunt 
exundare splenem, quaerunt eam herbam medi- 
cantem spleni expulsione et consumptione atrae 
bilis; Nomen dicunt factum esse Teucrio, quod 
Teucer exul, cum in Cyprum venisset, sacrificans 
vidisset splenem absumi ab imposita herba, cui 
postea cum ipse ea usus esset contra splenis dolo- 
res a moesticia ortos, nomen indidit Teucrion. 


Multiplex usus est tutae contra venena, Ac 
scribit Athenaeus ponticum tyrannum solitum ad 
se vocare primarios cives, quos praecipue oderat, 
eisque cicutam bibendam praebere, Hoc modo 
cum aliqui periissent, caeteri postea moniti ex- 
emplo, cum invitarentur, priusquam ad tyran- 
num accedebant, ruta vescebantur, hoc usis re- 
medio non potuit nocere cicuta. Et hoc tempore 
usitatum est ruta, fico et nuce iuglande in aceto, 
uti mane adversus pestilentiam, 


Narrat hoc quoque Athenaeus, Alexandriae 
duos reos capitalis supplicii ductos esse ad aspi- 
des, ac in via alteri sitienti a muliercula, forte 
ibi vendente mala citrina, datum esse citrinum, 
quo gustato perrexit ad aspides. Ubi morsu aspi- 
dis alter, ut fit, statim necatus est, huic vero, 
qui citrinum gustaverat, nihil nocuit aspidis mor- 
sus. Spectatores omnes hoc miraculo moti, pri- 
mum suspicantur divinitus eum propter innocen- 
tiam servari, Postea re inquisita, compertum est, 
citrino repressam, et languefactam esse vim ve- 
neni. Etin aliis experimentum deinde confirma- 
tum est, 


Paeonia medetur epilepticis; Deinde quam 
variae sint plantarum et animantium concordiae 
et discordiae, longum esset recitare, Dalsamum 
cum ferro attingitur, statim mori dicitur, [nter 
oleam et vitem tanta concordia est, ut viti insita 
olea, gignat et uvas et olivas. | Àc innumera- 
bilia exempla recitari possent, sed similia stu- 
diosi observent in quotidiana lectione, — Prodest 
enim in hac dissimilitudine rerum, et ipsas natu- 
ras, et Dei consilium considerare, qui propter 
multas sparsit dissimiles vires in corpora, quae 
condidit, Vultnos agnoscere non casu extitisse 
hunc mundum, cum diversis morbis et membris, 
diversa remedia condidit. Vult etiam proprieta- 
tes aliquas animantium et plantarum, imagines 
esse aliquid significantes de gubernatione vitae, 

ut discordia naturalis Aquilarum et Cycnorum 
significat dissidia Tyrannorum et Senatorum. 


Sed omissis narrationibus, redeamus ad ea, 
quae Physici de virtuali qualitate disputant. 
Quaerunt enim, unde sit illa proprietas, an oria- 
tur ex peculiari temperamento primarum qualita- 
tum, et an in primis qualitatibus monstrari causae 
possint? Credo aliquarum causas esse, et depre- 
hendi posse in temperamento primarum qualita- 
tum. Sed non possunt hae specificae virtutes in 
omnibus revocari ad primas qualitates, ut mihi 
non displicet causam quaeri in primis qualitati- 
bus, cur amarae amygdalae prohibeant ebrieta- 
tem, ut de Drusi medico narrant Plutarchus et 
Athenaeus, plus bibere solitum sine temulentia, 
quam quisquam Germanorum, cum quibus certa- 
bat, bibere poterat. Sed medicus ante certamen 
aliquot amaras amygdalas comederat. Fortassis 
in primis qualitatibus causa monstrari potest, 
Nam et consumit humiditates, et vellicat meatus 
et astringit amaritudo, citius igitur desiccati mea- 
tus et vellicati tanquam sitientes imbibunt vinum, 
et propter astrictionem minus est halituum. | Et 
amarae amygdalae per sese propter siccitatem mi- 
nus sunt halituosae, et propter amaritudinem at- 
tenuant halitus, pellunt etiam urinam. Sit sane 
haec causa, sed cur vulpes gustatis amaris amyg- 
dalis moriatur, causa in primis aut secundis qua- 
litatibus non facile ostendi potest. 


Sic in multis aliis, ut in plantis, cur aliae 
aliis membris proprie conducant, causa in primis 
aut secundis qualitatibus ostendi non semper 
potest, sed distributio illa providentiae divinae 
opus et testimonium est. Voluit Deus remedia cer- 
tis membris, et contra certos morbos condere, et 
ostendit hoc beneficio, ut multis aliis mundum 
non casu extitisse, 

Necesse est igitur concedi, esse aliquas vir- 
tuales qualitates in aliquibus rebus, quarum in 
primis aut secundis causa monstrari non potest, 
ut quod Magnes ferrum trahit, quo Agaricum tra- 
hit phlegma,  Rhabarbarum trahit utramque 
bilem, 

Caeterum ubi effectus cum primis qualitati- 
bus consentiunt, causa inveniri potest, ut Gale- 
nus erudite et prudenter discernit genera, ga- 
Aczriz, id est, mollientia esse dicit calida et le- 


niter sicca, ut Melilotum, aut calida et humida, | 


ut Butyrum, aut leniter frigida et humida, ut 

Malva, Econtra, figunt frigida et sicca. 
monuisse satis sit, 

Illud sciant iuniores, in elementis non esse 
virtuales qualitates, sed primas ac secundas, quae 
sensu iudicantur, ut calor in igne, humiditas in 
aqua tactu percipiuntur. Et usitate dici solet: 
Ignis formaliter calidus est, id est, talis in igne 
forma, et sensibilis qualitas est, At vinum po- 
tentia seu virtute calidum est, id est, calefacit, 
etiamsi gustus frigidum esse sentit, 

Sic de luce coelesti dicitur, Lucem potentia 
calefacere, aut frigefacere, ut Saturnus frigefacit, 
et aliter calefacit Iupiter, aliter Mars. Saturnus, 
Mars desiccant, Luna humectat. Has etiam vo- 
camus in stellis virtuales qualitates. 


Quomodo discernuntur elementa? 


Motu et qualitatibus, Levia sursum moven- 
tur, gravia deorsum. 

Ignis calidus est et siccus, 
Aér calidus et humidus. 
Aqua frigida et humida. 
"Terra frigida et sicca. 

Additur et hoc discrimen, cum dissimiles 
sint in diversis qualitates, hoc modo tamen discer- 
nuntur. [n igne excellit calor, in aére humiditas, 
in aqua frigiditas, in terra siccitas, Sed aqua sen- 
sibilius humectat, quia est densior. Ignis magis 
desiccat, quia ibi calor coniunctus est, cuius vis 
est valde efficax, vel in congregandis homogeneis, 
vel in dissipandis et resolvendis heterogeneis, Fit 
igitur in his et facilior desiccatio. 


Quae sunt mixtionum causae? 


Nunc ingredimur amplissimam doctrinam de 
mixtione, unde generationum initia sumuntur. 
Primum autem hic generales quasdam regulas 
tradi oportet. 

Prima regula apud Aristotelem de mixtioni- 
bus haec est: Illa inter quae mutua actio est et 
passio, genere convenire debent, et differre spe- 
cie. Hoc dictum proprie de qualitatibus intelli- 
gendum est, ut calor et frigus conveniunt genere, 
et differunt specie, Calori non est actio per se 
cum albedine, aut cum figura, quia genere diffe- 
runt. Et de alterationibus loquitur, non de ge- 
neratione, aut de motu locali, aut de artificiali- 
bus mutationibus. Gignit enim bos bovem, etiamsi 
non differunt specie. Et spiritus movent et pel- 

lunt corpora, etiamsi toto genere differunt, Et ! 
statuarius figuram efficit in ligno, partes eius ali- 
ter collocans, Nam statuarii opus est simile mo- 
tuilocali. Postremo, et in alteratione substan- 
tiae aliquae discrepant genere, ut coelum et ele- 
menta, et mixta. Coelum efficit alterationes in 
elementis, sed tamen hic qualitatum inter sese 
actio est, videlicet aut virtualium, aut forma- 
lium. Coniunctio Saturni et Martis virtute efficit 
siccitatem in aére, 

Proprie autem loquitur regula Aristotelis de 
mixtionibus elementorum inter sese. Et utilis 
consideratio est , quae qualitates inter sese actio- 
nem habeant, videlicet hae tantum, quae sunt 
contrariae specie, ut caliditas et frigiditas mutuam 
inter sese actionem et passionem habent, sic hu- 
miditas et siccitas, Et contraria contrariam pellit, 
similes vero similibus iuvantur, iuxta regulam: Si- 
mile additum simili facit ipsum magis tale. Cali- 
ditas vero agit in humidum per accidens, scilicet 
siccitate, item, quia disgregat subiectum, exhau- 
rit humorem. 


Secunda regula. 

Oportet esse proportionem agentis et patien- 
tis, ita ut agens sit aliquanto fortius. Et cum re- 
pugnat patiens, gradus sunt aliqui, qui resistere 
agenti possunt, ut calor naturalis in animali for- 
tior est in convertendo cibo, quam virtus cibi con- 
venientis in resistendo, Sed cum languidior est 
calor naturalis, quam ut sit par copiae cibi non 
fit integra conversio, et manént in corpore mul- 
tae partes crudae, Sic in cicuta tanta frigiditas 
est, ut calore naturali prorsus suffocato, extingua- 
tur homo nimia frigefactione. 


Tertia regula. 

Agentium et patientium debita fiat adplica- 
tio, Haec regula et supra tradita est, ubi dictum 
est, In omni actione oportere contactum esse, vel 
mathematicum, vel virtualem, Et quidem in his 
inferiorum corporum actionibus, quorum hic fit 
mentio in alterationibus, opus est mathematico 
contactu, ut ignis non calefaceret corpus procul 
positum, nisi aérem contiguum calefaceret. Sed 
&estra movent contactu virtuali, ut luna virtute 
trahit fluxus et refluxus maris. Sensus etiam ali- | 
qui, ut visus et auditus requirunt tantum debitam | 
propinquitatem, non contactum mathematicum: 
ut oculi vident obiecta proposita certo intervallo. 

Quarta regula. 


Agentium naturalium finis est, ut adsimilent 
sibi passum, vel qualitate, vel substantia: utignis 
adsimilat sibi aquam in qualitate, cum eam cale- 
facit, Et cum fortius transmutat, resolutam mu- 
tat in ignem. Ita in nutritione, virtus naturalis 
adsimilat nutrimentum substantiae aliti, Habe- 
mus igitur causas transmutationum, — Efficiens est 
elementorum et qualitatum efficacia et mutua 
pugnantia, Finalis, ut passum simile fiat agenti. 
Materialis causa est elementorum communis seu 
cognata materia. 


Quinta. 


Traditur et hoc discrimen qualitatum, |. Ca- 
liditas maxime activa est, ideo manus citius offen- 
ditur immodico calore aquae, quam frigore aquae. 
Econtra frigiditas magis resistit, quam caliditas, 
ut ligna et alia corpora tarde calefiunt, et cito 
extingui calor potest. Humiditas magis activa est, 
quam siccitas, ut videmus res humidas citius hu- 
mectare, quam res siccae desiccant, Siccitas vero 
magis resistit, quam humiditas, ut plumbum ci- 
tius liquefit, quam cuprum, quia plumbum plus 
habet aqueae naturae. 


Sexta. 


Dictum est Aristotelis: Agens in agendo re- 
patitur, quod de corporum contiguorum altera- 
tione, in quorum utroque gradus sunt, qui inter 
se certare primis qualitatibus possunt, dicitur, ut 
cum ferrurm ignitum aquae inseritur, fit utrunque, 
ferrum extinguitur, et aqua calehitt. [ta in ven- 
triculo calor naturalis etsi convertere nutrimen- 
tum potest, tamen et ipse languefit, et quasi de- 
lassatur, cum tanla est frigiditas nutrimenti, ut 
resistere aliquo modo possit, Sed si non sint gra- 
dus, qui resistere possint, non fit repassio, ut cum 
in magnam copiam aquae ferventis, guttula fri- 
gida infunditur, non fit mutatio in fervente, 

Nec accommodandum est dictum ad agentia 
virtute, ut ad coelum, aut ad obiecta sensuum, ut 
cum color movet oculos, in colore non fit repas- 
sio. Nec fit in aqua repassio, cum humectat ma- 
num, Haec satis sit monere de hoc dicto Aristo- 
telis, quod sciamus non ad omnia agentia trans- 
ferendum esse, sed ad alterationes contiguorum 
corporum , quae possunt inter se contrariis actio- 
nibus certare. 

Quomodo fiunt transmutationes? 


Omnium elementorum transmutatio inter sese | 
fieri potest, ita ut quodlibet elementum ex quoli- 
bet fieri possit, sed facilior transmutatio est in iis, 
quae habent similem qualitatem, quam in aliis, 
quae nulla qualitate conveniunt, ut ex aqua citius 
ft aér, quam ignis, conveniunt enim aér et aqua 
humiditate. Ubi vero ambae qualitates inter se 
pugnant, tardior est transmutatio. [deo inquit 
Aristoteles: Facilius est unum transmutari quam 
multa. 


Quaerit etiam proportionem densitatis et ra- 
ritatis, Et exuno pugillo terrae fieri inquit decem 
pugillos aquae, centum aéris, mille ignis. Ex 
hac proportione nonnulli magnitudines elemento- 
rum, et distantiam a terra ad lunam raciocinari 
conati sunt, ita ut aquam decuplo maiorem terra, 
a&rem centuplo maiorem terra, ignem millecuplo 
maiorem terra esse collegerint, Sed hanc racio- 
cinationem geometrica ratio refutat. Ptolemaeus 
enim libro quinto magnae compositionis reperit 
distantiam terrae a luna in quadraturis, cum est 
et in eccentrici et in epicycli perigeo, esse par- 
tium 38, fere talium, qualium est semidiameter 
terrae una, 


Cum igitur elementaris globus credatur pro- 
xime attingere concavam sphaeram lunae, haec 
distantia lunae a terra proxime accedentis, osten- 
dit, totam diametrum globi eiementaris universi, 
continere sexaginta sex tales partes, in quales 
duas terrae diameter dividitur, vel, quod idem 
est, diametrum elementaris globi continere dia- 
metrum terreni globi tricies ter, 

Habent autem globi inter se proportionem 
triplicatam suarum diametrorum, hoc est, nu- 
meri diametrorum multiplicati cubice ostendunt 
globorum proportionem, Quare totus globus ex 
elementis conflatus, et sphaerae lunae inclusus, 
erit talium partium 35937, qualium glohus ex 
terra et aqua compositus, est una. 

Hinc apparet, multo esse minorem illam pro- 
portionem elementorum, quae ex Aristotelis dicto 
colligitur, quam ut illud amplissimum spacium, 
quod continetur intra lunae sphaeram ad centrum 
mundi usque totum impleat. Magis autem adsen- , 
tiendum erit Ptolemaeo, qui rationes adfert hu- 
ius suae computationis, quam caeteris, 

Quid est mixtio? 


Prima admonitio est de vocabulo. Non dici- 
tur physica mixtio, cum sine alteratione, diver- 
sarum rerum partes iunguntur, ut cum hordeum 
tritico additur, Physicus enim loquitur de tali 
mixtione, in qua est mutua quaedam actio. 


Deinde physica mixtio duplex est, altera cum 
partes diversae iunguntur atque alterantur, ubi 
etsi quaedam est actio partium, atque alteratio, 
tamen nondum fit corruptio priorum specierum, 
nec generatio novae speciei. Talis est mixtio, 
cum vinum aquae miscemus, cum pharmaca phar- 
macis iungimus, Parvae enim partes partibus ad- 
duntur, et fit quaedam non fortis alteratio, pars 
enim a parte adficitar, nec prorsus transmutatur, 
Talem mixtionem usitate confusionem vocant, 

Alia mixtio est propriissime dicta, quae re- 
vera est generatio, cum videlicet ita iunguntur 
partes, non solum ut fiat alteratio, sed etiam par- 
tium corruptio, et novae speciei ex illis generatio, 
ut ex vino, pane et aliis cibis generatur sanguis, 
Hic primum partes concisae iunguntur, :fit et al- 
teratio, cum calor naturalis eas transmutat, et fit 
adeo vehemens alteratio, ut mutatis prioribus for- 
mis alia species inde existat. Haec est mixtio 
propriissime dicta, quae et generatio est. 


Sciendum est igitur, non omnem mixtionem 
generationem esse. . Nec generatio unius elementi 
ex uno elemento est mixtio, sed cum plura ele- 
menta iuncta gignunt novam et mixtam substan- 
tiam. Lapis non gignitur ex sola terra. Nam ut 
infra dicemus, sicca non possunt coagulari sine 
humore. [Ideoque necessarius est humor in qua- 
libet generatione,  Generantur igitur lapides ex 
vaporibus et exhalationibus, cum multo luto hu- 
mido et viscoso iunguntur, sunt autem exhalatio- 
nes naturae aéreae et igneae, quibus alteratur et 
coagulatur viscosum lutum, ut fiat lapis. Ideo 
definitionem mixtionis apud Aristotelem interpre- 
tantur de generatione ex mixtis, 


Quid est mixtio propriissime dicta? 


Mixtio est mixtibilium alteratorum unio, hoc 
est, cum cunctae parles satis alteratae sunt, cor- 
rupta priore forma, fit unio, hoc est continuatio 
materiae in mixtis, quod cum fit, nova forma ori- 
Haec propria sunt generationis, Nam ut 
substantia fiat una, priores formas corrumpi ne- 

cesse est, et unam oriri novam. Sic intelligunt 
unionem de continuatione materiae et de gene- 
ratione. 

Extat igitur in scholis et alia definitio magis 
dilucida: Mixtio est generatio formae substantia- 
lis ex materia mixtibilium, vi quatuor primarum 
qualitatum facta, quarum cerium temperamentum 
et ipsa forma requirit, Haec definitio magis ali- 
quanto declarat, quid sit physica mixtio, haec vi- 
delicet, quae est generatio. 


Suntne gradus mixtorum? 


Sunt gradus. Alia enim sunt imperfecte 
mixta, alia perfecte mixta. 

Imperfecte mixtum hoc modo describunt, 
quod non constat ex omnibus elementis, ut vapo- 
res. Sed causa quaerenda est, quare talia dican- 
tur imperfecte mixta. 

In generatione priores formae mixtibilium 
prorsus corrumpuntur atque abiiciuntur, At in 
hac imperfecta mixtione non est perfecta transmu- 
tatio, et integra priorum formarum abiectio, ut 
nubes vicina est naturae aquae. ldeo haec mixtio 
non est proprie generatio, sed coniunctio dissimi- 
lium corporum resolutorum, terrae, et aquae, in 

ua fit lévis alteratio. Nam partes, quas aqua 
exhalat, non penitus abiiciunt formam aquae, tan- 
tum addita terra alterantur, fiunt spissiores, et 
quasi coagulantur. Est igitur imperfecta seu 
mixtio, seu generatio. Nam neque priores for- 
mae prorsus abiiciuntur, et novae formae sunt 
imperfectae. Ideo autem non fit perfecta transmu- 
tatio, quia non est forüis actio contrariorum, sine 
qua nulla potest fieri integra transmutatio , ideo- 
que imperfecte mixta facile dissiliunt et dissolvun- 
tur. Resolvuntur autem immediate in elementa, 
sicut ex illis immediate orta sunt. 

Perfecte mixtum necesse est ex quatuor ele- 
mentis constare, ita ut elementa mediate, hoc est, 
mediante aliqua alteratione concurrant. Hoc Ari- 
stoteles erudite confirmat, 

Primum: Omnia perfecte mixta sunt circa 
terram, ut lapides, metalla, animantia, Ergo 
constant ex terra. Valet consequentia, ideo enim 
appetunt terram, veluti locum, quia habent ali- 
quam terrae naturam. 


Addit deinde: Constant ex terra. Ergo et ex 
aqua, quia sicca non possunt sine humido con- 

crescere et coagulari, sicut neque humida termi- 
nari possunt sine sicco, 


Addit postea: Constant ex terra et aqua. 
Ergo et ex reliquis elementis. "Valet consequen- 
tia, quia non potest fieri transmutatio, nisi per 
contraria. Et quidem sine calore nulla fit conver- 
sio frigidorum elementorum. deo necesse est 
ignis et aéris naturam accedere, 


Idem confirmat hoc modo, | Ex iisdem na- 
Sscimur, sumus, et nutrimur, Nutrimur autem 
quatuor elementis. [gitur ei substantia est ex qua- 
tuor elementis, Minorem ostendit experientia, 
Plantae et animantia nutriuntur terra, aqua et 
aére, Et sine calore nec conversio nutrimenti in 
substantiam nutriti fieri potest, nec actio aliqua 
est frigidarum partium. — Concurrunt igitur qua- 
tuor elementa. 

Haec argumenta eo recitavi, quia erudite ad- 
monent de modo generationis, quare humida sic- 
cis miscerioporteat. Item, quam transmutatio non 
fiat nisi actione contrariorum, nec fieri conver- 
sionem sine calore, quia calor est activà qualitas, 
et coniungit homogenea. Et recitatur hic dictum 
memoria dignum: Gara vgéqsvowu voic eUroic 
& Óvntg éotiv. Late enim huius dicti usus patet 
in iudicandis naturis et nutrimentis, 

Considerent autem iuniores ordinem in hac 
doctrina,  Exorsi sumus a numero elementorum, 
postea suas qualitates singulis attribuimus, et 
qualitatum certae sunt actiones. Hinc fiunt alte- 
rationes, alterationem sequitur mixtio, mixtio- 
nem generatio, deinceps igitur de generationibus 
dicendum erit, Sed prius usitata quaestio reci- 
tetur, de qua magna sunt certamina, cum sit 
ociosa subtilitas, et facile diiudicari possit, vide- 
licet: Quomodo sint elementa in mixto, 


Quomodo sunt elementa in mixto? 


Dicam plane et breviter: In mixto manet ma- 
teria elementorum, manent et qualitates, sed re- 
missiores, et ad quoddam temperamentum , quod 
vocant zg&ow, vulgo complexionem reductae, 
conveniens illi novae formae, quae generatur, sed 
ipsae formae substantiales elementorum corrum- 
puntur, alioqui mixtum non esset certa natura 
unius speciei. 

Haec est vera, plana et simplex sententia, 
quam eruditiores fere omnes amplexi sunt, qui 
his verbis eam recitant: Elementa sunt in mixto 

virtualiter, non formaliter, Ác iudicant erudi- 
tiores sic sentire Aristotelem et Galenum, qui 
nominatim reprehendit Empedoclem scribentem, 
mixta tantum secundum parvas partes elemento- 
rum concreta esse, quod falsum est. Non enim 
una et certa esset natura mixti, sed materia sin- 
gulorum per omnes partes mixta et continuata est, 
et qualitates remissae inter se per omnes partes 
diffusae sunt. 


Possunine contrariae qualitates in eodem 
subiecto esse? 


Litigant et de hac quaestione, sed graviori- 
bus scriptoribus placuit haec sententia, quam ve- 
ram et simplicem esse facile intelligi potest, vide- 
licet, Contrarias qualitates in eodem subiecto esse 
posse, in gradibus remissis, Mira est enim na- 
turae harmonia, quam ex rerum dissimilium , aut 
etiam pugnantium temperamento fit una quaedam 
natura, sicut ex dissimilibus sonis una quaedam 
concinna harmonia, ac mirabili consilio naturae 
opifex diversas qualitates copulavit , quarum aliae 
alias habent effectiones in mixti generatione et 
conservatione. Et quomodo aliae alias moderen- 
tur , iam recitabimus in doctrina de generatione, 

(Tunc autem contrariae qualitates inter se 
pugnant, quando intensis gradibus alterius actio 
adeo fortis it, ut alteram expellere incipiat. 


De generatione. 


Ideo simplicia corpora, id est, elementa in- 
quisita sunt, et qualitatum varietas monstrata, ut 
postea causae alterationum et generationum 1n 
mixtis ostendi possent. Nondum autem de gene- 
ratione certarum specierum, ut plantarum, aut 
animantium dicitur, sed communia quaedam 
omnibus generationibus recitantur. 

Ut animantium, ita omnium perfecte mixto- 
semen quoddam est, hoc est, humidum se- 


rum ee 
minale, ut vocant, Nihil autem ex solo humore 
generatur. Sed humore opus est, ut fieri coagu- 


lum possit, et partes partibus continuari , deinde 
siccitas terminat. Calor vero illud mixtum humi- 
dum digerit, et ad maturitatem adducit , et attra- 
hit nutrimentum. Frigiditas vero rhoderatur ca- 
lorem, et efficit coagulationem in humido. Me- 
morabile est autem quod Aristoteles dicit de ca- 
lore in semine, hunc calorem non esse igneum, 
sed cognatum coelesti, seu ut ipse loquitur, &»«- 

Àoyor coelesti calori, qui vivificus est. 
igneus consumplivus est. 


De speciebus alterationis. 


"Tot species alterationis numerari possunt, 
quot sunt qualitates primae et secundae, ut cale- 
factio, frigefactio, humectatio, desiccatio, con- 
densatio, rarefactio, coagulatio, liquefactio, in- 
duratio, mollificatio. — Hae species et similes, 
cognitis elementorum naturis, utcunque iudicari 
possunt. Et quidem alterationes iuxta primas 
qualitates facile agnosci possunt, ut cum aqua ca- 
lefit ab 1gni, fit alteratio, scilicet calefactio, ex- 
pulsa ex aqua frigiditate, et introducto iam calore, 
et quid sit calor, sensu iudicatur, Est enim qua- 
litas igni cognata, congregans homogenea, et 
disgregans ézegoyérso, ut supra dictum est. 

Sed in mixtis plerunque simul fiunt altera- 
tiones secundum plures qualitates, vel conserva- 
tioni mixti convenientes, vel adferentes corruptio- 
nem. Conveniens conservationi dicitur coctio, 
sed alteratio adferens corruptionem vocatur putre- 
factio. Ac valde prodest, utriusque descriptio- 
nes, seu itinera, ut ita dicam, in natura con- 
siderare. 


Coctio, quae graece ztéyuc dicitur, est alte- 
ratio, quae fit a calore naturali seu proprio, hu- 
midum et siccum ad conveniens temperamentum 
reducente. Mirando enim consilio Deus naturae 
conditor mixta sic condidit, ut foedus sit et vin- 
culum quatuor qualitatum in gradibus convenien- 
tibus, quia singularum qualitatum propriae sunt 
utilitates, calor dominatur, et est efficax, humi- 
ditas est pabulum caloris in gradibus convenienti- 
bus. Siccitas terminat humidum, frigiditas vero 
moderatur calorem. Nec priores causae ostendi 
possunt, cur talis sit natura, sed agnoscamus ta- 
lem esse, et miremur consilium opificis, qui ma- 
teriae mixtorum, quae maxime vagabunda est, 
has quasi metas circundedit. Nec dubium est, ar- 
canas significationes in his quatuor metis seu qua- 
litatibus contineri, lu omnibus rebus est aliqua 
causà dominatrix et maxime efficax, ut in mixto 
calor, deinde alimentum aliquod, ut in mixto 
humidum, deinde harum duarum veluti custodes 
et moderatrices, ut siccum et frigidum. 

In homine est vita, velut ignis seu calor. 
Nam et spiritus vitalis est flamma, ut ita dicam, 
volitans per totum corpus. Huius autem flammae 

alimentum est subtilissima pars sanguinis, Ne 
autem diffluant haec, continentur siccis vasis, et 
calorem moderatur frigidus humor. 


Coctio igitur quae conservationi rei convenit, 
est a calore naturali et proprio, reducente humi- 
dum et siccum ad conveniens temperamentum, 
qua in actione duo principaliter fiunt, aliquae 
partes utiles convertuntur in substantiam corpo- 
ris, quod conservatur, aliae vero partes inutiles, 
ut feces, expelluntur, quae non possunt percoqui, 


Quae sunt species coclionis? 


Aristoteles loquitur in genere de coctione 
rei, quae conservatur, ut de coctione pomi matu- 
rescentis, aut vigorem suum retinentis, Quomodo 
autem haec conveniant ad coctionem chyli in ven- 
triculo, postea dicemus, Nam ea coctio in ven- 
triculo plures species huius generalis coctionis 
complectitur. 

Nominat autem Aristoteles species coctionis 
tres, quae causis effücientibus et fine differunt, 
Prima enim tantum fit natura, reliquae duae fiunt 
etiam arte, 


Prima species coctionis est ztétovotc, hoc est, 
maturatio, cum videlicet nativus calor non est 
prostratus aut imbecillior humido, sed ita alterat 
humidum, sicut temperamento eius rei congruit, 
quemadmodum se natura illa optime habere potest, 
et expellit alienum humidum. 


Aristoteles exempla sumit a pomis, dicit esse 

non possunt elixari, sed illa tantum mixta, in 
quibus humidum ab humido calore adfici potest, 
ut fit in carnium elixatione, 


Dicuntur tamen metalla elixari, quia cum in 
eis humida initia sint, aérea et aquea, sulphur et 


| hydrargyron, liquefieri possunt, sed id non fit ab 


humido circumfuso, sed a calore forti alieno dis- 
similes partes dissolvente, quod cum fit, aérea et 
unctuosa metalla, scilicet ex sulphure et hydrar- 


| gyro conflata, natant, 


Opposita elixationi est uóÀvvotg, quae est 
imperfecta elixatio, ut cum carnes non satis elixa- 
tae sunt, Est igitur haec species cruditas quae- 
dam, seu flacciditas inde orta, cum calor humi- 
dus, alienus et circumstans, debilior est, quam 
ut inchoatam actionem perficere possit, Si latina 
adpellatio quaeritur, pro uoAUrott dici possit im- 
perfecta elixatio, vel flacciditas. 


Tertia species coctionis est assatio 0711016, 





anÉmCyOw, cum perficitur nutrimentum in carne | 


fructuum. — Etsi autem necesse est principaliter a 
calore proprio et nativo fieri ztétavoutr , tamen ab 
externo calore et ab aére aliquantulum adiuvatur. 


Contraria est maturationi cruditas curro, 
cum videlicet calor nativus imbecillis est, nec 
potest percoquere humidum, sed fit reliquum hu- 
midum, quod quia non vertitur in substantiam 
rei quae alitur, vocatur alienum. ld vero aut 
putrescit, aut a praeternaturali calore aduritur. 
In pomis calor debilis nondum percoxit humidur, 
et cum humidum alienum vincit, putrescunt. 


Secunda species est elixatio &£ymoig, quae 
fit, cum ab humido, calore alieno, alteratur hu- 
midum crassum, seu aquosum in aliquo, ut cum 
elixantur carnes, humidus calor circumfusus spu- 
mosum illud humidum in carnibus alterat. Nec 
omnia corpora possunt elixari, ut lapides et ligna 

MzrAxsTH. Orsn. Vor. XIII. 


quae est talis coctio, quae fit ab externo calido et 
sicco, quod extinguit humidum crassius, ut car- 
nes igni assatae alterantur, extincto humido cras- 
siore, Efficitur autem natura et arte,— Artificia- 
lis assatio est carnium, quae igni torrentur et prae- 
parantur ad esum, Natura fit assatio, ut a Sole, 
aut in corporibus animantium, ut cum calor na- 
turalis convertit nutrimentum in ossa, vel cum 
praeternaturalis calor in epate adurit nutrimen- 
tum, et humidum sine modo extrahit, dissipat et 
extinguit, ut reliqua sit materia terrestris et in- 
censa magis aut minus tenuis, cineri similis, quae 


| est bilis adusta. 


Opposita species assationi vocatur oT&T&UOLG, 
quae est imperfecta assatio, ut cum caro non satis 
assata est, Nam ovortvev est leniter condensare, 
ut cum pinguia consistunt, Eiusmodi crudam 
molem, quae aliquantulum condensari cepit, hic 
intelligi vult, oppositam assationi, qualis fit mo- 
les carnis imperfecte assatae. 


Quomodo accominodantur hae species ad cociio- 
nem in corporibus animantium? 


Magna utilitas est huius considerationis, 
quid hic Aristoteles coctionem nominet, et quo- 
modo hae species accommodandae sint ad coctio- 
nem, quam sic vocamus, quae fit in ventriculo, 





in epate, et aliis membris, Nam Aristoteles alte 
; exorsus alterationis modos, primum simplicissi- 

mas vias recitavit, postea in animalibus concur- | magis porosas ac leves, quae recipiunt frigus, et 


runt hi modi. 

Et in ventriculo primum fit elixatio, quando 
cibus in chylum vertitur a calido humido, In 
epate fiunt elixatio et assatio. Nam chyli conver- 
sio in massam sanguineam est elixatio, portium 
autem aliquarum fit assatio, quae vertuntur in 
flavam bilem, 

Et fit nimia assatio in epate, cuius calor est 
immoderatus, et substantia uritur et infecta est 
putrefactis et venenatis superfluitatibus, unde 
Scabies, Lichenes, Lepra, et similes morbi ori- 
untur. Sit igitur mediocris temperantia et dili- 
gentia, ne epatis substantia usta venenatis super- 
fluitatibus inficiatur* et gignat massam sanguinis 
impuriorem. 

Est et assatio, quando nutrimentum in ossa 
convertitur. 

Üsitata vero cruditas in ventriculo et epate, 
unde hydrops oritur, est uóAvvoic opposita elixa- 
tioni, cum non potest fieri integra coctio seu con- 
versio nutrimenti, qualem feri oportuit. 


Suntne aliae species alterationis? 


Iuxta qualitatum introductionem numerari et 
alterationes possunt, ut calefactio, frigefactio, hu- 
mectatio, desiccatio, condensatio,  rarefactio, 
coagulatio, liquefactio, induratio, mollificatio. 
Hae species et similes, naturis elementorum cogni- 
tis, utcunque iudicari possunt. 

Coagulatio est, quando cum humore conglu- 
tinantur et copulantur partes siccae, quod fit alias 
a circumstante frigido, cum multa aquea humidi- 
tas comprimitur, ut cum lapides in terra gene- 
rantur, alias a circumstante calido assante partes, 
ut cum sal ex aqua segregatur, et igni coquitur, 
quo partes assatae coagulantur, 

Vicina est priori modo coagulationis Con- 
gelatio, quae fit, cum frigore partes fluidae com- 
primuntur et durescunt, quia frigoris natura est 
constringere, ut fit in glacie et in nive, Gellius 
disputat, oleum saepius congelari, vinum minus 
saepe, rarissime autem acetum, — Saepe item con- 
gelari flumina, mare vix unquam, In aceto sunt 
partes adustae velut cinis, quae non facile adfi- 
ciuntur externo frigore. Vinum ideo non facile 








constringitur gelu, quia multum habet interni ca- 
loris, Oleum vero minus caloris habet, et partes | 


facile coóunt, Mare continet multas adustas par- 
tes, ideo minus congelatur, quam aliae aquae 
tenuiores. 


Liquefactio est solutio coagulatorum, in qua 
ut in superioribus speciebus, propter diversam 
corporum materiam, magna dissimilitudo est effe- 
ctionum. Lapides enim non liquescunt. Metalla 
liquescunt, Nam metalla habent multum viscosi, 
aérel, et bene continuati humidi. [deo cum su- 
bit fortis ignis, qui disgregat heterogenea, diffluit 
illud bumidum. In lapidibus parum est humidi, 
Ideo cum igne nimium uruntur, non liquefiunt, 
sed dissiliunt exhausto exiguo humido, et terre- 
stres partes superustae et dissipatae in cinerem 
rediguntur. 


Hoc modo observata mixtorum dissimilitu- 
dine causae utcunque conspici possunt, propter 
quas in aliis corporibus, aliae fiunt alterationes. 
Cera liquefit a calore mediocri, metalla ab igni 
forti, quia in cera terrestres partes pauciores sunt, 
et rariores, et multae sunt aéreae partes. Sal 
nec dissolvitur nec liquefit in calore, sed dissolvi- 
tur in humido, quia calore duratur et coagulatur, 
eductis partibus humidioribus,  Econtra cera fri- 
gore duratur, 


Medica et metallica exempla illustria sunt, 
In pleuritide adhiberi necesse est et mollificantia 
remedia, et attenuantia, Nam si tantum atte- 
nuaretur materia, hoc est, partes subtiliores edu- 
cerentur, sine mollificatione, partes terrestres in 
materia, quae adfluxit, duratae, augerent mor- 
bum, nec fieret dissolutio. Adhibetur ergo Althea, 
Foenum graecum, et similia mollientia. Et usus 
ostendit, harum vulgarium rerum vim maximam 
esse, qua in consideratione sapientia et bonitas 
Dei celebranda est, quem experientia ostendit 
tantam varietatem virium indidisse plantis et aliis 
rebus, ne deessent nobis remedia contra morbos. 
Et haec ipsa Althea mirificam vim habet in mol- 
liendis tumoribus, item in nervorum contusioni- 
bus sanandis, ac nomen ei inditum esse scribunt, 
ab utilitate in curationibus, Nam dàJoívesv est 
curaré, seu molliter fovere, estque malva agre- 
stis. Et cum omnium malvarum multiplex sit 
utilitas, iuste vituperat Hesiodus inscitiam et 
negligentiam hominum qui rerum communium, 
quae ubique ad manum sunt, utilitatem nec in- 
quirunt, nec frui his naturae bonis.discunt, cum 

inquit: homines stultos esse, qui non curent 
quantum adiumenti sit in Malva et Asphodelo, 
oU" 0cov iv uoXdayy, xci daqodéAq ué Orso. 

Sunt et discrimina generationum, Aliae eniin 
dicuntur univecae, aliae aequivocae, aliae tota- 
les, aliae partiales.  Univocae sunt, cum gene- 
rans et genitum sunt eiusdem speciei, ut cum ho- 
mo generat hominem. Aliae sunt aequivocae, 
quae multae sunt et dissimiles, Calore coelesti ex 
vapore putrefacto generantur ranae,  Metalla ge- 
nerantur ex hydrargyro, id est, argento vivo, et 
sulphure. Hydrargyrum vero est substantia aquea, 
mixta terrae subtili, cum vapor subtilis aéreo ha- 


litui virtute Solis longa coagulatione iungitur. ; 


Sulphur autem est ex subtili terra, mixta multo 
aére, unde est unctuosum, et accedit aliquid 
igneae naturae, 

Ex his initüs metalla diversa generantur, 
quorum species etsi discernunt aliqui puritate et 
impuritate argenti vivi et sulphuris, tanquam 
propinquis causis diversitatis, tamen adiungenda 
est vis luminis coelestis, quod materiam fovet, et 
magis vel minus puram efficit, ut Aurum est ex 
argento vivo rubro et purissimo, et ex sulphure, vi 
Solis coctum. In argento Luna et lupiter domi- 
nantur, Sunt igitur metalla ductibilia, quia sunt 
unctuosa, et liquefiunt, quia inest natura aquea 
argenti vivi. Etsi autem studiose quaesitum est, 
quae res sit Árgentum vivum, tamen explicatio 
perspicua inveniri non potest , nisi semen metal- 
lorum tale conditum esse, quod sit velut coagu- 
lum, in quo multum est aéreae naturae. Plinius 
liquorem aeternum nominat. Sed haec disputa- 
tio ad doctrinam de metallis pertinet, — Nunc 
obiter attigi, cum de diversis generibus dicen- 
dum esset. 

Generatio totalis est, ut cum integrum indi- 
viduurm nascitur, homo ex homine, bos ex bove. 


Sed generatio partialis est nutritio, Nam nu- 
tritio non tantum est alteratio nutrimenti, sed 
conversio in substantiam partis quae nutritur. Et 
hanc conversionem multae alterationes praece- 
dunt, ut in ventriculo, epate et venis elixatio, 
donec tandem facta transmutatione nutrimentum 
fit pars substantiae, ut carnis, aut ossium, aut 
aliarum partium, quae aluntur. 

Etsi autem alibi in doctrina de potentiis ani- 
mae copiosius dicitur de nutritione, tamen hic 
breviter addendum est, quare in corporibus ani- 


INITIA DOCTRINAE PHYSICAE, 








406 


malium opus fit nutritione, quia videlicet calor 
naturalis continue agit in humidum radicale, et 
consumit aliquam partem in ipso humido radicali. 
Necesse est igitur nutrimento instaurari id quod 
absumptum est, 


Nominatur autem Humidum radicale, quod 
per generationem et primam foetus formationem 
inest membris radicalibus, ut calor naturalis eo 
alatur et conservetur, Nec causa alia quaerenda 
est, nisi quia divinitus ita condita est natura ani- 
mantium, ut vita similis sit flammae, subinde 
rapienti ex humido alimentum. | Ut enim in ly- 
chno flamma alitur cera, sic calor, seu spiritus 
vitalis, qui praecipuum est vitae et motus instru- 
mentum, rapit ex illo humido alimentum. 


Deinde Nutrimentale et influens humidum 
vocatur, quod ex nutrimento adgeneratur, et fit 
commune radicali humido. — ldeo autem non per- 
petuo durant corpora, quia pars adveniens est im- 
purior. Cum igitur post Gzuz» corporis debilita- 
tur calor naturalis, pars instaurans non habet 
parem virtutem amissae parti, et paulatim calor 
minus vertit in substantiam corporis, et quod 
vertit, non percoquit. Et vicissim cum nutri- 
mentum caloris minus et impurius sit, calor 
fit debilior, Ita senescentia corpora paulatim 
languefiunt, 


Et Aristoteles definit vitam esse conservatio- 
nem caloris nativi, et mortem esse destructio- 
nem nativi caloris, quarum definitionum brevitas 
magnas disputationes peperit. Sed intelligatur 
utriusque consumptio, caloris et humidi, quo 
alitur. calor. Spiritus vitalis extinguitur, cum 
non alitur a conveniente humido, — Et rursus nu- 
trimentum non converti potest, cum languefactus 
est calor. lta mutua ope destituitur humor a spi- 
ritu vitali, et spiritus vitalis ab humore. Nec 
causae in corporibus animantium aliae quaeri pos- 
sunt, Mirando consilio Dei ita condita sunt cor- 
pora, ut hoc modo vivant, spirita. vitali rapiente 
alimentum ex humido, et vi caloris fiat humidi 
conversio. 


Dominatur ergo calor seu spiritus vitalis, 
qui est Dei opus, et significat, alio spiritu, divi- 
no scilicet, hanc mortalem naturam in homine 
concretam ex elementis accendi, ut fiat immor- 
talis,  Perspici penitus natura corporum, et cau- 
sae vitae et motuum non possunt, sed umbras 

multas rerum aeternarum nobis inditas esse non 
est dubium. . Et vult Deus nos tueri ordinem a se 
institutum. — Extinguitur natura immodico calore 
et immodica humiditate, ut mediocri oleo alitur 
lychni flamma, immodico oleo infuso extingui- 
tur. Nec alia causa quaerenda est, nisi quia Deus 
ita condidit naturam, ut conveniant agentia et 
patientia certo modo, * 


Quid est augmentatio? 


Hic de animalium augmentatione proprie 
dicta loquimur, in qua talis fit nutritio, ut singu- 
lae partes plus attrahant, quam absumptum est, 
ut fit crescente corpore ante &zuzv. Non voca- 
mus hic augmentationem quamlibet additionem 
seu accumulationem, ut flamma crescit addita 
flamma ex alia materia, acervus granorum crescit 
addito medimno granorum. 


Nec augmentatio est proprie dicta, cum pin- 
guedine corporis moles extenditur, quia tantum 
aliquae partes humidiores, ut caro, plus attra- 
hunt, in quibus facilis est ex copioso sanguine 
conversio, et minor est expulsio, quod etiam in 
senescentibus fieri potest. 


Sed augmentatio proprie dicta est partialis 
generatio, hoc est, talis nutritio, in qua plus 
acquiritur, quam absumptum est, quae quidem 
fit iuxta proportionem secundum omnes diametros 
corporis, ut medici loquuntur, Nam donec cor- 
pus augetur, singula membra nutrimentum pro 
proportione attrahunt. 


In hanc sententiam inquit Áristoteles in libro 
de generatione: Eius quod augetur, quaelibet 
pars augetur secundum speciem, non secundum 
maleriam, de quo dicto, vel aenigmate potius, 
magna sunt certamina, Sed suam vocem Aristo- 
teles ipse interpretatur: In augmentatione pro- 
prie dicta, augeri singula membra secundum spe- 
ciem seu formam, id est, singula crescere pro 
proportione, ita ut suam speciem conservent bra- 
chia, et in brachiis lacerti, articuli, manus, di- 
giti ita crescunt pro proportione, ut singularum 
partium speciei congruit, Nec crescunt secun- 
dum materiam, id est, non pari mole crescunt, 
ut maior est moles foemoris quam humeri. Et 
aliis membris alia nutrimenti pars congruit, ut 
ossa, splen aluntur melancholico sanguine, pul- 

mo attrahit sanguinem tenuiorem magis dilutum 
rubra bile, et naturali phlegmate. 


Haec est perspicua enarratio, Aliae obscu- 
riores traditae sunt, quas volens relinquo. Plus 
autem verae et physicae doctrinae est in con- 
sideratione potentiarum et modi nutritionis et 
augmentationis, de quibus in libro de anima dici- 
tur, quam in his tenuibus argutiis, de quibus in 
hac parte physices disputatur. Magua sapientia 
est, utcunque nosse organa principaliter nutri- 
tionis causa condita, ut oesophagum, ventricu- 
lum, intestina, epar, venas, Deinde in his et 
aliis, quae sint virtutes, attractiva, retentiva, 
alterativa et expulsiva, et quomodo actiones re- 
gantur calore vitali cordis. Postea qui humores 
generentur converso nutrimento, et ex his quae 
sint secundae humiditates, quae immediate con- 
vertuntur in substantiam aliti. 


Has officinas omnes, et gradus nutrimenti, 
et officinarum qualitates et effectiones arte distin- 
xit sapientissimus architectus, ut et paulatim fie- 
ret conversio nutrimenti, et praeparatio fieret 
conveniens, et diuturnior esset nutritio, cum par- 
tes aliae aliis succederent, quarum rerum ordo 
ostendit, naturam ad moderationem conditam 
esse, sine qua non potest illa praeparationum va- 
rietas perfici, Haec doctrina uberrima et utilissi- 
ma est, de qua in libro de anima dicendum est. 


De putrefactione. 


In hac doctrina alterationum consideratio 
putrefactionis praecipue necessaria est, Nam et 
passim in omnibus corporibus mixtis multae fiunt 
corruptiones per putrefactionem, et in humanis 
corporibus morbi a putrefactione plurimi oriun- 
tur, ut febrium species praecipuae, scabies, pleu- 
ritides, apoplexiae, et alii multi, Quare et ad 
valetudinem prodest nosse putrefactionum causas 
et effectus. 


Primum autem definitio cognoscenda est, 
quam ab Aristotele traditam, Galenus etiam re- 
citat et probat. Verba igitur Aristotelis haec 
sunt: 

Putréfactio est corruptio nativi caloris in hu- 
rbido, quae fit ab alieno calore, Ut in vino pu- 
trefactio fit, cum in aestu vehitur, quia in dolio 
agitatis halitibus fit dilatatio, et calor augetur, et 

quia prohibetur efflatio, vinum in dolio magis 
accenditur incluso calore praeternaturali. 


Cum igitur superato nativo calore, qui fo- 
vebat humidum, sicut natura se optime habere 
otuit, humidum iam non regatur a nativo calore, 
fit resolutio humidi, et paulatim reliquae partes 
magis terrestres, fiunt similes coeno, sicut Ari- 
stoteles inquit: Ea quae putrefunt, tandem fieri 
terram aut coenum: zw«vz« và Gnnóuevo ytvevot 
télog fj xo) zo7t90c. 


Estque Aristotelis definitio causalis, non di- 
cens quid fiat, cum massa putrefacta est, sed quo- 
modo res tendat ad illam coeni formam, et for- 
tassis magis perspicua fit explicatio, si effectum 
intuens, ac postea causam accommodans, dicas, 
putrefactionem esse coeni effectionem, quae fit 
tali resolutione, cum reliquae manent partes ter- 
restres, crassiores ac deteriores, quia calor na- 
tivus desiit regere humidum, superatus a praeter- 
naturali calore. 


Differunt gradibus putredines, alia magis, 
alia minus sunt putria seu coenosa, in aliis plus, 
in aliis minus reliquum est nativi caloris, ut in 
materia purulenta conspici potest, quae eo est ma- 
gis tetra, quia minimum nativi caloris reliquum 
est, Et deinde ex purulenta materia fiunt crustae, 
cum plus humoris resolutum est, et manent reli- 
quae partes terrestres et ustae velut cinis. 


Magna varietas est materiae, et multiplices 
sunt alterationes, quarum consideratio et diffici- 
lis est, et non vulgaris sapientia, ut sagax medi- 
cus in febribus phlegmaticis et cholericis, in can- 
cro, lepra, et similibus morbis mira discrimina 
animadvertere potest. 


Aliquid lucis accedit, cum ordine aspiciun- 
tur causae. Finis, ut dictum est, est coenum, ut 
pus, aut fimus putrefactus, sicut in febre chole- 
rica humor fimo similis fit. 


Materia vero, quae putrefieri potest univer- 
saliter est calida et humida, ut res ostendit lapi- 
des non putrefieri, quia valde parum inest eis 
humidi. Et multa aromata longo tempore non 
putrescunt, quia minus continent humidi. Et 
durabilius est frumentum in locis borealibus, 
quam austrinis, quia in locis frigidioribus calor 
nativus humidum praeternaturale facilius consu- 
mit. Imo flatus ipsi boreae exhauriunt et consu- 

munt humidum praeternaturale, et adiuvant con- 
servationem nativi caloris in granis. 


Econtra in Italia citius putrescit frumentum, 
quia aér plenus est calidorum et humidorum hali- 
tuum, qui accendunt calorem in frumento, Et 
hic inclusus calor fit ardentior, quia exigua est 
efflaiio,  1ta cum desiit regi humidum a nativo 
calore, reliqua materia putirescit, et fit coeno 
similis, 

Ideo de materia inquit Galenus: rc o5nóue- 
vo, Ocgua eiyot, zai oy9à, zai dvcOtézwevota. 
Quare et corpora, quae sunt calida et humida, 
magis obnoxia sunt pestilentiae. 


Effcientes causae sunt positivae et. privati- 
vae, remotae et propinquae, quarum conside- 
ratio ulilis est, et digna eruditis, 


Citius putrescunt poma in aére calido et hu- 
mido, quia calor externus circundans pomum, 
accendit calorem nativum in pomo, Ita et exha- 
lat, et desinit regere materiam. Reliqua igitur 
materia paulatim fit coenosa: 


De vino illustrius est exemplum, ubi calor 
alienus, non tantum foris circundans intelligitur, 
sed potius inclusus in vino nimium accensus, quia 
nulla est efflatio. Hic inclusus calor propinqua 
causa est putrefaciionis. Ad id exemplum multa 
accommodari possunt in febribus, et materia pu- 
rulenta in scabie, cancro, et similibus malis. 
Estque dignum consideratione, ubi sit praecipua 
actio caloris praeternaturalis intus inclusi, prohi- 
bita efflatione, 


Positiva causa est calor praeternaturalis cor- 


rumpens nativum, 


Privativa est, quod humidum destituitur 
gubernatione. [deo inquit Aristoteles, putre- 
factionem esse commune 7:t&Óog proprii frigoris 
et caloris alieni, id est, non nativi. 


Forma post effectionem est ipsa coeni illu- 
vies, sed alteratio praecedens est ille ipse modus, 
velut accensio caloris praeternaturalis, et deser- 
tio gubernationis humidi, 


Postremae sententiae in libro Aristotelis de 
Generatione maxime memorabiles hae suni: Causa 
perpetuitatis generationum et corruptionum est 
motus Solis et Planetarum in Zodiaco. Adfirmat 
igitur aliquam esse actionem stellarum universa- 
lem, in fovenda natura, et in conservanda hac 

inferiore materia, et ciendis insignibus mutatio- 
nibus materiae, [deo addit: etiam omnium vi- 
ventium certas vitae periodos esse, Sed cum 
mens hunc mirandum naturae ordinem conside- 
rat, videlicet ipsas motuum leges, et certas plan- 
tarum et animantium species, et modos genera- 

lionis et periodos durationis, necesse est ratio- 
cinari, aliam esse priorem et intelligentem cau- 
sam, videlicet, Deum conditorem, cuius consi- 
lio totus hic ordo et institutus est, et guberuatur, 


et conservatur, sicut doctrina de Deo im Ecclesia 
clarius docet. 


"TéAog. 
Os Óo&a. 





IV. 
PHIL. MEL. ELEMENTA RHETORICES. 


Li; de arte rhetorica, quae Melanthonis nomine prodierunt triplici inscriptione, inter se differunt. 
Primum enim Melanthon ipse in usum scholae suae edidit libellum ita inscriptum: 
» De rhetorica libri tres." (In fiue:) ,Vuittenburgii in officina Ioann. Grunenbergi. 1319." — 4. 
9 plagg. —  Dicatus est liber Bernardo Mauro. Vid. Epp. Vol. I. p. 62. 


Recusus est hic liber eodem modo inscriptus , Basileae apud Io. Frobenium, mense Maio M. D. XIX. 4. — 
Lipsiae ex officina Valentini Schumanni 1521. 4. — — Coloniae apud Hieron. Alopecium 1321. 8 plagg. — 
Parisis ex offic. Roberti Stephani 1527. S. et ibid. 1529. 


Secundo loco prodiit libellus de arte rhetorica a. 1521. sic inscriptus: 
Institutiones Rhetoricae Phil. Melan." Hagenoae in aedibus "Thomae Anshelmi Badensis, an. 1521. 
5 plagg. 4. 
Hic liber dicatus est Ioanni Agricolae (vid. dedicat. Vol. I. p. 452.), neque a Melanthone ipso, sed ab 
amico eius, nescimus quo, editus est. Scribit enim Mcl. ad Agricolam: 
, Qualescunque sunt hae praeceptiones rhetoricae, quas dictavimus, non scripsimus, opto ut lectori 
»prosint Nam quod ad me attinet, malebam periisse hoc mihi laboris, quam vulgari multis quod 
,exciderat tantum tumultuaria opera docenti, si per amicos, ut scis, licuisset. Porro magna ex 
»parte res rhetorica purius emendatiusque tractata est, quam in prioribus meis libellis." 


Intelligitur itaque, haec quae hic edita sunt, dictata esse a Melanthone in schola, et ab amicis, pro- 
bante Melanthone edita. Idem libellus, eodez modo inscriptus, prodiit: Coloniae apud Hier. Alopecium 
1321. 4. 4 plagg. — Parisiis apud Simonem Colinaeum , auno M. D. XXIII. 8. — Argentorati a. 1524. — 
"Iterum simul cum dialectica: ,,Dialectices Ph. Mel. libri quatuor, — Item eiusdem rAetorices praece- 
ptiunculae doctiss." Hagenoae ap. Io. Secerium. 1521. 8. 

Postea Melanthon totum argumentum recognovit et tertiam editionem rhetorices paravit, quam filiis 
Guil. Reiffensteinii dicavit (vid. Epist. Vol. II. p. 542.), et sic inscripsit: 

, Phil. Mel. Elementorum rhetorices libri IJ. Witeb. ap. Georg. Rhaw. an. 1531." &. 12 pl 
Recusus est hic liber, quem postea Melanthon non mutavit, eodem odo inscriptus: Parisiis, apud 
Simonem Colinaeum 1532. 8. — Ibid. ex officina Stephani 1534. — — Witebergae 1336. Argentorati 
1542. et saepius. — — Etiam in operibus Melanthonis Basileensibus Tom. V. p. 237. 

Quum Melanthon librum denuo excudendum a. 1542. recognosceret, eum auxit additamentis quibus- 
dam, videlicet addidit in fine: 1) ,epistolam Senecae de ratione et ordine studii; 2) aliam Senecae 

epistolam de varietate lectionis; 3) Plinii iunioris epistolam de exercitio stili ex libro VIL"; denique: 
epistolas contrarias Pici pro barbaris philosophis, et HIarmolai nova ac subditicia, quae respondet Pico ". 
Liber ita inscriptus prodit: 
» Elementorum | Rhetorices libri duo. ^ Recens recogniti ab Autore JPAilip. Melen. — Vitebergae 
M.D.XLIL. (In fine:) Vitebergae in officina Georgii Hhau anno D. M. XLIL" 8. 17 plagg., qua- 
rum 12 continent rhetoricen, 5 additamenta. 
Saepius recusus est hic liber, ut Lipsiae 1546. et iterum. 1549 — 1552. — Witebergae an. 1566 — 
1582. — cum Martini Crusii quaestionibus. Basil. 1570. et iterum 1574. 
Dedimus hic librum secundum editionem. Witebergensem anni 12542, praetermissis vero addi- 
tamentis, 

PH. MEL. ELEMENTORUM RHETORICES 
LIBRA! DUO. 





LIBER PRIMUS. 
De Elementis Rhetorices. 


Inicio monendi sunt adolescentes, quem ad usum 
communia praecepta Rhetorices primum tradita 
sint. Legent enim libentius, ubi cognoverint, 
quam inde auferre debeant utilitatem. Homines 
acuti et periti, qui primi hanc artem genuerunt, 
nequaquam hoc senserunt, haec praecepta efficere 
homines eloquentes, aut ad eloquentiam compa- 
randam sufficere, Nam eloquentia primum vim 
naturae maximam ad dicendum, deinde multa- 
rum bonarum rerum scienciam requirit, Multa 
igitur et magna adiumenta, tum a natura, tum à 
doctrina, praeter haec communia praecepta, su- 
mit. Habent tamen et suam utilitatem praecepta. 
Docet enim natura homines viam quandam atque 
rationem, magnas et obscuras causas explicandi, 
quam homines magna quadam vi ingenii praediti, 
partim beneficio naturae animadvertere, partim 
usu deprehendere solent. Hinc extitit ars, quae 
etiamsi regit artifices in dicendo, tamen in hoc, 
inicio traditur, non ut oratores efficiat, sed ut 
adiuvet adolescentes in legendis orationibus ex- 
cellentium Oratorum, et in longis controversiis 
iudicandis, Neque enim tantum his, qui causas 
acturi sunt, praecepta proposita sunt, sed in com- 
mune voluerunt autores artis consulere omnibus. 
Nam etiam hi, qui non agunt causas, qui nihil 
scribunt, si tamen velint legere aut iudicare res 
magnas, ut religionum controversias, aut foren- 
sia negotia, via quadam alque ratione opus ha- 
bent, ad intelligendas longas controversias. Nemo 
enim potest longas contentiones et perplexas dis- 


putationes aniino complecti, nisi arte aliqua ad- ' 

iuvetur, quae ostendat seriem partium, et inter- 
valla, et dicentium consilia, et viam tradat, res 
obscuras explicandi ac patefaciendi. Haec utili- 
tas movit homines prudentes, ad excogitanda 
praecepta, ut in commune consulerent omnibus, 
et adolescentes, non tam ad recte dicendum, quam 
ad prudenter intelligenda aliena scripta, praepa- 
rarent, Atque iidem videbant, ut aliarum rerum 
arifices, ita oratores imitatione fieri, Quare, si 
qui erant in turba discentium, quos natura ad 
dicendum idoneos finxerat, hos, postquam didi- 
cissent viam intelligendi et iudicandi disertorum 
orationes, in forum et ad causas deducebant, et 
iubebant in agendo magnos et excellentes oratores 
intueri atque imitari, Quare et nos ad hunc usum 
trademus Rhetoricen, ut adolescentes idiuvent in 
bonis autoribus legendis, qui quidem sine hac 
via, nullo modo intelligi possunt. Quod cum ita 
sit, satis apparet, haec praecepta necessaria esse 
omnibus. Deinde autores intellectos imitari, non 
difficile erit his, qui a natura ad dicendum adiu- 
vantur, Etenim neque sine imitatione effici ora- 
iores possunt , neque imitalio sine praeceptorum 
cognitione procedit. 

Eloquentía facultas est sapienter et ornate 
dicendi, Nam ad bene dicendam in primis requi- 
ritur perfecta earum rerum cognitio, de quibus 
oratio instituitur.  Insania est enim, non elo- 
quentia, de rebus ignotis et incompertis dicere. 
Cum autem rerum cognitio ad dicendum necessa- 
ria sit, oportebit oratorem harum artium, quae 
rerum scientiam contineut, non esse rudem, Quid 

enim de religione, de natura rerum, de iure, de- 
nique de ulla vitae parte dicit is, qui doctrina illa 
non instructus est, quae eas res continet? 
Jihelorica vero est ars, quae docet viam ac 
rationem recte et ornate dicendi,  Voco enim 
Rhetoricen haec praecepta, quae pueris tradun- 
tur, quorum cognitio, etsi necessaria est ad elo- 
quentiam, tamen eloquentia praeter hanc artem, 
alia multa adiumenta, tum naturae, tum doctri- 
nae requirit. Tenent enim praecepta docti omnes, 
in quibus multi sunt infantes, quibus tamen opus 


est hac arte ad iudicandum, quemadmodum et 


Dialectica ad iudicandum opus habent omnes, Ut 
autem dialecticae finis est, iudicare, Utrum in do- 
cendo apte consentiant omnia, item, in docendo 
sequi certam viam, ita et rhetoricae fines consti- 
tuamus, iudicare de longa oratione, qualis sit 
partium series, quae sint praecipua membra, quae 
sint ornamenta, Item, in dicendo etiam, in his, 
qui non destituuntur a natura, efficere, ut oratio 
certas partes habeat, et.res magnas non exponat 
breviter, ut dialectica, sed addat verborum lumen. 


De officiis oratoris. 

Cum oratio omnis rebus ac verbis constet, 
rerum prior esse cura debet, posterior verborum. 
Quinque igitur numerantur officia oratoris: Inven- 
tio, Dispositio, Elocutio, Memoria, Pronun- 
ciatio. Primum enim dicturo, res seu invenien- 
dae, seu eligendae sunt, et cum sint inquisitae, 
ordine explicandae. —Versantur igitur inventio et 
dispositio circa res, elocutio vero circa verba. 
Nam ea, quae excogitavimus, et ordine apud ani- 
mum disposuimus, postremo verbis significanti- 
bus exponenda sunt, Et in his tribus partibus 
fere tota ars consumitur. Itaque nos de aliis dua- 
bus partibus nihil praecipiemus, quia memoria 
parum admodum ab arte adiuvatur. Actio vero 
longe alia nunc est, quam qualis apud veteres 
fuit, Et quid maxime in agendo deceat, in foro 
discendum est imitatione. Videmus veteres ma- 
xime verecundiam in agendo probasse. Laudat 
enim Eschines Solonem, quod inter dicendum ne 
quidem manus extra pallium protulerit, signifi- 
cans sedatarn minimeque concitatam actionem ma- 
xime decere. 


Discrimen dialecticae et rhetoricae. 


'T'anta est dialecticae et rhetoricae cognatio, 
vix ut discrimen reprehendi possit, Quidam enim 

inventionem ac dispositionem communem utrique 
arli putant esse, ideo in dialecticis tradi locos in- 
veniendorum argumentorum, quibus rhetores 
etiam uti solent. Verum hoc interesse dicunt, 
quod dialectica res nudas proponit, Rhetorica 
vero addit elocutionem quasi vestitum, — Hoc dis- 
crimen etsi nonnulli reprehendunt, ego tamen 
non repudio, quia et ad captum adolescentium 
facit, et ostendit, quid rhetorica maxime pro- 
prium habeat, videlicet elocutionem, a qua ipsum 
rhetorices nomen factum est, Àc si quis subtili- 
ter existimabit, intelliget hoc discrimen recte de- 
fendi posse. Si enim rhetorica non tantum ver- 
satur circa forenses et suasorias materias, sed in 
genere circa omnes materias, de quibus dicendum 
est, nullo modo poterit ab ea divelli dialectica, 
quae est ratio perfecte docendi. Saepe enim ora- 
tor utetur hac via in docendo, ut Cicero in primo 
Officiorum, et in aliis multis disputationibus, 
praecepta dialectica sequitur in docendo, et addit 
elocutionem ex rhetorica. Et nostris temporibus 
idem faciunt homines eruditi et copiosi, cum do- 
cent homines de religione. 


Veteres ita discernebant, rhetoricae tribue- 
bant forenses et suasorias materias, dialecticae 
vero omnes quaestiones alias, de quibus certa 
quadam methodo et ratione docendi sunt homines. 
luxta hoc discrimen proprius dialecticae finis est 
docere, rhetoricae autem permovere atque impel- 
lere animos, et ad adfectum aliquem traducere, 
ut cum de natura virtutis disputamus, dialectica 
consulenda erit, quae quid sit virtus, et quas ha- 
beat causas, partes, effectus, ostendat. Cum au- 
tem ad virtutem colendam homines adhortamur, 
loci rhetorici sequendi erunt, Cum de natura 
poenitentiae dicimus, cumque docemus homines, 
quid sit poenitentia, quas habeat partes, sequen- 
da erunt praecepta dialectices,  Adhortatio autem 
ad poenitentiam, adhibet locos rhetoricos. 


Sed quia ratione docendi rhetores non pote- 
rant carere, praesertim in materiis forensibus, 
ideo dialecticen etiam admiscuerunt suo operi. 
Nam finitivum statum, quem in iudicialibus ma- 
teriis recensent, a dialecticis mutuo sumpserunt, 
Is status est ratio informandae methodi, quam 
tradit Aristoteles in &voAvrixoic.  Áccersunt ex 
dialectica et formam syllogismorum, et pleraque 
alia praecepta. [ta admixta dialectica rhetoricae, 
non potest ab ea prorsus divelli, etiam cum rhe- 

toricae tantum forenses et suasoriae máteriae, et ' 
laudationes tribuuntur. 


De iribus generibus causarum. 


In locis inventionis primum genera causa- 
rum distribuuntur, id hoc consilio fit, In tanta 
varietate negociorum, diversae quasi classes loco- 
rum faciendae fuerunt, Nam aliae materiae, alios 
requirunt locos, Ideoque, ne, si omnes loci in | 
unum acervum congesti essent , difficilis esset ele- 
ctio, materiae discernuntur, ut cuilibet generi 
sui loci subiici possint, et deprehenso genere cau- 
sae, quasi regione, statim sciat unusquisque, qni- 
bus locis tota res includi debeat, Quas autem uti- 
litates praeterea habeat haec negociorum partitio, 
paulo post ostendemus, propositis exemplis. 

Vulgo tria numerant genera causarum, De- 
monstrativum, quo continetur laus et vitupera- 
tio, Deliberativum, quod versatur in suadendo 
et dissuadendo.  ludiciale, quod tractat contro- 
versias forenses, — Ego addendum censeo ida 
ozclizüv genus, quod etsi ad dialecticam pertinet, 
tainen, ubi negociorum genera recensentur, non 
est praetermittendum , praesertim, cum hoc tem- 
pore vel maximam usum in Ecclesiis habeat, ubi 
non tantum suasoriae conciones habendae sunt, 
sed multo saepius homines dialecticorum more, 
de dogmatibus religionis docendi sunt, ut ea per- 
fecte cognoscere possint. Est autem did eozaJizóv 
methodus illa docendi, quae traditur in 
cuius particulam retinuerunt rhetores 
in statu finitivo, Est et demonstrativum genus, 
affine QideozoJuxd generi.  Plaerumque enim est 
definitio, sed amplificata ornamentis oratoriis, ut 
tanquam pictura, ab imperitis magis conspici 
possit, ut si quis laudet leges, et de autoritate 
legum dicat, is definiet leges, et definitionem am- 
plificabit, Psalmus, dixit dominus, recte in hoc 
genere ponetur, laudat enim Christum. Atque 
haec laudatio simpliciter definitio quaedam est, 
describit enim personam Chrisü, commemorat 
eius officia, exponit Dominum esse, qui a dextris 
Dei sedeat, hoc est, pari potentia cum Deo re- 
gnet, addit ubi proditurus sit, videlicet in Sion, 
quod superaturus sit hostes: Erit et sacerdos, in- - 
quit, per quem placabitur nobis Deus; Et addit: | 
qualis sit futurus sacerdos, videlicet aeternus, 
non Leviticus, sed qui benedicat, qui annuncret 
remissionem peccatorum. Deinde describit sup- 

In fine subindicat etiam ipsum Dominum commu- 
nes afflictiones subiturum esse, ex quibus tamen 
reviviscet, Si quis hoc modo animadverterit Psal- 
mum esse descriptionem Christi, et singulas par- 
tes ad definitiones dialecticas sciat referendas esse, 
is plane intelliget Psalmum, et cum erit opus, ex 
definitionibus partium facile illustrabit omnia, et 
amplificabit, Sunt autem aliae multae species ho- 
rum generum, quas enumerare non est opus. Fa- 
cile enim est iudicare, quae species ad quod genus 
pertineant, Ad demonstrativum pertinet gratia- 
rum actio, laudamus enim beneficium, — Talis 
est oratio pro M. Marcello. Sub deliberativo po- 
nendae sunt petitiones, commendationes, depre- 
cationes, consulationes, obiurgationes, et aliae 
multae species, quas recenset Erasmus in ratione 
scribendarum Epistolarum. 


Ad quid conducat nosse genus causae. 


Ut sciant adolescentes, quando debeant con- 
sulere locos inventionis, primum hoc meminerint, 
locos non conferre ad inveniendum negocium, seu 
primam quaestionem,  l'empora enim offerunt 
negocium, ut litigator defert negocium ad causi- 
dicum, Docenti in Ecclesia, certa materia in sa- 
cris literis praescripta est, quam explicare debet. 
In Epistolis scribendis variae occasiones, varia 
offerunt argumenta, Itaque non traditur ars, non 
traduntur praecepta de negotiis inveniendis, illa 
vero ultro se offerunt, ac fugientes etiam perse- 
quuntur, et ad hoc ars tota excogitata est, non ut 
per ludum ociosas materias quaeramus, sed ut 
graves, magnas et obscuras causas, quas offert 
nobis respublica, explicemus, Cum igitur nego- 
cium oblatum est, hic primum ars consulenda 
est, eL inicio cogitandum, ad quod genus causae 
res pertineat. ldeo enim distincta sunt genera 
causarum, ne loci in turba diu quaerendi essent, 
Quare deprehenso genere causae, statim occur- 
rent certi loci ad patefaciendam et tractandam rna- 
teriam utiles, 

Prodest autem ideo etiam intelligere genus 
causae, quia genere cognito, prospicitur finis ora- 
Honis, hoc est, praecipua intentio, et summa 
consilii, seu ut vocant, scopus orationis, Pluri- 
mum autem refer! in omni sermone, in omnibus 
negotiis, nosse finem, hoc est, quae utilitas ex 
oratione expectanda sit, Omnis enim oratio, aut 
ad docendum instituitur, aut praeter cognitionem 
habet alium finem, videlicet, quod aliquid fieri 

iubet. Suasoriae orationes iubent aliquid feri, 
ut si quis suadeat suscipi bellum Turcicum, Tales 
sunt et Psalmi generis deliberativi, qui vel prae- 
cepta dant, vel consolantur, vel deprecantur, hi 
petunt aliquid fieri. Verum generis demonstra- 
tivi finis est cognitio, ut cum Alexandrum lauda- 
mus, et res eius sapienter, fortiter ac foeliciter 
gestas, narramus, tantum docemus auditorem. 
Etsi enim exempla imitationis causa proponuntur, 
tamen in tali oratione nihil aperte postulamus ab 
audientibus, nisi ut huius viri sapientiam, virtu- 
tem ac foelicitatem contemplentur atque admiren- 
tur. [ta generis didascalici finis est proprius co- 
gnitio, ut si quis doceat, quid sit Evangelium, 
quomodo consequamur ut Deus reputet ac pro- 
nunciet nos iustos, quid sit fides, hic dicenti pro- 
.prius finis propositus est, ut auditores doceat, et- 
si cognitio postea ad usum transferri potest, di- 
versum tamen orationis genus est, quod docet, 
ab illo, quod deinde doctrinam ad usum trans- 
ferri iubet. Graeci in omnium librorum initiis 
quaerunt, quae sit operis intentio, seu quis sit 
Scopus, ut ipsi loquuntur, dem agunt rhetores, 
cum de genere causae quaerunt, quae sit orationis 
voluntas, quid postulet, Utrum cognitio sit finis 
orationis, an praeter cognitionem aliquid fieri iu- 
beat. Haec in oratione perspicere atque animad- 
vertere maxime prodest, ut intelligamus, quae 
nobis ex oratione utilitas exspectanda sit. Nec 
prius acquiescit animus auditoris non stulti, quam 
finem aliquem orationis animo prospexerit. Haec 
ideo pluribus verbi dixi, ut ostenderem, baec 
praecepta plurimum ad formanda acuendaque iu- 
dicia conferre. Caeterum adolescentes et hoc 
monendi sunt, interdum genera causarum mi- 
sceri.. Quanquam enim unumquodque negocium, 
ad unum aliquod genus causae principaliter refe- 
rendum est, tamen saepe aliud genus, aliquid a 
locis alterius generis mutuatur, ut pro Archia, 
quanquam tota oratio principaliter ad genus iudi- 
ciale pertinet, multa tamen sumit Cicero ex locis 
generis demonstrativi, dum non de re, sed de 
persona dicit, cuius laudes in iudicio dignitatis 
exponi proderat, Et Demosthenes in suadendo 
multa sumit ex demonstrativo genere, dum inve- 
hitur in Philippum Macedonem. 


De genere didascalico. 


Si quis de hoc genere longiora praecepta de- 
siderat, is ad dialecticam redeat, quae sola tradit 

perfecte docendi rationem, — Nam dialectica pro- 
prie ars est recte docendi, Maxima autem vis, 
maxima utilitas est huius generis, Saepe enim 
homines de religione, de iure, de omni officio 
docendi sunt, ubi sine hac ratione patefieri res 
non queunt. Ác ne discere quidem ipsi , et recte 
complecti animo res difficiles et intricatas possu- 
mus, nisi hanc methodum sequamur, quae per- 
facilis est, siquis mediocrem exercitationem ad- 
hibuerit. 

Sunt autem quaestiones duplices, Quaedam 
sunt simplices, ut cum de una voce quaeritur: 
Quid sit virtus, Quid sit poenitentia. Quaedam 
coniunctae sunt, ut, cum propositio aliqua con- 
firmanda aut confutanda est, ut, oporteatne 
Christianum abiicere suas facultates. 

Loci simplicis quaestionis sun!. 

Quid sit. 

Quae sint partes vel species. 
Quae causae. 

Qai effectus. 

Quae cognata et pugnantia. 

Hi loci consulendi sunt, cum docere de ali- 
qua re homines volumus. Et assuefaciendi sunt 
animi, ut quaecunque res proposita fuerit, statim 
in hos locos intueantur, qui admonent, ubi quae- 
renda sit materia, aut certe quid ex magno acervo 
eligendum, et quo ordine distribuendum sit, Nam 
loci inventionis, tum apud dialecticos, tum apud 
rhetores, non tam conducunt ad inveniendam 
materiam, quam ad eligendam, postquam acer- 
vus aliquis rerum, vel ex alia arte, vel ex ipsis 
negotiis oblatus fuerit. 

Prima in omni re definitio esse debet, Hanc 
iubet quaerere locus, quid sit. Sed interdum de 
appellatione prius disputatur, et constituenda est 
significatio vocabuli, constat enim innumerabiles 
esse Aoyouoytec et rixas de vocabulis, Initio igi- 
tur, ne ambiguitas sermonis errorem pariat, certa 
vocabuli significatio constituenda est. 

Àc praesertim in disputationibus theologicis 
observanda est phrasis sacrarum literarum, quia 
multis utimur Ebraicis figuris, quae, si non recte 
reddantur, multi errores sequuntur, ut Pelagius 
gratiam intelligebat tantum beneficium ostensae 
legis ad doctrinae. At Paulus longe discernit a 
lege gratiam, — Vocat enim gratiam reconciliatio- 
nem, hoc est, remissionem peccatorum et acce- 
ptationem divinam, cum qua coniuncta est dona- 
tio Spiritus sancti, Quare Pelagius turpiter cor- 

rumpebat sententias Pauli, .Sed quia copiosius 
traduntur praecepta de methodo, in nostris dia- 
lecticis libellis, hic ero brevior, tantum exem- 
plum unum atque alterum adscribam. 


Quid est virtus? Est habitus voluntatis, in- 
clinans ad obediendum iudicio rectae rationis. 
BRecenseo enim usitatam Philosophorum defini- 
tionem. 


Quae partes?  Dialectice possunt partes dici 
genus et differentia in definitione, Sed si quaeri- 
tur: Quae res existant in anima, quales motus 
sint, species enumerandae sunt. Nam diversae 
species sunt diversi habitus. 


Species multae numerari possunt: 
lustitia, Fortitudo, Modestia etc. 
Quae causae?  Crebrae actiones honestae. 


Sed actionum causae sunt, rectum iudicium men- 
tis, et voluntas adsentiens. 


Pietas, 


Qui effectus? Praemia a Deo proposita, iuxta 
illud: Honora patrem et matrem, ut sis longae- 
vus super terram. 

Quae cognata? Virtuti quae est habitus, co- 
gnata est qvouxi; &gerz), bona inclinatio in natura. 

Quae pugnantia? Simulatio virtutis, et tur- 
pitudo palam pugnans cum virtute, ut Neronis 
et similium flagitia. 

Ita dialectica metas et summas ostendit, quae 
suppeditant maximam rerum copiam, si velis sin- 
gulos locos integre explicare. 


Aliud exemplum. 


Quid est Poenitentia? Prius de vocabulo di- 
catur. In Ecclesia vocamus usitate poenitentiam, 
id quod dici posset, conversio voluntatis ad veram 
pietatem. 

Est igitur definitio, Poenitentia est contri- 
tio et fides, qua credimus nobis remitti peccata 
propter Christum, quam fidem sequitur nova obe- 
dientia erga Deum. 

Quae partes ? Conversio vera habet duas par- 
tes, tanquam duplices motus animi, coniritio- 
nem, id est, agnitionem peccati, seu terrores ac 
dolores, propter peccatum: 

Altera pars est Fides, quae erigit et consola- 


tur perterrefactas mentes, cum accipit. remissio- | 


nem peccatorum , donatam propter Christum. 


Recte additur et tertia pars, quae tamen est 
effectus priorum, scilicet nova obedientia. 

Quae causae? Diversorum motuum diversae 
sunt causae, Contritionis, id est, terrorum cau- 
sae, sunt lex, arguens peccata, et Spiritus san- 
ctus efficax per legem, et impellens voluntatem. 
Et voluntas adsentiens ac non repugnans Spi- 
ritui sancto, non ipsis peccatis indulgens, eaque 
repetens. 

Fidei causae, sunt Evangelium annuncians 
remissionem propter Christum, et Spiritus san- 
ctus efficax per Evangelium, ac impellens volun- 
tatem, — Et voluntas adsentiens et non repugnans 
Spiritui sancto. 

Quae cognata? | Contritioni cognata est vir- 
tus, quae vocatur timor Dei. Fidei cognata, Spes, 
Dilectio. 

Quae pugnantia? Cum contritione pugnant 
securitas prophana, seu contemptus iudicii Dei, 
et simulatio dolorum, Cum fide pugnant despe- 
ratio et simulatio fidei, quae est prophana secu- 
ritas et contemptus iudicii Dei, 

Qui sunt effectus verae poenitentiae? Nova 
et spiritualis vita, pia opera, et quia voco effe- 
ctus, omnia quae certo sequuntur, etiam hic nu- 
mero vitam aeternam. 


Aliud exemplum. 


Quid est Fides? | Primum significatio voca- 
huli consideranda est, lnterdum fides significat 
noticiam historiae de Christo. Sed alias in Pro- 
phetis et Apostolis, fides significat fiduciam, qua 
assentimur promissionibus Dei, sic Paulus Ro- 
na. 4, palam affirmat se de fide loqui, qua assen- 
timur promissioni, cum ait: Ideo ex fide, gratis, 
ut sit firma promissio. 

Est igitur fides assentiri promissioni, in qua 
Deus pollicetur se nobis propicium fore propter 
Christum, | Complectitur ergo haec fides, noti- 
ciam historiae, et fiduciam assentientem promis- 
sioni, ad quam historia referenda est, 


Quae partes? Sicut oculorum motus non 
potest secari in parles, sic nec mentis aut volun- 
tatis motus secantur in partes, sed tamen fides 
complectitur noticiam in intellectu, et volunta- 
tem , quae vult et accipit beneficium oblatum, id 
est, assentiri promissioni, Species fidei discerni 
possunt, quia fides alias versatur circa promissio- 
nes beneficiorum corporalium, alias circa promis- 
siones gratiae, et rerum aeternarum. Sed tamen 
promissiones beneficiorum corporalium, admo- 

nent nos de altera promissione, quae est praeci- 
pua. deo pii semper in promissionibus corpo- 
ralium beneficiorum, complexi sunt promissio- 
nem gratiae, seu reconciliationis, 

Quae causae? Obiectum fidei est Misericor- 
dia promissa propter Christum, qua Deus nos 
pronunciat iustos, non propter legem aut digni- 
tatem nostram aut opera nostra, sed propter Chri- 
stum, quem voluit esse redemptorem nostrurm. 
Et haec misericordia ostenditur nobis in Verbo, 
videlicet in Evangelio seu promissionibus, quae 
extant in Evangelio. Dixi de obiecto fidei, in- 
strumentum quo fit in nobis, est ipsum Verbum. 
Causa efficiens, Spiritus sanctus, qui est efficax 
per Verbum, et impellit mentem et. voluntatem 
hominis. Et voluntas adsentiens seu non re- 
pugnans. 

Subiectum, in quo haec geruntur, est ipsa 
hominis anima, mens et voluntas, 

Qui effectus? — Voco effectus omnia, 
necessario veram fidem sequuntur, 


quae 


Comitatur autem fidem ex pacto Dei 1ustifica- 
tio, id est, reconciliatio seu imputatio iusticiae. 
Haec potest dici proprium fidei seu correlativum, 
quia est quiddam quod necessario ex pacto Dei, 
fidem comitatur, quia non possumus aliter assen- 
tiri promissioni, nisi fide. Contingit igitur pro- 
missa reconciliatio, non propter aliquod nostrum 
opus, aut nostram dignitatem, aut nostras vir- 
tutes ullas, sed propter Christum, et tamen ali- 
quid esse oportet, quo id beneficium accipiamus. 
Fide igitur accipimus, — Quare non effectus fidei, 
sed proprium seu correlativum est iustificatio , id 
est, reconciliatio, — Est etiam fides motus, quo 
accipitur spiritus. 

Effectus vero numerari possunt tranquillitas 
et gaudium conscientiae, quia fide vincuntur ter- 
rores, Hunc effectum sequuntur invocatio et di- 
lectio, quia invocamus et diligimus placatum. Et 
quia voco effectus, omnia ccrto sequentia, hic nu- 
mero etiam vitam aeternam, ltem omnes eventus, 
ut Ezechiae fidem sequitur liberatio. 

Quae cognata? Spes expectans futuram li- 
berationem, invocatio, Dilectio. 

Pugnantia, Simulatio fidei, Desperatio, Da- 
vor impius, | 

Cum hoc modo res includuntur meus artis, 
certius comprehendi possunt. Et singuli loci sup- 
peditant ingentem copiam rerum in explicando. 

Quare haec diligentia plurimum prodest, et ad 
iudicandas materias obscuras, et ad explicandas 
atque illustrandas. Nec dubium est, quin illa 
innumerabilia encomia methodi, quae sunt apud 
Platonem, hanc ipsam exercitationem nobis com- 
mendent, ad has metas revocandi quaestiones 
quas explicaturi sumus. 


De coniunctis quaestionibus. 


Loci coniuncti thematis fere sunt iidem, quos 
iam recensui, Nam omnis docendi ratio consistit 
in definitione, causis et effectibus, Ducuntur igi- 
tur argumenta in confirmando et confutando, 

À. definitione, 
A causis. 

Ab effectibus. 
À partibus. 

À pugnantibus. 

Hi loci praecipui sunt in topicis, reliqui 
enim extra causam versantur, et magis amplifican- 
di, quam docendi causa adhibentur.  ltaque si 
confirmandum erit thema, quod non sit Christiani 
iusticia discedere a facultatibus, quaerenda est 
definitio praecipuae partis in hac propositione, 
videlicet, quid sit Christiana iusticia. Hinc du- 
cetur argumentum, 


A genere. 


Christiana iusticia est res perpetua in spiritu, 
videlicet, nosse ac timere Deum, credere in Chri- 
stum. Discedere autem a facultatibus, non est res 
aeterna, neque ad spiritualem vitam necessaria. 
Igitur Christiana iusticia ion est discedere a fa- 
cultatibus, 


A causa, videlicet praecepto. 


Evangelium, non abolet res politicas, sed 
multo magis confirmat et conservat. 'lenere pro- 
prium necessaria res est in politia. Igitur Evan- 
gelium non praecipit discedere a facultatibus. 
Evangelium. autem de iusticia Christiana praece- 
pit, igitur non est iusticia Christiana discedere a 
facultatibus. 

Verum nihil opus est per omnes locos vagari, 
neque vero quaelibet causa recipit omnes locos. 
Totam autem hanc methodi formam summa di- 
ligentia tradidimus in dialecticis. Quare hic bre- 
viter tantum admonendus fuit lector, ut in rhe- 
toricis meminerit saepe ad dialecticen sibi respi- 

ciendum esse, praesertim cum de aliqua re do- 
cere homines volet. Quo genere multum in Ec- 
clesiis «: in Scholis utendum est. — Et suasoriae 
causae multa* mutuantur a genere didascalico. 
Saepe enim in deliberando de aliquo communi 
loco prius disputatur, quam quid sit agendum 
constituitur, | Ut cum de bello Turcico delibera- 
mus, initio docendi sunt homines, quod Christia- 
no liceat bella gerere, et Deus praeceperit magi- 
stratibus, ut latrocinia depellant, postea incitan- 
di sunt principes ad bellum suscipiendum. 


De genere iudiciali. 


Veteres praecipue propter hunc usum exco- 
gitaverunt rhetoricen, ut praepararent adolescen- 
tes ad forum, | Ideo tota fere rhetorica consumi- 
tur in his praeceptis, de tractandis controversiis 
forensibus. Nunc etsi imago quaedam veteris ar- 
tificii reliqua est in foro, tamen causas agunt Iu- 
risconsulti, qui adhibent multum ex sua arte 
plaeraque tamen a rhetorica mutuati sunt illi ipsi 
scriptores, quos legunt lurisconsulti. Sed nos 
tradimus haec praecepta, vel ad iudicandas alio- 
rum oratione, vel ut etiam instruamus adolescen- 
tes ad controversias in Epistolis tractandas, et ad 
ecclesiastica negocia, Nam disputationes eccle- 
siasticae, magna ex parte similitudinem quandam 
habent forensium certaminum. — Interpretantur 
enim leges, dissolvunt &rzivou£eg, videlicet sen- 
tentias, quae in speciem pugnare videntur, ex- 
plicant ambigua, interdum de iure, interdum de 
facto disputant, quaerunt factorum consilia. Ideo 
hoc genus in his nostris moribus, etiam magnum 
habet usum. Sed ut genere iudiciali certi loci as- 
signari possint, initio discernuntur status. 


De statibus. 


Nulla pars artis magis necessaria est, quam 
praecepta de statibus, in quibus hoc primum ac 
praecipuum est, ut in omni negocio, seu contro- 
versia diligenter consideremus, quis sit status, 
hoc est, quae sit principalis quaestio, seu propo- 
sitio, quae continet summam negocii, ad quam 
omnia argumenta referenda sunt, velut ad princi- 

alem conclusionem. Nulla controversia intelligi, 
nihil ordine explicari, dici, aut percipi potest, 
nisi constituatur aliqua propositio, quae summam 
causae comprehendat. —Ac saepe in concionibus 
indoctorum iudicari potest, quanta huius praece- 
pti vis sit, ubi, postquam nulla certa propositio 

constituta est, de qua dicendum sit, oratio non 
magis cohaeret, quam illa apud Horacium pictu- 
ra, in qua humano capiti cervicem pictor equi- 
nam addit etc. Ita interpretes Pauli, quia nus- 
quam excerpebant ex ulla disputatione certam pro- 
positionem, nec videbant, quomodo ad unum 
aliquod caput accommodanda essent omnia argu- 
menta, toto coelo a sententia aberrabant,  Inter- 
dur etiam enarratio pugnabat cum autore, Quare 
diligenter assuefaciendi sunt adolescentes, in le- 
gendis disertorum orationibus ac disputationibus, 
ut statum quaerant, ut in scribendo ac dicendo 
propositiones constituant, et ad has argumenta 
accommodent. Praeceptum hoc leve ac puerile 
videtur in speciem, sed utilitatem habet maximam, 
Ac paucos invenies, qui in dicendo observent, qui 
consulant seipsos quid dicturi sint, quae sit fu- 
tura negocii summa. Si quando amphoram insti- 
tuunt, ut Horacii verbis utamur, currente rota 
tamen urceus exit. 

Neque vero tantum status observandus est, 
sed quia vero quaelibet controversia, unum ali- 
quem praecipuum syllogismum continet, qui ma- 
xime munit statum, is quoque dialectico more 
breviter excerpendus est, ut nuda ac brevia mem- 
bra intuentes, rectius iudicare possimus, Quare 
rhetores indiderunt nomina partibus syllogismi. 
Status est conclusio. Nam conclusio est pro- 
positio principalis, post argumentationem re- 
petita, — Et statum alias vocant zeqAcLOy, vO- 
cant et ózt0Oeotv , seu zt0x&L£evroy, unde mansit 
nomen subiecti in scholis, pro materia et summa 
operis, Maiorem et minorem vocant azrtoy, In 
his altera, de qua dimicatio est, et qua confir- 
mata, conclusio fit plana, vocatur zguóutvov, 
ut pro Milone status est, Milo Clodium occidit, 
o/riov est, vim vi repellere licet, Milo autem 
vim vi repulit, In his minor est incerta, quam 
si iudici probaverit Cicero, Milo vincet. Itaque 
in hoc syllogismo, minor est zguvóuevoy, — Inter- 
dum maior est zgrOuevor. 

Evangelium non abolet politias. 

''enere proprium, est res politica. 

Igitur Evangelium non vetat tenere pro- 
prium. 

Hic maior est zgivóutvor. Nam homini im- 
perito ostendendum est, quod Evangelium doceat 
de vita aeterna, et iustitia cordis erga Deum. In- 
terim foris iubeat nos diti politicis ordinationibus, 
sicut cibo, potu, aére, et aliis bonis Dei creatu- 


431 


ris, Probatio autem vo) xQuvouérov, dicitur 
GUvEgoY, quia totum syllogismum connectit, 

Sunt autem tres formae statuum, quas per 
quaestiones discernunt, Status coniecturalis ori- 
tur ex quaestione, an Sit, ut, pro Roscio quaestio 
est, an Roscius occiderit patrem. Status legiti- 
mus, in quo praecipuaest definitio, oritur ex quae- 
stione, quid sit, ut apud Paulum: Quid sit iusti- 
ciaChristiana, Fide ne reputemur iusti, an opera 
sint iusticia, Status iudicialis oritur ex quaestio- 
ne, quale sit factum, videlicet, iure ne factum 
sit, ut, iure ne Caesar interfectus sit, 


De statu coniecturali. 


Cum autem prima sit quaestio, an sit, initio 
de siatu coniecturali dicemus, — Singulis enim sta- 
tibus, certi loci subiecti sunt, Sed quoniam lo- 
cis argumentorum in confirmatione et confuta- 
tione maxime utimur, prius recensendae sunt par- 
tes orationis, 


De partibus orationis. 


Orationis partes sunt sex: Exordium, Nar- 
ratio, Propositio, Confirmatio, Confutatio, Per- 
oratio. 

Exordium est initium orationis, priusquam 
enim de re dicimus, praeparandi sunt animi au- 
dientium, ac vulgo ita scribunt haec tria in ex- 
ordio efficienda esse, ut reddamus auditores be- 
nevolos, attentos et dociles. Fabius haec ad unum 
benevolentiae locum refert, qui profecto praeci- 
puus est. Sicut enim in quotidianis congressibus 
colloquentes cum amicis, inicio nos commenda- 


mus, aut excusamus, cur eis negocium faciamus, .| 


ita in magnis causis decet prooemiis quibusdain, 
vel excitare vel invitare auditores. Et est quae- 
dam humanitatis significatio, prius de nostro offi- 
cio dicere, quam ad causam accedimus. taque 
benevolentiam alias a personis, alias ab ipsis ne- 
gociis, si sint honesta et plausibilia, conciliamus. 
Sed locus usitatissimus hic est a personis sumptus, 
dicere de officio, vel nostro, vel iudicis, ut Ci- 
cero initio contra Verrem. tem, pro lege Ma- 
nilia, Item, pro Archia, reddit rationem, quare 
has causas susceperit. Ordimur a laudibus eius, 
ad quem habetur oratio, ut Paulus in exordio 
Epistolae ad Romanos, initio fidem eorum prae- 
dicat, Cum respondemus adversariis, facilius est 
ordiri ex occasione, sicut Demosthenes queritur 
initio de Eschine, quod rem iniquissimam peti- 

visset, ne adversario concederetur, ut pro se di- 
ceret, Haec querela maxime decebat in exordio. 

Attentos reddimus, cum significamus nos de 
magnis et utilibus rebus dicere, ut ad Romanos: 
Non pudet me Evangelii. Est enim potentia Dei, 

Dociles, cum et summam negocii breviter 
ostendimus, ut ad Romanos: In Evangelio patefit 
iusticia fidei... Sed non possunt numero compre- 
hendi species exordiorum. |. Ordimur enim non 
tantum ab his locis, quos recensui, sed interdum 
a tempore, interdum a locis, interdum ab aliis 
circumstantiis. Hanc varietatem ostendent exem- 
pla Ciceronis, lllud unum precipue iudicavi mo- 
nendos esse studiosos, maximam gratiam habere 
verecunda et summissa exordia, et procul fugien- 
da esse grandia et tumida principia, qualia sunt 
Siacii, praesertim, cum et existimationi officient, 
Significant enim arrogantiam et confidentiam in- 
genii. Ideoque prudenter Horatius praecipit: Non 
fumum ex fulgore, sed ex fumo dare lucem, 

Decent in initiis et dubitatio, admiratio, 
dzgooÓózqvorv, votum, et similes figurae, ut ni- 
hil minus expectabam, Maxime vellem iudices, 
ut Sylla dignitatem suam rétinere potuisset, De- 
cent et affectus mitiores omnis generis, ut: Mag- 
nam mihi voluptatem attulerunt literae tuae. In 
magnis causis non solent exordia praetermitti, ne 
quidem ab Atticis, qui lege cogebantur, vsu 
zt9ooitieoy xoi zOdyv dicere, Sed in Epistolis 
crebro praetermittuntur exordia. 


De narratione. 


Narratio est facti expositio, quae statim ex- 
ordio subiicitur. — Hanc sequi debet propositio, 
quae conüineat summam rei. In disputationibus 
et suasoriis causis interdum non utimur narra- 
tione, nonnunquam et in iudiciis praetermittimus. 
Itaque prudentia est videre, quando postulet res 
narrationem. Propositio autem nunquam omitti 
potest, Haec praecipua pars est totius certaminis, 
et interdum multae propositiones ponuntur, sed 
ubi gradus per priores ad unam quandam princi- 
palem faciendus est, ut ad Romanos, initio pro- 
ponit omnes esse sub peccato, gentes et ludaeos, 
Deinde pervenit ad propositionem principalem, 
quod propter Christum iusti reputemur, cum cre- 
dimus nobis propter eum placatum esse Deum, 
non.propter nostra benefacta, Neque de dispu- 
tatione iudicari potest, nisi hoc ordine proposi- 
tionum animadverso. In vulgaribus concionibus 

iure desiderari potest diligentia, quia non saepe 
proponunt concionatores summam eius rei de qua 
dicturi sunt, ea res facit, ut auditor incertus nus- 
quam sciat, quid expectare debe:t, Rhetores hoc 
loco, divisionis seu partitionis rnentionem faciunt, 
hanc dicunt esse, cum propositionem ita consti- 
tuimus, ut simul moneamus quae relinquere ve- 
limus, aut cum enumeramus, quam multae par- 
tes nobis tractandae sunt. 


De confirmatione. 


Confirmatio difücillima pars est oratorii ope- 
ris, haec enim persuadere iudici debet, ut pro- 
positioni assentiatur, Etenim cum aliud nihil 
sit propositio, nisi conclusio confirmationis, non 
merebitur fidem propositio, nisi confirmatione 
propugnata fuerit. Nam ut Dialectici tradunt, 
labefactis praemissis, ruere conclusionem necesse 
est, ut quae sit velut fastigium seu tectum syl- 
logismi. 

At loci qui in Rhetorica traduntur, tantum 
admonent nos de rebus, unde sumendae sint res 
in quolibet genere causae, seu potius magno re- 
rum acervo proposito, quid elegi debeat, quod 
ad propositum quadret. Deprehensis autem re- 
bus seu materia argumentorum, tenenda est et 
forma quaedam argumentorum, de hac non satis 
perspicue praecipiunt rhetores, ltaque monendi 
sunt adolescentes, ut dialecticen consulant de for- 
ma argumentorum, Etsi enim liberior est oratio 
popularis, quam illi exiles et nudi syllogismi dia- 
lecticorum , tamen membra argumentorum eadem 
esse necesse est, quae in dialecticis traduntur. 
Ideoque ea, quae Cicero de syllogismo tradit, a 
dialecticis mutuatus est omnia. | Caeterum orator 


vestit ea quasi habitu verborum, et in disponendo | 


liberior est, quam dialecticus, — In syllogismo 
plaerumque a minore inchoat argumentum , non 
saepe orditur a maiore. ln enthymemate, dum 
interdum properat, relinquit consequens audito- 
rum cogitationi, etenim natura cogit sumere for- 
mas argumentorum à dialecticis, et sic communis 
sermo minus aliquanto vinculis illis dialecticis 
astrictus est. 

Coniecturalis status hahet duos locos, volun- 
tatem et facultatem, quoties igitur incides in ora- 
tionem coniecturalis status , memineris eam totam 
in voluntatem et facultatem, tanquam in duo 
praecipua membra parciendam esse, In tota Mi- 
loniana disputatur partim de voluntate Clodii, 

quod voluerit Milonem interficere, partim de fa- 
cultate, quod Clodius potuerit insidias facere, 
Milo non potuerit. Hi loci sunt ex natura ducti, 
nam in omnibus hominum factis necesse est vo- 
luntatem et facultatem concurrere, [taque iidem 
loci maximam vim apud lurisconsultos habent, 
qui multa ex praesumptionibus, id est, coniectu- 
ralibus argumentis iudicant. 

Voluntas habet duas species. Altera vocatur 
impulsio, quae affectus continet, ut Clodius ode- 
rat Milonem, igitur cupiebat eum extinctum esse. 
Altera dicitur ratiocinatio, quae a finali causa su- 
mitur, cum ducitur argumentum a spe commodi. 
Nam humanae mentes plurimum moventur opi- 
nione utilitatis, ut Clodio proderat Milonis inter- 
itus, Miloni non proderat Clodii interitus, ergo 
verisimile est, Clodium fecisse insidias. Ex hoc 
loco nata vox est Cassii, cuius saepe facit mentio- 
nem Cicero, quaerendum in iudicio, cui bono 
fuerit. Facultas continet signa et circumstantias. 
Signa sunt facta aut notae alicuius rel, iudican- 
tur autem etiam communi sensu sine doctrina. 
Sunt enim vel causae vel effectus factorum, — Fa- 
cilis igitur est comparatio signi ad fáctum.  Quae- 
dam sunt antecedentia, ut, Milo duxit uxorem 
et liberos secum in liheda, erga non est consen- 
taneum, profectum eum esse ad pugnandum, nam 
pugnaturi non adducunt liberos in discrimen, 
Quaedam sequuntur factum, ut fugit, expalluit, 
erubuit, Circumstantiae sunt tempus, locus, ap- 
paratus, juxta versiculum: Quis, quid, ubi, 
quibus auxiliis, cur, quomodo, quando, Et ho- 
rum ratio a sensu communi petenda est, ut Cicero 
non fuit in urbe, cum Caesar interficeretur, igi- 
tur non interfecit Caesarem. — Praeter hos locos 
sunt (reyvoa, quae propemodum ad signa perti- 
nent, testes, chirographa, confessiones, de qui- 
bus Iurisconsulti diligenter praecipiunt. 


De conf utatione. 


Confutatio est dissolutio argumentorum, quae 
obiiciuntur, Huius rei artificium magna ex parte 
sumendum est ex Dialecticis, Constat autem in 
dialectica triplicem rationem dissolvendorum ar- 
gumentorum tradi. Prima est cum peccatum in 
forma argumenti deprebenditur, tunc enim re- 
prehenditur consequentia, ludicium autem de 
consequentia tantum ex dialectica petendum est. 
Nam et planiora sunt, et meliora, quae de con- 
sequentia tradunt dialectici, quam quae scripsit 

Cicero de viciosis rationibus iudicandis, ubi vo- 
luit complecti dialectica praecepta eius rei; Cum 
autem peccatum in materia argumenti est, dilui- 
iur aut per distinctionem, aut per inficiationem., 
Ambigua distinguendo explicantur. Inficiatio au- 
tem habet eosdem locos, quos in confirmatione 
posuimus, voluntatem et facultatem, ut Cicero 
ostendit Miloni voluntatem et facultatem insidian- 
di Clodio defuisse, Negabimus igitur illa, quae 
obiiciuntur, et opponemus rationes, quae red- 
dant verisimilem inficiationem. Et quia con- 
iecturalis status plaerumque habet probatio- 
nes non necessarias, sed tantum probabiles, 
ideo homines ingeniosi facile reperire possunt ex 
iisdem locis argumenta in utramque partem, | Ac 
fere disputatio tota de signis est, hic valent ho- 
mines callidi et copiosi, qui signa variae inter- 
pretari sciunt, et varias causas signorum quae- 
rere, Nusquam enim verius est, quod dixit Eu- 
ripides, quam in hoc genere, GAX oi Àóyougte 
zavonoActovctw Aóyovc. Ratio rationem evertit, 
ut vulgo dicunt, rationes contra rationes. 

Et propter contrariam signorum interpreta- 
tionem , duo peculiares loci adduntur defensori, 
Inversio, cum docemus signum vel causam con- 
tra nos allatam , pro nobis facere, si occidissem 
non sepelüssem, Satius fuisset statim relicto ca- 
davere fugere. Paulus in Galatis utitur hoc loco: 
Nunquid lex est adversus promissiones, siquidem 
auget peccata? Paulus respondet: Imo tunc es- 
set adversus promissiones lex, si iustificaret, Nam 
si lex iustificaret, nihil esset opus nova promis- 
sione, quae gratis promittit iustificationem, Grae- 
ci vocant &yt(orQoeqor. 

Absolutio est, cum interpretamur signum aut 
causam aliter quam adversarius, sepelii, sed mi- 
sericordia commotus cum obiter praeterirem, 
Uterque locus oritur ex subtili causarum interpre- 
tatione et animadversione, — Nam unius eventus 
multae et variae causae excogitari possunt. 


De peroraltione. 


Peroratio est conclusio orationis, in qua re- 
petitur propositio principalis. Tunc enim voca- 
tur propositio , cum ante confirmationem colloca- 
tur. Conclusio vocatur, cum post confirmatio- 
nem ponitur, ut fit in syllogismis apud dialecti- 
cos. Omnis autem peroratio constat duabus re- 
bus, partim repetitione propositionis et polissi- 
morum argumentorum, partim affectibus, Quales 

autem affectus deceant in unaquaque causa, sine 
praeceptis sciri potest, reo misericordia opus est, 
accusator studet odium inflammare. Porro ex 
quibus fontibus ?Jucantur affectus, natura rerum 
consulenda est, quanquam, cum sine arte perspi- 
ciant assentatores, quibus rebus animi hominum 
capiantur aut irritentur, facile id quoque videbit 
orator. Nam urbanissime ac prudentissime dictum 
est, rhetoricam particulam esse v/jc xoAczevtizijs. 


De iuridiciali statu. 


Sicut coniecturalis status ex quaestione, an 
sit factum, nascitur, ita status iuridicialis ex 
quaestione, quale sit factum, oritur, — Disputat 
enim, utrum iure aliquid sit factum, aut secus, 
itaque appellatur a Fabio qualitatis status, Graeci 
vocant Óuxot0Aóyixor , quia de iure disputat, ut 
C. Caesar non est iure interfectus, — fustum est 
fures suspendere, "Tales causae habent easdem 
partes orationis, quas supra recensui: Exordium, 
Narrationem,  Propositionem, Confirmationem, 
Confutationem et Perorationem, ac caeterae partes 
non requirunt nova praecepta, tantum confirma- 
tio ac confutatio habent novos locos, Sunt enim 
diversi loci diversorum statuum, quia vero hic 
status totus versatur circa iuris quaestionem. Ideo 
loci sumuntur a lIurisconsultis: 

Natura, 
Lex. 
Consuetudo. 

Aequum, bonum, iudicatum, pactum, Hi 
loci pertinent ad causam efficientem apud diale- 
cticos, lus est enim quod suscipitur impellente 
vel naturali iure, vel scripta lege. Quid sit ius 
naturae, quid lex scripta, quae consuetudo habet 
autoritatem , a Iureconsultis sumendum est. Nos 
olim addidimus locum religionis, sed in lege scri- 
pta comprehendi potest, Nam legis scriptae spe- 
cies sunt lex divina et lex humana, | Sed adde- 
mus exemplum, in quo cerni poterit, quomodo 
propositione constituta, debeat se referre animus 
ad hos locos, Suntque ita exercenda ingenia, ut 
quacunque quaestione oblata, statim decurramus 
per omnes locos, et consideremus, ex quibus hau- 
riri apta materia possit, Non enim semper omni- 
bus locis uti possumus. — Sed idonei quaerendi et 
amplificandi sunt, 

Inicio, status negocii seu propositio consti- 
tuenda est, ut Constantinus imperator recte fecit, 
; quod bellum Licinio intulit, defendendorum 

Christianorum causa, etiamsi cum Licinio foe- 
dere et adfinitati coniunctus erat. 

Iam loci inspiciendi sunt, et videndum, qui 
conveniant huic causae. 


A natura. 


In omnibus materiis, in quibus de inre quae- 
ritur, praecipue ius naturae et ius divinum con- 
siderentur, et in hac quaestione a iure naturae 
firmum et illustre argumentum ducitur. 

Ius naturale est, suscipere defensionem con- 
tra iniustam crudelitatem, praesertim si sit mani- 
festa, seu, ut vocant, notoria iniuria. Talem de- 
fensionem suscipit Constantinus, ergo recte fecit. 

Hic syllogismus amplificandus est exaggera- 
tione sceleris Licinii. Atrocius scelus est, truci- 
dare sacerdotes et alios pios, quam reliqua latro- 
cinia, Sevitur enim in homines peculiariter Deo 
consecratos. Et accedit haec impietas, quod ty- 
ranni non tantum hos miseros homines cupiunt e 
medio tollere, sed prorsus nomen Dei, veram re- 
ligionem ad doctrinam delere et extinguere, ac 
penitus obruere gloriam Dei, 

Adversus haec tanta scelera praecipue arma 
capere debent reges et principes, qui, ut Paulus 
ait, gerunt gladium, ut defendant bonos, et pu- 
niant iniustos, 


A lege scripta. 


Leges divinae et humanae praecipiunt regi- 
bus et omnibus magistratibus, ut defendant inno- 
centes, ac maxime eos, qui propter relligionem 
adfliguntur. 

Hic sententiae ex scripturis colligendae sunt 
de officio magistratuum, quales sunt apud Esaiam : 
Subvenite oppresso, iudicate pupillo. Et in Psal- 
mo: ÉEripite adflictum de manu peccatoris, 


Ab exemplis. 


Pertinent ad iudicatum exempla probato. 
Honestum fuit Atheniensibus, suscipere defen- 
sionem liberorum Herculis adversus Eurysthea, 
quanto honestius est imperatori pio, suscipere 
defensionem sacerdotum. 

Accedant amplificationes a. poenis idolatra- 
rum, Deus detestatur et odit idolatras, [deo de- 
fensores impiorum cultuum, habebunt tragicos 
exitus. Sicut in priroo praecepto minatur Deus 
idolatris, et historiae suppeditant multa exempla. 

'Tractandum et hoc est, quod ad principes 
pertineat cura relinendae verae relligionis, iuxta 
secundum praeceptum: Non assumes nomen Dei 
vane, Hoc praeceptum vetat tolerare blasphe- 
mias et impios cultus, 


Conf utatio. 


Saepe confutatio plus suppeditat et disputa- 
tionum et amplificationum, ut in hac causa. Mul- 
ta enim obiiciuntur. 

Primum obiici potest, quod in Evangelio 
prohibetur vindicta, d explicandum est, Evan- 
gelium confirmat et approbat munus magistra- 
tuum.  Érgo defensionem quae fit per magistra- 
tus, praecipit, Nec abolet ius naturae, sed ap- 
probat, "Tantum igitur privatam vindictam et se- 
ditiones prohibet. 

Secundo obiici potest de iure foederum, 

Au licuerit confoederato bellum inferre, Ad 
id respondendum est, la omnibus foederibus ex- 
ceptam esse defensionem adversus notoriam iniu- 
riam, Fuisset scelerata societas Constantini et Li- 
cinii, Si Constantinus propter foedus, quasi pa- 
ctione quadam obligatus, passus esset grassari 
collegam et infinitam seviciam exercere, 


Erant socii Lacedemoniorum Thebani, cum 
Lacedemonii Athenas cepissent, Et tamen The- 
bani adiuverunt "Thrasybulum, repetentem pa- 
triam armis, contra Lacedemonios. 


Erat enim manifesta crudelitas praesidii La- 
conici, lta et Constantinus abrumpere societatem 
quae cum Licinio fuerat, necessario debuit, 


Cedunt iuri naturae caetera pacta, ut subdi- 
to adversus dominum concessa est defensio, ad 
depellendam iniustam crudelitatem, si sit iniuria 
notoria, 

"Tertio obiici potest, At Constantinus alienos 
defendit, subditos Licinio, Quid ad eum pertine- 
nebat, quomodo ille suam ditionem gubernaret? 
Respondeo: Etiam subditis, si sit manifesta se- 
vicia, licet fieri supplices, implorare auxilia ab 
aliis, et suscipere eorum defensionem aliis regi- 
bus licet, ut Athenienses susceperunt defensio- 
nem liberorum Herculis, 

Deinde non sunt alieni, qui nobis societate 
Ecclesiae coniuncti sunt, Praecipuum munus est 
summorum regum ac principum, tueri Ecclesiam, 
quam ob causam Esaias vocat reges, Ecclesiae nu- 
tritores, id est, defensores. 

In iureiurando civium Atheniensium erant 
haec verba: Pugnabo pro sacris, et solus, et una 
cum aliis, Id exemplum a piis sumptum est, At- 
que ita debent sentire maxime principes pii, se 
arma gerere, ut veram doctrinam, qua gloria Dei 
ornatur, conservent. 


In Psalmo dicitur: Ego dixi dii estis. Hanc 
appellationem Deus eis tribuit, ut res divinas tue- 
antur, veram relligionem, iusticiam, et pacem. 


Ita vides confutationem versari in explica- 
tione quarundam iuris quaestionum, in colla- 
tione iuris naturae et foederum. In collatione 
iuris naturae, et officit subditorum, | Proposui 


ad causas non tantum rhetoricos libellos adferen- 
dos esse, Sed etiam illius ipsius iuris cognitionem, 
in quo versatur questio,  Fient autem omnia ple- 
niora, cum accedent ornamenta et affectus. 
Defensori adduntur alii quidam loci, ubi de- 
fensio per se infirma est,  Vocant autem conces- 
sionem, cum reus non excusat crimen, sed studet 
mitigare, et petit sibi veniam dari. "Talis defen- 
sio seu concessio tres locos habet: Purgationem, 
translationem criminis, et deprecationem,  Pur- 
gatio est, qua aliqua ex parte levatur culpa, vi- 
delicet, cum negamus dolo esse factum, ut feci 
errore, feci iratus, non feci animo ledendi. Haec 
sunt partim ex causis efficientibus, partim ex fina- 
libus ducta, et habent excusationem etiam apud 
Iurisconsultos. — Translatio criminis aliquanto 
probabilior est, quam purgatio, cum culpam con- 
ferimus in alios, ut feci iussus ab alio, promisi 
coactus metu, qui cadit in virum constantem. Hic 
locus magnam vim habet apud Iurisconsultos. 


Deprecatio ad oratorem magis pertinet quam 
ad lurisconsultos. Haec misericordiam petit, et 
versatur in locis affectuum. | Commovent miseri- 
cordiam, rei aetas, dignitas, vita modeste acta. 
Sumuntur argumenta et a clementia iudicis, | Ex- 
empla extant apud Ciceronem pro Ligario. Nam 
in huius defensione, cum esset per se infirma, 
adhibendi fuerunt loci extranei, ut: Nulla de vir- 
tutibus tuis plurimis, nec gratior, nec admirabi- 
lior misericordia est. Homines enim ad Deos 
nulla re propius accedunt etc, 

Peroratio in hoc statu, ut supra, habet duas 
partes, repetitionem propositionis et argumento- 
rum quorundam, et idoneos affectus, 

De statibus legalibus. 


Hi maxime pertinent ad scholas et doctorum 
disputationes, ac magna ex parte ex dialectica iu- 
dicari possunt, Sunt autem: 


Defin:tio. 

Contrariae leges. 
Scriptum et sententia, 
Ambiguum. 
BHistiocinatio. 
"Translatio, 

Definitio est, cum aut de vocabuli interpre- 
tatione contenditur, aut quid sit res declarandum 
Magnus usus est definitionum in omnibus 
materiis theologicis et forensibus. Quare adole- 
scentes diligenter exercendi sunt in doctrina defi- 
nitionum, et assuefaciendi, ut et ipsi proprie et 
perspicue definiant cum opus est, et statim videre 
definitionum vicia possint. Id mediocri diligentia 
atque exercitatione assequi possunt, recte cognitis 
praeceptis dialecticis, ^ Exempla suppeditat non 
modo lectio, sed etiam usas rerum. Magna hoc 
tempore quaestio est, an Missa seu Coena Domini 
sit sacrificium. 


Hic exponendum est quid sit Sacrificium, 
quod cum intelligitur esse opus, pro aliis facien- 
dum, ut meréatur eis remissionem peccatorum, 
sequitur sacerdotis opus, celebrantis coenam Do- 
mini, nequaquam esse sacrificium, — Nam solius 
Chrisii mors precium fuit, quod caeteris mereba- 
tur remissionem peccatorum, Est autem impie- 
tas, transferre gloriam Christi in opus sacrifi- 
culi, sicut ad Ebreos scriptum est: Una oblatione 
consumati sumus. 


Disputatur in Ecclesia, quid sit Poenitentia, 
hoc est, conversio hominis ad pietatem, quos mo- 
tus contineat, Nos perspicuam definitionem tra- 
dere solemus, poenitentiam constare his partibus, 
Contritione et Fide, ut supra dictum est. Apud 
Ciceronem est exemplum in Norbani causa, quod 
sit crimen lesae maiestatis, [n Epistola ad Ro- 
manos disputatur, quae res sit, propter quam 
iusti pronunciamur, id est, accepti coram Deo, 
boc est, sintne nostra benefacta, iusticia, propter 
quam simus accepti Deo.  Àut, an simus accepti 
propter aliud, scilicet propter Christum, Fide, 
hoc est, fiducia misericordiae propter Christum 
promissae. 

Ita Paulus definit iustificationem, 

Et hanc definitionem confirmat multis argu- : 


mentis, quae partim sunt testimonia ex scripturis 
citata, partim sunt rationes ex causis sumptae, 


'Testimonia sunt: Credidit Abraham, et im- 
putatum est ei ad iusticiam. Ergo fide consequi- 
mur, ut reputemur iusti, 

Fides autem est fiducia promissae misericor- 
diae, cum quidem agnoscimus nos indignos esse, 


Aliud testimonium. — Beati quorum remissae 
suntiniquitates. Ergo, cum omnes oporteat acci- 
pere remissionem peccatorum, qui fiunt beati, 
necesse est fateri omnes, quod habeant peccata. 
Non igitur sunt iusti propria dignitate, non satis- 
faciunt legi. 

Deinde a causa additur argumentum. 
Promissionem gratiae oportet esse certam. 
Promissio fieret incerta, si penderet ex 

conditione legis. 

Ergo promissio non pendet ex conditione 
legis, sed gratis propter Christum fide 
contingit, 

Minorem confirmat, quia lex semper accu- 
sat, seu, ut ipse ait, iram operatur, quia nemo 
legi satisfacit, quare non propter legem dantur, 
remissio et iustificatio, 

Exordia et perorationes in hoc genere se- 
quuntur communia praecepta, supra tradita, 

Contrariarum legum status est, cum faciunt 
controversiam contrariae leges, quemadmodum 
saepe accidit, Graeci vocant hunc statum érivo- 
uíog, ut, dvuvouicr sunt: Melius est nubere 
quam uri, Et Canon: Non liceat sacerdotibus 
uxores ducere, 

Contrariae sunt: Non facies furtum, et man- 
datum, ut Hebraei spoliarent Aegyptios. 

Confirmationes et confutationes ducuntur ex 
causis efücientibus, Lex enim habet autoritatem 
ab efficiente causa, Hinc sunt regulae. Lex in- 
ferior cedit superiori, Lex specialis derogat ge- 
nerali. Lex humana cedit divinae. Leges vete- 
res corriguntur aut abrogantur novis, Ducuntur 
etiam confirmationes aut confutationes ex materia, 
hoc est, ex ipsis legibus, si cum ratione consen- 
tiant, aut pugnent cum ratione, si circumstantiae 
expendantur, quibus latae sint, et an ad hos ca- 
sus recte detorqueantur etc, Et ex talibus regu- 
lis dirimuntur pleraeque legum controversiae, 
Lex inferior: Non facies furtum, cedit superiori, 

scilicet primo mandato. Deus enim novo man- 
dato iusserat spoliare Aegyptios, Hinc Theologi 
regulam non inutilem sumpserunt. Secunda ta- 
bula cedit primae, Abraham immolaturus filium, 


| solutus est secunda tabula per primam, quae co- 


git Deo obedire, quidquid is iusserit, lehu ca- 
piens arma adversus regem suum, soluius est le- 
gibus secundae tabulae per primam, Deus enim 
novo mandato iusserat lehu arina capere. Con- 
trariae leges videntur: Ne reddas malum pro ma- 
lo, et: Magistratus Dei minister est, et vindex ad 
iram, Hic altera sententia prohibet vindictam, 
altera praecipit, sed dirimitur controversia per 
regulam: Generi derogatur per speciem, et illud 
potissimum habetur, quod ad speciem directum 
est. Excipit autern scriptura magistratum a ge- 
nerali regula, in qua vindicta prohibetur, Itaque 
certum est , magistratui licere exercere vindictam, 
punire sontes, gerere bella, Consuetudo recipit 
in templis imagines, lex prohibet. Haec contro- 
versia dirimitur, quia nos non tenemur lege Moi- 


si, Multa hoe modo iudicari possunt, quae lon- 


i gum esset recensere, 


Ex scripto etl sententia. 


Frequentissime in foro, et in Ecclesiis, quae- 
stiones sunt, scripti et voluntatis, quae oriuntur 
ex scripti obscuritate, aut ambiguitate. Graeci 
vocant hune statum órroÜ zc Óuerotíoag.  Huius- 
modi controversiae sunt de his locis: Vade, vende 
omnia quae habes, et da pauperibus. 2. Corin, 8, 
utsit aequalitas. Item: Non iurabis. Nam Ana- 
baptistae urgent verba, nec recipiunt ullam inter- 
pretationem. — Nos addimus interpretationem, ut 
sententiam retineamus, lurisconsultus vocat frau- 
dem cum defenditur ó5róv contra Óterotav.. Loci 
huius status sumendi sunt ex dialectica: Definitio 
patefacit obscura, Divisio discernit ambigua, ad 
hos locos accedunt reliqui, ut loci causarum, effe- 
ctuum, circumstantiarum et pugnantium. Tunc 
autem voluntas quaeritur, quando órróv est, aut 
obscurum, aut absurdum, ut in his verbis: Si 
quis castraverit se etc. voluntas quaerenda est, 
Nam órrór est absurdum, Sed in sacris literis 
hoc observandum est, ut in dogmatibus et prae- 
ceptis retineatur 7Ó órrór, nisi impingat absurdi- 
tas in aliquem articulum fidei, seu manifestum 
scripturae locum. — Tunc enim recipienda est vo- 
luntas ex manifestis locis aliis collecta, Caeterum 
in dogmatibus ac praeceptis, non est discedendum 

a verbis scripturae, cum absurditas tantum im- 
pingit in iudicium rationis. 

Confirmationes et confutationes in ecclesia- 
sticis negociis ducuntur ex testimoniis scripturae 
clarioribus. Interim tamen ex dialectica adhi- 
benda est, quia saepe ex definilione, aut ex cau- 
sis, quae sunt in scriptura, ratiocinari aliquid 
cogimur. Sed hic videndum est, ne connectantur 
male coherentia seu &vozoóÀovOoc, seu ut diale- 
ctici loquuntur, ne malae consequentiae consuan- 
tur. Porro, quod ex claris testimoniis efficitur 
bona consequentia, id quoque clarum esse iudi- 
catur. Ut scriptura manifeste probat magistratus, 
ergo probat etiam leges civiles, quamvis ab Etlini- 
cis conditas, modo sint timori malo operi, Haec 
consequentia valet, quia lex nihil est nisi vox 
magistratus, Locus: Vade, vende omnia etc. non 
cogit discedere a facultatibus Christianos, quia 
alius locus aperte inquit: Praecipe divitibus etc. 
Hinc ex definitione argumentamur, Dives est, qui 
possidet proprium divitem esse licet, ergo et pro- 
prium possidere licet. Magna cum Iudaeis de scri- 
pto contentio est: Ipsi somniant regnum Christi 
mundanum, videlicet, quod recuperata patria, 
Hierosolymis regnaturi sint, nos defendimus sen- 
tentiam, et opponimus clarum testimonium scri- 
pturae: Regnum Christi erit aeternum, at mun- 
dana regna non possunt esse aeterna, igitur mun- 
danum regnum non potest esse Christi regnum 
etc. Sed non est opus recensere plura exempla, 
cum usus rerum multa quotidie offerat. 

In foro et negociis, quae ratione iudicantur, 
absurditas est, si quid a ratione dissentit, aut re- 
cepto iure, et quia effici debet, ut adversarii opi- 
nio videatur absurda, leges et rationes afferendae 
sunt, quae ostendant eain cum iure et natura pu- 
gnare, Hic iterum eundem est nobis ad locos 
dialecticos, nat: ex causis et effectibus colligitur 
aequitas, Est autem generale praeceptum, cuius 
maxime usus est in hoc genere controversiarum, 
ut excuciantur circumstantiae, ex his enim saepe 
venamur sententiam, et iudicamus, utrum scri- 
ptum et voluntas consentiant aut dissentiant, Vera 
est enim vox Hilarii: Circumstantiae illuminant 
dicta, 


De ambiguo. 


Controversiae ex ambiguo sunt, cum verbum 
aliquod generale aut ambiguum, parit dissensio- 
nem, ut in Canone. Sacerdos ducens uxorem, 

| suspendatur. [bi intelligunt quidam, ut ab ar- 
bore suspendatur. Alii mitius interpretantur, 
suspendi tantum esse feriari ab officio ad tempus, 
Hic status cognatus est superiori, habet .autem 
hanc praecipuam regulam. Ambigua alia iudican- 
tur ex Grammatica seu g9d&ot et figuris, ut: Non 
cognoscebat eam, donec peperit filium primoge- 
nitum, Nam particula donec varium habet usum 
in sermone. Alia iudicantur ex artibus, ex qui- 
bus sumuntur, ut: Non reddas malum pro malo, 
generalis sententia est, quae ex scriptura iudica- 
tur, ex qua constat tantum privatam vindictam 
prohiberi, publicam non prohiberi, Caeterum 
et ad hunc statum adhibendi sunt loci dialectici. 
Nam ambigua definitionibus et divisionibus ex- 
plicantur. 


Ratiocinatio. 


Ad hunc statum pertinent casus, qui cum 
non habeaut certam legem, referuntur ad similia, 
aut ad cognata, cum quibus videntur connecti 
posse. Jurisconsulti multa iudicant ex similibus, 
quare huius status facile multa exempla invenias, 
ut: Non licet haeredibus pecuniam, civitati ad 
spectacula legatam, repetere, igitur nec legatum 
ad pios usus repetere licet. fHBeperiuntur huius- 
modi controversiae et alias, ut si quis disputet, an 
liceat Christiano in foro causas agere, nullus lo- 
cus est, qui expresse hoc concedat, sed ratioci- 
natione querendum est testimonium, sive ex co- 
gnalis, sive ex similibus, Evangelium approbat 
iudicia et iudices, ergo nec reliquos iudiciorum 
ministros improbat. Est autem causidicus iudicis 
minister, nam sine causidici diligentia, opera 
et voce, iudex non potest causam cognoscere. 
Ergo sicut iudicis officium, ita causidici functio 
probatur, 

Si quaeratur, an liceat Christiano litigare in 
iudiciis, nullus locus aperte concedit, sed ratio- 
cinando quaeritur testimonium, Licet uti aliis 
civilibus rebus, licet petere defensionem a magi- 
stralu arinato adversus latrones, ergo multo ma- 
gis licet a iudice inermi, auxilium ad retinendas 
facultates petere, [tem , si magistratus est honori 
bonis, ergo iudex, cum defendit Christianum, 
non praebet ei occasionem peccandi, alioqui non 
esset ei honori, sed potius dedecori. In hoc statu 
plurimum valent loci communes. | Nam ex his 
inulta iudicantur et trahuntur. Pendet autein tota 
res à dialectica, cum ex causa, ex toto, ex genere 

ducitur argumentum. | Videndum est autem, ut 
sit in syllogismo bona consequentia. Cum similia 
afferuntur, videndum est, ut similitudinis eius- 
dem causae sint. lrenaeus eleganter dixit, hae- 
reticorum argumenta non magis cohaerere, quam 
si quis velit funem de arena nectere. "lales erunt 
in hoc genere ratiocinationes, si non fuerit adhi- 
bita dialectica, quae iudicat, utrum membra con- 
sentiant, utrum aliud ex alio necessario sequatur, 
ut scriptum est: Ecce duo gladii hic. Igitur a 

pontifice necesse est, omnes reges accipere regna. ' 


Haec non necessario cohaerent, sed infinita ex- 
empla quotidie offeret usus. 

Translatio proprie est, quod Iuriscons:ilti 
vocant exceptionem, cum non respondetur ad 
rem, sed opponitur exceptio aliqua, ut quod non 


oporteat me coram hoc iudice causam dicere, quod 


adversario non debeat dari actio, De hac re nunc | 


praecipiunt lurisconsulti, quando prosit respon- 
dere ad rem, quando non prosit, | Quanquam 
autem haec rhetorica non collegi praecipue ad 
usum forensem, tamen prodest huius status men- 
tionem facere, ut admoneantur adolescentes , non 
semper de re respondendum esse. Sed ubicunque 
fieri potest, arte fugiendum esse iudicii pericu- 
lum. Profecto enim sapienter dictum est ab Al- 
cibiade, nec immerito abiit in proverbium é$óv 
quyav , uj Gee Otzmv. 
De genere deliberativo. 


Genus deliberativum versatur in suadendo 
ac dissuadendo, adhortando et dehortando, pe- 
tendo, precando, consolando, et similibus nego- 
ciis, ubi finis est non cognitio, sed praeter cogni- 
üonem actio aliqua. Huius generis plura exerm- 
pla reperiuntur, Et plurimae scribuntur Episto- 
lae quotidie pueris in hoc genere, cum ab amicis 
aliquid petunt. 

Exordia fiunt in aliis causis. 

Narratione utimur, cum res poscit, Verum 
stum sit, quod narrare necesse sit. Propositio 
sequitur narrationem, et cum deest narratio, sola 
propositione utimur, Non enim omitti propositio 
ulla in causa potest. Ac plerumque, ut sit ple- 
nior sonus, propositio cum amplificatione recita- 
tur, ut: Nullum bellum aut magis necessarium, 
aut magis pium, aut magis e dignitate vestra, 
Principes suscipere potestis, quam hoc bellum ad- 
versus Turcas, qui crudelissimum latrocinium his 





| sint leges. 


in hoc genere saepe accidit, ut nihil adhuc ge- | bus et natura virtutum , oportet hos, qui hoc 

proximis annis in ipso Germaniae aditu, ct in 
conspectu vestro exercuerunt, vo»oisque bellum 
denunciantes, exitium ac vastitatem universae 
Germaniae, huic imperio atque religioni Chri- 
stianae interitum, vestris liberis atque coniugibus 
misevrimam servitutem minati sunt, 

Loci argumentorum tres sunt: 

Honestum., 
Utile. 
Facile, 

In his comprehendimus etiam necessarium 
et possibile, qui ideo praetermittuntur in vulga- 
ribus praeceptis, quia videntur esse cr£yror, nec 
indigere monitore, Nam munpossibilia non ve- 
niunt in deliberationem. — Necessitas autem non 
solum dubitantes hortatur, sed cogit etiam 1in- 
vitos, Verum quia hi duo loci, interdum non 
conspiciuntur abomnibus. ldeo in arte admonen- 
di sunt studiosi, ut quaeraut eos in causis, ac 
proferant in lucem, et dicendo illustrent, ut si 
quis de studiis literarum dicet, non tantum osten- 
det, quam sint honesta, quamque utilia, sed si 
recte considerabit res humanas, inveniet etiam 
necessariam esse literarum scientiam, quia sine 
doctrina religionis et legum, non possunt teneri 
respublicae, neque haec civilis societas coli. Haec 
necessitas, quia non intelligitur ab indoctis, ora- 
tione patefacienda est, 

Nascuntur autem hi loci: honestum, utile, 


et facile, in locis dialecticis: definitionum et cau- 


sarum. Sed quia finis est actio, non cognitio, 
nomina habent a fine, ut animos ad agendum im- 
pellant, Expetimus enim bona, vel honesta, vel 
utilia, si tamen consequi possumus. 

Honestas autem sumitur ex legibus divinis 
humanis, adeoque ex virtutum defnitionibus. 
Pertinent autem leges ad causam efficientem, Mo- 
vent enim hominum voluntates ad agendum, Eo- 
dem et virtutum definitiones perlinent, cum vere 
Cum igitur honestas surnatur ex legi- 


genus apte tractare volent, locis communibus 
copiose instructos esse, ut cuin adhortabimur 
principes ad suscipiendum bellum contra "Turcas. 
Primum de honestate docendi sunt, recitandae 
sententiae ex sacris literis, quae praecipiunt ma- 


! gistratibus tueri subditos, depellere latrocinia. 


Confutanda est superstitiosa quorundam persua- 
sio, qui putant Christiano non licere militare, aut 
bella gerere. Haec disputatio non vulgarem do- 

ctrinam requirit, Ostendendum est enim , quod 
Evangelium approbet magistratus, vindictam pu- 
blicam, iudicia, bella, quod Evangelium sit do- 
ctrina de vita aeterna et spirituali, nec dissipet 
politias, sed multo magis confirmet, lubet enim 
nos in hac vita corporali atque civili, uti politicis 
rebus omnibus, sicut hoc aére, cibo, potu uiti- 
mur. ([nterpretanda sunt et dicta quaedam Chri- 
sti, quae videntur prohibere vindictam, Haec 
enim tantum privatam vindictam prohibent, non 
prohibent vindictam publicam, quae exercetur of- 
ficio magistratuum, — Alioqui enim dissentirent 
ab aliis locis, qui aperte approbant magistratus, 
et vindiclam magistratuum, | Ex hoc exemplo in- 
telligi potest, locum honestatis maxime constare 
arte, quia hae disputationes magnam doctrinam 
optimarum rerum requirunt. Et saepe hic dia- 
lecticis locis utendum est, cum videlicet prius 
docendus est auditor quam adhortandus, ut fit in 
hac quaestione de bello. 


Loci ab utili et facili fere sunt &zezvoi,. Nam 
utilitas saepe cernitur ab iudoctis, quae cum est 
manifesta, exaggeranda erit oratione, ut contra 
Turcas, amplificanda est eorum crudelitas, di- 
cendum, quantam carnificinam in victos exer- 
ceant, quam turpis et misera servitus impendeat 
his, qui non sunt interfecti. Facultas autem po- 
sita est in circumstantiis, in comparatione virium, 
temporum , locorum. 


Dominantur in hoc genere exempla, ut si 
quis commemoret Carolum, Othonem, patriam 
adversus barbaros summa virtute defendisse, 1n- 
finitam Hunnorum multitudinem, quae in Ger- 
maniam irruperat, delevisse. Imperator Fride- 
ricus Saracenos in ultimas terras, in Syriam us- 
quc persecutus est. Nos repellere dubitamus ho- 
stes, qui tam procul ex "Thracia profecti : Germa- 
niam ipsam populati sunt, Affectus eliam in. his 
causis movendi sunt, qui cum in tota oratione 
varie spargendi erunt, tum in peroratione eligi 
debent hi, qui sunt acerrimi, nec procul petiti. 
Nam perorationes, ut in aliis generibus, conti- 
nent repetitionem quorundam argumentorum et 
affectus. 


Postquam hane viam adolescentes cognove- 
runt, exempla proponenda sunt, quae longe cla- 
rius ostendunt, quid in hoc genere deceat, quam 
praecepta. Quae quidem ad hoc unum excogitata 
sünt, ut imperitis viam ostendant, ut intelligere 

| exempla possint, et videre oeconomiam et ordi- 
| nem omnium partium, et totius orationis formam 
| animo complecti, Plena autem exemplis sunt 
Poémata, Historiae, Epistolae. Sed ego velim 
praeceptores ex Livio eligere exempla, quae cum 
et propter rerum magnitudinem, et propter so- 
num orationis illustriora et graviora sint, magnam 
verborum et sententiarum copiam suppeditant. 


Pertinent ad suasorium genus, et in sacris 
literis, Adhortationes, Consolationes, Deprecatio- 
nes, ut in Psalmo, Miserere, saepe est repetita 
propositio ac petitio, Insertae sunt passim que- 
relae. Argumentum ducitur ab honesto, quod 
misericordia Dei fiat illustrior, si agnoscat. Si- 
: mile est loco utilitatis, quod promittit se vicissim 
gratum fore, praedicaturum hoc beneficium, red- 
diturum vera sacrificia, scilicet spiritum contri- 
bulatum, [ta obiter alludit ad locum communem 
de sacrificiis, quod ceremoniae tantum sint signa 
| verorum sacrificiorum, Semper autem finis quae- 
rendus est. Adhortationes iubent aliquid agere. 
Consolationes iubent expectare auxilium a Deo, 
Deprecationes petunt aliquid nobis concedi. 





De genere demonstrativo. 


Demonstrativum genus continet laudationem 
et vituperationem, sed multum interest, utrum 
personae tractentur, an facta, aut res. Aliis 
enim locis utendum erit in laudatione personae, 
aliis in laude factorum et rerum, 


Cum laudamus personam, ordine narramus 
historiam, et rerum seriem in dicendo sequimur. 
Sunt igitur loci personarum: Patria, Sexus, Na- 
tales, Ingenium, Educatio, Disciplina, Doctri- 
na, Hes gestae, Praemia rerum gestarum, Vitae 
exitus, Opinio post mortem, Hic ordo historiae 
magis decet in laudationibus, quam quod initio 
quidam, quasi in scholis philosophantes, par- 
ciuntur bona in tria genera, naturae, animi, et 
fortunae bona, Et cum ad haec capita, singulas 
partes historiae accommodare volunt, rerum or- 
dinem confundunt. Caeterum loci illi commu- 
nes, quare naturae bona, quare fortunae bona, 
laudem mereantur, quantum praestent animi bona 
dotibus fortunae prudenter historiae per occasio- 
nem intertexi debent. 


Exordia in hoc genere liberiora sunt, ut in 
Epithalamiis aut Epicediis apparet. Interdum e 
pompa publica, interdum ab effectu aliquo, a que- 

rela vel gratulatione inchoantur, Reliqua oratio 
perpetua quaedam historiae narratio est, in qua 
tamen praecipua decora amplificantur, et ad ad- 
mirationem atque imitationem proponuntur. Sed 
quoniam extant exempla, in quibus ratio huius 
generis tractandi cerni potest, nihil opus est lon- 
gioribus praeceptis. lsocrates reliquit laudatio- 
nem Evagorae, Plinius Traiani, Extat et ab 
Erasmo scriptus Panegyricus, lectu dignissimus, 
de Philippo rege Hispaniae. 

Sunt Psalmi quidam generis demonstrativi, 
qui describunt Christum , hi possunt haberi pro 
brevibus panegyricis, ut Psal: Dixit dominus. 
]!tem Psal. 67.: Exurgat Deus. Pingit enim ve- 
luti triumphalem pompam regis, orditur ab im- 
precatione et gratulatione, nam hostibus Christi 
male precatur, gratulatur autem piis. Narratio 
continet pompam: Venit dominus, et ducit secum 
exercitus Evangelizantiam. | Ex his sunt descripti 
Principes provinciarum, Apostoli et Episcopi, qui 
provincias afflictas et vexatas recreant. Ascendit 
dominus in altum, ducit in triumpho captivos dis- 
iribuit dona militibus ac populis suis, minantur 
hostibus supplicia: Praecedit populus ac sequitur, 
qui canit triumphale carmen. Haec fere summa 
est Psalmi, quem si quis hoc modo ad artis prae- 
cepta conferet, planius intelliget et animadvertet, 
qui loci proprie ad Christum accommodandi sint, 
qui tribuant ei divinam potentiam. 


Quamquam autem oratio in hoc genere per- 
petua narratio est, tamen incidunt interdum loci, 
qui habent aliquam disputationem, ubi confirma- 
tione et confutatione utimur, ut si quis laudabit 
C. Caesarem, excusabit eum, quod bellum adver- 
sus patriam moverit, quia inimici, cum ei bene- 
ficium populi eriperent, priores bellum iudixerint 
ac moverint, Quare non intulit patriae. bellum, 
sed iniustam vim a suo capite depulit, cum Pom- 
peius negaret se ullas conditiones pacis admissu- 
rum esse nisi allato ad se Caesaris capite. 


Supersunt aliae species, cum factum, aut 
rem certam laudamus, [In hoc genere omnes par- 
tes existere possunt: Exordium, Narratio, Con- 
firmatio, Confutatio, Conclusio. Locos mutua- 
mur ex genere deliberativo. — Honestum, utile, 
facile, aut difficile, ut si quis laudet factum lIm- 
pera. Lotharii Saxonis, qui Romanas leges, quae 
ad id tempus, post occupatam ltaliam a Gotthis 


IV, ELEMENTA RHETORICES. 








450 


constituit, ut in imperio ius ex illis legibus dice- 
retur. Primum honestatis. loco. utemur, quod 


! deceat principem efficere, ut respublica leges ha- 


beat optimas,  Sumemus argumenta, non solum 
a Lotharii persona, videlicet a principis officio, 
sed etiam a re, hoc est a dignitate legum Roma- 
narum, quod plenae sint humanitatis, prudentiae 


.ac iusticiae, quodque nulla gens unquam melio- 


res leges, et magis consentientes naturae habuerit 
quam populus Romanus. — Ab utili erit argumen- 


| tum, quod cerlae leges muniant tranquillitatem 


publicam, | Lotharius igitur utiliter consuluit rei- 
publicae, quod ad. omnem posteritatem civitates 
tranquilliores reddidit, Nam antea nullo certo 
iure utebantur civitates, sed magistratus pro suo 
arbitrio ius dicebat. Ea res, cum tyrannidi vi- 
cina sit, periculosa est civitatibus. Alibi habe- 
bant barbaricas leges, videlicet Salicas, hoc est 
aulicas leges Francorum, quae multa contra hu- 
manitatem constituebant. Quare etiam harum 
gentium mores reddidit mitiores Lotharius, pro- 
positis legibus humanioribus. Nam mores atque 
opiniones hominum magna ex parte imitantur le- 
ges. Hic conferri potest Lotharius cum veteribus 
legumlatoribus, cum Solone, cum lustiniano, 
Habet hic laudem difficultas, quia pauci principes 
ociosi suscipiunt curam emendandarum legum, 
At Lotharius maximis occupatis bellis hoc egit. 
Possunt addi loci communes de nostrorum princi- 
pum ingeniis, quod cum scientia reipublicae ge- 
rendae, prudentia, magnitudine animi, fide, ac 
iusticia, pares fuerint laudatissimis principibus 
apud Graecos et F'omanos, minime sunt existi- 
imandi barbari, Ad hoc genus pertinent gratia- 
rum actiones, in quibus beneficia commemoran- 
tur et amplificantur, Tales sunt orationes Ci- 
ceronis de suo reditu, et pro M. Marcello. 
Eodem modo res laudantur, ut artes, Philo- 
sophia, Eloquentia, Leges, Medicina, Pax, Ho- 
nestas sumitur ex causis efficientibus, videlicet, 
ab inventoribus, ut Philosophia est donum Dei. 
Sicut enim divinitus oculii lumen contingit, ita 
menti veritas, sed verum iudicium divinitus do- 
natum est. Utilitas sumitur ex finibus. Philo- 
sophia ostendit praesidia vitae, disciplinam de 
moribus civilibus, leges, medicinam, numeros, 
mensuras, quae res omnes in hac tota vita maxime 
necessaria sunt, Interdum autem facilitas, inter- 
dum difficultas laudanda erit, idque ad consilium 


in bibliothecis latuerant, in forum revocavit, et ! oratoris pertinet, considerare, quid deceat, Quod 

quidem praeceptum, ut quid deceat animadverta- 
mus cum in tota vita, tum vero in dicendo vel 
maxime requiritur, Nusquam enim magis lucet 
decorum, quam in dicendo, cum id sit praeci- 
puum, ac maximum ac difficillimum operum hu- 
manorum omnium. 


De locis communibus. 


Breviter complexi sumus communissima prae- 
cepta de inventione, de quibus ingentia volumina 
Graeci composuerunt, Verum ego non admodum 
opus esse longioribus praeceptis in hac parte iudi- 
cio, Nam via quadam cognita, postea res non in 
libellis rhetoricis quaerendae erunt, sed tum a 
communi prudentia, tum ex aliis artibus sumen- 
dae. Etenim haec praecepta non tam ad inve- 
niendum conducunt, quam ad eligendum idonea, 
cum res ex aliis artibus offeruntur. Deinde, cum 
imitatio magis efficiat eloquentes quam ars, prae- 
cepta traduntur adolescentibus ad hoc, ut adiu- 
vent eos in legendis orationibus disertorum , quia 
aetas illa non potest longas causas animo comple- 
cli, nisi res et argumenta certis locis, quasi notis 
discernantur.  Addemus autem ad inventionis 
praecepta unum quod maximam vim habet in omni- 
bus disputationibus, videlicet, ut hypothesin 
transferamus ad thesin. — Vocant autem hypothe- 
sin, negocium de quo controversia est, circurn- 
scriptum circumstantiis, ut, sitne bellum moven- 
dum adversus Turcas, "Thesin vocant generalem 
quaestionem , ut, liceatne Christiano bella gerere. 
Facile autem iudicare potest, cum de Turcico 
bello dicendum est, omnia pleniora atque ube- 
riora fore, si a specie ad genus oratio transferatur, 
et de magistratus officio, de bello in genere dica- 
tur, quam pium, quam sanctum officium reges 
faciant, si has gentes divinitus ipsorum tutelae 
commissas, adversus 'lTurcicum latrocinium de- 
fendant. Hoc praecipiunt apud Ciceronem Àn- 
tonius et Crassus, ut consideremus, qui loci com- 
munes haereant in causa, quorum alii totam cau- 
sam continent, in quibus thesis versatur, alii in- 
cidunt obiter, Acthesis illa, cum habet peculia- 
rem interdum in oratione locum, tum verba et 
senlentias gignit in omnibus partibus orationis. 
Et praeter hanc varie alluditur ad alios locos, qui 
obiter incidunt, ut, Cicero pro Milone, cum di- 
cit Clodium Deo propter violatas religiones, poe- 
nas dedisse, alludit ad locum communem, et bre- 
viter probat Deum esse, et hunc mundum a Dro 

gubernari; Sed sumamus exempla ab ecclesia- 
sticis concionibus, quae prorsus ociosae erunt, 
nisi ad praecipuos locos doctrinae Christianae re- 
ferantur. Si quis enarret historiam Davidis, quo- 
modo propter admissum adulterium a Propheta 
obiurgatus sit, locus communis erit de poeniten- 
tia. Etsi enim et de adulterii turpitudine multa 
dici possunt, tamen delectus adhibendus est lo- 
corum, et excerpendus is, qui maxime proprius 
est doctrinae Christianae. Porro in hac historia, 
omnes poenitentiae partes, egregie depictae sunt. 
Habet enim non solum obiurgationem, sed etiam 
absolutionem, quam in sacris historiis praecipue 
quaerunt piae mentes,  Àc Christus ipse docet 
nos hoc artificium, qui saepe transfert hypotheses 
ad theses, ut cum excusat Apostolos de violata 
traditione Pharisaeorum, incipit in genere de tra- 
ditionibus illis concionari, Cum adfertur ad eum 
historia de crudelitate Pilati, gravissimam con- 
cionem habet de poenitentia, Lucae 18.  Adhi- 
bentur autem loci communes, et ad probandum 
et ad amplificandum, Eterim fere in omni proba- 
tione, maior nascitur ex aliquo communi loco. 
Idque diligenter observent studiosi, ut sciant, ubi 
sit usus locorum communium, quos qui pruden- 
ter eligit, is demum poterit et z& xou ous, 
cum volet, et quod difficilius est z& xour& xotg 
tractare.  ÁÀc voco locos communes, non tantum 
virtutes et vicia, sed in omni doctrinae genere 
praecipua capita, quae fontes et summam artis 
continent, Neque tamen omnibus ubique utimur, 
Sed unusquisque sciat se debere suae artis, prae- 
cipuos locos tenere, ut cum aliqua de re dicendum 
erit, statim offerant se idonei loci. Quidam pu- 
tant se locos communes tenere, cum de variis re- 
bus coacervatas sententias habent, quas passim 
ex poétis et oratoribus excerpserunt. Et quia iu- 
dicant hanc coacervationem insignium dictorum, 
perfectam esse doctrinam, nihil habent consilii 
in legendis autoribus, nisi ut inde tanquam flo- 
res, dicta quaedam decerpant. [Interim nullam 
arlem perfecte discunt, nullum scriptum totum 
intelligunt, nusquam totum orationis genus con- 
siderant. Hoc studium exiguam habet utilitatem, 
et hoc nomine plurimum nocet, quia in stultis, 
doctrinae persuasionem parit, qua nihil est per- 
niciosius. Sciendum est igitur, ita locos com- 
munes recte cognosci, si artes illae, in quibus 
versantur, perfecte cognitae fuerint. Et ut locos 
communes apte in causis interlexere possimus, 

opus erit perfecta eorum cognitione. Verum quia 
in civilibus negociis saepe existunt disputationes 
de virtutibus, de vitiis, de fortuna, de legibus, 
de consuetudine, Ideo rhetores horum locorum 
precipue mentionem faciunt, qui tamen neque 
perfecte intelligi, neque copiose ac varie tractari 
possunt, nisi cognitis illis artibus, in quibus ver- 
santur. Quare necesse est ad bene dicendum ad- 
dere studium omnium maximarum artium, phi- 
losophiae, doctrinae religionis, iuris et histo- 
riarum, 

Interim tamen hoc studium colligendi dicta 
scriptorum, habet aliquam utilitatem, praesertim 
in adolescentia. Habent enim multa lumina ver- 
borum et multas figuras, ut elegans metaphora 
est in versu de experientia, Discipulus est prio- 
ris posterior dies. Neque solum propter venusta- 
tem citantur, sed etiam propter autoritatem, ha- 
bent enim velut pondus testimonii, quia a magnis 
viris proditae sunt, sicut Virgilius Ennianos ver- 
sus suo poémati propter gravitatem inseruit, Et 
Cicero multa citat, ut quomobrem émuogustov 
ilud teneto nervos atque artus esse sapientiae, 
non temere credere. Ad haec plaeraque dicta 
continent gravissima praecepta, quare non solum 
ad ornandum, sed velut leges atque oracula ad 
confirmandum proferuntur, quale illud est apud 
Livium, de non mutanda forma reipublicae, et 
quod praesentia incommoda dissimulanda sint, 
quia mutatio maiora mala paritura sit, Nota mala 
inquit optima, quod a Plauto sumptum est, et 
Graeci ur] zive&iy zozóv &U zs(uevoy. Interdum 
etiam breve aliquod dictum, 1ta rem definit, ut 
magis ostendat eam, quam prolixe disputationes 
Philosophorum, ut definitio legis apud Demo- 
sthenem, Quare haec diligentia colligendi senten- 
tias, non solum verborum copiam alit, sed non- 
nihil etiam ad rerum cognitionem conducit, Sed 
tamen ut copiose ac varie tractari loci communes 
possint, accedere oportet ex ipsis artibus perfe- 
.ctam doctrinam, — Caeterum ad colligendas sen- 
tentias etiam adhibenda est ratio quaedam, Nam 
et memoria adiuvabitur, cum ordine distribueri- 
mus eas in certas classes, et haec distributio re- 
rum inter se ordinem ostendet, Est autem et 
haec quaedam pars eruditionis, rerum ordinem, 
initia et progressiones videre. Optima autem in 
distribuendo oeconomia erit, si sequemur artium 
discrimina. Cavendum est enim, ne confundan- 
tur artes, sed observandum, qui loci sint theolo- 

gici, qui sint philosophici, Ac philosophici pos- 
sunt peti ex partibus hominis, ratio, artes, pru- 
dentia, virtus, affectus, consuetudo, corpus, 
forma, aetas, fortuna, divitiae, oeconomia, con- 
iugium, educatio liberorum, politia, magistra- 
tus, lex, bellum, pax. Facile est autem genera 
partiri, et videre, quae sententiae, quae exem- 
pla, quae similitudines, in qualibet specie ccllo- 
cari debeant, De hac ratione annotandi, extat 
Rodolphi Agricolae Epistola, quam velim adole- 
scentibus proponi ad verbum ediscendum, 


De affectibus. 


Ut loci communes sparguntur in orationem, 
ita affectus oportet ac motus quosdam orationi ad- 
dere. Affectus autem oriuntur ex locis expeten- 
dorum ac fugiendorum, quos in genere suasorio 
et demonstrativo recensuimus, videlicet ex hone- 
sto, turpi, utili et inutili, Nam honesta atque 
utilia merentur amorem, — "lurpia, abhorrentia 
natura, iniusta, damnosa, oderunt homines, Mi- 
sericordiam movet calamitas seu fortuna indigna, 
aetate, genere, virlute. llinc intelligi potest, in 
qualibet oratione affectus in iis partibus existere, 
in quibus tractantur loci communes de virtutibus 
et vitiis, Sed tamen illi ipsi loci, certum genus 
verborum requirunt. Nam alii affectus sunt le- 
niores, qui vocantur 7/27 , qui blandis verbis ef- 
feruntur, quae significationem humanitatis atque 
officii praebent, quale hoc est apud Virgilium: 
Omnis in Ascanio cari stat cura parentis.  Fami- 
liaris est exordiis epistolarum et orationum, com- 
memoratio officii, in qua decet nos animorum sen- 
sus atque inclinationes, quae 7/97] vocantur, ex- 
ponere, ut ad Lentulum: Periucundae mihi fue- 
runt literae tuae, ex quibus intellexi te perspicere 
meam in te pietatem, Alii sunt affectus vehemen- 
tiores, qui dicuntur zicy. In his utendum est 
atrocibus et tragicis verbis,  Ducuntur autem ex 
omnibus locis dialecticis amplificationes, ad im- 
pellendos animos, exaggerata vel dignitate, vel 
turpitudine rei, ut ab exemplo Livius in Plemi- 
nium. Nec hominis quidquam est praeter figuram 
et speciem, neque Romani civis praeter habitum 
vestitumque, et sonum latinae linguae, pestis ac 
bellua immanis, qualem fretum quondam, quo 
ab Sicilia dividimur, ad perniciem navigantium 
circumsedisse, fabulae feront, — Sed in primis va- 
lent hypotyposes , curn signa et gestus commemo- 
rantur, cumque imago aliqua in oculis incurrit, 

quae vim oculis atque animo affert, ut apud Vir- 
gilium de Mezentio,  Mortua quinetiam lugebat 
corpora vivis, Et hoc genus infinita exempla ex- 
tant apud Poetas et Historicos. 


De dispositione. 


Cicero nullam partem scribit plus ad victo- 
riam conducere, quam dispositionem. Cum enim 
maxima vis sit opportunitatis, plurimum refert, 
quo loco singula dicantur, lllud certe constat or- 
dinem orationis ad rerum perspicuitatem pluri- 
mum conferre, Quare et in legendis aliorum ora- 
tionibus magnopere prodest auditoribus, disposi- 
tionem ostendere, quod hac animadversa, omnia 
facilius percipiantur. Cum enim imperiti non 
possint longas et difficiles disputationes intellige- 
re, $i semel decurrant oculi per universum corpus 
orationis, necesse est ordinem, regionesque par- 
tium ostendere, ut singula membra considerari 
queant, et iudicari quomodo consentiant, Atque 
haec diligentia quantam habeat utilitatem, exem- 
pla demonstrant. Quantum enim lucis attulimus 
Epistolae Pauli ad Romanos, ostensa dispositione, 
quam qui non animadverterunt, adeo non intel- 
lexerunt Paulum, ut qua de re ageret, ne suspi- 
cari quidem potuerint, Ubi proponat, ubi dispu- 
tet, ubi desinat, non videbant, itaque velut ho- 
spites in ignota regione errabant, si quando in 
eius disputationes inciderant, 

Porro haec pars artis, cum quidem sit uti- 
lissima, non perinde difficilia praecepta habet, 
Nam ea quae tradunt rhetores perquam levia et 
puerilia sunt, ut primo loco dicatur exordium, 
deinde narratio, hanc sequitur propositio, de qua 
dimicatio est, Deinde confirmatio, postea confu- 
tatio. Extremus locus tribuitur perorationi, Ac 
profecto mirum est, cum hunc ordinem in dicen- 
do notura ostendat etiam indoctis, tamen homines 
literarios interdum harum partium seriem in scri- 
ptis aliorum iudicandis, non videre, Neque ta- 
men ita accipi debent haec praecepta, tanquam 
leges de rebus capitalibus in aes incisae, Cedunt 
enim interdum utilitati; Nam et Cicero quaedam 
praeiudicia tractat in causa Milonis ante narratio- 
nem. Et pro Sylla confutatio praecedit confir- 
mationem, Quam prudenter distribuit Demosthe- 
nes ztgL OtéQovov , in longa et multiplici causa 
omnes partes, suo quodam usus consilio, cum 
iisdem de rebus accusator Aeschines, longe alium 
ordinem instituisset, Et haec in legendis docto- 

rum orationibus, olxovouíc consideranda est, non 
solum ut aliena scripta rectius intelligamus, sed 
ut nos quoque discamus videre in nostris causis, 
quid quo loco plurimum valeat, quae deceant in 
aditu, quae res velut in prima acie plurimum pro- 
fecturae videantur, quae debeant in turba latere 
noceant. Haec non possunt in arte tradi, Nemo 
enim omnia tempora atque negocia complecti po- 
test, Sed exempla admonere et acuere studiosos 
possunt, ut quid deceat observent, et cum ad 
causas accesserint, se ipsi consulant, cum de or- 
dine, tum de aliis multis rebus, Multa enim in 
omnibus contentionibus a nobis ipsis petere cogi- 
mur, ad quae doctrina atque exercitatione prae- 
parare nos statirn a prima puericia debemus. 

In disponenda narratione rerum seriem plae- 
rumque sequimur, perinde, atque fit in historiis. 
Atque haec fere sunt quae docent rhetores de 
dispositione, cum quidem aliarum partium dis- 
positio multo difficilior sit. Non enim temere in 
dicendo eundum est, ut dici solet, quo pedes fe- 
runt, Sed prospiciendus est finis aliquis quasi 
meta, quo certo itinere perveniamus. 

Tradam igitur unicum praeceptum, idque 
breve, quod ostendet viam, quomodo partes in 
principiis atque in contentione disponantur, quam 
viam, si anima adverterint adolescentes, pluri- 
mum adiuvabuntur, et in inveniendo, et in dis- 
ponendo, et in iudicandis aliorum scriptis. Est 
autem hoc praeceptum, ut meminerint in princi- 
piis et in contentione argumentationes existere, 
quarum necesse est ea esse membra, quae tradun- 
tur in dialecticis, quod ut plane perspici possit, 
addemus exempla, , Ac primum de exordiis scien- 
dum est, raro in exordiis syllogismos esse, sed 
plaerumque ea constare enthymematis, quae nunc 
ita appellantur. 

Initio ponitur aliqua sententia, tanquam ex- 
ordii propositio, cui postea subiicitur ratio, lta 
absolutum est Enthymema, sed inchoatum a con- 
sequente, Fere enim in sermone probationi an- 
teponitur propositio, Porro antecedens probatio 
est, consequens propositio, Deinde interdum se- 
quitur, aut alia probatio, aut amplificatio, aut 
adversativa. Quare et Graeci docuerunt, exor- 
dium quatuor sententiis contineri, Quanquam 
enim saepe plura sunt membra, tamen significare 
voluerunt, exordii partes debere quasi argumen- 
tationem apte cohaerere. Prima pars ztóraotg 
est, Secunda zevooxevrj, "Tertia àzt0000tc,. Quar- 

ta &&ícoig. — Etsi autem non omnia exordia simi- 
lia sunt, tamen pleraque Cicero hoc modo com- 
ponit, Pro Archia initio ponit zwóreow. Si 
quid in dicendo possum praecipue Archiam elo- 
quentia mea tueri debeo, Sequitur zeraozevr), 
quae est ratio propositionis, quia Árchias adiuvit 
haec mea studia. Deinde &zóÓoo:g, conclusio 
enthymematis, Si mea eloquentia aliis profuit, 
quanto magis 1sti prodesse debet, a quo excitata 
est, Hic inseritur adversativa, sed miretur ali- 
quis, quomodo orator a poéta adiuvari possit. 
Hanc quoque absolvit uno enthymemate, quia ar- 
tes inter se cognatae sunt. Deinde d&ícoig, pe- 
titio, ut se de causa dicentem, audiant. Nec hu- 
ius formae valde dissimilia sunt alia exordia, In- 
terdum propositioni statim opponitur adversativa. 
Interdum inseruntur quaedam breves explicatio- 
nes, ut pro Marcello z9órao:. Cum hactenus 
tacuerim, nunc redeundum est mihi ad veterem 
dicendi consuetudinem, zo«rc0zev? quia benefi- 
cium Caesaris non possum tacitus praeterire, dztó- 
doo. Nam absente Marcello carebam socio hu- 
ius laboris, nunc eo restituto libenter redeo ad 
pristinam dicendi consuetudinem. — Hic accedit 
amplificatio per translationem. Hoc beneficium 
Caesaris ad rempub. pertinet. Significat enim 
Caesarem velle rempublicam conservare, Neque 
multo aliter disposuit Demosthenes exordium zregz 
crípavov ngóraoic: Peto, ut mihi concedatis, 
secundum leges, ut pro me dicam, nec assentia- 
mini adversario, Sequitur exaggerstio periculo- 
rum et quaedam brevis occupatio. Postea zeva- 
Oxtv1j res ad me pertinet. Deinde &7:00001g: Peto, 
ut me audiatis sicut leges praecipiunt, — Et acce- 
dit amplificatio ex interpretatione legis. Ad Ro- 
ma. nigótaote : Gratulor vobis cognitionem Évan- 
gelii, et optarim mihi contingere, ut coram vos 
docere possim,  Adversativa, sed hactenus non 
licuit, verum opto, ut aliquando liceat mihi ad 
vos proficisci, zeraoxev?) quia debitor sum Grae- 
cis et Barbaris, lia ratio, in qua inest quae- 
dam occupatio: Nec pudet me Evangelii. 
Confirmationes et confutationes partim syllo- 
gismis, partim enthymemalis constant. Verum 
illud sciendum est, orationem et si habet certas 
regiones, tamen et liberiorem et pleniorem esse, 
quam sunt illi concisi ac nudi dialecticorum syllo- 
gismi, Plerumque autem a minore inchoatur ar- 


IV. 


ELEMENTA RHETORICES. 





458 


gumentatio, ut pro Celio. Audistis cum pro se 
diceret, audistis antea cum accusaret, genus ora- 
tionis, facultatem, copia sententiarum atque ver- 
borum, quae vestra prudentia est, perspexistis, 
atque in eo non solum ingenium eius elucere vi- 
debatis, quod saepe etiam, si industria non ali- 
tur, valet tamen ipsum suis viribus, sed inerat, 
nisi me forte propter benevolentiam fallebat, ora- 
Hio, et bonis artibus instituta, et cura et vigiliis 
elaborata. Haec minor est, Sequitur maior, At- 
que scitote iudices eas cupiditates, quae obiiciun- 
tur Celio, atque haec studia de quibus disputo, 
non facile in eodem homine esse posse. Et in hoc 
communi loco Cicero aliquantisper comrnoratur, 
Conclusio vero in proponendo recitata est. |n 
Celio nulla reperietur luxuries. Comparent igi- 
tur syllogismi membra, quae elsi certa regione 
circumscripta sunt, tamen non tam angustis fini- 
bus inclusa cohercentur, ut dialecticorum syllo- 
gismi, qui propter brevitatem in pugna non satis 
virium habent. Baro a maiore inchoatur syllo- 
gismus, ut pro Milone. Maxima illecebra pec- 
candi impunitatis spes est, haec fuit in Clodio, 
non in Milone. Sed plus enthymematum est in 
omnibus orationibus, quae facile agnosci et iudi- 
cari possunt, ut pro Milone, [n nobis est quae- 
dam mens, quae ciet atque agitat corpus. Ergo 
multo magis ille perpetuus naturae motus, mente 
quadam aeterna regitur. Sunt et haec enthyme- 
mata, Clodius oderat Milonem, igitur credibile 
est, eum fecisse insidias, Facile igitur intelligent 
studiosi, quomodo in prooemiis et in contentione 
partes collocari atque distribui debeant, si diale- 
ctica praecepta animo intuebuntur, et tamen in 
vestiendis et ornandis sententiis, oratorum con- 
suetudinem sequentur, Atque has quasi regiones 
dialecticorum, praecipue mihi videntur observare 
Demosthenes et Cicero, quos habuisse maximam 
ordinis curam, res ostendit ipsa, Plurimum au- 
tem et inveniendo adiuvabuntur studiosi, si me- 
minerint posita aliqua propositione, deinde non 
procul ab ea discedendum esse, sed quaerendum 
esse eius propositionis vel rationem, vel amplifi- 
cationem, vel adversativam, Nam hae eum in vi- 
cinis locis nascantur, ultro se offerent, praeser- 
tim his, qui mediocri exercitio styli ita se assuefe- 
cerunt, ut cum aliquid instituunt, percurrere 
animo vicinos locos possint. — TéAos. 

LIBER SECUNDUS. 


De 


Inventionem ac dispositionem sequitur in arte 
Elocutio, Prima enim de rebus deliberatio est, 
quae cum excogitatae atque inventae sunt, deli- 
berandum est, quo ordine sint explicandae, Ma- 
gna enim vis est ordinis, cum in aliis rebus tum 
maxime in docendo, et quod in Oeconomia Xeno- 
phon scribit odÓZv oUvog oUvs cÜyornovov ovt 
xchóv àvOgonosg Og 7 véb, hoc in oratione 
maxime cerni potest, quae, si rebus ordo desit, 
simpliciter est sine mente sonus. Neque vero non 
extant multa huiusmodi confuse et perturbate scri- 
pta, fere in omnibus artibus, quae quantum re- 
morentur discentes, non est obscurum, "Tertia 
deliberatio de verbis est, quo genere orationis 
res a nobis excogitatae, exponendae atque illu- 
strandae sint. Est itaque elocutio, quae dilucida 
et perspicua oratione res exponit. Neque vero mi- 
nus in hac parte, quam in caeteris elaborandum 
est, Nam res sine lumine verborum intelligi ne- 
queunt, quare initio huius operis error illorum 
reprehendendus est, qui contemnunt elocutionis 
praecepta, et falso arbitrantur eloquendi rationem 
non necessitatis causa, sed ad inanem ostentatio- 
nem excogitatam esse, Hic error in causa est, 
quare et olim dicendi studia intermissa sint, et 
nunc negligantur, qua ex re infinita extiterunt 
incommoda. Postquam enim dicendi ratio ne- 
glecta est, artes omnes confuse et obscure tradi 
ceperunt, quia percipi res nequeunt, nisi verbis 
expositae significanübus ac notis, Ad haec ita 
coniuncta haec sunt natura, ut qui in elocutione 
negligentes sunt, multo sint in dispositione negli- 
gentiores. Et quia rationem loquendi non atten- 
dunt, saepe in rebus iudicandis, quae non per- 
spici possunt, nisi cognito genere orationis, hal- 
lucinantur, Siquis volet, sumat exempla vel a 
Theologis vel a Iurisconsultis, sunt enim ubique 
obvia, Quare ita sentiendum est, totam eloquendi 
rationem necessitatis causa excogitatam esse, quia 
certo genere orationis opus est, ad explicandas 
animorum cogitationes, Quis enim dubitat verba 
notas esse rerum, quae ut semper intelligantur, 
debent esse certae? Saepe etiam necessitas po- 
stulat aliquid exaggerari et amplificari, ut illi 


quos docemus intelligant, rem esse maximi facien- ' 





Elocution e. 


dam. An qui de religionibus aut de legum et ma- 
gistratuum dignitate vulgus docet, non studebit 
efficere, grandi sono orationis, ut hae res tantae 
videantur aliis esse, quantae re ipsa sunt, Picto- 
res efficiunt ut alia videantur humiliora, alia ma- 
gis emineant, et sint excitatiora, quanto magis in 
dicendo idem faciendum est, cum bona pars vitae 
regatur oratione, et saepe de maximis rebus ho- 
mines docendi sint. Quid, quod illi, qui ma- 
xime contemnunt rhetoricen, tamen affectant hu- 
ius artis laudem. — Cogit enim eos natura rerum, 
ut verbis illustrare aut amplificare ea, quae tra- 
ctant, conentur. Hic vero, quam inepte rheto- 
ricantur, quanto foelicius hoc facerent, si artem 
a prudentissimis bominibus ad eum usum tradi- 
tam adhiberent. Acsi tantum voluptas captaretur 
ex hoc studio, tamen esset res liberalis, ac ma- 
xime digna homine bene dicendi cura, Nulla res 
enim, nullus cultus, magis ornat hominem, quam 
suavis oratio, Neque musica dulcior aut iucun- 
dior auribus, aut mente percipi ulla potest, quam 
aequabilis oratio, constans bonis verbis ac sen- 
tentiis, Quare, si quem nulla voluptate talis ora- 
tio afficit, is longe a natura hominis degeneravit. 
Verissima sunt quae dico, et ostendere possem 
exempla hominum, qui haec studia contemnunt, 
quorum feri mores ostendunt, quantum ab hu- 
manitate absint, — Ac nisi longum esset, osten- 
derem pluribus verbis haec studia faciendae ora- 
tionis, mores reddere mitiores. Sed haec enco- 
mia artis, putant aliqui in scholis magis ex more 
dici, quam quod res ita se habeat. Verum olim 
inter ipsa negocia comperietis has laudes harum 
artium, non esse temere confictas. Ac ut redeam 
unde digressus sum, Si tantum voluptati serviret 
elocutio, tamen non esset negligenda tam suavis 
musica. Nunc ut ceterae artes primum inventae 
sunt, propter necessarios usus, usum autem se- 
cuta est alicubi voluptas. lta hanc artem coegit 
initio quaerere necessitas, erat enim certum ser- 
monis genus eligendum quod intelligeretur. Erat 
interdum aliquid amplificandum et exaggerandum. 
Postea ut gratior usus esset, aliquid etiam volu- 
ptati aurium datum est, Quidam disputant in 
gravi oratione, indecorum esse ornatum, quem- 

admodum in matrona honesta fucus detestabilis 
est, Sed hi falso putant oratorium ornatum fu- 
cum esse praeter naturam accersitum, — Nativa 
facies est orationis, de qua hic praecepta tradun- 
tur. Hanc qui corrumpunt, monstrosam efficiunt 
orationem, ut pictores monstrosas formas pin- 
gunt, cum naturam non recte imitantur, 


Tres parles elocutionis. 


Universa eloquendi ratio consistit in tribus 
rebus, Primum in sermone grammatico, Deinde 
in figuris. "Tertio in amplificationibus. Crassus 
apud Ciceronem libro tertio requirit in elocu- 
tione quatuor partes, ut latine, ut dilucide, ut 
ornate, ut apte dicatur. Ego idem verbis nonni- 
hil mutatis trado, et ut Ciceronis sententia melius 
intelligi possit, et ut cognatio grammatices cum 
rhetorica cerni queat, Ut enim praecepta de in- 
ventione multum a dialectica mutuantur, ita elo- 
cutio plurimum sumit a grammatica. Nam latine 
et dilucide loquendi ratio in grammatica traditur. 
Ornate vero loquendi duas habet partes apud 
Ciceronem, Figuras etamplificationes, Apte loqui 
est decorum observare. 

Est itaque prima elocutionis pars sermo gram- 
maticus, qui constat verbis usitatis, propriis et 
significantibus, quae iuxta grammaticae praece- 
pta, certa ratione coniungi et construi debent. 
Cum igitur res elegimus, et disposuimus in ani- 
mo, prima erit cura, ut eas grammatico sermone 
efferamus, — Non enim potest intelligi oratio, si 
constet verbis ignotis et alienis a consuetudine 
bene loquentium, aut si constructio viciosa sit. 
Primum igitur adolescentes praestare debent, ut 
magnam copiam grammatici sermonis habeant in 
promptu, neque enim exigua laus est, propriis 
verbis, etiam sine alio ornatu, nudas res expli- 
care posse, Quemadmodum fit plerumque in Co- 
moediis et Epistolis. Et multi oratores in foro 
quondam hoc uno genere dicendi contenti fuerunt, 
quemadmodum Lysias, et alii, qui tenue quod- 
dam filum orationis amaverunt. Atnostris tempo- 
ribus satis magna laus est, hanc facultatem gram- 
matice loquendi consequi, Nam in his moribus, 
et in alia lingua, pauci reliquas virtutes elocutio- 
nis addere possunt, Ut videlicet figuris utantur 
non inepUs aut tempestivis, aut magna cum gra- 
vitate, et magna vi aliquid amplificent. Facile 
est enim iudicare, quantum eloquentia istorum, 
qui nostris temporibus maxime clari sunt, in illis 

gravioribus virtutibus claudicet, Quare confir- 
mandi sunt adolescentes, ut sciant se multum pro- 
fecisse, cum hoc assecuti sunt, ut non destituat 
eos copia grammatici sermonis, etiamsi perfectius 
quidem efficere non possunt. Voco autem gram- 
maticum sermonem, qui non solum verbis latinis 
constat, et Syntaxin habet consentientem puerili- 
bus regulis. Sed etiam in quo phrasis et vocum 
coniunctio imitatur consuetudinem eorum, qui 
eleganter et vere latine, et non moleste locuti 
sunt, Haec de re infra plura dicemus, cum de 
imitatione disputabimus, — [taque cum summam 
laudem in dicendo habeat perspicuitas, in primis 
adsit copia proprii sermonis, qui res sine ambi- 
guitate, signate exprimat.  Fugienda est in ser- 
mone peregrinitas, et illam licentiam gignendi 
novum sermonem, nullo modo permittamus no- 
bis, qua in scholis immodice utuntur, "Tametsi 
alicubi peregrinis vocabulis utendum est, Alia 
forma nunc est imperii, lieligio alia est quam Ci- 
ceronis temporibus. Quare propter rerum novi- 
tatem interdum verbis novis ut convenit, quae 
tamen usus mollivit, quem penes arbitrium est, 
et vis et norma loquendi, Interim tamen tota ora- 
tionis structura et phrasis, non abhorreat a latina 
consuetudine, alioqui enim non poterit intelligi, 
Plerunque etiam isti, qui novum sermonis genus 
fingunt, res amittunt. Üt enim novum sermonem 
excogitant, ita novas res somniant, dum inepte 
affectant laudem subtilitatis, Et tamen res illae 
inspectae, nihil esse deprehenduntur nisi inania 
somnia. Quia notae res omnes verbis exponi no- 
tis et significantibus possunt, Exempla extant in- 
finita in omnibus artibus, ubi saepe inepte fingun- 
tur nova vocabula, ut realitas obiectiva, subie- 
ctiva, apud Scotistas, Olim Platonici, non in- 
telligentes Platonem, meras nugas de ideis finxe- 
runt, finxerunt et virlutes purgativas, et nescio 
quas praeterea, Hos imitatus Dionysius, non 
minus fuit ineptus, cum de nulla re gravi lecto- 
rem doceat, tamen illo inusitato genere orationis 
mirificam expectationem de se concitat apud im- 
peritos, Inepta sunt et illa a Stoicis conficta 
ngonyuéva &nó ngonuíva.  Amaverunt tale di- 
cendi genus et baeretici, ut Valentinianus exco- 
gitavit quadrigas ozcvqy. Nec minus sunt inepti 
Iudaeorum Cabalistae, quae novis verbis repertis, 
mira mysteria promittunt, cum meras nugas do- 
ceant, et nostro tempore Anabaptistae, prodi- 
giosis figuris utuntur, Tali orationi vix unquam 

subsunt res ullae cognilione dignae aut utiles. 
Quid quod etiam de naturis et moribus ex genere 
orationis iudicari solet, —Certissimum enim iudi- 
cium est monstrosae mentis, oratio monsirosa, 
quare diligenter fugiendum est genus sermonis 
inusitatum. — Quia vero tota nobis latina lingua, 
nunc non a populo, sed ex libris discenda est, 
certa aetas authorum eligenda est, cuius imitemur 
consuetudinem, ut certum sermonis genus, quod 
semper intelligi possit, quia habet exempla nota 
et probata, nobis comparemus. Cum autem opti- 
ma et maxime perspicua sit oratio, qua Ciceronis 
aetas usa est, discemus linguam ab eius aetatis 
scriptoribus, aut qui non longe ante Ciceronem, 
aut postea extiterunt, ut a Terentio, Cicerone, 
Caesare, Livio. Sed de hac re iterum dicemus, 
cuim nostram de imitationesententiam exponemus, 


De figuris. 

Prima cura debet esse proprii sermonis, quo 
maximam orationis partem constare oportet. In- 
terdum tamen aut necessitatis aut decoris causa 
aspergendae erunt figurae. Nam ubi desunt pro- 
pria, cogit inopia ex vicino alias voces mutuari, 
ut in vitibus gemmam dicunt Latini, et Graeci 
0g9oXuóv, quemadmodum et Germani, quia pro- 
prium deest. Narh initio necessitas peperit figu- 
ris, ubi propria deerant. "Tunc etiam aliud su- 
mere decet, cum etsi habeas proprium, tamen 
significantius est aliud, figurate dictum, ut in- 
flammatus ira, pro irato, hoc enim levius est, 
Invadunt urbem somno vinoque sepultam, signi- 
ficantius est, quam si dixisset sopitam. — Porro, 


ut plurimum afferunt gratiae figurae in loco, et . 


parce usurpatae, ita viciosissima et ineptissima 
oratio est, in qua bene nihil simpliciter dicitur. 
Seneca scribit Portium, latronem dixisse, Sum- 
mam esse dementiam, detorquere orationem, cui 
rectam esse liceat. Haec vox significat quantopere 
immodicum figurarum usum veteres oderint. 


De tropis et schematibus. 

Graeci vocant vgO7zt0vg, cum vox a propria 
significatione ad rem similem aut vicinam vertitur, 
ut Demosthenes inquit, Philippum magnitudine 
rerum gestarum ebrium esse, hic apparet, non 
retineri propriam significationem ebrietatis. 


ZAduwa. 
Xyüuera vocant quasi gestus orationis, in 
quibus non est necesse mutare significationem vo- 

cum, ut in interrogatione, Quo mihi fortuna, 
si non conceditur uti? Nos prius recensebimus 
tropos, quos tamen non est necesse subtiliter dis- 


cernere, sed metaphorae nomine saepe etiam in 
aliis speciebus utimur, 


Toózo: sunt: 
Mezaqoga. 
MexvéMms. 
Zwvexóoy1. 
Mevovvyía. 
"Avvovouaocía. 
"QOvouecostoita. 

Kov ono. 

Meragog& est, cum propter similitudinem 
transfertur vocabulum a propria significatione, ut 
ferreum pectus, pro eo, quod flecti ante terreri 
non potest. Cicero miris laudibus vehit hoc ge- 
nus, et vocat brevem similitudinem. Nam simili- 
tudine declaratur ea res, quae per metaphoram 
significatur, Valet autem omnis collatio ad au- 
gendam perspicuitatem, praeserlim si admoveatur 
similitudo ad sensum, | Quantum dignitatis addit 
apibus Virgilius, cum ait: lpsae regem parvos- 
que Quirites sufficiunt, Nam cum vellet sobo- 
lem dicere, mutuatur nomen populi, et quidem 
Romani omnium gentium victoris, ut dignitatem 
exigui insecti augeret. Similitudo autem est, quod 
apes habent suam quandam rempublicam, Et Ro- 
mana respub. omnium optime constituta erat. 


Mevepyyig dicitur, ubi non transfertur no- 
men a simili, ut supra, sed sumitur a causa aut 
effectu, ut pallida mors, quia facit pallere cor- 
pora. Vinum calidum, quia calefacit corpora. 
]mmoritur studiis et amore senescit habendi, id 
est, consumitur, Laetum Evangelium, quia pa- 
rit laeticiam, "Tristis lex, quia terret et tristiciam 
adfert. Ego sum resurrectio et vita, id est, re- 
suscitator et vivificator. Fortasse grammatici di- 
xerint haec esse metonymias, sed non sunt super- 
stitiose discernendae figurae, Ego nomina sum- 
pta a causis aut effectibus, Graecorum more, in 
hac figura colloco, ac maius quoddam interval- 
lum et discrimen facio inter metalepsin et meto- 
nymiam, quam alii faciunt, ut facilius agnosci et 
discerni possint, 

ZuvsxÓoy1) comprehensio dicitur, cum vel 
totum parte comprehendimus, ut mucronem dici- 
mus pro gladio. Animam pro animante seu ho- 
mine, ut Omnis anima subdita sit potestatibus, 

Tecta, pro aedificiis. Vel cum pro parte totum 
dicimus, ut cum dicimus aliquid factum esse, quod 
fieri coepit, ut mortui peccato, qui coeperunt 
mori, Sic dicimus exercitum esse caesum , quia 
plurimi interfecti sunt. Sic dicimus populum Dei 
sanctum esse, quia aliqui sunt sancti, Vel cum 
continens pro contento sumitur, ut, epotos ca- 
dos pro vino epoto, Vel materia pro toto, ut, 
ferrum pro gladio. Vel prius, aut posterius, ex 
quo caetera intelligi possunt, ut, concutere muros 
pro oppugnatione. Oculi Domini super iustos, 
id est, cura, quia diligenter consideramus, et in- 
tuemur illa, quae curamus, Vultus Domini su- 
per facientes mala, id est, ira, Nam irati vultu 
minantur. Huiusmodi figurae infinitae sunt in 
sacris literis, 


Metovvulo, partim metalepsi, partim syn- 
ecdoche cognata, verum videtur mollior figura 
esse, quam illae. Nam vicinum nomen pro vi- 
cino sumitur, ut signum pro signato, ut sceptra 
pro regno, fasces pro imperio, claves pro officio 
vel potestate, toga pro pace. Hic est agnus Dei, 
id est, victima, est enim nomen speciei pro ge- 
nere scil, victima. Et agnus peculiariter signi- 
ficabat Christum, qui erat futurus vera victima. 
Metonymiae dicuntur etiam, cum inventorum 
seu autorum nomina sumunyuir pro rebus, ut Da- 
chus pro vino, Ceres pro frugibus, Mars pro 
bello, Moses pro lege, Christus pro Evangelio. 
In sacris literis variae sunt metonymiae, et in his 
nonnullae ignotae aliis linguis, ut calix pro sua 
cuiusque portione, et deinde ulterius transfertur, 
ac pro afflictione accipitur, unctus pro rege. Nam 
hae minus durae sunt, virga pro castigatione, 
crux pro afflictione, iudicium pro poena. 


"Avvovouccta. Cum definitionem aut ety- 
mologiam aut descriptionem, pro aliquo nomine 
ponimus, ut pro Homero Poétam, pro Christo 
Salvatorem, pro Aristotele Philosophum, pro ira 
bilem effervescentem, Pro ambitione dixit Ovi- 
dius, Nec levis ambitio perfusaque gloria fuco, 
Pro avaricia, Magnarumve fames sollicitavit opum. 
Quanquam autem non idem decet in carmine et 
soluta oratione, tamen et haec admittit interdum 
descriptiones, ut cum Cicero pro coniuratione di- 
cit: domesticum latrocinium, pro improbis civi- 
bus: pestem et strumam civitatis, Et Paulus 
ornatissime pro lege dicit xe(goyeqor contra nos 
scriptum, 

MrrAxTrH. Orrn. Vor. XIII. 

Koerdyonow. Verbi abusus est, ut parrici- 
dam dicimus pro eo, qui propinquum occidit. 
Gratiam dicunt "Theologi, non tantum pro favore, 


sed etiam Graeco aut Ebraico more pro beneficio 


aut munere, Sed in sacris literis multa similia 
exempla extant, quia interpretibus non licuit ubi- 
que Graecam aut Ebraicam phrésin mutare. Est 
et zerdz0750ot; quam singulari consilio interdum 
usurpamus, ut cum pro virtutibus vicina vicia, 
aut econtra tradimus, ut pro crudelitate severi- 
tatem, pro avaricia parsimoniam, 

"Ovoueronoite nova confictio est. nominis, 
ut bombarda. 


lure recensentur inter tropos ónto[joA7 et 
contraria extenuatio. Sed de his infra de ampli- 
ficatione dicemus, 


AAmyogía non est in verbo sed in senten- 
tia, cum aliqua res significatur similitudine qua- 
dam, ut, Ne obiicias margaritam porcis, hic in 
nulla voce tropus ullus est, sed tecte aliud quid- 
dam hac similitudine significavit. Nam &AAzyo- 
Qíc eiusmodi est collatio, in qua si:nile ostendi- 
tur, nec tamen additur expresse altera pars colla- 
tionis, seu ut dicam aliter, allegoria est muti- 
latum enthymema, Quintilianus vocat perpetuam 
metaphoram, gratum in oratione usum habet, 
parce usurpata, ut, Non profecturis littora bobus 
arat, Non datur ad musas currere lata via, Vir- 
tutem posuere dii sudore parandam. Si crebra 
fuerit, reddet orationem obscuram et ineptam. 
Itaque sunt ineptissimi, qui in sacris litteris omnia 
transformant in allegorias, 


De quatuor sensibus sacrarum literarum. 


Sed quoniam huius rei mentio obiter incidit, 
duxi etiam adiiciendam esse quarundam vocum 
interpretationem, quae alicubi occurrunt in Theo- 
logis. Quidam enim inepte tradiderunt quatuor 
esse scripturae sensus: Literalem, "Tropologicum, 
Allegoricum et Ánagogicum, Et sine discrimine 
omnes versus totius scripturae quadrifariam inter- 
pretati sunt, [d autem quam sit viciosum facile 
iudicari potest, Fit enim incerta oratio, discer- 
pta in tot sententias. Sed has nugas commenti 
sunt homines illiterati, qui cum nullam dicendi 
rationem tenerent, et tamen viderent scripturam 
plenam esse figurarum, non potuerunt aptae de 
figuris iudicare, Itaque coacti sunt novam quan- 
dam rhetoricam comminisci, ut cum interpreta- 

bantur hanc sententiam: Tu es Sacerdos in aeter- ! significet urbem eius nominis, 'Tropologicae rem- 


num secundum ordinem Melchisedech. Primum 
historiam aliquam quaerebant, Nec libet recita- 
re, quam absurdas et intempestivas interdum hi- 
storias affinxerint, ut in hoc loco plane corrum- 
pitur germana sententia: Si quis finget Davidem 
habuisse sacerdotium, hoc est, pacato regno, per- 
fecisse sicut bonos principes decet, ut etiam sa- 
cerdotium recte constitueretur, doctrinam emen- 
dasse, et cultus ordinasse, Psalmos composuisse, 
distribuisse Sacerdotum et Levitarum officia. 

Haec sunt in principe digna laude, sed in- 
terpretatio ad hunc Psalmum non quadrat. |. Non 
enim propterea David est sacerdos, Et nominatur 
Sacerdotium Melchisedech, ut significetur novum 
ministerium, dissimile Levitico, futurum esse, 

Sed quamcumque historiam affinxissent, de- 
inde addebant vgQozoAoyíav, quae transferebat 
historiam ad mores, sicut David imitatus est Mel- 
chisedech, ita nos imitemur eius liberalitatem, 
iuvemus hospites, pauperes. Hanc translationem 
ad mores vocabant vQoztoAoyíar , cum quidém in 
hac voce errarent, aliud enim significat 7907t0A0- 
yia, videlicet, non sermonem aut interpretatio- 
nem de moribus, sed in genere quidquid figurate 
effertur, ut: Calicem salutarem accipiam, id est, 
perferam adflictiones atque aerumnas, Nam 190- 
7tog hoc loco significat mores, sed vocem versam 
a nativa significatione ad vicinam, 

'Tertio loco allegoria sequebatur, quae per- 
tinebat ad Ecclesiam, aut si quis dexterius tracta- 
bat ad Christum, ut: Tu Christe es sacerdos se- 
cundum ordinem Melchisedech, referebantque 
id tantum ad coenam Domini, 

Quartus locus addebat &vayoyrv, quae erat 
interpretatio de coelesti statu. Tu eris sacerdos, 
id est, pius erit beatus in coelo, Deum tanquam 
sacerdos celebrabis. 

Errant avtem et in hac voce, cum dicunt 
dvoyayiev pro &vayayr), significaL enim dreyca- 
yia petulantiam , seu feritatem morum, ab gva- 
y«y0c, quod est intractabilis et petulans. 

Dionysius figuram nominat dvoyoyrr, ne- 
que tamen apud hunc aliud est, quam allegoria, 
quam quidem et ipse immodice praedicat. Át 
nostri Theologi fuerunt ineptiores, qui, ut lon- 
gius etiam a sententia grammatica discederent, 
ultra allegoriam finxerunt anagogen, quae trans- 
ferret rem ad coelestia, ut lerusalem historice 


| pub. bene constitutam, Allegoricae Ecclesiam, 


Anagogice vitam aeternam seu coelestem, Et hoc 
modo omnes versus prodigiosa metamorphosi qua- 
drifariam interpretabantur, quantumvis interdum 
dictum aliquod repugnaret illi metamorphosi. 


Caeterum nos meminerimus unam quandam 
ac certam eL simplicem sententiam ubique quae- 
rendam esse iuxta praecepta grammaticae, dia- 
lecticae et rhetoricae, Nam oratio, quae non ha- 
bet unam ac simplicem sententiam, nihil certi 
docet. Si quae figurae occurrent, hae non de- 
bent multos sensus parere, sed iuxta consuetudi- 
nem sermonis unam aliquam sententiam, quae 
ad caetera quadret, quae dicuntur, Et ad hunc 
usum haec pueris doctrina de figuris et omni ra- 
tione dicendi reperta est, ut discamus iudicare de 
sermone, et unam aliquam ac certam sententiam 
ex qualibet oratione colligere, Proinde in sacris 
literis illa sententia retinendas&st, quam consue- 
tudo sermonis parit, haec certo docet conscien- 
tias de his rebus, quae ibi traduntur, Ut in isto 
loco quem citavimus: Tu es sacerdos etc, Initio 
tota narratio percurrenda est, et quaerendae cir- 
cumstantiae, quis loquatur, de qua persona lo- 
quatur. Hic reperiemus pleraque membra nihil 
pertinere ad Daviderri, sed ad quendam perpetuum 
regem, qui novo quodam sacerdotio fungetur, 
antiquato Levitico. ^ Constituendum est igitur, 
quod hic Psalmus de uno ac solo Christo loqua- 
tur, et literalis sensus seu historicus in hoc versu 
erit de Christi sacerdotio, Nunc qui volet expli- 
care, non accersat allegorias, sed hanc causam 
seu literalem sensum de sacerdotio Christi, refe- 
rat ad locos communes, et de his ordine dicat, 
iuxta dialecticae praecepta: Quid sit sacerdotium, 
Quid effecerit Christi sacerdotium, Quod nostra 
iusticia, nostris victimis, nostro cultu, non pos- 
simus placare Deum sed Christi sacrificio placatus, 
donet nobis iusticiam, pacem, vitam aeternam. 
Hoc modo literalis sensus illustratus, per defini- 
tionem sacerdotii, magnopere iuvat bonas men- 
tes, ac in locis communibus delectus adhibendus 
est, ubi ad Evangelium referenda res sit, ubi ad 
Decalogum seu praecepta de moribus. Nam aliud 
in alio argumento decet, Extremi tamen loci hi 
sunt, Lex seu Decalogus, et Evangelium, intra 
quos versari oportet hos, qui interpretantur scri- 
pturam., 


469 QV. 
Verum hic interroget aliquis, an nusquam 
aliis sensibus locus sit, Ad hoc respondeo: Si 
omnia sine discrimine velimus transformare in va- 
rios sensus, nihil habebit certi scriptura, ltaque 
iure reprehenditur Origenes, qui omnia quantum- 
libet simpliciter dicta, tamen in allegorias trans- 
format. Haec interpretandi ratio maxime labe- 
facit ratio autoritatem scripturae, Nam et Por- 
phyrius hoc nomine irrisit Christianam doctri- 
nam, et scripsit eam nihil habere certi, siquidem 
non aliter atque fabulae poétarum, in alios quos- 
dam sensus, praeter grammaticum, omnia trans- 
formanda essent, ltaque plerumque uno sensu 
grammatico contenti esse debemus, ut in praece- 
ptis et promissionibus Dei, lllud vero maxime 
ridiculum est, quod in concionibus vel Propheta- 
rum, vel Christi, item in disputationibus dogma- 
tum ut in Epistola Pauli quatuor sensus finxerunt, 


Caeterum, quaedam facta extant in sacris li- 
teris, et ceremoniae quaedam, quae ad id insti- 
tutae fuerunt, ut aliud quiddam significarent. In 
his est allegoriae locus. Quanquam ne hic qui- 
dem anxie quaerendae sunt, quia ut maxime erua- 
mus aptas allegorias, tamen in controversiis non 
pariunt firmas probationes, tantum velut pictu- 
rae reddunt illustrius, id quod ex aliis certis locis 
probatur. 

Sunt autem huius generis pleraque facta, ut 
historiae Ionae, qui post triduum revixit, Macta- 
tio agni in Paschate, Adoratio ad propiciatorium, 
et aliae ceremoniae. 


Porro hic non est abiiciendus literalis sensus, 
sunt enim mandata Dei, quae non licuit mutare 
sine autoritate divina, sed ipsa facta et mores 
conferüntur cum aliis rebus similibus, quae alibi 
simpliciter et sine figuris propositae sunt. Nam 
ea quae acciderunt ante patefactum Evangelium, 
aliquid de Evangelio significabant, quare in 
Evangelii sermone resistere nos oportet, nec prae- 
ter grammaticum sensum, novam doctrinam quae- 
rere, [taque allegoria sequitur literalem senten- 
tiam, ubi res similes ad literalem sensum, velut 
ad exemplum, aut imaginem comparare possu- 
mus, sicut in apologis enarrandis, mores tyran- 
norum ad luporum ingenia conferuntur, aut astuti 
ad vulpeculam, 


Semper autem versabitur allegoria in sacris 
literis, inter locos praecipuos doctrinae Christia- 
nae, refertur enim ad regnum Christi, ad poe- 

nitentiam, ad gratiam, ad fidem in Christum, ad 
doctrinam de cruce, ad orationem, ad officia cha- 
ritatis, Nam in his rebus acquiescit mens Chri- 
stiana, neque restat alia melior doctrina quae- 
renda, Quare nihil opus est allegoria, ubi Pro- 
phetae claras promissiones de Christo tradunt, aut 
claras sententias de fide, de poenitentia, de cruce, 
de officiis charitatis, 

Neque vero cuiusvis est artificis, dextre tra- 
ctare allegorias, aut videre ubi deceant. Nemo 
enim erit idoneus artifex huius rei, nisi perfectam 
cognitionem habeat istorum locorum, qui sunt in 
doctrina Christiana praecipui, quos paulo aute 
recitavi, Christus alicubi alludit ad historiam 
Ionae, interpretatur et serpentem exaltatum in 
deserto. Paulus in Corinthiis velum interpreta- 
tur, quo facies Moisi tecta fuit, Hos videmus 
versari intra locos illos, quos nominavi, et ma- 
ximas res quasi pictas imaginibus ostendere, Af- 
ferunt enim in loco adhibitae, et gratiam et lucem 
orationi, ut si quis in commendatione linguarum 
et artium comparet ad cophinos, in quos collige- 
bantur reliquiae quinque panum, disciplinas hu- 
maniores Cum enim panes significent verbum 
Dei, cophini significabunt linguas et artes, qui- 
bus inter homines asservatur verbum Dei, Non 
igitur aspernandae erunt homini Christiano disci- 
plinae humaniores, cum sint vasa, in quibus coe- 
lestis doctrina conservatur. Aut si quis dicturus 
de duplici iusticia, civili et spirituali, dicat tabu- 
las Moisi, intus et foris scriptas fuisse, ut signi- 
ficaretur, eas partim de iusticia cordis coram Deo 
praecipere, partim de externa ac civili iusticia, 
Aut ideo duas fuisse tabulas, quia prior iusticiam 
spiritualem, qua proprie cum Deo agimus, con- 
tinet, altera praecepta de vita corporali ac civili. 
Prior continet Theologiam, seu vitam spiritualem, 
Secunda Politica est. taque hae tabulae com- 
plexae sunt totam hominis vitam, 

Extant Lutheri commentarii in Deuterono- 
mium, et in quosdam Prophetas, qui ostendunt, 
quid in hoc genere enarrandi maxime deceat. Hic 
non traduntur solae allegoriae, sed prius historia 
ipsa transfertur ad locos communes fidei et ope- 
rum, deinde ex locis illis nascuntur allegoriae. 
Sed hanc rationem nemo imitari sine excellenti 
doctrina potest, Et cum proclive sit in hoc ge- 
nere a via deerrare, monendi sunt imperiti, ut 
omissis allegoriis, versentur sedulo in aliis locis 
scripturae, ut autoribus, ubi sine figuris plane 

traditur summa doctrinae Christianae, Non alle- 
goriae intempestive adhibitae perniciosos erro- 
res pariunt, 

Est autem alia quaedam ratio ex scripturis, 
ratiocinandi aliquid, ut cum ex verbis Genesis 
tertio ratiocinamur, Christum venturum esse, qui 
diabolum superaturus sit, et regnum diaboli ever- 
surus, abolito peccato et morte. Textus enim 
aperte dicit de regno diaboli, quod sit insidiatu- 
rus humani generi universo, Sed venturum se- 
men, ut caput diaboli conculcet, ergo Christus 
regnum diaboli, peccatum et mortem abolebit. 


Item, Christus est verus sacerdos, igitur vere 
placabit patrem, Hoc ex definitione sacerdotis su- 
mitur, nam hoc officium continet definitio sacer- 
dotis, videlicet, placare Deum, 

Item, Davidi promittitur regnum aeternum, 
ergo Christi regnum erit regnum spirituale, non 
civile, quia res publicae corporales non possunt 
esse aeternae, 


Esaiae 58. scribitur, Christum moriturum 
esse, et eodem loco vaticinatur Propheta, futu- 
rum ut eripiatur a morte, Hinc ratiocinamur, 
Christum resurrecturum fuisse a morte. 

Christus approbat magistratum, igitur ap- 
probat iudicia, militiam, et omnia civilia officia. 
Haec ratio argumentandi longe praestat allegoriis, 
et ad docendum accommodata est, quia gignit 
plaerasque firmas probationes, ideo et Christus 
saepe ea utitur, disputat, se a Davide dici Domi- 
num, hinc gravissimam sententiam vult effici. 
Nam si Christus tantum regnum corporale habi- 
turus fuisset, non fuisset Dominus Davidis, sed 
minor etiam isto, quia filius erat. Nunc non so- 
lum maior et clarior rex dicitur, sed Dominus 
divinitus missus, placaturus patrem, et liberatu- 
rus nos a peccato et a morte, Ergo Christus ha- 
bebit non regnum mundanum, sed spirituale, 
reddet nobis vitam aeternam. Epistola ad Ebraeos 
plena est talium argumentorum, ut Pontifex quot- 
annis sacrificabat pro peccato, igitur peccatum 
non est abolitum oblatione Pontificis, quia quot- 
annis recurrebat. "Tales argumentationes non 
sunt allegoriae, non enim abiicitur sensus gram- 
maticus tanquam umbra, aut figura alterius rei, 
sed pariter antecedentis et consequentis sententias 
retinere necesse est, et argumentatione quasi per 
gradus a priore ad posteriorem pervenimus, Ne- 
que hic simile confertur ad simile, sed ducuntur 

argumenta ex causis, ex effectibus, ex definitio- 
nibus, ex contrariis et aliislocis dialecticis.  Ve- 
rum observandum est, nequid mala consequentia 
attexatur scripturis, neve coniungamus membra 
&vozólovOa, et non necessario cohaerentia. Nam 
Iudaei et haeretici, dum sententias non necessa- 
rio cohaerentes mala consequentia conglutinant, 
multas impias opiniones gignunt, sicut Irenaeus 
inquit, haereticos restim nectere de arena, quia 
male cohaerentia membra in argumentando con- 
nectunt, 


Porro allegoria magis locum habet in factis 
enarrandis, at hac ratione argumentandi uten- 
dum est in dictis explicandas, in prophetiis ac 
promissionibus. 

Verum et in factis valet argumentatio, cum 
exempli causa factum proponimus cum aliqua figu- 
ra, ut, Daniel obiectus est leonibus propter ver- 
bum Dei, ita et nos oportet propter verbum Dei 
perpeti acerbissima odia hostium, Hic quaedam 
similitudo ostenditur, comparatur rabies hostium 
Evangelii ad leonum truculentiam. Hoc genus 
argumentorum vocabant olim cgozoAoyíav ab- 
utentes vocabulo. Nos in tali collatione non di- 
cimus novum esse sensum exempli, sed dicimus 
argumentationem esse, in qua iuxta dialecticae 
praecepta res inter se cognatae aut similes confe- 
runtur, Hoc modo multa ratiocinatur Christus 
in Evangelio ex parabolis. 

Haec duxi hoc in loco, de quatuor sensibus 
dicenda esse, ut admonerem unam aliquam, ac 
simplicem, et certam sententiam in singulis locis 
quaerendam esse, quae cum perpetuo contextu 
orationis, et cum circumstantiis negocii consentit. 
Nec ubique licet allegorias quaerere, nec temere 
aliud ex grammatica sententia ratiocinandum est, 
sed videndum, quid in unoquoque loco deceat, 
nec pugnantia fingenda sunt cum articulis fidei, 

Numerantur allegoriae species oZviyue, quod 
quia est obscurius, non decet in oratione, Poétae 
alicubi utuntur, ut Hesiodus, dimidium plus toto. 


Item £gmveic, quae est dissimulatio quae- 
dam, cum id, quod reipsa detrahimus, prolixe 
concedimus in speciem, ut: Verres homo sanctus 
et diligens. Magna est autem varietas ironiarum, 
quae melius ex quotidianae vitae consuetudine, 
quam ex praeceptis cognosci possunt, Interdum 
admiratio, interdum querela, alicubi deprecatio, 
alicubi contemptus, ut, quid est veritas?  Deni- 

Magnam autem in loco gratiam habet, delectat 
enim acumen in salse dictis, et tecta vituperatio 
semper venustior est quam apertum convicium, 


Vocant cagzoouórv cum hostis calamitatem 
exprobrat hosti, ut, En agros, et quam bello 
"Troiane petisti, Hesperiam metire iacens. Talia 
sunt: Ave rex ludaeorum. Si filius Dei es, de- 
scende de cruce. Verbum cegzaGew | significat 
rictum irritati canis, hinc translatum est ad ex- 
probrationem, ut significet irridere cum quadam 
irae significatione, qualis est rictus irritati canis, 


Vicina est ironiae juz5jotc, cum alterius ge- 
stum repraesentamus, aut recitamus verba, 'l'alia 
sunt apud Paulum in Colos.: Ne attingite, ne gu- 
State, ne contrectate. 

Est et proverbium allegoriae species, quia 
fere nata sunt proverbia ex similitudine, ut Ca- 
tulae dominas imitantur, Qua similitudine si- 
gnificamus familiam abire in mores domini, [In 
Salomone multa sunt huiusmodi: Qui dissipat 
sepem mordetur a colubro, id est, Qui veterem 
formam reipublicae labefacit ac dissolvit, is ac- 
cersit sibi exitium, | Sicut enim serpentes pene- 
trant in hortum, rupto pariete, ita conceditur im- 
probis licentia grassandi in rebus publicis, post- 
quam autoritas legum novo exemplo labefacta- 
ta est. 

Possunt inter allegoriae species et Apologi 
numerari, cuiusmodi sunt Áesopi. ltem fabulae 
poétarum, ut apud Homerum Cyclopes, qui si- 
gnificant allegorice homines barbaros, qui in illo 
littore exercebant latrocinium , Monstrosa corpo- 
ris moles convenit barbaris et feris moribus, Ocu- 
lus, opinor, significabat formam galeae, quae 
olim ita fiebat, ut unam in fronte tanquam fene- 
stram laberet, Hoc genus interpretationis vocant 
uv9oloyíav. Neque vero inutile fuerit, inter- 
dum proponere talia argumenta adolescentibus, 
ad acuenda et exercenda ingenia, ÀÁd hunc usum 
arbitror initio, Christophori imaginem confictam 
esse, quae significat doctorem Evangelii, is enim 
Christum gerit, monstrandum aliis hominibus. 
Oportet autem in tali viro magnum animi robur 
esse, ideoque pingitur magna corporis moles, 
Nam infinita pericula subeunda sunt docenti Evan- 
gelium, quare et iste heros per mare ac medios 
fluctus incedit, et undique circum eum natant 
variae beluae, minantes ei exitium. Puer quem 

gerit exiguus est, nam potentia Christi aliquando 
perexigua videtur, laborant et periclitantur Àpo- 
stoli, nec videntur adiuvari a Deo, Et queritur 
Christophorus, inusitatum pondus esse, Puer 
ipse opprimit baiulum, Saepe enim Deus ipse vi- 
detur adversari ac irasci, et terret pios, ac pene 
ad desperationera adigit. Interim tamen erigit 
se Polyphemus iste, ac sustentat se quadam ar- 
bore, hoc est, sancti in terroribus sustentant et 
erigunt se verbo Dei, Et illa arbor primum ari- 
da, postea florere incipit, Nam doctrina parit 
multos bonos fructus, servat et doctorem et Ec- 
clesiam, quanquam impii iudicant doctrinam in- 
anem et inutilem esse, — Praeit autem in littore 
senex cum lychno. [s significat Prophetas, qui 
ante Christum natum de eo vaticinati sunt, et 
testimonio suo nos confirmant, Neque vero de- 
est viclus piis, tametsi impii ubique cupiant eos 
perditos esse, ideo secum in pera piscem ac panem 
gerit. Vides quam apte in hac pictura significatum 
sit, qualem esse, et quid sustinere Christianum 
ac praecipue doctorem Evangelii oporteat, Merito 
igitur laudata est imago, et in omnibus picta tem- 
plis, non ut per superstitionem coleretur, sed ut 
nos admoneret nostrorum periculorum, 


De schematibus. 


Supra dixi vocari Tropos, cum vocis signi- 
ficatio ad vicinum quiddam transfertur, ut cum 
vulgo dicimus crucem pro calamitate, Sed oyzua 
est gestus, in quo non est necesse vocis significa- 
tionem mutari, ut cum dicit poéta: Tuta frequens- 
que via est per amici fallere nomen, "Tuta fre- 
quensque licet sit via crimen habet, Hic ubique 
retinetur propria verborum significatio, et cum 
res sine repetitione dici potuisset, tamen plus gra- 
tiae habet oratio propter repetitionem, Rhetores 
partiuntur schemata in oyzuevo Asoc et Oyn- 
uoo Quxvotag, Nam alias in positu verborum ge- 
stus est, alias gestus est mentis potius quam ver- 
borum.  Gestus est in mente, ut cum significat 
aliquis se dubitare, se mirari, Nos omissa hac 
subtili ac tenui partitione, tres figurarum ordines 
faciemus. 


Primus omnino ad grammaticos pertinet, de 
situ verborum, aut de emphasi ac luce vocabuli, 
Et ad hunc ordinem tropi, quoque pertinent, qui 
excogitati sunt, ut res quasi picta similitudine 
quadam fieret illustrior. 

Secundus ordo proprie non ad verba, sed ad | plum apud Paulum ad Roma. 1. Cicero aliquando 


mentem seu sententiam pertinet, Sunt enim figu- 
rae quae addunt motum orationi, ut interrogatio, 
admiratio, dubitatio, querela etc. 


Postremus ordo maxime ad oratorem perti- 
tinet, qui continet rationem amplificandi, hoc 
est, figuras, quae augent orationem, et longio- 
rem atque ampliorem efficiunt. 


Primus ordo figurarum. 


Grammatici recensent figuras, primum pro- 
nunciationis, ut Syncopen, numum pro numo- 
rum, deinde Constructionis, ut: turba ruunt. 
Saxa vocant Itali, mediis quae in fluctibus aras. 
Hoc modo perturbatam constructionem vocant 
hyperbaton, Sed has figuras praetermittam, sunt 
enim a grammaticis discendae, liae tantum in 
rhetorica traduntur, tametsi et ipsae ad gramma- 
ticos pertineant, ut Repetitio, Haec multas spe- 
cies habet et varia nomina, quia alias repetitio fit 
initio, alias in fine. Nos erimus contenti nomine 
generis in omnibus speciebus, Constat Verrem 
rempublicam venalem habuisse, constat, Uni uni 
odiisque viro. Utuntur autem repetitione non 
temere ubique, Sed cum aliquid vehementius ur- 
gent et cupiunt efficere insignius, quod quidem 
variis de causis accidit, 

Vicina est repetitioni Copulatio, ut: ad illum 
diem, Memmius erat Memmius, [n hac figura 
posterius est descriptio prioris, nam in priore 
tantum persona, in posteriore qualitas significa- 
tur, ut: in hoc tumultu consul erat consul, id 
est, erat fortis et constans, qualem decet esse con- 
sulem. — Graeci vocant ztÀoxrv. 


'Traductio repetit eandem vocem alio casu. 
Qui nihil habet in vita iucundius vita, is cum 
virtute non potest vitam colere. Apud Cicero- 
nem pro Murena: Sit denique in civitate ea pri- 
ma res, propter quam civitatis est omnium prin- 
ceps, Magnum habet usum in enthymematis, ex 
quorum natura oritur, Propter virtutem nobilitas 
in laude est, igitur virtus magis laudari meretur 
quam nobilitas, Cicero in Orat.: Cum gratiae cau- 
sa nihil facias, tamen omnia grata sunt, Est au- 
tem vevroAoyít , cum eadem vox odiose sine sin- 
gulari emphasi iteratur, 

Articulus, cum multa sine coniunctione co- 
haerent, ut: veni, vidi, vici. Ferte citi flam- 
mas, date tela, impellite remos. — Est et exem- 


dissolutum vocat. 
et Qiciurov, 


IloXlvoóvÓtrov dicitur contrarium schema, 
ubi oratio multis coniunctionibus cohaeret, ut: 
Athamasque Thoasque, 


Graeci nominant &oUrvÓeror, 


Similiter cadens in nominibus dicitur, cum 
simili sono casuum desinunt commata aut cola, 
ut: Caesar Carolus, nulli superiorum imperato- 
rum, secundus est ullo in genere virtutis, pleros- 
que autem vincit, magnitudine foelicitatis, nec 
deest illi laus eximia bonitatis. Graeci vocant 
ÓJLOLORCO)COY. 


Similiter desinens, dicitur in verbis aut aliis 
vocibus, cum simili sono desinunt commata, aut 
cola, ut: audacter facere, contumeliose dicere, 
Graeci vocant óuotoréAevrov. 


Hypallage est, quoties oratio ordine rerum 
converso effertur, poetis familiarior, ut apud 
Virgilium: Dare classibus austros, et apud Cice- 
ronem: Non vidimus in urbe gladium vagina va- 
cuum, 


Agnominatio, cum similitudine literarum de- 
flectimus vocem in contrarium, ut Inceptio est, 
amentium non amantium, Magistratus est illi 
oneri potius quam honori, Graeci vocant ztego- 
voucGío», cuiusmodi sunt: ex oratore arator, 
ex theologo mataeologus. 


Vicina est huic &vrevcxiecig, cum idem 
verbum non nihil mutatum aut mutata significa- 
tione repetitur, ut iucundum est amare, si curetur 
ne quid insit amari, Fit et in talibus: Oppugnari 
pecunia potest bonus vir, expugnari non potest. 


"Exkeuyic cum deest aliquis casus, ut: egone 
illam? quae me? quae non? Plaeraque istiusmodi 
imperfecta membra Graeci vocant dvoyraztüdora, 
hoc est non reddita, ut in Galatis: Ne libertatem 
in occasionem carni, deest enim: detis. 


Est et cognata Reticentia, quam vocant dzto- 
oic71:01 cum propter affectum aliqua sententiae 
pars praeciditur, aut sermo interrumpitur, ut 
Virgilius: Quos ego? sed praestat motos compo- 
nere fluctus, 


Secundus ordo figurarum. 


Interrogatio notior figura est, quam ut opus 
sit eam prolixe describere, Virgilius: Quis novus 
hic nostris successit sedibus hospes? — Hic per se 

quisque observabit, quam multiplicem vim in- 
standi, indignationis et similium affectuum habeat 
interrogatio. 

Subiectio,; cum ipsi respondemus nostrae 
interrogationi: Quid igitur, peccabimus, quia 
non sumus sub lege? non. Subiectio &vOvzta qo- 
Qc» continet, de qua infra dicemus, 


Exclamatio, quale illud est: O tempora, o 
mores! Hei mihi qualis erat quantum mutatus ab 
illo. Huc pertinent imprecationes. Item obte- 
stationes: Per ego has lachrimas dextramque tuam 
te, Item, ominationes, ut Virg.: Turno tempus 
erit magno cum optaverit emptum, Intactum Pal- 
lanta. 

Dubitatio. Graeci vocant cztogíev cum du- 
bitare et nescire nos aliquid significamus, Exem- 
plum est in exordio apud Ciceronem de perfecto 
Oratore, 

Cognatum est zwgcÓo£orv seu inopinatum, 
ut: Nunquam credidi fore iudices, ut reo Scauro, 
ne quid in eius iudicio gratia valeret. Ac formae 
multae sunt huius generis, Est enim admiratio, 
ut miror, quomodo tibi in suspicionem venerim. 
]tem &ÓvUvaror, quo saepissime in omni sermone 
utimur, Non possum verbis consequi, quantum 
literae me tuae delectaverint, | Poétae abundant 
exemplis, ut: Non mihi si linguae centum sint, 
oraque centum, Ferrea vox, omnes scelerum com- 
prehendere formas etc. 


Communicatio, cum adversarium ipsum con- 
sulimus, aut cum iudicibus deliberamus, ut: Cedo 
si vos eo loco essetis, quid faceretis aliud? Ita 
Demosthenes interrogat Aeschinem, interrogat et 
iudices, quid faciendum fuerit cum Philippus 
transisset in Atticam cum exercitu, an fuerit ultro 
proiicienda libertas, et urbs dedenda? Hic locus 
plurimum ad victoriam prodest. Extorquet enim 
quasi tacitam confessionem, Neque alibi vehe- 
mentius urget Aeschinem, quam in ea parte ora- 
tionis, obiicit ei, quod tunc cum dandum esset 
consilium reipublicae non dissenserit, nunc post- 
quam secus evenit, reprehendat. Id dicit esse 
non oratoris, sed sycophantae, non in tempore 
monere, sed post factum consilia reprehendere. 
Est vicina huic figurae et commemoratio seu vera 
seu ficta tacitae opinionis iudicum, ut apud Cice- 
ronem pro Milone: Eius igitur mortis sedetis ul- 
tores, cuius vitam si putetis per vos restitui posse, 
nolitis etc, Est et vicina permissio, cum quae- 

dam non explicamus, sed aestimanda iudicibus 
relinquimus , aut etiam adversariis, 


Praeteritio ztegcAcnjic, cum simulamus non 
aliquid relinquere, aut omittere, quod maxime 
obiicimus, ut non dicam pro quantis beneficiis 
talem mihi gratiam reddideris, 


Aversio &z007909: multiplex est et maxi- 
mam vim habet, cum persona mutatur in oratione 
veluti appellandi alicuius causa, ut: Vos enim 
iam ego Albani tumuli atque luci, Virgil: Ne 
pueri, ne tanta nimis assuescite bella, Neu pa- 
triae validas in viscera vertite vires, 


Licentia zagzoío, cum apud eos, quos ve- 
reri debebamus, quasi liberiorem personam in- 
duimus, aut in commonefaciendo, aut in obiur- 
gando, ut Cicero pro Sexto Roscio queritur de 
licentia nobilitatis, in Syllae victoria. Idcirco ne 
experrecta nobilitas armis atque ferro rempubli- 
cam recuperavit, ut ad libidinem suam liberti 
servulique nobilium bona, fortunas vestras, no- 
strasque vexare possent. Et in Verrem dicit de 
publica infamia iudiciorum, In hoc genere cre- 
brae extant obiurgationes populi Atheniensis apud 
Demosthenem, ut: ógve yàg cc ix v0U 7t90c xa- 
Qu Ojunyopely &yíovg eis n&r ngosArAvOe uoy91- 
Qnos vc nagovvo ngcyuora. Neque vero opus 
est multis exemplis, cum concionatores horum 
temporum in templis sine modo utantur hoc 
schemate, Sed est quoddam genus cum quadam 
simulatione libertatis aut nostra, aut aliorum er- 
rata ita reprehendimus, ut figurate adulemur, 
quale illud est pro Ligario: M, Cicero apud te de- 
fendit alium in ea voluntate non fuisse, in qua 
seipsum confitetur fuisse, Item suscepto bello 
Caesar, gesto etiam ex magna parte, nulla vi co- 
actus, iudicio meo, ac voluntate ad ea arma pro- 
fectus sum, quae erant sumpta contra te. Haec 
ideo commemorantur, ut clementia collatione er- 
rati exaggeretur. Sed est venustissimum exem- 
plum apud Herodotum, | Cum Cambyses vitupe- 
ratus propter ebrietatem, Senatum Persici regni 
convocasset, ac Principes iussisset palam dicere, 
Siquid in eo reprehendendum putarent, cum res 
tantas gessisset, Hic cum ordine singuli amplis- 
simis laudibus Cambysen propter metum ornas- 
sent, ac patri Cyro praetulissent, quia Aegyptum 
Cyri regno adiecisset, ^ "l'andem Croesus iussus 
dicere, reprehendit aliorüm orationes, inquiens 
nondum esse parem Cyro Cambysen, quia Cam- 

byses nondum talem filium regno genuisset, qua- 
lem reliquit Cyrus. — Haec figurata reprehensio 
plus habuit adulationis, quam aliorum magnifica 
encomia, Et inanem ridet barbarici tyranni va- 
nitatem. Varie utuntur homines astuti, cum hac 
figura, tum aliis, eaque varietas cum arle com- 
prehendi non possit, in quotidiana vitae consue- 
tudine observanda erit, quam tamen deprehen- 
dent facilius, si qui ab arte adiuvantur, ubi lo- 
cus ostenditur, et unius atque alterius formae ex- 
empla traduntur, ex quibus iudicari vicina pos- 
sunt, Sicut enim nulla arte gestus omnes corporis 
comprehendi possent, ita nec orationis gestus ac 
motus omnes numerare queunt, 


Tertius ordo figurarum. 


In tertio ordine collocavimus eas figuras, quae 
augent orationerm, et reddunt locupletiorem, Sic- 
ut autem hoc eloquentiae summum opus est, alia 
amplificare, alia extenuare, 1ta difficile est impe- 
ritis huius rei efficiendae viam atque rationem vi- 
dere, ltaque cum legunt disertorum orationes, 
mirantur unde sumpserint una de re tantam sen- 
tentiarum ac verborum copiam. | Figurae supra 
traditae, etiam ab indoctis facile iudicari possunt, 
sed amplificatio singularem requirit artem atque 
usum, Ad hanc rem scripti sunt utilissimi libri 
De copia Erasmi, quorum prior continet figuras, 
quibus verba variantur, Posterior continet figu- 
ras, quae maiorem rerum copiam suppeditant. 
Idem nos in hoc tertio figurarum ordine docebi- 
mus, quomodo crescat oratio, partim verbis, par- 
tim etiam rebus aucta, Sed nos breviores erimus, 
quia omnibus in manu sunt Erasmi libelli, quo- 
rum quidem mentionem et ob hanc causam hoc 
loco fecimus, ut obiter admoneremus imperitos, 
qua in parte rhetorices praecipue usus sit illorum 
Érasmi praeceptorum, Cum enim res inventae 
atque dispositae sunt, quae negotii substantiam 
continent, postea videndum est, ubi pluribus 
verbis in una re utendum sit, ut verbis tanquam 
pictae et illuminatae res fiant illustriores. Deinde 
ubi etiam prosit plus addere rerum. Horum al- 
terum docet Erasmus efficere priore libello, alte- 
rum posteriore, 


Observet autem studiosus lector figuras omnes, 
praesertim has, quae augent orationem ex locis 
dialecticis oriri, ad quos si quis prudenter sciet 
eas referre, plaeraque in causis subtiliter et acute ; 

iudicare, et denitas negotii regiones melius vi- 
dere poterit. Nam iidem loci cum confirmandi 
aut confutandi causa adhibentur, argumenta sunt 
ac nervi, ut vocant, Cum adhibentur illuminandi 
causa, dicuntur ornamenta. Ac plaeraque non 
tantum ad pugnae speciem comparata sunt, sed 
argumentis pondus addunt. 

Est autem haec prima et praecipua augendi 
ratio, transferre ózó9:oiv ad Oéíoiw, hoc est, 
transferre causam ad locum communem, qua de 
re saepe praecipit Cic. et nos supra diximus, Quo- 
modo autem hoc fieri conveniat, in exemplis fa- 
cilius, quam in praeceptis cerni potest, si tamen 
admonitus lector sciet, se debere considerare, quod 
res ad locum communem referatur, Varie enim 
intertexuntur causis loci communes, alias fit hoc 
aperte et prolixe, alias fit breviter et dissimulan- 
ter. Estque mediocris cuiusdam tum usus, tum 
prudentiae, videre quid in hac re deceat, et ubi 
recipiat oratio locos communes. Si de bello 'Tur- 
cico dicendum sit, duo sunt praecipui loci com- 
munes, in certis partibus aperte tractandi, cae- 
terum ita spargendi sunt in totam orationem, ut 
ad eos alludere dicentem intelligi possit, Sunt au- 
tem hi loci, Priorest, pium ac necessarium of- 
ficium esse christiani principis, bello defendere 
suos, ac tueri civilem statum religiones ac leges. 
Altera est de immanitate gentis 'Turcicae, quanta 
sit in illa barbarie impietas adversus Deum, quanta 
crudelitas atque immanitas adversus homines, Ex 
his quasi fontibus non ornamenta tantum, sed 
etiarn probationes sumuntur. Nam locus com- 
munis continet maiorem in principali syllogismo 
causae, Jltaque in ea parte orationis, quae maio- 
rem exponit, aperte tractaudus atque ornandus 
est locus communis. Id fecit Cicero, cum saepe 
alias, tum pro Milone, ubi exaggerat vim legis 
naturae, quod liceat vim vi repellere, Nam ex 
illa lege sumitur maior in probatione, lsocrates 
bonam partem operis consumit in locis communi- 
bus. Sed hoc illum magis decuit, quia nonnihil 
a veritate actionum recedunt Panegyrici, In foro 
ac negociis verecundior esse debet ornatus. Non 
raro tamen Demosthenes, et si nemo verecundius 
dixit, integros locos communes tractat, ut cum 
hanc maiorem sui syllogismi exponit, probaturus 
se honeste consuluisse, Semper Athenienses ser- 
vitutem non solum a se, sed etiam a tota Graecia, 
quamlibet magno cum periculo depulerunt. ln 
hac sententia diu commoratur, eamque cum 

exemplis, tum aliis figuris amplificat. Narrat Cyr- 
silum, cum Xerxes bellum Graeciae intulisset, 
utilia quidem, sed indigna Atheniensium gloria 
suadenlem, adeo non permovisse Athenienses, ut 
non solum ipsum cives, sed etiam uxorem eius 
mulieres lapidibus obruerint, Et addit causam 
facti ot yàg &rrovr oL r0ve dOmvolor otis ónj- 
Toga, obve GvQevryov oí 0tov QovisUOtUOw tÜ- 
VUXÓG, GÀX o0 Oijv zj&lovv && ur) uevi éXevOe- 
Qíoc eUvoic i&éovow voUTo ztoi&iv , jycivo y&Q c0- 
vÀY ÉxoOvoc oUyi vQ) nwxvQi xob vij wocvQi uovov 
ysyérqoOo, GAÀG zai 1j novoíot. Haec omnia 
nascuntur ex collatione utilitatis et honestatis, ex 
officiis boni civis, et ut dialectice loquamur, ex 
causis fimalibus, quod homines ad honestatem 
procreatfsint, non ad turpitudinem, quod cives 
libertatem tueri deceat, quia in servitute non 
possint sine turpitudine vivere, cum servitus non 
regatur iure ac legibus, sed ex libidine illorum, 
qui multa iniusta imperant, Apud Livium Anni- 
bal petens a Scipione pacem, argumentum sumit 
ex loco communi, de fortunae inconstantia, quod 
maxime fallere soleat, si initio nimium blanda 
fuerit, Et hunc locum spargit in totam oratio- 
nem. Nam in aliis partibus orationis, ubi non 
tractatur aperte locus communis, tamen obiter 
admonendus est auditor, ut animum suum eo rc- 
ferat, et utendum verbis quibusdam in loco com- 
muni natis. Omnis enim ratio persuadendi ac 
movendorum animorum, sumitur ex illis locis, 
qui continent virtutis officia, et vitae casus. In Epi- 
phonematibus vero et in Epilogis repetuntur loci 
communes magis aperte. Ut apud Livium in ora- 
tione Fabii ad L, Aemylium Cos.: A veritate la- 
borare nimis saepe ius aiunt, extingui nunquam 
gloriam qui spreverit, veram habebit, Sive timi- 
dum pro cauto, tardum pro considerato, imbel- 
lem pro perito belli vocent. Malo te sapiens ho- 
stis metuat, quam stulti cives laudent, Incidunt 
autem et subinde propter varietatem circumstan- 
tiarum multi loci communes, in eandem rem, 
quos non videre, non animadvertere in agendo 
flagitium est, ut quamvis nos duos de Turcico 
bello locos posuerimus, tamen aliter agenda res 
erit apud Germanos principes, quam apud alias 
nationes, Nam et si hoc est commune officium 
omnium regum ac principum tueri religiones, ac 
disciplinam civilem, tamen aliis satis est tueri 
regna patria. Sed Germani cum habeant summum 
imperium, debent sentire commissam sibi tute- 
MxrawTH. Orznz. Vor. XIII. 

lam universae reipublicae Christianae. Et sicut 
aliis regibus autoritate ante stat imperator, ita 
publici consilii dux atque autor esse debet, et alios 
reges cessantes, ad societatem tantae rei exusci- 
tare. lic, ut vides, persona parit novum locum 
communem, quid imperatori conveniat, praeter 
commune regum officium, Et addenda sunt z497 
quale hoc est ex consequentibus. Quam sint d 
mani principes rationem reddituri Christo, cum 
in illo terribili iudicio, coget eos causam neglecti 
officii dicere, si non dent operam, ut impiam et 
miseram servitutem, tum a se, tum ab exteris 
nationibus depellant? Haec propter rerum ma- 
gnitudinem facile possunt augeri, Sed cum ex- 
empla ubique se offerant, nolumus esse longiores. 
Haec vero recitavimus, ut adolescentes facilius 
animadvertere similia in scriptis disertorum pos- 
sent, et quandam huius rei efficiendae rationem 
ex ipsis exemplis discerent. Cicero in perfecto 
Oratore scribit, has duas partes in oratione maxi- 
me actuosas esse, videlicet Oéoir et eténoiww, 9&- 
Og est, ut dixi, locus communis ex quo praecipua 
probatio oritur, cU5ro!g etsi et ipsa ex loco com- 
muni sumitur, tamen iagis in ea parte versatur, 
quae dicitur minor in syllogismo, ut in nostro 
exemplo exaggeranda sunt ea, quae inflammant 
animos contra Turcas, videlicet ''urcicae. gentis 
impietas atque crudelitas, quod religionem de- 
lere conentur, quod crudelissimi sint in victoria, 
quod infantes a complexu matrum abstractos ma- 
ctare soleant, quod nulla aetatis aut sexus discri- 
mina observent, quod miseras puellas, pueros, 
mulieres abstrahant ad foedissimas libidines, quod 
postea miserrima servitus perpetienda sit his, qui 
sub "Turcis vivunt, ubi religio Christi deleta Sit, 
ubi nullae sint honestae leges, ubi turpissima 
exempla quotidie versentur ob oculos, ubi liceat 
cuilibet gregario militi ad stuprum abripere opti- 
mi cuiusque uxorem ac liberos, Quanto satius 
est semel fortiter in acie mori, quam tali condi- 
tione vivere, Haec omnia proprie ad minorem 
syllogismi pertinent. Etsi Joi etiam, seu ma- 
ior syllogismi, suam habet aou et amplifica- 
tionem. Sed quoniam minor est propria causae 
et personarum, cUéroic in hac parte dominatur, 
quae tamen et ipsa tum ex thesi, tum ex aliis lo- 
cis, quos persona parit, oritur. 

Cum autem supra dixerim ex locis dialecticis 
ortas esse figuras sententiarum, Sunt enim iidem 
docendi atque ornandi loci, addemus titulos, ut 


31 


483 


aliquo modo agnosci cognatio possit. .Utimur 
autem in hac comparatione locorum dialectico- 
rum et figurarum elocutionis non nimis subtili 
ac superstitiosa ratione, Satis est enim ad eam 
rem adhibere mediocrem quandam prudentiam, 
et aliqua ex parte cognationem videre, ut fontes 
ornamentorum et negociorum regiones animad- 
verli queant. Nimia subtilitas in artibus remo- 
ratur discentium studia, ac ne iudicari quidem a 
pueritia potest. 


Ex definitione. 


Primum amplificamus aut extenuamus sin- 
gulis verbis,  Amplificamus per auxesim, cum 
verbo utimur, quod rei magnitudinem superare 
videtur, ut pro conviciari debacchari, pro er- 
rato scelus. In hac re tropi dominantur, quia 
enim pingunt res per se similitudines, illa simu- 
lachra incurrentia in oculos, efficiunt res con- 
spectiores, ut cum pro stolido, asinum dicimus. 
Et Virgilius: Invadunt urbem somno vinoque se- 
pultam, Plenius est enim, quam si dixisset, so- 
mno et vino oppressam. At hyperbole dicitur, 
cum resiusta altius attollitur, ut: It clamor coelo. 


Extenuamus per razteivaotv seu ustootr , id 
est, diminutionem, ut cum dicimus perstringere 
pro vulnerare, pro sevitia iracundiam, pro sce- 
lere erratum. Oportet enim nosse oratorem pon- 
dera verborum ac videre quid in singulis locis de- 
ceat, Pericles dicitur in concionem ascensurus, 
optare solitus, ne quod ei verbum in mentem ve- 
niret, quo populus offendi posset, [ta et nos di- 
ligenter expendere convenit, quae verba, in qua- 
libet causa prosint, quae noceant, 


Interpretatio Graece cvrovvuío. — Fabius 
vocat congeriem verborum, cum multa verba pene 
synonyma coniungimus, ut Turci crudelissime 
trucidant et mactant infantes, — Hic non accidit 
plus rerum, tantam crescit numerus verborum, 
Poterat eadem significatione dici: Turci crudeli- 
ter occidunt infantes. 


Livius: "lempus est opulenta vos ac ditia 
stipendia facere, et magna operae precia mereri, 
Fit enim et pluribus verbis synonymia, cum ora- 
tio exponitur oratione, ut pro Archia. Si quibus 
regionibus vitae spacium circumscriptum est, eis- 
dem ornes cogitationes terminaret suas, nec tan- 
tis se laboribus frangeret, neque tot curis vigiliis- 
que angeretur, nec toties de vita ipsa dimicaret. 

Hic eadem sententia subinde aliis verbis effer- 
tur, Decet autem in posterioribus verbis Zu- 
(eG esse maiorem, 

Expolitio vicina est synonymiae, quae ean- 
dem sententiam, commutatis verbis explicat, sed 
aliquanto longius accersit interpretationes, vide- 
licet non solum a verbis vicinis, sed a rebus co- 
gnatis, quae quasi ratiocinatione idem efficiunt, 
ut apud Lucanum: 

Bella per Aemathios plus quam civilia campos. 


Initium simplex est, caetera a genere delicti 
ab hypotyposi aciei, pugnae atque armorum su- 
muntur. 

Iusque datum sceleri canimus, populumque po- 

tentem. 
In sua victrici conversum viscera dextra, 
Cognatasque acies et rupto foedere regni, 
Certatum , totis concussi viribus orbis, 
In commune nefas, infestisque obvia siguis, 
Signa pares aquilas, et pila minantia pilis, 


Et Ovidius multis versibus hanc unam sen- 
tentiam subinde repetit. Vulgus anteponit utili- 
tem honestati , affirmative ait: 

Cura quid expediat prior est, quam quid sit honestum. 

Et cum fortuna statque caditque fides. 

Deinde negative: 
Nec facile invenies multis e milibus unum, 

Virtutem precium, qui putet esse sui. 

Ipse decor recti, facti si praemia desint, 

Non movet et gratis poenitet esse probum. 

Nil nisi quod prodest carum est, en detrahe mente, 

Spem fructus avidae, nemo potendus erit, 

Ad reditus jam quisque suos amat , et sibi quid sit, 

Utile, sollicitis computat articulis. 


Utimur hac figara ubi prodest commorari in ali- 
qua re, ac diu detinere auditorem, in eius rei 
cogitatione, ut aut doceatur, aut moveatur. 
Quanquam non hoc tantum loco utendum erit, 
sed addendae etiam. ex aliis locis amplificationes, 
Sicut autem in picturis alia excitanda sunt , alia 
occultanda, et quasi procul ostendenda, ita in 
oratione singularis prudentia est videre, quid de- 
beat eminere, quid conducat tegere, et breviter 
in transcursu indicare, Aeschines hanc senten- 
tiam: Is qui suos non amat, non potest amare 
rempublicam, aliquoties repetit, paulum admo- 
dum mutalis verbis: ó 7/& tG0t&zvOog xci ztevro 
7toy1006 00x cyzove yérovro Onuaz ag xorotós, 

3 A c ^ , s , . . . . 
oUO6 Ó và qíArorOG zo olxet0vorO OO 10) | ac dissimulator, alieni appetens, Est et Roma. 1.: 


oréQyty , otÓ£nore Oud zteQi ztelovog cv0nmoeoL 
j vovg GÀRorQLovg, oUÓÉ ye Ó iOte ztorngós, oUz 
&y/Tt0v€ j/évorro 0;uo0to. xe9notàs, ov0" oatis £oTiy 
oizoL «&0A0g, otOÉw0 T TY iv uaxsdor(io zouc 
ijr ngeofeiv xaAóg xüyoO0g, o) yàp vov vQó- 
z0y , GAAÀ 1Óv 1ÓzOY uetrAAOSE. 

Definitio prorsus hic significat idem quod 
dialecticis, Ut enim in probando plurima ac fir- 
missima argumenta ex definitionibus, ita in or- 
nando saepe aperte ponitur definitio, ut Demo- 
sthenes legem definit contra Aristogitonem, | Àe- 
schines definit bonum civem versantem in repu- 
blica, Cicero in lege Agraria definit popularem 
consulem, pro lege Manilia definit imperatorem, 
pro Sextio definit optimates. Et multae sunt bre- 
ves definitiones in ornamentis, in quibus virtutes 
a vicinis viciis discernuntur, ut: Fortitudo est, 
quae cum honesta ratione suscipit periculum. Non 
est fortitudo, sed temeritas, sine honesta ratione 
periculum adire. In Pisonem interpretatur furias: 
Nolite enim putare P. C. ut in scena videtis, ho- 
mines consceleratos impulsu deorum, terreri fu- 
riarum tedis ardentibus, Sua quenque fraus, suum 
facinus, suum scelus, sua audacia de sanitate ac 
mente deturbat. Hae sunt impiorum furiae, hae 
flammae, hae faces. Pro Coelio: Aliud est male- 
dicere, aliud accusare etc, Est et hoc ex defini- 
tione sumptum. Magistratus Dii appellantur, 
nam Dei appellatio est definitio quaedam magi- 
stratus, ergo debent res divinas in terris, scilicet 
leges et religiones tueri, 


De divisione. 


Distributio Graece uegiouóg cum totum in 
partes aut membra partimur, ut: Tota res pu- 
blica periclitatur, Principum autoritas labefacta- 
tur, Optimatum consilia repudiantur, Plebs non 
patitur se iure ac legibus regi, Sine scientia lite- 
rarum non possunt teneri respublicae. Non enim 
possunt tradi religiones, retineri leges et civilis 
disciplina sine literis. Facile est, infinita huius 
formae exempla reperire, Cicero: Haec studia 
adolescentiam agunt, senectutem oblectant, se- 
cundas res ornant, adversis perfugium et solatium 
praebent. Pertinet huc et ÓicAvoig, ut iudices 
partim gratia, partim pecunia corrupti sunt. 

Congeries quando plures species coacervan- 
tur, ut apud Salustium de Catilina: Animus au- 
dax, subdolus, varius, cuiuslibet rei simulator 





Plenos omni iniustitia, malicia, dolis etc, Plenae 
sunt enim sacrae literae ornamentorum omnis ge- 
neris, Graeci vocant gur&ÓgoroGuor, quam nos 
congeriem appellamus. 

Incrementum est cum non eiusdem significa- 
tionis verba coniungimus, sed per gradus ab infi- 
mis ad summa imus, ut percussit, sauciavit, occidit, 
Scipio apud Livium: fudi, fugavi, Hispania expuli, 
Hoc schema imitatur ordinem causarum et effe- 
ctuum, Neque fit tantum in singulis verbis, sed 
etiam pluribus membris, ut apud Ciceronem: Faci- 
nus est vincire civem Romanum, scelus verberare, 
parricidium necare. Sacrilegium est diripere ac 
dissipare bona Ecclesiarum, parricidium est fame 
necare miseros pastores, quibus ex illis bonis vi- 
ctus debebatur. 


Ex causis. 


"Airiokorta est cum causam recitamus, ut: 
Si quid est in me ingenii iudices, iure repetit Ár- 
chias fructum meorum studiorum. Sequitur ra- 
tio, quia Archias fuit mihi autor suscipiendi haec 
studia, Huc pertinet Óuzoi0A0yío , cum aliquam 
officii rationem  exponimus, aut excusationem, 
quod videlicet iure, quod honeste faciamus, ut 
quanquam est amicus, tamen decet amicitiae ve- 
ritatem anteferre. "Talia sunt et ornamenta, quae 
ex cuiusque officio sumuntur, quo genere pluri- 
mum utimur, ut: Episcopi est sanare et explicare 
dubitantes conscientias, non armis Ecclesias dis- 
sipare, 

Affine est &voyxoor, cum allegatur neces- 
sitas, quae, ut constat, singularem vim delibe- 
rationibus habet, ut in concione Annibalis libro 
primo secundi belli Punici. Illis timidis et igna- 
vis esse licet, qui receptum habent, vobis ne- 
cesse est fortibus viris esse, quibus ad effugium 
nihil est reliquum, | Cum impossibile sit res pu- 
blicas retineri sine literarum scientia, necesse 
est magistratus, studia literarum excitare atque 
conservare. 

'Translatio uevcozeote vocatur, cum alicuius 
rei causa confertur in locum digniorem, aut ma- 
gis profuturum dicenti, ut Cicero pro Marcello 
hortatur Caesarem, ut tueatur vitam, non tantum 
sua causa, sed reipublicae causa, quia maxime 
expediat reipublicae ipsum vivere, "Tale est hoc, 
quo nos saepe utimur. Haec studia literarum non 
tantum ad privatam utilitatem pertinent, sed ad 

rempublicam. Nam haec tractatio literarum to- 
gata quaedam militia est, Sicut enim foris defen- 
sio reipublicae armatis exercitibus commissa est, 
ita domi custodia reipublicae, literatis mandata 
est, qui religiones docent, et exercent iudicia, 
quibus rebus pax domi continetur. Translatio 
est apud Livium, ubi Scipio causam seditionis a 
multitudine in paucos confert, Multidudo omnis 
sicut natura maris per se immobilis est, ut venti 
et aurae cient, ita aut tranquillum, aut procellae 
in vobis sunt, et causa atque origo omnis furoris 
penes autores est: Vos contagatione insanistis, 
Transfert et Demosthenes eventum belli in fortu- 
nam, et quemadmodum gubernatori, qui somno 
consilio navim regens, vi tempestatis superatus 
sit, naufragium imputari non debet, ita sibi even- 
tum belli negat imputandum, qui summo consilio 
summaque fide rempublicam administraverit, Est 
et apud Paulum translatio Cap. 7. ad Roma. Cum 
dictum esset lege augeri peccatum, postea cenfer- 
tur causa in naturam peccatricem , non in legem, 
quia lex bona est. 

Huc pertinet color. Non enim idem signi- 
ficat color quod schema, ut vulgus putat. Sed 
color est species figurae, significat enim narratio- 
nem verisimiliter fictam, ut cum fingimus, quid 
aliquis opinetur, quid dixerit, quid fecerit, Cum 
causam alicuius facti nobis commodam fingimus, 
Sic fingitCic. Clodium dixisse triduo periturum Mi- 
lonem,cumipseadAtticum scribat triduo periturum 
Clodium.  Poétae pleni sunt huiusmodi narratio- 
nib., quia res fictas describunt, Sumuntur autem 
colores ex circumstantiis, ex gestu, ex causis, ex 
signis consequentibus aut praecedentibus. Ovi- 
dius sumpsit ex consequentibus cum ait: Arma 
viri fortis medios mittantur in hostes, Inde iubete 
peti, q. d. hoc erit signum uter dignior sit, uter 
virtute praestet, 

Et huc pertinet calumnia, qua recte dicta 
ac facta depravantur, de qua tametsi praecepta 
extant in sophisticis syllogismis Aristotelis, tamen 
haec tempora habent artificium multo callidius, 
quod multis opes ac dignitatem parit. "lota res 
ex loco causarum et signorum interpretatione, et 
exemplis vafre detortis ducitur, Nam in recte fa- 
ctis, malas causas hoc est, prava consilia quae- 
runt, insidiose aucupantur signa, quae varie ex- 
poni possunt, ut Pharisaei interpretabatur Chri- 
stum affectare regnum, quia patiebatur multitu- 
dinem ad se confluere, discendi causa, Item mo- 

res transferebant ad vicina vicia, quia Christus 
communi more vivebat, accusabant eum intem- 
perantiae, Ad haec adhibenda est diligentia, ut 
benefactis dissimulatis aut extenuatis, errata ex- 
aggerencur in immensum, — Sicut vulgus solet de 
magistratibus iudicare, quod ingentia beneficia 
non videt, videlicet quod pacem conservant, at- 
que ocium suppeditant ad educationem atque in- 
stitutionem sobolis, ad res domesticas retinendas, 
augendas, atque ornandas, [nterim siqua levia 
errata inciderint de magistratuum negligentia, tra- 
gice conqueruntur. Sed in tanta improbitate ho- 
minum infinita exempla suppeditat usus vitae, 

Gradatio xAíuaé cum per gradus itur ab aliis 
ad alia, ita ut semper proximum verbum repeta- 
tur, ut: Secundae res pariunt negligentiam, ne- 
gligentia temeritatem, temeritas evertit homines, 
Apud Paulum est: "Tribulatio patientiam affert, 
patientia probationem, probatio spem. Diximus 
autem in dialecticis hoc modo connecti causas et 
effectus, genera et species. 


De conirariis. 


Contentio &vríOsotg cum per contraria am- 
plificamus, seu declaramus aliquid. Nam colla- 
tio contrariorum magnam vim habet ad illustran- 
dum, Fit autem singulis verbis, ut non est vera, 
sed falsa gloria, vulgo placere. Aut integris ora- 
tionibus, ut: Nulla salus bello, pacem te posci- 
mus omnes. Pellitur e medio sapientia, vi geri- 
tur res. Donec eris foelix, multos numerabis ami- 
cos, "Tempora si fuerint nubila, solus eris, Si 
secundum carnem vixeritis, moriemini, Si spiritu 
facta carnis mortificabitis, vivetis. Varie confe- 
runtur contraria, sed nos uno titulo antithesis 
plerasque alias species comprehendirnus. | Nam 
illa nimis exiliter concisa specierum partitio ob- 
Scura est, 

Commutatio &rviuevo[)0A7) seu ueréOeoig fit 
contrariis transpositis, ut: inimicis te placabilem, 
amicis inexorabilem- praebes, — Labor est etiam 
ipsa voluptas.  Esseoportet ut vivas, non vivere 
ut edas, Si Evangelium approbat civiles mores, 
consequitur, ut hi, qui civiles mores improbant, 
Evangelii autoritatem graviter laedant. 

Inversio, cum ostendimus pro nobis facere 
argumentum quod contra nos detorquetur, ut: 
Sepeliisti, igitur occidisti, Potest inverti: lmo si 
Occidissem , non sepeliissern, Nam qui in via pu- 
blica apud cadaver commoratur dum sepeliat, ubi 

credibile est homines interventuros esse, hunc 
non esse sibi male conscium, ista animi securitas 
declarat, De hoc genere supra dixi, contrarias 
interpretationes ex causis et signis sumi. 

Communicatio curoizeícoig cum idem con- 
trariis tribuitur, ut pariter in imperio nimia se- 
veritas, et nimia lenitas crudelitas est, quia ni- 
mia levitas alit audaciam improborum, et licen- 
tiam seviendi in bonos concedit. 

Correctio érevógOwoic tollit quod. dictum 
est suppenens aliud magis idoneum, ut pro Mi- 
lone, quas ille leges, si modo leges nominandae 
sunt, ac non faces urbis et pestes reipublicae, 


Reiectio &zoóíOwétg cum aliquid reiicimus ! 


tanquam indignum, aut intempestivum, ut quid 
attinet hac de re dicere, cum ad praesentem cau- 
sam nihil faciat, Utimur &zoówS& , si quando 
prave aliquod argumentum eludimus, quo agita- 
tum redderet causam suspectam. lncurrunt enim 
et in bonas causas interdum loci duriores, quos 
non prodest agitare. 

Occupatio ztgozevcAmwWig est, cum respon- 
demus tacitae obiectioni, ut vulgo dici solet, hoc 
est, cum ipsi animadvertentes, quid obsit nobis, 
prius id diluimus, quam obiici possit. Necessaria 
figura est, et singularem prudentiam requirit, 
Videndum est enim quae sint hominum tacita iu- 
dicia, quo propendeant animi, quid offendat, 
quid probetur, Utimur igitur occupatione, cum 
emendamus aliquod dictum, aut mitigamus vel 
tecte vel palam. Et locum babet in tota oratione, 
sed in exordiis saepius utimur, ut pro Archia. Ac 
ne quis a nobis hoc ita dici miretur, quod alia 
quaedam in hoc facultas sit ingenii ete, Reddit 
enim rationem quare dixerit se a Poéta adiutum 
esse, cum Poética longissime distet a forensi ora- 
tione. 

Concessio, cum quaedam largimur adversa- 
rio, ut reliqua magis exaggerari possint, ut: Esto 
vera sint dogmata, quae doces, at quomodo hoc 
excusari potest, quod mutatis ritibus Ecclesiae 
tanti schismatis autor extitisti ? 
in schismate mali, quam boni in illis dogmatibus. 


mata necessaria sint Ecclesiae, et causa schisma- 
tis transferenda in hos, qui iniuste damnant, 


Graeci vocant zt&gouoAoyícr, propemodum con- | 


fessionem., 
IlogodieovoAy cum ita aliquid. conceditur, 


ut vicinum quiddam detrahi possit, ut veritas la- 


Plus est autem - i ; 
| o&g , quale est dictum Catonis: ladices virtutum 


Ó . . d 5 O1 ] 
Hic ostendendum erit defensori, quod illa dog- | a!naras esse, fructus dulces, 


IV. ELEMENTA RHETORICES. 





I 


490 


borare potest, opprimi non potest, Fabius con- 


tator est, negligens non est. 


Formae respondendi sunt, cum aut simplici- 
ter respondetur ad interrogationem, aut tollitur 
quaestio, opposito argumento firmiore, ut: Dif- 
ficilis labor est exercendi styli, sÉd habet pluri- 
mas ac maximas utilitates, Habet aliquid incom- 
modi mutatio rituum, sed plus habent incommodi 
falsa dogmata, Graeci vocant crÓvzogogdv et 
&vvelooy ovr. 


Ex similibus. 


Comparatio maximam vim habet in amplifi- 
cando. Hes enim omnes crescunt aut decrescunt 
per collationem, | Huc pertinent loci dialectici ex 
pari, ex maiore, ex minore, exempia, Apologi, 
parabolae &zóvec, ut cum lupum dicunt pro malo 
doctore, Ubique sunt obvia horum locorum ex- 
empla, et facile agnosci possunt.  Acloci ipsi in 
dialectica satis tractantur, quare hic nihil opus 
est eos prolixe explicare. 

Ilgoocono(ta cum persona fingitur, ut 
apud Virgilium Fama, aut cum rei inanimatae 
sensum tribuimus, ut: Vos albani tumuli, 

Sermocinatio ÓiaAó7iGguog, cum orationem 
personae alicui tribuimus, ut si quis fingat Maxi- 
inilianum in oratione adhortari Carolum Impera- 
torem ad componenda Ecclesiae dissidia, 


A genere. 


Sententia zrour continens praeceptum de 
moribus, aut dictum de aliquo vitae casu, ut apud 
Ciceronem: Vultu saepe laeditur pietas. — tem: 
Posteriores cogitationes, sapientiores, Ducuntur 
a genere, scilicet a loco communi, a virtute, a 
fortuna, a prudentia et similibus.  Ádmonuimus 
autem supra probationes ex talibus locis sum. 
Nam maior in syllogismo, saepissime est aliqua 
communis sententia. ltaqueornamenta hinc etiam 
sumi necesse est. Huc pertinent leges, prover- 
bia et dicta clarorum virorum quae vocant zgí- 


Epiphonema est amplificatio honestatis, seu 
dignitatis, utilitatis, facultatis, difficultatis, in 
fine addita ad augendam admirationem, Interdum 
etiam causam faeti continet, magnam omnino vim 
habet, Admonet enim vel quid agatur, vel quanta 
res agatur, quia transfert eam ad locum commu- 

nem, quo cum collata praesens causa fit splendi- 
dior. Nonnulli breviter dicentes fere onittunt 
epiphonemata, hi non intelligunt, quam inlficima 
sit oratio, detracto hoc ornamento,  l'iunt autem 
epiphonemata per particulas comparativas et de- 
monstrativas, uj: Hoc est vere regem esse, con- 
sulere utilitatibus populi. Adeo nihil est satis 
tutum adversus calumnias. deo a teneris con- 
suescere multum est, "Tantae molis erat Rhoma- 
nam condere gentem, Quis non in tali aula cu- 
piat vivere, quae verius academia, quam aula dici 
possit. Et per exclamationes, unde nomen vi- 
dentur initio accepisse, ut pro Ligario: O cle- 
mentiam admirabilem, atque omniurh laude, prae- 
dicatione, literis, monumentisque decorandam. 
Et huiusmodi multa reperies apud Ciceronem, ut: 
O rem non modo visu foedam etc. 

Noéma differt ab epiphonemate, Etsi enim 
est allusio ad sententiam aut locum communem, 
tamen non effert sententiam generaliter. Sed ver- 
ba sumit ex loco communi, quae ad praesentem 
causam accommodat, ut tecte ad locum commu- 
nem alludere intelligatur, ut: Bene collocavi be- 
neficium, cum in virum optimum, cum in homi- 
nem gratum contuli. Fortisque viri tulit arma 
disertus. Insunt latentia quaedam enthymemata. 
Et profecto danda est opera, ut oratio abundet 
huiusmodi verbis sententia tinctis, ut Fabius ait. 


Ex circumstantiis et signis. 


Hinc vero plurimae oriuntur amplificationes 
ex descriptionibus locorum, temporum, persona- 
rum, habitus corporis, et gestuum, Et alia sunt 
signa praecedentia, alia consequentia etc. — Talis 
est ex signo mira extenuatio apud Livium, ubi 
Annibal ait Scipionem adeo non nosse exercitum 
suum, ut si utrique exercitui signa detrahantur, 
dubitaturus sit, utrius imperator sit, Non nosse 
exercitum, signum est imperiti ducis. 

Et circumstantiis oritur oztotvztQo0tg ubi res 
ita narratur, ut videatur quasi oculis subiecta. 
Id fit, cum diligenter persequimur circumstantias, 
Cicero pro Milone: Si videretis haec picta etc, 
Pingit enim Milonem in Rheda penulatum cum 
uxore et parvis liberis. Clodium vero armatum, 
sedentem in equo, pugnantem ex loco superiore 
etc. 


Ex circumstantiis oriuntur et ztaSoztortou, ut 
exclamationes, deprecationes, vota, ominationes, 

de quibus in libellis de Copia praecepta extant, 
quam ob causam nos breviores sumus, et de affe- 
ctibus supra diximus, 


Est et figura ad ordinem orationis necessaria, 
quae nominatur transitio, cum monemus quid di- 
ctum sit, et quid restet, - Hactenus dixi quantum 
insit turpitudinis in ebrietate. Nunc exponam 
quantum noceat valetudini, Breviter redigit in 
memoriam et quid supra dictum sit, et proponit, 
quid in reliqua oratione expectandum sit, 


Est et ze. gévOsotg brevis interpositio, decla- 
randi causa inserta, quam non ignorant Gram- 
matici, ut: 'l'am Venus ocia amat, finem qui 
quaeris amori (cedit amor rebus) res age, tutus 
eris. 


De imitatione. 


In ipso vestibulo huius operis admonui prae- 
cepta inventa esse, non ut eloquentes efficerent, 
sed ut viam ac rationem ostenderent adolescenti- 
bus iudicandi de disertorum orationibus, Nam 
imitatio, si natura non repugnet, sicut aliarum 
rerum artifices, ita et eloquentes efficit. Cognitis 
igitur praeceptis, proponat sibi quisque diserto- 
rum exempla, in quae toto animo, totaque mente 
intueatur, ut ea effingat, atque exprimat. Si quis 
est enim, qui iudicat imitationem, cum in aliis 
artibus maximam vim habeat, in una eloquentia 
inutilem esse, huius error non solum gravissimis 
doctorum testimoniis, sed plane sensu communi 
revellitur, Nam quod quaedam inter disertos con- 
troversiae sunt de imitatione, disputatio est, non 
utrum imitatio necessaria sit, sed de partibus ar- 
tis dissentiunt, quarum videlicet partium imitatio 
necessaria sit, Ego itaque ut ostendam adolescen- 
tibus quomodo instituere animum ad imitandos 
bonos autores debeant, breviter exponam meam 
de tota re sententiam, quam spero studiosis iuve- 
nibus non inutilem futuram esse, Saepe autem 
diximus eloquentiam ac verbis contineri, rerum 
autem inventionem. ac dispositionem esse, elocu- 
tionem ad verba pertinere, Quare initio scien- 
dum est generalem quandam imitationem rerum 
esse, quam ideo sic vocamus, quia bonos omnes 
in inventione a dispositione rerum imitari licet. 
Observabit enim diligens lector, quibus ex locis 
boni autores ducant exordia, unde sumant ampli- 
ficationes, quornodo tractent locos communes et 
affectus, quomodo concilient animos, quomodo 


| perturbent, quam tempestive ac parce aspergant 

sententias, quam diligenter conservent decorum, 
quanto consilio disponant partes in causis. Ubi 
praeparent auditorem, ubi narrent, ubi dispu- 
tent, ubi refutent adversarium, quomodo in epi- 
logis addant motus et affectus orationi, [taque 
etsi unus Cicero maxime excellit etiam in his vir- 
tutibus, tamen alii quoque non solum Latini, sed 
el Graeci exercere et acuere studiosos possunt, si 
locos atque consilia eorum in inveniendo ac dis- 
ponendo imitentur. Et interdum gloriosum erit 
res easdem ab illis sumptas ad nostras causas 
apte transferre, Quemadmodum multa videmus 
Ciceronem ab l|socrate, a Platone et a Demo- 
sthene sumpsisse, Quanquam hoc magis prae- 
standum est, ut discamus similia exemplorum gi- 
guere, sicut boni pictores non mutuantur, sed 
imitantur formas ac gestus virorum corporum. 
Est et generalis quaedam imitatio elocutio- 
nis, quod ad grammaticum sermonem attinet, qui 
non solum latina verba, sed etiam phrasin lati- 
nam requirit, Cum enim hoc tempore tota nobis 
latina lingua ex libris discenda est, facile iudicari 
potest in hac parte necessariam esse imitationem, 
ut certum sermonis genus, quod ubique et omni- 
bus aetatibus intelligi possit nobis comparemus. 
Quis enim intelligit istos, qui genuerunt novum 
quoddam sermonis genus, quales sunt, "Thomas, 
Scotus, et similes, Certa igitur aetas autorum 
eligenda est, qui propriissime et purissime locuti 
sunt, Ac fere fit, ut prudentissime loquantur 
etiam, qui dicunt purissime, Quare ab his non 
lantum sermo, sed interim res quoque cognitione 
dignae sumi queunt. Constat autem Ciceronis 
aetate, eloquentiam Romanam perfectam fuisse. 
Proinde totum illud seculum nobis imitandum 
proponamus, videlicet Ciceronem, Caesarem, et 
paulo superiorem his "Terentium, et aliquanto 
inferiorem Livium. Plauto etiam nihil facilius 
est, Legendus est et Salustius, Sed in his cum 
antiqua et obsoleta quaedam verba extent obser- 
vandum est, quid receperit Cicero, quem velut 
Aristarchum scriptorum omnium, nobis consti- 
tuamus.  Plintus rerum vocabula nobis conser- 
vavit, etsi genus sermonis non probatur. Quin- 
tilianus videtur studium proprii sermonis maxi- 
mum habuisse, nec dissimulat se conatum homi- 
nes amantes iam corrupti sermonis, ad veterem 
proprietatem revocare, Ab his igitur autoribus 
lingua nobis discenda est, cum his colloquen- 
dum. Neque tantum singula verba a seculo illo 

mutuemur, sed phrasin, hoc est, iuncta verba, 
qualia sunt: dare damnum, facere damnum, dare 
verba, dare in casum rempublicam, capio dolo- 
rem, Non enim dicimus: cepit me dolor, et hoc 
genus infinita, Neque enim quaelibet voces con- 
iungi solent. Consuetudo igitur Bomana in ver- 
bis iungendis imitanda est, Nam et graeca et la- 
tina lingua, initio ita corruptae videntur, cum 
exterae nationes una cum imperiis eas linguas ac- 
ciperent, et verbis quidem bonis uterentur. Ne- 
que enim alja audierant, sed in iungendo pecca- 
rent. Inusitatus enim verborum concursus, non 
solum confragosam et obscuram orationem, sed 
prorsus novam linguam parit, ltaque quod Caesar 
dixit inusitatum verbum non aliteratque scopulum 
fugiendum esse. Idem de verbis contra consuetu- 
dinem iunctis, praecipi iudicemus. Idem et de 
metaphoris sentiendum est, quarum novitas et 
ambiciosa est, et orationem reddit obscuram. Et 
supra diximus, verecundum usum huius generis 
esse debere, Nam oratio magna ex parte proprio 
sermone constare debet, Non igitur discedamus 
a Ciceronis aetate, a qua, si verba, phrasin et 
figuras sumemus, oratio erit plana, aequabilis 
et perspicua, nihil habebit ambiguum, aut ambi- 
ciose affectatum , quod vitium non gjlum in ora- 
tione offendit, sed etiam prodit ingenii vanitatem. 
Itaque de hac generali imitatione phrasis, recte 
iudicant nonnulli bonos omnes imitandos esse. 
Nam sermonem melius discimus, cum pluribus 
colloquentes, si tamen emendate loquantur. Non 
enim numero inter bonos, aut illos ineptos anti- 
quitatis amatores, qui horribile quoddam ser- 
monis genus habeut, quod Ciceronis aetate pror- 
sus exoleverat, aut hos, qui post Quintiliani tein- 
pora extiterunt, qui iudicio lapsi, summam inge- 
nii laudem crediderunt esse, nihil simpliciter ac 
proprie efferre, et figuras gignere quam maxime 
prodigiosas, quo genere delectati sunt. Apulcius, 
Sidonius, et alii mulu.  lurisconsultis vero me- 
rito tribuitur laus proprii sermonis, quare etiam 
si propter rerum cognitionem non legerentur, ta- 
men propter latinae linguae proprietatem legendi 
erant, 

Sed praeter hanc generalem imitationem in- 
ventionis, dispositionis, verborum, phrasis et 
figurarum, specialis quaedam est imitatio Cicero- 


| nianae compositionis, de qua inter doctos quae- 


| 
| 


dam controversia est, ulrum operae precium sit 
in ea imitanda elaborare, — Est euim peculiaris 


495 


quaedam collocatio merabrorum orationis apud 
Ciceronem, quae non solum aequabiliorem red- 
dit orationem, sed plurimum etiam ad perspicui- 
tatem conducere videtur. Atque ego ita statuo 
illam ipsam componendi rationem, ut caeteras 
artes, initio, propter necessitatem , aut certe in- 
signem utilitatem desideratam atque animadver- 
sam esse. Postea deprehensa via, secuta est uti- 
litatem voluptas. Multa enim non ferenda vicia 
deprehenduntur in his, qui incomposita dicunt. 
"Primum coacervant sententias male cohaerentes, 
et in his ipsis saepe grammaticum vocum ordinem 
perturbant hyperbatis, Huius rei exemplum est 
videre in exordio Plinianae praefationis, cuius 
membra in mea paraphrasi partim exemi, par- 
tim ordine disposui, ut principalis sententia cla- 
rius conspici atque intelligi posset, Apud Sa- 
lustium in orationibus extant gravissimae sen- 
tentiae, de causis maximarum mutationum publi- 
carum. Et hae verbis efferuntur optimis, et ta- 
men oratio non satis dilucida est. Neque vero 
defuit homini perito, et versato in republica iu- 
dicium , aut patrius sermo, sed compositio deest, 
Quare cum sententiae quasi truncatae atque inter- 
ruptae recitentur, fit oratio subobscura. Deinde 
crebro accidy , ut hi qui dicunt incomposita, re- 
linquant, imperfecta et mutila argumenta, Alicubi 
antecedens reperias sine consequente, utar enim 
dialecticis appellationibus, quae sunt iotae omni- 
bus, Hoc in Pliniana praefatione fit aliquoties, 
nam ibi antecedens est. Quam plurimum inter- 
est, sortiatur aliquis iudicem an eligat, multum- 
que apparatus interest apud invitatum hospitem 
et oblatum, Deinde relinquitur imperfectum ar- 
gumentum, quare intelligi nisi ab attento lectore 
non potest. Erant enim addendae conclusiones 
in hanc sententiam. Cum invitatus hospes maio- 
rem apparatum requirat quam casu oblatus, ego 
iure reprehendi queam, quod cum te ad hos libros 
legendos ultro invitavi, non praestiti ut tuo iudi- 
cio satisfacerent. Sed plus negocii fuerit alteram 
similitudinem absolvere. Quid? quod idem au- 
tor non solum argumenta relinquit imperfecta, 
sed etiam in grammatica constructione quaedam 
relinquit &vovvon0óO0t0 , quod viciosissimum est. 
Sunt et alia incompositae orationis incommoda, 
sed ego illa recitare volui, quae adolescentes iu- 
dicare facile possent, Multum igitur ad rerum 
perspicuitatem diligentia componendi . confert, 
Quanquam autem in tanta varietate ingeniorum, 


SCRIPTA PH, MEL. AD HIST. PROF, ET PHILOS, SPECTANTIA. 








496 


! alium natura ad aliud dicendi genus ducat, et his 
| nostris temporibus perfecta eloquentia sperari non 


possit, tamen generalia quaedam praecepta trade- 
mus, non tantum his, qui solam Ciceronis com- 
positionem imitaturi sunt profutura, sed ut mihi 
quidem videtur necessaria, quocurque in genere 
dicendi versemur, Quae tamen si quis observa- 
verit, facilius intelliget Ciceronis compositionem, 
quae cum longe sit optima, praeclare facere iudi- 
candi sunt, qui summa cura, summoque studio 
effingere eam conantur, Etsi enim ea in re ipse 
non elaboravi, nemo enim monebat aut norat 
ista, me adolescente, et postea meo quodam fato 
incidi in quaedam negocia, quae ad haec studia 
colenda non tantum mihi quantum vellem tempo- 
ris concedunt, tamen ad of&icium meum pertinere 
existimo, ut quae sunt optima pro virili demon- 
strem, Nam Politianus parum liberaliter facit, 
qui videtur ideo deterrere alios ab imitatione Ci- 
ceronis, quia cum se natura ad aliud dicendi genus 
deduci intelligeret, iudicio videri voluit, id quod 
ipse consecutus non esset, improbare, Ego vero 
ita statuo, artificium faciendae orationis non valde 
dissimile esse Poéticae, — Ut autem stultissimum 
fuerit ei, .quem velis elegiam scribere, Horatii 
odas aut satyras potius proponere, quam Ovidium 
aut Tibullum, ita imprudenier iudicare arbitror 
istos, qui in facienda oratione nihil interesse pu- 
tant, quos autores sequantur. Nam ut illi elegiae 
studioso plurimum legendi erunt elegiaci poetae, 
et quidem praestantissimi, et elaborandum erit, 
ut aliquam illorum similitudinem consequatur, ita 
in soluta oratione legenda erunt optima exempla, 
et efficiendum, ut horum quasi colorem ducat 
oratio. Quanquam autem multi propter imbecil- 
litatem ingeniorum et naturae dissimilitudinem 
in imitatione Ciceronis successus parum secundos 
habcant, tamen illi ipsi longe plus proficient in 
Cicerone legendo, quam si deteriora exempla se- 
querentur. Quamvis enim isti aridi non poterunt 
effingere divinam illam compositionem, quam 
etiam Romanis temporibus nemo aequalium Cice- 
ronis, qui quotidie dicentem audiebant exprimere 
poiuit,: tamen hoc assequentur, ut oratio sit ae- 
quabilior et uberior, Et sunt aliae virtutes in- 
finitae Ciceronis, quarum vel umbram referre 
non exigua laus erit, atque ego vel obscura linea- 
menta Ciceronis malim, quam nàtivam Politiani 
aut Gellii faciem. Cur autem prudens praeceptor 
nactus ingenium foecundum et copiosum, non 

horietur, non incitet, ut complecti Ciceronem et 
in eum tota mente, totoque animo intueri et ad 
ipsius exemplum, totum se componere studeat, 
ut, quantum ingenio, industriaque consequi po- 
ierit, non tantum ab eo verba ac phrasin suinat, 
sed etiam efüngat compositionem, Qua in re suc- 
cessus non est desperandus his, qui mediocriter 
a natura adiuvantur. Neque ego ab aliis bonis 
autoribus hunc imitatorem arcendum puto, nam 
ab his quoque adiuvabitur, verum ut a poétis 
orator, aul a picloribus statuarius. Quanquam 
enim statuarius, multum ab arte vicina ad suum 
usum transferre poterit, tamen ita erit intentus in 
artis suae exemplum atque ideam, ut observet, 
quae cum illa idea consentiant, ne procul ab ea 
discedat. Neque vero is imitari Ciceronem dicen- 
dus est, qui excerptas ex illo sententias ac versus, 
quasi Centones consuit, quemadmodum facere 
nonnullos videmus. Sed £i sibi quisque faciat, 
ut ultro se Ciceronis verba offerant, quae cum ita 
coniungimus, ut res nostras explicent, tamen col- 
locatio et series partium debet habere quandam 
Ciceronis similitudinem, — Caeterum ut Virgilius 
ab Homero multos versus sumpsit, ita decebit et 
nos interdum aliquod membrum aliunde mutuari, 
si tamen habeatur ratio decori. Serviendum est 
enim temporibus ac locis, quemadmodum Virgi- 
lius, etsi ad imaginem Homeri se totum compo- 
suit, tamen illa prudenter vitavit, quae Bhomanis 
moribus non congruebant. Ac ne verba quidem 
repudiabit imitator, quamvis ignota Ciceroni, quae 
causa postulat, ut in controversiis theologicis uten- 
dum est appellationibus Christi, Ecclesiae, fidei 
pro fiducia, et aliis similibus, — Quia enim res 
illas a sacris literis mutuamur, sermonem illarum 
eo nos sequi oportet, ne res dissentientes a Scri- 
pturis afferre videamur. Quare merito ridentur 
inepti quidam, qui pro fide persuasiouem, pro 
Evangelio coelestem Philosophiam, et alia similia 
dicunt, in quibus saepe fit, ut Germanam signi- 
ficationem illarum vocum quas aspernantur non 
reddant. [d non est illustrare res difficiles di- 
cendo, sed obscurare atque corrumpere. Quid 
quod isti somniant imitationem, non phrasi et 
collocatione, sed in singulis verbis esse? qua in 
re pueriliter errant, Nam Cicero etiamsi inter- 
dum verbis utebatur ignotis populo Romano, mul- 
ta enim a Philosophis et ex Graecis historiis sumit, 
tamen Ciceroniano more dicebat. Collocatio enim et 
universum corpus orationis Ciceronem referebat. 
MzrawTH. Orzn. Vor. XIII. 

Cum igitua eloquentiae studiosi praecipue in 
hac parte elaborare debeant, ut Ciceronem imi- 
tentur atque effingant, praecepta quaedam adscri- 
bemus, ut intelligere compositionem studiosi fa- 
cilius possint, Legent enim Ciceronem libentius 
et propius expriment, si virtutes intelligent, Et 
quoniam de imitatione locorum inventionis, de 
similitudine dispositionis, item verborum et phra- 
sis diximus, reliquum est, ut viam quandam com- 
ponendi ostendamus, 

Primum in compositione praeceptum est, ut 
sit iustus ordo sententiarum, quem quidem in 
narratione seu expositione facti servare facile est, 
Verum in exordiis et in probationibus servare dif- 
ficilius est. Primum autem poni solet aliqua pro- 
positio suae cuiusque partis in oratione, Deinde 
subiicitur ratio, postea sequitur rationis exposi- 
tio, aut amplificatio, interdum sequitur simile aut 
dissimile, aut adversativa, quae quasi novae ora- 
tionis initium est, Et in his partibus perpetuo 
versatur Ciceronis oratio. Alii coacervant sen- 
tentias longius inter se distantes, et plaerasque re- 
linquunt quasi truncatas, et nonnunquam admi- 
scent alienas, Àt Cicero apte complectitur omnia, 
quae ad rem pertinent, eaque ita connectit, ut 
inter se membra proxime cohaereant, velut dia- 
lecticae probationes, Et dum inter haec septa 
cohercet orationem, nihil intempestive intertexit 
alienum, et inchoatas sententias absolvit et ex- 
aedificat. Exemplurn sumemus ex oratione notis- 
sima pro Archia, ubi prima exordii propositio est, 
Debeo Archiae reddere gratiam ex hac facultate 
dicendi, Haec est enim summa propositionis, 
quam vestivit Cicero quibusdam ornamentis, ut 
sonus esset plenior. Sequitur ratio, quia Archias 
adiuvit haec mea studia eloquentiae, Deinde se- 
quitur conclusio argumenti per comparationem. 
Ergo si aliis eloquentia mea opem tulit, maxime 
debet isti opem ferre, a quo adiuta est. Postea se- 
quitur adversativa, continens novum locum, no- 
vam propositionem. Non est alienum, oratorem 
a poéta adiuvari. Ratio, quia omnes artes inter 
se cogPatae sunt, quare aiia adiuvat aliam, — Po- 
stremo sequitur alia adversativa, Quanquam au- 
tem hic ordo sententiarum magis ad inventionem 
aut dispositionem, quam compositionem pertinere 
videtur, quae est in quadam concinna collocatione 
verborum, tamen si quis recte considerabit, in- 
telliget universae compositionis fundamentum 
esse, iustum sententiarum ordinem, | Nam abs- 

que eo nullae periodi cohaerebunt, quod incom- 
ponendo praecipue fieri oportet, Plurimum au- 
tem prodest ad intelligendum Ciceronem, hoc 
modo distribuere sententias, et videre unde na- 
scantur, et quomodo consentiant, Quod si quis 
animadverterit, scribet et ipse melius cohaerentia, 


Proximum autem praeceptum est, ut senten- 
tiae illae in magna parte orationis illigentur pe- 
riodis. Quid autem sint periodi, quid zc 
quid zóuutoze, tradunt grammatici, zdAor eim 
est unica inlegra sententia, ut quae homines arant, 
navigant, aedificant, omnia virtuti parent. zOutuc 
pars est coli, ut navigant, aedificant, Periodus 
autem constat minimum ex duobus colis. 


Dicitur autem periodus seu latine circuitus 
aut circumductio, quia colligit plures sententias, 
particulis rationalibus, causalibus, relativis, com- 
parativis, adversativis, interdum etiam copula- 
iivis; Exempla sunt ubique obvia apud Cicero- 
nem. Quanquam mihi semper frequens conspectus 
vester multo iucundissimus, hic autem locus ad 
agendum amplissimus, ad dicendum ornatissimus 
est visus Quirites, tamen hoc aditu laudis, qui 
semper optimo cuique maxime patuit, non mea 
me voluntas, sed meae vitae rationes, ab ineunte 
aetate susceptae prohibuerunt, "Turpe est Stoicis 
ignorare Zenonis decreta, quanto turpius et in- 
dignius est Christi decreta nescire Christianos? 
Pro Archia: Etiam illud adiungo saepius ad lau- 
dem atque virtutem, naturam sine doctrina, quam 
sine natura valuisse doctrinam, Pro Marcello: 
'Tantus est enim splendor in laude vera, tanta in 
magnitudine animi et consilii dignitas, ut haec a 
virtute donata, caetera a fortuna commodata esse 
videantur. Haec exempla recito, ut adolescentes 
discant, non illas tantum periodos dici, quae in- 
choantur a circumductionibus, sed etiam per ad- 
versalivas, per comparationes apte connecti plura 
xQÀoc. Est et simplicius quoddam genus, quod 
Demetrius vocat historicum, quale est hoc: In- 
ferimus bellum, infestisque signis descendimus in 
Italiam, tanto audacius fortiusqne pugnaturi, 
quanto maior spes, maiorque animus inferentis 
est vim, quam arcentis, Initium non habet par- 
ticulam circumducentem , ideoque simplicior esse 
forma videtur. lluius generis sunt et haec. Sus- 
cepit iniunctam legationem, ut principi quem- 
admodum debere se iudicabat, morem gereret. 
Alia forma quae initio habet circumductiones vi- 

detur esse volubilior, et ut inquit Demetrius, ef- 
ferri ore rotundo et circumacta manu, Has tamen 
formas proposui, ut varietatem periodorum stu- 
diosi facilius agnoscerent, 

Ordo sententiarum, de quo paulo ante dixi, 
res perspicuas reddit, at periodi forma prodest 
ad connectendas sententias, et addit pleniorem 
sonum orationi. Danda igitur erit opera imita- 
lori, ut in periodis faciendis Ciceronis exempla 
efingat. Neque tamen constat oratio tota perio- 
dis, Suntenim interdum singula cola, velut in- 
tervalla, inter periodos ponenda, — Et exordia ac 
syllogismi magis recipiunt periodos quam narra- 
tiones, quae magna ex parte habent cola, Con- 
tentiones vero ac disputationes rarissimas habent 
periodos. Constant enim brevibus quibusdam 
membris quasi aculeis. In narrationibus facile 
est agnoscere seiuncta 2020, ut Milo domum ve- 
nit, calceos et vestimenta mutavit, paulisper dum 
se uxor, ut fit, comparat, commoratus est, ob- 
viam fit ei Clodius expeditus in equo, nulla rhe- 
da, nullis impedimentis, nullis Graecis comiti- 
bus, Pro Cluentio: Frater mortuus est, haere- 
demque Magium reliquit, postea Magia mortua 
est, |n talibus siquis xc connecterel, rerum 
seriem corrumperet, |n contentionibus, ut pro 
Ligario: Quid enim Tubero tuus ille districtus 
in acie Pharsalica gladius agebat, cuius latus ille 
mucro petebat , qui sensus erat armorum tuorum, 
quae tua mens, oculi, manus, ardor animi, quid 
cupiebas, quid optabas? Plenae sunt disputatio- 
nes in philosophicis libris, brevibus membris, ut: 
Minime mirum id quidem, Nam efficit hoc Phi- 
losophia, medetur animis, inanes sollicitudines 
detrahit, cupiditatibus liberat, pellit timores. 
Nondum absolvimus praecepta compositionis, 
Nam quae hactenus tradidimus, etsi a Cicerone 
fiunt accuratissime, tamen et alii boni scriptores 
reperiuntur, qui non omnino negligentes sunt in 
ordine sententiarum et qui aliquo modo periodos 
faciunt. Verum ad haec addit Cicero duas res, 
quae sunt ipsius maxime propriae, scilicet, quod 
verbis ornat singula membra, pene ut fit in poé- 
matis, Et quia haec ornamenta periodum explent, 
efficiunt concinnum et numerosum quiddam. At 
stultum est nunc de numeris praecipere, cum so- 
nus linguae latinae hoc tempore non sit nativus. 
IHud tantum hortabor, in quo copiae laus est, ut 
ornare sententias verbis imitator discat. Quod 
cum faciet, oratio erit uberior ac mollior, Pe- 

riodum sponte sequuntur numeri. Pro Archia 
poterat Cicero simpliciter dicere: Debeo Archiae 
reddere gratiam ex hac facultate dicendi, Sed vide 
quomodo ornaverit, extenuat vires suas, si quid 
est ingenii quod sentio, quam sit exiguum etc. 
Deinde partitur facultatem in tria membra, in in- 
genium, exercitationem, et doctrinam. Nam his 
tribus rebus artes continentur. lllud sciet etiam 
imitator, quod modus in ornando observandus 
sit. Nihil enim odiosius est inani ostentatione 
ornatus, qui nunquam debet videri ociose accer- 
situs, sed ad illustrandam causam, necessario ad- 
hibitus esse. 


Haec si studiosi in lectione Ciceronis obser- 
vabunt, meo quidem iudicio rectius intelligent 
autorem optimum, et virtutes omnes propius aspi- 
cient. Neque vero haec utilitas exigua iudicanda 
est, etiam si non procedat imitatio, Et tamen si 
conniti volent isti, qui adiuvantur a natura, in- 
tellectas virtutes, aliqua ex parte effingere po- 
terunt, Quodsi haec diligentia componendi nihil 
nisi puerilem ostentationem ingenii haberet, non 
esset, cur huius partis imitationem valde requi- 
rendam putarem, Sed cum maximas afferat uti- 
litates, digna mihi res videtur, in qua si qui non 
destituuntur ingenii viribus, elaborent, Fit enim 
oratio magis dilucida, si apte cohaereant senten- 
tiae, si non relinquantur imperfecta membra, aut 
argumenta, si extent atque emineant ille partes, 
quas praecipue conspici prodest, si quis ornatus 
quasi vestitus accesserit, si mediocria sint perio- 
dorum spacia, si non sint dissipatze periodi hy- 
perbatis. Verissimum enim illud est, quod scri- 
bit Cicero, veram speciem ac pulchritudinem cum 
utilitate coniunctam esse, cuius rei tum in natura, 
tum in artium operibus; maximeque in aedificii 
infinita exempla ostendi possunt. 


Nam illa in aedificiis apta partium proportio 
non minus habet utilitatis, quam decoris, Quare 
existimandum est et hanc harmoniam collocatio- 
nis oratione, non solum propter venustatem, sed 
etiam propter certam utilitatem. animadversam 
esse, Idque ex eo intelligi potest quod videmus 
homines prudentes, sed rudes harum nostrarum 
artium, summa diligentia componere et struere 
orationem, qui id faciendum putant, non volupta- 
tis, sed necessitatis causa, videlicet, nequid con- 
fuse, nequid obscure, nequid intempestive, aut 
alieno loco dicant, nequa relinquant mutila et 

pendentia membra, Denique non solum perspi- 
cuitatis, sed etiam dignitatis rationem habendam 
esse in scribendo sentiunt, 


Atque hi partim usu cognoverunt, partim 
sine doctrina, vi ingenii perspiciunt, in magnis 
et gravibus causis, orationem perspicuam et in 
qua aliquid dignitatis sit requiri, Quod cum ita 
sit, cumque natura ducat homines prudentes ad 
componendam orationem, decet eruditos perfe- 
ctum aliquod exemplum collocationis quaerere, 
ad quod se in facienda orationem referant. "l'urpe 
est enim eruditis, neque vim huius rei intelligere, 
neque rationem requirere, cum harum artium 
rudes perspiciant, et quanta vis sit compositionis, 
et iudicent res magnas sine hac diligentia explicari 
non posse, Mira autem ingenii fiducia est, in hac 
parte longe difficillima repudiare exempla, atque 
aspernari imitationem, cum in aliis levioribus 
artibus homines sine exemplis atque imitatione 
parum proficiant. Et vulgo ita dici solet: Sibi 
quenque pessimui esse magistrum, quod non so- 
lum in artibus, sed in moribus et in omni vita 
cernimus, Cum igitur haec ars sine exemplo at- 
que imitatione perfici non possit, et inter peritos 
constet perfectissimam esse Ciceronis compositio- 
nem, praeclare facere iudicandi sunt, qui hunc 
autorem sibi proponunt, ut cum alias eius virtu- 
tes, tum etiam collocationem effingant, 


Cum enim omnino aliqua collocandi itque 
ornandi ratio necessaria sit, id quod experiuntur 
in magnis causis etiam illiterati, prudentia est 
exemplum eligere optimum, | Nam et Cicero pro- 
pterea videtur melius composuisse quam caeteri, 
quia excellentes artifices imitatus est, Secutus est 
enim exemplum Isocratis, cum alii contenti vul- 
gari quadam forma orationis, nihil melius quae- 
rerent, aut perfectius. Neque ab hac sententia 
eo deducor quod magni extiterint oratores, qui 
non composuerunt more Ciceronis. Neque enim 
similis est Lysiae compositio Ciceronianae, Ego 
vero non ignoro dissimiles esse in componendo 
magnos autores,  Àc ne Cicero quidem eodem 
modo componit omnia, — Verum hoc habent com- 
mune excellentes artifices omnes, quod senten- 
tias ordine distribuunt, etiamsi periodos non eo- 
dem modo faciunt. Deinde quod aliqua membra 
verbis illuminant. Et hac in re praecipue excel- 
lunt hi, qui vocantur Attici, quod efficiunt ut 


| apte cohaereant sententiae, etiamsi periodis non 

devinciunt. Nam ex bonis et praestantibus auto- 
ribus nemo tam ignavus fuit, ut sine omni cura 
collocationis orationem congereret, Ac Cicero 
etiam cum non admodum accurate texit periodos, 
est enim liberior oratio in Epistolis et philosophi- 
cis libris, tamen hoc nomine superat alios, qui 
nullam adhibuerunt in componendo curam, quod 
cavet, ne concurrant sententiae longius distantes, 
aut male cohaerentes, aut nequid relinquatur im- 
perfectum, | Haec non cavent Salustius, Seneca, 
Plinius, et alii recentiores, Quare etiamsi non 
omnes compositionis partes effingemus, tamen 
illum sententiarum ordinem atque absolutionem 
magis poterimus in Cicerone, quam in aliis cer- 
nere. Acsi quem omnino delectant incomposita, 
nullius oratio apud Latinos aequabilior est quam 
Ciceronis, etiam cum se eximit ex illis vinculis 
artis, de quibus ipse in perfecto oratore praeci- 
pit. Rectius igitur hunc imitabimur quam alios, 
aut tristes, horridos, concisos, aut supinos et 
longius iusto fluentes, et plenos hyperbatis, . et 
qui temere sententias congerunt. Nos adolescen- 
tuli incidimus in Policianum et posteriorem Pli- 
nium, quorum nos invitabant subtiles argutaeque 
sententiolae, quibus abundat uterque, delecta- 
bant in his et alii quidam flosculi, habent enim 
dicta quaedam belle detorta, sed argutiae illae 
sententiarum et belle dicta mirum in modum aman- 
tur a iuvenibus et imperitis, et placent in schola 
ludentibus, sed in seriis negociis nihil est ineptius 
atque inanius illis affectatis argutiis. Quid autem 
assecuti sumus horum lectione? | Primum aridio- 
res facti sumus, cum natura parum uberes esse- 
mus, deinde illas inanes argutiolas, quas praeci- 
pue auferebamus, postea intelleximus nobis abii- 
ciendas ac dediscendas esse, Quanto melius con- 
suluissent nobis praeceptores, si et ad Ciceronis 
lectionem discipulos assuefecissent et docuissent, 
non solum verba ex Cicerone excerpere, sed etiam 
phrasin imitari, et totam orationis formam, hoc 
est, sententiarum ordinem atque ornamenta effin- 
gere, Ego itaque non tantum in schola, sed ma- 
gis usu rerum doctus comperi nullius generis imi- 
tationem, plus conducere his, quibus res seriae 
et magnae tractandae sunt, quam orationis Cice- 
ronianae, Etinstruxit artifices cuiuslibet generis 
Cicero, quia non solum orationes et Epistolas 
reliquit, sed etiam disputationes. Nec difficile 
erit intelligere lectori non stulto, si in haec exem- 
pla intuebitur, quid in quolibet genere deceat, 

qualis oratio conveniat Epistolis, quas saepe de 
maximis rebus et ad summos principes scribimus, 
qualis oratio in narrationibus, laudationibus, in 
vituperationibus, qualis in disputationibus pro- 
betur, Quare studiosi omnes adhortandi sunt, 
ut quam plurimum legant Ciceronem, et ab eo 
primum verba ac phrasin mutuentur, Deinde 
consilia eius in inveniendo ac disponendo consi- 
derent. Postremo totam orationis formam, hoc 
est, sententiarum ordinem, exornationum copiam, 
atque modum quantum ingenio ac studio consequi 
poterunt, imitari conentur. Ut enim Elegiacus 
ille, de quo supra dixi, sine controversia melior 
evadet ex Ovidii lectione, quam si legat Odas Ho- 
ratii, et Heroicus scribet foelicius, si sequetur 
Virgilii proprietatem, et in ordinandis atque ab- 
solvendis membris oeconomiam, quam si Luca- 
num aut Statium, qui sunt improprii, inflati et 
obscuri, imitetur. lta dubitari non debet, quin 
ille noster imitator ex lectione Ciceronis melior 
quam ex aliis autoribus futurus sit. Cum enim 
in poética maximam vim esse imitationis appareat, 
dubitari non debet, quin et in hac vicina arte 
plurimum polleat, "Tanta est enim inter has co- 
gnatas artes similitudo, ut plaerique illustriores 
loci Ciceronis ac Livii, si recte existimemus, poé- 
mata iure dici possint. 


De tribus generibus dicendi. 


Plurimum etiam conducit ad iudicandum, 
agnoscere diversa genera dicendi, Nam ingenio- 
rum dissimilitudo, diversas formas, seu ut Graeci 
nominant yogczrijoec operum, non solum in hac 
arte, sed in plaerisque aliis peperit. Et tamen 
certi quasi gradus animadversi sunt, intra quos 
hae formae consistunt, videlicet burnile genus, et 
illi oppositam grande. Tertium est mediocre, 
quod primo genere plenius est, et tamen aliquan- 
tulum a summo abest, in picturis facile depre- 
hendi hae differentiae possunt.  Durerus enim 
pingebat omnia grandiora, et frequentissimis li- 
neis variata, — Lucae picturae graciles sunt, quae 
et si blandae sunt, tamen quantum distent a Du- 
reri operibus, collatio ostendit. Matthias quasi 
mediocritatem servabat, —Miscentur autem haec 
genera inter se, sicut musici tonos miscent. Nam 
et illi qui sunt tenuiores, interdum aliquid effi- 
ciunt plenius, Et in eodem tempore alii loci 
grandes sunt, alii exiles, iuxta rerum varietatem, 
de quibus dicitur, 

Humile genus non assurgit supra quotidia- 
nam loquendi consuetudinem, proprietatem ser- 
monis mira sollicitudine custodit, et studet signate 
res efferre verbis quam maxime propriis, Non 
amat crebras figuras, libenter utitur metaphoris, 
sed non procul accersitis, verum sumptis ex quo- 
tidiano sermone. Nihil admodum amplificat, sed 
tota orationis species verecunda est, et ad dissi- 
mulationem composita, et quasi de industria fu- 
gitans ornatum, De re prudenter et ordine dispu- 
tat, nec fere a proposito discedit, et ipsa simpli- 
citatis specie insidiatur auditori, Circumductio- 
nes habet paucissimas, refert enim quotidiani 
sermonis negligentiam in collocatione verborum. 
Artifex huius genus Terentius est apud nos, Hic 
character est orationis et in Erasmi colloquiis. Et 
Cicero in philosophicis disputationibus et praece- 
ptis fere sequitur hoc genus. Est enim ad do- 
cendum maxime accommodatum, . Scriptores vo- 
cant Átticum, et si Cicero contendit Atticos etiam 
grandiores esse quam sit oratio in comoediis. Ne- 
que id dissimulari potest, nam Demosthenes et 
Aeschines sunt grandiores. | Ét apud nos Caesar 
sublimior est, qui quidem vére Atticus iudican- 
dus est, Etsi autem interdum pleniore sono utun- 
tur Áttici, tamen haec prima forma horum pro- 
pria fuit, quia propriissime loquebantur, et ve- 
recundiores erant in ornando reliquis gentibus, 
et quidquid erat ineptum et intempestivum sum- 
ma diligentia vitabant, —Viciosi sunt in primo ge- 
nere breves quidam ac ieiuni, horridi et obscuri, 
qualis est in orationibus alicubi Salustius. 

Grande genus, et si magna ex parte proprio 
sermone constare debet, tamen metaphoras habet 
crebriores, ac longius petitas, copiose amplificat 
adhibitis omnibus figuris, et quasi de industria 
ostentat ornatum, Hoc genus magna cum laude 

secutus est Livius. Et Cicero utitur eo in plae- 
risque orationibus, ut in Verrinis, et in Catili- 
nam, in Pisonem, pro Milone, Et quidem addit 
accuratam compositionem, quae maxime in hoc 
genere requiritur. Neque vero ubique usus est 
hac forma Cicero, sed gravioribus causis addit so- 
num maiorem. [n aliis levioribus negociis me- 
dium adhibet genus, interdum in docendo con- 
tentus est humili genere. Facile autem agnosci 
grande genus potest. Utitur enim verbis atroci- 
bus ac tragicis, terribiles gestus pingit, ut apud 
Virgilium mors Didonis describitur, Viciosi sunt 
in hoc genere, tumidi et inflati, qui nimis gran- 
des videri cupiunt, qui nihil proprie efferunt, sed 
perpetcas habent periphrases, et prodigiosas me- 
taphoras. Hi vocabantur olim Asiatici, Nam in 
Asia cum sermonis genus haberent corruptum et 
improprium, tamen affectabant eloquentiae lau- 
dem ostentatione immodici ornatus, Ab hoc ge- 
nere semper in primis abhorruerunt sana ingenia. 
Medium genus vix a grandi discerni potest. Non 
enim multum ab illo distat, copiosum est, et ab- 
undat figuris, sed in amplificando aliquantulum 
resistit infra grande genus. Ovidius fere talis est. 
Et pleraeque Ciceronis Epistolae et orationes, qui- 
dam etiam libri philosophici ad hanc formam per- 
tinent, Pertinent ad eam et Erasmi pleraeque de- 
clamationes, Maxime vero prodest cognoscere 
duo extrema genera in imitando, ut virtutes dis- 
similium autorum , quos legimus, melius perspi- 
ciamus, et ut unusquisque observet ad quod genus 
natura magis appositus videatur, ut aridi uberio- 
ra scripta legentes, adiiciant aliquid viribus suis 
tumidi vero ac supini moderentur naturam, et 
assuefaciant se ad proprietatem lectione istorum, 
qui Attici vocantur, quorum maxime propria est 
oratio, 

V. 
DIALECTICA PH. MELANTHONIS. 


M. postquam rhetorices praecepta ediderat, Melanthon conscripsit et edidit Dialecticum. 

Sunt autem distinguendae í;es huius libri formae, quarum prima a. 1520., secunda a. 1528. et 
lerlia a. 1547. prodiit. 

Prima forma anni 1520. sic inscripta est: 

»Compendiaria dialectices ratio. Lips. apud Melch. Lottherum, anno M.D. XX. 4. Auctoris nomen 
in titulo non conspicitur, sed legitur in dedicatione ad Schwertfegerum, cui librum inscripsit. Dedimus 
eam in Epistolis Vol. I. p. 132. et cum ea conferenda est epistola ad Bernhardum Maurum (Vol. I. p. 62.), 
in qua Melanthon de cognatione, quae rhetoricen et dialecticen intercedit, exposuit. 

Recusus est hic liber Basileae apud Valent. Curionem, 1521. m. April. 

Lipsiae 1521. apud Val. Schumann. 
Haganoae ap. lo. Secerium, 1321. 
Basileae per Adamum Petri, 1522. mense Ian«ar. 
Parisiis ap. Simon. Colinaeum, 1522. 
Argentorati ap. Ioh. Hervagium, 1523. 
Basil. apud Thom. Wolff, m. Aug. 1523. 
Augustae Vindelic. 1523. 
et saepius. 
Secunda forma. 

De ea Melanthon ad Camerarium (Vol.l. p. 1084.): ,,Dialectica mitto, quae nuper recognovi, et 
posteriores duos libellos retexui, et ita tractavi, ut totam artem complexum me esse putem." Initium 
perpoliendi libri fecerat Melanthon iam a. 1527. Nam in Ep. d. 2. Iul. 1527. scripsit: ,,ego óuAexrixiv 
perpolio, nunc enim pueris meis trado." JMylius in chronologia librorum Melanthonis dixit, prodiisse hanc 
novam editionem dialectices, quam Guil. Reiffensteinio dedicaverat (vid. Vol. I. p. 1079.), anno 1528., sed 
mihi videbatur Melanthon eam anno 15329. edidisse, ut in Vol. I. Epist. p. 1074. nota **), et ibid. p. 1079. 
legi potest, neque putabam in eo errasse, quum Melanthon ipse in dedicatione rhetorices editae a. 1531. 
et filiis Reiffensteinii inscriptae, scripserit, se «nte biennium patri eorum dialecticen dedicasse. — Quum 
autem ex anno 19529. nullam dialectices editionem commemoratam novi, sed prostat editio emendata ex 
anno 1528., velim nunc accedere ad sententiam Mylii, et puto ea, quae Melanthon in Epistolis d. 10. 
Iun. et d. 24. et 26. Iulii 1529. dixit, referenda esse ad editionem, quae Vitebergae excusa est, quam 
vero a nemine commemoratam vidi. 

Prodierunt nempe: 

,Dialectices Phil. Mel. libri quatuor ab auctore ipse de integro in lucem conscripti ac editi, Item 
Rhetorices praeceptiunculae doctissimae." Hagan. per Ioann. Secerium, 1528. mense Aug. 8. —  Recu- 
sus est liber: Phil. Mel. dialectica, ab authore adaucta, ita ut in multis veterem non queas agnoscere. 


Paris. ap. Ie. Steph. 1528. m. Nov. 8. 

Porro: De dialectica libri IV. Phil. Melanchth. Witeb. 1531. 8S. 

Ph. Mel. dialectica, iam recens aucta ab autore et multo explicatius quam antea tractata. Paris. 
ap. Simon. Colinaeum, 1532. 8. 

Ph. M. de dialectica libri quatuor recogniti. Witeb, ap. Ioh. Clug, 1533. 8. 

— ibid. excud. Ioann. Crato, 1533. 

— ibid. per Ioh. Clug, a. 1536. 

— Lipsiae 1336. 

— Argentorati 1542. 

Denique hanc secundam libri formam edidit et auxit Melanthonis discipulus Paulus Eberus: ,Dia- 
lecticae praeceptiones collectae a Philippo Melanthone. Accesserunt ceteris editionibus, Regulae conse- 
quentiarum, Regulae de causis, Item Formae Distinctionum. Initio et locus "Thucydidis insignis additus 


est. Vitebergae anno M.D.XLIIIL" 8. — In praefatione Eberus: ,scio, ait, authori ipsi hanc sylvulam 
non placere, et si otium esset retexeret. Sed interim rursus edidimus, et regulas consequentiarum, Cau- 
sarum partitionum et formas distinctionum de ipsius sententia addidimus" etc. — ^ Recusus est hic liber 


Lipsiae 1542. 8. 
Tertia forma. 

Prodit anno 1547. Vid. Mel, Epist. data d. 23. Ian. 1547. Inscripta fuit Ioauni Camerario, fiho 
Ioachimi, d. 1. Septb. 1347., vid. Epist. Vol. VI. p. 653 sqq., et absoluta est exeunte mense Sept. Eme- 
batur hic liber tanta cupiditate, ut Melanthon ad Ioannem ministrum suum iam d. 18. Oct. 1547. scriberet : 
,Vendita sunt tria millia exemplorum a dialectices. Nunc recuditur et emendatione indiget." Vid, etiam 
Ep. d. 10. Nov. ad Casp. Aquil. (Vol. VI. p. 722.). — Ad Io. Aurifabrum (Vol. VI. p. 725.) scribit: ,, ir 
dialecticis zs9l ovvexruxot, in loco causarum à me erratum est. Mutavi eum locum, etsi ne nunc quidem 
mihi aut tibi satisfactum est." Hanc alteram et emendatiorem editionem Melanthon iam die brumae 1347. 
misit Baumgartnero (cf. Vol. VI. p. 749. 750.). Etiam hacc altera editio tam cito vendita est, ut ineunte 
anno 1548. eadem tertio prodiret. Vid, Ep. d. 26. Febr. 1548. ad Collinum. 

Inscriptus iam est liber sic: 

, Erotemata dialectices, continentia fere integram artem, ita scripta, ut iuventuti utiliter proponi 
possint. Edita a Philippo Melanthone, Viteb. 1547." 8. 

Recusus: ,Erotemata dialectices — — proponi possint, edita a Ph. M. post tertiam editionem. 
Lips. ex offic. Valentini Papae 1549. 8. 

— — VWiteb. 1550. 8. 1 Alph. 6 pl. et 1553. 

— — Lipsiae 1550. — item 1532. — ib. 1589. — ib. 1584. 

» Sopetonous, ÓuLexrixy. — Corpus discendi doctrinae s. Erotemata dialectices Melanthonianae. Au- 
ctore Valent. Erythraeo. Argentor. 1574." fol. 

,Erotemata dialecticae et rhetoricae Ph. Mel. et praeceptionum ex Erasmi Roterod. de copia verbo- 
.yum et rerum, iam primum ad usum scholarum (trivialium) breviter selecta et contracta per Luc. Los- 
sium. Anno 1583. 8. Francof. 21 pl 

In operibus Melanth. Basil. T. III. p. 172. (qui prodiit a. 1541.) data est secunda libri forma. Nos 
dedimus formam tertiam ex editione quae prodit Lipsiae 19550. 


, Erotemata Dialectices , continentiae fere integram artem; ita scripta, ut iuventuti utiliter proponi 
possint, Edita a Philippo Melanch. Lipsiae." (In fine:) Lipsiee, imprimebat Ioannes Steinmann Anne 
M.D.LXXX. (4!1 p. 8.) 


Iohannis Stigelii. 


Fama fidem fecit, Minoidos atria Cretae, 
Irremeabilius plena fuisse dolis. 

Saepe quis ambages intrans fraudesque viarum, 
Nequaquam fallax inde relegit iter. 

Solus ad Aegides comitantia fila secutus, 
Dicitur ambiguas isse, redisse vias. 
Sic nisi te reliquas Dialectica ducat in artes, 
Semper in ambiguum te trahet error, iter. 
Haec oculis hominum nebulas abstergit, et illos 
Seiuncta a falsis cernere vera docet. 

Haec caput Aonias cupienti efferre per artes, 
In dubiis praebet fila sequenda viis. 

Dum potes et licitum est, haec arripe fila iuventus, 
Praebeat ad Musas haec Ariadna viam, 

Quod si in vere tuae neglexeris indolis illam, 
Nulla tibi autumni tempore messis erit. 


V. 


EROTEMATUM 


DIALECTICES 


LIBER PRIMUS. 


Quid est Dialectica? 


Dialectica est ars seu via, recte, ordine, et per- 
spicue docendi, quod fit recte definiendo, divi- 
dendo, argumenta vera connectendo, et male 
cohaerentia seu falsa retexendo et refutando, 


Quod est proprium Dialectices opus seu 
of ficium? 

Recte, ordine, et perspicue docere. Hic 
quanta sit huius operis utilitas et dignitas, consi- 
deretur, Cum homines praecipue conditi sint ad 
agnitionem Dei, ad intellectum et officia virtu- 
tum, et ad considerationem naturae, de his tantis 
rebus docere homines, praecipuum generis hu- 
mani opus esse manifestum est. 

Partes autem huius operis seu officii sunt 
quatuor: Definire, dividere, argumenta vere con- 
nectere, et male cohaerentia seu falsa dissolvere, 
et falsitatis causa monstrata, errantem deducere 
ad normas certitudinis, quae vocantur zputrjouo 
de quibus infra dicemus, ubi convictus audit se 
divina voce condemnari. 


Unde nomen est Dialectices? 


Latinis usitata vocabula sunt disputo et dis- 
sero, quod est in colloquio cum altero collatis ar- 
gumentis placide aliquid quaerere, seu ordine ex- 
plicare.  Suntque honestissimae rei appellationes 
honestae et dulces, Ac longe aliud significant al- 
tercari et rixari, quam disputare, Lingua Ger- 
manica altercationes aut rixas una voce nominare 
potest, ganden. Sed disputatio alia res est, nec 
exprimi uno vocabulo Germanice potest, sed po- 
test reddi hac periphrasi, fid) mit einem anberm un: 
tetteben, — Quod autem Latinis est disputo vel dis- 

MrrLAxTH. Orrn. Vor. XIII. 


sero, id Graecis est ÓioAéyouat, colloquor cum 
alio collocatis opinionibus, Inde est nomen d:a- 
Aextixi], cuius si quaerimus Germanicam appella- 
tionem, sit sane untetrebfunft, vel untertid)tfunft, 
quia est ars recte docendi alium, tanquam in col- 
loquio, in qua collatione argumentorum aliquid 
investigatur. 


Circa quas res versatur Dialectica? 


Circa omnes materias seu quaestiones, de 
quibus docendi sunt homines, sicut Arithmetica 
versatur circa omnes res numerandas, Et magna 
cognatio est Dialectices et Arithmetices, Deus 
indidit naturae intelligenti noticias numerorum, 
ut res discernat. Necesse est enim discrimina re- 
rum aliqua agnosci, nec omnia confundenda, et 
in unum chaos miscenda sunt. Necesse est scire, 
aliud esse Deum, aliud creaturas, aliud substan- 
tias, aliud accidentia, aliud esse Deum, aliud 
hostem Dei diabolum. ^Postquam autem Arith- 
metica numeravit res, accedit Dialectica, et di- 
stinctis rebus nomina diversa et definitiones attri- 
buit, quaerit membra, partes, causas, effectus, 
et alia quae accedunt. Deinde in ratiocinanda 
componit cohaerentia, et disirahit diversa. Haec 
a naturali luce initium sumunt, sed postea ars 
monstrat metas, ne aberret natura sine arte in 
ratiocinando,, ut etiam ingeniosi homines contem- 
tores artis, saepe in definiendo aut in contexendis 
argumentis hallucinantur, ut infra in fallaciis 
multa exempla ostendunt, Ut igitur omnes res 
numerat Arithmetica, et suas habet ratiocinatio- 
nes, ut in collatione proportionum, cum una li- 
bra cerae valeat una drachma, quatuor librae va- 
lebunt quatuor drachmis: ita de quocunque ne- 
gocia fuerit instituta explicatio, sumitur a Dia- 

lectica modus docendi, definiendi, dividendi, co- 
agmentandi vera argumenta, et refutandi falsa, 
Sic scripsit Alexander Aphrodisiensis: Dialecti- 
cam versari circa quamlibet materiam, quod ita 
intelligatur: non nasci res in Dialectica, sed mo- 
dum et formam docendi tradi in Dialectica, sicut 
Arithmetica numerat alias aurum, alias lapides, 
alias alia, seu ut statuarius alias statuam ex li- 
gno, alias ex lapide facit, Estque discrimen con- 
siderandum rnateriae, et artium, quae monstrant 
ordinem et modum fabricandi aliquid ex materia. 
Huc congruit illa vetus definitio recitata in Petro 
Hispano, quam meminisse non est inutile: Dia- 
lectica est ars artium, scientia scientiarum, ad 
omnium methodorum principia viam habens. Lau- 
datio videtur ridicula, sed sic intelligatur: Diale- 
clica est ars artium, id est, non dignitate ante- 
cedens, sed usu serviens omnibus artibus et scien- 
tiis, Non enim hic discernantur ars et scientia, 
sed utroque nomine significatur vera doctrina uti- 
lium praeceptionum, Harum autem vocum dis- 
crimina in praedicamentis recitabuntur. Deinde 
inquit, ad omnium methodorum principia viam 
habens, id est, in omnibus materiis methodos, 
hoc est, viam docendi instituens, ut si medico de 
morbo aliquo dicendum erit, quaeret signa, cau- 
sas, effectus, constituet definitiones et divisiones. 
Si concionatori dicendum erit de poenitentia, ex- 
ponet et ipse definitiones, partes, causas, effectus, 


Quid differunt Dialectica et Rhetorica. 


Etsi alii alias differentias quaerunt, tamen 
hoc discrimen illustre et verum est: Vicinae artes 
sunt, sed ita, Dialectica circa omnes materias ver- 
satur, et rerum summas propriis verbis nude pro- 
ponit, nec unam sententiam pluribus verbis aut 
adhibitis luminibus figurarum pingit, Sed Hiheto- 
rica addit ornatum in his materiis, quae orationis 
copia et splendore illustrari et varie pingi possunt. 
Non enim omnes materiae recipiunt illum nito- 
rem, ut, Geometer erit ineptus et ridiculus, si, 
ut Declamator suis demonstrationibus addere vo- 
let ornamenta oratoria, Et in multis causis, cum 
docendi sunt homines, magis amatur Dialectica 
proprietas, quam ambitiosus ornatus, Sed in ma- 
teriis moralibus dominantur illa verborum et figu- 
rarum lumina, quibus excitandus est auditor, et 
in cogitatione unius sententiae diu retinendus, aut 
etiam fulminibus verborum terrendus et impellen- 
dus, Ut apud Ciceronem pro Milone, cum Diale- 

ctico satis fuisset dicere: Defensio contra violen- 
liam manifeste iniustam, iure naturae concessa 
est, Cicero hanc propositionem quam multis ver- 
bis illustrat: Est ergo haec. Iudices, non scri- 
pta, sed nata lex, quam non didicimus, accepi- 
mus, legimus, verum ex natura ipsa arripuimus, 
hausimus, etc, Hic nitor elocutionis proprius est 
Rhetorices. Exempla ubique obvia sunt, sed ad- 
demus unicur ex Psalmo de concordia: Ecce quam 
bonum. Propositio est, Concordia gubernantium 
Ecclesiam, et verae doctrinae consensu coniun- 
ctorum, salutaris est. Et in postremo versu ratio 
additur, quia Deus talium consentientium labo- 
res adiuvat, aec ita nude recitantur dialectico 
moore, sed intexuntur ornamenta, quae quanquam 
et ipsa sunt brevia, tamen sunt illustres picturae, 
Tam suavis res est concordia, quam suavis est 
odor fragrantis balsami, quod ex Aaronis vertice 
in totam vestem pontificiam largiter defluit. Pi- 
ctura est pulcerrima, si quasi positum in conspe- 
ctu pontificem mente intuearis, ornatum sua ve- 
ste, et, ut erat consuetudo, generosissimis un- 
guentis perfusum, . Sed cur mentionem Pontificis 
facit? Quia concordiae initium et vinculum esse 
significat consensum de vera doctrina. "Talia 
exempla discrimen Dialectices et Rhetorices in 
quotidiana lectione ostendent, 


Dic testimonia aliqua, quae utilitatem Dia- 
lecticae nobis commendant, 


Contenti simus Platonis testimoniis, qui ail: 
Dialecticen humanos oculos in coenum barbari- 
cum infossos sensim attollere et abstergere, ut pro- 
pius aspicere, et ordine considerare res possimus, 
procedere a signis ad causas, et discernere ea, 
quae offeruntur sensibus confusa, et recte conte- 
xere argumenta, et non cohaerentia rursus divel- 
lere. Alio loco inquit Plato: Dialecticen esse ar- 
tem dandi et accipiendi sermones, Óoóro, zai 
&noÓésaoOaL AÓyovc, qua in re quanta sit utili- 
tas, experientia monstrat. Ut enim de auditori- 
bus tantum dicam, etiam senes mediocribus in- 
geniis praediti, si non sint ad Dialecticen assue- 
facti, difficulter doceri possunt, quod saepe ani- 
madverti potest. Nam nec argumentorum partes 
arripere, et ordine complecti mente possunt, nec 
vident, de qua parte sit dimicatio, et saepe fit, 
ut cum quispiam de alliis interroget, auditor de 
caepis respondeat. Quare non solum ad docen- 
dum, sed etiam, ut in discendo quadam dexte- 

ritate accipiantur ea, quae traduntur, opus est : 
hac arte, 


Cum autem et Paulus in electione Episcopi, 
quae iubeat idoneum ad docendum, iubeat item 
doctores recte secare verbum Dei, seu, ut ipse 
loquitur, óggorousiv, certe Dialecticen, quae 
est via docendi et recte partiendi, nobis dud 
mendat, Nam inprimis in Ecclesia opus est pru- | 
denter cavere, ne diversae res T 
Discerni oportet Legem et Evangelium, discerni 
praecepta et promissionem reconciliationis gratui- 
tam, discerni oportet disciplinam externam seu 
politicam, a iusticia interiore cordium, de qua 
loquitur Evangelium, ' Hic satis apparet, valde 
necessariam esse diligentiam recte dividendi et de- 
finiendi, quae sunt opera Dialectices, Sed sobrie 
tradatur ars, et assuefiat adolescentia ad simplicem 
veritatis explicationem, non ad studium cavil- 
landi, aut ad sycophanticam, — Hactenus 7rpoAe- 
yóutvo recitata sunt, — Nunc, Deo iuvante, ar- 
tem ipsam inchoabimus., 


Quae est prima divisio quaestionum? 


Prima divisio haec est: Quaestionum alia est 
simplex, quae proprie interrogatio dicitur, vide- 
licet, quae est de uno vocabulo, ut: Quid sit 
virtus? Quid poenitentia? Alia est quaestio con- 
iuncta, videlicet de oratione aliqua, seu ut Dia- 
lectici loquuntur, de propositione, ut: Àn co- 
meta sit stella? an vero halitus in aére accensus? 
An Christiano concessum sit militare? Ideo autem 
a quaestionum divisione exordimur, quia Diale- 
cticus circa materiam aliquam versatur, de qua 
dicturus est , ut statuarius circa lignum aut lapi- 
dem. Et materias hoc modo primum partimur, 
in interrogationem simplicem, et quaestionem de 
propositione aliqua. 


Quomodo tractatur interrogatio simplex? 
Explicanda est per definitionem et divi- 
sionem. 


Quomodo tractatur quaestio coniuncta? 


Argumentis veris confirmanda est, et mon- 
stranda est falsitas in contrariis, quae fucosa spe- 
cie veritati opponuntur. 

De Praedicabilibus. 


Quare initio in Dialectica traditur doctrina 
praedicabilium? 

Quia in definitioniLus in universum voca- 
bula angustiora declarantur per aliqua commu- 
niora, Ut enim, cum procul aliquem ad nos ac- 
cedere videmus, initio hominem esse agnoscimus, 
postea cum accessit propius, utrum notus an igno- 
tus sit, discernimus: ita in definiendo a commu- 
nioribus vocabulis ordimur.  ldeo primum hos 
vocum gradus tradi oportet, qui vocantur prae- 
dicabilia, et ostendunt gradus et cognationes vo- 
cabulorum, 


Quot sunt Praedicabilia? 


Cum dicimus: Quinque sunt praedicabilia, 
intelliguntur quinque tituli communium vocabu- 
lorum, qui ostendunt, quae vocabula quomodo 
de aliis praedicentur, id est, quomodo aliis at- 
tribuantur. Sunt autem hi quinque tituli, seu 
gradus: Species, Genus, Differentia, Proprium, 
Accidens, Porphyrius nominat quinque voces, 
id est, vocum gradus, Sit autem haec descriptio: 
Praedicabilia sunt tituli vocabulorum communium, 
qui ostendunt, quae vocabula quomodo aliis at- 
tribuantur. Nam in hac tota rerum universitate 
omnia vocabula, quae iunguntur secundum com- 
munem naturae ordinem, ita iungi necesse est, 
ut de individuo aliquod vocabulum ex his quinque 
gradibus dicatur, aut de specie caetera dicantur, 
ut infra, cum utilitas exponetur, clarius osten- 
demus, 


Unde hoc novum nomen est praedicabile? 


Etsi zo7y09£o usitate significat accuso , ta- 
men etiam generaliter significat aliquid de alio 
commemoro. deo Boétius zor5]yogoUjuevor ver- 
tit praedicatum, — Et fortassis haec vocabula pri- 
mum ex forensibus contentionibus ad Dialecticen 
translata sunt, ut cum dico: Verres est fur, no- 
men furis eo loco positura in propositione, est 
quiddam de Verre commemoratum. Sic intelli- 
gantur hoc loco praedicabilia, quae de aliis di- 
cuntur seu commemorantur, ut de Isatide dici- 
mus: Isatis est herba ad lanas tingendas necessa- 
ria, ut recipiant colores, cuius folia figuram 
foliorum plantaginis referunt, ac nostra appella- 

yogovusra seu praedicata, id est, commemorata 
de Isatide, et congruunt ad hos gradus vocum. 
Genus est Herba, Necessaria ad lanas tingendas 
proprium, Fere similis plantagini est accidens, 


Cur praedicabilia etiam Universalia 
nominantur ? 


Universalia dicuntur, quia sunt gradus vo- 
cabulorum communium, Nihil enim de alio dici 
potest, nisi sit aequale, aut communius. — Nec 
vocabulum angustius ponitur loco praedicati, Na- 
turalis enim hic ordo est, ut angustiora declaren- 
tur per communiora. 


Quid est Species? 


Species est nomen commune, proximum in- 
dividuis, de quibus praedicatur in quaestione, 
Quid sit, ut cum quaerimus: Quid est Plato? re- 
spondetur: Est homo, | Cum quaerimus: Quid 
est Ducephalus? respondetur: Est equus. 


Quare hic gradus vocabulorum nominatur 
species? 


Quia ab individuis mens sumit imaginem, 
quam secum circumferens, accommodat ad omnia 
cognata individua, ut, qui semel vidit cervum, 
circumfert secum imaginem, quam intuens, ubi- 
cunque cervos videt, agnoscit eos, Haec causa 
est, cur proximum nomen individuis Species di- 
catur. Nam generis non est una talis imago, 


Quid vocas Individuum? 


Ut Grammatici vocant nomen proprium, 
quod non multa significat, sed unum quiddam 
numero, Sub certa specie, ostensum pronomine 
demonstrativo, ut, Plato, seu, hic homo et non 
alius: sic Individuum seu Singulare est nomen 
proprium, aut una res significata nomine proprio 
sub certa specie, seu ostensa particula demon- 
strante, ut Camillus, seu, hic homo, Cum enim 
non sint notae singulorum appellationes, ac ne 
possint quidem esse tot appellationes, quot sunt 
res, necesse est, coacervatis circumstantiis indi- 
vidua utcunque depingere,  Vocamus igitur in- 
dividuum, unam rem numero, quae ostenditur 
particula demonstrante, quocunque modo descri- 
batur, ut: Hic piscis, et non alius, 

Suntne res universales extra. intellectionem, 
ut aliqui Idéas esse res extra intellectionem 
universales imaginati sunt? 


Non est obscura quaestio, et inseri de ea re- 
ctas opiniones teneris mentibus utile est. 'Tenenda 
est sententia vera et rectissime tradita a Boétio: 
Omne quod est, eo ipso quod est, singulare est, 
id est: Quaecunque res in natura vere et positive 
est quiddam extra intellectionem, est singularis 
persese. Res sunt extra intellectionem, hic ser- 
vus, hic homo, hic equus. Sed communis illa 
imago cervi, quae vocatur species, non est quid- 
dam extra intellectionem, nec est, ut Graeci lo- 
quuntur oquotGuevor, seu hypostásis, Sed est 
revera actus intelligendi, pingens illam imaginem 
in mente, quae ideo dicitur communis, quia ap- 
plicari ad multa individua potest, ut circumferens 
in mente imaginem cervi, agnoscit cervos ubicun- 
que oblatos, figuram ad imaginem in mente con- 
ferens, 


Nec aliud Plato vocat Ideas, quam quod 
Aristoteles nominat species seu &0z, — Et uterque 
tantum de illis imaginibus in mente loquitur, 
Has dicunt esse perpetuas, quia rosae noticia seu 
definitio manet in mente, etiam in hyeme, cum 
nullae usquam florent rosae, et una est vera ac 
perpetua definitio, Sic dicit in mente pictoris, 
formam seu ideam pulcri corporis humani inclu- 
sam esse. aec forma non est res extra intelle- 
ctionem, sed ipse actus intelligendi, pingens hanc 
imaginem, Haec sententia et vera est, et intel- 
lectu facilis, Platonis grandiloquentia, qui saepe 
de ideis figurate loquitur, et prosopopoeias facit, 
praebuit occasionem posterioribus, ut fingerent 
ideas esse communes naturas, nescio ubi volitan- 
tes, Has ineptias dum sequitur Scotus, et tamen 
aliqua ex parte corrigere studet, prorsus ei acci- 
dit, quod illi fatuo cribri foramina obstruenti, 
Nos dictum Boétii, quod recensui, verum et per- 
spicuum sequamur. 


Quid est Genus? 


Genus est nomen commune multis speciebus, 
et praedicatur de eis in quaestione: Quid sit, ut 
cum quaeritur, quid sit equus? respondetur: Est 


animal, Quid est libanotis, quae vulgo nomina- 
tur rosmarinus? Est frutex. 

Quomodo differunt species, item. genera? 


Valde puerilis admonitio est, lnfimae spe- 
cies dicuntur species specialissimae, quae sunt 
proximae individuis, et vere sunt imagines pro- 
xime sumptae ab individuis, ut, homo, equus. 
Summum genus dicitur genus generalissimum. 
]nter haec caetera dicuntur species superiorum, 
et genera inferiorum, ut: 


Substantia , 


Genus generalissimum. 


Corpus animatum Í 
Genera et species 


: l ae. 

iK xiteiid, subalternae 

Homo, —  — Species specialissima, 
Plato, —  — Individuum. 


Quid est Differentia? 


Differentia est, quae cum genere constituit 
certam speciem, et de specie praedicatur in quae- 
stione: Qualesit, ut rationale cum animali con- 
stituit speciem, videlicet hominem, et ostendit 
qualis sil species, 


Quotuplices sunt differentiae? 


Duplices sunt, Quaedam sunt generales, ut, 
sentiens, quae multis speciebus conveniunt, Quae- 
dam sunt specificae et ultimae, quae uni tantum 
speciei conveniunt, ut, rationale. 


Quid est Proprium? 


Proprium est inclinatio aut quiddam adia- 
cens, quod uni soli speciei semper, et omnibus 
individuis eius inest, ut incedens erecto corpore, 
est proprium hominis, Sed de potentia intelliga- 
tur, non de actu. Nam infantes nondum ince- 
dunt erecti, et saepe homines cubando alium po- 
situm habent membrorum. Sed regulam discant 
iuniores: Verbain definitionibus saepe potentiam, 
non actum significare, lncedens, id est, quod 
potest incedere erecto corpore, et ad eum positum 
et motum conditum est. lta usitate dicuntur pro- 
pria hominis, loquens, numerans. Sed haec 
etiam sunt Dei et Angelorum, et significat, lo- 
quens, quod loqui potest, et ad hoc opus condi- 
tum est. 

Recitatur etiam hoc loco admonitio de ab- 
usu vocabuli. Non semper eodem modo voce 
proprii utimur. 

Primum dicitur proprium, quod uni speciei 
tantum convenit, sed non omnibus individuis, 
ut fieri heroicum bellatorem, seu Herculis simi- 
lem, soli homini, sed non omnibus individuis 
contingit. 

Secundo dicitur proprium, quod omnibus 
individuis convenit, sed non soli speciei, ut esse 
bipedem, non soli homini convenit, 

Tertio, quod soli speciei et omnibus indivi- 
duis convenit, sed non semper, ut canescere. 

Quarto dicitur proprium accommodatissime, 
de quo hic loquimur, quod uni soli speciei et 
omnibus eius individuis et semper convenit, et 
dicitur de specie in quaestione, Qualis sit, ut in- 
cedens erecto corpore, posse ridere, conveniunt 
homini, 


Quid interest inter Differentiam et Proprium? 


Differentia significat partem constituentem, 
ut, rationale significat mentem, quae est pars 
hominis, Sed proprium significat quiddam se- 
quens rem constitutam, ut, posse incedere ere- 
ctum, posse loqui, numerare, non constituunt 
hominem, sed sequuntur constitutionem. — Sed 
cum hoc discrimen Differentiae et Proprii exile et 
obscurum sit, longiorem de eo commermoratio- 
nem omitto. Sciantque iuniores saepe propria pro 
differentiis usurpari, ut si dicam: Magnes est 
lapis, trabens ferrum, seu: Magnes est lapis, qui 
sua natura movetur ad Árcton. Haec non consti- 
tuunt magnetem , sed sunt inclinationes propriae 
huic lapidi. Cum enim differentiae propriissimae 
sic dictae magis lateant, sumimus discrimina re- 
rum a propriis effectionibus, imo saepe ab acci- 
dentium coacervatione, ut in descriptionibus 
plantarum. 


Quid est Accidens? 


Accidens est, quod non per sese subsistit, 
nec est pars substantiae: sed in alio est mutabili- 
ter. Et quanquam nullae substantiae creatae omnia 
accidentia exuunt, tamen plaeraeque subinde ali- 
qua abiiciunt, et alia assumunt, ut, aqua cale- 
fieri potest, et rursus frigefieri, Ex hac separa- 
tione intelligimus, aliud esse substantiam, aliud 
accidens. 


Quotuplex est Accidens? 


Accidentium alia sunt separabilia, ut frigus 
ab aqua, noticia a mente, laeticia, tristicia a 

corde, 

quantitas, seu magnitudo a substantia corporea, | Excipiendae sunt enim praedicationes, quas voco 


calor ab igni, humiditas ab aqua, non separan- | 


tur. Quanquam autem non abiiciuntur ab his sub- 
stantiis, quas recensui, tamen quantitas mutabi- 
liter inest, alias est maior, alias minor. Et ca- 
lorem in aliis rebus videmus separari, quare aliud 
quiddam esse iudicamus, quam ipsam ignis sub- 
stantiam, Haec brevis commonefactio sufficiat, 
ut iuniores discant, aliud esse substantiam, aliud 
accidentia, et cogitatione discernant: quia saepe 
necessarium est discrimen, ut aliud est anima, 
aliud timor Dei, Potest enim abiici timor Dei. 
Et quia separabilia accidentia magis conspicua 
sunt, ideo inde sumta est puerilis descriptio: Ac- 
cidens est, quod adest et abest praeter subiecti 
corruptionem, | Nec opus est subtili disputatione, 
quomodo defendenda sit haec definitio, cum non 
conveniat omnibus accidentibus, quia ignis non 
abiicit calorem: sed satis est respondere, hanc 
descriptionem puerilem de plerisque accidentibus, 
et maxime conspicuis loqui, in quorum abiectione 
perspicue cernimus, aliud esse substantiam, aliud 
accidentia. Hac simplici excusatione contenti 
simus. 


Quomodo dicuntur accidentia de subiectis? 


Sciant iuniores, accidentium esse duplicia 
nomina: Abstractum et Concretum. | Abstractum 
est substantivum, ut Grammatici loquuntur, quo 
nuda species seu forma per se considerata signifi- 
catur, ut albedo, Nec dici potest: Paries est al- 
bedo. Sed Concretum est adiectivum, significans 
subiectum habens formam, ut album. | Hac ap- 
pellatione utimur, cum accidentia tribuuntur sub- 
iectis, quia album non significat nudam formam. 


Quae est utilitas doctrinae praedicabilium? 


Usus praecipui sunt quatuor, Primum dis- 
cernunt gradus vocabulorum in serie cuiusque 
praedicamenti: ibi velut tituli sunt, et indices 
communium et angustarum vocum, 

Secundo, prosunt ad definitiones, quia sem- 
per angustiora vocabula definiuntur per aliqua 
communiora, ut per genus, aut accidentia, item 
per differentiam et proprium. 

"Tertio, prosunt ad iudicandas connexiones 
vocum, id est, ad videndum, quae quibus recte 
iungi possint, quia omnes iustae connexiones seu 
praedicationes, secundum communem naturae or- 





inusitatas, de filio Dei: Deus est homo, Verbum 
caro factum est, In reliquis materiis, ubi de com- 
muni ordine naturae loquimur, non potest iungi 
vocabulum vocabulo, nisi his modis, ut aut de 
individuo species, aut de specie vel de individuo 
genus, aut differentia, aut proprium aut accidens 
praedicetur. In hos paucos modos erudite pro- 
positiones omnes in communi ordine naturae in- 
clusae sunt, Nec disparata species de disparata 
dici potest, ut, homo est asinus. Et hinc sumi- 
tur discrimen de praedicationibus, quod necesse 
est iunioribus in conspectu esse, ut considerent, 
quae propositiones sint necessariae, quae non ne- 
cessariae, Item, in quibus sermo sit proprius, 
et in quibus figuratus sit. Id discrimen mox ad- 
dam, sed prius quarta utilitas recitetur. 

Quarta utilitas est: Necessario cohaerent 
species, genus, differentia, et proprium. Et pro- 
positiones ex his membris factae, sunt necessariae, 
Accidens vero de subiecto non necessario praedi- 
catur, sed contingenter. Ác discerni firma et im- 
mota a mutabilibus opus est. 


Quid est Praedicatio? 


Praedicatio est, in propositione attribui 
praedicatum subiecto, Et ut praepositiones, ita 
praedicationes partimur, — Praedicationum alia 
vera est, quae cum re, de qua aliquid affirmat 
aut negat, congruit, ut, lapis est gravis, — Alia 
est falsa, quae a re dissentit, Sed omissis falsis, 
partiamur veras, 


Quomodo dividitur vera praedicatio? 


Vera praedicatio aut est regularis, aut figu- 
rata, ut inusitata, Regularis est, quae congruit 
ad aliquem. modum ex quinque praedicabilibus, 
id est, ubi species de individuo, aut de specie vel 
individuo genus, aut differentia, aut proprium, 
aut accidens praedicatur. 

Figurata est in sermone improprio, ubi ta- 
men sententia vera est, et significata similitudine, 
ut in metaphora, aut significata continente, ut in 
synecdoche, Et haec doctrina ex Grammaticis 
huc afferenda est. Congruunt autem figuratae cum 
regularibus et interpretatione, ut: "Tyrannus est 
lupus, id est, similis lupo. Haec praedicatio 
congruit cum regulari, quia est accidentis de sub- 
iecto: Christus est agnus, id est, similis agno, 

qui est victima, Dicitur enim agnus, quia est 
victima, lohannes est Elias, id est, similis Eliae, 
gerens simile munus, emendans Ecclesiam magno 
impetu spiritus, 

Alia sunt Synecdochae, ut flammae in ore 
Apostolorum erant Spiritus sanctus, id est, cum 
illa re visibili vere aderat Spiritus sanctus. 

'Tertius modus est inusitatus, videlicet, in 
propositionibus de filio Dei, quarum non sunt 
alia exempla in tota rerum universitate, ut: Deus 
est homo, Verbum caro factum est, Haec non 
congruunt ad regulares, ut alioqui non coniun- 
gimus species disparatas, ut: Aper est cervus, 
Albedo est sonus, Videndum est autem in hoc 
genere, quas propositiones sermo Ecclesiae rece- 
perit, de qua re infra et alibi copiosius dicitur. 
Non dicimus in abstracto: Divinitas est passa, 
quia hic naturae seorsum consideratae significan- 
tur, Et Petrus inquit, Christum passum esse in 
carne, id est, in natura humana, Et vox lrenaei 
digna est memoria: Christum crucifixum et mor- 
tuum esse, requiescente verbo, ut crucifigi et mori 
posset, id est, verbo non exerente suas vires, non 
tunc repellente mortem. Sed in concreto persona 
significatur, Deus est passus, id est, haec per- 
sona, quae est Deus et homo, est passa. 


Dic aliam divisionem. 

Praedicationum alia est essentialis, alia cau- 
salis, alia accidentalis, 

Essentialis est, cum idem de seipso, aut de 
individuo species, vel de specie aut individuo ge- 
nus, aut differentia, seu tota definitio praedicatur. 

Causalis est, cum causa nominatur, quae 
si est interior, praedicatio essentialis est, ut, 
panis est triticeus, Sed si causa efficiens aut fina- 
lis nominatur, proprie dicitur praedicatio cau- 
salis, et est dissimilis accidentali, quia neces- 
sarius ordo est effectus ad causam, ut: Homo 
est creatura Dei. Riefero ad finales causas et pro- 

positiones, in quibus proprium de subiecto dici- 
tur, ut: Magnes potest attrahere ferrum. 

Accidentalis, quando accidens de subiecto 
dicitur, ut: vinum est dulce, seu, vinum est 


austerum, 
Dic aliam divisionem. 


Praedicationum verarum aliae sunt necessa- 
riae, aliae contingentes, 

Necessariae, quae non possunt se aliter ha- 
bere, dicuntur illae propositiones, in quibus ge- 
nus, aut differentia, aut proprium, aut tota de- 
finitio de specie dicitur. Ac de significatione ne- 
cessitatis infra dicendum erit, 

Contingentes sunt, in quibus accidentia de 
subiectis dicuntur, etiam cum de praeteritis dici- 
tur, ut: Iulius vicit Pompeium, Paris rapuit 
Helenam. Haec de praedicationibus ideo recen- 
sui, ut usus praedicabilium magis conspiciatur. 
Et passim hae divisiones in Dialectica repetuntur. 
Nunc ad praedicamenta accedemus. 


De Praedicamentis. 


Quid est Praedicamentum? 


Est ordo generum et specierum sub uno ge- 
nere generalissimo, quod aut substantiam, aut 
accidens aliquod significat, quia tota haec tabella, 
quae continet praedicamenta, est exigua tabella 
universitatis rerum, distribuit substantias et sub- 
stantiarum accidentia. Ac si integre explicanda 
essent praedicamenta, de omnibus naturae parti- 
bus dicendum esset, Nunc nuda vocabulorum 
series tantum recitatur, quod ipsum tamen utile 
est, quia discimus, quibus limitibus includenda 
sit omnis cogitatio, videlicet, ut a summo voca- 
bulo Entis exorsi, postea diversas naturas, velut 
ramos consideremus, et quaeramus de re propo- 
sita, an sit substantia, aut accidens, et in quo 
ramo substantiarum aut accidentium collocan- 
da sit. 


Quod discrimen est praedicabilium et prae- 
dicamentorum ? 


Facile agnosci discrimen potest. Praedicabi- 
lia sunt velut tituli discernentes gradus in praedi- 
camentis, ut si alio colore pingeres hominem, 
alio animal, ut agnosci posset, utrum nomen sit 
communius, Sed nomina in praedicamentis sunt 
proximae rerum appellationes: Praedicabilia vero 
sunt harum appellationum distinctiones. 


Quid. significat nomen x«nyogía? 
Dictum est et antea de nomine xerr5yogte, 
velin genere est commemoratio, vel ut in foro 
nomen usurpabatur, accusatio. Et initio ex foro 
nomine quaedam ad artem dicendi translata sunt, 
Quare si et zor7yogío ex foro ad scholas translata 
est, id eo factum est, ut sicut in foro necesse est 

tis, verax, benefica, iusta, casta, liberrima, quae 
est pater aeternus, qui genuit filium imaginem 
suam, et filius, qui est imago patris, et Spiritus 
S. sicut patefecit se divinitas, qui condidit coelum 
et terram, et caeteras naturas in eis, et in genere 
humano sibi colligit aeternam Ecclesiam, et suam 
voluntatem illustribus testimoniis, ut resuscita- 
tione mortuorum, declaravit, Sic in Ecclesia ne- 
cesse est addi quaedam descriptioni Dei, quam 
mentes humanae sua luce cernunt, quia Deum 
necesse est agnosci et invocari, sicut se patefecit, 


Quid est Coelum? 


Est substantia finita, corporea, simplex, lu- 
cida figurae circularis, dissimilis elementis nec 
obnoxia corruptioni, ut elementa, circundans 
omnia reliqua mundi corpora. In hac descri- 
ptione vides multa membra sumi ex tabella huius 
praedicamenti;, Non addam plura exempla, ne 
opus immodice crescat. Sed tamen sciant iunio- 
res, hic parvam tabellam proponi, ut series re- 
rum consideretur, quarum explicatio integra po- 
stea traditur in reliquis Philosophiae partibus. 


Ubi collocandae sunt partes substantiarum? 


Pars semper in eodem ordine ponenda est, 
in quo totum collocatur, Caput, pedes, pectus 
sunt partes animalis, et revera sunt substantiae, 

Item, Privativa nomina referantur ad domi- 
cilia earum rerum, quibus opponuntur, ut: Lux 
est qualitas, ad idem domicilium et tenebrae re- 
ferantur. ta et loco cadaver referatur ad prae- 
dicamenti seriem, ubi animal recensetur. 


Cum dicimus: Roscius sustinet personam Agamemno- 
nis, Persona in quo praedicamento? 

Est et haec insignis utilitas doctrinae praedi- 
camentorum, quod vocabula perspicue discernit. 
Cum dico: Roscius sustinet personam Ágamemno- 
nis, hic persona nequaquam significat substan- 
tiam, sed nomen relativum, est hoc loco perso- 
nae, significans esse ordinatum, ut sit imago al- 
terius, vel imitatione alium repraesentet, quasi 
alius ille sit in conspectu. Sed longe aliter in- 
telligatur vocabulum , Persona, cum dicis: Filius 
Dei est persona, — Hic enim persona vere est sub- 
stantia, sicut hypostasis, et nomen personae col- 
locetur in praedicamento substantiae, sicut Plato 
aut Iohannes. Significat enim individuum, in- 
telligens, incommunicabile, 

Cum dicimus: 
Verba puellarum foliis leviora caducis. In eo 
diclo: Verbum in quo praedicamento est? 

In praedicamento Qualitatis. Significat enim 
SOnoS, qui sünt percussiones in aere evanescentes, 
et sunt accidentia, At longe alius usus est voca- 
buli, cum FiliusDei vocatur Verbum, ut Iohan. 1.: 
In principio erat verbum, et verbum erat apud 
Deum, et Deus erat verbum. Hic enim Aóyog 
significat Filium Dei. In ea significatione Aóyog 
pertinet ad praedicamentum substantiae, Dicitur 
autem Filius Dei 4óyog, quia est imago aeterni 
Patris, cogitatione genita, 


Quot sunt proprietates substantiae? 


Tres, Prima, Substantiae non sunt in sub- 
iecto, ut accidentia, sed ipsae sustinent acciden- 
tia. Etsi autem partes substantiae sunt in cor- 
pore, ut in toto, ut sanguis est in corpore hu- 
mano, tamen aliter accidentia sunt in subiecto, 
quia etiam sanguis proprium esse habet, et cor- 
pus est peculiare, Sed accidentia tantum habent 
esse in subiecto, et a subiecti substantia, 

Secunda, ÜUsitate sic dicitur: Substantia non 
recipit magis, nec minus, ut: Hercules non est 
magis homo quam Paris, etsi accidentibus valde 
differunt. Sed haec annotatio non est magni mo- 
menti, nec subtiliter de ea disputandum censeo, 

Tertia proprietas levior et frigidior est: Sub- 
stantiae diversae non dicuntur contrariae, sed 
disparatae, ut ignis et aqua, lupus etovis.  Usi- 
tatum est enim contrarietatem proprie qualitatibus 
inter se pugnantibus tribuere. Haec recitantur 
propter scholarum consuetudinem, quae sic lo- 
quuntur, Nec reseco ad vivum haec dicta, de qui- 
bus Physici subtilius disputare possent, qui di- 
cunt: Quicquid corrumpitur, a contrario corrum- 
pitur, ut terra ab igni. Etsi autem ibi fit corru- 
ptio per contrariam qualitatem, tamen principale 
agens est forma ignis. Sed haec omitto, Vitanda 
est enim nimia subtilitas, ut vere dictum est: 
Crede mihi, sapere est non nimium sapere. 


De Praedicamento Quantitatis. 


Quid est Quantitas? 


Quantitas est magnitudo rei, vel numerus, 
Et quantitati proprie convenit mensurari, vel 
dividi, Etsi autem non opus est curiose quaerere 

causam, cur post substantiam mox recenseatur 
quantitas, tamen hoc cogitetur, numerum mox 
eomitari res quaslibet: Et magnitudo ita haeret 
in substantia corporea, ut nunquam prorsus eam 
exuat substantia corporea.  ÀÁt multae qualitates 
amittuntur. "lIraduntur autem hic brevissimae 
descriptiones, ne in hac tabella, in qua rerum 
universitas proponitur, tam insignia accidentia, 
magnitudo et numerus praetereautur, Sed copio- 
sior de eis doctrinae in Arithmetica et Geometria 
traditur. Nomenclaturas igitur paucarum specie- 
rum breviter recitabimus, 


Quae est prima divisio quantitatis ?". 


Alia est quantitas continua, alia discreta. 
Continua est magnitudo corporum, videlicet lon- 
gitudo, latitudo et profunditas, Discreta est nu- 
merus, item oratio, quam cur hic vetustas recen- 
seat, postea breviter dicam. 


Quot sunt species quantitatis continuae? 

'Tres: Linea, Superficies et Corpus. 

Linea estlongitudo sine latitudine et profun- 
ditate, cuius extrema sunt duo puncta. Sciant 
autem juniores, non dici hic de linea picta, sed 
mente cogitanda est sola longitudo abstracta a cor- 
poribus, ut Mathematicus considerat quantitates 
sine materia. Superficies est longitudo et latitudo 
sine profunditate, obne bie. Corpus est longitu- 
do, latitudo et profunditas. Sciant et hoc loco, 
Corpus in substantia aliud significare, aliud in 
quantitate, Corpus in substantia significat rem, 
quae habet materiam, ut coelum, elementa, aut 
mixta ex elementis, Sed in quantitate corpus 
significat magnitudinem cogitatione distinctam a 
materia. 


Quid est Numerus? 


Numerus est multitudo ex unitatib. collecta, 
ut: duo, tria, quatuor, Consilium autem anti- 
quitatis diligenter considerandum est, quod post 
substantiam statim mentionem fecit numerorum, 
quia res primum discernimus ac ordinamus nu- 
meris, Ac nisi numerorum noticia mentibus hu- 
manis insita esset, horribiles tenebrae essent, Ut 
autem Deus a creaturis discerni possit, ut sciamus 
a Deo initium esse caeterarum rerum, item , ut 
audientes unum esse aeternum Patrem Domini no- 
stri lesu Christi, seiungamus nos ab Ethnicis, qui 
fingunt Deos innumerabiles, denique ut in tota 

vita rerum discrimina numeris effici possint, haec 
lux mentibus insita est. Sed nulla eloquentia uti- 
litatem numerorum satis exponere potest. 


Quare oratio in hoc praedicamento recensetur? 


Nos collocabimus orationem in sonis, in prae- 
dicamento qualitatis, Id erit magis perspicuum, 
Sed ad numerum ideo collocavit antiquitas oratio- 
nem, quia in ea sunt diversa intervalla syllaba- 
rum et dictionum, ut in numeris, et mensurae 
diversae, aliae syllabae longae sunt, aliae breves. 
Sed huic inutili commemorationi nolo immorari, 
Restat brevis cornmmonefactio de proprietatibus 
quantitatis, 


Quot sunt proprietates quantitatis? 


Tres. Prima: Quantitatum per sese nulla 
est efficacia, seu effectio. Haec admonitio utilis 
est. hefutat enim superstitionem eorum, qui 
morbis mederi conantur figuris certis de collo sus- 
pensis. Sunt enim figurae modi quidam seu po- 
situs quantitatis, ut infra dicemus, Cum autem 
nulla sit efficacia quantitatum et figurarum, ma- 
nifesta est amentia utentium illis superstitiosis seu 
magicis ritibus, Ut autem effectio nulla est quan- 
titatum, ita nec diversae species quantitatis di- 
cuntur contrariae, 

Secunda proprietas: Quantitatibus proprie 
conveniunt relationes, aequale et inaequale, par 
et impar, etc. 

'T'ertia proprietas: Quantitates non recipiunt 
magis et minus, sed maius et minus, 


De Qualitate. 


Quid est Qualitas? 


Qualitas est forma, per quam substantia est 
efficax, seu, quae movetsensus. Ac vide ordi- 
nem in hac doctrina, Initium est substantia. 
Haec postea numero discernitur, et vestitur ma- 
gnitudine. Nune, cum de qualitatibus dicitur, 
arma ei attribuuntur: nam scbstantiae non sunt 
ociosae. Nunc igitur recensentur instrumenta, 
per quae sunt efficaces, postea de ipsis actionibus 
dicitur. Ác profecto admiratione digna est sapientia 
veterum, qui res in natura praecipuas, quasi evo- 
lutas, et in hac tabella, tanquam in illustri loco 
positas, spectandas proposuerunt, Fontes omnium 
actionum in hominibus, ut de caeteris animanti- 


34* 


535 


bus aut naturis non dicam, haec tria sunt: £&eic, 
Qurdu&g, xoi ndOmn. Haec tria genera valde in- 
signia hic in praedicamento qualitatis, ordine in 
tres distributa species recensentur, et erudite dis- 
cernuntur. 


Quot sunt species qualitatis? 


Quatuor: Habitus, Potentiae naturales, Áf- 
fectus, Figurae. 


Quid est Habitus? 


Habitus, Graece £5, est qualitas compa- 
rata ex crebris actionibus in hominibus, qua recte 
et facile homines efficere illas actiones possunt, 
quae a suo habitu gubernantur et iuvantur, ut, 
in Luca pictore ars pingendi est habitus, didicit 
pingere Lucas, et postquam manus assuefacta est, 
facilius et certius pingit eas lineas, quas mens in- 


tuetur et pingere iubet, quam alii rudes pinge- 


rent, 


Fitne habitus in omnibus naturis? 


Non, sed tantum in rationali natura, quia 
tantum rationalis natura assuefieri potest. Nec 


cerni oculis, nec verbis satis exponi potest, quae | 


res sit habitus, sed agilitas quaedam est. Ut enim 
cera tractata digitis fit mollior, ita quaedam ho- 
minis partes fiunt agiliores usu, et quasi facilita- 
tem quandam seu molliciem induunt, Nec alia 
causa quaerenda est, nisi quia Deus naturam ra- 
tionalem condidit talem, vult eam doctrinae ca- 
pacem esse, et eam posse ad virtutem flecti. Nam 
ad haec duo bona praecipue eam condidit, ut di- 
scat doctrinam de Deo et aliis rebus bonis, et ut 
flectatur ad virtutem. 


Quomodo fit perfectus habitus? 


Ideo in hoc praedicamento discernuntur po- 
tentiae et habitus ut sciamus, aliud esse habitum, 
qui nostra assuefactione comparatur, ut, faber 
didicit fabricare horologium. Aliud esse natura- 
lem potentiam, quae nascitur ea in re, cuius est 
propria, ut potentia trahendi ferrum in magnete. 
Sed tamen natura hominum talis est, ut alia ad 
alias artes seu virtutes etiam a natura impetus 
aliquos habeat, quibus excitatis studio et doctrina 
citius arripitur habitus, ut cum in Iosquino natu- 


rales ad Musicam impetus essent, avidius arripie- ; 


bat harmonias, et diiudicabat rectius, quam alii. 
Deinde cum ars accedere, didicit facilius, 


Ita 

habitus in eo factus est ardentior et firmior, et 
altius in ipsos nervos, quib. reguntur sensus, pe- 
netravit, Econtra, ubi desunt naturales impetus, 
etsi utcunque assuefieri talia ingenia possunt, ta- 
men habitus imperfecti unt, ut, Choerilus quo- 
quo modo facit versus, sed non fundit simili uber- 
tate et suavitate, ut Homerus. deo dixit Ho- 
ratius: 
'Tum nihil invita dices faciesve Minerva. 

Unde sit autem ingeniorum dissimilitudo, et 
unde sint diversi in natura impetus, inquirendum 
est in Physicis. 


Quomodo dividitur habitus? 


Dividitur penes subiecta. Usitatur est enim 
accidentia per subiecta discernere, Sunt igitur 
Habitus cor- 
poris, ut palaestrica, saltatoria, iaculatoria. 

Habitus animae duplices sunt. Alii sunt ha- 


| bitus intellectus, alii voluntatis, Hic ingredimur 


commemorationem artium et virtutum. . Genus 
autem habituum intellectus vocatur Noticia, 


Quotuplex est Noticia? 


Duplex. Alia est noticia obiecti simplicis, ut 
recordatio Caroli Imperatoris. Alia est noticia 
propositionum, quibus assentimur, aut non as- 
sentimur,  Ália enim noticia certa est, alia in- 
certa, Ac noticia incerta dicitur Opinio, cum 
videlicet agnitam propositionem non amplectimur 
firma assensione. Sed languide partem unam ma- 
gis probabilem esse existimamus, 


Quae est certa noticia? 


Haec species habet Noticiam principiorum: 
Scientiam, Artem, Prudentiam, Fidem. 

Noticia principiorum est, agnoscere principia 
luce mentis nobiscum nata, et firmo assensu ea. 
amplecti, naturali iudicio, sine confirmatione, 
ut bis 4 esse 8 sine confirmatione certo constitui- 
mus, [ta has primas propositiones firmas et im- 
motas esse naturali iudicio statuimus: "Totum est 
maius qualibet sua parte, Quodlibet est aut non 
est. Ac infra de principiis copiosius dicetur. 

Scientia est noticia vera conclusionum, qui- 
bus propter demonstrationem firiniter assentimur, 
ut hanc propositionem: Coelum est finitum, firma 
assensione propter demonstrationem  amplecti- 
mur. 

Ars est noticia vera faciendorum-: seu fabri- 
candorum, ut Architectonica, Sic Aristoteles dis- 
cernit vocabula scientiae et artis, sed saepe pro- 
miscue usurpantur. Apud Quintilianum extat 
definitio stoica artis, ubi ars pro scientia sumitur, 
Eam definitionem Graecis verbis recitabo, ut apud 
Lucianum extat, quia verba Latina apud Quinti- 
lianun, obscura sunt, et definitio ipsa propterea 
studiosis gratior esse debet, quia admonitionem 
de fine artium continet, quae in aliis definitioni- 
bus non recensetur. it enim artem doctrinam 
certam esse de talibus rebus, quarum aliqua sit 
in vita utilitas, Significat artes divinitus homini- 
bus moiistratas esse propter multas utilitates, quod 
in Arithmetica, Architectonica et multis aliis 
manifeste conspici potest. Et in discendo eliga- 
mus doctrinam vitae utilem, et saepe nobiscum 
cogitemus, ad quem finem ea quae discimus, re- 
ferenda sint. Verba haec sunt: rég»5 ioti aU- 
orjuo iyzorokQyweov iyyeyvuracuérov , ngos 
tt télog &UyQnovov, vÀw iv fq, id est: ars est 
ordo certarum propositionum, exercitatione co- 
gnitarum, ad finem utilem in vita, Vocat enim 
xovolnyts propositiones certas et firmas, seu de- 
monstrationes, quia zorcAmutc, vocabant certo 
comprehensa, ut saepe Plutarchus loquitur. Et 
quia doctrina fit illustrior saepe cogitata, et as- 
sensio firmior, cum in usu experimur praecepta. 
Ideo addit particulam de exercitatione, Postremo 
addit admonitionem de fine, et utilitate. — Prae- 
stigiatorum celeritas etsi est habitus, tamen remo- 
veatur ab artium ordine, quia nec certum habet 
demonstrationum ordinem, nec vitae utilis est, 

Prudentia est noticia vera, quae secundum 
rectam rationem regit deliberationes in electione 
honestarum actionum, et rerum utilium, Ác pru- 
dentiam vocat Aristoteles habitum practicum, id 
esi, regentem actiones, czéyrgv vero habitum 
ztourtvixóv , id est, regentem fabricationes, Scien- 
tiam, habitum regentem speculationes, 

Species prudeutiae sunt legum et aliorum 

praeceptorum honestorum noticiae — Cum igitur 
quaeritur definitio doctrinae lurisconsultorum, 
hinc genus sumatur.  lurisconsultus definit: Ius 
esse artem boni et aequi, Drevis descriptio est, 
sed tamen si dextre intelligatur, non erit absurda. 
Ius nominat doctrinam seu leges ipsas. Hanc do- 
ctrinam nominat artem, ut artem communiter di- 
cimus pro scientia, et pro cognitione probabilium 
praeceptorum, Deinde differentiam sumit ab ob- 

iecto circa quod versatur haec noticia, scilicet 
circa aequalia et inaequalia, Haec explicatio vera 
est, et sciant iuniores, doctrinam illam legum, 
non, vt multi putant, tantum esse potentum ar- 
bitria, sine veris rationibus seu demonstrationi- 
bus Sed ut medicorum doctrina partim scientia 
est et demonstrationes habet, partim habet prae- 
cepta probabilia: ita legum doctrina partim ' vere 
scientia est, quia exordium demonstrationes habet, 
partim habet probabilia praecepta. Sit igitur haec 
definitio: Turis civilis doctrina est noticia discer- 
nens iusta et iniusta, extructa ex legibus naturae, 
partim per demonstrationes , partim probabilibus 
rationibus, ita, ne quid recipiatur pugnans cum 
legibus naturae, regens certae civitatis inores eL 
pacem, — Talia exempla ostendunt, ex praedica- 
mentis sumi definitiones, aut certe genera et ali- 
qua membra definitionum. 

Fides est noticia propositionum certarum, 
quas firma assensione amplectimur, propter asse- 
verationem testium veracium, ut iudex assentitur 
narrationi propter testes veraces. Credimus fuisse 
Alexandrum regem Macedonum, et bella gessisse 
cum Dario rege Persico, quia id consentientibus 
testimoniis multorum populorum et scriptorum, 
qui fallere non volebant, traditum est. 


Quae est divisio habituum voluntatis? 


Supra habitus intellectus recensui, quorum 
genus est noticia. Et in illud domicilium omnes 
noticiae seu doctrinae includantur, Nunc ad ha- 
bitus voluntatis accedamus, qui dicuntur proprie 
boni aut mali. 

Virtus est habitus bonus, quia est habitus 
inclinans ad agendum secundum rectam rationem, 
quae est regula bonitatis in actione, quia congruit 
cum aeterna et immota regula in mente divina. 

Vitium est habitus malus, quia inclinat ad 
agendum contra rectam rationem, — Cum igitur 
discrepet a mente divina, habitus malus est. 

Iam sub virtute species collocentur, quarum 
aliquae sunt propriae Ecclesiae Dei, aliquae com- 
munes cum aliis hominibus, 

Fides est noticia, qua firmo assensu ample- 
ctimur totam doctrinam a Deo traditam Ecclesiae, 
et in hac etiam promissionem reconciliationis, 
quam apprehendentes accipimus remissionem pec- 
catorum fiducia filii Dei, et hac fiducia acggiie- 
scentes in filio Dei, accedimus ad Deum, et nos 

recipi et exaudiri statuimus, et eum invoca- 
mus. 

Spes est expectatio vitae aeternae propter 
filium Dei certa, et expectatio auxilii et mitiga- 
tionis calamitatum in hac vita, iuxta consilium 
Dei. Differunt fides et spes, quia fides et noticiam 
significat, et deinde fiduciam in voluntate acci- 
piente praesens beneficium scilicet, remissionem 
peccatorum. Spes autem est expectatio futurae 
liberationis, 


Dilectio est obedire omnibus praeceptis Dei, 
in vera fide et cum quadam laeticia, principaliter 
ut ipsum honore afficiamus. Sic lohannes in pri- 
ma Epistola describit dilectionem: Dilectio Dei 
est, mandata eius servare. Sed si arderent corda 
nostra magno incendio amoris erga Deum, haec 
definitio magis intelligi posset, Nam vera dilectio 
est in vera fide et illo incendio amoris et laeticia, 
obedire omnibus praeceptis, quod etsi in hac vita 
inchoandum est, tamen valde languidum est, ut 
alias copiosius dicitur, 


Timor Dei, qui vocatur servilis, et est cu- 
stos disciplinae, est habitus, qui inclinat ut re- 
vera expavescamus agnitione irae Dei et poenarum. 
Sed cum accedit fides, quae corda in pavore eri- 
guntur consolatione, et accedunt ad Deum, fit 
virtus et timor filialis. 


"Tolerantia est virtus obediens Deo in aeru- 
mnis, quas docet perferendas esse, ita, ne fracti 
dolore faciamus contra mandata Dei, esique con- 
iuncta obedientia cum spe auxilii divini, propter 
Filium Mediatorem, 


Philosophicae definitiones. 


Iusticia universalis est obedire omnibus le- 
gibus, quae ad nos pertinent. 


Iusticia particularis est virtus, suum cuique 
tribuens, Hanc definitionem Plato scribit a Simo- 
nide traditam esse, Et quod in textu dicitur: Est 
constans et perpetua voluntas. Haec verba sunt 
descriptio habitus, quasi dicat: lusticia est firma 
ngocígsOig, seu firmum decretum, seu firmum 
propositum voluntatis, ut suum cuique tribuat. 


Veritas seu veracitas est virtus, quae incli- 
nat voluntatem, ut veras sententias amemus, vera 
constanter dicamus et tueamur, et in ipsa vitae 
specie vitemus simulationes et occultationes. 

Modestia est virtus, qua in opinione de no- 
bis et in sermone et gestu servamus convenien- 

tiam, videlicet ne nobis in opinione aut in ser- 
mone maiora imbecillitate nostra tribuamus, neve 


| appetamus maiora, neve in gestu discedamus a 


natura, et personae ac locorum ordine. 


Fortitudo est virtus propugnatrix iusticiae, 
videlicet depellens pericula, quae recta ratio iu- 
bet depellere, et ita perferens aerumnas, quas 
recta ratio lubet perferre, ne fracti dolore facia- 
mus contra iusticiam, aut alias virtutes, ut: Cato 
non est fortis, quia fractus dolore facit contra iu- 
sticiam , cum sese interficit. 

Etsi autem haec dcctrina de virtutibus in aliis 
libris proponenda est, tamen exempla hic aliqua 
recitari necesse est, ut domicilium agnoscatur, in 
quo collocandae sunt virtntes, et usus praedica- 
mentorum fiat illustrior, ac praecipuarum virtu- 
tum descriptiones saepe inculcari utile est... Ex- 
perientur etiam studiosi postea in theologicis et 
ethicis disputionibus, se iuvari hac qualicunque 
declaratione habitus, et distinctione subiectorum. 

Videndum est etiam, quae virtutes superio- 
rum species sint, ut: Gratitudo complectitur duas 
virtutes, veritatem et iusticiam,  Profitetur enim 
Gratus, vere aliunde se beneficium accepisse, nec 
sibi alienum decus arroganter tribuit, et obligat 
se vicissim ad aliqua officia. 


Sedulitas etiam est iusticiae species, suos 
cuique labores attribuens, Est enim virtus incli- 
nans, ut non ingeramus nos alienis negotiis, sed 
nostrum officium recte faciamus, — Extrema sunt 
ignavia et ztoAvztQey uo0Uyr, quae vitia ambo cum 
iusticia pugnant, [gnavus multa negligens, Rei- 
pub. aut suis nocet. :;t0AuztQo79v ingerens se 
intempestive, turbat ordinem, et impedit neces- 
saria, 

Est et Amicitia species iusticiae, quia est 
virtus, pro vera benevolentia reddens veram be- 
nevolentiam, et praestans mutua quaedam officia 
pro modo facultatum liberali pectore, virtutis 
causa. 

Sed integra doctrina de virtutibus aliunde 
sumatur, quae quidem studiose discenda, et as- 
sidue cogitanda est, non solum, ut norma sit 
morum, sed etiam propter has duas gravissimas 
causas, quarum altera est, quod agnitio virtutum 
et discriminis honestorum et turpium in mente 
humana, firmum et illustre testimonium est, con- 
firmans esse Deum. Altera causa est, quod vir- 
tutum intellectus monet, qualis sit Deus, et dis- 

cernit eum a rebus non intelligentibus et depra- 
vatis. Non invocas statuam, nec terram, seu 
restam , seu ignem, sed essentiam intelligentem, 
inspectantem et exaudientem nos, veracem, iu- 
stam, aequalem, beneficam, castam, vere ira- 
scentem sceleribus, et tamen placabilem et qui- 
dem sine ngoocnoAmnyte etc, Quare propter agni- 
tionem Dei, virtutum doctrina studiosius discenda 
et saepius cogitanda est. 


Quae est secunda species qualitatis? 


Secunda species qualitatis nominatur Natu- 
ralis potentia vel impotentia. Sunt autem matu- 
rales potentiae vires non accersitae, aut arte in 
substantias transfusae, sed in eis natae, ut sint 
causae certarum actionum, ut potentia sentiendi, 
videndi, audiendi. Potentia motiva in nervis 
et aliis:organis, item in ventriculo naturalis po- 
tentia vertendi cibum in chylum. In corde na- 
turalis potentia ex sanguine gignendi spiritum, In 
magnete potentia trahendi ferrum. In vino po- 
tentia calefaciendi et nutriendi corpora, quae po- 
tat, Et econtra naturales impotentiae sunt, ut 
olea moritur quercui insita, balsami lignum mo- 
ritur ferro attrectatum, — Vulpes moriuntur man- 
ducatis amaris amygdalis. Denique in tota natura 
passim obvia sunt exempla. Monent igitur Dia- 
lectici, discerni nativa ab accersitis, ut sciamus, 
quae res humana diligentia parari possint, quae 
non possint parari, In Homero, Ovidio, Eo- 
bano, utrunque est, inclinatio naturalis ad fun- 
dendum carmen, sed accessit habitus arte et exer- 
citatione comparatus, qui cum a natura adiuvetur, 
multo felicior est, et cum natura exculta sit arte, 
ipsum etiam naturae bonum fit melius, [ta vi- 
dendum est, ut naturae bona foveantur et regan- 
tur: et mala naturae, quantum fieri potest, arte 
et assuefactione contraria emendentur. 


In qua specie collocandae sunt Gvogyol naturales? 


Vetus et dulcis appellatio apud Graecos est 
ovogy1 qvoux), quasi dicas: naturalem benevo- 
lentiam, Est enim in parentibus non monstrosis 
in intimo sinu cordium mirificus quidarn amor 
erga natos, non accensus consuetudine, ut amor 
erga alienos, sed naturale incendium est, quod 
Deus ita voluit in nobis flagrare, ut esset commo- 
nefactio de suo amore erga filium, et erga nos. 
Vicissim et in natis erga parentes, fratres, soro- 


res, naturalis quaedam benevolentia est. 

bonae inclinationes nominantur 0709/0 QUOIzOL, 
et recte collocantur in hac specie. Essent autem 
puriores, si natura hominum non depravata es- 
set, Ideo accedat doctrina, quae moderetur eas 
et regat, ut antea dixi, inclinationem ad pocti- 
cen eruditione iuvandam esse. Si quis autem ma- 
gis volet orogyàg collocare in tertiam speciem, 
inter affectus, non repugno, 


In qua. specie collocandum est. malum in homine, 
quod. vocatur vitiosa Concupisce ntia? 
Infra dicemus, nomen peccati relativum esse. 

Sed materiale peccati originis vocant pravam con- 
cupiscentiam, quod nomen ut in Ecclesia plerun- 
que loquimur, non de actionibus, sed de fonte 
actionum, videlicet, de vitiosa inclinatione in 
corde, ruente contra legem Dei, intelligitur. 
Haec prava inclinatio vere est impotentia, et in 
hac secunda specie qualitatis collocanda. Nam in 
natura integra hominis non fuisset discordia 
mentis et cordis, sed cor obtemperasset menti re- 
cte iudicanti sine contumacia. llla harmonia tur- 
bata, cor nunc languidius factum, ruit contra le- 
gem, quo rapiunt caeci affectus. Haec infirmitas 
est impotentia, 


Quae est terlia species qualitatis? 


Passio et passibilis qualitas, ut vocabulis il- 
lorum utar, qui olim sic interpretati sunt Aristo- 
telem, id est, affectus, et aliae qualitates, quae 
sunt propria sensuum obiecta, Antea duas res, 
quae multarum actionum causae et rectrices sunt, 
recensui, £&&g o4 dvvcu&g, nunc accedunt af- 
fectus zt&Ó:, magis rapidi gubernatores. Et ut 
z&95 in corde faciunt mutationes, quae sensu 
percipiuntor. Ideo in hoc domicilio simul collo- 
cavit Aristoteles affectus et obiecta sensuurn. 
Etsi igitur de affectibus varie disputari potest: 
tamen interrogati, in qua specie qualitatis recen- 
sendi sint affectus, respondeamus, recenseri eos 
in tertia specie.  Pertinent autem huc et sensuum 
obiecta, de quibus prius dicam. 

Obiecta visus propria sunt lux et color, Ob- 
iectum auditus soni, quorum appellatione et vo- 
cem articulatam, orationem, et singula verba 
complector.  Obiectum olfactus, odor. Obie- 
ctum gustus, sapor. Obiectum tactus, quatuor 
primae qualitates: caliditas, frigiditas, siccitas, 
humiditas, et multae ab his ortae, asperum, gla- 


Hae | brum, 

Quid est Affectus? 


Affectus duo tactum comitantes sunt dele- 
ctatio et dolor, qui sunt nervis communes in toto 
corpore, Sed affectus cordis sunt motus sequen- 
tes cognitionem, et excitati cognitione, quibus 
cor aut prosequitur aut fugit obiecta, et quos sem- 
per comitantur ultimi affectus; delectatio, cum 
cor fruitur obiecto, et suaviter afficitur, aut do- 
lor, cum contrarium accidit, Sunt autem dupli- 
ces affectus. Alii durabiles, ut amor, odium, 
misericordia, invidentia. Hi sunt similes habi- 
tibus, Alii sunt subiti motus, qui revera con- 
gruunt ad descriptionem praedicainenti passionis. 
Ut enim verberatio in tergo ciet dolorem, ita ira 
subita in Aiace, audiente sibi eripi arma Achillis, 
est tanquam verberatio, qua cor fugiens illud ma- 
lum, et depellere studens, excruciatur, Ex hac 
distinctione natura affectuum aliquo modo co- 
gnosci potest. 


Quae sunt species affectuum? 


Laetitia, Spes, "Tristiia, Metus, Ex his 
permixtis alii oriuntur, ut amor, odium, ira. 


Laetitia est suavis motus cordis, qui excita- 
tur, cum cor obiecto expetito fruitur, 


Spes est suavis motus cordis, qui excitatur, 
cum cor bonum futurum prosequitur, praelucente 
hac cogitatione, quod potituri sumus eo obiecto. 


Tristitia est cruciatus cordis compressi, tan- 
quam fugitantis futurum malum. Et his motibus 
cordis serviunt humorum motus in reliquo cor- 
pore, ut in Physicis dicendum est, Nunc satis 
sit, domicilium affectuum monstrasse. 


Quae est quarta species? 


Figura, quae proprie modus aut positus est | 


quantitatum, ut Circulus, Triangulum, Qua- 
drangulum. Etsi autem hic positus re ipsa non 


aliud est, nisi talis ordo partium quantitatis, seu | 


positus partium , tamen quia Mathematici sic lo- 
quuntur, qui hos modos vocant corporis zt0tóz7z- 
TOg, vetustissimam consuetudinem et Aristoteles 
secutus est. Recentiores contra disputarunt, Sed 
toties iam dictum est, fugiendam esse ociosam 
subtilitatem. . Et honestissimum est, loqui cum 


ingeniosissimis et doctissimis hominibus veteri- | 


bus Geometris, 

Quot sunt proprietates qualitatis? 


Tres. Prima est: Contrarietas propria est 
qualitatum inter se pugnantium, ut caliditatis et 
frigiditatis, quae sunt sub eodem genere, Nam 
hae tantum inter se pugnant, ut: caliditas non 
pugnat cum colore aut luce, sed cum frigiditate, 

Secunda proprietas: Qualitas recipit magis 
et minus, ut manifeste sensus iudicat. Calor in 
eodem corpore alias maior, alias minor est, lta 
sunt lucis, colorum, et paene omnium qualitatum 
gradus, etiam noticiarum, virtutum, affectuum. 
In eodem homine amor eiusdem rei alias arden- 
tior, alias frigidior est, ut dicitur: [ntrat amor 
mentes usu, dediscitur usu, Eiusdem propositio- 
nis noticia illustrior est seni Ptolemaeo, quam 
iuveni, Sed haec proprietas nihil pertinet ad 
Bguras, quia quantitates sunt, ut supra dictum 
est, ut: Circulus non recipit magis aut minus, 

Tertia proprietas: Multae relationes oriun- 
tur ex qualitatibus, Simile, dissimile, Lex, pec- 
catum, gloria, de quibus mox dicemus. 


De Relativis. 


Quae est prima regula in doctrina 
Relativorum. 


Nomina alia dicuntur absoluta, alia relativa. 
Absoluta sunt nomina significantia substantias, 
aut quantitates, aut qualitates. Significant enim 
res certas, quae sine collatione cogitari possunt, 
ut caliditas est res, quae etiam sine collatione et 
sensu percipi, et mente cogitari potest, Ex his 
absolutis oriuntur relationes, Sunt autem rela- 
üiones, aut applicationes rerum, aut ordinationes, 
aut collationes, ut calefactio est applicatio, qua 
transfertur caliditas in aliud. Paternitas est ordo 
eius, qui genuit ad genitum. Similitudo est dua- 
rum qualitatum convenientia, quae collatione in- 
telligitur. Primum igitur hoc meminerint discen- 


| tes, Omnes relationes, aut rerum applicationes 


esse, aut ordinationes, aut collationes, Minus 
illustris est noticia relationum, quam absoluto- 
rum, quia quantitates et qualitates incurrunt in 
sensus, et sunt res, quae, ut ita dicam, manibus 
contrectantur et oculis cernuntur, Sed multae 
relationes, quae fiunt nostra institutione, tantum 
mente cogitantur, ut puer etiam cum videt lapi- 
dem, tamen an sit limes, aut quid sit limes, igno- 


j rat, nisi sit admonitus, collocari lapides in fini- 

bus, ut significent discrimina. dominiorum, [ta 
non intelligi possunt relativa sine duorum colla- 
tione, ut, de limite cogitans, lapidem et agro- 
rum distinctionem confers,  ldeo Aristoteles haec 
nomina vocat n90c 1i, quia semper ad aliud refe- 
runtur, ut pater ad filium, filius ad patrem, 


Quae est secunda regula? 


Omne relativum versatur inter duo, quorum 
alterum vocatur fundamentum, alterum terminus, 
Fundamentum est res, a qua oritur relatio. "Ter- 
minus est res, ad quam ordinata est relatio, Inter 
haec relatio est, ipsa applicatio seu ordo funda- 
menti ad terminum, ut, cum de patre dicimus, 
fundamentum est persona quae genuit, terminus 
persona genita, ordo a patre ad filium dicitur pa- 
ternitas. 


Limitis fundamentum lapis est. Terminus 
significatum, distinctio agrorum. helatio est or- 
dinatio lapidis ad significandam hanc distinctio- 
nem agrorum. 

Baptismi fundamentum est tota actio, id est, 
mersio et pronunciatio verborum, in qua nomen 
Dei invocatur, et fit testificatio recipi a Deo hunc 
hominem, qui interea mergitur, "Terminus est 
significatum, videlicet remitti peccata, et tan- 
quam ablui sanguine filii Dei, — Inter haec relatio 
est, hanc totam actionem ordinatam esse ad si- 
gnificandam remissionem peccatorum, 


Servitus in agro, fundamentum habet ipsum 
egrum. Terminus est dominium aliquod, id est, 
ius utentis agro, ut si quis habeat iter per agrum. 
[nter haec ordinatio agri ad illum usum, est re- 
latio, [deo dicunt Iurisconsulti, nullam esse ser- 
vitutem, nisi in aliquo corpore. 

Peccau fundamentum est defectus ipse, aut 
prava inclinatio, vel actio contra legem Dei, 'l'er- 
minus est, damnatum et reiectum esse a Deo ira- 
scente illi pravitati et homini polluto, quod vo- 
cant reum esse, Inter haec relatio est, ordinatam 
esse pravitatem et personam ad damnationem et 
horribiles poenas. [d vocant reatum. 


Quae est tertia regula? 


Cum iam constet, relationes inter duo ver- 
sari, tenendae sunt duae definitiones relativorum, 
quas recenset Aristoteles, quarum prima est Pla- 
tonica, quam Aristoteles tenui quadam cavilla- 
tione reprehendit. Belativa sunt, quaecunque 

MrrawTzR. Orrn. Vor. XIII. 





hoc ipsum quod sunt, dicuntur aliorum esse, Ar- 
guta definitio est, et non absurda, si quis dextre 
intelligat, Sed quia multis absolutis adhaerent 
respeclus, ut infra dicemus, ut, caput refertur 
ad totum corpus, videtur Platonica definitio tali- 
bus absolutis quoque convenire, quia et ipsa re- 
feruntur ad aliud, seu dicuntur aliorum esse, 
quanquam res sint absolutae, ut capitis essentia 
est substantia, Ideo Aristoteles aliam definitio- 
nem tradit, hanc videlicet: Relativa sunt, quae- 
cunque hoc ipsum quod sunt, aliorum sunt, id 
est: Relativa sunt, quae non tantum dicuntur ad 
aliud, sed quorum esse est alicrum esse, ut simi- 
litudinis nullum est aliud esse, nisi duorum simi- 
lium convenientia, — Etsi autem haec cavillatio 
adeo exilis est, vix ut perspici ab inexercitatis 
possit, tamen hic eam recensui propter hanc uti- 
litatem, ut meminerint studiosi, etiam veterum 
autoritate traditum esse, multis absolutis adhae- 
rere respectus: ideoque discrimen traditum esse 
inter proprie relativa et absoluta, quibus adhae- 
rent aliqui respectus, quae ut recte enarrentur, 
videndum est, quae res absoluta significetur, et 
ubi in eis haereat respectus, De eo discrimine 
mox dicam. 


Quae est quarta regula? 


Alia sunt relativa secundum dici, alia secun- 
dum esse, Relativa secundum dici vocantur multa 
absoluta, quibus adhaerent respectus, ut quibus- 
dam nominibus habituum et affectuum insunt re- 
spectus ad obiecta,  Ámor est rei amatae amor, 
seu amor intuetur rem amatam. Ira intuetur eum, 
cui irascitur. Fiducia intuetur id, quod nititur, 
ut: Dives acquiescit intuens suas opes. Et tamen 
interea habitus aut affectus, qualitas est, seu in- 
cendium in ipso corde, lta manifestum est, Pau- 
lum nomine fidei relative uti: lIustificati fide, id 
est, fiducia filii Dei Mediatoris, hoc est, recepti, 
non propter qualitatis dignitatem, sed propter 
flium Dei, Significat igitur fides has qualitates, 
scilicet noticiam, qua amplectimur firmo assensu 
omnes articulos doctrinae divinitus nobis tradi- 
tae, et fiduciam, — Hic addi obiectum necesse 
est, ut constet fiduciam acquiescere in filio 
Dei. 

Alia sunt relativa secundum Esse, id est, 
proprie dicta relativa, ut similitudo. 

Quae est quinta regula? 


Cuilibet relativo respondet suum correlati- 
vum, ut, cum dicis: Cambyses est filius, nihil 
intelligi potest, nisi addas, cuius sit filius, ut: 
Cambyses est filius Cyri. Ideo Aristoteles in- 
quit, relativa dici zgóc &vuctoéqorra, id est, 
esse mutuas collationes, ut: Magistratus est, qui 
certo iure civitatem regit. Civitas est, quae certo 
iure regitur a Magistratibus, Et haec mutua col- 
latio facile agnosci potest, ubi consuetudo lo- 
quendi suppeditat vocabula mutua, qualia haec 
sunt: Pater, filius, dominus, servus, Sed cum 
desunt vocabula, minus conspicitur haec vicissi- 
tudo, sed tamen mente cogitanda est, nam in 
qualibet relatione sunt duae mutuae collationes. 
Ac diligenter observanda est significatio, Alia 
nomina tantum active, alia tantum passive, ple- 
raque active et passive significant, ut acceptatio, 
iustificatio, gratia apud Ebraeos. Haec sunt te- 
nuia, sed tamen in interpretatione haec diligentia 
necessaria est. lllud est illustrius, quod in hac 
regula praecipuum est, quod relativa non possunt 
definiri, nisi facta mentione correlativorum, ut: 
pater est, qui habet filium. Fides est fiducia mi- 
sericordiae promissae propter filium Dei Media- 
torem. Ideo quando audis nomen fidei in dispu- 
tationibus Pauli, cogites accersendum esse corre- 
lativum, ut: fiat illustrius, quid intelligat per 
fidem. Cum ergo dicit: Fide iusti sumus, trans- 
format orationem in correlativam: Fiducia mise- 
ricordiae iusti sumus, id est, per misericordiam 
promissam propter filium Dei. Ita cum maximus 
usus sit vocabulorum relativorum in omni vita, 
quoties audimus obscuriora aliqua eius generis di- 
cta, mens apud sese quaerat explicationem fun- 
damenti et termini, Paulus nominat imperia or- 
dinationem Dei. Nonne hic necesse est quaerere, 
quarum rerum sit ordinatio, scilicet legum, dis- 
ciplinae, coniugii, magistratuum, iudiciorum, 
contractuum, studiorum doctrinae, denique om- 
nium vinculorum humanae societatis. Tam multa 
insunt in una voce relativa apud Paulum, ordi- 
natio Dei. 

Quae est sexta regula? 


Fundamentum vocatur materiale relationum. 
Formale dicitur ipse ordo ad terminum, ut, ma- 
teriale limitis est lapis, formale est ordinatio ad 
significandam distinctionem agrorum. Saepe au- 
tem manent fundamenta extinctis relationibus, ut 

lapis in agro relinqui potest, etiamsi non amplius, 
ut antea, fungitur limitis officio, — Ideo necesse 
est discerni materiale et formale in relativis. Hu- 
ius regulae et in Ecclesia usus est, cum dicitur, 
in Baptismo et alias remitti pecatum originis, id- 
que ita enarratur, remitti formale, id est, rea- 
tum, sed manere materiale, id est, ipsum mor- 
bum. Nam materiale peccati est in homine ipsa 
inclinatio contra legem Dei. Hoc malum aliqua 
ex parte manet, sed formale est reatus, id est, 
ordinatum esse ad damnationem seu ad aeternas 
poenas, Hic reatus tollitur, cum recipitur per- 
sona, et peccatum non imputatur, ut verbis Pro- 
phetarum utamur. 

Lex est relativum nomen, quia significat ho- 
nestam sententiam , sed quatenus obligat aliquos 
seu multos, seu paucos, Fundamentum est igi- 
tur sententia honesta de moribus, ut haec senten- 
tia: Filius helluationi deditus, et contumax a pa- 
rentibus accusatus, lapidibus obruatur. Haec 
sentenlia est noticia, pertinens ad primam spe- 
ciem qualitatis, ut caeterae noticiae. Sed formale 
legis est certis hominibus promulgatam et propo- 
sitam esse sententiam ab iis, qui legitima imperia 
tenent. "Tunc igitur sententia illa de filio hel- 
luone erat [sraélitis lex, proprie intelligendo vo- 
cabulum legis, cum staret politia Mosaica. Nunc 
nobis non est lex, sed manet materiale, id est, 
sententia honesta, quae tanquam honestum exem- 
plum, commonefaciat iuventutem, parentes et 
magistratus, uventus agnoscat iudicium Dei, et 
modestius vivat: Parentes severius regant filios et 
filias: Magistratus sciant voluntatem Dei esse, ut 
adiuvent parentes et scholas in tuenda disciplina, 


Quae est septima regula? 


Saepissime omnes linguae utuntur relativis 
loco absoluti, seu loco fundamenti, ut: Medici 
dicunt temperamentum , pro ipsis qualitatibus sic 
inter se iunctis et temperatis, Voluptas proprie 
significat convenientiam actionis et naturae, Sed 
cum quaeritur, an voluptas sit finis hominis, 
quaeritur, an ipsae actiones suaves sint finis ho- 
minis, quas appetit ea pars, quae vocatur appe- 
titus sensuum. 

1. Corinth, 5. Expurgate vetus fermentum, 
ut sitis nova conspersio.! ]d est, eiicite veteres, 
epicureas et alias falsas opiniones de Deo, item 
pravas cupiditates , ut sitis nova massa. ' Hic enim 
conspersio non intelligatur ipsa relatio in abstra- 

cto, sed massa, videlicet conspersa sanguine 
Christi et Spiritu sancto. Massa, id est, cor, 
fundamentum est, in quo fit haec conspersio. 
2. Corinth. 5. Eum qui non novit peccatum, pro 
nobis peccatum fecit, ut nos fieremus iusticia Dei 
in eo.] In hac gravissima concione fit antithesis 
duarum maximarum rerum, quarum altera sum- 
mum decus est in coelo, scilicet iusticia Dei, 
altera horribiliter a Deo abiecta, scilicet pecca- 
tum. Deinde harum duarum rerum ea, quae 
tristissima est, transfertur a nobis in filium Dei, 
et econtra, quod est summum decus, in nos trans- 
fertur. Et recte intellectis vocabulis, doctrinam 
gravissimam, et consolationem dulcissimam ex 
hoc dicto sumere possumus. Nos sumus revera 
polluti peccatis, et propterea rei coram Deo, et 
digni omnibus aerumnis et calamitatibus, quia 
Deus vere et horribiliter irascitur peccatis. "Tales 
cum simus, tamen Deus effundit iram in filium, 
qui pro nobis fit supplex et victima, Deinde re- 
cepti dicimur iusticia Dei, id est, placentes Deo, 
quasi essemus sine labe. Sed additum est: lusti- 
cia Dei in eo, seu per eum, id est, placemus pro- 
pter Mediatorem, | Et simul fit inchoatio novae 
puritatis in nobis, Sed tamen interea, quan- 
quam haec puritas nequaquam integra est, hac 
ingenti gloria ornamur, ut nominemur iusti, et 
quidem iusticia Dei, hoc est, a Deo imputata 
propter filium, et in nobis inchoata. Etsi igitur 
infirmi, et multis sordibus contaminati sumus, 
et poenas in ipsis corporibus nostris circumferi- 
mus, ut David exulans, tamen nos hac dulcissi- 
ma consolatione sustentemus, cum audimus nos 
ornari hac gloria, ut dicamur iusticia Dei, sta- 
tuamus nos vere placere Deo, vere receptos esse, 
vere diligi, vere ei curae esse, Sed huius sen- 
tentiae amplitudinem nec Angelorum nec homi- 
num eloquentia satis exponere potest, De summa 
utcunque commonefeci iuniores, ut hoc dictum 
considerare et amare discant, deinde ut cum vi- 
debunt vocabula fieri illustriora, recte ad Diale- 
cticen accommodata, magis ament haec puerilia 
studia artium, Bis positum est nomen peccati, 
initio, cum ait: Eum, qui non novit peccatum, 
hoc loco peccatum significat fundamentum et re- 
lationem, id est, pravam concupiscentiam et 
quascunque actiones pugnantes cum lege Dei, pro- 
pter quas et polluti damnantur, et a Deo abii- 
ciuntur,  Àc fundamentum, scilicet concupi- 
scentia, et pravi habitus voluntatis, sunt in prae- 

dicamento Qualitatis. Horum malorum prorsus 
nihil fuit in filio Dei, non prava inclinatio, non 
habitus vitiosi, non ullae vitiosae actiones: sed 
fulsit in eo agnitio firmissima aeterni patris, arsit 
in eo summus amor aeterni patris, et caeterae 
pulcerrimae virtutes. Cum igitur postea dicit: 
Hunc fecit peccatum, hic necesse est aliter intel- 
ligi vocem peccata, quam antea. Vulgo autem 
sic dicunt: Peccatum hic significat victimam pro 
peccato, idque vere ita dicitur, Sed cur victima 
vocatur peccatum? Mactationes veteres haud du- 
bie imagines fuerunt unius venturae victimae, 
scilicet filii Dei, — Et hae ipsae vocabantur pec- 
cata, quod reatum et poenam sustinerent: sed 
tanquam imagines significantes venturam victi- 
mam, quae vere pro nobis poenas subitura erat. 
lta cum dicitur: Filius Dei factus est peccatum, 
lerminus significatur, non fundamentum, id 
est, quiddam reum et abiectum in tristissimas poe- 
nas, lacet filius Dei prostratus coram patre, sen- 
tiens iram eius adversus nostra peccata effusam in 
ipsum, perinde ac si polluisset se ipse meis, tuis, 
et omnium tetris sceleribus, Hunc tantum dolo- 
rem, et hanc mirandam «azteoqgoovrrrv, qua 
sese filius Dei infra nos abiecit, et vere servi for- 
mam induit. Denique hunc erga nos amorem etsi 
exponere oratione nemo satis potest, cogitare ta- 
men utcunque nos oportet, et aliquo modo com- 
memorare, ut beneficia et laudes filii Dei celebre- 
mus, ut simus pars illius agminis, de quo scri- 
ptum est: Ex ore infantium et lactentium perfeci- 
sti laudem, — Et in hac cogitatione nos ipsos de 
nostra infirmitate, de nostris miseriis commone- 
faciarous, et superbiam abiiciamus, et frenemus 
immoderatas cupiditates, — Postremo inquit: Ut 
nos fiamus iusticia Dei in eo. Satis apparet hic 
non intelligi iusticiam Dei, quae in ipso est, ut 
cum dicitur: lusticia Dei punivit Pharaonem, Sed 
metalepsis est, ut fiamus iusticia, id est, iusti, 
accepti Deo, et quidem non dignitate nostra, sed 
iusticia Dei, id est, a Deo imputata propter filium, 
et inchoata in nobis nova et aeterna iusticia, etc. 
Vides nomen iusticiae alias pro imputatione iusti- 
ciae in doctrina Ecclesiae, alias pro qualitate ac- 
cipi, 

Videndum est etiam, ubi vocabula active, 
ubi passive significent. Cum dico: Magna est 
Thrasybuli gloria, quod victis civibus pepercit, 
Hic gloria 'Thrasybuli passive intelligitur, id est, 
de Thrasybulo praedicatur haec moderatio, Sed 

cum apud Paulum dicitur: Gloriamur spe gloriae 
Dei, hic active gloria intelligitur, id est, susten- 
tamus nos hac spe, Deum nos ornaturum esse glo- 
ria, ltem: Omnes carent gloria Dei, active, id 
est, quam Deus ducit esse gloriam. — Carent enim 
vera iusticia, seu integra obedientia, 


Quae est octava regula? 


Relationum aliae sunt reales aliae rationis. 
Haec distinctio nec ociosa est, nec recens, sed 
ab Ammonio etiam recitata. Sunt autem relatio- 
nes reales, applicationes seu ordo, qui a natura 
oritur, etiamsi nullius cognatio accedit, ut cale- 
factio, seu ordo inter patrem et filium, 


Econtra relationis rationis dicuntur, quae 
non a natura oriuntur, sed tantum sunt cogita- 
tionis aut voluntatis instituta, ut relatio in limite 
tantum instituitur hominum decreto. Ita magi- 
stratuum et servitutum appellationes, tantum sunt 
relationes rationis, ut Romae Cicero dicitur con- 
sul, et Flaccus praetor, quia sic ordinata est Res- 
publica voluntate civium, 


Recense genera et species. 


Hactenus regulas aliquot recitavi, quae do- 
ctrinam de relationibus mediocriter exponunt. 
Nunc ut supra in aliis praedicamentis factum est, 
pingemus arborem, ut aliquo modo genera et spe- 
cies conspici possint. Etsi enim relationes multo 
latius vagantur, quam absoluta, tamen utcunque 


prima genera monstrari possunt, quorum animad- | 


versio revocat hominis studiosi cogitationem ex 
illa immensitate ad initia, ut videat tamen, unde 
oriantur relationes. Et enarratio aliquorum ex- 
emplorum adiuvat discentes, ut simili explica- 
tione in caeteris uti possint. 


Sunt autem summa genera haec tria: Eela- 
tivorum alia oriuntur ex substantia, alia ex qua- 
litatibus, alia ex quantitatibus. | Nam relativa ab 
absolutis sumunt initium. Deinde sequuntur aliae 
divisiones velut rami. Relativorum alia oriuntur 


ex actionibus naturalibus substantiae, alia ex actio- | 


nibus voluntatis, 


Ex actionibus naturalibus. 


Effectus: 
Filius. 


Causa: 
Pater. 

Ex actionibus voluntatis. 


Voluntas facit aut personarum, aut rerum 
discrimina, Sed discrimine personarum colloca 
has species: 


Sacerdos , Magistratus , 


Civis, Civitas , 
Rex, Dux, 

Miles, Scholasticus, 
Dominus, Servus, 
Tyrannus. 


In horum definitionibus genus et fundamen- 
tum idem est, scilicet persona, termini differen- 
tias, faciunt, ut Sacerdos est persona, Dei ordi- 
natione electa, ut doceat Evangelium, et puniat 
contumaces, verbo, non vi corporali, etc.  Ma- 
gistratus est persona, Dei ordinatione electa, ut 
sit custos disciplinae et pacis, certis legibus, et 
puniat contumaces vi corporali. Persona funda- 
mentum est, sed esse ordinatum ad talem admi- 
nistrationem, relatio est, "lerminus ipsa admi- 
nistratio, Scholasticus est persona ordinata vo- 
luntate Dei, ad discendam doctrinam generi hu- 
mano necessariam de Deo et de aliis rebus bonis, 
ne extinguatur noticia Dei inter homines, sed 
servetur Écclesia, et multi fiant haeredes vitae 
aeternae, et servetur disciplina, et habeant ho- 
mines alias honestas utilitates ex artibus, ut ex 
Medica curationes morborum, ex Arithmetica 
computationes, ex Geometria mensuras, ex Astro- 
nomia anni cognitionem , et alias utilitates. 


Sub discrimine rerum colloca has species: 


Commune, Proprium, — Alienum, 
Potestas seu facultas, 

lus, Dominium, 
Servitus, Contractus, 


Vocabulum Iuris saepe usurpatur pro ipsis 
legibus, ut cum dicimus: Ius civile, id est, leges, 
quibus civitas Romana regitur. Sed alia est signi- 
ficatio magis propria, cum dicimus: Habeo ius 
tenendi huius praedii, In hac significatione ius 
est facultas habendi, possidendi, aut agendi ali- 
quid, iuxta leges. Fundamentum est facultas in 
aliqua persona, "Terminus est habere, possidere, 
aut agere aliquid iuxta leges, Ordo ab habente 
hanc facultatem ad hunc terminum, relatio est. 
Scio interdum de ambiguitate vocabuli Iuris dis- 
putari, ideo enarrationem brevem hic recensui, 

Dominium est ius seu facultas habendi, pos- 


. Sidendi, utendi, fruendi, aut disponendi de re 

aliqua pro arbitrio, nisi quantum lege aut pacto | 
prohibemur, Fundamentum dominii est facultas 
in persona aliqua, "Terminus, disponere de re pro | 
arbitrio, Ordo ab habente hanc facultatem, ad | 
hunc terminum relatio est. 

Fatum significat causam, id est, aut ordina- 
tionem divinam, aut vim luminis stellarum, Id 
vocat Ptolemaeus fatum physicum, Cum dicimus: 
Romam fato consecuti sunt monarchiam, hic fa- | 
tum significat causam, Et fundamentum est Deus 
ordinans hanc rem, et movens Romanos, "Ter- 
minus est ipse eventus, Sed cum dicimus: los- 
quinus est fato physico Musicus, hic fati funda- 
mentum est positus stellarum, tale temperamen- 
tum in losquino efficiens, quod convenientius est 
Musicae, quam temperamenta sunt in aliis, 'er- 
minus est, celeriter arripere harmonias, et sua- 
vius canere quam alii, 


Ex qualitatibus. 


Causa , Eifectus, 
Simile, Dissimile, 
Perfectum, Imperfectum. 


Ex noliciis. 


Verum est convenientia noliciae vel oratio- 
nis ad rem. 

Falsum est dissonantia noticiae vel oratio- 
nis a re, 

Ambiguum, 


Doctor, Discipulus. 
Lex. Significat enim lex sententiam hone- 


sta praecipientem , quae obligat certos homines, 





Ex virtutibus et vitiis. 


Honestum, quod congruit cum regula divina 
expressa in legibus naturae, el aliis legibus recte 


conditis. | 
Peccatum , | 
Praemium, Poena, | 
Gloria, Honos, 
Concordia, Discordia, 
Pax, Bellum. 


Quid est Gloria? 


Est approbatio nostrae conscientiae recte iu- | 
dicantis, et aliorum recte iudicantium de nobis, 
vel de aliis. Fundamentum est iudicium appro- 
bans, et non errans, 'erminus recte facta, vel 

econtra. Sic Paulus vult nos gloriam habere, 


. ad Galatas 6. 


Cum Angeli canunt: Gloria in excelsis Deo, 
quid significat Gloria? Explicato fundamento et 
termino, fit perspicua sententia, Gloria est, ali- 
cui virtutem tribuere, ut iam dictum est, gloriam 
esse approbationem recte factorum, Epicurus non 
tribuit Deo gloriam, quia audacissime inquit, 
Deum nihil esse, aut non curare humana, — Saul 
etsi sentit Deum esse, et punire scelera, tamen 
non tribuit Deo integram gloriam. Sed David 
et esse Deum et iustum esse affirmat, horribiliter 
punientem scelera, et rursus misericordem, reci- 
pientem et servantem miseros, ad mediatorem 
confugientes, Hic Deo tribuit integram gloriam, 
quod sit, quod sit iustus, quod puniat, quod sit 
bonus et misericors ac servator, quod puniat, non 
ut perdat, sed ut servet, Haec gloria tum demum 
tribuitur, cum Evangelium didicimus, et fide 
agnoscimus Filium, | Exit igitur fundamentum in 
Deo, illae ipsae summae virtutes, — T'erminus, 
celebratio in nobis, vel econtra, Nam in relati- 
vis mutuum est iter, Tunc igitur Angeli canunt 
hunc hymnum, cum nascitur filius Dei ex virgine, 
quia sine agnitione Filii non potest haec gloria 
Deo tribut. 

Hic recenseamus et appellationem Boni: Bo- 
num est quiddam ordinatum a mente divina, et 
conveniens naturae, seu iuvans naturam, Econ- 
tra: Malum est quiddam turbans ordinem divi- 
num, et destruens naturam, Dicitur autem aliud 
bonum naturale, aliud bonum morale, Bona 
naturalia sunt non tantum actiones honestae, sed 
omnes creaturae Dei non corruptae, vel quatenus 
considerantur sine corruptione, ut oculus, auris, 
Bona moralia sunt actiones honestae et virtutes. 
Ita duplex usus est appellationis mali. Aliud vo- 
catur malum culpae, quod est inhonesta actio, et 
vitium et peccatum. Aliud est malum poenae, 


| ut morbi, mors. Est enim destructio, quae pro- 


prie non est peccatum. 


Usitate in scholis nominarunt haec vocabula 
transcendentia: Ens, unum, verum, bonum, quia 
communia sunt multis praedicamentis, sed vernm 
et bonum recte inter relativa recensentur. 

Gratia quid significat? Latinis favor et gra- 
tia sunt correlativa, ut: Augustus favet Mecoe- 
nati, Etecontra recte dicimus: Mecoenas est in 
magna gratia Áugusti. Sed in Ecclesia nomen 

gratiae, propter Ebraicae linguae consuetudinem, 
active et passive significat, Fundamentum autem 
favoris est benevolentia in Augusto.  lerminus 
est Mecoenas placens. |nter haec ordo benevo- 
lentis Augusti ad Mecoenatem placentem, dicitur 
favor. Econtra, fundamentum gratiae, ut Latini 
loquuntur, in Mecoenate, est ipsum placere, seu 
acceptatio passiva. "Terminus, benevolentia Au- 
gusti, Inter haec relatio est ordo placentis Me- 
coenatis ad Augustum. Sic certum est Latinos 
loqui. Necin Ecclesia de solis habitibus gratia 
intelligatur, sed simul relatio comprehendatur. 
Gratia est acceptatio, qua Deus propter Filium 
gratis recipit agentem poenitentiam, et creden- 
tem, cum qua acceptatione coniuncta est donatio 
Spiritus sancti, inchoantis in nobis novam obe- 
dientiam et vitam aeternam. 


Ex quantitatibus. 


Par, Impar, 
Aequale, Inaequale, 
Proportio, 

"Totum, Dimidium, 
Duplum, 'Triplum, etc. 


Item nomina significantia mensuras et pon- 
dera, ut partes assis, drachma, mina, ltem no- 
mina quae discernunt tempora, annus, mensis, 
sed haec proprie pertinent ad praedicamentum 
Quando. 


De Actione et Passione. 


Quid est Actio? 


Actio est applicatio agentis ad patiens, qua 
fit mutatio aliqua in patiente, liursus autem mo- 
neo discentes, ut ordinem considerent. Postquam 
substantia est vestita quantitate, et deinde armata 
qualitate, nunc in aciem educitur ad actiones. 
Hic ordo est naturae, Nulla enim res frustra con- 
dita est, sed necesse est deduci substantias ad 
actiones , et uniuscuiusque substantiae ultima per- 
fectio seu finis est propria et praecipua actio, ut 
finis Solis est cursus, qui dies et annos efficit. 
Aut certe praecipua actio est, quae obiectum ulti- 
mum et optimum apprehendit, quod est princi- 
palior finis, ut in homine agnitio et ardens di- 
lectio Dei. 

Passio est nomen correlativum actionis, et 
significat receptionem actionis, et effectus nevi 
in patiente, 

Quae vocabula hic collocantur ? 


Verba et nomina verbalia significantia mo- 
tus. Est autem motus agitatio substantiae, quae 
acquirit aliquem terminur. 


Quot numerantur usitate species motus? 


Sex: 
Generatio, Corruptio, 
Augmentatio et — Diminutio, 
Alteratio , Motus localis. 


Nec subtiliter hic de eis disputabo, sed bre- 
vissime recitabo vulgares descriptiones, quarum 
aliquas nosse utile est, 


Nomine generationis et corruptionis utimur, 
cum desubstantiali mutationeloquimur, Nec causa 
quaerenda est, sed consuetudo sic loqui docet. 


Est autem generatio motus a non esse ad 
esse, 


Corruptio est motus ab esse ad non esse. 

Nomine augmentationis et diminutionis uti- 
mur in mutatione quantitatum, | Est autem aug- 
mentatio mutatio, qua acquiritur maior quantitas. 
Quomodo id fiat, an appositione partium, aut 
aliis modis, hic non disputandum est, 

Diminutio est mutatio, qua fit minor quan- 
titas, 

Nomine alterationis de qualitatibus utimur. 
Est autem alteratio motus, quo alia qualitas ac- 
quiritur, ut calefactio, frigefactio, dealbatio, etc. 


Huc et affectus subiti revera pertinent, ut 
irasci, expavescere, qui sunt velut verberationes 
cordis, Sed supra eos in qualitatibus recensui- 
mus, secuti Aristotelem. 

Motus localis est motus, quo subinde aliud 
spacium occupatur. 

Postea sequuntur artium, et virtutum, et 
vitiorum actiones, quae sunt partim alterationes, 
et partim motus locales. [Ideo et aliam divisio- 
nem adiiciam. 

(sd 
Naturales: 


Generatio, 
Corruptio, 
Augmentatio , 
Diminutio , 
Alteratio. 

Actiones. 


Aliae sunt 


Voluntariae: 


Intellectus, ut 
artium actiones, 
partim motus lo- 
cales, partim al- 
terationes, ut 
aedificare est mo- 
tus localis, fabri- 
care partim mo- 
tus localis, par- 
tim alteratio, ut 
metallorum  fu- 
sio, pingere, scri- 
bere, arare. 


Voluntatis, | ut 
actiones interio- 
res virtutum et 
vitiorum, quae 
tamen referri ad 
suos habitus su- 
pra in qualitate 
possunt. Sedex- 
teriorum mem- 
brorum actiones 
huc pertinent, ut 
pugnare, nume- 
rare precium pro 
merce, etc, 


Postea et voluntates actiones eruditissime 
dividi possunt, ut gradus vitae considerentur. 


Oeconomicae, 


ut, liberos fo- 
pascere, ceresententiam, 


vere, 


erudire, regere 


disciplina. 


Actiones voluntatis 


Politicae, 
ut, insenatu di- 


conferre operas 
et facultates ad 
communem pa- 
cem, 


Sacramenta, 


ut usitate loqui- 
tur — Ecclesia, 
suntactiones di- 
vinitus institu- 
lae, faciendae 
fide, per quas 
Deus nobis ex- 
hibet promissa 
bona. 


Ecclesiasticae, 


sunt, quas usi- 
tate ceremonias 
vocant, quae 
sunt duplices: 


Sacrificia, 
sunt actiones 
divinitus insti- 
tutae faciendae 
fide, in quibus 
nos Deo reddi- 
mus certa opera, 
quorum finis est 
principalis, ut 
eum honore af- 
ficiamus, ut, la- 
bor docendi in 
Paulo est obe- 
dientia, quam 
Deo reddit Pau- 
lus, ut eum ho- 
nore afficiat, 

Rursus sacrificia duplicia sunt. 


Aliud est Alia sunt 
LAOOTUXÓY, &UXQ.QuOTLZO,, 
seu propitiato- quae non meren- 
rium, id est, tur remissionem 


peccatorum, | sed 
cum fiunt a recon- 
ciliatis, ut Deum 


quod est pre- 
cium pro pecca- 
tis, et meretur 


remissionem honore  afficiant, 
peccatorum ali- placent ei, ut Ba- 
is, Tale est so- ptistae  obedien- 
lius fllii Dei tia in morte, Ta- 
obedientia in lia sunt omnia pio- 
omnibus affli- rum facta, congru- 


ctionibus suis. entia cum lege Dei, 
cum fiunt in agni- 
tione et fide filii 
Dei, et referuntur 
ad hunc finem, ut 
Deus honore affi- 


ciatur, 


Haec partitio actionum totam vitam hominis 
complectitur, et gradus et ordinem considerare 
utile est, ut cogitemus discrimina actionum totius 
vitae, et initia et metas earum, 


Quae sunt proprietates praedicamenti 
Actionis? 

Duae sunt, Prior: Actionum est contrarie- 
tas, ut calefactio pugnat cum frigefactione, Altera 
est: In actionibus est magis et minus, ut alias 
magis, alias minus calefit corpus aliquod. 


De Praedicamento Quando. 


Interrogatio Quando quid significat? 


Circumstantiam , quae est tempus, Nam se- 
quentibus praedicamentis Aristoteles attribuit ti- 
tulos interrogationum: Quando, Ubi. Rursus 
autem consilium diligenter considerandum est. 
Postquam de substantia et eius vestitu, armis et 
actionibus dictum est, attribui ei tempus et locum 
necesse est, quia cuilibet rei finitae necesse est 
tempus et locum attribui, Sicut infra in locis 
dialecticis circumstantiae, tempus et locus, con- 
nexa vocantur, quia impossibile est res finitas sine 
teimnpore et loco esse. Sunt autem et sequentium 


| praedicamentorum appellationes nomina relativa. 

Sed ut hae circumstantiae magis illustres sint, re- 
censentur peculiaribus titulis extra praedicamen- 
tum relativorum, cui tamen affines sunt. 


Quid est Tempus? 


'Tempus usitate describitur hoc modo: 'Tem- 
pus est numerus alicuius motus secundum prius 
et posterius, Etsi autem horribiles disputationes 
de hac descriptione motae sunt, tamen cum sint 
inanes calumniae, et tantum sophismatum prae- 
stigiae, omittendae sunt, Augustinus exclamat, 
quasi in re impervestigabili: In tempore vivimus, 
et quid sit tempus ignoramus. Quanquam autem 
magna caligo est humanae mentis, tamen haec 
appellatio mediocriter intelligi potest. Motus 
Solis, seu alius quicunque motus, durat succes- 
sione quadam, et haec duratio seu successio non 
est alia res, nisi ipse motus, Sic duratio cuius- 
libet rei non discernatur ab ipsis rebus, Huius 
autem durationis seu successionis partes dicuntur 
proprie tempus. Et hae partes numeris discer- 
nuntur. Ideo erudite dictum est: "Tempus est 
numerus durationis, cum hoc tantum velit de- 
scriptio, Tempus esse partes durationis, priorem 
et posteriorem, distinctis scilicet numeris, ut: 
Tempus quo publice concionatus est filius Dei, 
postquam a Iohanne baptizatus est, anni tres sunt, 
et initium quarti, Huius durationis metae, initia, 
exitus, partes, numero discernuntur. Et partes 
hoc modo numero distinctae vocantur tempus. Et 
quia motus Solis et Lunae illustria discrimina fa- 
ciunt temporum, de his motibus praecipue loqua- 
mur, JDeus enim singulari consilio sic condidit 
coeli, solis, lunae motus, ut annorum, mensium, 
dierum metas et intervalla constituerit ipse. Et 
haec iussit aspici et considerari, Vult enim nos 
scire, fuisse aliquod mundi initium, nec infini- 
tam aeternitatem retro generis humani fuisse, ut 
multi imaginati sunt, Vult nos scire seriem an- 
norum mundi, ut: quae prior, quae posterior 
doctrina sit, nolum sit, Vult sciri, quoties et 
ubi, quibus testimoniis se patefecerit, quae sit 
monarchiarum series, quando Filium missurus 
fuerit, quando instet resurrectio et finis harum 
miseriarum Ecclesiae. Hic ordo prorsus ignotus 
esset, nisi annorum intervalla distinguere et nu- 
merare possemus. Non est igitur obscurum, quae 
res sit tempus. — Et utilitas in conspectu est, hanc 
consideremus, et doctrinam de anno, mensibus 

et diebus discamus, non immoremur inanibus ca- 
villationibus. 

Collocanda sunt autem in hoc praedicamen- 
tum nomina et adverbia tempus significantia, ut 
annus, mensis, dies, hora, hodie, nunc, cras, 
heri, et similia, ÁAc multa gravissima argumenta 
a tempore sumuntur, quae in ipsa invocatione 
saepe cogitanda sunt, ut: 


Filius Dei ex virgine natus est anno 42. im- 
perii Octavii Augusti, anno a condito mundo 
$962. nondum deleta politia Mosaica, ut praedi- 
ctum fuit, praedicaturum esse Messiam, et futu- 
rum victimam, stante adhuc politia Mosaica, Im- 
pie igitur errant Iudaei, qui expectant adhuc na- 
tivitatem Messiae, postquam tot iam seculis iacet 
funditus deleta Mosaica politia. 


De Praedicamento Ubi. 


Interrogatio Ubi quid significat? 


Circumstantiam, quae est locus, Est autem 
locus proprie spacium continentis corporis ceden- 
lis contento, ut cum in aquam collocas cantha- 
rum, spacium cedens locus dicitur. 

Sed nominum localium magna multitudo et 
varietas est, alia significant proximum locum, ut 
iam de spacio continentis dixi, Alia significant 
hospitia, ut ita dicam, ut: Filius Dei natus est in 
diversorio in Bethlehem. Sumuntur autem et ab 
hac circumstantia, videlicet a loco, gravissima 
argumenta, quia nulla res finita est sine certo 
loco. Valet igitur argumentum: 

Deus servabit veram Ecclesiam, etiam in hac 
mortali vita, usque ad resuscitationem 
mortuorum, 

Ergo servabit aliquas politias, quae sint Ec- 
clesiae hospitia. 

Sciant autem iuniores hic recenseri locorum 


appellationes, quatenus corpora continent, non 
quatenus sunt figurae, vel aedificia. 


De Situ. 


Quid est praedicamentum Situs? 


Situs significal statum seu positum corporis, 
et partium eius, ut tacere, stare, supinum esse, 
pronum esse. Et huc collocanda sunt nomina et 
verba, quae tales positus significant. Recitatur 

autem et hic titulus in praedicamentis, quia haec 
circumstantia semper corpora comitatur, et inter- 
dum observatio necessaria est, quo partes spe- 
ctent, ut cum quaerimus, quo spectarit Cometae 
mucro seu cauda. 


De Habitu. 


Quid est praedicamentum Habitus? 


Habitus significat hoc loco vestitum. Et huc 
vestium et aliorum tegumentorum nomina collo- 
canda sunt, ut tunica, thorax, calceus, pileus, 
galea, clypeus, Estque ratio vestiendi conside- 
rauda, non materia aut fgura, Hactenus de prae- 
dicamentis satis dictum est, Utilitas autem in de- 
finitionibus et divisionibus conspicietur, ut supra 
monui. 


De Postpraedicamentis. 


Quid vocarunt. Postpraedicamenta? 


Vincimur consuetudine, ut vocabulo utamur 
inerudite excogitato. Nec obscura doctrina est 
huius partis, Postquam utcunque exposita est do- 
ctrina de praedicamentis, adiecta est commonefa- 
ctio de paucis quibusdam vocabulis ambiguis, cum 
multo plüra recenseri potuissent, Nominant ergo 
postpraedicamenta vocabulorum aliquot ambiguo- 
rum enarrationem, videlicet, Oppositionis, par- 
ticularum Prius, Simul, verbi Habere. 


Quot modis Opposita dicuntur? 


Saepe in Dialecticis repetitur haec commone- 
factio, Quatuor modis dici opposita, et infra in 
locis dicitur, quomodo a singulis modis ducantur 
argumenta, quod in communi vita sciri necesse 
Nune brevissime appellationes recitabo. 
Primus modus est: Contrarie opposita sunt, 
ut usitate loquimur, duae qualitates, quarum una 
. pellit alteram, ut: caliditas et frigiditas, seu quae 
in gradibus excellentibus non possunt simul in 
eodem subiecto esse, Supra enim dictum est, 
qualitatis dici contrarias, quia harum actio aliqua 
seu effectio est, Res ociosae, ut quantitates, non 
dicentur contrariae, Relative opposita sunt rela- 
tivum et correlativum, ut: Pater et filius. Haec 
non possunt uni, respectu eiusdem, tribui, Pri- 


est. 


vatione opposita sunt res et privatio, ut: lux et | 
tenebrae. Nam tenebrae non significant rem, sed 


Myr Ax TH. Orcn. Vor. XIIL 


IV. EROTEMATA DIALECTICES. 





562 


significant tantum nuditatem , seu absentiam for- 
mae, cui opponitur, quae tamen adesse poterat. 
Et cum privatio nominatur, simul poni subie- 
ctum aliquod necesse est, ut: Caecitas est absen- 
tia visus in subiecto proprio visus, videlicet in 
oculis. Nec dicimus, lapidem esse caecum, quia 
eius natura non est capax visus, Hes autem, ut 
visus, lux, hoc loco etiam nominatur Habitus, 
quia sunt ornamenta, quae possidentur.  Caete- 
rum constat in gradibus excellentibus non posse 
simul in eodem subiecto esse lucem et tenebras. 
Sic de aliis iudicandum est, ut in locis dicetur. 
Quartus modus vocatur Contradictio, quae non 
est singularum rerum aut vocabulorum oppositio, 
sed tantum repugnantia propositionum, quas im- 
possibile est simul veras aut falsas esse, ut: Sol 
movetur, sol non movetur. Hic ordo, ne duae 
contradictoriae simul verae sint, aut simul falsae, 
est regula immota et aeterna mentis divinae, mon- 
strata hominibus in hoc principio: Quodlibet est, 
aut non est, Et hunc ordinem tollere, est omnia 
facere incerta, et totam rerum universitatem con- 
fundere, ut si quis dicat, pariter veras esse, ignis 
urit, ignis non urit, Sed hae commonefactiones 
aliquoties infra repetentur. 


Quae est ambiguitas particulae Prius? 


Prius interdum significat quiddam antece- 
dens tempore, ut: Arbor necessario prior est 
pomo, Homulus prior Augusto, Interdum Prius 
significat quiddam ordine naturae antecedens, 
etiamsi tempore simul est, ut: universaliter causa 
prior est effectu ordine naturae, etiam cum tem- 
pore simul est effectus, ut: Sol et spargere radios, 
hoc est, impossibile est causam posteriorem esse 
effectu. Ita unitas ordine prior est binario, li- 
neae figuris. In syllogismo praemissae priores 
sunt conclusione, tametsi positis et recte intelle- 
ctis praemissis, simul mox cerni conclusionem 
necesse est, Interdum Prius dicitur, quod ante- 
cellit dignitate, ut: Consul prior est senatore. 

Sic in particula Simul ambiguitas est. Prima 
notissima est temporis significatio, ut: tempore 
simul sunt efficiens naturale, propinquum, ac 
patiens, faber et fabricatio. Totum et partes 
principales, Altera significatio minus conspicua 
est, sed tamen utilem doctrinam continet: Sirul 
sunt correlativa omnia, etiamsi alterum non est 
causa alterius, ut malus, minus. "Talia dicuntur 
natura simul, quia universaliter relativo extin- 

guitur, extincto altero correlativorum. 
latio domini postulat poni servum, amisso servo, 
extincta est relatio domini. 


Verbum Habere in omnibus linguis late va- 
gatur, de quo sciendum est, aliter haberi partes 
substantiarum, ut membra, aliter accidentia, ut 
habere artem, aliter contenta, ut: lagena habet 
vinum, aliter vestitum. — Haec discrimina facile 
diiudicari possunt, praesertim considerato discri- 
mine substantiae et accidentium, partium et re- 
rum externarum. 

Posset longior catalogus institui vocum am- 
biguarum, Sed his exemplis contenti simus, ne 
nimia prolixitas deterreat discentes, — Sciantque 
studiosi, in qualibet voce primum quaerendam 
esse propriam et nativam significationem, deinde, 
quia saepe concurrunt plures significationes, con- 
siderentur figurae metaphorae, synecdochae et 
aliae, et eligatur significatio conveniens narra- 
tioni, iuxta regulam: Talia sunt subiecta, qualia 
permittuntur esse a praedicatis, id est, series 
narrationis, et collatio membrorum ostendunt, 
quomodo vocabula interpretanda sint, quando 
nativa significatio retinenda, quando decurren- 
dum sit ad figuras, de qua re infra dantur prae- 
cepta in loco de absurdo. Et recte institutis in 
Grammatica, et ad diligentiam recte scribendi 
assuefactis, haec doctrina facilis est, Saepe au- 
tem tetri errores in gravissimis negociis oriuntur 
ex insulsa sermonis interpretatione, ut apparet in 
ludaicis corruptelis Psalmorum et aliorum indo- 
ctorum interpretationibus, 

Postquam autem hactenus de praedicamen- 
iis seu domiciliis vocum simplicium dictum est, 
nunc additur doctrina definitionum, quarum 
membra praecipua sumuntur ex illis doiniciliis, et 
propter quas superior doctrina traditur. 


De Definitione. 
Quotuplex est Definitio? 


Definitio duplex est, alia nominis definitio ' 
Est autem Nomi- - 
nis definitio, qualiscunque non falsa nominis, seu | 


nuncupatur, alia rei definitio, 


linguae, seu figurae, seu phrasis interpretatio. 
Sumit Dialecticus a Grammatica sermonem pro- 
prium, purum, perspicuum, sine ambiguitate 
aliquid certi significantem. 
definitio interpretatio est sermonis, figurarum 

et phrasis, Grammatica vera et concinna, Nec 
anguste intelligatur definitio nominis de puerili 


, etymologia, qualis est haec: Solstitium est solis 








Tota igitur nominis - 


| sub lege, sed sub gratia, 


statio, Sed de erudita enarratione phrasis in iis 
linguis et materiis, de quibus dicendum est, ut 
enarranti Psalmos, aut Paulum, necesse est phra- 
sin intelligere, ut cum inquit Paulus: Non estis 
Hic necesse est phrasin 
intelligi, quid vocet esse sub lege, hoc est, non- 
dum habere remissionem peccatorum, et nondum 
receptum esse a Deo, sed tristi legis sententia ad- 
huc damnatum esse, Econtra, esse sub gratia, 
est esse sub misericordia Dei recipientis nos pro- 
pter Filium, et esse nos reconciliatos et receptos 
propter Filium, placere Deo, quanquam sumus 
infirmi, et iuvari a Spiritu sancto. 

Psalm, 110. De torrente in via bibet] id 
est: Sacerdos ille venturus, Filius Dei, gustabit 
miserias humani generis, et sustinebit tristissi- 
mas poenas nostrorum peccatorum, Haec rneta- 
phorae significatio in verbis: bibere de torrente 
in via, scilicet, huius vitae curriculo. Sed ha- 
rum definitionum doctrina ex Grammatica ad Dia- 
lecticen afferenda est, 


Quid est definitio rei? 


Definitio rei est oratio, quae essentiam, aut 
causas, aut partes, aut accidentia rei exponit. Et 
quid intersit inter definitionem nominis et defini- 
tionem rei, sic intelligi facile potest: Definitio 
nominis est, cum peregrinae linguae vocabulum 
interpretaris notiore vocabulo nostrae linguae, et 
genus nominas, ut si dicas: Centaurium est her- 
ba, quam vocamus faufent gülben, vel Aurin, ge- 
nus et nomen audis minus peregrinum, ac fieri 
polest, ut res ignota sit, Sed si herba profera- 
tur, ut subiectam oculis intueri possis, iam habes 
rei definitionem illustrem, Vetus enim dictum 
est, et dignum memoria: Omnis intuitiva noticia 
est definitio. Cum audis etymologiam: Solsti- 
tium est Solis statio, etiamsi quis addat appella- 
tionem Graecam commodiorem, rgoz'v, et di- 
cat, solstitium seu rgozuv significare metam, unde 
Sol ex altissimo aut imo regreditur: hactenus ta- 
men tantum qualescunque nominis descriptiones 
audis. Interea mens adhuc requirit amplius, quo 
tempore anni, in quo signo zodiaci sol regredia- 
tur, vel ab altissimo loco, vel ab imo: Unde sit 
haec diversitas in motu Solis. Itaque mens non 
acquiescit audita sola nominis interpretatione, sed 

deduci vult in rem praesentem, quantum feri | 


Ad hunc 


potest, ut rem ipsani prope aspiciat, 
usum definitiones rei investigantur, 


Quot sunt conditiones bonae definitionis? 


'Tres sunt, Prima: ne definitio sit angustior 
definito, Secunda: ne latius vagetur definitio 
quam definitum, — Tertia: ut sit sermo definitio- 
nis proprius, perspicuus, et sine ambiguitate 
significans membra, quae continet, Haec admo- 
nitio puerilis est, sed tamen non est praetereunda., 
Saepe enim offeruntur definitiones mendosae, lo- 
cus Diogenis recitatur, qui audita definitione: 
Homo est animal bipes, monstravit gallinam, 
Ecce, inquiens, hominem Platonicum, — 'Talem 
autem multae definitiones circumferuntur, ut: 
Poenitentia est, plangere peccata, et plangenda 
non facere, Haec nondum integra definitio est 
salutaris poénitentiae, 


Quot sunt formae definitionum rei? 


Quatuor sunt formae definitionum rei: Es- 
sentialis, Causalis, Collecta ex coacervatione par- 
tium, et collecta ex coacervatione accidentium. 
Etsi autem alii plures modos recitant, tamen his 
titulis contenti simus, quos meminisse facile est. 
Ac modi alii vere in hos includi possunt. 


Quae nominatur. essentialis definitio? 


Essentialis definitio nominatur, quae con- 
stat ex genere et differentia specifica, ut: Homo 
est animal rationale, Doétius utile esse censet 
ducere definitionem inde usque a summo genere, 
ut: Homo est substantia corporea, animata, sen- 
tiens, rationalis; Cum hoc modo a summo genere 
progredimur, videmus nos intra praedicamento- 
rum metas versari et res fit illustrior, Nec diffi- 
cile est.in substanuüis intelligere, cur hoc genus 
definitionum vocetur essentiale, quia partes essen- 
tiae significantur, ut in homine corpus et anima 

rationalis, Corpus significatur, cum dicimus: 
Homo est substantia corporea, deinde anima ra- 
tionalis, cum adduntur caeterae particulae, ani- 
mata, sentiens, rationalis, Ac differentiae pro- 
prie sic dictae significant universaliter rerum for- 
mas, "ut rationale, animam rationalem. Sed cum 
formae multarum substantiarum nominibus pro- 
»riis careant pro differentiis specificis saepe uli- 
mur aliis proprietatibus, ut: Equus est animal 

hinniens, Nec tamen solae substantiae habent 
essentiales definitiones, sed etiam accidentia, vi- 
delicet, ubicunque diserte genus et differentia 
specifica, vel aliqua. proprietas accommodata no- 
minari potest, quae loco differentiae recte poni- 
tur, Et hic generaliter nomine essentiae utimur, 


| pro re per sese considerata, sive sit in praedica- 


mento substantiae, sive sit accidens, —Voco es- 
sentialem definitionem hanc quoque: Virtus est 
habitus inclinans voluntatem ad obediendum re- 
Nam habituum forma et differentiae 
nec sunt aliae, nec cogitentur aliae, nisi certo 
modo inclinare. Est et haec essentialis definitio : 
Peccatum est defectus, vel inclinatio, vel actio 
in natura rationali, pugnans cum lege Dei, of- 
fendens Deum, et commerens poenas, nisi fiat 
remissio propter lium Dei mediatorem, Genera 
sunt defectus, inclinatio et actio, Sequens par- 
ticula differentia est, pugnans cum lege Dei. De- 
inde sequitur proprium, quod reatum significat, 
offendens Deum, et comrmerens poenas, Sequi- 
tur accidens, nisi fiat remissio, In his exemplis 
usus praedicabilium conspicitur, fiunt enim de- 
finitiones illustriores, cum ordine per praedíca- 
bilia itur. 


Quae nominatur causalis definitio? 


Causalis definitio nominatur oratio, quae 
diserte causas vel omnes, vel aliquas recenset, ut 
rei naturam vel usum declaret, Est autem affinis 
superiori. Nam duae causae interiores materia 
et forma, revera sunt essentia rei, Sed efficiens 
et finalis causa dicuntur exteriores causae, qua- 
rum tamen saepe mentio fit in definitionibus cau- 
salibus. .Ác medicorum definitiones multae sunt 
causales. Genus autem plerunque inseritur ut in 
essentialis definitione, ut: Lex naturae est noticia 
principiorum practicorum de moribus, et conclu- 
sionum inde extructarum, congruens cum regula 
aeterna et immota mentis divinae, quae principia 
cernimus, et amplectimur firmo assensu, quia 
noticiae eorum nobiscum nascuntur, divinitus in- 
sitae humanis mentibus in creatione, ut sint testi- 
monia, quod .sit Deus, et ostendant, qualis sit 
Deus, et regant ac indicent actiones nostras. [n 
hac definitione genus est noticia, Et ut in qua- 
litatibus haec ipsa noticia est forma in mente, ob- 
iecta sunt principiorum et conclusionum termini: 
Deum timeas, Deo obedias, Parentes diligito, Ne 
laedito ullos homines nulla affectus iniuria, etc. 

Causa efficiens noticiae in mentibus Deus est in- 
serens hoc lumen, Causa finalis, ut hoc ipsum 
lumen testetur esse Deum, et monstrato discri- 
mine honestorum et turpium, doceat qualis sit 
Deus, scilicet essentia intelligens, verax, iusta, 
benefica, casta, etc. Deinde ut mores nostros 
regat et iudicet haec noticia. Quomodo autem 
causae quaerendae sint, in locis dicendum est. 
Nam cum latent causae, a signis et effectibus ad 
earum investigationem itur, ut: Medicus ex signis 
de causis morbi iudicat. 

Multa exempla talium definitionum quoti- 
diana vita ostendet. Praecipue autem hic obser- 
vent iuniores nomina officiorum, in quibus usi- 
latum est causas finales recitari, ut: Miles est 
persona Dei voluntate ad hoc opus ordinata, ut 
in defensione iusta, vel poena legitima, armis et 
quocunque labore militari iuxta vocationem pu- 
gnet pro Ecclesia Dei et pro honesta Repub. 


Quae nominatur collecta ex partibus? 


Definitio collecta ex coacervatione partium 
est oratio recitans partes, seu essentiales, seu iu- 
tegrales, praecipuas omnes eius rei, quae decla- 
ratur, ut: Philosophia est cognitio artium dicen- 
di, Mathematum, Physices, et doctrinae de mo- 
ribus, quae acie humanae mentis intelligi et iu- 
dicari potest, Multae sunt tales definitiones fo- 
rensium vocabulorum et virtutum, quae multas 
alias virtutes continent. Ut cozteoqQoour est 
propter agnitionem propriae infirmitatis et sor- 
dium, vere expavescere, ac timere Deum, nec 
sese ingerere negociis sine vocatione, et tamen 
obedire vocationi spe auxilii divini, nec alios de- 
sSpicere, sed tribuere singulis suum locum, et 
agnoscere, alios etiam esse Dei organa, per quae 
salutaria effici possint: imo est in calamitate mo- 
derate ferre poenas, propter agnitionem delicto- 
rum, et iusticiae Dei obedire, iuxta illud: Tibi 
Domine iusticia, Poenitentia est expavescere 
agnitione irae Dei adversus peccata nostra, et 
rursus erigi fide, accipiente remissionem pecca- 
torum fiducia filii Dei, et in hac fide novam obe- 
dientiam inchoare. 


Quae nominatur definitio collecta ex accidentibus? 


Definitio collecta ex coacervatione acciden- 
tium est oratio generi vel speciei adiungens vel 
propria accidentia rei, vel talem coacervationem 

ab aliis, ut: Ignis est elementum calidum et sic- 
cum, et levitate omnibus antecellens; Multum 
autem hac forma utimur in descriptionibus plan- 
tarum, item in individuorum, ut personarum 
discriminibus indicandis, ut: Mitionem et De- 
meam discernunt accidentia. Notissimus omni- 
bus est frutex, qui fert fructum, quem nostra 
lingua vocamus $eimboten, Huic frutici nomen 
est Cynosbatos. Definitio talis est, pertinens ad 
hanc quartam formam: Cynosbatos est frutex 
maior rubo, arboris instar, aculeis circa virgas 
robustis, fructum ferens similem nucleis oliva- 
rum, sed rubentem cum maturescit, lanea intus 
natura, etc. 


Recensui formas definitionum, quarum ex- 
empla in quotidianis lectionibus monstrent hi, qui 
docent iuniores, et simul de utilitate eos commo- 
nefaciant, doceant in omni quaestione, cum ho- 
mines docendi sunt, fontem esse totius explica- 
lionis veram definitionem, Ut nos omnes quoti- 
diana invocatio commonefaciat, quoties de Deo 
cogitamus, definitionem eius cogitandam se, 
quis sit quem alloqueris, quomodo discernendus 
sit a commenticiis numinibus, et a malis ac per- 
niciosis spiritibus. Recitantur multae formae de- 
finitionum apud Boétium, sed plaeraeque distri- 
bui possunt in haec capita seu genera quae hic 
commemoravi, ludico tamen quasdam nomen- 
claturas utiliter addi. 


Definitio zaz& ngóc vt. Haec propria est re- 
lativorum, quae sic fit, nominatur genus et ad- 
ditur correlativorum , ut: l'ater est persona ha- 
bens filium, 


Definitio zov &qoígsoiv. voU i&voviíov, id 
est, quae fit remotione contrarii, ut: Spiritus est 
substantia incorporea, intelligens. — Castitas est 
virtus, quae vitat omnes vagas libidines et com- 
mixtiones a Deo prohibitas, Sic omnia privativa 
vocabula definiuntur. Tenebrae sunt absentia 
lucis, Caecitas est defectus visus in animali, Talis 
est definitio recte et dialectice posita in epistola 
Iohannis: 7) &uegzía ioviv &vouta, id est, pec- 
catum est pugnans quiddam cum lege. Cum enim 
antea prolixe concionatus esset lohannes de vi- 
tandis peccatis, interrogare gentes poterant, quid 
nominaret peccatum , quia vitia quaedam usitata 
erant gentibus, quae non puniebantur ethnicis 
legibus, Ut igitur sciant normam discernentem 


communium accidentium, quae discernat eam rem : res Deo placentes, et damnatas a Deo, constituit 


569 


eruditam definitionem: Peccatum est quicquid 
contrarium est legi Dei, Hanc legem Dei intuen- 
tes, discite quae sint vere peccata, Haec nativa 
sententia non potest intelligi ex verbis latinae in- 
terpretationis, Ideo et Graeci fontes inspiciendi 
sunt, et haec Dialecticà consideratio definitionum 
adhibenda est. Le de explicatione definitionis 
quae apud Iohannem recitatur, multa erudite dici 
possunt, Sed haec alibi exponuntur. 


Definitio za. &vzíAe&iv, quando alio verbo 
notiore utimur, ut in Ecclesia dicimus: Contritio 
est pavor et dolor cordis, ortus ex agnitione irae 
Dei adversus peccata. 


Multae communissimae descriptiones vocan- 
tur zU7zt0,, id est, qualescunque delineationes, ut 
descriptiones membrorum, plantarum, machina- 
rum, et pertinent ad definitiones quae fiunt coa- 
cervatis accidentibus aut effectibus, 


De Divisione. 


Quae est utilitas verae divisionis? 


Vetus dictum est: Qui bene distinguit, bene 
docet, Et in Phaedro Platonis longa divisionum 
laudatio extat, ubi tandem inquit Socrates: Si 
nactus fuerit ducem, qui recte partiri sciat, se 
ipsius, tanquam Dei vestigia secuturum esse. In- 
seratur ergo teneris mentibus haec verissima per- 
suasio, valde necessarias esse divisiones seu di- 
stinctiones in plurimarum rerum explicatione, et 
ad curam diligentiamque erudite et recte divi- 
dendi assuefiant iuniores, — Quantae tenebrae es- 
sent in Ecclesia amisso discrimine Legis et Evan- 
geli. — Quoties audivimus homines non rudes 
literarum vituperare iuris civilis doctrinam, et 
disputare, regendas esse civitates et iudicia dictis 
evangelicis? — Speciosa oratio videtur, cum sit 
horribilis confusio, Dilferunt enim politica gu- 
bernatio et Evangelium. Politica gubernatio re- 

. git externam disciplinam omnium hominum, etiam 
impiorum, et co&rcet externa membra corporali- 
bus poenis, discernit dominia rerum, et tuetur 
pacem communem legibus, iudiciis et arinis, Ad 
haec opera magistratus politicus divinitus imposi- 
tus est societati civili, cuius haec praecipua sunt 
officia; Primum, ut sonet ipse vocem decalogi, 
hoc est, legis naturae, et decalogi recte intellecti 
custos sit in externa disciplina, et poenis corpo- 


ralibus afficiat contumaces, Secundum, ut addat | 

alias particulares leges, quae tamen non pugnent 
cum decalogo, sed certas circumstantias definiant, 
cum decalogus tantum de genere dicat, ut cum 
ait decalogus: Non furtum facies, exprimit legis- 
lator, quid in contractu nominari furtum velit, 
et quomodo puniturus sit, Harum etiam legum 
custodia et executio magistratui mandata est, In- 
terea alia res est Evangelii concio, quae remissio 
peccatorum et haereditas vitae aeternae offerun- 
tur, et ex genere humano aeterna Ecclesia Deo 
colligitur, et accenduntur in cordibus piorum lux 
et aguitio vera Dei, iusticia, et vita aeterna. Sed 
tales tantum pauci sunt, qui Evangelii voci sponte 
et laeti obtemperant. At politicus magistratus 
suis legibus reliquam totam multitudinem coercet, 
Alia igitur res est gubernatio politica, alia res 
vox Evangelii, colligens aeternam | Ecclesiam, 
Haec quanquam brevis distinctio, tamen lumen 
est rerum maximarum, quam qui non norunt, 
sunt in magnis tenebris. Hoc breve exemplum 
recitavi, ut commonefaciam discentes, valde ne- 
cessariam esse doctrinam divisionum, quam qui- 
dam Andronicus scripsit, semper in magno ho- 
nore apud Peripateticos fuisse. 


Quot sunt formae divisionum? 


Quataor sunt formae divisionum. — Prima 
est distinctio nominis multa significantis in signi- 
ficata, ut in hoc dicto: Si vos Filius liberaverit, 
vere liberi eritis. Hic necesse est dici nomen li- 
bertatis alias significare libertatem civilem, alias 
liberationem a peccato, ab ira Dei, et ab aeterna 
morte, prorsus nihil ad civilia negocia perünen- 
tem, Si quis autem hanc explicationem aequi- 
vocorum non volet nuncupare divisionem, no- 
minet nt volet: Modo hoc sciant iuniores, In 
omni disputatione primum sciri oportere vocabu- 
lorum significationes | narrationi convenientes, 
oportere et ambigua explicari, et sermonem inte- 
grum recte intelligi. Haec Grammatica admoni- 
tio saepe in Dialectica repetitur. 


Quae est secunda. forma? 


Secunda forma est divisio generis in species, 
quae in omnibus artibus communissimia est. Ne- 
cesse est autem species discerni, vel per differen- 
tias, vel per propria, vel per accidentia, vel per 
subiecta, vel per obiecta, vel per causas, vel per 
effectus, ut supra dictum est in praedicamentis, 
ubi desunt nomina differentiarum illustria, sumi 

aliunde qualescunque differentias, ut: Animal 
dividitur per differentias in species. Animalium 
aliud rationale, ut homo, aliud sine ratione est, 
ut bos, equus, etc, | Hae species deinde proprie- 
tatibus discernuntur, ut: Bos est animal quadru- 
pes, cornutum, mugiens, etc. Habituum diffe- 
rentiae alias a subiectis, alias ab obiectis, alias 
ab effectibus sumuntur, ut, habituum alii sunt 
habitus intellectus, ut noticiae, alii sunt volun- 
tatis, ut virtutes. Sic apud medicos differentiae 
morborum illustres a locis affectis sumuntur, Vir- 
tutum species multis obiectis discernuntur: Aliae 
immediate cum Deo agunt, ut fides, timor Dei, 
fiducia, spes, dilectio Dei. Aliae'intuentur homi- 
nes, ut iusticia particularis suum cuique tri- 
buens: Temperantia moderatur voluptates cibi et 
potus: Castitas prohibet contaminari corpora va- 
gis libidinibus, ete. Vindicta dividitur in vin- 
dictam ordinatam et inordinatam, .Ác differen- 
tiae a causis sumuntur. |. Ordinata est, quae fit 
iuxta leges per magistratus, hanc approbat vox 
Evangelii, lnordinata, quae fit sine legum au- 
toritate per privatos, haec prohibita est, In qua- 
libet igitur materia diligenter genera quaerenda 
sunt, ut infra in locis dicendum erit, et recte di- 
videnda, et videndum, unde sumi differentiae 
possint. Incurrunt autem in sensus aliqua acci- 
dentia, et effectiones aliquae, quae vel deducunt 
considerantem ad differentias alias inveniendas, 
vel pro differentiis usurpantur, 


Quae est tertia forma divisionum? 

'Tertia forma est: Divisio totius in partes seu 
essentiales seu integrales, Hanc formam Cicero 
proprie nominat partitionem, quia partes seu 
membra recenset, Et a superiore forma facile 
discerni potest, Nam divisio generis quaerit multa 
inferiora, de quibus genus praedicari potest. At 
divisio tolius in partes est enumeratio partium 
constituentium unam aliquam rem, ut, si corpo- 
ris humani partes discernas, caput, collum, tho- 
racem, cor, epar, ventrem, splenem, spinam 
dorsi, brachia, pedes, etc. Magnus usus est 
et huius formae in tota vita, Legis Mosaicae par- 
tes tres sunt: Moralis, Iudicialis et Ceremonialis, 
Nec tantum de Mosaica lege utimur hac partitio- 
ne, sed in omni politica gubernatione bonesta 
sunt tres partes. Lex moralis, quae una et ea- 
dem est ubique et aeterna, videlicet Decalogus, 
ut usitate nominamus moralem Legem, Deinde 

iudicialis, Etsi enim Mosi forum nihil ad nos 
pertinet, tamen ubique cportet esse iudicia, et 
magistratus, qui sint executores poenarum, si 
qui violant legem moralem, oportet discerni do- 
minia rerum, Sint igitur aliquae iudiciales, seu 
forenses leges etiarn in aliis imperiis, nec necesse 
est a nobis recipi Mosaicas, Sed de Ceremoniis 
cogitemus, — Etsi nihil ad nos pertinent Mosi ce- 
remoniae, tamen in hac hominum consuetudine 
necesse est honestum ordinem actionum esse, ne- 
cesse est congressus publicos in templis et in scho- 
lis ordine aliquo fieri, necesse est patremfamilias 
distribuere liberis tempora discendi, alias operas 
faciendi. Paulus summam virtutum, quae neces- 
sariae sunt in quolibet iusto, his verbis comple- 
xus est, in priore ad "Timotheum capite primo: 
Summa mandati est dilectio ex corde puro, et 
conscientia bona, et fide non ficta. Item: Milita 
bonam militiam habens fidem et bonam conscien- 
tiam, — Tales breves summas arbitror ipsum Apo- 
stolum singulari consilio proposuisse, ut assidue 
in mentibus circumferre possimus doctrinam bre- 
viter comprehensam , et sclamus, quas res prae- 
cipue complectatur. Vita Deo placens totum est, 
partes, fides et iusticia bonae conscientiae, Di- 
visio peccati in species haec est: Peccatum aut 
est originale aut actuale. Originale est defectus 
iusticiae originalis, quae debebat in homine lu- 
cere, Actuale est actio contra legem Dei. Idque 
rursus dividimus: Aliud est veniale, aliud mor- 
tale, Venialia sunt in renatis originale malurn, 
sed condonatum: item affectus vitiosi pugnantes 
cum lege Dei, quibus tamen pii repugnant, ne 
contra conscientiam violent legem Dei, et reti- 
nent fiduciam misericordiae propter filium Dei 
promissae.  Mortalia sunt originalia et actualia 
omnia in non renatis. Sed cum de lapsibus rena- 
torum loquimur, mortalia sunt actiones pugnan- 
tes cum lege Dei, quibus delinquentes contra con- 
scientiam violant legem Dei, et propterea tunc 
rei fiunt aeternae damnationis, eífuso et contri- 
stato Spiritu sancto. Nequaquam enim imagi- 
nandum est, Davidem cum sciens et volens rapit 
alterius coniugem, tunc adhuc retinere iusticiam 
et Spiritum sanctum, — Sed iudicemus de volun- 
tate Dei, sicut ipse nos docet. Clare autem scri- 
ptum est: Propter haec venit ira Dei super in- 
obedientes. 

Quae est quarta forma divisionum? 


Quarta forma est divisio subiecti in acci- 
dentia propria. Utimur autem hac forma, cum 
álicuius personae vel rei conditiones proprias enu- 
meramus, ut: Talis sit Episcopus, sciat doctri- 
nam Ecclesiae, et sit mediocriter idoneus ad do- 
cendum, timeat Deum, et moribus honestis ornet 
doctrinam, et sit inprimis amans-veritatis, can- 
didus, et inimicus sophisticae, et studiosus con- 
cordiae publicae, possit etiam flectere animum, 
ut quaedam incommoda ferat, ac dissimulet, ne 
concordiam publicam turbet. Sic Cicero pro lege 
Manilia enumerat conditiones boni Imperatoris: 
Habeat scientiam rei militaris, virtutem, autori- 
tatem et felicitatem, Apud Homerum praecipua 
ornamenta viri principis recitantur in hoc versu: 

M$9«wv vc omo. tuevat ngnxiíjgore &gyov. 

De usu huius quartae formae plus dicetur in- 
fra in loco adiacentium et adiunctorum. 


De Methodo. 


Dixi initio in prima parte Dialectices tradi 
doctrinam de explicatione simplicium vocum, Ideo 
gradus et domicilia vocabulorum initio monstrata 
sunt, Postea dictum est de modis definitionum 
et divisionum: nunc usum huius partis ostenda- 
mus. Ut autem alias nomen j4£9odog significat 
rectam et compendiariam vitam, ita Dialectici ad 
ordinem explicationis rectissimum transtulerunt 
hoc nomen: ac significat hoc loco u£9'oÓog rectam 
viam seu ordinem investigationis et explicationis 
sive simplicium quaestionum, sive propositionum. 


Et sic Graeci definiunt: ué9odog ioriv &g óÓo- | 


zoujruzo) pec. Aoyov , id est: Methodus est habi- 


tus, videlicct scientia, seu ars, viam faciens certa | 


ratione, id est, quae quasi per loca invia et ob- 
sita sentibus, per rerum confusionem, viam in- 
venit et aperit, ac res ad propositum pertinentes, 
eruit ac ordine promit. 


Quot sunt methodi quaestiones? 


Cum de una voce dicendum est, viam mon- 
strant hae decem quaestiones. 

Prima, quid vocabulum siguificet. 

Secunda, an sit res. 

Tertia, quid sit res. 

Quarta, quae sint rei partes, 

Quinta , quae sint species, 

Sexta, quae causae, 
Septima, qui effectus. 
Octava, quae adiacentia, 
Nona, quae cognata. 
Decima, quae pugnantia. 


Ubi tradidit has quaestiones Aristoteles? 


Aristoteles in libro 2. Hesolutionum poste- 
riorum quaestiones recenset quatuor, quae sunt 
et in nostro catalogo praecipuae: An sit, Quid 
sit, Quod sit, et Quare sit, Nos paucas addidi- 
mus, Sed prius breviter de Aristotelicis dicamus. 

l. Zn sil, quaerit de iis, quae non sunt in 
conspectu, ut: Án sit Deus, an sint spiritus vivi 
sine mole corporum,. Ad hanc quaestionem su- 
mitur responsio ab experientia et ab affectibus 
seu signis, ut esse spiritus confirmatur, quia a 
multis fide dignis conspecti sunt. Esse Deum, 
testimonia illustria, et certissima ostendunt, vi- 
delicet, quia mortuos exuscitavit, iussit solem 
regredi aut resistere, etc. Deinde ordo motuum 
coelestium, discrimen honestorum et turpium in 
mente, denique alia multa arte facta in natura 
testantur, hunc mundum non extitisse casu, sed 
aelernam mentem architectatricem esse. Án ae- 
grotet Phaedra, sumitur ex signis, pallore, in- 
somnio, cibi fastidiis, palpitatione cordis, etc. 

II. Quid sil, sciscitatur de definitione rei. 
Praecipuum enim caput est definitio in quacun- 
que explicatione, ut curn quaerimus, quid sit Co- 
meta, stella an halitus inflammatus, etc. 

Ill. Quod sit, particula apud Aristotelem, 
non est interrogatio, sed asseveratio siguificans 
aliquid attribui subiecto, ut: Cometa paulatim 
consumitur. Sic enarrat Aristotelem Graecus in- 


, . 

est, quod attribuatur alicui praedicatum aliquod, 
seu quod subiectum illud sit tale. 

IIl. Quare sit, quaestio est de causis, quae 
sit Cometae materia, quae causae tantam molem 
viscosorum halituum contrahant et accendant. 
Congruunt igitur Aristotelicae quaestiones cum 
iliis, quas recensui. —Congruunt ad utrasque et 
loci Dialectici, qui infra recitabuntur., Nam et 
illi sunt indices, ut ita dicam, methodi. Adiiciam 
autem unum exemplum, ut usus quaestionum con- 
spiciatur, c de virtute dicamus, 

Prima quaestio est de vocabuli significatione. 
Interdum enim virtus, generaliter vim seu facul- 

tatem significat, ut cum dicitur: Virtus epatis, 
alias aliud significat, Sed hic virtus, ut Graecis 
&ger7], significat habitum parientem honestas et 
laude dignas actiones. 


Ansit, Esse virtutem inde conspicitur, quia 
Scipio dissimilis est Antonio, Scipio abstinet ab 
alienis, est temperans, Idque sani omnes iudi- 
cant convenire hominis naturae. Econtra, Án- 
tonii mores longe alii sunt, obscoeni, saevi, quos 
sani omnes detestantur. ta experientia testatur 
esse discrimen inter virtutem et vitium, 


Quid sit, cum quaerimus definitionem, in- 
spiciuntur tabulae praedicamentorum, Unde di- 
sces an res, de qua dicturus es, sit substantia, an 
accidens, — Et si est accidens, in qua parte sit, in 
*órpore, an in anima. Genus igitur virtutis in- 
venies esse habitum voluntatis, deinde differentia 
additur, quae saepe collatione oppositorum inve- 
nitur, Est igitur virtus habitus inclinans volun- 
tatem et caeteras vires, ut constanter et firmiter 
obediant rectae rationi, 


Quae partes? Habitus non secatur in par- 
tes, sed species virtuti subiiciendae sunt, 


Quae species? Multae sunt: lusticia parti- 
cularis, veritas, fortitudo, modestia, temperan- 
tia, castitas, etc, 


Quae causae?  Habituum causae sunt actio- 
nes, Et Deus ita condidit humanam naturam, ut 
assuefieri possit, quia vult eam capacem esse do- 
ctrinae, et bonis exercitiis ad virtutem flecti, et 
confirmari virtutum initia, ideo aliqua voluntatis 
libertas reliqua est, Sed actionum honestarum 
efficientes causae principales sunt: Mens recte 1u- 
dicans, et voluntas obtemperans recto iudicio, et 
constanter imperans membris, ut actio cum recto 
iudicio congruat. Causae adiuvantes sunt, bonae 
inclinationes naturales, et doctrina et disciplina, 
hoc est, accurata assuefactio Evangelii doctrina 
in tanta nostra infirmitate docet nos de auxilio, 
videlicet de Spiritu sancto, in his, qui Deum re- 
cte invocant: hic efficit ardentiores et firniiores 
virtutes, ut in loseph hae causae concurrunt: 
Mens audiens verbum Dei, in qua Spiritus san- 
ctus confirmat assensionem, Et voluntas, quam 
cum obtemperare menti conatur et secum ipsa 
luctatur, adiuvat Spiritus sanctus, Non enim 
nihil agit voluntas, quia alioqui lucta nulla esset. 
Vult Deus voluntatem non esse ignavam, sed in 
hoc certamine exerceri et aliquid agere, 

Materiam, ex qua nulla accidentia habent, 
et qualitates sunt. formae efficaces, seu instru- 
menta actionum in substantiis. Sed subiectum 
vocatur materia in qua. Sunt autem virtutes in 
voluntate et corde, Finales causae omnium ha- 
bituum praecipuae sunt ipsae actiones. Sed finis 
in actione virtutis secundum Philosophos est ipsa 
actio honesta, quia dicunt virtutem propter se- 
ipsam expetendam esse, Nos in Ecclesia rectius 
dicimus, finem esse bonae actionis, ut Deo prae- 
stemus obedientiam debitam, et agnoscamus in 
talibus exercitiis Deum, cogitemus virtutum do- 
ctrinam esse testimonium de ipso, et commone- 
factionem qualis sit, statuamus item inspectorem 
et iudicem esse Deum humanarum actionum. Po- 
stea autem multi fines accedunt, — Possunt enim 
unius rei multi fines esse ordinati. Hanc regu- 
lam in politica iusticia servat Deus, qui est custos 
et vindex disciplinae, ut regulariter atrocia deli- 
cta puniat manifestis poenis in hac vita, ut dici- 
tur: Qui gladium acceperit, gladio peribit. ltem: 
Scortatores et adulteros iudicabit Deus. ltem: 
Deus est ignis consumens. Unde propter expe- 
rientiam tales multae sententiae traduntur, Ad 
generum Cereris sine caede et vulnere pauci: De- 
scendunt reges, et sicca morte tyranni. 


Sit igitur et hic finis honestae vitae, ut poe- 
nae et tragicae calamitates vitentur. Postea sciunt 
pii, benefactis in hac vita mitigari proprias et pu- 
blicas calamitates, item dari incrementa donorum 
spiritualium, item reliqua esse aeterna praemia. 
In hac recitatione quaestionum considerent stu- 
diosi, veram copiam orationis, plenam rerum 
optimarum, ex his fontibus hauriendam esse. Nec 
aliud sunt libelli de copia, nisi horum locorum 
rivuli. 

Qui effectus? — Tranquillitas cordis, quae 
oritur ex conscientia rectae voluntatis et actionum 
congruentium ad regulam divinam. Multi secundi 
eventus et prosperi successus, quia plerunque Deus 
honesta consilia iuxta vocationem adiuvat, Uti- 
litas et pax publica, ut: Fabii moderatio prodest 
Reip. Honesta exempla invitant alios ad imita- 
tionem, et deterrent negligentiores. Écontra, tur- 
pitudo lacerat pacem publicam, et nocet exem- 
plo, etc. 


Quae adiacentia? Gloria, id est, honesto- 
rum recte iudicantium comprobatio: Odia malo- 
rum, pericula, divina defensio in periculis. 

Quae cognata? — Virtuti cognatae sunt bonae 
inclinationes, ut orogyoL quoixob, et aliarum 
virtutum semina, ut in Alexandro singulares im- 
petus sunt ad fortitudinem, Item nomini virtutis 
aequale est nomen iusticiae universalis, Sed vir- 
tus dicitur iusticia, cum refertur ad legem, cui 
debita obedientia praestatur, 

Quae pugnantia? Vitia seu turpitudines, et 
falsa simulatio virtutis, 

Hoc modo per quaestiones$Siyuas recensui, 
procedendum est, quandocunque de simplici vo- 


cabulo vel de una re dicitur. Et mediocriter ex- 
plicatis his quaestionibus fieri rem illustriorem, 
et quasi oculis subiici , manifestum est. Prodest 
igitur ad hunc ordinem ad has metas assuefieri 
discentes, quarum consideratio etiam moribus in 
vita utilis est, cum quidnam agamus, et causas 
ac consequentia diligenter prospicimus, Ideo iu- 
nioribus multa exempla in quotidianis exercitiis 
proponantur, ut vocabula poenitentiae, toleran- 
tiae, magistratus, et alia. 





LIBER SECUNDUS. 


De Própositione. 


Et naturae ordo postulat prius de simplicibus 
vocabulis dici, postea de compositione, et usita- 
tum est, mentis officia praecipua ita numerare, 
Apprehensionem simplicium, compositionem, et 
divisionem ,.et diiudicationem, Parum enim di- 
staret homo a brutis, si tantum simplicia appre- 
henderet, nec lumen haberet ad connectenda sim- 
plicia et ratiocinandum et iudicandum. — Cum 
autem in natura rationali hoc lumen Deus accen- 
derit, nunc de compositione dicitur, Ac doctrina 
de propositionibus admodum tenuis et puerilis 
est, sed tamen ad formanda iudicia iuniorum ne- 
cessaria. Postea plus artis est in doctrina de syl- 
logismis, in iudicandis causis et vitiis connexio- 
num, ut ibi dicetur. 


Quid est Propositio? 


Propositio est oratio indicativa, unica et in- 
tegra, verum aut falsum sine ambiguitate verbo- 
rum significans, ut: Sol movetur, Alexander vi- 
cit exercitus Darii regis Persici, Omnes lineae a 
centro ad circumferentiain circuli ductae sunt 
aequales, [Ideo autem necesse est propositiones 
orationes indicativas esse, quia orationes aliorum 
modorum non sunt asseverationes, ut indicativae, 
Iam propter hanc ipsam causam doctrina de pro- 
positionibus traditur, quia in docendo necesse est 
asseverationes perspicuas et firmas proponi. Et 
haec utilitas est doctrinae de propositionibus. Ut 
in Rhetoricis in longa controversia status quaeri- 
tur, qui est propositio aliquid certi asseverans, 
ut Milo iuste interfecit Clodium: ita commonefa- 

cti hac puerili doctrina dialectica, sciamus in 
omnibus disputationibus quaerendas esse propo- 
sitiones principales, deinde et argumentorum 
membra, Sic etiam nos in loquendo et scribendo 
assuefaciamus, ut non offundamus ambages aliis 
in sermone aut scriptis, sed dirigamus orationem 
ad aliquas certas propositiones et perspicuas as- 
severationes, Sic non solum prophana, sed etiam 
prophetica et apostolica scripta legamus, nt asse- 
verationes in eis, velut in iudicum sententiis quae- 
ramus, et consideremus, quid re ipsa dicant, non 
varias interpretationes singulis versibus affinga- 
mus, ut multi in psalmis et in Paulo fecerunt. 
Caeterum in rhetoricis materiis suasoriis propo- 
sitiones fiunt imperativo modo, ut: Reges depel- 
lite Turcicum latrocinium a gentibus Christiani 
nominis Sed Dialectici loquuntur de assevera- 
tionibus, ut dixi, et hae suasoriae revera sunt 
conclusiones tales: Honestum et necessarium est 
depelli Turcas, ctc. 


Quae sunt divisiones propositionum? 


Prima est: Propositionum aliae sunt catego- 
ricae, aliae hypotheticae.  Categorica est unica, 
simplex, indicativa oratio, quae perspicua asse- 
veratione unum quiddam affirmat, aut negat, ut: 
Sol est maior terra, Luna non est maior terra, 
Hypothetica est oratio, in qua duae categoricae 
contexuntur per Grammaticam particulam con- 
iunctionem, nec est unius rei asseveratio, ut: 
Si emisti, debes precium dare, Si asinus vo- 
lat, habet pennas, Talia dicta non sunt asse- 
verationes, 

Quae sunt partes propositionis categoricae? 


"Tres sunt partes: Subiectum, Praedicatum 
et Copula, Subiectum est in Grammatica con- 
structione prior nominativus, de quo aliud dici- 
tur, Grammatici vocant suppositum, — Praedica- 
tum est descriptio sequens copulam, seu est ver- 
bum nomini attributum, quod Grammatici vocant 
appositum, — Copula est verbum substantivum, 
quod est nexus seu vinculum, quo praedicatum 
subiecto allegatur, ut: Deus est iustus, sed in 
verbis inest copula per sese, ut: Deus vere irasci- 
tur peccatis, Ut autem sermonem Dialecticus a 
Grammatica accipit, ita discat inde, quae sit 
oratio non vitiosa, quid nomen sit, quid verbum, 
Recte autem cum Grammatica congruit, quod di- 
citur, Subiectum esse nomen, quia oportet rem 
aut personam loco subecti poni. Praedicata vero 
sunt aut verba, ut Grammatici loquuntur, aut 
nomina adiectiva, aut substantiva, quae in de- 
scriptionibus aut genera aut species poni possunt, 
ut: luppiter est stella, etc, — Nec pueriliter intel- 
ligantur partes, quasi oporteat unicam vocem sub- 
iectum esse, et deinde rursus unicam vocem prae- 
dicatum, Sed sit propositio oratio integra, unica, 
etiamsi subiecto aut praedicato, id est, principa- 


libus membris addantur descriptiones aliquae, ut | ^ n : ia s 
| ticularia sunt: quidam, aliquis, plaerique,. plae- 


vere propositio est: 
Didicisse fideliter artes 
Emollit mores, nec sinit esse feros. 


Illa admonitio necessaria est. Diligenter as- 
suefiant discentes, ut considerent, quae mernbra 
proprie subiecti locum teneant, quae praedicati, 
hoc est, recte discant Grammaticam syntaxin, 
ut hic: ; 

Laudibus arguitur vini vinosus Homerus. 
Syntaxis haec est: Homerus arguitur, id est, de- 
prehenditur vinosus, quia saepe laudet vinum, 
Vinosus praedicati pars est, non subiecti. Hanc 
admonitionem necessariam esse in gravissimis ma- 
teriis etiam exempla quaedam postea monstrabunt, 


Quae est secunda divisio propositionis categoricae* 


Propositionum alia est affirmativa , alia ne- 
gativa. Affirmativa est, quae asseverat aliquid 
adesse, seu inesse subiecto, ut: Paries est albus. 
Negativa, quae asseverat aliquid abesse subiecto, 
per particulam negativam conveniente hoc loco 
positam, ubi vere removet praedicatum a subiecto, 
ut haec est negativa: Epicurea philosophia, quae 

affirmat voluptatem esse summum bonum, non 
Nam negatio praedicatum removet a 
Haec non est negativa: Omnis planta- 
tio, quam non plantavit Pater coelestis, eradica- 
bitur. Hic enim negatio non additur praedicato, 
sed inserta est descriptioni subiecti, 


Quae est tertia divisio propositionum? 


Propositionum aliae sunt universales, aliae 
particulares, aliae indefinitae, aliae singulares, 
Hae appellationes ex Grammatica notae sunt, Uni- 
versalis est, in qua signum universale additur 
subiecto, ut complectatur omnia, de quibus sub- 
iectum dici potest, ut: Omnes stellae sunt cor- 
pora lucida, Nulla stella est conflata ex elementis, 
Sunt autem signa universalia: omnis, quilibet, 
nullus, nemo. Et particulae exclusivae vim ha- 
bent universalium, ut: Soli credentes Evangelio, 
haeredes sunt aeternae salutis, id est, omnes sal- 
vandos Evangelio credere necesse est, Tantum 
homo currit, id est, omnes currentes sunt homi- 
nes, Particularis est, in qua signum particulare 
subiecto additur, ut complectatur non omnia, sed 
aliqua, seu multa, seu pauca, de quibus subie- 
ctum dicitur, ut: Aliqui homines timent Deum, 
Aliqui homines non timent Deum. Signa par- 


runque, reliqui, ut particularis propositio est: 
Luxuriant animi rebus plaerunque secundis, 
id est, plaerique homines in secundis rebus 
magis laxant frenum cupiditatibus, — Indefinita 
est, in qua subiectum est vocabulum commu- 
ne sine signo positum, significans alias ideam, 


| alias particulariter, ut: Eloquentia est facultas, 


sapienter, recte, perspicue et ornate dicendi de 
Deo et aliis rebus bonis. Item: Anima hominis 
est immortalis. Hic de specie dicitur. Propter- 
ea Iurisconsulti dicunt, Indefinitam aequipollere 
universalia, quod verum est, cum significat spe- 
ciem, Sed interdum significat particulariter, ut: 
Secundae res faciunt homines insolentiores, id 
est, plaerique homines in secundis rebus fiunt 
insolentiores, —Diligentia igitur adhibenda est, 
ut consideretur, ubi indefinita significat ideam seu 
speciem, ut hic: Dilectio est impletio legis, et 
ubi particulariter significet, ut: Cretenses sunt 
mendaces, id est, multi sunt tales, nec omnes, 
nec plaerique. Singularis est, in qua subiectum 
est proprium nomen , seu individuum, ut: Mar- 
cus Cicero est orator, In principio erat verbum, 

id est, Filius Dei erat in principio. Syntaxis 
ostendit subiectum, Verbum, id est, Filius Dei, 
hoc loco subiectim est. Reliqua pars: Erat in 
principio, praedicatum est, et copula in verbo 
Erat inclusa est, Verbum est persona, non con- 
dita ex nihilo, sed quae fuit initio imago aeterni 
Patris, cogitatione genita de substantia Patris, 


De aequipollentiis signorum. 


Usus particularum a Grammaticis discendus 
est, Non omnes stellae sunt maiores terra, par- 
ticularis negativa est, id est, quaedam stellae non 
sunt maiores terra, ut Luna, Venus, Mercurius, 
Nonnulla bona ingenia corrumpuntur pravis so- 
dalitiis, particularis affirmativa est, id est, aliqua 
bona ingenia corrumpuntur consuetudine malo- 
rum. Nemo non optat sibi divitias et bonam va- 
letudinem, universalis affirmativa est, id est, 
omnes optant, etc. Duae negationes Latinis fa- 
ciunt affirmationem, sed positus discrimina facit, 
Et alia phrasis est aliarum linguarum, —Ebraica 
phrasis est: Non iustificabitur in conspectu tuo 
omnis vivens, id est, nullus vivens iustus est pro- 
pria mundicie, et sine peccato coram Deo, Cu- 
stodiat Dominus omnia ossa eorum, et unum ex 
eis non conteretur, id est, nullum conteretur. 
Haec tota observatio Grammatica est, et in Gram- 
maticis exercitiis discenda. Ideo non addam hic 
plura exempla, Satis est enim commonefactos esse 
discentes, ut hanc varietatem observent, Apud 
Graecos magis varius est usus negationum, Sunt- 
que studiosis eius linguae ubique obvia exempla. 
Est et haec admonitio de signis necessaria. —Vi- 
dendum est, quando universalis vere significet 
universaliter, quando per synecdochen contra- 
henda sit, ut: Omnis Iudaea exibat ad Iohannem. 
De hac varietate in fine Dialectices dicetur. 


Quae est quarta divisio? 


Propositionum alia vera est, alia falsa. Vera 

est asseveratio cum re consentiens, ut: Coelum 

semper movetur, Falsa est oratio dissentiens a 

re, ut: Plures sunt mundi, et subinde alii inter- 

eunt, et alii ex atomis conflati exoriuntur, ut fu- 
renter dixit Epicurus, 


Quae est quinta divisio? 


Propositionum aliae sunt necessariae, aliae 
contingentes , aliae impossibiles. Necessariae sunt, 
in quibus de specie, aut genus, aut differentia, 

aut proprium , aut tota definitio praedicatur, ut: 
Homo est animal rationale, etc. Harum autem 
propositionum materia vocatur naturalis, Con- 
tingentes sunt, in quibus accidentia communia 


| de subiectis praedicantur, ut: Lapis est albus, 


Aqua est calefacta, Aeneas vicit Turnum. Nam 
et hae propositiones, in quibus praeterita de sub- 
iecto dicuntur, quae mutari iam post factum non 
possunt, vocantur contingentes, quia praedica- 
tum est extra substantiam, seu extra substantia- 
lem definitionem subiecti. Nec illud obstat, quod 
praeterita mutari non possunt. Sed illud consi- 
deratur, quid necessario insit substantiae, .Con- 
stat autem extra substantiam Aeneae esse has actio- 
nes et eventus, praeliari et vincere. Postea autem 
cum de modalibus dicemus, plura de necessitate 
et contingentia dicentur. Contingentium autem 
propositionum materia vocatur contingens. lIm- 
possibiles sunt, in quibus pugnantia iunguntur, 
aut species disparatae, ut: Caecitas est visus, Aper 
est cervus, Harum materia remota dicitur, Re- 
citatis his communissimis divisionibus, addam 
exempla exercitii, quo rudiores assuefaciendi sunt 
ad considerandam syntaxin, et ad iudicandas pro- 
positiones, ut recte et dextre intelligant eas. Fit 
autem interrogatio puerilis, hoc modo: Quae, 
qualis, quanta? Prima particula interrogat, an 
propositio sit categorica. Secunda, an sit affir- 
mativa aut negativa. "Tertia, an sit universalis, 
aut particularis, aut indefinita, aut singularis. 


In principio erat verbum. Quae, qualis, 
quanta ? 


Categorica, affirmativa, et singularis. Nam 
Verbum hoc loco significat Filium Dei, et est sub- 
iectum huius propositionis, cuius membra sic or- 
dinanda sunt: Verbum erat in principio. 


Et Deus erat verbum. Quae , qualis, quanta? 


Categorica, affirmativa, et singularis, Nam 
et in hac oratione Verbum significat personam 
Filium Dei, et subiectum est huius propositionis, 
cuius membra sic ordinanda sunt: Et verbum 
erat Deus, Articuli enim usitate adduntur priori 
membro, videlicet supposito seu subiecto, ut et 
Germanicae linguae consuetudo est, Et huic di- 
stinctioni Aóyog additus est articulus, quare sub- 
iecti locum tenet, Praeterea cum vocabula angu- 
stiora declaranda sint per communiora, id quod 
communius est, teneat praedicati locum, videlicet 

Deus, Et hoc ipsum agit hic scriptor, ut doceat ! 
quis sit Aóyocg. aec sunt Grammatica, sed in 
enarratione rei gravissimae necessaria, Nam qui- 
dam in eo loco tradiderunt explicationes incon- 
cinnas, De articulo ubique sunt obvia exempla, 
ut v yGQ £geti và um xeÀà, xoÀà níqQavvat, 
subiectum est, v& uj xaAd. Sed consideremus 
hoc vulgare dictum: sig ioi QoOAog oixíog o Ós- 
onóvgc. Mic nisi articulus monstraret subiectum, 
ambiguitas esset utrum diceret, ab uno servo 
omnes regi, an vero solum dominum omnibus 
servire. Articulus igitur ostendit subiectum esse 
QeozóvQe. Solus dominus in familia, praesertim 
si est sapiens, plus sustinet curarum, plures mo- 
lestias tolerat, plura iuspicit, quam quisquam 
servorum. Si est stultus dominus, misere servit 
in &vagxíq. 





Spiritus est Deus, lohan. 4. Quae, qualis, 
quanta? 


Categorica, affirmativa, et singularis, Nam 
subiectum est Deus, quod articulus ostendit zr/eU- 
€ , . . . . 
uc ó sog. | Et hoc dictum in ipsa narratione Io- 
hannis ideo recitatur, ut doceat, Deum esse spi- 
ritualem essentiam ,; non molem ex coeli aut ele- 
mentorum materia conflatam. 


Tantum octo homines fuerunt in arca Nohae. 
Quae, qualis, quanta? 

Categorica, affirmativa, et universalis, Ex- 
clusivae enim vim habent universalium : Omnes 
homines qui fuerunt in arca, fuerunt octo. Syllo- 
gismi secundae figurae ostendunt exclusivas hoc 
modo exponendas esse, 

Soli credentes Evangelio salvantur, 
"Traianus non credit Evaugelio, 
Ergo non salvatur. 

Maior explicata sic convertitur: Omnes sal- 
vandos necesse est credere, [ta conversio illustrat 
exclusivas, Et ratio huius conversionis apparebit 
ex his, quae infra de conversione dicentur, 


Rei non bonae consuetudo pessima est. 
Quae, qualis, quanta? 


Categorica , affirmativa, indefinita. Etsi enim 
negatio inserta est, tamen ad descriptionem sub- 
iecti pertinet, non adiuncta est copulae. "Tunc 
autem propositio dicitur negativa, quando a sub- 

Significatne copula semper eodem modo? 


Videtur diversitas esse, cum dicimus: Plato 
est mortuus, Rex est potens, Iohannes est Elias. 
Etsi autem argute dici potest, copulam semper 
nexum esse, id est, alligare qualecunque praedi- 
catum subiecto, postea in praedicatis diversitatem 
esse, alias additur privativum nomen, alias rem 
positivam significans, alias simile, tamen fugia- 
mus nimis exiles explicationes, dicamus ut vulgo 
dicunt: Alias ponitur copula z«c9zrixóg, alias 
ut nexus, significans dici praedicatum de subie- 
cto, sive vocabula sint privativa, sive typica. 
Vinea est Ecclesia. Hic aiunt: Est ponitur pro 
significat, | Expeditius est decurrere ad modos 
praedicationis, quos supra recensui. De figuratis 
igitur breviter responderi potest, praedicationem 
fipuratam esse, Postea cum opus est, addatur 
enarratio, qualis figura sit. Et quando valeat 
consequentia: Rex est potens, igitur rex est, in- 
fra dicetur, 


De Oppositione et de Conversione. 


Accidunt propositionibus duae collationes, 
altera cum oppositis, altera cum aequivalente, 
quae fit permutatione extremorum. Nunc igitur 
de oppositione dicendum est, ubi primum mo- 
nendi sunt discentes, aliam esse simplicium seu 
rerum oppositionem, ut, caloris et frigoris, lucis 
et tenebrarum, de qua oppositione hic non dici- 
tur, sed in locis praecepta de ea traduntur: Alia 
est propositionum oppositio, quae est dissonantia 


! duarum propositionum, quarum altera est affir- 


mativa, altera negativa, eorundem extremorum 
sine ulla ambiguitate intellectorum, ut: Paris ra- 
puit Helenam, Paris non rapuit Helenam, 


Quot sunt species oppositionis propositionum? 


"Tres sunt: Contrariae, Subcontrariae, et Con- 
tradictoriae,  Contrariae sunt duae universales, 
quarum altera est affirmativa, altera negativa, 
eorundem extremorum sine ambiguitate intelle- 
ctorum, ut: Omnes dies artificiales sunt aequales, 
Nulli dies artificiales sunt aequales, Subcontra- 
riae sunt duae particulares, quarum altera est af- 
frmativa, altera negativa, ut: Quidam dies ar- 
tificiales sunt aequales, Quidam dies artificiales 
non sunt aequales. — Contradictoriae sunt univer- 
salis, affirmativa, et particularis negativa, ut: 


585 


Omnes dies artificiales sunt aequales, Quidam 
dies artificiales non sunt aequales. Item, uni- 
versalis negativa, et particularis affirmativa, ut: 
Nulli dies artificiales sunt aequales, Quidam dies 
artificiales sunt aequales, Item, duae singulares, 
altera affrmativa, altera negativa, ut: Roscius 
interfecit patrem, Roscius non interfecit patrem. 
Item, duae indefinitae, in quibus idea significatur, 
ut: Virtus est finis hominis, Virtus non est finis 
hominis, 


Dic regulas seu leges oppositionum. 


Prima: In propesitionibus oppositis eadem 
sint extrema, de eodem loco et tempore, respectu 
eiusdem, et sine ulla ambiguitate intellecta, ut 
hae non pugnant de diversis temporibus intelle- 
ctae: Pompeius est victor, Pompeius non est vi- 
ctor, Et sic multa dicta in omnibus materiis con- 
ciliantur, cum ostendimus alia de aliis respectibus 
aut circumstantiis loqui, ut vulgo dicitur: Distin- 
gue tempora, et conciliabis scripturas, Secunda: 
Contrariae nunquam possunt s'mul verae esse, sed 
in materia contingenti possunt simul esse falsae, 
ut: Omnia poma sunt flava, Nulla poma sunt 
flava. Hic utraque falsa est, nam multa sunt ru- 
bra poma. Tertia: Subcontrariae nunquam simul 


Omnes her- 
bae sunt sà! Contrariae. 


breshomini, LL————————— 


Nullaherba 
est salubris 
homini, 

Quaedam 


c herbae non 
Subcontrariae. | suntsalubr, 


homini. 


Quaedam 
herbaesunt 
salubres 


| homini. 


falsae esse possunt, sed in materia contingenti 
possunt simul esse verae, ut: Quaedam poma sunt 
flava, Quaedam poma non sunt flava. Quarta: 
Impossibile est duas contradictorias simul veras, 
aut simul falsas esse, Hanc legem sanxit Deus, 
qui est verax, et quae sunt affirmat esse, nec mi- 
scet ea quae sunt, et illa quae non sunt. 

inseruit nostris mentibus hoc principium: Quod- 
libet est, aut non est. Et pugnare cum hac di- 
vina lege, et pariter amplecti contradictorias, est 
delere omnes certas noticias, et confundere rerum 
universitatem , ut si quis pariter affirmaret, Deum 
esse, et Deum non esse, Ignem urere, et ignem 
non urere, furiosius arma coelo inferret, quam 
Titanes, de quibus poámata loquuntur, Haec eo 
dico, ut usum horum puerilium praeceptorum 
studiosis commendem, — Saepe enim videmus in 
gravissimis causis homines contentiosos contradi- 
ctoria miscere, quod ne fiat, cavendum est, Et 
ad hunc usum tradi haec praecepta sciamus, ut 
inter oppositas inventis veris propositionibus, ac- 
quiescamus, et firmo assensu eas amplectamur, 
et falsas constanter reiiciamus. 


Quid est conversio propositionum? 


Usitatum est, vocabula synonyma seu paria 
vocare convertibilia, ut, paria sunt equus, hin- 
niens, seu bona opera, iusticia universalis, iu- 
sticia bonae conscientiae, Et diligentia est in dis- 
putationibus necessaria, videre, quae vocabula 
candem vim habeant, ne errore distrahamus ea, 
quae iungenda sunt, Sed hoc loco non dicitur de 
simplicibus vocibus, sed de propositionum con- 
versione, in qua permutatis.extremis, aequiva- 
lens priori, vel cognata sequitur, ut: 

Nullum saccarum est amarum. 
Ergo nulla res amara est saccarum, 


Est igitur conversio propositionum, inferre 
aequivalentem propositionem, vel rite sequentem 
ad proximam, permutatis extremis, 


Ad. quem usum traditur? 


Multi putant inanem ludum esse has conver- 
siones, sed apud Geometras magnus est earum 
usus, propemodum ut de numeris dicis : 

Quater quinque sunt viginti , 
Ergo et quinquies quater sunt viginti, 

Hic vides conversionis exemplum. [ta in 
Geometria multa iudicantur conversione, Extru- 
xit autem Aristoteles Dialecticen magna ex parte 
ex Geometria, Utilitas est igitur haec: Posita 
aliqua propositione, videre quae aequivalentes 
aut proximae inde sequantur permutatis e&tremis. 
Conspicitur autem hic et signorum natura, Maior 
vis est particulae nullus, quam omnis. Nam in 
universali negativa ita spargitur vis negationis in 

totam propositionem, ut in permutatione signum 
idem retineatur, ut: 
Nulla stella consumitur, 
Ergo nulla flamma, quam videmus con- 
sumi, est stella. 


Talis permutatio non fit in. universali affic- 
mativa. Recitat autem Aristoteles doctrinam con- 
versionum et propter hunc usum, ut postea duas 
figuras syllogismorum, secundam et tertiam, con- 
firmet et illustret, harum aequivalentium propo- 
sitionum consensu. Haec de utilitate breviter 
monuisse satis sit, 


Quot sunt modi conversionis. 


'Tres: Conversio simplex, Conversio per ac- 
cidens, et Conversio per contrapositionem. 


Conversio simplex est, cum manentibus iis- 
dem signis, manente et eadem qualitate, ex prae- 
dicato subiectum, et ex subiecto fit praedicatum. 
Talis permutatio tantum fit in universalis nega- 
tiva, et particulari affirmativa, ut: 

Nemo timens Deum contaminat se adul- 
terio, 

Ergo nemo contaminans se adulterio, ti- 
met Deum. 


Aliquis humor in corpore humano mixtus 
sanguini amarus, est bilis, 
Ergo aliqua bilis est amara. 

Conversio per accidens est, cum ex praedi- 
cato fit subiectum, et ex subiecto praedicatum, 
manente eadem qualitate, sed mutatis signis. 'l'a- 
lis conversio fit in universali affirmativa, ut: 

Omnis homo est substantia, 
Ergo quaedam substantia est homo. 


Huius conversionis causam et usum conside- 
rare utile est, Causa est enim quae in locis tra- 
ditur: Posita specie necesse est poni genus. Id 
fit in hac conversione, | Et cum a specie ad genus 
plurima argumenta ducantur, sape utendum est 
hac conversione, quae est bona consequentia, si- 
milis aliis non vitiosis argumentationibus, | Con- 
versio per contrapositionem est, cum ex praedi- 
cato fit subiectum, et ex subiecto praedicatum, 
ita ut remotione praedicati in conversa remo- 
veatur subiectum. — Talis conversio fit in univer- 
sali affirmativa, ut: 

Omnis homo est animal, 
Ergo quidquid non est animal, non est 
homo. 


SCRIPTA PH. MEL. AD HIST. PROF, ET PHILOS. SPECTANTIA. 








588 


Omnis stella est corpus perpetuum, 
Ergo quidquid non est corpus perpetuum, 
non est stella. 

Imperitis, qui nondum considerarunt multa 
exempla in materiis gravioribus, videtur ludus 
esse inutilis, et pene ridiculus, ita retexere pro- 
positiones, et vocabula permutare, Et insulsitate 
exemplorum et cavillationibus obscura est haec 
doctrina, — Explosis igitur cavillationibus fontes 
et utilitatem consideremus. 

Huius tertiae formae magnus usus est, Sic 
enim et Filius Dei argumentatur Iohan, 8.: Qui 
ex Deo est, verba Dei audit, Vos igitur cum non 
audiatis, ex Deo non estis. Et valet consequen- 
tia ex loco a genere ad speciem, seu quocunque 
communiore vocabulo ad angustius, de quo recte 
praedicari potest illud communius, ^ Remoto ge- 
nere necesse est removeri speciem, | Et observan- 
dum est a signo universali Omnis, talem conne- 
xionem superioris cum inferiori significari, ut: 

Omne aurum purum est rütilum. 
Ergo quidquid non est rutilum, non est 
aurum purum, 

De hac forma rursus dicetur infra in locis, 
ubi et usus magis conspici poterit. Et haec con- 
versio gignit secundam figuram syllogismorum, 
quod diligenter considerandum est, 


De Modalibus. 


Quid est propositio modalis? 


Usitate vocatur propositio modalis, in qua 
copulae annectitur aliquis horum modorum: Ne- 
cesse, impossibile, contingens, possibile, ut: 
Paris contingenter rapuit Helenam. 


Cur non dicuntur propositiones modales, aliis 
adiectivis insertis? 


Differunt hi modi ab aliis adiectivis, Alia 
adiectiva sunt subiecti aut praedicati descriptio- 
nes, nec pertinent ad copulam, nec similes sunt 
universalibus, nec mutant genera oppositionum, 
ut hi modi, quare non dicuntur modales, ut si 
dicas: Dux peritüssimus et callidissimus Hannibal 
non viribus, sed astutia Terentium Varronem 
rudem et temerarium ducem vicit. Haec est sim- 
plex propositio, etiamsi plura vocabula adduntur 
subiecto et praedicato, Exempla ostendunt, trans- 
lata negatione, quantum sit discrimen. Alia enim 

sententia est, cum dicis: Non impossibile est Ro- 
mam capi ab Hannibale. 
possibile est Romam non capi ab Hannibale, Uti- 
litas autem huius partis ingens est, quia hic dis- 
crimen illustratur inter necessaria et non necessa- 
ria. Hos rerum modos agnosci et discerni adeo 
refert, ut horribilis confusio errorum sequatur, 
cum non considerantur, lio modo ignis agit, 
alio modo voluntas humana. Ignis secundum na- 
turae ordinem non potest non calefacere, | Át vo- 
luntas humana potest velle aut nolle, appetere 
aut aversari rem inspectam et agnitam a ratione, 
Scipio potest voluntatem suam inducere, ne at- 
tingat sponsam alienam. 


V. 


Dic definitiones modorum. 


Necessarium est, quod aliter se habere non 
potest. .Sed quatuor gradus sunt necessitatis, 
Primus gradus est, Necessaria necessitate abso- 
luta, seu simpliciter necessaria dicuntur, quorum 
opposita simpliciter sunt impossibilia, 'l'ales sunt 
propositiones de essentia et virtutibus Dei, Deus 
est, Deus est essentia intelligens, verax, bene- 
fica, iusta, casta, liberrima. Secundus gradus 
est, necessaria necessitate definitionum et demon- 
strationum, ubi si fingatur oppositum, fit impli- 
catio contradictionis, ut: Si trigonus non habet 
tres angulos, non est trigonus, Si virtus non est 
congruens quiddam cum regula mentis divinae, 
non est virtus. Hic gradus proximus est primo, 
quia est regula mentis divinae immota, ut haec 
immota est: Deus vult castitatem. — [ta et haec 
immota est: Castitas est virtus, Tertius gradus 
est, necessaria necessitate physica, quae, quia na- 
tura sic ordinata est, eodem modo se habent, sed 
tamen a Deo mutari possunt, ut exempla testan- 
tur. Etsic condita sunt liberrima voluntate Dei, 
ut: Ignis necessario calefacit necessitate physica, 
Sol necessario movetur necessitate physica, id est, 
sic instituto ordine divinitus. Sed tamen Deus 
potest sistere Solem, ut fecit in pugna Iosuae. Ac 
Stoicorum delirium execrandum est, qui fingunt 
Deum alligatum esse causis secundis, nec posse 
aliter agere, quam ut cient causae secundae, Imo 
ideo invocamus, nt sua libertate regat, et mode- 
retur causas secundas, id est, physicas. Non sunt 
igitur prorsus immutabilia haec, quae in hoc ter- 
tio gradu recensentur, ut illa, quae ad primum et 


secundum gradum pertinent, Quartus gradus est 


mutabilium, quae tamen vocantur necessaria ne- 

| cessitate consequentiae, id est, quae sunt quidem 
re ipsa mutabilia, sed non mutantur, vel quia 
| sic a Deo decreta sunt, vel quia sequuntur ex cau- 
sis, quae non mutantur, cum tamen mutari po- 
tuissent, vel quia cum fiunt, contradictoriae si- 
mul verae esse non possunt, ut: Necessaria est 
resuscitatio est mortuorum, quia Deus edidit de 
ea decretum. | Necesse est puniri genus humanum 
magnis calamitatibus, quia causae non mutantur, 
id est, quia multorum scelera irritant iram Dei. 
Haec nequaquam necesse est fieri, Sed se quisque 
regere disciplina posset, etc, Denique omnia cum 
fiunt, ideo tunc necessaria dicuntur, quia con- 
tradictoriae non possunt simul verae esse, ut cum 
Plato sedet, contradictoria falsa est, Plato non 
sedet, Vult enim Deus certitudinem aliquam esse. 
Etsi autem revera haec res mutabilis est, et haec 
propositio revera contingens est, tamen necessi- 
tate consequentiae tunc necessaria dicitur. Et de 
hoc postremo modo loquitur Aristoteles cum ait: 
Omne quod est, quando est, necesse est esse, Id 
tantum de necessitate consequentiae intelligatur. 
Impossibile est contrarium necessario, ac si- 
gnificat repugnans ei, quod potest esse aut fieri. 
Possibile est oppositum impossibili, ac signi- 
ficat id quod potest fieri, sive causam habeat ne- 
cessario agentem, sive non necessario agentem, 
Graeci vocant Óuroróv, ut: Possibile est iuve- 
nem vigentem et valentem hodie mori, 


Contingens, Graece ivÓeyouevov, saepe vul- 
go pro possibili usurpatur, sed differt a possibili: 
nam contingens opponitur utrique particulae, im- 
possibili et necessario, Estque contingens, quod 
cum fit, habet causam quae poterat ex natura sua 
aliter agere, ldeo et tales dicuntur contingentes: 
Aeneas vicit Turnum, Paris rapuit Helenam. 
Etsi enim postquam haec ita acciderunt, mutari 
non possunt, tamen particula Contingens signi- 
ficat causam illam gubernantem eventum potuisse 
aliter agere, et potuisse alium esse eventum, Ideo 
his verhis describitur contingens in libro priorum 
resolutionum Aristotelis: Contingens dico, quod 
cum non sit necessarium, si tamen ponatur seu 
fiat, nihil sequitur impossibile. Ac diserte dicit, 
utrique particulae opponi, scilicet impossibili et 
necessario, 

Fontes autem contingentiae et mutabilitatis 
actionum ac eventuum sunt libertas voluntatis in 

| Deo, libertas voluntatis in creaturis rationalibus, 

et vagabundi motus materiae elementaris varie 
ruentis, 


Oppositio Modalium. 

Contrariae similes universalium: 
Necesse est Platonem Impossibile est Plato- 
ire in Academiam. nem ire in Acade- 

miam, 
Subcontrariae similes particularium: 
Possibile est Platonem Possibile est Platonem 
ire in Ácademiam. non irein Àcademiam, 


Leges autem et aequipollentiae supra tradi- 
tae huc accommodandae sunt. In materia con- 
üngenti contrariae ambae falsae sunt, ut hic: 
Necesse est Platonem ire in Academiam, et im- 
possibile est Platonem ire in ÁAcademiam, etc. 


De aequipollentiis etsi multae paginae im- 
plentur ab aliis, et videntur illae propositionum 
variationes obscurae, tamen admonendi sunt di- 
scentes, totam eam doctrinam Grammaticam esse, 
et a mediocriter attento facile iudicare posse. 
Prorsus enim translatio negationis in modalibus 
congruit ad translationem negationis in universa- 
libus et particularibus: 

Non omnis homo currit, aequipollet isti, 
Quidam homo non currit. 

Sic non necesse fuit rapere Helenam, aequi- 
pollet isti: Possibile fuit non rapemg Helenam. 
Haec animadversio prodest ad intelligendum ser- 
monem, quia negationis translatio discrimina 
facit, 


Verane est stoica opinio, quae dicit, Omnia 
necessario fieri? 


Nequaquam vera est, sed falsa et contume- 
liosa adversus Deum. . Primum enim sciamus, 
Deum esse agens liberrimum, et liberrima volun- 
tate condidisse et servare creaturas, nec alligatum 
esse ad causas secundas, id est, physicas, sed li- 
bere eas regere, et saepe moderari et mitigari in- 
vocantibus, Dicit enim Psalmus: Omnia quae- 
cunque voluit, fecit, id est, liberrima voluntate 
fecit. Praeterea opinio stoica fingit, Deum velle 
scelera, et causam efficacem esse omnium scele- 
rum, quod horrendum est cogitatus. Et Psal- 
mus contradicit: Non Deus volens impietatem tu 
es. Deus nec vult nec approbat peccatum, nec 
est causa efficiens peccati, sed vere et horribiliter 
omnibus sceleribus irascitur, ut ipse toties affir- 
mat, Nec fingendae sunt in Deo contradictoriae 

voluntates, nec simulatio ei tribuenda est. Haec 
de primo fonte contingentiae, scilicet de libertate 
in Deo, initio tenenda sunt, et tenerae mentes 
accurate muniendae sunt contra stoica delira- 
menta. Deinde consideranda est, et libertas in 
creaturis rationalibus, Cum dicitur, homines ad 
imaginem Dei conditos esse, partes sunt imagi- 
nis, lumen intellectus, et in voluntate virtutes, 
et libertas eligendi inter res propositas, aut hanc, 
aut illam. Hac autem libertate diaboli et homi- 
nes sese ipsi a Deo averterunt, nec volente nec 
approbante Deo, quia ut toties iam dictum est, 
Deus nequaquam peccati causa est. Sequitur igi- 
tur revera contingentiam esse, cum voluntas sua 
libertate se averterit a Deo, cum ita condita sit, 
ut talis facultas esset eligendi hoc aut illud. Et 
deinceps in homine manet aliquis delectus aut ali- 
qua libertas, ut de actionibus externis, quae fiunt 
imperio voluntatis, manifestum est, Scipio abs- 
tinens ab aliena, libera voluntate abstinet, Paris 
nulla necessitate, nulla coactione, rapit alienam 
libera voluntate, et poterat non rapere. Haec 
manifesta sunt, quia ipsa doctrina coelestis seve- 
rissime flagitat disciplinam, et toties nominat iu- 
sticiam carnis, Testatur ergo aliquem esse de- 
lectum, et aliquam libertatem, Est igitur con- 
üngentia, Nec eveniunt omnia fatali necessitate, 
ut Stoici dixerunt. Quid horribilius cogitari po- 
test, quam fingere scelera Neronis fatali necessi- 
tate facta esse? Quare propter gloriam Dei et 
propter veritatem constanter reiiciamus stoicam 
opinionem, ac recte Plato inquit: Non conceden- 
dum esse, ut vel dicatur vel audiatur in civitate 
haec vox, quae ait: Deum causam esse mali. 


Ium praevisio divina necessitatem affert 
eventibus? 


Nequaquam affert necessitatem eventibus, 
qui oriuntur a voluntate humana, et non a divina, 
ut: Videt Deus Saulem interfecturum esse sacer- 
dotes, sed nec vult, nec approbat, Et Saul re- 
vera poterat eam caedem non facere, Quod vero 
Deus determinare contingentia dicitur, id sic in- 
telligatur, cum de malis dicitur: Praevidet mala 
et metas constituit, ne ulterius ruant aut grassen- 
tur mali, Sicut de Sennacherib inquit: lniiciam 
tibi frenum, etc. His fundamentis harum dispu- 
tationum cognitis, responderi perspicue ad quae- 
stionem usitatam potest: Án futurorum contin- 
gentium sit determinata veritas. 

Estne futurorum contingentium delerminata 
veritas? 

Respondeo: Propositionum de futuro con- 
üngenti, quod pendet ab humana voluntate, aut 
materia elementi, quae agitatur incertis motibus, 
non est determinata veritas in mente humana. 
Cum enim veritas sit convenientia propositionis 
cum re, quam significat, sicut se ibi res habet, 
sic propositio vera dicitur. Res autem adhuc mu- 
tabilis est: nondum igitur propositio determinate 
vera est, Et quanquam Deus talia praevidet, ta- 
men nec praevisio affert eventui necessitatem, nec 
mens humana cernit divinam praevisionem. Non 
necesse est Iulium interfici; Ita neque homines 
pronuncient ante eventum hanc propositionem 
veram esse: lulius interficietur. Imo Ieremias 
adeo non constituit fatalem necessitatem cum prae- 
dixisset lerosolymae excidium, ut dicat: Si ages 
poenitentiam, non evenient ea, quae de excidio 
praedixi. Et lonas praedixerat interituram esse 
Niniven, quam sententiam tamen mutat Deus, 
cum rex et pars populi emendarentur. Sed alia 

futura sunt, quae pendent a voluntate Dei, et 
expresso decreto una pars determinata est, ut: 
Deus iudicabit omnes homines xesuscitatos ex 
morte, "Talium est determinata veritas, propter 
voluntatem Dei, patefactam expresso decreto, 
Tertio loco sunt futura, quae etsi sunt contingen- 
tia, tamen quia natura sic ordinata est, non saepe 
mutantur, et dicuntur necessaria necessitate phy- 
sica, ut: Cras Sol rursus ascendet in nostrum 
hemispherium, Die undecimo Martii erit aequi- 
noctium, Tales propositiones sunt certo verae, 
quia certitudo sic intelligitnr, haec eventura esse, 
ut sunt ordinata, et tamen pia mens scit hunc or- 
dinem a Deo mutari posse, Ác discernantur or- 
dinata ab aliis, quae prorsus pendent a volunta- 
tibus humanis, ut: Cras ibimus venatum. Hanc 
doctrinam de modalibus iudico veram et perspi- 
cuam esse, et profuturam studiosis ad multarum 
difücilium quaestionum diiudicationem, — Volens 
autem multas ieiunas cavillationes relinquo, ut 
| conspici doctrina utilior possit. 





LIBER TERTIUS 


EROTEMATUM 


De Argumentatione. 


Haec pars, quae syllogismos contexere et iudi- 
care connexiones docet, plurimum artis habet, 
et magis est rexroAoyizr) quam pleraque superiora 
autsequentia, Estque diligentia digna bonis in- 
geniis, considerare, cur quid cohaereat, id est, 
quae sit ratio consequenliae, cur necesse sit as- 
sentiri harum figurarum et modorum connexio- 
nibus, Hebetiores, et tamen non petulantes, cum 
audiunt syllogismum quadrare ad Barbara, aut 
Celarent, perterrefacti his titulis, tanquam ma- 
gicis incantationibus recipiunt syllogismum, etiam- 
si causam connexionis seu rationem consequentiae 
ignorant. "Talis est magna turba Dialecticorum. 
Sed ingeniosi commonefacti vident, cur recipi has 
figuras et modos oporteat. Haec pars plurimum, 
ut dixi, artis continet, Quare ingeniosi sint at- 
tenti, ac non solum recitare figuras et modos di- 
scant, sed etiam causas connexionum considerent, 
ut tanquam artifices sciant, cur iustis connexio- 
MzrAwTR. Orxn. Vor. XIII. 


DIALECTICES. 


nibus assentiantur, Hanc curam qui adhibebunt 
in ratiocinando, res ipsas etiam altius introspi- 
cient, et falsas connexiones citius deprehendent. 
Ut autem in libro proximo de simplicibus propo- 
sitionibus dictum est, ita nunc de propositionum 
connexione dicitur, quae instituitur ad conclu- 
sionem aliquam confirmandam aut refutandam, 
et argumentatio dicitur, et summum opus est in 
investigatione veritatis. Nam in omni disputa- 
tione ac deliberatione hic finis est, ut per confir- 
mationem et refutationem inventa veritate, men- 
tes acquiescant, 


Quid est Argumentatio ? 


Argumentatio est oratio, in qua conclusio 
aliqua confirmatur, aut refutatur per alias notio- 
res propositiones, continentes causam conclusio- 
nis, et recte ad eam accommodatas, Nec discerno 
iam argumentationem et argumentum. Idem enim 
valet usitata definitio: Argumentum est ratio rei 

dubiae faciens fidem. — Ut autem fabri duplex est 
deliberatio, alia de materia, alia de forma: sic 
in argumentis aliud est materia , aliud forma. 
Materia est rerum seu propositionum curaulus, 
quae sunt causa eius conclusionis, de qua dispu- 
tas: sed forma, ordo seu dispositio et connexio 
est singularum partium. Et vocatur bona conse- 
uentia. Hic autem non de rebus seu de materia, 
sed de forma dicemus, Res sumuntur in singulis 
artibus ex suis fontibus, Concionator sumit ma- 
teriam ex libris divinitus traditis, Medicus sumit 
ex temperamentorum varietate, mutationibus, 
remediis, Et loci dialectici utcunque viam in ele- 
ctione rerum monstrant, ut infra dicemus, Sed 
haec pars de syllogismis disputationem seu con- 
nexionem, quae vocatur forma, et efficit et 1u- 
dicat. 


Quid est bona Consequentia? 


Est recta connexio omnium partium in Ar- 
gumento, in qua nullum praeceptum Dialecticae 
violatur, Nec aliam descriptionem subtiliorum 
trado, quia verum est in iudicanda bona conse- 
quentia, mentem intueri totam Dialecticen, et 


considerare, an connexio dissentiat ab aliquo 
praecepto. 


Quot sunt Species argumentationis? 


Quatuor sunt species argumentationis: Syl- 
logismus, Énthymema, Inductio et Exemplum. 
Haec est usitata enumeratio. Nos addimus Sori- 
ten, Harum quinque specierum argumenta omnia 
cum ad regulas dialecticas congruunt, sunt bonae 
consequentiae, 


De Syllogismo. 
Quid est Syllogismus? 


Syllogismus est oratio, in qua positis qui- 
busdam aliud necessario sequitur, propter ea, 
quae posita sunt: banc definitionem ideo recito, 
uia usitata est, et ex Aristotele sumta. Sed de- 
claratio adhibenda est: Syllogismus est oratio , in 
qua positis et concessis duabus propositionibus, 
quae ex tribus terminis ita iunctae sunt, ut sint 
causa conclusionis, necesse est sequi eam conclu- 
sionem, ut positis his duabus propositionibus: 


Omne vinum calefacit, 
Malvaticum est vinum, 

Necessario sequitur: 
Ergo Malvaticum calefacit. 


Illud autem obiter hinc inseramus , Malva- 
siam nomen corruptum esse ex ista voce 4toysu- 
fjaoía. Sic hodie vocatur urbs in Argolica, cu- 
ius nomen quendam fuit Épidaurus, quam etiam 
Homerus propter generosas vites celebrat. Inde 
nomen est vino Malvatico,. —Ác vir doctissimus 
Sigismundus Gelenius mihi narravit sermonem 
Musuri, qui interrogatus, cur Malvaticum dice- 
retur id etiam, quod ex Creta Venetias advehi- 
tur, dixit, vites ex Epidauro in Cretam transla- 
tas esse, 


Quomodo vocantur parles syllogismi? 


Partes sunt duae propositiones ante conclu- 
sionem, in quibus sunt termini simplices tantum 
:res, tanquam principalia membra, — Quare ne- 
cesse sit, esse duas propositiones, mox dicam, 
Vocatur autem prior maior propositio, secunda 
vocatur minor propositio. Termini autem sic 
vocantur, Maior terminus est, qui tantum in 
propositione ponitur, et tribuitur postea subiecto 
cenclusionis, Minor terminus est, qui tantum 
in secunda propositione ponitur, et est is, de 
qua quaestio est, de qua in conclusione pronun- 
ciatur, Medius est, qui bis ponitur ante conclu- 
sionem, quia est vinculum duarum propositio- 
num, etcausa, quare subiectum et praedicatum 
in affirmativa conclusione iungantur, et quare in 
negativa distrahantur, Nunc ad quaedam vexyrvo- 
Aoyix& venimus, Causas enim investigabimus, 
quare duas propositiones esse necesse sit, et in 
his tantum tres esse terminos, Postea, quare huic 
connexioni necessario assentiendum sit, deinde 
etiam cur tres numerari figuras oporteat. 


Quare duas esse propositiones necesse est? 


In prima figura collatio illustrior est, ideo 
facilius ibi causa tolius disputationis conspici po- 
test. Dicam igitur de prima figura, in qua cum 
ratio cernitur, postea iudicari et reliquae possunt, 
Et infra de aliis dicam, nunc de prima, .Quic- 
quid confirmatur aut refutatur, per aliquam cau- 
Eam causam cuin 
primum ponimus necesse est unam propositionem 
constitui, quae causam recitat, et quasi funda- 
mentum est totius aedificii,  Iluic additur altera, 
quae causam ad subiectum conclusionis in prima 

figura hoc modo applicat, quia ostendit in sub- 
lecto maioris revera includi subiectum conclusio- 
nis. ]ta duas propositiones fieri necesse est, inter 
se devinctas et connexas, repetito medio, ut ap- 
pareat includi subiectum conclusionis in subiecto 
maloris, ut: 
Omnes res conditae a Deo in natura hu- 
mana, sunt res bonae. 
oropyoi sunt res conditae a Deo in ho- 
mine, 
His duabus propositionibus positis, necessario se- 
quitur conclusio: 
Ergo oropyai sunt res bonae. 

Ideo autem sequitur conclusio, quia natura 
notum est, quicquid vere et universaliter de ge- 
nere dicitur, id praedicari de specie inclusa in 
genere, Haec plana et perspicua sunt mediocri- 
ter aspicienti, et consideranti ordinem et vincula 
propositionum, — In Graecis Rhetoricis, imo et 
apud Aristotelem, maior et minor vocantur oZz7t0v. 
Postea vocant zguóu£vov in syllogismo eam par- 
iem, seu eam propositionem, quae indiget confir- 
matione, alias maiorem, alias minorem, Exposui, 
quare necesse sit esse duas propositiones, et tan- 
tum tres terminos, quia in prima figura repeti 
medium oportet, ut conspiciatur includi subie- 
ctum conclusionis in subiecto maioris. Nam alias 
maior propositio, quae est initium confirmatio- 
nis, non applicaretur ad conclusionem. 


Quare syllogismus est bona consequentia? 


Praecipuum hoc Dialecticae opus est, mu- 
nire certitudinem argumentationum, ostensis cau- 
sis consequentiae, Nam et mediocriter ingeniosi 
sine literis possunt ratiocinari, et multa similia 
artificum facere, Sed causas non vident, cur con- 
sequentiae valeant, ac propterea saepe deerrant, 
aut male cohaerentia refutare non possunt, fontes 
igitur in arte monstrantur, Ut autem valere arith- 
meticos syllogismos ostendit intellectus proposi- 
tionum, qui natura in mentibus lucet, ut: 

Una libra cerae valet drachma, 
Hic sunt decem librae, 
Igitur valent decem drachmis. 

Ita in aliis materiis valet consequentia pro- 
pter quaedam principia matura nota, quae conne- 
xionem necessariam efficiunt, üt in singulis figu- 
ris ostendam. Ac nunc de prima figura dicam, 
quia minus videlur confragosa dispositio, In hac 
ratio est consequentiae manifesta et immota hacc: 

Quicquid dicitur universaliter de genere, id de 
specie inclusa in genere dici necesse est, Haec 
sententia causa est, propler quam positis maiore 
et minore figura, necesse est sequi conclusionem. 
Et huius principii evidentia, quae ostendit con- 
clusionem necessario sequi, cerlitudo munita est, 
et confirmantur mentes, ut sine dubitatione am- 
plectantur consequentiam, Plana et perspicua 
sunt quae dico, sed tamen accedat attentio, quia 
propter exilitatem haec minus aspiciuntur ab iis, 
qui non quaerunt fontes doctrinae, Sicut autem 
hic in genere includi speciem dico, sic de specie 
et de individuo dicatur, et multo magis de defini- 
tione et definito. Nam cum definitio de definito 
dicitur, vel econtra, perinde est, ac si idem de 
se ipso dicatur. Haec infra repetam in collatione 
fipararum, Prius enim generales regulas de syl- 
logismis, et figuras ac modos recitabimus. Postea 
de causa dicam, quare tres esse figuras oporteat, 
qui sit ordo in singulis et quae ratio consequen- 
tiae, Nunc ut caeteri Dialectici, recitabo doctri- 
nam regulae, Dici de omni, quae prorsus ex illo 
fonte oritur, quem monstravi, videlicet in prima 
figura procedi a genere ad speciem universaliter, 
Ornant splendido titulo, vocant enim principium 
regulativum, Dici de omni, quia est ordo termi- 
norum in prima figura: quae cum sit maxime per- 
spicua, dicunt, caeteras figuras confirmari et illu- 
strari, cum reducuntur ad primam, Haec etsi 
vera sunt, tamen obscure dicuntur, Sed planiora 
fient conspectis figurarum causis, 


Quid vocant dici de omni? 


Dici de omni est, quando nihil potest sumi 
sub subiecto maioris, de quo non dicatur praedi- 
catum maioris, Dici de nullo est, quando nihil 
sub subiecto maioris sum1 potest, a quo non re- 
moveatur praedicatum, 


Quid docent et quo pertinent hae regulae? 


Proprie dispositionem primae figurae, et non 
aliarum ostendunt, Et duo praecepta continent, 
Alterum, quod iam toties dixi, in prima figura 
procedi a genere ad speciem: ita hic dicitur opor- 
tere subiectum minoris vere includi in subiecto 
maioris. Alterum praeceptum est, ut maior sit 
universalis, et quidem complete universalis, Con- 
gruit igitur hoc praeceptum et cum puerilibus re- 
gulis: Ex puris particularibus nihil sequitur. 
]tem: Ne sint plures termini in syllogismo quam 

tres. Aristoteles pro his verbis, Dici de omni, 
usurpat et hane formani: y 0Àq eiyou Éregoy é1é- 
gov. Alterum in altero toto esse, id est, oportet 
in toto subiecto maioris includi subiectum mine- 
ris, ut non valet consequentia: 

Quidam reges sunt iusti, 

Nero est rex , 

Ergo Nero est iustus. 

Hic Nero non est in toto subiecto maioris: 
nam ibi subiectum de aliis quibusdam regibus lo- 
quitur, non de Nerone aut Caligula, Nulla igi- 
tur connexio est, 


Dic regulas generales de Syllogismis. 


Prima est, 


Ex puris negativis non necesse est sequi ve- 
ram conclusionem , quia negativae sine ullorum 
extremorum connexione nimis late vagantur, ut: 

Nullus lapis est baptizandus, 
Nullus infans est lapis, 
Ergo nullus infans est baptizandus. 


Secunda, 


In syllogismo non sint plures termini, quam 
ires, quia turbatur connexio, ut: 

Omnis magistratus politicus debet vi cor- 
porali coércere contumaces , 

Petrus est Apostolus, 

Ergo Petrus vi corporali coércere debet 
Annam et Caipham. 

In hoc syllogismo nulla est minoris ad maio- 
rem connexio, Nam magistratus politicus et Apo- 
stolus longe differunt, Sunt igitur scopae disso- 
lutae, cum sint quatuor termini, Hanc regulam 
initio observent iuniores, quia postea multarum 
regularum fons est. 


'Tertia. 


Cavendum est, ne sit ambiguitas in terminis, 


quia ambiguae voces cum faciant quatuor termi- | 


nos, distrahunt connexionem, 
Nullus servus est liber, 
Omnes vere credentes Evangelio, sunt 
liberi, 
Ergo nulli vere credentes Evangelio sunt 
servi, 


Neganda est consequentia, quia cum sint 


quatuor termini, nulla est connexio minoris ad ! 


maiorem, Maior loquitur de libertate civili, mi- 

nor de liberatione animae ab ira Dei, a peccato, 
a morte aeterna, — Haec liberatio animae non tol- 
lit civilia discrimina personarum. Hanc regulam , 
ideo diligenter observent discentes, quia plurimae 
fiunt captiones ex ambiguis. Et infra videbunt 
hac regula comprehendi omnes fallacias in di- 
ctione. 


Huc pertinet et illa Diogenis cavillatio: 
Quod ego sum, tu non es, 
Ego sum homo, 
Ergo tu non es homo, 


Ambiguitas est in verbo Sum. Nam in ma- 
iore si intelligitur Unt Q2TLx OS , vera erit maior. 
Loquitur enim tunc de diversis personis: Ego vi- 
vens meum corpus, mea ossa habeo, tu tuum 
corpus, tua ossa habes. Sed falsa est maior, si 
copula intelligitur, tantum ut nexus, significans 
vocabulum commune praedicari de angustiore. 
Nam ut Diogenes homo est, ita et Crates homo 
est. In conclusione autem huius cavillationis, 
cum copula tantum ut nexus intelligatur, non con- 
gruit cum maiore. 


Quarta. 


Non valet consequentia, mutato genere prae- 
dicationis usitato, in peregrinum et inusitatum, 
quia fit ambiguitas, ut: 

Omnis caro est creatura, 
Verbum, quod est Filius Dei, est caro, 
Ergo verbum est creatura, 


In maiore usitata praedicatio est generis de 
specie, Caro est substantia creata. [n minore, 
Verbum est caro, praedicatio est inusitata, et 
prorsus aliena ab omnibus aliis exemplis, quae 
de communi ordine naturae loquuntur. Nam in 
hac propositione, Verbum est caro, hoc dicitur, 
Verbum est homo, assumta humana natura unione 
personali. Ideo supra regulae de diversis gene- 
ribus praedicationum traditae sunt, ut discrimen 
sit conspectius inter usitatas et inusitatas, et ca- 
veantur vitiosae connexiones, 


Quinta, 


Ex puris particularibus non necesse est sequi 
veram conclusionem, Si quando enim vera in- 
fertur, id fit casu, non lege syllogismorum, Et 
multa homines falsa ratiocinantur hoc modo, cum 
ex particularibus extruunt conclusiones non ne- 
cessario sequentes, ut: 

Aulici fiunt divites, . 
Ergo ero aulicus, 
Igitur ero dives. 

Tales consequentiae reiiciantur citata hac 
regula: Ex puris particularibus non necesse est 
sequi veram conclusionem. Nec obscura est ratio, 
quia nulla connexio est, et fiunt quatuor termini: 
de aliis loquitur maior, de aliis minor. Oportet 
autem in affirmativo syllogismo non vitioso me- 
dium causam esse, quare necesse sit iungi in con- 
clusione subiectum et praedicatum, Eadem re- 
gula aliis verbis traditur, Non valet consequen- 
tia a non distributo ad distributum, id est, cum 
aliquid in minore sumitur extra verum subiectum 
maioris.  Vocant enim distributa universaliter 
posita, ut spargi in omnia inferiora possint, Nec 
recitarem hanc regulam cum haec sufficiat: Ex 
puris particularibus nihil sequitur, nisi adeo cre- 
bro citaretur, etiam in gravibus materiis, Cita- 
tur autem tunc, cum insidiae sunt in argumento, 
ubi ponitur particula universalis, sed non est 
addita vero subiecto: seu ubi non sub universali 
fit subsumtio, sed sub alia particula non posita 
universaliter, ut: 

Omnis eclipsis Lunae fit in oppositione, 

Singulis mensibus fit oppositio Solis et 
Lunae, 

Igitur singulis mensibus fit eclipsis, 

Subsumtio fit sub oppositione, quod fieri non 
debebat. Et minor loquitur de multis oppositio- 
nibus, de quibus non loquitur maior. Dialectici 
sic reiiciunt: Nego consequentiam , quia procedi- 
tur a non distributo ad distributum. Recte re- 
sponderetur etiam, si diceres: Ex puris particu- 
laribus non necesse est veram conclusionem sequi, 
Sic autem fieret maior universalis: In omni oppo- 
sitione fit eclipsis Lunae, — Haec universalis ma- 
nifeste falsa est, 


Aliud, 


Cuiuslibet contradictionis altera pars est 
falsa, 

Haec propositio, Coelum movetur, est 
contradictionis altera pars, 

Ergo haec propositio, Coelum movetur, 
est falsa. 

Hanc cavillationem discant adolescentes recte 
dissolvere, quia saepe obiicitur, et ad quascun- 
que materias accommodari potest, Est autem ne- 
ganda consequentia, quia preceditur a non distri- 

buto ad distributum, vel quia proceditur a puris 
particularibus, Nam subsumtio fit sub hoc mem- 
bro: Altera pars, non sub universali, Cuiuslibet 
contradictionis. 

Sic autem debebat fieri subsumtio, Cuius- 
libet contradictionis altera pars est falsa. 

Sed haec est contradictio: Coelum movetur, 
Coelum non movetur, Ergo in hac contradictione 
altera pars est falsa. 

Mutatis casibus statim deprehenditur vitium, 

Quaelibet contradictio recitat duas propo- 
sitiones, quarum altera vera, altera 
falsa est, 

Haec est contradictio: Coelum movetur, 
Coelum non movetur, 

Harum igitur altera falsa est, 

Aliud. 

Omnium imperiorum aliqui principes iu- 
sti sunt, 

Cambyses fuit princeps, 

Igitur et Cambyses fuit iustus. 

Neganda est consequentia, quia proceditur 
a non distributo, ut supra. Subsumtio fit sub 
particulari: Aliqui principes, et fit connexio ex 
puris particularibus: 

Aliqui principes sunt iusti , 

Cambyses est princeps, 

Igitur Cambyses est iustus. 

In hac regula recensetur et explicatio syllo- 
gismi, de quo in Ecclesia disputatur. Àc prodest 
tenere explicationem simplicem, qualem hanc esse 
multi non hebetes iudicarunt, 

Omnis essentia divina est Pater, 

Filius est essentia divina, 

Ergo Filius est Pater. 

Respondendum est: Non valet consequentia 


| a non distributo ad. distributum, nam maior elsi 


videtur esse universalis, tamen non potest resolvi 
in hanc vere universalem: De quocunque verum 
est dicere, quod sit essentia divina, illud est Pa- 
ter, — Talis explicatio dicitur complete universalis. 
Cum autem maior non Sit complete universalis, 
nam etiam de Filio verum est dicere, quod sit 
essentia divina, satis intelligi potest consequen- 
tiam vitiosam esse. 
Sexta. 

Non sit plus in conclusione, quam fuit in 
praemissis, Hic error non rarus est, ut ludaei 
contra leremiam argumentabantur: 

Ecclesia servabitur, 

Semen Abrahae est Ecclesia, 

Ergo sic servabitur, non delebitur hoc 
templum, etc. 

Neganda est consequentia, quia plus est in 
conclusione, quam fuit in praemissis, 

Apud Ciceronem in primo libro de Oratore 
talis est Antonii syllogismus: 

Inutilia non sunt discenda, 
In Philosophia multa sunt inutilia, 
Igitur Philosophia non est discenda. 

Neganda est consequentia, quia plus est in 
conclusione, quam fuit in praemissis, Nam haec 
conclusio tantum inde sequitur: Illae inutiles ma- 
teriae admixtae non sunt discendae, 

Talis est et Epicuri syllogismus: 

Inordinata non sunt a Deo, 
In natura multa sunt inordinata, 
Ergo natura non est a Deo, 

Neganda est consequentia, quia haec debe- 
bat esse conclusio. Ergo inordinata illa non sunt 
a Deo, quod verum est de peccato, et horrendis 
furoribus generis humani, 

Ae diligenter observandae sunt cásuum mu- 
tationes, quia interdum sunt insidiosae, et totam 
sententiam mutant, 

Fide sumus iusti, 
Fides est opus, 
Ergo propter opera sumus iusti. 

Hic particula, Propter, parit sententiam alie- 
nam a praemissis, quia cum dicitur: Fide sumus 
iusti, non hoc dicitur, propter dignitatem nostri 
operis nos iustos esse, sed fiducia misericordiae 
promissae propter filium Dei, 


Septima. 
Medius terminus nunquam fit membrum con- 


clusionis, quia causa est in praemissis monstrata, 
propter quam reliqui duo termini cohaerent, 


O ctava. 


Conclusio semper imitatur partem debilio- 
rem. [deo semper particularem praemissam se- 
quitur conclusio particularis. Item: Negativam 
praemissam sequitur conclusio negativa. 


Nona. 


Determinatio subiecti aut praedicati, quae 
non est principale membrum, non misceatur con- 
clusioni, ut: 

Omnes boni affectus in homine contami- 
nantur ab imbecillitate humana, 
Ot0Q/yci sunt per se boni affectus, 
Ergo orooyoi per se contaminantur. 
Haec particula, Per se, non fuit transferenda 
in conclusionem, quia non est principale mem- 
brum, nec ad praedicatum conclusionis pertinet. 


Decima. 


In prima et secunda figura maior semper sit 
universalis, quia in prima proceditur a genere 
universaliter ad speciem. — Sed in secunda figura, 
quae tantum est adversativarum argumentalio- 
num, minor et conclusio per contrapositionem ex 
maiore inferuntur, Necesse est igitur maiorem 
universalem esse, ut: 

Omnis homo est animal , 
Nullus lapis est animal, 
Ergo nullus lapis est homo. 

Iam si maior posset esse particularis, seque- 
retur falsa conclusio: 

Quoddam animal est homo, 
Nullus asinus est homo, 
Ergo nullus asinus est animal. 


Quaedam delicta puniuntur a magistratu, 
Nulla ebrietas punitur, 
Ergo nulla ebrietas est delictum. 


Neganda est consequentia, quia in secunda 
figura necesse est maiorem universalem esse, quia 
in secunda figura minor et conclusio per contra- 
positionem inferuntur ex maiore, ut: 

Omnia delicta puniuntur a magistratu, 
Ergo quod non punitur, ut ebrietas, non 
est delictum. 

Haec consequentia valet, sed maior falsa est 
quia magistratus quaedam delicta negligit. 


? 


Undecima, 


In prima figura, cum minor est negativa, 
nihil sequitur. Et perspicua causa est , quia cum 
prima figura procedat a genere ad speciem, opor- 
tet in subiecto maioris includi speciem, — Necesse 
est igitur affirmativam esse: 

Omne adulterium est puniendum, 
Nullum furtum est adulteriun;, 
Ergo nullum furtum est puniendum. 

Neganda est consequentia, quia subiectum 
minoris non includitur in subiecto maioris, quod 

| ia prima figura feri oportet, 

Duodecima. 


In secunda figura tantum fiunt negativi syl- 
logismi, quia est antithesis duarum specierum, 
nec fit conclusio speciei in genere, ut in prima 
figura. Àc duarum specierum diversitatem osten- 
dit minore et conclusione illata per contrapositio- 
nem, ut infra dicam, — Tantum igitur fiunt nega- 
tivi syllogismi, Nam si fierent affirmativi, proce- 
deretur ex puris particularibus, seu a non distri- 
buto ad distributum, nec medium causa esset, cur 
in conclusione diversae species iungerentur, ut: 

Omnis homo est bipes, 
Omnis gallina est bipes, 
Ergo omnis gallina est homo, 

Subiecta in maiore et minore sunt duae di- 
versae species, nec alterum in altero inclusum est, 
Si vis affirmative argumentari, necesse est me- 
dium esse universale, quod sit causa, quare re- 
liquae duae voces in conclusione affirmativa iun- 
gantur. Constat autem medium, scilicet Bipes, 
particulare esse, ut natura affirmativi signi prae- 
dicatum particulare facit, quod ostendit conver- 
sio, ut: Quoddam bipes est homo. Non autem 
valet consequentia: 

Quoddam bipes est homo, 
Omnis gallina est bipes, 
Ergo gallina est homo. 

Manifestum est hic nullam esse connexio- 
nem, cum de aliis maior, de aliis minor loquatur, 
Saepe autem incauti decipiuntur affirmativis syl- 
logismis secundae figurae, cum a communibus 
signis argumentantur, ut: 

Omnis stella lucet , 
Omnis Cometa lucet , 
Ergo omnis Cometa est stella. 

Decipiuntur enim hac propositione particu- 
lari: Aliquid lucens est stella. Deinde attexunt 
caetera. Et hic regula discenda est, non semper 
eadem esse, quae in aliquo tertio conveniunt, ut 
diversae species conveniunt in genere, et aliis 
multis proprietatibus, ut: Equus et asinus con- 
veniunt in communi genere , item in proprietate, 
quod uterque est quadrupes, gestator. 


Tredecima. 


In tertia figura non sit conclusio universalis, 
Perspicua ratio est, quia, ut prima figura proce- 
dit universaliter a genere ad speciem, cum conclu- 
sione universali, ita tertia figura procedit a specre 

ad genus. Posita enim specie, necesse est poni 
genus. Sed conclusio tantum fit particularis, quia 
aliquid tribuitur generi propter unam speciem, 
quod non potest universaliter generi tribui , ut: 

Malvaticum est dulce, 

Malvaticum est vinum, 

Ergo quaedam vina dulcia sunt. 

Harum regularum omnium causae sumi pos- 
sunt ex demonstratione de figuris, quam postea 
recitabo, etsi nunc in ipsis regulis semina demon- 
strationis illius sparsi, ut studiosi deducantur ad 
fontes, et causas bonarum consequentiarum con- 
siderent. 


Quot sunt figurae Syllogismorum? 


"Tres sunt figurae, variatae collocatione me- 
dii, quae ideo variatur, quia non potest in omni- 
bus materiis eodem modo procedi, Alias itur a 
genere ad speciem, id fit in prima figura, Alias a 
specie ad genus, id fit in tertia figura, Alias diver- 
sae species discernuntur, id fit in secunda figura, 
ut infra rursus dicam. Est autem figura ordo ter- 
minorum, qui variatur collocatione medii. 


Quae est prima figura? 


Prima figura est talis ordo propositionum 
syllogismi, ut medius terminus sit subiectum in 
maiore, et praedicatum in minore, unde conclu- 
sio necessario sequitur, Haec puerilis descriptio 
est, sed causa consideretur. Ideo subiectum ma- 
ioris in minore fit praedicatum, quia cum a ge- 
nere ad speciem procedatur, et propter genus ali- 
quid de specie dicatur, necesse est alteram pro- 
positionem ita constitui, ut conspici possit, spe- 
ciem in genere inclusam esse, Genus igitur in 
praedicati loco repeti necesse est. Et hanc dispo- 
sitionem minime confragosam esse mens naturali 
luce videt. 


Quot sunt modi primae figurae? 


Quatuor directe concludentes. Nam alios vo- 
lens omitto, cum supra de conversionibus dictum 
sit, unde intelligi potest, quae propositiones ad 
quas in conversione sequantur. Sunt autem do- 
cendi causa attributa modis haec nomina: 

Barbara, Celarent, Darii, Ferio. 
[n his literae admonent, qualium propositionum. 
connexio sit: 
A significat universalem affirmativam, 
E significat universalem negativam. 


607 


] significat particularem affirmativam, 
O significat particularem negativam. 

Sumit autem modus appellationem a conclu- 
sione, dicitur universalis aut affrmativus, cum 
conclusio est universalis aut affirmativa, 


Recita modos. 


Barbara. 
Bar Omne animal est substantia, 
ba — Omnis homo est animal , 
ra . Ergoomnis homo est substantia. 


Celarent. 
Nullum animal est lapis, 
la — Omnis homo est animal, 


rent Ergo nullus homo est lapis, 
Darii, 

Da Omnis turpitudo est fugienda, 

ri — Quaedam voluptas est turpis, 

i Ergo quaedam voluptas fugienda est. 
Ferio. 

Fe X Nulla lex naturae est mutabilis , 

ri — Lex prohibens adulteria est lex naturae, 

o Ergo lex prohibens adulteria non est muta- 


bilis. 

Recitavi nuda et non prolixa exempla, ut 
facilius conspici membra possint, Vides autem 
in omnibus exemplis procedi a genere, et in mi- 
nore speciem poni inclusam generi, Cum autem 
in Oratorum omnium scriptis et concionibus, imo 
in omni sermone disertorum necesse sit multos 
syllogismos esse, considerandum est, quae sint 
principalia membra, et quo ordine collocata sint, 
Et quia popularis oratio maiorem sonum addit 
argumentis, adduntur ornamenta, quorum tamen 
modus aliquis est, — Excerpi autem nudos syllo- 
gismos prodest, ut principalia membra, tanquam 
detracto vestitu, propius aspici possint. 


Quae est secunda figura? 


Secunda figura est talis ordo propositionum 
syllogismi, ut medius terminus sit praedicatum 
in maiore et in minore, unde conclusio negativa 
necessario sequitur, Est autem tantum adversa- 
tivarum argumentationum, quia. est. antithesis 
"duarum specierum , quas distrahit, nominato ge- 
nere alterius vel aliqua proprietate, unde per con- 
trapositionem sequitur conclusio negativa: 

Omnis stella est perpetuum corpus, 
Ergo quod non est perpetuum corpus, ut 
Cometa non est stella, 

Valet consequentia per contrapositionem: 
Remoto genere, removetur species, Haec demon- 
stratio fons est huius figurae, et cur valeat conse- 
quentia, perspicue ostendit. Hinc etiam regulae 
oriuntur: In hac figura tantum fieri negativos syl- 


logismos, et maiorem oportere universalem esse, 
ut supra dictum est, 


Quot sunt modi secundae figurae? 


Quatuor: 
Cesare, Camestres, Festino, Baroco. 


Cesare, 
Ces Nulla stella consumitur, 
a Omnes Cometae exiguo tempore consu- 
muntur, 


re — Ergo nullus Cometa est stella, 


Camestres, 
Cum omnes stellae sunt corpora perpetua, 
es — Nullae traiectiones seu Óuczvovteg in aére 
sunt corpora perpetua, 


tres Ergo nullae traiectiones sunt stellae. 
Festino. 
Fes Nulla natura elementaris habet insitas no- 
ticias, 
tí Mens humana habet insitas noticias non 
aliunde acceptas, 
no Ergo mens humana non est conflata ex na- 
tura elementari, 
Baroco. 
Ba — Omne corruptibile est compositum est ex 
elementis , 
roc Mens humana non est composita ex ele- 
mentis , 
o Ergo mens humana non est corruptibilis, 


Hos duos syllogismos recitant Plato in Phae- 
done, et Cicero in prima Tusculana, ad confir- 
mandam immortalitatem animae humanae, quia 
non conflata sit ex materia elementari, quod te- 
statur haec insignis proprietas, quia in natura 
mentis noticiae sunt, non aliunde acceptae. 


Ba Omnis coetus, qui est Ecclesia Dei, ample- 
ctitur libros Propheticos et Apostoli- 


COS, 

roc  Secta Mahometi non amplectitur libros Pro- 

pheticos et Apostolicos, 

n Ergo cerlissimum est, sectam Mahometi- 
cam non esse Ecclesiam Dei, 

Supra dixi, particulas exclusivas habere vim 
universalium. Ideo et sequens syllogismus con- 
gruit ad modum Camestres: 

Tantum in coetu vocatorum sunt electi, id 
est, Omnes qui eiecti sunt, necesse est in coetu 
vocatorum esse, id est, baptizatorum et ample- 
ctentium Evangelium, Hinc extruitur syllogis- 
mus, qui doctrinam et consolationem dulcissimam 
continet, 

Cam "Tantum in coetu vocatorum sunt electi, ut 
Paulus inquit: Quos elegit, hos et vo- 
cavit, 

es — NulliMahometistaesunt in coetu vocatorum, 

tres Ergo nulli manentes inter Malometistas 
sunt electi, 


Quid est tertia figura? 

Tertia figura est talis ordo propositionum 
sylogismi, ut medius terminus sit subiectum in 
maiore et in minore, unde conclusio particularis 
necessario sequitur. Ut enim prima figura a ge- 
nere ad speciem procedit, ut dixi, ita haec a spe- 
cie ad genus procedit, sed ita, ut conclusio sit 
particularis. Et ratio consequentiae manifesta 
est, quia posita specie, necesse est genus poni, 
sed particulariter, ut: 

Lunae motu et lumine effici varias muta- 
tiones humorum in corporibus animan- 
tium et aliarum rerum humidarum ma- 
nifestum est , 

Ergo stellae aliquas habent effectiones in 
corporibus animantium, 

Etsi autem Valla reiicit et deridet hanc figu- 
ram, ut saepe rixas movet sine causa, quemad- 
modum biliosae naturae solent: tamen res ipsa 
ostendit, hoc iter in experientia usitatum esse, a 
singularibus progredi ad speciem, deinde a specie 
ad genus, ut cum pueri semel ab igne laesi sunt, 
inde natura duce sic ratiocinantur: 

Hoc urit , 

Et hoc est ignis, 

Ergo ignis urit. 

Consquentia firmissima est a definito ad defi- 
nitionem. — Nam particula demonstrativa, Hoc, 
significans rem monstratam, est definitum, Ac ta- 
les syllogismos, a singularibus procedentes, vo- 

MzrawTH, Orra. Vor. XIII. 

cant Expositorios. Cum igitur manifestum sit, 
valere syllogismos expositorios, necesse est ter- 
tiam figuram comprobari, Est et illa causa satis 
firma: Posita specie, necesse est genus poni, 


Quot sunt modi tertiae figurae? 


Sex modi recitantur: Darapti, Felapton, Di- 
samis, Datisi, Bocardo, Ferison. 


Darapti. 
Omnes orogyoi conditae a Deo in natura 
hominis, sunt res suo genere bonae, 
rap Omnes órog»oi sunt affectus, 
t Ergo quidem affectus sunt res suo genere 
bonae. 


Da 


- Sensus communis iudicat hanc compositio- 
nem non esse horridam et confragosam. Et hoc 
ipso argumento Stoici et Anabaptistae refutantur, 
cum omnes affectus contendunt suo genere vitio- 
sos esse, 


Felapton. 
Fe | Nullum iustum imperium est excutiendum, 
lap Omnia etiam iusta imperia habent aliqua 
onera duriora, et aliqua errata, 
ton — Ergo aliqua onera duriora, et aliqua errata 
non sunt excutienda, 
Disamis. 
Dis Ius naturale concedit defensionem contra 
latrones, 
a Ius naturale est ius divinum, 
mis  Érgo ius divinum concedit defensionem 
contra latrones. 
Datisi. 
Da Omnis cognitio virtutum necessaria est 
Oratori , 
tis — Cognitio virtutum est Philosophia, 
i Ergo Philosophia est necessaria Oratori, 
Bocardo. 
Boc Provocatio ad iudicem non est prohibita 
Christianis, 
ar — Omnis provocatio est venire in iudicium, 


seu certare in iudicio cum adversario, 
do ^ Ergo certare in iudicio non est prohibitum 


Christianis. 
Ferison. 
Fe Nulla Habenus est alba, 
ris — Hebenus est lignum Guaiacum, 


on Ergo lignum Guaiacum non est album. 
39 

Recitavi figuras et modos, quos ut meminisse 
iuniores possint, tanquam sua nomina ediscant 
hos pueriles versus : 

Barbara, Celarent, primae Darii, Ferioque. 
Cesare, Camestres, Festino, Daroco, secundae. 
"Tertia grande sonans recitat Darapti, Felapton, 
Adiungens Disamis, Datisi, Bocardo, Ferison, 


De Syllogismo expositorio. 


Quid est Syllogismus expositorius? 


Est syllogismus, in quo medium est singn- 
lare, cuius ordo ad tertiam figuram congruit. Et 
ratio consequentiae non obscura est, quia in. af- 
firmativis, quod convenit definito, idem convenit 
definitioni, aut quod subiecto singulari tribuitur, 
idem tribui eius speciei, vel differentiae, vel pro- 
prio necesse est, In negativis, ea quae removen- 
tur, Fit autem hoc modo affirmative: 

Haec res calefacit ventriculum, 
Haec res est zinziber, 
Igitur zinziber calefacit ventriculum. 

Valet consequentia: Quia quod tribuitur de- 
finito, idem definitioni tribui necesse est,  Valere 
igitur syllogismos expositorios recte factos, sine 
ambiguitate, manifestum est, 

Et tales syllogismi omnium primi se huma- 
nae menti offerunt.  Étsi enim non omnis noticia 
a sensu oritur, ut numerorum noticia prius insita 
est mentibus, tamen fatendum est, plurimarum 
rerum noticiam a sensu initia sumere, Primum 
apprehendunt sensus singularia, postea mens abs- 
trahit species, componit et dividit: ita in syllo- 
gismo expositorio, cum oculi cernunt aliquid in- 
esse subiecto singulari, postea mens componit, et 
hunc syllogismum expositorium extruit, 

Negativi tales fiunt: 

Petrus non tenuit imperium, 
Petrus tenuit claves Ecclesiae, 
Ergo claves Ecclesiae non sunt imperium, 

Nominatur autem expositorius, quia propo- 
sitio communis, quae fit conclusio, exponitur per 
singulares, Sed vitandaest ambiguitas. Videndum 
ut eadem ratione competant subiecto, cum duo 
praedicata uni singulari tribuuntur, ut: 

Iste est Musicus, 
Iste est albus, 
Ergo est albus Musicus. 

Nec non eadem ratione subiecto tribuuntur, 
Nec semper quae conveniunt uni tertio, inter se 
conveniunt, Aliqui rationem consequentiae sum- 
pserunt ex hoc principio geometrico: Quae sunt 
aequalia uni tertio, inter se sunt aequalia, Haec 
sententia cum sit natura nota, confirmat et con- 
sequentiam, de qua loquitur. Est autem similis 
consequentia: 


Huic dodranti pedis est aequalis haec linea, 
Et eidem dodranti est aequalis altera linea, 
Ergo hae omnes inter sese sunt aequales. 


Exempla geometrica sunt illustria: Cumque 
in his valere consequentiam manifestum sit, vale- 
bit et in aliis materiis, Ita propter similitudinem 
accommodatur huc principium istud geometricum, 
Sed hoc diligenter observandum est, ut sicut Geo- 
neter nominatim de aequalibus loquitur, ita in 
aliis materiis caveatur, ne uni subiecto plura tri- 
buantur dissimili ratione, hic est Musicus, 
et est albus. Ad dissimilia non congruit princi- 
pium geometricum, sicut nec ad inaequalia, Nec 
congruit ad vocabula inaequalia, ut, etsi gallina 
et homo in uno tertio conveniunt, scilicet in eo, 
quod est esse bipedes, tamen inter se non conve- 
niunt, quia bipes est vocabulum inaequale istis. 
Disseritur hic et de hoc syllogismo: 


Haec essentia divina est Pater, 
Haec essentia divina est Filius, 
Ergo Filius est Pater. 


Usitata et satis erudita est responsio, Opor- 
tet alteram in syllogismo expositorio quadrare ad 
regulam Dici de omni, De quocunque verum est 
dicere, quod sit haec essentia divina, de eo verum 
est dicere, quod sit Pater. | Cum autem in hoc 


; syllogismo non possit maior sic accornmodari ad 
: regulam Dici de omni, quia etiam de Filio verum 


est dicere, quod sit haec essentia: 
mus non procedit, Simus contenti hac explica- 
tione, quae ostendit nomen essentiae pluribus 
personis convenire, et hoc exemplum dissimile 
esse aliorum exemplorum, qualia sunt, haec rosa, 
vel hic howo: extat syllogismus expositorius in 
Evangelio: 


ideo syllogis- 


Deus est Deus vivorum, 
Deus est Deus Abrahae, 
Ergo Abraham vivit, 

De Reductionibus. 


Nunc doctrina de reductione syllogismorum 
sequitur, de qua brevissime dicam: Duo modi 
reductionis traduntur. Alter formas syllogismo- 
rum dicitur utcunque vel illustrare vel confirmare, 
ideoque nominatur reductio ostensiva, quia osten- 
dit ad primam figuram congruere consequentias 
aliarum duarum figurarum. Alter modus, redu- 
ctio per impossibile, rerum confirmatio est. Cum 
enim ostenditur una contradictoria esse impossi- 
bilis, alteram veram esse necessario sequitur, Et 
talium argumentorum usus est in Geometria et 
in Physicis, Nec de eis hic peculiares regulas tra- 
dam, cum omnibus nota sit communis et necessa- 
ria doctrina de contradictoriis. lmo et in liheto- 
ricis contrariorum collocatione multa illustrantur. 
Cum ostendere volumus quam bona et dulcis res 
sit pax, contra dicimus, quantum horribilium 
malorum comitetur bellum, incendia, vastatio- 
nes, orbitates, interitus literarum et religionis, 
etc, Sed reductio ostensiva conversione aliquarum 
propositionum, transfert secundae aut tertiae figu- 
rae modos in primam, ut Cesare ad Celarent. 


Ces 


Nullum peccatum est honore afficiendum, 


a Deus praecipit magistratus legitimos honore 
affici, 

re Ergo gerere magistratus legitimos non est 
peccatum. 


Maiore conversa erit Celarent, mollissime 
enim convertuntur universales negativae: 

Ce Nulla res honore afficienda mandato di- 

vino, est peccatum, 

la Omnis legitimus magistratus est honore af- 

ficiendus rnandato divino, 
Ergo nullus legitimus magistratus est pec- 
catum. 

Sit sane ordo in prima figura melior, quia 
subiectum minoris includitur in maiore: tamen 
utilius est hoc scire, in unaquaque figura causas 

. consequentiae proprias et firmas esse, quas supra 
recitavi, et nunc in fine repetam, ut fontes figu- 
rarum diligentius considerentur. 


rent 


Demonstratio quare necesse sit esse tres 
figuras. 


In omni argumentatione, quae formam syl- 
logismi recipere potest (nam inductio et exem- 
plum non recipiunt formam syllogismi) procedi- 

tur, aut a genere ad speciem universaliter, cum 
conclusione universali, aut a specie ad genus cum 
conclusione particulari, aut fit duarum specierum 
distractio, aut fit causarum et effectuum plurium 
copulatio. Nec sunt modi plures argumentandi, 
si dextre iudicetur, Processus autem a genere ad 
speciem gignit primam figuram, Et valere con- 
sequentiam a genere cum signo universali affir- 
mative et negative ad speciem, natura notum est. 
Processus vero a specie ad genus cum conclusione 
particulari gignit tertiam figuram, et manifestum 
est, posita specie, poni genus, Sed distractio 
specierum gignit secundam figuram. Et perspi- 
cua est ratio consequentiae, quia disparatas spe- 
cies distrahi necesse est, Haec sensu communi 
iudicari possunt sine longa doctrina. Manifestum 
est igitur utrunque et recte distributas esse figuras, 
et consequentias sine ulla dubitatione valere, Pro- 
cessus autem, in quo causarum et effectuum plu- 
rium copulatio fit, gignit Soriten, ut: 

Immodica ingurgitatio impedit coctionem 
in ventriculo. 

Mala coctione in ventriculo facta, fit san- 
guis impurus in epate, 

Cum sanguis in epate non percoctus est, 
sparguntur in totum corpus multi crudi 
humores, 

Crudi humores sparsi in corpus faciunt 
zozoyvulay, deinde hydropem, 

Ergo immodica ingurgitatio causa est hy- 
dropis, 

Sed Aristoteles non utitur tam longis coacer- 
vationibus, plures potius syllogismos primae figu- 
rae instituit, et proximis causis proximos effectus 
attexit, utitur tanen et Soritae, ut infra dicam, 
Etsi autem in his demonstrationibus nulla est ob- 
scuritas, tamen collatione exemplorum fent illu- 
striores, Ét eruditi in Geometria sciunt congruere 
ad haec quae dixi, suam divisionem argumenta- 
tionis, et exempla suae artis: Ad primam figuram 
congruit processus ze«r& GurOscw: Ad tertiam 
figuram congruit processus zorà &ycAvow: Ad- 
versativa elg Gdvvarov &noyoy)», est antithesis 
conveniens secundae figurae, Sed iunioressumant 
exempla ex quotidiana lectione, et ex materiis, 
quas utcunque intelligunt. Aspiciant et exempla, 

uae in descriptione modorum supra recitavi, 

Accedat et haec exercitatio,  Dentur mate- 
riae discentibus, de quibus argumenta excogitent, 
eaque formis syllogismorum concinne includant. 


39* 


615 


Eius exercitii consuetudo multas magnas utilita- 
tes affert. Primum enim si res prudenter electae 
proponantur iuventuti, simul formatur iudicium 
de multis communibus quaestionibus, quarum 
cognitio vitae utilis est, quales sunt materiae phy- 
sicae et ethicae, item theologicae idoneae aetati, 
' ut: Virtus est finis hominis, non voluptas Cyr- 
silus dans inhonestum consilium, iuste lapidatus 
est. Christianis concessum est gerere magistra- 
tus, militare, iudicia exercere, tenere proprium, 
repetere res in iudiciis etc, Cur non singulis 
mensibus fiant eclipses, Au eclipsis Solis conspe- 
cta, cum Filius Dei penderet in cruce, fuerit na- 
turalis, Quare ebrietas cerebro noceat, et im- 
pleat corpus crudis humoribus. Deinde iudicium 
de praeceptis dialecticis acuitur, cum connexiones 
nostras ad ea conferimus: Formatur et sermo, 
quia una sententia saepe varie efferenda est, do- 
nec inventa fuerit formula propriissima, mollis- 
sima et maxime perspicua, Denique haec exer- 
citatio non solum utilis est, sed etiam ingeniosis 
ludus est non insuavis. Facilius autem gignent 
argumenta, cum discent quaerenda esse genera, 
definitiones, causas, effectus, ut postea in locis 
dicetur, et iam toties dictum est in causis figura- 
rum, unde processus instituantur, Et monstrent 
iuniores praeceptoribus, aut aliis monitoribus, a 
quibus adiuvari possunt, excogitatos syllogismos, 
ut audiant, quae membra recte coagmentata sint, 
quae non sint recte coagmentata, et ostendat mo- 
nitor: ubi et cur erratum sit, et contexat aliter: 
Interdum et squalidius dicta magis proprie et si- 
gnificanter reddat, et assuefaciat discentes ad ve- 
ritatis amorem in materiis honestis, quarum usus 
est in communi vita. Nec Dialecticen transferri 
sinat tantum ad inanes et ridiculas captiones, qua- 
les sunt: Nullus et nemo mordent se in sacco, 
quae ante haec tempora obscuraverunt usum Dia- 
lectices, et postea corruptelae fuerunt aliarum ar- 
tium et doctrinae religionis. Sumantur exempla 
ex veris et utilibus causis, et congruant communi 
recle loquentium sermoni, [In talibus conspicie- 
tur usus artis. Id consilium dum ipse sequor, 
praecidi multas regulas, et multa ridicula exem- 
pla, quae miror hominibus sanis in mentem ve- 
nire potuisse, quorum explicatio etsi ingeniosis 
facilis est, tamen remoratur teneram aetatem, et 
abducit a conspectu verae artis, et consuetudo 
cavillandi perniciosa est. Nec reprehensionem 
eorum metuo, qui dicunt me tantum agrestia tra- 

dere, quae etiam sine literis nota sint mediocriter 
ingeniosis, Hanc enim reprehensionem non esse 
veram res ipsa ostendit. Multum enim interest 
inter ipsos ingeniosos, quorum alii reguntur arte, 
alii non reguntur arte, Hi qui recte dicicerunt, 
vident metas, intra quas tum in definiendo tum 
in argumentando versari oportet, Alii vagantur 
ut libet, et saepe aliena a proposito dicunt, et ne- 
quaquam cohaerentia contexunt. Si qui subtili- 
tatem amant, in veris praeceptis praedicamento- 
rum et syllogismorum invenient multa, quae non 
sunt agrestia, et attentos ad magnarum et utilium 
rerum considerationem deducunt. Nec laus sub- 
tilitatis aut acuminis tribuatur praestigiis aut ca- 
villationibus, quibus nullae res bonae subsunt, 
et quarum nulla in vita est utilitas. Hoc est raa- 
gnum ingenii decus, in explicatione rerum bona- 
rum et utilium adhibere artem, ut certitudo ma- 
neat de veris sententiis, cum Dialecticae metis in- 
clusae sunt, et refutari falsae certo possint, cum 
ostenditur, quae membra cur non haereant. Ut 
aliae artes, ita Dialectica certitudinis causa inqui- 
sita et constituta est. Multa enim homines inge- 
niosi similia artificum facere possunt. Sed causas 
ignorant, cur sic fabricari artium opera oporteat, 
Et cum certitudo absit, ne ipsi quidem acquie- 
scunt animis, sed languide assentiuntur veris sen- 
tentiis, tanquam longius per caliginem eas aspi- 
cientes. Sed artifex in docendo, confirmando 
et refutando cerlior est, et videt suorum operum 
causas, et acquiescens, firma eas assensione am- 
plectitur, et Deo gratias agit pro ea luce, nec 
more Pyrrhoniorum praestigias excogitat ad labe- 
factandam veritatem, 

Hanc necessariam admonitionem hic inserui, 
ut discentes cogitent, ad quem finem Dialecticae 
studium referendum sit, et exercitia artis iudicio 
gubernent. 


De Enthymemate. 


Accedimus ad reliquas species argumentatio- 
nis, quarum etsi magnus usus est in omni ser- 
mone, tamen syllogismi in demonstrationibus et 
in gravissimis causis dominantur, nec tam fragiles 
sunt, ut caeterae species argumentationis, Sed 
harum tamen formes et usum etiam monstrari ne- 
cesse est, cum praesertim enthymemata creberrima 
sint in omni sermone, plurimaque in brevissimis 
concionibus propheticis et apostolicis legantur. 

Quid est. Enthymema? 


Enthymema est imperfectus syllogismus, quia 
fit recitata una syllogismi propositione, et addita 
conclusione. .Omittitur autem altera propositio, 
vel brevitatis causa, quia cum nota sit, videtur 
recitatio ingrata esse, velquia non satis firma est. 
Alias autem maior, alias minor desideratur, ut: 

Clodius prior impetum fecit in Milonem, 
Fuit igitur iusta Milonis defensio. 

Hic deest maior: 

Defensio iusta est adversus eum , qui non 
lacessitus vim iniustam infert, 

Discant iuniores et vocabula usitata. Prior 
pars in enthymemate vocatur Ántecedens, poste- 
rior Consequens. Et cum Consequens non est ve- 
rum, necesse est vitium aut in Ántecedente esse, 
aut in ea parte, quae desideratur, quae esi vin- 
culum connexionis, Ideo discendum est, quae 
pars neganda sit. 

Hic antecedens negandum est: 

Po&tae docent inutilia, 
Igitur Plato iuste eiecit eos ex civitate. 

Facile intelligi potest, nullam esse confirma- 
tionem consequentis, ubi antecedens falsum esse 
deprehenditur. Sed obscurior est diiudicatio, 
cum antecedens verum est, et tamen consequens 
falsum est, ut in hoc exemplo: 

Abel est iustus, et Dco 
Igitur non interficietur. 

Constat antecedens verum esse, et conse- 
quens falsum. Latet igitur causa erroris in ea 
parte quae desideratur, videlicet in hac, quia iu- 
stum est ut bene.sit iustis. Haec sententia gene- 
ralis longa interpretatione indiget. 
erit, tandem in aeterna consuetudine Dei, In- 
terea cur Deus velit Ecclesiam subiectam esse cru- 
ci, multae causae sunt, quare consequens in hoc 
enthymemate nullam habet confirmationem, Nam 
etsi iushis bene erit, tamen possibile est, iustos 

- aliquos interfici, quibus postea praemia redden- 
tur, Et horum interitus testimonium est secu- 
turi iudicii. 


placet, 


Quomodo definit enthymema Aristoteles? 


Enthymema est syllogismus imperfectus ex 
Icotibus etsignis. Sic enim usitate recitant. Ad- 
didit autem Aristoteles hanc 'enthymematum ma- 
teriam, Icota et signa, quia hac brevi forma ar- 

gumentandi plerunque utimur, cum a signis ar- 
gumenta ducimus, ut: 
Lucescit,, 
Ergo Sol oritur. 
Ociosa prolixitas esset, si adderes maiorem, 
cum alioqui omnibus nota sit, Sed saepe propter 
infirmitatem occultatur. 


Discerne Icota et Signa. 


Utile est ubique observare discrimen inter 
necessaria et verisirailia, Ita duplicia sunt signa, 
quaedam sunt verisimilia, quae plaerunque si- 
gnificant, sed non semper, ut: 

Hic iuvenis est pallidus, 
Jgitur laborat cruditate. 

Etsi enim plaerunque pallor significat crudi- 
tatem, tamen et aliae possunt esse palloris cau- 
sae. Et hoe modo multa falsa ratiocinantur ho- 
mines ex effectibus impropriis, aut causis non 
sufficientibus. 

Vidi colloquentern hunc cum meo inimico, 
Ergo et mihi inimicus est. 

Erumpit aqua ex terra post terraemotum, 
Ergo aquae sunt causae terraemotus, 

Haec vitiosa argumenta sunt fallaciae conse-: 
quenlis, ut suo loco dicetur, et fontibus mon- 
stratis, facilis est. refutatio. Non valent argu- 
menta ex causis non sufficientibus ducta, aut ex 
effectibus impropriis, 

Alia sunt necessaria signa, videlicet effectus 
proprii, aut causae sufficientes, aut proprietates 
adiunctae causis vel effectibus, ut infra in locis 
copiosius dicendum est, Nam hic tantum ideo 
discrimen hoc recito, ut appellationes enarren- 
tur, quid &xórc plerunque nominent, quid si- 

Necessarium est: 
Lucescit, 
Ergo Sol oritur. 
Quia lucescere est proprius effectus Solis 
orientis. Ex talibus fiunt firma argumentata, No- 
ininant autem &izór&, quasi dicas congruentia, 
quae plerunque significant, ab czoze, videtur, 
consentaneum est, congruit. Inde participium 
est eizóg. Quintilianus nominat eizcio. 
Crebro et familiariter cum puella loquitur, 
Ergo amat eam. 

De hoc genere coniecturarum etiam apud lu- 
risconsultos traduntur regulae. deo earum fon- 
ies diligenter considerandisunt, ut quantum va- 
leant iudicari possit. Nam alia sigan aliis pro- 

piora et certiora sunt, et collecta multa plus va- 
lent, ut in versu dicitur: 
Et quae non prosunt singula , multa iuvant, 
ut citant lurisconsulti de semiplena probatione. 
Econtra signa necessaria vocantur v£zurgte 
a vexucígo , quod est ordino, Nam haec signa 
sunt ordinata, quia sunt aut causae aut effectus, 
aut horum proprietates, ut infra dicam, 
In Salomonis iudicio vezj7/9t07 est: 
Haec mulier non vult interfici puerum, 
Ergo haec est mater, 
Sumtum est enim a proprietate perpetua mairis: 
Mater est, 
Igitur est in ea 0709/7). 
Hoc autem praecipue considerent discentes, 
lurimum esse enthymematum in omni oratione, 
quod quia observabunt, facilius et magis perspi- 
cue scribent ipsi, — Usitatum est Ciceroni in exor- 
diis ponere aliquam propositionem, ac deinde 
addere rationem , seu ut Rhetores vocant, oi70- 
Aoyiav. lta f&t enthymerna, ut pro Archia: Si 
quam habeo dicendi facultatem, huic Archiae 
praecipue prodesse debet, quia haec mea studia 
plurimum adiuvit ipse. Agnoscis esse enthymema. 
sed id quod vocamus Antecedens, quod est ocrioy, 
recitatur posteriore loco: 
Archias adiuvit mea studia, 
Consequens est: 
Ergo mea eloquentia prodesse ei debet. 
Hoc membrum prius recitatur, quia quod in 
arte conclusio vocatur, id in dicendo prius expo- 
nitur, tanquam propositio, de qua secutura est 
argumentatio. Similia exempla in quotidiana le- 
ctione observentur, Nam ubique se innumera- 
bilia offerent. Erunt autem magis perspicua iis, 
ui dialecticam formam agnoscent, et simul con- 
siderabunt, qualis ornatus accesserit, ut hic va- 
riatur consequens enumeratione vicinarum specie- 
rum, ingenii, exercitationis, doctrinae. "Talis 
animadversio in enarrandis alienis scriptis valde 
utilis est: et simul viam, ut ita dicam, scribendi 
studiosis monstrat, 


Quid Cicero in topicis proprie nominat 
Enthymema? 

Cicero scribit Enthymemata proprie dici ar- 
gumenta ex contrariis ducta. Infra autem in locis 
regulas de pugnantibus trademus, in quibus et 
haec regula erit: Posito uno contrariorum, ne- 
cesse est tolli alterum, ut: 

Paries est albus, 
Ergo non est niger. 

Haec ideo praecipue vocarunt enthymemata, 
quia magis illustria sunt caeteris, ÁÀc propterea 
brevior est ratiocinatio, quia sensus communis 
iudicat, pugnantia, praesertim in gradibus ex- 
cellentibus, non simul in una re esse, Constat 
autem in omnibus materüs plurima duci argu- 
menta ex contrariis, ut: 

Christi regnum est aeternum, 
Ergo non est politia huius moriturae vi- 
tae, qualem ludaei soimniant, 

Hoc argumentum evidenter refutat multa 
deliramenta ludaeocrurn: 

Christus interficietur a Iudaeis, 
Ergo non tenebit politicum regnum inter 
Iudaeos. 


Sed doctrina de pugnantibus infra in locis 
recitabitur, Nunc tantum haec breviter dixi, ut 
lecturi Ciceronem, sciant eum angustius uti ap- 
pellatione enthymematis, quam nos utimur, Vo- 
cabula etiam discernant iuniores, — Syllogismus 
significat vere computationem, ein 9ted)nung. Id 
nomen magis convenit integro argumento, et non 
mutilato, quia computationes oportet esse inte- 
gras. Sed enthymema significat cogitationem seu 
quiddam cogitatum, ut nos dicimus ein bebenden. 
ld potest esse brevius: Moveor hac cogitatione, 
ne respondeam maledicenti, quia nunc ebrius est, 


De Inductione, 


Quid. est Inductio? 


Inductio est ex singularibus sufficientibus 
enumeratis constituere universalem, ut: 
Vinum Creticum calefacit, 
Vinum Italicum calefacit, 
Vinum Rhenanum calefacit, 
Nec ullum dissimile exemplum monstrari potest, 
Ergo omne vinum calefacit, 


Quare valet. consequentia in inductione? 


Quia idem prorsus significant propositio uni- 
versilis, et collectio omnium singularium sub ea, 
Cumque humana cognitio magna ex parte a sensu 
ordiatur, et sensus circa singularia versetur, hanc 
progressionera inter primas argumentationes esse 
in experientia, salis apparet, sicut supra diximus, 
syllogismum expositorium inter primas argumen- 

tationes esse. Medicus saepe usus Zinzibere, sem- 
per comperit calefieri ventriculum, inde pronun- 
ciat de tota specie, zinzibere calefieri ventriculum. 
Cum autem haec argumentatio in experientia sit 
obvia omnibus sanis et valde illustris, Aristote- 
les inquit, syllogismum quidem firmiorem esse, 
sed inductionem nobis faciliorem esse , ac celerius 
arripi. Ideoque nominatur Inductio, quia sub- 
inde plura singularia monstrans inducit et invitat 
mentem, ut universali conclusioni non repugnet. 
Cur addis? (Nec potest dissimile exemplum repe- 
riri.) Quia ut universalis vera sit, necesse est 
congruere omnes singulares. Et cum exemplum 
dissimile antecedenti profertur, quod tamen ve- 
rum est et probatuin, non viciosum, labefactata 
est inductio. Sic igitur refutantur inductiones 
prolato dissimili exemplo, seu, ut vulgo dicunt, 
data instantia, ut: 

Athanasius fuit caelebs, 

Ambrosius fuit caelebs, 

Basilius fuit caelebs, et alii innutwierabiles, 

Igitur omnes Episcopi fuerunt caelibes. 

Refutatur hoc modo: Nego consequentiam, 

et ralio est, quia proferri possunt dissimilia ex- 
empla vera et probata, ut Spiridonis, Nazianzeni 
patris Polycratis, qui ait se octavum esse Episco- 
pum, natum ex maioribus Episcopis, Denique 
publicum et probaturn morem fuisse veteris Eccle- 
siae constat, admittere ad munus Episcopi hone- 
stos et doctos maritos, Delectus autem exemplo- 
rum habeatur, nec vitiosa exempla opponantur 
probatis, et congruentibus cum vera ratione, scu 
honestis legibus, ut infra rursus de exemplo di- 


cetur. 


De Exemplo. 


Quid est Exemplum? 


Exemplum est forma argumenti, qua singu- 
lare per aliud singulare in una specie confirma- 
mus, propter similem rationem. — Mirari autem 
iuniores possunt, quare inter species argumenta- 
tionis numeretur, cum infra iuter locos eodem 
titulo ponatur, et haec forma videatur similis esse 
enthymematum, Sed sciendum est, cum in locis 
fit mentio exempli, tantum de materia dici, vi- 
delicet de factis similibus in aliqua specie con- 
gruentibus, Hic vero propter formam discernitur 
a caeteris speciebus, nam exemplum procedit a 
singulari ad aliud singulare, quod non fit in cae- | 

teris speciebus,  Syllogismus a genere ad speciem 
procedit, vel econtra enthymema syllogismum 
imitatur, et in antecedente recitat ozriov aliquod 
conclusionis, Inductio ex collectione singularium 
extruit universalem, Horum nihil fit in exemplo. 
Sed alius eventus narratur, a quo transitur ad 
similem. Nec vero valeret consequentia, nisi mens 
simul rationem aliquam  connexionis cerneret, 
Accedit igitur velut ratio consequentiae haec com- 
munis sententia: De similibus idem est iudicium, 
Et hac circumspectione et diligentia in exemplis 
iudicandis semper opus est, ut quaeratur, an sit 
similis in utroque ratio, an vere congruant ex- 
empla, Saepe enim decipiuntur homines specie 
similitudinis, cum aliqua facti causa infinitam 
dissimilitudinem efficit, Sunt igitur exempla com- 
monefactiones de aliqua universali regula, seu 
lege, quae complectitur similia, ut: 

Maxime pars generis humani in diluvio 

periit propter libidines, 
Ergo et postea sine dubitatione puniuntur 
libidines, 

. Ratio consequentiae est, quia de similibus 
idem est iudicium, — Et potest transformari argu- 
mentum in syllogismum, ita, ut lex, in qua in- 
est ratio similitudiuis, sit maior, Deus cum mens 
sit casta, et severissime praecipiens castitatem, 
horribiliter irascitur prohibitis libidinibus. Ad 
hanc maiorem adiunguntur eventus, qui sunt te- 
simonia huius legis: Declaravit Deus hanc suam 
iram, cum diluvio perderet fere totum genus hu- 
manum, cum deleret Sodoma, Sibarin, Thebas. 
Ita exempla sunt testimonia maioris. Et cum in- 
currant in oculos, multum movent homines, ideo 
peculiaris forma argumentandi inde sumta est. 
Sequitur minor: 

Fiunt deinceps similia delicta, 
Sequuntur ergo et tristes poenae. 
Sed ubi ratio dissimilis est, non valet con- 
sequentia, ut: 


Abraham recte fecit volens imnnolare 
filium, 

Ergo Agamemnon recte fecit mactata Iphi- 
genia. 


Nego consequentiam, et ratio est, quia ex- 
empla sunt dissimilia, Facit enim praecipua causa 
dissimilitudinem, | Facta quae reguntur mandato 
divino, sunt honesta et Deo grata, non quae pu- 
gnant cum mandato divino, Abraham novo man- 

dato, et certa voce Dei iussus est offerre filium. 

Caeteri omnes communi praecepto obtemperare 
debent, Cum igitur causae factorum sint dissi- 
miles, non congruunt haec facta. Causa regens 
Abrahae voluntatem, est certa vox De. — Causa 
regens Agamemnonis voluntatem, est falsa per- 
suasio pugnans cum mandato Dei. 


Non recte cohaerent haec: 


Petrus occidit Ananiam mentientem, 
Ergo licet docentibus in Ecclesia gladio 
ferire delinquentes. 


Nego consequentiam, et ratio est, quia ex- 
empla sunt dissimilia: Petrus occidit verbo et 
motu Spiritus sancti, IHaec sunt propria ministe- 
rii evangelici. Sed gladio punire, proprium of- 
ficium est politici magistratus, 

Sed recte cohaerent haec, servata ratione 
simili: 

Petrus occidit mentientem, sola impreca- 
tione, 

Ergo licet et nunc pastori contumaces oc- 
cidere sola imprecatione, 

Hoc argumentum valet, et saepe haec fiunt 
in Ecclesia. Nam vera imprecatio et excommuni- 
catio non est irrita, ut scriba Stilliconis excom- 
municatus ab Ambrosio, statim coepit aegrotare 
mota mente: sed cum tandem promitteret se mo- 
res emendaturum esse, rursus ab Ámbrosio et sa- 
natus et absolutus est. 


Aliud. 


Apostoli et eorum auditores in Iudaea con- 
tulerunt facultates in commune. 


Ergo Christianis non licet habere pro- | 


prium, 

Nego consequentiam, et ratio est, quia ex- 
emplum non est lex, et habebant illi probabilem 
causam sui consilii. Propter professionem excu- 
tiebantur ex fundis, ideo prius eos vendere male- 
bant, ut viaticum haberent expulsi patria, Et 
haec pecunia apud collegium Apostolorum depo- 
nebatur. Nec praecipiebant Apostoli hanc colla- 
tionem, sed res libera erat et sine superstitione, 
nec omnibus locis opportuna, nec volebant no- 
vam politiam Platonicam constituere. Ne igitur 
decipiamur exemplis, prudenter dici solet: non 
exemplis, sed legibus iudicandum est, Et dili- 
genter considerandum est, quae exempla legibus 
congruant, Quare et Demosthenes in oratione 
contra Aristocratem de vitiosis exemplis inquit: 

Impudens oratio est, dicere, sic factum esse, 
Non enim, si quid contra leges factum est, id 
imitari licet, Sed haec infra de locis repetenda 
erunt, 


De Sorite. 


Quid est Sorites? 


Sorites est argumentatio, in qua praedicato 
primae propositionis aliud praedicatum attribui- 
tur necessario cohaerens, eodemque modo ulte- 
rius procedi per gradus potest, donec in conclu- 
sione ultimum praedicatum additur primae pro- 
positionis subiecto. Estque usitata forma, cum 
ab ima specie ad summum genus per media genera 
ascendimus, vel cum a causis ad proximos effe- 
ctus transimus, qui rursus sunt causae aliorum 
effectuum, ut: 

Homo est animal, 

Animal est vivum corpus, 
Vivum corpus est substantia, 
Ergo horo est substantia, 


Aliud exemplum gradus causarum: 

Nimia iniurgitatio impedit coctionem in 
ventriculo, 

Mala coctione facta in ventriculo fit san- 
guis impurus in epate, 

Cum sanguis in epate non percoctus est, 
sparguntur in totum corpus multi crudi 
humores. 

Crudi humores sparsi in corpus ,. faciunt 
xaxoyvutey , et deinde hydropem, 

Ergo immodica ingurgitatio causa est hy- 
dropis. 

Etsi autem Aristotelis non nominat Soriten, 
tamen formam talium argumentorum et usuin 
ostendit in Ántepraedicamentis, ubi recitat regu- 
lam, quae continet Soriten: Quando alterum de 
altero, ut de specie praedicatur, quicquid de prae- 
dicato dicitur, id de ea specie quoque dici necesse 
est, Id est, talis est ordo et connexio specierum 
et generum, et, sicut proximum genus est pars 
essentiae speciei, ita superiora genera sunt in es- 
sentia infimae illius speciei. Voluit igitur Aristo- 
teles hac forma ostendere, necessariam esse con- 
nexionem generum et specierum continui ordinis, 
Nomen Zoítnse est a 0 oc, quod significat acer- 
vum,  Ác Stoicos hac forma multum usos esse 
conspici potest in exemplis, quae extant apud Ci- 

ceronem. Sed prudenter videndum est, ubi va- 
leant hae connexiones, 


Qui sunt vitiosi Soritae? 


Nulli fiunt negativi Soritae, Et in affirma- 
tivis tantum illi valent, in quibus vocabula ne- 
cessario cohaerent, ut species, genera, differen- 
tiae, propria. Item, cum causis per se ac propriis 
attexuntur proprii'effectus, ut, non valet conse- 
quentia in negativis: 

Homo non est leo, 
Leo est animal , 
Ergo homo non est animal, 

Nec valet consequentia, cum voces non ne- 
cessario cohaerentes iunguntur, ut: 

Ex malis moribus ortae sunt bonae leges, 
Bonae leges sunt dignae laude, 

Digna laude sunt expetenda, 

Ergo mali mores sunt expetendi, 

Vitiosa connexio est, quia mali mores non 
sunt per se causa bonarum legum, sed mens bo- 
norum gubernatorum est per se causa, ut, mor- 
bus non est causa curationis, sed medicus, reme- 
dia, et natura repugnans morbo. 

Vulgo recitatur exemplum ridiculum, quod 
asscribam, quia cum ridicula tenacius in memo- 
ria haereant, illustris commonefactio est de hac 
regula: 

Qui bene bibit, bene dormit, 
Qui bene dormit, non peccat, 
Qui non peccat, erit beatus, 
Ergo qui bene bibit, erit beatus. 

Prima et secunda connexiones habent vitio- 
sas, nam ebrii non mox dormiunt, nec semper 
dormiunt. Nec dormire causa est semper prohi- 
bens delicta, nam et ante somnum ebrii saepe 
tumultuantur, et post somnum inflammati et ae- 
stuantes in sanguine spiritus cient multos turbi- 
dos affectus. 


Quomodo convenit sorites ad gradationem 
rhetoricam , quae vocatur ziiuas? 


Usitata est gradatio in communi sermone, 
quia necesse est in ratiocinando saepe causas et 
effectus contexere, ut: 

Certissimae vices motuum coelestium, no- 
ticiae numerorum et ordinis, et discrimen ho- 
nestorum et turpium in mente humana, testan- 
tur hanc naturam, rerum non extitisse casíü, 

sed ab aeterna mente architectatrice, videlicet 
a Deo, conditam esse, 

Agnitio rei requirit obedientiam, 

Obedientia inutilis esset, nisi sequeretur 
iudicium, 

Ergo erit iudicium, in quo Deus discer- 
net eos, qui fuerunt obedientes, a 
contumacibus. 

Differunt autem zA£uo$et sorites hoc modo: 
"Tunc proprie sorites dicitur, quando subiectum 
primae propositionis in conclusione repetitur, ut: 

Inscitia literarum parit tenebras religionis, 

'lenebrae religionis pariunt superstitio- 
nem aut ethnicum contemtum Dei. 

Hic si addas conclusionem repetito princi- 
pio, erit sorites, 

Ergo inscitia literarum parit superstitio- 
nem aut ethnicum contemtum Dei, 

Gignit soriten et regula notissima, Quod 
maius est maiore, idera maius est minore, ut: 

Sol maior est quam terra, 

"Terra maior est quam Luna, 

Ergo et Sol maior est quam Luna, 

Cum hac regula congruit sorites, doctrinam 
non vulgarem continens, qui extat in Epistola 
ad Ebraeos: 

Christus est Sacerdos secundum ordinem 
Melchisedec, 

Melchisedec est maior quam Abraham, 

Abraham est maior quam Levi, 

Ergo et Christus est maior quam Levi, et 
sacerdotium habet praestantius et effi- 
cacius Levitico. 

Nam sacerdotio Levitico non tollebantur 
peccatum et mors, nec restituebantur iusticia et 
vita aeterna, sed Christi sacerdotio oblata est vi- 
ctima pro peccato, et voce Evangelii donatur no- 
bis remissio peccatorum, et inchoatur iusticia. 
Deinde prorsus abolita morte, restituuntur nobis 
aeterna vita, et iusticia aeterna. 


De regulis consequentiarum. 


Tota Dialectica lumen est, quo iudicamus, 
quae vocabula et quae propositiones recte iun- 
gantur. Ideo fere singulas partes Dialectices scito 
regulas esse consequentiarum, Sed tamen prae- 
cipuae sunt praecepta de figuris et modis syllo- 
gismorum supra recitata, et loci inveniendorum 
argumentorum, quos proximo libro recensebimus. 


40 


627 


Etsi igitur sparsae sunt regulae in multas Diale- 
cticae partes, tamen hic communem eis nidum 
constituemus, ubi et ipsi aliquas recitabimus, et 
studiosi alias asscribent a nobis omissas, quae se 
in disputationibus eruditorum offerent. —Quan- 
quam autem multae regulae prorsus pueriles sunt, 
sunt enim similes communissimis sententiis, quas 
Geometrae vocant xoig évvoícg, tamen commo- 
nefacienda est prima aetas, ut et Geometrae fa- 
ciunt, qui bono consilio communes sententias, 
quae naturali luce sine doctore intelligi possunt, 
tamen et proponunt et declarant, non solum ut 
aditus ad artem facilior sit, sed etiam ut his fun- 
damentis seu exordiis consideratis, certitudo artis 
conspiciatur, quae inde extruitur. Dictum est au- 
tem supra, quid sit bona consequentia, videlicet 
talis connexio propositionum, quae non discrepat 
ab aliqua regula Dialectices, Hac descriptione 
contenti simus, quia verum est, in tanta varie- 
tate consequentiarum , totam Dialecticen in iudi- 
cando, in conspectu esse oportere,  Econtra, 
mala consequentia est, quae ab aliqua regula Dia- 
lectices discrepat, 


Prima regula. 


Ex universali recte sequuntur suae particu- 
lares et suae singulares, sed non econtra, Non 
enim sequitur universalis propositio, ex aliquot 
particularibus, aut aliquot singularibus, ut non 
valet consequentia: 

Dionysius superior, et Tiberius, habue- 
runt placidos exitus, 
Ergo omnestyranni habent placidos exitus. 

Imo regulare est, tyrannorum tristes et tra- 
gicos esse exitus, etiamsi pauca exempla praeter 
regulam reperiuntur, ut interdum pauci hyberni 
dies calidiores sunt aliquibus aestivis, Sed col- 
lectis omaibus singularibus recte sequitur uni- 
versalis, ut de Inductione dictum est, 


Secunda. 


Quicquid sequitur ad consequens bonae con- 
sequentiae , sequitur et antecedens, ut: 
Omnia officia politica sunt concessa Chri- 
stianis, 
Ergo iudicia sunt concessa. 
Et per consequens: 
Litigare in foro concessum est. 

Tertia. 


Ab eo quod inest per se, ad aliud quod per 
accidens accedit, non est bona consequentia, nec 
econtra, ut: 

Temperantia est bona, 
Febris affert temperantiam, 
Ergo febris est bona. 


Aliud. 


Odisse civem est peccatum, 
Litigans in foro odit adversarium, 
Ergo litigare est peccatum, 


Haec vere et dextre refutantur hac brevi re- 
sponsione: Nego consequentiam, quia est fallacia 
accidentis, ubi haec regula traditur, quam recen- 
sui: Áb eo quod per accidens irruit, non valet 
consequentia ad rem per sese consideratam.  Ac- 
cidit litiganti odisse adversarium. Lt potest mens 
bona litigare sine odio, Est enim litigare hone- 
sta disputatio et inquisitio veritatis in iudiciis di- 
vinitus instituta, non solum ad pacem tuendam, 
sed etiam propter disciplinam, et in bene moratis 
multas virtutes complectitur. Dona mens litigans, 
subiicit se legibus, iudiciis, magistratib, Horum 
vocem antefert suae cupiditali, agnoscit ordinem 
politicum esse Dei opus: nec vult conturbatione 
ordinis politici Deum offendere. 
lia virtus est egregia. Accedit in bonis ingeniis 
et amor veritatis. Sed in male moratis per acci- 
dens concurrunt multa vitia, avaricia, odium 
adversarii, studium calamniarum, superbia, nolle 
veritati cedere, etc, 


Haec obedien- 


Aliud. 


Peccatum non gignit hominem, 
Opus concupiscentiae gignit hominem, 
Ergo concupiscentia non est peccatum, 
Augustinus contra Iulianum propemodum 
ut mus in pice haeret in huius argumenti refuta- 
tione, cum Dialectico facillima sit explicatio: Ne- 
ganda est minor, quia concupiscentia vitiosa, 
quam sic usitate vocant, est reste, quae accessit 
ad naturam divinitus conditam, et eam deformat, 
nec est res gignens substantiam, sed res gignens 
substantiam est ipsa natura a Deo condita, quam 
ab dveé(e prudenter discerni necesse est. Hic 
discant iuniores utilem doctrinam ab Aristotele 


traditam de modis dicendi per se.  Necessaria est 


; enim diligentia in omni vita, discernere ea quae 

per sese, id est, propria natura insunt alicui, 
ab aliis, quae aliunde accedunt, 


Quot sunt modi dicendi Per se? 

Praedicatio Per se est, cum praedicatum si- 
gnificat quiddam proprium naturae subiecti, vi- 
delicet partem , aut totam definitionem, aut pro- 
priam inclinationem, aut ipsum subsistere, aut 
proprii effectus propriam causam. oc ordine 
modos quatuor dicendi per se recenset Aristoteles, 
Primus modus dicendi per se est, cum definitio, 
vel pars definitionis de definito, vel idem de se- 
ipso praedicatur, Secundus modus est, cum pro- 
pria passio, ut vocant, de subiecto dicitur, ut: 
Homo loqui potest, Coelum est mobile motu cir- 
culari, Ebrietas est perniciosa humanis corpori- 
bus. Tertius modus est prcpositionum, in qui- 
bus ipsum subsistere de singulari, quod vere tunc 
est in rerum nalura, dicitur, ut si de vivo Cice- 
rone dicam: Cicero est in rerum natura, seu sub- 
sistit, seu est quiddam óquorcusror. Vulgo utun- 
tur verbo existere pro esse revera in rerum natura, 
seu pro oq£cracOo,, sed Latinis aliud est existere. 
Ex ambitione existit contentio, id est, oritur. 
Nos igitur utamur verbo subsistendi.  IIanc igi- 
tur propositionem de vivo Carolo: Carolus sub- 
sistit, dicemus esse praedicationem per se, quia 
subsistere hic noa aliud est, quam ipsa viva Ca- 
roli substantia. Nec differunt viva essentia et 
subsistere, sicut somniavit "Thomas. Quartus 
modus est propositionum, in quib. proprii effe- 
ctus propriis causis attribuuntur, vel econtra, ut: 
Voluntate volumus, Mente nostra intelligimus, 
Paries albedine est albus, Aristides obedientia 
sua iustus est apud cives, Paulus accipiens remis- 
sionem peccatorum imputatione justus est, id est, 
acceptus Deo, quod correlative dicitur, Fide iu- 
stus est, id est, acceptus fiducia imputatae iusti- 
ciae propter mediatorem, Dilectione nostra diligi- 
mus, Hos modos dicendi per se in conspectu ha- 
bere utile est, ut consideretur, quae praedicata 
'sint cognata aut familiaria subiectis, quae sint 
peregrina. Sunt autem verae et perpetuae prae- 
dicationes, quae congruunt ad modos dicendi per 
se, Aliatum autem propositionum, in quibus 
iunguntur accidentia, item effectus improprii cau- 
sis impropriis, magna dissimilitudo est. Inter- 
dum verae sunt, ut de Áristippo fortassis vera fuit 
propositio: Aristippus dissentiens a Platone, odit 
eum. De Aristotele non puto veram fuisse: Ari- 

currunt omnino ut diversarum specierum acci- 
dentia, dissentire et odium,  Dissentire iudicium 
est mentis, sed odium flamma est voluntatis, Pau- 
lus dissentiens a Petro, nequaquam odit Petrum. 
Haec discrimina observanda sunt, Ideo infra tra- 
duntur praecepta de fallacia accidentis, ne temere 
confundantur accidentia. 


Quarta. 


Pugnantia non tribuuntur uni et eidem simul 
et respectu eiusdem, ut: Evangelium prohibet 
discerni cibos et dies, Medici iubent discerni. 
Haec non pugnant, quia fines sunt diversi, Evan- 
gelium prohibet discrimen superstitiosum, quod 
ritus per sese, sine pietate mentis, putatur esse 
cultus Dei, At Medici discrimen praecipiunt pro- 
pter alium finem, scilicet ad vitam corporis tuen- 
dam, ut: Vinum non prodest his qui febri labo- 
rant, ut autem artem medicam, et vitam Jpsam 
hominis, ita et haec discrimina Deus approbat, 


Quinta. 


Duae contrariae qualitates graduum excellen- 
tium non sunt simul in eodem subiecto, ut: Aqua 
valde calefacta, non potest simul esse frigida. Sed 
gradibus remissis in eodem subiecto, contrariae 
qualitates inter se luctantes esse possunt, ut cum 
remittit calor in aqua, frigiditas, quae est natu- 
ralis qualitas, paulatim recipit vires, et rursus 
extinguit calorem. Sic in corde hominis simul 
esse possunt pavor et laeticia, sed in gradibus re- 
missis et inter se luctantes, ut: David cum obiur- 
gatione Nathan consternatus, postea audit con- 
solationem, paulatim se erigit, et fides lenit do- 
lorem, et accendit aliquod gaudium, — Hi affectus 
inter se luctantur, donec tandem vincit fides, et 
gaudii sensus superat. 


Non igitur valet consequentia: 
In Davide est fiducia et gaudium audita 
consolatione, 
Ergo non est in eo trepidatio. 
Nam utrique affectus in gradibus reruissis si- 
mul esse possunt, 


Sexta. 


Inter contrarias posita una qualitate in gra- 
dibus excellentibus, removetur contraria qualitas, 


ut valet consequentia: 

Paries est niger, 
Ergo non est albus, 

Sed econtra, remoto uno contrario, non 
oportet poni alterum, praesertim in contrariis 
mediatis, ut non valet consequentia: 

Vestis non est alba, 
Ergo est nigra. 

Potest enim esse medii coloris, ut coerulea 

aut purpurea. 


Septima. 

Hegula vera est de omnibus pugnantibus, 
opponi ea iuxta differentias, quibus dissident, 
non iuxta genus aut communia accidentia, ut non 
valet consequentia: 

Calor est qualitas, 

Igitur frigiditas non est qualitas, 
Pater est robustus, 

Igitur filius non est robustus. 

Sed iuxta differentias fiat oppositio. 

Pater differt a filio hac essentiali differentia, 
quod pater genuit, filius est genitus, Valet igitur 
consequentia: 

Zacharias genuit Iohannem Baptistam, 
Ergo fuit pater Baptistae, et Daptistam 
filium fuisse, necessario sequitur, 

Ex hac regula vetus cavillatio iudicetur: 

Virginitas est bona, 
Igitur coniugium non est bonum. 

Nego consequentiam, et ratio est, quia bo- 
num est genus commune virginitati et coniugio. 
Significat enim hoc loco rem a Deo concessam et 
probatam, et genus est complectens omnes res a 
Deo concessas et probatas. Opponuntur autem 
pugnantia non iuxta genus, sed iuxta differentias, 
imo genere conveniunt, ut albedo et nigredo con- 
veniunt genere, Nec sequitur: 

Albedo est color, 
Igitur nigredo non est color, 


Octava. 


Cum ex causis non sufficientibus affirmamus 
sequi effectum, non valet argumentum, ut: 
Pompeius habet exercitum parem multi- 
tudine exercitui Iulii , 
Ergo vincet. 
Non valet consequentia, quia apparatus et 
copiae non sunt sufficiens causa victoriae, sed 


multa alia concurrere oportet, auxilium Dei, in ! 

ducibus fidem, scientiam rei militaris, magnitu- 
dinem animorum, celeritatem , et alia. 


JVona. 


Propter quod unumquodque tale est, illud 
magis tale est, ut: 
Aqua calet propter ignem, 
Ergo ignis magis calet. 
Avarus appetit navigationem propter lu- 
crum, 
Ergo lucrum magis appetit. 

Saepe citatur haec regula, ut saepe et mul- 
tum collatione causarum finalium utimur: Appeto 
studia literarum, ut discam doctrinam de Deo, 
appeto doctrinam de Deo, ne abiiciar in aeternas 
poenas, sed liberatus ab omnibus malis, fruar ae- 
terna consuetudine Dei, et ipsum celebrem, Ita 
per gradus itur ad ultimum finem, Disputant au- 
tem, in quarum causarum collatione valeat re- 
gula, De finalibus non dubium est valere eam 
ubique et sine exceptione, et sic ea Iurisconsulti 
saepius utuntur, In materiali et formali consue- 


| tudo sermonis uti hac regula prohibet, ut: 


Cyrus est clemens propter clementiam, 
Ergo clementia est magis clemens, 

Hanc orationem respuit consuetudo sermo- 
nis, et erudita causa est, cur sit reiicienda. 

Nec semper valet in gradibus efficientium 
causarum, ut: 

Ovidius est poéta propter praeceptorem, 
Érgo praeceptor fuit magis pocta. 

Non valet consequentia in efficientibus par- 
ualibus, necin minus principalibus, nec in re- 
motis, nec de effectibus, qui sunt privationes, ut: 

Tiberius insanit propter vinum, 
Ergo vinum magis insanit, 

Insania enim privatio est, orta ex confusione 
spirituum in cerebro. Nec vinum causa proxima 
est insaniae, sed halitus illi exaestuantes sunt 
proxima causa. 

Hic disseritur de dicto Augustini: Evangelio 
non crederem, nisi me Ecclesiae catholicae mo- 
veret autoritas, linc contra Augustini senten- 
tiam multa falsa extruuntur: 

Evangelio creditur propter autoritatem 
Ecclesiae , 
Ergo Ecclesia maior est autoritas. 

Et multa hic accumulantur, Ergo Ecclesia 
potest condere dogmata et leges, sive congruant 
cum Evangelio, sive non congruant. Simpliciter 

et vere respondetur: Negandum esse antecedens, 
quia principaliter creditur Evangelio propter au- 
torem Deum, et testimonia miraculorum, Et ha- 
bet autoritatem Evangelium non ab Ecclesia, sed 
a Deo, qui arcanam voluntatem patefecit hac sua 
voce, sicut scriptum est: Filius qui est in sinu 
Patris, ipse enarravit nobis. Nec sumit Evvange- 
lium autoritatem ab Ecclesia, id est, ab homini- 
bus, qui audiunt, sed omnes homines pariter 
propter autorem Deum necessario audire debent. 
Ac facile intelligi potest, non posse ullis homini- 
bus sine certissimis Dei testimoniis credi de rebus 
tantis et tam arcanis, Filium Dei missum esse, ut 
fieret victima, certo nos gratis recipi propter Fi- 
lium, mortuos homines certo recepturos esse cor- 
pora, etc, Caeterum Ecclesia populi Israel te- 
stabatur, haec scripta a Prophetis accepta esse, 
idque testimonium confirmarunt miracula subinde 
exhibita, ta postea catholica, id est, universi 
orbis Ecclesia testatur hos libros, quos habemus, 
ab Apostolis traditos esse, Sic Evangelio creditur 
propter Ecclesiam, scilicet, minus principaliter. 
Est enim Ecclesia testis de libris. Sed ut non li- 
cet testi mutare narrationem, quam recitat: sic 
non licet Ecclesiae doctrinam horum librorum 
mutare, quae quidem aliunde habet autoritatem, 
scilicet a Deo ipso, qui addit illustria miracula, 
ut autorem monstrent, 

Nec valet consequentia: 

Credimus Ecclesiae traditos esse hos li- 
bros ab Apostolis, 

Ergo alia credenda sunt Ecclesiae pugnan- 
tia cum his libris, 

Haec de dicto Augustini breviter hoc loco 
monuisse satis sit, Et hac qualicunque explica- 
tione animadversa, facile est refutare absurda, 
quae huic dicto affinguntur. 


Decima. 


Ex non sufficienti enumeratione partium non 
valet argumentum , ut: 
Iura Mosaica et vetera Romana non sus- 
pendunt furem; 
Ergo fur non est suspendendus. 
Non valet consequentia, quia leges Impera- 
torum recentium iubent suspendi fures.  Ha- 
bent autem legumlatores in politica guberna- 


tione potestatem exasperandi poenas atrocium | 
| rabilibus, ut: 


delictorum. 

Undecima., 


A divisis ad coniuncta valet consequentia, 

si natura patitur coniungi accidentia , ut: 
Demades est orator, et est facetus, 
Ergo est facetus orator. 

Sed non valet consequentia, cum iungun- 
tur accidentia animae et corporis, aut res alio- 
qui discrepantes: 

Iste est claudus, et est citharoedus, 
Ergo est claudus citharoedus, 

Confusio est absurda, iungere accidentia 
animae et corporis, nisi in altero nomine meta- 
phorasit, ut, sagax medicus, 


Duodecima. 


Ab est tertii adiecti ad est secundi adiecti, 
valet consequentia, cum accidens positivum de 
substantia praedicatur, ut: 

Paries est albus, 
Est igitur paries, 
Non valet haec forma in privativis et de ideis: 
Plato est mortuus, 
Est igitur Plato, 

Nam in talibus propositionibus copula non 
habet vim significandae subsistentiae, ut ita di- 
cam, seu significandi óztegxvizü)c, sed,est con- 
nexio privativi vocabuli, aut similium, 

Tale est apud Ciceronem: 

Mortuus est miser, 
Est igitur mortuus, id est, subsistit igi- 
tur mortuus. 

Nec valet de ideis, ut quanquam vere dicimus 
de rosa in hyeme, cum nulla usquam floret: Rosa 
est planta, tamen inde non ratiocinamur esse ro- 
sam, id est, iam alicubi florere, seu, ut ita dicam, 
subsistere, Non igitur valet consequentia: 

Rosa est planta, 
Tgitur rosa est, id est, subsistit. 

Antecedens verum est, sed copula ibi non 
significat óztegztizOs, ac tantum nexus est gene- 
ris et speciei perpetuus, ut dicimus ideas, id est, 
noticias illas perpetuas esse, in quibus genus aut 
differentia, aut definitio tribuitur speciei, Non igi- 
tur sequilur consequens, iam alicubi florere rosam. 


"TTredecima, 


Dici de aliquo requirit inesse, quod ve- 
rum est tantum de accidentibus positivis et du- 

Alexander est fortis, 
Est igitur in eo fortitudo. 

Haec regula gignit locum a coniugatis, ut 
infra dicetur, et continet utilem doctrinam, quia 
discernit abstracta nomina a concrelis, et monet, 
quando concretis recte utamur,  Improprie enim 
dicis: Coelum rubet, quia in coelo non est ruf- 
fus color. 

De actionibus transeuntibus verum est opor- 
tere eas affuisse: 

Harpalus est fur, 
Igitur furatus est, 


Quartadecima. 


'Talia sunt subiecta, qualia a praedicatis esse 
permittuntur, non absurde, sed dextre intelle- 
ctis, ut cum dico: Paulus est pictus imago intel- 
ligitar. Huius regulae magnus est usus, quia 
varietas significationum sumitur ex collatione 
membrorum in oratione, ut in enarratione [lo- 
hannis: In principio erat verbum, et verbum 
erat apud Deum, et Deus erat verbum, etc, Hic 
verbum non iatelligitur vulgari modo, quo vocem 
in aüre factam, vocamus verbum: sed verbum 
persona est, videlicet Filius Dei, et cur sic no- 
minetur, alibi saepe dicitur. Convincit autem 
lectorem toties repetita descriptio, ac valet hoc 
loco regula: "Talia sunt subiecta, qualia permit- 
tuntur esse a praedicatis dextre intellectis. 


Quindecima. 


In interpretatione vitanda est absurditas, Àb- 
surda autem in philosophia dicuntur, quae pu- 
gnant cum sensu communi, id est, cum princi- 
piis natura notis, cum universali experientia, et 
vicinis, illustribus et immotis testimoniis, Sed 
in doctrina Ecclesiae dicuntur absurda, quae pu- 
gnant cum lege Dei, articulis fidei, et symbolis, 
ut infra dicetur in locis. Et cum sermonis pro- 
prietas in speciem continet absurditatem, decur- 
rendum est ad figuras, ut: Tyrannus est lupus. 
Sed haec infra copiosius exponentur, 


Sedecima. 


Ex vero nil nisi verum sequitur, et verum 
vero consonat, Quare cum bona consequentia 
sequitur falsa aut absurda sententia ex aliquo dog- 
mate, necesse est in praemissis aut in hypothesi 
errorem esse, ut ex Epicuri dogmate de voluptate 
sequuntur absurda, in ipso igilur dogmate er- 
ror est. 

Septimadecima. 


Dato uno inconvenienti sequuntur infinita, 
via deerratum 
est, paulatim longius disceditur, ita in ratioci- 
nando paulatim falsa cumulantur, Huc etiam di- 
ctum illud pertinet: Ad impossibile sequitur quid- 
libet, id est, posita impossibili hypothesi, multa 
inde iuepta et absurda extruuntur: Si haberem 
Gygis annulum, qui me involveret caligine, ne 


conspici possem, vellem interficere tyrannum 
Turcicum, etc, 


Octavadecima. 
A possibili ad inesse non valet consequentia, 
ut non valet consequentia: 
Deus potest tuum stannum mox vertere in 
aurum, 
Ergo stannum est aurum. 


INonadecima. 
À conversa ad convertentem, et econtra, va- 
let consequentia: 
Omnes electi vocantpr, 
Ergo omnes quicunque sunt extra coetum 
vocatorum, non sunt electi, 


Vicesima. 


Non valet consequentia mutato genere prae- 
dicationis usitato, in peregrinum seu inusita- 
tum, ut: 

Omnis caro est creatura, 
Verbum est caro, 
Igitur verbum est creatura. 

Non valet consequentia, quia genus praedi- 
cationis mutatum est. Nam in maiore usitata 
praedicatio est generis de specie: Omnis caro est 
creatura, id est, substantia creata, — Et dictum 
est supra, usitatas praedicaliones eas tantum vo- 
cari, quae conveniunt ad aliquem modum tradi- 
tum in quinque praedicabilibus. Sed in minore 
Verbum est caro, longe alia connexio est, non 
congruens ad doctrinam quinque praedicabilium. 
Loquitur enim copula de unione personali dua- 
rum naturarum. Verbo unita est humana na- 
tura, quam assumsit in alvo matris virginis, Etsi 
autem, ut saepe iam dixi, in tota Dialectica spar- 
sae sunt regulae consequentiarum, tamen hunc 
locum talibus commonefactionibus attribui, ut 
magis in conspectu sint, et ut huc asscribantur 
similes sententiae seu regulae, quae dexteritatem 
afferunt in iudicandis consequentiis, 

De Syllogismis hypotheticis. 


Quid est propositio hypothetica? 

Est propositio, in qua duae categoricae per 
aliquam coniunctionem, ut Grammalici nomi- 
nant, connexa sunt, ut: Si emes, erit dandum 
precium. 


Quot sunt species? 

'Tres: Conditionalis, Copulativa, Disiun- 
ctiva, Prima est Conditionalis, cui praeponitur 
particula Si, quae significat propositionem totam 
nihil asseverare, nisi posita causa, vel modo, 
quem particula Si designat, ut: Si Pharao ob- 
temperabit Moysi, non peribit, 


Dic regulam de veritate conditionalium. 
Conditionalis nihil asseverat, nisi posita 
causa vel modo in antecedente, ut: Si asinus vo- 
lat, habet pennas, haec nihil statait, sed quae- 
renda: est alterius partis veritas, quae explicatur 
in integro syllogismo. 


Quomodo fiunt syllogismi conditionalium? 


Hoc modo, Initio ponitur tota conditionalis, 
deinde loco minoris altera pars sumitur, unde 
ratiocinamur in conclusione alteram, .lta fit as- 
severatio collecto integro syllogismo. Éxemplum: 

Si emit, debet precium, 
Sed emit , 
Ergo debet precium. 

Regulae traduntur: Valet consequentia affir- 
mative a positione antecedentis ad positionem 
consequentis, ut: 

Si homo est, animal est, 
Sed homo est, 
Ergo animal est. 

Valet consequentia negative a destructione 

consequentis ad destructionem antecedentis, ut: 
Si homo est, animal est, 
Sed nullum animal est, 
Ergo homo est. 

Ratio harum consequentiarum ex locis sumi 
potest, ubi videmus, quomodo a specie ad genus 
et econtra ducantur argumenta, Quare pro his 
regulis consulendi potius erunt loci. Et valebit 
consequentia, si locorum regulis congruet, ut a 
causis ad proprios effectus et econtra, affirmative 
et negative argumentamur. Idem fit in. conver- 
tibilibus, id est, idem significantibus, ut ex hac 

propositione gignere potes affirmativum et nega- 
tivum syllogismum: Si Luna Soli ex diametro op- 

M o . . . P 
ponetur hoc mense, erit eclipsis Lunae. 


Quid est Copulativa? 
Copulativa est, in qua duae propositiones 
iunguntur per particulam copulativam, ut: 

Et mortuus est Christus, ut pro nobis vi- 
ctima fieret, et ex morte revixit, ut nos 
regat nova luce et iusticia, et vita ae- 
terna donet. 

Et necessaria est disciplina, id est, assue- 
factio ad bonos mores, et potest hu- 
mana voluntas disciplinam utcunque 
praestare. 


Dic regulam de veritate copulativae. 
Ad veritatem copulativae requiritur, ut utra- 
que pars sit vera, ut: 

Et manet in renatis in hac mortali vita in- 
firmitas repugnans legi Dei, et renatus 
iustus est, id est, acceptus Deo propter 
Filium Mediatorem, fide. 


Quomodo fiunt inde syllogismi? 

Hoc modo: A tota copulativa ad quamlibet 
eius partem, est bona consequentia , ut si haec 
tota vera est, necesse est partes veras esse: 

Et politicus ordo in societate humana, Dei 
beneficium est, et ab eo conservatur, et 
accedunt in imperiis multae confusiones 
et vitia, quae non oriuntur a Deo, ut 
blasphemiae et tyrannides. 


Sed haec tota vera est. 
Verum est igitur blasphemias et tyrannides, 
quae sunt imperiorum confusiones, et 
vitia, nequaquam a Deo oriri. 


Non autem valet consequentia a parte copu- 
lativae ad totam, quia deprehensa falsitate unius 
partis, non admittenda est tota copulativa. Con- 
fusio est enim per copulam vera et falsa iungere. 

Caeterum. Grammatici est iudicare, quando co- 
| pula vere habeat vim copulae, videlicet, curn res 
plures ac diversas iungit, ut: pugnavit et vicit. 
Quando non tam copulae, quam interpretationis 
vim habeat, ut interdum posito genere, species 
per copulam attexitur: Cura scholasticum, et di- 
ligenter erudias, Nec est inutilis diligentia, con- 
siderare vim harum particularum, sed sit modus 


subtilitatis, et accedat dexteritas in iudicando. 

Quid est disiunctiva? 


Disiunctiva est, in qua duae propositiones 
iunguntur per particulam disiunctivam, ut: Aut 
voluptas est finis hominis, aut virtus, 


Dic regulam de disiunctiva. 


Ad veritatem disiunctivae satis est alteram 
partem esse veram: Ut stuprum offerens virgini, 
aut ducat eam, aut det dotem, Lege Attica erat 
oratio disiunctiva,  Át lege Mosaica erat copula- 
tiva: Stuprum offerens virgini, et ducat eam, et 
de suo dotem constituat, Haec sermonis discri- 
mina, etsi sensu communi iudicantur, tamen ut 
diligentius observentur et expendantur, tradi in 
arte solent. 


Quomodo fiunt inde syllogismi? 


Valet consequentia a remotione unius partis, 
aut plurium, ad asseverationem reliquae partis, 
Suntque hic prudenter tenendae hae duae regulae, 
quarum prior est: Ut in divisione sufficientem 
enumerationem specierum, aut partium fieri opor- 
tet, ita in disiunctivis sit integra enumeratio, ut: 
Iustum est suspendi furem, quia id aut divino 
iure, aut veteri Romano, aut novis legibus con- 
stitutum est, aut probabili consuetudine longi 
temporis receptum est. Altera regula est: Tan- 
tum hoc iter traditur in hac forma, ut a remo- 
tione unius partis procedatur ad asseverationem 
alterius, Et praecepti huius vera causa est, quam 
propter tenuitatem omitto, 


Dic formam syllogismi in. disiunctivis. 
Initio tanquam loco maioris ponitur tota dis- 
iunctiva, deinde minor unius partis remotio est. 
Sequitur ergo conclusio, asseveratio reliquae partis: 

Aut propter legem, aut propter Filium Dei 
ixérqv xoi usoívyv fide recipimur in 
gratiam a Deo, 

Sed propter legem non recipimur in gra- 
tiam, quia in hac infirmitate natura 
humana non satisfacit legi.Dei, et sem- 
per circumfert aliqua peccata, 

Ergo propter Filium Dei recipimur fide. 

Quae, qualis, quanta est haec propositio? 

Non opus est exercitio in levioribus artibus, 
et non est opus in difficilioribus, 

Est hypothetica, affirmativa, indefinita, Sic 
enim interpretanda est: Cum opus sit exercitio in 

levioribus artibus, consentaneum est et in diffici- 
lioribus artibus exercitio opus esse, Ideo autem 
hanc formam hic recenseo, quia apud Ciceronem 
aliquot exempla extant, Et Graecis admodum 
familiaris est, In oratione pro Milone hoc argu- 
mentum de providentia obiter recitatur: Non hoc 
fragile corpus humanum mente regitur, et non 
regitur mente universum mundi corpus, quod 
tanta varietate partum ornatum est, et tam apto 
ordine distinctum, et tam certas motuum vices 
habet, ad utilitatem animantium accommodatas, 
et leges immotas procreationis in omnibus specie- 
bus. Saepe autem comperi non praemonitos hae- 
rere in eo loco Milonianae orationis, et similibus, 
Prodest igitur in hac parte Dialectices, hanc for- 
mam explicari, praesertim cum veteres Dialectici 
crebro eam usurparint, ut in TTopicis Ciceronis 
apparet. Est autem imperfecta syntaxis, quae sic 
absolvitur: Non consentaneum est, cum hoc fra- 
gile corpus humanum mente regatur, non regi 
mente quadam universum mundum. Sic Cicero 
et in libro de Divinatione inquit: Non sunt dii, 
et non significant, id est: Non est consentaneum, 
cum sit Deus, non significare eum futura, Sed 
in Graecis scriptoribus saepissime obvia est haec 
forma, ut apud Xenophontem: Existimandum 
est, non humanos oculos res longinquas videre 
posse, Dei vero oculos non posse procul prospi- 
cere, Video autem propriam fuisse hanc loquendi 
formam Geometris, quod scire et iucundum et 
utile est. Fiet enim illustrior, cum ezeometrica 
exempla considerabuntur. Extant autem exempla 
in demonstratione propositionis octavae libri 
primi Euclidis, et in demonstratione propositio- 
nis vicesimae quartae libri tertii: Non sunt aequa- 
les chordae, et non sunt aequales arcus, id est: 
Non est consentaneum, ubi chordae sunt aequa- 
les, non esse aequales arcus. 


Haec forma estne conditionalis aut copulativa? 


Etsi aliqui copulativam esse dicunt, tamen 


| saepe similis est conditionali, id est, etiamsi non 


causam semper altera pars continet, tamen colla- 
tio plerunque ordinem et consequentiam significat. 
Hic causae praeponitur: Non sunt dii, et non si- 
gnificant, id est, cum sit Deus, certe edit provi- 
dentiae testimonia, Hic collatio, non causa si- 
gnificatur, cum addimus propositionem planiorem 
obscuriori: Non sunt aequales chordae et non 
sunt aequales arcus, Sciant enim studiosi non 

unam tantum esse conditionalium significationem. 
Alias sunt causales, ojri0Aoyixo): Si emptor de- 
derit precium, merx ei dabitur, Si quis dederit 
vel aquae potum uni ex minimis meorum propter 
doctrinam, dabitur ei praemium, Si quis non 
vult laborare, non comedat. Alias non causam, 
sed ordinem tantum, aut signum aut modum, 
aut tantum collationem significant, in quibus par- 
ticula praeposita nuncupatur cVAAoyiGtUZI. Ordo 
significatur: Si intumnit uterus, pariet. Signum: 
Si mane coelum rubet, postea flatus erunt vento- 
rum. Modus: Si ad me accesseris die consti- 
tuto, numerabo tibi pecuniam, Si quis habet 
aures audiendi, audiat. Collatio: Si conversi ad 
Deum, in vita mortali affliguntur, quanto magis 
afficientur poenis Epicurei contemnentes Deum. 

Haec fere praecipua discrimina sunt conditiona- 
lium, quae ideo recensui, utin talibus proposi- 
tionibus iudicandis prudentia adhibeatur, ac mon- 
stratis fontibus, aliae vicinae significationes facile 
agnosci poterunt, ab iis, qui Grammaticen recte 
didicerunt, et vim particularum considerant. 
Linguarum etiam diversitas consideranda est:|Pro- 
bate spiritus, si ex Deo sunt, Hic Graece locutus 
est interpres, et particula Si est interrogativa, 
pro: an ex Deo, Hoc dictum alienum est, a pro- 
positionibus hypotheticis. Alibi in iurando vim 
habet denegantis: Si introibunt in requiem meam, 
id est, non intrabunt, ac veteres Graeci eodem 
modo locuti sunt. Sed haec ad Grammaticen per- 
tinent, a qua Dialecticus nativam [significationem 
vocum accipiat, 

Quae est vetus divisio partium Dialectices? 


Vetus divisio haec est: Alia pars Dialectices est 
iudicatrix, alia inventrix, Dicitur autem Iudi- 
catrix illa pars, de qua hactenus dictum est, quae 
discernit voces, iudicat, quae recte connectantur, 
quae non recte iungantur. Discernit et proposi- 
tiones, et iudicat, quando recte cohaereant mem- 
bra in syllogismis, et caeteris formis argumento- 
rum, Altera pars vocatur Inventrix, quae monet, 
quomodo res investigandae sint, aut proposito 
rerum cumulo, docet eligere ea, quae praesentem 
materiam illustrant. Haec ars vocatur t07uz1), 
id est, doctrina locorum, qui sunt velut indices 
rerum, vel investigandarum, vel eligendarum, 
ut Medicus proposito signo externo, ut veloci- 
tate, vel inaequalitate pulsus arteriae, sequitur 
locum ab effectu, scit signi huius quaerendafn 
esse causam, hoc est, fontem pulsus, scilicet cor, 
quaerit deinde, unde cor incensum sit, Saepe 
autem locis utimur non tam ad investigationem, 
quam ad electionem rerum, quarum cumulus pro- 
positus est, ut in Ecclesia docenti non sunt res 
inveniendae, non enim gignimus doctrinam: sed 
cum pars aliquae coelestium concionum- proposita 
est, eligit res praecipuas prudens interpres, et 
loci monstrant, quo ordine sint explicandae, quae- 
renda definitio, faciendae partitiones, eruendae 
MzrrAxTH, Orxn. Vor. XIII. 


causae, indicandi effectus, Ut igitur architectus 
materiam et formam discernit: ita in Dialectica 
aliud cogitabis esse materiam seu rem, aliud for- 
mam, id est connexionem, seu consequentiam. 
Etsi autem ad iudicandum utile est includere nuda 
membra argumentorum certis et convenientibus 
formis syllogismorum et enthymematum: tamen 
quatenus in sermone et oratione populari uten- 
dum sit his metis, et quomodo vestienda sint 
membra argumentorum, ostendunt exempla ora- 
torum, Etsi enim diligentia adhibenda est in ar- 
gumentis, ut membra recte disponantur, et metas 
aliquas artis habeant, tamen accedit ornatus et 
copia seu nitor, ut plenior et sonantior sit oratio. 
Nam Dialectica brevitas nec ferire aures, nec su- 
bito arripi potest, praesertim a rudibus, Quare 
praecipua membra illustrari oportet, ut quasi 
propius conspici possint. Utrique autem prodest 
ars, dicenti et iudicanti. Loci seriem rerum eli- 
gendarum, et quasi viam explicandi, et metas 
dicentibus monstrant. Deinde lector vel auditor 
singula membra quasi detracta veste conferens, et 
Dialectice contexens, videt, an recte cohaereant, 
et quae membra firma sint aut infirma, Hac de 
re extat venustissima admonitio apud Quintilia- 
num. Et utile est, exempla ex orationibus Cice- 
ronis et aliorum proferri, quae ostendant non so- 

lum quomodo vestiantur membra, sed etiam, | 
quae servanda sit mediocritas in ornando. [n | 

$ H : E 3 | 
Miloniana hic syllogismus praecipuus est: | 


Vim vi depellere iustum est , 
Milo vim vi depulit, | 
Iuste igitur fecit. 
In defensione Demosthenis magna pars ora- 
tionis consumitur in hoc syllogismo: 
Honesta consilia sequenda sunt, etiamsi 
coniuncta sunt cum periculis et laboribus, 
Meum consilium fuit honestum, 
Ergo recte consului. 


Tam consideretur quae uterque orator lumina 
verborum et sententiarum suo argumento addide- 
rit, lllud etiam observent discentes, a scriptori- 
bus Rhetorices maiorem et minorem vocari etri0y, 
illam vero propositionem, xQuóusrov, de qua 
ante conclusionem dimicatur, sive sit malor, sive 
minor, 


Quae est prima divisio quaestionum? 


Quaestionum alia est simplex, id est, de uno 
vocabulo, ut: Quid est virtus? Quid est gloria? 
Alia est coniuncta, id est, de una propositione 
aut pluribus, ut: Estne virtus finis hominis? Li- 
cetne Christiano bella gerere? Supra autem bre- 
viter dictum est de methodo explicandi simplices 
quaestiones. Sed propositio confirmatur aut re- 
futatur per locos, quos in hac parte Dialectices 
recitabimus, qui tamen affines sunt methodo, 
quam supra tradidi, Ut enim explicanda est una 
vox per definitionem, «divisionem, causas, effe- 
ctus, ita postea ex iisdem fontibus argumenta na- 
scuntur. Nam iudicium de coniunctis oritur a 
cognitione et collatione simplicium, 


Cur dicitur triplex esse syllogismus? 


Cum dicitur tria esse genera syllogismorum, 
de materia dicitur. Nam alia est materia neces- 
saria, alia probabilis, alia falsa, seu palam, seu 
speciem veri habens, [nde extitit haec divisio 
syllogismorum: Alii sunt Demonstrativi, alii 
Dialectici, alii Sophistici, 

Demonstrativus est, qui constat ex materia 
necessaria et immota, ut: 

Impossibile est corpus infinitum moveri 
circulariter , 

Coelum movetur circulariter, 

Ergo coelum non est infinitum, 

Dialecticus syllogismus est, qui constat ex 
materia probabili, ut, cum causa quaeritur, 
quare septimus dies in morbis criticus sit, argu- 
mentum probabile traditur: 

Consentaneum est, cum Luna venit ad si- 
gnum contrariae naturae, novos humo- 
rum motus in corporibus excitari, dissi- 
miles initio morbi, 

Septimo die venit Luna ad signum contra- 
riae naturae, 

Est igitur dissimilis motus humorum, ideo- 
que hic dies criticus est. 


Aliud. 


Consentaneum est, originem venarum esse eo 
loco, ubi maxima est vena, ut arborum 
initia trunci sunt densiores reliqua parte, 

Ex epate prodit vena omnium maxima, 

Igitur id initium et velut truncus est venarum, 


Aliud pro Roscio. 


Non est consentaneum, potuisse mox dor- 

mire filios, si interfecissent patrem, 

Inventi sunt autem filii dormientes, cum 

primum iam pater interfectus esset, 

Consentaneum est igitur, caedem ab eis non 

esse factam, 

In hoc genere alia magis probabilia et illu- 
striora sunt, alia minus, Cum autem non sunt 
immotae demonstrationes, ut sunt geometricae, 
dimuntur Dialectica argumenta, Sic enim vetustas 
loquebatur. Geometris tribuebat demonstratio- 
nem, caetera in materiis physicis et moralibus 
magna ex parte vocabat Dialectica argumenta, Et- 
si enim in his aliquae sunt demonstrationes, ta- 
men multo maior pars tantum probabiles materias 
continet, Et de iisdem rebus multi diversas sen- 
tentias probabilibus argumentis quaerebant, ut de 
terraemotu, an causa sit aér inclusus in cavis ter- 
rae locis, an vero aqua. Hoc genus disputationum 
quod probabilia venatur, tanquam in colloquio, 
cum in eadem re multa verisimilia conferuntur, 
vocabant Dialecticum. Nunc Dialecticae pars est 
etiam doctrina de demonstrationibus. 

Sophisticus syllogismus est, qui constat ex 
falsis, sed tamen speciem veri habentibus, ut so- 
phisticum est Epicuri argumentum, etsi valde 
speciosum est: 

Natura recto et ultimo appetitu, sui con- 
servationem appetit , 

Voluptas conservat hominis naturam, vir- 
tus destruit, 
Ergo voluptas est finis hominis. 

Error est in maiore et minore, quanquam 
plausibiliter dici videntur. Maior ita vera est, 
naturam recte appetere conservationem eius sta- 
tus, qui conveniens est naturae, non qui pugnat 
cum iudicio mentis, aut destruit speciem, ut dia- 
bolus mallet non esse, quam sic esse. Deinde in 
miuore fallacia est accidentis. — Virtus destruit 
naturam per accidens, id est, quod Socrates in- 
terficitur, id alieno scelere fit, virtus proprie non 
est causa necis, ltem, virtus servat speciem, 
etiamsi alicui individuo dinicandum est, tamen 
fortitudo est propugnatrix suae civitatis, Econtra, 
voluptas promiscua dissiparel totam societatem 
hominum. 


Aliud Demosthenis. 


Honesta consilia, etiamsi periculosa sunt, 
anteferenda sunt utilibus, 

Consilium de defensione libertatis contra 
Philippum fuit honestum , 

Fuit igitur anteferendum. 

Error est in maiore et minore. Honesta sunt 
anteferenda, scilicet necessaria non 7toÀv7tQc/ 1L0- 
vizd, ut gloriosum videtur losuae, inferre bel- 
lum Aegyptio: sed erat noAungoyuogUry. Talia 
multa sunt errata in imperiis et in privata vita. 
Deinde etiam videndum est, an plura sint hone- 
sta, et quae nos deceant, et quae sint possibilia, 
et minus periculosa. Minor neganda est, con- 
silium de defensione in specie gloriosum fuit, sed 
quia zt0AvziQary uogUyr erat, revera tunc. non fuit 
honestum: Nam Demosthenes irritavit et attraxit 
arma Macedonum, Nec potentia civitatis iam par 
erat isti bello, Et pax aliis honestis modis reti- 
neri poterat. 

Sic igitur et tria sunt propositionum genera: 
Certo verae, incertae, et falsae, seu palam fal- 
süm asseverantes, seu speciem veri habentes. 

Certo verae suht, quib. recte cognitis mens 
assentiri cogitur, vel propter evidentiam, vel pro- 
pter demenstrationem, vel propter universalém 
experientiam, aut testimonia non fallentia, Etsi 
enim humanae mentes non possunt omnia per- 
scrutari, et multae sunt ambiguae opiniones, ta- 
men Deus vult aliquas esse certas, firmas et im- 
motas nolicias, vitae rectrices: Vult se aliquo 
modo agnosci, vult esse numerorum et fgurarum 

noticias firmas et illustres, vult aliquas esse mo- 
Nec assentiendum est Pyr- 
rhoniis aut Academicis, delentibus certitudinem, 
et contendentibus, omnia esse incerta et ambigua. 
Haec amentia delet praecipuum donum Dei, sci- 
licet Veritatem, et evertit artes, quae sunt prae- 
sidia vitae, et obruit agnitionem Dei, quae quan- 
tulacunque est in natura hominis, illustranda et 
confirmanda est veris argumentis, non extin- 
guenda, llustre testimonium est, hanc rerum 
naturam non extitisse casu, sed a mente archite- 
ctatrice conditam esse, quod nostris mentibus in- 
sitae sunt noticiae, discernentes honesta et turpia, 
item numerorum et ordinis intellectus, et certae 
leges sunt motuum coelestium, et manent specie- 
rum discrimina, Hic ordo cum in artibus descri- 
batur, Plato dulcissime dixit, Gratam Dei famam 
in artibus sparsam esse. Haec tota consideratio 
conturbatur a Pyrrhoniis et Academicis. Cum 
autem vox divina praecipiat, Non dici falsum te- 
stimouium , fugiamus falsas opiniones toto pecto- 
re, et veritatem quaeramus, et patefactam reve- 
renter tueamur, et in ea acquiescamus ac Deo 
gratias agamus, quod et sese patefecit, et aliquas 
veras noticias tradidit, in quibus etiam qualis ipse 
sit, firmissime nobis notum esse voluit, Cum 
enim tradidit leges naturae, quae sunt virtutum 
doctrina, testatus est sese talem esse, sapientem, 
iustum, veracem, castum, punientem scelera. 
Sagaciter etiam investigemus certa, et considere- 
mus fontes et causas certitudinis, et prudenter 
falsa ac incerta a certis discernamus. Stulticia 
est enim saepe perniciosa vitae, amplecti falsa aut 
incerta pro certis, ut cum Pompeius sibi certam 
victoriam promittit Rursus etiam scelus est, 
quaerere praestigias ad eludendas sententias, quas 
Deus vult nos amplecti sine dubitatione. 


Incertae propositiones sunt, de quibus recte 
cognitis assensio suspenditur, aut etiamsi propter 
concinnitatem magis inclinamus in unam partem, 
tamen languida est assensio, ut visio tantum fit 
intus recipiendo, 


Falsae, quae non congruunt cum rebus. 
Multae autem speciem veri habent, et magno 
cum applausu excipiuntur, ut Epicurea illa: 
Voluptas est summum bonum. In aliis. mani- 
festa est vanitas, ut: Sol est halitus quotidie 
deflagrans. 

Quae sunt causae certitudinis in doctrinis? 


In Philosophia et omnibus artibus, de qui- 
bus lux humani ingenii per sese iudicat, tres sunt 
normae certitudinis: Experientia universalis, 
Principia, id est, noticiae nobiscum nascentes, 
et ordinis Intellectus in iudicanda consequentia, 
Haec tria Stoici erudite contexuerunt, et nomi- 
narunt zocroux doctrinarum, 


Experientia universalis dicitur, cum de iis 
quae sensu percipiuntur, sani omnes eodem modo 
iudicant, ut ignem calidum esse: Foeminam pa- 
rere: Aliud esse vitam, aliud mortem: In vita 
animantium sensum et motum esse: Mortem de- 
structionem esse animantium: Vinum, piper, ha- 
bere vim calefaciendi: Coelum moveri circulari- 
ter, Talia multa sunt in tota vita et in artibus, 
quae primum experientia animadversa sunt, quae, 
cum sanorum iudicia consentiunt, vera esse non 
dubium est: quod his duabus regulis ostenditur, 
Quia cum sic natura condita sit, opus Dei tale 
esse affirmandum est. ltem, quia dato opposito, 
sequitur destrucio universae naturae, Acquie- 
scunt igitur sanae mentes in iis, quae universali 
experientia animadversa sunt, et sciunt non esse 
repugnandum. Nam dissentire a manifesta expe- 
rientia, est Deo bellum inferre Gigantum more, 
quia perinde est, ac si quis neget hunc naturae 
ordinem a Deo conditum esse, Qualis furor est 
fingere incertum esse, utrum foemina pariat, an 
masculus? 

Principia vocantur noticiae nobiscum na- 
scentes, quae sunt semina singularum artium, di- 
vinitus insita nobis, ut inde artes extruantur, 
quarum usus in vita necessarius est, Etsi autem 
similitudo non omnino congruit, tamen discendi 
causa sic cogitetur, ut lumen in oculis conditum 
est ad cernenda corpora, sic in mente quasi lumen 
sunt hae noticiae, quibus intelligimus numeros, 
ordinem, proportiones, figuras, et conteximus 
ac iudicamus has primas propositiones: 'l'otum 
est maius qualibet sua parte: Causa non est poste- 
rior effectu suo: Deus est mens aeterna, sapiens, 
verax, iusta, casta, benefica, conditrix mundi, 
servans rerum ordinem, et puniens scelera, Mens 
humana ad hanc similitudinem condita est, ut 
dicitur: Exemplumque Dei quisque est in ima- 
gine parva, 

Sit igitur homo verax, iustus, beneficus, ca- 


stus, Hic normae obtemperare, est recte et bene 

facere: Discedere ab hac norma, est facere Deo 
displicentia et turpia. Et discedens accersit sibi 
poenas. Homines nascuntur ad societatem certo 
ordine tuendam, Delicta turbantia societatem seu 
ordinem, qui est nervus societatis, punienda sunt, 
'Tales sententiae vocantur principia, et dicuntur 
esse per se notae seu evidentes, eisque assentimur 
sine alia confirmatione, sicut antea de experientia 
dictum est. Sunt enim lux divinitus insita men- 
tibus, et dato opposito, sequeretur naturae de- 
structio, Si numeri conturbentur, sequetur in- 
finita confusio rerum et actionum. lta si haec 
sententia deleatur: Delicta turbantia honestam 
societatem punienda sunt, funditus interiret ge- 
nus humanum, Sit igitur infixum animis, prin- 
cipia, hoc est, has naturales noticias, congruere 
cum mente divina, et transfusas esse divinitus in 
homines, ac propterea veras, certas et immotas 
esse, et rectrices esse vitae, et ex eis artes extrui, 
ac in qualibet arte ita plurimum proficere discen- 
tes, si hos fontes quaerant, et ad haec exordia 
revocare praecepta studeant, imo in hac com- 
muni vita praeluceant hae praecipuae sententiae 
actionibus, et gubernent vitae consilia, Aristo- 
teles magna cum venustate in laudatione dictum: 
&ox7) t]uicU nor0c, et addit has &oydc plus esse, 
quam dimidium totius. Voluit enim discentes ad 
fontes doctrinarum deducere, et ad quaerendam 
causam certitudinis, Etsi autem mens adhuc ru- 
dis et tenella, vim et amplitudinem talium sen- 
tentiarum minus considerat: tamen postea ubi 
commonefactio, usus, aetas accesserunt, hanc 
divinam lucem propius aspicimus, et agnoscimus 
esse divinam sapientiam, eamque magis admira- 
mur àc amamus, et ad eam vitae consilia et ar- 
tium praecepta referimus, Haec ideo recensui, 
ut adolescentes commonefacli, studiosius in qua- 
libet arte has naturales et primas noticias, et ea- 
rum seriem investigent et considerent, 

"Tertium zQvt7Quov est Intellectus ordinis in 
syllogismo recte coagmentatis membris, Id eru- 
dite additur superioribus. Nam hominum vitae 
non salis esset, nosse simplices propositiones, ut 
sunt principia et sententiae per experientiam no- 
tae, Ideo Deus addidit hanc lucem, ut mens com- 
ponat, iungat convenientia, et distrahat ea, quae 
non conveniunt. Etin ea collatione et composi- 
tione plura inveniat, antea nondum animadversa, 
Ac ne aberremus, simul Deus monstravit ordinem 
et metas, quas in tali compositione servari ne- 

cesse est, Hae metae vocantur syllogismi recte 
facti. Et quia inter primos syllogismos sunt syl- 
logismi arithmetici, in his perspicuitatem con- 
sequentiae consideremus. Naturae notae sunt pro- 
portiones, In harum collatione, vero syllogismi 
ordine posilis tribus numeris, quartum sequi ne- 
cesse est: 

Una libra cerae valet drachma una, 

Hic sunt librae decem, 

Ergo decem drachmae erunt precium. 

Hic ordo est primae figurae syllogismorum, 
si dextre accommodes, Nam maior pro univer- 
sali ponitur: Quaelibet libra valet una drachma, 
vel quot sunt librae, tot sunt drachmae. . Ut au- 
iem proportio, quae naturali luce mentis iudicari 
polest, ostendit consequentiam in talibus syllo- 
gismis arithmeticis valere, et immotam esse: ita 
in caeteris syllogismis valere consequentiam, et 
immotam esse conspicitur ex demonsirationibus 
non procul accersitis, sed obviis et evidentibus, 
quas supra recensul, quarum evidentia sciamus 
munitam esse certitudinem in ratiocinando, Cum 
igitur demonstrationes figurarum sint obviae et 
illustres, usitate dicitur et ordinem in syllogismis 
natura notum esse. 


Quomodo differunt principia? 

Sit hoc primum discrimen ex materia sum- 
tum: Alia sunt Speculabilia, alia Practica. 

Speculabilia vocantur noticiae naturales, seu 
propositiones natura notae, ex quibus physicae et 
mathematicae doctrina extruuntur, ut totum est 
maius qualibet sua parte: Quae sunt uni aequalia, 
inter sese sunt aequalia: Unius corporis simplicis, 
unicus est motus naturalis, 

Practica vocantur noticiae naturales, seu pro- 
positiones natura notae, quae regunt hominum 
mores, ut natura humana intelligit discrimen ho- 
nestorum et turpium, divinitus insitum mentibus. 
Natura humana intelligit Deo obediendum esse 
in faciendis honestis, et vitanda turpitudine, homo 
conditus est ad societatem , quia solus non gignit. 
Conveniens est homini, tueri societatem colenda 
iusticia, conveniens est, turbantem iniuste so- 
cietatem reprimere, Hae et similes propositiones, 
quae regunt mores, dicuntur usitate practica prin- 
cipia, quod eo diligentius considerandum est, quia 
cum de lege naturae erudite dicitur, hinc sumitur 
vera et illustris descriptio: Leges naturae esse 
principia practica et conclusiones necessaria con- 

sequentia ex his principiis extructas, quae qui- 
dem et in mente divina sunt aeternae et immotae 
noticiae, ac norma virtutum, Quare et praecepta 
Decalogi sunt conclusiones, ex talibus principiis 
natae, ut alibi copiosius dicitur. 

Alia divisio. 

Principiorum alia aliis illustriora, aut etiam 
priora sunt, Geometrae primo et maxime illustria 
vocant zowüg £vvoíag, xoi Géuuoere, postea 
vocantur hypotheses, alias aliter. Philosophia 
moralis ex Physica assumit hanc propositionem: 
Natura hominis condita est ad certum finem. Id 
in physicis demonstratur, non confirmatur in Phi- 
losophia moreli, Sed recipitur, tanquam hypo- 
thesis, id est, firma propositio, aliunde assumta, 
ut sit inchoatio doctrinae moralis, Ut autem prin- 
cipia arithmetica et geometrica, et demonstratio- 
nes inde factae firmae et immotae sunt, ita Scia- 
mus, revera principia practica et demonstrationes 
inde factas, firmas el immotas esse. Ut assensus 
firmus et perpetuus est, quo assentior huic propo- 
sitioni: bis 4 sunt 8. Ita firmo assensu amplecti 
homines oportebat hanc propositionem: Non fa- 
ciendum esse furtum, | Sed in hac caligine minus 
illa divinam lucem aspicimus, et pravi affectus 
languefaciunt assensionem in practicis materiis. 
Ideo Cynici sustulerunt principia practica et de- 
monstrationes practicas, qui dixerunt, nihil esse 
natura iustum, sed tantum opinione. Quod cum 
et falsum sit et. contumeliosum adversus Deum, 
monendi sunt studiosi, ut vim horum principio- 
rum et harum demonstrationum recte conside- 
rent, et assensionem confirment cum veris ratio- 
nibus, tum vero etiam testimoniis voce Dei tra- 


ditis. 
De patefactione divina extra artes. 


Supra dixi de causis certitudinis, quas in 
Philosophia quaeri necesse est, Nos autem in 
Ecclesia Dei praeter has causas, quas recitavi, 
et hanc tenemus, scilicet, patefactionem divinam, 
certis testimoniis factam , quae extat in libris pro- 
pheticis et apostolicis. Etsi autem mens humana 
facilius et firmius assentitur iis, quae naturali 
luce cernit, tamen simili constantia omnes crea- 
turas rationales assentiri oportebat serftentiis a 
Deo patefactis, etiamsi a iudicio rationis dissen- 
tiunt, Ut sine dubitatione asseveramus: bis 4 
esse 8, ita statuendum est, Deum excitaturum 

esse homines mortuos, et Ecclesiam ornaturum 
aeterna gloria, et impios abiecturum in aeternas 
poenas, Sed muli audacissime repugnant divinis 
oraculis, ut Epicurei et alii, Pars tamen aliqua 
generis humani assentitur, testimoniis miraculo- 
rum mota, in qua voce Evangelii Spiritus sanctus 
hanc lucem accendit, et flectit mentem ad assen- 


tiendum et mens obtemperans Spiritui sancto, 


amplectitur vocem Evangelii, et repugnat dubi- 
tationi, Et haec assensio, quae amplectitur sen- 
tentias a Deo patefactas, dicitur Fides, quae qui- 
dem in aliis languidior, in aliis firmior est. Nec 
leve beneficium Dei esse ducamus, quod ex illa 
sua arcana sede prodiit, et se nobis patefecit, et 
ea patefactione testatus est, sibi vere genus hu- 
manum curae esse, Sit igitur patefactio illa prae- 
cipuum vitae lumen, et gubernet omnes actiones 
et omnia consilia. Et in quotidiana invocatione 
gratias agamus Deo, quod immensa bonitate se 
nobis patefecerit. Considerandum est autem dis- 
crimen. Quaedam voce Dei tradita sunt, quae 
etiam natura nota sunt, ut praecepta Decalogi. 
Sed voluit Deus accedere vocem suam, ut osten- 
deret illas ipsas noticias naturales a sese mentibus 
nostris inditas esse, et legem novo testimonio 
sanciret, ac bonae menti grata est confirmatio 
veritatis, ubi intelligit ad naturalem noticiam ac- 
cessisse coelestem vocem, | Ratio deprehendit ter- 
ram stare immotam, et Solem moveri, Sed cum 
idem divinitus traditum esse audimus, firmius as- 
sentimur, Sunt autem aliae quaedam sententiae 
divinitus traditae, quae antea prorsus ignotae fue- 
rant omnibus creaturis, ut vox Evangelii de Filio 
Dei, Domino nostro lesu Christo, de reconcilia- 
tione, de praemiis et poenis aeternis: Qui credit 
in Filium, habet vitam aeternam, Qui autem non 
credit Filio, non videbit vitam, sed ira Dei ma- 
net adversus eum, Vivo ego, nolo mortem pec- 
caloris, sed ut convertatur et vivat, Credito tibi 
ipsi certo remitti peccata propter Filium Dei, 
Crede propter Filium Dei tuos gemitus, tuas pre- 
ces recipi. Haec firma assensione amplectenda 
sunt, et assensionis causa sit autoritas divina, qua 
hae sententiae nobis traditae sunt, et confirmatae 
illustribus testimoniis, ut resuscitatione mortuo- 
rum etaliis, Mens igitur cogitans, cur hae sen- 
tentiae immotae sint, intueatur àutorem Deum, 
qui se sic agnosci et invocari vult, sicut se pate- 
fecit, Nec vult nos humana audacia ludere opi- 
nionibus de se, ut luserunt Ethnici aut Philoso- 

phi. Hactenus causas exposui certitudinis doctri- 
narum, de qua rursus, ut antea saepe, iunio- 
res moneo, ut ad hanc se diligentiam assuefa- 
ciant, discernendi certa ab incertis, Saepe enim 
de magnis rebus falluntur homines, qui fugaces 
umbras tanquam res certas, sequuntur, seu qui, 
ut Theocriti piscator laetatur somnio aurei piscis, 
ita ipsi inanibus opinionibus delectantur, Et saepe 
in vita accidit, id quod Graeci dicunt: uérotot 
ucvato, AoytGovvot ià éniDvulag. 


Quid est Demonstratio? 


Demonstratio est syllogismus, in quo aut ex 
principiis natura notis, aut universali experien- 
tia, aut ex definitione de subsumto, bona conse- 
quentia, necessariam et immotam conclusionem 
extruimus, aut ex causis proximis effectus pro- 
prios sequi ostendimus, aut econtra procedimus. 
Geometris usitata nomina sunt, et notissima, com- 
positio Synthesis, quae a priore procedit, Econ- 
tra resolutio seu Analysis, quae a posteriore ad 
principia regreditur. Nec dubium est, has ap- 
pellationes apud Galenum idem significare, quod 
apud Geometras, cum ait tres esse doctrinarum 
vias: resolutionem, compositionem et definitio- 
nes. Resolutio est, ut cum ex signis morbum, 
locum affectum, et causas quaerimus,  Écontra 
compositio, cum initio corporis partes describun- 
tur, deinde morborum causa, postea signa. Sed 
definitiones vocantur regulae et definitiones sine 
demonstrationibus, ut aphorismi. Quanquam 
autem Plato quaerit, utra via in artibus utendum 
sit, tamen sciendum est, utriusque viae usum 
esse, Nec difficile est iudicare, quae doctrinarum 
partes a priori, quae a posteriori extruantur. 


Dic definitionem Aristotelicam. 


Demonstratio est syllogismus procedens ex 
veris, primis et immediatis, notioribus et prio- 
ribus, quae sunt causae conclusionis. Haec de- 
fnitio non pueriliter de unico syllogismo intelli- 
gatur, sed de toto processu in demonstratione, 
tum in compositione, tum in resolutione, Necesse 
est enim vel ordiri a primis et immediatis princi- 
piis, vel ad ea regredi, ut mens propter eviden- 
tiam convincatur, et teneat perspicuam et immo- 
tam veritatem. — Vocat enim immediata principia, 
quae per sese nota sunt, nec confirmanda sunt 
aliis mediis, ut: Quodlibet est vel non est, To- 
;, tum est maius qualibet sua parte. Idem sentit 

Aristoteles, cum ait: Demonstratio est syllogis- 
mus faciens scire, Mox enim addit, quid nomi- 
net scientiam: Scire, inquit, est rem per causas 
cognoscere, per quas res est, et cognoscere eas 
esse huius rei causas, et hoc aliter se habere non 
posse, id est, causas esse accommodatas et his 
causis positis, necessario rem existere, ut posita 
oppositione Solis et Lunae ex diametro, et terra 
interposita, semper sequitur eclipsis Lunae, id 
est, umbra terrae incurrit in Lunam, 


Suntne demonstrationes in physica et ethica 
doctrina? 


Multae sunt in his quoque demonstrationes, 
Vult enim Deus et harum doctrinarum certitudi- 
nem aliquam esse, Et cum res ipsae, de quibus 
Physica disserit, a Deo conditae sint, cum eas 
agnoscimus, utsunt: noticiam congruentem cum 
consilio et opere Dei, non dubium est veram esse, 
ut cum hanc propositionem tenemus: [gnis urit 
corpora, noticia congruit cum ordine divinitus 
instituto. 

Quod autem dicitur: Mutabilium non esse 
demonstrationes seu scientiam, sed immutabi- 
lium, id intelligatur de propositionibus abstractis 
cogitatione a rebus, ut quamvis violae cito per- 
eunt, tamen hae propositiones verae sunt: Violae 
sunt plantae, "Violarum succus suaviter refrige- 
rat. n hanc sententiam et Plato dixit, ideas 
perpetuas esse. Et Aristoteles, scientiam esse 
incorruptibilium. Idem uterque sensit, et loqui- 
tur uterque de propositionibus, quarum perpetua 
est veritas, sive singularia sint iam in conspectu, 
sive non sint, quia compertum est, semper talem 
esse earum rerum naturam, cum sunt in conspectu, 


Exemplum demonstrationis physicae. 


Laceratio nervorum non est opinio, quia fit 
in parte non cogitante, et potest sine cogitatione 
fieri, ferro, aut humore aliquo, ut in pecudibus 
et pueris, 

Cruciatus seu dolor corporis fit laceratione 
nervorum, 

Igitur cruciatus seu dolor corporis non est 
opinio, nec fit opinione, ut fingebant 
Stoici. 


Exempla ethicarum demonstrationum. 


Finis cuiuslibet naturae est propriissima 
eius naturae actio , 

Voluptas non est propria 'atilo 
sed actio virtutis, 
Non igitur finis est voluptas. 
Ex hac demonstratione Aristoteles recte ex- 
truxit doctrinam ethicen. 


hominis, 


Aliud. 


Delicta contumeliosa adversus Deum, item 
turbantia iustum ordinem humanae so- 
cietatis, prohibenda et punienda sunt, 

Blasphemia, periuria, latrocinia, adulte- 
ria, furta, sunt contumeliae adversus 
Deum, et turbant iustum ordinem hu- 
manae societatis , 

Necesse est igitur, et prohiberi talia sce- 
lera, et reos tolli, 

Ex hac demonstratione leges in gubernatione 
politica extruuntur, et ut in arte medica praeci- 
pua pars artis habet demonstrationes, deinde ac- 
cedunt sententiae receptae propter probabiles ra- 
tiones, ita sciant studiosi in morali doctrina, et 
eruditis ac non sophisticis lurisconsultorum dispu- 
tationibus, aliquas esse demonstrationes in fun- 
damentis doctrinae, postea accedunt sententiae 
receptae propter probabiles rationes. Erudite au- 
tem, ut supra dixi, leges naturae nominantur, et 
principia illa practica, et demonstrationes, quae 
ex eis necessaria consequentia fiunt, Haec de de- 
monstrationibus tradi utile est, et saepe repetenda 
est commonefactio, ut certa ab incertis prudenter 
discernantur, et acquiescant mentes in doctrina 
certa et firma, nec putent ingenii decus esse, pe- 
tulantiam evertendi veras sententias, quae in pra- 
vis ingeniis existit, ut alia monstrosa naturae vitia, 
Ut autem supra dixi de doctrina, quae est Eccle- 
siae propria, ita rursus moneo studiosos, etsi 
acies humanae mentis non cernit arcanas senten- 
tias, in Ecclesia voce Dei traditas, ut cernit de- 
monstrationes geometricas, aut physicas, aut 
ethicas, tamen assentiri Deo patefacienti necesse 
est, Et quanquam difficulter amplectitur mens 
humana sententias extra nostrum captum positas, 
tamen vincenda est infirmae naturae dubitatio. 
Quam certum est, bis quatuor esse octo, tam 
certo statuas Deum iudicem esse generis humani, 
puniturum aeternis poenis contemnentes Evange- 
lii vocem, et daturum aeterna praemia confugien- 
tibus ad Filium mediatorem, Dominum nostrum 
Iesum Christum, vera poenitentia et fide. Pro- 
missio evangelica est universalis, in quam te quo- 

que includas, Et quanquam infirma mens cum 
dubitatione luctatur, tamen fides vincat, et ac- 
quiescat in sententia certa. 

Deus propter Filium remitti peccata, gra- 
tis, omnibus dolentibus se peccasse, et 
petentibus veniam, 

Ego et doleo, et fide peto remissionem, 

Quare certum est me recipi, et exaudiri 
gemitus meos propter mediatorem. 

Non putemus inanem sonitum esse promis- 
sionem divinam, quae hanc ipsam ob causam edita 
et iureiurando confirmata est, ut ei assentiamur, 
nec fluctibus dubitationum opprimamur. Nota est 
enim vox iurisiurandi: Vivo ego, nolo niortem 
peccatoris , sed ut convertatur et vivat, Et Io- 
hannes inquit: Qui non credit Deo, accusat eum 
mendacii. Non invocemus sicut Hecuba apud 
Euripidem ait: O dii, etsi invoco X0006 OUIL- 
ue ovs. 'Talis est invocatio eorum, qui iubent 
semper dubitare, an fiat reconciliatio, et an ge- 
mitus nostri recipiantur. Nos vero assentiamur 
promissioni, ut Paulus longa disputatione con- 
tendit, Rom. 4, promissionem oportere fide ac- 
cipi. Haec dixi, ut iuniores admoniti, statuant 
sententias divinitus traditas Ecclesiae, quae extra 
captum humanae rationis positae sunt, certas 
esse, propter autorem Deum et testimonia di- 
vina, ut propter resuscitationem mortuorum, et 
amplectantur eas firma assensione, quae nuncu- 


patur fides, 


Quot fuerunt sectae praecipuae Philosophorum? 


Una est veritas aeterna et immota, etiam in 
artibus, quae recte investiganda est lis itineribus, 
quae monstrant ipsae artes, et inventa retinenda 
est, ut sit vitae lumen, quam labefactare petu- 
lantia est, et vitae hominum perniciosa, et ad- 
versus Deum, qui fons est veritatis, contumeliosa. 
Et profecto pulcra virtus est, et Deo grata, amor 
veritatis. Quare in delectu sectarum eam praefe- 
ramus, quae magna ex parte res veras tradit, et 
artes ex veris principiis extruit, et minimum. ha- 
bet errorum, Talis est Áristotelica, si vere iudi- 
care volumus, Sed magna est naturarum diver- 
sitas, Quidam natura sunt aivt0Aoyizoi, qui pu- 
tant magnum ingenii decus esse, receptas senten- 
tias evertere, ut Valla, qui passim exagitat Ari- 
stotelem, et defendit Epicurum. Alii torvi ad- 
mirantur stoica deliramenta, Alii relicta veritate, 
praestigias quaerunt, ut Ácademicorum more in 

utramque partem disputent, Et quaedam sunt 


| naturae hallucinatrices, quae etiam cum recta au- 


dierunt, tamen postea depravant, ut dixit qui- 
dam, se dextra tradere doctrinam, sed auditores 
quosdam sinistra accipere, Haec diversitas natu- 
rarum et voluntatis consideranda est, et metae 
agnoscendae, quas Deus nobis circundedit, et 
frenandae mentes, ut simplicem veritatem ame- 
mus, et reverenter amplectamur, et fugiamus 
mendacia et corruptelas. Sed clamant aliqui, ut 
apes ex magna varietate florum succos colligunt, 
ita doctrinam ex variis sectis excerpendam esse. 
Hi refutandi sunt hoc ipso exemplo, ut enim apes 
natura duce vitant venena, ita nos praelucente 
Deo, vitemus falsas opiniones. Quia autem, ut 
unumquenque decet civitatis certae ac bene mo- 
ratae civem esse, ita decet certae et honestae scho- 
lae auditorem dici, Aristotelicos non esse profi- 
teamur, etsectas diiudicemus, — Sunt autem qua- 
tuor maxime celebratae, quarum monumenta ad- 
huc extant vel Graeca vel Latina: Aristotelica seu 
Peripatetica, Epicurea, Stoica et Academica, 


Aristotelica. 


Aristotelica recte distribuit genera doctrina- 
rum, Dialecticen, Physicen et Ethicen, Et Dia- 
lecticen habet veram, incorruptam et integram, 
qua laude haud dubie omnibus aliis sectis ante- 
cellit. In aliis partibus multa extruit ex demon- 
strationibus, et minus hallucinatur quam caeterae, 
Galenus etiam inquit, in hac minus esse errorum, 
quam in caeteris, Errat autem de mundi aeter- 
nitate, quem semper fuisse imaginatur, ut ipsam 
mentem, primam causam et motricem, Videtur 
enim Aristoteli absurdum, primam causam infi- 
nitis seculis retro, ociosam cogitare. Sed de hoc 
articulo sequamur doctrinam a Deo illustribus te- 
stimoniis traditam, ut de caeteris articulis, quos 
Deus patefecit. 


Epicurea. 


Epicurea plena est horribilium  furorum. 
Primum Dialecticen omnino praetermisit, In 
physicis componit mundum ex atomis , et somniat 
subinde alios mundos nasci, et alios interire, re- 
movet ab universitate rerum duas praecipuas cau- 
sas, Efficientem et Finalem. Negat esse Deum, 
et affirmat omnia sine providentia divina, tantum 
casu nata esse, et casu ferri, Stellas ridicule fin- 
git non esse durabilia corpora, sed quotidie novos 

halitus accendi et deflagrare, qui speciem Solis 
et aliarum stellarum efficiant; Animas hominum 
affürmat interire cum corporibus, prorsus ut pe- 
cudum vita extinguitur, In Ethicis finem huma- 
nae naturae affirmat esse voluptatem, hoc est, 
vacare cruciatu. Inde, cum anteferat voluptatem 
virtuti, multa falsa sequuntur. 


Stoica. 


Stoica Dialecticen spinosam et inextricabilem 
habuit, quae multa non vere cohaerentia inerudite 
coacervavit, unde falsas opiniones extruxit. In 
Physicis et Ethicis errat pariter, primum quod 
omnia fieri necessario contendit, tum quae in ma- 
teria gignuntur, tum quae fiunt a voluntatibus 
hominum bona et mala. Ut scelera Neronis ait 
necessario fieri, Alligat Deum ad causas secun- 
das, et negat eum aliter posse agere, quam ut 
causae secundae feruntur, quia ordo turbaretur. 
Animas hominum ait ignem esse durantem aliquot 
seculis, postquam discesserunt a corporibus. Sed 
tamen postea dissipari et extingui, ut alios fumos. 
Errat multipliciter de affectibus hominum, quos 
contendit opiniones esse, et ex natura tolli posse, 
et omnes esse viciosos,  Ludit ambiguitate voca- 
bulorum, cum negat res convenientes naturae, 
vitam, sanitatem, cibum, potum, bona esse, et 
econtra res destruentes naturam, mortem, mor- 
bos, penuriam cibi, potus, mala esse, Stellas 
ali dicit vaporib. terrae et oceani, et lunam facit 
maiorem terra, Sed haec obscuriora omitto. 


Academica. 


Academia recentior, cum videret magnas 
esse dissensiones aliarum sectarum, et animad- 
verteret quasdam partes in Physicis, ut de mundi 
initio, de fluminum perennitate, et alia quaedam 
non satis comprehendi acie humani ingenii, ad- 
didit falsam hyperbolen, omnia incerta esse, quod 
etiam ad numeros et ad zoivàc evvotog in Geome- 
tria transtulit, quarum certitudinem variis prae- 
stigiis sophismatum labefactare conata est. Tra- 
didit autem Deus Arithmeticam, Geometriam, 
Physica quaedam et Ethica, ut gobernent multas 
vitae partes, et sint adminicula in doctrina coe- 
lesti, ac vult harum doctrinarum firmam et im- 
motam esse certitudinem. — Vult nos discrimina 
numerorum nosse, ut cum audimus unicum esse 
aeternum Patrem Domini nóstri lesu Christi, non 

cogitemus innumerabiles Deos. Vult nos certo | 


MzrAxTH. Orrn. Vor. XIII. 


' discedentes, alii aliter aberrant, 

nosse, aliud esse vitam, aliud mortem, aliud 
motum, aliud quietem, etc. Vult Deus nobis has 
sententias certas et immotas esse: Non occidas 
hominem insontem, Ne polluito te incestis libi- 
dinibus. Pugnat igitur Academica non solum 
cum communi iudicio rationis, et cum vitae 
ordine, sed etiam cum Deo, cum in univer- 
sum tollit certitudinem, — Haec de sectis monere 
adolescentes utile est, ne veras et receptas sen- 
tenlias, quas docet communis Aristotelica doctri- 
na, fastidiant, et amore novitatis admirentur et 
amplectantur prodigiosas opiniones, [nest enim 
talis mobilitas animis, ut facile praesentia fasti- - 
diant, et nova ac prodigiosa suspiciant et appetant, 
ut Thucydides vituperat cives suos, inquiens eos 
servos esse absurdarum opinionum, et contemto- 
res usitatarum, ÓoUAovg Grónwcv xoi Ontgóntog 
r&v &o90vov. Haec vitia et vulgaria sunt, et 
sunt causae magnarum calamitatum in vita: Nec 
alia causa fuit, cum antea recte constituta fuisset 
philosophia ab Aristotele et Theophrasto, cur 
eam mutarent posteriores, Epicurus, Zeno, Ar- 
cesilas, et alii, nisi haec levitas ingeniorum, in- 
citata ambitione, aemulatione et qiiovetzie. Cum 
vero legimus, quam tetras opiniones horribili au- 
dacia de Deo sparserint, cohorrescamus cogitan- 
tes, quo diabolus impellat mentes, quae non re- 
guntur luce divina, et opponamus testimonia, iu 
quibus se Deus patefecit, et veris sententiis pe- 
ctora muniamus, non solum contra Epicureos fu- 
rores, sed eliam contra stolica deliria et acade- 
micam ézozrv seu dubitationem, et accendi et 
confirmari in nobis veram agnitionem Dei peta- 
mus, Extat dialogus Luciani de sectis, in quo 
disputat, unde secta tenens possessionem verita- 
tis, agnosci possit, Sitne indicium barba et tri- 
sticia vultus, ac ludit ille suo more, Sed respon- 
sio recte institutis facilis est. Illa enim philoso- 
phia vera est, quae orditur a principiis natura 


' notis, et materia demonstrationum, et inde de- 


monstrationes ordine extruit. Hanc zguQeue, 
quae supra recensui, veram et firmam esse testan- 
tur, Et vera sunt eadem, ubicungue recte tra- 
duntur, sive apud Aristotelem, sive apud Plato- 
nem. Sed errores sunt varii, ut cum iter aliquo 
facimus, una ad eam metam recta via est, a qua 
Sed accedamus 
ad doctrinam de locis dialecticis, 

De Locis. 


Quid est locus dialecticus? 


Locus dialecticus est sedes argumenti, seu 
index, monstrans ex quo fonte sumendum sit ar- 
gumentum, quo confirmanda est propositio, de 
qua dubitas, ut, si huius propositionis confirma- 
tionem quaeras: Gloria est appetenda, fons ali- 
quis monstrandus est, unde sumitur confirmatio. 


Quae est prima divisio locorum dialecticorum? 


Loci alii sunt personarum, alii rerum, 


x Loci personarum. 


Loci personarum monent, quae consideranda 
sint ordine in personis, Etsi autem in dialecti- 
cis libellis fere omittitur horum enumeratio, quod 
includi in alios locos, causarum, connexorum 
et circumstantiarum, subtili ratione possint: ta- 
men hic breviter eos recitabo, quia saepe de per- 
sonis dicendum est, et cum obiter intexantur aliis 
materiis interdum argumenta a personis ducta, 
seriem in conspectu habere utile est, praesertim 
cum Psalmi aliqui praecipue sint personarum de- 
scriptiones, ut Psalmus: Dixit Dominus. 
libus narrationibus membra considerare ordine 
disposita utile est, — In rhetoricis haec pars ad 
genus demonstrativum pertinet, quod continet 
laudationes et vituperationes personarum, qua- 
rum aliquas proponere discentibus utile est, non 
solum, quia ibi exempla horum locorum cernunt, 
sed etiam, quia moribus prodest intueri imagines, 
in quibus quae sit virtutum natura, cernimus, 
Ita legantur vitae aliquae recitatae a Plutarcho, 
Evagoras Isocratis, vita Pomponii Attici, vita 
Aristotelis, vita Dasilii, Ambrosii, Augustini. 


Patria. 


Quid vocemus patriam, non obscurum est, 
et longum esset addere definitiones. Ideo in sin- 
gulis tantum recitabo titulos et regulam cum 
exemplo, 


Regula. 


Patria bene morata auget decus, quia con- 
sentaneum est ibi meliorem esse disciplinam. 
Econtra patria male morata obiicitur tanquam 
probrum, ut apud Paulum zgfjteg e wevotoi, 
zoi& ÓOnoía, vccrégeg dgyot.  Dasilius venu- 


In ta-. 

stissime hoc loco usus est, simul multos martyres 
laudans, et cum usitatum sit initio;de patria di- 
cere, inquit, eos unam habere patriam omniüm 
laudatissimam, Ecclesiam, cuius civem esse prae- 
cipua laus est, 


Sexus. 


Regula, Alia masculino sexui, alia foemi- 
nino congruunt, ut, Telemachus non vult ma- 
trem in concione manere, inquiens: Oratio viris 
curae sit. 


Parentes. 


Regula, De natis iudicatur ex parentum na- 
turis et moribus, quia saepe aliqua similitudo, ut 
corporum, ita ingeniorum in sobolem propagatur, 
et multum disciplina et exempla domestica valent, 
Ideo Horatius ait: 

Fortes creantur fortibus et bonis, 
Est in iuvencis, est in equis patrum 
Virtus, nec imbellem feroces 
Progenerant aquilae columbam. 
Et contrarium illud, xoxo zógozos xoxóv Gov. 


Educatio. 


Regula, Magna vis est disciplinae et studio- 
rum, ut vulgo dicitur: Studia abeunt in mores, 
Et: Consuetudo est altera natura, De studiis 
exemplum extat pro Murena, ubi Cicero inquit, 
Catonem duriorem et rigidiorem factum esse ex 
stoica doctrina, 


Mores. 


Regula, Vera et summa laus aut vituperatio 
est morum, quia honestum summus gradus est 
bonorum, Ideo Cicero victoriis et triumphis Iu- 
lii Caesaris antefert eius clementiam, quod ser- 
vet victos cives, Et Peleus dimittens Achillem, 
inquit: Victoriam Deo commendes, sed tu iram 
frenato. 


lilae genus. 


Regula, Cum Deus homines inter se devin- 
xerit mutuis officiis, et horum magna sit varie- 
tas, laudantur vitae genera a Deo ordinata, et 
salutaria humano generi et aliae actiones, aliis 
generibus congruunt, Et ztoAvzt9e7uocUry ir- 
ruens in alieni generis officia, vituperatione di- 
gna est, ut: Petrus est Apostolus, non igitur 
praelietur gladio, 

Res gestae. 


Regula, Congruunt res gestae cum vitae ge- 
nere divinitus ordinatio, quod cum sit, multa- 
rum virtutum actiones concurrere necesse est, ut 
in Davide praeliante, simul lucent fides et invo- 
catio Dei, amor Ecclesiae, pro qua perfert labo- 
res et pericula, deinde confessio, fortitudo in 
dimicando, et iusticiá erga suos. 


Eventus. 


Regula, Iusta et necessaria unicuique suo 
loco facienda sunt, et simul petendum, ut Deus 
gubernet consilia et eventus, quod cum facimus, 
plerunque sequuntur placidi exitus, iuxta illud: 
lustus ut palma florebit, Item: Commenda Deo 
viam tuam, et ipse faciet, Item: Non potest sibi 
homo quicquam sumere, nisi datum sit ei divi- 
nitus, Econtra, ordine divinitus sancito, et Deo 
vere puniente scelera, iniustas et non necessarias 
actiones, tristes poenae et magnae calamitates co- 
mitantur, iuxta haec dicta: Qui gladium acce- 
perit, gladio peribit. Item: Scortatores et adul- 
teros puniet Deus, Et Ethnicos experientia fateri 
cocgit, Deum vindicem esse scelerum. Hinc to- 
ties repetita est haec sententia: Aspiciunt oculis 
superi mortalia iustis. 

Et Homerus: o? uv ozéviua Coyo Oeol uc- 
xepsc quiéovow. . Hesiodus: 7j 5 xor joUAm 
vj) flovAeUgayvi xoxictr. Et similia dicta pas- 
sim extant: reUyov og éréoQ vi éQ xoxóv tine 
veis, — ltem: olo v 5o £ofe, voiov véAoc 
cüróv izüv&, — Ac de atrocib. delictis universali- 
ter regula vera est, puniri ea et in hac vita mor- 
tali atrocib. poenis: ideo saepe argumenta ab 
eventibus ducuntur. Nam verum est honestas 
causas ornari secundis eventibus, quia significant 
divinam comprobationem, ut victoriae Davidis, 
Augusti, Constantini, magna sunt ornamenta, 
quia vere sunt beneficia divina. At econtra, exi- 
tus tragici significant iram Dei et irae causam, 
ut exitus Paridis, Aegysti, et similium, — Cum 
congruit poena cum scelere, dicimus exemplum 
a Deo propositum esse, quo et istos damnavit, et 
caeteros'de providentia commonefecit. Hactenus 
de eventibus regularibus dictum est: Nam hanc 
regulam in disciplina politica Deus plerunque ser- 
vat, dat iustis et moderatis placidos exitus, et 
econtra atrocia delicta punit atrocibus poeriis, 
Et eatenus verum est dictum de disciplina: Mores 

suos cuique fortunam facere, quia verum est, 
placidum cursum esse honestorum et moderato- 
rum, et atrocia delicta puniri atrocibus poenis, 
Et recte dicit Isocrates, refutans eos, qui negant 
esse providentiam: Etiam si qua exempla raris- 
sima opponuntur, tamen non propterea a regula 
discedendum esse, ut vera est regula: Dies hyber- 
nos frigidiores esse aestivis, etiamsi interGum in 
hyeme dies tepidior sit aliquo aestivo. Quod vero 
in Ecclesia innocentes Deus cruci subiecit, mul- 
tae et magnae causae sunt, de quibus alias di- 
citur, Et tamen hos ornat aliis testimoniis, ut 
quanquam interficitur Paulus, tamen prius orna- 
tus est multis testimoniis divinis, 


Aetas. 


Regula, Alia aliis aetatibus magis congruunt, 
ut fugiendi oratores novi, adolescentuli, etc, 
Econtra senes audiendi, qui et vera didicerunt, 
et diu consideraverunt opinionum discrimina, et 
minus errant in deligendo quam iuniores. 


Mors, 


Regula, Diserimina mortis sunt signa pro- 
videntiae divinae. — Universale est, sceleratos ha- 
bere tragicos exitus, ut Caligulam, Neronem, et 
similes. Econtra plerumque iusti et modesti pla- 
cida morte extinguuntur, Saepe tamen a tyran- 
nis iniuste interficiuntur boni, ut Socrates, Pa- 
pinianus, [bi laus est virtutis, quod non disces- 
serint a iusticia, metu mortis, quia virtus ante- 
ferenda est vitae, — Caeterum quae sint causae, 
cur Deus Ecclesiam magis onerarit aerumnis, 
quam alios homines, alio loco dicitur, 


Recensui praecipuos locos personarum, quo- 
rum regulae non solum monstrant unde suman- 
tur argumenta, cum de personis dicitur, sed 
etiam monent, quae res praecipue in historiis cla- 
rorum hominum considerandae sint, imo in gu- 
bernatione vitae prodest intueri in hanc tabellam, 
et has regulas, quas recensui. Fui autem bre- 
vior, quia has pars locorum in rhetoricis copio- 
sius tradenda est, Volui tamen eius mentionem 
facere, quia hanc primam divisionem locorum 
omnibus oportet esse notissimam, alios esse per- 
sonarum , alios rerum locos. 

Loci rerum. 


Qui sunt rerum loci? 


Ut in methodo simplicium vocum diximus 
definitionem, deinde species seu partes, postea 
caussas, effectus, cognata, pugnantia, quaerenda 
esse: ita propemodum locorum series instituitur, 
de quaestione coniuncta, seu de propositione, 
Necesse est enim affinem esse doctrinam, quia ex 
enarratione simplicium sumitur confirmatio aut 
refutatio coniunctorum, 


Sunt igitur hi loci: 


1 Definitio et defini- 15 Ab impossibili, 
tum. 16 JAdiuncta, 
2 Genus. 17  Connexa, Circum- 
9  Spcies. stantiae, 
4 Differentia, Pro- 18  Communiter acci- 
prium. dentia, 
5 .Etymologia, No- 419 Similia. 
men. 20 Paria. 
6 Coniugata, Casus, 21 Ex maiore, 
7 "Totum, Partes. 92 Ex minore. 
8 Divisio. 25 A proportione. 
9 Causae. 24  Pugnantia, 
10 Effectus, 25  Disparata. 
11 JAntecedentia, 26. Signa. 
12 Consequentia, 27 Exempla. 
19 Ab absurdo, 28  Autoritas, Testi- 
14  À necessario, monia. 
Definitio. 


Primus locus est definitio, quia ut in quali- 
bet explicatione ante omnia necessarium nosse 
definitiones veras, et non ambiguas, ita plerun- 
que ex hoc loco prima argumenta ducuntur, quae 
et firmissima sunt, Quid autem sit definitio, su- 
pra dictum est. 


Suntque hae regulae huius loci: 


Prima, In qualibet propositione confirmanda 
aut refutanda, primum definitiones membrorum 
quaerantur, unde, si erit opus, sumantur argu- 
menta. 

Secunda, Cui conyenit definitio, eidem con- 
venit definitum, et econtra, | Et cui adimitur de- 
finitio, eidem et definitum adimitur, lta gignit 
hoc locus affirmativa et negativa argumenta. 

Tertia, Definitiones non sint 'qualescunque 
imagines, ut si dicam: "Tyrannus est lupus, sed 
sint propriae, sumtae ex fontibus, ut supra di- 
ctum est, id est, ex genere et differentia, aut cau- 
sis, aut parlibus, aut effectibus, aut coacervatis 
accidentibus, quae|simul collecta, unam certam 
rem ostendunt, Et serventur tres conditiones 
bonae definitionis, videlicet, ne definitio sit an- 
gustior quam definitum: nec latius vagetur, de- 
nique ut propriis et significantibus verbis defini- 
tum illustret. 


Exemplum, 


Si disputetur, an gloria sit appetenda, pri- 
mum investiganda est definitio, quae res vere et 
proprie sit gloria. Et autem gloria proprie lo- 
quendo, approbatio nostrae conscientiae recte 
ludicantis, et aliorum recte iudicantium, — Ex 
hac definitione procedamus ad quaestionem, hoc 
modo affirmative: 

Approbatio conscientiae recte iudicantis 
el aliorum recte iudicantium, est res 
bona, necessaria et appetenda, quia 
est verum de virtute iudicium, quod 
non potest appeti, nisi simul virtutem 
magna cura tueamur, 

Gloria proprie est talis approbatio con- 
scientiae recte 1udicantis et aliorum re- 
cte iudicantium, 

Ergo gloria est appetenda. 

Sic de gloria appetenda loquitur Paulus: 
Suum opus consideret et exploret unusquisque, 
ut in seipso gloriam habeat, non aucupetur glo- 
riam obtrectatione aliorum, nec pendeat ex stul- 
tae multitudinis applausu, 

Negative sic: 

Approbatio levium hominum et non recte 
iudicantium, nec est gloria, sed inanis 
et perniciosus applausus et mendacium, 

Thraso appetit levissimorum hominum 
non recte iudicantium approbationem, 

Thraso igitur non appetit gloriam, sed 
inane mendacium, 

Non addam hic plura exempla, tamtum ad- 
horror studiosos, ut in quotidiana lectione similia 
observent, et se assuefaciant ad quaerendas de- 
finitiones, et ad usum huius loci, Nunc proximi 
sunt loci nati ex partibus definitionis, genere, 
differentia. 

Genus. 


In inquisitione rerum plerunque initio quae- 
rimus genus, tanquam communius, quia angu- 
stiora vocabula. declarantur per communiora, ut 
si quis prorsus ignorans quae res sit Cometa, in- 
terroget quid sit, cum audit non stellam, sed 
halitum inflammatum esse, nominato proximo 
genere, id quod initio discendum fuit, didicit, 
Postea progreditur, inquirens qualis sit halitus, 
et cur moneatur. [deo et in definitionibus ple- 
runque recitatur genus. Et deprehenso genere 
aditus aliquis ad agnitionem rei patefactus est, 
ac multa iudicantur ex cognitione generis, ut si 
quis dubitet ,'an homini Christiano liceat tenere 
proprium, aut militare, aut in iudiciis repetere, 
facile erudiri poterit monstrato genere. Evange- 
lium approbat ordinem politicum et omnia officia 
politici ordinis, Ex huius generis cognitione, 
de speciebus vel de partibus manifestum est, quid 
statuendum sit, Ex hoc fonte sumtum est prae- 
ceptum, quod saepe repetit Cicero: Hypothesin 
transferendam esse ad 'Thesin, Vocat autem 
hypothesin inferiorem quaestionem, superiorem 
thesin, ut si de reprimendis Turcis velis dicere, 
oratio uberrima ex genere nascetur: 

Iusta opera et Deo grata sunt et cultus Dei 
facere suo quenque loco officia politici 
ordinis vero studio propter Deum, 

Regibus autem defensio politiarum et Ec- 
clesiarum ac honestae disciplinae et stu- 
diorum doctrinae mandata est, 

Quare nunc quoque tegant patriam adver- 
sus Turcicum latrocinium. 


Iam considera, quanta rerum maximarum 
copia sit in genere seu in thesi, quam continet 
maior syllogismi, et quantum splendoris accedat 
causae, si ostendas talem militiam vere cultum 
Dei esse.  Haec*ideo recito, ut huius loci usus 
magis conspici possit, Nunc regulas seu moxi- 
mas addam. 


Dic primam regulam. 


Prima regula, À superiori cum signo univer- 
sali ad inferius semper valet consequentia affir- 
mative et negative. 

Affirmative, ut: 
Omne animal spirat, 
Ergo piscis spirat. 

Deus est ubique, 
Ergo et hic adest. 

Omnis legitima emptio est contractus ho- 
nestus et concessus Christiano, 

Ergo et contractus, in quo res vere 
emitur cum pacto de revendendo, 
est honestus et concessusChristiano. 

Negative: 
Nulla dona Dei sunt vituperanda, 
Ergo nullae artes honestae sunt vitupe- 
randae, 


Dic secundam regulam. 


Secunda regula, À genere sine signo univer- 
sali ad speciem tantum negative ducuntur argu- 
menta, ut: 

Lapis non est animal, 
Ergo lapis non est homo. 
Mulsum non est vinum, 
Ergo nec est rubrum vinum. 
Furiosus non potest consentire, 
Ergo nec potest contrahere de coniugio 
vel de emtione, 

Valet consequentia, quia cui adimitur genus, 

eidem adimitur et species., 


Species. 


Dic regulam de specie. 


Regula, À specie ad genus tantum affirma- 
tive ducuntur argumenta, ut: 
Homo est, 
Igitur animal est, 
Valent consequentia, quia posita specie, ne- 
cesse est'poni genus, et cui species tribuitur, 
eidem genus tribui necesse est, 


Differentia. 
Dic regulam de differentia. 


Regula, Ut ab integra definitione, ita a dif- 
ferentia specifica ducuntur firma argumenta affir- 
mative et negative, — Ac facile intelligi potest 
buius loci magnum usum esse, quia multa in 
omni disputatione incidunt, quae cum ab indo- 
ctis aut a sycophantis non recte miscentur, ne- 
cesse est membra evolvere et discernere, et sa- 
pientissime dictum est: Qui bene distinguit 
bene docet, 

Affirmative: 

Abraham accepit agri dominium pro certo 
precio ab hospitibus volentibus, vide- 
licet, pro coronatis 160, 

Igitur vere emit. 

Valet consequentia, quia cui tribuitur diffe- 
rentia specifica, eidem tribuitur species. 

Negative: 

Amor parentum erga natos est 070977, a 
Deo condita et mandata, 

Ergo non est viciosus affectus, 

Valet consequentia, quia cui adimitur diffe- 
rentia specifica, illi adimitur species, Nam diffe- 
rentia specifica discernens viciosos affectus a bo- 
nis, est esse prohibitos lege De;. 


Proprium. 


Etsi traditur subtile discrimen in Differen- 
tiam et Proprium, tamen saepe promiscue his ap- 
pellationibus utimur, nec Aristoteles eas discer- 
nit in Topicis, nec ego de discrimine anxie dis- 
putabo. Differentia significat partem, quae rem 
constituit, ut: rationale significat animam ratio- 
nalem, quae pars est constituens hominem.  Pro- 
prium vero significat ornamentum seu officium, 
quod sequitur constitutionem, et proprie uni tan- 
tum speciei et omnibus eius individuis convenit, 
ut homini competit incedere erectum, — Est et 
hoc exemplum illustre: Magistratus politicus est 
persona electa divina ordinatione, ut legem in 
externa disciplina et pacem tueatur, et coherceat 
ac puniat contumaces vi corporali seu gladio. 
Differentia est, esse electam divina ordinatione, 
et tueri legem et disciplinam et pacem. Sed pro- 
prium, cohercere et punire vi corporali, Mini- 
ster Evangelii est persona electa ordinatione di- 
vina, ut doceat Evangelium, et administret sacra- 
menta a Christo instituta, et puniat contumaces, 
non vi corporali, sed verbo Dei et excommuni- 
catione, et recipiat eos, qui se emendant, ac re- 
missionem peccatorum eis annunciet, Differen- 
tia est, electam esse ad docendum Evangelium, 
ad sacramentorum administrationem, — Deinde 
proprium est, punire non vi corporali, sed verbo 
Dei et excommunicatione. 

Haec exempla monstrant utcunque quid Dia- 
lectici differentiam, quid proprium nominent. 
Nec tamen opus est nimis exili distinctione: sed 
saepe etiam docti promiscue utuntur appellatio- 


SCRIPTA PH. MEL. AD HIST, PROF. ET PHILOS. SPECTANTIA. 





| qua proprie dicitur, 





668 


nibus differentiae et proprii, et ab utroque loco 
eodem modo ducuntur argumenta affirmative et 
negative, ut: 

Hic lapis trahit ferrum, 

Est igitur Magnes. 

Ex hoc fonte multa argumenta sumimus in 
gravissimis causis, ut: Filius Dei creat mundum 
cum Patre, et ait sese resuscitaturum esse mor- 
tuos, lohan, 5, Sicut pater exuscitat mortuos, 
sic et Filius, Item, Prophetae et Apostoli in- 
vocant eum, ergo Filius Dei est omnipotens et 
natura Deus. Nam haec sunt propria naturae 
omnipotentis, creare ex nihilo, reddere vitam 
mortuis, videre motus cordium in omnibus in- 
vocantibus. Valet autem. consequentia: Cui tri- 
buitur proprium, quod uni soli essentiae conve- 
nit, huic etiam essentiam tribui necesse est, 


Etymoloygia. 


Vicini loci sunt definitioni, nomen rei, Ety- 
mologia, et periphrasis non aberrans a re, de 
Sunt igitur huius loci hae 
regulae: 
Prima regula, Cum in qualibet longa ora- 
tione maxima pars proprio sermone constet, et 
ita loquantur homines sani, qui recte loquendi 
rationem et intelligunt et amant, principalia ar- 
gumenta ex proprie dictis sumenda sunt, ut in 
dogmatibus, legibus, sententiis iudicum inpri- 
mis necessaria est proprietas sermonis, et pon- 
dera verborum dextre illustrata, multum lucis 
afferunt explicationi, ut lohan. 1. Filius Dei 
vocatur Deus, Et ne sit ambiguitas in nomine, 
addit, omnia per Filium condita esse, — Ergo 
Iohannes affirmat Filium vere Deum esse, omni- 
potentem et conditorem cum Patre, Valet con- 
sequentia, quia non est nostrum fingere de Deo 
opiniones ex nostris imaginationibus, sed de eo 
sentiendum est, sicut se patefecit, et sermo divi- 
nus audiendus est, et ex eo sumenda sententia, 
quam perspicua et incorrupta proprietas gignit. 
Paulus toties dicit: Fide iustificamur gratis pro- 
pter Filium Dei, Ergo vere ita statuendum est, 
cerlissime recipi agentes poenitentiam propter 
Filium gratis, etiamsi valde angimur et trepida- 
mus propter praeterita delicta. lta ex proprietate 
sermonis firma argumenta sumenda sunt. 

Secunda regula, Quando verba gignunt ab- 
surditatem , intellecta sine figura, decurrendum 

est ad figuras, et quaerenda concinna interpre- 
tatio, Vocatur autem in philosophia absurdum, 
quod pugnat cum communi sensu, id est, cum 
principiis, vel communi experientia, Sed in do- 
ctrina Ecclesiae vocatur absurdum, quod pugnat 
cum perspicuis mandatis Dei, aut articulis fidei, 
ut cum dicimus: Tyrannum esse lupum, constat 
non misceri hominis aut quadrupedis naturam, 
Metaphoram igitur esse dicimus, quae sic enarra- 
tur: "Tyrannus est similis lupo, — Saepe dicitur: 
Spartam nactus es, hanc orna. Hic constat nos 
non habere urbem Spartam, sed similitudo intel- 
ligatur, habes honestum locum, quem virtute 
tuearis, Sicillud: Ira habitat in auribus. Con- 
stat iram accendi in corde, At de obiecto dici- 
tur: Auribus acceptus sermo, irritat iram et alias 
cupiditates, Sic in dicto Christi: Si oculus te 
offendet, effodito eum. ld pugnat cum praece- 
pto: Non;occidas.  Decurrendum est igitur ad 
figuram: Abiice persuasionem falsam, quamvis 
dulcem, quae abducit a Deo, seu non assentiaris 
doctori vel amico abducenti animum tuum a Deo. 
Haec recensui, ut iuniores qualemcunque regulam 
teneant, unde iudicent, ubi servandum sit zo 
órvóv , et ubi interpretatio ex figuris sumenda sit, 
quod dextre nemo facere potest, nisi liberali do- 
ctrina excultus sit, et res de quibus disputatur, 
antea didicerit ex proprio sermone. deo huius 
temporis ludaei multa insulse corrumpunt in Pro- 
phetis, quorum sermo pulcerrima lumina figura- 
rum habet. Augustinus cuiusdam Tychonii re- 
gulas recitat, quarum cognitionem existimat ma- 
gnum esse lumen propheticorum et apostolico- 
rum monumentorum, cum tantum sint regulae 
de figuris grammaticis et rhetoricis, quod si quis 
considerabit, rectius eas intelliget. Sed infra de 
Allegoriis plura dicam, in loco similium. 


A coniugatis seu casu. 


Coniugata et Casus vocarunt nominum deri- 
vationes, ut iusticia, iustus, — Nunc appellatio- 
nes concreti et abstracti notiores sunt, — Et hic 
locus necessariam doctrinam continet, ducendi 
argumenta a concretis ad abstracta, et econtra. 
Nam utraque via saepissime utimur. Alias a con- 
cretis procedimus ad abstracta, quia concreta 
monstrant exempla formarum in subiectis: alias 
econtra ab abstractis ad concreta procedimus, 
Sitque haec. 

Regula. 


Cui tribuitur concretum , in eo rem esse ne- 
cesse est, quae effertur: voce abstracti, ut cum 
dicis: 

Aqua est calida, recte sequitur: 
Ergo in aqua est calor. 

Baptista recepit milites manentes in officio, 
Igitur Baptista et militiam approbat. 

Valet consequentia, quia approbatione exem- 
pli in subiecto, approbatur res in genere. 

Valent hae consequentiae, si absit ambigui- 
tas, quae non est unius modi. 

David rapiens alienam coniugem, facit 
tyrannice, 
Igitur David est tyrannus. 


Respondendum est brevissime: Nego con- 
sequentiam, et ratio est, quia in coniugatis am- 
biguis non valet consequentia, Facere tyrannice 
significat actionem, sed tyrannus significat ha- 
bitum, Et tyrannus est gubernator, qui habet 
nzgocígsow perpetuam, id est, studium scelerate 
faciendi, et plerunque scelerate facit, etiamsi 
semel atque iterum recte facit, Tale et hoc est: 

Justicia est severe punire iudices pecunia 
corruptos, 

Ergo Cambyses, qui pellem detraxit ini- 
quo iudici, et cum instravit sedi, fuit 
iustus, 


Nego consequentiam, et ratio est, quia in 
coniugatis ambiguis non valet consequentia: ÀÁn- 
tecedens loquitur de actione, Consequens de ha- 
bitu, Nam bonus seu iustus princeps est, qui 
habet studium recte faciendi, et plerunque recte 
facit, etiamsi interdum labitur, Hae definitio- 
nes non sunt temere excogitatae, et continent do- 
ctrinam utilem. 


De toto et partibus. 


Facilius intelligent vim et usum locorum, qui 
fontes eorum et ordinem considerabunt. Scien- 
dum est igitur, omnes locos, quos iam recitavi, 
ex definitione nasci, — Sequens locus de toto et 
partibus nascitur ex divisione, Supra autem di- 
ctum est de methodo, primum definitiones, de- 
inde divisiones, postea c.usas, effectus, con- 
nexa quaerenda esse, etc. 

Quomodo discernuntur partes? 

Hoc modo: Partium aliae sunt Minus Prin- 
cipales, ut in corpore humàno coma, ungues. 
Sine his totum esse et incolume manere potest. 
Aliae sunt Principales, sine quibus totum esse et 
manere incolume non potest, ut in corpore hu- 
mano caput, pectus, cor, venter, brachia, pe- 
des, Sine his non potest totum esse et manere 
incolume. 


Secundum discrimen. 


Partium principalium aliae dicuntur essen- 
tiales seu Substantiales, aliaeIntegrales, Dicun- 
tur autem Essentiales seu substantiales materia et 
forma, ut corpus et anima sunt partes substan- 
tiales hominis. Sed partes integrales a quanti- 
tate seu numero appellationem habent, ut cum 
molem partimur, seu numeros dividimus, ut 
trunco sex pedum dissecto in partes bipedales, 
hae dicuntur partes integrales. Saepe in relativis 
nominibus utimur hac appellatione, ut civitatis 
partes integrales sunt magistratus, sacerdotes, 
senatus et populus.  ludicii partes integrales 
sunt: oratio actoris, oratio rel, testimonia, sen- 
tentia iudicis, Conversionis seu poenitentiae par- 
tes contritio, fides, nova obedientia, Daptismi 
partes sunt: mersio in aquam, et pronunciatio 
verborum, quae fit ab intelligente hunc ritum, et 
non contemnente divinam ordinationem, sed ha- 
bente hoc propositum , ut reverenter faciat, quod 
divinitus traditum est. 


Dic regulas. 


Prima. 
Posito toto, necesse est poni omnes princi- 
pales partes. 
Exempla. 
In legato promittuntur alimenta, 
Igitur debentur cibi, vestes et habitatio. 


Aliud, 
Magistratus est custos totius legis divinae, 
quod ad externam disciplinam attinet, 
Ergo et primae tabulae custos est. — Curet 
igitur recte doceri, et aboleat externos 
cultus idolorum et blasphemias. 
Aliud, 
Totum iudicium est res approbata a Deo, 
Ergo et partes concessae sunt, accusare et 
respondere, 

Aliud, 
Lex est bona legitime utenti, ut Paulus 
affirmat, 
Igitur et magistratus gerere concessum est, 
quia magistratus est res ordinata voce 
legis. 


Dic secundam regulam. 


Destructa una principali parte, totum de- 
struitur, ut: 
Huic aedificio deest tectum, 
Non est igitur domus. 
Corpori Ciceronis praecisum est caput, 
Non igitur mansit incolumis Cicero, 

Valet consequentia, quia destructa una prin- 
cipali parte totum destruitur, 

Moneri autem hoc loco discentes necesse est, 
hanc regulam de partibus loqui, non de specie- 
bus, Non enim valet consequentia, remota una 
specie removeri genus, ut non valet consequentia: 

Hoc non est Creticum, 
Ergo non est vinum. 

Nam a specie ad genus non argumentamur 

negative, nisi omnes species enumerentur, 


De loco a divisione. 
Regula. 


Quoties argumentamur a divisione, seu ge- 
neris in species, seu totius in partes, fiat integra 
enumeratio specierum seu partium, ut: 

Omnis stella aut est fixa, aut planeta, nec 
sunt plures species, 

Cometa non est fixa stella nec planeta, 

Non est igitur stella. 

Non esse fixam oculi testantur, quia omnes 
cometae agitantur, et quidem variis motibus et 
rapidis, Non esse planetam inde ratiocinamur, 
quia vagatur extra zodiacum, et cum initio sit 
magnum corpus, paulatim absumitur, ut ipsi vi- 
dimus, et narrat Seneca, ante bellum Achaicum, 
in quo Corinthus, "Thebae et aliae multae civi- 
tates a Romanis funditus deletae sunt, conspe- 
ctum esse cometam Solis magnitudine, et paula- 
latim absumtum. Sic Aristoteles per divisionem 
quaerit, quid sit virtus, In anima haec sunt: po- 
tentiae, actiones, affectus, naturales inclinatio- 
nes, et habitus ex actionibus orti, ut artes,  De- 
inde de singulis membris disserit, donec remotis 
caeteris, constituit virtutem habitum esse. 

Hoc autem ordine in hac argumentatione 
utendum est, in maiore ponatur universalis pro- 
positio, recensens omnes species seu partes, hoc 
cum non fit, sed una atque altera specie seu parte 
nominata, postea concluditur, insufficiens est 
enumeratio: Nec esse connexionem firmam in tali 
argumento facile intelligi potest, quia iter est a 
particulari, ut: 

Ius divinum non strangulat fures, nec ius 
Romanum vetus, 

Ergo non est iustum strangulare fures. 

Hic proceditur a specie ad genus negative, 
quam consequentiam non valere supra dictum est: 
Ut autem firma connexio fiat, instituatur integer 
syllogismus, et maior sit universalis complectens 
integram enumerationem , hoc modo: 

Omnia iusta politica constituta sunt, aut 
iure divino seu naturali, aut Romano 
iure veteri, et nunc recepto, aut novis 
legibus imperatorum, aut consuetudine 
congruente cum ratione. 

Sed strangulare fures, novis legibus im- 
peratorum constitum est, 

Ergo est iustum. 

Haec est a divisione forma argumentandi iu- 
sta, et sic ab universali proceditur. 

Ex hac tota doctrina sumitur regula: Ab 
insufficienti enumeratione partium aut specierum 
in divisione non valet consequentia, 


De loco causarum. 
Prima divisio. 

Causarum aliae nominantur per se causae, 
aliae per accidens, — Causa per se est, qua posita 
in actu cum caeteris per se causis, necesse est se- 
qui effectum, et qua non posita in actu, etiamsi 
caeterae ponantur, non potest sequi effectus. Et 
quidem causae per se aut sunt partes rei, ut 
materia et forma, aut sua vi agunt aliquid, ut: 
Efficiens sua aliqua actione ciet materiam.  Fi- 
nalis vero movet efficientem, | Causa per accidens 
est, aut quiddam accidens alteri per se agenti, 
quod etsi via aliqua est agendi, tamen tale est, 
ut sine eo effici effectus potuerit, nec propter hoc 
accidens, sequatur effectus: aut est agens quod 
habet eventum alium praeter intentum, aut ordi- 
natum, cum tamen eventum illum secundum, 
non necesse sit accedere, — Primi modi exempla 

MrrnaxTH. Orrn. Vor. XIII. 

sunt: Febris potest esse causa temperantiae per 
accidens, cum per se causa sit voluntas frenans 
appetitionem cibi et potus, Cum Paulus inquit: 
Scientia inflat, causa per accidens est superbiae 
eruditio, Sed per se causa est, voluntas efferens 
se, et despiciens alios, quorum utilitati servire 
eruditio debebat. ^ Alterius modi exempla sunt, 
quae fortuna et casus nominantur, ut: Fossio est 
causa per accidens inventi thesauri, quia volun- 
tas vinitoris erat fodere, ut vites plantaret, Hunc 
eventum comitatur alius, scilicet inventio the- 
sauri, quem eventum nec fodiens cogitaverat, 
nec accedere necesse fuit, Cumque non sit ne- 
cesse causis per accidens respondere effectus seu 
eventus, non ducuntur a causis per accidens firma 
argumenta. 
Non valet consequentia: 
Piscatores Milesii invenerunt tripodem 
aureum, 
Ergo et alii ibi aureum tripodem in- 
venient, 


Secunda divisio. 

Alia est vere causa, alia est causa sine qua 
non. Hoc modo partitur causam Plato in Phae- 
done. Aliam nominat causam reipsa seu vere sic 
dictam, aliam vocat causam sine qua non, Gr 
o)z dytv. Est autem causa vere sic dicta, quae 
non solum adest ociosa, sed etiam re ipsa agit 
aliquid in pariendo effectum, aut pars est eius 
rei, quae constituitur. Sed causa sine qua non 
nihil agit, nec est pars constituens, sed tantum 
est quiddam, sine quo non sit effectus, seu quod 
si non adesset, impediretur agens, ideo, quia 
illud non accessisset. Galenus sic desinit in ter- 
tio libro de differentiis cuuzivouctaoy: Ea quae 
nihil conferunt, non possunt autem separari a 
conferentibus, habent rationem causae, quae di- 
citur sine qua non, Et Qegoztevzizr;c tertio dis- 
cernit causam sine qua non, et accidentia, et 
exemplum tradit: In curatione vulneris causa sine 
qua non est remotio puris, nisi enim removere- 
tur pus, non esset efficax remedium. Traditur 
et hoc exemplum, medium in visione est causa 
sine qua non. Áccommodatur et ad voluntaria, 
ut: Non conceditur transitus non hahenti sym- 
bolum traditum a quaestore, 


Tertia divisio. 
Causae per se quatuor sunt: Efficiens, Ma- 
teria, Forma, Causa finalis, 

Quid est Efficiens? 

Efficiens est, a quo primo fit motus, id est, 
quod revera aut principaliter agit ut aliud efficiat, 
Et quia magna varietas est efficientium, et valde 
prodest nosse discrimina, necesse est hic addi di- 
visiones, 


Dic primam divisionem efficientium? 
Wfficientium alia vocantur naturalia, alia 


voluntaria.  Naturalia vocantur, quae vi insita 


naturae agunt, non deliberatione aliqua, mec ; 
. vent aut cient, vel sunt causae causarum propin- 


possunt suspendere actionem admota materia, ut: 
Ignis naturae ordine calefacit seu urit admota cor- 


pora, nec suspendit actionem, Cum vena in cor- ' 


pore sano, consumto nutrimento, sugunt inanem 
ventriculum, natura ventriculus appetit cibum 
ei potam. — Voluntaria sunt, quae deliberatione 
agunt, et cum habeant libertatem aliquam, pos- 
sunt suspendere actionem, admota materia, ut: 
Faber potest esse ociosus, et etiam cum habet 


propositam materiam, et instrumenta, Homo ; 


etiam sitiens potest imperare manibus, ut pocu- 
lum propositum ori admoveant. 


Dic secundam divisionem. 


Efficientium quaedam sunt totales, quaedam 
sunt partiales causae. "Totales sunt efficientes 
causae ad certam rem efficiendam. 
duplices, aliae Ordinatae essentialiter, quarum 
una sine alia, etiamsi vis eius valde augeretur, 
effectum in natura ordinatum non potest efficere, 
ut pater et mater, Voluntas non eligit sine cogni- 
tione: Concurrunt igitur ad electionem necessario 
intellectus et voluntas. — Aliae sunt Accidentali- 
ter ordinatae, quarum una, si vis eius aucta fue- 
rit, effectum sola potest efficere, ut cum duo equi 
currum trahunt, 


Dic tertiam divisionem. 


Efficientium quaedam sunt Principales, quae 
et digaiores sunt, et plus agunt, Aliae minus 
principales sunt, quarum et dignitas minor est, et 
actio languidior, ut in pugile plus agit naturale 
robur, quam res, In Antonii intemperantia vo- 
luntas principale agens est, naturalis inclinatio 
minus principale. 


Dic quartam divisionem. 


Causarum aliae sunt propinquae, aliae re- 


motae. Propinquae sunt, quae et propiores sunt 


Partiales sunt | 

effectui, et ad hunc unum effectum magis deter- 
Pater et rnater propinquae causae 
sunt generationis, Hydropis propinqua causa est 


copiosus humor, crudus et aquosus in corpore, 


ideo relictus, quia epatis imbecillitate non potuit 
initio fieri conversio chyli in sanguinem. — Cru- 
ciatuum qui calculo in venis procedente oriuntur, 


| propinqua causa est tensio nervorum, quae fit a 








calculo, Actionis honestae aut inhonestae pro- 
pinquae causae sunt mens et voluntas.  Remotae 
causae sunt, quae alias propiores causas aut fo- 


quarum, ut: Avi remotae causae sunt nepotum, 
Hydropis remota causa est praecedens intempe- 
rantia, quae zozozuuíoy peperit, qua vis epatis 
languefacta est. — Actionis honestae seu inhone- 
stae remota causa cst temperamentum in homine, 
sic inclinans, 


Dic quintam divisionem. 


Causarum quaedam vocantur universales, 
quaedam particulares. Universalis est Deus fo- 
vens naturam. Et Philosophi sic vocant motum 
coelestem, et vim luminis astrorum.  Particula- 
res vocantur propiores, quae in materia sunt, et 
determinatae sunt ad hunc effectum, ut: Univer- 
salis causa pestilentiae est eclipsis aliqua, aut in- 
fausta Saturni, Martis et Lunae coniunctio, ve- 
nenato lumine aérem inficiens,  Particularis causa 
est humorum in corporibus humanis corruptio. 


Dic sextam divisionem. 


Efficientium aliae sunt principales, aliae in- 
strumentales. Principales sunt, a quibus oritur 
actio, seu quae gubernant actionem, et movent 
instrumenta, ut faber. Instrumentales sunt or- 
gana extra naturam principalis causae, quae ap- 
plicata et mota ab aliis adiuvant actionem, ut te- 
lum securis. Est et vox Evangelii instrumen- 
tum, quo Deus movet et impellit corda hominum. 


Dic septimam divisionem. 


Partialium aliae sunt praeparantes, aliae 
sunt adiuvantes, Praeparans, quae aut foris ap- 
plicat agentia, aut interiore aliqua praeparatione 
subiectum idoneum efficit ad alias actiones, ut: 
Medicus applicat remedia, postea natura corporis 
et remediorum est medicatrix. Doctrina et disci- 
plina, id est, assuefactio, sunt causae praepa- 
rantes animum ad actionem virtutis, Adiuvantes, 

quae cum principali causa concurrunt, et inter 
agendum adiuvant eam, ut:-Somnus est causa 
adiuvans coctionem ventriculi. Calor externus 
mediocris est causa adiuvans, id est, fovens in- 
teriorem, | [n Scipione heroica naturae vis adiu- 
vat voluntatem in actionibus virtutum. 


Dic octavam divisionem. 

Elegans divisio traditur a Medicis, quae con- 
gruit cum aliquot superioribus divisionibus. Sed 
propter illustres appellationes familiariter nota 
sit omnibus, Alia sunt ort, alia ovvoítie, alia 
GUveQya. 

trux sunt principales causae, ut mens et 
voluntas sunt principales causae actionem hone- 
starum aut inhonestarum. 

Xwvatria sunt inclinationes bonae vel malae, 
quae alioqui vocantur causae minus principales, 

ZXvegye sunt vel praeparantes causae, vel 
instrumenta, ut doctrina et assuefactio sunt ovr- 
epya in actionibus virtutis. Robur corporis et 
laborum assiduitas, sunt oUvsQyo. fortitudinis, 
In Davide praeliante ot TOv est Spiritus sanctus 
exuscitans animum, gureízio, consilium, volun- 
tas, et manus obtemperans consilio et voluntati, 
oUrtQy«, scientia rei militaris, et laborum assi- 
duitas. In Ioseph abstinente ab aliena coniuge, 
citioy , est Spiritus sanctus, docens et movens 
mentem et voluntatem loseph, cogitatione man- 
dati divini, —Zuxaíru&, mens cogitans manda- 
tum divinum, et voluntas obtemperans Spiri- 
tui sancto et mandato Dei.  X€uvegya, disci- 
plina et diligentia in vitandis illecebris, ut dici- 
tur: Vitare peccata, est vitare occasiones peccan- 
di. Haec causarum consideratio, cum alias ma- 
gnas utilitates affert, tum eo etiam prodest, quia 
cum ostendit, quae causae in gubernatione mo- 
rum concurrant, monet, ut causas illas exusci- 
lemus, petamus nos regi Spiritu sancto, ipsi an- 
nitamur, ut voci divinae obtemperemus, et disci- 
plina nos frenemus. 
Paulus, inquiens: Diligenter ambulate tanquam 
sapientes, etc. 


Dic nonam divisionem. 

Est et haec divisio usitata Medicis, quae 
erudite discernit interiores causas et exteriores, 
Efficientia sunt duplicia, zgomyoUusve , antece- 
dentia, — Sunt autem interiores dispositiones, 
quae irritatae ab externis causis sunt principalio- 
res causae effectuum, ut cum dysenteria sit inte- 


Haec omnia complexus est | 

stinorum exulceratio, zr19oryoUusvov est bilis, 
exuberans in toto corpore, et corrupta ac facta 
acrior ac venenatior. Sed causa 7t9oz a riti) 
dicitur irritatrix causa, quam vulgo prinmitivam 
vocant, Est autem externa causa, quae interio- 
rem irritat, ut largior potus ia aestu, aut crudi 
fructus, qui putrefacti, augent venenatam bilem, 
et lubricitatem efficiunt, ac movent auctam bilem. 
'Transferamus has appellationes ad alia exempla. 
Antecedens causa, quae dicitur ztw9onyovuérm, 
civilis belli inter Romanos fuit in Pompeio am- 
bitio seu cupiditas retinendi summi loci inter ci- 
ves, quem diu iam possederat. Hanc ambitio- 
nem comitabantur multi affectus, metus amittendi 
eius loci, invidentia et dolor cum aemulum cre- 
scere videret, His affectibus incendebatur, ut 
tollere aut reprimere eum conaretur, At causa 
irritatrix seu zrgoxeregziuxr, fuit potentia Iulii, 
et quod multa petebat aut faciebat lulius contra 
voluntatem Pompeii, quae augebant indignatio- 
nem et odium in animo Pon His cvs 
accensus, tandem adeo exarsit, ut bellum mo- 
veret. 

Nominat Galenus et aliam quandam causam 
cvveztuxTV. Sed haec non est in his, quorum 
causae cum facta sunt, esse desierunt, ut debili- 
tas ventriculi manet, etiam postquam repletio esse 
desiit, Non est igitur repletio causa Guveztiz?), 
etiamsi propinqua causa est eius debilitatis, Alibi 
autem usurpatur OUréztixÓv, cum dicitur eorum 
effectuum causa esse, qui ita pendent a causa, ut 
non durent effectus, cum causa tollitur, ut mor- 
bis dicitur Synecticon symptomatis. — Pleuritis 
est synecticon eius febris quae accedit, 


Dic decimam divisionem. 


Efficientium aliae agunt motae ab aliis, ut 
voluntas agit mota ab obiecto, quod cognitione 
monstratum seu oblatum est voluntati, ut dici- 
tur: Ignoti nulla cupido, Aliae sunt moventes 
seu impellentes, quae dicuntur impulsivae. ld 
nomen retinent lurisconsulti, sumtum ex rheto- 
ricis, Etsi autem interdum confunduntur impul- 
siva et finalis, tamen sciendum est discrimen 
quoddam esse. lmpulsiva est affectus vel obie- 
clum- movens agentem, ut dicimus: Misericordia 
motus est, vel, inopia amici motus scripsit eum 
haeredem,  Prodigalitate movetur iudex, ut det 
tutorem, — Dicitur igitur prodigalitas 3inpulsiva 
causa: sed finalis est, ut servetur lvespub. cuius 

interest, ut temere dissipentur etiam privatae fa- 
cultates, 


Vicit amor patriae laudumque immensa cupido, 
Hic versus continet causam impulsivam. 


Est et lex causa impulsiva, quia est cogita- 
tio agentis, qua impellitur ad agendum, ut: Fa- 
bius lege movetur, ut deponat dictaturam.  Per- 
ünet ad impulsivam et meritum, ut: Meritum 
Christi movet voluntatem aeterni Patris ad reci- 
piendum genus humanum, Sic meritum militis 
movet ducem ad danda praemia, [n venditione 
precium est causa impulsiva, movens venditorem. 
Potest autem referri ad cuvoízix. — Estque meri- 
tum benefactum, seu malefactum, quod ordine 
iusticiae dignum praemio vel poena iudicatur, et 
ut sit iusta compensatio, fit aequalitas, iecensui 
divisiones praecipuas efficientium, quarum co- 
gnitio non solum in artibus, sed etiam in aliis 
vitae negociis utilis est, et hic recitantur propter 
regulas, quas inseri Dialecticae necesse est, Hoc 
etiam monendus est lector, quod ait Polybius, 
aliud esse causam belli Punici, aliud occasionem, 
seu aliud ozrov, aliud àgoguzv. 

"Attioy vocat principalem causam, ut: Prin- 
cipalis causa belli Punici erat odium ardens ad- 
versus Romanos, et vindictae cupiditas in Car- 
thaginensibus, 

"Aqogur est minus principalis causa, vel 
aliqua levis ztgoxevoegzruxr, vel circumstantiae 
temporum aut loci, quae non est causa, sed facul- 
tatem praebet flagrantibus cupiditate aliqua agendi 
quod volunt, ut amanti tenebrae sunt occasio, 
ut dicitur: Nox et amor vinumque nihil modera- 
bile suadent, Nox occasio est, non causa; amor 
est c/ri.0v, et quidem antecedens, sed vinum 
est zgoxzoraQztixóv. lta controversia de Sa- 
gunti finibus fuit levis zpoxorogzzuxr) belli Pu- 
nici secundi, Sic causae discernuntur in hoc 
dicto: Occasionem quaerit, qui vult discedere ab 
amico. 


Materia, 


Materia est, ex qua aliquid fit, ut ex farina 
ft panis, ex elementis fiunt mixta corpora, Hanc 
praecipue nominamus materiam, quae usitate di- 
citur Materia ex qua, Et sciant iuniores ita lo- 
qui Philosophiam, ut non tribuat materiam ex 
qua accidentibus, sed tantum substantiis,  Ab- 
utimur autem nomine materiae, cum Subiectum 

vocamus materiam in qua, et Obiectum vocamus 
materiam circa quam. 


Forma. 


Est, quae dat esse rei, id est, ipsa rei con- 
summatio, seu quasi exaedificatio, qua res est 
talis, ut: Figura navis aut domus exaedificatae 
est ipsa forma, 

Sunt autem aliae Substantiales, aliae Acci- 
dentales, Nam substantias compositas dividimus 
in materiam et formam, ut: Bos constat ex ma- 
teria et forma. Sed accidentia tantum sunt for- 
mae, nec dicimus accidentia habere materiam ex 
qua fiant, sed sunt in materia, ut: Figurae sunt 
metae includentes materiam. 


Causa finalis. 


Differunt finis et causa finalis. Finis est 
ipse usus rei, ut, finis calcei est munire pedem. 
Sed Causa finalis est cogitatio de fine, videlicet 
de usu, qua movetur et regitur agens in opere 
instituendo, ut fabricans navim movetur et regi- 
tur cogitatione de usu, ut talem fabricet, qua 
idonea sit transvectioni earum rerum, quibus 
indiget. Et hinc sumitur locus rhetoricus ab 
utili, ut: 

Ebrietas est perniciosa ventriculó, epati, 
cerebro, pectori et nervis, et impedit 
cogitationem et precationem, 

Est igitur fugienda. 

Locus 2b honesto, etsi ad causam finalem 
etiam accommodari potest, tamen propter perspi- 
cuitatem accommodetur ad causam efficientem, 
videlicet ad legem, quia honesta sunt, quae ap- 
probata sunt divinis seu naturalibus, seu aliis 
legibus, quae cum recta ratione congruunt, Haec 
ideo asscripsi, ut studiosi admoniti sciant locos 
dialecticos fontes esse locorum, qui in rhetoricis 
recensentur aliis appellationibus. 


Regulae de causis. 


Prima. 


Platonis regula est in Timaeo, nihil fit sine 
causa, quod universaliter verum est de causa effi- 
ciente, id est, omnium effectuum bonorum et 
malorum, oportet aliquam esse efficientem cau- 
sam. De finali tantum verum est in agentibus 
ordinate, ut de natura et voluntariis agentibus 
secundum rectam rationem, Hinc igitur regula 

consequentiae sumitur, non positis causis suffi- 
cientibus, id est, totalibus et ordine coniunctis 
non sequitur effectus, ut non valet consequentia: 
Habeo exercitum, 
Ergo vincam. 

Quia ad victoriam multo plura requiruntur, 
quam numerus militum, ' Oportet enim accedere 
auxilium divinum et occasionem, et in militi- 
bus oportet esse robur et voluntatem pugnandi, 
laboris patientiam, et caetera, 


Secunda. 
Posito effectu, necesse est causam esse vel 
fuisse, 


Tertia. 
Causa ordine naturae praecedit effectum, ut: 
Sol naturae ordine prior est, quam sparsio ra- 
diorum, 


Quarta. 

Positis causis naturalibus sufficientibus et 
non impeditis, si sit admota materia, sequitur 
effectus necessitate physica, Valet igitur conse- 
quentia : 

Stipulae coniectae sunt in ignem, 

Ergo urentur. 

Epar multos crudos succos attrahit in ebrio- 
sis, qui non possunt percoqui nec ef- 
fluere, 

Igitur calor et virtus epatis languefient, et 
paulatim epar putrescet. 


Quinta. 

Naturalis causa uno et eodem modo agit, 
etiamsi in diversis subiectis videntur dissimiles 
effectus, ut: Solis calor liquefacit ceram et durat 
lutum, Sol enim utrunque dissolvit, sed lutum 
duratur, postquam humiditas radiis Solis con- 
sumta est, "Terra enim sua natura sicca et dura 
est, at cera liquescit, quia est aérea. De vino 
extat versus apud Aristotelem: 

Olvog vQómO:g vv yoapévov xeQGvVvtat. 


Sexta. 

Voluntaria causa potest cessare et agere dis- 
similiter, ut: Faber volens aut aedificat aut 
non aedificat, et cum vult, facit molem quadra- 
tam aut rotundam, Non igitur valet conse- 
quentia : 

Deus fuit ab aeterno, 
Ergo mundus ab aeterno fuit, 
Quia Deus est voluntaria causa, et agens li- 
berrimum, condidit igitur mundum cum voluit, 


Septima, 

Voluntatis divinae, quae est immutabiliter 
bona, omnes effectus boni sunt, Valet igitur 
consequentia: 

Deus condidit politias, 
Ergo politiae sunt res bonae et Deo pla- 
centes. 


Octava. 


Voluntatis humanae, quae est mutabilis, ef- 
fectus sunt dissimiles, ut: Voluntas Adae, etsi 
erat bona, tamen propria libertate avertit se a 
Deo. Non igitur valet consequentia: 

Voluntas Davidis fuit hactenus iusta, 
Erunt igitur omnes eius actiones iustae. 

Nihil enim mutabilius ac incertius est homi- 

num voluntatibus. 


IVona. 


In causis essentialiter ordinatis impossibile 
est progredi in infinitum, quia si essent infinitae, 
ordo earum turbaretur: igitur necesse est perve- 
niri ad unam primam, quae habet potentiam in- 
finitam. Ex hac regula Physici erudite ratioci- 
nantur, unum esse Deum, mentem aternam, im- 
mensae potentiae, causam universae naturae, ac 
boni in natura, ut sapienter et diserte tradidit 
Plato definitionem Dei. Sunt autem essentialiter 
ordinatae, quae sic se habent, ut impossibile sit 
alteram sine altera agere, ut ad hominis genera- 
tionem necesse est, concurrere causas particula- 
res, patrem et matrem, et universales, Deum et 
motum coelestem. 


Decima. 


Accidentaliter ordinatas non necesse est simul 
poni, ut cum duo equi simul trahunt currum. 


Undecima. 

Impossibile est causam efficientem totam 
genere deteriorem esse effectu, — Ideo necesse 
est, primam causam rerum, esse naturam intel- 
ligentem. 

Dwodecima. 

Lex referenda est ad causas efficientes, quia 
est cogitatio principaliter movens agentem. Cum 
igitur actionum efficientes causae quaeruntur, lex 
etiam quaerenda est,  lonathas texit Davidem 
contra edictum patris, sed motus est vera lege, 
videlicet, Non est iniuste faciendum parentum 
aut amicorum causa, ut dicitur: Non communi- 
ces alienis peccatis, Recte igitur fecit Ionathas. 
Talia argumenta a lege ducta pertinent ad lo- 
cum causarum efficientium., 


Tredecima. 
À. causis per accidens non valet consequentia. 
Nam saepissime fit, ut non sequantur effectus, ut: 
Laboravit febri, 
Ergo factus est temperans. 
Venit in iudicium, 
Igitur odit adversarium, etc. 


Dic primam regulam de Materia. 


Cui adimitur materia, adimuntur et partes 
materiae et accidentia propria illi materiae, seu 
subiecto, ut: 

Stellae sunt corpora lucida, sed non con- 
flata ex elementis inter se mixtis, 

Ergo nullae sunt partes terrestres in stel- 
lis, nec aluntur stellae vaporibus. 


Secunda. 
Accidentia propria mentis, non sunt tri- 
buenda corpori, nec econtra, ut: 
In statua non est mens, 
Ergo nec noticia vel cogitatio. 


Tertia. 
Accidentia non possunt esse sine subiecto. 
Quare destructo subiecto accidentia etiam inter- 


eunt, ut: 
Oculus corruptus est, 
Ergo extincta est visio. 


Quarta. 
Diversae materiae variant rerum dignitatem, 
ut: "Thorax aureus est preciosior ferreo. 


Dic regulam de Forma. 


Posita forma substantiali, res ipsa ponitur, | 


Nam cum forma ponitur, necesse est materiam et 

efficientia praecedere, Nam forma est in materia. 
Rursus autem, ubi non est forma substantialis, 
ibi nec res est eius speciei, cuius est forma illa 
specifica. 

Stellae non habent animas insitas, 

Igitur non sunt animalia. 

Eodem modo ab accidentalibus formis argu- 

mentamur: 

In his ruderibus destructa est figura domus, 

Igitur haec rudera non sunt domus. 


Dic regulas de Causa finali, 
Prima est. 

Omnes res in tota natura conditae sunt ad 
aliquos fines, id est, ad usus aliquos, — Ideo dixit 
Aristoteles: Natura nihil facit frustra. — [tem: 
Natura agit propter finem, — Ex hoc fonte ex- 
truunt Philosophi universam Ethicen. Ut vident 
caeteras res, Solis cursum, fruges, plantas, ad 
certos usus seu fines nasci: ila recte iudicant ge- 
nus humanum ad certum finem nasci, Et cum 
saepissime ducantur ab officiis argumenta, scien- 
dum est ea sumi ex causa finali, 


Secunda. 

Unius rei possunt esse multi fines, sed sub- 
ordinati seu vicini, ut: Vinum nutrit et sanat 
Homo conditus est, ut agnoscat et celebret Deum, 
doctrina et obedientia, Hic est praecipuus finis, 
Postea accedunt alii, Ut iuvet communem socie- 
tatem, Nam et societas propter hanc causam in- 
stituta est, ut alii alios de Deo et de rebus bonis 
doceant. Miles dimicat principaliter, ut Deo ob- 
temperet, obtemperaturus, etiamsi non darentur 
praemia, Secundo, ut adiuvet defensionem suo- 
rum, Tertio, ut stipendium accipiat. [ta una 
actio multos habet fines, sed tamen alios aliis po- 
tiores, Ioseph abstinet ab herili coniuge, Pri- 
mum, ut Deo obtemperet. Secundo, ne punia- 
tur a Deo vel aeternis vel praesentibus poenis. 
"Tertio, ne amittat praestantiam donorum. Quar- 
to, ne deformet doctrinam scandalis, — Quinto, 
ne suo peccato noceat alterius conscienliae, nec 
a Deo avellat animam, et impellat in perpetuum 
exitium, Sexto, ne noceat BRieipubl. Septimo, 
ne puniatur poenis civilibus. [ta sciant iuniores 
saepe multos fines concurrere, et diligentia digna 
est homine, fines actionum magna cura prospi- 
cere, ut vulgo dicitur: 

Quicquid agis, prudenter agas, et respice finem. 

Hinc etiam magna orationis copia nascitur, 
nam hic locus a finibus gignit locum rhetoricum 
ab utili, qui, quia homines plurimum moventur 
utilitate, magnam vim habet in omni delibera- 
tione, ) 

Non valet consequentia: 

Deo gratis serviendum est, 
Ergo non sunt petenda vel expectanda 
praemia corporalia, aut stipendia. 

Neganda est consequentia, quia unius rei 
multi possunt esse fines, sed ordinati, 


Tertia. 

Propter quod unumquodque tale est, et illud 
magis tale est, hanc regulam usitate de efficien- 
tibus interpretantur. — Sed lurisconsulti recte 
transferunt eam "ad finales causas, de quibus uni- 
versaliter verum est, propter quod unumquodque 
appetitur, illud magis appeti, ut: 

Avarus appetit navigationem propter pe- 
cuniam, 
Ergo pecuniam magis appetit. 

Omnium superiorum regulam recitatio illu- 
strat hanc communem regulam: Positis omnibus 
causis sufficientibus in actu, fit effectus. 


De loco effectuum. 


Regula supra recitata est, effectu posito, ne- 
nesse est causas proprias esse vel fuisse etc., et 
usitatissima sunt argumenta in tota vita ab effe- 
ctibus ducta, ut: 

'lerra in longo tractu concutitur ingenti 
motu, 

Ergo necesse est causam aliquam esse quas- 
santem. 

Quomodo autem investigentur causae, et 
quibus effectibus positis, quae causae efficientes, 
materiales, formales, aut finales respondeant, id 
in singulis artibus traditur, Ut de terrae motu 
inquit Physicus, causam esse in terra magnos ha- 
litus inflatos, — Astrologus addit causam coele- 
stem. Addit et aliam causam doctrina divina. 
Etsi fit terrae motus inflatis halitibus, tamen ait, 
Deo simul movente fieri hanc halituum inflatio- 
nem, et terrae concussionem, ut significentur 
venturae poenae, Videmus in natura mirandum 
ordinem corporum mundi, coeli, elementorum, 
rerum nascentium , Videmus leges motuum coe- 
lestium , Videmus in mente hominis pulcerrimum 

ordinem, noticias numerorum et figurarum, dis- 
crimen honestarum actionum et turpium, aeter- 
na lege universaliter omnium mentibus infixum, 
et alias noticias, quae sunt semina honestarum 
artium, His effectibus conspectis Physicus ratio- 
cinatur de causa: 

Impossibile est ordinata extitisse, et ma- 
nere talia casu. Item: Impossibile est 
causam genere esse deteriorem effectu, 

Sunt autem pleraque in natura rerum or- 
dinata, et homo est natura intelligens, 

Ergo necesse est primam causam mundi 
esse. architectum | intelligentem. — Et 
quia hoc modo Dei vestigia in natura 
rerum et in artibus comparent, Plato 
dulcissime dixit: Gratam Dei famam 
in artibus sparsam esse, 

Ut autem antea dixi, in causarum investi- 
gatione, consulantur in quolibet genere artes, 
quae de illis effectibus disputant. Dialecticus 
non potest de singulis tradere regulas, sed con- 
tentus est hac communi commonefactione, posito 
effectu, necesse est propriam causam esse vel 
fuisse. Deinde quae causae calefaciant, quae fri- 
gefaciant, dicendum est in Physicis. 


De loco antecedentium et consequentium. 


Vicinus est locus antecedentium et conse- 
quentium loco causarum et effectuum. Sed ta- 
men discrimen observandum est, Nam quaedam 
antecedentia non sunt causae, sed aut praepara- 
tiones, aut subiecta, aut signa, ut: Sationem an- 
tecedit aratio, cura&onem morbus, Solis ortum 
aurora. Quaedam comitantur, etsi non sunt pro- 
prie effectus, ut: Posterior dies sequitur priorem, 
Cruciatus animi sequuntur conscientiam scelerum. 
Sunt autem duplicia antecedentia, alia necessario 
seu semper antecedunt, alia plaerunque. Sic et 
consequentia differunt, Hinc et de argumentis 
iudicium sumitur, 


Regula. 


Valet argumentum ab antecedente ad conse- 
quens seu necessario, seu probaliter, ut: 
Venit in aulam, 
Ergo incidet in multa magna pericula. 
Nero polluit se flagitiosis libidinibus, et 
multos iniuste interfecit, 
Ergo haud dubie interficietur. 

ribus locis, et absentis membra nihil agunt in eo 
loco, unde absunt, ut: 

Cicero non est Romae cum lulius inter- 

ficitur, 

Non igitur sua manu interfecit Iulium, 

Angelus Persarum est in Ionia, 

Non igitur eoaem tempore est in Persia. 

Deus promisit se Ecclesiam servaturum esse, 

usque ad finem mundi, etiam in hac 
vita, et deinceps perpetuo, 

Ergo dabit Ecclesiae aliqua hospitia, ubi 
studia colantur, Quia studiis doctri- 
nae opus est sede aliqua et mediocri 
tranquillitate, 

Oportuit Christum nasci in Bethlehem, et 

quidem stante politia Mosaica, 

Iam vero amplius mille et quadringentis 

annis iacent deleta Dethlehem et politia 
Mosaica, 

Ergo necesse est Christum multo ante ap- 
paruisse, 

Valet consequentia ex loco a connexis, 

Non addam plures regulas de circumstantiis, 
quia modum harum praeceptionum esse oportet, 
"Tantum recitabo usitatum versiculum, qui ut- 
cunque circumstantias nominat: Quis, quid, ubi, 
quibus auxiliis, cur, quomodo, quando, Et has 
sciant studiosi in negociis quaerendas esse et quo- 
modo inde sumantur argumenta, docet partim 
communis vita, partim lectio eloquentium scri- 
ptorum, Ut Turisconsultus citans Demosthenem, 
discernit iniurias circumstantiis, Multa facit ver- 
berans, quae repraesentari oratione non satis pos- 
sunt, gestu, aspectu, voce, significans contume- 
liae causa se verberare, etc, — Caeterum supra di- 
ctum est, aliud esse causas, aliud occasiones, 
quae sunt temporum aut locorum, aut persona- 
rum congruentia, quae viam concedunt agenti, 
quarum etiam saepe in dicendo fit mentio, ut 
Deus offert occasionem migrationi loseph in Aegy- 
ptum. Ac verum est bonas occasiones in rebus 
magnis Dei dona esse, quibus recte uti sapientia 
est, idque intelligitur hoc dicto: Oportere homi- 
nes esse fabros suae fortunae, Quod non intelli- 
gatur de totali causa, sed ut oblatis occasionibus 
recte utantur. 


Adiacentia et adiuncta. 
Supra de circumstantiis diximus. Sequens 
locus iubet perpetua accidentia specierum const- 


SCRIPTA PH. MEL. AD HIST. PROF. ET PHILOS. SPECTANTIA. 





692 


derare, estque locus hic vicinus proprio, quia 
perpetuorum accidentium coacervatio est re ipsa 
speciei proprietas, ut: yAvxvQóiGav discernimus 
ab aliis radicibus, figura et dulcedine, —Utilis est 
regula ab Aristotele tradita: Posita specie mox 
perpetua eius accidentia quaerenda esse, ut fa- 
ciunt scriptores in plantarum descriptione, Haec 
perpetua accidentia nominantur ab aliquibus Ad- 
iacentia, quia apud Aristotelem dicuntur z:90c- 
xsíu&yo. — Deinde nominant Adiuncta, ornamen- 
ta, quae inesse alicui debent, aut alia externa, 
quae semper comitantur rem, natura vel ordina- 
tione aliqua, ut: Ümbra comitatur corpus posi- 
tum ad lumen, — Recte facta comitatur gloria, hoc 
est, comprobatio in bonis vere iudicantibus. 
Atrocia delicta comitantur poenae,  Pleuritidem 
comitatur febris. | Nos brevitatis causa uno loco 
complectemur adiacentia et adiuncta, Nec ignoro 
varie uti his appellationibus scriptores, sed omit- 
tamus Aoyoucyieg, et eligamus utilia praecepta, 
et videamus, quomodo ad usus apte transferri 
possunt, Etsi autem hic locus, ut supra dixi, 
includi in locum proprii poterat, tamen utili 
praeceptum saepius repeti non nocet, Sit igitur 
haec regula: 


Posita specie simul ponuntur adiacentia et 
adiuncta, et rursus: Destructa specie simul de- 
struuntur adiacentia et adiuncta, — Sic econtra, 
posita coacervatione adiacentium ponitur species, 
ut fit in descriptione plantarum, | Exempla huius 
loci ubique obvia sunt: In sanguine est humor 
ater, amarus, mordax, arrodens, exulcerans 
linguam, et foetidus, Multum est igitur atrae ac 
adustae bilis, — Nam haec sunt adiacentia atrae 
bilis adustae. 

Metalla gravia sunt, 
Ergo multa in eis terra est, quia terrae 
adiacens es gravitas. 


Adiunctorum haec sunt exempla: 
"Tutor est, 
Ergo debebit reddere rationes administra- 
tae tutelae. 


Contractus bonae fidei adiunctum est, ut 
damna sarciantur, eliamsi id non est 
lingua nuncupatum, 

Conductio est contractus bonae fidei, 

Ergo, cum conductoris culpa aliquid cor- 
rumpitur, sarcire damna debet, etiamsi 
id non est lingua nuncupatum. 

Episcopus est, 

Ergo timeat Deum, recte intelligat doctri- 
nam Evangelii, et sedulo doceat, sit 
concordiae et pacis in Ecclesia. 

Ex hoc lóco sumit Cicero magnam partem 
orationis pro lege Manilia, colligens conditiones 
boni imperatoris. Et facile est agnoscere exem- 
pla huius loci, quia communis via docendi est, 
describere res per accidentia perpetua. tem, 
posita re aut officio, quaerere adiuncta, — Et ut 
hanc viam in discendo et explicando sequantur 
studiosi, monendi sunt, 


Communiter accidentia. 


Communiter accidentia differunt ab adiacen- 
tibus. Nam adiacentia sunt perpetua, et gignunt 
firmiores probationes, sed communiter acciden- 
lia, etsi plaerunque accedunt, tamen interdum 
impediuntur,  lgni semper inest calor, sed ebrio 
plerunque accidit, ut fiat calidior, Fieri autem 
potest, ut calor impediatur, ut cum in ventriculo 
debili nimis onerato tanta est cruditas, ut pror- 
sus nulla sit actio ventriculi, dicuntur igitur 
communiter accidentia, quia causa est, cur sae- 
pius accidant, Sed cum haec causa deest, impe- 
diuntur, ut: 

Navigatio est hyberna, 
Ergo erit difficilior. 

Plerunque ita fit, sed interdum in hyeme 
placidis tempestatibus et spirantibus ventus secun- 
dis facilior est navigatio, 

Antonius vicit in duobus civilibus bellis, 
et fuit natura immoderata, 

Ergo factus est insolentior et superbior, et 
mogis indulgebat omnibus cupiditatibus. 

Valet consequentia a communiter acciden- 
tibus, Quod enim fiunt homines negligentiores 
in rebus secundis, causa est, quia metus, seu 
Dei, seu fortunae, qui prius frenabat animum, 
exuitur in illa laeticia, quae sequitur successus, 
et quasi custos morum dimittitur, Incipiunt igi- 
tur animi magis indulgere cupiditatibus. 
mala praecipue manent in naturis immod4eratis, 
sed castigatae a Deo, ut David post exilium, sunt 
modestiores, 


Similia vel paria. 


Postquam explicata est rei propositae defini- 
tio, monsiratae causae, effectus, connexa, ad- 


Haec 

iacentia et adiuncta. Deinde ingredimur locos, 
qui longius quaerunt argumenta, videlicet ex 
collatione aliarum rerum, similium aut pugnan- 
tium, deo hi loci dicuntur. | Vocantur autem 
Similia in hac doctrina non solum duae qualita- 
tes similes, ut sub artibus imitandi causa excogi- 
tatis, pictura, statuaria, poética, sed etiam offi- 
cia, quorum aliqua est convenientia, ut iudex, 
arbiter, bonus princeps, pater. Sed collatio fa- 
cienda est in his partibus, quae congruunt, Nam 
si fiat collatio earum partium, dissimiles sunt, 
nihil cohaeret. Ideo crebro dici solet: Simile 
non est idem, hoc est, in his, quae sunt similia, 
circumstantiae aliquae sunt dissimiles, — Item: 
Omnis similitudo claudicat. ltem: Simile non 
currit quatuor pedibus. Regula igitur haec te- 
nenda est, Saepius affirmative valet consequen- 
tia a simili, cum fit collatio earum partium, quae 
congruunt, et tunc verum est dictum: De simi- 
libus idem est iudicium. —. Ut cum collatio spe- 
cierum refertur ad genus, vel ad alias communes 
qualitates, non ad specificas differentias, ut: 
In pictura summum decus est, rectissime 
imitari naturales figuras corporum, 
Ergo et in eloquentia summum decus est, 
res vere cogitatas oratione propria ex- 
ponere, 


Hic genus intuemur, quia utraque ars est 
imitatrix, ^ Argumentum a simili est sub uno 
genere: 

Legata ad spectaculum cessante eo more non 
redeunt ad haeredes, sed transferun- 
tur ad alios honestos usus publicos, ut 
expresse in iure civili scriptum est, 

Ergo et legata ad superstitiosum ritum, ces- 
sante eo more, non redeunt ad haere- 
des, nec diripiantur ab alienis, sed 
transferantur ad usus publicos. 

Complectamur hic et. vicinum locum a pari- 
bus, Vocantur autem paria, duo facta specierum 
vicinarum , sub eodem genere, quorum eadem est 
ratio, nec multum antecellit alterum alteri, ut: 

David in casu necessitatis pie usus est pa- 
nibus sacerdotum, 

Ergo et Maccabeus pie fecit, cum in casu 
necessitatis in sabbato praeliatus est, 


Valet consequentia, quia in utroque exem- 
plo ceremoniae praelata est necessitas et lex mo- 
ralis, 

Aliud. 


Raptorem deprehensum patri sine iudicio 
interficere licet, 

Ergo Mars recte fecit interficiens Neptu- 
ni filium Halirothoum ut stuprantem 
filiam Alcippem. 


A maiore. 


Saepe. conferuntur vicina, quorum tamen 
gradus aliqui sunt, de his duae regulae tradun- 
tur: À maiore tantum negative valet consequen- 
tia, iuxta regulam: Si id non inest, quod magis 
inesse videtur, nec illud inerit, quod minus in- 
esse videtur, ut: 

Rex non potest expugnare arcem, 
Ergo multo minus aliquis inferior praeses. 


Aliud. 


Iuxta Senatusconsultum | Macedonianum 
pater non tenetur solvere pecuniam mu- 
tuo datam filiofamilias, sine mandato, 

Ergo multo minus non tenetur solvere pe- 
cuniam, quam filius nudo pacto alteri 
promisit, 


A minore, 


Tantum affirmative valet consequentia a mi- 
nore, iuxta regulam: Siid inest, quod minus in- 
esse videtur, multo magis id inest, quod magis 
inesse videtur, ut: 

Si furtum est capitale, 
Multo magis adulterium sit capitale. 


Aliud. 


Lapsus Ecclesiae gravissimis poenis pu- 
niuntur, 

Ergo multo magis Épicureorum furores 
punientur, 


Aliud. 


Licet.sabbato bovem servare, 
Ergo multo magis hominem. 

Utrunque locum nuncupant Iurisconsulti a 
fortiori, Magna enim vis est harum comparatio- 
num. Sed fiat collatio in iis parlibus, quae con- 
gruunt, 

A proportione. 


Valde mihi placet mentionem fieri propor- 
tionum inter locos Inventionis. Postquam enim 
de substantia et de causis dictum est, de quan- 
litate et de numeris, et numerorum collatione 
etiam saepe dici necesse est, ut in quotidiana vita 
sumtuum mentio et usitata et necessaria est, —Vi- 
deat paterfamilias, imo videant omnes amantes 
iusticiae, ne sumtuum magnitudo superet facul- 
tates, Haec collatio sumitur ex doctrina propor- 
tionum, "Tanta est autem amplitudo eius doctri- 
nae, ut in Dialecticis ne quidem inchoari possit. 
Sed gubernatorum autoritate et docentium fide et 
diligentia perficiendum est, ut adolescentes di- 
scant Arithmeticen, quae inter caeteras partes 
etiam amplissimam proportionum doctrinam con- 
tinet, Discant iuniores vocabula. Aliud est Aó- 
yoc, aliud &voeAoyío, — Usitate vocatur A0yo0c pro- 
portio seu ratio, id est, duarum quantitatum 
eiusdem generis collatio inter se, quae certa ap- 
pellatione exprimitur, ut quaternarii ad binarium 
dicitur esse proportio dupla, Sed dvoAoyía usi- 
tate dicitur proportionalitas, quae est duarum 
proportionum similitudo, ut sicut se habent 4 
ad 2, sic se habent 6 ad 3. — Postea multae recen- 
sentur species, quarum varietas et miranda est, 
et maximi usus in numerationibus et mensuratio- 
nibus. Sed comprehendi in Dialecticis non po- 
test,  Nasci autem inde argumenta innumerabilia, 
in quotidiana vita animadverti potest, 


Exemplum. 


Cum in Cana Galileae Christus sex hydrias 
aqua impleri iusserit, quam convertit in vinum, 
si quaeratur, quantum vini donarit sponso, iuxta 
nostras mensuras, id ostendit analogia. Una 
hydria continebat duas metretas, metreta vero 
continebat triginta mensuras, quas nostra appel- 
latione vocamus $annen, ergo duae metretae con- 
tinent mensuram, quam nunc usitate vocamus 
ein Gpmer.. — Iam sicut se habet una hydria ad 
duas metretas, ita se habent sex hydriae ad duo- 
decim metretas. — Donavit igitur mensuras vini, 
ut nos vocamus fedjó Gpmer, quod fuit munus 
non exiguum. Hoc exemplum recensui tantum, 
ut de loci huius titulo iuniores admonerem, ut in 
quotidiana numeratione cogitent magnum eius 
usum esse, Sed varietas eius ab Arithmeticis di- 
scenda est, "lransfertur autem proportionum do- 

ctrina et ad personarum collationes, de his lo- 
quuntur vulgares libelli dialectici, Sicut se ha- 
bet gubernator navis ad navim, sic se habet Epi- 
scopus ad Ecclesiam, etc. Et hoc modo Aristo- 
eles ex proportionibus erudite et venuste extruit 
octrinam de iusticia: Gradus sunt rerum in vita, 

Opus est victu, doctrina, defensione, 
Ergo et agricolis, et doctoribus, et mili- 

tibus opus est. 

Cumque singulis gradibus opus sit, suus cui- 
que locus et honos tribuendus est. Et ut propor- 
tiones miranda lege connexae sunt, sicut in Arith- 
metica cernitur, ita sit perpetua horum graduum 
copulatio. Sed haec alibi explicanda sunt. 


Locus a pugnantibus. 


Pugnantia sunt quadruplicia: Contraria, 
Privative opposita, Relative opposita, Contradi- 
ctoria. 


Quae vocantur hic contraria? 


Contraria proprie hic dicuntur duae quali- 
tates Inter se oppositae, quarum una pellit alte- 
ram, aut quarum una posita. in gradibus excel- 
lentibus, altera in eodem subiecto simul non po- 
nitur, ut calor frigus, humiditas siccitas, iusti- 
cia iniusticia, virtus vitium, laeticia tristicia. 
Differunt autem contraria. Alia sunt Immediata, 
ut siccitas et humiditas, Alia sunt Mediata, ut 
albedo, nigredo. Sunt enim medii colores, ru- 
fus, viridis, coeruleus, gilvus, flavus, fuscus. 


Dic regulas. 


Prima est. 


Valet universaliter haec regula: Duae con- 
trariae qualitates graduum excellentium non sunt 
simul in eodem subiecto, ut, aqua valde calefa- 
cta non potest simul esse frigida. Sed gradibus 
remissis in eodem subiecto contrariae qualitates 
inter se luctandes esse possunt, ut, cum remittit 
calor in aqua, frigiditas, quae est naturalis qua- 
litas, paulatim recipit vires, et rursus extinguit 
calorem. Sicin corde hominis simul esse possunt 
pavor et laeticia, sed in gradibus remissis et 
inter se luctantes, ut, David cum obiurgatione 
Nathan consternatus, postea audit consolationem, 
paulatim se erigit, et fides levit dolorem, et ac- 

cendit aliquod gaudium. Hi affectus inter se 
luctantur, donec tandem vincit fides, et gaudii 
sensus superat. Non igitur valet consequentia: 
In Davide est fiducia et gaudium audita 
consolatione, 
Ergo non est in eo trepidatio, 
Nam utrique affectus in gradibus remissis si- 
mu] esse possunt. 
Non valet consequentia: 
Dilectio foras pellit timorem, 
Abraham diligit Deum, 
Ergo Abraham non timet Deum. 


Possunt enim utrique affectus simul esse, sed 
inter se luctantes et dissimilibus gradibus, [deo 
dicit, pellit timorem, ut lucta significetur, 


Secunda regula. 


De omnibus pugnantibus observanda est re- 
gula: Opponi ea iuxta differentias, quibus dissi- 
dent, non iuxta genus aut communia accidentia, 
ut non valet consequentia: 

Calor est qualitas, 
Ergo frigiditas non est qualitas. 
Pater est robustus, 
Ergo filius non est robustus. 
Sed iuxta differentias fiat oppositio, ut: 
Pater genuit, 
Ergo filius non genuit. 
Ex hac regula iudicari potest vetus cavillatio : 
Virginitas est bona, 
Igitur coniugium non est bonum. 

Non valet consequentia, quia bonum est ge- 
nus commune virginitati et coniugio, nec fit op- 
positio iuxta differentias, Nam bonum significat 
hoc loco rem a Deo concessam et probatam, et est 
genus complectens omnes res a Deo concessas et 
probatas. 


Tertia regula. 


In omni oppositione vitanda est ambiguitas, 
Nam vera oppositio illa dicitur, quae intelligitur 
de eodem tempore, eodem subiecto et respectu 
eiusdem, ut non placet consequentia: 

Aethiops est albus, quia dentes habet can- 
didos, et niger, quia facies est atra, 
Ergo est albus et niger. 

Sunt enim albedo et nigredo in diversis sub- 

lectis proximis, 

Quarta regula. 


Posita una qualitate in gradibus excellenti- 
bus, removetur contraria qualitas, ut valet con- 
sequentia: 

Paries est niger, 
Ergo non est albus. 

Sed econtra, remoto uno contrario non opor- 
tet poni alterum, praesertim in contrariis media- 
tis, ut non valet consequentia : 

Vestis non est alba, 
Ergo est nigra. 
Potest enim esse medii coloris, ut coerulea. 


Quid sunt relative opposita? 


Relative opposita sunt relativum et correla- 
tivum, ut in praedicamentis dictum est, ut: Pater, 
filius, Dominus, servus, Emtio, venditio. 


Prima regula. 


Posito relativo necesse est poni correlati- 
vum, sed in alio subiecto, et econtra, et destru- 
cto uno, destruitur alterum, horum etiam tanta 
connexio est, ut alterum sine altero nec esse pos- 
sit, nec intelligi, ut supra in praedicamentis di- 
ctum est, ut: 

Emens cum pacto de revendendo dedit 
precium. 

Ergo necesse est vicissim ei tradi mercem 
aliquam. 


Aliud. 


Paulus Romanos quarto iuxta bunc locum 
connectit promissionem et fidem: 

Necesse est Deo promittenti remissionem, 
credere sicut promissa est, 

RBeconciliatio autem propter Filium pro- 
missa est, non propter dignitatem no- 
stram, 

Necesse est igitur sic eam fide intuente 
mediatorem accipi. 

Quam necessaria consolatio sit in hoc argu- 
mento proposita, in vera poenitentia et veris do- 
loribus, magis intelligi potest, Imo ne hoc qui- 
dem ociosae mentes attendunt, qualis sit conne- 
xio promissionis et fidei, sed cum mens perterre- 
facta angitur de voluntate Dei, et quaerit vocem 
aliquam divinam, in qua promittitur remissio, 
et audita ea voce, paulatim erigitur, ibi agno- 
scit fidem relative se habere ad promissionem, 

Quid sunt privative opposita? 


Magnum discrimen est privationis et nega- 
tionis, Nihil negative significat talem interitum, 
ubi nec subiectum reliquum est, ut: Alexandri 
equus iam nihil est negative, nam et cadaver 
dissipatum est in auras, Át Privatio est destru- 


| ctio bonae rei in subiecto, quod reliquum est, 


aut est absentia rei bonae, quae competit sub- 
jecto, quod superest, ut caecitas est amissio visus 
in oculis. Ignorantia est absentia noticiae in 
mente. Nomen oppositum privativi Graeca con- 
suetudine dicitur habitus, quod significat rem, 
quae vere est aliquid positive in natura, ut qua- 
litatem, lucem, scientiam, figuram. ^ Econtra 
privatio non est res, sed rei amissio aut destru- 
ctio in subiecto, quod reliquum est, ut collapsa 
domo destructio seu confusio prioris figurae est 
privatio. Et tamen subiectum reliquum est, sci- 
licet rudera, ]ta peccatum dicitur esse privatio, 
non negatio, quia ingentis boni destructio est, 
et ordinis confusio in voluntate, et corde, cuius 
confusionis causa fuit ipsa voluntas hominis aver- 
tentis sea Deo. Ideo Deus subiectum, quod non 
est nihil, sed manet reliquum, et contaminatum 
est, iuste reiicit, ut coquus reiicit ollam rimo- 
sam.  Crassius aliquid dicunt: Vulnus est dila- 
cerata pars in corpore, Sic vitium actionis in 
Cain, est ipsa vitiosa et aberrans actio. 


Regula. 


In gradibus remissis simul esse possunt, ha- 
bitus et privatio, ut in loco caliginoso parum lu- 
cis et aliquae tenebrae simul sunt: Sic in mente 
simul sunt, exigua noticia et aliqua caligo. Sed 
in gradibus excellentibus, detracto habitu, ne- 
cesse est subiecto tribui privationem, et econ- 
tra, ut: 

Furiosus est, 
Igitur aon consentit. 
Aeias pueri nondum iudicat, 
Ergo non facit votum, 
Christus venit pauper, 
Ergo sine regio apparatu, sine armis, 
sine opibus, et similibus rebus, qui- 
bus regum potentia instructa est, 


De contradictione. 


Nomine contradictionis utimur, non de sim- 
plicibus vocabulis, sed de duabus propositionibus 

categoricis contradictoriis, ut: Sol movetur, Sol 
non movetur. 


Regula. 

Impossibile est duas contradictorias, in qui- 
bus uon est ambiguitas, simul veras aut simul fal- 
sas esse, quare una parte contradiclionis recepta, 
necesse est alteram reiici. Haec est regula divini 
et humani iudicii aeterna et immota, Quare pru- 
denter cavendum est, ne assentiamur contradicto- 
riis. Nam pariter recipere contradictoria, est 
ordinem mentis divinae turbare, et totam univer- 
sitatem rerum confundere et evertere. 


Forma per contrapositionem. 

Hic recitetur et utilis forma argumentandi 
per contrapositionem, cum videlicet ex universali 
affürmativa, ducimus per conversionem conse- 
quens negativum a genere ad speciem, ut: 

Omnis homo est animal, 
Ergo quiequid non est animal, non est 
homo. 

Haec consequentia valet per locum a genere 
ad speciem, Sed cum sic contexitur cum univer- 
sali affirmativa, nominatur consequentia per con- 
irapositionem. — Nec est inanis ludus, sed multae 
et magnae res hoc modo iudicantur. iom. 8.: 

Omnes electi sunt vocati, aut vocantur, 

Ergo qui non sunt in coetu vocatorum vi- 
sibili, nec fiunt tandem membra eius 
coetus, non sunt electi, Nec alibi ele- 
ctorum Ecclesia quaerenda est, quam 
in hoc visibili coetu, 

Quare semper in coetu vocatorum aliqui sunt 
electi, quae sententia de magna re pios docet, 
consolatur et confirmat. — Iohan. 8.: 

Omnis qui est ex Deo, verba Dei audit, 
Ergo omnis non audiens non est ex Deo. 

Etsi autem alii quaerunt, quomodo hoc argu- 
mentum Christi in syllogismi formam redigi pos- 
sit, tamen rectius et expeditius est, non illigare 
syllogismo, sed dicere, consequentiam esse per 
contrapositionem, Ita consequens doctrinam am- 
plissimam tradet, videlicet, Nullos esse electos, 
qui manent ignari doctrinae coelestis, aut qui eam 
Épicureo contemtu despiciunt, aut impia pertina- 
cia delere conantur. 


A contrario sensu. 


V, EROTEMAT^A DIALECTICES. 











Sic vocatur usitate forma argumentorum, | 


cum subiecto et praedicato adduntur negationes 


| 
] 


702 


in altera propositione, etiamsi non fiat conversio, 
et valet consequentia, cum subiectum et praedica- 
tum sunt paria, ut: 

Omuis agens poenitentiam, et credens sibi 
reinitti peccata propter Filium Dei, re- 
cipitur a Deo, 

Ergo omnis non agens poenitentiam et 
non credens, non recipitur. 


Aliud. 


Ubicunque duo aut tres congregati sunt in 
nomine meo, in medio eorum sum, 
Ergo in aliis congregationibus, quae fiunt 
sine invocatione Filii Dei, non est sa- 
lus, ut in congregatione "Turcica aut 
Ethnica, 

Necesse est igitur infantes Ecclesiae inseri, 


Aliud. 


Beneficium datur propter officium, id est, 
officium est causa finalis, propter quam 
datur beneficium, 

Ergo non faciens officium, non fruatur 
beneficio. 


Valet igitur haec forma, cum praedicatum 
est definitio aut proprium, aut cum causis proprii 
effectus attexuntur, aut econtra, Sed cum prae- 
dicatum est genus, utendum est forma per con- 
trapositionem, ut: 

Iniuria est offensio, quae fit consulto, stu- 
dio laedendi, seu, ut vulgo dicunt, ani- 
mo iniurilandi, non casu, non errore, 

Ergo offensio non consulto facta, non est 
iniuria, 

Sed cum praedicatum est accidens commune, 
nec à contrario sensu, nec per contrapositionem 
valet consequentia, ut, nihil cohaeret cum dicis: 

Amicus est mutabilis, 

Ergo non amicus non est mutabilis. 

Nec illa cohaerent: 

Amicus est mutabilis, 

Ergo non mutabilis non est amicus. 


Haec discrimina in argumentis a contrario 
sensit considerare prodest, ut ubi firma argu- 
menta extrui possint, intelligatur. 


A disparatis. 
Disparata vocantur duae species diversae, 
quae etiamsi non habent contrariam inter se actio- 

nem, tamen in unam rem eonfundi non possunt, 
ut: Homo et asinus, Albedo et scientia, 


Regula. 


Perspicua est et unica regula: Posita una 
specie, removentur omnes disparatae, ut: 


Scientia est qualitas mentis, 
Ergo non est magnitudo vel figura. 


Aliud, 


Poena, qua magistratus sontem afficit, est 
iuris executio, 

Ergo ea poena non est iniuria, quia iuris 
executio et iniuria sunt diversae et dis- 
paratae species, ut recte dicitur: iuris 
executio non est iniuria. 


Sed hic monendi sunt discentes, unicam esse 
exceptionem ab hac regula. Cum Deus ordinem 
specierum talem condiderit et sanxerit, ut impos- 
sibile sit, unum individuum esse conflatum ex 
diversis speciebus, ut, nihil idem potest esse, lapis 
et homo, tamen unum admirandum exemplum 
dissimile toti reliquo ordini naturae proposuit, 
videlicet copulationem divinae et humanae natu- 
rae in Filio Domino nostro lesu Christo: Filius 
Dei est viva imago aeterni Patris, coaeterna, et 
est homo natus ex virgine, Hic disparatum de 
disparato praedicatur. Estque hoc exemplum ex- 
ceptum a communi regula de disparatis. 

Sciendum est autem tantum in concreto re- 
ceptas esse has praedicationes: Filius Dei est ho- 
mo, Deus est passus. Nam appellationibus con- 
creti persona significatur. Sed in abstracto natu- 
rae seorsum considerantur. ldeo Ecclesia nequa- 
quam sic loquitur: Divinitas est humanitas. Et 
eruditae causae sunt, cur haec discrimina in mo- 
dis loquendi serventur, quae alibi diligentius ex- 

onendae sunt, hic satis est monere iuniores, ut 
reverenter Ecclesiae matris sermonem imitentur. 
Manet utraque natura, et divina humanam as- 
sumsit, ita, ut sit personae unitas. Ideo propria 
uni naturae tribuuntur alteri in concreto, 


Inversio. 


Ad locum pugnantium accommodo et locum, 
qui vocatur inversio, quem Hermogenes nominat 
pietov , eo quod in causis plurimum valet, Est 
enim forma argumentandi, cum causam, quam 
adversarius pro se citat, maxime contrarium con- 

firmare ostendimus, ut Fihetores citant hoc exem- 
plum de Ulysse: 

Sepeliit Aiacem, 

Ergo occidit. 

Id invertitur: Imo, si occidissem, non sepe- 
liissem, sed cum conscientia tranquilla esset, ni- 
hil dubitavi spectantibus aliis, inimico mortuo, 
cuius fuit antea magna virtus, hoc pium officium 
tribuere. Valde usitata est baec forma in magnis 
causis, Apud Paulum aliquot exempla extant, ut: 

Si lex auget peccatum, 
Pugnat igitur cum promissione. 


Id sapienter et vere invertit Paulus: 
Imo si tolleret peccatum, 
Nihil opus esset promissione, 


Nihil enim opus fuisset novo illo et arcano 
decreto de Filio et gratuita remissione, si lege po- 
tuisset aboleri peccatum. 


Aliud. 


Si dicant adversarii verae doctrinae: lIgno- 
scendum nobis est, quia non didicimus doctrinam 
Ecclesiae, Id vere sic invertitur: Ergo magis de- 
linquitis, quia utrunque grave scelus est, non 
discere, et de rebus incognitis pronunciare, Cum 
igitur magna vis sit inversionis, antiquitas non 
temere indidit huic loco tam illustrem appella- 
tionem, scilicet (/etov. 


A signis. 


Signum est quiddam incurrens in sensus, 
quod ratiocinantem commonefacit de aliare, quae 
coniuncta est illi signo, quia illud indicium in- 
currens in sensus, velestcausa, vel effectus, vel 
comitatur causas vel effectus, vel divino ordine 
praenuncium est, etiamsi non est causa, ut: Pal- 
lor perpetuus in iuvenili corpore est signum ma- 
lae coctionis seu epatis infirmi, qui pallor est 
effectus sequens malam coctionem, rubor enim 
fit sparso sanguine bene cocto in totum corpus etc. 
Cometa est signum ventorum, quia materia eius 
post deflagrationem dissipata, excitat ventos. 
Terraemotus est signum futurorum bellorum. 
Cumque nullo modo causa sit, tamen alio quodam 
ordine praenuncius est magnarum cladium, ut 
ante Leuctricam. pugnam Dura et Helice, in 
Achaia, terraemotu demersae sunt in| mare, ac 
significarunt clades Peloponnesi, quae statim se- 

cutae sunt magnae et tristes, et saepe illustribus 
prodigüs moventur hominum animi, et inde 
multa ratiocinantur, Sed sciendum est, duplicia 
esse signa. Alia sunt Necessaria, quae vocantur 
ttzUmnot , quae sunt causae vel effectus rei signi- 
ficatae, vel perpetuo coniunctae cum causis aut 
effectibus, vel lucescere necessario significat or- 
tum Solis, quia effectus est Solis spargentis lu- 
cem in ortu. Lac habere coniunctum est cum 
causa, scilicet, cum foetu in utero,  Nunciat igi- 
tur certo mulierem gravidam esse aut recens pe- 
perisse. Alia signa non.sunt necessaria, sed com- 
muniter Áccidentia, ut: Talis est unusquisque, 
qualium consuetudine delectatur, plerunque ita 
fit, sed tamen aliqui non imitantur mores soda- 
lium, Talia signa vocantur exóro. 


Regula. 


A signis necessariis valet consequentia per- 
petuo. Sed a signis non necessariis plerunque 
valet, praesertim cum multa concurrunt: sed ta- 
men interdum fallunt, 

Exempla a signis necessariis: 

Nullus motus in arteriis percipitur, 
Ergo cordis vis prostrata est, 


Aliud. 

Sentio latus circa costas intus pungi, et 

accedunt difficultas anhelitus et febris, 
Tgitur pleuritis incipit. 

Haec signa ex causis orta cum necessaria sint, 
non fallunt, Ac talia exempla medici recitant 
plurima, Ex signis non necessariis, ut: 

Boreae spirant, 
Ergo erit serenitas. 


Stellarum positus. denunciat humidam 
tempestatem, 
Ergo pluet. 
Interdum enim accedunt impedimenta pro- 
pter eclipses, aut alias universales causas, aut 
propter iram Dei. 


Aliud. 
Affectus impediunt iudicium, 
Aeschines odit Demosthenem, 
Ergo non est credendum Aeschini crimi- 
nanti Demosthenem. 

Ex hoc genere non necessariorum, saepe in 
utranque partem signa colliguntur. Cumque hu- 
mana cognitio a sensu ordiatur, diligenter cir- 

cumspicienda sunt signa, et prudenter diiudican- 
da, ne, ut valde saepe fit in suspicionibus et aliis 
malis persuasionibus, decipiamus nos ipsi, asse- 
verantes aliquid propter fallacia signa, 


Locus ab exemplis. 


Exempla sunt facta similia, quae in aliqua 
specie congruunt, de quibus propter similitudi- 
nem idem iudicatur, ut: 

"Theodosius recte fecit claudens templa 
idolorum, 

Ergo pii principes, qui idolorum cultus 
prohibent, recte faciunt. 

Valet consequentia, quia ratio similis est, 
Nam utrunque factum congruit ad legem: Debent 
obedientiam primo praecepto omnes homines, 
suo quisque loco, 


Aliud. 


Deus recipit Adam, et reddit ei vitam de- 
serto ab omnibus creaturis post lapsum, 
Ergo Deus vere facit aliquid sine causis 
secundis, et nos petentes recipiet, quia 
est aequalis sine ztgoowztoAmnyía. 
Sed ubi ratio dissimilis est, non valet con- 
sequentia, ut: 
Petrus occidit Ananiam mentientem, 
Ergo Episcopis licet punire gladio delin- 
quentes, 
Nego consequentiam, et ratio est, quia haec 


! sunt. dissimilia facta, punire verbo, et punire 


gladio. 
Ministerii evangelici proprium est punire 
verbo, 
Ideo Petrus verbo occidit Ananiam, 


Sed gladio ferire offücium est politici ma- 
gistratus. 

Nec valet consequentia, cum exempla citan- 
tur pugnantia cum legibus. Ideo dicitur: Non 
exemplis, sed i»gibus iudicandum est. 

Cambyses duxit sororem, 
Ideo idem licet aliis, 

Nego consequentiam , et ratio est, quia alle- 
gare inconveniens, non est solvere. Et supra re- 
citavi dictum Demosthenis: Impudens oratio est 
dicere, sic factum esse, Non enim, si quid con- 
tra leges factum est, id imitari licet. Et Hiero- 
nymus ait: Multitudo errantium non parit er- 
rori patrocinium, — Cum autem vitam hominum 

magna ex parte regant exempla, multa etiam pec- 
cata exemplis confirmantur. [deo divinitus seve- 
rissima praecepta de scandalis tradita sunt, Dein- 
de etiam bona exempla saepe non recte imitantur 
homines, Quare et exempla diiudicanda sunt, et 
bonis in loco et recte utendum, ut vitentur zoz0- 
CnA£ot , ut non valet consequentia: 
"Themistocles vicit Persas, 
Ergo Demosthenes vincet Macedonas, 


In lege Mosaica sunt discrimina ciborum, 
Ergo nunc servare discrimina ciborum ne- 
cesse est. 

Hae imitationes ex erroribus ortae, vocantur 
zoxobnA(o, quales cum in vita plurimae sint, vi- 
dendum est, quomodo circumstantiae exemplo- 
rum congruant, ut minus imitatione peccerus. 
Ad locum exemplorum pertinent et allegoriae, 
quae sunt imagines rerum similium, ut: Daniel 
sedens inter leones, est imago pii doctoris inter 
hostes docentis Ecclesiam. Valet igitur conse- 
quentia: 

Daniel inter leones servatur, 
Ergo defendet Deus aliquot pios doctores 
inter tyrannos. 


Deus vestit Adam detracta pelle a corpore 
ovis. Ex hac imagine ratiocinabatur Ádam. Sic 
nos iterum novo corpore immortali vestiet Deus, 
quod sumet ab ove, id est, a victima, videlicet, 
ab illo semine, quo mors rursus abolebitur. An- 
tea enim audierat doctrinam perspicuam: Semen 
mulieris conculcabit caput serpentis. [ta post- 
quam tradita est doctrina propriis verbis, postea 
gratae sunt picturae, quae eam illustrant. Nec 
ducuntur a Solis allegoriis firmae probationes, et 
curandum est, ut sint concinnae allegoriae, et ad 
capita doctrinae coelestis recte congruant, quod 
sine eruditione et magna dexteritate iudicii non 
potest effici. 


Autoritas. 


Autoritas usitate hic dicitur testimonium 
probati artificis, Constat autem in philosophia, 
in materiis, in quibus reperiri demonstrationes 
possunt, universaliter plus valere demonstratio- 
nem quam autoritatem, In caeteris materiis, aut 
antequam demonstratio inventa est, credendum 
est probatis artificibus, quia certiora sunt iudicia 
senum, qui diu res easdem cogitarunt, et sursum 
et deorsum, ut Plato inquit, volutarunt, et quasi 

evolutas intus contemplati sunt, quam iuvenum, 
qui velut hospites primum aspicere eas foris coe- 
perunt, Impediunt iudicium, aetas, novitas, et 
imperitia. uventus enim per sese minus perspi- 
cax et minus intenta est, et ut audacior est, ita 
iudicium praecipitat: Deinde propter novitatem 
suas opiniones admiratur, quarum tamen vix ob- 
scura et exigua initia didicit, et nondum earum 
vim in usu consideravit, contra senectus con- 
tantior est, et ariifex longo usu eruditus, colla- 
tis multorum iudiciis, veritatem propius videt. 
Quare sicut vulnerati perito medico assentiuntur, 
de vulneris curatione: ita iuventus, etiamsi de- 
gustavit doctrinarum initia, anteferat tamen se- 
num artificum iudicia suis recentibus cogitationi- 
bus, Hoc praeceptum privatim et publice utilis- 
simum esse, grandiores omnes magno consensu 
testantur. Traditur autem haec regula de au!o- 
ritate: Valet affirmative argumentum ductum ab 
autoritate, quia perito artifici perspicue aliquid 
asseveranti credendum est, cum ipsi demonstra- 
tionem non tenemus, quia artifex vidit aut de- 
monstrationem, aut probabilem rationera, cur 
ita iudicaret, Non autem valent haec argumenta 
negative, quia cum nihil expresse asseveravit ar- 
tifex, non potest citari eius testimonium. 


Exemplum. 


Praecipuo artifici credendum est de mate- 
riis suae aliquid asseveranti, 


Ptolemaeus, qui vere fuit artifex in do- 
ctrina motuum coelestium illustranda, 
praestantior caeteris philosophis, quo- 
rum citantur dicta de magnitudine So- 
lis, Lunae et terrae, tradidit Solem 
maiorem esse terra centies sexagies se— 
xies: terram vero maiorem Luna tri- 
gesies novies, et paulo amplius, 


Assentiamur ergo huic artifici, nec furen- 
ter rideamus artificum dicta, ut multi 
faciunt. 


Valet consequentia ab autoritate veri artificis 
affirmative. Econtra non valet consequentia: 


Ptolemaeus non penitus 'inquisivit motum 
octavae sphaerae, 
Ergo non movetur proprio motu, 


Cum autem citantur falsa dicta eorum, qui 
non sunt artifices, brevis responsio sit haec: Ar- 

tificum iudiciis assentiendum esse, non aliorum, 
ut si quis dicat: f 
Epicurei et Cynici derident doctrinam de 
motibus coelestibus, 
Est igitur inanis, 
Nego consequentiam, et ratio est, quia de 


artibus credendum est artificibus, non ignaris aut | 


scurriliter ludentibus. 


Secunda regula. 


Etsi in philosophia autoritas inter locos in- 
feriores est, et postponenda demonstrationi, ta- 
men in doctrina Ecclesiae autoritas divina primus 
et praecipuus, et firmissimus locus est, et valet 
affirmative et negative, quia necesse est, Deum 
sic agnoscere et invocare, sicut se patefecit, nec 
aliud de essentia Dei, aut de voluntate, aut de 
caeteris articulis fidel asseverandum est, quam 
quod Deus tradidit in scriptis propheticis et apo- 
stolicis, et symbolis. 

Valet consequentia: 


Certum est, Deum velle sic se agnosci et 


invocari, sicut se patefecit, et affirmat 
se aeteznum Patrern una cum Filio ima- 
gine sua, et Spiritu sancto suo, omnia 
condidisse: Áffirmat item se recipere et 
exaudire nos propter Filium, 

Ergo sic eum agnoscamus, et mentem et 
oculos ad hunc Deum dirigamus, qui 
sic se patefecit, et sic recipi nos et exau- 
diri credamus , sicut voluntatem suam 
expressit. 

Hoc argumentum sumtum ex hoc loco de 
autoritate divina, quotidie in invocatione cogi- 
tandum est. 


Terlia regula. 


Multum valent argumenta et a verae Éccle- 
siae autoritate ducta, sed tamen norrna sit vox 
divina, Deinde in humanis seu civilibus legibus 
magna etiam vis est autoritatis , quia politicae le- 
ges, quae sunt iuris positivi, ut vulgo loquimur, 
propter duas partiales causas valent, videlicet 
partim propter rationem probabilem, qua honeste 
movetur legislator, partim propter autoritatem, 
ut: 

Lex lata est de strangulandis furibus, 
Ergo valet propter autoritatem, cum qui- 
dem etiam probabilem rationem habeat. 

Testimonia. 


Ad locum autoritatis in genere omnia te&i- 
monia pertinent, sitque regula: Valet argumen- 
tum, cum testimonia firma sunt in quolibet ge- 
nere, ut in iudicio caedis, cum reus convincitur 
veris, perspicuis et sufficientibus testimoniis, iu- 
dex bona conscientia fert sententiam de supplicio. 
Iam in quolibet genere qualia testimonia profe- 
renda sint, in suis artibus traditur, ludex in 
foro aliis testimoniis utitur, Medicus aliis, cum 
testimonia quaerit experimentorum, ut: cum 
comperit multis exemplis chamaeleontem herbam 
prodesse initio pleuritidos. Inter testimonia re- 
cito et sententias, quarum aliae vocantur yróuet, 
aliae yosiot,  l'vGjucu dicuntur in philosophia 
morali praecepta de moribus, ut: Ne quid nimis, 
vel dicta de eventibus ipsis, seu bonis, seu ma- 
lis, ut: 

Conscia mens ut cuique sua est, ita conci- 
pit intra pectora, pro meritis spemque 
metumque suis. 

Suntque yvdjuot velut communes regu- 
lae vitae. 

Xgo&o sunt dicta quorumcunque artifi- 
cum, aut hominum, quibus autorum 
nomina adduntur. 


Et utroque genere saepe utendum est. Nam cum 
in argumentatione plerunque maior propositio, 
sit aliqua communis sententia, potest illustrari, 
aut ornari citata aliqua gnome, quod fit interdum 
sine autoris nomine, interdum vero etiam ex- 
presso nomine eius, cuius dictum recitamus, quia 
aut gratior futura est sententia, aut plus valitura 
propter eum, quem citamus, ut cum filiofamilias 
dicimus: Memini tuum patrem saepe dicere, in 
magnis rebus nihil faciendum esse, nisi sola ne- 
cessaria, 'Tentare non necessaria, esse tentare 
Deum. Quomodo autem arte tractandae sint 
yvóuci, in exercitio styli discendum est, ubi 
animadverti potest, quomodo apte ad sententias 
referatur narratio aut argumentatio, Nisi enim 
ad praecepta adiungantur lectio atque imitatio 
orationum, quae à disertis scriptae sunt, frustra 
ars traditur, Mirifica autem voluptas est, in hac 
ipsa consideratione videre, quam tempestive ho- 
mines eloquentes in gravissimis causis sententias 
intexuerint, Ac bona ingenia si degustent mem- 
bra illa in orationibus, melle et nectare dulciora, 
ultra lectionem eorum appetent. Exempla autem 

ubique obvia sunt, Si quem hortari velis, ut 
amico in calamitate opem ferat, argumenti sum- 
ma talis propemodum syllogismus erit: 


Virtus est grata Deo, affici misericordia 
hominis aerumnosi, qui non accersivit 
sibi malum scelere aliquo, sed fortuito 
.casu afflictus est, 

Nunc autem isti bellum Turcicum omnes 
fortunas eripuit, 

Quare affici misericordia ipsius pium est. 


Maior propositio etiam sine ornamentis aliis 
recitata erit gnome, ut plerunque fit in materiis 
moralibus, Sed illustrari tamen potest aliorum 
dictis, et imaginibus, videlicej] hoc modo: 'The- 
seus apud Euripidem lavat ipse suis manibus du- 
cum ad Thebas interfectorum cadavera, ld fune- 
stum officium cum rege indignum videretur, ad- 
dita est honestissima ratio, ex communi hominum 
foedere sumta. Non est turpe hominibus affici 
mutuis miseriis, o)x oloxgór &v99onoww &AXrj- 
Acv zox&. Potest autem addi haec amplificatio, 
collatio illustriori exemplo, videlicet hoc: Sed 
nos in Ecclesia exemplura habemus filii Dei, qui 
in sese derivavit summa mala generis humani, ut 
nos liberaret, 'Talia ornamenta et in lectione bo- 
norum scriptorum observent iuniores, et imitari 
in scribendo et loquendo discant, 


De comparatione. 


Utimur locis, aut in simplici quaestione, ut 
cum quaerimus: An coelum sit finitum, Quare 
ebrietas laedat cerebrum, | Àut in comparatione, 
ut: Cum medicus quaerit, unde sint insomnia, 
utrum ex cerebri siccitate, seu calore nimio, seu 
ex cruditate in ventriculo non edente halitus 
somno uiiles, "Traduntur autem de comparatione 
singularia praecepta, quae tamen sumenda sunt 
ex his ipsis locis, quos hactenus recensui, 


Prima regula. 


Inventa seu animadversa demonstratione in 
speculabilibus aut practicis, manifestum est, reii- 
ciendam esse contrariam imaginationem, nec du- 
bitatio de comparatione maneat, ut: Cum scit 
Curius revera Catilinam moliri seditionem, sta- 
tuat, iam sine dubitatione fugiendam esse eius 
amicitiam. 

Secunda regula. 


In speculabilibus ambiguis, cum duo verisi- 
milia proponuntur, quaeritur, utrum sit verisi- 
milius, ut cum de Iride quaeritur, quae sit causa 
arcus. 


Tertia regula. 


In practicis comparatio fit de electione, Sunt 
autem eligenda bona, et mala fugienda. Et in 
his gradus sunt: honestum, utile, suave. Haec 
si non sint coniuncta, honestum anteferendum 
est, Ac ut antea dixi, animadversa demonstra- 
tione, contrarium sine dubitatione reiiciatur, ut: 
Danieli non dubium est mortem anteferendam 
esse adorationi statuae, Scit Deo in confessione 
obediendum esse, etiamsi haec vita corporis 
amittenda sit, Sed multa sunt ambigua in practi- 
cis, ut cum quaerunt Athenienses, utrum defen- 
dant se contra Philippum, an vero pacem petant 
mediocribus conditionibus sine scelere, Hic fit 
collatio, utrum sit eligendum bellum, on pax, in 
qua etsi pactio sceleris nulla erat, tamen servitus 
futura erat, quam multa incommoda sequebantur. 
Sed Demadi videtur in bello plus mali fore, Ac 
inter duo mala, id quod minus malum est, eli- 
gendum est, Sed nihil sit sceleris in eo, quod 
eligitur, lta cum latro minitatur mortem viatori, 
nisi pecuniam exhibeat, minus mali est amittere 
pecuniam, quam vitam, Etsi esset honesta de- 
fensio, tamen si est impossibilis, aut nimis peri- 
culosa, eligat minus malum, scilicet amissionem 
pecuniae, lta cum ludaea redacta esset in formam 
provinciae, nato iam Christo, et Romani magi- 
stratus tenerent superiorem iurisdictionem, ut 
usitate vocamus: Et tamen in doctrina de Deo et 
ceremoniis concessissent Iudaeis aürovouíav, sae- 
pe ludaei disputarunt, utrum bellum movendum 
esset contra Romanos, et armis recuperanda in- 
tegra libertas, praesertim cum Deus promisisset 
huic populo libertatem et defensionem, Fuit hic 
quoque dubitatio, utrum eligendum esset bellum, 
an pax, in qua servitus erat satis dura et tristis. 
Sed tamen baud dubie Zacharias et similes iudi- 
carunt, tolerandam esse servitutem, et argumenta 
contraria explicarunt. 

Deus promisit defensionem Ecclesiae, 
Ille populus erat Ecclesia, 
Ergo a Deo defendetur, 


Hic responderi potuit, totum syllogismum 
| verum esse, Nam et tunc defendebatur et serva- 

batur Ecclesia a Deo, cum Deus poenam ita miti- 
gasset, ut populus haberet aórorvouícv in doctri- 


na, etiamsi politicam, gubernationem fiomani | 


tenerent, Quod vero obiiciebatur: Israélitis pro- 
missam esse libertatem, scire pios oportet, pro- 
missiones bonorum corporalium intelligendas 
esse, cum exceptione castigationis, ut in Psalmo 
dicitur: Visitabo in virga iniquitates eorum, mi- 
sericordiam vero non amovebo ab eis. Ita in de- 
liberationibus saepe collationes fiunt, quarum di- 
iudicatio ex veris fontibus sumenda est, videlicet 
ex illis ipsis artibus, ad quas materia pertinet, et 
videndum est, ne vitiosae consequentiae in syllo- 
gismis texantur, ut in syllogismo Iudaeorum ad- 
versantium Ieremiae: 

Deus servat Ecclesiam, 

Nos sumus Ecclesia, 

Ergo sic servabimur, ne Chaldaei deleant 

Ierosolymam. 

Hic plus est in conclusione, quam in prae- 
missis. aec de comparatione monuisse satis sit, 
ubi vident studiosi, hanc locorum doctrinam, non 
tantum esse normam iudicandi scripta, sed etiam 
esse normam rectricem vitae, 


De nominibus distinctionum. 


Ideo Deus indidit naturae intelligenti noti- 
ciam numerorum, ut discernat res. Necesse est 
enim discrimina rerum aliqua agnosci, nec omnia 
confundenda, et in unum chaos miscenda sunt. 
Necesse est scire, aliud esse Deum, aliud creatu- 
ras, aliud substantias, aliud accidentia, aliud 
natura intelligentes, aliud non intelligentes, aliud 
noticias, aliud appetitiones etc, Haec ipsa igitur 
doctrina de distinctione est quasi doctrina de re- 
rum numeratione, et ostendit quae iungi, et quae 
divelli oporteat, quam, ut ita dicam, numeratio- 
nem rerum, necessariam esse sani omnes intelli- 
gunt, Quare et Aristotelici dixerunt, proprieta- 
tes Entis esse unum et diversum, quia in quali- 
bet specie individuum quodlibet sit unum , id est, 
integrum quiddam in sua specie, et diversum ab 
omnibus aliis speciebus et individuis, Id fortasse 
obscurius dici videtur, sed tamen erudite dictum 
est, Planius est autem, cum ad numeros regre- 
dimur, et cogitamus res discernendas ac nurme- 
randas esse, hanc ob causam inditam esse natu- 


rae intelligenti numerorum noticiam, ut res dis-: 


cernantur, et ordo earum intelligatur. Utimur 

autem in philosophia praecipue his duobus nomi- 
nibus distinctionum: Alia est distinctio realis, 
alia rationis, Distinctio realis est rerum diver- 
sitas, non imaginatione tantum facta, nec a vo- 


; luntate nostra tantum instituta, sed quarum na- 


turae sunt aliae, Ac regula certa est, distingui 
realiter omnia quae separari possunt, ut aquam 
a frigore distingui realiter certum est, quia aqua 
potest amittere frigus, Animam distingui realiter 
a noticia, item a virtute, a vitio certum est, quia 
has res amittere potest. Etsi autem usitato natu- 
rae ordine, non fit separatio omnium accidentium 
in singulis subiectis, tamen aliud est substantia, 
aliud accidens: Calor non separatur ab igni, at 
separatur ab aqua.. Hoc exemplo commonefacti 
deprehendimus, aliud esse substantiam, aliud 
accidens, Est et altera regula perpetua: Quae 
subiectis distinguuntur, realiter distinguuntur, 
ut, opinio, et affectus. Nam opinio seu noticia 
est in parte cognoscente, at áffectus est in corde, 
Necesse est igitur aliud esse opinionem , seu no- 
ticlam, aliud affectum, — Distinctio rationis est, 
cum cogitatio aut voluntas facit discrimen in re 
una et eadem, ut: [dem aér est superior et infe- 
rior, superior terra, at inferior luna, Idem Caro- 
lus est imperator et rex Hispaniae, [ta una et 
eadem mens alias dicitur speculativa, alias practi- 
ca, quia circa diversas materias versatur. Una 
et eadem anima est substantia intelligens et ap- 
petens, Sed actiones ipsae realiter differunt, quia 
noticia existere potest sine electione, aut mutata 
electione, Novit Cicero Clodium, et alias diligit, 
alias odit. Differunt igitur realiter noticia, et 
electio voluntatis. Ac in infinitum vagatur distin- 
ctio rationis, Eadem pugna Davidis est opus po- 
liticum, et cultus Dei, quia voluntas refert ad 
defensionem civium et ad illustrandam gloriam 
Dei. lta vocamus distinctionem rationis, cum 
nostra cogitatio aut voluntas unicae actioni plures 
fines attribuit, aut unicae rei quasi plures perso- 
nas induit, ut: Idem Roscius alias est Palamedes, 
alias Ulysses. 

In Ecclesia vero additur ad haec duo nomina 
distinctionum, et aliud tertium, scilicet distinctio 
essentialis, quae in creaturis nihil differt a reali, 
Plato et Aristoteles destinguuntur realiter et, es- 
sentialiter. Sed personas Divinitatis dicimus di- 
stingui realiter, non essentialiter. Sic in Eccle- 
sia loquimur, et quae sit sententia, suo loco di- 
cendum est, Caetera nomina distinctionum relin- 

quo, nec de eis certamina moveo, videlicet de 
distinctione formali. Sit modus aliquis disputa- 
tionum, et quaedam relinquantur iudicanda eru- 
ditis, quorum aetas maturuit, et qui norunt fon- 
tes huius doctrinae de distinctionibus et philoso- 
phia et in Ecclesia. 


De ratione dissolvendi vitiosa argu- 
menta, 


Vetus dictum est, contrariorum eandem esse 
doctrinam, ut qui recte pingere cervum didicit, 
iudicare potest ex iisdem praeceptis, picturam 
cervi vitiosam. Ita postquam supra ratio tradita 
est inveniendi vera argumenta, et recte conne- 
ctendi nunc de iudicandis vitiosis non est opus 
novis praeceptis, sed tan'um videndum est, quae 
ad superiora praecepta congruant, ut bonus pictor 
inspicit ideam cervi, et cum vidit monstrosam 
imaginem cervi ab ea discrepare, iudicat vitiosam 
esse, "Tantum igitur monendi sunt iuniores, ut 
in iudicandis vitiosis argumentis totam superio- 
rem Dialecticae partem, ut ille pictor ideam cervi, 
intueantur. ld quomodo faciendum sit, iam 
ostendemus. Sed necesse est accedere exercita- 
tionem, quam propter magnitudinem utilitatis 
non defugere studiosos decet. Primum enim as- 
suefacit discentes ad diligentiam, et acuit inge- 
nia, ut rectius et celerius videant, in qua parte 
argumentorum sint vitia, et respiciant ad fontes 
falsarum propositionum: Deinde in tota vita, in 
omni sermone et collocutione, affert haec consue- 
tudo amorem veritatis, odium sophistices, et 
dexteritatem in explicandis controversiis, — Hae 
virtutes sunt ingens decus, et inprimis Ecclesiae 
salutare, et ad retinendam veritatem ac pacem 
utile. Nam sophistica non est tantum ludus, ut 
multi existimant, puerorum certantium in scholis 
talibus ridiculis captionibus, Qualis haec est: 

Omnia quae cernis sunt Episcopi, 
Asinos cernis, 
Ergo asini sunt Épiscopi. 

Sed horribiliter in vita grassatur serens et 
confirmans falsas opiniones in Ecclesia, in curia, 
in foro, ex quibus maximae discordiae, bella et 
dissipationes generis humani oriuntur, Adver- 
sus hanc diram pestem necesse est bene praemu- 
niri mentes et pectora, — Existimemus igitur hanc 
doctrinam solvendi vitiosa argumenta, a doctis 
et amantibus veritatem magno consilio traditam 

esse studiosis, ut hanc Gorgonem opponere di- 
scant praestigiis sophistarum et sycophantarum, 
qui communem vitam , dogmata et consilia publi- 
ca mendaciis et calumniis specie aliqua fucatis 
turbant, Etsi autem in Rhetoricis, ut in libro 
ad Herennium scripto, traduntur praecepta de 
vitiosis argumentis iudicandis, tamen illa et mu- 
tila sunt, et adeo agrestia ac obscura, ut ab igna- 
ris Dialecticae non intelligantur. Rectior est et 
planior haec Aristotelis doctrina, quam sequi- 
mur. Nec aliud est liber de fallaciis, ut vocant, 
nisi viae solvendi falsa argumenta, congruentes 
ad locos dialecticos, ut infra ostendam. Primum 
autem haec brevis distributio teneatur, quam 
semper in conspectu omnibus eruditis esse opor- 
tet, ideo velut in tabella eam pingemus. 


Modi solvendi vitiosa Argumenta. 


Ratio solvendi vitiosa argumenta duplex est: 
Aut enim vitium est in forma tantum, id est, in 
consequentia. Haec enim vocatur forma argu- 
mentorum, Aut est in materia seu rebus. 

Si vitium est in consequentia, rectissimum 
et expeditissimum est, relicere argumentum re- 
prehensione consequentiae. 

Sin autem vitium est in materia seu rebus, 
via triplex est solvendi: 

Aut enim inficiatione utimur, id est, nega- 
tione tollimus falsam propositionem, et falsitas 
ostenditur ex fontibus, id est, ex rerum locis, de- 
finitione, divisione, causis et aliis, 

Aut utimur distinctione, ambigua enim di- 
stingui oportet, ut infra dicam, 

Aut solvimus per instantiam, id est, tolli- 
mus propositionem aliquam ostensa falsitate, pro- 
lato opposito exernplo. 


Prima regula. 


In omni argumentatione prima cura sit, in- 
spiciendae et iudicandae consequentiae, an ad 
formas et regulas supra in tota Dialectica traditas 
quadret, Ut enim ars in conspectu sit, hac exer- 
citatione maxime perficitur, Cum autem conse- 
quentia discrepat ab aliqua regula totum argu- 
mentum reprehensione consequentiae reiiciatur, 
et monstretur regula, a qua discrepat. Haec ra- 
tio laudem affert celeritatis et ingenii, quia parvo 
negocio magnum periculum quasi aliquo stratege- 
mate discussum esse videtur, et existimatur acu- 

men esse, cito videre monstrosam connexionem, | captiones, quae sunt tantum scopae dissolutae, 
v, b. oe 3 , E . m 

seu membra non cohaerentia , et &vazóAovÓa, ut | crebrae sunt in multis negociis, 

Plato nominat. 


Aliud. 
Exempla. Omnes scelerati aliquando affligentur, 
In omnibus sanctis in hac vita manet pec- Iob affligitur, 
catum, Ergo lob est sceleratus. 
Adulterium est peccatum, Nego consequentiam, et ratio est, quia ex 
Ergo in sanctis manet adulterium. puris affirmativis in secunda figura nihil sequitur, 
Respondeo: Nego consequentiam, et ratio Hoc argumentum magna pars est disputatio- 


est, in secunda figura ex puris affirmativis nihil | nis in libro Iob, imo de tota Ecclesia sic plurimi 
sequitur. Etsi autem hae breves captiones et re- iudicant. 


sponsiones videntur esse ludi pueriles, tamen re Scelerati puniuntur, 

ipsa de magno errore multorum disseritur, Multi Ieremias, Baptista, sunt in magnis cala- 
enim sibi blandientes, cum audiunt in sanctis mitatibus, 

manere peccata, attexunt falsa hoc modo: Etiamsi Igitur sunt scelerati. 

indulgemus pravis cupiditatibus, tamen sumus Hic necesse est conscientias scire huius captio- 


sancti. Videant ergo bonae mentes, ne hac so- | nis veram solutionem, quam dixi. Ideo autem 
phistica decipiantur. Irenaeus inquit, haereticos | in secunda figura ex puris affirmativis nihil sequi- 
nectere funiculos ex arena, id est, connectere | tur, quia reipsa proceditur a particulari ad aliud 
non cohaerentia, ut in multis exemplis cerni | particulare, hoc est, subiectum minoris non in- 





potest. cluditur in subiecto maioris , ut: 
Quod autem in secunda figura ex puris affir- Omnis gallina est bipes, 

mativis nihil sequitur, ratio est, quia ex puris Omnis homo est bipes, 

particularibus nihil sequitur. Est enim proces- Ergo omnis homo est gallina, 

sus a particulari ad particulare, ut supra dictum - 

e Aliud. 


In Antonii vita apud Plutarchum, quispiam 
multis poculis aureis et argenteis donatur, pro- 
pterea, quod alium hac captione exagitasset: 

Aliquo modo febricitanti danda est aqua, 
Omnis febricitans aliquo modo febricitat, 


Aliud. 
Paedagogia necessaria est, 
Ceremoniae Moisi sunt paedagogia, 
Ergo ceremoniae Moisi sunt necessariae. 


Nego consequentiam, et ratio e i . c iced 
oq BO GPD CLE FaUo eiu glas t Ergo omnibus febricitantibus danda est 
puris particularibus nihil sequitur, Maior tan- aqua 

icularis est. —.Et si facias univer t : : i 
inr patucdla 2 y Ue. stpotem, Nego consequentiam, quia sunt Scopae dis- 


Ere uds VIUA QUO ME AL NEU solutae, a non distributo ad distributum non va- 
i 2 id conica prs did MW puo let consequentia. Supra in figuris syllogismorum 
? P 898 plura exempla recitata sunt, quibus commone- 





SUP facti iuniores discant similes captiones refutare, 
Aliud. Nam quotidiana lectio et vita suppeditabit infinita 
Omnes calumniae sunt damnatae, exempla. Complexus est autem Aristoteles vitio- 
In iudiciis multae sunt calumniae, sas consequentias in fallacia consequentis, 
Ergo iudicia sunt damnata. 
: Nego consequentiam, et ratio est, quia plus De vitiis materiae. 
est in conclusione, quam in praemissis, Conclu- 
sio autem haec debebat esse, ergo hae calumniae Cum vitium in rebus est, hoc est, cum ma- 


in iudiciis damnatae sunt, non ipsa iudicia, quae | ior aut minor falsa aut. ambigua est , solvitur ar- 
non est necesse corrumpi calumniis,  Ánimad- | gumentum per inficiationem , aut distinctionem, 
verso igitur vitio consequentiae intelligi potest, | aut instantiam, Sed ut intelligi possit, quare 
quomodo Anabaptistae decipiantur. — Ac tales propositio falsa sit, revocanda est ad locos, Nam 

ideo falsa est propositio, quia aut definitio non 
congruit, aut causae, aut effectus, quorum fit 
mentio, non congruunt, aut caetera, de quibus 
loci praecipiunt. Nam cum loci gignant veras 
propositiones, cernitur causa falsitatis, cum ad 
fontes reditur. 


Ex falsa definitione. 


Non decet fucus Philosophos, 
Eloquentia est fucus et accersitus ornatus 
inutilis, 

Igitur eloquentia non decet Philosophos. 

Sic argumentatur Picus ad Hermolaum. 
Solvendum est per inficiationem hoc modo: 

Nego minorem, nam definitio falsa est, Elo- 
quentia enim est facultas, res veras recte et per- 
spicue bono genere sermonis exponendi, et in 
hac expositione elocutio non est fucus, sed est 
nativa et non monstrosa forma orationis, Ut 
enim picturam laudamus, recte imitantem cor- 
pora mediocribus coloribus: ita oratio res in 
mente recte cogitatas, verbis exprimat eas res vere 
significantibus ac illustrantibus, deo in Pici ar- 
gumento definitio vitiosa est, 


Aliud. 


Nulla naturalia sunt mala, 
Mors hominis est naturalis, ut putrefactio 
pomi, 
Ergo mors hominis non est malum. 
Sic Cicero argumentatur in prima Tusculana. 

Sed solvendum est argumentum per inficiationem: 
Nego minorem, quia naturalia sunt res et pro- 
prietates conditae a Deo, quas Deus in creatione 
et voluit existere, et approbavit. Mortem autem 
in natura humana Deus nec condidit, nec voluit 
existere in natura, qualem condiderat, | Nequa- 
quam enim voluit Deus huius sui operis et imagi- 
nis suae destructionem. | Sed postquam homo vo- 
lens et sponte se avertit a Deo, et Deum rectorem 
excussit, horribilis destructio secuta est. [ta mors 
est malum poenae, ut vulgo dicitur, 


Aliud. 


Omnis. invocans Deum conditorem, ve- 
rum Deum invocat, 

'Turci invocant Deum conditorem, 

Ergo verum Deum invocant, 


SCRIPTA PH, MEL. AD HIST. PROF. ET PHILOS. SPECTANTIA. 


720 


conditorem, tametsi id iactitant, et valde glorian- 
tur se non adorare idola, sed mente intueri con- 
ditorem rerum. . Negant enim hunc esse Deum 
conditorem, qui est pater Domini nostri Iesu 
Christi, et cum Filio et Spiritu sancto mundum 
creavit, et se illustribus testimoniis patefecit. 
Hanc definitionem cum aspernentur, fingunt ipsi 
sibi aliud quiddam esse Deum sine Filio, 1ta- 
que idolum commenticium invocant, non ve- 
rum Deum, Hanc solutionem meminisse valde 
utile est, 


Complexus est autem Aristoteles definitio- 
num corruptelas in fallacia aequivocationis, et 
fallacia accidentis. 


De distinctione. 


Usitata dicta sunt: Omne multiplex parit 
confusionem, id est, ambigua pariunt dissensio- 
nes, ltem: Ambigua sunt distinguendo, Item: 
Qui bene distinguit, bene docet, Et Socrates 
apud Platonem inquit: Si nactus fuerit ducem, 
qui recte partiri sciat, se ipsius, tanquam Dei, 
vestigia secuturum esse, Haec dicta monent, ut 
in sermone circumspecti simus, ne ipsi ambigua 
spargamus, et ut aliorum ambigue dicta dextre 
interpretemur. Ut enim venit "Egic non vocata 
in convivium Pelei, in quo Iuno, Pallas et Ve- 
nus consederant, et cum pomum obiectum dari 
formosissimae iussisset, discordiam inter deas ex- 
citavit, unde bellum "Troianum ortum est: ita 
qui spargunt ambiguas opiniones, tanquam po- 
mum £gidog populis obiiciunt, quod postea 
magnas dissensiones parit, 

Primum autem considerandum est, an am- 
biguitas oriatur ex genere sermonis, an vero ex 
rebus, hoc est, ex genere aliquo, ubi specierum 
distinclio praetermissa est, aut ex divisionibus 
non sufficientibus. Si ambiguitas ex genere ser- 
monis oritur, iudicatur ex Grammatica et phrasi 
suae linguae, qua in re sit in interprete, non so- 
lum eruditio, sed etiam amor veritatis, odium 
cavillationis, et candor. Quaedam enim sunt 
naturae cavillatrices, quarum ludus est odiosus, 
etiam recte dicta depravare, quo ex genere illa 
sunt: Cum essent dierum triginta factae induciae, 
"Thraces noctu populati sunt agros, quia dierum 
non noctium induciae essent. Lacedaemonii le- 


Solvendum est per inficiationem: Neganda | gatos Persicos petentes terram et aquam, demer- 


est enim minor, quia Turci non invocant Deum , serunt in puteos, et terra obruerunt. 


Legatus 

Romanus pactus, ut dimidium navium relinque- 
retur Antiocho, dissecari naves iussit, et dissectas 
trabes dedit Antiocho. Tales interpretationes 
pugnantes cum sententia, quam phrasis usitate 
significat, repudientur in seriis negociis, et con- 
suetudinem huius ludi scurris relinquamus, qua- 
lis fuit Gulen[piegel. — Saepe autem in foederibus 
et dogmatibus tales ozgogoi deprehenduntur. 
Quare honesta antiquitas in. formula foederum 
adiecit haec verba: &vev dóAiov xoi &ndrrc, et 
nunc dicitur: Omnia fideliter et sine calumnia, 


Exempla. 


Verba activa significant effectionem, 

Deus dicit: Ego indurabo cor Pharaonis, 

Ergo Deus efficit impiam pertinaciam in 
Pharaone, et causa est peccati. 


Hic error ex phrasi oritur, Tiespondeo igi- 
tur ad maiorem: In lingua Ebraea verba activa 
valde crebro permissionem significant, et nequa- 
quam effectionem, — Est igitur indurabo, sinam 
durescere, sinam ferri suo impetu Pharaonem, 
cum me audire nolit, quia Deus trahit volentem, 
non repugnantem, Similis phrasis est: Ne nos 
inducas in tentationem, id est, ne sinas nos in- 
duci, ne deseras luctantes cum tentatione, ne si- 
nas nos vinci, 


Aliud, 


Quod nihil est, non est dignum poena, 
Peccatum nihil est, 
Ergo non est dignum poena. 


Distinguo maioiem. Quod nihil est negati- 
ve, non est dignum poena, quia ibi nihil restat, 
ut equus Alexandri mortuus, lam nihil est nega- 


tive. Sed nihil privative est destructio in sub- 
iecto, quod reliquum est, ut ruinae domus, Sic 
destructio 


peccatum est nihil privative, id est, 
in homine, propter quam subiectum abiicitur et 
damnatur, Utigitur, cum caecum dicimus, in- 
telligimus animal orbatum visu, Sic cum pecca- 
torem dicimus, intelligimus personam, in qua 
est destructio, propter quam destructionem per- 
sona abiecta est, punit enim Deus subiectum, 
quod et fuit causa destructionis, et est res conta- 
minata, Haec solutio, etsi in re magna videtur 
exilis, praesertim iunioribus, tamen grandiores 
intelligunt veram esse, et esse commonefactionem 
de rebus magnis. 
MrrAxTH. Orznz. Vor. XIII. 

Cum autem ambiguitas ex rebus oritur, ut, 
cum genus ponitur, omissa distinctione specie- 
rum: sumenda est distinctio ex ea parte, ad quam 
controversia pertinet, ut posito genere, viden- 
dum est, de qua specie proprie dicatur. Nam 
universaliter dicta de specie sunt certiora, et con- 
trahunt generales sententias. Ideo lurisconsulti 
dicunt: In toto iure generi per speciem deroga- 
tur, et illud potissimum habetur, quod ad spe- 
ciem directum est. 


Exemplum. 


Nullus peccator exauditur a Deo, ut Io- 
han. 9, dicitur: Peccatores non exau- 
dit Deus, 

Omnes homines in hac sordida naturasunt 
peccatores, 

Ergo nulli homines exaudiuntur. 

Respondendum est per distinctionem: Di- 
süinguo maiorem, alii sunt peccatores agentes poe- 
nitentiam, alii non agentes poenitentiam. Maior 
vera est, si intelligatur de non agentibus poeni- 
tentiam: sed falsa est, si intelligatur de agent- 
bus poenitentiam seu conversis ad Deum, et ex 
falsa maiore sequitur falsa conclusio, Deinde et 
minor distinguenda est: Omnes homines in hac 
sordida natura sunt peccatores, sed dissimiliter, 
alii sunt sine poenitentia, hi non exaudiuntur; 
alii sunt conversi ad Deum. Nam et in conversis 
haerent adhuc vitia seu pravi affectus, seu flam- 
mae cupiditatum, quibus tamen repugnant, quae 
vocantur praecepta venialia, sed non simul adest 
propositum delinquendi, et hos recipi a Deo et 
exaudiri certum est, ut affirmant haec dicta: Iu- 
stificati fide, pacem habemus, Item: Quanto ma- 
gis pater coelestis dabit Spiritum sanctum peten- 
tibus etc. Hanc doctrinam solvendi per distinctio- 
nem spargit Aristoteles in multas fallacias, quas 
sic vocavit, quia monere voluit, multa esse ambi- 
guorum genera, alia sunt in una voce, alia in 
compositione, ut infra dicetur, et plurimum 
captionum oritur ex ambiguis. 


Ex non sufficiente causa. 


Saepe struuntur insidiae praetextu causarum, 
quae tamen re ipsa non sunt causae, aut recita- 
tione causarum non sufficientium, aut aliis mo- 
dis, in quibus causae non recte accommodantur, 
"Talium captionum solutiones fiunt per inficiatio- 

| nem, aut distinctionem. | Et Aristoteles vias in- 

dicat in fallacia secundum plures interrogationes, 
item, in fallacia consequentis. 


Exempla. 


Lupus apud Aesopum accusat ovem, quod 
turbet flumen, 
Simul bibis me bibente, 
Turbas igitur mihi aquam, 
Refutat ovis mentionem causae, et rationem 
manifestam addit, quia bibebat inferiore loco. 
Dialecticus diceret: Nego consequentiam, et 
ratio est, quia est fallacia secundum non causam 
ut causam, Nam bibens inferiore loco, non 
potest esse causa turbationis aquae in superiore 
loco fluminis, 


Aliud. 


Deus praevidet raptum Helenae, 
Ergo rapi Helenam necesse fuit, 

Nego consequentiam, et ratio est, quia est 
fallacia secundum non causam ut causam. Prae- 
visio enim nequaquam affert necessitatem. Sed 
poterat Paris omittere scelus. Praevidet autem 
Deus eventum, quia secuturus erat, etiamsi vo- 
luntas libera Paridis frenare se potuit, et ab aliena 
abstinere, 


Aliud. 
Quicquid auget peccatum, non docendum 
est, 
Lex auget peccatum, 
Ergo lex non docenda est, 

Nego consequentiam, et ratio est, quia est 
fallacia accidentis, Nam lex est bona, congruens 
cum voluntate Dei, et prohibet peccata, et quia 
Deus vult a nobis conspici suam iram, vult so- 
nare in genere humano vocem legis, ut monstret 
et arguat peccatum. 

Hi effectus omnes sunt boni, sed natura in- 
firma in hominibus, irascitur iudicio Dei, ita 


augetur peccatum a natura per se, sed a lege 
per accidens. 


Aliud, 


Apostoli docent Evangelium, 
Turbant igitur concordiam orbis terra- 
rum, 

Nego consequentiam, et ratio est, quia est fal- 
lacia accidentis, Nam per se causa discordiae vo- 
luntas est multorum impiorum, qui nolunt parere 
voci divinae, cui obedientiam omnes debemus. 

Aliud. 
Voluntas congruens cum divina, est bona, 


Iudaeorum voluntas congruit cum divina, 
quia mortem Filii Deus volebat, et in- 
terfici Christum volebant Iudaei, 


Ergo est bona. 

Solvitur per inficiationem, Neganda est enim 
minor, ac ducitur argumentum ex non sufficien- 
tibus causis, Nam maior ita demum vera est, cum 
voluntas nostra congruit cum voluntate divina 
iuxta omnes causas, Falsa est igitur minor, quia 
Iudaeorum voluntas nequaquam secundum omnes 
causas congruit cum voluntate divina.  Differunt 
enim in immensum impulsivae, formales et fina- 
les causae, quae faciunt discrimina actionum in 
infinitum, 


In Iudaeis impulsiva causa est ardens odium 
adversus doctorem, taxantem scelera et pravas 
opiniones, Formale, quod volunt in ipsa pas- 
sione, est ipse cruciatus et laceratio, quam vel- 
lent esse aeternam, Finales causae sunt, ut ita 
tollatur hic doctor, ne reviviscat, et ut confirme- 
tur licentia scelerum. — Sed impulsiva movens 
Deum, est immensa misericordia erga genus hu- 
manum, et ipsa Filii intercessio, qui se obtulit 
ad poenam pro nobis luendam. —Formale, quod 
vult Deus in passione, est non principaliter cru- 
ciatus, sed obedientia Filii. Finales causae sunt, 
ut ira placata per hanc obedientiam, satisfiat iu- 
sticiae Dei, et ut filius ipse reviviscat, et regnet 
in aeterna consuetudine cum aeterno Patre, et ibi 
reddat haereditati suae vitam et salutem aeternam. 
Constat igitur nequaquam congruere causas in 
Deo et Iudaeis, etiamsi in idem obiectum incur- 
runt, ut Chirurgus et latro in idem obiectum in- 
currunt, et uterque aliquid secat, sed dissimili 
modo et dissimilibus causis. Haec exempla reci- 
tavi, ut discant iuniores revocare argumenta ad 
fontes, ad definitiones, divisiones, causas, et 
alios locos. lta rectius deprehendent insidias et 
causas falsitatis in membris argumentorum.  Si- 
mul etiam ostendit, quibus locis quae fallaciae ac- 
commodandae sint, cuius vicinitatis animadversio 
multum lucis affert doctrinae sequenti de fallaciis, 


.ut cum dicimus, Definitionum corruptelas esse 


aequivocationes, et fallaciam accidentis, iam scit 
studiosus recurrendum esse ad fontes, Ac inspe- 
ctis veris definitionibus, corruptela emendari po- 
terit Absit autem studium nimiae subtilitatis, 

quod multis modis nocet discentibus, Effcit enim 
in artibus labyrinthos, qui ingenia remorantur, 
et implicant inextricabilibus laqueis, ut crucientur 
inanl cura, et a vero artium usu abducantur, 
deinde hebetatur iudicium, et amor argutiarum 
facit odiosos cavillatores et rixatores, etiam in 
caeteris vitae partibus. 


De tertio «modo, scilicet, de solutione per 
instantiam. 


Multum valent exempla illustria, ideo inter- 
dum, cum propositio aliqua ratione perspicua non 
satis refutari potest, breviter eam opposito exem- 
plo reiicimus, vocatur solutio per instantiam, ut: 

Legati seu nuncii in itineribus non vio- 
lentur, 
Ergo nec iste nuncius violandus fuit, 


Respondeo ad antecedens per instantiam: 
Athenienses interceperunt legatos Lacedaemonio- 
rum euntes ad regem Persicum, ut eum sibi ad- 
iungerent contra civitatem Atticam, ut recitat 
Thucydides lib, 2. Et Romani ceperunt legatos 
Hannibalis euntes ad regem Macedonicum, ut 
narrat Livius lib, 8. decad.8. Haec exempla osten- 
dunt usitatum fuisse, legatos hostium perferentes 
mandata nocitura patriae intercipere. ta brevi- 
ter refutatur antecedens oppositis exemplis. 


Aliud, 


Plato recitat hoc argumentum in Phaedro, 
Omne quod sese movet, semper movetur. 
Anima sese movet, 
Ergo semper movetur. 
Brevissima responsio est ad maiorem. Nego 
maiorem et do instantiam, quia etiam culicis ani- 
ma sese movet, nec tamen est perpetua. 


Alius modus est instantiae, cum concessa 
propositione aliud fortius opponitur, ut studium 
doctrinae coelestis comitantur contemtus, odia, 
inopia, et innumerabilia pericula. Non nego, sed 
oppono aliam fortiorem causam discendi: Neces- 
sarium est id studium, cum a Deo severissime 
praeceptum sit, et horribilis ingratitudo sit, cum 
Deus tanta bonitate se patefecerit, ne quidem au- 
dire eum velle, Recitavi modos solutionum rectis- 
simos, ad quos assuefieri discentes utile est, Ita 
enim et citius videbunt, in qua parte, seu' quo 
membro vitium sit argumenti, et dexterius expli- 
cabunt captiones, 

De Fallaciis. 


Pertinent autem ad hanc ipsam solutionum 
doctrinam fallaciae, quarum tituli monent, quale 
sit vitium in argumento. 

Cum igitur agnosces, ad quem titulum ac- 
commodanda sit captio, iam via solutionis mon- 
strata est, Etsi autem in hac parte multae reci- 
tantur imposturae, tamen tradi eam sciamus, non 
ut tenera aetas assuefiat ad amorem sophistices, 
sed ut iudicare et solvere captiones et sophisticen 
odisse discat sicut doctrina de venenis traditur, ut 
vitentur, non ut vitae hominum insidiemur, 

Perniciosa non sunt discenda, 
Fallaciae sunt perniciosae, 
Ergo non sunt discendae. 


Neganda est maior. Perniciosa enim cogno- 
sci necesse est, ut vitari aut tolli possint, ut Me- 
dicus doctrinam de morbis aut de venenis discit. 


Quid. est fallacia? 


Fallacia est deceptio in argumento, quae spe- 
cie aliqua veri insidiatur auditori. Causam autem 
falsitatis indicant tituli, qui in Dialecticis usitate 
attributi sunt fallaciarum modis, ut postea ex de- 
claratione titulorum et ex exemplis intelligi pote- 
rit. Rursus autem monendi sunt iuniores, ut 
non solum haec praecepta refutandi vitiosa argu- 
menta discant, sed simul etiam in animis verita- 
tis amorem, et sophistices odium confirment, ac 
semper in conspectu habeant vocem divinam: Non 
dicas falsum testimonium. Ideo indidit Deus no- 
ticias virtutum hominibus, ut qualis ipse sit cogi- 
tare, et discernere eum a diabolis possimus. 
Agnoscamus Deum amantem esse simplicissimae 
veritatis, et odisse mendacia.  Econtra vero dia- 
bolum esse mendaciorum autorem, qui in levibus 
ingeniis accendit amorem mendaciorum propter 
duas causas, odio Dei, et ut serat causas discor- 
diarum et homicidiorum, sicut scriptum est: Men- 
tes impiorum a diabolo captivas teneri, Cum igi- 
tur mendacia proponuntur, sciamus non tantum 
homines nobis insidiari, sed ipsum diabolum si- 
mul grassari, suum virus aliquibus afflantem, 
Cavenda est igitur sophistica, ne diabolus nobis 
laqueos iniiciat, ut omnibus aetatibus multos 
fascinatos falsis dogmatibus horribiliter evertit. 
Quia autem plerunque falsa proponuntur fucata 
veritatis specie, mendaciis fucus detergendus est, 
quod ut dextre et perspicue fieri possit, iuniori- 

bus causae falsitatis in his titulis, quos recensebo, 
monstrantur. 


Quae est divisio fallaciarum? 


Aristoteles hoc modo discernit fallacias: Aliae 
vocantur fallaciae in dictione, aliae extra dictio- 
nem.  Fallaciae in dictione sunt, ubi ambiguitas, 
quae parit errorem, magis est in genere sermonis, 
quam in rebus.  Ác pleraque iudicari possunt ab 
iis, qui Grammaticen recte didicerunt, et linguas 
intelligunt, ex quibus dicta ambigua sumuntur, ut 
dictum Pauli: Ira Dei venit super filios incredu- 
litatis, quidam ineptus sic interpretabatur: Filios 
natos ex incredulis non posse converti ad Deum. 
Facilis est autem enarratio intelligentibus phra- 
sin: Ira Dei venit super filios incredulitatis, id 
est, super inobedientes seu contumaces, Filius 
contumaciae Ebraica consuetudine dicitur ad- 
dictus seu proprius contumaciae, propemodum ut 
latine dici posset, mancipium contumaciae; filius 
ebrietatis, 1d est, ebriosus. Non igitur de natis 
loquitur Paulus, sed de illis ipsis, qui sunt con- 
tumaces,  Fallaciae extra dictionem sunt, ubi 
deceptio magis ex rerum confusione, aut mala 
connexione oritur, quam ex Grammatica, ut re- 
rum confusio est in fallacia accidentis: 

Peccatum non gignit hominem, 

Concupiscentia gignit, 

Igitur concupiscentia non est peccatum, 

Minor, etsi non admonitum fallere potest, 

tamen prorsus falsa est, quia natura, quae est res 
a Deo condita, gignit, non morbus seu &za&ía, 
seu destructio naturae, quae postea secuta est. 
Hic sani omnes intelligunt rerum esse confusio- 
nem, cum generatio, quae tribuenda erat natu- 
rae, tribuitur morbo propter vicinitatem, quia 
haeret in natura. 


Fallaciae in dictione sex. 


I. Aequivocatio, 
1I. Amphibola, 

HT. Compositio et 
III. Divisio, 

M. Figura dictionis, 
VI. Accentus. 


Hi tituli omnes una dictione Ámbigui com- 
prehendi possunt, Sed Aristoteles diversos mo- 
dos recitat, ut aliquo modo indicet discrimina 
ambiguorum. Alia enim sunt in una voce, alia 
in compositione, ut postea dicetur, 

De aequivocatione. 


Aequivocatio est titulus captionum, in qui- 
bus deceptio fit ambiguitate unius vocis, Causam 
autem iuniores considerent, quare in ambiguis 
non valeat consequentia, quia cum vox ambigua 
significet res diversas, fiunt quatuor termini in 
syllogismo. Sunt igitur scopae dissolutae, nec 
vinculum est ullum praemissarum et conclusionis, 
falsa igitur attexi possunt. Hac causa animad- 
versa satis est dicere: Nego consequentiam, et 
ratio est, quia est fallacia aequivocationis, Sit 
enim nota omnibus haec causa, quam recensui, 
cur non valeat consequentia. 


Exemplum. 


Brachium est corpus, ex carne, ossibus, 
sanguine, venis, arteriis et nervis com- 
positum, 

Deus habet brachium, 

Ergo Deus est corporeus. 


Respondeo: Nego consequentiam, et ratio 
est, quia est fallacia aequivocationis, In maiore 
brachium proprie dicitar de brachio, quale est 
humanum, in minore brachium metaphorice signi- 
ficat potentiam seu robur, seu efficaciam.  Reci- 
tavi puerile exemplum, ut forma citius agnosca- 
tur. Magna est autem varietas ambiguorum, etiam 
ubi tantum in una voce ambiguitas est, Alia vo- 
cantur aequivoca a casu, id est, fortuito nata, ut 
idem nomen Fucus significat insectum, et cerus- 
sam.  Ália vocantur a consilio, quae sunt arte 
facta propter similitudinem, ut metaphorae et 
aliae vicinae figurae, ut Sceptrum pro regno, 
Fasces pro imperio. Item saepe genus facit ambi- 
guitatem, positum sine distinctione specierum, 
Talia argumenta omnia hoc titulo comprehendan- 
tur, ubi in uno vocabulo ambiguitas est, unde- 
cunque oritur. 


Exempla. 


Verbum est vox evanescens, 
Filius Dei est verbum aeterni Patris, 
Ergo est vox evanescens, 


Nego consequentiam, quia est aequivocatio, 
Verbum enim non intelligitur de voce evanescen- 
te, cum Filius Dei vocatur verbum, | Sed intelli- 
gitur de imagine durabili, quam cogitatione aeter- 
nus Pater genuit, quae imago persona est, ut suo 
loco copiosius dicendum est, 

Aliud. 


Gratia sumus iusti, 

Gratia est legis promulgatio, quia Deus 
gratis tantum beneficium tam illustri- 
bus testimoniis exhibuit, 

Ergo lex sufficit ad iusticiam. 

Sic argumentabantur haeretici Pelagiani, 
Sed neganda est consequentia, quia est aequi- 
vocatio, Nam cum Paulus dicit: Gratia sumus 
iusti, non hoc vult, nos lege seu disciplina me- 
reri remissionem peccatorum, nec legem vocat 
gratiam, sed gratiam vocat remissionem peccato- 
rum, donatam propter Mediatorern per misericor- 
diam gratis, et exhibitionem Spiritus sancti, quae 
fit in vera conversione ad Deum, seu poenitentia. 


Aliud, 


Propheta dicit: Non est malum in civitate, 
quod non fecit Dominus, 

Peccata multa et horribilia sunt mala, 
quae sunt in civitate, 

Ergo et peccati effector est Deus. 

Nego consequentiam, quia aequivocatio est, 
Maior loquitur tantum de malo poenae, ut usitaie 
nominamus calamitates, quae non sunt peccata, 
non loquitur de malo culpae. Ergo in minore 
non recte fit subsumtio, quia peccatum est ma- 
lum culpae, quod nequaquam vult Deus, nec effi- 
cit, Cum autem quotidiana vita exempla plurima 
offerat, satis est locum monstrasse et monuisse, 
ut in argumentis consideretur, quae vox sit am- 
bigua. et interpretatio eius sumatur vel ex Gram- 
matica, vel ex definitione, vel ex divisionibus, 
quae in iis artibus traduntur, unde vocabulum 
sumtum ect. Monet vetus versiculus, ex ambi- 
guis oriri dissensiones et falsas opiniones, qui sic 
recitatur: Érroris genitrix est aequivocatio sem- 
per. Ideo et proprie loqui ipsi, et aliorum am- 
bigue dicta, dextre interpretari discamus, 


Amphibola. 


Discernit Aristoteles hanc classem a supe- 
riore, Supra dixi de ambiguis, in quibus uni- 
cum vocabulum parit errorem. Hic nominat Áfn- 
phibola, ubi syntaxis aut plura verba errorem pa- 
riunt, ut: 

Aio te Aeacida Romanos vincere posse. 

Et exempla multa sunt in proverbiis ac ora- 

culis, ut civitas Attica salva erit in muris ligneis, 


V, EROTEMATA DIALECTICES. 





730 


Etsi autem bono consilio hos gradus discernit 
Aristoteles, ut diligentius consideretur, unde sit 
ambiguitas, tamen liceat iunioribus promiscue 
his titulis uti. Supra autem dixi, quare conse- 
quentia non valeat. Ita in hac fallacia aut qua- 
tuor termini fiunt, aut fit plus in conclusione. 
Reiicienda est igitur consequentia, ut: 


Croesus Halym transiens evertet magnum 
imperium, 

Nunc moto bello transibo Halym, 

Igitur evertam magnum inperium alie- 
num, non meum, 


Hic fit plus in conclusione. 


Veteres etiam. nominant ézouqoregibovvo 
talia generalia dicta, in quibus nihil certi de in- 
dividuo asseveratur, ut hic non dicitur, cuius 
imperium eversurus sit Croesus, propriumne an 
alienum, Nec opus est longa coacervatione exem- 
plorum, cum quotidiana vita plurima offerat, 
Multa exempla in statu rhetorico, cui titulus est 
scripti et sententiae, cognitis huius fallaciae prae- 
ceptis facilius explicantur, cum quaeritur senten- 
tia vel ex Grammatica, vel ex membrorum colla- 
tione in scripto, quae inter se coagmentanda sunt, 
ne inter sese dissentiant, et restringenda ad cer- 
tam speciem, ex definitionibus et divisionibus, 
ut cum dicitur: Non sitis soliciti de crastino, 
non prohibetur cura laboris, seu diligentia gu- 
bernans laborem, quae est magna virtus, sed 
prohibetur diffidentia et desperatio, cum mens 
angitur, quia existimat se non iuvari aDeo, item 
metuit labores fore irritos, Hae duae curae ma- 
gna sunt impedimenta, Ideo revocat nos ad fi- 
dem, ut alibi: Iacta curam tuam in Deum, Item: 
Labor vester non erit inanis in Domino. Ita hic 
inquit: Non sitis soliciti, id est, non excruciate 
animos diffidentia aut desperatione, |Videndum 
est etiam, ubi dicta concinne aut inconcinne à 
nativa sententia ad aliam transferantur, ut in ci- 
tandis scriptorum dictis varie luditur: Heraclitus 
calumniose reprehendet versum Homeri: 

Sit procul a divum atque hominum discordia coetu. 

Transfert ad Physicen, et dicit Homerum 
pugnare cum natura, quia non possint fieri gene- 
rationes sine discordia.qualitatum, — Àt Homeri 
dictum non est physicum, sed morale. [ta ars 
quaeratur, ad quam proprie pertineut dicta. 
Optat Homerus, ut omnes obediant legibus. 
sine contumacia et sine discordia. 

Aliud. 
Pyrrhonii pro se citarunt dictum Homeri 
(Odysseae XVIIL) : 
'Jalis mens hominum est, qualis fortuna dierum, 
Quam variis vicibus divina potentia nutat, 

Ergo cum mens alias aliter se habeat, omnia 
iudicia sunt inconstantia et incerta, — Sed nimis 
procul detortum est Homeri dictum a Pyrrhoniis 
ad omnes noticias, Homerus enim non de noti- 
ciis aut iudicio loquitur, et certe speculabilium 
hié non facit mentionem. Jd est, non loquitur 
de geometricis aut arithmeticis principiis et de- 
monstrationibus, sed de affectibus, qui varian- 
tur obiectorum varietate. Dolore afficitur Pom- 
peius in fuga, Olim in victoriis et rebus secun- 
dis laetabatur, In his exemplis affectus diversi 
sunt, congruentes diversis obiectis. [Interea no- 
ticiae in mente suum locum habent, et manent 
eadem: Bis 4 sunt 8, Vita honesia et tranquilla 
est res bona, Mors est res mala, etc. "Tales 
corruptelae sententiarum verarum multae legun- 
tur, quae interdum in iocis non sunt invenuste, 
sed a religione et alüs seriis negociis remo- 
veantur. 


Aliud, 
Si quis diligit me, sermonem meum ser- 
vabit, et Pater meus diliget eum, etc, 
Nemo servat sermonem Dei, quia nemo 
legi satisfacit, 
Ergo nemo diligitur a Patre, 

Respondeo: Videndum est genus, ad quod 
pertinet maior, Sitne vox legis, ut ista: Male- 
dictus qui non manet in omnibus, quae scripta 
sunt in lege, An vero sit dictum Evangelii iu- 
bens amplecti doctrinam fide et bona conscientia, 
qualis est phrasis in toto Psalmo 118.: Custodivi 
legem tuam, etc. Ét eodem modo in narratione 
apud Iohannem postea de Apostolis dicitur: Ser- 
monem tuum servaverunt, id est, doctrinae cu- 
stodes fuerunt. Non est igitur intelligenda ma- 
ior, ut lex loquitur de impletione perfecta, sed 
intelligenda est de professione verae doctrinae, 
ut Evangelium loquitur, in habente fidem et bo- 
nam conscientiam, Estque Servare sermonem, 
amplecti veram doctrinam, fide et bona conscien- 
tia, et eam profiteri et propagare, De hac pro- 
fessione qualis est omnium piorum, et qualem 
esse et necessarium et possibile est, loquitur ma- 
ior, Ac tota sententia doctrinam et consolatio- 

j nem dulcissimam continet: Docet membra Eccle- 

| siae esse eos, qui veram doctrinam amplectun- 
tur, et amant, non doctrinae hostes aut contem- 
tores, Et addit promissionem propriam verae Éc- 
clesiae: Pater meus diligit eum, et veniemus ad 
eum, et mansionem apud eum faciemus,  Expli- 
cata maiore, neganda est minor: Nemo servat 
sermonem, Imo ut hic affirmat Christus, Apo- 
stoli servarunt et servant omnes, qui veram do- 
ctrinam fide et bona conscientia amplectuntur, 
His omnibus consolatio hic proponitur, ut sciant 
se vere membra Ecclesiae esse, et Deo curae esse. 
Consideranda est igitur diversitas interpretatio- 
num. Qui interpretati sunt hoc dictum, ut legis 
vocem, his haec concio Christi terribile fulmen 
est, ut illud: Maledictus qui non manet in omni- 
bus, quae scripta sunt in lege, Haec monacho- 
rum interpretatio, quanquam aliena est a dicto 
Christi, tamen a multis tradita est, et nativam 
sententiam obruit, Quare sordes illae detergan- 
tur Christi dicto, et hanc dulcissimam concionem 
ad nos quoque pertinere statuamus, Nos ipsos in 
hoc dictum includamus, Sciamus nos quoque do- 
micilium Dei esse, si sumus fideles doctrinae 
auditores et custodes, "Talia exempla monent, 
quantum lucis afferat diligentia, recte distinguen- 
di. Nam multa etiam planissime dicta depravan- 
tur interpretationibus, in quibus hoc accidit, 
quod in proverbio de inconcinne saltantibus dici- 

tur: Aliud pes, aliud cithara sonat, 

| 


Compositio et divisio. 


Titulus monet interdum ambiguitatem oriri 
ex compositione eorum, quae non erant iungenda, 
interdum vero ex divisione membrorum, quae 
oportuit iungi, Exempla puerilia haec sunt: 

Duo et tria sunt paria et imparia, 
Quinque sunt duo et tria, 
Igitur quinque sunt paria et imparia. 

Respondeo: Nego consequentiam, quia am- 
biguitas oritur ex compositione, 


Aliud. 


Omnes sapientes Graeciae sunt septem, 
Solon et Periander sunt sapientes Graeciae, 
Ergo Solon et Periander sunt septem, 
Nego consequentiam, quia ambiguitas oritur 
ex divisione: In maiore particula (omnes) posita 
| est collective, Ideo non recte subsumitur, Reii- 

cienda est autem consequentia, ut supra de am- 


biguis dictum est, quia fiunt quatuor termini, 
'Tale et vetus Graecum exemplum est: 


Quicquid est in mea domo, est in oppido, ' 


Unicus fons est in mea domo. 
Ergo unicus fons est in oppido, 


Nego consequentiam, quia ambiguitas est in 
compositione particulae (unicus) quae non debet 
referri ad praedicatum (in oppido), sed haec con- 
clusio sequitur: Ergo et hic fons, qui unicus est 
in mea domo, simul est in oppido. 

Tale et illud est: 

Sola voluntas vult, 
Voluntas nunquam est sola, 
Igitur non vult sola. 


Exclusiva determinat praedicatum: vult, id 
.3t, voluntas vult, et non alia potentia, Interea 
tamen non est sola. In Ecclesia et in foro pluri- 
ma sunt exempla huius fallaciae, Saepe membra 
in dictis propheticis et apostolicis et alibi male 
distinguuntur, ut Ioh. 1.: Quod factum est in ipso, 
erat vita, insigne erratum est in distinctione, 
Nam haec particula: Quod factum est, pertinet 
ad superius membrum: Sine ipso nihil factum 
est, Nec est ociosa ve vtoAoyía sed exclusive po- 
nitur, Significat enim quaedam accidisse generi 
humano, quae non sunt facta, scilicet, peccatum 
et mortem. 

Item saepe citantur mutilata testimonia, ut, 
cum Iudaei colligunt dicta de victoriis et trium- 
phis Messiae, et praecidunt testimonia de passio- 
ne. Et multi citant dicta de lege, nec addunt 
legis interpretationes ex Evangelio. Talis muti- 
latio pertinet ad fallaciam divisionis, 


Exemplum. 


Si vis ingredi in vitam, serva mandata, 
Nemo servat mandata in hac infirmitate 
naturae humanae, in qua nemo est sine 
peccato, 
Ergo nemo ingreditur in vitam. 
Responde: Maior sonat ut vox legis, sed 
addenda est interpretatio ex Evangelio, quia finis 
legis est Christus. — Docet autem. Evangelium, 
conversos ad Deum iustos esse fide propter Me- 
diatorem, et habereinchoatam obedientiam, quae 
etiam placet propter Mediatorem Filium Dei. 
Haec tanta et tam dulcis &usíxeio additur legi in 
Evangelio. Explicata maiore, neganda est mi- 

nor: Nemo servat mandata. Imo omnes conversi 
ad Deum servant mandata, imputatione et in- 
choatione, id est, placent Deo propter Media- 
torem fide, et habent inchoatam obedientiam, 
quae in talibus etiam Deo placet, et iusticia no- 
minatur.  Reiecta igitur minore, reiicienda est 
et conclusio. 


Figura dictionis. 


Comprehendit figura' dictionis ambiguitates 
seu errores, qui oriuntur ex depravatione casuum 
aut generum, aut ex Syncategorematum, ut prae- 
positionum aut coniunctionum, abusu, Talium 
enim particularum magna vis est in sermone. Ad 
hanc fallaciam pertinet etiam error, cum non ani- 
madvertit lector, an vocabulum positum sit signi- 
ficative, an vero r&yrixÓg seu materialiter, ut 
vulgo nominant, Exemplum apud Senecam est: 

Mus rodit caseum, 
Mus est syllaba, 
Igitur syllaba rodit caseum, 

Sciant autem iuniores vocabula poni veyyi- 
xdg, cum non significative ponuntur, sed vel 
pro sono, vel ut in artibus aliquod eis accidens 
tribuitur, ut cum dicimus: Animal est neutri ge- 
neris, cum in natura iquodlibet animal sit aut 
mas aut foemina, De mutatione casuum recítabo 
puerile exemplum, ut forma citius agnoscatur: 

Caseus est nequam, 
'Tu es caseum, 
Ergo tu es nequam. 

Etsi autem haec forma ridicula est, tamen 
multa non levia errata oriri ex talium minutarum 
particularum depravatione constat, ut ostendit La- 
tina lectio Psalmorum, in qua saepe mendosa est 
interpretatio: Psalm, 67. Confirma hoc Deus, 
quod operatus est in nobis, a templo tuo in Leru- 
salem. Hic Latina lectio nihil significat, a tem- 
plo. Sed praepositio Ebraea alias ab, alias prae, 
alias propter significat, Si hic legas, propter 
templum erit perspicua sententia, Est enim dul- 
cis precatio, et saepe his ipsis verbis repetenda, 
quorum haec est sententia: Cum accenderis do- 
ctrinam et lucem tuam in nobis, adiuva haec sa- 
lutaria initia, et doctrinam latius propagato, id- 
que facias propter templum, id est, ut servetur 
et crescat, et non funditus intereat Ecclesia tua. 
Quam varias disputationes peperit dictum: Aquae 
quae supra coelos sunt, Cum sit phrasis: Aquae 
quae sunt supra in regione caelesti, id est, in 

acre. Nam coelos et aéream regionem una ap- 
pellatione coelorum comprehendunt, ut cum di- 
cunt: Volueres coeli. 

Ad fallaciam figurae dictionis recte accom- 
modantur et &zugoAovytat. 

Quicquid non amisisti, habes, 
Cornua non amisisti, 
Ergo cornua habes, 

Vel sic: 

Quicquid non amisisti, habes, 
Croesi divitias non amisisti, 
Ergo Croesi divitias habes. 

Nego consequentiam , et ratio est, quia Gzu- 
ooÀoyío in verbo amisisti, facit ambiguitatem, 
Maior propter &xvgoAoyíov estfalsa. Significat 
enim hoc: Quicquid non amisisti, sive id affuit, 
sive non affuit, id habes, Sequitur ergo falsa 
conclusio. 

Deus inquit: Ego indurabo, 
Ergo Deus est causa peccati, 

Nego consequentiam, et ratio est, quia est 
àxvgoloyío in verbo: indurabo, et significat, 
sinam durescere, 


Accentus. 

Recensentur in hoc titulo exempla, in qui- 
bus ambiguitas oritur ex accentu, diphthongis, 
aut gestu pronunciationis, De diphthongis exem- 
plum venustum recitatur: Cum imperator Hen- 
ricus Lucelpurgensis non procul a Bononia prae- 
teriret arcem quandam propriam viri nobilis, et 
quaestio mota esset, an ea arx etiam imperatoris 
esset, duo Turisconsulti inter se certabant, quo- 
rum alter defendebat, recte dici, omnia esse im- 
peratoris, etiam proprias facultates privatorum: 
alter econtra, unumquenque facultatum propria- 
rum dominum esse, nec recte dici, Imperatoris 
esse res proprias privatorum, — De hac quaestione 
cum diu certassent, tandem imperatorem Hen- 
ricum iudicem faciunt, et convenit, ut equus do- 
naretur victori, cuius precium solveret victus, 
Imperator cum Bononiam rediisset , pronunciavit 
recte dici, omnia esse imperatoris, ut saepe iudi- 
ces sibi ipsis blandiuntur, Datus est igitur equus 
victori, Sed faceti homines reprehendentes ini- 
quam sententiam, vulgo hunc iocüm sparserunt: 
Alter respondit aequum, sed alter habet equum. 
Gestus etiam in pronunciatione sententias mutat, 
ut in ironia, Cum affirmativa oratione significa- 
inus negativam, aut econtra. [nest enim inter- 

rogatio in ironia, gestu et vultu significans re- 
prehensionem, ut in agone Christi: Dormite iam 
et requiescite, seu dormitis iam et requiescitis, 
quasi dicat: Num in hoc periculo tanta securitas 
est animorum, ut dormire possitis? Nunc enim 
maxime vigilandum erat, Est enim reprehensio 
securitatis et negligentiae, non modo illius tem- 
poris, sed etiam huius ultimae nostrae aetatis, 
Et deinde: Quid est veritas? | Nam iudex pro- 
phanus omnia in religionibus fabulosa esse exi- 
stimat, nec turbandam esse tranquillitatem, in- 
quisitione veritatis, quam non posse inveniri ar- 
bitratur. Quare et nune quoque deridentur stu- 
diosi veritatis, ita in his verbis ironica derisio 
est: Quid est veritas? ^ Recenseo in hoc loco 


| etiam dicta uuumuzós, nam in his quoque sen- 


tentia gestu mutatur, et lector non animadver- 
tens mutationem personae loquentis, decipitur, 
Suntque admonendi iuniores, ut in qualibet ora- 
tione hoc discrimen considerent, quae membra 
sint asseveratio seu dispositio docentis, et quae 
ponantur recitative, id est, quae narrent aliorum 
dicta aut facta, ut hoc dictum in historia sacra 
recitative ponitur: Reus est mortis. Sic in Co- 
lossensibus recitative ponuntur haec dicta: Non. 
attingas, non gustes, non contrectes, Haec mem- 
bra cum Paulus recitet, tanquam exempla tradi- 
tionum, quas reprehendit, tamen aliqui oscitan- 
tes enarrarunt tanquam Pauli praecepta, — Hic 
error corruptela est totius disputationis, [deo 
discernenda sunt dicta uiwmgtuxós ab assevera- 
tione docentis. Si quis autem mavult talia errata 
in aliam fallaciam, ut supra in ambigua, trans- 
ferre, quia stolidus lector non videt, quae per- 
sona loquatur, non repugno. 


Fallaciae extra dictionem. 


Non existiment iuniores haec praecepta te- 
mere sine veris causis tradita esse, sicut in ludis, 
in alea, in latrunculis, in talis, arbitrio luden- 
tium leges factae sunt, nec sunt ex natura rerum 
sumtae causae,  Prodest autem ad iudicandum 
videre praeceptorum fontes, Quare hoc loco de 
consilio Aristotelis pauca adiiciam, quod in enu- 
meratione sequentium fallaciarum secutus vide- 
tur, Nam primae partitionis causa nequaquam 
obscura est: In omni deceptione oriri errorem, 
aut ex genere sermonis, aut ex rebus,  Ác de 
verborum et orationum praestigiis iam dictum 

est, quae omnes, si libet, una ambigui appella- 
tione comprehendi possunt, ut fit in rhetoricis, 
Distinxit autem Aristoteles rerum modos pruden- 
ter et concinne, Prima enim in rebus quaestio 
est de substantie, Secunda de quantitate, vide- 
licet de toto et partibus. "Tertia de causis, Quarta 
de consequentia in qua iunguntur prorsus &»a- 
xóAovOa, ubi nihil causae est, cur conclusio prio- 
ribus propositionibus addatur, ut, figura coeli 
sphaerica est, gitur Iulius iuste interfectus est, 
Hoc ordine servato, multum lucis accedit huic 
parti de fallaciis. — Ut enim cum caeco proponun- 
tur diversa pocula, saepe vicina pro vicinis pre- 
hendit: ita omnes homines in iudicando saepe a 
re principali ad umbram, seu ad. vicinum quid- 
dam aberrant,  Àc alias a substantia ad accidens 
aut econtra delabimur, alias a parte ad totum, 
alias a vera causa ad aliud quiddam quod 
somniamus esse causam, ut, si causa sitinsomniae 
frigidus et crudus humor in ventriculo, et medi- 
cus putans causam esse cerebri siccitatem, det 
frigidas potiones. Illustre exemplum est de errore, 
quo a substantia ad accidens delabitur, Iulianus 
Antagouista Augustini: 
Peccatum non giguit hominem, 
Concupiscentia gignit hominem, 
Ergo concupiscentia non est peccatum. 
Maior sine ulla dubitatione verissima est, 
Nam peccatum est horrenda destructio, non gignit 
hominem. Cum vero in minorc dicitur: concu- 
piscentia generat hominem, hallucinatio mani- 
festa est, et accidenti tribuitur vis propria sub- 
stantiae a Deo conditae, quae etiamsi vulnerata 
et languefacta, tamen quia Deus non voluit pe- 
nitus deleri genus humanum, conservat in hac 
natura vim generationis, ut vitam, motum, et 
sensus, Et discerni opera a Deo condita oportet 
a vulneribus, seu ab &za£íg, quae postea accessit. 
In hoc exemplo vides, quomodo a substantia ad 
accidens deflexerit Iulianus. Et hoc modo con- 
siderato quasi itinere hallucinationum , intelligi 
consilium Aristotelis poterit, quomodo hanc distri- 
- butionem instituerit, Sunt autem modi septem: 
L Fallacia accidentis, 
Il. A dictosecundum quid ad simpliciter, 
III, Secundum non causam ut causam, 
HIL Fallacia confSequentis, 
V. Secundum plures interrogationes, 
V]  Petitio principii, 
VIL. Ignoratio Elenchi. 
MznAwTu. Orrn. Voc. XIH. 

De fallacia accidentis. 


Cum error inde oritur, quod aliquid soli 
substantiae conveniens, tribuitur eius accidenti, 
aut cum accidentia non recte iunguntur, aut cum 
ab eventu per accidens, ratiocinamur aliquid 
adesse per se, seu propter illud, tanquam veram 
causam, talia exempla referuntur ad hunc titulum. 


Exempla. 


Nulla peccata sunt facienda, 

lusticia civilis in impiis est peccatum, 

Igitur iusticia civilis non est praestanda. 

Nego consequentiam, quia est fallacia acei- 

dentis, Nam in minore confusio est rerum,  Iu- 
sticia civilis per sese est res bona, et a Deo prae- 
cepta, sed propter vitiosam personam desunt ali- 
quae virtutes, ut: Atticus non recte sentit deDeo, 
nec refert honestas actiones ad gloriam Dei, n- 
terea tamen illas honestas actiones Deus fieri prac- 
cepit, ut, si claudo praecipiatur ut incedat, quod 
facit potius quoquo modo, quam ut perpetuo ia- 
ceat aut gestetur, Fiunt autem et hic quatuor 
termini, nam peccatum in maiore significat pec- 
catum per se, at in minore peccatum per acci- 
dens. 


Alius modus, 


Saepe error inde oritur, quia cum multa uni 
accidunt, causae transferuntur a per se causis ad 
ea, qnae adsunt per accidens, ut: 

David est beatus, 
David est adulter. 
Ergo adulteri suot beati. 

Nego consequentiam, quia est fallacia acci- 
dentis, cum uni multa accidant, videndum est, 
quae sint per se causae eius rei, quam subiecto 
tribuimus. — Et hoc modo saepe in exemplis et 
prava imitatione erratur, ut: 

Elias fuit sanctus, 

Elias fuit vestitus veste cameli, 

Ergo ego vestitus pelle cameli, ero alter 
Elias. 


'l'ales ineptiae ad fallaciam accidentis pertinent. 


Aliud. 


David est ruffus et est musicus, 
Ergo est ruffus musicus. 
Hic male iunguntur accidentia, quia non 
confundenda sunt accidentia animae et corporis, 

Cavillatio usitata est: 
Quicquid emisti, comedisti, 
Crudas carnes emisti, 
Ergo crudas comedisti. 
Nego consequentiam, quia est fallacia acci- 
dentis, maior loquitur de substantia, conclusio 
de qualitate, 


4 dicto secundum quid ad dictum simpliciter. 


Saepe hyperbolae faciunt errorem, cum to- 
tum complectimur, ubi de parte tantum dicitur, 
aut ubi signum in rem ipsam transformatur, Etsi 
autem recte traduntur exempla puerilia in Dia- 
lectica, tamen si hominum vita considerabitur, 
magis conspici poterit, quam late pateat haec 
fallacia. 


Exempla. 


Iniusticia est damnata, 

In imperiis multa iniusta fiunt, 

Ergo imperia sunt damnanda. 

Sic argumentantur ÁAnabaptistae, et multi 
sic cogitant, Sed neganda est consequentia, quia 
est fallacia a dicto secundum quid ad dictum sim- 
pliciter. Etsi enim multa iniusta fiunt in impe- 
riis, tamen principale in imperiis est quiddam 
ordinatum a Deo, et iustum, videlicet ordo 
politicus, leges disciplina, contractus, iudicia, 
poenae, ldeo autem consequentia reiicienda est, 
quia plus est in conclusione, quam in praemissis, 

Puerilia exempla haec sunt, cum a particu- 
lari ad universale argumentamur: 

Vinum est febricitanti malum, 

Ergo est prorsus malum. 

Aut a parte ad totum, ut: 

Aethiops est albus dentibus, 

Igitur Aethiops est albus. 

Neganda est consequentia, quia posito uno 
particulari aut duobus, non propterea necesse est 
poni universalem. 

Unus Thebanus aut duo fuerunt sapien- 
tes et iusti, ut Pelopidas et Epaminon- 
das, 

Ergo omnes Thebani sunt sapientes et iusti, 

Ita si in exigua aliqua parte magni corporis 
certa qualitas est, non necesse est in toto corpore 
eandem esse, nec ab exigua et minus principali 
parte fit denominatio, ut, non ideo dicitur An- 
tonius temperans, etiamsi in castris semel aque 

iterum famem toleravit, Ad haec puerilia exem- 
pla conferantur argumenta de rebus gravioribus 
in hanc fallaciam incurrentia, ut intelligi possit, 
quare consequentia reiicienda sit. Nam de rebus 
gravissimis multae tales hyperbolae sparguntur: 

Nulla fides pietasque viris, qui castra se- 

quuntur, 
Ergo omnes milites sunt impii, 
Fallacia est a dicto secundum quid ad dictum 

simpliciter, Imo aliqui sunt pii, Ionathas, Da- 
vid, Maccabeaus, Constantinus, Theodosius, 


Aliud. 


leremias inquit: Scio Domine, quod non 
est hominis via eius, 
Ergo prorsus nulla est libertas voluntatis, 
nullus delectus, nulla deliberatio ho- 
minis. t 
Nego consequentiam, quia dictum Ieremiae 
intelligendum est exclusive, via hominis, id est, 
vocatio non regitur solius hominis consiliis aut 
viribus, nec est felix sine Deo, ^ Sennacherib 
errat, cum tantum humanis consiliis et viribus 
existimat se victorem fore.  Principalis igitur 
causa felicium consiliorum et eventuum Deus est, 
Interea aliquis locus est libertati voluntatis, dili- 
gentiae, deliberationi, Sicut laudat Christus ne- 
gociantem, et ait: Habenti dabitur. — Et recte 
dicit Chrysostomus: Deus trahit, sed volentem 
trahit. Vult Deus ad suam vocationem accedere 
nostram diligentiam, — Ac Plato hyperbolen ele- 
ganter mitigat in libro quarto de legibus, Recte 
quidem dicitur, Deum, et cum Deo occasionem, 
omnia regere, sed tamen placidius est concedere, 
et artem oportere accedere, ut in navigatione. 
Hyperbole est in hoc versu: Vitam regit for- 
'tuna, non sapientia, Imo multa regit sapientia, 
etiamsi interdum non respondent bonis consiliis 
eventus, propter aliquas externas aut arcanas 
causas. 


Aliud Epicuri. 
Nulla inordinata sunt a Deo, 
In natura et genere humano valde multa 
sunt inordinata, 
Ergo natura et genus humanum non sunt 
a Deo. 
Nego consequentiam, quia fallacia est a dicto 
secundum quid ad dictum simpliciter. Etsi enim 
multa sunt inordinata, tamen praecipua sunt 

ordinata, ut motus coelestes, ordo elementorum, 
noticiae numerorum, discrimen honestorum et 
turpium, conservatio specierum, generatio. Ho- 
rum omnium necesse est causam et architectatri- 
cem esse, aliquam aeternam mentem. 


Aliud. 


Evangelium improbat traditiones in Ec- 
clesia, conditas ab hominibus, quae 
vitiosae sunt, et improbat aliquarum 
pravum intellectum, 

Ergo omnes traditiones tanquam in unum 
chaos miscendae et reiiciendae sunt. 

Ex hoc errore aliquorum indoctorum, in- 
primis disputationibus de autoritate traditionum 
multae confusiones ortae sunt. Sed neganda est 
consequentia, quia est fallacia a dicto secundum 
quid ad dictum simpliciter. 


Aliud. 
Ecclesia non errat, 
Pharisaei sunt Ecclesia, 
Ergo non errant. 


Neganda est consequentia, quia est fallacia 
a dicto secundum quid ad dictum simpliciter. 
Aliqui in Ecclesia non errant, sed sunt 
custodes verae doctrinae, 
Ergo nulli errant. 


Maior enim synecdoche est, Ecclesia non 
errat, id est, aliqui in Ecclesia eruditi, et veris 
exercitiis pietatis commonefacti, retinent veram 
doctrinae lucem, de quibus dicitur: Et tu con- 
versus, confirma fratres tuos, — Alii ignavi, sc- 
curi, ebrii ambitione et voluptatibus, et possunt 
errare, et saepe errant. Prudenter igitur synec- 
doche intelligenda est. 


Aliud. 


lusto non est lex posita, 


Filius prodigus post conversionem est, 


iustus, 
Ergo non audiat ullam vocem legis, nec 
coherceatur lege. 


Neganda est consequentia, quia est fallacia 
a dicto secundum quid ad dictum simpliciter. 
Liberatus est a lege,. quod ad condemnationem 
attinet, sed non quod ad debitum obedientiae 
Deo praestandae attinet, Manet enim ordo aetec- 
nus, ut creatura Deo obtemperet. Item, quate- 

nus manet in converso prava|inclinatio, etiam 
lege, seu disciplina frenanda est. 


Aliud. 


Hector est homo pictus, 

Ergo est homo. 

Hoc puerile exemplum monet prudenter iu- 
dicandum esse de signis, ut: 

Haec statua est signum Dei, 

Ergo est numen aliquod, seu quiddam, 
cui Deus alligatus est, ita ut hic magis 
quam alibi sit efficax. 

Neganda est consequentia, quia signum non 
est res significata, nec Deus ad ullam rem alli- 
gandus est, ad quam se non alligavit suo verbo. 
Haec regula evertit plurima idola omnium tem- 
porum. 


Secundum non causam ut causam. 

Sicut ad veram et illustrem rei noticiam ne- 
cessaria est vera causarum cognitio, ita magnae 
tenebrae sunt, nescire causas, aut decipi prae- 
textu alicuius causae, quae tamen reipsa non est 
causa. Sumi exempla possunt a medicatione, ubi 
si non deprehensa sit causa, magna errata acci- 
dunt, Sunt et illustria exempla in proditione. 
Zopyrus narrat, a Dario sibi aures et nares mu- 
tilitas esse, et fingit se amicum fore Babyloniis. 
Hac specie, quae tota falsa est, capit Babylonio- 
rum animos. Sic apud Virgilium Sinon fallit 
"Troianos. Haec et similia facta referenda sunt ad 
hanc fallaciam, secundum non causam ut causam. 
Multa sunt et adulatorum, sycophantarum et im- 
postorum exempla, quae etiam huc referenda 
sunt, Sed nos pauca scholastica exempla recita- 
bimus. 


Exempla. 


Ébrietas est mala, 
Igitur vinum est malum. 

Nego consequentiam, et ratio est, quia res 
bona non damnanda est universaliter, etiamsi 
quidam ea petulanter abutuntur. Pertinent enim 
ad hunc titulum huius generis argumenta plera- 
que, in quibus res bonae damnantur propter 
abutentium malitiam, quia non ipsae res, sed 
mala voluntas causa est abusus, Vinum non est 
causa immoderati usus, sed mala voluntas pota- 
toris. Quare cum vinum accusatur, ostenditur 
non causa ut causa, — Talia sunt haec: 

Paulus iubet cavere, ne per philosophiam 
decipiamur, 
Igitur philosophia est mala. 

Nego consequentiam, quia bonae rei potest 
esse multiplex abusus, nec tamen res ipsa univer- 
saliter damnanda est, Non damnat Paulus de- 
monstrationes, quae sunt veritas divinitus mon- 
strata, ut in Arithmetica, et alibi, Sed damnat 
abusum, ut cum doctrina coelestis transformatur 
in philosophiam, ut multi male confuderunt ge- 
nera doctrinarum, | Novi doctorem "Theologiae, 
qui dicebat, etiam amissis libris propheticis et 
apostolicis, satis doceri posse Ecclesiam ex Ethi- 
cis Aristotelis, Huius sermonis multos nominare 
testes possum, quem quidem bono et simplici 
studio recito, ut adolescentes cogitent, quantae 
in scholis tenebrae fuerint, quia plurimi putabant 
Evangelium tantum esse doctrinam legis, ut vo- 
camus, seu praecepta de moribus, nec discerne- 
bant promissiones de Mediatore, et praecepta. 
Nec ego ethicen abiicio, quam et amo, et hone- 
stae disciplinae partem esse affirmo, et ad mode- 
rationem morum valde utilem esse iudico, Sed 
suus sit locus ethicae, nec obruat vocem Evan- 
gelii prolatam ex sinu aeterni patris, 


Aliud. 


Multi profitentes Evangelium, laxant fre- 
num pravis cupiditatibus, 
Ergo doctrina est mala, 

Nego consequentiam, et ratio est, quia est 
fallacia secundum non causam ut causam. Vitia 
enim professorum non a doctrina, sed ab aliis 
causis oriuntur. Talium exemplorum conside- 
ratione fit illustrior doctrina de hac fallacia, et 
ratio conspicietur, quare consequentia non co- 
haereat, quia in antecedente seu praemissis non 
ponitur vera causa conclusionis, ut vulgo dicitur: 

Baculus stat in angulo, 
Ergo Iulius vincet Pompeium, 
Hic in antecedente prorsus nulla est causa 


consequentis, 


Aliud. 


A signis coeli nolite timere, 
"Igitur nihil mali denunciani, 

Nego consequentiam, quia prohibet timere, 
non quia nihil mali denuncient, sed hanc ipsam 
ob causam, quia cum mundo et impiis denun- 
cient poenas, tamen Deus Ecclesiae auxilium pro- 

mittit, ut, cum dicitur piis, ne metuam mortem, 
hinc non, sequitur, mortem non esse rem tristem 
et saevam. Sed inversio est, quae vocatur /?/otov, 
ideo promittitur consolatio, quia mors malum 
est, Ita Lucae 21. de signis dicitur:: Haec cum 
fient, appropinquat liberatio vestri, ubi non ait, 
illas ingentes confusiones mundi, non esse res 
malas, sed promittit nobis liberationem. . Non 
addam plura exempla, nam consideratio commu- 
nis vitae ostendit multa quotidie. . Usitatum est 
enim negociis iniustis speciosas causas praetexere, 
quas vocat Thucydides oyZue norxóv Aóyov. 
Et apud Sophoclem queritur Oedipus insidias sibi 
strui mollibus verbis: r& 0zA59g& ucA9oexóg AÉ- 
yt. Caeterum in negociis honestis interdum 
molliorem aut plausibiliorem causam quaerimus, 
dissimulata veriore, quae tamen fuerat odiosa. 
Haec figura dicitur translatio in rhetoricis, ut si 
quis utatur excusatione valetudinis, cum ad ne- 
gocium odiosum noluit accedere, et in hoc genere 
non solum prudentia, sed etiam virtus est molis- 
simas causas cum quadam verecundiae specie ex- 
cogitare, "Verum haec in communi vita conside- 
randa sunt, — Demades translatione insigni usus 
est, cum accusaretur, quod decretum scripsisset 
in honestum, de petenda pace ab Alexandro, Re- 
spondet enim , non suo stylo, sed Alexandri ha- 
sta hoc decretum scriptum esse. 


Aliud. 


Necesse est in conversione hominum seu 
poenitentia, inchoari novam oboedien- 
tiam, et fieri opera a Deo praecepta, 

Ergo haec opera merentur remissionem 
culpae. 

Nego consequentiam, quia fallacia est secun- 
dum non causam ut causam. | Nova obedientia 
necessaria est, quia Deo debetur, nec est pre- 
cium pro culpa. Sed ut Filio Dei tribuatur ho- 
nos proprius, et ut sit certa remissio, creden- 
dum est propter Filium Dei gratis remitti peccata 
iis, qui ad Deum convertuntur, 


Ad hunc titulum secundum non causam ut 
causam pertinet etiam Perplexitas, quam sic vo- 
cant, cum contrariae causae implicant animum, 
ne possit alterutram partem eligere, ut in casu 
Iephtae, cum dubitat, utrum voto cogatur immo- 
lare filiam. Quanquam autem interdum sunt con- 


' trariae causae, tamen non sunt pares, 

Fallacia consequentis. 


Doctrina universa de argumentatione et do- 
ctrina locorum est doctrina de bona consequen- 
tia, nec definitio eius planior tradi potest, quam 
cum pene universam Dialecticen intuentes, dici- 
mus bonam consequentiam esse connexionem 
membrorum argumenti non discrepantem ab ali- 
qua regula supra tradita. — Econtra mala conse- 
quentia est, cum discrepat connexio ab aliqua re- 
gula supra tràdita. — Etsi autem cumi vitium ex 
rebus oritur, etiam turbari connexionem necesse 


est, tamen saepe vitiosa est connexio, ubi m: 


membris per se consideratis non est falsitas, —"'l'a- 
les connexiones supra breviter diximus reprehen- 
sione consequentiae refutari, lloc genus collocat 
Aristoteles im hanc classem, cui titulum fecit fal- 
laciam consequentis, ut cum ex puris particula- 
ribus, aut ex puris negalivis falsam ratio- 
cinamur, aut alias regulas supra traditas violo- 
mus, ut: 

Omnis stella lucet, 

Cometa lucet, 

Ergo cometa est stella. 

Hic respondes: Nego consequentiam, quia 
in secunda figura ex puris affirmativis nihil se- 
quitur. Tales vitiosas connexiones ad hanc fal- 
laciam referunt. Si quis igitur plura exempla 
addi volet, sumat ex regulis supra recitatis in 
figuris syllogismorum. — Hic et regulam in locis 
iraditam recensebo, Ex signis non propriis et 
non perpetuis non ducitur firmum argumentum, 
ut: 

Pallet, 
Igitur est studiosus. 

Item, a possibili ad inesse non valet conse- 
quentia, ut: 

Possibile est Pompeium vincere, 
Ergo Pompeius vincet. 

Hic Stoicum argumentum recitabo: 
Bonum est, a quo dicimur boni, 
À pecunia non dicimur boni, 
Ergo pecunia non est bonum. 

Nego consequentiam, quia in coniugatis ita 
valet consequentia, si non sit ambiguitas. Est 
autem ambiguitas in vocabulo, bonum, quod 
alias intelligitur de bono morali, alias de bono 
naturali. 
lia. Sed aurum, argentum, agri, dicuntur bona 
naturalia. Nec a bono naturali quispiam bonus 

! dicitur usitato more loquendi, sed tantum.a bone 
morali, et quidem non ab unica virtute, sed a 
copulatione virtutum, videlicet a iusticia uni- 
versali, Bonus est habens iusticiam universalem. 
Non igitur valet Stoicum argumentum in his con- 
iugatis, cum sit ambiguitas. Nec valet conse- 
quentia: Bona valetudo non est bonum morale, 
Ergo nec est bonum naturale, quia bonum natu- 
rale communius est. 


Aliud. 
Cambyses iuste fecit detracta pelle iniquo 
iudici, 
Ergo Cambyses est iustus. 
Nego consequentiam, et ratio est, quia in 





coniugatis valet consequentia, si non sit ambi- 
guitas. At hic adverbium Iuste dicitur de una 
actione, lustus vero significat habitum, — Nec se- 
quitur, posita una atque altera actione; poni 
habitum. 

Denique in hanc classem collocari poterunt 
omnia drexóAovÓo, quae vocantur et &ovÀAO- 
yit id est, cum membra non cohaerent, nec 
ulla ratio est, cur conclusio praecedentibus pro- 
positionibus attexatur, ut: 

Figura coeli est sphaerica, 
Igitur Croesus est dives. 

Nam in confirmando oportet in propositio- 
nibus aliquam esse cognationem, videlicet ratio- 
nem, propter quam conclusio sequitur, ut ex cau- 
sis monstramus effectus, ex signis significata, ex 
definitionibus definita, et econtra, ut loci diale- 
ctici docent, quae conclusiones ex quibus mate- 
riis recte sequantur, Saepe autem controversiis 
rerum maximarum &oVAAC toto miscentur, quae 





sunt aliena a principali conclusione, ut: 
Non concordat Psalterium cum cithara, 
Igitur non concedatur coniugium sSacer- 
dotibus. 

Tales connexiones, in quibus nullum vin- 
culum est, quod membra coniungat, non sunt 
confirmationes,. sed potius scopae dissolutae, ac 
reiiciendae sunt, quod fit expeditissime, cum di- 
cis. esse fallaciam consequentis, vel brevius dicis. 
esse &yoxóAovOoy seu &ovAAÓyiOTOY. 





"lantum virtutes dicuntur bona mora- ! Secundum plures interrogationes. 


Saepe accidit, ut in uno negocio insint mul- 
tae partes, aliae aliis plausibiliores, aut etiam 

meliores, Saepe etiam una propositio defenditur 
diversis rationibus, ut: Brutus voluit defendi 
Milonem hoc fundamento, quod tyrannum e Re- 
pub. tolli iustum sit, Cicero vidit hoc infirmius 
et odiosius esse, et alio fundamento usus est, 
quod videlicet defensio contra latronem concessa 
sit. Sic in disputatione de libero arbitrio Valla 
detraxit libertatem humanae voluntati hac ratione, 
quia praevisio divina afferat necessitatem bonis et 
malis actionibus, et ad hanc imaginationem de- 
torsit Paulum, Etsi errat Valla, tamen hanc 
Stoicam imaginationem multi sequuntur. Alii 
dicunt impediri libertatem imbecillitate naturae 
humanae, et iubent aspici nosipsos, [ta saepe 
accidit, ut uni propositioni quaerantur diversa 
fundamenta, quorum alia vera sunt, alia falsa, 
aut alia aliis rectiora et firmiora, Ibi cum in de- 
lectu aut ipsi erramus, aut astute falsa eligimus 
ad decipiendos alios, pertinet deceptio ad hunc 
titulum, Secundum plures propositiones seu in- 
terrogationes, Sic in rhetoricis praecipitur, ut 
orator videat quid in causa boni sit, quid mali, 
bona ornet, et mala sapienter tegat, et ampli- 
ficatione bonorum obruat, 

Contra nos hoc tempore in disputationibus 
theologicis hac arte multi utuntur, qui non di- 
cunt necessariam esse veritatis agnitionem, et 
veram Dei invocationem, et interim tragice de- 
clamitant, quam perniciosa sit discordia, quan- 
tum malum sit disciplinae laxatio. Haec revera 
sunt tristia mala, quorum cogitatione moveremur, 
etiamsi non proponerentur atroci et terribili ora- 
tione, Sed tamen.cum illae tragoediae in oculos 
et aures incurrunt, magis feriuntur animi, et 
crescit intentio. — Hic vicissim nos bona nostra 
opponamus, videlicet, necessariam esse veram 
Dei invocationema ac gloriam Dei et salutem 
aeternam anteferendam esse paci et omnibus rebus 
humanis, In his exemplis conspici potest gsus 
huius fallaciae, quae pro materiis propriis assumit 
vicinas, ut faciunt adulatores, qui vitiis indunt 
nomina vicinarum virtutum, etc, Sed cum vere 
alios docere volumus, quaerenda sunt propria 
negociorum fundamenta , et dicendum de re pro- 
posita ztgóc Énoc , ut saepe in tota Dialectica prae- 


cipitur, 
Petitio principii. 
Vocatur petitio principii, cum incerta per 
ea, quae pariter incerta sunt, confirmare velle 

videmur, ut: Coelum est perpetuum et corrupti- 
bile, quia non est ex materia cognata elementis, 
quae sunt obnoxia corruptioni. Nam et de hac 
ipsa confirmatione dubitari potest, an coelum 
sit ex materia cognata elementis, Tale et illud 
vulgatissimum est: Non errant, qui a mortuis 
auxilia petunt, quia magna multitudo id fecit 
longo tempore, Nam hoc ipsum quaeritur, an 
recte fecerit illa multitudo, Hieronymus graviter 
dicit: Errantium multitudo, non parit errori pa- 
trocinium, Item, Pythagorica vera sunt, quia 
c)tóc éqa. "Tales confirmationes non satis do- 
cent dubitantem in Philosophia, sed ut conclu- 
sionem recte intelligas, et firma assensione am- 
plectaris, necesse est argumenta vera, perspicua 
et firma, nata in locis, quos supra recensuimus, 
tenere.  Vicina est petitioni principii r&vroAovío, 
cum idem subinde repetitur iisdem verbis, aut 
paululum mutatis: Vulgo nugationem vocant et 
Cuculi canticum, seu xozxUGeiv. — Etsi autem in 
multis membris orationis prodest eandem senten- 
tiam saepius inculcare, et amplificare mutatis ver- 
bis, ut auditor in cogitatione res detineatur: ta- 
men aliud requiritur in confirmando, ubi necesse 
est non ingeri eadem, sed illustres causas con- 
clusionis monstrari, quia nihil idem suiipsius 
causa est, 


Ignoratio elenchi. 


Elenchus significat firmam probationem. 
Nam Zjéyyewv verbum forense est, et significat 
convincere, iibermeijen, —Ubicunque igitur ali- 
quid deest argumento, quo minus convincat audi- 
torem, tale argumentum ad hunc titulum perti- 
net, qui est velut commune domicilium omnium 
cavillationum. — Etsi enim supra modi aliquot sa- 
gacissime excogitati, utiliter traditi sunt, quo- 
rum alii a vocabulis, alii a subiectis, alii a par- 
tibus, alii a causis, alii a vicinitate sumti sunt, 
tamen cum infinitae sint cavillationes, restat hic 
titulis velit commune domicilium aliarum captio- 
num, ut: 
Coelum tegit omnia, 
Ergo se quoque tegit. 


Hic particulam universalem restringi opor- 
tere, iudicat communis sensus. Sed Graeci vo- 
cant hanc cavillationem qrevógusvov. — Estque si- 
milis isti: 

Cretenses sunt mendaces, 

Id dixit Epimenides, qui fuit Cretensis, 

Ergo et ipse mendax fuit, Sunt igitur ve- 
races Cretenses, 


Hic ludus facile a Dialectico explicatur: Ex 
puris particularibus nihil sequitur, Haec propo- 
sitio partitularis est, Cretenses sunt mendaces, 
etiamsi quis contendat eam de plerisque dictam 
esse,  Vocant Graeci quandam formam &ovoca- 
TOY , ut: Si quis dicat se tacere, is vero loquitur, 
Ergo secum pugnat. — Dialectici recentes vocarunt 
insolubile. Sed facile solvitur haec pugnantia: 
Tacere et loqui diversa respiciunt. "Taceo, sci- 
licet caetera, de quibus sermonem abrupi. Ac 
multae sunt cavillationes, in quibus pugnantia 
colligi videntur, quae proprie recensentur in hoc 
titulo: 

Plato scribit domi, et Plato non scribit 
foris, 
Ergo Plato scribit et non scribit. 


Facilis explicatio est. Non est contradictio, 
cum extrema non intelliguntur respectu eiusdem, 
Quotidie multa exempla ad hunc titulum perti- 
nentia animadverti possunt in legum disputatio- 
nibus cum explicantur casus dissimiles et &»zuvo- 
uíct — Memini Anabaptistam contendere, non 
esse puniendos adulteros a magistratibus, quia 
scriptum est: 

Scortatores et adulteros puniet Deus, 
Ergo non puniet magistratus. 


Hoc ad fallaciam consequentis referri potest. 
Neganda est enim consequentia, quia antecedens 
non intelligendum est exclusive: Imo in antece- 
dente comprehenditur magistratus, Puniet Deus 
vel per sese, vel per magistratus. Nam officium 
magistratus etiam divinum est, Deus Sodoma 
punivit sua singulari potentia, Antonium punivit 
per Augustum.  Recenseantur hic et &vriovQé- 
qovro, ut illud Gellianum: Non ducenda est 
uxor, quia si duces deformem, erit poena, si 
formosam, erit communis, Imo ducenda est 
uxor, quia si duces deformem, non erit commu- 
nis, si formosam, erit grata. ^ Neganda est con- 
sequentia in priore parte, et ratio est, quia haec 
accidentia non necessario comitantur formam aut 
deformitatem, | Commoratus sum longius in hac 
doctrina solvendi vitiosa argumenta, quia haec 
pars repetit fere totam Dialecticen supra traditam, 
et utiliter exercet ingenia: ac assuefieri ad dexte- 

ritatem in solvendis vitiosis argumentis, magnum 


decus est, et exercitatio ad agnitionem veritatis 
necessaria, 





Addita est Aristotelis Dialecticae, doctrina 
verius Grammatica quam Dialectica, quam no- 
minarunt Parvalogicalia, in qua dum praecepta 
immodice cumularunt, et labyrinthos inextrica- 
biles, sine aliqua utilitate finxerunt, ut: Nullus 
et nemo mordent se in sacco, etiam illas admo- 
nitiones, quarum aliquis est usus, tenebris in- 
volverunt, Recensebo igitur breviter ex his quas- 
dam utiles admonitiones, — Ut gestus dissimiles 
in homine significant dissimiles animorum motus, 
alius est irati, alius amantis, alius timentis: ita 
omnia vocabula diversos quasi gestus in compo- 
sitione habent, qui vocantur modi significandi. 
Idem vocabulum alias significat communem spe- 
ciem, alias individua, alias latius patet, alias 
angustius est. Cum dico, Homo est species, in- 
telligo ideam; cum dico, Homo currit, intelligo 
individuum aliquod. Haec animadversio neces- 
saria est, ut cum dico: Dilectio est impletio legis, 
Id verum est de idea, id est, de integra dilectio- 
ne, et non contaminata, Nam lex vere haec 
duo postulat, ardentem amorem Dei, et purum 
amorem proximi, congruentem voluntati Dei. 
Sed nos in hac imbecilli natura non habemus 
integram dilectionem, | Nondum igitur nostra di- 
lectio legi satisfacit, Tta si dicam: Eloquentia 
est facultas de rebus omnibus recte et ornate di- 
cendi. Haec propositio vera est de idea, — Sed 
nullius oratoris eloquentia par est huic ideae. 

Haec fuit doctrina suppositionum, ut voca- 
runt, Sed satis est monere iuniores, ut obser- 
vent diversos modos significandi, ac videant, 
quando species, quando individua significentur. 
Actiones enim competunt individuis, ut: Homo 
currit. Deinde illa attentio admodum necessaria 
est, videre, quando latius vagetur vocabulum, 
quando sitangustius,  Exibat ad Baptistam omnis 
ludaea. Hic particula universalis restringenda 


est. Non enim significat, omnes homines in Iu- 


daea accessisse ad Baptistam, sed multos passim 
ex tota Iudaea, — Grammatico facilis est explica- 
tio, qui dicit esse synecdochen: nam et Gram- 
matici ad hunc usum figuras tradiderunt, ut ali- 
quo modo ostenderent, diversos modos signi- 
ficandi. [ta si dicas synecdochen esse, Omne 
animal fuit in arca Nohae, — Haec brevis explica- 

tio solvet multas quaestiones, ut Gordium nodum 
Alexander non longo labore evolvit, sed subito 
dissecuit. Ex plenitudine eius omnes accepimus, 
exclusive dictum est. Contrahitur enim univer- 
salis ad certam speciem, et significatur aliorum 
exclusio: Quotquot accepiinus gratiam, a solo 
Christo omnes accepimus, Matth. 8.: Sic decet 
nos implere omnem iusticiam , distributive intel- 
ligitur, id est, te tuam, me meam, id est, te 
decet parere tuae vocationi, me meae, Non hoc 
vult, M«üs baptismus est omnis iusticia, Viden- 
tur in Prophetis multae pugnantes sententiae esse. 
Israél servabitur, et Israél delebitur, sed ipsi 
Prophetae interpretantur, utrunque dictum syn- 
ecdochen esse, id est, regnum delebitur: et ta- 
men magnae reliquiae ex omnibus tribubus erunt 
superstites et servabuntur, et erunt haeredes 
aeternae salutis, Iioc modo multa iudicantur ex 
figuris grammaticis, de quibus regulae in parvis 
logicalibus obscuriores traditae sunt. Afferant 
igitur studiosi cognitionem figurarum ad Dialecti- 
cen, et adiungant rhetorica, et in obscuris dictis 
quaerant non prodigiosas interpretationes, sed 
veras, concinnas et congruentes iis materiis, qua- 
rum explicationem instituunt, ^ Collatis. enim 
membris et circumstantiis in recte scriptis, scien- 
tia nativa ab iis, qui non sunt prorsus hebetes, 
et sunt recte eruditi et amantes veritatis, et in 
iudicando dexteritatem et candorem adhibent, 
deprehendi potest et cerni, quae vocabula quasi 
Iaxanda sint dilatanda, quae restringenda, quae 
pars propriis verbis, quae figurate dicta sit,  Me- 
retrices praecedent vos in regno coelorum, laxan- 

dum est, videlicet, quae fuerunt tales, sed con- 
versae sunt ad Deum, et mores emendavernunt, 
Hanc commonefactionem de illa varietate modo- 
rum significandi sufficere hic iudico, et adhortor 
studiosos, ut omnes Dialecticae partes diligenter 
exerceant, in iudicandis omnibus materiis, quas 
discunt et in scribendo, et in familiaribus dispu- 
tationibus, — Plato inquit, artem facilem esse, 
usum vero difficilem, quod eo dictum esse arbi- 
iror, quia multi etiam cum didicerunt praecepta, 
tamen sua quadam negligentia sibi indulgent, et 
in dicendo feruntur, quo ventus impellit, nec 
intuentur normam et metas artis, nec mentem et 
dextram, ut ita dicam, ad res ipsas, quas enar- 
rant, intendunt. Fit usus facilis istis, qui mc- 
diocri exercitatione se assuefaciunt, ut normam 
artis in dicendo sequantur. Cum autem Diale- 
ctica praecipue necessaria sit Ecclesiae, ubi in 
docendo maxime amanda et custodienda est pro- 
prietas; Oro Deum aeternum Patrem Domini 
nostri lesu Christi, conditorem generis humani, 
una cum filio suo Domino nostro lesu Christo et 
Spiritu sancto, ut cum hanc ipsam lucem men- 
tibus hominum inseverit, ut ipsum agnoscamus, 
et discernamus a creaturis, et suam doctrinam 
amplectamur, et doctrinarum discrimina intelli- 
gamus, haec utilia studia Dialectices et aliarum 
utilium artium accendat in multis propter Eccle- 
siam, eaque regat, nec extingui sinat, semper- 
que servet semen aliquod sanctum inter nos, a 
quo vere invocetur et celebretur, ad quae summa 
hominum opera est necessaria multarum artium 
doctrina, ÀÁmen. 

b. meritis Melanthonis iu enarrandis libris sacris scripsit Strobelius: 
» Siftorifó :literdrifde 9tadyricbt von Sppilipp SXtelandtbonà SBerbienften. um bie beilige Cidvift, worin ton 
allen. veffen exegetifben. 3beiten. umb berfelben. verfietenen 2uágaben náfete Xnjeige gegeben woirb, vou 
Georg &beovor Ctrobel, Sofarrer gu S9tafd). Citborf unb 9türnb. 1773." 144 G.. 8. 
Liceat quaedam, quae Strobelius docte et vere de Melanthonis libris exegetecis scripsit, hic repetere. 
»9war finbet man (scribit Strob.) — bei 9Xelandython. nid bicjenige SBollfommenbeit, bere man fic) 
Xin unfer Seiten àu. rübmen pflegt, bie man aber aud) nad) bamaliger $Befdjaffenbeit ber Seiten nidbt forbern fann. 
» Wein bem ungeadytet finb bie Xrbeiten S9Xefandtbon8 in biefem (ad) nidt gu vermerfen. Gr bat alle feine SSor: 
»Singer barin weit übertroffen, unb ben S9tadjfommen eine gute $8abn gebroden. — — Gr befaf alle Gigenfebaften, 
bie von einem guten Juéáleger ber Dei. Cbrift mit Stedbt erforbert werben. — Gr war ein vortreff(icber €ogicus, — 
.Unb augleid) eim vollfommener Grammaticus, unb pflegte ófterá su fagen: omnis bonus "Theologus et fidelis 
interpres doctrinae coelestis necessario esse debet primum Grammaticus, deinde Dialecticus, denique 
»testis. — — Sobgleid) bamalá nod) feine eigentliche Xustegung&wi(fenfd)aft ber Deil. Cdbrift vorbanben mar, fo finbet 
,man bod bin unb woieber in ben Cviften. SXcl. bie Deffen unb ridjtigften bDermeneutifden Stegeln,  benen er üt 
.Vemen Jbeiten gefolgt ift, unb von weldn id) einige mit feinen eigenen. 9Borten. anfübren. voill : 

»Non potest scriptura intelligi theologice, nisi ante intellecta sit grammatice." 

»Melius res expeditur grammatica ex graecismo aut hebraismo explicatione, quam subtilitate phi- 
,,losophandi scholastica." 

,Nemo de natura sermonis et de figuris iudicare poterit, nisi legerit eloquentium hominum scripta, 
,Ciceronis, Livii, Virgilii, T'erentii, Ovidii, Quintiliani, Addendi sunt et graeci, Homerus, He- 
,31odotus, Demosthenes, Lucianus." 

,Multis profecto erroribus caruisset omni tempore theologia, si non hebraica graece explicata essent." 

,Unus aliquis et simplex scripturae sensus est, ut et coelestis veritas simplicissima est, quem 
,Collatis scripturis et filo ductuque orationis licet assequi." 

Licet omnino ad iudicandas scripturas adhibendi sint patres, satius est ex his locis scripturae 
Sententiam colligere, ubi hoc ipsum agunt, ut enarrent, quam iis, ubi vel rhetoricantur, vel affe- 
,cCtibus suis quocunque modo indulgent." 

Quidam non contenti una interpretatione in singulis sententiis, finxerunt ex se, velut aranei, 
».Qquatuor aut plures etiam sententias, literalem, allegoricam, tropologicam, et nescio quas prae- 
»terea, cum una et simplex sit scripturae sententia, videlicet quam aperit ratio grammatica." — — 

Donum interpretationis est tantum penes eos, qui fontes saepe legunt, relegunt, conferunt, ex- 
pendunt, et qui pietatis exercitia addunt." 

»Libri II Prophetarum et Apostolorum sine literis, sine eruditione non possunt enarrari." 

Etsi monumenta Apostolorum graece scripta sunt, tamen cum semper adscitae linguae referant 
»aliquem quasi succum nativae, sermoni graeco (Apostolorum) multae sunt phrases et figurae 
,, Ebraicae admixtae, quae ut recte et dextre intelligantur, studia linguae Ebraicae in Ecclesia co- 
,lenda sunt — —." 

» Oie 9ftetbobe fetbft (pergit Strobelius), eren fid) 9Re(anditbon in Grflárung ber bibüifien $Büdber meb: 
»Untbellà bebient, ift bie bogmatifde, welde man bamalíé in eregeti[doen  Cibriften ber 9teformatoren. faft 
burbgéángig antrfft, unb melde D. Grnefti in f. institutio interpretis N. 'T. p. 171. fo befdreibt: est 
»eorum, qui in interpretando non tam verba accurate interpretantur, quam sententias utcunque in- 
»tellectas illustrant disputationibus de capitibus fidei et morum, controversias etiam tractant, et 
»Veritatem doctrinae ab depravationibus haereticorum vindicant. —  — Sidarb Cimon madt in 
»fdner Hist. critica comment. N. 'T. p. 695. bem SWelandifon ben SBorwurf, taf er allsumüffam | ana: 
» Ufie unb bióputire, unb befonberó bie $SBriefe 9Dauli fo erponire, wie man bie S9teben Ciceronis in ben 
»Cdulen 3u erfléven pflege, gleid) alà ob ber J(poftel ben 9tegen ber 9tfetorit gefolgt voce." 

»Cnblid) bemerfe id) nod), taf vie gei SBíiber ber S9Xaccabder (in bibliis Lutheri germanicis) von 
»9Xelandtbon allein in8 Seutfde überfe&t wworben finb. ^ d) erfebe biefeá auá bem 3eítnerfden eben S$an$ 
»*uft$, wo GC. 25. au$ Chytraei onomastico [oígenbe 98orte angefüfrt werben: in Germanicis bibliis 
»Qüuo primi tantum Maccabaeorum libri ex graeca in teutonicam linguam conversi sunt a Philippo 
»Melanchthone.  (Gben bie beftítigt 9Wartin. 9Xyliuó, ber in feiner Chronologia scriptorum Phil. Mel. 
»beim Sabr 1529. fdreibt: In bibliis germanicis Philippus autor est versionis duorum librorum "Macca- 
»baeorum." 

Haec Strobelius. 

Caeterum potissimum est, Lutherum in vertendis libris sacris saepissime consuluisse Melantho- 
nem, ut ex epistolis Lutheri et Melanthonis clarissime intelligitur. Ex iisdem Melanthonis epistolis aliis- 
que eiusdem scriptis videmus, Melanthonem etiam cognitionem aliquam habuisse linguae hebraicae, adeo- 
que grammaticam hebraicam tradidisse tironibus in Academia Vitebergensi post Boeschensteinii (qui he- 
braica docebat) abitum ab Academia. In bibliotheca Ducali Gothae asservatur adhuc libellus a discipulo 
Melanthonis scriptus, qui continet Grammaticam hebr. a Melanthone traditam, i. e. ea, quae Melanthon 
discipulis in scholis dictavit. Sed tantum aliquoties id factum esse videtur; nam postquam Lector linguae 
hebraicae in Academiam vocatus est, Melanthon non amplius grammat. hebr. docuit. 

Dedimus hic scripta Mel. exegetica secundum ordinem librorum in bibliis sacris, primum igitur 
commentarios in libros V. T., deinde eos, qui ad N. T. spectant. 


I. 


COMMENTARIUS 


IN GENESIN. 


Prodiit iam anno 1523. libellus Melanthonis inscriptus: 


1n obscuriora aliquot capita Geneseos Phil, Melanchth. annotationes. 


anno 1523. mense Nov." 8. — 


manice : 


: Haec videtur esse prima libri editio, recusa "Tubingae 1523. — 
»1n obscuriora aliquot capita Geneseos Phil. Mel. annotationes. 
(Praecedit praefatio Nicolai Gerbelii data a. 1524)." 


Hagenoae per loannem Secerium 
Iterum: 
Ex foelicissima Haganoa per lo. Secerium. 
Vid. Panzeri annal. typogr. IX, 138. 305. — — Ger- 


»Spbilippt SXefandytboni8 erf((rung ober angapgung in etlid)e fdyterffen Gapittel be8 erften $Budj8 
Sfbovpfi, fürgtlid) auf bem [ateim i8 teutfd) gebradot. á 


M.D.XXIIL? (sine loco). — — Textus latinus repe- 


titus est in opp. Mel. Basileensibus 'T. I. p. 1. et iterum in opp. Mel. Viteberg. T. ll. p. 377 sq. ubi Peu- 
cerus librum sic inscripsit: ,, Commentar?tus in Genesin, qué est inter prima Autoris scripta." 


IN GENESIN PRAEFATIO 


P aeterquam quod Genesis rerum conditionem 
indicat, ad hoc ea potissimum utendum est, ut 
inde discas originem peccati, et primam gratiae 
promissionem, ex quibus duobus locis postea uni- 
versa pendet scriptura. Sunt et exempla prodita, 
in quibus tum irae filios, tum gratiae filios adum- 
brat: timorem Dei illorum exempla docent, hi 
fidem, Quod enim invenias tristius exemplum di- 
luvio, aut Zodomorum exitio? et qui poterit erigi 
confidentius fides, quam si consideres, quam 
blande, quam suaviter, et tamen in cruce, filios 
gratiae tueatur? Mihi certe nullis blandioribus 
exemplis qi4o0rogytoy suam testatus videtur. 


De conditione rerum. 


Ut a conditione rerum ordiretur, non histo- 
riae tantum ordo postulabat, sed et ipsa docendae 
pietatis ratio, quia hoc caput omnium quaestio- 
num est: Sitne Deus: Sintne a divina aliqua vi 
haec condita: Reganturne aliquo divino numine, 
Et hoc caput est ignorantiae et impietatis huma- 
nae, quae comprehendere non potest rerum vel 
conditionem vel administrationem, sentitque res 
temere ferri, nasci, interire, redire etc. Rom. 1. 
et 1. Corinth. 1. Sic in universum sentit caro, 
ut maxime aliter doceant hypocritae. Et veteres 
quidem Theologi contenti fuerunt Ecclesiam con- 
tra philosophica dogmata armare: contra hypo- 
crisin non item: lta factum est, ut enervaretur 

Verbum spiritus. Nobis ea contra liypocrisin 
utendum est, ut quando de conditione rerum lo- 
quitur, intelligenda sint verba viva potentia etc. 
iuxta illud: Dixit, et facta sunt. Ita quando 
Deus tangit cor nostrum fide creationis, et osten- 
dit quod ex se, in se, et per se sint omnia, erigi- 
tur cor fiducia erga Deum, sentitque se de manu 
Dei accipere omnia, et illi omnia resignat, sive 
vivat, sive moriatur. Et video non alium locum 
esse, in'quo se mirabilius fides exerceat, quam 
hunc, Nam hic demum in obscurissimas tenebras 
ingreditur, sic sentiens: Ecce tu condidisti me, 
idque sine meo consilio, sine mea opera: Ita 
nunc egentem, morientem etc. sublevabis. Sic 
Christus Psalmo vigesimo primo: Tu es qui ex- 
traxisti me de ventre matris meae. — Et centesimo 
tertio: Dante te illis colligent etc. Et Hebraeorum 
undecimo: Fide intelligimus aptata esse secula. 
Quomodo fit autem ut haec cognoscamus? Re- 
spondeo, Mortificata sapientia carnis per crucem, 
1. Corinth. 1. 

Litera sententiae de creatione est hypocrisis 
et opinio carnalis de conditione rerum. Spiritus 
autem est fides, hoc est, certa scientia cordi a 
Spiritu sancto indita, qua sentimus amplitudinem 
bonitatis divinae, effundentis se in omnes creatu- 
ras: et confidimus inde nos accepturos omnia bo. 
na corporalia et spiritualia, atque ita fidentes nos 
illi permittimus sive vivamus sive moriamur, 
iuxta illud: In ipso sumus, vivimus et movemur, 

Literam norant illi de quibus Roman. primo: ! 
Cognoscentes Deum non sicut Deum glorificave- ' 
runt, et primae Corinthiorum primo: Non cogno- 
vit mundus Deum per sapientiam. De spiritu ad | 
Iebraeos loquitur: Fide intelligimus condita se- 
cula, verbo Dei, ut invisibilia visibilia adpare- 
rent, id est, ut potentia et divinitas appareret in 
opere Creatoris, Porro haec fides cum credimus 
omnia regi divina providentia, nihil temere ferri, 
est ipsissima mortificatio rationis nostrae, negan- 
tis esse Deum, aut nostra Deo curae esse. Haec 

de praefatione in Genesin, 





Caput I. 
In principio. 


De principio multa fabulati sunt, et pro eo 
quod est in principio, quidam in Filio legerunt, 
ut et Hieronymus indicat: nos simplicissime lite- 
ram sequemur, ut debemus, siquidem ea sola fa- 
cit ad aedificandam fidem. Principium significat 
exordium temporis et rerum. Ergo cum ait, In 
principio, significat ante rerum conditionem 
aeternum fuisse Deum, non enim in hoc princi- 
pio Deus factus est. Porro sicut incomprehensi- 
bilis est rationi rerum aeternitas ante principium: 
ita et post finem incomprehensibiles abyssi sunt. 
Fides autem quae capit Deum, et sentit ante 
omnia in omnibus, et post omnia esse Deum, | 
abyssos hos ingreditur gestata verbo Dei velut 
vtero, sicut Esaias dicit, ut vel binc adpareat, 
quid sit, quod ab Heb. ait, Omnia portans ver- 


bo Dei. 


Creavit. 


Cum de creatione dicitur, non est imaginan- 
dum poétice, quod tum tantum condiderit pri- 
ma rerum corpora et semina, nunc ea sinat ferri 
sponte, pro sua cuiusque vel natura vel indu- 
stria: sed sicut a Deo condita sunt prima corpora, 
ita sentias omnia condi, servari et regi. Atque 
haec rerum administratio incomprehensibilis est 
rationi, fidei autem certissima est, 


Sunt qui tituli vice exponunt hoc, In prin- 
cipio creavit Deus coelum et terram, quasi velit | 
Moses generali propositione et titulo complecti to- 
tam creaturam, quasi diceret, Coelum et terram, 

.id est, omnes creaturas coelestes et terrestres, 
quos movet, quod firmamentum secundo primum ' 

die conditum est et adpellatum coelum. am et 


, vulgato more in scripturis, coeli et terrae nomi- 


nibus omnes creaturae veniunt, Ego sic sentio 
Óumyquxóg exponendum esse, non tituli vice, ut 
intelligas primum opus et primi diei opificium 
fuisse coelum et terram. 

Nam quia ratio lectionis postulat, ut de terra 
ita sentias, quod in principio creata sit ante lu- 
cem, cogimur ut idem de coelo sentiamus, Nam 
et postea inquit, non fiat terra, sed adpareat ex 
aquis. Sed obstat quod secundo die firmamentum 
conditum est, quod et dici et esse coelum nihil 
est quod dubitemus. Mea sic est ratio, primum 
omnium esse condita corpora, quae locus et re- 
ceptaculum aliarum creaturarum essent, De terra 
non est quod laboremus, quam eodem ubique no- 
mine signat. De coelo non convenit, Mihi sim- 
pliciter videtur, coelum quoddam conditum, quod 
postea abyssum, id est, obscurum quoddam 
aqueum corpus vocat, cum ait, "lerra erat inanis 
et vacua, et tenebrae erant super faciem abyssi. 
Vult enim significare obscura fuisse, et tenebri- 
cosa illa corpora quae condiderat, terram et abys- 
sum seu coelum. Deinde idem coelum quod 
primo die conditum est, factum esse firmamentum 
et digestum esse in tot orbes: ita ut non crea- 
tura, sed ornatus creaturae describatur secundo 
die, Non enim dicit fiat coelum, sed fiat firma- 
mentum seu exteusio, id est, fiat illa coelorum 
compages et dispositio, quam nunc cernimus. 
Nam alias nusquam narrat coelorum seriem com- 
positam , et quod secundo primum die coelos ad- 
pellavit nihil obest. Nam et tertio primum die 
vocavit aridam terram, Sic ergo sentio, primo 
die condita esse haec corpora, coelum quoddam 
obscurum, quod esset reliqui opificii receptacu- 
lum, et terram, et in adpellatione coelorum aqnam 
comprehendit: nam coelos esse aquam, etiam 
Hebraei nominis affinitas declarat. Et cum coc- 
lum, et terram, et aquam dico, intellige solida 
ac integra corpora, non chaos Platonicum, aut 
materiem rerum, quam finxerunt prorsus in- 
formem, 

Iam et hoc observandum est, quod hic Mo- 
ses de solis corporalibus creaturis scribit, nihil 
de spiritibus, sed Prophetae opus creationis la- 
tius postea exposuerunt, ut est cernere Psalmo 
centesimo tertio. Et haec quidem de historia, 
quam frustra audieris, nisi fide sentias Deum esse 
infusum intra creaturas, servare eas et admini- 

strare etc, Hic usus creationis docetur a Hiere- 
mia capite quinto et decimo. 

Hactenus de conditione primorum corporum, 
nunc sequuntur causae cur reliqua condita sint. 
Hieronymus dio Hebraea duobus synonymis red- 
didit, Septuaginta interpretes, invisibilis et in- 
composita: ea expositio multum negocii fecit Au- 
gustino: Chaldaei, vasta et vacua, quemadmo- 
dum et nunc ludaei exponunt, et ego naturam 
vocum Hebraearum recte reddi iudico. Estque 
sententia, 'l'erra erat vasta, id est, incomposita, 
immixta aquis, nullo dum certo loco consistens: 
Et vacua, id est, nondum tecta plantis, nihil 
dum gignens. Primum ad terrae figuram pertinet, 
secundum ad vim gignendi. Docet autem Moses, 
quod sicut per sese gigni res non potuere, ita nec 
per sese perfici, et ut ante de conditione dixi- 
mus, ita nunc de rerum conservatione et per- 
fectione dicendum est. 

Philosophi docuerunt eam esse terrae natu- 
ram, ut si extra suum naturalem locum dimovea- 
tur, sua sponte relabatur ad locum suum, ut in 
saxo adparet. Hic ostendit Moses non esse natu- 
ram terrae hoc vel illo loco subsidere: sed volun- 
tatem Dei, qui ei definivit locum, sicut postea 
dicetur, 

Item nemo Philosophorum non putat esse 
terrae naturam, quod seminibus in eam coniectis 
gignit plantas. At Moses dicit terram vacuam 
fuisse, id est, cum iam condita esset adhuc im- 
mixta aquis circunlatam, et nihil gignere potuisse. 
Ergo quod talis est terra, quod credita semina 
cum foenore reddit, non terrae natura est, sed 
voluntas Dei est: et hanc immensitatem Dei un- 
dique se in omnia effundentis qui capiat humana 
ratio? Et recte quidem terrae vastitatem et va- 
cuitatem tribuit, abysso tenebras: nam et terra 
est quae gignit, coelum corpus lucis capax, ideo 
ait: Et tenebrae erant super faciem abyssi. 

Abyssus aquae sunt, quae coeli et receptaculi 
vice erant, nam de eo certe corpore loquitur, 
cui postea lux indita est, Atque hic iterum do- 
cemur non natura corporibus congenitam esse lu- 
cem, sed voluntate Dei inditam, ut sciamus non 
initia tantum, sed et conservationem corporum 
Dei opus esse. 

Hic fere de iustificatione hominis et nova 
creatura disseritur, quomodo infatuari carnem et 
tenebras fieri in nobis oporteat, ut reficiamur spi- 


ritu et luce Dei: tecte quidem illi, sed haec nos . 

suo loco capite tertio dicemus, Caeterum fzteri 
necesse est, eandem esse rationem creandi et re- 
creandi, sed hic Moses hoc potissimum docebat, 
quod Apostolus ait: Omnia ex ipso, per ipsum, 
et in ipso esse, ut discamus confidere ei, cui sci- 
mus creaturas curae esse, 


Spiritus ferebatur super aquas. 


Haec de aquis dicit, quas abyssus illa intra 
se continebat. 

Spiritus Dei in scripturis Spiritam sanctum 
significat, ideo non exponemus de aere, nam aér 
aqua est, et pro ferebatur, fovebat, legunt Dasi- 
lius, Ambrosius et Hieronymus, et Syrum quen- 
dam testem citat Basilius. Atque ita idem hic 
docetur, quod supra: conservationem aquae 
non naturae esse, sed Spiritus sancti incubantis 
aquae. Et haec de causis sequentium operum. 


Et dixit Deus. 


Sequitur creaturae seu opificii mundi dispo- 
sitio. 

Ex hoc loco fere accepta sunt, quae de verbo 
dicuntur Psalmo trigesimo secundo: Verbo Do- 
mini coeli firmati sunt etc. Item: Ipse dixit et 
facta sunt, Et Iohannis primo: Omnia per ver- 
bum ipsum facta sunt, Et Hebrae. 1.: Portans 
omnia verbo virtutis etc. 

Dicere, est parere verbum aliquod , et quia 
ante omnia sese considerat pater, et in considera- 
tione suae potentiae ordinem et rationem omnium, 
quae condi possunt: Ideo Verbum parit, quod et 
imago patris est, et ipsissimum consilium faciendi 
omnia etc, Per hoc Verbum et condita sunt 
omnia, et servanlur oinnia, et renovantur omnia. 
Ideoque Iohannes in eo ait esse vitam et lucem, 
sicut in hoc textu videmus lucem et viventia per 
verbum condi. JDiscemus ergo hic praeter cae- 
tera, quam oporteat esse verbi incarnati operatio- 
nem in corde nostro, nimirum condere novam vi- 
tam et novum lumen, iuxta Psalmum centesimum 
sextum: Misit verbum suum, et sanavit eos, Ita 
facile intelligi poterit, quid Iohannes secutus sit 
in Evangelii sui principio. Caeterum de verbi 
potentia vide Psalmum vigesimum octavum, Ha- 
bes quid sit quod ait, dixit, id est, Verbum effu- 
dit, quod est eius consilium condendi omnia. Sed 
hic mirari quispiam possit, cum per Verbum 
omnia condantur, cur non et supra addiderit, 

dixit, et creavit coelum et terram: ego causam 
non video, nisi forte verbi naturam Moses in- 
dicari certius ita putavit, penes hoc, quod tum 
demum fecit eius mentionem cum lucem coüdi 
scriberet. Certe enim Verbum lux est, et splen- 
dor paternae gloriae, et illa ipsa illuminatio vul- 
tus Dei, quam sic ubique vocant Prophetae, Nam 
creaturae sic describuntur, ut ex eis disci divini- 
tas debeat: sicut et antea Spiritum sanctum supra 
aquas ferri scripsit, ut eius naturam nobis indi- 
caret aliqua parte: et huc respexit Iohannes, cum 
vim illuminandi verbo tribuit. 


Lux quid sit, cerni rectius potest, quam dici, 
estque illa ipsa claritas quae cerni(ur, quae omnia 
ostendit, sic et in corde nostro, clara ostensio, 
lux est. 


Et vidit Deus lucem quod esset bona. 


Id est, adprobavit, porro adprobatio est eius 
conservatio, [ta iterum vides non condi tantum 
res, sed et servari a Deo. Dona, id est, cuius 
esset aliqua in creaturis utilitas. Nam omnes 
creaturae alicui officio seu ministerio destina- 
tae sunt, 


Et divisit Deus lucem. 


À vespere ad mane supputatur dies, tum 
ut intelligamus in hoc signo, omnia ex tenebris, 
et nihilo progressa esse, tum ut universaliter in- 
telligamus opera Dei a nihilo adesse creaturarum 
progredi etc, Item vices diei et noclis, somni et 
vigiliarum, haud dubie significationes sunt, mor- 
tis et resurrectionis, 

Dixit. 

Idem verbum est, quod paulo ante diximus 
esse consilium patris. Hic observalis egregiam 
sententiam Secundae Petri tertio, ubi docet et 
conditionem et conservationem, et durationem 
coelorum in verbo Dei consistere: reprehendit 
enim impias cogitationes de natura rerum (sic 
enim cogitat ratio) hi motus, stati sunt et regula- 
res, hic naturae cursus est, quem videmus: quid 
negocii esset Deo, cum tam minutis et vilibus 
creaturis, res quaeque pro sua natura fertur etc, 
comroentum est de die novissimo etc, Has dico 
rationis nostrae cogitationes reprebendit, iu- 
quiens: Imo verbo Dei consistunt coeli, non na- 
tura sua, et idem verbum Dei est, quod praedi- 

catum est vobis, de die novissimo, de renovanda 
creatura: ergo tantisper coeli durant, donec Ver- 
bo conservantur, et pulcerrima voce ibi usus est, 
ut thesauri repositi verbo. Idem est in Psalmo 
centesimo quadragesimo octavo. Statuit et non 
praeteribit. Ita vides urgere scripturam, ut disca- 
mus et omnia in manu Dei esse, et postea confi- 
dere Deo, et timere Deum. 


Firmamentum sive extensio. 


Haud dubie significat illam orbium composi- 
tonem et distinctionem, quae nunc est: et sic 
huius diei opus a primo opere distinguitur, quod 
primo die conditi sunt coeli, aquea quaedam mo- 
les etc, quam hic opinor vocari aquas snpra coe- 
los: secundo die digestos esse hos orbes inter 
aquas, iuxta Psalmum centesimum tertium: | Ex- 
tendens coelum sicut pellem, laqueans inter aquas 
altitudinem eius: nam coeli sunt aquea corpora. 
Quia Ezechiel primo capite scribit se supra firma- 
mentum vidisse thronum, et in throno sedentem 
velut hominem, intelligamus aquas supra coelos 
locum illum, qualis qualis est: ego aérem esse 
iudico, 

Quod hic locus est, Hebraeis rectius statio 
est, ut significet ad verbum Dei constitisse aquas, 
etiam nullo commodo receptaculo. Quis enim 
aquarum receptaculum aestimet? Huc illud Pro- 
verb. octavo pertinet: Legem ponebat aquis ne 
transirent fines suos, Et Proverb. decimo: Qui 
colligavit aquas etc. Sic de terra consistente in 
aquis, sicut in Proverbiis ait, Adpendebat funda- 
menta terrae etc. Iaec cum considerant Sancti, 
aquas, terram, suspensas esse Verbo Dei, certe 
intelligant omnia divinitus regi, servari, et do- 
nari. Et vidimus exempla ubi aquae cesserunt 
verbo Dei contra naturam, sicut in diluvio, in 
profectione ex Aegypto. 


Videre quod sit bonum. 


Est aspectus seu decretum Dei ordinantis 
creaturam ad utilitatem aliquam, sicut infra de 
homine latius dicemus. 

Primum hic observabis vanum esse commen- 
tum Philosophorum, quod de ordine causarum et 
de fluxu siderum prodiderunt. Nam ante astra 
conduntur planetae, quas potissimum nasci et ser- 
vàri virtute siderum existimaverunt, 

Quod non simpliciter dixit herbam aut 
lignum, significat non naturam herbae esse aut 
ligni semen gignere, sed Dei donum esse, ut 
Matth. 6. dicitur: Foenum agri vestit, et eodem 
loco vides, quomodo creationis argumento Chri- 
stus ad confirmandam fidem usus sit, 

Item quod dicit facientem semen, non eo 
pertinet, quasi seminis natura sit gignere: nam 
Verbi Dei est. Dicit enim Christus, Pater vestit, 
sed ideo sic loquitur, ut doceat creaturas esse in- 
strumenta in quibus operetur, Quod si res tantil- 
las administrat et salvat, cur non animas etiam 
nostras regeret et salvaret? Ideo minutae istae 
creaturae conditae sunt, ut significaret velle se in 
vilibus et abiectis rebus operari. In hoc opere 
disputari solet, quomodo cum antea lux creata sit, 
et distinctus a nocte dies, iam hoc Soli tribuatur. 
Basilius respondet, antea conditam esse lucem, 
nunc lucernam, et illius lucis velut candelam. 

Nazianzenus bene explicans quod a Basilio 
dictum est, ait, primo die lucem esse conditam, 
diffusam passim in totam universitatem mundi, 
quae postea ceu undique collecta atque coacta sit 
in Solem. 

Ambrosius aliam lucem esse, quae primo 
die, aliam quae quarto condita est in Sole, putat. 
Ego sic sentio, et lucem primo die conditam esse, 
et diei noctisque discrimina. Deinde die quarto 
additum esse Solem lumen clarius, et diei discri- 
minatorem nobiliorem, Fuerunt ante Solem certe 
orbes coelestes, quos lucidos esse etiam si vaca- 
rent Sole aut Stellis verisimile est. 


Sint in signa. 

Hic palam redarguuntur Philosophi, qui vim 
quandam sideribus tribuunt, defluentem jn re- 
rum inferiorum corpora, cum Scriptura dicat ea 
esse tantum signa: sed hic laboratur, quarum re- 
rum et quorum eventuum signa sint? Respon- 
deo, eorum ad quae is instituit qui condidit, et 
ille se exponit in lege, cum vetat praedictiones 
- humanas audiri : In Evangelio, cum inquit: Erunt 
signa in Luna, significat indicari magnas calami- 
tates per eiusmodi signa, Sunt ergo Stellae non 
autores, sed signa, et signa non omnium even- 
tuum, sed eorum ad quae Deus ordinavit , et 
quorsum ordinarit haec.signa, sciri non potest 
nisi ex Scripturis. Porro Scripturae docent signa 
esse operum vel eventuum , sicut vocant natura- 
lium, seu tempestatum. 

MerawTH. Orca. Vor. XIII. 

Vices temporum. 


Hic vero pulcerrimum opus sapientiae Dei, 
et discrimina motuum orbium coelestium: indican- 
tur. Sed et hic observabis motibus orbium non 
res, sed tempora variari. 


Quintus dies. 


Quod ex aquis volatilia produxit, id est 
quod ante dixit, aérem aquam esse, lam inter 
natantia et volantia magna cognatio est, quod 
eodem modo in suo elemento utraque ferantur: 
deinde multis avibus et natare et volare conces- 
sum est, sicut mergis et similibus quae ad aquas 
colunt. ! 

Dignissimum observatum est, quod quanquam 
aquis praecepit, ut producerent, tamen postea 
subiicit, creavit Deus, ut significet omnia nascen- 
tia, quanquam naturali modo gigni videantur, ta- 
men divina ope condi, Sic nobis inculcat accu- 
rate Moses, omnia fieri arbitrio et virtute Dei, 


Vidit quod esset bonum. 


Prima utilitas omnium creaturarum est, 
quod conditae sunt ad declarandam autoris glo- 
riam. [Ideoque in singulis animantibus praeter 
alia commoda, singula fere vitae exempla, item 
significationem tum potentiae, tum potestatis suae 
prodidit. Et quia de venenatis potissimum quaeri 
solet, primum considerabis nullum esse venenum, 
cuius non sit aliqua insignis commoditas. Deinde 
quam vilibus bestiolis quanta saepe conficiat 
Deus, ut cum vides solo aspectu aspidis necari 
robustissima corpora: considerabis quam horren- 
dus sit aspectus autoris, si irascatur. 

In Leone manifesta saevitia adversum saeva 
et repugnantia, manifesta clementia erga imbecil- 
les, Et huc pertinent discrimina animantium, 
quae sunt in Lege, ubi alia conceduntur, alia in- 
terdicuntur, Caeterum quae sit utilitas ex pisci- 
bus, ex capite nono adparebit, ubi primum Deus 
ius fecit hominibus vescendi animantibus, 


Dies sextus. 


Plenissimus hic locus est muitis et evangeli- 
cis mysteriis, propterea singulas eius partes or- 
dine exequamur, et principio intelligamus hic lo- 
qui Mosen de homine, qualis conditus est incor- 
rupto et gerente imaginem Dei, De aliis animan- 


tibus inquit: Producat terra, producant aquae etc,, 

de hominis ortu ait: Faciamus etc., ut significet 
aliter nasci et interire alia animantia atque homi- 
nem. Quod dicit Faciamus, certa nota est 'Trini- 
tatis, neque hoc temere est, quod 'l'rinitatem in- 
dicat, cum de homine condendo loquitur (nam 
anteadixit: Fiat lux): Ad imaginem et similitudi- 
nem nostram, Hebraice: In imagine nostra se- 
cundum similitudinem nostram. 

Nondum apud me constitui quid velit sibi 
haec loquendi figura, de sententia convenit homi- 
nem esse imaginem Dei, quod quid sit paucis ex- 
ponendum est, 

Sunt qui rationem imaginis eo referunt, 
quod homo praesit aliis creaturis, sicut Aposto- 
lus videtur dicere prima Corinthiorum undecimo: 
Vir est imago et gloria Dei, id est, vir praeest, 
Quae sententia quanquam mihi non satisfacit, 
tamen in eam cadit quoque quam nos sequimur. 

Quid sit imago ex quarto Ephesiorum intel- 
ligi potest, cum inquit: Induite novum hominem, 
qui secundum Deum creatus est, in iusticia et 
sanctitate veritatis. — Et ad Colossenses tertio: 
Renovatur in agnitione Dei secundum imaginem 
eius qui creavit eum, . Et 2, Corinth. 8.: Nos au- 
tem revelata facie gloriam Domini speculantes in 
éandem imaginem transformamur. ^ Est ergo 
imago Dei, natura perfusa sapientia et iusticia, 
lumine et gloria Dei, | Et hinc intelligis, qui fue- 
rit status primae conditionis, et qua gloria exci- 
derimus, nunc caro nihil nisi carnalia intelligit 
aut quaerit etc Et quia talis fuit homo, ideo 
praefectus fuit omnibus creaturis, [ta vides prio- 
rem sententiam cum hac convenere, et de hoc 
imperio Psalmus loquitur: Omnia subiecisti sub 
pedibus eius, Nam quod in Ádam amisimus, per 
Christum recuperatum est. Et quid sit esse Do- 
minos omnium creaturarum, notum est, Est 
enim omnibus creaturis ad salutem uti, nulli 
creaturae subiici posse, sed soli Deo subiici. De 
hoc imperio ad BRhomanos octavo loquitur Paulus: 
Confido quod neque mors etc, Quae hic dicun- 
tur de imagine et de imperio in creaturas, non 
dubium est, quin ad Christum pertineant, qui et 
perfecta imago est Patris, et sedet a dextris Pa- 
iris etc. Ita vides omnia esse condita in Christum, 
Christum vero factum esse, ad declarandam 
magnitudinem gratiae et misericordiae Patris etc. 

Quando in universa scriptura omnia sunt ad 
fidem et caritatem referenda, disces ex primo ca- 
pite idem, in eo quod condi, servari, ali et regi 

omnia manu Dei scribitur. Nam cum humanae 
impietatis caput sit ignoratio Dei, qua cogitamus 
omnia nasci et evenire naturali quadam disposi- 
tione, nec curari res tam viles a Deo, necesse est 
Verbo Dei fidem aedificemus, qua credamus et 
committamus nos ei, hoc Christus ait Matthaei 
decimo: Vestri capilli capitis omnes numerati 
sunt. Huc pertinet totus Ecclesiastes, — Praeter- 
ea et Christum disces, cum scribitur ad similitu- 
dinem et imaginem Dei conditum esse hominem, 
cui imagini nos restituit Christus, qui fuit nativa 
et propria imago Patris, Sunt et alia de verbo, 
de Spiritu sancto, quae suo cuiusque spiritui me- 
ditanda relinquo. 

Caritatem hinc disces, quod omnes creaturas 
usui alicui destinat, cum inquit: Vidit Deus 
omnia quae condidit, et erant valde bona, Quae 
sententia primum hoc docet, gloriam Dei, poten- 
tiam et misericordiam in singulis creaturis re- 
praesentari: sapientiam in dispositione orbium 
coelestium: potentiam vultus irae eius in aspide 
etiam aspectu necante: misericordiam in pleris- 
que, ut in pullis corvorum. Deinde iubet ut 
singula singulis per sua dona serviant, De lege 
naturae varie disputatum est a multis: mihi non 
aliter posse rectius explicari videtur, quam hic 
expressit Moses, Decretum Dei esse legem natu- 
rae, ordinantis singula ad gloriae suae ostensio- 
nem, et ad mutuum obsequium inter creaturas: 
ut si de homine loquaris, Homo conditus est ad. 
imaginem Dei, Et vidit Deus bonum esse opus 
quod fecerat, id est, ordinat hor»inem ad imagi- 
nem illam conservandam: et cum imago Dei sit 
perfusum esse luce et cognitione Dei, ordinatur 
homo ad cognoscendum et glorificandum Deum. 
Deinde, quod videt bonum opus esse, destinat 
utilitati creaturarum, ut mutuum obsequium alii 
alis praestemus. Item lex caritatis expressa est, 
cum iubet crescere et multiplicari. Nam cum 
gignere iubet, certe excolere praecipit quae genui- 
mus. ]ta inter se omnes homines necessitudine 
geniturae cohaeremus, lam in Hebraeis pro 
crescite est fructificale, quod ad omnia obsequia 
pertinere videtur, 


Caput II. 


In Scripturis de Sabbato passim multa legun- 
tur, quae ex hoc loco velut ex fonte derivata sunt, 
Primum autem hic quaeritur, quomodo septimo 

die quieverit, cum tamen perpetuo creet, iuxta 
illud in Iohanne: Pater meus usque modo opera- 
tur. Et in Actis: In ipso sumus, vivimus et mo- 
vemur. Respondeo primum, hanc requiem esse 
accipiendam sic, quod non perrexerit plura ge- 
nera rerum condere, quam enumerata sunt, adeo- 
que quod conquiescat Deus in hoc opificio. Ita 
cerle sentimus, non plures esse aut futuros mun- 
dos, hunc solum esse hominum ortum et lapsum, 
hoc solum esse hominum genus, ad quos Christus 
pertineat, quod expectet consummationem seculi 
et iudicium. 

Item ideo circumscripsit creaturas, et finivit 
opus die septimo, cum iam omnia homini subie- 
cisset, ut certo sciremus, omnia nobis subiecta 
esse, siquidem nulla alia genera creaturarum 
erant condenda: hoc dominium in Adam amis- 
sum, in Christo recuperavimus. Postremo ideo 
conquiescit in hoc opificio, ut sciamus hoc esse 
opificium, quod glorificandum sit. 

Requies finit genera creaturarum, sed haec 
non consummatur, nisi ubi nihil prorsus opera- 
tur Deus, et creaturae intereunt. Ea requies est 
Christi, qui Deus est, morientis et quiescentis 
Sabbato in sepulcro, et vere sabbatizantis: signi- 
ficavit ergo Moses hoc verum Sabbatum Dei. 
Praeterea hoc Sabbatum Dei, et interitus creatu- 
rarum benedicitur et sanctificatur, ergo non sic 
intereunt creaturae, ut non renoventur, sed ut 
ex hoc interitu renascantur glorificatae et sancti- 
ficatae. 

Et hoc est quod Exodi vigesimo praecipitur 
sanctificatio Sabbati, scilicet ut credamus Sabba- 
tum Christi sanctum esse et salutare; et nostrum 
Sabbatum seu interitum benedici, eo quod Sab- 
batum Christi benedictum est, 
quae de Sabbato ad Hebraeos tertio scribuntur, 
et quarto: Requievit Deus die septimo ab omnibus 
operibus suis. 

Deus quiescit in his creaturis, quia vult has 
glorificare. 

Adam excidit. In lege iterum praecipitur 
Sabbatum, ut significetur futurum tamen quan- 
quam ceciderimus, ut quiescat in nobis Deus, 

Quiescere Deum in nobis, est non movere 
creaturas, ut agant naturalia opera, sed absor- 
bere nos intra se, ubi est aeterna quies. Huc fa- 
cient quae sunt apud Esaiam de Sabbato, et in 
Epistola ad Hebraeos. 

Illud quiescere non potest fieri integra vetere 
creatura, quia vetus creatura tantum est capax 
motionum naturalium, ergo oportet eam destrui, 

Vetus creatura destruitur vacante Deo ipso, 
sic quievit in sepulcro Christus. 

Benedicere, est incolumitatem et profectum 
imperare, sicut supra benedixit animantibus, id 
est, dixit, ut existant, lta hic septimo diei be- 
nedicit, id est, dicit, ut proficiat hic dies. Nam 
cum in creaturis incipit quiescere Deus, septimus 
dies est: illa vero quies est perpetua, iuxta illud 
Esaiae sexagesimo sexto: Erit Sabbatum ex Sab- 
bato. Sanctificare est ad usus Dei accommodare, 
sicut sancta vasa dicuntur, ltaque dies septimus 
est accommodatus usui Dei, Et vide pugnantiam, 
Deus quiescit Sabbato etc., tamen cum Sabbatum 
eius usui sanctificatum sit, necesse est ut agat ali- 
quid in eo? Respondeo, Sabbato cessat movere 
naturali motione, et absorbet in se creaturas, 
quod Esaias vocavit Sabbatum dedicatum,  [ta- 
que quoad naturaliter movemur, nondum Sab- 
batum est. 

Praecedit conditio rerum ante describendam 
hominis conditionem, ut intelligatur omnia esse 
condita propter hominem, et hominem esse prae- 
positum universae creaturae: quae hominis prae- 
rogativa describitur Psalmo octavo. Et Coloss. 
primo de Christo Paulus ait: Omnia per ipsum, 
in ipso, et in ipsum, id est, ut in baeredem qui 
dominetur omnibus, Et ad Romanos quarto: 
Promissio Abrahae, et semini eius, ut haeres es- 
set mundi. Nam omnia quae de hominis digni- 
tate dicuntur, in quo recuperavimus dignitatem 
amissam in Ádam. Magnum est autem credere 
Christum dominari, credere nobis subiecta esse 
omnia. 

Haec multüis verbis describuntur, ut fides de 
creatione confirmeturetc., de qua supra. Iam hoc 
quoque observabis, Pluviam esse non naturalem 
colluviem aquarum, sed opus Dei foecundautis 
terram etc., ut Deuteronomii undecimo, De coelo 
expectans pluviam: et Actorum decimo quarto, 
De coelo dans pluviam et tempora fructifera, Sic 
scriptura per omnia nobis inculcat non naturam 
aliquam esse, quae per sese gignat, sed Dci bene- 
ficia esse omnia quae gignuntur etc. Quod homo 
compositus est ex pulveribus terrae saepe in scri- 
pturis repetitur, Psalmo centesimo secundo: He- 
cordatus est quod pulvis sumus, homo sicut foe- 
num, dies eius sicut flos agri, id est, respexit 

vilitatem et miseriam nostram, ideo quemadmo- 
dum pater miseretur filiorum etc, Itaque morta- 
litas et infirmitas nostra nobis proposita est in 
pulvere, sicut infra repetit: Pulvis es, et in pul- 
verem reverteris, 


'Tractat Apostolus prima Corinthiorum de- 
cimo quinto: Adam primus factus est in animam 
viventém: novissimus Ádam in spiritum vivifi- 
cantem, id est, primus Adam factus est, ut esset 
vivus vita naturali, ederet, biberet, gigneret, ha- 
beret actiones naturales, [tem ita conditus est, 
ut mori tamen posset, Novissimus Ádam, id est, 
omnes qui in Christo resurgunt sic sunt conditi 
in spiritum vivificantem, ut perpetuo vivificentur 
spiritu, non habeant actiones ullas naturales, sed 
tantum spirituales, amorem Dei, cognitionem Dei, 
laetitiam spiritualem, laudem Dei, 


Plantaverat autem Dominus. 


Qui totam terram opinantur Paradisi vice 
futuram fuisse, eos necesse est fateri tamen prae 
caeteris terrae partibus unam aliquam amoenissi- 
mam, hic Paradisum vocari, quando et fluvium 
in eo esse sic scribitur, e quo deriventur Ganges, 
Nilus, Tigris et Euphrates, et infra capite se- 
quente dicitur, Cherub et gladius flammeus eum 
locum custodire. Porro ubi sit sciri nequit, nam 
et ortus Nili ac Gangis ignorantur: ita ut in Pro- 
verbium cesserit de re ignota, Nili caput quae- 
rere. Nobis satis esto, locum in Oriente esse, 
ubicunque est, quem hortum hic vocat. Porro 
quod homo in Paradisum positus est, iterum signi- 
ficat, eum propositum fuisse omnibus creaturis, 
Indicatur item cura Patris de servando et alendo 
homine, Lignum vitae, cuius fructus vivifica- 
bant perpetuo. Lignum scientiae boni et mali 
ea arbor dicitur, quam lex interdixerat, quia 
enim lex bona et mala docet, ideo arbor de qua 
lege cautum fuit, lignum scientiae boni et mali 
dicitur. Et ex iis facile est allegoriam invenire 
ut verbum vivificum, intelligas lignum vitae dici, 
Proverbiorum tertio: Lignum vitae est, his qui 
apprehenderint eam, et qui tenuerint eam beati. 
Lex autem lignum scientiae boni et mali, 


Quod Paradiso imposuit hominem significa- 
tum est, hominem praeesse reliquis omnibus 
creaturis, sicut supra dicit, hominem conditum 
non in Spiritum vivificantem, qui spiritualiter 
tantum movetur, sed in animam viventem, hoc 

est, cuius opera essent naturalia, edere, bibere, 
gignere ete, Ea opera hic quoque indicat, cum 
ait, homini Paradisum commissum esse ut eum 
coleret. 

Haec lex duo insignia docet. Primum in 
legibus divinis non esse spectandum, quantum 
sit opus quod praeceptum est, sed spectanda est 
voluntas Dei praecipientis, qualecunque, quan- 
tilluncunque sit opus: quia ratio semper disputat 
de lege divina, et iudicat eam iniquam esse, cur 
hoc vel illud constituerit, et voluntatem Dei ab 
operis modo aestimat, Ita primum peccatum quo- 
üescunque lex violatur, est infidelitas: Sicut in 
Luca praecepit Dominus, ut caveamus ne graven- 
tur corda nostra crapula, caro cogitat vile opus 
esse, et ab operis modo aestimans voluntatem 
Dei, legem contemnit. Sic in multis aliis fit, 
quae in speciem non sunt turpia, ubi sic cogitat 
caro, age quid ista curet Deus, et hoc est quod 
Paulus ait: Omne quod non est ex fide, pecca- 
tum est, 

Secundo hic spectanda est infirmitas nostra, 
quod si natura integra Ádae non potuit consistere 
re tam facili praecepta, quanto minus nunc con- 
sistent corrupta, et hic se contemplentur hostes 
gratiae, 


Morte morieris. 


Quidam hic offensi sunt, quare dicat morte 
morieris, cum tamen Adam non sit statim mor- 
tuus, Respondent alii, statim mortuum esse quo 
ad animam. ÀÁlii dicunt, quia in Hebraeis est mo- 
riens morieris, significari mortalem fieri. Ego 
sic sentio, simplicissime intelligendum esse tex- 
tum, ut sonant verba. Nam et eo die mortuus 
est Adam, sicut ex capite sequenti apparet, Nam 
mori in scripturis proprie significat confundi a 
conspectu Dei, In Ioanne ait Christus: Qui cre- 
dunt in me, non morientur. Apud Esaiam: 
Omnis qui invocaverit eum, non confundetur. Illa 
confusio ipsissima mors est, Et extinctus plane 
fuisset Adam, nisi vivificatus fuisset iterum verbo 
gratiae: Ipsum semen conteret caput tuum, Item 
tota natura sine spiritu Dei vivificante, plane mo- 
ritur, quanquam non semper sentiat mortem, quo 
modo Apostolus ait: Prudentia carnis mors est. 


Non est bonum hominem esse solum. 


Hic expressa est lex caritatis, tum multipli- 
candi generis humani causa, adeoque hominis 

adiuvandi causa homo conditus scribitur, ortus 
noster, nutricio, educatio, breviter omnes vitae 
necessitates ab alieno praesidio pendent, Et hanc 
societatem hominum magnifecit Salomon Eccle- 


siast, quarto: Si unus ceciderit, ab altero fulcie- - 


tur: vae soli, quia cum ceciderit, non habet sub- 
levantem se etc. Et in corporalibus quidem satis 
apparet, quis sit mutuus usus hominum inter se. 
In spiritualibus idem Christus expressit, cum 
dedit potestatem remittendi peccata, Item, Quod 
fecistis uni ex minimis rneis, mihi fecistis etc., et 
quae hic naturae hominis tribuuniur, ea potissi- 
mum ac primum sunt in Christo requirenda, quia 
in Christi cognitionem haec omnia destinata sunt, 
quod homo conditus est, ut homini sit auxilio, id 
ita proprium est naturae Christi, ut praeterea 
nulli. Et nisi hoc in Christo videris, nondum 
novisti Christum, ipse pro nobis mortuus, ideo 
resuscitatus est, ut adiuvaret, ut sublevaret, ut 
tueretur fratres suos, Praeterea nos sumus costa 
ex eius latere execta, et pro costa lateri eius caro 
inserta est, ut ipse sit infirmus, nos validi etc. 


Hoc nunc os ex ossibus meis. 


Hoc quoque argumentum est omnia homini 
subiecta esse etc. 


Erat autem uterque nudus. 


Pudor ex peccati conscientia fit, propterea 
vacasse peccato eos significat, cum negat erubuisse. 


Caput IIl. 


Quia de Spirituum conditione nihil supra 
dixit: ideo Satanam non suo aliquo nomine, sed 
serpentis vocat, et in serpente repraesentat, ut 
versutiam , insidias, ingenium Satanae ex ser- 
pente aestimemus: ut infra, Super pectus tuum 
ingredieris etc. Sunt enim omnes creaturae cor- 
porales rerum et eventuum typi et figurae. 

Dixi supra, in omni lege non opus, sed vo- 
luntatem divinam spectandam esse, Caro de vo- 
luntate Dei non iudicat, sed opere: et de opere 
iudicare incipit, nec tribuit Deo sapientiam et iu- 
sticiam, sicut est experiri in omnibus tentationi- 
bus, in quibus alias stulte, alias inique consti- 
tuise Deum, iudicamus, Hoc argumento pri- 
mum sollicitat imbecillem rationem mulierculae 
Satan, Et quae hic extrinsecus geruntur, omnia 
geri solent in cordibus hominum. Sic enim Sa- 

tan alios alio impellit, illum ad libidines carnis, 
hunc ad caedes etc., quia cogitatione aliqua cor oc- 
cupat etc, princeps enim mundi est, Et Aposto- 
lus dicit eum excaecare corda incredulorum, ut 
non illucescat eis illuminatio Evangelii, 

Vides infidelitatem primum peccatum esse, 
credit mulier Satanae, et vocem Dei pro vano ter- 
riculamento , pro irritis minis habet. Et hic con- 
sidera blasphemi spiritus impietatem, qui menda- 
cii divinam vocem accusat: et hoc est quod eum 
Christus apud loannem patrem mendacii vocat, 
et satis declarat hoc exemplum, quae sit Satanae 
voluntas, scilicet gloriam Deo velle detractam, 
et velle omnia perditum iri, lam ubicunque tale 
cor est, quod verbum Dei ad eum modum pro 
vanitate habet, ita certo scias, captivum teneri a 
diabolo. 

Calumniatur autem hic Satan, cum in bo- 
nam partem vertit, quod extrema miseria erat, 
scilicet scire bonum et malum. Nam scire bonum 
et malum est experiri iusticiam et peccatum, pa- 
cem et mortem etc, Sic observa Satanam perver- 
tere verba Dei. 


Cumque cognovissent. 


Hactenus peccatum, nunc fructus peccati de- 
scribuntur, conscientia et mors, Videre se nudos, 
est pudore tangi, pudor malae conscientiae opus 
est: conscientiam vero caro, verbo Dei carens, 
erigere conatur operibus, et satisfactionibus suis, 
Has satisfactiones folia fici significant, hoc est, 
quidquid humana industria parat quo tegatur pec- 
catum, Sed id quam nihil prosit, declarant quae 


. sequuntur, ubi voce Dei occiditur Adam, et rur- 


sum vivificatur, non aliquo humano opere, sed 
promisso semine, quod conterat caput serpentis, 


Et cum audissent vocem. 


Sequitur poenitentiae descriptio, et Adae iu- 
stificatio. Primum autem est poenitentia, con- 
fundi conscientiam, id quod fit, cum audimus vo- 
cem Dei accusantem, et coarguentem nos peccati. 
Hic iam nihil prosunt zregiGójuero, quo minus 
moriamur, nullae satisfactiones nostrae, nulla 
creatura potest nos conservare iudicante Domino, 
iuxta illud: Sileat a facie Domini omnis terra. Et 
hoc est quod dicit Christus in Evangelio aedificare 
supra arenam, qui audiunt vocem suam. Iam 
moriebatur Adam iuxta legis sententiam, inten- 

tabatur ira, et redactus fuisset in pulverem, nisi 
statim resuscitatus esset voce Dei. 

Hic primum observa, quod ait vespere Do- 
minum deambulasse in Paradiso, quo significat 
novissimis temporibus Dominum venturum fuisse, 
iuxta illud Ioelis Actuum secundo: Et erit in no- 
vissimis diebus etc. Deinde non simpliciter dicit, 
cum audissent Dominum , sed cum audissent vo- 
cem Domini, ut significaretur filius descensurus 
in mundum , qui vox seu verbum patris est, 

Itaque quod hic in solo Adam, parente ge- 
neris humani gestum est, geritur in toto genere 
humano per praedicationem Evangelii, accusantis 
et remittentis peccata nostra, — Et quod hic resur- 
git Adam remisso peccate, et audita promissione 
de conterendo serpentis capite, id perficietur die 
iudicii, cum mors destruetur, prima Corinth. de- 
cimo quinto, Interrogat Dominus de peccato, ut 
ad autorem peccati perveniat, hoc est, quod Adam 
mulierem, mulier serpentem accusat. Non enim 
in hoc, opinor, transferri culpam in serpentem, 
quod vellent videri se excusasse, aut negare se 
peccasse: nam hoc non solet vera poenitentia, 
Interrogat autem de peccato ut condemnetur et 
maledicatur serpens, Nam in hoc textu mirabili 
mysterio serpenti maledicitur, cum homini non 
maledicatur, ut homini relinquatur spes recupe- 
randae salutis: et nos disceremus, ut antea poten- 
tiam Satanae, nunc rursus imbecillitatem eius. 
Praeterea hoc spectandum est, quia maledicitur 
Satan, non potest vicissim non maledicere: ergo 
voluntas eius est ornnia velle perdita et pessum ire 
quae sunt Dei, sed non praevalet, quod a semine 
Evae conteratur. 


Et ait Dominus ad serpentem. 


Hoc loco duo proponuntur, maledictio aeter- 
na Satanae et corporis illius, homo autem non 
maledicitur aeterna maledictione, quod futurum 
fuerit, ut redimeretur. Nam quae postea sequun- 
tur, quae videntur esse poenae, non maledictio- 
nes sunt, sed crux et benedictio. Deinde, quid 
sit aeterna maledictio indicat, cum inquit: Super 
pectus tuum ingredieris, et pulverem etc, Porro 
super pectus ingredi, est pavere: atque ea est 
poena iuxta lob, Sempiternus horror inhabitans. 
Deinde ubi haec aeterna confusio et mors est, ibi 
esse non potest consolatio spiritualis; Nam cum 
verbum vita sit, et lux: Maledicti autem verbo 
careant, necesse est eos et vita et luce carere, 

Alterum est quod observes, promissio gratiae, 
per quam promissionem vivificatus est Adam, Est 
autem haec. Ipsum semen conteret caput tuum, 
Est autem semen mulieris Christus, et quicunque 
sunt in Christo, Caput autem serpentis propriissi- 
me regnum peccati et mortis est: Peccatum acu- 
leus mortis est, prima Corinthiorum decimo quin- 
lo, id est, mors vires accipit a peccato, ut sit me- 
tus aeternae irae Dei. Porro insidiae Satanae 
sunt, victoria autem nostra est, iuxta illud, Ab- 
sorpta est mors in victoriam. 


Mulieri quoque dixit. 

Mors et omnes afflictiones corporis poena 
sunt peccati primi, sed ea poena desiit esse poena 
iustificatis, fitque instrumentum  mortificandae 
carnis, hoc est, maledictio sublata est, et bene- 
dicta crux est, Ád eum modum hic cum mori 
oportuisset primos homines, vivificati sunt spi- 
ritu, et imposita est eis crux, quae porro car- 
nem mortificet, Vivificatio spiritus facta est ver- 
bo promissionis, Ipsum semen conteret caput 
tuum: et crux imponitur verbis sequentibus, 

Mirum vero, quod simul praecipi ut labo- 
remus, simul maledicit terrae, ut frustra videa- 
mur laboraturi, siquidem terra nihil praeter spi- 
nas et tribulos latura est?  Éiespondeo, in cruce 
potissimum hoc esse cognoscendum, quod non- 
dum deseruerit nos Dominus, [ta hic, ideo ter- 
rae maledicit, ut sciat Adam donum Dei fore, 
quidquid terra tulerit, et laturam tantum, quan- 
tum nos credimus, nihil lataram, ubi nos non 
credimus. 


Et sub viri potestate eris. 


Observandus est locus necessarius, in eo 
quod ait: Sub potestate viri eris, quod iisdem 
verbis viro commissa est potestas regendi, non 
mulierem tantum, sed praeter eam omnia, d 
Apostolus prima Corinthiorum undecimo sentit, 
cum virum caput mulieris vocat. ltem imaginem 
et gloriam Dei, id est, praesidentem et regentem. 
Nunc cum viro committitur imperium, vult Deus 
per illum non mulierem tantum, sed omnia hu- 
mana regi, a patre sobolein et familiam etc., quae 
ordinatio et in Decalogo continetur, Honora pa- 
trem et matrem, ubi parentibus committitur im- 
perium. Hoc item est quod Rom. tredecimo, Dei 
ordinationem potestatem vocat: nam hac ordina- 
tione, cum viro committitur gubernatio, facit 

autoritatem civili ordinationi, in qua multi se, 
velut unius patris curae familia, committunt, Cui 
ordinationi Apostolus iubet obedire, quanquam 
saepe hi qui regunt, per vim usurparunt impe- 
rium, sit fieri vix possit, ut unus tam multis re- 
gendis satis et, tamen quia Dei ordinatio est, pa- 
rendum est. Sed haec observa, quod mulieri 
praecipit, ut pareat, non viro ut imperet, quan- 
quam hoc necessario sequatur, sicut et in Decalo- 
go, Honora patrem et mátrem, ut eos qui parent, 
doceat, autoritati divinae obnoxios esse magistra- 
tui, et parendum esse magistratui, sicut Paulus 
scribit ad Ephesios, sicut Domino. Hic autem 
locus de magistratibus subinde in hoc libro et re- 
liqua scriptura latius explicatur. 


Et vocavit Adam. 


Quod indidit mulieri nomen Vivae iam post 
lapsum, auditis iam verbis Dei, haud dubie signi- 
ficavit Moses fidem Adae, conceptam iam de vita 
e promissione Dei, quasi sic velit dicere Adam: 
Vivemus ergo qui morti destinati eramus, pecca- 
tum condonavit pater, reliqua vita, iam vere vita 
esto, quia spiritu vivificamur, et quia semen 
tuum conteret caput serpentis, hoc est, regnum 
mortis, adpello te matrem viventium , ut sit haec 
adpellatio mulieris testimonium fidei Adam, et 
mnemosynon gratiae Dei promissae per semen 
mulieris: et breviter, signum fidei credentis mor- 
tem iam non esse mortem, sed vitam. 


Fecit quoque Dominus Deus. 


Ex perizomatis et vestium significatio colli- 
genda est. Perizomata autem cerlum est Adam 
fecisse, quod nuditatis puderet. Sic enim ait: 
Cum cognovissent se nudos esse etc., quae perizo- 
mata nuditatem tegere, veniente Deo in Paradi- 
sum, non potuerunt, Itidem ait: Timui eo quod 
nudus essem, Fuit itaque haec faciendae vestis 
causa, ut tegeretur Ádae nuditis, hoc est, turpi- 
tudo: nam haec nuditas est, cuius pudet Adam, 
Proinde cum tegitur veste, confrmatur eius con- 
scientia a Deo, ut sustinere eius conspectum et 
vocem possit. Nullis humanis operibus aut satis- 
factionibus tegi peccata nostra possint. Teguntur 
autem fide verbi Dei, iuxta illud: Beati quorura 
tecta sunt peccata. Nam iudicio D& nihil oppo- 
nas, praeter verbum eius, quo velut propiciato- 
rio tegimur, ne gloria seu claritate Dei consuma- 
mur. Primum ergo tegitur Adae auditas a Deo, 

| quia nullo humano opere conscientia confirmari 
| potest, iudicante Deo, deinde pellibus tegitur, 


hoc est, verbo crucis, interim dum glorificemur. 
Nam hic haud dubie significatum est, futurum, 
ut tegat nuditatem nostram nova carne in resur- 
rectione mortuorum, sicut secunda Corinthio- 
rum quinto de vestiendo et supervestiendo dis- 
serit Ápostolus, [ta hic dicimus primum vestiri 
nos verbo crucis, postea etiam glorificari carne 
nova et spirituali. 


Ecce Adam quasi unus. 


Ironiam esse volunt coarguentis Adam, quod 
serpenti crediderit, pollicenti similem fore Deo, 
quasi diceret: Vide Ádam cuius verbo credideris, 
ego iussi, ne ederetis e ligno scientiae boni et 
mali, Serpens contra, edentibus pollicitus est 
similes fore Deo, meo verbo non credidisti, quod 
veritas et vita est, ergo mori te oportuit creden- 
tem mendacio, vide quam non similis nostri fa- 
ctus sis, morti, peccato factus es obnoxius, ubi 
sunt igitur illae formae Dei, sapientia, iusticia, 
vita, quas promisit serpens? Sed praeter haec 
sentio simul coargui Àdam, et promitti similem 
fore Deo, quasi diceret: Vide qualis sis, scili- 
cet damnata caro et immunda, quae non salva- 
bitur: erit tamen, cum sicut unus ex nobis fias, 
non hac via qua volebat serpens, sed hac via 
quam ego nunc propono tibi, nempe via crucis 
et mortis: erimus enim similes Dei in Christo 
induti gloria Dei etc. Ioannis tertio. Cum appa- 
ruerit similes erimus ei etc. 


Emisit eum Dominus Deus. 


Quanquam iam obscure promissum sit Adam 
similem fore Deo, tamen nunc eiicitur e Paradi- 
so, quia non ante Deus glorificat quam humilia- 
vit, adeo sunt dona Dei iusticia et vita abscon- 
dita formis crucis seu mortis, Et hoc est cur eii- 
ciatur Ádam, et obiiciatur morti, quanquam 
Spiritu vivificatus sit. 


Et collocavit ante Paradisum. 


Dixi supra hoc loco me cogi, ut sentiam Pa- 
radisum esse peculiarem quendam locum in terra, 
a qua simplicitate textus non facile discedo, qui 
volet haec curiosius persequi, is sciat incerta esse, 
quae scriptura non docet, et nobis in iis locis 
potius immorandum esse, qui fidem et caritatem 

aedificant, quam in huiusmodi quaestionibus cu- 
riosis magis quam utilibus, 

Certum est autem haec ideo scripta esse, ut 
sciamus ad vitam nullis humanis viribus nos re- 
dire posse, iuxta illud: Nemo ascendit in coe- 
lum, nisi qui descendit de coelo, 

Atque hic observa miram contradictionem, 
antea dictum est, futurum ut semen Evae con- 
terat caput serpentis: hic negat ad vitam reditum 
esse hominibus: ergo necesse est, e coelo venire 
qui viam faceret ad vitam, | Caeterum si quis alle- 
goriam requirat, angelus armatus gladio legem 
significat, quae instrumentum mortis est, custo- 
dit igitur viam ad lignum vitae. 


Caput IV. 


Vide fidei conflictationem, unico verbo sub- 
levatus est Ádam, Ipsum semen etc., e quo verbo 
spes salutis concepta est, postea elicitur e Para- 
diso, iter ad vitam intercluditur per angelum, 
inter hos insultus tamen concipit fidem. — Confir- 
mata est fides genito Cain, quod iam cerneret non 
se tantum victuros, sed et posteritatem fore, imo 
quod scirent promissam de semine salutem, quasi 
sic dicerent, Ecce promissionem de semine habe- 
mus, quod conteret caput serpentis, gaudeamus 
igitur nobis sobolem esse, e qua nascatur olim, 
qui serpentem conterat: hunc adfectum testata 
est mulier, cum ait, Acquisivi hominem per 
Deum etc. — Sed iterum concussa est fides, ubi 
viderunt Abel occisum, Cain a Deo reiectum, 

Sequenti exemplo exhibentur nobis primum, 
cura Dei pro nobis, donantis verbum, docet au- 
tem hoc verbo suo fidem et caritatem. 

Docetur caritas cum reprehendit Deus Cai- 
num iratum fratri. 

Fides docetur et discrimen operum, cum ait, 


Nonne si bonus fueris, acceptus es etc., id est, 


valebit quidem opus, si cor bonum est, quod 
quid aliud est, quam quod scriptura ubique do- 
cet, ex operibus legis non esse iusticiam, 
Proposito discrimine operum et fidei legem 
subiicit, nisi enim discrimen operum et fidei te- 
netur, frustra docetur lex: Sub te erit cupidi- 
tas eius, scilicet peccati, id est, Ira concepta ad- 
versus fratrem sub te esto, et tu domineris illius, 
id est, ne obsecundes irae, ne subigat te ira, sed 
tu illi imperes. Nam quod futura et indicativa 

verba sunt, sub te erit, Hebraica phrasis est, 
quae pro imperativis solet indicativis uti, ut in 
aliis legibus est cernere: Non concupisces, Porro 
iisdem verbis supra dictum est, sub viti potestate 
eris, et ipse dominabitur tui, "Vides autem hic 
praecepta utriusque tabulae, primae tabulae de 
colendo Deum, non operibus, sed fide, ubi ne- 
gat oblationem esse, qualecunque opus. Deinde 
secundae tabulae praeceptum, cum vetat occidere 
fratrem, neque id solum, sed et irasci vetat, hoc 
est, quomodocunque alterius famae, rebus, vitae, 
male velle, Quid autem efficiat lex sine spiritu 
vide, animus Cain magis insolescit, quanquam 
interim dissimulet iram, dicit enim scriptura: Et 
locutus est Cain cum Abel fratre suo, id est, iam 
velut posita ira, in speciem benigne compellavit 


.et tractavit fratrem, nihil minus prae se ferens, 


quam quod gerebat in pectore. 


Ubi est frater tuus. 


Multa sunt in hac historia observanda. Pri- 
mum, Dei cura pro fidelibus, sive vivant sive 
moriantur, juxta illud: Domini sumus sive vivi- 
mus sive morimur. Secundum cum tanta cura 
sit, cur non potius viventem servavit, cur con- 
nivebat cum occideretur Abel? — Respondeo: 
Haec doctrina crucis est, ut discamus non esse 
deserlos, tunc, cum maxime deserti videmur. 
Item: Post mortem vindicat Dominus, ut ostendat 
illi meliorem spem repositam esse post mortem, 


Figurata est Ecclesia: nam ut Christo subla- 
to, putabant iam Iudaei se regnare, tum resurgit 
Christus, et illos disperdit etc. 


Fides est certo sentire Deo nos curae esse, 
Deum praesto esse , opem ferre etc., qualecunque 
est quod patimur. Sed quod hic non ostendit se 
Deus, nec adiuva! prius quam Abel interfectus 
sit, non solum osendit quae spes supersit mor- 
tuis, sed et docet primum bonam voluntatem esse 
suam occidi nos, et ne tum quidem abesse, cum 
minime adesse videtur: desertus videtur Abel a 
Deo, cum iam 1 fratre oppressus esset, sed post 
ilius mortem »alam testatur, se nondum dese- 
ruisse eum, quam putat esse desertum: curae erat 
Abel Deo, nec tamen adiuvit ille, tum cum 
oportuisse videtur, ergo bona voluntas Dei est 
adfligi et occidi sanctos, 


Caro vult iustificari omnia sua, spiritus est 
qui Deo gloriam veritatis et iusticiae tribuit, iuxta 

illud: Tibi soli peccavi, et malum coram te feci, 
ut iustificeris in sermonibus tuis, et vincas cum 
iudicaris, id est, peccatum meum confiteor tibi, ut 
palam fiat, quod tu sis iustus, non ego, et vincas 
cum te iudicant hypocritae. Itaque non tribuunt 
Deo impii gloriam. veritatis et iusticiae. Quare 
hic Cain dissimulat caedem, et id quidem coram 
Deo, quem putat falli posse, atque haec radix 
est omnium peccatorum, quod in carne talis est 
ignoratio Dei, ut putet Deo nec bona nec mala 
nostra curae esse, Dixit insipiens in corde suo, 
non est Deus, — Et in universum sic in sanctos 
impii per contemtum Dei grassantur, sic peccant 
in universum quicunque peccant. 

Impii non possunt fateri peccatum, aut tri- 
buere gloriam iusticiae Deo, et tamen convincun- 
tur a Deo, et confunduntur, Nam a facie Do- 
mini sileat omnis caro, — Pii fatentur peccatum, 
ideo non confunduntur. 

In quorum cordibus non est cognitio Dei, ea 
corda sua tantum quaerunt, se volunt magnifieri, 
adorari etc, Ideo in huiusmodi cordibus nec ca- 
ritas est, quae se aliis subiicit, cedit honorem 
aliis; inseruit omnibus, sentit se omnium custo- 
dem esse: quare hic Cain negat se fratris custo- 
dem esse, quod fide careret cum tamen antea le- 
gem audisset, quare iratus est? 

Convincitur Cain, cum inquit: Vox sangui- 
nis fratris tui clamat ad me de terra, qui clamor 
iuxta phrasin scripturae non est sanguinis, sed 
Dei, ea solicitudo est eius pro sanctis, cum vivis 
tum mortuis, ut etiam ex anima clamare dicat. 
Iam et indicat nondum interiisse Abel, quanquam 
occisus Sit, cum vocem cum clamorem sanguini 
tribuit. Porro hac loquendi forma usus est, ut 
Evangelium figuraret, quod vox sanguinis Christi 
est, quae iam extincto, ut illi putabant, Christo 
erupit. Haec maledictio cum superiore illa con- 
ferenda est, superiore non maledicitur Adae et 
Evae, ne universo generi humano maledicatur, 
sed serpenti tantum et eius semini, hoc est, cor- 
pori et regno Satanae maledicit. Haec maledi- 
ctio Cain, non ad universum genus pertinebat 
humanum, ideoque ipsi maledicitur: nam ex se- 
mine serpentis est. 

ilic statim peccatum vindicta secuta est, ne 
dubitemus iudicaturum et multaturum sontes, 
quanquam interim dissimulare et differre videa- 
tur, Caro secura minas divinas contemnit, cum 
iusserit Dominus vigilare nescientes qua hora 

venturus sit etc,, quid quod universa Cain extin- 
cta est diluvio Noé? 


Vagus et profugus. 


Quod de serpente dictum est, futurum, ut 
perpetuo pronus ingrediatur, et incumbat terrae, 
idem hic dicit: Vagus et passim fugiens eris in 


| terra etc. 


Maior est etc. 


Sicut antea gloriam iusticiae non tribuebat 
Deo Cain, ita nec modo gloriam misericordiae 
tribuit, Huiusmodi sunt corda fide vacua, flo- 
rente carne Deum contemnunt, in adflictione 
desperant.  Econtra, qui Deum norunt, sicut 
sentiunt nihil esse horribilius ira Dei: ita rur- 
sum, quia Deum norunt, sentiunt nullum esse 
peccatum, quo non sit ille maior, qui vocat ea 
quae non sunt, ut sint, Rom. quarto, et cuius 
gloria nostro mendacio fit celebrior. Caro autem 
de Deo iudicat carnaliter, extra adflictionem cum 
stertere putat, propterea sua libidine fertur etc. 
In afflictione quia adversantem sentit, fugit tan- 
quam malum iniquum etc. 

Vide autem quam multipliciter describantur 
poenae. Primo, est desperatio. Deinde, corda 
ita perpetuo pavere, ut nullo certo loco consistas. 
Tertio, quaerere quorsum effugias vultum Dei. 
Quarto, metus adsiduus mortis, 


Nequaquam ita fiat. 

Quid igitur de iure gladii, an in homicidam 
animadvertere non licet? Respondeo, nihil hic 
de iure gladii constitui, sed generalem legem esse 
qualis illa in Decalogo est, non occides. De iure 
gladii infra constitutum est capite nono: Qui- 
cunque effuderit sanguinem humanum, fundetur 
sanguis illius. 


Posuit Dominus in Cain signum, 


Quidam sentiunt tremorem quendam perpe- 
tuum in Cain fuisse. 


Et aedificavit civitatem, 


Quod in Hismaél et Esau scriptura repre- 
hendit, idem hic in posteritate Cain accusat, sci- 
licet condidisse eum urbem, constituisse impe- 
rium, militasse, conversum esse ad' excolendas 
res humanas etc, Nam imperium aliud consti- 
tutum est, praeter id, quod est Patris imperium, 

quod erat scilicet uno usurpante sibi dominatio- 
nem in multos, Nam lex ita ordinavit, ut sin- 
guli patresfamillias familiarum suarum Domini 
essent iuxta legem: Honora patrem et matrem, 


Dixitque Lamech. 


Lex de caritate multipliciter prodita est hoc 
capitulo supra: Quare iratus est, et cur conci- 
dit facies tua? Et deinde: Qui occiderit Cain, 
septuplum punietur. — Et hic: Occidi virum in 
vulnus meum, id est, luam poenam caedis illius, 
quandoquidem divina lege cautum erat, ne quis 
occideret eum. 


De Lamech vero septua. 


Ex Evangelii loco Matthaei decimo octavo, 
de septuplo et septuagies septies satis adparet acci- 
piendum esse numerum certum pro incerto. Nam 
Hebraeis septenarius numerus universalitatis nu- 
merus est. Porro quod septuagies septies poenam 
se daturum inquit, non aliud est quam supra di- 
xit Cain: Maior est iniquitas mea, quam ut ve- 
niam merear. 


Cognovit quoque adhuc. 


Supra recensuit impium genus Cain, cui 
imperium, militiam et civilem cultum tribuit, 
voco autem cultum civilem et luxum, et concu- 
piscentiam oculorum, quod gestientes nos extol- 
lere, excolimus civilia munera quaecunque, non 
ex fide, sed ut celebrernus nomen nostrum, ut 
infra de conditoribus Babylonicae turris dicitur: 
Gáudent ingenia et superbiunt opibus suis, Hoc 
nomine potissimum 'lyrus accusatur apud Eze- 
chielem 26, 27 et 28.: O "Tyre, dixisti perfecti 
decoris ego sum. Nunc redit ad genus pium. 
Hic primum consideranda fides Adae et Evae, 
qui e Paradiso eiecti sperabant benedictum Se- 
men inter tantas adflictiones, cum Abel occidi- 
tur, Cain maledicitur, nec reddita est soboles 
pia ante trigesimum annum supra trecentesimum. 
Seth filio nomen factum est a ponendo, quo haud 
dubie significavit non nasci natura filios Dei, sed 
a Deo donari, quasi sic dicat: Ecce video ea 
quae e carne nascuntur maledicta esse omnia, 
solum id semen Deo acceptum esse, quod ipse 
ponit, sicut alias saepe dicitur: Suscitabo mihi 
semen etc, 

Tunc coeptum est. 


Id est, posteaquam non Adae tantum, sed 
et filio pium semen fuit, latius propagatus est 
iam cultus Dei, Et quia multitudo docenda fuit, 
necesse fuit institui quasdam ceremonias quibus 
moveretur multitudo. — Item ad consolationem 
pertinet, qua confirmati Adam et Eva, postea- 
quam viderunt pium semen exortum esse, cum 
annos plus centum nihil vidissent praeter impiam 
et maledictam multitudinem familiae Cain. 


Caput V. 


Sicut supra diximus ortum mundi, lapsum 
et restitutionem hominum describi, ut sciamus 
et nos esse, ad quos verbum Dei pertinuerit, et 
idem esse verbum, quod a principio mundi prae- 
dicatum est, et quod nos accipimus. [ta hic 
ytveokovytoL recensentur, et ut certi simus, nos 
esse ad quos praedictiones pertineant, et ut certi 
simus, unde et ex quibus Patribus sit Christus. 
Nam hoc egit in universum scriptura, ut redderet 
nos de Christo certissimos, atque id ita oportuit, 
eo quod venerit Christus tectus formis crucis, ut 
a carne agnosci non potuerit. Quod Enoch trans- 
latus est ad Deum exemplum ostensum est, quo 
confirmaretur fides Patrum, Sicut nato Seth re- 
novata est generatio sanctorum, cum tota poste- 
ritas Cain oblita Dei suis cupiditatibus ferreretur: 
ita hic nato Noé renovata est sanctorum genera- 
tio: nam paulo ante decesserant Adam et Seth, 
et Enoch translatus erat, et sicut Seth a ponendo 
nomen est inditum, Dominus enim est qui semen 
sanctum donat: ita Noae nomen inditum est a 
fructu, quod ipse inter tot impios futurus esset, 
qui consolaretur sanctos, conservaret verbum et 
promissionem Dei, et confirmaret fidem expectan- 
tium semen, quo restitueretur vita, 


Caput VI. 


Quae peccata diluvium praecesserint textus 
hic exponit: Promiscua libido atque adeo luxus 
omnis generis, qui cum libidine coniunctus est. 
Sic enim inquit, Acceperunt sibi uxores ex omni- 
bus quas elegerant, id est, quotquot libebat cor- 
rumpebant, Et quia secum habet libido potissi- 
mum securitatem contemtricem iudiciorum Dei, 
accusatur hic quoque securitas et contemtus verbi 
Dei, cum inquit: ludicabit spiritus meus in ho- 

mine, quia caro est, id est; verbum meum non 
audient, non credent, non metuent, non morti- 
ficabuntur: et in Corinthiis huic peccato potissi- 
mum tribuit Apostolus, quod carnaliores faciat, 
quia qui adhaeret Scorto, unum corpus est cum 
scorto: qui autem adhaeret Domino, unus spiri- 
tus est cum Domino, | Non peccabant tantum 
filii Cain generationis impiae, sed filii Dei, hoc 
est, filii generationis sanctae, et principes, ut 
iam prope in universum Dei memoria interiret. 
Opprimebantur inopes pro libidine potentiorum, 
nam hi gigantes erant. — Terribilissimum omnium 
est, quod octo tantum animae relictae sunt, quae 
servatae sunt. 

Haec conferre potes cum signis iudicii, di- 
cit enim Christus: EÉdent, bibent, nubent etc. 
Hic primum libidines et luxum notavit. — Secu- 
ritatem accusat, cum inquit: Et non cognove- 
runt etc, Et Paulus: Cum dixerint pax et secu- 
ritas etc,, et de hypocrisi: Duae erunt molentes 
in una mola.  Neglectum doctrinae accusat A po- 
stolus in 2. Thessal. de Antichristo. 


Non permanebit spiritus meus. 


Videmus interpretis hanc fuisse sententiam, 
brevi futurum, ut aboleatur creatura, cum vertit 
non permanebit spiritus meus in homine, Sed 
in Hebraeis est: Non iudicabit, ut hic causam 
explicet cur extincturus sit genus humanum, quia 
non sit auditurus horno verbum Dei, non sit iu- 
dicaturus et mortificaturus carnem, ideo perden- 
dum esse, Sicut et Matthaei 24. dicitur: Nisi 
abbreviati fuissent dies illi, non feret salva 
omnis caro. 


Quia caro est. 


Id est, tota nihil nisi carnalia sapit et quaerit, 


Erunique dies illius. 


ld est, centum et viginti annos permitto eis, 
quibus resipiscant interim, tum perdam eos di- 
luvio. 


Videns autem Deus. 


Deus potissimum loci hic considerandi sunt, 
prior, sit ne universalis sententia et iudicium ad- 
versus omnes homines, quod ait: Videns Deus 
quod multa esset hominis malicia in terra, et 
omne figmentum cogitationum cordis eorum va- 
num et pravum omni tempore, Deinde, si uni- 

versalis est sententia, quomodo Noé cxcipitur? 
Posterior locus: quomodo cadunt in Deum verba 
dolendi et poenitentiae. 

Primo, Universalem esse sententiam, et iu- 
dicium universale adversus omnem carnem, ap- 
paret ex eo quod postea dicit, Ornnis caro cor- 
ruperat viam suam, Et quia inquit, Videns Deus, 
necesse sententiam, quod videre idem sit quod 
iudicare. Nunc autem satis constat, quod iudi- 
cio Dei tota caro damnata sit. 

Psalmo centesimo quadragesimo secundo: 
Non intres cum servo tuo in iudicium etc, Et 
videmus Psal. 18. hinc acceptum esse: Dominus 
prospexit super filios hominum. 

Noé ab universali sententia excipitur, non 
quod ipse non sit peccator, aut non iudicetur, 
sed quia ut textus inquit, Invenit gratiam co- 
ram Domino. ld quod hoc loco animadverten- 
dum est, quod hoc exemplum secuti Prophetae, 
damnant universaliter omnes homines, et tamen 
postea excipiunt pios, quod sic accipiendum est, 
cum damnant Prophetae universaliter omnes ho- 
mines, damnari, quia et electi peccatores sunt, 
et ante iudicantur quam iustificentur, et omnes 
sanctos oportet coram Deo fateri se esse peccato- 
res, et resignare se voluntati divinae, quae pro 
sua gloria vel salvet vel damnet, Sic Hieremiaequa- 
dragesimo sexto: Cum damnasset omnes homi- 
nes terror undiqueetc., adiecit tandem et deTsraél: 
'Te vero non consumam, sed castigabo te in iadi- 
cio, nec quasi innocenti parcam tibi. Et prima 
Petri quarto: Iudicium incipit a domo Dei; Et 
si iustus vix salvabitur, impius et peccator ubi 
apparebit? Et ad Romanos primo: Revelatur 
ira Dei super omnem impietatem, — Proinde 
hanc accusationem scias universalem esse, non 


.GurtzÓoyurc ad impios tantum pertinere, sed 


iudicari simul omnes homines, hoc est, et pios 
et impios, quia oportet humiliari omnia Deo, re- 
quirit enim et a sanctis timorem sui, [ta hoc 
loco videt, hoc est, iudicat omnium corda esse 
vana et prava, necesse est, ut fateatur Noé se 
quoque talém esse, se quoque mortem et exitium 
commeruisse, nec habet quod ipse prae caeteris 
praesumat, Nam et David sic queritur Psal, 88.: 
Memorare quae mea substantia, nunquid vane 
constituisti omnes filios hominum? . Sed cum 
iudicatur, servantur pii, non operum merito, sed 
gratuita misericordia Dei. Jta hic de Noé dici- 


tur: Invenit gratiam coram Deo, Ad eum mo- 
Tta 

dum plane Esaiae 1, scribitur: Omne caput lan- 
guidum etc,, quod iudicium ad omnes pertinet, 
Et paulo post: Nisi Dominus fecisset nobis reli- 


quum semen, sicut Sodoma et Gomorra facti 
essemus, 


Poenituit eum quod hominem etc. 


Primum omnium simplicissime exposueris 
verbum poenitendi, si sentias idem esse quod 
mutare rem praesentem, ut cum dicit Dominus: 
Quod poeniteat fecisse genus humanum, intelli- 
gas simpliciter, hanc creaturam odi, et sic odi 
ut uunc mutaturus sim, et perditurus genus hu- 
manum. Secundo, sicut in verbo miserendi ad- 
fectus est benevolentiae paternae erga eos quorum 
est misertus Deus: ita hic in argumento irae di- 
vinae, adfectus irae, furoris et similes, in verbo 
poenitendi comprehendi debent, ita, ut sit poe- 
nitere, rem praesentem mutare, et significatione 
irae vel furoris sui mutare, Sic uti verbo poeni- 
tendi Scripturam satis liquet, Psalmo centesimo 
nono: Poenituit eum secundum multitudinem 
misericordiae suae, id est, simpliciter adflictio- 
nes finivit, et mutavit in consolationes, Et Hie- 
remiae vigesimo sexto: Poeniteat me mali quod 

cogitavi facere, Grammaticis verbum poenitendi 
displicere significat, id quod antea placuit, quo 
modo si hic exponas poenitendi verbum, redit 
res ad disputationem de praedestinajione, Sed 
quia in confesso est verbo poenitendi scripturam 
latius usam esse, scilicet mutare tantum rem prae- 
sentem, satis fuerit id hic quoque interpretari, 
Habes exemplum superius, Poenituit secnndum 
multitudinem misericordiae suae etc. Non enim 
antea sic intulit adflictiones, quasi parum pro- 
spiceret se aliquando mutaturum , nec finivit sic, 
ut doluerit illatas adflictiones, quandoquidem per 
crucem humiliat, et ideo iudicat, ne cum hoc 
mundo damnemur: quod si sunt adflictiones bono 
electis, ergo non dolet adflixisse,  Poenituit sci- 
licet declaravit Noé quod perditurus esset genus 
humanum, tactus dolore intrinsecus, quia poe- 
nitere cum dolore cordis mutare significat, Poe- 
nitet enim me fecisse eos, id est, muto factum, 
aboleo quod antea feceram. 


Ioéà vero invenit gratiam. 


Quanquam et ipse reus esset iudicii, et iam 
iudicaretur audiens verbum et sententiam damna- 
tionis, tamen ereptus est gratuita misericordia 


Dei. 


Il. ARGUMENTUM IN 


ESAIAM PROPHETAM, 


PHILIPPI MELANTHONIS. 


(Editum haud dubie ex schedis Melanth, a Peucero in opp. Witeb. T. II. p. 398.) 


CQiusae, cur et quomodo Prophetae inde usque 
ab initio generis humani missi sint, sumantur ab 
ipsa patefactione Dei, et promissione tradita, mox 
post lapsum primorum parentum, Sunt enim 
haec summa Dei beneficia, quod certis et illustri- 
bus testimoniis sese patefecit generi humano, et 
tradidit promissionem de Mediatore, per quem et 
propter quem generi humano iusticia et vita aeter- 
na restituenda esset, Haec etsi multi fabulis poé- 
matum similia esse cogitant, tamen nos in Eccle- 
sia scimus esse vera et certa et confirmata subinde 
illustribus testimoniis. 

Estque haec praecipua causa, cur Prophetae 
vocati et missi sint, ut per viros antecellentes te- 
stimonia ostenderentur patefactionis divinae, et 
per eos renovaretur doctrina de Deo, et promissio 
de Mediatore repeteretur et illustraretur. 

Et quanquam multa politica Prophetae gu- 
bernarunt, ut loseph regnum Aegypti rexit, Sa- 
muel, Helisaeus reges unxerunt: tamen haec ne- 
gocia non sunt praecipua pars prophetici ministe- 
rii, sed fuerunt occasiones miraculorum, in qui- 
bus Deus illustria testimonia de sese ederet, Multi 
ignari doctrinae Christianae, cum audiunt nomi- 
nari Prophetas, intelligunt tantum gubernatores 
politicos, praestantes aliis consilio et felicitate, 
quales fuerunt apud Ethnicos Zaleucus, Solon 
aut alii legumlatores sapientes et felices. 

Sed nos sciamus praecipuum munus esse 
omnium Prophetarum, inde usque ab Adam, ut 
per eos testimonia patefactionis divinae ostendan- 
tur, et renovetur promissio Evangelii, et tota 
doctrina de Deo repurgetur, et Ecclesia instau- 


retur, 


Fiunt autem miracula, ut diversis tempori- 
bus, ita et in negociis diversis. Servari Noé fa- 
miliam in diluvio, testimonium fuit et est omni- 
bus seculis postea, Deum vere se patefecisse, et 
eius doctrinae autorem esse, quae Nohae voce 
propagata est, 

"Talia testimonia fuerunt, nasci [saac ex ma- 
tre sterili et effoeta, praedictiones et tota guber- 
natio Ioseph in Aegypto, eductio populi ex 
Aegypto, victoriae Iosuae, in quibus Sol, omisso 
suo itinere, non progressus est biduo,  hesusci- 
tatio mortuorum facta ab Elia et Elisaeo, Solis 
regressio tempore Esaiae facta, Denique omnes 
mirandae victoriae et liberationes factae in guber- 
natione Prophetarum, testantur Deum se patefe- 
cisse et veram esse Prophetarum doctrinam, Aliis 
temporibus aliae fuerunt politiae, et alii Prophe- 
tae aliis maiores fuerunt. Sed tamen causa prae- 
cipua, cur missi sint, eadem est, idem ministe- 
rium et doctrina eadem est. 

Definitio igitur Prophetae teneatur, Pro- 
pheta est persona immediate a Deo vocata ad do- 
cendum Evangelium, et ad consilia certa politica, 
habens testimonia divina, quod non erret, lam 
hic initio bonitatem Dei immensam consideres, 
ut ei gratias agas, quod toties renovavit doctrinae 
lucem, Ut in acie post alios manipulos alii collo- 
cantur, ita continua successione non longis inter- 
vallis, Prophetae missi sunt, post Adam Seth, 
deinde Henoch, Matusalem, Noha, Sem, Abra- 
ham, Isaac, lacob, loseph, Moses, losuae, et 
post hos alii; Deinde Samuel, Nathan, David, 
Ahias Silonites, Elias, Elisaeus. Post Elisaei 
mortem anni quinquaginta sunt aut circiter, usque 

ad initia gubernationis Esaiae,  leremias, ut exi- 
stimo, vidit Esaiam, leremiam vidit et audivit 
Daniel, atque ita deinceps continuo aliqui fue- 
runt Doctores ornati singularibus testimoniis, alii 
aliis praestantiores, 

Et, ut dixi, praecipunm munus fuit re- 
purgatio doctrinae, postquam enim promissio post 
lapsum primorum parentum edita est, Deus im- 
mensa bonitate eam saepe repetivit, nova voce 
edita, ut cum ad Abrahae semen restricta est. 
Deinde et illustrata est, ut de abolendo peccato et 
morte, et de instauratione iusticiae et vitae aeter- 
nae intelligeretur. —Fulsit igitur singularis lux 
divina in his Doctoribus, qui promissionem enar- 
raverunt, ut in priori Epistola Petri dicitur, de 
qua salute scrutati sunt Prophetae, tempus con- 
siderantes, quod ostendit eis Spiritus Christi. 


Sed interea, ut esset occasio miraculorum, 
et ut hospitia Ecclesiae servarentur, simul ad certa 
consilia gubernationis missi sunt Prophetae, ut 
Nohae mandatum est, ut arcam extrueret, in qua 
reliquias generis humani Deus servari voluit, Sic 
alii ad alia negocia sui temporis politiae conve- 
nientia vocantur, David ad regnum vocatur, et 
ornatur illustribus miraculis, quae sunt testimo- 
nia doctrinae, Sic Esaias expressa Dei voce mit- 
titur ad docendum in populo Dei, etiamsi ex 
stirpeTuda erat, non ex tribu Levi, et ad Regum 
consilia gubernanda, et ornatur ingentibus mira- 
culis. Eo deprecante pro populo, urbs Hieroso- 
lyma liberatur obsidione, et ingens exercitus re- 
gis Assyrii Sennacherib trucidatur. Sol etiam 
omisso usitato itinere regreditur. His testimoniis 
confirmavit Deus doctrinam, quam Esaias propa- 
gabat, quae erat, ut postea dicam, enarratio pro- 
missionis de Messia. 


Postquam igitur in genere dictum est, quare 
et quomodo Prophetae vocentur, et monui ordine 
singulorum tempora et politias considerandas 
esse, iam quo tempore, et in qua politia vixerit 
Esaias, et quarum calamitatum spectator fuerit, 
quid docuerit, et quid egerit, quaeramus, 

Non longo tempore post mortem Elisaei vo- 
catus est Esaias, regnante in [uda Ozia, sub quo 
Amos praedixit exilium decem tribuum Israel. 
Ac ab initio praedictionis Ámos sumtum esse nu- 
merum scribunt, qui recitatur Capite septimo 
Esaiae his verbis: Adhuc sexaginta et quinque 
anni, et desinet Ephraim esse populus. Constat 

autem Samariam deletam esse sexto anno regis 
Iuda Ezechiae, inde, cum retro numeramus an- 
nos quinque et sexaginta, perveniemus ad annum 
regis Oziae vicesimum quartum, quo tempore 
Amos vaticinatus est, ad cuius vaticinium refe- 
runt eius numeri initium, ut suo loco copiosius 
dicetur. 

Sed vocatum esse Esaiam regnante Ozia, ma- 
nifestum est ex ipsis narrationibus Esaiae, Inde 
annos amplius octoginta sub regibus lothan, 
Achas, Ezechia, et spectator fuit ingentium cala- 
mitatum Israel et Iuda, et sua voce Ecclesiam fo- 
vit, et multa consilia publica gubernavit, 

Nec solus fuit doctrinae et praedictionum 
testis, sed eadem aetate vixerunt Ionas, Amos, 
qui prius vocati fuerunt ad sua mysteria, et dein- 
de Micheas. 

Vidit autem Esaias bella civilia in decem tri- 
bubus, cum brevibus intervallis subinde alii re- 
gnum invaderent, qualia certamina omnium re- 
gnorum interitus antecedunt, Vidit a regibus 
Assyriis duobus Tiglat Phul Assur, et deindea 
Salmanassar dilacerari et dissipari decem tribus 
Israel. Nihil autern tristius in vita hominum co- 
gitari potest dissipatione gentium, eversis politiis, 
in quibus vel mediocris disciplina fuit, Ac do- 
loris sui magnitudinem Propheta significat in cre- 
bris et lugubribus deplorationibus harum miseria- 
rum, Vidit interea et in luda regem impium et 
infelicem Achas, quo regnante Hierosolyma cincta 
est obsidione a rege Syriae, et a rege Israel, quo 
tempore et regis hypocritae impietas et stulticia 
auxit dolorem Esaiae. 

Cum enim suaderet Esaias, ne Achas foedus 
faceret cum rege Ássyrio, et ostenderet Deum af- 
futurum esse quiescenti et non moventi bellum, 
Achas diffidens Deo, et humana praesidia contra 
vocem Prophetae quaerens, praebuit occasionem 
maioribus malis, quo in loco apud Esaiam in Ca- 
pite septimo insignis doctrina est, ut in adversis 
rebus simus quieti, id est, non moveamur impa- 
tientia, ut confugiamus ad auxilia inconcessa, 
aut ordine non probato quaeramus humana prae- 
sidia, sicut nostra aetate vidimus in Pannoniam 
accersi Turcica auxilia, vidimus et alibi fiducia 
foederum moveri bella, quae vitari poterant,  ÁÀc 
| saepe fit in publicis et privatis calamitatibus, ut 
errent homines impatientia, ubi augent mala me- 
dicando, quae facile sanarent, si quiescerent, sed 
- haec suo loco dicentur, 

Vidit postea Esaias alteram obsidionem Iero- 
solymae, cum Senacherib rex Assyrius, multo 
potentior patre, vastata magna parte [udaeae, ac- 
cessisset ad urbem lerosolymam. Hic valuit Pro- 
phetae vox et consilium, et Deus hac miranda li- 
beratione testimonium dedit doctrinae Esaiae. 


Postea accessit aliud testimonium, videlicet 
Solis regressio, et consentaneum est in tam longa 
gubernatione multos mirabiles eventus fuisse con- 
siliorum Esaiae, quos Deus exhibuit, et ut in- 
terea hospitium Ecclesiae his consiliis servaret, et 


ut ostenderet non esse felicem gubernationem so-: 


lius humanae sapientiae, sine voce prophetica et 
sine invocatione Dei, et ut testimonia doctrinae 
ederet. 


Cum autem dissimiles reges habuerit, ne- 
cesse est eum magna pericula et certamina susti- 
nuisse, Etsi autem de morte eius nihil narrat hi- 
storia in libris propheticis, tamen scribunt Epi- 
phanius et Hieronymus, a rege impio Manasse 
interfectum esse, ac serra dissectum, — Quare au- 
tem et tota Ecclesia subiecta sit cruci, et cur velit 
Deus summos Doctores sustinere tristissima sup- 
plicia, saepe alias exponendum est, Nos enim 
vult similes fieri imagines Filii sui, et tali morte 
testari se doctrinam non voluptatis aut utilitatis 
suae causa profiteri, nec simulatam esse assensio- 
nem, sed cum confessionem vitae anteferunt, 
ostendere, se vere timere iudicium Dei, ac sentire 
vera esse quae docent. 


Hactenus de tempore dixi, quo vixit Esaias. 
Nunc de toto genere doctrinae dicendum est, quas 
materias docuerit et illustraverit, ut ipsius operis 
argumentum teneatur, Una et perpetua vox est 
ministerii evangelici, inde usque a prima con- 
cione post lapsum Adae, videlicet praedicatio 
poenitentiae, arguens peccatum, et deinde pro- 
missio remissionis peccatorum et reconciliationis. 

Quare praecipuae conciones in Esaia hae 
sunt, gravissimae accusationes peccatorum multi- 
plicium, et certae praedictiones horribilium poe- 
narum, Et econtra consolationes, quae repetunt 
et illustrant promissionem de Messia, et affirmant 
remitti peccata agentibus poenitentiam, et man- 
suram esse Ecclesiam, narrant quales futuri sint 
exitus calamitatum, 

Hic inseruntur vaticinia de multorum regno- 
rum eversione, quae propter duas causas recitan- 
tur, Primum ut Ecclesiae consolatio proponatur, 

ne existimet Deo magis placere florentia imperia, 
quae defendunt idola, quam hunc parvum et 
aerumnosum coetum custodem doctrinae coelestis, 
Altera causa est, ut hae ipsae praedictiones de 
ruinis et successione imperiorum testentur doctri- 
nam Prophetarum veram, et a Deo traditam esse. 
Cum enim respondent eventus, qui a nulla crea- 
tura prospici poterant, manifestum est a Deo mon- 
stratos esse, et vocem Prophetarum divinam esse. 
Imo nulla doctrina ullius gentis aut religionis un- 
quam seriem monarchiarum ita complexa est, si- 
cut solius Ecclesiae doctrina, Hoc signo confir- 
mamur, ut aliis miraculis, ut firmius statuamus, 
doctrinam Ecclesiae a Deo traditam esse. 


Nec in accusatione peccatorum arguunt Pro- 
phetae tantum scelera, quae humana ratio iudi- 
care potest, ut tragoediae. Etsi enim aliqua est 
similitudo propheticorum scriptorum et tragoe- 
diarum, tamen ingens discrimen est. Prophetae 
taxant vitiosos cultus Dei, et interiora mala hu- 
mani cordis, ignorationem Dei, securitatem car- 
nalem, hypocrisin, fiduciam propriae sapientiae, 
iusticiae, potentiae et alia arcana vitia. 


Differunt etiam praedictiones poenarum, 
Tragoediae vaticinantur ex communi lege, quae 
affirmat atrocia scelera puniri praesentibus poe- 
nis: sed Prophetae aliquoties modum et tempora 
poenarum praedicunt, 

Differunt et Prophetarum scripta a tragoe- 
diis consolatione, quia in tragoedris aut nullae 
consolationes proponuntur, aut tantum philoso- 
phicae, quae non ostenduut auxilium, nec dicunt, 
quomodo aut quando penitus tollatur malum, sed 
iubent moderate ferri dolores, Àt in concionibus 
Prophetarum exponuntur causae, quare Ecclesia 
cruci subiecta sit, et adduntur consolationes ve- 
rae et efficaces, recitatur et illustratur promissio 
de Mediatore, de remissione peccatorum, de con- 
servatione Ecclesiae, de praesentia Dei in Eccle- 
sia, exaudientis nos et mitigantis poenas in hac 
vita, ut servet Ecclesiam, et de donatione vitae 
et gloriae aeternae, in qua prorsus tolluntur 
omnia mala. 


Cum autem singula membra Ecclesiae Dei 
necesse sit tenere fundamentum, id est, articulos 
fidei omnes, quaerenda sunt de singulis articulis 
Prophetarum testimonia, et apud Esaiam, cum 
sit copiosus, extant praecipuorum articulorum 
omnium illustria testimonia. 

De unitate essentiae Dei Cap. 48. 

De natura divina in Messia Cap. 9. —Vocabi- 
tur nomen eius Deus fortis, Pater aeternitatis. 

De Spiritu sancto Cap. 44, Effundam spiri- 
tum meum super semen tuum. 

De natura humana in Messia Cap. 7, Ecce 
virgo concipiet, et pariet filum, dem locus 
testatur matrem esse virginem, 

Deinde de morte Messiae, et causis, cur fiat 
victima. Item de resurrectione concionatur to- 
tum Caput 58. 

Deinde de Ecclesia collecta ex ludaeis et Gen- 
tibus, et qualis coetus sit Ecclesia, et quod sem- 
per mansura sit, repetuntur conciones in multis 
Capitibus 54, et 65. Item 89. et 60. 

Item de beneficiis Messiae, et de remissione 
peccatorum Cap. 61. 

De restitutione vitae aeternae Cap. 25. 

De praemiis et poenis aeternis Cap. 66. 

Utilissimum est autem meminisse in singulis 
testimoniis ipsa Prophetae verba, in quibus am- 
plissima doctrina continetur, quam nunc in Prae- 
fatione complecti nimis longum esset. Sed cum 
ad singula veniemus, addenda erit expositio. 

Nunc recito hanc admonitionem, ut recentes 
Lectores sciant, eandem esse vocem verae Eccle- 
siae omnium seculorum, et idem Evangelium, et 
congruere vocem Prophetarum cum voce Filii Dei 
et Apostolorum, nisi quod Prophetae de venturo 
Messia concionantur, Apostoli de exhibito, Cae- 
tera sunt eadem. 

Intexit autem vaticinia de imperiis, ut, sicut 
supra dixi, consolationem hanc teneamus, man- 
suram esse Ecclesiam, etiam ruentibus imperiis, 
et expresse trium monarchiarum mentionem facit, 
Babylonicae, Persicae et Graecae. Et praedicit 
Babyloniis et Assyriis regibus exitium, et imperio 
potituros esse Medos et Persas. Deinde Macedo- 
nas, quos nominat Cithim et Graecos, quos no- 
minat Dodanim, id est, Dodoneos. 

Series autem  monarchiarum in Prophetis 
ideo recitatur, ut tempus certum significaretur 
adventus Messiae, praeterire enim has monar- 

. chias Babylonicam, Persicam et Graecam opor- 
tuit, postea venturus erat Messias. Et consola- 
tio proponitur infirmissimae genti, inter tantas 
ruinas maximorum imperiorum mansuram esse 
politiarn Mosi, et sedem Ecclesiae ac doctrinae 
certam fore in luda, donec Messias ipse in eo 
templo concionaretur. 

Haec consolatio quam grata fuerit piis, in- 
telligere possumus ex nostra solicitudine de poste- 
ritate, Scimus mansuram esse Ecclesiam, sed 
ubi mansura sit, angimur, Tribus Iuda sciebat 
in sua posteritate, et in hoc ipso vestigio, in Zion, 
mansuram esse, etiamsi intervenerunt exilia et 
multae clades. 

Sunt autem anni a morte Oziae ad natalem 
Christi 776, ad resurrectionem vero anni 809, ac 
numerus significatus est Capite nono in literis vo- 
cabuli Lemarbeh hammisrah. 

Postquam autem de doctrina prophetica 
dictum est, iam et accommodatio ad virtutes con- 
sideretur. Fungitur munere Prophetae, sed ma- 
nifesta voce Dei vocatus. | Et Deus ornat eum mi- 
raculis, ut extent testimonia vocationis et doctri- 
nae. Hinc discendum est, ne ad gubernationem 
sine vocatione accedamus, 

Deinde lucet fides in vera invocatione, in re- 
prehensione falsorum cultuum, in illustratione 
doctrinae, in consiliis gubernationis, in expecta- 
tione auxilii divini, in prohibitione foederum, et 
reprehendenda zroAvztgeyuooérz, quae oriebatur 
ex diffidentia, Quia enim reges erant impii, et 
solis humanis consiliis munire se volebant, ideo 
passim discurrebant, nunc ab Aegyptiis, nunc 
ab Assyriis petebant auxilium, a quibus falle- 
bantur. 

Ac dissimilis est gubernatio prophetica a gu- 
bernatione Ciceronis aut "hemistoclis, Cicero 
tantum humana consilia sequitur, et quaerit hu- 
mana praesidia, At Propheta manet intra metas 
mandatorum divinorum, et exitus Deo commen- 
dat et fide expectat a Deo auxilium, Cumque ad- 
sit Deus in tali gubernatione, eventus sunt feli- 
ces Hoc discrimen ostendit, inquiens Cap. 30.: 
In silentio et spe erit fortitudo vestra. 

Praeterea in cruce tolerantiam et constantiam 
confessionis et praestat Propheta, et praecipit, ut 
Cap. 51. inquit: Ne timete probra hominum. 

Praemonet etiam posteritatem de futuris te- 
nebris in Ecclesia, et orat, ne lux doctrinae pror- 
sus extinguatur, ut Cap. 29. et Cap. 64.: Et nunc 
Domine Pater noster es tu, nos vero lutum. Ecce 
respice, populus tuus omnes nos. 

Hactenus utcunque exposui argumentum uni- 
versi operis Esaiae, ut quae sit principalis mate- 
ria et propria Prophetae, ac discernenda a philo- 
sophicis adhortationibus, consideretur. Deinde 

j vero addam singulorum Capitum argumenta, 

Argumentum primi Capitis. 
Initium est titulus, quia non vult Deus extare 
in Ecclesia libros sine certis autoribus: sed ideo 
vocat Prophetas et Apostolos, et ornat eos testi- 
moniis, ut sciamus, unde et per quos accepta sit 
doctrina. Necesse est igitur praeponi titulos, 


Exordium autem valde grande est, Audite 
coelum et terra, quia Deus vult exaudiri suam 
vocem a toto genere humano, et vult Ecclesiam 
in mundo notam esse, ut scripturn est, Inomnem 
terram exivit sonus eorum. 


Est autem totum primum Caput concio poe- 
nitentiae, Árguit peccata, et praecipue idolorum 
cultum, et falsas opiniones de sacrificiis. Et huic 
accusationi intexta est querela, quod latissime va- 
gentur peccata, et paucissimi reliqui sint recte 
sentientes et recte invocantes Deum. . Haec pars 
simul testatur exiguam esse veram Dei Ecclesiam, 
et tamen aliquas manere veras reliquias. ldeo 
dicit, Nisi Deus reliquisset nobis semen, sicut 
Sodoma et Gomorra essemus, 

Postea addit accusationi promissionem de re- 
missione peccatorum, cuius declaratio copiosior 
sumenda est ex aliis locis, in quibus sunt concio- 
nes de Messia, quae affirmant propter hanc victi- 
mam, et non propter alia opera et sacrificia dari 
remissionem peccatorum. Hic tantum in genere 
loquitur de conversione ad verum Deum, scilicet, 
quem adprehendi necesse est per promissionem et 
agnitionem Messiae: Desinite perverse agere. 


Est autem illustris pictura in hac parte, in 
qua recitatur promissio: Si peccata vestra fuerint 
ut coccinum, sicut nix dealbabuntur, et si fuerint 
rubra ut vermiculus, eritis candidi ut lana. 


Cruentum esse est reum esse, ut cruentus fit 
latro in supplicio, cum caput praeciditur. Sic 
igitur dicit: Etiamsi rei estis, et tristissimae poe- 
nae vos oppresserunt, tamen si convertimini ad 
Deum, remittentur peccata, et poenae tollentur 
aut mitigabuntur, 

Coccinum significat purpureum colorem. 
Idem significat vermiculus, quia zóxxog [jo4p:x7) 
est granum in ilice nascens, quod in vermiculum 
vertitur, que vocant oxoA5ziv. Inde color est 
coccineus, et putant vocabulum GCdarlad) a Graeca 
voce axaAijxuov factum esse, Sed tota imago pul- 
cre ad Filium Dei quadrat, is fit pro nobis cruen- 
tus vermiculus, ut nostra peccata tollat. 

MzerANTR. Orza. Vor. XII. 


ARGUMENTUM IN ESAIAM PROPHETAM, 


802 
In Caput Esaiae secundum. 


Initium est consolatio. Est enim promissio 
promulgationis Evangelii et incoationis Ecclesiae 
aeternae, quae fiet in hoc ipso monte Zion. Man- 
sura est igitur posteritas Abrahae in hoc loco, et 


| mansura haec politia, donec fiant haec quae 


praedicit. 


Congruit autem haec prophetia ad verbum 
cum dicto Psalmi: Virgam virtutis tuae emittet 
Dominus ex Zion, Ita hic dicitur: Ex Zion egre- 
dietur lex. Mentio fit certi loci, et haec tota po- 
litia Mosaica ideo constituta fuit, ut ibi repete- 
rentur promissiones additis illustribus testimoniis 
miraculorum, et ibi certo exhiberetur Messias. 
Vult. enim Deus certam esse Ecclesiam de Messia 
et de Evangelio, — Ideo certo loco patefactiones 
fieri miranda bonitate voluit. 

Quod vero dicit, Conflabunt gladios in vo- 
meres, discrimen indicatur inter vetus et novum 
"Testamentum, quasi dicat, In novo Testamento 
non constituetur mundana politia, ut ludaei pu- 
tabant, sed incoabitur vera agnitio Dei, et iusti- 
cia, et vita aeterna, in qua erit pax perpetua et 
consuetudo cum Deo. . Nec erit similis vita huic 
politicae et mortali vitae, 


Reliqua pars secundi Capitis est praedicatio 
poenitentiae, arguens cultum idolorum, et magi- 
cas divinationes, Econtra vero praedicit fore iu- 
dicium, in quo Messias iudicabit et delebit omnes 
impios, et omnes creaturae agnoscent solum hunc 
Deum vere Deum esse, quise patefecit datis pro- 
missionibus in populo Israel. deo dicit: In die 
illa exaltabitur Dominus solus. 


In tertium et quartum Caput Esaiae. 


Cum narratio continua sit praedigtionum in 
tertio et quarto Capite, quarum altera conciona- 
tur de excidio lerosolymae et fine regni, et poli- 
tiae Mosaicae, altera promissionem dulcissimam 
repetit de servandis reliquiis in Ecclesia Dei, sicut 
supra dictum est, Prophetas non solum propo- 
nere comminationes, sed etiam consolationes, ne- 
cesse est haec duo Capita coniungi, 

Et quanquam haec concio praecipue loquitur 
de ultimo excidio, et de collectione Ecclesiae facta 
voce Ápostolorum , tamen universaliter ad poenas 
eius populi, et ad nostras comminationes accom- 


| modanda est, quia similes causae sunt, et similes 

viae interitus omnium imperiorum, durant ali- 
quantisper, donec adhuc multi Deum recte invo- 
cant, et donec gubernatores puniunt scelera, 
deinde cum numerus recte colentium Deum fit ni- 
mis parvus, et iam gubernatores certa genera sce- 
lerum. magnorum non puniunt, tales civitates 
Deus evertit, sicut hoc loco dicitur, Peccatum 
suum sicut Sodoma praedicaverunt, nec abscon- 
derunt. Hic enim accusat hunc ultimum gradum, 
scilicet impunitatem, quae auget licentiam, et 
magis magisque disciplinam laxat. 

Quanquam enim semper in quacunque fre- 
quentia hominum multa sunt vitia, et multi tetri 
lapsus, tamen donec manet disciplina, 1d est, gu- 
bernatorum severitas, et coércet petulantes, et 
punit lapsus et contumaciam, tantisper Deus par- 
cit civitatibus, Sed quando ventum est ad hunc 
gradum, ut impunitas licentiam confirmet, et iam 
petulantia pene ducatur esse virtus, hic statim 
Deus ipse est vindex, ct horrendis modis punit 
totas gentes, Ut quia principes in tribu Beniamin 
nolebant punire eos, qui Levitae coniugem com- 
pressam interfecerant, exarsit ira Dei, sic, ut fere 
tota tribus deleta sit. Et regula est, cum magi- 
stratus non punit atrocia scelera, poenae publicae 
divinitus magistratum et populum opprimunt, ut 
ut Deut. 19. dicitur: Non misereberis eius, ut 
bene sit tibi, 

Sunt autem initia ruinae civitatum universa- 
liter talia, ut primum orbatae civitates vel gentes 
sapientibus gubernatoribus, tumultuentur inter 
sese, vel irritent alios. Ideo hic talis poena de- 
scribitur, Auferet Dominus fortes et sapientes. 
Et dabo pueros principes eorum, et effoeminati 
dominabuntur eorum. 

Deinde sequuntur seditiones, ut hic dicitur, 
Corruet vir ad virum, . Erunt diversae factiones, 
et quaerent diversos duces. 

Et cum in his certaminibus utrinque vires 
labefactatae sunt, postea vel sine externis hostibus 
dissipantur, vel opprimuntur ab externis hosti- 
bus, ut Graecia oppressa est a Turcis, cum duo 
fratres inter se de imperio certarent. Et similia 
exempla inulta sunt omnium aetatum. 

Repetit autem Propheta subinde easdem con- 
ciones et comminationes, Et quia plerunque prin- 
cipes et sapientes volunt perhiberi iusti, et accu- 
sari nolunt, ac de populi stulticia et peccatis que- 
runtur, nominatim inserta est accusatio princi- 
pum. Dominus ad iudicium veniet cum senibus 

populi sui et principibus, Vos estis vastatores vi- 
neae meae, sicut et in tertio capite Micheae dici- 
tur: Propter vos Zion quasi ager arabitur. 

Videmus nunc quoque tantum miserae et in- 
doctae plebeculae vitia et delicta accusari, cum 
longe maiora sint principum et sapientum, et do- 
ctorum peccata, Hi audacissime corrumpunt do- 
ctrinam de Deo, et inflectunt religiones ad suas 
cupiditates, stabiliunt idola, et confirmant erro- 
res et multiplicia peccata. Et talia consilia nomi- 
nant sapientiam salutarem patriae, dicunt se ner- 
vos pacis et bonae gubernationis tueri. Sed Deus 
hos praetextus haud dubie iudicabit, iuxta secun- 
dum mandatum Decalogi: Non erit impunitus, 
qui nomen Domini vane usurpat. Et infra dicit 
Esaias: Vae vobis, qui malum dicitis esse bonum. 

Post accusationem virorum et mulierum, et 
postquam poenas et calamitates utrisque, et exci- 
dium Hierosolymae denunciavit, addit consola- 
tionem, ut supra dictum est, Prophetas non tan- 
tum denunciare calamitates, sed etiam addere 
promissiones de reliquiis Ecclesiae servandis. 
Ideo tristissimae concioni addit postea dulcissi- 
mam promissionem , quae adfirmat inter has tan- 
tas clades, tamen Deum immensa misericordia 
servaturum esse aliquos coetus. 

Quanto in dolore nunc sunt multi mediocres 
homines, qui vident subinde novas dissipationes 
fieri, et paulatim tenebras et barbariem crescere? 
Hinc Turci, alibi Pontifices et Reges opprimunt 
veram doctrinam, et inter imperiorum tumultus 
studia doctrinae languefiunt, et insuper fiunt va- 
riae distractiones Ecclesiarum et docentium, iuxta 
tristissimam Esaiae querelam: Iniquitates nostrae 
ut venti dissipaverunt nos. 

Quanquam autem manifestum est, humana 
consilia non posse his tantis malis mederi, tamen 
speremus Deum collecturum esse aliquos coetus, 
et hac spe studia doctrinae colamus. —Sciamus 
etiam in illis ipsis gentibus mansuras esse Eccle- 
siae reliquias, ubi pia doctrinae studia erunt. 
Quia Filius Dei est custos Ecclesiae, et semper 
aliquos coetus colligit. Hunc modum liberatio- 
nis hic quoque recitat Propheta, et beneficia prae- 
cipua nominatim commemorat. 

Primum inquit, In illo ipso excidio tamen 
servabuntur aliquae reliquiae per Messiam, qui 
est germen Domini. Hoc germen Filius Dei ser- 
vabit aliquos coetus, et agnoscetur ab eis, et erit 
eis gaudio, et vicissim celebrabitur ab eis. 

Haec etsi de tempore praedicationis Aposto- 
lorum hic dicuntur, tamen liberationes similes 
sunt, [pse filius Dei sedens ad dexteram aeterni 
Patris, servat aliquam partem generis humani, et 
colligit aliquos coetus, nec sinit funditus deleri 
totum genus humanum. — Vicissim autem in ser- 
vatis reliquiis sonat vox Evangelii, qua noticia 
eius propagatur, et ei gratiae aguntur. 

Qualis est autem liberatio? Est remissio pec- 
catorum, sanctificatio, gubernatio, et defensio 
divina; ideo in textu dicit: Dominus abluet sor- 
des filiorum Zion, 

Affirmat igitur annunciandam esse remissio- 
nem peccatorum, et cum hac fit sanctificatio, id 
est, conversi ad Deum, sunt iam vere sanctus et 
Deo dicatus populus, sunt custodes verbi Dei, et 
eum agnoscunt, et serviunt ei veris officiis et veris 
cultibus, et quidem purificantur ab eo, per Spiri- 
tum sanctum , ut ibi dicit, spiritu ardoris et iudi- 
cii, id est, Spiritu iudicante et tollente carnzles 
opiniones et cupiditates. 

Quae sequuntur, perpetuam defensionem et 
gubernationem significant, et sumta est descriptio 
a typo, a defensione populi in deserto, qui inter- 
diu tegebatur nube, et noctu lucentibus flammis 
circumdatus erat. 

Haec pictura dulcissimam consolationem pro- 
ponit, et quidem commonefacit nos simul de 
magnitudine miseriarum et periculorum, et de 

defensione. Deus est ignis consumens, ut in Mose 
scriptum est, Nec iram et iudicium eius sustinere 
Ecclesia posset. Ideo nube tegimur, et Filius 
Dei umbraculum est inter Deum iudicantem et 
nos, Dulciter fovemur, ne consumamur horrenda 
ira Dei. 

Deinde oppugnatur Ecclesia a diabolis, a ty- 
rannis, et premitur inter communes calamitates 
generis humani, et inter tumultus imperiorum. 
Sed tanquam flammeo muro cincta est, ne diabo- 
lus et tyranni saevire in eam possint, ut furenter 
cupiunt, Et tota haec defensio comprehensa est 
in dicto Christi, quo nos dulcissime consolatur: 
Nemo rapiet oves meas ex manibus meis, 

Sed quoties has promissiones legimus, audi- 
mus, cogitamus, quas quidem propter assidua 
pericula semper in conspectu esse oportet, simul 
doctrinam de fide et spe complectamur. 

Non satis est audire promissionem, sed no- 
strae mentes fiducia filii Dei faciant invocatio- 
nem, ardenti fide petant gubernationem et defen- 
sionem, et constanli spe eam expectent, Et in- 
tuentes in Filium Dei , qui nobis umbraculum est 
et flammeus murus, vincamus dubitationes, me- 
tum, dolores nostros, et statuamus nos ab ipso 
servari, regi et protegi. Et hac fide et spe con- 
stantes simus in confessione et omnibus officiis 
vocationis nostrae. 

In reliqua Capita desiderantur orgumenta, 

Ill. 


PER PHILIPPUM 

(Hoc quoque argumentum post mortem Mel. ex eius 


Acgumentum complectitur multos gravissimos et 
utilissimos locos, quorum praecipuos valde prodest 
semper in conspectu habere in tota lectione pro- 


phetae, 


I. 
Primus locus et praecipua pars Argumenti. 


Summa prophetiae principalis est, exem- 
plum servatae Ecclesiae, mirabili et novo modo, 
in populo Iuda, et promissionum mirabili modo 
et fide expectandarum, non sicut iudicat huma- 
na ratio, 

Quod enim exemplum servatae Ecclesiae no- 
vum sit, res ostendit, Superiores Duces et Pro- 
phetae servaverunt populum gloriosis victoriis, ut 
Moses, losua, Samuel, David, Esaias, Sed hic 
Ieremias servat populum suadendo deditionem, 
quae videbatur excidium populi. Quomodo enim 
sperari potuit reditus ex dissipatione totius gentis? 
Aut quae unquam gens dissipata, in ulla historia, 
veteres sedes post tam longum tempus recupera- 
vit? Ác profecto recuperatio maius est miracu- 
lum, quam prima occupatio, 

Deinde, quam difficile fuit suadere deditio- 
nem, cum post deditionem regis leconiae inter- 
cederent anni undecim usque ad obsidionem, In- 
terea qui manserant reliqui, exercrabantur Pro- 
pletam, et dicebant eum errasse, et esse impo- 
storem, Pseudoprophetam, ipse tamen manet in 
sententia contra omnium iudicia, et contra illam 
eventuum speciem, Haec quam sint difficilia in 
tantis rebus, ubi regnum, patria, populus Dei, 
templum, cultus, sunt in extremo discrimine, co- 

schedis editum est in opp. Wit. T. II. p. 407 sq.) 


gitari a prudentibus utcunque possunt, verbis ex- 
plicari non possunt. 


De Promissionibus. 


Maxime autem urgebatur Ieremias oppositis 
promissionibus, Non auferetur sceptrum de Iuda, 
donec venerit Siloh. Item, Hunc cultum, hoc 
templum mansurum esse usque ad Messiam. 

Hic Ieremiae fuit opus spirituali sapientia, 
interpretante promissiones, Praestat eas Deus, 
sed non more cogitato a ratione humana. Dat 
Abrahae posteritatem, sed non more cogitato ab 
ipso. lta servat Deus hunc populum et cultum, 
sed non ut cogitabat humana ratio. Prius uni- 
versam gentem dissipat, templum funditus ever- 
tit, cultum abolet, et tamen reducto populo 
praestat promissionem. 

Haec discenda sunt, ut verbum Dei omni- 
bus eventibus et nostris consiliis et cogitationibus 
anteferamus, — Apostolis promissa erat Ecclesiae 
conservatio. [psi et auditores trucidantur, et ta- 
men interim propagatur, et magis magisque flo- 
rescit Ecclesia. lta in omni vita cogitemus, pro- 
missiones mirabili modo praestari. 

Moses nequaquam cogitavit se quadraginta 
annis in deserto vagaturum esse, Quam multi in- 
terim desperaverunt et execrati sunt Mosen, tan- 
quam impostorem, seditiosum et tyrannum, Et 
tamen Deus tandem perficit, id quod per Mosen 
incoarat. 

Hoc exemplum diligenter observagdum est, 
quod Deus promissiones praestet, aliter quam hu- 
mana ratio cogitat. 

Secundus locus. 


Huic interpretationi promissionum tempora- 
lium de reductione, admiscentur etiam promissio- 
nes de Messia, * Sicut alioqui constat omnes tem- 
porales referendas esse ad hanc de Messia, quae 
est principalis. Et est doctrina de iusticia fidei, 
et de novo et perpetuo Testamento. 

Praedicat igitur Ieremias, ut omnes Prophe- 
tae, partim legem, partim promissiones de iusti- 
cia promissa propter Messiam, cuius nomen po- 
nit, Deus iustificator noster, nam hoc est potis- 
simum officium Prophetarum, de venturo Messia 
et eius beneficiis concionari. 


Tertius locus. 


'Tota prophetia horrendum exemplum est 
poenae impiorum pontificum, regum et omnium 
in Ecclesia defendentium idolatriam. — Item adul- 
teriorum , et violationis Sabbati, id est, contemti 
ministerii, Nam haec peccata allegat leremias. 
Ista est haud dubie imago postremi temporis in 
Ecclesia. Punietur orbis terrarum propter ido- 
latriam , libidines et contemtum ministerii Evan- 
gelii. 


Quartus locus. 


Ipsa persona Prophetae est egregium exem- 
plum totius gubernationis Ecclesiae et ministerii 
Evangelii et ipsius Christi, Quod videlicet Eccle- 
sia regatur, liberetur et servetur, non humana 
potentia, sed divina, per infirmos, ideoque per 
infirmos tantae res geruntur, ut agnoscatur Dei 
potentia, ut apud Paulum dicitur: Virtus mea in 
infirmitate tua perficitur. 

Ieremias rem maximam gerit, et quae superat 
omnia humana consilia, Suadet regi et populo, ut 
faciant deditionem, contra omnia superiora exem- 
pla magnorum Ducum et Prophetarum. Et hoc 
novo modo ait futurum, ut serventur regnum, 
cultus et populus, concionatur etiam contra im- 
pios cultus'et alia scelera. Denique per ipsum 
servatur populus. 

Interim qualis est eius persona? Annis qua- 
draginta vagatur, sicut erro, déridetur ut fatuus, 
includitur carceri, eximitur, rursus includitur. 
Non facit subita miracula gloriosa, ut Esaias aut 
Elias, aut Elisaeus, sed videtur infirmus, cum 
per eum Deus res maximas gerat ac servet electos. 

Hoc exemplum nobis considerandum est, ut 
discamus non nostra sapientia, nostris consiliis 
Ecclesiam regi posse, sed tantum divinis, et no- 
stras aerumnas boni consulamus , nec desperemus 
propter potentiam adversariorum. 


Quintus locus. 


Utile exemplum est, in quo discimus Eccle- 
siae regimen dissimile esse humano, | In regimine 
humano plus valent suffragia maioris partis, in 
Ecclesia plus valet unus vir habens verbum Dei, 
ut Ieremias contradicit Regibus, Pontificibus, Sa- 
cerdotibus, et maiori parti populi, 


Ac maxime nos hoc tempore confirmat contra 
iudicia Papae, Episcoporum et totius ordinariae 
potestatis, cum sic clamant, nos dissentire ab 
Ecclesia, quia dissentimus a maiori parte et ordi- 
naria potestate, Intueamur Ieremiam, et ab ipso 
discamus anteferendum esse mandatum Dei auto- 
ritati Pontificum et Episcoporum, Est quidem du- 
rum dissentire a legitima potestate, quae se ornat 
promissionibus Dei. Sed exemplum leremiae val- 
de consolatur nos, quod est illustre. Nam. hic 
Propheta acerrime adversatus est suis regibus et 
Pontificibus, non solum de migratione, sed etiam 
de cultibus, sicut nos cum Pontificibus litigamus. 


Antea dictum est de mirabili conservatione 
et gubernatione Ecclesiae, Nunc etiam Prophe- 
tae persona consideretur, Non solum docet, prae- 
dicit exitus, terret impios, consolatur pios, et 
regit eos suo consilio, sed etiam sustinet perso- 
nam alteram, saepe orat pro populo, ita fungitur 
integro munere sacerdotis, Ft in his precibus 
sunt acerbissimae querelae et sensus irae Dei. 


Hae sunt propheticae tentationes, in quibus 
degustant Prophetae passiones Christi, quas etiam 
significant hi terrores. Ipsi enim agnoscunt iram 
Dei adversus peccatum, sentiunt Deum horribili- 
ter irasci idolatriae populi, audaciae hypocrita- 
rum, qui falsa docebant, et lactitabant se Pro- 
phetas esse divinitus missos, Item in universum 
prophano contemtui Dei, deinde vident et suam 
immunditiem, metuunt se una abiici; cum po- 
pulo, metuunt tantam esse iram, quae absorbeat 
universam Ecclesiam, ne reliquiae ullae serven- 
Sicut in diluvio, in conflagratione Sodo- 


ne Cananaeorum. Haec exempla habent Prophe- 

tae ob oculos, et lugent ac clamitant, ne funditus 
deleatur Ecclesia, ne ipsi una pereant. 


Hinc sunt hae voces Capituli 10,: Corripe 
me Domine, veruntamen in iudicio, et non in 
furore tuo, ne forte ad nihilum redigas me, effunde 
indignationem tuam super Gentes etc. 


Ex his exemplis multa discimus, videlicet, 
debere nos affici communi luctu pro peccatis po- 
puli, et simul agnoscere immunditiem. Nunc 
quoque grassantur peccata atrocissima idolatriae, 
blasphemiae, prophanae opiniones, et turpitudo 
omnis generis, Haec non aspiciamus sine dolore, 
sine metu horrendae irae Dei, cogitemus impen- 
dere poenas, et deprecemur, ne funditus omnes 
pereamus. 

Est etiam doctrina consideranda in ipsa pre- 
catione, Oportet Ecclesiam castigari, sicut hic 
:dicit: Corripe me etc, Idem dicit Cap. 81.: Ca- 
stigasti me Domine, et eruditus sum quasi iuven- 
culus indomitus, Et hae castigationes non sunt 
leves, sed videntur significare prorsus nos abiectos 
et damnatos esse a Deo. 


In hac tentatione consolatur Ecclesiam, et 
docet imponi castigationes, ut revocemur ad poe- 
nitentiam, Et non esse voluntatem Dei, ut perea- 
mus, [deo orat se corripi in iudicio, non in fu- 
rore, ne penitus pereat, Item Cap.31.: Contur- 
bata sunt viscera mea super eum, miserans mise- 
rabor. ltem Cap. 20.: Cogito super vos cogita- 
tiones pacis et non afflictionis, ut dem vobis finem, 
quem expectatis, et invocabitis me, et ibitis et 
orabitis me, et ego exaudiam vos,  Quaeretis me 
et invenietis: Cum quaesieritis me in toto corde 
vestro, inveniar a vobis, ait Dominus. 


Consideranda est igitur persona Prophetae 
orantis, considerandae sunt et ipsae precationes, 
quae sunt plenae doctrinae, de peccato, de ira 
Dei, de poenis, de fide accipiente remissionem 
peccatorum, propter immutabilem promissionem 
de venturo Salvatore, 


Sextus locus. 


In persona Prophetae sunt et peculiares ten- 
tationes considerandae, Quod mora eventus prae- 
dicti praebet occasionem hypocritis calumniandi 
praedictiones Ieremiae, Suaserat leremias leco- | 
niae et magnae multitudini, ut discederent ultro ; 
in exilium. — Postea cum fere per decem annos | 

urbs staret, et mediocrem pacem haberet, spera- 
bant multi nullum periculum reliquum esse, Hi 
qui manserant, gratulabantur sibi de sua constan- 
tia. Et deridebant eos, qui consilio [Ieremiae 
obtemperaverant.  Accusabant leremiam, quod 
decepisset populum, Et prodibant aliqui, tan- 
quam Prophetae, contra leremiam, ut Hananias 
Capite 24. et alii Cap. 20, Et reges et principes 
assentiuntur adulatoribus bene pollicentibus, Ideo 
persequebantur Ieremiam. 


In hac mora non sine magno certamine reti- 
net fidem commendatae prophetiae, ut Cap. 20.: 
Et dixi, Non recordabor eius, neque loquar ultra 
in nomine eius, Hic pene succumbit dolori, ut 
videatur defecturus. Sed rursus erigitur mox, 
inquiens: Dominus autem mecum est, tanquam 
bellator fortis. Ideo qui persequuntur me, ca- 
dent, et infirmi erunt, 

Deinde rursus in eo ingens impatientia ori- 
tur, ut quasi desperare et fremere adversus volun- 
tatem Dei videatur. 


Haec sunt singularia Sanctorum certamina, 
in quibus ipsi cernunt peccati magnitudinem in 
natura humana. Et conveniunt haec cum Paulo, 
Rom. 7. Et alibi cum ait, Sibi datos esse crucia- 
tus seu aculeos in carne, id est, ingentes pavores 
et trepidationes, Sed in his Spiritus inenarrabili 
gemitu petit auxilium et eluctatur. 


Seplimus locus. 


Cum eventus responderit de 70 annis, item, 
cum caeterae praedictiones de aliis regnis evene- 
rint, habemus testimonium firmum, quod doctri- 
na huius populi, tradita per Prophetas, sit ve1- 
bum Dei. Nulla alia gens habet tales praedictio- 
nes de certo numero annorum, ut hic de 70 an- 
nis dicitur. 


Nec erat exigua res populi reductio et totius 
politiae restitutio, Nec ullum simile exemplum 
extat in toto mundo et omnibus aetatibus. Nulla 
politia penitus deleta sic restituta est, praesertim 
post tam longum tempus. deo tota haec histo- 
ria.est plena ingentium miraculorum et operum 
Dei. Et ipsa prophetia miraculum est, quod 
testatur hanc doctrinam a Deo traditam esse, 
Complectitur autem Propheta et totam Evange- 
lii doctrinam, ut Cap. 81. 

Octavus locus. 


Videtur autem prophetia de tanta calamitate 
populi etiam significare vastationes Ecclesiae ulti- 
mis temporibus, sicut Turci vastarunt Ecclesias 
in Asia et Graecia. Ut autem tunc vastata Iudaea, 
manserunt tamen reliquiae, sic sciamus nunc 
mansuras esse reliquias, sed accedent ingentes 
vastationes. 


Ideo sicut Ieremias suis precibus mitigavit 
mala, ita et nos exciternus nos ad poenitentiam 
et invocationem Dei, et nobis iam in praesenti 
periculo concionari leremiam statuamus, sicut 

vere concionatur nobis praesertim hac ultima 
aetate, 


ANonus locus. 


Exempla memorabilia et haec sunt, Quod 
Propheta servatur mirabiliter in tanta persecutio- 
ne, postea liberatur per regem Babylonicum, is 
etiam donat ei aliquam partem populi, et hi ab 
ipso servantur, postea eum interficiunt, Hic 
est finis laborum ingentium, quos sustinuit per 
annos quadraginta in hac admiranda vocatione, 
in qua Deus novo et inusitato modo populum ser- 
vavit voce et ministerio Ieremiae, 

IV. ARGUMENTUM IN THRENOS IEREMIAE 


PHILIPPI MELANTHONIS. 


(Ex schedis Mel. editum in opp. Witeb. 'T. Il. p. 411. ) 


Ml. iodus. veteris Testamenti lectione prudenter 
discerni oportet promissionem generalem gratiae, 
pertinentem ad omnium temporum, locorum et 
gentium Ecclesiam, et alteram promissionem sin- 
gularem de politia Mosaica certi populi Israel, 
quae etsi et ipsa est ingens beneficium Dei, ta- 
men immensum discrimen est inter aeternarum 
rerum et praesentis politiae promissionem. 

Fuit autem constituta politia, ut certus po- 
pulus et certus locus esset, qui esset velut certa 
scholae sedes, ubi illustribus testimoniis et mira- 
culis ederentur promissiones, et subinde repete- 
rentur et confirmarentur, et ubi velut in schola 
excitaret Deus doctores sonantes doctrinam de 
coelo traditam, et ubi libri eius doctrinae per 
certos testes custodirentur, et ad posteros trans- 
mitterentur. Denique ut certum esset, quo in 
loco, inter quos homines, et pene in quo vesti- 
gio Deus Messiam nasci, conspici, deceri et pati 
vellet. Propter has tantas causas politiam Israel 
Deus constituit, et assiduis miraculis ornavit, ut 
certum esset in eo populo, veram doctrinam di- 
vinitus traditam, veri Dei agnitionem, invoca- 
tionem, et veram Ecclesiam esse. 

Erant membra Ecclesiae Dei etiam alibi, 
aliqui qui didicerant ab hoc populo promissiones, 
et fide cum hoc populo coniuncti erant, et hunc 
verum Deum qui se patefecerat in hoc populo, 
invocabant, ac se recipi propter Messiam ven- 
turum credebant: sed tamen sedes doctrinae erat 
in isto populo. 

Etsi igitur discrimen est promissionis gratiae, 
et promissionis de politia, tamen, quia haec po- 
litia erat schola et sedes Ecclesiae certa, pluri- 





mum referebat hanc sedem non deleri, quod ea 
deleta magna dissipatio fiebat Ecclesiae, impe- 
diebantur et negligebantur studia doctrinae, at- 
que ita funditus interitura Ecclecia videbatur, 
Sicut et magna ex parte post exilium secutus est 
interitus Ecclesiae. Ideo excidium urbis Hiero- 
solymae et dissipatio gentis ludaicae non fuit 
tantum corporalis calamitas, sed simul etiam du- 
riter adflixit Ecclesiam, eamque angustiorem et 
squalidiorem reddidit, 

Cum igitur de excidio urbis Hierosolymae 
cogitamus, aut legimus hanc tristissimam quere- 
lam, causae cogitandae sunt tanti luctus Prophe- 
tae, et discernenda sunt excidia Troiae et Hiero- 
solymae.  Deplorat Aeneas interitum suae pa- 
triae, et nemo sine ingenti dolore potest ruentem 
patriam videre: sed de lerosolyma tunc gravio- 
res causae doloris erant, quia hic locus erat se- 
des doctrinae, et forma Ecclesiae conspectior et 
venerabilior fuit, donec certa sedes mansit, et 
populus melius doceri et regi potuit, et consen- 
sus doctrinae facilius retinebatur, 

Miserum est in talibus excidiis distrahi pa- 
rentes et natos, coniuges. Haec deplorant etiam 
Ethnici, sed multo tristiora sunt haec Ecclesiae, 
quae scit distractos oblivisci verae doctrinae, ut 
nunc saepe fit, cum Turci abducunt captam ali- 
quam multitudinem, 

Harum horribilium miseriarum tagnitudo 
non subit animos securos, qui in ocio et in pace 
haec mala nec experti sunt, nec viderunt, sed 
vicini Turcicae tyrannidi quotidiana exempla vi- 
dent, Et umbram vidimus in hoc (Germanico 
bello, factae sunt multis locis dissipationes Eccle- 

siarum et scholarum, quae etiamsi nondum ma- 
gnae fuerunt, tamen orandus-est Deus, ut sua 
immensa misericordia parcat huic infirmae sene- 
ctae Ecclesiae, nec sinat alias atrociores dissi- 
pationes sequi. 

Dictum vetus est Pindari: Domestica angunt 
animos, aliena leviter curantur. Sic igitur lere- 
miac querelae magis intelligentur, et magis ad- 
ficient animos nostros, cum ad nostras et recen- 
tes calamitates conferentur. 

Quae collatio ideo etiam facienda est, quia 
scripsit Ieremias haec lugubria carmina, non suae 
tantum aetati, sed Ecclesiae secuturae post eum 
omnibus temporibus. | Nunquam fuit Ecclesia 
sine iogentibus aerumnis, sed tamen postquam 
tunc leremiae tempore regni forma deleta est, 
neque haec Respub. etiam restituta est, perinde 
postea floruit, ut ante exilium floruerat, neque 
ulla post Christi praedicationem similis politia 
fuit Ecclesiae toto orbe &errarum, — Nec habet 
nunc Ecclesia promissionem certae sedis, ut tunc 
habuit. 

Paulus et Iohannes Apostolus docuerunt Ec- 
clesiam in Epheso, nunc nihil est Ephesus.  Ta- 
lia exempla sunt innumerabilia, ac ruinas talium 
Ecclesiarum simul hic significat et deplorat lere- 
mias, et miscet querelis consolationes. 

Haec initio cogitanda sunt in lectione huius 
querelae Ieremiae, videlicet, quid et cur doleat, 
et quid vaticinetur futurae Ecclesiae, deinde 
etiam, quas proponat consolationes. Omnes 
enim veras doloris causas recitat, deinde et ve- 
ras consolationes ignotas Philosophiae, ac pro- 
prias Ecclesiae, proponit. 

Estque lectio utilis non solum in publico 
luctu, sed etiam in privatis doloribus, quia de 
publicis et privatis miseriis et causas monstrat, 
et proponit consolationes ignotas Philosophiae ac 
patefactas in Ecclesia. 

Est itaque argumentum huius querelae Iere- 
miae. Narrat excidium urbis lerosolymae, et 
dissipationem Ecclesiae Dei, et causas recitat veri 
et magni doloris, quod non solum, ut alii, pa- 
triae interitum defleat, sed deploret sedem do- 
ctrinae everti, dissipari Ecclesiam, distrahi libe- 
ros a parentibus, populum a doctoribus, a qui- 
bus erudiri debebat, quod dolest multos in hac 
ipsa dissipatione defecturos esse a Deo, quod 
scandalo excrucietur, quia Ethnici insultabant 
victis, obiiciebant Iudaeis falsam eos de suo Deo 

persuasionem habere, Postremo hunc ingentem 
dolorem auxerunt ipsae causae, ira Dei nos pro- 
pter nostra peccata oppressit. 


Est aliquid magnis crimen abesse malis. 


Id vere dicitur. Crescit igitur dolor, cum 
nos ipsos culpa nostra accersivisse calamitatem 
agnoscimus, et cum iram Dei sentimus, sicut hic 
dicitur: Propter peccata Prophetarum etc., qui 
effuderunt sanguinem iustorum, 

Haec pars de causis doloris primum consi- 
deranda est, postea et consolationes quaerendae 
sunt, ac de causis diligenter hic observetur in- 
dignatio Prophetae, Multi erant in hoc ipso po- 
pulo, qui ut Etlinici ad casum, aut ad fatales 
causas referebant initia, incrementa et inclina- 
tiones imperiorum, et excidia urbium. Horum 
impietati irascitur Propheta, quod nec constitu- 
tam esse a Deo hanc politiam, nec Deo curae esse, 
nec eam propter iram Dei everti sentiebant, 


Docet igitur praecipuam causam esse magna- 
rum calamitatum publicarum, contumaciam in 
peccatis atrocibus, videlicet in cultu idolorum, 
epicureo contemtu Dei, parricidiis sanctorum, et 
libidinibus, 

Etsi autem nulla, quanquam parva domus 
sine peccatis est, tamen differunt peccata et con- 
tumacia in atrocibus peccatis: parcit Deus populo, 
donec manet disciplina, ac puniuntur peccata, ut 
aliqua pars populi mores emendet, Sed cum non 
solum peccat multitudo, sed etiam impune peccat, 
et confirmantur idola, ac ridentur epicureae opi- 
niones et libidines, tunc sine ulla dubitatione 
impendent extremae calamitates, ut accidit Asiae, 
Graeciae et vicinis gentibus, et similes poenae 
oppriment alias gentes, 

Nunc quidem mediocri castigatione commo- 
nefacti sumus, et iudicium a domo Dei incepit, 
satis triste, quod sic descripsit Esaias, loquens 
de bello civili, Unusquisque vorabit carnem bra- 
Hac castigatione si flectemur ad emen- 
dationem, mitigabuntur mala, Et aliquorum pau- 
corum emendationem fore spero, et Deum oro, 
ut propter Ecclesiam et iuventutem mitiget, poe- 
nas. Sed si nimis magna multitudo erit con- 
temnentium Deum, et potentes stabilient magna 
peccata, odium verae doctrinae et alia, metuo 
secuturas esse horrendas vastationes, 

Haec de causis calamitatum in horum lugu- 
brium carminum lectione cogitanda sunt. Postea 

et opponendae sunt consolationes. Cum autem 
omnis consolatio intueatur obiectum bonum, tria 
hic bona recensentur, quorum consideratio tri- 
plicem consolationem parit, primum in conspectu 
erat hoc bonum, quod videbat leremias non to- 
tam gentem deleri, sed servari florem Ecclesiae, 
regem, summum sacerdotem Danielem, et multa 
millia civium, 

Prima igitur consolatio est ex ipso facto sum- 
ta. Cum Deus servarit florem populi, non doleas, 
quasi funditus perierit Ecclesia, propterea dicit: 
Misericordiae Domini, quod non consumti su- 
mus. [Ingens Dei beneficium est, quod non fun- 
ditus deleti sumus. Ut, cum Ádam ac Heva me- 
ruissent aeternum exitium , tamen immensa mise- 
ricordia Dei restituti sunt, ita, cum nostra pec- 
cata meruissent tristiores poenas, tamen Deus, 
ne genus humanum frustra conditum sit, reli- 
quias Ecclesiae sibi inter nos servavit, imo ma- 
iore gloria nos in exilio ornavit, quam quantam 
domi babuimus, Miracula ingentia edita sunt, 
cum servati sunt viri Israélitae in igni, cum rex 
conversus est, cum Daniel vaticinatus est de im- 
periis, et servatus inter leones, et alia multa. 

Secundum bonum, quod intuetur Ieremias, 
est promissio servandae et liberandae Ecclesiae, 
scit. Ieremias promissiones Dei non fore irritas, 
sed certo mansuras esse populi reliquias et redi- 
turas, etiamsi nunc dissipantur, quia sciebat 
oportere Messiam, stante adhuc politia Mosaica, 
nasci, concionari, pati et resurgere, Facilius 
autem toleramus adversa, cum scimus nos aut 
nostros eluctaturos esse, et hanc consolationem 
in aliis concionibus saepe repetit et inculcat, Et 
hic breviter inquit: Pars mea Dominus, propterea 
expectabo eum, — Sicut nos iam in magna con- 
fusione imperiorum et dogmatum, oportet intueri 
hanc consolationem, videlicet, quod promissio- 
nes nobis traditae sunt, quae adfirmant Eccle- 
siam mansuram esse, ut Filius Dei inquit: Ma- 
neo vobiscum usque ad consummationem seculi. 
Item Esaiae 59.: Hoc foedus meum cum eis, dicit 
Dominus, Spiritus meus, qui est in te, et verba 
meà, quae posui in ore tuo, non recedent de 
ore tuo, et de ore seminis tui, dicit Dominus, 
deinceps et usque in sempiternum. . Et notissima 
tunc populo erat promissio: Non auferetur scep- 
trum a luda, donec venerit Siloh. 

Etsi autem impii ludaei offendebantur, eversa 
urbe, abducto rege, dissipata gente, ac dispu- 


PHIL. MEL. SCRIPTA EXEGETICA. 





820 


tabant hanc promissionem inanem esse, tamen 
Ieremias et alii pii norant eam ratam et firmam 
esse, sciebantque promissiones bonorum corpo- 
ralium intelligendas esse cum exceptione castiga- 
tionis et crucis, ut Psalmus dicit: Visitabo eos 
in virga, Misericordiam autem meam non amo- 
vebo ab eis, Respondit eventus promissioni mi- 
rabiliter, non ut humana imaginatio ratiocinatur, 
Servatur enim hic populus in ipso exilio, et ibi 
magna gloria ornatur, et postea reducitur ad ur- 
bis et templi restaurationem. — Nec minus mira- 
culum est instauratio illa collapsae politiae, quam 
fuit eductio populi ex Aegypto. — Monetque hoc 
ipsum exemplum, quomodo intelligendae sint 
promissiones corporalium bonorum, et cum non 
isto modo praestentur, quem humana imagina- 
tio prospicit, fide expectandas esse, ut fides exer- 
ceatur, et crescat in utroque genere, in expecta- 
tione aeternae salutis et expectatione corporalium, 
Ideo inquit: Bonum est expectare cum silentio 
salutare Domini, — Servat Deus et liberat Eccle- 
siam, sed non istis modis, quos humana imagi- 
natio prospicit, ut nunc cogitamus, hos princi- 
pes in hoc periculo fore defensores etc, Tales 
imaginationes saepe fefellerunt Israélitas, saepe 
fallunt et alios omuibus aetatibus. 

Tertia consolatio sumta est ab hoc bono, 
quod calamitas non sit signum abiectionis populi, 
sed est exercitium fidei piis. Ideo inquit: Bo- 
num est viro portare iugum ab adolescentia, Hu- 
mana iudicia, cum intuenter Hierosolymae exci- 
dium, non aliter sentiunt quam de Troiae exci- 
dio, existimant uno et eodem modo imperia ruere, 
vel casu, vel causis fatalibus, vel quia Deus ea 
evertat, ut exempla iusticiae suae ostendat, Et 
fatetur Ieremias hanc calamitatem esse poenam, 
sed tamen negat significare abiectionem. 

Hic promissionibus corporalibus addit pro- 
missionem gratiae, quae interpres est poenarum: 
Punimur non ut pereamus, sed ut revocemur ad 
poenitentiam, sicut hanc ipsam consolationem 
Deus in concione Ezechielis proposuit populo his 
verbis: Vivo ego, nolo mortem peccatoris, sed 
ut convertatur et vivat.  Amittimus patriam, 
domos, el omnia ornamenta vitae corporalis: sed 
non propterea putes amitti promissionem gratiae, 
Haec promissio simpliciter immota est, ac docet 
commonefieri nos hac castigatione, ut ad miseri- 
cordiae agnitionem et invocationem, et veros 
cultus redeamus, | Hoc cum facimus, mitigantur 

et poenae corporales, ut Esaiae 1. dicitur: Si 
peccata vestra fuerint ut coccinum, erunt can- 
dida ut nix, 

Ita promissio gratiae interpres est poenarum, 
et docet calamitatem non tantum esse poenas exi- 
tiales, sed commonefactionem, — Et haec neces- 
saria doctrina saepe in concionibus leremiae re- 
petita est. 

Has veras consolationes nos quoque in pri- 
vato et publico dolore intueamur, ]lpse eventus 
ostendit servari aliquas Ecclesiae reliquias, pro 
quo beneficio agamus Deo gratias. Deinde pro- 
missiones de servanda Ecclesia nobis proponamus, 
et fidem in nobis confirmemus, ac petamus, ut 

servetur et sanetur Ecclesia, et hac spe studia 
doctrinae colamus, et non deseramus guberna- 
tionem. 

'l'ertio vulnera etiam nostra agnoscamus, et 
puniri peccata sciamus, nosque ad poenitentiam 
exuscitemus. Ideoque Ecclesiam cruci subiectam 
esse sciamus, ne in ocio et in luxu crescant pra- 
vae cupiditates, ut plerunque fieri solet, 

Scripsit leremias hoc lugubre carmen , non 
suae tantum aetati, sed scit eius temporis cala- 
mitatem, imaginem multarum ingentium ruina- 
rum esse, quae secuturae erant, in his vult nos 
eodem modo et dolorum causas et consolationes 


! considerare. 

IN DANIELEM PROPHETAM COMMENTARIUS, 


EDITUS A PHILIPPO MELANTHONE. ANNO M.D.XLIII. 


(Primum Mel. edidit enarrationem Danielis sic inscriptam: ,,Danielis enarratio. 
dum, Authore Phil. Melanchth. Haganoae apud Jo. Secerium 1529." 8. — 
dinandum dedimus supra in Epistolis Vol. l. p. 1051. — 
belius, neque, quod miror, recusus est in Melanthonis opp. Dasil. — 


Praefatio ad Regem Ferdinan- 
Praefationem ad Regem Fer- 
Librum ipsum non vidi, neque vidit illum Stro- 
Postea a. 1543. Melanthon in lu- 


cem misit uberiorem Danielis enarrationem: ,,In Danielem Prophetam Commentarius editus a Phil. Melan- 


thone anno 1543. Witebergae per Josephum Clug. 1543." 1 Alph. 2 pl. 8. — 


Recusus est hic liber Wi- 


tebergae per Joann. Lufft, anno M.D.XLIII. 19 pl. — Lipsiae 1543. — Francof. in officina Petri Bur- 


bachii 1546. — in opp. Mel. Witeb. T. Il. p. 416 sqq. — 


Germanice: ,,$9*et 9Dtopbet Sniel ausgelegt 


von 306. 9t., verbeutfdjt burd) Suftum Sonam. SGittenb. 1546." 2 Alph. 4 pl. 4. Dedimus hic librum se- 
cundum textum in opp. Witeb., praetermissa autem Epistola dedicatoria ad Mauritium, Ducem Saxoniae, 


quam supra vide in Epistolis Vol. V. p. 8.) 


ARGUMENTUM LIBRI DANIELIS. 


Matias res magnas, utiles et dignas cogitatione 
bonarum mentium complexus est Daniel, quas 
evolvere et explicare omnes ingenii nostri angu- 
stia certe non potest, Multum se profecisse stu- 
diosus lector sciat, si praecipua Capita medio- 
criter animadverterit, et ad pia exercitia trans- 
ferre didicerit, ac viderit quae pars erudiat men- 
tes de vera invocatione, quae pars confirmet 
fidem, quae refutet Iudaeos, quae concionetur 
de poenitentia et de certis virtutibus, — Nam ad 
hos locos referre narrationes utilissimum est. 


Recensebo igitur quasi titulos rerum prae- 
cipuarum quae hic continentur, qui ostendent, 
quae sit utilitas huius lectionis, 


Primum cogitabis de universo opere.  Te- 
stimonium est tota historia Danielis servatae Ec- 
clesiae et ornatae ingenti gloria, tum cum vide- 
retur pene extincta. Monet igitur et castigari 
Ecclesiam, et in cruce rursus eam instaurari, Te- 
statur item Ecclesiam non humanis consiliis, vi- 
ribus, ordinationibus, sed singulari Dei opere 
inde usque ab initio defensam et propagatam esse. 


Monet item de promissionibus , Deum prae- 
stare promissa, etiamsi non eo modo praestat, 


quem nos cogitaveramus, ut tribui luda facta 
est promissio, Non auferetur sceptrum, nec do- 
ctor a luda, donec venerit Salvator. Hac freti 
promissione reges Iuda toties rebellabant, et Ie- 
remiae praedictionem de eversione regni auda- 
cissime damnabant, tanquam pugnantem cum 
manifesta promissione Dei, Sed leremias norat 
utrumque, fore ut castigaretur populus, et tamen 
familia regia non extingueretur, nec deessent 
Prophetae. Atque ita accidit praeter hominum 
opinionem, Regia familia etiam in exilio, honore 
affecta est, Et excitavit Deus Prophetas, et suam 
Ecclesiam ingenti gloria ornavit. Imo adiunxit 
ad societatem Ecclesiae gentes, Facta est conver- 
sio Gentium ad Deum insignis. 

Secundo observabis testimonia de Messia. 
Ut caeteri Prophetae praecipue ad hoc excitati 
sunt, ut per eos sonaret promissio Messiae: ita 
et Danielem hoc munere fungi oportuit, qui qui- 
dem multa docet, vaticinatur de tempore quo 
nasci Messiam durante politia Iudaica oportuit, 
Diserte vaticinatur de passione Cbristi, ait fore, 
ut occidatar, 

Tertio considerabis seriem  monarchiarum, 
quae ideo tradita est, ut indicaretur tempus, quo 

Christum nasci Deus voluit, et significaretur tem- 
pus resurrectionis mortuorum ac iudicii, 

Quarto observandi sunt loci doctrinae de 
poenitentia, de fide, de iustificatione. 

Quinto exempla bonorum et malorum re- 
gum excerpenda sunt, 

Sexto testimonia de resurrectione mortuo- 
rum considerentur. 

Septimo praemonitio traditur de regnis im- 
piis, quae circa finem mundi Evangelium Dei 
delere conabuntur, Et luctuosa dispersio Eccle- 
siae describitur, ut nunc sub Turcis et aliis re- 
gibus, qui magna crudelitate idola defendunt, 
dispersi sunt pii, doctrinam Evangelii puram 
amplectentes. In tanta gentium confusione mul- 
tae sunt humanae retionis disputationes: An sit 
discrimen gentium seu hominum futurum post 
hanc vitam? . Àn Deus sit praemia et poenas dis- 
tributurus hominibus? An sit certus hominum 
coetus, quem Deus amet reiectis caeteris homi- 
nibus? Epicurus negat superstites esse animus 
hominum, Alii Philosophi cogitant animas esse 
flammas aethereas, si quid sunt alienum a mate- 
ria Elementorum, evolantes in sublime nescio 
quo. 

Adversus has prophanas imaginationes di- 
scamus ex Evangelio, vere Filium Dei resuscita- 
turum esse mortuos, ut pios ornet aeternis prae- 
miis, et impios poenis adficiat, Et testimonium 
huius doctrinae editum est illustre, Resuscitatio 
mortuorum, id signum peculiare et proprium est 
eius coetus, qui profitetur doctrinam traditam 
per Prophetas, Christum et Apostolos, Nec quis- 
quam alius mortuos in vitam revocavit, nisi eius 
doctrinae professores. — Certum est igitur hanc 
doctrinam esse divinam, quae quidem sola prima 
est omnium in mundo, Et haec pronunciat Ec- 
clesiam seu populum Dei esse eos qui hanc do- 
ctrinam amplectuntur, caeteros non esse, Docet 
item Ecclesiam non esse maximam hominum mul- 
titudinem, imo saepe exiguum et miserum coe- 
tum esse oppressum servitute et aliis multis cala- 
mitatibus, saepe penes impios et hostes Dei esse 
imperia et opes. 

Cum autem haec species offendat humanam 
rationem , quae ignara irae Dei adversus pecca- 
tum haerens in natura hominum, somniat illos 
potius Deo caros esse, quibus dat opes et impe- 
ria, ideo valde opus est nobis hac praemonitione, 
quae docet quomodo de Ecclesia Dei sentiendum 

sit, ubi sit quaerenda, videlicet tantum in eo 
coetu, qui complectitur doctrinam traditam per 
Prophetas, Christum et Apostolos, Non impe- 
ria, non opes, non multitudo, non temporum 
diuturnitas moveat, ut populum esse Dei existi- 
mes, eos qui aut universam doctrinam propheti- 
cam et apostolicam abiiciunt, aut palam et per- 
ünaciter idola defendunt, 

Haec Capita breviter recensui, ut studiosus 
lector in vestibulo statim videat res magnas et 
utiles in hac historia tradi. Accedunt obiter et 
alii multi loci doctrinae Christianae, Estque pru- 
dentia adhibenda in distribuendis rebus et usur- 
pandis, videndum quae pars contineat leges, 
quae concionetur de promissionibus et de Evan- 
gelio, Nam ad haec prima Capita utile est mate- 
rias omnes referri, Videndum quae pars illustret 
dogmata, Ut, quid potest illustrius xo évog- 
yéo1egov dici contra Iudaeos, quam quod Daniel 
diserte adfirmat Christum nasci oportere durante 
politia Mosaica, — Ergo illud horrendum exci- 
dium urbis lerosolymae, et ruinae totius Iudaeae, 
iam annis 1470 testimonium dicunt, Christum 
natum esse, et refutant Iudaeorum amentiam et 
execrandarn pertinaciam, |. Videndum etiam quae 
ad usum in invocatione transferre possimus. Da- 
niel sic precatur, agnoscit peccata, et petit a Deo 
liberationem fiducia misericordiae, et nominatim 
addit: Propter Dominum, videlicet, pro- 
pter promissum Messiam. 

Haec est vera precationis forma in Ecclesia 
Dei, accedere ad Deum fiducia misericordiae pro- 
missae propter Filiurn mediatorem ac deprecato- 
rem. Arcana res est, et ignota mundo haec ih- 
vocatio, sed piis qui vere Deum timent, in quo- 
tidianis exercitiis discenda est, ac prodest in con- 
spectu habere hanc formam in Daniele proposi- 
tam, ut suo loco copiosius dicetur. ^ Habent 
usum in herum temporum periculis et praemoni- 
tiones, quae ostendunt quae sit Ecclesia, et iu- 
bent vitare societatem eorum, qui nomen Christi 
delere conentur, aut idola contra Evangelium 
defendunt, 


Loci praecipue observandi in primo 
Capite. 
I 


Poena impietatis, videlicet, ingens calami- 
tas populi ludaici, 

Quod Deus mirabiliter praestat promissiones, 
et servat suam Ecclesiam, etiam cum punit impios, 


I1. 


De moderatione victoriae. ltem, quod re- 
gum officium sit curare, ut iuventus instituatur, 


11i. 


Danielis et trium Adolescentum fides et per- 
severantia, Quod non defecerunt a lege divina 
inter Ethnicos, nec vel exemplis vel voluptati- 
bus, vel admiratione potentiae impiorum depra- 
vati sunt. 

NA 

Praemia corporalia et spiritualia pro illa fide, 
perseverantia et temperantia. Data est melior 
valetudo, gratia apud regem et principes, do- 
ctrina et prophetia. Haec dona eis contigerunt, 
quia Deus testari volebat se servare suam Eccle- 
siam, et promissiones non esse.irritas. — Docet 
item hoc exemplum Deo placere haec fidei et con- 
fessionis officia, et mereri ingentia praemia, 


VI. 


Observandum est ad quem finem debeat esse 
destinata temperantia, Daniel abstinet a regiis 
cibis, non propter humanas traditiones, sed pro- 
pter legem Dei, Quia multi regii cibi interdicti 
erant ludaeis, ut lepores, sanguis, et multa pi- 
scium genera. 

Vini usus non erat prohibitus, et Daniel in- 
fra legitur bibisse vinum, Non ergo tum super- 
stitione a vino abstinuit, sed propter adolescen- 
tiam et cavenda sodalitia etc. 


De I. loco. 


Ad primum et secundum locum pene omnes 
Ieremiae conciones pertinent, qui vaticinatur de 
poena, et causas exponit, ut cap. 22.: Quare sic 
fecit Dominus huic civitati, Quia reliquerunt pa- 
ctum Dei sui, et adoraverunt Deos alienos. 

ltem de Ioiakim, cuius hic fit mentio, in- 
quit: Sepultura asini sepelietur, proiectus extra 
portas lerusalem. 

Discamus igitur timere iudicium et iram Dei, 
ct fugiamus impios cultus et alia flagitia, Quia 
si illi populo Deus non pepercit, cui amplissi- 

mas promissiones dederat, multo minus caeteris : 


parcet. 

II. 


De secundo loco etiam extant multae concio- 
nes apud leremiam, Quod promissiones non sint 


! irritae, et tamen impii puniantur, et interea pro- 
| missiones mirabiliter serventur, aliis modis quam 
; humana sapientia cogitat. 


Ideo leremias taxat stultas spes impiorum, 
qui promissiones eo detorquebant, ut negarent 
poenas illas venturas esse. lere, 7.: Nolite con- 
fidere in verba mendacii, dicentes, "Templum 
Domini, Templum Domini etc. 


Cap. 28. Cum Hananias vaticinaretur, post 
biennium redituros esse ludaeos ex Babylone, et 
rupisset catenam quam gestabat Ieremias, incre- 
pat eum leremias, et addit, Hananiam eo anno 
moriturum esse, quia adversus Dominum locu- 
tus sit, ac respondit eventus vaticinio leremiae, 


Ex hac historia apparet maximam fuisse au- 
toritatem Pseudoprophetarum, quia iactabant pro- 
missiones, sed male detortas,  Econtra leremias 
praedicebat poenas, et tamen consolabatur pios, 
ut in.sequentibus Capitibus 29 et 30, ac deinceps. 

Cap. 30. inquit: Casügabo te in iudicio, ne 
tibi videaris innocens. Vulnera tua sanabo etc., 
ubi docet, quare Deus in illis communibus poenis 
corporalibus, Sanctos una rapiat, Quia hos quo- 
que vult agnoscere, quod habeant peccata, et 
detrahit eis fiduciam propriae iusticiae, Ita Pro- 
pheta docet de poenitentia, et postea promittit 
liberationem, 

Cap. 31.: Castigasti me Domine, et eruditus 
sum, sicut iuvenculus indomitus etc, Hic quo- 
que docet affligi Sanctos, ut crescat poenitentia. 
Dupliciter ergo consolatur eos, docet ad quid 
prosint adflictiones, et pollicetur liberationem. 

Hic igitur valde prodest observare certamen 
de promissionibus. Sic omnes in adflictionibus 
decurrunt ad promissiones, et cum non contin- 
gunt cito, et illo modo sicut imaginatur ratio hu- 
mana, languescunt animi, et deficiunt a Deo, 
sicut Saul deficiebat, Et hic multi ludaei defe- 
cerunt, arbitrantes hunc populum a Deo deser- 
tum esse. 

Sed pii agnoscant primum , quare adflictio- 
nes nobis imponantur, et quod Deus in illis re- 
quirat obedientiam, — Deinde etiam fide erigamus 
nos, sustentemus nos promissionibus, et peta- 
mus et expectemus auxilium, sicut lere. 29, di- 
citur: Orabitis me, et ego exaudiam vos etc, Et 

Ezech. 88.: Vivo ego, nolo^mortem peccatoris. 
Et hic prudentia opus est, sciamus Deum guber- 
naturum esse eventus, supra nostra consilia, 
ideo etiamsi differtur liberatio, non dificiamus. 


Hoc docet Paulus cum inquit ad Ephes.: Ei 
qui potens est facere supra quam petimus aut in- 
telligimus, sit gloria etc; lta hic populus maio- 
rem gloriam in exilio habuit, quam domi. —Ha- 
buit Prophetas multos, Danielem, Ezechielem, 
"Zachariam, Haggaeum. Deus miraculis ingenti- 
bus testatus est, hunc populum habere verbum 
Dei, veros cultus, et promissionem salutis, "Quale 
fuit miraculum liberatorum ex camino. [tem 
summi reges conversi sunt ad verum cultum Dei, 
Conservatur et regia stirps, et regaliter tractatur. 
Non igitur erat irrita promissio, non auferetur 
sceptrum etc, Sed Deus aliis modis praestitit pro- 
missiones, quam Psendoprophetae cogitaverunt. 


Discamus igitur et nos in afílictione retinere 
fidem, invocare et expectare auxilium, etiamsi 
eventus non contingunt iuxta nostra imaginatio- 
nes, nec languescamus, sed expectemus eos, si- 
cut Dei consilio gubernantur, deo scriptum est: 
In oratione instantes. . Oratio humiliati non dis- 
cedet a Deo. 

Quidam hic litigant de annotatione tempo- 
rum, quando Daniel in captivitatem abductus sit. 
Sed facilis est explicatio, "Textus ipse narrat ab- 
ductum esse anno tertio loiakim, .videlicet se- 
ptennio ante migrationem spontaneam Ieconiae. 
Nam loiakim regnavit ante leconiam. — Venerat 
autem Nabogdonosor Ierosolymam etiam regnante 
loiakim, exacto tertio anno regni loiakim, ac 
praedam abstulit, et captivos aliquos abduxit. 
Regi vero loiakim non eripuit regnum, sed so- 
cium esse iussit, qui cum post annos sex rebellas- 
set redeuntibus Chaldaeis, in patria interfectus 
est, et cadaver inter vulgi cadavera abiectum, ut 
leremias ei praedixit, Cap.22. àe sepultura asini, 


Saepe rebellabant reges ludaeorum, ideo 
saepe redibant Chaldaei. Illud autem est consi- 
derandum, Quod Deus diu distulit extremam poe- 
nam, ut eos ad poenitentiam invharet. Sicut con- 
cionatur leremias 26.: Sed cum putarent impii se 
perfunctos esse poenis, fiebant contumaciores etc. 


III. 
Finis victoriae debet esse non vastitas, sed 
constitutio melioris status. Ideo moderatione 

opus est, et saniores servandi sunt. Sicut Na- 
bugdonosor servavit leremiam et regem, et ma- 
ximam multitudinem populi. 

Huc pertinent praecepta de clementia, quae 
est benefacere bonis, discernere bonos a malis, 
moderari poenas illorum qui sunt sanabiles, im- 

ios vero et insanabiles e medio tollere. —Pro- 
verb. 20.: Misericordia et veritas custodiunt re- 
gem, et clemeutia fulcitur thronus eius. 

Praeterea, quod principum officium sit cu- 
rare, ut cives discant verbum Dei , et alias artes 
vitae necessarias, testatur praeceptum Deute. 17., 
ubi iubet regem tenere in manibus librum legis, 
ut legat et discat, Ergo necesse est reges curare, 
ut habeant a quibus discant, 

Et huc pertinet dictum Esaiae, Reges erunt 
nutritores tui, id est, Praecipue regibus mandat 
Deus, ut doctores Ecclesiae foveant et tueantur. 

2. Paral. 91. Laudatur Ezechias, quod stu- 
Quare docendi sunt 
principes, ut sciant Deum ab ipsis hoc officium 
poscere, ut studia necessaria Ecclesiae foveant. 


Iudaei persecuti fuerant Prophetas, nunc alit 
eos rex ethnicus, et magna ab eis beneficia acci- 
piet. — Coavertetur ad pietatem, habebit florens 
regnum propter hos gubernatores, Quia Deus hoc 
genus officii largiter compensat, iuxta illud: Qui 
dederit potum aquae, propter doctrinam etc.; ha- 
bebit mercedem, Econtra tyranni, qui negligunt 
aut persequuntur studia Ecclesiae, aut ministros 
pios, afficientur horribilibus poenis. 

Deinde quod privatim singuli discere debea- 
mus, praecipit Petrus: Parati ad satisfactio- 
nem etc, Item de caeteris artibus inquit Paulus 
ad Titum 3.: Discant nostri bonis operibus prae- 
esse ad usus necessarios, ul non sint infructuosi, 


VI. 

De postremo loco principaliter hic obser- 
vandum est, Danielis temperantiam fuisse opus 
confessionis, et quidem hanc abstinentiam fuisse 
praeceptam lege Dei, non humanis traditionibus. 
Ergo abstinebat Daniel, ut testaretur se non abii- 
cere doctrinam, in qua sola extabat verbum Dei, 
et abhorrere ab aliarum gentium religionibus. 

Hoc exemplum nos quoque ad confessionem, 
perseverentiam et temperantiam hortetur. uia 
Deus haec officia requirit, et ornat magnis prae- 
miis, 

illecebris voluptatum aut potentiae victus est, ut 
deficeret a vero cultu. Hanc constantiam pauci 
imitantur, sed qui imitantur habebunt ingentia 
praemia corporalia et spiritualia, 
textus: Glorificantes me glorificabo, etc. 


IL Capitis loci praecipui. 


I. 

Deus revelat ordine quatuor monarchias, et 
testatur in fine mundi venturum regnum sempi- 
ternum Sanctorum, qui Deum vere coluerunt. 

In hac revelatione primum populo proposita 
est consolatio et doctrina, "Videbant se non de- 
sertos esse a Deo, cum habebant Prophetas tales, 
qualis fuit Daniel. Discebant etiam quando ex- 
pectanda esse illa perpetua gloria promissa pa- 
tribus. 

Deinde rex et alii multi Ethnici hac doctrina 
admoniti sunt, ut agnoscerent verum Deum, et 
amplecterentur veros cultus et verbum Dei, 


II. 


Exemplum, quod testatur Deum exaudire 
pios, et dare petentibus dona, sapientiam et 
alia bona. 


III. 


Testimonium, quod imperia divinitus con- 
stituantur. 


LI. 


Admonitio, quod imperia paulatim ruant in 
deterius. — Posteriora subinde magis turbulenta 
erunt, et minus iusta, sicut Romanum multo 
fuit asperius quam Persicum, 


VS 


Testimonium, quod liceat Sanctis gerere 
magistratus, quia Daniel hic impetrat sociis pro- 
vincias. 


De I. loco. 


Totum hoc miraculum exhibitum est pro- 
pter quatuor causas. 
Quia Deus testari voluit solum Iudaicum po- 
ulum habere verbum Dei, et veros cultus. 
Ut Iudaei haberent consolationem. 
Ut de tempore venturi regni perpetui ad- 
monerentur. 

Ut converterentur etiam Gentes ad agnitio- 
nem Dei. 

Propter has tantas causas miracula ingentia 
proposita sunt, et ad hoc delectae sunt non vul- 
gares personae, sed rex ipse et principes, 

Ác ut magis perspicuum fieret, religiones 
Chaldaicas falsas esse, Unum esse verum Deum, 
qui tradidit verbum populo Israel, ideo primum 
confunditur sapientia Magorum, et patefit eorum 
impietas et caecitas. 

Hoc ut fieri posset, Deus voluit regem obli- 
visci somnii, et tamen talis fuit consternatio ani- 
mi et £xorao0ig in eo somnio, ut senserit esse 
quandam divinam admonitionem, | Ideo tam dura 
edicta proponit, Minatur mortem coniectoribus, 
nisi ipsum somnium narrent, 

Et. habet probabilem rationem. — Si inter- 
pretationes divinitus monstrantur, ut iactitabant 
coniectores, potest divinitus monstrari non tan- 
tum interpretatio, sed etiam ipsum somnium. 
Si vero interpretatio est humana coniectura, et 
non proficiscitur a Deo, est ambigna et fallax. 

Ergo, quia non possunt reperire somnium, 
et Daniel reperit, constat Chaldaeorum doctri- 
nam non esse a Deo, sed Danielis doctrinam et 
religionem a Deo traditam esse. 

Ita primum ostenditur testimonium, doctri- 
nam et religiones Chaldaicas falsas et ementitas 
esse, sicut in Aegyplo convicti sunt Magi etc. 
Sic universaliter in revelatione Evangelii arguit 
Deus contrariam doctrinam. 

De somnio breviter dico, Illis somniis certo 
credendum esse, quibus Deus dat testimonium, 
quod sint divinitus ostensa, sicut hic miraculum 
reperti somnii testatur hoc somnium a Deo esse, et 
Deus alibi aliter reldidit certas conscientias, 

Postquam autem Daniel recenset somnium, 
ipse interpretatur de quatuor monarchiis, et de 
regno perpetuo Clristi, Haec enarratio non tan- 
tum est politica ce imperiis, sed etiam praebet 
occasionem Danidi concionandi de toto regno 
Christi, de novissimo iudicio, de causa peccati, 
de redemtione et instauratione humani generis, 
Cur sit tanta mundi brevitas, Quale sit futurum 
perpetuum regnum, Utrum in hac natura im- 
munda vel alia: Qualis sit futurus Redemtor, et 
quomodo ad hec regnum perveniatur. ]ta haec 
brevis narratic complectitur summam Evangelii. 
Ideo non tantum hic politica doctrina observetur, 
sed multo magis evangelica. 


833 V. 


Politicum est, quod admonemur divinitus 
constitui imperia. tem, quod mirabili consilio 
Deus voluit consociare Gentes per monarchias, 
sive ut melius .regerentur disciplina, legibus, iu- 
diciis, poenis, sive ut per eam occasionem faci- 
lius propagari et innotescere Evangelium posset. 
Sicut in singulis monarchiis fulsit Evangelium 
aliquantisper apud Gentes. 


Aureum caput significat primam monar- 
chiam, quae complectitur successionem Chaldae- 
orum et Assyriorum, 


Argenteum pectus secundam monarchiam 
significat, complectentem Medorum imperium et 
Persicum. 


Venter aeneus, Alexandrum et successores 
potentiores, qui erant coniuncti foedere. 

Tibiae ferreae Romanum imperium, cui ad- 
licit descriptionem , quod fuerit futurum asperius 
caeteris, quia reipsa durius imperaverunt genti- 
bus, et inter se gesserunt bella civilia, et deleve- 
runt gentem ludaicam, et exercuerunt crudelissi- 
mas persecutiones in Ecclesiam. 


Pedes partim testacei, partim ferrei, signi- 
ficant regna nata post dissipatam monarchiam, vi- 
delicet, Francicum, Hispanicum, Germanicum, 
Sarracenicum, Turcicum, et in his alia sunt aliis 
bellicosiora. Et quanquam inter se luctantur, et 
conantur efficere monarchiam, tamen non per- 
ficient. 

Porro in quarta monarchia inquit Daniel 
venturum esse Christum, qui sit incoaturus re- 
gnum aeternum promissum Patribus. Voluit Deus 
patefieri tempus adventus Christi , ut inter caetera 
testimonia de Christo etiam circumstantia tempo- 
ris pios admoneret, et refelleret impios, Sicut 
Iudaei nunc manifeste refelli possunt per circum- 
stantiam temporis. Oportet Christum nasci ante 
dissipationem gentis ludaicae in quarta monar- 
chia, durante adhuc politia Iudaica, in Betble- 
hem etc, Ergo necesse est fateri, quod sit natus, 
quia nunc eversa est Bethlehem, et nulla est po- 
litia Iudaica, 

Item proderat pios tenere consolationes de 
tempore, ut interea afflictiones sustinere possent 
et expectarent venturam liberationem, nec erra- 
rent, arbitrantes tempus praeteriisse. 

Postrrino prodest omnibus scire, quod mun- 
di tempus sit exiguum spacium, quod instet iam 


et sit in foribus dies judicii, sicut et hunc regem ; 
MrrawTm. Orznm. Vor. XIII. 

Babylonicum Deus admonere voluit, de brevitate 
temporum mundi, de venturo iudicio, de salute 
piorum, de aeternis poenis impiorum, ne rex pu- 
taret omnia casu fieri, sed disceret esse Deum sal- 
vantem pios, et punientem impios, constituentem 
imperia, et adiuvantem iustos principes. [ta hic 
locus complectitur totius religionis et Evangelii 
doctrinam, Dixi de tempore. 

Sic autem describit hoc regnum, Ait, Lapi- 
dem abscissum esse de nionte sine manibus,  La- 
pis significat Christum, qui de monte, id est, ex 
populo Israél natus est, sed sine manibus inde 
abscissus est, id est, non humano consilio datus 
est hüic populo, nec postea regnum constituit hu- 
mana potentia aut viribus illius populi, "Tota res 
geritur divinitus, Filius Dei venit a Patre aeterno 
missus, nascitur sine virili semine, regnum con- 
stituit sine humanis consiliis et viribus, Haec est 
simplicissima enarratio, ut mons intelligatur de 
regno seu populo ludaico, quia postea rursus di- 
cit: Hunc lapidem fieri magnum montem , id est, 
ingens regnum. 

Alii intefpretati sunt montem.de matre Ma- 
ria, alii de coelo, sed has interpretationes omilto. 
Sine manibus etiam alii interpretantur, impoli- 
tum lapidem, id est, spretum et abiectum, sicut 
in Psal. 118. dicitur: Lapis quem reprobave- 
runt etc, Sed hanc interpretationem nostra com- 
plectitur, Sine manibus, id est, sine humanis 
consiliis, sine humana potentia. 

Breviter autem concionatur Daniel de utro- 
que adventu Christi, Deus suscitabit regnum du- 
rantibus adhuc aliis regnis. Qualis haec est 
pugnantia, quo modo durante monarchia Roma- 
na, tamen regnabit Christus? Hic significat 
regnam Christi non futurum politicum, sed spi- 
rituale, quod per verbum administrabitur. Et 
dicit diserte: Deusconstituet id regnum, nam hoc 
regnum immediate constituit et regit ipse, per 
verbum suum palam traditum, et per Spiritum 
sanctum. Caetera etiamsi divinitus constituuntur, 
tamen mediates per humanam potentiam consti- 
tuuntur et reguntur. 

[ocoabitür ergo hoc sempiternum regnum 
durantibus adhuc imperiis, quae id regnum con- 
temnent, et ei adversabuntur, ideo conteret et 
Primum eni:n arguet prae- 
dicalione, postea evertet et afficiet hostes aeternis 
poenis, Christus autem cum sua Ecclesia perma- 
net, relinet regnum, et fraitur aeterna gloria, 

Hactenus breviter percurrimus historiam et 
interpretationem, in qva, ut ante dictum est, 
non tantum politicae sententiae, sed etiam evan- 
gelicae considerandae sunt, et cogitandum, quid 
haec historia vel interpretatio nos ipsos moneat. 
Confirmant autem nos testimonia de tempore ad- 
ventus Christi, cum in quarta monarchia, durante 
adhuc politia Mosaica, Christum nasci oportuerit, 
necesse est fateri, quod sit natus. 

Praeterea, quia hic de regno aeterno dicitur, 
necesse est dici de causa abolente mortem, Item, 
de causa mortis, de peccato, de promissionibus 
liberationis, de Christo, de redemtione nostra per 
sacrificium Christi, de resurrectione mortuorurm. 

Quomodo autem regnaturi sunt Sancti per- 
petuo, cum plurimi sint mortui tot seculis, et 
deinceps morituri reliqui, nisi resurgant? Ergo 
hic locus complectitur universam Evangelii do- 
ctrinam, ad hanc respiciendum est, cum haec 
concio Danielis legitur. 

Interim haec praecipue consideremus de La- 
pide praeciso a monte, Unum esse Dominum, sci- 
licet lesum Christum, qui hoc regnum aeternum 
incoat, qui abolet mortem, qui vincit universam 
diaboli et mundi potentiam. — Nec aliud hic dicit 
Daniel, quam quod antea extabat apud Esaiam, 
qui nominat Christum patrem perpetuae vitae. 

Hae sententiae prorsus idem volunt, quod 
toties repetit Evangelium, Ioh. 8.: Qui credit in 
Filium, habet vitam aeternam. . Qui autem non 
credit in Filium, non videbit vitam, sed ira Dei 
manebit super eum. 

Et rursus lohan. 17.: Haec est vita aeterna, 
ut agnoscant te solum verum Deum, et quem mi- 
sisti lesum Christum. 

Sic ergo incoat vitam aeternam, cum credi- 
mus hunc Lapidem datum esse, ut aboleat pecca- 
tum et mortem, et credimus nobis propter eum 
donari reroissionem peccatorum et vitarn aeter- 
nam. Haec de Lapide hoc loco praecipue consi- 
derentur, quomodo incoél vitam aeternam. 

Et diligenter observetur in doctrina de fide, 
parücula Gratis, sicut alias saepe dictum est, 
Quod gratis donentur nobis beneficia Christi, ne 
transferatur honos Christi in iusticiam humanam. 
Item, ut maneat fidei certitudo, Non posset fides 
existere, si penderet ex conditione nostrae digni- 
tatis, aut legis, Et quid sit haec fides in invo- 
catione, discendum est in omnibus vitae negociis 
et periculis, tunc intueamur Christum Mediato- 

rem et Pontificem, et cogitemus eum hunc esse 
Lapidem, qui des!ruit potentiam diaboli, sicut 
Iohannes inquit: In hoc apparuit Filius Dei, ut 
destruat opera diaboli. Et meminerimus particu- 
lae Gratis, quam ipse Daniel nobis inculcat infra 
cap. 9.: Neque enim in iustificationibus nostris 
invocamus, sed in miserationibus tuis multis. 

Postremo excerpantur testimonia de politicis 
negociis. Primum, quod imperia divinitus con- 
stituantur, testatur hic Daniel inquiens, Sit no- 
men Dei benedictum etc. Qui transfert regem et 
consistere facit. 

Secundo, quod piis liceat administrare im- 
peria, testantur hic exempla Danielis, et aliorum 
Sanctorum, qui praefuerunt provinciis, et qui- 
dem dixerunt ius, non ex legibus Mosaicis, sed 
ex Babylonicis. 


Loci III. Capitis. 
I. 


Exemplum humanae caecitatis et audaciae 
instituentis novos cultus sine verbo Dei, quos hic 
ostendit se Deus improbare. 


II. 
Doctrina est, quod oporteat reprehendi im- 
pios cultus. 


III, 


Quod oporteat mandatum Dei anteferre omni- 
bus rebus humanis, potestati, legibus humanis, 
paci, tranquillitati vitae nostrae, 


Iti. 
Blasphemia refutanda est, ut hic refutatur 
dictum regis: Quis Deus potest vos liberare? 
V. 


Qualis debeat esse fides de corporali libera- 
tione, videlicet cum conditione, si Deo placet, 
Et de discrimine promissionum, Aliae habent 
conditionem, aliae non habent, 


VI. 

Glorificatio piorum contra blasphemiam, et 
poena impiorum, praesertim satellitum, qui alieni 
furoris ministri sunt. 

VII. 

Testimonium, quod in periculis Deus addat 

angelos piis, 

VII. . 


Conversio regis, sequens concionem et glo- 
rificationem piorum, 


. IX. 


Edictum, quod docet pertinere ad officium 
principum, prohibere et punire blasphernias, 


De I. loco. 


Cum magnitudo rerum non possit verbis ex- 
plicari, sum brevior, et tantum admonere lecto- 
res cupio. Primum igitur bic discant pii, ingens 
et horribile peccatum esse contra primum prae- 
ceptum, iüstituere et defendere cultus sine verbo 
Dei. 

Ac sciamus non unum Nabogdonosor hic 
significari, sed idolatriam totius mundi, Sicut 
Nabogdonosor horribili audacia, et tamen summa 
opinione religionis, instituit cultum, ita multi 
fecerunt aliis temporibus. Imperia plerunque de- 
fendunt idolatriam: in Ecclesia vero impii pon- 
tifices regna sibi constituunt, et muniunt praetextu 
novorum cultuum, sicut leroboam fecit, Et eo 
spectavit consilium Nabogdonosor, ut suo cultu 
consociaret gentes etc, 

Ideo cogitandum est, ingens peccatum esse 
pontificum et principuro, qui defendunt cultus in- 
stitutos sine verbo Dei, et pugnantes cum verbo 
Dei, Missam, Monachatus, et alias traditiones. 
Ut Esaiae 29. dicitur: Miscuit vobis Dominus spi- 
ritum soporis etc., quia coluerunt me mandatis 
hominum etc. 

Et lere. 2.: Duo mala fecit populus, Me 
dereliquerunt fontem, et sibi fecerunt cisternas. 

Haec cogitanda sunt, ne nos polluamus so- 
cietate defendentium impios cultus, ne eis assen- 
tiamur, ne eos adiuvemus etc. 


II. 


Colligendae sunt sententiae, quae hortantur 
nos, ut reprehendar,us impios cultus, ut primum 
praeceptum ait: Non habebis Deos alienos. 

Item: Qui non confitebitur me coram homi- 
nibus, confitebor eum coram Patre coelesti. 

[tem: Quod anteferendum sit mandatum Dei 
legibus humanis, et potestati. luxta illud: Opor- 
tet Deo magis obedire quam hominibus. 

ltem de scandalis: Sinite illos, caeci sunt, 
et duces caecorum. 


IN DANIELEM PROPHETAM COMMENTARIUS. 





M ———————————— 


888 
III. 


Rex non solum praecepit honorem statuae 
haberi, sed addidit manifestam blasphemiam, qua 
suam potentiam antefert divinae, Et omnibus 
temporibus tyranni derident pios, expectantes 
auxilium divinum, quia aut sunt Épicurel, aut 
sibi persuadent se esse praecipua membra populi 
Dei, sicut Pharisaei de sese sentiebant. 

Deus autem plerunque insignibus exemplis 
et corporali liberatione vindicat gloriam nominis 
sui, ut 4, Reg. 19. de Senacherib: Insanisti 
adversus me, superbia tua ascendit ad aures 
meas elc, 

Et post subsannationes in historia passionis 
Christi statim sequuntur terraemotus, Eclipsis, et 
ipsa rerum natura testatur, se abhorrere ab istis 
blasphemiis, ita solet sequi gloriosa vindicta, 

Porro pii tales blasphemias dissimulare non 
debent, sed aperte refutare, sicut hic dicunt: Est 
Deus noster quem colimus, qui potest nos libe- 
rare,  Diserte autem dicunt, quem colimus, ut 
significent se praedicare illum solum esse Deum, 
qui hoc verbum et hos cultus certis testimoniis 
tradidit, quos populus Israel habebat, 

Quare discamus Deum non agnosci neque 
coli nisi in illo verbo, quod ipse nobis proposuit, 
Et repudiandos esse cultus et opiniones de Deo 
extra hoc verbum, sicut docet Christus, inquiens: 
Qui me videt, videt Patrem, 


V, 


Hic de promissionibus quaerendum est, et 
natura fidei consideranda, quomodo expectet libe- 
rationem? | Nam textus aperte praedicat fidem ho- 
rum confitentium, — Respondeo: | Promissiones 
omnes requirunt utrunque, scilicet, ut credamus, 
Deum et posse et velle nobis opitulari, Sed de 
voluntate discrimen est, Promissio gratiae postu- 
lat, ut nominatim credamus hoc ipsum tribui, vi- 
delicet remissionem peccatorum et imputationem 
iusticiae, et vitam aeternam. Nam hic expressit 
Deus suam voluntatem, et haec petenda et ex- 
pectanda sunt nominatim sine aliqua conditione, 
sicut textus inquit: Omnis qui credit in Filium, 
habet vitam aeternam, 

Et haec fides semper debet praelucere et gu- 
bernare expectationem corporalium beneficiorum. 
Quanquam autem promissiones corporalium be- 
neficiorum etiam requirunt, ut credamus, non 

solum de potentia Dei, sed etiam de volun- 
tate, quod Deus velit iuvare: tamen fides de 
praesenti liberatione addit conditionem,  scili- 
cet: Si Deo placuerit, me in praesentia libe- 
rabit, Neque conditio pugnat cum natura fidei, 
sed praestat obedientiam, quia simul requirun- 
tur ista, ut simus parati ad obedientiam, ut invo- 
cemus, petamus, et expectemus auxilium, sed 
iuxta consilium Dei. 

Ita orat David: Si Dominus volet, reducet 
me, si non volet, fiat voluntas Domini, 

Ita dicunt et hoc loco isti confitentes: Non 
oportet nos respondere, id est: Án Deus sit nos 
exemturus ex hoc camino, non scimus, Quasi di- 
cant: Exitum et eventum et modum liberationis 
consilio Dei permittimus, sumus etiam parati ad 
obedientiam. Sed gloriam Dei defendimus, affir- 
mamus eum nos posse liberare, ct hunc vere 
Deum esse, quem colimus, id est, qui nobis ver- 
bum et cultus tradidit, Et interea ipsorum fides 
tamen expectat a Deo qualemcunque consolatio- 
nem et auxilium, iuxta consilium Dei. 


VI. 


Ac diligenter hic observandum est, ideo no- 
bis imponi afflictiones corporales, ut excitemur 
ad invocationem et fidem, — Sicut Esaiae 26. dici- 
tur: Ángustia ad clamandum disciplina tua eis. 
Ideo non est indulgendum diffidentiae, nec cogi- 
tandum, frustra fieri invocationem, aut promis- 
siones esse irritas, eliamsi illa conditio additur, 
Liberat enim Deus, cum invocamus, ut nobis 
iestimonia ostendat suae praesentiae, sicut inquit 
in Psalmo: Eripiam te, et glorificabis me. 

Et cum non vult praesentem calamitatem tol- 
lere, tamen addit consolationem, Quare nun- 
quam promissio est irrita, iubet igitur Christus 
incessanter orare, id est: Etsi differtur liberatio, 
ut exerceamur, tamen orare non desinas, quia 
invocatio non est irrita. 

Sed hoc agere difficile est rationi, cum Deus 
non liberat, franguntur animi, existimant se non 
exaudiri, incipiunt indignari ac prorsus deficere 
a Deo, sicut Saul defecit. 

Huic tentationi fides repugnare debet, ut 
crescat et ardentius petat, et expectet auxilium, 
etiamsi non statim aut prorsus tollitur praesens 
calamitas. Nam quia Deus hanc invocationem 
exaudit, opitulabitur, vel praesenti consolatione 
ac mitigatione calamitatis, vel constituens suo 

mirabili consilio bonum eventum, sicut Paulus 
inquit: Fidelis Deus, qui dat cum tentatione 
eventum, etc, 


V1. 


Miraculum editum est, ut rex converteretur 
ad agnitionem Dei, qui conversus etiam edit 
confessionem , et prohibet blasphemias. 


Hic discamus ad officium principum perti- 
nere, ut impiam doctrinam et impios cultus abo- 
leant, et curent piam doctrinam et pios cultus 
proponi, Nam magistratus est custos totius legis, 
quod ad disciplinam attinet: sicut prohibet ho- 
micidia, etiamsi non mutet corda, ita prohibere 
debet externam idolatriam, blasphemias, impios 
cultus, 

Quanquam enim magistratus non est mini- 
sterium spiritus, id est, quanquam non convertit 
corda, tamen est minister tuendae externae disci- 
plinae totius legis, et ut membrum Ecclesiae prae- 
cipuum, adiuvare reliqua membra debet, ut pia 
doctrina propagetur. 


Loci HII. Capitis. 
I. 


Exemplum, quod indicat conversos postea 
subiici horrendis adílictionibus. Sicut rex Na- 
bogdonosor post conversionem hic in acerbissi- 
mam calamitatem incidit, iuxta illud: ludicium 
a domo Dei incipit. ltem: Humiliamini sub po- 
tenti manu Dei. Nec dubium est, fuisse multos, 
qui dixerunt eum poenas dare mutatae religionis, 


1I. 


Poena securitatis, superbiae et negligentiae 
in secundis rebus, quia textus dicit: Erat florens 
in palatio. Et postea: Nonne haec est Babylon, 
quam ego aedificavi? Et angelus ipse dicit: Hoc 
exemplum proponi, ut omnes gentes Deum agno- 
scant, et sciant eum resistere superbis, et humi- 
les tueri, 


I1. 

Imago regni, rex est arbor, sub qua pascun- 
tur animantia, Ergo principes non sint tyranni, 
sed praebeant umbram, id est, defensionem sub- 
ditis, et concedant eis, ut quaerere victum, et 
frui suis possint, ltem: Augelus additur custos 
regis, 


841 X. 


HIL 
Mitigatio poenae. Daniel iubet regem agere 
poenitentiam. Ergo comminationes mitigari pos- 
sunt, ut testatur exemplum Ninives, Et scriptum 
est: Vivo ego, nolo mortem peccatoris, sed ut 
convertatur et vivat. Nec sunt huc afferendae 
disputationes de stoico fato. 


fe 

Concio de poenitentia: Libera te a peccatis 
per iusticiam et beneficia erga oppressos, Et erit 
longanimitas ad tuam salutem, vel erit sanatio 
delictorum tuorum, 

Haec concio utrumque complectitur, doctri- 
nam contritionis, scilicet legem, quae arguit pec- 
cata, et promissionem gratiae seu absolutionem. 

VE 

"Testimonium, quod Evangelium pertineat ad 
Gentes. ltem, de libertate evangelica, quod cul- 
tus legis non fuerint necessarii ad gratiam, 


VII. 

Cum hic tradatur promissio, Erit sanatio, 
necessario sequitur requiri fidem. Quare non in- 
telligunt hoc dictum, qui detorquent contra do- 
ctrinam de fide, 

VIII, 

Cum fides non nitatur nostra dignitate, sed 
intueatur promissionem, necesse est intelligi, gra- 
tuitam esse remissionem, 

IX. 

Nec satis est intelligi dictum de remissione 
poenae temporalis, quia poenae non mitigantur 
sine vera poenitentia et remissione culpae. ldeo 
prius hic intelligatur remissio culpae. 


X. 

Post concionem conceditur intervallum regi 
ad poenitentiara totus annus, sed manent securi- 
tas et superbia. deo sequitur poena, 

XI. 

Poenae infliguntur, ut admoneant nos de 
poenitentia, sicut inquit Paulus: A Domino cor- 
ripimur, ne cum mundo damnemur, 


XII, 

Post poenam hic rex praestat veram contri- 
tionem, fidem, confessionem et invocationem. 
Vox est contritionis, Gradientes in superbia ipse 
humiliat. Fidei, Levavi oculos meos ad coelum. 
Invocationis et confessionis, Laudo et glorifico 
regem coeli. 

Sic igitur in poenis agnoscenda est ira Dei 
adversus peccatum , Et rursus agnoscenda miseri- 
cordia, quod puniat Deus, non ut perdat, sed ut 
vocet ad poenitentiam etc, 


XIII. 

Utrumque considerent, praecipue principes, 
deinde et alii, videlicet poenas impendere securis, 
superbis, et praeditis excellentibus donis, sicut 
inquit Christus: Abominatio est coram Deo, quid- 
quid est sublime apud homines. 

Rursus etiam misericordiae exemplum consi- 
deretur, quod tantus idolatra, tam superbus ty- 
rannus recipitur in gratiam, et quidem liberatur 
etiam a corporalibus poenis, Et consolatur pios 
hoc exemplum contra tentationem de magnitudine 
peccati, ut discant exuberare gratiam supra pecca- 
tum, ut inquit Paulus. 

Breviter complexus est Propheta imaginem 
et officia pii principis, requirit primum pietatem, 
agnitionem Dei, et fidem, Deinde beneficentiam 
erga oppressos, hoc est, iusticiam in administra- 
tione, defensionem piorum, et Ecclesiae adver- 
sus tyrannos, 


De II. loco. 


Textus ostendit peccata regis fuisse, securi- 
tatem et superbiam, quae ambo sunt arcana, et 
multorum Sanctorum peccata, et facilius obrepunt 
in rebus secundis, ac praecipue excellentibus vi- 
ris, qui habent admirabiles successus, ingentem 
gloriam, magna Dei dona. His commodis cum 
delectatur animus, nec sentit significationes irae 
Dei, paulatim extinguitur timor irae et iudicii 
divini, incipit animus immodice mirari et amare 
haec bona, et obliviscitur Dei, nec cogitat succes- 
sus illos a Deo esse, sed intuetur suam sapien- 
tiam, suas virtutes, suam potentiam, harum re- 
rum ope judicat se tantas res gerere et efficere, et 
confidit similes se perpetuo gesturum esse, Con- 
fidit se 1nunitum esse his praesidiis contra omnes 
fortunae casus, sicut Pompeius dicebat se supplo- 
sione pedis Italiam totam completurum esse exer- 
citibus, Et Timotheus dux Atheniensis in con- 
cione dixit: Hoc ego feci, non fortuna. Post eam 
vocem scribunt ei postea nihil successisse. 

Porro elatus animus illa fiducia sui, quod 
per sese res magnas efficiat, quae sua sapientia'sit 
munitus adversus omnes casus, incipit alios ho- 
mines contemnere, sese amat et admiratur, sibi 
permittit licentiam mujtorum scelerum, — Vult 


849 


coli et maguifieri, et fit asper non colentibus, 
Exempla illustria conspiciuntur in Alexandro, 
Pompeio et Caesare,  Existiwant sua sapientia, 
sua virtute et potentia, tot viclorias partas esse, 
et se invictos esse. ldeo contemnunt caeteros, 
sibi permittunt licentiam , et ruunt in varia scele- 
ra, volunt cóli nequaquam familiari consuetudine, 
Sic etiam Sanctis obrepit negligentia, ut 
Samsoni et Davidi, quia David in praesentia non 
sentit significationes irae Dei, minus timet iudi- 
cium, et obsequitur illecebris voluptatum. 
Plerunque autem in magnis viris securitatem 
comitatur superbia, id est, fiducia propriae sa- 
pientiae, iusticiae, potentiae, oblivio Dei, Postea 
accedunt iracundia, crudelitas, et alia vicia, Cuin 
autem Deus praecipue superbiam, id est, fiduciam 
propriae virtutis horribiliter puniat, exempla 
omnium historiarum continent tristissimos casus 
magnorum virorum, ut Saulis, Herculis, 'T hesei, 
Miltiadae, '"lhemistoclis, Po peii, Caesaris ete, 
Et apud Euripidem inquit Oedipus, Ego qui 
excellui omnes reges sapientia, nunc quid suin, 
nisi evanescens umbra, vel cadaver, vel volatile 
somnium? Haec est magni regis vox, et summo 
gradu detracti in acerbissimas calamitates. 
'Talis fuit imago Davidis in seditione, cum 
ipse cogitaret , quanti sceleris poenas daret. 
'Yalis fuit imago huius Babylonici regis, qui 
non solum fit furiosus, sed, ut insania sit celebra- 
tior, vagatur inter bestias. In hac calamitate non 
solum amisit regnum et autoritatem, sed quod 
multo plus est, mentem etiam. Consideremus 
igitur quale sit eius peccatum, ut discamus timere 
Deum, et non alere securitatem et superbiam, 
quae pariunt multa alia peccata et poenas, sicut 
scriptum est: Sedit populus manducore et bibere, 
et surrexit ludere, | Ítem: Cum dixerint, Pax et 
securitas elc, 


De IH. loco. 


Concio poeuitentiae diligenter consideranda 
est, Nam ut dixi, utraque pars hic breviter pro- 
ponitur, doctrina legis et promissio, Prima 


pars est concio legis: Remove peccata tua per 1u- | 


stitiam, et per beneficia erga miseros, Haec est 
vox legis, quae praecipit de poenitentia seu de 
contritione, Necaliud est, quam quod dicit Esaias: 
Desinite male facere, et discite recta facere, [tein: 
Si egeritis poenitentiam, peccata vestra remit- 
tuntur etc, 

Requirit poenitentiam, nec tamen sentit 
opera mereri remissionem, Necessaria enim est 
poenitentia seu contritio, sed non est causa nec 
meritum remissionis peccatorum. — Nec hoc dicit 
Daniel, sed praecipit cessationem:. Aufer peccata 
tua per iusticiam, id est, cessa, desine peccare, 
et incipe iusta facere, Haec est simplex et non 
perplexa interpretatio. — Manifestum est autem 
hanc esse vocem legis, et concionem de poeni- 
tentia seu contritione, 


Sed omissis adversariis, de re dicamus. 


| Quanquam non vult Daniel opera mereri remis- 


sionem, tamen huic ipsi concioni est implicita 
promissio de remissione peccatorum. — Nisi enira 
esset proposita remissio, non diceret: Aufer pec- 
cata tua, Certe enim boc vult: Emenda te, et 
conversus habebis remissionem. Ita saepe impli- 
citae sunt promissiones doctrinae operuin, et ta- 
men discerni fidem ab operibus et merito necesse 
est, sicut Esaias capite 1, Non potest enim exi- 
stere fides, si nitatur conditione nostrae dignitatis. 

Sed sequens pars expresse addit promissio- 
nem: Ecce erit sanatio delictorum tuorum. Porro 
omnis promissio requirit fidem, et quidem pro- 
missio reconciliationis requirit fidem, quae statuat 
gratis condonari peccata, quia fieret incerta, et 
excuteretur animis, si penderet ex conditione 
dignitatis nostrae, Ergo nemo peritus negare 
potest, quin hic requiratur fides proposita pro- 
missione,  Übicunque igitur vel aperte vel tecte 
promissio traditur simul fidem requiri sciamus, 
sicut docet Paulus Rom, 4.: Ideo ex fide gratis, ut 
sit firma promissio, 

Adversarii insulse intelligunt has gravissi- 
mas conciones, Nec discernunt promissiones a le- 
ge, nec intelligunt usum promissionum et certa- 
mina fidei, tantum somniant haec esse puerilia 
praecepta de moribus.  Abducamus igitur animos 
ab eorum deliramentis, et cogitemus hic proponi 
seriam et gravissimam concionem de re maxima, 
de remissione peccatorum, de vita aeterna. 

Ac Daniel in hac concione haud dubie com- 
plexus est totam doctrinam de promissionibus. 
Nam haec absolutio non est humana vox, sed sen- 
tentia divina, ex promissionibus sumta, in qui- 
bus norat Daniel propter venturum Christum pro- 
missam esse remissionem peccatorum, Et bene- 
ficium non tautum ad Iudaeos pertinere, sed etiam 
ad Gentes, hoc est, ad omnes, qui promissioni 
de Christo credunt, Nec fuit vulgaris sapientiae, 

sic intelligere promissiones, quod etiam ad Gentes 
pertineant, Et simul docet nos Daniel de voca- 
tione Gentium, de abrogatione legis, de gratuita 
iustificatione, * Ostendit enim ceremonias Iudai- 
cas non esse iusticiam, nec mereri remissionem 
peccatorum, quia has non imponit regi. Haec 
omnia complexus est in hoc exemplo. 


De fructibus poenitentiae seu bonis 
operibus. 


Ut autem in conversione seu poenitentia sem- 
per sequi debet nova obedientia, sicut Iohannes 
inquit: Facite fructus dignos poenitentia , ita hic 
adiicit Daniel doctrinam de bonis operibus. Ac 
primum vide quae opera flagitet, videlicet non 
opera monastica, non humanas traditiones, sed 
opera, quae Deus praecipit, Et nominatim con- 
cionatur de officio vocationis. Cum iubet eum 
praestare iusticiam, intelligenda est universalis 
obedientia, scilicet agnitio Dei, timor, fides, di- 
lectio Dei, iusticia in regendo imperio, continen- 
tia et caeterae virtutes, quas Deus postulat. 

Nominatim vero additur particula de praeci- 
puo opere vocationis: singuli enim praecipue de- 
bent opera suae vocationis praestare, sicut Pau- 
lus 1. Thessal. 4. iubet singulos in hoc studio ex- 
cellere, ut suum officium faciant. Item: Melior 
est obedientia quam victima. 
regi de propria functione concionatur, iubet eum 
praestare beneficentiam erga oppressos, hic com- 
plectitur generaljter iudicia, poenas, bella, et 
omnem defensionem innocentum, 

Sed praecipue admonet eum de defensione 
verae Ecclesiae, quae tunc in exilio ab impils cru- 
deliter tractabatur, Hortatur ergo Daniel regem, 
ne sinat Ecclesiam Dei deleri, sed ut eam conser- 
vet, orne!, et adiuvet suis beneficiis, hoc est prae- 
cipuum unus regum et principum, sicut inquit 
Esaias: Reges erunt nutritores tui etc. 

Meminerimus ergo hanc concionem, ut eam 
principibus etiam hoc tempore proponamus, quo 
exercetur iniustissima crudelitas contra veram Ec- 
clesiam. Quanquam enim non omnes tyranni 
flecti ad pietatem possunt, tamen pii principes 
confirmantur his dictis Prophetarum, et aliqui 
hostes revocantur in viam , sicut hic Nabogdono- 
sor, qui etsi fuerat hostis, tamen convertitur ad 
agnitionem Dei, et defendit pios, De his officiis 
praecipue concionalur Daniel, Et hanc regiam 


Ideo hic D.niel: 

concionem sciamus ad omnia tempora et omnes 
principes pertinere, 

Sciamus et illud, Haec opera a Deo mandata, 
veros fructus poenitentiae esse, seu novam obe- 
dientiam, in qua lucet et exercetur fides: quia 
enim rex iam ornat Ecclesiam, ostendit signum 
confessionis, quod agnoscat unum esse Deum, 
conditorem coeli et terrae, qui velit agnosci per 
verbum, quod huic uni populo Israel tradiderat, 
qui dederit promissiones de remissione peccato- 
rum, exaudiat et salvet. Testatur caeteros Deos 
et cultus extra hoc verbum reiiciendos esse, In 
hae confessione muültos invitavit rex ad pietatem. 
Exercuit et fidem in periculis, quia non dubium 
est, fuisse impios principes, qui ei adversati et 
insidiati sunt, sed ipse pertulit has difficultates, 
et expectavit a Deo defensionem. 

De his gravissimis rebus concionatur Daniel, 
de poenitentia, promissione, fide, de veris fructi- 
bus poenitentiae, de proprio regum officio, de 
exercitiis fidei in periculis administrationis. 

Sed monachi multis modis contaminaverunt 
hunc locum, transferunt ad satisfactiones et opera 
indebita, quia hic rex affligitur , disputant, non 
remitti peccata sine satisfactionibus, Item, quia 
interpres hic nominat eleemosynas, ipsi detor- 
quent dictum ad ceremonias certas eius officii, et 
fingunt eas esse satisfacliones, et mereri remis- 
sionem culpae et poenae. Haec facile refutari 
possunt, 

Primum igitur sciendum est, totum delira- 
mentum de satisfaetionibus, quas vocant opera 
indebita reiiciendum esse, iuxta hoc dictum: Fru- 
stra colunt me mandatis hominum. Sed post poe- 
nitentiam sequi debet nova obedientia, a Deo 
praecepta. Ád hanc etiam eleemosynae pertinent, 
quae dandae sunt pro modo facultatum, Et quan- 
quam haec opera non merentur remissionem cul- 
pae vel poenae aeternae, tamen promissio Dei 
certa et credenda est, quod Deus vere ignoscat 
agentibus poenitentiam, credentibus et invocanti- 
bus ipsum, et velit tollere aut mitigare poenas 
corporales. Haec beneficia fide petenda et expe- 
ctanda sunt, cum agimus poenitentiam, Ac mi- 
nus esset calamitatum publicarum et privatarum, 
si hac fide peteremus mitigationem, et ageremus 
poenitentiam, iuxta illud Zachariae: Converti- 
mini ad me, scilicet agentes poenitentiam, et cre- 
dentes et invocantes me, Et convertar ad vos, sci- 
licet dandis beneficiis. 

Quod autem de poenis obiicitur: Adam, Da- 
vid, Osias, Manasses, Nabogdonosor, et multi 
quotidie puniuntur, Érgo cum peccata non sine 
poenis remittantur, necessaria est satisfactio, Fie- 
spondeo: Neganda est consequentia, nam poenae 
illae nec satisfactiones, nec compensationes sunt, 
nec merentur remissionem culpae nec damnatio- 
nis. Sed sunt singularia Dei opera, quibus vocat 
lapsos ad poenitentiam, aut exercet Sanctos, sicut 
scriptum est: ludicium a domo Dei incipit, et 
quanquam Deus vult poenas illas exempla esse 
omnibus, quae admoneant omnes de ira et iudicio 
Dei, tamen multis parcit, ut Ninivitis, et in 
Evangelio passim remittit sine poenis, 

Exempla poenarum sunt testimonia iudicii 
Dei, quod vere Deus aliquando omnes impios pu- 
niturus sit, sicut prima concio inquit: Si malefe- 
ceris, peccatum tuum quiescet donec revelabitur, 
Quasi dicat: Etsi aliquandiu differtur poena, et eris 
securo ac ocioso animo, tamen tandem Deus iudi- 
cabit et puniet, 

Ex Exod. 23.: Ego autem in die visitationis 
meae visitabo peccata eorum, Quasi dicat: Etsi 
differo poenas, tamen non propterea existimate 
me oblivisci scelera, non humano consilio, sed 
meo, constituo poenas, do spacium poenitentiae, 
ideo metui volo, et vos ad poénitentiam voco. 

Sic de poenis sentiendum est, non quod sint 
satisfactiones, sed sint testimonia iudicii Dei, et 
nos vocent ad poenitentiam, aul exerceant Sanctos. 

Alia exempla, ubi mitigatae aut sublatae 
sunt poenae, sunt dulcissimae consolationes, quae 
testantur agentibus poenitentiam, remitti aut mi- 
tigari poenam, sicut docet Esa, cap. 1. 

Caeterum. exempla Sanctorum, ut Abel, 
Esaiae, leremiae, Iohannis Baptistae, et similium 
non sunt poenae, sed exercitia, ut ante dictum 
est, Quia oportet Ecclesiam subiectam esse cruci, 
ut agnoscat magnitudinem peccati haerenüs in 
carne, et rursus abolita carne, incoetur novitas 
spiritualis inter afflictiones. 

Haec breviter de afflicionibus adieci, ut 
lectores admoniti repudient deliramenta de satis- 
factionibus, et sciant nec poenas divinitus irroga- 
tas, nec nostra opera satisfactiones esse, 

Sed hic obiiciunt, Textus inquit: Redime. 
Ergo significat opera esse precium seu meritum, 
Respoudeo breviter: Vocabulum significat cessa- 
tionem, non compensationem, Quasi dicat: Cessa 
a peccatis, et recte facito, seu liberate a peccatis, 

quod idem est, Cessa a peccatis ete. Sed non ero 
prolixus in hac grammatica cavillatione tractanda. 
Opponantur alia illustria testimonia, quae lo- 
quuntur de gratuita remissione, et de fide in Chri- 
stum, et de sacrificio Christi. 

Origenes transformavit hanc historiam in 
allegoriam prorsus intempestivam de diabolo. 
Scripsit significari per regem Babylonicum, diabo- 
lum eiectum per superbiam etc, Et aiunt addi- 
disse errorem de liberatione diaboli, Sed haec 
portentosa deliria improbanda sunt, et fugiendae 
absurdae allegoriae, 

Nos historiam retineamus, et meminerimus 
illustre exemplum poenitentiae propositum esse, 
in quo admonemur de securitate, de poenis, de 
gratuita remissione peccatorum, de vocatione 
Gentium, de promissione, de vera fide, de fructi- 
bus poenitentiae, de principum officiis etc. 

Verae fidei vox est, qua hic cognoscit non 
solum potentiam Dei, sed etiam voluntatem, sci- 
licet, quod puniat superbos, et remittat peccata 
agentibus poenitentiam, exaudiat et salvet invo- 
cantes. Haec agnitio est vera fides, quam hic 
profitetur, cum ait: Gradientes in superbia humi- 
liat. Ergo agnoscit Deum non ociosum, sed vere 
punientem, 

Addit etiam: Omnes viae eius iudicia, id est, 
praedicat Deum esse iustum, punientem eos, qui 
ipsum contemnunt, et recipientem in gratiarn 
agentes poenitentiam, sicut ei Propheta dixerat. 
Nam ad Prophetae concionem respiciendum est, 
Agnoscit rex se a Deo punitum esse, et nunc poena 
liberatum. Agit igitur gratias pro liberatione, et 
recordatur promissionis, credit remissionem pec- 
catorum etc, 


Caput V. 


Supra proposuit regem agentem poeniten- 
tiam, et propagantem veros cultus, quem Deus 
etjam ornavit praemiis, Nunc addit contrarium 
exemplum regis impii, restituentis idolatriam, 
non agentis poenitentiam, quem Deus punit et 
regno exuit. 

Primum autem historia consideranda est, 
Nabogdonosor regnavit annos 45. Patris pietatem 
imitatus est filius Evilmerodach, qui leconiae regi 
luda tribuit regium honorem, et magnis beneficiis 
affecit populum Dei, regnavit autem Evilmero- 
dach annos 23. 

Huic successit Balthasar dissimilis maiorum, 
et relapsus ad idolatriam, Qui ut testaretur se ho- 
stem esse verae doctrinae, et confirmaret idolatras, 
profanabat Iudàica pocula, et manifesto contemtu 
insultabat Deo. Sicut Rapsaces et Senacherib 
4. Reg. 18. et 19. Et sicut Iudaei Christum deri- 
debant: Si Filius Dei est, descendat de cruce. 
Has blasphemias cito sequuntur poenae, iuxta se- 
cundum praeceptum, Non habebit Deus inson- 
tem etc. 


I. 


Haec historia primum admonet nos de hor-- 


ribili potentia diaboli, qui omnibus seculis abu- 
titur summis principibus ad confirmandam ido- 
latriam, et lacerandam Ecclesiam, Quare pauci 
principes retinent veros cultus Dei, et contra hoc 
scandalum "necesse est praemunitos esse animos 
piorum, Et prodest piis intelligere principum pec- 
cata, qui ideo corrumpunt veram doctrinam, ut 
attemperent religiones suis utilitatibus, quod est 
vere et simpliciter illudere Christo, Et huius rei 
habet haec aetas multa exempla. 


II. 
Secundo, Haec historia hortatur principes 
ad pietatem, et admonet de poenis impiorum, 


III. 


Tertio, testatur mutationes regnorum fieri 
divinitus, propter varia peccata principum. Hic 
punit Deus idolatriam et blasphemiam, sicut in 
Manasse et regibus Israél, in Davide punivit 
adulterium et consilium caedis. 

Sed plerumque fit, ut concurrant peccata 
populi et principum, sicut Oseae 4. dicitur: Qua- 
lis sacerdos, talis populus, Nec dubium est ple- 
rasque calamitates mundi nunc accidere, propter 
multiplicem idolatriam , in missis, invocatione 
Sanctorum , et aliis erroribus ac impiis cultibus. 
Hinc sunt Turcici successus, bella intestina, et 


aliae dissipationes, 


IHIt. 
De rebus sacris. 


Quarto, Hic de sacris rebus quaeritur: Àn 
non liceat eas transferre ad profanos usus?  Re- 
spondeo, Consecratas sine verbo Dei non esse 
discernendas d prophanis, quod ad consecratio- 
nem attinet, quia nulla est consecratio sine verbo 
Dei, imo impietas est fingere consecrationem sine 

WMxraxTH, Orca. Vor. XIII, 

verbo Dei, sicut in Act, 11, clare dicitur: Quod 
Deus purificavit, tu ne commune dixeris etc, 

Quare pii rebus illis uti possunt, quae fue- 
runt dedicatae templis nostris, si alioqui teneant 
cas, sine furto aut aliorum iniuria, imo peccant, 
qui non utuntur propter superstitionem, quasi 
sint res sacrae, quibus velit Deus peculiarem re- 
verentiam tribui, quia sine verbo Dei non debet 
ille honos tribui ullis rebus, Praeterea recte fa- 
ciunt qui idolis consecrata prophanant, sicut Ra- 
chel patri simulcra aurea rapuit. 

Aliud est de consecratis verbo Dei, sicut in 
lege Mosaica erant certae res consecratae, a qui- 
bus populus debebat abstinere propter verbum 
Dei, quod ad illa tempora et illas res pertinebat, 
Et tamen ibi quoque licuit piis in necessitate uti 
illis rebus, ut ostendit exemplum Davidis come- 
dentis panes propositionis etc. 

Sed Balthasar hic prophanat res divinitus 
consecratas, et addit blasphemias, ideo enim pro- 
phanat, ut ostendat se esse hostem Dei, sicut 
textus clare dicit: Laudabant Deos aureos, ligneos 
etc, Sicut enim lulianus restituere conatus est 
idolatrjam: ita hic Balthasar adiunxerat sibi ho- 
stes verae doctrinae, et faciebat spem restituendae 
idolatriae. — Quare prudenter discernenda sunt 
facta Rachel et Balthasaris, ut similia iudicari 
possit, 

Non peccat qui res templorum ad usus pro- 
phanos transfert, scilicet, si id sine furto et alio- 
rum iniuria fiat, Ut enim furtum est, si privatus, 
res fisci civitatis auferat, sine legitimo contractu, 
ita furtum est, si privatus aliquid auferat ex rebus 
ecclesiasticis, sine iusto contractu, Possunt au- 
tem res ecclesiasticae, per contractus transferri 
ab iis qui legitime administrant eas, ex probabili 
causa, Sicut aliae res fisci. 

Porro superior Dominus, ut defensor est 
aliorum publicorum bonorum, sic est defensor 
ecclesiasticorum bonorum, Et ut principis inter- 
est, Si civitas bona fisci male administrat, cu- 
rare ut diligentius et utilius collocentur: ita de 
facultatibus ecclesiasticis interest principum cu- 
rare, ut inde alantur idonei doctores et schola- 
stici, Et si fruuntur eis hostes Evangelii aut ociosi, 
debent curare ut his remotis homines idonei sub- 
stituantur, Sicut in C. praecipitur, et scriptura 
inquit: Qui non laborat, non manducet. 

Quare singuli principes in suis ditionibus 
debebant ociosos et hostes Evangelii, Episeopos, 

Canonicos et Monachos eiicere ex possessionibus | 
facultatum ecclesiasticarum, et curare ut idonei 
ministri cum coniugibus et liberis honeste aleren- 
tur. ltem ut pauperes scholastici ex. ecclesiasticis 
facultatibus sustentarentur, ad conservanda stu- 
dia Ecclesiae necessaria, sicut inquit Paulus: Ne- 
mo militat suis stipendiis, Quare victus non so- 
lum docentibus, sed etiam discentibus debetur. 
Et iniustissimum est suppeditare luxui canonico- 
rum, et interea negligere non solum Pastores, sed 
etiam ipsa studia, quae sine publicis auxiliis con- 
servari non possunt, 

Nec habent potestatem superiores Domini 
transferendi ad se illa bona ecclesiastica defrau- 
datis Ecclesiis, hoc est, quantum opus est Eccle- 
siis, impertire debent. ]d debebant facere etiam 
sí de proprio esset largiendum, quanto magis ante 
partae res Ecclesiis conservandae sunt. 

Sed si superest, aut sunt bona quae Ecclesia 
non potest administrare, quia Episcopis non con- 
gruunt politica imperia, haec superior Dominus 
recte ad se transfert, ut superiores Domini de- 
bebant imperia, ditiones, exercitus Episcoporum 
ad se transferre, sed interea curare, ut ex bonis 
prospiceretur Ecclesiis. 


Y: 


Quinto, In mutatione regni Deus non obli- 
viscitur Ecclesiae suae, sicut Christus nos conso- 
latur, Matth. 24.: Cum audietis rumores bello- 
rum, ne tüarbemini, Prudenter enim discernenda 
sunt regna mundi a regno aeterno, quod est Ec- 
clesia, Et quanquam bella concutiunt Ecclesias 
in mutationibus regnorum, tamen pii debent in- 
tueri hanc consolationem, quod Ecclesia sit acter- 
num regnum, non debent desperatione desciscere 
ad impios, sicut fit nunc in Graecia. Contra hanc 
infirmitatem consolari pios Christus voluit: Cum 
audietis rumores bellorum, ne turbemini. 

Itaque hic in regni mutatione Deus rursus 
evehit Danielem, et attribuit ei maiorem autori- 
tatem, quam antea habuit, ut novi reges etiam 
convertantur ad agnitionem Dei, ut servetur Ec- 
clesia, et extent publica miracüla, quae testen- 
tur hunc populum habere verbum Dei et veros 
cultus. 

Non tantum huic regi denunciant exitium 
verba scripta in pariete, sed exemplum in ge- 
nere significat modum mutationum omnibus tem- 
poribus, 

Prima vox Mane, id est, numeravit, sigui- 
ficat Deum constituere metas tyrannis, ultra quas 
progredi non possunt, Consolatur itaque omnes 
pios omnibus temporibus, ut sciant saevitiam 
nec perpetuam nec diuturnam esse, sicut Psalmus 
inquit: Fiant dies eius pauci ete, Quare prima 
vox admonet principes de iudicio Dei, quod metas 
eis constituerit, Consolatur pios quod non sit du- 
ratura saevilia, sicut omnium temporum historiae 
testantur, 


Reliquae duae voces loquuntur de poenis. 
Est autem regum et gubernatorum prima poena, 
autoritatis amissio, sicut dicitur Psal. 107.: Effu- 
sus est contemtus super principes, et errare fecit 
eos in invio, et non in via, et adiuvit pauperem 
ex afflictione, et pavit familias ut oves, Cum enim 
imperia stent divinitus, Deus addit gubernatori- 
bus autoritatem, ut 1. Regum 10.: Et abiit cum 
eo pars exercitus, quorum Deus tetigerat corda. 
Et alio Psalmo: Qui dat salutem regibus, Et 
exempla omnium aetatum testantur, heroicos vi- 
ros autoritate valuisse, et non humanis modis aut 
viribus retinuisse voluntates, Ideo quandocunque 
impendet mutatio, autoritas mutatur, Aliter iu- 
dicat consensus bonorum, alio inclinant animi, 
quam ante, ut nunc de statu pontificio apparet. 


Altera poena est ultima, videlicet regni 
amissio, Ut Sauli succedit David, et hic Chaldaeis 
et Assyriis succedunt Medi et Persae, Atque ita 
finis est primae monarchiae et aurei regni. 


Desinant igitur nunc quoque tyranni opibus 
et potentia sua confidere, et cogitent se facili casu 
posse amittere sua imperia: Ut illud florentissi- 
mum regnum occupaverunt Persae, qui admodum 
exiguas vires initio habuerunt.  Agnoscebant igi- 
tur divinitus se potitos esse Babylone, nam et 
Xenophon scribit, Captam esse urbem tali tem- 
pore, cum celebrarentur dies festi, et agitarentur 
convivia magna securitate, Alludens haud dubie 
ad hoc convivium a Daniele descriptum. 


Scribit etiam apud Cyrum fuisse duos prin- 
cipes ex regno Balthasaris, Gobriam et Gadatam, 
qui primi ingressi sunt urbem atque arcem, et re- 
gem trucidaverunt, nam Gobriae filium in vena- 
tione rex Balthasar iniuste per invidiam occiderat, 
Ex horum et similium sermonibus haud dubie 
Daniel cepit innotescere duobus regibus, Dario et 
Cyro, Etsi autem hunc Darium Medum ante Cy- 
rum Graeci non nominant, tamen videtur ille 

ipse esse, qui a Xenophonte appellatur Cyaxares 
Medus, cui successit Cyrus, 


Caput VI. 
I. 


Primum exemplum monet, quod victorias 
sequi debeat constitutio reipub. et praecipue verae 
religionis restitutio, Sicut hic Provinciae ordinan- 
tur, leguntur praesides, et praeficitur. Daniel 
doctor verae religionis,  ltaque vicissim ornat 
Deus Persas ingenti gloria, iuxta illud: Glorifi- 
cantes me glorificabo. 


Il. 


Secundum exemplum ostendit, non deesse 
Ecclesiae persecutionem, et artificiose irretiri 
principum animos, Erant duo reges, Darius se- 
nior et Cyrus iunior, et non natus patre rege, sed 
gloria superior, Haec dissimilitudo facilime parit 
suspiciones et simultates, sicut et Xenophon scri- 


bit, Cyaxaren offensum gloria Cyri, etiam laery- | 


mantem cum eo expostulasse et questum esse, se 
contemni, tametsi placatur mirifica diligentia et 
fide Cyri. Facile igitur fuit astutis et aulicis in- 
geniis invenire technam ad impellendum regem, 
qui nolebant crescere Cyrum. Ideo patitur fieri 
edictum, ut a se omnia beneficia petantur. 

"Tales habet diabolus ministros, qui captatis 
occasionibus regum animos astute a veritate aver- 
tunt, ubi summa officii et virtutis specie insidiae 
struuntur, ta hic dum bonus senex suo honori 
adversus collegam consuli arbitratur, non videt 
quantum admittat sceleris, quod in edicto etiam 
Dei invocatio prohibetur. 

Monet igitur hoc exemplum, ut cauti sint 
principes in observandis talibus insidiis, ac prae- 
sertim in legibus et edictis condendis, 


III. 


Tertio, proponitur exemplum infirmae fidei, | 


- Diligenter autem discernendum est inter infirmos 
et persecutores.  Infirmus est, qui amat et am- 
plectitur doctrinam et propagare cupit, patitur se 
doceri, ac studet proficere. Cupit etiam salvos 
esse doctores, et confitetur aliquo modo, etiamsi 
non satis libere nec satis fortiter propugnat: ne- 
que tamen negat aut oppugnet doctrinam, Talem 
iubet Paulus recipi, et addit: Deus eum recepit, 
et potest eum confirmare, Tales eraut A postoli 
tempore mortis Christi, 

Et quidem ita gubernat Deus Sanctos, ut 
suam infirmitatem el habeant et agnoscant, ex qua 
tandem eluctantur. deo dicit Esaias: Linum 
fumigans non extinguit, Et Psal, 144.: Allevat 
Dominus omnes qui corruunt, et erigit omnes 
elisos. 

Sic et hoc loco infirmius est Darius, ample- 
ctitur doctrinam, cupit defendere confitentem, 
adiuvat etiam eum suo testimonio et sua confes- 
sione, Haec sunt signa piae mentis, nec dubitat 
de causa, sed de facultate sua dubitat, Arbitra- 
tur se unum, praesertim in hac regni novitate, 
non posse obtinere quod volebat, nec licere soli 
sententiam omnium principum improbare. Et 
isti non leviter pugnaverunt, toto die contendunt, 
urgent legis autoritatem, dicunt exemplum fore 
perniciosum, et contra regnum, si retractentur 
edicta, Tandem igitur victus rex dubitans vel de 
autoritate sua, vel de facultate, permittit ut vin- 
cant accusatores. 

Quanquam igitur peccavit Darius, tamen in- 
firmitate lapsus est, et contra furorem accusato- 
rum sustentat se quadam scintilla fidei, quae 
ostendit, non ipsum, sed principes esse supplicii 
autores, etiamsi ipse non salis fortiter eos repres- 
Ostendit igitur suam confessionem, Deus 
tuus, inquiens, liberabit te. 'Tales infirmos Deus 
sublevat, ut hic apparet, Sequitur enim statim 
acerbissima poenitentia regis, ac deinde tantum 
fidei robur, tanta magnitudo animi, ut puniat 
etiam accusatores, 

Écontra vero persecutores sunt, qui non 
amant nec amplectuntur doctrinam, nec doceri se 
patiuntur, nec proficere student, nec tuentur do- 
ctores, nec propagare cupiunt ea quae intelligunt, 
sed mallent quoque sepelire et obruere, ac signi- 
ficant odium. — Haec qui faciunt cognita doctrina, 
timeant iudicium Dei de blasphemis, Estque de 
eis servanda regula Pauli: Haereticum hominem 
post unam atque alteram monitionem vitabis, quia 
est suo ipsius testimonio conden:natus, 

lam nos exemplo Darii agnoscamus nostram 
infirmitatem et proficere studeamus, ac rogemus, 


sicut ille Marci 9.: Credo Do;nine, sed adiuva 


incredulitatem meam. 

Et memineris hoc loco duplicem consolatio- 
nem regi exhibitam esse, videlicet, Non solum 
Daniel liberatus est a suo periculo, sed etiam rex 
liberatus est a contagio parricidii, et consecutus 
remissionem peccatorum, — Haec consolatio quae 

ad ipsius conscientiam proprie pertinuit, non mi- 
nus miraculum fuit quam alterum, 


III, 


Quarto exemplum de iniustis legibus retra- 
ctandis, hoc tempore maxime observandum est, 


V. 


Quinto Danielis confessio horlatur nos ut 
adversemur impiis edictis, quia publice oravit 
apertis fenestris, Hortatur item ad precandum, et 
quidem significat modum, quod spectans ad Hie- 
rusalem, dixerit sua$ preces, id est, fretus pro- 
missione data verae Ecclesiae. ^ Quia 98. Reg. 8, 
iubentur exules orantes se vertere versus Hieroso- 
lymam, sic se vertit Daniel versus occasum meri- 
dianum, hoc est, cogitans de mandato et promis- 
sione, quod Deus velit servare hunc populum, et 
exaudire propter promissum Dominum. — Prorsus 
sicut Evangelium docet nos orando intueri pro- 
missionem, et petere ac expectare auxilium pro- 
pter Christum, — Sic illi templum intuentes, de 
promissione et de venturo Domino cogitabant, 


VI. 

Sexto, Periculum Danielis pingit robur et 
violentiam hostium Christi, Sicut Daniel imbecil- 
lis obiicitur leonibus: sic tota Ecclesia habet ho- 
stes validissimos, diabolum, reges, potentes, su- 
perbos, praestantes autoritate et opibus in mundo. 


VII. 

Septimo, Liberatio Danielis est testimonium 
quod Deus adsit Sanctis, et servet eos suo iudicio, 
alias corpore, alias spiritu, 

Est autem hic duplex liberatio, Daniel libe- 
ratur a morte, rex liberatur a peccato ct a morte 
aeterna, Discit hic remissionem peccatorum et 
confirmatur in fide, Eam liberationem et Daniel 
praecipue optavit, ut Deus glorificaretur, et rex 
revocaretur in viam, et intelligit rex ipse multo 
hanc esse maiorem, quam erat incolumitas Danie- 
lis. Ideo ardentissimo pectore agit gratias Deo, ac 
edit testimonia confessionis, 


VIII, 


Octavo, 'Tres sunt insignes sententiae in 
textu, de fide et operibus, 
cum inquit: Credidit Deo suo. 

Quanquam autem brevis est sententia, ta- 
men admonet lectorem de tota doctrina fidei, 


PHIL, MEL. SCRIPTA EXEGETICA. 





Praecipua est de fide, | 


856 


quod Deus requirat fidem et quod fides impetret 
ingentia dona, Credidit, videlicet initio propo- 
sito impio edicto, non abiecit fidem et professio- 
nem, sed constanter confessus, se Deum Israel 
invocare, et hac fide petivit et expectavit a Deo 
auxilium, pro rege et pro se, videlicet ne delere- 
tur in regno verà doctrina. 

Significat igitur fides hic, ut alibi, fiduciam 
quae audet constanter confiteri, et statuit Deum 
nos per misericordiam recipere, et velle salvare, 
et expectat auxilium pro Ecclesia, pro nobis, pro 
iis, qui sunt convertendi, Hanc fidem requirit 
Deus, et haec impetrat beneficia, iuxta illud 
Esaiae: Qui confidit in Dominum, non pudefet. 
Item Matth. 21.: Quicquid petieritis credentes ac- 
cipietis. Ut igitur fide impetrarunt auxilium, 
Moises ad mare rubrum, Esaias in obsidione ur- 
bis et alii Sancti in veris periculis, ita hic Daniel 
fide impetrat liberationem. 

Haec exempla nos quoque in confessione et 
omnibus periculis exuscitent, et ad fidem ac in- 
vocationem adhortentur, suntque opponenda haec 
lesimonia adversariis, qui de operibus multum 
'vociferantur et reiiciunt doctrinam de fide, 

Reliquae duae sententiae loquuntur de iusti- 
cia operum, quae et coram Deo in credentibus 
esse debet, et coram hominibus. Diserte inquit 
Daniel: Inventa est mihi iusticia coram Deo, 
Deinde addit etiam: Coram te rex nihil mali feci, 


Observabis igitur haec tria proponi, fidem, 
item incoatam obedientiam, quae etiamsi est im- 
munda, tamen placet Deo in credentibus, qui fide 
iusti sunt: oportet enim adesse in nobis iusticiam 
bonae conscientiae, ut inquit Paulus 2, Corintb. 1.: 
Haec est gloriatio nostra testimonium conscientiae 
nostrae, 

Ita hic Daniel ait: Inventa est mihi iusticia 
coram Deo. Quod ut recte intelligatur, adiunge 
alteram sententiam de fide, Credidit Deo suo, Ne- 
quaquam enim vult Daniel se esse iustum propter 
propriam dignitatem aut suas virtutes, sed per 
misericordiam fide. Et tamen scit requiri et. pla- 
cere Deo iusticiam bonae conscientiae in cre- 
dentibus, 

Tertio additur iusticia erga homines, nam 
et coram horninibus conspici innocentiam oportet 
exempli causa, iuxta illud: Luceat lux vestra etc, 


Et diligenter observandum est. Quod quan- 
quam fecit contra edictum, tamen affirmat se nibil 

mali fecisse, Hanc vocem Danielis ad nos hoc 
tempore transferamus. Quanquam enim contra 
edicta imperatoris facimus, tamen sciamus nos 
nihil mali contra eum facere, nec esse seditiosos 
nec laedere maiestatem superiorum, Talia enim 
edicta violari necesse est, quae quidem ipsi pro 
inanibus habere debent. lta nihil mali contra 
imperatorem faciebat Nicomedensis patricius, qui 
edictum publice propositum concerpsit. Oppona- 
mus igitur vocem Danielis, his qui accusant nos 
contumaciae, et vituperant tanquam seditiosos, 
Ad haec reclamemus, Nos nihil mali contra im- 
peratorem facere, 


IX. 


Nono, Poena calumniatorum admonet ho- 
stes Evangelii de iudicio Dei, et adhortatur eos 
ad poenitentiam. 


X, 


Decimo, Ut supra exemplum Nabogdonosor 
de officio principum docet, quod debeant abolere 
impios cultus etc,, sic Darii exemp'um hoc loco 
idem docet, qui etiam edictum proponit de co- 
lendo Deo Danielis. 


XI. 


Undecimo, Observanda est in edicto regis 
evangelica concio, ait, Hunc Deum Danielis esse 
Liberatorem et Salvatorem, | Nominat Deum Da- 
nielis, id est, qui agnoscitur et colitur fide verbi, 
quod praedicat Daniel, quia verbum divinitus 
traditum discernit Ecclesiam a Gentibus, Deus 
énim non vult agnosci aut coli sine aliquo suo 
verbo et testimonio, Ideo dicitur: Deus Abra- 
ham, id est, qui dedit hoc verbum, has promis- 
siones Abrahae etc. Sic dicitur Deus Israel, qui 
eduxi te de terra Aegypti. Sic nos invocamus 
Deum Patrem Domini nostri Iesu Christi. '"l'esta- 
tur igitur rex illum Deum esse verum Deum, cu- 
ius verbum praedicat Daniel, 


Deinde addit alterum discrimen, HuncDeum - 


esse liberatorem et salvatorem, nam et hoc discri- 
men est verae religionis a caeteris omnibus, 

Ubi tantum est legis noticia, manet dubita- 
tio, et afflicti non possunt statuere, Deum vere 
velle misereri, exaudire, iuvare, sed Evangelium 
clamitat, quod Deus gratis nos recipiat credentes, 
item, quod vere velit exaudire et salvare, quod 
hanc fidem requirat, quod hoc cultu praecipue 


coli velit, Opponenda est igitur vox Evangelii et | 

promissio naturali dubitationi et ethnicis opinioni- 
bus, et excitauda fides, ne arguamus Deum menda- 
cii. Quare haec concio in edicto, quae praedicat 
Deum esse liberatorem et salvatorem, vere evange- 
lica est, sicut illa in Psal. 147.: Qui sanat contritos 
corde, et alligat contritiones eorum, Haec fides 
in quotidiana invocatione exercenda est, 


Caput VII. 


Hic Daniel incoat proprias visiones de suc- 
cessione imperiorum, et de adventu Christi, ac 
certamine Ecclesiae, quod postremis temporibus 
futurum erat. Ideo enim haec visio exhibita est, 
ut significaretur tempus adventus Christi, ne pro- 
pter moram et propter afflictiones pii desperarent 
de promissis, 

Porro iterum in his vatiziniis admoneo, quod 
supra dictum est, multipliciter erudiri et confir- 
mari Ecclesiam. — Primum testantur Deum esse 
autorem imperiorum, item defendi et servari Ec- 
clesiam inter haec imperia. 

Secundo, cum praedictiones de omnibus im- 
periis evenerint, constat haud dubie divinas esse, 
Quare fatendum est istos Prophetas vere habuisse 
verbum Dei, et hanc doctrinam quam nobis tra- 
diderunt vere divinam esse, 

Tertio, monent etiam nos de futuris pericu- 
lis, ut observemus, qualis sit Antichristus, ne 
incauti assentiamur belligerantibus cum vera Éc- 
clesia, nec propter scandala deficiamus a fide, 


Enarratio. 

Ut autem supra quatuor monarchias consti- 
tuit, ita haec visio easdem monarchias ostendit 
alia specie. 

Leo significat Chaldaeos et Assyrios. Duae 
alae significant duas praecipuas gentes, quae per 
vices regnaverunt Chaldaeos et Assyrios, Eleva- 
tur supra terram, et mutatur in figuram hominis, 
id est, regnum valde fit gloriosum, et deponit 
immanitatem, quia vocatur ad agnitionem Dei. 

Ursus significat Persas, — Tres longi dentes 
in ore significant tres praecipuos reges, Cyrum, 
Darium, Artaxerxen. 

Pardus significat Alexandrum Macedonem. 
Quatuor alae et quatuor capita successores sunt: 
nam post ingentia certamina quatuor duces post 
Alexandrum, obtinuerunt regna maxima, Seleu- 
cus Syriam et ulteriora, Ptolemaeus Aegyptum, 

Antigonus Asiam minorem, Antipater Macedo- 
niam. 

Natura Pardi vel Pantherae convenit Grae- 
cis ingeniis, sunt maculosae, fragrantes, terri- 
bili capite, venantur bestias odore, et eccultato 
capite, animosissime dimicant pro natis et so- 
bole, nulla tela formidantes, capiuntur vino in- 
ebriatae. 


Quarta bestia significat Romanum imperium, 
quod significat omnium fore truculentissimum: 
vel quia foris difficilima bella gessit, vel quia ha- 
buit plurima civilia bella, vel quia maxime saeviit 
in Eeclesiam, vel quia delevit gentem Iudaicam. 

Sed praecipue observanda est haec particula, 
quod inquit: Residuum pedibus conculcabat, 
Haec pictura significat postremam imperii partem 
habituram plus crudelitatis et calamitatum, | Ut 
apparet Italiam nunc annis fere non gentis mise- 
rabiliter dilaceratam esse, primum a Gottis, 
Graecis, postea a Longobardis, deinde a nostris 
imperateribua usque ad hoc tempus, Residuum, 
id est, partem imperii reliquam, Pedes, id est, 
postremi imperatores, maxime conculcabunt. 

Sed non solum accommodanda est significa- 
tio ad civilia, verum etiam ad Ecclesiam, Reges 
postremi maxime conculcabunt Ecclesiam, sicut 
iam annis sexcentis apparet, fieges esse satellites 
Pontificum, et crudelitatem horribilem in Eccle- 
siam exercere ad defensionem idolatriae. 

Decem cornua significant maximas provin- 
cias imperii, Nec de numero anxie disputan- 
dum est, septenarius et denarius usitate in scri- 
pturis significant magnum numerum, ut in Hiob: 
En decies me confunditis. — Item in Evangelio 
Matth, 25.: Simile est regnum coelorum decem 
virginibus. Intelligit igitur multa ampla regna, 
ac plura quam superiores monarchiae habuerunt, 

Sed tamen si quis volet numerare, non in- 
epte quadrat enumeratio maximarum provincia- 
rum, ut [talia, Hispania, Gallia, Germania, 
Ilricum, Graecia, Africa, Aegyptus , Ásia, 
Syria, Hae fuerunt amplissimae imperii provin- 
ciae, ac singulis vicinae partes addendae sunt, 
ut Illyrico Pannonia, Graeciae Macedonia. 


Exoritur autem in fronte ingens cornu tri- 
bus aliis cornibus evulsis: ld cornu ait potentius 
fore caeteris vicinis, mutaturum religionem Chri- 
sti, et habiturum ingentes successus, bellaturum 
cum Sanctis, 

Haec necesse est intelligi de regno aliquo ex- 
orto in dissipatione Romanae monarchiae, quod 
est potentius caeteris regnis, et profitetur religio- 
nem ac doctrinam pugnantem cum Evangelio, in- 
terfecit Sanctos, et habet ingentes successus, 


Cum autem constet multo ante praeteriisse 
tempus, quo Romana monarchia collapsa est, 
historiam mundi consideremus, et ex ipso eventu 
sumamus interpretationem, . Praesertim cum haec 
ipsa vaticinia maxime tradita sint, nt moneant 
et confirment pios, quorum aetas incidit in ea pe- 
ricula, quae minitatur Ecclesiae nova illa domi- 
natio, oriens post collapsam Romanam monar- 
chiam, 


Quod est autem regnum statim natum colla- 
bente Romana mornarchia, proponens dogma, 
quod aperte contumeliosum est in Filium Dei, 
et aperte abolet scripturam propheticam et apo- 
slolicam, et cogit armis alias Gentes ad ample- 
ctendam novam, commentitiam et impiam do- 
ctrinam, et potentia omnibus regnis antecellit? 
Res loquitur ipsa id esse regnum Mahometicum, 
hoc est, Saracenicum et Turcicum, nam Turci- 
cum ortum est ex Saracenico, seu pars est, 


Nec admisceo huic loco pontificiam domina- 
tionem, nam haec alio loco describitur, ut postea 
indicabo. Fit hic mentio regni armis constituti , 
at dominatio pontificia praestigiis ceremoniarum 
et hypocrisi crevit, et magis alienis armis regum 
quam suis munita est, Sequitur autem alius lo- 
cus infra, quem cum Paulus ad pontíficiam do- 
minationem transferat, sequar et ego Apostoli 
interpretationem ut decet, 


Nunc de vaticinio huius loci dicam breviter. 
Conveniunt ad Saracenicum regnum. Tempus, 
Doctrina, Potentia et Locus. 

De tempore notae sunt historiae: lam Gal- 
liam Franci tenebant, Italiam Longobardi cum 
in oriente Mabometus Heraclii tempore seditio- 
nem movet circiter annum a natali Christi 623, 
Collabente igitur monarchia Romana Saracenicum 
regnum constitutum est, et quidem brevi magnae 
factae sunt accessiones, 

Doctrina describitur in textu cum ait, Cornu 
habere oculos hominis, et os loquens grandia, et 
contumeliosa in Deum, 

Constat Mahometum, horribili audacia abo- 
lere omnia Prophetarum 'et Apostolorum scripta. 
Est autem verissimum et praecipuum signum Ec- 

clesiae, professio propheticae et apostolicae do- 
citrinae. — Quare satis perspicue constat, id re- 
gnum Deo bellum inferre, quod abolet scripta 
Prophetarum et Apostolorum, deinde et articu- 
los praecipuos Evangelii penitus delet. —Finxit 
Christum esse doctorem similem Mosi aut aliis 
Prophetis, nec agnoscit esse Salvatorem et victi- 
mam pro peccatis hominum,  Abiicit prorsus ea 
quae de Filio Dei in Evangelio dicuntur, ignorat 
prorsus doctrinam de fide et vera invocatione, 
denique propriam Evangelii doctrinam delet. 
'lTantum particulam retinet civilium praecepto- 
rum, quanquam haec quoque corrumpit. Concedit 
flagitiosas libidines, iubet armis cogi Gentes ad 
amplectendam impiam doctrinam, et interfici ad- 
versantes, — Hoc vere est impium et infinitum 
latrocinium praecipere. 


De potentia etiam notaesunthistoriae, —'Tota 
Africa, magna pars Ásiae, magna Europae, te- 
netur ab iis qui Mahometi sententiam defendunt, 
Et nunc Turci omnium latissime dominantur, 
quorum imperium hic non distinguitur a Sara- 
cenico. 

Sed Ezechiel et Apocalypsis nominatim de 
hac barbarie concionantur, quam scribit Ezechiel 
venturam ab Aquilone postrema mundi aetate, et 
tribuit eis appellationes Gog et Magog, quod Scy- 
thico more tecta circumferat, nec habeant certas 
sedes, Constat autem Turcos a Caucasi rupibus 
progressos, postea in Asia vagatos esse ac paula- 
tim Galatiam. et Ponti oram occupasse, — Hanc 
barbariem vaticinantur Ezechiel et Apocalypsis 
postremo imperaturam esse, et quidem late va- 
staturam esse Ecclesias Dei, et tandem in mon- 
tibus Israel perituram esse, ut postea dicam. 

De loco observandum est, quod nominatim 
inquit Daniel, Evulsa esse priora vel anteriora 
cornua, Significat defecturas fuisse provincias 
Romanas in Oriente sitas. | Et nominantur tria 
cornua, Primum enim statim coniunxerunt Sa- 
-raceni has tres regiones, Aegyptum, Syriam et 
Ciliciae oram, | Quod vero postea plures provin- 
ciae domitae sunt, id non pugnat cum textu, qui 
hoc loco initium regni describit, 


Postquam exposui, quod regnum describa- 
tur, iam causas consideremus, cur Deus haec pa- 
tefecerit? Humanae mentes sunt avidae cogni- 
tionis futurorum quadam perversa curiositate, 
Sed Deus maximas res initio patefecit, Adventum 

filii sui ,, futurum iudicium, resuscitationem mor- 
tnorum, aeternas poenas impiorum, aeternam 
gloriam piorum, regnorum praecipuorum sucees- 
sionem seu ordinem ante ultimum iudicium, Has 
tantas res cum non frustra monstrarit Deus, vo- 
luntas eius diligenter consideranda est, ac tunc 
quidem Danielem et caeteros hac doctrina erudiit 
de vita aeterna et venturo iudicio, 


Nos mo»gis etiam confirmare eadem doctrina 
dehet, videmus enim respondisse eventus, Exti- 
terunt ordine quatuor monarchiae, Nunc domi- 
natur gens inimica Deo, quae palam delet scripta 
prophetica et apostolica. Non dubitemus igitur 
eventura et caetera quae visio ostendit, videlicet 
de '^iudicio, de poenis impiorum, de gloria pio- 
rum, Sciamus certo hanc doctrinam, quam Da- 
niel professus est, divinam esse, nec ab ea avelli 
nos sinamus. 


Continet autem hic locus doctrinam, com- 
minationem et consolationem, 

Doctrina ad hanc ultimam aetatem maxime 
pertinet, valde moventur homines fortuna in 
utramque partem, Cum autem fuerint ingentes 
successus, et admirandae victoriae regni "Turcici, 
Ecclesiae vero tam late vastatae sint, sequuntur 
homines fortunam, multi ad "Turcos deficiunt, et 
amplectuntur impiam doctrinam, Alii expetunt 
societatem et GUMJLOY ECC cum Turcis, et quan- 
quam non amplectuntur eorum doctrinam tamen 
regnum impium adiuvant, 

Praemonet igitur nos Deus, ne capti admira- 
tione potentiae, aut fracti nostris aerumnis, de- 
fidamus ab Evangelio.  Manifestae notae sunt 
impii regni quae hic describuntur, quod doctrina 
est contumeliosa in Deum, et Sanctos trucidat. 
Sed evidens signum sit, quod scimus a Mahometo 
prorsus aboleri scripta prophetica et apostolica. 
Ad has notas addidit Deus hoc testimonium quod 
sit damnaturus et in supplicia aeterna abiecturus 
hanc bestiam, id est, totum regnum impium. 

Comminatio est in textu, quam modo recen- 
sui, quae regno Mahometico exitium denunciat. 

Sed alia etiam comminatio hic observanda 
est, quae de calamitatibus Ecclesiae concionatur. 
Praedicit regnum Mahometicum bella moturum 
esse adversus Sanctos, et futuras vastationes Éc- 
clesiarum, et caedes Sanctorum, — Haec est tri- 
stis concio et aliena a iudiciis humanis, Cur im- 
perium et victorias tribuit Deus genti impiae, pa- 

lam contumeliosae in Christum, palam delenti 
doctrinam propheticam et apostolicam? Cur nos 
qui invocamus Deum et mediatorem Filium Dei, 
qui retinemus doctrinam propheticam et aposto- 
licam , sinit aut deleri aut opprimit, 

Nec de exigua aut brevi calamitate concio- 
nari Danielem eventus ostendit. [n tota Africa 
et magna parte Asiae deletum est nomen Christi. 
In Europa, etsi in imperio Turcico adhuc passim 
reliquiae sunt Ecclesiae, tamen adeo crudeli et 
barbarica servitute premuntur, ut studia litera- 
rum coli non possint, et sint Ecclesiae sine do- 
ctoribus, et multi paulatim nomen Christianum 
abiiciant, [pse etiam tyrannus a parentibus abs- 
trahit certum numerum liberorum, quos ad mi- 
titiam et suos ritus instituit. Ilaec tristiora sunt 
Aegypliaca servitute, et tamen quidam amentes 
expetunt hoc imperium. 


Quae sunt autem causae tantarum calamita- 
tum Ecclesiae? — Si hic humana iudicia consulan- 
tur, Nonne dubitabunt, an vere hunc oppressum 
coetum diligat Deus? An sanguine filii redemerit? 

Sed hic intuenda est Ecclesiae species inde 
usque ab initio, Cum primi parentes vidissent 
testimonium de coelo exhibitum in sacrificio Abel, 
quo in spem adducebantur propagandae Ecclesiae 
ad posteritatem, mox Abel interficitur, et reli- 
quus est unus Cain impius, huius etiam poste- 
ritas impia civitatem condit, et dominatur vivis 
adhuc primis parentibus, qui contemnebentur, 

Post diluvium condita Babylone rursus Gen- 
tes palam contemta doctrina Nohae et Sem, de- 
ficiunt a Deo, et exiguus coetus piorum reliquus 
manet, qui miser vagalur incertis sedibus, vide- 
licet familia Abrahae. 

Deinde in Aegypto quam atrox saevitia in 
posteritatem exercetur, 

Cum vero occupassent Palaestinam, quantae 
clades, regni mutationes, et dissipationes secutae 
sunt, et quantula mundi pars erant Israélitae, 
cum interim Gentes ignarae Dei summa imperia 
tenuerint. 

Talis cum plerumque fuerit Ecclesiae spe- 
cles, agnoscamus iram Dei adversus mundum, et 
non deficiamus a Deo, etiamsi hoc postremo tem- 
pore videmus Ecclesiam duriter quassari. Illam 
autem hypothesin teneamus infixam animis, 'Mi- 
rabili Dei consilio et voluntate, Ecclesiam sub- 

doctrina Prophetarum et Apostolorum, quas 
omnes nunc non recenseo, 

Tantum hoc de postrema senecta mundi 
consideremus, quod praedicunt Prophetae et Apo- 
stoli mundum poenas daturum esse, quod post 
sparsum Evangelium tyranni saeviant in mem- 
bra Christi, deinde et ab illis ipsis qui gubernant 
Ecclesiam, polluta sit Ecclesia, idolis, falsis dog- 
matibus, parricidiis Sanctorum, et libidinibus. 
Et ex his seminibus ortam esse Mahometicam pe- 
stem historia ostendit. 

Cum Arabia et Aegyptus multis monstrosis 
dogmatibus dilacerarentur, opinionum confusio 
movit leves homines, ut novo dogmati Mahometi 
adplauderent, quod tollebat controversias veteres, 
et tantum politicas sententias et gratas humanis 
iudiciis proponit. Ideo dicit Daniel, Cornu ha- 
bere oculos humanos, — Vides igitur his ipsis ex- 
ordiis punita esse dissidia, punitas factiones Sa- 
mosatenam, Arianam, Manichaeam: nam his deli- 
riis omuibus et pluribus illa ipsaloca referta erant, 

Crevit péstea potentia Turcica, ut puniretur 
mundus propter idola, cultus Sanctorum et pro- 
phanatam coenam Domini, et impurum coeli- 
batum. 

Ac vide quomodo congruant tempora,  De- 
cretum de transsubstantiatione, ut vocant, quod 
confirmavit horribilem eidcAoueríav, factum est 
anno a natali Christi 1215. Innocentio tertio 
Pontifice, Statim secuta sunt auspicia regni Otho- 
manici, anno a natali Christi 1250, — Mox igitur 
post confirmationem idolomaniae regnum alibi 
exoriri cepit, et proferre arma versus Occidentem 
ad has Ecclesiae labes puniendas. 

Haec in comminatione hoc loco apud Danie- 
lem consideranda sunt, et errores emendandi et 
mores corrigendi, ac vera doctrina, vera invo- 
catio Dei in Ecclesia restituenda. — Id si faciemus, 
Deus mitigabit poenas, et reprimet arma Turcica: 
non enim sinet funditus deleri Ecclesiam, 

Consolatio est addita, quod Daniel significat 
non futuram quintam monarchiam, quare Tur- 
cica potentia non erit par Romanae, non oppri- 
met totam Europam. 


De tempore verba sunt obscura, usque ad 
tempus, et tempora, et dimidium temporis, Sed 
in genere intelligo longum tempus, et deinde 
subitam ac inexpectatam inclinationem, quia di- 


iectam esse cruci, Causae etiam indicantur in | cit ; Dimidium temporis, quasi dicat, Cum per- 

venerit ad fastigium "Turcica potentia, et iam spe- 
rabit se potituram imperio totius orbis, et polli- 
cebitur sibi dominationem sine fine, subita aliqua 
fiet inclinatio, Et mox illucescet laetissimus ille 
dies, quo Filius Dei resuscitabit mortuos, et Ec- 
clesiae suae vitam et gloriam aeternam tribuet, ac 
impios omnes abiiciet in aeternos cruciatus. 


Eadem de Gog et Magog apud Ezechielem 
et in|Apocalypsi dicuntur. Ezechielait, Gog et 
Magog, factis ingentibus vastationibus, tandem 
in montibus Israel perituros esse. 

Etsi de iudicio ultimo Christi intelligi po- 
test, tamen arbitror significari praelia, quae piis 
erunt in hac ultima mundi senecta cum Turcis, 
qui vincuntur in montibus Isradl, id est, seu in 
locis Ecclesiae, in qua vere sonat Evangelium, 
vel a populis vere invocantibus Deum in fide filii 
eius lesu Christi; Non enim vincentur Turcae, 
nisi per Filium Dei dimicantem pro sua Ecclesia, 
ut infra clare inquit Daniel, cap. 12.: Stabit Mi- 
chaél, id est, Christus, dux magnus pro filiis 
populi. Sed et apud Danielem et apud Ezechie- 
lem magnae vastationes denunciantur, quas ut 
Deus mitiget, toto pectore petamus. 


v. 


Caput. VIII. 


Aliquoties dictum est, ad quid prosit tenere 
praedictiones de serie monarchiarum , et omnium 
temporum usque ad extremum iudicium. — Est 
enim Ecclesiae hac doctrina et consolatione opus, 
ne inter tot afflictiones et scandala desperet. 

Est etiam admonitione opus, ut causas co- 
gitemus afflictionum. Hic diserte in cap. 8. in- 
quit: Propter peccata populi permitti ut tantam 
crudelitatem Antiochus exerceat, sicut Paulus in- 
quit, 2 Thes. 2.: Quia veritatem non dilexerunt, 
mittit eis Deus efficicacem deceptionem, ut cre- 
dant mendacio. Hae atroces comminationes exus- 
citent nos, ut simus diligentiores in conservanda 
puritate doctrinae, et in vita, ne Deus sinat ex- 
oriri maiores tenebras. 

Porro cum in proximo capite Daniel omnes 
monarchias et postremum regnum, belligerans 
cum vera Ecclesia descripserit, nunc redit ad 
duas monarcbias clarius describendas, ad Persi- 
cam et Graecam, nam bae erant proximae, Et 
proderat piis, praescire horribilem dissipationem, 
quam Antiochus Epiphanes facturus erat, ut ha- 

berent consolationem, nec deficerent, neve pu- 
tarent fore, ut omnino deleretur populus Dei, 


Est autem perspicuum vaticinium, et a filio 
Dei declaratum angelo interroganti. Summam 
breviter recitabo. Daniel sub Balthasaro abfuit 
ab aula, nec fuit in urbe Babylone, sed in Per- 
sia, quam Ebraei vocant Elam in arce Susis, 
quae a rosis appellationem habet ad amnem Ulai, 
quem Strabo et Plinius Euleum vocant. Cum 
igitur iam instaret finis primae monarchiae, vidit 
Daniel Persas imperio potituros esse, ideo haec 
ipsa visio ei in Persia exhibetur, 


Videt Arietem in Persia stantem, hoc est 
ducem Cyrum, qui utrunque exercitum Medicum 
et Persicum duxit, ideo duo cornua adduntur 
Arieti, quae significant regnum Medorum et Per- 
sarum, . Ác duravit monarchia Persica circiter 
ducentos annos, Postea Alexander Asiam occu- 
pavit, qui hic significatur per Hircum. — Quatuor 
cornua significant successores Alexandri, qui foe- 
deribus varie coniuncti summam potentiam ha- 
buerunt. Haec est summa historiae, quae hic 
recitatur usque ad Antiochum Epiphanem. 


Non dubium est autem in picturis contineri 
certas significationes, ut supra de Pardali brevi- 
ter dixi, quae et sagax est et animosa, et celeri- 
tate insigni praedita, audet occurere armato ve- 
natori et celeritate excutit tela, nec vi capitur, 
sed opprimitur ebria, quia enim Pardalides sunt 
avidae vini, venator iu loco vicino eius bestiae 
latebris vinum fundit, postea longiore intervallo, 
collocat cymbia plena vini, Statim odor elicit 
ex antris Pardalides, quae cum ad cymbia ven- 
tum est, hausto vino accensae discurrunt, ludunt 
una, et cocunt, Deinde ebriae et coitu defatiga- 
tae sopiuntur, ibi sopitas opprimit venator, Hu- 
ius rei luculenta descriptio est apud Oppianum 
libro 4, zvrrytuxo», ubi et hi versus leguntur: 

Aánrouct dióvvcov, à GAAQAowct 08 zc 

Nuigróci uiv zQOrT& yogorzvzréovoty Ópotau. 

Quae potest autem cogitari imago illustrior 
regem Macedonicorum plurimorum, Sagacitate, 
hoc est, solertia et consilio, vix ulli duces ante- 
celluerunt Philippo et Alexandro, Deinde quod 
decreverant re cogitata, et occasionibus prospe- 
ctis, celerrime suscipiebant, quae virtus in du- 
cibus plurimum pollet. Erant autem et in dimi- 
cando acerrimi et invicti, postremo vero volu- 
ptatibus periere, alter Venere, alter temulentia, 


55 


867 


Tales et postea fuerunt Demetrius, et posterior 
Philippus. 


Nec raro accidit, ut viri praestantes cum in 


rebus gerendis acerrimi fuissent, et nec periculis ' 
. pontificatum sibi traderet. 


ullis nec laboribus succubissent, postea tamen 
voluptatibus fracti, calamitosos et tragicos exitus 
habuerint. 

Possem recentia exempla magnorum ducum 
recitare, In Francisco Sfortia, quanta primum 
virtus fuit, quanta magnitudo animi, senex vero, 
quasi Circes venenis natura eius mutata esset, 
priora decora libidinibus deformavit atque obruit. 

Sed omitto exempla, quae lector admonitus 
consideret ipse in communi vita. Nam et Daniel 
has picturas proposuit, ut magna ingenia admo- 
neat, ne sibi indulgeant, sed impetus et cupidi- 


tates moderentur, ne poenas sibi accersant, ut. 


illi ipsi quos recensui fecerunt, Philippus, Ale- 
xander, Demetrius, et alii innumerabiles. 

In hoc loco alia est pictura Graecae gentis. 
Capras vocat Daniel: ut enim hae eximiam ha- 
bent in scandendo solertiam, et saltationibus assi- 
duis gaudent, ita Graecorum ingeniorum mira 
fuit in experiundis novis rebus, artibus et con- 
siliis curiositas, — 'Taxari etiam existimo ludos 
scenicos, quibus ea^gens praecipue dedita fuit, 
qui quidem multa magna flagitia pepererunt et 
confirmaverunt, 

Redeo autem ad narrationem vaticinii, Lon- 
gus Catalogus successorum Alexandri infra ab ipso 
Daniele recensebitur, ^ Nunc caeteris omissis de 
Antiocho Epiphane dicit, qui fuit ortus a Seleu- 
co, ut infra exponam, ac regnum Syriae tenuit, 
Cepit autem regnare anno post Álexandri mor- 
tem 137, ut testatur primus liber Macabaeorum, 
hoc est, secundo anno Olympiadis centesimae 
quadragesimae nonae, 

Usitatum est autem, ut omnium aetatum hi- 
storiae ostendunt, reges attemperare atque reli- 
giones ad suam utilitatem, Itaque cum Epipbanes 
sciret ludaeos propter religionem non facile pati 
externa imperia, et videret tamen se nactum esse 


occasionem utriusque rei, potiundae ludaeae, et | 


mutandae religionis, homo atheos et qui omnes 
religiones pariter fabulosas esse ducebat, et im- 
mani petulantia ruebat in libidines, et in omnia 
flagitia, quo caeco impetu rapiebatur, in utrum- 
que incubuit omnibus viribus, ut et Iudaeam in 
servitutem redigeret, et veterem de Deo doctri- 
nam à Prophetis acceptam prorsus aboleret. 

Obtulerant autem occasionem scelera pon- 
tificum, Cum teneret pontificatum vir pius Onias, 
frater eius [ason profectus ad Antiochum, in au- 
spiciis regni pecuniam ei dedit, ut capto fratre 
Simili fraude alius 
postea Menelaus cripuit pontificatum lasoni, et 
uterque invexit Graecos ludos in urbem, con- 
temnebant et negligebant studium divinae legis, 
imitabantur ethnicum splendorem, delicias, mo- 
res ethnicos etc. Menelao postea interfecto suc- 
cessit Àlcimus pontifex; qui etiam fuit hostis Ma- 
cabaeorum, Haec scelera pontificum fuerunt ini- 
tia calamitatum eius temporis. 

Describuntur autem duae expeditiones Epi- 
phanis, quibus venit Hierosolymam. Bis enim 
in Aegyptum profectus, in reditu venit Hieroso- 
lymam, petivit autem Aegyptum iactitans se tuto- 
rem esse cognati, et vicini regis adolescentis, ut 
praetextu tutelae Aegyptum occuparet. Et in pri- 
ma expeditione aliquot urbibus praesidia impo- 
suit, adhuc simulans amicitiam cum cognato ado- 
lescente,  Riediens autem accersitus est Hierosoly- 
mam a lasone, ubi spoliato templo, et facta ma- 
gna caede, rursus discessit nondum mutans Tu- 
daeorum Repub. Haec acciderunt cum iam sexto 
anno regnaret Epiphanes, videlicet, post Ale- 
xandri mortem 143. anno. 

Post biennium rediit Antiochus in Aegyptum, 
nam Philometor expulerat praesidia Antiochi, et 
petiverat auxilium a Romanis, Venit igitur An- 
tiochus bellum illaturus cognato. Sed Romanus 
legatus Popilius vetuit bellum inferri Aegypto, 
et commemoravit Senatum defensurum esse Aegy- 
ptum. | Camque Antiochus ambigue responderet, 
Popilius circeumducto gyro circum Antiochum, 
inquit, Se postulare, ut diserte respondeat, Án 
ex Aegypto discessurus sit, et abducturus exer- 
citum, aut non, priusquam ex hoc circulo egre- 
deretur? [bi perterritus Antiochus promittit pa- 
cem, 

Rediens igitur iam a Menelao vocatur Hie- 
rosolymam, ibi celebrat Bacchanalia, adiutore 
Menelao, prophanat templum collocato ibi idolo 
lovis Olympii, ubique ante domos extruuntur 
arae, et imponuntur idola gentilium more, pro- 
hibet legem et circumcisionem, | Et addidit Me- 
nelao pontifici cohortem quae tueatur regia edicta, 
Cremantur sacri libri, mulü pii interficiuntur, 
maxima pars populi defecit ad Ethnicos, Haec 
acciderunt anno 145. post mortem Alexandri. 

Hic Deus excitat senem Matathiam ex tribu 
sacerdotali, patrem Macabaeorum, qui collecto 
exercitu cepit passim evertere idola, et dimicare 
cum cohorte Antiochi. Post patrem ludas Maca- 
baeus duxit exercitum. Hae parvae copiae, pri- 
vato consilio collectae recuperarunt templum, et 
deleverunt Antiochi exercitus multis praeliis, 
ideo infra dicit: Sublevabuntur auxilio parvulo. 
Estque templum recuperatum 3. anno postquam 
Antiochus ibi collocaverat idolum et praesidia, 
videlicet anno post mortem Alexandri 148. Re- 
liqua Historia petatur e libris Macabaeorum, 
nam hanc partem propter numeros hic positos re- 
citavi, et ut vaticinii verba diligentius expen- 
dantur, 

Daniel tempus ponit hic, dies bis mille tre- 
centos, hoc est, sex annos, tres menses et viginti 
dies. Id tempus incoari iudico a secunda expedi- 
tione Epiphanis, hoc est, ab anno 145. usque 
ad annum 151. quo tota regio recuperata fuit, de- 
leto Nicanoris exercitu, Et vides eventum rectis- 
sime respondere vaticinio, 

Hanc consolationem aliqui pii intellexerunt, 
qua promitti senserunt, non fore hanc calamita- 
tem diuturnam, adeoque ad hanc interpretatio- 
nem quadrat numerus, ut menses etiam con- 
gruant: statua enim in templo posita est anno 145. 
mense Casleu, qui nobis est November, Deinde 
victus est Nicanor anno 151. mense Adar, qui 
nobis est Februarius. Sunt igitur anni ludaici 
integri sex, qui incoabantur a verno aequinoctio, 
his adde menses proximos post statuam in tem- 
plo collocatam, Decembrem, Ianuarium, Fe- 
bruarium. ltem aliquot dies, nam mense No- 
vembri statua in templo collocata est, exactissime 
igitur convenit tempus Danielis cum hoc eventu. 


£uod autem hoc vaticinium proprie concio- 
netur de historia Antiochi Epiphanis, testatur 
angelus Gabriel, inierpres in textu, qui quidem 
colloquens cum Filio Dei, accepit ab eo interpre- 
tationem, 

Porro hic locus admoneat nos de praesentia 
Christi, Quod videlicet Filius Dei semper affuerit 
Patribus, quodque vere nunc quoque Ecclesiae 


adsit, exaudiat et gubernet invocantes ipsum, 
sicut dicit in Evangelio: Ecce ego vobiscum 
sur etc, 


]tem: Übicunque duo aut tres congregat 
sunt in nomine meo, ibi sum in medio eorum. 

Item: Ascendit in altam, ut det dona ho- 
minibus etc. 
Gene, 48. inquit Iacob de Christo: Angelus 


| qui eripuit me ex omni malo, benedicat pueris etc, 


Et Iohan. 1. dicitur: Omnia per ipsum facta 
sunt etc. 

Et hic interest colloquio angelorum apud 
Danielem. 

Et Paulus inquit: Omnes bibebant de spi- 
rituali petra eos comitante, petra autem erat 
Christus. 

Sic nos statuere debemus adesse Christum, 
exaudire, iuvare et gubernare nos, idque vocat 
scriptura regnum Christi. Sed infirmitas huma- 
nae mentis non potest sic intelligere regnum Chri- 
sti, cogitat de eo, tanquam de absente, non agente 
aliquid nobiscum, | Sed his tenebris humanae ra- 
tionis repugnandum est, et iuxta testimonia pro- 
missionum, et iuxta haec exempla credendum, 
quod vere adsit nobis, exaudiat et iuvet invo- 
cantes ipsum. 

Haec breviter adieci de interprete vaticinii, 
quem hic vocat Palmoni, id est, admirabilem 
quendam, sicut alibi Christus vocatur admirabilis 
Consiliarius. 

Est et illud considerandum, quod adest Filius 
Dei, cum fit mentio summae calamitatis, ut signi- 
ficet se in illa ipsa calamitate futurum esse in ex- 
cubiis, sicut infra inquit: In illo tempore Mi- 
chaél, qui stat pro filiis populi etc. — Haec est 
magna consolatio, praesertim hoc tempore, scire 
quod Christus sit in excubiis pro nobis, 


De accommodatione ad regnum Antichristi. 


Quanquam vaticinium de Antiocho et de po- 
pulo ludaico, primum concionatur, tamen simul 
Propheta significat similem calamitatem Ecclesiae 
venturam ante finem mundi, postquam Christus 
passus esset, et Evangelium inter gentes sparsum, 
Quod autem Daniel simul depinxerit imaginem 
impii regni, in Ecclesia belligerantis cum Christo, 
testatur Paulus, qui verba de Antiocho dicta ex- 
presse accommodat ad Antichristum 2, Thessel. 2. 
Cumque testem habeamus Paulum huius accom- 
modationis, autoritatem eius sequamur omissis 
aliorum cavillationibus, qui haec nolunt accom- 
modari ad Antichristum, 

Deinde cogitemus, ut piis profuit apud Iu- 
daeos esse praemonitos, me assentirentur regno 
Antiochi, ita sciamus nos quoque commoneri, ne 

assentiamur regno Antichristi, seu regno impio 
dominanti in Ecclesia. 

Nomine Antichristi comprehenduntur ambo 
regna, Mahometicum et pontificatus Romanus, 
ut de utroque concionatur scriptura, et utrumque 
damnat. Ut Apoca. 13. apparet, ubi de,utroque 
vaticinatur cum ait, perituros esse Gog et Magog, 
bestiam et Pseudoprophetam. — Hic complectitur 
regnum Turcicum' et alterum regnum, in quo do- 
minatur Pseudopropheta, id est, pontifex defen- 
dens idola, 


Cum autem aliquid intersit inter haec duo ! 


regna: Mahometicum seu Turcicum armis partum 
est, nec tenet titulum Ecclesiae Christi, ideo de 
eo supra dixi, ubi imperia describebantur armis 
parta. Sed pontificium regnum fraude et super- 
stitione constitutum est, et retinet titulum Eccle- 
siae Christi, 

Cum igitur Paulus accommodet imaginem 
Antiochi ad regnum, quod in Ecclesia domina- 
tur, hoc est, quod retinet titulum Ecclesiae, se- 
quar et ipse Paulum, et hoc vaticinium de Án- 
tiocho accommodabo ad pontificium regnum, quo 
nomine non tantum Romanum pontificem intel- 
ligo, sed omnes Episcopos ubique terrarum eius 
idolatriam defendentes, sive ei alioqui sint con- 
iuncti, sive non sint coniuncti. 

Ac infra notae duae tribuuntur Antiocho, 
quae praecipue conveniunt ad pontificium regnum, 
videlicet, quod idolum in templo collocet, et auro 
ac argento colat. ltem, quod non adficiat ho- 
nore mulieres. 

Haec sunt duo propria pontificatus, ldola 
manifesta sunt impiae missae, cultas Sanctorum 
et statuae, quae in auro et argento ostenduntur, 
ut ibi colantur. Id nusquam fit, nisi in pontificio 
regno, [tem in nullo regno unquam prohibitum 
fuit legitimum coniugium, nisi in pontificio. Ergo 
convenit ad id, quod ait Daniel, Non futuras in 
honore mulieres, Porro ubi non est honos coniu- 
gio, sequuntur. vagae libidines et multiplex tur- 
pitudo. — Haec apertissime conveniunt ad regnum 
pontificium. Quare nihil dubium est, Danielem 
et Paulum concionari de regno pontificio, quod 
cum ita sit, admoneri nos sciamus, ne assentia- 
mur impietati pontificum, neve eam adiuvemus 
ac stabiliamus, 


Iam redeo ad descriptionem Antiochi in tex- 
tu, in quo sunt multae parliculae, quae tristis- 

simas significationes continent, quas attentus 


! lector per sese expendat, intuens in haec nostra 


tempora, 

Prosternetur , inquit, eerzlas zn terra.  Vi- 
demus iam Episcopos et eorum satellites manife- 
stissima flagitia contra conscientiam defendere, 
ut prodigiosos Missarum abusus, cultus Sancto- 
rum, coelibatum et libidines, Constat igitur eos 
veritatem ludibrio habere, et vere conculcare pe- 
dibus etc, 

De Antiocho sic inquit textus: Surget rex 
impudens facie, el intelligens proposiliones , id 
est, audax, contemtor Dei, ut Mezentius, et ta- 
men astutus, Zs cresce non suis viribus, sed 
pontificum Iudaicorum perfidia, et populi levitate. 
Et supra quam credi potest omnia vastabit, id 
est, abolebit veros cultus, invehet idolatriam et 
late propagabit, traducet populum ad ritus et vo- 


| luptates Ethnicorum, habebit magnos successus, 


interficiet pios, et deliniet sibi multos largitioni- 
bus, et retinebit inescatos magnis commodis et 
illecebris opum, dignitatum, ac voluptatum. 
T'andem vero sine manu conteretur, Quia 
Antiochus non est interfectus a ludaeis, sed in 
apparatu novi belli, domi ex lapsu mortuus est, 
cum iam multas nationes a se defecisse videret, 
quae eum propter crudelitatem et morum turpi- 
tudinem oderant et contemnebant, Saltabat enim 
in scena inter histriones, bacchabatur per omnes 
ganeas, spargebat pecuniam in compitis, ut a 
multis non &nugavrc, sed éugoyrs diceretur. 


Haec imago conferatur ad pontifices, hi de 
regno cogitantes, vident reges et populum duabus 
rebus maxime teneri, videlicet superstitione et 
Astute ergo excogitaverunt cultus, 
quos valde admirantur principes et populus, mo- 
ventur animi illis prodigiosis laudibus missae, 
quod mereatur omnis generis bona, victorias, ln- 
cra, prosperos eventus in omnibus negociis, Et 
quia animus impius non potest a Deo expectare 
auxilium, quaeruntur plures Dii, et placabiliores, 
Ideo gratissimus est hominibus cultus Sanctorum. 

Postea ceperunt templa compleri statuis San- 
ctorum, et secuta est prorsus ethnica idolomania. 
Simul etiam obruta est doctrina de iusticia fidei 
et veris cultibus. — BReceptae sunt superstitiosae 
traditiones, vota, coelibatus, discrimina ciborum, 
vestium etc. Et in his excogitandis simul et astu- 
tia et audacia usi sunt. Est enim summa audacia 

spreto verbo Dei, novos cultus instituere, contra 
mandatum Dei, vel sine mandato. | Et calliditas 
est videre, quibus artibus capiantur hominum 
animi. ltem videre aucupia augendae potentiae 
et quaestus, Paulatim igitur opes creverunt mi- 
ris modis, 

Quare nune addicti Romano pontifici, reti- 
nentur partim superstitione, partim magnitudine 
utilitatum, Huc pertinent verba Danielis: Copia 
rerum multos interficiet, id est, pontifices invi- 
tabunt et retinebunt multos inescatos opibus, 
dignitatibus, splendore, voluptatibus, sicut pa- 
lam est. 

Nec propriis viribus sive armis, ut caetera 
regna, parta est, aut munita pontificia dominatio, 


sed partim superstitione regum et populorum, ! 


partim quia ultro homines impii expetunt et de- 
fendunt ista ingentia commoda. — Sicut hoc tem- 
pore nobilitas acerrime dimicat, ut retineat in 
manibus collegia sui commodi causa, — Reges de- 
fendunt pompam pontificum, ut nobilitati grati- 
ficentur, | Item, ut ipsi habeant aulas frequentio- 
res et splendidiores, ideo inquit Daniel: Crescet 
non suis eiribus., 


Et quidem tradunt mutuas operas pontifices 
et reges, sicut Menelaus invitarat Antiochum, 
offerens ei praedam ex templo et regnum. — Et vi- 
cissim Antiochus addidit cohortem Menelao. ta 
nunc reges, principes, et nobiles fruuntur opibus 


ecclesiasticis, neglectis officiis vere ecclesiasticis. 


Vicissim autem reges addunt pontificibus cohor- 
tem, hoc est, in eorum gratiam exercent saevi- 
tiam, etiam contra conscientiam. Ut hoc tempore 
constat multos reges et principes, etsi non pro- 
bant pontificum idola et tyrannides, tamen in 
pontificum gratiam exercere horribilem crudelita- 
tem, Et interea sibi pulcre blandiuntur, conficta 
inani excusatione, quod prosit tueri autoritatem 
Ecclesiae. 

Quod vero Daniel inquit, Dolus prosperabi- 
tur in manu eius, hoc late patet. Primum signi- 
ficat falsa dogmata, magna specie commendata 
mundo, ut supra dixi. Deinde significat alias 
technas, quibus reges sibi obligaveruut, aut re- 
gum potentiam imminuerunt, aut regna ad se tra- 
terunt, Nunc quoque mira calliditate de novo 
(ingunt abusus, et solicitant reges miris artibus 
d exercendam saevitiam, Haec omnia comple- 

titur, cum nominat dolum. 

Postremo quod inquit, Sine manu contere- 
tur, significat ante extremum iudicium venturam 
renovationem Evangelii, in qua autoritas ponti- 
ficum labefactabitur sine armis, hoc est, Docendo 
reprehendentur errores pontificii, renovata luce 
Evangelii, sicut et infra inquit, Docti in populo 
docebunt multos, et ruent in gladio, Et ad Thes- 
sal: "Tunc revelabitur ille iniquus, quem de- 
struet Dominus spiritu oris sui, Significat enim 
futurum, ut quaedam reprehensio errorum Anti- 
christi praecedat. extremum iudicium , sicut au- 
rora Solem praecedit, 

Porro satis perspicue apparet, hoc vaticinium 
pertinere ad hanc nostrarn aetatem, et doctrinam 
hoc tempore divinitus patefactam, Sicut Daniel 
et Paulus siguificant postremo futura certamina 
de doctrina, quare utraque pars haec vaticinia 
contempletur, nec contemnat admonitionem Spi- 
ritus sancti, 

Nomen Ecclesiae multos movet ac detinet, 
quo minus adversentur pontificibus, Sed Spiritus 
sanctus apud Danielem et Paulum clare testatur, 
id regnum, videlicet pontificium, quod defendit 
eic Aouovícse, et interficit pios, non esse Eccle- 
siam, sed factionem a Deo reiectam, hortatur 
omnes, ut eam deserant, sicut in Apocalypsi cla- 
mat angelus: Exite ex Babylone, 

Econtra consolatur pios, qui reprehendunt 
errores, ut sciant se habere mandatum Dei, Deo 
placere hanc sedulitatem et defendere se veram 
Ecclesiam. | Sicut diserte inquit Daniel: Docti in 
populo docebunt multos, et ruent etc, Et tamen 
pollicetur mansuram esse veram Ecclesiam, etsi 
multi trucidabuntur. 'Sic enim inquit: Populus 
sciens Deum suum vincet etc, Non igitur deter- 
reamur a professione verae doctrinae, nec franga- 
mur animis, etiamsi adversarii vociferantur, nos 
seditiosos esse, et concitant omnes reges ad exer- 
cendam crudelitatem. 

Neque tamen ruet totum regnum pontificum 
ante novissimum diem, sed pars aliqua manebit, 
ut Paulus inquit: Abolebit eum illustri adventu 
suo. Idem significat Apocalypsis de Pseudopro- 
pheta abiecto in voraginem, 


Caput IX. 


Etsi singula Capita uberrimam doctrinam 
continent, tamen hoc Caput longe antecellit cae- 
teris. Tradit enim illustre testimonium de tem- 

pore adventus Christi, de morte Christi, de iu- 
sticia novi Testamenti, de excidio politiae ludai- 
cae. Complectitur et in precatione doctrinam 
poenitentiae, taxat fiduciam propriae iusticiae, et 
monstrat iusticiam fidei. Quare hoc Caput do- 
ctrinam utilissimam continet, ad erudiendos et 
confirmandos pios de multis articulis, 


Ad haec perspicue refutat amentiam Iudaeo- 
rum, qui negant Messiam venisse, negant Mes- 
siam oportuisse pati, contendunt ludaeos habitu- 
ros regnum mundanum etc. Hic locus maxime 
convincit Iudaeos, et ostendit eos contra conscien- 
tiam suam pervicaces esse. 


Sed primum historica consideremus, lere. 
cap. 28. et 29, praedicit exilium populi Iudaici in 
Babylone duraturum esse annos 70, Haec pro- 
phetia diluebat argumenta Pseudoprophetarum, 
qui obiiciebant promissiones, Deus promisit se 
servaturum esse hunc cultum et hoc regnum, do- 
nec veniat Messias. Ergo iudicabant non posse 
deleri templum, nec populum abduci, nec poli- 
tiam huius populi redigi in vastitatem. | Ieremias 
diluit argumentum, Deus promisit et praestabit, 
sed aliter quam nos imaginamur, interea etiam 
castigabit et castigatos mirabiliter restituet. 


Ac profecto haec ipsa reductio ex Babylone 
non fuit minus miraculum, quam eductio ex 
Aegypto. Et tarde processit hic reditus et templi 
restitutio, Nam paulatim alii post alios redierunt, 
et aedificatio impedita fuit toto Cyri tempore, et 
deinceps annos 42 usque ad secundum annum 
Longimani. 

Haec legentes, cogitare debemus, quam sit 
horribilis ira Dei adversus peccata, cum de hoc 
suo populo tantas poenas sumserit, Cogitandum 
etiam, quam sit exigua Ecclesia. 

Rursus consolatio piis proponitur, vident in 
tantis periculis, tamen nulla mundi potentia op- 
primi Ecclesiam posse, sed regi eam et servari 
divinitus, Videmus et hoc, pia consilia bonorum 
principum multis modis impediri, sicut Cyri be- 
neficium impeditum fuit tempore Cyri, et postea 
tempore Darii, quem Graeci sic vocant, 


Cum igitur iam ageretur annus septuagesi- 
mus exilii, primo anno Cyri, post captam Baby- 
louem, Daniel memor promissionum, et sperans 
restitutionem populi, recordatur vaticinium ILere- 
miae, et ingenti impetu movetur ad precandum, 

Hic locus significat Prophetas ex lectione 
quaesivisse consolationem, et profecisse. 


Monet item, quod, etsi promiserat Deus re- 
ditum, tamen voluerit peti hoc beneficium pre- 
cando, et invocatione exerceri fidem Sanctorum, 
sicut inquit Christus: Petite, et accipietis, Item: 
Invoca me in die tribulationis, et eripiam te etc, 
Etiamsi promisit Deus beneficia corporalia vel spi- 
ritualia, tamen precibus vult exerceri fidem, et 
vult crescere poenitentiam, sicut inquit Zacharias: 
Couvertimini ad me, et ego convertar ad vos etc, 
Et orat Daniel de restituenda Ecclesia, ita nos 
quoque afficiamur vero dolore propter Ecclesiae 
calamitates, et oremus, ut Deus eam augeat, gu- 
bernet et servet, 


Maxime displicet Deo securitas illorum, qui 
nihil afficiuntur calamitatibus Ecclesiae, sicut 
queritur Ámos cap, 6.: Vae opulentis etc., qui ni- 
hil patiuntur super contritione loseph. Ac Da- 
niel intelligit magnitudinem calamitatum, ideo 
tam tristem querelam de peccatis populi et de 
poena recitat, 


Dixi autem hic tradi doctrinam poenitentiae, 
Daniel fatetur peccata populi, et tribuit Deo lau- 
dem iusticiae, quod iuste puniverit popnlum. 
Deinde petit remissionem peccatorum, et reductio- 
nem populi. Est ergo vera contritio, agnoscere 
iram Dei adversus nostra peccata, expavescere 
propter iram Dei, dolere quod Deum offenderi- 
mus, tribuere ei laudem, quod iuste nos puniat 
et obedire in poenis, Hanc confessionem hic re- 
citat: Tibi Domine iusticia, nobis autem confusio 
f;ciei, Haec est vox verae contritionis, sicut et 
confitebor adversum 
me iniusticiam meam Domino etc. 


Et Psalmo 51.: Tibi solum peccavi, et ma- 
lum coram te feci, ut iustificeris in sermonibus 
tuis, et vincas cum iudicaris, id est, Agnosco me 
tantum esse peccatorem, ac reum coram te, Ut 
iustificeris, id est, Ut tibi tribuam laudem iuste 
punientis ac plectentis. | Ác vincas cum te iudi- 
cant hypocritae, scilicet qui cogitant Deum nimis 
asperum, nimis durum esse adversus hanc mise- 
ram naturam, accusant iudicium Dei, non pos- 
sunt se ei ita subiicere, ut agnoscant se iuste 
plecti. 

Hic fremitus est ingens et arcanum malum 
in animis hominum. Ideo Paulus aliquoties in- 

culcat haec duo: Ut sit Deus iustus et iustificans, 
id est, Tribuamus ei laudem iuste punientis, non 
arrogemus nobis iusticiam, sed credamus, quod 
Deus sit iustificator, id est, Quod ita iusti pro- 
nunciemur, cum ipse nostri miseretur, nos iusti- 
ficat, Facile est verbis tribuere Deo laudem iu- 
sticiae, sed ex corde agnoscere magnitudinem no- 
strorum peccatorum ac sentire, quod iuste plecta- 
mur, ac petere veniam, haec sunt ardua et dif- 
ficilia. : 

Necesse est autem hanc doctrinam contritio- 
nis diligenter inculcari Ecclesiis, ut vere agnoscant 
peccata, vere sciant poenas et calamitates nobis 
infligi propter peccata, Sicut leremias inquit 
cap. 5.: Peccata vestra prohibuerunt bonum a vo- 
bis, Et hocloco: Iustus est Dominus Deus no- 
ster in omnibus operibus quae fecit, videlicet, 
quamvis gravissimas poenas de nobis sumserit etc. 

Nec tamen satis est peccata agnoscere, intueri 
poenas, sed accedat etiam consolatio. Ergo Da- 
niel non solum doctrinam contritionis proponit, 
sed addit alteram partem. Docet suo exemplo pe- 
tere, et expectare veniam, propter misericordiam 
et promissiones. Sicut alibi dicitur: Agite poe- 
nitentiam, et credite Evangelio.  Accedat fides 
ad contritionem et intueatur promissiones, sicut 
hic Daniel non tantum dicit: Tibi Domine iusti- 
cia, sed addit: 'libi misericordia et propiciatio, 
Tu promisisti te velle misereri et ignoscere, Et 
hanc sententiam aliquoties repetit, diserte exclu- 
dens merita: Non in iusticia nostra petimus, sed 
propter magnam misericordiam tuam. 

Et nominatim dicit: Exaudi Deus orationem 
servi tui, et aspice templum tuum desertum, pro- 
pter Dominum, id est, Exaudi, aspice propter 
Dominum, Nam apud Ébraeos haec particula sic 
inseritur, ut Daniel loquens ad Deum secunda 
persona, Exaudi Deus, aspice etc. Postea adiiciat 
tertiam personam in fine: Propter. Dominum, 
ldeoque ludaei interpretati sunt: Propter Abra- 
ham, sed haec interpretatio aliena et repudianda 
est. Sciebat enim Daniel non Abraham esse Do- 
minum populi, sed promissum liberatorem, sicut 
in Psalmo dicitur: Dixit Dominus Domino meo, 
sede a dextris meis etc, Nec dubium est quin hic 
Daniel Christum intellexerit, inquiens: Propter 
Dominum, id est, propter Christum. 

Ac similes conciones de contritione et fide 
passim extant in Prophetis, ut lere, cap. 14.: Si 
iniquitates nostrae responderint nobis, Domine 

fac propter nomen tuum, tibi peccavimus, Sal- 
vator noster in tempore tribulationis non relin- 
quens nos etc. 

Discamus aütem et nos, et exerceamus utram- 
que doctrinam, agnoscamus peccata, et petamus 
veniam, excitent nos publicae et privatae calami- 
tates, Quia haec exempla in Prophetis proposita 
sunt, ut intelligamus et consideremus Ecclesiae 
calamitates, et petamus liberationem, Nam prae- 
sertim postremis temporibus non est futura Eccle- 
siae minor calamitas, quam fuit illud exilium Ba- 
bylonicum istius populi. Et haec Danielis pre- 
catio recitanda est, tanquam communis precatio 
pro Ecclesia his temporibus. 


Hic admonendi sunt lectores, ut observent 
hanc concionem Danielis confirmandae sententiae 
causa, quae traditur a Paulo de iusticia fidei, Hic 
enim proponitur certum et perspicuum testimo- 
nium doctrinae Pauli, nam astuti quidam conan- 
tur inflectere Pauli sententiam ad iudicium hu- 
manum de iustitia operum et clamitant horridius 
eam a nobis accipi. Negant illas propositiones, 
Omnes homines sub peccato esse, Nostra opera 
non mereri reconciliationem, Naturam hominis 
viciosam esse, non posse satisfacere legi, Item 
gratis per misericordiam homines reputari iustos 
propter Christum, non propter opera. 

Haec paradoxa, inquiunt, aliena esse a com- 
muni sensu, [deo quaerunt cavillationes ad elu- 
denda Pauli dicta, et ita mitigant ea,  Fatentur 
ceremoniis detrahi iustieiam, sed aiunt propter 
moralia opera homines iustos esse, Sicut Philo- 
sophi dicunt, Hominem iustum esse propter civi- 
les mores, Quia enim habent securos et ociosos 
animos, admirantur illam civilem iusticiam, et 
putant eam satisfacere legi Dei, putant se sine 
peccato esse, ideo consolationes alias nec quae- 
runt nec intelligunt. 

Sed in veris pavoribus experimur opus esse 
doctrina de gratuita misericordia, Ac nisi hac 
fide sustentemur, animi ruunt in desperationes et 
blasphemias, non possunt Deum invocare, non 
possunt expectare, aut petere auxilium. Quare 
pii non sinant se decipi ab illis securis, qui ob- 
ruunt doctrinam Pauli de Fide.  Fateamur nos 
esse auditores Pauli, ab ipso discamus, non arro- 
gemus nobis censuram contra eius dicta, 


Deindeillud consideremus. Cum Paulus con- 
cionetur de iusticia coram Deo, necesse est eius 

sententiam congruere cum Prophetis ac Patribus. 
Atque ita est profecto, ordine omnes Prophetae 
idem docent, testantur omnes homines sub pec- 
cato esse, accusant humanam iusticiam. Et rur- 
sus proponunt gratuitam misericordiam revelatam 
in promissionibus a Deo propter promissum libe- 
ratorem, et hanc misericordiam iubent fide ac- 
cipi, ita affirmant nobis ignosci. 

Haec est una et consentiens vox omnium Pro- 
phetarum. Ideo Petrus inquit: Huic omnes Pro- 
phetae testimonium perhibent, remissionem pec- 
catorum accipere per nomen eius, omnes qui cre- 
dunt in eum, Et haec est liberatio promissa per 
Messiam, liberari a peccato, et restitui integram 
iusticiam, et vitam aeternam, .Át Iudaei somniant 
se esse lustos lege, et expectant liberationem non 
a peccato et a morte, sed al exilio et inopia. 
Hunc errorem Prophetae et Apostoli taxabant. 

Quod autem congruat Paulus hic cum Da- 
niele, manifestum est, Daniel inquit: 775; Do- 
mine iusticia, nobis autem confusio faciei no- 


strae, Agnoscit totam Ecclesiam habere peccata, | 


et nominatim dicit: Non in iusticia nostra preca- 
mur etc. ltem ne quis fingat synecdochen, loqui 
eum de multis, non de omnibus (sicut Origenes 
corrumpit dictum Danielis) nominatim dicit: Cum 
confilerer peccata. mea, et peccata populi. Sed 
ita est, peccati onus tantum sentiunt pii, alii se- 
curi contemnunt. 

Ut igitur Paulus tollit meritum, et contendit 
omnes sub peccato esse, item inculcat particulam 
gratis. Ita hic docet Daniel, inquiens: Non in 
iusticia nostra etc. Deinde ut Paulus inquit, He- 
mitti peccata per gratiam, Ita hic clamitat (con- 
fugimus ad misericordiam quae magna est) et no- 
minat Mediatorem, inquiens: Propter Dominum. 
Porro quoties fit mentio misericordiae, correlati- 
ve intelligenda est fides, qua statuimus nobis con- 
tingere misericordiam, Omnino igitur cum Paulo 
congruit Daniel. 

Ita prodest in caeteris Prophetis consentien- 
tes sententias considerare, ut in Psalinis, Quod 
omnes sint rei, testantur haec dicta: Non iustifi- 
cabitur in conspectu tuo omnis vivens, Item: De- 
licta quis intelligit? Item: Si iniquitates obser- 
vaveris Domine, Domine quis sustinebit? Rursus 
de misericordia et remissione gratuita: Dixi con- 
fitebor adversum me iniquitatem meam. Sic 
Esaias uno versiculo utramque partem complexus, 
accusat omnes, et proponit misericordiam: Omnes 


PHIL. MEL. SCRIPTA EXEGETICA, 











880 


nos quasi oves erravimus, unusquisque in suam 
viam, et posuit Dominus in eo iniquitates 
omnium nostrum. 

Sic agnoscebant Prophetae venturum Libera- 
torem, longe maius beneficium allaturum esse 
quam voluptates et opes, videlicet destructurum 
esse opera diaboli, id est, peccatum, quo natura 
humana oppressa est, tyrannidem diaboli et mor- 
tem aeternam, 

Quare legentes Paulum intueamur animo 
omnes Patrum ac Prophetarum conciones, inde 
usque ab initio, et de peccati magnitudine cogi- 
temus, et sciamus non esse levia beneficia, quae 
filius Dei attulit, Haec breviter adieci, ut confir- 
mentur studiosi adversus sophisticam, qua non- 
nulli cavillantur et corrumpunt Pauli dicta de iu- 
sticia fidel. 


Vaticinium de LXX hebdomadibus. 


Sequitur vaticinium de septuaginta hebdo- 
madibus traditum Danieli, quod est perspicuum 
testimonium contra Iudaeos, de tempore adventus 
Christi, et de fine politiae Iudaicae. Ac multa 
breviter complexus est Daniel, ut fit in vaticiniis. 
Cum loquitur de Christi adventu, simul monet de 
beneficiis, quae allaturus est. Interpretatur pro- 
missiones, videlicet, futurum ut aboleatur pecca- 
tum, et incoétur perpetua iusticia, et nova ac 
aeterna vita. Addit etiam Christum moriturum 
esse, et tamen multis ex populo daturum sua be- 
neficia. Et postea finem fore huius politiae Iu- 
daicae, Haec est summa vaticinii, in qua satis 
apparet proponi testimonia de multis articulis 
contra ludaeos. 

Primum refutat hic locus errorem de lege 
retinenda et de regno politico Christi, Si erit 
perpetua iusticia, item, Si Christus occidetur, 
sequitur legem Mosaicam non retinendam esse, 
nec fore mundanum regnum. 

Secundo tradit testimonium de passione 
Christi, 

Tertio cum po/itia iam desierit, ita ut nullos 
habeat duces, nullos Prophetas, nulla tribuum 
discrimina, constat impletum esse dictum lacob: 
Non auferetur sceptrum de luda, donec venerit 
Salvator. Necesse est igitur venisse Salvatorem, 

Estque diligenter consideranda diuturnitas 
temporis post excidium Hierosolymorum, et con- 
ferenda cum duratione legis ante excidium, — Nec 

est consentaneum, velle Deum iacere deletam po- 
litiam diutius, quam florere, si eam iam appro- 
baret. Sunt autem anni a data lege usque ad ex- 
cidium Hierosolymorum, capta urbe a Tito, mille 
quingenti sexaginta quatuor, Nunc econtra iacet 
politia deleta annis 1468 usque ad hunc annum, 
quo iam numeramus a nato Christo 1542, Cum 
igitur tam diu iaceat politia ludaica, necesse est 
vaticinium lacob impletum esse, ac Christum 
venisse. 


Ac voluit Deus hanc politiam deleri, tum, ut 
esset exemplum irae adversus impios, tum, quia 
non potuisset eximi persuasio hominibus de iusti- 
cia legis, si durasset ea politia, Voluit autem 
Deus ostendere ritus illos, non esse iusticiam. 
Item, lusticiam legis non esse iusticiam, de qua 
concionantur promissiones, Item voluit exaequare 
Gentes ludaeis, ut intelligeremus perspicue gra- 
tuitam reconciliationem, 


Porro Danieli etiam riumerus annorum reve- 
latus est usque ad Christi praedicationem et re- 
surrectionem. Nam postea post missionem Spiri- 
tus sancli, et incoatam Evangelii praedicationem, 
populus [udaicus desinit esse populus Dei. Ideo 


non loquitur de anno excidii, sed de prioribus | 


usque ad Christi resurrectionem et circiter, 


Nominat autem septuaginta hebdomadas, 
quae faciunt annos quadringentos et nonaginta. 
Sunt enim intelligendae annorum hebdomades, 
nam in scripturis tantum sunt vel dierum vel an- 
norum hebdomades, Manifestum est autem hic 
dierum hebdomadas numerari non posse, Nam 
septuaginta hebdomades dierum non faciunt nisi 
annum, 4 menses et dies 14. Eo tempore satis 
constat nec aedificationem  Hierosolymae fuisse 
absolutam, nec populum universum adhuc re- 
ductum. Necesse est igitur numerari hic hebdo- 
madas annorum, ut Levitici 25. fit mentio hebdo- 
madum annorum, Sunt igitur 70 hebdomades 
annorum intelligendae, videlicet 490 anni. 


Subductio hebdomadum. 


Manifestum est, ÀÁngelum velle tempus pa- 
tefacere, ac praefinire post exilium Babylonicum 
usque ad Christum seu nascentem seu praedican- 
tem, ut et ea aetas de adventu Messiae admone- 
retur, et nos confirmaremur, ac certo sciremus, 
deleta funditus Iudaica politia, iam adparuisse 
Messiam. 

MrrawTH. Orra. Vor. XIII, 

Ac Iudaeis quidem post Danielem facilis fuit 
observatio annorum, praesertim cum in eo po- 
pulo sacerdotes tempora diligenter annotarent, et 
multi essent longaevi, Nehemias qui Danielem 
senem viderat adolescens, Alexandrum senex vi- 
dit, Postea Antiochi tempore multi senes inter- 
fecti sunt, Servavit tamen Deus posteritatem ali- 
quam, Simeon qui Christum infantem gestavit in 
sinu, vidit adolescens senes, qui Macabaeum vi- 
derant, "Tales viri tempore quo Christus natus 
est intellexerunt annos hic praefinitos exacte qua- 
drare ad Christi adventum, 


Esset autem et nobis facilicr accommodatio, 
si anni regni Persici certius annotati essent. Nam 
retro a Christi nativitate usque ad Alexandrum 
series annorum mediocri diligentia animadversa 
et praescripta est, Extat enim in Ptolemaeo tein- 
pus:annotatum, a morte Alexandri ad primum 
annum regni Augusti post Àntonii mortem, Ánni 
videlicet 294. — Locus est in fine libri tertii: 


3 * 

Ergo si principium Augusti post interfectum 
Caesarem habere voles, detrahendi erunt anni 12. 
Eruntque a morte Alexandri ad interfectum Cae- 
sarem 282. His adde annos 42 Augusti, erunt- 
que ad natum Christum a morte Alexandri, iuxta 
hanc computationem, anni$324, velcirciter, Adde 
annos 80 Christi usque ad baptismum eius; ita 
erunt anni 354, Adde a morte Alexandri retro 
collectos annos usque ad secundum Longimani 
iuxta graecam supputationem aunos 136; ita 
erunt anni a secundo Longimani usque ad. baptis- 
mum Christi 490. "Plot anni sunt septuaginta 


! hebdomadum. 


Cur autem ordiamur hanc computationem a 
secundo Longimani anno postea dicemus, Sed si 
cui non placet ordiri a Longimano, sed potius a 
Cyri monarchia post captam Babylonem, conve- 
nient hebdomades Danielis ad tempus quo nasci- 
tur Christus, non quo baptizatur. 


Ac ut intelligat lector hanc computationem, 
quam dixi probabilem esse,. annotatio temporum 
alia conferatur. Certum est Alexandrum cepisse 
regnare Olympiade centesima undecima. [ta 
magno consensu traditur, et consentaneum est 
propter magnitudinem rerum gestarum Alexandri, 
tempus diligenter annotatum esse. 

Deinde scribit losephus, Olympiade 184. 


Herodem regem creatum esse. Erunt ergo iuxta 
hanc computationem inter Alexandrum et Hero- 
dem anni 292. Id tempus recte congruit ad an- 
nos quos supra ex Ptolemaeo sumsi, Nara hic ad- 
ditur initium Alexandri. Porro ab Alexandro 
usque ad eversionem templi, factam a rege Na- 
bogdonosor sunt anni 256. Si tamen ut Veteres 
scripserunt templi destructio facta est Olympia- 
de 47. Quod si rursus demas tempus exilii, vide- 
licet annos 70, erunt a 70. anno post eversionem 
templi usque ad Herodem regem creatum 478. 
Adde autem annos ad Christum natum 80; ita 
habebis hebdomadum annos 490, et paulo am- 
plius. Sed bonis mentibus hoc sufficit, quod vi- 
dent ad Danielis vaticinium congruere tempus, 
quod est inter reditum populi ex Babylone, et 
Christum, etiamsi exactissimam  supputationem 
non habent. 


Quantulum autem in his supputationibus de- 
sideratur? — 'lestatur Augelus post 490 annos 
Messiam se populo huic ostensurum esse, Con- 
stat autem a liberatione populi ad Christum natum 
tot esse annos, nec multo plures, aut pauciores. 
Notum enim tempus ab Augusto ad Alexandrurm. 
Constat et hoc, monarchiam Persicam non plus 
ducentis annis durasse. Venit igitur Messias Filius 
Dei, et respondit eventus vaticinio Danielis, 


Sed quoniam Angelus diserte dicit, CAri- 
sium mullis confirmaturum esse teslamentum 
hebdomade una et dimidia, et tunc cessaturas 
esse hoslias, | Si volumus hebdomadas continuas 
esse, numerandae erunt hebdomades ad Christi 
baptismum , quod fiet, si a secundo auno Longi- 
mani numereutur, quo vaticinia Zachariae et 
Haggaei edita sunt de populi reditu, qui fuerat 
antea impeditus, nunc sublatis impedimentis, re- 
ditus concessus est, Nam Angelus iubet nume- 
rari ab exitu sermonis de reditu populi et instau- 
ratione Ierosolymae. 

Porro haec verba alii aliter acceperunt. Qui- 
dam de regum edictis interpretantur, quorum 
prius fuit Cyri, quod eo absente in bello Scythico 
impeditum est, Alterum post annos 42 a Longi- 
mano editum est, qui in Lsdra vocatur et Arta- 
xerxes et Darius, Nam haec fuerunt communia 
regum nomina, ut Romae Caes»r, Augustus. 


Et Herodotus libro sexto inquit, Darii voce idem | 


siguificarl, quod siguificat vocabulum cogrcentis: 

Xerxen ait esse bellatorem, Artaxerxen, magaum 
bellatorem. 

Porro eo tempore quo Longimanus decre- 
tum de concessione reditus renovavit, simul Hag- 
gaeo et Zachariae facta est revelatio de liberatione 
et aedificatione deinceps processura. Quare hinc 
a secundo Longimani anuo incoatur a quibusdam 
computatio, eo quod tunc sermo exierit et a Deo 
et a Longimano, ne liberatio et aedificatio deiu- 
ceps impedirentur. Et si hinc sumemus initium, 
erunt continuae hebdomades usque ad Christum 
praedicantem. | Sed si quis mavult a Cyri decreto 
ordiri, perveniet ad natum Christum. 


Est autem utraque sententia seu compulatio 
concinna, et quod ad summam negocii attinet, 
rem eandem confirmat utraque computatio, osten- 
dit inter liberationem populi et Christum esse 
490 annos, Hoc cum declaratum est, sciunt pij, 
non esse postea, deleta politia ludaica, alium 
Messiam expectandum. | Nam hoc praecipue agi- 
tur in hoc vaticinio, ut extet testimonium, opor- 
tere adhuc durante politia Mosaica nasci et con- 
spici Messiam. Sicut idem docet versiculus: Et 
tu Bethlehem parvula in millibus Iuda, ex te 
egredietur Dominator in Israel. Oportuit stante 
politia Mosaica in Bethlehem Messiam nasci, 


Constat autem nunc politiam totam Mosai- 
cam iacere deletam, Ierusalem, Bethlehem, non 
tam oppida, quai casas esse aut spelaea latrun- 
culorum Arabicorum, annos mille quadringentos 
sexaginta septem. Necesse est igitur Messiam na- 
tum esse. 

Quid contra haec dicere Iudaei possunt, si 
modo Prophetarur scripta non iudicant fabulosa 
esse? Sed quia gens Iudaica amat suas tenebras, 
nobis ipsis legamus, et expendamus Prophetarum 
dicta, ut fidem nostram accendamus et confirme- 
mus, Interim et gratias agamus Deo, quod Eccle- 
siam curat, quod subinde doctrinam lustravit, 
quod certis testimoniis subinde erudiit. 


Venio igitur ad computationem, sed initio 
recensendus est catalogus regum Persicorum. 


Catalogus regum  Persicorum iuxta 


Graecos. 
Cyrus 29, 
Cambyses 7 annos, menses 5, 
Darius filias Hystaspis 36. 
Xerxes 20. 

Artaxerxes Longimanus 


Darius Nothus 19. 
Artaxerxes Mnemon 40. 
Ochus 26. 
Arsames 8. 
Darius ultimus. 6. 


Haec series nota est eruditis omnibus, qui 
Graecas historias legerunt. Kt inscitia ludaeorum 
recentium vituperanda est, qui fingunt non plu- 
res fuisse reges Persicos, quam quatuor, et pro- 
pter hanc inscitiam amittunt ex serie annorum 
mundi centum annos. 

Extat autem et alius catalogus in fragmento 
Metasthenis, in quo appellationes magis con- 
gruunt cum Esdra. Etsi autem apud quosdam 
levis est autoritas Metasthenis, tamen quia con- 
gruit cum Esdra et Philone, non aspernor, prae- 
sertim cum primi tres de quibus discrepant cata- 
logi, eodem modo recenseantur et nuncupentur 
ab Esdra et Philone, de caeteris ambo catalogi 
consentiunt, et in prioribus facilis est conciliatio. 


Darius Medus et Cyrus simul regnarunt annos2. 


Cyrus solus 22. 
Artaxerxes Ássverus 20, 
Darius Artaxerxes Longimanus 37. 
Darius Nothus 19. 
Artaxerxes Mnemon 55. 
Ochus 26, 
Arsames 4. 
Darius 6. 


Ignotus est Graecis primus Darius, qui Me- 
dus dicitur, et putant nonnulli Cyaxaren esse. 
Certum est autem ex Daniele, regnasse initio 
hunc Darium Medum cum Cyro. Et quidem Da- 
niel ipse discernit hunc Darium a Cyro, ait Da- 
rium esse Medum, Persam vero Cyrum. Non 
igitur pugnant haec cum Graecis, qui omissis Me- 
dis, numerant Persas. 

Cambysen praeterit Metasthenes, ut ego exi- 
stimo, quia non regnavit post mortem patris: sed 
cum pater Cyrus in Scythiam duceret exercitum, 
more usitato prius domi regem creavit, ne absente 
ipso, de successione certamina orirentur. 

Est ergo Artaxerxes Ássverus is, quem no- 
minant Graeci Darium Histaspis filium, quod ita 
esse ex historia intelligitur. Quia Philo narrat 
hunc Assverum recuperasse Ássyriam et Babylo- 
nem, quae defecerant. Id apud Herodotum nar- 
ratur de Dario filio Hystaspis, 

40. | dotus, Darfo concubinam fuisse omnium carissi- 


mam ÁArtistonam, quae appellatio convenit cum 
appellatione Esther. 

Ex Esdra manifestum est successisse Assvero 
Artaxerxen, huic additur cognomen a Metasthene 
et PhiloneLongimanus, seu uozgóys. Nec du- 
bium est, hunc eundem esse Longimanum, quem 
sic nominant Graeci. 

Sed cur hic omittitur Xerxes? Id rursus eo 
fieri iudico, quia Xerxe procul in Europam du- 
cente exercitum, necesse fuit cooptari regem col- 
legam domi, ne in Oriente seditiones orirentur, 
Ss) nemo praeesset regia autoritate, post Xerxis 
discessum. Deinceps convenit series cum Graecis, 


Nunc redeo ad hebdomadas, Cum Cyri et 
Assveri tempore fuisset impedita aedificatio, ut 
constat ex Esdra, postea sub tertio rege, scilicet 
Longimano, rursus aedificatio permissa est. Nam 
ut Cyrus, ita hic Longimanus benignior fuit erga 
Iudaeos, quam Assverus, etsi hunc quoque flexit 
Esther, quae fortassis disciplina domestica Lon- 
gimanum ad veram pietatem assuefecit, Ac fuisse 
amplexum Longimanum doctrinam populi Israel 
de Deo inde constat, quia praecipui gubernatores 
in aula fuerunt duo viri vere colentes Deum, et 
duces Israelitarum, Esdras et Nehemias. 


Saepe autem iam dixi eodem tempore IHag- 
gaeum et Zachariam coepisse vaticinari de aedi- 
ficatione templi processura. De hoc vaticinio 
existimant loqui Angelum, cum ait: Ab exitu 
sermonis, ut iterum aedificetur lerusalem etc. 
Constituamus ergo initium hebdomadum a se- 
cundo anno Longimani. 


Huic supputationi grave testimonium addit 
eventus ipse. Nam ante interruptae erant operae, 
nunc primum processerunt, et anno sexto Lon- 
gimani instauratio templi absoluta est, Ideo ar- 
bitrantur quidam dici in Iohanne, Quadraginta 
sex annis aedificatum esse templum. Sunt enim 
a Cyro usque ad secundum annum Longimani 
anni 44, quibus impedita fuit aedificatio, etiamsi 
incoatum erat templum. — Postea vero sub Lon- 
gimano rursus novo decreto concessa aedificatione 
templum absolutum est intra quadriennium, Ita 
fient anni a prima incoatione 46, 


Sunt antem iuxta Metasthenem a secundo 
anno Longimani usque ad initinm Alexandri 


Et scribit Hero- | anni 145. 

7 annis regnavit Alexander post interfectum 
D.rium. 

146 post Alexandri mortem usque ad ini- 
tiura. ducis Iudae Macabaei, ut clare constat ex 
libro Macabaeorum, 

127 ab initio Iudae Macabaei usque ad IIec- 


rodis initium, 


30 anni ab initio Herodis usque ad natum 
Christum, 


In hac supputatione post Alexandrum secuti 
sumus librum Macabaeorum, qui numerat annos 
ab Alexandro usque ad Macabaeos, Nec vero du- 
bium est, singularem fuisse diligentiam in populo 
ludaico, in annotanda serie annorum, quare 
etiamsi haec series aliquanto brevior est, quam 
altera supra tradita, ex Olympiadum catalogo, 
tamen hanc propter autoritatem libri Macabaeo- 
rum non aspernandam duco, 


Sed summam colligamus. 


910 ab initio Alexandri usque ad natum 
Christum. Adde annos a Longimano usque ad 
Alexandrum 145, Et annos a nato Christo usque 
ad eius baptismum 80. His annis collectis habe- 
bis a secundo Longimani anno usque ad Christum 
praedicantem annos 485, lam sexaginta novem 
hebdomades continent annos 483, 


Diserte autem inquit Angelus: usque ad Chri- 
stum ducem, id est, praedicantem esse hebdo- 
mades scxaginda novem. Ac deinde subiicit re- 
petitionem, inquiens: Post sexaginta duas hebdo- 
mades occidetur Christus, quo loco ex Superiore 
versiculo etiam repetendae erunt septem hcbdo- 
mades, sicut antea dixerat: septem et sexaginta 
novem, Nam postrema hebdomade, quae tantum 
est dimidiata, Christus suo ministerio perfunctus, 
crucifixus et resuscitatus est, misit Spiritum san- 
ctum, ac publice edidit praedicationem Evangelii 
missis Apostolis ad Gentes. 


5 


Ideo inquit Angelus ad Danielem de Christo: 
Confirmabit testamentum multis, id est, incoabit 
suum regnum, praedicabit Evangelium, fiet victi- 
ma pro genere humano, resuscitatus dabit Spiri- 
tum sanctum, mittit Apostolos, ut Evangelium 
doceant, multos in illa dimidia hebdomade do- 
nabit aeterna salute, — Nam antequam postrema 
hebdomas tota post baptismum peracta est, Chri- 
stus anno, scilicet post baptismum suum, quarto, 
crucifixus et resuscitatus est. 

In hac supputatione non interrumpuntur 
hebdomades usque ad praedicantem et resuscita- 
tum Christum. — Et significasse continuam seriem 
Angelus magis videtur, 

Nec comprehendendum est tempus excidii 
lerosolymorum in ipso hebdomadum numero, 
quia post Christi resurrectionem et Evangelii pro- 
mulgationem misso Spiritu sancto, cum iam po- 
litia Iudaica adversaretur Evangelio, reiecta est, 
sicut in textu dicitur: Et non erit ei populus, sci- 
licet qui fuit, 

Praeterea Angelus significat postrema hebdo- 
made futurum, ut pactnm confirmetur, id est, 
ut Christus fiat victima, et resuscitatus incot 
novum regnum. aec cum postremae hebdo- 
madi tribuantur, manifestum est, Angelum non 
complecti tempus reliquum usque ad Titum, seu 
excidium lerosolymorum. lam antea desierat 
haec politia esse politia Dei, cum abiecit Filium 


Dei. 








Habes, lector, non intricatas supputationes, 
quae ex testimoniis non contemnendis sumtae 
sunt, Sed fortassis homines contentiosi talem 
subductionem postulant, in qua metae hebdoma- 
dum congruant cum ipsis temporum articulis, ad 
natalem diem Christi, aut diem baptismi, Etsi 
arbitror prophetiam exacte congruere, tamen qui 
hanc scrupulosam diligentiam requirunt, non hoc 
agunt, ut rem explicent, sed ut ea, quae medio- 
criter sunt explicata, eludant. Quare aut pro- 
piora tradant, aut haec cavillari desinant, si quid 
habent candoris. 

Hoc vero piis sufficit, quod vident praefini- 
tum esse tempus adventus Messiae, videlicet post 
reditum ex Dabylone circiter annos 400, — Et 
oportuisse nasci Messiam adhuc durante politia 
Iudaica, | Haec testimonia nobis hic praecipue 
observanda sunt, Et quanquam articulos tem- 
porum difficile est constituere, tamen hoc apparet 
congruere hos annos 490, vel a Cyro ad nascen- 
tem Christum, vel a Longimano ad baptismum 
Christi. Nam series annorum post Alexandrum 
notior est, —. Ab Alexandro si retro quaerantur 
anni iuxta Graecos ad Longimanum, magis etiam 
quadrabit computatio, —Constot Alexandrum coe- 
pisse regnare Olympiade 111. 

lam si retro numeres annos, certum est ex 
Polybio diligentissimo et fideli scriptore captas 
esse Athenas a Lysandro Olympiade 92. — Habe- 
| bis ergo annos 76, aut circiter, Nam articulum 

ipsum difficile est constituere, Duravit autem 
bellum illud tempore Periclis motum, aliquanto 
ante Darium Nothum annos 27, Si igitur con- 
iunges annos, ab Alexandro ad initium belli Pe- 
loponnesiaci, habebis annos 108. Haec a Grae- 
cis certa fide traduntur. Reliquum est tempus 
regni Longimani, qui circiter 40 annos regnavit, 
Consentaneum est igitur, quod antea posuimus 
ex Metasthene, a Longimano ad Alexandrum esse 
annos 145. 

Ita collatio historiarum ostendit has compu- 
tationes omnes, quas recensui, congruere, nec 
procul aberrare, etiamsi ipsi temporum articuli 
seu rmomenta non exactissime monstrantur, sum- 
ma tamen rei tenetur, Et spero eruditos et can- 
didos probaturos esse, cum studium nostrum in 
inquirenda temporum serie et collatione historia- 
rum, tum vero etiam ipsas supputationes. 


lllud iterum monendi sunt lectores, ut co- 
gitent, quid piis haec concio Angeli, et hoc te- 
stimonium utilitatis adferat. Perspicue refutan- 
tur multa Iudaeorum deliramenta, Nam cum 
durante politia ludaica nasci Messiam oportuerit, 
ut hic dicitur, necesse est natum et exhibitum 
nobis esse Messiam. — Refutantur etiam somnia 
de mundano imperio Messiae, quod adhuc Iudaei 
sibi pollicentur. Docemur de passione Christi, 
et de veris beneficiis, de abolendo peccato, abo- 
lenda morte, de restitutione iusticiae et vitae 
aeternae, — Denique summam Evangelii paucis 
versiculis Angelus complexus est, Prodest igitur 
haec concio Angeli piis mentibus ad confirman- 
dam fidem, quia vident eventus, qui in Evange- 
lio describuntur, cum praedictione congruere. 


Nunc breviter textum percurram, 


Septuaginta hebdomades praecisae sunt super 
populum tuum et super urbem sanctam tuam. 


Id est, anni 490 praefiniti sunt seu consti- 
tuti, Nam id haud dubie significat vocabulum, 
quo Daniel utitur. — Tantisper, inquit, hic po- 
pulus et urbs vestra, hoc est, urbs et politia ser- 
vabitur ad id tempus usque, quo finietur prae- 
varicatio, et claudetur peccatum, id est, quo per 
adventum Messiae delebitur peccatum, cum Chri- 
stus erit victima, et cum Evangelium revelabitur, 
delebitur enim. in his, qui Evangelio credituri 
sunt, seu qui postea erunt membra popáli Dei. 
Etsi enim in hac mortali vita manent in his, qui 

per Evangelium renati sunt, imbecillitas naturae 
carnalis repugnans legi Dei, et mors corporis, 
tamen remissio praedicatur, et peccatum est, ut 
hic dicitur, clausum, tectum condonatione, et 
incoatur regnum Christi, nova agnitio Dei, nova 
iusticia et vita aeterna in his, qui ad Christum 
convertuntur, 


Et expiabitur iniquitas. 


Hic declarat Angelus priores particulas. 
Quomodo finietur peccatum? — Sic scilicet, quia 
fiet expiatio, fiet sacrificium Messiae promissum, 
quo solo pater aeternus placabitur. 


Et veniet iusticia perpetua. 


Usitatum est Prophetis, cum de regno Chri- 
sti loquuntur, complecti integram instauratio- 
nem, abolito peccato, abolita morie, eo tem- 
pore exhibebitur nova et perpetua iusticia et vita, 
quae in hac mortali vita per Evangelium, et dato 
Spiritu sancto incoatur, sed postea post resurre- 
ctionem erit integra, 


Et signabitur prophetia et visio. 


Id est, complebitur ac finietur, videlicet, 
quia promissa in prophetiis de Messia exhibe- 
buntur, 


Et ungetur Sanctus sanctorum. 


Id est, pontifex et rex ab aeterno patre un- 
clus, id est, missus, ut fungatur munere pon- 
tificis et regis, et perfusus Spiritu sancto. Hic 
inquam: Pontifex et rex Messias ipse tunc aderit, 
et munere suo fungetur, docebit Evangelium, 
sacrificium suum offeret, ostendet se esse Domi- 
num, per quem Deus aboleri peccatum et mor- 
tem velit, sanclificabit credentes, id est, remit- 
tet els peccata, et effundet in eos Spiritum san- 
ctum, Clare igitur adfirmat tunc adventurum esse 
Messiam promissum. 

Ut autem pontifices et reges ungebantur, sic 
et Filius Dei, cum mittitur, ungi dicitur, id est, 
mitti ad functionem sacerdotii et regii muneris, 
et perfundi Spiritu sancto, ut Iohan, 6. dicitur: 
Hunc Pater signavit Deus, id est, peculiariter 
unum hunc ad tantum munus delegit, et misit. 
Ingens et inenarrabilis est ira Dei adversus pecca- 


' tum generis humani, nec ulla victima alia, nec 


alio modo placanda erat, nisi intercessione Filii, 

qui se abiecit, ut fieret victima. Hanc victimam 
unam Pater signavit, delegit, approbavit, per- 
fudit Spiritu sancto, ita, ut ex eius plenitudine 
caeteri haurirent, ut Baptista inquit, 

Hactenus igitur haec dixit: Nascetur et ex- 
hibebitur promissus liberator, ac fungetur suo 
munere post annos 490 durante adhuc urbe Ie- 
rusalem ex politia vestra, — Haec sententia pios 
tunc in publicis periculis uberrime consolabatur. 
Quid enim nobis optatius esset, quam scire man- 
suram esse in his ipsis locis Ecclesiam, in quibus 
nostra erit posteritas, 


Et scies et intelliges: Ab exitu sermonis de 
reditu et aedificatione Ierusalem. 


Id est, a secundo anno Longimani, quo Deus 
per vaticinium Haggaei et Zachariae pollicetur 
aedificationem processuram esse, et quo anno 
Longimanus decretum edidit, ne impediretur 
aedificatio, Inde, inquit Angelus, numerabis 
hebdomadas sexagimta novem, 4a populi reditu 
usque ed Christum ducem, seu natum, seu prae- 
dicantem. | Cum enim nominatim dicat, usque 
ad ducem Christum, significat iam fungentem 
ministerio, quod post baptismum palam exercuit. 
Admonui autem supra non interrumpi hebdoma- 
das, si ad baptismum Christi a Longimano nu- 
merentur. 

Cur autem iubet 69 hebdomadas numerari, 
id est, annos 483.  Postremam hic non addit, 
describit enim tempus, quod praecedit baptis- 
mum Christi, et pios confirmat, ut sciant interim 
non delendam esse urbem, etsi magni motus, ma- 
gnae mutationes regnorum secuturae erant. Et fu- 
turum erat, ut ludaea duriter quassaretur inter 
vicinarum gentium tumultus [Ideo additur con- 
solatio. 


Usque ad Christun ducem hebdomadibus se- 
ptem et hebdomadibus sexaginta duabus habi- 
tabitur Ierusalem, et aedificata erit platea 
et murus, 


Emphasis verborum in hac brevitate vatici- 
nii expendenda est. Diserte inquit: Habitabitur 
lerusalem, et erit aedificata etc,, hoc est, urbs et 
politia Iudaíca interim. non delebuntur. Addit 
autem textus (In angustia temporum) hoc est, et 
tamen varie vexabitur Iudaea, — Primum in in- 

mae gentes in Samaria, et praefecti Persici. 
Postea Ochus crudeliter saeviit in Iudaeos. Post 
Alexandrum cum essent bella inter successores 
assidua, praesertim inter Aegyptios et Syriacos, 
Iudaea in medio interiecta, utrisque praedae erat. 

Inter haec pericula et mala tamen hic vox 
divina pollicetur urbem lerusalem et politiam 
Iudaicam non interituram esse. Hic pius lector 
imaginem verae Ecclesiae Dei et laborum Éccle- 
siae consideret, Non minus miraculum fuit re- 
ductio ex Babylone, et instauratio politiae, quam 
olim fuerat eductio populi ex Aegypto. Primum 
a Oyro concessus est reditus, aliquanto post Cy- 
rus ex regno discedens in bello interficitur. 


ÁÀmisso hoc patrono beneficium concessum 
Iudaeis rursus eripitur. Hic quanto in dolore 
fuit Daniel? | Lugebat regem amicum, videbat 
inimicos verae doctrinae gratulaturos sibi esse 
interitum Cyri, et impiae factionis potentiam ite- 
rum confirmaturos esse, ut sunt in aulis vices. 
Haec viri sapientissimi Danielis animum non le- 
viter excruciabant, Sed is tamen se hac conso- 
latione sustentabat, norat Dei promissiones cer- 
tas, veras et ratas esse, etiamsi eventus mirandi 
sunt, nec nostris coniecturis respondeant, Nam 
hac doctrina oportet nos in Ecclesia instructos 
esse, ut fide petamus et expectemus eventus. 
Tandem rursus concessa aedificatione, quam va- 
riae aerumnae, quam varii tumultus intervene- 
runt. 

lta Ecclesia semper exercetur inopinatis et 
variis terroribus et difficultatibus, Nos nunc in 
instauratione Ecclesiae Dei in scholis et in templis, 
quibus conflictamur difficultatibus? undique obii- 
ciuntur impedimenta domi et foris, sed conso- 
lemur nos illo exemplo veteri instaurationis Iero- 
solymae. 


Et post hebdomadas sexaginta et duas exci- 
detur Christus. 


Hic repete ex superiore versu septem, sicut 
antea dixit: Post sexaginta septem et duas, id est, 
post sexaginta novem hebdomadas , videlicet post 
annos 483 Christus interficietur, et fiet victima 
pro Ecclesia. Antea dixit, mansuram esse urbem 
et politiam, donec veniat dux Christus, Nunc 
expresse concionatur de Christi passione, et per- 
spicuum est testimonium de morte Messiae, qua- 


stauratione urbis et templi adversabantur proxi- | lia sunt et apud Esaiam cap. 53.: Abcissus est de 

terra viventium. 
stiam pro peccato. 

Haec cum sint perspicue dicta, non sunt alie- 
nis interpretationibus depravanda, ut faciunt caeci 
et scelerati Iudaei, qui quia somniant Messiam 
occupaturum imperia mundi, et regnaturum Ale- 
xandri aut Augusti more, corrumpunt dicta de 
passione Messiae, Non enim intelligunt qualis 
sit liberatio a peccato et a morte, promissa primis 
patribus. — Fingunt pueriliter eo tantum mitti 
Messiam, ut in hac mortali, misera et fragili vita 
cumulet opibus et voluptatibus posteros Abrahae. 
Nec cogitant longe maiorem liberationem primis 
patribus promissam esse, qui intelligebant, quas 
res amiserit humana natura, scilicet firmam agni- 
tionem Dei, perpetuam iusticiam et vitam, — Ideo 
Esaias vocat Messiam patrem aeternae vitae, Et 
cap. 58. cum de morte eius concionatus esset, ad- 
dit concionem de eius resurrectione et regno 
aeterno, 

Itaque repudiatis Iudaeorum corruptelis, 
ipsum audiamus Angelum, zó ó5róv teneamus, 
simus discipuli vocis divinae, eamque dextre in- 
telligamus, non adfingamus ipsi interpretationes, 
omissa verborum significatione. 


Item: Ponet animam suam ho- 


De persona loquitur, cum nominat Messiam, 
ac de illo ipso, quem in proximo versiculo nomi- 
navit sanctum sanctorum, hic, inquit, excidetur, 
sicut et Esaias ait: Abscissus est de terra viven- 
tium. Meminerimus ergo hic certum et perspi- 
cuum testimonium tradi de morte et supplicio 
Christi. Sed id cum legimus aut audimus, cir- 
cumstantias etiam cogitemus, sumtas ex aliis locis 
Prophetarum, cogitemus et de resurrectione. Ideo 
adficitur supplicio, ut fiat victima pro peccatis 
generis humani, Id Esaias declaravit pluribus 
verbis in eo capite, quod toties iam citavimus, 
Quia ponet animam suam hostiam pro peccato, 
videbit semen longaevum, n hoc dicto mors, 
ratio victimae, resurrectio, et regaum compre- 
henduntur, 

Lex habuit antea victimas, sed non placa- 
runt iram Dei, Haec una victima placat. Hoc 
vere est inenarrabile consilium Dei, sed utrum- 
que ostendit, irae Dei et misericordiae magnitu- 
dinem. Cum enim nullius hominis virtus aut 
obedientia placare iram Dei potuerit, nisi unius 
Filii obedientia ac mors, necesse est veram, in- 
gentem et inenarrabilem iram esse, Rursus vis 

amoris ingens est, quod Filium nobis donavit, 
quod tali dato pignore nos ex aeternis cruciatibus 
reducit, et certos reddit nos a se diligi, sicut in- 
quit Filius ipse: Sic Deus dilexit mundum, ut 
Filium suum unigenitum dederit etc. 

Denique in hoc brevi dicto lector universam 
doctrinam Evongelii cogitet de beneficiis, quae 
propter Christi mortem nobis data sunt, — Cogitet 
item doctrinam de fide et invocatione, Nam be- 
neficia illa fide accipienda sunt: Ita tibi vere pla- 
catus et propicius est Deus aeternus pater, cum fide 
propter Filii mortem statuis eum tibi propicium 
esse, et hac fide invocas, Hanc fidem vult ut in 
invocatione adferas, ut Rom, 5, dicitur: Per 
hunc habemus accessum, Item ad Heb. 4.: Ha- 
bentes pontificem Iesum Filium Dei, qui potest 
compati infirmitati nostrae, Áccedamus cum fidu- 
cia ad thronum gratiae, Haec satis sit hic bre- 
viter attigisse, quae copiosius explicantur in epi- 
stola ad Romanos et alibi, quoties de iustifica- 
tione dicitur, 


Et non erit ei populus. 


In textu maior etiam brevitas est in hoc 
membro. His verbis (Et non ei) seu (Et non 
ad eum) necesse est intelligi non esse ei gloriam, 
seu populum, Et ut potius intelligamus de popu- 
lo, movet sequens sententia de excidio urbis et 
templi, Hic populus mox desinet esse Messiae ac 
Dei Ecclesia, sicut in Iohanne breviter dicitur: 
Et sui eum non receperunt. —Heiecta est gens 
Iudaica propter Evangelii contemtum, — Et rursus 
collecta est Deo Ecclesia ex reliquiis huius populi 
et ex Gentibus, ut saepe in concionibus Evangelii 
praedicitur, et postea disputat Paulus de voca- 
tione Gentium. 


Et civitatem et Sanctuarium destruet populus 
ducis venientis. 


Id est, Titi exercitus, 


Et finis eius diluvium, et usque ad finem belli 
definita seu constituta desolatio seu vastitas. 


Id est, Deinde sequetur finis populi ludaici et 
politiae ludaicae, ex quo non rursus emerget, 
ut antea ex Babylonico exilio rediit, sed velut 
obrutus diluvio funditus peribit. 

Et quidem acre et difficile bellum erit, Nam 
Romani non sine multis et variis certaminibus 
ludaeos oppresserunt, sed postquam erit debella- 

tum, mansura est perpetua vastitas et solitudo, 
Nunquam sacerdotium Leviticum, nunquam re- 
gnum aut principatus Iuda, nunquam politia Mo- 
saica, nunquam civitas lerosolyma restituetur. 
Sed ut Oseas inquit, deinceps Gentes vocabun- 
tur ad societatem populi Dei, Eruntque populus 
Dei, omnes, qui Evangelium Messiae amplecten- 
tur, ut Rom. 9. et 10. dicitur. 

Constat Iudaeos post Titum aliquoties cona- 
tos esse suam politiam restituere, Sub Adriano 
convenerat multitudo ludaeorum undique colle- 
cta, et patriam armis invadebat: sed ab Adriano 
profligata et deleta est. Postea Iulianus odio 
Christiani nominis concessit ludaeis rursus urbem 
et templum condere. [Tncoatum est opus, colle- 
cta ingenti pecunia: sed terrae motu aedificatio 
impedita est, et magna multitudo hominum saxis 
et ruderibus quassatis oppressa est, Narrat etiam 
Nazianzenus passim vestibus populi figuras crucis 
prodigiose impressas esse, — Ábsterriti ergo Iudaei 
coelestibus signis incoatum opus reliquerunt, quia 
Deus decrevit, ne politia Iudaica restistuatur, 
Vult conspici exemplum irae ab omnibus genti- 
bus, quod Filii contemtum horribilibus suppli- 
ciis puniat, Vult etiam sepultam esse politiam 
Moisi, ne confirmetur opinio de ceremoniis: Ho- 
mines lege seu ceremoniis iustos esse, 


Et confirmabit pactum seu testamen- 
tum multis. 


Addit declarationem superiori concioni, quia 
non satis est de morte Cliristi et de exitio populi 
dicere. Addenda sunt etiam testimonia de resur- 
rectione, de regno et de beneficiis Christi, Item 
de reliquiis populi, quae liberantur, sicut cae- 
teri. Prophetae promiserunt, ut Esaias ait: Reli- 
quias salvas fore, hoc est, non pontifices, non 
principes, non robur populi, sed coetum exi- 
guum et spretum. 

Cohorresco intuens hoc tam triste exemplum, 
Cur gloriantur nostri pontifices se esse Ecclesiam, 
non posse prorsus abiici suum coetum? | Cur nos 
confidimus propter professionem esse filios Dei? 
Si non pepercit Deus posteris Abrahae et Prophe- 
tarum et aliorum, qui res maximas gesserunt: 
quid fiet de nostris pontificibus, qui Evangelium 
eontemnunt? Quid de nobis, si indulgebimus 
pravis cupiditatibus, ambitioni, livori, avari- 
ciae, luxui, et tantum propter professionem ar- 
rogabimus nobis augustum Ecclesiae titulum. 

Sic autem inquit Angelus: 


Confirmabit Messias testamentum multis 
una hebdomade. 


Id est, Postrema hebdomade palam Chri- 
stus Evangelium praedicabit, addet testimonia, 
vocabit multos ad Evangelium et vitae aeternae 
societatem, fiet victima, et resuscitatus incoabit 
regnum aeternum, ostendet se esse datorem iusti- 
ciae et vitae aeternae, mittet Apostolos ad colli- 
gendam Ecclesiam, donabit eos Spiritu sancto. 

Haec fient in dimidiata hebdomade, id est, 
non confectis annis septem. Nam a Christi bap- 
tismo ad resurreetionem sunt anni tres et aliquot 
menses, Accedit et tempus Pentecostes, intra 
hoc tempus pactum confirmatum est, id est, ex- 
hibitae sunt promissiones novi Testamenti, prae- 
dicatum Evangelium de remissione peccatorum, 
Filius Dei factus est victima, resuscitatus incoa- 
vit regnum aeternum, misit Apostolos, dedit 
Spiritum sanctum, coepit colligere Ecclesiam 
quam sanctificat, gubernat, et donaturus est vita, 
luce, iusticia, gloria aeterna. ^ Haec propria 
Christi opera et beneficia vocat confirmationem 
pacti, id est, exhibitionem promissionum, quae 
sunt factae ad Patres et Prophetas, sicut apud 
leremiam dicitur cap. 81.: Ecce dies venient, et 
feriam cum domo Israel pactum novum, dabo 
legem meam in corda eorum, ero Deus eorum etc. 


De hoc ipso foedere, quod in Prophetis co- 
piose describitur, Angelum loqui nihil dubium 
est, cum ait: Confirmabit pactum seu foedus mul- 
tis. Iam pius lector promissionem Evangelii et 
vitae aeternae datam inde usque ab initio cogitet, 
ut beneficia Filii Dei diligenter reputet animo, ut 
agnoscat et vere invocet hunc Messiam, et libe- 
ratione per eum donata fruatur. 


Et in dimidio hebdomadis cessare faciet 
hostiam et oblationem. 


O triste vaticinium, tristem vocem Tudaeis 
ignorantibus Evangelium, et admirantibus atque 
amantibus suas ceremonias, et ritus pulcerrimos 
a Deo traditos, tantorum Prophetarum et ducum 
consuetudine comprobatos. Amamus enim patrios 
mores, et aegre ferimus eos reiici ac damnari. 

Sed Danieli et piis intelligentibus Evange- 
lium gratissima est haec vox Angeli, quae testa- 
tur prius ceremonias illas fuisse signa et i1ypos 


897 i 


venturi sacrificii, — Exhibito autem ipso Messia, 
signorum finem fore, rebus exhibitis umbras ces- 
saturas esse. Messias incoavit iusticiam et vitam 
aeternam dato Evangelio et Spiritu sancto, Haec 
ingentia beneficia agnoscamus et accipiamus, nec 
spectaeula ceremoniarum veterum, in quibus hae 
res adumbratae fuerunt, requiramus, 


Est ergo sententia. In dimidio hebdomadis, 
postquam Christus suum sacrificium fecerit, re- 
surrexerit, et dederit Spiritum sanctum, postea 
reiectae fuerunt ceremoniae Leviticae, Ideo 
postea Apostoli, ut in Actis narratur cap. 15. per- 
spicuo decreto abrogarunt circumcisionem et reli- 
quos Leviticos ritus, | Et dimicat eadem de re 
acerrime Paulus, ut constat.  Observetur ergo 
apud Danielem hoc testimonium, quod adfirmat, 
post Messiae praedicationem cessaturas esse Levi- 
ticas ceremonias. 


Et super alam abominationes desolationis, et 
usque ad consummationem definitam stillabit 
super vastitatem. 


Haec ultima pars vaticinii continet vere tri- 
stem sententiam, — Superiores versus res laetas 
promiserunt, duraturam esse politiam usque ad 
Messiae adventum, venturum esse Messiam, da- 
turum beneficia aeterno foedere patribus pro- 
missa, Sed addita fuit sententia de excidio civi- 
tatis; Est autem multo tristius, quod hic de 
templo dicitur: Hoc ipsum templum, in quo Deus 
olim invocari voluit, ubi exaudivit, quod defen- 
dit, iam ita diris execrationibus damnatur, ut di- 
cat deinceps, post Christi praedicationem fore se- 
dem execrandi idoli vastantis cultum Dei. 


Etsi antem et huic loco Iudaicae corruptelae 
tenebras inducunt, tamen nihil dubium est hoc 
dicere Angelum, in templo futura esse idola exe- 
cranda, post quae secutura sit perpetua vastitas et 
solitudo, Sic interpretatus est Christus ipse hunc 
textum: Cum videbitis abominationem desolatio- 
nis, dictam per Danielem Prophetam, stantem in 
loco sancto (qui legit intelligat), Tunc qui sunt 
in Iudaea fugiant etc. Signum excidii lerosoly- 
mae, et interitus gentis lIudaicae, fore inquit, 
Cum in loco sancto stabit idolum, quod vocat 
Ebraica consuetudine /0£Avyuo. Quanquam au- 
tem Angelus totum cultum intelligit fore idolum 
execrandum, postquam pontifices interfecerint 
Messiam, tamen ut conspici ira Dei possit, per- 

misit Deus post resurrectionem templum multis 
tetris exemplis prophanari. 

Et quanquam pii intelligebant, cultus ipsos 
pugnantes cum Filio Dei, res esse damnatas a 
Deo, seu sacrificia eorum, qui adversabantur 
Evangelio, displicere Deo, et vere esse idola et 
fósióyuara, quia nulla invocatio placet Deo nisi 
ea, quae fit in agnitione vera et fiducia Filii me- 
diatoris, Tamen arbitror etiam externas propha- 
nationes accessisse incurrentes in oculos, ut ve- 
xilla Tiberii et caedes factas in ipso templo, cum 
Iudaei vexilla eiicere conarentur, et fortasse sta- 
tuas Caligulae, etsi Iosephus eam historiam ali- 
quanto aliter narrat. Fuisse enim aliqua tetra 
signa incurrentia in oculos, quae pios admonue- 
runt de praedictione Danielis et Christi, et signi- 
ficarunt instare tempus excidii, consentaneum est. 


Ut nunc ad opiniones pravas Episcoporum, 
Canonicorum et Monachorum accedunt externae 
notae, incurrentes in oculos, quae commonefa- 
cere mediocres homines possunt, cultus hostium 
Evangelii damnatos esse. Fit concursus ad certas 
statuas, petitur ab hominibus mortuis auxilium et 
salus, prorsus ut olim ab Hercule, Castore, Pol- 
luce et similibus, Coenae Domini multiplex est 
et manifesta prophanatio, ut infra dicam. , Quid 
caetera commemorem, vagae libidines sacrificu- 
lorum certe foekoyueza sunt, et testantur Deo 
displicere hoc genus sacrificulorum, quod pene in 
epicureo contemtu Dei vivit. Ita fuisse insignes 
notas externas impietatis apud Iudaeos post Chri- 
sti resurrectionem existimo. 

Sed verba textus expendamus, Bes ipsa lo- 
quitur ludaeos propter inscitiam quaedam mem- 
bra hic insulsissime interpretari, Ut autem ocio- 
sam prolixitatem fugiam,  deliramenta ludaica 
omittam, et breviter interpretationem recitabo, 
Verba haec sunt in textu; 


Et super alam erunt abominaliones 
desolationis. 


Mirantur multi hanc figuram, cum dicit: Su- 
per alam. Sed expedita, simplex, concinna et 
perspicua est enarratio. Super alam, id est, su- 
per Cherubim stantes in tabula propiciatorii in 
sancto sanctorum, 


Sic Christus interpretatur, qui ait, [jéAvyua 
igqudosoe, 1 ón9év Oi 4ovirÀ voU IIoogyjvov 


£ovóc iy vóno &yío, id est: Seu idolum manu- 

factum stabit in illo ipso loco Cherubim, qui fue- 
rat sedes Dei, ut constat ex 25. cap. Exod., seu 
culius ad illum locum et invocatio, quae fit cum 
contumelia Filii Dei, erit idolum et res damnata. 
Nunc proh dolor non difficile est'exempla mon- 
strare in templis, in invocatione mortuorum ho- 
minum et prophanatione Coenae Domini, haud 
dubie coluntur et invocantur idola, quae sunt po- 
sita in praecipuo loco, id est, sunt praecipui cul- 
tus in templis hostium Evangelii. 

Erit atrocior tota haec Angeli concio, si quis 
cogitabit totam descriptionem de propiciatorio et 
arca. Nihil potuit dici aut cogitari tristius apud 
pios, quam pollui hanc veram Dei sedem, ubi 
Deus promiserat certo se exauditurum esse vota 
populi sui, 

Cur nominat abominationem vastalricem, 
Usitata figura est Ebraeis, idolum vocare abomi- 
nationem seu /üéAvyuo, id est, rem, quam Deus 
execratur et damnat, Et execratur ac damnat 
ideo, quia ei falso tribuitur honos Deo debitus. 
Ut cogita statuam Mariae, quales multas multi 
viderunt, ad quam concurritur, et alligatur ad 


eam seu Mariae seu Dei praesentia contra manda- ; 


tum Dei, Ibi putatur seu Deus magis propicius, 
seu Maria benignius audire preces, quoquo modo 
haec fuücantur, cultus est impius et damnatus a 
Deo. Tale idolum et talis cultus est jüéAvy uo, 
id est, res damnata a Deo, ac ideo damnata, quia 
invocatio non recte fit ad Deum,  Becitavi exem- 
plum, ut vocabuli usus magis intelligi possit, 

Cur autem addit /jjé&vyua égnuucoscc? 
Ebraismus est, et significatio effectus, quasi dicat: 
Idolum vastans, quia idolum positum in templo 
lerosolymae post resurrectionem fuit signum va- 
stationis et eversionis totius templi et politiae. 
Impius cultus erat causa excidii. Externae profa- 
nationes fuerunt signa excidii,  Intelligas ergo 
fAOéAvy ua &piuaosos rem damnatam, vastatricem, 

Est autem vastatio duplex: Prior doctrinae, 
opinionum, invocationis, Altera posterior poena 
ipsa, scilicet exitium populi, Ut si dicas: Statua 
Mariae est vastatrix primum verae doctrinae 
de Christo mediatore, de invocatione Christi, 
Postea etiam attrahit poenas, sicut haud dubie 
regna, quae titulum Ecclesiae habent, propter 
idolomanias evertuntur et ruunt. 

Sequens particula repetit sententiam, videli- 
cet: Cum post natum Messiam evertetur urbs Iero- 
solyma, nunquam postea futuram esse instauratio- 

nem aut restitutionem urbis Ierosolymae, templi, 
sacerdotii Levitici et politiae [udaicae. Hanc 
praedictionem comprobat eventus iam annos 1470, 
Id tempus aliquanto longius est, quam tempus a 
Davide, qui cepit arcem, et condidit civitatem 
lerusalem, usque ad eversionem a Tito factam. 
Sunt enim anni a Davide ad hanc eversionem a 


'Tito factam 1150. 


"Tradidi enarrationem huius utilissimi capi- 
tis, et temporum subductionem, quam potui nunc 
quidem minime intricatam, quam tamen iudicio 
eruditorum libenter permitto, quos rogo, ut stu- 
dium meum boni consulant. Non muitum discre- 
pat haec subductio, quam exposui, ab ea, quam 
clarissimus vir D. Lutherus in Chronico suo re- 
censet, qui annos partim iuxta Philonem, partim 
iuxta librum Macabaeorum distribuit. Cum au- 
tem videbit lector fere congruere ad eum nume- 
rum, testimonia, quae et nos ex historiis certissi- 
mis adiecimus, consensu movebitur, ne has sup- 
putationes aspernetur, 


Prodest autem studiosis haec temporum in- 
quisitio, fit enim gratior et dulcior lectio Prophe- 
tarum, cum mediocriter intelliguntur, haec au- 
tem ad alendam pietatem conducit, Deinde iuvat 
considerare hoc consilium Dei de numero anno- 
rum et de excidio revelato, Nobis post eversam 
lerosolymam propositum est certum testimonium, 
quod docet Messiam exhibitum esse, ita pios ante 
natum Christum numerus annorum admonebat, 
quo fere tempore Messiam visuri essent. 


Cogitemus autem gravissimas esse causas, cur 
Deus hac tanta de re, de Filii missione, Eccle- 
siam voluerit certam esse, Simus grati, quod 
Filium exhibuit, quod Ecclesiam his testimoniis 
confirmavit,  Praedicemus beneficium, inquira- 
mus testimonia, conferamus historias, ut testimo- 
nia fiant illustriora, hoc studium certe pios decet, 
Et ipsarum historiarum ac temporum series obi- 
ter multa de providentia divina, de poenis irn- 
piorum, de Ecclesiae forma, aerumnis et defen- 
sione monet. Haec exempla Deus vult conside- 
rari, ut nos de multis magnis rebus admoneant, 
sicut Psalmus inquit. Denique non retro animo 
legere et contemplari rerum initia, Ecclesiae exor- 
dium, mulationes, instaurationes, gubernatio- 
nem, non conferre tempora depravatae religionis, 
ad antiquitatem verae doctrinae, negligentia est 
admodum vituperanda in homine literato. 

Postquam autem totius capitis enarrationem 
absolvimus, iam studiosus lector repetat animo 
praecipuos locos, ut quam haec lectio utilitatem 
attulerit, consideret, [nitio traditur doctrina de 
poenitentia, de fide ac vera invocatione, Hic lo- 
cus continet illustre testimonium consensus pro- 
phetici et apostolici. Nam prorsus congruit sen- 
tentia Danielis cum Paulo, cum inquit Daniel: 
Precamur non propter iusliciam nostram, sed 
propter miserationes tuas multas, | Et quidem 
addit: Propter Dominum, videlicet propter pro- 
missum liberatorem, 
Haec prorsus congruunt cum Paulinis con- 
cionibus, quae dicunt: Nos fide recipi propter 
Dominum mediatorem, non propter nostram 
dignitatem, Nec aliud docet Paulus, quam quod 
monstrat exemplum Danielis, utile est autem piis 
videre consensum propheticarum concionum et 
Pauli, ut intelligant unam perpetuam esse senten- 
tiam catholicae Ecclesiae Dei, quam professi sunt 
primi Patres, Prophetae, Christus et Apostoli. 
Estque memoria dignus locus, quod nomi- 


natim hic invocat, Propter Dominum, id est, 


propter promissum liberatorem, ^ Haec est vera 
Ecclesiae vox, discernens invocationem nostram 
ab ethnica et Mahometica: nam Gentes, quae 
non norunt Filium Dei, non recte invocant 
Deum, nec statuunt suas preces recipi, quia nul- 
lam tenent promissionem. Nos vero scimus aeter- 
num patrem per Filium mediatorem placatum 
esse, et promissionem traditam, quod propter 
hunc preces nostras recepturus sit. Ideo Christus 
inquit: Quicquid petieritis patrem in nomine meo, 
dabit vobis. 

Discamus igitur hanc esse invocationem ve- 
ram, petere propter Filium mediatorem, et fidu- 
cia misericordiae propter ipsum promissae aeter- 
num patrem invocare, Econtra vero ethnicas et 
Mahometicas invocationes execremur, quae Filium 
Dei vel non norunt vel contumelia efficiunt,  De- 
pravata est invocatio, et apud adversarios no- 
stros, qui doctrinam de fide obruunt, nec docent 
fiduciam mediatoris ad Deum adferendam esse, 
sed vel fiduciam propriae dignitatis, vel dubita- 
tionem, quae nihil differt ab ethnica invocatione. 
Habes igitur in hoc capite doctrinam utilem toti 
vitae. 

Sequitur vaticinium de tempore adventus 
Messiae, de morte Messiae, de delenda politia 
Iudaica. Hic locus manifestum testimonium con- 

tinet de duobus articulis, de quibus maxime liti- 
gant Iudaei, Docet Messiam exhibitum esse, quia 
venturus erat adhuc durante politia ludaica, Do- 
cet item regnum Messiae non fore mundi impe- 
rium seu Mosaicam politiam, quia hic manifeste 
et multis verbis dicitur, Mosaicam politiam delen- 
dam esse, 


Ergo sic regnat Messias resuscitatus, ut dato 
Evangelio vocet ad vitam aeternam eos, qui ipsum 
agnoscunt esse propiciatorem, et incoet in eis per 
Spiritum sanctum novam lucem et obedientiam, 
deleat peccata, et sit daturus vitam aeternam iis, 
in quibus lucet fides, et iusticia nova incoata est. 


Caput X. 


Revelatio, quae describitur in superiori ca- 
pite, facta est anno primo Cyri, quo aliquanto 
post hanc revelationem , Cyri edictum de restitu- 
tione [erosolymae propositum est, et redire ali- 
qua ludaeorum agmina coeperunt, ac incoarunt 
aedificationem. Omnia tunc laeticiae, gratulatio- 
num ac bonae spei plena erant, pii gratias Deo 
agebant, quod Ecclesiae reddebatur vetus sedes, 
templum, cultus, celebrabant vaticinium lere- 
miae, laudabant Deum, qui voce Ieremiae mira- 
biliter servaverat gentis reliquias, — Erat iüniori- 
bus dulce videre maiorum patriam, templum, cul- 
tus divinitus institutos, frui libertate, studiis piis, 
agnoscebant etiam hoc suum exilium profuisse ad 
doctrinae propagationem, — Videbant Cyrum et 
multos alios ad veram pietatern conversos esse, et 
gaudebant se habere faventem regem, qui imperio 
et virtute tunc omnibus regibus antecellebat. 
Haec gaudia seni Danieli etiam exilium leniebant, 
qui tunc abfuerat a patria annos 86, Nam ab- 
ductus est ante leconiam, ut testatur initium pri- 
mi capitis, 

Sed vide, lector, imaginem Ecclesiae. Haec 
tanta gaudia post triennium sequitur tristissimus 
luctus. Discedit ex regno Cyrus, prohibetur novo 
edicto aedificatio templi. Aliquanto post ipse 
Cyrus interficitur, In aula fit rerum omnium con- 
versio, excluduntur, urgentur odiis, opprimun- 
tur pii, qui antea autoritate apud Cyrum value- 
rant. Renovantur ethnicae superstitiones, prin- 
cipes impii, inimici verae doctrinae vocantur in 
aulam. Hic Daniel in quanto luctu fuerit, nemo 
satis explicare potest. — Dolebat regis amici casum, 
dolebat contumelia affici nomen Dei, praecipue 

vero excruciabatur Iudaeorum tum imbecillitate, 
tum perversitatibus, quorum multi iam nullam 
spem esse restituendae urbis, et frustra sibi verba 
dari a Prophetis dicebant, Alii etsi non prorsus 
desperatione frangebantur, tamen dehortatores 
erant suis, ne properarent redire in patriam , sed 
iubebant expectari tempora tranquilliora, ride- 
bant stulticiam eorum, qui incerta spe moti, sta- 
tim ex Chaldaea discesserant. 

Ut igitur initia fuerant laeticiae plena, ita 
nunc boni sunt in luctu, squalore, tristicia. 
Econtra vero pars ludaeorum, quae suum ocium 
relligioni anteferebat, fremit indignatione distra- 
hit voluntates suorum, perturbat bonos, 


Habes Ecclesiae imaginem, quam Deus vult 
et exerceri afflictionibus, et fide expectare libera- 
tiones, Et cum liberat, tamen eventus non re- 
spondent nostris coniecturis, Cum Cyri bene- 
ficium impeditum esset, postea magis conspici po- 
tuit, a Deo gubernari hanc liberationem, cum tot 
impedimenta incidissent, quae humanis consiliis 
tolli non poterant, 


Nova igitur visio exhibetur iam Danieli, non 
solum ut ipse et caeteri pii in hoc praesenti peri- 
culo confirmentur, sed etiam, ut posteritas prae- 
moneatur de praecipuis mutationibus imperiorum, 
et de iis calamitatibus, quae Iudaeae impendebant, 
Saepe autem iam dictum est, quare utile sit prae- 
moneri pios. Discunt vitare causas calamitatum, 
videlicet ea scelera, quibus caeteri accersunt poe- 
nas, praeparare animos, nein ipsa calamitate ad- 
sentiantur impiis, expectare liberationem, prae- 
sertim, cum intelligent clara voce Dei promissos 
esse laetos exitus horum certaminum, Sed de his 
utilitatibus infra rursus dicendum erit. Nunc 
breviter huius capitis praecipuos locos percurram., 


Angelus pius narrat Danieli se dimicasse cum 
principe Persarum, id est, cum diabolo moliente 
dissipationes regni Persici, Etsi enim ignoramus, 
quomodo pugnent inter se boni et mali spiritus, 
tamen certamina esse non dubium est, sive dispu- 
tatione fiunt, sive aliis modis, Áit ergo bonus 
Angelus repressum a se esse malum spiritum, qui 
Cambysen iuvenem et aulicos impios incitabat, 
vel ad delendam gentem Iudaicam, vel ad inter- 
ficiendum Danielem, vel ad alias res malas ten- 
tandas, quae novos motus in regno allaturae erant, 
sicut interdum leve erratum, quod initio con- 
temnitur, postea ingentem ruinam trahit, 

Alii aliter de sententia huius capitis dispu- 
tant, sed iudico hanc esse simplicissimam enarra- 
tionem. Adfuit autem bono Angelo dux Michael, 
quem cum hic et infra vocet ducem populi Dei, 
intelligo esse ipsum Filium Dei Aóyov, ut a Io- 
hanne nominatur, Hunc ducem et supra scribit 
interesse colloquio in capite octavo, ubi Angelus 
ab illo Domino petit interpretationem visionis. 

Adesse eum et in hoc colloquio, ac Danielis 
labra attingere, et consternatum recreare appa- 
ret, Semper enim adfuisse Filium Dei Ecclesiae, 
eamque defendisse contra furorem diaboli certum 
est. Ideo lohannes inquit: Omnia per ipsum 
facta sunt. Loquitur enim non tantum de con- 
ditione rerum, sed etiam de gloriosis liberationi- 
bus Ecclesiae, "Texit populum in mari rubro et 
in deserto, defendit losue, Gedeonem , Samue- 
lem, Davidem, Eliam, Elisaeum, et alios fideles 
gubernatores sui populi, 

Ideo inquit lacob: Benedicat his pueris Àn- 
gelus, qui me eripuit ex omnibus malis, Haec 
verba conveniunt ad Filium Dei, qui vere liberat 
ab omnibus malis, videlicet a peccato, ab ira Dei, 
a morte aeterna, ab insidiis diaboli; Non enim 
sine causa nominatim dicitur, ab omnibus malis. 
Haec gloria non potest tribui ministris angelis, 
qui etiamsi protegunt corpora piorum, tamen nec 
peccatum nec aeternam mortem tollere possunt. 

Discamus igitur admoniti his locis, Filium 
Dei Aóyov, adfuisse Ecclesiae inde usque ab initio, 
Erimus enim melius muniti adversus Samosateni 
furores, cuin cogitabimus haec testimonia de Filio 
Dei, etiam antequam se in carne ostendit, opitu- 
lato patribus, et cum eis collocuto. Deinde et 
hoc statuemus, nunc quoque adesse eum Eccle- 
siae, opitulari piis, depellere diabolum, et sicut 
in Epistola [ohannis dicitur, destruere opera dia- 
boli, Accendamur ergo, ut ab eo petamus et ex- 
pectemus auxilium adversus diabolum undique 
grassantem et conantem dissipare et delere Eccle- 
siam armis 'urcicis, regum et pontificum negli- 
gentia in fovendis Ecclesiis, pravis ingeniis in- 
flammandis, ut serant aut confirment falsas opi- 
niones, 

Sed recensere omnes artes diaboli nemo 
potest. — Exempla potius cogitemus. — Universa 
mundi historia ostendit, quam sit acer hostis Dei 
et generis humani, Vides ex quauto fastigio Sau- 
lem detraxerit, quale bellum Davidi intulerit, ut 
ipsum una raperet in exitium, cum alios tam mul- 

tos perdidisset, filium Absolonem, Ahitophel, et 
haud dubie multos sapientia et virtute antecellen- 
tes, Et opinor vix ullum esse hominem, cui non 
serpens ille insidiator insigne aliquod vulnus in 
animo faciat, ut languefaciat fidem. Quoties Da- 
vid sedato iam tumultu cogitavit de suo lapsu, de 


coniugibus vi stupratis, deque aliis scandalis, non. 


solum moesticia renovata est, sed etiam pavore 
ac dubitatione concussa et languefacta est fides. 

Haec cogitent pii, et sint in statione et in 
excubiis adversus tam dirum hostem, et a Filio 
Dei petant defensionem et gubernationem, Voca- 
tur Emanuel Filius Dei, et vere nobiscum adest, 
sed agnosci vult et invocari. Vult etiam nos non 
per ignaviam ruere quo hostis impellit, sed vigi- 
lantes cavere insidias, repugnare illecebris. Si 
peccant oculi, non indulgeas, si blanditur impia 
opinio, revoca animum, fuge consuetudinem, col- 
loquia impiorum.  Collige animo vera et firma 
testimonia rectae sententiae, Et simul hosti re- 
pugnes, et ducem tuum Filium Dei accersas ut te 
adiuvet, ut destruat opera diaboli. 

Hic praecipuus est locus huius capitis, quod 
clare nos admonet de his certaminibus, significat 
praeliari bonos et malos spiritus inter se de Ec- 
clesia et de imperiis. Ut tunc diaboli irritabant 
adolescentem regem Cambysen, et plerosque prin- 
cipes, ut populum ludaeorum vel opprimerent 
vel delerent. lta nunc irritant Turcicum tyran- 
num, ut nomen Christi funditus deleat, incen- 
dunt pontifices et reges, ut defendant idola, ex- 
tinguant lucem. Evangelii, Et ut tunc diabolus 
regni Persici dissipationes efficiebat, impellebat 
Babylonios et Assyrios ad movendas seditiones, 
ita nunc domesticis bellis implicat principes, ut 
etiam hac ratione impediat Evangelii propaga- 
tionem. 

Haec dum geruntur, dimicant inter se angeli 
boni et mali, Regit autem et adiuvat bonos dux 
noster Filius Dei, et protegit Ecclesiam, et repri- 
mit impetus malorum spirituum, — Haec etsi non 
cernimus oculis, et homines profani fabulosa esse 
ducunt, tamen re vera ita geri multa illustria: te- 
stimonia in historiis et dictis propheticis et apo- 
stolicis ostendunt. 

Notae sunt historiae lacob, et defensionis 
populi in mari rubro et in deserto. Postea cum 
Iosue castrametatus esset ad lericho, mane, dum 
situm regionis speculatur, videt quendam stricto 
gladio coram astantem, qui interrogatus quis sit, 

respondit, se esse ducem exercitus Dei missum, 
videlicet, ut multitudini Israeliticae opem ferret. 
Arbitror autem et hunc fuisse ipsum Filium Dei. 
Huc adde David, Eliae et Elisaei historias. Et 
David inquit Psal, 91.: Quoniam angelis suis 
mandavit de te, ut custodiant te in omnibus viis 
tuis, Et 84, Psal.: Circumvallat angelus Domini 
timentes eum, et eripit eos. Cum igitur certum 
sit Deum Ecclesiae suae angelos addidisse custo- 
des, pericula corporum in obeunda vocatione mi- 
nus formnidemus. 

Haec mihi scribenti, quaedam nostri tem- 
poris exempla in mentem venerunt, Et quan- 
quam historias plures certas et veras de honestis 
hominibus et fide dignis, qui adhuc vivunt, nar- 
rare possem, tamen unicam recitabo de Simone 
Grynaeo, qui ad excellentem eruditionem et vir- 
tutem adiunxerat veram Dei reverentiam , et ma- 
xime Philosophiam illorum detestabatur, qui pu- 
tant eo se plus videre caeteris, quod vel con- 
temnere religiones audent, vel de omnibus sen- 
tentiis Pyrrhonio more in utramque partem dispu- 
tare solent, 


In Conventu Spirensi, qui fuit anno 1529, 
forte ad me ex Ácademia Heidelbergensi expacia- 
tus erat, Ibi cum Fabrum Viennensem Episco- 
pum audisset in concione quosdam tetros errores 
defendere, sequitur egredientem ex templo, ac 
reverenter salutat. Postea narrat se non petu- 
lantia aliqua, sed bono studio moveri, ut quae- 
dam dicat, Non detrectat Faber colloquium. lbi 
Grynaeus dolere se ait, quod vir instructus do- 
ctrina, et antecellens autoritate, confirmet errores 
palam contumeliosos adversus Deum, et quos con- 
stet manifestis testimoniis antiquitatis ecclesiasti- 
cae refutari posse. Scribit Irenaeus Polycarpum 
solitum aures obstruere audientem portentosos 
errores fanaticorum hominum. Quo te animo, 
putas, audisset iam Polycarpus disserentem, Quid 
mus comedat arrodens panem consecratum? Quis 
non deploret Ecclesiae tenebras? Interpellat Fa- 
ber plura additurum, ac interrogat nomen, Nihil 
dissimulat hic, sed placide fatetur se Grynaeum 
esse, 

Erat omnino Faber, ut multi norunt, flagi- 
tiose timidus in congressib. doctorum, vel potius 
erat, ut veteri proverbio dicebatur: Nullus, ma- 
gnus, malus piscis, id est, pavidus, procerus, 
insidiosus et infans, Quare cum Grynaei erudi- 

tionem, eloquentiam, copiam, ardorem animi, ! 
praesertim in tali causa metueret, simulat se a - 
rege vocatum esse, nec esse nunc ocium ad dispu- | 
tationem de re omnium maxima pertexendam. : 
Simulat se maxime cupidum esse et amiciciae Gry- | 
naei et colloquii longioris, Et cum sua causa, | 
tum propter Rempublicam orare incipit, ut cras | 
ad se redeat, monstrat hospitium, et horam con- 
stituit. Grynaeus serio haec dici putans non gra- 
vatim promittit. 

Relicto igitur Fabro ad nos recta accedit. 
Vix adsederat mensae, iam enim coenae tempus 
erat, et recitaverat partem disputationis mihi et | 
alis. Cum ego.adsidens ad mensam, subito ex 
conclavi evocor, Hic me, nescio quis senex, 
singularem gravitatem vultu, oratione et vestitu 
prae se ferens, nec quis fuerit unquam resciscere 
potui, alloquitur, ac narrat, mox adfuturos esse 
in hospitio nostro lictores, missos iussu regis, 
apud quem Faber Grynaeum accusasset, ad ab- 
ducendum Grynaeum in carcerem, — lubet, ut 
statim ex urbe discedat, ac hortatur ne contemur, 
Ita dicta salute senex abit, 

Ego ad sodales redeo, iubeo ut surgant, ac 
narro quid senex nunciarit, Mox per publicam 
plateam. deducimus Grynaeum acceptum in me- 
dium agmen, et ad Rhenum pergimus, ubi nos 
in ripa citeriore tantisper restitimus, donec in 
alteram ripam Grynaeus cum suo comite in parva 
cymba transvectus est, Postea reversi in hospi- 
tium intelligimus statim adfuisse lictores, cum 
nos exiguo spacio ab ea domo progressi essemus. 


Quanto autem in periculo futurus fuerit Gry- 
naeus, si in carcerem abreptus esset, ex Fabri 
saevitia, facile aestimari poterat. Quare iudica- 
bamus consilium illud crudele illusum esse divi- | 
nitus, Et ut affirmare non possum, quis fuerit 
ille senex unvvtzg, ita lictorum ea fuit festina- 
tio, ut nisi ab angelis tectus fuisset Grynaeus, 
evadere non potuisset. 

Rem autem ita gestam esse, ut narravi, cer- 
tum est, et norunt quidam boni viri adhuc super- 
stites, qui adfuerunt, Agamus igitur gratiasDeo, 
quod nobis custodes angelos addit, et eo tran- 
quillioribus animis vocationis officia obeamus. 





"Nunc ad textum redeo, n fine rursus in- 
quit Angelus, se cum rege Persico militaturum 
esse, adversus Graecos et malos spiritus eorum ; 
duces 

Nominat autem Graecos lavan, seu ut ipsi 
loquuntur, Iones, Nec dubium est in Prophetis 
ubique Ionas intelligi Graecam gentem, quae et 
littus in Asia tenuit, et sedes habuit in vicinis in- 
sulis et in Europae parte, quae, etsi saepe mu- 
tatae sunt appellationes, tamen tandem communi 
nomine Graecia dicta est, 

Fuit autem Ion seu Iavan filius lapheth, ut 
testatur catalogus in Genesi capite 10. a quo pro- 
pagatos esse lonas hac quoque coniectura ratio- 
cinari possumus, — Quia apud Graecos utriusque 
nominis memoria mansit lapeti et Ionis. Euri- 
pides poéta fingit Ionern Deucalionis pronepotem 
fuisse, Sed tota illa narratio Euripidis de rebus 
recentioribus loquitur, quam quae tribui possint 
Nam Graecis magna ex parte igno- 
tae sunt res veteres ante Pelopem in Graecia ge- 
stae, Etarbitror, ut significat Thucydides, pri- 
mos illos lonum, qui in Europam traiecerunt, 
diu incertis sedibus vagatcs, non reliquisse certa 
monumenta suarum rerum. lta et prima doctrina 
de Deo apud posteros extincta est, et oblivio se- 
cuta rerum veterum omnium. 

Porro a diluvio Nohae usque ad bellum 
Troianum anni;sunt circiter mille aut paulo 
plus. Horum si historiam cogites, non dubium 
est mansisse Ecclesiam Dei in familiis duabus, 
Sem et Iapheth, dum vixit pater Noha, et dum 
ipsi superstites fuerunt. Vixit antem Noha post 
diluvium annos trecentos et quinquaginta, Sem 
vero etiam post Abraham vixit, Consentaneum 
est et Iapheth diu vixisse, — Horum igitur aetate 
fulsit adhuc inter gentes coelestis doctrina, de 


| promissione venturi liberatoris, et de misericor- 


dia Dei propter hunc promissa, [tem de bonis 
et castis moribus, Et fortassis ex hac patrum 
doctrina reliqui fuerunt versiculi, qui de mundi 
conflagratione, de aeterna vita, de iudicio, et de 
placatore Dei vaticinantur, qui extant apud La- 
ctantium et alios, 

Postea secuta est aetas deterior, et extincta 
luce doctrinae coelestis, ortae sunt quotidie novae 
elc Aouavíor, receptae flagitiosae libidines, quas 
Deus ingentibus bellis et excidiis urbium et gen- 
tium punivit. Hae confusiones rerum humana- 
rum magis etiam deleverunt memoriam antiqui- 
tatis. Àc multas magnas et exitiales mutationes 
gentium accidisse intra annos quingentos post la- 
phet, credibile est, Quare non est mirandum 


; Graecis non satis notam esse suam originem, 

Caeterum singulari consilio Deus in Ecclesia 
extare voluit primam, imo pérpetuam historiam 
usque ad Messiae adventum, ut sciremus primam 
hanc esse et perpetuo consentientem revelatio- 
nem, in qua Deus se patefecit. Ac bona mens 
valde confirmatur in hac professione, cum intel- 
ligit unam hanc esse primam et perpetuo sibi con- 
sentientem doctrinam de Deo. — Necesse est enim 
initio aliquem fuisse coetum, qui Deum recte in- 
vocarit, 


Cum autem in hac prima doctrina Patrum 
series certa fide tradita sit, nomina saepe indicant 
gentium origines, ut ab Ássur Assyrii, a Canaan 
Cananaei, ab Elam Elamitae, quorum in Persia 
nomen mansisse etiam Graeci historici testantur. 
Ita genti Ionicae nomen suum pater Ion attribuit, 
a qua cum Graecae gentes aliquae propagatae sint, 
constat hac appellatione Graecos in Prophetis ubi- 
que significari, ut supra Daniel nominat Alexan- 
drum regem lavan, seu lonum. | Esaias eum edu- 
cit ex Cithim, Et in libro Macabaeorum Alexan- 
der vocatur rex Cithim. — Haec conveniunt: nam 
liber Genesis docet Cithim esse filium Iavan. 


Est igitur aliquanto generalius nomen Iavan, 
quo Graecae gentes significantur, Cithim angu- 
stius, a quo non dubium est factum esse nomen 
uoxéric, quod est Macedo. Nam vetustior ap- 
pellatio est ozérre. — Constat autem Macedoni- 
cam gentem Graecae cognatam fuisse. Reges 
certe Graeci fuerunt orti ab Hercule. | Et Ale- 
xandri mater Olympias fuit orta a Molosso nepote 
Achillis: Aeacum vero, a quo Achilles ortus est, 
fuisse Graecum, et tenuisse Áeginam certum est. 
Praeterea Alexander non solum rex erat Mace- 
donum, sed etiam communi decreto civitatum 
Graeciae, appellatus est dux Graecorum. — Et 
magnam partem tenebat, "Thessaliam, Aetoliam, 
Phocidem, Denique res eius gestae sunt initio 
magna ex parte pecunia, machinis et copiis Grae- 
carum gentium. — Quare et ipse modestissime in 
"Trophaeo scripsit: &AéEavÓQoc xoi KAMgveg nAnv 
AaxsÓcuuoriov. | Ac de nomine Iavan seu lonum 
haec dixisse satis sit. 


lllud quaeri potest in hac Angeli narratione, 
De quibus loniae motibus dicatur, excitatis circa 
extrema Cyri tempora, aut regnante iam Cambyse 
absente patre? — Angelus breviter indicat gentem 
lonicam a malis spiritibus incitari ad movendas 

seditiones, Breviter enim res peregrinas aliorum 
regnorum attingunt Prophetae. ^ Nec ego adfir- 
mare possum , de quibus motibus haec dicantur. 
Sed consentaneum est reliquias belli, quod gessit 
Harpagus in lonia, cum ibi a Cyro relictus esset, 
magnas habuisse difficultates; 


GensIonica, quae omnium maxime floruerat 
ingeniis et opibus, bis domita est Cyro regnante. 
Rebellarat enim, cum Cyrus Babylonem peteret, 
Kt fuisse longas urbium oppugnationes Phoceae 
exemplum ostendit, quae tanta pertinacia adver- 
sus Harpagum defensa est, ut tandem universa 
multitudo civium in ipsa obsidione naves con- 
scenderit, et procul alias sedes quaesiverit, Hi 
exules urbem Massiliam ad Rhodani ostium con- 
diderunt, et in eam Galliae oram transvexerunt 
Graecas literas, et disciplinam plenam humani- 
tatis. Potestque ex eius urbis humanitate existi- 
mari, quam civiliter antea in Asia gens Ionica 
vixerit. 


Sed luxus sine modo creverat et pepererat 
libidines et alia vitia, Ideo secutae sunt ingentes 
calamitates et urbium excidia, — Etsi enim in Cyro 
clementia et bonitas erat insignis, tamen quia 
Deus constituit et mutat imperia, ut elc Aou 
vícag, tyrannides et libidines puniat, mutationes 
omnes aliquid habent saevitiae, — Magnis igitur 
domita cladibus Ionia, vix tandem in servitutem 
redacta est, quam adeo tulit impatienter, ut cre- 
bras seditiones contra duces Persicos moverit. — FX 
erant ducum imperia superba et crudelia, Ne ipsi 
quidem Satrapae vicini inter sese diu concordes 
fuerunt, Nam Oreotes, qui post Harpagum Io- 
niam rexit, Mitrobaten vicinum et eius filium 
Cambyse regnante interfecit. — Haec exempla 
ostendunt satis inquietam fuisse provinciam, Fue- 
runt igitur et angelorum certamina, qui malos 
spiritus seditionum et discordiarum inflammato- 
res depellebant., 


Caput XI. 


Iam vaticinia de regnis incoat, ut simul Da- 
nielem confirmet, et posteros praemoneat de im- 
pendentibus calamitatibus. ^ Estque praedictio 
testimonium illustre, quod a Deo traditam esse 
Prophetarum doctrinam ostendit. Et quia pol- 
licetur liberationem, significat Deo curae esse 
hunc populum, qui doctrinam propheticam am- 

plectitur, | Confirmantur ergo pii, ne a Deo 
deficiant, nec abiiciant huius doctrinae profes- 
sionem, 

Pertinet autem postrema pars huius longae 
concionis etiam ad hanc ultimam mundi aetatem, 
et ad Ecclesiae aerumnas, quas tulit iarn multis 
seculis: dum alibi Mahometica rabies conatur 
prorsus delere nomen Filii Dei, alibi reguant 
Episcopi ethnico more, et studia doctrinae eccle- 
siasticae negligunt, sinunt extingui lucem Evan- 
gelii de vera invocatione in fide seu fiducia Filii 
Dei, propugnant idola et libidines, iniuste occi- 
dunt homines innocentes propter verae doctrinae 
professionem. 


Accedunt interim et alia multa mala, etiam 
in iis locis, ubi est emendata doctrina, principes 
impediti negligenter tuentur disciplinam, pauci 
sunt munifici in alendis Evangelii ministris et 
fovendis studiis literarum. —— Confirmat igitur 
&vogxic petulantiam malorum, et neglectio lite- 
rarum novas tenebras et novam barbariem mi- 
natur, 


Haec mala pii considerent, ut primum a Deo 
petant, ut ipse suam Ecclesiam servet, regat, 
foveat et augeat. Deinde si qui possunt aliqui- 
bus vulneribus mederi, annitantur pro sua vo- 
catione, ne defuisse eos officio suo Christus in 
ultimo iudicio accuset: Esurivi, et non pavistis 
me etc. Aulae, Curiae regant disciplinam, fo- 
veant docentes. Eruditi non fastidiant operas 
aut doctrinam Ecclesiae, Nam maxime dignum 
est homine philosopho, quaerere veram de Deo 
doctrinam et celebrare Deum, — Adiuvent igitur 
studia Evangelii, et concordiam doctrinae verae, 
quadam moderatione et philosophia necessaria piis 
gubernatoribus, retineant. | Sed haec infra suo 
loco iterum dicenda erunt, Nunc ad historias 
redeo, quae hic recitantur. 


Primum observetur testimonium de Ánge- 
lorum excubiis. | Narrat Angelus se inde usque 
ab initio adfuisse Dario Medo, ut adiuvaret et 
stabiliret eius regnum. — Fortassis placidus senex 
fuit, spretus a principibus ac vicinis, ut fieri so- 
let. Hunc tamen defendit pius Angelus, adiuvit 
in praeliis, gubernavit periculosos eventus, Suc- 
cessus autem prosperi, praesertim cum magna 


fuerunt pericula, signa sunt divini auxilij, Ideo 
metum incutiunt hostibus aut invidis, Et apud 
bonos augent principum reverentiam. | Ut Eze- 

chiae et Esaiae populus obtemperabat obsessa urbe, 
etsi res erat in summa desperatione, — Sed boni 
iudicabant regi divinitus consilia et negocia horum 
principum, — Discamus igitur et nos Ángelorum 
praesidia et petere, et pietate retinere, 


Mirae artes nunc exercentur in aulis, et 
multa sunt consilia insidiosa xoi 7—/£0Y6zTiZC., 
hanc putat esse politicam sapientiam, Sed discant 
pii gubernatores non posse retineri imperia sine 
auxilio Dei. — Quare huic obtemperent, faciant 
officia necessaria, et a Deo expectent defensionem, 
sicut scriptum est: Qui dat salutem regibus, Nec 
quaerant infida praesidia, nec incertissimis et fal- 
lacissimis hominum voluntatibus nitantur, nec 
moliantur zÀeovezv5uor«, nec implicent se non 
necessariis rebus. 


Postea incipit vaticinari Angelus de regno 
Persico: Slabunt, inquit, adhuc tres reges in 
Persia. Hic insigniter hallucinantur Iudaei, qui 
putant tantum tres fuisse reges Persarum, et amit- 
tunt annos ex serie temporum plures quam cen- 
tum. Possunt autem perspicue refutari per scri- 
ptores, qui singulis regibus Persicis coaetanei 
fuerunt, 

Sed Angelus diserte inquit: Stabunt tres 
reges. Singularis est emphasis in verbo Stare 
apud Prophetas, Nam stare regnum significat 
florere, retinere potentiam nordum inclinatam. 


Usitata enumeratio est post Cyrum, Cam- 
bysen, Darium, recensere quartum Xerxen. Nam 
Magos inserere suppositicios reges absurdum est, 
Floruit autem haec monarchia virtute, victoriis 
et potentia, maxime sub tribus illis primis regi- 
bus. Xerxes vero bellum intulit Graecis in Eu- 
ropa, ubi cum victus esset, quassari monarchia, 
et aliquanto post ruere coepit. c reditus Xer- 
xis in Ásiam non solum clade exercitus, sed etiam 
foeditate morum, incesta libidine et crudelitate 
Xerxis insignis fuit. Statim enim post fugam 
amare coepit fratris coniugem, — Postea cum filiam 
fratris suo filio dedisset, exarsit et huius iuven- 
culae amore, Post hanc incestam consuetudinem, 
cum alia parricidia secuta sunt, tum vero etiam 
'Tandem et ipse Xerxes ab Arta- 
bano interfectus est. 


Haec exempla eo recito, Primum ut poenae 
nos admoneant, ut iudicium et iram Dei timea- 
mus, qui libidines severe punit. Deinde, ut 


918 V. 


cogitatione humanae imbeciliitatis moveamur, ut 
petamus a Deo, qui per Filium suum promisit 
auxilium, ut ipse nos in omnibus vitae consiliis 
et regendis moribus gubernet, 


Natus Xerxes in familia heroica, ex paren- 
tibus quórum fuit excellens virtus, habuerat in- 
dolem praeclaram, et domestica disciplina dili- 
genter ad virtutem institutus fuerat. Sed cum in 
tanta potentia et luxu non studet frenare cupidi- 
tates, tandem prorsus efferatur, Et immanitatem 
sequuntur haud dubie poenae, 


Haec exempla cum omnes homines, tum 
praecipue potentes ad modestiam et timorem Dei 
hortentur. Meminerimus et hoc, quod inquit 
FiliusDei: Sine me nihil potestis facere. Et quod 
Ecclesia canit deSpiritu sancto: Sine tuo numine 
nihil in homine, nihil est innoxium, | Quare nos 
flecti ad virtutem, et regi a Spiritu sancto Dei pe- 
tamus, 


Sed redeo ad textum.  Recitavi enumeratio- 
nem regum usitatam, quam si quis non probat, 
monstret aptiorem, Nam et ego malim vatici- 
nium de tribus intelligere, Cyro, Dario filio Hy- 
staspis et Ártaxerxe Longimano, etiamsi inter- 
iectus est Xerxes, qui videlicet eodem tempore 
bellum gerit in Europa, quo domi regnat Longi- 
manus, qui cum virtute et pietate excelleret, mo- 
narchiam quassatam tamen adhuc fulciebat, nec 
extra Europam multa Persis hoc regnarite ademta 
sunt, Postea secutae sunt defectiones provincia- 
rum Aegypti et aliarum, secutum et bellum civile 
inter duos fratres, Cyrum iuniorem et Ártaxerxen 
Mnemonem, 


Nec alius magis beneficus fuit erga populum 
Dei quam Longimanus, nam . hoc regnante de- 
cretum de instauratione templi renovatum est, 
Et apparet eius praecipuos gubernatores fuisse 
Esdram et Nehemiam. Respondit igitur virtuti 
fortuna, Deus regem modestum, pium, bene- 
facientem Ecclesiae protexit ac iuvit in guberna- 
tione et defensione regni, dedit etiam ei placidum 
exitum, — Huius ergo modestia et pietas imitan- 
da est. 


Hactenus de Persis concionatus est Angelus, 
breviter quidem, sed tamen significans quosdam 
adhuc florentes reges fore. ^ Sed postea Graecos 
dilaceraturos esse monarchiam, [Incipit igitur de 
Graecis dicere. 

De Alexandro. 
Et stabit vex fortis, et dominabitur domina- 
tione magna, et faciet secundum voluntatem 
suam. — Et cum steterit conteretur regnum 
eius, el dispergetur in quatuor ventos coeli, et 
non ad posteros suos, nec erit tanta potentia 
successorum , quanta ipsius fuit, quia extir- 
pabitur regnum eius , et ad alienos trans- 
feretur. 


Haec verba de Alexandro vaticinantur, quem 
et supra dixit monarchia Persica potiturum esse, 
Sed addit fore, ut paulo post dilaceretur monar- 
chia, quia Alexandro multi duces successuri sint, 
partituri inter se provincias, et dimicaturi inter 
se de imperio, Ideo inquit, Perventurum re- 
gnum non ad posteros, id est, non ad unum ali- 
quem haeredem ex ipso natum, sed ad alienos, 
videlicet ad duces, qui cum ipso militaverant, 
Significat autem magnas fore calamitates orbis ter- 
rarum, quia bella tam varia successorum factura 
erant crebras rerum mutationes, quae non fiunt 
molliter. 

Venustissime et sapientissime dixerat Dema- 
des, Alexandro mortuo, exercitum eius similem 
esse Cyclopi effosso oculo. Ut enim illa magna 
moles, amissa luce oculi, varie errantes impetus 
et inutiles habebat: ita exercitus sine duce varie 
ruebat, et nullum certum regnum constituere po- 
terat, Quotidie nova foedera, novae distractio- 
nes sociorum fiebant: Qui paulo ante inter se 
sanctissimis foederib. coniuncti fuerant, postea 
facti hostes, mutua laninea peribant, ac declara- 
bant nimis veram esse vocem, quae extat in qua- 
dam tragoedia Senecae: 

Non intrat unquam regium limen fides. 

Sed pauca de Alexandro dicamus, ut lector 
cogitatione horum exemplorum et iudicii divini 
se ad timorem Dei exuscitet. 


Primum, quantis donis a Deo ornatus sit 
Alexander, considera. Magnum decus fuit, quod 
caeteris regibus omnibus a Deo praelatus est, et 
donatus orbis terrarum imperio, opibus, multis 
gloriosis victoriis, Haec suspiciunt, admirantur, 
magnifaciunt omnes, — Et esse Dei beneficia ma- 
gnifacienda, verum est, Sed volo alia divina 
ornamenta longe maiora etiam aspici, quae vul- 
gus non perinde miratur, 

Erat in Alexandro admiranda naturae vis, 
sapientissimos senes consilio vincebat, propter 

ingenii sagacitatem, qua et diiudicare optima po- 
terat, et prospicere eventus. Deinde, quanta celsi- 
tudo animi fuit coniuncta cum amore iusticiae et 
moderatione, despiciens periculaetlabores. Quan- 
ta erga suos benevolentia et comitas, — Denique 
nullius regum Ethnicorum omnium, qui nobis 
noti sunt ex historiis, tanta virtus fuit Alexandri, 
cum adhuc sanus esset, hoc est, ante captam Ba- 
bylonem,. Erat igitur ingenium eius longe maius 
decus, quam ipsa imperii possessio. 

His tantis muneribus donatus, non agnovit 
Deum autorem, et remissa priore animi inten- 
tione, dedidit se obscoenis voluptatibus, hellua- 
tus est, interfecit ebrius amicos, saeviit in duces 
fldeles et optime meritos, pollutus est libidinibus. 
His flagitiis addidit manifestas contumelias ad- 
versus Deum, — Credi voluit se supra mortalium 
conditionem quiddam divini numinis habere, non 
agnoscebat se res tantas Deo aeterno iuvante ges- 
sisse, sed suae sapientiae et suis virtutibus hanc 
gloriam tribuebat. Prodibat interdum cornutus, 
ut lupiter Hammon, interdum ut Diana: deni- 
que intolerabili petulantia ludebat, 

Secutae sunt igitur tristissimae poenae, Ipse 
nondum constituto regno moritur, cum nimium 
hausisset vini in convivio Ámasii. — Hac ruina 
simul oppressa est universa domus, Aliquanto 
post mater Olympias, soror, uxores duae, duo 
filii parvi interfecti sunt ab ipsius commilitonibus. 

Quod exemplum commemorari potest illu- 
strius inconstantiae rerum humanarum? 
ius tanti regis familia et posteritas toto orbe 
terrarum nullum fidum amicum babuit ex illis 
ipsis, quibus ipse provincias dederat, et quos 
evexerat. 

Cassander Antipatri filius, qui adolescens 
apud Alexandrum educatus erat, interfecit pri- 
mum Olympiadem Alexandri matrem. — Postea 
BRoxanen et eius filium Alexandrum. Et praeter 
hunc alterum filium Herculem ex DBarsine natum. 
Hanc gratiam alumnus principi bene merito red- 
didit, Narrat haec Pausanias in Boeoticis de Cas- 
sandro: ó x&ccavÓgoc 0ÀvuzudÓm ye nogífBaAe 
zoraLsbgoL Toig im cvv uozsdóvov nogoéu- 
ouévoig, zcL voUg zvwxi0eg GAséevÓQov, vOvve éx 
fBagotvne TgazAéoa, xol GAÉSavÓOgor vóv ix óo&a- 
vgg ànézvewev vnó qoguézov. — Sororem vero 
Cleopatram praefectus Sardium interfecit, ut An- 
ligono gratificaretur, etsi is negavit suo iussu in- 
terfectam esse, fuit enim frater Philippi nothus. 

Recensui calamitates familiae Alexandri, quae 
cum non acciderint casu, profecto nos de ira Dei 
admonent. Multa Deus flagitia in hac vita punit, 
et cogitemus restare iudicium post hanc vitam, in 
quo in aéternas poenas coniicientur omnes, qui 
vitam non emendant. Brevitas autem huius vi- 
tae commonefaciat nos, Deum non tantum prae- 
mia et poenas in hac vita proponere, sed multo 
magis in illa futura aeternitate, Quicquid enim 
aliquando finietur, breve ducendum est, vita 
certe hominis breve curriculum est. Sciamus igi- 
tur restare iudicium de aeternis praemiis et poenis. 


De successoribus Alemzandri. 


Cum post Alexandri mortem teneret regium 
nomen frater Áridaeus, apud quem summus gu- 
bernator erat Perdiccas, provinciae inter duces 
distributae sunt, ita ut oranes Áridaeo regi etPer- 
diccae parere iuberentur.  Ambit igitur Perdic- 
cas, quia autoritate plus quam caeteri valebat, 
coniugium sororis Alexandri Cleopatrae, Et ut 
tolleret e medio eos, quos obsistere suis consiliis 
arbitrabatur, iubet interfici Meleagrum, struit 
insidias Antigono. Qui cum fugisset ad Antipa- 


'trum in Macedoniam, missus est Eumenes, ut 


bellum inferret Antipatro et Antigono, cum qui- 
bus et Ptolemaeus se coniunxerat. Ducit igitur 
exercitum Perdiccas in Aegyptum, ut Ptolemaeum 
inde expelleret. Sed desertus ab exercitu suo 
Perdiccas, inficitur a suis equitibus, tertio anno 
post Alexandri mortem. Ita primus autor sedi- 
tionis dedit poenas, quae late vagatae sunt. Mox 
enim et frater Perdiccae Alcetas interfectus est, 
et eius soror. 

Alibi vero, cum Eumenes dimicasset cum 
Antipatri exercitu, perierunt Craterus et Neopto- 
lemus. Haec fuerunt initia ingentium motuum, 
tot enim interfectis ducibus, iam odia exarserant, 
et nova foedera fiebant, et se singuli ad nova cer- 
tamina praeparabant, Duo autem omnium erant 
acerrimi, Antigonus et Eumenes, Hi inter se 
dimicantes reliquos in partes traxerunt.  Tan- 
dem Antigonus victor cepit Eumenem proditione, 
deditum a militibus, eumque interfecit. 

Fuerat autem Eumenes scriba apud Philip- 
pum et Alexandrum, et in his tumultibus osten- 
dit se non suae utilitati servire, sed propugnare 
haeredes, Alexandri matrem, sororem, coniu- 
gem et filios: et quia multum valet in concilian- 
dis et retinendis voluntatibus mediocrium homi- 


917 V. 
num Species officii, ac praesertim pietatis erga 
pupillos, hoc titulo veteranos Macedonas sibi ad- 
iunxit et devinxit 


Sed secuta sunt longe maiora et difficiliora 
bela. Mortuo Aridaeo singuli duces sibi ven- 
dicare provincias opportunas conabantur, —Cas- 
sander filius Antipatri, ut retineret Macedoniam, 
interfecit duos filios Alexandri Magni, ut supra 
narravi, Ásiam tenebat Antigonus cum filio De- 
metrio, Ptolemaeus Aegyptum, Seleucus Sy- 
riam et vicinas provincias ad Persidem usque. 
Causam vero novi belli inter caeteros Cassandri 
furiae praebuerunt, qui ut scelerum poenas da- 
ret, bellum movit adversus Antigonum, ereptu- 
rus ei quasdam in Asia provincias. Fecerat au- 
tem societatem cum Lysimacho, Ptolemaeo et Se- 
leuco, qui crescentem Antigoni potentiam me- 
tuebant. 


Etsi Antigonus videbat, quanta belli moles 
impenderet, tamen non frangebatur animo, Ei 
primi successus adversus Cassandrum eum con- 
firmaverunt: hunc iudicavit hostem Antigonus 
propter interfectam Olympiada, et coégit tradere 
urbes et exercitus in Asia. 


Postea Seleucum et Ptolemaeum adortus est, 
id fuit longum et difficile bellum. — Demetrius 
Antigoni filius primum a Ptolemaeo ad "Tyrum 
acie victus est, ubi cum tabernaculum Demetrii 
instructum apparatu regio cepisset Ptolemaeus, 
integrum ei apparatum una cum captivis restituit, 
significans se de gloria, non de opibus certare. 

Aliquanto post Demetrius, cum Ptolemaei 
ducem Cillen et octo millia militum subito op- 
pressisset, ut sine certamine fieret deditio, me- 
mor accepti beneficii, cumulate reddidit gratiam: 
nam et ducem incolumen exercitum Ptolemaeo 
remisit, iussum Syria excedere. [ta inter se non 
solum virtute in acie, sed etiam humanitate et 
moderatione principes illi certabant, 


Ad extremum de summa rei dimicatum esi 
ab omnibus regib. non procul ab Epheso. Erant 
in alteris castris Seleucus, filius Antiochus, Ly- 
simachus, Ptolemaei auxilia. In alteris castris 
erant Antigonus et filius Demetrius, — Nocte ea, 
quae praecessit pugnam, visus est per somnium 
Alexander Magnus Antigono dicere, se iam ad 
hostes transire. Eo somnio eventum sequentis 
pugnae Antigonus significari arbitratus, filium 

lio, dum Antiochum Seleuci filiam Antigonus 
effusius insequitur, circumventus ab equitatu Se- 
leuci interficitur, cum jam octogesimum annum 
attigisset, Dissipato exercitu filius Demetrius fu- 
git Athenas, et aliquanto post bellum instaura- 
vit, sed captus a Seleuco non diu superstes fuit 
patri, 

Iam restabant ex ducibus ÁAlexandri duo tan- 
tum, qui hactenus socii fuerant Seleucus et Ly- 
simachus tenens Thraciam et Macedoniae partem, 
Hic Lysimachus cum satelles esset Alexandri, cum 
Callistheni fuisset familiarior, leoni obiectus est, 
Sed cum interfecto leone mansisset incolumis, 
postea Alexandro propter virtutem carior fuit, 

Ut autem reliquam historiam  Lysimachi 
omittam, hoc tantum adiiciam: Strabo scribit 
bellum gerentem cum vicinis Getis in acie ca- 
ptum esse, et ductum in Geticam, ubi rex Geti- 
cus, cum ostendisset quotidianam vitae et gentis 
consuetudinem, quae durissime victitans et ro- 
bore praestans, facile caeteris nationibus in re 
militari antecellebat, adhortatus est Lysimachum, 
ut tales vicinos mallet amicos quam hostes habere, 
et habiturum amicos, si ipsis arma non inferret: 
deinde honorifice donatum dimisit, nihil pactus, 
nisi pacem. Pausanias filium narrat captum esse, 
sed uter fuit, humanitas laude digna est, et signi- 
ficat in ea gente, quam quidem Geticam fuisse 
constat, virtutis intellectum et studium fuisse, 

Sed hic quoque Lysimachus libidine virtutes 
suas deformavit, sorores duas duxit, et ex utraque 
liberos suscepit. Sed altera alterius filium interfe- 
cit, Postea mater profuga latebras quaesivit apud 
cognatos reges. Hinc causa belli orta est inter 
Seleucum et Lysimachum, quam recitat Pausa- 
nias, Periit igitur Lysimachus victus a Seleuco, 
qui tenens iam maximam monarchiae partem so- 
lus ex ducibus Alexandri superest, [taque tantis 
elatus successibus, sperat se etiam Macedoniae et 
Graeciae imperio potiturum esse. Cumque bel- 
lum transfert in Europam septimo mense post Ly- 
simachi mortem interficitur a Ptolomaeo zsgavvo, 
qui cum esset frater Ptolemaei Philadelphi re- 
gnantis iam in Aegypto, navigarat in Europam, 
ut Macedoniam occuparet. — Nec multo post hic 
zéoavvog a Brenno duce Celtico vastante Mace- 
doniam in acie interfectus est, 


Pene defatigatus sum recitanda horum gla- 


successorem dixit coram exercitu, Postea in prae- | diatorum laniena, in qua si quis humano iudicio 
* 

confusionem aspiciat, fortuitas existimet esse re- 
gnorum constitutiones et mutationes, At pii ali- 
ter iudicent, sciant a Deo puniri tum principum 
tum populorum scelera, et tamen postea restitui 
politicum ordinem, alias felicius, alias tristius. 


Tandem vero post tot ingentia bella Deus 
haec regna ita partitus est. Ptolemaei posteritas 
retinuit Aegyptum usque ad Iulii Caesaris tempo- 
ra. Seleuci filius Antiochus possedit Asiam et 
Syriam, sed posteri Asiam amiserunt, occupa- 
tam partim ab Eumene Bithynio, partim a Gala- 
tis». De Macedoniae possessione diutius certatum 
est. Sed ad extremum posteritas Demetrii, qui 
fuit Antigoni filius, captus a Seleuco, ut dixi, 
tenuit Macedoniam, donec eam Bomani occupa- 
runt. Cassandri et Lysimachi filii adolescentes 
teterrimis parricidiis perierunt. 

Ptolemaeus zégcvrog ducta sorore Ársinoé, 
et deinde interfecta, invaserat et ipse Macedoniam. 
Sed a Brenno interfectus poenas incestae consue- 
tudinis cum sorore, et parricidiorum dedit. 

Postea Antigonus filius Demetrii raoderatis- 
simus rex, natus lauditissima matre Phila filia An- 
tipatri, Macedonia potitus est, quam etsi aliquo- 
ties amisit, tamen postea recuperavit, Expulit 
ex Graecia Gallos, postea gessit bella cum Pyr- 
rho. Cumque interfecti Pyrrhi caput ad eum al- 
latum esset, et filius Helenus deditus, hunc in 
regnum paternum remisit, eique patris caput et 
ossa dedit, regio more condenda. Matrem Phi- 
len praedicat his verbis Diodorus Siculus: «r7 
0 qj yuvij Govvéoe, xet Qevqvoxévot vovcve yo 
vagoyoóstg iv ovoaronédq xerínavotr, vs t6 
dósAqc xai 9vyaréooc vàv &nógcv iÓ(doviÓtois 
QenevQucot, nokAoUg xai vdv Oieokeig ntQu- 
suntóvvov ur Quxoícg &nQAose xuóvvov etc. 

Satis longum catalogum regum texuimus, in 
quorum historia utile est cuiusque exitum ad mo- 
res conferre, ut de iudicio Dei admoniti, dili- 
gentius mores nostros regamus. 


Porro Daniel omissis caeteris regnis, iam 
vaticinatur tantum de duobus, de Syriaco et Ae- 
gyptio, quia Iudaea in medio horum sita duriter 
quassata est, annos fere trecentos. Aliis regnis 
interim nihil fuit negocii cum Iudaea. Quare 
caeteris praeteritis, horum duorum praecipuos mo- 
tus praedicit, Et quia vaticinium pene est histo- 
ria aliquot seculorum , prodest addere catalogos 

regum Syriacorum et Aegyptiorum, ut narratio 
apte ad regum nomina accommodari possit. 


Reges Syriae. 


Seleucus. 

Antiochus owz7)g. 

Antiochus Oeóc. 

Seleucus xoAAMvixoc, et frater Antiochus iépo&. 

Antiochus Magnus natus patre Seleuco, fra- 
trem habuit Seleucum maiorem natu, qui 
tamen statim, postquam regnare cepisset, in- 
terfectus est. 

Seleucus Philopator, et fratres Antiochus Epi- 
phanes, et Demetrius, 

Antiochus edz&ro natus patre Epiphane. 

Deinetrius iunior et frater Antiochus filii De- 
metrii, 

Antiochus younóc filius Demetrii iunioris. 

Antiochus Cyzicenus filius Sedetis, 

Extincta Seleuci posteritate non multo post Ro- 
mani Syriam occupaverunt. 


Seleucus. 


Seleucus natus est in Macedonia, mediocri 
loco, patrem habuit quendam ex Philippi duci- 
bus. Aiunt Seleuco et eius posteris femur nativa 
anchora insignitum fuisse. Cum autem post mor- 
tem Perdiccae praefectus esset Babyloniae, orta 
dissensione inter Ántigonum et caeteros , adiunxit 
partem Syriae, eamque magnis certaminibus ad- 
versus Antigonum defendit, quem tandem ingenti 
praelio superavit, postea et filium Antigoni De- 
metrium cepit. Deinde acie victum Lysimachum 
interfecit, "Tandem circumventus insidiis a Pto- 
lemaeo zegcvro fratre Philadelphi interfectus est. 

Reliquit filiis amplissimum regnum, Baby- 
lonem, Persidem, Medos, Bactra, Parthiam, 
Asiam et Syriae partem,  Tenebat enim partem 
Ptolemaeus, qui fuerat socius contra Antigonum. 

Iosephus scribit fuisse beneficum erga Iu- 
daeos, quos permisit uti propriis legibus in civi- 
tatibus suis, Laudat et Pausanias eius iusticiam 
et clementiam 

Antiochus coryjg. 

Antiochus cor7jo interfuit praelio patris ad- 

versus Ántigonum, nec diu post patrem regnavit. 
Antiochus 9$s0c. 


Antiochus Ocóg habuit initio coniugem Lao- 
dicen, ex qua suscepit duos filios, Seleucum 

Callinicum, et Antiochum, cui fuit cognomen 
iépas. 

Postea Ptolemaeus Philadelphus, ut per eam 
occasionem recuperaret civitates in Syria amissas, 
dedit Antiocho Jeó filiam Berenicen, Post has 
alteras nuptias non diu fuit superstes maritus. Et 
hoc coniugium praebuit occasionem novis motibus 
et discordiis regum. — Laodice repudiata hortata 
est filios, ne sibi regnum eripi paterentur. 


Seleucus Callinicus. 


Quare Seleucus maior natu cinxit obsidione 
urbem, in qua erat Berenice cum parvo filio. 
Cumque ei persuasisset, ut deditionem faceret, 
deditam interfecit cum filio. Haec fuerunt auspi- 
cia regni Seleuci, qui postea parricidii poenas 
dedit. Seleucus Callinicus postquam novercam 
interfecit, hoc scelere sibi ingens bellum accersi- 
vit. Nam Ptolemaeus Evergetes, ut sororis ne- 
cem ulcisceretur, bellum Seleuco intulit, eique 
pulso et fugato magnam Syriae partem ademit. 


Antiochus Hierax. 


Erat autem in altera regni parte, videlicet 
in Asia, frater Antiochus iégoó, ab hoc Seleu- 
cus auxilium petit. Hierax cupide suscipit ex- 
peditionem, sperans se unum toto regno potitu- 
rum esse, Adducit mercede conductas Galata- 
rum copias, quae iam stipendiis in Asiam pertra- 
ctae erant, Seleucus, quia fratris voluntati diffi- 
debat, cum Évergete pacem fecit, Quare iratus 
iéga£ fratri bellum infert, quem cum acie victum 
Syria expulisset , exorti sunt novi motus in Asia, 
quam vacuam Eumenes Bithynius occupabat. Et 

assim in ea Galatae vagabantur. Et rex Aegy- 
ptius Ciliciam invaserat. 

His motibus cum rediens in Ásiam íégo& oc- 
currisset, magnis acceptis cladibus fugit ad soce- 
rum in Cappadociam, a quo sentiens insidias sibi 
strui, brevi post alias latebras quaesivivit, seque 
ad hostem in Aegyptum contulit. Huic quoque 
diffidens, cum fugiens in deviis locis erraret, in- 
terfectus est. Seleucus frater eodem fere tempore 
excussus ex equo extinctus est. Hic fuit exitus 
duorum impiorum fratrum, qui non amplius 
triennio regnarunt. 


Horum bellorum causam recitat Daniel in- 
quiens: Ja regis Austri, 
filia regis Aegyptii, eenzet ad regem Aquilonis, 
id est Syriacum, Antiochum Deor, facere ami- 


scilicet Berenice, | 

ciliam. Et non erit firmum brachium eius , et 
non slabil semen eius , id est, Derenice cum filio 
interficietur. Deinde addit venturum Aegypti re- 
gem, scilicet Evergeten, et occupaturum regni 
Syriaci partem. 

Ita breviter positis causis, et facta mentione 
bellorum, significat magnas fore calamitates illa- 
rum regionum, in quibus et vicina Iudaea male 
afflicta est, ut dicitur: Aliquid mali propter vici- 
num malum. 


Antiochus Magnus, et Seleucus frater. 


Antiochus Magnus fratrem habuit Seleucum, 
maiorem natu, qui statim, postquam regnare coe- 
pisset in transitu "auri interfectus est a suis, ut 
narrat Polybius, apud quem extant initia rerum 
gestarum Ántiochi Magni, Caetera desiderantur, 
quae si haberemus, multum lucis accederet Da- 
nielis vaticinio, et supputatio, de qua supra di- 
ctum est, illustrior fieret. 

Primum bellum gessit Antiochus adolescens 
cum Molone duce, qui ab ipso defecerat. Hunc 
tandem acie victum et captum in crucem egit, 
Postea Syriae civitates, quas Aegyptii priore bello 
occupaverant, partim vi recipit, partim ad dedi- 
tionem certis pactionibus invitavit, 


Haec fuit causa novi et magni belli inter Án- 
tiochum Magnum et Ptolemaeum Philopatorem, 
quod hic a Daniele praedicitur. Apparatus vero 
et praelium regum a Polybio describuntur, Pto- 
lemaeus exercitum duxit in Syriam, septuaginta 
millia peditum et quinque millia equitum. An- 
tiochi copiae fuerunt sexaginta millia peditum et 
sex millia equitum, — Hi exercitus in Syria confli- 
xerunt, fuitque victor Ptolemaeus, et amissas ci- 
vitates recuperavit. Antiocho petenti pax data 
est, Nam Ptolemaeus etsi progredi, et plures 
regni partes Antiocho eripere poterat, tamen pro- 
pter ignaviam gaudebat se labore militiae liberari. 
Sicut et Polybius narrat: Zvveyolgnoe omovódc 
iviavotovg oàx dAÀóvgios Qv vije TjOUXLeg , QA 
nig v0 Oéov olxtíwc £Azduvog 0nÓ vij ovrü- 
Oovc óaOvulag xai zoyt&os etc. 

Cum autem post paucos annos domi mortuus 
esset Ptolemaeus Philopator , relicto filio impubere 
Ptolemaeo Epiphane, rursus bellum movet An- 
tiochus, Nam propter hostis infantiam videbat 
se facilius inclinaturum voluntates civitatum ad 
defectionem, 

Miserunt autem Aegyptii legatos Romam, 
ac petiverunt, ut Senatus Romanus tutelam regii 
pueri susciperet. Quod cum esset factum, Sena- 
tus iussit Ántiochum ab Aegypto abstinere, [d 
aegre ferens, et hospitem habens Hannibalem, 
qui erat hortator, ut caeteri reges se couiunge- 
rent ad reprimendos Romanos, societatem cum 
Philippo Macedonum rege fecit. Haec fuerunt 
semina belli cum Romanis, quod a Livio descri- 
bitur. "Tandem autem victus Antiochus, cessit 
Romanis tota Asia citra Taurum montem: coa- 
ctus est et obsides dare duos filios, Antiochum 
Epiphanem, et Demetrium. | Aliquanto post spo- 
liaturus templum quoddam in Syria, a suis in- 
terfectus est. 

Facilis est autem coniectura, Iudaeam in his 
Syriae bellis graviter vexatam esse, nunc a Syria- 
cis, nunc ab Aegyptiis ducibus. Ptolemaeus Phi- 
lopator venit Ierosolymam victor, cumque usitata 
regibus curiositate visurus esset templum celebra- 
tissimum, iamque in vestibulum ingressus esset, 
deprecati sunt sacerdotes, ne pergeret, nec pro- 
phanaret adytum. | Cumque subita consternatione 
divinitus repressus esset, ac e templo eductus, 
vehementer irasci Iudaeis coepit, et postea in eos 
atrociter etiam in Aegypto saeviit, Haec recitan- 
tur in tertio Maccabaeorum, 


Postea Scopas dux ab Aegyptio Epiphane 
missus, occupavit quaedam [Iudaeae oppida, Sed 
cum ad Iordanem ab Antiocho Magno victus esset, 
Iudaei dedunt se victori, qui etsi nondum crude- 
liter eis imperavit, tamen tributa indixit, et par- 
tem sibi, partem genero Ptolemaeo Epiphani at- 
tribuit. Haec fuerunt initia servitutis [udaicae 
sub his Syriacis regibus. Ideo hic dicitur in Da- 
niele: Stabit in terra desiderabili, scilicet Au- 
tiochus Magnus. — Deinde coneertel faciem suam 
ad Insulas, et capiel multas, id est, discedel 
inde bellum gesturus cum Romanis in Graecia e! 
in Ásia. 


Antiochus Magnus reliquit tres filios, Se- 
leueum Philopatora, Antiochum Epiphanem ei 
Demetrium. 


Seleucus Philopator. 


Seleucus exiguo tempore post patrem regna- 
vit Hunc Seleucum describens Angelus inquit: 
Stabit in loco eius eilis eel ignaeus quaestor re- 
gii honoris. Vilem vel ignavum vocat regem ne- 

gligentem officia sua, ne domi iudicia diligenter 
exercentem, nec disciplinam graviter tuentem, 
uec populi utilitatibus consulentem, nec foris de- 
pellentem hostes, sed deditum voluptatibus et 
profundentem publicas et privatas pecunias in res 
inutiles, pompas, convivia, aedificationes Lucul- 
leas, et quia nullae opes his ineptiis sufficiunt, 
expilationibus infinitis exhaurientem privatorum 
facultates. Ideo quaestorem vocat, sed regio ho- 
nore, id est, titulo regio dominantem. Nec sine 
causa Angelus depingit hunc quaestorem, signi- 
ficat enim ultimis temporibus talia fore imperia 
regum et principum, quibus Ecclesia subiecta 
erit. 


Est autem bonae mentis considerare res hu- 
manas, et affii communibus aerumnis, deo, 
lector, te adhortor, ut ad hanc imaginem Euro- 
pae imperia iam conferas, Primum quid sunt 
Episcopatus ubique, nisi turpes et acerbae quae- 
sturae, Quae officia faciunt hi, qui amplissimos 
reditus Ecclesiarum possident, 

Deinde regum et principum aulas vide. 
Quod est studium rei militaris? Quid gerunt 
adversus Turcicam tyrannidem, quae iam aliquot 
Europae regna oppressit, et caeteris minatur non 
modo servitutem, sed vastitatem? Domi quo- 
modo disciplinam , quomodo iudicia regunt? Imo 
quid ista curant? Una cura est profundendae et 
quaerendae pecuniae, Estque pene omnium re- 
gum et principum infinita /jovAutt, quam quia 
diutius sustinere misera plebs non poterit, non 
dubium est impendere fatales imperiorum muta- 
tiones, Nam historiae ostendunt statim post has 
BovAuuios semper mutatam esse formam Reipu- 
blicae. 

Haec recito, ut boni agnoscant has calami- 
tates senectae mundi divinitus praedictas esse: 
Tum ut admoniti pii gubernatores mitigare eas 
studeant, tum ut caeteri poenas peccatorum in- 
telligant, et ferre arte discant, ac Deum orent, 
ut det imperia iusta et salutaria Ecclesiae, det 
orQcvnyoUs fortes et felices, det rectores politi- 
cos, sapientes et iustos , qui paterno amore suos 
complectantur, Tales enim Angelus opponit 
quaestoribus, quos hic describit, Quia salutares 
principes oportet et foris depellere latrocinia, et 
domi iudicia ac disciplinam regere, et utilitatibus 
populi consulere, ut patresfamilias educare libe- 
ros et honestis artibus erudire possint, ut con- 

servetur in terris vera de Deo et de Filio eius 
lesu Christo doctrina, et colantur alia virtutis 
studia, quae deseruntur, cum illa fpovuuig ex- 
hauriuntur privatorum facultates, 

Porro et hoc expilatoris erat, quod hic Se- 
leucus spoliari templum in urbe lerosylyma ius- 
sit, et ad eam rem tentandam incitatores habuit 
Iudaeos, ut in secundo Maccabaeorum narratur 
capite tertio. Ita nunc qui fruantur opibus Ec- 
clesiarum, minime obscurum est,  Dacchanalia 
perpetua sunt in collegiis Canonicorum. lnterim 
pii Pastores Ecclesiarum cum familiis suis, et 
pauperes Scholastici fame contabescunt, studia li- 
terarum et praecipue sacrarum deseruntur, quia 
nemo iuvat pauperes, quid studia dedicaturi 
era Écclesiis. 

Haec cum negligant, aut fortasse rideant, 
etiam illi summi Quaestores, Épiscopi et Prin- 
cipes, non existiment Christum dissimulaturum 
esse, cum in illo terribili iudicio accusabit eos de 
neglecto officio, ac dicet: Esurivi, et non ciba- 
stis me, Ite igitur maledicti in ignem aeternum. 

Nos vero Filium Dei aeterni, liberatorem et 
custodem Ecclesiae suae oremus, ut ipse pia stu- 
dia tueatur, et suppeditet discentibus victum. 
Sicut in lege Mosaica, cum tribui Leviticae non 
daretur certa regio possidenda, ut caeteris, Deus 
inquit sese fore eius tribus haereditatem seu fun- 
dum: ita nunc sit fundus et zgoqevc piorum Do- 
ctorum et Scholasticorum. Et futurum esse non 
dubitemus. 


Antiochus Epiphanes. 

Antiochus Epiphanes frater Seleuci FRiomae 
cognita morte patris, clam inde discessit, ut 
ignavo fratri regnum eriperet. Fuit autem hic 
Epiphanes callido, acri et saevo ingenio praedi- 
tus, qui mox, postquam regnare cepisset, insi- 
dias struxit Aegyptiis. Nam mortuo Ptolemaeo 
Epiphane venit in Aegyptum, quasi tutor futurus 
cognati pupilli, Nam Cleopatra mater pupilli erat 
soror Antiochi Epiphanis. Collocat igitur prae- 
sidia in urbibus Aegypti tutorio nomine, cum re- 
ipsa hoc ageret, ut occupatas nunc honesto prae- 
textu postea retineret. Inde rediens lerosoly- 
mam venit, invitatus a lasone, cui pontificatum 
dederat contra Iudaicas leges, In hoc primo iti- 
nere Antiochus spoliavit templum. 

Post biennium Antiochus rursus duxit exer- 
citum in Aegyptum, quia rex Aegyptius Ptole- 

maeus Philometor iam adoleverat, et cognita 
fraude avunculi ex aliquibus suis urbibus Syriaca 
praesidia expulerat, et auxilium a Romanis ad- 
versus Antiochum petiverat, Venit igitur Roma- 
nus legatus Popilius, qui iussit Antiochum ab 
Aegypto abstinere, Cumque Antiochus ambigue 
responderet, ducto circulo in pulvere circa eum, 
iussit eum clare respondere, antequam ex eo cir- 
culo egrederetur, ]bi Antiochus perterrefactus 
pacem promittit, et fremens discedit, 


Quia vero rnagnos sumtus in ea expeditione 
fecerat, egens venit lerosolymam. lbi facultates 
locupletum diripit, prophanat templum, statua 
Iovis Olympii in eo collocatur, proponit crudelia 
edicta de abolenda tota religione, tradita voce 
Dei per Abraham, Moisen et Prophetas. Et haec 
edicta defendit additis praesidiis, quae magnam 
saevitiam exercebant in homines pios, qui pro- 
fessionem legis divinae abiicere nolebant, 


Propter hanc magnam calamitatem hoc va- 
ticinium apud Danielem editum est, ut pii prae- 
monerentur et confirmarentur, ne a Deo defice- 
rent. Additur et tempus, ut pii scirent hanc ca- 
lamitatem non diuturnam fore, videlicet, anni 
septem et menses duo: nam intra hoc spacium 
templum ab Antiocho prophanatum est, et deinde 
Iuda Maccabaeo recuperatum, et postea ex oppi- 
dis ludaeae expulsa sunt Syriaca praesidia. 


Porro Ántiochus Epiphanes, qui acceperat 
insignes clades non solum in Iudaea, sed etiam in 
Perside, animi dolore extinctus est, Alii scri- 
bunt excussum e curru tam duriter allisum esse 
solo, ut inde morbus lethalis ortus sit, quo ex- 
tinctus dicitur, cum tenuisset regnum annos duo- 
decim. Quales fuerint eius mores, supra com- 
memoravi, 


Apud Danielem non fit mentio sequentium 
regum, quia significatur brevi post venturum 
esse Messiam, .Est enim breve tempus a luda 
Maccabaeo ad natum Christum, videlicet anni 
centum sexaginta sex. Et statim post Antiochum 
Syria domesticis discordiis continuis dilacerata 
est, donec eam Romani occuparunt, ut unum 
regnum dici non posset, Sicut fere existunt ta- 
les regnorum discordiae fatales, cum finis non 
procul abest, ut vidit haec aetas triste exemplum 
Pannoniae, 

Demetrius. 


Adiiciam autem breviter reliquos Syriae re- 
ges, ut poenae considerentur, de quibus concio- 
natur primum praeceptum. Fuerunt inter poste- 
ros Antiochi post prophanationem templi conti- 
nua parricidia, — Successit Antiocho Epiphani 
frater Demetrius, qui una fuerat obses Romae, 
hic veniens in Syriam, mox iubet interfici filium 
fratris Ántiochi iam regnantem, Antiochum ez2- 
zt 100. Aliquanto post Demetrius dat poenas 
parricidii, Interficitur enim a quodam ÁAlexan- 
dro seditioso, qui regnum invasit adiutus ab Ae- 
gyptiis. 

Demetrius iunior et Antiochus Sedetes, fratrcs. 

Demetrio fuerunt duo filii, Demetrius iu- 
nior et Antiochus Sedetes. — Hic iunior Deme- 
trius interfecit Alexandrum, — Postea Tryphon 
ex regno Demetrium expulit. Antiochus Sedetes 
a Parthis interfectus est, 


Antiochus Gryphus et Antiochus Cyzicenus, 
duorum fratrum filii. 

Hi fratres reliquerunt liberos. Demetrio fuit 
filius Antiochus ygvzóc, Sedeti filius fuit Antio- 
chus Cyzicenus, Hi dimicantes de regno ambo 
interfecti sunt. Postea Syriam invasit vicinus rex 
Tigranes, cui eam Pompeius eripuit. Hoc modo 
domesticis seditionibus et parricidiis poenas de- 
derunt impiorum regum posteri, donec tandem 
familia tota extincta est, et regium nomen subla- 
tum, et Syria a Romanis occupata est, 


Reges Aegypti. 


Ptolemaeus Lagi filius. 

Ptolemaeus Philadelphus, 

Ptolemaeus Evergetes. 

Ptolemaeus Philopator, 

Ptolemaeus Epiphanes. 

Ptolemaeus Philometor, qui successit frater 

Ptolemaeus qvozov, id est, ventricosus, 

Ptolemaeus 1a20v9óg. 

Ptolemaeus e?4vrt7s. 

Cleopatra Antonii. 
Hae nomenclaturae hoc ordine traduntur a 
Strabone, qui cum ipse perlustraverit Aegyptum, 
diligentius eam quam vicina loca describit, 


Ptolemaeus Lagi filius. 


Ptolemaeus Lagi filius, qui inter praecipuos 
Alexandri duces fuit, et exercitus in India duxit, 

ubi et vulnus accepit, ictus telo, quod veneno 
infectum fuerat, in distributione provinciarum 
nactus est Aegyptum, quam cum triennio tenuis- 
set, bellum ei Perdiccas intulit, qui monarchiam 
affectabat, Sed Ptolemaeus interfecto Perdicca 
retinuit Aegyptum, ac postea Cyrenaicam et ma- 
gnam Syriae partem adiecit. Reliquit filios Phi- 
ladelphum et zégevror, et alios plures, quos 
recenset Pausanias, 

Scribit Polybius mortuum esse Ptolemaeum 
Lagi filium Olympiade centesima vicesima quarta, 
hoc est, post Alexandri mortem exactis fere qua- 
draginta annis, qua Olympiade et Lysimachus 
et Seleucus et zépavvoc perierunt. 


Ptolemaeus Philadelphus. 


Ptolemaeus Philadelphus, praelatus fratri 
maiori natu, rex a patre nuncupatus est, et com- 
mendatus principibus et civitatibus, — Successit 
igitur patri, et recuperavit Cyrenaicam. Deinde 
nactus ocium, cum sciret in Aegypto floruisse do- 
ctrinam de rebus coelestibus, et eas artes, quae 
coniunctae sunt illi doctrinae, vetera studia et 
restituit et auxit, et instruxit discendi cupidos 
bibliotheca copiosissima. 


Cumque audisset Iudaeos praedicare suae 
gentis antiquitatem et doctrinam, accersivit inde 
interpretes, qui libros Mosi et aliorum Prophe- 
tarum in Graecam linguam converterent, Haec 
vetus translatio propheticorum librorum in Grae- 
cum sermonem vocatur Septuaginta Interpretum 
opus. Per hanc occasionem credibile est aliquos 
in Aegypto et alibi tunc veram religionem ample- 
xos esse, cum et libri legerentur, et viri docti e 
Iudaeis, qui versabantur inter Gentes, libere 
alios docere possent, Nam vox verae Ecclesiae 
Dei nunquam temere et frustra excitatur. Magnis 
autem beneficiis hic Philadelphus ludaeos adfecit, 
nam et populo universo immunitatem concessit, 
et iis, qui in Aegypto serviebant, libertatem do- 
navlt. 

Observandus est hic error multorum, qui 
historiam fratris zegovrov in hunc Philadelphum 
transferunt, Nam zéoavvosg frater ex alia matre 
natus, ex Eurydice Antipatri, relicta Aegypto 
profectus est in Macedoniam, et oppresso Seleuco 
aliquandiu tenuit Macedoniam, fuitque incestus 
et impius in sororem Ársinoén, quam fraude cir- 
cumventam duxit uxorem, et postea interfecit, 
necatis una filiis Lysimachi in matris Arsinoae 

gremio, Deinde poenas dedit tantorum scelerum, 
interfectus a Brenni exercitu, Haec historia co- 
piose recitatur a Pausania. 

At Philadelphus in Aegyptio regno consenuit, 
in tranquillitate et doctorum consuetudine, qua 
leniit dolores articulorum, quos sustinuisse satis 
acres dicitur, Eius opes et munificentia celebran- 
tur a Theocrito, qui ibi cum Callimacho, Apol- 
lonio et aliis poétis vixit, 


Ptolemaeus Exvergetes. 


Ptolemaeus Evergetes ingens bellum intulit 
Syriae, ut ulcisceretur necem sororis Berenices, 
quae fuerat nupta regi Syriae Antiocho Theo, et 
postea a privignis interfecta est. Occupatis autem 
multis urbibus in Syria, Evergetes non gravatim 
Seleuco Callinico pacem petenti dedit, revocaba- 
tur enim in Aegyptum domesticis seditionibus. 

De hoc Evergete loquitur Daniel, inquiens: 
Et stabit in germine radicum eius plantatio, 
videlicet Ptolemaeus Evergetes, e£ eenzet cum 
exercitu contra regem Zquilonis, id est, contra 
Seleucum Callinicum, et obtinebit. 


Hoc tempore Iudaea victori Evergetae tribu- 
tum pendere coacta est, etsi adhuc quidem tole- 
rabilis fuit Iudaeae status; Nam cum tributum 
non solveretur, facile placatus est Evergetes a 
Iosepho duce, cuius mentio fit in Luca cap. 8., 
ubi nominatur Ioseph pater Iannis Hyrcani, ulti- 
mi ducis ex stirpe David. 


Ptolemaeus Philopator. 


Ptolemaeus Philopator, sic dictus est ironice, 
cum patrem, matrem et fratrem interfecerit, 
ignavia eius Antiocho Magno spem fecit recupe- 
randarum urbium in Syria, quas Seleuco Ever- 
getes ademerat. Quare Antiochus Magnus, iu- 
venis incénsus cupiditate gloriae militaris, bellum 
infert huic regi Aegyptio, et multas civitates re- 
cipit. Tandem vero occurrit Philopator, et cum 
uterque magnas haberet copias, vicit ÀAntiocbum. 
Et propter segniciem et luxum statim in Aegy- 
ptum rediit, Huius victoriae mentionem facit 
Daniel, inquiens: Et provocabitur rex Austri, 
scilicet Ptolemaeus Philopator, et pugnabit ad- 
versus regem Aquilonis, scilicet Antiochum Ma- 
gnum. 

Erant autem ludaei initio coniuncti Antio- 
cho, postea mutata fortuna hospitio victorem 


Aegyptium exceperunt, ac placarunt data pecu- 

nia, Cum autem Ptolemaeus Philopator visurus 
templum, in vestibulum ingressus esset, sacer- 
dotes obnixe erant, ne pergat, ne penetret in ady- 
tum interius, quo non erat fas ingredi cuiquam 
praeter pontificem. — Etsi negat se obtemperatu- 
rum piis monitis rex superbus, tamen Deus tem- 
plum defendit, et mox subito terrore consterna- 
tum regem ita reprimit, ut semivivus ex templo 
exportaretur. Quare ludaeis iratus, cum Alexan- 
driam redisset, crudelia edicta proponit, ludaeos 
iubet in vincula rapi, et multos elephantis con- 
culcandos obiicit in spectaculis, 

Interea domi ipse, interfecta coniuge, in- 
fandis se libidinibus contaminat, Et regebatur 
aula, non ab ipso aut principibus, sed a turpissi- 
mis et flagitiossimis libidinum sociis. "Talis fu- 
ror nunquam est diuturnus, ut dicitur de pecca- 
tis clamantibus in coelum, Quare post victoriam, 
de qua dictum est, non fuit diu superstes, 


Ptolemaews Epiphanes. 


Ptolemaeus Epiphanes pene infans patri suc- 
cessit. Cum autem Antiochus Magnus existima- 
ret Aegyptios segnius defensuros esse Syriam in 
hac regis infantia, rursus movit bellum. Quare 
Aegyptii diffidentes suis viribus Romam legatos 
miserunt, qui peterent, ut Romanus Senatus tu- 
telam regis Aegyptii susciperet. [Interim Antio- 
chus plerasque urbes inferioris Syriae ac Phoeni- 
ces recipit, et ducem Scopam, missum ab Aegy- 
ptiis ad tuendam eam oram, profligavit, HiclIu- 
daei graviter afflicti sunt primum a Scopa, postea 
a victore Ántiocho, 

Deinde, cum legati Bomani advenissent, 
iusserunt Antiochum restituere occupatas urbes, 
eique bellum denunciaverunt, nisi obtemperaret, 
Hanc legationem ut arte eluderet, nec Romanos 
exercitus in Syriam adduceret, pacem fecit cum 
Aegyptio, data ei filia Cleopatra. [ratus vero 
Romanis, foedus fecit cum Philippo Macedone, 
et traiecit in Graeciam, et bellum gessit cum Ro- 
manis, 

Haec ordine praedicit Daniel, describens 
duas expeditiones Antiochi Magni adversus Ae- 
gyptios.  Ziecertetur , inquit, rex Zquzlonis , id 
est, Antiochus Magnus, antea victus a Philopa- 
tore, bellum reparabit, et multas urbes occu- 
pabit... Deinde eertet se ad insulas, id est, na- 
vigavit in Graeciam, ut bellum gerat adversus 
Romanos, 

Ptolemaews Philometor. 


Ptolemaeus Philometor natus est ex filia An- 
tiochi Magni, cumque eius aetas mortuo patre 
gubernationi nondum idonea esset, venit in Ae- 
gyptum Antiochus Epiphanes avunculus, simu- 
lans se tutorem fore nepotis sui, ut eo praetextu 
urbibus Aegypti praesidia imponeret, et pupillum 
regno spoliaret. —Sed* aliquanto post discessum 
Antiochi auxilium a Senatu Romano mater Pto- 
lemaei petivit, et pulsis Antiochi praesidiis ur- 
bes recepit. 

Redit igitur Antiochus iratus, nepotem vel 
dolo per simulationem amiciciae vel armis oppres- 
surus. Sed Homani legatum miserunt Popilium, 
qui iussit Antiochum ab Aegypto abstinere, Ita 
frustratus sua spe Antiochus, et gens rediit in Sy- 
riam, ut supra narratum est, — Haec historia pro- 
lixe recitatur in vaticinio Angeli. Nam propter 
clades, quas accepit populus ludaicus in his iti- 
neribus Antiochi, hanc seriem rerum Angelus 
commemorat, ideoque caeteros reges omittit, 

Sed quia exempla iudicii divini illustria se- 
quens historia continet, breviter eam adiiciam. 
Invaserat, ut dictum est, Antiochus Epiphanes 
Aegyptum, etnepotis vitae praetextu tutelae in- 
sidias struxerat: sed hi iniusti conatus non so- 
lum irriti fuerunt, sed etiam singulari exemplo 
puniti sunt, Nam postquam Antiochus mortuus 
erat, et filius ac frater interfecti, cum bellum 
esset inter Alexandrum seditiosum et Demetrium 
iuniorem de regno Syriae certantes, hic Ptole- 
maeus Philometor bellum movit adversus Alexan- 
drum regem Syriae, eumque acie vicit. Quare 
Antiocheni receperunt Ptolemaeum, et duplici 
corona, altera Syriae, altera Aegypti, corona- 
verunt. 

Ut igitur Antiochus alterius vitae et regno 
insidiatus erat, ita posteri ipsius diris parricidiis 
necati sunt, et regno insidiatoris potitus est ille 
ipse, cui insidiae structae fuerant, Haec est iu- 
sta poena, ut in versu dicitur: 

siue rá90L vx. tosEe, díxn v iOsto yévorro. 

Caeterum Ptolemaeus metuens Romanos, 
cessit regno Syriae, fuitque autor, ut iunior De- 
metrius accerseretur. — Huic dedit Ptolemaeus 
filiam ereptam Alexandro priori genero. Aiunt 
autem Ptolemaeum in praelio vulnus accepisse, 
et vix defensum ac servatum esse. Alexandrum 
vero amisso exercitu fugientem at Arabum regem 
venisse, ab hoc cum interfectus esset, ' caput Pto- 

lemaeo missum est, qui non multo post ex vulnere 
mortuus est, Hic fuit exitus utriusque regis so- 
ceri, qui inter se impiis armis certarunt. 


Ptolemaeus Physcon. 


Ptolemaeus Physcon dictus a sagina ventris 
turpiter inflat; Nam qwozr5 significat crassius 
intestinum, cuius usus est in faciendis farcimini- 
bus. Fuit autem hic Physcon frater Philometo- 
ris, de quo iam dictum est, Et quanquam in 
Eusebii Chronico inter Philometorem et Physco- 
nem inseritur quidam Évergetes, tamen Strabo 
testatur eundem esse Physconem, qui ironice no- 
minatus est &UEQyÉtQG , vicit enim omnes crudeli- 
tate et obscoenitate,  Duxit sororem, quae antea 
priori fratri nupta fuerat, et in die nuptiali pue- 
rum filium fratris in complexu matris interfecit. 
Aliquanto post duxit filiam coniugis ex fratre na- 
tam, repudiata matre. Erat autem ei filiolus ex 
priore coniuge et sorore natus, hunc interfectum 
et dissectum misit matri in die natali inter epu- 
las. 


Nec fuit mitior in cives: nam Alexandriae 
quotidianis cedibus pene vastitatem effecit, 


Quare Romani legatos Alexandriam mise- 
runt, inter quos fuerunt et Scipio posterior, et 
Polybius Historicus, ut autoritate Senatus impe- 
rarent ei, ut iniuste grassari in suos desineret, 
quia Senatus eum defensurus non esset, nec in 
regnum reducturus, si propter crudelitatem excu- 
teretur,  Ác legati ridicula deformitate regis 
conspecta, non solum foedissimos ipsius mores, 
sed etiam monstrosam speciem corporis execrati 
sunt. Drevi post scelerum poenas dedit tyran- 
nus Physcon, eiectus regno ab Alexandrinis. 


Tales historiae lectores admoneant non so- 
lum de Dei iudicio, qui testatur se atrocia delicta 
in hac vita manifestis suppliciis punire, sed etiam 
de miseria communi generis humani, et de dia- 
boli furore, qui odio Dei et contemtu generis hu- 
mani tantis flagitiis deformat imagines Dei, et 
quidem in summo loco, in imperiis, ubi excel- 
lere virtus debet, ut illa horrenda diaboli spe- 
ctacüla universa rerum natura abominetur. Qua- 
re Filium Dei oremus, ut opera diaboli grassan- 
tis, cum in toto genere humano, tum vero prae- 
cipue in summis ordinibus, destruat, sicut scri- 


ptum est, Filium Dei apparuisse ut destruat 
opera diaboli. 

Ptolemaeus A&90ovgoc. 


Ptolemaeus Ac90vgoc, sic enim a Strabone 
nominatur, opinor ideo, quod exul occulte ten- 
tavit reditum, Nam mater seditione mota hunc 
Ptolemaeum Aegypto expulit, et filio minori 
Alexandro,.quem sibi magis obtemperaturum esse 
sperabat, regnum tradidit, Exul autem baec 
gessisse scribitur. Cum [udaei viderent se nactos 
esse occasionem vicinas urbes occupandi, propter 
domesticas discordias, cum in Aegypto, tum in 
Syria ortas, bellum adversus vicinos moverunt, 
Hi ex Cypro accersiverunt Ptolemaeum, qui spe- 
rans se per eam occasionem in Aegyptum reditu- 
rum esse, mediocres copias in Phoenicen adduxit, 
ac statim in ludaeam irruptionem fecit, cepitque 
in Sabbato quoddam Galilaeae oppidum, postea 
acerrimo praelio cum Iudaeis ad Iordanem con- 
flixit.. Cumque magna multitudo Iudaeorum in 
acie trucidata esset, victor Ptolemaeus in finibus 
Iudaeae populatus est villas, et iussit occidi mu- 
lieres et infantes, et dissecta eorum membra co- 
qui, quibus elixis et coctis vesci ludaeos coegit, 


Tanta immanitas in victoria non habuit diu- 
turnos successus: Nam ludaei a Ptolemaei matre 
auxilia adversus eum petiverunt, quae misit exer- 
citum eo celerius, ut filium ab Aegypto arceret. 
' Cum igitur frustra tentaret reditum Ptolemaeus, 
nec tueri occupatas urbes in Phoenice posset, rur- 
sus fugit in Cyprum. 

Aliquanto post Alexander, qui in Aegypto 
regnabat, matrem interfecit, Pulso igitur Alexan- 
dro revocatus est in Aegyptum hic Ptolemaeus 
AdOovooc, quem ibi novae seditiones exceperunt, 
fortassis quia aliqui favebant fratri, — Dicitur hic 
Ptolemaeus funditus delevisse maximam et cele- 
bratissimam urbern, Thebas Aegyptias. 


Ptolemaeus Auletes. 


Ptolemaeus Auletes, id est, tibicen, sic 
dictus, quia publice in habitu regio tibiis cer- 
tare cum artificibus solebat. Regno propter igna- 
viam et crudelitatem expulsus venit Ihomam, ubi 
Pompeius reduci eum snasit. Et quanquam diu 
ea de re contentiones extractae sunt, tamen per 
Gabinium tandem reductus est, qui Archelaum, 

ui interea regnaverat, interfecit. — Hic eDArvrG 
reliquit filium Ptolemaeum Dionysium, qui ado- 
lescens Pompeium ex Pharsalica pugna fugientem 
in Aegyptum iussit interfici. Postea cum Tulio 
Caesari struxisset insidias, interfectus est a Cae- 

sare, qui regnum dedit eius sorori Cleopatrae. 
Cleopatra ad extremum, cum Augustus venisset in 
Aegyptum , sibi mortem conscivit, 


Haec est series regum Aegyptiacorum, in 
qua non solum hoc deplorandum est, quod posteri 
nati ex hominibus virtute praestantissimis, adeo 
turpiter degenerant, sed illud etiam, quod dia- 
bolus tam petulanter grassatur in his, qui impe- 
ria tenent, Sed hae sunt poenae &wouevíov, 
ut ad Rom. 1. scribitur, Nusquam autem plus 
fuit portentosae idolomaniae, quam in Aegypto 
et in Syria. 

In hac commemoratione et hoc observandum 
est, quod Ecclesiam Dei, cuius sedes tunc erat 
inter illa duo regna, videmus hic exiguam esse, 
et duziter affligi, nec humana ope, humanis prae- 
sidiis defendi, sed mirabiliter divinitus regi et 
servari, llaec imago est ultimae senectae mundi, 
in qua Ecclesia vera Dei in servitute erat, op- 
pressa multiplici tyraunide, Postquam autem 
ordinem historias regum recensui, vaticinium 
Angeli ad eam breviter accommodabo. 


El conforlabilur rex Austri, qui est ex du- 
cibus eius, id est, Ptolemaeus qui fuit unus ex 
ducibus Alexandri, occupabit Aegyptum, quae 
est ludaeae ad meridiem sita, —.E/f a/ius confor- 
labitur e regione, et eril eius magna dominatio, 
id est, Seleucus e regione Syriam et Babyloniam 
tenebit, qui post Antigonum victum cum Asiam 
teneret, antecelluit caeteris omnibus potentia, 

Et in fine dierum sociabuntur , id est, post 
aliquod tempus devincientur inter se foederibus 
et affinitatibus reges Aegyptii et Syriaci. — E filia 
regis Austri, Derenice filia Ptolemaei Philadel- 
phi regis Aegypti, eeniel ad regem Aquilonis, 
id est, nubet Antiocho Theo regi Syriae, ut fiat 
amicicia , id est, ut hac affinitate inter reges fiat 
pax, et retineant. Aegyptii urbes in Phoenice oc- 
cupatas a primo Ptolemaeo, 

Eit non obtinebit robur brachii, et non sla- 
bil semen eius , et iradetur ipsa et comites eius, 
el puer eius, el is, qui eam conforlaeerat, id 
est, Berenice non retinebit regnum Syriae, nec 
eius filius, natus ex Antiocho Theo: sed privigni 
Seleucus Callinicus et Antiochus íégo$ interfi- 
cient novercam et filium eius, ater eero, qui 
conforlaeerat Aegyptiam, id est, qui regni so- 
ciam fecerat Antiochus Theos, necabitur veneno 
a repudiata coniuge Laodice, 

pe Ptolemaeo Evergete. 


Ei slabil de germine radicis eius in loco 
suo, el eeniet cum exercilu contra regem Aqui- 
lonis, id est, Ptolemaeus Evergetes frater Bere- 
nices ulciscetur sororis necem, et geret bellum 
adversus Seleucum Callinicum, magnas urbes Sy- 
riae capiet, et auferet thesauros et simulacra Sy- 
riaca. ldeo dicitur in textu: Eliam dii illorum 
el principes , el easa preciosa argenti et auri 
eehentur. in 4egyplum. | Sed rex Austri. Pto- 
lemaeus Évergetes rediit in Aegyptum: nam in- 
testinis seditionibus revocatus fecit pacem cum 
Seleuco Callinico. Et hoc tempore Evergetes tri- 
buta indixit Iudaeae. 


De Antiocho Magno, et Ptolemaeo Philopatore. 

Et filii illius irritabuntur, et congrega- 
bunl exercitus, el veniet eeniens, id est, An- 
tiochus Magnus, filius Seleuci Callinici, flagrans 
cupiditate gloriae militaris, inferet bellum Ptole- 
maeo Philopatori, et quidem initio statim aliquas 
urbes in Syria recipiet, occnpabit etiam aliquas 
in Phoenice, quae paruerant Aegyptiis. Etsi 
autem Philopator tarde occurrit hosti fere an- 
num in apparatu belli consumens, tamen tandem 
expeditione suscepta ad Raphiam ducit exercitum: 
ibi praelio commisso vincet, inquit, Antiochum 
Magnum, et recuperabit urbes in Syria et Phoe- 
nice amissas, et coget Antiochum pacem petere. 

Et elecabitur cor eius, et prosternet pluri- 
mos, e non confirmabitur, id est, Philopator 
erit insolentior et furiosior, In urbe lerosolyma 
templum prophanare conabitur, et reversus in 
Aegyptum dedet se flagitiosis libidinibus, inter- 
fecta uxore,  Exercebit et in ludaeos crudelita- 
tem, obiiciet conterendos elephantis, ideo cito 
peribit. Id significat textus, cum ait: Non con- 
fortabitur, id est, non diu superstes erit , misere 
peribit. 

Hoc tempore duriter afflicta est Iudaea, pri- 
mum enim se adiunxerat Antiocho magno, postea 
ab Aegyplio magna pecunia multata est, et in 
Aegypto passim in Iudaeos saevitum est, ut dixi. 


pe Antiocho Magno, et Ptolemaeo Epiphane. 


Kit revertetur rex Aquilonis, et adducel ma- 
iorem multitudinem , quam antea, 1d est, mor- 
tuo Philopatore Antiochus Magnus instaurabit 
bellum, sperans facilem fore victoriam, quod 
aetas Ptolemaei Epiphanis nondum idonea esset 

rebus gerendis, Quanquam autem Senatus Ro- 
manus tutelam regis Aegyptii susceperat, tamen 
quia sociorum auxilia solent esse tardiora, Àn- 
tiochus Magnus recuperavit Syriam et Phoenicen, 
profligato exercitu, quem Aegyptius in Syriam 
duce Scopa miserat, 


Et. in tempore illo multi stabunt contra re- 
gem Aegypli, id est, Antiochus Magnus faciet 
foedus cum Philippo rege Macedonico, qui mittet 
auxilia adversus Aegyptios. 


Ei filii praeearicatores populi tui extollen- 
lur, ut impleant eisionem et corruent. Quia in 
his bellis Syriam utrinque populabantur, et Sy- 
riaci exercitus et Aegyptii, defecerunt a lege di- 
vina multi ludaei, qui militabant apud impios 
reges, ul testatur et secundus liber Macabaeorum, 
Et multitudo Iudaeorum commigravit in Aegyp- 
tum, ut tranquilliore loco sedes quaereret. 

Erat tunc pontifex Onias in urbe lerosoly- 
ma, cuius virtus et pietas celebratur in secundo 
libro Macabaeorum, Huic pontificatum eripere 
Iason frater conabatur, cuius postea mentjo fit in 
historia Macabaeorum, Haec certamina filium 
Oniae pontificis Oniam moverunt, ut ex patria in 
Aegyptum secederet, quod domi a patruo sibi in- 
sidias strui sensisset, Cum igitur magna in Ae- 
gypto multitudo esset Iudaeorum, et esset una 
pontificis filius Onias, ut exilium minus triste 
esset, nacti sedes Heliopoli, politiam Iudaicam 
ibi constituunt, et quasi Ierosolymam alteram te- 
uentes, templum ibi condunt sacrificaturi ritu 
Levitico, cum tamen Deus non nisi unicum seu 
tabernaculum seu templum esse voluerit, et plura 
condi expresse prohibuerit , et quidem nusquam 
nisi in terra Canaan condi voluerit, Ita doctrinae 
consensus facilius retineri poterat, et constabat, 
quo loco vox Dei sonaret et propagaretur. 

Etsi autem a Iudaeis, qui Álexandriae erant, 
improbabatur aedificatio novi templi, tamen su- 
perstitio vicit. —Onias contra mandatum Dei 
templum extruit, sacrificia alieno loco facit, Et 
ne deesset praetextus, citat Esaiam, qui cap. 19. 
inquit: In die illa erit altare Domini in medio 
terrae Aegyptiae ete, Hoc cum dicatur de voca- 
tione Gentium et de Evangelio, quod ut caeteras 
gentes, ita et Aegyptios ad agnitionem Filii Dei 
et vitae aeternae vocaturum erat, Onias detorsit 
ad suum consilium. Ita impostores aut fascinati 
pravis opinionibus, omnibus temporibus abutun- 

tur voce Dei, et eam a genuiría sententia ad con- 
firmanda sua deliria transferunt, 

Damnat autem Angelus hoc loco templi illius 
Aegyptii aedificationem, et vocat id consilium 
praevaricationem seu violationem legis divinae et 
audaciam, Hoc iudicium omnibus aetatibus ob- 
servent, et qui dogmata serunt contra verbum 
Dei, et qui cultus Dei instituunt sine mandato 
divino. 

Doctrinae corruptelas esse praevaricationem 
ac violationem primi et secundi mandati, nihil 
dubium est, deinde horribilis audacia est, cum 
certissima extent testimonia, Deum nullo scelere 
magis offendi, quam corruptelis doctrinae, cum 
contemtis omnibus minis et exemplis, tamen lu- 
ditur falsis opinionibus et contumeliosis adversus 
Deum. Quanta fuit audacia leroboam, cum con- 
tra apertum mandatum Dei, suum quoddam tem- 
plum condit, et instituit novum sacerdotium, 
Quantus furor in Ethnicis, cum excogitarunt por- 
tentosos cultus Priapi et alios, Quanta audacia 
fuit Mahometi, qui prorsus abolet universam do- 
ctrinam Prophetarum et Ápostolorum? | Sed haec 
audacia non est humana, singulares furiae sunt 
immissae in pectus Mahometo a diabolo, Nec 
est exigua audacia pontificum et monachorum, 
qui manifesta idola, ut invocationem mortuorum, 
et suas Missas defendunt, Quare timere Deum 
discamus, et nos intra metas divinitus praescriptas 
cohibeamus, frenemus etiam ingeniorum atque 
animorum impetus, ne ambitione, aemulatione, 
quAovizéiq. veras sententias conturbemus, 


El eeniel rex Aquilonis, el eallo cingel 
urbes, el capiet eas etc, Hic vedit Angelus ad 
Antiochi Magni historiam, quem ait multas urbes 
occupaturum esse regnante Ptolemaeo Epiphane, 
sed adhuc impubere. 

Breviter autem inserit particulam de Iudaea, 
quae in istis bellis utrinque vexata est, Et sta- 
bil in terra desiderabili, et deficiel manus eius, 
id est, Antiochus Magnus veniet in Iudaeam, et 
victo Scopa duce Aegyptio ludaeis tributum im- 
ponet, Quorum manus deficient, id est, non 
repugnabunt, quia sine ullo certamine imperata 
fecerunt, dederunt tributum. hac pactione, ut re- 
tinerent suas leges et cultus divinitus traditos. 

Iterum igitur in servitute est Ecclesia, et ta- 
men Deus ita mitigat calamitatem, ut maneat li- 
bertas docendae et audiendae legis divinae, nec 

mutetur sacerdotium, nec aboleantur pii cultus, 
Nec sine causa toties hic populus circa finem in 
servitute est, etsi promissiones habuit de libertate 
et conservatione suae politiae, Sed imago est ista 
servitus miseriarum Ecclesiae in ultima senecta 
mundi, 

Et eeniel, ut amiciciam cum eo faciat, et 
dabit ei filiam, ut eum perdat, id est, Antiochus 
Magnus dabit filiam Aegyptio regi, ut ea condi- 
tione et pacem faciat, et Syriae urbes retineat, et 
augeat sui regni opes. Quae res tamen eum fe- 
fellit, quia post Antiochum Magnum secuta est 
insignis inclinatio regni Syriaci. 

Porro in foedere facto cum Aegyptiis hoc 
tempore ab Antiocho Magno, fuit et haec condi- 
tio, partem tributorum addixit Antiochus regno 
Syriae, partem genero Ptolemaeo Epiphani. lta 
reges inter se partiebantur opes Ecclesiae, ut 
nunc reges suis purpuratis tradunt titulos et re- 
ditus episcoporum, 


Et coneertet faciem suam ad insulas, et 
capiet multas, id est, navigabit in Graeciam, 
ubi se aliquae Graecae civitates ipsi adiungent, 
bellum moventi contra Romanos. Sed princeps 
quidam faciel eum cessare cum dedecore, inquit 
Angelus, id est, consul Romanus vincet eum, 
et coget eum pacem petere et conditiones duras 
accipere, videlicet, ut tota Asia cedat, citra 'Tau- 
rum montem. 

Postea, inquit, rediturum ad suas urbes et 
interiturum, Nam cum redisset in Syriam An- 
tiochus Magnus, et propter inopiam templum 
quoddam spoliaturus esset, ibi interfectus est, 
cum vulgus ad templi defensionem concurrisset, 
Hic fuit exitus regis Antiochi, quem vel inquieta 
natura ingeni, vel ambitio incenderat, ut multa 
bella moveret, cum tamen fere semper adversam 
fertunam experiretur. Pernicies est autem Rei- 
pub. bella non necessaria movere, praesertim ad- 
versante fortuna. 


De Seleuco filio Antiochi Magni. 

Et stabit loco illius vilis quaestor honore 
regio, et cilo peribit, non sirenuitale, nec in 
bello. 

Haec sunt verba in textu, quibus describitur 
Seleucus, qui exiguo tempore post Ántiochum 
Magnum regnavit, cum fratres Romae obsides 
essent. Diligenter autem haec descriptio obser- 

vetur, quia imago est gubernationis in Europa, 
magna ex parte. 

Vocat hunc Seleucum vilem seu ignavum quae- 
storem; seu expilatorem, — Haec vera est verborum 
interpretatio, et significat fuisse ociosum princi- 
pem, non foris propugnantem armis patriam, nec 
domi regentem iudicia, disciplinam, mores, sed 
magnis expilationibus  exhaurientem facultates 
suorum, ut sumtus suppeterent ad voluptates et 
alias res inanes, in quas aulae plerunque pecu- 
niam sine modo profundunt, Porro hic Seleucus 
etiam templum in urbe lerosolyma spoliari iubet. 

Si conferas hanc imaginem ad nostram aeta- 
tem, intelliges Angelum non illi tantum tempori 
concionatum esse, sed significasse calamitates et 
servitutem Ecclesiae postremi temporis, ut cogi- 
temus puniri peccata nostra ignavis et acerbis im- 
periis, et tamen Deo interim curae fore Éc- 
clesiam. 

Reges et principes communi animo et con- 
iunctis copiis defendere Ecclesias Dei adversus 
Turcicam barbariem debebant, quae nomen Chri- 
sti, literas et honestam disciplinam funditus de- 
lere conatur, Domi debebant regere iudicia et 
mores, Haec propria munera quotus quisque cu- 
rat? Plerique ociosi indulgent voluptatibus, et 
difficulter sumtus tolerare possunt, deo excogi- 
tantur novae expilationes sine modo. Vox illa 
Iohannis contemnitur: Estote contenti stipendiis 
vestris; contemnitur exemplum Achab, quem 
Deus testatus est se punire propter vineam ereptam 
civi Naboth, Parcendum erat facultatibus civium, 
ut educare liberos ad virtutem et honestas artes 
possent, et ut necessario tempore adversus exter- 
nos hostes conferre pecunias ampliores possent, 

Sed, ut dixi, agnoscamus has miserias publi- 
cas poenam esse nostrorum peccatorum, et nos 
ipsos ad pietatem excitemus , et Deo Ecclesiam 
commendemus, ac oremus, ut mitiget mala publi- 
ca, det gubernatores sapientes , justos, felices, 
prospicientes utilitati suorum civium, cupientes 
ornare Ecclesias, et illustrare gloriam Dei. 

Quid nunc sunt Imperia magna ex parte, nisi 
satis acerbae quaesturae, hoc est, expilationes, 
ad quas decurritur, ut tolerari profusiones inuti- 
les possint, Iudicia non disciplinae, non mori- 
bus serviunt, sed quaesturae, Della necessaria et 
pia, quae geruntur? 

Et aulae episcoporum vincunt alias aulas 
ignavia, profusionibus et fBovAuuég. — Nusquam 

enim episcopi et collegia faciunt officia ecclesia- 
stica, ubique profundunt reditus defraudatis pa- 
storibus et scholasticis, quibus ad studia sumtus 
praeberi debebant ex opibus, quae donatae sunt 
Ecclesiis. Deum autem aeternum patrem libe- 
ratoris nostri lesu Christi oremus, ut haec mala 
mitiget, nec sinat funditus interire suam Eccle- 
siam et pia studia, 


De Antiocho Epiphane. 


El stabit loco eius despeclus, ei non da- 
bitur ei honos regni, et veniet placide, et polie- 
lur regno per blanditias. 

Hic incoatur descriptio Antiochi Epiphanis, 
quem vocat despectum.  Singulares emphases 
sunt in Prophetis, quae non de vulgaribus aut 
parvis rebus loquuntur,  Miretur enim aliquis, 
cur vocet despectum Antiochum, cum fuerit legi- 
timus haeres, ingeniosus, postea etiam multa 
bella gesserit, Sed iudico despectum dici, quia 
divinitus non fuit autoritate ornatus, Singulare 
Dei donum est in principe autoritas seu maiestas, 
quae tribus rebus constat, virtute, felicitate et 
inclinatione animorum in populo. 


Ut in Scipione quanquam adolescente, tamen 
erat autoritas seu maiestas, — Primum lucebat in 
eo eximia virtus, et apparebat eum iuvari divini- 
tus: incenduntur autem animi hominum admi- 
ratione virtutis et opinione praesentiae Dei seu 
auxilii divini, Haec quanquam multum condu- 
cunt ad autoritatem parandam et tuendam, tamen 
et tertium munus Dei accedere oportet, videlicet 
inclinationes animorum divinitus factas in ipso 
populo. 

Iuc pertinet illa memorabilis sententia Sa- 
lomonis: Ut oculus videat, et auris audiat, Deus 
facit utrunque, id est, ut valeat gubernator con- 
silio et virtute: deinde, ut populus obtemperet, 
non excutiat recta monentes, utrunque Dei opus 
et donum est. . Ut valeret consilio 'Themistocles, 
et ne eius consilia aspernarentur Graeci, utrun- 
que fiebat Deo gubernante animos. Ut Alexan- 
der virtute valeret, et exercitus libenter talem 
iuvenem sequeretur, di initus fiebat, 

Haec non omnibus gubernatoribus contin- 
gunt, Antiocho defuerunt omnia: etsi erat astu- 
tus, tamen sine iusticia et modestia, instructa est 
ad perniciem veteratoria seu sycophantica callidi- 
tas, et in odio est, ut Sinonis astutia, et plerun- 
que in magnis negociis est infortunata, quia Deus 

odit confidentiam humanae sapientiae, sicut scri- 
ptum est: Ne innitaris sapientiae tuae. 

Deinde omnes homines summos et infimos 
magnopere deformat fama libidinum, et vere 
existimatur, non leviter offendi numen coeleste, 
et publicis cladibus puniri stupra, raptus et. simi- 
liascelera, deo Iulianus hos versiculos Bacchy- 
lidis in ore habuit de laude pudiciciae: 

Ut, nisi sit vivo facies expressa colore, 
Non decus in picto corpore truncus habet: 
Sic hominis mores spreti sine honore manebunt, 
Ni sint ornati laude pudiciciae. 


Accedebant autem ad caetera vitia Antiochi, 
quae erant atrocia, obscoenae libidines, Quare 
cum nec viriute, nec felicitate ornatus esset, de- 
erat ei autoritas seu maiestas, nec iudicabatur re- 
gio honore dignus, quia multi proceres Syriae 
adversus eum conspiraverant, ut regnum trade- 
rent Seleuci filio excluso Antiocho propter pessi- 
mos mores, Sed habuit et suam factionem homo 
vafer quam sibi suis artificiis et largitionibus ad- 
iunxit, Haec est sententia verborum in textu, 

Et brachia inundabunt coram eo, et con- 
lerentur, el ipse dux foederis, id est, multi Sy- 
riaci principes adversabuntur Ántiocho, et duces 
exercituum Aegyptiacorum, qui urbes in Phoe- 
nice tenebant. Et ipse dux foederis, id est, Pto- 
lemaeus Philometor, natus ex sorore Antiochi 
Epiphanis, qui contra eum auxilia miserat, Hos, 
inquit, id est, Aegyptios et Syriacos duces vincit 
Antiochus. Deinde tres expeditiones ordine de- 
scribuntur, prima suscepta in Phoenicen, duae 
reliquae in Aegyptum. 

Et dolose foedus faciet cum illo, ascendet 
el ducet exercitum exiguum, et in opulentam 
provinciam eeniel, quam spoliabit, id est, etsi 
cum sororis filio iam foedus fecerat, tamen Phoe- 
nicen invasit, et ut natura rapax erat, ac propter 
profusiones alieno parcere non poterat, diripuit 
passim facultates locupletum, sustulit teroploruro 
thesauros, omnia venalia habuit, exercitui gras- 
sandi et populandi licentiam concessit minime 
convenientem disciplinae militari. "Talis fuit eius 
expeditio, cum in urbem opulentissimam Tyrum 
venisset, Sequuntur res in Aegypto gestae. 

Et excitabitur fortitudo eius contra regem 
Austri cum exercitu magno, id est, Antiochus 

Pelusium, cum sciret maximarum urbium in adi- 
tu difficilem et longam fore oppugnatiouem, coe- 
pit suis artibus uti. Corrupit potentes largitio- 
nibus, et simulavit se tutorem fore regis adole- 
scentis, Hoc praetextu Syriaca praesidia in urbes 
Aegyptias introducuntur. 

Kt comedentes una panem contlerenl eum, 
id est, proceres Aegyptii corrupti ab Antiocho 
suum regem fallent, et non defendent, 

Et duorum regum cor erit, ut malefa- 
ciant, el ad unam mensam mendacium loquen- 
tur, et non succedent consilia, id est, cum hac 
simulatione amiciciae transierit Antiochus in Ae- 
gyptum, et adolescens a suis destitutus excipiet 
hospitio avunculum, convenient tanquam amici, 
et tamen perfidiose uterque struet insidias alteri, 
ut constat rarissimas esse principum  sinceras 
amiuicicias, 

Eit reverlelur in terram suam cum magnis 
opibus, et cor eius contra foedus sanctuarii, id 
est, cum praesidia in urbes Aegypti praecipuas 
introduxisset Antiochus, et suo more direptiones 
fecisset, bona cum spe rediit in Syriam, 

In hoc itinere primum venit Ierosolymam, 
exceptus a lasone, Et quanquam nondum in 
templo idolum collocat, tamen aufert thesauros, 
et multa ornamenta, et facta magna civium caede, 
locupletum facultates diripuit, Haec et supra re- 
citata sunt, et narrantur in primo libro Maca- 
baeorum, Sequitur alterum iter, quod fuit mul- 
to funestius, 

Certo tempore reeertretur. in. Austrum, et 
non erit poslerior expedilio priori similis. .Et 
eenient contra eum naees ex Cithim, et. dolebit, 
el revertetur, id est, post biennium, cum Philo- 
metor deprehensa fraude avunculi expulisset Sy- 
riaca praesidia, et urbes suas in Aegypto recipe- 
ret, et a Romanis auxilia peteret, Antiochus pa- 
lam molitur bellum, ac rursus exercitum ad Àe- 
gypti fines adducit. 

Sed haec expeditio non fuit similis priori, 
id est, irriti et inanes conatus Antiochi fuerunt, 
quia Antiochus edicto legati Romani Popilii co- 
actus est, infectis rebus, discedere. deo inquit: 
Venient contra eum naves ex Cithim, id est, Ro- 
rana classis veniet, legatum adducens Popilium, 
qui auxilia Áegyptio promittet, et coget Antio- 
chum imperata facere, Nec sine magna conten- 


Epiphanes potitus Phoenice, et successu elatus, | tione obtinuit Popilius, ne Antiochus bellum Ae- 
postea Aegyptum invasit, Et pulsus praesidiis ad | gypto inferret, 

At tunc arbitror illam celebratam pactionem 
cum Antiocho factam esse, de dimidio navium, 
cum legatus Romanus traductas naves omnes in 
unum locum dissecari iussit, et dissectarum tra- 
bium acervum dimidium attribuit Antiocho, di- 
midium Romanis. lta Romanus homo cum ve- 
teratore Antiocho lusit, ut ei significaret, intel- 
ligi artificia, quibus ipse adversus Aegyptios et 
Romanos usus esset. 


De vocabulo Cithím. 


De vocabulo Cithim supra dictum est, Etsi 
autem Iudaei hic suo more nugantur, tamen satis 
constat ex multis testimoniis sacrorum librorum, 
quae sit vis vocabuli. Solent Prophetae discer- 
nere regiones et gentes appellationibus stirpium 
seu primorum parentum, | Ut cum Graecos intel- 
ligunt seu gentem Tonicam, nominatur Ion seu 
Iavan pater gentis lonicae, 

Habuit autem Ion seu lavan filios, a quibus 
Graecae gentes ortae et nominatae sunt: Elisa, 
a quo apparet nominatos esse Aeoles: Dodanim, 
aquo sunt Dodonaei, veteres in Europa Pelasgi. 
Cithim, a quo vicina gens fuit Dodonaeis: nam 
Esaias addit Alexandro exercitum gentium Doda- 
nim et Cithim, id est, Graecum et Macedonicum. 
Ac nomen vetus porn , quo antiquitas usa est 
pro vocabulo Macedo, haud dubie a Cithim fa- 
ctum est, ut sit ezévrc, ortus ex Cithim. — Nota 
est enim Hebraicae linguae utcunque peritis vis 
literae praepositae, Et Citheos fuisse in locis vi- 
cinis Macedoniae, ex lomero manifestum est, 
qui ait Citheos paruisse Telepho regi Mysorum, 
et eius filio Eurypilo, qui ad Troiam a Pyrrho 
interfectus est. Fuit autem Mysia in Europa, 
quae hodie pars est Serviae, vicina Macedoniae. 
Versus Homeri Odysseae 11. hi sunt: 

àÀX ofov vüv vgheg(Ómv xavevngovo zo0ixo 

joo sügUmilov, molÀol à" dp ajróv éraigor, 
xivétoL xpeívovvo , yvaítoy. &vexa óc». 

Tpse Neoptolemus telo traiecit acuto 

Magnanimum Eury pilum, genuit quem Telephus olim, 
Ceteosque illum iuxta prostravit, in arma 

Coniugium quos promissum traxisse ferebant. 

Ergo et vicinia Ceteorum, et vocis affinitas 
indicant Macedonas a Cithim ortos esse, — Quare 
liber Macabaeorum vocat Alexandrum regem Ci- 
thim, Et a Graecis gentibus ortos fuisse Auso- 
nios et Latinos nihil dubium est. Imo Suidas 

scribit Latinum fuisse Telephi filium, et duxisse 
Ceteos in Italiam, ac Latio nomen dedisse, 


Cum igitur Cithim significet gentes in Euro- 
pa, ortas a Cithim, complectitur et Macedonas 
et Italos. - Quare et in Numeris cap. 24. vatici- 
natur Balaam, venturos esse classes ex Cithim, 
quae Assyrios et Ébraeos deleturae sint. Hic 
regna in Europa intelligit, et complectitur Ale- 
xandrum et Romanos, NamjAlexander non de- 
levit Ebraeos. 

Sciamus ergo Cithim gentes esse in Europa, 
ortas a filio lavan Cithim, tum in locis Graeciae 
vicinis, tum in ltalia, inde ex imperio Europaeo 
venturam ait classem, quae Antiochum reprimat, 
Si Suidae annotatio de Latino Telephi filio vera 
est, aptissime quadrat nomen Cithim ad Lati- 
num, cum Latinus adduxerit Ceteos in eam Ita- 
liae oram. — Caeterum constat in Italiam a Grae- 
cis initio colonias deductas esse, 

Et cogitabit consilia cum deserentibus le- 
gem foederis sancti, Et brachia ex eo stabunt, 
el prophanabunt lemplum, et auferent iuge sa- 
crificium , el ponet. abominationem eastairicem, 
el praevaricalores foederis decipiet blanditiis, 
id est, postquam a legato Romano Antiochus 
Epiphanes deterritus est, ne bellum inferret 
Aegypto, fremens et iratus in Syriam redit. 
Porro in hoc secundo reditu multo maiorem sae- 
vitiam et impietatem exercuit quam antea. Quia 
iam collocat idolum lovis Olympii in templo, 
prohibuit edicto circumcisionem, comburit sacros 
libros, curat Bacchanalia celebrari lerosolymis, 
interficit homines pios, qui idola colere nolebant, 
relinquit praesidium ad defensionem idolorum, 
et ad impediendos veros cultus. Denique quanta 
dissipatio fuerit totius politiae Iudaicae et verae 
religionis, ostendit tota historia descripta in libris 
Macabaeorum. 


Nec difficile est causas cogitare, cur Deus 
has clades praedixerit: monstrantur causae harum 
poenarum, ut pii admoniti sint cautiores et fir- 
miores, Clare enim praedicitur, initia horum 
malorum oriri ab ipsis Iudaeis, sicut inquit tex- 
tus: Cogitabit consilia cum  praevaricatoribus. 
Accersunt Antiochum ipsi pontifices, adsentiun- 
tur ut collocetur idolum in templo, adiuvant sae- 
vitiam. Denique sunt socii tanti sceleris,  Ita- 
que Deus commonefacit pios, ut societatem horum 
scelerum fugiant. Significat item, unde Eccle- 

siae calamitates plerunque oriántur, videlicet ab 
ipsis Ecclesiae gubernatoribus. 

Deinde pii hac consolatione valde confirma- 
bantur, quod prospiciebant exitum et finem ho- 
rum tumultuum, Etsi enim sciebant aliquot an- 
nos grassaturam esse saevitiam impiorum, tamen 
certo norant se non frustra dimicare, sed tandem 
recuperaturos esse patriam, templum et liberta- 
tem. Haec spes viros fortes confirmabat, ut non 
dubitarent arma capere. [deo et tempus praedi- 
citur, et respondent eventus.  [ntra triennium 
recuperavit Macabaeus templum, Haec victoria 
magis etiam animos addidit piis, ut bellum ur- 
gerent, 

Postremo praedictio confirmat pios contra 
scandalum, id est, contra clamores impiorum, 
qui vociferantur, potestati ordinariae obsequen- 
dum esse, sentiendum esse cum malore parte. 
Ita tunc erant haud dubie multi, qui suae im- 
pietati et ignaviae hanc excusationem praetexe- 
bant, Esse boni civis obtemperare magistratibus 
et pontificibus, nec dissentire a maiore parte ci- 
vium,  Inhonestas et seditiosas esse omnes seiun- 
ctiones ab ordinaria polestate, seu a communi 
consensu maioris partis. Adversus hos plausi- 
biles sermones consolatur Deus pios, et damnat 
maiorem partem deficientem a lege, et adfirmat 
sibi placere paucos illos, qui legem divinam de- 
fensuri sunt, 

Hac ipsa consolatione et nobis nunc opus est, 
in repreheusione idolorum, quae defendunt pon- 
tiüces, — Usitatum est hominibus dimicare de opi- 
bus et de honoribus. Haec reipsa propugnant 
plurimi Episcopi, Canonici Monachi, et eorum 
amici, cum tueri suos ritus et sua idola conan- 
tur. Ét praetexunt Ecclesiae nomen, idque tri- 
buunt suo coetui, qui dominatur, Deinde con- 
tendunt nou discedendumr esse ab ordinaria pote- 
state, quae etiamsi aliquando levia aliqua errata 
habet, tamen nunquam receperit impias seuten- 
tias, aut idola: esse bonae mentis quaedam in- 
commoda gubernationis in tanta infirmitate geue- 
ris humani boni consulere, et lenire moderata 
interpretalione. 

Quoties iam his viginti annis has audio con- 
ciones? Quoties mihi illa vox obiecta est, xa- 
xóv eU zt(utvov 1 zivmtéov, — Et ut parentum 
deliria, ita quaedam Ecclesiae errata toleranda et 
dissimulanda esse, ne medicando plus inali exci- 
tetur, Nain. cum motis erroribus discordia in- 

MzLAxTH. Orsn. Vor. XD. 


IN DANIELEM PROPHETAM COMMENTARIUS, 


946 


flammatur, magnae sequuntur ruinae, magnae 
dilacerationes, quae plures errores et maiora mala 
pariunt, ut vere dicit Homerus de lite: 
Parva metu primo mox sese attollit in auras, 
Tugrediturque solo, et caput inter nubila condit. 

Denique pleni sunt libri huius philosophiae, 
de hac moderatione, quae vetat formas imperio- 
rum movere ac turbare, etiamsi qua habent vitia 
non levia. Hae sunt illae blanditiae, de quibus 
in textu dicit: Multos invitatos esse blandiitis, 
ut regi et pontifici adsentirentur, 

Sed huius philosophiae metae quaedam sunt, 
Civilia onera, civilem servitutem arte feramus 
ac toleremus, condonemus imperiis negligentiam 
multiplicem in iudiciis, in tuendis commodis et 
corporibus populi. Sed gloriam Dei et Filii eius 
Iesu Christi anteferamus omnibus rebus humanis, 
imperiis, concordiae publicae, uostris honoribus, 
nostrae vitae, sicut Christus dixit: Qui negabit 
me coram hominibus, negabo et ego eum coram 
patre meo coelesti, Et Apostoli iubent manda- 
tum Dei anteferre concordiae suae reipublicae, 
cum aiunt: Oportet Deo magis obedire quam ho- 
minibus. Et Paulus inquit: Si quis aliud Evan- 
gelium docebit, anathema sit, id est: Discedite 





ab impiorum cultuum defensoribus, tanquam a 
damnatis a Deo. 

Ad haec dicta addamus iudicium Dei hic pro- 
positum in vaiicinio, quod minorem partem dis- 
sentientem a rege et a pontifice approbat, et 
damnat principes defendentes impium cultum. 
Nec sunt levia errata pontificiae partis, quae taxa- 
mus, Eltsi-euim astuti quidam quaerunt religio- 
num conciliationes, et iniscent omnes ethnicas, 
iudaicas et evangelicam, tamen hae praestigiae 
in Ecclesiam nequaquam admittendae sunt, in 
qua fulgere lux debet, quam per Prophetarum, 
Christi et Apostolorum vocern Deus aeternus no- 


| bis tradidit. 


Quantum | fuerit tenebrarum, adhuc osten- 
dunt frivolae quaestiones in sententiariis: Àn Deus 
possit praecipere ut odio habeatur? Quid come- 
dat mus rodens consecratum panem? Sed hae, 
inquiunt, paucorum et ociosorum ineptiae erant, 
nec propterea Ecclesia, hoc est, coetus Épisco- 
porum et omnium prudentum gubernatorum ac- 
cusari debet. 

Imo nervos reprehendimus idolomaniarum, 





quos summi praecipue tuentur, qui non sunt 
| levia errata, nec Wucosis excusalionibus mitigari 

possunt, Vera invocatio Dei obruta est duplici- 
ter. Primum, quod defendunt invocationem 


mortuorum, vel statuarum potius, ut Mariae, Ia- 
cobi, et similia exempla, quae nihil differunt ab 
ethnicis ritibus, ab invocatione lHerculis, 'Tyn- 
daridarum, Romuli, Deinde iubent invocare 
Deum cum dubitatione de reconciliatione. — Est 
et haec opinio prorsus ethnica, 


Sed hic error de dubitatione non incurrit in 
oculos, nec potest iudicari nisi a piis. Mens sic 
debebat invocare, adiungens se pontifici Christo, 

Omnipotens aeterne et vive Deus, pater Do- 

mini nostri lesu Christi, conditor et conservator 
omnium rerum, sapiens, bone, misericors, iu- 
dex et fortis, propter lesum Christum Filium 
tuum, quem voluisti pro nobis esse victimam mi- 
rabili et inenarrabili consilio, miserere mei, et 
Spiritu sancto tuo guberna et sanctifica me, 


Ac propter pontificem Christum statuere de- 
bemus vere nos recipi et exaudiri, 

Contraria sententia, quam defendunt adver- 
sarii, est ethnica, ut sacerdos Homericus preca- 
tur: Phoebe, si placuerunt tibi meae victimae, 
iuves me, 

Quid de Missa dicam? — Fingant praestigias, 
ut volent. Tamen reclamat vetus et purior Eccle- 
sia, et manifestis testimoniis refutat multiplicern 
prophanationem, qua polluunt Coenam Domini. 
Et cum manifestissimum sit, nullas ceremonias 
extra institutum usum, retinere divini Sacramenti 
rationem, cur iubent adorari panem, et quidem 
prorsus extra Sacramenti rationem ? Hoc non 
est leve malum. 

Deinde lex de coelibatu, infinita pernicies 
est animarum, nec temporum diuturnitas baec 
mala excusat, Ecclesia in hoc mundo pleruuque 
est in tristi et dura servitute: sed tamen fuerunt 
semper aliqui pii et prudentes, qui haec errata 
deploraverunt, et emendationem optarunt. Sed 
postea de certaminibus horum temporum dicen- 
dum erit. NuncAntiochi historia perltexenda est. 


Brachia vocat duces et praesidia, quae An- | 
tiochus in Iudaea reliquit, ut pii interficerentur. 


Appellatio insignis est templi, cum ait: Pro- 
phanabunt sanctuarium fortitudinis, id est, tem- 
pli. Vocat autem templum fortitudinem seu ar- 


|! ventum Christi, 





cem, quia propter hoc templum populus a Deo 
defendebatur. Hoc templum; hic cultus Dei et | 

doctrina erat huius populi arx et munitio, sicut 
nobis Evangelium arx est, id est, speramus Ec- 
clesiam non penitus interituram esse, et ibi man- 
sura est, ubi sonat vox Evangelii,  lanc nec 
''urci nec ulli tyranni delere poterunt. 

Erat autem populi Iudaici unicum templum, 
sicut doctrina unica et unicus cultus erat. Ideo 
hoc templum vocatur numero singulari Fortitudo, 
Maosa. Infra vero idolum vocabit Deum Mao- 
sim, id est, dissimilium templorum, Bomae in 
Capitolio colebatur Iupiter, in templo Attico Pal- 
las, in Eleusinio Ceres, in templo Argivo Iuno, 
in Delphico Phoebus, in Thebano Bacchus, in 
Ephesio Diana, in Cyprio Venus, in Lampsaceno 
Priapus, in Aegyptiis Bos. — Denique dissimiles 
erant opiniones et cultus, dissimilia idola, toto 
orbe terrarum. 

Nec norant homines, quomodo velit Deus 
invocari, et exaudire, Erant igitur illa dissimi- 
lia templa, non uni aeterno Deo dicata, sed mul- 
tis inanibus titulis, quos homines ignorantes 
Deum, aut in perpetua dubitatione, aut impia 
fiducia invocabant, cum res nulla subesset istis 
tituliss Vocat deos Maosim, id est, commen- 
titios deos dissimilium templorum, et opinionum 
aberrantium ab una vocis divinae doctrina, Sed 
de hoc vocabulo infra iterum dicendum erit. 


Caetera quae addit textus, ex historia de- 
scripta in libro Macabaeorum notasunt. Armis 
impedita sunt pia sacrificia, et in templo collo- 
catum est idolum Iovis Olympii, quod vocat abo- 
minationem vastatricem, ^ Nam Ebraei usitate 


| omnia idola vocant abominationesseu /0e1U7 uaa. 


Additur autem epitheton: Idolum vastans, 
id est, delens veram doctrinam, et verum cultum, 
tantisper dum mansurum erat, Hic enim non lo- 
quitur de perpetuo populi excidio, ut supra in 
capite nono, ubi rhnulta verba adduntur, quae ex- 
presse praedicunt interitum tolius politiae post 
exhibitum Christum, — At hic Angelus siguaificat 
se loqui de huius populi calamitate futura ante ad- 
Quare et liberationem populo 
promittit, et expresse addit, restare aliud tem- 
pus, scilicet, mansuram esse hanc politiam, do- 
nec fuerit Messias exhibitus. 

Intelligas ergo hoc idolum vastans doctrinam 
et cultum Dei, tantisper donec pulsis praesidiis 
Antiochi, et recuperato templo tollitur idolum. 
Est autem collocatum in templo idolum anno post 

mortem Alexandri 145. die 15. Novembris, De- 
inde vero post triennium templo recuperato, ido- 
]um rursus amotum et crematum est anno post 
Alexandri mortem 148. die vero Novembris 25. 
quo postea celebrata sunt Encaenia, quorum men- 
tio fit apud Iohannem, 


Et populus sciens Deum suum confortabitur 
et faciet. Docti autem in populo docebunt 
multos, et cadent in gladio et flamma etc. 


Haec est promissio liberationis, in qua An- 


gelus testatur fore aliquos scientes Deum suum, | 


qui sint adversaturi furori Antiochi: et quanquam 
multi in hoc ipso numero interficientur, et cru- 
delibus suppliciis afficientur, tamen tandem pul- 
sis hostibus recuperaturi sint patriam et liber- 
tatem. 


Praecipue autem observandum est hoc loco, 
quid de utraque parte iudicet Deus, quam appro- 
bet, quam damnet, Pontifices et principes cum 
maiore parte populi amplectentur ethnicos ritus, 
abiecta lege Moisi, Haec pars etsi est maior, et 
secum habet ordinariam potestatem, ut vocant, 
id est, pontifices: tamen damnatur supra, cum 
nominat praevaricatores. 


Minor pars erat, quae a Deo suo non de- 
fecerat, Ac nominatim suo, inquit, id est, qui 
se revelavit in hoc ipso verbo, quod tradidit suo 
populo: hanc minorem partem approbat. Non 
igitur deterreantur pii a professione verae doctri- 
nae, cum adversarii opponunt iudicia pontificum 
et maioris partis, ut nunc hoc argumento prae- 
cipue oppugnamur. 


Memineris et hoc, quod ait: Docti docebunt 
multos, Significat in illo ipso certamine fore, ut 
doctrina repurgetur et magis illustretur, Ut nunc 
in acerrimis horum temporum disputationibus, 
Dei beneficio, multum lucis accessit doctrinae 
Evangelii, quod antea sordibus humanarum tra- 
ditionum et multis frivolis ac impiis quaestionibus 
monachorum obrutum erat, Denique cum Eccle- 


sia putaretur esse regnum pontificium, vera Éc- , 


clesia non agnoscebatur, Nunc praelia discrimina 
ostenderunt. 

Sed multi cadent, inquit, in gladio et flam- 
ma. Nec nostrae aetati desunt exempla. Memini 
virum optimum et excellenti ingenio et doctrina 
praeditum, Henricum Sutphaniensem, quem Bre- 
mensis Épiscopi ministri crudelissime interfici cu- 

raverunt, quod in Ecclesia Bremensi Evangelium 
pure docuerat, cum quidem modestissime functus 
esset suo munere, Et possem recitare aliorum 
multorum historias. 


Et cum ceciderint, iuvabuntur auxilio parvo. 
Et multi se adiungent eis fallaciter. 


Declarat modum liberationis, et quasi classi- 
cum canit his, qui represserunt Antiochum. Nam 
haec verba pios moverunt ad arma capienda. Par- 
vo auxilio iuvabuntur, id est, pers pia erit sine 
ordinariis ducibus, nec habebit magnos exercitus, 
sed erunt exiguae copiae piorum et fortium viro- 
rum, qui sine ordinario imperio sponte sua con- 
current ad communem defensionem, | Sicut et tex- 
tus inquit in libro Macabaeorum, nominans hunc 
coetum, voluntarios, id est, qui sua sponte, sine 
ordinariis ducibus concurrerunt, 

Post reditum ex Babylone usque ad hoc bel- 
lum duces ex stirpe David praefuerunt populo 
sine titulo regio, sed tamen autoritate mediocri, 
etsi ad extremum pontifices antecellere potentia et 
pompa coeperunt. Ac nomina ducum illorum 
extant in genealogia Christi, fuitque paulo ante 
hoe bellum Iannes dux, qui ab Antiocho Epi- 
phane in castello Ierichuntis obsessus, ibi inter- 
fectus est, — Postea populus sine duce erat, et 
pontifices inter se ambitione et omni genere sce- 
lerum certabant, 


Destituta ergo vera Ecclesia ordinariis guber- 
natoribus, concurrit hortatore Mathatia sacer- 
dote, quem propter pietatem, non propter po- 
tentiam aut opes, pii reverebantur et sequeban- 
tur, Ut nunc vera Ecclesia privatis studiis iu- 
vatur: Reges, Principes, Episcopi oppugnant. 
Observandum est autem exemplum, ut clamori- 
bus de ordinaria potestate et de maiori parte op- 
ponatur. 

Utilis admonitio est in altera particula: Multi 
se adiunget eis fallaciter. — Alcimus pontifex si- 
mulabat se esse amicum exercitui plorum, eaque 
simulatione perfidiose oppressit deceptos cives, et 
multos interfecit. Nec dubium est crebras fuisse 
mutationes voluntatum et defectiones, ut fit in 
civilibus discordiis, in quibus homines leves ac 
mali vel fortunam sequuntur, vel privatis odiis 
morem gerunt, 

Hac nostra aetate vidimus defectiones mul- 


torum potentum, item aliorum, qui publice in 

nostris Ecclesiis docuerunt, WVicelii, Campani. 
Et adhuc iu nostris castris esse videntur, qui si- 
mulant benevolentiam erga nos, ut inflectant 
nostros ad recipiendos errores, et restituenda 
idola contumeliosa in Deum. 

Deinde multi in omnibus civilibus discordiis 
propter &vegzíor, sumunt sibi licentiam, quae 
nulli in Republica tranquilla et constituta disci- 
plina coucederetur. Quare et nobis multorum 
mali mores nocent, qui bonam causam scan- 
dalis deformant, : Haec domestica vulnera valde 
impediunt et res bonas et studia bonorum. 


Neque tamen abiicienda est propugnatio 
Evangelii, et vera Ecclesia agnoscat suas aerumnas 
et diaboli insidias, qui ut dissipet Ecclesiam, et 
contumeliis aíficiat Deum et Filium eius lesum 
Christum, undique oppugnat Ecclesiam , incitat 
homines epicureos et hypocritas adversus eam, 
foris et in ipsis Ecclesiae castris. Hanc calamita- 
tem. sensit initio Ecclesia primae familiae, cum 
Cain interficeret fratrem. 

Sequentia verba repetunt descriptionem ca- 
lamitatis et eam exaggerant, sed tamen addunt 
rursus consolationem de liberatione: Doct; cadent 
el. explorabuntur , sed usque ad tempus, quia 
restal aliud tempus, id est, etsi athei putabunt 
hunc populum iam funditus inleriturum esse, ta- 
men sciant pii se eluctaturos esse, et hac spe di- 
micent cum hostibus. — Restat enim tempus ad- 
ventus Messiae, quem hac politia adhuc durante 
apparere oportuit, 


Sequentes versus multi omissa prorsus histo- | 


ria Antiochi de solo Autichristo intelligunt. | Etsi 
aulem non dubium est hoc vaticinium complecti 
Ecclesiae calamitates, quas feret his ultimis mun- 


di temporibus post Apostolos, et paulo ante re- , 


surrectionem mortuorum: tamen nou avellam 
hanc partem ab historia Antiochi, In fine eniin 
loquitur de Edom et vicinis, Haec videntur esse 
historica. — Quare in sequenti enarratione verba 
primum ad Antiochum accommodabimus, postea 


eliam ad imperia ultima mundi, quae nomen Au- | 
tichristi complectitur, Nam et ipsa Antiochi hi- | 


storia imago ac vaticinium est de Antichristo. 


Dixi autem supra, Prophetas et Apostolos 
valicinari de duobus regnis oppressuris Ecclesiam 
Dei, alterum est Mahormeticum, quod aperte reii- 
cit doctrinam Prophetarum et Apostolorum, de- 
inde palam conatur delere nomen Filii Dei. Et 

quanquam retinet particulam legis, de civilibus 
moribus, ut caeterae gentes, tamen Evangelium 
de Filio Dei prorsus reiicit, Negat esse Filium 
Dei, natum de aeterni patris substantia, negat 
esse victimam pro genere humano. — Tollit omnia, 
quae de remissione peccatorum et de fide accipiente 
reconciliationem propter Mediatorem docet ÉEvan- 
gelium, tantum ludit imaginationibus ethnicis 


de Deo. 


Ut autem piae mentes adversus hos furores 
muniantur, cogitent haec argumenta, quae sunt 
certissima. 

Impossibile est doctrinam esse veram, quae 
reiicit Prophetas et Apostolos, seu quae non re- 
tinet verbum Dei traditum per Prophetas et Ápo- 
stolos, Certum est autem prorsus non audiri Pro- 
phetarum et Apostolorum scripta in tota secta Ma- 
hometi. Et certum est recens natam esse opinio- 
nem Mahometicam longo tempore post Apostolos, 
et pugnare eam cum Prophetis et Apostolis: Quare 
manifestum est eam esse diaboli commentum, 
damnatum a Deo. 

Execrandae et fugiendae sunt omnes religio- 
nes, quae ignorant Filium Dei, et promissiones 
de eo traditas per Prophetas et Apostolos. Sic 
enim vult agnosci Deus, ut ipse se voce sua pate- 
fecit, Praeterea non potest affürmare mens hu- 
mana, Deum placatum esse, seu propicium, ex- 
audire invocantes, nisi notae sint promissiones de 
Filio Dei, Porro mens dubitans de placatione, 


! fugit Deum, non expectat ab eo auxilium. 


Furebaut Ethnici, fingentes multos esse deos, 
et aliis alia muuera attribuentes, lovi tempesta- 
tum gubernationem, Marti bella, Veneri procrea- 
tionem, Cereri segetum custodiam, Daccho vi- 
tium tutelam, denique aliis alia, 

Haec vulgi deliramenta ne tum quidem sa- 
pientes probabant, sed hi agnoscebant unam esse 
aeternam mentem, causam boni in natura, ut 
Plato eruditissime dixit. Et hi usitatos cultus eo 
non vituperabant, quia cogitabant diversis statuis 
et nominibus varias potestates significari unius 
immensae naturae, quia uno nomine et uno signo 


| monstrari immensitas illa non posset, quae dice- 


batur Pallas, quatenus ordinis, in natura, et in 
humana mente intelligentiae causa esset, lupiter, 
Ceres seu Bacchus, quatenus rirabili lege terram 
quotannis foecundam faceret. Haec etsi ita dis- 
putabant veteres agnoscentes unam esse aeternam 


958 Me 
mentem conditricem et conservatricem totius hu- 
ius molis rerum, tamen nondum recte agnosce- 
bant Deum, — Non enim norant promissiones de 
placatione et le Mediatore traditas patribus, 

Quanquam igitur Mahometici valde se effe- 
runt, et iactitant religionem suam, quod reti- 
neant articulum de unitate Dei, quod non adorent 
idola, nec fingant multos deos: tamen haec 
eorum sapientia nihil est nisi communis quaedam 
philosophia humanae rationis, in qua nondum 
lucet doctrina de placatione Dei. 

Scio multos fascinatos humanis persuasioni- 
bus detestari rixas religionum, Quorsum, in- 
quiunt, opus est tanta dissidia excitari? cum re- 
bus congruant religiones, etiamsi appellationibus 
et signis discrimina et sint et fuerint. Adversus 
haec diaboli tela muniendae sunt mentes, et con- 
siderandum, Quomodo velit agnosci et invocari 
Deus, item, quomodo placari volaerit, 

Norat Plato esse unam aeternam mentem, 
boni causam in natura, sive ea mens lupiter, sive 
Pallas vocaretur. "Tantum docet et Mahometus. 
Sed idem Plato norat, Deum esse iustam mentem, 
irascentem turpitudini. Quare cogitans de suis 
vitiis, non iudicabat sibi ignosci, nec invocabat, 
sed potius fugiebat Deum, — Necesse est igitur et 
articulum de placatione teneri, — Et quantum hoc 
referat, sola Dei Ecclesia perspicue intelligit, quae 
agnoscit peccatum et iram Dei, et rursus agnoscit 
se recipi propter Mediatorem, — Novit et hoc, sta- 
tim ab initio hunc articulum traditum esse pri- 
mis patribus in promissione , intelligit hac fidu- 
cia corda patrum confirmata, veros cultus, ve- 
ram invocationem praestitisse. — Putant hypocri- 
tae se invocare Deum, sed in vero pavore tota 
haec eis invocatio excutitur. — At sola Ecclesia 
Dei intelligit et praestat invocationem veram. 

Haec de Mediatore diligenter consideranda 
sunt, ut adversus Mahometi 1u9'evoLoytag animi 
confirmentur, et execrentur omnes religiones, quae 

- ignorant placationem, quae facta est per Filium Dei. 
Obruunt enim et iram Dei adversus peccatum, et 
misericordiam promissam propter Filium, et sum- 
mum Dei beneficium delent, Ideo Iobannes-Da- 
ptista testificans de Filio Dei inquit: Qui credit 
in Filium, habet vitam aeternam, Qui non cre- 
dit Filio Dei, non videbit vitam, sed ira Dei ma- 
net super eum, 

Haec si cogitet pia mens, satis praemnnita 
erit adversus Mahorneti furores, qui totum Evan- 

gelium de Filio Dei aspernatur. — Lacerat et eam 
partem , quae proprie Lex vocatur, quia fingit ni- 
hil esse peccatum, nisi externa facta contra le- 
gem. Tollit et vera coniugii iura, concedit du- 
cere et abiicere quot quisque vult, sine ulla causa 
et cognitione, Hoc est prorsus tollere vinculum 
coniugii, et concedere infinitam scortationem, ut 
infra dicemus. 

Constat autem iam annos fere nongentos Ec- 
clesias Christi horribiliter tum vastatas tum op- 
pressas esse a tyrannide Mahornetica, Quare Ma- 
hometus Antichristi nomine comprehendendus 
est, et inter hostes Filii Dei execrandus et fugien- 
dus. Ac supra in imperiis de Maáhometico regno 
dixi, diligenter tenendam esse praemonitionem 
divinam, quae clare inquit: ld regnum blasphe- 
mias dicturum esse contra Deum , et interfecturum 
Sanctos, Et cum de regno loquatur nascente, cum 
quarta monarchia collabetur, certissimum est fieri 
mentionem tyrannidis Mahometicae, Intelligunt 
autem pii multas graves et magnas causas esse, 
cur praemonere Ecclesiam Deus voluit, quas se- 
cum ipsi expendant, 


Sed quod est alterum regnum, quo opprimi- 
tur Dei Ecclesia? Paulus clare ait: In. Ecclesia 
dominaturum esse hominem peccati, extollentem 
sesupra cultum Dei. Constat autem in Ecclesia 
et titulo Ecclesiae dominari pontifices defenden- 
tes idola. 

Est moderati animi moveri reverentia ejus 
potestatis, quae vocatur ordinaria. Est et grati 
cogitare maiorum recte facta: Evangelium per 
Episcopos, Apostolorum discipulos, propagatunr 
est. Deinde qualescunque fuerunt ipsi Episcopi, 
tamen nomen Christi, et qualemcunque umbram 
Ecclesiae retinuerunt, — Et fatendum est, sub eo- 
rum imperio aliquos fuisse pios et aliquam Dei 
Ecclesiam. — Cur igitur, inquies, propter eam 
partem Episcopis non parcitur? praesertim cum 
in tanta infirmitate humani generis, nec fuerit 
unquam inde usque ab initio mundi, nec futura 
sit gubernatio ulla sine vitiis et erratis. — Quare et 
usitatum et facile est reprehendere gubernationum 
vitia, 

Saepe pontifices levitici, et socii guberna- 
tionis praeciput, fuerunt tyrannici, ignari verae 
doctriuae, rapaces, negligentes in iurisdictione, 
aut eliam iniusti, "Tales fuerunt Hircanus, An- 
nas, Caiphas. Neque tamen Simeon, Zacharias, 

et similes pii, vel ordinem damnabant, vel eri- 
piebant eis functionem publici muneris, vel dis- 
cedebant ab eis. 

Quantum miseriarum fuit in gubernatione 
Apostolorum, qui cum manu neminem coérce- 
rent, multos habuerunt contumaces, leves, ar- 
rogantes, discipulos, qui aut falsa dogmata spar- 
gebant, aut malis moribus deformabant Evange- 
lium. 

Denique amentia est in hac hominum imbe- 
cillium consuetudine, imo in hac senecta mundi, 
delirante iam ipsa hominum natura, fingere quasi 
Platonicam civitatem, politiam ullam sine mor- 
bis, vitiis et miseriis, 

Et omnium aetatum exempla ostendunt, 
tentatis emendationibus politiarum, sequentem 
statum nova vitia genuisse, Democratia Athenis 
licentiam vulgi auxerat, Postea oligarchia pe- 
perit tyrannides, quae iterum discordias et bella 
civilia excitarunt. 

Cum igitur multa incommoda condonanda 
sint gubernationi, Cur, inquiunt, tam atrociter 
reprehenditis Episcopos? Cur non paretis eo- 
rum legibus? Cur non agnoscitis esse Ecclesiae 
gubernatores? Imo cur adiungitis pontifices re- 
gnis aperte impiis et palam conantibus delere no- 
men Christi? 

Agnosco reprehensionem esse atrocem, Sed 
quanquam multa plausibiliter dici possunt de vete- 
ribus meritis ordinis, de modestia et &ueieío in 
leniendis incommodis et erratis, tamen regula im- 
mutabilis tenenda est: Si quis aliud Evangelium 
docebit, anathema sit. Metae sunt certae, quae 
monent , quae incommoda condonanda sint, quae 
vero taxanda et excutienda, Non probabant opi- 
niones Ánnae et Caiphae Simeon et Zacharias, 
nec omnibus legibus atque edictis parebant, ut 
Epiphanius narrat, interfectum esse Zachariam 
patrem Baptistae , taxantem errores sui collegii. 

Scio multas magnas esse miserias, praeser- 
tim in gubernatione Ecclesiae, dissimulanda et 
ferenda est infirmitas morum in multis qui prae- 
sunt. Vicissim etiam boni et sapientes guberna- 
tores, ut sapientes patres, tolerant quadam pro- 
babili moderatione ingentem infirmitatem populi. 
Debetur honos et reverentia his qui praesunt, si 
mediocriter faciant officium, Sed cum haec duo 
concurrunt, defensio idolorum, et in ea defen- 
sione pertinacia seu Epicurea, seu ludaica, re- 
fragari necesse est, 

Adsentior veteres Episcopos Apostolorum 
discipulos optime meritos esse, et eorum memo- 
riam veneror, ac Deo gratias ago, quod has Gen- 
tes eorum ministerio ad Evangelium vocavit, ipsis 
etiam gratias agemus in illa aeterna consuetudine. 
Sed Ecclesia valde dissimilis est aliarum politia- 
rum, nec alligata est titulis dignitatum. Etiamsi 
hi recentes Episcopi successerunt in locum Apo- 
stolorum, tamen doctrina mutata, functio nova 
et dissimilis est apostolicae. 

Tenuit sacerdotium in sua familia Iaphet, ut 
acceperat a patre Noha, probatum Deo,  Succes- 
serunt in eius locum posteri, qui orgia celebrave- 
runt. Quanquam igitur successionem allega- 
bant, tamen prorsus dissimile fuit sacerdotium. 

Sed Deus miranda bonitate servat aliquem 
coetum, qui retinet doctrinam Prophetarum et 
Apostolorum, nec prorsus sinit interire veram 
Ecclesiam , etiamsi saepe admodum est exigua. 
Sed in eo coetu subinde excitat doctores, qui 
rursus accendant lucem Evangelii, ut Ephes. 4. 
scriptum est. Ita etsi totum sacerdotium Ieroboam 
erat damnatum, tamen Deus excitabat populo 
Prophetas, qui doctrinam de vera invocatione 
proponebant. Horum auditores erant vera Ec- 
clesia, ut dicit textus: Eliae deploranti interitum 
Ecclesiae, Reliqui mihi septem millia, qui non 
adorant Baal etc. 


Videmus et ante nostram aetatem fuisse do- 
ctos viros, qui publicos errores reprehenderunt 
et deploraverunt, imo qui exilia aut supplicia 
propter piam confessionem pertulerunt. "Tales 
fuerunt WVesselus Groningensis, cuius extant 
scripta, Taulerus, lohannes Huss, Hieronymus 
Pragensis, et antea multi, annumero his et Der- 
nardum, et fuisse alios multos nihil dubium est, 
Mansit igitur Ecclesia Dei, etsi, ut semper, exi- 
gua erat, Et alias plus est caliginis, alias certa- 
mina de doctrina oriuntur acriora, ut fiat instau- 
ratio aliqua, e/ plures vocentur ad Evangelii lu- 
cem, lbi coetus, qui errores defendit, et addit 
pertinaciam blasphemam adversus Deum, certe 
non est Ecclesia Dei, 


De his Evangelii hostibus intelligimus et 
Paulum et Danielem, cum damnant regnum in 
Ecclesia defendens idola, videlicet Episcopos, 
qui regio more dominantur, et ne potentia vel 
antoritas labefactetur, nolunt ullos errores taxari, 
et ut propugnent autoritatem, exercent saevitiam 

in homines pios, qui non approbant errores, Et 
quanquam facile possent opes, autoritatem et for- 
mam politiae veteris ecclesiasticae retinere, ab- 
iectis quibusdàm sordibus: tamen pertinacia et 
odio furentes, ut Pharao seu Antiochus, censent 
nulla in re cedendum esse inferioribus, Nec no- 
va est haec pertinacia, sed plerunque cum muta- 
tiones factae sunt, fuit similis impiorum pertina- 
cia, ut Pharaonis, Saulis, Sedechiae, Pharisae- 
orum tempore Christi. Hos igitur idolorum de- 
fensores, blasphemos, pertinaces, parricidas ta- 
xamus, 

Si qui sunt Episcopi, qui iudicio et volun- 
tate abhorrent ab illa defensione errorum, hi si 
pia confessione iudicium suum declarant, et suas 
Ecclesias curant recte doceri, non sunt membra 
impiiregni, Et multi sunt cives sub ipsis tyran- 
nis impiis, recte sentientes, recte invocantes 
Deum, et Filium eius lesum Christum, hos non 
intelligimus damnari, sed potius membra esse 
verae Ecclesiae, cum qua iudicio et voluntate 
coniuncti sunt. Nec nos fingimus Ecclesiam in- 
visibilem, seu ut ideam Platonicam. 


Ut confessionem Evangelii, Sacramentorum 
usum, et veram invocationem Deus vult conspici 
palam, ita necesse est lcclesiam esse visibilem 
coetum. — Sed caeteris politiis dissimilis est, pas- 
sim dispersi sunt pii, nec certo regno mundano, 
aut certo loco, aut certis humanis ceremoniis, 
certae regioni inclusi, sed ubique omnes ample- 
ctentes Evangelium Dei. et vitantes idola, sunt 
membra unius Ecclesiae Dei. Non igitur belli- 
geramur cum piis, qui sub tyrannis degunt, non 
cum his, qui se iudicio, voluntate, confessione 
seiungunt a societate hostium, Evangelii, sed cum 
illis Episcopis et eorum satellitibus, qui defen- 
dunt idola, et suam pertinaciam manifestis exem- 
piis et magna saevitia declarant. 


Hortamur autem quoscunque possumus, pro- 
. pter gloriam Dei, ut ab ea factione impia se iu- 
dicio et voluntate seiungant, ut multos hortaba- 
tur Macabaeus , ut se a societate consiliorum ÁÀn- 
tiochi seiungerent. Monemus etiam doctos et 
prudentes, qui vel studio pacis, ut prae se ferunt, 
vel sua quadam morositate videri volunt, abhor- 
rere a novis rebus et a mutationibus, ut caveant, 
ne sua contatione confrment hostes Evangelii, 
Res manifestae sunt, et a candidis et non calu- 
imniosis facile iudicari possunt. 

Exaggeres, attollas, amplifices Wiceli, quan- 
tum voles, consensum multorum seculorum, suc- 
cessionem ordinariam, reverentiam gubernatori- 
bus debitam, tamen, si intimos sensus tuos et 
penetralia pectoris aperias, dices tibi displicere 
invocationem mortuoram , profanationem Coenae 
Domini, vagas libidines, saevitiam, quam diu 
iam exercent ponlifices, neglectionem sacrorum 
studiorum, depravationem doctrinae de poeniten- 
lia et de gratia, superstitiones rituum humano- 
rum, dominationem regiam Episcoporum, quae 
impedit gubernationem Ecclessiae, omissionem 
Synodorum et iudiciorum Ecclesiae, de doctrina 
et de moribus, Haec etiamsi rident Epicurei sa- 
pientes, tamen honestae mentes, quae iudicant 
Evangelium non esse commentitium, agnoscunt 
non esse dissimulanda. 


Sed plus mali medicando excitatis, inquiunt, 
Facitis dvegzíar labefactata summorum  autori- 
tate, laxatis frenos petulantiae et audaciae inge- 
niorum, moventur exemplo et occasione curiosi, 
ut vera dogmata conturbent. Vidimus exortos 
Anabaptistas, Servetos, Campanos, et alias pe- 
stes, Et ut praecisis hydrae capitibus alia nasce- 
bantur, ita impostoribus illis uno atque altero re- 
pressis alibi similes exoriuntur, Quid potentes 
sibi sumunt? qua disciplina regi mores suos si- 
nunt? quam sunt diligentes in fovendis piis stu- 
diis? quo transferunt opes Ecclesiarum? — Quid 
quod distractio principum per sese est infinitum 
malum. Videmus nec magna nec parva negocia 
communi eos animo agere posse. Postremo, si 
nune initia dissidiorum tantum habent mali, quid 
ad posteros fiet, cum minus erit eruditionis, et 
iam diuturnitate audacia potentum erit confirma- 
ta? Nunc in principibus aliquod est studium 
piae doctrinae, tale non erit in posteris? — Crescet 
igitur barbaries ac immanitas. 

Haec obiiciuntur nobis, cum errores taxa- 
mus, et magnum nobis dolorem haec tristia spe- 
ctacula adferunt. —Discordiae civiles gignunt infi- 
nita mala. Sed iniustum est, conferre causam 
discordiarum in Evangelium. — Credere voci di- 
vinae idola et falsae opiniones debebant, Haec 
cum defenduntur, pertinacia eorum, qui Évan- 
gelio adversantur, inflammat discordias. Et hae 
sunt üsitatae poenae regnorum. 

Nullum fuisse postea pulcrius regnum arbi- 
tror, quam fuit Aegypti regnum constitutum a 

loseph. Tam pulcram politiam funditus everti 
Moises certe dolebat, Multo magis doluit lere- 
mias excidium suae politiae. Considera Antiochi 
iempora, de quibus hic concionatur Augelus. 
Vides ipsam imaginem calamitatum huius tempo- 
ris in historia Macabaeorum , Exiguus erat nume- 
rus piorum, His adiuncti erant multi leves, per- 
fidi, insidiatores, Principes dissidebant, Moritur 
dux praecipuus ante belli inem, sed tamen vicit 
pars melior, Quae hanc victoriam novae confu- 
siones politiae ludaicae secutae sunt? 

Non profecto Matathias arma ceperat, ut ne- 
pos eius Hircanus Sadducaeos foveret, qui palam 
epicurea dogmata spargebant, non ut pronepo- 
ies regnum parricidiis constituerent, ac in cives 
crudeliter grassarentur, non ut abnepoies velut 
"Thebani fratres inter sese impiis armis dimica- 
rent, religionem perturbarent, et Romanos ad- 
ducerent ad profanandum templum. Constat eniin 
post Antiochi Epiphanis bellum, graviter affli- 
ctam esse ludaeam domestica tyrannide posterita- 
tis Macabaeorum. 

Ita semper novae procellae Ecclesiam ob- 
ruunt, Quanquam igitur nunc mediocris status 
videtur nostrarum Ecclesiarum, in quo quidem 
non parum est aerumnarum: tamen aliquanto 
post aestus aliquis, aut tempora voluntates prin- 
cipum et doctorum mutabunt, aut distrahent, 
et erit durior servitus, et sequentur doctrinae te- 
nebrae. Fortassis accident et aliae graviores re- 
rum humanarum mutationes. 


Ergo, inquiunt, si non est spes melioris sta- 
tus, satius erat tacere, Nam quorsum attinet mo- 
tis rebus, cumulare miserias? Una est eadem- 
que responsio. Mandatum est innumerabile: 
Fugite idolatriam. — Haec voce omnes, qui non 
sunt Épicurei, cogi se intelligant, ut falsas opi- 
niones abiiciant, et a defensoribus idolorum dis- 
sentiant. Et quanquam hic coetus est exiguus, 
ut erant pauci, Maria, loseph, Simeon, Zacha- 
rias et alii, qui damnabant errores pontificum eius 
temporis, tamen profiteri veram sententiam de- 
bet, nec professio 1lla inutilis est, 

Ita subinde Deus accendit flammam doctri- 
nae, et Écclesiam instaurat, ac plures ad salu- 
tem vocat, et exitus certaminum mirabiliter gu- 
hernat, quos prospicere nos penitus non necesse 
est, nostrum est intelligere maudatum Dei, et 
huic obsequi, et hos labores scimus Deo placere, 

iuvari divinitus, salutares esse Ecclesiae: et quan- 
quam variae offensiones incidunt, tamen ad ex- 
tremum habere laetam zoreovgogryv. 

Moises educens tantam multitudinem ex Ae- 
gypto, norat parendum esse voci divinae, sciebat 
et hos labores non fore irritos, sed omnes casus 
non praevidebat, minimeque cogitabat, quadra- 
ginta annos tantam multitudinem inter Arabum 
saxa et in vasta solitudine circum ducendam esse 
sine certa sede. lta et nos obtemperemus man- 
dato Dei, et non dubitemus ipsum gubernaturum 
esse exitus. 


lllud etiam nostros censores et areopagitas 
moneamus, ut cogitent, se valde errare, si exi- 
stimant, ornissa Evangelii praedicatione conse- 
cuturos se esse tranquillitatem, nec venturas esse 
calamitates, quibus Deus scelera mundi punit, 

Oriebatur in Graecia bellum civile, in quo 
praecipuae civitates pene funditus deletae sunt, 
Platea, Corcyra, Athenae, Sparta,  Fatalis erat 
poena impietatis et libidinum, et hanc ipsam ob 
causam tristior, quia vox Evangelii prorsus ignota 
erat, quae aliquos ab aeternis poenis liberasset, 
Misericordiae divinae beneficium est accendere 
lucem Evangelii, cum impendent rerum mutatio- 
nes, ut multa ostendunt exempla. [ta nunc non 
dubium est magnas rerum humanarum mutatio- 
nes impendere. Quare ut reliquiae Ecclesiae vera 
invocatione sustententur, et poenae imiligentur, 
Deus repurgari Evangelium voluit. 

Non vox Evangelii attraxit'l'urcas in Panno- 
niam, ut de proximis exemplis dicam, sed ingens 
longi temporis eiócAoucría, et alia multa scele- 
ra, Quid iam Pannoniis profuerit illa areopagi- 
tarum sapientia, quae taceri Evangelium iubet? 
Ignari Evangelii quam consolationem habent? 
Econtra piis lux Evangelii magnam consolationem 
adfert, Hi quanquam vident se acerbissima ser- 
vitute oppressos esse, tamen norunt Ecclesiam 
non interituram esse funditus. Mitigabant etiam 
haec mala suis precibus, vera pietate, — Errant 
censores nostri, si putant suas opiniones esse Par- 
carum tabulas, a quibus neDeo quidem discedere 
liceat, Perdam, inquit, sapientiam sapientum, 
nec pauca vidit haec aetas exempla. 

Ideo nos potius gratias sgamus Deo aeterno 
patri liberatoris nostri lesu Christi, quod rursus 
lucem Evangelii nobis accendit, et nos ad veram 
invocationem et pietatem excitemus, nec deter- 

reamur falsis impiorum iudiciis, amplectamur et 
retineamus Evangelii vocem, amemus et venere- 


mur veram Ecclesiam, sciamus pios non ignavum | 


ocium vocari,.sed ad militiam omnium difficili- 
mam, 


Hostes igitur noscendi sunt, noscenda et ho- 
stium signa. Diabolus varie insidiatur omnibus 
hominibus, alios implicat aliis sceleribus, libidi- 
nibus, caedibus, rapacitati, multis offundit fal- 
sas opiniones de religione, Adversus hunc ho- 
stem singulis assidue dimicandum est, et quae ra- 
tio sit praeliandi, norunt pii. "Tenenda est do- 
ctrina a Deo tradita, et fide petendum auxilium 
a Deo, sicut Christus iussit: Petite, et accipietis: 
et confirmandae sunt mentes, ne obtemperent 
malis illecebris, 


Habet autem diabolus et organa sua, Maho- 
metus palam infert bellum Christo, et nosse si- 
gna hostilia facile est. Quia enim abücit univer- 
sam doctrinam traditam per Prophetas et Apo- 
stolos, hostem esse Dei nihil dubium est. Quare 
fugienda et execranda est Mahometi doctrina.. 

"Habet et alia organa diabolus, Epicureos, 
qui omnes religiones inflectunt ad suam ut utili- 
tatem, quia commentitias esse putant. 

Item , in ipso coetu, qui titulum retinet Ec- 
clesiae Dei, Pontifices et Doctores, qui defendunt 
idola, et abducunt mentes a vera invocatione, Id 
regnum etiam complectendum est nomine Anti- 
christi et vitandum, 

Valde movet quosdam venerandum nomen 
Ecclesiae, quod loco et ordini tribuere homines 
solent, ideo in eo coetu non existimant pernicio- 
sos errores esse, Sed vox Christi perspicua nos 
monet, in hoc ipso coetu, qui se Christi populum 
esse profitetur, fore dissidia de doctrina; tunc si 
quis dicit: Ecce hic est Christus, aut illic, ne 
credite: Exorientur enim multi Pseudochristi et 
Pseudoprophetae, et facient signa, ut seducant, 
si fieri posset, etiam electos, Haec de his impo- 
storibus dicuntur, qui volunt perhiberi membra 
Ecclesiae, non de Diocletiano, aut aliis, qui pa- 
lam gerunt bellum cum nomine Christi. 

Et 2, Pet, 2, Inter vos, inquit, erunt, qui 
falsa docebunt, Erunt igitur errores, non tan- 
tum apud externos hostes, Diocletianum, Maho- 
metum, et similes, sed etiam in illo ipso coetu, 
qui vocatur Ecclesia Dei, sic et Paulus inquit in 

MrraxTH. Orrn. Vor. XIII. 

Actis cap. 20.: Scio post discessum meum pe- 
netraturos ad vos lupos rapaces etc, Clare di- 
cit in eo coetu, qui vocatur Ecclesia Dei, gras- 
saturos esse lupos, Ergo fuerunt et erunt er- 
rores magni et perniciosi apud eos, qui retinent 
nomen Ecclesiae. Et tamen erunt, qui his erro- 
ribus refragabuntur. Necesse est iudicari erro- 
res, et agnosci signa hostium Dei, Nec alia est 
norma huius iudicii, nisi ipsum Evangelium, 
sicut Paulus inquit: Si quis aliud Evangelium 
docet, anathema sit, Iam si constet pontifices 
et doctores defendere errores contra Évangelium, 
necessario refutandi et vitandi sunt, sicut Chri- 
stus inquit: Nolite credere. 


Haec opponenda sunt his, qui videri volunt 
àvoucQrgvor, propterea, quod sibi titulum Ec- 
clesiae tribuunt, Quare sibi quisque perspicuos 
articulos proponat, ut de Ecclesia vere statuere 
Necesse est enim pios certos esse, quae 
sit Dei Ecclesia. 


Antitheses. 


I. Vera Dei Ecclesia semper inde usque ab 
Adam invocavit, unum aeternum Deum, condi- 
torem omnium rerum, patrem Redemtoris pro- 
missi, qui se patefecit in verbo suo, et iuxta hoc 


verbum invocari vult fiducia Redemtoris, et suo 


Spiritu sancto reddere lucem et vitam aeternam, 
sic invocantibus ipsum. Ac prohibuit aliter se 
coli, quam iuxta verbum suum, et fingi alios 
deos aut mediatores. 


Cum hoc primo articulo Evangelii manifeste 
pugnant hi ritus, invocare homines mortuos, al- 
ligare Deum aut illos mortuos ad certas statuas, 
aut ad ullam rem, ad quam se non alligavit Deus 
verbo suo. Haec sunt similia ethnici furoris, et 
vere a diabolo orta, qui studet gloriam Dei con- 
tumelia afficere, et illudere infirmae hominum 
naturae. 


II. Ecclesia Dei semper inde usque ab Adam, 
longe aliter iudicavit de peccato, et de iusticia, 
quam iudicat humana philosophia, videlicet, 
Ecclesia vera semper agnovit dubitationem de 
Deo, et contumaciam nobiscum nascentem, vere 
esse malum pugnans cum lege Dei. 


Econtra doctores pontificii regni negant haec 
esse mala pugnantia cum lege Dei. 

III. Ecclesia vera semper inde usque ab Adam 
sensit, in conversione seu poenitentia oportere 
existere in animis hominum veros pavores, et do- 
lorem ortum ex agnitione irae Dei adversus pec- 
catum, et rursus erigi animos fide, id est, fidu- 
cia misericordiae monstratae in promissionibus 
propter Mediatorem, et consequi homines remis- 
sionem peccatorum propter Mediatorem fide gra- 
tis, non propter legis impletionem. 


Contra haec contendunt doctores regni pon- 
tificii, semper dubitandum esse, an consequamur 
remissionem, ac si cui contingit, dari eam pro- 
pter sufficientem contritionem, ut vocant. Et 
cum nunquam scias, an sufficiat contritio, iubent 
semper dubitare. Hoc est re ipsa abolere pro- 
missionem in Evangelio traditam. 


IV. Vera Ecclesia semper inde usque ab Adam 
sensit hanc imbecillem hominum naturam, ne- 
quaquam posse satisfacere legi Dei, sed agentes 
poenitentiam et fide erectos incoare dilectionem 
et obedientiam, et habere iusticiam bonae con- 
scientiae, neque tamen iustos esse, id est, recon- 
ciliatos et acceptos ad vitam aeternam propter le- 
gis impletionem. sed propter Mediatorem fide. 
Hac fide seu fiducia semper vera Ecclesia Deum 
invocavit. 


Contra haec manifestissime scripserunt docto- 
res regni pontificii, hominem posse satisfacere legi 
Dei, et iustum esse impletione legis. Deinde, ut 
doctrinam de fide obruant, dicuut semper dubi- 
tandum esse, an simus in gratia, et negant dubi- 
tationes et alias vitiosas inclinationes pugnare 
cum lege Dei, In hoc toto articulo transformant 
adversarii Evangelium in philosophiam. 

Scimus autem et nos, et acerrimo studio 
docemus, requiri disciplinam divinitus, et viola- 
tionem disciplinae puniri. Sed tamea aliud est 
iusticia fidei, aliud diciplina seu morum guber- 
natio. Cum autem adversarii obruant doctrinam 
de fide, sepeliunt Christum, obscurant promis- 
sionem in Evangelio traditam, corrumpunt do- 
ctrinam de vera invocatione. | Ác tantum est te- 
nebrarum apud eos, ut contendant vocabulo fidei 
non significari fiduciam misericordiae, sed tan- 
tum noticiam historiae, coniunctam cum dubita- 
tione de gratia, 

V. De satisfactione canonica et indulgentiis 
meras nugas docent, 


VI. Horribiliter prophanatur Coena Domini 
multis erroribus, Fingunt adversarii transsubstan- 
tiationem, et falso dicunt se offerre Filium Dei, 
et hanc suam oblationem mereri aliis ex opere 
operato, Hae prophanationes horribiliter irri- 
tant iram Dei. 


VII. Semper vera Ecclesia Dei, inde usque ab 
Adam sensit, opera a Deo mandata esse cultus 
Dei, id est, officia Dei placentia, et quibus Deus 
se honore affici pronunciat, nec esse cultus Dei 
opera excogitata sine mandato Dei. Nam si haec 
essent cultus, excusari et prodigiosi cultus Eth- 
nicorum possent, 


VIII. Hoc errore fingunt adversarii, monasti- 
cen et coelibatum esse eximios Dei cultus, prohi- 
bent coniugium toti ordini sacerdotum, et distra- 
xerunt coniuges, Cumque lex coelibatus sit iniusta 
et impossibilis, multis exitio est, quorum men- 
tes et corpora propter hoc vinculum polluuntur, 
et quorum animi impediuntur hac una lege, ne 
Deum recte invocare possint. Porro omnium 
voce abelenda est lex, quae impedit veram invo- 
cationem Dei. 

IX. Ecclesiam adversarii transformant in re- 
gnum mundanum. Et xazob75iía politiarum hu- 
manarum gignit multos errores, "Tribuunt Petro 
potestatem transferendi regna mundi.  Tribuunt 
Episcopis potestatem instituendi cultus, potesta- 
tem praetoriam seu regiam interpretandae scri- 
pturae, cum interpretatio sit donum, non pote- 
stas, Denique hoc tempore dominatio Episcopo- 
rum prorsus est aliena ab Evangelio munere. 

Postremo admoniti nunc adversarii, magna 
pertinacia errores et idola defendunt, et vetant 
pure docere Evangelium, et Neroniana crudelitate 
homines honestos et pios interficiunt, non aliam ob 
causam, nisi propter verae doctrinae professionem, 
Haec qui faciunt et probant, hos esse membra re- 
gni imperii, seu Antichristi, ipsorum impia per- 
tinacia et saevitia ostendunt. 

Nec sunt obscurae controversiae, de quibus 
disserimus, sed a piis facile diiudicari possunt. 
Ideo bonae mentis gloriae Dei et saluti suae con- 
sulant. Quod vero multi a nobis dissentiunt, hi 
aut sunt Epicurei, aut hypocritae, fascinati opi- 
nione autoritatis pontificum, aut sapientiae suae 
admiratione, de quibus in Daniele scriptum est: 

Non intelligent omnes impii. Horum iniquis iu- 
dicis non sinant pii se moveri, ut assentiantur 
erroribus, colant idola, et adiuvent iniustam sae- 
vitiam, 

Postquam autem indicavi regna, quae com- 
plectitur appellatio Antichristi, verba textus in 
Daniele facile ad ea accommodari possunt.  Ad- 
dam igitur textum et quorundam verborum de- 
clarationem., 


Et faciet secundum voluntatem suam rex, 
et exaltabit se, et magnificabit super omnem 
Deum, et contra Deum deorum loquetur ani- 
rabilia, et habebit successus prosperos, do- 
nec ira finietur , quia praefinitio facta est. 


Descriptio est prorsus terribilis. Nec potest 
humana mens iudicare, quantum hoc malum sit, 
audacia fingendi et spargendi dogmata impia, con- 
tumeliosa contra Deum. — Hanc audaciam tribuit 
hic Antiocho et Antichristo, hoc est, Mahometo 
et defensoribus idolorum in Ecclesia. Et magni- 
tudo huius mali aliquantulum aspici potest, si 
quis cogitet adorationem statuarum, aut panis, 
qui in spectaculis circumfertur, 

Nec tantum hic audacia describitur, sed 
etiam praedicitur, late grassaturam esse hanc pe- 
stem, et magnos fore successus impiorum regno- 
rum, [d potentia regni Mahometici et pontificii 
satis ostendit. Addita tamen est consolatio, quod 
sit facta praefinito, id est, quod aliquando finis 
futurus sit harum horribilium fraudum. 


Et de Deo patrum ipsius populi non, intelli- 
get, et de desiderio mulierum, et de ullo 
Deo non intelliget, quia super universa ma- 
gnificabit se. 
Duae insignes notae sunt Ántiochi et Anti- 
christi. Non agnoscere, hoc est, reiicere Deum 


patrum Ecclesiae, et non intelligere desiderium, | 


id est, orogy7v mulierum, Nam in textu more 
Ebraico ad utrunque membrum accommodanda 
est negatio, De desiderio mulierum, et de Deo 
non intelliget, id est, nec desiderium mulierum, 
nec Deum curabit. Saepe enim Ebraei hoc mo- 
do una negatione complectuntur plura membra. 
Sunt igitur hae duae notae, manifesta idolorum 
adoratio, et lex confirmans vagas libidines. 

Non est opus prolixe de Antiochi historia di- 


cere, Constat eum collocasse idolum in templo, 

et delevisse Prophetarum scripta, et veram de Deo 
doctrinam prorsus aboleret, Spurcities etiam in 
moribus abominanda fuit. 

Horresco conferens imaginem ad postrema 
regna,  Mahometici etsi valde se offerunt, quod 
unum esse Deum sentiunt, tamen negant hunc esse 
Deum conditorem rerum, qui est pater Liberato- 
ris nostri lesu Christi, nec agnoscunt hunc vere 
Deum esse, qui se per hoc verbum patefecit, 
quod tradidit Prophetis et Apostolis, nec reti- 
nent Evangelium, nec fiducia Mediatoris Christi 
ad Deum accedunt, denique ipsum Filium mani- 
festa contumelia afficiunt: ergo reiiciunt verum 
Deum, et sibi aliud numen fingunt. 

De altera nota, constat lege Mahometi con- 
cedi, ut ducat quisque quot vult, et abiiciat seu 
vendat, cum vult, sine ulla causa et sine cogni- 
tione. Hanc esse contumeliam et miseriam insi- 
gnem sexus muliebris omnes sani intelligunt, Et 
pugnat haec lex cum doctrina Christi, qui vult 
coniugium esse inseparabilem coniunctionem ma- 
riti et uxoris, Et sic initio institutum esse con- 
iugium affirmat, ut maritus et uxor sint una caro, 
id est, inseparabiliter iuncti. Sunt et alia magis 
flagitiosa exempla Turcicae gentis, quae Deus iu- 
stus iudex et amans castos mores suo tempore se- 
vere puniet. 


Nunc de regno pontificio dominante in Ec- 
clesia dicendum est,  Retinet id nomen Dei ae- 
terni patris et Filii Christi. Sed addidit idola, 
et corrupit doctrinam, | Dixi supra, quae semper 
inde usque ab Adam fuerit invocatio unius aeterni 
Dei, qui se patefecit in verbo, quod tradidit Pa- 
tribus, Prophetis et Apostolis. Sed alios deos 
proponunt adversarii invocandos, scilicet, homi- 
nes mortuos, item statuas, ad quas concurrunt, 
item idola Missarum. . Obscurata est et doctrina 
de invocatione in fide, id est, fiducia Mediatoris, 
qnia iubent semper dubitare, at mens dubitans 
fugit Deum, non invocat. 

Discernere pii suam invocationem ab ethnica 
dupliciter debent. Ignorant Turci, quem Deum 
invoeent, et sic invocant, ut semper dubitent, 
an Deus sit eis propicius, Hae dubitationes per- 
petuae non differunt ab ethnicis opinionibus, 

Sed fides in nobis primum agnoscat hunc 
vere esse Deum aeternum conditorem, qui se pa- 
tefecit per verbum, quod nobis tradidit, qui est 
pater aeternus Christi, quem pro nobis victimam 

fieri voluit, mirabili et inenarrabili consilio. 
Deinde fides hoc quoque statuat, vere nos recipi 
a Deo propter hunc Filium, et preces nostras pro- 
pter eum audiri, sicut scriptum est: IHabentes ta- 
lem pontificem, accedamus cum fiducia, ltem: 
Quicquid petieritis patrem in nomine meo, dabit 
vobis, Quod enim ait, in nomine meo, iubet 
peti fiducia Mediatoris, Sic ergo ores: 

Aeterne Deus, pater Domini nostri lesu 
Christi, conditor et conservator omnium rerum, 
sapiens, bone, misericors, iudex et fortis, te in- 
voco, miserere mei propter lesum Christum Fi- 
lium tuum, quem pro nobis victimam esse vo- 
luisti, et propter quem promisisti nobis remissio- 
nem peccatorum et vitam aeternam, sanctifica, 
incende, rege cor meum Spiritu sancto, ut te 
vere invocem, tibi vere obediam etc. 

Constat autem magnas tenebras inductas esse 
huic doctrinae de invocatione in fide, et de pro- 
missione, Interim propositi sunt ritus humani 
monachorum, sicut mundus solet varias super- 
stitiones comminisci. 


Altera nota, vel maxime illustris est. Etsi 
enim multae gentes libidinibus horribiliter pollu- 
tae sunt et fuerunt, tamen nusquam alibi publi- 
ca lege perpetuo prohibitum est verum coniugium, 
magno ordini hominum, nisi in regno pontificio. 
Cum autem natura hominum ita condita sit, ut 
sit foecunda, et accesserit infirmitas, ut minus 
sint domitae appetitiones , prohibitio coniugii ma- 
gna scelera parit, quae comitantur horrendae te- 
nebrae et tristes poenae publicae, privatae, prae- 
sentes, aeternae, eversiones regnorum, dissipa- 
tiones gentium, interitus Ecclesiae. His tantis 
malis mirum est nihil affici autores eius prohibi- 
tionis, 


Sed cur textus nominatim dicit: Non intel- . 


liget desiderium, id est, orogyr7v mulierum? 
Multas magnas res complectitur, Deus indidit 
mutuam G709/7/v utrique sexui, ut perpetuam so- 
cietatem efficeret, procreationis causa, qua vo- 
luit sibi gigni aeternam Ecclesiam. | Haec 07097 
primum est benevolentia mutua, qua pars altera 
humanae naturae alteram complectitur, et mutuo 
honore afficit propter naturae similitudinem, et 
societatem vitae aeternae, denique propter Deum 
conditorem. Deinde est et appetitio mutua pro- 
pter generationem a Deo ordinatam, ad Ecclesiae 
conservationem. Postea est et mutua cura ac offi- 

ciorum permutatio: vir sciat se debere labores 
certos mulieri, ne vel fame pareat, vel indigna 
contra Dei ordinationem patiatur. —Vicissim mu- 
lier debet partem domestici laboris sustinere, 
Hae inclinationes et curae sunt in hac ipsa ozog- 
yij; de qua dicimus, 

Harum nihil curat Cyclops, solus in antro 
sedens, et ventrem epulis onerans, Non afficitur 
benevolentia erga patrem generis humani alteram, 
non tribuit eo honorem propter Deum condito- 
rem, aut generationem: non laborat, ut coniugi 
victum paret, non studet eam defendere, ne quid 
indigni patiatur, Sed ipse, si qua sit occasio, 
alias aliam opprimere cupit, ac rursus abiicere, 
nec tolerare labores aut molestias sexus aut gene- 
rationis causa, Hoc simul est et contumelia affi- 
cere, et perdere sexum, non velle eum fovere, 
iuvare, tueri, iuxta ordinationem Dei, sed tan- 
tum velle eo abuti, et postea tanquam inutilem 
testam abiicere, et non perpetuo tueri. 

Ex hac imagiae intelligi potest, quid dicat 
textus: Non curabit orogyz» mulierum, id est, 
confirmabit contumelias sexus muliebris, — Est 
autem contumelia duplex: Altera est neglectio, 
quam in coelibe viro sequuntur multae turpes 
flammae et alia graviora peccata. Altera est, cum 
miserae mulieris corpus et animam contariinas, 
Nam omnis concubitus extra coniugium est con- 
tumelia sexus, Non enim uteris iuxta Dei ordi- 
nationem, imo etiam abstrahis hominem a Deo, 
quae est summa contumelia. David rapiens alie- 
nam coniugem, quantum in ipso fuit, non solum 
sese perdidit, sed etiam illam miseriam a Deo 
avulsit, quae tunc quidem non vidit, quomodo 
ex hoc scelere eluctatura esset. 

Accedunt deinde poenae ingentes, quibus 
plectuntur impudici. Ut adulterium Davidis se- 
cuta sunt domestica parricidia, exiliuro, seditio, 
stupra coniugum, caedes civium. — Haec mala 
erant atroces contumeliae, quae ita deformabant 
Davidem, ut gloriam ingentem, qua floruerat, 
amittere se sentiret ipse. 

In his exemplis cogitemus, quid sit contu- 
melia sexum afficere, et discamus reverenter uti 
sexu, iuxta ordinationem Dei, frenemus libidines, 
vitemus poenas, caveamus , ne polluta conscientia 
impediamus invocationem, — Denique legem in- 
iustam, quae incendit vagas libidines, tanquam 
diaboli laqueum excutiamus, Nam Paulus pro- 
hibitionem coniugi expresse nominat doctrinam 

daemoniorum. Illud etiam adiiciendum est, pe- 
culiarem poenam esse cultus idolorum, labes li- 
bidinum, ut primo capite ad Ihomanos significatur. 
Postea hie in textu repetita est descriptio 
contemtus Dei, cum ait: Super universa magni- 
ficabit se, ^ Describit furorem Épicureum, qui 
omnium malorum summum et extremum est, fin- 
gere nihil esse Deum, nihil esse providentiam, 
fingi posse ad utilitatem praesentem religiones 
arbitrio potentum. Mirum est autem, cum hic 
furor tantum malum sit, ut magnitudinem eloqui 
nemo possit, tamen innumerabiles homines de- 
lectari Epicureis opinionibus, —Sed haec scelera 
reteget et puniet Filius Dei, cum se ostendet mun- 
do, et resuscitabit morluos, ut Écclesiam ornet 
gloria, et impios in aeternos cruciatus abiiciat. 


Et Deum Maosim in loco Dei venerabitur , et 
Deum, quem nescierunt patres sui, colet 
auro etc. Et praesidiis Maosim defenden- 
tibus Deum alienum, quem elegit, dabit 
magnam gloriam. 


Intelligo simpliciter Deum Maosim Deum 
templorum variorum commentitium, alium a Deo, 
qui se in uno verbo et cultu populi Israel patefecit. 
Nam ut supra templum populi Israel vocat Mao- 
sa, id est, arcem: ita plurali vocat gentium alia- 
rum templa Maosim, id est, arces seu munitio- 
nes, quia suum cuique templum, suus cuique 
cultus seu Deus arx est. 


Populo Israel arx erat templum, verbum et 
cultus, propter haec iubebantur petere et expe- 
ctare defensionem, In nobis Evangelium arx est, 
propter id speramus, et certo statuimus Ecclesiam 
non prorsus interituram esse, ac vere arx est um 
ca, unus est vere Deus aeternus pater Iesu Chri- 
sti, quise in promissionibus suis inde usque ab 
initio patefecit. Hanc nos habemus unicam ar- 


cem, unum Deum patrem lesu Christi, unum | 


. Evangelium, unum cultum. 

Sed Ethnici finxerunt innumerabiles. Attici 
colebant Palladem. Thebani Bacchum.  Éleu- 
sinii Cererem, Siculi Proserpinam. Argivi Iuno- 
nem. Delii Latonam, Delphici Phoebum, Lemnii 
Vulcanum. Lampsaceni Priapum. Phrygii Cybe- 
len. Denique finis nullus erat fingendorum nu- 


minum et cultuum. | Quanquam autem haec nu- | 


mina prorsus commentitia erant, tamen humana 
caecitas cum finxit sibi ceremonias, confidit his 


IN DANIELEM PROPHETAM COMMENTARIUS, 





970 


suis operibus, et fiducia confirmatur successibus: 
ut Romani quia vincebant caeteras gentes, cum 
iuvarentur divinitus, existimabant etiam se vere 
Deum colere, Simili argumento confirmantur 
'Turci, Porro in tanta caligine humanae naturae 
vehementer moventur animi fortuna et successi- 
bus. Sed nos scimus Deum agnoscendum esse 
per verbum suum, et restare aliud iudicium, in 
quo Ecclesia ornabitur gloria. 

Intelligo igitur Deum Maosim, Deum va- 
riorum templorum ethnicorum commentitium, 
alium ab eo, qui in uno templo colitur, in quo 
sonat vox Dei, seu Evangelium. Ita Antiochus 
Iovis Olympii statuam lerosolymis coluit, lovis 
Cretei statuam Samariae, Herculem in Tyrio 
templo, Ádonidem in vicinis. 

Hae commentitiae appellationes, etsi nihil 
sunt nisi inanes tituli statuarum, tamen diceban- 
tur dii illorum variorum templorum. [ta mibi 
videtur appellatio Maosim ex antithesi interpre- 
tanda, ut sit Maosa verum templum unicum, 
Maosim vero multa ethnica diversarum statua- 
rum et cultuum. 

Alii rationem appellationis hanc esse iudi- 
cant, Deum Maosim dici, quod vi et armis cul- 
tus ille constitutus et defensus sit, Antiochus 
armis repressit ludaeos, cum statuam in templo 
collocaret, postea addidit praesidia, quae coge- 
bant populum ad hanc statuam colendam. Haec 
interpretatio etiam mihi continua videtur. 


Nunc accommoda ad Antichristum, Maho- 
metus commentitium numen, reiecto verbo Dei, 
colit, et vi ac armis sua mendacia et propagare et 
defendere solet, 

Quid fit in regno pontificio? Nomen Mao- 
sim alludit ad Missam, et affine est nomen Ma- 
zon, cibus seu panis. Praecipuum vero idolum 
est in regno pontificio multiplex profanatio Coe- 
nae Domini. Deinde sunt et alia multa, statuae 
innumerabiles, ad quas concurritur, tanquam ibi 
Deus magis propicius sit, aut ibi velint exaudire 
animae Sanctorum. 

Et haec ethnica, quae in textu describuntur, 
Colet auro et argento Deum commentitium, ubi 
fiunt impudentius, quam in pompis, in quibus 
circumfertur et adoratur panis? Et ethnico more 
praecedunt magna agmina, quae gestant statuas 
aureas, argenteas, gemmatas, O tristia et exe- 
cranda spectacula, 

Deinde appellatio idoli Maosim complectitur 
omnes errores pugnantes cum Evangelio. Cultus 
sine vera cognitione Evangelii est ethnicus. Ut 
invocabat numen aliquod aeternum Xenophon, 
sed dubitans: ita invocant Deum cum dubitatione, 
qui reiiciunt doctrinam de fide, Item, ut Argiva 
sacerdos invocat Iunonem fiducia sui sacrificii, et 
somniat propter hos ritus servari totam gentem Ar- 
golicam: sic Franciscanus invocat Deum fiducia 
suorum rituum, et totas civitates, propter tales 
ritus servari putat, id quod saepe audivi iactari. 

Etsi autem haec idola, hi errores, hae im- 
posturae magna autoritate defenduntur, et in ma- 
gna parte orbis terrarum haerebunt usque ad finem, 
tamen admonendi sunt homines, de praecepto di- 
vino, quod est immutabile: Fugite idola.  Fu- 
giant pii et execrentur illa spectacula profanatae 
Coenae Domini, mortuorum invocationem, et 
contumelias doctrinae Evangelii, Fugiant socie- 
tatem saevitiae pontificum. — Et discant ex Evan- 
gelio veram invocationem, et vera officia, quae 
Deus postulat, Haec moneri Ecclesiam necesse 
est, etiamsi fractus illabatur orbis. 

Quod vero in textu additur, Daturum esse 
ope his, qui tuentur Deum alienum, non est ob- 
scura sententia. Ut Antiochus tradebat pontifica- 
tum Épicureis sacerdotibus, qui profanationem 
templi ridebant: ita nunc honores et opes dan- 
tur his, qui fortiter seu scriptis, seu sententiis 
tuentur idola, et fingunt praetextus. Etiamsi quid 
vitii sit in ritibus, tamen autoritatem Épiscopo- 
rum non labefactandam esse, non tollendum esse 
ordinem, qui cum imperio aliquo religionem re- 
gat. Sed has disputationes supra attigi, et hac 
una voce prolata apud pios facile refutantur: Fu- 
gite idola. 


Et in tempore finis geret bellum cum eo rex 
Austri, et inslar turbinis veniet super illum 
rex Aquilonis. 


Haec postrema pars plus habet obscuritatis, 
et aliquid de bellis ultimae senectae mundi signi- 
ficat. Et ut Ezechiel praedicit vastationem futu- 
ram per Gog et Magog, ita hoc loco Angelus si- 
gnificat barbariem regnantem ultimo tempore, 
scilicet Turcicam, versus Austrum longius pro- 
gres$suram esse, et venturam esse in terram desi- 
derabilem, videlicet in loca verae Ecclesiae. 
Magnum profecto periculum nobis denunciatur, 
sed addentur postea consolationes. 

Porro historica quaedam de Antiocho admixta 
esse res ostendit, Haec prius recitabo. — Dura- 
verunt post Epiphanem bella cum Aegyptiis. Etsi 
autem Aegyptus non est deinceps occupata a Sy- 
riacis regibus, tamen in illis duabus expeditioni- 
bus, quarum supra facta est mentio, Antiochus 
aliquas Aegypti civitates et vexavit et cepit, prae- 
datus est et ex vicinia, ex Cyrenaica, quam voca- 
vit hic Libyam, et ex proxima Aethiopia, quam 
vocat Cusim. Sed haec bella Antiochi non affli- 
xerunt [dumaeos, imo salutaria eis fuerunt, Nam 
Hircanus postea domuit Idumaeos, et hac con- 
ditione cum eis pacem et societatem fecit, ut ve- 
ram de Deo doctrinam amplecterentur, — Haec re- 
citat losephus in narratione rerum gestarum ab 
Hircano, quare Danielis dictum de hac historia 
vaticinari iudico, 

Sunt et haec historica: Jiumores terrebunt 
eum ab Oriente, el veniet usque ad finem suum, 
el. nemo ei auxiliabitur. — 'Yalis enim fuit Antio- 
chi exitus. Audierat in Perside profligatos esse 
suos exercitus, et videbat valde diminutam esse 
Syriaci regni potentiam, defectione Persarum, 
Parthorum et Babylonis, Has provincias amisit, 
dum alibi impium et infelix bellum gerit in Iu- 
daea. Hi rumores defectionis et seditionum , qui 
ex Oriente et ab Aquilone afferebantur, ita mo- 
verunt animum eius, ut vel metu ac desperatione 
rerum suarum, vel moeslicia extinctus sit. 


Eodem pertinet quod ait, Neminem ei opem 
tulisse. Nam provinciae ab eo defecerant, et bel- 
lum ei inferebant, Iudaea vero iam victrix etiam 
pellebat Syriacos exercitus, Ut autem tunc Deus 
frenum iniecit tyranno grassanti, et oppressit iam 
molientem novum et maius bellum, ita saepe mi- 
rabili modo liberat Ecclesiam. 


In latina versione legitur: JE friget taber- 
naculum suum ^pedno inter duo maría super 
montem inclytum et sanctum. 


Hic sciant studiosi hanc peregrinam vocem 
non esse nomen proprium, sed fuisse vertendam 
hoc modo, et figet tabernaculum palatii sui. Nam 
Apedna significat Palatium, seu Regiam, seu ut 
vulgo loquimur, Aulam. Significat enim Antio- 
chum in loco sancto, ubi erat templum Dei, ca- 
stra facturum esse, cum videlicet in templo collo- 
casset idolum, et id praesidiis defenderet. Sed 
quia addit, inter duo maria, significat aliquid de 
domicilio Antichristi. 

Difficilis est autem accommodatio huius po- 
stremae partis in vaticinio, quare breviter quae- 
dam communia dicemus, In ultima mundi sene- 
cta Mahometica tyrannis figet tabernaculum sui 
palatii inter duo maria, ut Bizantii regiam Tur- 
cicam esse constat, inter Aegeum mare et Euxi- 
num, quo in loco prius Ecclesia Dei fuit, ac inde 
ex Aquilone progrediens latius vastabit Ecclesias, 

Sed Idumaei aliqui erunt, id est, in regio- 
nibus horridis et asperis erit adhuc sedes aliqua 
Ecclesiarum Dei, Non opprimet totum orbem 
"Turcica tyrannis, non enim erit quinta monar- 
chia, etsi horrendas vastitates faciet, 


T'andem cero eum rumores ex Oriente ter- 
rebunt. — Reprimetur non humanis viribus, sed 
divinitus, Res ostendit iam annis ducentis reges 
Europae raro feliciter dimicasse cum Turcis, 
Quanquam autem mansurum est regnum Gog et 
Magog, id est, Turcicum, usque ad mundi finem, 
ut Apocalypsis monet, tamen ante finem aliqua 
fiet inclinatio regni Turcici, ne Ecclesiam Dei 
prorsus obruat. Et fiet ea inclinatio divinitus, 
sicut postea dicit, Filium Dei dimicaturum esse 
pro populo suo,  Stabit, inquit, dux magnus 
Michaél, id est, Christus, pro populo suo, 


Similia fient et in regno pontificio, Aula 
pontificis est inter duo maria, Adriaticum et Tyr- 
rhenum. Et quidem haec aula titulo ipso pro- 
fitetur se in Ecclesia dominari, cum eam late pro- 
fanaverit idolis, Sed Idumaei aliqui taxabunt 
errores, id est, homines aerumnosi, quos Epi- 
scopi tenentes ordinariam potestatem, tanquam 
alienos a populo Dei aspernabuntur, ut ludaei 
contemnebant Idumaeos, "Tales aliquos pios et 
doctos viros subinde Deus excitavit, qui Evan- 
gelii doctrinam repurgarunt, idola reiecernnt, et 
Ecclesiam de vera invocatione docuerunt. 

Etsi autem doctrinae certamina labefacta- 
bunt autoritatem Episcoporum, tamen mansurae 
sunt reliquiae pontificii regni, Nec armis consti- 
tuetur melior status, sed quo magis illucescet ve- 
ritas, eo magis ruet autoritas eorum, qui idola 
defendunt. 

Sciant igitur Scholastici fore doctrinae cer- 
tamina, et ad haec se praeparent, conficment ani- 
mos Evangelii cognitione, et sciant sibi ducem 
Christum adfuturum esse, qui, ut infra dicitur, 
hoc ipso tempore stat pro filiis populi sui, id est, 
defendit et servat eos, ne a diabolo et eius orga- 

nis prorsus opprimantur et extinguantur, Quod 
enim Deus subinde excitaturus sit aliquos, qui 
idola taxaturi sint, et quod sint futura doctrinae 
certamina , testatur dictum supra recitatum: Docti 
docebunt multos, Cogitent igitur pii Scholastici 
Deum praecipue hoc officium flagitare a genere 
humano, videlicet studium discendi et explicandi 
Evangelii, sicut Christus inquit: In hoc glorifi- 
catur pater meus, ut fructum copiosum feratis, 
et fiatis mei discipuli, id est, discatis et propa- 
getis Evangelium, — Cogitent poenas, quas Deus 
his, qui studia piae doctrinae negligunt, mina- 
tur, cum ait: Quia repulisti scientiam, repellam 
te. Econtra doctis hic coelestia et aeterna prae- 
mia proponuntur: Qui ad iusticiam multos 
erudiunt, fulgebunt ut stellae in perpetua aeter- 
nitate. 


Caput XII. 


Extrema pars vaticinii ait paulo ante resur- 
rectionem futuras ingentes aerumnas Ecclesiae. 
Dixi autem supra praemoneri nos, ut animi con- 
firmentur, ne deficiant a Deo, vel saevitia fracti 
impiorum, vel exemplis et iudiciis hypocritarum. 
Ac semper oportet nobis notam esse et infixam 
animis hanc doctrinam, quod Ecclesia sit sub- 
iecta cruci, et cur sit subiecta, videlicet, quia vult 
Deus ab Ecclesia intelligi iram adversus peccatum, 
quam mundus contemnit, Sunt et aliae causae, 
quas nunc non recenseo. 

Et ut languidior est natura generis humani 


.confecta senio, ita impetus ad virtutem sunt se- 


gniores, Quos habet iam mundus bellatores, 
oratores, artifices conferendos veteribus? Cre- 
scunt igitur in hac infirmitate naturae vitia, igna- 
via, amor voluptatum, mollities animi, impa- 
tientia, inconstantia, perfidia, stulticia, ut in 
delirantibus, persuasio propriae sapientiae, Ex 
his fontibus oriuntur et in imperiis et in Ecclesiis 
magni tumultus. Fit igitur vera Ecclesia angu- 
stior, Et haec ipsa, tanquam senectae imbecilli- 
tate, plurimum habet morborum, 

Hanc ultimam aetatem David prospiciens, 
orat voce universae Ecclesiae Psalmo septuagesimo 
primo: Ne proiicias me tempore senectutis, cum 
defecerit virtus mea, ne derelinquas me. — Tristis- 
sima oratio est, si quis tempora conferat, et con- 
sideret ultimae aetatis miserias, Magnae erant 
calamitates Ecclesiae tempore excidii lerosolymi- 

tani, sed tamen excitavit Deus excellentes guber- 
natores in ipso exilio, Danielem, Ezechielem, 
Haggaeum, Zachariam, Esdram, et hos ornavit 
ingenti gloria. Etsi autem Deus aliquam Evan- 
gelii flammam sparsit hac ultima aetate, tamen 
gubernatores sunt infirmi, Agnoscant igitur pii 
Ecclesiae aerumnas, et propter gloriam Dei et 
propriam salutem et publicam necessitatem acrius 
incumbant in Evangelii studium, et toto pectore 
Deum invocent, et Ecclesiam conservet, defendat 
et augeat, 


Quatuor autem consolationes hoc loco tra- 
duntur, quae piis omnibus semper in conspectu 
esse debent. 


I. Prima est, quod Ecclesia non sit penitus 
interitura, sed tunc quoque in illis periculis dura- 
tura. Ideo enim inquit: Docti docebunt multos, 

Hic cogitanda sunt et alia testimonia de per- 
petua conservatione Ecclesiae, ut Christus inquit: 
Ego vobiscum sum usque ad consummationem 
mundi. 

Et Esaias cap. 59.: Hoc foedus meum cum 
eis, dicit Dominus, Spiritus meus, qui est in te, 
et verba mea, quae posui in ore tuo, non rece- 
dent ab ore tuo, nec ab ore seminis tui, dicit 
Dominus, usque in sempiternum. . Luculenta de- 
scriptio est Ecclesiae, quae utrunque monet, et 
mansuram esse, et qualis coetus sit, scilicet, in 
quo sonat vox Evangelii et Spiritus sanctus regit 
pectora, 


II. Secunda consolatio, quod ibi sint futura 
Ecclesiae membra, ubicunque erunt amplectentes 
puram Evangelii doctrinam. — Erit enim, ut hic 
inquit, dispersio populi. 

Sub Turcico imperio, sub aliis regibus et 
pontificibus, inimicis purae doctrinae Evangelii, 
passim dispersi erunt aliqui pii. Hi teneant hanc 
consolationem, quod Ecclesia non sit politia cer- 


tis regnis alligata, sed quod omnes, ubicunque | 


sunt, qui Deum vera agnitione Christi et fide in- 
vocant, et idola fugiunt, sint membra Ecclesiae 
Dei. Sententia, voluntate, confessione se quis- 
que cum caeteris membris coniungat. 

Id docent dicta: Oves meae vocem meam 
audiunt. ltem: Si manseritis in me, et verba 
mea manserint in vobis, quicquid volueritis pe- 
tite, etfiet vobis. Item: Übicunque duo aut tres 
sunt congregati in nomine meo, in medio eorum 

sum, Hae sententiae ideo traditae sunt, ut pii 
dispersi consolationem habeant, nec putent Éc- 
clesiam politiam esse uni imperio alligatam, sed 
voci Evangelii et verae invocationi Dei. 


Ill. Tertia consolatio, quod in his tantis peri- 
culis habitura sit Ecclesia defensorem Filium Dei. 
Ideo hic in textu dicitur: Z//o tempore stabit 
Michael dux magnus pro filiis populi sui. 

Hac voce omnes pii se confirment, quam qui- 
dem et Christus ipse nobis inculcat, inquiens: 
Ego vobiscum sum usque ad consummationem 
mundi. [n tanta dissipatione, in tantis aerumnis 
pii videntur deserti a Deo, — Successus Turcicae 
tyrannidis sunt tanti, ut videatur Deus oblitus 
suae Ecclesiae, Magnae sunt opes, magna est 
potentia et aliorum hostium Evangelii, sub his 
passim aliqui sunt pii vere invocantes Deum, et 
profitentes Evangelium, qui ad supplicia rapiun- 
tur, tanquam seditiosi. Hos etsi impii existimant 
à Deo negligi, tamen certum est habere opitula- 
torem et propugnatorem Filium Dei, Hic depel- 
lit diabolum, ne totum coetum piorum prorsus 
delere possit, et eos, qui ad supplicia rapiuntur, 
confirmat Spiritu sancto, ne a doctrina deficiant, 
sicut inquit: Non relinquam vos orphanos. 

Dixi autem supra, semper adfuisse Filium 
Dei Ecclesiae suae, Ideo hic vocatur dux magnus 
Michaél, sic enim nominat Filium Dei, Appel- 
latio nota est: Quis sicut Deus, id est, quantus 
est hic, qui est sicut Deus, qui est imago aeterni 
patris, potens, misericos, liberator, vindex? 
Itaque ut excitemus nos ad invocationem et fidem, 
diligenter haec dicta nobis inculcemus, quae te- 
stantur adesse Ecclesiae suae Filium Dei, nos de- 
fendere, nobis opem ferre, Et illa somnia hu- 
manae rationis abiiciamus, quae fingit Deum pro- 
cul abesse, ociosum sedere in coelo. Qualia multa 
in poématis ficta sunt, hanc ipsam ob causam, 
quia mens humana sine luce doctrinae coelestis et 
sine fide, in omnibus ita hallucinatur de Deo. 
Sed vera Dei noticia per Evangelium in mente pia 
accidentur, et assidua invócatione confirmatur, 


IV. Quarta consolatio est, quam hic quoque 
proponit Angelus. Cum aerumnae non sint futu- 
rae perpetuae, hac spe facilius eas feramus, quod 
piis promittitur gloriosa liberatio et aeterna laeti- 
cia. lmpiis vero denunciantur aeterni cruciatus, 

Ideo hic Daniel inquit: Multi resurgent ex 
puleere terrae, alii ad aeternam gloriam, alii 

ad cruciatus sempiternos, Huc addantur simi- 
lia testimonia de vita aeterna, Facilius enim fe- 
rimus huius vitae miserias, cum quasi metam 
prospicimus, et scimus aliquando Ecclesiam ex 
tantis malis eluctaturam esse. 


Ideo pii omnibus aetatibus de tempore etiam 
quaesiverunt, Quando Ecclesia regnatura sit op- 
pressis omnibus impiis? Quam diu confusio haec, 
in qua dominantur impii, duratura sit? — Hic 
tempus indicatur. Statim, inquit, post haec 
cerlamina , posl dispersionem populi sancti, ftet 
resuscitalio morluorum, | Videmus nunc quidem 
miserc dissipatum esse populum Dei: quare non 
procul abest resuscitatio mortuorum, 

Evangelistae vocant novissimam horam, hoc 
tempus, quod ad finem huius mundi inde usque 
a praedicatione Ápostolorum restabat: necesse est 
igitur brevius esse, quam fuit aetas quae prae- 
cessit. 

Metae sunt temporum mirabili consilio Dei 
constitutae, Et quanquam Christus diem illum 
soli patri notum esse inquit, nec vult nos curiose 
quaerere certum diem aut annum, sed semper 
velut in statione paratos expectare illum laetissi- 
mum diem, quo se ostendet universo humano ge- 
neri, et cum sua Ecclesia triumphabit: tamen 
brevitas temporum huius mundi varie signifi- 
cata est, 

Danieli Deus monstravit seriem monarchia- 
rum et regnorum, quam certum est iam decur- 
rere ad finem, 
runt: restat regnum saevum ortum in quarta 
monarchia, videlicet Turcicum. | Quod non ae- 
quabit potentiam Romanae monarchiae Cum 
igitur iam pene ad fastigium suum venerit, ne- 
cesse est brevi ruiturum esse, ac tunc illucescet 
dies ille, quo mortui revocabuntur in vitam, 


Celebratur et dictum Eliae Prophetae; quod 
omnibus notissimum esse debet, et in omnibus 
parietibus, in omnibus vestibulis scribi proderat : 

Sex millia annorum mundus, Et postea destructio, 
Duo millia Inane, 
Duo millia Lex, 
Duo millia Messiae. 
Et si quid ex his annis deerit, deerit propter nostra 
peccata. 

Constat autem Christum natum esse circa 
finem quarti millenarii. Et iam exacti sunt anni 
1542. -Non igitur procul a fine absumus. Et 

MrzraAwTER. Orza. Vor. XIII. 


Quatuor monarchiae praeterie- | 

dictum Eliae ac Christi dicta significant tamen 
decurtandum esse hoc tempus, sicut et curricu- 
lum ad diluvium decurtabatur, ut citius abrum- 
pantur flagitia, 


Interrogat et Daniel hic de tempore finis. 
Et numerus ponitur, qui etsi videtur de bellis 
Macabaeorum vaticinari, tamen haud dubie ali- 
quid significat de fine huius mundi, Ac facilis 
est accommodatio, si dies in annos commultaveris. 
Erunt autem anni 2625. 

Nec vero quaerimus articulum ipsum, seu 
momentum, quo illucescet ultimus dies, quod 
non est scrutandum. Sed quia hic numerus aptis- 
sime congruit cum dicto Eliae, arbitror significari 
annos mundi a Daniele reliquos, Anni sexcenti 
sunt aut circiter a Daniele ad natum Christum, 
Reliqui sunt duo millenarii, postrema huius 
mundi aetas. 

.. Congruit et divisio. Ideo enim prior nu- 
merus a posteriore discernitur, ut significetur 
mox post primum numerum ventura esse initia 
postremi regni impii Mahometici et hypocritici, 
Nam Mahometus regnare coepit post Christum 
natum anno sexcentesimo et tricesimo, — lam si 
a Danielis aetate computes tempus, exactus est 
primus numerus. Eadem fere initia fuerunt erro- 
rum ecclesiasticorum, — Tunc enim paulatim su- 
perstitiones Missae, invocationes mortuorum et 
vota creverunt. Sequens igitur numerus est cur- 
riculum regni impii, usque ad finem mundi. 

Nihil affirmo in hac collatione, sed conie- 
cturas recito. Quanquam enim commonefieri nos 
Deus hac praedictione voluit, tamen non vult ar- 
ticulos temporum constitui, Simus igitur con- 
tenti quadam communi admonitione, Et Deum 
oremus, ut regat ac servet Ecclesiam suam, et 
quam primum abrumpat hunc naturae humanae 
cursum, pellat tenebras huius vitae, compescat 
impios omnes furentes contemtu Dei, et ostendat 
se Ecclesiae suae coram, ut deinceps aeternis lau- 
dibus celebretur. 


Recensui consolationes, quas Angelus hoc 
loco tradidit, quas quidem et Christus in concio- 
nibus suis postremis repetivit, — Sed addatur 
doctrina seu praeceptum hoc, videlicet, cum 
in hac senecta murdi multa et fuerint et sint 
futura doctrinae deliria, simus vigilantes et con- 
stantes in retinenda puritate Evangelii. Una est 
doctrina prima omnium tradita per Prophetas, 

Christum et Apostolos, in qua Deus aeternus pa- 
tefecit voluntatem suam, et qui sine ea doctrina 
Deum quaerunt, aberrant ab eo. 

Ad hanc igitur nos vocat, et promittit ibi 
tantum fore Ecclesiam suam, ibi se exauditurum 
esse, ubi sonat vox Evangelii, ut Ioan. 15. dici- 
tur: Si manseritis in me, et verba mea manserint 
in vobis, quicquid volueritis, petetis, et fiet vo- 
bis. Hanc igitur doctrinam constanter retinea- 
mus, et ea praelucente Deum invocemus, ac pe- 
lamus, ut nos regat et servet. 


Nunc ad historica redeo, ^ Numerus, etsi 
arcanam significationem habet, tamen ad Maca- 
baeorum historiam congruit, ut supra capite octa- 
vo belli tempus praedixit, videlicet sex annos, 
tres menses et viginti dies, Ita hoc loco nume- 
rum illum distinguit, significans diversa belli mo- 
menta, et tempus profanati templi discernens a 
sequenti tempore, quo prorsus pulsa sunt ex tota 
Iudaea praesidia Syriaca. Ait ergo: 44 tempore 
ablati sacrificii et collocati idoli fore dies mille, 
ducentos, nonaginla, hoc est, annos tres, men- 
ses sex et dies quindecim, 

Hanc primam belli epitasin significat fore 
difficiliorem piis: nam hoc triennio pii in maxima 
calamitate fuerunt. "Tenebant Syriaci exercitus 
arces omnes, trucidabant in oppidis et agris iner- 
mem multitudinem, rapiebant ad supplicia senes 
et mulieres, et aliquandiu nec exercitus ulli nec 
duces erant, qui hanc saevitiam reprimerent, 
Postea Matathias et Iudas aliquantulum reprimere 
hanc crudelitatem coeperunt, ibi inclinata fortuna 
pulsi Syrii non poterant grassari ut antea, Nam 
acerrimis praeliis primum post triennium recu- 
peratura est templum, Reliquae res fueruut fa- 
ciliores. 

Ideo de belli exitu inquit: Beatus qui ex- 
peclat et. attingit dies mille, trecentos iriginta 
quinque , id est, tres annos et octo menses. 
Complectemur ergo annos septem et fere tres men- 
ses. Nam anno 145. post mortem Alexandri ido- 
lum in templo collocatum est, mense Novembri, 

cum paulo ante Antiochus crudelitatem omnis ge- 
neris exercere adversus ludaeos coepisset. Postea 
anno 151. mense Februario Nicanor victus est, 
qui superbissime minitatus fuerat templo. | Haec 
fuit postrema victoria ludae Macabaei, quae ita 
erexit Iudaeam, ut quanquam Syrii bellum ali- 
quoties instaurarent, tamen facile repellerentur. 
Sequenti anno, qui fuit septimus, lonathas et 
Simon totam ludaeam receperunt, et Syriaca 
praesidia undique ex oppidis Iudaicis expulerunt, 
Congruit igitur ad belli tempus praedictio numeri, 
id arbitror prius hic considerandum esse, postea 
quaerantur concinnae significationes, 


Ultima particula in textu diligenter observan- 
da est, quod diserte dicit Angelus, haec vaticinia 
pertinere ad ultimam aetatem mundi: Quiesces, 
el. stabis in sorte lua in fine dierum. | Haec ver- 
ba, etsi alii alio detorserunt, tamen clare signi- 
ficant, Danielis doctrinam complecti omnia mundi 
tempora, usque ad resurrectionem mortuorum : 
quia vaticinatur ordine de monarchiis et ultimis 
regnis, et de aerumnis Ecclesiae postremi tem- 
poris, Ideo inquit: Stabis in sorte tua, Docebis 
et confirmaqis Ecclesiam ultimo tempore mundi, 

Haec particula bonas mentes ad lectionem 
Danielis hortari debet. Nec nihil est causae, cur 
Deus praemoneri Ecclesiam de suis aerumnis velit, 
Multorum animi moventur multitudine impiorum, 
moventur et fortuna ac gloria, et disputant, Tot 
gentes alias ignaras Evangelii, et quidem floren- 
tes imperiis et gloria non negligi a Deo. praeser- 
tim cum in illis e&am multi sint, qui virtute ex- 
cellunt, Offenduntur animi et aliis multis argu- 
mentis, 

Ideo praemonet nos Deus, ut sciamus Eccle- 
siam fore exiguam, et certo statuamus, hanc unam 
doctrinam, traditam per Prophetas, Christum et 
Apostolos, esse salutarem, nec alibi esse Ecclesiam 
Dei, nisi in eo coetu, qui hanc doctrinam ample- 
ctitur, Hac nos consolatione confirmemus, quae 
diligenter cogitata pias mentes plurimum iuvat. 

'YAog. O0$a O5 

Saepe multumque cogitandum est, quomodo Deus 
inde risque ab initio collegerit Ecclesiam ex genere 
humano, inter varias et saevas confusiones gen- 
tium et imperiorum, et ostenderit testimonia suae 
praesentiae in eo coetu quem excerpsit ex reliqua 
multitudine, et eum adversus diabolorum furo- 
res, et adversus tyrannos et fanaticos homines 
defenderit, Confirmatur enim in animis adsen- 
sio, cum tot illustria testimonia praesentiae Dei 
intuemur, ut in diluvio servatam familiam Nohae, 
in eductione ex Aegypto servatos lsraélitas, in- 
ter undas maris rubri, et obrutos aquis Aegy- 
ptios, et alia multa facta. Haec et similia multa 
cum res ipsa ostendat, non potuisse fieri aut na- 
turae ordine, aut humanis consiliis, credamus 
Deum adesse Ecclesiae, qui illa faciebat extra 
naturae ordinem, et deinceps servat invocantes 
ipsum, etiam cum natura opitulatur, et ut Pau- 
lus loquitur, cum sperandum est contra spem in 
spem. 


Expavescant igitur animi considerantes 
exempla irae Dei in poenis et impiorum et ele- 
ctorum. Nam et a domo Dei iudicium incipit, 
ut Petrus inquit, et ad Deum erecti fiducia pro- 
missionum divinarum, confugiant, et spe non 
dubia petant et expectent seu liberationem seu 
mitigationem calamitatum, 


Inprimis vero dulcis est consideratio et con- 
silii et beneficii divini, cum Ecclesiae certum ni- 
dum attribuit ad Iordanem, et eam velut in spe- 
cula collocat inter regna quae tunc in genere hu- 
mano et amplissima erant, et antecellebant sa- 





pientia, opibus, armis, divitiis, videlicet inter 
Aegyptium, DBabylonicum, Assyriacum, Syria- 
cum, et ut vox divina exaudiretur etiam in his 
regnis, et conspicerentur testimonia praesentiae 
Dei in hoc populo, assidua cum vicinis bella fue- 
runt. [n his tamen Deus hunc nidum sui agmi- 
nis texit ac restituit saepe quassatum, donec Mes- 
sias ex virgine natus est, et factus est ibi victima 
pro genere humano, et de Evangelio testimonia 
ostendit. Sunt autem anni ab exitu ex Aegypto 
ad natum Messiam ex virgine 1509, 

Iam cogita quantum bonum fuerit, in sede 
certa Ecclesiam divinitus servari tot annis, in qua 
etsi multi fuerunt sacerdotes indocti, multi qui 
doctrinam depravarunt, tamen semper aliqui fue- 
runt electi recte sentientes, ut inquit Esaias: Ni- 
si Dominus reliquisset nobis semen etc, Imo 
snbinde excitati sunt insignes doctores, divinis te- 
stimoniis confirmati, Samuel, Nathan, David, Salo- 


| mon, Ahias, Elias, Elisaeus, lonas, Esaias, Ieremias, 


Danicl, Haggaeus, Zacharias, Malachias, Onias, 
Macabaei, Simeon, Zacharias, lohannes, Christus, 
Apostoli. Ac superiores illi velut manipuli in 
acie collocati continua successione doctrinae pu- 
ritatem conservarunt, et populum consilio rexe- 
runt, et addidit Deus ipsis testimonia, ut certum 
esset vocem doctrinae incorruptam esse. 'T'am diu 
in eadem sede veram Scholam, in qua vera Dei 
agnitio et optima doctrina physica lucebant, 
servari, quam multis salutare fuit. Ilorum nos 
iam erudimur monumentis, et confirmamur iis 
factis divinis, quae tunc Deus voluit esse doctri- 
nae testimonia, 

inter tantas ruinas imperiorum, et mutationes le- 
gum et religionum apud alios, confirmatio illu- 
stris est piis, qui agnoscunt Dei beneficium et po- 
liam illam ita constitutam et conservatam esse 
norunt, ut prophetica doctrina ad posteros pro- 
pagaretur. 

Tibi igitur Deus omnipotens, aeterne pater 
Domini nostri lesu Christi, gratias ago quod et 
illam scholam tam diu servasti, et nos ad eius so- 
cietatem vocasti, et toto pectore te oro, ut et inter 
nos deinceps tibi Ecclesiam colligas, et serves in 
his regionibus coetus recte docentium et discen- 
tium, et eorum hospitia protegas. 

Ac beneficiis consideratis, aspiciamus etiam 
tristissima exempla poenarum. Decem "Tribus 
primum seditione mota discesserunt ab ea stirpe, 
cui sciebant regnum divinitus promissum essc, 
postea omnino dissipatae sunt a regibus Assyriis 
in longinquas terras, et novi coloni in illam 
uberrimam regionem missi sunt, Adhuc reliqua 
mansit pars altera, in qua duae tribus erant, lIu- 
da et Deniamin, et imbecillitas ipsa ostendebat, 
non posse eam servari, nisi a Deo protegeretur, 
sicut contra Sennaherib defensa est, Sunt autem 
anni a Sennaherib 125 ad excidium Ierosolymae, 
quo tempore rex Dabylonicus in ludaea vastita- 
tem fecit, et has duas reliquias tribus procul ab- 
duxit in Chaldaeam, pars in Aegyptum fugit. 
Post hanc dissipationem, oppidis destructis, et 
funditus deleta politia, absunt ludaei annos se- 
ptuaginta, 

Post tantum intervallum, quis sperare hu- 
ius gentis reditum potuisset, aut templi et poli- 
tiae restitutionern, praesertim inter vicinos ini- 
micissimos genti ludajcae? — At restituti sunt ta- 
men, et ut scirent haec gubernata esse divinitus, 
antea Deus et poenas praedixit, et exilii tempus 
et restitutionem. | Et ne dubitarent has voces di- 
vinas esse, testimonia Deus addidit plurima, Da- 
niel qui constantissime affirmabat suam gentem re- 
dituram esse in patriam, servatus est inter leones, 
et ornatus est aliis testimoniis divinis. Cum Sci- 
pio Carthaginem delevisset, instauravit eam Tibe- 
rius Gracchus, sed exiguo intervallo, et eo colonos 
deduxit, et legibus Ihomanis politiam constituit, 
non reduxit principes civitatis, non restituit li- 
bertatem et veteres leges, Et vicinia laeta adiu- 
vabat instaurationem, — lerosolyma vero ex longo 
intervallo rursus condita est, cum quidem vicini 

Et quidem illa ipsa conservatio huius politiae, | adversarentur, 

Et redierunt principes, reddita 
libertas, et patriae leges: nec mutata est vera de 
Deo doctrina, quam quidem et ipse victor Na- 
bogdonosor et eius filius, ac deinde Cyrus am- 
plexi sunt, [ta inter exilii aerumnas latíus sparsa 
est lux verae doctrinae, et gens ludaea non de- 
leta est, quanquam magnae dissipationes factae 
sunt, agnoscebant ergo et conservationem gentis, 
et reductionem, et urbium ac politiae instauratio- 
nem esse Dei opera, 

Porro ut imbecilliores confirmarentur, etiam 
post reditum excitati sunt Prophetae, Haggaeus, 
Zacharias, Esdras, Nehemias: hi regunt prin- 
cipum et sacerdotum consilia, hi consolantur ci- 
ves, ac sperare iubent divinitus defensionem ni- 
dulorum suorum quos extruebant, et retinent 
congregatos coetus ne rursusdilabantur. Hi sunt 
hortatores aedificationis et constituendi oecono- 
mias, et sunt &gyoÓtx vot in aedificatione templi, 
interea et doctrinam illustrant, et vaticinantur de 
venturo Messia. Vicini turbabant operas, et im- 
petum faciebant in multitudinem, quae nondum 
septa erat moenibus, et magna erant agmina mu- 
lierum, puerorum, puerperarum, [n his peri- 
culis voce Prophetarum Deus auxilium duci Zoro- 
babel et viris fortibus promittebat, 

Zacharias ducem et sacerdotem alloquitur, 
inquiens: Non in exercitu, non in robore, sed 
in spiritu meo, inquit Dominus. Erit Deus mu- 
rus igneus in circuitu populi. Repellet paucis 
dimicantibus magnos hostium exercitus. 

Haec historia in Prophetis primum conside- 
randa sunt, in partibus historiae tamen Ecclesia 
omnium temporum intuenda est, et consideran- 
dum, Quomodo inde usque ab initio, quo ge- 
nere doctrinae, ubi collecta sit, quae fuerint pe- 
ricula et aerumnae, quomodo liberata el servata 
sit, quae vox, quae virtutes eam a caeteris genti- 
bus discernant, quas ob causas cruci subiecta sit, 
et quis sit autor, quis finis liberationum, 

Huic verae Ecclesiae nos adiungamus, disca- 
mus eiusdoctrinam, Exempla intueamur et quae 
timorem excitant, et quae fidem et spem confir- 
mant, lta ad nos et ad nostri temporis certami- 
na veterem Ecclesiam  conferamus, et vocem 
Prophetarum audiamus. Vidimus ante sexennium 
bella mota esse ad delendas has Ecclesias, postea 
et corruptelas doctrinae fucosas propositas esse, 
multi turbati et distracti sunt. At eluctatur ta- 
men divinitus Ecclesia. 

Postquam haec historica de totius Ecclesiae 
doctrina, periculis, liberationibus et de causis 
poenarum et liberationum consideravimus, deinde 
videndum est ,- qui sint insignes et proprii loci in 
quolibet Propheta. Hi tres loci insignes sunt in 
Haggaeo. 

Primus, Concio de iuvanda aedificatione, 
ubi adfirmat Deum benefacere his, qui pio studio 
iuvant et tuentur ministerium Evangelii, et sunt 
benefici erga pios doctores et Pastores Ecclesia- 
rum, conservant scholas et necessariam doctri- 
nam propagari curant, Haec concio pertinet ad 
dictum filii Dei: Si quis dederit vel potum aquae 
uni ex minimis meorum propter doctrinam, Ámen 
dico vobis, mercedem habebit. Ita Deus bene- 
fecit viduae Sareptanae quae Eliam hospitio ex- 
cepit, et Sunamitidi hospitae Elisaei. Ita Lere- 
mias promittit incolumitatem suo amico Abdeme- 
lech. Ita nostro tempore pium principem Ducem 
Saxoniae Iohannem Fridericum servavit incolu- 
mem in acie et in captivitate, et postea restituit 
suae coniugi et. filiis, 

Hanc concionem nosse populum valde utile 
est, ut animi flectantur ad tuendum ministerium, 
et ad iuvanda necessariae doctrinae studia, — Etsi 
autem videri potest haec accommodatio concionis 
in hoc Propheta, ad nostras Ecclesias et scholas, 
rustica, et requirit aliquis sublimem allegoriam, 
tamen haec nativa Prophetae sententia est, et de 
re maxima concionatur, Est enim necessaria res 
conservatio ministerii et studiorum, et tamen 
paucis curae est, alii superbe et centaurice con- 
temnunt, aut etiam oderunt et ministerium Évan- 
gelii et studia doctrinae, in aliis avaricia, in aliis 
profusio in domestico luxu impedit hanc neces- 
sariam beneficentiam, His vitiis quae quidem 
non sunt rara nec obscura, vere et horribiliter 
irascitur Deus, Sed rara et excellens virtus est 
beneficentia in hoc genere, Et magna sapientia 
et gloria est, intelligere et habere virtutes, ex 

uibus illa oritur. Ut in Abdemelech. Primum 
in eo fides lucet, quae doctrinam Ieremiae statuit 
veram esse, et dissentit ab hypocritis adversanti- 
bus, deinde cum defendit Ieremiam, ostendit 
confessionem. Simul etiam in eo fortitudo est, 
et fiducia auxilii divini, scit regem, principes, 
sacerdotes velle extingui Ieremiam, et se in peri- 
culo fore, si ei opem ferat: Sed hoc periculo ab 
illo neccessario officio non deterretur. Expectat 
etiam a Deo auxilium et defensionem, et scit hanc 

suam fortitudinem Ecclesiae profuturam esse. His 
divinis motibus ardere pectora, et vivere in Deo, 
longe maius bonum est, quam somniare bellas 
allegorias, Ideo hac sententia, quam recitavi, 
quanquam rustica videtur, contentus sum. At- 
que utinam hanc beneficentiam multi amarent et 
praestarent, 


Secundus locus est concio de adventu Mes- 
siae. Adhuc semel et commovebo coelum et ter- 
ram, et veniet desideratus gentibus. "Totus hic 
ordo naturae conditus est a Deo, ut testetur hunc 
mundum non casu ex atomis confluxisse, sed yere 
mentem architectatricem, — Postea vero Deus ad- 
dit multa opera extra hunc ordinem, ut ostendat 
se aliam essentiam esse, a rebus conditis, et po- 
tentiorem se esse, ac posse extra hunc ordinem 
servare et restituere homines, ut aliquoties revo- 
cavit homines post mortem in hanc vitam, Sed 
omnia miracula superat copulatio divinae et hu- 
manae naturae in Christo. Ideo inquit: Movebo 
coelum, videlicet, quia Filius Dei assumet huma- 
nam naturam, et movebo terram , humana natu- 
ra copulabitur divinae, et hic filius ex virgine na- 
scetur, et colliget aeternam Ecclesiam, Hic con- 
sideremus, quam Deus concedit, et quis sit hic 
filius, et quae fuerint causae huius mirandi foe- 
deris. Hominem sustinere poenam congruebat, 
et ut esset precium aequivalens, ac ut perferre 
hanc poenam .posset, et vincere mortem, resti- 
tuere nobis vitam et colligere aeternam Ecclesiam, 
hic aeternus Filius, qui deprecator erat pro nobis, 
humanam naturam assumsit, Etsi hae causae 
penitus perspici non possunt, et in illa aeterni- 
tate propius aspicientur, tamen huius sapientiae 
initia in hac vita cogitari necesse est, ut admira- 
tio et desiderium divinae consuetudinis accenda- 
tur, et ut grati haec immensa beneficia cele- 
bremus, 


Tertius locus est de tempore adventus Mes- 
siae. Deus affirmat se hoc templum maiore glo- 
ria ornaturum esse, quam quanta fuit prio- 
ris templi gloria: manifestum est autem, non 
dici de opulentia, et de aureis ac argenteis orna- 
mentis. Ilaec antea splendidiora fuerunt: sed 
hanc nominat, quod Messias in hoc templum 
venturus esset, ibi se ostensurus populo et edi- 
turus vocem Evangelii, et testimonia, ut cum 
ex templo nummularios eiicit, et facit alia mi- 
randa facta, et in septimo capite lohannis scri- 


987 


bitur, Christum in Scenopegiis in templum ve- 
nisse, et ibi docuisse, Et capite decimo in En- 
caeniis quae celebrabantur die Decembris 25, ut 
memoria beneficii divini propagaretur, 
idolo, quod Antiochus ibi collocarat, ex templo, 
concionatur in porticu Salomonis, adiuncta tem- 
plo. Congruunt autem Daniel et Haggaeus, Da- 
niel ait, Stante illa lerosolyma politia venturum 
esse Messiam, — Haggaeus etiam in hoc secundo 
templo, ait, Messiam vocem Evangelii editurum 
esse, et vocatururn esse gentes ad aeternae Eccle- 
siae societatem. 


"Hinc illustris refutatio ludaeorum sumitur, 
Manifestum est lerosolymam, templum, politiam 
ludaicam, ante annos mille quadringentos et 
octoginta, funditus deleta esse, nec instaurari 
potuisse, etiamsi aliquoties instauratio tentata et 


incoata est, illi ergo cineres, et solitudo illa te- ! 


eiecto | 

stimonia dicunt, Messiam multo ante exhibitum 
esse, et concionatum, et sacrificio suo facto re- 
suscitatum a morte regnare, et gentes ad societa- 
tem aeternae Ecclesiae vocasse. 

Hos locos praecipue consideret lector in hoc 
Propheta, qui ut nomen habet a festi pompa, 
ita de ornando festo, id est, de templi aedifica- 
tione, et conservatione ministerii concionatur. 
Et dulcissimam promissionem de adventu Messiae 
et de conservatione templi illius et politiae pro- 
ponit. Quo tempore concionatus sit, ipse nar- 
rat, ac sentio Darium, quem nominat Artaxer- 
xen, Longimanum esse, qui tale tempus descri- 
bit, quo et in urbe domus multae extructae et 
ornatae fuerunt, et templi pars extructa fuit. Et 
congruit ad hanc sententiam narratio in quinto 
capite Esdrae, 


Deo gratia. 


VII. 


COMMENTARIUS PHILIPPI MELANTHONIS IN PROPHETAM 


ZACHARIAM, 


ANNO M.D.LIII. IN SCHOLA WITTEMBERGENSI DICTATUS. 


(Editus in opp. Mel. Witeb. 'T. II. p. 531.) 


l. Prophetarum enarratione necesse est haec 
communia nota esse, Deum immensa bonitate 
edidisse promissionem statim initio, cum recepit 
Adam, et instituisse ministerium docendi legem 
et promissionem de Mediatore, et hac voce sem- 
per collectam esse Ecclesiam, Hic simul consi- 
derandum est, qualis fuerit Ecclesiae gubernatio, 
et per quos excellentes doctores renovatum sit mi- 
uisterium docendi, et quae miracula addita sint, 
ut essent testimonia doctrinae, ac velle Deum, ut 
intueamur omnia tempora, et moveamur exemplis 
irae et misericordiae, discernamus Ecclesiam a 
caeteris gentibus, videamus quid semper doceat, 
et cur subiecta sit cruci, et cur inter has aeru- 
mnas tamen divinitus servetur, His exemplis ex- 
uscitentur corda ad timorem Dei, ad fidem, ad 
invocationem, ad facienda necessaria, ad omit- 
tendam zt0Àvz 907 uocUvrY. 

Nominantur autem Prophetae in politia Mo- 
si, qui immediate a Deo missi sunt ad illustran- 
dam promissionem de Messia, et ad certum ztoAc- 
«tuuc, et habent testimonia, quod non errent, 
'l'ales fuerunt Moises, Samuel, Nathan, David, 
Elias, Elisaeus, Esaias, Hieremias, Daniel, Hag- 
gaeus, Zacharias et alii alia noAeUucto habue- 
runt. Sed doctrina esteadem, concio poeniten- 
tiae, et repetitio ac illustratio promissionis. 

Vixit autem Zacharias tempore exilii, cum 
Hierosolyma deleta, populus in Babylonem ab- 
ductus esset, Et hic Zacharias excitatus est ad 
hoc zto2£revjto, ut esset adiutor reditus exulum in 
Iudaeam, ad restituendum templum et totam po- 
litiam Moisi, quae iam annos 70 fuerat deleta. 





Expresse autem scriptum est in primo Esdrae ca- 
pite quinto, Haggaeum et Zachariam reversos in- 
coata iam aedificatione, in [uda concionatos esse, 
quia cum aedificatio impediretur, populus con- 
firmandus erat, ne fracti desperatione rursus dis- 
siparentur. 

Uterque autem nominat Darium, qui ut ex 
Esdra colligi potest, est Artaxerxes Longimanus. 
Hic temporum series consideretur, Cum Cyrus 
edidisset edictum, quo concedit populo reditum 
et restitutionem suae politiae, magna multitudo 
ex Chaldaea et Perside in Iudaeam rediit. Sed 
cum Cyrus abesset, impeditus bello Scythico, vel 
interfectus esset, impedita est aedificatio annis 
quadraginta duobus tempore Cambysis et Darii 
Hystaspis. Deinde anno secundo Longimani rur- 
sus concessa est aedificatio, et exaedificatum est 
templum anno sexto Longimani. 


Nomina regum iuxta Methastenem: 


Cyrus 227 
Darius Hystaspis Assverus, maritus Hester — 20. 
Artaxerxes Longimanus 97. 
Darius Nothus 9. 
Artaxerxes Mnemon 55. 
Ochus 26. 
Arsames 4. 
Darius ultimus, victus ab Alexandro 6. 


Iam hic multa cogitanda sunt, quare politia 
Israel constituta sit, quomodo ibi gubernata sit 
Ecclesia, quales fuerint promissinones, quomodo 
inter poenas populi, tamen Deus servaverit Ec- 

clesiam, et restituerit politiam, quando fuerit 
finis illius politiae. 


Promissio erat: Non auferetur sceptrum auda, 
donec venerit Siloh, et tamen annos 70 ludaei 
sunt in exilio. Postea Deus restituit politiam, Ita 
praestat Deus promissa, et tamen punit,  Pau- 
cissimi aulem post tam longum exilium existima- 
bant veterem politiam restitui posse, Quae enim 
Respublica post tam longum intervallum ita resti- 
tuta est, ut simul veteres leges et forma guberna- 
tionis restitueretur? Magnum igitur miraculum 
fuit haec reductio ex Babylone, et conservatio 
Ecclesiae inter tantos fluctus, est testimonium 
praesentiae Dei in Ecclesia, ac talibus exemplis 
vult nos Deus confirmari, et petere et expectare 
conservationem Ecclesiae. 


Hic et discrimen considerandum est promis- 
sionis gratiae et promissionis corporalium bono- 
rum. Promissio gratiae semper rata est credenti 
in conversione, iuxta dictum: — Vivo ego, dicit 
Dominus, nolo mortem peccatoris, sed ut con- 
vertatur et vivat. Summum et immutabile man- 
datum est, ut credamus in Filium Dei, sicut in- 
quit Dominus: Spiritus sanctus arguet mundum 
de peccato, quod non credunt in me, 


Promissiones vero bonornm corporalium etsi 
sunt ratae, tamen habent exceptionem castiga- 
tionis et crucis, ut quanquam Davidi est promis- 
sum regnum, tamen post adulterium excutitur, 
quia castigatur , et quanquam Daniel non deliquit, 
tamen abducitur in exilium, quia Ecclesia est 
subiecta cruci, [Interea vero Deus alia gloria 
eum ornat, quia inter causas, quare Ecclesia sub- 
iecta est cruci, hae quoque sunt, Vult Deus con- 
spici suam praesentiam in Ecclesia, ideo servat 
eam sine praesidiis humanis, Vult et fide eam 
regi, et ab ipso pendere, quod non fieret, si nulla 
essent pericula. 


Praeterea discernendae sunt promissiones, 
quae proprie ad [sraélitas pertinent, a generali- 
bus promissionibus Ecclesiae. Illis erat certa se- 
des et politia promissa, nunc Ecclesia sparsa est 
inter gentes, sine certo imperio, et tamen, quia 
in hac vita mortali colligitur, Deus dat victum et 
nidulos, sicut inquit Dominus: Scit pater vester 
coelestis, quod his rebus opus habeatis. Et 
Esa. 90.: Dabit vobis Dominus doctorem, et pa- 
nem, etaquam cum tribulatione, — Hae generales 

promissiones ad omnium temporum Ecclesiam 
pertinent. 


Observandum est igitur et hic in Zacharia, ubi 
de sua politia loquatur, nec necesse est omnia in 
allegorias transformari,  Eligamus autem praeci- 
pue ea dicta, quae proprie de Messia concionan- 
tur, et de beneficiis aeternis, qualia sunt haec: 
Cum sanguine Testamenti tui emittes vinctos tuos 
de lacu, Item: Effundam super domum David 
Spiritum gratiae et precum. Historica vero tan- 
quam exempla patientiae, fidei, et aliarum vir- 
tutum, intueamur, 


Caput I. 


Initio proponit concionem poenitentiae, sic- 
ut prophetis usitatum est: Convertimini ad me, 
et ego convertar ad vos. Postea recitantur visio- 
nes, quae minantur gentibus , et affirmant instau- 
rationem Hierosolymae processuram esse. ldn- 
signe est autem, quod inquit Angelum deprecari 
pro populo. Item, quod ait hunc Angelum lo- 
qui in ipso ad ipsum, Hunc Angelum intelligo 
esse Filium Dei Aózov, sicut Daniel inquit: Stat 
Michaél princeps magnus pro filiis populi sui. 


Caput II. 


In secundo capite visio de aedificatione urbis 
ostenditur, et adduntur promissiones, ut confir- 
metur in hominibus spes instaurationis.  [ntexit 
autem promissionibus de urbe significationes de 
aeterna Ecclesia, quam tamen incoari oportet mi- 
nisterio Evangelii, quod in illa urbe sonabit, 
sicut dictum est: De Sion egredietur lex etc, Et 
quia praedictum erat in hoc loco Messiam concio- 
naturum esse, editurum testimonia, et futurum 
esse victimam et revicturum esse, miscet promis- 
sioni aeternae Ecclesiae, promissiones de hoc loco 
proprie loquentes. 


Caeterum ad omnia tempora accommode- 
tur promissio defensionis: Ero murus igneus in 
circuitu eorum, et deinde de praesentia Filii Dei 
in Ecclesia: Ecce ego venio et habitabo in medio 
tui etc. In hoc capite particula est obscura: Post 
gloriam regum Babylonicorum, qui gloriati sunt 
deletam esse Hierosolymam, ego veniam et refu- 
tabo eorum gloriationem, et puniam eos, Alii 
interpretantur, post gloriam, id est, post regnum 
ludaicum apparet Christus, iuxta dictum: Non 
auferetur sceptrum etc, 

Caput. III.- 


In tertio capite iam nominatim confirmatur 
summus sacerdos lesus, qui tunc gubernavit Ec- 
clesiam in reditü, — Übi descriptio observanda est, 
quod cum sacerdos stat coram Deo, id recte se- 
ruit in officio, tamen stat prope Satan, ut impe- 
diat et turbet eum. Ita semper diaboli et eorum 
organa conantur Ecclesiam turbare, sed repellun- 
tur increpatione, et potentia Filii Dei propugnan- 
tis Ecclesiam. 

Sordida vestis significat luctum et miserias 
eius temporis. Cum ergo induitur splendida ve- 
ste, significatur status felicior. —Mutatoriae ve- 
stes nominantur splendidae seu festivae, quia die 
festo mutatur vestitus, 

Dabo tibi ambulantes ex his, qui adsi- 
slunl, id est, adiungam tibi Angelos custodes, 
Nominat credentes miracula, sicut Paulus inquit: 
Sumus spectaculo Angelis et hominibus, Postea 
additur promissio expressa de Messia, quem no- 
minat Semah, id est, Orientem, et ait Deus, se 
hunc Dominum missurum esse, et in eo lapide 
multos oculos esse, id est, hunc lapidem lucem 
aliis praebiturum esse, et Deus ipse sculpet eum, 
videlicet in passione, praeparabit ad aeternam 
gloriam, iuxta dictum: De torrente in via bi- 
bet etc. 

Caput III. 


In quarto capite confirmatur dux Zorobabel, 
qui cum debeat exercitu populum defendere, vi- 
det se non esse parem vicinis, et inermis turba 
nondum erat cincta moenibus, ut arceri hostes 
possent. Hic certe opus erat consolatione. Pro- 
mittit igitur Dominus defensionem divinam, in- 
quiens: Non in exercitu, non in robore, sed in 
Spiritu meo, dicit Dominus, et addit montes 
magnos, id est, imperia non fore illis exitio, sed 
fore plana, ut deinceps Persae, Alexander, Iu- 
lius, concedunt pacem huic genti. lta mirabi- 
liter Deus servat Ecclesiam non habentem humana 
praesidia, sicut inquit: Posui in ore tuo verbum 
meum, et umbra manus meae protegam te, ut 
plantes coelos, 

Duae spicae oleae, sunt sacerdos lesus, et 
dux Zorobabel, 

Caput V. 

In quinto capite, cum antea descripserit in- 

staurationem Ecclesiae et urbis, nunc praedicit 


secuturas esse corruptelas doctrinae et poenas. 
MrzraxTH. Orrn. Vor. XIII. 

Haec ita fiunt restituta Ecclesia, postea rursus 
sequuntur vilia et poenae, Statim post Alexan- 
drum Magnum summi sacerdotes Iudaeorum in- 
flexerunt se ad vicinos reges, acceperuut Graecos 
mores, emerunt summum sacerdotium a vicinis 
regibus, certaverunt parricidiis, Secuta est igi- 
tur horribilis poena, grassante Ántiocho. Post 
hoc malum Pharisaei et Sadducaei exorti sunt, 
Haec omnia significantur his typis, 

Volumen volans est falsa doctrina, quae late 
vagatur, in qua fures et periuri approbantur, id 
est, doctrina erit instructa ad avariciam, ut apud 
illos sacrificia cumulabant opes etc. Hanc doctri- 
nam nominat et periuria, quia immediate Deum 
contumelia afficit, addit autem de poena, Haec 
falsa doctrina, inquit, erit ipsis exitio, sicut in 
bello Antiochi accidit, et postea, cum Romani 
deleverunt Hierosolymam. lta tamen gubernat 
poenas Deus, ut servet aliquas reliquias verae Ec- 
clesiae, ut Esa. 24, inquit: Erit vindemia, etsi 
pauci racemi reliqui sint etc, — Et cap. ultimo: 
Ut si inveniatur granum in horto, Item in Amos: 
Ecce oculi Domini super regnum peccans etc., id 
est, reum, n gladio morientur omnes peccato- 
res populi mei ete, Et tamen granum non cadet 
super terram, sicut deleta Hierosolyma tamen 
fuerunt superstites discipuli Apostolorum, 

Altera imago sic pingitur: Species medimni, 
in quem collocatur mulier et postea iniicitur ta- 
lentum plumbi. Accedunt autem duae mulieres 
alatae, quae medimnum vehunt in terram Baby- 
lonis. Medimnus significat hic coetum guber- 
nantium Ecclesiam. [deo nominat eum oculum 
terrae, In hoc coetu ait sedere mulierem, quae 
nominatur Impietas, id est, impia doctrina, ta- 
lis fuit congregatio Pharisaeorum et Sadducaeorum 
post Prophetam Zachariam, qui manifeste impia 
dogmata finxerunt. "Talentum vero plumbi signi- 
ficat pertinaciam in erroribus. Duae mulieres 
alatae. vehentes medimnum in terram Dabyloni- 
cam, significant similes errores secuturos esse, 
etiam post huius populi politiam, et existimo si- 
gnificari Mahometicos furores, qui iam annis 900 
regnant in Babylone, et papistica idola, quae re- 
gnant in altera Babylone in urbe Roma, — Duae 
mulieres alatae duas sectas significant, . 


Caput VI. 


In sexto capite rursus traduntur consolatio- 
nes, pingit equos et quadrigas, quibus significa- 

tur, imperia regi a Deo, et mitti Angelos ad cu- 
stodiendam Ecclesiam, et tandem promissio ad- 
ditur de pace ludaeorum, — Terra Aquilonis, id 
est, regnum Babylonicum quiescet, non dissipa- 
bit vos rursus, Consolatio est et in gestu, quod 
corona imponitur summo sacerdoti, quem pro- 
pter typum rursus hic nominat Semah, id est, 
germinantem, et rationem nominis addit, quia 
tunc futura sit germinatio et templi extructio, et 
dulcissimum est, quod de concordia duorum gu- 
bernatorum inquit: Consilium pacis erit inter 
duos viros Simul autem significatur adventus 
Messiae, per quem vere fit Ecclesiae germinatio, 
quia ipse profert Evangelium ex sinu patris, ipse 
fit victima, ipse conservat ministerium Evangelii, 
et est efficax, vivificat et salvat credentes. 


Caput VII. et VIII. 


In superioribus capitibus recitatae sunt con- 
solationes et promissiones de restitutione templi et 
urbis, nunc intexit doctrinam de discrimine cul- 
tuum, et severissime taxat éJeAoOQrozeíog, ac 
revocat populum ad cultus a Deo mandatos. | Oc- 
casio haec est, anno 4, Artaxerxis Longimani, 
cum iam procederet aedificatio templi, et maior 
esset tranquillitas quam fuerat antea, interrogant 
quidam de ritibus ieiuniorum, quos Iudaei sine 
mandato divino tempore exilii servaverant, ut 
luctum significarent, mense quarto, quia tunc 
Hierosolyma capta erat: mense quinto, quia tunc 
Nabuchodonosor combusserat templum: | mense 
septimo, quia tunc interfectus erat Godolias et 
multitudo, quae cum eo in Áegyptum profectura 
erat, nunc reducti tanquam liberati voto, inter- 
rogant an diutius hi ritus servandi sint. 

Taxat igitur Propheta cultus non mandatos 
a Deo, et ait, antea quoque talibus peccatis irri- 
tatam esse iram Dei, propter quam dissipati sunt, 
Nunc iubet commonefactos prioribus poenis re- 
verenter discere voluntatem Dei et veros cultus 
praestare, et inserit dulcissimas promissiones, 
Est enim continua et eadem concio septimi et oc- 
tavi capitis, Veritatem et pacem diligite, inquit, 
V'eritas significat omnia bona opera primae tabu- 
lae, veram docirinam, veram agnitionem Dei, 
limorem, fidem, invocationem non simulatam, 
Dax significat omnia bona opera secundae tabulae, 
In fine capitis octavi additur promissio de voca- 
tione gentium: Decem apprehendunt fimbriam 
unius viri ludaei, dicentes: bimus vobiscum, 

Ita nos Apostolis adiuncti sumus, et ab eis Evan- 
gelium accepimus, et scimus hanc solam doctri- 
nam de Deo veram esse, quae per Prophetas et 
Apostolos tradita est, sicut in Psalmo dicitur: 
Laudate Dominum de fontibus Israel. 

Insignia dicta in capite 7. et haec sunt, quod 
imperiorum duritiem confert Adamanti. tem, 
quod ait Deum misisse verba sua per Prophetas 
Spiritu suo. — Übi extat testimonium de Spiritu 
sancto, quod videlicet semper sanctificati sint ele- 
cti Spiritu sancto. 

In 8. capite expresse dicitur de peccatis: 
Haec sunt quae odi, dicit Dominus. — Ubi testi- 
monium extat contra Stoica diliramenta, quae fin- 
guut Deum velle peccata, nec sunt ponendae in 
Deo contradictoriae voluntates. 


Caput IX. 


In capite 9. praedicit expresse poenas vicinis 
gentibus Syriae et Phoenicum. Nominat enim Sy- 
riam Adrach ab ubertate, et ait, Damascum, Ty- 
rum, Sidonem, Gazam et alias urbes vicinas, 
quae iam laetabantur calamitate Iudaeorum, et 
se putabant esse feliciores, quia alia numina co- 
lerent, amissuros esse potentiam et libertatern, 
Hanc impiam vicinorum persuasionem taxat, et 
praedicit secutura excidia, ac Sidon non longo 
tempore post Zachariam ab Ocho rege Persarum 
crudelissime capta est per proditionem, | Dum- 
que urbs occupatur, Sidonii ipsi urbem et sese, 
coniuges et liberos et familias incendio perdide- 
runt, Et scribit Diodorus Siculus pag. 43. periisse 
plus quam 40000 hominum. 

Tyrum Alexander septem mensibus obsedit, 
ut narrat Diodorus pag. 138. qua tandem expu- 
gnata 7000 in oppugnatione trucidata sunt, 2000 
postea suspendit Alexander, et multa millia ven- 
didit. Hoc excidium antea et Esaias praedixit, 
qui nominat gentes Kithim, id est, Macedones, 
et Dodannim, id est, Dodanaeos Graecos ever- 
suros Tyrum. Et Gaza ab Alexandro capta fuit. 
Post has poenas, inquit Zacharias, Syros et Phoe- 
nices socios fore populi Israél, id est, futu- 
emm esse, ut Ecclesia colligatur etiam inter 
ipsos. 

Addidit igitur Zacharias longam et dulcissi- 
mam concionem de Messia, et de modo ac bene- 
ficiis eius regni: Zcrulta filia Zion elc, — Ecce 
liex luus venit. Affirmat venturum esse Messiam 

iustum et salvatorem, et quomodo sit salvaturus, 
mox inquit: Non constituet imperium politicum. 
Erit enim pauper, et non erant quadrigae in Hie- 
rusalem, id est, Ecclesia non erit politica poten- 
tia, et salvabuntur homines novo et admirando 
modo, scilicet sanguine "Testamenti, hoc est, 
morte promissi Messiae, qui Testamentum, id 
est, promissionem suam sanguine suo confirmat, 
et pro nobis factus est victima. 


T'u in sanguine Testamenti tui etc, — Yadaei 
sanguinem testamenti stulte interpretantur cir- 
cumcisionem suam, et mactationes pecudum: sed 
Propheta loquitur de alio Testamento, et de alio 
sanguine. Fuit enim vetus Testamentum promis- 
sio certae sedis et regni politici cum conditione 
legis et ceremoniarum, ad hunc finem ordinata, 
ut in hoc certo populo nasceretur Messias, et con- 
servaretur ibi memoria promissionis gratiae, et 
aliqua esset Ecclesiae schola, usque ad adventum 
Messiae. Postea evertenda, ut extaret exemplum 
irae Dei, et testimonium, quod nec illi lege iusti 
fuissent etc, Hoc politicum testamentum non de- 
dit iusticiam et vitam aeternam, Imo abolitum 
est, cum gentes vocatae sunt. 


Loquitur autem hic Propheta de eo Testa- 
mento, id est, de ea promissione, quae donat 
iusticiam et vitam aeternam, et de sanguine hu- 
ius Testamenti, sicut antea praedictum fuit de 
Messia: Ponet animam suam pro peccato etc, 
Et mactationes pecudum,non tollebant peccatum 
et mortem, sed significabant Messiae sanguinem. 


Fovea, in qua non est aqua, significat mor- 
tem, in qua nulla est recreatio, Ex hac fovea 
educimur, id est, liberamur a peccato et a morte 
aeterna, et redditur nobis iusticia et vita aeterna, 
et hoc fit sanguine Christi, sicut Ioannes inquit: 
Sanguis Christi purificat nos ab omnibus peccatis. 


Converlimini ad arcem eincti spei, Dulcis 
consolatio est, qua Ecclesiam universam alloqui- 
tur, quae expectat Messiam, hanc nominat vin- 
ctos spei, id est, captivos quidem, sed sperantes 
conservationem et liberationem, ut Paulus in- 
quit: Spe salvi facti sumus etc., id est, Ecclesia 
in hac vita adhuc est imbecilla, et magnis cala- 
mitatibus oppressa, [nter has sperat tamen con- 
servationem et liberationem. Iubet autem intueri 
arcem, id est, ipsam promissionem, qua susten- 
tabantur, Et manifeste inquit, se annunciando, 
id est, praedicatione Evangelii duplicia redditu- 

rum esse, id est, iusticiam et vitam aeternam, 
vel gratiam et donum, sicut et Esai. 40. dicitur: 
Accepit de manu Domini duplicia. 

Sequens concio loquitur de collectione Ec- 
clesiae ex ludaeis et gentibus. Lapides sancti ac- 
cumulabuntur super terram, id est, speculae 
sanctae constituentur, id est, Ecclesiae, in qui- 
bus docebunt Apostoli et alii Sancti; Et Evan- 
gelii ac donorum descriptio est, cum inquit: Bona 
Ecclesiae esse frumentum adolescentum, et vi- 
num germinans eirgines, id est, Ecclesia pro- 
pagabitur: et multi gignentur adolescentes et vir- 
gines, id est, animosi et fidem incorruptam reti- 
nentes, Gignentur autem non propagatione car- 
nali, sed quia per vocem Evangelii Filius Dei 
erit efficax in eis, et confirmabit eos Spiritu suo 
sancto. 


Caput X. 


Concionatur de collectione Ecclesiae ex Iu- 
daeis et gentibus, et miscentur reprehensio im- 
piorum gubernatorum, super pastores: Iratus est 
furor meus etc, 


Caput XI. 


Praedictio est destructionis totius regni po- 
litici ludaeorum, — Causam vero inquit esse im- 
pietatem gubernatorum et populi, et intexit visio- 
nem. Ait Filium Dei pastorem dicere, sumsisse 
de duas virgas, quarum altera nominata fuerat 
suavitas, altera nominatur vastatores, id est, ali- 
quandiu gubernavi vos suaviter, quia vero non 
obtemperastis, sequuntur poenae, dilaceratur pa- 
tria a multis vastatoribus. — Dicit tres pastores de- 
letos esse, Regem, Sacerdotem et Principes, 

Postea exprobat eis, quod adeo vilem ducant 
esse hunc pastorem Filium Dei, ut vendiderint 
eum 30 argenteis. — Haec visio in genere signifi- 
cat, quod parva lucra anteferant Deo, et serviant 
ventri, et tamen postea in passione Christi even- 
tus simpliciter congruit cum his verbis, cum Iu- 
das Christum 80 argenteis vendidit, 

Postremo additur praedictio de stulto et per- 
nicioso pastore et de poena ipsius, ut tunc domi- 
nati sunt Pharisaei et Sadducaei, et aliquanto 
post deleti sunt. Ita in fine mundi, erit in Ec- 
clesia regnum impium et crudele Antichristi et 
fanaticorum doctorum, quod tandem horribiliter 

Caput XII. 


Antea vaticinatus est de interitu politiae Iu- 
daicae, et tamen dixit se servaturum esse paupe- 
rem gregem, qui custodit verbum Domini, sicut 
et Esaias inquit, Reliquias salvas fore, Nunc 
autem in capite 12, narrat, qualis futura sit illa 
Ecclesia, deleta politia ludaica, et vocabulo, Hic- 
rosolymae, hic reliquias intelligit, ut Apostolos 
et eorum coetus. Ilis praedicit persecutiones, et 
mirandam conservationem. — onam, inquit, 
Hierusalem, id est, veram Ecclesiam, ca/cem 
tremoris cunctis populis, et colligentur adversus 
eam omnia regna terrae elc., id est, imperia per- 
sequentur Ecclesiam, et conabuntur eam delere, 
sed Ecclesia erit eis velut calix tremoris, id est, 
eventus efficient, ut reges et populi velut ebrii ac 
amentes ruant et pereant, quia frustra pugnabunt, 
et interea evertent sua imperia, sicut accidit im- 
piis ludaeis, exercentibus saevitiam contra ÀÁpo- 
stolos et eorum auditores, et deinde Diocletianus 
et alii, dum conantur Ecclesiam delere, impe- 
rium dilacerarunt, et oppressi sunt ipsi publica 
ruina. Ac inter has mundi ruinas tamen Eccle- 
sia servata est, sicut hic inquit: Saleabit Do- 
minus labernacula luda, sicut initio, sed non 
ul glorietur domus David contra Iudam, id est, 
non ita ut maneat regnum politicum Davidis, sed 
quisquis erit superstes, erit sicut David, et sicut 
domus Dei, et sicut Àngelus Domini, Hic aperte 
ostendit, Ecclesiam non esse regnum politicum, 
nec habere praesidia humana, sed subiectam esse 
cruci, et mirabiliter servari, et interea esse tem- 
plum, in quo Deus habitat, et nos esse Angelos 
Domini, id est, nuncios Evangelii invocantes 
Deum, et ei obedientes. 


Deinde addita est dulcissima promissio, quae 
complectitur omnia beneficia Evangelii: Zffun- 
dam super domum David Spiritum gratiae et 
precum, Diligenter observandae sunt praecipuae 
sententiae in Prophetis, et prudenter contexen- 
dae. Supra de adventu Messiae et de passione 
eius, et de restitutione iusticiae et vitae aeternae 
dictum est: In sanguine Testamenti tui educes 
vinctos e lacu etc, Hic in capite 12. traditur ex- 
pressa sententia de donatione Spiritus sancti, 
quem nominat Spiritum gratiae, Quia testifica- 
tur in ministerio Evangelii, et in singulorum 
cordibus, de gratia, id est, aununciat Evange- 
lium de remissione peccatorum, de reconciliatio- 


PHIL. MEL, SCRIPTA EXEGETICA. 


1000 


ne, de donatione iusticiae et vitae aeternae, Et 
cum fide accipimus vocem Evangelii, simul Spi- 
ritus sanctus in cordibus accendit laetitiam, qua 
acquiescimus in Deo propter Mediatorem, et vi- 
vificamur, suntque coniungendae superiores prae- 
dictiones de persona Messiae, et haec de persona 
et effectibus Spiritus sancti. 


Postquam autem corda agnoscunt misericor- 
diam Dei per Evangelium, et vivificantur Spiritu 
sancto, accedunt ad Deum, et invocant eum fidu- 
cia Mediatoris, Invocatio autem est summus cul- 
tus, et reliquam obedientiam complectitur, quia 
ad hunc finem referenda est obedientia, ut teste- 
mur vere hunc esse Deum, quem invocamus, 
iuxta doctrinam, quam tradidit. 


Postea in textu rursus dicitur de persona 
Messiae: Zspicient ad me quem confixerunt, et 
plangent eum planctu eelut de unigenilo etc. 
Hic loquitur Filius Dei rursus, et affirmat se ven- 
turum esse, ut fiat victima pro nobis, ut Esaiae 58, 
dicitur: Servire me fecisti in peccatis tuis. Haec 
dicta testantur Messiam esse Deum et hominem, 
quia hic ipse Deus, qui loquitur, ait se futurum 
esse redemtorem. — Et Ecclesia, quae fuit specta- 
trix, fuit in magno luctu, ut Maria et soror eius, 
et alii Sancti. Semper autem Ecclesia agnoscens 
peccata, et cogitans iram Dei tantam, ut placanda 
fuerit per obedientiam Filii, est in luctu, et sus- 
tinet crucem postea in tota confessione, et cele- 
brat obedientiam Mediatoris inde usque ab edita 
prima promissione, et semper celebrabit. Ideo 
inquit: Plangent familiae, regia et sacerdo- 
tum etc. 


Quod autem talem luctum esse inquit, qua- 
lis fuit in Megiddo ac Hadadrimon, similitudo 
sumta est ab interitu duorum regum, Ochosiae 
et losiae, qui ambo non procul a Megiddo inter- 
fecti sunt. Interitus Ochosiae narratur 4. Reg. 9. 
Interitus Iosiae narratur 4. Reg. 23. Ac in utra- 
que historia extat nomen oppidi Megiddo, quod 
situm fuit in littore in tribu Manasse, non procul 
a lesrahel, Hadadrimon non procul inde est, ac 
scribunt postea nominatarn esse Maximianopolim. 


Caput. XIII. 


Commoratur in descriptione verae Ecclesiae, 
et narrat, quae beneficia habeat, videlicet, dele- 
tionem peccati, incorruptam doctrinam, et veram 


1001 VII. COMMENTARIUS IN 


invocationem. Postea praedicit passionem Chri- 
sti, et ait, Ecclesiam subiectam fore cruci, et 
multos defecturos esse ab ea, et tamen aliquem 
mansurum esse. coetum, qui Deum recte invocet. 
Ita breviter complectitur multas res praecipuas in 
Ecclesia considerandas, Quid sit, quae habeat 
beneficia propria, quis sit pastor, id est, condi- 
tor et conservator Ecclesiae, quales habeat ae- 
rumnas, quomodo conservetur. 


Est enim Ecclesia coetus agnoscens Filium 
Dei, colligentem Ecclesiam, passum et resuscita- 
tum, retinens puram Evangelii doctrinam, per 
quod et pastor hic efficax est, et deleto peccato re- 
stituit iustitiam et vitam aeternam, qui coetus 
recte invocat Deum, et in cruce expectat conser- 
vationem a suo pastore, et ab eo conservatur. 
Primo ergo nominat fontem contra peccatum et 
immunditiem separatae propter menstrua. Fons 
ipse Filius Dei est, per Evangelium et Spiritum 
sanctum tollens peccatum originale et actualia, 
Nam originale per menstruam immunditiem signi- 
ficatur, et opponitur hic fons lavacris ante tem- 
plum.  Concinne autem accommodari ad Baptis- 
mum potest. 


Postea ait de vera invocatione et de vera do- 
ctrina: Delebo idola et pseudoprophetas , pater 
et. mater configent eos, id est, erunt, qui refu- 
tent fanaticos doctores, ltem, prohibebunt eos 
uti veste hirsuta, id est, squalida assumta per 
hypocrisin, hoc est, taxabunt ficticios cultus, fa- 
naticas opiniones, monachatus, et similes hypo- 
criticas praestigias. Sed dicet: Non sum Pro- 
pheta, homo agricola sum, el homo serviens a 
iueenlule, id est, non sum autor novi dogmatis, 
sed servio in mea vocatione, sicut Ádam, sciens 
se nihil excogitare posse ad tollendum peccatum 
et ad tollendam mortem, sed tantum sustentans 
se voce promissionis traditae. Et fatebitur igno- 
rantiam suam, et dicet se ab Ecclesia castigatum 
esse, a qua diligitur. Huc pertinet dictum Pauli 
Gal. 6.: Si quis lapsus fuerit etc, emendate eum 
spiritu lenitatis. 

De passione Christi inquit: F'ramea suscitare 
super pastorem meum, el super virum proximum 
mihi, seu parem mihi, seu socium mihi, seu qui 
mecum est, Dulcis descriptio est, qua significat 
Christum pastorem Ecclesiae esse proximum Dei, 
Filium scilicet carissimum aeterno patri, qui sem- 
per est apud aeternum patrem, et qui potentia 

divina colligit et conservat Ecclesiam, sicut in- 
quit Ioan. 14.: Pater in me est, et ego in patre. 
Hic rursus considera, quod ait frameam levari 
super hunc virum, qui est proximus Dei. Signi- 
ficat enim personae unitatem, ut supra: Áspicient 
me, quem confixerunt., 


In Caput ultimum. 


Coniunguntur hic praedictiones de excidio 
Hierosolymae, de praedicatione Evangelii, de 
postremo adventu Christi et iudicio universali, in 
quo tota Ecclesia ornabitur aeterna gloria, et im- 
pii damnabuntur. | Sunt autem aliae sententiae 
propriis verbis expositae, aliae figurate recitantur, 
Excidium Hierosolymae recitatur propriis verbis: 
Congregabo omnes gentes ad Hierusalem in 
praelium, et capietur cieilas elc, 

Deinde de praedicatione Evangelii et de iu- 
dicio postremo dicitur: Zgredielur Dominus, et 
praeliabitur contra gentes elc. ltem: In die illa 
exibunl aquae eieae ex Hierusalem, .Et erit 
Dominus rex super omnem terram , et eril Do- 
minus unus, el nomen eius unum, id est, idola 
destruentur, et fulgebit vera agnitio unius Dei. 

Miscentur autem dicta de praedicatione 
Evangelii, de iudicio et de aeternis poenis im- 
piorum, et de aeterna gloria piorum. 

Stabit in monte olicarum, scilicet cum 
ascendet in coelum, dans mandata de praedica- 
tione Evangelii, et postea veniens ad iudican- 
dum. 

Scindelur mons, id est, tota machina mundi 
rumpetur et mutabitur, et fugietis, sicut in ter- 





rae motu tempore Osiae, de quo dicitur in primo 
capite Amos in initio. 

Non eril lux, sed frigus el gelu, scilicet 
impiis, Contra vero piis erit perpetua lux, omnia 
erunt plana, a Gibea, quae est in tribu Benia- 
min, ad Rimmon, quae est in tribu Simeon, id 
est, imperia mundi erunt abolita, et nemo exer- 
cebit saevitiam contra Ecclesiam, bene erit iustis, 
et impii erunt.in poenis, 

Erit Ierusalem secura, et non erit in ea 
analhema. | Contra vero tabescent impii, Mi- 
scet, ut antea dixi, praedicationes de poenis im- 
piorüm, et de gloria Ecclesiae. 

Deinde repetitur praedictio de vocatione gen- 
tium: Zieliquiae gentium eenienl lerosolymam, 

et adorabunt Dominum etc, Non erit salus extra 
Ecclesiam, qui non ascendent ut adorent Deum 
Zebaoth, non pluet super eos etc, Ác nomina- 
tim fit mentio festi tabernaculorum, qui significa- 
bat nova et aeterna tabernacula. 


In fine dulcissime dicitur: Von erit in domo 
Domini mercator, id est, Ecclesia vera non ha- 
bebit pontifices et doctores tales, qui ventris et 
imperii causa fingent corruptelas doctrinae, 


ORDO CAPITUM. 


In prioribus sex capitibus addit praedicationi 
de poenitentia consolationes de instauratione et 
defensione huius politiae: 


Convertimini ad me, et ego convertar ad vos. 
Ego ero murus igneus in circuitu eorum, 


Non in robore, non in exercitu, sed in Spi- 
ritu meo, dicit Dominus. 

In septimo etoctavo concionatur de veris cultibus: 

Non praecepi de ieiunio etc, 

Diligite veritatem et pacem. 

In reliquis capitibus dicit de interitu politiae 
Iudaicae, post adventum Messiae, de passione 
Messiae et de beneficiis eius, de cruce Eccle- 
siae elc,, de vocatione gentium: 

Adducam servum meum pullulanten, cae- 
labo sculpturam eius, auferam iniquita- 
tem terrae. 

Educes in sanguine Testamenti vinctos tuos 
de lacu. 

Effundam super domum David Spiritum gra- 
tiae et precum, 

Aspicient me, quem confoderunt, plangent 
familiae. 

Framea suscitare super pastorem meum, su- 
per virum proximum meum etc. 

In postremo capite plurima dicuntur de no- 
vissimo iudicio. 


VIII. 


IN INITIUM 


EXPLICATIONES PHILIPPI MELANTHONIS 


MALACHIAE 


TRADITAE WITEBERGAE ANNO M.D.LIII. 


(Editae in opp. Mel. Witeb. (T. I. p. 541.) 


U. supra dictum est, in enarratione Propheta- 
rum semper ordine omnes patefactiones divinae, 
revelatio promissionis, vocatio singulorum Pro- 
phetarum , consilium Dei et officia praecipua Pro- 
phetarum consideranda sunt, et intuenda omnium 
temporum Ecclesia, et agnoscenda est immensa 
misericordia Dei, quod propter Filium et per eum 
initio edidit promissionem, et excitavit subiude 
Prophetas, et sic colligit aeternam Ecclesiam. Ac 
dulce est totam seriem contemplari, in qua vide- 
mus velut in acie non longis intervallis successisse 
posteriores Prophetas prioribus. Hoc immensum 
beneficium vera gratitudine celebremus, et Pro- 
phetarum conciones audiamus tanquam Dei vocem, 
sicut supra inquit Zacharias capite 7.: Verba quae 
misit Dominus exercituum in Spiritu sancto per 
manum Prophetarum. 


DE TEMPORIBUS. 


A secundo anno Darii Longimani, de quo 
anno Haggaeus et Zacharias loquuntur, sunt anni 
ad annum quo filius Dei ex virgine natus est 462. 
Consentaneum est autem Zachariam concionatum 
esse annis aliquot durante adhuc Persica monar- 
chia, Sunt autem ab illo secundo anno Darii 
usque ad sextum annum Alexandri ann1183. Iam 
si vixit post Zachariam Malachias ut consenta- 
neum est, incurrit eius aetas fere in Ochum et 
Alexandri Macedonis tempora. — Antecessit igitur 
Macabaeos et Pharisaeos non longo tempore, Sunt 
autem anni a Iuda Macabaeo ad natalem Christi 
166. Haec brevia intervalla consideranda sunt, 
ut cogitemus, quam variae mutationes in guber- 








natione et in doctrina exiguo tempore factae sint 
ia illa postrema senecta imperii, et admonitio de 
lege Mosi servanda, videtur praecipue respicere 
confusiones, quae sequutae sunt sub Ocho et dein- 
de sub Antiocho. Mementote legis Mosi serei 
mei, Et adduntur consolationes de adventu Mes- 
siae, et de praecursore Elia, quem Dominus ipse 
inquit esse lohannem Baptistam. 


Intuentes autem has tristissimas confusiones 
inde usque ab Ocho, cogitemus hanc senectam 
mundi habituram esse maiores dilacerationes, 
quam fuerunt antea, Sub Ocho summus Sacer- 
dos lesus in templo interfectus est a factione Io- 
hannis fratris, qui ei summum sacerdotium eri- 
puit. Postea Bogeses Persicus satrapa templum 
spoliavit et ingens tributum toto sexennio exegit, 
Sub Alexandro Manasses templum in Samaria 
condidit, unde et religionis perturbatio et bella 
orta sunt inter Iudaeos et Samaritas, Ptolemaeus 
Lagi in Sabbato per fraudem ingressus urbem 
Ierosolymam, saevitiam exercuit in urbe, et mul- 
tos ludaeos captivos abduxit in Aegyptum, prae- 
cipuos viros, matronas, adolescentes et virgines, 
et indixit tributum 20 talentorum, id est, duo- 
decim millium coronatorum, 


Post aliquot annos rex Syriae Seleucus He- 
liodorum lerosolymam misit ad spoliandum tem- 
plum, mox sequuta sunt initia maximarum cala- 
mitatum, lason 500 talentis emit summum sa- 
cerdotium ab Antiocho Epiphane excusso Onia 
fratre, Post triennium Menelaus Iasone excusso 
summum sacerdotium simili arte mercatur, Hic 

Menelaus Oniam interfici curavit, et attraxit Àn- 
tiochum Epiphanem, occisus tandem a filio An- 
üiochi Epiphanis, quod fax fuisset belli ludaici. 
lason in exilio apud Lacedaemonios mortuus est. 

Interea Antiochus Epiphanes horrendam cru- 
delitatem toto octennio exercuit in Iudaea.  ldo- 
lum in templo collocavit, magnam multitudinem 
hominum occidit, vastavit oppida. — Sed paula- 
tim Deus repressit eius exercitum ductore Iuda 
Macabaeo, ut reliquiae Ecclesiae servarentur, 
Interfectio Iuda Macabaeo in acie frater [onathas 
varia fortuna praefuit, qui cum duobus filiis a 
Triphone Syriaco per fraudem interfectus est. 
Deinde tertius frater Simon cum annis fere octo 
praefuisset, a genero interfectus est, 

Postea sub Hircano filio Simonis Antiochus 
Soter obsidione cinxit lerosolymam, et fame co&- 
git eum facere deditionem. — Postea tranquillio- 
rem gubernationem habuit: sed filii inter sese 
dimicarunt, qui 1am non contenti titulo summo- 
rum sacerdotum, reges etiam dici volebant, Et 
Alexandrum filium Hircani Ptolemaeus Lamirus 
magno praelio vicit, et coegit captivos ludaeos 
vesci cocta carne puerorum ludaicae gentis. Hic 
Alexander et in festo tabernaculorum circiter sex 
millia hominum in urbe lerosolyma in seditione 
trucidavit. Deinde sexennium cum Iudaeis bel- 
lum gessit, qui accersiverant Demetrium. 

Huius filii Hircanus secundus et ÁAristobulus 
etiam inter se de regno dimicarunt. Pompeius 
Hircano tradidit summum sacerdotium interfectis 
viginti duobus millibus Iudaeorum, Aristobulum 
vero liomam abduxit, unde cum fugisset et bel- 
lum in Iudaea movisset, rursus captus est et Ro- 
mam missus, tandem veneno extinctus est. 

Aristobuli filius Antigonus cum Parthicum 
exercitum in Iudaeam adduxisset, fraude cepit 
Hircanum patruum, et ei summum sacerdotium 
eripuit, Urbem Parthi diripiunt, postea bella 
cum Herode gessit: sed Antonius Antiochiae ius- 
sit eum interfici; Postea Herodes solus regno po- 
titus est, et magnam crudelitatem exercuit. 

Haec tota [lias postremi temporis ludaicae 
politiae significat similes confusiones in imperiis 
huius senectae mundi, quas sapienter toleremus, 
ne propter scandala deficiamus a Deo, — Sed certo 
statuamus inter has confusiones Filium Dei tamen 
Ecclesiam collecturum et servaturum esse, [n 
hanc nos includamus et petamus mitgalionem ca- 
lamitatum, sicut praecipit Dominus: Orate ut 

possitis effugere venientia mala, Suo quisque 
loco foveat aerumnosam Ecclesiam, et caveat ne 
hant maiores dissipationes quantum potest, [ta 
tunc quoque servata est Ecclesia. Fuerunt enim 
Simeon, Zacharias, Elisabeth, Hanna, Maria, 
loseph et alii multi, qui recte Deum invocaverunt 
et recte docuerunt, quanquam alia impia multi- 
tudo longe maior fuit, et tenuit gubernationem, 
et familiae gubernatorum inter sese dimicabant, 

Hactenus dixi quo tempore concionatus sit 
Malachias, et quae calamitates in illo populo post 
eum sequutae sint, Ad hanc historiam praedictio 
accomodanda est, quae ut tunc fuit commone- 
factio, ne deficerent ludaei a Deo, et consolatio, 
ita nobis quoque in hac senecta mundi sit conso- 
latio et commonefactio., 


Dilexi vos dicit Dominus. 


Praecipua concio inde usque ab initio in Ec- 
clesia eadem est, videlicet concio poenitentiae 
et remissionis peccatorum propter Mediatorem: 
Ita statim post lapsum primorum parentum accu- 
satur peccatum, et additur consolatio promulgata 
promissione,  Ác res ipsa ostendit in omnibus 
Prophetis has duas materias praecipuas esse: ]ta 
hic orditur de accusatione, sed prius commemo- 
rat beneficia, ut accusatio fiat tristior. 

Nec vero magnitudo beneficiorum verbis ex- 
poni potest, sed aliquo modo cogitanda est. Deus 
hunc populum segregaverat ab omnibus gentibus, 
in hoc populo se patefecit, dedit ei legem et pro- 
missionem gratiae, affirmavit ibi se Ecclesiam 
collecturum esse, attribuit certam sedem, et assi- 
duis miraculis praesentiam suam ostendit, et po- 
pulum defendit ac restituit, misit Prophetas et 
duces, et magnam multitudinem in hoc populo 
elegit ad haereditatem vitae aeternae, et ad so- 
cietatem aeternae Ecclesiae. Haec sunt summa 
beneficia,  Inobedientia igitur eo maius peccatum 
est, quia insignis ingratitudo accedit. 

In hoc exemplo et nos nostram inobedien- 
liam et ingratitudinem deploremus et clamemus 
cum leremia: Converte me Domine, et conver- 
tar. Nam et nos vocati sumus ad Ecclesiae socie- 
tatem, et quanquam Ecclesia nunc non habet po- 
litiam certam, tamen Deus ei dat alicubi hospitia, 
et mirabiliter eam defendit inter horrendas im- 
plorum ruinas. Interea tamen plurimi sunt in- 
obedientes et ingrati. Observabis igitur primum 
in hoc textu, recitari hanc commemorationem de 

beneficiis, et accusationes cum amplificatione: 
Caeterae gentes ita deletae ac dissipatae sunt, ut 
non sint restitutae: Vos etiamsi eratis dissipati, 
tamen divinitus restituti estis, sicut inquit lere- 
mias: Misericordiae Domini, quod non consumti 
sumus, Initio autem totam gentem accusat, postea 
nominatim alloquitur sacerdotes, 


Offertis panem pollutum. 


Loquitur autem de panibus propositionis, ut 
noster textus nominat, de quibus extant mandata 
Exodi 26. et Levitici 24. ubi iubet panes 12 sin- 
gulis sabbatis collocare in mensam tabernaculi, 
Et singulos vult fieri ex duabus decimis Ephi, id 
est medimni Attici, Erat autem decima ephi 
septem sextarii farinae, et aliquanto amplius. 
Erant igitur duae decimae quatuordecim sextarii, 
Hinc intelligi potest panes grandes fuisse, et qui- 
dem congruentes ad mensuram veteris demensi. 
Chaenix farinae erat panis pro quàtuor nummulis 
nostratibus, — Continebat autem chaenix duos 
sextarios farinae, Ergo unus panis propositionis 
continebat septem chaenicas, ut unus panis suf- 
ficeret usui hominis per septimanam. 

Haec observentur, ut causa istius ritus eL 
utilitas consideretur, quia his panibus alebatur 
huius sacerdotis familia qui suo tempore sacrifica- 
bat. Quod autem inquit, Offerri panes pollutos, 
praecipue de personis intelligatur, quae pollutae 
erant impiis opinionibus, cultu idolorum, libi- 
dinibus, odiis factionum, parricidiis, et tamen 
offerebant, et fingebant haec sacrificia esse sum- 
ma merita, ut Oniam summum sacerdotem cu- 
ravit interfici frater Menelaus, et invasit summum 
sacerdotium, | Sic offerebant sacerdotes Pharisaei 
et Sadducaei inquinati tetris erroribus et multis 
sceleribus, Talium sacrificia sunt impia iuxta 
dictum Pro. 15. Victimae impiorum abominatio 
Domini: Oratio autem rectorum placet ei, et Ec- 
clesi, 4.: Melior est obedientia, quam victimae 
stultorum, qui nesciunt quantum faciant malum. 
' Oseas: Misericordiam volo, non sacrificium. 

Praevidet autem Spiritus sanctus in Prophe- 
tis loquens de panibus pollutis etiam calamitatem 
postremae Ecclesiae, in qua coena Domini hor- 
ribiliter contaminata est, Nam sacrificuli papi- 
stici adferunt ad eam pollutas mentes impiis opi- 
nionibus et turpitudine vitae, et fit adoratio panis 
extra institutum usum, quae est manifesta idola- 
tria, Papam in magnis pompis praecedit equus 

gestans panem consecratum, sicut Persicum re- 
gem, praecedebat equus, gestans ignem, qui apud 
Persas colebatur, et nominabatur Orimasda, id 
est, lumen sanctum, | Ad hanc totam profanatio- 
nem accommodanda est haec tristis accusatio de 
pane polluto, et de despectione mensae, Sic et 
apud Esaiam tristissima querela est cap. 28.: 
Omnes enim mensae repletae sunt vomitu sor- 
dium etc. Haec horrenda mala agnoscenda et 
deploranda sunt, et orandus est Filius Dei, ut ipse 
ea emendet, quaerenda etiam vera doctrina de 
coena Domini et aliis cultibus. 


DE COENA DOMINI. 


Etiam vetustas recitat hanc definitionem, 
Sacramentum est signum gratiae: iuxta hanc de- 
finitionem recte intellectam nulli ritus seu gestus 
instituti humana autoritate suntsacramenta, Item 
ritus divini, qui non sunt proprie signa promis- 
sionis de Mediatore et gratia, non proprie nomi- 
nantur sacramenta, ut coniugium, Sed omissa 
logomachia sciamus sacramenta in novo testa- 
mento esse ritus institutos ab ipso Filio Dei, qui 
sunt signa testificantia de promissione gratiae, ut 
sunt Baptismus, Coena Domini. 


Sunt autem instituti ritus propter publicas 
et privatas causas, publice sunt signa distinctionis 
Ecclesiae a caeteris hominibus, ut baptismus et 
coena Domini discernunt Ecclesiam ab aliis ho- 
minibus. Vult enim Deus eam conspici, vult 
agnosci Filium et exaudiri in toto genere humano, 
sicut dictum est: Hunz audite, Item, In omnem 
terram exivit sonus eorum, . Vult extare confes- 
sionem, et notam esse invocationem Sanctorum. 
Item, Coena Domini est nervus publicae congre- 
gationis: quia enim Deus hoc modo colligit Eccle- 
siam et non aliter, scilicet voce Evangelii, vult 
hane sonare in publicis honestis congressibus, 
sicut dictum est: In conveniendo populum et re- 
ges in unum, ut serviant Domino, Et ut talis 
congregatio sit conspectior, et quasi foedere ali- 
quo copulata, hic ritus additus est, qui est simi- 
lis libationi usitatae patribus. Hae publicae cau- 
sae non sunt obscurae, 


Diligenter autem privata causa in singulis 
consideranda est, videlicet quod sacramenta sint 
testimonia voluntatis Dei erga nos, Ut enim in 
promissione offertur gratia seu reconciliatio, sic 
in his externis ritibus idem servatur, et ritus est 

commonefactio, pignus et applicatio ostendens 
promissionem gratiae ad singulos pertinere. Sic 
vocat Paulus circumcisionem sigillum iusticiae, 
Et sicut promissio fide accipienda est, ita in hac 
commonefactione et applicatione fides necessaria 
est, Ideo cum interrogamus de usu coenae Domi- 
ni, usitate respondetur, utendum ea esse ad con- 
firmandam fidem, quae scilicet hac :'commone- 
factione excitanda est, et agnoscendum testimo- 
nium applicatae promissionis, Ita privatim pri- 
mus et immediatus et principalis finis est haec 
consolatio seu confirmatio fidei, nam haec idem 
sunt, Postea accedunt multi fines subordinati, 
gratiarum actio, invocatio, confessio doctrinae, 
foedus concordiae cum caeteris hominib, in eadem 
Ecclesia. Ideo et nomina huius ritus multa 
sunt. 

Graeci vocant AeivovQryíev , id est, ministe- 
rium publicum, a Ar/rór quod significat rem par- 
tam in bello, unde Aerovgyíos dicuntur ministe- 
ria publica, collationes tributorum, certae aedi- 
ficationes seu operae, quae fiunt Reipub. causa. 
Intelligunt igitur Graeci non solum coenam Do- 
mini, sed totum quod ibi agitur, concionem, dis- 
tributionem coenae, invocationem et gratiarum 
actionem, | Et vocabulum Aevovgyíe de operis 
Levitarum, ut de gestatione tabernaculi saepe 
vsurpatum est. 

Vocabulum Missa videtur Hebraeum esse, 
quod simpliciter significat contributionem pecu- 
niae seu aliarum rerum, quia in hoc congressu 
conferebantur eleemosynae. Alii putant Lati- 
nam 2ppellationem esse Missam, sicut Cyprianus 
pro remissione peccatorum nominat remissam, 
Et scribunt olim in Graecis Ecclesiis pronunciata 
esse haec verba, A«oic d'qeotg £ovo. Pro hac voce 
c qpeotó dicunt Latinos usurpasse nomen Missa, 
sed quaecunque est origo, quaeratur concinna 
interpretatio. Usitatum nomen est et &Uxo guotíc, 
quia certissimum est in hoc ritu Deo et Domino 
nostro lesu Christo gr«tias agendas esse. In Ae- 
gypto etiam a contributione eleemosynarum Mis- 
sam nomiarunt Agapen, quia dvcz:-c appellabant 
Eleemosynas, ut in Epistola Iudae dicitur: Hel- 
luantur de vestris agapis. Haec appellationum 
consideratio historica est, et ostendit veterem 
consuetudinem, Nunc de sacrificio dicam, 

Sacriücium est opus a Deo mandatum, fa- 
ciendum, ut Deo tribuatur honos, id est, ut ea 
obedientia ostendamus nos affirmare hunc solum 

esse Deum, quem sic colimus, et nos velle ei 
subiectos esse. — Osiander tres species constituit, 
typicum,. propiciatorium, et contributionem. 
Typica fuerunt omnes ritus Levitici significantes 
Christum, nec merebantur remissionem peccato- 
rum, sed erant signa docendi causa instituta, Pro- 
piciatorium unicum est tota Christi obedientia, 
hoc unum meretur remissionem peccatorum et re- 
conciliationem hominibus, et applicatur singulis 
propria cuiusque fide, audito, lecto, cogitato 
Evangelio, 

Quod autem aliqui Levitici ritus dicebantur 
sacrificia pro peccato seu propiciationes, id nomen 
tantum habebant typi significantes venturam iusti- 
ciam , quae vere esset deletura peccatum, sed ipsi 
typi nec merebantur remissionem peccatorum, nec 
delebant peccata. Ideo dictum est ad Heb.cap. 10.: 
Impossibile est sanguine taurorum tolli peccata, 
Tertiam speciem fecit Osiander contributiones, ut 
in lege offerebantur fruges et pecudes, unde Le- 
vitae victum habebat, nec merebatur id opus re- 
missionem peccatorum, sed erat merces debita do- 
centibus, qui non possent studia doctrinae colere 
et propagare, si essent occupati aliis negociis in 
quaerendo victu, "Cales igitur oblationes non vult 
proprie dici typos. 

Etsi autem hanc enumerationem specieruin 
non reprehendo, tamen quia hic non comprehun- 
duntur sacrificia, quae sunt, invocatio, gratia- 
rum actio, patientia in cruce etc. meam partitio- 
nem eliam repetam, Ego duas species constituo, 
propiciatorium et eOyoiorizóv, — Propiciatorium 
seu /Aa0vixÓv simpliciter unicum est videlicet tota 
obedientia Christi, quae sola meretur remissio- 
nem peccatorum hominibus, Aliorum sancto- 
rum bona opera omnia facta in fide reipsa sunt 
£x a(QLOtiXG, et non merentur remissionem pecca- 
torum. De his dictum est Oseae 14.: Omnem 
aufer iniquitatem et reddemus vitulos labiorum 
nostrorum, id est, invocationem, confessionem, 
gratiarum actionem, laborem docendi, Haec 
nominantur alias sacrificia laudis, Et de patientia 
in cruce inquit Psal: Sacrificium Deo spiritus 
contribulatus, Denique omnia bona opera sancto- 
rum facta in fide etiam typica huc pertinent, quia 
facienti in fide erant signa confessiones et gratia- 
rum actionis, 

Hanc declarationem monstrantem discrimen 
inter (Aagtixór et eÜyoQuotixóv necesse est in Ec- 
clesia extare, quia necesse est discerni sacrificium 

Christi a caeteris omnibus, Pro vocabulo testa- 
menti lingua Hebraea utitur nomine Berith, quod 
generaliter significat pactum. Et interpres Lati- 
nus reddidit his trib, vocabulis, pacti, foederis 
et testamenti, Graeci tantum habent 010975, ut 
in Zach. dicitur: In sanguine testamenti tui edu- 
ces vinctos de lacu. Est autem generaliter pactum 
promissio, id est consensus duorum vel plurium 
verbis expressus, quo se uterque obligat ad ali- 
quid dandum aut faciendum, ut, Deus promittit 
Abrahae semen et terram, et obligat eum ad cir- 
cumcisionem , quam affirmat esse testimonium de 
promissione. Vicissim promittit Abraham se cir- 
cumcisionem recepturum esse, et traditurum po- 
Steris. una cum promissionis propeagatione, ut 
agnoscant verum Deum et promissum Dominum, 
ldem pactum nominat latinus interpres foedus, 
quae appellatio proprie ad pacta bellica pertinet, 
Latini veteres derivatum esse dicunt a fide, 

Vocabulum testamenti latina consuetudo pro- 
prie accommodat ad honestam ordinationem mo- 
rituri, in qua haeres instituitur, et legata certis 
hominib. attribuuntur et dantur certa mandata, 
Graeci utuntur vocabulo dia95zry. Et Epist. ad 
Heb. urget emphasin, quod morte confirmatum 
sit testamentum filii Dei, Consideratis igitur fon- 
tibus vocabulorum, cogitemus quid significetur, 
cum nominatur vetus et novum testamentum. 

Vetus testamentum est vetus pactum, quo 
Deus obligat se populo ad dandam certam sedem 
et politiam, in qua tamen velit colligere aeternam 
Ecclesiam: et vicissim obligat hanc politiam ad 
legis obedientiam et conservationem doctrinae et 
promissionis in sua politia, Novum testamentum 
est novae et aeternae iusticiae et vitae promissio 
propter Filium morientem, in qua Deus se obligat 
nobis ad dandam remissionem peccatorum et re- 
conciliationem , iusticiam et vitam aeternam, et 
vicissim nos obligat ad credendum promissioni 
quae gratuita est, id est, tantum propter Filium 
datur, non propter legem. 

Addita autem sunt signa novae promissioni, 
quae non sunt merita seu precium, sed sunt testi- 
monia de promissione, sicut Petrus nominat 
baptismum stipulationem bonae conscientiae erga 
Deum. Ut enim in stipulatione interrogatio prae- 
cedit promissionem, ut sit magis perspicua asse- 
veratio, Visne mihi pro mercede has res Lipsiam 
iransvehere? volo. Ita in usu sacramentorum 
tanquam interroganti Deo, an velimus oblata illa 

bona accipere et ei credere? respondemus: Nos 
velle credere Evangelio, et hunc Deum invocare, 
qui se patefecit misso Filio. Hic ipse usus sacra- 
menti est velut stipulatio: et talis asseveratio 
cum non est simulata, est vox fidei, 


Hinc intelligi potest in usu sacramentorum 
fidem esse necessariam. ^ Nomen  stipulationis 
etiam indicat recte dici usum sacramentorum esse, 
applicationem promissionis ad nos, ac siguificat 
Deum nobis aliquid exhibere tanquam interro- 
gantem: Credisne tibi haec bona exhiberi a Deo? 
Credo et agnosco te verum esse Deum, te invoco. 


His fundamentis cognitis intelligi potest reipsa 
discrimen esse inter sacrificium et signa, quae 
proprie nominsntur Sacramenta, : Nam per sacra- 
menta Deus nobis exhibet et applicat suas promis- 
siones, ut per baptismum recipit hominem.  Sa- 
crificia vero sunt opera, quae nos Deo reddimus, 
ut eum honore afficiamus, id est, ut testemur nos 
sentire hunc vere esse Deum quem invocamus et 
cui hanc obedientiam praestamus, ut castitas Io- 
seph est sacrificium, quia Deo hanc obedientiam 
praestat, et ostendit Deum quem ipse colit, talem 
esse, qui velit castitatem et hanc obedientiam 
postulet, 

Cum autem in verbis coenae dicatur: Acci- 
pite, hic est sanguis meus novi testamenti, per- 
spicuum est his verbis offerri res promissas in 
novo testamento, cum et dicat velut in stipula- 
tione accipite, et mentionem faciat novi testamen- 
ti, quod est promissio remissionis peccatorum, 
reconciliationis et. bonorum aeternorum.  Pro- 
missio autem fidem postulat in singulis, Quare 
manifestum est eam applicationem non fieri pro 
aliis, sed tantum fieri applicationem sumenti, qui 
conversus fide accipit, Ita sumtio proprie habet 
rationem sacramenti in his qui sumunt fide. 
Postea verum est simul accedere oportere invo- 
cationem et gratiarum actionem, Ilaec opera quae 


'accedunt sunt sacrificia eUyogrovizce seu laudis, 


ut Psalmus vocat. 

Est et hoc sciendum, nullum opus externum 
placere Deo ex opere operato, id est, sine inte- 
rioribus motibus, vero timore Dei, vera fide fa- 


"ciente opus in agnitione Dei propter Deum, et 


fiducia Filii, sicut scriptum est: Veri adoratores 
adorabunt patrem in Spiritu et veritate, id est, 
spirituali motu et vera agnitione Dei iuxta ver- 
bum traditum. Sic et Paulus iubet offerre 207t- 

ziv Aotgstey Rom. 12, id est, cultum qui non tan- 
tum sit externus gestus, Sed in quo cogitatio 
vere intueatur et sentiantur in corde timor Dei et 
fides acquiescens in Deo, — Externi gestus sine co- 
gitlatione interiore, sine timore et fide sunt &Aoya 
opera sicut gestus pecudum, qui non reguntur 
cogitatione. 

Haec dicta sunt ut Malachiae concio melius 
intelligatur, quae taxat caecam superstitionem 
populi et sacerdotum, qui erant sine conversione 
ad Deum, sine timore Dei , sine noticia Media- 
toris, sine intellectu sacrificiorum, sine fide, et 

post ea fingebant mactationes esse cultus ex opere 
operato, et mereri remissionem peccatorum et 
alia bona, sicut Papistarum opinio est de Missa. 
Hanc caecicatem Prophetae saepe taxant, Post 
eam reprehensionem addit Malachias praedictio- 
nem de vero cultu, quem deleta politia ludaica 
Deus affirmat se instauraturum esse inter gentes, 
atque ita consolatur nos, us sciamus aliquas reli- 
quias Ecclesiae mansuras esse, ldeo dicit: Ab 
ortu Solis usque ad occasum magnum est nomen 
meum in gentibus, id est, fulgebit noticia vera 
Dei inter gentes, 


IX. COMMENTARII IN PSALMOS 


SCRIPTI PARTIM ANNO 1555., 


PARTIM 1553. ET 1554. 


(Editi in opp. Mel. Witeb. T. II. p. 548 sqq.) 


HPOAELTOMENA IN ARGUMENTA AC DISPOSITIONEM PSALMORUM. 


Aa Ephesios quarto scribitur, divinitus servari 
ministerium doctrinae coelestis, et subinde ex- 
citari Prophetas, Pastores et Doctores, ne lux 
doctrinae coelestis, vera invocatio Dei et veri 
cultus extinguantur, et totum genus humanum 
ruat in tenebras, errores et aeternum exitium. 

Ac series temporum Ecclesiae Dei, inde us- 
que a primis parentibus ostendit exempla huius 
ingentis beneficii Dei, — Subinde duces et docto- 
res Écclesiae excitati sunt, post Seth, Enoch, 
deinde Noé, Sem, Abraham, loseph, Moses, 
deinde Samuel, Samueli successerunt Nathan, 
David et alii. Nam illa aetas omnium florentis- 
sima fuit, et maxime ornata sapientia et victoriis. 
Deinde secuti sunt Elias, Helisaeus, hunc vidit 
Esaias, Esaiam vidit Ieremias, Ieremiam Daniel. 
Hi omues fuerunt doctores, per quos Deus et te- 
stimonia edidit suae patefactionis, et doctrinam 
illustravit, et voluit eos legem et promissiones 
interpretari contra hypocritarum iudicia, ac te- 
stes esse verae interpretationis. lta Deus in Ec- 
clesia et suum verbum et donum interpretationis 
largitus est. 

Quoties igitur de alicuius Prophetae scripto 
cogitamus, tota gubernatio Ecclesiae mente in- 
tuenda est, et considerandum quid sit vocatio 
prophetica, ut conciones propheticas sciamus vo- 
cem Dei esse se patefacientis generi humano, et 
Prophetam esse concionatorem vel gubernatorem 
vocatum a Deo immediate, et comprobatum cer- 
tis miraculis, et testem verae interpretationis le- 
gis et promissionum divinarum de mediatore 
Christo, 

Ac singulorum miracula testimonia sunt do- 
ctrinae ipsorum, Sic ergo audiamus Davidis con- 
ciones, tanquam vocem Dei sonantem de coelo, 





qua se vere et certo patefecit Ecclesiae Deus, et 
his concionibus confirmemus in nobis fidem et in- 
vocationem, et Deo gratias agamus pro hac pate- 
factione et hac doctrina. 


Sit ergo hoc fundamentum enarrationis, quod 
Psalmi vere sint doctrinae Dei, ut secundae Petri 
primo de Prophetis dicitur. 


Deinde materias discernito. — Ut universa 
doctrina Ecclesiae in duas partes distribuitur, vi- 
delicet legem et Evangelium, ita discernantur et 
Psalmi: alii magis continent doctrinam legis, id 
est, praecepta et adhortationes: alii magis inter- 
pretantur promissionem de Christo propriam 
Evangelii: alii prorsus pertinent ad genus 0i- 
DacxoaMxórv seu demonstrativum, ut Psal.: Dixit 
Dominus, qui est interpretatio promissionis de 
Christo, d enim praecipuum est Prophetarum 
officium, testes esse de venturo Messia et inter- 
pretes promissionum: alii sunt generis suasorii, 
ut qui concionantur de bonis operibus, aut con- 
solantur pios in afflictionibus, aut continent pe- 
tiiones, ut Psalmus 51.: Miserere mei Deus. 


Haec genera discernenda sunt, ut fines Psal- 
morum intelligantur, hoc est, ut sciat lector, 
quid velit docere vel efficere Spiritus sanctus in 
singulis Psalmis, et mentem et cor ad illum mo- 
tum accommodet qui proponitur, amplectatur fide 
doctrinam, expavescat lectione comminationum, 
sustentetur promissionib. ardenter petat, el vere 
expectet mitigationem calamitatum, meminerit 
insignia testimonia dogmatum Ecclesiae, ad alen- 
dam et confirmandam fidem, sicut Apostoli ex 
Psalmo 16. confirmant resurrectionem Christi. 
Haec distinctio in genere multum lucis adfert Psal- 
mis, ut prudens lector facile intelliget. 

Argumentum ac dispositio 
primi Psalmi. 


Beatus vir qui non abiit in consilio impio- 
rum eic. 


Primus Psalmus tanquam praefatio est totius 
operis, et est generis demonstrativi seu didasca- 
lici: Est enim descriptio, docens quae sit vera 
Ecclesia Dei, quae videlicet amplectitur verbum 
Dei. Et haec discernitur a caeteris sectis, quae 
habent commentitiam doctrinam, sine verbo Dei. 
Amplificatur autem descriptio collatione succes- 
suum et poenarum. Haec collatio consolationem 
continet, [n tantis aerumnis videtur Ecclesia fra- 
stra suscipere labores et pericula, sed non frustra 
suscipit, imo florebit ut palma, caeterae vero se- 
ctae delebuntur. 


Cum autem docet quae sit vera Ecclesia, 
monet nos, alligatam esse ad verbum Dei, et co- 
gnitionem verbi Dei, et ministerium omnibus 
commendat, 


Primi duo versus sunt descriptio Ecclesiae, 
quae est aucta antithesi, Primum enim negative 
recensetur, qui non sint membra Ecclesiae, po- 
stea additur affirmativa. — E! zn Jege Domini vo- 
luntias eius, id est, qui hoc verbum a Deo tra- 
ditum amplectitur, et non sequitur humanas opi- 
niones de Deo, seu Ethnicas, seu Iudaicas, seu 
philosophicas, seu quascunque extra verbum Dei 
confictas. 


Reliqui versus omnes continent amplificatio- 
nem de successibus et fructibus verae Ecclesiae, 
et de exitio impiorum, Haec amplificatio conso- 
latur pios, ut supra dixi. 


Argumentum ac dispositio 


Psalmi Il. 


Quare fremuerunt Gentes, et populi medi- 
tati sunt inania? etc. 


Secundus est prophetia de venturo Messia. 
Et quanquam in exordio et post narrationem ha- 
bet insignes adfectus, obiurgationes et commi- 
naliones, tamen principalis narratio est generis 
dernonsirativi: dicit enim, et mittendum esse 
Messiam, et quis sit, et ubi regnaturus sit, Et 

in fine additur testimonium de fide, qua beneficia 
Messiae accipienda sunt, 


Exordium, vehemens increpatio est hostium 
Evangelii et comminatio, — Hi adfectus ac motus 
conveniunt exordiis, ut ex praeceptis vulgaribus 
notum est. Et praecipue sunt usitati Prophetis, 
quorum initia magnos dolores significant, ut apud 
Esaiam: Audite coeli et terra, Admonentur ergo 
reges et principes, ne Christo adversentur, et 
damnantur iam omnes adversarii, 


Dirumpamus eincula eorum] uuyrizás di- 
citur, et vox est impiorum, qui negant se pas- 
suros Evangelii propagationem. Deinde opponi- 
tur divina comminatio: Habitans in coelis irri- 
debit eos. 


Narratio, Ego inungo regem meum super 
Zion montem sanclum. — In hoc versu affirmat 
Deus, certo se missurum esse Messiam, et diserte 
inquit: Ego inungo, ut sciamus non humanis 
viribus, sed mirabili modo divinitus constituen- 
dum esse hoc regnum, 


Deinde addit quis sit hic rex, et quale sit 
hoc regnum futurum, videlicet in quo Filius Dei 
agnoscatur, et eius beneficia celebrentur, et quo- 
usque fines proferendi sint, 


Postremo etiam addit de modo, quo bene- 
ficia huius regni consecuturi simus, 


Quis sit? Hic Messias est Filius Dei: Do- 
minus dixit ad me, Filius es tu, ego hodie 
genui te. 

Quale regnum erit? 

Non gubernabitur ut caetera, legibus foren- 
sibus et armis, sed regetur novo verbo de volun- 
tate Dei placati per hunc Filium. Ideo dicit: 
Praedicabo de praecepto, Filius meus es tu. 
Hanc novam sententiam ait se praedicaturum esse 
de Filio, Et quia affirmat se praedicaturum esse, 
instituet ministerium Evangelii: docendum est 
igitur, et discendum. — Et in hoc dicto cogitemus 
de studiis nostris: Deus adfirmat se hoc regnum 
praedicationis velle constituere: defendet igitur 
studia et doctrinam, nec sinet prorsus deleri Ec- 
clesias, scholas, et domicilia doctrinae. 


Quousque proferentur fines ? 


Per totum genus humanum: ao tibi Gen- 
les haereditatem tuam etc., hic continetur doctri- 
na de vocatione gentium. 

Et nunc reges intelligite. 


Adhortatio ad agnoscendum et veneraudum 
hunc regem: et nominatim alloquitur reges, ut 
sciant se quoque inferiores esse hoc Domino et 
hunc futurum omnium regum iudicem. 


Et dulcissimum z:&og est de modo colendi 
huius Domini in his verbis: Osculamini Filium. 
Significatur ergo sic advenire, ut suavissime nos 
salutaturus sit: non veniet ut perdat genus huma- 
num, sed ut omnes ad ipsum confugientes servet, 
sicut inquit: Venite ad me omnes qui laboratis. 
Haec vox est blanda salutatio, et dulcissimum 
osculum, quod offert nobis, Non ingreditur 
Hierosolymam Christus, ut Herodes trucidans 
populum, sed offerens salutem omnibus. 

Et rursus ardentissimum zt&Oog est, in nun- 
cupatione Filii: aeternus pater iubet ut Filium 
amplectamur, audiamus, osculemur, ergo et ipse 
diligit Filii amicos, 

Deinde poenae contemnentium Filium reci- 
tantur. Et additur antithesis de praemiis eorum 
qui Filium audiunt, et de modo quo adplicantur 
Filii beneficia: Beat? omnes qui confidunt in eo. 
Hic doctrina de fide et de iusticia fidei continetur. 
Adfirmat beatos fore homines, id est, liberos a 
peccato, morte, tyrannide diaboli, si confidant 
se propter filium a Deo recipi, et per filium de- 
fendi et servari, Hanc doctrinam non intellige- 
bant Pharisaei et alii hypocritae, oppressi ima- 
ginationibus humanis et philosophicis de discipli- 
na, et qui Deum dubitatione invocabant. 

Sed Prophetae inculcarunt veram de fide do- 
ctrinam , et postea Christus et Apostoli. Et haec 
disceuda est in veris exercitiis invocationis, | Ác 
prorsus idem dicit hic Psalmus, quod Baptista in- 
quit Iohan. 3.: Qui credit in Filium, habet vitam 
aeternam, qui non credit in Filium, non videbit 
vitam, sed ira Dei manet super eum. 


Argumentum ac dispositio 
Psalmi IH. 


Domine quid multiplicati sunt tribulant me, 
multi insurgunt adversum me? 


Similes sunt, in Christo et caeteris membris 
Ecclesiae Dei afflictiones, agones et precationes, 
etsi in Christo antecellunt, Et Prophetae cum 
sustinerent suos agones, videbant Christum sirni- 
lia passurum esse: ideo eadem vox est saepe in 

Psalmis Christi et aliorum precantium, — Quia 
autem in hoc Psalmo haec sunt verba; Ego sopi- 
lus sum el surrexi, ideo accommodatur ad Chri- 
sti mortem et resurrectionem, id non improbo. 
Nam Propheta etiam eum de suo periculo et sua 
liberatione precatur, iamen significat Christum 
similia passurum, imo docet nos propter illum 
Dominum liberari. Redditur nobis vita aeterna, 
quia Christo redditur, ut infra Psal. 15. diserte 
inquit: Non relinques animam meam in inferno. 
Adfirmat Christo reddendam esse vitam, sed si- 
mul complectitur se et omnia membra Ecclesiae. 
Nobis omnibus propter Christum redditur vita. 

Haec regula in Psalmis observetur, ut scia- 
mus saepe vocem Davidis, simul esse vocem Chri- 
sti, et econtra vocem esse Davidis seu nostram 
vocem, 

Est ergo hic Psalmus suasorii generis, pre- 
catio, ut liberemur in tristissimo agone, ubi vi- 
demur etiam a Deo abiecti. Nam haec vox non 
significat leves aerumnas: JVon est salus ei in 
JDeo suo. | Et mixta est gratiarum actio, quae do- 
cet, quales sint liberationes divinae, scilicet longe 
superantes humanam potentiam. 

Initium est querela: Quam mulli sunt ho- 
sles mei. 

Precatio : 
meus es, 

Orditur autem petitionem ab argumento po- 
tentiae et voluntatis Dei quem invocat: intuetur 
personam, Deum videlicet, et eius praecepta, 
promissiones et exempla, [deo te invoco unum, 
quia tu es sculum meum, id est, tu praecepisti 
te invocari, et dedisti promissiones , vis exaudire 
et iuvare, et toties iam declarasti ipsis factis, ser- 
vasti me invocantem. . Haec omnia complectitur 
cum significat causas cur ad ipsum confugiat. 
Constat autem in petitionibus praecipua argumen- 
ta sumi a facultate: Potes et vis me iuvare, et 
saepe iam servasti, Ad de igitur unum confugio. 
Haec sunt ardentia zt£95, cum in veris doloribus 
hac consolatione. nos ?rigimus, videlicet cum ad- 
huc ia corde manet haec lux, nos non abiectos 
esse aDeo, sed vere recipi, exaudiri, et auxilium, 
mitigationem et liberationem, divinitus sensu- 
rOS esse. 

Est autem hic versus antithesis superioris 
particulae tristissimae: JMu/t dicunt, non est sa- 
lus ei in Deo suo.  Y1mo, inquit: non deficio a 
te, scio te velle invocari, et velle liberare. 


Tu autem  Domíne susceptor 


1023 


Ac propter huius versiculi declarationem 
miscentur exempla liberationnm, quorum recita- 
tio et gratiarum actio est, et doctrina, ostendens 
quomodo Deus liberet, videlicet cum prorsus hu- 
manis consiliis destituti sumus: Ego sopitus sum 
el surrexi, id est, ex media morte liberatus sum, 
Deinde sequitur expressa petitio: Zrurge Domi- 
ne, saleum me fac, Et tribuitur laus victoriae 
ipsi Deo: Quia tu percutis hostes meos, 


Epiphonema generale, continens summam 
promissionum: Deus certo curat, iuvat, liberat 
Ecclesiam suam: 44 Domino est salus. 


Argumentum ac dispositio 


Psalmi IV. 


Cum clamo, exaudi me Deus iusticiae meae, 
in tribulatione qui me consolaris, Miserere 
mei, et exaudi orationem meam. 


Plana et perspicua precatio est, et ad sua- 
sorium genus refertur, ut de precationibus dici 
solet. Continet autem hic Psalmus disputationem 
de scandalo crucis, ac refutat et obiurgat eos, qui 
propter calamitates et, crucem existimant Eccle- 
siam a Deo abiectam esse, aut negligi, aut com- 
mentitiam esse totam doctrinam de Deo, quia vi- 
demus Ecclesiam aut calamitosiorem esse caeteris 
gentibus , aut certe nihilo tranquilliorem, 

David opponit illi obiectioni duas respon- 
siones. Prior est: Imo etiamsi exercemur horri- 
biliter, tamen mirandis modis rursus liberamur, 
ut conspiciatur Dei praesentia. Altera est: Etiam 
corda nostra interiori consolatione confirmat, ut 
certo sciamus nos a Deo iuvari, et ut perferre mi- 
serias fortiter possimus, sicut Laurentius in cra- 
ticula animosissime mortem perfert, 

Primus versus est precatio: Cum clamo, 
exaudi me. 

Secundus est apostrophe ad omnes, qui of- 
fensi specie crucis, existimant Deo non esse curae 
Ecclesiam. invocantem ipsum: OO vos superbi, 
quare gloriam meam, id est, meas aerumnas, 
ducitis esse probrum: quare diligitis vanitatem, 
id est, bona fallacia, fugacia, non durabilia, vo- 
luptates, vitam, opes. 

Tertius versus opponit responsionem pri- 
mam: Zmo Deus me mirandis modis liberabit, 

Quartus versus adhortatio est ad imbecilles 
et sanabiles, ut perferant miserias, nec deficiant 


PHIL. MEL. SCRIPTA EXEGETICA. 


1024 


propter crucem. S. moeemini propter furores 
hostium, reprimite vos, nec peccate, vel defi- 
cientes a Deo, vel quaerentes inconcessa praesi- 
dia, vel ruentes inordinata cupiditate vindictae: 
sicut multi victi dolore et deficiunt a Deo, et 
quaerunt inconcessa praesidia, ut Saul, Achas et 
Graeci imperatores, qui attraxerunt Turcas. 

Expositio proximi versiculi, Cogitaie, quid 
nam? Sperate in Domino, et sacrificate sacri- 
ficium iustum, Nam haec pars expositive ad- 
ditur, 

Sextus versus est repetitio querelae infirmo- 
rum: JMulti dicunt, quis ostendet nobis bona? 
id est, muiti metuunt fore ut deserti pereant et 
prorsus deleatur Ecclesia. — Huic quaerelae pre- 
cationem et alteram responsionem opponit, mo 
lecatu lumen super nos, id est, consolatione tua 
nos sustenta, ; 

Septimus versus recitat alteram consolatio- 
nem: Jas laetitiam in corde meo, id est, tu 
nos interiore luce et consolatione confirmas, 

Antithesis, 7/// habent opes el potentiam, 
quae magis quaerunt, quam gloriam Dei. Non 
offendat hac ipsorum beatitudine, ut propterea 
ipsis adsentiar. Nos econtra fruamur hac beati- 
tudine, quod tu es protector noster, et defendes 
et liberabis nos. 


Argumentum ac dispositio 


Psalmi V. 


Verba mea auribus percipe Domine, intel- 
lige clamorem meum etc. 


Titulus indicat argumentum. — Orat enim 
David pro haereditatibus, id est, pro Ecclesia: 
nec dubia est sententia huius Psalmi, Totus 
enim precatio est, plena doloris et indignationis 
adversus impios doctores, qui cum autoritate, 
ordinaria successione, (ut vocat) potentia, titu- 
lis, opibus, antecellant misero coetui recte do- 
centi, multorum animos movent, ut errores ad- 
probent, stabiliant et defendant. 


Adversus hos necesse est et doctrina et ig- 
vocatione Dei muniri pios, deo ardenter orat 
David et Ecclesia statim initio, ut regatur et de- 
fendatur contra inipostores, Haec propositio re- 
petitur initio in tribus versibus. 


In quarto sequitur ratio petitionis, quia Deus 
vere sit verax, bonus, iustus, volens tantum 

vera, bona, iusta, et vere nolens mendacia, et 


omnia dicta et facta pugnantia cum sua voluntate | 


et verbo, Ác sumitur ex hoc loco vera et neces- 
saria doctrina, quae adfirmat Deum non esse cau- 
sam peccati, nec velle nec adprobare peccatum. 


Hoc loco et-testimonia Iohannis 8. et alibi 
tradita cogitanda sunt, ut vere statuamus, Deum 
nolle et damnare peccata, et serio expavescamus 
metu irae Dei, et fugiamus omnia quae pugnant 
cum verbo Dei, 

In sexto versu recitata antea ratione, petit 
deleri perniciosos doctores: JPerdes, inquit, Jo- 
quentes mendacium. 


Deinde in octavo versu antithesis additur, 
petit ut Deus regat doctores et Ecclesiam vera do- 
ctrina et veris ac piis consiliis, 

In nono versu illustris descriptio est per- 
niciosorum doctorum, ubi dicit blandiri homi- 
num iudiciis impias opiniones, sed tamen esse 
pestes exitiales iis qui decipiuntur, ut Caiphae ra- 
tio humano iudicio non poterat statuere, hunc 
lesum crucifixum, esse Filium Dei et Messiam, et 
tamen error Caiphae, ipsi et aliis exitio fuit. 

In fine repetuntur precationes, quibus petit 
ut impii doctores et gubernatores reprimantur, et 
econtra defendantur pii et salutares doctores et 
gubernatores, 

Ultimus versiculus est promissio, quae con- 
solatur pios, ne fracti desperatione abiiciant pro- 
fessionem et functionem verae doctrinae propa- 
gandae: ac testatur iuvari pios, nec posse pror- 
sus deleri ab impiis. In dulcissima figura utitur: 
Sicut scuto, favore tuo coronas nos. 


Argumentum ac dispositio 
Psalmi VI. 


Domine , ne in furore tuo arguas me, elc. 


Petitio est plena tristissimorum et horribi- 
lium adfectuum, quos homines ebrii voluptatibus, 
aut qui habent animos occupatos curis opum aut 
ambitionis, non intelligunt. Sed Adam videns 
necem filii, David pulsus in exilium, Ezechias 
clamans: Sicut leo contrivit omnia ossa mea, Ie- 
remias videns excidium patriae, Christus sudans 
sanguinem , hos affectus intellexerunt. Cum enim 
agnoscunt animi iram Dei, et se subiiciunt poe- 
nis, aut se valde supra vires premi sentiunt, aut 
metuunt aeternam reiectionem, petunt his ver- 

MzrawrH. Orznm. Vor. XIII. 

bis mitigationem: Domine ne in furore tuo ar- 
guas me, id est, ne totam iram effundas, ne me 
in aeternum interitum abiicias, ne propter me 
vagetur poena per familiam totam et gentes totas, 
ut Saul abiicitur in aeternum exitium: et Davi- 
dis poena vagatur per familiam et universam gen- 
tem , et horribiliter cumulantur scelera et exitia, 


Saepe autem repetunt hanc precationem 
Prophetae. Ut Ieremias inquit cap. 10.: Corripe 
me Domine, non in furore tuo, ne in nihilum 
redigas me, effunde indignationem tuam super 
gentes, quae te non noverunt, Et Abacuc 8.: 
Cum irasceris, misericordiae tuae recorderis. 
Et Esaiae 64.: Et nunc Domine Pater noster es 
tu, nos vero lutum, et opera manuum tuarum 
omnes nos, ne irasceris Domine valde, ta Pro- 
phetae subiiciunt quidem se poenis, sed petunt 
mitigationem et deprecantur aeternum interitum, 
et suorum ztQoAeO gíav. 


Ác repetita est precatio in quatuor versibus 
haec repetitio, utcunque magnitudinem doloris 
significat, 


Ratio autem hic et alias in Prophetis addi- 
tur, propter quam mitigatio petitur, scilicet, 
quia Deus est misericors, imo et promisit mitiga- 
tionem poenarum, ut Oseae 11. dicitur: Quo- 
modo dabo te Ephraim? — An sicut Adama po- 
nam te? mo conversum est in me cor meum, 
exarsit commiseratio mea, Non faciam furorem 
irae meae, Non perdam Ephraim, quia Deus ego 
sum, et non homo, In medio tui sanctus, id est, 
patefeci me vobis, tradidi vobis verbum meum, 
propter id inter vos habito, nec penitus vos do- 
lebo, Et Ioel 2.: Misericors est Dominus, et 
poenitet eum mali, id est, mitigat poenam, 


Altera ratio est, ne penitus extinguatur no- 
ticia Dei, et laus misericordiae et bonitatis eius. 
Non est ín morte qui memor sil lui, in inferno 
quis confitebitur tibi,  Mitiga poenas et serva me, 
ut noticia tua propagetur: item ut agam tibi gra- 
tias, celebrem tuum beneficium et tuam miseri- 
cordiam, lta propter gloriam Dei liberationem 
petimus, Sicut precatur losue in summo peri- 
culo: Quid facies magno nomini tuo. Et in Psal- 
mo dicitur: Non mortui laudabunt te Domine. 
Nec ministerium in hac vita, nec Ecclesia in ae- 
ternum celebratura Deum esset, si Deus non mi- 
tigaret iram, ut et in hac vita sint doctores, et 
postea coetus in aeterna vita Deum celebrans: et 

passim similes precationes in lectione prophetica 
sunt obviae. 


Versu sexto et septimo repetitur querela de 
maguitudine doloris. 


Versu octavo et deinceps describitur con- | 


solatio, Haec pars iam est gratiarum actio, et 
nobis doctrinam proponit. ldeo enim recitatur 
consolatio, ut sciamus Deum vere exaudire pre- 
ces Ecclesiae et membrorum Ecclesiae. | Ac ad 
nos restringenda est promissio, Nam David ut 
membrum Ecclesiae compellat hunc unum ve- 
rum Deum, qui se in hoc populo patefecerat, et 
dederat promissionem misericordiae. In hanc 
promissionem intuens, petit beneficium, et hunc 
Deum alloquitur, qui promissionem certis testi- 
moniis tradiderat. Quare et nomine peculiari 
m1 eum compellat, quo seiungebatur invocatio 
in hàc vera Dei Ecclesia, ab iohnuds invocatione. 
Ipsum autem exemplum liberationis Davidis te- 
stimonium est promissionis, [deo in nostris pe- 
riculis et aerumnis legamus haec exempla, et cre- 
damus nos quoque exaudiri et impetrare mitiga- 
tionem poenarum et liberationem, . Et invocan- 
tes vero gemitu et hac fide, haud dubie sentient 
levationem, sicut alio loco dicit Psalmus: Prope 
est Dominus omuibus invocantibus eum in veri- 
tate. 


Inseritur et gratulatio, qua triumphat ad- 
versus hostes: Vos, inquit, hostes Ecclesiae Dei 
gloriabamini in mea calamitate, et insultabatis no- 
bis ac laeti vociferabamini nos a Deo reiectos esse, 
ut Semei insultabat Davidi, At nunc econtra 
agnoscite vestrum errorem, scitote nos vere ex- 
audiri a Deo, Non sitis Epicurei, Non sitis ho- 
stes verbi Dei: tandem vos Deus puniet et pude- 
faciet. Hac propria et nativa Psalmi sententia 
considerata, sciamus eam precationem esse com- 
munem, quam omnes in magnis periculis et ae- 
rumnis corde et ore recitent, et ex qua consola- 
tionem petere debent, cum ibi testimonium pro- 
missionis, videlicet liberatio Davidis proponatur. 
Pertinent autem petitiones ad genus suasorium, 
Ad idem genus pertinet et exemplum liberationis, 
quia tanquam consolatio proponitur. Sed gra- 
tiarum actio pertinet ad genus demonstrativum, 
narrat enim non casu factam esse liberationem, 
sed a Deo et huius misericordiam celebrat. 


PHIL. MEL. SCRIPTA EXEGETICA. 


! Scientiae obiecta crimina, 

Argumentum ac dispositio 
Psalmi VII. 


Domine Decus meus in te speravi, salvum me 
fac ex omnibus persequentibus «e, et li- 
bera ine , etc. 


Titulus est ignorantia David, 
Domino de verbis Cus, filii lemini, Etsi autem 
variae sunt interpretationes, tamen simplicissi- 
mam hanc esse iudico. gnorantiam vocat pro- 
fessionem innocentiae, seu non agnoscentis con- 
quod invaserit regnum, 
et privata cupiditate grassatus sit adversus Sau- 
lem. Nos disceremus, inficiatio David, seu in- 
nocentia David.  l!pse verecundius, gravius et 
significantius inquit, Ignorantia, quasi dicat, non 
agnosco obiecta crimina: nec multum interest, 
utrum Sauli et Semei criminanti oppositum di- 
cas hunc Psalinum, sed tamen magis consentanea 
est oratio eorum, qui hanc ardentem precationem 
compositam existimant adversus calumnias Semei. 
Hunc vocat Cus, id est, Aethiopem, id est , atrum 
et hostem Israelitarum, id est, verae Ecclesiae. 
Ut si quis impium Eccium vocasset atrum, et ho- 
stem verae Ecclesiae, | Exemplum autem trans- 
ferri ad omnes similes casus potest, Semper iim- 
pii deformare Ecclesiam et pios doctores atroci- 
bus calumniis student, semper obiiciunt piis do- 
ctoribus crimen haeresos, seditionum, ambitio- 
nis, et aliorum multorum furorum, Adversus 
has calumnias recitemus hunc Psalmum, qui du- 
plicem responsionem continet, inficiationem, et 
petitionem liberationis, et huic ratio gravissima 
additur, videlicet ne opprimatur vera doctrina, 
ne impii potiantur ministerio, 


quam cecinit 


In hanc sententiam inquit: Zxuscila ad me 
iudicium, id est, gubernationem quam manda- 
sti, id est Quia tu mihi ministerium commen- 
dasti, restitue id mihi, ut populus recte et pie 
doceatur ac regatur. [lta et nos haec duo oppo- 
namus calumniis, inficiationem falsorum crimi- 
num, et petitionem liberationis, | Nam iusticia 
bonae conscientiae retinenda est, ut Petrus ait: 
Patiendum nobis esse, sed non ut vere reis fur- 
torum aut homicidiorum, Et professio bonae 
conscientiae necessaria est coram hominibus, 

Sed hic quaestio agitatur, cum David in 
iudicio Dei citet testimonium conscientiae suae, 
an probanda sit fiducia bonae conscientiae,  Fa- 


1029 


cilis explicatio est sententiam Pauli consideranti: 
Nihil mihi conscius sum, sed in hoc non iusti- 
ficatus sum. — Alia est iusticia personae, qua per- 
sona tota coram:Deo gratis reputatur iusta, Haec 
imputatio tantum fide accipitur, nec opponuntur 
nostrae virtutes au! beneficia, Cum autem hac 
iusticia personae donati simus, necesse est adesse 


et alteram iusticiam bonae conscientiae, seu ope- | 


rum: non indulgeamus ulli cupiditati contra 
conscientiam. — Et haec iusticia bonae conscien- 
tiae placet Deo in reconciliatis, sicut Paulus in- 
quit: Gloriatio nostra haec est, testimonium con- 
scientiae nostrae, Et Rom. 14.: Qui in his se- 
ruit Christo, placet Deo, et probatus est homi- 
nibus. 
nibus in causis, ubi aliorum conscientiae pericli- 
tarentur re dissimulata, necessaria est, iuxta il- 
lud: Non dicas falsum testimonium, | Si David 


confessus esset se fuisse seditiosum, perturbasset | 


conscientias eorum, qui fuerunt ministri consi- 
liorun Davidis, Ac maxime in causa doctrinae 
asseveralio necessaria est, quod res veras et ne- 
cessarias, bona conscientia doceamus, 

Prorsus igitur, ut David adversus suos ca- 
lumniatores precatur, et profitetur iusticiam suae 
conscientiae seu causae, ita nos iisdem verbis et 
simili affectu cordis precemur, ut Deus reprimat 
nostros sycophantas, et profiteamur iusticiam cau- 
sae nostrae,  Beprimat autem Deus sycophantas, 
ne deleatur ministerium Evangelii: sed synagoga 
populorum circundet. Deum, id est, Ecclesia re- 
ducatur ad Deum. 

Nunc facile est videre sententias et ordinem 
Psalmi, considerata hac argumenti expositione et 
applicatione ad nostra pericula. Ut David titu- 
lum fecit ignorantia, id est, inficiatio calumniae: 
ita nos inscribamus nobis hunc titulum, depul- 
sio calumniae, videlicet per inficiationem, et per 
precationem , qua Deum oremus, ut ipse nos a 
sycophantis liberet, ne ministerium Evangelii 
deleatur. 

Primus versus petitio est liberationis, Ob- 
serva autem compellari propria adpellatione ve- 
rum Deum, patefactum in hoc populo. Hac 
compellatione complectitur promissiones, et ie- 
statur se alloqui verum Deum, qui se patefecit 
et tradidit promissiones. [deo dicit, te invoco 


nm, quem profiteor vere esse Deum meum: pro- | 
fiteor Aegyptiorum et Syrorum, et aliorum im- , 


piorum commentitia numina, non esse deos: sed 


Et professio huius iusticiae coram homi- | 


IX. COMMENTARII IN PSALMOS. 

te revera esse Deum, qui te in Israel patefecisti, 
et verbum tuum nobis tradidisti. 

Tertius versus continet inficiationem, qua 
iurat et Deum testem facit, se non esse reum eo- 
rum criminum, quae Semei obiicit, Non rapui 
regnum, non grassatus sum privata cupiditate 
adversus Saulem et eius posteritatem, — Ita et nos 
profiteri causam iustam debeinus, Haec profes- 
sio propter homines necessaria est, et placet Deo 
(ut dictum est) in reconciliatis. 

Sexto versu repetit precationem, et addit 
causam:  Zxurge Domine, reslilue mihi iudi- 
cium , id est, gubernationem quam mandasti, re- 
stitue mihi regnum, ne dominentur impii oppres- 
suri veram doctrinam, sed reducatur ad te Sy- 
nagoga populorum, propter hanc tuam Ecclesiam 
revertere tu ad nos, ct reducito me. 

Iu versu octavo provocat ad iudicium Dei, 
quod non de persona, sed de causa intelligatur. 
Semper Ecclesiae causa iniquis iudiciis maximae 
multitudinis damnatur. | Sed Deus tandem suis 
testimoniis ostendit causam Ecclesiae veram esse: 
ludica me Domine secundum iusliciam meam, 
non personae sed causae, de hac loquitur: et per- 
spicuum est discrimen, consideranti ea quae su- 
pra dicta sunt, 

Reliqui versus repetunt precationem, et hor- 
tantur impios ad poenitentiam, et praedicunt eis 
certum exitium, si non resipiscant. 

Ultimus versus est gratiarum actio pro libe- 
ratione. 

'Totam autem Psalmum meininerimus nobis 
propositum esse exempli causa, Difficile est sa- 
pientibus sustinere calumnias, Docet igitur Psal- 
mus quid agendum sit, et unde petenda et ex- 
pectanda defensio, cum mundi iudicia sint iniu- 
sta. Docet tuendam esse iusticiam bonae con- 
scientiae, et a Deo petendam et expectandam de- 
fensionem ac liberationem, | Et exemplo suo te- 
statur David, Deum revera refutare calumnias 
et sycophantias, sicut reductus est David, et pu- 
nitus Semei,. Hac doctrina confirmati et nos iam 
petamus et expectemus a Deo defensionem et libe- 
rationem adversus virulentos sycophantas, qui 
nobis crimen haereseos, seditionum, ambitionum, 


| et alia multa falso obiiciunt. 


Utilis doctrina et dulcis consolatio est hic 
Psalmus bonae menti, quae iniustis odiis, falsis 
suspicionibus et ementitis calumniis, ut saepe 


fit, oppugnatur. 
65* 

Argumentum ac dispositio 
Psalmi VII. 


Domine Deus noster quam admirabile :est 
nomen tuum eic. 

Gratiarum actio est, et vaticinium de libe- 
ratione et gloria aeterna Ecclesiae, collectae ex 
toto genere humano, Et est opponendus hic Psal- 
mus huic dicto: Optimum non nasci, aut quam 
celerrime extingui, quod dictum verum esset, si 
homo tantum ad hanc aerumnosam vitam morta- 
lem conditus esset. Longe enim tristiora aut 
atrociora mala accidunt homini, quam ullis aliis 
animalibus. Sed ideo melius est nasci homines, 
quia Deus se generi humano multis et magnis ac 
illustribus testimoniis patefecit, et per homines 
vult celebrari, et vult eos aeterna gloria ornare: 
pro his beneficiis gratias agit, et simul de illa 
ingenti gloria vaticinatur. Nunc enim in hac vita 
etsi fide cernitur et incoatur, tamen nondum ocu- 
lis conspicitur, cum haeredes vitae aeternae a ty- 
rannis trucidantur multo crudelius, quam ullae 
bestiae, 

Cum baptista ab Herode, aut Paulus a Ne- 
rone interficitur, nequaquam iudicant spectatores 
baptistam aut Paulum gloria et decore ornatum 
esse, et omnia pedibus eorum subiecta esse: sed 
iudicant hos miseriores esse leonibus, qui in circo 
spectabantur. Cum igitur liberatio Ecclesiae non- 
dum conspiciatur, passim vaticiniis promissa est, 
ita et in hoc Psalmo praedicitur et promittitur. 

Et collatio fit utriusque membri, nostrae 
miseriae et liberationis. 

Descriptio miseriae haec est: Quid est ho- 
mo quod memor es eius, el filius hominis quod 
eisilas eum? id est, cum homo sit creatura ae- 
rumnosa, peccato et morti obnoxia, immensa bo- 
nitas est, quod tamen recepit nos Deus, et abo- 
lito peccato et morte, restituit nobis iusticiam .et 
vitam aeternam, 

Sieisti eum | aliquantisper carere Deo. 
Adam post lapsum oppressus peccato et morte, 
caret Deo, sed aliquantisper, id est, non relin- 
quitur in morte et sine Deo, sed rursus erigitur 
propter promissum semen, et ornatur gloria, id 
est, abolito peccato et morte, restituuntur iusti- 
cia et vita aeterna, — Haec est illa liberatio, quae 
hic describitur, | Estque Psalmus ex ipsa promis- 
sione sumtus, quae Adae et Abrahae tradita est. 
Hanc interpretatur, et docet colligi Ecclesiam, 
cui redditur amissa gloria. 

Et quanquam Psalmum in genere de tota 
Ecclesia intelligo, tamen non displicet mihi in- 
terpretatio eorum, qui ad caput Christum accom- 
modant eum, Nam et Christus paulisper caret 
gloria, factus pro nobis maledictum, — Postea ve- 
ro rursus ornatur gloria, et propter eum reddun- 
tur Ecclesiae iusticia et vita aeterna, 

Primus versus est propositio gratiarum actio- 
nis et vaticinii: Ago tibi gratias Deo quod te 
patefecisti generi humano in tota terra, ubi si- 
mul praedicitur Ecclesiam colligendam esse ex 
toto genere humano, 

Secundus versus dicit de modo colligendae 
Ecclesiae: Non humanis viribus aut consiliis, aut 
armis, hoc regnum constituetur, sed praedica- 
tione Evangelii, sonantis per agmen imbecille, 
per quod Deus erit efficax. 

Tertius versus dicit de effectu novi illius re- 
gni: Jidebo coelos tuos, id est, aeternum re- 
gnum constituetur, coelos aeternos videbimus, in 
quibus fruemur consuetudine Dei, nec erimus 
obnoxii morti et peccato, ut nunc sumus. 

Quartus versus et quintus continent collatio- 
nem praesentis miseriae et liberationis: ac prae- 
dicitur Ecclesiam et caput Christum aliquantisper 
fore sine gloria. Sed tamen recepturos esse glo- 
riam promissam et benedictionem, sicut docet 
promissio facta Abrahae: et haec liberatio hic 
praedicitur ac celebratur. 

BReliqui versus sunt descriptio beneficiorum, 
quae sequuntur liberationem, seu descriptio glo- 
riae et domini Christi et Ecclesiae, Christus ex- 
altatus est super omnes creaturas, doctor est vitae 
aeternae, et depulsor mortis, depulsor omnium 
tyrannorum: ita Ecclesia habebit iusticiam, et 
aeternam vitam ac pacem, Non diabolus, non 
tyranni, non imperia, non bestiae ullae nocere 
amplius Ecclesiae potuerunt, sed ipsa in perpe- 
tua laetitia celebrabit Deum. Pro hac liberatione, 
inquit ultimus versus, agimus tibi Deus Iehova 
gratias, et hoc ingens et inenarrabile beneficium 
celebrabit semper universa Ecclesia. 


Argumentum ac dispositio 
Psalmi IX. 


Confitebor tibi Domine in toto corde meo, 
narrabo omnia mirabilia tua. 


Generalis gratiarum actio est pro deletis ho- 
stibus, et adplicatio exempli ad reliquam Eccle- 

eundem modum in nosiris aerumnis petamus a 
Deo, et expectemus liberationem, Ideoque mi- 
scentur generales promissiones:  Sperent in te 
omnes qui nomen tuum norunt, quia non relin- 
ques quaerentes le. 


Utrumque igitur ex hoc Psalmo et similibus 
discamus, videlicet gratiarum actionem, id est, 
confessionem animl vere siatuentis, quod non 
casu, non humanis viribus, sed Dei auxilio ad- 
iuti et servati simus, quod Deus vere sit efficax, 
non sit inane vocabulum, non sit ociosus, non 
sit alligatus causis secundis, sed vere nos respi- 
ciat, nos exaudiat, adsit, opituletur, etiam cum 
destituimur a causis secundis. Sic vult agnosci 
Deus, hanc laudem vult sibi tribui, Verum na- 
tura hominum caeca, plerunque aut casu aut hu- 
mana ope arbitratur liberationes sibi contigisse, 
Adversus hanc caecitatem testimonia divina ex 
Prophetis undique colligenda sunt, quae adfir- 
mant a Deo regi, et servari Ecclesiam, sicut 
Psalmi alias dicunt: Vana salus hominis. 

Deinde et promissionem auxilii infigamus 
animis, et promissioni exempla addamus, tum 
Davidis recitata in Psalmis, tum vero alia, ut 
Abrahae, et reliquorum. | His promissionibus et 
exemplis accendantur fides et invocatio, Hi sunt, 
ut saepe dicitur, praecipui cultus Dei. 

Est igitur hic Psalmus demonstrativi gene- 
ris, quia est graliarum actio, et finis primus est, 
ut Deo gloria tribuatur. Sed accedunt alii fines, 
ut monstrata hac Dei bonitate omnes alii inviten- 
tur, ut agnoscant Deum, credant ei, obediant 
ei, invocent eum et celebrent. Ideo interse- 
runtur et promissiones, quae cum hortentur pios 
ad fidem et invocationem, tales adhortationes 
pertinent ad suasorium genus. Haec adplicatio ad 
nostrum usum diligenter consideretur, Nam pro- 
pter nos haec scripta sunt, ut Paulus inquit 


Rom. 15. 


Argumentum ac dispositio 
Psalmi X. 


Ut quid Domine recessisti longe, occultas te 
in tempore tribulationis, etc. 


Psalmus decimus est suasorii generis, Est 
enim petitio defensionis adversus tyrannos, Epi- 
cureos et hypocritas, et eorum socios, qui co- 


IX. COMMENTARII IN PSALMOS. 


siam, cui hoc exemplum proponit, ut nos ad, 

nantur delere Ecclesiam Dei, et verae Ecclesiae 
membra: et non solum manifesta vi grassantur, 
sed etiam astutissime insidrantur eis, et varias 
fraudes serunt. —. Ut Saul vi et dolis Davidem op- 
pugnabat. Hypocritae, pontifices, vim et frau- 
des exercebant adversus leremiam. Et nunc ho- 
stes verae doctrinae intenti sunt in occasiones 
omnes nocendi iis, qui recte docent: ubi pos- 
sunt manifesta vi grassari, multos interficiunt: 
ubi violentiam exercere non possunt, serunt ca- 
lumnias, ut alienent voluntates hominum a recte 
docentibus, et inflamment principum odia. In- 
terim Epicurei illi, inimici verae Ecclesiae, ia- 
ctant se paci publicae consulere, et rident stoli- 
ditatem recte docentium, quod pericula sibi ac- 
cersunt, Tales multi sunt in aulis regum et pon- 
tiicum, ut in Anglia Wintoniensis, in Gallia 
Constabilis, et alibi alii, quorum aliquos si in- 
tueamur planior erit hic Psalmus. 

Initio autem continet querelam, ut omnes 
tristi gemitu, praesertim in calamitate, et invo- 
camus Deum, et dolemus quasi negligi, non so- 
lum nos, sed gloriam Dei. "lriumphant impii 
quasi nihil sit Deus, aut nulla sit providentia, et 
omnes religiones sint commentitiae, Hic zelus 
pro gloria Dei magis auget dolorem bonae mentis, 


quam lacerationes corporum, 


Deinde sequitur longa hypotyposis, et imago 
tyrannicarum conspirationum , insidiarum, frau- 
dum, violentiae, et Epicureae securitatis. 

Versu duodecimo iam expresse ponitur peti- 
tio: Zixurge Domine, ne obliciscaris pauperum. 

Versu decimotertio et deinceps ponitur ra- 
tio petitionis haec: uva nos ut tuam gloriam 
asseras, ut refutes Epicureos, qui nunc cum non 
ostendis tuam iram adversus eos, putant inanem 
fabulam esse nomen Dei et totam Ecclesiae doctri- 
nam. Ut igitur poena convicti, fateantur ve- 
ram esse Ecclesiae doctrinam, et vere esse provi- 
dentiam, punias eos manifestis exemplis, et de- 
fendas ac liberes Ecclesiam. 


Hoc argumento in multis Psalmis utitur: 
petenda est enim defensio praecipue propter glo- 
riam Dei. Psal. 79. dicitur: Cur dicent gentes, 
ubi est Deus eorum? Et Esa. 48. dicitur: Pro- 
pter nomen meum removebo furorem meum, 
[tem: Propter me faciam, ut non blasphemer. 
Sic et Ezechias precatur adversus Sennacherib 
4. Reg. 19. Sic et nos hoc tempore oremus Deum, 

ut reprimat Turcas et alios hostes Evangelii, ! 

praecipue ob hane causam, ut blasphemiae refu- | 


tentur, et omnes agnoscant hunc vere Deum esse, 


quem Ecclesia Christi invocat, et ad eum conver- | 


tantur et Evangelium amplectantur. 
Adduntur rationi petitionis promissiones, 


quae opponuntur Épicureis iudiciis, et adfirmant | 


Deum iudicaturum esse, puniturum impios, et 
servaturum et liberaturum pios, etiamsi aliquan- 
tisper videntur deserti et orphani. Verba pro- 
missionis haec sunt: 775; pauper relinquitur, 
orphano tu es adíiulor. 'Yu vere exaudis gemi- 
tus et desideria adflictorum in Ecclesia tua. 

In fine repetita est ratio, seu oirt0A07£0: 
Ne amplius homo sit tyrannus in terra, seu con- 
tritor iustorum, seu formidabilis iustis, id est, 
ne ausint homines, ut gigantes, ut Pharao, Ra- 
psaces, Antiochus et similes, coelo bellum in- 
ferre, et Ecclesiam conculcare: punito blasphe- 
mos, ut omnes homines fateri cogantur, veram 
esse doctrinam, quae in Ecclesia Christi de Deo 
traditur. 


Argumentum ac dispositio 
Psalii XI. 


In Domino confido, quomodo dicilis animae 
aede , lransmigra in montem sicut pas- 
ser? elc. 


Consolatio est, pertinens ad genus suaso- 
rium, recitantur enim querela, iniuriae et furo- 
res adversariorum. | Ét opponuntur promissio- 
nes, quae defensionem piis pollicentur, et mini- 
tantur poenas impiis. llae antitheses consideren- 
tur in his versiculis: Oculi eius in pauperem re- 
spiciunt, Duel super peccatores laqueos. 

Sed exordium ipsum docet nos, ne satis esse 
putemus, quod promissiones audimus, sed opor- 
tet eas fide accipi. Addi fidem et invocationem 
necesse est, qua mens vere statuat nos exaudiri, 
respici, regi, iuvari et defendi, Nam haec fides 
est agnitio intuens Deum, et facit ut nostri labo- 
res etaerumnae fiant cultus Dei, et Aoziz?) Aargeta. 
Miseriae ipsae sine fide et invocatione non sunt 
cultus Dei, Quare diligenter initium Psalmi 
considefemus, et discamus exemplum nobis esse 
propositum, sicut ipse inquit: Zn Domine con- 
fido, sic nos singuli excitemus fiduciam et cogi- 
tatione promissionum, et vera fide Deum invoce- 

mus, et nos sustentemus adversus diaboli et mun- 
di insidias et terrores. 


Argumentum ac dispositio 
Psalmi XII. 


Salvum fac Domine, quoniam defecit san- 
clus , eic. 


Querela est corruptelis doctrinae, et preca- 
tio, ut Deus repressis imposteribus et adulatori- 
bus restituat doctrinae puritatem, gubernet et 
servet recte sentientes: et miscet ztJog, Verbum 
Dei fieri notius in confessione, cum impii oppu- 
gnant, et conspici gloriam Dei, quae vincit, nec 
sinit extingui veritatem , sed deletis erroribus opi- 
tulatur veritati, ac perficit ut Ecclesia vera, quae 
profitetur et amplectitur Evangelium, retineat ve- 
ram sententiam ad omnem aeternitatem, | Sic de- 
letis Ébionitis, Arrianis, Manichaeis, vicit vera 
sententia tantum Dei ope, sicut hic Psalmus do- 
cet nos petere: 7'u Domine cuslodies eos: estque 
saepe recitandus, cum petimus, ut Deus impios 
doctores compescat, et verae doctrinae lucem ac- 
cendat ac servet, 


Argumentum ac dispositio 
Psalmi XHI. 


Usquequo Domine oblivisceris mei in per- 
petuum? Usquequo abscondis facilem tuam 
ame? elc. 


Precatio est generis suasorii, quales pluri- 
mae sunt precationes in hoc toto opere: nec sunt 
obscurae sententiae, praesertim si ad usum trans- 
ferantur. Si nos ipsos intuebimur, et nostra pe- 
ricula considerabimus, agnosceius similes esse 
gemitus omnium piorum et similia vota, 


Exordium est querela valde tristis, qua de- 
plorat differri auxilium et liberationem. Sicut 
omnes experimur in magno dolore et veris aeru- 
mnis, languefieri animos mora, cum non statim 
opitulatur Deus. 


De hac mora saepe concionantur Prophetae, 
et iubent eam perferri, ut Abacuc 2. cap.: Si 
moram faciet, expecta eum, quia veniens veniet, 
et non tardabit, fuc pertinet et parabola de vi- 
dua saepe interpellante iudicem , Lucae capite de- 
cimo octavo, 

Querelam sequitur precatio: Fespice, ex- 
audi me, illumina oculos méos, da lucem ocu- 
lis, id est, redde vitam et laeticiam. 

Sequitur eir:0A0yíc. — Gloriae tuae interest 
meservari, Ego quidem paratus sum animo ad 
tolerandas poenas, sed tu propter gloriam tuam 
libera me, ne Epicurei clamitent, nihil esse Deum, 
neve idolorum cultores glorientur, sua commen- 
titia numina potentiora esse, quam tu,  laec 
elrtoAoyío saepe in Psalmis repetitur, ut alibi: 
Ne dicant, ubi est Deus eorum. 

In fne additur adplicatio de fide et spe, ut 
supra dictum est, Nou satis est hanc sententiam 
in genere tenere, quod Deus exaudiat Ecclesiatn, 
sed oportet nos fide amplecti promissiones, et eas 
ad nos accommodare. Include te quoque in nu- 
merum eorum, quos Deus alloquitur, et quibus 
tradidit promissiones, et te exaudiri, defendi et 
servari statuito. Hoc cum fit, sequitur liberatio, 
et liberationem sequatur gratiarum actio, et hoc 
exemplum declarat: Jxrultabit cor meum, pro- 
pter liberationem, et: Cantabo Domino, id est, 
agam gratias, celebrabo eum, propagabo do- 
ctrinam, 

Ero testis, quod retribuat, id est, exau- 
diat, iuvet, opem ferat, non desert adflictos, 
sed pro calamitate retribuat liberationem, | Sic 
enim phrasis saepe intelligenda est, cum verbo 
retributionis utitur, 


Argumentum ac dispositio 
Psalmi XHII. 
Dixit insipiens in corde suo: JVon est Deus, 
etc. 


Psalmus est àide0zoAizóg, tria membra con- 
tinens, Primum est concio poenitentiae, qua 


arguit omnes homines, et docet reos esse omnes | 


secundum hanc naturae pravitatem, — Sic et Pau- 
lus citavit hanc concionern, et diserte addit: Cau- 
sati sumus omnes sub peccato esse. ltem: Ut 
omne os obturetur, et reus fiat totus mundus 
Deo. Et alii manifestis sceleribus polluti sunt, 
quae iudicare ratio potest: alii vero, etiamsi non 
habent manifesta scelera, tamen secum circum- 


ferunt in mente dubitationes, in voluntate et cor- 


de securitatem et contentum iudicii divini, amo- 
rem sui, tyrannicas cupiditates, ambitionem, 
studiurn premendi imbecilliores, fiduciam suae 

potentiae, odium verae doctriaae, et alios vitio- 
sos adfectus. 

Accusat igitur , ut dixi , omnes homines, sed 
tamen discernit ab impiis veram Ecclesiam Dei. 
Impii furenter delectantur vel manifestis sceleri- 
bus, vel interiore pravitate, quam hypocritae ex- 
cusant, nec aguoscunt esse peccatum. — Et huic 
parti damnationem denunciat Psalmus, At pii 
agnoscunt suam immunditiem, et invocant Deum, 
et petunt remissionem, hos consolatur Psalmus. 

Est igitur secundum membrum Psalmi dis- 
tinctio impiorum ab Ecclesia, incoata in versu 4. : 
ANon agnoscunl qui operantur iniquitatem, de- 
eorant populum meum, el Dominum non ineo- 
cant, q. d. Etsi in omuibus est immundities, 
tamen aliqui perseverantes in peccatis, nolunt 
agnoscere peccata, nec invocant Deum, imo aut 
negant esse Deum, aut fremunt adversus eum, 
oderunt eius doctrinam, et sibi regua et tyranni- 
des coustituunt, et pie docentes delere cupiunt, 
Sed est alius coetus agnoscens peccata sua, invo- 
cans Deum, in hoc coetu esse Deum inquit, et 
fiduciam huius coetus ait esse Deum. 

Haec distinctio in Psalmo observanda est, 
ut consolatio piis proponatur, qui expavescunt 
audita universali accusatione, Etsi est in omni- 
bus peccatum, tamen differunt invocantes Deum, 
ab insipiente, qui dicit: /Von est Deus. Hic 
coetus insipiens, perseverans videlicet in hac im- 
pietate, damnatur, Et de eo principium Psalmi 
intelligatur: JDZvil Znsipzens, id est, impius coe- 
tus perseverans in contemtu Dei. 

Deinde attexitur universalis accusatio, Sed 
in versu quarto rursus discernuntur pii ab impiis, 
et piis proponuntur dulcissimae et amplissimae 
consolationes. Quid enim maiusbonum est,. quam 
quod hiedescribitur? Deus esl zn generatione iu- 
sla, id est, in coetu iusto: adfiruiat Ecclesiam 
esse domicilium Dei, regi, defendi, et servari a 
Deo. Haec sunt summa bona, Idem docet cum 
ait: DDomínus fiducia eius est. 

"Tertium membrum concionatur de futura li- 
beratione, et de venturo regno, quasi dicat: 
Etiamsi nunc Ecclesia oppressa est ingentibus ae- 
rumnis maxima pars generis humani ignara Dei 
contemnit et conculcat Ecclesiam, grassantur ad- 
versus eam tyranni et impii doctores ac haeretici, 
Denique non est alius coetus in mundo aerumno- 
sior, quam Ecclesia: tamen liberabitur et regna- 
bit gloriose, tunc cum ex Zion dabitur salvator, 

id est, cum veniet Messias, et suum regnum in- 
coabit, et gloria ornabit, quod coepit Christus 
facere in resurrectione sua, et perficiet in univer- 
sali resurrectione, 


Argumentum ac dispositio 


Psalmi XV. 


Domine quis habitabit in tabernaculo tuo, aut 
quis requiescet in monte sancto tuo? elc. 


Psalmus zwegouvevixóg est, qui continet do- 
ctrinam de bonis operibus, ac praecipit quae 
opera in Ecclesia facienda sint, quae placeant 
Deo, quae uon placeant. Ac simul docet, quae 
sint vera et vita Ecclesiae membra, quae non sint. 
Multi propter circumcisionem et sacrificia voca- 
bant se membra populi Dei, cum essent polluti 
impiis opinionibus, et delictis contra conscien- 
tiam, |. Ut nunc multi se vocant Christianos et 
membra Ecclesiae tantum propter ceremonias. 
Hanc falsam persuasionem, et hic Psalmus, et 
alii multi Psalmi, et multa dicta Prophetarum 
texant, — Ut Psal. 50.: Non de sacrificiis arguam 
te, Et Esaias capite 58. Et Micheas cap. 6. Et 
Zach. cap. 7. 


Cum autem brevis Psalmus sit, tantum nuda 
praecepta recitans, ex aliis locis doctrina petenda 
est, quae concionatur de lege, quomodo, cum 
legi nemo satisfaciat, placeat tamen incoata obe- 
dientia: et quae peccata maneant in renatis in liac 
vita, et quae excutiant gratiam et Spiritum san- 
ctum, 

Scias autem totum Psalmum unam perpetuam 
propositionem seu narrationem esse. Hi sunt 
membra Ecclesiae Deo placentia non peritura, qui 
vera fide Deum invocant, et qui propter Deum 
diligunt proximum, 

Versus secundus loquitur de operibus pri- 
mae tabulae: Zngrediens immaculate, et faciens 
iusticiam et loquens veritatem in corde suo; 
Haec sunt opposita idolorum cultui et falsis opi- 
nionibus de Deo. Estque phrasis suiota ex Gen. 
cap. 17.: Ambula coram me, et sis immaculatus, 
quod Hebraeis ovn incorruptus, non morbidus. 
Nec significat perfectum, ut latine dicimus cumu- 
latum seu consummatum , quod habet omnes par- 
tes, et omnium partium summos gradus. Nec 
significat immaculatum, ut multi intelligunt , in 
cuius moribus prorsus nihil sit vitii: sed ut de 

hostiis dicimus non morbidam pecudem nec mu- 
tilatam, ita hic dicimus incorruptum, non con- 
taminatum cultu idolorum, aut falsis aut fanati- 
cis opinionibus de Deo. 

Sic et Psalmus loquitur: Beati immaculati 
in via, qui ambulant in lege Domini, id est, in- 
corrupti, non contaminati idolorum cultu et fal- 
si$ opinionibus de Deo, Primum igitur flagitat, 
ut vera et incorrupta fide sincerum verbum Dei 
audiamus et amplectamur. Idem volunt verba 
haec: JLoquens veritatem in corde suo. — Prohi- 
bet enim praecipue mendacia doctrinae tum am- 
plecti, tum stabilire approbando, vel dissimu- 
lando, ac praecipit ut veram doctrinam scilicet 
traditam a Deo amplectamur, et iuxta eam deDeo 
sentiamus, eum invocemus, et ei obtemperemus. 
Ideo additar huic membro: Z'aciens iusticiam, 
quod antithesi addita erit illustrius. 

Est igitur faciens iusticiam, non fingens cul- 
tus aut opera per sese: non faciens cultus aut 
opera non tradita a Deo, sed faciens iusticiam, 
id est, cultus et opera a Deo tradita,  Iusticiam 
vocat non Eleusinia, aut Bacchanalia, aut Mo- 
nachatus, aut opera ab hominibus excogitata sine 
mandato Dei, sed tantum cultus et opera certo 
verbo Dei tradita. 

Haec est simplex declaratio secundi versus, 
quae ostendit in eo versu recitari doctrinam pri- 
mae tabulae. 

Reliqui versus continent praecepta secundae 
tabulae, quae minus obscura sunt, quam do- 
ctrina primi praecepti. Ut constat parricidium 
Cain magis cerni et facilius iudicari posse, quam 
contemtum Dei et falsam opinionem de Deo, quae 
in corde eius erat, — Sed mediocriter eruditi in 
doctrina verae Ecclesiae, norunt doctrinam vir- 
tutum primae et secundae tabulae, et vitiorum 
quae cum eis pugnant. His hic Psalmus non est 
obscurus, 


Argumentum ac dispositio 


Psalmi XVI. 


Conserva me Domine, quoniam speravi in te, 
dixi Domine, Deus meus es iu, propter te 
non est inihi bene. etc. 


Praecipue hic Psalmus est ÓiÓeozoAizóg, seu 


| prophetia, videlicet narratio de resurrectione 


Messiae, ac principaliter intelligatur loqui ipse 
Christus, etsi propterea, quod et Ecclesiam pati, 

et propter Christum ac per Christum resuscitari 
oportet, postea ad membra accommodari potest, 
quae accommodatio tamen prudenter fiat, ut Filio 
Dei suus honos proprius tribuatur, de quo et hic 
Psalmus loquitur, videlicet de merito passionis. 
Filii Dei mors est sacrificium pro aliis. Nostrae 
aíflictiones. etsi fiunt sacrificia propter Christum 
fide, id est, cultus grati Deo, tamen non meren- 
tur aliis remissionem peccatorum, 


Praeterea de nobis non dicitur prorsus eodem 
modo: Non dabis sanctum tuum videre corruptio- 
nem seu deletionem, — Christum statim oportuit 
resurgere, antequam dissiparetur eius corpus in 
aérem, quia divina natura non discessit a corpore 
Christi; Sed nostra corpora, etsi propter Chri- 
stum resuscitantur, nec manent in perpetua cor- 
ruptione, tamen prius in tenuissimos halitus dis- 
sipantur. 


Postquam constitutum est, quae persona 
principaliter loquatur, membra consideremus, 
quae sunt quatuor: Petitio Christi, ut servetur, 
Adplicatio passionis, Narratio de resurrectione, 
et finis narrationis, ut collecta Ecclesia aeterna 
Deum celebret. 

Initium primi versus est petitio: Custodi me 
JDeus. Et querela addita est: onum mihi non 
propler te, quod simplicissime sic intelligo: Non 
est mihi bonum, id est, affligor propter te, id 
est, propter tuum mirandum et arcanum consi- 
lium de redimendo genere humano subii has hor- 
rendas poenas, non propter aliqua mea peccata. 
Ergo cum sis Deus meus, et velis tibi servare 
haereditatem tuam, et mea membra, non sinas 
me succumbere in his tristibus aerumnis, sed con- 
solare et libera me. Hanc simplicem enarratio- 
nem recensendam esse duxi, quae nec absurda 
est, nec reddit Palmum obscuriorem, Si qui 
autem magis concinnam interpretationem mihi 
ostendent, libenter eos sequar, 


De applicatione incipit concionari in tertio 
versu, ac tacitae obiectioni occurrit: propter quem 
finem pateris? | Miserum est pati sine aliqua spe 
fructus aut liberationis?  Sespondet igitur: Imo 
mea passio non fit frustra, non est tantum exitio- 
Sa, sicut aeterna miseria diabolorum: sed mea 
passio profutura est et salutem pariet iis, qui me 
agnoscent et amplectentur meum Evangelium, et 
merebitur ut sit aeterna et gloriosa Ecclesia Deum 
celebrans. [Ideo dicit: Omnis coluntas mea ín 

MzrawTH. Orzn. Vor. XIII. 

Sanclis, id est, ego sustineo propter Sanctos, 
quos diligo, et pro eis offero hoc meum sacrifi- 
cium, idque pro eis adplico. 


Deinde adiungit antithesin: Sed a/ii, qui 
alium sequuntur, cumulant sibi dolores, horum 
libationes repudio, nec nomina eorum commen- 
dabo, id est, qui non sequuntur, non audiunt 
Christum, sed fingunt sibi opiniones de Deo et 
cultus sua audacia, ut Ethnici fecerunt, et nunc 
Iudaei, Mahometistae et defensores idolorum 
faciunt, horum, inquit, cultus non recipio, sed 
iam pronuncio damnatos esse. 


"Testatur ergo hic versus defensores idolo- 
rum, etiamsi sacerdotes et Episcopi vocantur, ta- 
men non esse membra Ecclesiae, sed iam hac ipsa 
voce Christi reiectos et damnatos esse, Pro his 
non precatur Christus, sacerdos noster, sed pro 
sanctis, id est, pro omnibus qui credunt Evan- 
gelio, ut ipse expresse ait Iohan. 17.: Rogo non 
pro eis tantum, sed etiam pro iis, qui per ver- 
bum eorum credent in me, Quo dicto, ut postu- 
lat officium sacerdotis, expresse pro nobis preca- 
tur, et suum sacrificium nobis adplicat, ut vulgo 
loquuntur, Conveniunt autem iila verba Christi, 
quae nunc ex loanne recitavi, prorsus ad hunc 
locum huius Psalmi. 

Sequentes duo versus amplificant tertium: 
Non frustra patior, sed fructus passionis meae 
erit aeterna et gloriosa Ecclesia, in qua et ego et 
tota Ecclesia coram Deo laetabimur, et Deum ce- 
lebrabimus. — Ideo dicit: unes ceciderunt mihi 
in iucundis, id est, sors haereditatis meae, ut 
funiculos pro mensuris in divisione camporum 
nominant, 

Tertia pars Psalmi narratio est de resur- 
rectione: Non relinquar in morte, ac ne quidem 
delebitur caro mea, sed reviviscam totus, etiam 
corpore, 


Quarta pars in fine repetit secundam: Ideo 
patior, ut te celebremus, ideo dicit: Benedicam 
libi, Et celebrabimus te in vita aeterna, laeti- 
cia et gloria nunquam desitura: tecum versabi- 
mur et fruemur tua consuetudine sine fine. [deo 
inquit: Ostendis mihi semilam vilae, id est, 
verae non interiturae vitae, et uberrimam laeti- 
ciam, quam ex conspectu tuo capiemus, et aeter- 
num gaudium, 

Argumentum ac dispositio 


Psalmi XVII. 


Exaudi Domine iusticiam, intende depre- 
calioni ineae, auribus percipe orationem 
meam , non in labiis dolosis. 


Precatio est, ut alii multi Psalmi, in qua 
petit duas res, videlicet, et ut regatur a Deo, ne 
aberret a vera doctrina, et ut defendatur contra 
tyrannos et impios doctores, qui delere veram 
doctrinam et stabiliunt errores, quibus extingui- 
tur vera Dei noticia, 


Est autem insignis antithesis in postremis 
versibus, ubi causam recenset, quae impios mo- 
vet, cur adversentur veritati, scilicet, quod ven- 
iris commoda quaerunt, Cultus impii semper in 
mundo fuerunt grati multitudini, hoc est, maiori 
parti hominum: ideo et quaestuosi fuerunt, et sunt, 
Quare multi eos tuentur, ut potentum benevolen- 
tiam, et opes et dignitatem retineant, ut nunc 
Episcopi et Canonici propter opes et potentiam 
defendunt manifestam impietatem et turpitudinem. 
Écontra vera Ecclesia est subiecta cruci in hac 
vita. Sed consolatio hic additur de vita aeterna: 
Satiabor cum surget imago lua, id est, cum re- 
stitues integram imaginem tuam in resurrectione 
mortuorum, 


Argumentum ac dispositio 
Psalmi XVIII. 
Diligam te Domine fortitudo mea, etc. 


Hic Psalmus recitatur in historia Davidis 
paulo ante eius mortem, ubi satis adparet ab ipso 
Davide tanquam gratiarum actionem recenseri, in 
qua primum pericula, certamina et aerumnas 
narrat, et testatur se nominatim illum verum 
Deum, qui se in Sina illustribus et certis testi- 
moniis patefecit, invocare, Deinde recitat glo- 
riosas liberationes, et fatetur eas Dei beneficia 
esse, Et inter pericula diserte recitat domestica 
seu intestina, quod hostes habuerit acerrimos et 
infestissimos cives populi Dei, Saulem, Absalo- 
nem, et eorum factionibus addictos. ^ Praedicat 
autem non solum hos oppressos esse, sed tam 
fuisse gloriosam victoriam, ut pro impiis et per- 
fidiosis civibus, postea gentes ipsi adiunctae sint 
et pie obedire coeperint, "landem, ut solet hanc 

gratiam 'relaturum se esse affirmat, quod haec be- 
neficia celebraturus sit, ut praesentia Dei in Ec- 
clesia et gloria agnoscatur, et multi Deum timere 
et invocare discant, Nam ad hunc praecipuum 
finem referendae sunt gratiarum actiones, ut alii 
moti nostris testimoniis de beneficiis Dei con- 
firmentur, et vere credant Deum adesse in Eccle- 
$ia, punire contemtores doctrinae coelestis, et 
vere exaudire, recipere et iuvare eos qui ad ipsurn 
convertuntur, et eum invocant, sicut de hoc fine 
saepe Psalmi ipsi nos commonefaciunu — Ut 
Psal. 58.: Et dicet homo, utique est fructus iu- 
sto, utique est Deus iudex in terra, 


Etsi autem haec est prima sententia Psalmi, 
quam recensui, tamen ut aerumnae et victoriae 
Davidis sunt typus passionis et victoriae Christi, 
ita Psalmus ipse non de solo Davide loquitur, sed 
simul significat et Christi aerumnas et victoriam. 
Et finis proprius monstrat Christum, quem suae 
gentis sacerdotes, principes et maxima multitu- 
do, horribili furore persequitur et interfici curat. 
Et pro his perfidiosis civibus Ecclesia ei ex gen- 
tibus collecta et adiuncta est: et ipse vere caput 
est gentium, videlicet universae Ecclesiae colle- 
ctae ex semine Abrahae et gentibus, impertiens 
vitam aeternam, quam impertire David non po- 
terat, Ergo etiam cum pro liberationibus quae 
nobis contigerunt, ut multae a Deo fiunt Sancto- 
rum liberationes omni tempore, hunc Psalmum 
recitabimus, tamen simul cogitemus significatas esse 
aerumnas et victorias Christi: imo sciamus hanc 
nostram invocationem et gratiarum actionem Deo 
placere, quia est adiuncta invocationi et gratiarum 
actioni Christi, qui pro nobis passus est, et sua- 
rum victoriarum beneficia nobis donat. Quod 
liberatur Paulus dimicans cum bestiis, benefi- 
cium est victoriae Christi, id est, quia vicit Chri- 
stus, ut redimat et colligat aeternam Ecclesiam, 
ideo iuvat Paulum et alios fide invocantes, Ipse 
etiam David haec de se recitans, tamen mente 
intuebatur venturum Christum, quem cogitabat 
habiturum aerumnas similes, et gloriosas victo- 
rias, Ideo statim post huius Psalmi recitationem 
in historia Davidis sequuntur ultima verba Davi- 
dis, ut textus vocat, in quibus clarissime vatici- 
natur de venturo Christo, 

Argumentum ac dispositio 


Psalni XIX. 


nuum eius annunciat firmamentum. 


Prior et longior pars Psalmi est narratio ac 
prophetia de Evangelio spargendo per totum or- 
bem terrarum, de adventu Christi et gloriosis 
eius victoriis, de efficacia verbi, quo Deus pate- 
fit, et colligitur aeterna Ecclesia. 

In fine brevis doctrina additur de discrimine 
piorum et impiorum, et precatio de peccatis, quae 
reliqua sunt in renatis in hac vita, et de guber- 
natione qua se in doctrinae intellectu et profes- 
sione regi petit, 

Etsi autem Iudaei primam partem exponunt 
de creatione, in hanc sententiam, Deum agnosci 
ex creatione, ex motibus coelestibus et ordinatis 
temporum vicibus, quae certe sunt testimonia de 
mente aeterna architectatrice, et ostendunt mun- 
dum non extitisse casu: tamen huic descriptioni 
de coelis, de nocte, Sole, perspicue inserit men- 
tionem de praedicatione, et postea addit laudatio- 
nem verbi, Loquitur igitur de propagatione 
Evangelii et noticia Dei accensa per vocem Evan- 
gelii, non tantum de ea, quae sumitur ex opificio 
mundi, Et expresse attexit in fine praeceptum 
de retinendo verbo Dei, et ita discernit pios et 
impios, llli sunt, inquit, servi tui, qui legem 
tuam audiunt et custodiunt. Id enim adfirmat 
versiculus: Z/enim sereus tuus commonefit, id 
est, eruditur per ea, et custodienti retributio 
magna. 

Nec noticia sumta ex motuum coelestium or- 
dine, sine verbo Dei, gignit Ecclesiam, sed ne- 
cesse est accedere vocem Evangelii. Nam noticia 
illa philosophica etiam gentibus nota est, et ut- 
cunque est particula legis Dei, sed non comple- 
ctitur Evangelium de remissione peccatorum, Re- 
tineamus igitur certo hanc sententiam de propa- 
gatione Evangelii et de adventu et victoriis Chri- 
sti hunc Psalmum concionari, et priores versi- 
culos de loco et tempore intelligendos esse: Coe 
enarrant gloriam Dei, id est, ubique spargitur 
vox Evangelii, ltem: JDes diei eructat eerbum, 
id est, manet in tota aeternitate vox Evangelii, 
nec opprimetur ulla potentia impiorum, Non 
sunt loquelae neque sermones quorum non audian- 


tur voces, id est, Evangelium sonant omnes lin- | 


guae sparsum inter omnes gentes, Et haec prae- 

| dicatio ad quid instituta est? 


Coeli jur Dei | in Ecclesia, ut Soli in coelo. 
guantane deoram Pers, et opera ina- | fit, hic est fons lucis, ut Sol fons est corporalis 

Ad Christum Fi- 


Huic ponitur tentorium 
Hic Christus pate- 


lium Dei monstrandum, 


lucis. 


Deinde sequitur commemoratio de Evangelii 
efficacia et de ministerio evangelico: Lex Domini 
incorrupta, id est, haec doctrina revelata a Deo, 
vere et incorrupte monstrat voluntatem Dei, Sola 
lex Mosi non ostendit remissionem peccatorum, 
philosophia vero multipliciter de Deo errat: at 
vox Evangelii damnat peccatum et ostendit re- 
missionem peccatorum propter Filium Dei, Et 
haec vox consolationem , laeticiam et vitam aeter- 
nam mentibus adfert, et est aeterna sapientia 
mansura nobisum in vita aeterna. [deo dicit: 
"Timor Domini mundus permanet in aeternum, 
id est, hic cultus Dei, quem docet vox Évange- 
lii, est mundus, Deo placens aeternus, 

Versus undecimus discrimen piorum et im- 
piorum tradit: pii sunt, seu sezvi Dei, qui au- 
diunt et custodiunt hanc doctrinam de Christo, 
quae in totum orbem terrarum sparsa est, Et hi 
habebunt vitam aeternam, 

Additur obiectio: Át manet peccatum in ser- 
vis Dei? Huic obiectioni respondet: Übi est 
agnitio Evangelii? id est, vera fides et verus cul- 
tus in corde, etiamsi manent peccata non volun- 
taria, ut magna est imbecillitas naturae humanae, 
tamen illae sordes remittuntur, et eas hic re- 
mitti petit, 

Versus decimus tertius discrimen tradit pec- 
catorum : lt a superbis custodias me , id est , fac 
ut veram fidem, timorem, invocationem reti- 
neam, nec sine me abstrahi per superbos, id est, 
per impios doctores, contemtores Evangelii, Epi- 


! cureos, defensores impiorum dogmatum: hunc 


lapsum prohibe, 

In postremo versu petit ut gubernetur a Deo, 
ut doctrinam Evangelii recte intelligat et pure 
doceat, 

Multa igitur hic Psalmus continet, vatici- 
natur de propagatione Evangelii per totum orbem 
terrarum , promittit adventum Filii Dei, adfirmat 
ministerium Evangelii esse efficax, ut 2. Cor. 9. 
dicitur, admonet nos de peccato manente in re- 
natis, item de remissione peccatorum, item de 
discrimine peccatorum, et de gubernatione Spi- 
ritus sancti, Ut autem ipse remissionem pecca- 

torum et gubernationem Spiritus sancti petit, ita 
nos petamus, ut superiores versus ad confirma- 
tionem fidei nostrae de ministerio Evangelii ac- 
commodemus, 


Argumentum ac dispositio 
Psalmi XX. 


Exaudiat te Dominus in die tribulationis, 
protegat te nomen Dei Iacob. 


Dulcissima precatio est pro rege, seu pro 
regno ac politico statu, quae docet et testatur, 
successus in imperiis, felicia consilia, salutarem 
gubernationem et victorias, Dei opera et benefi- 
cia esse, et vere iuvari a Deo principes invocan- 
tes ipsum, Sicut Psalm. 144. dicitur: DBenedi- 
ctus Dominus Deus meus rex, qui docet manus 
meas ad praelium,  [tem: Qui das salutem re- 
gibus. 

Altera pars Psalmi gratiarum actio est, qua 
fatetur regem adiutum esse, defensam esse poli- 
tiam, quae Ecclesiae et piae doctrinae studiis ho- 
spitium praebet. Et doctrina utilissima admixta 
est, taxans fiduciam sui, et requiens invocatio- 
nem Dei. Sicut saepe alibi detestatur Deus fidu- 
ciam humanae potentiae, ut Psalm. 83.: Non sal- 
vatur rex per magnos exercitus: Fallax equus ad 
salutem, | Et Psalm. 6.: Non egredieris Deus in 
virtutibus nostris, Da nobis auxilium de tribula- 
tione, vana salus hominis. [ta hic inquit: llli 
in curru et in equis, Ipsi incurvati sunt, et ceci- 
derunt, etc. — Econtra postulat Deus, ut vere 
statuant nostrae mentes, iuvari nos ab ipso, et 
eum invocent, sicut hic inquit: /Vos autem no- 
men Domini Dei nostri ineocabimus. | Concur- 
rant haec, officium vocationis, et fides invocans 
Deum. David facit officium vocationis, contra- 
hit exercitum mediocrem, laborat, praeliatur: 
interim vero sentit consilia et dextras iuvari a 
Deo. At impius rex Achab aut similis contra- 
hit exercitum quantum potest, et laborat, et hoc 
suo adparatu confidit, nec audet petere aut ex- 
pectare Dei praesentiam. | Hoc discrimen consi- 
derandum est, ut et nostras actiones intelligere 
et fidem exercere discamus, 

In fine etiam Epiphonema additum est, quod 
Deus certo sit exauditurus invocantes, hac pro- 
missione confirmati fidem et invocationem accen- 
damus, Erit autem hic Psalmus nobis et magis 
perspicuus et magis dulcis, si saepe recitabimus, 

precantes pro politia, et cogitantes de magnis pe- 
riculis omnium piorum gubernatorum. Ác me- 
minerimus mandatum Dei, ut ex animo petamus, 
ut regat et iuvet omnes qui praesunt, et det poli- 
tias tranquillas, quae sint honesta hospitia Eccle- 
siarum et litterarum, et prohibeat latrocinia, va- 
stationes et disciplinae dissolutionem. 


Argumentum ac dispositio 


Psalmi XXI. 


Domine , in virtute tua laetabitur rex, et in 
salutari tuo exultabit vehementer, etc. 


Prorsus idem argumentum est huius Psalmi 
quod proximi: sed gratiarum actio praeponitur, 
quae testatur Dei beneficium esse regis guberna- 
Deinde sequitur preca- 
tio, petens haec beneficia. Docet igitur Spiritus 
sanctus in his Psalmis, sicut in multis aliis locis, 
non casu, non tantum humana sapientia, ut phi- 
losophi putant, constitutas esse politias, sed a 
Deo mentes regum et principum exuscitari ad con- 
stituendas Respublicas et iuvari in earum guber- 
natione et defensione, sicut et Daniel inquit, 
capite secundo: Deus transfert regna et constituit, 
Hac sententia necesse est confirmari mentes, ut 
petant a Deo auxilium in omnibus negociis et pe- 
riculis gubernationis, nec tantum considerent hu- 
manas vires, sicut Aiax dicebat: Aliis imbecilli- 
bus opus esse auxilio Dei, se vel sine illo potitu- 
rum victoriis, Quanquam autem poétae non no- 
rant testimonia, quae Deus edidit sua voce et suo 
verbo de hoc articulo et aliis, tamen magnitu- 
dine periculorum quae gubernationem comitan- 
tur, convinci se intelligunt, ut statuant sine Dei 
auxilio non posse vinci tantam molem periculo- 
rum, Sed nos toties commonefacti voce Dei, cre- 
damus opus esse praesentia Dei et eam petamus, 
Ideo in hoc Psalmo non solum recitat David quid 
agat Deus, nec tantum petit auxilium, sed mo- 
net etiam in ipso gubernatore hanc fidem accendi 
oportere, quae statuit Deum adesse et opem ferre 
regentibus imperia, Petit et expectat haec ingen- 
tia bencficia, — Haec doctrina in his verbis pro- 
ponitur versu septimo: Quoniam rex sperat in 
Domino, et additur prornissio: e£ in mzsericor- 
dia allissimi non commocebilur, — Hunc versi- 
culum non solum principes, sed nos quoque 
orantes pro politiis infigamus animis, credamus 
Deus custodem esse politiarum, et tunc incolumes 

mansuras esse, cum a Deo petemus defensionem. 
Misericordia altissimi, inquit, teget principem 
ne evertatur, non exercitus, non magnitudo pe- 
cuniae, non amicorum coniunctio aut sociorum 
foedera. 

Versu undecimo causam recitat quare Deus 
opem ferat, quia hostes iustorum et pioruui prin- 
cipum inferunt bellum non hominibus tantum, 
sed Deo, — Proiecerunt, inquit, super te malum. 
Adest igitur Deus, ne ab impiis et superbis con- 
firmari sinat Épicureum contemtum, ut in alio 
Psalmo dicitur: Ne quando dicant, Ubi est Deus 
eorum? — Et Esaias 48. capite dicit: Propter no- 
men meum longe faciam furorem meum, propter 
me, propter me faciam, ut non blasphemer, et 
gloriam meam alteri non dabo.  Hauc causam 
Deo et nos in precationibus adversus 'l'urcicam 
crudelitatem et alios tyrannos proponamus. 


Argumentum ac dispositio 
Psalmi XXII. 


Deus meus, Deus meus, quare me dereli- 

quisti? Longe a salute mea abes, et a verbis 
rugilus mei, etc. 

Precatio est petentis liberationem in maxi- 

mis aerumnis et in morte, et habet tristia ztc97, 


quibus confert suas afflictiones cum patrum aeru- 


mnis, et queritur suas esse maiores, Deinde se- 
quitur gratiarum actio pro liberatione, et addun- 
tur effectus gratiarum actionis, quod et has libe- 
rationes celebraturus sit, et totam doctrinam de 
Deo late propagaturus, quo officio collecturus sit 
aeternam Ecclesiam , et quidem inter gentes, quia 
futurum sit ut Deo nascatur novus populus. lta 
in fine vaticinatur de propagatione Evangelii, 
de vita aeterna, et de vocatione Gentium, — Est- 
que persona loquens, Christus. Nam etiam Da- 
vid de se quoque loquitur, et similia patitur, ta- 
men scit suas afflictiones et liberationes imagines 
esse afflictionum et victoriarum Christi, quas se- 
cutura erat Evangelii propagatio et collectio Ec- 
clesiae, Et hunc Psalmum recitat David , 'signi- 
ficans venturum Christum similia passurum esse, 
et postea liberatum ac triumphantem propagatu- 
rum esse Evangelium, daturum vitam aeternam, 
et collecturum Ecclesiam inter gentes etc, Con- 
gruit igitur Psalmi recitatio Davidi ut typo signi- 
ficanti venturum Christum, at Christo, ut prae- 

vere vincit omnium Patrum miserias, et cuius vi- 
ctoria restituit vitam aeternam. Multa verba ma- 
gis congruunt ad historiam Christi, quam Davi- 
dis, Sed tamen et David pene similia patitur: 
nec nimis anxie de singulorum verborum accom- 
modatione disputo, Satis est in summa hoc te- 
nere, describi hic passionem Christi et victorias. 
Nec excludendum esse Davidem, quia typus sit 
Christi, "Tristissima zt&9:5 sunt, quod queritur 
se relictum esse a Deo, et quod non liberetur sic- 
ut Patres, sicut Abraham, lacob, loseph libe- 
rati sunt, ne interficerentur. 


Argumentum insigne inseritur, et ad fidem 
excitandam insigue, quod ait, se inde usque ex 
utero matris a Deo servatum et defensum esse, 
Ita superiorum liberationum recordatio exuscitat 
et confirmat fidem. 

Versu vicesimo secundo incoatur gratiarum 
actio, in qua usitate promittitur celebratio nomi- 
uis Dei, et doctrinae, Quid enim aliud reddere 
possumus, ut saepe alias Psalmi eandem senten- 
tiam repetunt: Non moriar sed vivam, et narra- 
bo opera Domini. Postea sequuntur vaticinia de 
vita aeterna, — Vivet cor vestrum in aeternum. 
Et de collectione Ecclesiae: Convertentur ad Do- 
minum omnes fines terrae, Item: Populo genito 
quem fecit, 


Argumentum ac dispositio 
Psalmi XXHI. 


Dominus pastor meus , nihil mihi deerit, etc. 


David agit gratias Deo pro nutritione, de- 
fensione et gubernatione, adfirmans haec esse 
beneficia Dei: et simul petit haec bona deinceps 
sibi tribui. Addit autem causam impulsivam, 
qua moveri Deum orat, ut haec tanta bona lar- 
giatur, videlicet hanc quae recensetur in versi- 
culo tertio: Propter nomen tuum serea et rege 
nos Deus. | Quam ob causam? Num propter no- 
stra merita? Non, sed propter nomen tuum, id 
est, ne tuum nomen apud Épicureos contumelia 
adficiatur, qui in calamitatibus piorum clamitant: 
Ubi est Deus eorum? | Ut igitur convincantur im- 
pii quod exaudias et serves nos, ne sine nos dele- 
ri: '"Tuae noticiae et tuae gloriae defensione mo- 
vearis, ut nobis opem feras, sicut Esaiae 48. di- 
citur: Propter me, propter me faciam, ut non 
blasphemer, et gloriam meam alteri non dabo. 

Haec causa et in Psalmis et alibi saepe repetita est. 
Ita iufra dicitur Psal. 114.: Non nobis Domine, 
non nobis, sed nomini tuo da gloriam, 

Additur et causa finalis, quae vicina est im- 
pulsivae: Ád quem finem petenda est defensio? 
Num ut ociosi voluptatibus fruamur, sicut impii 
hunc solum esse fructum et finem laborum arbi- 
trantur. Dimicat Antonius, ut repressis adver- 
sariis securus dominetur et voluptatibus fruatur. 
Sed David petit defensionem, ut postea serviat in 
domo Domini, discat doctrinam coelestem, et 
ornet Ecclesiam propagatione salutaris doctrinae, 
assuefaciat iuventutem et populum ad agnitionem 
Dei. Hic finis pio gubernatori propositus est. 
Cum ex acie victor domum redit, maior cura animo 
obversatur, quam erat altera gerendi belli cura, 
scilicet quomodo recte Ecclesiam gubernet. Ad 
hunc finem caeteri labores ab omnibus hominibus 
referendi sunt, ut pro vocatione singuli serviant 
Ecclesiae, et aliquid operae conferant ad tuendam 
et ornandam doctrinam, Sic et in aliis Psalmis 
propter hunc finem petit vitae prorogationem: 
Non mortui laudabunt te Domine, | Ut enim sint 
doctores, necesse est aliquos recte eruditos et usu 
confirmatos vivere, Haec est Psalmi summa, 
quem et nos planius intelligemus, cum hoc ipso 
consilio recitabimus, ut nos quoque Deo gratias 
agamus pro nutritione, defensione et gubernatio- 
ne, et haec ipsa beneficia ab eo petamus. Scri- 
buntur enim haec cantica non propter Davidem, 
sed propter universara Ecclesiam. — Spiritus san- 
ctus per Prophetam docet omnes pios, haec esse 
beneficia Dei, et promissa esse Ecclesiae. Sunt- 
que sumtae hae sententiae ex primis illis promis- | 
sionibus traditis Abrahae, Ut Gene. 15.: Noli ti- 
mere Abraham, Ego protector tuus sum, et mer- 





ces tua valde. 

Obstrepit autem nobis indignitas nostra et 
accusat nos conscientia, quod poenas meriti si- 
mus. deo languefit spes auxilii: sed opponatur 
huic accusationi doctrina Evangelii de gratuita re- 
missione peccatorum, Item hac ipsa vox: Pro- 
pier nomen luum, propter gloriam tuam Deus 
exaudias et iuves nos, ne Epicurei et blasphemi 
vociferentur nullam esse Ecclesiam Dei, nihilo 
magis doctrinam traditam per Prophetas et Apo- 
stolos, divinam esse, quam Mahometicam: has 
blasphemias refutato repressis furoribus impio- 
rum, et defensis nobis. Denique ideo petimus | 
defensionem, ut diu serviamus tuae Ecclesiae, ut , 

iuventutem et populum docere possimus, ut salu- 
taris doctrina propagetur ad posteros et ad multas 
gentes. 

Haec est simplex Psalmi sententia, quae no- 
bis illustrior et dulcior erit, cum ad usum in pre- 
catione transferetur, Ac sciendum est inter cul- 
tus Dei praecipuos esse, haec ipsa officia, talem 
gratiarum actionem et petitionem, Nam humana 
ratio alioqui somniat haec bona casu aut nescien- 
tibus offerri aut amitti. At nos sciamus ea Eccle- 
siae vere a Deo dari, et velle Deum ut ea peta- 
mus, ac fidem hac petitione exerceamus. — Turci 
nunc denunciant bellum et vastationem toti Eu- 
ropae et universae Christi Ecclesiae: adversus 
haec tanta pericula tegi et defendi nos a Deo pe- 
tamus, ne ipsius noticia deleatur, Haec petitio 
plus proficiet quam regum: et exercituum arma, 
sicut supra dictum est: llli in curribus, et in 
equis, Nos autem nomen Domini Dei invocabi- 
mus.  Metaphorae multae dulces sunt in hoc 
Psalmo, quarum intellectus facilis est. ^ Loca 
virentia et herbida, amnes, mensa, significant 
nutritionem et consolationem. Virga et baculus 
significant defensionem et gubernationem, 


Argumentum ac dispositio 
Psalmi XXIII. 


Domini est terra et plenitudo eius, orbis ter- 
rarum et qui habitant in eo. 


Prophetia est de Ecclesia Dei colligenda in 
toto terrarum orbe, et passim in mundi imperiis. 
Et intertexta doctrina quid sit Ecclesia, et qualis 
populus sit, et quae bona accipiat a Deo. Etsi 
igitur breve carmen est, tamen plenum est eru- 
ditionis: et enarratio est promissionis traditae 
Abrahae, ac pertinet ad genus demonstrativum 
seu Ói0coxoAÓv.  Inseritur autem et adhortatio 
ad reges et principes, ut patefaciant imperia 
Evangelio, nec arceant venientem Christum, sic- 
ut et Psalmo secundo compellat reges: Et nunc 
reges intelligite, quia diabolus praecipue impel- 
lit gubernatores mundi, ut adversentur Christo, 
Et hi excandescunt ideo, quia Evangelium damnat 
idola, et alia scelera, quibus polluti sunt, et mu- 
tatio cultuum videtur eis parere dissipationes sua- 
rum gentium. Praemonentur ergo et reges in 
Psalmis, ne bellum moveant adversus Christum, 
ne admittant ista odia, quia Christus salutem eis 
offert, et repugnantes puniet ac delebit, sicut 


1058 


fringes eos, Et hic: Ztlol/ite portae capila ee- 
sira, id est, imperia patefaciatis iter venienti 
Christo: et elevamini portae mundi, id est, ape- 
riamini vos Respub. ut rex gloriae ingrediatur, 
ut illuscescat vobis Evangelium, et adsit inter vos 
Christus, et sit efficax, faciat vos haeredes vitae 
aeternae, Sed si bellum adversus eum movebi- 
tis, scitote vos perituros esse, Nam ipse est potens 
in praelio, vincit et delet tyrannos, sicut delevit 
Pharaonem, Sennaherib, et alios innumerabiles, 

Orditur autem Ecclesiae descriptionem a ca- 
pite, scilicet ab ipso Domino Christo, et a loco 
ubi collecturus est Ecclesiam. | Hic noster Domi- 
nus Iehova, inquit, qui vere est conditor rerum, 
colliget sibi Ecclesiam in toto orbe terrarum, 
Qualis erit populus? Num ut nunc colens Deum 
externis ceremoniis? mo talis erit populus, Zn- 
nocens manibus , el mundus corde, et non ad- 
plicans ad vanitatem animam suam, et non iu- 
rans dolose, id est, non adplicans ad vanum et 
mendacem cultum, ad mendacem doctrinam ani- 
mam suam, sed verum Deum agnoscens et invo- 
cans, amplectens verbum a Deo traditum, non 
ficta hypocrisi colens, sed vere timens, vere in- 
vocans: mundus corde, et innocens manibus, id 
est, vere, non ficta hypocrisi obediens Deo in 
omnibus praeceptis. 

Quae bona accipiet hic populus a Deo? Be- 
nediclionem el iuslicíam, id est, hic populus 
agnoscens hunc verum Deum, colligentem Eccle- 
siam, accipiet iusticiam, id est, pronunciabitur 
iustus , ac Deo placens: accipiet et benedictionem, 
id est, liberationem a peccato et morte, donabi- 
tur Spiritu sancto et vita aeterna, — Est ergo haec 
definitio Ecclesiae proprie dictae: — Ecclesia est 
coetus hominum collectus passim ex genere hu- 
mano voce Evangelii, amplectens Evangelium, 
et vere agnoscens et invocans Deum fide Mediato- 
ris Christi, per quem Ecclesia redemta est, ha- 
bens remissionem peccatorum et Spiritum san- 
ctum acobediensDeo, et donandus Spiritu sancto. 

Quomodo autem haec dicta intelligenda sint, 
innocens manibus, mundus corde, ex Evangelio 
sumatur declaratio, quod oporteat in hac vita in- 
coari novitatem spiritualem, et quod peccati reli- 
quiae maneant, sed tamen remittantur credenti- 
bus in Christum, 

Deinde sequitur concio ad reges et principes, 
Et hic locus observandus est, ad docendos magi- 

stratus politicos, ut sciant ad se quoque pertinere 
curam iuvandi propagationem Evangelii, et tuen- 
di veras Dei Ecclesias. Non existimemus a Deo 
tantum ideo ordinatas esse politias, ut ventris 
bona quaeramus, Nec magistratus putet se tan- 
tum esse armentarium, hoc est, custodem pacis 
externae, ut multi loquuntur: sed multo magis 
custodem disciplinae, prohibentem omnia externa 
scelera contra primam et secundam tabulam: ac 
primum sciat se debere gloriam Dei ornare, qui 
propterea coniunxit homines politica societate, ut 
alit alios de voluntate Dei doceant, et propagari 
Evangelium inter homines possit.  Execranda est 
igitur impietas principum et magistratuum, qui 
tolerant confusiones quarumcunque sectarum , aut 
opprimunt Evangelium, hoc falso praetextu, 
quasi ad magistratum non pertineat cura iuvandi 
propagationem ILvangelii; Hanc impietatem et 
secundus Psalmus taxat cum ait: Et nunc reges 
intelligite, 


Argumentum ac dispositio 
Psalmi XXV. 


Ad ie Domine levavi animam meam, elc. 


Totus Psalmus precatio est, in qua mani- 
festa petitio est remissionis peccatorum,  '"lesta- 
tur ergo dari remissionem peccatorum, et est vox 
Evangelii docens totam Ecclesiam de hoc articulo, 
videlicet de remissione peccatorum certa et gra- 
tuita, donata per misericordiam, quae ex voce 
legis non potest esse certa, quia lex semper po- 
stulat conditionem perfectae obedientiae, At hic 
petitur remissio peccati, etiamsi sentimus manere 
in nobis magnam imbecillitatem, caliginem, du- 
bitationes, pravos affectus, et varias flammas pec- 
catorum,  ÁÀc nominatim fit mentio peccati no- 
biscum nascentis, quod vocamus peccatum seu 
morbum originis, ld enim vocat peccatum pue- 
ritiae suae, id est, quod inde usque a nativitate 
nobiscum circumferimus, et deponere non pos- 
sumus, scilicet mentis infirmitatem, dubitationes, 
pravas inclinationes voluntatis et cordis. Est 
autem longa precatio et circumstantiis amplificata, 
ut discernatur ab ethnica, et ne sit frigida aut 
simulata /javroAoyía, sed vere et ex animo pro- 
ficiscens petitio, 

Circumstantiae hae sunt, Primum significat 
quem Deum alloquatur: nominat enim illa ap- 
pellatione, quae propria erat Dei, qui se pate- 


1055 PHIL. MEL. SChIPTA EXEGETICA. 1056 


fecerat in Israel, Et addit se illum Deum allo- 
qui, qui tradidit suum verbum populo Israel, 
quia facit mentionem foederis seu Testamenti, id 
est, promissionum quibus receptus est hic popu- 
lus, clareque discernit Ecclesiam Dei a gentibus: 
et promissionum summam complectitur hoc dul- 
cissimo versiculo: Omnes eiae Domini miseri- 
cordia el eeritas , custodientibus foedus eius el 
lestimonia eius, id est, Deus were est misericors 
et beneficus erga Ecclesiam suam, quae verbum 
ab ipso traditum amplectitur, et fide eius verbi 
ipsum invocat et eum colit, 

Secundo causam exponit, cur ad Deum acce- 
dat, etsi sciat Deum irasci peccato. Huic ob- 
iectioni opponit doctrinam de gratuita misericor- 
dia, quam ex promissionibus intelligebant, quae 
vere sunt Evangelium, — Et has Prophetae sapien- 
ter discernebaut a lege: Zieminiscere miseratio- 
num luarum JDomine, el misericordiae tuae, 
quia a seculo sunt, id est: Agnosco meum pec- 
catum, et scio me non esse iustum legis imple- 
tione, Quare confugio ad misericordiam tuam, 
quam patefecisti ab initio. Noluisti genus huma- 
num totum perire, sed excerpsisti tibi Ecclesiam, 
dedisti promissiones, in quibus testatus es te 
recipere amplectentes verbum illud. — Recepisti 
Adam, Nohe, Abraham, Mosen, Aaron, qui 
horribiliter lapsus erat, Sic me quoque recipias 
immensa misericordia tua propter promissum Do- 
minum.  Vehementissimum zt&ÓDog est, intuentis 
lapsus omnium Sanctorum et eorum restitutionem 
inde usque a principio. Nam et dolor ex cogita- 
tione imbecillitatis humani generis augetur et 
conspicitur magnitudo misericordiae,  Adiunga- 
tur autem ad hunc versum de misericordia ver- 
sus tertius, continens promissionem dulcissimam: 
Omnes qui le expectant , non confundentur, 

Adiungatur et promissio in versu undecimo: 
Omnes eiae Domini misericordia et eeritas, cu- 
stodientibus foedus, id est, Ecclesiae amplectenti 
verbum, invocanti iuxta promissiones,  Adiun- 
gatur et versus duodecimus: Propter nomen tuum 
Domine propicius esto. Quasi dicat, non pro- 
pter nostra merita, sed propter misericordiam 
tuam, et ut ingens magnitudo misericordiae tuae 
celebretur, et alii expavescentes et trepidantes ad 
te redeant, et vere rursus celebrent, 

Tertio nominantur et exaggerantur res quae 
petuntur, scilicet, remissio peccatorum, et gu- 
bernatio ac defensio, quae comitantur remissio- 


nem.  Miscentur autem querelae, quae exagge- 
rant peccati magnitudinem, — Nominat peccatum 
puericiae, id est, quod inde usque a nativitate 
haesit in natura, et postea inquit: Propicius esto 
peccato, qui magnum est, seu multiplex, id est, 
magna caligo et aversio seu aberratio a Deo, et 
magna confusio omnium motuum carentium gu- 
bernatione Dei, ruens contra Deum, et ei displi- 
cens, Hae querelae diligenter cogitentur, ut 
emendemus carnalem securitatem et hypocrisin 
| extenuantem peccatum, Apte igitur ea, quae in 
precatione praecipue cogitanda sunt, recensuit, 
quem Deum invocet, cur ad eum accedat, quid 
petat, quanta sit magnitudo nostrae miseriae. 
Interserit et promissiones quibus precantis fiducia 
erigitur et confirmatur: Ünnes qui te expectant, 
non confundentur: bonus el rectus Dominus, 
propterea docebit peccatores in via, diriget affli- 
ctos in iudicio: id est, mitigabit eis afflictionem, 
consolabitur eos. Est et haec promissio: Quis 
esl homo qui tímet Dominum, docebit eum viam 
quam elegit, id est, quanta res, quam felix est 
ille homo qui timet Dominum, qui amplectitur 
verbum Dei, nec abiicit fidem: Hic habet gu- 
bernatorem et defensorem Deum. Secretum Do- 
mini, limenlibus eum , id est, timentes Deum 
agnoscunt secretum Domini, id est, praesentiam, 
et auxilium Dei, quod est secretum, non intel- 
lectum mundo, quia impii non credebant Davi- 
dem in exilio curae esse Deo. 


In fine repetuntur et cumulantur petitiones 
de remissione peccatorum, gubernatione et de- 
fensione, 





Ultimus versus addit &uqovquo, coxtinens 
promissionem universalem, quae toti Ecclesiae 
liberationem pollicetur, Significat igitur restare 
vitam aeternam, in qua Ecclesia liberata ab omni- 
bus malis, acquiescet in Deo. 





Argumentum ac dispositio 
Psalmi XXVI. 


Iudica me Domine, quoniam ego in innocen- 
lia mea ingressus sum , et in Domino sperans 
non infirmabor, eic. 


Totus Psalmus initio precatio est, qua petit 
| defensionem contra hostes Ecclesiae et Evangelii: 
, deinde confessio est, qua testatur se profiteri ve- 


| ram Ecclesiae doctrinam , et fugere et damnare 





1057 


hostium Evangelii doctrinam, societatem, consi- 
lia et foedera, Hanc constantiam verae profes- 
sionis ideo recitat, ut exemplum omnibus propo- 
nat, qualis esse confessio debeat, Non satis est, 
ut multi fingunt, nosse vera, et approbare apud 
se tacitos, ac interea foris in consuetudine homi- 
num ritus impios servare, et exemplo stabilire, et 
vel mutum esse, cum tyranni ad supplicia ra- 
piunt innocentes propter veritatis professionem, 
aut colludere cum eis; sed vult Deus extare con- 
fessionem manifestam, sicut ait Christus: Qui 
negaverit me coram hominibus, negabo eum co- 
ram patre coelesti, Vult autem ideo manifestam 
promissionem edi, primum ut ipse innotescat et 
celebretur: deinde ut fiat seiunctio Ecclesiae Dei 
ab impiis et hostibus Dei, Etsi enim Ecclesia est 
coetus despectus in mundo, tamen Deus eam con- 
spici et audiri vult, ut propagetur doctrina, ipse 
innotescat et multi vocentur ad salutem. — Ideo 
Psalmus hic recitat suam confessionem, quae ne- 
cessaria est propter alios homines, ut dixi, Et 
hae tota descriptio in Psalmo exempli causa pro- 
posita est, ut nos eam imitemur. 

Semper autem confessionem sequuntur in- 
gentia pericula et certamina. Ideo petenda est 
defensio, sicut hic petit: Zudzca me Domine, id 
est, defende me tuo iudicio. Deinde causam ad- 
dit: quia profiteor veram doctrinam, nec colludo 
cum hostibus tuis. Haec causa recitatur, non ut 
opponatur meritum, sed ut causa periculi osten- 
datur: Defende me, quia ingens onus confessio- 
nis sustineo. Et in tali periculo peculiariter pro- 
misisti defensionem propter tuam gloriam, et pro- 
pter doctrinae propagationem, — Haec est simpli- 
cissima interpretatio, Nec tamen meritum pror- 
sus abiicio, sed ita, ut prius persona intelliga- 
tur iusta fide per misericordiam propter Mediato- 
rem. Deinde haec ipsa opera, diligentia in vo- 
catione, constantia in confessione et cruce, labor 
in docendo, et refutandis adversariis, sunt sacri- 
ficia Deo grata et amplissimis praemiis compen- 
santur, Multae sunt autem dulcissimae amplifi- 
cationes: Fugio doctrinam hostium Evangelii, 
gubernationem et sacrificia eorum. — Écontra vero 
vocem tuae laudis, id est, veram doctrinam, au- 
dio et doceo, et aliis narro, et diligo tuam Eccle- 
siam, id est, ad hanc fovendam, iuvandam, tuen- 
dam refero studia, consilia et labores meos, Sic- 
ut enim primum praeceptum est: Diligas Domi- 
num Deum tuum ex toto corde: ita summum est 

MxzrAwTrH. Orcn. Vor. XIII. 

omnium operum discere verbum Dei, et ut suo 
quisque loco iuvet propagatione, ornet et defen- 
dat ministerium verae doctrinae, foveat concor- 
diam verae Ecclesiae, defendat eam, et reprimat 
adversarios, 


In postremo versu addita est causa finalis, 
cur petat servari, videlicet, ut in Ecclesiis bene- 
dicat Domino. Huius causae fit mentio in pluri- 
mis Psalmis, ubi addit se hanc gratiam relaturum 
esse pro beneficio accepto, videlicet ut doctrinam 
latius spargat, ut Psalmus118.: Non moriar, sed 
vivam, et narrabo opera Domini, Ita hic pro- 
mittit idem officium: In Ecclesiis benedicam Do- 
mino, Tuo coetui proponam verbum tuum, do- 
cebo et confirmabo alios, ut Christus praecipit: 
Et tu conversus confirma fratres tuos. 


Argumentum ac dispositio 
Psalmi XXVII. 


Dominus illuminatio mea et salus mea, 
quem timebo? Dominus protector vitae meae, 
a quo trepidabo? 


Precatio est ardentissima et magna adfectuum 
varietate amplificata: mixtae sunt gratiarum actio- 
nes, promissiones, et praecepta de fide, sed prin- 
cipalis petitio est, ut servetur una cum Ecclesia, 
sicut nos nunc petere debemus: Unum hoc petii 
a Domino, ut habitem ín domo Domini semper, 
el eisitem templum eius, id est, ut salva sit Ec- 
clesia, et nos una cum Ecclesia servemur, — Haec 
sententia amplificata est Dei promissionibus: JDo- 
minus est lux mea, id est, consolator. Quem 
igilur timebo? id interrogative legendum est, 
Est enim sententia: Deo protegente, non formi- 
dandam esse ullam hostium potentiam, 

Alia amplificatio ab hostium viribus et rabie 
sumta est, cum ait: Ut edant carnem meam. 

Alia amplificatio sumta est a deserlione: Sum 
solus, deseror etiam ab intimis amicis. Haec 
querela in levioribus negociis, etiam prophano- 
rum hominum usitata est, ut dicitur: Nusquam 
tuta fides, sed multo crebrior est in Ecclesia. 
Quare passim in Psalmis repetitur, ut Psal. 41.: 
Homo pacis meae in quo speravi, qui edebat pa- 
nes meos, magnificavit super me supplantatio- 
nem. Et experientia quotidiana testatur multos 
experiri tales desertiones, qui legentes hanc con- 
solationem in Psalmis, sciant sibi promissionem 


67 


1059 


hic propositam esse: Etiamsi pater et mater me 
deserant, tamen Deus mihi aderit, me defendet 
et servabit, 


Promissiones autem et praecepta de fide: 
Kxpecta Dominum, docent nos usum huius do- 
ctrinae,  Tenenda est promissio, et sciendum 
quod vere sit mandatum Dei, ut etiamsi sumus in 
aerumnis ingentibus, tamen iuxta verbum statua- 
mus nobis adesse Deum opitulatorem, et mitiga- 
turum esse calamitates, nosque tandem liberatu- 
rum esse, Ideo fidem suam ipse commemorat, 
ut exemplo suo nos admoneat de applicatione, et 
de expectanda consolatione: Credo, inquit, me 
eisurum esse bona Domini in terra eieentium. 
Eiiamsi premor undique tamen hac me consola- 
tione sustento, acquiesco in promissione divina, 
et hac fide liberationem tranquillus expecto, et 
quidem evenient bona non peritura, sed bona 
Domini, lux, iusticia et vita aeterna, — Et serva- 
bor interra viventium, id est, non opprimar ab 
hostibus in hac vita, nec deinde mergar in aeter- 
nam mortem, sed celebrabo Deum inter viventes 
in hac vita et in vita aeterna: tecte enim simul 
concionatur de vita aeterna. 


Argumentum ac dispositio 
Psalmi XXVIII. 


Ad te Domine clamabo, petra mea ne sileas 
aq me, eic. 


Initio recitatur precatio, quae amplificata est 
wistissimis affectibus. ^ Luctatur Propheta cum 
horrendis terroribus, premitur conspectu pec- 
cati, et metuit se abiici cum impiis et damnatis. 
Huius ingentis et horrendae consternationis gu- 
stum in sensu poenitentiae pii experiuntur, Nec 
aliis verbis hi pavores magis proprie describi pos- 
sunt, quam quae sunt in ipsis Psalmis, Deplo- 
rant suam immunditiem , agnoscunt iustam iram 
Dei, sentiunt poenas, fatentur poenas minores 
esse suis peccatis , ut clamitat Daniel cap. 9,: 'Ti- 
bi Domine iusticia, nobis autem confusio faciei: 
metuunt igitur se prorsus abiici cum damnatis in 
aeternum exitium, 

In his tantis doloribus succumbunt Saul, Iu- 
das et alii innuraerabiles, Sed David, Ezechias 
et similes süstentantes se cogitatione promissionis 
seu Evangelii, agnoscunt promissam esse remis- 
sionem peccatorum, ut mox Psal, 82. dicitur: 

Dixi confitebor adversum me iniusticiam meam 
Domino, et tu remittis impietatem peccati mei. 
Sed Ethnici, ut Cato, Brutus et similes, mer- 
guntur in opiniones Épicureas, cum vident se in 
causis, ut putant, iustioribus succumbere, que- 
runtur non esse curae Deo res humanas , nec con- 
fugiunt ad Deum. . Ut Brutus moriturus clama- 
vit: O Deus quis est horum malorum causa? Et 
Cato dicebat, magnas esse tenebras humanae men- 
tis de voluntate Dei , quod Pompeius antea in cau- 
sis iniustis fortunatus fuisset, nunc in causa ut 
ipsi videbatur iusta, infelix esset. Tales sunt in 
magnis aerumnis querelae et disputationes omnium 
sapientum, qui ignorant Evangelium, | quod 
monstrat causas calamitatum et veras consola- 
tiones. 


Post precationem vero sequitur gratiarum 
aclio versu sexto, qua testatur se servatum esse. 
Et ob hanc ipsam causam suam liberationem reci- 
tat, tanquam exemplum promissionis universalis. 
Omnes caeteri petant liberationem , et certo cre- 
dant se exaudiri a Deo confugientes ad ipsum, ut 
alibi Psalmus inquit: Prope est Dominus omni- 
bus invocantibus eum. . Et Ioel inquit: Omnis 
qui invocaverit nomen Domini salvus erit. lae 


universales sententiae diligenter considerandae 


sunt, ut nos ipsos in eas includamus, Et David 
suas liberationes ideo recitare se adfirmat , ut cae- 
ieros exemplo suo ad fidem invitet, ut Psal, 34. 
inquit: Accedite ad eum, et accurrite, et vultus 
vestri non confundentur. [ste pauper clamavit, 
et Dominus exaudivit eum, et ex omnibus tribu- 
lationibus eripuit eum, Sic igitur exempla libe- 
rationis Davidicae legamus, et ut nobis promitti 
auxilium statuamus, ac praecipi discamus, ut ta- 
libus commonefacti exemplis liberationem peta- 
mus et expectemus, Ideo in fine addita est pre- 
catio pro universa Ecclesia, ut significet suum 
exemplum ad caeteros pertinere. Saepe autem 
in fine Psalmorum tales communes precationes at- 
texit, quibus voluit omnes lectores commonefa- 
cere de hoc officio, omnium maxime necessario, 
videlicet de precatione pro universa Ecclesia. 


Adiungamus ergo nostra vota ad hanc ipsam 
vocem Prophetae: .Saleum fac populum tuum, 
et benedic haereditali luae, et rege el extolle eos 
semper , defende Ecelesiám: adversus omnium im- 
piorum haereticorum et tyrannorum furores, et 
studia et disciplinam rege, et servato, ut semper 

sint qui te vere doceant, et ad'posteritatem trans- 
mittant, Ámen. 


Argumentum ac dispositio 


Psalmi XXIX. 


Afferte Domino filii fortium, afferte Do- 
mino gloriam et fortitudinem. 


Hic Psalmus est generis demonstrativi, quia 
laudatio seu descriptio est veri Dei, ostendens 
quis sit vere Deus, et quomodo et ubi agnosci 
velit, Primum igitur propositio recitatur, quae 
iubet huic Deo offerre, id est, hunc Deum invo- 
care, qui se patefecit tradito verbo in hoc po- 
pulo, et cuius vox fuit, est et erit efficax: ut 
quassavit montes vox Dei cum populus esset in de- 
serto, sic semper vox Evangelii data a Deo, erit 
efficax, colliget Ecclesiam, et in ea lucem et vi- 
tam aeternam incoabit, et in ea Ecclesia perpetuo 
habitabit. 

Tres sunt igitur partes huius Psalmi, Pri- 
ma est de vera invocatione: Hunc Deum invo- 
cate, qui huic populo Israél verbum suum ingen- 
tibus et illustribus testimoniis tradidit. 

Secunda est de vocis ac ministerii evange- 
lici efficacia, — Certo sciamus Deum velle efficacem 
esse per vocem Evangelii, colligere Ecclesiam, 
dare remissionem peccatorum, novam lucem et 
vitam aeternam , sicut vere fuit efficax cum quas- 
saret montem Sinai, et ederet alia miranda testi- 
monia in deserto, Hanc collationem Paulus eru- 
ditissime tractat in 2. Epistola ad Cor. 3.: Cum 
fuerit ingens gloria veteris Testamenti, multo ma- 
ior erit gloria novi Testamenti, id est, cum Deus 
illustribus testimoniis ostenderit se esse efficacem 
in Ecclesia eius temporis, et ornarit eam tunc 
magna gloria, et miranda defensione, non dubi- 
iemus Deum efficacem esse etiam  promulgato 
Evangelio: quanquam horribiliter onerati sumus 


cruce in hac vita, ac nondum efficacia illa et glo-. 


ria cernitur. 

Diligenter autem doctrina de efficacia mini- 
sterii Evangelii discenda est, ne quaeramus Deum 
sine suo Evangelio: deinde ut sciamus etiam in 
ipso Evangelio acquiescendum esse, et Deum 
vere hoc modo per fidem acquiescentem in Evan- 
gelio, dare haec ipsa bona, quae promisit, scili- 
cet remissionem peccatorum et Spiritum sanctum, 

Hanc doctrinam de efficacia ministerii evan- 
gelici non hntelligunt mentes prophanae: sed ex- 


IX. COMMENTARII IN PSALMOS. 


1062 


perientia in vera consolatione ostendit necessa- 
riam et salutarem esse, Anabaptistae et alii fa- 
natici totam delent, qui suis imaginationibus re- 
licto Evangelio novas illuminationes quaerunt. 
Tales furores execrandi sunt, et opponenda sunt 
testimonia de efficacia ministerii evangelici. 

Tertia pars de Ecclesia loquitur: semper re- 
gnabit verus Deus in Ecclesia, in qua sonat ver- 
bum ab ipso traditum, — Haec sententia docet et 
quid sit Ecclesia, et promissionem tradit, quae 
adfirmat Ecclesiam perpetuo mansuram esse, qua 
consolatione piis opus est, ne existiment Eccle- 
siam interituram esse, cum tam varie oppugnetur 
et quassetur, 


Argumentum ac dispositio 
Psalmi XXX. 


Exaltabo te Domine, 
qme, elc. 


quoniam subvexisti 


Gratiarum actio est, recitans beneficium seu 
liberationem, Miscentur autem ut fit, descriptio- 
nes periculi et afflictionum, et enarrantur causae 
periculi, et argumenta propter quae expetenda est 
liberatio. Saepe autem dictum est, hac narra- 
tiones ideo scriptas esse, ut exempla proponantur, 
quae testentur Deum vere exaudire eos qui invo- 
cant in Ecclesia, et vere opitulari eis, et doceant 
fidem et invocationem, Sicut enim Deus promis- 
siones tradidit, et scribi voluit, et exempla libera- 
tionum multa quotidie ostendit, et insignia ali- 
qua scribi voluit, tanquam testimonia promissio- 
num, ut discamus vere exaudiri invocantem Ec- 
clesiam, et accendantur fides, invocatio, et alii 
motus Deo placentes in cordibus piorum: ideo 
toties iam dictum est, oportere nos exempla ad 
usum nostrum transferre, Sicut te includis in 
vocem promissionum, sic etiam exemplum tibi 
concionari scias, quia Deus non est personarum 
acceptor. Tam vult Deus te exaudire, quan- 
quam exaudivit Davidem, modo ut petas auxi- 
lium. [taque gratiarum actio in hoc Psalmo, ut 
alibi, testatur nos exaudiri, et iubet exemplo ut 
petamus auxilium, et accepto beneficio gratias 
agamus, et alios nostra fide et confessione ad in- 
vocationem invitemus. 

"Tres primi versus eandem propositionem re- 
petunt: 7'u Deus liberasti, Quartus versus ad- 
dit gratiarum actionem, quam vult fieri a toto 
coetu, quia passim Psalmi deducunt nos ad coe- 

tum, volunt ut ad Ecclesiam nos adiungamus, et 
ut in Ecclesia sonet nostra confessio, Ideo in- 
quit: Psa//ite Domino Sancti eius. 

Versu quinto collatio recitatur adflictionis 
et consolationis, Significat breve esse tempus ad- 
flictionis, sed postea consolationem aeternam, ut 
2, Cor. 4.: Momentum adflictionis nostrae effi- 
ciet aeternum pondus gloriae, Haec collatio ne- 
cessaria est, ut sciamus finem fore praesentium 
miseriarum, quae saepe sunt horribiles. 

Versu 6, et 7. recitantur causae adflictionum: 
Dixi in abundantia mea, non movebor. Bespon- 
sio est securitatis in rebus secundis, et commone- 
factio, ut cogitemus res secundas Dei beneficia 
esse, nec fiamus insolentes, superbi, negligentes: 


T'antisper, inquit, floreo, dum me iuvas. Sed cum | 


abscondis faciem tuam, id est, cum non aspicis 
ut me iuves, ingentibus miseriis opprimor, Sed 
in his ad te confugio. 

Versu 9, argumentum recitatur quare sit pe- 
tenda liberatio, scilicet ut Deus glorificetur: Quid 
prodest Deo noster interitus? | Et ut dicitur in 
Tobia: Non delectatur Deus perditione nostri, 

In fine precationes adduntur, quia subinde 
iterum nobis opus est liberatione, Haec omnia 
cum ad usum nostrum transferuntur, ut saepe dixi, 
fiunt illustria, et ita dulcescunt Psalmi, cum di- 
scimus fidem et invocationem in his exemplis. 
BRepeto autem quod supra saepe dictum est, in 
hac invocatione accendatur fides, ut nos vere ex- 
audiri statuamus, | Et sicut promissionem ad nos 
pertinere scimus: Omnis qui invocaverit nomen 
Domini, salvus erit: ita haec exempla proposita 
esse sciamus, ut nos quoque credamus similiter 
exaudiri, Dives est enim Deus erga omnes qui 
eum invocant, 


Argumentum ac dispositio 
Psalmi XXXI. 


In te Domine speravi, non confundar in 
aeternum, etc. 


Precatio est, qua uti omnes pii possunt in 
petenda liberatione, Et exemplum hic descriptum, 
ut saepe alias, docet in tali petitione fidem adfe- 
rendam esse,  Exaggeratur autem calamitas et 
miscentur gratiarum actiones et promissiones , ut 
fit in his descriptionibus: quia recordatio libera- 
tionum priorum accedit, et in praesentia aliqua 
mitigatio sentitur. Observanda est autem colla- 

tio spei verae et spei carnalis, In primo versu 
statim in propositione dicitar: Zn te Domine 
spero: non confundar in aelernum, id est, mea 
spes non nititur humanis praesidiis, non mea iu- 
sticia, non meis viribus, sed tua misericordia, 
Tu igitur eripe me tua iusticia, id est, tu me de- 
clares iustum et tibi acceptum esse, Aliter enim 
phrasis accipienda est, quam si Latino more de 
iudice loqueremur iudex iusticia tua punias par- 
ricidas, 

In versu sexto clare discernit duplicem spem: 
Odi obsereantes eanitatem , id est, eos qui hu- 
mana sapientia, humana iusticia, praesidiis ami- 
corum nituntur. Haec omnia vana et fallacia 
sunt, sicut alias scriptum est: Maledictus qui 
confidit in homine, et ponit carnem brachium 
suum,  Écontra vero inquit Psalmus: Ego in 
Domino speravi. Hoc dicto et similibus doce- 
mur de spe, quae petit et expectat auxilium a Deo, 
etiam cum destituti sumus humanis auxiliis, ut 
alibi dicitur: Pater et mater dereliquerunt me, 
Dominus autem suscepit me. In fine gratiarum 
actio recensetur: Benedictus Dominus, qui mi- 
rificaeit misericordiam suam mihi. 


Deinde additur adhortatio , quae ostendit ap- 
plicationem exempli. Sicut ego exauditus et li- 
beratus sum, ita nos quoque exaudiemini, [Ideo 
viriliter agite, non succumbite animis, non ab- 
licite promissionem verae doctrinae, erigite et 
confirmate animos spe et expectatione auxilii di- 
vini, Estque promissio dulcissima addita: i- 
deles custodit Dominus, id est, veraces et con- 
stantes, qui veritatem Dei amplectuntur, et vera 
sine hypocrisi docent, Econtra vero perdet Deus 
superbos, qui audacissime et superbissime con- 
temnunt Deum, freti humana potentia, ut nunc 
homines pios crudelissime interficiunt multi Epi- 
curei, audacter contemnentes Deum, . Sed Deus 
eorum furores aliquando reprimet, 


Argumentum ac dispositio 
Psalmi XXXII. 


Beati quorum  remissae sunt iniquitates, 
et quorum lecta sunt peccata. 


Titulus monet hunc Psalmum plenum esse 
eruditionis. Inscribitur enim eruditio. — Etsque 
doctrina propria Ecclesiae de remissione peccato- 
rum, de peccato manente in Sanctis in hac vita, 

de confessione peccati, de discrimine verae iusti- 
ciae arrogantiae hypocritarum , de causis calami- 
tatum humanarum, de vera consolatione, quae in 
Ecclesia traditur in doctrina de cruce. — Haec tota 
doctrina extra et supra philosophiam et rationis 
humanae iudicium posita est, et discernenda est 
a lege, Est enim vox Evangelii, in quo patefit 
arcana voluntas de gratuita remissione, peccato- 
rum, et de vera consolatione in cruce. [deo au- 
tem hic Psalmus variis interpretationibus conta- 
minatus est, quia pauci recte intelligunt doctri- 
nam de gratuita remissione peccatorum, et multi 
ineruditi confundunt genera doctrinarum, Legem 
et Evangelium, Ordine autem propositiones con- 
siderentur. 

Primus et secundus versus continent expres- 
sam et perspicuam propositionem de gratuita re- 
missione peccatorum: 4//e est beatus et iustus, 
cui remittitur peccatum, id est, quem Deus re- 
cepit, etiamsi indignum et adhuc habentem sor- 
des in hac carnali natura. — Non propter merita 
nostra, non propter virtutes. nostras, sed propter 
Deum recipientem nos sua misericordia, data 
promissione, sumus iusti. Haec est doctrina 
quam Paulus copiose enarrat in Epistola ad Ro- 
manos, ubi horum versuum testimonium citat, 

Sequentes versiculi loquuntur de confessione 
peccati: Zn cuius spirilu non est dolus, id est, 
ubi est agnilio et confessio peccati, item agnitio 
misericordiae et promissae gratuitae reconciliatio- 
nis fide apprehendens remissionem , in tali pectore 
non est hypocrisis, arrogans sibi iusticiam, 

Cum tacerem, ossa mea languefacta sunt, 
id est, in pavore et lucta, priusquam confessione 
gratuitae remissionis erigerer, pene extinctus sum, 
Cum Deus ostendit nobis peccatum expavescimus, 
ut inquitIeremias: Postquam ostendisti mihi, per- 
cussi femur meum etc, 

Sequitur repetitio et declaratio propositionis 
principalis: sic consequitur homo remissionem 
cum confitetur peccatum, et petit gratis remitti 
propter promissionem divinam. Haec est dulcis 
et firrma consolatio, vere incoans vitam aeternam 
in corde, quod adfirmat nos certo donari remis- 
sione, etiamsi non adferimus merita, sed hunc 
ipsum gemitum agnoscentem peccatum et peten- 
tem remissionem. 

Secunda propositio, discernens hypocritas et 
iustos fide. Etiam in Sanctis manet peccatum, 
sed remittitur petentibus: Pro Aoc orabit ad te 

omnis Sanctus. Sancti non satisfaciunt legi, non 
sunt iusti impletione legis: sed adhuc secum cir- 
cumferunt multa vitia interiora, dubitationes, 
difdentiam, securitatem et alia mala, quae ex- 
tenuant hypocritae, sed Sancti agnoscunt esse 
peccata, et petunt condonationem , et acquiescunt 
in doctrina huius Psalmi, sciunt homines ita iu- 
stos esse, quia peccatum tegitur et non imputatur, 

Il&9os: Ergo in tribulatione ad te confu- 
giam. Qui ignorant hanc doctrinam de gratuita 
remissione, in calamitatibus iudicant se propter 
peccata a Deo abiici, ut inquit Cain: Maius est 
peccatum meum, quam ut remitti possit, At haec 
doctrina revocat animum ex inferis, cum ostendit 
certo gratis remitti peccata, et Deum praecipere, 
ut fide petamus remissionem. 

Inseritur promissio, in qua Deus promittit 
se velle hanc doctrinam pios docere, quia sine 
luce divina non tollitur hypocrisis. 

Tertia propositio, Principalis causa calami- 
tatam humanarum est, non, ut philosophi pu- 
tant, materia, sed peccatum in natura hominum, 
Mors et aliae miseriae humanae sunt carcer im- 
piorum, qui debebat homines admonere de ira 
Dvi adversus peccatum: CAhamo et freno mazil- 
jas eorum constringis, cum non adpropinquant 
ad te, —Vagantur horribiles poenae per totum 
mundum, Sodoma, Aegyptus, lerosolyma, Ba- 
bylon, Roma delentur, His exemplis et coércet 
Deus impios, et commonefacit omnes homines, 
ut agnoscant Deum vere irasci peccatis, et aliqui 
ad Deum convertantur, 

Quarta propositio, Utrique pii et impii morte 
onerati sunt, et horrendis calamitatibus excru- 
ciantur, Sed impii succumbunt ac ruunt in aeter- 
num exitium, quia nolunt audire remissionem 
peccatorum, Econtra vero petentes remissionem 
peccatorum, sciunt se propter peccatum subiectos 
esse morti et aliis miseriis, sed tamen non abiici 
a Deo propter has poenas. Sustinent igitur aeru- 
mnas et petunt remissionem , et sciunt se vere ex- 
audiri a Deo, et iuvari, et tandem liberationem 
propositam esse, 

Epiphonema: Laetamini in Domino. Has 
consolationes de gratuita remissione, et de auxi- 
lio in cruce qui tenent, experiuntur.in magnis 
doloribus veram levationüm, imo vitae aeternae 
gustum et incoationem, Haec tota doctrina, ut 
supra dixi, philosophis ignota est: ideo videtur 
obscurior, Philosophi iubent tantisper humana 


1067 


praesidia quaerere, dum aliqua inveniri posse vi- 
dentur: postea velut amissis tabulis in mari, si- 
nunt mergi animos, cum ratio nihil videt auxilii. 
Sed mens intelligens Evangelium, in qua fides 
accensa est, scit Deum adesse invocantibus etiam 
cum destituimur humanis auxiliis, ut Esaias in- 
quit, Deum habitare in adflicto Spiritu, Et Psal- 
mus $4.: Prope est Dominus his, qui tribulato 
sunt corde. 


Argumentum ac dispositio 
Psalmi XXXIII. 


Exultate iusti in Domino, rectos decet col- 
laudatio. 


Doctrina est gratiarum actio de providentia, 
quae non tantum intelligatur, ut philosophi eam 
intelligunt, qui in hac ipsa sententia dupliciter 
errant. Primum vagantur animis, non quaeren- 
tes verum Deum, qui se verbo suo et promissio- 
nibus patefecit: deinde etiamsi concedunt Deum 
magna quaedam gubernare, ut.cum vident excuti 
ex regno Astyagen, et iuvari Cyrum imbecillio- 
rem, tamen aiunt multa prorsus committi nostrae 
diligentiae, et semper dubitant, an exaudiantur 
hominum preces. 

At hic Psalmus docet hunc verum Deum in- 
vocandum esse, qui se in Ecclesia, datis promis- 
sionibus, patefecit, Et hunc adfirmat curare hu- 
mana, magna et parva, et exaudire invocantium 
preces , ac velle quidem ut singuli suscipiant opera 
vocationis suae, ut Doctores doceant, Senatores 
regant consilio Rempub., Duces praelientur, pa- 
tresfamilias erudiant liberos, unusquisque studeat 
vitare delicta, et conferat operam ad ornandara 
Ecclesiam et tuendam communem tranquillitatem, 
Sed tamen sciamus, etsi non sumus ignavi ac bo- 
na conscientia annitimur, tamen Dei est prove- 
here hos conatus, et efficere ut sint felices et sa- 
lutares. Ita discamus concurrere in omni bona 
actione, Dei auxilium et nostrum conatum, sicut 
usitate dicitur: Praeeunte gratia, comitante vo- 
luntate, 

De hoc concursu et auxilio Dei docet nos hic 
Psalmus. Tradit doctrinam quod Deus vere et 
condiderit universum opificium mundi, et adsit 
suis operibus, eaque servet, et praecipue tueatur 
Ecclesiam, | Hanc promissionem inculcat et prae- 
ripit de fide, ut credamus Deum adesse suis ope- 

ribus, et promissionem auxilii omnibus periculis 
opponamus, et petamus auxilium, — Hos cultus 
monet esse praecipuos et ignotos humanae rationi, 
Accendi igitur et crescere fidem huius invocatio- 
nis exercitio oportet, 

Sennaherib inferens bellum Iudaeae, cogi- 
tat se suo consilio, et exercitus sui robore domi- 
turum Iudaeam, non cogitat de praesentia Dei, 
nec vere petit auxilium divinum, sed ut Aiax di- 
cebat, Timidis opus esse auxilio divino, se etiam 
sine Deo potitarum esse victoria: ita Sennaherib 
summovet Deum. At econtra Ezechias scit ad- 
esse Deum Ecclesiae suae, petit et expectat defen- 
sionem: nec fallit haec fides ipsius expectationem, 
sed vere impetrat defensionem. — Haec exempla 
nobis proponamus, ac sciamus et promissiones 
omnibus propositas esse, et exempla propter nos 
Scripta esse, ut similis fides in nobis accendatur, 
et petamus et expectemus auxilium, et Deum ce- 
lebremus. 

De his fidei exercitiis saepe iam dictum est in 
alis Psalmis. Et Paulus suum exemplum recitat 
2. Corinth. 1.: Responsum mortis in nobis ipsis 
habuimus, Ne essemus confidentes in nobis ipsis, 
sed in Deo resuscitante mortuos, qui ex tanta 
morte nos liberavit, et rursus liberabit, iuvanti- 
bus vestris precibus, ut deinde per plures agan- 
tur gratiae: quo in loco Paulus eruditissime re- 
censuit et causam adflictionum, scilicet ut fiducia 
nostri deponatur, et agnoscatur praesentia Dei, 
et petatur auxilium. 

Deinde causae sunt cur Deus adiuvet, Fina- 
lis, ut ipse celebretur, et multi invitentur ad in- 
vocationem, | Sed impulsiva partialis, nostrae et 
aliorum preces, Impulsiva vero principalis est 
mediator Christus pro nobis intercedens. 

Exordium Psalmi est: Axrultate iusti in 
Domino, Iubet celebrare bonitatem Dei et agere 
gratias. 

Narratio est: F'erbo Domini coeli facti sunt, 
Orditur a creatione, ut postea addat doctrinam 
de praesentia Dei servantis sua opera, et praeser- 
tim Ecclesiam. 

Dominus dissipat consilia Gentium. | Hic 
etiam recitat doctrinam de providentia, quod cu- 
ret et defendat Ecclesiam, reprimat impetus ty- 
rannorum, sicut Pharaonem et multos alios re- 
pressit. 

Beata gens , cuius est Dominus Deus eius. 
Hic versiculus promissio est, testificans hoc auxi- 

lium praecipue ad Ecclesiam pertinere. Et simul 
docet nos de vera invocatione, et quae sit vera 
Ecclesia. — Haec, inquit, vera est invocatio, agno- 
scere et invocare hunc Deum, qui est Iehova, qui 
se Israeli patefecit, et promissionem nobis illu- 
stribus testimoniis tradidit, qua adfirmat se nos 
recipere, exaudire, et donare praesentibus et aeter- 
nis bonis propter promissum semen. Haec est 
vera Ecclesia et haereditas Dei, populus quem 
Deus sibi expresso verbo adiunxit, 


Deinde repetit doctrinam de providentia, 
praesentia et auxilio Dei, et extenuatione virium 
humanarum: Humanae vires sine Deo sunt ina- 
nes, fallax equus ad salutem , ut exitus Sen- 
naherib ostendit: 4t oculi Domini intuentur 
metuentes eum, Deus custodit íneocantes eum, 
ut Ezechiae liberatio testatur: Deus aspicit homi- 
num opera et consilia, Quod vero ait: Format, 
non intelligatur malarum cogitationum autor esse, 
sed bonos conatus adiuvat, malos reprimit, cum 
videat utrosque. 

Deinde adiungit precationes tanquam con- 
clusionem, ut in nobis quoque haec fides accen- 
datur, credens Deum opitulari invocantibus et 
petens auxilium: Znzma nostra expectat IDomi- 
num: auxilium nostrum eL sculum ipse esl. 
Fiat misericordia tua Domine super nos. 


Argumentum ac dispositio 
Psalmi XXXIV. 


Benedicam dominum in omni tempore sem- 
per laus eius in ore meo. 


Hic dulcissimus Psalmus saepe citatur, quia 
non solum praecepta et promissiones uberriras 
continet, sed etiam applicationem exemplorum, 
quae docet nos intueri in exempla, et non abster- 
reri hac humana ratiocinatione: Privilegia non 
transferantur in exemplum. ^ Etiamsi Abraham, 
Ioseph, David adiuti sunt, tamen non sequitur 
caeteris similia beneficia expectanda esse, Imo, 
inquit hic Psalmus, similia beneficia caeteri omnes 
expectent, qui Deum vere invocant, et ad cum 
confugiunt, 

Sed hic prius tenenda est doctrina Evangelii, 
ut argumentum explicetur, quod lex opponit. 
lustus dat aequalia aequalibus: loseph et ego su- 
mus inaequales, ille erat iustus et ornatus omni- 
bus virtutibus, ego sum iniustus, et multorum 

peccatorum reus: ergo illi iuste praemia data 
sunt, ego iuste poenis adficior, Sed minor ex- 
plicatione indiget, quae ex Evangelio sumenda 
est. Sumus aequales Ioseph et nos, utrique enim 
sumus rei multorum peccatorum: sed et Ioseph 
recipitur gratis per misericordiam, et nos gratis 
recipimur per misericordiam propter Filium Dei, 
Ita rursus efficimur aequales. — Haec est ingens 
bonitas, quam vult Deus agnosci et conspici. 
De hac aequalitate sciamus nobis Evangelii vo- 
cem concionari, quam nisi vera fide infixam ani- 
mis tenebimus, hae consolationes in hoc Psal- 
mo propositae, nec intelligentur, nec lenient do- 
lores, 


Postquam autem scimus recipi propter Filium 
Dei gratis aequaliter omnes qui Deum invocant, 
et fiducia Filii Dei credunt sibi remitti peccata, 
tunc dulcescunt hae consolationes, tunc scimus 
ad nos pertinere haec dicta: Prope est Dominus 
his qui tribulato sunt corde, et contritos spiritu 
salecabit. Haec doctrina aliena est a iudicio ra- 
tionis et sententiis legis, sed tamen vera est, 
Est enim sine ulla dubitatione aeternum et immu- 
tabile Dei Evangelium, quod protulit Filius Dei 
ex sinu aeterni patris, ut hac vera consolatione 
ad Deum revocemur. Hac praemonitione con- 
siderata facilis est Psalmi interpretatio. 

Primum agit gratias Deo pro liberationibus. 
Deinde exemplum suae liberationis proponit toti 
Ecclesiae, ac hortatur singulos, ut exemplis alio- 
rum, qui experti sunt Dei beneficia, petant et ex- 
pectent liberationem. 


Et in versu quarto ozorvzc«o0tg est dulcissi- 
ma. [n qua inquit magna frequentia accurrere 
miseros ad Deum, et exaudiri eorum gemitus, 
vota, In hac frequentia accurrentium nos quo- 
que simus, et cum promissionibus crebro repeti- 
tis, tum vero exemplis Sanctorum invitemur. 


Deinde sequuntur promissiones exaggeratae 
aliquot versibus, in quibus non solum promis- 
siones considerentur, sed etiam doctrina de fide, 
ut supra saepe dictum est, Edit Deus promissio- 
nes et vult nos eas fide accipere, hoc est, in ipso 
verbo acquiescere, et revera expectare eventus, 
Haec doctrina in quotidiana invocatione et expe- 
rientia discenda est, Et semper oculis, auribus 
ac mente circumferatur haec sententia: Gustate 
et. vídele quod bonus sit Dominus, beatus eir 
qui confidit in eo, Hoc dictum saepe repetitum 

in Psalmis docet nos, ut fide promissiones am- 
plectamur, acquiescamus in verbo, et expecte- 
mus auxilium, sicut saepe dictum est, 


Miscentur deinde praecepta, quae quomodo 
fiant a Sanctis, et quomodo placeant Deo, ex 
Evangelio discendum est, etc. 


Argumentum ac dispositio 
Psalmi XXXV. 


Iudica me Domine cum contendertibus me- 
cum, pugna cum pugnantibus contra me. 


'Totus Psalmus precatio est. Initio petens 
defensionem contra impios, qui ardent iniustis 
odiis adversus plos, et delere eos conantur: ac 
petitioni seu propositioni querela attexitur descri- 
bens furores impiorum, 

In fine repetitur propositio seu petitio, Et 
sicut saepe alias fit in Psalmis, alias brevius hic 
asperguntur promissiones et causae liberationis. 
Promissio velut exemplo significatur versu nono: 
Anima mea laetabitur in Domino. Nam libe- 
rationes Davidis hic propositae sunt exempla 
promissionis, ut saepe dictum est, quae scripta 
sunt, ut nos quoque petamus et expectemus auxi- 
lium in nostris afflictionibus. Non propter unum 
Davidem, nec de uno Davide haec scripta sunt, 
sed de omnibus membris Ecclesiae Dei, Ut enim 
promissiones liberationis ad omnia membra perti- 
nent: ita exempla testantur vere praestari invo- 
cantibus ea quae promissiones pollicentur. 

Postremo causa finalis liberationis haec est, 
ut miranda facta testentur, Deo curae esse Eccle- 
siam: et cum haec beneficia recitantur, multi 
agnoscunt Deum et invitantur ad timorem Dei et 
ad fidem, ut Dei gloria celebretur. Ut cum Ae- 
gyplii et vicini audiverunt liberationem populi 
Israel ex Aegypto, fama doctrinae late sparsa est, 
et multi coeperunt amplecti veram doctrinam, 
vere timere Deum, et vera fide eum invocare, 
ideo dicit: Judica me secundum iusticiam tuam 
Domine Deus meus, ne laetentur adversus me, 
id est, tuam causam defende, ne impii vocife- 
rentur me deserto, nihil esse veram providentiam, 
non esse discrimen Ecclesiae Dei et impiorum: 
ideo tu ostendas discrimen, et testificeris vere te 
in Ecclesia invocari, vere hoc verbum, quod Ec- 
clesia a te accipit, divinum esse: caeteras vero 
regiones ignaras verbi a te traditi commentitias 

esse, Hic finis in petenda liberatione semper no- 
bis propositus sit, ut gloria Dei celebretur, ut 
alias dicitur: Ne dicant in gentibus, ubi est Deus 
eorum? 


Argumentum ac dispositio 
Psalmi XXXVI. 


Ex intimis cordis dico de transgressione im- 
pii , non est timor Dei ante oculos eius, etc. 


Est et hic Psalmus precatio universae Eccle- 
siae contra impios doctores. Sed initio ponitur 
narratio, quae est eizà» et imago impiorum do- 
ctorum illustris, Principio autem detrahit eis vir- 
tutes, quae necessariae sunt in his, qui sunt vere 
membra Ecclesiae Dei et Deo placent. | Nam timor 
Dei generaliter significat verum cultum Dei, veros 
pavores, veram fidem non discedentem a verbo 
Dei, veram invocationem huius veri Dei, qui se 
patefecit in Ecclesia suo verbo: deinde et totam 
obedientiam quae praestatur propter reverentiam 
Dei, et vera fide praelucente verbo Dei, | Übi hic 
timor non est, ibi est Epicureus contemtus, vel 
audacia fingerldi dogmata et cultus, ut in omni- 
bus haereticis et defensoribus idolorum, qui non 
volunt videri &9&ot. — Et tamen non invocant ve- 
rum Deum, quia discedunt ab eius verbo. 


Postquam radicem descripsit, scilicet cali- 
ginem in mentibus, et contemtum Dei et verbi 
eius, deinde malos fructus recitat, inter quos 
praecipui sunt, opiniones contumeliosae adversus 
Deum, et audacissime conficti errores et cultus, 
sicut Ethnici horribilia portenta finxerunt. De- 
inde adduntur praestigiae, quibus confirmantur 
errores, — Nominat igitur zuSuvoàoyíar, quae 
fucosa specie et sophistica ornat falsa dogmata. 
Ideo dicit eos blande persuadere opiniones suas, 
ut inveniant iniquitatem, id est, late propagare 
possint, 

Huic artificiosae imposturae proxima est ca- 
lumnia, qua corrumpunt veras sententias , et odia 
accendunt contra pios doctores, et sunt autores 
dissidiorum publicorum et dilacerationum Eccle- 
siae seu schismatum. Ideo addit, ut odia mo- 
veant. 

Pertinent ad descriptionem calumniae seu 
sicophantiae et haec quae sequuntur: Jeróa 
eorum perniciosa el fraudulenta. Hic aperte 
doctrina impia taxatur, quae est mendacium per- 

niciosum Ecclesiae, et contumeliosum contra 
Deum.  Ét cum primum perdit animas avulsas 
a Deo, postea etiam in hac externa gubernatione 


Ecclesiae, causa est magnarum dissipationum et : 


tristissimarum calamitatum , ut Anabaptistici fu- 
rores impulerunt multos ad movendas seditiones, 
quae fuerunt exitiosae totis civitatibus. 

Tertio accedit pertinacia, quam describit 
inquiens: JVon eult doceri ut bene faciat,  Ma- 
gnum decus est antecellere opinione sapientiae et 
sanctitatis, 
patiantur sibi eripi, ut dicitur: Qui velit ingenio 
cedere rarus erit: acriter et pertinaciter dimicant 
de opinionibus suis, ut gloriam suam tueantur. 
Et homines natura sunt superbi, et dolent vinci 
et exui gloria quam habuerunt. Hae sunt causae 
pertinaciae, quae facit ut priores morbi, scilicet 
error et temeritas fiant mala incurabilia, Ideo 
Paulus iubet haereticos postquam aliquoties ad- 
moniti sunt, vitare, quia non admittunt medi- 
cationem, et sunt, ut ipse inquit, o)roxozc- 
zQutoL. 

Quarto, Non sibi tantum nocent impii do- 
ctores, sicut plerique alii furentes suo corpori 
nocent: sed ad eas pestes, quas iam recensuit, 
accedit et haec, quod ardent cupiditate late spar- 
gendi veneni, et hoc ut perficiant, dolo et sae- 
vitia pugnant. 

Sunt igitur non solum calumnistores et per- 
tinaces, sed eliam zazovg7or, ut nunc pontificii 


et monachi defendunt sua idola, et acerrime pu- ; 
gnant fraudibus et crudelitate, ut recte sentientes : 
Ideo inquit Psalmus: Jernzciem struit | 


deleant. 
in leclo suo, slal iuxla eiam non bonam , id est, 
dies noctesque quaerit consilia delendae verae do- 
ctrinae et opprimendi recte sentientes, nec vere- 
tur falso praetextu rapere innocentes ad supplicia, 
aut impia bella movere. 


Hactenus descripsit impios doctores narrans 


eos esse contemtores Dei et verbi eius, et errorum 
autores et defensores, sophisticos, calumniato- 
res, pertinaces, et saevas pestes iniusta crudeli- 
tate grassantes in Ecclesia, 

Deinde sequitur precatio ad verum Deum, 
qui se in hoc populo patefecit, dato verbo suo 
certis testimoniis. Causas autem, propter quas 
se exaudiri sperat, commemorat, misericordiam 
Dei et veritatem, id est, promissiones, quas Deus 
iustus et verax certissime praestat. In his pro- 
misit se illam Ecclesiam, quae amplectitur ver- 

bum Dei, servaturum esse, et eius gemitus et 
preces exauditurum. 

Interserit autem sententiam: omnes et 
iumenta sereabis Domine. | In quo dicto genera- 
lis rerum conservatio confertur cum speciali Ec- 


| clesiae conservatione, sicut Paulus inquit prima 


Timoth, 4.: Qui est salvator omnium hominum, 
maxime fidelium, id est, Deus servat totam re- 
rum universitatem, coelum, terram, pecudes, et 


; universum genus humanum, sed propter Éccle- 
Id decus cum homines ament et aegre | 


sinm,, scilicet ut Ecclesiam sibi colligat ex hu- 
mano genere. lance vero Ecclesiam non solum 
in hac vita servat, sed etiam adiunget sibi in vita 
aeterna, et ornabit aeternis bonis. [deo sequen- 
tes versiculi in Psalmo proprie de Ecclesia con- 
vionantur, eamque nominant: Jl Adam in 
umbra alarum confident, Saturabuntur. pin- 
guedine domus tuae, id est: Nobis qui sumus 
in domo tua, id est, in Ecclesia aedificata verbo 
tuo, facta est promissio defensionis, et aeternae 
salutis. Nos umbra alarum tuarum tegimur, 
Nos in luminetuo, id est, praelucente verbo tuo, 
videbimus lumen, id est, experiemur consola- 
tionem, — Hanc dulcissimam commemorationem 
promissionum adfert ad Deum, et petit defensio- 
nem et gubernationem adversus impios docto- 


| res et tyrannos. 


Fiet autem nobis magis perspicua sententia 
Psalmi, si cum similibus periculis nos quoque 
conflictemur, has preces vera fide dicemus, et 
has ipsas promissiones statuemus ad nos quoque 
pertinere, sicut non dubium est pertinere eas ad 
veram omnium temporum Ecclesiam, videlicet 
eam quae amplectitur Evangelium, et non defen- 
dit idola et impios errores. 


Argumentum ac dispositio 
Psalmi XXXVII. 


Noli aemulari in malignantibus , neque ze- 
laveris facientes iniquitatem. 


Doctrina est et consolatio opponenda scan- 
dalo crucis, de quo humana ratio ignorans cur 
Ecclesia subiecta sit cruci et aerumnis, non recte 
iudicat. Videt enim communes esse miserias bo- 
norum et malorum, iustorum et iniustorum, imo 
fortunam saepe magis saevire in homines iustos, 
quam iniustos, ut Ieremias, Baptista et multi 
similes crudelissime interfecti sunt, Interea Dio- 

nysius tyrannus pater, et Tyberius et multi sce- 
leraü in magnis voluptatibus vixerunt, et sine 
violentia mortui sunt. Cum igitur nec praemia 
dari iustis, nec poenae tantum iniustos opprimere 
videantur, sed pariter vagari poenas per malos 
et bonos adpareat, caeca ratio hominum tollit 
providentiam, et removet Deum a gubernatione, 
imaginatur casu omnia ferri, pingit fortunam 
caecam, denique horrendos furores cumulat, ut 
multorum Épicureorum sermones quotidie osten- 
dunt. HRemota vero providentia deinde ratioci- 
nantur impii: cum iusti saepe propter iusticiam 
augeant sibi miserias, quae stulticia est recte fa- 
cere?  Epicureo stulti videntur Ieremias, Bapti- 
sta, Christus, Paulus, et similes, cum sibi ac- 
cersunt pericula recte docendo. Diceret enim 
eos suavius victuros esse, si tacerent, et potius 
foverent eum statum, quo delectabantur princi- 
pes, ut faciebat Solon non opponens se Pisistrato, 
aut Hortensius, Lucullus et alii, non adversan- 
tes Syllae, quanquam satis crudeliter dominanti. 


Cum autem semper multi homines deficiant 
a Deo propterea quod vident iustos duriter premi: 
hic Psalmus doctrinam tradit, in qua primum 
praecipit ut Deo obediamus, nec offensi illa spe- 
cie, quod miseriae sint communes, deficiamus., 


Deinde addit consolationem, in qua est asse- 
veratio de providentia.  Adfirmat certe Deum 
curare Ecclesiam, et punire impios. Et hoc fit 
dupliciter, id est, tum in hac vita, tum post 
hanc vitam. — Regulare est atrociter violantes po- 
liticam iusticiam, divinitus rapi ad supplicia in 
hac vita, ut ait Christus: Quicunque gladium 
acceperit, gladio peribit, ut Cain, Saul, et in- 
numerabiles tyranni et homicidae plectuntur in 
hac vita, Ita regulare est blasphemos contra con- 
scientiam agentes, periuros et pollutos incestis 
libidinibus in hac vita puniri, ut Sodoma, 'The- 
bae, Athenae, et multae totae gentes propter li- 
bidines deletae sunt. Haec regula vera et formi- 
danda est, etiamsi aliquid interdum praeter regu- 
lam fit: ut etiamsi hyeme interdum aliqui dies 
calidi sunt similes aestivis, tamen regula vera est 
hyemem frigidam esse. De iudicio vero post hanc 
vitam notae sunt expressae conciones, Esaiae ulti- 
mo et Matthaei vicesimo quinto, et alibi, Cum 
igitur certissimum sit, Deum punire perseveran- 
tes in impietate, execrandi sunt Epicurei, qui 
tollunt providentiam, et nostrae mentes confirman- 


PHIL, MEL. SCRIPTA EXEGETICA. 











1076 


dae sunt, ut sciant Deum vere curare humana, 
et ut recte faciamus. 


Sed rursus quaerit humana ratio: cur iusti 
tam sunt aerumnosi? ut Ábel, Ieremias, Chri- 
stus? — Haec est arcana sapientia Ecclesiae: nec 
philosophia ulla monstrat causas, sed sola Evan- 
gelii doctrina, Prima autem et praecipua causa 
est, peccatum quod in hac depravatione naturae 
adhuc haeret, Premitur ergo Ecclesia, ut agno- 
scat iram Dei adversus peccatum, et ut haec im- 
mundities in nobis, securitas, neglectio Dei, fi- 
ducia nostrae sapientiae, et aliae errantes cupi- 
ditates frenentur, et aliquo modo minuantur. 
Ideo inquit Paulus Rom. 7.: Propter peccatura 
corpus nostrum morti destinatum est. — Deinde 
concurrunt aliae multae causae, quae recitantur 
in copiosiore doctrina de cruce. 

Etsi autem et Ecclesia adfligitur, tamen plu- 
rimum interest inter lonathan et Saulem,  Iona- 
thae adest Deus, et sustentat eum etiam in mor- 
te, et dat praemia post lianc vitam, Imo et in 
hac vita servatur ille coetus quem probabat Ionaá- 
thas, et causa comprobatur. Saul vero sine con- 
solatione extinguitur, et ruit in aeternas poenas: 
et coetus quem probabat, postea quoque deletur, 
et causa damnatur, 

Multae sunt etiam singulorum piorum mi- 
randae liberationes in hac vita, ut loseph, Da- 
vidis, Danielis. Melius est igitur iusto, quia 
semper habet certum praesidium, scilicet Deum, 
qui adest, sustentat adílictum, mitigat adversa 
et saepe prorsus liberat. Semper autem dat prae- 
mia aeterna, et causam comprobat, et servat Ec- 
clesiae corpus, — Econtra vero blasphemi etiamsi 
aliquandiu florent, tamen evertuntur et delentur, 


Haec est summa huius Psalmi, in quo ars 
vitae est, quae semper nobis sit in conspectu. 
Philosophi multum disputant, cum tam varia sint 
in omni vita et omnibus negociis pericula, quid 
agendum sit? Respondet Psalmus: Obtempera 
mandatis Dei, exitus vero ab ipso gubernari scias, 
et expecta successus et felices exitus a Deo. Nec 
frangare animo, etiamsi magni labores perferendi 
sunt, quia aderit tibi Deus, ut et Paulus inquit: 
Labor vester non erit inanis in Domino. 

Ridiculum videtur quod Paulus discurrit per 
Asiam et Europam collecturus' Deo Ecclesiam: 
frustra enim videtur laboraturus in mutandis pu- 
blicis persuasionibus et religione, Et haec novi- 

tas magnos tumultus et seditiottes paritura erat. 
Quare si Socratem consuluisset, an hic labor sus- 
cipiendus esset, certe Socrates dissuasor fuisset, 
Sed hic in Psalmo discimus mandatis Dei obe- 
diendum esse, et exitus Deo commendandos. 


Hanc artem vitae longe praestantiorem 
omnium philosophorum Ethicis, oportet bene 
inculcatam esse mentibus: quia saepe errant ho- 
mines, cum contra mandata Dei futuris even- 
tibus occurrere volunt. Ut autem haec ars vitae 
intelligatur et exerceatur, utraque virtute opus 
est, timore Dei et fide, — Timor obediat, et 
fides intuens Deum statuat nos iuvari et tegi a Deo, 
ac petat et expectet bonos eventus, — Ac in talibus 
exercitiis lux fidei in omni vita crescere debet, 

'Totus autem Psalmus alias regulam seu prae- 
ceptum tradit, ut mandatis Dei obediamus: alias 
promissiones et comminationes, Et eaedem sen- 
tentiae variis figuris repetitae sunt.  Proponit hy- 
potyposes, florentes impios et saevientes in Ec- 
clesiam, sed mox ruituros et perituros,  Econtra 
vero Ecclesiam oppressam, et tamen rursus emer- 
gentem ex miseriis, 


Argumentum ac dispositio 
Psalmi XXXVII. 
Domine ne in furore tuo arguas me , eic. 


Primus versus, et postremi duo, et decimus 
quintus et decimus sextus, sunt precationes, in 
quibus petit David mitigationem ingentium cala- 
mitatum et liberationum, ne abiiciatur a Deo, ne 
opprimatur hostium furore, ne pereat, sicut im- 

ii ex tragicis malis ruunt in aeternum exitium, 
ut Pharao, Saul et similes perierunt, 

Duas autem causas recenset, ut saepe, cur sit 
adiuvandus. Alteram impulsivam, quia spero in 
te, id est, fide invoco te, et auxilium a te expe- 
cto. Promisisti autem auxilium ad te confugien- 
übus, sicut alibi dicitur: Prope est Dorninus 
omnibus invocantibus eum in veritate. — Altera 
causa est finalis, ne triumphent adversarii, et 
blasphemi glorientur, suas opiniones veras esse, 
doctrinam Dei commentitiam esse, Promisit autem 
Deus se gloriam suam defensurum et adserturum 
esse, ut Esaiae48, dicitur: Propter nomen meum 
amovebo iram meam. Et deinde sequitur: Pro- 
pter me, propter me faciam, ne blasphemetur 
nomen meum, Et gloriam meam alteri non dabo. 

Hae causae valent apud Deum. — Cum enim sit 
verax, promissa haud dubie praestat.  Utrum- 


que autem promisit, et exauditurum se invocan- 
tes, et asserturum se esse gloriam suam. Hanc fi- 
dem discamus nos quoque ad Deum in precando 
adferre. Has causas, quae toties in Psalmis re- 
petuntur, proponamus Deo: quod si faciemus, 
experiemur certo, non esse irritos gemitus nostros 
ei petitiones, 

Sed humana natura, propter magnam con- 
fusiimem dubitationum in corde, pene surda est 
ad has promissiones, nec iudicat tam liberales esse, 
aut raas et firmas esse, Huic dubitationi repu- 
gnandum est, Semper autem cum promissiones 
cogitamts, simul intuendus est mediator Filius 
Dei. lta cogitatione causarum, quibus Deus te- 
statur se mtveri, fides excitanda est, et petendum 
et expectandum est auxilium, 

Caeteri v:rsus in toto Psalmo sunt tristissima 
querela, et naratio ingentium dolorum, ampli- 
ficata mentione causarum et circumstantiarum, 
Non enim tantum rominum odia et corporis peri- 
cula et cruciatus reCiat, sed etiam aliam tristio- 
rem causam summae hoesticiae narrat, videlicet 
quod manu Dei prematu: et sagittis divinis vulne- 
retur, perterrefactus a Dec ostendente iram suam 
adversus peccata. 

Fortis animus tantisper Q«nec conscientia est 
integra et statuit se Deo placerc et a Deo defendi 
et iuvari, facile perfert ac despice iniurias illatas 
ab hominibus, ut Laurentius et nultae puellae 
in suppliciis despexerunt tyrannos et mortem. 
Sed cum conscientia expavit, et dese ac abiici 
a Deo videmur, et Deo irascente, ruitui in tri- 
stiora mala: hic dolor longe asperior est «mnibus 
corporum cruciatibus. "Talis fuit Davidis roesti- 
cia in exilio, sentientis molem peccati sui et iram 
Dei. Talis et Ezechiae dolor fuit, de quo dicit: 
Sicut leo contrivit omnia ossa mea. Etsi autem 
diu nemo potest hos horribiles pavores sustinere, 
tamen multis accidunt adversa inextricabilia hu- 
mano consilio, in quibus degustant animi hos 
tristissimos dolores. Non intelligunt autem que- 
relam aut consolationes, Epicurei aut hypocritae 
ebrii laeticia, quam ex voluptatibus suis aut glo- 
ria percipiunt, sed aerumnosi aliquo modo hanc 
querelam intelligunt. His prodest huius Psalmi 


meditatio: Primum ut exemplo se erudiant, Cum 


enim et caetera membra Ecclesiae vident in tantis 
miseriis esse, sciant se quoque non abiectos esse 

a Deo propter ealamitatum magnitudinem. De- | Scio /;ac vitam brevissimam esse, et te Deus oro, 


inde quaerant et consolationes, erigant se cogi- 


! 


tatione promissionum, fide c; invocatione, *:| 


David ipse se snustentab;; — Experientur z:em 


hanc invocationem n»-- esse irritam, 


Avo-.nentum ac 4isposilio 
| Psalmi XXXIX. 


Dixi custodiam vias meas, ut non peccem 
lingua mea, custodiam os meum capisstro, 
dum adhuc impius coram me est. 


Est et hic Psalmus consolatio, opyonenda 
scandalo felicitatis impiorum, quos cum florere 
multi vident, et Ecclesiam oppressam ese ingen- 
tibus miseriis, cogitant potius illuw florentem 
coetum Deo curae esse, quam hos mseros. Huic 
dubitationi multae conciones Propb:tarum, Chri- 
sti et Apostolorum medentur, qrae docent quare 
Ecclesiam in hac vita Deus veliradfligi, et iubent 
duplici collatione leniri doloren. Prior est, quod 
brevi tempore Ecclesia adfliptur, postea habitura 
aeternam laeticiam: impi: Vero deinde futuri sint 
in aeternis poenis, AXera est, quod etiam in 
hac vita pii norunt renissionem peccatorum, et 
sciunt se Deo curae ese, et aDeo defendi, etiamsi 
non habent praesiia humana, Hae duae colla- 
tiones hic quoqe. valde zojszrxóg recitantur. 
Propheta narra1?0nem instituit suo exemplo do- 
cens alios; Non cedam, inquit, dolori meo, sed 
erigam et co1firmabo animum, ne deficiam a Deo 
hac offensione quod impios florere video. 


Est igitur Psalmus doctrina, seu paraenesis, 
sed in narrationem translata: Ne deficias a Deo, 
ne dubites de providentia etiamsi florent impii, 
et Ecclesia magnis aerumnis premitur. Huic sen- 
tendae mixti sunt tristes adfectus, qui describunt 
animum cum dubitatione et indignatione luctan- 
tem, quos motus tamen vincit fides: Dico custo- 
diam eias meas, ne peccem lingua mea , id est: 
Etsi cum video impios florere, et Ecclesiam ad- 
fligi, moveor hac inaequalitate, et de providentia 
disputo, tamen non deficiam a verbo Dei propter 
hanc offensionem. | Excrucior vehementer, quod 
haec verba indicant: Conculcaesit cor meum. 
Nam nunc praesertim cum vincunt ac triumphant 
impii et insultant piis, magno dolore adficiuntur 
hi, qui se premi et conculcari sentiunt. Sed op- 
pono, "inquit, duas consolationes, Prior est: 





u neam mentem ita regas, ut intelligam non an- 
teferendas esse delicias huius brevissimae vitae 
aeternis bonis et poenis. Accende in mea mente 
hanc lucem, ut aeterna bona et aeternas poenas 
intelligam et magni aestimem, nec securus sine 
agnitione peccati, irae tuae, et misericordiae tuae 
vivam, ut vivunt Epicurei, lyranni, et omnes 
ignari Evangelii, sed agnoscam hanc vitam (ut 
est) propter peccatum morti et aliis calamitatibus 
subiectam esse, nosque ideo castigari, ut pecca- 
tum et iram tuam agnoscamus, et petamus remis- 
sionem peccatorum iuxta promissionem) tuam, in 
qua te patefecisti, Etiamsi nunc florent impii et 
securi triumphant, tamen aliquanto post morien- 
tur, et ruent in aeternas poenas, — Haec vult, cum 
pelit se erudiri, ut agnoscat huius vitae fugacita- 
tem et infirmitatem: Nolum fac mihi Domine 
finem meum , omnis homo esl eanitas, etiamsi 
aliquandiu florent aliqui, 

Altera consolatio est longe maior,  Habeant 
illi opes, imperia, voluptates, gloriam, Ego fir- 
mius praesidium habeo, scilicet Deum ipsum : 
scio remissionem peccatorum promissam esse, Et 
scio Deum esse defensorem meum, ^ Haec bona 


.longe maiora sunt omnibus mnndi opibus, prae- 


sidiis et voluptatibus. Ideo dicit: Et nunc quid 
expecto Domine? | Spes mea in te est, id est: 
Tu Deus es meum praesidium, — Ideo Sequitur 
petitio remissionis peccatorum: Scio te velle re- 
mittere peccata iuxta promissionem tuam, — Hac 
fiducia ad te accedo: xr omnibus transgressio- 
nibus meis eripe me. 

Sequitur et alia petitio de defensione: Etiamsi 
adfligor, tamen ita sustentes me, ne tandem no- 
men tuum contumelia adficiatur, sed ut conspici 
possit doctrinam, quam circumfero, tuam esse, 
et te vere exaudire invocantem Ecclesiam, iuva 
et libera me. 

In decimo versu repetitio est petitionis de 
remissione peccatorum: Zufer a me plagam 
luam, | Est enim Epitasis in dictione £uam, quasi 
dicat: Hominum furores adversus me non sunt 
summum malum: sed Tu non irascaris, tu non 
abiicias me in aeternum exitium: sicut abiectus 
est Phar?o, Saul, et alii impii, Tuam iram su- 
stinere infirmitas nostra non potest. 

In versu undecimo expresse docet causam 
adflictionum esse, peccata nostra: Propter ini- 
quitatem corripis hominem, Hanc sententiam 


1081 


opponit humanis iudiciis, quae fontes calamita- 
tum humanarum ignorant, et quaerunt falsas 
causas et inania remedia,  Scitote vos securi, 
etiam Ecclesiam :propter peccata puniri: Quanto 
magis vos puniemini? Nec effugietis poenas, 
etiamsi omnia consilia vestra nunc eo spectant, 
ut vitae praesidia vobis quaeratis: Ut non effuge- 
runt poenas Pharao, reges Cananaei, et alii mul- 
ti, quorum magna potentia fuit, 

In fine repetit precationem addito argumen- 
to et exemplo: Quia sum peregrinator tuus 
sicul paires, id est, hospes sum in terra, nec 
aliud praesidium habeo nisi te, 


Argumentum ac dispositio 
Psalmi XL. 


Expectans expectavi Dominum, et incli- 
naius est ad me, et exaudivit preces meas. 


Initio hic disputatur de persona loquente: 
constat autem ex Epistola ad Hebraeos decimo 
capite, aperte sermonem in hoc Psalmo tribui 
Christo. Et verba conveniunt proprie ad Chri- 
sium: Z'unc dixi, ecce eenio, in eolumine libri 
scriptum est de me, ut faciam eoluntatem tuam 
IDeus meus , colui, et lex tua intra me est. Fi- 
lius Dei ipse offert se, ut fiat victima, Tunc dixi, 
Ecce venio, Et ait dese scriptum esse in lege, pro- 
missionis de ipso editae et promulgatae sunt, Lex 
lata est, et omnes illi cultus instituti, ut signi- 
ficarent venturum Messiam, ut Paulus inquit, 
Christum esse finem legis. Et in hac narratione 
Psalmi offert Messias suam obedientiam inquiens: 
Ut faciam eoluntatem tuam Deus meus, Volo, 
et lex tua intra me est, Ego vere et toto corde 
obediam, sustinebo poenas pro electis, ac redi- 
mam Ecclesiam meo sanguine, sicut promissiones 
ate editae, et lex et cultus priores significarunt. 

Hic sermo aptissime tribuitur Messiae. Ac 
si quis velit Psalmum tribuere Davidi, tamen 
haec verba transferre in Messiam cogeretur: sicut 
supra aliquoties diximus, Davidem recitare suas 
adflictiones et liberationes, tanquam typum Chri- 
sti, ut significet, qualis futurus sit Christus, et 
quales futurae sint adflictiones et liberationes Ec- 
clesiae. 

Sed nos sermonem Christo tribuemus.  Ác 
sex priores versus sunt exordium, in quo est gra- 
tiarum actio, Ait Messias se tristissimis dolori- 
bus oppressum fuisse, sed tamen expectasse a Deo 

auxilium, atque ita praedicat se liberatum esse, 
non casu, non humanis consiliis et viribus, sed 
mirandis Dei operibus. Haec pars exemplum est 
docens, ut in adflictionibus petamus et fide ex- 
pectemus auxilium a Deo, et commonefaciens nos 
de promissionibus, Ait enim: Aeatus eir qui po- 
nit Dominum spem suam, | Promitüt auxilium 
invocantibus Deum. 


Sequentes versus sunt narratio et prophetia 
de passione Christi, Orditur autem hanc narra- 
tionem ab amplificatione: J/alde miranda sunt 
opera tua Deus, nec maguitudo eorum verbis 
enarrari potest, Deinde reiicit sacrificia in lege 
instituta. Et clare adfirmat his sacrificiis non 
tolli peccatum et mortem, — Tales conciones in 
Prophetis plures sunt, quae reprehendunt falsas 
opiniones de sacrificiis, Et hinc sumsit Epistola 
ad Hebraeos hoc dictum: lmpossibile erat sangui- 
ne taurorum auferre peccata. 


Quid igitur postulat Deus? .4ures perfo- 
disli mihi, inquit, id est, mihi Messiae manda- 
tum dedisti, ut mea obedientia fiat placata ira tua, 
et tollantur peccatum et mors. ÁÀd hanc praestan- 
dam venio et me offero. Haec narratio est et 
brevis descriptio passionis: Ecce venio, offero, 
et praesto obedientiam, quae in lege et Prophetis 
de me scripta est, Ego Messias adsum promissus 
decreto immutabili Dei et obediam in passione, 
sicut mactatio agni et alia multa significarunt, et 
Prophetae dixerunt, Esaiae 58.: Ponet animam 
suam hostiam pro peccato, Et Zacharias: In 
sanguine Testamenti tui educes de lacu vinctos 
tuos, Sic et Epistola ad Hebraeos inquit: Qui 
in diebus carnis suae preces et supplicationes ad 
eum qui potest salvare ex morte cum clamore 
magno et lacrimis offerens, exauditus est propter. 
reverentiam, id est, propter veram cordis obe- 
dientiam, quam patri vero amore praestitit: de 
qua obedientia et reverentiá proprie haec verba 
Psalmi loquuntur: J/0Jo, et /ex tua intra me est, 
id est, volens tibi obedio, et hoc mandatum toto 
corde facio, 


Concionatur ergo haec pars de abrogatione 
legis, et testatur mactationibus pecudum non po- 
tuisse tolli peccatum et mortem, sed Messiae obe- 
dientia placatam esse iram Dei, Et quia facit 
mentionem libri, deducit lectorem ad promissio- 
nes subinde promulgatas, Ex his vult cognosci, 
qualis sit obedientia Messiae, 

Versus decimus et undecimus concionatur de 
fructu passionis. Quia ira.tua placata est mea 
obedientia, hanc tuam iusticiam arcanam et igno- 
tam mundo praedicavi, id est, praedicavi Evan- 
gelium, ut voce Evangelii multi acciperent hanc 
iusticiam, id est, crederent se recipi propter me, 
et iam se iustos pronunciari hac iusticia per me 
patefacta. Ita saepe alias adiungit passioni prae- 
dicationem Evangelii, ut Psal. 22.: Narrabo no- 
men tuum fratribus meis. Nisi enim accederet 
praedicatio Evangelii, maneret ignotum bene- 
ficium, nec applicaretur hominibus: necesse est 
igitur sonare vocem Evangelii in Ecclesia. 


Sequentes versus sunt precatio et petitio au- 
xilii, plena tristissimorum affectuum: Quia eero, 
inquit, apprehenderunt me iniquilales meae. 
Hanc partem volunt recitari in persona Davidis, 
sed sciamus etiam Christum sic loqui, qui sentit 
in se translata esse nostra peccata. [d est enim 
fieri hostiam pro peccato, sustinere iram et poe- 
nam ac reum dici, quasi ipse se turpissimis no- 
stris sceleribus polluisset. .O inenarrabilem hu- 
militatem: Filius Dei, qui non fecit peccatum, 
iacet prostratus coram aeterno patre, et in sese 
derivat iram, ac si ipse polluisset se his horrendis 
flagitiis, quibus nos miseri polluti sumus. Ágno- 
scamus hanc humilitatem, ut agamus Filio Dei 
gratias, et beneficium eius discamus fide accipere, 
et grati celebremus, 


Argumentum ac dispositio 


Psalmi XLI. 


Beatus qui intelligit super pauperem , in die 
anala liberabit eum Dominus. 


Dulcissimus Psalmus est, nec tantum adfli- 
cto ipsi, sed etiam eius defensoribus conciona- 
tur. 
videlicet Ecclesiam oppressam ab impiis fovendam 
et tuendam esse. Et promittuntur praemia iis 
qui Ecclesiae in aerumnis benefaciunt, ut Exo- 
di 1. obstetrices contra edictum regis servant in- 
fantes Hebraeos 3. Regum 18. — Abdias abdidit 
Prophetas in speluncas, ne raperentur ad necem 
ab impia et tyrannica regina. Constantinus texit 
Ecclesiam contra Maxentium et Licinium, Et 
nunc aliqui pii principes nolunt adiuvare furores 
pontificum et regum exercentium saevitiam in ho- 
mines innocentes, veram et puram Evangelii do- 

Ac primum doctrina et promissio traditur, | 
| donosor, promittitur tamen defensio regis mini- 

ctrinam pio studio amplexos, et fovent Ecclesias 
et pia studia magno suo et suarum ditionum peri- 
culo. "Talibus hic Psalmus dulcissimam consola- 
tionem proponit, ac adfirmat Deum defensurum 
esse hos ipsos, qui piorum aerumnis adficiuntur, 
et eis opem ferunt. 


Nihil obscuritatis est in hoc Psalmo , si vi- 
tam ipsam, Ecclesiae pericula, hostes et hospi- 
tia intueamur. | Maxima pars hominum conte- 
mnit aut odit Ecclesiam, et adsentitur tyrannis, 
ut nunc plurimi adiuvant pontificum saevitiam, 
Et singuli homines experiuntur paucos esse mise- 
rorum amicos. Estque notissima et haec que- 
rela: 

Donec eris felix multos numerabis amicos, 

Tempora si fuerint nubila, solus eris. 


Econtra vero Psalmus docet opitulandum esse 
innocentibus in calamitate, Et promittit pro hoc 
officio praemia. Praeceptum notum est: Non oc- 
cidas, Et Proverb.24, dicitur: Eripe eos qui du- 
cuntur ad mortem, sed hoc loco promissio addita 
est: Beatus qui intelligit super egenum et pau- 
perem, id est, qui adficitur calamitate piorum 


.oppressorum: In die mala liberabit eum Dominus. 


Hac promissione confirmati, fide statuamus 
placere Deo haec officia, fugere societatem tyran- 
norum saevientium in Ecclesiam praebere hospi- 
tia Ecclesiis et piis studiis, fovere miseros, qui- 
bus tyranni iniusta supplicia minantur, . Et sicut 
texit Deus Abdiam tegentem Prophetas, de quo 
prius dictum est, ita teget principes, civitates, et 
singulos qui benefaciunt piis, Ita inquit Christus 
Matth, 10.: Si quis vel potum aquae dederit mi- 


| nimo ex discipulis meis propter doctrinam , non 


perdet mercedem. — Et Paulus 2. Timoth. 1. pre- 
catur pro hospite suo Onesiphoro: Det misericor- 
diam Dominus Onesiphori domui, quia saepe me 
recreavit, Et cum Ierosolymam deleret Nabog- 


stro qui defenderat leremiam, ut scriptum est Ie- 
remiae$6.: Vade et dic Abedmelech Aethiopi: li- 
berabo te in die illa, ait Dominus, etc. 

Hactenus recitavi sententiam promissionis 
quae concionatur Ecclesiae defensoribus in tribus 
primis versibus, Sequentes versus usque ad finem 


| sunt precatio et gratiarum actio ipsius adflicti pe- 


tentis liberationem, ut Deus celebretur, et postea 
gratias agentis pro liberatione, Et inseritur longa 
querela, exponens hostium odia et conspirationes, 

et nominatim deplorans perfidiam eorum, qui ex 
amicis fiunt saevissimi hostes: ut Davidi factus 
est hostis Achitophel, qui antea inter familiaris- 
simos amicos fuerat,  Intelligamus autem Psal- 
mum in genere de hac usitata perfidia concionari, 
et ad omnium temporum exempla accommodari 
posse. Usitatae enim sunt hae querelae, deseri 
nos ab amicis in rebus adversis, imo etiam de- 
spici, et multos ex amicis fieri crudeles hostes. 
Ideo illa dicta saepe recitantur: Nusquam tuta 
fides Et cum fortuna statque caditque fides. 


Augetur autem dolor, cum illi qui fuerunt 
antea nobis amici, et nostris evecti beneficiis fiunt 
hostes, ut apud Sophoclem dicitur: Quod vulnus 
est amico maius perfido? lta Christo fit ex Iuda 
discipulo et amico crudelissimus inimicus, Et ac- 
cidunt similia omnibus bonis, praesertim in gua- 


bernatione omnibus aetatibus. Ut nunc cum suin-, 


ma fuerit amicicia inter landgravium et Lycao- 
nem, tamen postea Lycaon oblitus veteris amici- 
ciae et meritorum, conatus est landgravio digni- 
tatem, ditionem et vitam eripere. 

Haec pericula intelligamus et intueamur hic 
propositam precationem et consolationem, Exem- 
plum enim hic propositum ad omnes pertinet, 
ut David petens auxilium exauditur et liberatur, 
ita certo nos quoque precantes exaudit Deus, et 
mitigat nobis calamitates. Ác saepe dictum est 
his Psalmis, ubi talia exempla et consolationes 
proponuntur, ut multi sunt Psalmi similes, sem- 
per adiungendam esse doctrinam de fide,  Adpli- 
cemus nobis promissiones, commonefacti his ex- 
emplis, et vere credamus nos similiter exaudiri 
et iuvari, quod si faciemus, experiemur cousola- 
tionem non inànem, sed efficacem esse. 


Argumentum ac dispositio 


Psalmi XLII. 


Quemadmodum desiderat cervus ad fontes 
aquarum, ita desiderat anima anea ad te 
Deus. 


Precatio est, in qua describitur agon et acer- 
rimum certamen fidei seu spei, luctantis cum de- 
speratione, et difficulter se erigentis inter tot flu- 
ctus qui subinde rursus in aegram mentem ir- 
ruunt, Et apparet describi exilii dolores et cer- 
tamina, ubi causae ingentis moesticiae diligenter 
considerandae sunt, Non dolebat David ut Ca- 

millus aut Themistocles ideo tantum, quod ab 
ingratis civibus iniuria adfectus esset, quod ho- 
nore quem in patria habuerat spoliatus esset, quod 
facultatibus, patria, coniugum et liberorum sua- 
vitate careret. larum rerum iactura seu amissio 
etsi etiam fortibus viris dolorem adfert, tamen 
homo prudens lenire mediocriter hanc moesticiam 
potest, qui videlicet intelligit iusticiam et animi 
moderationem retinendam esse, etiam cum bona 
fortunae amittuntur, quia virtus anteferenda est 
fortunae bonis, 

David autem longe maiores et tristiores cau- 
sas doloris habet. Multis magnis vulneribus la- 
cerata est eius conscientia, | Ágnoscit sua peccata, 
quae multa et atrocia erant, propter quae metuit 
se prorsus a Deo abiici, et videt se et totam Dei 
Ecclesiam iam puniri, et timet futurum ut et ipse 
et populus longe maioribus poenis etiam deinceps 
obruatur. Se videt non solum regno expulsum 
esse a filio, sed etiam exutum illa ingenti gloria 
sapientiae et iusliciae, quam antea habuerat. 
Nunc non solum inimici iudicant eum esse pestem 
publicam, sed ipsius conscientia hoc disputat, 
considerans magnitudinem peccatorum et irae Dei. 
Ego, inquit, in populo Dei rex et vocatus a .Deo 
singulari modo, et ornatus ingentibus donis et 
victoriis, abieci obedientiam, et mihi indulsi: 
rapui sancti viri sanctam coniugem: pollui ipsius 
et meam conscientiam: deinde maritum fraude 
interfeci et interfeci alios una: praebui occasio- 
nem blasphemis hostibus, ut adversus Deum Israel 
triumphautes dicerent convicia. 

Post haec peccata secutae sunt poenae, quae 
cumularunt peccata: filius stupravit sororem, Ab- 
salon fratrem interfecit: postea mota seditione 
adversus patrem, stupravit coniuges patris, quo 
scelere vicit impiarum gentium furores. Deinde 
in seditione necesse est infinita scelera committi, 
Nec David ante restitutionem ulla humana sapien- 
tia finem videre aliquem confusionum secutura- 
rum potuit, Horum tantorum peccatorum, tan- 
tarum calamitatum et scandalorum causam esse 
lapsus, ut erant, iudicabat. 

Quantus autem dolor sit in tali consterna- 
tione animi intuentis et peccata sua, et poenas ac 
iram Dei, non potest verbis satis explicari, Sed 
piae mentes, quae degustaverunt aliqua ex parte 
tales dolores, utcunque hunc agonem intelligunt, 
Camillus, Themistocles, quia non aguntur cogi- 
tatione iudicii Dei, non sentiunt hos dolores. 

Sic ergo legamus hunc Psalmum, ut experientiam 
aliquo modo intueamur. Membra quáedam de- 
scribunt ipsos dolores et angustias, quasi despe- 
rabundae mentis et ruiturae in aeternum exitium. 
Ecoutra alia membra describunt fidem seu spem 
erigentem cor, pene obrutum desperatione. 


Primus et secundus versus propositionem 
continent, videlicet precationem, cui adfectus iri- 
stissimi admixti sunt: Szcut cereus in venatione 
fugiens, et longo cursu fatigatus appetit undam, 
sic ego pene consumtus dolore, quaero misericor- 
diam, reconciliationem et dusdliubds 


'llertius et quartus versus recitant dolores 
exilii et desiderium reditus ad templuro, et resti- 
tuti boni status in populo Dei, ne diutius gras- 
sentur impiae confusiones, quarum in seditione 
nullus finis futurus erat. 


In quinto et sexto rursus erigitur consola- 
üone: Spero in Deo, quoniam adhuc confitebor 
Ili, id est, etiamsi regnum et gloriam quam ha- 
bui amisi, etiamsi horribiliter premor mole pec- 
catorum meorum, tamen a Deo non deficiam: 
sed sustentabo me promissione ipsius, et sperabo 
mitigationem calamitatis et liberationem. 


In septimo rursus describuntur fluctus pavo- 
rum varie occursantium animo, 


In octavo miscet consolationem aliquanto 


laetiorem: Zo et die et noctu misericordiam Dei 
iuxta promissiones cogitabo et precabor. 

In fine repetit priores versus, qui et quere- 
lam continent, ita in postrema particula dulcem 
consolationem velut emergentis iam ex illis flucti- 
bus pavorum et desperationum. 

Hactenus utcunque ostendimus quales dolo- 
res ipse David sustineat, et quomodo se console- 
tur, sed haec non propter ipsum, sed propter nos 
scripta sunt, Habent et alii multi in Ecclesia in- 
gentes dolores, alii magis, alii minus acres. 
Omnes autem discamus voluntatem Dei esse, ut 
in talibus doloribus non succumbamus, sed eri- 
gamus nos fide et spe. Et hanc fidem et spem niti 
oportet non nostra iusticia aut dignitate, sed sola 
misericordia Dei patefacta in promissionibus: 
Etiam cum tristissimi fluctus in nos irruunt, ut 
conspectu nostrorum peccatorum et irae Dei expa- 
vescamus, ac metuamus aeternam abiectionem, 
tamen nos erigamus hac voce, qua hic se David 
sustentat: Spera in .Deo, Non deficias a Deo, 


sed crede per misericordiam propter Filium me- | 

; exaudiri et liberari, videlicet : 


| monefaciat, ut ardentius petamus, 

diatorem te vere recipi a Deo, etiamsi nulla me- 
rita adfers. Sic accommodanda est haec senten- 
tia ad doctrinam de iusticia fidei, sicut et Augu- 
stinus eam dextre accommodat, et recte enarrat 
in huius Psalmi enarratione. 

Causa finalis etiam consideretur, cur petat 
INe blasphemiae 
dicantur adeersus Deum, ubi est Deus luus? 
Item ut ipse rursus celebret Deum, hoc est, ut 
verae doctrinae propagationem adios quae ab 
impio sodalitio Absalonis coriteimebatur. Has 
causas finales subinde in Psalmis repetit, ut saepe 
dictum est, quas etiam nos in invocatione Deo 
proponamus,. lrmpulsiva causa est, ut supra di- 
ctum est, cur liberet Deus, promissa misericor- 
dia propter Filium, Finales causae praecipuae 
sunt, ut refutentur impii qui triumpharunt con- 
tra Deum et blasphemias sparserunt. Item ut 
vera doctrina de Deo non extinguatur, His cau- 
sis testatur Deus se moveri, ut Esaiae 48. dicitur: 
Propter nomen meum longe faciam furorem meum. 
Item: Propter me, propter me faciam ut non 
blasphemer, et gloriam meam alteri non dabo, 
Accendamus igitur fidem in invocatione, cogita- 
tione harum causarum, 


Argumentum ac dispositio 
Psalmi XLII. 


Iudica me Deus, et age causam meam contra 
gentem non sanctam, etc. 


Precatio est einsdem argumenti ut in proxi- 
mo petit. Petit enim ut Deus sit iudex, et defen- 
dat causam iustam adversus impios hostes, qui 
non tantum corpus Davidis e medio tollere co- 
nantur, sed insuper causam et doctrinam eius da- 
mnant, Ac nobis hoc tempore facilis est accom- 
modatio, Defensores impiae doctrinae Ecclesias 


nostras delere conantur, non tam privato odio 


adversus hos homines, quam quia genus doctrinae 
cupiunt extinguere, Hoc autem servari necesse 
est. Et vult Deus a se peti, ut ipse suis miran- 
dis factis defendat, ut ipsi tribuatur gloria defen- 
sae Ecclesiae, et ut nos cernamus testimonia prae- 
sentiae Dei in Ecclesia. Hae causae diligenter 
considerandae sunt, et earum cogitatio nos com- 
et constantius 
expectemus a Deo auxilium, nec jizgóvyvyor ac 
trepidantes quaeramus iniusta auxilia, ut Sede- 

chias quaerebat foedera Aegyptiorum, et Palaeo- 
logi Turcas in Europam attraxerunt. Sed piae 
mentes intueantur hos Psalmos, qui ideo divini- 
tus propositi sunt, ut nobis notae sint promissio- 
nes Dei, et extent exempla auxilii divini, ut pe- 
tamus et expectemus-a Deo auxilium, saepe ita 
cogites, 

Deus aeterne Pater Domiui nostri Iesu Chri- 
sti, tuam gloriam defendito: multi cogitant omnia 
casu ferri, aut humanam calliditatem plus valere, 
quam invocationem tui. Obsecro exaudias ac 
iuves nos, ut appareat te esse defensorem invo- 
cantium te: ostende te plus posse quam diaboli 
et impiorum artificia et conatus, ostende testimo- 
nium quod adsis in Ecclesia. 

Mas petitiones experiemur non esse irritas, 
Sic enim docuit nos petere: Non nobis Domine, 
non nobis, sed nomini tuo da gloriam.  ]tem: 
Ne dicant in gentibus, ubi est Deus eorum? 

Primus versus est propositio Psalmi: Judica 
me Deus. | Hic phrasis Hebraica cognoscenda est, 
Nam Latini aliter loquuntur, sed David hoc vult: 
Sis ta Deus iudex, et iustum defende et reprime 
iniustam. . Deinde miscentur querelae et petitio- 
nes. Exponitur dolor, ut petitio sit ardentior, 
Petit autem hoc praecipue, ut reducatur ad socie- 
tatem Ecclesiae. lta nos petamus et servari Éc- 
clesiam, et nos in hac arca regi et servari. Hae 
petitiones sunt praecipuae, et saepe recensentur 
in Psalmis, ut Psalmo 84,: Beati qui habitant in 
domo tua Domine, etc. 


Argumentum ac dispositio 
Psalmi LXIV. 


Deus, auribus nostris audivimus patres no- 
stri annunciaverunt nobis. 


Hic Psalmus imago est Ecclesiae omnium 
temporum, Ideo primum continet historicam 
narrationem, quae est doctrina ostendens unde 
sit Ecclesia, a quo collecta sit, videlicet a Deo, 
et quod sit Dei peculiaris populus, seiunctus a 
caeteris gentibus: Quodque certum et singulare 
munus habeat, scilicet ut sit custos verbi, quo se 
patefecit Deus, auod sit dissimilis status futurus 
huius populi et imperiorum mundi: quod im- 
peria mundi crudeliter grassatura sint in Eccle- 
siam, sed tamen Deum servaturum esse semper 
aliquem suum coetum custodem et propagatorem 
Evangelii: et quod velit in his adflictionibus lu- 

MeraxTR. Orxn.. Vor. XIII. 

| cere fidem nostram in confessione et invocatione, 
Haec omnia scire Ecclesiam necesse est, quid sit, 
qualis coetus sit, ad quod munus vocata sit, quae 
si habitura pericula, quae auxilia, quos exitus, 
Nam pii non possent perferre aerumnas, si haec 
nescirent. Ideo historica commemoratio propo- 
nitur, quae quidem et causas petitionis continet. 
Ideo enim Deus Ecclesiam vult servare, quia ipse 
eam elegit et diligit, et vicissim Ecclesia eum ce- 
lebrat et vere invocat, Voluit Deus ex genere hu- 
mano colligere haereditatem Filio, Hanc redimit 
per Filium hanc regit, et mirabilibus modis defen- 
dit et servat. 

Maec initio commemorantur, quesi sic di- 
cat: Tu vis Deus servare tuos quos elegisti, et 
diligis, et qui vicissim te vere celebrant et invo- 
cant, Cum igitur nos ad agnitionem tuae doctri- 
nae vocaveris, et diligas hunc coetum, et in hac 
terra nos collocaveris, ut testes essemus tuae do- 
ctrinae, defende et serva nos, Et exemplis hanc 
tuam voluntatem declarasti, saepe nos defendisti: 
nec nos arcu nostro et nostris arimis tot gen!es vi- 
cinas delere potuissemus, sed a te palam adiuti 
sumus: ergo nunc quoque Serva nos. 

Hic causas petitionis recitari manifestum est, 
quibus verbis simul gratiae aguntur pro illis 
beneficiis, et significatur deinceps etiam Deum 
Ecclesiae suae protectorem fore. Haec primum 
de Ecclesiae defensione et de cruce dicuntur. 

Postea addit doctrinam de confessione. Non 
adfligitur Ecclesia, ut imperia mundi, propter 
idola, tyrannides, libidines, Nam hae sunt prae- 
cipuae causae cur mutantur, sed quia diabolus 
odit Deum, irritat impios principes, ut saeviant 
in Ecclesiam. Cum igitur diabolus conatur de- 
lere veram Dei noticiam, Ecclesia in suppliciis op- 
ponat veram confessionem: ita nostrae adflictio- 
nes fiunt testimonia doctrinae et sacrificia Deo 
grata. deo hic dicit: JNon ob/iti sumus te, pro- 
pler te occidimur lola die. 

Docet igitur Psalmus edendam esse confes- 
sionem in suppliciis, et simul ostendit quare 
mundus grassetar in Ecclesiam, scilicet odio Dei 
et verae doctrinae: Cum autem sciamus Deum 
non permissurum esse, ut vera doctrina deleatur, 
simul hac consolatione sustentamur, Deum in hoc 
agone nobis adfuturum essc. 

In fine additur petitio, ut liberemur a sae- 
vitia diaboli et tyrannorum. — Erit autem magis 
| perspicuus Psalmus, si cura aliorum temporum, 

tum vero huius nostrae aetatis saevitiam conside- 
rabimus, et causas saevitiae regum intuebimur, 
et nos ad confessionem et ad petitionem auxilii 
hac ipsa recitatione Psalmi exuscitabimus. Sem- 
per autem sciamus in his petitionibus fidem ac- 
cendi oportere: vere credamus nos quoque recipi 
el exaudiri propter promissam misericordiam, 
Ideo in fine addita est particula: Redime nos pro- 
pter misericordiam tuam, ta placebit Deo pre- 
calio et erit efficax, cum vere credimus nostros 
gemitus et nostra vota exaudiri propter Mediato- 
rem nobis donatum, propter quem misericordia 
promissa est, Et haec fides in invocatione exer- 
cenda est expectatione auxilii, 


Argumentum ac dispositio 
Psalmi XLV. 


Eructavit cor meum verbum bonum , dico ego 
opera mea regi , lingua mea calamus scribae 
velociter scribentis. 


Totus Psalmus prophetia est de Messia pro- 
misso, narrans quis sit, quale sit eius regnum, 
et quae bona populo Dei exhibeat. Deinde etiam 

alloquitur Ecclesiam, et ei praecipit, ut hunc 
regem audiat: et commemorat ei habituram in- 
gentem gloriam, sed simul impios grassaturos esse 
in eam, sed hunc Messiam victorem fore et habi- 
turum regnum aeternum. Haec est summa Psal- 
mi, qui magna ex parte est narratio, pertinens 
ad genus demonstrativum: ac ut usitatum est in 
genere demonstrativo splendidius loqui, ita hic 
multa sunt ornamenta, figurae et compellationes, 
pene ut in Amatorio carmine seu zaoucotixQ , ut 
vocant, 

Adiungatur autem hic Psalmus promissioni- 
bus de Messia traditis Abrahae et Davidi. Est- 
que compositus, ut sit explicatio promissionum, et 
doceat quis sit Messias et quale sit eius regnum. 
Adplicationem vero et usum huius laudationis 
Messiae docet ipse Psalmus, cum praecipit Eccle- 
siae ut audiat hunc Messiam, | Haec pars Psalini 
est generis suasorii, quia praecipit iam monstrato 
Messia quomodo sit amplectendus. deo primum 
diligenter considerata laudatione Messiae, cogite- 
mus quis sit, et quae bona exhibeat. Postea scia- 
mus eum audiendum esse, et haec ipsa bona fide 
accipienda esse, 

Non est hoc regnum simile Alexandri regno, | 





ubi rex sibi potentiam quaerit, et aliquibus suis | 

amicis dat opes. Hoc regnum longe aliud est, 
venit Messias, ut nobis impertiat aeterna bona, 
et id faciat verbo et Spiritu sancto, et mirabiliter 
custodiat ac servet nos inter pericula, quae nec 
cavere nec regere ipsi possumus: ut servavit po- 
pulum Israel incedentem per mare rubrum, inter 
stantes aquarum cumulos, Nec potest Alexander 
absens absentibus ducibus opitulari. Hic vero no- 
ster rex semper adest Ecclesiae, et ubique et omni- 
bus temporibus exaudit et iuvat invocantes, Haec 
omnia firma fide statuenda sunt. [d praecipit Psal- 
mus, cum inquit: 4udi fi/ia, inclina aurem tuam, 
Estque haec admonitio de adplicatione diligenter 
cogitanda, ut discamus quomodo et huius regni 
membra efficiamur, et bona quae promittit con- 
sequamur. 

Laudationes multae sunt. Primum, ut in 
comastico carmine forma laudatur, et expresse 
antefertur omnium hominum pulcritudini, Quia 
revera nullius hominis sapientia et virtus par est 
sapientiae et virtuti Christi, quarum rerum vera 
est etsumma pulcritudo. Ut cum cogitamus loseph, 
quasi mente pingimus virum pulcerimum , omnes 
actiones gravissime et honestissime moderantem. 
Sic multo magis de Messia cogitantes, de vera 
pulcritadine, id est, de sapientia in eo lucente, 
et de omnibus virtutibus cogitemus. 

Est autem inter praecipua officia huius re- 
gis, docere Evangelium. Ideo laudatur eloquen- 
tia: JDiffusa est gratia in labiis tuis. 

Benedixit te Deus ín aeternum. | Hac voce 
significat se enarrare promissionem traditam Abra- 
hae. Omnes alii homines sunt maledicti, id est, 
rei coram Deo, oppressi peccato et morte, et hor- 
rendis calamitatibus obnoxii, ut tragica exempla 
omnium temporum ostendunt. At hic noster rex 
benedictus est, id est, Deo placens, ornatus vera 
sapientia, iusticia et vita, deleturus peccatum et 
mortem, et diabolo aeterna vincula iniecturus, 
Haec omnia complectitur appellatio benedictionis. 

Nec intelligatur benedictio ita, quasi tan- 
tum ipsi Christo prosit, sed ideo ipse benedicitur, 
ut nobis sua bona impertiat, sicut promissio in- 
quit: [n semine tuo benedicentur omnes gentes, 
Et infra Psalmus ipse interpretatur hanc benedi- 
ctionem: Unzit te Deus, Deus luus oleo laeliciae 
propter consortes tuos, id est, ideo aeternus pa- 
ter Filium misit, et ordinavit ad hoc sacerdotium 
et regnum, data ei potentia divina et Spiritu san- 
cto, ut ipse consortes suos liberet, et donet illis 

etiam Spiritum sanctum, quo ir eis novam lucem, 
iusticiam et vitam aeternam efficiat, 
culam Propter diligenter expendi oportet, 


In versu tertio, quarto et quinto narrantur 
praelia et victoriae huius regis, et simul signi- 
ficatur, impios in mundo adversaturos esse huic 
regi, Sed mox adfirmat hunc regem fore victo- 
rem, et quidem eius regnum aeternum fore: .Se- 
des tua Deus in aeternum et semper. 


Quale autem erit regnum? Quae bona ex- 
hibet? [d mox narrat: Sceptrum rectum resti- 
tues iusticiam tuo populo, et delebis peccatum: 
Et quidem unctus es propter nos, ut in nos trans- 
fundas iusticiam et vitam aeternam, ut propter te 
remittantur nobis peccata, et reddantur iusticia 
et vita aeterna. 

Phrasis in verbo Ungendi sumitur a more 
ordinandorum sacerdotum, et regum, qui cum 
ordinabantur, balsamo perfundebantur. Nec du- 
bium est hunc ipsum morem a Deo traditum esse, 
ut esset umbra et signifiacatio huius praecipui re- 
gis et sacerdotis Filii Dei, qui unctus est ab aeter- 
no patre, id est, ordinatus ad hoc ministerium, 
et donatus potentia divina et Spiritu sancto, ad 
perficiendam hanc mirandam liberationem, Ec- 


clesiae colligendae ex toto genere humano, et do- 


nandae iusticia et vita aeterna. 


Myrrha et reliqui odores et vestes figurate 
significant virtutes et afflictiones Christi, etsi 
haec pictura hoc loco ut pars regii splendoris nar- 
ratur. 

Apostrophe ad Ecclesiam diligentissime ob- 
servanda est, quia, ut dixi, de applicatione con- 
cionatur, ac simul significat liunc regem non ar- 
mis, sed voce Evangelii populos sibi adiuncturum 
esse, Et clare significatur hic Ecclesiam colligen- 
dam esse semine Abrahae, et ex gentibus, Imo 
et hoc tecte significat, politiam Mosi delendam 
esse, quia iubet Ecclesiam collectam ex semine 
Abrahae oblivisci populi sui. 

Hic etiam. expressum testimonium observe- 
tur, quod docet hunc regem, promissum Mes- 
siam et Horninem esse a Deum, et tamen perso- 
nam huius Messiae a persona aeterni patris dis- 
cernendam esse: E concupiscel rev decorem 
tuum, qui scilicet homo ex semine Abrahae na- 
scetur, EÉtidem est, ut hic adfirmat in versu un- 
decimo, Deus, Nam haec adpellatio, quae hic 


ponitur, Zdonai, proprie Deo tribuitur, Et su- | 

pra dicitur: Sedes tua Deus, ubi ipsum Messiam 
alloquitur. 

Ecclesia gentium significatur, cum nominat 
filiam Tyri. 

Postremi duo versus continent promissionem 
perpetuitatis Ecclesiae et ministerii evangelici, Ut 
collegi Ecclesiam vocatis Patribus, Adam, Iacob, 
Mose, Samuele, Davide: sic colligam Ecclesiam 
vocatis filiis ex semine Patrum et ex gentibus, Et 
hi fungentur ministerio evangelico, erunt custo- 
des et propagatores Evangelii in omnibus regio- 
nibus, non tantum in Palaestina, Per horum 
ministerium erit efficax Christus, et colliget aeter- 
nam Ecclesiam, celebraturam Deum et Filium 
eius Dominum nostrum lesum Christum in omni 
aeternitate. 


Dabit igitur hic rex iusticiam et vitani aeter- 
nam suo populo, qui eum audiet, Haec est sum- 
ma Psalmi. 


Argumentum ac dispositio 


Psalmi XLVI. 


Deus nostra spes et fortitudo, auxilium in 
tribulationibus, etc. 


Gratiarum actio est pro defensione Ecclesiae 
dulcis et erudita, simul complectens et consola- 
tiones, in quibus auxilium deinceps quoque pro- 
mittitur, et obiurgationes diffidentium, qui in 
trepidatione varia consilia regularia et irregularia 
quaerunt, sicut reges luda ab Aegyptiis, ab As- 
syriis, a Syriacis regibus auxilia petebant, Et 
hoc tempore multiplicia foedera fiunt, alii Tur- 
cos, alii Gallos, alii Anglos sibi adiungere conan- 
tur, Hae trepidationes oriuntur a diffidentia ani- 
morum, qui, quia non cernunt Dei praesentiam, 
quaerunt humana praesidia, seu concessa seu in- 
consessa. Etsi autem homines non ignari doctri- 
nae fidei, iudicant hauc diligentiam magnam sa- 
pientiam esse: quia ut rectum est in via comites 
contra latrocinia habere, ita cogitat ratio iustum 
esse, quam plurimos et firmissimos socios ad pe- 
ricula propulsanda devinctos habere, ut dicit 
Euripides: ]Míog 69 xegóc CoOevije uo), ta- 
men dectrina fidei aliter iudicat. 

Primum videt quam causam sustineat, ut 
hoc tempore principes harum regionum propter 
Evangelii confessionem sunt in periculo, Hic 
causam recte intelligere studeant, et sciant ve- 


69 * 

ram , necessariam et salutarem doctrinam non esse 
abiiciendam. — Hanc igitur fideliter retineant et 
non mutent, Postea si qua vis adversus eos sus- 
cipitur, primum petant et expectent a Deo consi- 
lia et defensionem: deinde cogitent quibus huma- 
nis praesidiis uti rectum sit, quorum coniunctio 

fugienda sit. Utantur mediocribus copiis homi- 
num de vera doctrina consentientium, et Deum 
cum ipsis recte invocantium, non misceant blas- 
phemos, non attrahant Turcos aut similes, sed 
sciant adesse Deum in acie, et praecipuum du- 
cem et propugnatorem esse, 

Hac fide dimicent cum opus est, freti auxilio 
Dei, et non sint ignavi et segnes, faciant neces- 
saria, et non moveant non necessaria, inani 7L0- 
AunQcyuocUvg: multas iniurias tolerent ac dissi- 
mulent, quae sine impietate dissimulari possunt, 

De hac fide et hac arcana sapientia piorum 
concionatur hic Psalmus, quae in quotidianis pe- 
riculis discenda est, et ipsa fidei exercitia mon- 
strabunt discrimen humanae ztoAvzQoyuocUvrs, 
et lucis fidel. 

Propositio est: Deus nostrum refugium est 
el fortitudo, et auxiliator in tribulatione, Ylac 
asseveratione celebrat beneficium Dei, et simul 
agit gratias, et promissionem nobis proponit, pol- 
licentem auxilium quocunque tempore, 

Secundus versus est consequens, et adplica- 
tio propositionis. 
ficiamus a Deo, fracti metu hostium. 

Deinde sequuntur amplificationes, in quibus 
similitudine quadam pinguntur imperiorum tu- 
multus, Similitudo sumitur a naturae partibus, 
sed significat imperia, Etiamsi terra quassata et 
mare intumescens confundantur inter sese in 
unum chaos, id est, etiamsi omnia imperia hor- 


ribilibus tumultibus inter sese collidantur, tamen | 


mansura est Ecclesia Dei, 


Huius amplificationis illustria exempla sunt, : 


bella Sennaherib, Persarum et Alexandri bellum, 
Syriaca ct Romana bella, in quibus cum vicina- 
rum gentium politiae et religiones valde mutatae 
sint, tamen Deus mirabiliter texit suae doctrinae 
sedem et Ecclesiam, 

Ideo sequitur in quarto versu alterum mem- | 
brum collationis, Z/um/nis rieuli rigabunt ci- 
eitatern Dei, quasi dicat: Etiamsi alibi terra et 
mare quassata miscebuntur in unum chaos, ta- 
men non turbabuntur fontes et rivuli, qui hanc 
civitatem, quae est sedes praecipua doctrinae Dei, | 

constituta mandato Dei, recte fungitur ministerio 
prophetico, habet Prophetas recte docentes ver- 
bum Dei, irrigant. 

Usitatae sunt allegoriae dicere fontes, rivu- 
los, pro doctrina et munere docendi, 

Est et hoc usitatum in Psalmis, cum prius 
aliquid figurate dictum est, postea prorsus idem 
sine figura apertius dicere, ut fit in quinto et 
sexto versu, ibi clare dicitur servari Ecclesiam, 
quia Deus in ea habitet et eam adiuvet: caeteras 
vero gentes et religiones deleri, sicut horribiliter 
deletae sunt subinde multae gentes et toto orbe 
terrarüm, Aegyptii, Syriaci, Chaldaei, Asiatici, 
Graeci, Romani, Horum omnium politiae et 
religiones cum ipsis gentibus interierunt. 

Septimus versus repetit propositionem, ut 
agamus gratias, et fateamur non nostris consiliis 
et viribus, sed a Deo servari Ecclesiam, Si fiat 
collatio humanarum virium, tam facile erat Alex- 
andro dissipare Iudaeam, aut mutare eius poli- 
tiam, quam facile fuit occupare et mutare Áegy- 
ptum, sed Iudaea tegebatur dextra Dei. 

Octavus versus est Epiphonema, invitans 
omnium temporum Ecclesiam, ut haec miranda 
facta Dei consideret, et firma fide petat et expectet 
defensionem. 

Sed hic quaestio est, quomodo Psalmus con- 


! gruat ad nos? Potest enim obiici, Hierosolymam 
Ideo non timeamus, non de- ; 


mansisse, quia nominatim de ea promissiones 
editae sunt, mansuram esse usque ad Messiae ad- 
ventum. Át de nostris civitatibus non sunt edi- 
tae promissiones, ut Ephesus periit, etiamsi ibi 
docuerunt loannes, Timotheus, et horum audi- 
tores. 

Respondeo. Psalmus et promissiones sem- 
per principaliter de Ecclesia loquuntur, id est, 
de coetu puram Evangelii vocem sonante, et re- 
cte Deum invocante, Hunc servari prorsus non 
dubium est, etiamsi membra aliqua trucidantur. 

Praeterea cum in hac vita opus sit domicilio, 
Deus etiam aliquos nidos et aliquas politias sem- 
per dat huic agmini: sed hoc discrimen est, ''em- 
pore legis Mosaicae nominatus fuit certus locus, 
nunc non nominatus est certus locus, et tamen 
dat Deus aliqua domicilia, sicut enim in populo 
Israel promissionem potius de Ecclesia quam de 
loco intelligi voluit, Ideo dispersit decem tribus, 
et postea abduxit tribum Iuda in Babylonem, de- 
leta Hierosolyma, ut scirent Ecclesiae sedem ibi 
fore, ubicunque vera doctrina sonaret, nec su- 

perstitiose ad locum alligandam esse promissio- 
ner. 


Concionatur ergo Psalmus ia genere de Ec- 
clesia: huic defensio promittitur ubicunque est. 
Et tamen aliquam sedem doctrinae et ministerii 
Deus etiam servat, et defendit tantisper, dum 
ibi gubernatores recte funguntur ministerio. 
Hanc consolationem teneamus, ut cura docendi 
et discendi in nobis acuatur. 


Penultimus versus est obiurgatio taxans dif- 
fidentiam, trepidationes et ztoÀvzgey uocUvmv 
humanam, ut Áchas taxatur ab Esaia, quod auxi- 
lium Assyriorum quaerat, cum quidem Deus pro- 
hiberet externa auxilia attrahi, Etsi igitur Iudaei 
varie exponunt hunc postremum versiculum, ta- 
men sciamus praeceptum esse, oppositum illis 
trepidationibus et consiliis humanae sapientiae, 
quaerentis varia auxilia, propterea quia ignorat 
Deum aut dif&dit Deo.  J"acate, id est, ne tre- 
pidate, ne discurrite ad varia praesidia quaeren- 
da, seu concessa, seu inconcessa, sed acquiescite 
in Deo, quem etsi non cernitis, tamen scitis tra- 
didisse promissiones, et velle ut sic invocetur, 
petito auxilio iuxta promissionem, etiamsi ipse 
non cernitur, 


Haec doctrina de fidei exercitiis saepe repe- 
tita est, ut Esaiae 30,: In silentio et spe erit for- 
titudo vestra, Hic quoque silentium opponitur 
illis trepidationibus, et illi ztoAvztQeyuocUry, de 
qua dixi, et significat repriroendas esse has trepi- 
dationes, et acquiescendum esse in Deo. 


Postquam autem iussit nos frenare nostram 
curiositatem , opponit econtra auxilium divinum, 
monstrat obiectum fidei, et iubet nos vera fidu- 
cia praesentiae Dei erigi, et quidem praecipit ut 
verum Deum agnoscamus et invocemus, qui se 
patefecit in Israel dato suo verbo, nec delabamur 
ad coramentitia numina, Ideo dicit: Cognoscite 
quod ego sím Deus, exaltabor in gentibus , el 
exallabor in lerra, id est, cum estis in pericu- 
lis, non trepidate, non quaerite inconcessa prae- 
sidia, quasi nihil sit Deus, aut non curet vos. 
Sed primum omnium mentes vestrae Deum in- 
tueantur, qui se in hoc populo Israel patefecit, 
et ab eo auxilium petite et expectate iuxta promis- 
siones, Et scitote hunc cultum ei placere et prae- 
cipuum esse, quia nom frustra se patefecit, non 
frustra tradidit promissiones, sed vult agnosci, 
vult testimonia de se conspici in Ecclesia, et co- 

Ideo dicit: Exaltabor in gentibus, 
et exaltabor in terra. Non volo tantum in illa 


| mea luce ignota creaturis latere, sed prodeo, volo 


agnosci, conspici, diligi, invocari, volo peti a 
me et expectari auxilium, volo celebrari a meis, 
et formidari ab iis qui verbum meum nolunt am- 
plecti. 

Dulcis consolatio in his verbis proponitur: 
Exaltabor in gentibus, exaltabor in terra. — Pro- 
mittit enim Deus se editurum de se testimonia, ut 
invocetur, et ut eius beneficia in terra inter nos 
miseros homines celebrentur. 


Argumentum ac dispositio 
Psalmi XLVII. 


Omnes populi plaudite manibus, iubilate Deo 
in voce exultationis. 


Gratiarum actio est triumphale carmen, seu 
&vízioy , generis demonstrativi, testificans per- 
petua narratione, Deum constituere id regnum, 
quod Messiae promisit, id est, certo mitti Mes- 
siam, et per eum colligi Ecclesiam aeternam, li- 
berandam a peccato, morte, tyrannide diaboli, 
et ab omnibus calamitatibus, Et significat hunc 
Messiam esse Deum, eumque iubet agnosci, et excipi 
a principibus et gentibus, et quidem monet qui 
cultus sit praecipuus cum ait: Psa//ite sapienter. 

Totus igitur Psalmus vaticinium est, adfir- 
mans, certo constitui regnum Messiae, quod 
quale sit, et quae bona adferat, et a quibus ma- 
lis liberet, ex promissionibus et multis concioni- 
bus Prophetarum discendum est, Hic generali- 
bus verbis victoria celebratur, praecipitur cultus, 
et nominatim praedicitur colligendam esse etiam 
ex gentibus, et fit mentio principum, quia Deus 
ex omnibus vocationibus a se ordinatis aliquos 
colligit. 

Victoria celebratur his verbis: ZZvce/sus 
Dominus subiiciel nobis populos et regna, eli- 
gel nos ul simus haereditas aeterna. Ascendit 
Deus, id est, gloriose se patefecit, ut quando 
nobiscum in deserto ascendit, prodiit ut victor et 
triumphator. Hic sumamus ex aliis locis quales 
sint victoriae Messiae. Delevit peccatum et mortem, 
et liberavit nos a tyrannide diaboli, Plus enim 
praestat hic Messias quam alii reges et liberatores. 
Cyrus, Alexander etiam sunt gloriosi reges, libe- 
rant suos amicos a periculis, dant eis provincias, 
sed quam brevis est horum potentia et gloria? 

Explodamus igitur somnia de regno politico 
Messiae, quod Iudaei nunc fingunt, et res aeter- 
nas cogitemus. — Noster Messias aeternum regnum 
constituet, abolito peccato, deleta morte, et re- 
stituta aeterna iusticia et vita. Haec bona ab eo 
petamus et expectemus. 

Cum igitur det aeterna bona, ut Esaias eum 
vocat Patrem aeternae vitae, sciamus Messiam 
nostrum, omnipotentem ac Deum esse. Ideo hic 
eum expresse Deum nominat: Jiegnat Deus, se- 
del Deus in sede sancla sua, etc. 

Secundo cultus praecipitur toties repetitis his 
verbis: Zubilate Deo, psallite, psallite sapien- 
ler, Haec verba praecipiunt, ut agnoscamus eum 
et celebremus, et quidem sapienter, quasi dicat: 
Interest inter honores huic regi debitos, et aliis 
regibus.  Caeteri regés coluntur externis officiis, 
hic colendus est sapientia, id est, audiendo eius 


verbum et recte ac sapienter intelligendo, am- | 


plectendo, profitendo, praedicando, 

Iudaei non psalluut Messiae sapienter, cum 
fingunt regnum politicum et interiturum, imo 
cum fascinati hac persuasione crucifigunt Messiam, 
Id nequaquam erat iubilare et sapienter psallere. 
Sic de caeteris impiis doctoribus omnium tempo- 
rum iudicemus. Non sapienter psallunt monachi, 
qui tantum docent legem et iubent dubitare, atque 
ita delent Evangelium et doctrinam de fide. 

Commonefacti igitur hoc dicto, Psallite sa- 
pienter, praecipi nobis sciamus, ut non obiter 
tantum audiamus verbum Dei, sed magna cura 
discamus, conferamus, quaeramus unam constan- 
tem et immotam sententiam, quae nos doceat ve- 
ram invocationem et veros cultus, sicut et Paulus 
inquit: Verbum Dei habitet inter vos abunde, 
omni sapientia. 

Haec de praecipuo cultu in hoc Psalmo dicta, 
saepe cogitemus, ut nos ad doctrinae studium et 
veram invocationem exuscitemus. 

"Tertio de vocatione gentium expresse dicitur: 
JHegnat Deus super gentes. | Caeterum alibi co- 
piose dicitur, quantarum rerum doctrinam com- 
plectatur hic locus, scilicet promissio vocationis 
gentium. "l'estatur enim remissionem peccatorum 
dari propter Filium Dei mediatorem, Gratis, non 
propter legem. — Haec consolatio necessaria est 
piis, et attente consideranda, quoties de voca- 
tione gentium dicitur. 

Póstremus versiculus de vocatione princi- 
pum non obiter praetereundus est. Nam et prin- 

cipes docet ac consolatur, et universae Ecclesiae 
consolationem gratam poponit, 


Primum testatur munus ipsum principum 
approbari a Deo, et quidem ornat eos honesta 
descriptione, vocat eos scuta lerrae, vult Prin- 
cipes protectores esse populorum, non lyrannos 
et vastatores terrae, 


Secundo multo maior laus est, quod vocari 
eos dicit, ut sint membra Ecclesiae Dei, ut aeter- 
nam gloriam in consuetudine Dei, et Christi ha- 
beant. Quanto gloriosus erit, in conspectu Dei, 
Angelorum et generis humani, post resurrectio- 
nem stare laetos apud Christum, Prophetas et 
Apostolos, Davidem, Ezechiam, Iosiam, Con- 
stantinum, "Theodosium, quam ad diabolos, Ca- 
ligulam, Herodem et alios tyrannos, in aeternos 
cruciatus abiici? 


Ideo dicit: Principes populorum congregan- 
tur cum populo Dei Abraham, quasi dicat: Ali- 
qui principes ex ingenti dissipatione gentium ex- 
cerpentur, et erunt in congregatione Ecclesiae Dei, 
quem: invocavit Abraham, et qui dedit Abrahae 
promissionem. ^ Erunt semen Abrahae spiritu, 
non carne: Sed ament congregationem, id est, 
concordiam Ecclesiae, non faciant destructiones, 
ut imperatores, qui aluerunt impia dogmata, Con- 
stantius, Valens, et alii. 

Tertio, his ipsis principibus praecipitur, ut 
te Deo subiiciant, non constituant ipsi suo arbi- 
trio religiones, ut Achas, Manasse, Nabugdo- 
nosor, sed vero pectore obediant voci Dei, et non 
anteferant suas imaginationes, [deo dicit: Apud 
principes exaltatus est IDeus, id est, Principes 
se et sua imperia et suam sapientiam subiiciunt 
Deo, et ipsius doctrina reguntur, non propriis 
opinionibus. Sic magnifit Deus, et antefertur 
autoritati humanze et vere colitur, 

Exaltatur item pietate principum apud po- 
pulum, quia principum exemplo multi invitantur 
ad cognoscendam doctrinam. Lt cum non exer- 
cetur saevitia in Ecclesiam, plures audiunt do- 
ctrinam, ct imbecilles facilius provehi et erudiri 
possunt, et disciplina honestius et severius regi 
potest, cum congruunt piae voluntates et senten- 
tiae gübernantium Ecclesiam et politias. 

Haec igitur vox Psalmi principibus incul- 
canda erat, ut excitarentur ad pietatem, cum 
audirent ipsorum obedientia gloriam Dei multi- 
pliciter augeri. 

Argumentum ac dispositio 
Psalmi XLVIII. 


Magnus Dominus et laudabilis valde, in ci- 
vitate Dei nosiri in monte sancto eius. 


Initium Psalmi gratiarum actio est pro his 
ingentibus beneficiis, quod Deus certis testimo- 
niis se patefecerit, dederit promissiones, insti- 
tuerit cultum, delegerit locum Sion, ut sciri pos- 
set ad posteritatem, ubi sit, et ubi mansura sit 
Ecclesia, Haec bona sunt omnium summa et ma- 
xima, et incoatio aeternae vitae, 

In hac igitur gratiarum actione doctrina 
maxime necessaria Ecclesiae et ad omnia tempora 
pertinens continetur, quae monstrat verum Deum 
et veram invocationem, et discernit eam a falsa. 
Adfirmat enim hunc solum esse Deum qui se pa- 
tefecit in Sion, et ibi tradidit promissiones, et 
iuxta has promissiones fide colendum esse, alia 
numina commentitia esse, alios cultus reiectos. 
Et sicut tunc in Sion vere adfuit Deus et vere ibi 
fuit Ecclesia, ita scimus ibi certo adesse Deum, 
ibi vere eum coli, ubicunque toto orbe terrarum 
illud idem verbum, quod in Sion propositum est, 
sonat, sicut apud Esaiam dicitur: Ex Sion egre- 
dietur. Et fluent ad montem Sion omnes gentes, 
id est, Evangelion inter gentes spargetur, quod 
in Sion promissum est. Quare ibi certo Deus 
aderit, exaudiet, servabit, et ibi vere erit Eccle- 
sia Dei, ubi sonabit vox Evangelii, quae ex Sion 
accepta est, sicut et Filius Dei adfirmat Ioan. 14.: 
Si quis diligit me, sermonem meum servabit, et 
pater meus diliget eum, et veniemus ad eum, et 
mansionem apud eum faciemus, 

[ta hunc Psalmum ad omnia tempora accom- 
modermus, et nunc quoque inde discamus, ubi et 
quomodo quaerendus sit Deus, ubi sit Ecclesia: et 
cum didicerimus hic vere adesse Deum, et hic vere 
esse Ecclesiam, ubi vox Evangelii sonat, acquiesca- 
mus in Deo monstrato per Evangelium, invoce- 
mus eum, petamus ab eo bona, voce huius Psalmi: 
Expectamus Deus misericordiam tuam in medio 
lempli tui,  Agamus et gratias voce hvius Psal- 
mi: JMagnus Dominus et laudatus ealde. In 
tali accommodatione sententia fiet illustrior. 

Miscentur gratiarum actioni et laudatio Ec- 
clesiae et consolatio. 

Dulcissimum praeconium est Ecclesiae in 
versu secundo: JMons Sion est pulcer surculus 
laelificans lerram. 

Quid potest dici dulcius? | cicae et Hispanicae impietatis et spurciliae. 

Opes et regna existimantur esse summa ornamenta 
civitatum, sed hoc bonum aeternum longe maius 
est, videlicet praesentia Dei promittentis salutem, 
exaudientis et servantis homines. 


Talis civitas ornata hoc bono vere antecellit 
omnibus, et vere est amoenissimus hortus, reme- 
dia gignens omniuia miseriarum. 


Si conferantur ad tale templum et talem 
scholam, ut fuit in Sion coetus Nathan, David 
et aliorum piorum, maximae et potentissimae ci- 
vitates, Dabylon, Athenae, Tioma, ingens dissi- 
militudo est. Nam illae sine Evangelii voce tan- 
tum speluncae latronum, et miserrimorum homi- 
num hospitia fuerunt, Sion autem est arx in qua 
Deus praesens exaudit et servat invocantes, et dat 
eis aeterna bona, Ita discamus agnoscere Eccle- 
siam, et eam anteferre aliis coetibus, 

Consolatio est quod adfirmat reges eam ad- 
mirari et non posse delere. 'Huc promissiones 
accommodentur aliae, quae pollicentur Ecclesiae 
defensionem, Matth, 16,: Portae inferorum non 
praevalebunt adversus eam, 


Postea in versu nono ponitur precatio: Jz- 


| pectamus Deus misericordiam iuam in medio 


lempli tui. Brevis petitio est, sed complectitur 
summam omnium promissionum, | Et ad praeci- 
puam maxime referenda est, id est, ad promis- 
sionem Mediatoris et remissionis peccatorum, iu- 
sticiae et vitae aelernae. — Expectamus misericor- 
diam tuam, id est, remissionis peccatorum, re- 
conciliationem et vitam aeternam, conscrvationem 
Ecclesiae et huius nostrae politiae, propter Me- 
diatorem quem nobis promisisti. — Propter hunc 
etiam mitigationem comrnunium aerumnarum pe- 
timu- et expectamus. 

Sed dicat aliquis, Cur audes petere? unde 
scis te exaudiri ac respici a Deo, te recipi? Ideo 
addit: Pelimus haec in medio templi tui. Hic 


| sunt promissiones editae, quae adfirmant vere 


adesse Deum , exaudire et servare propter Media- 
torem, lta nunc quoque in nostris periculis cla- 
memus ad Deum, qui misso Filio suo Domino 
nostro lesu Christo crucifito pro nobis in Sion 
et resuscitato, se patefecit: Expectamus Deus mi- 
sericordiam tuam, in medio Ecclesiae tuae: Ne 
sinas extingui lucem Evangelii tui, et agnitionem 
ac invocationem Nominis tui: ne sinas.deleri do- 
ctrinam de disciplina, ac plena omnia fieri 'T'ur- 
Ex- 

Haec igitur concio: Deus, Deus tuus ego 
sum; revocat omnium hominum mentes ad pri- 
mum praeceptum et vera opera primi praecepti, 
et ad agnitionem promissionis quae declarat hanc 
particulam Deus tuus, id est, vere te recipiens, 
te curans, tibi dans non solum praesentia bona, 
victum et hanc politiam, sed etiam aeterna, mi- 
nisterium doctrinae, iusticiam et vitam aeternam, 
propter Mediatorem, Ideo volo me vere timeri, 
irascentem peccatis, ac simul credi mihi postulo: 
volo me fide invocari, peti a me, et expectari de- 
fensionem praesentis vitae, et aeterna bona. Hanc 
totam doctrinam continet particula: Ego sum 
Deus tuus. 

Sequitur negativa propositio: JVon arguam 
te propter sacrificia, non accipiam de domo tua 
taurum, Haec antithesis illustrat Psalmum, ut 
plane quid velit intelligi possit: cumque status sit 
finitivus in hoc Psalmo, negativa propositio hic 
constituitur: Non est cultus Dei, qui mereatur 
remissionem peccatorum, externus ritus sacrifi- 
ciorum, Haec est sententia verborum: Non acci- 
piam taurum, etc, Deinde venustae amplifica- 
tiones accedunt. 


Sequitur alia adfirmativa propositio, cuius 
eluoAoyiía supra posita est, cum ait: Ego sum 
Deus tuus. 

Inde sequitur haec propositio: Sacrifica 
Deo laudem, | Ineoca me ín die tribulationis, 
id est, vera sacrificia sunt in corde, agnoscere 
verum Deum, sicut se patefecit, timere eum, 
credere ei, diligere, celebrare et invocare eum, 
et quid de eo sentiamus in invocatione decla- 
rare, videlicet vere eum exaudire gemitus nostros, 
et invocantibus opem ferre. Nam concionari le- 
gem de corde, non de externis tantum actionibus, 
testatur hoc. dictum: Diligas Dominum Deum 
tuum ex toto corde, 


Inseritur autem propositioni, quae nunc re- 
citata est, dulcissima promissio, quae non est 
ociose praetereunda, cum ait: Ef eripiam te. 
Pollicetur veram invocationem, quae fit fide, non 
esse irritam. Hic diligenter consideranda est an- 
üthesis, — Nam et hypocritae sacrificantes invo- 
cant, sed aut securi in rebus secundis, confidunt 
suis sacrificiis, aut in rebus adversis manent in 
dubitatione: sacrificant quidem, sed apud sese 
cogitant, se negligi, se proiici, se non exaudiri 
a Deo, et fremunt adversus Deum. — Át fidei ora- 

tio acquiescit in Deo: et quanquam multis ter- 
roribus concutitur, tamen superata dubitatione 
statuit Deum non defuturum nobis esse: scit re- 
mitti peccata propter Mediatorem, et poenas mi- 
tigari, Haec statuere in praesenti periculo diffi- 
cile est. Quare quid sit fides et invocatio fidei, 
non in ociosis speculationibus, sed in veris cer- 
taminibus discendum est, In his promissiones 
Dei intueamur, et eas recte intelligamus, et earum 
voci ita credamus, ac si novam vocem de coelo 
sonantem audiremus, Cumque in pavoribus nos 
fide sustentamus, discemus quid sit fides, et even- 
tus testabuntur, hanc fidem non esse inanem opi- 
nionem, et invocationem non esse irritam, ut 
Epicurei et hypocritae iudicant, Ac ita profi- 
ciendum nobis est, ut plus lucis sit in nostris 
mentibus de Deo ac promissionibus, quam in 
Epicureis aut hypocritis esse solet, Cum hic iu- 
beat Deus se invocari in periculis, obtempere- 
mus, cumque addat promissionem, vult credere 
tales promissiones non esse inanes sonos, 


Sed dices: Hae promissiones ratae sunt bene 
meritis, — [mo ratae sunt propter Mediatorem 
omnibus ad eum confugientibus, Et cum omnes 
sint rei, necesse est hanc fidem de remissione pec- 
catorum praelucere in omni invocatione in peri- 
culis corporum, 


Haec de argumento Psalmi et praecipua pro- 
positione monuisse satis sit, ut summa dextre in- 
telligatur, Reliqua pars a versu sedecimo est ob- 
iurgatio hypocritarum, qui opprimere veram do- 
ctrinae lucem, de fide et vera invocatione conan- 
tur, et saevitiam adversus veram Ecclesiam exer- 
cent, ut suos ritus et opiniones retineant, vel 
propter superstitionem, vel propter quaestum, 
ne potentiae nervi labefactentur, ut nunc Ponti- 
fices, Canonici et Monachi ceremonias suas ma- 
gna crudelitate defendunt, Id exemplum si quis 
considerabit, clarius intelliget, cur hic dicatur: 
Sedens contra fratrem tuum loqueris, etc. Sem- 
per doctrina de discrimine veri et falsi cultus ma- 
gna certamina excitavit, ut ostendunt Propheta- 
rum, Christi et Apostolorum contentiones, Ideo 
hic in fine Psalmi crudelitas hypocritarum accu- 
satur, 

Argumentum ac dispositio 


Psalmi Ll. 


Miserere m^i Deus, secundum magnam ani- 
sericordiam tuam, etc. 


Totus Psalmus precatio est, et ut caeterae 
precationes, ad genus deliberativum pertinet. 
Propositio praecipua statim initio recensetur: 
Miserere mei Deus secundum magnam miseri- 
cordiam tuam , id est, remitte mihi peccata pro- 
pter immensam misericordiam tuam, quam in 
promissione nobis declarasti, Postea haec pro- 
positio repetitur, et vicinae adduntur: Cor mun- 
dum crea in me Deus. Nam et hi versiculi qui 
loquuntur de donis, quae adiuncta sunt reconci- 
liationi, sunt propositiones. — Miscentur autem 
ut fit in magno dolore tristes querelae de magni- 
tudine peccati, et confessiones, quales Ecclesia 
coram Deo recitat, et deinde gratiarum actiones 
et discrimina cultuum, de quibus et proximus 
Psalmus concionatus est, Cum autem membra 
apte disposita sint, et egregia sint lumina verbo- 
rum et sententiarum et copiosa doctrina in singu- 
lis membris, ordine recensebo ea. 

Propositio est: Miserere mei Deus secundum 
magnam misericordiam tuam. 

Deinde tristis querela sequitur, quae est 
confessio peccati, et amplificatio monstrans radi- 
cem peccatorum et mali magnitudinem: Quo- 
niam iniquitatem meam ego agnosco, id est, 
cerno meam immunditiem et delicta, et agnosco 
te iuste mihi irasci, meque poenas et mortem ae- 
ternam meritum esse, Et haec ipsa confessio re- 
petita est in sequenti versu, et tristissimis verbis 
amplificata: 7757 tanlum sum peccator, et ma- 
lum coram te feci, quasi dicat: Agnosco et fateor 
me vere esse reum et dignum ira, laceo prostra- 
tus coram te sentiens iram tuam iustissimam ad- 
versus peccata, meque ingenti mole peccatorum 
oneratum esse. Et haec plane fateor, ut tu iusti- 
ficeris, id est, tribuam tibi laudem iusticiae, cum 
accusas et punis, quam non tribuunt hypocritae. 
Saul et similes clamitant se iniuste tantis calami- 
tatibus obrui, cum sint bene meriti. Ego vero 
fateor me iustissime puniri, Cerno vitia cordis 
quae assidue circumfero, rapui alterius coniu- 
gem, struxi insidias vitae viri, praebui OCCaSlo- 
nem ingentibus scandalis in Ecclesia Dei , meum- 
que eo gravius est delictum, quod ingentibus do- 

nis et victoriis a te ornatus fui prae caeteris Pro- 
phetis et ducibus in tuo populo. Tibi igitur iu- 
sticiam tribuo, meque volens aliquo modo poenis 
subiicio, sed ut eas mitiges oro. "T'e iustum prae- 
dico non me, nec adfero ad te fiduciam ullam 
meae dignitatis, sed ad misericordiam promissam 
confugio, propter hanc me recipi oro. Sic addit 
hanc antithesin: Ut £u Zustificeris, ad discernen- 
dos hypocritas qui fremunt adversus iudicium Dei, 
ab iis qui vere agunt poenitentiam, et se Deo sub- 
iiciunt. 

Idem dicit in membro sequenti: Ut ezncas 
cum iudicaris. Maec particula videtur obscura 
imperitis, qui non existimant iudicari Deum. 
Sciant autem studiosi, recte legi et intelligi pas- 
sive verbum iudicaris. Et antithesis quam hie 
significat Psalmus, illustrat sententiam. Saul et 
alii hypocritae iudicant Deum, id est, accusant 
eum, ac tribuunt ei iniusticiara et crudelitatem. 
Egone, inquit Saul, qui tantas res gessi pro Ec- 
clesia Dei, qui praeliorum pericula, qui molem 
et curas gubernationis tot annis, tanta virtute 
sustineo, nunc reiiciar? mihine adolescens ante- 
fertur meis ornatus beneficiis? Haec videntur in- 
aequalia et iniusta. Deinde cudelitas est me etiam 
hostibus trucidandum obiici. 

Tales multae disputationes sunt philosopho- 
rum, cum quaerunt quare boni viri magis sint 
aerumnosi quam scelerati? cur Senecam et alios 
multos a tyranno turpissimo interfici Deus sinat, 
In hac quaestione iudicatur, id est, accusatur 
Deus ab ignaris doctrinae coelestis, et vincit, hoc 
est, damnatur Deus, sed vera Ecclesia agnoscit 
Deum esse victorem, id est, fatetur eum iuste 
punire peccata nostra, 

Talis sit confessio piorum in hac tota vita, 
In veris doloribus existunt hae disputationes in 
animis, an iuste puniamur, sed postulat Deus 
sibi tribui laudem iusticiae, et vult ut aliquo mo- 
do volentes sustineamus poenas, [deo et Daniel 
inquit: Tibi Domine iusticia, nobis confusio fa- 
ciei nostrae, Haec pars poenitentiae necessaria 
est, quae quidem est aliqua agnitio inobedientiae 
nostrae et irae Dei. Sed ad hos dolores, et ad 
hanc confessionem necesse est accedere agnitio- 
nem promissae misericordiae, 

Kcce in iniquitate genitus sum, el in pec- 
cato concepit me maler mea, — Ut supra in genere 
dixit se.esse reum, ita hic exaggerat malum, ac 
deplorat radicem. Habeo non solum delicta atro- 

cia, sed massa est inquinata peccato, tunc cum 
in utero formatus sum. | Nec accusantur hoc dicto 
parentes, aut opus generationis, ut multi insulse 
interpretati sunt, sed massa formata accusatur. 
In hac ipsa inquit pravae inclinationes sunt con- 
tra legem Dei, ex quibus oriuntur multi tristes 
et horrendi lapsus omnium hominum. Haec cum 
Sit sententia dicti, omnes pii in Ecclesia citarunt 
hunc versiculum de peccato originis, de quo lo- 
qui eum nihil dubito. 


Ecce eeritalem diligis, 


Tiedit ad confessionem peccati, et affirmat 
Deum postulare, ut hanc radicem peccati agno- 
scamus, quod dicitur adversus omnium tempo- 
rum hypocrisin, quae fingit naturam bonam esse, 
et dubitationes et aversionem a Deo in hac imbe- 
cillitate, existimat nihil mali esse. Hos errores 
damnant Prophetae, et taxari in Ecclesia necesse est. 


Asperges me hyssopo. 


Postquam intertexuit querelam et amplifica- 
tonem mali, redit ad. illustrandam propositio- 
nem. Prius dixit: Miserere mei secundum ma- 
gnam misericordiam tuam, nunc eandem senten- 
tiam repetit: Asperge me hyssopo, et mundabor. 
Figurate autem sumta metaphora ex typo, intel- 
ligit aspersionem illo ritu significatam, Asperge 
me sanguine Mediatoris promissi, quem signi- 
ficat typus vaccae rufae combustae, ut legitur in 
Numeris capite undevigesimo. | Hac se consper- 
sione Mediatoris significata per illum ritum norat 
mundum fieri. Sciebat enim non tolli peccata 
sanguine vitulorum, sed alia victima promissa. 
Est enim haec significatio. Ut vaccam rufam com- 
buri oportuit, ita promissum Mediatorem pro 
nobis mori decretum fuit. Et cineri aqua infun- 
ditur, ut conspergi alii possint: et fit consper- 
sio immersa hyssopo in eam aquam: id est, mors 
Christi praedicatur per Evangelium, et minister 
est hyssopus per Évangelium communicans cine- 
rem, id est, mortis Christi efficaciam nobis ap- 
plicans.. Hane sententiam David intuebatur, non 
sensit ritu ipso tolli peccatum, 


Repetita est et amplificata propositio etiam 
in versibus sequentibus, qui de remissione pec- 
catorum et de effectibus, id est, de consolatione 
et gubernatione loquuntur,  Petitio est perspicua 
de remissione peccatorum.  Zudire me facías 

quens versiculus declarat: 4verle faciem tuam a 
peccatis meis, el omnes iniquilales meas dele. 


Sequitur petitio de effectibus: Cor mundum 
crea in me Deus. In remissione peccatorum da- 
tur Spiritus sanctus, quo fit illa renovatio de qua 
dicit: Cor mundum crea in me Deus. Primum 
autem nominatur cor mundum, id est, placens 
Deo, purificatum remissione peccatorum, quod 
etsi adhuc habet sordes, quae haerent in natura, 
tamen Deo placet per misericordiam, postquam 
fide acceperit promissionem remissionis peccato- 
rum, sicut loquuntur Apostoli Actorum 15.: Fi- 
de purificans corda, Primum igitur petit accendi 
in corde fidem, qua accipitur remissio peccato- 
rum, et placemus Deo, et recte iam de Deo sen- 
timus, quod vere irascatur peccato, et vere reci- 
piat credentes propter Filium, Haec est prima 
petitio, 

Secunda: JSpirilum reclum innova. intra 
me, id est, prohibe dubitationes academicas et 
pharisaicas, ne ambigam , an respicias nos, an re- 
mittas peecata, an exaudias nos: sed firmitatem 
fidei in corde meo effice, ut vincam omnes dubi- 
tiones, ac statuam vere nos respici, veras esse 
comminationes et promissiones tuas, et vere no- 
bis remitti peccata, vere nos exaudiri et salvari, 
Hanc fidem in me confirma, quia mens humana 
sine noticia promissionum et sine Spiritu sancto 
plena est harum dubitationum, | Et impii docto- 
res iubent dubitare, quod prorsus ethnicum est. 
Invocat Xenophon, sed ita, ut nesciat quem in- 
vocet, àn et cur exaudiatur, quia ignorat promis- 
siones. At Ecclesia invocet fide, ac vere intuea- 
tur Deum, qui se patefecit in verbo suo, et sta- 
tuat se recipi et exaudiri propter Mediatorem. 
De hac firmitate opposita academicae et pharisai- 
cae dubitationi hic loquitur, cum ait: Spiritum 
rectum, id est, firmum, innova in me. 


INe proiicias me a facie tua, el Spiritum 
sanclum tuum ne auferas a me, 

Antea nominavit spiritum rectum, id est, 
firmum, quod praecipue ad fidem accommodan- 
dum est: nunc nominat Spiritum sanctum, quod 
accommodetur ad dilectionem, et universam obe- 
dientiam in corde et voluntate, 


liedde mihi laeticiam salutis tuae. 


Consolatio petitur, ne magnitudine dolorum 


lacia, id est, remissionem peccatorum, ut se- | oppressi extinguamur aut deficiamus a Deo, vt 

David exul non posset vivere, nisi aliquo gaudio 
leniretur moesticia. 


Et spiritu spontaneo sustenta me. 


Id est, sponte et placide obtemperante in 
afflictionibus, non fremente adversus te, sicut 
alacri animo perfert supplicium Laurentius. Alii 
multa hie philosophati sunt zregé 7)yeuovizo, 
quod sic in philosophia nominatur. Sed illas 
disputationes omitto. Non enim concionatur Da- 
vid tantum de humana ratione, sed ideo se iuvari 
petit Spiritu Dei, et invocari, quia humana ratio 
sola non efficit firmam assensionem, seu fidem, 
ardentem dilectionem, gaudium cordis, toleran- 
tiam, Hae virtutes fiunt concurrentibus his cau- 
sis, verbo Dei, Spiritu sancto, et adsentiente vo- 
luntate. 


DDocebo iniquos eias luas. 


Post amplificationem petitionum intexit ar- 
gumentum, ut fit in suasoriis materiis, a refe- 
renda gratia: Si me servabis, vicissim tibi hanc 
gratiam referam, Praedicabo doctrinam tuam, et 
te autorem liberationis esse adfirmabo, ut hoc 
exemplo alii confirmati, doctrinam tuam ample- 
ctantur, te timeant, a te petant et expectent auxi- 
Kum vera fide et te celebrent. 


Haec est usitata causa, et saepe repetita in 
etendis liberationibus, quia ad hunc finem Deus 
vult referri liberationes, ut ipse agnoscatur, et 
doctrina propagetur, et his exemplis multi con- 
firmati incipiant eum vere colere. 


Libera me a sanguinibus Deus salutis meae. 


Rursus inserit petitionem de mitiganda poe- 
na, ut alias: Domine ne in furore tuo arguas me. 
lta hic orat ne extrema poena afficiatur, id est, 
ne interficiatur, nec abiiciatur in aeternas poe- 
nas, ut Saul, Achitophel, et similes, etc. phra- 
sis observanda est, Nam sanguines D'2] signi- 
ficat reatum poenae homicidii, seu ipsam poenam 
homicidii, necem pro nece, Estque sententia, 
libera a sanguinibus, id est, a reatu extremae et 
atrocissimae poenae, — Sancti subiiciunt se volun- 
tati Dei in poenis, sed petunt mitigationem, ut 
leremias inquit: In iudicio corripe me, non in 
furore, ut nos usitate dicimus: Mitiga poenas, 
nec sinas me in tragica mala incidere. Ne fiam 


similis Saulis, Oedipi, Iudae. 

Domine labía mea aperies. 


Riepetit commemorationem de referenda gra- 
tia, et simul se in docendo et in confessione ad- 
iuvari petit, 


Quoniam si eoluisses sacrificium, dedissem, 
sed holocaustis non delectaris. 


Occupatio est, Alii petunt remissionem 
propter sacrificia, ego vero remitti peccata per 
misericordiam propter Mediatorem agnosco, et 
scio propter alias causas instituta esse sacrificia, 
ut sint signa confessionis, et adiuvent propaga- 
tionem doctrinae. | Et tamen est quoddam no- 
strum sacrificium, scilicet cor perterrefactum agni- 
tione peccati et irae Dei, et aliae aerumnae eorum 
qui te recte invocant. 


In hoc loco egregia doctrina traditur oppo- 
nenda humanis iudiciis, Ratio, cum in calami- 
tatibus sumus, iudicat nos negligi et proiici a 
Deo. Sed vox divina in Ecclesia docet, afflictio- 
num alias esse causas, videlicet ut revocemur ad 
poenitentiam, aut confirmemur, aut sint testimo- 
nia doctrinae, | Ideoque adfirmat adflictos confu- 
gientes ad Deum vere recipi, exaudiri et iuvari, 
et tolerantiam ipsam gratum Deum cultum esse, 
Haec necessaria doctrina de cruce, comprehensa 
est hoc versiculo: Sacrificium Deo spiritus con- 
tritus. 


Benefac Sion, etc. 


In fine addit precationem communem pro 
tota Ecclesia, sicut semper in nostris precationi- 
bus ad petitionem de nostris rebus adiungere de- 
bemus petitionem de salute totius Ecclesiae, 


Sed cur hic rursus approbat holocausta , cum 
supra reiecerit? Facilis est conciliatio recte in- 
stitutis; Ceremoniae non sunt cultus Dei, sine 
vero timore et vera fide, seu ut vulgo dicunt, ex 
opere operato. Nec institutae sunt, ut merean- 
tur remissionem peccatorum, sed ut sint signa 
confessionis, ut antea dixi, et adiuvent propaga- 
tionem doctrinae. Propter has causas pii prae- 
lucente vera fide ceremonias exercent, quae pro 
tempore a Deo mandatae sunt. 'l'empore veteris 
Testamenti servabantur ceremoniae tunc manda- 


| tae, nunc nostrae servandae sunt. 

Argumentum ac dispositio 
Psalmi LII. 


Quid gloriaris in malicia, tu potens? Cum 
misericordia Dei duret tota die, etc. 


'Titulus indicat argumentum, quia narrat 
Davidem hanc consolationem scripsisse adversus 
delatorem , et parricidam Doég, qui Saülis furo- 
rem incendit et adiuvit. — Narravit Sauli, exce- 
ptum esse hospitio Davidem a summo sacerdote 
Abimelech, et postea cum caeteri nollent inter- 
ficere sacerdotes, primus incoavit illud dirum par- 
ricidium sacerdotum, et piarum matronarum, 
virginum et puerorum in oppido Nobe, quod si- 
tum fuit in tribu Iuda inter Arimathiam et loppen. 


Est igitur Psalmus consolatio, in qua pri- 
mum narratur scelus impii hostis, et accusatur. 


Deinde addita est comminatio poenarum, et 
opponitur consolatio sumta ex promissionibus , in 
quibus Deus testatur, se liberaturum esse servien- 
tes in domo Dei, id est, Ecclesiae, invocantes 
ipsum, servientes sive in docendo, sive in aliis 
vocationibus necessariis,  Ác praecipue obser- 
. vanda est haec particula: Zgo autem sicut olea 
eirens seu florens in domo Dei, Causam signi- 
ficat, et locum, quare et ubi serventur homines, 
videlicet quia serviunt Ecclesiae Dei, cui promis- 
siones traditae sunt; quarum summa est in hoc 
dicto: Portae inferorum non praevalebunt adver- 
sus eam: et in ea fiat invocatio, ibi expectetur li- 
beratio, Quia enim Ecclesiae facta est promissio 
propter Filium, cui vult Deus haereditatem ae- 
ternam colligere, ideo non prorsus deleri hic coe- 
tus potest, et in eo membra servantur. [d dis- 
crimen in multis imaginibus propositum est, In 
diluvio tota multitudo impia mersa in aquas periit, 
tantum vero servantur hi, qui sunt in arcam in- 
clusi: ita tantum servantur hi, qui vera fide in- 
serti sunt Ecclesiae Dei, Hanc arcem, hunc por- 
tum quaeramus, ac certo statuamus exaudiri nos 
a Deo, et iuvari nos a Deo, et iuvari, cum in 
hanc arcem nos abdimus, etiamsi et arx ipsa op- 
pugnatur, et nos in magnis aerumnis simus, 

In fine Psalmi additum est epiphonema de 
gratitudine pro hoc beneficio, et de celebratione 
quam Deus postulat. Ideo enim saepe liberat in- 
vocantes, ut extent exempla promissionum, quae 
alios invitent ad petendum et sperandum et ex- 
pectandum auxilium, ut hac vera et salutari con- 

solatione sustententur, scilicet agnitione praesen- 
tiae Dei et expectatione divini auxilii. 

Ideo in fine hic dicitur: Bonum est gratias 
agere, celebrare haec exempla coram Sanctis tuis, 
scilicet ut ipsi etiam fiant fortiores, perferant ae- 
rumnas in confessione, et se consolentur agni- 
tione voluntatis, et praesentiae Dei, et sperent 
liberationem, 

Etsi autem securi et ebrii voluptatibus, hanc 
consolationem, et similes derident: tamen illi, 
in quibus sunt initia fidei, cum sint in aerumnis, 
experiuntur has consolationes salutares esse, quia 
nec promissiones irritae sunt, nec inanis et fal- 
lax est expectatio, | Ut autem plerunque consola- 
tiones referuntur ad genus suasorium: ita et hic 
Psalmus ad id genus referatur, quia principaliter 
proponit hostibus comminationem, et piis consó- 
lationem recitatione sui exempli. 

Sed hic quaestio opponitur: Cum Abel, Ie- 
remias, Baptista, Paulus et alii innumerabiles 
videantur relinqui a Deo in ipsa morte, et non 
solum tunc, sed etiam postea floreant inimici po- 
tentia et opibus, quomodo haec conveniunt ad 
sententiam Psalmi? Respondeo: Universaliter 
vera est sententia eliam in hac vita, tyrannos gras- 
santes in Ecclesiam, dare poenam etiam in hac 
vita, sicat exempla ostendunt. Cain tandem in- 
terficitur etiamsi fratri interfecto aliquandiu fuit 
superstes. Post interfectum Ieremiam non diu 
tenet regnum Apryes, sed captus ab Amazi, la- 
queo strangulatur, et tamen aliae maiores poenae 
restant. Nam brevis calamitas in hac vita non 
est aequalis poena pro tantis sceleribus, sed est 
commonefactio de iudicio Dei, qua Deus ostendit 
se non esse oblitum delicti, ut alii metuant futu- 
rum iudicium, nec se talibus sceleribus contami- 
nent, et ut convertantur, 

Sed de Ecclesiae membris quadam dissimili- 
tudo est, Primum de his quoque universaliter 
verum est, et in hac vita servari causam, et cor- 
pus Ecclesiae, etiamsi multi sunt in magnis aeru- 
mnis, et aliqui iuterficiuntur, quia certo consilio 
vult Deus Ecclesiam cruci subiectam esse, sed ta- 
men postea cum fiet aeternum discrimen piorum 
et impiorum, universaliter omnes pii fruentur 
aeternis bonis, et impii erunt in poenis aeternis, 
Ea vero quae in hac vita geruntur, cum brevia et 
momentanea sint, ut Paulus nominat, non sunt 
conferenda ad aeterna, et tamen non fit casu , aut 
sine singulari consilio Dei, quod Ecclesia cruci 

subiecta est, quia Deus sapiens et iustus vult Ec- 
clesiam commonefeeri talibus castigationibus de 
sua iusticia, et ira adversus peccatum, propter 
quam iram et Filius fit victima, id non conside- 
raretur, si ulla fieret Ecclesiae castigatio, 


Concurrunt autem multae causae, de quibus 
alibi dicendum est, Interim tamen *et in hac vita 
corpus Ecclesiae servatur, ut semper aliqui sint 
superstites custodes Evangelii, vere invocantes 
Deum, iuxta illud: Non mortui laudabunt te 
Domine. Et illi ipsi qui interficiuntur, prius 
multas liberationes experiuntur, ut certo statuant, 
Deum in Ecclesia praesentem esse, et celebrent 
beneficia Dei innumerabilia cum aliis Sanctis, 


Dispositio versuum, 


Prima pars Psalmi narratio est sceleris, quam 
ab obiurgatione exorsus est: Quid gloriaris in 
malicia tyranne? Id est, quid vel confidis mini- 
tando, ut Pharao elatus fiducia suae potentiae se- 
curissimo animo contemnit populum Israél: vel 
quid laetaris et triumphas post perpetratum scelus, 
ut laetatur Herodias interfecto Baptista. 

Huic autem interrogationi responsionem tex- 
tus addit, quasi dicat, frustra confidis, et frustra 
triumphas. 

Sequitur oizioAoyío: Quia misericordia Dei, 
promissa Ecclesiae, defendat eam, et nos ipsos 
in ea servabit, Sciendum enim est quoties mise- 
ricordiae mentio fit, promissiones respiciendas 
esse: item cogitandam esse doctrinam de fide, spe 
et invocatione aliquoties supra repetitam. 

"Tres sequentes versus narrant et exaggerant 
scelus, et in primis hoc observandum est, quod 
dolos et calumnias accusat, quia ipse nece tristius 
est, quod impii fingunt praetextus honestos suis 
odiis et furoribus ,,,et sophistice ornant multa 
tetra. et;perniciosa, mandacia, , Item fingunt falsa 
dogmata , -ut nunc facinnt praestigiatores quidam, 
qui abusus Missae et invocationem mortuorum re- 
stituunt. 

Sequitur comminatio poenarüm aeternarum 
et praesentium, et inseritur doctrina de exemplo, 
Cuius poenae exemplo, inquit, firmabuntur iusti, 
et celebrabunt has liberationes, et Deo gratias 
agent. 

Sequitur &rrí9eotc quae est consolatio sumta 


ex promissionibus: Ego non delebor, sed serva- 


bor in domo Dei, et ero ceu olea virens ac flo- 
MzrAxTH. Orem. Vor. XIII. 

rens, non erunt irriti mei labores, sed in hac vita 
proderunt Ecclesiae, non abolebitur mea doctrina 
non delebitur mea posteritas: ego et nunc libera- 
bor, et deinde in tota aeternitate una fruar con- 
suetudine et gloria Ecclesiae Dei, Haec bona 
omnia quae sunt praecipua, complectitur hoc 
brevi dicto: zo ero ut olea in domo Dei. 


Sequitur o?riooyía: Quia spero in Deum 
in omni aeternitate, invoco Deum, et ab eo ex- 
pecto auxilium in hac causa et confessione, ad 
quam me vocavit, et in qua ego ei servio, 


In ultimo versu epiphonema est de gratiarum 
actione et celebratione divini beneficii, adfirmat 
se Deo gratias acturum esse pro hac liberatione, 
eamque celebraturum esse in coetu Sanctorum, ut 
hoc exemplo confirmati non frangantur in aeru- 
mnis, sed obediant Deo, et petant ac expectent 
liberationem iuxta Dei consilium, — Ostendit enim 
Deus suam praesentiam in Ecclesia multis libera- 
tionibus, et testatur se exaudire gemitus et vota 
nostra, ut invitentur alii ad fidem, spem et in- 
vocationem, et ob has ipsas causas celebrari haec 
beneficia iussit, ut Psal, 9. dicitur: Exaltas me de 
portis mortis, ut annunciem laudes tuas in portis 
filiae Sion. Ita hic inquit: Bonum est coram San- 
ctis tuis et fieri tales liberationes, et celebrari eas, 
et alii confirmentur. 


Hanc causam finalem semper in liberationi- 
bus cogitemus, ac postea gratitudinem declare- 
mus, primum tota obedientia; deinde et vera as- 
severatione, quod Dei auxilio servati simus. Nam 
multi etiam cum manifesta Dei testimonia vide- 
runt, ut Israélitae in mari rubro, tamen postea 
obliviscuntur Dei, et in rebus secundis fiunt se- 
curi, et frenos laxant cupiditatibus, et fingunt se 
casu servatos esse, Adversus talem coecitatem 
erudiamus nos cogitatione exemplorum et dictorum, 
quae divinitus tradita sunt, ac testantur Deum 
autorem esse liberationum, et iubent declarari 
gratitudinem in celebratione beneficii et obe- 
dientiae, 


Haec est summa sententiae Psalmi, qui non 
est obscurus iis, qui nunc in veris doloribus in- 
vocant Deum, petunt et expectant ab eo auxilium, 
quorum expectatio nequaquam irrita erit, sed 
erunt ipsi quoque oleae virentes et feraces in do- 
mo Domini, 


71 


1123 


Argumentum ac dispositio 
Psalmi LIII. 


Dixit insipiens in corde suo: Non est Deus, 
etc. 


Hic Psalmus doctrina est, continens duas 
propositiones, quarum altera accusat omnes ho- 
mines non agentes poenitentiam: altera promittit 
oppressae Ecclesiae liberationem, ac significat in- 
terea Ecclesiam ingentibus aerumnis oneratam 
esse: ac manifestum est duos coetus describi, al- 
terum hostium Dei, alterum Deo placentem, op- 
pressum ab hostibus Dei, cui promittitur libe- 
ratio, 

Cum igitur describatur non solum coetus im- 
piorum, sed etiam Ecclesia Deum invocans, cur 
universalis est concio, quae arguit: Non est qui 
faciat bonum, ne unus quidem? 

Etsi autem aliqui respondent, synecdochen 
esse, et maximam partem generis humani argui: 
tamen cum hoc ita intelligant, ut in membris ve- 
rae Ecclesiae negent esse peccata, non sequar 
hanc interpretationem, sed potius Paulum sequar, 
qui citans dicta huius Psalmi, etiam arguit totum 
genus humanum, scilicet quale est in hac pravi- 
tate ac deformitate, quae nobiscum nascitur, ut 
Paulus inquit: Causati sumus omnes sub peccato 
esse, ut omne os obstruatur, et totus mundus 
reus fiat Deo, 


Haec concio vere universalis est, accusans 
peccatum in omnibus, sed postea discrimen est: 
Pauci aliqui convertuntur ad Deum, et agnoscunt 
ac deplorant suam immunditiem, et incipiunt 
Deo obedire, hi sunt Ecclesia Deo placens pro- 
pter Filium, Ac reliqua ingens multitudo conte- 
mnit Deum, et plurimi manifestis furoribus cu- 
mulant peccata, polluuntur libidinibus, exercent 
saevitiam in gubernatione, conantur delere verae 
doctrinae lucem, et laxant frenos aliis malis cu- 
piditatibus, 

Alii etiamsi vivunt modestius, tamen reti- 
nent magna vitia in mente, quae manent, etiamsi 
hypocrisis prae se fert magnam speciem sapientiae 
et iusticiae: ut in Attico, in Xenophonte, etiam- 
si pulcra moderatio est morum, tamen haerent 
dubitationes perpetuae de providentia, et de vo- 
luntate Dei an recipiat, et an exaudiat ipsos vel 
alios. Ita in hoc Psalmo concio est de poeniten- 
tia universalis, et tamen est discrimen impii coe- 

tus et Ecclesiae, quia in utrisque arguuntur tri- 
stia peccata, sed fit discrimen propter dissimiles 
voluntates audientium concionem universalem. 

Plurimi vel contemnunt Deum arguentem, 
vel etiam ei irascuntur, et extinguere vocem 
Evangelii conantur, quae non solum manifesta 
delicta, ut hbidines et tyrannidem taxat, sed 
etiam cultus impios, quos defendunt tanquam sa- 
pientiam et iusticiam, sicut ludaei et Ethnici iu- 
dicabant seditiosum esse, suos ritus veteres labe- 
factare. 

Alii vero pauci obtemperant Deo arguenti, 
et ad Deum convertuntur, ita fiunt duo coetus, 
et impia multitudo ardet odio alterius coetus, et 
eum delere conatur. Nemo autem has miserias 
perferre posset, si ignota esset voluntas Dei, et 
non sciremus secuturam esse liberationem, — Ideo 
Deus tradidit promissiones, et adfirmat Messiam 
liberaturum esse Ecclesiam ipsum invocantem, 
haec consolatio et hic proponitur. Haec est sum- 
ma Psalmi. 

Quatuor versus ab initio narrant, et exagge- 
rant peccata," nec tantum externa et manifesta 
scelera taxantur, quae etiam ratio iudicat, sed 
etiam interiora magna mala communia hominum, 
dubitatio de Deo et de providentia, esse sine timore 
Dei, et confidenter regi propria sapientia, et pro- 
pter praesidia visibilia negligere Deum, ut multi 
adiungunt se potentibus, ne cogantur socii esse 
aerumnarum Ecclesiae, His interioribus malis 
multa alia peccata interiora et externa implicita 
sunt, odium verae doctrinae, saevitia manifesta 
quae exercetur in oppressione Ecclesiae, et alii 
multi furores qui accedunt. Haec omnia inquit 
argui et iudicari a Deo, cum ait: Deus de coelo 
respicit filios hominum, . Et est antithesis oppo- 
sita primo versui, Impii negant esse Deum, imo 
clamat vox Dei: Deus de coelo réspicit filios ho- 
minum, vere est Deüs-coitlitor gerieris humani, 
inspector et iudex. Nam réspicere nón significat 
ociosum spectatorem, sed patefacientem se voce 
et illustribus testimoniis, et instituentem ministe- 
rium docendi in Ecclesia, et manifestis exemplis 
punientem omnia atrocia delicta. 

In quinto versu additur comminatio poenae: 
Deus dispergit ossa castramelantis adeersus Ec- 
clesiam, ltem .Deus abominatur. eos, Ac in- 


signia verborum pondera sunt in singulis mem- 


bris, Ossasignificant robur et maxime praesidia, 
reges et principes, 

Et cum os inquit castra locasse adversus Ec- 
clesiam, significat summos monarchas, reges et 
principes, magnum et assiduum bellum gerere 
adversus Ecclesiam, sed Deus adfirmat se eos dis- 
sipaturum esse, et addit zt&J2oc, quod significat 
verum et vehemens odium: Zbominatur eos Deus. 


In postremo versu promissio est de libera- 
tione Ecclesiae per Messiam, quae qualis sit, et 
quando futura sit, docent conciones in Evangeliis 
de venturo iudicio et regno aeterno Messiae. Ad 
has conciones referendus est postremus versiculus. 


Argumentum ac dispositio 
Psalmi LIV. 


Deus in nomine iuo salvum me fac, et ín 
virtute tua iudica me, eic. 


Notae sunt historiae, quarum in titulo fit 
mentio, ac recitantur primo libro Regum capite 
vigesimo tertio et vigesimo sexto, Nam Ziphaei 
bis prodiderunt Davidem, et narrantur ibi libe- 
rationes gloriosae, in quarum altera cum amici 
Davidis interfecturi essent Saulem, David eum 
prohibet interfici, et clare adfirmat, se nunquam 
velle regem Israel a Deo unctum violare. In qua 
historia duo sunt valde insignia exempla, Libera- 
tio qua Deus suam praesentiam manifeste decla- 
rat, cum David undique cinctus a magno hostium 
exercitu non posset humanis viribus servari, in 
tanto periculo Deus ostendit sese custodem esse 
Davidis. 

Alterum exemplum est patientiae subdito- 
rum erga legitimos magistratus, ludicio huma- 
nae rationis verum est, concessam esse defensio- 
nem adversus tyrannum inferentem manifestam 
et atrocem iniuriam. Et si in tali defensione 
tyrannus interficitur, defensor iudicatur iuste 
fecisse. 

Narrat Cicero iudicium C. Marii, qui ab- 
solvit militem, qui tribunum militarem interfece- 
rat. Et Moses interfecit virum Aegypti qui prae- 
erat Israélitis regio nomine, cum iniuste percute- 
ret Israélitam. | Sic et Abisai vir sapiens et san- 
ctus, iudicavit interficiendum esse Saulem, 

Verissima est vox naturae, iustam esse de- 
fensionem contra iniuriam atrocem, et David de- 
fensione utitur, sed eam ita moderatur, ut tamen 
non trucidet tyrannum, quod licuisse existimo, 
sicut et Abisai existimabat. — Sed saepe regula se- 

quenda est, ut non solum quod tibi liceat, sed 
multo magis quod tutius sit conscientiae, et exem- 
plo utilius consideremus, sicut Paulus inquit: 
Omnia licent, sed non omnia expediunt. 


Habebat autem duas gravissimas causas Da- 
vid huius suae moderationis, quarum prior est, 
ut refutaret speciem qua gravabatur, Etsi enim 
nec appetebat regnum, nec excutere ex regno Sau- 
lem volebat, sed ut sciebat se a Deo vocatum esse, 
ita sciebat non invadendam esse administratio- 
nem, sed tunc eam accipiendam esse, cum a Deo 
quasi in ipsam sedem collocaretur: tamen quia 
erant sermones de eius vocatione, gravabatur hac 
Specie, contumacem eum esse, ut per occasionem 
excuteret Dominum ex regno. Haec opinio con- 
firmata fuisset, si David ipse aut sustulisset Do- 
minum, aut tolli passus esset, fes igitur hanc 
opinionem refutavit, cum toties parcit inimico, 
ubi occasio eius interficiendi oblata est valde 
oportuna, 


Vitavit et scandalum, quia caeterae gentes 
dixissent, falso gloriari Israélitas divinitus sibi 
reges dari, cum regnum per seditionem et neces 
dominorum rapi viderent. Noluit etiam exempli 
huius autor esse, occupandi regni per domini cae- 
dem, qui etiamsi ipse iustam causam habebat, ta- 
men exemplo abusuros posteros vidit, quorum 
aliqui, ut fit, qualicunque praetextu iuris mota 
seditione dixissent se Davidis exemplum imitari. 


Propter has gravissimas causas repressit sese: 
nec fuisse leve certamen in Davidis animo de hac 
ipsa moderatione consentaneum est, quia in viris 
magnanimis acres et ardentes impetus sunt, sed 
vicit dolorem suum scandali et exempli detesta- 
üone, et fiducia auxilii divini, frenante vehe- 
mentes impetus Spiritu sancto. 


Discamus igitur ex hac historia et hoc Psal- 
mo doctrinam de his duabus virtutibus, de pa- 
tientia et spe auxilii divini, Sapienter tolere- 
mus iniurias, ne accefidantur maiora dissidia, ut 
saepe cupiditas vindictae maximarum discordia- 
rum initium fuit, et haereses sparsae sunt et per- 
tinaciter defensae ut contraria factio premeretur, 


Huius rei exempla etiam nostra aetas vidit. 
Multi etiam dolore moti quaerunt remedia unde- 
cunque sine ordine, et multa movent non neces- 
saria, et hac ztoAuztgoy ovv? sibi cumulant ma- 
la, contra quod vitium dicitur: In silentio et spe 


erit fortitudo vestra, 
417 

Deinde hic discamus exercitia fidei, spei et 
invocationis, id est, petamus et expectemus de- 
fensionem et auxilium a Deo, qui etiam sine cau- 
sis secundis saepissime liberat, et eripit invocan- 
tes, praesertim iniuste oppressos, ut hic non hu- 
manis consiliis aut viribus servatur David.  Pri- 
mum cum Saul revocatur propter irruptionem 
Philistinorum: deinde cum venit David in tento- 
rium sopore oppressis excubiis et rege, Haec etsi 
Philosophi dicerent casu accidisse, tamen nos in 
Ecclesia certo scimus, tales liberationes regi con- 
silio Dei, iuxta illa dicta: Omnes capilli capitis 
vestri numerati sunt. Et: Ecce duo passeres as- 
se veneunt, et unus eorum non cadit super ter- 
ram sine voluntate Patris vestri, 

Talibus sententiis et exemplis nos quoque in 
his calamitatibus fidem confirmemus, et petere et 
expectare auxilium a Deo aeterno patre Domini 
nostri lesu Christi conditore generis humani et 
Ecclesiae discamus, in talibus exercitiis et Psalmi 
nobis fient perspicul, et quid sint fides, spes et 
invocatio, melius discemus, | Nunc de membris 
Psalmi dicam. 

Pertinent ad genus suasorium precationes, 
et hic Psalmus precatio est. In fine et gratiarum 
actio additur, ut plerunque in invocatione omnes 
pii miscent precationem et gratiarum actionem: 
et scripta sunt haec exempla propter nos, ut scia- 
mus esse aliquam Dei Ecclesiam, in qua Deus 
praesentiam suam multis mirandis liberationibus 
declaret, et velit in nobis accendi fidem, spem et 
invocationem. . Et ut adest Davidi, et eum exau- 
dit et protegit: ita non dubitemus eum adesse 
caeteris Ecclesiae membris, et exaudire, et mul- 
tis modis servare innocentes,  Transferamus igi- 
tur tales Psalmos ad nos, ut saepe dictum est, 

Priores duo versus sunt petitio auxilii, 

"Tertius: exaggeratio periculi, et accusatio 
hostium, 

Quartus: commemoratio de voluntate Dei 
sumta ex promissionibus et prioribus liberationi- 
bus, Deus vult nobis opem ferre. 

Quintus repetit petitionem, 

Reliqui duo continent usitetam gratiarum 
actionem de celebratione horum beneficiorum, 
quae fit ut alii etiam convertantur ad Deum, 
agnoscant non falsam ac fabulosam esse Ecclesiae 
doctrinam, sed vere Deo curae esse Ecclesiam, et 
in ea exaudiri invocationem, et servari eam divi- 
nitus, etiamsi aliquantisper duriter quassatur, 

Argumentum ac dispositio 
Psalmi LV. 


Exaudi Deus orationem meam, et ne ab- 
scondas te a deprecatione mea, etc. 


Precatio est valde pathetica adversus perfi- 
diosos amicos, qui colludunt cum hostibus, et 
facta cum eis conspiratione machinantur exitium 
piis doctoribus, et doctrinae corruptelas stabi- 
liunt, sicut Arianis temporibus, cum Eusebius 
Nicomedensis subscriptione sua comprobasset sen- 
tentiam Nicenae Synodi, tamen postea nactus oc- 
casionem, patefecit impietatem suam, acerrime 
pugnavit pro Arianis, et factiose adiunxit sibi 
multos Episcopos et potentes viros. 


Haec sunt usitata omnibus temporibus, ut 
nunc quoque videmus, multos qui initio fuerunt 
vehementes propugnatores verae doctrinae, pau- 
latim deinde se ad adversarios inflexisse, vel quia 
propter levitatem mutaverunt iudicia, vel odio 
certorum hominum, vel ambitione, ut multae 
causae esse possunt mutationis iudiciorum et vo- 
luntatum in hominibus. 


Quare praecipue in hac querela accusantur 
illi desertores, qui cum antea fuerint amici, et 
eiusdem causae propugnatores, postea aut aperte 
transeunt ad bostes, aut fiunt praevaricatores, et 
arte cum eis colludunt. 


Usitatum est igitur hunc Psalmum ad Iudam 
transferre, sed multi sunt ludae similes in dis- 
sensionibus Ecclesiae, et mulii sunt fallaces et 
inconstantes in communibus amiciciis, qui cum 
produnt amicos, plus nocent eis, quam potuis- 
sent nocere hostes. Hinc sunt illae iusticiae vo- 
ces: Maledictus qui confidit in homine, ut Iere- 
mias inquit, et in Psalmo: Nolite confidere in 
principibus. Item: Nusquam tuta fides, Item: 
uíuyqco àzuctévr. Et ilud Sopboclis: Fides 
mortua est, pullulat autem perfidia. Et illud: 
Quos credis fidos, effuge, tutus eris. Et narra- 
tur locus Ántigoni regis, qui in precatione dixe- 
rat, se Deum orare, ut protegeretur ab eo adver- 
sus amicos, Hic cum quidam familiares interro- 
garent, cur non potius precaretur, se defendi ad- 
versus hostes: imo, inquit, ab his qui palam 
sunt hostes, cavere sibi homines sua vigilantia 
possunt: ab amicis, quorum pauci fideles sunt, 
cavere sibi nemo potest, sed Deo custode opus est, 

Manifestum est autem utrunque, et plus no- 
cere proditores, et magis dolere bonas mentes 
cum ab amicis deseruntur, quam cum ab hosti- 
bus oppugnantur, quia iniuria accepta ab amicis 
revera maior est. ldeo apud Sophoclem vir for- 
tis et magnanimus Philoctetes inquit: Nullum 
maius est vulnus quam falli ab amico, 

Deinde praesertim in Ecclesia late patet hoc 
scandalum, quia impii confirmantur, et pii im- 
becilles fiunt langnidiores, aut horum exemplo 
deficiunt et ipsi. Magnae igitur et multae causae 
sunt, cur magis doleamus, cum in Ecclesia talia 
accidunt: ut multorum voluntates alieniores factae 
sunt a vera doctrina propter exempla Billicani, 
WVicelii, et similium quorundam, Sed haec sinit 
Deus accidere, quia plerunque confidunt homi- 
nes coniunctione amicorum, et pendent ex amicis, 
ac multa peccant amicorum causa, amplectuntur 
dogmata confisi alienis iudiciis, movent bella con- 
fisi sociorum incertissimis voluntatibus, Hanc 
fiduciam ut eximat nobis Deus, sinit nos ab ami- 
cis deseri, Vult enim nos ipsos intuentes verbum 
Dei vero iudicio propter Deum amplecti senten- 
tias divinitus traditas: vult nos a seipso defensio- 
nem petere et expectare, non vult nos confidere 
humanis praesidiis. Sedemus in Ecclesia ut foe- 
tus in alvo matris, et divinitus custodimur, sicut 
apud Esaiam inquit Deus: Ego feci, ego gestabo, 
ego servabo. Et saepe repetitae sunt hae voces: 
Vana salus hominis, ltem: llli in equis et in 
curribus, nos autem nomen Dei nostri invocabi- 
mus, Etin Psalmo: facta in Deum curam tuam, 
et ipse sustentabit te. Quare hic Psalmus doctri- 
na est de fide prohibens fiduciam hominum, et 
praecipiens, ut etiam cum ab hominibus et cau- 
sis secundis deserimur, tamen a Deo non defi- 
ciamus, sed maneamus in confessione veritatis, 
et exitus Deo commendemus, et ab eo defensio- 
nem petamus ac expectemus, iuxta illud: Com- 
menda Deo viam tuam, et ipse faciet, 

.. [n primo et secundo versu propositio recita- 
tur, qua petit defensionem. 

Sequentes versus plurimi i in toto Psalmo con- 
tinent querelam, in qua varia sunt amplificatio- 
nes doloris et obiectorum, videlicet impietatis ad- 
versariorum, fraudum, "eee. simulationis 
et crudelitatis. Et insignis est exaggeratio per- 
sonae perfidiosi amici, a quo desertum et prodi- 
tum se esse queritur, cum quo antea coniunctio 
fuerit non solum aliorum communium officiorum 

vitae, sed etiam doctrinae et consiliorum. .Ma- 
nifestum autem est valde sauciari omnium bono- 
rum hominum animos talium amicorum defectio- 
ne, et in Ecclesia accedit singularis dolor propter 
scandalum, quod perniciosissimum est, ut supra 
dixi, Nec opus est longa interpretatione in his 
querelis, quia intelliguntur consideratis exemplis, 
cum similia patimur, ut dici solet: ze95ueva 
uod nuca. 

Usitatum est autem in talibus querelis, et 
indignationibus miscere imprecationes, ut hic fit 
in aliquibus versibus: JPerde JDomine linguas 
eorum , descendant in infernum viventes. 

Nec anxie quaerendum est quo ordine haec 
Gxer)iaOtuxQ recitentur, in quibus hoc ipsum 
magnitudinem doloris indicat, quod sine singu- 
lari cura ordinis erumpunt varii affectus, nec 
opus est de hac quaestione disputari: An liceat 
mala imprecari hostibus.  Precatur reprimi im- 
pia consilia. Deinde in personis discrimen est, 
sanabiles optat converti, sed blasphemos optat 
deleri, sicut in Psalmo 119. Dilexit maledictio- 
nem, et veniet ei, 

Mixtae sunt etiam gratiarum actiones: gra- 
tiarum actio est, in qua fatetur exauditos esse 
clamores suos, quod ideo narratur, ut Dei gloria 
celebretur, et multi in Ecclesia confirmentur, si- 
cut saepe supra dictum est, talia exempla scripta 
esse, ut simili fide et spe petamus et expectemus 
auxilium: et propter hanc applicationem insertae 
sunt promissiones, ut in hoc Psalmo dulcissimus 
versiculus est continens generale praeceptum de 
fide, et promissionem perspicuam: Zacía super 
Dominum onus luum, et ipse te sustentabit, nec 
dabit in aeternum fluctuationem iusto. 

Hune versiculum infigamus animis, sed ita 
ut ad nos quoque pertinere eum discamus, et hoc 
praecepto commonefacti , fide et spe curas nostras 
leniamus, credamus nos recipi et exaudiri a Deo, 
speremus et expectemus auxilium, quod cum fa- 
ciemus, experiemur reipsa hanc "fidem et spem 
non esse irritam, 

Ut autem saepe alias monuimus, in his con- 
cionibus de fide, sciendum esse quid sit fides et 
quomodo iusti reputemur, ne hae consolationes 
excutiantur animis falsa persuasione de iusticia 
legis: idem hic moneo, iustos dici omnes conver- 
sos ad Deum, qui in vera poenitentia credunt se 
propter &lium Dei gratis recipi, et haec fides prae- 
luceat petitioni auxilii, nec deterreri te sinas co- 

gitatione tuae indignitatis, sed sicut instat Cana- 
naea, ita et nos perseveremus in fide, petitione, 
et spe auxilii, sicut hic dicit: J"espere, mane, 
el meridie pelam gemens. 
rabo, Maec exercitia fidei et spei in usu discen- 
da sunt. 


Argumentum ac dispositio 
Psalmi LVI. 


'Miserere mei Deus, quoniam conculcavit 
me homo, iota die inpugnams tribulavit 
me, etc. 


Sequens Psalmus accommodatur ad historiam 
Davidis, quae extat in primo libro Samuelis ca- 
pite vigesimo nono, ubi narratur Davidem, cum 
fuisset exul apud Achis in Gath quatuor mensibus, 
postea venisse in odium principum, et iussum a 
rege discedere. Etsi autem brevissime in narra- 
tione illa significatum est odium principum: ta- 
men consentaneum est: multos in aula Davidi in- 
sidiatos esse, quia praesertim peregrini hominis, 
et exulis excellenti virtuti multi invident, ut in 
aula Persica multi de fide Themistoclis viri sa- 
pientis et. virtute praestantis male loquebantur, 
quia dicebant, cavendum esse hunc Graecum quia 
esset varius serpens. Et omnes sciunt usitatum 
esse male suspicari multos de exulibus, idque ma- 
gis fit ubi religionum dissimilitudo est: ardentio- 
ra enim odia sunt de re tanta. 

Deinde etiamsi inter hospites impios caetera 
mediocria essent, tamen haec tristissima sunt, 
abesse a piis coetibus Ecclesiae, non audire col- 
loquia piorum imo in aulis audire contumeliosas 
voces contra Deum et populum Dei, audire sar- 
casmos eorum, qui laetantur calamitate exulis, 
qui se profitetur veri Dei ministrum esse, 

Cum igitur multas et tristes 1miurias et. con- 
tumelias tacitus ferret, hic in titulo nominavit se 
columbam mutam,  Extenuatio esset insignis, si 
tantum columbam se vocaret, quia significaret 
personam, quae multis iniuriis afficeretur, nec se 
tueri posset. Nunc addit etiam, se fuisse mutam 
columbam, ut fuit filius Dei coram Herode, ubi 
multis modis derisus et exagitatus, omnino tacuit, 

Facilius autem hic titulus intelligitur, cum 
ad nos ipsos eum accommodabimus. 

Levatio est aliqua doloris etiam cum suppli- 
cio adficimur, tamen voce refutare tyrannos, et 


Item: Zgo in te spe- | 

ipsa conscientia alacrior est tunc confessionem 
sonans: ut cum Laurentius in rogo iocatur de 
supplicio, Econtra vero crescit dolor, cum pro- 
babili aliqua causa tacere pios oportet, ut filius 
Dei coram Herode tacet, aut postea in cruce ta- 
citus audit contumeliosa dicta: si filius Dei est, 
descendat de cruce, et ut cives lerosolymorum 
audiunt blasphemias Rapsacis, aut cum David 
audit vociferantem Semeiam: egredere vir san- 
guinum. 

Non obscurum est autem, piis et generosis 
mentibus facilius esse mortem ferre, quam tales 
contumelias: ita nos hoc tempore sumus colum- 
bae mutae, obiiciuntur multa convicia tam plau- 
sibilia, ut difficilis sit refutatio, quae tamen 
postea tempus refutabit, ^ Quare nunc ea taciti 
audimus, sed non sine magno dolore. Quando 
autem respondendum sit, facile est iudicium: 
cum nota est nostra confessio, praeterire convicia 
possumus, 

Haec de titulo dixisse satis sit. Psalmus ipse 
initio est precatio, deinde narratio calamitatis, 
postremo gratiarum actio. Hic ordo in Psalmis 
usitatus est, et nobis, ut similes Psalmi, propo- 
nit exemplum invocationis, fidei et spei, sicut 
ipse testatur se defendi et iuvari, quia invocat, 
confidit Deo, petit, sperat et expectat auxilium, 
Ita significat suo exemplo nos defendi et servari, 
cum et ipsi fide petimus, speramus et expectamus 
auxilium , sicut saepissime inquit, hanc ipsam ob 
causam se praedicare haec Dei beneficia, ut alii 
ad agnitionem Dei, timorem, fidem et spem in- 
vitentur, et expectent similes liberationes, ut 
Psalmus 84.: Accedite ad eum, et illuminamini, 
et facies vestrae non confundentur: Iste pauper 
clamavit, et Dominus exaudivit eum, et ex omni- 
bus tribulationibus eripuit eum. Et Psalmus no- 
nus: Et sperent in te qui noverunt nomen tuum, 
quia non relinquis quaerentes te Domine, Sunt- 
que hae narrationes exempla promissionum, quae 
cum ostendunt in liberationibus huius viri pro- 
missiones veras esse, monent ut caeteri quoque 
eas ad se pertinere statuant, et fide eas intuean- 
tur, petant et expectent auxilium, Hanc doctri- 
nam de applicatione exemplorum saepe repeti 
oportere in similibus argumentis, manifestum est. 

Primus versus precatio est: JMiserere mei 
Deus. Deinde narratio calamitatum sequitur, 
cui admiscet consolationem, ac ostendit se spe 
auxilii divini sustentatum esse, et hanc spem non 

fuisse irritam. Hanc sententiar aliquoties repe- 
tit, ut versu nono: Quandocunque clamo ad te, 
ecce cognosco quod Deus meus tu sis. Non est, 
inquit, irrita invocatio, vere exaudis et iuvas in- 
vocantes te, 

Haec confessio est propria Ecclesiae Dei. 
Nam Ethnici non adfirmant se exaudiri, sed ma- 
nent in perpetua dubitatione, etiam cum invo- 
cant, tamen fatentur se dubitare, an a Deo reci- 
piantur aut exaudiantur. Sed Ecclesia Dei af- 
firmat se recipi et exaudiri, ut Moses inquit Deu- 
ter. quarto: Non est alia natio tam grandis, quae 
habeat Deum praesentem, sicut Deus noster adest 
cunctis obsecrationibus nostris, Et Filius Dei in- 
quit: Petite et accipietis, Item: Quanto magis 
Pater vester coelestis dabit Spiritum sanctum pe- 
tentibus, 

Et causam fidei et spei in hoc Psalmo recitat, 
scilicet verbum Dei, ut in versu decimo inquit: 
Celebrabo sermonem Dei, quasi dicat, ideo con- 
fido me recipi, ideo peto, spero et expecto auxi- 
lium, quia ipse tradidit nobis promissiones suas, 
iuxta illud: Ego ero Deus eorum. Item: Invoca 
me in die tribulationis, et eripiam te. Sic et Psal- 
mus 190. causam fidei suae et spei recitat: Susti- 
nuit anima mea in verbo eius, speravit anima mea 
in Domino. [ta discamus et ipsi acquiescere in 
promissione. 

Postrema pars est gratiarum actio: Zn me 
sunt Deus vola lua, id est, ego votum facio me 
celebraturum esse haec tua beneficia, et hos cul- 
tus tu praecipue postulas, invocationem, fidem, 
spem, gratiarum actionem, celebrationem, ut 
alii quoque ad agnitionem, fidem, spem et ad 
veros cultus invitentur, 


Argumentum ac dispositio 


Psalmi LVII. 


Miserere mei Deus, miserere mei, quoniam 
in te confidit anima mea, et in umbra ala- 
rum iuarum sperabo, donec transeat ini- 


quitas. 


Additum est argumentum Psalmo, ne David 
periret cum fugeret Saulem in speluncam. Extat 
autem historia luculenter descripta 1. Samuelis 
capite 24. ubi in uno facto multa miranda exempla 

proponuntur, David enim in extremo periculo 
divinitus, mirando modo custoditur, et hic even- 

tus testimonium est praesentiae Dei in periculis 
Ecclesiae. Deinde in ipso Davide insigne exem- 
plum conspicitur tolerantiae, quam [praestat in 
reprimenda cupiditate vindictae, Quanquam enim 
occasionem nactus erat interficiendi regem , a quo 
iniustissime vitam suam expeti sciebat: tamen se 
reprimit, nec vult exemplum praebere posteritati 
in populo Dei petendi regna per caedes priorum 
regum, et Deo commendat iudicium et sui defen- 
sionem, deo et gloriose defenditur, et hostis 
ipse laudem iusticiae Davidi tribuit, tametsi non 
desinit deinceps etiam exitium machinari, 


Intueamur autem in historia Davidis et exem- 
plum illud tolerantiae, et exemplum fidei peten- 
tis et expectantis auxilium a Deo, et sciamus haec 
exempla nobis proposita esse, et ea intueamur et 
statuamus ad nos quoque pertinere promissiones 
divinas, et Deum sic velle coli, ut fides, spes, 
invocatio, gratiarum actio in nobis excitentur, et 
hos cultus sciamus discrimen efficere inter veram 
Dei Ecclesiam, et inter Ethnicos, imo inter vere 
invocantes et hypocritas: dicat quisque in suis 
periculis et aerumnis vera fiducia, quod David hic 
et saepe alias inquit: Confidit in te anima mea, 
el ín umbra alarum tuarum spero, donec trans- 
eat calamitas. 


Experientia autem ostendit quam sit difficile 
has voces vera fiducia sonare, quia multi obstre- 
punt: Do iustas poenas meorum delictorum, ideo 
non est petenda liberatio, sum peccator, sum in- 
dignus, ideo non exaudior, Denique etiamsi 
Deus Davidi opem tulit, quid hoc ad alios perti- 
net? ac multo maior est eorum numerus qui de- 
seruntur et abiiciuntur, 


Haec argumenta saepe interrumpunt et lan- 
guefaciunt invocationem, fidem et spem. Quare 
necesse est in promtu habere véras et firmas refu- 
tationes, Cogitationi de indignitate opponenda est 
immota et aeterna vox Evangelii, quod propter 
Filium gratis credentes recipi certissimum sit. 
Deinde occurramus et huic dubitationi, an ad 
nos quoque pertineant promissiones, 


Hic sit infixa animis verissima doctrina, pro- 
missionem gratiae universalem esse, et manda- 
tum Dei aeternum esse, ut assentiamur promis- 
sioni, et Filio Dei debitum honorem tribuamus: 
et inter praecipua peccata est, non credere pro- 
missioni, sicut scriptum est Ioannis 16.: Spiritus 

sanctus arguet mundum de peccato, quod non 
credunt in me, 


Corporales vero aerumnae aut mitigantur aut 
tolluntur, ut Psalmo quinquagesimo scriptum est: 
Invoca me in die tribulationis, et eripiam te, et 
Psal, 144.: Prope est Dominus omnibus invo- 
cantibus eum in veritate, Voluntatem timen- 
tium se faciet, et deprecationem eorum exau- 
diet, Et de mitigatione inquit. Ieremias 11.: 
Corripe me in iudicio, non in furore. Harum 
promissionum exempla deinde sunt liberationes 
Sanctorum, 

Simul autem intueamur et promissiones et 
exempla, et vera fide statuamus nos recipi propter 
Filium Dei, gratis, sicut recepti sunt Aaron, Da- 
vid et alii, Vera etiam spe mitigationem poena- 
rum expectemus, tuos gemitus etiam vere respicit 
Deus, tibi vult mitigare calamitates: nec tribua- 
mus Deo zt9oownoAmjyiav, sed sciamus aequalem 
esse omnibus vera fide invocantibus. 


Haec doctrina de promissionibus, fide et spe 
semper luceat in mentibus, et quoties in Psalmis 
petimus, ut nostri misereatur Deus, intueamur 
promissiones, es staluamus misereri eum nostri 
propter Filium gratis, et misericordiam universa- 
liter omnibus promissam esse, 

Haec applicatio Psalmorum ad nos ipsos, in 
vera invocatione plus lucis adferet, quam prolixi 
commentarii, 

Est autem hic Psalmus precatio et gratia- 
rum actio, Primus versus est precatio: Miserere 
mei Deus, et additur confessio fidei, ut sciamus 
quomodo accedendum sit ad Deum, et quomodo 


impetretur auxilium, videlicet fide, quae est fidu- ; 


cia intuens promissionem Dei, et propter eum ad 
Deum accedens, Et dulcissima metaphora pin- 
git defensionem: 7'egi me confido umbra ala- 


rum tuarum, sicut gallinae pullos abscondunt et : : 
; Esaiae 51.: Ne timeatis probra hominum, 


tegunt. 

'Tertius versus initium est gratiarum actio- 
nis. Narrat enim liberationem praesentem, et 
inter narrandum crudelitatem hostium amplificat, 
et in quarto versu nominatim exprimit, qui sint 
saevissimi et nocentissimi hostes, videlicet ca- 
lumniatores, qui causam miserorum improbant, 
et populo persuadent, iustam el necessariam se- 
veritatem erga eos exerceri. 

De his calumniatoribus loquitur cum ait: 
Dentes eorum hasta sunt , et. lingua eorum gla- 

dius acutus, — Nam spoliari opinione iusticiae, 
acerbior dolor est, quam spoliari vita, ut de Da- 
vide spargebatur opinio, iniuste eum facere qui 
regnum a familia regia in sese transferre conare- 
tur, id crimen grave et speciosum fuit, et multos 
in populo qui bene volebant Davidi, perterrefe- 
cit, ne eum defenderent, quia refutatio difficilis 
erat. Sic saepe alias Ecclesia dissentiens a sum- 
mis imperiis, dicitur esse seditiosa, et propter 
communem pacem opprimenda,  Durissimum au- 
tem est moderatis hominibus sustinere hoc pro- 
brum, quod sint seditiosi, inimici civilis con- 
cordiae et pacis, et quod dilacerent Ecclesiam sine 
veris et magnis causis, quod sint Gyiajetiz ol , fa- 
ces dissidiorum et bellorum, et dissipatores ge- 
neris humani, 


Deinde atrocius etiam est crimen haereseos, 
cum hypocritae clamitant nos Deum contumelia 
afficere, corrumpere doctrinam, abolere neces- 
sarios cultus Dei, excogitare idola, sicut utrum- 
que crimen Filio Dei obiiciebatur: blasphemiam 
obiiciebant cum dicerent: Filium Dei se facit. 
De seditione speciosior accusatio erat apud Pila- 
tum: Qui se regem facit, hostis est Caesaris. 


Sunt autem haec duo crimina omnium atro- 
cissima et summa, blasphemia et seditio. —Pri- 
mam decalogi tabulam delet blasphemia, securi- 
dam tabulam evertit seditio. — Quare necesse est 
omnes primum summa vigilantia curare, ut recte 
sentiant, nec contumelia afficiant Deum applau- 
dentes falsis opinionibus, Deinde ne quid sedi- 
tiose faciant, Cumque mens recte sentit et nihil 
facit seditiose, magno deinde robore fidei opus 
est ne deficiat a veritate, cum haec crimina obii- 
ciuntur. 


Saepe igitur vox divina nos consolatur, ut 
Matth. 5. dicitur: Beati eritis cum dicent adver- 
sus vos propter me, omne malum mentientes, Et 


Reliqui versus usque ad octavum pertinent 
ad narrationem periculorum et liberationis. 


Octavus versus est gratiarum actio: Exurge 
gloria mea, et est metonymia.' Nam citharam 
vocat suum decus, sicut Musico ornamentum est 
cithara, qua canit laudes Dei, Saepe autem di- 
ctam est hos Psalmos ideo scriptos esse, ut bene- 
ficia Dei celebrentur in Ecclesia, et his exemplis 





liberationem invitentur alii ad veram agnitionem 
' Dei, ad fidem et invocationem, — Ideo inquit: 

Confitebor in populis Domine, scilicet ut te agno- 
scant et ipsi, et tibi vere credant, te invocent, te 
timeant, tibi obediant, tuo verbo asseniiantur, 
te celebrent propter misericordiam, agnoscant te 
praesentem adesse invocantibus, 

In fine additur precatio, qua petit ut Deus 
ipse suae gloriae assertor fit, quia ad huuc finem 
ultimum, omnes liberationes et omnia beneficia 
referenda sunt, ut Deus vere agnoscatur et vere 
celebretur. 

Duplex autem petitio in hoc versu est, ut 
nobis opem ferat propter suam gloriam, deinde 
ut ipse sit assertor suae gloriae, quia cum ex even- 
tibus multi iudicent, et propter nostras calamita- 
tes de doctrina male sentiant, nec tamen possi- 
mus factis reprimere potentiam mundi: petendum 
est ut Deus ipse refutet haec iudicia impiorum, et 
ostendat nos sibi curae esse, et doctrinam esse 
veram, sicut ipse Deus fuit assertor suae gloriae 
tandem represso Pharaone, atque ita post affli- 
ctionem ostendit sese invocantibus, et impiorum 
iudicia refutat. 


Argumentum 
Psalmi 


ac dispositio 
LVII. 


Nunquid plane muti estis ut iusticiam loqua- 
anini, et vecte iudicetis filii hominum? etc. 


Generalis obiurgatio est hostium Evangelii, 
qui superbe, petulanter, pertinaciter et contra 
conscientiam defendunt errores, et conantur de- 
lere veritatem, et opprimere veram Christi Eccle- 
siam, ut Pharao saeviebat in Israélitas, Saul ode- 
rat Davidem, Herodes interfecit Baptistam, Pha- 
risaei machinati sunt exitium Christo. Denique 
omnes aetates aliqua habent insignia exempla, 
Nunc immani odio veritatis ardent principes sa- 
cerdotam et monachi et eorum satellites, et mul- 
tos crudelissime trucidant. — Mirum est autem, 
.cur, cum manifesta sit veritas, non credant, sed 
superbe et pertinaciter defendant manifesta vitia, 
et delere vocem Evangelii conentur: unde est tan- 
tus in hominum animis furor? 

Initia sunt a propria voluntate impiorum, 
qui etiamsi audierunt doctrinam de Deo, et vide- 
runt manifesta testimonia, tamen aut volentes 
assumunt Epicureum contemtum Dei, ut Cain, 
Pilatus et similes, aut quia existimant Evange- 
lium non congruere ad retinendam autoritatem, 

MzrAwTH. Ovrn. Vor. XIII. 

opes, potentiam, volentes pugnant ut suum sta- 
tum (sicut vocant) tueantur, et deleant doctrinam 
quae adversari videtur. 

Sic Iudaei cum existimarent propter Evan- 
gelium suzm politiam ruituram esse, quae fuerat 
expressa voce Dei et manifestis testimoniis divinis 
constituta, nec erat alia pulcrior politia in toto 
genere humano acerrime adversabantur doctrinae 
mutanti usitatos cultus, Ideo crudeliter saevic- 
bant in Christum et Apostolos, et hoc praetextu 
confirmabantur, politiam talem a Deo constitu- 
tam, nequaquam mutandam esse, lta nunc odiis 
verae doctrinae praetexuerunt hanc causam, quae 
videtur esse speciosa, Episcopi et Canonici di- 
cunt nullam mutationem in tam veteri politia Ec- 
clesiae concedendam esse, nec tantum de politia 
ipsa dimicant, sed de sua potentia, opibus et 
voluptatibus. Cum autem his modis et similibus 
homines impii sua sponte, et volentes inceperunt 
Deum contemnere, ac bellum ei inferunt, acce- 
dit diabolus, qui, ut de Iuda dicitur, occupat 
corda eorum, et odio Dei, ut multos homines 
perdat, horribiliter. confirmat incoatos furores, 
ut Neronem, Caligulam et innumerabiles impulit 
ad scelera, a quibus alioqui natura, non incitata 
a diabolo, prorsus abhorret, nec aliud maius, 
tristius aut atrocius malum est omnium malorum, 
quae hominibus accidere possunt. 

Quare et in descriptionibus propheticis et in 
ipsis exemplis, ut in Iuda, Nerone et similibus 
consideranda est magnitudo huius mali, ut Deum 
ardentibus votis oremus, ne sinat nos fieri vasa 
irae, sed corda nostra propter Filium, suo Spiritu 
sancto regat, ut vere agnoscamus, et reverenter 
amplectamur eius doctrinam, et accendat in no- 
bis lucem, et obedientiam ipsi placentem. 

Voluntas etiam nostra pie quaerat doctrinam 
a Deo traditam, et ei assentiatur, et eam ante- 
ferat omnibus rebus humanis et privatis affecti- 
bus, nec quaerat in ipsa doctrina fucosas errorum 
excusationes, Nam id studium est initium aver- 
sionis a Deo, sicut in Heva curiosa disputatio de 
praecepto Dei, cui reverenter creaturam obedire 
oportuit, et paulatim amor mendaciorum, et so- 
phistices longius abducit mentes a Deo, ut acci- 
dit valde multis nostro tempore, in quibus crevit 
horribile odium veritatis, cum initio sophismata 
quaesierint ad excueandos aliquos tetros errores, 


ut consuetudini, quae ipsis quacunque de causa 


grata est, patrocinarentur. 

Est itaque hic Psalmus obiurgatio impiorum, 
salis atrociter amplificata per gradus scelerum, 
circumstantias et similitudines, — Ad obiurgatio- 
nem vero accedunt precatio, et comminatio, seu 
praedictio de poenis impiorum, Est igitur Psal- 
mus generis suasorii, quia obiurgat hostes, et 
poenas eis minatur, interea et Deum precatur, ut 
reprimat tales hostes quorum potentiam, rabiem 
et genus belli describit, cum nominat leones et 
dentes molares. Significat enim et potentes esse, 
et rabiosos, et lacerare dentibus, id est, crude- 
lissimis criminationibus miseram et oppressam Ec- 
clesiam, 

Primus versus est obiurgatio ab imo gradu 
exodiens, scilicet ab iniusto silentio, — Peccant 
qui metu aut assentatione tacent, sed multo plus 
peccant, qui palam, petulanter et pertinaciter 
veritatem oppugnant. . Ad hos per gradus accedit, 
ac initio dissimulationem et silentium iniustum 
taxat, 

Secundus versus accusat petulantiam et per- 
tinaciam, | Cum enim cordis et manuum mentio- 
nem faciat hic versus, significat cupiditatem no- 
cendi, et audaciam in exequendo, sicut Dog et 
odio Davidis ardebat, ac nocere ei cupiebat, et 
cum sine timore Dei esset, audacissime conabatur 
eum opprimere, et hospites eius sacerdotes, et 
sanctas eorum coniuges crudeliter interficiebat. 


Tertius, quartus et quintus versus sunt 
amplificationes inveteratae maliciae confirmatae 
tempore, et perlinaciae inflexibilis: ac similitudo 
aspidis inseritur, quam dicit infodere caput suum 
in terram, ne audiat incantationem, quam si au- 
diret, eriperetur ei vis nocendi, 

Congruit autem ad hostes Evangelii pars si- 
militudinis, videlicet de aurium obstructione, Ut 
enim Pharisaei nihil moventur resuscitatione La- 
zari et similibus perspicuis testimoniis: ita multi 
alii furentes nec doctrinam ipsam, nec testimonia 
ulla audire volunt, sed ardentes odio manent in 
sententia, Haec eodem modo nunc fiunt ab Epi- 
scopis et Monachis, ut tunc a Pharisaeis fiebant, 
horum certaminum in mundo consideratio illu- 
strat Psalmos. 

Haec igitur intueamur, et sciamus multos 
Psalmos praedictiones esse talium agonum, et si- 
mul proponere consolationes. 


Sextus versus precatio est inserta post obiur-. 


gationem: Jeus contere dentes illorum, mola- 

res leonum confringito, Maec metaphora signi- 
ficat potentiam et saevitiam hostium et genus 
belli, quod videlicet laceratur Ecclesia iniustis 
criminationibus, quae bonis mentibus maiorem 
dolorem adferunt, et tamen hi quoque accedunt. 


Septimus et 8. versus addunt comminatio- 
nem et praedictionem poenae, in qua praedi- 
ctione describuntur irriti conatus quinque simili- 
tudinibus: JDiffluent ut aqua, dirigenl sagillas 
contra Z/cclesiam, nec ferient. eam, quod ad 
summam rei attinet, non perficient hoc quod co- 
nantur, Etsi crudeliter grassantur Diocletianus, 
et eius collegae, et devoraturi universam Eccle- 
siam videntur: tamen in medio cursu saevitia 
eorum reprimitur, et liberatur Ecclesia. —4re- 
scent uL cochleae, peribunt ut aborticum: aufe- 
rentur ul tenerae spinae priusquam maluruerunt, 
quod in textu sic dicitur: Priusquam spinae 
eestrae fiunt. rhamni, id est, priusquam tene- 
rae spinae fiunt grandes et aculeatae, — Nam 
Fihamnus species est spinarum, ac frutex grandis, 
et aculeos habet multo longiores caeteris spinis, 
unde vulgo dicitur eius fruticis ramis corona- 
tum esse Christum, | Nunc in Italia nominant 
Hhamnum uvam crispam, et baccas habet, quae 
in Germania vocantur &reifelbeer. 

Veterum superstitio finxit prodesse rhamni 
virgas contra fascinationes, et incubos seu ephial- 
tas, qui dormientibus faciunt compressiones pe- 
ctoris, ideo Nicander addit epitheton rhamno, 
dArSíeQog Ócurog, id est, rhamnus depellens 
diras imprecationes. 

Apud Ovidium et stryges depellere dicitur, 
quod eo recenseo, non ut superstitionem confir- 
mem, sed ut hac grammatica enarratione vocabu- 
lum fiat notius. — Venit autem mihi in mentem 
haec recitanti, eas spinas, quibus Filius Dei co- 
ronatus est, vere medicamentum esse contra fa- 
scinationes, id est, arceri ephialtas, hoc est, 
diabolos, cogitatione dolorum Filii Dei. 

Transferunt nomen rhamni, alii negligen- 
lores ad spinam albam, quam vocant Carduum 
Mariae, quae spina nobis notior est, et magni 
usus est contra pleuritidem, — Sed de appellatione 
monuisse satis sit, Caeterum hoc addam, apud 
Dioscoridem extare id nomen Hebraicum Rhamni, 
quod hic in Psalmo extat. 


Duo postremi versus sunt praedictio libera- 
tionis piorum, qnae fit integre post hanc vitam, 

Sed ut semper etiam in hac vita remaneat in ge- 
nere humano aliqua vera Dei Ecclesia, etiamsi 
multi interficiuntur, tamen coetus aliquis serva- 
tur velut exercitus, in quo in hac mortali vita 
multae cernuntur gloriosae liberationes, ut Israel 
liberatur deleto Pharaonis exercitu, Saul tollitur 
e medio, ac postea David ad regnum evehitur: 
tolluntur e medio Maximianus, Diocletianus, Ly- 
cinius, et aliquantisper regnante Constantino, Éc- 
clesiae tranquillitatem habent, tanquam dies Hal- 
cyonios., 

In his autem exemplis iusticiae Dei cum ho- 
stes tolluntur, signa! proponuntur futuri iudicii: 
ut Pharaonis interitus nondum est praecipua et 
aequalis poena impietatis, sed commonefactio est 
de universali iudicio, et de ira Dei adversus 
omnes Pharaoni similes, — Interea autem causae 
finales sunt, cur aliqui tyranni e medio tollan- 
tur, ne funditus Ecclesia deleatur, item ut pii 
confirmati his liberationibus, agnoscant se Deo 
curae esse, se exaudiri et puniri impios, ac Deo 
laudem iusticiae tribuant. Ideo in fine addit: 
Kit dicet homo, ulique est fructus iusto, ulique 
est Deus iudex in terra. 


Argumentum ac dispositio 
Psalmi LIX. 


Eripe me de inimicis meis Deus meus, et 
ab insurgentibus in me libera me. 


Etsi aliquid disputant non semper congruere 
titulos cum Psalmorum argumentis, ut hic Psal- 
mus de ultimo ludaeorum exilio magis proprie 
concionatur, quam de Davidis historia: tamen 
mihi non displicet Psalmum etiam ad titulum ac- 
commodari, Simul enim et narratio historiae 


esse potest, et typus ac vaticinium de futura Mes- | : 
| ciebat fidelis ministri officia, nec appetebat re- 


siae passione, et poena ludaeorum, quia Abel, 
Isaac, loseph et similium afflictiones, fuerunt 
typi passionis Filii Dei, et hi intelligebant Deum 
velle Ecclesiam subiectam esse cruci: et fore ali- 


quam similitudinem capitis et praecipuorum mem- | 


brorum, videlicet Filii Dei, et summorum Pa- 
trum, Prophetarum, Apostolorum et aliorum, 
quorum constantia in confessione fulsit. 
Accommodat autem titulus hunc Psalmum ad 
liberationem Davidis, quae recitatur in libris 
1. Sam. 19. ubi scriptum est, milites a Saule mis- 
sos esse ad domum Davidis, ut inde eum ad Sau- 

em adducerent, sed monitum Davidem a filia 
Saulis, abdidisse se in latebras priusquam milites 
redirent: ac tota illa historia illustre exemplum 
continet, quod docet saepe divinitustegi, defendi 
et servari homines in extremis periculis, cum de- 
sunt humana praesidia et auxilia, 


Discenda est igitur haec ipsa historia sicut 
doctrina promissionum, et cogitatione huius exem- 
pli confirmanda est fides, et invocatio excitanda, 
ut in periculis confessionis, et alias petamus, et 
speremus defensionem et auxilium, etiam cum 
sumus destituti a causis secundis, Ad hunc usum 
in invocatione et hic Psalmus et alii compositi 
sunt, quorum sententia erit perspicua, cum fide 
el spe similiter auxilium expectabimus. 

Est autem hic Psalmus, ut multi alii simi- 
les, precatio et gratiarum actio. 


Inserta est autem narratio, in qua accusat 
iniustam crudelitatem inimicorum, et affirmat se 
innocentem esse. 


Hic repetenda est quaestio, de qua supra in 
Psalmo septimo dictum est, ubi etiam praedicat 
David suam innocentiam, cum nemo sit sine pec- 
cato, an sit utendum hac commemoratione inno- 


 centiae, cum quidem alibi dicat ipse David: Non 





intres in iudicium cum servo tuo, quia non iusti- 
ficabitur coram te omnis vivens. 


Facilis et plana explicatio est: Duplex est 
iusticia, alia bonae conscientiae, alia personae. 
[usticia bonae conscientiae est habere propositum 
recte faciendi, et scire causam quam defendimus 
veram, iustam et necessariam esse, Talis iusti- 
cia potest etiam in Ethnico esse, ut Papinianus 
nolens excusare parricidium imperatoris Dassiani, 
bonam conscientiam habuit, ac gloriari potuit 
se iniuste ab imperatore interfici. — Ita et David 
habebat iusticiam bonae conscientiae, omnia fa- 


gnum, nec offendere ant laedere regein in ulla re 
cupiebat, sed rex invidens gloriae ipsius, et se 
obscurari dolens, oderat eum, et e medio tollere 
conabatur. à 


Alia est iusticia personae, id est, approba- 
tio non tantum causae, vel conscientiae in certis 
factis, sed totius personae coram Deo, quae etsi 
causam bonam, aut conscientiam bonam habet, 
tamen habet alia vitia aut peccata: ut Papinia- 
nus habet causam bonam, tamen ignorat verum 
Deum. Non igitur persona iusta est coram Deo. 

Sic etiam David etsi causam habet iustam, tamen 
multos viciosos affectus alios habet: non ardet 
dilectione Dei quantum debet, habet viciosas 
flammas cupiditatum multas, ideo fatetur se non 
esse iustum coram Deo, propter suam munditiem, 
sed per misericordiam propter Mediatorem. Sic 
f:t persona iusta. Huc pertinet dictum: Non in- 
tres in iudicium cum servo tuo, quia non iusti- 
licabitur in conspectu tuo omnis vivens, scilicet 
quod ad iusticiam personae attinet. 

Certum est autem iusticiam bonae conscien- 
tiae omnibus necessariam esse, et in primis in 
controversiis doctrinae, et in confessione necesse 
est nos certissimos esse, quod doctrina quam am- 
plectimur, vera et necessaria sit, quia Ecclesia 
non est turbanda falsis opinionibus, aut non ne- 
cessarils rixis. 

Hic oportet nos omnes hunc ordinem obser- 
vare: Primum agnoscamus coram Deo fide, id 
est, misericordia Dei propter Mediatorem recipi 
personam, . Postea sciamus Deo etiam placere 
obedientiam in bonae causae defensione iuxta vo- 
cationem, et ibi ut possis invocare Deum et petere 
auxilium ad defendendam causam, etiam Deo pro- 
ponis iusticiam causae, quia non est petendum, ut 
causas iniustas Deus adiuvet, et ipse promisit se 
iustis causis, et praesertim suae doctrinae, opi- 
tulaturum esse, quae cum iudiciis humanae sa- 
pientiae improbetur, non potest sine auxilio di- 
vino vincere. Talis gloriatio bonae conscientiae 
in reconciliatis etiam Deo placet. Ideo Paulus 
inquit: Haec est gloriatio nostra, testimonium 
conscientiae nostrae. 

Deinde adversus homines necessaria est com- 
memoratio bonae conscientiae, quia est confessio 
in causa vera et iusta, et confirmat pios. [deo 
recte utitur David commemoratione bonae con- 
scientiae coram Deo, et adversus homines. 

Primi duo versus sunt propositio, quae est 
precatio: Zripe, protege el serea me. 

'Tertius versus narratio est periculi, ampli- 
ficata commemoratione bonae conscientiae, quae, 
ut diximus, in causa quam defendimus necessaria 
est coram Deo et hominibus. Nam a Deo peten- 
dum non est, ut adiuvet causas iniustas, et de- 
feusionem errorum et mendaciorum, sed simus 
certi nos tueri causam iustam, et propagare veram 
et necessariam doctrinam. 

Haec cum in conscientia certo constituta sunt, 
accedamus ad Deum, et ab ipso petamus, ut iusti- 

ciae et veritati opem ferat, Ut in prima Epistola 
Ioannis cap. ult, dicitur: Haec est fiducia quam 
habemus ad Deum, quod si quid petimus secun- 
dum voluntatem eius, audit nos, 


Deinde et coram hominibus necessaria est 
asseveratio bonae conscientiae, ut sciant homines, 
nos veram et necessariam doctrinam defendere. 
Ideo hic dicit: JVon est transgressio mea, et non 
est peccatum meum , id est, huius sceleris quod 
mihi tribuunt hostes non sum reus, non sum se- 
ditiosus, non appeto regnum. Et Christus eius- 
que Apostoli dicebant: Non sumus blasphemi, 
non spargimus errores, sed veram doctrinam pro- 
pagamus. 

In quinto addit imprecationem tristissimam 
contra hostes: /Von miserearis contumaciter de- 
linguentium: discurrant ut latrantes canes. 

Hic quaestio est, cum scriptum sit: Bene- 
dicite maledicentibus, an liceat maledicere inimi- 
cis, ut saepe fit in Psalmis, et totus Psalmus 109. 
talis imprecatio est: Perdat de terra memoriam 
eorum, etc. 


Respondeo: Universaliter haec quatuor mem- 
bra vera sunt, — Primum causa quam blasphemi 
tuentur, severissime damnanda est. 

Secundo, ipsi etiam blasphemiarum propa- 
gatores damnandi sunt, cum peccent peccatum 
ad mortem, hoc est, pertinaciter perseverent in 
scelere. 

Tertio, cum sine auxilio Dei vincere veritas 
non possit, necesse est a Deo petere, ut ipse re- 
primat errores, et errorum propugnatores, Haec 
precari est maledicere impiis, et tamen valde pia 
et necessaria precatio est. 

Quarto, tales maledictiones in Prophetis le- 
gantur non tantum ut humanae indignationes, sed 
potius ut vox Spiritus sancti, ferentis ultimam 
sententiam de blasphemis, et consolantis Eccle- 
siam, ut sclat veritatem victricem fore, et Deum 
repressurum et extirpaturum esse impia dogmata 
et blasphemos eorum propugnatores. Haec con- 
solatio cum necessaria sit Ecclesiae, saepe repe- 
titae sunt maledictiones, quae quidem scriptae 
sunt magis ad consolandos et confirmandos pios, 
quam ad sanandos impios, qui eas non legunt. 

Postquam autem dictum est recte maledici 
blasphemis, iam et de altero dicto respondebo: 
Benedicite maledicentibus, scilicet non blasphe.- 
mis, sed sanabilibus. Semper enim in corpore 

quod adversatur Ecclesiae, dissimiles sunt homi- 
nes, alii sunt sanabiles, alii blasphemi, sicut et 
Paulus Rom. 10. et 11, discernit ludaeos sanabi- 
les et blasphemós. 

In versu septimo significat quale sit bellum, 
cum inquit: Zn /Jabris hostium gladios esse, 
significat enim oppugnari veritatem mendaciis, 
calumniis, praestigiis sophismatum, prorsus ut 
nunc veritas oppugnatur. 

In versu nono miscet precationem, cum ho- 
stium potentia grassatur: Ago te obsereabo, cd 
ie confugiam, a te auxilium expectabo, quasi 
dicat: magni sunt agones et aliquantisper blas- 
phemi regnant, et veritatis propagationem impe- 
diunt, sed tali tempore, inquit, non frangar de- 
speratione, scio aliquanto post rursum emersu- 
ram esse veritatem. 

In versu undecimo poenae atrocitatem de- 
scribit: Ve occidas eos, ne oblieiscatur populus 
meus, Haec verba significant Psalmum vatici-g 
nari de dispersione gentis ludaicae facta post ex- - 
cidium lerosolymae. 

Duo postremi versus sunt gratiarum actio, 

quae recitatur ut Dei gloria celebretur, et ut multi 
confirmati hoc exemplo in similibus periculis pe- 
tant et expectent auxilium, et discant Deum velle 
hac fide et spe coli. 


Argumentum ac dispositio 
Psalmi LX. 


Deus repulisti nos et dispersisti nos, iratus 
es, revertere ad nos, etc. 


Manifestum est hunc Psalmum gratiarum 
actionem esse, et tanquam &víziov , in quo nar- 
rantur insignes victoriae: et expressa antithesi 
asseveratur, causam victoriae non esse solam aut 
praecipuam hominum consilia, multitudinem, po- 
lentiam , industriam, sed auxilium Dei, Ac ti- 
tulus certas quasdam victorias nominat, in qui- 
bus David potitus est parte Syriae, et accessit ad 
Euphratis eam oram, quae postea nomen ha- 
buit Mesopotamiae, quia sit inter Euphratem et 
Tigrim. 

Constat autem ex narratione in 2, lib. Re- 
gum cap. 8. et in 1. Paral. cap. 18, Davidem po- 
titum esse Damasco, et huic vicina fuit alia pars 
Syriae, quam nominant Syriam Soba, — Nomen 
vero ulterioris orae ad Euphratem, aut inter : 

Euphratem et Tigrim, hoc loco dicitur Syria flu- 
viorum, scilicet Euphratis et Tigridis. 

Hac qualicunque indicatione locorum con- 
tenti simus, et situm Damasci et vicinarum regio- 
num in tabulis contemplemur, ut quam procul 
a Libano fines regni protulerit David conside- 
remus. 


Caeterum. &uvíziov generale est, et ad in- 
signes victorias quascunque accommodari potest. 
Hoc quoque in titulo consideratione dignum est, 
quod regnum nominat Rosam, Carmen de rosa, 
id est, de regno, quod ait ornamentum esse, velut 
monile aut torquem de collo pendentem. 


Hae figurae admodum dulces sunt, sed dex- 
tre intelligantur, et recte accommodentur, Quare 
hoc regnum nominat rosam et monile? quia hoc 
regnum unicum longe superat omnia alia imperia 
his rebus, promissione divina tradita manifestis 
testinioniis, quibus se Deus patefecit, Deinde et 
lege divinitus tradita manifestis testimoniis, qui- 
bus etiam confirmavit Deus promissiones et com- 
minationes, collectione verae et aeternae Eccle- 
siae in hoc populo, missione Prophetarum, prae- 
sentia et auxilio Dei, modestia disciplinae, stu- 
diis doctrinae de Deo, et aliis bonis rebus, 


Haec bona cum sapientes et pii intuebantur, 
mirifica laeticia afficiebantur, et gratias! Deo age- 
bant, et haec tanta beneficia celebrabant, et opta- 
bant esse diuturna: studebant etiam ea sua obe- 
dientia, suis laboribus et exemplis tueri. 

In aliis regnis ubi erat ignota vera doctrina 
de Deo, summa ornamenta erant leges, iudicia, 
mediocris disciplina, praesidia exercituum, opes. 
Haec etiamsi sunt bona, tamen ubi sunt sine vera 
agnitione Dei, tantum serviunt huic mortali vi- 
tae, quae et brevissima est, et tantum ad aeter- 
nam miseriam iter est: nec sunt ille ultimus finis, 
ad quem Deus et naturam hominum condidit et 
societatem politicam instituit, et mirandis et mul- 
tis vinculis copulavit, procreatione, coniugio, 
officiis educationis, eruditionis,  medicationis, 
gubernationis, defensionis, contractibus et mul- 
torum aliorum officiorum communicatione, 

Haec omnia voluit esse nervos societatis pro- 
pter hunc ultimum finem, ut in coetu sonaret do- 
ctrina de Deo, et alii alios docerent de Deo, et 
Deum una voce multi invocarent, et ei vere ob- 
temperarent, et fierent haeredes aeternae consu e- 
tudinis cum eo. 

Est igitur politia Attica, vel Massiliensis, 
pulcra et disciplinae custos fuit, tamen defuit ulti- 
mus finis, scilicet doctrina vera de Deo, et vera 
agnitio et invocatio Dei, quae iter esset ad aeter- 
nam consuetudinem Dei, Necesse est igitur ante- 
ferri politiam Israel, et iustissimum est laetari 
tanto Dei beneficio, et ei gratias agere. —Quan- 
quam autem et alia regna, cum in eis sonat vox 
Evangelii, sunt tales rosae fragrantes odore coe- 
lestis doctrinae, ut fuit Aegyptus tempore Ioseph, 
Babylon tempore Danielis, tamen magnum dis- 
crimen est inter politiam Israel, et caeteras 
omnes,  Expressa voce promisit Deus se serva- 
turum esse politiam Israel, ut sedes esset doctri- 
nae: et in ea Prophetas excitavit, et defendit eam 
manifestis miraculis toto illo tempore de quo pro- 
missio tradita est, ^ Necesse est autem postea et 
alibi aliquas politias esse hospitia verae doctrinae 
et Ecclesiae, sed nulla gens aut civitas nunc pro- 
missionem habet, quae affirmet diu ibi mansuram 
esse verae doctrinae et Ecclesiae sedem, | Genus 
manet quod Deus alicubi dat hospitia verae doctri- 
nae et Ecclesiae, alibi commodiora, alibi squali- 
diora, sed species definiri non potest, Fuerunt 
Athenae hospitium verae doctrinae et Ecclesiae 
Dei, cum ibi Paulus Evangelium doceret, et ali- 
quandiu postea, nunc funditus deletae sunt, et 
alibi Deus sedem concedit verae doctrinae et Ec- 
clesiae. "Tantisper igitur Rosae sunt civitates et 
imperia, donec ibi vox Evangelii sonat, et disci- 
plina mediocris est, ut nunc sunt multae civitates 
Germaniae, Noriberga, Argentina: in Pannonia 
Corona, et aliae quaedam: in Dania Hafnia: in 
Britannia Londinum, et passim aliae rultae, 

Hunc igitur Psalm. legentes gratias Deo aga- 
mus, quod alicubi accendit et servat verae doctri- 
nae studia, et colligit aeternam Ecclesiam, et ar- 
dentibus votis oremus, ut has ipsas verae doctri- 
nae et Ecclesiae sedes diu servet, 

Discamus autem ex hoc Psalmo hanc necessa- 
riam doctrinam et consolationem, Primum servari 
Ecclesiam etiam in hac mortali vita, et concedi ei 
hospitia a Deo, necregum aut gubernatorum sapien- 
tiam et diligentiam süfficere ad Ecclesiam vel poli- 
tiam servandas aut defendendas. Haec doctrina 
saepe repetita estin Prophetis, Ut negativa expressa 
est his verbis Psalmo 88.: Non salvatur rex per 
magnos exercitus, Et in dicto Christi: Sine me 
nihil potestis facere, id est, consilia privata et 

divinitus, Item: Nisi Dominus custodierit civi- 


tatem etc. 


Sunt et affirmativae promissiones expressae, 
Esaiae 46.: Ego senescentem Ecclesiam gestabo. 
Et Filius Dei inquit: Sum vobiscum omni tem- 
pore usque ad consummationem mundi, ltem: 
Omnes capilli capitis vestri numerati sunt, Com- 
monefacit autem nos haec doctrina, ne existime- 
mus praesidia firma esse hominum consilia vel 
auxilia, sed ut confugiamus ad Deum, et ab ipso 
petamus et expectemus gubernationem et defen- 
sionem, Deinde his promissionibus et consola- 
tionibus nos sustentemus, ne desperatione abii- 
ciamus studia et confessionem verae doctrinae, 
sed cum sciamus mansuram esse Dei Ecclesiam, 
perferamus docendi labores, ac speremus non fore 
irritos, 

Hac nos consolatione et Paulus confirmat in- 
quiens: Non erit labor vester inanis iu Domino. 
Hanc ipsam consolationem proponit hic Psal. in- 
quiens: Zn Deo faciemus virlulem , id est, Deo 
iuvante vincemus: Zpse conculcabil inimicos 
nosiros, Proponit et exemplum invocationis, in 
qua petitur auxilium: Zdiuea nos zn tribulatione, 
quia eana salus hominis. 


Usus igitur hic est Psalmi, ut primum pro- 
missione nos sustentemus, quae affirmat Eccle- 
siam mansuram esse, et vitricem fore, et hac spe 
perferamus labores docendi. Deinde ut hoc ipso 
exemplo petamus et expectemus auxilium a Deo, 
nec pendeamus a consiliis et praesidiis humanis, 
sed in veris periculis fide erectae mentes nitan- 
tur Deo. 


Haec de argumento et usu Psalmi satis sit 
monuisse, quia narratio et gratulatio est satis per- 
spicua. Nunc ordine versus percurram. 


In primo versu querela est usitata Ecclesiae, 
cui opponitur precatio. — Semper Ecclesiam de- 
lere impii conantur, et saepe duriter eam pre- 
munt: saepe etiam Ecclesia poenas propter insi- 
gnia peccata sustinet, ut cum abducta est in exi- 
lium Babylonicum, — Sed inter has aerumnas, 
Deus tamen mirabiliter servat eam, et repressis 
hostibus saepe eluctatur. Has aerumnas hic de- 
plorat, et simul petit ac celebrat liberationes. 

Eadem est sententia in 2. et 9, versu. 


In quarto versu tantum est narratio libera- 
tionum, et inserta causa liberationis: JJas i- 


publica sunt irrita, nisi gubernentur et iuventur | mentibus te signum, seu vexillum, quod elecent 

propter eeritalem , id est, das victoriam quae est 
signum et vexillum, quo agnoscitur tua praesen- 
tia, et quo signo sublato confirmatur fides in coetu 
piorum. Ut pii conspecta liberatione in mari 
rubro laetabantur, et confirmabantur hoc testi- 
monio praesentiae Dei. 

Causa igitur est liberationum prima, ut ser- 
vetur Ecclesia ne funditus intereat. 


Deinde huius liberationis autorem vult agno- 
sci Deus, et sicut praecepit, se invocari et a se 
expectari auxilium, ut discamus nos ei curae esse, 
nec existimemus aut casu, aut physicis causis 
omnia fieri, Ita cum opem tulit, vult nos fateri 
se adesse Ecclesiae, et hac fide et spe confirmata, 
vult nos in ferendis laboribus docendi, et omni- 
bus periculis confessionis constantiores esse. 


Sunt igitur causae finales liberationis, ut di- 
xi, ut servetur Ecclesia, ut agnoscatur Dei prae- 
sentia, et ut fides confirmetur, Sed causa impul- 
siva in voluntate Dei est, cur iuvet, ut testificetur 
de veritate: quia sicut ab initio Deus immensa 
misericordia edidit promissionem: ita deinde sua 
bonitate et potentia prohibet, ne vox a se tradita 
generi humano extinguatur. Videmus principum 
furores, et populi stulticiam et negligentiam, et 
videmus factas esse mutationes ethnicarum reli- 
gionum crebras, ita nec doctrina Evangelii con- 
servari posset, nisi Deus eam et conservaret, et 
subinde restitueret, in hanc sententiam hic in- 
quit, liberari Ecclesiam ne veritas extinguatur, 


Quintus versus repetitio est precationis. 


Sextus versus gratulatio est, quae narrat vi- 
ctorias, et miscet promissiones divinas, quia vi- 
ctoriae non solum propter nos ipsos, aut propter 
nostra commoda expetendae sunt, sed praecipue 
referendae sunt ad hunc finem, ut plures agno- 
scant Deum, et fiant membra aeternae Ecclesiae 
Dei, Hae victoriae sunt vere gloriosae et saluta- 
res, quae et gubernantur promissione divina, et 
.ad hunc finem referuntur, ut plures Deum agno- 
scant,  ldeo inquit: Deus loquitur in sancto 
suo, id est, in sanctuario suo: hoc est, ago gra- 
tias Deo quod Ecclesiam condidit, quod edidit pro- 
missionem gratiae, et hanc inter nos sonat, et 
nos ad aeternam societatem vocat: ago gratias 
etiam pro hoc singulari beneficio, quod hanc poli- 
tiam et constituit et servat, ut sit hospitium do- 
ctrinae, et nobis opem fert in bellis, ne haec po- 
litia deleatur, Hoc duce partior Sichem, id est, 

hoc duce vincimus et retinemus honestum statum 
in oppidis nostris et vicinis. 

Nominat autem Sichem, quia gratior locus 
est, quod fuerit hospitium Abrahae venientis in 
Canaan, Sita fuit autem Sichem non procul ab 
urbe Samariae, quae multo post condita est, sed 
ut locus aliquo modo cogitari possit, situm con- 
templemur urbis notae et magnae Samariae, quae 
regum domicilium fuit, sed mons Garizim indi- 
cat situm. Certum enim est Sichem valde vici- 
nam fuisse huic monti, qui fere in medio terrae 
Cananaeae est, in eo tractu quem tenuit tribus 
Ephraim. Narrat autem Gen. 12, in Sichem rur- 
sus apparuisse Deum Abrahae, et promissionem 
repetivisse, Postea ex cap. Gen. 88. apparet huic 
Sichem antea nomen fuisse Salem, 


Suchot locus est ultra Iordanem ad torren- 
tem Taboc, ubi lacob defensus est contra Esau, 
Gen. 83. 

Est et Gilead mons ultra Iordanem versus 
Arabiam, nomen significat acervum lapidum, 
quia ibi Laban et lacob congestis lapidibus, et 
veteri more facto monumento foedus fecerunt, 
Gen. 31. 

Cum autem in his locis Deus manifesti osten- 
derit se adesse lacob, praecipue horum locorum 
mentionem facit, ut, lectorem de testimoniis prae- 
sentiae Dei in Ecclesia admoneat. 

Meus est. Manasse, et Ephraim forliludo 
capilis mei, el luda dux meus. Loca tribuum 
nota et in conspectu esse discentibus oportet, et 
cum sine inspectione tabularum vix intelligi pos- 
sint, lectorem adhortor ut tabulas semper con- 
templetur, et ad historias conferat. — Moab et 
Edom fuerunt vicinae regiones in Arabia Petraea 
post lacum Asphaltitem, | Nominat autem Moab 
lavacrum propter loca irrigua, ibi enim flumen 
erat magnum Arnon et quidam alii fluvii. 

Philistaea autem regio, pene in opposito tra- 
clu sita fuit ad Tyrum et Sidonem, et hi prope- 
modum limites fuerunt regni Davidis, ad occa- 
sum loca propinqua Tyro et Sidoni, et ad ortum 
ultra Asphaltitem Edom et Moab, 

In nono et decimo versu conclusio sequitur: 
Cum promissione tua et manifestis testimoniis hoc 
regnum condideris, spero te mihi ducem fore in 
loca munita. 

In fine repetuntur querela et precatio, sicut 


! subinde in novis aerumnis exercetur Ecclesia, et 

assidua invocatione opus est, ut Filius Dei in- 
quit: Semper orate. 


Argumentum ac dispositio 
Psalmi CX. 


Dixit Dominus Domino meo: Sede a dextris 
aneis , donec ponam inimicos tuos scabellum 
pedum tuorum etc. 


Saepe dictum est, discernenda esse genera 
Psalmorum, ut in quolibet magis intelligi possit 
quid ibi agatur, et singuli ad usum recte accom- 
modari possint: et in hac consideratione sciat 
mens quae sit propria Ecclesiae doctrina. et pru- 
denter discernat praecipua capita. Scimus autem 
duo esse praecipua capita, Legem et Evangelium 
de redemtore: et promissio de hoc ipso redem- 
tore statim initio cum recepti sunt Adam et Eva, 
tradita est, et discrimen Ecclesiae deinceps et 
aliarum gentium fuit, Hanc promissionem sub- 
inde renovavit Deus, et voluit eam per Prophetas 
repeti et renovari, deo et Psalmi aliquot vatici- 
nia, id est, enarrationes promissionis de Filio Dei, 
ut Psalmus 2.: Quare fremuerunt etc, | Et Psal- 
mus Á4.: Eructavit. Et Psal.71.: Deus iudicium 
tuum regi da etc, Et 110,: Dixit Dominus etc. 
Qui de solo Messia Filio Dei loquuntur, et non de 
Salomone aut aliis regibus, et hi Psalmi sunt nar- 
rationes de Filio Dei, 

Ut autem promissio postulat fidem, ita scia- 
mus finem esse horum Psalmorum, ut eorum te- 
stimoniis accendantur in nobis, et confirmentur 
agnitio Filii Dei, fiducia acquiescens in Filio Dei, 
vera invocatio, gratiarum actio, laeticia in Deo, 
et incoatio vitae aeternae, sicut et secundus Psal- 
mus addit dulcissimum dictum de applicatione 
tanquam epiphonema: Beati omnes qui confidunt 
in eo. Possunt autem referri ad genus demon- 
strativum vel diÓeozoaAixóv et ad statum finiti- 
vum, ut hic quaeritur quis sit Messias, quale sa- 
cerdotium et regnum futurum sit. 

Alii Psalmi sunt legales doctrinae de provi- 
dentia, de bonis operibus, de poenis impiorum. 
Alii sunt obiurgationes, alii sunt precationes, alii 
consolationes, Saepe miscentur precationes, con- 
solationes et gratiarum actiones. Horum multi 
non de solo Messia loquuntur, sed sunt communis 
vox omnium membrorum Ecclesiae, et exempla 
haec proposita sunt tanquam promissiones, ut 

nos quoque eodem modo, eadem fide, auxilium 
petamus et expectemus. — Haec discrimina nota 
sint, ut haec dulcissima carmina ad usum accom- 
modari possint, et ut sciamus qui affectus lectio- 
nem sequi debeant, "Timor Dei, fides, invocatio, 
tolerantia in afflictionibus, spes auxilii, gratia- 
rum actio, gaudium in Deo. Tales autem Psalmi 
fere pertinent ad genus suasorium, et tamen pas- 
sim admixta est doctrina, Hoc discrimine et usu 
considerato multum lucis accedit lectioni, Nec 
ludendum est variis interpretationibus, sed una 
simplex nativa sententia, quam efficit grammatica, 
adhibita iudicii dexteritate, retinenda est, quod 
cum fit magnam dulcedinem et eloquentiam in 
his carminibus esse intelligemus, 


Totus Psalmus, Dixit Dominus, ' narratio 
est, videlicet vaticinium et declaratio promissio- 
nis de venturo Messia siquis sit, ubi se ostensu- 
rus sit generi humano, unde suam doctrinam in 
omnes gentes sparsurus sit, quale sit regnum, et 
quale sacerdotium, — Quia hae duae res in guber- 
natione sunt summae, quae quidem in hoc Mes- 
sia competunt uni personae, et quod mirando 
consilio Dei prius sit passurus, et postea victor 
regnaturus, et collecturus Ecclesiam, quam re- 
suscitabit ex morte, et donabit aeterna vita et 
aeterna iusticia. Haec est summa narrationis, 
iam ut supra monui applicatio consideranda est. 
Haec promissio fide accipiatur, iuxta dictum in 
secundo Psalmo, cuius idem est argumentum, 
Beati omnes qui confidunt in eo, vel iuxta dictum 
Ioannis: Qui credit in hunc Messiam, habet vitam 
aeternam, — Statuamus certissime mandatum Dei 
immotum et immutabile esse, ut propter hunc 
Messiam recipi nos a Deo credamus, et donari 
his bonis, quae in hoc Psalmo et alibi comme- 
morantur. Hac fide ad Deum accedamus, invo- 
cemus eum, et hanc consolationem teneamus, 
nos propter hunc Dominum, et per eum, poten- 
tia divina servari et defendi contra diabolos, et 
liberari a peccato, et a morte aeterna, et donari 
iusticia et vita aeterna, sicut ipse inquit: Nemo 
rapiet oves meas ex manibus meis. Jtem: Ego 
vitam aeternam do eis. "Tales consolationes in- 
tueamur quotidie in invocatione, in nostris et 
communibus periculis, et sciamus vere nos ser- 
vari ab hoc Domino, sicut Israelitae servantur in 
mari rubro, aut Ionas in ventre ceti: et hac fide 
accendatur invocatio, et acquiescamus in Deo, 


1153 


ita sentiemus nos vere vivifiCari et iuvari, 
exercitia magis illustrant conciones propheticas, 
quam longi commentarii, Sed tamen iunioribus 
argumenta et phrasin indicare utile est,  Orditur 
autem gravissime a propositione, qua ostendit 
unde sit hic rex et hoc regnum. 

Dixit Dominus, id est, Deus 1rnmensa sa- 
pientia decretum fecit, et id generi humano pate- 
fecit et promulgavit, et sanxit ut sit ratum et im- 
motum, sicut mox addit: Iuravit Deus. Et sic 
colligit sibi aeternam Ecclesiam dicens in genere 
humano hanc promissionem de Filio, hac voce dis- 
cernit Ecclesiam a gentibus, 

Domino meo. Hic nominat regem de quo 
decretum sequens factum est, intelligatur autem 
Dominus, solus hic Messias qui est Filius Dei, 
aboliturus peccatum et mortem, et redditurus no- 
bis iusticiam et vitam aeternam. | Hic est Davidis 
Dominus, etiamsi ex eius posteritate nascetur, 
sed scit David eum esse Filium Dei aeternum, et 
iam esse custodem Ecclesiae, sicut ipse inquit: 
Antequam Abraham natus est, ego sum. Et Psal- 
mo 71.: Antesolem estgenitum nomen eius, Et hic 
ipse Messias postea natus ex virgine, est Dominus 
Davidis, et quia natura Deus est, et quia haec 
persona exaltata est supra omnes creaturas, et 
propter eam nos recipimur, et propter eam red- 
duntur nobis iusticia et vita aeterna. 

Sequitur decretum de regno: Sede a dexiris 
meis, id est, regnato mecum divina potentia. 
Hic affirmat regnum Messiae non fore mundanam 
politiam, sed divina potentia liberaturum esse 
Ecclesiam a summis malis, a peccato et a morte 
aeterna, quod nulla creatura facere potest. 

Donec ponam inimicos luos scabellum pe- 
dum tuorum , id est: ut tibi subiiciam diabolos, 
et omnes hostes tuos, et mala a diabolo orta, pec- 
cata, mortem, et inferos, Haec omnia domari di- 
vina potentia affirmat, inquiens: Ut ponam. 

Virgam virlulis tuae emittet Dominus ex 
Zion , id est, sceptrum regni tui conspicietur in 
Zion, ibi cernetur oculis hominum et audietur 
hic rex, et inde sceptrum, id est, Evangelium 
mittetur ad omnes gentes, Fit loci mentio quia 
Deus voluit certo sciri locum et tempus, ubi e! 
quando Messiam missurus esset. Sed quale re- 
gnum erit, omnes ne hunc dominum reverenter 
exciplent? Nequaquam, sed inter inimicos do- 
minabitur, multi adversabuntur, sed tamen ha- 
bebit coetum aliquem obtemperantem. 

MzrAxTH. Orxna. Vor. XIII. 


IX. COMMENTARII IN PSALMOS, 
Haec | 


1154 


Qualis erit hic coetus? Populus tuus spon- 
tanearum oblalionum, id est, habebis populum 
non coactum gladio, sed verbo collectum, et laeto 
corde amplectentem Evangelium et te sponte cele- 
brantem,. . Discernit igitur Ecclesiam ab imperiis 
mundanis, et externam servitutem a cultibus cor- 
dis accensis voce Evangelii et a Spiritu sancto, 

In die eirlulis tuae, id est, tempore victo- 
riae tuae, vel regni tui, id est, quia eris victor 
sustinens poenam pro genere humano, et supe- 
rabis morlem.  Ác tribuitur tibi haereditas in ge- 
nere humano, ut habeas Ecclesiam, quae propter 
te, tua victoria, et te servante erit salva, 

In splendore sanclo, id est, in vestitu seu 
ornatu sancto, id est, hic populus offeret tibi 
spontaneas oblationes in vestitu sacerdotali, Pi- 
ctura est summi gradus inter homines, ut sum- 
mus sacerdos ornatus fuit singulari et mirando 
modo, ita pingit hunc populum in hoc summo or- 
natu, significans solam Ecclesiam esse praecipuam 
partem generis humani, et vere peculium Dei, et 
sacerdotes, sicut Esaias inquit: Vos autem sacer- 
dotes Domini vocabimini, Principaliter autem 
hic ornatus significat ministerium Evangelii, con- 
fessionem, afflictionem, ac deinde omnia dona 
Spiritus sancti et testimonia Evangelii, Ut Pau- 
lus circumferens Evangelium, obiectus bestiis, 
liberatus, resuscitans mortuos, est talis sacerdos, 
illa aurea chlamyde ornatus. Meminerimus igi- 
tur hic significari veros cultus Dei qui sunt in sola 
Ecclesia, scilicet ministerium Evangelii, confes- 
sionem, afflictiones, invocationem, gratiarum 
aclionem, et caetera dona Spiritus sancti et te- 
stimonia Evangelii, 

Ex utero mane venit tibi ros generationis 
luae. Redit ad personae descriptionem, Quan- 
quam non reprehendo aliorum interpretationem, 
tamen quia expresse fit mentio uteri, existimo 
Davidem intueri promissiones priores, Semen mu- 
lieris conculcabit caput serpentis. Sicut postea 
Esaias inquit: Ecce virgo est gravida. Itaque et 
hunc versiculum interpretor de nativitate ex vir- 
gine, veniet ex utero Messias, videlicet ex vir- 
gine, sed in illa ita concipietur, ut ros matuti- 
nus, id est, non nascetur ex virili semine, sed 
ut ros coelestis Filius Dei de coelo missus conci- 
pietur in utero virginis, Ac dulcissima imagine 
roris significavit illam mirandam conceptionem 
| et copulationem divinae et humanae naturae. 


| Praedicat igitur hoc immensum beneficium Dei, 
78 

quod ipse Filius Dei, qui est coaeterna imago pa- 
iris, immenso amore nostri descendit ad nos mi- 
serrimos, Huius amoris magnitudine excitentur 
fides et invocatio, et confugiamus ad hunc Filium 
liberatorem omnipotentem, sicut ipse dicit: Ve- 
nite ad me omnes qui laboratis et onerati estis, et 
ego reficiam vos. 

luraeit Dominus, et non poenilebit eum: Tu 
es sacerdos in aeternum secundum ordinem Mel- 
chizedech, Observa ordinem narrationis, antea 
dixit de regno, Messiam divina potentia regnatu- 
rum esse, dixit ubi patefacturus sit initia regni, 
scilicet in Zion. Nunc addit de sacerdotio: Tu 
es sacerdos etc. Sed orditur a iuramento, sicut 
supra exorsus est ab asseveratione, Dixit Domi- 
nus: ita hic repetit asseverationem addito iura- 
mento, luravit Dominus, nec opus est longa in- 
terpretatione, simus Deo dicenti et promittenti 
credendum esse, etiamsi non adderet iuramen- 
tum, sed ut infirmitati nostrae medeatur, et ma- 
gis eximat dubitationem addit iuramentum, ut 
certissime statuamus promissiones nobis ratas esse, 
vere eum velle nos miseros recipere, remittere 
nobis peccata, reddere iusticiam et vitam aeter- 
nam, sicut alibi repetitum est iusiurandum: Vi- 
vo ego, dicit Dominus, nolo mortem peccatoris, 
sed ut convertatur et vivat. Haec iuramenta op- 
ponamus falsissimae opinioni monachorum, qui 
iubent de remissione peccatorum dubitare, in- 
tueamur in haec iuramenta, et sciamus nostra 
causa edita esse, Non somniemus aliam esse vo- 
luntatem Dei dissentientem ab hac revelata in pro- 
missionibus, et statuamus promissiones ut sonant 
universales esse, et luctemur, ut earum voce nos 
sustentemus, repugnemus dubitationi, et peta- 
mus nos iuvari Spiritu sancto, sicut ille inquit: 
Credo Domine, opem fer diffidentiae meae. 

T'u es sacerdos. Discernit sacerdotium Mes- 
siae a sacerdotio Levitico duabus differentiis, ae- 
ternitate, et ministerio Melchizedech, — Sacerdo- 
tium Leviticum erat typicum, et desiturum cum 
politia Moysi, postquam Messias in hac politia 
exhibitus esset, et sacrificium proprium obtulis- 
set, Ideo enim tota haec politia constituta fuit, 
ut esset certa natio, et locus certus, ubi Messias 
conspiceretur et doceret, et testimonia de doctri- 
na ederet.  Ác sacerdotium Messiae perpetuum 
est, ut postea dicetur: prius enim exponendum 
est, quid sit hac differentia significatum, cum 
ait: Secundum ordinem Melchizedech. | Oppo- 

nitur enim haec particula sacerdotio Levitico, 
quasi dicat: Messias erit sacerdos non in ministe- 
rio Levitico, sed talis qualis fuit Melchizedech. 

Primum autem considerent iuniores histo- 
riam in Moyse, ubi scribitur Melchizedech re- 
gnasse in Salem, et benedixisse Abrahae, Est 
autem communis sententia vetustatis, Melchize- 
dech fuisse filium Nohae Sem, quia tunc vixit, 
et fuit praecipuus doctor in Ecclesia, testis et cu- 
stos doctrinae patrum, quia ante diluvium vixit 
annos 98, et audivit multos praestantissimos vi- 
ros, et deinde superstes fuit ipsi Abrahae, annis 
85. Hic cum esset custos verae doctrinae, ha- 
buit Ecclesiam etiam quae eum audiebat, etsi vi- 
dit interea magnas dissipationes et calamitates post 
diluvium, linguae mutationes, novum imperium, 
et idola Babylonis, horrendas libidines et interi- 
tum Sodomorum, et alia multa quae non sunt 
scripta, sed cogitate quantus dolor in viro tanto 
fuerit audire cultus idolorum in Babylone, et alibi. 
Item in vicinia pene spectatorem esse flagitiosa- 
rum libidinum, habitavit enim non procul a So- 
domis in Salem. 

Etsi autem duo oppida fuerunt nomine Sa- 
lem: alterum quod postea dictum est Hierusa- 
lem, situm eunti versus occasum, a mari mortuo; 
alterum situm versus Áquilonem, quod et Si- 
chem nominatur, non procul a Bethel: tamen 
consentaneum est Sem habitasse in eo oppido, 
quod postea dictum est Hierusalem, quod dista- 
bat a Sodomis circiter sex nostra milliaria, et fuit 
tunc vicinus Hierosolymis Abraham, habitans in 
Mambre quae est Hebron, ac filium postea ad- 
duxit mactandum in montem Moria, qui est locus 
quo Christus crucifixus est, Haec historica me- 
minisse utile est, 

Dolores etiam huius viri Sem consideremus, 
qui tam multas magnas calamitates vidit, interi- 
tum totius generis humani in diluvio, postea lin- 
guae mutationes quae varias doctrinas, religiones 
et gubernationes pepererunt, vidit initia regni 
Babylonici, quod magnis caedibus constitutum 
est, idolorum cultum, libidines et poenas floren- 
tissimarum urbium. — Haec tristia exempla in- 
tuentes cogitemus iram Dei, et flectamur ad poe- 
nitentiam , et modeste toleremus miserias nostras, 
et petamus mitigátionem, sicut vox divina docuit: 
Orate ut possitis effugere venturas calamitates, 
Dixi quis, et ubi fuerit Melchizedech, iam dice- 
mus de sacerdotio, 


IX. 


Nomen sacerdotis primum et principaliter 
convenit Filio Dei Domino nostro lesu Christo, 
qui primus sacerdos tunc statim fuit, quando post 
lapsum Adae et Evae intercessit pro toto genere 
humano, et obtulit se ad hanc obedientiam, ut 
poenam in se derivaret, et deinde edidit vocem 
promissionis in Paradiso. 

Postea alii qui vero ministerio funguntur, 
participatione sacerdotes sunt, quia aliquam par- 
tem sacerdotii Christi administrant, et huius sa- 
cerdotis beneficia distribuunt, ideo teneamus il- 
lustre discrimen inter summum sacerdotem et re- 
liquum collegium. 

Summus sacerdos est persona immediate a 
Deo ordinata ad annunciandum Evangelium, et 
ad offerendum proprium sacrificium, ad placan- 
dum iram Dei, et ad satisfaciendum iusticiae Dei 
pro nobis, et ad nos redimendos, ac ad interce- 
dendum pro nobis, et habens prornissionem, 
quod Deus eum exaudiat, et vere fiat propicius 
omnibus pro quibus hic sacerdos intercedit. Ha- 
bens mandatum, ut immediate ipse per vocem 
Evangelii aeternam Ecclesiam colligat. 

Haec definitio propria est summi sacerdotis, 
qui est Filius Dei redemtor noster, hunc esse ordi- 
natum decreto divinitatis dictum est in hoc Psalmo: 
Iuravit Dominus, et non poenitebit eum. Et Psal- 
mo 44,: Unxit te Deus, Deus tuus oleo laeticiae 
propter consortes tuos, — Et Esaiae 61.: Spiritus 
Domini super me, eo quod unxerit me. 

Secundo quod annunciet Evangelium nota 
vox est: Filius qui est in sinu patris ipse enarra- 
vit nobis, ltem Esa. 61.: Ad annunciandum 
afflictis misit me, ut medear contritis corde, 

Tertio quod offerat proprium sacrificium 
quo placatur ira Dei, sunt manifesta testimonia, 
Esaiae58.: Quia ponet animam suam hostiam pro 
peccato videbit semen longaevum. Item Ioan. 17.: 
Ego me pro eis sanctifico, id est, offero. ltem: 
Ecce agnus Dei qui tollit peccata mundi, Item 
Rom. 8.: De peccato damnavit peccatum. Rom.4.: 
'raditus est propter delicta nostra, Hebr. 10.: 
Qua voluntate sanctificati sumus per oblationem 
corporis Iesu Christi semel. 

Quarto orat pro nobis, ut Iohan. 17.: Übi 
etiam solennibus verbis applicat sacrificium pro 
nobis, inquiens: Ego pro eis sanctifico me, etad- 
dit precationem: Oro non pro eis tantum, sed pro. 
credituris per verbum eorum, Item: Pater volo. 

ut ubi ego sum, et illi mecum sint, ltem: Serva 
eos in nomine tuo, ut unum sint in nobis. Item 
Rom, 8,: Sedet ad dextram Dei et interpellat pro 
nobis. EtEsaiae58.: Pro transgressoribus rogat, 
Quinto quod habeat promissionem, quod 
exaudiatur, testantur dicta, loan. 11.: Ego au- 
tem sciebam quod me semper exaudis. Et Hebr. 
5.: Cum clamore valido et lacrimis offerens, et 
exauditus est propter suam obedientiam, Psal. 2,: 
Postula a me, et dabo tibi gentes haereditatera 
tuam. — Psal, 15.: Sanctis qui sunt in terra. miri- 
ficabit omnes voluntates suas, Esa. 42.: Ecce 
servus meus sustentabo eum, et electus meus quo 
delectatur anima mea, Et Esaiae 58. Voluntas 
Domini in manu eius dirigetur, Promissio est as- 
severans perfecturum esse liberationem generis 
humani, ad quam mittitur, et Deo grata esse ea, 
quae hic Messias agit et petet fieri, Esaiae 55.: 
Et feriam vobiscum foedus sempiternum , me fide- 
liter daturum esse misericordiam Davidi promis- 
sam, quod in Actis citatur hoc modo: Dabo Da- 
vid sancta fidelia, id est, illa bona promissa, 
dabo ei fdeliter et veracissime. loannis 17.: De- 
disti ei potestatem omnis carnis, ut det eis vitam 
aeternam. Item Matth. ultimo: Data est mihi 
omnis »otestas in coelo et in terra, loan. 16.: 
Qüicqud petieritis patrem in nomine meo, faciet, 
Et in loc Psalmo: "Tu es sacerdos etc. , ideo enim 
ungitwr et constituitur sacerdos ut exaudiatur. 
Constituta definitione summi sacerdotis iam 
de nembris eius dicemus. Sacerdotes participa- 
tion: qui sunt membra Christi, et tamen vere sa- 
certes, sunt omnes accipientes unctionem a 
sunmo sacerdote Filio Dei, Evangelium et Spiri- 
tun sanctum, ordinati ad confessionem, ac pro 
tenpore ad ministerium, non offerentes propria 
scrificia propiciatoria, id est, ut aliis mereantur 
rconcilietionem, sed sanctificati uno sacrificio 
ammi sacerdotis, habentes mandatum et ius, ut 
ructum huius sacrificii sibi applicent, et fiducia 
ummi sacerdotis invocent Deum, et offerant sa- 
mificia laudis, et habentes promissionem quod 
exaudiantur, perferente summo sacerdote nostra 
vota et sacrificia in sancta sanctorum, id est, in 
arcanum consilium divinitatis. Ita dicit Petrus: 
Vos estis sacerdotium sanctum ad offerendas spi- 
rituales hostias acceptas Deo per lesum Christum. 
Tales sunt sacerdotes Adam, Abel, Noé, Sem, 
Abraham, Esaias, Baptista, Maria, Elizabeth, 
et omnes Sancti , quorum aliqui suo tempore sunt 

in ministerio, sed omnes uncti et vocati sunt ad 
confessionein , invocationem, et ad sanctificatio- 
nem, accepto fructu sacrificii summi sacerdotis, 
et ad offerenda sacrificia laudis: ita non obscu- 
rum discrimen est inter sacerdotem et ministrum, 

Iam de partibus definitionis testimonia con- 
sideres, quae dulcissimas consolationes propo- 
nunt, De unctione dicitur 2. Cor. 1.: Deus qui 
confirmat nos vobiscum in Christo, et unxit nos, 
et obsignat dans arrhabonem Spiritum iu cordi- 
bus nostris. Hic simul docet unctionem esse do- 
nationem Spiritus sancti, 

Secundo ordinati ad confessionem, et pro 
tempore ad ministerium, et ad sacrificia laudis. 
1. Pet, 2.: Ut annuncietis virtutes eius, qui libe- 
ravit vos ex tenebris, Oseae 14.: Beddermnus vi- 
tulos labiorum. hás [ 

Tertio, quod omnes uno sacrificio summi 
sacerdotis sanctificentur, expresse dictum est, uno 
sacrificio consummavit Sanctos, 

Quarto, quod promissionem habeamus af- 
firmantem nos exaudiri propter hunc sunmum 
sacerdotem , manifeste testatur vox Christi, Ioan. 
16.: Quicquid petieritis patrem in nomine meo, 
dabit vobis, His consolationibus nos cwnfirme- 
mus, sciamus nos vere membra esse huiu: summi 
sacerdotis, et mandatum Dei esse, ut Leneficia 
huius summi sacerdotis acciplamus, et promissio- 
nes ipsi et nobis traditas esse, et vere nos recipi, 
exaudiri, sanctificari, et liberari ab ira a:«terna 
propter hunc summum sacerdotem. [ Et minda- 
tum et promissio comprehenditur in his dcüs, 
Ioan. 6.: Haec est voluntas patris, ut omnisqui 
credit in hunc Filium habeat vitam aetermm, 
Hunc summum sacerdotem agnoscamus semyer 
stare in Sancto sanctorum, id est, in arcano c- 
silio divinitatis, et interpellare pro nobis, ms 
ipsius coetum esse, pro quo ipse fuit supplex, t 
iacuit coram Deo prostratus 1n suo agone, et ple 
cavit iram Dei poena in sese derivata, nec dubite 
mus ipsius lacrimas et gemitus pro nobis exaudi 
los esse, ipe l 

Sacerdos typicus est certus minister ordina- 
tus ad docendam legem, et ad sacrificia ceremo- 
nialia, qui tamen simul habuit mandatum, ut 
legem et ceremonias interpretaretur, et ostende- 
ret signa esse venturi Messiae, quod qui faciebant 
non tantum typici, sed etiam vere sacerdotes 
erant, sed quatenus legem et ceremonias propo- 
nebant, tantum erant typici sacerdotes, id est, 

significabant aliud melius sacrificium, quo homi- 
nes sanctificarentur, 

Secundum | ordinem. Melchizedech, | Haec 
differentia discernit Messiae sacerdotium a Levi- 
tico, quasi dicat, Messias erit sacerdos non Le- 
viticus, non typicus, non mactans pecudes, non 
ceremonias legis et condemnationem sonans, non 
inefficax, sicut Levitici et typici Sacerdotes, sed 
erit sacerdos sonans benedictionem, sicut Melchi- 
zedech benedicit Abrahae. —Consideranda est igi- 
tur antithesis: Leviticus sacerdos erat typicus, 
praecipiens legem et ceremonias, et offerens ty- 
pica sacrificia, et sonans condemnaiionem, non 
placans iram Dei, non tollens peccatum et mor- 
tem, non reddens iusticiam et vitam aeternam, 
At Messias offert verum sacrificium et seipsum, 
placat iram Dei, benedicit nobis, id est, annun- 
ciat et donat nobis remissionem peccatorum, et 
benedictio est efficax, restituit in nobis iusticiam 
et vitam aeternam, colligit, custodit et liberat 
Ecclesiam, ut in omni aeternitate cum ipso Deum 
celebret, 

Ut enim intelligamus Psalmum de bonis 
aeternis loqui, expresse addita est particula: 7'u 
es sacerdos in aeternum, quasi dicat, Ministe- 
rium Leviticum cum politia Israel deletur: sed 
ministerium personae Messiae durat ab initio, 
deprecatur pro genere humano statim post lap- 
sum et lapsos restituit, orat pro eis, et annunciat 
eis promissionem de semine, et assidue custodit 
Ecclesiam. Postea suo tempore offert sese, interea 
semper pro tota Ecclesia intercedit, ut ad He- 
braeos dicitur: Semper vivens ut intercedat pro 
eis, semper colligit Ecclesiam Evangelio et Spi- 
ritu sancto, et haec postea cum eo vivet in omni 
aeternitate, nam cum sit perpetuus sacerdos, ne- 
cesse est eum habere coetum cuius sit sacerdos. 
Et adducet coetum quem collegit ad aeternum pa- 
trem, et coram eo stabit cum suo coetu, erit in- 
coator et £&egyóg gratiarum actionis et laudum, et 
E«clesia vocem eius sequetur, et discet ab hoc 
doctore sapientiam divinam. 

Sunt igitur illustria discrimina proposita sa- 
cerlotii typici, et huius veri sacerdotii Messiae, 
cum nominat eum sacerdotem in aeternum, et 
secundum ordinem Melchizedech. ^ Typicum de- 
sinit, non tollit peccatum et mortem, non offert 
veram victimam, non reddit iusticiam et vitam 
aete'nam, non vivificat, non sanctificat: at Mes- 
siae sacerdotium erit aeternum, offert veram victi- 

mam, tollit peccatum et mortem, reddit iusticiam 
et vitam aeternam, vivificat et sanctificat, Hic 


sacerdos semper nobiscum est, semper colligit et | 


protegit Ecclesiam, et postea in omni aeternitate 
cum sua Ecclesia aeternum patrem celebrabit. 


Eadem dicuntur in appellatione Melchize- 
dech, significat enim hunc Messiam regem esse 
iusticiae, id est, qui vere iustus est aeterna iusti- 
cia, quam nascens accipit a patre, cum sit imago 
aeterni patris, vere placet aeterno patri, sicut 
ipse inquit: Ilic est Filius meus dilectus, quo de- 
lector, et propter eum recipitur Ecclesia, et per 
eum deleto peccato et deleta morte redditur nobis 
iusticia aeterna, Ita nominatur rex iusticiae, id 
est, iustus et iustificans. 


Secundum ordinem Melchizedech. 1n anti- 
thesi sacerdotii Messiae et Levitici, principaliter 
de persona Filii Dei, et de benedictione quae fit 
per eum, videlicet de eius beneficiis, de remis- 
sione peccatorum, de restitutione iusticiae et vitae 
aeternae dicendum est, Hanc personam et bene- 
dictionem primum oportet opponi Levitico sacer- 
dotio: multi nec de persona nec de benedictione 


dixerunt, sed tantum contulerunt ritus illius tem- : 


poris et nostri, dicunt Melchizedech obtulisse pa- 
nem et vinum, et id sacrificium fuisse typum ven- 
turi sacrificii: hie primum iuniores de Gramma- 
tica admonendi sunt. Lectio in textu hoc narrat, 
cum Abraham rediisset ex praelio confecto itinere 
aliquot dierum, a Damasco usque ad Hierusalem 
plus 40 milliaribus nostris, Melchizedech re- 
deuntem excepit et pavit ipsuin et eius exercitum, 
in hanc sententiam inquit: Protulisse eum panem 
et vinum, Eodem vero tempore Melchizedech ibi 
benedixit Abrahae, et utraque re significata est 
Ecclesiae eius temporis societas, communicatio 
epularum et hospitii, fuit signum amiciciae, sed 
benedictio fuit proprium testimonium consensus 
de Deo. Quia enim agnoscit Abraham, hunc vi- 
rum sacerdotem esse veri Dei, expetit eius con- 
cionem et precationem, et audit promissionem in 

ua hic sacerdos affirmat voce divina: Benedictus 
es Abraham a Deo altissimo, id est, Deus vere 
tibi propicius est, tu vivum membrum es Eccle- 
siae Dei, te regit et protegit Deus, tu es 1ustus et 
haeres vitae aeternae. Hac voce confirmatur fides 
im Abraham, et simul agit gratias vero Deo de 
victoria, quae proderat eius loci Ecclesiae, et ibi 
docet et confirmat multos in exercitu. 

Ita consideremus quae tunc et ubi fuerit Ec- 
clesia, et hoc moniti exemplo, discamus Ecclesias 
debere consociationem quaerere, et tueri consen- 
sum doctrinae, communi invocatione, communi 
confessione, mutua benevolentia et officiis, et ut 
in precatione dicitur, debere unum esse in Deo, 
non quaerere occasiones dilacerationum. 

Praeterea considerata hac historia et bene- 
dictione, videmus quare in Psalmo conferatur sa- 
cerdotium Messiae ad sacerdotium Melchizedech, 
scilicet propter benedictionem, quae est, ut supra 
dixi, annunciatio gratiae et aeternorum bonorum, 
et cum in illo hospitali congressu, multa et dicta 
et acta sint, ut narratio, quanquam brevis, in- 
dicat: non est absurdum, ante epulas etiam sa- 
crificium seu libationem factam esse, ut mos fuit, 
sed hinc non sequuntur illa tetra deliramenta, 
quae inde monachi de Missa extruxerunt.  Lega- 
mus summorum hominum historias non ut pueri, 
sed cogitemus de consilio Dei, de collectione Ec- 
clesiae, Voluit Deus ostendere quolibet tempore, 
quae et ubi fuerit Ecclesia, misit illi primae aetati 
excellentissimos doctores, hos viros vult consi- 
derari, vult eorum audiri doctrinam, vult con- 
spici coniunctionem etc, 

Hic etiam doctrina sacrificiorum et ceremo- 
niarum recte intelligatur, sciebant Melchizedech 
et Abraham, se habere remissionem peccatorum, 
et iustos esse, id est, placere Deo, propter ven- 
lurum semen, norant venturum Dominum, qui 
aboleret peccatum et mortem, et restitueret iusti- 
ciam et vitam aeternam, sciebant se ab eo servari, 
et efficacem eum in Sanctis esse, nec sacrificia, 
nec'ceremonias nec ulla opera nostra, mereri re- 
missionem peccatorum, sed ceremonias a Deo tra- 
ditas, habere alios usus. 

Addenda est et haec admonitio: Dictum est, 
Messiam esse summum sacerdotem qui vocem 
Evangelii ex arcano sinu aeterni patris protulit, 
ut Ecclesiam ex genere humano colligat, incoan- 
dam in hac mortali vita, ut Ioan, 1. dicitur: Il- 
luminat omnem hominem venientem in hunc 
mundum, ideo oportet in hac mortali vita reti- 
neri vocem Evangelii, ad quam propagandam hic 
summus sacerdos mittit ministros, qui discernen- 
di sunt a summo sacerdote, et ut supra nominavi, 
sunt participatione sacerdotes, quia vocem Evan- 
gelii sonant acceptam a summo sacerdote, qui est 
efficax per eam, trahit audientes, ut agnoscant 
unicam victimam, qua placatus est Deus, et in 

iis qui credunt abolet peccatum et mortem, et 
donat eis iusticiam et vitam aeternam, ut Psal- 
mus inquit: Ascendit, captivam duxit captivita- 
tem etc. Item: Evangelium est potentia Dei ad 
salutem omni credenti, Significat igitur et hic 
Psalmus abolito ministerio Levitico, agnitionem 
huius summi sacerdotis semper in Ecclesia, etiam 
in hac mortali vita mansuram esse, quia incoatio 
Ecclesiae fit in hac vita, sicut et supra dictum 
est: Virgam regni tui emittet Dominus ex Zion, 
et dominare in medio inimicorum tuorum. 

Haec consolatio hoc loco cogitanda est, et in 
hac mortali vita semper aliquas fore reliquias Ec- 
clesiae Dei, usque ad resurrectionem mortuorum, 
quae postea cum summo sacerdote in omni aeter- 
nitate vivet, et Deum celebrabit, iuxta haec dicta 
Matth, ult,: Ecce ego vobiscum sum omnibus die- 
bus usque ad consummationem seculi, 1.Cor. 11.: 
Annunciate mortem Domini donec veniat, Matth. 
24.: Erit sicut in diebus Noé, duo erunt in agro, 
unus assumetur, alter relinquetur etc, Item: 
Dies isti abbreviabuntur propter electos. Dan. 12.: 
In tempore illo surget Michael dux magnus, qui 
stat pro filiis populi sui, et erit tempus tribula- 
tionis, quale non fuit ex quo gentes fuerunt, ad 
id tempus, et illo tempore liberabitur populus 
tuus, omnis qui scriptus inventus fuerit in libro. 
Esaiae 46.: Gestamini in utero meo, etiam in se- 
necta et in canicie vos gestabo. — Esaiae 59.: Spi- 
ritus meus qui est in te, et verba mea quae posui 
in ore tuo, non recedent ab ore tuo, nec ab ore 
seminis tui, dicit Dominus, nunc et deinceps in 
aeternum, 

Ad haec testimonia adiungatur et hoc dictüm: 
'Tu es sacerdos in aeternum etc. — Et recitans ar- 
ticulum in symbolo: Credo Ecclesiam catholi- 
cam, hac te consolatione sustentato, quod adhuc 
sit Ecclesia Dei, quod non reiectum sit totum ge- 
nus humanum aDeo, quod promissiones non sint 
irritae, et cogites quae et ubi sit Ecclesia Dei, et 
teipsum membrum esse Ecclesiae, et tibi promis- 
siones ratas esse firmissime statuito, et confessio- 
ne, invocatione et voluntate ubicunque es te ve- 
rae Ecclesiae adiungito. — Haec spes quoque tibi 
dolores leniat, teque in doctrinae propagatione 
confirmet, quod certum est ad posteros quoque 
mansuram esse Ecclesiam, et aliqua Ecclesiae et 
doctrinae hospitia. 

Hanc consolationem inter tantas ruinas im- 
periorum, in tantis dissipationibus, necessariam 

esse, omnibus perspicuum est, et quidem ideo de 
postrema senecta mundi, singulares promissiones 
traditae sunt, quia moles periculorum et calami- 
tatum maior erit, quam fuit antea. Ideo in Da- 
niele dicitur: Michaél dux magnus stabit pro filiis 
populi sui, hunc ducem invocemus, ut nos regat 
et confirmet, servet Ecclesiae reliquias inter nos 
etiam ad posteritatem, et depellat diabolos, quo- 
rum eo nunc rabies maior est, quia sciunt brevi 
venturum esse iudicium, ideo in eis magis ardet 
cupiditas vindictae, et caeteri furores, item apud 
Esaiam expresse dictum est: In senecta et canicie 
te gestabo, sicut gravida mater foetum etc. 

Postquam de sacerdotio dixit, redit ad nar- 
rationem victoriam quae proprie tribuuntur regio 
officio: Dominus a dextris tuis percutit in die 
irae suae reges, iudicat inler gentes, cumulat 
cadaeera , perculit in terra capul magnum, His 
verbis defensio Ecclesiae in hac vita, et postea in- 
tegra liberatio describuntur, et collatione prae- 
sentium periculorum et miseriarum, et servatae 
Ecclesiae omnibus temporibus, fit illustrior sen- 
tentia: etiamsi pariter diaboli, et imperia, Tur- 
cicum, Pontificium, Regia, magnarum gentium 
odia, haereticorum et sectarum furores, delere 
Ecclesiam conantur, tamen eam proteget et ser- 
vabit Messias, et tandem omnibus his hostibus 
repressis, et imperiis mundi deletis, prorsus li- 
berabit eam. 

Accedat autem fides ad has promissiones, 
qua nos ipsos inter assidua pericula, nos his con- 
solationibus sustentemus. . Sciamus hunc regem 
Filium Dei vere nobiscum esse, sicut nominatur 
Emanuel, nos vere protegi et servari ab eo et tan- 
quam eius manu gestari, sicut [sraélitas in mari 
rubro servat, seu Danielem inter leones. Haec 
consolatio saepissime repetita est, ut Zacbar. 4,: 
Cum rediisset ex Babylone inermis multitudo cum 
magnis agminibus mulierum, puellarum , infan- 
tum nec praesidiis se defendere, nec moenibus 
tegere possent, consolatur eos Dominus, inquiens: 
Non in exercitu, non in robore, sed in spiritu 
meo, dicit Dominus, id est, servabo eos, et ero 
murus igneus in circuitu eorum, etiamsi nec mu- 
ros habent nec humana praesidia. Ettamen talis 
est imbecillitas hominum, ut semper circum- 
spectent oculi, quaerant defensiones, humana 
praesidia, foedera, exercitus, nec velint a Deo 
expectare defensionem. — Postea motis armis mul- 
ta funt non pertinentia ad Ecclesiam. | Discamus 

autem in his quotidianis periculis exercere fidem, | qui ipse sic inquit: Venite ad me omnes qui la- 
invocationem et spem, petamus et expectemus ! boratis et onerati estis, ego reficiam vos, 
auxilium et defensionem a Filio Dei, et doctrinam | 


pie sonemus, nec misceamus consilia de novis 
imperiis constituendis. 

Dominus a dextris luis, id est, Messias qui 
est ad dextram aeterni patris, sicut et supra dixit: 
Sede a dextris meis, id est, regnans eadem po- 
tentia cum patre, hic inquam Messias divina po- 
tentia percutiet reges defendet et liberabit Ec- 
clesiam, 

Percutiet. caput. magnum in terra, id est, 
summa imperia, diabolos, et eius organa pug- 
nantia cum Evangelio et verbo eius. 

JDe torrente in eia. bibel, usitata phrasis est, 
bibere calicem pro affligi, ut Matt. 20.: Potestis 
bibere calicem quem ego bibam, ita hic brevissi- 
me dictum est de passione, 

In eia, id est, in hac vita et in ministerio 
sacerdotii ante glorificationem. 

DBibet de torrente, id est, gustabit non leves 
afflictiones, sed illo magno torrente opprimetur 
quo mergitur totum genus humanum, id est, sus- 
tinebit horrendam iram Dei, et mortem pro ge- 
nere humano, sed post hoc mirandum sacrificium 
inenarrabili sapientia Dei ordinatum, 

Ipse exaltabit caput, id est, divina poten- 
tia ipse ex morte resurget, sicut dicit Ioan, 10.: 
Habeo potestatem ponere animam meam, et ha- 
beo potestatem recipere eam, 


Applicatio Psalmi, 


Reliqua est admonitio de applicatione, quo- 
ties narratio de Messia in Psalmis proposita est, 
simul cogitandum est de applicatione, de qua in- 
terdum expressa dicta in ipsis Psalmis addita sunt, 
ut Psalmo 2.: Osculamini Filium. Beati omnes 
qui confidunt in eo. 
dita est, tamen regula generalis tenenda est pro- 


missionem oportere fide accipi, ut iom. 4. dici- | uan à 
|! Prodest autem haec diligentia, et ut una simplex, 


tur, et saepissime alibi repelitae sunt conciones 


Et sicubi non expresse ad- ; 








de fide, ut Ioannis 8.: Sic Deus dilexit mundum, : 
ut Filium suum unigenitum dederit, ut omnis qui 


credit in eum non pereat, sed habeat vitam aeter- 
nam etc. 
neficiis mediatoris, sciamus faciendam esse appli- 
cationem, qua statuas haec ingentia beneficia vere 
ad te quoque pertinere, tibi quoque hunc redem- 
torem et salvatorem missum, et donatum esse, 


Quare semper lecta narratione de be- 


Quid vocabulo fidei intelligendum sit alibi 
saepe dicitur, cum igitur huuc Psalmum legimus, 
exuscitetur fides, agnoscamus Filium Dei regnan- 
tem ad dextram aeterni patris nobis constitutum 
esse sacerdotem et regem, sacrificio ipsius placa- 
tam esse iram aeterni patris, per ipsum contra 
furores diaboli excerpi ex genere humano et col- 
ligi ac defendi Ecclesiam, et ei restitui iusticiam 
et vitam aeternam. valde mirando modo, per 
Evangelii praedicationem, inter ingentia certa- 
mina, insidias diabolorum et furores tyranno- 
rum, et velle eum ut fide haec beneficia tu quo- 
que accipias. — Hac erecti consolatione invocatio- 
nem et gratiarum actionem adiungamus, et in 
Deo propter mediatorem acquiescamus, iuxta il- 
lud: lustificati fide pacem habemus, tem: Per 
hunc habemus accessum in fiducia per fidem Iesu 
Christi, Haec in exercitiis poenitentiae et invo- 
cationis discuntur, quae quidem assidua esse de- 
bent, summa enim et extrema miseria est sine 
poenitentia tanquam hostem Dei et abiectum a Deo 
vivere, Haec saepe cogitanda sunt, ut nos ad 
exercitia poenitentiae, fidei et invocationis ex- 
uscitemus. 


Argumentum ac dispositio 
Psalmi CXI. 


Gratias ago tibi Domine toto corde meo, in 
concilio et coetu iustorum etc. 


Saepe repetenda est admonitio de discernen- 
dis generibus seu argumentis Psalmorum, ut in- 
telligi possit quo consilio, et ad quem usum sin- 
guli scripti sint, Dixi autem alios esse vaticinia, 
et vocem propriam Evangelii de Messia et eius 
beneficiis, alios esse conciones legis, alios esse 
consolationes aut precationes, alios gratiarum 
actiones, et haec genera interdum miscentur. 


et secum congruens sententia inveniri possit, et 
ut ipsi agnoscamus ad quem usum nostrum, sin- 
guli Psalmi transferendi sint, 

Primum igitur sciendum est hunc Psalmum 


' esse simplicem gratiarum actionem, id est, nar- 


rationem de certis beneficiis Dei, quam apparet 
ad usum publicum in coetu populi compositam 
esse. Agit igitur gratias Deo, id est, narrat et 

celebrat haec beneficia, quod Ecclesiam sibi col- 
ligit, edito verbo, manifestis et illustribus testi- 
moniis, et quidem in hoc populo cui tradidit ver- 
bum, et constituit ministerium, cultus, et certam 
politiam, et haec sua beneficia defendit magnis 
et assiduis miraculis, eductione populi ex Aegypto, 
et aliis multis liberationibus, quae postea secutae 
sunt. Haec est summa Psalmi, et in fine addi- 
tum est generale epiphonema, quod opponit iudi- 
ciis profanis de collectione Ecclesiae, de verbo 
Dei, de ministerio, quasi dicat, Mundus deridet 
nos, quod affirmamus nos esse populum Dei, et 
nostram doctrinam et invocationem veram esse, 
aliarum gentium doctrinam et invocationem com- 
mentitiam esse, sed haec iudicia horribiliter er- 
rant, fallitur sapientia mundi. Verum una vera 
est sapientia Ecclesiae quaerentis Deum, timere 
Deum, et huic verbo credere quod nobis traditum 
est, nec irrita erit haec fides, sed vere accipie- 
mus promissa beneficia aeterna et necessaria in 
hac vita. 

Haec est summa Psalmi, in quo etsi gratia- 
rum actio loquitur de illius populi Ecclesia et po- 
litia, tamen regulam teneamus, talia dicta in 
genere ad Ecclesiam omnibus temporibus pertine- 
re, semper Ecclesia gratias agit Deo, quod im- 
mensa bonitate propter Filium et per Filium col- 
ligit Ecclesiam, et quidem mirando modo per 
Evangelium, inter ingentia certamina, et addit 
testimonia, resurrectionem Filii Dei, et subinde 
mirandas liberationes. — In hac ipsa gratiarum 
actione confirmatur Ecclesia, et antefert profanis 
iudiciis verbum et testimonia Dei. . Sic igitur haec 
legamus, ut nos quoque in ipsa commemoratione 
exuscitemus fidem, gratiarum actionem et invoca- 
tionem, et confirmemus nos contra profana iudicia. 

Enumerat autem Psalmus beneficia, Pri- 
mum agit gratias Deo, quod hunc populum voca- 
rit, et in eo sibi Ecclesiam colligit editis testimo- 
niis per miracula. 

Secundo quod instituit ceremonias, ac prae- 
cipue agnum Paschalem, et addidit huic ceremo- 
niae praedicationem verbi, non solum de libera- 
tionibus corporalibus, sed etiam de promissione 
gratiae et salutis aeternae, 

Tertio quod Deus dedit promissiones et 
legem, et haec ingentia beneficia miranda defen- 
sione conservat, hic additae sunt laudes verbi 
Dei, quae discernunt verbum Dei ab humana 
sapientia. 

Quarto agit gratias de continua defensione 
populi adversus quoscunque hostes, ut Gedeon 
defendit populum contra Madianitas, Samson 
contra Philistim, Saul contra Amalec, David 
contra Philistim, Ezechias contra Assyrios. Hanc 
perpetuam defensionem complectitur versiculus: 
Fiedemtionem misit populo suo, Ataque in sum- 
ma agit gratias Deo, quod Ecclesiam et politiam 
huius populi mirabilibus signis et verbo consti- 
tuit, defendit et conservat. 

Deinde additur epiphonema, non deterrea- 
mur iudiciis mundi, quia haec sapientia verbi Dei 
non est fabulosa, sed vera et efficax, ideo non 
abiiciamus verbum Dei, sed vera fide ei obtempe- 
remus. Eodem modo et nos vere agamus Deo 
gratias: ac utile est habere formas verborum, et 
saepe recitari eas ad exuscitandam recordationem 
et veram cordis gratitudinem, ut: 

-dgo tibi gratias omnipotens aeterne vive et vere 
Deus, aeterne et unice Pater Domini nostri Iesu Christi, 
conditor coeli et terrae, et hominum et Ecclesiae tuae 
angelicae et humanae, et conservator una cum Filio 
tuo Domino nostro lesu Christo, et Spiritu tuo sancto, 
sapiens, bone, verax, iuste, iudex, caste, misericors, 
liberrime, quod revelasti te nobis, aeternum patrem 
Domini nostri lesu Christi, et Iesum Christum Filium 
tuum, et Spiritum sanctum, et quod misisti Jesum 
Christum Filium tuum, et voluisti eum pro nobis esse 
victimam, colligis tibi aeternam Ecclesiam voce Evan- 
gelii inter nos, remittis nobis peccata, donas nobis 
Spiritum sanctum, exaudis et protegis nos, et certo 
das nobis vitam aeternam per Filium et propter Filium, 
et in hac vita das nobis hospitia et victum, et servas 
publicos coetus, ministerium Evangelii, et doctrinae pro- 
pagationem: haec bona ut semper nobis propter Filium 
tribuas, toto te pectore oro. 

-Ago tibi gratias omnipotens Domine Iesu Christe, 
Fili Dei crucifixe pro nobis et resuscitate, sedens ad 
dextram aeterni Patris, Emanuel et redemtor noster, 
sapiens, bone, verax, iuste, iudex, caste, misericors, 
liberrime, quod copulasti tibi humanam naturam, pa- 
tefecisti te nobis, passus es pro nobis, et crucifixus 
propter peccata nostra, resurrexisti et redemisti nos, 
et es perpetuus mediator et sacerdos, colligis tibi Ec- 
clesiam voce Evangelii inter nos, remittis nobis pec- 
cata, sanctificas nos Spiritu tuo sancto, et das nobis 
vitam aeternam, exaudis et defendis nos contra furo- 
res diaboli, et in hac vita das nobis hospitia et victum, 
et servas publicos coetus, ministerium Evangelii, et 
doctrinae propagationem: haec bona ut semper nobis 

-tribuas, toto te pectore oro, et semper sis intercessor 
pro Robis apud patrem. 

-ÁAgo tibi gratias omnipotens Domine Spiritus 
sancte, procedens ab aeterno patre Domini nostri lesu 
Christi, et Iesu Christo, effuse in Apostolos, sapiens, 
bone, verax, iuste, iudex, caste, misericors, liber- 
rime, quod accendis in nobis veram agnitionem et in- 
vocationem aeterni patris, Filii, et tui, quod facis tibi 
domicilium corda nostra, regis nos, iuvas nos consilio 
et consolatione, iuvas nos in administratione, exaudis 
et defendis nos contra furores diaboli, vivificas iusticia 
et vita aeterna, et das nobis in hac vita hospitia et 
victum, et servas publicos coetus, ministerium Evan- 
gelii et doctrinae propagationem: haec bona ut sem- 
per nobis propter Dominum nostrum lesum Christum 
tribuas, toto te pectore oro. 

In his formis similis est gratiarum actio ut in 
Psalmo: Confitebor tibi, id est: Gratias ago tibi 
Domine toto corde, in concilio et coetu iustorum. 
Propositio generalis est, cui postea addit enume- 
rationem beneficiorum, ac totus Psalmus narratio 
est recitans beneficia, quae iam nominatim re- 
censui, Sit autem nota omnibus communis do- 
ctrina de invocatione, cuius species sunt petitio 
et gratiarum actio. Hi sunt praecipui cultus Dei, 
iuxta illud: Invoca me in die tribulationis, et eri- 
piam te, et glorificabis me, etc, Quia summus 
honos est agnoscere et statuere, quod ille quem 
alloquimur sit Deus, videlicet omnipotens, im- 
mensae sapientiae, verax, bonus, iustus, iudex, 
castus, liberrimus, non ociosus, non absens, sed 
vere iuvans et exaudiens nos propter mediatorem, 
et volens nostri misereri, et nobis opem ferre. 
Hunc honorem vult sibi tribui vera fide et fiducia, 
sic vult se discerni a diabolis et ab omnibus crea- 
turis, ideo simus ardentes in petitione et gratia- 
rum actione, et studiose cogitemus, quantam sa- 
pientiam hi cultus complectantur. 

Ác in genere gratiarum actio est tribuere al- 
teri quod ab eo acceperis beneficium, et statuere 
.te ordine iusticiae ei obligatum esse, ut vicissim 
velis ei bene esse, et praestare certa officia. Vult 
lucere Deus in hac. virtute, videlicet gratitudine, 
veritatem et iusticiam, veritas agnoscit et praedi- 
cat beneficium aliunde datum esse, iusticia est 
ordo reddens simile pro simili: sic enim ordinata 
est rerum conservatio, ita veritas erga Deum prae- 
standa est, vere agnoscamus ipsius opera esse vi- 
tam nostram, salutem et protectionem. — Et ad- 
denda est iusticia, velimus ei esse obligati ut vi- 

MrzraxTH. Orra. Vor. XIII. 

cissim eum diligamus, et ei officia praestemus, 
quae requirit, 

In coetu iustorum, dulcissima additio est, 
precationem et gratiarum actionem in congrega- 
tione fieri, et multas admonitiones continet, 

Prima est, sicut Israélitae dicebant: Deus 
Abraham, Deus Isaac, id est, Deus qui te pate- 
fecisti Abrahae, et ei promissionem tradidisti, ita 
nos in invocatione semper discernamus verum 
Deum patefactum in Ecclesia misso Filio ab aliis 
commentitiis numinibus. 

Secunda admonitio, Semper in invocatione 
etiam de promissionibus cogitandum est, et con- 
siderandum quae sit illa vera Ecclesia, ad quam 
promissiones proprie pertinent, ut seiungamus 
nostram invocationem ab ethnica, et aliarum 
sectarum cultibus, et adiungamus nos ad veram 
Ecclesiam, et ad summum sacerdotem Filium Dei, 
qui dixit: Quicquid petieritis patrem in nomine 
meo, dabit vobis. ltem Ioan, 15.: Si manseritis 
in me et verba mea in vobis, quicquid volueritis 
fiet vobis, [ta affirmat in vera Ecclesia invoca- 
tionem exaudiri, De hostibus autem Evangelii 
inquit, Psalmo 16.: Non recipiam nomen eorum 
super labia mea, id est, non precabor pro eis. 

Tertia admonitio, Non solum de tota Eccle- 
sia omnium temporum cogitandum est in invoca- 
tione, sed in praesentia etiam quaerenda et aman- 
da externa congregatio, et sciendum Deum sem- 
per collecturum et conservaturum esse publicos 
aliquos coetus, sicut dicit Dominus: Ero vobis- 
cum usque ad consummationem seculi, Et in tali 
congregatione vult fieri invocationem, ut confes- 
sione nostra alii erudiantur et confirmentur, sicut 
dictum est: Luceat lux vestra coram hominibus. 
Et de congtegatione peculiaris promissio tradita 
est: Ubi conveniunt duo aut tres in nomine meo, 
in medio eorum sum, Tales admonitiones mul- 
tae simul comprehensae sunt, cum inquit, in 
coetu iustorum, videlicet ut de vero Deo patefacto 
in Ecclesia, de promissionibus Ecclesiae traditis, 
de unitate Ecclesiae cogitemus. Item, ut quaera- 
mus et foveamus publicam congregationem. 

Magna opera Domini, scrutantibus omni- 
bus iucunda. Sequitur expositio propositionis, 
videlicet enumeratio beneficiorum, et quanquam 
comprehendi communia beneficia creationis pos- 
sunt, tamen hic principaliter loquitur de vocatio- 
ne huius populi, et segregatione a caeteris genti- 
bus, de revelatione promissionum, et de promul- 

gatione legis, de constituta Ecclesia in hoc popu- 
lo, de politia, de miranda conservatione, de mi- 
randis liberationibus Ecclesiae. Haec opera esse 
magna etiam gentes agnoscebant, sed tantum pii 
praedicant ea esse opera Domini, agnoscunt ve- 
rum Deum autorem esse horum beneficiorum, et 
se ipsi subiiciunt, amplectuntur eius doctrinam, 
et ei obedire incipiunt, ita hic Propheta gratias 
agens, initio tribuit Deo hunc honorem, ut fa- 
teatur haec esse ipsius beneficia, 

Postea addit caetera officia gratitudinis, iubet 
hunc Deum celebrare et timere, iubet retinere 
confessionem doctrinae, et affirmat hos cultus 
non esse inanes, ideo statim inquit: Scrutanti- 
bus omnia iucunda, quasi dicat: Etiamsi impii 
qui nec intelligunt nec curant doctrinam a Deo 
traditam derident eam, et somniant fabulosam 
esse, tamen pii scrutantes, discentes et cogno- 
Scentes eam, experiuntur esse veram et efficacem, 
Sicut et infra inquit: Intellectus bonus omnibus 
facientibus ea, Et congruit cum dicto: Si quis di- 
ligit me, sermonem meum servabit, et pater meus 
diliget eum, et veniemus ad eum et mansionem 
apud eum faciemus, 

Diligenter autem considerandum est verbum 
scrutandi, commendatur hic discrimen docendi, 
et requiritur cura discendi. 

Infra inquit: Memor est pacti sui, id est, 
non sinit deleri Ecclesiam et promissiones irritas 
fieri, Item: Ut det illis haereditatem gentium, 
id est, terram quam Cananaei tenuerant. ]tem: 
Fata sunt mandata eius. Haec omnia osten- 
dunt Psalmum loqui de constitutione ac defensio- 
ne Ecclesiae ac ministerii in politia Israel, pro 
his summis beneficiis agit gratias, ideo et dictum 
illud: Escam dedit timentibus ipsum, intelligi- 
mus de ritu agni Paschalis, agit gratias Deo, quod 
eduxerit populum ex Aegypto, quod instituerit 
ministerium doctrinae et signa. 

Dixi autem supra de accommodatione, Agno- 
scamus et nos revera Dei opera esse quod Ecclesia 
colligitur, restituitur, et servatur, et alicubi ha- 
bet mediocria hospitia, et doctrinam de beneficiis 
Filii Dei discamus, et propagemus et pro hoc sum- 
mo beneficio Deum celebremus, et gratitudinem 
studio obedientiae declaremus, 

In fine epiphonema additum est: Znitium 
sapientiae timor Domini, intellectus bonus Jfa- 
cienli illa, Hoc dictum opponitur iudiciis profa- 
nis, quasi dicat: Rident haec Ethnici et Epicurei, 

sed nos scimus hanc doctrinam et sapientiam ve- 
ram esse, vere agnoscimus, timemus et venera- 
mur Deum, et ei credimus. 

Ei intelligunt hanc sapientiam qui eam fa- 
ciuni, id est, qui ei obtemperant, qui vera fide 
amplectuntur promissiones, et vere expavescunt 
agnoscentes iudicium et comminationem, David 
est sapiens, non solum ut Themistocles, qui vi- 
sibilibus praesidiis civitatem munit, sed etiam 
certo statuit Ecclesiam, et se in Ecclesia Deo cu- 
rae esse, et servari etiam cum destitaitur huma- 
nis praesidiis, — Ac retinet David hanc fidem 
propter miracula et patefactiones Dei, et quia in 
seipso habet testimonium Dei, pavores et conso- 
lationem, iuxta illa dicta, Thom, 8.: Accepistis 
spiritum quo clamamus Abba pater, ipse spiri- 
tus dat testimonium spiritui nostro, quod simus 


Filii Dei, 


Argumentum ac dispositio 
Psalmi CXII. 


Beatus vir qui timet Dominum , qui man- 
dalis eius delectatur valde. 


Hic Psalmus consolatio est Ecclesiae et pio- 
rum adversus scandalum crucis. Quia enim multi 
aerumnis Ecclesiae franguntur, et deficiunt a Deo, 
opponitur hic consolatio continens dulcissimas 
promissiones praesentium et aeternorum bono- 
rum , sicut et Paulus inquit: Pietas promissiones 
habet praesentis vitae et futurae, 

Sed his consolationibus opponuntur eventus, 
cum in conspectu sint ingentes aerumnae Eccle- 
siae et haec dicta: Qui vult me sequi, tollat cru- 
cem suam. . Et 2. Tim. 8.: Omnes qui pie vivere 
volent 1n Christo Iesu, persecutionem patientur. 
Ad haec respondendum est, Semper in conspectu 
sit discrimen promissionis gratiae et promissionis 
bonorum praesentium,  Principaliter vocatur Ec- 
clesia ad bona aeterna quae sunt omnibus aequa- 
liter necessaria, sicnt latro in cruce vocatur, 
Hanc promissionem gratiae sciamus credentibus 
omnibus ratam et firmam esse, sive bona corpo- 
ralia adsint, sive desint, David debet agere 
poenitentiam, et credere remissionem peccato- 
rum, et certo statuere se esse haeredem vitae 
aeternae, sive in exilio interficietur sive reduce- 
tur, ut Iob inquit: Etiamsi occidet me sperabo 
in eum, De hac aeterna liberatione dicitur: Sic 

Deus dilexit mundum, ut Filium unigenitum de- 
derit, ut omnis qui credit in eum non pereat, sed 
habeat vitam aeternam, Haec promissio rata et 
immota est omnibus credentibus, 


Aliae autem sunt promissiones bonorum prae- 
sentium. Quia enim in hac vita colligitur Eccle- 
sia, opus est etiam bonis corporalibus, iuxta illud: 
Non mortui laudabunt te Domine: sed addita est 
promissionibus bonorum 'praesentium exceptio 
crucis et castigationis. 

Quanquam autem bona corporalia non sin- 
gulis eodem modo tribuuntur, et Deus vult Ec- 
clesiam subiectam esse cruci, et multos punit: ta- 
men promissiones bonorum corporalium non sunt 
irritae, semper enim universo coetui praestantur, 
id est, etiamsi interficitur Ionathas, tamen EÉc- 
clesia et eius posteritas servatur, et pertinent haec 
ad dictum: Non mortui laudabunt te Domine, Et 
in petitione non solum de nobis sed universo coetu 
cogitemus, sicut saepe petitur in Psalmis, Rogate 
quae ad pacem sunt lerusalem: Nec dubium est 
hac fide et invocatione impetrari et tibi et univer- 
sis mitigationem poenarum. 


Haec admonitio in lectione huius Psalmi et 
similium promissionum sit in conspectu , et scia- 
mus haec membra recte consentire, Ecclesiam 
subiectam esse cruci, et tamen non deesse ei bona 
praesentia, Quia scilicet semper in hac vita con- 
servatur, et Deus mitigat aerumnas invocantibus, 
eiiamsi alios aliter exercet, et vult nos fide ex- 
pectare protectionem, non vult septos esse visibi- 
libus praesidiis, sicut impii volunt habere certa 
praesidia in conspectu, iuxta illa dicta: Maledi- 
ctus qui confidit in brachio carnis. tem: Pater 
et mater dereliquerunt me, Dominus autem susce- 
pit me, Zach. 4.: Non in exercitu, non in robo- 
re, sed inspiritu meo, dicit Dominus. Et Zach. 2.: 
Ego ero murus igneus in circuitu eorum. 


Beatus eir qui timet Dominum, et man- 
datis eius ealde delectatur: Ynitio definit qualem 
velit esse personam, cui sequentes promissiones 
attribuet. Talis sit inquit: Timeat verum Deum 
et delectetur mandatis eius, id est, sit iustus fide, 
et habeat bonam conscientiam, Ád hanc summam 
vere et recte accommodatur hic dictum, nam ti- 
mor usitate significat totum cultum , sicut dici- 
tur: Initium sapientiae timor Domini, Et ut hic 
ostendat se de vero Deo et de vera doctrina loqui, 
nominat Deum appellatione quae erat verae Ec- 


IX, COMMENTARII IN PSALMOS. 


1174 


clesiae propria, quasi dicat, illum verum Deum 
timeat, qui se patefecit in [srael. Et mox in- 
quit: JMandalis eius ealde delectatur, id est, 
tota doctrina legis et promissionis de Mediatore 
et gratia, Hanc fide amplectatur, et iuxta eam 
invocet verum Deum et ei obtemperet, quasi di- 
cat: Etiamsi Aeacus aut Numa sunt honesti viri, 
et timent iram,Dei, tamen non agnoscunt, non 
invocant verum Deum, non confugiunt ad Me- 
diatorem , sed fingunt ipsi suos cultis et sua nu- 
mina sine hoc verbo, et sine hac promissione in 
qua verus Deus Filium Mediatorem et misericor- 
diam patefecit. 


Ac prorsus hoc dictam Psalmi intelligatur 
iuxta dictum: Si quis diligit me, sermonem meum 
servabit, et pater meus diliget eum, et veniemus 
ad eum, et mansionem apud eum faciemus, id 
est, Custos meae doctrinae fide et bona conscien- 
tia, diligitur a patre, et est domicilium Dei. Ita 
hic intelligatur dictum: Qui delectatur mandatis, 
sicut et Psalmo: Beati immaculati qui ambulant 
in lege Domini, id est, qui vera fide amplectun- 
tur doctrinam a Deo traditam, et iuxta eam in- 
vocant ipsum fiducia Mediatoris, et bona con- 
scientia ei obtemperant,  [ntelligantur enim haec 
dicta, iuxta Evangelium, non vojuzó, ut illud: 
Maledictus qui non permanet in omnibus quae 
sunt scripta in lege,  Sciamus igitur hic in de- 
scriptione personae intelligi hominem iustum, et 
intueamur totam doctrimam de iustificatione, 
postea huic iusto attribuit promissiones, Hic iu- 
stus inquit est beatus, placet Deo, et habet bona 
aeterna et praesentia, 


Dotens in lerra semen eius, el generatio re- 
clorum benedicetur. Primo loco recenset felicem 
sobolem, Summus dolor in homine post sensum 
irae Dei, est sensus calamitatis sobolis, et econ- 
tra ingens Dei donum est felicitas sobolis, ut in 
Psalmo: Nisi Dominus aedificaverit domum etc, 
Ecce haereditas Domini filii, merces fructus ven- 
tris, ltem alibi: Filii tui sicut plantulae oliva- 
rum. Rursus inter summas poenas numerantur 
calamitates sobolis, Deut. 18.: Gignes filios et 
abducentur in captivitatem, Item: Comedes car- 
nem filiorum tuorum et de secundina, [taque in 
hoc Psalmo inter magna bona recitatur felix po- 
steritas, et in primis in Ecclesia dulce est habere 
tales posteros, qui recte Deum invocent, et ad- 
iuvent conservationem Ecclesiae, sicut Abrahae 

successit Isaac, 
culum: 
süctfléov maíosco. v& Awta Ovcocsiéov O^ ov. 
Opes el diviliae in domo eius. Hic pro- 
mittuntur hospitia et victus, Quia dicit in domo 
eius, significat etiam tuguriola et hospitia Eccle- 
siae tribui. Huc similes promissiones multae ad- 
duntur, ut Psalm, 33.: Non est inopia timentibus 
eum, et comprehensae sunt omnes in ista, Pri- 
mum quaerite regnum Dei, et caetera adiicientur 
vobis. Dixi autem supra de promissionibus cor- 
poralium bonorum, semper ratas esse universo 
coetui, quia Deus vult in hac vita conservari Ec- 
clesiam. — Tribuit igitur hospitia et victum, et ta- 
men non tribuit eodem modo singulis, quia vult 
nos cruci et castigationi subiectos esse, ut supra 
dictum est, Et tamen interea crucem et poenas 
immensa misericordia invocantibus mitigat, sicut 
saepissime dicitur: Non accendit totam iram 
suam. ltem: Misericordiae Domini quod non 
consumti sumus, [tem Oseae 11.: Non faciam 
furorem irae meae, quia Deus ego sum, et non 
homo, in medio tui sanctus. — Ideo inquit, se 
non effundere totam iram quia sit Deus. Hic in- 
telligas dupliciter, de magnitudine irae et de mi- 
sericordia, Deus non effundit totam iram, quia 
nimis magna est, iuxta illud: Si iniquitates obser- 
vaveris Domine, Domine quis sustinebit?  Se- 
cundo universaliter primum irascitur Deus non 


Ác meminerint iuniores versi- 


ut perdat: sed ut retrahat nos ad poenitentiam, | 


iuxta illud: Vivo ego, nolo mortem peccatoris, 
Sed homo irascitur dolore vindictae etc, Has ne- 
cessarias consolationes saepe cogitemus, et in ipsa 
consideratione miseriarum agnoscamus immen- 
sam misericordiam Dei, et ei gratias agamus quod 
non accendit totam iram suam, Deinde etiam 
clamemus, sicut leremias: In iudicio corripe me, 
non ad nihilum redigas me. 

Justicia eius manet semper. Primum obvia 
interpretatio haec est, iusticia eius, id est, iusta 
causa eius tandem vincit, etiamsi aliquantisper 
multa patienda sunt, ut causa Ioseph gloriose vi- 
cit, Saul obiicit Davidi crimen affectati regni, sed 
clamat David Psalmo 7.: ludica me Domine se- 
cundum 1usticiam meam, ubi de iusticia causae 
loquitur, non de iusticia personae. Et mentio 
causae non est confidentia, quod propterea per- 
sona sit iusta, sed est confessio necessaria propter 
alios, ne alii de causa errent, ut cum propter do- 
ctrinam interficiuntur marlyres, necesse fuit eos 

exponere causam, et ostendere se non temere ad- 
versari aliter sentientibus, 

Sequens versus congruit cum proxima sen- 
tentia: Zxorilur in tenebris lumen rectis , id est, 
in calamitate consolatio, quasi dicat: Manet causa 
quanquam multis et magnis hostibus, diabolis et 
organis diaboli adversantibus, interea tamen Deus 
sustentat, consolatur, et tandem liberat hunc 
iustum, 

[am hic sciri oportet universalem regulam, 
Promissio corporalium bonorum tradita est pro- 
pter promissionem gratiae et propter Messiam, et 
semper praeluceat fides, qua statuamus nos pla- 
cere Deo, et propter Filium Dei iustos esse.  De- 
inde petamus et expectemus caetera necessaria, 
sed ita ut simul parati simus ad crucem, et tamen 
non ammittamus aeternam consolationem, sicut 
inquit Hiob: Etiamsi occidet me, sperabo in eum, 
David cur expellitur in exilium erigit se fide, et 
statuit se habere remissionem peccatorum propter 
Mediatorem, Deinde petit et expectat reductio- 
nem, et tamen paratus est ad poenam, nec amit- 
tit interea aeternam consolationem, scit Deo se 
debere hunc honorem et huuc cultum, credam 
promissioni gratiae, scit Messiam non esse con- 
tumelia afficiendum, sed potentiorem esse regno 
peccati et mortis, iuxta illud: Exuberat gratia 
supra peccatum, — Hoc modo et iusticia personae 
manet in aeternum coram Deo, videlicet stante 
Filio Dei coram aeterno patre, et pro nobis inter- 
pellante. 

Hanc aeternam iusticiam etiam hic comple- 
ctitur Psalmus. Quia quanquam in politico regi- 
mine etiam servat Deus regulam, ut atrocia scelera 
puniat atrocibus poenis in hac vita, et tandem vin- 
cant, qui antea iniuste oppressi fuerunt, sicot 
Augustus vincit Antonium: tamen hic non loqui- 
tur de impiis, sed de talibus quorum et persona 
et causa placet, et qui invocant Deum, et ab ipso 
petunt et expectant consolationem, et de hac 
aeterna iusticia proprie infra dicet: Zn aeternum 
non peribit iustus, el: in memoría aeterna erit 
iuslus, ubi de iusto coram Deo loquitur, vide- 
licet de:credente non de impio. — Hunc creden- 
tem inquit ab eo custodiri, et Deum semper eius 
in omni aeternitate memorem esse, ipsi bene- 
facturum esse, daturum vitam et iusticiam aeter- 
nam, etc. 

Misericors miserator el iustus. Miscet prae- 
cepta consolationibus. Antea promissio posita est, 

Exoritur in tenebris lumen rectis, Nunc rursus 
dicit, qualis sit ille timens Deum. — Est enim 
mollissima constructio: Kxoritur in tenebris lu- 
men reclis, misericordi, miseratori eti iusto, 
scilicet, talem esse hunc de quo loquitur signi- 
ficant, quasi dicat, hic timens, ut loseph, est 
misericors et miserator, non ulciscitur scelus fra- 
trum, benefacit multis gentibus, et est iustus, 
non est tyrannus, non attingit Domini coniugem, 
non defraudat homines, loquitur enim de iusti- 
cià legali seu operum, Aliqui contexunt versum 
hoc modo: Exorifur in tenebris lumen rectis, a 
misericorde, miseratore et iusto Deo. 

In sequenti versu repetit praeceptum: Bonus 
eir miserelur el mutuo dat, id est, est beneficus, 
Kt disponil sermones suos in iudicio, id est, 
negocia sua iuste agit, non est sophisticus, non 
rapax, non defraudator, non impostor, non stel- 
lio, non sycophanta. Et miscet consolationem: 
Non eeerletlur ad extremum , id est, etiamsi ali- 
quandiu affligetur, tamen tandem eluctabitur, ut 
alibi dicitur: Multae tribulationes iustorum, sed 
ex omnibus his liberabit eos Dominus. Zn me- 
moria aelerna erit iuslus , id est, Deus erit me- 
mor ipsius, exaudiet, sustentabit, iuvabit et li- 
berabit eum, sicut exaudivit loseph, Davidem, 
leremiam, et alios, Hic Psalmus comprehendit 
et praesentes liberationes et aeternam, Deus est 
memor Abel etiam hac praesenti vita amissa, Do- 
cet ergo Psalmus restare aliud iudicium, nec de- 
ficiendum esse a Deo, etiamsi in hac vita non li- 
beramur, sed certa fide et spe expectandam esse 
liberationem in vita aeterna, 1uxta illud usitatum 
dictum: Etiamsi occidet me, tamen sperabo in 
eum. [ta sciamus comprehendi in his dictis do- 
ctrinam de vita aeterna et de fide. 

Alia consolatio dulcissima: 45 auditu malo 
non limebil, id est, non expavescet, non fran- 
getur animo, cum audit annunciari periculum aut 
suam aliquam calamitatem, ut cum Iob annun- 
ciatur interitus filiorum. — Addit autem Psalmus 
causam, unde sit hoc robur animi, quia inquit: 
Hic iustus confidit Domino. | Supra facta est ex- 
pressa mentio timoris Dei, hic fit expressa mentio 
fidei, quae nititur veri Dei promissione. Loqui- 
tur ergo Psalmus de iusto, sicut in Evangelio 
traditur doctrina de poenitentia, et de fide, ac 
fiducia quae erigit corda, et primum accipit re- 
missionem peccatorum, et expectat liberationem 
aeternam propter Filium Dei gratis, iuxta 1us- 

iurandum: Vivo ego, nolo mortem peccatoris, sed 
ut convertatur et vivat, Haec fides semper prae- 
luceat petitioni bonorum corporalium, ut supra 
dictum est, iuxta illud: Fide accedimus ad Deum. 
Deinde petit et expectat etiam mitigationem prae- 
sentium calamitatum, iuxta illa dicta: In ira mi- 
sericordiae recordaris, Non faciam furorem irae 
meae, Non mortui laudabunt te Domine, — Do- 
mine in iudicio corripe me, non in furore, ne ad 
nihilum redigar. 


Dispersit, dedit pauperibus. — Miscet rur- 
sus praecepta: Dispergit, dat pauperibus, Libe- 
ralitas significatur verbo spargendi, sed restrin- 
gitur ad pauperes, nec profusio, nec ostentatio 
splendoris in profusione placent Deo. Et tota 
doctrina liberalitatis. venustissime comprehensa 
est in dicto Salomonis: Fontes tui deriventur fo- 
ras, et tu Dominus eorum maneto. ltem: Non 
des facultatem tuam crudeli. 


Justicia eius manet in aeternum, Quocun- 
que modo intelligat nomen iusticiae hoc loco, sive 
de his eleemosynis, sive de causa iusta, sive de 
iusticia personae, sententiae congruent,  lusticia 
eius manet in seculum seculi, id est, Deus est 
memor omni tempore et iusticiae personae, seu 
iusticiae fidei, et causae iustae, et eleemosyna- 
rum iusti, et tandem ostendit se curare iustos, et 
eorum causas et eorum eleemosynas: complectitur 
ergo et praesentes liberationes et aeternam, In 
fine addita est antithesis, quae denunciat poenas 
impiis praesentes et aeternas, 


Argumentum ac dispositio 
Psalmi CXIII. 


Laudate pueri Dominum, laudate nomen 
Domini. 


Psalmus est confessio et gratiarum actio com- 
munis de providentia, Etsi autem ethnici quo- 
que de providentia saepe concionantur, ut: 

Aspiciunt oculis superi mortalia iustis. 
Item, zye 9sóg &xÓixov Üuua. 
Item, o9 yàg oí toyo. 9e0l uáxagsc qufovar. 
Item Euripidis, 2v v Ouxaíp Mníü:g ccr5olac. 
Frangit et attollit vires in milite causa, 
Quae nisi iusta subest, excutit arma pudor. 
tamen Ecclesiae doctrina in hoc ipso loco dupli- 
citer at ethnica differt. Ecclesia monstrat verum 

Deum, qui se patefecit non solum opificio natu- 
rae, sed etiam sua voce et certis testimoniis, ut 
misso filio, resuscitatione mortuorum, eductione 
populi ex Aegypto. Secundo non tantum recitat 
Ecclesia legalem doctrinam de Deo, sed etiam 
promissionem gratiae, ut sciamus nos recipi quan- 
quam sumus indigni, et invocare eum possimus, 
et petere et expectare bona, Etsi enim Ethnici 
norunt dicta de providentia, tamen in aerumnis 
fugiunt Deum, quia agnoscunt se reos et indignos 
esse, sed Ecclesia opponit promissionem de Me- 
diatore, imo etiamsi es reus, tamen Deus edidit 
promissionem, et vult te recipere propter Media- 
torem, iuxta iusivrandum: Vivo ego, nolo mor- 
tem peccatoris, sed ut convertatur et vivat.  Scia- 
mus ergo in hoc Psalmo contineri confessionem et 
gratiarum actionem directam ad verum Deum, qui 
se in Ecclesia patefecit data promissione, sciamus 
item sic affirmari providentiam , ut simul commo- 
nefacti agnoscamus promissionem, sciamus vere 
colligi Ecclesiam, vere recipi eos qui convertun- 
tur ad Deum fiducia Mediatoris, et eum invocant, 
et proprie ad Ecclesiam et ad hos invocantes per- 
tinent hae dulcissimae consolationes: Quis sicul 
Dominus Deus noster qui in altis, habitat el 
humilia respicit, in coelo et in terra, id est, 
colligit sibi Ecclesiam quae durissime onerata est 
ingentibus aerumnis, sicut et Filius inquit: Ve- 
nite ad me omnes qui laboratis et onerati estis, 
ego reficiam vos etc. 


Argumentum ac dispositio 
Psalmi CXIV. et CXV. 


In exitu Israilis de Aegypto, domus Iacob 
de populo barbaro , etc. 


Prima pars est narratio eductionis ex Áegy- 
pto, et confessio quod Ecclesia illustribus testi- 
moniis divinis collocata sit in ;hoc populo, et est 
gratiarum actio, Secunda pars est precatio, ut 
constitutae Ecclesiae Deus opem ferat, ne ipsius 
nomen contumelia afüciatur ab hostibus: JVon 
nobis Domine, non nobis, sed nomini tuo da 
gloriam. Haec petitio et saepe repetita est et 
quotidie repetenda est: Confirma hoc Deus, quod 
operatus es in nobis, a templo sancto tuo. [e- 
rem. 14.: Domine fac propter nomen tuum, Item: 
'Tu autem in nobis es Domine, et nomen tuum 
invocatum est super nos, ne derelinquas nos. 

Et Esaiae 48.: Propter nomen meum procul re- 
movebo iram meam, et laude mea frenabo te, 
ne pereas, — Item: Propter me, propter me fa- 
ciam, ut non blasphemer. 


Haec dicta semper nobis in conspectu sint, 
ut eundem finem, eandem causam invocationis, 
in nostra petitione intueamur, ne sinat nos labi 
Deus, ne sinat fieri vastationes, ne sinat extingui 
lucem Evangelii, ne contumelia afficiatur ipse 
Deus, sed plures eum recte invocent et celebrent. 

Addit igitur antithesin veri Dei patefacti in 
Ecclesia, et commentitiorum numinum, Vero 
Deo tribuit, quod sit verax et misericors, quod 
dederit promissiones, constituerit Mediatorem, 
exaudiat et salvet iuxta promissionem, tribuit 
etiam quod agat liberrime: Omnia quaecunque 
voluil fecit, id dictum opponendum est stoicis 
imaginationibus, quae fingunt Deum alligatum 
esse causis secundis. — Et repetit beneficia: Do- 
mus Israél sperat in Domino, adiutor et pro- 
leclor eorum est, afürmat Ecclesiae traditas esse 
promissiones, et sine ulla dubitatione ratas esse, 
recipi, exaudiri et salvari homines, iuxta has 
promissiones, ideo in fine petit conservationem 
huius Ecclesiae, [Von mortui laudabunt te Do- 
mineé, id est, serva et in hac vita coetus aliquos 
te laudantes, agnoscentes, recte invocantes, gra- 
tias agentes et vere celebrantes, quia non frustra 
condidisti genus humanum, sed vis talem esse 
aeternum 'coetum, cui in omni aeternitate com- 
munices tuam sapientiam et bonitatem, et qui vi- 
cissim te celebret in omni aeternitate. 


Argumentum ac dispositio 
Psalmi CXV. 


Dilexi, quod audivit Dominus vocem ora- 
tionis meae. 


Gratiarum actio est, quod exauditus et libe- 
ratus sit, et intexitur narratio periculi, et misce- 
tur precatio. Alibi autem diximus gratitudinem 
praecipue duas virtutes complecti, veritatem et 
iusticiam, — Veritas profitetur unde acceperis be- 
neficrum, et non arrogat sibi aliena: obligat 
autem iusticia ad mutua officia. [Tta vult Deus in 
gratiarum actione extare confessionem, quod ex- 
audierit et liberaverit, ut ipsi tribuantur vere ab 
ipso facta, et discant homines vere eum invocare, 

| et sciant invocationem non esse irritam. Sic le- 

gantur omnes hae gratiarum actiones et petitiones, 
sciamus Deum velle ut simili fide omnes eum in- 
vocemus, petamus, et expectemus auxilium, gra- 
tias agamus, Sunt enim narrationes exempli causa 
propositae. 

Est autem hic Psalmus vox Evangelii conti- 
nens et promissiones, et exemplum promissionis, 
et commonefaciens nos de tota doctrina promis- 
sionum de Mediatore et de gratia, et significat ut 
nos quoque fide propter Mediatorem petamus et 
expectemus liberationem, et deinde agamus gra- 
tias, toleremus crucem in confessione, et alias 
aerumnas Ecclesiae, et aeternam liberationem ex- 
pectemus, Saepe repetita sunt eadem zi&97, ut 
fit, et invocatio similis in talibus aerumnis affert 
lucem Psalmo. 

Initium est narratio quae est ipsa confessio 
quod Deus ipsum exaudiverit, Et zt&t9og additur: 
Diligo, id est, hoc est mihi gratum, dilectum, 
dulce, in hoc acquiesco, quod Dominus exaudit 
me invocantem. Significat autem solam hanc esse 
summam et firmam consolationem acquiescere in 
Deo vere credentem, quod a Deo exaudiaris, si- 
cut saepe dicit: Zn Domino confido non erube- 
scam. Qui confidit in Domino, sicut mons Zion 
non commovebitur: Omnis qui credit in eum non 
confundetur. Multa accidunt homini inextrica- 
bilia humanis consiliis, ut Davidi, ibi mens hac 
sola consolatione sustentatur, quod vera et rata 
sint haec dicta: Venite ad me omnes qui laboratis 
et onerati estis, ego reficiam vos, ltem: Vivo 
ego, nolo mortem peccatoris etc, Item: Omnis 
qui invocaverit nomen Domini salvus erit. ltem: 
Prope est Dominus omnibus invocantibus eum. 

'T'ertius versus narrat periculi magnitudinem, 
videlicet angustias inferorum, qua phrasi dolores 
maximi significantur, sensus irae Dei et horrendi 
iudicii, qui describuntur in confessione Ezechiae: 
Sicut leo contrivit omnia ossa mea, 

In versu quarto inserit verba promissionis: 
Deus est misericors, el miseretur et custodit par- 
vulos, id est, afflictos, vere invocantes eum, et 
est iustus, defensor invocantium qui iniuste op- 
primuntur, In his verbis mente repetamus totam 
doctrinam promissionum de Mediatore et de gra- 
tia, et sciamus fidem oportere niti non nostra 
dignitate, sed sola misericordia propter Filium 
promissa, ideo enim nominat Dominum mnm et 
nostrum Deum, ut ostendat verum Deum, qui 
se patefecit in Ecclesia editis promissionibus. 

Credidi propter quod locutus sum. 


Apud Hebraeos hoc membrum ad superio- 
rem Psalmum pertinet, et est narratio congruens 
priori argumento, dicit de causa quare invocet, 
et quare affligatur, scilicet propter confessionem 
doctrinae, et postea promittit se deinceps Deo hos 
cultus praestiturum esse, invocationem, gratia- 
rum actionem, confessionem doctrinae, patien- 
tiam in cruce: Credidi propter quod locutus sum, 
id est, quia vere credo esse Deum, et veras esse 
promissiones, ideo invoco, ita docet nullam esse 
veram invocationem sine fide, iuxta illud: Quo- 
modo invocabunt nisi credent. Item: Quia cer- 
tus sum hanc doctrinam veram esse, ideo de ea in 
confessione testificor, sic Paulus citat hoc dictum: 
Ego autem humiliatus sum valde. | Sequitur 
confessionem persequutio. 


Ego dixi in consternatione mea, omnis 
homo mendaz, in his ipsis doloribus et conso- 
lationibus meis cognovi securos simpliciter men- 
daces esse, id est, non recte sentire de Deo, non 
agnoscere peccati magnitudinem, non valde ti- 
mere iram, non ardere fide et dilectione erga 
Deum, sicut ardere debebant, postea consternati 
sentimus et agnoscimus hanc hypocrisin, et sancti 
haec mendacia deplorant. ta dicit leremias 
cap. 91.: Castigasti me Domine, et eruditus sum 
sicut iuvenculus indomitus, postquam ostendisti 
mihi egi poenitentiam, | Item: Cum iudicamur, a 
Domino corripimur, ne cum hoc mundo damne- 
mur. 

Calicem salutarcm accipiam, id est, gra- 
tus accipiam liberationem et eam celebrabo, Jota 
mea reddam, et in cruce confessionem invoca- 
tionem, et gratitudinem declarabo, et scio nos 
etiam ex hac morte revicturos esse. Preciosa 
coram Domino mors sanctorum eius, non solum 
quia Deus vindex est, sed etiam quia certum est 
sanctis reddi vitam et gloriam, nec ruere eos in 
aeternum ezitium, sicut ruunt impii, Simul 
autem significatum est Ecclesiam in hac vita cruci 
subiectam esse, ut supra Psalmo 71.: Preciosus 
sanguis eorum coram Domino, Haec corara tota 
Ecclesia profitebor et concionabor. lta significat 
praecipuos cultus esse, invocationem, gratiarum 
actionem , propagationem doctrinae, et confessio- 
nem in cruce, 

Argumentum ac dispositio 
Psalmi CXVI. 


Laudate Dominum omnes Gentes, laudate 
eum omnes populi, eic. 


Prophetia est quae affirmat Ecclesiam colli- 
gendam esse etiam ex gentibus, et deducit lecto- 
rem ad vetustas illas promissiones: In semine tuo 
benedicentur omnes gentes. Item: Gentes ad 
eum congregabuntur. Agnoscamus igitur Filium 
Dei, et laeti accipiamus eius beneficium, ei obe- 
diamus et gratias agamüs. De his beneficiis loqui- 
tur, cum inquit: Confirmata est super nos mi- 
sericordia eius, vel dominatur misericordia, non 
ira, sed propter l'ilium et per eum recepti sumus, 
sanctificamur et salvamur, Et eceritas Domini 
manet in aeternum , id est, promissio facta de 


Messia sine ulla dubitatione rata et immota est, | 


et Ecclesia hoc modo salvabitur etc. 


Argumentum ac dispositio 
Psalmi CXVII. et CXVIII. 


Confitemini Domino quoniam bonus, quo- 
niam in seculum misericordia eius, etc. 


Etiam vetus synagoga intellexit hunc Psal- 
mum esse vocem Messiae et Dominus eum de sese 
citat, Matth, 25. Et in. Ephesiis enarratur ver- 
sus, Lapidem quem reprobaverunt aedificantes 
factus est in caput anguli, id est, hic Messias 
quem aedificantes, id est, doctores, principes et 
gubernatores delere conati sunt, factus est fun- 
damentum Ecclesiae, id est, propter eius obe- 
dientiam Ecclesia recepta est, et ipse dominatur 
in Ecclesia, id est, colligit eam voce Evangelii 
et est in ea efficax, sanctificat illam Spiritu suo 
sancto, protegit et salvat eam, sicut ipse inquit: 
Nemo rapiet oves meas e manibus meis, 


Quanquam autem aliqui disputare volent Da- 
videm hic loqui, tamen fatendum est typo prin- 
cipaliter significari Messiae passiones et victorias, 
sic igitur interpretemur Psalmum quasi Messias 
ipse recitet suam passionem et victoriam, Ac ini- 
tio Dominus alloquitur universam Ecclesiam, iu- 
bet omnes agere gratias Deo pro hoc immenso 
beneficio, quod Filium constituerit Mediatorem, 
et voluerit per eius obedientiam placari iram, et 
per victoriam destrui mortem, et sic recipi et sal- 

vari genus humanum, | Hoc mirandum consilium 
vult in Ecclesia recitari, vult notum esse, ut 
multi salventur et Deum in omni aeternitate cele- 
brent. Haec est simplex sententia quatuor ver- 
suum initio: Confitemini Domino, id est, agno- 
Scite eum, celebrate eum, agite gratias propter iu- 
gentia beneficia, quod Filium constituit Mediato- 
rem, et sic colligit aeternam Ecclesiam. 

Nominatim autem alloquitur domum 4aron, 
ut significet ministros Evangelii et doctores de- 
bere incoare hanc celebrationem docendo, invo- 
cando, gratias agendo, 


Sequentes versus usque ad hoc dictum: La- 
pidem quem reprobaverunt etc., sunt narratio pas- 
sionis et victoriae, et nominatim canitur paean 
de abolita morte: JVon moriar sed eieam, et 
narrabo opera Domini. | Sequentes versiculi ex- 
ponunt causam finalem, propter quam passus est 
Messias, scilicet, ut fieret fundamentum Eccle- 
Siae, propter suam reverentiam exauditus est etc, 
Hac obedientia, hoc merito placata est ira Dei, 
propter hoc AvvQov credentes accipiunt remissio- 
nem peccatorum, et reputantur iusti, sicut ex- 
presse dictum est: Quem posuit propiciatorem 
per sanguinem, etc,, et cum recipiuntur, simul 
santificat eos Spiritu suo sancto, sicut etiam ex- 
presse dicitur:  Accepistis spiritum adoptionis 
filiorum. 

Sunt autem inserta lumina et 7:697, ut epi- 
phonemata sunt: Melius est confidere in Domi- 
no, quam confidere in principibus, etc, — Prae- 
cipit ut obediamus Deo, et non faciamus contra 
eum fracti metu, aut doloribus, sed certo statua- 
mus ipsum nobis adesse, et daturum aeternam 
salutem, sicut Psalmo 86, dicit: Expecta Domi- 
num et custodi viam eius etc. — Omnes Gentes 
circumdederunt me, | Etiam in externa passione 
destitutus fuit Christus ab omnibus hominibus, 
et invaserunt eum non solum ludaei, sed etiam 
Gentes, Pilatus et variarum gentium multitudo, 
sed multo magis diabolus. 

Praeterea loquitur Christus non tantum de 
sua persona, sed etiam de tota Ecclesia, quam 
ubique omnes gentes et diaboli inde usque ab ini- 
tio persequuti sunt: sed omnes impii perituri sunt 
et evanescent, sicut ignis spinarum cito deflagrat. 


Saepe repetita est praecipua pars narrationis, 
in qua affirmat Christus se et passum et servatum 
esse: De tribulatione invocaei, el respondit mihi 

Dominus in latitudine. ln ^latitudine, id est, 
patefacto exitu. — Zmpulsus sum ut caderem, sed 
Dominus adiueit me. Haec dicta recitantur ut 
sint testimonia" de passione et liberatione, Fit 
etiam mentio invocationis Dei, ut sciamus nos 
quoque liberari quaerentes auxilium invocatione 
Dei, et quidem exaudiri nos propter hunc ipsum 
Messiam, qui hic profitetur se constitutum esse, 
ut sit caput anguli, id est, ut habeat Ecclesiam, 
quam non sinat interire. 


Sequatur autem liberationem confessio do- 
ctrinae et gratiarum actio, sicut hic ait: /Von mo- 
riar sed vieam, ei narrabo opera Domini, id 
est, reviviscit Messias, ut sit testis de Deo, quod 
hoc modo et ipsum servaverit, et quod per eum 
resuscitatum velit aeternam Ecclesiam colligere, et 
reddere ei iusticiam et vitam. Sic liberantur ex 
media morte leremias, Daniel, Apostoli, ut sint 
testes de praesentia Dei et tota doctrina, 


Aperite mihi portas iusticiae ete, Compel- 
latio est ad Ecclesiam, quasi dicat: Ego resusci- 
tatus accedam ad vos, id est, in arcem iusticiae, 
in qua est iusticia, id est, vera Dei agnitio, et 
invocalio, et sanctificatio per vocem Evangelii 
et per Spiritum sanctum, Zn hanc arcem, id est, 
in hunc coelum ingrediar, id est, ibi regnabo, 
ibi sonabo vocem Evangelii. aec est porla, id 
est, arx Domini, inirabunt in eain iusti, 'To- 
tus hic versus descriptio est verae Ecclesiae, Ec- 
clesia est porta Domini, id est, templum vel arx 
Dei, id est, coetus Deo placens in quo regnat 
Filius Dei ostendens patrem, et sunt ibi creden- 
tes Evangelio qui sunt iusti, id est, per Filium 
et propter Filium fide recepti, et per eum Spiritu 
sancto sanctificati ad vitam aeternam. — Haec por- 
ta, haec arx est coetus in quo Deus in omni aeter- 
nitate se ostendet, et communicabit eis suam sa- 
pientiam et bonitatem, et erit omnia in omnibus. 
Alii omnes extra hanc portam seu arcem sunt 
damnati, et hostes Dei, sicut loannes inquit: 
Qui non credit Filio, non videbit vitam, sed ira 
Dei manet super eum. 


Dictum est antea de versu: Lapidem quem 
reprobaeerunt , hic factus est in caput anguli. 
Recitantur et in hoc versu passio et liberatio, sed 
additur causa finalis, ut hic Filius Dei sit funda- 
mentum ex quo extruatur Ecclesia. — Considerent 
autem iuniores figuram: Caput anguli seu lapi- 
dem angularem nominat fundamentum, cui im- 

ponuntur anguli, id est diversi parietes, sicut 
Christo imponitur Ecclesia collecta ex Israal et ex 
gentübus. [ntelligatur autem fundamentum non 
solum de doctrina, sed etiam de redemtione et de 
efficacia. Primum hoc modo fundamentum est, 
quia unam Evangeli vocem tradidit, qua uni- 
versa Ecclesia inde usque ab initio ad finem con- 
sociatur, iuxta dictum: Fundamentum aliud poni 
non potest praeter id, quod positum est, quod 
est Christus lesus. | Secundo Messias est funda- 
mentum non modo propter doctrinam, sed etiam 
propter redemtionem et efficaciam, — Quia propter 
eum caetera eius membra electa sunt, propter 
ipsius deprecationem et passionem, et ipse est 
efficax in eis, remittit peccata credentibus sancti- 
ficat eos Spiritu suo sancto, exaudit eos, regit et 
protegit eos in variis periculis, depellit ab eis dia- 
bolos, dat eis vitam aeternam, — Haec assidua be- 
neficia impertit. verae Ecclesiae, Nec cogitemus 
ociosum Dominum, aut ociosam molern esse, sed 
vere sua potentia nos gestat, et vult haec bene- 
ficia agnosci, et fide peti, vult etiam sciri hos 
esse summos cultus Dei in Ecclesia, agnoscere 
haec beneficia, fide ea petere, celebrare, et gra- 
tias agere, sicut in hoc ipso Psalmo Dominus in- 
quit: JDe tribulatione ineocaei. Dominum, et 
sunt insertae invocationes, O Domine salva etc. 

Sciant iuniores hinc sumtum esse membrum 
niz"en salva quaeso, nam et ipse Messias petit 
pro se et pro tota Ecclesia liberatignem et salva- 
tionem, sicut dese inquit: Pater glorifica filium 
ea gloria, quam habuit apud te ante constitutio- 
nem mundi. Et postea: Pater serva eos in veri- 
tate tua. 

Benediclus qui. venit ín nomine Domini, 
referatur ad promissionem: In semine tuo bene- 
dicentur omnes gentes, Nam hic benedictus non 
tantum generaliter intelligatur de eo qui sit felix, 
qui adiuvetur a Deo, sicut Moyses, Iosue, Ge- 
deon, fuerunt felices, sed nominatim de illo Do- 
mino propter quem promissa est benedictio generi 
humano, videlicet restitutio iusticiae et vitae ae- 
ternae, sublata maledictione, id est, peccato et 
morte et ira Dei, et in singulis particulis est em- 
phasis Benedictus, id est, primus et immediate 
benedictus ab aeterno patre, et benedicens caete- 
ris, Qui eenit ín nomine Domini, id est; pecu- 
liariter missus ad hanc ipsam redemtionem et sal- 
vationem generis humani. JBenediximus vobis 
de domo Domini, iam Christus et omnes P'ro- 

phetae et Apostoli alloquuntur Ecclesiam: bene- 
diximus vobis, annunciavimus Evangelium, an- 
nunciavimus hunc benedictum venturum esse, 
narravimus eius beneficia ut domus Domini aedi- 
ficaretur et cresceret, ideoque haec postrema clau- 
sula de Ecclesia addita est, ut sciamus Deum velle 
haec sua beneficia nota esse et celebrari in genere 
humano, ut colligatur aeterna Ecclesia, et hanc 
vere Ecclesiam esse in qua sonat haec benedictio, 
id est, vox Evangelii. 

Hic tota doctrina de Ecclesia cogitanda est, 
et phrasis sic intelligatur: Zenedíirimus vobis de 
domo Domini, id est, vobis qui estis domus Do- 
mini, id est, qui estis vera Dei Ecclesia, — Signi- 
ficat igitur non esse Ecclesiam Dei ullas gentes 
aut congregationes, quae pugnant cum voce Evan- 
gelii, et quod usitate dicitur, Non est salus extra 
Ecclesiam, id in hoc versiculo expressum est: 
Benediximus vobis de domo Domini, Sunt et 
.sequentia verba vox patrum, Prophetarum et Apo- 
stolorum narrantium quid doceznt, et iubentium 
conservari ministerium, sonamus inquiunt hanc 
benedictionem, videlicet: Deus ést Dominus et 
illuminator noster. Haec verba Psalmi fiunt il- 
lustriora collata antithesi, quasi dicat, gentium 
numina sunt commentitia, tantum bic 513y, qui 
se patefecit in Ecclesia est verus Deus omnipotens, 
et est Z//uminator noster, id est, consolator li- 
berans nos a peccato et a morte, restituens iusti- 
cia et vitam weternam exaudiens et iuvans nos, 
Haec omnia comprehenduntur vocabulo illumina- 
toris. 

Postea iubent hoc ministerium conservari: 
Ornate festum frondibus usque ad cornua alta- 
ris, id est, celebrate festum, conservate publi- 
cum ministerium et doctrinae puritatem, [ta 
praecipiunt reverenter adiuvari publicam mini- 
sterii Evangelii conservationem, non dissipari 
Ecclesiam, non fieri vastitatem, sed foveri vera 
doctrinae studia, communem Ecclesiae consocia- 
tionem omnibus officiis,  Pictura frondium con- 
textarum et alligaturum ad altare, imago est do- 
centium et auditorum, qui sint consociati voce 
doctrinae, invocatione, confessione, gratiarum 
actione: et alligati ad unum altare, id est, ad 
Mediatorem et unitatem Ecclesiae. 

Beliqui versus sunt repetitio gratiarum actio- 
nis. "Totus igitur Psalmus principaliter narratio 
est passionis et victoriae Messiae, et causarum 
propter quas passus est et vicit, et inserta sunt ' 

"Ó7, gratiarum actiones, et precationes et com- 
memorationes de Ecclesia et ministerio Evangelii, 


Argumentum ac dispositio 
Psalmi CXIX. 
N Aleph. 


Beati immaculati in via, qui ambulant in 
lege Domini etc. 


Huius longi carminis eaedem sunt sententiae 
crebro repetitae, ut in hymnis fiebat. Quia re- 
petitio significat magnitudinem affectuum: est 
autem hic Psalmus principaliter doctrina, quae 
sit et ubi sit vera Dei Ecclesia, videlicet, quae 
retinet puritatem doctrinae a Deo traditae, Hanc 
principalem et perpetuam sententiam huius Psal- 
mi esse sciamus, ideoque vetustas voluit eum fa- 
miliarissime notum esse hominibus, ut quotidie 
lectores commonefierent, de retinenda puritate 
doctrinae, Miscentur autem gratiarum actiones, 
quod Deus doctrinam patefecerit, et certae Ec- 
clesiae tradiderit, Item, Confessio, qua affirma- 
mus non hanc doctrinam amplecti, Item, Pre- 
catio, ut doceamur ac iuvemur contra hostes do- 
ctrinae. ltem, Consolationes sumtae ab effecti- 
bus, quod hac voce Deus convertat et vivificet 
credentes, Haec membra dulcissime miscentur, 
ut ostendet ipsa lectio, 

Primus versus doctrina est, quo recte intel- 
lecto aditus patefit ad totum Psalmum: Beati im- 
maculati in eia, qui ambulant in lege Domini, 
id est, illi soli sunt membra verae Ecclesiae Dei, 
qui amplectuntur doctrinam Dei incorruptam fide 
et bona conscientia, : 

Hic primum monendi sunt iuniores haec 
verba in toto Psalmo sparsa, lmmaculati, ambu- 
lantes in lege Domini, custodientes mandata Do- 
mini, iustificationes, testimonia, non intelligi 
vouuxds de impletione legis, de qua dicitur in 
Deuteronomio: Maledictus qui non permanet in 
omnibus his, quae scripta sunt in lege: sed hoc 
loco et saepe alias loquitur vox divina evangelice 
de professione incorruptae doctrinae, quae tamen 
fit fide et bona conscientia, ut Ioan. 14.: Si quis 
diligit me, sermonem meum servabit, et pater 
meus diliget eum, et veniemus ad eum et man- 
sionem apud eum faciemus. Ut enim ibi servare 
sermonem, nequaquam intelligitur vowuzóg de 
integra impletione legis, sed de custodia incor- 

ruptae doctrinae in fide et bóna conscientia, ita 
intelligantur similia verba in hoc Psalmo, Am- 
bulantes in lege tua, Item, Custodio mandata tua. 
Ac dictum illud Christi prorsus congruit cum hoc 
toto Psalmo, et huc accommodetur tanquam pla- 
nissima enarratio. Ostendit enim quae et ubi sit 
Ecclesia Dei, et addit promissiones omnium sum- 
mas expressius quam Psalmus. — Nihil potest dici 
maius his bonis: Pater meus diliget eum, et ve- 
niemus ad eum, et mansionem apud eum facie- 
mus, Pater remittit peccata, diliget nos, et re- 
putabit iustos propter Filium Dei, et efficiemur 
domicilium divinitatis: Filius mediator placat no- 
bis patrem, et est umbraculum. ta Pater et Fi- 
lius spirant in cor tuum Spiritum sanctum, et 
postea manifestius habitabit in nobis divinitas in 
omni aeternitate, erit omnia in omnibus, id est, 
aget immediate sua luce in nobis, et conspicie- 
tur, non aget per ministerium Evangelii sicut 
nunc agit. 

Vocabulum pro quo interpretes usi sunt no- 
mine immaculati, Hebraeis est D2Dn, quod si- 
gnificat integrum, ut cum de pecude dicimus, 
pecudem nec mutilam esse nec coecam, nec 
claudicantem, nec scabiosam, nec febri labo- 
rantem. [gitur vetustissimo more loquendi de 
homine, significat integrum sine corruptela, id 
est, sine falsa opinione, vel cultu idolatrico, ut 
Genes. 12. dicitur: Ambula coram me; et esto 
integer, id est, custos incorruptae doctrinae in 
fide et bona conscientia, — Haec est planissima 
enarratio, et postea dicitur, Deut. 18.: Integer 
esto coram Domino Deo tuo, id est, sine falsa 
opinione et cultu idolatrico, ibi enim prohibet 
idola et magiam. In his locis conspici potest, 
quomodo vetustas hoc vocabulo usa sit, Postea 
eodem modo Psalmus loquitur. Significat ergo im- 
maculati custodes incorruptae doctrinae in fide et 
bona conscientia, id est, tales qui sunt sine falsa 
opinione et cultu idolatrico, et vera fide et bona 
conscientia verum Deum invocant. 

Secundus versus est repetitio prioris senten- 
tiae, Qui scrutantur testimonia eius , id est, qui 
non discedunt a verbo Dei, et toto corde, id est, 
integro corde, non distracto ad idola, quaerunt 
verbum Dei, hi sunt beati, id est, sunt membra 
verae Ecclesiae Dei, et ad eos pertinent promis- 
siones. 

Tertius versus est antithesis, JVon operan- 
tur iniquitatem ambulantes in eiis eius, id est, 

discedentes a verbo, fingentes sua dogmata et suos 
cultus, ut Mahomet, Papa, monachi operantur 
iniquitatem, id est, displicentia Deo, damnata, 
etiamsi in speciem ritus et mores sunt pulcri. 

Quartus versus oizioAoyía est et doctrina, 
Deus severissime prohibet discedere a verbo Dei, 
iuxta illa dicta: Hunc audite, tem: Si quis 
aliud Evangelium docet, anathema sit, Sequun- 
tur precatio, et consolatio, gratiarum actio, et 
confessio , in qua affirmat se non discessurum esse 
a verbo Dei. [ta hic octonarius praecipue est do- 
ctrina docens, quae et ubi sit vera Ecclesia Dei, 
et hos esse vera Ecclesiae membra, qui sunt cu- 
stodes verbi divini incorrupti in fide et bona con- 
scientia, Postea miscentur zt 9s. 


3 Beth. 


In quo mundum faciet adolescentior viam 
suam? etc. 


Primus versus est recitatio mandati de custo- 
dienda puritate doctrinae: Sic eia erit munda, 
id est, Deo placens, si custodies eerbum Dei 
incorruptum, id est, si retinebis doctrinam in- 
corruptam fide et bona conscientia, Ac prorsus 
eadem sententia est, quae est primi versiculi: 
Beati immaculati. 

Secundus versus precatio est, Oro ne sinas 
me errare a mandatis tuis, 

"Tertius confessio est, [n corde abscondi etc, 

Quartus precatio, Doce me iustificationes 
tuas, Reliqui omnes sunt confessio, [n labiis 
meis, etc, 


5 Gimel. 


Retribue servo tuo, et vivam et custodiam 
sermones tuos. 


Primus versus est precatio, ut in calamitate 
et persecutione protegatur, ut possit propagare et 
sonare vocem verae doctrinae, Jietribue sereo 
luo, id est, vicissim ex aerumnis me erigas et 
consoleris, — Nam  retribuere hic non significat 
reddere mercedem aut compensare meritum, sed 
significat vicissitudinem ex persecutione: Trans- 
fer me ad talem statum in quo possim alios do- 
cere, non sinas extingui et deleri Ecclesiam, ideo 
addit: Zustifica me, Sicut supra inquit: Non 
moriar sed vivam, et narrabo opera Domini. 

Secundus et tertius versus sunt precatio, ut 
doceat nos Deus, Et querela inserta est: Sum 
peregrinus , non habeo regnum, defensionem, 

potentiam, sieut vere videmus Ecclesiam sine hu- 
manis praesidiis esse, ideo tu sis protector, 

Quartus confessio est: Diligo doctrinam 
iuam. 

Quintus precatio contra adversarios: Zncre- 
pa superbos , maledicti qui declinant a manda- 
lis luis. Expressa condemnatio est corrumpen- 
tium. doctrinam, quos nominat superbos, quia 
sunt sine timore Dei, et fiducia suae sapientiae et 
potentiae religiones et dogmata constituere co- 
nantur. Ut Nabuchodonosor, pontifices, Ma- 
homet, Samosatenus, Arrius, Pelagius et alii, 

Sextus et septimus versus precatio contra 


persecutores: Non sinas obrui Ecclesiam, Nam 
et principes adversantur nobis. 
Octavus versus confessio est: "Testimonia 


tua sunt mea meditatio, et sunt mei consiliarii, 


" Daleth. 


Adhaesit pulveri anima mea, vivifica me 


secundum verbum tuum. 


Pene singuli versus sunt precationes, ut iu- 
vetur et ut doceatur, et expresse citat promissio- 
nem: Jeifica me verbo tuo, Agnoscit hanc con- 
solationem fieri verbo, et acquiescit in promis- 
sione, sicut infra dicit: Sustinuit anima mea in 
verbo eius, speravit anima mea in Domino, id 
est, quaero Dominum in promissione, et acquie- 
sco in Domino propter promissionem, Nec quae- 
renda est alia illuminatio extra verbum, ut Rom, 
15. dicitur: Ut per patientiam et consolationem 
scripturarum spem habeamus, ut infra: Lucerna 
pedibus meis verbum tuum. 

Sequuntur querelae de aerumnis: | Zacet in 
puleere anima mea , Vivifica me verbo tuo. Est 
petitio: Doce me iustificationes tuas, etc. 

Dormilabit , vel Liquefacta est anima mea, 
repetitio aerumnarum, noli me confundere, id 
est, non sinas me confundi, non sinas labores 
meos esse irritos. 


n He 


Legem pone mihi Domine viam statutorum 
tuorum , ut custodiam ea semper. 


Singuli versus sunt precationes, ut docea- ; 


tur, regatur, confirmetur, defendatur,  Tenen- 
da est autem nativa verborum interpretatio, ubi 
nos legimus: Legem. pone mihi Domine viam 
iustificationum luarum, commodior interpretatio 
est: Doce me Domine viam statutorum tuorum, 

| id est, doctrinam tuam, fac ut recte intelligam 
i universam doctrinam fundamenti. 


Aeerte oculos meos ne eideant eanilatem, 
id est, rege mentem et cor meum, ne propter res 
vanas, opes, potentiam, gloriam, voluptates de- 
ficiam a verbo tuo, 

Statue sereo tuo eloquium luum, id est, 
confirma servum tuum ut firmiter et constanter 
retineam eloquium tuum, et ut te vere timeam, 
et anteferam odiis et minis potentum, quasi di- 
cat, ut te timeam, non mundum, sicut Dominus 
inquit: Ne timeatis eos qui possunt occidere cor- 
pus, sed timeteDeum, qui potest animam et cor- 
pus perdere, 

ZAmputa opprobrium, id est, aufer hoc pro- 
brum, quod deleto verbo et oppressa Ecclesia se- 
queretur, non sinito triumphare adversarios et 
eos cumulare blasphemias, sicut et alibi dicitur: 
Ne dicant, ubi est Deus eorum? 


3 Vau. 


Et veniat super me misericordia tua Domine, 
salutare tuum secundum eloquium tuum. 


Primus versus est precatio, Veniat super me 
etc, quae intuetur promissionem misericordiae, 

Secundus confessio est, 

Tertius precatio: Et ne auferas etc. 

Quartus confessio: Et custodiam Legem 
tuam, etc. 

Quintus consolatio: 44móàulabo ín latitu- 
dine, id est, habebo consolationem, laetabor, 
quia tua doctrina me sustento, et tu me servas 
propter gloriam tuam.  Caeteri sunt confessio: 
LLoquebar de testimoniis tuis. 


* Zain. 


Memor esto verbi servi tui , in quo mihi spem 
dedisti. 


Memor esto eerbi, etc. — Primus versus pre- 
catio est, in qua intuens promissionem petit se 
iuvari et servari. — Ác ut saepe alias, ostendit hoc 
exemplo, quomodo fieri invocationem oporteat, 
et deinde quomodo fiat consolatic. In precatione 
intueamur promissionem et hunc verum Deum, 
qui se traditis promissionibus patefecit, et consti- 
tuit Mediatorem ac Propiciatorem. Deinde quan- 
quam horribiliter nos indignitas nostra deterret, 
tamen fides anteferat promissionem divinam et 
Mediatorem, et eluctetur ex dubitatione, petat 

et expectet auxilium. 
in corde, ut Paulus inquit: lustificati fide pacem 
habemus. ltem: Pax Dei regnet in cordibus ve- 
stris, Et hoc modo fieri consolationem hic inquit: 
Cum cor tuum fide et spe acquiescit in promis- 


sione et Mediatore, et statuis audiri tuos gemi- | 
tus, te protegi a Deo, et expectas auxilium pro- | 
pter Mediatorem. lta hic inquit: Sic fit consola- . 


tio, eloquium tuum vivificat me. 


Est ergo secundus versus dulcissima doctri- | 
na, recitans quomodo fiat consolatio, et congruit ; 


haec sententia, cum illis notissimnis dictis, quae 


deducunt nos ad verbum, id est, ad promissio- | 


nes: Prope est verbum in ore tuo. Si credideris 
salutus eris. Item Rom. 15.: Ut per patientiam 
et consolationem scripturarum spem habeamus, 
Non intelliguntur haec sine veris exercitiis invoca- 
tionis, quaerunt Anabaptistae et Enthusiastae alias 
illuminationes et raptus extra verbum Dei, et non 
volunt acquiescere fide, Homines profani tantis- 
per acquiescunt, donec ratio ostendit certa prae- 
sidia. Nos autem saepe in quotidianis gemitibus, 
et in his publicis et privatis miseriis repetamus 
hos versiculos: Memor esto verbi tui servo tuo. 
Recorderis promissionem tuam, in qua affirmas 
te Ecclesiam, et omnes invocantes te propter Fi- 
lium servaturum esse, et iubes nos petere et ex- 
pectare promissa. Hac consolatione sustentamus 
nos, credimus nobis tibi curae esse propter Me- 
diatorem, — Hac fide et spe erecti non fugiemus 
communes labores et pericula in docendo, in con- 
fessione et aliis necessariis laboribus. 


'l'ertius versus est narratio persecutionis et 
confessio adversus tyrannos et hypocritas. 


Quartus narratio est consolationis, 


Quintus indignatio, zelo vel indignatione 
accendor adversus peccatores. 


Sextus et septimus confessio. 


Octavus etiam confessio est, et phrasis con- 
sideretur, Haec facta est mihi, id est, hoc meum 
est, quasi dicat, hoc meum praecipuum bonum 
est, hoc mihi praecipue curae vel cerdi est, hae 
sunt meae summae deliciae, custodire mandata 
tua, id est, retinere doctrinam incorruptam fide 
et bona conscientia, iuxta illud: Si quis diligit 
me, sermonem meum servabit, etc. 

n Heth. 


|. Portio mea Domine , dixi, custodire legem 
| tuam. 


| Primus versus est confessio et consolatio. 
; Portio mea Domine, id est, haec est mea hae- 
. reditas, hoc meum praecipuum bonum, quo me 
Sustento, conservatio doctrinae incorruptae, sic- 
, ut supra dixit. 
| Secundus versus precatio est. 
| Tertius, quartus, quintus, sextus, sunt 
| confessiones, et interspersa est mentio persecu- 
| tionis, 
| Septimus versus est confessio nominatim de 
! Ecclesia.  Affirmat se esse membrum Ecclesiae: 
. Socius sum omnium limenlium le, el custodien- 
tium- doclrínam tuam, id est, sum coniunctus 
cum vera Ecclesia, vel sum civis et meribrum ve- 
rae Ecclesiae, cum illa te invoco, cum illa expe- 
ctabo bona Ecclesiae promissa, id est, praesens 
Ecclesiae auxilium et praesentem Ecclesiae con- 
servationem. — Necesse est enim singulos et quae- 
rere veram Ecclesiam, et se ei adiungere fide, 
professione, invocatione et voluntatis coniunctio- 
ne, sicut Psalmus 26. dicitur: Unum petii a Do- 
mino, hoc requiram, ut habitem in domo Do- 
mini omnibus diebus vitae, Item, Psalmo 83.: 
Beati qui habitant in domo tua Domine, Et 
Psalmo 92.: Plantati in domo Domini, in atris 
Dei nostri florebunt. 

Octavus versus est precatio. 


DO Teth. 


Bonitatem f'ecisti cum servo tuo Domine, se- 
cundum verbum tuum. 


Duo priores versus sunt precationes: JJene- 
fac cum sereo tuo secundum eerbum tuum , ubi 
vides precantem intueri promissionem: Doce me, 

uia mandatis luis credo, | Petit initia fidei con- 
firmari et illustrari, ut alibi: Confirma hoc Deus 
quod operatus es in nobis. 

Tertius versus est doctrina de utilitate cru- 
cis: Antequam humiliarer eram ignarus, aberra- 
bam, desipiebam, nunc tua dicta magis intelligo, 
et magis amo, 

Eadem sententia in versu septimo dulcissime 
repetita est: Bonum mihi quod humiliatus sum, 
ul discam slatuta tua, — Hic mente repetenda est 
integra doctrina de cruce et de causis calamita- 
tum, et hoc testimonium ad causam finalem refe- 

ratur, quod affligimur non ut pereamus, sed ut 
retrahamur ad poenitentiam, iuxta illud: Vivo 
ego, dicit Dominus, nolo mortem peccatoris, sed 
ut convertatur et vivat. Cumque sciamus quare 
velit Deus Ecclesiam subiectam esse cruci, obe- 
diamus ei patienter in his miseriis, et petamus 
mitigationem, et expectemus liberationem, | Huc 
pertinent dicta leremiae: Eram indomitus sicut 
iuvenculus, castigasti me, et egi poenitentiam, 


Ioth, 


Manus tuae fecerunt me, et psalmaverunt 
me, da mihi intellectum ut discam mandata 
iua. 


Primus versus precatio est, cui praeposuit 
causam: 4JManus tuae formaeerunt me, sicut 
apud Esaiam: Non sumus lutum tuum, quasi di- 
cat, cum simus tua creatura, et tu non condide- 
ris nos ad exitium, obsecro te respicias et erigas 
nos, 

Secundus versus, alia causa quare petat auxi- 
lium, videlicet ut alii quoque confirmentur, cum 
vident adesse Deum Ecclesiae suae. 

lertius versus confessio est: AÁdfirmo tuam 
doctrinam veram et non commentitiam esse, et 
quanquam afflixisti me, tamen non afflixisti ut 
perderes, sed fideli animo et clementer castigasti 
me, et mitigasti poenam, iuxta illud: Domine in 
iudicio corripe me, non in furore, ne ad nihilum 
redigas me. 

Quartus et quintus versus rursus petunt mi- 
tigationem, 

Sextus precatio contra persecutores, 

Septimus est precatio pro Ecclesia: Conver- 
tantur ad me. 

Octavus precatio , ut in ipsa conservetur do- 
ctrinae puritas, 


2 Caph. 


Concupivit salutem tuam anima mea, et in 
verbum tuum speravi. 


Duo priores versus sunt precationes: znima 
mea desiderio auxilii lui pene expiral, id est, 
valde oro ut me iuves. 

Tertius versus querela de persecutione, sed 
Latina lectio mendosa est: Sicut. uter in pruina, 
legendum est: Quia factus sum sicul uter in fu- 
mo , id est, arefactus sum sicut pellis, seu uter 
suspensus in fumo. Nec similitudo obscura est, 

nec res ignota, experimur enim nos assiduis do- 
loribus arefieri et consumi. 

Quartus versus precatio defensionis, ut de- 
fendatur contra persecutores, 

Quintus versus: Z'oderunt mihi superbi fo- 
ees, id est, struunt insidias et sophismata, sic- 
ut nunc sophisticis argumentis et consiliis falsa 
dogmata et idola defenduntur, 

Sextus versus antithesis est: "Tua doctrina 
est veritas, non est sophistica, non commentitia, 
Caetera membra sunt querelae de precatione et de 
persecutione. 


5 Lamed. 


In aeternum Domine, verbum tuum perma- 
net in coelo. 


Tres primi versus sunt consolatio et asseve- 
ratio de perpetuitate verbi Dei et Ecclesiae, Qua- 
lis illa est asseveratio: Portae inferorum non prae- 
valebunt adversus eam. | Omnibus enim necessa- 
ria est haec communis consolatio, ut sciamus vere 
colligi aeternam Ecclesiam, et Evangelium non 
esse inanem sonitum, nec frustra nos credere, sed 
vere habituros esse aeterna bona, et Deum con- 
servaturum esse Ecclesiam, etiamsi imperia mun- 
di variis modis turbantur et ruunt, Non igitur 
deficiamus a Deo, quia scimus nostram fidem et 
spem non esse irritam. 

Quartus versus applicatio est consolationis: 
Sustento me his tuis dictis et promissionibus, alio- 
qui interirem, sed erigo me non deficio, quia scio 
et doctrinam tuam et Ecclesiam te conservaturum 
esse, et promissiones nobis ratas et firmas esse, 

Quintus versus est confessio, 

Sextus precatio: 'Tuus sum, salvum me fac, 

Septimus querela de persecutione, 

Octavus versus repetitio est consolationis et 
asseverationis: Caetera praetereunt, sed tua di- 
cta manent etc, 


52 Mem, 


Quomodo dilexi legem tuam, tota die medi- 
tatio mec cst. 


Omnes versus sunt confessio, et quod inse- 
rit collationem quae videtur parum modesta, per- 
tinet etiam ad. confessionem: cum enim adversa- 
rii antecellant autoritate, sapientia, specie iusti- 
ciae, valde difficile est a talibus viris dissentire, 
et talium praestantium autoritate, sapientia et 

iudiciis non moveri, et tamerí necesse est etiam 
adversus tales retinere /confessionem veritatis, in 
hanc sententiam hic dicitur: Super omnes inimi- 
cos meos prudentem me fecisti, 


5 Nun. 


Lucerna pedibus meis verbum tuum, et lu- 
men semitis meis. 


Primus versus et doctrina et confessio est, 
quod oporteat regi nos verbo Dei, non commen- 
titiis opinionibus pugnantibus cum verbo Dei, ut 
alibi saepe dicitur: Ad legem et ad testimonium. 
Item Num. 15.: In lege mea ambulate. 

Secundus versus confessio cum iuramento: 
Iuro et conservabo veritatem, custodiam iudicia 
et iusticiam tuam, id est, doctrinam. 

Tertius est querela et precatio. 

Quartus precatio: /'oluntaria oris mei bene 
placeant tibi Domine, id est, oblationes oris 
mei, invocatio, confessio, propagatio et studia 
doctrinae placeant tibi. — Hos cultus offert Deo, 
et significat veros cultus esse, non mactationes 
pecudum, ut Oseae 14. dicitur: Omnem aufer 
iniquitatem et redde bonum, et reddemus vitulos 
labiorüm nostrorum, 

Quintus versus querela est de perseculione: 
Anima mea ín manibus meis semper, id est, 
vita in assiduis periculis est, ut Iudicum 12. et 
alibi. Caeteri versus sunt confessio, 


O Samech, 
Iniquos odio habui, et legem tuam dilexi. 


Primus versus confessio est pathetica ad- 
iiciens mentionem zeli: Znzquos odio habui, potes 
legere, praestigiatores, vel calumniatores vel so- 
phistas, impostores. 

Secundus est precatio. 

"Tertius vox condemnans adversarios. 

Quartus et quintus precatio est. 

Sextus vox condemnans adversarios: 
culcas omnes etc, 

Septimus: J'elut scoream deles omnes im- 
pios de lerra, etiam vox est condemnans adver- 


sarios. 

Octavus est confessio, quod non contemnat 
iudicium Dei , sicut adversarii contemnunt: Con- 
slernala est caro mea prae timore tui, 


Con- 

y Ain. 


Feci iudicium et iusticiam , non permittas 
ae calumniantibus me. 


Primus versus precatio et confessio est: J'a- 
cio eel feci iudicium et iusticiam, affirmat cau- 
sam esse iustam, non loquitur de iusticia personae, 
et universaliter verum est, primum oportere sta- 
tuere personam iustam esse, propter Mediatorem 
fide gratis, per misericordiam, iuxta illud: Non 
iustificabitur in conspectu tuo omnis vivens, sed 
iustificati fide pacem habemus, quae dicta lo- 
quuntur de iusticia personae, Simul autem opor- 
tet esse iusticiam bonae conscientiae in nobis, id 
est, bonum propositum. AÁd id pertinet hoc quo- 
que nequaquam velle defendere falsas opiniones. 


Ac phrasis consideretur: Jacio iudicium, 
id est, damno et fugio iniusta, Facio zusticiam, 
id est approbo et volo iusta, id est, a Deo prae- 
cepta, ita et de iusticia causae loquitur, Facio iu- 
dicium et iusticiam, sicut et Paulus dicit: Haec 
est gloriatio nostra, approbatio conscientiae no- 
strae. tem: Si quis gloriatur, in Domino glo- 
rietur. ltem: Probet unusquisque opus suum. 
Caeteri versus sunt precationes.  Ín sexto versu 
est zttÓog de mora, quasi dicat, quaeso ne diu- 
tius differas auxilium, nisi statim feres opem, 
deletur tota Ecclesia. 


5 Pe. 


Mirabilia testimonia tua, ideo servavit ea 
anima mea. 


Primus versus oppositus est humanae sapien- 
tiae, et est laudatio doctrinae Dei, id est, asse- 
veratio, quod sit vera et efficax, etiamsi spreta 
est humanis iudiciis, Mirabilia sunt testimonia 
lua, id est, sunt arcana, tua doctrina est arcana, 
et tamen vera et efficax mirabiliter praeter opinio- 
nem rationis. Humana sapientia habet suas me- 
tas, non iudicat post mortem restare aliam vitam, 
sed verbum Dei affirmat restare aliam vitam, et 
fide accipiens verbum et Deo credens, sentit con- 
solationem et vitam, et agnoscit verbum Dei 
verum et efficax esse, sic humana sapientia in 
Saul existimat, a rege facile unum exulem oppri- 
mi posse, sed David credens verbo Dei, scit se 
posse servari, Sic totius Ecclesiae exemplum in- 
tueamur: humana sapientia in regibus existimat 
se facile delere posse Ecclesiam , sed Ecclesia scit 

verbo Dei decretum esse ne deleatur, ac fide 
perfert aerumnas et experitur protectionem, Ita 
doctrina et arcana est et mirifica, id est, vera 
et efficax, Huc accomodentur dicta, 1, Cor. 2.: 
Docemus sapientiam non principum mundi, sed 
stulticiam crucis. Addit igitur laudatationi con- 
sequens, ergo eam amplectamur. 

Sequens versus est interpretatio priorum: 
T'ua doctrina est arcana, sed tamen inlelligi- 
lur, dat intellectum pareulis, intelligitur a cre- 
dentibus, iuxta illud: Spiritus sanctus ducet vos 
in omnem veritatem. Item unctio docet vos, Et 
petendum, ut Deus augeat lucem in cordibus no- 
stris, sicut inquit: Quanto magis pater vester 
coelestis dabit Spiritum sanctum petentibus. Et 
crebro repetita est haec precatio in hoc toto 
Psalmo. 

Tertius versus est descriptio desiderii. 

Quartus et quintus precationes, — Observa 
et formam sermonis: JVon dominetur in me omnis 
iniquilas, significat esse in Sanctis magnas infir- 
mitates, sed hic orat ne dominentur, ne Spiritus 
sanctus et fides excutiantur, et sumta est phrasis 
ex Genesi: Sub te sit appetitio, et tu domineris 
ei, Et imitatusest Paulus hanc formam Rom.6.: 
Non regnet in vobis peccatum, ubi nota sunt illa 
quae dicimus de peccato regnante et non re- 
gnante. 

Sextus versus petitio contra adversarios: 
Redime me, etc. 

Septimus petitio ut doceatur et consolatio- 
nem experiatur, 

Octavus zt&oc et indignatio contra adver- 
Sarios etc, 


z Sade. 


Iustus es | Domine, 


tuwm. 


et rectum | iudicium 


Primus versus etiam est laudatio doctrinae 
opposita iudiciis humanae sapientiae, — lieliqui 
sunt autem querelae de adversariis , aut petitiones. 

Quartus versus: Zgnitum eloquium tuum, 
id est, probatum est verbum tuum, ut aurum 
igni probatur, id est, inter tentationes comperi 
efficaciam tuae doctrinae, scio veram non fuca- 
tam, scio efficacem esse. 


Eadem est et sequentium versuum sententia, 
interserto desiderio vocis divinae etiam inter op- 
probria et contemtum multiplicem. 

Clamavi ex toto corde, exaudi me Domine, 
statuta tua custodiam. 


Primi quinque versus sunt petitio et signi- 
ficatio animi ardentis desiderio discendi verbi, 
Et diligenter et repetitiones et igeminationes pre- 
cum observandae sunt, propter Stenckfeldii et 
Enthusiastarum furores, aspernantium vocem do- 
ctrinae auditam, lectam seu cogitatam, | Si enim 
nulla essct eius vocis efficacia, frustra testaretur 
David, se dies noctesque lectione et cogitatione 
doctrinae consumere. 


* hes. 


Vide humilitatem meam et eripe me, quia 
legem tuam non sum oblitus, etc. 


v Schin. 
Principes persecuti sunt me sine causa, el 
a verbis tuis formidavit cor meum , etc. 


n 'Thau. 


Appropinquet deprecatio mea in conspectu 
iuo Domine , etc. 


Sunt et reliqui octonarii omnes praecipue 
precationes, ut iuvetur, doceatur, liberetur Ec- 
clesia. Et admixtae sunt querelae, ut in preca- 
tionibus usitatum est, simul exponere calamita- 
tem, propter quam auxilium petitur. 


Argumentum ac dispositio 
Psalmi CX X. 


Valde dulces sunt Psalmi, quorum titulus 
est Cantica graduum, sunt autem alia aliorum ar- 
gumenta: alii sunt precationes, alii consolatio- 
nes, alii doctrinae, ut ordine dicemus. 

Etsi autem de titulo disputant, quare nomi- 
nentur Cantica graduum, tamen nos contenti si- 
mus hac simplici responsione, A loco sumtum 
esse titulum, quia stantes in loco eminentiori sa- 
cerdotes, ante templum iude exaudiri poterant, 
cum praecinebant hos breves et dulcissimos Psal- 
mos populo. 


Graduum I. 
Ad Dominum in tribulatione clamo, et exau- 
dit me. 
Precatio est adversus calumniatorces, ac prae- 
cipue tales qui veram doctrinam astute depravant, 

aut doctores calumniis opprimunt, sicut nunc 
multi excogitant praestigias et sophismata, ut fu- 
cosa specie stabiliant idola, et sophismata quae- 
dam adeo speciosa sunt, ut difficilis sit refutatio. 
Necesse est igitur a Deo petere, ut tales praesti- 
giatores reprimat, nec sinat deleri veritatem. Di- 
citur et in genere de calumniis, Non est remedium 
adversus sycophantae morsum, ideo petendum est 
auxilium Dei. 

Primus versus est vox fidei, quam in omni 
invocatione praelucere oportet, credat invocans 
suos gemitus et clamores non esse irritos, sed 
vere se Deo curae esse, et exaudiri propter Me- 
diatorem, et comprehendit Propheta universam 
doctrinam , cum nominat Deum 713m, significat 
enim se invocare Deum patefactum in promissio- 
nibus, qui in vera Ecclesia agnoscitur et invo- 
catur, et discernit cultum verae Ecclesiae ab omni- 
bus aliis cultibus. 

Secundus versus est expressa precatio, quae 
est propositio huius Psalmi, ubi precatur contra 
calumniatores. 

'ertius amplificatio est, quae ut sit arden- 
tior continet interrogationem et responsionem. 
Quid dabit lingua sycophantica? id est, Quid 
agit, quomodo nocet calumniator? Sequitur re- 
sponsio in versu quarto: INocel ut sagillae eene- 
nalae, el sunt incendium iuniperorum, id est, 

cito late grassatur fabula calumniatoris, ut iuni- ; 


peri propter ligni pinguedinem celerrime incen- 
duntur, Utitur autem duabus similitudinibus 
propter duplex damnum, nocent calumniae et 
corruptelae doctrinae, quia singulos interficiunt 
sicut sagittae. Deinde sunt causae dissidiorum, 
bellorum et vastitatis, sicut incendium iunipero- 
rum late grassatur., 

Quintus versus est zt&2og a loco, videlicet 
usitata querela Ecclesiae, quod versetur inter 
acerbissimos inimicos, ut Daniel sedet inter leo- 
nes, ltem, quod deserta sit, sine praesidiis, si- 
ne amicis, ut David inquit: Pater et mater dere- 
liquerunt me, Dominus autem suscepit me, Sum 
exul, inquit, in Mesech et in Cedar. Nominat 
gentes truces, sine religione et disciplina viven- 
tes, Cedar enim haud dubie nominat Arabes a 
filio Ismaélis, Gene, 15. Sunt autem Arabes de- 
diti latrociniis. Mesech filius fuit laphet, Ge- 
ne. 10. Filii autem laphet occuparunt loca mi- 
noris Asiae, et vicinum tractum in Europa et Se- 

Thraces, a Riphat Riphaei, ab Ascanes Tuisco- 
nes, a Magog Scythae, .a Mesech Mossinoeci, 
quorum fit mentio in Argonautica historia, vicini 
Colchis, Et fortassis inde gens et appellatio est 
Moschorum, nam et Stephanus inquit: 7Móoyo. 
&Qvog xoAyixóv. 

Mesech , id est, extendens, videlicet arcum, 
Cedar niger. Zaphet dilatatio. Gomer manipu- 
lus, T'Ayras popnlator. iiphaei gigantes. 4dsca- 
nes custos ignis, inde dicuntur Tuiscones. Ion 


deceptor. Gog tectum. — Magog ortus a Gog. 
Cilhim percussores, Macelis, Macedo ortus 
a Cittim. 


Sextus versus querela est sine figura reci- 
tata, quod inter inimicos ardentes odiis habitet. 

Septimus versus causam odii ostendit: Ego, 
inquit, pacem volo, affero vocem divinam et 
salutarem , cui cedere debebant, sed isti non de- 
sinunt furenter adversari. 


Argumentum ac dispositio 


Psalmi CXXI. 
Graduum Il. 


Levabo oculos meos ad montes, unde ve- 
niet. auxilium mihi. 


Prior Psalmus erat precatio nominatim pe- 
tens, reprimi corruptelas doctrinae et calumnias, 
sequens Psalmus est precatio pro universali pro- 
tectione, et sunt additae dulcissimae promissio- 
nes, quae adfirmant invocantes Deum, certissime 
ei curae esse, protegi a Deo, et ab eo regi, iuxta 
illa dicta: lacta curam tuam in Deum, et ipse te 
enutriet, Item: Ego ero murus igneus in circuitu 
eorum. ltem: Omnes capilli capitis vestri nu- 
merati sunt, 

Sermo perspicuus est, praesertim recitanti 
in vera invocatione, in qua fidem lucere oportet, 
et acquiescere in his promissionibus, sed phrasis 
consideretur: JLeeabo oculos meos ad montes, 
id est, hos montes lerosolymae, Zion et Moriah, 
ad hos nominatim restringitur precatio, ut signi- 
ficet Propheta se hunc Deum invocare, qui se ibi 
patefecit, qui hunc cvoltum vere instituit, tradi- 
dit vocem suam et.vere est Deus, ac discernat 
suam invocationem ab omnium aliarum gentium 
numinibus et cultibus, Sic et nos in invocando 
cogitemus, quid alloquamur, ubi et quomodo se 


ptentrione, ut a Gomer sunt Cimmerii, a Tyras | Deus patefecerit, et hunc verum Deum compelle- 

mus, qui se patefecit misso Filio, et nitatur pre- 
catio Mediatore et intercessore Filio, Idem dis- 
crimen mox significatur, quia toties repetit no- 
men Dei 33m, quo discernebatur verus Deus pa- 
tefactus in [sraél, a commentitiis numinibus et 
cultibus aliarum gentium, 


Dominus umbra supra dextram tuam, id 
est, super omnia negocia tua, omnia erunt salu- 
taria ipso regente et fortunante, 


Argumentum ac dispositio 


Psalmi CXXII. 
Graduum II, 


Laetatus sum cum dictum est mihi , in do- 
aum Domini ibimus. 


"Tertius Psalmus gratiarum actio est de con- 
stituta Ecclesia, et repetitio promissionis conser- 
vandae Ecclesiae, postea et precatio additur pro 
Ecclesia. Ut autem hic totus Psalmus intelliga- 
iur, Dolores et solicitudinem piorum intueamur, 
qui cum vident rerum humanarum confusiones, 
regnorum interitus, gentium dissipationes, furo- 
res opinionum, bella, vastationes, vident item 
in maxima parte generis humani extingui noticiam 
veri Dei, valde excruciantur, etorant servari Ec- 
clesiam, — Hi rursus eriguntur promissione con- 
servandae Ecclesise, — Hac erecti consolatione 
laetantur, agunt Deo gratias, et addunt vota et 
gemitus. lta in hoc Psalmo repetita promissione 
describuntur seu recitantur laeticia, gratiarum 
actio et precatio, — Est autem repetita promissio 
ut alibi saepe, ut Ecclesia omnium temporum 
hanc consolationem teneat: Ecce ego maneo vo- 
biscum usque ad consummationem seculi, Item: 
Portae inferorum non praevalebunt adversus eam. 
Item, quotidie recitas in symbolo: Credo Eccle- 
siam catholicam, 


Primus versus propositio est, Laetor et ago 
gratias Deo pro hoc tanto munere, quod pro- 
missio de conservatione Ecclesiae edita est. Zn 
domum domini ibimus ,  slant pedes nostri in 
poris iuis lerusalem. | Adfirmat in lerusalem 
templum Dei, et verum ministerium futurum et 
mansurum esse omnibus temporibus, donec ve- 
uiet Siloh. — Iam cogita quam dulcis consolatio 
SiL plae menti scire, certo mansuram esse veram 
doctrinam , agnitionem et invocationem Dei, et 

collectionem Ecclesiae ad vitam aeternam, et qui- 
dem ut tunc sonabat promissio, loco certo, 

Portae significant curiam et gubernationem, 
et emphasis est in verbo standi, quae significat 
assiduitatem et firmitatem, quasi dicat, guber- 
natio est assidua, vigilans, intenta, et erit perpe- 
tua. Reliqui versus omnes sunt narratio, propo- 
sitionem exponens recitatione earum rerum, quae 
sunt in hac gubernatione. 

Tertius versus loquitur de incremento et 
concordia omnium ordinum, et copulatio con- 
cinna est, quia praecipue crescunt illi coetus, in 
quibus est de rebus bonis consensus et concordia, 
Intelligas autem primum concordiam docentium, 
postea et aliorum ordinum, ducum, magistra- 
tuum, militum, populi, et hi omnes copulati 
sunt ad unum caput, videlicet ad verum Deum in 
agniüone Messiae, et in promissionibus pate- 
factum, sicut precatur Dominus: Fac ut unum 
sint in nobis, 

Quartus versus expresse loquitur de prae- 
cipuo opere in templo, scilicet de ministerio 
doctrinae et cultu, et adfirmat totam hanc Eccle- 
siam alligatam esse ad ministerium illius loci in 
lerusalem, ubi docebant Prophetae. Omnes tri- 
bus Israél ascendunt ad hunc unum locum, ut 
ibi testificatio fiat, id est, commemoratio do- 
ctrinae fiat, et Deus recte agnoscatur et celebretur 
illa doctrina, quam ipse tradidit, et cui tribuit 
illustria testimonia, 

Quintus versus affrmat huic loco promissos 
esse doctores, et regnum, sicut in priore de au- 
ditoribus locutus est, SSedent sedes, id est, ma- 
nent sedes, /n iudicio, id est, in omnibus offi 
ciis gubernationis, Sedes domus David, id est, 
Davidi facta est promissio, ibi et templum et 
regnum mansurum esse donec veniet Siloh. Etsi 
enim saepe in templo magna multitudo fuit hy- 
pocritarum, tamen Deus semen sanctum conser- 
vavit, ut Ieremiam, Danielem, Zachariam, Si- 
meonem et similes, conservavit et politiam, 
etiamsi ad extremum oppressa fuit servitute. 

Sextus versus praeceptum est, ut fiat preca- 
tio pro Ecclesia, et addita est promissio, Deum 
benefacturum esse his qui diligunt, fovent, tuen- 
tur Ecclesiam, sicut inquit Dominus: Qui dede- 
rit potum aquae frigidae uni ex minimis meorum 
propter doctrinam, habebit mercedem, Et ad 
Abraham dicit: Benedicam benedicentibus tibi, 
et maledicam maledicentibus tibi, Item: Primum 

quaerite regnum Dei, et caetera adiicientur vobis. 
Et de persecutoribus Psalm 108.: Induit male- 
dictionem sicut vestimentum, 


Septimus versus et sequens continet verba 
precationis: Sit pax intra muros luos.  Diserte 
autem additur: Propter fratres, et propter do- 
mum Domini Dei nostri, Quia praecipui fines 
omnium actionum esse debent hi, celebratio Dei, 
et Ecclesiae conservatio, iuxta haec dicta: Luceat 
lux vestra, ut glorificetur pater vester coelestis. 
Item 1. Cor. 10.: Omnia ad gloriam Dei facite, 
et non sitis scandalo Ecclesiae, ltem: Primum 
quaerite regnum Dei. 


Saepe autem totum hunc Psalmum recite- 
mus, ut his verbis et gratias agamus de conser- 
vatione Ecclesiae, et petamus ut conservetur, Me- 


minerimus etiam in hoc ipso Psalmo vobiscum | 


precari Filium Dei, qui inquit: Propter fratres 
meos et propter proximos meos loquar bona tibi. 
Et intueamur ipsius verba dicta in agone: Pater 
serva eos in nomine tuo, id est, in agnitione tui, 
in vera doctrina et invocatione, ut sint unum in 
nobis, Ad huius summi sacerdotis vocem ad- 
iungamus et nostros gemitus et precationes, et 
sciamus nequaquam irritos esse propterea, quia 
per hunc summum sacerdotem ad aeternum pa- 
trem perferuntur. 


Psalmus CXXII. 
Carmine redditus. 


Summe Deus nobis patefacte in rupe Sinai, 
Nostra tibi grates pectora et ora sonant. 
Quod sancis Solymis ut templi immota sit omni 
Tempore dehinc sedes, quod tua dicta sonet. 
Curia stat nobis sapiente ornata senatu, 
Consilio patriam voce tuaque regens. 
Pectora cunctorum dulcis concordia iungit, 
Et studio aedificant moenia nostra pari. 
Isaciasque tribus cunctas huc ire necesse est, 
Cedenda est alio victima nullo loco. 
Hic vox doctrinae spargatur ut unica purae, 
Quam nobis coelo tradidit ipse Deus. 
Ipsius ut bonitas in toto luceat orbe, 
Notaque sint gnati Numina magna sui. 
Restituit nobis vitam qui labe remota, 
Tustifica salvos et facit esse fide. 
Hic fons doctrinae sit limpidus, inde fluentis, 
Non ficto Deus nt possit honore coli. 

Posteritas in qua Davidis regna tenebit, 
Hic semper sedes non peritura manet. 

Diligite hanc Solymen, et grato reddite corde 
Debita huic omnes, munera, vota, preces. 

Qui fovet officiis hanc iustis atque tuetur, 
Protegit hunc semper dextera magna Dei. 

Sit tibi pax et vera salus Ecclesia semper, 
Quae discis studio dogmata sancta pio. 

Fausta meos propter fratres, propterque propinquos 
Opto tibi, et templi ne labefiat opus. 


Argumentum ac dispositio 


Psalmi CXXIIIL 
Graduum IV. 


Ad te laevo oculos meos qui habitas in 
coelis. 


Precatio est Ecclesiae petentis defensionem 
et liberationem, non solum adversus saevitiam, 
quae in corpora exercetur, sed etiam adversus 
speciosissima iudicia mundi, quibus praegravatur 
Ecclesia, vel quod stulte moveat certamina non 
necessaria, aut etiam perniciosa, vel quod falsas 
opiniones defendat, et contumelia Deum adficiat, 
His iudiciis sapientum, et eorum qui habent spe- 
ciem sanctitatis, condemnari multo tristius est, 
quam ulla supplicia corporum pati. De hoc do- 
lore queritur, nos repletos esse despectione, esse 
in odio sapientum propter stulticiam et errores, 
ut ipsi iudicant: miscet autem similitudinem pre- 
cationi, ut in fame servi et ancillae expectant a 
manu domini et dominae cibum, ita nos tristis- 
simo tempore petamus et expectemus defensionem 
a Deo. Estautem mediocris domini et mediocris 
dominae ea bonitas, ut nolint suos fame perire, 


| ita Deus sine ulla dubitatione ostendet testimonia 
! contra haec iniqua iudicia, ne veritas penitus de- 


leatur. 


Argumentum ac dispositio 


Psalmi CXXIV. 
Graduum V. 


Nisi Dominus fuisset nobiscum , dicat nunc 
Israél. 


Gratiarum actio est, quae recitatur ut fieri 
solet exempli causa, ut testimonium promissio- 
nis, qua Deus promittit se servaturum esse Eccle- 
siam, et confirmamur exemplis aliarum liberatio- 

num, quae Deus vult nota esse, ut in nobis quo- 
que accendentur fides et spes, petitio et expecta- 
tio liberationis, ne fracti desperatione deficiamus 
a Deo, et abiiciamus confessionem veritatis. 


Dictum est autem saepe, gratitudinem con- 
tinere duas virtutes, veritatem et iusticiam, ita 
hic extat confessio, quae est propria veritatis, ad- 
firmans non humanis consiliis et praesidiis Eccle- 
siam colligi, servari, defendi, liberari, sed di- 
vinitus, sicut saepe dictum est in Osea: Salvabo 
vos non in arcu, non ín gladio, sed in Domino 
Deo vestro. Item in Zacharia: Non in exercitu, 
non in robore, sed in Spiritu meo, dicit Domi- 
nus, Hanc fidem accendi Deus vult in Ecclesia, 
et hac fide peti et expectari auxilium, ltem mo- 
net hic Psalmus, ut Davidis exilium fuit malum 
inextricabile humano consilio, sed retinet fidem, 
et petit et expectat a Deo liberationem, ita postea 
praedicat se divinitus restitutum esse, et in 
hoc Psalmo in fine haec regula generalis tradi- 
tur: zdiutorium nostrum in nomine Domini, 
id est, in agnitione et invocatione Domini, etc. 


Argumentum ac dispositio 


Psalmi CXXV. 
Graduum VI. 


Qui confidunt in Domino, sicut mons Zion 
non commovebuntur , etc. 


Promissio est saepe repetita, Ecclesiam 
esse liberandam ex praesentibus aerumnis, nec 
deleri eam posse furoribus impiorum, etiamsi 
magnae erunt persecutiones, ut in prima concione 
dictum est: Ponam inimicicias inter serpentem et 
semen mulieris, et semen mulieris conculcabit 
caput serpentis, Et Psal. 38.: Multae sunt tribu- 
lationes iustorum, sed ex his omnibus liberabit 
eos Dominus, Et Psalm. 44,: Iacta curam tuam in 
Deum, et ipse te sustentabit, nec dabit in aeter- 
num fluctuationem iusto. Ita hic confidentibus 
in Dominum promittitur liberatio. 


Primus versus propositio est, illustrata si- 
militudine sumta a firmitate montis. 


Secundus versus repetitio est propositionis: 
Dominus protegit populum suum, sicut alibi di- 
citur: Ego ero murus igneus in circuitu eorum. 
Et rursus est addita imago, sicut lerusalem est 
circumdata montibus. 

Tertius airtoAoyía est. Parcit Deus infirmi- 
tati nostrae, nec sinit iyrannos perpetuo gras- 
sari, ne prorsus deleatur Ecclesia, ne propagatio 
doctrinae et pia institutio prorsus deleatur, [deo 
dicit: J'irga, id est, sceptrum impiorum , non 
permanebit super sorte iustorum, id est, ty- 
ranni non perpetuo dominabuntur. 


INe extendant iusti ad iniquitatem manus 
$uaGs, id est, Ne languefacti etiam Sancti defi- 
ciant, impedita propagatione doctrinae, ut si 
Antiochus diutius grassatus esset, multo plures 
defecissent, multo pluribus locis fuisset deletum 
et impeditum ministerium, sicut nunc fit in Tur- 
cia et aliis regnis, ubi impeditur ministerium 
doctrinae, 

Quartus precatio est, 


Quintus comminatio est. 


Argumentum ac dispositio 


Psalmi CXXVI. 
Graduum VII. 


Cum. convertet Dominus captivitatem Sion, 
facti sumus sicut somniantes. 


Est et hic Psalmus communis consolatio, Est 
enim narratio adílictionum Ecclesiae, et prae- 
dictio liberationum, quae tanquam promissio in- 
telligatur, q. d. Fuerunt, sunt et erunt persecu- 
tiones Ecclesiae, sed Deus eam liberat ita miran- 
dis modis, ut liberati szmus eelut somnianltes, 
id est, stupentes, attoniti, mirantes nos supra 
et extra consilia humana servatos esse. 

Secundus et tertius versus sunt amplificatio- 
nes liberationis et gaudii. 


Quartus precatio est: Converte captivitatem 
nostram, sicut torrentem desiccas in locis Ara- 
biae, id est, prorsus aufer has aerumnas. 


Quintus et sextus sunt dulcissimae promis- 
siones, similitudine sumta a laboribus agricola- 
rum. Deinde a laeticia convectis frugibus: ad 
hanc imaginem confert labores docentium, discen- 
tium et confitentium in Ecclesia, — Et congruit 
haec consolatio cum dicto Pauli: Non erit labor 
vester inanis in Domino, . Hac spe sustineamus 
labores et aerumnas in docendo, in discendo, et 
in confessione Evangelii, et expectemus auxilium 
et protectionem a Filio Dei. 

Argumentum ac dispositio 


Psalmi CXXVII. 
. Graduum VIII. 


Nisi Dominus aedificaverit domum , frustra 
laborant qui aedificant eam. etc. 


Generalis concio est opposita coecis homi- 
num iudiciis, quae fingunt sine Deo humana sa- 
pientia, diligentia et apparatibus posse res salu- 
tares agi in Imperiis, in Ecclesia, in Oeconomiis, 

Hunc errorem saepe taxat vox divina, sicut 
Ioannes inquit: Non potest sibi homo sumere 
quicquam, nisi datum sit ei a Deo, Et Dominus 
inquit: Sine me nihil potestis facere, | Et sapien- 
tia Dei apud Salomonem inquit: Penes me est 
consilium et successus, Sic igitur sunt felicia 
consilia et labores, cum Deus nos adiuvat, Ad- 
iuvat autem laborantes iuxta vocationem, et in- 
vocantes ipsum, iuxta dictum Psalmi: Commenda 
Deo viam tuam, et spera in eum, et ipse faciet. 

Hanc sapientiam discamus ex hoc Psalmo: 
primum propter gloriam Dei. 

Deinde ut sciamus, quomodo regendae sint 
actiones nostrae, videlicet, coérceamus nos intra 
metas vocationis, et in ea serviamus, et simul pe- 
tamus auxilium a Deo, et oremus nos fieri vasa 
misericordiae et organa salutaria nobis et aliis. 
Intueamur etiam collationem, Agamus Deo gra- 
tias, quod vocati sumus ad lahores Deo placentes, 
et ad agnitionem ipsius, nec frangamus nos inuti- 
libus contentionibus, sicut Pericles, Demosthe- 
nes et alii innumerabiles, — Et saepe repetamus 
haec dicta: Scio Domine, non est hominis via 
eius, id est, non sola hominum diligentia sine 
auxilio Dei potest agere salutaria, tem: Sine 
me nihil potestis facere. Et consolationes: Ecce 
ego vobiscum sum usque ad consummationem se- 
culi, Item: Commenda Deo viam tuam, et spera 
in eum, et ipse faciet. 

Primus versus propositio est: Sine auxilio 
Dei sunt irriti conatus humani. 

Secundus versus explicatio est, hypotlyposi 
describens solicitudinem et angustias animi sine 
Deo magna conantis. Labores irriti sunt sine 
Deo mane surgere, sero cubitum ire, et in magna 
solicitudine panem edere, 

Tertius versus antithesis et affirmativa sen- 
tentia est: Deo iuvante sumus organa salutaria, 
Deus dat dilectis suis somnum, id est, quos 

adiuvat Deus, his dat secundos eventus, et hi 
non contabescunt solicitudine, ut David, Cyrus, 
Alexander, Scipio, inter summos et difficilimos 
labores tamen quiescere possunt, et repetit affir- 
mativam propositionem: AJ" sunt haereditas 
Dei, id est, felix soboles, felices scholastici, fe- 
lices magistratus sunt donum Dei, Fructus een- 
tris esl merces, id est, felix soboles est quiddam 
datum a Deo. 

Quartus versus similitudo est: )Szcut sagit- 
lae vealida manu contortae feriunt melam, nec 
impediuntur , sic hos iuvenes felices nulli cona- 
tus hostium, nulla impedimenta reprimunt vel 
evertunt , ut Alexander volitat per Asiam, et nul- 
lae urbes, nulli exercitus eum reprimere possunt. 

Quintus versus epiphonema: Beata est civi- 
tas, cui tales gubernatores dat Deus, ergo agno- 
scamus sine auxilio Dei nullam gubernationem 
felicem esse. Hactenus doctrina recitata est , iam 
consideret lector quomodo ad usum transferenda 
sit, et qui effectus sequi debeant, videlicet, Ti- 
mor Dei, ne moveamus aliquid contra mandata 
Dei, vel extra vocationem, quia talibus consiliis 
adversatur Deus. Deinde fides et invocatio, ac 
petitio auxilii, in iis negociis, quae mandato Dei 
et iuxta vocationem suscipiuntur. De quibus te- 
nenda est regula saepe repetita: Commenda Deo 
viam tuam, et spera in eum, et ipse faciet, 


Argumentum ac dispositio 


Psalmi CXXVIII. 
Graduum IX. 


Beaius omnis qui timet Dominum, et qui 
in viis eius ambulat. 


Psalmus est oeconomicus docens, qualis oe- 
conomia Deo placeat, et sit felix, videlicet, in 
qua servatur haec vitae regula, Milita bonam 
militiam, habens fidem et bonam conscientiam. 
Primum luceat in patrefamilias fides, et sit in eo 
timor Dei, id est, obedientia secundum omnia 
praecepta, et serviat in sua vocatione. "Tali fa- 
miliae promissiones hoc loco proponuntur, labo- 
res erunt felices, coniugium tranquillum. et foe- 
cundum, et tali familiae, et posteritati eius ser- 
vabitur publica Ecclesia et patria. 

Iam cogita quanta magnitudo et amplitudo 
sit horum bonorum, de quibus hic dicitur, vi- 
delicet, conservatio privati et publici status, et 
Ecclesiae, in qua incoatur vita aeterna. Haec 

summa bona discamus intelligere et a Deo pe- | ctrina et in invocatione, sit in eis timor Dei et 


tere. 


Est ergo Psalmus et doctrina, et consolatio, 
docet qualis esse familia debeat, et addit promis- 
siones, ut consoletur nos in tanta mole periculo- 
rum privatorum et publicorum, Magnum onus 
est per sese educalio sobolis, et in publicis mise- 
riis, bellis et vastationibus multo plus mali ac- 
cedit: Patres interficiuntur, matres et filii abdu- 
cuntur in exilium, | De talibus periculis consola- 
tiones hic proponuntur, erit curae Deo, ut piis 
familiis diu servet patriam et Ecclesiam: et quan- 
quam ruent regna, tamen hae protegentur, sicut 
multae familiae in exilio Dabylonico conservatae 
sunt. las promissiones cum intuetur fides im- 
petratur aerumnarum mitigatio, et leniuntur do- 
lores. 


Primus versus doctrina est, quales oporteat 
esse coniuges, 7 zmeant Deum, et ambulent in 
eis erus, Hic nota sit phrasis, Timor Dei signifi- 
cat cultum non simulatum, et nomen mim de- 
ducit nos ad hunc verum Deum, qui se patefecit 
in Ecclesia dato verbo suo, 


Ambulare in viis eius, intelligatur iuxta 
Evangelium, id est, amplecti doctrinam incor- 
ruptam, et fide agnoscere Mediatorem, et habere 
incoatam obedientiam, quae placet fiducia Me- 
diatoris, sicut hanc phrasin saepe alias declara- 
mus. Ideoque exorsus est ab hoc initio, cum 
postea de laboribus et operibus dicturus sit, ut 
sciamus oportere praelucere agnitionem Dei, ti- 
morem et fidem, seu opera primae Tabulae cae- 
teris operibus, et includatur hic versus in caete- 
ros omnes, huius viri timentis Deum labores 
erunt felices, coniugium placidum etc, 


Secundus versus continet doctrinam et con- 
solationem, docet in timore Dei et fide facere la- 
bores iuxta vocationem, et promissio additur hos 
labores fore salutares facienti et aliis. Iam co- 
gita quantum bonum sit, non frangi inutili con- 
tentione, non esse vas irae, id est, instrumen- 
'tum exitiosum sibi et aliis, ut multi fuerunt ex- 
cellentibus ingeniis praediti, Alcibiades, Marius 
et alij. 

"Tertius versus pingit coniugium dulcissima 
imagine. 
Coniuges sint Ecclesia Dei, congruat coniugium 
cum lege Dei, et sit in eis consensus in vera do- 


Hic iterum includatur primus versus, ! 








fides, ita erit felix coniugium. 

Hic communis doctrina de coniugio repeta- 
tur, Mirabili consilio Deus hoc modo condidit 
genus humanum, in quo colligit sibi aeternam 
Ecclesiam ordinata propagatione, Primum vo- 
luit esse duos, ut esset Ecclesia. Secundo voluit 
esse marem et foeminam, ut sit verus et ordinatus 
amor. "lertio voluit tantum unius maris et unius 
foeminae copulationem esse, et indissolubilem, 
ut luceat intellectus castitatis in genere humano, 
et sciamus Deum esse mentem puram et castam, 
et eum discernamus ab immundis spiritibus et 
hominibus, et in invocatione cogitemus qualis sit, 
videlicet, sapiens, bonus, verax, castus, iudex, 
misericors, liberrimus. Quarto orogyr) in viro 
ad mulierem est imago amoris in Filio Dei ad na- 
turam humanam assumtam, et deinde ad totam 
Ecclesiam. Ut ad Ephesios scriptum est: Ma- 
gnum mysterium est coniugium in Christo et Ec- 
clesia, 

Haec significat Deus in hoc mirando foedere 
coniugii, quod sanxit certis legibus, nec vult va- 
gari homines sicut pecudes, Nec ociose additum 
est in narratione de creatione Evae: Dixit Do- 
minus Deus: Non est bonum hominem esse so- 
lum, faciamus ei adiutorium simile ipsi. 1n 
verbo, Dixit, magna pondera insunt, singulari 
deliberatione divina decretum, ordinatum, san- 
citum et promulgatum est, ut sit coniugium et 
sit certa lege ordinatum. — Hic fiat amplificatio, 
dicit Deus, vivas in coniugio legitimo: contra 
vero tanta est audacia Pontificum, ut dicenti et 
sancienti Deo adversari audeant, et dicant ipsi 
expresse contrarium, Non vivas in coniugio , con- 
iugium immundities est, et sua haec edicta cru- 
delitate suppliciorum tueantur, ita simul et libi- 
dinibus polluti sunt et parricidiis. 

Sunt et significationes in vite et olea: uxor 
comparatur viti, quia est debile lignum et adiun- 
gitur ad alias arbores, praecipue vero amica est 
oleae, ac naturalis cvuztcÓeia est vitis et oleae. 
Maritus igitur oleae confertur cui adiuncta est 
uxor tanquam vitis, et olea labores significat, 
inde et filii ramis oleae conferuntur. Possunt et 
aliae similitudines colligi, 

Reliqui versus sunt repetitio promissionum 
et precationes, quae rursus etiam monent, certa 
Dei beneficia esse conservationem Ecclesiae et po- 
litiae. 

Argumentum ac dispositio 
Psalmi CXXIX. 
* Graduum X. 


Saepe ad[lixerunt me a iuventute mea, 


dicat nunc Israel. 


Narratio est recitans persecutiones et libera- 
tiones Ecclesiae, ut haec ipsa imago ostendat, qua- 
les sint aerumnae Ecclesiae omnium temporum, 


et quod fide et spe petenda et expectanda sit libe- | 


ratio, et celebranda sit praesentia Dei, gratiarum 
actione, quoties eripimur, et agnoscenda volun- 
tas Dei, qui immensa bonitate propter Filium sua 
potentia servat Ecclesiam omnibus temporibus, 
inter magnas et multiplices ruinas et confusiones 
imperiorum, et inter magnas persecutiones, 


Argumentum ac dispositio 


Psalmi CXXX. 
Graduum XI, 


De profundis clamavi ad te Domine. 


Psalmus valde usitatus est in precationibus 
Ecclesiae, et ardentissima petitio est remissionis 
peccatorum, et simul doctrina ac consolatio, osten- 
dens remissionem peccatorum iusticiam et vitam 
aeternam non dari, nisi propter Mediatorem Fi- 
lium Dei gratis, non propter hominum merita 
aut dignitatem, | Suntque interserta 7:97, qui- 
bus magnitudo dolorum in veris terroribus et lu- 
cta fidei in precatione describitur. 


Propositio est in primo et secundo versu, et | 


est petitio remissionis peccatorum et gratiae, Mox 


autem addita est in tertio versu peccati confessio : 
|! num, id est, intimi cordis desiderio et gemitu 


et commemoratio de magnitudine irae Dei iustis- 
simae: Si iniquitates obsereaveris Domine, Do- 
mine quis suslinebit? Observare est ostendere 
et exequi iram, qualis conveniret immensae iu- 
sticiae contra magnitudinem et multitudinem no- 
strorum peccatorum, errorum, lapsuum et no- 
strae immunditiae, 
posset, iuxta illa dicta: Deus ignis consumens est. 
Item: Scio quod non parcis delinquenti, et lob. 9.: 
Vere scio quod non iustificetur homo coram Deo, 
Item: Non intres in iudicium cum servo tuo. 

In quarto versu sequitur consolatio: Quia 
apud te propiciatio est, id est, remissio pecca- 
torum. Et haec intelligatur gratuita propter Me- 


hanc iram nemo sustinere : 

; Hanc consolationem , inquit , oppono magnitudini 
meorum peccatorum, quod gratia exuberat supra 
delictum, quod scio me recipi et placere te re- 
mittente peccata, et recipiente me propter Media- 
torem, sicut alibi inquit: Beati quorum remis- 
sae sunt iniquitates, et quorum tecta sunt peccata, 
Item: Iustificati ide pacem habemus. 


Addit autem: Zdeo timeberis , id est, omnes 
agnoscant se indignos et immundos esse, et ex- 
pavescant coram te, non sint arrogantes, non 
confidant sua dignitate, suis virtutibus, quia tan- 
tum recipis propter propiciatorem, 


In quinto versu modus consolationis recita- 
tur: A»pecto Dominum, evpecto ad eerbum 
elus. Hic expresse concionatur de fide et de spe, 
et it mentio verbi et Domini. Haec est vox fidei, 

uae intuetur promissionem et patefactionem di- 
vinam, et illum ipsum Filium Dei Mediatorem, 
ostensum in promissione agnoscit et adprehendit. 
Hac fide necesse est accipi remissionem peccato- 
rum, etin hac ipsa consolatione simul hic ipse 
Filius Dei sustentat et vivificat luctantem. 


In sexto versu zt&ÓDog insertum est de mora: 
differtur enim liberatio , ut fides exerceatur et cre- 
scat, sicut Ábacuc 2. dicitur: Si moram fecerit 
Dominus, expecta eum, quia veniens veniet et 
non tardabit. , Et Iudith 8.: Qui estis vos qui 
tentatis Dominum, non est hic sermo qui miseri- 
cordiam provocet, sed polius iram, constituistis 
tempus miserationis Domino. Et Rom. 8, longa 
concio est de hac spe et expectatione, ubi inquit: 
Spe salvi facti sumus, Item: Spiritus pro nobis 
interpellat gemitib. inenarrabilibus, Hic gemi- 
tus significatur hoc loco: Znima mea ad Domi- 


confugio ad Dominum, videlicet ad verum Deum 





patefactum in hoc populo per promissionem suam, 
qui me sustentat suo Filio Mediatore, et liberat 
me ex morte, et ex portis inferorum, et accen- 


| dit hanc invocationem et laeticiam Spiritu suo 


sancto, ita sustentor agnitione promissionis divi- 
nae, nec frangor mora et diuturnitate adflictio- 
num, 

Duo ultimi versus sunt generalis promissio 
et praeceptum de fide et spe, estque necessaria 
doctrina, quam saepe repetimus, Oportere pro- 
missiones fide accipi, sicut Rom. 4. dicitur: Ideo 





diatorem , non propter ullam]nostram dignitatem. ' 


ex fide gratis ut firma sit promissio, Simul au- 
tem hic notum sit discrimen promissionis gratiae 

iustitiae aut virium securum esse et efferri: quod 


ut, Date et dabitur vobis: sed promissio gratiae, | malum in effectibus cernitur, quia haec fiducia 


id est, qua propter Filium Dei et per eum dona- 
mur remissione peccatorum, iustificamur et san- 
ctificamur Spiritu sancto, et efficimur haeredes 
vitae aeternae, non pendet ex conditione nostrae 
dignitatis, De hac promissione Paulus loquitur: 
Ideo ex fide gratis ut sit firma promissio, Et haec 
ipsa Pauli concio est enarratio huius versiculi, In 
quo etiam hoc consideretur, quod promissioni ad- 
iungitur praeceptum de fide et spe: Speret Zsraél 
in Dominum, Et sequitur promissio: Quia apud 
Dominum misericordia, el copiosa apud ipsum 
redemtio est, et ipse redimel [sraél ex omnibus 
iniquitatibus eius. Hae promissiones non tan- 
tum ad initium conversionis pertinent, sed ad ex- 
ercitium fidei in tota vita, Quanquam enim ve- 
rum est in conversione haec fieri, Filius Dei vi- 
vificat eos qui convertuntur, et liberat ex aeterna 
morte, et sanctificat eos Spiritu suo sancto, et 
vere in eis divinitas habitat: tamen deincepsquo- 
que retinenda est haec consolatio, quod fide pro- 
pter Filium Dei propiciatorem Deum et hominem 
habeas remissionem peccatorum, et Deo placeas. 
Hanc necessariam consolationem proponunt haec 
dicta in Psalmis, qui deducunt nos ad misericor- 
diam, videlicet propter Mediatorem promissam, 
iuxta illa dicta: Non intres in iudicium cum servo 
tuo. ltem: Non estis sub lege, sed sub gratia. 
Et sicut hic inquit: Apud Dominum copiosa est 
redemtio, ita Paulus ait: Gratia exuberat supra 
peccatum, tem: Gratia Deo, qui dst nobis vi- 
ctoriam per lesum Christum et sanctificantem nos 
et deprecantem pro nobis. 


Argumentum ac dispositio 


Psalmi CXXXI. 
Graduum XII. 


Domine non est exaltatum cor meum, nec 
elati sunt oculi mei, etc. 


Doctrina est contra superbiam, quae est fidu- 
cia propriae sapientiae, iusticiae vel virium mo- 
vere aliquid sine verbo Dei, sine vocatione ac ne- 
cessitate, incitatum quocunque modo, sive cu- 
riositate, sive stulto zelo, sive cupiditate vin- 
dictae, sive aliis causis. 


Hic descriptiones teneantur, — Superbia est 
esse sine timore Dei et fiducia suae sapientiae, 


| 
| 
| 


sui impellit superbos ad movendas res sine man- 
dato Dei, sine vocatione, sine necessitate, ut An- 
tonius movet bella contra Augustum, quem su- 
perbe contemnit, 

Humilitas vero est in timore Dei agnoscere 
propriam infirmitatem, et non habere fiduciam 
suae sapientiae, iusticiae aut virium: sed fiducia 
auxilii divini obedire vocationi, et nihil tentare 
sine verbo Dei et sine vocatione, nec despicere 
alios, nec fremere adversus Deum in poenis, non 
ambitione, non curiositate, non cupiditate vin- 
dictae turbare Ecclesiam aut Rempublicam, "Ta- 
lium lapsuum exempla omnibus temporibus in 
vita conspici possunt, ideo commonefactio ne- 
cessaria est de remissione et de consolatione, 

Primus versus et secundus sunt propositio, 
quae est asseveratio volentis se reprimere, — Ezo, 
inquit David, non amóulo in magnis et mira- 
bilibus supra me, nihil volo tentare sine verbo 
Dei, sine necessaria vocatione, non ruam ut Saul 
qui regnum vult suo consilio constituere, non in- 
stituam cultus, non fingam dogmata, sicut auda- 
cissime fit a multis, Etsi autem secundus versus 
ab aliis aliter enarratur, tamen hanc simplicissi- 
mam sententiam sequor, iudico etiam assevera- 
tionem esse, zin non repriímo me el compesco, id 
est, ardeo et ego cupiditate vindictae, et liben- 
ter tollerem Saulem, sed reprimam me propter 
gloriam Dei, nec tentabo humana consilia sine 
mandato divino, ero sicut ablactatus, videlicet 
amisso naturali solatio, — Samosatenus, Arrius 
inflectunt doctrinam deFilio Dei ad concinnitatem, 
quae ipsis placet, et discedunt a verbo Dei, Saul 
uritur gloria Davidis, ideo multa iniusta tentat 
ad eum opprimendum, Achab et multi alii quae- 
runt practicas multiplices, ut muniant se contra 
eos quos metuunt, ut antevertant eorum consilia, 
Multi doctores muniunt se factionibus et conspi- 
rationibus, Haec exempla omnia comprehendun- 
tur in hac forma, Ambulare in magnis et mira- 
bilibus supra ipsos. 

Postquam autem priores duo versus detra- 
hunt humana praesidia, postremus versus osten- 
dit consolationem aliunde: Speret Israel in Do- 
mino: sic Esaias utrunque complectitur: In si- 
leutio et spe fortitudo mea. — Et Psalm. 108.: Illi 
detrahebant mihi, ego autem orabam. Etsi au- 
tem hae magnae res non intelliguntur sine expe- 

rientia, tamen sciri mandata Dei et promissiones 
oportet. ^ Mandatum est Psalm, 87.: Expecta 
Dominum et custodi vias eius, declina a malo et 
fac bonum, — Promissio: Commenda Deo viam 
tuam, et spera in eum, et ipsefaciet, Item: Ia- 
cta in Deum curam tuam, et ipse te sustentabit. 
Item: Pax Dei regnet in cordibus vestris. Ad 
has sententias et hic Psalmus accommodandus est, 
in quo Propheta eandem doctrinam in suo exem- 
plo, imo universae Ecclesiae exemplo proponit, 
et in nostris doloribus hanc doctrinam exercere 
discamus, nec turbemus Ecclesiam incitati am- 
bitione, curiositate, cupiditate vindictae, et si- 
milibus motibus, simus ablactati tales, de quibus 
dicit Esaias: Quem docebit scientiam?  Ablacta- 
tos a lacte, avulsos ab uberibus, etc. 


Argumentum ac dispositio 


Psalmi CXXXII. 


Graduum XIII. 


Memento Domine David, et universae af- 
flictionis eius. 

Hic Psalmus continet initio precationem, 
deinde gratiarum actionem, postea et promissio- 
nes, Precatio est, ut Deus conservet Ecclesiam 
et politiam, iuxta promissionem Davidi factam, 
cuius ideo fit mentio, quia fides in petendo in- 
tueri debet promissiones et mandata Dei, Pro- 
miserat autem Deus Davidi posteritatem, et ius- 
serat ut per filium conderetur templum. . Et Da- 
vid mandata dedit filio, ideo inquit: Memento 
Domine David, id est, promissionum et man- 
datorum quae dedisti Davidi, Et universae af- 
flictionis eius, id est, totius curriculi Davidis, 
quod et vocaveris eum, et texeris in tota guber- 
natione, et dederis mandata de conditione tem- 
pli, quasi dicat: Invoco propter promissiones 
tuas et mandata tua Davidi tradita, cui testimo- 
nium perhibuisti in toto ipsius curriculo, ac sin- 
gularis emphasis est, quod totum curriculum Da- 
vidis nominat afflicüiones, in quibus Deus testi- 
monium praebuit patefactionum suarum in isto 
populo. 

Sequentes versus sunt promissio de condendo 
templo, quae intelligatur iuxta historiam, cum 
David vellet condere, mandatum est filio, ut ille 
conderet, et vicissim Deus promittit conditionem 
et conservationem templi. 

MxraxTR. Orzn. Vor. XIII. 


IX, COMMENTARII IN PSALMOS. 

Iuniores considerent phrasin: $7 introieero 
in tabernaculum domus meae, , Haec conditio- 
nalis in iuramentis usitata est pro negativa, et est 
summa sententiae, Non quiescam donec condam 
templum.  Petenti autem facta est promissio fore 
ut per filium condatur. 

Sequitur gratiarum actio: Zece audieimus 
eum, id est, laetamur esse conditum templum, 
conditam domum Domini, Zn Ephrata, id est, 
per Ephrataeum, stirpem Davidis, cuius sedes fuit 
in Bethlehem, quae nominatur Ephrata. 

Ineeniemus eum in iugis syleae, id est, in- 
ter oliveta in Sion. 

Iniroibimus in tabernaculum eius, id est, 
laetamur Ecclesiam esse concordem, convenire 
in certum locum, habitare ad certam sedem. 

"Adorabimus ad scabellum pedum eius, id 
est, ad propiciatorium, quod erat sedes Dei, de 
quo erat traditum mandatum, Deum ibi velle 
invocari, et Deum ibi exauditurum esse, 

Repetit petitionem: Surge Domine in re- 
quiem luam, id est, in arcam tuam, sedeas su- 
pra hanc, id est, ascende in hanc arcàm, serves 
ac defendas hanc Ecclesiam, Quomodo? .Sacer- 
dotes tui. induantur iusticia, videlicet ministe- 
rii, id est, ministerium sit iustum et salutare, 
sicut infra quoque inquit: Sacerdotes eius in- 
duantur iustitia, id est, sis efficax per ministe- 
rium, collige et serva Ecclesiam voce ministerii 
a te instituti, 

Et Sancti lui exullent, id est, omnes con- 
versi per ministerium celebrent te in omni aeter- 
nitate, sint haeredes vitae aeternae, ]ta de Ec- 
clesia precatus est, et referantur similes precatio- 
nes omnes ad precationem Filii Dei in agone: Pa- 
ler serva eos in nomine tuo, sanctifica eos in ve- 
ritate tua, ut sint unum in nobis, sint ibi ubi ego 
sum, Dilectio tua qua me diligis habitet in eis. 
Ad hanc precationem Filii Dei nos quoque nostra 
vota adiungere debemus, 

Versu decimo nominatim petit conservari 
regnum, et dari felices successus in hac politia 
continuo, Estque sententia verborum: Propter 
David sereum luum, id est, propter promissio- 
nem Davidi factam, 

INon aveertas faciem regis lui, id est, non 
sinas deleri formam regni tui. Faciem enim no- 
minat ipsam regni formam, magistratus, leges, 
iudicia, poenas, disciplinam, defensionem et 
praecipue pium statum Ecclesiae, 

Undecimo versu expresse facit mentionem 
promissionis, quia, ut supra dictum est, preca- 
tio debet intueri mandata et promissiones, 

Duodecimo versu additur promissioni con- 
ditio obedientiae, quia promissiones corporales 
habent conditionem obedientiae, Cum enim 
omnes promissiones propter summam dentur, re- 
iecta summa et spreto Mediatore Filio Dei, etiam 
caeterae amittuntur, sicut impii tandem penitus 
delentur, ut ostendunt exempla in Sodomis, Hie- 
rosolymis et universali interitu multarum urbium 
et gentium, interea in vera Ecclesia manet summa 
promissio, ideo ad hanc et promissiones corpora- 
les in genere pertinent, sicut Paulus inquit: Pie- 
tas habet promissiones praesentis et futurae vitae, 
Et tamen hic etiam in vera Ecclesia sciendum est, 
promissiones corporales habere exceptiones casti- 
gationis et crucis, ut in Psalmo 88. dicitur: Vi- 
sitabo in virga iniquitatem eorum, misericordiam 
autem meam non auferam ab eis. 

Versu decimotertio, et deinceps, coniungit 
promissiones de Domino et de rebus corporalibus, 
Adfirmat in isto populo fore Ecclesiam, iuxta 
haec verba: Jlegit eam in habitationem sibi, 
item: Sacerdotes eius induam salute, id est, ef- 
ficiam ut ministerium doctrinae sit verum et salu- 
tare. — Ef sancli eius laetabunlur, id est, erunt 
aliqui in hoc populo electi, qui accipient aeterna 
bona in Ecclesia. 

Ibi producam cornu Davidi, id est, mit- 
tam Filium meum redemtorem, hunc volo ibi na- 
sci et ostendere ibi suas victorias in cruce et re- 
surrectione, 

Sequitur repetitio eiusdem sententiae: 75; 
adornaví regi reo, scilicet, Davidi, Lucernam, 
id est, Filium meum qui est lumen, id est, con- 
solator et liberator Davidis et aliorum credentium, 
nam propter hunc servabo hanc politiam. — Ad- 
dita est promissio corporalis: J/ictui eius bene- 
dicam. 


Applicatio Psalmi ad nos, 


Ut autem initio dictum est, tria esse mem- 
bra huius Psalmi , Precationem, Gratiarum actio- 
nem, et Promissiones: ita sciamus hanc preca- 
tionem et gratiarum actionem assiduam esse in 
Ecclesiam oportere, et singulos nos debere gra- 
tias agere Deo pro conservatione Ecclesiae, et pe- 
tere conservationem , et salutarem gubernationem, 
sicut hic inquit: Sacerdotes eius induantur iusti- | 

cia et salute, In hac autem precatione necesse 
est, intueri mandata Dei et promissiones, iuxta 
illa dicta: Petite, et dabitur vobis. Praecipue 
vero meminerimus in petitione mentionem facien- 
dam esse Filii, ut propter ipsum servet Ecclesiam, 
et sciamus oportere in oratione fidem esse, quae 
vere statuat hanc precationem placere Deo, et non 
esse irritam propter Summum Sacerdotem Filium 
Dei, qui idem petit: Pater serva eos in nomine 
tuo etc, 


Argumentum ac dispositio 


Psalmi CXXXI. 


Graduum XIV. 


Ecce quam bonum et quam iucundum, ha- 
bitare fratres in unum. 


Praeceptum est de studio concordiae, lau- 
dando enim praecipit, ut eam tucemur: et postea 
addit promissionem. | Notum est autem totam le- 
gem praecipere de dilectione Dei et proximi, quia 
Deus ita condidit genus humanum, et vult nos 
sibi tanquam capiti adiunctos esse, et secum con- 
gruere, imo vult nos sua templa esse, nobis sese 
communicare, et in nobis suam sapientiam et iu- 
sticiam lucere, Simul etiam vult omnes copula- 
tos esse in ipso, congruere omnes ad ipsum, ut 
sit consentiens veritas et iusticia in omnibus, 
Haec est summa doctrinae legis, et sic natura 
condita fuit, Sed diabolus discessit a Deo, et 
postea genus humanum avulsit, ita deinceps in 
hominibus non est eadem veritas de Deo, sed tri- 
süssimae tenebrae sunt, et horribilia mendacia 
vel Epicurea vel idolatrica, vel alia quaecunque, 
postea voluntas diabolorum et hominum fremunt 
adversus Deum, et dum unusquisque sese effert, 
tollere alios conatur, ita extincta dilectione ardent 
in genere humano discordiae, et ex discordiis 
postea oriuntur bella et vastationes, Manifestum 
est igitur hanc miseram naturam non obtemperare 
legi Dei, sed Filius Dei venit ut destruat opera 
diaboli , et restituat veritatem et dilectionem Dei, 
et proximi in nobis, et hoc nominatim petit effici 
ab aeterno patre, ut unum simus in ipso, 

Ita consideretur quid praecipiat lex, et quo- 
modo ad eam reducamur per Filium Dei, et in 
illa parte quae vere est Ecclesia Dei restituatur 
dilectio et concordia, et rursus adglutinentur ad 
unum caput, ad Filium Dei, et per Filium ad 
aeternum patrem, 


-— 

Cum igitur consideramus quid sit dilectio, 
et quare praecepta sit, et quomodo in nobis re- 
stituatur et accendatur agnitione Filii Dei per Spi- 
ritum sanctum ,- excitemur etiam ut eam exercea- 
mus.  Exercetur autem studio retinendae pacis 
cum aliis, quae pax nominatur concordia, 

Dilectio est erga omnes etiam inimicos, et 
est Deo obedire iuxta omnia mandata, cum qua- 
dam laeticia in ipso et unione cum eo, et est pro- 
pier Deum praestare aliis omnia officia a Deo man- 
data etiam inimicis, 

Sed studium concordiae sit erga membra 
eiusdem corporis, videlicet verae Ecclesiae, et 
est velle retinere consensum in veritate, et prae- 
stare officia dilectionis, nec distrahere coniunctio- 
nem sine necessaria causa, iuxta hoc dictum : Fac 
ut unum sint in nobis, 

Hic etiam consideretur quam tristia mala se- 
quantur ex discordia. 

Primum ipsa dilaceratio sine causa necessa- 
ria per sese est peccatum, iuxta dictum Salomo- 
nis: Qui serit discordiam inter fratres abomina- 
tio est Deo. 

Deinde mox in quacunque discordia sive po- 
litica, sive alia, sequitur turbatio invocationis, 

'Tertio si est dissensio de doctrina, necesse 
est alteram partem errare, cum igitur mendacium 
spargatur, Deus contumelia adficitur, et in al- 
terutris prorsus extincta est invocatio, 

Quarto ex dissensionibus oriuntur saevissima 
odia, factiones, bella et vastationes generis hu- 
mani et poenae aeternae, Ac furores semel ac- 
censos in hominum animis horribiliter augent 
diaboli, qui laetantur et contumeliis Dei, seu 
mendaciis, seu homicidiis. Horum ingentium 
malorum cogitatione cohorrescamus et. animos 
confirmemus, ut communem  consociaionem 
ament, et discant quibus modis et quibus offi- 
ciis tuenda sit, nec moveant certamina non ne- 
cessaria, iuxta dicta: Qui vos turbat poenam fe- 
ret, EtSalomon: Qui diligit rixas, diligit pec- 
catum. Hr i 

Cogitentur etiam praecepta de dilectione et 
de concordia, ut laudationes, ac praecipue hi 


Deus dilectio est, qui manet in dile- 
Item: Pa- 


Psalmus: 


tres loci. 
ctione, in Deo manet, et Deus in eo... 

ter fac ut unum sint in nobis, et hic 
Ecce quam bonum et quam iucundum, habitare 


fratres in unum, 


IX. COMMENTARII IN PSALMOS. 

Primus versus propositio est, quae cum sit 
laudatio concordiae, intelligamus praeceptum esse 
de tuenda concordia. 


Secundus versus similitudo est, qua suavi- 
tas ostenditur exemplo rei fragrantissimae, quasi 
dicat, tam dulcis res est concordia, quam dulcis 
est odor balsami summi sacerdotis, quod singu- 
lari modo apparabatur. 


Cur autem nominatim hic de balsamo sacer- 
dotis dicitur? Quia significat primum concordiae 
vinculum esse oportere consensum de vera do- 
ctrina, sicut Dominus inquit: Sint unum in no- 
bis, Et ubi doctrinae consensus est, ibi etiam 
ungit corda Filius Dei summus sacerdos Spiritu 
suo sancto, Ac tales copulati summo sacerdoti 
Christo, sunt iam adglutinati ad verum caput 
Deum, ita sanata dilaceratione, quam fecerat 
diabolus, ordo restituitur, scilicet unio ad Deum, 
qui rursus habitat in membris Christi, et sua luce, 
sapientia et iusticia et laeticia ea complet. Sed 
haec fiunt per summum sacerdotem, Filium Dei, 
per quem vox Evangelii ex sinu aeterni patris pro- 
lata est, et qui tollit peccata nostra, et lucem ve- 
ritatis et dilectionem in credentibus incoat. 

Haec omnia significata sunt mentione Aaron, 
scilicet oriri dilectionem et concordiam a summo 
sacerdote Christo, 

Nota sit autem phrasis in repetitione Dar- 
bam, Barbam Aaron , significat enim distribu- 
tionem, | Vult autem eandem doctrinam ab uno 
capite Christo stillantem sonare omnes ministros. 


Altera similitudo , Tam suavis est concordia, 
quam gratus est ros pullulanti segeti, et pullulan- 
tibus arborum fructibus, indigent enim rigatione, 
ne siccitate et aestu pereant, Haec similitudo non 
est obscura, quia manifestum est discordiis dissi- 
pari omnes coetus, et animos hominum vere tor- 
refieri et sequi vastitates. 

Ut autem prior similitudo haud dubie signifi- 
cat concordiam sacerdotum seu docentium: ita 
haec posterior similitudo accommodari potest ad 
politicam concordiam, ideo enim nominat loca 
quae propemodum limites fuerunt, ut significet 
se de hac ipsa loqui inclusa inter hos limites, Fuit 
enim Libanus limes versus septentrionem, leru- 
salem versus meridiem, quam nominat, cum sit 
regia sedes, etiamsi non erat extremum oppidum, 
quasi dicat, toto pectore oro Deum, ut in hoc 
regno, etin hoc populo, cui Deus hanc sedem 

attribuit, sit perpetua concordia, et omnes unum 
sint in Deo. 

Montium picturae in talibus conspici pos- 
sunt. ludico autem Libanum ab albedine dictum 
esse, et pars est Hermon, quod est alba altitudo. 
Sic et alibi, Psal. 41, nominat haec loca Terram 
Iordanis et Hermonim, ac delectatur his appel- 
lationibus ut multa significet. Hoc unicum re- 
gnum in genere humano vere erat candida et pul- 
cra altitudo, id est, arx quae erat sedes Eccle- 
siae, et domicilium verae sapientiae ac iusticiae, 
quia ibi veri Dei noticia fulgebat, ibi se Deus il- 
lustribus testimoniis patefaciebat, et mirabiliter 
hoc regnum adversus vicina imperia defendebat, 
Erat autem in hoc regno summa specula Sion, 
quia lerosolyma domicilium regis erat. Complexa 
est autem lerosolyma duos arduosmontes, quorum 
alteri nomen fuit Moriah, a luce, in hoc templum 
conditum est: alteri Sion, id est, specula seu 
trophaeum, in quo fuit arx Davidis, et nomen 
commonefaciebat reges, locum illum velle defen- 
dere Deum.  Indicant igitur hae dulcissimae ap- 
pellationes Prophetam huic populo concordiam 
optare, tam dulcem bonis mentibus, quam terra 
nascentibus ros est tempestivus, 

Sed cur dicit: /iorem descendere ab. Her- 
mon in Sion, cum lamen magna sit altitudo 
monlis Sion? Respondeo, congruit hoc ad to- 
tius regionis situm. Libanus limes est versus Se- 
ptentrionem et ortum, et per sese altus est, prae- 
sertim circa Damascum, ubi proprie tribuunt ei 
nomen Hermon.  Hecte igitur inde ex montibus 
arduis, et ex regione septentrionali, in loca in- 
feriora, tum in plana, tum colles consitos oleis 
spargi rorem inquit, Et physicum est, quod plus 
est vaporum in Septentrione et locis montanis, 
quae sunt distincta vallibus, quam in parvis col- 
libus. Haec chorographica illustrant Psalmum, 

Postrema particula est ratio propositionis, 
quare concordia bona sit: Quia ibi mandavit 
Deus benedictionem, et eilam in perpetuum. 
Iuniores discant phrasin: Deus dicendo efficit, 
iuxta illud: Dixit et facta sunt, ideo benedictio 
significat aliquando ubertatem divinitus donatam, 
hic felices successus quos Deus ipse adiuvat, ta 
et verbo mandandi utitur: Deus mandat, id est, 
suo decreto efficit, ut ibi sint, bonus successus et 
vita, id est, suavis vita et laeticia in qua invocari 
Deus et celebrari potest, et promtis animis con- 
feruntur labores: ut cum in exercitu Davidis con- 

cordia est, Primum invocatio Dei est ardentior, 
et minus impediuntur fides et spes, et omnes mi- 
lites simul libenter perferunt communes labores, 
et suo quisque loco suam confert operam, et li- 
benter alii aliis opem ferunt, et adest ipse Deus, 
accendit animos, adiuvat laborantes et addit feli- 
ces eventus, 

Contra vero ubi discordia est, ingens impe- 
dimentum est invocationis, quia universaliter 
mala conscientia fugit Deum, et cogitans de hoste 
non vult ad illum Deum accedere quem invocat 
hostis, et contraria petunt inimici, denique multa 
horrenda sunt impedimenta invocationis in ani- 
mis discordium, propter quae magna vigilantia 
omnes occasiones vitandae sunt, quae videntur 
accensurae esse non necessarias contentiones. 
Praeterea manifestum est in exercitu dissentiente 
milites non diu simul perferre communes labores. 

Observa autem hic discrimen humanae do- 
ctrinae de concordia, et divinae, Experientia 
ostendit hominibus concordiam esse meliorem 
dissidiis, sed vox divina hoc loco addit promis- 
sionem de praesentia et auxilio Dei: haec pro- 
missio nos invitet ad studium tuendae concordiae. 
Dixi autem supra quare Deo placeat dilectio: 
Quia vult omnes rationales creaturas ad creato- 
rem copulatas esse, ut eis suam sapientiam, iu- 
sticiam, bonitatem, vitam et laeticiam commu- 
nicet, et vicissim nos ipsum agnoscamus et cele- 
bremus, ei similes efficiamur et in ipso laetemur, 
sicut scriptum est: Deus est dilectio. Nam cum 
sit sapiens et bonus, communicare suam sapien- 
tiam et bonitatem creaturae voluit, id autem est 
diligere. 


Alia enarratio Psalmi LI. 
Incoepta Argeliae XIII. Augusti a Philippo Melanthone 
M. D. LII. 
Argumentum ac dispositio 


Psalmi LI. 


Miserere mei Deus, secundum magnat 
anisericordiam iuam, etc. 


Cogitemus Psalmos sapientiam, et vocem 
Dei esse, et Deum fontem eloquentiae, sapienter, 
recte et ordine loqui. ldeo in singulis Psalmis 
quaeratur unum aliquod principale argumentum, 
utinaliis carminibus erudite scriptis, et consi- 

deretur, quomodo membra cohaereant, ita ma- 
gis perspicui et dulciores erunt, et res ipsa osten- 
det non esse temere coacervata membra, Sicut 
igitur in aliis eruditis scriptis, ita et hic quaeri- 
mus propositionem, seriem partium, et accom- 
modamus Psalmos, alios ad alia genera causarum, 
videlicet, ut iuxta puerilia praecepta diligentius 
consideretis , quis sit finis, quid velit efficere scri- 
ptum, an doceat, aut petat aliquid. Sunt igitur 
alii Psalmi prophetici, qui ad genus Ó:0cozoaAu- 
xà» pertinent, docent quis sit Messias, et quae 
sint eius beneficia, ut Psalmus 2.: Quare fre- 
muerunt, etc. Psalm. 110.: Dixit Dominus, etc. 
45.: Eructavit etc, 72.: Deus iudicium tuum regi 
da.  Aliisunt doctrina legis, ut de concordia, 
188.: Ecce quam bonum. Alij docent quae sit 
Ecclesia, et ubisit, ut 84.: Quam dilecta taber- 
nacula. Alii sunt consolationes, et gratiarum 
actiones.  Álii petunt remissionem peccatorum, 
et alias liberationes, Possunt autem consolatio- 
nes et petitiones referri ad genus suasorium, ut 
Psalm. 51.: Miserere etc, 

Sciendum est autem misceri genera: nam 
doctrinae intexuntur affectus, et affectibus do- 
ctrina,, et non nimis anxie faciendae sunt hae di- 
stributiones, sed principalia membra quaerenda 
sunt, et exempla petitionum et liberationum, no- 
bis sunt velut communes promissiones, sicut ipse 
Psalmus 84.: Benedicam Dominum, applicat prae- 
sens exemplum ad caeteros: Iste pauper clamavit, 
et Dominus exaudivit eum, Accedite ad eum, et 
illuminamini, 

Est autem Psalmus Miserere petitio remissio- 
nis peccatorum, iustificationis, sanctificationis, 
et mitigationis poenarum, : Hae sunt principales 
propositiones, quibus mixti sunt affectus, et am- 
plificationes et argumenta, 

Primus versus statim est propositio: JMise- 
rere mei Deus , id est, remitte mihi peccata, sis 
mihi reconciliatus, et iustifica me. — Huic pro- 

 positioni addit argumentum: Secundum magnam 
misericordiam tuam , ubi promissiones intuetur, 
ex quibus misericordia nota est, promissa propter 
Mediatorem, cuius et postea fit mentio, cum in- 
quit: Zsperges me Domine hyssopo, id est, 
eanguine Messiae, Et antithesis consideretur, 
secundum misericordiam tuam, non propter ulla 
mea opera vel merita, Misericordia autem seu 
promissio fide accipienda est, id est, non maneat 
mens in dubitatione, sed sciat promissionem tibi 

quoque ratam esse, et acquiescat fide in Media- 
tore, propter quem promissa est misericordia, 
Postea repetita est propositio: Ámplius lava me, 


Deinde sequitur querela in qua est confessio 
peccati, quae simul continet doctrinam, unde 
sit peccatum, et quantum malum sit, Quoniam 
iniquitatem meam ego cognosco, et peccalum 
meum conira me est semper, id est, est in con- 
spectu meo. .T'7bi tantum sum peccator , ei ma- 
lum coram te feci. Vateor me esse peccatorem, 
et dignum esse poena, et quidem tantum sum pec- 
cator, non affero merita, aut meam iusticiam, 
sed te esse iustum affirmo cum accusas me, et af- 
firmo te vincere cum iudicaris ab hypocritis, qui 
horribili fremitu accusant Deum  iniusticiae, 
quod ipsi plectantur inter alios qui habent mani- 
festa scelera, Ego vero agnosco hanc naturam 
mersam esse in peccatum, et dignam esse morte 
et poenis, etiamsi aliqui non habent manifesta 
scelera. 

Haec confessio peccati vox est non tantum 
Davidis, sed totius Ecclesiae in vera contritione, 
congruens eum hoc dicto: Dixi, Confitebor ad- 
eersus me iniusticiam meam Domino, et lu re- 
mitlis impielatem peccati mei, Simul autem in 
hac confessione comprehenduntur consolatio. Tu 
es iustus et iustificans , et promissionem tradidisti 
de remissione peccatorum, ac tua promissione 
fretus ad te accedo.  Statuo te veracem esse et 
servantem promissionem, fateor me recipi quan- 
quam indignum, id hypocritae negant, 

Haec dicta congruunt ad doctrinam saepere- 
petitam de gratuita reconciliatione, Roman. 8.: 
[ustificamur fide gratis. Psalmo 31.: Dixi, Conf- 
tebor adversum me iniusticiam meam Domino, et 
tu remittis impietatem peccati me, Et Hiob 13. 
capit.: Etiamsi occidet me, sperabo in eum, Ve- 
runtamen vias meos coram eo arguam, et ipse sal- 
vabit me, nec veniet in conspectum eius omnis 
hypocrita. 


Ecce in. iniquitatibus conceptus sum, et in 
peccatis concepit me mater: mea, Antea in que- 
rela in genere dixerat, agnosco peccatum, et fa- 
teor me reum esse, nunc addit definitionem, quod 
peccatum deploret, scilicet non tantum externa 


| delicta, sed naturae immunditiem, AÁmissa enim 


prima luce et rectitudine, nunc ita nascimur, ut 
tenebras afferamus, et haec misera natura aversa 
sita Deo et mersa in mortem pereat, sicut res 


1227 


a Deo abiecta. Haec mala nobiscum nascentia 
dicit se agnoscere, et recte citavit hoc dictum de 
peccato originis, — Consideranda est autem verbo- 
rum emphasis. 


Duo vocabula ponit huius mali, Primum no- 
minat iniquitatem, quod significat curvitates, 
videlicet &va&(oav in omnibus viribus. Deinde 
peccatum expresse nominat, qua appellatione ma- 
gis proprie continetur reatus, id est, ordinatio 
ad poenam, horribilis abiectio qua Deus damnat 
personam, et prius dicit: In &voéío formatus sum, 
id est, cum formaretur foetus, illa massa erat 
immunda, et sine luce divina. Postea signifi- 
cantius dicit: In peccatis calefecit me mater mea, 
id est, cum fovit me mater in utero, mea natura 
aestuavit talib. malis, qualia affert natura semi- 
nis, id est, qualia sunt in parentibus, Haec quan- 
quam brevis descriptio, tamen copiosam doctri- 
nam de peccato originis continet, quod ait esse 
QTa&iev , et quidem ream et damnatam a Deo, et 
illam &reSíay esse varios et vagabundos aestus et 
impetus in natura hominis contra Deum, sicut 
Paulus inquit: Sensus carnis inimicicia est adver- 
sus Deum. Hac descriptione nihil tristius dici 
potest. 


Ecce enim diligis eerilalem in interioribus. 
Confessionis asseveratio est, et tanquam epipho- 
nema , hoc postulas ut fateamur non simulate, nos 
esse peccatores, et dignos poena, in qua tribua- 
tur Deo laus iusticiae, sicut Daniel inquit: Tibi 
Domine iusticia, nobis autem confusio faciei. Ideo 
hanc confessionem edo, et simul oro, ut sapien- 
tiam me doceas, quae est occulta humanae rationi. 
Nam ratio secura non metuit iudicium Dei, et 
haec mala non cernit, sicut Epicurei, Academici, 
et alii multi existimant sapientiam esse ludere fin- 
gendis opinionib. de Deo, nec norunt quomodo 
Deus velit agnosci, et quomodo agnoscatur, qua- 
lis debeat esse natura, sed in vera conversione 
haec securitas corrigitur, sicut inquit Hieremias, 
cap. 31.: Castigasti me et eruditus sum sicut iu- 
venculus indomitus, postquam convertisti me egi 
poenitentiam. — Petit ergo corrigi suam securita- 
tem monstrato peccato, et postea se erigi per mi- 
sericordiam, 

Redit igitur ad propositionem de remissione - 


peccatorum , et addit mentionem Mediatoris, et 
promissionis, quae significabantur per aspersio- 
nem sanguinis intincta hyssopo, ubi figurate di- 





1228 


ctum necesse est interpretari: nominat enim si- 
gnum pro signato. 

Expia me Domine hyssopo, videlicet san- 
guine Mediatoris, qui significabatur per victimae 
sanguinem, — Phrasin etiam observent iuniores, 
interpretes usi sunt verbo Asperges, sed in textu 
est: Fac me peccatorem hyssopo, ut si diceret 
Latine: Fac me piaculum vel expia me, quod re- 
cte interpretamur munda me, tolle reatum pec- 
cati, et ita tolle, sanguine scilicet Filii, Hebrai- 
cis illa verba sunt ueod, in bonam et malam par- 


| tem usurpata iuxta circumstantias, Aliud est sim- 


pliciter dici peccatum, et quiddam reum, aliud 
est fieri peccatum conspersum sanguine Filii, tunc 
enim fatemur nos reos esse, sed reatum derivari 
in Filium, et a nobis auferri, Conspersio vero 
per hyssopum significat ministerium Evangelii, 
per quod applicantur beneficia Filii Dei credenti- 
bus, etipse Filius Dei est efficax, sicut mox in 
sequenti versu de ministerio loquitur, 

Zuditui meo dabis gaudium el laetitiam, 
el exullabunt ossa, eic, — Hic de ministerio et 
modo loquitur, quo beneficium Mediatoris acci- 
pimus, videlicet per vocem Evangelii, quae an- 
nunciat gaudium. Simul autem cum hac voce 
ipse Filius Dei dicit verbum in corde tuo, re- 
mittuntur tibi peccata, quo verbo te vivificat. 
Sic enim congruunt actiones Filii et Spiritus san- 
cti in homine, Filius dicit verbum quo ostendit 
voluntatem patris, et hac noticia lucente dat Spi- 


| ritum sanctum, qui accendit laeticiam, et efficit 


ut cor laetetur in Deo, ita dicitur Filius Aóyoz, 
quia est verbum etiam nobis in mentibus osten- 
deus patrem, sicut Petrus inquit: Renati per 
verbum vivum Dei. Et Athanasius haec dicta 
saepe repetit: Pater per verbum Spiritu operatur, 
Item: Non extra verbum Spiritus est, Item lib. 8. 
de sancto Spiritu pag. 54, quandocunque dicitur 
Spiritus in alio esse, intelligitur in eo esse ver- 
bum dans Spiritum, ac loquitur de Filio, ut Au- 
gustinus inquit quarto de Trinitate: Quotidie 
mittitur Filius in corda credentium, sed aliter 
mittitur, ut sit homo, aliter ut sit cum homine. 
Fit autem hoc, cum est efficax in nobis per ver- 
bum vocale, quod oportet fide accipi juxta dictum: 
Evangelium est potentia ad salutem omni cre- 
denti, 

Aeerte. faciem luam a peccatis meis.  Re- 
petit precationem de remissione peccatorum. Aver- 
te faciem, videlicet indignantem, ut saepe loquitur 

scriptura de ira, et de iudicio, ut Psalmo 49.: 
Ignis in conspectu eius exardescet.  Hepetita est 
autem eadem precatio sine figura: Omnes ini- 
quitales meas dele. 

Hactenus Propheta descripsit, quid primum 

| Levitici 20.: Sancti estote, quia ego sum sanctus, 


| 


fiat in conversione hominis, et quomodo persona ' 


accipiat remissionem peccatorum, et fiat reconci- 
liata Deo in illo arcano iudicio, et recitavit do- 
ctrinam de iustificatione, de qua Paulus loqui- 


tur, inquiens: lustificati fide pacem habemus . 
Semper autem simul | 


apud Deum et accessum. 
cum remissione peccatorum et imputatione iusti- 
ciae, ipse Filius Dei dicens verbum consolationis 
in nobis, effundit in corda Spiritum sanctum , et 
facit nos haeredes vitae aeternae, ideo Psalmus 
deinceps concionatur de regeneratione per Spiri- 


tum sanctum, de mitigatione poenarum, de con- | 


fessione, seu praedicatione, et de cruce, 

Cor mundum in me crea Deus, et spiritum 
firmum innova ín eisceribus meis, Mundum no- 
minat, ut Apostoli dicunt, purificatum fide, pla- 
cens iam propter Mediatorem Deum et hominem. 
Item: Sanguis Christi purificat nos ab omnibus 
peccatis, Ut autem sic placeat homo, fide acci- 
piendum est verbum , et vincenda dubitatio, quod 
fit confirmato corde per Spiritum sanctum , quem 
nominat hic Spiritum firmum, id est, non dubi- 
tantem, non dubitationibus vacillantem, trepi- 
dantem, languefactum et fugientem Deum, sicut 
Paulus inquit de Abraham: Non dubitavit. diffi- 


dentia, sed corroboratus est fide, dans gloriam | 


Deo, et certus etc. 


INe proiicias me a facie tua , elc. Repetitio 


est fitriusque petitionis in priore membro, petit | 


remissionem peccatorum, quia orat ut Deus ira- 
sci desinat. Nam abiicere a conspectu, est non 
velle clementer aspicere, ac insuper abiiectum 
terroribus consumere, ut saepe dicitur, Psalm, 30. : 
Ego autem dixi in excessu meo proiectus sum a 
facie oculorum tuorum, id est, iratus non aspi- 


cis me clementer, insuper etiam me terroribus | 


consumis, 


Deinde petit. donationem Spiritus sancti: | 


Spiritum sanclum tuum ne auferas a me,  Àn- 
tea nominavit Spiritum firmum, id est, confir- 
mantem cor in fide, et vincentem dubitationes, 
hic nominat sanctum, id est, sanctficantem cor, 
quod ad universam obedientiam pertinet, regen- 
tem cor, iuxta omnia praecepta, sicut vocabulum 
sancta , generaliter significat attributa usibus Dei, 


id est, talis qualem me describo in lege mea. 
Notum est autem Spiritum sanctum esse agitato- 
rem, et ideo effundi in corda credentium, ut ac- 
cendat in eis novos motus congruentes Deo, sicut 
saepe dicitur: Accepistis Spiritum adoptionis filio- 


| rum clamantem, Abba Pater. 











Redde mihi laeticiam salutaris tui, et spi- 
rilu spontaneo confirma me, Petit proprie con- 
solationem in quibuscunque doloribus, et in cruce 
sequente conversionem, Nomen laeticiae perspi- 
cuum est, et liberatio ex inferis et morte, est ta- 
lis vita, quae sentit laeticiam in Deo,  IHanc no- 
minat laeticiam salutarem, quae excitatur Deo li- 
berante et iuvante,  Nominat autem Spiritum 
spontaneum, ideo quia Spiritus sanctus flectit cor, 
ut volens obediat Deo in cruce, et addit robur, 
ut sustinere magnitudinem miseriarum et crucia- 
tuum possit, ut Laurentius volens obtemperat, et 
perfert supplicium, — David paratus est ad obe- 
dientiam, cum eiicitur ex regno, Saul irascitur 
Deo cum victorias et regnum videt tansferri ad 
alium, Talibus exemplis intelligi potest, quid 
petat, cum nominat Spiritum spontaneum, id est, 
volentem obedire, et corroboratum, ut aliquo 
modo possimus perferre cruciatum. 

JDocebo iniquos vias tuas.  Usitatum est in 
petitione addere mentionem gratitudinis, et est 
simile argumento ab utili, sed in Ecclesia hi prin- 
cipales fines sunt omnium liberationum, ut Deus 
ostendat testimonia de se, et sua doctrina, et ut 
nos grati celebremus Deum, et velocius propage- 
mus doctrinam confessione et docendo, et plures 
ad Deum convertantur. Hos proprios fines hic 
addit petitioni, quia sequi eos necesse est, ut 
saepe alias in Psalmis dicitur. Psal. 117.: Non 
moriar, sed vivam, et narrabo opera Domint. 
Psal. 115.: Dirupisti vincula mea, tibi sacrificabo 
hostiam laudis. 

Libera me de sanguinibus, et exultabit 
lingua mea. — Repetitio est petitionis et gratitu- 
dinis, Petit autem hic praecipue mitigationem 
poenarum, nam metaphora in vocabulo sanguinis 
significat poenam capitalem. — Petit ergo liberari 
a poena capitali, ut mitigentur poenae, ne ruat 
ex aliis peccatis in alia, et tandem oppressus mole 
peccatorum et poenarum ruat in aeternam despe- 
rationem, et poenas aeternas, sicut Saul, Pha- 
rao etc, Ita alibi petit mitigationem: Domine ne 
in furore tuo arguas me, Et Hieremias: In iu- 

dicio corripe me non in furore, ne ad nihilum re- 
digas me, Et Habacuc: In ira misericordiae tuae 


recorderis, Item: Si iniquitates observaveris Do- 


mine, Domine quis sustinebit? 

Et exultabit lingua mea iusticiam tuam, 
id est, celebrabo te, quod tu sis iustus et iusti- 
ficans, Fatebor te iudicem esse, et punire pec- 
cata,  Testabor etiam nos per misericordiam a te 
recipi, et iustificari, et te iustificante nos iustos 
esse, non propter legem aut nostram dignitatem, 

Domine labia mea aperies. Repetit mentio- 
nem gratitudinis, de qua dixit, se propagaturum 
esse doctrinam: Docebo iniquos vias tuas, etc. 
Nam hic debet esse principalis finis omnium libe- 
rationum, ut erepti superstites sint testes de prae- 
sentia Dei, et sciant se servatos esse, ut sint re- 
liqui doctores Ecclesiae, et doctrina propagata 
Deus invocetur et celebretur, iuxta dixtam: Non 
moriar, sed vivam, et narrabo opera Domini. 
Sed ut hoc fiat, et fiat feliciter, opus est auxilio 
Dei, sicut inquit Dominus: Ego sum vitis, vos 
palmites, [deo petit auxilium, et orat, ut Deus 
vocem docentes regat, et sit efficax per eam, Quia 
vero etiam alia sunt signa confessionis, scilicet 
sacrificia, mox de his loquitur. Et primum re- 
movet falsas persuasiones de sacrificiis, et discer- 
nit sacrificia ceremonialia et sacrificia spiritus. 

Quoniam si eoluisses sacrificium darem 
ulique, eic, Quomodo conveniant haec cum lex 
praeceperit sacrificia, tamen Propheta hic dicit 
contrarium , videlicet Deum non velle sacrificia, 
nec delectari holocausto, rursus mox ipse addit: 
Imponent super altare tuum vitulos, Haec pu- 
gnare inter se videntur. 

Respondeo. Usitata et saepe repetita est haec 
doctrina, cuius haec est prima propositio: Deus 
non vult haec sacrificia cum opinione, quod sint 
cultus ex opere operato, aut quod mereantur re- 
missionem peccatorum, — Usitatum est autem ho- 
mines delabi in hanc opinionem, et hac supersti- 
tione cumulare sacrificia, ut postea in profana- 
tione Missarum accidit, Hanc impietatem taxant 
passim Prophetae, ut Psal. 49.: Nunquid mandu- 
cabo carnes vitulorum, | Et Esaiae 66.: Qui ma- 
ctat pecus, quasi qui cani cerebrum effodit., 
Hieremiae 7.: Non praecepi eis de holocaustis, 
sed hoc praecepi, audite vocem meam, et ero vo- 
bis Deus, et vos eritis mihi populus. 

Addit autem Propheta, sicut Ieremias, quae 
sacrificia et quomodo placeant: Audite me,  Se- 


Et | 

quitur ergo secunda propositio, placent sacrificia 
a Deo praecepta, et facta cum vera conversione 
ad Deum, et fide, quia externi cultus nihil sunt 
sine interiore cultu, Imo Salomon inquit, cap. 
15. Proverbiorum: Victimae impiorum abomina- 
tio sunt coram Deo, sed vota iustorum placent 
Deo. Sunt autem cultus primi praecepti conver- 
sio ad Deum, et fides agnoscens Mediatorem, qua 
habemus accessum ad Deum, et credimus nos re- 
cipi et exaudiri, Hi cultus in corde praecedere 
debent externum opus; ita etiam externa sacrificia 
a Deo instituta suo ordine et tempore placent. 


Sacrificium Deo spirilus. contribulatus, 
Idem hic dicit David de conversione, et veris cul- 
tibus in corde, sicut in Zacharia dicitur: Conver- 
timini ad me, et ego converlar ad vos. Sacrificium 
Deo, id est, placet Deo cor vere dolens in con- 
versione seu potentia, agnoscens iram Dei, et si- 
mul confugiens ad Mediatorem, sicut ipse inquit 
de doloribus et consolatione: Venite ad me omnes, 
qui laboratis et onerati estis, et ego reficiam vos, 
De talibus doloribus saepissime loquuntur Pro- 
phetae, ut Esaiae 66.: Ad quem respiciam, nisi 
ad contritum spiritum. ltem: Deus habitans in 
contrito et humili spiritu, ut vivificet cor con- 
tritorum, — Has dulcissimas consolationes tenere 
necesse est, et sciendum est, esse vocem Évan- 
gelii propriam, Non ratio et lex dicunt, homi- 
nes miseros et oppressos doloribus reiectos esse a 
Deo. Vox Evangelii affirmat hos esse templa Dei, 


| et afflictiones eorum, qui ad Deum conversi sunt 


esse sacrificia, id est, excellentissima opera, qui- 
bus Deus honore afficitur et Deo placentia, hos 
iubet invocare Deum, et certo expectare auxilium 
et tandem liberationem, sicut dicitur: Multae 
sunt tribulationes, sed ex omnibus his liberabit 


i eos Dominus. 


Hos veros cultus inquit David placere Deo, 
dolores in conversione, fidem, invocationem, 
spem etc. Hi sunt cultus quos nominat Paulus 
Aoyur»y ÀetQeiov, id est, in qua mens cogitat 
Deum, et in corde sentit eius praesentiam, ter- 
rores, et laeticiam in Deo.  Opponit enim hanc 
particulam operibus externis quae sunt Gov, 
quando mens plena dubitationum, et fugit Deum, 
ut fit in sacrificiis £thnicorum, aut Saulis. 


Postremo addit generalem precationem pro 
conservatione Ecclesiae, sicut semper ad privatas 
petitiones haec generalis addenda est, 

Primo, petit remissionem- peccatorum. 


Secundo, intexit querelam de magnitudine et 
origine peccati. 

Postea facit mentionem Mediatoris: Zsper- 
ges me Domine hyssopo. 

Quarto, petit se sanctificari, et gubernari 
Spiritu sancfo. 

Quinto, offert suam gratitudinem in docendo, 

Sexto, petit mitigationem poenarum, ut do- 
cere possit, 

Septimo, petit auxilium: Domine labia mea 
aperies. 

Octavo, discernit sacrificia et cultus, etc, 

Nono, precatur pro tota Ecclesia. 

Ac nominatim petit conservationem ministe- 
rii, et ut multi ad Deum convertantur, et vera 
sacrificia praestent: Benefac Domine Sion cle- 
menter, ut aedificentur muri Hierusalem, id est, 
ut conservetur et augeatur Ecclesia, habeat mini- 
sterium docendi, honestas congregationes et ho- 
spitia, et offerat tibi sacrificia iusticiae, id est, 
veram iusticiam, colat te vera conversione, fide, 
timore, spe, patientia, et aliis virtutibus a Deo 
mandatis. ltaprius postulat interiores cultus, de 
quibus saepe dicitur, ut 1. Pet, 2.: Offerte ho- 
stias spirituales, acceptas Deo per lesum Chri- 
stum, Deinde placent et ceremoniae a Deo insti- 
tutae, cum fiunt ut ministerium publicum in con- 
gregatione conservetur, ita hic inquit: T'unc im- 
ponent super altare tuum vitulos, id est, hoc pe- 
to, ut publicam congregationem protegas et con- 
serves, in qua vox doctrinae incorruptae sonet, 
et multi ad te convertantur, et fiant haeredes vi- 
tae aeternae, et ostendant confessionem et invo- 
cationem in publica congregatione, 


Alia enarratio 
Psalmi XXXI 
Beati quorum remissae sunt, eic. 


Psalmus 842. est generis didascalici, est enim 
doctrina de iustificatione seu de reconciliatione, 

Primus versus continet universalem doctri- 
nam. 

Secundo additur exemplum: narrat Propheta 
suam luctam et consolationem, et in suo exemplo 


IX. COMMENTARII IN PSALMOS. 


aliquo loco ordimur. 

rum, et repetit doctrinam quomodo homines san- 
cti, iusti fiant coram Deo. 


Tertio sequuntur promissiones de sanctifica- 
tione et gubernatione, Intellectum tibi dabo, 


Quarto, doctrina de causis horribilium cala- 
mitatum in toto genere humano, quibus repri- 
muntur et delentur impii. Interea tamen Sancti 
etsi aliquantisper simul affliguntur, tandem tamen 
eripiuntur. Finis zog est, iubet laetari San- 
ctos, et Deo gratias agere. 


Initium Psalmi est propositio continens do- 
ctrinam de iustificatione, sicut saepe a praecipuo 
Est autem sententia, ho- 
mines fiunt beati, id est, iusti coram Deo non 
propter propria opera, virtutes et qualitates, sed 
accipiendo fide remissionem peccatorum, qua te- 
guntur, et non imputantur peccata, cum quidem 
et fatentur se reos esse, et sic accedunt ad Deum, 
ut credant se recipi gratis per misericordiam pro- 
pter Mediatorem, non propter propriam dignita- 
tem aut merita. 

Verba Psalmi perspicua sunt, et sine ambi- 
guitate hanc sententiam gignunt, quam recitamus, 
et Paulus citat hoc dictum in hac nativa senten- 
tià, '"Teneamus ergo hanc doctrinam perpetuo 
consensu in Prophetis et Apostolis traditam, sem- 
per in conversione et invocatione, sic ad Deum 
accedendum esse, ut in veris doloribus credamus 
vere nos recipi propter Mediatorem, et nos esse 
iustus, id est, acceptos Deo gratis per misericor- 
diam propter Mediatorem, sicut Rom. 5. dici- 
tur: lustificati fide pacem habemus, et accessum 
ad Deum, et haec fides nititur obedientia Chri- 
sti, sicut Iohannes inquit: Sanguis eius purificat 
nos ab omnibus peccatis. 

Cum igitur hic in Psalmo fit mentio remis- 
sionis peccatorum, sciamus includi doctrinam de 
Mediatore et de fide, quia hicPsalmus, et similes, 
nati sunt ex prima promissione, et sunt coniun- 
gendae tales conciones, ut Psalmo 2. dicitur: 
Osculamini Filium, Beati omnes qui confidunt in 
eum. Et cum hoc modo erigimur fide, vivificat 
nos Filius Dei, et dat nobis de Spiritu suo, ut 
Ioannes inquit, ut postea dicetur. 

Intelleclum tibi dabo, etc. Haec ita in con- 
versione fieri non dubium est. Et in quotidiana 
invocatione hanc doctrinam et consolationem as- 


complectitur promissionem remissionis peccato- | sidue repeti necesse est: Iam verba expendantur. 


Mrzra&TH. Orrn. Vor. XIII. 

Primum nominat remissionem peccatorum. ; fiduciam nostrae iusticiae, aut nostra merita, sed 


Maec forina loquendi communissima est in scriptu- 
ris, et remissio culpae significat Deum iam non 
irasci converso , nec abiicere eum in aeternas poe- 
nas, sed esse ei propicium, et facere eum haere- 
dem vitae aeternae, quod in Ioanne his verbis di- 
citur: Pater meus diliget eum, etc. 

T'egere peccata, est Filium Dei esse umbra- 
culum inter Deum et inter nos, ne effundantur 
in nos ira Dei intolerabilis creaturae, cum pro- 
pter praeterita delicta, tum propter praesentem 
immunditiem quae in nobis est, ac illo umbra- 
culo tollitur ira, ne absumamur a culpa et a poe- 
nis aeternis, mitigatur etiam poena temporalis, 
ut possit esse superstes Ecclesia, iuxta illa dicta: 
Misericordiae Domini quod non consumti sumus. 
Item: [n ira misericordiae recordaris. 

Beatus cui. Dominus, etc. — Repetitio est 
prioris partis, est enim usitata phrasis, etiam 
alibi usurpata, non imputare peccatum, ut Se- 
mel dicit ad David, 2. Samuel. 19.: Non impu- 
tes mihi Domine peccatum, id. est, non cogites, 
non decernas me puniendum esse; nam verbum 
in textu quod vertunt imputare, significat cogitare 
seu ratiocinari, seu ratiocinando aliquid de ali- 
quo decernere, Nam igitur quaeramus hic pere- 
grinas sententias, sed ipsa phrasi contenti simus, 
non imputare peccatum, hoc modo est peccatum 
praesens, vel praeteritum, non ita obiicere ut 
persona maneat rea, sed est remittere personae 
reatum et poenam aeternam, Sentit ergo David, 
semper in hac vita reliquum esse peccatur in ho- 
minibus, quod possit obiici, propter quod homo 
esset reus poenae aeternae, si non remitteretur 
reatus, sed ita homines esse iustos, id est, acce- 
ptos Deo, quia non imputantur peccata creden- 
tibus, 

Et in Spiritu eius non est dolus , id est, non 
est hypocrisis, sed in vero dolore seu contritione 
talis confessio, qua peccatum agnoscitur, et tri- 
buimus Deo laudem iusticiae, quod ipse sit iustus 
et iustificans, recipiens nos propter Mediatorem 
per misericordiam. ^ Quanquam sumus indigni, 
sicut alibi inquit: Tibi tantum sum peccator et 
malum coram te feci, ut tu iustificeris in sermo- 
nibus tuis. Et postea in hoc Psalmo: Confitebor 
adeersus me íniusliciam meam Domino, et tu 
remiltis impietatem peccati mei, — Haec consola- 
tio toto pectore tenenda est, in qua suo exemplo 








coufessionem peccati, ut sciamus vere recipi nos 
gratis per Mediatorem, non propter nostram iu- 
sticiam , seu dignitatem, sicut et Daniel orat: Non 
in iusticia nostra, sed in misericordia tua exaudi 
nos propter Dominum. 

Quoniam tacui. Sequitur narratio sui exem- 
pli, ait se diu in magna consternatione et ma- 
gnis doloribus fuisse, sentientem iram Dei, et 
luctantem. cum desperatione, quia non potuerit 
apprehendere hanc consolationem , quod Deo gra- 
tis etiam peccatorem velit recipere propter Media- 
lorem. T'acui, id est, consternatus eram, et 
oppressus dolore, non audebam accedere ad Deum 
intuens magnitudinem et turpitudinem meorum 
peccatorum, et nondum apprehendens hanc con- 
solationem, quod Deus etiam peccatores gratis 
propter Mediatorem recipiat, Reliqua membra 
in his duobus versibus sunt descriptio magnitu- 
dinis dolorum in illa lucta, seu in contritione, 
de qua Ezechias dicit: Sicut leo contrivit omnia 
ossa mea, 

Peccatum meum notum libi faciam. Hic 
velut eluctans, et emergens aliquo modo ex dolo- 
ribus, edit confessionem peccati, ut suo exemplo 
doceat, ita accedendum esse ad Deum, afferen- 
tes non merita, aut iusticiam nostram, sed agni- 
tionem peccati, et talibus vere remitti peccatum, 
credentibus scilicet in Mediatorem iuxta promis- 
sionem, deo inquit: Dico, confiteor adeersum 
me iniusliciam meam Domino, el lu remillis 
praeitatem peccati mei. Hoc exemplum tanquam 
testimonium teneri oportet, quod Deus vere reci- 
piat peccatores, graé/s, propter Mediatorem, ut 
Paulus inquit: Certus sermo est, venit Filius Dei 
salvos facere omnes credentes in nomine eius, 

Propter hoc orabit omnis Sanclus,  Post- 
quam ad doctrinam addidit exemplum de seipso, 
quod etiam est doctrina communis, ac ostendit 
vere remitti peccata, et sic recipi homines, et 
placere Deo, non propter merita, sed remissione 
peccatorum, lam rursus applicat doctrinam ad 
caeteros: Omnis Sanctus orabit ad 1e, propter 
hoc, id est, quia sic recipis hominem remissione 
peccatorum, ideo confugient ad te Sancti, quia 
omnes agnoscunt peccatum haerens in sua natura, 
et non possent ad te accedere, nisi hanc doctri- 
nam nossent, recipi se, et placere propter Media- 
torem et habere remissionem peccatorum. [ta hic 


docet, sic accedendum esse ad Deum afferentes non | versus est repetitio promissionis in primo versu 

raditae: Beali quorum remissae sunl iniqui- 
ates, 


Nota est autem doctrina, quod etiam in San- 
ctis in hac vita sit reliquum peccatum, sicut Rom. 7. 
copiose scriptum est, In eius doctrinae testimo- 
niis citatur et hic versus: Propter hoc orabit ad 
te omnis Sanctus, | Nominat Sanctos, et dicit ta- 
men eos petere remissionem peccatorum, sicut 
quotidie petimus: Dimitte nobis debita nostra. 
Simul autem hic versus dulcis consolatio est, quia 
et iubet petere remissionem Sanctos, et cum iubet 
petere, significat eam dari. Non igitur deterreat 
nos infirmitas nostra, quo minus petamus recon- 
ciliationem, et fide statuamus nos recipi et exau- 
diri, 


IX. 


In tempore oporluno. Usitata phrasis est, in 
tempore oportuno, videlicet nobis, cum nos ipsi 
sentimus dolores et iudicium Dei. 


Cum erit inundatio aquarum multarum, 
non obruent eum aquae, De effectu huius fidei et 
precationis iam concionatur, ut David erectus hac 
consolatione non obruitur aquis, id est, non mer- 
gitur in desperationem, et aeternam mortem, sic- 
ut Saul; ac prorsus idem dicitur: lustificati fide 
pacem habemus erga Deum; vel ut Iohannes in- 
quit: Qui Filium habet, habet vitam aeternam. 


Octavus versus repetit petitionem liberatio- 
nis: T'u es protectio mea, id est, Quia tu remit- 
tis peccata, simul etiam servas me, ne opprimar 
aeterna morte, et simul est confessio, qua tribuit 
Deo hanc laudem, quod ipse vivificet. Deto et 
certa spe expecto consolationem et vitam aeter- 
nam, nec possem emergere, nisi te vivificante, et 
tu iurasti te non velle mortem peccatoris, sed ut 
convertatur, et vivat, 


Nonus versus: Zntellectum libi dabo, etc. 
Est promissio sanctificationis et gubernationis, 
sicut semper diximus, in iustificatione primum 
accipitur remissio peccatorum, et persona recipi- 
iur propter Mediatorem gratis Jide, ac in illa 
ipsa consolatione, cum in doloribus et pavoribus 
eriguntur corda voce Évangelii.et fide, Filius Dei 
vivificat nos, et dat nobis de Spiritu suo, ut in 
loanne dicitur: Qui laetificat et gubernat corda, 
et dulcissime hic dictum est: Consilium tibi da- 
bunt oculi mei, id est, meis oculis, mea sapien- 
Hia tibi adero ego, ipse gubernabo te luce verbi 
mei, et confirmabo te Spiritu sancto, dabo motus 
salutares tibi et aliis, ut David regitur consilio, 

ne interficiat Saulem, ne regnum ante tempus ra- 
piat, et confirmatur Spiritu sancto, ut dolorem 
patientia vincat, Sic alibi petit de sanctificatione: 
Cor mundum crea in me Deus, etf, Et Paulus 
inquit: Accepistis Spiritum adoptionis filiorum, 
Spiritum carnem mortificantem, etc. 

Decimus versus: JVon sitzs sicut equus et mu- 
lus, elc, Iam discernit non conversos a conver- 
sis, et accusat horrendam securitatem in omnibus 
non conversis , sicut alibi Prophetae dicunt : Eru- 
bescere nesciebant. ltem: Cervix vestra arcana 
est, etc, Et sicut in cruce pendens impius latro, 
ridet in sua calamitate, et ridet Christum. Addit 
autem doctrinam de causa: Quare tantae poenae 
vagentur per totum genus humanum, videlicet, 
Quia Deus his poenis ostendit, se irasci peccato, 
et punire impios, sed simul commonefacere, ut 
homines convertantur ad ipsum. 


Hic doctrina integra consideranda est, de 
venturo iudicio, de causis calamitatum in hac vi- 
ta, de discrimine doctrinae philosophicae et di- 
vinae, de communibus calamitatibus et propriis 
Ecclesiae. ltem de differentiis, quod aliae affli- 
ctiones sint viucQíot, aliae Ooziuooíot, aliae 
uegrogia, Christi passio est Avrgor. 

Discernit autem Ecclesiam et impios, pro- 
ponit consolationem et comminationem, affirmat 
impiis certo venturas esse poenas, quarum in hac 
vita initium est mors, et saepe antecedunt aliae 
magnae poenae, ut in Pharaone, et Saul et aliis. 
Quia Deus et hanc regulam servat, ut atrocia de- 
licta comitentur atroces poenae in hac vita, 

Primum, quia vult intelligi se iustum esse, 
discernere recte facta et delicta, et 1rasci dilictis. 

Secundo, vult agnosci et timeri iudicium, 
et frenari multos metu, 

'lertio, vult multos ad poenitentiam revo- 
cari, 

Quarto, vult praesentia supplicia commone- 
faciiones esse de poenis aeternis, 

Quinto, vult tolli delinquentes propter utili- 
tatem ne plus noceant. 

Sed etiamsi aliqui in hac vita leviter puniun- 
tur, ut Tiberius, tamen certum est omnes, qui 
non convertuntur, futuros esse in poenis aeternis, 
iuxta comminationes, Matth. 25.: Ite maledicti 
in ignem aeternum. 

De utroque genere poenarum dicit Psalmus: 


Multa flagella peccatoris ete, Sed de Ecclesia ad- 
78* 

dit consolationem: Sperantem autem in Domino | 
misericordia circumdabit, | Etiamsi Sancti etiam | 
moriuntur, et plerunque antea in hac vita pro- 
pter multas &iusas duriter affliguntur, ut David, 
Ioannes Baptista: tamen tandem liberabuntur, 
ut ibi quoque Matth. 25, dicit: Venite benedicti | 
patris mei, Praeterea et in hac vita mirabiliter 
tota Ecclesia servatur contra furores diaboli, et 
mitigantur poenae et calamitates, ut sit superstes 


PHIL. MEL. SCRPITA EXEGETICA. 





aliquis eoetus docentium et discentium, quia Deus 
in hac vita vult colligi Ecclesiam, iuxta dictum: 
Non mortui laudabunt te Domine, 


Huc pertinent dicta de custodia Ecclesiae, 
Psalmo 38.: Circumvallat angelus Domini timen- 
tes eum,  TIoel 2.: Bonus Dominus et misericors, 
et poenitet eum poenae,  Oseae 11.: Non faciam 
furorem irae meae, Et Esaiae 28.: Erudiet eum 
Deus suus in iudicio ut doceat eum, id est, ut 
revocet eum ad poenitentiam, etc. His et simi- 
libus dictis commonefacti petamus et speremus 
mitigationem publicarum et privatarum calamita- 
tum, et sciamus sine ulla dubitatione conversos 
ad Deum fore haeredes vitae aeternae. 


Ultimus versus est epiphonema, quod est 
consolatio iustorum , et praeceptum de invocatio- 
ne, et de gratiarum actione: Zaetamini in Do- 
mino , el exultate iusti, etc, — Sed hic statim con- 
scientia sibiipsi obiicit hoc argumentum. — Iubet 
laetari iustos, Égo non sum talis, imo ego habeo 
errores et peccata, Hic oportet notam esse com- 
munem doctrinam Evangelii, quod nominat iu- 
stos conversos ad Deum, qui iam placent propter 
Mediatorem fide, etiamsi haerent in eis magnae 
infirmitates, hi tamen non perseverant in delictis 
contra conscientiam, — Talibus est mandatum, ut 
fide accedant ad Deum, statuant se placere et ex- 
audiri, ut ad Hebraeos dicitur: Accedamus ad 
thronum gratiae cum fiducia, Item: Petite in 
fide, nihil haesitantes, Et de spe inquit Petrus: 
Sine simulatione sperate gratiam quae vobis exhi- 
betur, Item: Sacrificate sacrificium iusticiae et | 
sperate in Domino, etc, Et nominatim hic dici- 
tur: Laetamini in Domino, quasi dicat, non in 
praesidiis humanis, et haec ipsa verba de laeticia, 
seu de consolatione, sunt praecepta, de fide, spe, 
invocatione, et gratiarum actione, quia causae 
laeticiae, invocationis et gratiarum actionis sunt 
fides et spes, iuxta dictum: Tustificati fide pacem 
habemus, 

Alia enarratio 
Psalni XXXIV. 


Benedicam Domino omni tempore meo etc. 


Hic Psalmus est praecipue gratiarum actio, 
quod ex periculo quodcunque illud fuit liberatus 
est, "Titulus facit mentionem historiae quae ex- 
tat 1. Sam. 25., ubi narratur Davidem venisse ad 
Achis, et curn agnitus esset subita simulatione 
furoris evasisse, sed quaecunque historia fuit, 
multa enim tristia accidunt, ut hic ipse Psalmus 
inquit, scripta est haec gratiarum actio non pro- 
pter ipsum tantum, sed propter totam Ecclesiam. 

Ut autem haec scripta intelligantur, et recte 
ad usum accommodentur, initio fontes cogitandi 
sunt. Omnes conciones sunt aut doctrina legis, . 
aut articulorum fidei, seu Evangelii, seu conso- 
lationes, quae continent promissiones Dei de fu- 
turis et praesentibus bonis, aut sunt condemna- 
tiones impiorum. Hic et intuenda est tota doctri- 
na de invocatione, de fide, de exercitiis fidei, in 
expectatione praesentium liberationum et vitae 
aeternae, Item, de discrimine promissionum 
temporalium et aeternarum, His initio conside- 
ratis, sciamus hunc Psalmum consolationem esse, 
quia gratiarum actio scripta est ad alios consolan- 
dos, ut fide petant, et expeclent similes liberatio- 
nes, Proponit et exemplum suae liberationis, et 
promissiones, in quibus eadem sententia saepe re- 
petita est, Sciamus autem et promissiones et ex- 
empla ad nos quoque pertinere, sicut haec dicta 
ad singulos pertinent: Venite ad me omnes. Item: 
Omnis qui invocaverit nomen Domini, salvus erit. 

Ita sciamus sicut servati sunt Abraham, lo- 
seph, David, Israelitae in mari rubro; in for- 
nace Babylonica, sic nos quoque tegimur et ser- 
vamur a Deo, nam in tanta infirmitate generis 
humani, et in tantis odiis diabolorum, et homi- 
num furoribus non possent Ecclesiae manere, nec 
possent familiae, scholae, politiae esse, nisi Fi- 
lius Dei, qui naturam humanam ideo assumsit, 
ne funditus genus humanum periret, umbraculum 
esset, et nobiscum esset, sicut fuit ipse conspe- 
ctus in fornace Babylonica. Adest igitur, exau- 
dit et iuvat, nec negligi nos putemus, quia non 
omnes eventus respondent nostris imaginationi- 
bus, Utrunque enim vult Deus. et esse Eccle- 
siam sub cruce, ut peccatum agnoscatur, et ut 
fiat invocatio, et Ecclesiam servari, ac praesen- 
tiam suam in Ecclesia conspici, Ideoque vult libe- 

rationes celebrari, sicut inquit: Invoca me in die 
tribulationis, et eripiam te, et glorificabis me, etc. 
Et Num. 14.: Magnificetur fortitudo Domini, ut 
sciant Aegyptii quod tu in hoc populo sis. 
Benedicam Domino. | Universaliter grati- 
tudo est virtus composita ex duabus praecipuis 
virtutibus, scilicet ex veritate et iusticia. 
tas profitetur unde acceperis beneficium, iusticia 
obligat ad mutua officia, et universaliter ingratus 
est mendax et iniustus,  Mendax est, quia auto- 
rem beneficii non agnoscit, nec celebrat, aut in 
sese etiam aliena facta transfert, ut cum inquit 
Nabuchodonosor: Mea virtute hoc. pulcerrimum 
imperium partum est, Deinde iniustus est, quia 
non reddit mutua officia, ut Alexander non ob- 
temperat Deo, facit sese Deum, interficit amicos. 


His turpissimis vitiis consideratis, magis intelligi | 


potest, quare postulet Deus gratitudinem, Pri- 
mum vult nos non esse mendaces, vult agnosci 
et celebrari autorem beneficii, ut discamus ipsi 
quis sit Deus, et qualis sit. Deinde ideo quoque, 
ut alii doceantur, et invitentur ad agnitionem Dei, 
ad fidem, invocationem et spem, et erigantur 
consolatione, adiuventur, et salvi fiant, Ideo 
inquit in hoc Psalmo: Audient miseri et gaude- 
bunt, Et Psal. 21.: Narrabo nomen tuum fra- 
tribus meis, in medio Ecclesiae laudabo te. Et 
exhibet Deus beneficia, ut extent testimonia de 
ipso, ut confirmet nos etalios, Ut 1. Reg. 17.: 
Sciat omnis terra quod sit Dominus Deus Israél. 
Est igitur initium Psalmi propositio gratiarum 
actionis: Benedicam Domino, id est, celebrabo 
eum, et profitebor id quod res est me ab ipso ser- 
vatum esse, 

In Domino gloriabitlur anima mea , id est, 
non gloriabor mea sapientia aut mea virtute, sic- 
ut Nabuchodonosor inquit: Mea virtute hoc im- 
perium partum est. Et sicut inquit Sennacherib: 
Quinam sunt dii, qui liberent vos, sed gloriabor 
in Deo, id est, tribuam ipsi gloriam, affirmo me 

- ab ipso servatum esse, sicut Daniel inquit: Deus 
meus misit angelum , qui clausit ora leonum. 

Sequitur applicatio de fructu celebrationis : 
Audienl miseri el gaudebunt, id est, etiam exem- 
pli causa celebro beneficium Dei, ut alii inviten- 
tur ad agnitionem Dei, fidem et invocationem, 
et erigantur consolatione, et salvi fiant, 

Magnificate Dominum simul.  Alloquitur 
Ecclesiam , ut sit testis huius confessionis, et ce- 
lebret ipsa quoque hoc beneficium , et alii, 


Veri- : 

Narratio beneficii: Znquisiei Dominum, «t 
exaudieit me. Mox inseritur generalis promissio 
et accommodatio ad alios, qui respiciunt ad eum, 
et accurrunt, seu confluunt, horum facies non 
confundetur, quasi dicat, cum dubitant homines 
an exaudiantur, ego hanc dubitationem planissi- 
me reprehendo, et affirmo vere exaudiri invocan- 
tes eum, et repetitur exempli commemoratio, 
Iste pauper clamavit, et Dominus exaudivit eum, 
Hoc carmen ad te quoque accommodes.  'Te quo- 
que exaudiet Dominus clamantem. 

Circumeallat angelus Domini timentes eum 
el eripiet eos. — Hebraeis est verbum 12 quod 
significat castra locat, quod Graecus recte vertit 
z«gsu[9aAei, quod est castra iungit, et zt«9&- 


| [loj copiarum supplementum, sed latinus inter- 


pres graecam phrasin non intellexit, Sumta est 
autem forma sermonis ex Genesi cap. $2., ubi 
conspecüs angelis lacob inquit: Castra Dei sunt. 
Item ex historia Mosi, Exod, 33.: Si non prae- 
cedes nos, non educas nos de loco isto. Item: 
Nisi ambulaveris nobiscum etc, Angelum vero 
intelligo ipsum Filium Dei, custodem Ecclesiae 
suae, sicut Iacob inquit, Gene. 48.: Deus pa- 
trum meorum Abrahae et Isaac, et angelus qui 
eripuit me ex omnibus malis, benedicat pueris 
istis, 

Rursus autem intexta est promissio de prae- 
sentia et auxilio Dei, quae et alibi saepe repetita 
est, ut Esa, 46.: Ego gestabo vos, etiam in se- 
necta ego salvabo vos. Matth. ultimo: Ecce ego 
vobiscum sum usque ad consummationem seculi. 
Iohan. 14.: Veniemus ad eum etc. Matth. 10.: 
Omnes capilli capitis vestri numerati sunt, Et 
totus Psal. 91.: Qui habitat in adiutorio altissimi 
ete, Item: Cum ipso sum in tribulatione, — Psal. 
54.: lacta curam tuam in Deurn, et ipse te sus- 
tentabit. 

Guslate el videte. Doctrina est de applica- 
tione promissionum, quasi dicat, antea proposui 
exemplum meae liberationis, et adiungo promis- 
siones, quas affirmo ad vos quoque pertinere, sed 
oportet vos converti ad Deum, et fide amplecti 
promissionem, expresse igitur ponitur applicatio 
huius beneficii: BonusDominus, Beatus qui con- 
fidit in eo, etc. 

Sequuntur consolationes de conversione, et 
de fructibus conversionis, et simul repetuntur 
promissiones, T'mete Dominum omnes Sancti 
eius, id est, perseverate in vera contritione, in 


1245 


timore et fide. Nam timor generaliter saepe totum 
cultum significat, ut: Beati omnes qui timent 
Dominum, qui ambulant in viis eius, 

Decimus versus, 4Leones esuriunt , illustris 
metaphora est, quod leones nominat divites, po- 
tentes, tyrannos: et affirmat hos quoque ex sum- 
mo fastigio deiici, redigi ad inopiam, destitui 
praesidiis, et ruere in aeternum exitium, ut pe- 
rierunt Pharao, Saul, Apries, Polycrates, Nero 
etc. [Interea custodit Deus imbecillem Ecclesiam. 

Venite filii audite me, timorem Domini 
docebo eos, Quia nominavit timoremDei, addit 
doctrinam de exercitiis veri timoris et conversio- 
nis, Primum de lingua praecipit, ubi intelliga- 
tur utrumque genus, loquamur veritatem in do- 
ctrina de Deo, et in iudiciis, et pactis erga ho- 
mines. 

DDeclina a. malo. Loquitur de iusticia uni- 
versali: Fac bonum, complectitur enim omnia 
mandata Dei, sicut Dominus inquit: Si vis in- 
gredi in vitam, servabis mandata, Et Paulus: Mi- 
lita bonam militiam habens fidem et bonam con- 
scientiam. Item: Nolite errare, scortatores et 
adulteri, homicidae, non possidebunt regnum 
Dei. ltem lohan. 8.: Qui facit peccatum ex dia- 
bolo est, In quatuor sequentibus versibus repe- 
tuntur promissiones et comminationes, 

Multae sunt tribulationes iustorum. Hic 
respondet omnium obiectioni: cum tantae sint 

aerumnae Ecclesiae, cur dicis eam tegi castris et 
oculis Dei, respondet. "Verum est esse magnas 
et multas aerumnas Ecclesiae, causae alibi reci- 
tantur, sed tamen post hanc vitam erit univer- 
salis liberatio, vita, iusticia, et laeticia aeterna. 
Erit in hac vita mitigatio, et corpus Ecclesiae 
servabitur etiam ruentibus imperiis. 


Mors peccatorum pessima. Concionatur de 
universali poena impiorum, hic clare dicitur: 
Mors impiis mala, ergo etiamsi florent in hac vi- 
ta, tamen tunc peribunt cum moriuntur, ita ut 
non sit finis poenarum, sed sensus irae et iudicii 
Dei in omnem aeternitatem. — Traditum est igi- 
tur, et hoc loco de vita et iudicio post hanc vi- 
tam, docet etiam hic locus oportere in hac vita 
ante mortem fieri conversionem ad Deum, sicut 
dicitur: Beati qui in Domino moriuntur, Item: 
Sis fidelis usque ad mortem, Item: Superindue- 
mur, si tamen non nudi reperiemur,  Phrasis 
observanda est, qui oderunt iustum, erunt rei, 
nam verbum lHebraeum hoc loco non significat 
actionem, ut Latinus vertit, delinquent: sed si- 
gnificat erunt rei, et malum poenae significatur, 
videlicet deletio, ut saepe alias. 


Ultimus versus repetit promissionem et ap- 
plicationem de fide, non erunt rei, omnes qui 
confidunt in eo, 


Enarratio Psalmi Dixit Dominus, et aliquot sequentium, 


scripta anno M.D. XLII. et sequenti, ac publice proposita 


a 


Casparo Crucigero. Doctore. 


Reverendo viro, eruditione et virtute prae- 
stanti D. Casparo Bornero Doctori Theo- 
logiae in academia Lipsica, amico suo veteri 
et praeceptori carissimo: Caspar Cruciger 
Theologiae Doctor S. D. 


Sepe mihi de hominum vita cogitanti, et omnium 
aetatum historiam, acerrimasque sammorum vi- 
rorum contentiones , quarum multae inanes, mul- 
tae exitiales ipsis et suis civitatibus fuerunt, in- 
tuenti, venit in mentem Senecae dictum, cuius 
haec sunt verba: Magna vitae pars elabitur homi- 
nibus male agendo, maxima nihil agendo, "Tota 
aliud agendo. Quo dicto vere quidem maxima 
pars generis humani vituperatur, sed tamen nisi 
multorum labor Deo gratus, et ipsis ac aliis in 
omnem aeternitatem salutaris esset, frustra con- 
ditum esset genus humanum, imo prorsus temere 
ferretur, ut illa Democriti corpuscula, et quibus 
hunc mundum fabricat, quae, ut Lucretius in- 
quit: Miris 


Multa modis volitant aeterno percita motu, 


Quanquam igitur haec mortalis vita calami- 
tosa et misera est, et horrendi ac perniciosi sunt 
multorum furores, tamen Deus ex hac misera 
massa generis humani aeternam filio haeredita- 
tem, et Ecclesiam colligit, cuius militia non est 
inutilis. Nec si Alcibiadi male agendo, Margitae 
Homerico nihil agendo, Pericli, Demostheni, Ca- 
toni Uticensi et similibus aliud agendo, id est, 
stulta ztoAuztgeyjtocUv; non necessarias res mo- 
vendo, vita inutiliter elapsa est, propterea Moisi, 
Samuelis labores, Iosuae, Davidis praelia, Eliae, 
Elisaei, Esaiae, Ieremiae, Danielis ztoAtteiueta, 





fuerunt inanes contentiones. Imo ad hos labores, 
quales in Ecclesia, David , Esaias, Baptista, Pau- 
lus sustinuerunt, condita est hominum natura. 
Haec militia Deo grata est, nec tantum seruit huic 
interiturae vitae, ut Augusti gubernatio, sed ae- 
ternam Deo Ecclesiam colligit. 

De his laboribus inquit Paulus: Non erit in- 
anis labor vester in Domino, Et Psalmus primus: 
Et folium eius non defluet, etc. Discernamus igi- 
tur hominum studia, omittamus ambitionum et 
aliarum iniustarum cupiditatum certamina, et 
primum omnium agnoscamus nos in Ecclesiam a 
Deo vocari. Ibi modeste faciamus operas manda- 
tas, nec geometricam proportionem conturbemus. 

Tali in loco qui sunt, Deo gratias agant pro 
tanto beneficio, quod ad munus salutare in vita 
vocati sunt, ardeant studio bene merendi de Ec- 
clesia, faciant necessaria, et petant ut Deus adiu- 
vet labores et gubernet exitus, qui prospici omnes 
humano consilio certe non possunt, Tale curri- 
culum nec inutile est, nec infelix. 

Saepe igitur de te pro nostra amicicia cogi- 
tans, tibi et patriae meae gratulor, cum te tot 
iam annos praeclare de Ecclesia mereri video, do- 
cuisti optima fide et me et alios, neque hanc mi- 
litiam Senex deseris, Custos es disciplinae, gu- 
bernas oeconomiam scholae necessariam, Hae 
operae cum ad aeternam Ecclesiam colligendam et 
tuendam prosint, longe antecellunt Periclis aut 
Fabii gubernationi, et praemiis ornabuntur, non 
in Olympiis aut Pythiis, sed in illa dulcissima 
consuetudine Dei, inter Patres, Prophetas, Ápo- 
stolos, quorum sumus discipuli, ubi de mirandis 
consiliis Dei philosophabimur, cur Ecclesiam tan- 
tis aerumnis in hac vita subiecerit. 

1n ea Ácademia cum alii multi tibi gratitudi- 
nem suam, ubi nulla erunt fucata officia, osten- 
dent, tum ego tibi gratias agam, quod mihi pri- 
ma Philosophiae elementa tradidisti, circulorum 
coelestium et stellarum picturas primum monstra- 
sti, et insitum animo amorem pulcerrimarum ar- 
tium primus quasi face admota, illis tuis monstra- 
tionibus exuscitasüi atque accendisti, denique 
quod mihi hortator fuisti discendae doctrinae de 
Deo. Haec tua beneficia cum maximi faciam, vo- 
lui mei iudicii et meae voluntatis significationem 
aliquam extare, Ideo cum hos libellos ederem, 
hanc ad te Epistolam praefixi. 


De ipsis autem commentariis tibi et his no- 
stris Academiis iudicium permitto, quos quidem 
eo edidi, primum, quia aliquibus lecturis profu- 
ituros esse spero, praesertim cum in Ecclesia sem- 
per prosit extare testimonia eorum, qui bona fide 
doctrinam traditam a notis et probatis Doctoribus 
acceperunt. Deinde quia hae et similes lucubra- 
tiones refutant calumnias quae a multis contra ha- 
rum regionum Ecclesias finguntur. Intelligent 
enim eruditi et dextre iudicantes, retineri a nobis 
germanam et incorruptam doctrinam Catholicae 
Ecclesiae Dei, et deduci pias mentes ad veram Dei 
invocationem, et virtutum exercitia, quae Deus 
postulat. 


Nec opes, nec imperia, nec potentiam quae- 
ro, nec velim politiae ecclesiasticae ordinem tur- 
bari, sed discerni veram invocationem a super- 
stitione necesse est. Si quis autem negat fuisse 
errores in Monachorum doctrina, aut arte eos ex- 
cusat, ac pingit, ut nunc multi faciunt, is in 
re manifesta impudenter ludit, Non sum natura 
pugnax et quAóvixog et modum aliquem esse dis- 
putationum cum in omni vita, tum vero maxime 
in Ecclesia oportere iudico. Sed tamen doctri- 
nam necessariam sine Sophistica extare in Ecclesia 
illustratam opto.  Praedicit ipse filius Dei, in 
extrema mundi senecta regnorum confusiones et 
ruinas tristiores fore, quam fuerunt antea, 


Et cum bella disciplinae nervos laxant, et 
impediunt intentionem animorum in discendis iis 
artibus quae literis continentur, Ecclesiae fiunt 
squalidiores, estque usitatum nunc queque quod 
Euripides dixit: zo etone xces voreis t€ vOv 
Osdry. Ac multi conspectu publicarum et priva- 
tarum calamitatum adeo moventur, ut vel de pro- 
videntia, vel de doctrina Ecclesiae ambigere inci- 

piant, ac a Deo deficiant, Econtra bonae mentes 
| discant ex doctrina coelesti , quae sint verae cau- 
sae miseriarum communium, et remedia salutaria 
quaerant, excerpant doctrinam necessariam ex iis 
disputationibus, quae tot iam annis agitatae sunt, 
in quibus multa recte et pie patefacta esse, negari 
non polest, nec deficiant a Deo, nec desperent 
mansuram esse Ecclesiam in consnetudine huius 
vitae ubi sonat vox Evangelii, nec invocationem 
Dei omittant, nec arbitrentur humanis imagina- 
üonibus Ecclesiam Dei unquam gubernatam esse. 


Etiamsi aliquid loci est humanae diligentiae 
et moderationi, tamen aliae multae causae in ho- 
minum vita magnas vicissitudines efficiunt, Sicut 
Plato vere inquit: SOeóg uiv névva, xol usó 
OeoÜ rUyn xol zoigóg v" &vOgouva Owzviso- 
vdoi $óunovra , qusoorsgov uv vQgívov Gvyxa- 
QijGot xovroic Oeiv EnsoOou cé£yvnr. 

In aliis autem tempestatibus faciamus, quod 
nautae prudentes faciunt, et ut illa ipsa Platonis 
sententia monet, nobis ipsis, et quantum possu- 
mus, Reipub. mitigemus temporum difficultates, 
non solum moderatione et consiliis honestis, sed 
etiam pla precatione, Quare coniungamus vota 
cum filio Dei intercedente pro Ecclesia nunc quo- 
que in illo arcano aeterni Patris consilio, et pre- 
cemur ut Deus Ecclesiam sibi in his regionibus 
servet et colligat, et gubernatores ad salutaria 
consilia flectat. Bene vale, Mense Augusto, 


Anno 1546. 


Praefatio in Psalmum CX. 


Duplex est genus docendi in Ecclesia. — Inter- 
pretatio scripturae et methodus. Utroque au- 
tem opus est, quia methodus debet sumi ex scri- 
ptura, Est enim collectio et explicatio dogma- 
tum, seu summa doctrinae, redacta in ordinem 
accommodatum ad docendum, Sed interpreta- 
tio scripturae, aliis locis, alias partes docirinae 
tradit. Itaque magua cura adhibenda est in in- 
terpretatione, ut videatur, quorum dogmatum 
fontes tradantur in singulis scripturae partibus, 
Ut qui initium Evangelii Ioannis interpretatur, 
cogitet ibi fontes contineri articuli de divinitate 
filii Dei, In interpretatione Epistolae ad Ro- 
manae sunt fontes de iustificatione, de discrimine 
legis et Evangelii, Ita et Psalmi utiliter legentur, 

si cogitabimus ad quam doctrinae partem singuli 
pertineant, 

Primum igitur distinguenda sunt genera Psal- 
morum, Sunt autem tria genera, Alii sunt pro- 
phetici seu didascalici, seu proprie evangelici, 
praecipue ad hoc compositi, ut doctrinam de Chri- 
sto tradant, qualis sit futurus Messias, quod sit 
passurus, quale sit futurum ipsius regnum ac be- 
neficium, quales sunt, Psalmus secundus. [tem 
Psalm. Eructavit, et Psalmus Dixit Dominus, 
et aliquot similes, Áut tradunt doctrinam de re- 
missione peccatorum, de sacrificiis, ut Psalmus 
81. Beati quorum remissae sunt iniquitates, Item 
Psalmus Miserere. 

Alii sunt generis suasorii, videlicet consola- 
tiones, precationes et gratiarum actiones. Et 
quanquam miscentur genera, tamen facile iudi- 
cari potest, quae sit praecipua Psalmi materia. 
Est autem maximus numerus Psalmorum huius 
generis, videlicet consolationum, gratiarum actio- 
num, et precationum. Miscentur autem et his ar- 
ticuli dogmatum, qui concionantur de liberatione 
piorum, et de gratuita remissione, de exercitiis 
fidei in cruce. ltem, de irritis hominum conati- 
bus sine auxilio Dei, de poenis impiorum etc. 
Ad hoc genus pertinet Psalmus Noli aemulari. 
Item Psalmus quartus , et alii multi. 

Tertium genus est simpliciter vojizóv , con- 
tinens praecepta de bonis operibus, ut Psalmus 
112.: Beatus vir qui timet Dominum. Item prae- 
ceptum de concordia: Ecce quam bonum etc. 
Etsi autem ingentes utilitates continent singula 
genera, tamen primum genus hoc nomine supe- 
rat, quod proponit doctrinam Evangelii de Chri- 
sto, et multis gravissimis testimoniis confirmat 
pias mentes,  [tem, refutat ludaeos, qui somniant 
regnum Christi mundanur. 

Sciendum est illud, In omnibus Psalmis, 
ubi fit mentio misericordiae, intelligendum esse 
de gratuita misericordia, quasi diceret Propheta: 
Aliae gentes non norunt certo misericordiam Dei, 
sed tantum habent aliquam legis noticiam, non 
statuunt certo, quod Deus velit exaudire, nos 
certo novimus gratuitam misericordiam, propter 
promissiones, scimus certo, quod Deus velit ex- 
audire, et hac fide invocamus, et scimus Deum 
velle hac fide coli. Sicut ait: Invoca me in die 
tribulationis, lta maxima pars Psalmorum in- 
cludit doctrinam de fide, Et hoc cogitanti fient 
Psalmi multi dulciores. Imo hac discrimen est 

MrzrAwTB. Orrnm. Vor. XIII. 

inter gentes et plos, gentes enim non norunt gra- 
tuitam misericordiam, ideo non statuunt se ex- 


. audiri a Deo. 


Psalmus CX. 


I. Dixit Dominus Domino meo, Sede a dex- 
tris meis, donec ponam inimicos tuos sca- 
bellum pedum tuorum. 


M. Sceptrum regni tui emittet Dominus ex 
Zion , ut domineris inter inimicos tuos. 


I!T. Populus tuus sponte offeret tibi in die vi- 
ctoriae tuae, cum ornatu sancto. Ex utero 
oritur tibi ros generationis tuae. 


IV. Iuravit Dominus, et non poenitebit eum: 


Tu es Sacerdos in aeternum, secundum or- 
dinem Melchisedech. 


V. Dominus a dexiris tuis conteret in die 
irae suae reges. 


Vl. Iudicabit inter gentes, cumulabit cada- 
vera, conteret capila in terris multis. 


VII. De torrente in via bibet, propterea exal- 
tabit caput. 


Hic Psalmus est ex primo genere, et proprie 
est evangelicus, docet ordinem, quis sit Chri- 
stus, quod videlicet sit Deus et Homo, item ubi 
regnaturus sit, et quale sit futurum regnum, [tem, 
quod sit futurus sacerdos, et habiturus sacerdo- 
tium perpetuum, — Complectitur autem beneficia 
Christi, loquens de regno et sacerdotio, quo in 
loco accedit particula insignis, quae uberrimam 
doctrinam continet, quod Christus sit aeternus 
sacerdos. Jtem, quod sit sacerdos secundum or- 
dinem Melchisedech , discernit igitur sacerdotium 
Christi a Levitico, Deinde concionatur de poe- 
nis impiorum, postremo addit vaticinium de pas- 
sione Christi. Haec est summa huius Psalmi. 

Cum autem necessaria sit doctrina de bene- 
ficiis Christi, maxime opus est intelligere regnum 
et sacerdotium Christi, nam haec duo complectun- 
tur sammam beneficiorum illorum. | Ad sacerdo- 
tium pertinet, quod Christus factus est pro nobis 
victima, quod est Mediator, placans Deum, quod 
sustulit peccatum, quod interpellat pro nobis, et 
est pontifex propter quem exaudimur, et qui no- 
stras preces perfert ad patrem, — Item, quod de- 
dit novum verbum, et hoc verbo vivificat vita 

aeterna. 
gratior, quam consideratio sacerdotii Christi; Ad 
regnum pertinet , quod vicit regnum diaboli, quod 
peccatum et mortem abolet, dato Spiritu sancto, 
et dat novam et aeternam lucem, iusticiam et vi- 
tam, quod depellit diaboli potentiam, quod con- 
servat Ecclesiam adversus tyrannos in hac vita. 
Estque defensor huius infirmissimae naturae hu- 
manae, adversus diabolum et saevitiam mundi, 
sicut alibi describitur regnum Christi, cum dici- 
tur: Omnia subiecisti sub pedibus eius, Denique 
rex est, quia liberat a peccato et a morte aeterna, 
et dat vitam aeternam, 


Sed doctrina de sacerdotio et regno non po- 
test intelligi, nisi nos ad usum conscientiae no- 
strae accommodemus, Credamus nobis esse dona- 
tam hanc victimam, nobis esse pontificem, nos 
vere propter hunc pontificem exaudiri, nobis per 
ipsius verbum promitti gratiam et salutem, ltem 
nos vere iuvari et defendi per hunc regem, Tta 
intelligemus hanc doctrinam, et quidem sciamus 
necessariam et immutabile mandatum esse, ut 
haec credamus, ut applicemus nobis haec bene- 
ficia per verbum, ut verbo erigamus fidem, Haec 
Christianos intelligere oportet, ut teneant, quid 
sit fides, et quomodo per verbum exuscitetur, et 
sine hoc exercitio non potest intelligi doctrina de 
beneficiis Christi. | Sed haec copiosius in enarra- 
tione Psalmi dicentur, Nunc ista praefatus sum, 
ut summam Psalmi brevissime complecterer, 


Nolo hic prolixe refutare Iudaeos, qui hunc 
Psalmum negant loqui de Messia, facile enim re- 
futari possunt per haec duo, quod loquitur de 
rege regnaturo divina potentia. Jtem de aeterno 
sacerdote, Constat autem caeteros reges et prin- 
cipes nec aequari Deo, nec perpetuum regnum 
tenere, Cum igitur haec dicta manifeste perti- 
neant ad Christum, erunt et caetera ad eundem 
accommodanda, ut cohaereat Psalmus, Haec 
breviter attigi, ut admoniti studiosi facilius pos- 
sent refutare ineptas ludaeorum  enarrationes, 
Quanquam constat eruditos ludaeos hunc Psal- 
mum de Christo interpretatos esse, Sed nobis 
ipsius Christi testimonium sufficiat, qui eum de 
seipso interpretatur. Et apparet tunc quidem 
Iudaeos communiter hoc sensisse, Psalmum hunc 
ad Messiam petinere. 

]. Dixit Dominus Domino meo, Sede a dex- 
tris neis. 


Totus Psalmus est quaedam continua narra- 
tio, continens descriptionem regni Christi, sed 
aptissime et gravissime orditur narrationem ab 
autore huius regni, Dixit Dominus. Duo enim 
complectitur verbum JDzxit, videlicet quod ordi- 
naverit hunc regem Deus, et ediderit testimo- 
nium per verbum, ut sciamus hoc regnum Deo 
placere, efficax et perpetuum fore, Cumque 
propouit testimonium, postulat ut credamus, et 
fide hoc regnum amplectamur, et statuamus vere 
nos bona illa consequi, quae in hoc regno pro- 
mittuntur. Haec initio in his duobus verbis ob- 
servanda sunt, Dixit, Dominus, 

Additur autem, Domino meo. De hac par- 
ticula Christus ipse movit disputationem: Cum 
Messias sit filius David, cur vocat eum Domi- 
num? Non igitur ociosa est haec appellatio, et 
de re quaestio est: Án vere Messias sit Dominus 
Davidis, Nam autor generis et rex pari potestate, , 
non est inferior posteris, imo iure naturae maior 
est. Haec non poterant explicare ludaei, qui 
imaginabantur Christum tantum habiturum hu- 
manam naturam, propagatam a Davide, et tan- 
tum habiturum regnum mundanum, . Haec si ita 
essent, Christus non esset Dominus Davidis, 


Itaque haec appellatio primum segregat re- 
gnum Messiae a regno Davidis, Quasi sic di- 
cat: Concionabor de promisso rege, sed is habe- 
bit aliud regnum, quam hoc nostrum mundanum 
et periturum regnum.  Ágnosco igitur eum esse 
Dominum, qui impertiet nobis, non hanc corpo- 
ralem defensionem, et liberationem a vicinis ho- 
stibus, iusticiam et pacem civilem, sed alias res 
aeternas, scilicet liberationem ab illis malis, qui- 
bus oppressa est tota natura humana, a quibus 
ego et leges et regna mundi neminem liberare 
possunt, scilicet a peccato, ab ira Dei, a morte, 
a diabolo. His malis pariter subiecti sunt ipsi 
reges mundi, sicut caeteri homines. Alius igi- 
tur rex veniet, qui ab his malis nos liberabit, et 
res aeternas, iusticiam et pacem aeternam adferet. 
Ita principio discernit appellatio Domini duo re- 
gna, et testatur David se loqui de alio rege, non 
de mundano. Hoc primum in hac particula con- 
siderari debet. 


Porro hic utrumque observent studiosi, 
Quod Christus vocatur Dominus a rege, piis re- 

gibus iucunda est consolatio ,- quod sciunt suum 
ministerium etiam servire et placere huic Domino, 
cum dirigunt ad gloriam Christi. Rursus admo- 
net etiam reges mundi, ut agnoscant hunc esse 
Dominum, obtemperent ei, non persequantur 


Evangelium, sicut et paulo post tyrannis mina- | 


tur poenas, 

Secundo, etsi appellatio Domini discernit re- 
gna, tamen Christus disputans cum Pharisaeis, 
significavit etiam naturas discerni, cum inquit: 
Si David vocat eum Dominum, quomodo filius 
eius est?  'l'axat enim eorum ignorantiam et im- 
pietatem, qui putabant Messiam tantum habitu- 
rum esse humanam naturum, et significat se Do- 
minum Davidis esse, quia sit natura Deus, etiamsi 
assumserit humanam naturam ex semine David, 
propter quam dicitur in scripturis filius David, ut 
Matth. 1. Necesse est autem sciri, quod Christus 
sit natura Deus, sicut ipse hoc inculcat, Iohan. 5. 
Ttem 8. Item. 10, Ut enim invocemus hunc Mes- 
siam, necesse est in eo vere et substantialiter esse 
divinam potentiam, 

Porro sicut non intelligebant Pharisaei, quale 
esset futurum regnum Christi, et qualia beneficia 
daturus esset, scilicet novam et aeternam vitam, 
ita nesciebant invocatione et fide apprehenden- 
dum esse Messiam: hos errores omnes taxat 
Christus, et testatur appellatione Domini discerni 
et regna et naturas, Sed haec satis sit breviter at- 
tigisse. 


Sede a dextris meis. 


Haec est promissio de regno, qnasi dicat, 
haec est meae concionis summa, quod Deus sit 
daturus Domino meo regnum, in quo pari po- 
tentia cum Deo regnaturus est. Nam sedere ad 
dextram Dei, est regnare pari potentia cum Deo, 
haec est Pauli interpretatio ad Ephes. 1. ubi in- 
quit: Collocavit eum ad dexteram suam in coele- 
stibus, super omnem principatum, et omnia sub- 
iecit sub pedes eius. — Totus enim ille locus apud 
Paulum ex hoc Psalmo decerptus est. Etad Heb. 1. 
ferens omnia verbo potentiae suae, per se facta 
purgatione peccatorum nostrorum, sedet ad dex- 
iram maiestatis in sublimi, tanto praestantior 
angelis etc. Haec testimonia clare ostendunt, 
hac figura sermonis significari potentiam super 
omnes creaturas. — Sicut et Christus ipse inquit 
Toannis tertio: Pater diligit Filium, et omnia de- 
dit in manu eius, qui credit in Filium, habet vi- 

tam aeternam. Item Matth. ultimo: Mibi data 
est omnis potestas in coelo et in terra, 

Explicata figura sermonis, cogitemus, quale 
regnum describat, et ad quid prosit intelligere, 
quod Christus regnet diviaa potentia. Primum 
enim haec ipsa descriptio, Sedet ad dextram Dei, 
significat beneficia huius regni, Quia enim Chri- 
stus tenet regnum Deo placens et aeternum, si- 
gnificat eum dare beneficia spiritualia et aeterna. 
Omnes qui adhaerebunt huic regi, placebunt 
Deo, et consequentur aeterna beneficia, ac talia, 
quae non possunt humana potentia parari, Haec 
igitur sunt illa beneficia, remissio peccatorum, 
iustificatio, donatio Spiritus sancti, et vitae aeter- 
nae promissio, quod Deus propter Christum ex- 
audiat, liberatio a tyrannide diaboli, a peccato 
et a morte, Haec beneficia breviter significantur, 
quia tale regnum describitur, in quo adhaerentes 
regi placebunt Deo, et habebunt aeterna bona, 

Prodest autem intelligi hoc regnum, ut scia- 
mus quae beneficia petenda et expectanda sint a 
Christo, ne somniemus tantum esse mundanum 
regnum, sicut ludaei somniabant. ^ Secundo, 
prodest intelligi, quod Christus divina potentia 
regnet, et quia beneficia illa non possunt nisi di- 
vina potentia praestari, et nobis necesse est tene- 
re, quod ille Messias quem invocamus, possit et 
velit exaudire, et quod sit fide apprehendendus 
et expectandum ab eo auxilium, etiamsi non cer- 
nitur oculis corporalibus, etiamsi aliquandiu nos 
sinit affligi, et omni genere aerumnarum op- 
primi, 

rgo cum haec verba audis, Sedet ad dex- 
tram Dei, cogita primum , quae beneficia in hoc 
regno promissa sint: deinde cogita, ea tantum 
divina potentia praestari: tertio cogita, Christum 
invocandum esse, et fide petenda et expectanda 
esse illa beneficia. Haec omnia latissime discre- 
pabant ab imag/zátionibus ludaicis, qui putabant 
regnum corporale fore, quod armis et humanis 
modis Jefenderetur, et Christum praesentem di- 
micatürum esse cum gentibus. Adversus has car- 
nales cogitationes opponenda est sententia: Sedet 
ad dextram Dei, 


Donec ponam inimicos scabellum pedum luo- 
rum, 


Initium narrationis supra, continet summam 
quod videlicet Christus regnaturus sit divina no^ 


* 

tentia, Haec est summa Psalmi et prin: palis pro- 


79 * 2n 


1255 


positio, quam his verbis tradidit: Sede a dextris 
meis. Nunc attexit effectus et circumstantias re- 
gni, ac primum pollicetur victoriam huic regi, 
et quidem divinam. Ego, inquit Deus, sub- 
iiciam tibi inimicos tuos, — Est autem Hebraica 
phrasis in particula Donec, quae non significat 
hoc regnum aliquando desiturum esse: Sede, do- 
nec subiecero, sed est causalis: Sede a dextris 
meis, id est, habeto regnum divina potentia, ut. 
ego subiiciam tibi inimicos, Ac postea Psalmus 
aliquoties repetit sententiam de inimicis, quod 
Ecclesia futura sit in afílictionibus. Sed hic Do- 
minus cui tradit Deus regnum, vincet omnes ho- 
stes, et superabit afflictiones, — Sic igitur acci- 
piendae sunt hae sententiae, ut meminerimus no- 
bis proponi consolationes in aerumnis Ecclesiae, 
Et in hac consolatione hoc spectandum est, quod 
JDeus testatur sese subiecturum esse inimicos. 
ergo Christus erit efficax divina potentia, Item 
vere curat nos Deus in illo regno, siquidem affic- 
mat, se hostes oppressurum esse, 


Sed qui sunt illi hostes? Totum regnum 
diaboli, id est, diabolus qui est autor peccati et 
mortis, et per peccatum et mortem abstraxit a 
Deo genus humanum, et armat impios homines 
adversus Christum, ut persequantur verbum Dei. 
Hos hostes vincit Christus, abolebit peccatum et 
mortem , et destruet potentiam diaboli, etomnium 
qui persequuntur verbum Dei: illis vero qui ad- 
haerebunt Christo, nec peccatum, nec mors, nec 
diabolus nocere poterit, nec ulla erit tanta saevi- 
tia mundi, quae possit delere Christi regnum. 
Quaecunque afflictiones impetum adversus nos fa- 
ciunt, erigamus nos hac voce Dei: Sede a dextris 
meis, donec ponam inimicos tuos scabellum pe- 
dum tuorum, id est, sciamus Ecclesiam et omni 
genere adflictionum exercendam esse, et tamen vi- 
ctricem fore, quia Christus sedet ad dextram pa- 
tris, et Deus subiiciet omnes inimicos, 


Paulus 1. Corinth. 15. discernit regnum Chri- 
sü certantis cum hostibus, ab altero statu, in 
quo Ecclesia glorificata et accepta haereditate iam 
cum Christo regnabit. Sed illud discrimen non 
constituit finem regno Christi, sed finem illi cer- 
tamini in hoc regno. deo inquit: Oportet il- 
lum regnare, donec ponat omnes inimicos sub pe- 
dibus eius, Et quidem adiecit sententiam, in qua 
describit hostes: Novissime inimica destruetur 
mors, 

Sceptrum regni iui emittet Dominus 
ex Sion. 


II. 


Hic de loco incipit vaticinari, ubi hoc re- 
gnum sit incoandum, ut conscientiae certo te- 
neant, ubi ille rex quaerendus sit, ubi agnosci 
possit, Est ergo summa, Initium huius regni fore 
in Sion. Utrumque complecti necesse est, per- 
sonam ipsam, et verbum quo regnum propagatur. 
Ipse Christus affuturus est in Sion, ipse domina- 
bitur ibi, ut hic dicitur, Et erit sacerdos, id est, 
praedicabit quoddam novum verbum, et habebit 
suum quoddam sacrificium, et vincet ibi hostes 
suos. Est igitur sententia: Sceptrum emittet, id 
est, incoabit regnum, videlicet, quia et persona 
ipsa Christi ibi aderit, et verbum novum ibi spar- 
get, sicut Esaiae 2. dicitur: Ex Sion exibit lex, 
et verbum Domini de Hierusalem. Et de officio 
huius regis Esaiae 61,: Ad annunciandum affli- 
ctis misit me, ut medear contritis corde, et prae- 
dicem captivis indulgentiam. — Talia extant apud 
Prophetas multa et illustria testimonia de regno 
Christi, quod in Sion sit incoandum, et quale 
sit futurum, scilicet, quod verbo administrabitur, 
non gladio, non vi corporali, Et quidem quod 
non lex, sed aliud novum verbum annuncians 
salutem, propagandum sit. 


Dominare inter inimicos tuos. 


Antea de loco dixit, ubi incoandum sit re- 
gnum, nunc addit aliam circumstantiam, quale 
sit regnum futurum, Et sunt observandae em- 
phases verborum. Ait dominaturum esse, et qui- 
dem inter inimicos, Primum igitur pollice- 
tur ei victoriam, sicut aliquoties supra dictum 
est, et eandem sententiam infra repetet. Haec 
consolatio quantam vim habeat, non potest nisi 
in veris certaminibus intelligi, Pii luctantur cum 
peccato et cum morte: hic si erigant animos hac 
sententia, Christum victorem esse peccati, et po- 
stulare ut confidamus propter ipsum nobis igno- 
sci, hac fiducia consequuntur veram consolatio- 
nem, iusticiam et pacem, sic invocatione Chri- 
sti defendimur adversus insidias diaboli.  Prae- 
terea tota Ecclesia in mundo ita conculcatur, ita 
negligitur verbum Dei, ut videatur futurum ut 
statim extinguantur Evangelium et Ecclesia, sed 
quia scimus Christum esse victorem, et perpetuo 
regnaturum, statuamus non posse opprimi Evan- 
gelium, et mansuram esse Ecclesiam, etiamsi 

immani saevitia mundus eam delere conetur, [ta 
fiet magis perspicuus versiculus, si accommodetur 
ad usum, in certaminibus interioribus et exterio- 
ribus, 


Est et in altera particula emphasis, videli- 
^cet, Inter inimicos, significat enim habiturum 
esse Messiam acerrimos hostes, diabolum et mem- 
bra diaboli, omnes impios, qui persecuturi sunt 
et ipsum Christum, et Evangelium et omnes pios 
credentes in Christum: hi hostes describuntur 
statim in prima promissione. Gen. 8.: Ipsum 
semen conculcabit caput serpentis, et serpens 
mordebit calcaneum ipsius, id est, Christus abo- 
lebit regnum diaboli, peccatum et mortem, sed 
econtra diabolus in suo regno, etsi non vincet, 
lacerabit tamen Christum et pios, 

Peculiariter autem vaticinatur hic Propheta 
de ludaeis defecturis et oppugnaturis Christum et 
Evangelium: testatur enim initium regni inter 
inimicos futurum esse. Significat igitur principes 
et praecipuam populi Iudaici partem hostes Chri- 
sti fore, sicut et aliae prophetiae testantur. Apud 
Esaiam dicitur: Et nos non reputavimus eum. 
Et apud Danielem scriptum est, Christus occide- 
tur. Item, populus esse desinet. Ad hanc sen- 
tentiam accommodari et hic versus debet, contra 
carnales opiniones ludaeorum, qui fingunt Mes- 
siam corporale regnum habiturum esse, et adiun- 
ctis Iudaeis domiturum caeteras gentes. Sed Pro- 
phetae docent futurum, ut ipse populus adverse- 
tur et belligeretur cum Christo, imo ut Christus 
occidatur, hinc manifeste sequitur, regnum Chri- 
sti non esse corporale, Nam qui occiditur, non 
habet victorias civiles. Hoc breviter monere vo- 
lui, ut consideretur quo sit applicandus versi- 
culus. 


III. Populus tuus sponte offeret tibi in die 
victoriae tuae. 


Si Isradl non erit adiunctus Messiae, quid 
igitur, nullum ne populum hic rex habiturus est, 
ad quem eius beneficia pertineant? — Huic quae- 
stioni ut occurrat, affirmat non defuturum esse 
populum, et quidem addit de cultu, Sicut igi- 
tur articulus fidei in symbolo iubet credere, quod 


sit Ecclesia Christi, ita hic affirmat esse aliquem | 


populum Christi; Magna autem consolatio pro- 
posita est in articulo de Ecclesio, Cum scimus 
vere ratas esse promissiones, quae ad Ecclesiam 

pertinent, scimus certo consequi beneficia Chri- 
sti, et exaudiri omnes, et fieri membra huius po- 
puli et Ecclesiae, qui cum agunt poenitentiam, 
credunt Evangelio et se his promissionibus con- 
solantur. Etsi igitur scandala perturbant pios, ut 
quae sit Ecclesia dubitent, tamen illis scandalis 
opponamus hunc articulum, quod sit Ecclesia et 
populus Christi et sciamus prornissiones omnibus 
vere credentibus, ratas esse. Est ergo haec pri- 
ma pars versiculi, quod sit populus. 

Quare addit Sponte offeret tibi, vel sponta- 
neus? Primum hanc particulam oppouit civili 
regno, quasi dicat, Messias non parabit regnum 
armis, sicut Alexander aut C. Caesar, sed audito 
verbo adiungent se ei populi volentes et non coa- 
cti. Huc iam pertinent sententiae in Prophetis, 
quae sic discernunt regnum Christi a regnis ci- 
vilibus, ut Micheae 4.: Non discent ultra belli- 
gerari, Et Zachariae 9.: Destruetur arcus belli 
etc, [tem hic ait, venturos sponte populos, Haec 
plane nova forma erit regni, videlicet ubi divina 
efficacia huius regis attrahet populos, et mutabit 
eos, et impertiet novam naturam, et divinam lu- 
cem et iusticiam, quae non humanis modis, legi- 
bus et armis, sed divino motu efficietur. Pri- 
mum igitur opposita est haec particula, Sponta- 
nei, regno civili, 

Secundo, ex priore antithesi sequitur altera. 
Nam particula, Spontanei, opponitur verbo legis, 
quod est ministerium mortis,  EÉcontra vero in 
novo testamento dabitur aliud verbum, quod est 
ministerium, per quod datur Spiritus sanctus, et 
est efficax, ut efficiat spontaneum populum. Cum 
enim Messias sine violentia, sine armis et sine 
poenis corporalibus adiuncturus sit sibi populum, 
necesse est aliud quiddam existere, quo attrahan- 
tur homines, id cum non sit corporale, nec sit 
lex, quae armat magistratus, significat Propheta 
allaturum eum esse novum verbum, quo sit efficax 
Deus in animis hominum, ut volentes adiungant 
se Christo. Ita in hac particula, Spontanei, rur- 
sus significat quale regnum sit futurum, videlicet 
tale in quo regentur homines verbo et potentia 
Dei. Haec est secunda antithesis, qua particula, 
Spontanei, opponitur legi, et significat praedica- 
tionem novi verbi, per quod datur Spiritus san- 
ctus. 

Sed restat tertia antithesis, quae superiori- 
bus multum lucis addit. Particula, Spontanei, op- 
ponitur iusticiae legis et vetustati ac rebellioni 

naturae humanae, et significat in novo testa- 
mento futuram instaurationem naturae humanae, 
in qua sine peccato, sine rebellione, sine morte 
praestabitur nova et vera obedientia. Et ut col- 
lationes superiores ostenderunt modum, quo Mes- 
sias reget, scilicet non politico more seu gladio, 
seu lege, sed per Evangelium et Spiritum san- 
ctum. [ta haec tertia antithesis admodum signi- 
ficanter proponit effectum, qualis ipse populus 
sit futurus, Et hac una voce praeclare comple- 
ctitur illa ingentia beneficia, quae affert Christus, 
Scilicet. instaurationem naturae hominum, qua 
sublato peccato et abolita morte vivent homines 
in quadam nova et perpetua luce, agnitione Dei 
et perfecta obedientia. Haec novitas incoatur in 
hac vita, sed post hanc vitam perficietur, 

Praecipue autem hic consideranda est causa, 
quare iusticia legis non sit spontanea, et quid sit, 
non esse spontaneum, Paulus inquit: Sensus 
carnis inimicicia est adversus Deum. — Nec leve 
malum tam atrocibus verbis describit, significat 
enim in natura hominis horribilem rebellionem, 
dubitationem aut indignationem esse adversus 
Deum. [Ideo quanquam praestatur externa obe- 
dientia utcunque, tamen non dicitur spontanea 
obedientia, cum illa rebellio, dubitatio et indi- 
gnatio haereant in natura hominis. | Et haec pec- 
cata multo maiora sunt, quam ut eorum magni- 
tudo intelligi a ratione possit, Cum igitur hic 
Propheta vaticinatur, futuros populos spontaneos, 
non obscure concionatur de instauratione naturae. 
Erit autem post resurrectionem integra obedien- 
tia et perfecte spontanea, sed in hac vita tantum 
est incoata haec spontanea obedientia. 

Dicemus igitur, quomodo in hac vita oppo- 
nantur Spontanei cultus seu spontaneae oblationes, 
iusticiae legis. Nam hoc quoque complectitur 
Psalmus, et vult discernere novi testamenti cul- 
tus a cultibus Leviticis, et significare abrogatio- 
nem legis, quasi dicat, Erit Ecclesia, etiamsi hic 
populus et hi cultus Levitici desinent, qui sunt 
umbrae, non sunt veri cultus,  lHabebit autem 
Ecclesia Messiae alios cultus praestantiores, vi- 
delicet spontaneos, id est, veros motus cordis, sic- 
ut ait Christus, Iohan, 4.: In spiritu et veritate 
oportet adorare. Tales cultus non exhibet iusti- 
cia legis, quia sine Evangelio et agnitione gratiae 
corda dubitant de Deo, fugiunt et oderunt iudi- 
cium Dei, non possunt vere invocare, imo fre- 
munt adversus Deum, et accusant eura, praeser- | 

tim in afflictionibus, nec possunt flectere animos 
ad patientiam, et in suis consiliis et actionibus 
praecipue expetunt carnalia, non anteferunt Deum, 
quaerunt opes, gloriam et voluptates, confidunt 
rebus praesentibus, cum in omnibus negociis de- 
beret mens intueri Deum, et omnia dirigere ad 
ornandam gloriam Dei, 

Cum igitur maneat tanta immundities in ho- 
minibus, etiamsi audiant legem, et praestent ex- 
ternos cultus et externa opera, sine Evangelio et 
noticia Christi, satis apparet, talem obedientiam 
non esse spontaneam et veram,  Econtra vero, 
postquam per Evangelium agnoscunt corda mise- 
ricordiam, propter Christum donatam, et fide 
eriguntur, ibi vere incipiunt invocare Deum, et 
concipiunt novos motus, noticiam Dei, timorem, 
dilectionem, confitentur et ornant gloriam Dei, 
et incipiunt obedire in afflictionibus. Hi cultus 
sunt spontanei et spirituales, quia sunt veri mo- 
tus cordis, non externae umbrae.  Praedicit igi- 
tur hic locus, quales sint futuri cultus in novo 
testamento, Quare meminerimus hos a nobis 
praestandos esse, videlicet timorem, fidem, in- 
vocationem, dilectionem, patientiam, castitatem, 
et similes fructus spiritus, Hos enim vocat spon- 
taneas oblationes, Ex his omnibus intelligi ut- 
cunque potest, quare dixerit, Populi tui sponte 
offerent tibi. Quanquam enim collegimus plures 
antithesis, tamen omnes cohaerent, et alia ex alia 
oritur, | Nam spontaneum significat haud dubie 
veros interiores cultus instauratae naturae, hinc 
reliqua sequuntur. 


In ornatu sancto. 


Phrasis est Ebraica, in ornatu sancto, pro 
vestitu pontificio. Alludit enim ad sacerdotes sa- 
crificautes in vestitu sacro. Ait ergo, credentes 
Christo sacrificaturos esse spontaneas oblationes 
tanquam in pontificia veste. Sicut et Esaias in- 
quit capite 61.: Vos autem sacerdotes Domini vo- 
cabimini. Et paulo post de ornatu loquitur: Et 
quasi sponsum vestiet sacerdotum more,  Quan- 
quam autem ornatus pontificius generaliter signi- 
ficat omnia dona Spiritus sancti, tamen praecipue 
significat ministerium Evangelii et confessionem, 
hic est principalis et summus cultus, quem co- 
mitantur deinde caeterae virtutes, patientia in af- 
flictionibus et alia bona opera, quibus glorifica- 
tur Deus. Docet igitur Psalmus, quales oblatio- 
nes requirat Deus, videlicet sacerdotales, hoc est, 

praedicationem Evangelii, confessionem, patien- 
tiam in cruce et caeteras virtutes, quibus glori- 
ficatur Deus, sicut Petrus inquit, Nos vocatos 
esse, ut virtutem Dei annunciemus, 


Ita ordinem docet hic versns, quod sit Ec- 
clesia Christi, non armis constituta, sed verbo et 
efficacia Dei. Deinde quod Ecclesia illa sit exhi- 
bitura novos cultus spirituales, non Leviticos, 
non iusticiam legis. | Et quidem cultus ille erit 
quoddam sacerdotium, praedicatio et confessio 
Evangelii, ut Deus innotescat, ut gloria Christi 
celebretur. [ta apte pingit hic versiculus totam 
Ecclesiam, et docet qualis esse debeat, quales 
cultus praestare debeamus, Haec de sancto or- 
natu, id est, de ministerio Evangelii, 


Ex utero oritur libi ros generalionis luae. 


Redit nunc ad regis personam, et loquitur 
de eius nativitate. — Etsi autem hunc versiculum 
alii aliter interpretantur, tamen videtur maxime 
concinna interpretatio de nativitate Christi ex 
Maria virgine. Hanc nativitatem comparat rori 
misso divinitus, et coniungit rorem et uterum, 
quasi dicat, veniet ille rex et vere nascetur ex 
utero, erit vere homo natus ex posteris David, 
sed tamen ut ros divinitus missus, sine virili se- 
mine, et habebit veram carnem ex Maria virgine 
sumtam, sed sine ullo peccato, sine ulla immun- 
ditia, 

Veteres transtulerunt hunc versiculum ad 
aeternam generationem Filii Dei, et urgebant par- 
ticulam, mane prodiit, quasi sit significatum, 
ante omnes creaturas natum esse Filium, Sed 
me movent appellationes Uteri et Roris, ut videa- 
tur hic versiculus magis convenire ad generatio- 
nem ex virgine Maria, praesertim cum Propheta 
concionetur de Christo veniente in mundum et 
incoante hoc regnum visibiliter. | Et uteri appel- 
latio magis quadrat ad generationem visibilem, ac 
similitudo de rore cadente aptius significat na- 
scentem Christum sine contagio et sine virili se- 
mine, ac venientem in mundum virtute coelesti, 
sicut Lucae primo capite scriptum est: Virtus al- 
tissimi obumbrabit tibi, 

Extat et alia interpretatio pia et apta, quam 
probo, et alios amplecti facile patior, videlicet, 
quae non de regis persona, sed de populo loqui- 
tur, Nascetur tibi populus, sed tanquam Bos, 
hoc est, Populus Dei non generatione carnali pro- 

pagabitur ex semine Abrahae, sed omnes gentes 
vocabuntur ac nascetur populus Dei per Evange- 
lium et Spiritum sanctum, ut Ioannis 1. dicitur. 
Ait ergo ros generis tui, id est, multitudo nata 
divinitus sparso verbo, et misso Spiritu sancto, 
sicut ros spargitur de coelo. Nam Ecclesia Chri- 
sti est coetus omnium qui vere credunt Évangelio, 
qui vere agnoscunt Christum, et sanctificantur 
per Spiritum sanctam, etiamsi in civili vita in 
imperiis habeat dissimiles politias, etiamsi habeat 
humanos ritus diversos, sicut Paulus inquit: In 
Christo lesu nec circumcisio aliquid valet, nec 
praeputium , sed fides quae est per dilectionem ef- 
ficax. 


IV. Iuravit Dominus, et non poenitebit eum: 
Tu es Sacerdos in aeternum, secundum 
ordinem Melchisedech. 


Hactenus vaticinatus est de rege Christo, 
quod sit rex regnaturus divina potentia, quod vi- 
sibile exordium regni futurum sit in Zion. ltem, 
qualis sit futurus populus, item futurum, ut vere 
et tamen mirabili modo nascatur. Nunc incipit 
concionari de sacerdotio Christi, Nec ullus est lo- 
cus in Prophetis, qui ita clare appellet Christum 
sacerdotem, et describat modum sacerdotii, ac 
discernat a Levitico sacerdotio, 

Orditur autem a iuramento, quod non est 
obiter aspiciendum, — Etsi enim Dei promissa sine 
iureiurando rata et firma sunt, tamen addit ius- 
iurandum, ut infirmitati ac dubitationi nostrae 
opponamus non solum promissionem, sed etiam 
aeternum iuramentum Dei, et non sinamus nobis 
excuti fidem ullis scandalis, Fides enim oppu- 
gnatur innumerabilibus modis. Primum enim 
conscientia peccati reclamat in nobis, iudicamus 
nobis, cum simus indigni, non contingere tan- 
tum beneficium, ut Deus nos recipiat in gratiam, 
ut curet nos, ut exaudiat nos, ut det vitam aeter- 
nam. Deinde interim tum credimus subiicimur 
afflictionibus, quare non vitam, sed mortem et 
summas aerumnas videmur consequi. 

Adversus haec scandala opponenda est haec 
vox: Iuravit Dominus, Et vis huius iuramenti non 
potest intelligi, nisi in vera lucta. Tertullianus 
cum de remissione peccatorum loquitur, urget 
iusiurandum: J/ieo ego, nolo morlem peccatoris, 
Ita et hoc iuramentum si proponemus nobis in 
vero pavore, tum demum sentiemus quantam vim 

habeat. MNecopus est longa enarratione, usu hic 
versiculus in consolanda conscientia et invocatione 
fit illustrior et dulcior. Quoties incipimus orare, 
cogitemus de pontiBce Christo, veniat nobis in 
mentem huius iuramenti, et credamus vere nobis 
donari gratis remissionem peccatorum, nosque 
exaudiri propter hunc pontificem, iuxta promis- 
sionem. 


Porro, hoc iuramentum saepe in scripturis 
repetitum est, Psalm. 131.: luravit Dominus 
David veritatem, et non frustrabitur eum, — Et 
Lucae 1.: Iusiurandum quod iuravit Dominus ad 
Abraham. Ideoque Esaias ait capite 60.: Feriam 
vobiscum pactum sempiternum rnisericordias Da- 
vid fideles, id est, promissionem gratiae factam 
Davidi ratam et firmam, et praestabitur sine ulla 
dubitatione, Sed haec mentio iuramenti et tam 
crebra repetitio ita demum erit grata, cum eam 
nobis inculcabimus ad fidem erigendam et confir- 
mandam, et statuemus nos vere hac fide gratis 
reconciliari et iustos reputari, Hoc modo exag- 
gerat et iuramentum Epistola ad Hebraeos capite 
sexto: Abundantius Deus volens ostendere hae- 
redibus immobile consilium suum, interposuit 
iusiurandum, ut propter duo immutabilia tenere- 
mus firmam consolationem, confugientes ad ob- 
tinendam propositam spem, quam habemus tan- 
quam ancoram animae firmam et inconcussam, 
Haec de iureiurando, Nunc dicendum est de sa- 
cerdotio, 


TTu es Sacerdos ín aeternum, 


Non solum ait Messiam futurum esse regem, 
qui pari potentia regnet cum patre, qui sit victor 
peccati et mortis, et sit defensurus suos adversus 
saevitiam diaboli et mundi. "Verum etiam tribuit 
ei appellationem et officia sacerdotis seu pontificis, 
videlicet, quod placet nobis patrem et interpel- 
let pro nobis, Et complectitur praecipuum bene- 
ficium Christi , videlicet remissionem peccatorum, 
et summam consolationem adversus terrores le- 
gis, accusantis peccatum, et contra conscientiam 
indignitatis nostrae. Testatur etiam quod regnum 
Christi non sit administratio corporalis aut poli- 
tica, quia Christus ita est rex, ut simul sit sacer- 
dos, placans nobis patrem, afferens et impar- 
tiens nobis bona spiritualia, remissionem pecca- 
torum, consolationem et liberationem adversus 
terrores peccati et iudicii Dei, 

Sed ut beneficia pontificis Christi clarius con- 
Spici possint. Primum in genere dicam, de ra- 
tione sacerdotii seu de officio sacerdotis, haec tra- 
dit ipsa definitio sacerdotis, 


Sacerdos est persona a Deo constituta, ha- 
bens mandatum docendi, non humanam doctri- 
nam, sed verbum divinitus revelatum et quidem 
Evangelium. Item, habens mandatum et promis- 
siones, ut suo vel alieno sacrificio placet Deum, 
oret pro se et aliis, et offerat sacrificia, quae Deus 
instituit, ut innotescat et agnoscatur, Vere igi- 
tur tria sunt sacerdotis officia. Primum, pro- 
ponere aliis verbum Dei divinitus acceptum, et 
quidem Evangelium, Secundum est, placareDeum 
aliquo sacrificio suo vel alieno, Tertium est, 
orare pro se et aliis, et offerre sacrificia divinitus 
instituta, ut Deus innotescat et glorificetur, De: 
. his tribus officiis passim concionatur scriptura, 
; Et cum ad erudiendos, tum ad consolandos nos 
prodest haec officia in conspectu habere. Ideo ea 
quispiam disticho complexus est hoc modo: 

£os?g rjv didayv sVayyskíoto qvAaccov, 
iAoxee Qucín, vai; ve dgatcu Seóv. 

De primo officio, videlicet de doctrina lo- 
quitur Malachias capite secundo: Labia sacerdo- 
tis custodiunt scientiam, et populus requirit legem 
ex ore eius, quia Ángelus Domini exercituum est. 
Ideo enim dicitur Angelus Dei, quia perfert ad 
homines verbum Dei, non rationi notum, sed di- 
vinitus traditum, ut Deus vere agnoscatur, cola- 
tur et glorificetur, Et ad Angeli munus pertinet, 
ut a Deo mittatur, ita sacerdos non humano con- 
silio, sed Dei vocatur, et traditur ei verbum coe- 
leste, sicut scriptum est: Nemo sibi ipsi sumit ho- 
norem, sed qui vocatur a Deo, tanquam Aaron, 
Nec sstis est proponi legem, nam hanc ratio ut- 
cunque novit, sed addat sacerdos Evangelium, 
seu promissiones de Christo, quae non sunt notae 
rationi, sed tantum divinitus revelatae, Quia 
enim testatur Deum velle exaudire, ignoscere, 
salvare, necesse est eum concionari de gratuita 
remissione peccatorum , et caeteris beneficiis pro- 
missis propter Christum. Frustra sacerdos ipse 
invocaret, nisi teneret promissionem, quae testa- 
batur Deum exauditurum esse, 





Erant igitur patres Abraham, Isaac, Iacob 
et reliqui, sacerdotes, quia de hac promissione 
. concionabantur. Sed qui omissa promissione do- 
| cebant tantum legem, nihilo magis erant sacer- 

dotes, quam Hesiodus aut alii ethnici sacerdotes. 
Ideo quando in populo [sraél conticescebat doctri- 
na de Evangelio et promissionibus, Deus excita- 
bat Prophetas, ut rursus illustrarent promissio- 
nes, et de veris cultibus, de fide, et de venturo 
Christo docerent populum. Quare et hoc tempore 
adversarii nostri, qui habent titulos Pontificum 
et Sacerdotum, nequaquam sunt sacerdotes, quia 
anteferunt humanas traditiones Evangelio, et co- 
nantur delere veram doctrinam de beneficiis Chri- 
sti, et de fide, ac defendunt impios cultus. In- 
terea utcunque aliquam legis particulam docent, 
sicut Hesiodus, aut Theognis, et addunt huma- 
nas traditiones. Longe autem aliud est sacerdo- 
tis officium, 


De secundo officio, videlicet de placatione 
et sacrificio loquitur Epistola ad Ebraeos in- 
quiens: Omnis pontifex constituitur, ut sacrificia 
offerat pro peccatis, Necesse est igitur pontificem 
seu sacerdotem habere aliquod sacrificium et victi- 
mam aliquam, sicut et Levitici 10. scriptum est: 
Data est vobis Hostia, ut portetis peccata multi- 
tudinis, Manifesta sunt exempla Levitica de hoc 
officio, quae etsi fuerunt umbrae, ut postea di- 
cam, tamen testantur sacerdotes habere victimas 
et sacrificia, 


De tertio officio, videlicet de oratione, Plena 
est lex exemplis, ut Levitici 10.: Riogetis pro ea 
in conspectu Domini, 

Haec tria officia principaliter conveniunt 
Christo. Primum enim ipse adfert verbum igno- 
tum rationi, videlicet expressam promissionem de 
gratuita remissione peccatorum et de vita aeterna, 
sicut scriptum est: Deum nemo vidit unquam, Fi- 
lius qui est in sinu patris, ipse enarravit nobis, 
id est, hanc voluntatem Dei, quae in Evangelio 
revelatur de gratuita remissione et salvatione, 
nulla ratio humana per sese deprehendit, sed tan- 
tum revelata est per Filium Dei in promissionibus, 
quae data sunt patribus, et in Evangelio, quod 
postea sparsum est in mundum. 

Et ita patres qui Deo placuerunt, fiebant sa- 
cerdotes seu pontifices, quia has promissiones a 
filio Dei accipiebant, et earum custodes et inter- 
pretes erant, non tantum quia leges tradebant, 
aut erant LvOtoy0OyoL ceremoniarum, 


Secundum officium est maxime proprium uni 
Christo, scilicet, pro aliis sacrificare, ac suo pro- 
prio sacrificio nobis placare iram Dei. Nam huic 

personae, videlicet Christo tradita est promissio, 
quod pater eum exaudiat, et eius sacrificium reci- 
piat pro credentibus, Non est alia ulla hostia 
pro peccatis nostris, nisi haec una, videlicet mors 
Christi, Nec alio modo consequimur remissionem 
peccatorum, nisi cum fide statuimus illa hostia 
scilicet morte Christi, placatum esse Deum. 


AÀc magnopere prodest piis hanc partem sa- 
cerdotii Christi bene intelligere. Hic enim firma 
et vera consolatio proposita est. Hoc loco expli- 
catio fit perspicua doctrinae de fide, et de remis- 
sione peccatorum , quae quidem collatione fiet il- 
lustrior, Quaeri enim potest quid profuerint sa- 
crificia patrum ab initio mundi, et Levitica, si- 
quidem nullo sacrificio, nisi Christi, placata est 
ira Dei. Ad hoc respondendum est: Nec patres 
fuerunt mediatores seu placatores, nec sacrificia 
eorum merebantur remissionem peccatorum, nec 
fuerunt satisfactiones, sed fuerunt tantum typi 
venturi Christi, et mortis eius. Sed vulgus lIu- 
daeorum longe aliam persuasionem habebat de sa- 
crificiis suis, imaginabantur enim se illis operibus 
mereri remissionem peccatorum, et hac opinione 
cumulebant sacrificia et cultus, Hunc errorem 
damnat Epistola ad Hebraeos cum inquit: Impos- 
sibile est sanguine taurorum et hircorum auferri 
peccata, 


Nec levia certamina Prophetis hac de re cum 
populo fueruut. "Taxant enim acerrimis concio- 
nibus errorem populi, ut Ieremias capite septimo: 
Non sum locutus cum patribus vestris de holocau- 
stis. Et Psal, 49.: Nunquid manducabo carnes 
'aurorum, et sanguinem hircorum bibam? Et 
Psal, 29.: Holocaustum et hostiam pro peccato 
non postulasti. Hae conciones ingentes motus ex- 
citabant. Quanquam enim Prophetae non legem 
Dei, non ipsas ceremonias divinitus institutas im- 
probabant, sed falsam persuasionem hominum re- 
prehendebant, tamen fremebant pontifices et sa- 
cerdotes extenuari cultus, vociferabantur legem 
Dei aboleri. His calumniis concitata multitudine 
fiebat impetus in Prophetas, sicut hoc tempore 
exercetur summa crudelitas adversus nostros, cum 
docent Missam non mereri remissionem pecca- 
torum. 


Sed Prophetae nolebant obrui veram doctri- 
nam de fide, docebant non esse fidendum operi- 
bus, sacrificia illa non mereri remissionem pecca- 
torum, sed donari eam gratis propter promissum 

coli et invocari, velle exaudire certo non propter 
sacrificia, sed propter unum Mediatorem quem 
promiserat, et velle ut fiduciam huius mediatoris 
adferamus ad invocationem, et statuamus nos vere 
respici, nobis ignosci, nos exaudiri, et salvari, 
Sic docebant agendam esse poenitentiam, ut haec 
fides accederet, Atque ita illucescit animis vera 
noticia Dei, et incoatur nova ac spiritualis obe- 
dientia, cum in pavoribus haec fides concipitur. 

Sic et Esaias docebat non esse abolitum pec- 
catum per sacrificia Levitica, cum de Christo do- 
ceret: Ponet animam suam hostiam pro peccato. 
Ergo Leviticae hostiae non abolebant, siquidem 
longe alia hostia opus erat, scilicet morte pro- 
missisalvatoris, Haec collatio ostendit, quale sit 
sacrificium Christi, et quomodo nobis contingat 
huius sacrificii fructus, — Statuendum est enim, 
tantum esse hoc unicum sacrificium, quod mere- 
tur aliis remissionem peccatorum. Ideoque fides 
concipienda est, quod haec hostia sola placaverit 
iram Dei, et fuerit satisfactio pro nobis, quodque 
propter hoc Christi sacrificium , non propter ulla 
nostra opera, autsacrificia, Deus nobis certo sit 
propicius, certo velit exaudire, et salvare, In 
hanc hostiam intueatur fides, in petenda remis- 
sione peccatorum, in veris pavoribus, in omni 
invocatione, ac meminerit nobis hoc modo donari 
Christi sacrificium, nosque fieri sacerdotes alieno 
sacrificio, scilicet Christi. Sed quo modo nobis 
impertiat honorem sacerdotii, postea rursus di- 
cam, 

Convenit et tertium officium principaliter 
Christo , : scilicet orare pro aliis, et impetrare re- 
missionem peccatorum, donationem Spiritus san- 
cti, vitae aeternae, et alia bona spiritualia et cor- 
poralia. Nam huic Christo data est promissio, 
qua pater testatur se ipsum exauditurum esse, hic 
est pontifex, qui unus accedit ad patrem, sine 
mediatore alio, unus hic pontifex ingreditur in 
arcanum illud Sanctum sanctorum, Et exercet 
hoc officium loannis decimo septimo cum ait: 
Rogo non pro eis tantum, sed pro omnibus, qui 
credituri sunt per verbum eorum, Quibus votis 
singuli nos optare vellemus, ut sciremus pro no- 
bis intercedere Filium Dei? At hic audis vocem 
huius pontificis. Ipse precatur pro omnibus cre- 
dituris. Hac voce sustentes te, et scias has pre- 
ces nequaquam irritas esse; quod qui faciet, in- 
telliget hic uberrimam consolationem propositam 

esse, Nec vero tantum orat pro nobis hic ponti- 
fex, sed etiam testatur se esse talem intercesso- 
rem, propter quem Deus nos exauditurus sit, et 
nostras preces perfert ad patrem, sicut docent 
promissiones: Quidquid petieritis Patrem in no- 
mine meo, dabit vobis, Quasi dicat, petendum 
esse non propter dignitatem nostram, sed propter 
ipsum pontificem. Atque eo nobis propicius est 
pater, eo exaudit invocantes, quia hic pontifex 
assidue pro nobis interpellat. Cur igitur non 
irascimur diffidentiae nostrae, cur non invocamus 
Deum, cur opprimimur dubitatione ac despera- 
tione, cur deseri aut negligi nos a Deo suspica- 
mur, cur praeeuntem hunc pontificem non sequi- 
mur? Quin potius audimus concionem illam in 
Epistola ad Ebraeos: Habentes talem pontificem, 
accedamus cum fiducia etc. Atque ita nobis im- 
pertit honorem sacerdotii, quia nos iubet precari, 
et testatur se perferre nostras preces ad patrem, 
easque exaudiri propter ipsum, Sed postea rur- 
sus dicam, quomodo nobis impertiat honorem 
sacerdotii, 

Hactenus dicendum fuit, quo modo Christus 
sit sacerdos. Nec vero alius honos maior cogitari 
potest, aut gradus Deo propior, quam esse talem 
sacerdotem, hoc est, proferentem arcanum ver- 
bum Dei, placantem iram Dei, intercedentem at- 
que orantem pro aliis, Hoc ingenti honore, cu- 
ius magnitudinem angustia humani pectoris non 
satis cogitare potest, fungitur inter homines Filius 
Dei Dominus noster lesus Christus, Et fungen- 
tem hoc honore agnoverunt patres, Abraham, 
Moises, Aaron, David, Esaias et deinde Apostoli 
et omnes pii in Ecclesia. 

Itaque cum tanto honore Deus hunc unum 
inter nos fungi voluerit, cogitemus quam horribi- 
liter Deus puniturus sit impios, qui hunc ponti- 
ficem omnibus blasphemiis et contumeliis onera- 
runt, qui statim post mundi exordium, nova sa- 
crificia et idola excogitaverunt, et promissionem 
coelestem deleverunt, qui postea in Ecclesia op- 
presso Evangelio doctrinam de fide et veris culti- 
bus contaminarunt, et novos cultus, nova et im- 
pia sacrificia in Ecclesiam invexerunt, et novos 
mediatores, videlicet Sanctos invocaverunt, Quid 
dubitamus Deum horribiliter irasci omnibus, qui 
his blasphemiis pontificem nobis propositum de- 
formaverunt, et qui eas defendunt et approbant, 
Sed de his postea concionabitur Psalmus, Nunc 
pertexenda est descriptio sacerdotii, quae hoc loco 

ponitur, sequuntur enim insignes particulae, quae 
discernunt sacerdotium Christi, a sacerdotio Le- 
vitico, et ostendunt qualia bona exhibeat hic sa- 
cerdos, videlicet novam ac aeternam iusticiam et 
vitam, 


Sacerdos in aelernum. 


Haec est nova descriptio, et nibil congruens 
cum Levitico sacerdote, Vocat enim hunc Chri- 
stum sacerdotem aeternum: Initio autem consti- 
tuendum est, quandocunque fit mentio Christi, 
quod sit aeternus Rex, sicut Psalmo 71. et alibi, 
intelligi hanc perpetuitatem de ipsa persona Chri- 
sti, non de propagatione successorum , sed sigui- 
ficatur ipsam personam Christi esse perpetuam, 
sicut hic inquit: 7'u es sacerdos in aeternum, de 
persona loquitur, non de successione, Hoc post- 
quam constitutum est, multa sumuntur ex talibus 
locis, de aeterno rege aut sacerdote, Primum 
enim hi loci sunt testimonia, de natura divina in 
Christo, quod sit aeternus Dei Filius, sicut Mi- 
cheas inquit cap. 6.: Egressus eius ab initio, adie- 
bus aeternis, vel ante dies mundi, . Eadem enim 
sententia est, testatur eadem particula, quod 
Christus vivit aeterna vita, sicut Esaias inquit: 
Pater futuri seculi, seu pater aeternae vitae. Ergo 
necesse fuit Christum resurgere et ipsum tenere 
regnum et fungi sacerdotio , haec primum de per- 
sona considerantur, 

Sed Propheta non tantum de persona loqui- 
tur, verum etiam de ipso modo sacerdotii et de 
beneficiis, quae complectitur, Haud dubie discer- 
nit a Levitico. Cum enim Christus sit aeternus 
sacerdos, necesse est etiam illi coetui in quo fun- 
gitur sacerdotio, dari vitam aeternam. Frustra 
enim diceretur Sacerdos postea, extincto toto 
coetu. Quare haec particula non obscure concio- 
natur de tollendo peccato, de abolenda morte, de 
instauranda natura humana, de spirituali et ae- 
terna vita, Leviticum sacerdotium erat paedago- 
gia instituta ad significandum futurum sacerdo- 

. tium, Et hostiae Leviticae testabantur generi hu- 
mano impositam esse mortem propter peccatum, 
non abolebant peccatum aut mortem, nullam ad- 
ferebant naturae nostrae mutationem , non adfe- 
rebant vitam aeternam: sed hic in sacerdotio 
Christi, exerit se divina potentia, donatur remis- 
sio peccatorum, deinde natura humana purifica- 
tur, et aboletur mors, et illucescit in nobis nova 
agnitio Dei, et donamur perpetua vita et iusticia, 

Sic igitur pontifex noster est perpetuus, ut et coe- 
tum perpetuum habeat, in quo fungitur sacerdo- 
ijo, et Deus habeat perpetuos cultores,  lHostiae 
Leviticae erant destinatae morti, ut nos de pecca- 
to et de causa mortis admonerent, sed ut sint per- 
petua sacrificia, ut sit perpetua glorificatio Dei, 
aliud sacerdotium incoat Christus, in quo in vita 
aeterna erit perpetua Dei agnitio, celebratio, gra- 
tiarum actio. 

Hinc intelligi potest, quam sit illustris diffe- 
rentia hic posita, discernens Leviticum sacerdo- 
tium, a Christi sacerdotio, quod abolet peccatum 
ac mortem, et adfert novam et perpetuam vitam, 
agnitionem Dei et obedientiam, — Intuetur ergo 
Propheta, cum vocat aeternum sacerdotem, non 
tantum dona in hac vita, sed perpetuam illam 
gloriam instauratae naturae, quam non possumus 
verbis describere. 

Et tamen illa ingentia dona in hac vita in- 
coantur, Et complectitur Psalmus ministerium 
Evangelii, et ea dona, quae Christus in bac vita 
impertit, quae quidem sunt incoatio vitae aeter- 
nae, Sicut inquit Christus: Haec est vita aeterna, 
ut agnoscant te Deum verum, et quem misisti Ie- 
sum Christum. Quia enim Christus nobis fit pon- 
tifex, et eius sacerdotium in nobis est efficax, ne- 
cesse est perferri ad nos aliquod verbum, ut su- 
pra dictum est, et constitui aliquod ministerium, 
Ideo in hac vita primum ipse suum sacrificium pro 
nobis palam obtulit, dedit Evangelium, arguit 
peccata, donat remissionem peccatorum credenti- 
bus et agentibus poenitentiam , impertit Spiritum 
sanctum: Sedet ad dextram patris, ut sit Media- 
tor et interpellator pro nobis, exaudit, gubernat, 
sanctificat, adiuvat invocantes, et resuscitabit eos 
ad vitam aeternam. Interea nos verbo et spiritu 
Christi renascentes, incipimus Deum agnoscere, 
timere, invocare, vera fide confitemur et praedi- 
camus eius voluntatem, et propter confessionem 
perferimus acerrima odia diaboli et mundi. Red- 
dimus igitur Deo et in hac vita cultus, non macta- 
tiones pecudum, sed confessionem, invocationem 
obedientiam, perpetuam gratiarum actionem. 

Et quoniam Christi sacerdotium perpetuum 
est, etjam hoc ministerium in hac vita durare et 
conservari necesse est, Sicut inquit Christus, Non 
praevalituras portas inferorum adversus Éccle- 
siam suam.  lmpii aut imbecilles moventur sae- 
vitia tyrannorum et scandalis omnis generis, ut 
existiment statim funditus interituram esse Eccle- 

siam, sicut Iudaei plane extinctam putabant post 
mortem Christi, Multi nunc quoque desperatione 
quadam abiiciunt doctrinam Evangelii, quia me- 
tuunt non duraturas esse Écclesias nostras, vel 
propter persecutionem, vel propter alia scandala, 
Sed pii erigendi sunt, et docendi, ut Christum 
cogitent esse aelernum sacerdotem, et conserva- 
turum esse ministerium Evangelii sui, Hunc ver- 
siculum nobis proponamus,  'Tu es sacerdos in 
aeternum, ut nos admoneat pontificem Christum 
non defuturum esse suae Écclesiae, etiamsi undi- 
que a diabolo, a fanaticis spiritibus, a tyrannicis 
pontificibus et aliis oppugnatur. 

Breviter hic etiam monendus est lector, quo- 
ties fit mentio perpetui regni aut sacerdotii in 
scripturis, significari, quod Christi regnum non 
sit futurum mundana dominatio, qualem ludaei 
somniant, sed sit futura aeterna iusticia et vita, 
quae tamen in hace vita per Evangelium incoanda 
est, Monet item de cultibus, Non esse cultus 
Dei, res perituras, mactationes pecudum, aut 
discrimina ciborum, sed cultus spirituales, Agni- 
tionem Dei, timorem, fidem, confessionem, et 
gratiarum actionem, sicut Paulus inquit: Regnum 
Dei non est esca, nec potus, sed iusticia, pax et 
gaudium in Spiritu sancto. 


Secundum ordinem Melchisedech. 


Non est usitata haec descriptio sacerdotii, 
secundum ordinem seu ritum seu morem Melchi- 
sedech. Nam Leviticum sacerdotium institutum 
est verbo Dei, et notum est ex descriptionibus 
multis in lege traditis, Ideo hic textus magnam 
parit admirationem omnibus quid sibi velit haec 
inusitata descriptio, Ac satis apparet Prophetam 
spiritualibus oculis, et multo altius introspexisse 
locum. in Genesi de Melchisedech, quam alios 
lectores. Primum autem hoc statuamus, hanc 
particulam opponi sacerdotio Levitico, quasi di- 
cat, Christum fore aeternum sacerdotem, non se- 
cundum ordinem Levi, sed secundum ordinem 
Melchisedech, hanc collationem necesse est decla- 
rari, "lametsi sacerdotes Levitici praedicabant 
etiam promissiones de Christo, tamen id non erat 
ipsorum proprium officium, sed erat propheti- 
cum, Interea Leviticum sacerdotium proprie erat 
mandatum docendae legis, non erat mandatum 
remittendi peccata, nec usquam lex tradit man- 
datum apertum de remissione peccatorum, nec 
docet de gratuita remissione, sed requirit nostram 

obedientiam, arguit peccata et proponit maledi- 
ctiones, deinde addit quasdam aeternas ceremo- 
nias ad paedagogiam institutas, ut significent ali- 
quid de peccato humani generis, de morte, de 
ventura hostia. Haec est summa Levitici mini- 
Sterii,  Econtra vero ut ostendamus,, quid sit sa- 
cerdotium secundum ordinem Melchisedech, pri- 
mum considerandus est locus in Genesi. 

Capite 14. ait textus, Melchisedech fuisse 
sacerdotem Dei altissimi, et is benedicit Abraham 
redeunti ex praelio, post profligatos quatuor re- 
ges. Principio igitur sacerdotium secundum or- 
dinem Melchisedech, testatur sacerdotium Christi 
liberum esse a ceremoniis Leviticis, quia Melchi- 
sedech sacerdos fuit, antequam institutae essent 
ceremoniae Leviticae. — Quare cum illae ignotae 
fuerint huic Melchisedech, etiam nihil pertinebunt 
ad Christum. Et hoc argumento constat ludaeos 
saniores valde moveri, cum disputant requiri ce- 
remonias suas, 

Secundo, Quale autem sit sacerdotium, re- 
moto Levitico, postea dicam, Necesse est enim 
alios spirituales cultus poni, videlicet veram agni- 
tionem Dei illuscentem cordibus hominum, verum 
timorem, fidem, invocationem, confessionem et 
obedientiam. Sed prius de persona dicam,  Hie- 
ronymus ad Evagrium recte reprehendit Orige- 
nem, qui scripsit Melchisedech fuisse Angelum, 
et hanc sententiam ait secutum esse Didymum et 
quosdam alios. Deinde addit sententiam Ebraeo- 
rum, qui scripserunt Melchisedech fuisse Sem 
filium Nohae. Constat enim ex sacris literis Sem 
vixisse annos sexcentos, cumque esset sanctissi- 
mus mos primis patribus, qui accepto verbo di- 
vinitus facti erant pontifices et doctores humani 
generis, quasi per manus tradere verbum, et mi- 
nisterium suum, hoc est, sacerdotium suis libe- 
ris, ut coelestis doctrina propagaretur et conser- 
varetur ad posteros, non dubium est, Sem a patre 
constitutum esse pontificem et doctorem illius novi 
mundi, Ut enim semper aliqua fuit Ecclesia seu 
coetus plorum, etiamsi fuit exiguus, ita semper 
fuit aliquod verum sacerdotium, ac ministerium 
coelestium promissionum. — Nunc vitia sacerdo- 
tum faciunt, ut de illo summo gradu et fastigio 
inter homines non satis honorifice cogitemus. 
Conferimus enim primos illos sacerdotes ad hoc 
vulgus sacrificulorum, qui ut nihil aliud dicam, 
dissimilimi sunt illis summis viris, Verum longe 
alia imago sacerdotis in animo concipienda erat. 

Primi illi parentes, qui divinitus acceptis pro- 
missionibus et mandato. docéndi, gubernabant 
coetum piorum, hoc est, optimam partem gene- 
ris humani, vocabantur sacerdotes, Nec alius 
superior honos aut Deo propior cogitabatur. Cum- 
que illi summi et heroici viri longe antecellerent 
reliquis hominibus sapientia, spiritualibus donis, 
et omni genere virtutum, et haberent vaticinia 
de posteritate, de secuturis imperiis, de religione, 
deque omnibus mutationibus generis humani, 
versabantur inter homines vere ut Angeli, ac coe- 
lestes nuncii, sicut et Malachias inquit, sacer- 
dotem esse Angelum Dei. Tales fuerunt Sacer- 
dotes Adam, Enoch, Nohae, Sem: et postea 
Abraham, Isaac, lacob. | Ut enim voluit Deus 
alicubi conservari suas promissiones et veram do- 
ctrinam coelestem, ita semper aliquod fuit mini- 
sterium seu sacerdotium. — Nec vero ante Abra- 
hae vocationem usquam fuit alius, nisi Sem, qui 
ilis temporibus vivebat, et a Noé verbum Dei 
acceperat, et ut aetate, sic haud dubie caeteris 
dotibus omnes homines tunc antecedebat. Hic 
viderat mundi dissimilem formam ante diluvium, 
audierat non modo patrem Noé de propagatione 
verbi divini, de superiorum patrum doctrina et 
exemplis, deque caeteris magnis rebus concionan- 
tem, sed etiam alios quosdam patres, qui cum 
Adam vixerant et primordia mundi, ac miracula 
prima, quibus Deus se patefecit, norant. Quare 
non dubito hunc virum antecellentem omnes alios 
homines, aetate, sapientia, virtute, consilio, 
fuisse eum cui tribuitur haec honorifica et vere 
regia appellatio Melchisedech, id est, Rex iusti- 
ciae, videlicet quia et ipse praestabat noticia Dei 
et pietate omnibus, et docebat Ecclesiam de iu- 
sticia, de cultu Dei, de mandatis et promissioni- 
bus divinis, Epiphanius narrat olim fuisse pecu- 
liarem sectam, quae sceleste corrupit hunc ver- 
siculum, negans Melchisedech fuisse hominem. 
Et hunc errorem prolixe refutat, deinde recitat 
publicam opinionem fuisse in gente Samaritarum, 
| quod Melchisedech fuerit Sem filius Noé. Quod 
vero Epiphanius hoc etiam revellere conatur, ex 
supputatione temporum, qua colligit inter Sem et 
Abraham iam octogenarium amplius 1100 annos, 
cum tamen Sem tantum sexcentos vixisse scriba- 
tur, quare non potuisse eum pervenire ad tempus 
Abrahae iam senis egressi ex Mesopotamia, In 
eo manifestum est, deceptum esse Epiphanium, 
quod usitatae Graecae versionis, quam vocant 

septuaginta interpretum Chronographiam secutus 
est, quae a vero Ebraico textu multum discrepat, 
iuxta quam a Sem usque ad octogesimum annum 
Abrahae tantum intersunt anni 470, sicut et Io- 
sephi supputatio cum Ebraica congruit , ita ut ex 
eadem colligatur, hunc senem vixisse post mor- 
tem Abrahae annos 95, et attigisse annum quin- 
quagesimum patriarchae lacob. Nihil ergo im- 
pedit temporis ratio, quo minus hic Melchisedech 
sacerdos fuerit Sem, qui cum aetate et autoritate 
omnes autecelleret, praecipuus pater et guberna- 
tor Ecclesiae illius temporis habitus est, 


Iosephus Salem ait esse eam urbem, quae 
postea Hierusalem nuncupata est. Hieronymus 
dicit aliud fuisse oppidum in Samaria, seu in 
Ephraim, videlicet Sichem, quae tunc vocaba- 
tur Salem, ut testatur locus in Genesi capite 98, 
quae a Hierosolymis distabat fortasse 12 nostris 
miliaribus. Et Hieronymo assentior. 

'l'ertio, Nunc dicendum est quale sit hoc sa- 
cerdotium , quod opponitur Levitico, et qui sint 
cultus in hoc nostro sacerdotio, Praecipua diffe- 
rentia est in hoc sacerdotio, quod Melchisedech 
est sacerdos expresse benedicens, et promittens 
Abrahae auxilium Dei. Nam lex arguit peccata 
et. proponit maledictiones, 

Econtra vero, quia promissiones ob hanc 
ipsam causam traditae sunt, ut certam consola- 
tionem haberemus, ipsae promissiones gratis an- 
nunciant remissionem peccatorum, et gratiam Dei, 
Ideo benedictio Melchisedech sine lege facta, vere 
annunciat Ábrahae remissionem peccatorum, et 
ille hanc fide accipiens non efficiebat incertam: 
sed statuebat ratam esse sine conditione propriae 
dignitatis, | Sicut igitur Melchisedech annunciat 
gratuitam et ratam benedictionem: ita Christus 
affert gratis remissionem peccatorum, 


Haec est principalis convenientia sacerdotii 
Melchisedech ad sacerdotium Christi, sicut et haec 
principalis differentia est, et maxime perspicua 
legis et Evangelii, quod lex non promittit gratis 
remissionem peccatorum, imo accusat et damnat 
omnes: Evangelium vero promittit gratis remis- 
sionem peccatorum propter Christum, — Et haec 
concio Melchisedech declarat effectus benedictio- 
nis, videlicet, cum addit de auxilio, quod Deus 
protegat Abraham, et adiuvet in praelio. Non 
enim ociose intelligi debet remissio peccatorum, 
sed cum Deus remittit peccata, recipit nos in gra- 

tiam, sanctificat, gubernat et adiuvat Spiritu 
sancto, et nos vicissim vere agnoscimus Deum 
irasci peccato, et vere ignoscere credentibus, et 
invocamus ipsum, et obedire ei incipimus, Tta 
incoatur in credentibus nova et aeterna vita, et 
Deus praesto adest invocantibus, et defendit ac 
adiuvat eos in periculis, etsi exerceri eos sinit, 
sicut Christus inquit: Non relinquam vos orpha- 
nos, Et Psalmus: Nunquam vidi iustum dere- 
lictum, nec semen eius quaerens panem, 


Est igitur benedictio illa Melchisedech , non 
imago aut umbra Evangelii, sed est ipsa admini- 
stratio Evangelii continens promissionem, quae 
testatur Deum esse propicium Abrahae et auxilia- 
torem, "Talis benedictio est revera annunciatio 
remissionis peccatorum et gratiae qualis praedica- 
tur in Evangelio. Et hoc est verum sacerdotium, 
concionari de hac voluntate Dei remittentis pec- 
cata, et de auxilio Dei. 

Haec concio longe differt a lege. Cum igi- 
tur inquit: Secundum ordinem Melchisedech, 
describit sacerdotium novi Testamenti dissimile 
Levitico, Leviticum tradit legem, arguit peccata, 
proponit maledictiones, nequaquam offert gratis 
remissionem peccatorum. Deinde requirit exter- 
nos cultus, varias et corporales ceremonias ad po- 
litiam istius populi utiles. Sed econtra sacerdo- 
tium novi Testamenti affert benedictionem, hoc 
est, remissionem peccatorum gratis propter Chri- 
stum, et auxilium Dei, in tollendo peccato, et 
toto regno peccati, ut adiuvemur, et abolito pec- 
cato, tandem nos renovati novam et aeternam lu- 
cem, et vitam consequamur, 

Haec sunt beneficia Evangelii, seu sacerdo- 
tii Evangelii, quae omnia complectitur benedictio, 
qualis in hoc loco proponitur, quam magis intel- 
ligemus, si applicabimus ad nos singuli hoc mo- 
do, videlicet, ut sciamus ipsum Christum esse 
hunc pontificem , benedicentem nobis, et promit- 
tentem auxilium Dei, defendentem nos, et san- 
ctificantem, et resuscitantem a mortuis. Admo- 
neat igitur nos exemplum huius loci de Melchi- 
sedech, ut prorsus nos ipsos sic benedici a Cliri- 
sto statuamus, . Hoc si crederemus, illa vero in- 
gens esset consolatio, sicut haud dubie Abraham 
concepit mirificam consolationem, et laeticiam 
hac concione pontificis Melchisedech. 


Deinde sciamus verbum ipsum Evangelii per 


omnes ministros, annunciare hanc benedictio- 

nem, perinde ac si Christus eam annunciaret, et 
Christus est per hanc praedicationem efficax, [ta 
omnes audientes absolutionem, aut vocem Évan- 
gelii, cogitent se tali loco stare sicut Abraham, 
et audire verum pontificem benedicentem, | Sed 
ideo rari sic afficiuntur, sicut afficiebatur Abra- 
ham, quia non intelligunt sic ad se pertinere illam 
vocem, sicut Abraham statuebat ad se pertinere 
benedictionem Melchisedech. — Ideo non addunt 
veram fidem, sed sine ullo affectu audiunt. Dixi 
de principali interpretatione, quare dictum sit: 
Secundum ordinem Melchisedech, videlicet ad dis- 
cernendum Evangelium, quod annunciat bene- 
dictionem a lege, quae proponit maledictionem, 


Olim tantum faciebant collationem externo- 
rum rituum, Sicut Melchisedech obtulit vinum 
et panem, ita nunc in coena Domini panis est 
communicatio corporis Domini, et vinum san- 
guinis, Haec fuit collatio sumta ab externo ritu, 
Nos autem antea contulimus, non externos ritus, 
sed principales partes sacerdotii, id est, quale 
verbum, et quae beneficia sint utriusque sacer- 
dotii. Haec principalis collatio primum est te- 
nenda, et de hac loquitur Propheta. Haec est 
utilis conscientlis, et illustrat Evangelium, | De 
collatione rituum nihil opus est dici, et tamen si 
quis hanc quoque adiicere vult, satis concinna est 
allegoria, Exercitui fesso opus erat cibo et potu, 
ideo occurrit vicinus princeps et pontifex, et ad- 
fert illis cibum et potum, ad reficienda corpora. 
Haec est in historia vera et simplex sententia, 


Si quis autem de oblatione pugnat, non re- 
clamo.  Éxistimo et ego sumsisse Melchisede- 
chum, veteri more, partem panis et vini, et li- 
basse, id est, oblatione facta egisse gratias Deo 
pro victoria, pro ipso cibo, et pro omnibus be- 
neficiis. Hic mos fuit usitatus patribus, Sed 
non est affingendum, quod haec gratiarum actio 
fuerit sacrificium applicandum pro aliis, ut me- 
reretur eis remissionem peccatorum, et quidem 
ex opere operato. Verum gratiarum actio erat 
opus fidei, non pro aliis valens: sed placebat in 
isto, tanquam in reconciliato propter fidem, sicut 
ipsius propria confessio. Quemadmodum notum 
est discrimen inter sacrificium propiciatorium, et 
eUyoguoTixór.. Si hoc modo conferatur ad coenam 
Domini nihil est incommodi, | Certe in coena Do- 
mini fit sanctissima libatio, hoc est, gustato cor- 
pore et sanguine Domini , agimus gratias pro tanta 

victoria, qua Christus vicit peccatum et mortem, 
et nobis communicat suam victóriam, ac testatur 
nos quoque liberatos esse a peccato, et a morte 
aeterna. Et haec gratiarum actio facienti pro- 
dest, non meretur aliis remissionem peccatorum: 
sed est in vere credentibus viva et ardens conso- 
latio conscientiae. 


Talis gratiarum actio vocari potest Sacrifi- 
cium, non applicandum pro aliis, ut mereatur 
eis remissionem peccatorum, aut alia: sed quia 
est opus placens in reconciliato, sicut obedientia 
in adflictionibus, aut confessio, sicut scriptura 
saepe loquitur de sacrificio laudis. — Haec adieci 
propter usitatam allegoriam, qua ad coenam Do- 
mini confertur hoc convivium Melchisedech. 


Epistola ad Hebraeos etiam exaggerat appel- 
lationem (Rex iusticiae et pacis), et ego arbitror 
hanc appellationem habere gravem causam, et 
continere significationem aliquam, — Magna etiam 
dignitas, niagna reverentia fuit ministerii pro- 
phetici tunc, sicut esse debet, Ideo cum Sem 
esset praecipuus Propheta et Doctor sanctorum 
eius temporis, appellatus est Rex iusticiae, 1d est, 
rex iustus, et aliis iusticiam praedicans. 


Haec appellatio tribuenda est proprie regi et 
sacerdoti Christo, non tribuitur Levitico sacer- 
doti, Nam Leviticus pontifex proponit legem, 
peccata, mortem et externam politiam, ^ Sed 
Christus donat et praedicat iusticiam, qua coram 
Deo iusti reputamur, et est autor novae et aeter- 
nae iusticiae et pacis, Praedicarunt autem hanc 
iusticiam et patres, quibus promissiones traditae 
sunt. Hi agnoscebant venturum Dominum, et 
sciebant se illa dona ab ipso accipere, sicut ait 
Iohannes: Ex plenitudine eius omnes accepimus, 
Ideoque fungentes ministerio Christi, aliquo modo 
erant eius typi. Quare cum Sem appellatus est 
Rex iusticiae, significatum est venturum esse re- 
gem, qui vere restituat iusticiam et vitam perpe- 
tuam. 

Cum igitur in hoc Psalmo David inquit, 
Christum esse sacerdotem secundum ordinem Mel- 
chisedech, etiam in nomine est descriptio, quale 
sit sacerdotium Christi, et quod sit dissimile Levi- 
tico, videlicet, quia Christi sacerdotium adfert 
illud novum, et aeternum regnum promissum pa- 
tribus. Tale regnum non erat politía Mosaica 
aut Levitica, Haec de appellatione satis sit bre- 
viter dixisse. 

Postremo autem in fine huius loci admonen- 
dus est lector, ut principalem collationem con- 
sideret, de qua supra diximus, quod videlicet sa- 
cerdotium Melchisedechi erat sacerdotium bene- 
dicens, et non consistens in externis ritibus Le- 
viticis — [ta est conveniens imago sacerdotii 


Christi, 


'Tradita est igitur in hoc versu insignis de- 
scriptio sacerdotii Christi, quae multiplicem do- 
ctrinam et consolationem continet. — Primum 
ostendit principale officium Christi, videlicet quod 
sit sacerdos, et quod fuerit passurus. | Secundo 
describit quale sit futurum sacerdotium, scilicet, 
in quo sit unus pontifex aeternus, et daturus sit 
res aeternas, videlicet, iusticiam et vitam aeter- 
nam, Tertio discernit sacerdotium Christi a Le- 
vitico, Quarto testatur quod sit sacerdotium be- 
nedicens, et praedicans remissionem peccatorum, 
donans iusticiam etc. 

Haec breviter collegi, ut in summa repetan- 
tur ea quae dicta sunt, lllud autem addendum 
est, ut in nostris tentationibus hanc doctrinam ad 
usum, et ad consolationem conscientiarum trans- 
feramus. 

Nulla enim est dulcior consolatio, quam sa- 
cerdotium Christi considerare, — Cum enim sit 
sacerdos, est placator, victima, precium redem- 
tionis nostrae, et assiduus interpellator pro nobis, 
Et cum sit aeternus sacerdos, haud dubie invo- 
cantes liberabit a morte, 

Postremo cum sit sacerdos secundum ordi- 
nem Melchisedech, benedicet et donabit novam 
iusticiam et pacem. Hunc versiculum si propo- 
nemus nobis in veris doloribus et certaminibus, 
sentiemus eum uberrimas consolationes continere, 
sicut Epistola ad Ebraeos hortatur nos: Haben- 
tes talem pontificem accedamus cum fiducia etc. 


Hactenus de hoc versiculo et de sacerdotio 
Christi. Nunc adiiciam pauca de sacerdotio sin- 
gulorum Christianorum, 

Differunt ministerium externum et sacer- 
dotium, Nam sacerdotium est ius singulorum 
credentium, ad invocandum et sacrificandum , ut 
postea dicam. Sed ministerium est executio mu- 
neris docendi, ubi postulat vocatio, Hoc mini- 
sterium. publicum tantum ad illos pértinet, qui 
sunt rite vocati, Sed dicam de sacerdotio, Prin- 
cipaliter Christus est pontifex seu sacerdos, Hic 


, enim manet aeternus sacerdos, qui immediate ac- 

cipit verbum a patre, sicut lohannes inquit: Filius 
qui est in sinu patris, ipse enarravit nobis. tem, 
ipse habet solus ius sacrificandi pro aliis, ipse est 
pontifex sine Mediatore invocans, Omnes alii in- 
vocant Deum per hunc Mediatorem, 


His modis differt Christi sacerdotium a no- 
stro, Sic enim nobis impertit honorem sacerdo- 
tii. Primum si ipsum agnoscimus esse pontificem 
talem, ut dictum est, Deinde nos sibi sic adiun- 
git, ut nobis quoque tribuat Evangelium, et man- 
datum confitendi, ac docendi pro vocatione, Se- 
cundo dat etiam ius invocandi, sed ita, ut ipso 
Mediatore utamur, ut certum sit nos exaudiri, 
sicut inquit: Quicquid petieritis patrem in nomi- 
ne meo, dabit vobis. 

Tertio tribuit etiam ius sacrificandi, id est, 
recipit obedientiam nostram in adflictionibus, in 
confessione, et aliis bonis operibus, tanquam sa- 
crificia, et ornat eam honore huius tituli, testa- 
tur esse sacrificia, id est, opera quibus Dei gloria 
fit illustrior, et quae placent Deo, sicut de sacri- 
ficiis loquitur Petrus, cum ait: Sacerdotium san- 
ctum, offerentes hostias spirituales, acceptas Deo 
per lesum Christum. | Hic clare tribuit omnibus 
Christianis hostias, 


Sed hae duae differentiae sciendae sunt inter 
Christi sacrificia, et nostra, — Christi sacrificium 
pro aliis fit, nostra non fiunt pro aliis, sed sunt 
cultus debiti, quos requirit Deus a singulis, Item 
nostro sacrificia non placent propter seipsa, sed 
propter pontificem Christum, sicut hic diserte ait 
Petrus: Hostias acceptas per lesum Christum. 
Ut igitur nostra bona opera fiant sacrificia, requi- 
ritur ut fiant in fide, hoc est, ut fiant propter 
Deum, ad declarandam obedientiam erga Deum, 
et ad confessionem, et invitandos alios: deinde 
ut credamus ea placere propter pontificem Chri- 
stum, Hae duae circumstantiae ex bonis operi- 
bus efficiunt sacrificia. 


Hic etiam solet disputari de Missa, hoc est, 
de coena Domini, an sit sacrificium. 
hanc quaestionem supra attigi: tamen breviter ali- 


quid addam. 


Adversarii hanc causam nunc pingunt multo 
subtilius quam olim. Ideo diligenter quaerendi 
sunt fontes huius disputationis. Olim docebant 
Missam esse tale sacrificium, quod pro aliis fa- 
ctum, mereretur vivis et mortuis remissionem 

peccatorum, poenae et culpae, ex opere operato, 
sine bono motu utentis, aut illius, a quo fit. 

Hic error facile potest refutari, quia mani- 
feste pugnat cum doctrina fidei. Remissio pecca- 
torum contingit propria cuiusque fide: ergo non 
contingit ex opere operato, sine bono motu uten- 
tis Consequentia est manifesta, quia fides est 
proprius cuiusque motus agnoscens misericordiam 
propter Christum promissam, — Est igitur res con- 
traria operi operato, et ei quod fit sine bono motu 
cuiusquam, [ta simpliciter est idolatria tale opus 
aliis applicare promissione peccatorum, et delet 
doctrinam de fide, Quare illa applicatio Missae 
tanquam idolatria abominanda est, — Nec opus est 
longa disputatione in hac causa, quia illa ratio 
de doctrina fidei clarissime refutat applicationem 
Missae. 

Quanquam autem nunc subtilius pingunt 
errorem suum adversarii, tamen res eodem redit, 
Hoc volunt obtinere, quod Missa sit opus facien- 
dum et applicandum pro aliis: tantum addunt 
hanc correctionem, quod non valeat ex opere 
operato, sine bono motu utentis, et eius pro quo 
fit. Contra hanc applicationem etiam tenenda 
sunt firma argumenta. 

Primum ad Hebraeos capite decimo scriptum 
est: Una oblatione consummavit sanctificatos. 
Igitur sola Christi mors est illud sacrificium, quod 
pro aliis applicandum est, et pro omnibus satis 
est, nec est ille honos transferendus in opus sa- 
cerdotis. 

Secunda ratio. [dolatria est fidem niti ap- 
plicatione operis sacerdotis, Iam si Missa esset 
opus applicandum pro aliis, sive ex opere ope- 
rato, sive aliter, fidem oporteret niti illa appli- 


| catione: ergo talis applicatio nullo modo conce- 


denda est, 


Tertia ratio, Coena Domini valet tanquam 


| Sacramentum: ergo impossibile est eam appli- 


cari pro aliis, sicut impossibile est baptismum 
applicare pro aliis, sed prodest utenti. Antece- 


: | dens est manifestum, quia substantia Sacramenti 
Etsi autem | 


est, esse ceremoniam, in qua exhibentur nobis 
Talis est coena Domini, ltem, 
hic Christus exhibet nobis corpus et sanguinem, 
ut propriam fidem confirmemus, et applicat ipse 
nobis sua beneficia: ergo non est opus tale, quod 
nos possimus pro aliis applicare. 

Quarta ratio. [dolatria est in Ecclesia, in- 
stituere cultum applicandum pro aliis, sine ma- 

nifesto verbo: Applicatio Missae nullum habet 
mandatum, sed tantum singüli iubentur pro se 
uti, ad confirmandam propriam fidem, Ergo ap- 
plicatio est idolatria, Minor est manifesta ex in- 
stitutione, quia institutio non iubet pro aliis fieri. 
Imo est utenti applicatio novi Testamenti, sicut 
ait textus: Hic est calix novi Testamenti, Nam 
Christus testatur, quod per hunc calicem appli- 
cet, et exhibeat promissa in novo Testamento. 
igitur non est applicatio pro aliis, nisi pro utente. 
Ex his manifeste apparet, quod Missa non sit 
opus applicandum pro aliis, sive ex opere opera- 
to, sive aliter. Quare nequaquam est sacrificium, 
sicut adversarii contendunt, qui ideo defendunt 
esse sacrificium, quia sit opus applicandum pro 
aliis. 

Refutatis his erroribus, postea facile est in- 
telligere quis sit verus usus coenae Domini, et 
quatenus sit eucharisticum sacrificium cuiusque 
utentis, Unus est principalis usus et finis cere- 
moniae, etsi enim possunt accedere deinde plures 
fines non pugnantes cum fine principali; unum 
tamen principalem esse necesse est. 


Quare Coenae Domini principalis usus est, 
uti tanquam Sacramento, hoc est, sentire, quod 
sit testimonium, quo Christus testatur se nobis 
exhibere, et applicare beneficia novi Testamenti, 
et hoc testimonio admoniti credere debemus, vere 
nobis donari illa beneficia propter Christum. 


Non igitur prodest opus ipsum sine fide, nec 
prodest pro aliis, sed sicut verbo Dei, ita hoc Sa- 
cramento suam quisque fidem exuscitet. Ideo ait 
Christus: Hoc facite in mei commemorationem. 
Principalis enim recordatio Christi est, agnoscere 
eius beneficia, et ea fide accipere. 

Postea accednnt et alii fines, Idem opus 
coenae Domini fit gratiarum actio et confessio. 
Cum enim credimus nobis remitti peccata, pro 
hoc immenso et ineffabili beneficio gratias agere 
debemus, et confiteri fidem nostram, et nostro 

exemplo alios invitare et confirmare. — Constat 
autem gratiarum actionem et confessionem esse 
cultus Dei, quos saepe praecipit Scriptura, Est 
et ipsa fides cultus praecipuus, quo tribuimus Deo 
honorem summum, quod sit Deus, quod vere 
exaudiat, quod praestet promissa, ut Rom, 4. 
scriptum est: Dans gloriam Deo. Ita fit usus 
coenae Domini sacrificium, id est, opus quo red- 
ditur honos Deo, cum accedunt illa fides, gratia- 
MxrAxTH. Orrn. Vor. XIII. 

rum actio, et confessio: concurrunt enim multi 
fines unius operis, sed non pugnantes inter se. 


Exposui quomodo fiat sacrificium, Sed illud 
hic certe tenendum est, nequaquam hoc opus esse 
sacrificium, nisi praecedat principalis finis, et 
accedat fides, et vera gratiarum actio. Quia no- 
vum Testamentum nulla habet sacrificia valentia 
ex opere operato, Christus enim inquit: Adora- 
bunt patrem in spiritu et veritate, id est, veris 
motibus cordis, Et novum Testamentum est do- 
natio aeternae iusticiae et vitae. Quare habet 
perpetua Spiritus sacrificia, agnitionem Dei et 
glorificationem. 

Ex his perspicuum est, non differre usum 
coenae Domini in Ministro Ecclesiae et populo, 
Et pariter Ministrum et populum uti tanquam Sa- 
cramento, Utrisque pariter testatur exhiberi et 
applicari beneficia novi Testamenti, Pariter etiam 
Ministro et populo fit sacrificium, cum addunt 
fidem, gratiarum actionem, et confessionem, Sed 
Minister eo differt a populo, quia ipse porrigit, 
sicut Baptisans differt a Baptisato, sed tamen una 
cum pluribus vesci Minister potest. 

Verum adversarii nostri discernunt a man- 
ducatione oblationem, et proprie putant oblatio- 
nem esse sacrificium, — Haec opinio supra refutata 
est et facile refutari potest, si quis consideret, 
quid velint esse illam oblationem, videlicet, cul- 
tum necessarium in Ecclesia, et quidem pro vivis 
ac mortuis, Dictum est autem supra, quod sit 
idolatricum, instituere novum cultum, sine man- 
dato Dei, Et multo maior impietas est, fingere 
quod opus illud mereatur remissionem peccato- 
rum vivis et mortuis, Haec et gloriam Christi 
obruunt, et pugnant cum fide, ut supra osten- 
sum est.  Retinendus est igitur simplex usus 
coenae Domini in Scriptura traditus pariter pro 
universa Ecclesia, Et detestanda est impietas, 
quod novus cultus institutus, applicandus est pro 
aliis, etc. 

Haec de Missa breviter adieci, cum supra de 
sacerdotio dictum esset, ut vulgaris error tollatur 
illorum, qui putant sacerdotum proprium esse 
illam oblationem. — Haec opinio abusus ingentes 
et multiplicem idolatriam peperit, 

Commoratus sum in hoc loco de sacerdotio: 
utilissimum enim est piis recte intelligere, quid 
sit sacerdotium , et quas habeat praerogativas. 
Magna enim consolatio est intelligere, quod simus 

sacerdotes, id est, quod habeamus ius invocandi 
Deum propter pontificem Christum, qui pro nobis 
intercedit. Item, quod nostra bona opera, et ad- 
flictiones nostrae sint vera sacrificia, et veri cul- 
tus, qui Deo placent. Nam haec sunt correla- 
tiva, Sacerdos et Sacrificium. — Quae autem effica- 
cior consolatio piis proponi potest in adflictione, 
quam si sciant Deum requirere hanc obedientiam, 
et ita ornare, ut iudicet se honore affici hoc cultu, 
et velit invocari, et affuturus sit nobis in his ago- 
nibus? Ilaec omnia significat nomen Sacrificium. 
Quare cum in omni vita, tum vero in adflictio- 
nibus habeamus in conspectu hanc doctrinam de 
sacerdotio et sacrificio. Necesse est populum Dei 
habere aliquod sacrificium, quare non defugia- 
mus, quin Deo praestemus hoc nostrum sacrifi- 
cium, videlicet adflictiones nobis impositas, et in 
his exerceamus fidem et invocationem, sicut scri- 
ptum est: Invoca me in die tribulationis, et eri- 
piam te, et glorificabis me etc. 

Etsi autem haec doctrina de sacerdotio et sa- 
crificio, non satis pro magnitudine amplificari et 
ornari potest: tamen quia praecipuos locos ut- 
cunque exposul, pergam ad reliquos versus enu- 
merandos, [lllud unum tantum adiiciam, quod 
de versiculo hoc inquit D. Doctor Martinus: 
Nullum sibi in tota Scriptura versiculam unum 
videri dulciorem, aut qui breviter tantam doctri- 
nae copiam complexus sit, ut hic versus: luravit 
Dominus, et non poenitebit eum, Tu es sacerdos 
in aeternum. 

V. Dominus a dextris tuis, conteret in die 
irae suae reges. 


Hectenus docuit, quale sit regaum Christi, 
ubi sint auspicia futura, qualis cultus esse debeat, 
quae sit persona Christi, quale sit sacerdotium. 
Quos locos eligere poterat magis necessarios in 
docendo, et utiliores conscientiis? | Nunc addit 
comminationem de poenis impiorum, sicut sem- 
per in Prophetis de Christo utrunque traditur, 
quod sit salvaturus credentes, et perditurus im- 
pios. ld traditur, ut iustum iudicium Dei con- 
spiciatur, et ut aliqui vocentur ad poenitentiam, 
Item ut pii sciant tyrannorum saevitiam non fore 
perpetuam, sicnt Psalm. 2. concionatur: Conte- 
res eos virga ferrea, etc, — Orditur autem hanc 
comminationem a descriptione potentiae. 

Dominus a dextris tuis, id est, Deus adest 
hic, cui nulla quamvis magna potentia par esse 

potest. — Quare etsi diabolus omnibus modis at- 
que artibus oppugnabit Christum et Ecclesiam, 
incitabit tyrannos, ut omne genus crudelitatis 
exerceant, deformabit scandalis, dilacerabit Ec- 
clesiam infinitis discordiis et haeresibus, tamen 
Dei potentia defendet Christum et Ecclesiam, et 
delebit hostes, sicut inquit Christus: Portae in- 
ferorum non praevalebunt adversus eam, Itaque 
hic versiculus proponit comminationem impiis et 
persecutoribus, Rursus etiam consolatur pios, ut 
sciant se defendi et servari contra diaboli et mun- 
di potentiam, ac consolatione piis maxime opus 
est in tanta infirmitate Ecclesiae, — Qualis enim 
species, quae potentia est Ecclesiae, quae est 
exiguus coetus, imbecillis, et oppressus omnibus 
calamitatibus? — Huic se opponit diabolus, deinde 
universa mundi potentia, — Tantis viribus resi- 
Stere, vincere insidias diaboli, retinere confessio- 
nem inter tot errores, et tanta pericula et suppli- 
cia, non est humanae potentiae, Ideo Ecclesia 
sustentat se hac consolatione, Dominus a dextris 
tuis, ut sciant se divinitus tegi et adiuvari, Huc 
pertinent promissiones passim traditae in scriptu- 
ris. Zachariae 4.: Ego ero, inquit Dominus, 
murus igneus in circuitu eorum. Item Psal. 10.: 
Tibi derelictus est pauper, orphano tu eris ad- 
iutor. 

Est autem emphasis in particula postrema, 
quod nominatim ait Reges puniendos esse, id con- 
firmat pios contra scandalum, quod flos mundi, 
et praecipue sapientia et potentia praediti, adver- 
saturi sint Evangelio. Monet ergo pios, ne hoc 
scandalo fracti deficiant ab Evangelio, Item con- 
solatur eos, ut sciant Ecclesiam victricem fore 
tantae sapientiae et potentiae, 


VI. Iudicabit inter Gentes, cumulabit ca- 
davera, conteret caput in terra multorum. 


Versus sonat de poena impiorum, sed tamen 
non sola poena intelligenda est, sed etiam caetera 
regni officia. Et quanquam regnum est spiritua- 
le, tamen poenae intelligantur non de sola prae- 
dicatione, sed veris poenis impiorum, Estque 
sententia: Christus regnabit etiam inter gentes, 
vocabit et salvabit multos ex gentibus, sed im- 
pios et rebelles perdet poenis corporalibus et aeter- 
nis, etiamsi aliquandiu sinet eos grassari, et exer- 
cere crudelitatern adversus Ecclesiam, | Et poenae 
infligentur tyrannis et impiis, non ita, quasi Ec- 
clesia sit regnum movens seditiones, aut gerens 

arma contra mundi regna: sed Christus in coelo | ad mundi finem belligerabuntur, Nam Propheta 


sua vi grassantes tyrannos reprimet, et evertet et 
perdet, sicut repressit et extinxit Neronem, Iu- 
lianum etc. 


Haec est simplex sententia horum versiculo- 
rum, quae colligenda est ex caeteris locis huius 
Psalmi et aliarum scripturarum, quae testantur 
regnum Christi non fore politicum regnum, sed 
aliud quoddam. Quare repudiandae sunt Iudaeo- 
rum interpretationes, qui, quia audiunt men- 
tionem poenarum fieri, postea intelligunt totum 
regnum Messiae tantum fore politiam mundanum. 
Et ut definitionem planam et perspicuam adiicia- 
mus, sciendum est, hoc esse regnum Christi , quod 
Christus pro nobis passus resurrexit, et vicit po- 
tentiam diaboli, peccati et mortis, sedet ad dex- 
teram patris, et iustificat, et donat Spiritum san- 
ctum, et vitam aeternam credentibus in ipsum 
per Evangelium, quod dedit et vult praedicari 
inter omnes gentes, Ibi etiam exaudit invocan- 
tes, et dat pleraque dona, et impios puniet ae- 
terna morte, interdum etiam praesentibus poe- 
nis, ne Ecclesiam penitus deleant. Intelliges igi- 
tur hoc loco: lIudicabit inter gentes, id est, re- 
gnabit etiam inter gentes, vocabit et salvabit mul- 
tos ex gentibus, rebelles vero puniet et perdet. 
Ita complectimur totum regnum etc. 


Cumulabit cadaeera etc. 


Quod autem ait: Cumulabit cadavera, est 
descriptio magnitudinis poenarum, quae signi- 
ficat excidia ingentis potentiae mundi , quae se op- 
ponet Evangelio: quasi dicat, belligerabuntur 
toto orbe terrarum reges, et summi principes et 
omnes praestantes sapientia et opibus conspira- 
bunt adversus Evangelium, Synagoga, BFiomani 
principes, deinde Mahometicum regnum et pon- 
tifices cum suis regibus. Adversus tantas vires 
defendetur Ecclesia, et omnes illi hostes, omnia 
haec imperia horribilibus cladibus et ruinis dele- 

buntur, Eo pertinet, quod diserte inquit, per- 
 cutiet caput in terris multis, Significat enim sum- 
mam mundi sapientiam et potentiam adversatu- 
ram esse Evangelio, et tamen poenas daturam et 
ruituram esse. 


Aliqui peculiariter interpretantur de Romana 
monarchia: verum ego non de illa tantum hunc 
versum intelligo, sed primum de Synagoga, dein- 
de de omnibus regnis, quae cum Evangelio usque 








loquitur de omnibus temporibus. Ergo postremis 
temporibus intelligatur de illis regnis, quae ad- 
versabuntur Christo, de Mahometico regno et 
Antichristo, id est, de dominatione pontificum, 
qui Ecclesiam tyrannide oppresserunt, et idola- 
triam defendunt, [Item de regibus hanc tyranni- 
dem adiuvantibus. Haec regna etiamsi crudeli- 
ter adfligent Ecclesiam , tamen Christus conserva- 
bit eam usque ad finem, et paulatim regna quas- 
sata evertet, donec omnes tandem impios delebit, 
et coniiciet in poenas aeternas, 


VII. De torrente in via bibet, propterea exal- 
tabit caput. 


Brevitas parit obscuritatem, quare hic ver- 
sus dissimiles habet interpretationes, ludaei in- 
epte fingunt victorem Messiam tantam caedem fa- 
cturum esse, ut torrentes sanguine manaturi sint. 
unde bibat exercitus: sed textus nihil de sangui- 
ne hic dicit, nec sanguis solet esse potus victori- 
bus, Ideo hanc interpretationem reiiciamus, Ha- 
bent ludaei hic et aliam fabulam multo absurdio- 
rem de Nilo, quam etiam omitto. 

Quae est igitur sententia huius dicti: De tor- 
rente in cia bibel ? Omnino usitata est figura apud 
Hebraeos, bibere pro adfligi, ut apud Ieremiam 
capite 49,: Non eris innocens, sed bibens bibes. 
Et in Evangelio: Calicem bibetis, ltem: Si est 
possibile, calix a me auferatur, Estque passim 
obvia haec figura, ut nihil dubium sit, adflictio- 
nes significari hac metaphora. 

Est ergo sententia: [n via, id est, prius- 
quam glorificabitur, in transitu, donec in hac 
vita ante glorificationem et resurrectionem versa- 
bitur, bibet de torrente, id est, hauriet et susti- 
nebit communes, et horribiles adflictiones hu- 
mani generis. Non dicit, ut alibi, bibet cali- 
cem, sed bibet de torrente, ut omnes adflictio- 
nes intelligas, sicut ipse clamitat: JDeus, Deus 
meus, quare dereliquisti me? Harum adflictio- 
num magnitudo non potest intelligi a securis et 
ociosis, nec possunt verbis explicari. Satis sit 
igitur moneri pium lectorem, quod omnis generis 
adflictiones, et quidem horribiles comprehendat 
Propheta, cum nominat torrentem, — Natura hu- 
mana subiecta est morti, irae Dei, et omnibus 
calamitatibus propter peccatum, — Has poenas pro 
nobis sustinere Christum oportebat, cur fieret 

victima pro genere humano. Et quanta sit ma- 
gnitudo harum poenarum, ostendunt descriptio- 
nes apud Esaiam capite 23.: Vidimus eum infir- 
mum, et adflictum etc, Item Paulus ait, Chri- 
stum factum esse maledictum et peccatum, id est, 
hostiam pro peccato, Haec significant hurilia- 
tionem et poenam extremam, Non modo enim 
ingentes cruciatus corporis sensit, sed etiam lu- 
ctatus est cum ineffabilibus terroribus et ira Dei. 
Et in historia evangelica dicitur: Et factus in ago- 
nia, prolixius orabat, et factus est sudor eius sic- 
ut guttae sanguinis decurrentis in terram,  De- 
scribat igitur Propheta passionem, et omnes af- 
flictiones Christi, cum ait: De torrente in via 
bibet. 

Estque hic versus additus, ne superior de- 
scriptio de regno corporali, ludaico more, intelli- 
geretur: sed significaretur Christum passurum 
et moriturum esse, et non habiturum mundanum 
imperium, sed futurum in summis calamitatibus 
et aerumnis, ut fiat hostia seu victima. — Nam 
victimarum mactatio a principio mundi significa- 
verat, redemtorem promissum etiam futurum vi- 
ctimam et moriturum, Quia Deus voluit non ali- 
ter aboleri peccatum et mortem, nisi morte Filii 
sui, Ideo etiam Ecclesia, ut repraesentet imagi- 
nem Filii Dei, subiecta est semper omnibus sum- 
mis calamitatibus generis humani, ut et Christi 
exemplum referat, et ut agnoscamus peccatum, 
cum ita in nobis mortificatur. Itaque in hoc ver- 
su primum Christi adflictiones consideremus, 
Deinde meminerimus totam Ecclesiam a princi- 
pio mundi usque ad finem subiectam esse simili- 
bus calamitatibus, et sciamus hanc esse volunta- 
tem Dei, nec propterea nos a Deo abiectos esse, 
etiamsi horribilibus et ingentibus aerumnis exer- 
cemur et premimur. 

Deinde additur altera sententia de glorifica- 
tione, Propterea exaltabit caput, hoc est, hoc 
modo glorificabitur, postquam fuerit humiliatus 
et factus victima, sicut Dominus ait Lucae ulti- 
mo: Nonne haec oportuit pati Christum, et ita 
intrare in gloriam suam? Item Actorum tertio 
et septimo: Christum oportuit pati, et resurgere 
a mortuis, Et Hebrae, 5. luculenta concio est, 
quod oportuerit passionem praecedere, cum ait 
textus: Christus non semetipsum glorificavit, sed 
qui locutus est ad eum etc. 

Deinde addit de precibus, offerens cum cla- 
more valido, et lacrimis, exauditus est, propter ! 

suam reverentiam, id est, quia Christus obedi- 
vit patri, exauditus et glorificatus est, Et Esaiae 
58.: Quia ponet animam suam pro peccato, vi- 
debit semen longaevum. Denique passim obvia 
sunt testimonia in scripturis, quae ostendunt 
hanc fuisse ordinationem Dei, ut Christus pri- 
mum pateretur, deinde glorificaretur. De hac 
ordinatione etiam hic Psalmus concionatur, cum 
ait Christum in via passurum, deinde glorifican- 
dum esse, Caeterum de qua glorificatione versus 
intelligendus sit, docet particula supra posita, de 
regno aeterno ad dexteram patris, hoc est, de 
regno, in quo Christus divina potentia liberabit 
credentes a peccato, a morte, et defendet eos 
contra diaboli et mundi saevitiam, et puniet eos 
aeternis poenis, qui Evangelio non obediunt, 
Cum igitur dicit, exaltaturum esse caput, signi- 
ficat eum habiturum esse illud regnum, quod su- 
pra descripsit. 


Cum hoc modo versus intelligitur, quod 
Christus fuerit passurus, et deinde glorificandus, 
apte cohaerent membra, et non est ociosa parti- 
cula, Propterea, quae testatur, quod glorificatio 
sequi debuerit passionem. — Sed si Iudaicas inter- 
pretationes sequeremur, ociosa esset haec parti- 
cula, Propterea, ut attentus lector facile iudicare 
poterit. 


Enarrato versiculo admonendus est lector, 
quomodo passio Christi consideranda sit. Deinde 
dicendum etiam de Ecclesiae adflictionibus. De 
his duobus locis, quia alibi prolixius dicitur, hic 
ero brevior, Nam omnino praeterire nolui, quia 
utile est ubique inculcare principalem locum de 
passione Christi, 


Primum igitur hoc sciendum est, passionem 
Christi non tantum ut exemplum proponi, sicut 
proponuntur adflictiones aliorum Sanctorum, ut 
imitemur eorum patientiam. Sed alia multo ma- 
ior est causa: proponitur enim ut donum et ho- 
stia, seu precium pro peccatis nostris, ut creda- 
mus nobis remitti peccata, propter illam victi- 
mam, seu hostiam. — Discernam igitur meditatio- 
nem passionis triplicem, 


Prima est Paedagogica, secunda Fidei, ter- 
tia Exemplaris. —Paedagogica est recitatio, et 
consideratio externa doctrinae de historia passio- 
nis Christi, vel de fructu historiae, qualis est le- 
ctio, aut qualiscunque recitatio ceremonialis. Haec 

etiamsi adhuc nondum est spiritualis, tamen est 
necessaria rudibus, discendi-causa. — Est etiam 
ideo utilis, quia Deus est per verbum efficax, 
Ideoque aliorum affectus spirituales exuscitat. 
Quare talis ceremonia, audiendae, legendae, re- 
citandae historiae non est negligenda aut asper- 
nanda. 

Secunda meditatio est spiritualis, quae est 
vere perterrefieri agnitione irae Dei adversus pec- 
catum, et rursus concipere consolationem fide, 
qua credimus propter mortem Christi nobis re- 
mitti peccata, et hac hostia vere placatum esse 
patrem, Utrumque enim proponitur in passione 
Christi, videlicet, ira Dei, et promissio gratiae, 
Etsi enim iram Dei adversus peccatum etiam lex, 
et communes calamitates generis humani, quae 
sunt horrendae et innumerabiles, ostendunt: ta- 
men praecipue ostendit eam mors Filii Dei. Ne- 
cesse est enim ingentem iram esse, quam nullius 
sancti mors, aut adflictiones , denique quam nulla 
res placare poterat, nisi sola mors Filii, Vide 
autem quantum distet humana securitas a iudicio 
Dei. Cum Deus tanti faciat peccatum , homines 
contra ducunt levem offensionem esse, et mira- 
bili audacia, et contemtu ruunt adversus volun- 
tatem Dei. [ta inquit Paulus, Christum pro no- 
bis factum esse peccatum, et maledictum: quae 
sunt voces significantes Filium Dei non levem 
iram sustinuisse, Et iubet sic apprehendi mortem 
Christi, et nos perterrefieri agnitione irae Dei in 
morte Christi, cum ait ad Romanos sexto: Com- 
plantati sumus similitudini mortis eius, etc., id 
est, debemus vere expavescere et agnoscere iram 
Dei. 

Quoties igitur cogitamus de morte Christi, 
exhorrescamus, et damnemus securitatem no- 
stram, quod peccatum leviter curamus, quod 
Deus ita execratur et detestatur, ut nulla hostia 
voluerit placari, nisi morte Filii sui. Movemur 
minis legis, movemur cogitatione ingentium ca- 
lamitatum humanarum , quae sunt signa irae Dei: 
. sed multo magis moveri nos oportebat hoc testi- 
monio irae, quod Deus nullam hostiam, nisi Fi- 
lium recepit pro peccato. 

Deinde non satis est iram agnoscere, sed ne- 
cesse est addi, quod mors Christi ita sit hostia, 
ut fiat pater placatus, et propter hoc sacrificium 
remittat, et deleat peccatum in carne nostra, et 
donet iusticiam et vitam aeternam, quod haec 
certo consequamur, non propter aliqua merita 

nostra, sed fide gratis, De hac parte loquitur Pau- 
lus, cum ait ad Romanos quarto: "lraditus est 
propter delicta nostra, Et ad Romanos octavo: Pro 
peccato damnavit peccatum in carne, Et secunda 
ad Corinth, quinto: Eum qui non noverat pecca- 
tum, fecit peccatum pro nobis, ut nos fieremus 
iusticia Dei per ipsum. — Haec sententia clare do- 
cet, quomodo uti beneficio Christi debeamus, lta 
enim donata est nobis passio Christi, ut statuen- 
dum sit nos propter ipsum consequi remissionem 
peccatorum, et reputari iustos, non propter no- 
stram propriam dignitatem, — Non enim propria 
dignitas nostra adversus iram et iudicium Dei, 
sed Christi sacrificium opponi debet. ld est um- 
braculum illud, quo tegimur, et quo pater certo 
placatur. 

Haec est igitur vere spiritualis meditatio pas- 
sionis Christi, cum hoc modo in pavoribus vere 
nos erigimus fide, idque fieri debet in omni invo- 
catione, in omnibus negociis, et periculis, et ten- 
tationibus, Sic David in acie se consolabatur in 
mediis periculis praeliorum, sic Paulus in omni- 
bus negociis hac consolatione se sustentat, sic ma- 
ter in partu, sic denique quilibet pius in omni 
actione invocat Deum, illi pontifici Christo se ad- 
iungens, et credens se propter ipsius sacrificium 
recipi, et exaudiri. 

Non igitur est spiritualis meditatio, secedere 
in monasteria, et ociosis animis cogitare de pas- 
sione Christi, et lugere Christum sicut Mulieres 
eum lugebant, euntes ad sepulchrum, sed in omni 
vita, in omnibus periculis et certaminibus intuea- 
mur Christum, et eius sacrificio et praesentia nos 
consolemur, Haec sunt utilia piis, et intelligi 
possunt, Et de hac vera et non ociosa medita- 
tione loquitur Paulus ad Philip. $.: Existimo 
omnia detrimentum esse, propter eminentem 
scientiam Domini mei lesu Christi, ut inveniar ih 
illo, non habens meam iusticiam, quae ex lege 
est, sed illam quae ex fide est Christi, quae ex 
Deo est iusticia in fide, ad agnoscendum illum, 
et virtutem resurrectionis eius, et societatem pas- 
sionis illius, configuratus morti eius etc. 

'l'ertia meditatio est Exemplaris, Haec etsi 
non est principalis, tamen etiam piis proponenda 
est, Quia continet duas consolationes utilissimas 
in adflictionibus, videlicet, quod Deus hanc obe- 
dientiam requirat, ut adflictiones perferamus, 
Secundo, quod Deus non ideo abiecerit pios, quia 
sinit eos affligi, nec affligat ut perdat, sed ut mor- 

tificetur vetustas peccati in nobis, et crescat fides 
in his exercitiis. 


Haec doctrina de Cruce valde necessaria est 
piis, et nusquam illustrius conspici potest, quam 
in hoc ipso exemplo Filii Dei, Nec ulla doctrina, 
aut ulla Philosophia unquam fuit, quae tales con- 
solationes viderit, aut tradere potuerit. In omni- 
bus hominibus miratur ratio, qui fiat, ut haec 
excellens natura hominum, cum tamen sit infir- 
missima, tantis calamitatibus onerata sit, quarum 
magnitudinem nemo satis cogitare potest, tantum 
abest, ut dicendo explicari possit, Deinde, quare 
optimis et praestantibus virtutibus praediti, in- 
cidunt in summas aerumnas? id non solum aspe- 
rum, sed etiam crudele et iniustum videtur. 
Itaque ratio existimat partim casu haec mala acci- 
dere, partim ex materiae qualitatibus. lllud certe 
non statuit, aliquo Dei consilio tantum onus na- 
turae hominis impositum esse, multo minus ta- 
lem obedientiam necessariam esse, imo fremit 
omni impetu adversus haec tanta mala, et sentit 
eos qui adfliguntur, a Deo desertos, et abiectos 
esse, 


Haec infirmitas et indignatio in humanis ani- 
mis agnoscenda est, ut remedia quaeramus. Nam 
doctrina Evangelii docet quid sit sentiendum de 
afflictionibus, et monstrat testimonium et exem- 
plum in Christo. Non enim casu accidunt, sed 
Deus vult praecipue Ecclesiam subiectam esse ad- 
flictionibus. Et testatur nos adíligi, ut non per- 
eamus, sed ut exerceatur fides, ut crescat in no- 
bis. ldeoque adflictiones vocantur in verbo Dei 
sacrificia et sanctissimi cultus Dei, Sicut in Psal- 
mo dicitur, Sacrificium Deo spiritus contribula- 
tus. Etalias: Preciosa est in conspectu Domini 
mors Sanctorum eius, Item alibi: Preciosus san- 
guis eorum coram eo, 


Haec doctrina de adflictionibus statim initio 
mundi revelata est cum Evangelio. — Quia pios te- 
nere hanc consolationem magnopere opus est, ne 
existiment se in tantis aerumnis negligi, aut ab- 
iectos esse a Deo. Quare haec revelatio proprie 
ad Evangelium pertinet. Cum igitur initio pro- 
mittitur redemtor, qui liberet genus humanum a 
peccato, et ab omnibus calamitatibus, quae pec- 
catum secutae sunt, diserte additur: [nimicicias 
ponam inter serpentem et mulieris semen, et 
ipsum semen mulieris conteret caput serpentis, 
et serpens calcaneum eius mordebit. 


PHIL. MEL. SCRIPTA EXEGETICA. 





1292 


Haec verba videntur in speciem de re non 
magna concionari, sed si vere considerentur pro- 
ponunt tristissimas poenas, quae post peccatum 
impositae sunt humano generi, Ostendunt dia- 
bolum hostem esse humani generis, qui omnem 
saevitiam non modo in impios, sed in illud 
semen exercebit, a quo ille calcabitur. Addit 
enim textus Evangelium de futuro semine, quod 
liberabit naturam humanam a peccato et a poenis, 
Sed tamen hoc ipsum semen mordebitur a ser- 
pente. Ergo grassabitur diabolus in universam 
Ecclesiam, et Christus et omnes pii erunt sub- 
iecti ingentibus calamitatibus. 


Hoc docet initio mundi prima concio, et im- 
ponit novam legem naturae, non nobiscum na- 
tam, quod oporteat eam adfligi, et quod adflictio- 
nes illae in piis Deo placiturae sint, quia etiam 
ille liberator generis humani passurus sit. O ad- 
mirandam et gravem concionem, si quis consi- 
deret aerumnas illas, et calamitates humani gene- 
ris, tam breviter hic significatas esse. 


Postea exempla declarant hanc concionem. 
Abel interficitur, Isaac ducitur ad mactationem, 
Prophetae interficiuntur, Denique universus po- 
pulus Dei ingentibus aerumnis exercetur, sed ma- 
xime illustre exemplum est ipse Filius Dei Chri- 
stus, Quare nemo se illi primae legi eximat, 
Sciamus omnes nos babere crudelissimum hostem 
diabolum , qui etsi non potest Ecclesiae membra 
perdere, tamen mordebit eorum calcaneos. 


Itaque non miremur, non frangamur animo, 
cum sentiemus nos oneratos esse adeo multis et 
ingentibus malis: et quidem cum videmur multa 
indigna pati, hic intueamur in exemplum Christi, 
et discamus utrunque, quod haec obedientia sit 
necessaria, et quod Deo placeat, propter Chri- 
stum,  Sciamus nobis minari serpentem, sed ta- 
men non posse eum rnordere nisi calcaneum , sae- 
vit in hoc mortale corpus, sed Christus liberat 
nos a peccato et morte. 


Haec tota doctrina de cruce procul extra con- 
spectum rationis posita est, et nusquam traditur, 
nisi in doctrina de Christo. Ideo et in hoc Psal- 
mo, cum quidem triumphos Christi describat, ta- 
men etiam adflictiones attingit, cum ait: De tor- 
rente in via bibet, Item cum facit mentionem 
sacerdotii, Nam Christus talis est sacerdos, ut 
sit factus victima pro peccato et maledictione, 

quare et mortem, et horribiles adflictiones susti- 
nuit. Haec de meditatione passionis Christi ad- 
ieci, ut in hoc Psalmo complecteremur doctrinam 
utramque, scilicet de passione et. victoriis Christi. 


In Psalmum centesimum undecimum 


Argumentum. 


Dixi supra diversa esse genera et argumenta Psal- 
morum, Alii enim proprie vaticinia et doctri- 
nam Evangelii continent, alii doctrinam Legis, 
alii sunt preces, alii consolationes, alii gratiarum 
actiones, 


Et haec genera miscentur, Haec diligentia 
discernendi genera prodest ad quaerendam unam 
et simplicem sententiam, 


Primum igitur hic sciendum est, hunc Psal- 
mum esse simplicem gratiarum actionem, quae 
videtur ad usum publicum in coetu populi com- 
posita, praesertim ad ceremoniam Paschatis. Ait 
igitur gratias pro instituto Paschate, sed comple- 
ctitur in genere praecipua beneficia, scilicet, quod 
Deus, Ecclesiam et politiam huius populi, mira- 
bilibus signis, verbo et ceremoniis constituerit: 
et quod constitutam Ecclesiam et politiam defen- 
derit, 


Haec est summa Psalmi, et in fine additum 
est generale epiphonema, quod opponit iudiciis 
prophanis de his operibus et de verbo, quasi di- 
cat: Mundus quidem haec, quae praedicamus, 
contemnit, et nos delirare existimat, quod prae 
caeteris gentibus gloriamur nos habere verbum 
Dei, et nostrum regnum a Deo constitutum esse, 
et ab eo defendi. Sed haec iudicia longe errant, 
fallitur sapientia mundi. Vernm una sola est ve- 
ra sapientia: timere Deum, et huic verbo credere, 
quod nobis traditum est. Quod si faciemus: 
haud dubie Deus nos defendet et servabit. Proin- 
de hoc epiphonema est reprehensio humanae sa- 
pientiae et prophani iudicii, et adhortatio ad ti- 
morem Dei, et ad fidem. 


Estque utilis et generalis applicatio Psalmi, 
quae monet generaliter quaecunque opera Dei et 
verbum Dei anteferre universae humanae sapien- 
tiae, et omnibus iudiciis mundi. Et testatur hanc 
sapientiam verbi Dei non futuram inutilem, sed 


parituram ingentia bona, 

Sic igitur transferamus Psalmum ad nos. 
Agamus et nos gratias pro dato verbo Dei, et pro 
vocatione Ecclesiae et conservatione, ac praeci- 
pue pro instituto Paschate nostro, ut postea dice- 
mus. Et confirmemus nos adhortatione illa, ut 
sciamus hanc sapientiam verbi Dei efficacem esse, 
et salutarem, nec deterreamur iudiciis mundi , qui 
persequitur aut contemnit verbum Dei. 


Enumerat autem Psalmus beneficia prope- 
modurn hoc ordine, 

Primum agit gratias, quod Deus vocaverit 
hunc populum, editis testimoniis per miracula et 
per verbum, 

Secundo, quod instituerit ceremonias, ac 
praecipue Agnum Paschalem, et quod addiderit 
huic ceremoniae praedicationem verbi, scilicet, 
non solum de liberatione populi, sed etiam de 
caeteris promissionibus, 

"Tertio, quod Deus dederit Verbum et Legem, 
et haec beneficia mirabilibus signis conservet, Et 
in hoc loco sunt egregiae laudes verbi Dei, quae 
discernunt verbum Dei ab humana sapientia et 
traditionibus. 

Quarto agit gratias de continua defensione 
populi, adversus quoscunque hostes, ut: Gedeon 
defendit populum adversus Madianitas: Samson 
contra Philistiim: Saul contra Amalech: David 
contra Philistiim: Ezechias contra Assyrios etc. 
Hanc perpetuam defensionem complectitur versi- 
culo: Redemtionem misit populo suo, Itaque in 
summa agit gratias Deo, quod Ecclesiam et poli- 
tiam huius populi mirabilibus signis et verbo con- 
stituerit, defenderit et conservet, 

Deinde additur epiphonema: Non deterrea- 
mur iudiciis mundi, quia haec sapientia verbi Dei 
non est falsa, inanis: sed vera et efficax. Ideo 
Deum timeamus, et non abiiciamus eius verbuin 
et promissionem, 

Hoc est argumentum Psalmi siniplicissime 
recitatum. — Facilis est autem accommodatio ad 
nos, ut nos quoque gratias agamus pro dato Evan- 
gelio, pro datis Sacramentis, pro vocatione Ec- 
clesiae , pro illis admirandis operibus Christi, pro 
liberatione a peccato et a morte per mortem Chri- 


| sti, pro sanctificatione, et assidua gubernatione 


Sanctorum per Spiritum sanctum. — Haec arcana 
et admiranda opera Dei assidue intueri et cele- 
brare debemus, ut aliquo modo eorum magnitu- 
dinem agnoscamus, et accendamur ad fidem et 

gratiarum actionem. 
commodatione ad nós, breviter praefari volui, 


Nunc Psalmum ipsum audiamus, 


Psalmus CXI. 


L €ra:»: gam tibi Domine ex toto corde, 
in consilio et coetu iustorum. 


ll. Magna sunt opera Domini, scrutanda 
propter omnia desiderabilia sua. 


Ill. Gloriosum et magnificum est opus vius, 
et iusticia eius durat in perpetuum. 


IV, Memoriam fecit mirabilium suorum, cle- 
mens et misericors Dominus. 


V. Escam dedit timentibus se, Memor est in 
aeternum pacli sui, 


VI. Virtutem operum suorum annunciat po- 
pulo suo, ut det illis haereditatem Gen- 
tium. 


VII. Opera manuum eius veritas et iudicium, 
firma sunt omnia mandata eius. 


VIII. Rata sunt in seculum seculi, fiunt et 
sunt vera et recta. 


IX. Redemtionem misit populo suo, manda- 
vit aeternum esse pacium suum. Sanctum 
et metuendum nomen eius. 


X. Initium sapientiae timor Domini, intel- 
lectus bonus facienti illa, laus eius durat 
in perpetuum. 


Primus versus est propositio principalis, ago 
gratias Deo. Et quia Psalmus est ad usum publi- 
cum factus, additur: In concilio et coetu iusto- 
rum, id est, in Ecclesia. Primum autem docet 
nos de veris, propriis et praecipuis cultibus San- 
ctorum, scilicet, de invocatione et gratiarum 
actione. Quare monet Psalmus, ut in his culti- 
bus fidem exerceamus. Sic enim vere tribuitur 
Deo honos, quod non sit ociosus, quod sit pro- 
picius, quod vere respiciat nos, et velit nos ex- 
audire et iuvare, propter promissam misericor- 
diam. De his cultibus concionatur et Psalm. 49. : 
Invoca me in die tribulationis, et eripiam te, et 
glorificabis me, — Et quia de eis saepe alias dictum 
est, et infra subinde dicendum erit, nunc ero 
brevior. "Tantum monendus fuit lector, quod 

aec de argumento et ac- | Psalmus hortetur et nos ad haec praecipua opera, 


Invocationem et gratiarum actionem, 


Secundo, Illud est dulcissimum, quod ait se 
in concilio et coetu tustorum, id est, in Ecclesia 
has laudes decantare. Quam ob causam hoc ad- 
ditur? causae tres sunt. 


Prima. In omni oratione debemus intueri: 
promissiones Ecclesiae factas et hac fide invocare, 
quod propter illas promissiones exaudiamur. Ideo 
saepe facit mentionem Ecclesiae, ut significet se 
niti promissionibus, quae datae sunt Ecclesiae, 
quasi dicat: In Ecclesia invocabo Deum, id est, 
inter eos invocabo, quibus tradidit promissiones, 
et harum fiducia invoco. 


Deinde discernit haec particula pios ab omnibus 
sectis, et impiorum cultuum et traditionum inven- 
toribus, et nos monet ne discedamus a vera Ec- 
clesia, neve exaudiri putemus impios, qui extra 
Ecclesiam invocant. Sicut Psalmo decimoquinto 
inquuit: Non recipiam nomen eorum super labia 
mea. Haec comminatio hortetur ad nos verae 
Ecclesiae unitatem et concordiam tuendam et re- 
tinendam, et deterreat nos, ne coniungamus nos 


| cum impiis, qui traditiones aut dogmata serunt 


contra verbum Dei, Nam invocatio in tali coetu 
est blasphemia, sicut Psalmus inquit: Fiat oratio 
eius peccatum. Tales sunt cultus et omnes invo- 
cationes omnium, qui persequuntur Evangelium. 
Quoties igitur Psalmi iubent in Ecclesia invocari, 
agi gratias: monent ne adiungamus nos impiis se- 
ctis, et persequentibus verbum Dei, sed tueamur 
unitatem verae Ecclesiae et hanc exaudiri sciamus, 
reliquas esse maledictas. 


Tertia causa est, quare oratio debeat in Ec- 
clesia fieri, ut scilicet simul sit confessio, et hac 
nostra confessione alios confirmemus, aut invite- 
mus ad credendum et invocandum, sicut inquit 
Christus: Luceat lux vestra coram hominibus, ut 
glorificent patrem vestrum, qui in coelis est, Est 
enim hic cultus necessarius, confiteri ut exemplum 
nostrum aliis prosit, Et Paulus secunda Corinth, 
primo, iubet multos pro se orare, et multos agere 
gratias, et ut magis credant Deo placere nostras 
preces, et crescat in eis fides, et ut Deus magis 
glorificetur, Simul igitur complexus est Psolmus 
in hac sententia, doctrinam de gravissimis locis: 
De promissione, ut invocantes intueamur promis- 


Sionem Ecclesiae factam, deinde de intuenda uni- 


tate Ecclesiae, Tertio de publica confessione, ut 

nostro exemplo alios invitemus. Haec est summa 
huius loci. " 

Sed addo etiam grammaticam admonitionem, 
Ebraice dicit in Arcano rectorum. Haec figura si- 
gnificat idem, quod in consilio, hoc est, conventu 
iustorum, — Sicut alias arcanum pro consilio acci- 
pitur, Et Ecclesiae praecipue convenit haec figura, 
quia in Ecclesia est arcana doctrina, ignota, et 
spreta mundo. Item, quia gloria istius coetus, 
videlicet, quod sit populus Dei, nondum con- 
spicitur, 


IL. Magna sunt opera Domini, scrutanda 
propter omnia desiderabilia sua. 


Sequitur secundus versus, qui iam est pro- 
positionis expositio. Incipit enim recitare bene- 
ficia, pro quibus agit gratias, videlicet, opera 
Domini, quibus hunc populum mirabiliter voca- 
vit, constituit et defendit. Non enim loquitur 
in genere de creatione: sed de eductione populi 
ex Aegypto, de donatione verbi et legis, de vi- 
ctoriis, quae testatae sunt hanc gentem esse po- 
pulum Dei, 


Nec tantum ait haec opera esse magna. Id 
enim etiam fatebantur impii: sed addit, ea esse 
Domini opera, id est, fatetur liberationem illam 
vere factam esse divinitus, Haec est vera gratia- 
rum actio, corde credere et statuere, quod non 
casu simus adiuti aut servati; quod non nostra 
virtute simus incolumes: sed quod vere Deo curae 
simus, quod vere Deus nos adiuvet et servet, sic- 
ut Christus inquit: Omnes capilli capitis vestri 
numerati sunt, Et Ieremias Threnorum 3. vitu- 
perat impios, qui negant a Deo proficisci bona 
et mala. 

Hoc igitur discamus, vere credendum et sta- 
tuendum esse, quod Ecclesia, et eius membra di- 
vinitus adiuventur et defendantur, Haec gratia- 
rum actio requiritur, 


Scrutanda propler omnia desiderabilia sua. 


Id est, Deus multiplicem doctrinam in his 
admirandis operibus proposuit. 

Primum se hoc testimonio revelavit mundo, 
ac coarguit impietatem Epicureorum, qui negant 
esse Deum, et aliorum qui negant Deo curae esse 
homines, 

Secundo his poenis ostendit se irasci impie- 
tati, et poenas irrogaturum esse, 

MrzrAwTH. Orrn. Vor. XIII. 

Tertio consolatur et confirmat pios, ut vere 
statuant Ecclesiam Deo curae esse, et a Deo de- 
fendi et servari, etiamsi sinit eam exerceri variis 
adflictionibus. Erat oppressus populus Israel 
crudelissima servitute, [taque etsi multi perie- 
runt: tamen Ecclesia servatur, et tandem glorio- 
sis victoriis ornatur, Haec exempla proposita 
sunt, ut admoneant pios, ut sciant se non peri- 
turos esse, etiamsi versantur in exiremis periculis 
et adflictionibus, 

Quarto, haec ipsa exempla docent quod opor- 
teat Ecclesiam esse subiectam adflictionibus, ut 
peccatum in nobis mortificetur, ut agnoscamus 
infirmitatem nostram, securitatem carnalem, dif- 
fidentiam, dubitationem, ut repugnantes his vi- 
iis invocemus Deum. Item ut gloria Dei fiat 
conspectior, cum liberat ex tantis aerumnis, 

Primum igitur haec generalis doctrina lucet 
in illa eductione ex Aegypto, quod Deus vere 
irascatur impiis, et sitservaturus Ecclesiam etiamsi 
eam duriter exercet, Haec doctrina longe superat 
captum rationis, Nam ratio dubitat an Deus curet 
humana, deinde certe illud non audet affirmare, 
quod in afflictione non simus reiecti a Deo, quod 
sit speranda liberatio, Item, quod populum Dei 
oporteat subiectum esse afflictionibus, Haec sa- 
pientia coelestis longe posita est extra conspectum 
rationis. Ideo inquit Psalmus consideranda esse 
opera illa propter multiplicem utilitatem, — Do- 
cent enim nos de arcanis rebus et ignotis rationi, 
scilicet de voluntate Dei erga impios, erga pios, 
erga adflictos, 

Iam si singula facta percurrantur, multo lo- 
cupletior doctrina invenietur. Dathan et Abiron 
sacrificant sine mandato Dei, Hic locus monet 
nos de vocatione, ne irrumpamus ad ministeria 
sine vocatione, ne cultus sine mandato Dei insti- 
tuamus. Apparet et infirmitas humana et diffi- 
dentia, cum populus stomachatur se eductum esse 
ex Áegypto, cum desperant de victu, cum ado- 
rant vitulum. — Haec peccata non intelligit, non 
iudicat ratio, Sed hic poena ostendunt illa vitia 
interiora, vere peccata esse damnata a Deo.  De- 
nique exempla extant in illis factis utilia ad omnes 
partes vitae, ad agnitionem peccati, ad timorem, 
ad fidem, ad agnoscendam remissionem peccato- 
rum, ad excitandam invocationem, ad discendos 
veros cultus Dei, ad patientiam, ad bona opera, 
ad officia vocationis,  Lucet igitur in illis factis 
sapientia spiritualis, ut nusquam alibi, Hic Deus 

multis modis se ostendit mundo, et patefecit vo- 
luntatem suam. 

Ideo hic Psalmus ait: scrutanda esse opera 
Domini, iuxta omnia desiderabilia sua, id est, 
querendam esse in illis hanc admirandam sapien- 
liam, agnitionem Dei, eruditionem et consolatio- 
nem nostram, Non enim alibi sapientiam Dei ita 
lucet, sicut in his factis et in hoc verbo, quod 
populo Israél tradidit. ^ Meminerimus ergo hoc 
praeceptum, ut opera Dei ita consideremus, ut 
exempla nos moveant, sicut saepe alias praecipi- 
tur, Ut Psalmus 78.: Attendite popule meus le- 
gem meam, Filii qui nascentur narrabunt ea filiis 
suis, ut ponant in Deo spem suam et non obli- 
viscantur operum Dei. 


III, Gloriosum et magnificum est opus eius, 
etc. 


Repetit superiorem sententiam, quod illa 
ingentia facta Dei in victoriis populi Israél sint 
vere gloriosa, et superent omnium regum atque 
imperatorum res gestas et triumphos. Et hoc dis- 
crimen animadvertere utile est. Alexandri, Sci- 
pionis et similium res, sine expresso Dei verbo 
geruntur, 
etiam ostendit se punire mundum, tamen ver- 
bum expressum non accedit. Et certe verbum de 
misericordia non additur, videlicet, quod Deus 
velit remittere peccata, exaudire, servare adfli- 
clos, nec additur promissio de conservando re- 
gno incoato. Ne gerunt Alexander et Scipio suas 
res iussi expresso verbo Dei. Non sunt igitur ibi 
exempla misericordiae, item de invocatione Dei, 
de veris cultibus. Est igitur infinita differentia 
inter has victorias et defensionem huius populi 
Isra&litici, et aliorum regur facta. 

Porro illa est vera gloria, ubi in factis inno- 
tescit et glorificatur Deus, et veri cultus exempla 
ostenduntur, et cum accedit expressum verbum 
Dei, Ergo victoriae Israéliticae vere gloriosae 
sunt, Sicut hanc ipsam gloriam saepe praedicat 
Scriptura, ut Psalm. 148.: Non fecit taliter omni 
nationi , et iudicia sua non manifestavit eis, Item 
Deuteronomii primo: Portavit de Dominus Deus 
tuus, ut solet homo gestare parvulum filium etc. 
Et capite quarto: En populus sapiens. Nec est 
alia natio, quae habeat Deos appropinquantes, 
sicut Deus noster adest cunctis obsecrationibus 


nostris. Quae est alia gens adeo inclyta etc, Ita 

multis verbis amplificat illam veram gloriam, sci- 
licet, quod Deus vere adfuit atque innotuit in il- 
lius populi vocatione, gubernatione et defensione, 
per verbum et per exempla. Hic igitur discamus 
veram gloriam esse et superiorem omnibus regnis 
mundi, quod Ecclesiam gubernat expresso verbo, 
quod expressas promissiones habemus, quod vere 
velit Ecclesiam exaudire. 


Justicia eius manet in aeternum, etc. 


Aptissime sequitur de duratione, quasi di- 
cat, gloria nostri populi, scilicet, quod Deus nos 
vocavit, quod dedit verbum suum, quod nos de- 
fendit ingens est, ut dictum est, sed hoc nomine 
praestat caeteris regnis, quod est durabilis gloria, 
quasi dicat: Imperia ab aliislatae eversis suis rebus- 
publicis delentur, Sed vocatio huius populi, facta 
per verbum Dei, in quo patefecit Deus iusticiam 
suam, et per admiranda et iusta exempla, nun- 
quam erit irrita, In hoc populo semper erit Ec- 
clesia, verbum eis datum, et ordinatio divinitus 
facta: non poterunt ulla humana vi deleri, 

Tradit igitur hic versus utilem doctrinam et 
consolationem, videlicet, quod humana consilia 
sine vocatione divina non habeant diuturnos suc- 
cessus, Sicut apparet in omnibus, qui res ma- 
gnas sine iusta vocatione susceperunt, ut Ábsa- 
lon, Zambri et plerique alii seditiosi reges in Is- 
raél. Item Caesar, Antonius, Brutus, et alii in- 
numerabiles, | Nec ullae traditiones humanae, 
aut seclae excitatae contra verbum Dei, sunt du- 
rabiles, Sicut extincti sunt Idolatrici cultus, qui 
olim fuerunt, item postea Haereses, Manichaea, 
Arriana et aliae: sic interibunt Mahometi se- 
cta, et pontificum et monachorum traditiones 
una cum ipsis persecutoribus Evangelii, Sicut in- 
quit Christus: Omnis plantatio, quam non plan- 
tavit pater meus, eradicabitur, Sed verbum Dei 
est perpetuum, nec ulla vi humana opprimi 
potest, 

Quare hic versiculus in Psalmo docet nos de 
re magna, scilicet, ne sine vocatione iusta ali- 
quid suscipiamus, et ne traditiones humanas am- 
plectamur contra verbum De, nec cogitemus ul- 
las traditiones humanas, cum sint periturae, pro- 
desse ad iusticiam aut vitam aeternam, aut conti- 
nere opera, quae sunt effectus aeternae iusticiae, 
Haec cum alibi copiose declarentur, non volo hic 
prolixius explicare, Secundo consolatio proponi- 
tur, Etsi enim adfligitur Ecclesia, et oppugna- 

tur iusticia Dei, omnibus diaboli et mundi viri- 
bus: tamen meminerimus id, quod hic dictum 
est, lusticiam Dei, id est, verbum et ordinatio- 
nem Dei sempiternam esse, Ideoque non abii- 
ciamus verbum Dei, nec dubitemus quin Deus 
tandem nos liberaturus sit. 

Est igitur utilis versiculus, habendus in con- 
spectu, et opponendus contra traditiones huma- 
nas, et omnia consilia humana, quae contra iu- 
sticiam, id est, contra verbum et ordinationem 
Dei suscipiuntur. Est et periculis opponendus, 
ut constanter expectemus liberationem, 


IV. Memoriam fecit mirabilium suorum. 
Escam dedit timentibus eum. 


Pergit in specie quaedam beneficia nominare. 
Agit igitur gratias pro data lege, pro institutis 
ceremoniis, et nominatim pro instituta ceremonia 
Paschatis, Et graviter de usu Paschatis concio- 
natur, Memoriam fecit mirabilium suorum, qua- 
si dicat, Non satis est ritus servare seu Paschatis, 
seu alios, Non prosunt ceremoniae ex opere ope- 
rato, sine verbo, sine fide, sine invocatione: sed 
hic Psalmus requirit, ut Esca sit mernoria facto- 
rum et verbi Dei, id est, ut verbum ibi doceatur, 
et excitentur, timor, fides, invocatio, gratiarum 
actio et similes pii motus in audientibus admiran- 
da opera Dei, poenas impiorum et liberationem 
populi. Sic prodest ceremonia, et fit cultus Dei, 


Est ergo insigniter hic consideranda parti- 
cula, cum ait: Memoriam fecit, ut discamus re- 
quiri non tantum ceremoniam, sed potius memo- 
riam, id est, ut verbum praedicetur, ut mentio 
poenarum incutiat terrorem audientibus, et men- 
tio beneficiorum accendat fidem, invocationem et 
gratiarum actionem, Haec est vera celebratio Pa- 
schatis. 


Clemens el misericors Dominus. 


Diligenter observandum est discrimen, de 
quo saepe dicitur, Gentes etsi habent aliquam 
legis noticiam, quod Deus sit bonus aut miseri- 
cors, tamen lex est conditionalis, id est, iudi- 
cat Deum bonum et misericordem esse, his, qui 
sunt iusti et sine peccato, non docet de gratuita 
remissione peccatorum,  Ídeo gentes non possunt 
habere fidem, nec vere invocare Deum: sed in 


pavoribus opprimuntur dubitatione et desperatio- | addit, 

ne: sicut in poématis extant blasphemiae dubi- 
tantium et blasphemantium, 

Sed promissiones de Christo concionantur de 
gratuita remissione peccatorum, et de gratuita ac- 
ceptatione, Hae promissiones exuscitant fidem, 
et confirmant mentes contra dubitationem, ut 
credant, et invocent, et sentiant se exaudiri, et 
Deo curae esse. Ad has promissiones referri debent 
passim dicta de misericordia Dei, Nam populus 
Dei intuetur promissiones et fide vera expectat 
misericordiam, et vere statuit se respici a Deo, 
et acceptum esse per misericordiam, propter pro- 
missum redemtorem: etiamsi interea agnoscit in- 
dignitatem suam, 

Quare haec dicta in Psalmis de misericordia 
non sic intelligenda sunt, sicut etiam gentes tri- 
buunt Deo misericordiam: sed discrimen tenen- 
dum est. Longe aliter loquuntur de bonitate et 
misericordia Dei Xenophon et promissio Évange- 
lii; Gentes non norunt remissionem peccatorum, 
nec credunt sibi gratis ignosci, aut se exaudiri: 
sed pii, qui norunt promissiones Evangelii, cre- 
dunt remissionem peccatorum, vere statuunt se 
exaudiri ac defendi, Haec doctrina singulis ne- 
cessaria est, ut agnoscant naturalem dubitatio- 
nem de misericordia De/, et opponant promissio- 
nes Evangelii propriae imbecillitati et se fide eri- 
gant, 


KEscam dedil limentibus se, 


Cum nominat Zscam, significat agnum Pa- 
schatis: nam supra dictum est, quod hic Psalmus 
videatur fuisse gratiarum actio, quae solita est re- 
citari in Festo Paschatis, Annumerat igitur cae- 
teris beneficiis ordinationem de mactatione agni, 
et reliquis ceremoniis, ngentia beneficia sunt, 
quod Deus vocavit et defendit hunc populum ma- 
gnis miraculis, quod dedit ei Verbum et Legem, 
quod ordinavit certas ceremonias, quia Deus so- 
let ceremonias addere verbo, videlicet, ut sint 
signa conservantia memoriam verbi Dei. 

Rursus autem hic admonendus est lector, 
Ceremonias non prodesse ex opere operato: sed 
esse signa, quae nos de verbo et fide admonere 
debeant. Sic igitur prosunt ceremoniae, cum 
nobis verbum redigunt in memoriam, et fide ex- 
citatur Invocatio et Gratiarum actio: ideo prius 
dictum est, Memoriarn fecit ete, Ut requirat cul- 
tus interiores, fidem et invocationem, et nunc 
timentibus eum, significans illis gratam 

et dulcem escam et consolationem, qui timent 
Deum, qui credunt, qui invocant. Haec Esca 
est testimonium piis in hoc populo, quod velit 
Deus eis esse misericors, eos exaudire et servare 
iuxta suas promissiones, Hac fide edentes, recte 
utebantur ceremonia. 


Ideo sequitur in textu: Jemor est in aeter- 
num pacli sui, quasi dicat: Cum tradidit nobis 
hanc Escam, testatus est se perpetuo hunc popu- 
lum defensurum esse, et daturum promissiones, 
quas pollicitus est; Cum igitur pii utebantur hac 
ceremonia, debebant cogitare, Signum esse in- 
stitutum, seu datum pignus, quod testabatur huic 
populo Deum dedisse verbum et promissionem de 
defensione: tem promisisse Christum, propter 
quem vellet eis igroscere, et eos exaudire, [n 
hanc sententiam adiecit: Memor est pacti sui, 
quasi dicat: Haec ipsa Esca est nobis pignus, quod 
Deus sit nosservaturus, et vult hac fide celebrari 
ceremoniam, ut ipse vere invocetur et agnoscatur, 


Nec vero tantum de defensione corporali lo- 
quitur, cum ait: Jemor est pacti sui, sed etiam 
complectitur promissiones de bonis spiritualibus, 
de liberatione a peccato, et donatione novae ac 
perpetuae vitae promissae propter GCristum. 
Propter hanc promissionem gratiae, sciebant 
omnia alia miracula facta esse: deinde sciebant 
Christum significare mactationem agni Paschalis. 
Simul igitur confitebantur et praedicabant has 
promissiones de Christo: Et pro his aeternis bene- 
ficiis agebant gratias, eaque fide petebant et ex- 
pectabant, 

Iam facilis est accommodatio ad nostrum Pa- 
scha in Ecclesia, videlicet ad mortem Christi, et 
deinde ad coenam Domini. Nam haec beneficia 
multo magis praedicanda sunt, quam illa corpo- 
ralis liberatio. Haec sunt ingentia facta, quod 
Deus Ecclesiam vocat ad vitam aeternam, id est, 
quod dedit Evangelium, quod misit Filium suum 
ut fieret hostia pro humano genere, quod mirabili 
modo liberat nos a peccato et morte: quod natu- 
rae instauratae donat aeternam et coelestem vi- 
tam, 

Primum igitur haec Esca agnoscenda est, 
cum vere vivificamur in pavoribus et in morte a 
Christo per fidem, ipse fit Esca, sicut inquit Io- 
han. sexto: Ego sum panis, qui de coelo descen- 
di, Si quis manducaverit ex hoc pane, vivet in 
aeternum, . Deinde instituta est etiam coena Do- 

mini, ut sit Esca, quae admoneat nos, ut creda- 
mus nos vere vivificari a Christo, "Testatur enim 
se vere nos salvare, quia nos sibi adiungit, cum 
impertit nobis corpus et sanguinem suum. 

Recte igitur et huc accommodatur versiculus: 
JEscam dedit timentibus se, id. est, institnit coe- 
nam, ut meminerimus ingentia beneficia Christi, 
et nos consolemur, fide accipientes promissiones 
Evangelii, statuamus vere nobis ignosci, nos ex- 
audiri, vere nobis donari gratiam et vitam aeter- 
nam. Et quidem meminerimus ratas, certas et 
immutabiles esse has promissiones, sicut hic in- 
quit: Memor est in aeternum pacti sui. [ta pia 
mens facile poterit accommodare ad nostrum Pa- 
scha, et recitare hunc Psalmum agentem gratias 
pro beneficiis Christi, et intuentem admirabilia 
opera, mortem et resurrectionem Christi, erigere 
fidem, et veram consolationem accipere, 


VI. Virtutem operum suorum annunciat po- 
pulo suo. 


Recitavit facta et ceremonias. Nunc nomi- 
natim facit mentionem Ministerii verbi , quia in- 
quit: 4nnunciat. Item postea addit de lege: Jir- 
ma sunt mandata eius. Nota est autem magni- 
tudo huius beneficii, scilicet, quod dedit promis- 
siones et legem: et instituit ministerium, dedit 
Prophetas ac Sacerdotes, ut explicaretur, propa- 
garetur et conservaretur ministerium verbi, Pro- 
pter hoc beneficium segregatus est hic populus a 
reliqnis gentibus, ut esset aliqua natio, ubi cer- 
tum esset, extare verbum Dei. Etob hanc cau- 
sam omnia mirabilia facta sunt, ut essent testimo- 
nium non de lege tantum, sed multo magis de 
promissionibus, ut scirent pii, vere Deum tradi- 
disse aliquod verbum de salvando genere humano, 
et scirent, ubi extaret illud verbum, et quodnam 
esset, Horum beneficiorum magnitudinem nemo 
exponere pro dignitate potest, sed agnoscere ea 
et accipere grato animo debemus. 

Est igitur haec sententia versiculi: Virtutem 
operum suorum annunciat populo suo, id est, in- 
stituit ministerium, Prophetas dat et Sacerdos, 
Moses, Aaron, Ilosuam, Samuelem, et alios, qui 
concionentur de operibus Dei, quod Deus velit 
agere cum genere humano, quod dederit promis- 
siones, quod vere velit salvos facere credentes per 
Evangelium, quod vere remittat peccata, et ex- 
audiat invocantes, et salvet eos, quod regat et de- 
fendat Ecclesiam, quod horribiliter puniat impios, 

Haec opera omnia complectitur, cum ait: 
Virtutem operum suorum, id-est, cum agat Deus 
cum Ecclesia et cum impiis, sicut et postea eodem 
modo intelligit opera Dei, cum inquit: Opera 
eius eerilas el iudicium , id est, vere praestat illa 
quae in verbo suo proposuit, Servat piis et in- 
vocantibus promissiones, et punit impios, quasi 
dicat: Verbum eius et ministerium non est inanis 
fabula, sed verum et efficax est. — Haud dubie 
praestantur piis promissa, et impii punientur. 
Haec opera (inquit) annunciat populo suo, id est, 
ministerium instituit, ut de his operibus Dei con- 
cionetur. lam antithesis consideranda est, quan- 
tum peccatum sit obruere aut persequi hoc mini- 
sterium , et pro operibus Dei tradere ceremonias 
et superstitiones, 


Addit autem: Ut det populo haereditatem 
genlium. Hoc ad historiam pertinet, et erudite 
docet, quare regnum constitutum sit, quare hic 
populus segregatus sit a caeteris gentibus: scili- 
cet, ut hoc ministerium institueretur, — Ut enim 
certum esset, ubi extaret verbum Dei, et in qua 
natione, in qua gente, quo loco Christus in hunc 
mundum proditurus, ubi praedicaturus esset: 
ideo haec gens delecta est, et peculiari regno, 
quasi septa et munita, et peculiaribus ritibus se- 
gregata est a caeteris gentibus, Ideo hic inquit, 
ita institutum esse ministerium, cum tradita est 
huic populo haereditas gentium, id est, in hoc 
populo regnum constitutum est, vut ibi extarent 
ministerium et testimonia de verbo Dei, quod 
inde etiam in gentes propagandum erat ex hoc 
populo. 


VII. Opera manuum eius veritas et iudicium. 


Generale est de regno et ministerio dictum: 
Opera manuum eius, id est, ordinatio Dei, Ver- 
bum, promissio etc. sunt veritas et iudicium, id 
est, non est inanis fabula, sed res vere salutares, 
efficaces ad servandum pios, et puniendos impios, 
estque sententia opposita iudiciis mundi, quae 
deriserunt hunc populum, gloriantem se habere 
verbum Dei et regnum divinitus institutum, Haec 
cum audiebant Ethnici, iudicabant esse vanissi- 
mam fabulam, nec plus habere veri, quam quod 
Romulus dicebatur Martis filius. Et casu arbi- 
trabantur exortum esse hoc regnum, et rursus 
interiturum esse casu, non aliqua certa ordina- 
tione, 

Hanc impiam opinionem multa adiuvant, 
Aliae gentes praestabant multitudine, viribus, 
opibus et caeteris rebus. . Multa etiam scandala, 
multae clades deformabant hunc populum, ut 
eum non putarent aliae gentes Deo curae esse, 
sicut saepe queruntur Prophetae, de his blasphe- 
mis iudiciis impiorum, quibus et hic versiculus 
opponitur, quasi dicat: Etsi impii putant nec 
regnum nostrum, nec verbum a Deo esse, nec 
verbum hoc efficax esse: tamen nos contra scia- 
mus, hanc ordinationem esse divinam, et qui- 
dem veritatem ac iudicium esse, id est, rem ve- 
ram et salutarem piis, et punientem impios. Nam 
veritas significat beneficium verum, ratum et fir- 
mum. (ludicium vero significat executionem iu- 
stam, qua Deus defendit pios, et punit implos. 


Quanquam igitur magnis cladibus afficieba- 
tur populus lsraél: tamen pii debebant se susten- 
tare, quod Deus eos conservaturus esset, quia 
hoc regnum et hoc ministerium non essent inter- 
itura, cum essent beneficia divinitus ordinata, in 
quibus Deus pios conservaturus esset, et de im- 
piis poenas sumturus. 


Hac consolatione semper nos sustentemus in 
omnibus ordinationibus Dei, Primum, de Ec- 
clesia, quid est calamitosius Ecclesia? et tamen 
hic cogitemus haec opera, id est, Evangelium et 
vocationem Ecclesiae esse dona Dei, et quidem 
veritatem et iudicium, id est, res veras, duratu- 
ras, salutares piis, et exitiosas impiis, [ta cogi- 
temus et de imperiis civilibus et hac communi $0- 
cietate, quae etiam habet verbum Dei. Quia enim 
multum in hac civili societate vitiorum est, et 
variae vices, quas putant non esse curae Deo: 
ideo impii contemnunt leges et facile violant, pu- 
tant impium esse, quicquid a civilibus imperiis 
decernitur aut proficiscitur. ta transferamus 
versiculum ad Ecclesiam et alias ordinationes Dei, 
et Deo gratias agamus, et ordinationes eius ma- 
gnifaciamus, et non impune violari putemus. 


Firma sunt mandata eius, rata in seculum. 


Summum beneficium est, quod Deus ver- 
bum suum, videlicet, legem et promissiones huic 
populo tradidit, Hoc beneficium iam expresse 
nominat et amplificat, aliquolies repetita eadem 
sententia: Firma sunt mandata eius, rata, vera, 
recta, elc, — Haec opponuntur iudiciis mundi, 
Nam mundus iudicat hoe verbum inanem fabulam 

esse, inutilem, interituram. — Contra haec iudi- 
cia confirmat nos Psalmus, et iubet ut sentiamus 
hoc verbum verum, et promissiones ratas, effica- 
ces, salutares esse: Deum autorem esse huius 
verbi, vere approbare hos cultus, vere exaudi- 
turum esse, et vere exhibiturum promissa corpo- 
ralia et spiritualia: Haec est summa sententiae, 


Sed hic cogitandum et considerandum est, 
has esse voces fidei, Non enim possumus ex lege 
statuere, quod nostra opera placeant Deo, cum 
non simus sine peccato: nec possumus statuere, 
nos promissionum participes fore, cum simus in- 
digni, Ideo cum Psalmus ait, Promissiones esse 
ratas, firmas, veras, efficaces: requirit fidem qua 
statuamus nobis vere ratas esse promissiones, 
etiamsi sumus indigni. Scilicet quia Deus est ve- 
rax, et vult misereri ac ignoscere propter illam 
redemtionem, quam pollicitus est. Hanc fidem 
in Christum iucludi iam in legem et promissiones 
oportebat. Ita lex placebat fide: promissiones 
erant ratae, firmae, salutares fide, etiamsi nemo 
erat sine peccato, 


Ergo hae Psalmi voces erant conciones de 
fide, et praecipiebant, ut populus crederet vere 
ratas esse promissiones, et cultura Deo placere, 
non quia populus esset sine peccato: sed quia Deus 
esset verax, et propter suam misericordiam vellet 
huic populo, quem vocaverat, benefacere, Et 
hae sententiae erant piis in populo evangelicae, 
quae consolabantur eos non modo in corporalibus 
adflictionibus, sed etiam in agone conscientiae 
luctantis cum peccato.  Sciebant factam esse pro- 
missionem de Salvatore humani generis immuta- 
bilem: Sciebant se propter hunc redemtorem 
promissum , vocatos esse et placere Deo, et ha- 
bere hac fide remissionem peccatorum. 


Ergo pii haec dicta opponebant peccatis suis: 
Si conscientia angebatur, erat intuenda haec sen- 
tentia, promissiones sunt ratae, firmae: Deus 
vult certo misereri, sicut promisit et iubet hoc 
credere, alioquin eius promissiones non essent 
ratae, [ta et nos transferamus hos versiculos ad 
nostrum usum, et in invocatione, in agone con- 
scientiae erigamus imbecilles animos, et vere nos 
consolemur hac voce, promissiones Dei ratae sunt, 
et in hac fide invocemus, Et sicut ille in Marco 
ait, Credo Domine, sed adiuva diffidentiam meam: 
ita nos petamus in nobis augeri fidem, 

IX. Redemtionem misit Dominus populo suo. 


Aliud beneficium recenset, quod Deus sub- 
inde libetavit populum ab hostibus, ne deleri 
possent, Sicut defensi sunt adversus Aegyptios, 
Cananaeos, Palaestinos, Syros, Aphros: pro 
hoc tanto tamque glorioso beneficio pii toto pectore 
gratias agebant, quia in hoc admirando opere vi- 
debant exhiberi testimonia manifesta praesentiae 
Dei. 

Fit autem dulcior liberatio, cum ad eam con- 
fertur magnitudo periculorum, adflictionum et 
aerumnarum populi Dei, quas omnes recensere 
longum esset, Et historiae notae sunt, quae cla- 
rissime testantur, quod oporteat Ecclesiam Dei 
subiectam esse ingentibus calamitatibus, Quan- 
tilla erat multitudo populi Israél, collata ad reli- 
quum orbem terrarum, ad potentissimas monar- 
chias, Assyriam, Persicam, Graecam, Roma- 
nam? Hae quanquam saepe dilacerarunt hunc 
populum, tamen Deus mirabilibus modis defendit 
aut restituit suos: sicut nullo humano consilio 
restitutio post exilium Babylonicum facta est. 


Ita hoc tempore quantilla est multitudo verae 
Ecclesiae collata ad imperia mundi, Turcicum, 
Persicum, Romanum? et conspirant potentissimi 
reges ad delendam veram doctrinam, — Exercent 
crudelitatem. non. minorem veteribus tyrannis, 
moliuntur bella adversus eas nationes, quae pro- 
Btentur veram doctrinam, [nter haec ingentia 
pericula, et inter has aerumnas Deus tamen mittit 
redemtionem, non sinit prorsus deleri Ecclesiam, 
et tandem in extremo iudicio resuscitatis mortuis 
simul glorificabit universam Ecclesiam, et dona- 
bit ei aeterna praemia, ac tyrannos afficiet aeter- 
nis poenis. 





Id quoque significat hic versiculus. Popu- 
lum Dei habiturum esse liberationem, non solum, 
ne in hac vita deleatur Ecclesia: sed etiam ut mor- 
tui et interfecti reviviscant et consequantur aeterna 
bona, Ideo in hoc versiculo additum est: Jaz- 
daeit in. aeternum "Testamentum suum, id est, 
Deus dedit non solum legem et hanc politiam 
Israéliticam, mansuram usque ad adventum Chri- 
sti: sed etiam promissiones de vita aeterna. Ideo 
pii habent redemtionem, non solum eam, quae 
contingit in hac vita: sed multo magis aeternam, 
quae contingit in postremo iudicio, quia promis- 
siones pollicentur vitam aeternam, et hae promis- 
! siones ratae et immutabiles sunt. 





1309 IX. 


Ita simul adiungit Propheta beneficiis tem- 
poralibus aeterna. — Etsi enimr temporalia magis 
incurrant in oculos: tamen si non accederent 
aeterna, praesens liberatio non magni momenti 
esset. Itaque cum Propheta loquitur de operibus 
Dei, de verbo, promissionibus, directa est fides 
in aeterna bona et in promissionem de remissione 
peccatorum, de abolendo peccato et morte, de re- 
novatione naturae, de nova et aeterna vita, Haec 
ingentia beneficia complectitur, haec praedicat, 
haec vult conspici et fide accipi, pro his agit gratias. 


Sanctum etl terribile nomen eius. — Initium 


sapientiae limor Domini. 


Adiecit epiphonema, quod est veluti con- 
clusio gratiarum actionis, praedicans Deum huius 
populi, solum verum esse Deum: ideoque vere 
eum timendum esse, Est igitur opposita senten- 
tia primum ldolatris: INomen Domini sanctum, 
id est, incontaminatum, non pollutum bumanis 
erroribus. [d est, Hic noster Deus non est con- 
flatus humano errore, sicut Mars aut Bacchus: 
sed invocamus illum Deum, qui vere Deus san- 
ctus est, et se patefecit per verbum suum. 

Significat igitur Sanctum, pure divinum. 


Et opponuntur Sancto haec duo: Dii commentiti 


et excogitati humano errore, et cultus impii, qui 
polluunt Deum. — Non enim tribuunt Deo vere 
honorem, quod misereatur, quod exaudiat: aut 
fingunt, quod propter talia opera ab ipsis exco- 
gitata exaudiat, sicut Manasses et alii fingebant 
se exaudiri propter opus tantum, scilicet, pro- 
pter humanas hostias. "Talibus nomen Dei non 
est sanctum, id est, purum et vere divinum, sed 
ipsi polluunt Deum suis cogitationibus. 

Deinde terribile significat, Deum non esse 
ociosum et inanem fabulam, sed vere esse effica- 
cem, liberantem pios et punientem impios, Op- 
ponuntur ergo utrisque hae appellationes, Idola- 
tris et Epicureis, quia utrique polluunt Deum sua 
imaginatione: utrique fingunt non esse terribilem 

.seu efficacem. Nam Epicurei fingunt ociosum esse, 

et Idolatrae manent in dubitatione, aut fingunt 
se iustos esse suis cultibus, nec timent Dei iu- 
dicium. 


X. Initium sapientiae timor Domini. 


Ratiocinatur consequens ex epiphonemate. 
Cum hic Deus sit sanctus, id est, pure Deus, qui 
pure et recte colitur hoc modo, et sit terribilis, 

id est, efficax: timendus igitur et colendus est 
hic solus, Et haec est vera et non peritura sa- 
pientia, hunc Deum agnoscere. Estque baec sen- 
tentia opposita iudiciis humanis, discernens hu- 
manam sapientiam ab hac spirituali, Et hoc 
late patet. 

Primum damnat Épicureos, qui negant Deo 
curae esse res humanas: negant ullum esse ver- 
bum Dei: et hanc ipsam doctrinam (quae est tra- 
dita populo Israél) fingunt esse totam fabulosam 
et commentitiam, 

Hanc impietatem taxat hic versiculus, et af- 
firmat contrarium: Hanc esse veram sapientiam, 
agnoscere et timere Deum. Deinde refutat omnia 
consilia hominum contra mandata Dei, quamvis 
astute excogitantur. Sicut Saul multis consiliis 
astute excogitatis molitur exitium Davidi, sed hi 
conatus omnes sunt irriti, Item omnes religiones 
omnium hominum et traditiones excogitatae con- 
tra verbum Dei, sunt vanae, displicent Deo et 
non sunt efficaces. — Una est igitur sapientia vera, 
hoc verbum a Deo traditum retinere, huic verbo 
credere et obedire, Haec est summa sententiae. 

Nam quod ait: Znitium sapienliae lumor 
Domini , non est pueriliter accipiendum de parte, 
sed initium hic est res gubernans omnes actiones 
erga Deum et erga homines, ut sit sententia: Ti- 
mor Dei est sapientia gubernans omnia consilia 
et omnes actiones in vita spirituali et civili, .Da- 
vid hac sapientia sustentat se in suis pavoribus, 
sciens esse mandatum Dei, ne desperet, sicut di- 
cit Psalmo 118.: Nisi lex tua esset delectatio mea, 
periissem in adflictione mea. Deinde gubernaba- 
tur hac sapientia in rebus gerendis: quia propter 
Deam suscipiebat pericula, Deus dabat secundos 
exitus. r 

Acconimodetur ergo hoc dictum ad omnem vi- 
tam, et semper sit in conspectu, ut luceat agnitio 
Dei in omnibus partibus vitae, verbo Dei regatur 
conscientia in pavoribus et invocatione. hegan- 
tur et caeterae actiones, ne quid suscipiamus ad- 
ducti consiliis humanis pugnantibus cum verbo 
Dei: sicut idolatrae, haeretici, tyranni denique 
omnes discedunt a regula divinitus tradita, et 
multa moliuntur humanis consiliis, nec quaerunt 
auxilium Dei, Sicut Cicero optimo consilio , sed 
humano, non invocans Deum, conatur oppri- 
mere Antonium. 

[ta accommodemus ad omnes casus in vita, 
et semper intueamur hanc regulam, ab hac voce 

petamus consilium, Initium sapientiae timor Do- 
mini, Haec sapientia sola est gubernatrix, ti- 
mere Deum, non recedere ab eius verbo, con- 
sulere eius verbum, invocare ipsum, et ab eo pe- 
tere et expectare gubernationem. Nam timere 
Deum usitato more in scripturis significat servire 
Deo, seu colere Deum, sed tamen emphasis est 
in vocabulo seu verbo Timoris: monet enim in 
vero cultu esse verum timorem, veram poeniten- 
tiam, in qua se fides et invocatio exerunt, 


Intellectus bonus omnibus facientibus ea. 


Phrasis est Ebraica dissimilis nostrae con- 
suetudini: non enim de intellectione loquitur, 
sed de doctrina seu verbo Dei, Fiunt autem hae 
sententiae ita magis illustres, si fiat collatio. Illud 
est intellectus, id est, doctrina bona, salutaris, 
utilis, efficax etc. Opponit enim Psalmus hanc 
sententiam impiis iudiciis Epicureorum et hypo- 
critarum. — Nam Epicurei derident verbum Dei 
tanquam anilem fabulam, tantum abest, ut iudi- 
cent esse salutare et efficax. Vident impios florere 
opibus, gloria et omnibus vitae commodis: ideo 
verbum Dei de poenis impiorum despiciunt secu- 
rissime, tanquam inanes naenias, Item vident 
populum, qui confitetur. verbum Dei maximis 
aerumnis conflictari, imo etiam habere infirmita- 
tes et scandala: Qaare negant Deo magis curae 
esse hunc populum, quam alios: et doctrinam, 
quae concionatur de praesentia Dei, de remis- 
sione peccatorum, de auxilio Dei, de consola- 
tione spirituali, de vita aeterna, tanquam stultis- 
simas ineptias contemnunt exibilant. Huic generi 
hominum verbum Dei non est bonus intellectus, 
id est, non iudicatur esse grata doctrina et salu- 
taris: nullam eis adfert consolationem. 


Multo minus grata est haec doctrina hypo- 
critis, quales sunt Pharisaei aut similes, qui ode- 
runt veram doctrinam tanquam blasphemam et 
seditiosam: sicut nunc, quia reprehenduntur im- 
pii cultus, vociferantur adversarii , laedi gloriam 
Dei, tolli cultus Dei, dilacerari Ecclesiam, mo- 
veri seditiones. His, ut Paulus ait, habentibus 
spiritum compunctionis , id est, exacerbatis ad- 
versus veritatem, Evangelium nequaquam est 
bonus intellectus, ^ Execrantur enim et oderunt 
id, tanquam perniciosissimam pestem: et hoc 
odium incenditur ac alitur scandalis crucis. 

Tantum igitur est grata vox et dulcis doctrina 
facientibus, id est, obedientibus, sicut alias saepe 
inquit Scriptura: Évangelium est odor vitae, aliis 
ad vitam etc, — Secunda Corinth, 2.: Hi habent 
consolationem ex verbo Dei, et expectant auxi- 
lium Dei et vitam aeternam: et hac consolatione 
superant omnes aerumnas, sicut Christus inquit 
Lucae 12.: Noli timere pusille grex. Item Iohan- 
nis 14.: Non relinquam vos orphanos. Et Rom.8.: 
In his omnibus excellenter vincimus propter eum, 
qui dilexit nos. 


Hanc concionem et similes complectitur hic 
Psalmus, cum ait, Verbum Dei esse doctrinam 
gratam et salutarem. Continet igitur praeceptum 
et promissionem: Tubet populum Dei constanter 
retinere verbum Dei: vetat eos deterreri iudiciis 
impiorum, scandalis, aut saevitia mundi.  Ad- 
dit et promissionem, cum testatur esse doctrinam 
non vanam, non inutilem, quasi dicat, In his 
adflictionibus etiam expectate consolationem et 
liberationem, quae vobis in hoc verbo promitti- 
tur: Haec spes non erit irrita. Nam hae coelestes 
promissiones sunt firmae et ratae, modo vos eas 
fide retinete. 


Sic igitur accipiatur hic versiculus, ut intel- 
ligamus nos confirmari in veris certaminibus, [In 
his experimur, quae sit vis harum consolationum, 
cum eas ad usum transferimus, — Et in talibus 
exercitiis hae sententiae magis intelliguntur, et 
fiunt dulciores, 


Postremo adiicit aliud epiphonema. 


Laus eius manel in aeternum. 


Haec conclusio continet etiam praeceptum et 
promissionem, Iubet enim perseverare in cele- 
branda laude Dei, id est, in vera confessione et 
in vero cultu, Et quanquam mundus delere Evan- 
gelium conatur, tanquam blasphemiam Dei: ta- 
men haec promissio testatur, non posse Evange- 
lium opprimi. Et quidem concionatur de perpe- 
tua gloria, His praeceptis et consolationibus nos 
quoque erudiamus, exuscitemus et confirmemus, 
ut et nos vere agamus Deo gratias, et praestemus 
ei veros cultus. 

Psalmus CXII. 


I. Beatus vir, qui timet Dominum, et. : e 
| fide propter Christum consequamur remissi0nem, 


mandatis eius valde delectatur. 


ll. Potens in terra erit semen eius, Generi 
rectorum benedicetur. 


Ill. Opes et divitiae in domo eius, et iusti- 
cia eius manet in aeternum. 


IV. Oritur in tenebris lumen rectis, a mi- 
sericorde, miseratore et iusto. 


V. Bene viro, qui miseretur et mutuo dat, 
et administrat negocia sua iuste. 


VL Quia in aeternum non commovebitur, | 


In memoria aeterna erit iustus. 


VII. A4 nuncio malo non timebit, Firmum est 
cor eius ad confidendum Domino. 


VIII. Erectum est cor eius, non metuet, do- 
nec gaudebit de inimicis suis. 

IX. Dispersit, dedit pauperibus, iusticia 
eius manet semper. | Cornu eius exaltabi- 
lur in gloria. 

X. Impius videbit et ivascetur, dentibus suis 
frendet et tabescet. — Desiderium impio- 
rum peribit. 


Argumentum Psalmi CXII. 


Hic Psalmus est ex eo genere, quod vocavi- 
mus vouuxóv, id est, doctrinam legis.  Propo- 
nit enim praecepta de fide et bonis operibus, et 
addit promissiones, — Nec est obscurus his, qui 
mediocriter in doctrina pia instituti sunt. Nam 
praecepta de operibus facilius intelliguntur, quam 
prophetiae: aut reliquorum generum conciones. 
Est autem admodum dulcis Psalmus, — Non enim 
concionatur philosophico aut pharisaico more de 
operibus, sine fide, sed nominatim requirit fidem. 
Praeterea intertexit promissiones , in his propo- 
nit consolationes piis, contra scandalum crucis. 
Multi fracti adflictionibus deficiunt a Deo, multi 
propter persecutionem fugiunt aut abiiciunt Evan- 
gelium. Adversus huiusmodi tentationes muniendi 
sunt animi talibus promissionibus, quales hic 
traduntur, et est expectanda liberatio iuxta vo- 


luntatem Dei, ut postea dicam. 


Sed quia Psalmus concionatur de bonis ope- ! 


ribus, primum hic monendus est lector, de do- 
ctrina fidei, est etiam monendus quomodo pla- 
MzrAxTH. Orzn. Vor. XIIL 

ceant bona opera, cum tamen legi nemo satisfa- 
ciat. Primum ergo sciendum est, quod gratis 


et reputemur iusti, non propter nostra opera, aut 
nostras virtutes. Sine hac fide non placet obe- 
dientia, ldeo necesse est tenere hanc fidem, quae 
apprehendit misericordiam Dei, et credit nobis 
gratis ignosci, nos exaudiri, et servari propter 
Christum. 

Cum hac fide corda iam agnoscunt Deum, 
sequi etiam necesse est obedientiam seu bona 
opera a Deo nobis mandata, — Et hic sciendum 
est, hanc obedientiam placere, non propter pro- 
priam perfectionem , non propter dignitatem, sed 
propter Christum, quia sumus reconciliati, et 
credimus nobis condonari infirmitatem nostrarn., 
In hac fide vult nos Deus obedire. Et hic ampli- 
tudo misericordiae maxime illustris est, quod Deus 
hanc incoatam et contaminatam obedientiam ap- 
probat, et ornat ingentibus praemiis corporalibus 
et spiritualibus, et nos adiuvat dato Spiritu san- 
clo, ut crescat in nobis haec obedientia, | Utrum- 
que enim proponi conscientiis debet, videlicet, ut 
Timor existat, sciamus nos habere peccata, et 
opera non propter propriam dignitatem placere, 
deinde rursus teneamus consolationem , quod re- 
quirat Deus obedientiam, et quod illa placeat in 
reconciliatis propter Christum. 

Et nos hae causae invitent ad bene operan- 
dum. 


Prima, Necessitas, quia Deus hanc postulat. 


Secunda, quia fides existere non potest, ubi 
nulla est poenitentia. 

Tertia, quia fides extinguitur, si non exer- 
ceatur, sicut scriptum est: Spiritus concupiscit 
adversus carnem, | Nam ubi est vera agnitio mise- 
ricordiae Dei, impellit, ut invocemus, et obe- 
diamus, ut gubernari nos petamus, Ubi desinit 
invocatio, quae in operibus se exerit, extinguitur 
etiam fides. 

Quarto, invitent nos promissiones et com- 
minationes, quia Deus promittit pro nostra obe- 
dientia, incrementa spiritualium donorum in hac 
vita, item multa corporalia beneficia: prormittit 
et post hanc vitam praemia, sicut ait Christus, 
habenti dabitur. Item, date et dabitur vobis. ltem; 
Paulus, pietas habet promissiones futurae vitae et 
huius vitae. Sic Sareptana exercuit fidem, cum 
primum obtemperans voci Prophetae, daret ei, 

quod reliquum habebat cibi, In hoc opere lucet 
eius fides: ideo crevit in ea fides, et Deus auxit 
eius spiritualia bona, — Rursus ignavi puniuntur 
corporalibus poenis, sicut ait Paulus: Si nos ipsi 
iudicaremus, non iudicaremur a Domino. Imo 
irritant iram Dei, ut eripiat dona spiritualia, et 
puniat negligentes caecitate, erroribus et horri- 
bilibus peccatis, sicut apparet in Saul. Et scri- 
ptum est de talibus, fieri posteriora deteriora 
prioribus, Hae tantae causae exuscitent nos ad 
bene operandum, sicut et hic Psalmus docet, 


Beatus qui limet Dominum. 


Pronunciat illum placere Deo, et consequi 
bona a Deo, qui timet Dominum, id est, qui 
vere eum colit, Nam consuetudine sermonis in 
sacris literis Timor significat totum cultum, seu, 
ut alioqui dicimus iusticiam universalem, seu obe- 
dientiam. Et haec ideo Timor vocatur, ut scia- 
mus veros cultus esse, non externa opera, sed in- 
teriores motus timorem et fidem, quibus moti- 
bus vere agnoscimus iram et misericordiam Dei, 
et ei obedimus, — Eodem modo universam obe- 
dientiam significat sequens particula, 


Mandatis eius calde delectatur. 


Id est, qui antefert mandata Dei omnibus 
caeteris rebus, et habet incoatam obedientiam in 
omnibus praeceptis. Nam haec delectatio signi- 
ficat interiorem et veram obedientiam, quae non 
potest existere sine pace conscientiae, quam ad- 
fert fides. Quia corda sine fide aut sunt Epicurea, 
et prorsus negant Deum punire, et servare, aut 
sunt oppressa terroribus, ac dubitant an Deus ve- 
lit ipsis ignoscere, negant se exaudiri, sicut Cain, 
Saul, Iudas et omnes impii perterrefacti cogitant. 
Tales non possunt Deum invocare, non possunt 
interiores cultus praestare, sed sunt pleni indi- 
gnatione adversus Deum, odio, blasphemiis. In 
his erumpit abditum vitium naturae, de quo dicit 
Paulus: Sensus carnis inimicicia est adversus 
Deum. 

Sed postquam corda apprehendunt miseri- 
cordiam, ognitione Christi et fide, agnoscunt prae- 
sentiam et bonitatem Dei, et iam pacem habent, 
non fugiuntDeum, sed incipiunt invocare, con- 
fiteri et glorificare Deum, et vere diligere, et sub- 
iiciunt se ei in omnibus operibus et adflictionibus, 
intuentes non praesentium aerumnarum molem, 
sed voluntatem Dei et aeterna bona, 

De tali obedientia, sequente fidem loquitur, 
quoties delectationem in lege nominat, sicut et 
Paulus ait, delector lege Dei, Nec nos assuimus 
sine testimonio hanc admonitionem de fide, sed 
Evangelium passim docet, primum oportere uos 
fide reconciliari, sicut et Paulus inquit: lustificati 
fide pacem habemus, etc, et accessum ad Deum, 
Et Psalmus expresse hic nominat fidem: Firmum 
est cor eius ad confidendum Domino, Nec est 
amphibolia in nomine fidei, Ubique in descri- 
ptionibus piorum significat fiduciam misericor- 
diae, qua statuunt pii Deum ipsis propicium esse, 
ipsos tueri et exaudire per misericordiam, propter 
promissionem, etiamsi nos simus indigni, 


Itaque et hic Psalmus concionatur clare de 
misericordia, cum ait, a misericorde, miseratore 
et iusto, Proinde etiamsi alii in aliis negociis fidem 
exercent, tamen haec fiducia misericordiae sem- 
per praeit ac praelucet, sicut ideo expectat Moises 
liberationem ad Mare rubrum, quia statuit se 
habere Deum propicium propter promissionem, 
Ezechias petit et expectat liberationem, ne ab 
Assyriis deleatur lerusalem, quia statuit se habere 
Deum propicium propter promissionem, sic est 
idem obiectum principale fidei seu fiduciae in 
omnibus piis, 

Quare et hoc loco intelligatur fides sine am- 
phibolia. Eritque hic primus versiculus pro- 
positio generalis complectens suromam doctrinae 
pietatis. Beatus est, id est, placens Deo, et ha- 
biturus ingentia bona a Deo, qui timet Deum, et 
credit ei et incipit ei obedire iuxta verbum propo- 
positum divinitus. Non enim ociose hic nominat 
mandata eius, sed diserte requirit cultum seu 
opera divinitus mandata, et repudiat traditiones 
humanas. 


Nec volo prolixiorem interpretationem ad- 
dere in hoc versiculo, etsi cogitare debemus quam 
multa complectatur hic versiculus, tantum illud 
moneo, ut lector consideret summam quandam 
doctrinae pietatis breviter propositam esse. Hanc 
sequitur expolitio in sequentibus versibus, et 
quaedam opera nominatim recensentur, 


Dotens in terra erit semen eius, 


Aliquae promissiones hic expresse loquuntur 
de praesentibus bonis in hac vita, Cum autem 
constet Ecclesiam omnibus aerumnis opprimi in 
hac vita, sicut etiam hic Psalmus infra docet, cur 

promittit bona corporalia? Ait enim nominatim: 
In terra potens fore semen iusti. Item: Opes et 
divitiae in domo eius. 


Respondeo, Etsi sunt involutae his promis- 
sionibus corporàlibus etiam promissiones de vita 
aeterna, tamen recte intelliguntur etiam de prae- 
senti yita nec tantum transferri debent ad vitam 
futuram, . Recte enim valet consequentia, Deus 
in hac vita vult aliquam Ecclesiam et Ministerium 
verbi sui existere, Ergo etiam in hac vita serva- 
bit pios. Quanquam igitur sinit eos adfligi, ta- 
men mirabili modo Ecclesiam inter tantas pro- 
cellas servat, et interea tyrannos per sequentes 
Ecclesiam punit et delet, sicut Christus inquit: 
Primum quaerite regnum Dei, et caetera adiicien- 
tur vobis, Item: Recipiet centuplum in hac vita, 
sed cum tribulatione, et deinde vitam aeternam. 


Proinde hae promissiones dupliciter intelligi 
debent, Primum de vita aeterna. Cum enim 
Deus promittat bona piis, nec omnes consequan- 
tur ea in hac vita, imo praecipui minime ea con- 
sequantur, ut Abel, Prophetae, Apostoli, ne- 
cesse est restare aliam vitam, in qua Deus haud 
dubie glorificaturus est pios, 


Quare primum in talibus promissionibus in- 
telligamus, involutam esse doctrinam de aeterna 
vita, Et sciamus his promissionibus et expecta- 
tione futurae liberationis praecipue fidem et agni- 
tionem Dei exercendam esse, quod non his peri- 
turis et evanescentibus rebus, in hac vita tantum, 
glorificaturus sit pios, sed durabilibus et aeternis 
bonis, ut sine peccato et sine morte ipsum agno- 
scamus et glorificemus. 

Quantulum interesset inter pios et impios, 
etiam si in hac vita pii fruerentur summa tran- 
quillate, et haberent opes raaximas et imperia? 
Haec enim omnia tamen levia sunt, et subito 
evanescunt, [deo pii semper in his promissioni- 
bus intelligant non tantum praesentia bona, sed 
vera et durabilia bona, et gloriam, in qua sine 
peccato et sine morte glorificabimus Deum, 

Haec tecte significarunt hae promissiones, ut 
haec consequentia docet, Deus promittit bona piis, 
et haec non contingunt in praesenti vita, Ergo 
restat futura vita. Sic Abraham et alii patres, 
audierant promissiones, et cum differri eas vide- 
rent, intelligebant Deum fide colendum esse, et 
expectandam gloriosam aliquam liberationem, 
etiamsi in hac vita non contingeret: interea vero 

obedientiam in adflictionibus praestandam esse, 
Ac videbant in his ipsis adflictionibus Ecclesiam 
subiectam esse morti et aliis calamitatibus propter 
peccatum. — Sentiebant etiam in consolationibus 
spiritualibus incoationem novae et aeternae vitae, 
sicut ait Christus: Abraham vidit diem meum, 
et laetatus est. Et David inquit de vita aeterna, 
Psalm, 15.: Caro mea requiescet in spe. Non re- 
linques animam meam in inferno etc, Adimple- 
bis me laeticia vultus tuj,  Norant igitur se libe- 
randos esse a peccato et morte, et habituros no- 
vam lucem et vitam aeternam, et longe maiora 
bona, quam mundana. 

Hoc modo primum admoneant nos hae pro- 
missiones, de veris et aeternis bonis, ut fides ex- 
citetur, et expectet veram liberationem, Nec tan- 
quam Sadducaei tantum peritura et caduca bona 
proponi existimemus. — Cogitemus etiam quare 
Ecclesiam oporteat subiectam esse adflictionibus, 
scilicet quia haeret in hac natura carnali pecca- 
tum, quod aboleri oportet. 

Neque tamen existimandum est, nihil perti- 
nere has promissiones ad praesentem vitam, Nam, 
ut Paulus dicit, pietas habet promissionem prae- 
sentis et futurae vitae, Ideo haec dicta etiam pro- 
mittunt consolationem in praesentia, Quia enim 
videt mundus adfligi pios, ideo existimat eos ne- 
gligi a Deo, deficit a verbo Dei, abiicit veram 
doctrinam, quaerit opes, et potentiam malis ar- 
tibus. 

Contra has mundi opiniones pii munire se 
debent his promissionibus, in quibus coniungere 
debent duas pugnantes sententias, quod Ecclesia 
adfligatur, et tamen servanda sit. Ilaec pugnan- 
tia Deus mirabiliter conciliat, sicut testatur exem- 
pla Ecclesiae omnium temporum. |n Aegypto 
Israélitae erant oppressi horribilibus aerumnis, et 
tamen servantur et liberantur corporaliter. | Da- 
vid diu patiebatur persecutionem, et tamen ser- 
vabatur. lta sciamus Deum in hac vita pios, 
etiamsi adfliguntur, iuvare tamen, sicut inquit 
Christus: Recipiet centuplum in hac vita, sed cum 
tribulatione, 

Sic intelligantur hae sententiae. — Potens in 
lerra erit semen eius, generi rectorum benedice- 
lur, id est, etiamsi pii adfligentur, tamen non 
delebuntur, imo eorum posteritas glorificabitur 
et cumulabitur omnibus bonis: sicut posteritas 
David mansit in possessione regni, posteritas Sau- 





| lis est deleta. 
83 * 

Opes el divitiae in domo eius. 


Hae promissiones necessario primum com- 
plectuntur agnitionem Dei. Cum enim non sint 
promissiones humanae, sed divinae, necessario 
requirunt, primum, ut agnoscamus Deum pro- 
mittentem, quod cum fit, intelligunt corda pro- 
poni non tantum corporalia bona, sed potius ve- 
ram agnitionem Dei et aeterna bona, ac liberatio- 
nem a peccato et a morte. 


Neque tamen excludenda sunt corporalia bo- 
nà, quia etiam oportet in hac vita Ecclesiam con- 
servari, ideo etsi adfligitur, tamen non deletur, 
non prorsus extinguitur, sed Deus eam mirabili- 
ter defendit, et suppeditat ei vitae praesidia. 


lta de utroque genere bonorum intelligitur 
Psalmus, sed ita ut adiungamus alias sententias 
de cruce, et sciamus quomodo hae pugnantes sen- 
tentiae. congruant, videlicet, quod quanquam 
Ecclesia sit subiecta adílictionibus, non tamen 
$uccumbat, oportet manere in hac vita, oecono- 
mias et politias, oportet vivere parentes, ut edu- 
cari et institui iuniores possint, oportet esse im- 
peria et defensionem, Et hae res divinitus or- 
dinatae sunt, quare a Deo servantur ac defendun- 
tur, ut Ecclesia non subito funditur deleatur, 
Quare Deus iubet peti, et dat vitae praesidia. 


Dusticia eius manel in aeternum. 


Et hoc dictum habet duplicem interpretatio- 
nem, ac utraque vera est, Prior est civilis, quam 
solam Iudaei retinent, quod scilicet veritas ali- 
quandiu oppressa calumniis, tandem emergat ac 
triumphet, sicut Ioseph, cum falso accusatus esset, 
postea mirabiliter. liberatus est. Porro apud 
omnes gentes, omnibus aetatibus accidunt talia 
exempla, ut quanquam Socrates iniquo iudicio 
condemnatus est, tamen postea eius accusatores 
civitate pulsi sunt, Cicero per calumniam pulsus 
civitate, tamen postea revocatus est, 


Sed Psalmus non tantum loquitur de hoc iu- 
dicio civili, etsi id quoque est opus Dei inter ho- 
mines, sed concionatur de iudicio Dei perpetuo, 
et vere non inani fama glorificante pios, — Quid 
enim prodesset Naboth per calumniam interfecto, 


$i prosus extinctus esset, quod postea veritas pa- | 


lefacta est, 

Itaque clare in hoc dicto, est involuta do- ; 
ctrina de vita aeterna, lusticia pii manet perpe- . 

tao, id est, causa insta ita glorificatur, ut per- 
petuo iestus etiam fruatur illa gloria, non tan- 
tum sequatur eum inanis fama, ac umbra gloriae 
nihil ad eum pertinens, 


Oritur in lenebris lumen rectis. 


Hic versus est interpretatio superiorum , ma- 
nifeste enim iam coniungit adílictiones et consola- 
üonem, et testatur iustos exerceri adflictionibus, 
sed addit, habere eos consolationem ac liberatio- 
nem, Nam tenebrae, usitata metaphora, signi- 
ficant quascunque adflictiones seu calamitates, lu- 
men significat consolationem, . Estque sententia, 
Oritur in tenebris lumen rectis, id est, iusti ha- 
bent consolationem et liberationem in adflictioni- 
bus nec deseruntur, sicut illi, qui sunt sine Deo, 
Quorum qualis sit perturbatio, ac desperatio, in- 
dicat historia Saul, qui in adversis rebus nihil 
consilii aut spei habet, ideoque propter animi 
confusionem magicas artes tentat, Sic omnes im- 
pii ad extremum, cum sentiunt se desertos esse 
a Deo, quaerunt praesidia qualiacunque possunt, 
contra voluntatem Dei, ut liberentur praesenti- 
bus malis. 


Sed econtra pii praestant Deo obedientiam, 
et ab ipso expectant consolationem, et hanc con- 
sequuntur duplicem, spiritualem et corporalem, 
Nam corda sustentantur verbo Dei et Spiritu san- 


| cto, sicut Paulus inquit: Spiritus adiuvat infirmi- 


tatem nostram, — Et Psal.118.: Memor esto verbi 
tui servo tuo, in quo mihi spem dedisti. Haec 
est consolatio mea in adflictione, quia eloquium 
!uum vivificavit me, Accedit etiam saepe iuxta 
Dei consilium externa liberatio, sicut ait textus: 
Ero murus igneus in circuitu eorum. Et omnes 
sancti multas corporales liberationes experiun- 
tur, sicut testantur exempla Abrahae, loseph, 
Moisi, David, Ezechiae et aliorum. Quia enim 
Deus in hac vita vult etiam Ecclesiam conservari, 
saepe impertit corporalem liberationem, pro suo 
consilio, Sicut et in hoc Psalmo corporalia be- 
neficia promittit, et alibi inquit de liberatione 
utriusque generis: Multae adfílictiones iustorum, 
sed ex omnibus liberabit eos Dominus. 


Est igitur, ut dixi, superiorum versuum in- 
terpretatio in hoc versiculo adiecta: Oritur in te- 
nebris lumen rectis, quod videlicet iusti exercean- 
tur adflictionibus, sed liberentur, Quare in su- 
perioribus promissionibus non excludantur adfli- 

ctiones, sed promissiones de consolatione ac li- 
beratione intelligantur, ut dictam est. 


A misericorde. 


Haec particula est praecipua Psalmi concio, 
et proprie est evangelica. Hic clare docet de do- 
ctrina fidei, et de vera spirituali consolatione et 
iusticia: iubet, ut agnoscamus, Deum esse mi- 
sericordem , miseratorem et iustum, 


Àn non etiam Gentes ita sentiunt de Deo? 
Saepe alias dictum est , quoties Psalmi concionan- 
tur de misericordia, intelligendam esse gratuitam 
misericordiam, promissam propter hostiam Chri- 
stum, Hanc agnitionem gratuitae misericordiae 
non habent Gentes. Sed homo secundum ratio- 
nem tantum ex lege raiiocinatur, Deus est niiseri- 
cors iustis, ego sum iniustus, Ergo Deus non est 
misericors erga me, 

Adversus hanc legis opinionem concionatur 
promissio evangelica, quod Deus gratis iguoscat 
nobis, et nos recipiat propter Christum: et qui- 
dem praecipit, ut huic promissioni credamus, ne 
Deum mendacii accusemus, 

Ideo et hic Psalmus hoc loco primum requi- 
rit fidem, ut statuamus Deum vere erga nos ipsos 
misericordem esse, et nobis ignoscere, nos reci- 
pere in gratiam , et nos vellesalvare. Haec fides 
est principalis cultus. 

Deinde haec fides, seu agnitio Dei, est uber- 
rima consolatio, etiamsi liberatio corporalis dif- 
fertur, imo in media morte, quia haec fides est 
incoatio novae lucis et iusticiae in cordibus, et li- 
berat a peccato et a morte, sicut ait Paulus: Gra- 
tia Deo, qui dedit nobis victoriam per lesum Chri- 
stum, sicut scriptum est: O mors, ero mors tua. 


Miseratore et iusto. 


Non est opus subtiliter discernere haec duo, 
misericors et miserator, Nam utraque vox signi- 
ficat, gratis ignoscentem, recipientem in gratiam, 
juvantem et salvantem, | Sed illud opus est in his 
concionibus de misericordia, admoneri lectorem, 
ut principaliter intelligat inclusas esse promissio- 
nes de remissione peccatorum, et reconciliatione. 
Item, ut diserte complectatur exclusivam, quod 
videlicet gratis donentur propter Christum, re- 
missio peccatorum, et haereditas vitae aeternae. 

Christo, quae sunt revelatae patribus et ipsi Da- | ficentur. 


' monium ac verbum, 

vidi, Nihil enim possent affirmare conscientiae, 
de misericordia, si non haberent expressum testi- 
Nec fides posset existere, 
nisi gratuita misericordia intelligeretur, ut di- 
ctum est. 

Haec necesse est moneri lectorem, et longior 
explicatio petenda est ex novo Testamento, ubi 
locus de iustificatione prolixe tractatur, modo 
ut haec regula semper sit in conspectu, in his 
concionibus de misericordia, requiri fidem, et 
proponi gratuitam misericordiam, id est, remis- 
sionem peccatorum et reconciliationem promis- 
sam propter Christum. 

Sed additur particula, quod Deus sil justus. 
Hanc appellationem intelligo legaliter, quod Deus 
sit iustus, id est, benefaciens piis, et puniens 
impios. Est haecagnitio iusticiae comitatur ap- 
prehensionem misericordiae, postquam enim re- 
conciliati agnoscimus, quomodo recipiat el iusti- 
ficet indignos, postea agnoscimus eum credenti- 
bus, quos recipit, tametsi adhuc sunt infirmi, 
tamen praestare ingentia beneficia, imo etiam vi- 
tam aeternam: et econtra agnoscimus eum horri- 
biliter irasci non credentibus, Épicureis et hypo- 
critis, 

Et sicut non incoatur lex, nisi post agnitio- 
nem gratiae, ita non tribuitur Deo laus iusticiae, 
nisi post agnitionem illius gratiae seu misericor- 
diae. Et sola vera Ecclesia tribuit Deo laudem 
iusticiae. Nam cum vident impii genus huma- 
num oppressum esse calamitatibus, nec vident 
causam, scilicet, peccatum. Deinde etiam vident 
bonis male, et malis bene esse, alii, videlicet 
Epicurei, cogitant haec omnia casu, sine ulla gu- 
bernatione Dei accidere, negant Deo curae esse 
humanas, imo prorsus immerguntur tenebris, ac 
negant tandem esse Deum. Alii sentientes iram 
Dei, ut Saul, fremunt adversus iudicium Dei, 
cogitent crudeliter totum genus humanum tantis 
aerumnis opprimi, et praesertim videtur iniu- 
stum, quod bonis indigna patienda sunt. 

'l'ale est iudicium mundi de Deo. — Quare 
non sine gravi causa hanc laudem Dei addidit Pro- 
pheta, ut ostendat, quod sola Ecclesia sic appre- 
hendat et agnoscat Deum, quod sit misericors, 
miserator et iustus, Nam credentes vident cau- 
sam, quare mundus sit oneratus tantis aerumnis, 
scilicet , propter peccatum. Intelligunt etiam san- 
ctos oportere adfligi, ut reliquiae peccati morti- 

Et utraque doctrina opus est Ecclesiae, vi- | 
delicet, ut teneat Deum gratis misereri propter | 


Christum, et iniustum esse, id est, credentibus 
benefacere, et impios punire, Nam cum ita 
agnoscimus utrumque opus Dei, vere concipiunt 
corda fidem et timorem. Ideoque Psalmus utrun- 
que proponit, ut hac concione fides et timor in 
nobis exuscitentur. Meminerimus ergo hunc ver- 
siculum in hoc Psalmo principalem doctrinam 
continere , fidei et timoris, seu Evangelii et legis. 


Bene viro qui miseretur el mutuo dat. 


Hactenus principalis doctrina de timore et 
fide tradita est, sunt etiam additae promissiones, 
nunc addit veros cultus alios, videlicet officia, 
quae erga proximum praestanda sunt. Sicut et 
Paulus inquit: In Christo Iesu nec circumcisio 
aliquid valet, nec praeputium, sed fides quae est 
per dilectionem efficax. 


Ac primum, quia Psalmus nullam mentio- 
nem facit ceremoniarum, et praedicat officia dile- 
ctionis, satis significat, opera dilectionis antefe- 
renda esse ceremoniis, Sicut igitur alibi Prophe- 
tae errorem hypocritarum taxant, qui negligebant 
opera dilectionis, et interea cumulabant ceremo- 
nias, et putabant se iustos esse his operibus, ita 
hoc loco illa falsa persuasio reprehenditur, ante- 
feruntur enim moralia opera. Extant conciones 
in hanc sententiam multae Esaiae 1. [tem 58.: 
Frange esurienti panem etc. Oseae 6.: Miseri- 
cordiam volui, non sacrificium, ^ Micheae 6.: In- 
dicabo tibi quid sit bonum, facere iudicium et 
diligere misericordiam. Zachariae 7.: Iudicium 
verum iudicate, et misericordiam facite, 


Secundo, in doctrina operum necesse est 
semper addi doctrinam de fide, quia lex sine Chri- 
sto non prodest, Et patres sciebant non satisfieri 
legi, nec placere opera, nisi quia recepti essent 
per misericordiam , propter promissiones, Ideo 
in hoc Psalmo interspersae sunt sententiae de mi- 
sericordia et de fide. 


Sic igitur intelligatur concio: Beatus, qui 
vere credit sibi Deum propicium esse propter Chri- 
stum, et hac fide agnoscens eius misericordiam 
incipit ei obedire, et propter ipsius gloriam ob- 
temperat, et credit ei placere hanc obedientiam, 
non quia sit perfecta, sed quia sumus recepti per 
misericordiam, propter mediatorem et pontificem 
nobis ab ipso donatum. — Haec doctrina iterum 

hic repetenda est, in concione de bonis ope- 
ribus. 


Ac prodest ad consolandas pias mentes, et 
adhortandas ad bene operandum, ostendere, et 
quod Deus requirat obedientiam, et quomodo 
approbet. Fitque ita maxime illustris bonitas Dei, 
cum audimus, tantam esse amplitudinem miseri- 
cordiae, ut in credentibus hanc imperfectam et 
contaminatam obedientiam approbet, et ornet 
praemiis, perinde ac si legi satisfieret. 


Haec etsi supra aliquoties dicta sunt, brevi- 
ter tamen hoc in loco de operibus repetivi, ut im- 
periti respondere possint , si huiusmodi dicta con- 
tra doctrinam de fide detorqueantur. Non enim 
valet argumentum, si quis obiiciat: Beatus qui 
mutuo dat, Ergo propter opera salvamur, Nam 
antecedens debet intelligi de credente: Beatus qui 
credit in Christum, et hac fide agnoscens miseri- 
cordiam Dei incipit obedire. Cum autem prius 
requiritur fides, excluditur dignitas nostra, et si- 
gnificatur, quod fide propter Christum gratis ac- 
cipiamus remissionem peccatorum, et fiamus hae- 
redes Dei. Et tamen necesse est, sequi incoatam 
obedientiam. [deo enim reconciliamur, ut vitam 
novam et aeternam consequamur, quae est ipsa 
nova obedientia, Et propterea donatur nobis 
Spiritus sanctus, ut illa nova vita in nobis in- 
coétur, 


Qui miseretur, 


Spiritualis obedientia est, non tantum exter- 
na opera ac disciplinam praestare, sed habere in- 
teriores motus bonos convenientes legi Dei, Ideo 
Propheta primum de interiori motu concionatur, 
qui non est in impiis, aut longe dissimilis mise- 
ricordiae piorum. 

Differunt enim motus illi tripliciter. Pri- 
mum fine, ut Augustus, etsi est moderatus, ta- 
men non afficitur misericordia, ut Deo obediat, 
et Deum glorificet. 


Secundo obiectis, quia impiorum misericor- 
dia angustior est, quam piorum, tantum erga il- 
los exerit se quos carnali modo diligunt, UtSaul 
est misericors erga suos, quibus bene vult. [n- 
terea impii sunt crudelissimi erga vere afflictos et 
calamitosos, quos Deus praecipne vult respici, 
sicut hypocritae immanem saevitiam exercuerunt 
erga Ecclesiam, erga Prophetas, Apostolos et 
omnes profitentes Evangelium. 

Ea acerbitas odii iam quoque apparet in ad- 
versariis Evangelii, quorum multi etiam in spe- 
ciem honesti viri, tamen ita ardent odio adver- 
sus pios, ut optent omni genere crudelitatis affici 
et necari omnes. a quibus dissentiunt, Non po- 
test igitur in impiis misericordia esse debita, quam 
Deus requirit, quia non omnia obiecta complecti- 
tur, quae debet complecti, 

Ac Psalmus praecipue intuetur illud primum 
et summum opus dilectionis, scilicet misericor- 
diam erga Écclesiam. — Arguit et taxat infinitam 
duritiem maximae partis hominum, quae nihil 
afficitur calamitatibus Ecclesiae, — Áccusat tyran- 
nos et hypocritas, qui praetextu iusticiae, aut 
defendendae pacis, omne genus crudelitatis exer- 
cent, sicut et alio loco de misericordia erga Ec- 
clesiam concionatur: Beatus qui intelligit super 
egenum et pauperem, 

Cum igitur hic requirit misericordiam, intel- 
ligamus eam requiri, quae obiecta debita, iuxta 
mandatum Dei complectitur. "Talis misericordia 
admodum rara est, sed tantum in his est, in qui- 
bus est vera agnitio Dei, 

'l'ertia differentia est in modo operis. Cum 
misericordia piorum est coniuncta fides, scilicet, 
quae credit, non solum nos placere Deo, sed etiam 
ipsi curae esse totam vitam nostram, suppeditari 
nobis ab ipso necessariam defensionem et victum, 
et quia postulat ut nos iuvemus alios, ac promisit 
praemia, pii propter Deum praestant beneficia, 
et vicissim fide expectant auxilium Dei. 

Hic modus operis non est in Augusto, 
Etsi enim est misericors, tamen non credit suam 
totam vitam curae esse Deo, nec pro clementer 
factis expectat vicissim auxilium Dei, sed bene- 
facit sine respectu Dei, impulsus quodam natu- 
rali dono, vel metuens ne a civibus propter sae- 
vitiam excutiatur, sicut norat exempla tyranno- 
rum, qui ab honestis civibus fuerant oppressi, 

Econtra vero lucet in beneficiis piorum fides 
intuens Deum , qua propter Deum praestant bene- 
ficia, et expectant vicissim auxilium, «t sentiunt 
suam totam vitam Deo curae esse. Sic David 
ignoscit civibus post seditionem, quia scit Deo 
placere hanc moderationem in victoria, et se de- 
fendi divinitus, Sareptana mulier quidquid ha- 
bet cibi dat Prophetae, et credit fore, ut divini- 
tus offeratur aliquid, unde se et filium sustentet, 

In his exemplis cerni potest differentia etiam 
in modo operis. 


COMMENTARII IN PSALMOS, 











1826 


quomodo liberalitati piorum fit coniuncta fides, de 
quo loco, postea iterum erit dicendum. — Nam 
cum dicitur, his operibus fidem exercendam esse, 
postulatur non modo, ut fiant opera, sed ut talia 
opera fiant, in quibus fides luceat et exuscitetur, 
videlicet quod hic cultus Deo sit praestandus, 
quod placeat Deo propter Christum, quod Deus 
curet totam vitam nostram, et propter hos cultus 
vicissim in nostris periculis nobis opitulaturus 
Sit, 

Si haec fides esset in multis, multo essent 
largiores Eleemosynae, Nam diffidentia deterret 
ab his operibus, quia homines cogitant se negligi 
a Deo, et somniant Deum non curaturum esse 
ipsis necessarium victum, ideo rapiunt undecun- 
que, et parto incubant, ne quid pereat. 

Hactenus dixi de prima particula versus: 
Beatus qui miseretur, Estque diligenter obser- 
vandum discrimen misericordiae piorum et im- 
piorum, ut sciamus qualem misericordiam flagi- 
tet, Certum est enim Psalmum concionari de illa 
misericordia, quam Deus praecipit, quae propter 
Deum praestatur et in agnitione Dei et vera fide 
exercetur. Talis misericordia est cultus spiritua- 
lis, qui fit impellente Spiritu sancto, nec est tan- 
tum civile officium. Ita iudicandum erit et de se- 
quentibus operibus, 


Et mutuo dat. 


Miretur aliquis nominatim praecipi de mu- 
tuatione, cum videatur esse tantum civile officium, 
et quod facile praestant etiam impii, Ad hoc re- 
spondeo sicut supra, Mutuatio praecipitur hic ta- 
lis, qualem flagitat Deus, scilicet quae fiat pro- 
pter Deum, et in fide, et liberaliter, sine capta- 
tione et sine foenore, 


Differunt enim mutuatio plorum et impio- 
rum, sicut et caetera huius generis officia, Pii 
dant mutuo, propter Deum, quia sciunt requiri 
hoc opus a Deo, tanquam necessarium cultum. 
Secundo addunt fidem, credunt Deo id opus pla- 
cere, et se habere Deum propicium et defensorem, 
ac Deum vicissim ipsis suppeditaturum esse neces- 
saria bona. Tertio obiecta complectuntur a Deo 
proposita , dant mutuo vere egentibus piis, et non 
exercent quaestum pactione usurarum, Propter 
has tres circumstantias Mutuatio fit spirituale 
opus et cultus Dei, sicut supra de misericordia 

Deinde continet hic locus etiam utilem do- 
ctrinam de contractibus, quod Deus approbet 
contractus, quia hic et praecipit et ornat promis- 
sionibus, ltem quod officia contractuum recte 
facta, sint cultus Dei. Discamus igitur non tan- 
tum propter utilitatem corporalem contractus ex- 
ercendos esse, sed addamus et hunc finem, ut 
per eos Deo serviamus, 


Porro ut de mutuatione praecipit, ita intel- 
ligamus praecipi etiam de aliis contractibus, in 
quibus opus est pauperibus alieno auxilio, Et vult 
Psalmus contractus iuste exerceri, sine fraudibus, 
ut cum pauperi opus est frumento, dives vendat, 
et sit contentus mediocri precio. Talis emtio lau- 
datur Proverb. 11.: Abscondenti frumentum ma- 
ledicetur, et benedictio vendenti frumentum. 
Fitque hoc praeceptum illustrius, cum intelligi- 
mus sic requiri haec officia, ut prohibeantur con- 
traria peccata, videlicet avaricia, rapinae, fur- 
la, fraudes, usurae, 

Harum pestium maior est varietas, quam ut 
hic possint species enumerari. Sed tamen non 
est intempestivum hic de usuris dicere, praeser- 
tim cum nunc sine modo crescant, Nec dubium 
est, quin sit grave peccatum, petere usuras , iuxta 
illa praecepta saepe repetita, Psalmo 14.: Qui pe- 
cuniam suam non dedit ad usuram, 

Illa autem est magna quaestio, qui contra- 
ctus sint usurarii.  Trado igitur regulam in ge- 
nere, Evangelium concedit nobis uti contractibus, 
sicut et hic Psalmus testatur, et quidem debemus 
eis uti, tanquam exercitiis dilectionis, in quibus 
Deo serviamus. 


Deinde et illud sciendum est, Iudicium de 
contractibus et de usuris, ut de aliis rebus politi- 
cis, petendum esse a magistratu civili, hoc est, 
ab ipsis legibus recte et sane intellectis, et con- 
sentientibus cum ratione. Nam in politicis rebus 
debemus parere iudicio civilis magistratus, si ta- 
men non pugnet cum ratione honesta. Quare iis 
contractibus , quos approbant leges, uti possumus. 
Ac diserte dico, de approbatis. Etsi enim ali- 
cubi permittunt usuras, non tamen approbant, 
quia leges non possunt omnibus vitiis mederi. 

Praeterea quae sint usurae proprie dictae, 
etiam discendum est a legibus. Prudenter enim 
iudicandum est, ne temere contractus aliqui legi- 
timi damnentur, [Interdum enim indocti genera- 
liter, omnes reditus seu census improbant tan- 

quam usurarios. deo autem diligenter diiudi- 
candi sunt contractus, ut legitimis utamur ma- 
lore pietate, et vere ac serio vitemus usuras. At 
hoc tempore impudenter petuntur, non solum cen- 
tesimae, quae etiam legibus civilibus prohibitae 
sunt, sed etiam ducentesimae, quarum petitio- 
nem ethnici severe puniebant, Nec leviter pec- 
cant gubernatores Rerumpublicarum, quod talia 
furta tolerant, imo aliqui in societatem praedae 
veniunt, et sunt, ut ait Propheta, socii furum. 

Dicam autem de quibusdam contractibus. 
Saepe quaeri solet, an contractus redemtionis sit 
licitus, Sunt autem tres formae: Prima est cum 
emitur certus fundus, pro iusto et usitato precio, 
sed cum pacto de revendendo, Secunda forma 
est, cum emitur reditus in fundo certo, cum pa- 
cto de revendendo. 

Hae duae formae sunt haud dubie legitimi 
contractus, et non sunt usurarii, quia sunt verae 
et legitimae ac non simulatae emtiones,  Conti- 
nent énim substantialia emtionum , Mercem, pre- 
cium iustum, et consensum. . Nam merx est in 
priore casu ipse fundus, in posteriore casu merx 
est ius illud in fundo constitutum, ut quotan- 
nis inde certi reditus solvantur, Id ius emi potest, 
ut si quis servitutem, actum, aut iter in alieno 
fundo sibi emeret, 

Nec pactum de revendendo tollit naturam 
emtionis, quare et veteres leges approbant talem 
contractum, ut testatur lex, si fundum, in Codi- 
ce, de pactis inter emtorem et venditorem,  De- 
bent autem Christiani, ut antea dictum est, le- 
gum iudiciis adsentiri de natura contractuum, 
praesertim cum doctorum bonorum et prudentum 
iudicia congruunt, 

Debet autem accedere haec aequalitas, ut in 
aliis. servitutibus, si periret fundus, periisset 
etiam iter in fundo: sic reditus periisse existi- 
mandus est, cum fundus periit, Et quamvis ac- 
cedit oppignoratio aliorum bonorum, seu hypo- 
theca, tamen non propterea viciatur emtio, Quia 
oppignoratio non adversatur naturae emtionis, 
Ac de his duabus formis contractus, quas recen- 
sui, minus ambigitur, Nam si quis dextre iudi- 
cabit, agnoscet vere esse emtiones. 

De tertia forma plus est disputationum. Cum 
emitur reditus non in fundo certo, sed in omni- 
bus bonis alicuius, ut si quis emat reditum ab 

ram quotannis certam pecuniam, ut saepe reditus 
a civitatibus emuntur, . Probatur ab eruditis et 
haec emtio, Nam hic quoque sunt substantialia 
emtionis, Merx scilicet ius illud annui reditus 
capiendi, ltem:precium et consensus, Cumque 
ius fundatum esse in aliquo corpore debeat, in 
hoc casu, ius fundatum est in universis bonis, ut 
si in agro alicuius emta esset servitus, iter aut 
actus. 

Est igitur et in hoc casu vera emtio, sed il- 
lud videndum est, ut vere referatur contractus ad 
bona ipsa, non ad personas, hoc est, ut bona 
possint sustinere id onus, et cum attenuata susti- 
nere non poterunt, pro proportione de reditu 
partem remittas. 


Quod autem hic tertius casus sit emtio, con- 
firmat haec ratio. Maxime proprium est emtioni, 
emtorem non habere ius repetendi precii. Ín hoc 
casu emtor prorsus amittit ius repetendi precii. 
Necesse est igitur vicissim aliquod ius tanquam 
mercem in eum translatum esse. Nec potest hic 
contractus esse mutuatio, quia dans mutuo reti- 
net ius repetendi mutui. 


Hi contractus, quos iam recensui, sunt ad- 
modum usitati. Quare prodest eo, qui in Eccle- 
siis docent, admoneri quae formae probandae 
sint. Et haec exempla discrimen ostendunt inter 
emtiones et mutuationes. Est enim mutuatio, 
cum non emitur aliqua merx, sed pecunia sine 
merce transfertur, ut tantundem pecuniae recipia- 
tur. Hic contractus debet esse gratuitus, reddi- 
tur enim tantundem. — Quare si amplius daretur, 
iam fuerit inaequalitas, et lucraretur dáns mu- 
tuo, cum alter nihi] reciperet. "Tale lucrum in 
mutuo, quod petitur propter ipsam mutuationem 
supra sortem, est proprie usura. ldeoque usura 
exhaurit facultates alienas, quia is qui solvit usu- 
ram, nihil recipit. Non potest autem esse per- 
petua communicatio, ubi est inaequalitas, sed ne- 
cesse est alteram partem exhauriri. Prohibet igi- 
tur Deus usuram, sicut furta aut rapinas, quia 
sicut haec continent inaequalitatem, et exhau- 
riunt alienas facultates, sic usura continet inae- 
qualitatero, et est hirudo multo perniciosior pri- 
vatarum et publicarum facultatum, quam cae- 
tera furta. 


Haec de usuris breviter adieci, ut studiosi ad- 
moniti uno atque altero exemplo eruditius discer- 
nere possint contractus, et sciant vere damnandas 

esse usuras, et prohibendam rapacitatem foenera- 
torum, quae hoc tempore crescit, et grassatur 
turpius et atrocius, quam apud Ethnicos, 

Pertinet autem ad officium eorum, qui in 
Ecclesia docent, ut hoc peccatum reprehendant 
et damnent, et hortentur magistratus, ut legibus 
et poenis hanc rapacitatem prohibeant, quam Deus 
et aeternis suppliciis et interdum magnis calami- 
tatibus in hac vita punit, Athenis et Romae saepe 
magnitudo foenoris et foeneratorum crudelitas, 
excitavit seditiones et civilia bella, quae fuerunt 
poenae cum aliorum vitiorum, tum etiam rapaci- 
tatis et usurarum. 

Hic etiam quaeri solet, Án peccent non dan- 
tes mutuo, cum tamen videatur esse officium in- 
debitum. Respondeo, de his officiis indebitis, 
de mutuatione, venditione, item de eleemosynis, 
tenenda est regula Pauli: Ne tibi sit tribulatio et 
aliorum alatur ignavia, aut luxus, Non peccat re- 
cusans dare mutuo his, qui petunt extra necessi- 
tatem probabilem, sicut plerique ad luxum et 
profusiones petunt: sed peccat recusans dare mu- 
tuo his, qui petunt in necessitate, quae habet 
probabilem causam. 

Idem sentiendum est de venditione et de 
eleemosynis, ut si quis nolit mutuo dare honesto 
patrifamilias vere egenti, aut sacerdoti inopi, si 
possit illos iuvare sine suorum iniuria et egestate: 
is haud dubie peccat, Haec regula traditur 
1. Ioan. 2.: Qui habet facultates, et non dat egen- 
ti, quomodo manet dilectio [Dei] in eo? 

Ac modum huius liberalitatis probabilem 
praescribit Salomon, cum ait: Fontes tui deri- 
ventur foras, et tu Dominus eorum maneto, id 
est, Deus non tollit proprietates et dominia, non 
vult dissipari haereditates seu possessiones singu- 
lorum. . Quia expedit reipub. cives habere certos 
fundos. Sic igitur danda est eleemosyna, ne ex- 
culiaris ex fundo, hoc est, ut princeps retineat 
suum principatum, ut paterfamilias retineat suos 
agros, suas aedes. Ideo inquit: Tu Dominus eo- 
rum maneto. Sed fontes, inquit, foras deriven- 
tur, id est, de fructibus impertiendum est aliis, 
Ita iubet, nos retinere fontes, et tamen inde edu- 
cere rivulos et egentibus impertire, 


Administrat negocia sua iuste. 


Usitata translatio inquit, disponit sermones 
suos in iudicio, Id Ebraica phrasi significat idem, 
quod administrat negocia sua iuste. — Haec inter- 

pretatio fortasse clarius reddit sententiam, loqui- 
tur enim de omnibus actionibus in vita, tametsi 
si quis mavult angustius intelligere de doctrina, 
aut sermonibus , ac retinere verba usitatae trans- 
lationis, non valde repugno, Sed postquam su- 
pra de misericordia et mutuatione praecepit, nunc 
adiicit generale praeceptum, complectens omnes 
alias actiones, requirit in omnibus negociis iusti- 
ciam, ac prohibet fraudes et imposturas. 

Eamus igitur ordinem per decalogum. Prae- 
cipue prohibet sophisticam et depravationem piae 
doctrinae, Nam id peccatum est maxime vulgare, 
et omnium nocentissimum, . Et tamen fraudes in 
hoc genere difficilius deprehendi possunt, Imo 
illi; qui impiissime corrumpunt doctrinam, et 
sunt defensores impiarum opinionum et cultuum, 
saepe habent summam speciem sapientiae et pie- 
tatis, sicut olim Pseudoprophetae, et nunc hypo- 
critae, pontifices et monachi, qui adversantur Evan- 
gelio, Dixi supra, hanc esse concionem de bonis 
operibus, observandum est igitur, quae opera 
requirat. Non tantum flagitat honesta officia, 
quae gentes intelligunt, et praestare possunt, sed 
etiam maiora, quae ad cultum Dei pertinent, sci- 
licet in confessione, et in docendo veritatem ac 
libertatem, ne aut per sophisticam corrumpatur 
doctrina, aut dissimulatione obruatur veritas, 
sicut alii tacendo produnt veritatem , aut confir- 
mant errores non ingenue ac perspicue refutando, 
alii simpliciter novas et impias opiniones spar- 
gunt, Hos omnes damn: ; hic Psalmus, cum ait: 
Beatos esse eos, qui iuste administrant sua nego- 
cia, Ergo peccant, qui non docent iuste, aut 
non iuste confitentur. 

Plurimi hoc tempore contra conscientiam oc- 
cultant veritatem et adsentiuntur 1mpietati et sae- 
vitiae tyrannorum. Et haec dissimulatio iam sa- 
pientia quaedam esse ducitur, cumque tantum 
moveantur gratia hominum, praetexunt publica 
pericula, dicunt ex mutationibus oriri seditiones 
et motus, Sed has dissimulationes Deus horribi- 
libus suppliciis puniet, sicut inquit Christus 
Matth, 10.: Qui negabit me coram hominibus, 
negabo eum coram patre coelesti, et Marc. 8,: Fi- 
lius hominis confundet eum, Et BRoman. 10.: 
Confessio fit ad salutem. Quam multi nunc in- 
tersunt pontificum, regum et principum delibera- 
tionibus? qui contra conscientiam tacentes eorum 
impietatem et crudelitatem confirmant, sicut ad- 
iuvabant condemnationem Naboth impii testes et 

iudices, Et Micheae 7, minatur Deus poenam 
his adulatoribus, cum ait: Princeps postulat, et 
iudex assentitur. — Alii aperte oppugnant verita- 
tem contra conscientiam, de quibus dicit Chri- 
stus: Qui dixerit blasphemiam in Spiritum san- 
ctum, non remittetur ej, Nec est exiguus nume- 
rus talium, praesertim hoc tempore. 

Haec breviter perstrinxi, ut lector admoni- 
tus cogitet, in hoc versu Psalmi, multo plura et 
maiora opera requiri, quam civilia officia.  Ne- 
cesse est enim a prima tabula ordiri. Nunc ve- 
nio ad secundam, 

Non administrant negocia sua iuste princeps, 
qui non recte regunt, nec defendunt subditos, 
qui exereent iniustam saevitiam, qui onerant eos 
iniustis expilationibus, qui infideliter exercent 
iudicia. 

Item alii, qui non fideliter obtemperant su- 
perioribus, non honeste regunt, nec instituunt 
familias, qui habent animos occupatos privatis 
odiis, et propter illa turbant Ecclesiam et Respu- 
blicas, qui polluunt selibidinibus, qui fraudes in 
contractibus struunt, qui in iudiciis sophisticam 
exercent. 

Et horum vitiorum infinita est varietas. In 
aliis est manifestus furor, ut in Saule interficiente 
sacerdotes: alias hypocritae flagitia arte tegunt, 
ut cum Saul insidiatur vitae Davidis, promissa 
filia, si interficeret centum hostes, Et impii sa- 
pientiam esse ducunt, suas cupiditates arte ex- 
plere, malas causas fucis qualibuscunque defen- 
dere, callide inflectere hominum animos, falso 
praetextu incendere populos, connectere et disso- 
ciare voluntates, arte tollere eos, qui videntur 
posse nocere, Haec et huiusmodi alia multa astu- 
te facta, nunc laudem habent, sed prohibentur 
in hoc versiculo, qui iubet negocia iuste admini- 
strari, Nam astutia pugnans cum iusticia, non 
est sapientia, scriptum est enim: Sapientiae ini- 
tium timor Domini, 


Quoniam in aeternum non commoveebitur , in 
memoria aelerna eril iuslus. 


Ut supra intertexuit praeceptis promissiones, 
ita hic repetit promissiones, Et est sententia: 
lustus etiamsi affligetur aliquandiu, tamen tan- 
dem liberabitur, et habebit vitam, tranquillita- 
tem , et gloriam perpetuam, — Est enim his dictis 

involuta doctrina de vita aeterna, sicut supra di- 
ctum est. Nam cum manifestum sit, in hac vita 
iustos affligi, ac plerosque etiam interfici, ne- 
cesse est tamen, promissiones Dei veras esse, quae 
pollicentur piis bona, et minantur impiis poenas. 
Quare necesse est, restare aliam vitam, in qua 
Deus iudicaturus est, et puniet impios, et rursus 
glorificabit pios. 

Est autem singularis emphasis in altero 
membro: Zn memoria aelerna erit iuslus, id est, 
Etsi in tantis aerumnis iusti versantur, ut Deus 
videatur eorum oblitus, negligere, deserere, pro- 
licere eos, sicut de Christo dicunt: Si filius Dei 
es, descende de cruce, et Christus ipse clamitat: 
Deus meus, quare reliquisti me? tamen hic Psal- 
mus testatur, Deum non oblivisci piorum. Erunt 
in memoria aelerna, id est, Deus semper memi- 
nit eorum, nunquam obliviscitur eorum, qui 
haud dubie eos tandem liberabit ex aerumnis, 
sicut alibi scriptum est in Psalmo: Multae afflictio- 
nes iustorum, sed ex omnibus illis liberabit eos 
Dominus. 

ÁÀc tum quoque, cum videtur Deus neglige- 
re, et non adiuvare suos, tamen adest, et robur 
impertit, ne oppressi magnitudine calamitatum, 
aut diaboli furore, a Deo deficiant, sicut scri- 
ptum est: Non relinquam vos orphanos, | Et Ro- 
man. 8.: Spiritus adiuvat infirmitatem nostram. 
Et 2. Corinth. 4.: Circumferimus thesaurum hunc 
in vasis fictilibus, ut sit excellentia virtutis Dei, 
et non ex nobis, undique tribulamur, sed non 
opprimimur, angimur, sed non deficimus, pati- 
mur persecutionem, sed non deserimur, impel- 
limur, sed non interficimur. ltem cap. 12.: Vir- 
tus mea in infirmitate perficitur. Et deinde: Cum 
imbecillis sum, tunc sum potens, Et perspicua 
est haec doctrina in Psalmo nonagesimo de custo- 
dia piorum in ipsa tentatione: Angelis suis man- 
davit de te, ut custodiant te in omnibus viis tuis. 
Et Psalmo 117.: Impulsus eversus sum ut cade- 
rem, et Dominus suscepit me. ltem: Castigans 
castigavit me Dominus, et morti non tradit me. 
Esai, 40.: Ne timeas, quia ego tecum suum. 

Hae sententiae et similes debent nobis esse 
in conspectu, ut in mediis afflictionibus et certa- 
minibus confirment fidem nostram, et nos ad in- 
vocationem exuscitent, Meminerimus ergo, Deum 
non solum exitus gubernare, sed etiam adesse in 
ipsis periculis, nosque iuvare, sicut et sequens 
versiculus huius Psalmi docet. 

4 nuncía malo non expavescit, |. Firmum cor 


eius, confidens in Domino, 


Prior pars est promissio, altera pars est prae- 
ceptum et doctrina de fide et quasi ratio oiri0A0- 
yíc promissionum. Ideo defendetur ac liberabi- 
tur iustus, quia confidit Domino, Est autem sen- 
tentia prioris particulae. .À nuncio malo non ex- 
pavescet, id est, cum terribilia pericula offerun- 
tur, non succumbet, non deficiet, non langue- 
scet, ac non modo liberationem expectabit, sed 
etiam in ipso agone adiuvabitur et erigetur,  Sic- 
ut Moises cum staret ad mare rubrum, videretque 
ingentem hostium exercitum a tergo instare, nec 
posset effugere, hinc mari, illinc montibus se- 
ptus, in tanto periculo cum populus expavisset 
et pene abiecisset omnem spem salutis, Moises 
tamen retinet fidem, et consolatur eos, nec ex- 
pavescit a malo nuncio, nec formidat venientem 
exercitum, Itaque cum fidem retineret, Deus 
etiam eum confirmat, et viam patefacit per me- 
dium mare, 

Etsi autem non sunt similes omnium tenta- 
liones, tamen oportet singulos paratos esse, ut 
fide excipiant terrores et pericula quae ipsis obii- 
ciuntur, sicut Moises sua pericula excepit et 
vicit, 

Sequitur oivi0Aoyía. Ideo non expavescit 
iustus, quia confidit Domino. — Hic expresse con- 
cionatur de fide et de spe: est autem haec doctri- 
na prorsus ignota humanae rationi. Quia in ani- 
mis omnium hominum, in hac infirmitate natu- 
rae haeret ingens dubitatio de voluntate Dei, Aut 
enim securi hahent opiniones Epicureas, non sta- 
tuunt Deo curae esse res humanas, nec invocan- 
tes a Deo respici, sicut multae in hanc sententiam 
dubitationes in poématis leguntur, qualis est apud 
Ovidium:  Sollicitor nullos esse putare Deos. 
Alii vero perterrefacti, qui sentiunt se divinitus 
puniri, in pavoribus fremunt adversus iudicium 
Dei, iudicant se abiectos esse, et horribiliter ira- 
scuntur Deo, non statuunt sibi ignosci, nec ex- 
pectant auxilium a Deo. Talis est caligo huma- 
nae mentis, sicut Saul iudicabat se desertum et 
abiectum esse a Deo, ac desperans auxilium 
periit. 

Haec exempla intelligi possunt: econtra ve- 
ro, quid sit fides, ratio sine verbo Dei et spiri- 
tuali lumine non intelligit. Ideo hypocritae da- 
mnant doctrinam de fide, quia non intelligunt, 

quid sit illa fides, quae in veris pavoribus invocat 
Deum, expectat auxilium, et erigit ac consolatur 
animos, de qua concionantur Prophetae et Apo- 
stoli. 

Sic igitur docemus de hac fide, Non tan- 
tum requiritur noticia legis seu historiae de Chri- 
sto. Et noticia legis non affert fidem, quia lex 
tradit promissiones conditionales, si satisfeceris 
legi, si eris sine peccato, Deus e: udiet te, Sic 
iudicant de voluntate Dei Saul et alii perterrefa- 
cti, ignorantes Evangelium: Si esses iustus, si 
esses sine peccato, Deus exaudiret te, Nunc cum 
sis obnoxius tot peccatis, frustra invocas, frustra 
speras auxilium. — Haec vox est yeigóygoqov , ut 
vocat Paulus, in omnium animis, condemnans 
nos. Consulat enim suum quisque animum, quod 
si faciet, agnoscet hanc legis sententiam sibi ad- 
sidue obstrepentem. 

Quomodo i;;; — *". üdes existit in animis? 
Cum credime:s *.opter Christum gratis remitti 
peccata, et nos placers Deo, et exaudiri, etiamsi 
sumus indigni, Haec gratuita promissio revela- 
tur inEvangelio. Cum igitur intuens cor in me- 
diatorem et pontificem Christum, credit sibi igno- 
sci propter illum, iuxta promissionem, et inv: 
cat, petit, expectat auxilium a Deo, nec sibi ^. .c 
fiduciam excuti sinit conspectu propriae indig.ita- 
tis, haec fides vincit peccatum et terrores mortis, 
et impetrat bona a Deo, sicut inquit Christus: 
Quicquid petieritis patrem in nomine meo, hoc 
faciam. 

Etsi autem differunt pericula cum quibus lu- 
ctatur fides, alia sunt negocia Moisi, alia Gedeo- 
nis, alia Davidis, alia Pauli: tamen in omni 
invocatione et omni exercitio fidei, lucere pri- 
mum haec fides debet, quae est fiducia misericor- 
diae, qua statuit cor, se habere remissionem pec- 
catorum, et placere Deo propter Christum, gratis. 
Hac fide erecta mens invocat Deum, petit et ex- 
pectat auxilium in qualicunque tentatione. Quan- 
quam igilur negocia et pericula sunt dissimilia, 
tamen fides intuens Deum et apprehendens mise- 
ricordiam, iuxta promissionem, est similis in 
omnibus piis, in Abraham, Moise, Gedeone, 
Davide, Ezechia, Paulo et aliis, Talem fidem 
requirit et hic Psalmus, nisi enim talis fides sit 
in animis, vincit dubitatio, et indignatio adver- 
sus Deum, in veris agonibus ac periculis. 

Discamus igitur, scripturam de simili fide 


concionari, quoties veram fidem praedicat et re- : 

quirit, Et repudiandae sunt imaginationes pro- 
fanae, quae aliud interpretantur fidem in Paulo, 
cum de fide iustificante concionatur, aliud in Psal- 
mis, aliud in Genesi, credidit Abraham Deo etc, 
Paulus enim hoc testimonium citans, ostendit se 
de simili ide loqui. Nec est obscura Pauli sen- 
tentia, Etsi enim hanc quoque corrumpunt ad- 
versarii, tamen quid velit, sanis et piis minime 
dubium est, 

Ut igitur magis intelligi possit, dicta de fide 
in Paulo et reliquis scripturis recte consentire, ex- 
plicabo integrum locum de iustificatione, praeser- 
tim cum hunc saepe in Ecclesiis repeti necesse 
sit, 

Est igitur haec eius loci summa. — Christus 
complexus est summam Evangelii, com iubet prae- 
dicari poenitentiam et remissionem peccatorum in 
nomine suo, Quare necesse est fn ministerio 
Evangelii argui peccata hominum, sicut ait Chri- 
stus: Spiritus S. arguet mundum de peccato, Et 
ad hanc rem ministerium Evangelii utitur voce 
legis, quae accusat omnes homines, et testatur 
reos esse irae Dei, sicut Paulus inquit Rom. 3.: 

»gem cognitio peccati. Item Rom. 7.: Con- 
-üpiscentiam nesciebam esse peccatum, nisi lex 
diceret, Non concupisces. Sed non tantum argui 
peccata oportet, nec tantum lex docenda est, sed 
necesse est addi Evangelium, de Christo et de re- 
missione peccatorum, de iustificatione, et de do- 
natione Spiritus sancti et vitae aeternae, 

Sciant igitur perterrefactae mentes, in Evan- 
gelio promitti remissionem peccatorum, iustifica- 
tionem et donationem Spiritus sancti, propter 
Christum gratis, iis qui credunt in Christum. 
Hac fide sciant se consequi remissionem peccato- 
rum, et imputationem iusticiae, et donationem 
Spiritus sancti, gratis propter Christum, qui pro 
nobis factus est victima, et propiciator, ac sua 
morte peccatum sustulit, sicut Rom. 8. copiose 
traditur. 

Difficile est autem conscientiis in vero pa- 
vore tantum se hac consolatione sustentare, quod 
fide gratis propter Christum contingant remissio 
et iustificatio. Ideo quaerunt merita, et conan- 
tur operibus propriis mereri remissionem, | Nam 
ratio humana non intelligit iusticiam fidel, sed 
intelligit suam iusticiam, seu operum doctrinam: 
ideo conatur propriis operibus mereri remissio- 
nem et instituit varios cultus, sicut ostendunt mo- 
nachorum exempla. Sed Evangelium revocat nos 

a nostris operibus, et mandat ut acquiescant con- 
scientiae in Christo solo, et propter hunc solum 
statuant nobis remitti peccata, nos reputari iustos 
coram Deo, seu acceptos esse et placere, tantum 
propter hunc propiciatorem Christum, non pro- 
pter ulla nostra opera. 

Et in vero certamine conscientia non dispu- 
tat, Án Deus sit misericors, an remittat peccata: 
agnoscit enim Deum esse misericordem, et ali- 
quos salvare, sed illud disputat , an indignis igno- 
scat, an nobis velit esse propicius. [deo sunt 
docendi pii, promissionem esse universalem et 
gratuitam. 

Cum igitur omnibus promittatur gratia, in- 
cludat se quisque in illam universalem, ac sciat 
vere se beneficia Christi consequi, si credat ea 
sibi contingere, Nec quaerat extra verbum de vo- 
luntate Dei, sed statuat Deum veracem esse, et 
vere exhibere promissa, Sciat etiam grat"itam 
esse promissionem , ac exhiberi non propter di- 
gnitatem nostram, non propter merita nostra, 
opera, aut virtutes, verum apprehendi fide ne- 
cesse est, 

Ut igitur in veris pavoribus habeamus fir- 
mam consolationem, nec deterreamur conspectu 
indignitatis et magnitudine nostrorum peccato- 
rum, tenenda est haec exclusiva , quod gratis con- 
tingant propter Christum remissio peccatorum et 
imputatio iusticiae, modo ut fide apprehendamus, 
In hanc sententiam dicitur sola fide iusti, id est, 
accepti sumus.  Excluditur enim conditio meriti, 
non hoc traditur, ne adsit contritio, ne sequantur 
bona opera, sed hoc significatur, non propter con- 
tritjonem aut opera, aut virtutes nostras dari re- 
missionem , sed gratis propter Cbristum. Id con- 
firmat Paulus clare Rom. 8.: lIustificamur gratis 
fide etc. Et cum hac fide eriguntur animi, conci- 
piunt Spiritum sanctum , ut ait Paulus ad Gala- 
tas, ut promissio spiritus detur per fidem. 

Haec est doctrina Pauli de iustificatione. 
Postea addenda est doctrina de bonis operibus , in 
quibus tamen lucere fides illa semper debet, quae 
statuit certo nobis Deum propicium esse gratis 
propter Christum , et nos curare et exaudire, Sed 
de bonis operibus seu de nova obedientia postea 
dicam, Prius enim dicta de fide, quae citat Pau- 
lus, adiiciam, ut appareat illa dicta congruere, et 
esse QUU quva. 

In Genesi dicitur: Credidit Abraham Deo, 
et imputatum est ei ad iusticiam, Non enim hoc 

vult, Abraham receptum esse propter dignita- 
tem virtutem ipsius, sed cum Abraham in illis 
pavoribus, qui describuntur in Genesi, agnosce- 
ret indignitatem suam, et erectus voce Dei, qui 
ait, Noli timere, crederet et confideret se habere 
Deum propicium, et custodem, ac salvatorem 
propter ipsius misericordiam, et illud promissum 
semen, quo Deus instauraturus erat naturam hu- 
manam deleto peccato. luc etiamsi accedant 
postea alia plura obiecta fidei, tamen primum 
agnitio et fiducia misericordiae, qua accipitur re- 
missio peccatorum, praecedere debet, Ideo expe- 
ctat beneficia caetera, posteritatem et defensionem, 
quia credit se habere remissionem peccatorum. 

Sic de fide passim concionantur sententiae in 
Prophetis et Apostolis, David fide praestitit pa- 
tientiam et expectavit defensionem, sed eo expe- 
ctavit, quia primum credebat, se per misericor- 
diam Deo placere, propter promissum propicia- 
torem, Ex his exemplis caetera iudicari facile 
possunt, et perspicuum est, Paulum recte citare 
dicta de fide, nec ludere ambiguitate vocis, 

Proinde et in hoc Psalmo, cum ait: À nun- 
cio malo non timebit. Firmum cor eius confidens 
Deo, ad eundem modum fides intelligatur: pri- 
mum de fiducia misericordiae, qua accipimus re- 
missionem peccatorum, quae cum adest etiam ex- 
pectat et petit auxilium, defensionem et libera- 
tionem a Deo. 

Ideo autem doctrina de hac fide, de qua con- 
cionantur Paulus et David, obscura est, quia in 
hac corruptione naturae haerent in omnium ani- 
mis dubitatio de voluntate Dei erga nos: omnes 
in his tenebris humani generis naturaliter aut du- 
bitamus, an Deus ignoverit nobis, an exaudiat 
et curet nos, aut iudicamus nos prorsus abiectos 
esse, Nec ratio intelligit hanc dubitationem esse 
peccatum, Ideo adversarii nostri iubent dubitare, 
et negant dubitationem esse peccatum, et corrum- 
punt dicta Pauli de fide, contendunt fidem nihil 
significare, nisi noticiam historiae, qualis est etiam 
in impiis et in diabolo, 

Hic iure deploranda est Ecclesiae calamitas, 
quod tantae tenebrae doctrinam ecclesiasticam ob- 
ruerunt, ut quid significet vocabulum fidei, quae- 
rendum sit. Nec est leve certamen, | Nam si vo- 
cabulum fidei recte intelligerent adversarii, facile 
his dictis Pauli assentirentur: lustificati fide pa- 
cem habemus, Sed quia imaginantur fide tantum 
significari noticiam historiae, qualem constat esse 

etiam in impiis, adiiciunt illa Pauli dicta, et cum | intuebitur, facile intelliget, et quid sit fides, et 


aperte Paulum damnare non ausint, depravant | 


et corrumpunt universam eius disputationem. 
Alius fingit esse hyperbolen, alius synecdochen, 
quasi Paulus fucosis laudibus ornarit fidem, ut 
eo plures invitaret ad professionem Christianam: 
denique detrahunt Paulo eruditionem, arbitran- 
tur ambigue, improprie et inerudite locutum esse, 
ut solent indocti, Hanc cum habeant opinionem 
de Paulo, ipsi postea affingunt ei novas senten- 
tias, 

Neque ego miror, haec ausos esse olim mo- 
nachos, qui erant indocti, sed quod nunc ita de 
Paulo iudicat Sadoletus, qui vult videri literatus, 
et non irreverenter sentire de tanto Apostolo, cu- 
ius doctrinam non aliter ac vocem de coelo so- 
nantem audire debemus, illud vero magnopere 
miror. "Toties agit triumphos et nos securissime 
deridet, et non solum condemnat inscitiae, sed 
prorsus sine sensu communi esse iudicat, quod 
Pauli dicta amplectimur, qui toties inculcat hanc 
sententiam, fide gratis iustificari homines, 

Itaque breviter hic de propria, vera et ger- 
mana significatione vocabuli dicendum est, ut nos 
contra cavillationes et sophismata hypocritarum 
muniamus. 

Non ludit Paulus ambiguitate vocabuli, sed 
de re gravissima disputat, an simus iusti propter 
legis impletionem, an vero propter propiciato- 
rem Christum. | De hac tanta quaestione dispu- 
tans, docet nos fiducia mediatoris Christi iustos 
reputari, Hanc fiduciam misericordiae propter 
Christum promissae, vocat fidem. 

Neque hic excluditur noticia historiae, sed 
historia refertur ad finalem causam ,. quae et ipsa 
in symbolo ponitur: Credo remissionem peccato- 
rum. Sic egnoscit fides Christum esse Filium Dei, 
passum et resuscitatum propter hanc causam, ut 
nobis vere donetur remissio peccatorum, ut effi- 
ciamur filii Dei, et haeredes vitae aeternae. Sic- 
ut de noticia Christi et Esaias loquitur, cum ait: 
Noticia eius iustificabit servos meos multos, Haec 
fides pugnat cum dubitatione ac diffidentia, erigit 
enim nos ut statuamus nobis ignosci , nos exaudiri 


a Deo. 


Et quid sit haec fides, pugnans cum dubita- 


tione et diffidentia, maxime intelligi potest in ve- 
ris pavoribus conscientiae, quales sunt in iis, qui 
agunt poenitentiam, Id certamen si quis animo 





quod ad consolandas perterrefactas mentes, opus 
sit hac Paulina doctrina de fide, Nam et Pauli 
conciones vocant nos ad poenitentiam, et propo- 
nunt his, qui expavescunt veram consolationem, 
quare in eo agone fit illustrior eius doctrina. Ita- 
que qui repudiat has consolationes , satis significat 
se nimis ocioso et profano animo de fide cogitare. 


Procul autem removeri sophisticam a doctri- 
na Ecclesiae convenit. Vocemus, ut dicitur, sca- 
pham, scapham, et simpliciter intelligamus voca- 
bulum fidei, ut scriptura veteris et novi Testa- 
menti loquitur, videlicet de fiducia misericordiae, 
quam quidem norant et patres propter Christum 
promissam esse, et hac fide iusti et salvi facti sunt 
non propter legem, 

Quod sutem haec sit vis vocabuli, teneamus 
firma argumenta. 


L 


Manifestum est Paulum loqui de fide, quae 
est assensus, quo assentimur promissioni. [deo 
enim Rom. 4. confert promissionem et fidem, et 
ait promissionem futuram ociosam, si non acci- 
piatur fide. Requirit igitur talem fidem, quae 
assentiatur promissioni gratiae, Hoc manifestum 
est, nec ulla cavillatione eludi potest. Sic doceat 
ad Galatas 8. promissioni assentiendum esse, cum 
ait: Ut promissio ex fide Iesu Christi detur cre- 
dentibus, Porro fides assentiens promissioni, est 
vere fiducia misericordiae, non tantum noticia 
historiae, Ergo certum est apud Paulum, fidem 
significare fiduciam misericordiae propter Chri- 
stum promissae, 


II. 


Rom. 4. inquit, de promissione non dubita- 
vit diffidentia, sed confirmatus est fide, Hic con- 
stat eam fidem intelligendam esse, quae nititur 
promissione et repugoat dubitationi, Haec non 
tantum est noticia historiae, sed fiducia, quae 
promissionem intuetur et accipit. 


Il. 


Constat Paulum loqui non de ociosa noticia, 
sed de consolatione erigente animos in pavoribus, 
sicut inquit Roman. 5.: Iustificati de pacem ha- 
bemus. ltem: Accessum babemus fide in gratiam 
hanc, id est, cum deterremur conspectu indignita- 
tis nostrae, agnoscamus promissam misericordiam 
propter Christum, et fiducia huius mediatoris ac- 

cedamus, Sic declarat eandem sententiam ad 
Ebraeos: Accedamus cum fiducia ad thronum gra- 
tiae, Et Ephesios 1.: Per quem habemus fidu- 
ciam et accessum in fide. 


IV. 


Sic Christus inquiens mulieri, Fides tua sal- 
vam te fecit, certe non intelligit ociosam noticiam, 
sed fiduciam, qua mulier agnoscebat, hunc esse 
Dominum, et ab eo petebat ac serio expectabat 
auxilium, Eadem est vis vocabuli in similibus 
locis. 

V. 

In Acüs ait Petrus: Fide purificans corda 
eorum, Opponit autem in eo loco, fidem iusti- 
ciae legis, quasi dicat, Cum legi non possent sa- 
tisfacere patres, fide iustificati sunt, credentes 
sibi agnosci propter promissum Messiam.  Signi- 
ficat igitur fides et in eo loco fiduciam misericor- 
diae, Constat enim non purificari corda tali no- 
ticia, qualis est in impiis. 

VI. 

In dictis de oratione manifestum est fide si- 
gnificari fiduciam misericordiae, ut apud Iacobum: 
Si quis habet opus sapientia, petat in fide, non 
haesitans. 


VII. 


Eadem est significatio in veteri Testamento: 
Credidit Abraham Deo, id est, fiducia miseri- 
cordiae promissae statuit se habere Deum propi- 
cium et defensorem, et expectavit promissam 
posteritatem, 

Sic in concione Iosaphat 2. Paralip. 20. Cre- 
dite Deo, et securi eritis, non tantum noticia hi- 
storiae intelligitur, sed cum exercitus staret in 
procinctu, habebat opus consolatione. Quare 
hortatur populum, ut petant et expectent auxi- 
lium a Deo. . Hauc fiduciam petentem et expe- 
ctantem auxilium intelligit, cum ait, Credite, et 
pollicetur Deum opitulaturum esse, petentibus et 
expectantibus auxilium, 

Eadem est vis vocabuli in hoc dicto: Iustus 
fide sua vivet. lubet enim expectare Dominum 
si videatur contari, Et quod inquit, Fide vivet, 
intelligit fiduciam consolantem, scilicet, quae 
sustentat animum agnitione misericordiae promis- 
sae, et expectat liberationem, 

Ex his exemplis hactenus recitatis, si quis 
ea non depravabit sophistice, satis perspicuum 

est, quid vocabulum fidei significet, et quod non 
sint corrumpenda testimonia per amphibolias, 
quodque Paulus proprie citaverit sententias ex 
veteri 'Testamento. 


Caeterum illud tamen largior, interdum vo- 
cabulum fidei pro noticia tantum usurpari, ut 
cum lacobus inquit: Daemones credunt. Et cum 
Paulus nominat analogiam fidei, intelligit doctri- 
nam, aec vera sunt, et ex circumstantiis iudi- 
cari potest, ubi de doctrina proprie loquantur 
textus, ubi de promissione et de misericordia op- 


ponenda pavoribus nostris, 


Plana et perspicua sunt, quae tradimus, et 
praesertim si ad poenitentiam referantur, a piis 
facile intelligi possunt, Quam enim potest inve- 
nire firmam consolationem pia mens, si non vo- 
let audire hanc doctrinam de fide, qua statuen- 
dum est certo nobis remitti peccata propter propi- 
ciatorem Christum, nosque propter eum iustos 
reputari, respici, exaudiri et salvari. 

Qualis caecitas, quam diabolicus furor est in 
adversariis, qui Aspidum more aures obturant, 
et ut hanc doctrinam aboleant, immanem crude- 
litatem exercent. Postea ut scripturas corrum- 
pant, addunt alia sacrilegia, fingunt sophisticas 
cavillationes ad eludendam simplicem et germa- 
nam interpretationem, | Ác facilius est aliquanto 
piis, confirmare animos contra saevitiam, quam 
muniri contra sophisticen. Ideo studiosi ita se 
praeparent, ut iudicare et refutare adversariorum 
cavillationes possint. 

Postquam doctrina de fide, de qua diximus, 
tradita est, etiam docendae sunt Ecclesiae de bo- 
nis operibus, seu de nova obedientia, Cum enim 
in veris pavoribus, fide, hoc est fiducia Christi 
eriguntur mentes, et concipiunt Spiritum san- 
ctum , agnoscunt se esse curae Deo, invocant eum 
et incipiunt obedire. Hanc novam et incoatam 
obedientiam esse necessariam manifestum est, 
quia ideo iustificamur, et peccatum ideo tollitur, 
ut vere in nobis incoétur nova et aeterna vita, 
quae est nova lux, et obedientia erga Deum. 

Sed tria praecipue de obedientia, seu operi- 
bus quaeri solent. Primum, quae opera requiran- 
tur. Secundo, quomodo placeant, cum maneat 
in nobis naturalis infirmitas, videlicet concupi- 
scentia, quae est sua natura peccatum, Tertio, 
de peccatis mortalibus. Ad has quaestiones bre- 
viter respondebo. 

Ad primam, Requiruntur opera, quae Deus | 
nobis praecipit, non requiruntur cultus excogitati 
humana autoritate. lloc de operibus moneri pios 
necesse est, ne ipsi sibi fingant cultus, sicut pro- 
clives sunt humani animi ad opera electa nostro 
iudicio, et éQ'eAoO'grozeioc. Imo sciant pii etiam 
in operibus, conscientiam regendam esse verbo 
Dei. Etsi enim mundus non intelligit, quantum 
peccatum sit, comminisci novos cultus , tamen pii 
sciant non leve erratum esse, sed idolatriae spe- 
ciem. Semper igitur tenenda est in conspectu 
haec vox: Frustra colunt me mandatis hominum, 


Caeterum. summa bonorum operum, quae 
Deus nobis praecipit, continetur in decalogo dex- 
tre intellecto, sicut eum Christus et Apostoli enar- 
rant, Inde discamus non solum externa honesta 
opera requiri, sed interiores bonos motus con- 
sentientes legi Dei, scilicet timorem Dei, fidu- 
ciam, invocationem, patientiam, zelum ad glo- 
rificandum et ornandum nomen Dei, diligentiam 
in vitandis scandalis, obedientiam erga superio- 
res, dilectionem proximi, castitatem, veritatem, 
In his motibus debet crescere in nobis novitas spi- 
ritualis, sicut Paulus inquit 2. Cor, 5.: Superin- 
duemur, si tamen non nudi reperiemur, 

De secunda quaestione, non solum docti in 
libris disputant, sed multo vehementior est agon 
in conscientiis, cum cogitant se non placere Deo, 
cum adhuc haereat in nobis immundities natu- 
ralis, 

Ac alii hac dubitatione impelluntur, ut pror- 
sus fiant Epicurei, Quia enim desperant vitam 
posse Deo placere, desinunt invocare, et expe- 
ctare quicquam a Deo, denique induunt contem- 
tum Dei. 

Alii frementes ira et indignatione adversus 
Deum, quam adfert desperatio, etiam pereunt. 
Ideo necesse est conscientias erudiri de hoc cer- 
tamine, ne in hac impia diffidentia vivant, ,ne- 
ve etiam arrogantia et fiducia propriae iusticiae 
intumescant, 

Primum ergo sciant pli, concupiscentiam 
sua natura peccatum esse, quae quidem manet in 
sanctis, et gignit impetus adversus omnia praece- 
pta Dei, videlicet securitatem adversus iudicium 
Dei, quaerere humana praesidia contra volunta- 
tem Dei, diffidere Deo, non expectare aDeo auxi- 
lium, odia, flammas libidinum, et alia vitia, Iam 
cum sit peccatum in sanctis, polluitur et retarda- 

tur nova obedientia, quae tamen adhuc tantum 
incoata est, ac legi nequaquam satisfacit, 

Primum igitur agnoscere debemus hanc no- 
vam obedientiam, non propter suam dignitatem 
placere Deo, nec esse precium seu meritum vitae 
aeternae, nec sanctos esse iustos, et acceptos ad 
vitam aeternam propter hanc obedientiam, Qua- 
re inquit Propheta: Non intres in iudicium cum 
servo tuo, quia non iustificabitur in conspectu 
tuo omnis vivens, Haec doctrina detrahit nobis 
arrogantiam et fiduciam nostrae iusticiae, et hor- 
tatur nos ad perpetuam poenitentiam, agnitionem 
nostrae infirmitatis, et irae Dei adversus pecca- 
tum, 1 

Etsi autem homines extenuant hanc infirmi- 
tatem naturae, quia ratio humana non videt, 
quantum sit peccatum, nec videt iram Dei: ta- 
men pii sciant Deo displicere illam carnalem se- 
curitatem et hypocrisin, ac Deum postulare, ut 
agnoscamus infirmitatem, et expavescamus ac ti- 
meamus iram et iudicium Dei adversus peccatum, 


Ita maneat et crescat in nobis poenitentia, 
sicut deplorat Paulus suam infirmitatem non levi 
querela, cum ait: Miser ego homo, quis me li- 
berabit a corpore huius mortis? His verbis ma- 
gni affectus et veri pavores significantur, sicut et 
Ezechias inquit, in vera poenitentia agnoscens 
suam infirmitatem et iram Dei: Sicut leo contri- 
vit omnia ossa mea. Et Daniel: Non in instifica- 
tionibus nostris invocantes, sed in miserationibus 
tuis multis, Item: Tibi Domine iusticia, nobis 
autem confusio faciei, Et Psalmo 81.: Dixi con- 
fitebor adversum me iniusticiam meam Domino. 
Hi loci omnes concionantur proprie sanctis, ne 
suam infirmitatem extenuent, ne securi conte- 
mnant iudicium Dei, ne confidant propria iusti- 
cia aut sapientia, 


Sed in pavoribus addenda est etiam altera 
doctrina de fide, ne relinquantur conscientiae in 
dubitatione, neve ruant in desperationem. Cum 
adest poenitentia, necesse est etiam consolatio- 
nem tenere, videlicet, quod quanquam sit in no- 
bis illa infirmitas, tamen vere placeat Deo perso- 
na, propter mediatorem et pontificem Christum, 
et condonentur nobis reliquiae peccati, ac placeat 
Deo incoata obedientia, propter Christum, sicut 
Paulus inquit Rom, 8.: Nulla nunc damnatio est 
his qui ambulant in Christo lesu. ltem: Non 
estis sub lege, sedsub gratia, Et Petrusait: Offerte 

spirituales hostias, acceptas Deo per lesum Chri- 
stum, quasi dicat, non acceptas esse propter no- 
stram dignitatem, aut perfectionem, sed propter 
pontificem Christum. 

Haec consolatio habenda est in conspectu, 
ut nos exuscitet ad agnoscendam et celebrandam 
amplitudinem misericordiae Dei, quod videlicet 
hanc novam obedientiam plenam infirmitatis, et 
contaminatam, tamen approbat, et ornat ingen- 
tibus praemiis corporalibus et spiritualibus, quasi 
legi satisfaceremus. — Tali fide praedita materfa- 
milias, cum infantes curat, lavat, facit opera 
bona Deo placentia et quae scriptura vocat veros 
cultus Dei. Sic alii in suis vocationibus. 

Itaque haec amplitudo rnisericordiae exuscitet 
nos ad bene operandum. Quia enim scimus Deum 
non solum postulare hanc obedientiam, sed etiam 
propter Christum vere approbare, et praemiis 
ornare, non abiiciamus curam bene operandi, 
quasi Deus aut non requirat nostram obedientiam, 
aut quasi frustra certemus, sicut caro desperatione 
quadam aut dubitatione fit segnior, et ob eam 
causam fit negligentior, quia existimat se frustra 
sumere laborem, tanquam ingratum Deo. Ad- 
versus hanc occultam carnis dubitationem, et se- 
gniciem excitari nos oportet agnitione misericor- 
diae, ut dixi. 


'Tertia quaestio est de discrimine peccati ve- 


nialis ac mortalis; Cum enim dicitur, in sanctis 
esse ac manere peccata, in hac mortali natura, 
discrimen addi necesse est, propter quae peccata 


sancti amittant gratiam, Spiritum sanctum et 


fidem: econtra vero quae peccata haereant ita in 
sanctis, ut tamen sancti simul retineant gratiam, 
Spiritum sanctum et fidem. — Nec leves causae 
sunt, cur hoc discrimen tradi oporteat. Nam 
imperiti absurdas opiniones fingunt de peccatis, 
si non admoneantur, 

Scriptura clare discernit gradus peccatorum. 
Paulus enim Rom. 8. inquit: Si secundum car- 
nem vixeritis, moriemini, si vero Spiritu actio- 

nes carnis mortificabitis, vivetis, — Clare igitur 
fatetur, in sanctis esse actiones carnis viciosas, 
quae si mortificentur Spiritu, sancti vivent, hoc 
est, si affectibus viciosis repugnabunt, et coérce- 
bunt eos ac vincent motibus spiritualibus, timore 
Dei, et fiducia Christi, non armittent sancti gra- 
tiam. get] 
Ecouia diserte dicit morituros esse, $1 vi- 

! bunt. viciosis affectibus, sed laxabunt eis frenum 

| ac obedient eis, Haec peccata cum faciunt illi 
qui fuerant sancli, amittunt gratiam, Spiritum 
sanctum et fidem, sicut David committens adul- 
terium erat reus mortis aeternae, sicut Propheta 
clare testatur. ltaque tunc ante poenitentiam, 
non habebat Spiritum sanctum et fidem. 


Hinc est nata distinctio de peccato veniali et 
mortali, de qua saepe loquuntur etiam veteres 
scriptores, Eam Nazianzenus discernit peccatum 
qorizór, ab illis quae ita haerent in sanctis, ut 
tamen maneant in gratia. Sed Thomas et eius 
generis scriptores nimium extenuaverunt peccata 
venialia, et tantum de actionibus loquuntur, non 
de horribili naturae infirmitate, 


. NecHieronymus satis explicat rem in dialogo, 
ubi quaerit, An sancti sint sine peccato, seu 
&vouogvyto,. Quanquam enim affirmat sanctos 
semper habere peccata, tamen haec intelligit de 
actionibus, ut deirascendo, ut de irascendo, aut 
aliis subitis affectibus: nec loquitur de viciosa 
natura, non de illis abditis morbis, de dubita- 
tione pugnante cum timore et fide, de coecitate, 
et securitate carnali, de fiducia rerum praesen- 
tium contra voluntatem Dei, deque aliis simili- 
bus vitiis, 

Itaque ut supra dixi de peccatis, quae hae- 
rent in sanctis, ita hic rarsus moneo, in sanctis 
in hac vita manere corruptionem naturae repu- 
gnantem legi Dei, et viciosos affectus. Haec sunt 
in impiis mortalia peccata, et iram Dei ac poenas 
aeternas merentur, sed piis condonzntur, si ta- 
men, ut supra dictum, non coniemnunt securi 
iudicium Dei, nec sunt ut Paulus ait, cz72y7- 
zóttg, hoc est, sine dolore et pavore, sed vere 
expavescunt, et non solum viciosos affectus, sed 
etiam ipsam naturae infirmitatem, agnoscunt esse 
re ipsa peccata, ac rursus in his pavoribus eri- 
gunt se, et credunt sibi haec peccata condonari 
propter Christum propiciatorem, et repugnant 
pravis motibus nec obtemperant. Sicut loseph 
repugnabat libidini, expetitus a coniuge domini 
sui: ita sunt delicta venialia, id est, condonata 
in sanctis, et manent simul Spiritus sanctus et 
fides. 

Sed mortalia fiunt, cum viciosis affectibus 
obtemperant contra couscientiam. — Ác dicuntur 
mortalia, quia propter haec amittuntur Spiritus 


vent sec;u2um carnem, id est, si non repugna- , sanctus et fides," et ruunt homines in aeternam 

mortem, nisi postea rursus agant poenitentiam et 
convertantur. 

De hoc genere inquit Paulus, ad Galatas 5.: 
Concupiscentiam carnis ne perficite, —Manifesta 
sunt opera carnis, adulterium, scortatio etc. de 
quibus dico, sicut et antea dixi, quod, qui talia 
faciunt, regnum Dei non possidebunt, 


Ad Ephes. 5.: Fornicator, impudicus etc. 
non habebit haereditam in regno Christi et Dei, 


Ad Colos, 8.: Mortificate membra vestra etc, 
Scortationem , impudiciciam, qropter quae venit 
ira Dei super inobedientes, 

1 Ioan, 3.: Qui facit peccatum ex diabolo est. 


Ad Ebrae. 19,: Pacem sectamini et sanctifi- 
cationem, id est, pudiciciam, sine qua nemo vi- 
debit Dominum, 

1 Timoth. 1.: Finis mandati dilectio ex cor- 
de puro, conscientia bona, et fide non ficta, Hic 
requirit conscientiam bonam, 

Et 2. Corinth, 1.: Gloriatio nostra haec est, 
testimonium conscientiae nostrae, 


Et Ebraeos 18.: Confidimus, quia bonam 
conscientiam habemus in omnibus recte volentes 
conversari, Hic apte describit, qualis sit bona 
conscientia, scilicet cum volumus recte facere, 
nec scientes ruimus contra voluntatem Dei. 


Idem docet sententia, Rom. 14.: Omne 
quod non est ex fide, peccatum est. Nam fides 
primum statuit personam Deo placere propter me- 
diatorem Christum, deinde et actiones, quae te- 
stimonio Dei approbantur, quia fides nititur ver- 
bo Dei. 

Quando igitur voluntas delectatur actionibus 
quas conscienlia scit damnatas esse verbo Dei, 
non iam regitur mens verbo Dei, sed est excussa 
fides, et sequitur contemtus Dei aut indignatio ad- 
versus Deum, quae sunt haud dubie peccata, quae 
si maneant, adferunt aeternam mortem. 


Denique impossibile est, cum mala conscien- 
tia simul existere fidem, quae est fiducia, quod 
Deo placeamus, quia mala conscientia pronunciat 
nos damnatos esse verbo Dei. 

Item fides credit remitti peccata, et ab eis 
liberari cupit, Ergo non potest simul mens dele- 
ctari peccatis. 

Haec scire necesse est, et ut intelligatur na- 
tura fidei, et ne indulgeamus viciosis affectibus 
contra conscientiam, Et ut scriptura monet, ne 
desimus gratiae Dei, ne eam excutiamus, ne 

póstea abiiciamur, ac puniamur coecitate, ac pe- 
reamus priusquam iterum convertamur, sicut 
Esau et Saul non sunt rursus conversi. 


Ideo iubet Paulus ut cum timore et tremore 
salutem nostram operemur, EtPetrus ait: Facite 
firmam vocationem et electionem vestram, id est, 
ne abiicite gratiam, ne deficite, si quis autem 
lapsus est, hic audiat vocem Dei, quae ad poeni- 
tentiam hortatur, et expavescat metu iudicii Dei, 
ac redeat ad fidem, — Fugienda est enim impietas 
Novati, qui negat lapsis posse rursus contingere 
remissionem, 


KEreclum esl cor eius, non commovcebitur. 


BRepetit utramque sententiam de fide, et de 
eventu, ac sicut antea de fide concionatus est, ita 
rursus ait: Erectum cor, scilicet fiducia miseri- 
cordiae et praesentiae Dei, qua credens statuit se 
habere Deum propicium, se curae esse Deo, re- 
Spici, exaudiri, adiuvari, non periturum esse, 
'lTale cor, expectans a Deo auxilium, defensio- 
nem, liberationem, iuxta voluntatem Dei, non 
succumbet, non peribit. 


Et convenit sententia cum caeteris promis- 
sionibus de fide, ut Psalmus 28.: Universi qui te 
expectant Domine, non confundentur. Et Psal- 
mo 98.: Gustate et videte, quoniam suavis est 
Dominus, Beatus qui sperat in eo. [luxta est 
Dominus his, qui tribulato sunt corde, et humi- 
les spiritu salvabit. Item, 49.: Invoca me in die 
tribulationis, et eripiam te etc. Cum his senten- 
tiis congruit et dictum Palmi hoc loco, Suntque 
tales sententiae diligenter inculcandae animis, ut 
verbo Dei consolemur nos adversus ingentes pro- 
cellas, quae excutere nobis fidem et invocationem 
in vero dolore conantur. 


Àc praecipue exercent animum hae tres du- 
bitationes, Prima, an sit providentia, an Deus 
curet humana, Secunda, etiamsi curat, an nos 
respiciat, cum propter peccata meriti simus iram 
et damnationem, Tertia, si ignoscit, cur differt 
liberationem et auxilium, imo cur contraria eve- 
niunt nostrae petitioni? 


Hae tres dubitationes non sunt leves motus 
in animis: nulla cogitari tam saeva tempestas po- 
test, quae conferri ad horum fluctuum impetus 
possit, Hic necesse est verbum Dei opponere, et 
furori diaboli conantis nos a Deo avellere, et hu- 
manae infirmitati, 


1949 


Primum enim, cum ratio videt potentiam 
impiorum in mundo, cum videt afflictiones et exi- 
tus tragicos piorum, obstupescit et incipit quae- 
rere, an Deus curet res humanas, — Ideo plena 
sunt poémata hac dubitatione, ut apud Virgilium: 

An te genitor, cum fulmina torques, 
Nequicquam horremus? 


Ac multo magis expressit hanc admirationem 
dubitantis et obstupescentis animi Euripides, cum 
ait: Quid dices deDeo, cum videas iam huc, iam 
illuc ferri divina, et eventus accidere incertos ac 
praeter rationem. 


Nec putemus leviter exerceri animos hac dis- 
putatione, Sed secunda multo est durior. Da- 
vid obiurgatus a Nathan vere sentit Deum curare 
res humanas, sed iam propter peccatum suum 
disputat, an Deus reiecerit ipsum, an rursus ex- 
auditurus sit eum. 


Horum terrorum magnitudinem ipse saepe 
describit in Psalmis, ut: Non est pax ossibus meis 
a facie peccatorum meorum, et Ezechias: Quasi 
leo contrivit omnia ossa mea, Nec pauci suc- 
cumbunt in hoc certamine, oppressi conspectu 
peccati et irae Dei, sicut Saul, et alii innumera- 
biles, Alias autem magis sentitur haec tentatio, 
alias minus: sed tamen semper adest dubitatio 
in omnium animis, quae se exerit maxime in ve- 
ris doloribus: ibi cum lex etiam accusat nos, con- 
firmatur dubitatio, et deterret a fide et a vera 
invocatione. 


Haec peccata vocat Paulus Affectus pecca- 
torum, qui per legem erant efficaces. Nam cum 
lex accusat conscientiam, fugit Deum et fremit 
adversus Deum: non audet petere et expectare 
gratiam et auxilium, ideo animus aut tacita qua- 
dam, aut manifesta desperatione quaerit auxilia 
et praesidia contra voluntatemDei. Ex hoc fonte 
oriuntur hominibus multa ingentia mala. 


Tertio etiam cum aliqua consolatione se sus- 
tentat animus, et incipit sperare gratiam: tamen 
saepe fit, ut mora et dilatio auxilii rursus excu- 
tiat consolationem et fidei initia, et adferat despe- 
rationem et indignationem, sicut describitur haec 
tentatio Iob. 80.: Expectabam bona, et venerunt 
mihi mala: expectabam lucem et venerunt tene- 
brae. Hi motus in animis quanti sint, nemo po- 
test verbis eloqui, etsi describuntur aliquo modo 
in Prophetis, et significantur in communibus que- 
relis omnium excellentium hominum. Sed Chri- 

stianae mentis est, horum certaminum non esse 
omnino rudem. 


Adversus hos ingentes motus una firma et 
efficax consolatio est piis vere agnoscere Chri- 
stum, el sustentare se promissione Dei, et Chri- 
sti victoria, In hoc enim vere se Deus manife- 
stavit, et patefecit certam, ratam et immutabilem 
voluntatem suam: et sicut Paulus inquit, In eo 
sunt propositi nobis omnes arcani thesauri sapien- 
tiae, In hunc intueri animus debet. 


Ita primae tentationi occurrendum est, quia 
enim donavit nobis Deus Filium, testatur se vere 
respicere et curare nos, Quanta contumelia et 
blaspliemia est, accusare Deum, quod non curet 
homines? cum tanto pignore testatus sit suam 
praesentiam, dato Filio, addito verbo confirmato 
tot miraculis etc. 


Sed prima tentatio magis superatur, cum 
eluctamur ex secunda: hic opus est tenere doctri- 
nam Evangelii, quod ob hanc ipsam causam Chri- 
stus exhibitus et passus sit, ut pater nobis remit- 
tat peccata, et exaudiat et salvet nos: et quod 
hic sit summus cultus Dei, hoc credere, quodque 
vere haec contingant nobis non alibi Deum quae- 
rentibus, sed sustentantibus animos ipso verbo 
Dei, et expectantibus auxilium a Deo, — Etiamsi 
incurrit in oculos magnitudo peccati et irae Dei, 
tamen sciendum est, summam contumeliam futu- 
ram Christo, si eam victimam non anteferamus 
peccato nostro. Exuberat enim gratia supra pec- 
catum , Rom. 5.: Denique vera Evangelii senten- 
tia de promissione gratuita et universali, in his 
fluctibus portus esse debet: et in tali tentatione 
haec ipsa Evangelii sententia fit nobis illustrior. 

'lertiae tentationi eliam medetur agnitio 
Christi, cum intelligimus iam Deum velle exer- 
cere Ecclesiam afflictionibus, et ut Paulus ait, 
Oportere nos fieri similes imaginis Filii Dei. In- 
telligenda est etiam potentia diaboli, qui grassa- 
tur in Ecclesia, sciendumque quod Christus vult 
suam potentiam in nostris certaminibus adversus 
diabolum declarare, sicut inquit Ioannes, Chri- 
stum in hoc apparuisse, ut destruat opera diaboli. 


Quamvis igitur subiecti sumus afflictionibus, 
quamvis differtur liberatio: tamen non deficiamus 
a Deo, non afficiamus eum contumelia, non ac- 
cusemus eum mandacii, sed vere statuarnus nos 
ei curae esse, vere nobís propter Christum re- 
mitti peccata, vere nos exaudiri, nosque habitu- 

ros esse auxilium et liberationem, iuxta ipsius 
consilium, etiamsi differtur liberatio: sicut Abel, 
Esaias, leremias et Apostoli adhuc expectant suam 
glorificationem coram mundo, et tamen in hac 
vita sancti multi pro gloria Dei defenduntur et 
liberantur, sicut Noé, Abraham, lacob, loseph, 
Moses, David et alii innumerabiles servati et de- 
fensi sunt. 


Ad haec fidei exercitia accommodandus est 
et hic Psalmus, cum ait, Erectum est cor eius, 
videlicet tali fide, ut dictum est: quod inter 
ilos fluctus se sustentat promissione, invocat 
Deum, et expectat auxilium , nec deserit Deus sic 
invocantes, quemadmodum inquit Psalmo 49.: 
Invoca me in die tribulationis, et eripiam te. 
Ideo hic addit: Non commovebitur, id est, non 
evertetur, non peribit. 


Dispersit, dedit pauperibus, iusticia. eius 
manel semper. 


Sicut supra partim praecepta tradidit de ti- 
more De.i, fide, et veris cultibus, partim inter- 
texuit promissiones. [ta hic repetit praeceptum 
pertinens ad officia dilectionis erga proximum. 
Ac nominatim dicit de liberalitate seu Eleemo- 
synis, et addit promissionem de defensione et 
praemiis, Ac quia sine mentione ceremoniarum 
praedicat officia dilectionis, significat haec opera 
esse cultus, quos Deus requirit, et anteferenda 
esse ceremoniis, — Ét taxat falsam persuasionem 
hypocritarum, qui neglectis his operibus cumu- 
lant ceremouias, et putant se illis operibus iu- 
stos esse, 

Sed sicut supra saepe dictum est, in doctrina 
operum semper addendam esse doctrina de fide. 
"Tenendum est enim, quod lex sine Christo non 
prosit, nec placeant opera, nisi in his, qui fide 
statuunt sese receptos esse a Deo, propter Chri- 
stum, Ita hic, priusquam de hoc genere operum 
dicatur, monendus est lector, quod haec opera 
debeant fieri fide, idque dupliciter intelligendum 
est, Primum, ut statuamus nos fide gratis pro- 
pter Christum iustos esse, id est, habere nos re- 
missionem peccatorum et fieri haeredes vitae aeter- 
nae, non propler nostram dignitatem aut bene- 
facta. 

Nam cum in operibus requiritur fides, sem- 
per hoc intelligendum est, excludi nostram digni- 
tatem, quia fides est haec ipsa fiducia, quae nili- 

tur misericordia, et statuit se gratis accipere re- 
missionem peccatorum propter Christum. Etsi 
autem remissio peccatorum et acceptatio ad vitam 
aeternam gratis contingunt, sine conditione no- 
strae dignitatis: tamen sciendum est, necessario 
sequi debere novam obedientiam, et quanquam 
illa non satisfacit legi, sed est adhuc imperfecta 
et immunda, tamen in his (qui habent fidem) pla- 
cet Deo propter Christum mediatorem et ponti- 
ficem, 

Ita utrumque complecti hac fide debemus: 
Credendum est, quod simus iusti, hoc est, ha- 
bentes remissionem peccatorum et accepti ad vi- 
tam aeternam propter Christum gratis, et quod 
sequens obedientia etiam placeat Deo propter 


Christum, 


Secundo accedere debet et hoc, ut fide haec 
opera referamus ad gloriam Dei: sciamus Deum 
velle his operibus coli, et ea facienda esse propter 
Deum, ut ei praestemus obedientiam etc. 


Item in his operibus fides debet intueri pro- 
missiones: statuendum est, quod simus curae 
Deo, quod velit nobis benefacere, nos iuvare, et 
nobis dare praemia, iuxta promissiones, liaec 
fides in bonis operibus lucere ac conspici debet: 
sic praestemus officia dilectionis, ut statuamus 
non solum ea Deo placere, sed etiam totam vitam 
nostram ei curae esse, Deum suppeditaturum no- 


| bis victum necessarium, et defensionem, sicut in 


vidua Sareptana lucet et exerit sese fides, cum 
quicquid reliquum habet cibi, dat Prophetae Eliae, 
defraudans sese ac filium, et credit fore, ut sibi 
divinitus alicunde suppeditetur, unde vivat. ta- 
que quamvis periclitatur de victu: tamen fide 


| propter Deum praestat hoc officium Prophetae, et 
| à Deo expectat victum et alia beneficia. 


Haec duo in genere tenenda sunt, cum dici- 
mus opera debere fieri in fide, et ut sciamus nos 
a Deo recipi propter eundem placere incoatam 
obedientiam, et ut fide propter Deum obtempe- 
remus, ac intuentes in promissiones vicissim ex- 
pectemus a Deo praemia, victum scilicet et de- 
fensionern., 

Nunc venio ad textum: JD/spersit, dedit 
pauperibus. Sicut supra in genere dixit de bonis 
operibus piorum: ita hic nominatim tradit prae- 
ceptum de liberalitate seu. beneficentia erga pau- 
peres, h. e. de illis gratuitis officiis, quae vocan- 
iur Eleemosynae, | Estque haec una ex praecipuis 

virtutibus, de qua saepe praecipit scriptura, et 
habet ingentia praemia: sicut-postea dicetur. Sed 
semper hoc meminerimus, tales sententias loqui 
de eleemosynis piorum, qui habent fidem, de qua 
dixit in praecedente versu: Firmum est cor eius 
ad confidendum Domino, Significat ergo se in 
praeceptis de operibus requirere non tantum ex- 
terna opera, seu simulationem beneficentiae, qua- 
lis etiam est in impiis, sed veros motus cordis 
consentientes legi Dei, seu spiritualem obedien- 
tiam, quae fit ex fide, videlicet, ut faciamus haec 
opera propter Deum, ut eum glorificemus, cre- 
dentes nos respici ab eo et curae ipsi esse nos, et 
totam vitam nostram, et habentes hanc fidem, ex 
animo et liberaliter benefaciamus. 


'Tales eleemosynas requirit hoc loco, quae 
non sunt tantum externa et civilia opera, sed in- 
leriores motus et spirituales cultus, quos efficit 
Spiritus sanctus in his, qui habent agnitionem 
Dei et fidem, Plurimum enim interest inter li- 
beralitatem seu eleemosynas piorum et impio- 
rum, sicut et supra dixi de misericordia et mu- 
tuatione, 

Primum, finis facit discrimen. | Nam impii 
etiamsi sunt henefici et liberales: tamen non be- 
nefaciunt aliis propter Deum, seu ut Deo obe- 
diant, sed vel ostentatione quadam et aucupio 
gloriae popularis, aut propter alias causas. In- 
terdum hypocritae praestant opera similia operi- 
bus piorum: sed illis putant se mereri remissio- 
nem peccatorum et iustos esse coram Deo. Tales 
sunt sine agnitione Dei et fide, quae intuetur mi- 
sericordiam, et statuit se gratis propter Filium 
Dei promissum mediatorem, habere remissionem 
peccatorum, etl recipi a Deo, non propter no- 
stram dignitatem. Ideo horum beneficentia non 
placet Deo, 

Secundo, discrimen est in modo operis. 
Quia impii facientes opera, non credunt se re- 
spici a Deo, non expectant sibi a Deo suppeditari 
bona, victum, defensionem etc. 


'ertio, impii non complectuntur debita ob- 


iecta iuxta mandatum Dei, tantum benefaciunt. 


iis, quos carnali affectu diligunt. — Non adiuvant 
vere pios egentes, aut qui propter voluntatem Dei, 
seu confessionem verae doclrinae, patiuntur per- 
secutionem, aut exilia etc. Imo erga tales sunt 
crudelissimi, et exercent barbaricam saeviliam, 
sicut. hypocritae adversus Prophetas, Apostolos 

et alios profitentes doctrinam Christi, omni ge- 
nere crudelitatis saeviebant. 

Econtra piorum beneficentia non est tantum 
externa simulatio: sed verus motus cordis, quod 
agnoscit Deum, et propter mandatum praestat 
officia dilectionis, ut testetur se obedire Deo, et 
velle praestare veros cultus, Deinde complectitur 
obiecta, quae debet: Liberalis est erga quosvis 
egentes, et gratis benefacit omnibus, quibus po- 
test, Postremo iu his operibus exercet fidem, 
credit ea placere Deo propter Christum: et quia 
propter voluntatem Dei benefacit, credit Deo se 
vicissim curae esse, se habiturum a Deo victum 
et alia vitae praesidia. 

"Talis liberalitas commendatur hoc versu, 
tanquam verus cultus placens Deo, et habet in- 
gentia praemia corporalia, sicut hic additur pro- 
missio: lusticia eius manet in seculum, 

Sed hic pauca addenda sunt de usu faculta- 
tum, et de ipsis eleemosynis, — Ést enim et hic 
versus testimonium doctrinae de usu rerum poli- 
ticarum contra fanaticos spiritus, videlicet, quod 
piis et fidelibus non praecipiatur discedere a fa- 
cultatibus, nec tolluntur distinctiones dominio- 
rum, aut discrimina divitum et pauperum, sed 
conceditur retinere proprium, et habere divitias, 
sicut Abraham, lob, et multi alii, habuerunt 
magnas opes, 

Sed de usu facultatum praecipitur, ut qui 
habent opes, sint benefici, liberaliter impertiant 
his, qui habent opus ipsorum beneficiis. Ac pro- 
hibet utrunque, avariciam eorum, quibus nihil sa- 
tis est, sed quoquo modo corradunt et accumu- 
lant opes, et partis incubant, non afficiuntur alio- 
rum miseriis aut egestate, ut iis benefaciant. De- 
inde et profusiones in res non necessarias per lu- 
xum, aut quoddam vanum studium ostentandi 
opes, interim neglectis et defraudatis his, quibus 
debebatur vietus et alia officia dilectionis, — Sed 
de eleemosynis quaeri solet, quae sint necessariae 
eleemosynae, seu quibus sit dandum et quatenus, 
Breviter ergo respondeo, 

'l'ria sunt genera praecipue necessaria, — Pri- 
mum, ut conferamus aliquid ad conservationem 
ministerit Ecclesiae, Hoc officium maxime pro- 
prium est piorum. Vult enim Deus opes, et alia 
corporalia bona praecipue conferri ad hoc, ut 
alantur, qui docent Evangelium, et ut conservetur 
ministerium, | Ita haee liberalitas proprie est eul- 
tus Dei, cum refertur ad spsius gloriam , ut cou- 

servetur et propagetur verbum et agnitio Dei. De 
hoc genere saepe praecipit scriptura, — Christus 
ait, deberi victum ministris: Dignus est enim, qui 
laborat, mercede sua. ltem Paulus inquit: Do- 
minus ordinavit, ut qui annunciant Evangelium, 
vivant ex Evangelio, Item Galat, 6.: Qui insti- 
tuitur, impertiat bona instituenti, Sunt et in Pro- 
phetis de hoc genere integrae conciones, ut apud 
Aggaeum et Malachiam,  ÁÀd hoc genus etiam 
pertinet, ut sublevemus difficultates et inopiam 
aliarum Ecclesiarum, sicut Paulus Ecclesiae Hie- 
rosolymitanae colligit eleemosynas in Achaia et 
Macedonia, 


Atque haec debet esse praecipua cura prin- 
cipum et rerumpub. ut ministris Ecclesiae prospi- 
ciant de victu, et eos tueantur, et sciant hoc offi- 
cium esse Deo gratissimum, quod conferunt ad 
conservandas Ecclesias, Ideo pii Magistratus or- 
nantur amplissimo et augustissimo titulo Esaiae 61. 
cum vocat eos nutricios Écclesiae, — Sic etiam pri- 
vati pro suo quisque modo, debent liberaliter 
conferre eleemosynas ad alendos ministros, et 
eos iuvare omni genere officiorum. — Haec opera 
sciant pii esse necessaria, et graviter peccare eos, 
qui cum possint, non student, pro sua vocatione 
aliquid conferre ad conservationem ministerii, 


Secundo, impertiendum est egentibus, qui 
nobis coniuncti sunt aliquo iure necessitudinis, ut 
cognati, parentes, liberi, et alii propinqui,  De- 
bet enim cuique cura esse de suis, non tantum 
propter commune debitum dilectionis, sed etiam 
propter naturalem caritatem, seu quAootopyíav, 
quam Deus requirit in piis, sicut inquit Paulus: 
Si quis suorum maxime domesticorum curam non 
gerit, fidem negavit, et est infideli deterior. 
Quia illae naturales arogyot etiam existunt in in- 
fidelibus. Sic etiam ad Gal. 6.: Praecipit, ut 
operemur bonum erga omnes maxime erga dome- 
sticos fideles. 


Tertius gradus est, beneficium esse et erga 
alienos, qui nobiscum vivunt, aut aliqua prae- 
senti occasione nostro auxilio opus habent, et sunt 
impliciti talibus difficultatibus, ut non possint 
sine aliena ope vivere. De hoc genere ait Iohan- 
nes: Qui habet facultates, et videns fratrem suum 
egere, claudit viscera sua erga illum, quomodo 
caritas Dei manet in eo? Sic et lex Moisi prae- 
cipit, ut singulae civitates suos egenos sustentent, 
Deut, 15.: Praecipio tibi, ut aperias manum fratri 

tuo egeno et pauperi, qui tecum habitat in ter- 
ra elc, Significat ergo talibus deberi nostra be- 
neficia, 

Haec satis sit admonuisse, quo ordine collo- 
caudae sint eleemosynae, | Caeterum de modo 
eleemosynarum extat regula Pauli 2. Corinth, 8, 
cum inquit: Non ut aliis sit remissio, vobis autem 
iribulatio, sed ex aequalitate pro praesenti occa- 
sione, id, quod vobis superest, consulat illorum 
inopiae. llic clare dicit, sic dandum esse, non 
ut nos ipsi postea magis egeamus, quam qui a 
nobis accipiunt, Deinde nominatim ait: Ex eo 
quod superest, id est, ut largiamur ex fructibus, 
non ut nos ipsos exuamus omni patrimonio, ta 
utrinque vult esse aequalitatem, quae est intelli- 
genda non arithmetica, sed geometrica propor- 
tione, scilicet, ut ratione fiat aequalitas, et pro 
modo suarum facultatum quisque largiatur, et 
pro alterius necessitate petentis, ut nec qui habent 
facultates, prorsus exhauriantur, nec inopes abu- 
tantur aliena liberalitate, nec petant, nisi cum 
est necessitas, Nam mendicitas, quae non habet 
probabilem causam, est furti quaedarn species, et 
prohibetur a Paulo 1. Thessal, 4. et 2. T hessal. 8. 
cum praecipit, ut suis manibus quisque laboret, 
et suum panem manducet. 

Sed meminerimus de beneficentia et eleemo- 
synis praecipi, ut ex animo et liberaliter largia- 
mur iis, quibus opus est nostro beneficio, nec si- 
mus tenaces, aut astricti ad largiendum, sicut 
quidam valde deformant haec officia, cum qui- 
dem aucupentur laudem beneficentiae, tamen in 
dando prae se ferunt animum ieiunum et illibera- 
lem, ut satis appareat eos invitos dare, Quare 
sic largiendum est, ut absit species avariciae, et 
res testetur nos ex animo et liberaliter benefacere, 
Hilarem datorem diligit Deus, inquit Paulus, 
Econtra de maligne dantibus ait, qui parce se- 
minat, parce et metet, 

Ideoque hic additur descriptio verae libera- 
litatis in verbo Dispersit. Non vult ostentationem 
quandam liberalitatis, quae est et in impiis, ali- 
quo inani aucupio gloriae, profundentem ubi 
non est opus,  Écontra reprehendit et eos, qui 
per avariciam et sordes maligne erogant, quod 
dandum est, sicut Malach. 1.: accusantur, qui 
offerebant ad aram viciosas et morbidas pecudes, 
sed postulat, ut ex animo, et gratis propter Deum 


impertiamus egentibus quantum omnino possu- 
mus. 

Et hoc ipso verbo Spargendi, significat se 
requirere fidem in his operibus, ut supra dixi. 
Nou enim existit haec virtus verae liberalitatis, 
nisi in iis, qui propter voluntatem Dei libenter 
largiuntur, et credunt se respici a Deo ac Deum 
suppeditaturum esse ipsis necessarium victum, de- 
fensionem etc., etsi se defraudent, et periclitan- 
dum sit de victu, Hoc nomine Christus praefert 
opus viduae pauperculae, mittentis duo aera in 
gazophylacium, aliorum divitum eleemosynis, 
quod, cum ipsa egeret, etiam sese defraudans, 
totum victum contulisset, Et magnifice praedicat 
scriptura exemplum Sareptanae, quae in summa 
penuria, cum nihil haberet praeter pauxillum fa- 
rinae, quo ad unum diem sibi ac filio vitam pro- 
rogaret, tamen id omne praebet Eliae venienti, 
nec retardatur diffidentia ad benefaciendum, quod 
sit sibi defuüturus cibus vel victus: sed fide prae- 
stat hoc opus credens sibi divinitus suppeditatum 
iri, etiamsi nihil supersit cibi. Haec exempla 
imitentur pii, ut in his operibus exerceant fidem, 
et ita praestent largas eleemosynas, nec deterrean- 
tur a benefaciendo, etsi cum aliquo suo incom- 
modo, et propemodum supra vires largiendum 
sit, sicut Paulus praedicat eleemosynas Ecclesia- 
rum Macedoniae, quod etiam supra vires sponte 
contulerint, 


Magna laus est in scripturis huius virtutis, 
et habet magnificas promissiones praemiorum in 
hac vita, et post hanc vitam, sicut Christus in- 
quit Lucae 7.: Date, et dabitur vobis, mensu- 
ram confertam, uberem, abundantem dabunt in 
sinum vestrum. . Et Proverb, 12.: Qui liberaliter 
benefacit, cumulabitur etc, — Item 22.: Liberali 
oculo benedicetur, quia de suo pane dat egenti. 
Ideo et hic additur promissio: lusticia eius manet 
in seculum etc, — Pollicetur piis benefacientibus 
praemia, quod Deus sit ipsos defensurus ac glo- 
rificaturus. 


Est enim sententia, sicut supra: etiamsi pii 
non accipiunt praemia ab hominibus pro bene- 
factis, sed in mundo patiuntur calumnias, iniu- 
riam, fraudes improborum, opprimuntur et con- 
culcantur a tyrannis, damnantur ab hypocritis, 
tanquam abiecti a Deo, tamen Deus defendet eos, 
et tandem glorificabit ipsos, ut vincat ipsorum 
causa, ltem suppeditabit eis etiam necessaria ad 
hanc vitam, augebit etiam dona spiritualia, ut 
multum possint prodesse Ecclesiae et reipublicae, 

sicut de Naaman Syro scribitur, quod propter eius 
pietatem Deus dederit salutem toti Syriae, Deni- 
que fruentur post hanc vitam aeterno gaudio, el 
perpetuo erunt gloriosi, 


Plena est scriptura promissionum et exem- 
plorum huius generis, Paulus 2. Corinth. 8. pro- 
mittit non solum corporalia praemia, sed etiam 
incrementum donorum spiritualium, Qui suppe- 
ditat semen seminanti etc, augebit etiam proven- 
tum frugum iusticiae nostrae, ut in omnibus lo- 
cupletemini, abundantes in omne opus bonum etc. 
Malach. 3. cum concionatur de eleemosynis con-. 
ferendis ad ministerium, Inferte, inquit, omnem 
decimam in horreum meum, si non aperuero ca- 
taractás coeli, et^ effudero omnem  benedictio- 
nem etc, 


Praedicantur etiam in exemplis sanctorum 
haec officia, praecipue principum et regum elee- 
mosynae, ut de Ezechia, 1. Paral. 21. quod 
praeceperit dare victum ex provinciis, et decimis, 
sacerdotibus, ut possent vacare legi Domini, Et 
additur, ex quo coeptae sunt offerri primitiae, 
benedixisse Dominum populo. In historiis no- 
strorum principum insignem laudem habet libe- 
ralitatis in pauperes Tiberius imperator secundus, 
qui successit lustino. Aiunt hanc fuisse eius vo- 
cem, cum reprehenderetur quod exhauriret aera- 
rium publicum, Nunquam defuturam pecuniam 
fisco regio, quandiu pauperes eleemosynas acci- 
perent. Scribitur etiam propter singulare stu- 
dium beneficentiae, patefactos ei esse ingentes 
thauros in terra reconditos, 


Econtra his, qui negligunt haec officia, non 
conferunt ad conservationem ministerii, nec ad- 
iuvant egentes cum possunt, minatur scriptura 
atroces poenas, 1. Ioau. 8.: Qui habet facultates, 
et videns fratrem egere, claudit viscera sua, quo- 
modo manet dilectio Dei in illo?  Haggaeus de 
neglecta cura conservandi ministerrii ait: propter 
hoc prohibiti sunt coeli, ne darent rorem.  Eze- 
chiel 36. inter causas eversionis Sodomorum 
etiam haec allegatur, quia manum suam pauperi 
porrigebant. Haec prodest admonere homines, 
ut excitentur ad benefaciendum, — Ac profecto si 
promissiones fide intueremur, multo essent lar- 
giores eleemosynae, ac minus rapacitalis, ac fur- 
torum etc. 

Peccalor. eidebil, et irascetlur: dentibus suis 
fremet, et tabescel, etc, 


Antithesis addita est de impiis, quae et pro- 
mittit piis liberationem et glorificationem , et im- 
piis praedicit poenas. Est autem opposita scan- 
dalo, quod exercet infirmos, cum vident impiis, 
tyrannis et hypocritis, qui persequuntur Eccle- 
siam, bene esse, et eos florere in mundo, ac frui 
omnibus commodis etc. Cum interim pii duriter 
exerceantur sub cruce et afflictionibus, subiecti 
calamitatibus et aerumnis omnis generis, nec vi- 
jlentur eventus respondere tam magnificis promis- 
sionibus, quales supra posuit. Contra hoc scan- 
dalum saepe scriptura munit et armat pios, et 
sunt hoc argumento integri Psalmi 36.: Noli ae- 
mulari etc,, et 72.: Quam bonus Israel, 


Ita hic versus confirmat pios, ne ista specie 
scandali, incurrentis in oculos, moveantur, vi- 
delicet quod differtur liberatio, et impii aliquan- 
diu florent et triumphant, Sed sciant Deum tan- 
dem liberaturum et glorificaturum esse pios, sicut 
promisit, et sumturum poenas de impiis, Sed sicut 
saepe dictum est, promissiones requirere fidem, 
nec nisi fide apprehendi posse: ita sciamus et has 
sententias de poenis impiorum fide tenendas esse, 
nec iudicandum ex praesentibus eventibus, quod 
pii affliguntur, nec adparet liberatio, et impii 
pergunt furere, imo, tanquam iam triumphatum 
sit de piis, eliam acerbe insultant, et illudunt 
ipsis, sicut Christum afficiunt acerbissimis blas- 
phemiis in cruce, et in Psalmis deseribuntur tales 
voces, velut triumphantium, ut Psalm.34: Euge, 
euge, viderunt oculi nostri etc, Sed econtra fide 
statuendum est, quamvis differtur liberatio pio- 
rum, et impiorum poena: tamen certo futurum 
esse, ut Deus puniat impios, glorificatis piis. Ita 
fide apprehendendae et certo tenendae sunt pro- 
10issiones, antequam eventus apparet, et statuen- 
dum, quod Deus vere sit servaturus promissa, li- 
beraturus pios, et puniturus impios, nec movea- 
mur scandalis, etiamsi aliquandiu differtur libe- 
ratio, et saepe diversi exitus apparent, quod san- 
cti occiduntur, nec videntur consecuti esse pro- 


;nissa, Sicut multi ex sanctis, ut David, Moy- 

siones fide. Etiamsi propter Evangelium sunt 
obeunda pericula omnis generis, videmus sanctos 
duriter exerceri atque affligi, ita ut appareat Ec- 
clesiam propemodum oppressam esse, tamen scia- 
mus Deum tandem liberaturum et glorificaturum 


| esse suos, et impios daturos esse poenas. 


Est igitur consolatio proposita piis in hoc 
versu, ut sciant Deum praestiturum esse promis- 
sa, et eventus iuxta promissionem certo secuturos 
esse, sed ita, ut prius fide haereamus in verbo, 
antequam eventus apparet, et expectemus auxi- 
lium Dei, iuxta ipsius voluntatem, neque prae- 
stituamus ipsi modum, aut tempus: sed exitum 
committamus ipsius consilio, ut pro sua sapientia 
gubernet eventus, — Ac Psalinus confirmat pios 
etiam de praesenti liberatione in hac vita, et do- 
cet quod Deus mirabiliter sit glorificaturus pios, 
quantumvis furentibus impiis, ut etiam inviti et 
frustra repugnantes experiantur Deum respicere 
et adiuvare pios, et se divinitus puniri: et signi- 
ficanter describitur incredibilis furor et horribilis 
fremitus impiorum, quibus cruciantur flagrantes 
immani odio et iracundia adversus Ecclesiam et 
pios, et incredibiliter dolore uruntur et indigna- 
tione, cum vident divinitus adiuvari Ecclesiam, 
et suos conatus irritos esse. Haec ipsa est horri- 
bilis poena in impiis, ardere implacabili odio, et 
ira adversus pios, quae tandem ipsis adfert exi- 
tium, quia eo magis accenditur odium, quo mi- 
nus vident sese efficere, nec tamen desinunt fu- 
rere ct exercere saevitiam, quoad ruant in exi- 
tium. Sicut Pharao adversus Moysen et populum: 
Pharisaei, pontifices et tyranni adversus Áposto- 
los;et Ecclesiam, inflammati immani odio et ira- 
cundia, cum quidem videant Deum adiuvare pios, 
tamen pergunt furere, quoad ipsi ruunt et pereunt, 
Haec consolentur pios, ut adversus furorem irm- 
piorum fide sese sustentent, ac expectent glori- 
ficationem. 


Psalmus CXTIII. 


| Laudate servi Dominum, laudate nomen Do- 


ses, et alii, diu exercebantur afflictionibus, qui- ; 
' Ab ortu Solis usque ad occasum, laudetur no- 


dam etiam oppressi et interfecti sunt ab impiis, et 
tamen fide tenuerunt promissiones, fore ut Deus 


aliquando glorificaret ipsos, et de]impiis poenas , 


vumoeret, 


Sic ergo et nos complectamur promis- ; 


inini. 


Sit nomen Domini benedictum, abhinc usque 
in perpetuiwmn. 


men Domini. 


Ercelsus super omnes gentes Dominus, et su- 
per coelos gloria eius. 

Quis sicut Dominus Deus noster, qui in altis 
habitat? | Et humilia respicit in coelo et in 
terra. 

Erigens de pulvere inopem , et de stercore ex- 
tollens pauperem. 

Ut collocet eum cum principibus, cum princi- 
pibus populi sui. 

Qui habitare facit sterilem in domo matrem 
filiorum laetantem. 


Argumentum. 


Supra distinxi genera Psalmorum, videlicet: 
alios complecti vaticinia de Christo, aut aliquam 
partem doctrinae Evangelii, aut esse consolatio- 
nes, precationes et gratiarum actiones: alios tra- 
dere doctrinam legis, aut praecepta operum. Et 
quamvis interdum haec genera miscentur: tamen 
in singulis considerandum est, quod sit principale 
argumentum, Cum autem Psalmi tradant pluri- 
mos et gravissimos locos doctrinae spiritualis, 
gratissimi et dulcissimi sunt illi, qui proprie con- 
cionantur de misericordia et beneficiis, quae in 
Evangelio proponuntur. Ex eo genere est et hic 
Psalmus. 


Est enim vaticinium de novo quodam verbo, 
et nova noticia spargenda et evulganda in totum 
orbem, qua innotescant et praedicentur miseri- 
cordia et beneficia Dei, et existant veri cultus, in 
quibus celebretur gloria Dei, videlicet, quod vere 
misereatur, quod respiciat, adiuvet et salvet 
humiles, adflictos et abiectos. Hoc ipsum vere 
est vaticinari de regno Christi, de quo conciona- 
tur Evangelium, et proponit praecipuum locum 
qui pertinet ad consolationem conscientiarum, et 
adfert veram noticiam seu agnitionem Dei, parit 
veros cultus, timorem, fidem, invocationem et 
alios spirituales motus, quorum nihil potest exi- 
stere ex doctrina legis. 


Nam etiamsi lex habet promissiones, et do- 
cet Deum esse bonum, misericordem etc., tamen 
addit conditionem nostrae dignitatis, requirit 
perfectam obedientiam, non docet de gratuita mi- 
sericordia, quod Deus recipiat, exaudiat et sal- 
vet indignos. taque homines etsi habent noti- 
ciam legis, tamen sine Évaugelio non possunt 
certo statuere de voluntate Dei, non credunt sibi 
gratis ignosci, aut se exaudiri, non expectant 
certo auxilium Dei. Cum enim non satisfaciamus 
legi, cum habeamus peccatum, reclamat in nobis 

ipsa vox legis, ac chirographum inscriptum cor- 
dibus nostris accusans et damnans nos, negat nos 
recipi a Deo, pronunciat nos propter peccata pu- 
niri, ltaque non potest existere fides et invoca- 
tio, imo conscientiae opprimuntur dubitatione et 
desperatione. 


Quare opus est alia doctrina, quae adferat 
certam et firmam noticiam misericordiae, per 
quam excitetur in cordibus fides, et vincantur ter- 
rores irae Dei et desperatio. Haec est doctrina 
Evangelii, quae revelat hauc voluntatem Dei, 
quod velit gratis remittere peccata, ignoscere in- 
dignis, et habentibus peccatum, propter Chri- 
stum propiciatorem, si tamen fide hunc apprehen- 
damus, et quod certo velit credentes exaudire et 
salvare. Hoc modo vere agnoscitur Deus, et exi- 
stunt veri cultus spirituales, vera invocatio, gra- 
tiarum actio, vera et spiritualis obedientia. 


De hac noticia vaticinatur hic Psalmus, vi- 
delicet, spargendum esse verbum Evangelii per 
totum orbem, quo vere agnoscatur Deus apud 
omnes gentes, et innotescat eius gloria, et prae- 
stentur veri cultus: et nominatim praedicat prae- 
cipua beneficia Dei et testimonia misericordiae, 
videlicet, quod sit Deus respiciens et adiuvans hu- 
miles, abiectos, oppressos etc. Hae sunt ipsae 
Evangelii voces, quales passim plurimae sunt in 
scriptura. Matth. 11.: Venite ad me omnes qui 
laboratis etc. Item Luc. 12.: Nolite timere pu- 
sillus grex , placuit enim patri vobis dare regnum. 
Esaiae 66,: Ad quem respiciam, nisi ad pauper- 
culum et contritum spiritu, Psal. 34.: Iuxta est 
Dominus his, qui tribulato sunt corde, et humi- 
les spiritu salvabit etc. Psalm, 144,: Allevat Do- 
minus omnes qui corruunt, et erigit omnes elisos, 


Huc ergo referendus est hic Psalmus, tan- 
quam pars doctrinae Evangelii, quae docet de re- 
gno Christi, in quo lucet et agnoscitur misericor- 
dia Dei, et habet insigne praeconium operum mi- 
sericordiae, commemorat beneficia, de quibus do- 
cet Evangelium, quaeque propria sunt regni Chri- 
sti, videlicet respicere humiles, abiectos, adiu- 
vare et glorificare oppressos etc. — Quare valde 
suavis est Psalmus, et facile dulcescet piis, cum 
accommodabitur ad consolandas et erigendas men- 
tes, in certaminibus conscientiae, et ad. exercitia 
fidei in invocatione, et in omnibus actionibus, 

Laudate serei Dominum, laudate nomen Do- 
mini. 

Initio cum hortatur et invitat ad laudandum 
nomen Dei, admonet nos de veris et praecipuis 
cultibus piorum , scilicet de confessione et praedi- 
catione beneficiorum eius, de quibus alias saepe 
dicitur. Nam tales cultus passim requirit scriptu- 
ra, qui non sunt tantum externa simulatio cul- 
tuum, quae praestatur etiam ab impiis, sed qui 
sunt spirituales et veri motus cordis, ut est ti- 
mor, fides, invocatio, aut sunt vera et non si- 
mulata testimonia interiorum motuum, scilicet 
timoris et fidei, ut est confiteri, ac praedicare ver- 
bum Dei, gratias agere pro beneficiis etc. 


Hos cultus requirit scriptura, et opponit eos 
aliis cultibus electiciis , aut in quibus tantum est 
quaedam simulatio operum legis. Nam hi tantum 
sunt veri cultus, in quibus cor agit cum Deo, et 
apprehendit Deum, iudicat se accipere bona a Deo, 
et afficit Deum honore, iudicat vere esse Deum, 
curare et gubernare omnia, vere irasci peccato, 
et rursus ignoscere et misereri implorantibus mi- 
sericordiam, et exaudire invocantes et salvare, 
Haec fide tenere et confiteri, est vere honorem 
Deo tribuere, statuere quod non sit ociosus, quod 
sit propicius, quod respiciat et exaudiat nos, Haec 
est vera laus Dei, praedicare et testari ista, no- 
stra confessione. De his cultibus praecipit Psal- 
mus 49.: Sacrificium laudis honorificabit me, 
quasi dicat, alii non sunt veri cultus, qui sunt 
tantum externa quaedam observatio legis, aut tra- 
ditionum humanarum , quae praestantur ab hypo- 
critis: quia his non tribuitur verus honos Deo, 
sed illis, qui sunt veri motus cordis et cultus 
mentis, quae apprehendit Deum, sentit nos Deo 
curae esse, nos exaudiri etc. 


Sed hic sciendum est illud, hos cultas non 
posse praestari, nisi ab his, qui norunt Evange- 
lium, ac tenent doctrinam de fide, videlicet sta- 
tuendum esse, quod Deus gratis, per miscericor- 
diam propter Christum, velit remittere peccata, 
exaudire etsalvare credentes. [aec non intelli- 
guntur ex doctrina legis: nam si respiciendum 
esset ad legem, nunquam possemus statuere, nos 
consequi haec beneficia, cum legi non satisfaciamus. 

Quare cum Psalmus iubet nos laudare Deum, 
ae praedicare eius beneficia, revocat nos a lege, 
et a conspectu nostrae dignitatis, ad doctrinam 
Evangelii, de gratuita misericordia, et ad pro- 


PHIL. MEL. SCRIPTA EXEGETICA. 





1364 


missiones de beneficiis Christi, vult ut vere sta- 
tuamus nos gratis recipi in gratiam propter Chri- 
stum promissum, respici, exaudiri etc, Sicut 
postea clare exponit, cum addit causam, quare 
requirat hos cultus, et testatur se loqui de bene- 
ficiis regni Christi, lta docet, qui sint veri cul- 
tus, et admonet nos ut fidem exerceamus in his 
cultibus, invocatione, confessione, gratiarum 
actione etc. 

Sic in omnibus Psalmis, cum requiruntur 
tales cultus, invocatio, laus, confessio: item cum 
iubemur sperare, laetari, exultare etc. memineri- 
mus ea referenda esse ad doctrinam Evangelii, et 
intelligamus nos admoneri de fiducia gratuitae 
misericordiae, Nam ut dixi, hi cultus sine fide 
praestari non possunt, nemo potest laetari, spe- 
rare, laudare, agere gratias, nisi iudicet se ha- 
bere Deum propicium, et vere statuat se curae 
esse Deo, accipere bona a Deo, Id non fit, cum 
respicimus ad nostram dignitatem, imo sic excu- 
titur fides, et opprimit animos dubitatio, cum co- 
gitamus ista tantum dignis et meritis contingere: 
sed tum demum existunt tales motus, cum tenen- 
tes Evangelii doctrinam, fide statuimus Deum 
cero nobis ignoscere , non respicere propter Chri- 
stum gratis, 

ltaque sciamus a nobis requiri hos cultus, 
ut Deum honore afficiamus, et in his exerceamus 
fidem, statuamus has sententias proprie concio- 
nari his, qui sentiunt se esse indignos, et prae- 
cipere ut repugnemus dubitationi, et vincamus 
desperationem fide, et tribuamus Deo debitum 
honorem, videlicet, ut iudicemus eum esse vera- 
cem, sciamus velle eum a nobis laudari, ut qui 
vere velit nos respicere, et praestare promissa. 

Haec duo consideranda sunt in his primis 
versibus: Primum, qui sint veri cultus, ac debiti 
Deo. Deinde sciendum est talibus sententiis nos 
admoneri de misericordia, de qua concionatur 
Evangelium: tenenda est regula, cum iubemur 
laudare Deum, gratias agere, laetari etc. , quod 
requiratur a nobis fides, quae statuat se accipere 
misericordiam, et certo expectat bona promissa 
a Deo. 


A Solis ortu usque ad occasum laudetur no- 
men Domini, 
Excelsus super omnes gentes Dominus, etc. 
Hic incipit vaticinari de Evangelio spargendo 
in totum orbem, in quo noticia Dei inclarescat, 

et praestentur veri cultus. Non sunt autem ob- 
scuri versus, nec habent opus.prolixa interpreta- 
tione, Clare concionatur de tali regno, in quo 
agnitio et laus Dei ubique in orbe spargatur. 
Quare significat Evangelii doctrinam de Christo, 
praedicandam esse in toto orbe, Non enim pos- 
sent existere laus, et veri cultus Dei apud gentes, 
nisi Evangelium doceret nos de voluntate Dei, vi- 
delicet de misericordia gratuita, quod velit esse 
propicius, nos respicere et salvare propter Chri- 
stum, | Nam etsi homines habent noticiam legis, 
quod sit Deus, quod sit colendus, quod benefa- 
ciat iustis etc., tamen non possunt statuere, quod 
gralis remittat peccata, quod vere respiciat et 
exaudiat indignos, non satisfacientes legi etc, 
Quare non vere credunt Deo, non possunt invo- 
care, laudare, et agere gratias: sed haerent in 
perpetua dubitatione, quae pugnat cum fide, et 
impedit invocationem et veros cultus, 


Ergo cum dicit Psalmus, Deum agnosci, lau- 
dari et glorificari apud omnes gentes, satis osten- 
dit se loqui de Evangelio spargendo in orbem ter- 
rarum, quae est nova doctrina, docens de mise- 
ricordia et beneficiis, quae nobis donantur gratis 
non propter legem, sed propter Christum. 


Haec est summa sententiae, quae satis per- 
spicua est, Tantum hoc consideretur, prophe- 
tam vaticinari de Evangelio et beneficiis Christi, 
ut haec opponantur doctrinae et cultibus legis. Di- 
ligenter enim discernenda sunt, regnum Christi 
et cultus Novi Testamenti, a doctrina seu culti- 
bus legis, seu Mosaicis, sicut saepe alias dicitur, 
ludaei somniabant Christum constituturum esse 
quoddam externum ac mundanum regnum, in 
quo lex et politia Mosaica, propagarelur in totum 
orbem, et subiecturum esse omnes gentes huic 
populo, seu huic politiae Mosaicae. ta carnali- 
ter imaginabantur de regno Christi, nec putabant 
aliud fore, nisi propagationem politiae Mosaicae 
et cultuum legis in totum orbem, 

Sed scriptura clare docet, regnum Christi 
non esse eiusmodi mundanam politiam, et obser- 
vationem rituum et cultuum Mosaicorum: sed esse 
spirituale regnum, in quo spargitur novum ver- 
bum, videlicet, de nova et aeterna iusticia, de 
liberatione a peccato et a morte aeterna per Chri- 
stum, et quod gignit in cordibus novam lucem, 
et veram agnitionem Dei: parit novos cultus spi- 
rituales, fidem, invocationem, confessionem etc. 

Has res adfert nobis Evangelium, cum con- 
cionatur de regno Christi, non constituit aliquod 
externum, mundanum regnum, non subiicit nos 
politiae Mosaicae, nec requirit ritus aut cultus 
legis, imo exaequat utrosque, gentes et ludaeos, 
coniungit utrunque populum, iubet utrosque agno- 
scere hunc Christum, et statuere, quod non pro- 
pter legem, nec observationem rituum Mosaico- 
rum, nec propter propriam dignitatem, sed pro- 
pter promissum semen recipiantur in gratiam, et 
consequantur remissionem peccatorum, exaudian- 
tur et salventur, et postulat novos cultus, sicut 
dictuui est. 


Ita et Evangelium tollit discrimen Iudaeorum 
et gentium, non requirit novam politiam aut ri- 
tus: sed subiicit omnes uni Christo, proponit 
eosdem cultus spirituales, etc. 


Haec significantur in his versibus: 44b ortu 
Solis ad occasum laudabile nomen Domini, vi- 
delicet, novum verbum spargendum esse de Chri- 
sto, per quod vere agnoscatur Deus, et praesten- 
tur veri cultus, non tantum apud [udaeos, sed 
ubique iu toto orbe terrarum, nec requiri obser- 
vationem rituum politiae Mosaicae, sed hos spi- 
rituales cultas, laudem, confessionem, praedica- 
tionem misericordiae et beneficiorum, quae pro- 
ponit Evangelium. 


Idem docet, vel potius declarat sequens ver- 
sus: Zixcelsus super omnes gentes Dominus, etc. 
Significat vere regnum Dei spargi in omnes gentes, 
quod non est externa politia Mosaica: sed regnum 
spirituale, in quo Deus per verbum regit et gu- 
bernat mentes, infundit eis novam lucem, ut 
ipsum agnoscant, et est efficax dato Spiritu san- 
cto in cordibus, ut certo credant quod sit propi- 
cius, quod remittat peccata propter Christum, 
quod vere praestet promissa, exaudiat eL salvet 
nos, etc, Haec testantur quod vere regnet, et sit 
efficax in credentibus, quia ab his glorificatur, id 
est, vere agnoscitur quod sit talis, qualis praedi- 
catur in verbo, et praestantur tales cultus, qui 
ipsum afficiunt honore, et vere ei tribuunt glo- 
riam, quod sit Deus, quod impertiat haec bona, 
de quibus concionatur Evangelium. 


Quis sicut Dominus Deus noster, qui in altis 
habitat, etc. 


Dixit Psalmus de vera noticia Dei, spargen- 
da in totum orbem per Evangelium: nunc recen- 

set beneficia, de quibus praedicat Evangelium, et 
quae conspiciuntur in Ecclesia, seu coetu illorum, 
qui norunt Evangelium, | Commendat autem ea 
opera, quibus testatur Deus se respicere et reci- 
pere, adiuvare et salvare, humiles, abiectos, ad- 
flictos etc. Haec sunt praecipua opera Dei, quae 
testantur vere esse Deum, quibus illustratur glo- 
ria Dei, quod curet nos, quod adiuvet pios etc, 


Sed sciendum est, ut supra dixi, hic pro- 
poni doctrinam propriam Evangelii. Nam ratio 
ex doctrina legis iudicans, haec non intelligit, 
sentit Deum tantum benefacere his, qui sunt iu- 
sti, et servant legem, negant eum respicere, ex- 
audire et iuvare indignos, qui habent peccatum, 
Itaque iudicat ex praesentibus casibus, seu even- 
tis, hos esse curae Deo, quibus sunt res secun- 
dae, qui fruuntur commodis huius vitae. Econ- 
tra eos qui adfliguntur, qui iactantur perpetuis 
casibus et aerumnis, non respici a Deo, sed pu- 
niri propter peccatum, Hoc est iudicium huma- 
nae rationis ex lege, quod ipsum tamen non est 
firmum et perpetuum, Nam cum videt saepe bo- 
nis male esse, et eos exerceri durissimis casibus, 
et econtra palam improbos florere, et abundare 
omnibus commodis, excutiuntur etiam illae sen- 
tentiae, quas ex lege tenebat, et coniicitur in du- 
bitationem, utrum Deo curae sint res humanae, 
utrum respiciat et exaudiat homines, et tandem 
delabitur eo, ut aut blasphemet, ac prorsus neget 
Deum curare humana, aut ruat in desperationem, 
cum videt suam indignitatem, iudicat se reiici 
propter peccata, nec exaudiri a Deo etc. 


Haec est horribilis caligo et coecitas in ani- 
mis hominum, qui non habent noticiam Evange- 
lii, ac fidem. Quare has sententias, quas incul- 
cant Psalmi prorsus non intelligunt, sed aut se- 
curi contemnunt Deum, et fiunt palam Epicurei, 
non credunt Deo, non petunt nec expectant ab eo 
bona, aut si sunt hypocritae, somniant se pro- 
pter opera, et propter suam dignitatem respici a 
Deo, nec habent verum timorem Dei et veram 
fiduciam. Econtra cum incidunt in calamitates, 
aut terrores, iudicant se prorsus abiici a Deo, et 
ruunt in desperationem, 


Ac sanctos quoque exercent haec certamina, 
et coguntur luctari praecipue adversus desperatio- 
nem, ac vincenda est dubitatio fide, quae teneat 
hanc sententiam Evangelii, quod Deus gratis ve- 
lit ignoscere et misereri indignis, quod certo re- 

spiciat abiectos , adílictos, perterrefactos etc,, quod 
non abiiciat eos propter peccata, nec sinat adfligi, 
ut damnet aut perdat, sed ut discamus ipsi con- 
fidere ac invocare: quare diligenter aspiciendae 
sunt hae sententiae, quae docent de misericordia 
et beneficiis gratuitis, Sunt enim suavissima prae- 
conia, et ipsissimae voces Evangelii ad consolan- 
dos perterrefactos et adflictos, et ad excitandam 
fidem et invocationem in omnis generis casi- 
bus et periculis, Haec satis sit admonuisse de 
sententia horum versuum, | Non sunt enim ob- 
scuri. 


Ác apte distributa est commemoratio bene- 
ficiorum et operum Dei. Primum in genere prae- 
dicat Deum respicere et adiuvare adflictos et hu- 
miles Hoc ad universam Ecclesiam pertinet, et 
ad omnes pios, qui sunt membra Ecclesiae, quae 
in hoc mundo iacet oppressa saevitia et tyrannide 
impiorum, horribiliter oppugnatur a diabolo, 
exercetur acerbissimis calamitatibus et aerumnis. 


Deinde pollicetur quod Deus etiam exterio- 
rem vitam piorum, politiam et oeconomiam velit 
adiuvare et gubernare, ut usui sint Reipublicae, 
et per ipsos feliciter administrentur, et floreant 
politiae, conservetur pax et alia bona, et quod 
Deus sit defensurus pios, etiamsi patiuntur iniu- 
riam et violentiam improborum.  Hocest, quod 
ait, de stercore erigens pauperem , ut collocet eum 
cum principibus, sicut Ioseph ex carcere, Daniel 
in exilio, evecti sunt ad regios honores, Moyses 
expositus et abiectus fit dux et liberator populi 
Israécl, David ex infimo loco traducitur ad re- 
gnum. 


Postremo etiam in privata et domestica vita 
promittuntur piis bona, soboles ac posteritas, vi- 
ctus, defensio, sicut Sarae uxori Abrahae, tam- 
etsi sterili et effoetae datur haeres et posteritas: 
obstetricibus benedicitur, quae servabant infantes 
Ebraeorum Exod. 1.: Viduis, quae exceperunt 
hospitio Eliam et Helisaeum, datur victus in dif- 
ficultate annonae, et resuscitantur liberi, Haec 
dicta et exempla accommodemus etiam ad nostram 
vitam et nostra certamina, ut in terroribus et 
periculis concipiamus consolationem, et fide eri- 
gamur, statuamus nos vere respici a Deo, Deum 
nos adiuturum et defensurum esse. ltaque ipsum 
invocemus et expectemus bona ab ipso etc. 


1969 
Psalmus CXIV. 


In exitu Israelis de Aegypto, domus Iacob de 
populo barbaro. 

Facta est Iuda sanctificatio eius, Israel domi- 
natio eius. 

Mare vidit et fugit, Iordanis aversus est re- 
trorsum. 

Montes exilierunt sicut arietes, et colles sicut 
agni ovium. 

Quid erat tibi mare cur fugeres? et tu Iorda- 
nis cur aversus es retrorsum? 

Montes exiliistis sicut arietes, et colles sicut 
agni ovium? 

A facie Domini mota est terra, a facie Dei 
Iacob. 

Qui convertit petras in rivos aquarum, et sili- 
ces in fontes aquarum. 


INon nobis Domine , non nobis: sed nomini tuo 
des gloriam, propter misericordiam tuam, 
et veritatem tuam. 

Quare dicent gentes : Ubi nunc est Deus eorum? 

Sed Deus noster in coelo quicquid voluit fecit. 

Simulacra illorum argentum et aurum, opera 
manuum hominum. 

Os habent: sed. non loquuntur , oculos habent, 
et non vident. 

Aures habent: sed non audiunt. 

Nares habent: sed non odorantur. 

Manus habent: sed non palpant. 

Pedes habent: sed non ambulant. 

Non meditantur in gutture suo. 

Similes illorum sunt, qui faciunt ea, et qui- 
cunque confidunt illis. 

Israél confidit in Domino, adiutor eorum et pro- 
tector eorum ipse est. 

Domus Aaron confidit Domino, adiutor et pro- 
tector eorum ipse est. 

Qui timent Dominum, confidunt Domino, ad- 
iutor et protector eorum est. 


Dominus memor est nostri, et benedicit nobis. 

Benedicens benedicit domui Israel, et benedi- 
cit domui Aaron. 

Benedicit timentibus Dominum pusillis et ma- 
gnis. 

Accumulet Dominus super vos, et super filios 
vestros. 

Benedicti vos a Domino, qui fecit coelum et 
terram. 

Coeli coelorum Domini sunt, et terram dedit 
filiis hominum. 

Ion moriui laudabunt te Domine , neque ulli, 
qui descendunt in infernum. 

Sed nos benedicimus Domino, abhinc usque 
in perpetuum , Alleluia. 


Argumentum, 


Apud Ébraeos duo sunt Psalmi, quos, quia 
videntur apte cohaerere, interpretes coniunxe- 
runt. Quare et nos utrumque complectemur, Est 
autem in summa uterque Psalmus gratiarum actio, 
ut caneretur, ut apparet praecipue in Paschate, 
ad celebrandam memoriam liberationis populi 
Israélitici ex Aegypto, et datae terrae promissae. 


Sed prior Psalmus est prorsus historica nar- 
ratio, breviter complectens historiam eductionis 
et miraculorum, quae sunt edita divinitus in hoc 
populo, ab egressu ex Aegypto, quoad introdu- 
cti sunt in terram Canaan, quibus Deus testatus 
est, se elegisse hunc populum, et in eo proposuit 
testimonia praesentiae suae, iuxta promissiones 
datas. Patribus, quod esset ipsorum Deus, quod 
esset servaturus promissa, exhibiturus Christum 
etc., videlicet ut ipsi admoniti his exemplis, disce- 
rent timere Deum, et credere Deo, et ut per haec 
miracula etiam gentes excitarentur ad agnoscendum 
et glorificandum hunc Deum, Ideo saepe &cri- 
ptura repetit et inculcat haec miracula, ut popu- 
lum admoneat de timore et de fide erga Deum. 
Et in ipso decalogo fit mentio historiae liberatio- 
nis populi: Ego sum Dominus Deus tuus qui 
eduxi te de terra Aegypti etc, Voluit enim in hoc 
opere, ut dixi, conspici Deus, et extare testimo- 
nium suae praesentiae. 


Haec est summa prioris Psalmi, qui nihil 
aliud est, quam brevissima repetitio admonens de 
historia. 


Hunc apte sequitur alter Psalmus, et cum 
hoc cohaeret, quasi accommodatio applicans hi- 
storiam ad usum: docet de vera agnitione Dei, 
et de veris cultibus, quod hic sit vere Deus, qui 
dederit verbum, et in hjs exemplis sese voluerit 
agnosci, quod non sit óciosus, sed vere praestet 
promissa, quod respiciat et exaudiat et liberet 
pios, et econtra puniat impios, ideoque eum ti- 
mendum, et ipsi credendum esse, et hac fide in- 

vocandum, quod vere sit exauditurus nos, et da- 
turus promissa. 

Sic Psalmus concionatur de praecipuis culti- 
bus praeceptis a Deo, de timore, fide, invoca- 
tione etc. Et ad hunc usum docet accommodandas 
esse historias, et exempla operum Dei, Haec fere 
est summa posterioris Psalmi, quam orditur pri- 
mum a precatione: JVon nobis Domine, non no- 
bis, elc, Petit ut Deus gubernet, respiciat, de- 
fendat ac salvet populum, et allegat causam cur 
petat exaudiri, videlicet promissiones et verbum, 
ut glorificetur nomen ipsius, ut innotescat et prae- 
dicetur, quod vere sit Deus, servans promissa, ex- 
audiens etc, iuxta promissiones, non propter no- 
stra merita, aut dignitatem nostram: sed propter 
misericordiam gratis, sicut alibi dicitur Psal, 78. : 
Propter gloriam nominis tui libera nos, et pro- 
picius sis peccatis nostris propter nomen tuum. 
Item Psal, 25.: Propter nomen tuum propiciabe- 
ris peccato meo etc. 

Deinde addit illustrem antithesin de Idolis, 
quod aliorum religio et cultus sint idolatria, qui 
non sic agnoscunt Deum iuxta verbum et promis- 
siones, hoc est, qui non vere credunt quod Deo 
curae sint res humanae , quod certo velit exaudire 
et iuvare credentes, sed haerent in dubitatione: 
ideo non invocant Deum, non praestant veros 
cultus, ac revera sunt sine Deo, quia talium Deus 
nec oculos, nec aures habet.  Econtra testatur, 
quod hi vere habeant Deum, qui tenent verbum, 
et credentes invocant et expectant auxilium iuxta 
promissiones, 

Sic ait in hoc populo extare veram noticiam 
Dei, et Deum in ipsis conspici, quod sit vere 
Deus, quia habeat talem populum, qui guberne- 
tur verbo, qui praestet veros cultus, et in quo 
extent exempla beneficiorum et operum Dei, quia 
dederit verbum, et servet promissa, gubernet et 
conservet sacerdotium et politiam huius populi, 
exaudiat et adiuvet pios. 

In fine repetit gratiarum actionem pro datis 
beneficiis, bene precatur populo et omnibus piis, 
ut Deus augeat et conservet haec beneficia ,. ut 
propagetur verbum ac vera noticia Dei, ut etiam 
floreat politia etc. Ac hic docet etiam corporalia 
beneficia esse Dei dona, magistratus, conserva- 
tionem publici status etc. cum inquit: Terram de- 
dit filiis hominum. — Ad extremum iterum allegat | 
hanc causam petitionis, ut Deus propter suam glo- | 

eius misericordia, quod gratis respiciat et salvet 
nos. Alioqui enim non posset praedicari et lau- 
dari, si non exaudiret nisi nos essemus satis me- 
riti, et afferrémus nostram dignitatem. Ideo in- 
quit: Non mortui laudabunt te Domine. 


Ita apte cohaeret posterior Psalmus cum 
priore, quia historiam liberationis populi accom- 
modat ad doctrinam filei et invocationis, videli- 
cet, quod invocatio debeat fieri hac fide, quae 
nititur gratuita misericordia, non nostra digni- 
tate, et quod haec sit vera noticia Dei, quae sta- 
tuit Deum non esse ociosum, aut non curantem 
humana: sed talem, qui vere respiciat nos, qui 
velit invocari, et nos exaudire ac iuvare, propter 
misericordiam promissam, 


Breviter complexus sum utrumque Psalmum, 
qui etiam transferendus est ad nos,  Ác posterior 
pars est plane generalis doctrina conveniens et 
apta omnibus aetatibus et temporibus, Sed prior 
pars, quae est historica, agens gratias pro libera- 
tione et beneficiis exhibitis populo Israélitico, 
etiam recte et utiliter accommodabitur ad Eccle- 
siam, quae agit gratias pro illis ingentibus bene- 
ficiis, quae nobis contingunt propter Christum, 
et proponuntur in Evangelio, quod per hunc li- 
beremur a peccato, morte, et a potestate diaboli, 
ac recipimur a Deo, ut simus filii et haeredes vi- 
lae aeternae, Quia illa corporalis liheratio erat 
velut umbra et significatio, admonens de spiri- 
tualibus et aeternis beneficiis, quae sunt propo- 
sita in promissionibus Evangelii. 


Sic ergo et nos utamur Psalmo , agamus gra- 
tias Deo, quod exhibuit Christum, qui liberat nos 
a peccato et a morte, et per ipsum impertit aeter- 
na bona, iusticiam et vitam aeternam, dedit no- 
bis verbum, quo ipsum agnosceremus, servat 
promissa, respicit, exaudit et adiuvat nos in 
omnibus periculis, gubernat et sanctificat nos da- 
to Spiritu sancto, defendit adversus saevitiam 
mundi et diaboli, sicut illum populum mirabili- 
ter defendit et servavit, Ita proderit nobis lectio 
historiae, si admoneat nos de beneficiis, quae 
nobis Deus promittit. 


Deinde haec transferamus ad usum in vita, 
et ad exercitia fidei et invocationis, sicut ipse 
Psalmus docet: discamus agnoscere Deum , quod 
vere agat nobiscum, velit esse in nobis efficax, et 
impertire bona, et postulet a nobis praestari ve- 
ros spirituales cultus, fidem et invocationem, 

Sciamus etiam haec beneficia esse gratuita, et dari 
nobis per misericordiam, iuxta promissiones Évan- 
gelii, et Deum sic agnoscendum et colendum esse, 
statuamus nobis certo contingere haec bona pro- 
pter Christum, nos recipi in gratiam, exaudiri 
et salvari, ac pro his agamus gratias, addamus 
etiam invocationem, precemur ut Deus gubernet, 
adiuvet et conservet Ecclesiam, det etiam corpo- 
ralia beneficia necessaria ad conservandam Eccle- 
siam in mundo, tranquillitatem publici status, 
victum, defensionem etc. 


Fn exilu Israélis, etc. 


Dixi principio repeti historiam illius singula- 
ris operis Dei in populo Israélitico, quo testatus 
est se elegisse bunc populum, et eum ingentibus 
miraculis defendit et servavit, ut in eo extaret te- 
stimonium, quod hic esset vere Deus, qui hunc 
populum elegerat, ac dederat promissiones, ut 
homines admoniti his operibus excitarentur ad 
agnoscendum Deum, et ad timorem ac fidem, ut 
scirent Deum irasci impiis, et eos puniturum esse, 
et econtra ut crederent pios respici, exaudiri et 
adiuvari a Deo iuxta promissiones, 

Sunt autem hi versus plani et perspicui, nec 
habent opus prolixiore interpretatione, — Tan- 
tum recitatur historia illius operis, quae est no- 
ta ex scriptura, de profectione populi ex Aegy- 
pto in terram promissam, et de miraculis, qui- 
bus Deus hunc populum defendit et liberavit, Est- 
que haec summa: Deus elegit hunc populum Is- 
raéliticum, et mirabiliter defendit ac servavit ad- 
versus hostes editis illustribus ac ingentibus mira- 
culis, cum eduxit eos per mare rubrum, item 
wansvexit per Iordanem. — Haec totidem fere ver- 
bis hic dicuntur. 

Sed historia propter exemplum proposita est 
ut admonerentur pii, quod Deus, qui elegerat 
populum, et mirabiliter defenderat, esset etiam 
defensurus ipsos, quibus dedisset verbum et pro- 
missiones, Nam exemplum non tantum unius 
temporis est: sed Deus voluit illud esse perpe- 
tuum, et extare omnibus temporibus, ut admo- 
neat pios de voluntate Dei. Quare etiam nobis 
proponitur et admonet pios ut sciant, sicut ille 
populus est divinitus electus et defensus: ita Deum 
elegisse et defensurum esse Ecclesiam, cui dedit 
verbum, revelavit Evangelium de Christo, et 
eius beneficiis de liberatione a peccato, morte, 

a potentia diaboli et mundi, et in eo dedit testi- 
monium, quod respiciat nos, quod velit nos ex- 
audire et salvare, Hoc modo exemplum transfe- 
ramus ad nos, ad confirmandam fidem, quod Deus 
sit servaturus ac defensurus Ecclesiam, hoc est, 
credentes, 


Ac Psalmus etsi brevissime historiam recitat, 
et repetit miracula edita in hoc populo, tamen 
nominatim recenset haec beneficia tanquam prae- 
cipua, quod Deus dedit eis sacerdotium, et gu- 
bernarit eos verbo, ut existerent apud eos vera 
agnitio et veri cultus Dei, Item quod etiam con- 
stituerit politiam populi, dederit duces et guber- 
natores, per quos eum defendit et liberavit, ut 
constaret hunc populum divinitus regi, 

Haec significantur in his verbis: acta est 
ludaea sanctificatio eius, Israél potestas eius. 
Nam sanctificatio significat Sacerdotium, in quo 
propositum erat verbum et promissiones datae huic 
populo de Christo, quibus Deus se illis patefecit, 
ut agnosceretur, et addidit ritus seu cultus, quibus 
segregavit hunc populum ab aliis gentibus, tan- 
quam notis, quibus agnosceretur populus Dei, 
quia oportuit esse aliquem populum, in quo ex- 
tarent promissiones, et ubi sciretur Christum na- 
Sciturum esse. 


Deinde etiam politia constituta est in hoc 
populo divinitus, et dati principes, qui eos gu- 
bernarent iuxta verbum quo Deus voluit regi hunc 
populum. Ideo additur: Zsraé] potestas eius, 
seu dominatio, politia seu regnum etc, 


Haec satis sit breviter ad monuisse de histo- 
ria: nihil enim habet obscuritatis, tamen memi- 
nerimus exemplum accommodandum esse ad Ec- 
clesiam. Sicut Deus illum populum elegit et de- 
fendit, cui dedit verbum etc.: ita sciamus omni- 
bus temporibus esse in mundo aliquam Ecclesiam 
electam, quae gubernatur divinitus, et quidem 
in ea extare hanc notam, quod habet verbum di- 
vinitus revelatum, videlicet Evangelium de Chri- 
sto, in quo lucet et apprehenditur vera noticia 
Dei, ac praestantur veri cultus, timor, fides, in- 
vocatio et caeteri motus spirituales, Hanc scia- 
mus defendi et conservari divina potentia contra 
saevitiam mundi et diaboli, et hac consolatione 
nos sustentemus, cum videmus eam in mundo af- 
fligi, et propemodum opprimi, et exerceri pios 
omni genere calamitatum etc. , quod Deus mirabi- 
liter liberaturus sit pios, et conservaturus ac glo- 

rificaturus Ecclesiam, sicut testantur exempla il- 
lius populi et historiae omnium temporum, 


Non nobis Domine, non nobis, etc. 


Hic Psalmus, ut dixi, apte cohaeret cum 
superiore, Est enim applicatio historiae de illo 
opere et miraculis, quae erant testimonia, quod 
Deus elegisset et vocasset hunc populum: ac ha- 
bet gravissimam concionem, quae docet de mise- 
ricordia, de invocatione, de fide, de discrimine 
verae et falsae Ecclesiae etc. — Et statim initio 
ostendit, quare recitaverit historiam liberationis 
populi, videlicet ut pii discerent eam accommodare 
ad totam Ecclesiam omnibus temporibus, ut his 
operibus admonerentur ad agnoscendum et glori- 
ficandum Deum, et excitarentur ad invocandum 
et petendum auxilium a Deo. [deo orditur a 
precatione, qua petit, ut Deus defendat ac servet 
Ecclesiam , sicut antea hunc populum mirabiliter 
defenderat ac liberaverat, [ta sumit occasionem 
precationis ab illis operibus, quae antea ediderat 
Deus in hoc populo, et invocat Deum mentione 
promissionum, quae datae erant huic populo, 
quod vellet esse ipsorum Deus, quod esset eis ex- 
hibiturus semen promissum, 


Est ergo summa horum versuum: Von no- 
bis Domine, non nobis, elc. Petimus ut nos ad- 
iuves et gubernes ac serves Ecclesiam, quemad- 
modum a principio eam defendisti et liberasti, 
priusquam hunc populum elegisti, 


Sed addit causam petitionis, quae est prae- 
cipue consideranda. —Allegat nomen et gloriam 
Dei. Ideo petit exaudiri, ut innotescat ipsius glo- 
ria, quod sit vere misericors et servans promissa, 
quod respiciat et exaudiat confidentes misericor- 
dia, iuxta promissiones, Ac ut haec causa fiat 
illustrior, inserit antithesin, qua excludit digni- 
tatem seu merita humana, quia si pendet res ex 
nostra dignitate, et sentiendum esset, non prius 
nos exaudiri, quam satis meritorum afferemus, 
non posset teneri fides et vinceret in animis dubi- 
tatio, Nam in vero certamine et agonibus piorum, 
etiamsi quae virtutes et benefacta adsunt, tamen 
obruuntur conspecta magnitudine peccati, et piae 
mentes intelligunt haec non posse consistere in 
iudicio Dei, deo necesse est in vera invocatione 
respicere ad misericordiam gratuitam, quae osten- 
ditur in promissionibus. 

Sic ubique in precationibus Ecclesia, repu- 
diata mentione propriae dignitatis implorat mise- 
ricordiam, imo fatetur peccatum et indignitatem 
suam, ac petit se exaudiri gratis propter Christum 
Mediatorem etc,  Sicnt Daniel cap. 9. orat: Tibi 
Domine iusticia, nobis autem confusio faciei no- 
strae, ltem: Non in iustificationibus nostris pro- 
sternimus preces ante faciem tuam, sed in mise- 
rationibus tuis multis, Et saepe in Psalmis, ut 
Psalmo 84.: Propter Nomen tuum Domine propi- 
cius esto peccatis nostris etc. 


Ita hic orat totius Ecclesiae nomine, ut ex- 
audiatur et defendatur, uon propter suam digni- 
tatem, aut iusticias proprias: sed propter miseri- 
cordiam gratis promissam etc, Idque ideo, ut 
ipsi tribuaturlaus et gloria, quod sit vere mise- 
ricors, et servans promissa, qui respiciat ac ex- 
audiat indignos, confidentes misericordia pro- 
missa propter Christum, — Ideo enim coniungit 
misericordiam et veritatem, ut admoneat promis- 
sionum factarum de Christo venturo semine, qui 
erat futurus victima et propiciatio, propter quam 
consequeremur remissionem peccatorum, ac reci- 
peremur in gratiam a Deo. 


Admonet igitur hic versus, qualis sit invoca- 
tio Ecclesiae et piorum, videlicet quae nititur mi- 
sericordia , et statuit se exaudiri propter Christum 
gralis, non propter propriam dignitatem, vide- 
licet, ut sit certa, et ut fides possit tener, quam 
necesse est excuti, si respiciamus ad nostram di- 
gnitatem, nec potest fieri vera invocatio, quae se- 
rio petit et expectat bona a Deo, ac necesse est 
tales vivere in perpetua dubitatione, ac prorsus 
esse sine Deo, quemadmodum faciunt impii, qui 
cum non teneant hanc doctrinam de misericordia 
gratuita, non possunt invocare, nec praestare ve- 
ros cultus: sed aut prorsus suut &O toL , negant 
Deo curae esse res bumanas, Deum non exaudire 
homines, aut haerent in perpetua dubitatione in 
omni vita, quae tandem abripit ac demergit eos 
in desperationem. ' Quare teneamus hanc doctri- 
nam, quod in invocatione fides niti debeat gra- 
tuita misericordia, ut sit certa, et ut vincatur du- 
bitatio. Hoc est praecipuum beneficium ductri- 
nae Evangelii, qua vere patefit et illustratur glo- 
ria Dei, et existunt veri cultus spirituales, sicut 
saepe dictum est. 

Superior pars Psalmi, ut dictum est, fuit 
historica narratio de singulari opere Dei exhibito 
populo Israel, videlicet de beneficiis liberationis, 
et instituti regni ac sacerdotii, et de miraculis, 
quibus Deus testatus est se peculiariter elegisse 
hunc populum, et se eum defensurum ac servatu- 
rum esse, propter promissiones factas Patribus, 
et exhibiturum esse Christum, qui liberet genus 
humanum a peccato et a morte, iuxta promissio- 
nem, quae ideo data erat Patribus, ut per eos 
propagaretur in posteros, et tandem spargeretur 
etiam in gentes, ut audientes hoc verbum de Chri- 
sto, scirent etiam ad se pertinere promissionem, 
sicut clare inquit textus: In semine tuo benedi- 
centur omnes nationes terrae, [deo Psalmus pri- 
mum percurrit historiam liberationis populi Is- 
raél, et constitutae politiae ac sacerdotii, et prae- 
dicat miracula exhibita illi populo, ad exuscitan- 
dam et confirmandam fidem piorum, quia haec 
opera testabantur hunc esse vere Deum, qui se 
huic populo revelarat dato verbo, et admonebant 
pios, ut crederent Deum vere exhibiturum bene- 
ficia proposita in promissionibus, Deum velle ex- 
audire ac servare credentes promissioni et hac fide 
invocantes, 


Postea in altera parte Psalmi historiae sub- 
iecta est prolixa concio, quae historiam huius 
populi accommodat ad doctrinam de fide, de in- 
vocatione et veris cultibns, et docet, quod sit 
discrimen veri et idolatrici cultus, verae et falsae 
Ecclesiae. Et haec posterior pars constat tribus 
fere membris. 

Primum exorsus est a precatione, ut Deus 
defendat et servet Ecclesiam, et addit causam pe- 
titionis, ut Deus exaudiat non propter dignitatem, 
aut merita populi, sed propter gloriam, ut eam 
defendat adversus impios, qui negant hune esse 
Deum, et blasphemant eius verbum, et propter 
verbum persequuntur pios. Adversus hos orat, 
ut Deus tueatur gloriam suam, et testatum faciat 
quod sit Deus, quod respiciat, exaudiat, adiu- 
vet credentes eius verbo, ut videlicet tribuatur 
ipsi laus misericordiae et veritatis, quod exau- 
diat, quod servet promissa, eljiamsi nos sumus 
indigni, nec possumus afferre merita. 

Quare haec petitio primum prohibet fidu- 
ciam propriae dignitatis, testatur beneficia huic 


populo exbibita, non contigisse illis propter ipso- ' 


MrrAxTH, Orxn. Vor. XIII. 


IX. COMMENTARII IN PSALMOS. 


1373 


| rum dignitatem aut merita, imo ingentia erant 
peccata, propter quae Deus potuisset delere po- 
pulum , quemadmodum historia testátur. Ac esi 
in populo erant sancti, tamen maxima pars erat 
impia, nec pii erant sine peccato, ut Moyses, 
Aaron. Quare ne sancti quidem possunt allegare 





sua merita aut dignitatem propriam, sed oportet 
hos etiam afferre confessionem indignitatis, quem- 
adinodum in Daniele precantur: Tibi JDDomine 
iusticia, nobis autem confusio faciei, Sed invo- 
cantes allegant Deo promissiones, ut propter eas 
exaudiat, ut tribuatur ipsi gloria misericordiae et 
veritatis. 


Ita hic de invocatione docet, quod necesse 
sit pios primum adferre ad Deum confessionem 
suae indignitatis, deinde quod tamen nostra in- 
dignitas non debeat nos deterrere ab invocando, 
quia fides niti debet non nostra dignitate, nec 
quaerere merita, sed nitatur misericordia, quae 
proponitur in promissionibus. Haec cum sit gra- 
tuita, nec requirat conditionem nostrae dignita- 
tis, conscientia tuto ea niti potest, et debet sta- 
tuere se certo exaudiri. [Ideo enim transfertur 
res à nostra dignitate in misericordiam, ut con- 
scientia sit certa, et fides retineri possit contra 
dubitationem, sicut Paulus docet liom. 4. Haec 
est sententia versus: Non nobis Domine, non no- 
bis etc. 


Postea attexit descriptionem, quae docet de 
vera agnitione Dei, de vero cultu, et ostendit 
quae sit vera Ecclesia, quos habeat cultus. Sed 
ut hoc fiat illustrius, addit luculentam antithesin 
de idolatricis cultibus impiorum, qui cum non 
regantur verbo, ideo non vere agnoscunt Deum, 
nec possunt praestare invocationem et veros cul- 
tus. Estque haec descriptio Psalmi digna, quae 
consideretur, Docet enim quae sit omnium tem- 
porum idolatria, et unde oriatur, videlicet cum 
homines suo iudicio instituunt cultus sine verbo, 


Sed priusquam ad hanc descriptionem acce- 
dit, praefatur de vera agnitione Dei, de vero 
cultu, videlicet invocatione et fide, sicut dixi, 
qui cultus non nititur humanis imaginationibus 
de Deo, aut iudicio rationis: sed iudicat ex verbo 
seu promissionibus, et iuxta eas apprehendit Deum, 
iudicat hunc vere esse Deum, qui se patefecit in 
verbo, nec esse ociosum, sed curare res huma- 
nàás, servare promissa, exaudire invocantes iuxta 


verbum. Hoc modo de agnitione Dei docet versi- 
87 


1879 


culus, Deus autem noster in coelo etc,  Praedi- 
cat hunc esse vere Deum, qui dederit verbum, 
qui tot beneficiis et miraculis exhibitis illi populo, 
testetur suam praesentiam, quod sit conditor 
omnium rerum, quod curet et gubernet res hu- 
manas, quod respiciat et servet pios, puniat im- 
pios ete. [deoque hunc esse invocandum, huic 
esse praestandos veros cultus, timorein, fidem, 
dilectionem etc. 


Simulacra gentium argentum et aurum, etc, 


Haec est antithesis, ut dixi, de illis, qui 
non agnoscunt hunc Deum, nec habent verbum 
Dei: sed persequuntur populum Dei, qui confi- 
tetur verbum. — Hos ait esse sine Deo, et omnes 
illorum religiones et cultus esse idolatriam,  Est- 
que valde illustris descriptio, qua velut ob ocu- 
los pingitur caecitas et amentia illorum, qui non 
reguntur verbo: sed iudicant de Deo secundum 
suas imaginationes, et fingunt ac cumulant cul- 
tus propria autoritate, et quidem habent ingen- 
tem speciem sanctitatis , volunt perhiberi religiose 
colere Deum, Quare non ferunt de se pronun- 
ciari, quod non norint Deum, quod sint idolatrae. 


Sed Psalmus confirmat pios, et pronunciat 
omnes esse idolatras, et revera sine Deo, qui non 
apprehendunt hunc Deum, qui dedit verbum. 
Et quia non reguntur verbo, non possunt statuere 
se curae esse Deo, se exaudiri etc, [ta plane fa- 
ciunt Deum ociosum, qui nec oculos nec aures 
habeat, non tribuunt ei veros honores, qui Deo 
debentur, non vere timent, nec credunt Deo. 
Itaque vere sunt idolatrae. Haec breviter est 
sententia horum versuum, qui cum habeant in- 
signem picturam idolatricorum cultuum, diligen- 
ter sunt considerandi. Pulcre enim docent quid 
sit idolatria, seu qui sunt idolatrici cultus, et 
unde oriatur idolatria, videlicet, cum homines 
volunt apprehendere Deum, et instituunt cultus 
sine certo verbo Dei. 

Primum igitur hoc constituatur, cultus ido- 
latricos esse omnes, quicunque sine mandato Dei 
instituti sunt, Non enim potest recte agnosci, 
aut apprehendi Deus, nisi sese revelet, et teste- 
tur voluntatem suam verbo. Et ut cultus pla- 
ceant Deo, necesse est eos verbo praescribi ac de- 
finiri, quos et quales requirat. Ideo enim dat 
verbum, ut de eius voluntate certi simus, quo- 
modo a nobis coli postulet, Nihil autem opus 

erat dari verbum, si ratio per sese Deum appre- 
hendere posset, aut si placerent cultus, iudicio 
humano excogitati, — Quare necesse est homines 
sine verbo deerrare a vero cultu Dei, et fieri ido- 
latras.  Fingunt enim Deum aliter quam est, ali- 
ter colunt quam coli vult, denique pro Deo co- 
lunt idolum, | Non est enim talis Deus, qualem 
ipsi imaginantur. Constat autem hanc vere esse 
idolatriam, cum pro Deo colitur quod non est 
Deus, aut cum Deus alius fingitur quam est, 
quemadmodum docet Primum praeceptum, Non 
habebis Deos alienos, quod non tantum de mani- 
festa idolomania intelligendum est, cum statuae 
aut saxa adorantur: sed prohibet omnes cultus 
humanos, quos necesse est esse idolatricos, quia 
contra hoc mandatum instituuntur, 


Ideoque in Prophetis passim accusatur po- 
pulus propter tales cultus, et vocantur idolatrae, 
sicut erat cultus vitulorum in Bethel, et excelso- 
rum in lucis, Qui tametsi sacrificabant non ido- 
lis, sicut gentes: sed uni Deo, et quidem simi- 
les erant ritus illis, qui erant instituti verbo Dei, 
tamen vocantur idolatriae, quia contra manda- 
tum Dei ab ipsis erant electi, imo hoc nomine 
gravius accusatur populus ludaicus quam gentes, 
quod meretricio more fornicentur, et se turpiter 
prostituant diis alienis, Quia cum hic populus 
gloriaretur se habere noticiam Dei, habere ver- 
bum, quod eis Deus tradiderat, ut scirent quo- 
modo vellet coli, tamen suo arbitrio novos cultus 
excogitabant contra mandatum Dei. taque gra- 
vius erat flagitium, nec poterat haec idolatria ex- 
cusari ignoratione, sicut gentium, quae non ha- 
bebant verbum. 


Hoc primum in genere hoc loco observetur 
de idolatria, quod idolatria vocentur omnes cul- 
tus sine verbo Dei instituti. Deinde memineri- 
mus hic accusari idolatriae in universum omnes 
homines, qui non norunt hoc verbum, quod pri- 
mum illi populo in promissionibus traditum fuit, 
sed postea per praedicationem Evangelii sparsum 
est in totum orbem. Hinc enim tantum recte co- 
gnosci potest Deus, et intelligi, quomodo sit co- 
lendus, Nar ratio humana etsi habet aliquam 
noticiam de Deo impressam naturae, videlicet 
quod sit Deus conditor et conservator omnium re- 
rum, quod sit invocandus etc., tamen per sese 
non potest statuere de voluntate Dei, non potest 
pronunciare qui cultus placeant Deo. 

Deinde nec hoc statuere potest, an sit curae 
Deo, an vere exaudiatur etc. "Et cum deest ver- 
bum, quo regi debebat illa noticia naturalis de 
Deo, postea facile decipitur ut deerret, ac distra- 
hatur variis opinionibus, et cultum Deo debitum, 
ac divinos honores: timorem, fiduciam, invoca- 
tionem, tribuat ei quod non est Deus. 

Nam etsi in genere veras noticias habet ratio: 
tamen sine verbo non potest Deum apprehendere, 
et in applicandis illis noticiis fallitur et aberrat, 
Tanta etiam est infirmitas, ut in hominibus secu- 
ris, illae ipsae noticiae naturales, saepe aut obli- 
terentur, aut prorsus excutiantur dubitatione, 
cum ratio sine verbo errans, iudicat de praesen- 
libus eventibus et casibus, videt multa evenire 
aliter quam oportuit, iudicat esse summam con- 
fusionem rerum humanarum. [deo delabitur in 
epicureas opiniones, ut neget providentiam, sta- 
tuit Deum nihil esse. Ita multi fiunt prorsus 
cO cot. 

Rursus in magnis periculis, cum videt se 
destitui omnibus praesidiis humanis, ipsa magni- 
tudo periculi et calamitatum, revocat mentes ad 
illud qualecunque iudicium naturae de Deo, et 
adigit eo, ut quaerant aliquod numen, qua de re 
eleganter Poáta: Primos in orbe deos fecit ti- 
mor etc, Sed quia sine verbo ratio non recte 
quaerit Deum, necesse est eum misere SIIare et 
fluctuare opinionibus. — Nam ut cuique obiectus 
est aliquis metus, aut periculum, imo ut cuiusque 
animus aliquo affectu occupatus est, ita sibi Deum 
et cultum fingit. 

Ex his tenebris mentis humanae et errantium 
opinionum sine verbo nata est illa confusio eth- 
nicae idolomaniae omnibus temporibus, et in- 
finita superstitio absurdissimorum cultuum, sicut 
Aegyptii feles, caepas, Romani pallorem, fe- 
brem etc. coluerunt. [n quorum locum postea 
successit non minor idolomania in Ecclesia, in 
cultu et invocatione mortuorum, — Ác horribile 
est tantam caliginem animis hominum offundi, ut 
ridiculis et manifestis superstitionibus decipian- 
tur. Sed sic est, sine verbo fieri non potest, 
quin homines varie errent opinionibus. Lucer- 
na, inquit David, pedibus meis verbum tuum. 
Quare oremus Deum, ut nos guhernet et regat 
verbo, ne deerremus. Necesse enim est, ut dixi, 
fieri idolatras, qui sine verbo quaerunt Deum. 
Non enim possunt recte apprehendere Deum: sed 
quemadmodum incerti feruntur caecis et fluctuan- 

tibus opinionibus, ita iuxta eas fingunt varios 
cultus, qui in Prophetis vocantur idola, et in 
hoc Psalmo simulacra gentium etc. 

Dixi autem observandam esse hanc descri- 
ptionem Psalmi. Est enim insignis irrisio huma- 
norum cultuum, Ait omnes cultus gentium, id 
est, eorum, qui carent verbo, esse simulacra 
facta ab hominibus, et quidem talia, quae nec 
loquantur, nec videant, nec audiant etc, — Vide 
enim quanta sit caecitas, Homines sine verbo 
audent iudicare de Deo, et instituunt cultus, Hoc 
vere est fingere seu sculpere Deos, seu simulacra, 
non enim apprehendunt Deum ut est, nec con- 
sistunt in certo aliquo et unico Deo: sed , Ut dixi, 
sicut varie errant opinionibus, ita fingunt varios 
cultus, alii alios etc. et postquam suum sibi quis- 
que Deum finxit, et suos cultus exercet, tamen 
adhuc haeret in dubitatione, non vere statuunt 
se exaudiri, defendi, adiuvari in periculis. Hoc 
vere est fingere Deum, seu habere pro Deo, co- 
lere, invocare talem, qui habeat oculos, aures, 
manus: nec tamen videat, aut audiat, aut palpet, 
quia non possunt statuere quod respiciantur, ex- 
audiantur, adiuventur etc. 

Sic sunt omnes religiones, et cultus humani, 
sine verbo, videlicet nihil aliud, nisi stulta aut 
mendax opinio de Deo, fingunt cultus, somniant 
se habere Deum, cuius officium est ubique ad- 
esse, exaudire et opem ferre: id enim est oculos 
et aures babere etc. — Nec tamen iudicant vere 
praesentem et efficacem esse. Revera ergo talem 
Deum fingunt, qui velut statua habens oculos et 
aures, nihil nec videat nec audiat, d vere est 
esse sine Deo, facere ociosum, et nihili idolum, 
sicut et alibi ait Psalmus: Omnes dii gentium dae- 
monia seu idola. 

Dixi de idolatria, quae in his versibus pul- 
cre describitur, et quae sit ac unde oriatur, et 
quat late pateat, Estque illustrata descriptio in- 
signi reprehensione, quae taxat et irridet omnes 
cultus humanos, qui sine verbo seu mandato 
Dei instituuntur, quod sint irriti et sine fructu, 
sicut et Christus inquit: Frustra colunt me man- 
datis hominum etc, Quia enim non habent ver- 
bum homines, non possunt certi esse de volun- 
tate Dei, nec possunt statuere se exaudiri a Deo. 
Quare revera sunt sine Deo, sicut hic ait: Simi- 
les illorum sunt, qui faciunt ea etc, Itaque 
omnis illoram religio ct cultus prorsus sunt fru- 
stra et nihili, 

Haec, ut dixi, non tantum intelligenda sunt 
de uno aliquo tempore, aut genere hominum, qui 
manifeste sunt idolatrae, aut prorsus alieni a po- 
pulo Dei, sicut Ethnici etc, sed semper omnibus 
aetatibus mundus plenus est idolatricis cultibus, 
qui proprie inde existunt, quod sine verbo homi- 
ues quaerunt Deum, et sibi fingunt cultus pro suo 
arbitrio. Unde etiam orta est omnibus tempori- 
bus crassa illa idolomania, quae alligat Deum ad 
certa loca, seu certas statuas, ac putat illis ad- 
esse aliquid numinis, seu praesentiae divinae, 
Sicut etiam in 1llo populo erat cultus vitulorum, 
Baal et similes, contra mandatum Dei instituti. 


Hinc igitur facile est iudicare, de nostri tem- 
poris idolatria, quae in Ecclesiam invasit, op- 
presso verbo Dei, et ignoratione verorum cul- 
iuum, quam oportuit sequi, postquam obscurata 
est pura doctrina Evangelii, Ecclesia oppressa 
fuit non tantum crassissimis superstitionibus, quae 
a quovis facile possunt iudicari, sicut est illa ido- 
lomania adorandi ad certas statuas, item idola- 
trica invocatio Sanctorum. — Sed accesserunt et 
aliae, quae sunt obscuriores, qualis est totus cul- 
tus Missarum privatarum, ubi sacramentum cor- 
poris et sanguinis Domini collocatum fuit ad hor- 
ribilem abusum et profanationem, neglecto vero 
usu, qui est manducatio in fide, quae statuit, 
quod in hac Coena exhibeantur et contingant no- 
bis beneficia Christi, quod vere adiungamur Chri- 
sto, tanquam membra, quae fides excitata et con- 
firmata usu sacramenti, erigit, et consolatur con- 
scientiam. 


Pro hoc vero usu invecta est multiplex ido- 
latria, Sacramentum ipsum sine manducatione a 
Christo instituta, et sine fide in Missis proposi- 
tum est tantum pro spectaculo adorandum.  De- 
inde in eundem finem solitum circumgestari, Item 
Missa proposita est tanquam cultus, qui ex opere 
operato prodesset facienti aut spectanti, et appli- 
catus pro aliis, mereretur remissionem peccato- 
rum vivis et mortuis, etc, — Denique hic totus 
cultus Missarum in universum est idolatricus, 
propter has duas causas. Primum, quia est cul- 
tus institutus in Ecclesia humana auctoritate, sine 
mandato Dei. Deinde quia non servatur institu- 
iio Christi, quae est ut distribuatur manducan- 
dum corpus, et bibendus sanguis eius in Ecclesia, 
non ut fiat opus operatum, aut ut proponatur sa- 
cramentum ad spectaculum. — Non est autem du- 

bium sacramenta, cum adhibentur ad alium usum 
pugnantem cum institutione Christi, non esse sa- 
cramenta, sicut nunc Turcica aut Iudaica Circum- 
cisio non est sacramentum: sed inane spectacu- 
lum, quia non habet verbum, nec promissionem 
divinam. — Quare palam est, in tali usu sacra- 
menti, alieno ab institutione Christi, multis mo- 
dis committi idolatriam. — Haec addidi exempli 
causa, Nam de hac re alias dici solet, Nunc re- 
deo ad textum, 


Domus Israél speraeit in Domino, etc. 


Psalmus instituit, ut dixi, antithesin, qua 
discernit veros et falsos cultus, Dixit de idola- 
tris, qui sunt sine Deo, et exercent cultus impios 
et irritos, — Nunc addit alteram partem de veris 
culiibus, quos praestat populusDei, Ac primum 
describit populum, qui est Ecclesia, seu populus 
Dei, videlicet is, qui habet promissiones et regi- 
tur verbo. 


Nam hae appellationes: Domus Israel: Do- 
mus Aaron: significant eum populum, cui se re- 
velavit Deus in verbo, et tradidit promissiones, 
sicut et illa descriptio: Qui timent Dominum, id 
est, qui colunt Deum iuxta verbum traditum. 
Tametsi appellationes, domus Israel, domus 
Aaron, discernunt utramque administrationem, 
videlicet politicam seu regni et sacerdotii, quae 
sic erant distincta, ut administratio sacerdotii, 
tantum mandata esset generi seu familiae Leviti- 
cae ab Aaron, Nec voluit Deus confundi haec 
discrimina ab ipso ordinata, ne videlicet caeterae 
familiae invaderent in administrationem sacerdo- 
tii, quae pertinebat ad familiam et posteritatem 
Aaronis, Sed tamen utraque administratio, tam 
politiae quam sacerdotii, erat divinitus instituta 
et tradita, ac verbo Dei gubernabatur, Quare 
describit talem populum, qui habet verbum, quod 
est testimonium hunc esse populum Dei, 


Secundo, de cultu huius populi inquit: Spe- 
raverunt seu confidunt in Domino, etc, Hic ad- 
dit notam, quae describit, qui sint veri cultus, 
quos praestat Ecclesia, seu ii, qui vere sunt po- 
pulus Dei. Haec nota est, qua agnosci potest 
quae sit Ecclesia, videlicet, quo docetur de vera 
noticia Dei, ubi exercentur cultus spirituales, vi- 
delicet timere, confidere, invocare, etc, — Hos 
opponit aliorum cultibus, qui quia sunt sine ver- 
bo, nec sunt tales ubi mens agit aliquid cum Deo, 

non vere timet, nec vere confidit, aut invocat: 
sed tantum sunt externae observationes operum, 
nihil sunt nisi idolatria, 


Quare hi cultus faciunt discrimen inter eos, 
qui vere sunt Écclesia, seu populus Dei et alios. 
Nam exercitia et observationes operum possunt 
praestare etiam palam impii, Sed hunc cultum 
praestant tantum pii, videlicet ii, qui iuxta ver- 
bum iudicant de voluntate Dei, vere timent Deum, 
deinde coufidunt misericordia promissa, credunt 
sibi ignosci a Deo, et se recipi propter Filium Dei. 
Hac fiducia invocant in periculis, et sese susten- 
tant spe ac expectatione auxilii et liberationis, 
Itaque hi cultus sunt testimonium, quod sint po- 
pulusDei. Nam ipsi his cultibus testantur, quod 
sentiant se vere habere Deum, se curae esse Deo, 
exaudiri etc. 


Tales cultus requirit Deus ab omnibus, vult- 
que praestari in omnibus generibus vitae, in una- 
quaque administratione seu vocatione, sicut hic 
ait Psalmus: Domus Aaron confidit in Domino, 
et omnes, qui timent Dominum, confidunt in Do- 
mino. Omnis vita piorum plena est periculis et 
difficultatibus omnis generis, Quare in omni gu- 
bernatione, ecclesiastica et politica, in vita oeco- 

nomica uniuscuiusque opus est fide, id est, fidu- 
cia, quae in periculis invocat et expectat auxilium 
et liberationem a Deo, Nec sine hac Deo placere 
aut felix esse potest ullum opus, aut ullum genus 
vitae, Quare haec fides regat et gubernet omnem 
vitam, omnes actiones piorum. 'l'um demum 
erunt cultus Deo grati, et, sicut in scriptura vo- 
cantur, sacrificia, id est, talia opera, quibus 
Deus iudicat se vere coli et honore affici, quem- 
admodum Psalmo quarto dicitur: Sacrificate sa- 
crificia iusticiae, et sperate in Domino. 


Caeterum hoc etiam meminerimus, sicut 
alias saepe dictum est, omnia dicta, quae in 
genere docent de fiducia) spe, invocatione etc., 
referenda esse ad prineipalem promissionem 
. Evangelii de Christo, videlicet quod intelli- 
genda sit fides, quae primum apprehendit remis- 
sionem peccatorum, et statuit sibi ignosci, et se 
recipi a Deo per misericordiam gratis propter 
Christum. | In hanc promissionem semper intueri 
debet animus, et in omnibus periculis, in omni 
invocatione hanc fidem praecedere oportet, et gu- 
bernare omnes actiones, 
vera invocatio. Neque enim statuere potes quod 

et daturus sit, quae 
petis, nisi primum hac fide statuas, quod Deus 
velit tibi ignoscere, et te exaudire per misericor- 
diam propter Christum iuxta promissiones, Hac- 
tenus dictum est, quis sit verus cultus, quem 
requirit Psalmus. 

Tertio additur de effectu, seu fructu, qui 
sequitur; cum inquit: Ádiutor eorum et protector 
eorum est, Lic ostendit, cultus piorum non esse 
frustraneos, non esse irritam fiduciam et invoca- 
üonem: sed exaudiri, iuvari, defendi, liberari 
pios, qui habentes verbum et promissiones, sicut 
populus Israel habebat, iuxta illas credunt et in- 
vocant Deum, sicut testantur historiae illius po- 
puli, et exempla omnium aetatum, Deum mira- 
biliter adiuvisse et defendisse pios, servasse Ec- 
clesiam omnibus temporibus, sicut populum Israel 
ingentibus miraculis liberavit, conservavit sacer- 
dotium et regnum a se institutum, dedit insignes 
victorias etc, Haec opera testantur piorum fidu- 
ciam et preces non esse irritas, et sicut iudicant 
se vere habere Deum, quem invocant fide, et ab 
eo expectant bona, ita vicissim Deus testatur, 
quod sint populus, quod placeant ipsorum cul- 
tus, quia exaudit eos, adiuvat, defendit etc, dat 
bona spiritualia et corporalia. 

Econira qui carent hac fide, etiamsi habent 
professionem religionis, et aliquos cultus operum: 
tamen non vere apprehendunt Deum, non sta- 
tuunt se exaudiri, Quare in gravibus periculis 
opprimunptur dubitatione, et destituti consilio ac 
praesidiis ruunt in desperationem, ut Saul, etiamsi 
sacrificat, et praestat quasdam observationes le- 
gis: tamen, quia est sine fide, non praestat veros 
cultus, in periculis non potest statuere se respici 
et exaudiri a Deo, nec expectat ab eo liberatio- 
nem, sed victus dubitatione, quaerit alia non 
concessa auxilia, quae cum frustrantur ipsum, 
tandem ruit in desperationem. David quia habet 
fidem, etsi conflictatur ingentibus aerumnis et pe- 
riculis: tamen fortiter perfert pericula, ac tan- 
dem emergit, et vincit fide, qua statuit se exaudiri 
a Deo iuxta promissiones, et magna fiducia expe- 
ctat liberationem. — Haec satis sit monuisse de hoc 
loco Psalmi. 


Dominus memor esl noslri, elc. 


Haec cohaerere cum superioribus testantur 
repetitiones, domui Israél, domui Aaron. Ac, 
sicut coepit, pergit commemorare beneficia, qui- 


1887 


bus Deus testatur se vere esse Deum huius populi, 
cui dedit verbum ac promissiones, quia praestet 
promissa, respiciat et adiuvet, et benefaciat piis, 
qui iuxta verbum apprehendunt Deum, et prae- 
stant veros cultus, fiduciam, invocationem etc,, 
qui non sunt, ut aliorum cultus, irriti et sine fru- 
ctu: sed Deus ostendit sibi eos placere, quia ex- 
audit pios, et dat beneficia, quae complectuntur 
hi versus. 

Ac sicut initio Psalmus exorsus est gratiarum 
actionem a commemoratione beneficiorum, quae 
Deus singulariter praestitit illi populo: ita nunc 
repetit in genere beneficia data divinitus, et addit 
precationem , ut Deus ea conservet et augeat. Ut 
autem dixi de auxilio Dei et defensione: Adiutor 
et. protector eorum est: ita hic de conservatione, 
incremento et propagatione beneficiorum agit 
gratias, Primum inquit: Dominus meminit no- 
stri, id est, conservat verbum traditum et alia 
beneficia, adest et adiuvat nos in periculis, ac 
etiamsi aliquandiu sinit nos affligi, et differt auxi- 
lium: tamen non ideo deserit nos, non oblivisci- 
tur nostri, sed cum est opus adiuvat, et mirabili- 
ter servat nos. Item benedicit nobis, id est, fa- 
vet et benefacit nobis, cumulat nos donis, dat 
successus et incrementa donorum. 

Ac repetit in specie beneficia, agit gratias 
pro dato regno et sacerdotio: Benedicit domui 
lsraél et domui Aaron, id est, sicut in hoc po- 
pulo Deus instituit utramque gubernationem regni 
et sacerdotii, et dedit promissiones de utraque, 
idque praecipue propter Christum. Ita utramque 
conservat, et dat bona necessaria ad conservatio- 
nem utriusque status. Sacerdotium institutum 
fuit propter ministerium verbi, ut populus doce- 
retur, et ut esset aliqua Ecclesia, ubi conserva- 
rentur promissiones de Christo, Ideo ad illud 
conservandum dedit Prophetas, qui subinde do- 
ctrinam obscuratam restituerunt, clarius expli- 
carunt promissiones, fuerunt autores abolendi 
idolatricos cultus, et populum revocarunt ad ve- 
ram noticiam Dei et veros cultus. Sic etiam in 
politia, cum populus premeretur a vicinis hosti- 
bus, item ab Assyriis regibus Deus mirabiliter 
adiuvit populum, excitavit heroicos viros, per 
quos dedit insignes victorias, reddidit pacem, re- 
stituit statum politicum etc, Hoc est quod inquit: 
Benedicit domui Israel. 

Sed praecipuum beneficium est, quod in hoc 
populo dedit ac conservavit promissiones de Chri- 

sto, Christum exhibuit iuxta promissionem, pro- 
pter quem et illud sacerdotium Leviticum, et re- 
gnum corporale huic populo a Deo traditum erat, 
ut esset testimonium venturi promissi seminis 
benedicti, qui futurus esset aeternus rex et pon- 
tifex, sicut alibi describitur, qui ipse sese offerret 
victimam pro peccatis, ac victa et abolita morte 
et potestate diaboli, liberaret genus humanum, 
placaret nobis Deum, et sublato peccato et morte, 
donaret iusticiam et vitam aeternam. — Haec est 
aeterna administratio sacerdotii et regni spiritua- 
lis, ubi Christus ad dextram patris interpellat pro 
nobis, gubernat Ecclesiam, dato verbo et Spiritu 
sancto, defendit eam adversus saevitiam diaboli 
et mundi. Huius aeterni sacerdotii et regni 
umbra erat illud externum sacerdotium Leviti- 
cum, et regnum populi, quia propter Christum 
institutum erat, et habebat promissiones de Chri- 
sto, Et apparet ideo hic mentionem fieri regni et 
sacerdotii, ut admoneat pios promissionum de 
Christo, quae describunt regnum et sacerdotium 
aeternum, sicut et alias sententiae de sacerilotio 
et regno revocant nos ad promissiones de Christo. 


Adiiciat Dominus super eos, etc. 


Addit apostrophen, qua gratulatur et bene 
precatur piis, habentibus haec beneficia divina, 
videlicet verbum et veram noticiam Dei, veros 
cultus, et alia bona spiritualia et corporalia, ut 
Deus haec augeat et conservet, Sicut et nobis 
gratiae agendae sunt pro talibus beneficiis, quod 
Deus dat verbum, quod conservat Ecclesiam, dat 
pacem publicam etc. et petendum ut haec bona 
foveat et conservet, ut propagentur ad posteros. 


Benedicti vos a Domino, etc. 


Ingens praeconium est, et dulcissima conso- 
latio, de vera Ecclesia habente verbum divinitus 
traditum, quo se patefecit Deus, ut vere agnosci 
possit, et addidit ingentia beneficia, promisit et 
exhibuit Filium suum, per quem credentibus con- 
tingunt aeterna bona, liberatio a peccáto et morte 
aeterna, remissio peccatorum, donatio Spiritus 
sancli, et vita ac laeticia perpetua in aeterna con- 
suetudine cum Deo, — Addidit etiam corporalia 
beneficia, quod, inde usque ab initio semper in 
mundo dedit Ecclesiae victum, — defensionem, 
Item editis miraculis testatus est suam praesen- 
tiam, Quare recte ornatur hic populus hoc prae- 

conio, quod sinl benedicti a. Deo, id est, ha- 
bentes Deum placatum, faventem, cumulantem 
eos omni genere bonorum.  Discernit ergo hunc 
coetum, habentem verbum et promissiones, ab 
omnibus aliis gentibus,  Solius huius populi haec 
est gloria, quod vere habeat et colat Deum, quia 
habet verbum, habet testimonia operum Dei, sa- 
cerdotium et regnum divinitus institutum. Quare 
in hoc populo vere potest conspici Deus, Hanc 
gloriam non habent aliae gentes, quae etiamsi 
habent aliquam noticiam quod sit Deus: tamen 
quia sunt sine verbo, quo se patefecit Deus, non 
recte apprehendunt Deum, non agnoscunt eius 
beneficia, sed, ut supra dixi, iactantur erranti- 
bus opinionibus de Deo, non vere statuunt Deo 
curae esse res humanas, Deum ubique adesse, 
omnia regi et gubernari ipsius consilio et potentia, 
certo respici, recipi et exaudiri credentes propter 
Filium promissum: sed putant res humanas te- 
mere et casu ferri, Quare non vere timent Deum, 
non confidunt Deo, non invocant nec expectant 
bona a Deo, Haec est caecitas et ignoratio huma- 
na, cum homines carent verbo divinitus tradito. 

Econtra pii, qui habent hoc summum bene- 
fiium, hi demum recte apprehendunt Deum, 
vident et agnoscunt eius praesentiam, quod sit 
conditor et conservator omnium rerum, quod 
gubernet omnia, quod irascatur peccato, puniat 
improbos, et benefaciat iustis. Nec tantum hanc 
legis noticiam habent, sed etiam norunt promis- 
siones Evangelii, quod Deus velit condonare pec- 
cata, et recipere homines propter Filium suum, 
quem voluit fieri victimam pro nobis, Quare vere 
agnoscunt Deum, sciunt eum irasci peccato, ideo 
vere timent, rursus sese erigunt fiducia miseri- 
cordiae promissae propter Christum, et hac fidu- 
cia invocant. Itaque praestant veros cultus, ex- 
pectant etiam et petunt a Deo corporalia bona, 
necessaria in hac vita, victum, defensionem, pa- 
cem publicam etc, Tales ergo vere praedicant 
Deum, quod hic Deus, cuius verbum habent, sit 
vere Deus, omnipotens, conditor et conservator 
omnium rerum, qui ubique adsit, gubernet 
omnia, et impertliat divina beneficia, et verbum, 
quo agnosci et coli pessit, det item bona corpo- 
ralia, victum, defensionem, conservationem sta- 
tus politici etc. 

Haee praedicat hic versus: Coeli coelorum 
Domini suni, id est, hic Deus ubique adest, 
gubernat et conservat universam naturam rerum, 

ac ita agnosci vult, quod ubique respiciat, exau- 
diat, servet pios, etc, Deinde: T'erram dedil 
filiis hominum , id est, ille ipse Deus etiam dat 
bona corporalia, necessaria in hac vita, regimen 
politicum, defensionem etc. Haec etiam largitur, 
ut Ecclesia in mundo durare possit, ut pii ha- 
beant aliqua commoda vitae, — Haec sunt Dei be- 
neficia, nec sunt in potestate humana, etiamsi 
impii el tyranni rapiunt imperia, conantur oppri- 
mere pios, eripiunt eis commoda vitae, etiamsi 
diabolus per homines improbos saepe perturbat 
statum, et tranquillitatem rerumpub. bellis, se- 
ditionibus et aliis modis: tamen Deus conservat 
respub. et defendit pios, propter eos largitur pa- 
cem et alia beneficia, ut sit aliqua Ecclesia. 


Est autem observanda haec particula, quae 
ait: T'erram. dedit filiis hominum , quia habet 
utilem doctrinam de rebus politicis et earum usu, 
testatur politicas et alias res necessarias ad rem 
corporalem, esse res a Deo conditas, ad utilita- 
tem humani generis, et ab ipso dari et conservari. 
Quare significat earum usum concessum esse, et 
approbari a Deo. — Quia enim dicit baec appro- 
bari a Deo seu esse dona Dei, sequitur esse res 
bonas, et quod earum usus placeat Deo, sicut et 
Paulus inquit de hoc genere: Omnis creatura Dei 
bona est. Quare res politicae, imperia, iuris- 
dictiones, magistratus, divisio et proprietas re- 
rum iuxta leges, contractus, iudicia etc, sunt res, 
quarum usum LDeus approbat, et in piis usus 
earum est opus Deo placens. 


Haec prodest tenere ad refutandas imagina- 
tiones hypocritarum et fanaticorum, qui damnant 
usum rerum politicarum, aut certe non satis re- 
verenter de eis sentiunt, Sed haec doctrina am- 
plificat et ornat dignitatem magistratuum et re- 
rum politicarum, vult nos reverenter sentire de 
his, tanquam beneficiis divinitus donatis, excitat 
etiam studium diligentius parendi legibus et ma- 
gistratibus. Postremo baec sententia admonet et 
eos, qui versantur in magistratibus, et reliquos, 
ut meminerint his rebus corporalibus utendum 
esse tanquam donis Dei, nec sic dari, ut homi- 
nes arbitrentur potentia, gubernatione, opibus 
aut aliis rebus pro sua libidine utendum esse, 
contra voluntatem Dei, ad explendas suas volu- 
ptates, aut ad aliorum iniuriam, et ad oppri- 
mendos pios etc, Quia Deus qui est autor et da- 
tor horum bonorum, non vult ut ea habeamus 

tanquam propria et a nobis parta: sed ut iis uta- 
mur tanquam administratores alieni beneficii, et 
meminerimus haec conferenda esse ad gloriam Dei, 
et ad utilitatem publicam ac Deo reddendam esse 
rationem nostrae administrationis, 


Non morlui laudabunt te Domine, etc. 


Memorabili sententia claudit Psalmum, qua 
repetit precationem, quae est in hoc Psalmo prae- 
cipua, videlicet, ut Deus exaudiat, defendat et 
servet populum seu Ecclesiam, propter suam glo- 
riam, ut possit laudari, ut praestentur ei veri cul- 
tus, qui sunt invocatio cum fide, quae certo ex- 
pectet auxilium et liberationem, deinde laus et 
gratiarum actio pro datis beneficiis, pro libera- 
tione etc, Allegat ergo eandem causam petitio- 
nis, quam supra in versu: Non nobis Domine, 
sed Nomini tuo da gloriam etc., petit exaudiri, ut 
innotescat et celebretur gloria Dei, quae est, quod 
Deus exaudiat gratis, per misericordiam, non 
propter nostram dignitatem: sed adiuvet et salvet 
indignos, non velit nos perire etiamsi habemus 
peccatum. Ideo ait: Non mortui laudabunt, 
quasi dicat , Si sentiendum esset, tum demum in- 
vocandum esse, aut statuendum quod Deus nos 
exaudiat, si nos haberemus satis meritorum, non 
posset celebrari gloria Dei, quae laus non esset 
misericordiae, sed nostrae dignitatis: imo non 
posset existere fides, aut invocatio, sed animi op- 
primerentur dubitatione et desperatione, quia 
semper habemus peccatum. 


Quare ita invocamus, non quaerentes nostra 
merita, aut respicientes ad propriam dignitatem: 
sed confidentes tua misericordia, quod gratis re- 
ciplas , exaudias, salves, iuxta promissiones, et 
ideo petimus nos exaudiri; ut tibi tribuatur laus 
misericordiae, et innotescat gloria tua, Estque 
gravissima sententia, quae allegat Deo miseri- 
cordiam et bonitatem, et docet hac fide invocan- 
dum esse, et expectandam a Deo salutem, quia 
Deus non velit nos perire, sed velit adiuvare, 
etiamsi sumus indigni ut possit laudari, 


Psalmus CXVI. 


L Dilexi, quod exaudit Dominus vocem de- 
precationum mearum. 

ll. Quia inclinat aurem suam mihi, et omni- 
bus diebus meis invocabo. 

III. Circumdederunt me funes mortis, et 
angustiae inferni invenerunt me, Tribu- 
lationem et pavorem inveni. 


IV. Et nomen Domini invocabo, Obsecro 


Domine, eripe animam meam. 


V. Misericors Dominus et iustus, et Deus 
noster miseretur. 


VI. Custodit parvulos Dominus, Attenuatus 
sum , et salvavit me. 


VII. Revertere anima mea in requiem tuam, 








Quia Dominus benefecit tibi. 


VIL. Quia eripuisti animam meam de mor- 
te, oculos meos a lacrimis, pedem meum 
a lapsu. 


IX. Ambulo coram Domino in terra viven- 
tiwm. 


l. Credo propterea loquor, Ego autem humi- 
liatus sum valde. 


Il. Ego dixi in consternatione mea: Omnis 


homo menda. 

Ill... Quid reddam Domino, pro omnibus be- 
neficiis erga me? 

IV. Calicem salutarem accipiam, et nomen 
Domini invocabo. 


V. Fota mea Domino reddam, coram omni 
populo eius, 


VI. Preciosa in conspectu Domini mors San- 
ctorum eius. 


VIL. Obsecro Domine , quia ego sum servus 
tuus, Ego sum servus tuus, et filius ancil- 
lae tuae, qui dirumpis vincula mea. 


VH. Tibi sacrificabo sacrificium laudis, 
Et nomen Domini invocabo. 


IX. Fota mea Domino reddam, coram omni 
populo eius. 


X. In atriis domus Domini, In medio tui 
Ierusalem. 


Enarratio Pstflmi CXVI. 


Est et hicPsalmus valde celebratus, quia res 
| insignes continet, consolationem in summa ten- 
tatione, videlicet animi luctantis cum terroribus 





| aeternae mortis et irae Dei. Item mandatum de 

Confessione, doctrinam de peccato et condemna- 
tione humanae iusticiae, doctrinam de persecu- 
tione, de veris cultibus, scilicet de afflictione, 
invocatione et confessione, Hae materiae propo- 
nuntur in exemplo, ut fit in Psalmis: estque gra- 
tiarum actio commemorantis pericula, et libera- 
tionem, et effectus qui secuti sunt. In hac ima- 
gine traduntur praecipui loci doctrinae Evangelii, 
'Terrores describunt veram poenitentiam, Con- 
solatio qua se sustentat David in his terroribus, 
sunt voces fidei: et qualis res sit fides, et quod 
vere hunc cultum Deus postulet, clare ostendit 
hoc exemplum, videlicet, quod fides niti debeat 
sola misericordia, et non intueri nostras virtutes, 
nec frangi et excuti conspectu nostrae infirmitatis, 
Haec est doctrina peculiaris Evangelii concionan- 
tis de gratuita reconciliatione, quae diligentissime 
cognoscenda et discernenda est a doctrina legis. 
Necesse est autem lucere in Ecclesia doctrinam de 
his certaminibus, et pios ea experiri, alios plus, 
alios minus: nec invocatio vera sine hac fide exi- 
stere potest, Ubi autem accensa est haec fides, 
sequuntur invocatio, confessio, crux, Hos lo- 
cos constat esse praecipuos in doctrina Evangelii, 
et in vita Christiana. 

Est igitur hic Psalmus exemplum doctrinae 
Evangelii, et imago verorum certaminum et sa- 
crificiorum, Nam hic quoque significatur discri- 
men cultuum, et proponuntur non ceremoniae, 
sed longe alia sacrificia, scilicet fides, invocatio, 
confessio, afflicüo, Et memorabiles sententiae 
multae traduntur. 

Initio de Fide: Dileri quod Deus exaudit 
ze, id est, laetor, hac consolatione me sustento, 
quod exaudit me Deus luctantem cum terroribus 
aeternae mortis. aec est vox fidei, quae nititur 
sola misericordia, ut postea dicit: Deus noster 
miseretur. Tales sententiae opponendae sunt du- 
bitationi ac diffidentiae, quae deterret et langue- 
facit invocantem., 

Ideo postea coniungit invocationem et fidem. 
Credidi, propter quod loquor, id est: Invoco et 
profiteor. Saul quia dubitat, fugit Deum, non 
invocat. [taque invocatio apud ignaros et hostes 


Evangelii, non est invocatio Dei, sicut nec apud | 


gentes. 

Est et hoc memorabile dictum, quod omnes 
homines accusat: Omnis homo mendaz, id est, 
non recte sentiens de Deo. Nemo timet ut debet, 
nemo confidit Deo, ut debet, sed inflectuntur 

animi, aut avertuntur a Deo, metu, fiducia hu- 
manarum rerum, quaerunt praesidia humana, 
ruunt amore et aliis motibus contra Deum. 


Est et hoc memorabile dictum: Preciosa 
mors sanctorum in conspectu Domini, | Etsi co- 
ram mundo videntur a Deo abiecti, negligi, in- 
terire, tamen revera Deus hoc sacrificium, vide- 
licet mortem, ducit esse preciosum et excellentem 
cultum.  Ác vicissim curat, servat et glorificat 
eos, Estque testimonium de vita futura post 
hanc vitam. 

Recensui et argumentum Psalmi , et excerpsi 
quaedam dicta, quae valde prodest habere in con- 
spectu posita, et continent dulcissimam doctrinam 
et consolationem piorum, qui non sunt omnino 
ociosi, sed exercentur aerumnis aliquibus, et pe- 
tunt a Deo auxilium et consolationem. | Ac de 
argumento tantum, 


Laetor, quod exaudit Dominus eocem depre- 
calionum mearum. 


Primus versus est propositio et summa ne- 
gocii. Cum enim sit gratiarum actio, statim in- 
coat eam ab hac sententia: Gaudeo me exaudiri 
a Deo, Ago gratias Deo me exaudienti. Obser- 
vandus est eniin Ebraismus in verbo translationis 
usitatae: Dilexi, quoniam exaudiet. Nam vis 
Ebraicae figurae haec est,. Hanc rem mihi ex ani- 
mo gratulor, hac me consolatione sustento, hac 
re delector, quod Deus me exaudit, 

Dixi autem antea, banc esse fidei vocem, 
quae eluctatur ex mediis fluctibus, cum statuit 
Deum vere velle exaudire et salvare per miseri- 
cordiam, et sentit nos non debere cedere aut 
desperare, propterea quod peccata accusant nos, 
aut deterret nos infirmitas nostra, — Contra haec 
erigamus animos, et sustentemus nos promissione 
misericordiae. Sic vult Deus invocari, et haec 
invocatio est verum fidei exercitium, et cultus 
quem Deus flagitat et in Evangelio requirit, Sic 
invocat David, pulsus in exilium.  Movetur con- 
scientia sui lapsus, deinde ingentium et horribi- 
lium scandalorum, quae secuta sunt propter illum 
lapsum: non potuit niti meritis, sed intuetur 
promissionem gratuitam remissionis peccatorum, 
Hac una se erigit et sustentat, accipit remissio- 
nem, et expectat veniam ac liberationem, — Ita 
fide eluctatur ex inferis, "Talia exempla mon- 
strant veram sententiam horum Psalmorum, prae- 


88 


1395 


sertim apud pios qui non habent mentes carnali 
securitate ebrias, sed aliqua certamina experiun- 
tur pavorum et fidei. 


Quia inclinal aurem suam mihi, el omnibus 
diebus invocabo. 


Repetitio est superioris sententiae, ampli- 
ficata effectu: Gaudeo me exaudiri. [am hic con- 
siderent pii, qualis motus sit fides, toties hoc in- 
geminat: Gaudeo me exaudiri. JInspiciamus au- 
tem mentes nostras, et sese interroget unusquis- 
que, an statuat respici suas preces, deinde an in 
afflictionibus possit se consolari, et concipere le- 
vationem et gaudium ex hac spe auxilii divini. 
Epicureis, Academicis, Sauli, tales consolatio- 
nes prorsus ignotae sunt, JDubitant, nec inve- 
nire Deum possunt, et haec dubitatio auget moe- 
rorem, considerant dissimiles aliorum eventus, 
et iudicant se abiectos esse a Deo, irascuntur dis- 
similibus iudiciis Dei, extinguuntur dolore, Haec 
ita geri testatur experientia, 

Sed nos discamus hanc dubitationem displi- 
cere Deo, et postulare Deum, ut credamus Evan- 
gelio promittenti veniam, Et hac fide repugnemus 
naturali dubitationi, et discamus vere statuere, 
quod Deus respiciat, recipiat, et exaudiat nostras 
Sicut et Iacobus dixit: Postulet in fide, 


preces. 
nihil haesitans, Et ad Ebraeos: Áccedamus cum 
fiducia, lta hie adfirmat Propheta exaudiri se: 


Inclinat Deus aurem suam mihi. 

Deinde addit de effectu: Semper ineocabo, 
quasi dicat, Cum certum sit Deum flagitare hunc 
cullum, et exaudire invocantes, non desinam 
praestare hoc officium, non desinam quaerere 
consolationem, nec desinam celebrare haec bene- 
ficia, ac docere de veris cultibus: nam et invo- 
cationem et praedicationem complectitur, — Et 
hanc sententiam aliquoties repetet: Credidi, pro- 
pter quod loquor, invoco, praedico. 


Circumdederunt me funes mortis, et angu- 
sliae inferni ineenerunt me, tribulationem 
et paeorem ineent, 

El nomen Domini ineocabo, obsecro Domine 
eripe animam meam. 


Narratio. est addita propositioni, exponens 
magnitudinem periculi. Estque admodum pathe- 
tica, describens non vulgarem agonem animi sen- 
tientis iram Dei, ac pene ruentis in aeternam 

! damnationem, sed tamen utcunque se fide et in- 


vocatione sustentantis, Non omnium similes sunt 
luctae, sed tamen omnes pii exercentur aliquibus 
doloribus in poenitentia, Et accedunt multis non 
leves morsus diaboli, qui arte novit evertere in- 
cautos, et sic infigit dentes virulentos calcaneis 
piorum, ut vulnera non facile curari possint, 
Quantum vulnus fecit Adae facinus Cain, prae- 
sertim .cum cogitaret suum lapsum causam esse 
talium malorum futurorum, "Talis consternatio 
animi sequitur, cum sentimus ex aliquo nostro 
peccato aut errore orta esse ingentia publica mala 
aut scandala, ut ex Monetarii errore orta est se- 
ditio Rusticorum. Sic saepe adferunt etiam san- 
ctis horribiles cruciatus, non solum alieni lapsus, 
sed etiam proprii, 

In his doloribus non tantam cruciatur ani- 
mus conspectu corporalium malorum, sed agni- 
tione iraeDei, aeternae damnationis, cogitat ani- 
mo ruinas aliorum, et secuturos errores ad poste- 
ritatem.  Cogitat quam miserum sit, esse vas seu 
organum irae, non servire generi humano aut 
Deo ad bona, sed in consiliis, in negociis trahi 
tanquam quadam tempestate contra Deum, et ad 
infelicia negocia: sicut Saulis consilia et negocia 
tandem erant impia et infelicia, Cum haec ani- 
mus pius aliqua ex parte sibi accidere sentit, hinc 
oriuntur pavores qui nullis verbis describi pos- 
sunt, et sunt gustus quidam aeternorum crucia- 
tuum, et fugae aeternae. Hos dolores hic vocat 
infernum, et funes mortis, quos saepe alias de- 
scribit, ut in Psalmo: Domine ne in furore tuo 
arguas me, etc. 

Nemo autem potest diu sustinere hos tantos 
terrores, nisi interim retineat aliquam scintillam 
fidei, quaerentis promissiones misericordiae, et 
utcunque gemitu inenarrabili auxilium Dei im- 
plorantis, Sic Adam, David non potuissent suas 
aerumnas tolerare, sed abrupissent vitam, sicut 
Iudas, Ahitophel et similes, Et quantos existi- 
mamus fuisse cruciatus Christi, eum sudaret san- 
guinem, "Cantos motus nemo hominum alius ferre 
potuisset, Sed tales interim sustentantur, ut dixi, 
aliquo quamvis obscuro motu fidei luctantis cum 
pavoribus, 

Hanc luctam et invocationem addit hic, et 
ipsa repetitione modum certaminis aliquo modo 
significat, quia vices sunt terrorum, et fidei in- 
vocantis et quaerentis consolationem. — Ideo toties 
eadem repetit: Invocabo nomen Domini, Obsecro 

Domine, eripe animam meam. lta nos quoque 
discamus exercere fidem vera invocatione in no- 
stris et communibus periculis, nec succumbamus 
magnitudini terrorum, quantumvis peccati et in- 
felicitatis moles in animo crescat, tamen sciamus 
Filium Dei potentiorem esse peccato et inferis, et 
gratiam exuberare supra peccatum, 


Misericors Dominus, el iuslus, et Deus no- 
ster miseretur. 


Custodiens pareulos Dominus, alttenuatus 
sum el sum saleatus. 


Haec est ipsa propriissima descriptio luctae, 
in qua fides repugnat doloribus. Sed fides re- 
quirit aliquod verbum et agnitionem misericor- 
diae, Sicut memini in maximis et terribilibus do- 
loribus d. Doctorem Martinum subinde claman- 
tem ingeminasse hanc vocem: Conclusit Deus 
omnia sub peccatum, ut omnium misereatur. 
Ita hoc loco David proponit sibi sententiam de 
misericordia, ut saepe alias in Psalmis, quasi di- 
cat, Etsi ingentibus oneribus peccatorum et peri- 
culorum premor, et moles mihi paulatim crescit, 
tamen his omnibus anteferre debeo misericordiam 
tuam,  'Tradidisti promissiones, et precipis ut 
credamus te velle nobis ignoscere, te velle esse 
liberatorem a peccato et a morte, Nos non pos- 
sumus nostra iusticia, nostra sapientia, haec mala 
excutere, [deo promisisti nobis Dominum, per 
quem benedices: Tua dextra nos liberabit ex his 
malis, Proinde quantacunque sunt peccata mea, 
non propterea accusabo te mendacii, sed confu- 
giam ad promissiones tuas et his credam, hac fide 
expectabo mitigationem malorum et liberationem, 
Es misericors, id est, gratis misericordiam pro- 
misisti indignis. Es iustus, verax et servans pro- 
missionum tuarum, Deinde eo etiam te iustum 


praedicamus, quia nos iniustos recipis ac iustos | 


pronuncias, Quo magis apud animum crescil 
peccatorum sensus et magnitudo, eo magis fugere 
cupimus, Sed contra nitendum est, Hanc ipsam 
ob causam quia sumus iniusti, contendamus ad 
Deum iustum, hoc est, iustificantem. 


Deterrent autem animos a Deo, et peccata 
nostra et calamitates. — Utraque res languefacit 
mentes, quia calamitas videtur testari, qnod Deus 
nos abiecerit, ut infelices pugnae movent Saulem, 
ut desperet. Sed hic opponit et huic terrori con- 


solationem., 


Imo calamitas non est testimonium ! 

irae et damnationis, sed signum in quo Deus glo- 
riose ostendit potentiam et bonitatem suam. — Hoc 
vult cum ait: Custodit parvulos, calamitosos, non 
confidentes suis consiliis, opibus ac viribus, 

Eodem pertinet quod oit: Zitenuatus sum. 
Quanquam in extremas calamitates coniectus sum, 
sicut alibi inquit: Castigans castigavit me Domi- 
nus, et morti non tradidit me. Haec usitata do- 
ctrina Evangelii, omnibus nota esse debet, quod 
Deus velit nos affligi, non ut perdat, sed ut re- 
vocet ac servet. Et tamen adfligi nos oportet, ut 
discamus, quantum malum sit peccatum. — Expe- 
rimur saevitiam diaboli, mordentis calcaneos Ec- 
clesiae, sicut sauciavit Filium Dei, Sed gloria 
Dei est, quod interim sustentat nos, et mitigat 
mala, ac tandem prorsus tollit. Nam mitigatio 
dum durant, est singulare genus consolationis, 
de quo Prophetae loquuntur, ut lerem. 10,: Cor- 
ripe me Domine, veruntamen in iudicio, et non 
in furore tuo, ne forte ad nihilum redigas me, 
Item: Domine ne in furore tuo, etc. — Non est 
in morte qui memor sit tui, etc. 


Fievertere anima mea ín requiem luam, quia 
Dominus retribuit tibi..— 


Quia eripuisti animam meam de morte, ocu- 
los meos a lacrimis, pedem meum a lapsu. 


ZAmbulabo coram Domíno in terra eicentium. 


Absoluta descriptione luctae, victoria seu 
liberatio praedicatur, et celebrantur effectus se- 
cuturi hanc liberationem. — Nam in victoria fides 
excitatur, haec nova certamina prospicit, et se 
ad ea praeparat. —Zieeertere anima in requiem, 
id est, quiesce, sis laeta tranquilla, etiamsi im- 
pendent minae et pericula, Quia Dominus re- 
lribuit tibi. Deus est custos, qui tueri solet, qui 
rursus eripiet ex venturis calamitatibus, — Sicut 
2, Corinth, 1. dicitur: Responsum mortis in no- 
bis habuimus, ut non simus confidentes in nobis, 
sed in Deo excitante mortuos, qui ex tanta morte 
liberavit nos, et liberaturus est. |. Üt in ocio lan- 
guescit et extinguitur fides, sicut dicitur, Sedit 
populus manducare et bibere, et surrexit ludere: 
ita econtra in certaminibus crescit fides, ut ferre 
maiores impetus possit, — Nam phrasis Ébraica 
in his verbis, Retribuit tibi Dominus, siguificat 
continuum morem liberandi. 

Est ergo primus fructus victoriae, hoc in- 
crementum fidei. Alter fructus est, ambulare 

coram Domino, id est, venire ad templum Dei, 
qua figura complectitur totum cultum Dei, omnia 
officia verae pietatis, quibus glorificatur et cele- 
bratur Deus. Propter hanc finalem causam Deus 
omnia miracula edit, gloriose liberat sanctos, ut 
conservet Ecclesiam, ut vera doctrina propagari 
et late spargi possit, ut multi invitentur ad pie- 
tatem. 
scripturis, ut: Invoca me in die tribulationis, et 
eripiam te, et glorificabis me. Psalm, 21.: Nar- 
rabo nomen tuum fratribus meis, in medio Éc- 
clesiae laudabo te. Item: Non mortui laudabunt 
te Domine, Sic et hoc loco inquit: Quia eripui- 
sti me a morte, ambulabo coram Domino, prae- 
stabo tibi veros cultus, invocabo te, praedicabo, 
agam tibi gratias, obediam, omnibus officiis in- 
vitabo alios, ut de agnoscant, et recte colant. 
Hanc ipsam sententiam aliquoties inculcat in fine 
huius Psalmi. 


Credo, propter quod loquor, ego autem hu- 
miliatlus sum valde. 


Superior pars Psalmi descripsit, et agonem 
animi luctantis adversus terrores irae Dei et mor- 
tis aeternae, et victoriam seu liberationem, cum 
fides erigens sese verbo, et apprehendens conso- 
lationem emergit ex illis fluctibus. Cum his co- 
haeret et reliqua pars, Nam gratiarum actio am- 
plificata est descriptione effectuum, qui sequun- 
tur victoriam, hoc est, verorum cultuum, de 
quibus dicere coepit in versu praecedente, Ám- 
bulabo coram Domino, id est, praestabo cultus, 
quibus Deus glorificatur. Hos cultus hic in spe- 
cie enumerat, et ut coepit, in suo exemplo pro- 
ponit doctrinam de multis rebus,  Recenset or- 
dine qui sint veri cultus, videlicet fides, invo- 
catio, confessio , afflictiones, gratiarum actio, etc, 
Ita haec pars continet insignes locos doctrinae 
Evangelii, de fide et de effectibus fidei. tein 
doctrinam , quae accusat et damnat hypocrisin et 
fiduciam humanam, Item doctrinam de cruce et 
afflictionibus. — Haec est utilis doctrina et neces- 
saria piis, Quare diligenter considerari debet, 

Primum, cum inquit, Credo, propter quod 
loquor, coniunguntur haec duo, diis et invoca- 
tio seu confessio quarn parit fides, ac utrumque 
docet, et quid sit fides, et erdt fieri debeat 
vera invocatio. Verbum Credo respicit ad ea 
quae supra dixi, de beneficiis pro quibus gratias 

Ideo saepissime repetitur haec causa in | 

agit, videlicet de victoria et liberatione, quod sit 
exauditus a Deo, et liberatus ex illis terroribus 
per misericordiam, Estque intelligendum voca- 
bulum de fide, quae statuit se habere Deum pla- 
catu seu remittentem peccata, se exaudiri per mi- 
sericordiam gratzs. Nec patitur se deterreri con- 
spectu propriae indignitatis, sed magnitudini pec- 
catorum opponit, et antefert misericordiam pro- 
missam propter Filium Dei redemtorem generis 
humani, Haec fides vincit terrores peccati et 
mortis, et erigit sese, ut ausit accedere ad Deum 
et invocare, et certo expectat auxilium et libera- 
tionem, quare mox addit de invocatione. 

Ita hoc uno verbo, Credo, complectitur to- 
tam doctrinam de iusticia fidei, quam proprie 
docet Evangelium, et ostendit, quae res sit fides, 
de quo necesse est in Ecclesia certo et explicate 
tradi doctrinam consentientem cum scriptura. 
Primum ac praecipuum certamen est cum adver- 
sariis, quid significet vocabulum fidei, Nam hoc 
postea de doctrina facilius conveniri 
potest. "Verum alibi haec tota doctrina de iusti- 
ficatione integre tradita est, et collecta sunt testi- 
monia, de significatione vocabuli, quod fides in 
Paulo et reliqua scriptura significet non tantum 
noticiam historiae, seu professionem religionis, 
sed proprie et praecipue significet fiduciam mise- 
ricordiae, hoc est, fiduciam, quae statuit, quod 
non propter nostram dignitatem, sed propter 
Christum gratis consequamur reconciliationem 
seu remissionem peccatorum, et vitam aeternam. 
Nec opus est hic integre repetere materiam toties 
agitatam, 

Sed illis testimoniis addamus et hoc dictum 
Psalmi: Credo, propter quod loquor. In quo 
palam est Prophetam loqui, non de ociosa noticia 
seu professione, sed de fide, quae in vero certa- 
mine dimicat cum terroribus, et apprehendit mi- 
sericordiam propositam in promissionibus.  At- 
que hoc modo percipit consolationem, et vincit 
terrores, Nam hoc minime obscurum est, talem 
fidem describi, quae agit aliquid in certamine 
conscientiae , et apprehendit misericordiam, quam 
opponit propriae indignitati, et repugnat dubita- 
tioni, 

Deinde cum paulo ante claris verbis dixerit 
de misericordia. —Misericors Dominus et iustus, 
et Deus noster miseretur: Non obscure significat, 
se loqui de fiducia quae nititur gratuita miseri- 
cordia, 

Postremo, quia hic addit de effectu, hoc est, 
de invocatione, testatur se lequi non de noticia 
historiae, sed de vera fiducia, quia vera invoca- 
tio non potest existere, nisi curn adest fiducia, 
quae apprehendit misericordiam, | Nec dubium 
est in invocatione requiri hanc fidem, quae sen- 
tit Deum. velle nobis ignoscere et nos exaudire 
per misericordiam, propter pontificem et media- 
torem Filium suum. Itaque cum coniungantur 
fides et invocatio, necesse est intelligi fiduciam 
misericordiae, 


Quare diligenter observetur hoc loco ver- 
bum Credo, ut admoneat nos de iis, quae sunt 
praecipua in doctrina de fide. Primum de signi- 
ficatione vocabuli, Est enim testimonium , quod 


fides vocetur fiducia, non ociosa noticia, et qui- 


dem credere non tantum reliquos articulos, sed 
praecipue hunc quoque, ad quem reliqui refe- 
rendi sunt, tanquam ad causam finalem, Credo 
remissionem peccatorum. Secundo, quod haec 
fides nitatur sola misericordia, nec quaerat digni- 
tatem aut merita propria, Imo, quod necesse sit 
misericordiam opponere nostrae indignitati. Ter- 
tio, quod haec fides proprie pugnare debeat cum 
dubitatione, ac certo statuere sibi ignosci, se ex- 
audiri, ete, Nam haec tantum fides vincit ter- 
rores et desperationem, 


Adversarii, cum semel deerrarunt, postea 
multiplicifer hallucinantur. Primum de voca- 
bulo errant, Deinde tantum haerent in noticiá 
historiae, non docent unde petenda sit vere et 
firma consolatio conscientiarum, quomodo uten- 
dum sit Christo, quomodo vincatur dubitatio, 
imo palam docent esse dubitandum, lta plane 
eripiunt conscientiis firmam consolationem, ex- 
tinguunt fidem et invocationem, ac prorsus ab- 
iiciunt praecipuum articulum: Credo rerissio- 
nem peccatorum, etc, Deinde cum tantum noti- 
ciam historiae doceant, transformant Evangelium 
in doctrinam legis, quae non consolatur con- 
scientias, non reddit certas de remissione pecca- 
torum, sed magis auget terrores, 


Nec vero posset existere fiducia misericordiae 
Dei , nisi promissiones revelatae et traditae essent. 
Ergo fiducia illa in Patribus oriebatur ex certo 
verbo, et nitebatur promissio liberatore, sicut 
Psalmus secundus ait: Osculamini Filium, etc. 
Beati omnes qui confidunt in eo. Et Esaias in- 
quit: Iniquitates nostras ipse portavit. lta quo- 

ties fit mentio fidei et misericordiae, intueamur 
promissiones, et nitatur mens mediatore et libe- 
ratore Christo Filio Dei. Haec de fide etsi saepe 
repetuntur, tamen hoc loco commemorari necesse 
est, ut verbum Credo vere et proprie intelliga- 
tur de vera fiducia misericordiae, qua agnoscimus 
Deum placatum esse, et conscientiae fiunt tran- 
quillae, eriguntur et vivificantur, Nam qui fidem 
aliter intelligunt in talibus locis scripturae, aut 
putant sine hac fide, de qua diximus, valere in- 
vocationem, aut agnosci Deum, hi prorsus er- 
rant, et in densissimis tenebris versantur. 


Neque vero intelligi haec doctrina de fide 
potest, sine veris exercitiis in cruce, et in vera 
invocatione, Ébria mens voluptatibus et secura, 
quae non luctatur cum aliquibus pavoribus, nec 
vere expetit auxilium Dei, non intelligit quid sit 
fides. Etsi autem multa exempla verorum exer- 
citiorum proponuntur in propheticis et apostoli- 
cis scriptis, tamen contemplemur Publicanum 
Lucae 18. de quo ait Christus: Non audebat ocu- 
los in coelum tollere. Hic gestus significat acer- 
rimam pugnam, animi desperabundi et fugitantis 
Deum. Cum mens vere expavit conspectu pec- 
cati, metuit iram Dei, cogitat se abiici, fugit 
Deum, non audet invocare, nec sperare veniam, 
[n his augustiis revocanda est mens ad promissio- 
nes gratiae, sicut exuscitat se ille ipse Publica- 
nus, KErigit se et tandem attollit oculos, audet 
quaerere Deum, et petere veniam, sicut inquit: 
Propicius esto mihi peccatori. lbi cum fides vi- 
cit pavores, fit tranquilla conscientia et vivifica- 
tur. "Talia exempla nobis proponamus, et hos 
motus nostris exercitiis discamus intelligere. Hac- 
tenus dictum est de verbo Credo. Nunc perga- 
mus ad caetera, 


Propterea loquor. 


Simul hic Invocatio et Confessio comprehen- 
duntur, quia impossibile est haec divellere, Nam 
invocatio est re ipsa quaedam confessio, sicut 
experientia testatur, Tres Israélitae in Babylo- 
ne, cum nolunt adorare statuam, ostendunt quem 
cultum probent, aut abominentur. Valentinia- 
nus cum in templo daret colaphum sacerdoti asper- 
genti ipsum lustrali aqua, ostendit se non invo- 
care idola luliani imperatoris sui. .Certum est 
igitur haec duo comprehendi, Invocationem et 
Confessionem, — Primum autem de invocatione 

dicamus, Haec sine fide non potest fieri, iuxta 
illud Rom. 10.: Quomodo invocabunt, in quem 
non credunt? Et Ebraeos 11.: Credere oportet 
accedentem ad Deum, quod sit, et inquirentes 
ipsum remuneretur, 

Epicureos manifestum est non invocare Deum. 
luxta illud: Dixit insipiens in corde suo, non est 
Deus, Nec Saul invocat, sed fugit Deum, eique 
irascitur, Nec Academici invocant, id est, ho- 
mines securi, qualis est maxima pars generis hu- 
mani, qui dubitant utrum Deus moveatur homi- 
num aerumnis et precibus, et cum precantur, ta- 
men nihil a Deo expectant, non existimant se re- 
spici a Deo. Sic maxima pars hominum invocat, 
nec intelligit hunc cultum damnatum esse, Sed 
Christus clamitat: Quidquid petieritis credentes 
Et Paulus: Orate sine ira et sine haesitatione, id 
est, non impatienter irascentes Deo, et non dif- 
fidentes, Item lacobus: Postulet autem in fide 
non haesitans. 

In hanc sententiam hic dicitur: Credo, pro- 
plerea. loquor. —Non sum Epicureus, non sum 
Academicus, vere statuo esse. Deum, et confido 
eum mihi propicium esse propter Filium suum, 
quem pro nobis victimam esse voluit. Credo 
meas preces per hunc pontificem ad ipsum per- 
ferri, et accipi, Credo me ei curae esse, et pro- 
pter Filium me exaudiri, Non fugio eum sicut 
Saul, etiamsi agnosco meam miseriam, sed ob- 
tempero ei, cum iusserit nos credere remissionem 
peccatorum donandam propter Filium. Cum di- 
co: In te Domine speravi, non confundar, vere 
et ex animo spero, et expecto consolationem et 
auxilium a Deo, | Hunc scio esse cultum Dei, hoc 
cultu scio eum delectari, sicut dicitur in Psalmo: 
Invoca me in die tribulationis, etc, Haec intel- 
ligere debemus, et sic in invocatione mentes ad- 
fectas esse oportet, Estque haec propria et pecu- 
liaris piorum sapientia, ignota mundo, 

Huc et caetera, quae de oratione traduntur, 
accomimnodanda sunt, quod videlicet pia mens sibi 
proponere debeat praeceptum de invocatione, 
deiude et promissiones. Tertio, quod semper 
adferenda sit haec ipsa fides, quae credit remis- 
sionem peccatorum. Quarto, doctrina tenenda 
est, quas res fides nominatim petere et expectare 
debeat, quas cum conditione petere debeat, si ita 
placeat Deo. à] 

Nam ea quae nominatim iussit Deus peti, 
ut promissiones Evangelii proprias, videlicet de 

remissione peccatorum, de vita aeterna, de con- 
servatione Ecclesiae, de depulsione blasphemia- 
rum, haec petat et expectet fides sine conditione, 
quia voluntas Dei iam est expressa, 


Sed de cruce in periculis corporalibus, fides 
in genere statuat, Deo placere invocationem, et 
non futuram inanem, etsi non illo modo libera- 
mur, quem nos cogitamus, quia Deus vult Eccle- 
siam subiectam esse cruci, et pendere ex fide, non 
ex humanis cogitationibus. Et tamen eam exau- 
dit et liberat, sed variis modis, ut Paulus inquit, 
ad Ephesios 3,: Ei qui potens est super omnia, 
facere excellentius quam petimus aut cogitamus, 
Et Psalmo 4.: Scitote quod Dominus rmirificat 
sanctum suum, id est, mirabiliter liberat. 


Deus promiserat se servaturum esse regnum 
David. Petebant igitur Sancti, ne in Babylonem 
abducerentur: sed tamen addebant conditionem, 
si ita Deo videretur, et iutelligebant requiri obe- 
dientiam in cruce, Et tamen norant Deum ser- 
vaturum esse populum etiam in exilio. Itaque ibi 
maiori gloria ornantur, quam qualem domui ha- 
buerant, et mirabili modo reducuntur, 

lta David exulans petit reductionem, sed 
cum conditione, si Deo placeat, ac intelligit re- 
quiri obedientiam, Interea tamen scit non abii- 
ciendam esse fidem remissionis peccatorum: scit 
et has preces de reductione Deo placere, et even- 
turam aliquam mitigationem calamitatis, seu con- 
solationem, luxta illud: Castigans castigavit me 
Dominus, et morti non tradidit, [tem: Allevat 
Dominus omnes qui corruunt, et erigit omnes 
elisos. ltem: Qai sanat contritos corde, et alli- 
gat contritiones eorum. — Haec doctrina maxime 
necessaria est in cruce, ne mentes prorsus defi- 
ciant a Deo, sed fide expectent ab eo vel libera- 
tionem, vel mitigationem calamitatum, sicut orat 
leremias cap. 10.: Castiga me Domine, sed in 
iudicio, non in furore tuo, ne ad nihilurm redi- 
gas me, 


Dictum est breviter de invocatione, Cum 
hac coniuncta est confessio , quia invocans prae- 
stat aliquos manifestos cultus Deo. 1n his osten- 
dit, quos cultus, quam doctrinam probet, dis- 
cedit ab idolatris, adiungit se verae Ecclesiae, 
Denique necesse est tantos animi motus erumpere, 
Ideo toties recurrunt hi versiculi. 
Domini loquetur os meum. 
tibi in nationibus, etc. 


Laudationem 
Item: Confitebor 

Quod autem confessio sit necessarius cultus, 
testatur Christus, inquiens: Qui negaverit me co- 
ram hominibus, negabo et ego ipsum coram pa- 
ire meo coelesti. Et Rom. 10.: Corde creditur 
ad iusticiam, ore autem fit confessio ad salutem. 
Quare ingentia peccata sunt, aut palam oppu- 
gnare veram doctrinam, aut dissimulata confes- 
sione, confirmare furorem hostium Evaugelii, 
Multi qui norunt veritatem, tacent metu poten- 
tum, et interim fingunt speciosas causas, cur ta- 
ceant, aiunt se vereri ne magis exacerbent poten- 
tum animos, aut ne plus tamultuum oriatur. Hae 
sunt frivolae excusationes damnatae Christi voce, 
cum ait: Quem pudet sermonem meorum, Filius 
hominis confundet eum. 


Ego autem humiliatus sum ealde. 


Exemplum suum proponit adversus scanda- 
lum crucis. Mundus enim offenditur calamitati- 
bus piorum, quia ratio iudicat bonis, qui Deo 
credunt, qui veritatem profitentur, ac Deo ser- 
viunt, debere bene esse. Cumque videat pios 
conflictari asperrimis aerumnis, ex his miseriis 
iudicat neque doctrinam quam profitentur, ne- 
que ipsos Deo placere, Ergo toties ah initio con- 
solatus est Ecclesiam exemplis, et expressis sen- 
tentiis, in quibus significavit Ecclesiam in hac 
mortali vita subiectam fore cruci, Hoc prima 
concio docet: Serpens mordebit calcaneum Eccle- 
siae, Et mox secuta sunt exempla, ut Abel, Abra- 
hae, Isaac, lacob, et deinde Prophetarum, ut 
Esaiae, leremiae, et plurimorum aliorum, qui 
fuerunt lumina Ecclesiae. Ita hic inquit David: 
Ego autem humiliatus sum nimis. 

''yranni ut deleant Evangelium, exercent 
saevitiam in professores verae doctrinae. Sed haec 
concio Davidis non tantum de tyrannorum crude- 
litate intelligatur, sed in universum, de piorum 
afflictionibus, Diabolus eniin insidiatur toti Ec- 
clesiae. Cum Saul extinctus iam non persequere- 
tur Davidem, novas fraudes struit diabolus, Da- 
videm ociosum praecipitat in flagitium, postea 
oppugnat eum desperatione, Ita nunquam sunt 
extra periculum sancti, — Formidantur supplicia 
corporis, cum audimus pios interfici, sed multo 
magis formidare ociosi deberemus insidias diaboli, 
quia semper quaerit occasiones mordendi calca- 
nei. Et alios aliis modis adoritur. 

Intelligatur igitur generaliter dictum Psalmi: 
Ego autem humiliatus sum nimis, quod Eccle- 

! siam oporteat subiectam esse cruci, sive a tyran- 


nis, sive a diabolo oriantur afflictiones, ut morbi, 
detrimenta facultatum,  pavores animi, qualia 
exempla cernuntur in historia [ob. luc acce- 
dunt singulares pavores, divinitus incussi in poe- 
nitentia, 

His exercitiis oneratur Ecclesia, ut in eis 
luceat fides, et exerceatur invocatio. Si enim 
tantum suaviter viveret caro, non intelligeremus 
opus esse Dei auxilio, non expectaremus nec pe- 
teremus bona a Deo. Vult etiam Deus conspici 
suam praesentiam et potentiam, cum mirabilibus 
modis liberat Ecclesiam conflictantem tanta infir- 
p et belligerantem cum potenti ac saevo 

oste, 


Mira quidem est haec gubernatio Ecclesiae, 
et abhorrens a iudiciis humanis: ideo multos of- 
fendunt scandala crucis, sed tamen pii discant 
hanc esse voluntatem Dei, ut Ecclesia in hac mor- 
tali vita exerceatur, et huic voluntati obtempe- 
randum esse. Hanc voluntatem ostendit Deus in 
Filio suo, Domino nostro lesu Christo. Quare 
Paulus inquit: Oportet nos fieri similes imaginis 
Filü eius. 


Ego dixi in consternatione mea : Omnis homo 
mendax, 


Hic versiculus iam de utilitate afflictionum 
concionatur,  ldeo exercetur caro, ut videamus 
nos, cum sumus ociosi et securi, habere fiduciam 
nostri, delectari nostra sapientia, nostris donis 
aliis. Haec cum excutiuntur, videmus nos eis 
abusos esse, habuisse vanam fiduciam aversam a 
Deo, fuisse negligentiores, non timuisse Deum, 
sine fiducia Dei quaesivisse humana consilia et 
praesidia, — Haec agnoscuntur in afflictionibus. 


Ideo Propheta inquit, se in pavoribus qui 
accedunt ad omnis generis adflictioues, didicisse 
hanc doctrinam de infirmitate humana. Omnis 
homo mendaz , id est, non recte seniiens de Deo, 
sine vehementi timore, sine ardenti fide, dubi- 
tans, fugitans Deum, quaerens humana praesidia, 
voluptates contra mandatum Dei, non ardenter 
invocans Deum, non expectans auxilium, fre- 
mens impatientia in cruce, non satis obedienter 
ferens afflictiones, expetens vindictam, huma- 
nam gloriam, concipiens flammas amorum vel 
Haec et similia 

omnia complectitur, accusans omnes homines 
mendacii, quae vitia securi non vident, nec de- 
plorant, sed pii in afflictionibus magis magisque 
agnoscunt ea, et admoniti expavescunt, humilian- 
tur, petunt condonationem, et erigunt fide per- 
terrefactas mentes, [ta simul crescunt poeniten- 
tia et fides. 


Huius utilissimae doctrinae exemplum pro- 
ponit, cum de se ipso concionatur, ait sese exer- 
ceri duris afflictionibus, et in his agnoscere infir- 
mitatem, non tantum suam, sed omnium homi- 
num, id est, totius naturae hominum corruptae. 


Tradit igitur doctrinam quam in Ecclesia ex- 
tare necesse est, de infirmitate Sanctorum, vide- 
licet quod maneant peccata in Sanctis in hac mor- 
tali vita, De hoc loco saepe concionantur Pro- 
phetae et Apostoli, ut Psalmo 142.: Non intres 
in iudicium cum servo tuo, quia non iustificabi- 
tur in conspectu tuo omnis vivens, Et 1. Ioh. 1.: 
Si dixerimus, quod peccatum non habeamus, nos 
ipsos seducimus, etc. 


Haec necesse est in Ecclesia inculcari, pro- 
pter utrosque, videlicet propter securos seu su- 
perbos, et propter pavidos, Nam hypocrisis ca- 
stigatur, et damnatur humana fiducia, cum audi- 
mus nos vere peccatum habere, nec iustos seu 
acceptos esse Deo, propter nostras virtutes. 

Paulus inquit: Video aliam legem in mem- 
bris meis, militantem contra legem mentis meae, 
et captivantem me legi peccati. Usus est Áposto- 
lus illustri metaphora, et significantibus verbis, 
ut errorem hypocritarum taxaret, qui suas virtu- 
tes et facta valde admirantur, seque efferunt, in- 
duunt securitatem et superbiam, quia imaginan- 
tur se nihil habere vitii, se mundos esse ac iustos 
coram Deo propter sua facta. 

Huic coecitati opponit Paulus hanc concio- 
nem, vocat peccatum haerens in carne, legem 
membrorum , hoc est, non rem ociosam, sed ha- 
bentem acres stimulos et motus, deinde addit: 
Militantem contra legem mentis, Non igitur ces- 
sat haec labes, nec est extincta, sed hostili more 
grassatur, ut avertat mentes a Deo: tandem vo- 
cat et captivantem, sicut saepe horribiliter im- 
pingunt Sancti ex infirmitate et ignorantes, Item 
diu luctantur in pavoribus cum desperatione, 
Moysen tenebat captivum infirmitas ad petram, 
cum dubitaret, etsi iussus erat a Deo, aquam ex 
petra elicere. 

Interdum impelluntur Sancti ad horrendos 
lapsus contra conscientiam, qui excutiunt fidem, 
ut, David impulsus est ad adulterium. . Sunt igi- 
tur saevi el acres motus peccati haerentis adhuc 
in carne, Hanc imbecillitatem securi agnoscunt, 
ac deponant fiduciam iusticiae, et expavescentes 
petant condonationem, ac discant, homines tan- 
ium per misericordiam iustos, id est, Deo acce- 
ptos esse, 


Rursus pavidi teneant hanc consolationem, 
sciant Deum veracem esse, ac vere postulare, ut 
statuamus nos iustos esse per misericordiam fide 
in Christum, non propter nostram dignitatem. 
Nec deterreamur ab hac consolatione, etiamsi in- 
firmitas nostra multis modis oppugnatur, haerent 
vitia non levia in carnali natura, ut dictum est, 
Vexamur morbis, inopia, fame, bellis, et aliis 
ingentibus calamitatibus, quas nemo recensere 
potest, ut, David filius interficit fratrem, movet 
seditionem adversus parentem. — Talia cum in- 
currunt in oculos, movent animos etiam Sancto- 
rum, ut cogitent se abiectos esse a Deo, sicut in 
Psalmis saepe dicitur. Ut Psal. 29.: Avertisti fa- 
ciem tuam a me, et factus sum conturbatus, Ad 
te Domine clamabo, et ad Deum meum depreca- 
bor, Quae utilitas in sanguine meo, etc. 

In his durissimis luctis haec praecipua conso- 
latio est, scire quod vere praeceperit Deus, ut cre- 
damus nos placere per misericordiam propter Fi- 
lium Dei, etiamsi premimur infirmitate, aut in- 
gentibus calamitatibus, 


Ita Paulus Rom. 6. ait: Nos simul sepultos 
esse cum Christo,  Iacemus obruti mole afflictio- 
num et ingenti infirmitate, perinde ut cum in se- 
pulcro iaceret mortuum corpus corpus Christi, 
nan conspiciebantur eius vita et gloria: sed tamen 
interim Deus respicit, servat nos, et suo tempore 
ornabit nos gloria, Paulus significat sepulturam 


| Christi esse imaginem vitae infirmae et adflictae 


Sanctorum, Quare in hoc typo nos contemple- 
mur, et discamus infirmo et adflictos non esse 


| abiectos a Deo, modo ut fide, hoc est, fiducia 


misericordiae promissae propter Filium, nos sus- 
tentemus., 

Sed magnae est naturae humanae contuma- 
cia, blandimur nostris vitiis, quaerimus praesi- 
dia contra voluntatem Dei, fremunt animi cala- 
mitatibus et irascuntur Deo, indignantur melius 
esse Tyrannis et Epicureis, quam invocantibus 

Deum, Haec omnia complectitur hic David in- 
quiens: Omnis homo mendax, id est, non recte 
sentiens de Deo, non vere obediens, irascens Deo, 
difüdens etc, Et in hac confessione peccati, ipse 
intuetur misericordiam, et scit se habere Deum 
propicium, propter promissum liberatorem, Hac- 
tenus dixit de primis cultibus, de fide, invoca- 
tione, praedicatione, cruce, agnilione peccati, 
Horum locorum cognitio quam sit necessaria piis, 


et quam suaviter in hoc exemplo Psalmi hae res | 


maximae proponantur, diligenter cogitandum est, 
Nunc tantum addit repetitiones superiorum quo- 
rundam membrorum, 


Quid reddam Domino, pro omnibus bene- 
ficiis erga. me. 

Calicem salutarem accipiam , el nomen Do- 
mini invocabo, 


Non dubium est, interrogationem, Quid red- 
dam, opponi duabus rebus, ceremoniis, et ge- 
neraliter fiduciae meritorum, quasi dicat, Alii 
mactant greges taurorum, aedificant templa, in- 
stituunt ieiunia, et similes ceremonias, Sed tu 
requiris alia maiora munera, invocationem, con- 
fessionem , praedicationem, crucem. Ideo proxi- 
mus versus in hanc sententiam respondet inter- 
rogationi. 

Altera antithesis taxat arrogantiam illorum 
qui iactant merita, quasi dicat, Accepi ingentia 
beneficia, vocatus sum ad agnitionem Dei et Fi- 
li eius, donatus sum haercditate vitae aeternae, 
defendor et gubernor divinitus, Haec tanta dona 
non sum meritus meis virtutibus, sed agnosco me 
debitorem esse Deo, sicut Paulus inquit: Quis 
prior dedit illi, Nec post acceptam munus com- 
pensatio ulla par est.  Exclamat igitur: Quid 
reddam, quasi dicat, summa beneficia donata 
sunt immerenti, nec nunc habeo compensatio- 
nem. Quod munus Deo reddi potest, pro Filio 
misso, pro sublata morte aeterna, profutura so- 
 cietate coelestis vitae? ^ Quanquam autem par 
gratia nulla reddi potest, tamen Deus requirit 
quoddam debitum officium, scilicet, ut celebre- 
mus haec beneficia, et alios invitemus ad Dei agni- 
tionem, et ad accipienda haec beneficia, sicut Pe- 
trus inquit: Vocati e tenebris ad admirandum lu- 


men, ut virtutes eius, id est, gloriosa beneficia | 


enarretis, Hanc gratiam Deo poscit aliorum cau- 


sa, ut plures salventur. 
MzrawTH. Orzn. Vor. XIII. 

Inquit igitur David, se aliquam gratiam red- 
diturum esse. Calicem salutarem accipiam, et 
nomen Jomini ineocabo. Constat esse phrasin 
Ebraicam, Calicem salutarem accipiam, Et quia 
figura non fuit intellecta, versiculus inepte detor- 
tus est ad poculum in Coena Domini, cum de eo 
poculo hic non dicatur. Sed crebro offert se haec 
metaphora in Prophetis, ubi calix significat suam 
cuiusque portionem , seu bonam seu malam. Qua- 
re et hoc loco sic intelligatur, Calicem salutarem 
accipiam, id est, hanc ducam esse praecipuam 
portionem, qua maxime fruar et delectabor, et 
quae mihi una erit salutaris, videlicet hic cultus 
invocandi Dei, et praedicandae verae doctrinae, 
quasi dicat, relinquam alias portiones aliis fruen- 
das. Habeat Saul regnum, habeant opes et im- 
peria tyranni, Ego hanc portionem mihi saluta- 
rem esse duco, invocare et praedicare nomen Dei. 
Sicut Psalm. 118. dicitur: Portio mea Domine, 
dixi custodiam legem tuam, id est, hanc du- 
cam esse praecipuam meam portionem, qua ma- 
xime fruar, profiteri veram doctrinam, 

Conferenda est igitur antithesis, ut intelli- 
gatur versiculus, opponenda Sanctorum portio, 
iis rebus quas impetunt impii et tyranni, Et dis- 
crimen observandum est, quod hic traditur. Haec 
una portio invocandi Dei et praedicandae verae 
doctrinae, est salutaris: impiorum portiones non 
sunt salutares, sed species longe alia est, Nam 
qui praedicant veram doctrinam, exercentur ad- 
flictionibus omnis generis, oppugnantur a diabo- 
lo, trucidantur a tyrannis, Hae calamitates certe 
in speciem non videntur salutaris portio. — Sed 
credentes norunt ex verbo Dei, has aerumnas esse 
obedientiam Deo placentem, in qua Deus vult 
exerceri, lucere et conspici fidem et confessionem 
nostram, norunt item , post has aerumnas secu- 
turam esse aeternam gloriam. Ideo fides intelli- 
git haec certamina salutaria esse, — Quod autem 
dicit, Zneocabo nomen Domini, complectitur 
invocationem D'ei, confessionem et praedicatio- 
nem verae doctrinae, quia haec opera reipsa co- 
haerent, ut supra dictum est, quia invocantes est 
necesse ostendere quid sentiant, quos cultus ap- 
probent. 

Recitavi enarrationem huius versiculi, quam 
erüditi iudicant maxime grammaticam esse, vi- 
delicet si prius comma iungatur posteriori, tan- 
quam expositio, Invoca!»» Deum, et praedicabo 


veram doctrinam, Haec opera erunt mihi calix 
89 

salutaris, id est, portio praecipue expetenda , at- 
que ita calix generaliter de bona portione acci- 
piendus erit. Alii discernunt commata, et duas 
res significari volunt: calicem intelligunt. affli- 
ctiones, Nec male cohaerent ita caeteri versiculi. 
Quid reddam? Sustinebo ingenti animo afflictio- 
nes, non defugiam certamina et pericula, et in 
his invocabo Deum, ac propagabo veram doctri- 
nam, 


J'ota mea Domino reddam coram omni po- 
pulo eius. 


Preciosa in conspectu Domini, mors Sancto- 
rum eius, 


Iterum coniungit confessionem et crucem. 
JF'ota reddam Domino, id est, cultum Deo de- 
bitum. Nam vota generaliter significant gratia- 
rura actionem , quae complectitur omnes debitos, 
id est, veros cultus.  Invocationem, confessio- 
nem, propagationem doctrinae, obedientiam in 
afflictionibus, in confessione. Hic opus est san- 
ctis consolatione. Ideo sequitur: Preciosa in 
conspectu Domini, mors sanctorum eius, 

Hoc est egregium dictum, quod de multis 
magnis rebus nos docet. Primum testatur Eccle- 
siam Dei subiectam esse cruci et afflictionibus, 
discernit Ecclesiam ab imperiis mundi et tyrannis, 
quasi dicat, grassabuntur tyranni et imperia in 
Ecclesiam , quae erit exigua et imbecillis, Sancti 
interficientur, Erunt imperia et opes penes im- 
pios. Sed hac re frangi non debet Ecclesia, quia 
etiam moriens Deo curae est. [mo etiam haec 
mors preciosa est coram Deo, id est, Deus iudi- 
cat hoc officium singularem et eximium cultum 
esse, ut postea dicitur. 

Secundo, hic locus est illustre testimonium 
de vita futura post mortem corporis, quia cum 
mors sanctorum sit preciosa coram Deo, necesse 
est sanctos in morte Deo curae esse, nec penitus 
exünctos esse. Quid boni adferret eis mors, si 
prorsus interirent et non revicturi essent. Fru- 
stra diceretur mors preciosa esse, esse si ipsis mo- 
rientibus nihil accederet boni. 

Deinde etiam testimonium est de iudicio post 
hanc vitam, quia enim mors sanctorum est pre- 
ciosa, discernit Deus in morte sanctos a tyrannis 
et impiis, Sanctorum mors est preciosa, id est, 
sancti in morte ornabuntur gloria: ergo tyranni 
dabunt poenas, Diligenter igitur hoc testimo- 

nium infigamus animis, ut confirmet sententiam 
de vita futura, et admoneat nos de futuro iu- 
dicio. 

Tertio proponit dulcissimam consolationem 
in genere, de morte, et omnibus afflictionibus 
sanctorum, Non solum significat, non abiectos 
esse sanctos, aut extinctos in morte, sed eliam 
hoc officium Deo placere et rem gloriosam esse, 
sicut Paulus inquit Rom. 5.: Gloriamur in affli- 
ctionibus, id est, ducimus eas esse res gloriosas, 
Deo placentes, quas Deus postea ornabit gloria. 
Haec sapientia, ut saepe dictum est in Psalmis, 
dissidet ab omnibus humanis iudiciis, et tantum 
est sapientia Evangelii. | Omnes homines iudicio 
rationis in calamitatibus disputant se negligi a 
Deo, non exaudiri, non sublevari. Nec ulla do- 
ctrina est praeter Evangelium, quae adfirmet ca- 
lamitosos non esse abiectos a Deo. Ideo scri- 
ptum est: Qui sanat contritos corde. — Tantum 
illi qui norunt Evangelium de Filio Dei, de pec- 
cato, de morte, de liberatione a peccato et a mor- 
te, invocant et adorant hunc Deum patrem libe- 
ratoris nostri lesu Christi, exaudientem afflictos. 
Ignari Evangelii non possunt invocare Deum, sa- 
nantem contritos, non credunt exaudiri ac recipi 
afflictos, 


Quare haec peculiaris sapientia Evangelii 
discenda est, et prudenter discernenda a iudiciis 
humanis, quae quidem, cum sola sit vera et fir- 
ma consolatio piorum, semper nobis in conspe- 
clu esse debet, semper hac doctrina admoniti di- 
scamus invocare Deum in afflictionibus, et ab eo 
expectare auxilium, — Et sciamus hunc cultum 
praecipue flagitari, sciamus hunc honorem Deo a 
sola Ecclesia tribui. Facile est autem magnifice 
loqui de hac doctrina, cum mens est ociosa, Sed 
quantum exercitium fidei sit, non intelligitur, 
nisi cum in afflictionibus vere confugimus ad 
Deum, et in invocatione fidem exercemus, 


Quare meminerimus hoc dictum: JPreczosa 
mors sanctorum, Preciosae afflictiones, quia Deo 
placent, et in his Deus exercet fidem nostram, 
vult invocari et glorificari, Ideo adfligimur, ut 
ab ipso auxilium postulemus, et agnoscamus eum 
nobis adesse, et ostendere suam praesentiam et 
potentiam, cum mirabiliter nos libe;at, sicut in- 
quit Psalmus: Scitote quod mirificat Deus san- 
ctum suum, id est, mirabilibus modis liberat et 
servat, | Sciamus autem in his certaminibus, non 

dimicare nos cum carne et sanguine tantum, sed 
cum diabolo. Nec sumus soli in his praeliis. Sed 
iuvamur a Filio Dei, qui destruit opera diaboli. 
Ac ob eam causam Ecclesia est infirma, quia Deus 
vult victorias.Filii sui gloriosas esse, vincentis 
diabolum per in&irmos et afflictos. 

Quarto, Preciosa est mors sanctorum, quia 
afflictiones et mors sanctorum sunt praecipua 
sacrificia et cultus Dei, cum videlicet accedunt 
fides, invocatio, confessio, sicut Psalmus inquit: 
Sacrificium Deo spiritus contribulatus, etc. Item 
Psalm. 43.: Propter te mactamur tcta die, Quia 
enim Deus subiecit Ecclesiam cruci et afflictioni- 
bus: ideo hanc obedientiam ornat et magnifacit, 
vocat sacrificia, et testatur se honore affici, cum 
sustinemus afflictiones, seu propter confessionem, 
seu alioqui iuxta invocationem: sicut hos cultus 
cernimus praestitisse Filium Dei, et Patres, Pro- 
phetas ac Apostolos. Oportet enim Ecclesiam si- 
milem esse imaginis Filii Dei, sicut Paulus in- 
quit: Una glorificabimur, si tamen etiam una af- 
fligemur. Quare sicut in hoc Psalmo dictum est: 
Preciosa mors sanctorum coram Deo, sic 72. di- 
citur: Preciosus sanguis eorum coram eo, 

Hi loci totam doctrinam Evangelii de cruce 
seu afflictionibus continent, quare lector animo 
repetat caetera quae de cruce dicuntur, colligat 
utiles sententias, quae praecipiunt de hac obedien- 
tia, et iubent addi invocationem Dei, et expe- 
ctationem auxilii. — Quales sunt hae gnomae, 
1. Pet, ult.: Humiliamini sub potenti manu Dei, 
et omnem curam ineum reiicite, quasi dicat, cum 
aerumnae vos opprimunt, non fit hoc casu, sed 
fit potenti manu Dei, Non existimate casu vos 
affligi, aut Deo non esse curae vestras aerumnas, 
Imo Dei manu vos premit, quae quidem est po- 
tens, et ad securos evertendos et ad sustentan- 
dos, ac erigendos miseros, Obtemperate igitur, 
et obedientiam Deo praestate. Deinde non existi- 
mate vos reiectos esse, sed scitote Deo placere 
hos cultus, addite invocationem, petite auxilium 
aDeo. Ideo addit: Curam in eum reiicite. 

[dem dulcissime traditur Psalmo 37,: Sub- 
ditus esto Deo, et spera in eum, Prima parti- 
cula postulat obedientiam, Subditus esto, seu ut 
Ebraice legitur, Taceas Domino, id est, obedias 
Deo, non irascaris ei, non fugias eum indigna- 
bundus, non quaeras praesidia contra manda- 


tum Dei, sicut Saul iratus Deo, fugit et deserit | 


eum, ac petit auxilium a diabolo. Hos furores 


IX. COMMENTARII IN PSALMOS. 





1414 


quibus agitantur impatientes prohibet, cum ait: 
Subditus esto, seu taceas Deo, Nec tamen satis 
est tacere, sed accedat invocatio Dei et expectatio 
auxilii divini, Ideo addit: Et spera in eum, id 
est, pete, expecta auxilium a Deo. . Hae senten- 
tiae et similes semper in conspectu nobis esse de- 
bent, ut regant omnia nostra pericula et mitigent 
aerumnas. 


Obsecro Domine, quía ego sum sereus tuus. 


Ego sum sereus tuus, et filius ancillae tuae, 
dirupisti eincula mea. 


Psalmus est imago credentis, qui commemo- 
ravit prius afflictiones quae sequuntur invocatio- 
nem, confessionem et praedicationem, adiecit 
etiam sententiam, quid de Cruce sentiendum sit. 
Nunc pergit agere gratias de liberatione, etsi mi- 
scerl sciamus petitionem et gratiarum actionem, 

Porro cum inquit, JVgo sum sereus tuus, 
duo argumenta complectitur, — Alterum, cum tibi 
serviam, et desertus sum a «undo, et me ode- 
runt, ac delere conantur principes sapientes. Pe- 
ut igitur auxiliam a Deo, tanquam oinnibus hu- 
manis praesidiis spoliatus. Sicut Psalmus 24. ait: 
Respice in me et miserere mei, quia unicus et pau- 
per sum ego. Item 26.: Pater et mater dereliqnue- 
runt me, Dominus autem suscepit me, 

Alterum argumentum est a gloria Dei et pro- 
missionibus sumtum, quasi dicat, Tuae gloriae 
interest, ne deleatur Ecclesia. — Defendas igitur 
servum tuum, ut conspiciatur tua gloria, quod 
vere hic coetus tuum verbum profiteatur, tem, 
ne hostes victores extinguant tuum verbum, pe- 
nitus deleant Ecclesiam. | Sic orat saepe, ut Psal. 
/18.: Adiuva nos Deus salutaris noster, et propter 
gloriam nominis tui libera nos, et propicius esto 
peccatis nostris, propler nomen tuum, ne dicant 
in gentibus: Ubi est Deus eorum? 

Simul etiam de promissionibus eum admo- 
net: Pollicitus es auxilium servis tuis invocanti- 
bus te. Sicut inquit Psalm, 144.: Prope est Do- 
minus omnibus invocantibus eum in veritate, 
Item. Psalm. 24.: Universi qui expectant te, non 
confundentur. Et Naum primo: Donus Dominus, 
et confortans in die tribulationis, et agnoscens 
sperantes in Jpsum, De talibus promissionibus 
admoneamus nos ipsos, cum petimus, ut Deus 
nos adiuvet, tanquam servos suos quibus auxilium 
et liberationem pollicitus est, Et quidem vult 

coli, hac invocatione, ac petitione et expectatione 
auxilii, — Ideo toties ingeminat eadem verba: 
Ego sereus luus, et filius ancillae tuae, id est, 
servus, seu filius tuae l2cclesiae, desertus a mun- 
do, sustinens aerumnas , in quibus si triumpha- 
bunt hostes tui, delebunt tuum verbum et popu- 
lum,  Defendas igitur servum tuum, propter 
tuam gloriam, iuxta tuas promissiones, 


DD irupisti eincula mea. 


Agit gratias pro dato beneficio, et simul pe- 
tit liberationem in futuris periculis, Sunt enim 
perpetua pericula, et Ebraica phrasis apta est ad 
significandam hanc continuitatem. — Tu qui soles 
liberare, etiam postea me eripies. 

Vincula autem vocat, omnis generis peri- 
cula, et insidias diaboli, qui non tantum ita 
grassatur, ut tyrannos impellat ad interficiendos 
pios, sed multo magis conatur qualibuscunque 
fraudibus, qualicunque sophistica doctrinam ipsam 
coelestem obruere. Nec possunt hi laquei enu- 
merari: sed pios in ipsis negociis oportet inten- 
tos esse, sicut Christus iubet prudentes esse, sine 
cupiditate nocendi: Estote prudentes sicut ser- 
pentes, et simplices sicut columbae. 


Tibi sacrificabo sacrificium laudis, el nomen 
Domini ineocabo. 


F'oia mea Domino reddam coram omni po- 
pulo eius , in atriis domus Domini, etc. 


Posterior particula expositive adiicitur, ut 
saepe fit in Psalmis, Sacrificabo sacrificium lau- 
dis, cola reddam: id vero est nomen Domini in- 
vocare, Repetit argumentum, quod toties incul- 
cat de sua gratitudine. Ait se redditurum Deo 
quoddam officium, quo ostendit gratitudinem. 
Id vocat sacrificium laudis, ut saepe alias, quod 
complectitur haec omnia, videlicet fidem, invo- 
cationem, gratiarum actionem, confessionem et 
praedicationem verae doctrinae iuxta vocationem, 
obedientiam in afflictionibus, quae confessionem 
sequuntur, diligentiam cavendi scandala, ne do- 
ctrina propter nos male audiat. 

Ideo in altero versu addit: Jieddam vota 
coram omni populo eius. ltem: Zn atriis do- 
mus Domini, in medio lerusalem. Horum sa- 
crificiorum et huius obedientiae finis sit, ut Ec- 
clesia confirmetur, ut plurimi invitentur ad agno- 
scendum verbum Dei, ad timorem Dei , ad veram 

fidem, non deterreantur scandalis, non seducan- 
tur dissimulatione verae sententiae, Hic scopus 
sit propositus piis in confessione et omni vita, sic- 
ut Christus inquit: Luceat lux vestra coram ho- 
minibus, ut glorificetur pater vester coelestis, 


Ut autem saepe alias Propheta discernit sa- 
crificia a ceremoniis, et taxat hypocritarum opi- 
nionern de sacrificiis, ita et in hoc versiculo an- 
tithesis cogitanda est, Sacrificabo, inquit, non 
mactatione pecudum, sed sacrificio laudis, Sicut 
Christus inquit: Veri adoratores adorabunt pa- 
trem in Spiritu et veritate, Spiritu, id est, moti- 
bus spiritualibus cordis. Veritate, id est, iuxta 
verbum Dei, non commentitiis cultibus et 29:20- 
Oonoxsíotg. Sed praestabunt sacrificia, motibus 
cordis, quae verbum Dei requirit et adprobat. 


Prodest autem multis de causis recte tenere 
totam sacrificiorum descriptionem, quia nulla est 
maior laus operum, quam cum vocantur sacri- 
ficia, nulla maior laus hominum, quam quod su- 
mus Dei sacerdotes, et quod dicimur Deo sacri- 
ficare, nulla maior consolatio in omnibus affli- 
ctionibus, in tota vita, quam quod omnes aeru- 
mnae nostrae ornantur a Deo hac laude, quod 
sint sacrificia, Ideo addam descriptionem et di- 
stinctionem sacrificiorum, 


Certum est duplicia opera mandata esse a 
Deo. Alia sunt signa addita promissionibus, per 
quae vult suam voluntatem erga nos agnosci, et, 
ut crasse dicamus, aliquid nobis largiri, Haec 
vocantur Sacramenta, ut in novo "Testamento, 
Baptismus est opus divinitus ordinatum, per quod 
nos Deus recipit, et vult id opus nobis testimo- 
nium esse, quod testetur nos in gratiam recipi, 
et salvandos esse. Hoc opus est nota promissio- 
nis, et amissa promissione est irritum et inane si- 
gnum. Ut Iudaei aut Turci retinent circumcisio- 
nem sine promissione: id opus non est Sacramen- 
tum, sed spectaculum, quod Deus aspernatur. 
Quare principaliter in Daptismo et Coena Domini 
intueri promissionem debemus. 


De Sacrificio. 


Sacrificium vero est opus a Deo mandatum, 
quod nos Deo reddimus, ut ipsum honore afficia- 
mus, boc est, ut testemur hunc Deum, quem 
nos invocamus, vere esse Deum, conditorem 
omnium rerum, et recipientem, exaudientem, et 
salvantem nos, ac debere ei hanc obedientiam, 

et invitamus alios hoc testimonio, ut hunc Deum 
agnoscant, invocent, et ei obédiant, 


Haec est generis definitio, quae ex dictis 
propheticis et apostolicis collecta est. Primum 
enim opera non mandata a Deo, non esse sacri- 
ficia testatur Christus inquiens: Frustra colunt 
me mandatis hominum, 


Deinde finem esse talium operum, ut teste- 
mur hunc Deum quem nos invocamus, vere esse 
Deum, et alios invitemus, docet dictum Christi: 
Luceat lux vestra coram hominibus, ut glorifice- 
tur pater vester coelestis, Sed nemo hanc defini- 
tionem deprehendet, aut labefactare poterit, Spe- 
cies iam quaerendae sunt. 


Nihil dubium est, duas tantum species prae- 
cipuas esse, scilicet Propiciatorium et Euchari- 
sticon, 


Est autem Propiciatorium opus Deo placens, 
quod aliis remissionem peccatorum meretur, Tale 
est tantum unicum Christi sacrificium, id est, 
mors Christi cum tota eius obedientia, Etsi autem 
quaedam Leviticae ceremoniae vocantur propicia- 
toria sacrificia, tamen nullum est vere propicia- 
torium, quod aliis coram Deo mereatur remissio- 
nem peccatorum, nisi solam Christi sacrificium, 
ut clare testatur Epistola ad Ebraeos: lmpossibile 
est sanguine taurorum et hircorum tolli peccata. 
Sed Levitici ritus habebant hanc adpellationem, 
tantum velut typi propter significationem, quibus 
quomodo fuerit utendum, postea dicam. 

Sic et in Psal. 37. inquit Christus: Sacri- 
ficium et oblationem noluisti, In capite libri scri- 
ptum est de me, ut faciam voluntatem tuam, Deus 
meus, Volui, et lex tua in medio cordis mei, 
Et Esaias inquit: Quia ponet animam suam ho- 
stiam pro peccato, videbit semen longaevum. Hic 
Propheta brevi dicto testatur, hostiis Leviticis non 
esse abolitum peccatum. | Sed restare banc unam 
hostiam, quae abolitura erat peccatum. 

Eadem est sententia dicti lohannis: Ecce 
Agnus Dei , qui tollit peccata mundi, Vocat enim 
agnum, quia est victima, et nominat Agnum Dei, 
id est, et missum a Deo, et Deo placentem, et 
consecratum a Deo proprie ad abolendum pecca- 
tum, Nam caeterae victimae nec missae sunt a 
Deo, nec ad abolendum peccatum consecratae, 
nec per se placentes Deo, sed fuerunt umbrae et 
res destinatae ad pascendos sacerdotes. Erant 
igitur typi, el sacerdotum agni. 

a Deo missus et consecratus est ad abolendum 
peccatum. — Significat igitur lohannes non esse 
abolitum peccatum victimis Leviticis. Sed hoc 
tribuendum esse huic uni victimae, Filio Dei. 
Estque in hoc quamvis brevi dicto summa Evan- 
gelii, et dulcissima consolatio proposita, 


Nec adprobat Deus sacrificia sine cultu men- 
tis, sed requirit talia sacrificia, in quibus ipse 
agnoscitur, invocatur, praedicatur, et in quibus 
ipsi obedientia praestatur, deo Paulus iubet of- 
ferri Aor sacrificia, id est, mentis, quae Deum 
intuetur, invocat, praestat Deo obedientiam. Tale 
fuit Christi sacrificium, sicut Psalmus inquit: 
Lex tua in medio cordis mei, Et Ebrae. 5.: Of- 
ferens cum clamore valido et lacrimis, et exaudi- 
tus est propter suam reverentiam , id est, obedien- 
tiam, [tem cap. 10.: In qua voluntate sanctificati 
sumus, deo fit ipse Christus pontifex, et suum 
sacrificium applicat, et pro nobis intercedit, Io- 
han. 17.: Pro eis ego sanctifico me, ut et ipsi 
sint sancti in veritate, logo autem non pro eis 
tantum, sed pro credituris per verbum eorum 
in me, 


Quanquam autem tantum unicum est vere 
propiciatorium sacrificium, tamen hominum coe- 
citas prona ad superstitionem ct falsos cultas, et 
magnifaciens sua opera, solet hunc honorem tri- 
buere omnis generis operibus: quia pendere ex 
solo verbo, et manere in fide, nec colligere me- 
rita incurrentia in oculos, res est difficilima hu- 
manae infirmitati. Ratio enim admiratur iusti- 
ciam propriam, disputat iuxta legem, Deo satis- 
faciendum esse, Paulus et has ipsas persuasiones, 
et impios cultus vocat peccata, quae lege exci- 
tantur. 


Hine tantum est bellum Prophetis cum po- 
pulo Israél, qui cerernonias fingebat esse sacrificia 
propiciatoria, mereri remissionem peccatorum, et 
omnia bona: et hac opinione cumulabat cere- 
monias, imo fingebat etiam novos cultus, et ut 
videretur insignia et dura opera facere, decurre- 
bat in magnis periculis ad humanas hostias. Has 
horrendas superstitiones toties severissime taxant 
Prophetae, ut Psalmo 49,.: Non arguam te de sa- 
crificiis. Et Esaiae 1. ac Ieremiae 7.: Non prae- 
cipi de holocaustomatis, —Docebant Prophetae 


! alium usum ceremoniarum, de quo postea dice- 


mus, et monstrabant verum sacrificium, scilicet 
promissam victimam, et proponebant doctrinam, 

defide. Nec levia pericula pariebat eis reprehen- 
sio publici erroris, 

Ut autem in populo Israel haerebat hic er- 
ror, ita multo magis tenebat gentium mentes fa- 
scinatas: sic et Ecclesiam post Apostolos tenebrae 
obruerunt, Obscuratum est sacrificium Christi, 
et amissa doctrina de fide, receptae sunt stultae 
satisfactiones pro peccatis, excogitati monacha- 
tus, et castigationes, quas iudicabant esse sacri- 
ficia pro peccatis, id est, mereri remissionem 
peccatorum. Sed omnia vicit error de Missa, qua 
dicebant ex opere operato facientem sibi et aliis 
yaereri remissionem, | Nec minus tribuebant huic 
oblationi sacerdotis, quam oblationi Christi. 

Hanc prodigiosam impietatem taxari et da- 
mnari in Ecclesia necesse est, sicut Psalmus 49. 
totum genus humanum in iudicium vocat, ut 
hunc universalem errorem omnium gentium et 
temporum clare et cum rmoagna severitate impro- 
bet: Deus deorum Dominus locutus est, et voca- 
vit terram. .A Solis ortu usque ad occasum,  Ad- 
vocavit coelum desursum, et terram deorsum, ut 
iudicet seu accuset populum suum. Hoc tam 
grandi exordio usus est Propheta, ut adinoneat 
auditorem, non de levi causa proponi concionem, 
sed reprehendi magnum et horribilem errorem. 
Quare hanc regulam teneamus, tantum unicum 
fuisse sacrificium vere propiciatorium, scilicet 
mortem et ofilictiones Filii Dei, Iam de altera 
specie dicam, 

Altera species sacrificium &D7acQtoTixÓv, id 
est, opus mandatum a Deo, factum a iusto vera 
fide, non ut mereatur remissionem peccatorum, 
seu culpae, sed ut praestet Deo obedientiam de- 
bitam, ac testetur nos agnoscere huuc vere Deum 
esse, quem invocamus et sic colimus, ac invitet 
alios: quod quidem ita placet, cum prius statui- 
mus nos placere Deo propter Christi sacrificium, 
et placere hanc quanquam imperfectam obedien- 
tiam, propter mediatorem Christum interpellan- 
tem pro nobis, et nostra sacrificia offerentem pa- 
tui, sicut Petrus docet, 1. Petr, 2,: Estis sacer- 
dotium sanctum, ut offeratis hostias spirituales, 
acceptas Deo per lesum Christum. 

Haec definitio diligenter tenenda est, tum ut 
finem bonorum operum, tum ut dignitatem eo- 
rum magis intelligamus, | Non sit finis, ut me- 
reantur remissionem peccatorum, et deleant glo- 
riam sacrificii Christi. Sed ut accepta reconcilia- 
tione propter aliam viclüimam  praestantiorem, 

postea celebremus Deum, nos ipsos exusciterus, 
ut in talibus exercitiis fides luceat et crescat, item 
invitemus alios nostris piis exemplis et officiis. 

Deinde magna dignitas est bonorum operum, 
tribui eis a Deo hanc summam laudem, quod sint 
res, per quas Deus testatur se honore affici, se 
agnosci, sibi tribui honorem divinitatis. Item, 
quod noster pontifex Christus perferat ea ad pa- 
trem, ut sint odor gratus patri, sicut in Genesi 
dicitur cap. 8.: Odoratus est Dominus odorem 
suavitatis, id est, recepit, adprobavit Nohae et Ec- 
clesiam quae apud eum fuit, quae praedicavit 
promissionem datam Patribus, et ingentia bene- 
ficia per ipsum data, per quae conservaretur ad 
posteros Ecclesia. 


Itaque singuli pii semper habent duo sacri- 
ficia: alterum alienum, alterum proprium. Pri- 
mum est praecipuum, scilicet Christi sacrificium: 
id fit nostrum fide adplicatum, Singuli enim sta- 
tuere debemus, nos propter Filium Dei recipi in 
gratiam, exaudiri et salvari, Et id sacrificium 
semper in omni invocatione Deo proponi debet, 
per Filium Dei, tanquam mediatorem, acceden- 
dum ad Deum, sicut Rom. 5. dicitur: lustificati 
fide pacem habemus per Dominum nostrum Ie- 
sum Christum, per quem et accessum habemus in 
gratiam hane, in qua stamus et gloriamur, Et 
Ebraeos4.: Accedamus igitur cum fiducia ad thro- 
num gratiae, ut accipiamus misericordiam, ha- 
bentes talem pontificem, 

Quare hoc sacrificium, etsi est unius Christi 
opus, tamen fide statuamus nobis donari, et fieri 
nostrum, sicut Christus nostra causa factus victi- 
ma , sese pro nobis obtulit patri, Quanquam enim 
buius sacrificii dignitas et meritum soli Christo 
tribuendum est, tamen eius utilitas ad nos redit, 
et donatione vere fit uostrum, si tamen fide acci- 
pimus, 

Sed habent pii et proprium sacrificium, ut 
dixi, eüyeguiotixÓv , quod quidem tum primum 
vere praestatur, et Deo placet, postquam Christi 
sacrificium fide appreheuderunt, et statuunt se 
receptos esse a Deo propter victimam Christum, 
et placere etiam illam obedientiam, propter eun- 
dem mediatorem et pontificem interpellantem pro 
nobis, 

Haec species sacrificii. complectitur omnia 
opera et cultus, qui habent mandatum Dei, et 
fiunt a piis seu credentibus, hoc fine, ut testentur 

se agnoscere Deum, et gratias agere pro accertis 
beneficiis, et ut vicissim ei praestent obedientiam 
debitam, Itaque Eucharistica sacrificia vocamus, 
universam obedientiam et bona opera piorum, 
qui iam sunt iusti, id est, accepti Deo propter 
Christum, videlicet fidem, invocationem, con- 
fessionem, gratiarum actionem, de quibus audi- 
mus concionari Psalmum. 


Quare universa vita Christiana est perpe- 
tuum sacrificium eUyogiotuxÓv , in qua lucere et 
conspici debet agnitio Dei, et obedientia erga 
Deum, et perpetua cclebratio beneficiorum Dei, 
Sicut hic Psalmus profitetur, se redditurum vota, 
id est, acturum gratias, celebraturum Dei bene- 
ficia, ut innotescat bonitas Dei, et alii invitentur 
ad agnoscendum hunc Deum, et praestandos ve- 
ros cultus, etc. 


Semper autem tenendum est de hoc genere 
sacrificii, quod supra dictum est, considerandae 
sunt causae, videlicet, ut sint opera a Deo man- 
data, et fiant iusto seu debito fine, ne putemus 
ea mereri remissionem peccati seu culpae, sed ut 
Deo praestetur obedientia debita, et quod non 
placeant, nisi in iis, qui credunt se propter Chri- 
stum recipi in gratiam, et consequi remissionem 
peccatorum. Ideo in genere de Ceremoniis tenea- 
tur regula, quod opera traditionum humanarum, 
seu cultus qui fiunt sine mandato Dei, non sint 
sacrificia aut opera placentia Deo, iuxta illud: 
Frustra colunt me mandatis hominum. Deinde 
et hoc sciendum est, quod ne illa quidem opera 
quae habent mandatum Dei, facta a nobis, sint 
eiusmodi sacrificia, quae mereantur remissionem 
peccatorum, 


Ex his facile est iudicare, quid sentiendum 
sit de Leviticis ceremoniis, quae ets] erant opera 
mandata a Deo praestanda illi populo, et in his 
quaedam vocabatur Propiciatoria, ut holocausta, 
item sacrificium pro peccato, etc. — Tamen non 
merebantur remissionem coram Deo. Ideo Pro- 
phetae acriter reprehendebant errorem hypocrita- 
rum, qui assuebant opinionem meriti remissionis 
peccatorum , et admonebant pios de vero usu ce- 
remoniarum, docebant hos ritus esse institutos 
tanquam typos, qui admonerent promissionum 
de Christo, qui erat futurus victima pro peccatis 
generis humani, sicut Esaias exponit, illos ritus 
fuisse umbras et signa veri sacrificii, cum inquit 
de Christo: Ipse ponet animam suam hostiam pro 

peccato, quasi dicat, haec demum erit vera vi- 
ctima, verum sacrificium pro peccato, cuius sa- 
crificii typi et umbrae sunt Leviticae hostiae, 


Ita sancti, fide tenentes promissiones de Filio 
Dei, intelligebant hanc unam esse veram victi- 
mam propositam a Deo, ut satisfaceret pro pec- 
calis, et tolleret iram Dei, ut Iohannes inquit: 
Ecce Agnus Dei, qui tollit peccata mundi, tin 
illis Leviticis spectaculis fide intuebantur in Chri- 
stum, et statuebant se propter ipsum a Deo con- 
sequi remissionem peccatorum. Postea uteban- 
tur illis ritibus tanquam signis seu sacramentis, 
quibus admoniti promissionum de Christo, ex- 
citabant fidem, credentes vere ad se pertinere 
promissiones propositas, et se vere consequi bene- 
ficia promissa propter venturum liberatorem. 


Hic erat pius et praecipuus usus illorum ri- 
tuum in sacrificiis Leviticis, quorum quaedam 
vocabantur Propiciatoria, propter similitudinem 
et signidcationem, quia erant proposita, ut essent 
imagines et picturae, quae admonerent pios de 
promissionibus Evangelii, et de vero sacrificio 
Christi, Ita et Patres habuerunt utriusque gene- 
ris sacrificia, quia fide et ipsi tenebant illud Chri- 
sti sacrificium , postea etiam addebant sÜyoguoti- 
z&, hoc est, bona opera omnis generis, ut prae- 
starent obedientiam et veros cultus, iuxta man- 
datum Dei, 

Deinde, ut de usu sacramentorum docetur, 
quod principalis finis sit, ut illis utamur tanquam 
testimoniis, quibus Deus nos admonet promissio- 
nis Évangelii, et testatur quod recipiat nos, quod 
impertiat nobis beneficia Christi, Et tamen in- 
terim accedunt etiam alii fines, sicut in usu Coe- 
nae Domini, etsi praecipuus finis esse debet, ut 
sciamus nos vere accipere remissionem peccato- 
rum, adiungi Christo tanquam membra,  Ta- 
men simul accedit et hic usus, utentes hac cere- 
monia, recordamur mortis Domini, hoc est, agi- 
mus gratias, celebramus et praedicamus baec be- 
neficia, etc. Ita Patribus etiam illi ritus Levitici 
fiebant sacrificia ebyegrorixo , quibus testabantur 
se agnoscere Deum, agebant gratias, et praedica- 
bant eius beneficia. 

Sed ut in populo Israel de sacrificiis semper 
obrepsit error, qui fingebat haec opera esse cul- 
tus, qui placarent iram Dei, et mererentur re- 
missionem peccatorum: ita in Ecclesia haeserunt 
multi et perniciosi errores, de hoc genere ope- 

rum, primum deerratum est a scopo seu regula, 
quod est verbum Dei, opera traditionum sine 
mandato Dei habita sunt pro cultibus. Praeterea 
in universa doctrina operum, prorsus silentium 
fuit de fide, Accessit horribilis error de applica- 
tione operis operati in Missa, ut supra dictum 
est: Finxerunt homines, opus sacerdotis adplica- 
tum aliis, vivis et mortuis, mereri remissionem 
culpae et poenarum, etc, 


Hos errores necesse est in Ecclesia reprehen- 
di, et extare puram doctrinam Evangelii, et quae 
opera vocentur sacrificia, el quod sit discrimen 
sacrificii Christi, quod fide nobis adplicatur, et 
nostrorum operum, quae non possunt adplicari 
aliis, seu vocantur sÜxegiotixà in his, qui fide 
apprehenderunt sacrificium Cbristi, Sed refuta- 
tio errorum de sacrificio Missae et applicatione 
operis sacerdotis requirit integram et longiorem 
disputationem, quae alias est agitata, 


Psalmus CXVIII. 


I. Confitemini Domino quoniam bonus, quo- 
niam in seculum misericordia eius. 
Dicat nunc Israel, quoniam bonus, quo- 
niam in seculum misericordia eius. 
IL Dicat nunc domus Aaron, quoniam in 
seculum misericordia eius. 
IV. Dicant nunc qui timent Dominum , quo- 
niam in seculum misericordia eius. 
V, De tribulatione invocavi Dominum, ex- 
audivit me in latitudine Dominus. 


I. 


VL Dominus mecum , non timebo, quid fa- 


ciat mihi homo? 

VII. Dominus mecum et auxiliator meus, 
et ego despiciam inimicos meos. 

VIIL. Melius est confidere in Domino, quam 
sperare in homine. 

IX. Melius est confidere in Domino, quam 
sperare in principibus. 

X. Omnes gentes circumdederunt me, Sed 
in nomine Domini delebo eos 

XL Circumdederunt me undique, 
nomine Domini delebo eos. 

XII. Circumdederunt me sicut apes, arse- 
runt sicut ignis spinarum , Sed in nomine 
Domini delebo eos. 


Sed in 

XIII. Impellens impulit me ut caderem , et 
Dominus adiuvit me. 


XIV. Fortitudo mea et canticum meum Do- 
minus , et fuit mihi auxiliator. 


XV. Vox exultationis et salutis in tentoriis 
iustorum, Dextra Domini fecit virtutem. 


XVI. Dextra Domini exaltata est, Dextra 
Domini f'ecit virtutem. 


XVII. JVon moriar, sed vivam, et narrabo 
opera Domini. 


XVIII. Castigans castigavit me Dominus, et 
morti non tradidit me. 

XIX. perite mihi portas iusticiae, ingre- 
diar eas, et confitebor Domino. 


XX. Haec porta Domini , iusti intrabunt in 
eam. 


XXI. Confitebor tibi, quia humiliasti me, 
el factus es mihi in salutem. 


XXILl. Lapis quem reprobaverunt aedifican- 
tes, factus est in caput anguli. 


XXIII. 4 Domino factum est istud, et est 
mirabile in oculis nostris. 


XXIV. Haec est dies quam fecit Dominus, 
exultemus et laetemur in ea. 


XXV. O0 Domine da salutem, Domine da 
prosperitatem, Benedictus qui venit in 
nomine Domini. 

XXVI. Benediximus vobis ex domo Domini, 
Deus est Dominus , illuminator noster. 


XXVII. Ornate festum frondibus, usque ad 
cornua altaris. 


XXVIIT. Deus meus es tu, et confitebor tibi, 
Deus meus exaltabo te. 


XXIX. Confitemini Domino quoniam bonus, 
quoniam in seculum misericordia eius. 


Enarratio Psalmi CXVIII. 


Hieronymus scribit, ludaeos, florente adhuc 
regno, in synagogis crebro hunc Psalmum reci- 
tasse, petentes exhiberi Messiam, eoque Psal- 
mum fuisse notiorem populo, et inde sumtum 
esse versiculum in pompa, cum exciperetur lesus 
Nazarenus, tanquam Messias. Christus etiam ad 


| se accommodat Psalmum, Matth, 21, citans ver- 

siculum: Lapidem quem reprobaverunt aedifican- 
tes, hic factus est in caput anguli, Eundem ver- 
sum et Petrus de Christo citat. 


Quare non dubium est, hunc Psalmum in 
ore fuisse piis, tanquam vaticinium, de afflictio- 
nibus, et de glorificatione Christi, et de regno 
eius. Fortassis et Esaias hinc sumsit dictum 28.: 
Ecce ponam in Sion lapidem electum, angula- 
rem; quod et Paulus ad Ephesios imitatus est, 


Etsi igitur potest Psalmus generaliter ad Ec- 
clesiam, et singula membra accommodari, Nam 
tota Ecclesia exercetur afflictionibus, et rursus 
experitur varias et mirandas liberationes, ut cele- 
bret Deum, et late spargat Evangelium, et tan- 
dem prorsus a morte liberabitur, tamen princi- 
paliter ad Messiam accommodandus est. 


Reprehendit Propheta vulgi opinionem, qui. 


Messiam somniabant ipsis imperium mundi, opes 
et voluptates allaturum esse. Docet igitur longe 
aliter de regno Messiae sentiendum esse: ventu- 
rum videlicet, ut sua morte deleat peccatum et 
mortem, et defecturos esse ab ipso, principes et 
pontifices populi Iudaeorum, et tamen eum su- 
perata morte, revicturum, regnaturum, et novi 
aedificii autorem , ac novi populi ducem fore. Et 
huius Messiae similia esse membra, hoc est, San- 
ctos ab initio mundi usque ad iudicium extremum. 
Horum odio ardent diaboli, et impii pontifices et 
principes, qui cupiunt deletum Evangelium, et 
veros Dei cultas. Et tamen servantur aliqui pii 
ministri, et auditores, defensi et adiuti a Lapide 
Angulari, videlicet a Messia, a quo sustentantur, 
qui est immotus, et everti non potest. Sciunt 
et omnes Sancti, se propter illum ducem, Mes- 
siam, liberandos esse a peccato et morte, et re- 
victuros esse, ut in perpetua vita fruantur Dei 
conspectu, et eum celebrent, 

Quare primum prophetia est Psalmus, de 
venturo illo Lapide angulari, victore mortis, de- 
inde doctrina est et consolatio, quae membris 
Messiae concionatur, ut sciant sibi similes ae- 
rumnas, et similem liberationem in hac vita et 
post hanc vitam propositam esse. Docet item de 
veris cultibus, de fide, de spe; de confessione, 
de ministerio Evangelii, Postremo etiam gratia- 
rum actio est, qua singuli tum privatam liberatio- 
nem, tum publicam Ecclesiae defensionem agno- 
scentes, gratias agere Deo, autori horum bene- 
ficiorum debent. 

MrLAwTH. Orra. Vor. XIII. 

Singuli, si sumus membra Ecclesiae, expe- 
riemur aliquos diaboli morsus, lapsus, insidias 
diabolicas, supplicia corporis, Inter haec peri- 
cula fide nos erigamus, innixi lapidi angulari, 
dicamus, AZVon moriar, sed eieam, et narrabo 
opera Domini,  Wedditur tibi vita, defenditur 
Ecclesia, non ut has admirandas victorias Filii 
Dei, comitentur in nobis ocium, luxus, volupta- 
tes. Sed ut narremus opera Domini, id est, 
praedicemus et doctrinam et haec beneficia, ac 
nostro exemplo alios etiam invitemus et confir- 
memus, 


Hic etiam discamus, quo animo Deus exer- 
ceat Ecclesiam tantis aerumnis, videlicet, non ut 
nos perdat, sed ut revocet ad poenitentiam, ut 
in his certaminibus fides exerceatur, et agnosca- 
tur praesentia et potentia Dei, et ducis nostri 
Messiae in nostra infirmitate, Ideo inquit: Ca- 
siigans casligaeil me, el morli non tradidit me. 


Confitemini Domino, quoniam bonus, quo- 
niam in seculum misericordia eius. 


Dicat nunc Israél, quoniam in seculum mi- 
sericordia eius. 


Dicat nunc Domus Aaron, quoniam in secu- 
lum, etc. 


Dicant nunc omnes qui timent Dominum, 
quoniam , etc. 


Usitatum est exordium ab adfectu et generali 
gratiarum actione, cui subiiciet postea expositio- 
nem eius beneficii peculiaris, de quo iam concio- 
naturus est, 

Primum autem attente considerandum est, 
quale, quam arduum, et quam difficile sit lioc 
opus, agere gratias Deo, hoc est; fateri et testari, 
quod Deus sit bonus, curet, exaudiat, iuvet nos. 
Deinde hoc longius extra conspectum humanae 
rationis positum est, agnoscere misericordiam 
Dei perpetuam, ut hic dicit: In seculum miseri- 
cordia eius, 

Non enim tantum hoc vult Propheta, in hac 
vita Deum largiri bona, dare vitam, foecundare 
terram, ut gignat fruges ad alenda corpora, dare 
victorias, pacem, et similia bona, liberare ex pe- 
riculis, et ostendere bonitatem, etiam cum vide- 
tur aliquandiu nos deseruisse. Complectitur haec 
Propheta, sed praecipue praedicat illud inenarra- 
bile beneficium, quod Deus elegit Ecclesiam per- 


90 


1427 


PHIL. MEL. SCRIPTA EXEGETICA. 


1428 


petuo victuram, in vita et gloria aeterna, ut frua- | silia et actiones, quia Deus non vult in hoc mun- 


tur conspectu Dei, quodque hanc Ecclesiam in- 
terea mirabiliter exercet et liberat a peccatis et a 
morte, per Filium quem misit, ut mirabili modo 
placaret iram Dei, et tolleret peccatum, 

Admirans igitur Propheta magnitudinem ae- 
terni beneficii, quod haec mortalis natura ad 
aeternam vitam et gloriam, ad societatem cum 
Deo electa et vocata est, clamitat se hoc praedi- 
care, immensam esse bonitatem Dei, quae se sic 
erga nos effuderit, ut non tantum corporalibus 
bonis nos cumulaverit, sed etiam aeterna vita et 
gloria, quam cogitare ratio non potest. 

Est ergo haec vox verae et ardentis fidei, in- 
tuentis Deum, non more rationis, sed qualem 
ipse se nobis ostendit in arcana promissione Évan- 
gelii, quam revelavit Filius, qui est in sinu pa- 
wis. Philosophi et populus legis non intelligunt 
hanc vocem: Confitemini Domino, quoniam 
bonus, quoniam in seculum misericordia eius, 
Videt humana sapientia haec pulcerrima corpora, 
coelum et terram, videt mirificum ordinem mo- 
tuum, temporum vices, videt etiam opificium hu- 
mani corporis summa arte conditi, Iaec admi- 
rans cogitur fateri, esse aliquam aeternam men- 
tem, a qua haec orta sunt et reguntur, et dolet 
se non posse penetrare ad autorem, Sed cum 
oculos refert ad confusionem in vita hominum, 
ubi cernit multitudinem infinitam vitiorum, videt 
florere tyrannos et flagitiosos, opprimi vero iustos 
et innocentes, rursus amittit cogitationem de Deo, 
et dubitat an homines Deo curae sint, maxime 
vero in propriis aerumnis iudicat se negligi a Deo. 

Haec consideranda sunt, ut sciamus hanc 
vocem, Confitemini Domino, non esse quorum- 
libet. Nec populus legis eam sonat. Mala con- 
scientia fugiens Deum, non praedicat, sed fremit 
adversus eum, non ait bonum esse, non expectat 
illam aeternam misericordiam, sed potius mallet 
nihil esse, sicut Saul, ludas et omnes homines, 
qui non eluctantur ex malae conscientiae terro- 
ribus. 

Tantum igitur illi canunt hanc vocem, qui 
jam statuunt se habere Deum placatum per Filium, 
qui hic describitur novi aedificii autor, — Hi agno- 
scunt aeternam salutem, vitam et gloriam, et no- 
runt propter illam aeternam gloriam liberari nos 
a peccato et a morte, imo etiam dari nobis vitam, 
victorias, pacem, tegi nos in periculis corporum, 
defendi nostras familias, gubernari omnia con- 








do prorsus deleri Ecclesiam, vult aliquos esse, 
qui ipsius Nomen et noticiam celebrent, et Evan- 
gelium circumferant, 

Ut igitur possimus et nos hanc vocem sonare, 
ac laudare Deum, quod sit bonus, qui cum in hac 
vita iuvet, tum vero daturus sit nobis aeternam 
vitam et gloriam, agnoscamus sapientiam hu- 
manam coecam esse, discamus quantum mali sit, 
succumbere malae conscientiae, et confugiamus 
ad Filium Dei Mediatorem, et fide nos erigamus, 
ut Deum invocare et praedicare possimus. 

Etsi autem una est sententia, qua et ipse 
laudat Deum, et iubet alios eandem laudem so- 
nare, tamen venusta est distributio, — Primum 
praecipit toti populo Israel. Deinde nominatim 
praecipit domui Aaron, id est, ministris verbi 
Dei, doctoribus et gubernatoribus: nam hi de- 
bent huius chori duces esse, docere alios de vera 
laude et veris cultibus. — Postea praecipit omni- 
bus qui timent Dominum, hoc est, toti Ecclesiae, 
collectae ex Israél, et ex gentibus.  O beatum, 
qui cum hoc choro potest Deum sic invocare, ut 
agnoscat esse bonum, curare, exaudire, iuvare 
nos, et vere nobis aeternam vitam et gloriam da- 
turum esse. llic est verus, et solius Ecclesiae 
cultus, Ideo Psalinus hunc cultum proponit et 
docet. 


De tribulatione incocaei Dominum, exaudi- 
ezt me in latitudine Dominus. 


Dominus mecum, non timebo, quid faciat 
mihi homo? 


Dominus mecum el auxiliator meus, et ego 
despiciam inimicos meos. 


Melius est confidere in Domino, quam spe- 
rare in homine. 


Melius est confidere in Domino, quam spe- 
rare in principibus. 


Expositio seu narratio beneficii aliquoties 
repetita. Et verba plana ac perspicua sunt. Mem- 
bra sunt quinque, narratio periculi, invocationis, 
liberationis, confirmatae fidei et doctrinae. 

Periculum initio uno verbo recitat, cum 
mentionem facit tribulationis, — Sed hanc postea 
exaggerat, cum narrat omnium gentium odia et 
impetus se sustinuisse, se impulsum et castigatum 
esse, et conflict&tum cum morte, ut postea dice- 


1429 


tur. Significat autem aerumnas omnium atrocis- 
simas, quas et Christus et semper Ecclesia pertu- 
lit. Impia multitudo, etsi tandem rapitur ad 
poenas, tamen «diu floret, tenet imperia, opes, 
gloriam, fruitur voluptatibus: sed Christus et 
Ecclesia iacent oppressi servitute, rapiuntur ad 
necem, et intus sentiunt ingentes terrores, cum 
agnoscunt iram Dei adversus peccatum, et luctan- 
tur cum aeterna morte. 


Primum igitur in hac narratione sciamus, 
Christum et Ecclesiam subiectos esse cruci, et dis- 
similem esse statum imperiis mundi, Et ut saepe 
dictum est, Peculiaris est sapientia Ecclesiae, 1n- 
telligere, quod velit Deus talem esse Ecclesiae 
formam, et cur subiecerit eam tantis et tam hor- 
rendis afflictionibus, videlicet, ut agnoscat pec- 
catum, et iram Dei adversus peccatum, ut mor- 
tificentur reliquiae peccati, et crescat poenitentia, 
et fides invocet Deum et cernat. praesentiam Dei, 
Item, ut conspiciatur in infirrnitate nostra, Dei 
iuvantis et vincentis gloria. ltem, ut admonea- 
mur de immortalitate, quod restet iudicium, in 
quo Deus hostes horribiliter puniet. 


Secundum membrum est Invocatio. — Et 
exemplum continet doctrinam, quod in tribula- 
tione sit invocandus Deus. Dixi iam inter cau- 
sas afflictionum hanc esse, ut excitemur ad invo- 
candum Deum. Ut igitur hic testatur se in affli- 
ctione invocasse, ita nobis doctrinam tradit, ut 
in periculis invocemus Deum, iuxta illud: In- 
voca me in die tribulationis, et eripiam te. 


Sed ut possimus invocare, oportet praelu- 
cere nobis vocem Evangelii, quae ostendit Deum 
vere exaudire, et velle opitulari. Ideo sequitur 
tertium membrum: t exaudivit me in latitu- 
dine Dominus. Becitat enim haec verba, tan- 
quam exemplum et doctrinam, quasi dicat, Ego 
testor Deum velle invocari et exaudire, sicut cla- 
mitant promissiones, Et Christus inquit: Petite, 
et accipietis, Quidquid petieritis patrem in no- 
mine meo, hoc faciam. Et in Ezechiele iusiu- 
randum addit: Vivo ego, nolo mortem peccato- 
ris, sed ut convertatur et vivat. 

Ad has promissiones referatur et doctrina 
Psalmi, Testatur se oppressum ingentibus pro- 
cellis, invocasse, et invocantem exauditum esse, 
ut nos quoque in omnibus periculis invocemus 
Deum, et credamus nos respici et exaudiri, Hanc 
fidem adferamus ad invocationem, — Nam haec 

fides discrimen facit inter invocantes pios et im- 
pios, Ethnici et hypocritae invocant Deum, sed 
dubitant se respici, aut accipi suas preces.  [n- 
terim adferunt aliqua opera, quibus conantur 
Deum placare. — Sed fides piorum statuit accipi 
preces, per misericordiam, propter donatum Me- 
diatorem. 

Quod addit in latitudine, active intelligatur, 
id est, exaudivit ne, ita ut ex angustiis me extra- 
xerit, et me collocarit in latiore spacio, ubi me 
nemo premit aut angit. Est enim usitata linguae 
metaphora de consolatione, Vides igitur in hoc 
primo versiculo, imaginem esse Ecclesiae, com- 
memorat afflictiones, invocationem et liberatio- 
nern. 

Sequentes versiculi repetunt eandem senten- 
tiam, sed amplificatam: Dominus mecum, non 
timebo, quid faciat mihi homo? 

Quartum membrum est, Fides experta con- 
solationem erigitur et confirmatur, sicut et Pau- 
lus inquit: Probatio spem efficit, id est, cum 
fides probatur et exercetur, spes crescit et fit fir- 
mior ac ardentior, Noti sunt versus: 

Vidi ego quassatas mota face crescere flammas, 
Et vidi uullo concutiente mori. 


Ita si fides non exerceatur, fit languida et 
extinguitur, rursus sicut flamma crescit agitata, 
ita fides in periculis excitata, fit ardentior. Ideo 


|! hie addit triumphalem vocem fidei coufirmatae, 


non timebo hominum impetus. Et est extenuatio 
in adpellatione hominis; quasi dicat, Cur time- 
mus hominum saevitiam, cur timemus Turcicum 
furorem? Quid est homine fragilius et imbe- 
cillius, quam facile Deus humanam potentiam 
quamvis summam delere potest? Quare obtem- 
peremus Deo, nec deterreamur minis ant saevitia 
hominum. Deus servabit nos invocantes ipsum. 


Sequens versus repelit prorsus eandem sen- 
tentiam: Si Deo obtemperabimus, et fide expe- 
ctabimus, gloriose triumphabimus, laeti videbi- 
mus hostes nostros puniri et deleri, 

Quintum membrum est utilissima doctri- 
na, gravissimis verbis taxans vanam fiduciam 
in omnibus hominibus, et docens transferen- 
dam esse fiduciam in Denm. Sicut magis ti- 
mendus est Deus, quam omnes creaturae, sic 
magis fidendum est Deo, quam ulli creaturae. 
Sed in utroque peccant omnes homines. Multi 
mortem, offensiones principum, iacturam existi- 

mationis apud sapientes in mundo, inopiam et 
similia plus metuunt quam Deum, ruunt et fa- 
ciunt quaedam contra mandata Dei, ta et diffi- 
dentia peccant, imaginantur sibi profuturam esse 
suam sapientiam, gratiam principum, coniunctio- 
nes amicorum, opes. 

Haec fiducia prohibita a Deo, saepe fallit 
etiam bonos in causis iustis, Sicut Achas habe- 
bat iustas causas belli contra Syros, et tamen quia 
confidebat auxiliis. Assyriorum, non Deo, fuit 
infelix. 

Tenendae sunt hae regulae, ut nos ipsos ad- 
moneamus, et in nostris negociis et periculis re- 
gant corda nostra. 

lerem. 17.: Maledictus homo qui confidit in 
homine, et ponit carnem brachium suum, et a 
Domino recedit cor eius. 

Econtra vero, Esaiae 28.: Omnis qui con- 
fidit in Dominum, non confundetur. 

Et in Psalmis saepe repetita est haec sententia. 

Psalm. 9.: Et sperent in te qui noverunt 
nomen tuum, quia non derelinques quaerentes te 
Domine. 

Psalm. 24.: Universi qui expectant te Do- 
mine, non coufundentur. 

Palm, 30.: In te Domine speravi, non con- 
fundar in aeternum. 

Psalm, 83.: Iste pauper clamavit, et Domi- 
nus exaudivit eum, et ex omnibus tribulationibus 
eripuit eum. 

Psalm. 124.: Qui confidunt in Domino, si- 
cut mons Sion, non commovebuntur etc. 

Deus vult sibi soli tribui, quod verax sit et 
omnipotens, Homines sunt mendaces, et leves, 
et omnis humana potentia imbecillis est, — Ideo 
vult Deus, ut certam fiduciam tantum in ipsum 
collocemus, qui promisit auxilium et est verax, 
et potest unus iuvare, cum sit omnipotens, Sed 
quia non videmus, quomodo velit opitulari, ideo 
quaerimus praesidia posita ob oculos. Difficile 
est a solo verbo Dei pendere, et nudari omnibus 
humanis praesidiis.  Cruciat etiam mora, cum 
saepe differatur liberatio tam diu, ut etiam mors 
opprimat Sanctos, 

Ideo impii hanc doctrinam de fide seu fidu- 
cia collocanda in Deum non intelligunt, imo de- 
rident. Et hunc praecipuum cultum, scilicet 
confidere Deo, et ab eo solo petere et expectare 
auxilium, non possunt praestare, uterim vero 
quaerunt praesidia et auxilia undecunque, sicut 

Saul implorat oper» a muliere magica. Et reges 
Iudaeae confugiebant ad Aegyptios, ut Esaiae 30. 
dicitur, ubi perspicue describitur imbecillitas hu- 
mani cordis, quod non potest a verbo Dei pen- 
dere, et fide se sustentare, sed quaerit res sub- 
iectas oculis, et manu comprehensas, ut eis ni- 
tatur, Sicut illi apud Esaiam dicunt: Ád equos 
fugiemus, 

Opponit autem Esaias contrariam doctrinam: 
Si revertemini et quiescetis, salvi eritis. [n si- 
lentio et spe erit fortitudo vestra, Duo requirit, 
quietem seu silentium, et spem.  Prohibet enim 
animi infirmi et dubitantis trepidationes et discur- 
sationes, undique quaerentis auxilia humana, seu 
concessa seu inconcessa. 

Hae discursationes quales sint, exempla quo- 
tidianae vitae, summorum et infimorum osten- 
dunt, Et nunc vocantur practicae et sapientia 
consilia. Sed haec trepidatio oritur ex diffiden- 
tia animi, cogitantis se deseri a Deo, et fugien- 
tis Deum. Ideo saepe vituperatur, Psalmo 45.: 
Vacate, et videte quod ego sim Deus. Iubet va- 
care et intueri Deum, quasi dicat, Statuite vos 
Deo curae esse, et expectate auxilium eius, Ipsum 
intuemini, non existimate vos ab eo desertos et 
proiectos esse, nec tanquam deserti a Deo discur- 
rite, quaerite foedera, socios, practicas, technas. 
Item pulcerrime significatum est, cum Moyses di- 
ceret, State, et videbitis magnalia Dei, Vetat 
fugere et dissipari populum desperatione divini 
auxilii. 

Neque haec vacatio, seu hoc silentium pu- 
gnat cum officiis vocationis, Sed regulam in Psal- 
mo traditam servemus: FRevela Domino viam 
tuam, et ipse faciet. — Vocat viam, vocationem 
et omnia officia vocationis, haec bona conscien- 
tia facienda sunt, Miles praelietur, Senator gu- 
bernet, Pastores doceant: sed his operibus voca- 
tionis praeluceat fides, petens et expectans a Deo 
auxilium, sicut Iosaphat inquit: Credite Domino 
Deo vestro, et securi eritis. 

Haec est summa sententiae etiam hoc loco 
traditae: Melius est confidere in Domino, quam 
in homine. Melius est confidere in Domino, 
quam in principibus, — Vetat confidere humanis 
praesidus, non solum, quia voluntas omnium 
hominum sunt mobiles et inconstantes, sed etiam 
ob hoc ipsum, quod auxilia sunt infirma, Saepe 
homines, si velint non possunt iuvare, Sunt in 
historiis et praeceptis ethnicis multae similes sen- 


1438 


tentiae, quae prohibent hane fiduciam, quale 
illud est, Nusquam tuta fides." Omnia vertuntur, 
certe vertuntur amores, Sed hae loquuntur tan- 
tum de inconstantia voluntatum, et perfidiis usi- 


tatis inter homines, quas quidem omnes experi- 


mur esse creberrimas. 


Sed Spiritus sanctus non solum de volunta- 
tum inconstantia, sed etiam de fragilitate huma- 
narum virium concionatur. Pompeius tam fir- 
mum exercitum habuit, ut non dubitaret sibi pol- 
liceri victoriam, sed tamen hac spe frustratus est, 


Nec sine causa hic nominatim mentionem fa- 
cit principum. Intelligit enim non tantum reges 
et divites, sed alios etiam praestantes ingeniis, 
sapientia, virtute. De his admonet maxime nos 
in Ecclesia, ne ex illorum autoritate, iudiciis et 
voluntatibus pendeamus, neve nos ad illorum 
voluntates inflectamus, | Sicut Hosius se inflexerat 
ad Constantii voluntatem, 

Si causam bonam moves, quia speras te prin- 
cipum et magnorum virorum studia habiturum 
esse, experieris illorum inconstantiam, Rursus 
eliam peccas, si metu principum et sapientum 
bonam causam proiicis. deo sequere regulam 
Psalmi 36.: Spera in Dominum, et recta facito. 
Obtempera tuae vocationi, recte doceas et ag?s, 
et expecta auxilium et gubernationem eventuum 
a Deo, nec spectes vel benevolentiam, vel pro- 
missa, vel odia principum. — Praesertim in Ec- 
clesia opus est hac animi magnitudine, quia ex- 
perientia ostendit, quam pauci semper fuerint 
fideles principes, et quam sint mutabiles, etiam 
qui videntur esse mediocres. UtAsa, cum auspi- 
cia regni fuissent pia, et ipse egregiis victoriis a 
Deo ornatus esset, tamen postea factus est sui 
dissimilis, et exercuit saevitiam in Prophetam 
et alios. 


Omnes gentes circumdederunt me: 
sed in nomine Domini delebo eos. 
Circumdederunt. me undique: sed in nomine 

Domini delebo eos. 

Circumdederunt me sicut apes, arserunt sicut 
ignis spinarum: sed in nomine Domini 
delebo eos. 

Impellens impulit me ul caderem , et Domi- 
nus adiueit me. 

Fortitudo mea et canticum meum Dominus, 
et fuit mihi auxiliator. 

Vox exultationis et salutis in tentorüis iusto- 
rum, Dextra Domini fecit eirlulem., 


Dextra Domini exaltata est, Dextra Do- 
mini fecit eirlulem. 


Non moriar, sed vieam, et narrabo opera 
Domini. 


Casligans casligaeit me Dominus, el morti 
non iradidit me. 


Solent Psalmi eandem sententiam, vel iis- 
dem verbis, vel paululum mutatis repetere, am- 
plificandi causa, Idque videmus in veterihus car- 
minibus usitatum fuisse. [ta in hoc triumphali 
carmine eadem sententia saepe repetita est. — Ite- 
rum exaggerat periculum, et testatur se divinitus 
servatum esse, et celebrat admirandam victoriam, 
et fide erectus sperat similes victorias in posterum, 
et hostibus minatur exitium, — Ut autem baec nar- 
ratio praecipue Christi afflictiones et victorias de- 
scribit, ita imago est totius Ecclesiae, et certa- 
mina eius, et aerumnas ac victorias nobis propo- 
nit, ut saepe in Psalmis hoc ipsum argumentum 
tractatur, 

Quod dicit, Omnes gentes circumdederunt 
me, etsi etiam recte intelligitur de Davide, cui 
omnes vicinae gentes bella intulerunt, tamen to- 
tam Ecclesiam, inde usque a principio ad finem, 
complectitur vox. Christi, — 'oto orbe terrarum 
inde usque ab Abel, incitavit diabolus impia or- 
gana adversus Ecclesiam, — Nulla gens non habuit 
tyrannos inimicos Christo. Omnes monarchiae 
conatae sunt delere verbum Dei, Maxime vero 
saeviit quarta, et nunc post quartam 'Turcicus fu- 
ror, sicut significavit Daniel, pedes, id est, po- 
stremam partem ultimi imperii omnia conculcare, 
hoc est, horribiles vastitates in Ecclesiis toto orbe 
terrarum efficere. Item de cornu, quod exoritur 
ex quarta bestia ait, belligeraturum esse cum 
Sanctis. Et Ezechielis capite 88. de Gog et 
Magog ait, Ignem irae Dei esse saevitiam, quam 
exercebit Gog et Magog. 

Quare cum haec verba legimus, Omnes gen- 
tes circumdederunt me , Ecclesiam omnium tem- 
porum intueamur, et maxime de ultimae aetatis 
persecutione cogitemus. In Oriente et Africa Sa- 
raceni dominantur, "Turci vastant Occidentem, 
In Europa exiguus angulus est, qui titulum reti- 
net Ecclesiae Dei, et profitetur se Christum invo- 


| care, et retinere verbum Dei, traditum Prophetis 

et Apostolis, Et in hoc coetu Pontifices, Episco- 
pi, Reges, et multae nationes defendunt manife- 
etas eldco2ouaviag, et conantur delere puram do- 
ctrinam Evangelii, per Prophetas, Christum et 
Apostolos traditi. 


Hanc igitur tristissimam et acerbissimam 
querelam nunc verissime repetit Ecclesia Christi. 
Omnes gentes, Saraceni, Turci, hypocritae, 
pontifices et reges circumdederunt nos, Et mul- 
titudo, iracundia ac vehementia hostium signifi- 
cata est duabus similitudinibus, apum et incen- 
dii spinarum. Magna et densa sunt apum exa- 
mina, et natura eius insecti pugnacissima est, ul 
monstrat experientia, et Virgilius inquit: 

Illis ira modum supra est, laesaeque venenum 

Morsibus inspirant, et spicula coeca relinquunt 

Adflxae venis, animasque in vulnere ponunt. 


Longum esset persequi totam collationem. 
Sed cogitemus acerrimum odium et acerrima prae- 
lia significari, praesertim sapientum: nam id 
quoque significatur mentione apum. — Ut videmus 
arsisse Pbharisaeos acerrimo odio adversus Chri- 
stum et Apostolos, — Est et incendium spinaruni 
imago magul impetus, 

Sed his periculis opponit Christus vocem 
wiumphalem, 7n nomine Domini delebo eos, id 
est, invocatione et confessione nominis Dei, qui 
adest, regit, defendit et salvat illum coetum, qui 
Evangelium ipsius circumfert, et vera fide ipsum 
invocat, Addit autem amplificationes acrumna- 
rum. Non ocioso et dormitanti contingent victo- 
riae. Imo prius horribiles aerumnas feret Eccle- 
sia; id quoque docet Psalmus, et significat dupli- 
ces aerumnas , crudelitatem hostium, et iram Dei 
castigantis Ecclesiam. 

Facile esset ferre hominum impetus, si non 
accederet sensus peccati nostri et irae Dei, sicut 
inquit leremias, cap. 17.: Non sis tu mihi ter- 
rori, spes mea tu in die afflictionis. Sed cum bic 
ait, Castigans castigavit me, admonet, has affli- 
cliones esse poenas, vocantes nos ad poeniten- 
tiam, Et sancti intelligunt oneratam esse Eccle- 
siam tantis calamitatibus, propter peccatum hae- 
rens in natura, ut agnoscamus nostram infirmi- 
tatem, et confugiamus ad misericordiam. [taque 
luctantur ipsi secum, sicut inquit Paulus: Intus 
terrores, Foris pugnae. 

Sed his calamitatibus opponit Psalmus uber- 
rimas consolationes, et finem monstrat, testatur 

Ecclesiam sic affligi, non ut pereat, sed ut in ca- 
stigatione magis agnoscat praesentiam et miseri- 
cordiam Dei, crescat fide, maiori robore celebret 
et confiteatur Deum. 


Et haec concio de hoc fine calamitatum saepe 
repelitur in Prophetis. Est enim propria et pe- 
culiaris sapientia verae Ecclesiae, ut Psalmo 88.: 
Visitabo in virga iniquitates eorum, et in verbe- 
ribus peccata eorum, Misericordiam autem meam 
non dispergam ab eo, Et alibi: Bonum mihi quod 
humiliasti me, ut discam iustificationes tuas. Et 
Ieremiae 29.: Ego scio cogitationes, qnas cogito 
super vos, ait Dominus, cogitationes pacis et non 
perditionis, ut dem vobis finem quem expectatis. 
Et Ezechielis 83.: Vivo ego, dicit Dominus Deus, 
nolo mortem peccatoris, sed ut convertatur et 
vivat, 

Nec existimemus frustra tales sententias in 
scriptura traditas esse, aut esse vulgares et philo- 
sophicas consolationes, Sicut et Philosophi dicunt, 
Homines ferocientes, rebus adversis ad modestiam 
revocari. Quod etsi verum est, tamen de alia re 
concionantur Prophetae, scilicet de voluntate Dei. 
De hac dubitant animi in rebus adversis, sicut 
apud Euripidem dicit Hecuba, post captam ur- 
bem, invocans Deos, se invocare ignavos opitu- 
latores, xezo)c ovuucrovs. Nimis vere poéta 
iudicium rationis et animi motum in impiis pin- 
git. Sic homines naturali iudicio in veris dolo- 
ribus agnoscunt se propter malefacta puniri, et se 
abiectos esse a Deo, quem sentiunt irasci humanis 
delictis, et vident se ruere in aeternam mortem et 
poenam, 


In his fluctibus et procellis opitulatur huma- 
nae menti vox Dei, et proponit consolationem 
ignotam rationi et philosophiae, ac testatur vo- 
luntatem Dei esse, non perdere eos quos punit, 
sed casligatis ignoscere, si credant promissioni 
gratiae propter Filium Dei promissae, Sicut Pau- 
lus clamitat: Conclusit Deus omnes sub pecca- 
tum, ut omnium misereatur, quasi dicat, non ut 
perdat, sed potius ut reddat salutem invocantibus 
ipsum, — Sicut dixit: Invoca me in die tribula- 
tionis, et eripiam te, 


Hae et similes promissiones infigendae sunt 
animis, et discernenda haec doctrina Propheta- 
rum, a philosophia et iudicio rationis et legis, 
Ideo enim diligentius repetitae sunt hae promis- 
siones in sententiis et exemplis, ut discamus aliter 

iudicare de calamitatibus Evangelium, aliter ra- 
tonem, legem et philosophiam. 

Pertinent igitur ad promissiones illas et haec 
dicta: Castigans casligaeit me Dominus, el 
morti non lradidil me, ltem: Non moriar, sed 
eieam, eL narrabo opera Domini. | Proponit 
exemplum, quod tanquam promissio communis 
ad omnes credentes pertinens intelligi debet. — Fa- 
tetur se castigatum esse, et luctatum cum morte, 
sed tamen rursus liberatum esse. Haec eo dicit, 
ut discamus voluntatem Dei esse, etsi castigat, 
punit, et in mediam mortem coniicit, rursus ta- 
men liberare castigatos. 

Sed quid interest inter Davidem et Scipio- 
nem? Nonne et Scipio saepe in magnis pracliis 
periclitatus est, et vicit, sicut David? Et ut 
tandem Scipio placida morte extinctus est, ita et 
David post tot victorias, tamen ad extremum mor- 
tuus est. Qui magis igitur haec canit David, 
quam Scipio? Non moriar, sed vivam. 

Respondeo: Multa sunt discrimina, Scipio 
vincit, Deo iuvante, sed non statuit se a Deo 
vocatum esse, et casu putat has victorias contin- 
gere, multo minus intelligit victorias praesentes 
debere simul aeterna morte absorberi, Deinde 
Scipio nihil certo statuit de aeterna vita. 

Econtra Christus, David et omnes qui Deum 
recte invocant, agnoscunt se divinitus vocatos esse 
ad agnitionem Evangelii, et Deum velle, ut agni- 
tione Evangelii et fide vincant aeternam mortem. 
Quare etiam superati calamitatibus et morte cor- 
poris, tamen clamitant: Non moriar, sed vivam, 
et narrabo opera Domini. Et haec vox primum 
et principaliter congruit Filio Dei, per quem 
mors superatur, et qui resurgens victa morte, 
ostendit se Apostolis, docuit eos, dedit Spiritum 
sanctum, misit Apostolos, et regnat in Ecclesia. 
Estque hoc dictum, Non moriar, sed vivam, te- 
stimonium de resurrectione Christi, — Toties te- 
statur scriptura Christum fore victimam, et mori- 
turum esse, Et rursus saepe dicit, ut hic, se 

non moriturum esse, — Necesse igitur fuit eum re- 
surgere, sicut et Psalmo 15. ait: Non dabis san- 
ctum tuum videre corruptionem. | Deinde intelli- 
git David et norunt omnes sancti, ducem Chri- 
stum vincere et delere mortem, ut reddat vitam 
etiam caeteris sanctis, Canit igitur et David hanc 
vocem de vita aeterna, quae Scipioni ignota est. 

Deinde et de praesentibus victoriis discri- 
men est. Etsi dimicat Scipio singulari quodam 

impetu, tamen arbitratur id casu fieri, nescit se 
a Deo vocatum esse, nec adfert ad praelium fidem 
expectantem auxilium a Deo. 

Tertio, nec vincit in talibus fidei exercitiis 
peccatum et mortem aeternam, 

Quarto, etsi saepe feliciter praeliatur, ta- 
men semper est incertus de exilu, sciebat inter- 
fectos esse tam multos praestantes duces omnium 
ilemporum, 1ineminerat irücidatos patrem,  pa- 
iruum, Aemylium, Marcellum, et alios. Ideo 
cogitat et se aliquando simili fato periturum esse, 
Nec tantum de personae suae exitu est incertus, 
sed etiam de causa et repub. quam propugnat, 
hanc etiam cogitat casu regi, et fortasse subito 
aliquo motu ruituram esse. 

Quanquam autem eventus in populo Israel, 
et caeteris imperiis videntur esse similes, inter- 
ficiuntur magni et pii duces, ut Samson, lona- 
thas, losias, exoriuntur tyrannides, seditiones, 
et aliae magnae mutationes: tamen Davidis mens 
et de persona sua, et de causa, longe aliter sen- 
tit, quam Scipio. David scit se a Deo vocatum 
esse, deinde in praeliis fide petit et expectat auxi- 
lium et victoriam: et eadem fide luctatur cum 
terroribus peccati, et vincit morlem aeternam, 
Scit et hoc, Deum defensorem esse verae Éccle- 
siae, cui ipse seruit, et propterea duces a Deo vo- 
catos plerunque in officiis vocationis servari, Et 
ut maxime in acie intereant duces, (vidit enim 
Deum mirabiliter regere Ecclesiam, et velle nos 
exerceri ingentibus periculis) tamen scit causam 
et Ecclesiam nou interituram esse, — Quare et ipse 
reviviscet, et erit socius aeterni triumphi et glo- 
riae apud Deum. — Hac igitur fide vere canit hunc 
hymnum, et praedicat causam non interituram 
esse, imo se quoque in praesentibus praeliis libe- 
ratum esse a morle, et rursus vere liberandum 
esse ab aeterna morte. 

Cum autem de liberatione & morte conciona- 
tur, complectamur nos omnia Christi beneficia. 
Non aboletur mors in Davide et nobis, nisi libe- 
remur a peccato. Quare hic versiculus, /Von 
moriar, sed eivam , complectitur promissionem 
de remissione peccatorum, et tota instauratione 
et glorificatione sanctorum, lam vide quomodo 
hic paean conveniat cum specie Ecclesiae. Dila- 
ceratur vera Ecclesia inde usque ab initio, et un- 
dique est cincta morte, Abel interficitur, Israe- 
litae in Aegypto, postea etiam Palestina oppri- 
muntur servitute, trucidantur Prophetae, Apo- 

stoli, Martyres. Quomodi hi canunt: Non mo- 
riar sed vivam, Iam vero et de causa, et de per- 
sonis canunt, Esaias, leremias, Paulus saepe in 
hac vita gloriose servantur, ut diutius fungi of- 
ficio possint, et, ut hic ait Psalmus, JVarrare 
opera Domini. 'Vandem postea quasi perfuncti 
sua militia interficiuntur, sed tunc et causa ma- 


net, et ipsi vitam aeternam accipiunt. 


Sed hominum oculi sine fide longe aliter de 
Ecclesia cogitant, imo hanc totam cantilenam, 
Non moriar, sed vivam, putant esse fabulosam. 
Contra haec hümana iudicia confirmemus animos, 
his sententiis Spiritus sancti, et meminerimus hoc 
doctrinae genus divinum esse, et supra humanam 
sapientiam positum, et discamus exercere fidem, 
ut luctantes cum peccato et morte, in toto cursu 
vitae et vocationum, agnoscamus per hunc libe- 
ratorem nostrum, cuius triumphus hic describi- 
tur, deletum esse peccatum, abolitam mortem, 
et redditam esse perpetuam iusticiam et vitam, 
nosque hac fide vivificari, sicut scriptum est: 
lustus fide sua vivet. 


Aperile mihi portas iusticiae, ingrediar eas, 
el confitebor Domino. 


Haec porla Domini, iusti intrabunt in eam. 


Confitebor libi, quia humiliasti me, et fa- 
ctus es mihi in salutem. 


Altera pars Psalmi est: nam supra recitavit 
afflictionem suam, et liberationem. Nunc de ap- 
plicatione loquitur, Haec, inquit, in Ecclesiis prae- 
dicabo caeteris, et novum aedificium, seu no- 


vum regnum per me, quamvis antea afflictum, | 


incoabitur. fflictio seu passio Messiae servivit 
alis. Fuit enim sacrificium pro peccato humani 
generis, Liberatio etiam prodest aliis. Haec ce- 
lebreri in Ecclesiis et innotescere oportet. 

De hac applicatione iam concionatur. ldeo- 
que dicit Christus, zperile mihi portas iusliciae, 
id est , patefacite mihi Ecclesias et coetus, in qui- 
bus iusticia iam fulgebit, "Vos Ecclesiae auditae 
hanc meam concionem, |. Haec et Christi vox est, 
et aliorum docentium et confitentium, 

Portae significant usitata metaphora, iinpe- 
ria seu regna. Et hic discernit ab imperiis mun- 
di hanc portam, id est, hoc regnum, seu hunc 
coetum. Vocat enim portam iusticiae, et por- 
tam Domini, Est enim Ecclesia regnum Dei, 

hoc est, coetus, in quo Deus recte agnoscitur, 
invocatur, colitur, et perpetuo laudabitur. Ideo 
est et iusticiae porta, hoc est, iustum regnum, 
seu coetus iusti, Deo placentes, et haeredes vitae 
aeternae, 


Alia regna iusticiam externam seu civilem 
utcunque tuentur, coercent poenis humanam au- 
daciam, sicut dicitur in Psalmo: In chamo et fre- 
no maxillas eorum constringe. Denique sunt car- 
cer legis, qui seruit miserae necessitati vitae cor- 
poralis, non adfert iusticiam aut vitam aeternam, 
Sed Ecclesia est regnum seu coetus, in quo dan- 
tur iusticia et vita aeterna, et in quo Deus ipse 
regnat, agnoscitur, invocatur, et perpetuo lau- 
dabitur. Nam quid fiat in Ecclesia hic quoque 
addit, Zngressus in has porlas confitebor Do- 
mino, praedicabo, celebrabo eius beneficia, et 
praestabo veros culius. 


DE ECCLESIA. 


Hinc igitur vera definitio Ecclesiae Dei su- 
menda est, et repudiandae sunt aliae definitiones, 
quae non Ecclesiam , sed Pontificium Regnum de- 
scribunt, Continetur enim definitio verae Eccle- 
siae in his quatuor versibus, qui hic contexuntur: 
Haec est porta Domini, iusti intrabunt in eam, 
Confitebor tibi, quia humiliasti me, et factus es 
mihi in salutem. Lapidem quem reprobaverunt 
aedificantes,, hic factus est in caput anguli. A Do- 
mino factum est hoc, et mirabile est in oculis 


! nostris, 


Definitum et titulus est. 77Jaec est porta 
Domini, id est, haec est Ecclesia Dei, seu re- 
gnum Dei, Deinde sequitur genus, Zusti zntra- 
bunt in eam, id est, Ecclesia Dei, est iustorum 
coetus, Sed hi certas habent notas, et certum 
caput, et doctrinam, qua discernuntur ab aliis 
regnis, habent et gloriam singularem dissimilem 
gloriae aliorum imperiorum. Haec erudite tra- 
duntur in his versibus, Postquam enim dixit 
esse iustorum coetum, addidit notam externam. 
Confitebor tibi, quia humiliasli me, el factus 
es mihi in salulem, — Talis coetus est iustorum, 
qui praedicant Deum, habent certum verbum, et 
in confessione adfliguntur, et tamen servantur. 
Confessio enim, hoc est, vera agnitio et celebra- 
tio Dei, cum qua necesse est coniunctam esse 
Evangelii praedicationem, proprium munus et 
peculiaris nota est Ecclesiae. 

Sed descriptio fit illustrior in sequenti versu: 
«Lapidem quem reprobaveerunt aedificantes, hic 
factus est in caput anguli, Haec porta seu Ec- 
clesia iustorum, confitetur certum verbum , quod? 
acceptum ab illo duce, qui vincit mortem et re- 
stituit vitam, qui reiectus est ab aedificantibus, 
id est, doctoribus et regibus, et tamen factus est 
capul anguli, id est, fundamentum Ecclesiae 
Dei, collectae ex ludaeis et Gentibus, quae est po- 
pulus vita aeterna donandus, et perpetuo celebra- 
turus Deum. 

Deinde additur: 4 Dornino hoc faclum est. 
Hoc est, hic Christus rex non humano consilio 
missus est, aut vicit, sed aDeo missus est, et di- 
vina potentia abolevit peccatum et mortem, — Est 
ergo Ecclesia porta, seu coetus iustorum, hoc est, 
talium, qui, confitentur se salvatos esse per Do- 
minum missum a Deo, qui quamvis reprobatus 
est a regibus et doctoribus, tamen non moritur, 
sed vivit, et narrat opera Domini, et est caput 
anguli, hoc est totius Ecclesiae. 

Sic saepe definiant Ecclesiam Prophetae et 
Apostoli, videlicet coetum iustorum, hoc est, 
vere credentium Evangelio Filii Dei, et recte in- 
vocantium Deum, qui liberati sunt a peccato et 
aeterna morte. [ta definitur Ecclesia, Ephes. 2. 
ubi ait esse templum sanctum, aedificatum super 
lapidem angularem, lesum Christum, qui est 
fundamentum Apostolorum et Prophetarum, Et 
Ephes. 5. ait esse coetum, mundatum lavacro aquae 
per verbum, nec habere rugam, aut maculam. 

Magnum igitur discrimen est inter politias 
humanas et Ecclesiam Dei. Sed homines politici 
semper haec miscent, et humano more iudicant 
de Ecclesia, unde sequuntur perniciosi errores, 
promissiones factae Ecclesiae detorquentur, ad 
impios stabiliuntur falsa decreta, tribuitur auto- 
ritas pontificibus et synodis, quae tribui eis non 
debet. 

Fingunut enim homines politici humano mo- 
re, Ecclesiam esse regnum, in quo unus sit mo- 

. narcha Romanus pontifex, qui tribuat episcopis 
et sacerdotibus per gradus autoritatem docendi et 
administrandi Sacramenta. Deinde alligant ita 
Ecclesiam ad hune coetum episcoporum et sacer- 
dotum, ut tribuant eis potestatem interpretandi 
verbi Dei, condendi leges, instituendi cultus, et 
iudicandi de dogmatum controversiis, 'et adfir- 
ment maioris partis suffragiis obtemperandum 
esse, quia semper in hoc coetu retineatur veritas. 

Haec tota pictura est imago humani regni, 
et nequaquam est verae Ecclesiae definitio, quia 
vera Ecclesia non est certa multitudo seu pontifi- 
cum seu episcoporum, humano consilio collecta, 
Iohan. 1.: Et proprii eum non receperunt, Quot- 
quot autem receperunt eum, dedit eis potestatem, 
flios Dei fieri, credentibus in nomine eius, qui 
non ex sanguinibus, nec ex volantate carnis, nec 
ex voluntate viri, sed ex Deo nati sunt, 


Et certissimum est, prorissiones non per- 
tinere ad non credentes, Ioh. 8.: Qui autem non 
credit: iam iudicatus est, Et Roman, 8.: Si quis 
Spiritum Christi non habet, hic non est eius, Sed 
cum tota turba pontificum, episcoporum et sacer- 
dotum possit esse impia, non est ad hunc coetum 
alliganda Ecclesia. Sed retineatur dictum Pauli: 
Qui Spiritu Dei aguntur, hi sunt filii Dei. 

Deinde sequitur particula reliqua versus: Et 
est mirabile in oculis nostris, quasi dicat, Omnia 
regna habent gloriam aliquam, qua conspici pos- 
sunt, habent praestantes duces, senatores, ha- 
bent victorias et triumphos. Iam 'si pingitis Ec- 
clesiam talem, in qua non sint pontifices et epi- 
scopi gubernatores, in qua non sit ordo regen- 
tium, quae non habeat potestatem aliquam iudi- 
candi et decernendi. Qualis confusio et dvo&ío 
est? 

Adversus hoc scandalum inquit Psalmus: E 
est mirabile in oculis nostris. Habet Ecclesia, 
etiamsi est oppressa et exigua, ingentem gloriam, 
Deus excitat suo arbitrio excellentes gubernatores, 
ut Eliam, Elisaeum, Esaiam, Ieremiam, Danie- 
lem, Apostolos, et alios inferiores, sed tamen ex- 
cellentia lumina. Dat item donum interpretatio 
nis, id est, lumen spirituale excellens aliquibus. 
Defendit etiam et servat Ecclesiam mirabili modo, 
etsi duriter quassatur inter imperia mundi. Ha- 
bet igitur adinirandam gloriam, quae non pendet 
ex humanis consiliis, sed ab admirabilibus Dei 
operibus. Haec est insignis hoc loco descriptio 
Ecclesiae, digna quae diligenter observetur, Cae- 
terum qualis sit species, qui cultus, quae libera- 
tiones huius Ecclesiae, significatum est in his 
verbis. 


Confitebor tibi , quía humiliasti me, et factus 
es mihi in salutem. 


Confessio, ut saepe dictum est, significat gra- 
tiarum actionem, quae complectitur multa officia, 

Invocationem, praedicationem et professionem 
seu testimonium nostrae sententiae de religione, 
quod ostendi oportet non solum cum de doctrina 
interrogamur, sed etiam in moribus, in tota vita 
lucere debet professio, ita ut significemus in pu- 
blicis et privatis negociis, nos hunc Deum invo- 
care, qui misit Filium suum, ut sit apis angu- 
laris , hoc est, salvator Ecclesiae. Hi cultus pro- 
prii sunt Ecclesiae, invocare, docere et profiteri, 
sicut alias dictum est in versu Psalmi: Credidi, 
propter quod locutus sum. 


Speciem autem Ecclesiae describit, inquiens: 
Quia humiliasti me, Supra dictum est aliquo- 
ties, Ecclesiam in hac vita subiectam esse cruci, 
mirabili consilio Dei, cum propter alias causas, 
tum quia circumfert peccatum in carne, quod 
Deus vult mortificari in sanctis in hac vita, vult 
etiam Deus conspici potentiam suam in infirmis 
contra potentiam diaboli, belligerantis multipli- 
citer contra Ecclesiam. 


Haec certamina praedicta sunt initio post 
lapsum Adae, ubi dicitur de semine mulieris: 
Ipsum conculcabit caput serpentis, et serpens 
mordebit calcaneum eius. Hos venenatos mor- 
sus experitur Ecclesia omnium temporum, priva- 
tim et publice. Nota est saevitia publica tyran- 
norum, quae statim tempore Cain exarsit, et 
deinde post diluvium crevit, cum exortae essent 
monarchiae. Et nunc in fine mundi durissime 
quassatur Ecclesia, a Turcis, a pontificibus et 
regibus. Et hanc saevitiam alii magis, alii mi- 
nus experiuntur, Sed tamen et hi qui procul ab- 
sunt a publica tyrannide, habent suas aerumnas, 
singuli tametsi privati, et extra loca periculis ob- 
noxia degentes, sentiunt horribiles morsus dia- 
boli, qui vel corpora sanctorum, vel vitam, vel 
familias oppugnat, ut implicatos acerrimis dolo- 
ribus interficiat, vel ad desperationem trahat, Ita 
grassatur serpens ille, autor peccati et mortis, 
etsi pauci homines agnoscunt causas tantorum ma- 
lorum. Sed Ecclesia scit se luctari cum diabolo, 
scit diabolum esse hostem Filii Dei, scit Filium Dei 
propagatorem esse Ecclesiae, et hanc ad ingentia 
certamina vocatam esse, sicut hic dicitur de cer- 
taminibus et de victoria, Ait se utrumque prae- 
dicatarum esse, quod sit humiliatus et liberatus. 


Est ergo haec species Ecclesiae, Est exigua, 
imbecillis, oppressa tyrannide impiorum, experi- 
tur et privatim morsus diaboli: sed interim ser- 

vatur et liberatur mirabili modo, sicut Noé ser- 
vatur in diluvio, sicut David defendebatur con- 
tra saevitiam Saul, sicut Elias, Elisaeus et alii 
Prophetae defensi sunt contra tyrannos, denique 
ut David servabatur inter leones, Haec semper 
est verae Ecclesiae species, Et hi sunt cultus 
proprii Ecclesiae, patientia in his aerumnis, et 
invocatio Dei, confessio et celebratio, ut nos ipsi 
confirmemur, et alii ad agnitionem Dei inviten- 
tur, sicut saepe dicunt Psalmi: Sacrificium Deo 
spiritus contribulatus. — [tem: Narrabo nomen 
tuum fratribus meis etc; 


Ac de specie Ecclesiae et propriis cultibus 
hic versus concionatus est, quos cum sciamus re- 
quiri a nobis, simus animo parato ad certamina, 
quae Ecclesiae proposita sunt. Sequens versus 
eadem repetit, sed nominatim de duce et libera- 
tore Ecclesiae Christo etiam vaticinatur. 


Lapidem quem reprobaveerunt aedificantes, hic 
factus est in caput anguli. 


Eo etiam magis amandus est hic versiculus, 
quia citatus est a Christo ipso, et Apostolis Petro 
et Paulo, et usui nobis est tripliciter. Primum 
refutat Iudaeos, qui fingunt Messiam triumphan- 
tem et non interfectum a populo suo. At hic 
versus testatur ipsos pontifices et principes fore 
hostes Messiae, et futurum ut videatur Messias 
reiectus et deletus a suo populo, et quidem a 
principibus. Usitata est enim metaphora aedifi- 
cantium pro gubernatoribus. 

Secundo docet et nos de Écclesiae persecu- 
tione, quod sicut Christum persecuti sunt princi- 
pes, ita sit Ecclesia subiecta similibus aerumnis. 
Haec sententia etsi saepe repetitur, tamen et hic 
continetur, 

"Tertio docet nos hic versiculus de aedificio 
Ecclesiae, et ut supra indescriptione Ecclesiae eum 
complexi sumus, ita sciamus semper in descri- 
ptionibus Ecclesiae citandum,  proferendum et. 
explicandum esse, Continet enim doctrinam ad- 
modum utilem ad fidem confirmandam in piis, 
qui specie Ecclesiae offenduntur. Videtur Eccle- 
siae coetus esse desertus, et vagabundus Noma- 
dum aut pecudum more, sine doctoribus et sine 
defensoribus. At hic versiculus testatur Messiam 
esse caput anguli, id est, fundamentum, cui Ec- 
clesia incumbit, quod intelligendum est, et de 
verbo seu doctrina, et de efficacia ac defensione. 

Primum enim certa et una doctrina est, tra- 
dita per Filium Dei, patribus; Prophetis et Ápo- 
stolis, sicut ait loannes: Filius qui est in sinu 
patris, ipse enarravit nobis. Et aeternus pater 
clara voce de coelo mandavit, hunc filium audiri, 
Matth. 17.: Hic est filius meus dilectus, in quo 
complacitum est mihi, hunc audite. Hic filius 
certo patefacit voluntatem Dei de reconciliatione, 
de tollendo peccato et morte, et de danda vita 
aeterna, — Huic filio vult credi, et vult doctrinam 
eius anteferri totius mundi iudiciis, et opinio- 
nibus. 

Et Ecclesia unitas consistit in societate hu- 
ius unius doctrinae Evangelii inde usque a prin- 
cipio ad finem. In hac voce Evangelii, videlicet 
in promissione Messiae, consociati fuerunt patres 
ante circumcisionem, et deinde posteritas Ábra- 
hae, cum multis qui crediderunt ex gentibus, ut 
Nahaman Syrus, Nabugdonosor et alii, ac 
postremo Ecclesia collecta per Apostolos et Iu- 
daeis et Gentibus, 

Non enim potest Deus aliter coli aut invoca- 
ri, nisi Evangelium de Messia amplectamur, et 
in hoc ipso verbo agnoscamus risericordiam Dei, 
et statuamus nos exaudiri et salvari, Ideo clami- 
tant Apostoli Petrus et Paulus. Ephes. 2. Ec- 
clesiam aedificatam esse supra hunc lapidem angu- 
larem. dem docet 1. Corinth. 8, inquiens: Fun- 
damentum aliud nemo potest ponere, praeter id 
quod positum est, quod est Iesus Christus. Quare 
extra hoc ministerium, quod praedicat Filium Dei, 
non est Ecclesia, nec salvatio, sicut et Petrus 
Actor. 4. inquit: Non est aliud nomen, per quod 
oporteat salvos fieri, nisi nomen Christi, Quare 
sunt exclusi a vita aeterna omnes, super quos non 
est invocatum nomen Christi, ut gentes ignarae 
Evangelii, aut blasphemae, ut Epicurei omnium 
gentium. Item ludaei, Mahometistae, tyranni, 
qui defendunt impios cultus Papae, et conantur 
veram et salutarem doctrinam de beneficiis Filii 
Dei, et de fide opprimere. ltem, Anabaptistae, 
qui contendunt etiam infantes extra Ecclesiam, et 
sine invocatione nominis Christi salvari, 

Docet igitur hic versiculus, quae sit Eccle- 
sia, et ut conspici possit, proponit certam notam, 
scilicet hunc lapidem angularem, hanc unam do- 
cirinam traditam inde usque ab initio de Filio Dei 
salvatore,  Impietas et impostura est, proponere 
aliam doctrinam, pro fundamento seu lapide an- 
gulari, dissentientem ab Evangelio, sicut faciunt 


IX, COMMENTARII IN PSALMOS, 


1446 


Iudaei, Mahometistae et defensores errorum pon- 
tificiorum. 

Caeterum ubi verum fundamentum retinetur, 
si in externis noribus Ecclesia habet aliquas tra- 
ditiones, hae non aequentur fundamento, nec di- 
cantur esse res necessariae, sed adiaphorae, in- 
stitutae propter politicum ordinem, ut sunt fe- 
riae et certae lectiones,  Nullae tales res possunt 
esse fundamentum aut lapis angularis perpetui 
aedificii, quod manebit in vita aeterna, 

Secundo, Lapis angularis est seu fundamen- 
tum Christus, non tantum propter doctrinam, 
sed etiam propter efficaciam. Id considerari hoc 
loco necesse est. Oportet enim discerni Filium 
Dei salvatorem a patribus et Prophetis et caeteris 
ministris, Dicat enim fortassis aliquis, cur non 
et Moises intelligitur lapis angularis, cum et ipse 
sit architectus pulcerrimi aedificii, scilicet, po- 
litiae Israel, hoc est, doctor legis, qua consocia- 
tus est populus Israel. 

Sed respondendum est, hic fieri mentionem 
de lapide angulari, qui non tantum est doctor, 
sed salvator et liberator a morte aeterna, qui dis- 
cernendus est a patribus, Prophetis et caeteris 
ministris, sicut Iohannes Baptista aliquoties mo- 
nuit. Patres, Prophetae et caeteri ministri, tan- 
tum sunt doctores: at filius Dei est et doctor 
Evangelii et salvator. Et est semper efficax in 
Ecclesia, remittit peccata credentibus, exaudit, 
dat Spiritum sahctum, sanctificat corda creden- 
tium, liberat eos a tyrannide diaboli, regit eos 
mirabiliter et iuvat in periculis, dat vitam aeter- 
nam, et depellit diabolum. — Haec assidua bene- 
ficia impertit verae Ecclesiae, sicut et alias 
saepe dicitur: Sine me nihil potestis facere. 
Item: Ascendit, captivam duxit captivitatem, dat 
dona hominibus. Non cogitemus ociosum esse 
dominum, sed hic lapis angularis vere sustentat, 
et gestat nos, ac vult beneficia a nobis intelligi, et 
fide peti, quae quidem experiuntur sancti in assi- 
duis liberationibus, sicut viderunt Ecclesiam mi- 
rabiliter servari et defendi, Noé, Moises, Sa- 
muel, David, Ezechias, leremias, Daniel, Apo- 
stoli et caeteri pii, Estque hic cultus verae Ec- 
clesiae, in bac fide invocare Deum, petere et ex- 
pectare auxilium et liberationem, propter Mes- 
siam, qui est lapis angularis. Sicut ipse clami- 
tat: Venite ad me omnes, qui laboratis et onerati 
estis, et ego reficiam vos. Item: Quicquid pe- 

| tieritis patrem in nomine meo, hoc faciam. [tem: 

Ego vobiscum sum usque ad consummationem 
seculi. Item: Non relinquam vos orphanos, ve- 
niam ad vos. Has sententias nobis inculcemus, 
ut discamus, quare vocetur Filius Dei Lapis angu- 
laris, ac gestator Ecclesiae, et nos hac doctrina et 
consolatione ad fidem, invocationem, et ad ve- 
ros cultus excitemus. 


Et quoniam fit aedificii mentio, considere- 
:nus quae sint in politiis praecipua, Caput, ordo 
personarum, et gloria. Haec quo modo sint in 
aedificio Ecclesiae, docet hic versus, 


I. 
DE CAPITE ECCLESIAE. 


Dissimilis est Ecclesia imperiis seu regnis 
mundanis, Sicut clare dicit Paulus: Qui Spiritu 
Dei aguntur, hi sunt filii Dei, [tem: Qui Spiri- 
tum Christi non habet, hic non est eius, Et Ga- 
lat. 9.: Omnes filii Dei estis per fidem in Chri- 
stum lesum, Non est Iudaeus, nec Graecus, non 
servus, nec liber, non mas, nec foemina. Quan- 
quam igitur vagatur in terris Ecclesia, et habet 
externum ministerium Evangelii et Sacramento- 
rum, et res magnas gerit, dimicat cum diabolo, 
et impietate mundi, tamen in terra non habet ca- 
put, hoc est, regem ut caetera regna, qui ferat 
novas leges populi Dei, aut mutet, aut iuflectat 
doctrinam a Deo traditam, aut cogat exercitu et 
armis adversarios obtemperare Evangelio, aut de- 
fendat armis populum Dei, sed regnum est coele- 
ste seu spirituale, corpora subiecta sunt cruci, 
mentes vero praeliantur adversus diabolum et 
mundi impietatem, — Habent autem caput, scili- 
cet Filium Dei , qui adest ipsis, et primum regit 


eos una et immutabili Evangelii voce, deinde ad- ' 


iuvat etiam Spiritu sancto, corroborat contra car- 
nem, et defendit contra diabolum, reprimit et 
furores tyrannorum, sicut Danielem in lacu leo- 
num servabat. 


Nec enim intelligatur caput Ecclesiae, ocio- 
sus titulus, sed Filius Dei vere est efficax , iuvat 
et vivificat invocantes, sicut saepe scriptum est: 
Ego sum vitis, vos palmites, Sine me nihil po- 
testis facere, Et Paulus describens Ecclesiam et 
caput ad Ephes. primo ait: Et omnia subiecit pe- 
dibus eius, et ipsum dedit caput super omnia Éc- 
clesiae, quae est corpus ipsius, videlicet coetus 
perficientis omnia in omnibus.  Poétae ludunt, 

cum fingunt Iovem in coelo ociosum convivia agi- 
tare, sed tamen cogitationes humanas de Deo pin- 
gere volebant. Et sic cogitant de Christo multi, 
sedere ociosum in coelo. Ac talia somnia con- 
firmantur in stultis, cum proponitur aliud caput 
Ecclesiae in terris, videlicet Romanus pontifex, 
et tribuitur ei autoritas tanta, ut verum caput 
obscuretur. 

At contra omnia haec deliramenta teneantur 
sententiae, quae docent Filium Dei esse caput, 


| assidue efficax. in sanctis, et velle, ut hanc effi- 
| caclam experiamur in quotidianis certaminibus, 


et quotidiana invocatione,  Perficit omnia in 
omnibus, iuvat Davidem adversus Goliath, sus- 
tentat eum, et vere est Japis angularis, cum pelli- 
tur in exilium, et oppugnatur sensu irae Dei pro- 
pter peccata, et metu aeternae poenae, terrori- 
bus diaboli, odiis et furore seditiosorum, In tan- 
tis periculis erigit se promissione misericordiae, 
Sustentatur ergo a Filio Dei, tanquam lapide an- 
gulari, et exitus sunt gloriosi, sicut hic dicitur: 
Non moríar, sed vieam , et narrabo opera Do- 
mini, Sentit David se revocari ex pavoribus et 
morte, remitti peccata, liberatur ab hostibus, et 
crescit in fide et donis spiritualibus, Ita Filius 
Dei qui caput est, omnia in eo perficit. 

Sic et nos capitis et ducis nostri praesentiam 
et efficaciam experiamur. Nec sinamus nobis of- 
fundi nebulas per carnales imaginationes et xazo- 
CnMeg, quae transformant Ecclesiam in regnum 
mÍnundanum, et imponunt scenicum caput, ponti- 
ficem Romanum, cum illa externa dominatio res 
aliena sit ab Ecclesia, Nunc dicamus de ordine. 


II. 
DE ORDINE IN ECCLESIA. 


Iu imperiis ordo instituitur, cum discernun- 
tur principum et officiorum gradus, ut aliud est 
ducis, aliud senatoris, aliud quaestoris officium, 
alius gradus militum, alius artiücum. — [ta in Ec- 
clesia docent adversarii, episcopos iure divino 
antecellere caeteris ministris Evangelii, addide- 
runt etiam Senatum Cardinalium, et multos gra- 
dus fecerunt, quasi Ecclesia sit humana politia. 

Praecipue autem de hoc articulo pugnant, 
quod Ecclesia alligata sit ad ordinariam successio- 
nem episcoporum, | Ex qua hypothesi ratiocinan- 
tur, nullam esse ordinationem, nullum ministe- 
rium, nullam remissionem peccatorum apud eos, 

qui non habent episcopos ordinaria successione 
regnantes, d 


Hanc perniciosam opinionem necesse est re- 
futari. 
locum, aut certarum personarum successionem, 
sicut clare ait Christus, cum dicent: Ecce hic est 
Christus, aut illic est, nolite credere, tem: Re- 
gnum Dei non venit cum observatione, Sed Ec- 
clesia tantum ad verbum Dei alligata est, et hac 
mente et voluntate coniuncta est veris ministris, 
ubicunque sunt, a quibus discit Evangelium, sic- 
ut Ecclesia in Babylone, credens doctrinae absen- 
tis leremiae, tamen eius ministerio fruebatur. Ita 
nunc multi pii inter adversarios voluntate coniun- 
cli sunt cum ministerio Ecclesiarum nostrarum, 
unde discunt Evangelium, 

Idem docet hic versiculus: Lapis quem re- 
probaeerunt, hic factus est in capul anguli. 
'l'estatur enim non humanam doctrinam, aut hu- 
manas ordinationes de locis, aut successione, sed 
Christum esse lapidem angularem, hoc est, fun- 
damentum super quod extructa est Ecclesia, 


Quoties lux Evangelii in successione ordina- 
ria extinguitur, necesse est aliam doctrinam quae- 
ri, sicut dicitur: Si quis aliud Evangelium docet, 
anathema sit, Si oculis humanis Ecclesiam in- 
tuens, videas coetum esse sine externo et conspi- 
cuo capite et duce, deinde vagabundum, et non 
habentem in una certa sede continuos episcopos 
et moderatores, qualis videbitur dissipatio esse? 
Quid minus congruit ad politicum ordinem, quam 
tollere autorilatem ordinariae successionis? Et 
tamen necesse est regulam teneri: Si quis aliud 
Evangelium docet, anathema sit, 

Et retinent pii seiuncti ab impiis episcopis, 
verum ministerium, veram ordinationem, verum 
usum Sacramentorum, remissionem peccatorum, 
et donationem Spiritus sancti et caetera beneficia 
Christi. Haec sunt in coetu pio, etiamsi disces- 
serit ab impiis episcopis ordinaria successione re- 
.gnantibus, quia certissimum est Ecclesiam Dei vere 
ex Evangelio pendere, et nasci voce Evangelii, 
et non certas personas, aut certa loca alligatam 
esse, 

[deo consolatur Christus Apostolos, admo- 
nens, ne moveantur scandalo dissipationis, cum 
eiicientur ex synagogis. Grata ct dulcis est res, 
pius consensus episcoporum et Ecclesiarum, ut 
dicitur in Psalmo: Ecce quam bonum, etc, Sed 


Nam Ecclesia non est alligata ad certum | 

cum episcopi belligerantur cum Christo, necessa- 
rio deserendi sunt, nterim vero unitas Eccle- 
siae manet, conservata unitate verae doctrinae, 
quam summo studio tueri debemus, Hoc vult 
Paulus, inquiens, Ephes. 2. Ecclesiam esse aedi- 
ficatam supra fundamentum Apostolorum et Pro- 
phetarum, id est, certum verbum per Prophetas 
et Apostolos traditum. 


Haec admonitio et consolatio nccessaria est 
piis, ut se confirment adversus terribilia iudicia 
eorum, qui sine modo amplificant ordinariam 
successionem , cum reipsa hoc agant, ut eo prae- 
textu. abstrahant pios a verae doctrinae profes- 
sione, Nec paucos hae fucosae laudes ordinariae 
successionis decipiunt. 

Sed quaerat aliquis, Án non etiam gradus 
diversi sint ac ordo? Respondeo: Est in Eccle- 
sia vera ministerium docendi, sunt doctores ac 
pastores alicubi, utscriptum est, Alios quidem de- 
dit doctores, alios pastores, ne circumferamur 
variis ventis doctrinae, Est igitur officium, et 
sunt gradus donorum. Sed hinc non sequitur, 
iure divino episcopum, a presbytero discernen- 
dum esse, [mo Hieronymus aperte testatur, non 
esse iure divino diversos gradus episcopi et pres- 
byteri. Loca nota sunt, ad Eugubium, et in 
commentario ad Titum. 


III. 
DE GLORIA ECCLESIAE. 


Deus vult regna gerere res gloriosas, tueri 
iusticiam, coniugia, virtutem, depellere tyran- 
nos, punire et arcere flagitia, Ideoque Deus iu- 
sta imperia adiuvat, et ornat victoriis et opibus. 
Hac imitatione pontifices et Ecclesiam voluerunt 
esse slipatam regum armis, cumulatam opibus, 
armatos potentia superioris gradus, et ornatos di- 
gnitatibus, ut Cardinales essent summus sena- 
tus, antecellens opibus, potentia et dignitate: 
post hos collocarunt Archiepiscopos et Episco- 
pos. Hanc potentiam, et has opes et victorias, 
quibus praesentem statum quoquo modo tuen- 
tur, iudicant esse gloriam Ecclesiae. Imo etiam 
affünxerunt, pontifices esse regnorum dominos, 
habere utrunque gladium. ^ Et perfidiose ac- 
commodarunt huc dicta quaedam in Evangelio 
et Prophetis, ut: Data est mihi omnis potestas in 
coelo et in terr». Item: Ecce duo gladii hic. 
Item Esa. 49.: Et erunt reges nutritores tui, et- 

reginae nutrices. Capiuntur autem animi humani 
potentia, opibus, victoriis, rebus secundis, vo- 
luptatibus, ideo multi vere putant hanc esse glo- 
riam Ecclesiae, ac sequuntur eam Ecclesiam, quae 
his bonis floret. 


Sed sciendum est, longe aliam esse speciem 
verae Ecclesiae, Nec divitiae, nec paupertas, nec 
potentia, nec miseriae, nec regum coniunctio, nec 
disiunctio constituunt Ecclesiam, Imago proponi 
potest verae Ecclesiae ex historia exilii Babylonici, 
ibi imperium plerunque penes impios reges erat, 
et tamen interim erant coetus exulum Israélita- 
rum, qui ibi vagabantur, et tamen interim erant 
coetus exulum Israelitarum , qui ibi vagabuntur, 
et verbum Dei ac veros cultus profitebantur: hi 
magna ex parte erant homines inopes, despecti, 
sine praesidiis, obnoxii saevitiae tyrannorum pro- 
pter confessionem, ut cum tres viri nolentes ad- 
orare statuam, coniiciebantur in flammas forna- 
cis. Interdum habebant adiunctos reges, sed hos 
quoque exercuerunt tristissimae aerumnae, ut 
cum Nabogdonosor coepit furere, sed cum Darius 
Medus principum impiorum conspiratione victus, 
Danielem obiecit leonibus. 


Denique non dubium est, Ecclesiam omni- 
bus aetatibus, et singula membra, alia aliter, op- 
pugnari a diabolo, et organis eius, et variis mo- 
dis excruciari. Sicut historiae inde usque ab ini- 
tio ostendunt, Abel, Abrahae, Isaac, lacob, po- 
puli servientis in Aegypto: deinde regum, Davi- 
dis , Ezechiae et populi abducti in exilium. Post- 
ea saevitium est in Christum, Apostolos, Marty- 
res, Talis plerunque est Ecclesia, sine ulla certa 
humana defensione. Nam etiamsi interdum prin- 
cipes aliqui sunt aequiores, tamen id nunquam 
est diuturnum, ut in Aegypto et Babylone pauci 
reges fuerunt pii. Et non vult Deus Ecclesiam 
niti praesidiis humanis, sicut docet Propheta: 
Nolite confidere in principibus, neque in filiis ho- 
minum , in quibus non est salus. 


Est igitur Ecclesia, dissipatus coetus exu- 
lum, erronum, despectorum, qui nullam certam 
hómsnam detansiouah habet, sive sint divites, 
sive pauperes, reges seu servi, omnes sunt ob- 
noxii ingentibus periculis, ut Constantino Lici- 
nius adversabatur, Theodosio Eugenius et alii. 
Sed oportet in hoc despecto coetu lucere Évange- 
lium, ac veram Dei noticiam, et multas excellen- 
tes virtutes in confessione, 

Sic non solum in exemplis Ecclesia propo- 
nitur oculis totius mundi, sed etiam talis pingi- 
tur in concionibus omnium Prophetarum, Christi 
et Apostolorum, Psalmo 48.: Dedisti nos tan- 
quam oves escarum, et in gentibus dispersisti nos, 
Haec omnia venerunt super nos, nec obliti su- 
mus te, et inique non egimus in testamento tuo, 
Propter te mortificamur tota die, aestimati sumus 
Sicut oves occisionis, Esaiae 80,: Dabit vobis 
Dominus panem arctum, et aquam brevem, et 
non sinet avolare a te ultra doctorem tuum, In 
hoc dicto et plerisque similibus multa simul con- 
tinentur. Praecipuum munus est Ecclesiae, pro- 
fessio Evangelii, Ideo ait: Non sinet auferri do- 
ctorem tuum, Deinde, ne penitus extinguatur 
noticia Dei, Deus emper Ecclesiam, et dat ei 
aliqua hospitia et victum, Ideo dicitur: Dabit 
vobis Dominus panem et aquam. Sed tamen 
Ecclesia semper est subiecta cruci, [deo dicitur: 
Panem arctum, et aquam brevem. Magna autem 
consolatio est, quod testatur in his miseriis, ta- 
men non interituram esse, Denique hic totus 
Psalmus docet, Ecclesiam subiectam esse cruci, 
et hic versiculus idem repetit, cum ait: Lapis, 
quem reprobaverunt aedificantes. 

Quanquam igitur humana et carnalia iudi- 
cia offendit haec species Ecclesiae, quod non ha- 
bet gloriam similem imperiis, certa regna, po- 
tentiam, opes, praesidia, defensionem humanam, 
sed est dissipata, laceratur a tyrannis et aliis im- 
piis: tamen interim habet admirandam et veram 
gloriam multiplicem, dissimilem regnorum, ut 
Danielis gloria, servati inter leones, quanto ma- 
ior est, quam gloria omnium regum Dabyloni- 
corum, 

Enumerabimus autem aliquos gradus, 

Primus est, habere verbum Dei certum, et 
agnitionem veri Dei, iudicii divini, et vitae aeter- 
nae, et futurae gloriae. Péopter hanc causam 
Paulus ,; Ephes. 2.: Credentes Evangelio vocat lu- 
cernis in mundo, Et pertinent huc dicta Moisi 
et Davidis, Deuter, 4. En populus sapiens, in- 
telligens et gens magna, — Nec est alia natio tanta, 
quae habeat Deum appropinquantem - sibi, sicut 
Deus noster adest cunctis obsecrationibus nostris. 

Hic Moises praedicat hoc summum  bene- 
ficium, possessionem verbi Dei, et agnitionem 
veri Dei; ad quae dona accedit et hoc, quod longe 
maximum est omnium, quod certo scit Ecclesia, 
se curae esse Deo, et ab eo exaudiri et salvari, de 

quo dono postea dicetur, Prius enim et Psalmi 
dictum adiiciam, | Psal. 147,: .Non fecit taliter 
omni nationi, et iudicia sua non manifestavit eis, 

Ethnici fatentur se nihil de Deo certi scire, 
non habere traditam doctrinam divinitus, nihil 
scire certi de vita aeterna, — Haec fatentur Ethnici 
ex omnium gentium historiis. Et quanquam ri- 
dent Ecclesiam, iactitantem se habere 'certam de 
Deo doctrinam, tamen ipsi prius suam ignoran- 
tiam confitentur, postea damnant ignota. Quod 
vero Ecclesia non sit incerta de verbo accepto, te- 
statur tota historia populi Israel, Nam omnia mi- 
racula omnium temporum in populo Dei, praeci- 
pue edita sunt propter hanc causam, ut dicant te- 
stimonium de hoc verbo, revelato per patres et 
Prophetas, et tota politia populi Dei conservata 
est propter hanc causam, ut esset custos huius 
verbi, et certo testimonio hoc verbum propaga- 
retur. 

Ad haec testimonia accessit resuscitatio mor- 
tuorum, facta per Eliam, Elisaeum, Christum 
et Apostolos, Haec convincunt etiam gentes, ut 
maxime praefracti homines, et impediti laqueis 
diaboli repugnent agnitae veritati. Nobis autem 
sunt satis certa testimonia, nos scimus hanc do- 
ctrinam a Deo certis et non fallentibus testimoniis 
acceptam esse, 


Scimus et hoc, antiquissimam esse hanc do- - 


ctrinam, et primam omnium de Deo. Nulla enim 
gens habet historiam ullam de initiis mundi, et 
certa serie annorum, Haec copiose possent tra- 
ctari, et sunt cogitationes piis utiles et honestae, 
et haec ipsa praerogativa, si volumus vere iudi- 
care, magna gloria est Ecclesiae, Sed gradus se- 
quens est maior, 

Secundus gradus ex priore oritur. Quid 
potest dici maius, gloriosius, melius et gratius ho- 
mini, quam, quod vere ita se res habeat, quod 
Deo aeterno conditori curae simus, quod exau- 
diamur, defendamur , iuvemur, donemur vita ae- 
terna, Mens humana longe est angustior, quam 
ut capere tantam liberalitatem Dei possit. Ideo 
non assentitur, quia non arbitratur tantam esse 
Dei bonitatem, ut se sic demittat, et effundat in 
nos sua bona, Quare et profani irrident Eccle- 
siam haec iactantem de Dei praesentia. Sed Ec- 
clesia est certa ex verbo, et plurimis liberationi- 
bus, quas subinde experitur, 

Econtra caeterae gentes fatentur se dubitare, 
an in invocatione exaudiantur a Deo. mo le- 

guntur innumerabiles loci in poétis, et aliis scri- 
ptoribus, in quibus manifesta confessio est dubi- 
tationis de providentia, ut apud Virgil: 


Àn te genitor, cum fulmina torques, 
Nequicquam horremus? etc. 


Sed de Ecclesia inquit Moises, ut antea citavi, 
Deum adesse obsecrationibus nostris. Imo toties 
repetita sunt mandata de invocatione, et additae 
promissiones, ut: Invoca me in die tribulationis, 
et eripiam te. Item: Prope est Dominus omni- 
bus invocantibus eum. Huc adde omnia similia 
testimonia, quae sunt innumera. Necesse est 
autem, pios aliqua certa semper in conspectu ha- 
bere, ut contra doctrinam de dubitatione nos mu- 
niamus, et ut veram gloriam Ecclesiae intelli- 
gamus. 

"Tertius gradus est, Etsi est subiecta cruci 
Ecclesia, tamen hoc ipsum est miranda gloria, 
quod deleri non potest, et conflictata cum omni- 
bus monarchiis, tamen mansit, 


Quartus gradus. Quod in his certaminibus, 
subinde habet insignes liberationes, et tantum 
divinas, ut cum Noé in diluvio servatus est, cum 
mare rubrum praebuit transitum [sraélitis, cum 
deinceps donatae sunt Samueli, David, Ezechiae 
et aliis mirabiles victoriae, cum Elias , Elisaeus, 
Esaias, Ieremias, Daniel, res maximas gesserunt, 
et fuerunt tuti adversus tyrannos, nullis humanis 
praesidiis, sed tantum mirabili gubernatione di- 
vina, Horum Prophetarum victoriae longe su- 
perant omnium regum triumphos. 

Quintus gradus, Impiae gentes habuerunt fa- 
naticos vates, quarum vaticiniis etsi saepe respon- 
derunt eventus, tamen ipsae praedictiones fu- 
erunt ambiguae et fallaces, et ne ipsi quidem al- 
legaverunt Deum autorem, sed observaverunt 
quaedam signa, in extis, in avium volatu, aut 
aliis rebus, 

Sed Ecclesia longe alios Prophetas habet, qui 
allegant Deum, et miraculis probant, quod ha- 
beant a Deo mandata, Nec sunt ambiguae eorum 
praedictiones, sed perspicuae, definientes mo- 
menta temporum. Praeterea utilitas sequitur has 
prophetias, quod per eas invitantur multi ad agni- 
tionem veri Dei, et pii confirmantur, ut loseph 
expresse dicit numerum annorum, quibus magna 
ubertas frogum futura erat, deinde eorum, qui- 
bus erat futura sterilitas, difinit tempora, monet 
quomodo gentes illae servandae sint, et hoc ipso 

beneficio confirmat pios, et multos invitat ad 
agnitionem Dei, "Tales fuerunt et Moisi, Eliae, 
Elisaei, Esaiae, leremiae, Danielis et multorum 
aliorum prophetiae., "Tales Prophetae fuerunt 
et Apostoli, 


Et quanquam, posteriora tempora Ecclesiae 
non habent coram mundo gloriam tantam, quanta 
fuit Prophetarum inlsraél, tamen interdum Deus 
excitat vel Prophetas futura dicentes, qualis scri- 
bitur fuisse Methodius martyr, episcopus Lyciae, 
et mulüi alii. Interdum sine praedictionibus do- 
ctores excellentes, per quos renovat doctrinam, 
ét repurgat Ecclesiam , quos etiam mirabili modo 
defendit, sicut excitavit Ambrosium, Augustinum, 
et passim aliquos magnos viros postremis tempo- 
ribus, sed obscuriores, ut Taulerum aut similes. 


Et nunc incoata est emendatio Ecclesiae, 
quam esse a Deo, primum testatur ipsum doctri- 
nae genus, quia non tradit res novas extra ver- 
bum Dei, sed revocat Ecclesiam ad ipsum purum 
Evangelium Dei, ubicunque autem est purum 
Evangelium Dei, ibi necesse est esse veram Ec- 
clesiam. Sicut Christus ait: Qui ex Deo est, ver- 
bum Dei audit, 


Secundo, habemus et hoc testimonium Spi- 
ritus sancti, quod res patefactae sunt necessariae 
et spirituales, de poenitentia , consolatione, quae 
fit per fidem. Hae res non poterant deprehendi, 
aut cerni ingeniis humanis, Sed tantum lumine 
Spiritus sancti per verbum, in cruce agnoscuntur. 

"Tertio, videmus etiam divinitus defendi hanc 
doctrinam, cum diabolus undique adversus eam 
exuscitet hostes, pontifices , reges, principes, im- 
pium vulgus, imo etiam 'lurcas, deo enim dia- 
bolus impellit Turcas, ut in haec loca irrumpant, 
ut extinguant lucem Evangelii, excitat etiam varia 
scandala inter nos ipsos, ut deformet Evangelium. 
Inter haec pericula tamen fulsit Evangelium, et 
ut speramus fulgebit, Haec ipsa magnitudo peri- 
culorum, et indignatio diaboli commoventis to- 
tum mundum adversus nos, est signum, quod do- 
ctrina Ecclesiarum nostrarum sit Evangelium Dei. 


Sextus gradus est, Etiamsi Ecclesia vera est 
aerumnosa, sine opibus, sine potentia, et multi 
pii interficiuntur a tyrannis, tamen ipsae virtutes 
Ecclesiae sunt magna gloria, Sicut mens hu- 
mana naturaliter detestatur crudelitatem, vagas 
et promiscuas libidines, periuria , calumnias , qui- 
bus vitiis omnibus tyranni abundant: ita econtra 

miratur et probat iusticiam, castitatem, constan- 
tiam in perferendis cruciatibus, propter confessio- 
nem rectae sententiae. 


Ideo magna est Ecclesiae gloria in illis ipsis 
certaminibus, in quibus tyranni suam saevitiam 
explent: ut etiam ethnici spectatores magnitudi- 
nem virtutis in Laurentio, cum viderent eum am- 
bustum 1yranno insultare, magis mirati sunt, 
quam potentiam tyranni. Quare et exemp!a vir- 
tutum omnis generis, multos ad Evangelium in- 


| vitaverunt, 


Septimus gradus est, Haereditas vitae aeter- 
nae, in qua sancti perpetuo laetabuntur cum Deo, 
et fruentur dulcissima consuetudine angelorum, 
patrum, Prophetarum, Apostolorum, et aliorum 
summorum virorum. Haec gloria nondum in hac 
vita conspicitur, sed tamen nos credentes Evan- 
gelio , certa spe et expectatione tanti muneris con- 
solari nos ipsos debemus, et iudicare ingentem glo- 
riam esse, quod iam simus haeredes tanti honoris, 
sicut Paulus inquit, gloriari nos in spe vitae aeter- 
nae. Sed haec gloria magis conspicietur post hanc 
vitam. 

Est autem et hoc considerandum, quod im- 
pii fatentur se dubitare de futura vita, et sunt 
contumeliosi in Deum, dubitant an sit providen- 
tia, an iusti sint habituri praemia, scelerati poe- 
nas. Haec ipsa dubitatio est magna labes in mente 
humana, et est contumeliosa in Deum. 


Nos igitur hoc nomine antecellimus, quod 
statuimus restare vitam, et iudicium post hanc 
vitam, et eius rei tenemus certam fidem, confir- 
matam in animis luce verbi Dei, motu Spiritus 
sancti, et multis illustribus argumentis et testi- 
moniis, resurrectione Christi, et aliorum sancto- 
rum. Haec ipsa sapientia est ingens gloria, et 
tribuit Deo providentiam et iusticiam,  Recensui 
praecipuos gradus gloriae, quos vera Ecclesia op- 
ponere impiorum gloriae debet. Nam et afflictio- 
nes nostras et gloriam considerare nos convenit, 
ut nos erudiamus, consolemur et confirmemus. 

Haec ut de Ecclesia colligerem, admonue- 
runt me dulcissimi versiculi: Lapis quem repro- 
bastis, hic faclus est in caput anguli. A Do- 
mino factum esl hoc, el est mirabile in oculis 
noslris. | Ut enim aguosci possint haec mirabilia 
opera Dei in Ecclesia, dicendum hic fuit, quid 
sit Ecclesia, qualis eius sit species coram mundo, 
qualis politia, seu quale ministerium, quae sil 

autoritas, et quae gloria sit, Ac necesse est ve- 
ras Ecclesiae notas, et adiniranda dona intelligere 
ac agnoscere, ne specie et potentia illius coetus 
decipiamur, qui sibi titulum Ecclesiae falso arro- 
gat, et belligeratur cum vera Ecclesia. 

Et haec ipsa consideratio dulcissimam con- 
solationem piis affert.  luvat intueri patriam, 
multo magis delectemur cogitatione huius verae 
et aeternae patriae, in qua non inter tyrannos, 
et portenta scelerum vivemus: sed fruemur con- 
spectu et sapientia Dei, et liberatoris nostri Iesu 
Christi, audiemus sapientissimos patres et Pro- 
phetas. 


tibus votis omnes expetamus. 


Haec est dies quam fecit Dominus, exultemus 
el laetemur ín ea. 


Descripsit antea victoriam Messiae, qua Ec- 
clesia constituta et liberata est, Nunc eiusdem 
victoriae commemoratio repetitur, adiecta men- 
tione temporis. Haec est dies quam fecit Domi- 
nus , id est: Hoc est tempus Novi testamenti, in 
quo genus humanum liberatum est a peccato et a 
morte, iuxta testamentum, id est, pactum et pro- 
missiones Dei, datas patribus. 

Àc ut constituatur certus dies, quo promis- 
siones completae sunt, et victoria Messiae parta 
est, qua victoria universa Ecclesia praecedens et 
secutura salvatur, recte hic intelligitur ipse dies 
resurrectionis Messiae, qui est praecipuus dies to- 
tius Novi testamenti, inde ab initio Ecclesiae, us- 
que ad finem, 


Facienda est enim collatio duorum dierum. 
Cum Eva et Adam lapsi sunt, dies luctus et aeter- 
nae irae ac mortis oppressit toturn genus huma- 
num, Eius diei aerumnas non fecit Deus, sed 
diabolus, Et durat ille funestus dies impiis, sem- 
per et omnibus temporibus.  Econtra vero cum 
Christus superata morte resurrexit, liberavit ge- 
nus humanum a peccato et a morte, sic ut omnes 
intuentes in eum diem, et id beneficium fide, id 
est, fiducia Filii Dei, accipientes quocunque tem- 
pore, fiant iusti et haeredes vitae aeternae, 


Huius diei beneficium, id est, restitutio vi- 
tae aeternae, certe non est illius creaturae opus, 
sed Dei munus. Hic vere est autor huius diei, 
hic per Messiam praestitit hoc ingens beneficium, 
hunc voluit esse patrem, id est, autorem et in- 
coatorem aeternae vitae, ut inquit Esaias. 

MrzrawTH. Orrn. Vor. XIII. 


IX. COMMENTARII IN PSALMOS, 


Hic coetus est vera patria, quam arden- 

Et sicut dies mortis durat impiis perpetuo, 
sic agnitio et fructus huius diel, quo vicit et 
triumphat Messias, pertinet ad universam Eccle- 
siam omnium temporum, ' Sic in patribus incoata 
est vita aeterna, intuentibus in hunc diem victo- 
riae et triumphi Messiae, et fide hunc autorem et 
patrem vitae aeternae apprehendentibus. [ta 
Novum testamentum, non annorum numero, sed 
agnitione beneficii discernatur a die mortis, 

Cum autem agnovimus huius diei victoriam, 
et fide munus accepimus, vere exultant et laetan- 
tur animi. Ideo sequitur: Zzru/ltemus et laete- 
mur in ea. Primum in nobis ipsis complentur 
corda inenarrabili laeticia, cum liberantur a ter- 
roribus peccati et mortis, et concipiunt consola- 
tionem, sicut Paulus inquit: Fide iustificati pa- 
cem habemus, Et Christus de Abraham inquit: 
Abraham vidit diem meum, et laetatus est, Agno- 
vit venturum hunc diem, quo Messias aboliturus 
erat peccatum et mortem, In ea luce agnovit mi- 
sericordiam Dei et remissionem peccatorum, et 
mirabili laeticia sensit sibi dari vitam aeternam. 

Sed haec laeticia non potest existere, nisi 
recte agnoscatur hic dies, id est, nisi recte te- 
neatur Evangelium de Filio Dei. Donec animi sau- 
ciantur legis voce, fugiunt Deum, non laetantur, 
id est, donec imaginantur has voces, Exultate, 
Laetamini, ad alios pertinere, nec posse laetari, 
nisi eos qui sunt digni, sine peccato, nondum 
agnoscunt hunc diem, nondum norunt Evange- 
lium. Sed sciant gratis propter Messiam promitti 
reconciliationem et imputationem iusticiae. Sciat 
quisque ad se pertinere has voces: Exultate, Lae- 
tamini, et gratis donari hoc beneficium et indi- 
gnis, Scit Deus te oppressum esse moesticia, 
propter peccatum haerens in carne, Ideo praeci- 
pit quanquam indigno, ut laeteris, vult te sta- 
tuere, quod quanquam indignus sis, tamen pro- 
pter hunc victorem et mediatorem Deo placeas. 
Ita cognito Evangelio de gratia, id est, gratuita 
acceptione seu imputatione iusticiae, corda lae- 
tari et accipere beneficia Filii Dei, et invocare 
Deum possunt. 

Porro Laetari et Exultare non tantum arca- 
nam laeticiam significat, sed etiam complectitur 
gratiarum actionem, invoctionem, praedicatio- 
nem, confessionem, et in omni obedientia stu- 
dium celebrandae huius victoriae, et glorificandi 
Filii Dei, et constantiam in subeundis periculis et 
aerumnis, quae non potest existere, nisi cor pa- 

catum sentiat se habere Deum propicium et adiu- 
torem. Postquam igitur de laeticia dixit, quae 
invocationem et celebrationem continet , iam sub- 
licit exemplum invocationis et celebrationis, 


O Domine, da salutem, da prosperitatem. 
Benediclus qui eenit in nomine Domini. 


Ut Christo ingredienti in urbem Ierosoly- 
mam, pii canebant hunc versum, precantes Deum, 
ut hoc suum regnum constitueret, augeret, de- 
fenderet, ita omnibus temporibus Ecclesia clami- 
tat: O Domine, da salutem. Adesto huic tuo re- 
gno, fac ut illucescat in animis nostris dies Evan- 
gelii tui, ut recte agnoscamus victorem, adiuva 
nos tuo robore, ut te celebrare et tibi obedire 
possimus,  Depelle diabolum molientem dissipa- 
tionem tui regni, serentem falsa dogmata et scan- 
dala, reprime tyrannos et fanaticos, 


Denique prorsus idem petit Ecclesia in his 
verbis, Domine da salutem, da prosperitatem, 
seu prosperos successus, quod petit in precatione 
quotidiana: Sanctificetur nomen tuum, id est, 
nomen tuum nobis sancte, id est, pure innote- 
scat, data vera et pura Evangelii doctrina: Ad- 
veniat regnum tuum, id est, rege tu nos, per 
verbum tuum et Spiritum sanctum, et incoa in 
nobis aeternam iusticiam et vitam: Fiat voluntas 
tua, ut in coelo, ita in terra, obediant tibi docto- 
res, gubernatores, et caeteri in sua quisque vo- 
catione, ut nomen tuum non deformetur scandalis, 
ut consulatur communi saluti Ecclesiae, sint glorio- 
si successus Evangelii, ut erant Eliae, Elisaei, 
Esaiae, loannis, Christi, et Apostolorum successus, 
quia nisi tu traxeris mentes hominum, non potest 
hoc regnum crescere, sed quia elegisti tibi hoc 
regnum, et vis constituere et glorificare, sicut 
promisisti, te invocamus , ut adsis et adiuves nos. 


Ac mox adiectae sunt promissiones, ut nos 
confirment, et ad invocationem, spem, confes- 
sionem, et certamina accendant, Et postquam 
in genere pro regno precatus est Propheta, addit 
testimonium, quo peculiariter regem ipsum cele- 
brat, et nobis commendat, inquiens: 


Benedictus qui eenit in nomine Domini. 


Ut saepe dixi, In his brevibus dictis necesse 
est intueri universam scripturam propheticam, 
quia hae breves admonitiones ita proponuntur, ut 

mandentur memoriae, tanquam symbola conti- 
nentia summas promissionum, | Et Propheta ve- 
lut digitum intendens ad ipsas promissiones, edit 
hanc vocem, 


Duae sunt insignes particulae in hoc brevi 
versiculo: Ait, Messiam venientem in nomineDo- 
mini, benedictum esse,  Generaliter venire in 
nomine Domini, est venire, iubente, gubernante 
et adiuvante Deo, cum mandatis Dei et invoca- 
tione nominis divini, sicut Paulus inquit: Omnia 
facite in nomine Domini, Complectitur enim 
haec omnia, vult nos ea suscipere, quae Deus 
praecepit, et invocare Deum, ut gubernet nego- 
cia, et fiducia mandati et auxilii divini, non no- 
strae sapientiae aut virium nostrarum pergere, 

Venerunt igitur in nomine Dei ad popu- 
lum, Moises, David, Elias, et alii Prophetae, quia 
vocati susceperunt ministeria certa, Deo man- 
dante, quae et gubernavit Deus, et ipsi invocan- 
tes Deum, res magnas feliciter gesserunt. 

Haec communia conveniunt ad Filium Dei, 
sed tamen ipsius vocatio maior est. Ideo diligen- 
ter consideranda est haec descriptio: Venit in no- 
mine Domini, non solum iubente, gubernante, 
adiuvante Deo, cum invocatione patris aeterni, 
adferens mandata, et vocatus ad certum ministe- 
rium, sed venit ut filius, propter quem caeteri 
omnes dilecti et missi sunt. — Venit ut adferret 
e sinu patris Evangelium, et fieret non tantum 
doctor, sed liberator, et quidem in nomine Dei, 
hoc est, adiutus non ut caeteri, sed habens divi- 
nam potentiam, autor vitae aeternae, sicut ipse 
inquit: Omnia mihi subiecta sunt in coelo et in 
terra, 

Et quia promissus erat patribus talis liberator, 
hunc venientem in nomine Dei, hic intelligamus 
venientem, non communi conditione, ut vene- 
runt losue aut David, sed sicut promissus est 
mandante Deo et in potentia divina, ut aboleret 
regnum peccati et mortis,  Referenda est igitur 
haec vox huius Psalmi ad promissiones, 


Ideo addit: Benedictus. Nam et hic intel- 
ligit non tantum benedictum, id est felicem, sicut 
erant benedicti et felices, Abraham, Ioseph, Sa- 
muel, aut similes: sed admonet lectorem Psal- 
mus de promissione, data patribus, In semine 
tuo benedicentur omnes gentes, Eo respicit, 
et significat hunc Messiam venientem, iubente 
Deo adferentem nova mandata. ac venientem cum 

divina potentia, primum esse qui sit benedictus, 
Deo dilectus, propter quem caeteri diliguntur, 
quos liberaturus est a maledictione, quae oppres- 
sit genus humanum. 

Itaque et benedictus est ipse, sicut pater 
aeternus inquit: Hic est filius meus dilectus, quo 
delector. Et donatus est nobis, ut propter eum 
nobis benedicatur, a patre aeterno, et ut ipse 
filius sit benedictor, id est, ut propter eum do- 
nentur remissio peccatorum , iusticla, vita aeter- 
na, et alia bona, et ut ipse sit donator iusticiae 
et vitae aeternae. 


Fit illustre dictum Psalmi, cum refertur ad 
illam dulcissimam promissionem: In semine tuo 
benedicentur omnes gentes, quia satis constat ibi 
benedictionem intelligi, liberationem a peccato et 
morte, et donationem iusticiae et vitae aeternae, 
ac opponi maledictioni primae, cum natura homi- 
nis oppressa est ira Dei, ruens in peccatum et in 
mortem. ; 

Nec opus est longa enarratione, Sed ipsi 
discamus his amplissimis promissionibus fidem 
nostram exuscitare, Quoties invocamus Deum, 
mens intueatur mediatorem Filium Dei, et cogite- 
mus nos propter hunc recipi, exaudiri, iuvari et 
salvari, quia hoc decretum aeterni patris immu- 
tabile est, et iureiurando ipsius sancitum: In se- 
mine tuo benedicentur omnes gentes, Item: Bene- 
dictus qui venit in nomine Domini. Certo pro- 
pter hunc benedictum filium vult nos, qui fui- 
mus subiecti irae et maledictioni, recipere et bene- 
dicendo iubere, ut simus liberati ab omnibus ma- 
lis. Utinam his tantis promissionibus serio mo- 
veremur, et inflammarentur animi, ut excitata 
fide, disceremus vera invocatione hanc benedictio- 
nem, et salutem promissam petere, expectare et 
vero corde celebrare, Hoc affectu et Propheta in 
Psalmo addit epiphonema de ministerio Evan- 
gelii. 


Benediximus cobis de domo Domini. 


Antea cecinit victoriam et beneficia Christi. 
Nunc addit adhortationem, suo et communi Pro- 
phetarum nomine, ad universam Ecclesiam, ut 
res easdem celebret, id est, ut ministerium con- 
servet, et propagare studeat, Estque hic brevis 
versiculus, dulce encomium ministerii Evangelii, 
admonens, quid sit docendum, quod sit munus 
doctorum, et quae sit Ecclesia. 


IX. COMMENTARII IN PSALMOS, 

Et ut hinc incipiam. Ecclesia est domusDei, 
in qua benedixerunt nobis patres et Prophetae, 
hanc benedictionem Filii Dei proponentes et cla- 
mitantes: Deus, dominus illuminator noster, Sic 
alligat Ecclesiam principio ad verbum Propheta- 
rum, Übi etiam ipsorum patrum et Prophetarum 
certamina cogitemus, quae in Evangelii propaga- 
tione sustinuerunt, Cum enim inquit David: 
Benediximus eobis ex domo Domini, id est, nos, 
qui sumus in domo Domini, benediximus vobis, 
docuimus hanc benedictionem, et eam magnis 
certaminibus propagavimus, Intuere animo stan- 
tes in templo patres, Adam, Seth, Enoch, Noe, 
Sem, Abraham,. Isaac, lacob, Moisen, Davi- 
dem, Eliam, Elisaeum et alios. Omnium haec 
una vox est: Denediximus vobis de domo Do- 
mini, 

Ut sunt in choris certi, qui incoant cantile- 
nas, et praecinunt reliquae turbae, et vocantur 
Exarchi, ita sunt in Ecclesia patres et Prophetae, 
Idque quanquam est gloriosum populo Israél, et 
nos gratiam illis doctoribus debemus, tamen ideo 
praecipue significatur, ut sciamus Ecclesiam alli- 
gatam esse ad verbum traditum per patres, Pro- 
phetas, Christum et Apostolos, Hi omnes sunt 
Exarchi Ecclesiis collectis ex gentibus. 

Ut autem definitionem Ecclesiae sumamus ex 
hocloco, non solum dicemus, quae personae so- 
nent hunc versiculum, sed etiam quid sonent, vi- 
delicet. Benedictionem: brevis vox est, sed re- 
ferenda ad promissiones, Nec quicquam dici ma- 
ius potest, quam quod illa Ecclesia patefecerit no- 
bis benedictionem, promissam a Deo, quae pri- 
mum exhibet aeterna bona. Postea addit etiam 
multa praesentia, sicut inquit Paulus 1. Tim. 4. 
pietatem habere praesentis et futurae vitae pro- 
missiones, Haec benedictio in Ecclesia, testatur 
Deum nobis placatum esse perF'ilium, nos haere- 
des esse vitae aeternae. Ideoque Deo curae esse, 
regi etiam in hac vita, et mirabiliter servari, sic- 
ut ipsi patres, Prophetae, Christus et Apostoli, 
suis exemplis hanc mirandam gubernationem pin- 
xerunt, et ostenderunt, quae bona aeterna et prae- 
sentia complectatur benedictio seu promissio, quo- 
modo regantur socii huius benedictionis, quo- 
modo exerceantur, iuventur et salveutur, 

Iam discamus hanc benedictionem, id est, 
promissiones divinas fide accipere et retinere, se- 
quamur Exarchos incoantes cantilenam , non ex- 
cutiamus oblatam misericordiam, sed fruamur, 

et una cum ipsis agnoscamus Deum, et fiducia 
promissionum et Messiae nobis donati eum invo- 
cemus , et exemplo ipsorum suscipiamus certami- 
na, et expectemus ac experiamur auxilium et li- 
berationes, Ipsisuum munus fideliter praestant, 
patefaciunt nobis benedictionem promissam. Nos 
etiam eam accipiamus, Sed surdae mentes ho- 
minum non afficiuntur illa divina voce, ideo be- 
neficia nec accipiunt, nec experiuntur, Quare 
huius tanti muneris magnitudinem pauci cogitant, 
Si in invocatione exerceremus fidem, experien- 
tia doceret nos de beneficiis huius benedictionis, 


Dixi quid sonet ille chorus, scilicet benedi- 
ctionem. Hanc interpretatur et sequens versicu- 
lus, cum ait: 


JDeus est Dominus, illuminator noster. 


Figura usitata est, Illuminator, praebens lu- 
men, id est, consilium et consolationem, ut Psal, 
26.: Dominus illuminatio mea et salus mea, id 
est, consolator et gubernator meus. Haec igitur 
brevis descriptio continet summam promissionis, 
quod Deus, quem praedicant Prophetae, sit illu- 
minator, sit iam placatus, propicius, ducens ex 
tenebris, liberans a peccato et morte, ac reddens 
lucem, agnitionem ipsius, iusticiam, gaudium et 
vitam aeternam. Haec est vox, quae de Dei vo- 
luntate erga nos in Ecclesia sonare debet. 


Sed hanc vocem non sonant pontifices et epi- 
scopi, qui oppresso Evangelio docent umbram 
doctrinae legis et suas traditiones, deo nec be- 
nedicunt, nec sunt pars domus Domini, sed vi 
grassantes in ea, tyrannidem exercent, sicut erant 
in domo Domini lerosolymis pontifices impii, 
Pharisaei et Sadducaei. Interim erant alii, qui 
et benedicebant, et erant pars domus Domini, qui 
ad hunc coetum pertinent, de quo David loqui- 
tur, Zacharias, Simeon, Baptista, Christus, Apo- 
stoli, Maria, Elisabeth, Anna, et similes, 


Ex hac definitione Ecclesiae satis intelligi 
potest, pontifices adversantes Evangelio non esse 
Ecclesiam , aut doctores Ecclesiae. Praeterea quod 
sit officium doctoris in Ecclesia, ex eadem descri- 
ptione intelligi potest, scilicet, una cum Prophe- 
tis et Apostolis benedictionem praedicare, non 
fingere novas leges aut novos cultus, — Est autem 
benedictio ipsa vox Evangelii, qua propter Filium 
Dei, deleto peccato, restituitur gratia et vita ae- 
'erna, ut supra saepe de benedictione dictum est. 

Hinc etiam apparet, quid in Ecclesia docen- 
dum sit, videlicet haec ipsa vox Prophetarum, 
quae sonat benedictionem, hoc est, Evangelium 
quod arguit peccata, et offert benedictionem Dei, 
donatam propter Filium. Explodantur ergo ex 
Ecclesia doctrinae maledicentes, id est, iram Dei 
augentes, ut sunt doctrinae confirmantes idolo- 
rum cultus, ut papisticae Missae, invocatio mor- 
tuorum, [tem doctrinae confirmantes hypocrisin, 
et cumulantes peccata, ut monachatus, lex de 
coelibatu, et alia deliria. 

Tam dulcis versiculus est: Jenedivimus 
vobis ex domo Domini, ut saepe cogitandus sit, 
tanquam symbolum multa monens, de benedi- 
ctione propter Christum donata, de verbo, quod 
proprium est Ecclesiae de toto coetu patrum, 
Prophetarum, Christi et Apostolorum, a quibus 
verbum Dei accepimus. | Sed admoneat etiam au- 
ditores de obedientia, Qui aspernantur hunc coe- 
tum benedicentem, et nolunt accipere oblatum 
donum, audient id quod alibi dicitur: Nolue- 
runt benedictionem, et auferetur ab eis, Ideo 
grato pectore audiamus coetum patrum, Prophe- 
tarum et Apostolorum , benedicentem nobis, am- 
plectamur eorum doctrinam, et eam in invoca- 
tione Dei exerceamus, Quid enim potest esse 
optabilius, quam esse socios huius chori, et esse 
partem domus Domini, 

Eodem pertinet sequens adhortatio. Ut 
enim supra de doctoribus inquit, Benediximus 
vobis, ita nunc auditores hortatur, ut rite agant 
festum diem, hoc est, audiant hoc Evangelium, 
de quo hic dicitur, Agnoscant Deurn, et Messiam 
ab ipso missum, qui est lapis angularis, hoc est, 
caput et rex Ecclesiae, agant Deo gratias, cele- 
brent Deum et Messiam ab ipso missum, et ei 
obediant, Constat enim quid proprie significet 
festi diei sanctificatio, videlicet, publicam doctri- 
nae enarrationem, laudes Dei, invocationem, et 
gratiarum actionem, 


Ornate festum frondibus, usque ad cornua 
altaris. 


Sumta est figura a communi consuetudine 
ornandorum templorum. Sed non intelligantur 
solae ceremoniae, pompa diei festi, coetus, tem- 
pli ornatus. Nam ut constat, hae figurae admo- 
nere nos de vera celebratione debent. Est autem 
vera celebratio, conservare ministerium Evange- 

lii, proponere et audire Evangelium, quod supra 
tradidit de regno Messiae, agnoscere Messiam, et 
vera fide Deum invocare, et ei gratias agere, at- 
que ita in his conventibus propagare ad posteros 
Evangelium. 


Frondes praesertim in illis regionibus, fra- 
grantissimae contexebantur in pompis, ut viror 
et odor recrearet corpora, Sic verae frondes, sci- 
licet conciones de Deo, invocationes et laudes Dei 
sunt odor gratus Deo, id est, sacrificia praecipua, 
et suavitate sua recreant mentes piorum audito- 
rum, Sed hoc observandum est, quod has fron- 
des certo altari alligat, quia lex prohibuit ulla 
feri altaria aut templa, nisi in uno loco divinitus 
constituto, ut doceat unam esse Ecclesiam, unum 
ministerium verbi Dei, ad quod vult Deus alli- 
gatam esse Ecclesiam, 


Hinc discamus regulam, de qua saepe dispu- 
tatur, Ecclesiam alligatam esse ad certum verbum 
Dei, et ministerium verbi Dei. Idque significa- 
tur per frondes contextas ad altare. Sed in hac 
regula discerni oportet verum ministerium, ab 
episcopis, qui titulum gerunt, cum sint hostes 
Evangelii; Et tamen hi disputant, Ecclesiam 
alligatam esse ad successionem ordinariam, ut vo- 
cant, Episcoporum ac ad eorum leges, Negant esse 
sacramenta et remissionem peccatorum apud eos, 
qui non obtemperant talibus episcopis. 


Contra hos errores diligenter muniendi sunt 
animi, ac utrunque discendum, Ecclesiam alli- 
gatam esse ad verbum Dei, et ministerium eius 
verbi, quia Deus prohibuit vagari animos sine 
certo verbo, et fingere opiniones de Deo, et cul- 
tus, sicut Ethnici fingunt. Et tamen rursus hoc 
sciendum est, Ecclesiam non ad personas alliga- 
tam, quae titulum gerunt Episcoporum, cum sint 
hostes Evangelii, sicut Paulus ad Galatas clare 
praecipit: Si quis aliud Evangelium docebit, ana- 
thema sit, ltem: Fugite idolatriam, — Quare 
episcopi defendentes idolatriam, deserendi sunt, 

- et fugiendi tanquam anathemata. 


Nec propterea fit &vogxío, sed maxime con- 
tendimus, ut obedientia ministerio Evangelii 
praestetur, sic frondes contexuntur et alligantur 
altari, quod Deus collocari iussit, id est, mini- 
sterio verbi Dei. Nam altare significat verum mi- 
nisterium, Et qualis sit tota haec pompa festi, 
sequentes versus indicant. . 

Deus meus es tu, celebrabo te, Deus meus 
exaltabo te. 


Confitemini Domino quoniam bonus, quo- 
niam in seculum misericordia eius. 


Haec est vera celebratio festi, cum doctores 
et populus canunt hoc admirandum carnem, 
Deus meus es tu, celebrabo te. Ad hanc agni- 
tionem et celebrationem Deus initio condidit ge- 
nus humanum, et postea reparavit, ac Ecclesiam 
perpetuo victuram elegit, ut bonitas ipsius et glo- 
ria innotesceret, et celebraretur. Nec est alia sa- 
pientia maior ulla hominum aut angelorum, quam 
haec quam iubet nos canere, his verbis: Deus 
meus es tu, celebrabo te. Hic iubemur agnoscere 
hunc Dominum, qui verbum suum nobis tradidit, 
qui misit Messiam, vere esse unicum Deum, aeter- 
num- et omnipotentem, conditorem et conserva- 
torem rerum, deinde et nobis esse Deum, hoc 
est, vere curantem, respicientem , exaudientem, 
liberantem, salvantem nos. 

Humana mens oppressa dubitatione de pro- 
videntia, non sonat hanc vocem sine luce divina, 
Deus meus es tu: dubitat enim an Deus nos curet, 
exaudiat, velit iuvare, ac praecipue in aerumnis, 
cum sentit se negligi, non iuvari, Hic nequa- 
quam ait, Deus meus es tu, sed fremit potius ac 
miratur, cur Deus adeo negligat hanc imbecillem 
naturam. 

Deinde cum mens nihil novit, nisi legis do- 
clrinam , opprimitur conspectu peccati et irae Dei, 
fugit Deum, ruit in desperationem et exitium, 
sicut Cain, Saul, ludas, aut similes. Horam 
nemo potest dicere, Deus meus es tu, sed fugiunt 
Deum, tanquam saevissimum hostem, irascuntur 
ei, et vellent quoquo modo abrumpi posse ingen- 
tes cruciatus, quos sustinent, et tum Deum, tum 
sese non existere, Nec magnitudo huius doloris 
describi verbis potest, nec satis cogitari, quanta 
sit miseria, obrui his terroribus, quos in ocio et 
tranquillitate homines securi non magnifaciunt. 
Pii gustum aliquem habent, et cogitare eos de- 
bent, ut vere perhorrescant metu irae Dei, et in- 
gentium poenarum, quae post hanc vitam damna- 
tos oppriment, 

Nemo igitur Epicureorum, nemo Mahome- 
tistarum, nemo ludaeorum, nemo adversariorum 
Evangelii, poterit canere hunc versum: Deus 
meus es tu. Sed canent hi tantum , qui norunt 
Evangelium, qui agnoscunt aeternum patrem 

Deum, placatum esse per filium Iesum Chri- 
stum, et propter hunc condonari peccata, exau- 
diri nos, et fieri haeredes vitae aeternae, servari 
etiam Ecclesiam in hac vita, etiamsi aliqua mem- 
bra intereant, Hac fide se pii in hac infinita va- 
rietate periculorum et afflictionum sustentant, no- 
runt Deum non esse ociosum, non agitare con- 
vivia, ut ludunt poetae, sed serio velle agnosci, 
et invocari, non frustra misisse Filium suum uni- 
genitum, non frustra dedisse vocem Evangelii sui 
patribus et Prophetis, non frustra patefecisse in 
hac pulcerrima mundi conditione, foecundis ter- 
rae vicibus, liberatione miranda Ecclesiae, in 
eductione ex Aegypto, in defensione sanctorum 
omnibus seculis, 

In haec omnia intuens pia mens, erecta luce 
Evangeli, et noticia Filii Dei, potest clamare: 
JDeus meus es lu. — Et sequitur gratiarum actio, 
et proprium Ecclesiae officium: Celebrabo te, id 
est, etsi undique bellum infertur nomini tuo, 
tyranni, Epicurei, hypocritae, autores impiorum 
dogmatum, veram doctrinam, veram invocationem 
abolere conantur. Defendunt Ethnici suos furo- 
res, lovis, Martis, Bacchi, Veneris, Priapi sa- 
cra, ludaei Filium Dei et Apostolos trucidant, et 
somniant se iustos esse, suisritibus, Mahometistae 
contumelia Filium Dei adficiunt, delere nomen eius 
conantur, et sibi arrogant iusticiae laudem, hoc 
uno argumento, quod non addunt Filium Deo, 
postea frenum laxant libidinibus, lege concedunt 
ducl, dimitti, et rursus duci dimissas, quot quis- 
que velit, concedunt lege et nefarias libidines, 
propter quas Deus non tantum Sodoma, sed mul- 
tas gentes totas funditus delevit, 

Quantam saevitiam exercet Romani pontificis 
factio , ut idola sua stabiliat, Missas, statuas di- 
vorum, coelibatum, monasticas superstitiones. 
Et haec omnia defendit, non quod probet, sed ut 
potentiam , opes, voluptates tueatur, Inter talia 
certamina semper et fuit, et erit aliqua exigua Ec- 
clesia , quae est custos verbi Dei, quae sonat hanc 
vocem: Celebrabo te Deus, confilemini Domino 
quoniam bonus , quoniam in seculum misericor- 
dia eius, 

Enarravi Psalmum mediocri diligentia, qui 
cum de regno Christi, .de adflictione et de victo- 


riis eius concionatur, nunc maxime legendus et. 


meditandus est, ut cum statuemus non posse de- 
leri nomen Filii Dei et Evangelium eius, eo for- 
tiorib, animis. et refutemus impios doctores, et in 

acie dimicemus adversus Turcicam barbariem. 
Extrema mundi senectus est , qua diabolus sciens 
instare diem, quo palam condemnatus, et vinctus 
grassari desinet, rabiem suam adversus Ecclesiam 
paulatim atrocius exerit. Hinc oppugnat eam per 
pontifices, stabilientes idola, istinc Turcicis armis 
totum nomen Christi delere conatur, 

Fuerunt et antea imperia in mundo, quae 
saepe concusserunt Ecclesiam. | Sed tamen dissi- 
milia Turcico, Persarum monarchia diu clemen- 
ter fovit populum Dei. Alexander, Seleucus, 
Ptolemaeus pater, et filius Philadelphus, me- 
diocri humanitate erga populum Dei usi sunt. In 
imperio Romano, etsi interdum saevitia exarsit, 
tamen saepe mitigata est, et multi principes ho- 
spitia Ecclesiis praebuerunt. At postea Mahometi 
tyrannis hoc titulo constituta est, ut coiret mul- 
ütudo ad liberandum orbem terrarum servitute, 
ad tollendas religionum dissensiones, et ad eius 
religionis propagationem, quae unum Deum agno- 
scendum et colendum esse doceat, non multos, 
nec patri filium addat, quaeque armis defendere 
doctrinam doceat, et constituere imperium, non 
iubeat subire cruciatus, sicut Apostoli et marty- 
res subierant, 

Haec cum essent plausibilia, concurrit mul- 
titudo, duce Mahometo, et facile Aegyptum di- 
laceratam multis dissensionibus sectarum, et vi- 
cina loca occupavit, et Ecclesias funditus in illis 
locis delevit, ac paulatim longius protulit impe- 
rium, Creverant enim vitia omnis generis in Ec- 
clesia, luxus, ambitio, audacia fingmndi nova 
dogmata, et novos cultus spreto Evangelio, in- 
testina odia, libidines, avaricia, rapacitates. 
Talibus moribus irritatus Deus, permisit ut gras- 
saretur illa Mahometi tyrannis et vinceret, sicut 
in Daniele praedictum est. Etsi autem late vasti- 
tatem Ecclesiarum fecit, tamen sciamus nomen 
Filii Dei non penitus deleri posse, — Erit aliqua 
Ecclesia vera Christi, in qua lucebit Evangelium, 
erit aliqua sedes, erunt aliquae Respub, quae 
praebebunt domicilium verae Ecclesiae, 

Discamus igitur pios praemonitos esse, ne 
adsentiantur regno, quod collabente iam monar- 
chia Romana constituetur, et profitebitur se velle 
Christi nomen delere, De hoc regno inquit Da- 
niel: Et sermones contra excelsum loquetur, et 
sanctos altissimi conteret, et putabit quod possit 
mutare tempora et leges, et tradentur in manus 
eius, usque ad tempus etc, Contremisco toto cor- 

pore, legens hoc vaticinium, et simul cogitans de 
successibus et victoriis Turcicis, de ira Dei, de 
Ecclesiarum excidiis, Sed tamen hanc consola- 
tionem teneamus: quam dixi, non posse deleri 
nomen Fili Dei, non funditus interituras esse 
Ecclesias: gerent enim bellum cum illa tyrannide 
inimica Christi, quae late dominabitur, ut An- 
tiochus late dominabatur, et Indaeam ipsam prae- 
sidiis tenebat. Et tamen aliqui erant exercitus 
pii, qui legem Dei propugnabant, et aliquanto 
post recuperant templum. — Haec historia imago 
est earam rerum, quae nunc in Ecclesia accident, 
grassabuntur "Turci, sed erunt tamen exercitus, 
quamvis exigui, qui se opponent, 

Discamus igitur haec tria, quae de his po- 
stremis periculis praedicta sunt, ne nos magni- 
tudo imperii "Turcici, aut Ecclesiae clades mo- 
veant, ut a Christo deficiamus. Primum, Non 
esse adsentiendum regno Turcico, ne nos socie- 
tate blasphemiae contra Deum, et parricidiorum 
in sanctos polluamus, quia haec duo tribuit 'Tur- 
cico regno, cap. 7. sermones contra excelsum lo- 
quetur, et sanctos altissimi conteret, — Constat 
autem delirium Mahometicum, palam et ex pro- 
fesso contumeliosum esse contra Filium Dei, Et 
totum hoc regnum , foedus est factum, ad delen- 
dam gloriam Filii Dei, et ad parricidia. 

Accedit ad hoc, quod qui volentes se adiun- 
gunt regno "Turcico, foedas et nefarias libidines 
confirmant, quae lege Mahometi conceduntur. 
Magna turpitudo fuit in Graecia et in Asia, Ale- 
xandri tempore, et postea magna Bomae in ipso 
imperii flore, sed tamen leges erant honestiores. 
At lex Mahometi concedit ducere, dimittere, et 
dimissas rursus ducere. Hoc prorsus est tollere 
coniugii perpetuum foedus, et non solum cum 
Christi dicto pugnat, sed etiam cum Moise. 

Ac talis consuetudo, quid est nisi promiscua 
quaedam scortatio, ducere, extrudere, vendere 
alteri, rursus emere extrusam. Nullum est igitur 
vere coniugium legibus Turcicis. Et ipsa lege 
conceditur maior turpitudo. Daniel notas tradi- 
dit Antichristi, ut agnosci et vitari possit, ait 
novam doctrinam contumeliosam contra Filium 
Dei propositurum esse. Addit et alteram notam, 
contumelias foeminei sexus. Haec ubi palam so- 
nat ipsa legis vox, non dubitandum est, ibi re- 
gnum esse Antichristi. 

Quanquam autem dissimiles sunt politiae, 
Mahometica et Pontificia, tamen eadem flagitia 

seruntur et confirmantur diversa ratione, — Nec 
singula conferam, sed defendi idolomanias in 
pontificia politia manifestum est, profana specta- 
cula Missarum, et mortuorum invocationes, le- 
gem etiam de coelibatu, fontem esse magnae tur- 
pitudinis, nemo negare potest, 

Sed haec superstitione quadam, et quibus- 
dam involucris tecta sunt, Magis impudenter 
iactitat lex Mahometi, contumelias adversus Chri- 
stum, et flagitia libidinum, — Haec notae a Pro- 
phetis indicatae sunt, ut nos a doctrina flagitiosa, 
et a regno execrando deterreant. 

Deinde praedictiones Spiritus sancti monent, 
ut adversemur «doctrinae et regno Mahometi, 
Omnes opponamus veram invocationem Dei, Ec- 
clesiae omnes orent Deum, ut reprimat grassan- 
tem diabolum in regno Turcico, Pugnemus etiam 
suo quisque loco, doctores legem Mahometicam 
refütent, patefaciant turpitudinem,  monstrent 
dicta Prophetarum, qui nos praemunire volue- 
runt,  Politiae, quae colunt Evangelium Filii 
Dei, dimicent armis, Quae causa viros fortes 
ad dimicandum vehementius incitare potest, quam 
defensio pudiciciae coniugum, filiarum, filiorum 
et honestarum legum coniugii? Quis nostrum 
non malit uno hiatu terrae universam Germaniam 
corruere, ac vastitatem fieri, quam inferri con- 
tumelias Christo, coniugii dissipationem, publi- 
cam licentiam rapiendi florem iuventutis, Ilaec 
mala viri fortes metuunt, haec fugiunt, haec ne 
accidant, non solum dimicare in acie, sed etiam 
mortem oppetere gloriosum ducunt. Cumque 
tantae sint dimicandi causae, sint occasiones, sint 
studia populi, dolendum est ita nos cessare, cum 
hostis in conspectu. Utinam igitur Deus exusci- 
tet tandem duces, ut patriae, ut Ecclesiae, quae 
est altera patria, ut suae privatae saluti consulant, 

Tertio, non solum pericula ostendunt Pro- 
phetae, nec monent tantum fugienda esse, sed 
etiam consolationem addunt, Late vagabitur bar- 
baries Gog et Magog, quos esse "Turcas omnino 
consentaneum est, sed tamen ait Daniel de po- 
strema mundi aetate: "Tempore illo stabit Mi- 
cha&l dux magnus pro filiis populi tuj; Ducem 
intelligit Filium Dei, .Hic stabit, non fugabitur, 
non evertetur, sed dimicabit pro Ecclesia, ducet 
pios exercitus, praeliabitur in acie, adiuvabit 
pios milites, ut adiuvabat Maccabaei exercitum irr 
recuperando templo, in evertenda Iovis Olympis 
statua, in abolendis Bacchanalibus, sed simul 

significat Daniel fore exiguas copias. Subleva- 
buntur, inquit, auxilio parvulo. Etsi autem ma- 
gnae clades accipiendae erunt, dat enim Eccle- 
sia poenas multorum scelerum, tamen hac spe nos 
sustentemus, quod tandem reliquiis Ecclesiae vi- 
ctoria promittitur. 

Tales consolationes ut quaeramus et colliga- 
mus, ipsa nos temporum saevitia coget, Et ex- 
periemur auxilium Dei, si ipsum invocabimus et 
Ecclesias nostras propugnare conabimur. Osten- 

dunt tandem eventus, hanc Psalmi vocem non 
esse irritam: Lapidem quem reprobaverunt ae- 

ificantes , hic factus est in caput anguli, Dia- 
bolus per domesticas insidias et externos hostes 
molitur Ecclesiae exitium, Sed penitus eam de- 
lere non poterit, vincet Filius Dei, et serva- 
bit reliquias suas, nec sinet prorsus extingui 
lucem Evangelii, et haec vera doctrinae coele- 
stis studia, 

Finis. 

